
Scholasticorum    magi  stri,   novam   editionenì 

curaremus,  quae  emendatissima  esset,  quae- 

que  formarum  et  voluminum  commoditate  ad  usum  ve 

strum  apta  foret,  facilique  a  vobis  sumptu  pararetur. 

K         Postquam  enim  l^eonis  Xlli  Pontificis  Maximi  vox  in 

'^orbe  Catholico  audita  est,  stiidiosam  iuventutem  ad  Chri- 

1^   stianam  philosophiam  hauriendam  ex  praeclaris  fontibus 

Aquinatis    cohortantis,   ac   Pontificiae   litterae   catholicas 

gentes  pervaserunt,  quibus  philosophicas  disciplinas  iuxta 

.^  mentem  et  principia  doctoris  Angelici  tradì  atque  excoli 

''^Pontifex  Maximus  sibi  in  votis  esse  ostendit,  nemo  est 

qui  non  eam  viam  sibi  sequendam  fideliter  duxerit,  quam 

^  summus  Antìstes  sapientiae  veteris  restitutor,  tenendam 

declaravit 


—    IV    — 

Ouapropter  huius  secundae  impressionis  nostrae  edf- 
tlonis  cura  suscepta,  nobis  visi  suinus  amico  animo  ve- 
stris  stiidiis  et  utilitatibus  occurrcre,  simiilque  iustani 
causam  habere,  cur  optime  nobis  de  vestra  in  nos  volun- 
tate  polli ceamur. 

Excipite  igitnr  humanissimo  quo  estis  animo,  volumina 
quae  publicae  luci  committimus  ;  fruimini  operibus  magni 
Catholicae  Sapientiae  Magistri,  quem  Deus  tamquam  in- 
clitum  sidus  in  Catholica  Ecclesia  collocavit,  atque  efficite 
humanitate  et  benevolentia  vestra,  ut  nos  adiumenti  aliquid 
ad  optima  studia  excolenda  vobis  contulisse  laetemur. 

Plus  PP.  X 

MOTU   PROPRIO 
PRO     ITALIA     ET     INSULIS     AD  I ACEN  TIBUS, 


Doctoris  Angelici  nemo  sincere  catholicus  eam  ausit  in  dubium  vocare 
sententiam:  Ordinare  de  studio  pertinet  praecipiie  ad  aiictoritateui  Apostoìicae 
Sedis  qua  universalis  Ecclesia  gubernatur,  cui  per  generale  studium  providetur  (i). 
Quo  nos  magno  quidam  officii  munere  cum  alias  functi  sumus,  tum  prae- 
sertim  die  i  sept.  a.  mcmx,  quum  datis  litteris  Sacrorum  antistiUiui  ad  omnes 
Episcopos  summosque  Religiosorum  Ordinum  magistros,  quibus  cura  rite 
instituendae  sacrae  iuventutis  incumberet,  haec  in  primis  eos  admonebamus  : 
«  Ad  studia  quod  attinet,  volumus  probeque  mandamus,  ut  philosophia  scho- 
(' lastica  studiorum  sacrorum  fundamentum  ponatur...  Quod  rei  caput  est, 
«  philosophiam  scholasticam  quam  sequendam  praescribimus,  eam  praecipue 
«  intelligimus,  quae  a  sancto  Thoma  Aquinate  est  tradita  :  de  qua  quidquid 
«  a  Decessore  Nostro  sancitum  est,  id  omne  vigere  volumus  et,  qua  opus  sit, 
«  instauramus  et  confirmamus,  stricteque  ab  universis  servari  iubemus.  Epi- 
«  scoporum  erit,  sicubi  in  Seminariis  neglecta  fuerint,  ea  ut  in  posterum  cu- 
ce stodiantur,  urgere  atque  exigere.  Eadem  Religiosorum  Ordinum  Moderato- 
«  ribus  praecipimus  ». 

lam  vero,  cum  dictum  hoc  loco  a  Nobis  esset  praecipue  Aquinatis  se- 
quendam philosophiam,  non  uuice,  nonnulli  sibi  persuaserunt,  Nostrae  sese 
obsequi  aut  certe  non  refragari  voluntati,  si  quae  unus  aliquis  e  Doctoribus 
scholasticis  in  philosophia  tradidisset,  quamvis  principiis  sancti  Thomae  repu- 
gnantia,  illa  haberent  promiscua  ad  sequendum.  At  eos  multum  animus  fe- 
t'ellit.  Planum  est,  cum  praecipuum  nostris  scholasticae  philosophiae  ducem 
daremus  Thomam,  Nos  de  eius  principiis  maxime  hoc  intelligi  voluisse,  quibus, 
tamquam  fundamentis,  ipsa  nititur.  Ut  enim  illa  reiicienda  est  quorundam 
veterum  opinio,  nihil  interesse  ad  Fidei  veritatem  quid  quisque  de  rebus  creatis 
sentiat,  dummodo  de  Deo  recte  sentiatur,  siquidem  error  de  natura  rerum 
falsam  Dei  cognitionem  parit;  ita  sancte  inviolateque  servanda  sunt  posita 
ab  Aquinate  principia  philosophiae,  quibus  et  talis  rerum  creatarum  scientia 
comparatur  quae  cum  Fide  aptissime  congruat  (2);  et  omnes  omnium  aetatum 


(i)  Opusc.   Centra  iinpugnantes  Dei  ctiUum  et  relioionein,  e.  III. 
(2)  Coìitra  Geniiìes,  lib.   II,  e.   3   et  2. 

errores  refutantur;  et  certo  dignosci  licet  quae  Deo  soli  sunt  ncque  ulli  praeter 
ipsum  attribuenda  (i);  et  mirifice  illustratur  tum  diversitas  tum  analogia  quae 
est  inter  Deum  eiusque  opera;  quam  quidem  et  diversitatem  et  analogiam 
Concilium  Latcranense  IV  sic  expresserat:  «  inter  Creatorem  et  creaturam  non 
«  potest  tanta  similitudo  notari,  quin  inter  eos  maior  sit  dissimilitudo  no- 
«  tanda  »  (2).  —  Ceterum,  bis  Thomae  principiis,  si  generatim  atque  universe 
de  iis  loquamur,  non  alia  continentur,  quam  quae  nobilissimi  philosophorum 
ac  principes  Doctorum  Ecclesiae  meditando  et  argumentando  invenerant  de 
propriis  cognitionis  humanae  rationibus,  de  Dei  natura  rerumque  ceterarum, 
de  ordine  morali  et  ultimo  vitae  fine  assequendo.  Tarn  praeclaram  autem 
sapientiae  copiam,  quam  hic  a  maioribus  acceptam  sua  prope  angelica  fa- 
cultate  ingenii  perpolivit  et  auxit  et  ad  sacram  doctrinam  in  mentibus  hu- 
manis  praeparandam,  illustrandam  tuendamque  (3)  adhibuit,  nec  sana  ratio 
vult  negligi  nec  Religio  patitur  uUa  ex  parte  minui.  Eo  vel  magis  quod  si 
catholica  veritas  valido  hoc  praesidio  semel  destituta  fuerit,  frustra  ad  eam 
defendendam  quis  adminiculum  petat  ab  ea  philosophia,  cuius  principia  cum 
Materialismi,  Monisvii,  Paiitheismi,  Socialisvii  variique  Modernismi  erroribus 
aut  communia  sunt  aut  certe  non  repugnant.  Nam  quae  in  philosophia  sancti 
Thomae  sunt  capita,  non  ea  haberi  debent  in  opinionum  genere,  de  quibus 
in  utrnmque  partem  disputare  licet,  sed  velut  fondamenta  in  quibus  omnis 
naturalium  divinarumque  rerum  scientia  consistit  :  quibus  submotis  aut  quo- 
que modo  depravatis,  illud  etiam  necessario  consequitur,  ut  sacrarum  discipli- 
narum  alumni  ne  ipsam  quidem  percipiant  significationem  verborum.  quibus 
revelata  divinitus  dogmata  ab  Ecclesiae  magisterio  proponuntur. 

Itaque  omnes  qui  philosophiae  et  sacrae  theologiae  tradendae  dant  operam, 
illud  admonitos  iam  voluimus,  si  ullum  vestigium,  praesertim  in  metaphv- 
sicis,  ab  Aquinate  discederent  non  sine  magno  detrimento  fore.  —  Nunc 
vero  hoc  praeterea  edicimus,  non  modo  non  sequi  Thomam,  sed  longissime 
a  sancto  Doctore  aberrare  eos,  qui,  quae  in  ipsius  philosophia  principia  et  pro- 
nuntiata  maiora  sunt,  illa  perverse  interpretentur  aut  prorsus  contemnant. 
Quod  si  alicuius  auctoris  vel  sancti  doctrina  a  Nobis  Nostrisve  Decessoribus 
unquam  comprobata  est  singularibus  cum  laudibus  atque  ita  etiam,  ut  ad  laudes 
suasio  iussioque  adderetur  eius  vulgandae  et  defendendae,  facile  intelligitur 
eatenus  comprobata,  qua  cum  principiis  Aquinatis  cohaereret  aut  iis  haudqua- 
quam  repugnaret, 

Haec  declarare  et  praecipere  Apostolici  officii  duximus,  ut  in  re  maximi 
momenti,  quotquot  sunt  ex  utroque  Clero,  saeculari  et  regulari,  mentem  vo- 
luntatemque  Nostrani  et  penitus  perspectam  habeant,  et  ea,  qua  par  est,  ala- 
critate  diligentiaque  efficiant,  Id  autem  peculiari  quodam  studio  praestabunt 
christianae  philosophiae  sacraeque  theologiae  magistri,  qui  quidem  probe 
meminisse  debent  non  idcirco  sibi  factam  esse  potestatem  docendi,  ut  sua 
opinionum  piacila  cum  alumnis  disciplinae  suae  communicent,  sed  ut  iis  do- 
ctrinas  Ecclesiae  probatissimas  impertiant. 

Iam,  quod  proprie  attinet  ad  sacram  theologiam,  liuius  quidem  disciplinae 
studium  semper  eius  luce    philosophiae,  quam  diximus,  illustratum  esse  vo- 


(i)  Ib.  e.  3  ;  et   I,  q.   12,  a.  4  et  q.    54,  a.   i. 

(2)  Decretalis  li»  Damnavius  ergo,  etc.  Cfr.   S.  Thoni.   Quaest.    Disp.  De  scientia  Dei,  art.  il. 

(3)  In  libnim   Boethii  De  Trinitate,   quaest.   11,   art.    3. 

lumus,  sed  in  communibus  Seminariis  clericorum,  modo  idonei  praeceptores 
adsint,  adhibere  liceat  eorum  libros  auctorum,  qui,  derivatas  de  Aquinatis 
fonte  doctrinas,  compendio  exponunt  ;  cuius  generis  libri  suppetunt  valde 
probabiles. 

At  vero  ad  colendam  altius  hanc  disciplinam,  quemadmodum  coli  debet 
in  Universitatibus  studiorum  magnisque  Athenaeis  atque  etiam  in  iis  omnibus 
Seminariis  et  Institutis,  quibus  potestas  facta  est  academicos  gradus  confe- 
rendi,  omnino  oportet,  veteri  more,  qui  numquam  excidere  debuerat,  revo- 
cato, de  ipsa  Summa  Theologica  habeantur  scholae  :  eo  etiam,  quia,  hoc  libro 
commentando,  facilius  erit  intelligere  atque  illustrare  solemnia  Ecclesiae  do- 
centis  decreta  et  acta,  quae  deinceps  edita  sunt.  Nam  post  beatum  exitum 
sancti  Doctoris,  nuUum  habitum  est  ab  Ecclesia  Concilium,  in  quo  non  ipse 
cum  doctrinae  suae  opibus  interfuerit.  Etenim  tot  saeculorum  experimentis 
cognitum  est  in  diesque  magis  apparet,  quam  vere  Decessor  Noster  Ioannes  XXII 
affirmavit:  «Ipse  [Thomas]  plus  illuminavit  Ecclesìam,  quam  omnes  ahi 
«Doctores:  in  cuius  libris  plus  proficit  homo  uno  anno,  quam  in  ahorum 
«  doctrina  toto  tempore  vitae  suae  »  (i).  Quam  sententiam  sanctus  Pius.V,  cum 
sancti  Thomae  festum,  ut  Doctoris,  toti  Ecclesiae  celebrandum  indiceret,  ita 
conlìrmavit  :  «  Sed  quoniam  omnipotentis  Dei  providentia  factum  est,  ut  An- 
ce gelici  Doctoris  vi  et  veritate  doctrinae  ex  eo  tempore  quo  caelitibus  civibus 
«  adscriptus  fuit,  multae,  quae  deinceps  exortae  sunt  haereses,  confusae  et 
«  convictae  dissiparentur,  quod  et  antea  saepe  et  liquido  nuper  in  sacris  Con- 
te cilii  Tridentini  decretis  apparuit,  eiusdem  memoriam,  cuius  meritis  orbis 
«  terrarum  a  pestiferis  quotidie  erroribus  liberatur,  malore  etiam  quam  antea 
«  grati  et  pii  animi  affectu  colendam  statuimus  »  (2).  Atque  ut  alia  praeconia 
Decessorum,  plurima  quidem  et  praeclara,  mittamus,  libet  his  verbis  Bene- 
dicti  XIV  omnes  scriptorum  Thomae,  praesertim  Summae  Theologicae,  laudes 
complecti  :  «  Cuius  doctrinae  complures  Romani  Pontifices,  praedecessores 
«  Nostri,  perhonorifica  dederunt  testimonia,  quemadmodum  Kos  ipsi  in  libris, 
«  quos  de  variis  argumentis  conscripsimus,  postquam  Angelici  Doctoris  sen- 
«  tentiam  diligenter  scrutando  percepimus  atque  suspeximus,  admirabundi 
«  semper  atque  lubentes  eidem  adhaesimus  atque  subscripsimus;  candide  pro- 
ci fitentes  si  quid  boni  in  iisdem  libris  reperitur,  id  minime  Nobis,  sed  tanto 
«Praeceptori  totum  esse  adscribendum  »  (5). 

Itaque  (cut  genuina  et  integra  sancti  Thomae  doctrina  inscholisfloreat,quod 
(c  Nobis  maxime  cordi  est  «  ac  tollatur  iam  ce  illa  docendi  ratio,  quae  in  ma- 
«  gistrorum  singulorum  auctoritate  arbitrioque  nititur  »  ob  eamque  rem  ce  mu- 
cctabile  habet  fundamentum,  ex  quo  saepe  sententiae  diversae  atque  intèr  se 
((  pugnantes  oriuntur...  non  sine  magno  scientiae  christianae  detrimento»  (4), 
Nos  volumus,  iubemus,  praecipimus,  ut  qui  magisterium  sacrae  theologiae 
obtinent  in  Universitatibus,  magnis  Lyceis,  Collegiis,  Seminariis,  Institutis, 
quae  habeant  ex  apostolico  indulto  potestatem  gradus  academicos  et  lauream 
in  eadem  disciplina  conferendi,  Summani  Tbeoìogicam  Siinctì  Thomae  tamquam 
praelectionum  suarum  textum  habeant,  et  latino  sermone  explicent  :  in  eoque 


(i)  Alloc.  ab.  in  Consistorio     an.  mcccxviii. 

(2)  Bulla  Mirahilis  Deus,  d.  d.   xi  aprii,   an.   mdlxvii. 

(3)  Acta  Gap.  Gen.  O.  P.,  tomo  IX,  p.   196. 

(4)  Leonis  XIII  Epist.  Qni  te,  dat.  die  xix  iunii  mdccclxxxvi. 

sedulam  ponant  operam  ut  erga  illam  auditores  optime  afficiantur.  —  Hoc 
in  pluribus  Institutis  laudabiliter  iam  est  usitatum  ;  hoc  ipsum  Ordinum  Re- 
ligiosorum  Conditores  sapientissimi  in  suis  studiorum  domiciliis  fieri  voL.e- 
runt,  Nostris  quidem  Decessoribus  valde  probantibus  :  nec,  qui  post  Aquinatis 
tempora  fuerunt,  sancti  homines  alium  sibi  summum  doctrinae  magistrum 
habuerunt,  nisi  Thomam.  Sic  autem,  et  non  aliter,  fiet  ut  non  modo  in  pri- 
stinum  decus  revocetur  theologia,  sed  et  sacris  omnibus  disciplinis  suus  ordo 
suumque  pondus  restituatur,  et  quicquid  intelligentia  et  ratione  tenetur,  quo- 
dammodo  revirescat. 

Oliare  nulla  in  posterum  tribuetur  cuiquam  Instituto  potestas  conferendi 
academicos  in  sacra  theologia  gradus,  nisi  quod  hic  a  Nobis  praescriptum  est, 
sancte  apud  ipsum  servetur.  Instituta  vero  seu  Facultates,  Ordinum  quoque 
et  Congregationum  Regularium,  quae  legitime  iam  huiusmodi  potestatem 
habeant  academicos  in  theologia  gradus  aut  similia  documenta  conferendi  vel 
tantum  intra  domesticos  fines,  eadem  privabuntur  privataeque  habendae  erunt, 
si  post  tres  annos,  quavis  de  causa  etiamsi  minime  voluntaria,  huic  prae-- 
scriptioni  Nostrae  religiose  non  obtemperarint. 

Atque  haec  statuimus,  contrariis  quibuslibet  non  obstantibus. 

Datum  Romae  apud   S.  Petrum  die  xxix  mcnsis  iunii  mcmxiv,  Pontifi- 
catus  Nostri  anno  undecimo. 

QUAESTIONUM  &  ARTICULORUM  PRIMAE  PARTIS 


QUAESTIO  I. 

De  sacra  doclriu.i,  quahs  sit,  et  ad  qtiae  se  exiendat, 
in  decent  ariiculos  divisa, 

i.  Utrum  praeter  alias  scientias  doctrina  Theo- 
logica  sit  necessaria. 

2.  Utrum  sacra  doctrina  sit  scientia. 

3.  Utrum  sit  una  scientia,  vel  plures. 

4.  Utrum  sit  speculativa,  vel  practica. 

5.  Utrum  sit  dignior  aliis  scientiis. 

6.  Utrum  sit  sapientia. 

7.  Utrum   Deus  sit  subjectura  bujus  scientiae. 

8.  Utrum  sit  argumentativa. 

9.  Utrum  uti  debeat  metaphoricis,  vel  symbo- 

licis  locutionibus. 
IO.  Utrum  Sacra  Scriptuia  sub  una  littera  habeat 
plures  sensus. 

QUAESTIO    II. 
De  Deo  an  sii. 

1.  Utrum  Deum  esse  sit  per  se  notum. 

2.  Uirum  Deum  esse  sit  demonstrabile. 

3.  Utrum  Deus  sit. 

QUAESTIO    III. 
De  simpìiciiate  Dei. 

1.  Utrum  Deus  sit  corpus. 

2.  Utrum  in  Deo    sit    compositio    materiae,    et 

formae. 

3.  Utrum  in  Deo  sit  idem  Deus,  et  Deitas. 

4.  Utrum  in  Deo   sit    compositio   essentiae,    et 

esse. 

5.  Utrum  in  Deo  sit  compositio  generis,  et  dif- 

ferentiae. 

6.  Utrum  in  Deo  sit  compositio  subjecti,   et  ac- 

cidentis. 

7.  Utrum  Deus  sit  quocumque  modo  compositus, 

vel  totaliter  simplex. 

8.  Utrum  Deus  veniat    in    compositionem  cura 

aliis. 


QUA  E  S  T  IO    IV. 

De  perjeciione  Dei. 

1.  Utrum  Deus  sii  perfectus. 

2.  Utrum  Deus  universaliter  sit  perfectus,  om- 

nium in  se  perfectionem  habens. 
5.  Utrum  creaturae    possint  esse  Deo  aimiles. 

QUAESTIO  V. 
De  bono  in  communi. 

1.  Utrum  bonum,  et  ens  sit  idem  secundum  ren. 

2.  Utrum,  supposito  quod  diÉferant  ratione  tan- 

tum, sit  prius  secundum  rationem  bonum, 
vel  ens. 

3.  Utrum,  supposito   quod  ens  sit  prius,   omns 

ens  sit  bonum. 

4.  Ad  quam  causam  ratio  boni  reducatur. 

5.  Utrum  ratio  boni  consistat  in  modo,  specie, 

et  ordine. 

6.  Utrum  bonum  dividalur  convenienter  per  ho- 

nestum,  utile  e'c  delectabile. 

QUAESTIO    VI. 
De  bonitate  Dei. 

1.  Utrum  esse  bonum  conveniat  Deo. 

2.  Utrum  Deus  sit  summum  bonum. 

3.  Utrum  ipse  solus  sit  bonus  per  suam  essen- 

tiam. 

4.  Utrum  omnia  sint  bona  bonitate  divina. 

QUAESTIO    VII. 
De  infmilate  Dei. 

1.  Utrum  Deus  sit  infinitus. 

2.  Utrum  aliquid  praeter  ipsum  sit  infinitum  se- 

cundum essentiam. 

3.  Utrum  aliquid  possit  esse  infinitum  secundum 

magnitudinem. 

4.  Utrum  possit  esse  infinitum  in  rebus  secun- 

dum  multitudinem. 


S.    Thomae.  Sunima   Theolo^ica.  Voi.  I. 

QUAESTIO  Vili. 
De  txisientia  Dei  in  rebus. 

1.  Utrum  Deus  sit  in  omnibus  rebus. 

2.  Utrum  Deus  sit  ubique. 

3.  Utrum  Deus  sit  ubique  per  essentiam,  prae- 

sentiam,  et  potentiam. 

4.  Utrum  esse  ubique  sit  proprium  Dei, 

QUAESTIO  IX. 
De  immulabiliiate  Dei. 

1.  Utrum  Deus  sit  omnino  immutabilis. 

2.  Utrum  esse  immutabile  sit  proprium  Dei. 

QUAESTIO    X. 
De  aeternitale  Dei, 

1.  Quid  sit  aetemitas. 

2.  Utrum  Deus  sit  aeternus. 

3.  Utrum  esse  aeternum  sit  proprium  Dei. 

4.  Utrum  aeternitas  differat  ab  aevo,  et  tempore. 

5.  Utrum  aevum  sit  aliud  a  tempore. 

6.  Utrum  sit  tantum  unum  aevum,  sicut  est  unum 

tempus,  et  una  aeternitas. 


QU  AEST  IO    XI. 
De  unitale  Divina. 
Utrum  unum  addat  aliquid  supra  ens. 
Utrum  unum,  et  multa  opponantur. 
Utrum  Deus  sit  unus. 
Utrum  Deus  sit  maxime  unus. 


QUAESTIO  XII. 
De  cogniiione,  et  visione  Dei. 

1.  Utrum  aliquis  intellectus  creatus  possit  vi- 

dere  essentiam  Dei. 

2.  Utrum   essentia   Dei   vìdeatur  ab  intellectu 

creato  secundum  aliquam  speciem  creatam. 

3.  Utrum  essentia  Dei  possit  videri  oculo  cor- 

poreo. 

4.  Utrum  aliqua  substantia  intellectualis  creata 

ex  suis  naturalibus  sufficiens  sit  videre  Dei 
essentiam. 

5.  Utrum  intellectus  creatus  ad  videndam  Dei 

essentiam  indigeat  lumine  creato. 

6.  Utrum    videntium  Dei  essentiam   unus  alio 

perfectius  videat. 

7.  Utrum  aliquis  intellectus  creatus  possit  com- 

prehendere  Dei  essentiam. 

8.  Utrum  intellectus  creatus  videns  Dei  essen- 

tiam, omnia  in  ipsa  cognoscat. 

9.  Utrum    ea,  quae  ibi  cognoscit,  per   aliquas 

similitudines  cognoscat. 

10.  Utrum  simul  cognoscat  omnia,  quae  in  Deo 

videt. 

11.  Utrum    in    statu   Inijus   vitae    aliquis  Homo 

possit  essentiam  Dei  videre. 

12.  Utrum  per  rationem  naturalem  Deum  in  hac 

vita  cognoscere  possimus. 

13.  Utrum  supra  cognitionem  naturalem  in  prae- 

senti  vita,  aliqua  cognitio  Dei  babeaturper 
grttiam. 


QUAESTIO    XIII 
De  nominibus  Dei. 

1.  Utrum  Deus  sit  nominabilis  a  nobis. 

2.  Utrum  aliqua  nomina  dieta  de  Deo  praedi- 

centur  de  ipso  substantialiter. 

3.  Utrum  aliqua  nomina  dieta  de  Deo  proprie 

dicantur  de  ipso,  an  vero  omnia  ei  atiri- 
buantur  metaphorice. 

4.  Utrum  multa  nomina  dieta  de  Deo  sint  sy- 

nonyma. 
j.  Utrum    aliqua    nomina  dicantur  de  Deo,  et 
creaturis  univoce,  vel  aequivoce. 

6.  Utrum,  supposito  quod  dicantur  analogice, 

dicantur  per  prius  de  Deo,  vel  de  creaturis. 

7.  Utrum    aliqua    nomina    dicantur  de  Deo  ex 

tempore. 

8.  Utrum  hoc  nomen,  Deus,  sit,  nomen  natu- 

rae,  vel  operationis, 

9.  Utrum  hoc  nomen.   Deus,  sit  nomen  com- 

municabile. 

10.  Utrum  accipiatur  univoce,  vel  aequivoce,  se- 

cundum quod  significat  Deum  per  naturam, 
per  participationem,  et  secundum  opinlo- 
nera, 

11.  Utrum  hoc  nomen,  qui  est,  sit  maxime  pro- 

prium nomen  Dei. 

12.  Utrum  propositiones  affirmativae  possint  for- 

mari  de  Deo, 

QU  AESTIO    XIV. 
De  scientia  Dei. 

Utrum  in  Deo  sit  scientia. 

Utrum  Deus  intelligat  seipsum. 

Utrum  Deus  comprehendat  se. 

Utrum  suum  intelligere  sit  sua  essentia. 

Utrum  intelligat  alia  a  se. 

Utrum  Deus  habeat  de  rebus  propriam  co- 
gnitionem. 

Utrum  scientia  Dei  sit  discursiva. 

Utrum  scientia  Dei  sit  causa  rerum. 

Utrum  scientia  Dei  sit  eorum,  quae  non  sunt. 

Utrum  scientia  Dei  sit  malorum. 

Utrum  scientia  Dei  sit  singularium, 

Utrum  scientia  Dei  sit  infinitorum. 

Utrum  scientia  Dei  sit  futurorum  conti  1- 
gentium. 

Utrum  scientia  Dei  sit  enunciabilium. 

Utrum  scientia  Dei  sit  variabilis. 

Utrum  Deus  de  rebus  habeat  scientiam  spe- 
culativam,  vel  practicam. 

QUAESTIO  XV. 

De  ideis. 

1.  Utrum  sint  ideae. 

2.  Utrum  sint  plures  ideae,  vel  una  tantum. 

3.  Utrum  ideae  sint  omnium,  quae  cognoscuntur 


a  Deo. 


QUAESTIO  XVI, 


De  ver  ila  te. 

Utrum  veritas  sit  in  re,  vel  in  intellectu  tan- 
tum. 


INDEX    PRIMAE    PARTIS. 


Utrum  veritas  sit  in  intellectu  componente, 

et  dividente. 
De  comparatione  veri  ad  ens. 
De  comparatione  veri  ad  bonum, 
UiiUm  Deus  sit  veritas. 
Utrum  omnia  sint  vera  una  veritate,  vel  plu- 

ribus. 
Utrum  veritas  sit  aeterna. 
Utrum  veritas  sit  immutabilis. 

QUAESTIO  XVII. 
De  faìsitate. 

Utrum  falsitas  inveniatur  in  rebus. 
Utrum  falsitas  sit  in  sensu. 
Utrum  falsitas  sit  in  intellectu. 
Utrum  verum,  et  falsum  sint  contraria. 


QUAESTIO  XVIII. 
De  vita  Dei. 

1.  Quorum  sit  vivere. 

2.  Quid  sit  vita. 

S.  Utrum  vita  Deo  conveniat. 

4  Utrum  omnia  in  Deo  sint  vita. 

QUAESTIO    XIX. 
De  voluntate  Dei. 

Utrum  in  Deo  sit  voluntas. 
Utrum  Deus  velit  alia  a  se. 
Utrum,   quidquid  Deus   vult,  ex  necessitate 

velit. 
Utrum  voluntas  Dei  sit  causa  rerum. 
Utrum   voluntatis  divinae  sit  assignare  ali- 

quam  causam. 

6.  Utrum  voluntas  Dei  semper  impleatur. 

7.  Utrum  voluntas  Dei  sit  immutabilis. 

8.  Utrum   voluntas  Dei  imponat   necessitatem 

rebus  volitis. 

9.  Utrum  voluntas  Dei  sit  malorum. 

10.  Utrum  Deus  habeat  liberum  arbitrium. 

1 1 .  Utrum  sit  distinguenda  in  Deo  voluntas  signi. 

12.  Utrum  convenienter  ponantur  circa  divinam 

voluntatem  quinque  signa. 

QUAESTIO    XX. 
De  amore  Det. 

1.  Utrum  in  Deo  sit  amor. 

2.  Utrum  Deus  amet  omnia. 

3.  Utrum  Deus  magis  amet  unum,  quam  aliud. 

4.  Utrum  Deus  meliora  magis  amet. 

QUAESTIO  XXI. 
De  jusiiiia,  et  misericordia  Dei. 

1.  Utrum  in  Deo  sit  justitia. 

5  Utrum  im  Deo  sit  misericordia. 

omnibus. 

De   praedestinatione    Dei. 

1.  Utrum  Deo  competat  praedestinatio  hominuti.. 

2.  Utrum   praedestinatio  ponat  aliquid  in  prae- 

destinato,  et  quid  sit. 

3.  Utrum  Deo    competat   reprobatio    aliquoruin 

hominum. 

4.  Utrum  praedestinati  eligantur  a  Deo. 

5.  Utrum  merita  sint  causa,  vel  ratio  praedesti- 

nationis,  reprobationis,  et  electionis. 

6.  Utrum  praedestinati  infallibiliter  salveutur. 

7.  Utrum  numerus  praedestinatorum   sit  certus 

8.  Utrum    praedestinatio    possit  juvari   precibus 

sanctorum. 

QUAESTIO  XXIV. 

De  libro  vitae. 

X.  Quid  sit  liber  vitae. 

2.  Cujus  vitae  sit  liber. 

3.  Utrum  aliquis  possit  deieri  de  libro  vitae. 

QUAESTIO  XXV. 
De  potenlia  Dei. 

1.  Utrum  in  Deo  sit  potentia. 

2.  Utrum  potentia  Dei  sit  infinita. 
5.  Utrum  Deus  sit  omnipotens. 

4.  Utrum  possit  facere,  quod  ea,  quae  sunt  prae- 

terita,  non  fuerint. 

5.  Utrum  Deus  possit  facere  quae  non  facit,  vel 

praetermittere  quae  facit. 

6.  Utrum    Deus   possit  ea,  quae    facit,   meliora 

facere. 

QUAESTIO    XXVI. 
De  beatitudine  Dei. 

1.  Utrum  beatitudo  competat  Deo. 

2.  Utrum  Deus  dicatur  beatus  secundum  actum 

intellectus. 

3.  Utrum  Deus  sit  essentialiter  beatitudo  cujusli- 

bet  beati. 

4.  Utrum    in    beatitudine  Dei  includatur  omnis 

QUAESTIO  XXVII. 

De  processione,  seu  origine  divinarum  personarum 

1.  Utrum  processio  sit  in  divinis. 

2.  Utrum  aliqua  processio  in  divinis  possit  dlci 

generatio. 

5.  Utrum  praeter  generationem  possit  esse  aliqua 

processio  in  divinis, 
4.   Utrum  illa  alia  processio  possit  dici  generatio. 
^.    Utrum   sint    in    divinis  plures    processiones, 

quam  duae. 

QUAESTIO    XXVIII. 
De  relationibus  divinis. 

1.  Utrum  in  Deo  sint  aliquae  relationes  reales. 

2.  Utrum  illae  relationes  sint  ipsa  essentia    di- 

vina, vel  sint  extrinsecus  affixae. 

3.  Utrum  possint  esse  in  Deo  plures  relationes 

realiter  distinctae  ab  invicem. 

4.  De  numero  harum  relationum. 

QUAESTIO    XXIX. 
De  persouis  divinis. 

1.  De  definitione  personae. 

2.  Utrum  persona  sit  idem,  quod  hypostasis,  sub- 

sistentia,  et  essentia. 

3.  Utrum  nomen  personae  competat  in  divinis. 

4.  Utrum  nomen  personae  in  divinis    significet 

relationem,  vel  substantiam. 

QUAESTIO  XXX. 
De  pltiralitale  personarum  »«  dlvints. 

j.  Utrum  sint  plures  personae  in  divinis. 

2.  Quot  sit  personae  in  divinis. 

3.  Utrum    termini    numerales  ponant  aliquid  in 

divinis. 

tribus  personis  in  divinis. 

QUAESTIO  XXXI. 

3.  Utrum    dictio    exclusiva,    solus,  sit   addenda 

termino  essentiali  in  divinis. 

4.  Utrum  dictio  exclusiva  possit  adjungi  termino 

personali. 

QUAESTIO  XXXII. 

De  cogtiiiione  divinaruni  personarum. 

1.  Utrum  per  rationem  naturalem  possit  cognosci 

Trinitas  Divinarum  personarum. 

2.  Utrum  sint  aliquae  notiones  Divinis  personis 

attribuendae. 

3.  Utrum  sint  tantum  quinque  notiones  in  divi- 

nis, vel  plures. 

4.  Utrum  liceat  circa  notiones  diversimode  opi- 

nari. 

QUAESTIO  XXXIII. 

De  his  quae  perlinent  ad  personarn  Patris, 

I.  Utrum  Patri  competat  esse  principium  Filli, 
vei  Spiritus  Sancii. 


2.  Utrum  hoc  nomen,  Pater,  sitproprium  nomen 

personae  Patris. 

3.  Utrum  hoc  nomen,  Pater,  per  prius    dicatur 

in  divinis  personaliter,  quam  essentialiter. 

4.  Utrum  sit  proprium  Patris  esse  ingenitum. 

QUAESTIO    XXXIV, 
De   Verbo  in  divinis. 

1.  Utrum  Verbum  dicatur  in  divinis  essentialiter, 

vel  personaliter. 

2.  Utrum  Verbum  sit  proprium  nomen  Filii. 

3.  Utrum  in  nomine  Verbi  importetur  respectus 

ad  creaturas. 

QUAESTIO  XXXV. 
De  hoc  nomine  Filii,  quod  est  imago. 

1,  Utrum  hoc  nomen,  imago,  in  divinis   dicatur 

personaliter. 

2.  Utrum  imago  sit  proprium  nomen  Filii. 

QUAESTIO  XXXVI. 
De  perlinenlibus  ad  nomen  Spiritus  Sancii. 

1.  Utrum  nomen  Spiritus  Sancti  sit  proprium  no 

mem  alicujus  divinae  personae. 

2.  Utrum  persona  illa,  quae  dicitur  Spiritus  San- 

ctus,  procedat  a  Patre,  et  Filio. 

3.  Utrum  Spiritus  Sanctus  procedat  a  Patre  per 

Filium. 

4.  Utrum  Pater,  et  Filius  sint  unum  principium 

Spiritus  Sancti. 

QUAESTIO  XXXVII. 
De  nomine  Spiritus  Sancii,  quod  est  amor. 

1.  Utrum    amor    sit    proprium    nomen    Spiritus 

Sancti. 

2.  Utrum  Pater,    et    Filius    diligant    se    Spirita 

Sancto. 

QUAESTIO  XXXVIII. 
De  nomine  SpiriUis  Sancti,  quod  est  donum. 

1.  Utrum  donum  possit  esse  nomen  personale. 

2.  Utrum  sit  proprium  nomen  Spiritus    Sancti, 

QUAESTIO  XXXIX. 
De  personis  m  comparatione  ad  essentiam. 

1.  Utrum  essentia  in  divinis  sit  idem,  quod  per» 

sona. 

2.  Utrum  dicendum  sit,  quod  tres  personae  sunt 

unius  essentiae. 

3.  Utrum  nomina  essentialia  praedicanda  sint  de 

personis  in  singulari,  vel  in  plurali. 

4.  Utrum  adjectiva  nomina,  aut  verba,  vel  par- 

ticipia  praedicari  possint  de  nominibus  es- 

sentialibus  concrete  acceptis. 
j.   Utrum  praedicari  possint  de  nominibus  essen- 

tialibus  in  abstracto  acceptis. 
6.  Utrum  nomina  personarum  praedicari  possiut 

de  nominibus  esscutialibus. 

7.  Utrum  essentialia  attributa  sint  approprianda 

persoiiis. 

8.  Quod  aitributum  cui  personae  debeat  appro- 

priari. 

QUAESTIO  XL. 

De  perso'ils  ili  cotnparaiione  ad  rtlationts, 
sii't  proprielates, 

1.  Utrum  relatio  sit  idem,  quod  persona, 

2.  Utrum  relationes  distinguant,  et  constituant 

personas. 

3.  Utrum,  abstractis  per  intellectum  relationibus 

.a  personis,  remane  ant  hypostases  distinctae 

4.  Utrum  relationes  secundum  intellectum  prae- 

supponant    actus    personarum,   vel  e  con- 
verso. 

QUAESTIO  XLI. 
De  personis  per  coniparaliouem  ad  actus  itolìoiiales. 

1.  Utrum  actus  notionales  sint  attribuendi  per- 

sonis divinis. 

2.  Utrum    hujusmodi    actus  sint  voluntarii,   vel 

necessari:. 

3.  Utrum  per  hu)usmodi  actus  persona  procedat 

de  aliquo,  vel  de  nihilo. 

4.  Ut'um  in  divinis  sit  potentia  respectu  actuum 

aotionalium. 

5.  Utrum  potentia  generandi,  vel  spirandi  signi- 

ficet  relationem,  vel  substantiam. 

6.  Utrum  actus  notionales    ad    plures    personas 

terminari  possint. 

QUAESTIO  XLII. 

De  aequaìltate,  et  simìlitudint  divinarum 
personarum  ad  im'icem. 

1.  Utrum  aequalitas  locum  habeat   in   personis 

divinis. 

2.  Utrum  persona  procedens  sit  aequalis  secun- 

dum aeternitatem  ei,  a  qua  procedit. 

3.  Utrum  sit  aliquis  ordo  in  personis  divinis. 

4.  Utrum  personae  divinae  sint  aequales  secun- 

dum magnitudinem. 

5.  Utrura  una  personarum  divinarum  sit  in  alia. 

6.  Utrum  personae  divinae  sint  aequales  secun- 

dum potentiam. 

QUAESTIO  XLIII. 
De  missione  divinaruin  personarum. 

t.  Utrum  alicui  personae  divinae  conveniat  mitti. 

2.  Utrum  missio  in  divinis  sit  aeterna,  vel  tan- 

tum temporalis. 

3.  Secundum    quid    persona    divina    invisibiliter 

mittatur 

4.  Utrum  cuilibet  personae    conveniat  mitti,  et 

praecipue  Patri. 

5.  Utrum  invisibiliter  mittatur  tam  Filius,  quam 

Spiritus  Sanctus. 

6.  Ad  quos  fiat  missio  invisibilis. 

7.  De  missione  visibili. 


8.  Utrum  alia  persona    divina   tantum   mittatur 
ab  ea,  a  qua  est. 

QUAESTIO  XLIV, 
De  prima  causa  omnium  entium. 

1.  Utrum  Deus  sit  causa  efEciens  omnium    en- 

tium. 

2.  Utrum   materia    prima  sit  creata  a  Deo,    vel 

sit  principium  ex  aequo  coordinatum  ei. 

3.  Utrum  Deus  sit  causa  exemplaris  rerum,  vel 

sint  aliqua  alia  exemplaria  praeter  ipsum. 

4.  Utrum  Deus  sit  causa  finalis  rerum. 

QUAESTIO  XLV. 
De  creaitone. 

I.  Quid  sit  creatio. 

2    Utrum  Deus  possit  aliquid  creare. 

3.  Utrum  creatio  sit  aliquid  in  creatura. 

4.  Cui  competat  creari. 

5.  Utrum  solius  Dei  sit  creare. 

6.  Utrum  sit  commune  toti   Trinitati,  aut  pro- 

prium  alicujus  personae. 

7.  Utrum  in  rebus    creatis  sit  vestigium  Trini- 

tatis. 

8.  Utrum  opus  creationis  admisceatur  operibus 

naturae,  et  artis. 

QUAESTIO  XLVI. 
De  principio  duraiionis  rerum  creatarum, 

1.  Utrum  creaturae  semper  fuerint. 

2.  Utrum  eas  incoepisse,  sit  articuius  fidei. 

3.  Quomodo  dicatur:  Deus  in  principio  coelum, 

et  terram  creasse. 

QUAESTIO  XLVII. 
De  distinctione  rerum  in  communi. 

1.  Utrum    rerum    multitudo,  et    distinctio  sit  a 

Deo. 

2.  Utrum  rerum  inaequalitas  sit  a  Deo. 

3.  Utrum  sit  unus  tantum  mundus,  vel  plures. 

QUAESTIO  XLVIII. 
De  distinctione  rerum  in  speciali,  et  primo  de  maio. 

1.  Utrum  malum  sit  natura  aliqua. 

2.  Utrum  malum  inveniatur  in  rebus. 

3.  Utrum  bonum  sit  subjectum  mali. 

4.  Utrum  malum  totaliter  corrumpat  bonum. 

5.  Utrum  malum  sufficienter    dividatur  per  cul- 

pam,  et  poenam. 

6.  Utrum  plus  habeat    de    ratione   mali  poena, 

quam  culpa. 

QUAESTIO   XLIX. 

De  causa  mali, 

1.  Utrum  bonum  possit  esse  causa  mali. 

2.  Utrum  summum  bonum,  quod  est  Deus,  sit 

causa  mali. 

}.  Utnim  sit  aliquod  summum  malum,  quod  sit 
causa  omnis  mali. 

QUAESTIO  L. 
De  substantia  Angelorutn  ahsolule. 

1.  Utrum  sit  aliqua    creatura   omnino  spiritua- 

lis,  et  penitus  incorporea. 

2.  Utrum  angelus  sit  compositus  ex  materia,  et 

forma. 

3.  De  multitudine  angelorum. 

4.  Utrum  angeli  differant  specie. 

5.  Utrum  angeli  sint  incorruptibiles. 

QUAESTIO  LI. 
De  angeìis  in  comparaiione  ad  corpus. 

1.  Utrum  angeli  habeant  corpora  naturaliter  sibi 

unita. 

2.  Utrum  angeli  assumant  corpora. 

3.  Utrum  angeli  in  corporibus  assumptis  exer- 

ceant  opera  vitae. 

QUAESTIO  LII. 

De  angelis  in  comparatione  ai  locutn. 

1.  Utrum  angelus  sit  in  loco. 

2.  Utrum  possit  esse  in  pluribus  locis  simul. 

3.  Utrum  plures  angeli  possint   esse    in  eodem 

loco. 

QUAESTIO  LUI. 
De  motu  locali  angelorum. 

1.  Utrum  angelus  possit  moveri  localiter. 

2.  Utrum  moveatur  de  loco  ad  locum  pertran- 

seundo  medium. 

3.  Utrum  motus  angeli  sit    in    tempore,    an  in 

instanti. 

QUAESTIO  LIV. 
De  virtute  cognoscitiva  angeli. 

1.  Utrum  intelligere  angeli  sit  sua  substantia. 

2.  Utrum  esse  angeli  sit  suum  intelligere. 

3.  Utrum  essentia  angeli  sit  sua  virtus  intelle- 

ctiva. 

4.  Utrum  in  angelis  sit  intellectus  agens,  et  pos- 

sibilis. 

5.  Utrum  in  eis  sit  aliqua  alia  potentia  cogno- 

scitiva, quam  intellectus. 

QUAESTIO  LV. 
De  medio  cognitionis  angelicae. 

1.  Utrum  angeli  cognoscant  omnia  per  suam  sub- 

stantiam,  vel  per  aliquam  speciem. 

2.  Si  per  species,  an  per  species  connaturales, 

vel  per  species  a  rebus  acceptas. 
y.  Utrum  angeli  superiores  cognoscant  per  spe- 
cies raagis  universales,  quam  inferiores. 


QUAESTIO  LVI. 

De  cognitione  angelica  ex  parte  rerum 
immaterialium. 

1.  Utrum  angelus  cognoscat  seipsum. 

2.  Utrum  unus  cognoscat  alium. 

3.  Utrum  angelus  per  sua    naturalia  cognoscat 

Deum. 

QUAESTIO  LVII. 

De  cognitione  angelorum  quantum  ad  res 
materiales. 

1.  Utrum  angeli  cognoscant  naturas  rerum  ma- 

terialium. 

2.  Utrum  cognoscant  singularia. 

3.  Utrum  cognoscant  futura. 

4.  Utrum  cognoscant  cogitationes  cordium. 

5.  Utrum  cognoscant  mysteria  gratiae. 

QUAESTIO  LVIII. 
De  modo  cognitionis  angelicae. 

1.  Utrum  intellectus  angeli  quandoque  sit  in  po- 

tentia, quandoque  in  actu. 

2.  Utrum  angelus  possit  simul  multa  intelligere 

3.  Utrum  angelus  intelligat  discurrendo. 

4.  Utrum  angelus  intelligat  componendo,  et  di- 

videndo. 

5.  Utrum  in  intellectu  angeli  possit  esse  falsitas. 

6.  Utrum  cognitio  angeli  possit  dici  matutina, 

et  vespertina. 

7.  Utrum  hae  duae  cognitiones  sint  eaedeni,  vei 

diversae. 


QUAESTIO  LIX. 

De  voluntate  angelorum. 

Utrum  in  angelis  sit  voluntas. 

Utrum  voluntas  in  angelis  sit  ipsa  natura  eo- 

rum,  vel  ipse  intellectus. 
Utrum  in  angelis  sit  liberum  arbitrium. 
Utrum  in  eis  sit  vis  irascibilis,   et  concupi- 
scibilis. 


QUAESTIO  LX. 
De  amore,  seu  dilectione  angeli, 

i.  Utrum  in  angelis  sit  dilectio  naturalis. 

2.  Utrum  in  angelis  sit  dilectio  electiva. 

3.  Utrum  angelus  diligat  seipsum  dilectione  na- 

turali, an  electiva. 

4.  Utrum  angelus  unus  diligat  alium  naturali  di- 

lectione, sicut  seipsum. 
j .  Utrum  angelus  naturali  dilectione  diligat  Deum 
plus  quam  seipsum. 

QUAESTIO  LXI. 
De  productione  angelorum  in  esse  naturne. 

1.  Utrum  angeli  babeant  causam  sui  esse. 

2.  Utrum  angelus  sit  productus  a  Deo  ab  aetemo. 

3.  Utrum   angelus    sit  creatus    ante  corporalem 

creaturam. 

4.  Utrum  angeli  fuerint  creati  in  coelo  empyreo 

QUAESTIO  LXII. 
De  productione  angeli  in  esse  graiiae,  et   gìoriae. 

1.  Utrum  angeli  in  sua  creatione  fuerint  beati. 

2.  Utrum  indiguerint  gratia  ad  hoc,  quod  con- 

verterentur  in  Deum. 

3.  Utrum  fuerint  creati  in  gratia. 

4.  Utrum  meruerint  suam  beatitudinem. 

5.  Utrum  statim    post  unum  actum  meritorium 

beatitudinem  habuerint. 
é.  Utrum  adepti  fuerint  gratiam,  et  gloriam  se- 
cundum  capacitatem  suorum  naturalium. 

7.  Utrum  post  consecutionem  gloriae  remanserit 

.   in  eis  cognitio,   et  dilectio    naturalis. 

8.  Utrum  angelus  beatus  peccare  possit. 

9.  Utrum  angeli  post  adeptionem  gloriae  possint 

proficere. 

QUAESTIO  LXIII. 
De  maliiia  angelorum  quoad  cuìpam. 

1.  Utrum  malum  culpae  possit  esse  in  angelis. 

2.  Cujusmodi  peccata  in  eis  esse  possint. 

3.  Quid  appetendo  angelus  peccaverit. 

4.  Utrum  angeli  naturaliter  sint  mali. 

5.  Utrum  aliquis  angelus  in  primo  instanti  suae 

creationis  potuerit  esse  malus  per  actum 
propriae  voluntatis. 

6.  Utrum  aliqua  mora  fuerit  Inter  creationem,  et 

lapsum  angeli. 

7.  Utrum  supremus  Inter  cadentes  fuerit  simpli- 

citer  inter  omnes  angelos  summus. 

8.  Utrum  peccatum  primi  angeli  fuerit  aliis  causa 

peccandi. 

9.  Utrum  tot  remanserint,  quot  ceciderunt. 

QUAESTIO    LXIV. 
De  poena  daemonum. 

i.  Utrum  intellectus  angeli  mali  sit  omnìno  ob- 
tenebratus. 

2.  Utrum  voluntasdaemonis  sit  obstinatainraalo. 

3.  Utrum  in  daemonibus  possit  esse  dolor. 

4.  De  loco  poenali  daemonum. 

QUAESTIO  LXV. 
De  opere  creationis  quoad  creaturam  corporalem. 

1.  Utrum  creatura  corporalis  sit  a  Deo. 

2.  Utrum  facta  sit  propter  bonitatem  Dei. 

5.  Utrum  sit  facta  a  Deo  mediantibus  angelis. 
4.  Utrum  formae  corporum  sint  ab  angelis,  an 

immediate  a  Deo. 

QUAESTIO  LXVI. 
De  ordine  creationis  ad  distmcttonem. 

1.  Utrum  informitas  materiae  praecessent  tem- 

pore formationem  ipsius. 

2.  Utrum  sit  una  materia  omnium  corporaliura. 

3.  Utrum  coelum  empyreum  sit  concreatum  ma- 

teriae informi. 

4.  Utrum  tempus  sit  concreatum  materiae  informi. 


QUAESTIO  LXVII. 
De  opere  disiinctionis  primae  diei. 

1.  Utrum  lux  proprie  in  spiritualibus  dicatur 

2.  Utrum  lux  corporalis  sit  corpus. 

3.  Utrum  lux  sit  qualitas. 

4.  Utrum  conveniens  fuerit  prima  die  fieri  lucem 

QUAESTIO    LXVIII. 

De  opere  secundae  diet. 

1.  Utrum  firmamentum  factum  sit  secunda  die. 

2.  Utrum  aliquae  aquae  sint  supra  firmamentum 

3.  Utrum  firmamentum  dividat  aquas  ab  aquis. 

4.  Utrum  sit  tantum  unum  coelum,  vel  plures. 

QUAESTIO    LXIX. 

De  opere  lertiae  diet. 

1.  Utrum  congregatio  aquarum  facta  fuerit  con- 

venienter  tertia  die. 

2.  Utrum  eadem  die  debuerit  fieri  productio  plan- 

tarum. 

QUAESTIO  LXX. 
De  opere  ornaius  quarta  die  facto. 

1.  Utrum  quarta  die  debuerint  fieri  luminaria. 

2.  Utrum  convenienter  describatur  causa  produ- 

ctionis  luminarium, 

3.  Utrum  luminaria  coeli  sint  animata. 

QUAESTIO    LXXI. 
De  opere  quititae  diei, 

I.  Utrum  opus  quintae  diei  convenienter  descri- 
batur. 

QUAESTIO    LXXII. 
De  opere  sextae  diei. 

1.  Utrum  opus  sextae  diei  convenienter  descri- 

batur. 

QUAESTIO  LXXIII. 
De  pertinentibus  ad  diem  sepiimam. 

i.  Utrum  completio  divinorum  operum  aJscribi 
debeat  septimae  diei. 

2.  Utrum  Deus,  die  septima,  ab  omni  opere  quie- 

verit. 

3.  Utrum  benedictio,  et  sanctificatio  debeatur  se- 

ptimae diei. 

QUAESTIO  LXXIV. 
De  omnibus  seplem  diebus  in  communi. 

I. Utrum  dicti  dies  sufficienter  enumerentur. 

2.  Utrum  omnes  isti  dies  sint  unus  dies. 

3.  Utrum  Scriptura  utatur  convenientibus  verbii 

ad  exprimendum  opera  sex  dierum. 

QUAESTIO  LXXV. 
De  hotnint  quantum  ai  esseniiam  animae. 

1.  Utrum  anima  sit  corpus. 

2.  Utrum  anima  humana  sit  aliquid  subsistens. 

3.  Utrum  animae  brutorum  sint  subsistentes. 

4.  Utrum  anima  sit  homo,  vel  homo  potius  sit 

aliquid  compositum  ex  corpore,  et  anima. 

5.  Utrum  anima  humana  sit  composita  ex  ma- 

teria, et  forma. 

6.  Utrum  anima  humana  sit  incorruptibilis. 

7.  Utrum  sit  ejusdem  speciei  cum  angelo. 

QUAESTIO  LXXVI. 
De  unione  animae  ad  corpus. 

1.  Utrum  intellectivum  principium  uniatur  cor- 

pori  ut  forma. 

2.  Utrum  intellectivum  principium  multiplicetur 

secundum  multiplicationem  corporum,  vel 
sit  unus  intellectus  omnium  hominum. 

3.  Utrum  praeter  animam  intellectivam  sint  in 

homine   aliae  animae  per  essentiam  diffe- 
rentes. 

4.  Utrum  in  homine  sit  alia  forma  praeter  ani- 

mam intellectivam. 
j.  Quale  debeat  esse  corpus,    cujus    hujusmodi 
principium  est  forma. 

6.  Utrum  uniatur  tali  corpori    mediantibus   ali- 

quibus  dispositionibus  accidentalibus. 

7.  Utrum  uniatur  corpori  animalis  mediante  ali- 

quo  corpore. 

8.  Utrum  anima  sit  tota  in  qualibet  parte  cor- 

poris. 

QUAESTIO  LXXVII. 

De  his,  quae  periinent  ad  potentias  animae 
in  generali. 

1.  Utrum  essentia  animae  sit  ejus  potentia. 

2.  Utrum  sit  tantum  una  potentia  animae,  vel 

plures. 

3.  Utrum    potentiae    animae  distinguantur    per 

actus,  et  objecta. 

4.  Utrum  in  potentiis    animae  sit  aliquis  ordo. 

5.  Utrum  anima  sit  subjectum  omnium  suarum 

potentiarum. 

6.  Utrum  potentiae  animae  fluant  ab  ejus  essentia. 
/.  Utrum  una  potentia  animae  oriatur  ab  alia. 
8.   Utrum  omnes  potentiae  animae  remaneant  in 

anima  a  corpore  separata. 

QUAESTIO  LXXVIII. 

De  potentiis  animae  in  speciali,  et  primo 
de  iis,  quae  sunl  praeambula  ad  iniellectum, 

1.  Utrum  sint  distinguenda  quinque  genera  po- 

tentiarum animae. 

2.  Utrum  convenienter  assignentar  partes  vege- 

tativae. 

3.  Utrum    convenienter    distinguantur    quinque 

sensus  exteriores. 

4.  Utrum  sensus  interiores  convenienter  distin- 

guantur. 


QUAESTIO    LXXIX. 
De  potentiis  intellectivis, 

1 .  Utrum  intellectus  sit  potentia  animae,  ve!  e j  us 

essentia. 

2.  Utrum  intellectus  sit  potentia  passiva. 

3.  Utrum  sit  ponere  intellectum  agentem. 

4.  Utrum  intellectus  agens  sit  aliquid  animae 

nostrae. 

5.  Utrum  intellectus  agens  sit  unus    omnium. 

6.  Utrum  memoria  sit  in  parte  intellectiva  ani- 

mae. 

7.  Utrum  memoria  intellectiva  sit  alia  potentia 

ab  intellectu. 

8.  Utrum  ratio  sit  alia  potentia  ab  intellectu. 

9.  Utrum  ratio  supei-ior,  et  inferior  sint  diver- 

sae  potentiae. 

10.  Utrum  intelligentia  sit  alia  potentia  ab  in- 

tellectu. 

11.  Utrum  intellectus  speculativus,  et  practicus 

sint  diversae  potentiae. 

12.  Utrum  synderesis  sit  aliqua  potentia  specialis 

ab  aliis  distincta. 

13.  Utrum  conscientia  sit  aliqua  potentia  iniel- 

lectivae  partis. 

QUAESTIO  LXXX. 

De  appetitu  in  communi. 

1.  Utrum  appetitus  sit  aliqua  specialis  potentia 

animae. 

2.  Utrum  appetitus  dividatur  in  appetitum  sen- 

sitivum,  et  intellectivum,  sicut  in  poten- 
tias diversas. 

QUAESTIO  LXXXI. 
De  sensualitate. 

1.  Utrum  sensualitas  sit  vis  appetitiva  tantum, 

an  etiam  cognitiva. 

2.  Utrum  appetitus  sensitivus   dividatur  in  ira- 

scibilem,  et  concupiscibilem,   sicut  in  di- 
versas potentias. 

3.  Utrum  irascibilis  et  concupiscibilis  obediant 

rationi. 

QUAESTIO  LXXXII. 
De  voluntate. 

1.  Utrum  voluntas  aliquid  appetat  ex  necessitate. 

2.  Utrum  omnia  ex  necessitate  velit,  quaecum- 

que  vult. 

3.  Utrum  voluntas  sit  eminentior,   quam  intel- 

lectus. 

4.  Utrum  moveat  intellectum. 

5.  Utrum  voluntas  distinguatur  per  irascibilem, 

et  concupiscibilem. 

QUAESTIO  LXXXIII. 
De  libero  arbitrio. 

i.  Utrum  homo  sit  liberi  arbitrii. 
2.  Utrum  liberum  arbitrium  sit  potentia, vel  actus, 
vel  habitus. 

Utrum  liberum  arbitrium  sit  potentia  appeti- 
tiva, vel  cognitiva. 

Utrum  liberum  arbitrium  sit  eadem  potentia 
cum  voluntate,  vel  alia. 

QUAESTIO  LXXXIV. 

Quomodo  anima  corpori  unita  intelligat 
corporalia,  quat  sunt  infra  ipsam. 

Utrum  anima  cognoscat  corpora  per  intelle- 

ctum. 
Utrum  cognoscat  corpora  per  essentiam  suam, 

vel  per  aliquas  species. 
Utrum  anima  intelligat  omnia  per  species  sibi 

naturaliter  inditas 
Utrum  species  intelligibiles  effluant  in  ipsam 

ab  aliquibus  formis  separatis. 
Utrum  anima  nostra  omnia,    quae  intelligit, 

videa!  in  rationibus  aeternis. 
Utrum  intelligibilem  cognitionem  acquirat  a 

sensu. 
Utrum  indigeat  phantasmatibus  ad  hoc,  quod 

actu  intelligat. 
Utrum  judicium  intellectus  impediatur  per  im- 

pedimentum  sensitivarum  virium, 

QUAESTIO  LXXXV. 
De  modo,  ei  ordine  intelligendi. 

Utrum  intellectus  noster  intelligat  res  corpo- 
reas,  et  materiales,  abstrahendo  species  a 
phantasmatibus. 

Utrum  species  intelligibilis  abstracta  a  phan- 


2.  Quomodo  cognoscat  habitus  in  se  existentes. 
}.  Quomodo  intellectus   cognoscat   actum  pro- 

prium. 
4.  Quomodo  intellectus  cognoscat  actum  volun- 

tatis. 

QUAESTIO  LXXXVIII. 

Quomodo  anima  humana  cognoscat  ea, 
quae  sunt  supra  se. 

1.  Utrum  anima  humana  in  statu  praesentis  vitae 

cognoscat  angelos  per  seipsos. 

2.  Utrum  possit  ad  eorum  notitiam  pervenire  pei 

cognitionem  rerum  materialium. 

3.  Utrum  Deus  sit  illud,  quod  a  nobis  primo  co* 

gnoscitur. 

QUAESTIO  LXXXIX. 
De  cognitione  animae  separatae. 

1.  Utrum  anima  separala  a  corpore  possit  aliquid 

jntelligere. 

2.  Utrum  anima  separata    intelligat  substantias 

separatas. 

3.  Utrum  anima  separata  cognoscat.  omnia    na- 

turalia. 

4.  Utrum  anima  separata  cognoscat  singularia. 

5.  Utrum  habitus  scientiae  hic  acquisitae  rema- 

neat  in  anima  separata. 

6.  Utrum  possit  uti  habitu  scientiae  hic  acqui- 

sitae. 

7.  Utrum  distantia  localis  impediat  cognitionem 

animae  separatae. 


tasmatibus    se    habeat  ad  intellectum  no-       8.  Utrum  animae  separatae  cognoscant  ea,  quae 


hic  aguntur. 

QUAESTIO  XC. 
De  productione  homtnis  quantum  ad  animam. 

1.  Utrum  anima  humana  sit  de  substantia  Dei, 
vel  aliquid  factum. 

2.  Utrum  anima    humana  sit    producta    in  esse 
per  creationem. 

3.  Utrum  anima  rationalis  sit  facta  mediantibus 
angelis. 

4.  Utrum  anima  humana  sit  facta  ante    corpus. 

QUAESTIO  XCI. 
De  productione  corporis  primi  hominis. 

1.  Utrum  corpus  primi  hominis  sit  factum  de  li- 
mo terrae, 

2.  Utrum  corpus  primi    hominis    sit  immediate 
productum  a  Deo. 

3.  Utrum  corpus  primi  hominis  habuerit  conve- 
nientem   dispositionem. 

4.  Utrum  producilo  corporis  bumani  convenien- 
ter  in  Scriptura  describatur. 

QUAESTIO    XCII. 
De  proaucttoni  muUeris. 

Utrum  anima  intellectiva  cognoscat  seipsam       1,  Utrum  in  prima  rerum  productione  debuerit 
per  essentiam  suam.  mulier  produci. 


strum,  ut  quod  intelligitur,  vel  sicut  quo 
intelligitur. 

Utrum  intellectus  noster  prius  intelligat  magis 
universalia, 

Utrum  intellectus  noster  possit  multa  simul 
intelligere. 

Utrum  intellectus  noster  intelligat  compo- 
nendo, et  dividendo. 

Utrum  intellectus  noster  possit  errare. 

Utrum  unus  possit  eamdem  rem  melius  intel- 
ligere, quam  alius. 

Utrum  intellectus  prius  cognoscat  indivisibile, 
quam  divisibile. 

QUAESTIO  LXXXVI. 

Quid  intellectus  hominis  cognoscat  in  rebus 
corporalihiis,  et  materialibus. 

Utrum  intellectus  noster  cognoscat  singularia. 
Utrum  cognoscat  infinita. 
Utrum  cognoscat  contingentia. 
Utrum  cognoscat  futura. 

QUAESTIO  LXXXVII. 

Quomodo  anima  intellectiva  cognoscat 
seipsam,  et  ea,  quat  in  ea  sunt. 


IO 

2.  Utrum  mulier  debuerit  fieri  ex  viro. 

3.  Utrum  mulier  debuerit  formari  ex  costa  viri. 

4.  Utrum  mulier  formata  fuerit  immediate  a  Deo. 

QUAESTIO  xeni. 

De  fine,  sive  termino  productionis  hoininis, 

proni  dicitur  facttis  ad  imaginem, 

et  stmilitudinem  Dei. 

1.  Utrum  in  homine  sit  imago  Dei. 

2.  Utrum  imago  Dei  sit  in  irrationalibus  crea- 

turis. 

3.  Utrum  imago  Dei  sit  magis  in  homine,  quam 

in  angelo. 

4.  Utrum  imago  Dei  sit  in  omni  homine. 

5.  Utrum  imago  Dei  sit  in  homine  per  compa- 

rationem  ad   essentiam,  vel    ad    personas 
omnes,  vel  ad  unam  earum. 
é.  Utrum  imago  Dei  inveniatur   in  homine  so- 
lum  secundum  mentem. 

7.  Utrum  imago  Dei  sit  in  homine  secundum  po- 

tentias,  aut  secundum  habitus,  aut  actus. 

8.  Utrum  per  comparationem  ad  omnia  objecta. 

9.  De  differentia  imaginis,  et  similitudinis, 

QUAESTIO  XCIV. 

De  stalu,  vel  conditione  pruni  hotninis 
quoad  intellectuin. 

1.  Utrum  primus  homo  viderit  Deum  per  essen- 

tiam. 

2.  Utrum  Adam  in  statu  innocentiae  angelosper 

essentiam  videnit. 

3.  Utrum  primus  homo  habuerit  omnium  scien- 

tiam. 

4.  Utrum  homo  in  primo  statu  potuisset  errare, 

vel  decipi. 

QUAESTIO  XCV. 

De  his,  quae  pertlnent  ad  volunlatem  primi 
hominis,  scilicet  de  gratta  et  virtule,  et  justitia. 

1.  Utrum  primus  homo  fuerit  creatus  in  gratia. 

2.  Utrum  primus  homo  in  statu  innocentiae  ha- 

buerit animae  passiones. 

5.  Utrum  Adam  habuerit  omnes  virtutes. 

4.   Utrum   opera  primi  hominis  fuerint  aeque  ef- 
ficacia ad  merendum,  sicut  modo  sunt. 

QUAESTIO  XCVI. 

De  dominio,  quod  homini  contpetehat 
»H  Statu  innocentiae. 

1.  Utrum  Adam  in  statu  innocentiae  dominaba- 

tur  animalibus. 

2.  Utrum  homo  habuisset  dominium  super  omnes 

alias  creaturas. 

3.  Utrum  in  ilio  statu  fuissent  omnes  homines 

aequales. 

4.  Utrum  in  ilio    «statu  homo    dominaretur  ho- 

mini. 


QUAESTIO  XCVII. 

De  his,  quae  pertinenl  ad  statum  primi  hominis, 
quantum  ad  conservationem  individui. 

1.  Utrum  homo  in  statu  innocentiae  erat  immor- 

talis. 

2.  Utrum  esset  impassibilis. 

3.  Utrum  indigeret  cibis. 

4.  Utrum  per  lignum  vitae  consequeretur  immor- 

talitatem. 


QUAESTIO  XCVIII. 

De  his,  quae  pertinent  ad  conservationem 
speciei  per  generationem, 

1.  Utrum  in  statu  innocentiae  fuisset  generatio 

2.  Utrum  in  statu  innocentiae  fuisset  generatio 

per  coitum. 

QUAESTIO  XCIX. 

De  conditione  prolis  generandae  quantum 
ad  corpus  in  ilio  statu. 

i.  Utrum  in  statu  ilio  pueri  mox  nati  habuis- 
sent  perfectam  virtutem  ad  motum  mem- 
brorum. 

2.  Utrum  omnes  fuissent  nati  in  sexu  masculino. 

QUAESTIO  C. 

De  conditione  prolis  tiinc  generandae 
quoad  justiiiam, 

1.  Utrum  homines  fuissent  nati  cum  justitia. 

2.  Utrum  pueri  nascerentur  in  justitia  confirmatì. 

QUAESTIO  CI. 

De  conditione  prolis  lune  generandae 
quoad  scienliam. 

1.  Utrum  pueri  nascerentur  in  scientia  perfecti. 

2.  Utrum  statim  post  nativitatem  habuissent  per- 

fectum  usum  rationis. 

QUAESTIO  GII. 
De  loco  prodticti  hominis,  qui  est  paradisus.. 

1.  Utrum  paradisus  sit  locus  corporeus. 

2.  Utrum  sit  locus  conveniens  habitationi  ha- 

manae. 

3.  Ad  quid  homo  in  paradiso  positus  fuerit. 

4.  Utrum  homo  factus  fuerit  in  paradiso. 

QUAESTIO  CHI. 
De  guhernatione  rerum  in  communi. 

1.  Utrum  mundus  ab  aliquo  gubernetur. 

2.  Quis  sit  finis  gubernationis  ipsius. 

3.  Utrum  mundus  gubernetur  ab  uno. 

4.  De  effectibus  gubernationis. 

5.  Utrum  omnia  subsint  divinae  gubernationi. 

6.  Utrum  omnia  gubernentur  a  Deo  immediate. 

7.  Utrum  divina  gubernatio   cassetur  in  aliquo. 

8.  Utrum  aliquid  contrarietur  divinae  providen- 

tiae. 

QUAESTIO  CIV. 

De  effectihus  divinae  gubernationis  in  speciaU. 

1.  Utrum  creaturae  inJigeant  ut  conserventur  a. 

Deo  in  esse. 

2.  Utrum  conserventur  in  esse  a  Deo  immediate. 

3 .  Utrum  Deus  possit  aliquid  redigere  in  nihilum. 

4.  Utrum  aliquid  in  nihilum  redigatur. 

QUAESTIO  CV. 
De  muiatione  crea  tur arum  a  Deo. 

l.  Utrum  Deus  possit  immediate  movere  mate- 

riam  ad  formam. 
2. 'Utrum  Deus  possit  immediate  movere  aliquod 

corpus. 

3.  Utrum  Deus  moveat    immediate   iniellectum 

creatum. 

4.  Utrum  possit  movere  voluntatem  creatam. 

5.  Utrum  Deus  operetur  in  omni  operante. 

6.  Utrum  Deus  possit  aliquid  Tacere  praeter  or- 

dinem  rebus  inditum. 

7.  Utrum  omnia,  quae  Deus  facit  praeter  ordinem 

naturalem  rerum,  sint  miracula. 

8.  De  diversitate  miraculorum. 

QUAESTIO  evi. 
De  actii  angeìortim,  qui  est  invicem  illuminare. 

1.  Utrum  unus  angelus  moveat  iritellectum  al- 

terius  illuminando. 

2.  Utrum  unus  angelus   moveat  voluntatem   al- 

terius. 

3.  Utrum  inferior  angelus  possit  illuminare  su- 

periorem. 

4.  Utrum  superior  angelus  illuminet  inferiorem 

de  omnibus  quae  cognoscit. 

QUAESTIO  CVII. 

De  locutiorte  angelorum. 

1.  Utrum  unus  angelus  loquatur  alteri, 

2.  Utrum  inferior  loquatur  superiori. 

3.  Utrum  angelus  loquatur  Deo. 

4.  Utrum  in  locutione  angeli  aliquid  operetur  di- 

stantia localis. 

5.  Utrum  omnes  cognoscant  locutionem   unius 

angeli  ad  alterum. 

QUAESTIO  CVIII. 

De  ordinatione  angeloruin  secundum 
hierarcliias,  et  ordiiies. 

i.  Utrum  omnes  angeli  sint  unius  hierarchiae. 

2.  Utrum  in  una  hierarchia  sit  tantum  unus  ordo. 

5.  Utrum  in  uno  ordine  sint  plures  angeli. 

4.  Uirum  distinctio  hierarchiarum,  et   ordinum 

sit  a   natura. 

5.  De  nominibus,  et  proprietatibus  singulorum 

ordinuTi. 

6.  De  comparatione  ordinum  ad  invicem. 

7.  Utrum  ordines  durent  post  diem  judicii. 

8.  Utrum  homines  assumantur  ad  ordines  ange- 

lorum. 


QUAESTIO  CIX. 

De  ordine  malorum  angelorum, 
scilicet  daemonum. 

1.  Utrum  ordines  sint  in  daemonibus. 

2.  Utrum  sit  in  eis  praelatio. 

3.  Utrum  unus  daemon  illuminet  alium. 

4.  Utrum  subjiciantur  praelationi  beatorum  an- 

gelorum. 


QUAESTIO  ex. 

De  praesidentia  aitgelorum  super  corporalein 
creaturatn. 

1.  Utrum  corporalis  creatura  administretur  per 

angelos. 

2.  Utrum  materia  corporalis  obediat  angelis  ad 

nutum. 

3.  Utrum  angeli    possint  movere   corpora  loca- 

liter  sua  virtute. 

4.  Utrum  angeli    boni,    vel  mali  possint  facere 

miracula. 

QUAESTIO  CXI. 
De  aclione  augeìorum  in  homiìies, 

1.  Utrum  angelus  possit  illuminare  intellectum 

hominis. 

2.  Utrum  angelus  possit  immutare  affectum,  vel 

voluntatem  hominis. 

3.  Utrum  possit  immutare  imaginationem  homi- 

nis. 

4.  Utrum  possit  immutare  sensum  humanum. 

QUAESTIO  CXII. 
De  missione  angelorum  ad  homines. 

1.  Utrum  aliqui    angeli    mittantur    in     ministe- 

rium. 

2.  Utrum    omnes    angeli  mittantur  in   ministe- 

rium. 
J.  Utrum  illi,  qui  mittuntur,  assistant. 
4.  Utrum   omnes    angeli    secundae    hierarchiae 

mittantur. 

QUAESTIO  CXIII. 
De  custodia  hotìiinum  a  honis  angelis. 

1.  Utrum  homines  ab  angelis  custodiantur. 

2.  Utrum  singulis  hominibus  singuli  angeli  ad 

custodiam  dcputentur. 

3.  Utrum  custodia  pertineat  solum  ad  ultimum 

ordinem  angelorum. 

4.  Utrum  omni  homini  conveniat  habere  ange- 

lum  custodem. 

5.  Quando  incipiat  custodia  angeli  circa  homi- 

nem. 

6.  Utrum  angelus  semper  custodiat  hominem. 

7.  Utrum  angeli  doleant  de  malis  eorum,  quos 

custodiunt. 

8.  Utrum  inter  angelos  sit  pugna,  seu  discordia. 

QUAESTIO  CXIV. 
De  impugna  tione  iaemonum. 

1.  Utrum  homines  a  daemonibus  impugnentur. 

2.  Utrum  tentare  sit  proprium  diaboli. 

3 .  Utrum  omnia  peccata  procedant  ex  tentatione 

diaboli. 

4.  Utrum  daemones  possint  facere  vera  miracula 

ad  seducendum, 

5.  Utrum  daemon  ab    aliquo    superatus  ab  im- 

pugnatione  arceatur. 

QUAESTIO  CXV. 
De  actione  corporalis  crealurae. 

I    Utrum  aliquod  corpus  sit  activum. 

2.  Utrum  in  materia  corporali    sint  aliquae  ra- 

tiones  seminales. 

3.  Utrum    corpora    coelestia  sint  causa  eorum, 

quae  hic  in  iafcrioribus  corporibus   fiunt. 

4.  Utrum  corpora  coelestia  sint  causa  humano- 

rum  actuum. 

5.  Utrum  corpora  coelestia  possint  imprimere  in 

daemones. 
C.  Utrum  corpora  coelestia  imponant  necessita- 
tem  bis,  quae  eorum  actioni  subduntur. 

QUAESTIO  CXVI. 

De  Fato. 

1.  Utrum  fatum  sit. 

2.  Utrum  fatum  sit  in  rebus  creatis. 


3.  Utrum  fatum  sit  immobile. 

4.  Utrum  omnia  subdantur  fato. 

QUAESTIO  CXVII. 
De  his,  quae  pertinent  ad  acitonem  homtnìs. 

1.  Utrum  homo  possit  docere  alium,  causando 

scientiam  in  ipso. 

2.  Utrum  homines  possint  docere  angelos. 

3.  Utrum  homo  per  virtutem  animae  possit  im- 

mutare materiam  corporalem. 

4.  Utrum  anima  hominis  separata  possit  movere 

corpora  motu  locali. 


QUAESTIO  CXVIII. 

De  traductione  hominis  ex  nomine 
quantum  ad  animam. 

Utrum  anima  sensitiva  traducatur  cum  semine. 
Utrum  anima  intellectiva  causetur  ex  semine. 
Utrum  omnes  animae  humanae  fuerint  simul 
creatae  a  principio  mundi. 

QUAESTIO  CXIX. 
De  propagatione  hominis  quantum  ad  corpus. 

Utrum    aliquid    de  alimento    convertatur  in 

veritatem  humanae  naturae. 
Utrum  semen,  quod  est  principium  numanae 

generationis,  sit  de  superfluo  alimenti. 


PROLOGUS. 


uiA  Catholicae  veritatis  Doctor  non  solum  provectos  debet 
instruere,  sed  ad  eum  pertinet  edam  incipientes  erudire, 
(secundum  illud  Apostoli  i.  ad  Corint.  3.:  Tamquam par- 
vulis  in  Christo,  lac  vobis  potimi  dedi,  non  escainj  propositum  nostrae 
intentionis  in  hoc  opere  est,  ea  quae  ad  Christianam  religionem 
pertinent,  eo  modo  tradere,  secundum  quod  congruit  ad  eruditio- 
nem  incipientium. 

Consideravimus  namque  hujus  doctrinae  novitios,  in  iis,  quae 
a  diversis  scripta  sunt,  plurimum  impediri.  Partim  quidem  propter 
multiplicationem  inutilium  quaestionum,  articulorum,  et  argumen- 
torum.  Partim  etiam,  quia  ea,  quae  sunt  necessaria  talibus  ad  scien- 
dum,  non  traduntur  secundum  ordinem  disciplinae  :  sed  secundum 
quod  requirebat  librorum  expositio,  vel  secundum  quod  se  prae- 
bebat  occasio  disputandi.  Partnn  quidem,  quia  eorumdem  frequens 
repetitio  et  fastidium,  et  confusionem  generabat  in  animis  audi- 
torum. 

Haec  igitur,  &  alia  hujusmodi  evitare  studentes,  tentabimus  cum 
confidentia  divini  auxilii,  ea  quae  ad  sacram  doctrinam  pertinent, 
breviter  ac  dilucide  prosequi,  secundum  quod  materia  patietur. 


QUAESTIO  PRIMA. 


DE  SACRA  DOCTRINA,  QUALIS  SIT,  ET  AD  QUAE  SE  EXTENDAT, 
IN  DECEM  ARTICULOS  DIVISA. 


Et  ut  intentio  nostra  sub  aliquibus  certis  limitibus  comprehendatur,  ne- 
cessarium  est  primo  investigare  de  ipsa  sacra  doctrina,  qualis  sit,  et  ad  quae 
se  extendat. 

Circa  quae  quaerenda  sunt  decem. 

Primo.  De  necessitate  hujus  doctrinae. 
Secundo.  Utrum  sit  scientia. 
Tertio.  Utrum  sit  una,  vel  plures. 
Quarto.  Utrum  sit  speculativa,  vel  practica. 
Quinto.  De  comparatione  ejus  ad  alias  scientias. 
Sexto.  Utrum  sit  sapientia. 
Septimo.  Quid  sit  subjectum  ejus. 
Octavo.  Utrum  sit  argumentativa. 

Nono,  Utrum  uti  debeat  metaphoricis,  vel  symbolicis  locutìonibus. 
Decimo.  Utrum  Scriptura  sacra  hujus  doctrinae  sit  secundum  plures  sensus 
exponenda. 

ARTICULUS  I.  I 

UTRUM  SIT  NECESSARIUM,  PRAETER  PHILOSOPHICAS  DISCIPLINAS, 
ALIAM  DOCTRINAM  HABERI. 

(22.  q.  2.  art.  5.  et  4.  Et  i.  prol.  art.  2.  Et  i.  cantra  gent.  ca.  4  et  6. 
Et  ver.  q.  14.  art.  11.). 

Ad  primum  sic  proceditur.  Videtur,  quod  non  sit  necessarium  praeler  phi- 
losophicas  disciplinas  aliam  doctrinam  haberi.  Ad  ea  enim  quae  supra  ra- 
tionem  sunt,  homo  non  debet  conari,  secundum  illud  Ecclesiast.  3  :  Altiera 
te  ne  qiiaesieris.  Sed  ea,  quae  rationi  subduntur,  sufficienter  traduntur  in  phi- 
losophicis  disciplinis:  superfluum  igitur  videtur,  praeter  philosophicas  disci 
plinas  aliam  doctrinam  haberi. 

2.  Praeterea.  Doctrina  non  potest  esse  nisi  de  ente:  nihil  enim  scitur 
nisi  verum,  quod  cum  ente  convertitur.  Sed  de  omnibus  entibus  tractatur  in 

discipliiiis  philosophicis,  et  etiam  de  Deo,  unde  quaedam  pars  philosophiae 
dicìtur  Theologia,  sive  scientia  divina,  ut  patet  per  Philosophum  in  6.  Me- 
taphys.  (coni.  2.).  Non  fuit  igitur  necessarium,  praeter  physicas  disciplinas 
aliam  doctrinam  haberi. 

Sed  contra  est,  quod  dicitur  2.  ad  Tim.  3  :  Omnis  scriptura  divinitus  inspi- 
rata iililis  est  ad  docendiun,  ad  argumdum,  ad  corripiendum,  ad  erudiendum,  ad 
jtistitiam.  Scriptura  autem  divinitus  inspirata  non  pertinet  ad  physicas  disci- 
plinas, quae  sunt  secundum  rationem  humanam  inventae.  Utile  igitur  est, 
praeter  physicas  disciplinas  esse  aliam  scientiam  divinitus  inspiratam. 

Respondeo  dicendum,  quod  necessarium  fuit  ad  humanam  salutem  esse  do- 
ctrinam quamdam  secundum  revelationem  divinam  praeter  physicas  disciplinas,  quae 
ratione  humana  investigantur.  Primo  quidem,  quia  homo  ordinatur  ad  Deum, 
sicut  ad  quemdam  fìnem,  qui  comprehensionem  rationis  excedìt,  secundum 
illud  Isai.  64  :  Oculns  non  vidit,  Deus,  absque  te,  quae  praeparasti  diligentihus  te. 
Finem  autem  oportet  esse  praecognitum  hominibus,  qui  suas  intentiones,  et 
actiones  debent  ordinare  in  fìnem.  Unde  necessarium  fuit  homini  ad  salutem, 
quod  ei  nota  fierent  quaedam  per  revelationem  divinam,  quae  rationem  hu- 
manam excedunt. 

Ad  ea  etiam,  quae  de  Deo  ratione  humana  investigari  possunt,  necessarium  fuit 
hominem  instrui  revelatione  divina:  quia  veritas  de  Deo  per  rationem  investi- 
gata, a  paucis,  et  per  longum  tempus,  et  cum  admixtione  multorum  errorum 
homini  proveniret:  a  cujus  tamen  veritatis  cognitione  dependet  tota  hominis 
salus,  quae  in  Deo  est.  Ut  igitur  salus  hominibus  et  convenientius,  et  certius 
proveniat,  necessarium  fuit,  quod  de  divinis  per  divinam  revelationem  instrue- 
rentur.  Necessarium  igitur  fuit,  praeter  philosophicas  disciplinas,  quae  per 
rationem  investigantur,  sacram  doctrinam  per  revelationem  haberi. 

Ad  primum  ergo  dicendum,  quod  licet  ea,  quae  sunt  altiora  hominis  co- 
gnitione, non  sint  ab  homine  per  rationem  inquirenda:  sunt  tamen  a  Deo 
revelata  suscipienda  per  fìdem.  Unde  et  ibidem  subditur  :  Plurima  supra  sensum 
hominum  ostensa  sunt  libi.  Et  in  hujusmodi  sacra  doctrina  consistit. 

Ad  secundum  dicendum,  quod  diversa  ratio  cognoscibilis  diversitatera 
scientiarum  inducit.  Eamdem  enim  conclusionem  demonstrat  astrologus,  et 
naturalis,  puta  quod  terra  est  rotunda:  sed  astrologus  per  medium  mathe- 
maticum,  idest  a  materia  abstractum:  naturalis  autem  per  medium  circa  ma- 
teriam  consideratum.  Unde  nihil  prohibet  de  eisdem,  de  quibus  philosophicae 
disciplinae  tractant,  secundum  quod  sunt  cognoscibilia  lumine  naturalis  ra- 
tionis, etiam  aliam  scientiam  tractare,  secundum  quod  cognoscuntur  lumine 
divinae  revelationis.  Unde  Theologia,  quae  ad  sacram  doctrinam  pertinet, 
difFert  secundum  genus  ab  illa  theologia,  quae  pars  philosophiae  ponitur. 

ARTICULUS  IL  2 

UTRUM  SACRA  DOCTRINA  SIT  SCIENTIA. 

Cj.  d.  55.  q.  I.  art.  2.  q.  4.  et  i.  senten.  prol.  art.  j.  q.  2.  et  ver.  q.  14. 
art.  9.  ad  ).  et  Boe.  tr.  i.  q.  2.  art.  2.). 

Ad  secundum  sic  proceditur.  Videtur,  quod  sacra  doctrina  non  sit  scientia. 
Omnis  enim  scientia  procedit  ex  principlis  per  se  notis:  sed  sacra  doctrina 
procedit  ex  articulis  fidei,  qui  non  sunt  per  se  noti,  cum  non  ab  omnibus 

concedantur:  non  enim  omnium  est  fides,  ut  dicitur  secundae  Thessalonic.  3. 
Non  igitur  sacra  doctrina  est  scientia. 

2.  Praeterea.  Scientia  non  est  singularium.  Sed  sacra  doctrina  tractat 
de  singularibus,  puta  de  gestis  Abrahae,  Isaac,  et  Jacob,  et  similibus.  Ergo 
sacra  doctrina  non  est  scientia. 

Sed  contra  est,  quod  August.  dicit  14.  de  Trin.  (e.  i.  a.  med.):  Huic 
scientiae  attrihuitur  illud  lantummodo,  quo  fides  saluberrima  gignitur,  nutritur,  de- 
fenditur,  roboratur.  Hoc  autem  ad  nullam  scientiam  pertinet,  nisi  ad  sacram 
doctrinam.  Ergo  sacra  doctrina  est  scientia. 

Respondeo  dicendum,  sacram  doctrinam  esse  scientiam.  Sed  sciendum  est, 
quod  duplex  est  scientiarum  genus.  Ouaedam  enim  sunt,  quae  procedunt  ex 
principiis  notis  lumine  naturali  intellectus,  sicut  Arithmetica,  Geometria,  et 
hujusmodi.  Quaedam  vero  sunt,  quae  procedunt  ex  principiis  notis  lumine 
superioris  scientiae:  sicut  Perspectiva  procedit  ex  principiis  notificatis  per 
Geometriamx;  et  Musica  ex  principiis  per  Arithmeticam  notis.  Et  hoc  modo 
sacra  doctrina  est  scientia,  quia  procedit  ex  principiis  notis  lumine  superioris 
scientiae,  quae  scilicet  est  scientia  Dei,  et  beatorum.  Unde  sicut  Musica  credit 
principia  tradita  sibi  ab  Aritlimetico,  ita  doctrina  sacra  credit  principia  re- 
velata sibi  a  Deo. 

Ad  primum  ergo  dicendum,  quod  principia  cujuslibet  scientiae  vel  sunt 
nota  per  se,  vel  reducuntur  ad  notitiam  superioris  scientiae,  et  talia  sunt  prin- 
cipia sacrae  doctrinae,  ut  dictum  est  (in  cor.  art.). 

Ad  secundum  dicendum,  quod  singularia  traduntur  in  sacra  doctrina,  non 
quia  de  eis  principaliter  tractetur,  sed  introducuntur  tum  in  exemplum  vitae, 
sicut  in  scientiis  moralibus,  tum  etiam  ad  declarandum  auctoritatem  virorum, 
per  quos  ad  nos  revelatio  divina  processit,  super  quam  fundatur  sacra  Scriptura, 
seu  doctrina. 


ARTICULUS  III.  5 

UTRUM   SACRA  DOCTRINA    SIT  UNA  SCIENTIA. 
(lìif.  art.  4.  et  i.  prol.  art.  2. 5.  et  4.  e.  et^.  ad  2.  m.). 

Ad  tertium  sic  proceditur.  Videtur,  quod  sacra  doctrina  non  sit  una 
scientia:  quia  secundum  Philosophum  in  primo  Posteriorum  (tex.  4^.):  Una 
scientia  est,  quae  est  unius  generis  subjecti.  Creator  autem,  et  creatura,  de  quibus 
in  sacra  doctrina  tractatur,  non  continentur  sub  uno  genere  subjecti.  Ergo 
sacra  doctrina  non  est  una  scientia. 

2.  Praeterea.  In  sacra  doctrina  tractatur  de  Angelis,  de  creaturis  cor* 
poralibus,  de  moribus  hominum:  hujusmodi  autem  ad  diversas  scientias  phi- 
losophicas  pertinenti  igitur  sacra  doctrina  non  est  una  scientia. 

Sed  contra  est,  quod  sacra  Scriptura  de  ea  loquitur,  sicut  de  una  scientia: 
dicitur  enim  Sap.  io:  Dedit  illi  scientiam  sanctorum. 

Respondeo  dicendum,  sacram  doctrinam  unam  scientiam  esse.  Est  enim  unitas 
potentiae,  et  habitus  consideranda  secundum  objectum;  non  quidem  mate- 
rialiter,  sed  secundum  rationem  formalem  objecti:  puta  homo,  asinus,  et  lapis 
conveniunt  in  una  formali  ratione  colorati,  quod  est  objectum  visus.  Quia 
igitur  sacra  Scriptura  considerat  aliqua,  secundum  quod  sunt  divinitus  reve- 
Uta,  secundum  quod  dictum  est  (art.  praec.)  omnia  quaecumque  sunt  divi- 

nìtus  revelabilia,  communicant  in  una  ratione  formali  objecti  hujus  scientiae: 
et  ideo  comprehenduntur  sub  sacra  doctrina,  sicut  sub  scientia  una. 

Ad  primum  ergo  dicendum.  quod  sacra  doctrina  non  determinat  de  Deo, 
f  t  de  creaturis  ex  aequo,  sed  de  Deo  principaliter,  et  de  creaturis  secundum 
quod  referuntur  ad  Deum,  ut  ad  principium,  vel  fìnem.  Unde  unitas  scientiae 
non  impeditur. 

Ad  secundum  dicendum,  quod  nihil  prohibet,  inferiores  potentias,  vel 
habitus  diversificari  circa  illas  materias,  quae  communiter  cadunt  sub  una  po- 
tentia,  vel  habitu  superiori,  quia  superior  potentia,  vel  habitus  respicit  objectum 
sub  universaliori  ratione  formali:  sicut  objectum  sensus  communis  est  sen- 
sibile, quod  comprehendit  sub  se  visibile,  et  audibile.  Unde  sensus  communis, 
cum  sit  una  potentia,  extendit  se  ad  omnia  objecta  quinque  sensuum.  Et  si- 
militer  ea,  quae  in  diversis  scientiis  philosophicis  tractantur,  potest  sacra 
doctrina  una  existens  considerare  sub  una  ratione,  inquantum  scilicet  sunt 
divinitus  revelabilia;  ut  sic  sacra  doctrina  sit  velut  quaedam  impressio  divinae 
scientiae,  quae  est  una  et  simplex  omnium. 

ARTICULUS  IV.  4 

UTRUxM  SACRA  DOCTRINA  SIT  SCIENTIA  PRACTICA. 
(Inf.  art.  j.  e.  et  i.  prolo.  art.  _j.  q.  i). 

Ad  quartum  sic  proceditur.  Videtur,  quod  sacra  doctrina  sit  scientia  pra- 
ctica.  Finis  enim  practicae  est  operatio,  secundum  Phil.  in  2.  Metaph.  (tex.  ^.). 
Sacra  autem  doctrina  ad  operationem  ordinatur,  secundum  illud  Jac.  2: 
Estote  factores  verbi,  et  non  auditores  tantum.  Ergo  sacra  doctrina  est  practica 
scientia. 

2.  Praeterea.  Sacra  doctrina  dividitur  per  legem  veterem,  et  novam.  Lex 
autem  pertinet  ad  scientiam  moralem,  quae  est  scientia  practica.  Ergo  sacra 
doctrina  est  scientia  practica. 

Sed  contra.  Omnis  scientia  practica  est  de  rebus  operabilibus  ab  homine, 
ut  morahs  de  actibus  hominum,  et  aedificativa  de  aedificiis:  sacra  autem  do- 
ctrina est  principaliter  de  Deo,  cujus  magis  homines  sunt  opera;  non  ergo 
est  scientia  practica,  sed  magis  speculativa. 

Respondeo  dicendum,  quod  sacra  doctrina,  ut  dictum  est  (art.  praec.)  una 
existens  se  extendit  ad  ea,  quae  pertinent  ad  diversas  scientias  philosophicas 
propter  rationem  formalem,  quam  in  diversis  attendit,  scilicet,  prò  ut  sunt  di- 
vino lumine  cognoscibilia,  unde  licet  in  scientiis  philosophicis  alia  sit  specu- 
lativa, et  alia  practica:  sacra  tamen  doctrina  comprehendit  sub  se  ntrunique,  sicut 
et  Deus  eadem  scientia  se  cognoscit,  et  ea,  quae  facit.  Magis  tamen  est  specu- 
lativa, quam  practica  :  quia  principalius  agit  de  rebus  divinis,  quam  de  actibus 
humanis:  de  quibus  agit,  secundum  quod  per  eos  ordinatur  homo  ad  periectam 
Dei  cognitionem,  in  qua  aeterna  beatitudo  consistit. 

Et  per  hoc  patet  responsi©  ad  objecta. 

ARTICULUS  V.  5 

UTRUM  SACRA  DOCTRINA   SIT  DIGNIOR  ALIIS   SCIENTIIS. 
(i.  2.  q.  66.  ari.  j.  ad  j.  &t  i.  prol.  art.  i.  et  2.  con.  e.  4.  fin.). 

Ad  quintum  sic  proceditur.  Videtur,  quod  sacra  doctrina  non  sit  dignior 
aliis  scientiis.  Certitudo  enim  pertinet  ad  dignitatem  scientiae.  Sed  aliae  scien- 
tiae,  de  quarum  principiis  dubitar!  non  potest,  videntur  esse  certiores  sacra 
doctrina,  cujus  principia,  scilicet  articuli  fidei,  dubitationem  recipiunt.  Aliae 
igitur  scientiae  videntur  ista  digniores. 

2.  Praeterea.  Inferioris  scientiae  est  a  superiori  accipere,  sicut  Musicus 
ab  Arithmetico  ;  sed  sacra  doctrina  accipit  aliquid  a  philosophicis  disciplinis. 
Dicit  enim  Hieronym.  in  epist.  84.  (Incipit  haec  epistola:  Sebesium  nostrum, 
declinando  ad  finòin  illius)  ad  magnum  oratorem  Urbis  Romae,  quod  doctores 
antiqui  in  tantum  pbilosophorum  doctrinis,  atque  sententiis  suos  resperserunt  libros, 
ut  nescias,  quid  in  illis  prius  admirari  debeas,  eruditionem  seculi,  an  scientiani 
scrip  turar  uni.  Ergo  sacra  doctrina  est  inferior  aliis  scientiis. 

Sed  contra  est,  quod  aliae  scientiae  dicuntur  ancillae  hujus:  Proverb,  9: 
Misit  ancillas  suas  vacare  ad  arcem. 

Respondeo  dicendum,  quod  cum  ista  scientia  quantum  ad  aliquid  sit  spe- 
culativa, et  quantum  ad  aliquid  sit  practica,  omnes  alias  transcendit  tam  specu- 
lativas,  quani  practicas.  Speculativarum  enim  scientiarum  una  altera  dignior 
diciturtumproptercertitudinem,tum  propter  dignitatem  materiae.  Et  quantum 
ad  utrumque  haec  scientia  alias  speculativas  scientias  excedit.  Secundum 
certitudinem  quidem  :  quia  aliae  scientiae  certitudinem  habent  ex  naturali  lu- 
mine  rationis  humanae,  quae  potest  errare;  haec  autem  certitudinem  habet 
ex  lumine  divinae  scientiae,  quae  decipi  non  potest.  Secundum  dignitatem 
vero  materiae:  quia  ista  scientia  est  principaliter  de  his,  quae  sua  altitudine 
rationem  transcendunt.  Aliae  vero  scientiae  considerant  ea  tantum,  quae  ra- 
tioni  subduntur.  Practicarum  vero  scientiarum  illa  dignior  est,  quae  ad  ulte- 
riorem  finem  non  ordinatur,  [al.  quae  ad  altiorem  finem  ordinatur],  sicut  ci- 
vilis  militari.  Nam  bonum  exercitus  adbonum  civitatis  ordinatur.  Finis  autem 
hujus  doctrinae,  inquantum  est  practica,  est  beatitudo  aeterna,  ad  quam  sicut 
ad  ultimum  finem  ordinantur  omnes  alii  fines  scientiarum  practicarum. 

Unde  manifestum  est  secundum  omnem  modum  eam  digniorem  esse  aliis. 

Ad  primum  ergo  dicendum,  quod  nihil  prohibet  id,  quod  est  certius  se- 
cundum naturam,  esse  quoad  nos  minus  certum  propter  debilitatem  intellectus 
nostri,  qui  se  habet  ad  manifestissima  naturae,  sicut  oculus  noctuae  ad  lumen  solis, 
sicut  dicitur  in  2.  Metaph.  Unde  dubitatio,  quae  accidit  in  aliquibus  circa  arti- 
culos  fidei,  non  est  propter  incertitudinem  rei,  sed  propter  debilitatem  intel- 
lectus humani:  et  tamen  minimum,  quod  potest  haberi  de  cognitione  rerum 
altissimarum,  desiderabilius  est,  quam  certissima  cognitio,  quae  habetur  de 
minimis  rebus,  ut  dicitur  Lib.  i.  de  partibus  animalium  (e.  5.  in  pr.). 

Ad  secundum  dicendum,  quod  haec  scientia  accipere  potest  ahquid  a  phi- 
losophicis disciplinis,  non  quod  ex  necessitate  eis  indigeat,  sed  ad  majorem 
manifestationem  eoruni,  quae  in  hac  scientia  traduntur.  Non  enim  accipit  sua 
principia  ab  aliis  scientiis,  sed  immediate  a  Deo  per  revelationem.  Et  ideo 
non  accipit  ab  aliis  scientiis  tanquam  a  superioribus,  sed  utitur  eis  tamquan» 

inferioribus,  et  ancillis:  sicut  architectonicae  utuntur  subministrantibus,  ut  ci- 
vilis  militari.  Et  hoc  ipsum,  quod  sic  utitur  eis,  non  est  propter  defectum,  vai 
insufficientiam  ejus,  sed  propter  defectum  intellectus  nostri:  qui  ex  his,  quae 
per  naturalem  rationem  (ex  qua  procedunt  aliae)  cognoscuntur,  facilius  ma- 
nuducitur  in  ea,  quae  sunt  supra  rationem,  quae  in  hac  scientia  traduntur. 


ARTICULUS  VI.  6 

UTRUM    HAEC  DOCTRINA   SIT   SAPIENTIA. 
(i.  proì.  art.  5.  q.  5.  et  2.  prol.  princ.  et  i.  con.  e.  4.  fin.). 

Ad  sextum  sic  proceditur.  Videtur,  quod  haec  doctrina  non  sit  sapientia. 
Nulla  enim  doctrina,  quae  supponit  sua  principia  aliunde,  digna  est  nomine 
sapientiae,  quia  sapie7itis  est  ordinare,  et  non  ordinari,  i.  Metaph.  (e.  2.  inpròem.). 
Sed  haec  doctrina  supponit  principia  sua  aliunde,  ut  ex  dictis  patet  (art.  2. 
hiijiis  q.);  ergo  haec  doctrina  non  est  sapientia. 

2.  Praeterea.  Ad  sapientiam  pertinet  probare  principia  aliarum  scientia- 
rum:  unde  et  caput  dicitur  scientiarum,  ut  6.  Ethic.  patet  (e.  7.  paulo  a  princ). 
Sed  haec  doctrina  non  probat  principia  aliarum  scientiarum  ;  ergo  non  est 
sapientia. 

3.  Praeterea.  Haec  doctrina  per  studium  acquiritur,  sapientia  autem  per 
infusionem  habetur:  unde  inter  septem  dona  Spiritus  Sancti  connumeratur, 
ut  patet  Isa.  11.  Ergo  haec  doctrina  non  est  sapientia. 

Sed  contra  est,  quod  dicitur  Deuter.  4.  in  principio  leg.  :  Haec  est  nostra 
sapientia,  et  intellectus  corani  populis. 

Respondeo  dicendum,  quod  haec  doctrina  maxime  sapientia  est  inter  onines 
sapientias  humanas,  non  quidem  in  aliquo  genere  tantum,  sed  simpliciter.  Cum  enim 
sapientis  sit  ordinare,  et  judicare,  judicium  autem  per  altiorem  causam  de 
inferioribus  habeatur:  ille  sapiens  dicitur  in  unoquoque  genere,  qui  considerat 
causam  altissimam  illius  generis:  ut  in  genere  aedifìcii  artifex,  qui  disponit 
formam  domus,  dicitur  sapiens;  et  architecton,respectu  inferiorum  artificum, 
qui  dolant  ligna,  vel  parant  lapides:  unde  dicitur  1.  Cor.  3:  Ut  sapiens  archi- 
tcctor  fiindamentum  posili.  Et  rursus  in  genere  totius  humanae  vitae  prudens 
sapiens  dicitur,  inquantum  ordinat  liumanos  actus  ad  debitum  finem.  Unde 
dicitur  Prover.  io:  Sapientia  est  viro  prudentia.  Ille  igitur,  qui  considerat  sim- 
pliciter altissimam  causam  totius  universi,  quae  Deus  est,  maxime  sapiens 
dicitur.  Unde  et  sapientia  dicitur  esse  divinorum  cognitio,  ut  patet  per  August. 
de  Trinit.  (l.  12.  e.  14.  parnm  a  princ).  Sacra  autem  doctrina  propriissirae 
determinat  de  Deo,  secundum  quod  est  altissima  causa:  quia  non  solum  quan- 
tum ad  illud,  quod  est  per  creaturas  cognoscibile  (quod  philosophi  cognove- 
runt,  ut  dicitur  Rom.  i  :  Quod  notum  est  Dei,  manifestum  est  illis)  sed  etiam 
quantum  ad  id,  quod  notum  est  sibi  soli  de  seipso,  et  aliis  per  revelationem 
communicatum.  Unde  sacra  doctrina  maxime  dicitur  sapientia. 

Ad  primum  ergo  dicendum,  quod  sacra  doctrina  non  supponit  sua  prin- 
cipia ab  ahqua  scientia  humana,  sed  a  scientia  divina,  a  qua,  sicut  a  summa 
sapientia,  omnis  nostra  cognitio  ordinatur. 

Ad  secundum  dicendum,  quod  aliarum  scientiarum  principia  vel  sunt  per 
se  nota,  et  probari  non  possunt:  vel  per  aliquam  rationem  naturalem  pro- 
banturin  aliqua  alia  scientia.  Propria  autem  hujus  scientiae  cognitio  est,  quae 

per  revelationem,  non  autem  quae  est  per  naturalem  rationem.  Et  ideo  non 
pertinct  ad  eam  probare  principia  aliarum  scientiarum,  sed  solum  judicare 
de  eis.  Quidquid  enim  in  aliis  scientiis  invenitur  veritati  hujus  scientiae  repu- 
gnans,  totum  condemnatur  ut  falsum.  Unde  dicitur  2.  Corint.  io:  Consilia  dò- 
stnidìites,  et  oiiuiem  altitudinam  extolhntem  se  aàversiis  scieniiam  Dei. 

Ad  tertium  dicendum,  quod,  cum  judicium  ad  sapientem  pertineat,  se- 
cundum  duplicem  modum  judicandi,  duplìciter  sapientia  accipitur.  Contingit 
enini  aliquem  judicare  imo  modo  per  modum  inclinationis,  sicut  qui  habet 
habitum  virtutis,  recte  judicat  de  liis,  quae  sunt  secundum  virtutem  agenda, 
in  quantum  ad  illa  inclinatur.  Unde  et  in  io.  Ethic.  (e.  j.  pariim  ante  fin.  et 
1.  5.. e.  4.)  dicitur,  quod  vìriuosus  est  mensura,  et  recida  actuiim  humanorum.  Alio 
modo  per  modum  cognitionis,  sicut  aliquis  instructus  in  scientia  morali  posset 
judicare  de  actibus  virtutis,  etiamsi  virtutem  non  haberet.  Primus  igitur 
modus  judicandi  de  rebus  divinis  pertinet  ad  sapientiam,  quae  ponitur  donum 
Spiritus  Sancti,  secundum  illud  i.  Cor.  2:  Spiritualis  homo  judicat  omnia,  etc. 
Et  Dion.  cap.  2.  de  div.  nom.  (par.  i.  ìect.  4.)  dicit:  Hierotheus  doctus  est  non 
soìiim  discens,  sed  et  patiens  divina.  Secundus  autem  modus  judicandi  pertinet 
ad  hanc  doctrinam,  secundum  quod  per  studium  habetur:  licet  ejus  principia 
e  revelatione  habeantur. 


ARTICULUS  VII.  7 

UTRUM  DEUS   SIT  SUBJECTUM  HUJUS  SCIENTIAE. 
(I.  pvoh  art.  4.  et  /.  Met.  hct.  6.). 

Ad  septimum  sic  proceditur.  Videtur,  quod  Deus  non  sit  subjectum  liujus 
scientiae.  In  qualibet  enim  scientia  oportet  supponere  de  subjecto  quid  est, 
secundum  Philos.  in  2.  Posteriorum  (non  procul  a  princ.)  sed  haec  scientia 
non  supponit  de  Deo,  quid  est  ;  dicit  enim  Damascenus  (7. 5.  de  orih.fid.  e.  24.): 
In  Deo  qnid  est,  dicere  impossibile  est;  ergo  Deus  non  est  subjectum  hujus  scientiae. 

2.  Praeterea.  Omnia,  quae  determinantur  in  aliqua  scientia,  comprehen- 
duntur  sub  subjecto  illius  scientiae:  sed  in  sacra  Scriptura  determinatur  de 
multis  aliis,  quam  de  Deo,  puta  de  creaturis,  et  de  moribus  hominum;  ergo 
Deus  non  est  subjectum  hujus  scientiae. 

Sed  contra.  Illud  est  subjectum  scientiae,  de  quo  est  sermo  in  scientia: 
sed  in  hac  scientia  fit  sermo  de  Deo  (dicitur  enim  Theologia,  quasi  sermo 
de  Deo);  ergo  Deus  est  subjectum  hujus  scientiae. 

Respondeo  dicendum,  quod  Deus  est  suhjectum  hujus  scientiae.  Sic  enim  se 
habet  subjectum  ad  scientiam,  sicut  objectum  ad  potentiam,  vel  habitum. 
Proprie  autem  illud  assignatur  objectum  alìcujus  potentiae,  vel  habitus,  sub 
cujus  ratione  omnia  referuntur  ad  potentiam,  vel  habitum:  sicut  homo,  et 
lapis  referuntur  ad  visum,  inquantum  sunt  colorata:  unde  coloratum  est  pro- 
prium  objectum  visus.  Omnia  autem  pertractantur  in  sacra  doctrina  sub  ra- 
tione Dei:  vel  quia  sunt  ipse  Deus:  vel  quia  habent  ordinem  ad  Deum,  ut  ad 
principium,  et  finem:  unde  sequitur,  quod  Deus  vere  sit  subjectum  hujus 
scientiae.  Quod  etiam  manifestum  fit  ex  principiis  hujus  scientiae,  quae  sunt 
articuli  fidei,  quae  est  de  Deo.  Idem  autem  est  subjectum  principiorum,  et 
totius  scientiae,  cum  tota  scientia  virtute  contineatur  in  principiis.  Quidam 

vero  attendentes  ad  ea,  quae  in  ista  scientia  tractantur,  et  non  ad  rationem^ 
secundura  quam  considerantur,  assignaverunt  aliter  subjectum  hujus  scien- 
tiae,  vel  res,  et  signa:  vel  opera  reparationis:  vel  totum  Christum,  idest  caputa 
et  membra:  de  omnibus  enim  istis  tractatur  in  ista  scientia,  sed  secundum 
ordinem  ad  Deum. 

Ad  primum  ergo  dicendum,  quod  licet  de  Deo  non  possimus  scire  quid 
est,  utimur  tamen  ejus  etfectu  in  hac  doctrina,  vel  naturae,  vel  gratiae,  loco 
definitionis  ad  ea,  quae  de  Deo  in  hac  doctrina  considerantur  ;  sicut  et  in  ali- 
quibus  scientiis  philosophicis  demonstratur  aliquid  de  causa  per  effectum,  ac- 
cipiendo  effectum  loco  definitionis  causae. 

Ad  secundum  dicendum,  quod  omnia  alia,  quae  determinantur  in  sacra 
doctrina,  comprehenduntur  sub  Deo,  non  ut  partes,  vel  species,  vel  acciden- 
tia,  sed  ut  ordinata  aliqualiter  ad  ipsum. 


ARTICULUS  Vili.  8 

UTRUM  HAEC  DOCTRINA  SIT  ARGUMENTATIVA. 
(i.  prol.  art.  j.  et  i.  coni.  e.  5.  et  8.  et  Eoe.  tri.  q.  5.  art.  j). 

Ad  octavum  sic  proceditur.  Videtur,  quod  haec  doctrina  non  sit  argu- 
mentativa.  Dicit  enim  Ambr.  in  li.  i.  de  fide  cath.  (e.  j.  non  longe  a  fi.):  Toìle 
argumenta,  ubi  fides  quaeritur.  Sed  in  hac  doctrina  praecipue  fides  quaeritur: 
unde  dicitur  Jo.  20:  Haec  scripta  sunt,  ut  creàatis.  Ergo  sacra  doctrina  non  est 
argumentativa. 

2.  Praeterea.  Si  sit  argumentativa,  aut  argumentatur  ex  auctoritate,  aut 
ex  ratione.  Si  ex  auctoritate,  non  videtur  hoc  congruere  ejus  dignitati:  nam 
locus  ah  auctoritate  est  infirmissimus,  secundum  Boet.  (Ex  Com.  super  Topica 
Cic.  l.  6.  non  procuh  a  fi.).  Si  etiam  ex  ratione,  hoc  non  congruit  ejus  fini:  quia 
secundum  Gregorium  (Homil.  26  in  Evan.  in  prin.  ilìius):  Fides  non  hdbet  me- 
ritutn,  uhi  humana  ratio  praebet  experinientum.  Ergo  sacra  doctrina  non  est 
argumentativa. 

Sed  contra  est,  quod  dicitur  ad  Tit.  i.  de  episcopo  amplectente  eum,  qui 
secundum  doctrinam  est,  fidelem  sermonem,  ut  potens  sit  exhortari  in  doctrina  sana, 
et  eos,  qui  contradicunt,  arguere. 

Respondeo  dicendum,  quod  sicut  aliae  scientiae  non  argumentantur  ad 
sua  principia  probanda,  sed  ex  principiis  argumentantur  ad  ostendendum  alia 
in  ipsis  scientiis,  ita  haec  doctrina  non  arg-unmitatur  ad  sua  principia  prohanda, 
quae  sunt  articuli  fidei  :  sed  ex  eis  procedit  ad  aliquid  ostendendum,  sicut  Apo- 
stolus  primae  ad  Cor.  15.  ex  resurrectione  Christi  argumentatur  ad  resur- 
rectionem  communem  probandam:  sed  tamen  considerandum  est  in  scientiis 
philosophicis,  quod  inferiores  scientiae  nec  probant  sua  principia,  nec  contra 
negantem  principia  disputant,  sed  hoc  relinquunt  superiori  scientiae:  suprema 
vero  inter  eas,  se.  Metaphysica,  disputat  contra  negantem  sua  principia,  si 
adversarius  aliquid  concedit;  si  autem  nihil  concedit,  non  potest  cum  eo  di- 
sputare ;  potest  tamen  solvere  rationes  ipsius.  Unde  sacra  Scriptura,  cum  non 
habeat  superiorem,  disputat  cum  negante  sua  principia,  argumentando  quidem 
si  adversarius  aliquid  concedat  eorum,  quae  per  divinam  revelationem  hahentur; 
sicut  per  auctoritates  sacrae  doctrinae  disputamus  contra  haereticos:  et  per 
unum  articulum  contra  negantes  alium.  Si  vero  adversarius  nihil  credat  eorum, 

quae  dtvinitns  revelaìitiir,  non  rcmanet  ampl'ms  via  ad  prohandiim  arti  eidos  fi  dd 
per  raliones,  sed  ad  solveiidiun  rationes,  si  quas  inducii  contra  fidem.  Cum  enim 
fides  infallibili  ventati  innitatur,  impossibile  autem  sit  de  vero  demonstrari 
contrarium,  manifestum  est,  probationes,  quae  contra  fidem  inducuntur,  non 
esse  demonstrationes,  sed  solubilia  argumenta. 

Ad  prlmum  ergo  dicendum,  quod  licet  argumenta  rationis  humanae  non 
habeant  locum  ad  probandum,  quae  fidei  sunt,  tamen  ex  articulis  fidei  haec 
doctrina  ad  alia  argumentatur,  ut  dictum  est  (in  corp.  art.). 

Ad  secundum  dicendum,  quod  argumentari  ex  auctoritate  est  maxime 
proprium  hujus  doctrinae,  eo  quod  principia  hujus  doctrinae  per  revelatio- 
nem  habentur.  Et  sic  oportet,  quod  credatur  auctoritati  eorum,  quibus  reve- 
latio  facta  est.  Nec  hoc  derogat  dignitati  hujus  doctrinae:  nam  licet  locus 
ab  auctoritate,  quae  fundatur  super  ratione  humana,  sit  infirmissimus;  locus 
tamen  ab  auctoritate,  quae  fundatur  super  revelatione  divina,  est  efficacissi- 
mus.  Utitur  tamen  sacra  doctrina  etiam  ratione  humana:  non  quidem  ad  pro- 
bandum fidem  (quia  per  hoc  toUeretur  meritum  fidei)  sed  ad  manifestandum 
aliqua  alia,  quae  traduntur  in  hac  doctrina.  Cum  igitur  gratia  non  toUat  na- 
turam,  sed  perficiat,  oportet,  quod  naturalis  ratio  subserviat  fidei:  sicut  et 
naturalis  inclinatio  voluntatis  obsequitur  charitati.  Unde  et  Apostolus  dicit 
2.  ad  Corint.  io:  In  captiviiatem  redii^entes  omneni  intdUctum  in  ohsequiinn  Chrìsti. 
Et  inde  est,  quod  etiam  auctoritatibus  philosophorum  sacra  doctrina  utitur, 
ubi  per  rationem  naturalem  veritatem  cognoscere  potuerunt,  sicut  Paalus 
Act.  17.  inducitverbum  Arati,  dicens:  Sicut  et  quidam  poetarum  vestrorum  di- 
xeruiit:  Genus  Dei  suinus.  S&d  tamen  sacra  doctrina  hujusmodi  auctoritatibus 
utitur  quasi  extraneis  argumentis,  et  probabilibus.  Auctoritatibus  autem  ca- 
nonicae  Scripturae  utitur  proprie  ex  necessitate  argumentando.  Auctoritatibus 
autem  aliorum  doctorum  Ecclesiae  quasi  arguendo  ex  propriis,  sed  proba- 
bilitcr.  Innititur  enim  fides  nostra  revelationi  ApostoHs  et  Prophetis  factae, 
qui  canonicos  libros  scripserunt,  non  autem  revelationi,  si  qua  fuit  aliis  do- 
ctoribus  facta.  Unde  dicit  Augustinus  in  epistola  ad  Hieronymum:  (79.  cap.  i. 
prope  fin.):  Solis  eis  Scripturarum  libris,  qui  canonici  appdlantur,  didici  hunc  ti- 
morem,  honorenique  de/erre,  ut  nuìlum  auctorem  eorum  in  scrihendo  errasse  ali- 
quid  firmissime  credam.  Alios  autem  ila  Ugo,  ut  quantalihet  sanctitate,  doctrinaque 
praepolleant,  non  ideo  verum  putem,  quod  ipsi  senserunt,  vel  scripserunt. 

ARTICULUS  IX.  9 

UTRUM   SACRA  SCRIPTURA  DEBEAT  UTI  METAPHORIS. 

(q.  prol.  art.  j.  et  d.  ^4.  q.  5.  art.  i.  et.  2.  et  5.  con.  e.  1^0.  et  tri.  art.  8. 
et  quodli.  4.  q.  i.  et  opusc.  60.  e.  11.  fin.). 

Ad  nonum  sic  proceditur.  Videtur,  quod  sacra  Scriptura  non  debeat  uti 
metaphoris.  Illud  enim,  quod  est  proprium  infimae  doctrinae,  non  videtur 
competere  huic  scientiae,  quae  inter  ahas  tenet  locum  supremum,  ut  jam 
dictum  est  (artic.  praec).  Procedere  autem  per  similitudines  varias,  et  reprae- 
sentationes,  est  proprium  Poeticae,  quae  est  infima  inter  omnes  doctrinas; 
ergo  hujusmodi  similitudinibus  uti  non  est  conveniens  huic  scientiae. 

2.  Praeterea.  Haec  doctrina  videtur  esse  ordinata  ad  veritatis  manifesta- 
tionem:  unde  et  manifestatoribus  ejus  praemium  promittitur;  Eccli.  24:  Qui 

eliicidant  me,  vitam  aeternatn  hàbebuni.  Sed  per  hujusmodi  similitudines  veritas 
occultatur.  Non  ergo  convenit  huic  doctrinae  divina  tradere  sub  similitudine 
corporalium  rerum. 

3.  Praeterea.  Quanto  aliquae  creaturae  sunt  sublimiores,  tanto  magis  ad 
divinam  similitudinem  accedunt:  si  igitur  aliquae  ex  creaturis  transumerentur 
ad  Deum,  tunc  oporteret  talem  transumptionem  maxime  fieri  ex  sublimioribus 
creaturis,  et  non  ex  infimis,  quod  tamen  in  Scripturis  frequenter  invenitur. 

Sed  contra  est,  quod  dicitur  Oseae  12:  Ego  visionem  multiplicavi  eis,  et 
in  manihus  Prophetarum  assimilatus  sum.  Tradere  autem  aliquid  sub  similitu- 
dine, est  metaphoricum.  Ergo  ad  sacram  doctrinam  pertinet  uti  metaphoris. 

Respondeo  dicendum,  quod  convenims  est  sacrae  Scripturae  divina,  et  spi- 
ritualia  sub  similitudine  corporalium  tradere.  Deus  enim  omnibus  providet,  se- 
cundum  quod  competit  eorum  naturae:  est  autem  naturale  homini  ut  per 
senFibilia  ad  intelligibilia  veniat:  quia  omnis  nostra  cognitio  a  sensu  initium 
habet.  linde  convenienter  in  sacra  Scriptura  traduntur  nobis  spiritualia  sub 
metaphoris  corporalium,  et  hoc  est,  quod  dicit  Dionys.  i.  cap.  coel.  hier. 
(cir.  med.)  :  Impossibile  est  nobis  aliter  lucere  divinum  radium,  nisi  varietale  sacro 
rum  velaminum  circtimvelatum.  Convenit  etiam  sacrae  Scripturae,  quae  commu- 
niter  omnibus  proponitur  (secundum  illud  ad  Rom.  i.:  Sapientibus,  et  insipien- 
tibus  debitor  sum)  ut  spiritualia  sub  similitudinibus  corporalium  proponantur, 
ut  saltem  vel  sic  rudes  eam  capiant,  qui  ad  intelligibilia  secundum  se  ca- 
pienda  non  sunt  idonei. 

Ad  primum  ergo  dicendum,  quod  Poeta  utitur  metaphoris  propter  reprae- 
sentationem:  repraesentatio  enimnaturaliter  homini  delectabilis  est.  Sed  sacra 
doctrina  utitur  metaphoris  propter  necessitatem,  et  utilitatem,  sicut  jam  dictum 
est  (in  corp.  art). 

Ad  secundum  dicendum,  quod  radius  divinae  revelationis  non  destruitur 
propter  figuras  sensibiles,  quibus  circumvelatur,  ut  dicit  Dionys.  (cap.  2.  coel. 
hier.),  sed  remanet  in  sua  veritate,  ut  mentes,  quibus  fit  revelatio,  non  per- 
mittat  in  similitudinibus  permanere,  sed  elevet  eas  ad  cognitionem  intelligi- 
bilium,  et  per  eos,  quibus  revelatio  facta  est,  alii  etiam  circa  haec  instruantur. 
Unde  ea,  quae  in  uno  loco  Scripturae  traduntur  sub  metaphoris,  in  aliislocis 
expressius  exponuntur.  Et  ipsa  etiam  occultatio  figurarum  utilis  est  ad  exer- 
citium  studiosorum,  et  contra  irrisiones  infidelium:  de  quibus  dicitur  Matth.  7: 
Kolite  sanctum  dare  canibus. 

Ad  tertium  dicendum,  quod,  sicut  docet  Dionys.  cap.  2.  coelest.  hierar. 
(non  multum  remote  ante  med)  magis  est  conveniens,  quod  divina  in  Scripturis 
tradantur  sub  figuris  vilium  corporum,  quam  corporum  nobilium.  Et  hoc 
propter  tria.  Primo,  quia  propter  hoc  magis  liberatur  humanus  animus  ab  er- 
rore. Manifestum  enim  apparet,  quod  haec  secundum  proprietatem  non  di- 
cuntur  de  divinis;  quod  posset  esse  dubium,  si  sub  figuris  nobilium  corporum 
describerentur  divina,  maxime  apud  illos,  qui  niliil  aliud  a  corporibus  nobi- 
libus  excogitare  noverunt.  Secundo,  quia  hic  modus  convenientior  est  cogni- 
tioni,  quam  de  Deo  habemus  in  hac  vita.  Magis  enim  manifestatur  nobis  de 
ipso  quid  non  est,  quam  quid  est:  et  ideo  similitudines  illarum  rerum,  quae 
magis  elongantur  a  Deo,  veriorem  nobis  faciunt  aestimationem,  quod  sit  supra 
illud,  quod  de  Deo  dicimus,  vcl  cogitamus.  Tertio,  quia  per  hujusmodi  divina 
magis  occultantur  indignis. 


QUAESTIO    I.    ARTICULUS    X.  2^ 

ARTICULUS  X.  10 

UTRUM  SACRA  SCRIPTURA  SUB  UNA  LITERA  HABEAT  PLURES  SEXSUS. 

(quodl.  7.  q.  6.  art.  i.  2.  et  5.  Et  pò.  q.  4.  art.  i. 
et  4  dis.  21.  9.  I.  art.  2.  q.  i.  ad  5.  et  Gal.  4.  Uct.  6.  Cor.  ^.). 

Ad  declmum  sic  proceditur.  Videtur,  4Uod  sacra  Scriptura  sub  una  litera 
non  habeat  plures  sensus,  qui  sunt:  historicus,  vel  literalis,  allegoricus,  tro- 
pologlcus,  sive  moralis,  et  anagogicus:  multiplicitas  enim  sensuum  in  una 
Scriptura  parit  confusionem,  et  deceptionem,  et  tollit  arguendi  firmitatem: 
unde  ex  multiplicibus  propositionibus  non  procedit  argumentatio:  sed  secun- 
dum  hoc  aliquae  fallaciae  assignantur.  Sacra  autem  Scriptura  debet  esse  efficax 
ad  ostendendam  veritatem  absque  omni  fallacia.  Ergo  non  debent  in  ea  sub 
una  litera  plures  sensus  tradi. 

2.  Praeterea.  Augustinus  dicit  in  libro  de  utilitate  credendi  (cap.  5.  cir, 
princ),  quod  Scriptura,  quae  testamentum  vetus  vocatur,  quadrifariam  traditur, 
sdì.  secundiim  historiam,  seciindum  aetiologiam,  sectindum  analogiam,  secundum 
alleooriam.  Quae  quidem  quatuor  a  quatuor  praedictis  videntur  esse  aliena 
omnino.  Non  igitur  conveniens  videtur,  quod  eadem  litera  sacrae  ^cripturae 
secundum  quatuor  sensus  praedictos  exponatur. 

3.  Praeterea.  Praeter  praedictos  sensus  invenitur  sensus  parabplicus,  qui 
Inter  illos  sensus  quatuor  non  continetur. 

Sed  contra  est,  quod  dicit  Gregorius  20.  Moral.  (cap.  i.  circa  med.)  :  Sacra 
Scriptura  omnes  scientias  ipso  locutionis  suae  more  transcmdit  :  quia  uno,  eodemque 
sermone,  dum  narrai  gestum,  [al.  textum]  prodit  mysterium. 

Respondeo  dicendum,  quod  auctor  sacrae  Scripturae  est  Deus,  in  cujus 
potestate  est,  ut  non  solum  voces  ad  significandum  accommodet  (quod  etiam 
homo  facere  potest)  sed  etiam  res  ipsas.  Et  ideo,  cum  in  omnibus  scientiis 
voces  significent,  hoc  hahet  proprium  ista  scientia,  quod  ipsae  res  significatae  Per 
voces  etiam  significant  aliquid.  Illa  ergo  prima  significatio,  qua  voces  signifìcant 
res,  pertinet  ad  primum  sensum,  qui  est  sensus  historicus,  vel.  literalis.  Illa 
vero  significatio,  qua  res  significatae  per  voces,  iterum  res  alias  significant, 
dicitur  sensus  spiritualis,  qui  super  literalem  fundatur,  et  eum  supponit. 

Hic  autem  sensus  spiritualis  trifariam  dividitur.  Sicut  enim  dicit  Apost. 
ad  Hebr.  7:  Lex  vetus  figura  est  novae  legis:  et  ipsa  nova  lex,  ut  dicit  Dion. 
in  eccles.  hier.  (cap.^.  part.  i.)  est  figura  futurae  gloriae.  In  nova  etiam  lege  ea, 
quae  in  capite  sunt. gesta,  sunt  signa  eorum,  quae  nos  agere  debemus.  Se- 
cundum ergo  quod  ea,  quae  sunt  veteris  legis,  significant  ea,  quae  sunt  novae 
legis,  est  sensus  ijUegoricus:  secundum  vero  quod  ea,  quae  in  Christo  sunt 
facta,  vel  in  iis,  quae  Christum  significant,  sunt  signa  eorum,  quae  nos  agere 
debemus,  est  sensus  moralis:  prout  vero  significant  ea,  quae  sunt  in  aeterna 
gloria,  est  sensus  anagogicus.  Quia  vero  sensus  literalis  est,  quem  auctor  in- 
tendit:  auctor  autem  sacrae  Scripturae  Deus  est,  qui  omnia  simul  suo  intel- 
lectu  comprehendit;  non  est  inconveniens,  ut  dicit  August.  12.  Conf.  (elicittu 
ex  cap.  18.  19.  20.  24.  et  ^i.)  si  etiam  secnndum  literalem  sensum  in  unalitera  Scrip- 
turae plures  sint  sensus. 

Ad  primum  ergo  dicendum,  quod  multiplicitas  horum  sensuum  non  facit 
lequivocatìonem,  aut  aliam  speciem  multiplicitatis,  quia,  sicut  jam  dictum 

est  (in  corp.  art.)  sensus  isti  non  multiplicantur  propter  hoc,  quod  una  vox 
multa  signifìcet,sed  quia  ipsae  res  significatae  per  voces  aliarum  rerum  possunt 
esse  signa. 

Et  ita  etiam  nulla  confusio  sequitur  in  sacra  Scriptura,  cum  omnes  sensus 
fundentur  super  unum,  scilicet  literalera,  ex  quo  solo  potest  trahi  argumen- 
tum,  non  autem  ex  iis,  quae  secundum  allegoriam  dicuntur,  ut  dicit  Augu- 
stinus  in  epist.  contr.VincentiumDonatistam  (qum  est  48.  cir.  med.).  Non  tamen 
ex  hoc  aliquid  deperit  sacrae  Scripturae,  quia  nihil  sub  spirituali  sensu  conti- 
netur  fidei  necessarium,quod  Scriptura  per  literalem  sensum  alicubi  manifeste 
non  tradat. 

Ad  SECUNDUM  dicendum,  quod  illa  tria,  historia,  aetiologia,  analogia  ad 
unum  literalem  sensum  pertinent  :  nam  historia  est,  ut  ipse  Augustin.  exponit 
(loc.  dict.  in  arg.)  cum  simpliciter  aliquid  proponitur:  aetiologia  vero,  cum 
causa  dicti  assignatur,  sicut  cum  Dominus  assignavit  causam,  quare  Moyses 
permisit  licentiam  repudiandi  uxores,  scilicet  propter  duritiam  cordis  ipsorum 
Matth.  19.  Analogia  vero  est,  cum  veritas  unius  Scripturae  ostenditur  ventati 
alterius  non  repugnare.  Sola  autem  allegoria  inter  illa  quatuor  prò  tribus  spi- 
ritualibus  sensibus  ponitur,  sicut  et  Ugo  de  sancto  Victore  sub  sensu  allego- 
rico etiam  anagogicum  comprehendit,  ponens  in  tertio  suarum  sententiarum 
solum  tres  sensus,  scil.  historicum,  allegoricum,  et  tropologicum  (et  id  habet 
in  Prol.  l.  4.  de  Sacram.  e.  4.). 

Ad  tertium  dicendum,  quod  sensus  parabolicus  sub  literali  continetur: 
nam  per  voces  signifìcatur  aliquid  proprie,  et  aliquid  figurative.  Nec  est  lite- 
ralis  sensus  ipsa  figura:  sed  id,  quod  est  figuratum.  Non  enim,  cum  Scriptura 
nominat  Dei  brachium,  est  literalis  sensus,  quod  in  Deum  sit  membrum  hu- 
jusmodi  corporale:  sed  id,  quod  per  hoc  membrum  significatur,  scilicet  virtus 
operativa  :  in  quo  patet,  quod  sensui  literali  sacrae  Scripturae  numquam  potest 
subesse  falsum. 


QUAESTIO  SECUNDA. 

DE  DEO  :   AN  DEUS  SIT. 

Quia  igitur  principalis  intentio  hujus  sacrae  doctrinae  est,  Dei  cognìtionem 
tradere,  et  non  solum  secundum  quod  in  se  est,  sed  etiam  secundum  quod 
est  principium  rerum,  et  finis  earum,  et  specialiter  rationalis  creaturae,  ut  ex 
dictis  est  manifestum,  (art.  7.  qu.  praeced.)  ad  hujus  doctrinae  expositionem 
intendentes  : 

Primo,  tractabimus  de  Deo. 

Secundo,  de  motu  rationalis  creaturae  in  Deum. 

Tertio,  de  Christo,  qui  secundum  quod  homo,  via  est  nobis  tendendi  in 
Deum. 

Consideratio  autem  de  Deo  tripartita  erit. 

Primo,  considerabimus  ea,  quae  ad  essentiam  divinam  pertinent. 
Secundo,  ea,  quae  pertinent  ad  distinctionem  personarum. 
Tertio,  ea,  quae  pertinent  ad  processum  creaturarum  ab  ipso. 

Circa  essentiani  vero  divinam. 

Primo,  considerandum  est:  An  Deus  sit. 
Secundo.  Quomodo  sit,  vel  potius  quomodo  non  sit. 
Tertio,  considerandum  erit  de  his,  quae  ad  operationem  ipsius  pertineni, 
scilicet  de  scientia,  et  de  voluntate,  et  potentia. 

Circa  prinium  qicaeruntur  irla. 

Primo.  Utrum  Deum  esse  sit  per  se  notum. 
Secundo.  Utrum  sit  demonstrabile. 
■   Tertio.  An  Deus  sit. 


ARTICULUS  I.  II 

UTRUM    DEUM    ESSE,    SIT    PER    SE    NOTUM. 

(i.  d.  5.  q.  I.  art.  2.  d  5.  cont.  e.  io.  et  11.  et  veri.  q.  io.  art.  12. 
et  pot.  q.  7.  art.  2.  ad  11.). 

Ad  primum  sic  proceditur.  Videtur,  quod  Deum  esse,  sit  per  se  notum. 
Illa  enim  nobis  dicuntur  per  se  nota,  quorum  cognitio  nobis  naturaliter  inest, 
sicut  patet  de  primis  principiis.  Sed,  sicut  dicit  Damasc.  (in  princ.  Uh.  i.  de 
fide  orthod.  cap.i.  et  ^.):  Omnibus  cognitio  existùiidi  Deum  naturaliter  est  inserta; 
ergo  Deum  esse,  est  per  se  notum. 

2.  Praeterea.  Illa  dicuntur  esse  per  se  nota,  quae  statim  cognitis  ter- 
minis,  cognoscuntur,  quod  Philos.  attribuit  primis  demonstrationis  principiis 
in  I.  Poster,  (e.  2.  in  prin.  et  apud  S.  Th.  lect.  4.  cir.  med.).  Scito  enim  quid  est 
totum,  et  quid  pars,  statim  scitur,  quod  omne  totum  majus  est  sua  parte: 
sed  intellecto,  quid  significet  hoc  nomen.  Deus,  statim  habetur,  quod  Deus 
est.  Significatur  enim  hoc  nomine  id,  quo  majus  significari  non  potest:  majus 
autem  est,  quod  est  in  re,  et  intellectu,  quam  quod  est  in  intellectu  tantum  : 
unde  cum  intellecto  hoc  nomine.  Deus,  statim  sit  in  intellectu,  sequitur  etiam, 
quod  sit  in  re;  ergo  Deum  esse,  est  per  se  notum. 

3.  Praeterea.  Veritatem  esse,  est  per  se  notum,  quia  qui  negat  veritatem 
esse,  concedit  veritatem  non  esse;  si  enim  veritas  non  est,  veruni  est.  veri- 
tatem non  esse;  si  autem  est  aliquid  veruni,  oportet,  quod  veritas  sit.  Deus 
autem  est  ipsa  veritas.  Joan.  14.:  Ego  sum  via,  veritas,  et  vita;  ergo  Deum  esse, 
est  per  se  notum. 

Sed  contra.  Nullus  potest  cogitare  oppositum  ejus,  quod  est  per  se  notum, 
ut  patet  per  Philos.  in  4.  Metaph.  (tex.  g.)  et  i.  Poster,  (tex.  ult.  ad  med. 
ìllius,  et  tex.^.  circ.fin.)  circa  prima  demonstrationis  principia:  cogitali  autem 
potest  oppositum  ejus,  quod  est  Deum  esse,  secundum  illud  Psal.  52:  Dm7 
insipiens  in  corde  suo:  Non  est  Deus;  ergo  Deum  esse,  non  est  per  se  notum. 

Respondeo  dicendum,  quod  contingit  aliquid  esse  per  se  notum  dupli- 
citer.  Uno  modo  secundum  se,  et  non  quoad  nos.  Alio  modo  secundum  se, 
et  quoad  nos.  Ex  hoc  enim  aliqua  propositio  est  per  se  nota,  quod  prae- 
dicatum  includitur  in  ratione  subjecti,  ut  homo  est  animai:  nam  animai  est 
de  ratione  hominis.  Si  igiturnotum  sit  omnibus  de  praedicato,  et  de  subjecto 
quid  sit,  propositio  illa  erit  omnibus  per  se  nota,  sicut  patet  in  primis  demon- 
strationum  principiis,  quorum  termini  sunt  quaedam  communia,  quae  nullus 

ignorat,  ut  ens,  et  non  ens,  totum,  et  pars,  et  similia.  Si  autem  apud  aliquos 
notum  non  sit  de  praedicato,  et  subiecto  quid  sit,  propositio  quidem,  quantum 
in  se  est,  erit  per  se  nota,  non  tamen  apud  illos,  qui  praedicatum,  et  sul»je- 
ctum  propositionis  ignorant.  Ei  ideo  contingii,  ut  dicit  Boet.  in  lib.  de  hebd. 
(ciijus  Ut.  est  :  An  omiie,  qiiod  est,  sit  honum  :  cir.  prìncip.  illius)  quod  qiiaedain 
siuit  communes  animi  conceptiones,  et  per  se  notae  apud  sapientes  tantum  :  ut  incor- 
poralia  in  loco  non  esse.  Dico  ergo,  quod  haec  propositio,  Deus  est,  quantum  in 
se  est,  per  se  nota  est:  quia  praedicatum  est  idem  cum  subjecto.  Deus  enim 
est  suum  esse,  ut  infra  patebit  (qu.  5.  art.  4.).  Sed  quia  nos  non  scimus  de 
Deo,  quid  est,  non  est  nobis  per  se  nota,  sed  indiget  dcmonstrari  per  ea,  quae 
sunt  magis  nota  quoad  nos,  et  minus  nota  quoad  naturam,  scilicet  per  effectus. 

Ad  primum  ergo  dicendum,  quod  cognoscere  Deum  esse,  in  aliquo  com- 
muni, sub  quadam  confusione  est  nobis  naturaliter  insertum,  inquantum  sci- 
licet Deus  est  hominis  beatitudo  ;  homo  enim  naturaliter  desiderat  beatitu- 
dinem  ;  et  quod  naturaliter  desideratur  ab  homine,  naturaliter  cognoscitur  ab 
eodem.  Sed  hoc  non  est  simpliciter  cognoscere  Deum  esse,  sicut  cognoscere 
yenientem,  non  est  cognoscere  Petrum,  quamvis  sit  Petrus  veniens:  multi 
enim  perfectum  hominis  bonum,  quod  est  beatitudo,  existimant  divitias, 
quidam  vero  voluptates;  quidam  autem  aliquid  aliud. 

Ad  secundum  dicendum,  quod  forte  ille,  qui  audit  hoc  nomen,  Deus,  non 
inteiligit  significar!  aliquid,  quo  majus  cogitar!  non  possit,  cum  quidam  cre- 
diderint  Deum  esse  corpus.  Dato  etiam,  quod  quilibet  intelligat  hoc  nomine. 
Deus,  significar!  hoc,  quod  dicitur,  scil.  illud,  quo  majus  cogitar!  non  potest; 
non  tamen  propter  lioc  sequitur,  quod  intelligat  id,  quod  significatur  per 
nomen,  esse  in  rerum  natura,  sed  in  apprehensione  intellectus  tantum.  Nec 
potest  argui,  quod  sit  in  re,  nisi  daretur,  quod  sit  in  re  aliquid,  quo  majus 
cogitar!  non  potest;  quod  non  est  datum  a  ponentibus  Deum  non  esse. 

Ad  tertium  dicendum,  quod  veritatem  esse  in  communi  est  per  se  notum, 
sed  primam  veritatem  esse,  ho.c  non  est  per  se  notum  quoad  nos. 

ARTICULUS  II.  12 

UTRUM    DEUM    ESSE,    SIT    DEMOXSTRABILE. 
(i.  cont.  e.  12.  15.  et  14.  Et  pò.  qu.  7.  art.  5.  ad  6.  et  opus.  2.  e.  ^.). 

Ad  secundum  sic  proceditur.  Videtur,  quod  Deum  esse  non  sit  demon- 
strabile.  Deum  esse  est  articulus  fide!:  sed  ea,  quae  sunt  fidei,  non  sunt  de- 
monstrabilia,  quia  demonstratio  facit  scire,  fides  autem  de  non  apparentibus 
est,  ut  patet  per  Apost.  ad  Hebr.  11.;  ergo  Deum  esse  non  est  demonstrabile. 

2.  Praeterea.  Medium  demonstrationis  est  quod  quid  est:  sed  de  Deo 
non  possumus  scire  quid  est,  sed  solum  quid  non  est,  ut  dicit  Damasc.  (lib.  1. 
orthod.  fidei  cap.  4.);  ergo  non  possumus  demonstrare  Deum  esse. 

3.  Praeterea.  Si  demonstraretur  Deum  esse,  hoc  non  esset,  nisi  ex  effectibus 
ejus:  sed  effectus  ejus  non  sunt  proportionati  ei,  cum  ipse  sit  infinitus,  et 
eftectus  finiti:  finiti  autem  ad  infinitum  non  est  proportio;  cum  ergo  causa 
non  possit  demonstrari  per  effectum  sib!  non  proportionatum,  videtur,  quod 
Deum  esse  non  possit  demonstrari. 

Sed  contra  est,  quod  Apostolus  dicit  ad  Rom.  i:  Invisibiìia  Dei,  per  ea, 
quae  facta  sunt,  intellecta  conspiciuntur.  Sed  hoc  non  esset,  nisi  per  ea,  quae 

facta  sunt,  posset  demonstrari  Deum  esse:  primum  enim,  quod  oportet  intel- 
ligi  de  aliquo,  est,  an  sìt.    '  > 

Respondeo  dicendum,  quod  duplex  est  demonstratio.  Una,  quae  est  per 
causam,  et  dicitur  propter  quid,  et  haec  est  per  priora  simpliciter.  Alia  est 
per  effectum,  et  dicitur  demonstratio  quia,  et  haec  est  per  ea,  quae  sunt  priora 
quoad  nos.  Cum  enim  effectus  aliquis  nobis  est  manifestior,  quam  sua  causa, 
per  effectum  procedimus  ad  cognitionem  causae  :  ex  quolibet  autem  effectu 
potest  demonstrari  propriam  causam  ejus  qssq,  si  tamen  ejus  effectus  sint 
magis  noti  quoad  nos,  quia,  cum  effectus  dependeant  a  causa,  posito  effectu, 
necesse  est  causam  praeexsistere.  Unde  Deum  esse,  secundiitii  quod  non  est  per  se 
actum,  quoad  nos  demonstrahile  est  per  effectus  nohis  notos. 

Ad  primum  ergo  dicendum,  quod  Deum  esse,  et  alia  hujusmodi,  quae  per 
rationem  naturalem  nota  possunt  esse  de  Deo,  ut  dicitur  Rom.  i.,  non  sunt 
articuli  fidei,  sed  praeambula  ad  articulos.  Sic  enim  fides  praesupponit  co- 
gnitionem naturalem,  sicut  gratia  naturam,  et  ut  perfectio  perfectibile  :  nihil 
tamen  prohibet  illud,  quod  secundum  se  demonstrabile  est,  et  scibile,  ab 
aliquo  accìpi  ut  credibile,  qui  demonstrationem  non  capit. 

Ad  secundum  dicendum,  quod,  cum  demonstratur  causa  per  effectum, 
necesse  est  uti  effectu  loco  definitionis  causae  ad  probandum  causam  esse; 
et  hoc  maxime  contingit  in  Deo,  quia  ad  probandum  aliquid  esse,  necesse 
est  accipere  prò  medio,  quid  significet  nomen,  non  autem  quod  quid  est,  quia 
quaestio  quid  est,  sequitur  ad  quaestionem,  an  est.  Nomina  autem  Dei  im- 
ponuntur  ab  effectibus,  ut  postea  ostendetur  (qu.  15.  art.  i.)  :  unde  demonstrando 
Deum  esse  per  effectum,  accipere  possumus  prò  medio,  quid  significet  hoc 
nomen,  Deus. 

Ad  tertium  dicendum,  quod  per  effectus  non  proportionatos  causae  non 
potest  perfecta  cognitio  de  causa  haberi,  sed  tamen  ex  quocumque  effectu 
potest  manifeste  nobis  demonstrari  causam  esse,  ut  dictum  est  (in  corp.  art.)  ; 
et  sic  ex  effectibus  Dei  potest  demonstrari  Deum  esse,  licet  per  eos  non 
perfecte  possimus  eum  cognoscere  secundum  suam  essentiam. 

ARTICULUS     in.  13 

UTRU.M    DEUS    SIT. 
(i.  Disi.  8.  q.  I.  art.  i.  et i.  Coni.  g.  e.  i).  et  op.^.  cap.^.  etVerì.  q.  i.  art.  j.  7.  Pot.  4.  y.). 

Ad  tertium  sic  proceditur.  Vìdetur,  quod  Deus  non  sit.  Quia,  si  unum 
contrariorum  fuerit  infinitum,  totaliter  destruetur  aliud,  Sed  hoc  intelligitur 
in  hoc  nomine,  Deus,  scilicet,  quod  sit  quoddam  bonum  infinitum  ;  si  ergo 
Deus  esset,  nuUum  malum  inveniretur  :  invenitur  autem  malum  in  mundo  ; 
ergo  Deus  non  est. 

2.  Praeterea.  Q.uod  potest  compier!  per  pauciora  principia,  non  fit  per 
plura.  Sed  vìdetur,  quod  omnia  quae  apparent  in  mundo,  possunt  corapleri 
per  alia  principia,  supposito,  quod  Deus  non  sit,  quia  ea,  quae  sunt  naturalia, 
reducuntur  in  principium,  quod  est  natura.  Ea  vero,  quae  sunt  a  proposito, 
reducuntur  in  principium,  quod  est  ratio  humana,  vel  voluntas.  Nulla  igitur 
necessitas  est  ponere  Deum  esse. 

Sed  contra  est,  quod  dicitur  Exod.  3.  ex  persona  Dei  :  Ego  sum,  qui  su m. 

Respondeo   dicendum,  quod  Deum  esse,  quinque  modis  probari  potest. 

Prima  autem,  et  manifestior  via  est,  quae  sumitur  ex  parte  motus.  Certum 
est  enim,  et  sensu  constat,  aliqua  moveri  in  hoc  mundo  :  omne  autem,  quod 
movetur,  ab  alio  movetur.  Nihil  enim  movetur,  nisi  secundum  quod  est  in 
potentia  ad  illud,  ad  quod  movetur:  movet  autem  aliquid,  secundum  quod 
est  actu.  Movere  enim  nihil  aliud  est,  quam  educere  aliquid  de  potentia  in  actum. 
De  potentia  autem  non  potest  aliquid  reduci  in  actum,  nisi  per  aliquod  ens 
in  actu:  sicut  calidum  in  actu,  ut  ignis,  facit  lignum,  quod  est  calidum  in 
potentia,  esse  actu  calidum,  et  per  hoc  movet,  et  alterat  ipsum.  Non  autem 
est  possibile,  ut  idem  sit  simul  in  actu,  et  potentia  secundum  idem,  sed  solum 
secundum  diversa:  quod  enim  est  calidum  in  actu,  non  potest  simul  esse  ca- 
lidum in  potentia,  sed  est  simul  frigidum  in  potentia.  Impossibile  est  ergo, 
quod  secundum  idem,  et  eodem  modo  aHquid  sit  movens,  et  motum,  vei  quod 
moveat  seipsum:  omne  ergo,  quod  movetur,  oportet  ab  alio  moveri.  Si  ergo 
id,  a  quo  movetur,  moveatur,  oportet  et  ipsum  ab  alio  moveri,  et  illud  ab 
alio  :  hic  autem  non  est  procedere  in  infìnitum,  quia  sic  non  esset  aliquod 
primum  movens,  et  per  consequens  nec  aliquod  aliud  movens,  quia  moventia 
secunda  non  movent  nisi  per  hoc,  quod  sunt  mota  a  primo  movente,  sicut 
baculus  non  movet,  nisi  per  hoc,  quod  est  motus  a  manu  ;  ergo  necesse  est 
devenire  ad  aliquod  primum  movens,  quod  a  nullo  moveatur;  et  hoc  omnes 
intelligunt  Deum. 

Secunda  via  est  ex  ratione  causae  efRcientis.  Invenimus  enim  in  istis  sen- 
sibihbus  esse  ordinem  causarum  efEcientium,  nec  tamen  invenitur,  nec  est 
possibile,  quod  aliquis  sit  causa  efficiens  sui  ipsius,  quia  sic  esset  prius  seipso, 
quod  est  impossibile:  non  autem  est  possibile,  quod  in  causis  efRcientibus 
procedatur  in  infìnitum,  quia  in  omnibus  causis  efficientibus  ordinatis  primum 
est  causa  medii,  et  medium  est  causa  ultimi,  sive  media  sint  plura,  sive  unum 
tantum:  remota  autem  causa,  removetur  effectus;  ergo,  si  non  fuerit  primum 
in  causis  efficientibus,  non  erit  ultimum,  nec  medium.  Sed,  si  procedatur  in 
infìnitum  in  causis  efficientibus,  non  erit  prima  causa  efficiens,  et  sic  non  erit 
nec  effectus  ultimus,  nec  causae  efficientes  mediae,  quod  patet  esse  falsum; 
ergo  est  necesse  ponere  aliquam  causam  efficientem  primam:  quam  omnes 
Deum  nominant. 

Tertia  via  est  sumpta  ex  possibili,  et  necessario  (quae  talis  est).  Inveni- 
mus enim  in  rebus  quaedam,  quae  sunt  possibilia  esse,  et  non  esse,  cum  quae- 
dam  inveniantur  generari,  et  corrumpi,  et  per  consequens  possibilia  esse,  et 
non  esse.  Impossibile  est  autem  omnia,  quae  sunt  talia,  semper  esse,  quia 
quod  possibile  est  non  esse,  quandoque  non  est.  Si  igitur  omnia  sunt  possi- 
bilia non  esse,  aliquando  nihil  fuit  in  rebus.  Sed,  si  hoc  est  veruni,  etiam 
nunc  nihil  esset,  quia  quod  non  est,  non  incipit  esse,  nisi  per  aliquid,  quod 
est.  Si  igitur  nihil  fuit  ens,  impossibile  fuit,  quod  aliquid  inciperet  esse,  et  sic 
modo  nihil  esset:  quod  patet  esse  falsum.  Non  ergo  omnia  entia  sunt  pos- 
sibilia, sed  oportet  aliquid  esse  necessarium  in  rebus.  Omne  autem  necessa- 
rium  vel  habet  causam  suae  necessitatis  aliunde,  vel  non  habet.  Non  est  autem 
possibile,  quod  procedatur  in  infìnitum  in  necessariis,  quae  habent  causam  suae 
necessitatis,  sicut  nec  in  causis  efficientibus,  ut  probatum  est  (in  jam  dictis 
in  ipso  art.);  ergo  necesse  est  ponere  aHquid,  quod  sit  per  se  necessarium,  non 
habens  causam  necessitatis  aliunde,  sed  quod  est  causa  necessitatis  aliis:  quod 
omnes  dicunt  Deum. 

Quarta  via  sumitur  ex  gradibus,  qui  in  rebus  inveniuntur.  Invenitur  enim 
in  rebus  aliquid  magis,  et  minus  bonum,  et  veruni,  et  nobile,  et  sic  de  aliis 

hujusmodi.  Sed  magis,  et  minus  dicuntur  de  diversis,  secundum  quod  appro- 
pinquant  diversimode  ad  aliquid,  quod  maxime  est:  sicut  magis  calidum  est, 
quod  magis  appropinquat  maxime  calido.  Est  igitur  aliquid,  quod  est  veris- 
simum.,  et  optimum,  et  nobilissimum,  et  per  consequens  maxime  ens.  Nam 
quae  sunt  maxime  vera,  sunt  maxime  entia,  ut  dicitur  2.  Metaph.  (tex.  4.). 
Quod  autem  dicitur  maxime  tale  in  aliquo  genere,  est  causa  omnium,  quae 
sunt  illius  generis;  sicut  ignis,  qui  est  maxime  calidus,  est  causa  omnium  ca- 
lidorum,  ut  in  eodem  libro  dicitur  (Ux.  eoa.).  Ergo  est  aliud,  quod  omnibus 
entibus  est  causa  esse,  et  bonitatis,  et  cujuslibet  perfectionis,  et  hoc  dicimus 
Deum. 

Quinta  via  sumitur  ex  gubernatione  rerum:  videmus  enim,  quod  aliqua, 
quae  cognitione  carent,  scilicet  corpora  naturalia,  operantur  propter  finem, 
quod  apparet  ex  hoc,  quod  semper,  aut  frequentius  eodem  modo  operantur, 
ut  consequantur  id,  quod  est  optimum.  Unde  patet,  quod  non  a  casu,  sed  ex 
intentione  perveniunt  ad  fìnem.  Ea  autem,  quae  non  habent  cognitionem,  non 
tendunt  in  fìnem,  nisi  directa  ab  aliquo  cognoscente,  et  intelligente,  sicut  sa- 
gitta  a  sagittante;  ergo  est  aliquid  intelligens,  a  quo  omnes  res  naturales  or- 
dinantur  ad  finem,  et  hoc  dicimus  Deum. 

Ad  primum  ergo  dicendum,  quod.  sicut  dicit  August.  in  Enchirid.  (e.  11. 
cìrc.  prin.):  Deus,  cani  sit  summe  honiis,  nullo  modo  sineret  aliquid  mali  esse  in 
operihus  suis,  nisi  esset  adeo  omnipotens,  et  bonus,  ut  bene  faceret  etiam  de  malo; 
hoc  ergo  ad  infinitam  Dei  bonitatem  pertinet,  ut  esse  permittat  mala,  et  ex 
eis  eliciat  bona. 

Ad  secukdum  dicendum,  quod,  cum  natura  propter  determinatum  finem 
operetur  ex  directione  alicujus  superioris  agentis,  necesse  est  ea,  quae  a  na- 
tura fiunt,  etiam  in  Deum  reducere,  sicut  in  primam  causam.  Similiter  etiam, 
quae  ex  proposito  fiunt,  oportet  reducere  in  aliquam  altiorem  causam,  quae 
non  sit  ratio,  et  voluntas  humana,  quia  haec  mutabilia  sunt,  et  defectibilia  : 
oportet  autem  omnia  mobilia,  et  deficere  possibilia,  reduci  in  aliauod  primum 
principium  immobile,  et  per  se  necessarium,  sicut  ostensum  est  {in  corp.  art.). 


QUAESTIO  TERTIA. 

DE    DEI    SIMPLICITATE,    IN    OCTO    ARTICULOS    DIVISA. 

Cognito  de  aliquo,  an  sit,  inquirendum  restat,  quomodo  sit,  ut  sciatur  de 
eo,  quid  sit.  Sed  quia  de  Deo  scire  non  possumus,  quid  sit,  sed  quid  non  sit: 
non  possumus  considerare  de  Deo,  quomodo  sit,  sed  potius  quomodo  non  sit. 

Primo  ergo  considerandum  est,  quomodo  non  sit. 

Secundo,  quomodo  a  nobis  cognoscatur. 

Tertio,  quomodo  nominetur. 

Potest  autem  estendi  de  Deo,  quomodo  non  sit,  removendo  ab  eo  ea,  quae 
ei  non  conveniunt,  utpote  compositionem,  motum,  et  alia  hujusmodi. 

Primo  ergo  inquiretur  de  Simplicitate  ipsius,  per  quam  removetur  ab  eo 
compositio.  Et  quia  simplicia  in  rebus  corporalibus  sunt  imperfecta,  et  partes; 

Secundo  inquiretur  de  Perfectione  ipsius; 

Tertio,  de  Infinitate  ejus. 

Quarto,  de  Immutabilitate. 
Qukito,  de  Unitate. 

Circa  primum  quaeruntur  odo. 

Primo.  Utrum  Deus  sit  corpus. 

Secundo.  Utrum  sit  in  eo  compositio  formae,  et  materiae. 
Tertio.  Utrum  sit  in  eo  compositio  quidditatis,  sive  essentiae,vel  naturae, 
et  subjecti. 

Quarto.  Utrum  sit  in  eo  compositio,  quae  est  ex  essentia,  et  esse. 

Quinto.  Utrum  sit  in  eo  compositio  generis,  et  differentiae. 

Sexto.  Utrum  sit  in  eo  compositio  subjecti,  et  accidentis. 

Septimo.  Utrum  sit  quocumque  modo  compositus,  vel  totaliter  simplex. 

Octavo.  Utrum  veniat  in  compositionem  cum  aliis. 


ARTICULUS  I.  14 

UTRUM    DEUS    SIT    CORPUS. 
(i.  contr.  e.  20.  Et  Uh.  2.  e.  ^.princ.  et  Uh.  4.  e.  n.  col.  2.  et  opus.  2.  e.  16.  et  i"].). 

Ad  primum  sic  proceditur.  Videtur,  quod  Deus  sit  corpus.  Corpus  enim 
est,  quod  habet  trinam  dimensionem  ;  sed  sacra  Scriptura  attribuit  Deo  trinam 
dimensionem:  dicitur  enim  Job.  11:  Excelsior  coelo  est,  et  quid  facies  ?  profundior 
inferno,  et  nude  cognoscesì  ìongior  terra  mensura  ejtis,  et  latior  mari;  ergo  Deus 
est  corpus. 

2.  Praeterea.  Omne  figuratum  est  corpus,  cum  figura  sit  qualitas  circa 
quantitatem:  sed  Deus  videtur  esse  figuratus,  cum  scriptum  sit  Gen.  i:  Fa- 
ciamus  honiinetìi  ad  imagmem,  et  simiUtudinem  nostram:  figura  enim  imago  di- 
citur, secundum  illud  Heb.  i:  Cum  sit  splendor  gloriae,  et  figura  substantiae  ejuSf 
idest  imago;  ergo  Deus  est  corpus. 

5.  Praeterea.  Omne,  quod  habet  partes  corporeas,  est  corpus:  sed  Scri- 
ptura attribuit  Deo  partes  corporeas  :  dicitur  enim  Job  40:  Si  habet  brachium, 
ut  Deus:  et  in  psal.  (33  et  117):  Oculi  Domini  super  justos :  et  Dextera  Domini 
fecit  virtutem;  ergo  Deus  est  corpus. 

4.  Praeterea.  Situs  non  convenit,  nisi  corpori:  sed  ea,  quae  ad  situm 
pertinent,  in  Scripturis  dicuntur  de  Deo:  dicitur  enim  Isa.  6:  Domìnum  seden- 
tem:  et  Isa.  3:  Stat  ad  judicandum  Dominus;  ergo  Deus  est  corpus. 

5.  Praeterea.  Nihil  potest  esse  terminus  localis  a  quo,  vel  ad  quem,  nisi 
sit  corpus,  vel  aliquid  corporeum  :  sed  Deus  in  Scriptura  dicitur  esse  terminus 
localis,  ut  ad  quem,  secundum  illud  Psalm.  (33.)  :  Accedile  ad  eum,  et  illumina- 
mini;  et  ut  a  quo,  secundum  illud  Jerem.  17  :  Recedentes  a  te  in  terra  scribentur ; 
ergo  Deus  est  corpus. 

Sed  contra  est,  quod  dicitur  Joan.  4:  Spiritus  est  Deus. 

Respondeo  dicendum  absolute,  Deum  non  esse  corpus;  quod  tripliciter 
estendi  potest. 

Primo  quidem,  quia  nuUum  corpus  movet  non  motum,  ut  patet  inducendo 
per  singula.  Ostensuni  est  autem  supra  (qu.  2.  art.  ^.)  quod  Deus  est  primum 
movens  immobile  :  unde  manifestum  est,  quod  Deus  non  est  corpus. 

Secundo,  quia  necesse  est  id,  quod  est  primum  ens,  esse  in  actu,  et  nullo 
modo  in  potentia.  Licet  enim  in  uno,  et  eodem,  quod  exit  de  potentia  in  actum» 
prius  sit  potentia,  quam  actus,  tempore;  simpliciter  tamen  actus  prior  est  pò- 

tentia,  quia  quot!  est  in  potentia,  non  rcducitur  in  actum,  nìsi  per  ens  actu. 
Ostensum  est  autem  supra  (q.  praec.  art.  j.J  quod  Deus  est  primum  ens.  Im- 
possibile est  igitur,  quod  in  Deo  sit  aliquid  in  potentia  ;  omne  autem  corpus 
est  in  potentia,  quia  continuum,  inquantum  hujusmodi,  divisibile  est  in  infi- 
nitum:  impossibile  est  igitur  Deum  esse  corpus. 

Tertio,  quia  Deus  est  id,  quod  est  nobilissimum  in  entibus,  ut  ex  dictis 
patet  (q.  praec.  art.  ^.)  impossibile  est  autem  aliquod  corpus  esse  nobilissimum 
in  entibus,  quia  corpus  aut  est  vivum,  aut  non  vivum.  Corpus  autem  vivum, 
manifestum  est,  quod  estnobilius  corpore  non  vivo:  corpus  autem  vivum  non 
vivit,  inquantum  corpus,  quia  sic  omne  corpus  viveret:  oportet  igitur,  quod 
vivat  per  aliquid  aliud,  sicut  corpus  nostrum  vivit  per  animam.  Illud  autem, 
per  quod  vivit  corpus,  est  nobilius,  quam  corpus:  impossibile  est  igitur  Deum 
esse  corpus. 

Ad  primum  ergo  dicendum,  quod,  sicut  supra  dictum  est  (q.  i.  art.  9.J,  Sacra 
Scriptura  tradit  nobis  spiritualia,  et  divina  sub  similitudinibus  corporalium; 
unde,  cum  trinam  dimensionem  Deo  attribuit,  sub  similitudine  quantitatis  cor- 
poreae,  quantitatem  virtualem  ipsius  designat:  utpote  per  profunditatem,  vir- 
tutem  ad  cognoscendum  occulta,  per  altitudinem,  excellentiam  virtutis  super 
omnia,  per  longitudinem,  durationem  sui  esse,  per  latitudinem,  affectum  Si- 
lectionis  ad  omnia.  Vel,  ut  dicit  Dionys.  e.  9.  de  Div.  nom.  (Parum  a  meà'O 
ìect.  2.):  Per  profiindilatem  Dei  intelligitur  incomprebensibilitas  ipsius  esseniiaef  piT 
loìigiiitdinem,  processus  virlittis  ejits  omnia  penetrantìs,  per  latitudinein  vero,  su- 
perexteiisio  ejus  ad  omnia,  inquantitm  scilìcel  sub  ejus  protectione  omnia  conlì- 
nentur. 

Ad  secundum  dicendum,  quod  homo  dìcitur  esse  ad  imaginem  Dei,  non 
secundum  corpus,  sed  secundum  id,  quo  homo  excellit  alia  animalia.  Unde 
sequitur  Genes.  i.  postquam  dictum  est:  Faciatnus  hominem  ad  imaginem,  et 
Sìinilitudinem  nostrani,  Ut pniesit piscihiis  maris,  etc:  excellit  autem  homo  omnia 
animalia,  quantum  ad  rationem,  et  intellectum  ;  unde  secundum  intellectum, 
et  rationem,  quae  sunt  incorporea,  homo  esFad  imaginem  Dei. 

Ad  tertium  dicendum,  quod  partes  corporeae  attribuuntur  Deo  in  Scri- 
pturis,rationesuorum  actuum  secundum  quamdam  similitudinem  ;  sicut  actus 
oculi  est  videre,  unde  oculus  de  Deo  dictus  significat  virtutem  ejus  ad  viden- 
dum,  modo  intelligibili,  non  sensibili;  et  simile  est  de  aliis  partibus. 

Ad  quartum  dicendum,  quod  etiam  ea,  quae  ad  situm  pertinent,  non  at- 
tribuuntur Deo,  nisi  secundum  quamdam  similitudinem,  sicut  dicitur  sedens 
propter  suam  immobilitatem,  et  auctoritatemT'et  stans  propter  suam  fortitu- 
dinem  ad  debellandum  omne,  quod  adversatur  ei. 

Ad  quiktum  dicendum,  quod  ad  Deum  non  acceditur  passibus  corpora- 
libus,  cum  ubique  sit,  sed  affectibus  mentis,  et  eodem  modo  ab  eo  receditur: 
et  sic  accessus,  et  recessus  sub  similitudine  localis  motus  designant  spiritualem 
aìfectum. 

ARTICULUS  II.  15 

UTRUM   IN   DEO    SIT   COMPOSITIO   FORMAE,   ET   MATERIAE. 

(i.  coni.  g.  e.  ly.  et  26.  Et  opnsc.  ;.  e.  i).). 

Ad  secundum  sic  proceditur.  Videtur,  quod  in  Deo  sit  compositio  formae, 
et  materiae.  Omne  enim,  quod  habet  animam,  est  conipositum  ex  materia,  et 

forma,  quia  anima  est  forma  corporis:  sed  Scriptura  attribuit  animam  Dee: 
introducitur  enim  ad  Hebr.  io.  ex  persona  Dei:  Justiis  autem  meus  ex  fidevivit; 
qiiod  si  stibtraxerit  se,  non  placebit  animae  meae;  ergo  Deus  est  compositus  ex 
materia,  et  forma. 

Praeterea.  Ira,  gaudium,  et  hujusmodi  sunt  passiones  conjuncti,  ut  di- 
citur  I.  de  Anima  (tex.  12.  et  i4.eti;.);  sed  hujusmodi  attribuuntur  Deo  in 
Scriptura;  dicitur  enim  in  Ps.  (loj.):  Iratiis  furore  Dominus  in popuhim  suum; 
ergo  Deus  ex  materia,  et  forma  est  compositus. 

3.  Praeterea,  Materia  est  principium  individuationis:  sed  Deus  videtur 
esse  indi viduum;  non  enim  de  multis  praedicatur  ;  ergo  est  compositus  ex 
materia,  et  forma. 

Sed  cc?ntra.  Omne  compositum  ex  materia,  et  forma  est  corpus:  quan- 
titas  enin'x  dimensiva  est,  quae  primo  inhaeret  materiae:  sed  Deus  non  est 
corpus,  ut  ostensum  est  (art.  praec.)  ;  ergo  Deus  non  est  compositus  ex  ma- 
teria, et  forma. 

Respondeo  dicendum,  quod  impossibile  est  in  Deo  esse  maieriam. 

Primo  quidem,  quia  materia  est  id,  quod  est  in  potentia:  ostensum  est 
autem  (q.  2.  art.  j.)  quod  Deus  est  purus  actus  non  habens  aliquid  de  poten-^ 
tialitate.  Unde  impossibile  esi,  quod  Deus  sit  compositus  ex  materia,  ev 
forma. 

Secundo,  quia  omne  compositum  ex  materia,  et  forma  est  perfectum,  et 
bonum  per  suam  formam  :  unde  oportet,  quod  sit  bonum  per  participationem, 
secundum  quod  materia  participat  formam.  Primum  autem,  quod  est  bonum, 
et  optimum,  quod  Deus  est,  non  est  bonum  per  participationem,  quia  bonum 
per  essentiam  prius  est  bono  ner  participationem  :  unde  impossibile  est,  quod 
Deus  sit  compositus  ex  materia,  et  forma. 

Tertio,  quia  unumquodque  agens  agit  per  suam  formam.  Unde  secundum 
quod  aliquid  se  habet  ad  suam  formam,  sic  se  habet  ad  hoc,  quod  sit  agens  ; 
quod  igitur  primum  est,  et  per  se  agens,  oportet,  quod  sit  primo,  et  per  se 
forma.  Deus  autem  est  primum  agens,  cum  sit  prima  causa  efficiens,  ut 
ostensum  est  (q.  praec.  art.  ^.).  Est  igitur  per  essentiam  suam  forma,  et  non 
compositus  ex  materia,  et  forma. 

Ad  primum  ergo  dicendum,  quod  anima  attribuitur  Deo  per  similitudinem 
actus:  quod  enim  volumus  aliquid  nobis,  ex  anima  nostra  est:  unde  illud 
dicitur  esse  placitum  animae  Dei,  quod  est  placitum  voluntati  ipsius. 

Ad  secundum  dicendum,  quod  ira,  et  hujusmodi  attribuuntur  Deo  secun- 
dum similitudinem  effectus  :  quia  enim  proprium  est  irati  punire,  ejus  ira 
punitio  metaphorice  vocatur. 

Ad  tertium  dicendum,  quod  formae,  quae  sunt  receptibiles  in  materia, 
individuantur  per  materiam,  quae  non  potest  esse  in  alio,  cum  sit  primum 
subjectum  substans:  forma  vero,  quantum  est  de  se,  nisi  aliquid  aliud  impe- 
diat,  recipi  potest  a  pluribus.  Sed  illa  forma,  quae  non  est  receptibilis  in 
materia,  sed  per  se  subsistens,  ex  hoc  ipso  individuatur,  quod  non  potest 
recipi  in  alio  ;  et  hujusmodi  forma  est  Deus  :  unde  non  sequitur,  quoJ  habeat 
materiam. 

ARTICULUS  III.  i6 

UTRUM  SIT  IDEM  DEUS,   QUOD   SUA  ESSENTIA,  VEL  NATURA. 

(i.  coni.  g".  e.  42.  et  4).  Et  opusc.  5.  e.  io.). 

Ad  tertium  sic  proceditur.  Videtur,  quod  non  sit  idem  Deus,  quod  sua 
€ssentia,  vel  natura.  Nihil  enim  est  in  seipso  :  sed  essentia,  vel  natura  Dei, 
-quae.est  deitas,  dicitur  esse  in  Deo:  ergo  videtur,  quod  Deus  non  sit  idem, 
<quod  sua  essentia,  vel  natura. 

2.  Praeterea.  Effectus  assimilatur  suae  causae,  quia  omne  agens  agit  sibi 
5Ìmilq:  sed  in  rebus  creatis  non  est  idem  suppositum,  quod  sua  natura  (non 
cnim  idem  est  homo,  quod  sua  humanitas)  ;  ergo  nec  Deus  est  idem,  quod 
.sua  deitas. 

Sed  contra:  de  Deo  dicitur,  quod  est  vita,  et  non  solum  quod  est  vivens, 
ut  patet  Joan.  14.:  Ego  stim  via,  veritas,  et  vita.  Sicut  autem  se  habet  vita  ad 
viventem,  ita  deitas  ad  Deum:  ergo  Deus  est  ipsa  deitas. 

Respondeo  dicendum,  quod  Deus  est  idem,  quod  sua  essentia,  veì  natura.  Ad 
•cujus  intellectum  sciendum  est,  quod  in  rebus  compositis  ex  materia,  et  forma 
necesse  est,  quod  differant  natura,  vel  essentia,  et  suppositum,  quia  essentia, 
vel  natura  comprebendit  in  se  illa  tantum,  quae  cadunt  in  definitione  speciei; 
sicut  humanitas  comprebendit  in  se  ea,  quae  cadunt  in  definitione  hominis; 
his  enim  homo  est  homo,  et  hoc  significat  humanitas,  hoc  scihcet,  quo  homo 
est  homo.  Sed  materia  individualis  cum  accidentibus  omnibus  individuantibus 
ipsam  non  cadit  in  definitione  speciei;  non  enim  cadunt  in  definitione  hominis 
liae  cames,  et  haec  ossa,  aut  albedo,  vel  nigredo,  vel  aliqua  hujusmodi;  unde 
hae  carnes,  et  haec  ossa,  et  accidentia  designantia  hanc  materiam  non  con- 
cluduntur  in  humanitate,  et  tamen  in  eo,  quod  est  homo,  includuntur;  unde 
id,  quod  est  homo,  habet  in  se  ahquid,  quod  non  habet  humanitas,  et  propter 
hoc  non  est  totahter  idem  homo,  et  hum^anitas;  sed  humanitas  significatur, 
ut  pars  formalis  hominis,  quia  principia  definientia  habent  se  formaliter,  re- 
spectu  materiae  individuantis.  In  his  vero,  quae  non  sunt  composita  ex  ma- 
teria, et  forma,  in  quibus  individuatio  non  est  per  materiam  individualem, 
idest  per  hanc  materiam,  sed  ipsae  formae  per  se  individuantur,  oportet,  quod 
ipsae  formae  sint  supposita  subsistentia,  unde  in  eis  non  differt  suppositum, 
et  natura.  Et  sic,  cum  Deus  non  sit  compositus  ex  materia,  et  forma,  ut  osten- 
sum  est  (art.  praec),  oportet,  quod  Deus  sit  sua  deitas,  sua  vita,  et  quidquid 
aliud  sic  de  Deo  praedicatur. 

Ad  PRiMUM  ergo  dicendum,  quod  de  rebus  simplicibus  loqui  non  pos- 
sumus,  nisi  per  modum  compositorum,  a  quibus  cognitionem  accipimus  ;  et 
ideo  de  Deo  loquentes  utimur  nominibus  concretis,  ut  significemus  ejus 
subsistentiam  ,  quia  apud  nos  non  subsistunt,  nisi  composita,  et  utimur  no- 
minibus abstractis,  ut  significemus  ejus  simplicitatem.  Quod  ergo  dicitur, 
deitas,  vel  vita,  vel  aliquid  hujusmodi  esse  in  Deo,  referendum  est  ad  diver- 
sitatem,  quae  est  in  acceptione  intellectus  nostri,  et  non  ad  ahquam  diversi- 
tatem  rei. 

Ad  secundum  dicendum,  quod  effectus  Dei  imitantur  ipsum,non  perfecte, 
sed  secundum  quod  possunt,  et  hoc  ad  defectum  imitationis  pertinet,  quod 

id,  quod  est  simplex,  et  unum,  non  potest  repraesentari ,  nisi  per  multa;  et 
sic  accidit  in  eis  compositio,  ex  qua  provenit,  quod  in  eis  non  est  idem  sup- 
positum,  quod  natura. 


ARTICULUS  IV.  17 

UTRUM    IN    DEO    SIT    IDEM    ESSENTIA,   ET    ESSE.    ^  ^"^ 

{i.  dist.  8.  q.  I.  art.  i  et  i.  cont.  e.  22.  et  2;.  et  Uh.  2  e.  p.  et  Uh.  4.  e.  Ji,  4^  et  po^ 
q.  7.  art.  2.  et  quodl.  5.  q.  ^.  tt  opus.  2.  e.  11.  12.  rt  ino.). 

Ad  quartum  sic  proceditur.  Videtur,  quod  in  Dco  non  sit  idem  essen- 
tia,  et  esse.  Si  enim  hoc  sit,  tunc  ad  esse  divinum  nihil  additur  :  sed  esse^ 
cui  nulla  fit  additio,  est  esse  commune,  quod  de  omnibus  praedicatur  ;  se- 
quitur  ergo,  quod  Deus  sit  ens  commune  praedicabile  de  omnibus  :  hoc 
autem  est  falsum,  secundum  illud  Sap.  14.:  Jncominimicahile  nomen  ììgìiis  et 
lapidibus  imposuerunt;  ergo  esse  Dei  non  est  ejus  essentia. 

2.  Praeterea.  De  Deo  scire  possumus,  an  sit,  ut  supra  dictum  est  (q.  2^ 
art.  2.  ad  ^.),  non  autem  possumus  scire,  quid  sit;  ergo  non  est  idem  esse 
Dei,  et  quod  quid  est  ejus,  sive  quidditas,  vel  natura. 

Sed  contra  est,  quod  Hilar.  dicit  in  7.  de  Trinit.  (non  longe  a  pr.):  Esse: 
non  est  accidens  in  Deo,  sed  subsistms  v  eri  Las  ;  id  ergo,  quod  subsistit  in  Deo^ 
est  suum  esse. 

Respondeo  dicendum,  quod  Deus  non  solatìi  est  sua  essentia,  ut  ostensum 
est  (art. praec),  sed  etiam  suuni  esse:  quod  quidem  multipliciter  ostendi  potest.. 

Primo  quidem,  quia  quidquid  est  in  aliquo,  quod  est  praeter  essentiam 
ejus,  oportet  esse  causatum  ve|  a  principiis  essentiae,  sicut  accidentia  pro- 
pria consequentia  speciem,  ut  risibile  consequitur  hominem,  et  causatur  ex 
principiis  essentialibus  speciei;  vej  ab  aliq^uo  exteripri,  [al.  extrinseco]  sicut 
Ciflqr  in  aqua  causatur  ab  igne.  Si  igitur  ipsum  esse  rei  sit  aliud  ab  ejus  es- 
s:ntia,  necesse  est,  quod  esse  illius  rei  vel  sit  causatum  ab  aliquo  exteriori,. 
vel  a  principiis  essentialibus  ejusdem  rei.  Impossibile  est  autem,  quod  esse 
sit  causatum  tantum  ex  principiis  essentialibus  rei,  quia  nulla  res  sufficit,, 
quod  sit  sibi  causa  essendi,  si  habeat  esse  causatum.  Oportet  ergo,  quod  illud,. 
cujus  esse  est  aliud  ab  essentia  sua,  habeat  esse  causatum  ab  alio;  hoc  au- 
tem nmi  potest  dici  de  Deo,  quia  Deum  dicimus  esse  primam  causam  effi- 
cientera  ;  impossibile  est  ergo,  quod  in  Deo  sit  ahud  esse,  et  aliud  ejus- 
essentia. 

Secundo,  quia  esse  est  actualitas  omnis  formae,  vel  naturae;  non  enim 
bonitas,  vel  humanitas  significatur  in  actu,  nisi  prout  significamus  eam  esse: 
oportet  igitur,  quod  ipsum  esse  comparetur  ad  essentiam,  quae  est  aliud  ab 
ipso,  sicut  actus  ad  potentiam  :  cum  igitur  in  Deo  nihil  sit  potentiale,  ut 
ostensum  est  supra  (q.  2.  ari.  ).),  sequitur,  quod  non  sit  aliud  in  eo  essentia^ 
quam  suum  esse  ;  sua  igitur  essentia  est  suum  esse. 

Tertio,  quia  sicut  illud,  quod  liabet  ignem,  et  non  est  ignis,  est  ignitum 
per  participationem,  ita  illud,  quod  habet  esse,  et  non  est  esse,  est  ens  per  par- 
ticipationem  :  Deus  autem  est  sua  essentia,  ut  ostensum  est  (art.  5.  buj'us  q.J; 
si  igitur  non  sit  suum  esse,  erit  ens  per  participationem,  et  non  per  essen- 
tiam :  non  ergo  erit  primum  ens,  quod  absurdum  est  dicere.  Est  igitur  Deus 
suum  esse,  et  non  solum  sua  essentia. 

Ad  primum  ergo  dicendum,  quod  aliquid,  cui  non  fìt  additio,  potest  in- 
telligi  àuplicitdr  :  uno  modo,  ut  de  ratione  ejus  sit^  quod  non  fiat  ei  additio: 
5icut  de  ratione  animalis  irrationalis  est,  ut  sit  sine  ratione.  Allo  modo  intel- 
ligitur  aliquid,  cui  non  fit  additio,  quia  non  est  de  ratione  ejus,  quod  sibi 
fiat  additio.  Sicut  animai  commune  est  sine  ratione,  quia  non  est  de  ratione 
-animalis  communis,  ut  habeat  rationem,  sed  nec  de  ratione  ejus  est,  ut  ca- 
reat  ratione.  Primo  igitur  modo,  esse  sine  additione  est  esse  divinum:  se- 
-cundo  modo,  esse  sine  additione  est  esse  commune. 

Ad  secundum  dicendum,  quod  esse  dupliciter  dicitur  :  uno  modo  significai 
.actum  essendi:  a//o  woJo  significat  compositionem  propositionis,  quam  anima 
-adinvenit  conjungens  praedicatum  subjecto.  Primo  igitur  modo  accipiendo 
-esse,  non  possumus  scire  esse  Dei,  sicut  nec  ejus  essentiam,  sed  soluni  se- 
-cundo  modo.  Scimus  enim,  quod  haec  propositio,  quam  formamus  de  Deo, 
<um  dicimus:  Deus  est,  vera  est,  et  hoc  scimus  ex  ejus  effectibus,  ut  supra 
dictum  est  (q.  2.  ari.  2.). 

ARTICULUS   V.  18 

UTRUM  DEUS    SIT    IN    GENERE    ALIQ.UO. 

^:.  disi.  8,  q.  4.  et  d.  79.  q   4.  art.  2.  et  i.  cont.  g.  c.iy.  et  2).  et  pot.  q.  7  art.  5. 

et  opusc.  2.  e.  12.). 

Ad  quintum  sic  proceditur.  Videtur,  quod  Deus  sit  in  genere  aliquo. 
Substantia  enim  est  ens  perse  subsistens:  hoc  autem  maxime  convenit  Deo; 
-ergo  Deus  est  in  genere  substantiae. 

2.  Praeterea.  Unumquodque  mensuratur  per  aliquid  sui  generis,  sicut 
longitudines  per  longitudinem,  et  numeri  per  numerum  :  sed  Deus  est  men- 
:sura  omnium  substantiarum,  ut  patet  per  Comment.  io.  Metaph.;  ergo  Deus 
••est  in  genere  substantiae. 

Sed  contra.  Genus  est  prius  secundum  intellectum  eo,  quod  genere 
continetur  :  sed  nihil  est  prius  Deo  nec  secundum  rem,  nec  secundum  in- 
tellectum ;  ergo  Deus  non  est  in  ahquo  genere. 

Respqndeo  dicendum,  quod  aliquid  est  in  genere  dupliciter  :  uno  modo 
•simpliciter,  et  proprie,  sicut  species,  quae  sub  genere  continentur  :  alio  modo 
per  reductionem,  sicut  principia,  et  privationes  ;  sicut  punctum,  et  unitas  re- 
■dacuntur  ad  genus  quantitatis,  sicut  principia,  caecitas  autem,  et  omnis  pri- 
A^atio  reducuntur  ad  genus  sui  habitus.  Neutro  autem  modo  Deus  est  in  genere. 
Q.uod  enim  non  possit  esse  species  alicujus  generis,  iripliciUr  ostendi  potest. 

Primo  quidem,  quia  species  constituitur  ex  genere,  et  diff"erentia:  semper 
autem  id,  a  quo  sumitur  diff"erentia  constituens  speciem,  se  habet  ad  illud, 
unde  sumitur  genus,  sicut  actus  ad  potentiam,  animai  enim  sumitur  a  natura 
sensitiva  per  modum  concretionis;  hoc  enim  dicitur  animai,  quod  naturam 
-sensitivam  habet,  rationale  vero  sumitur  a  natura  intellectiva,  quia  rationale 
€St,  quod  naturam  intellectivam  habet;  intellectivum  autem  comparatur  ad 
:sensitivum,  sicut  actus  ad  potentiam,  et  similiter  manifestum  est  in  aliis. 
Unde,  cum  in  Deo  non  adjungatur  potentia  actui,  impossibile  est,  quod  sit 
in  genere  tamquam  species. 

Secundo,  quia  cum  esse  Dei  sit  ejus  essentia,  ut  ostensum  est  (art.  praec). 
Sì  Deus  esset  in  aliquo  genere,  oporteret,  quod  genus  ejus  esset  ens,  nam 
genus  significat  essentiam  rei,  cum  praedicetur  in  eo,  quod  quid  est.  Ostendit 

autem  Philosoph.  in  3.  Metaph.  (lex.  io.)  quod  ens  non  potest  esse  genus 
alicujus,  omne  enim  genus  habet  differentias,  quae  sunt  extra  essenti  am 
generis,  nulla  autem  ditferentia  posset  inveniri,  quae  esset  extra  ens,  cuia 
non  ens  non  potest  esse  differentia  :  unde  relinquitur,  quod  Deus  non  sit  in 
genere. 

Tertio,  quia  omnia,  quae  sunt  in  genere  uno,  communicant  in  quidditate^ 
vel  essentia  generis,  quod  praedicatur  de  eis  in  eo,  quod  quid  est  :  difìferunt 
autem  secundum  esse:  non  enim  idem  est  esse  hominis,  et  equi,  nec  hujus- 
hominis,  et  illius  hominis;  et  sic  oportet,  quod  quaecumque  sunt  in  genere^ 
differant  in  eis  esse,  et  quod  quid  est,  idest  essentia;  in  Deo  autem  non  dif- 
ferunt,  ut  ostensum  est  (art.  pra^ced.)  ;  unde  manifestum  est,  quod  Dòus  non 
est  in  f^enere,  siciit  species. 

Ex  hoc  patet,  quod  non  habet  genus,  ncque  differentias,  neque  est  deft- 
nitio  ipsius,  neque  demonstratio,  nisi  per  effectum,  quia  defìnitio  est  ex  ge- 
nere, et  differentia;  demonstrationis  autem  medium  est  defìnitio. 

Quod  autem  Deus  non  sit  in  genere  per  reductionem,  ut  principium,, 
manifestum  est  ex  eo,  quod  principium,  quod  reducitur  in  ahquod  genus^ 
non  se  extendit  ultra  genus  illud  ;  sicut  punctum  non  est  principium,  nisL 
quantitatis  continuae,  et  unitas  quantitatis  discretae.  Deus  autem  est  princi- 
pium totius  esse,  ut  infra  ostendetur  (q.  44.  ari.  z.^/unde  non  continetur  in  o.'*- 
quo  genere,  siciit  principium. 

Ad  primum  ergo  dicendum,  quod  substantiae  nomen  non  signifìcat  hoc 
solum,  quod  est  per  se  esse,  quia  hoc,  quod  est  esse,  non  potest  per  se  esse 
genus,  ut  ostensum  est  (in  cor.  art.);  sed  signifìcat  essentiam,  cui  competit  sic 
esse,  idest  per  se  esse,  quod  tamen  esse  non  est  ipsa  ejus  essentia  ;  et  sic  patet^ 
quod  Deus  non  est  in  genere  substantiae. 

Ad  secundum  dicendum,  quod  objectio  illa  procedit  de  mensura  propor- 
lionata;  hanc  enim  oportet  esse  homogeneam  mensurato  ;  Deus  autem  nim. 
est  mensura j)roportionata  alicui;  dicitur  tamen  mensura  omnium  ex  eo,  quod 
unumquodque  tantum  habet  de  esse,  quantum  ei  appropinquat. 

ARTICULUS  VI.  19. 

UTRUM  IN  DEO  SINT  ALIQ.UA  ACCIDENTIA. 

(i.  dist.  8.  q.  4.  art.  j.  et  i.  coiit.  g.  e.  2).  et  ji.  et  pot.  q.  7.  art.  4.  et  opusc.  2. 

e.  12.  2).  ^j.  6).  et  66.). 

Ad  sextum  sic  proceditur.  Videtur,  quod  in  Deo  sint  aliqua  accidentia.. 
Substantia  enim  nulli  est  accidens,  ut  dicitur  in  i.  Physic.  (tex.  2^.  et  ^0.)  quod 
ergo  in  uno  est  accidens,  non  potest  in  alio  esse  substantia  :  sicut  probatur^ 
quod  calor  non  sit  forma  substantialis  ignis,  quia  in  aliis  est  accidens:  sed 
sapientia,  virtus,  et  hujusmodi,  quae  in  nobis  sunt  accidentia,  Deo  attri- 
buuntur;  ergo  et  in  Deo  sunt  accidentia. 

2.  Praeterea.  In  quolibet  genere  est  unum  primum;  multa  autem  sunt. 
genera  accidentium;  si  igitur  prima  illorum  generum  non  sunt  in  Deo,  erunt. 
multa  prima  extra  Deum,  quod  est  inconveniens. 

Sed  contra.  Omne  accidens  in  subjecto  est:  Deus  autem  non  potest. 
esse  subjectum,  quia  forma  simplex  non  potest  esse  subjjctum,  ut  dicit  Boet.  ini- 
lib.  de  Trin.  (ante  med.)  ;  ergo  in  Deo  non  potest  esse  accidens. 

Respondeo  dicendunij  quod  9->"cunduni  praemissa,  manifeste  apparet,  quod 
in  Deo  accidens  esse  non  potest. 

Primo  quidem,  quia  subjectum  comparatur  ad  accidens,  sicut  potentia  ad 
actum:  subjectum  enim  secundum  accidens  est  aliquo  modo  in  actu,  cssc- 
autem  in  potentia  omnino  removetur  a  Deo,  ut  ex  praedictis  patet  (q.  2.  ari.  j.). 

Secundo,  quia  Deus  est  suum  esse,  sed  ut  Boet.  dicit  in  lib.  de  Hebd.  et 
licet  id,  quod  est,  aliquid  aliud  possit  habere  adjunctum,  tamenj^sum  esse 
niliìl  aliud  adjunctum  habere  potest:  sicut  quod  est  calidum,  potest  habere 
aHquid  extraneum,  quam  cahdum,  ut  albedinem,  sed  ipse  calor  nihil  habet 
praeter  calorem. 

Tertio,  quia  omne,  quod  est  per  se,  prius  est  eo,  quod  est  per  accidens. 
Unde,  cum  Deus  sit  sirn{ilicit.er..^imum  ens,  in  eo  non  potest  esse  ahquid 
per  accidens.  Sed  nec  accidentia  per  se  in  eo  esse  possunt,  sicut  risibile  est 
per  se  accidens  hominis,  quia  hujusmodi  accidentia  causantur  ex  principiis 
subjecti.  In  Deo  autem nihil  potest  esse  c.-.jsatum,  cum  sit  causa  prima;  unde 
relinquitur,  quod  in  Deo  nullum  sit  accidens. 

Ad  primum  ergo  dicendum,  quod  virtus,  et  sapientia  non  univoce  dicuntur 
de  Deo,  et  de  nobis,  ut  infra  patebit  (q.  /?.  art.  y).  Unde  non  sequitur,  quod 
accidentia  sint  in  Deo  sicut  in  nobis. 

Ad  secundum  dicendum,  quod,  cum  substantia-  sit  prior  accidentibus,  prin- 
cipia accidentium  reducuntur  in  principia  substantiae,  sicut  in  priori.,  auamvis 
Deus  non  sit  primum  contentum  in  genere  substantiae,  sed  primum  extra  omne 
genus  respectu  totius  esse. 

ARTICULUS  VII.  20 

UTRUM  DEUS   SIT   OMNINO  SIMPLEX. 

(i.  d'ìst.  S.  q.  4.  art.  i.  et  i.  coni.  g.  e.  16.  18.  et  poi.  q.  2.  art.  i, 
et  opusc.  2.  e.  9.  et  2).  Et  de  Caus.  e.  21.). 

Ad  septimum  sic  proceditur.  Videtur,  quod  Deus  non  sit  omnino  simplex. 
Ea  enim,  quae  sunt  a  Deo,  imitantur  ipsum  ;  unde  a  primo  ente  sunt  omnia 
entia,  et  a  primo  bono  sunt  omnia  bona  :  sed  in  rebus,  quae  sunt  a  Deo,  nihil 
est  omnino  simplex;  ergo  Deus  non  est  omnino  simplex. 

2.  Praeterea.  Omne,  quod  est  melius,  Deo  attribuendum  est:  sed  apud 
nos  composita  sunt  meliora  simpUcibus,  sicut  corpora  mixta  elementis,  et  ani- 
malia  plantis  ;  ergo  non  est  dicendum,  quod  Deus  sit  omnino  simplex. 

Sed  contra  est,  quod  August.  dicit  6.  de  Trinit.  (e.  6.  et  7.  per  totani)  quod 
Deus  vere,  et  summe  LÌmpUx  est. 

Respondeo  dicendum,  quod  Deum  omnino  esse  simplicem  multipliciter  potest 
esse  manifestum. 

Primo  quidem  per  supradicta  in  (articulis  praeced.).  Cum  enim  in  Deo  non 
sit  compositio,  neque  quantitativarum  partium,  quia  corpus  non  est:  neque 
compositio  formae,  et  materiae,  neque  in  eo  sit  aliud  natura,  et  suppositum, 
neque  aliud  essentia,  et  esse,  neque  in  eo  sit  compositio  generis,  et  differentiat- , 
neque  subjecti,  et  accidentis,  manifestum  est,  quod  Deus  nullo  modo  com- 
positus  est,  sed  est  omnino  simplex. 

Secundo,  quia  omne  compositum  est  posterius  suis  componentibus,  et 
dependens  ex  eis;  Deus  autem  est  primum  ens,  ut  supra  ostensum  est  (q,  2. 
art.  ;.;. 

Tertio,  quia  omne  compositum  causam  habet.  Q,uae  enim  secundum  se 
diversa  sunt,  non  conveniunt  in  aliquod  unum,  nisi  per  aliquam  causam  adu- 
nantem  ipsa;  Deus  autem  non  habet  causam,  ut  supra  ostensum  est  (eodem 
art.  nane  proxime  cit.  q.),   cum  sit  prima  causa  efficiens. 

Quarto,  quia  in  omni  composito  oportet  esse  potentiam,  et  actum,  quod 
in  Deo  non  est,  quia  vel  una  partium  est  actus  respectu  alterius,  vel  saltem 
omnes  partes  sunt  sicut  in  potentia  respectu  totius. 

Quinto,  quia  omne  compositum  est  aliquid,  quod  non  convenit  alicuì 
suarum  partium,  et  quidem  in  totis  dissimilium  partium  manifestum  est  :  nulla 
enim  partium  hominis  est  homo,  neque  ahqua  partium  pedis  est  pes.  In  totis 
vero  similium  partium,  lìcet  aliquid,  quod  dicitur  de  toto,  dicatur  de  parte, 
sicut  pars  aeris  est  aer,  et  aquae  aqua;  aliquid  tamen  dicitur  de  toto,  quod 
non  convenit  alicui  partium;  non  enim  si  tota  aqua  est  bicubita,  et  pars  ejus. 
Sic  igitur  in  omni  composito  est  aliquid,  quod  non  est  ipsum  ;  hoc  autem 
etsi  possit  dici  de  habente  formam,  quod  scilicet  habeat  aliquid,  quod  non  est 
ipsum;  puta  in  albo  est  aliquid,  quod  non  pertinet  ad  rationem  albi:  tamen  in 
ipsa  forma  nihil  est  alienum.  Unde,  cum  Deus  sit  ipsa  forma,  vel  potius  ipsum 
esse,  nullo  modo  compositus  esse  potest.  Et  hanc  rationem  tangit  Hilar.  7. 
de  Trìnit.  dicens:  Deus,  qui  virlus  est,  ex  infirmis  non  continetur,  neque  qui 
lux  esty  ex  obscuris  coaptatur. 

Ad  primum  ergo  dicendum,  quod  ea,  quae  sunt  a  Deo,  imitantur  ipsum, 
sicut  causata  primam  causam.  Est  autem  hoc  de  ratione  causati,  quod  sit 
aliquo  modo  compositum,  quia  ad  minus  esse  ejus  est  aliud,  quam  quod  quid 
est,  ut  infra  patebit  (q.  4.  art.  j.  arg.  ^.). 

Ad  secundum  dicendum,  quod  apud  nos  composita  sunt  meliora  simpli- 
cibus,  quia  perfectio  bonitatis  creaturae  non  invenitur  in  uno  simplici,  sed  in 
multis;  sed  perfectio  divinae  bonitatis  invenitur  in  uno  simplici,  ut  infra 
ostendetur  (q.  4.  art.  i.  et  q.  6.  art  2.). 

ARTICULUS  Vili.  21 

UTRUM    DEUS    IN  COMPOSITIONEM   ALIORUM  VENIAT. 

(/.  Dìst.  8.  q.  5.  art.  2.  et  Cont.  g.  l.  i.  e.  ly.  27.  28.  et  q.  21.  de  Verit.  art.  6. 
et  q.  16.  de  Malo  art.  2.  et  Opusc.  2.  cap.  12.  iS.  et  24.). 

Ad  octavum  sic  proceditur.  Videtur  quod  Deus  in  compositionem  aliorum 
veniat.  Dicit  enim  Dion.  4.  cap.  Coelest.  hierar.  (non  remote  a  princ.)  :  Esse 
omnium  est,  quae  super  esse  est  deitas:  sed  esse  omnium  intrat  composiùjuera 
uniuscujusque;  ergo  Deus  in  compositionem  aliorum  venit. 

2.  Praeterea.  Deus  est  forma:  dicit  enim  August.  in  lib  de  Verb.  Domini 
(serm  ^S.  sup.  ili.:  In  principio  erat  Verb.  e.  2.  circ.  med.),  quod  Verbum  Dei,  quod 
est  Deus,  est  forma  quaedam  non  formata:  sed  forma  est  pars  compositi;  ergo 
Deus  est  pars  alicujus  compositi. 

5,  Praeterea.  Quaecumque  sunt,  et  nullo  modo  differunt,  sunt  idem;  sed 
Deus,  et  materia  prima  sunt,  et  nullo  modo  differunt;  ergo  penitus  sunt  idem. 
Sed  materia  prima  intrat  compositionem  rerum:  ergo  et  Deus.  Probatio  mediae. 
Quaecumque  differunt,  aliquibus  differentiis  differunt,  et  ita  oportet  en  esse 
composita;  sed  Deus,  et  materia  prima  sunt  omnino  simplicia  ;  ergo  nullo 
modo  tlifferunt. 

Sed  contra  est,  quod  dicit  Dion.  2.  e,  de  Div.  nom.  (paruni  a  princ.) 
ijuod  ncque  tactus  est  ejus,  scilicet  Dei,  neque  alia  quaedam  adpartes  commiscendas 
-communio. 

Secundo.  Praeterea  dicitur  in  libro  de  Causis  (iìiter  op.  Arisi,  in  prop.  6.) 
quod  causa  prima  regit  omnes  res,  praeterquam  quod  commisceatur  eìs. 

Respondeo  dicendum,  quod  circa  hoc  fuerunt  tres  errores.  Quidam  enim 
posuerunt,  quod  Deus  esset  anima  mundi,  ut  patet  per  August.  in  lib.  7.  de 
Civ.  Dei  (cap.  6.)  et  ad  hoc  etiam  reducitur,  quod  quidam  dixerunt:  Deum 
■esse  animam  primi  coeli.  Alii  autem  dixerunt:  Deum  esse  principium  formale 
omnium  rerum,  et  haec  dicitur  fuisse  opinio  Almaricianorum.  Tertius  error 
fuit  David  de  Dinando,  qui  stultissime  posuit:  Deum  esse  materiam  primam. 
Omnia  enim  haec  manifestam  continent  falsitatem:  neque  est  possibile,  Deum 
uliquo  modo  in  compositionem  alicujus  venire  :  nec  sicut  principium  formale,  nec 
sicut  principium  materiale. 

Primo  quidem,  quia  supra  diximus  (quaest.  2.  art.  ).)  ■:  Deum  esse  primam 
causam  efficientem.  Causa  autem  efficiens  cum  forma  rei  factae  non  incidit 
in  idem  numero,  sed  solum  in  idem  specie.  Homo  enim  generat  hominem. 
Materia  vero  cum  causa  efficiente  non  incidit  in  idem  numero,  nec  in  idem 
specie,  quia  hoc  est  in  potentia,  illud  vero  in  actu. 

Secundo,  quia,  cum  Deus  sit  prima  causa  efficiens,  ejus  est  primo,  et  per 
se  agere;  quod  autem  venit  in  compositionem  alicujus,  non  est  primo,  et  per 
se  agens,  sed  magis  compositum:  non  enim  manus  agit,  sed  homo  per  ma- 
num,  et  ignis  calefacit  per  calorem;  unde  Deus  non  potest  esse  pars  alicujus 
compositi. 

Tertio,  quia  nulla  pars  compositi  potest  esse  simpliciter  prima  in  entibus, 
■neque  etiam  materia,  et  forma,  quae  sunt  primae  partes  compositorum:  nam 
materia  est  in  potentia:  potentia  autem  est  posterior  actu  simpliciter,  ut  ex 
•dictis  patet  (qu.  j.  art.  i.).  Forma  autem,  quae  est  pars  compositi  est  forma 
participata:  sicut  autem  participans  est  posterius  eo,  quod  est  per  essentiam, 
ita  et  ipsum  participatum:  sicut  ignis  in  ignitis  est  posterior  eo,  quod  est  per 
«ssentiam,  Ostensum  est  autem  (q.  2.  art.  ).)  quod  Deus  est  primum  ens 
simpliciter. 

Ad  primum  ergo  dicendum,  quod  deitas  dicitur  esse  omnium  effective, 
€t  exemplariter,  non  autem  per  essentiam. 

Ad  secundum  dicendum,  quod  verbum  est  forma  exemplaris,  non  autem 
forma,  quae  est  pars  compositi. 

Ad  tertium  dicendum,  quod  simplicia  non  differunt  aliquibus  aliis  diffe- 
lentiis:  hoc  enim  compositorum  est.  Homo  enim,  et  equus  differunt  rationali, 
et  irrationali  differentiis,  quae  quidem  differentiae  non  differunt  amplius  ab 
invicem  aliis  differentiis;  unde  si  fìat  vis  in  verbo,  non  proprie  dicuntur  dif- 
ferre,  sed  diversa  esse.  Unde  secundum  Philos.  io.  Metaph.  (tex.  24.  et  2^.): 
Diversum  absolute  dicitur,  sed  onine  dijferens  aliquo  differt.;  unde,  si  fiat  vis  in 
verbo;  materia  prima,  et  Deus  non  differunt,  sed  sunt  diversa  seipsis;  unde 
non  scquitur,  quod  sint  idem. 

QUAESTIO  QUARTA. 

DE  DEI  PERFECTIONE,  IN  TRES  ARTICULOS  DIVISA. 

Post  considerationem  divinae  Simplicitatis,  de  Perfectione  ipsius  Dei 
dicendum  est.  Et  quia  unumquodque,  secundum  quod  perfectum  est,  sic 
dicitur  bonum:  Primo  agendum  est  de  Perfectione  divina.  Secundo  de  ejus 
Bonitate. 

Circa  primum  quasruntur  tria. 

Primo.  Utrum  Deus  sit  perfectus. 

Secundo.  Utrum  Deus  sit  universaliter  perfectus,  omnium  in  se  perfe* 
ctiones  habens. 

Tertio.  Utrum  creaturae  similes  Deo  dici  possint. 

ARTICULUS  I.  22 

UTRUM  DEUS   SIT   PERFECTUS. 

(i.  coni.  i,'-.  cap.  2S.  et  Va.  q.  2.  art,.  5.  et  i^.). 

Ad  primum  sic  proceditur.  Videtur,  quod  esse  perfectum  non  conveniat 
Deo.  Perfectum  enim  dicitur  quasi  totaliter  factum  :  sed  Deo  non  convenit 
esse  factum;  ergo  nec  esse  perfectum. 

2.  Praeterea.  Deus  est  primum  rerum  principium .  sed  principia  rerum 
videntur  esse  imperfecta:  semen  enim  est  principium  animalium,  et  pianta- 
rum:  ergo  Deus  est  imperfectus. 

3.  Praeterea.  Ostensum  est  supra  (q.  pracc.  art.  4.)  quod  essentia  Dei 
est  ipsum  esse:  sed  ipsum  esse  videtur  esse  imperfectissimum,  cum  sit  com- 
miunissimum,  et  recipiens  omnium  additiones;  ergo  Deus  est  imperfectus. 

Sed  contra  est,  quod  dicitur  Matth.  5.:  Estote  per  fedi,  sicui  et  Pater  vester 
coelòstis  perfectus  est. 

Respondeo  dicendum,  quod  sicut  Pliilos.  narrat,  12.  Mctaph.  (tex.  40.) 
quidam  antiqui  philosophi,  sciiicet  Pythagorici,  et  Leucippus  [al.  Speusippusl 
non  attribuerunt  optimum,  et  perfectissimum  primo  principio,  Cujus  ratio 
est,  quia  philosophi  antiqui  consideraverunt  principium  materiale  tantum: 
primum  autem  principium  materiale  imperfectissimum  est.  Cum  enim  ma- 
teria inquantum  hujusmodi,  sit  in  potentia,  oportet,  quod  primum  principium 
materiale  sit  maxime  in  potentia,  et  ita  maxime  imperfectum. 

Deus  autem  ponitur  primum  principium.  non  materiale,  sed  in  genere 
causae  efficientis:  et  hoc  oportet  esse  perfectissimum:  sicut  enim  materia, 
inquantum  hujusmodi,  est  in  potentia;  ita  agens,  inquantum  hujusmodi,  est 
in  actu:  unde  primum  principium  activum  oportet  maxime  esse  in  actu,  et 
per  consequens  maxime  esse  perfectum:  secundum  hoc  enim  dicitur  aliquid 
esse  perfectum,  secundum  quod  est  actu;  nam  perfectum  dicitur,  cui  nihil 
deest  secundum  modum  suae  perfectionis. 

Ad  PRiMUM  ergo  dicendum,  quod,  sicut  dicit  Gregor.  f;.  Mor.  e.  26.  et  2C).): 
■Bdlbutiendo,  tit  possumas,  exceha  Dà  resonamus.  Quod  enim  factum  non  est, 
perfectum  proprie  dici  non  potest.  Std  quia  in  his,  quae  fiunt,  tunc  dicitur 
esse  aliquid  perfectum,  cum  de  potentia  educkur  in  actum,  transumitur  hoc 
nomen  perfectum  ad  significandura  omne  illud,  cui  non  ueest  esse  in  actu, 
sive  hoc  habeat  per  modum  perfectionis,  sive  non. 

Ad  secundum  dicendu«n,  quod  principium  matcr'ale,  quod  apud  nos  im- 
perfectum  invenitur,  non  potest  esse  simplic'iter  primum,  sed  praeceditur  ab 
alio  perfecto.  Nam  semen,  licet  sit  principiunx  animalis  generati  ex  semine, 
tamen  habet  ante  se  animai,  vel  plantam,  unde  deciditur.  Oportet  enim  ante 
id,  quod  est  in  potentia,  esse  aliquid  actu,  cum  ens  in  potentia  non  reducatur 
in  actum,  nisi  per  aliquod  ens  in  actu. 

Ad  tertium  dicendum,  quod  ipsum  esse  est  perfectissimum  omnium: 
comparatur  enim  ad  omnia,  ut  actus  :  nihil  enim  habet  actualitatem,  nisi 
inquantum  est:  unde  ipsum  esse  est  actualitas  omnium  rerum,  et  etiam  ipsa- 
rum  formarum:  unde  non  comparatur  ad  alia,  sicut  recipiens  ad  receptum, 
sed  magis  sicut  receptum  ad  recipiens;  cum  enim  dico  esse  hominis,  vel  equi, 
vel  cujuscumque  alterius,  ipsum  esse  consideratur  ut  formale,  et  receptum^ 
non  autem  ut  illud,  cui  competit  esse. 


ARTICULUS  IL  2j 

UTRUM    IN    DEO    SINT    PERFECTIONES    OMNIUM    RERUM. 
(j.  Dist.  2.  art.  2.  et},  et  i.  Contr.  g.  e.  2S.  et)i.  et  Uh.  2.  e.  2.  et  Op.  2. e.  21. 22. 28.  et  j^.)^ 

Ad  secundum  sic  proceditur.  Videtur,  quod  in  Deo  non  sint  perfectiones 
omnium  rerum:  Deus  enim  simplex  est,  ut  ostensum  est  (cj.  praec.  art.  j.)  ; 
sed  perfectiones  rerum  sunt  multae,  et  diversae;  ergo  in  Deo  non  sunt  omnes 
perfectiones  rerum. 

I.  Praeterea.  Opposita  non  possunt  esse  in  eodem:  sed  perfectiones 
rerum  sunt  oppositae:  unaquaeque  enim  species  perficitur  per  suam  difFerentiam 
specificam:  differentiae  autem,  quibus  dividitur  genus,  et  constituuntur  species, 
sunt  oppositae:  cum  ergo  opposita  non  possint  simul  esse  in  eodem,  videtur, 
quod  non  omnes  rerum  perfectiones  sint  in  Deo. 

3.  Praeterea.  Vivens  est  perfectius  quam  ens,  et  sapiens,  quam  vivens;. 
ergo  et  vivere  est  perfectius  quam  esse,  et  sapere  quam  vivere:  sed  essentia 
Dei  est  ipsum  esse;  ergo  non  habet  in  se  perfectionem  vitae,  et  sapientiae^ 
et  alias  hujusmodi  perfectiones. 

Sed  contra  est  quod  dicit  Dionys.  5.  cap.  de  Div.  Nomin.  (parum  ants- 
med.  Uct.  2.)  quod  Deus  in  una  exsistentia  omnia  praehabet. 

Respondeo  dicendum,  quod  in  Deo  sunt  perfectiones  omnium  rerum.  Unde 
et  dicitur  universaliter  perfectus;  quia  non  deest  ei  aliqua  nobilitas,  quae  in- 
veniatur  in  aliquo  genere,  ut  dicit  Com,  in  5.  Metaph.  (tex.  21.).  Et  hoc 
quidem  ex  duobus  considerari  potest. 

Primo  quidem  per  hoc,  quod  quidquid  perfectionis  est  in  effectu,  oportet 
inve'niri  in  causa  efFectiva,  vel  secundum  eandem  rationem,  si  sit  agens  uni- 
vocum,  ut  homo  generat  hominem:  vel  eminentiori  modo,  si  sit  agens  aequi- 
vocum  :  sicut  in  sole  est  similitudo  eorum,  quae  generantur  per  virtutem 
solis.Manifestum  est  enim,  quod  effectus  praeexsistit  virtute  in  causa  agente  i 

praeexistere  autem  in  virtute  causae  agentis,  non  est  praeexistere  imperfectiorì 
•modo,  sed  perfectiori  ;  licet  praeexistere  in  potentia  causae  materialis  sit  prae- 
-existere  imperfectiori  modo:  eo  quod  materia,  inquantum  hujusmodi,  est  im- 
perfecta;  agens  vero,  inquantum  hujusmodi,  est  perfectum.  Cum  ergo  Deus 
-sit  prima  causa  effectiva  rerum,  oportet  omnium  rerum  perfectiones  praeexi- 
stere in  Deo,  secundum  eminentiorem  modum.  Et  liane  rationem  tangit 
Dionys.  cap.  5.  de  Div.  nomin.  (a  med.  Uct.  i.^-r<iicens  de  Deo,  quod  non 
quidòm  hoc  est,  hoc  autdtn  non  est;  sed  omnia  est,  ni  omnium  causa. 

Secundo  vero  ex  lioc,  quod  supra  ostensum  est  (q.  j.  art.  4.)  quod  Deus 
•est  ipsum  esse  per  se  subsistens.  Ex  quo  oportet,  quod  totam  perfectionem 
essendi  in  se  contineat.  Manifestum  est  enim,  quod,  si  aliquod  calidum  non 
habeat  totani  perfectionem  calidi,  hoc  ideo  est,  quia  calor  non  participatur 
■secundum  perfectam  rationem;  sed,  si  calor  essct  per  se  subsistens,  non  posset 
•€i  aliquid  deesse  de  virtute  caloris:  unde,  cum  Deus  sit  ipsum  esse  subsistens, 
nihil  de  perfectione  essendi  potest  ei  deesse.  Omnium  autem  perfectiones 
pertinent  ad  perfectionem  essendi:  secundum  hoc  enim  ahqua  perfecta  sunt, 
•quod  aliquo  modo  esse  habent;  unde  sequitur,  quod  nullius  rei  perfectio  Deo 
■desit.  Et  hanc  etiam  rationem  tangit  Dionys.  5.  cap.  de  Divin.  nomin.  (a  med, 
hct.  I.)  dicens,  quod  Deus  non  qucdammodo  est  existens,  sed  simpliciter,  et  incir- 
'Cuniscripii  iotum  in  seipso  uniformiier  esse  praeaccìpit:  et  postea  subdit,  quod 
ipse  est  esse  suhsistentibus. 

Ad  primum  ergo  dicendum,  quod,  sicut  sol,  ut  dicit  Dionys.  5.  cap.  de 
Div.  nomin.  (a  med.  lect.  2.):  Sensibiliiim  suhstantias,  et  qualitates  inultas,  et  diffe- 
r^iiieSfìpse  luius  existens,  et  uniformi  ter  lucendo,  in  seipso  uniformiter  praeaccipit: 
ita  multo  magis  in  causa  omnium  necesse  est  praeexistere  omnia  secun- 
■dum  naturalem  unionem;  et  sic  quae  sunt  diversa,  et  opposita  in  seipsis,  in 
Deo  praeexistunt  ut  unum,  absque  detrimento  simplicitatis  ipsius. 

Et  per  hoc  patet  solutio  ad  secundum. 

Ad  tertium  dicendum,  quod,  sicut  in  eod.  cap.  idem  Dionys.  dicit,  licet 
ipsum  esse  sit  perfectius,  quam  vita;  et  ipsa  vita,  quam  ipsa  sapientia,  si  con- 
^iderentur,  secundum  quod  distinguuntur  ratione  ;  tamen  vivens  est  perfectius, 
■quam  ens  tantum:  quia  vivens  etiam  est  ens,  et  sapiens  est  ens,  et  vivens. 
Licet  igitur  ens  non  includat  in  se  vivens,  et  sapiens,  quia  non  oportet,  quod 
illud,  quod  participat  esse,participet  ipsum  secundum  oninem  modum  essendi; 
tamen  ipsum  esse  Dei  includit  in  se  vitani,  et  sapientiam,  quia  nulla  de  per- 
iectionibus  essendi  potest  deesse  ei,  quod  est  ipsum  esse  subsistens. 

ARTICULUS  III.  24 

UTRUM  ALIQ.ua   CREATURA  POSSIT  ESSE  SIMILIS   DEO. 

(2.  dìst.j.  q.  1.  art.  i.  et.  i.  cout.  g.  e.  2<).  et  Uh.  2.  e.  2.  et  Ver.  q.  2.  art.  12. 

Et  pot.  q.  7.  art.  y.). 

Ad  tertium  sic  proceditur.  Videtur,  quod  nulla  creatura  possit  esse  similis 
Deo.  Dicitur  enim  in  Ps.  85.  :  Non  est  similis  lui  in  diis,  Domine;  sed  inter  onines 
•creaturas  excellentiores  sunt,  quae  dicuntur  dii  participative  ;  multo  ergo  mi- 
nus  ahae  creaturae  possunt  dici  Deo  similes. 

2.  Praeterea.  Simihtudo  est  comparatio  quaedam:  non  est  autem  com- 
paratio  eoruni,  qunc  sunt  diversorum  generum:  ergo  ncc  similitudo.  Non 

enim  dicimus,  quod  dulcedo  sit  similis  albedini:  sed  nulla  creatura  est  ejus-^ 
dem  generis  cum  Deo,  cum  Deus  non  sit  in  genere,  ut  supra  ostensum  est 
(q.  5.  art.  j.);  ergo  nulla  creatura  est  similis  Deo. 

3.  Praeterea.  Similia  dicuntur,  quae  conveniunt  in  forma:  sed  nihil  con- 
venit  cum  Deo  in  forma:  nullius  enim  essentia  rei  est  ipsum  esse,  nisi  solius 
Dei;  ergo  nulla  creatura  potest  esse  similis  Deo. 

4.  Praeterea.  In  similibus  est  mutua  similitudo;  nam  simile  est  simili 
simile.  Si  igitur  aliqua  creatura  est  similis  Deo,  et  Deus  erit  similis  alicui 
creaturae:  quod  est  centra  id,  quod  dicitur  Isa.  40.:  Cui  sitnilein  fecistis  Detim? 

Sed  contra  est,  quod  dicitur  Gen.  i.:  Faciamiis  hominem  ad  imaginem,  et 
simiìitudinem  nosiram,  et  r.  Jo,  3.:   Cum  apparuerit,  similes  ei  erimus. 

Respondeo  dicendum,  quod,  cum  similitudo  attendatur  secundum  con- 
venientiam,  vel  communicationem  in  forma,  miiUiplex  est  similitudo  secun- 
dum multos  modos  communicandi  in  forma.  Quaedam  enim  dicuntur  sim'lia,. 
quae  communicant  in  eadem  forma  secundum  eandem  rationem,  et  secun- 
dum eundem  modum;  et  haec  non  solum  dicuntur  similia,  sed  aequalia  in 
sua  similitudine;  sicut  duo  aequaliter  alba  dicuntur  similia  in  albedine;  et 
haec  est  perfectissima  similitudo.  Alio  modo  dicuntur  similia,  quae  commu- 
nicant in  forma  secundum  eandem  rationem,  et  non  secundum  eundem  mo- 
dum, sed  secundum  magis,  et  minus  :  ut  minus  album  dicitur  simile  magis 
albo,  et  haec  est  similitudo  imperfecta.  Tertio  modo  dicuntur  aliqua  similia,  quae 
communicant  in  eadem  forma,  sed  non  secundum  eandem  rationem,  ut  patet 
in  agentibus  non  univocis.  Cum  enim  omne  agens  agat  sibi  simile,  inquan- 
tum est  agens,  agit  autem  unumquodque  secundum  suam  formam,  necesse 
est,  quod  in  effectu  sit  similitudo  formae  agentis.  Si  ergo  agens  sit  conten- 
tum  in  eadem  specie  cum  suo  effectu,  erit  similitudo  inter  facicns,  et  factum 
in  forma,  secundum  eandem  rationem  speciei,  sicut  homo  generat  hominem. 
Si  autem  agens  non  sit  contentum  in  eadem  specie,  erit  similitudo,  sed  non 
secundum  eandem  rationem  speciei,  sicut  ea,  quae  generantur  ex  virtute  solis, 
accedunt  quidem  ad  aliquam  simiìitudinem  solis;  non  tamen  ut  recipiant  for- 
mam solis,  secundum  simiìitudinem  speciei,  sed  secundum  simiìitudinem 
generis.  Si  igitur  sit  aliquod  agens,  quod  non  in  genere  contineatur,  effectus 
ejus  adhuc  magis  accedent  remote  ad  simiìitudinem  formae  agentis,  non  tamen 
ita,  quod  participent  simiìitudinem  formae  agentis  secundum  eandem  ratio- 
nem speciei,  aut  generis,  sed  secundum  aliqualem  analogiam,  sicut  ipsum  esse 
est  commune  omnibus.  Et  hoc  modo  iìla,  quae  sunt  a  Deo,  assimilaiitur  ei,  in- 
quaiitum  sunt  entia,  ut  primo,  et  universali  principio  totius  esse. 

Ad  primum  ergo  dicendum,  quod,  sicut  dicit  Dionysius  9.  cap.  de  Divin. 
Nominib.  (versus  finem  lect.  ^.),  cum  Sacra  Scriptura  dicit  aliquid  non  esse 
simile  Deo,  non  est  contrarium  assimilationi  ad  ipsum.  Eadem  enim  sunt 
similia  Deo,  et  dissimilia:  similia  quidem,  secundum  quod  iniitantur  ipsum,  prout 
contingit  eum  imitari,  qui  non  perfecte  imitahilis  est.  Dissimilia  vero,  secundum 
quod  deficiunt  a  sua  causa,  non  solum  secundum  intensionem,  et  remissionem., 
sicut  minus  album  deficit  a  magis  albo  ;  sed  quia  non  est  convenientia  nec  se- 
cundum speciem,  nec  secundum  genus. 

Ad  secundum  dicendum,  quod  Deus  non  se  habet  ad  creaturas,  sicut  res 
diversorum  generuni:  sed  sicut  id,  quod  est  extra  omne  genus,  et  principium 
omnium  generum. 

Ad  tertìum  dicendum,  quod  non  dicitur  esse  similitudo  creaturae  ad 
Deum  propter  communicantiam  informa  secundum  eandem  rationem  generis». 

et  speciei,  sed  secundurn  analogiam  tantum:  prout  scilicet  Deus  est  ens  per 
-essentiam,  et  alia  per  participationem. 

Ad  auARTUM  dicendum,  quod,  licet  aliquo  modo  concedatur,  quod  crea- 
tura sit  similis  Deo,  nullo  tamen  modo  concedendum  est,  quod  Deus  sit  similis 
creaturae:  quia,  ut  dicit  Dion.  cap.  9.  de  Div,  nomin.  (a  tned.  Uct.  5.  Quod 
dictum  declaratur  infra  q.  42.  art.  i.  ad  ^.)  in  his,  quae  unius  ordinis  sunt,  reci- 
fitur  mutua  similitudo:  non  autem  in  causa,  et  causato.  Dicimus  enim,  quod 
imago  sit  similis  homini,  et  non  e  converso,  et  similiter  dici  potest  aliquo 
modo,  quod  creatura  sit  similis  Deo:  non  tamen,  quod  Deus  sit  similis  crea- 
turae. 


QUAESTIO  QUINTA. 

DE  BONO  IN  COMMUNI,  IN  SEX  ARTICULOS  DIVISA. 

Deinde  quaerìtar  de  Bono. 

Et  primo  de  Bono  in  communi. 

Secundo  de  Bonitate  Dei. 

Circa  primum  quaeruniur  sex. 

Primo.  Utrum  bonum,  et  ens  sit  idem  secundurn  rem. 
Secundo.  Supposito,  quod  differant  ratione  tantum,  quid  sit  prius  secun- 
dum  rationem:  utrum  bonum,  vel  ens. 

Tertio.  Supposito,  quod  ens  sit  prius:  utrum  omne  ens  sit  bonum. 
Quarto.  Ad  quam  causam  ratio  boni  reducatur. 
Quinto.  Utrum  ratio  boni  consistat  in  modo,  specie,  et  ordine. 
Sexto.  Quomodo  dividatur  bonum  in  honestum,  utile,  et  delectabile. 

ARTICULUS  I.  2s 

UTRUM  BONUxM  DIFFERAT   SECUNDUM  REM   AB  ENTE. 
(i.  disi.  8.  q.  I.  art.  5.  et  Ver.  q.  21.  art.  1.). 

Ad  primum  sic  proceditur.  Videtur,  quod  bonum  differat  secundurn  rem 
ab  ente.  Dicit  enim  Boet.  in  lib.  de  Hebd.  (cir.  med.):  Intiieor  in  rebus  aliud  esse, 
quod  sunt  bona,  et  aliud  esse,  quod  sunt;  ergo  bonum,  et  ens  differunt  secun- 
durn rem. 

2.  Praeterea.  Nihil  informatur  seipso  :  sed  bonum  diciiur per  injormationem 
entis,  ut  habetur  in  com.  lib.  de  Causis  (in  tex.  proposii.  21.  et  22.)  ;  ergo  bonum 
differt  secundum  rem  ab  ente. 

3.  Praeterea.  Bonum  suscipit  magis,  et  minus:  esse  autem  non  suscipit 
magis,  et  minus;  ergo  bonum  differt  secundum  rem  ab  ente. 

Sed  contra  est,  quod  August.  dicit  in  lib.  de  doctrina  Christiana  (lib.  i. 
e.  52.  cir.  princ.)  quod  inquantum  stimus,  boni  stimus. 

Respondeo  dicendum,  quod  bonum,  et  ens  sunt  idem  sucundnm  rem  :  sed  dif- 
ferunt secundum  rationem  tantum  :  quod  sic  patet.  Ratio  enim  boni  in  hoc  con- 

sistit,  qiiod  aliquid  sìt  appetibile.  Unde  Philos.  in  i.  Ethic.  (in  princ.)  dicit, 
quod  bonum  est,  quod  omnia  appdunt:  manifestum  est  autem,  quod  unum- 
quodque  est  appetibile,  secundum  quod  est  perfectum  ;  nam  omnia  appetunt 
suain  perfectionem.  Intantum  est  autem  perfectum  unumquodque,  inquantum 
est  in  actu:  unde  manifestum  est,  quod  intantum  est  aliquid  bonum,  inquan- 
tura  est  ens;  esse  enim  est  actualitas  omnis  rei;  ut  ex  superioribus  patet  (q.  5. 
ari.  4.  et  q.  4.  art.  i  ad^.).  Unde  manifestum  est,  quod  bonum,  et  ens  sunt  idem 
secundum  rem  ;  sed  bonum  dicit  rationem  appetibilis,  quam  non  dicit  ens. 

Ad  PRiMUM  ergo  dicendum,  quod,  licet  bonum,  et  ens  sint  idem  secundum 
rem:  quia  tamen  differunt  secundum  rationem,non  eodem  modo  dicitur  aliquid 
ens  simpliciter,  et  bonum  simpliciter.  Nam  cum  ens  dicat  aliquid  proprie  esse 
in  actu:  actus  autem  proprie  ordinem  habeat  ad  potentiam:  secundum  hoc 
simpliciter  aliquid  dicitur  ens,  secundum  quod  primo  discemitur  ab  eo  quod 
est  in  potentia  tantum:  hoc  aulem  est  esse  substantiale  rei  uniuscujusque; 
unde  per  suum  esse  substantiale  dicitur  unumquodque  ens  simpliciter:  per 
actus  autem  superadditos  dicitur  aliquid  esse  secundum  quid,  sicut  esse  album 
significat  esse  secundum  quid.  Non  enim  esse  album  aufert  esse  in  potentia 
simphciter,  cum  adveniat  rei  jam  praeexistenti  in  actu.  Sed  bonum  dicit  ra- 
tionem perfecti,  quod  est  appetibile:  et  per  consequens  dicit  rationem  ultimi: 
unde  id,  quod  est  ultimo  perfectum,  dicitur  bonum  simphciter:  quod  autem 
non  habetultimam  perfectionem,  quam  debethabere,  quamvis  habeat  aliquam 
perfectionem,  inquantum  est  actu,  non  tamen  dicitur  perfectum  simphciter, 
nec  bonum  simpliciter,  sed  secundum  quid.  Sic  ergo  secundum  primum  esse, 
quod  est  substantiale,  dicitur  aliquid  ens  simpliciter,  et  bonum  secundum  quid, 
idest  inquantum  est  ens:  secundum  vero  ultimum  actum  dicitur  ahquid  ens 
secundum  quid,  et  bonum  simpliciter.  Sic  ergo  quod  dicit  Boet.  (loc.  cit.  in 
arg.)  quod  in  rebus  ahud  est,  quod  sunt  bona,  et  ahud  quod  sunt,  referendum 
est  ad  esse  bonum  simpliciter,  et  ad  esse  simphciter,  quia  secundum  primum 
actum  est  ahquid  ens  simphciter,  et  secundum  ultimum,  bonum  simpliciter: 
et  tamen  secundum  primum  actum  est  quodammodo  bonum,  et  secundum 
ultimum  actum  est  quodammodo  ens. 

Ad  secundum  dicendum,  quod  bonum  dicitur  per  informationem,  prout 
accipitur  bonum  simpliciter  secundum  ultimum  actum. 

Et  similiter  dicendum  ad  tertium,  quod  bonum  dicitur  secundum  magis, 
et  minus,  secundum  actum  supervenientem,  puta,  secundum  scientiam,  vel 
virtutem. 


ARTICULUS   IL  26 

UTRUM  BONUM  SECUNDUM  RATIONEM  SIT  PRIUS,  Q.UAM   ENS. 
(7,  disi.  iS.  q.  j.  art.  _j.  et  5.  cont.  g.  e.  20.  et  Ver.  q.  21.  ari.  2.  ad  j.). 

Ad  secundum  sic  proceditur.  Videtur,  quod  bonum  secundum  rationem 
sit  prius,  quam  ens.  Ordo  enim  nominum  est  secundum  ordinem  rerum  si- 
gnificatarum  per  nomina.  Sed  Dionysius  inter  alia  nomina  Dei,  primo  ponit 
bonum,  quam  ens,  ut  patet  in  3.  cap.  de  Div.  nomin.  (in  princ.  hot.  i.);  ergo 
bonum  secundum  rationem  est  prius,  quam  ens. 

2.  Praeterea.  lUud  est  prius  secundum  rationem,  quod  ad  plura  se  extendìt: 
sed  bonum  ad  plura  se  extendit,  quam  ens:  quia,  ut  dicit  Dionys.  5.  cap.  de 

Div.  nomin.  (parum  a princ.hct.  i.):  Bonum  se-  extendit  ad  extsieniiu,  eiaanon  ext- 
stenti  a;  eiis  Vàro  ad  e-xistmtia  tantum;  ergo  bonum  est  prius  secunaum  rationeni, 
quam  ens. 

3.  Praeterea.  Quod  est  universalius,  est  prius  secundum  rationem:  sed 
bonum  videtur  universalius  esse,  quam  ens  ;  quia  bonum  habet  rationem  ap- 
petibilis:  quibusdam  autem  appetibile  est  ipsum  non  esse:  dicitur  enim 
Matth.  26.  de  Juda:  Bonum  erat  ei,  si  natus  non  fuisset,  etc;  ergo  bonum  est 
prius,  quam  ens  secundum  rationem. 

4.  Praeterea.  Non  solum  esse  est  appetibile,  sed  et  vita,  et  sapientia,  et 
multa  hujusmodi:  et  sic  videtur,  quod  esse  sit  quoddam  particulare  appeti- 
bile, et  bonum  universale  ;  bonum  ergo  simpliciter  est  prius  secundum  ratio- 
nem, quam  ens. 

Sed  contra  est,  quod  dicitur  in  libro  de  Causis,  (propos.  4.  intcr  opera 
Arist.)  quod  prima  rerum  creatarum  est  esse. 

Respondeo  dicendum,  quod  ens  secundum  rationem  est  prius,  quam  bonunu 
Ratio  enim  significata  per  nomen  est  id,  quod  concipit  intellectus  de'  re,  et 
signifìcat  illud  per  vocem  ;  illud  ergo  est  prius  secundum  rationem,  quod  prius 
cadit  in  conceptione  intellectus.  Primo  autem  in  conceptione  intellectus  cadit 
ens,  quia  secundum  hoc  unumquodque  cognoscibile  est,  inquantum  est  actu, 
ut  dicitur  in  9.  Met.  (tex.  20.);  unde  ens  est  proprium  objectum  intellectus, 
et  sic  est  primum  intelligibile:  sicut  sonus  est  primum  audibile:  ita  ergo- 
secundum  rationem  prius  est  ens,  quam  bonum. 

Ad  primum  ergo  dicendum,  quod  Dion.  (cap.  i.  et  5.  de  Div.  noni.  lect.  i.) 
deterniinat  de  div.  nominibus,  secundum  quod  important  circa  Deum  habi- 
tudinem  causae;  nomlnamus  enim  Deum,  ut  ipse  dicit,  ex  creaturis,  sicut 
causam  ex  efìfectibus:  bonum  autem,  cum  habeat  rationem  appetibilis,  im- 
portat  habitudinem  causae  fìnalis,  cujus  causalitas  prima  est,  quia  agens  non, 
agit,  nisi  propter  fìnem,  et  ab  agente  materia  movetur  ad  formam;  unde  di- 
citur, quod  finis  est  causa  causarum.  Et  sic  in  causando  bonum  est  prius^ 
quam  ens,  sicut  finis,  quam  forma:  et  hac  ratione  inter  nomina  significantia.^ 
causalitatem  divinam  prius  ponitur  bonum,  quam  ens.  Et  iterum,  quia  secun- 
dum Platonicos,  qui  materiam  a  privatione  non  distinguentes  dicebant  mate- 
riam  esse  non  ens,  ad  plura  se  extendit  participatio  boni,  quam  participatio- 
entis:  nam  materia  prima  participat  bonum,  cum  appetat  ipsum:  nihil  autem 
appetit,  nisi  simile  sibi:  non  autem  participat  ens,  cum  ponatur  non  ens.  Et 
ideo  dicit  Dion.  (cap.  sup.  cit.  in  2.  arg.)  quod  bonum  extenditnr  ad  non  exisieniia.. 

Unde  patet  solutio  ad  secundum.  Vel  dicendum,  quod  bonum  extenditur 
ad  existentia,  et  non  existentia,  non  secundum  praedicationem,  sed  secundum 
causalitatem:  ut  per  non  existentia  intelligamus  non  ea  simpliciter.  quae  pe - 
nitus  non  sunt,  sed  ea,  quae  sunt  in  potentia,  et  non  in  actu  :  quia  bonuni 
habet  rationem  finis,  in  quo  non  solum  quiescunt,  quae  sunt  in  actu,  sed  ad 
ipsum  etiam  ea  moventur,  quae  in  actu  non  sunt,  sed  in  potentia  tantum: 
ens  autem  non  importat  habitudinem  causae,  nisi  formalls  tantum,  vel  inhae- 
rentis,  vel  exemplaris:  cujus  causalitas  non  se  extendit,  nisi  ad  ea,  quae  sunt 
in  actu. 

Ad  tertium  dicendum,  quod  non  esse  secundum  se  non  est  appetibile, 
sed  per  accidens:  inquantum  scilicet  ablatio  alicujus  mali  est  appetibilis:  quod 
malum  quidem  aufertur  per  non  esse:  ablatio  vero  mah  non  est  appetibihs,. 
nisi  inquantum  per  malum  privatur  quodam  esse.  Illud  igitur,  quod  per  ser 
est  appetibile,  est  esse:  non  esse  vero  per  accidens  tantum:  inquantum  sci- 

licet  quoddam  esse  appetitur,  quo  homo  non  sustinet  privari,  et  sic  etiam  per 
accidens  non  esse  dicitur  bonum. 

Ad  qijartum  dicendum,  quod  vita,  et  sapientia,  et  alia  hujusmodi  sic  ap- 
petuntur,  ut  sunt  in  actu;  unde  in  omnibus  appetitur  quoddam  esse,  et  sic 
nihil  est  appetibile,  nisi  ens,  et  per  consequens  nihil  est  bonum,  nisi  ens. 


ARTICULUS  III.  27 

UTRUM  OMNE  ENS   SIT  BONUM. 
(i.  cont.  g.  e.  y],  59.  U  40.  El  lib.  5.  e.  20.  et  Ver.  q.  21,  art.  2.  et  y). 

Ad  tertium  sic  proceditur.  Videtur,  quod  non  omne  ens  sit  bonum.  Bonum 
enim  addit  supra  ens,  ut  ex  dictis  patet  (ari.  i.  hujus  q.).  Ea  vero,  quae  addunt 
aliquid  supra  ens,  contrahunt  ipsum  ;  sicut  substantia,  quantitas,  qualitas,  et 
alia  hujusmodi;  ergo  bonum  contrahit  ens;  non  igitur  omne  ens  est  bonum. 

2.  Praeterea.  NuUum  malum  est  bonum.  Isa.  $.:  Vae  qui  diciiis  maìum 
honum,  et  bonum  malum:  sed  aliquod  ens  dicitur  malum;  ergo  non  omne  ens 
est  bonum. 

3.  Praeterea.  Bonum  habet  rationem  appetibilis:  sed  materia  prima  non 
habet  rationem  appetibilis,  sed  appetentis  tantum;  ergo  materia  prima  non 
habet  rationem  boni;  non  igitur  omne  ens  est  bonum. 

4.  Praeterea.  Philosophus  dicit  in  3.  Metaphys.  (tex.  y)  quod  in  ma- 
thematicis  non  est  to/;z^w;  sed  mathematicae  sunt  quaedam  entia,  alioquin  de 
eis  non  esset  scientia;  ergo  non  omne  ens  est  bonum. 

Sed  contra.  Omne  ens,  quod  non  est  Deus,  est  Dei  creatura:  sed  omnis 
creatura  Dei  est  bona,  ut  dicitur  primae  ad  Timoth.  e.  4  :  Deus  vero  est  maxime 
bonus;  ergo  omne  ens  est  bonum. 

Respondeo  dicendum,  quod  onim  ens,  inquantum  est  ens,  est  honum. 

Omne  enim  ens,  inquantum  est  ens,  est  in  actu,  et  quodammodo  perfectum: 
quia  omnis  actus  perfectio  quaedam  est:  perfectum  vero  habet  rationem  ap- 
petibilis, et  boni,  ut  ex  dictis  patet  (art.  i.  hujus  q.);  unde  sequitur,  omne  ens, 
inquantum  hujusmodi,  bonum  esse. 

Ad  primum  ergo  dicendum,  quod  substantia,  quantitas,  et  qualitas,  et  ea, 
quae  sub  eis  continentur,  contrahunt  ens  applicando  ens  ad  aliquam  quiddi- 
tatem,  seu  naturam;  sic  autem  bonum  non  addit  aliquid  super  ens,  sed  ra- 
tionem tantum  appetibilis,  et  perfectionis,  quod  convenit  ipsi  esse  in  qua- 
cumque  natura  sit;  unde  bonum  non  contrahit  ens. 

Ad  segundum  dicendum,  quod  nuUum  ens  dicitur  malum,  inquantum  est 
ens,  sed  inquantum  caret  quodam  esse  :  sicut  homo  dicitur  malus,  inquantum 
caret  esse  virtutis;  et  oculus  dicitur  malus,  inquantum  caret  acumine  visus. 

Ad  tertium  dicendum,  quod  materia  prima,  sicut  non  est  ens,  nisi  in 
potentia,  ita  nec  bonum,  nisi  in  potentia.  Licet  secundum  Platonicos  dici 
possit,  quod  materia  prima  est  non  ens  propter  privationem  adjunctam:  sed 
tamen  participat  aliquid  de  bono,  scilicet  ipsum  ordinem,  vel  aptitudinem  ad 
bonum:  et  ideo  non  convenit  sibi,  quod  sit  appetibile,  sed  quod  appetat. 

Ad  Q.UARTUM  dicendum,  quod  mathematicae  non  subsistunt  separatae  se- 
cundum esse,  quia,  si  subsisterent,  esset  in  eis  bonum,  scilicet  ipsum  esse  ipso- 
runi:  sunt  autem  mathematicae  separatae  secundum  rationem  tantum,  prout 
abstrahuntur  a  motu,  et  a  materia;  et  sic  abstrahunt  a  ratione  finis,  qui  habet 

rationem  moventis.  Non  est  autem  inconveniens,  quod  in  aliquo  ente  secun- 
dum  rationem  non  sit  bonum,  vel  ratio  boni,  cum  ratio  entis  sit  prior,  quam 
ratio  boni,  sicut  supra  dictum  est  (art.  praec). 


ARTICULUS  IV.  08 

UTRUM    BONUM    HABEAT    RATIONEM    CAUSAE    FINALIS. 

(2.  dist.  )S.  Uh.  5.  et  I.  coni.  g.  e.  40.  fin.  et  Uh.  5.  e.  16.  ly.  et  i^.  et  Ver.  q.  21, 

art.  I.  corp.  et  ad  i.). 

Ad  quartum  sic  proceditur.  Videtur,  quod  bonura  non  habeat  rationem 
causae  finalis,  sed  magis  aliarum.  Ut  enim  dicit  Dionys.  4.  de  Div.  noni. 
(par.  I.  ante  med.  et  p.  4.  circa  princ):  Bonum  laudatur,  ut  pulchrtun:  sed  pul- 
chrum  importat  rationem  causae  formalis;  ergo  bonum  habet  rationem 
causae  formalis. 

2.  Praeterea.  Bonum  est  diffusivum  sui  esse,  ut  ex  verbis  Dion.  acci- 
pitur  (e.  4.  circa  princ.  de  Div.  noni.)  quibus  dicit,  quod  bonum  est,  ex  quo 
omnia  subsistunt,  et  sunt:  sed  esse  diffusivum  importat  rationem  causae  effi- 
cientis  ;  ergo  bonum  habet  rationem  causae  efficientis. 

3.  Praeterea.  Dicit  August.  in  i.  de  Doctr.  Christiana  (c.^i.  in  fin.)  quod, 
quia  Deus  honus  est,  nos  sunms:  sed  ex  Deo  sumus,  sicut  ex  causa  efficiente; 
ergo  bonum  importat  rationem  causae  efficientis. 

Sed  contra  est,  quod  Philos.  dicit  in  2.  Physic.  (tex.  ^i.)  quod  iUud, 
cujus  causa  est,  est  sicut  finis,  et  honum  aUorum;  bonum  ergo  habet  rationem 
causae  finalis. 

Respondeo  dicendum,  quod,  cum  bonum  sit,  quod  omnia  appetunt,  hoc 
autem  habeat  rationem  finis,  manifestum  est,  quod  honum  rationem  finis  im- 
portat: sed  tamen  ratio  honi  praesupponit  rationem  causae  efficientis,  et  rationem 
causae  formalis.  Videmus  enim,  quod  id,  quod  est  primum  in  causando,  ulti- 
mum  est  in  causato;  ignis  enim  prius  [al.  primo]  calefacit,  quam  formam 
ignis  inducat:  cum  tamen  calor  in  igne  consequatur  formam  substantialem: 
in  causando  autem  primo  invenitur  bonum,  et  finis,  qui  movet  efficientem: 
secundo  actio  efficientis  movens  ad  formam:  tertio  advenit  forma.  Unde  e 
converso  esse  oportet  in  causato,  quod  primum  sit  ipsa  forma,  per  quam  est 
ens:  secundo  consideratur  in  ea  virtus  effectiva,  secundum  quod  est  perfe- 
ctum  in  esse  ;  quia  unumquodque  tunc  perfectum  est,  quando  potest  sibi  si- 
mile facere,  ut  dicit  Philosoph.  in  4.  Meteororum  (et  2.  de  Anima  tex.  ^4.): 
tertio  consequitur  ratio  boni,  per  quam  in  ente  perfectio  fundatur. 

Ad  primum  ergo  dicendum,  quod  pulchrum,  et  bonum  in  subjecto  quidem 
sunt  idem:  quia  super  eamdem  rem  fundantur,  scilicet  super  formam:  et 
propter  hoc  bonum  laudatur,  ut  pulchrum:  sed  ratione  differunt:  nam  bonum 
proprie  respicit  appetitum:  est  enim  bonum,  quod  omnia  appetunt:  et  ideo 
habet  rationem  finis,  nani  appetitus  est  quasi  quidam  motus  ad  rem.  Pul- 
chrum autem  respicit  vini  cognoscitivam:  pulchra  enim  dicuntur,  quae  visa 
placent:  unde  pulchrum  in  debita  proportione  consistit;  quia  sensus  dele- 
ctatur  in  rebus  debite  proportionatis,  sicut  in  sibi  similibus:  nam  et  sensus 
ratio  quaedam  est,  et  omnis  virtus  cognoscitiva:  et  quia  cognitio  fit  per  assi- 
milationem,  similitudo  autem  respicit  formam:  pulchrum  proprie  pertinet  ad 
rationem  causae  formalis- 

Ad  secundum  dicendum,  quod  bonum  dicitur  difFusivum  sui  esse  eo  modo, 
-quo  finis  dicitur  movere. 

Ad  tertium  dicendum,  quod  quilibet  habens  voluntatem  dicitur  bonus, 
inquantum  habet  bonam  voluntatem,  quia  per  voluntatem  utimur  omnibus, 
quae  in  nobis  sunt:  unde  non  dicitur  bonus  liomo,  quia  habet  bonum  intel- 
Jectum  ;  sed  quia  habet  bonam  voluntatem  :  voluntas  autem  respicit  finem, 
ut  objectum  proprium,  et  sic  quod  dicitur,  quia  Deus  est  bonus,  sumus,  re- 
fertur  ad  causam  finalem. 


ARTICULUS  V.  29 

UTRUxM    RATIO    BONI    CONSISTAT    IN    MODO,  SPECIE,   ET   ORDINE. 

(7.-2.  q.  S).  art.  4.  corp.  et   Ver.  q.  21.  art.  6.). 

Ad  Q.UINTUM  sic  proceditur.  Videtur,  quod  ratio  boni  non  consistat  in 
TOodo,  specie,  et  ordine.  Bonum  enim,  et  ens  ratione  differunt,  ut  supra 
•dictum  est  (art.  i.  hiijiis  qiiaest.)  ;  sed  modus,  species,  et  ordo  pertinere  ad 
-rationem  entis  videntur,  quia  sicut  dicitur  Sap.  11.:  Omnia  in  numero,  pondere, 
et  mensiira  disposuisti.  Ad  quae  tria  reducuntur  species,  modus,  etordo:  quia, 
ut  dicit  August.  4.  super  Gen.  ad  literam  (cap.  5.  in  med.)  :  Memura  omni  rei 
viodum  praefigit,  et  numerus  omni  rei  speciem  praehet,  et  pondiis  omnem  rem  ai 
j]uìetem,et  stahilitatem  trahit;  ergo  ratio  boni  non  consistit  in  modo,  specie,  et 
ordine. 

2.  Praeterea.  Ipse  modus,  species,  et  ordo  bona  quaedam  sunt:  si  ergo 
ratio  boni  consistit  in  modo,  specie,  et  ordine,  oportet  etiam,  quod  modus 
habeat  modum,  speciem,  et  ordinem,  et  similiter  species,  et  ordo  ;  ergo  proce- 
•deretur  in  infinitum. 

3.  Praeterea.  Malum  est  privatio  modi,  speciei,  et  ordinìs:  sed  malura 
■non  tollit  totaliter  bonum;  ergo  ratio  boni  non  consistit  in  modo,  specie,  et 
ordine. 

4.  Praeterea.  Illud,  in  quo  consistit  ratio  boni,  non  potest  dici  malum: 
sed  dicitur  malus  modus,  mala  species,  malus  ordo;  ergo  ratio  boni  non  con- 
sistit in  modo,  specie,  et  ordine. 

5.  Praeterea.  Modus,  species,  et  ordo  ex  pondere,  numero,  et  mensura 
■causantur,  ut  ex  auctoritate  Augustini  inducta  (in  arg.  primo)  patet:  non  autem 
-omnia  bona  habent  pondus,  numerum,  et  mensuram;  dicit  enim  Ambros. 
lib.  I.  Hexameron.  (e.  9.  post  med.)  quod  lucis  natura  est,  ut  non  in  numero, 
non  in  pondere,  non  in  memura  creata  sit;  non  ergo  ratio  boni  consistit  in  modo, 
-specie,  et  ordine. 

Sed  contra  est,  quod  dicit  August.  in  lib.  de  Natura  boni  {cap.  5.  in 
fned.)  :  Haec  tria,  modus,  species,  et  ordo,  tamquam  generalia  bona,  sunt  in  rebus 
a  Deo  factis:  et  ita  haec  tria  ubi  magna  sunt,  magna  bona  sunt  :  ubi  parva,  parva 
bona  sunt:  ubi  nulla,  nullum  bonum  est'  quod  non  esset,  nisi  ratio  boni  in  eis 
consisteret;  ergo  ratio  boni  consistit  in  modo,  specie,  et  ordine. 

Respondeo  dicendum,  quod  unumquodque  dicitur  bonum,  inquantum  est 
perfectum:sic  enim  est  appetibile,  ut  supra  ostensum  est  (art.  j.  ad^.  hujus  q.); 
perfectum  autem  dicitur,  cui  nihil  deest  secundum  modum  suae  perfectio- 
nis.  Cum  autem  unumquodque  sit  id,  quod  est  per  suam  formam;  forma 
autem  praesupponit   quaedam,  et  quaedam   ad  ipeam  ex  necessitate  conse- 

quuntur,  ad  hoc  quod  aliquid  sit  perfectum,  et  bonum,  necesse  est,  quocf 
fosrmam  habeat,  et  ea  quae  praeexiguntur  ad  eam,  et  ea,  quae  consequuntur  ad 
ipsam.  Praeexigitur  autem  ad  formam  determinatio,  sive  commensuratio  prin- 
cìpioram,  seu  materialium,  seu  efficientium  ipsam  :  et  hoc  significatur  per  mo-^ 
dum;  unde  dicitur,  quod  mensura  modum  praefigit.  Ipsa  autem  forma  signifi- 
catur per  speciem,  quia  per  formam  unumquodque  in  specie  constituitur;  et 
propter  hoc  dicitur,  quod  numerus  speciem  praebet:  quia  definitiones  signifi- 
cantes  speciem  sunt  sicut  numeri,  secundum  Phil.in  8.  Met.  tex  8.).  Sicut  enim 
unitas  addita,  vel  subtracta  variat  speciem  numeri,  ita  in  definitionibus  diffe- 
rentia  apposita,  vel  subtracta.  Ad  formam  autem  consequitur  inch natio  ad 
finem,  aut  ad  actionem,  aut  ad  ahquid  hujusmodi:  quia  unumquodque,  in— 
quantum  est  actu,  agit,  et  tendit  in  id,  quod  sibi  convenit  secundum  suam 
formam  ;  et  hoc  pertinet  ad  pondus,  et  ordinem  :  unde  ratio  boni,  secundum- 
quod  consistit  in  perfeclione,  consislit  eiiam  in  modo,  specie,  et  ordine. 

Ad  PRiMUM  ergo  dicendum,  quod  ista  tria  non  consequuntur  ens,  nisi  in- 
quantum est  perfectum,  et  secundum  hoc  est  bonum. 

Ad  secundum  dicendum,  quod  modus,  species,  etordo  eo  modo  dicuntur 
bona,  sicut  et  entia,  non  quia  ipsa  sint  quasi  subsistentia,  sed  quia  eis  alia  sunt 
et  entia,  et  bona  :  unde  non  oportet,  quod  ipsa  habeant  aliqua  alia,  quibus- 
sint  bona:  non  enim  sic  dicuntur  bona,  quasi  formaliter  aliis  sint  bona,  sed 
quia  ipsis  formaliter  aliqua  sunt  bona:  sicut  albedo  non  dicitur  ens,  quasi  ipsa. 
aliquo  sit;  sed  quia  ipsa  aliquid  est  secundum  quid,  scilicet  album. 

Ad  tertium  dicendum,  quod  quodlibet  esse  est  secundum  formam  aliquam  ^ 
unde  secundum  quodlibet  esse  rei,  consequuntur  ipsam  modus,  species,  et 
ordo:  sicut  homo  habet  speciem,  modum,  et  ordinem,  inquantum  est  homo^ 
et  similiter,  inquantum  est  albus,  habet  similiter  modum,  speciem,  et  ordinem  : 
et  inquantum  est  virtuosus,  et  inquantum  est  sciens,  et  secundum  omnia,  quae 
de  ipso  dicuntur.  Malum  autem  privat  quodam  esse,  sicut  caecitas  privat  esse- 
visus:  unde  non  tollit  omnem  modum,  speciem,  et  ordinem,  sed  solum  mo-^ 
dum,  speciem,  et  ordinem,  quae  consequuntur  esse  visus. 

Ad  Q.UARTUM  dicendum,  quod,  sicut  dicit  Augustin.  in  libro  de  Natura: 
boni  (cap.  2j.),  omnis  modus,  inquantum  modus,  bonus  est  (et  sic  potest  die. 
de  specie,  et  ordine);  sed  malus  modus,  vel  mala  species,  vel  malus  ordo,  aut 
ideo  dicuntur,  quia  minora  sunt,  quam  esse  debuerunt;  aut  quia  non  his  rebus- 
accommodantur,  quibus  accommodanda  sunt;  ut  ideo  dicantur  mala,  quia 
sunt  aliena,  et  incongrua. 

Ad  Q.UINTUM  dicendum,  quod  natura  lucis  dicitur  esse  sine  numero,  et 
pendere,  et  mensura,  non  simpliciter,  sed  per  comparationem  ad  corporalia,- 
quia  virtus  lucis  ad  omnia  corporalia  se  extendit,  inquantura  est  qualitas- 
activa  primi  corporis  alterantis,  scilicet  coeli. 


ARTICULUS  VI.  3(> 

UTRUM   CONVENIENTER  DIVIDATUR    BONUM   PER    HONESTUM, 
UTILE   ET   DELECTABILE. 

(Q.  <)c).  art.  j.  corp.  et  2-2.  q.14^.  art.^.  et  i.  Eth.  ìect.  /.  et  2.  Dist.  21.  q.  i.  art.^.). 

Ad  sektum  sic  proceditur.  Videtur,  quod  non  convenienter  dividatur  bo- 
num per  honestum,  utile,  et  delectabile.  Bonum  enim,  sicut  dicit  Philos.  in  i 

iEthic.  (cap.  6.  tix.  ^.)  divìditur  per  decem  praedicamenta:  honestum  autem, 
lìtile,  et  delectabile  inveniri  possunt  in  uno  praedicamento;  ergo  non  conve- 
nienter  per  haec  dividitur  bonum. 

2.  Praeterea.  Omnis  divisio  fit  per  opposita:  sed  haec  tria  non  videntur 
esse  opposita,  nam  honesta  sunt  etiam  delectabilia,  nullumque  inhonestum 
est  utile,  quod  tamen  oporteret,  si  divisio  fieret  per  opposita,  ut  opponerentur 
honestum,  et  utile:  ut  etiam  dicit  Tuli,  in  lib.  de  Offic.  (lib.  2. in  cap.  ciijus  tit, 
est:  Utilitatim  hic  accipi  non  eam,  quam  vulnus  etc.J;  ergo  praedicta  divisio  non 
est  conveniens. 

3.  Praeterea.  Ubi  unum  propter  alterum,  ibi  unum  tantum  est:  sed  utile 
non  est  bonum,  nisi  propter  delectabile,  vel  honestum;  ergo  non  debet  utile 
-dividi  centra  delectabile,  et  honestum. 

Sed  contra  est,  quod  Ambros.  in  lib.  i.  de  Offic.  (cap.  cf.)  utitur  ista 
divisione  boni. 

Respondeo  dicendum,  quod  haec  divisio  proprio  videtur  esse  boni  humani. 
Si  tamen  altius,  et  communius  rationem  boni  consideremus,  invenitur  haec 
divisio  proprie  competere  bono,  secunduni  quod  bonum  est.  Nam  bonum  est  ali- 
xquid,  inquantum  est  appetibile,  et  terminus  motus  appetitus,  cujus  quidem 
motus  terminatio  considerari  potest  ex  consideratione  motus  corporis  natura- 
lis.  Terminatur  autem  motus  corporis  naturalis,  simpliciter  quidem  ad  ulti- 
mum,  secundum  quid  autem  etiam  ad  medium,  per  quod  itur  ad  ultimum, 
quod  terminat  motum:  et  dicitur  aliquid  terminus  motus,  inquantum  aliquam 
partem  motus  terminat.  Id  autem,  quod  est  ultimus  terminus  motus,  potest 
accipi  dupliciter,  rei  ipsa  res,  in  quam  tenditur,  utpote  locus  ;  vel  forma,  vel 
quies  in  re  illa.  Sic  ergo  in  motu  appetitus  id,  quod  est  appetibile  terminarìs 
motum  appetitus  secundum  quid,  ut  medium,  per  quod  tenditur  in  ahud,  vo- 
catur  utile.  Id  autem,  quod  appetitur,  ut  ultimum  terminans  totaliter  motum 
-appetitus,  sicut  quaedam  res,  in  quam  per  se  appetitus  tendit,  vocatur  hone- 
stum, quia  honestum  dicitur,  quod  per  se  desideratur.  Id  autem,  quod  ter- 
minat motum  appetitus,  ut  quies  in  re  desiderata,  est  delectabile. 

Ad  primum  ergo  dicendum,  quod  bonum,  inquantum  est  idem  subjecto 
cum  ente,  dividitur  per  decem  praedicamenta;  sed  secundum  propriam  ra- 
tionem competit  sibi  ista  divisio. 

Ad  secundum  dicendum,  quod  haec  divisio  non  est  per  oppositas  res,  sed 
per  oppositas  rationes  ;  dicuntur  tamen  illa  proprie  delectabilia,  quae  nullam 
habent  aliam  rationem  appetibilitatis,  nisi  delectationem,  cum  aliquando  sint 
€t  noxia,  et  inhonesta.  Utilia  vero  dicuntur,  quae  non  habent  in  se,  unde  desì- 
derentur,  sed  desiderantur  solum,  ut  sunt  ducentia  in  alterum,  sicut  sumptio 
medicinae  amarae.  Hon^Sta  vero  dicuntur,  quae  in  seipsis  habent,  unde  desi- 
derentur. 

Ad  tertium  dicendum,  quod  bonum  non  dividitur  in  ista  tria,  sicut  uni- 
vocum  aequaliter  de  his  praedicatum,  sed  sicut  analogum,  quod  praedicatur 
secundum  prius,  et  posterius:  per  prius  cnim  praedicatur  de  honesto.  et  se- 
^undario  de  delectabilia  tertio  de  utili. 

QUAESTIO  SEXTA. 

DE  BONITATE  DEI,   IN  QUATUOR  ARTICULOS  DIVISA» 

Deinde  quaeritur  de  Bonitate  Dei. 

Et  circa  hoc  qnaeruiiiiir  qiiatuor. 

Primo.  Utrum  esse  bonum  conveniat  Deo. 

Secundo.  Utrum  Deus  sit  summum  bonum. 

Tertio.  Utrum  ipse  solus  sit  bonus  per  suam  essentiam. 

Quarto.  Utrum  omnia  sint  bona  bonitate  divina. 

ARTICULUS  I.  31 

UTRUM    ESSE   BONUM  DEO    CONVENIAT. 
(j.  coni.  g.  cap.  57.  et   Ver.  q.  21.  art.  i.  ad  i.). 

Ad  primum  sic  proceditur.  Videtur,  quod  esse  bonum  non  conveniat  Deo« 
Ratio  enim  boni  consistit  in  modo,  specie,  et  ordine:  haec  autem  non  viden- 
tur  Deo  convenire,  cum  Deus  immensus  sit,  et  ad  aliquid  non  ordinetur  ;  ergc^ 
esse  bonum  non  convenit  Deo. 

2.  Praeterea.  Bonum  est,  quod  omnia  appetunt;  sed  Deum  non  omnia 
appetunt,  quia  non  omnia  cognoscunt  ipsum;  nihil  autem  appetitur,  nisi  no- 
tum;  ergo  esse  bonum  non  convenit  Deo. 

Sed  contra  est,  quod  dicitur  Tliren.  3.:  Bonus  est  Dominus  sperantihus  iw 
€um,  animali  quaerentì  illuni. 

Respondeo  dicendum,  quod  bonum  esse  praecipue  Deo  convenit.  Bonuni 
enim  aliquid  est,  secundum  quod  est  appetibile:  unumquodque  autem  appetit 
suam  perfectionem  ;  perfectio  autem,  et  forma  efFectus  est  quaedam  similitudo 
agentis,  cum  omne  agens  agat  sibi  simile  ;  unde  ipsum  agens  est  appetibile,  et 
habet  rationem  boni:  hoc  autem  est,  quod  de  ipso  appetitur,  ut  ejus  simili- 
tudo  participetur  ;  cum  ergo  Deus  sit  prima  causa  effectiva  omnium,  mani- 
festum  est,  quod  sibi  competit  ratio  boni,  et  appetibilis.  Unde  Dionys.  in  lib^ 
de  Div.  nomin.  (cap.  4.  lect.  i.)  attribuit  bonum  Deo,  sicut  primae  causae  effi- 
cienti, dicens,  quod  homis  dicitur  Deus,  sicut  ex  quo  omnia  suhsistunt. 

Ad  primum  ergo  dicendum,  quod  habere  modum,  speciem,  et  ordineni 
pertinet  ad  rationem  boni  creati  [al.  causali^^,  sed  bonum  in  Deo  est,  sicut  in 
causa:  unde  ad  eum  pertinet  imponere  aliis  modum,  speciem,  et  ordinem;. 
unde  ista  tria  sunt  in  Deo,  sicut  in  causa. 

Ad  secundum  dicendum,  quod  omnia,  appetendo  proprias  pertectiones,. 
appetunt  ipsum  Deum,  inquantum  perfectiones  omnium  rerum  sunt  quaedani 
similitudines  divini  esse,  ut  ex  dictis  patct  (quaest.  4.  art.  ^.).  Et  sic  eorum,_ 
quae  Deum  appetunt,  quaedam  cognoscunt  ipsum  secundum  seipsum,  quodi 
est  proprium  creaturae  rationalis.  Quaedam  vero   cognoscunt  aliquas  parti 

cipationes  suae  bonitatis,  quod  etiam  extenditur  ad  cognitionem  sensibilem. 
Qiiaedam  vero  appetitum  naturalem  habent  absque  cognitione,  utpote  incli- 
nata ad  suos  fines  ab  alio  superiori  cognoscente. 


ARTICULUS  IL  32 

UTRUM  DEUS  SIT  SUMMUM  BONUM. 

(2.  dist.  I.  q.  2.  ari.  2.  ad  4.  et  i.  contr.  g.  e.  41.  J4.  9/.  et  loi.  fin.  et  Uh.  j. 
cap.  ij.  et  pot.  q.  7.  art.  i.  in  corp.  et  Mal.  q.  5.  art.  i.  corp.). 

Ad  secundum  sic  proceditur.  Videtur,  quod  Deus  non  sit  summum  bo- 
num.  Summum  enimbonum  addit  aliquid  supra  bonum;  alioquin  omni  bono 
conveniret:  sed  omne,  quod  se  habet  ex  additione  ad  aliquid,  est  compo- 
situm;  ergo  summum  bonum  est  compositum:  sed  Deus  est  summe  simplex, 
ut  supra  ostensum  est  (q.  5.  art.  j.):  ergo  Deus  non  est  summum  bonum. 

2.  Praeterea.  Bonum  est,  quod  omnia  appetunt,  ut  dicit  Philosoph.  (in 
princ.  I,  Uh.  Eihic);  sed  nihil  aliud  est,  quod  omnia  appetunt,  nisi  solus 
Deus,  qui  est  finis  omnium;  ergo  nihil  est  aliud  bonum,  nisi  Deus.  Quod 
etiam  videtur  per  id,  quod  dicitur  Lue.  18..  "Nemo  bonus,  nisi  solus  Deus:  sed 
summum  dicitur  in  comparatione  aliorum,  sicut  summum  calidum  in  com- 
paratione  ad  alia  calida  dicitur;  ergo  Deus  non  potest  dici  summum  bonum. 

3.  Praeterea.  Summum  comparationem  importat;  sed  quae  non  s-unt 
unius  generis,  non  sunt  comparabilia:  sicut  dulcedo  inconvenienter  dicitur 
major,  vel  minor,  quam  linea:  cum  igitur  Deus  non  sit  in  eodem  genere 
cum  aliis  bonis,  ut  ex  superioribus  patet  (q.  5.  art.  j-.  et  q.  4.  art.  5.  ad  ^.),  vi- 
detur, quod  Deus  non  possit  dici  summum  bonum  respectu  eorum. 

Sed  contra  est,  quod  dicit  August.  lib.  i.  de  Trinit.  (e.  2.  circa  princ.) 
quod  Trinitas  Divinarum  Personarum  est  summum  bonum,  quod  purgatissimis 
mentihus  cernitur. 

Respondeo  dicendum,  quod  Deus  est  sunimuni  bonum  simpliciier,  et  non 
solum  in  aliquo  genere,  vel  ordine  rerum.  Sic  enim  bonum  Deo  attribuitur,  ut 
dictum  est  (art.  praeced.),  inquantum  omnes  perfectiones  desideratae  effluunt 
ab  eo,  sicut  a  prima  causa:  non  autem  effluunt  ab  eo,  sicut  ab  agente  uni- 
voco, ut  ex  superioribus  patet  (q.  4.  art.  j.J  sed  sicut  ab  agente,  quod  non 
convenit  cum  suis  effectibus,  neque  in  ratione  speciei,  nec  in  ratione  generis. 
Similitudo  autem  effectus  in  causa  quidem  univoca  invenltur  uniformiter  :  in 
causa  autem  aequivoca,  invenitur  excellentius,  sicut  calor  excellentio.i  modo 
est  in  sole,  quam  in  igne.  Sic  ergo  oportet,-quod,  cum  bonum  sit  in  Deo, 
sicut  in  prima  causa  omnium  non  univoca,  quod  sit  in  eo  excellentissimo 
modo;  et  propter  hoc  dicitur  summum  bonum. 

Ad  primum  ergo  dicendum,  quod  summum  bonum  addit  supra  bonum 
non  rem  aiiquam  absolutam,  sed  relauonem  tantum:  re  atio  autem,  qua  aii- 
quid  de  Deo  dicitur  relative  ad  creaturas,  non  est  realiter  in  Deo,  sed  in 
creaturis,  in  Deo  vero  secundum  rationem.  Sicut  scibilo  relative  dicitur  ad 
scientiam,  non  quia  ad  ipsam  referatur,  sed  quia  scientia  refertur  ad  ipsum. 
Et  sic  non  oportet,  quod  in  summo  bono  sit  aliqua  compositio,  sed  solum 
quod  alia  deficiant  ab  ipso. 

Ad  secuxdum  dicendum,  quod  cum  dicitur,  bonum  est,  quod  omnia  ap- 
petunt, non  sic  intelligitur,  quasi  unumquodque  bonum   ab  omnibus  appe- 

latur;  sed  quia  quidquid  appetitur,  rationem  boni  habet.  Q.uod  autem  dicitur: 
Nemo  bonus,  nisi  solus  Deus,  intelligitur  de  bono  per  essentiam,  ut  post  dicetur 
(art.  seq.). 

Ad  tertium  dicendum,  quod  ea,  quae  non  sunt  in  eodem  genere,  si  quì- 
dem  sint  in  diversis  generibus  contenta,  nullo  modo  comparabilia  sunt:  Deus 
autem  negatur  esse  in  eodem  genere  cum  aliis  bonis:  non  quod  ipse  sit  in 
quodam  alio  genere;  sed  quia  ipse  est  extra  genus,  et  principium  omnis  ge- 
neris (q.  5.  art.  ^.).  Et  sic  comparatur  ad  alia  per  excessum,  et  hujusmodi 
comparationem  importat  summum  bonum. 

ARTICULUS  in.  33 

UTRUM   ESSE    BONUM   PER   ESSENTIAM    SIT    PROPRIUM    DEI. 

(i.  Cent.  g.  e.  ^8.  et  40.  et  Opusc.  2.  e.  10^.  no.  ni.  et  n2.  et  Ver.  q.  21.  art.  j.) 

Ad  tertium  sic  proceditur.  Videtur,  quod  esse  bonum  per  essentiam,  non 
sit  proprium  Dei.  Sicut  enim  unum  convertitur  cum  ente,  ita  et  bonum,  ut 
supra  habitum  est  (q.  /.  art.  i.);  sed  omne  ens  est  unum  per  suam  essentiam, 
ut  patet  per  Philos.  in  4.  Metaph.  (t&x.  ^.)  ;  ergo  omne  ens  est  bonum  per 
suam  essentiam. 

2.  Praeterea.  Si  bonum  est,  quod  omnia  appetunt,  cum  ipsum  esse  sit 
desideratum  ab  omnibus,  ipsum  esse  cujuslibet  rei  estejus  bonum;  sed  quae- 
libet  res  est  ens  per  suam  essentiam  ;  ergo  quaelibet  res  est  bona  per  suam 
essentiam. 

3.  Praeterea.  Omnis  res  per  suam  bonitatem  est  bona.  Si  igitur  aliqua 
res  est,  quae  non  sit  bona  per  suam  essentiam,  oportebit,  quod  eju^  bonitas 
non  sit  sua  essentia.  Illa  ergo  bonitas,  cum  sit  ens  quoddam,  oportet  quod 
sit  bona,  et  si  quidem  alia  bonitate,  iterum  de  illa  bonitate  quaeretur:  aut 
ergo  erit  procedere  in  infinitum,  aut  venire  ad  aliquam  bonitatem,  quae  non 
erit  bona  per  aliam  bonitatem;  eadem  ergo  ratione  standum  est  in  primo; 
res  igitur  quaelibet  est  bona  per  suam  essentiam. 

Sed  contra  est,  quod  dicit  Boet.  in  lib.  de  Hebd.  (cujus  tit.  est:  An  omne 
quod  est,  honum  sit;  a  medio  praecipue  ad  finem  usque),  quod  alia  omnia  a  Deo 
sunt  bona  per  participationem  ;  non  igitur  per  essentiam. 

Respondeo  dicendum,  quod  solus  Deus  est  bonus  per  suam  essentiam.  Unum- 
quodque  enim  dicitur  bonum,  secundum  quod  est  perfectum.  Perfectio  au- 
tem alicujus  rei  triplex  est.  Prima  quidem,  secundum  quod  in  suo  esse  con- 
stituitur.  Secunda  vero,  prout  ei  aliqua  accidentia  superadduntur  ad  suam 
perfectam  operationem  necessaria.  Tertia  vero  perfectio  alicujus  est  per  hoc, 
quod  aliquid  aliud  attingit,  sicut  finem:  utpoiQ  prima  perfectio  ignis  consi- 
stit  in  esse,  quod  habet  per  suam  forniam  substantialem.  Secunda  vero  ejus 
perfectio  consistit  in  caliditate,  levitate  et  siccitate,  et  hujusmodi.  Tertia  vero 
perfectio  ejus  est,  secundum  quod  in  loco  suo  quiescit.  Haec  autem  triplex 
perfectio  nulli  creato  corapetit  secundum  suam  essentiam,  sed  soH  Deo,  cujus 
solius  essentia  est  suum  esse,  et  cui  non  adveniunt  aliqua  accidentia  :  sed 
quae  de  aliis  dicuntur  accidentaliter,  sibi  conveniunt  essentialiter,  ut  esse  po- 
tentem,  sapientem,  et  alia  hujusmodi,  sicut  ex  dictis  patet  (q.^.  art.  6.).  Ipse 
etiam  ad  nihil  aliud  ordinatur,  sicut  ad  finem;  sed  ipse  est  ultimus  finis  om- 
nium rerum.  Unde  manifestum  est,  quod  solus  Deus  habet  omnimodam  per- 

fectionem  secundum  suam  essentiam  :  et  ideo  ipse  solus  est  bonus  per  suatn 
essentiam. 

Ad  primum  ergo  dlcendum,  quod  unum  non  importai  rationem  perfe- 
ctionis,  sed  [al,  seu]  indivisionis  tantum,  quae  unicuique  rei  competit  se- 
cundum suam  essentiam.  Simplicium  autem  essentiae  sunt  indivisae  et  actu, 
et  potentia.  Compositorum  vero  essentiae  sunt  indivisae  secundum  actum 
tantum:  et  ideo  oportet,  quod  quaelibet  res  sit  una  per  suam  essentiam  ;  non 
autem  bona,  ut  ostensum  est. 

Ad  secundum  dicendum,  quod,  lìcet  unumquodque  sitbonum,  inquantum 
habet  esse  ;  tamen  essentia  rei  creatae  non  est  ipsum  esse;  et  ideo  non  se- 
quitur,  quod  res  creata  sit  bona  per  suam  essentiam. 

Ad  tertium  dicendum,  quod  bonitas  rei  creatae  non  est  ipsa  ejus  es- 
sentia, sed  aliquid  superadditum,  vel  ipsum  esse  ejus,  vel  aliqua  perfectio 
superaddita,  vel  ordo  ad  finem.  Ipsa  tamen  bonitas  sic  superaddita  dicitur 
bona,  sicut  et  ens;  hac  autem  ratione  dicitur  ens,  quia  ea  est  aliquid,  non 
quia  ipsa  aliquo  alio  sit.  Unde  hac  ratione  dicitur  bona,  quia  ea  est  aliquid 
bonum,  non  quia  ipsa  habeat  aliquam  aliam  bonitatem,  qua  sit  bona. 

ARTICULUS  IV.  34 

UTRUM    OMNIA    SINT    BONA    BONITATE    DIVINA. 

(2-2.  q.  2"/.  art.  5.  e.  et  i.  Coni.  g.  e.  40.  d  41.  et  Ver.  q.  21.  art.  4.  Opusc.  72.  e.  6). 

Ad  quartum  sic  proceditur.  Videtur,  quod  omnia  sint  bona  bonitate  di- 
vina. Dicit  enim  Aug.  8.  de  Trin.  (e.  5,  circa  princ.)  :  Bonum  hoc,  et  bonum 
iìludf  tolte  hoc,  et  tolte  Ulna,  et  vide  ipsum  bonum,  si  potes  ;  ita  Deum  videbis,  non 
alio  bono  bonum,  sed  bonum  omnis  boni  :  sed  unumquodque  est  bonum  suo 
bono;  ergo  unumquodque  est  bonum  ipso  bono,  quod  est  Deus. 

2.  Praeterea.  Sicut  dicit  Boetius  in  lib.  de  Hebd.  (in  llb.  An  omne  ens, 
ante  med.),  omnia  dicuntur  bona,  inquantum  ordinantur  ad  Deum,  et  hoc 
ratione  bonitatis  divinae;  ergo  omnia  sunt  bona  bonitate  divina. 

Sed  contra  est,  quod  omnia  sunt  bona,  inquantum  sunt;  sed  non  di- 
cuntur omnia  entia  per  esse  divinum,  sed  per  esse  proprium;  ergo  non  omnia 
sunt  bona  bonitate  divina,  sed  bon-'tate  propria. 

Respondeo  dicendum,  quod  nihil  prohibet  in  his,  quae  relationem  im- 
portant,  aliquid  ab  extrinseco  denominari,  sicut  aliquid  denominatur  locatum 
a  loco,  et  mensuratum  a  mensura.  Circa  vero  ea,  quae  absolute  dicuntur, 
diversa  fuit  opinio. 

Plato  enim  posuit  omnium  rerum  species  separatas  (lib.  i.  Metaph.  apuà 
Arisi,  iex.  6.),  et  quod  ab  eis  individua  denominantur,  quasi  species  separatas 
participando,  ut  puta  quod  Socrates  dicitur  homo  secundum  ideam  hominis 
separatam.  Et,  sicut  ponebat  ideam  hominis,  et  equi  separatam,  quam  vocabat 
per  se  hominem,  et  per  se  equum,  ita  ponebat  ideam  entis,  et  ideam  unius 
separatam,  quam  dicebat  per  se  ens,  et  perse  unum:  et  ejus  participatione 
unumquodque  dicitur  ens,  vel  unum:  hoc  autem,  quod  est  per  se  ens,  et 
per  se  unum,  ponebat  esse  summum  bonum;  et  quia  bonum  convertitur  cura 
ente,  sicut  et  unum,  ipsum  per  se  bonum  dicebat  esse  Deum,  a  quo  omnia 
dicuntur  bona  per  modum  participationis. 

Et  quamvis  haec  opinio  irrationabilis  videatur  quantum  ad  hoc,  quod  po- 
nebat species  rerum  naturalium  separatas  et  per  se  subsistentes,  ut  Aristot.  mul- 

tipliciter  improbat  (lib.  j.  Met.  a  tex.  io.  usq.  ad  fimm  Uh.)  tamen  hoc  absolute 
verum  est,  quod  aliquid  est  primum,  quod  per  suam  essentiam  est  ens,  et 
bonum,  quod  dicimus  Deum,  ut  ex  superioribus  patet  (q.  2.  art.  ^.),  buie 
etiam  sententiae  concordat  Aristot.  A  primo  igitur  per  suam  essentiam  ente, 
et  bono  unumquodque  potest  dici  bonum,  et  ens,  inquantum  participat 
ipsum  per  modum  cujusdam  assimilationis,  licet  remote,  et  efficienter,  ut 
ex  superioribus  patet  (q.  6.  art.  ^.). 

Sic  ergo  tmumquodque  dicitur  bonum  honitatd  divina,  sicut  primo  principio 
cxemplari  effectivo,  et  finali  lotius  honitatis.  Nihiloniinus  tamen  unumquodque  di- 
citur bonum  similitudine  divinae  bonitatis  sibi  ìnhaeròntò,  quae  est  formaliter  sua 
bonitas  denominans  ipsum.  Et  sic  est  bonitas  una  omnium,  et  etiam  multae  bo 
nitates. 

Et  per  hoc  patet  responsio  ad  objecta. 


QUAESTIO  SEPTIMA. 

DE  INFINITATE  DEI,  IN  QUATUOR  ARTICULOS  DIVISA. 

Post  considerationem  divinae  Perfectionis,  considerandum  est  de  ejus  In- 
finitate,  et  de  existentia  ejus  in  rebus;  attribuitur  enim  Deo,  quod  sit  ubique, 
et  in  omnibus  rebus,  inquantum  est  incircumscriptibilis,  et  infinitus. 

Circa  primum  quaeruntur  quatuor. 

Primo.  Utrum  Deus  sit  infinitus. 

Secundo.  Utrum  aliquid  praeter  ipsum  sit  infìnitum  secundum  essentiam. 
Tertio.  Utrum  aHquid  possit  esse  infìnitum  secundum  magnitudinem. 
Quarto.  Utrum  possit  esse  infìnitum  in  rebus  secundum  multitudinem. 

ARTICULUS  I.  35 

UTRUM    DEUS   SIT  INFINITUS. 

(i.  dist.  4^.  q.  2.  art.  i.  et  i.  coni.  g.  e.  4^.  et  poi.  q.  i.  art.  2. 
et  opusc.  2.  art.  iS.  19.  et  20.). 

Ad  primum  sic  proceditur.  Videtur,  quod  Deus  non  sit  infinitus;  omne 
enim  infìnitum  est  imperfectum,  quia  habet  rationem  partis,  et  materiae.  ut 
dicitur  in  3.  Phys.  (tex.  66.):  sed  Deus  est  perfectissimus;  ergo  non  est  in- 
finitus. 

2.  Praeterea.  Secundum  Philosophum  in  i.  Phys.  (tex.  i^.)  fìnitum,  et 
infìnitum  conveniunt  quantitati:  sed  in  Deo  non  est  quantitas,  cum  non  sit 
corpus,  ut  supra  ostensum  est  (q.  j,  ari.  i.);  ergo  non  competit  sibi  esse  in- 
fìnitum. 

3.  Praeterea.  Q,uod  ita  est  hic,  quod  non  aUbi,  est  fìnitum  secundum 
locum:  ergo  quod  ita  est  hoc,  quod  non  est  aUud,  est  fìnitum  secundum 
substantiam  :  sed  Deus  est  hoc,  et  non  est  aliud  ;  non  enim  est  lapis,  nec  li- 
gnum;  ergo  Deus  non  est  infinitus  secundum  substantiam. 

Sed  contra  est,  quod  dicit  Damasc.  (lib.  i.  Orth.  fidd  e.  4.)  quod  Deus  est 
ìnfi/iHìis,  et  aeternus,  et  incircumscriplìhìlis. 

Respondeo  dicendum,  quod  omnes  antiqui  philosophi  attribuunt  infini- 
tum  primo  principio,  ut  dicitur  in  3.  Physic.  (tex.  jo.)  et  hoc  rationabiliter, 
con§iderantes  res  effluere  a  primo  principio  in  infinitum.  Sed  quia  quidam 
erraverunt  circa  naturam  primi  principii,  consequcns  fuit,  ut  errarent  circa 
infinitatem  ipsius:  quia  enim  ponebant  primum  principium  materiam,  con- 
sequenter  attribuerunt  primo  principio  infmitatem  materialem,  dicentes,  ali- 
quod  corpus  infinitum  esse  primum  principium  rerum. 

Considerandum  est  ìgitur,  quod  infinitum  dicitur  aliquid  ex  eo,  quod  non 
est  finitum;  finitur  autem  quodammodo  et  materia  per  formam,  et  forma 
per  materiam.  Materia  quidem  per  formam,  inquantum  materia,  antequam 
recipiat  formam,  est  in  potentia  ad  multas  formas,  sed,  cum  recipit  unam, 
terminatur  per  illam.  Forma  vero  finitur  per  materiam,  inquantum  forma  in 
se  considerata  communis  est  ad  multa,  sed  per  hoc,  quod  recipitur  in  ma- 
teria, fit  forma  determinate  hujus  rei.  Materia  autem  perficitur  per  formam, 
per  quam  finitur;  et  ideo  infinitum,  secundum  quod  attribuitur  materiae,  ha- 
bet  rationem  imperfecti;  est  enim  quasi  materia  non  habens  formam.  Forma 
autem  non  perficitur  per  materiam,  sed  magis  per  eam  ejus  ampUtudo  con- 
trahitur.  Unde  infinitum,  secundum  quod  se  tenet  ex  parte  formae  non  de- 
terminatae  per  materiam,  habet  rationem  perfecti. 

lUud  autem,  quod  est  maxime  formale  omnium,  est  ipsum  esse,  ut  ex 
superioribus  patet  (q.  4.  art.  i):  cum  igitur  esse  divinum  non  sit  esse  receptum 
in  aliquo,  sed  ipse  sit  suum  esse  subsistens,  ut  supra  ostensum  est  (q.  5.  art.  4.); 
manifestum  est,  quod  ipse  Deus  sit  iiifìiiitus,  et  perfjctus. 

Et  per  hoc  patet  responsio  ad  primum. 

Ad  secundum  dicendum,  quod  terminus  quantitatis  est  sicut  forma  ipsius, 
cujus  signum  est,  quod  figura,  quae  consistit  in  terminatione  quantitatis,  est 
quaedam  forma  circa  quantitatem.  Unde  infinitum,  quod  competit  quantitati, 
est  infinitum,  quod  se  tenet  ex  parte  materiae,  et  tale  infinitum  non  attribuitur 
Deo,  ut  dictum  est  (in  corp.  art.). 

Ad  tertium  dicendum,  quod  ex  hoc  ipso,  quod  esse  Dei  est  per  se  sub- 
sistens non  receptum  in  ahquo,  prout  dicitur  infinitum,  distinguitur  ab  omnibus 
aliis,  et  aha  removentur  ab  eo.  Sicut  si  esset  albedo  subsistens,  ex  hoc  ipso^ 
quod  non  esset  in  alio,  differret  ab  omni  albedine  existente  in  subjecto. 


ARTICULUS  II.  36 

UTRUM  ALIQ.UID   ALIUD,   QUAM   DEUS,   POSSIT  ESSE 
INFINITUM   PER   ESSENTIAM. 

(q.  2.  art.  2.  ad  4.  et  q.  86.  art.  2.  e.  et  i.  dist.  4^.  q.  j. 
art.  2.  cori),  et.  i.  Mei.). 

Ad  secundum  sic  proceditur.  Videtur,  quod  aUquid  aliud,  quam  Deus, 
possit  esse  infinitum  per  essentiam.  Virtus  enim  rei  proportionatur  essentiae 
ejus.  Si  enim  essentia  Dei  est  infinita,  oportet,  quod  ejus  virtus  sit  infinita; 
ergo  potest  producere  effectum  infinitum,  cum  quantitas  virtutis  per  efifectum 
cognoscatur. 

2.  Praeterea.  Quidquid  habet  virtutem  infinitam,  habet  essentiam  infì- 
nitam  •  sed  intellectus  creatus  habet  virtutem  infinitam  :  apprehendit  enim 
universale,  quod  se  potest  extendere  ad  infinita  singularia;  ergo  omnis  sub- 
stantia intellectualis  creata  est  infinita. 

3.  Praeterea.  Materia  prima  aliud  est  a  Deo,  ut  supra  ostensum  est  (q.^. 
4irl.  2.  et  8.  ad  ^.):  sed  materia  prima  est  infinita;  ergo  aliquid  aliud  prfeter 
Deum  potest  esse  infinitum. 

Sed  contra  est,  quod  infinitum  non  potest  esse  ex  principio  aliquo,  ut 
dicitur  in  3.  Phys.  (tex.  ^0.).  Omne  autem,  quod  est  praeter  Deum,  est  ex 
Deo,  sicut  ex  primo  principio  ;  ergo  nihil,  quod  est  praeter  Deum,  potest 
•€sse  infinitum. 

Respondeo  dicendum,  quod  aliquid  praetjr  Deuìii  pokst  esse  infinitum  se- 
cundum  quid,  sed  non  simpliciter.  Si  enim  loquamur  de  infinito,  secundum  quod 
competit  materiae,  manifestum  est,  quod  omne  existens  in  actu  habet  aliquam 
formam,  et  sic  materia  ejus  est  determinata  per  formam.  Sed,  quia  materia, 
secundum  quod  est  sub  una  forma  substantiali,  remanet  in  potentia  ad  multas 
formas  accidentales,  quod  est  finitum  simpliciter,  potest  esse  infinitum  secun- 
dum quid  ;  utpote  lignum  est  finitum  secundum  suam  formam,  sed  tamen  est 
infinitum  secundum  quid,  inquantum  est  in  potentia  ad  figuras  infinitas.  Si 
-autem  loquamur  de  infinito,  secundum  quod  convenit  formae,  sic  manifestum 
est,  quod  illa,  quorum  formae  sunt  in  materia,  sunt  simpliciter  finita,  et  nullo 
modo  infinita.  Si  autem  sint  aliquae  formae  creatae  non  receptae  in  materia, 
sed  per  se  subsistentes,  ut  quidam  de  Angelis  opinantur,  erunt  quidem  infi- 
nitae  secundum  quid,  inquantum  hujusmodi  formae  non  terminantur,  ncque 
contrahuntur  per  aliquam  materiam;  sed  quia  forma  creata  sic  subsistens 
ìiabet  esse,  et  non  est  suum  esse,  necesse  est,  quod  ipsum  ejus  esse  sit  re- 
<;eptum,  et  contractum  ad  terminatam  naturam.  Unde  non  potest  esse  infi- 
tiitum  simphciter. 

Ad  primum  ergo  dicendum,  quod  hoc  est  contra  rationem  facti,  quod  es- 
sentia  rei  sit  ipsum  esse  ejus,  quia  esse  subsistens  non  est  esse  creatum;  unde 
•contra  rationem  facti  est,  quod  sit  simpliciter  infinitum.  Sicut  ergo  Deus,  licet 
habeat  potentiam  infinitam,  non  tamen  potest  facere  aliquid  non  factum,  hoc 
€nim  esset  contradictoria  esse  simul,  ita  non  potest  facere  aliquid  infinitum 
simpliciter. 

Ad  secundUìM  dicendum,  quod  hoc  ipsum,  quod  virtus  intellectus  extendit 
se  quodammodo  ad  infinita,  procedit  ex  hoc,  quod  intellectus  est  forma  non 
in  materia,  sed  vel  totaliter  separata,  sicut  sunt  substanti ae  Angelorum,  vel 
.aci  minus  potentia  intellectiva,  quae  non  est  actus  alicujus  organi  in  anima 
ìntellectiva  corpori  conjuncta. 

Ad  tertium  dicendum,  quod  materia  prima  non  existit  in  rerum  natura 
per  seipsam,  cum  non  sit  ens  in  actu,  sed  potentia  tantum  ;  unde  magis  est 
aliquid  concreatum/  quàm  creatum.  Nihilominus  tamen  materia  prima  etiam 
secundum  potentiam  non  est  infinita  simpliciter,  sed  secundum  quid,  quia 
4;jus  potentia  non  se  extendit,  nisi  ad  formns  naturales. 

ARTICULUS  III.  37 

UTRUM  POSSIT  ESSE  ALIQUID   INFINITUM  ACTU 
SECUNDUM  MAGNITUDINEM. 

(Ver.  q.  2.  ari.  i.  et  io.  et  quodl.  9.  art.  i.  et  quodl.  12.  art.  ^.). 

Ad  tertium  sic  proceditur.  Videtur,  quod  possit  esse  aliquid  iniìnitum- 
actu  secundum  magnitudinem.  In  scientiis  enim  mathematicis  non  invenitur 
falsum,  quia  abstrahentiinn  non  est  mendachim ,  ut  dicitur  in  2.  Physic.  (ie-x.  i8.)r 
sed  scientiae  mathematicae  utuntur  infinito  secundum  magnitudinem;  dicit 
enim  Geometra  in  suis  demonstrationibus,  sit  linea  talis  infinita;  ergo  non 
est  impossibile,  aliquid  esse  infinitum  secundum  magnitudinem, 

2.  Praeterea.  Id,  quod  non  est  contra  rationem  alicujus,  non  est  impos- 
sibile convenire  sibi;  sed  esse  infinitum  non  est  contra  rationem  magnitudinis;. 
sed  magis  finitum,  et  infinitum  videntur  esse  passiones  quantitatis;  ergo  non 
est  impossibile  aliquam  magnitudinem  esse  infinitam. 

3.  Praeterea.  Magnitudo  divisibilis  est  in  infinitum.  Sic  enim  definitur 
continuum,  quod  est  infinitum  divisibile,  ut  patet  in  3.  Ph3-sic.  (tex  1.);  sed 
contraria  nata  sunt  fieri  circa  idem:  cum  ergo  divisioni  opponatur  additio^ 
et  diminutioni  augmentum,  videtur,  quod  magnitudo  possit  crescere  in  infi- 
nitum; ergo  possibile  est  esse  magnitudinem  infinitam. 

4.  Praeterea.  Motus,  et  tempus  habent  quantitatem,  et  continuitatem  a 
magnitudine,  super  quam  transit  motus,  ut  dicitur  in  4.  Physic.  (tex.  99.^;  sed 
non  est  contra  rationem  temporis,  et  motus,  quod  sint  infinita,  cum  unum- 
quodque  indivisibile  signatum  in  tempore,  et  motu  circulari  sit  principium,  et 
finis;  ergo  nec  contra  rationem  magnitudinis  erit,  quod  sit  infinita. 

Sed  contra.  Omne  corpus  superficiem  habet:  sed  omne  corpus  super- 
ficiem  habens  est  finitum,  quia  superficies  est  terminus  corporis  finiti;  ergo 
omne  corpus  est  finitum.  Et  similiter  potest  dici  de  superficie,  et  linea;  nihil 
est  ergo  infinitum  secundum  magnitudinem. 

Respondeo  dicendum,  quod  aliud  est  esse  infinitum  secundum  suam  es- 
sentiam,  et  secundum  magnitudinem.  Dato  enim,  quod  esset  aliquod  corpus 
infinitum  secundum  magnitudinem,  utpote  ignis,  vel  aer,  non  tamen  esset  in- 
finitum secundum  essentiam,  quia  essentia  sua  esset  terminata  ad  aliquam 
speciem  per  Ibrmam,  et  ad  aliquod  individuum  per  materiam.  Et  ideo  habito  ex 
praemissiSj  quod  nulla  creatura  est  infinita  secundum  essentiam,  adhuc  restat 
inquirere,  utrum  aliquid  creatum  sit  infinitum  secundum  magnitudinem. 

Sciendum  est  igitur,  quod  corpus,  quod  est  magnitudo  completa,  dupliciter 
sumitur,  scilicet  matiuniatict,  secundum  quod  consideratur  in  eo  sola  quan- 
titas,  et  naturalìter,  secundum  quod  consideratur  in  eo  materia,  et  forma. 

Et  de  corpore  quidem  naturali,  quod  non  possit  esse  infinitum  in  actu,  mani- 
festum  est.  Nam  omne  corpus  naturale  aliquam  formam  substantialem  habet 
determinatam;  cum  igitur  ad  formam  substantialem  consequantur  accidentia, 
necesse  est,  quod  ad  determinatam  formam  consequantur  determinata  acci- 
dentia, Inter  quae  est  quantitas.  Unde  omne  corpus  naturale  (^.  Phys.  tex.  40.} 
habet  determinatam  quantitatem  et  in  majus,  et  in  minus.  Unde  impossibile  esl^ 
aliquod  corpus  naturale  infinitum  esse.  Hoc  etiam  ex  motu  patet,  quia  omne  corpus- 
naturale  habet  ahquem  motum  naturalem,  corpus  autem  infinitum  non  posset 

habere  aliquem  motum  naturalem,  nec  rectum,  quia  nihil  movetur  naturaliter 
motu  recto,  nisi  cum  est  extra  suum  locum,  quod  corpori  infinito  accidere 
non  posset,  occuparet  enim  omnia  loca,  et  sic  indifferenter  quilibet  locus  esset 
locus  ejus,  et  similiter  etiam  neque  secundum  motum  circularem,  quia  in 
motu  circulari  oportet,  quod  una  pars  corporis  (i.  de  Cod.  t.  ^j.)  transferatur 
ad  locum,  in  quo  fuit  alia  pars,  quod  in  corpore  circulari,  si  ponatur  infìnitum, 
esse  non  posset,  quia  duae  lineae  protractae  a  centro,  quanto  longius  pro- 
trahuntur  a  centro,  tanto  longius  distant  ab  invicem  ;  si  ergo  corpus  esset 
infìnitum,  in  infìnitum  lineae  distarent  ab  invicem,  et  sic  una  numquam  posset 
pervenire  ad  locum  alterius.  De  corpore  etiam  maihematico  eadem  ratio  est,  quia 
si  imaginemur  corpus  mathematicum  existens  actu,  oportet,  quod  imaginemur 
ipsum  sub  aliqua  forma,  quia  nihil  est  actu,  nisi  per  suam  formam;  unde, 
cum  forma  quanti,  inquantum  hujusmodi,  sit  figura,  oportebit,  quod  habeat 
aliquam  fìguram;  et  sic  erit  fìnitum:  est  enim  fìs;ura,  quae  termino,  vel  ter- 
minis  comprehenditur. 

Ad  primum  ergo  dicendum,  quod  geometra  non  indiget  sumere  aliquam 
lineam  esse  infìnitam  actu,  sed  indiget  accipere  aliquam  lineam  fìnitam  actu, 
a  qua  possit  subtrahi,  quantum  necesse  est,  et  hanc  nominat  lineam  infìnitam. 

Ad  secundum  dicendum,  quod,  licet  infìnitum  non  sit  contra  rationem 
niagnitudinis  in  communi,  est  tamen  contra  rationem  cujuslibet  speciei  ejus, 
scilicet  contra  rationem  niagnitudinis  bicubitae,  vel  tricubitae,  sive  circularis, 
vel  triangularis,  et  similium;  non  autem  est  possibile  in  genere  esse,  quod  in 
nulla  specie  est;  unde  non  est  possibile  esse  aliquam  magnitudinem  infìnitam, 
cum  nulla  species  niagnitudinis  sit  infinita. 

Ad  tertium  dicendum,  quod  infìnitum,  quod  convenir  quantitati,  ut  dictum 
est  (art.  I.  hujus  q.  ad  2.),  se  tenet  ex  parte  materiae  :  per  divisionem  autem 
totius  acceditur  ad  materiam;  nani  partes  se  habent  in  ratione  materiae:  per 
additionem  autem  acceditur  ad  totum,  quod  [al.  ad  totum  secundum  quod  etc] 
se  habet  in  ratione  forniae,  et  ideo  non  invenitur  infìnitum  in  additione  nia- 
gnitudinis, sed  in  divisione  tantum. 

Ad  quartum  dicendum,  quod  motus,  et  tempus  non  sunt  secundum  totum 
in  actu,  sed  successive,  unde  habent  potentiam  permixtam  actui.  Sed  magni- 
tudo est  tota  in  actu,  et  ideo  infìnitum,  quod  convenit  quantitati,  et  se  tenet 
ex  parte  materiae,  repugnat  totalitati  niagnitudinis,  non  autem  totalitari  tem- 
poris,  vel  motus;  esse  enim  in  potentia  convenit  materiae. 

ARTICULUS  IV.  38 

UTRUM  POSSIT  ESSE  INFÌNITUM  IN  REBUS  SECUNDUM  MULTITUDINEM. 

(i.  dist.  45.  q.  I  art.  i.  ad  j.  et  2.  disi.  i.  q.j.  art.  ;.  ad  ij.  et  Ver. 

q.  2.  art.  2.  ad  /.  et  qtiodl.  2.  art,  2.  et  quodl.  ;.  art.  i.  corp. 

et  quodl.  12.  art.  2.). 

Ad  Q.UARTUM  sic  proceditur.  Videtur,  quod  possibile  sit  esse  multitudinem 
infìnitam  secundum  actum.  Non  enim  est  impossibile,  id,  quod  est  in  potentia, 
reduci  ad  actum:  sed  numerus  est  in  infìnitum  multiplicabilis;  ergo  non  est 
impossibile  esse  multitudinem  infìnitam  in  actu. 

2.  Praeterea.  Cujuslibet  speciei  possibile  est  esse  aliquod  individuum  in 
actu,  sed  species  fìgurae  sunt  infìnitae;  ergo  possibile  est  esse  infìnitas  fìguras 
in  actu. 

3.  Praeterea.  Ea,  quae  non  opponuntur  ad  invicem,  non  impediunt  se 
invicem:  sed  posita  aliqua  multitudine  rerum,  adhuc  possunt  fieri  alia  multa, 
quae  eis  non  opponuntur;  ergo  non  est  impossibile,  aliqua  iterum  simul  esse 
cum  eis,  et  sic  in  infinitum;  ergo  possibile  est  esse  infinita  in  actu. 

Sed  contra  est,  quod  dicitur  Sapient.  11.:  Omnia  in  ponàere,  numero,  et 
viensura  àisposuisti. 

Respondeo  dicendum,  quod  circa  hoc  fuit  duplex  opinio.  Quidam  enim, 
sicut  Avicenna  et  Algazel  dixerunt  Cj2/^/?t;r  5.  Physic),  quod  impossibile  est,  esse 
multitudinem  actu  infinitam  per  se,  sed  infinitam  per  accidens  multitudinem 
esse  non  est  impossibile.  Dicitur  enim  multitudo  esse  infinita  per  se,  quando 
requiritur  ad  aliquid,  ut  multitudo  infinita  sit,  et  hoc  est  impossibile  esse,  quia 
sic  oporteret,  quod  aliquid  dependeret  ex  infinitis;  unde  ejus  generatio  num- 
quam  compleretur,  cum  non  sit  infinita  pertransire. 

Per  accidens  autem  dicitur  multitudo  infinita,  quando  non  requiritur  ad 
aliquid  infinitas  multitudinis,  sed  accidit  ita  esse.  Et  hoc  sic  manifestari  potest 
in  operatione  fabri,  ad  quam  quaedam  multitudo  requiritur  per  se,  scilicet, 
quod  sit  ars  in  anima,  et  manus  movens,  et  martellus,  et  si  haec  in  infinitum 
multiplicarentur,  numquam  opus  fabrile  compleretur,  quia  dependeret  ex  infi- 
nitis causis.  Sed  multitudo  martellorum,  quae  accidit  ex  hoc,  quod  unum 
frangitur,  et  accipitur  aliud,  est  multitudo  per  accidens.  Accidit  enim,  quod 
multis  martellis  operetur,  et  nihil  diff"ert,  utrum  uno,  vel  duobus,  vel  pluribus 
operetur,  vel  infinitis,  si  infinito  tempore  operaretur  ;  per  hunc  igitur  modum 
posuerunt,  quod  possibile  est  esse  actu  multitudinem  infinitam  per  accidens. 

Sed  hoc  est  impossibile,  quia  omnem  multitudinem  oportet  esse  in  aUqua 
specie  multitudinis.  Species  autem  multitudinis  sunt  secundum  species  nume- 
roram.  Nulla  autem  species  numeri  est  infinita,  quia  quilibet  numerus  est 
multitudo  mensurata  per  unum.  Unde  impossibile  est,  esse  multitudinem  infinitam 
actu,  siveper  se,  siveper  accidens.  Item  omnis  multitudo  in  rerum  natura  existens 
est  creata,  et  omne  creatum  sub  aUqua  certa  intentione  creantis  comprehenditur, 
non  enim  in  vanum  agens  aliquod  operatur.  Unde  necesse  est,  quod  sub  certo 
numero  omnia  creata  comprehendantur;  impossibile  est  ergo,  esse  multitu- 
dinem infinitam  in  actu,  etiam  per  accidens.  Sed  esse  multitudinem  infinitam 
in  poteniia  possibile  est,  quia  augmentum  multitudinis  consequitur  divisionem 
niagnitudinis  [al.  multitudinis].  Quanto  enim  aliquid  plus  dividitur,  tanto 
plura  secundum  numerum  resultant.  Unde,  sicut  infinitum  invenitur  in  potentia 
in  divisione  continui,  quia  proceditur  ad  materiam,  ut  supra  ostensum  est 
(art.  praec),  eadem  ratione  etiam  infinitum  invenitur  in  potentia  in  additione 
multitudinis. 

Ad  PRiMUM  ergo  dicendum,  quod  unumquodque,  quod  est  in  potentia,  redu- 
citur  in  actum  secundum  modum  sui  esse;  dies  enim  non  reducitur  in  actum, 
ut  sit  tota  simul,  sed  successive:  et  similiter  infinitum  multitudinis  non  redu- 
citur in  actum,  ut  sit  totum  simul,  sed  successive,  quia  post  quamlibet  mul- 
titudinem potest  sumi  alia  multitudo  in  infinitum. 

Ad  secundum  dicendum,  quod  species  figurarum  habent  infinitatem  ex 
infinitate  numeri.  Sunt  enim  species  figurarum,  ut  trilarerum,  quadrilaterum, 
et  sic  inde.  Unde,  sicut  multitudo  infinita  numerabilis  non  reducitur  in  actum, 
quod  sit  tota  simul,  ita  nec  multitudo  figurarum. 

Ad  tertium  dicendum,  quod,  licet  quibusdam  posltis,  alia  poni  non  sit 
€is  oppositum,  tamen  infinita  poni  opponitur  cuilibet  speciei  multitudinis. 
Unde  non  est  possibile  esse  aliquam  multitudinem  actu  infinitam. 

QUAESTIO  OCTAVA. 

DE    EXISTENTIA  DEI  IN  REBUS,  IN  QUATUOR  ARTICULOS  DIVISA. 

Quia  vero  infinito  convenire  videtur,  quod  ubique,  et  in  omnibus  sit,  con- 
sìderandum  est,  utrum  hoc  Deo  conveniat. 

Et  circa  hoc  qiiaòrimtiir  quatuor. 

Primo.  Utrum  Deus  sit  in  omnibus  rebus. 

Secundo.  Utrum  Deus  sit  ubique. 

Tertio.  Utrum  Deus  sit  ubique  per  essentiam,  et  potentiam,  et  praesentiam. 

Quarto.  Utrum  esse  ubique  sit  proprium  Dei. 

ARTICULUS  I.  39 

UTRUM  DEUS  SIT  IN  OMNIBUS  REBUS. 

(2.  dist.  57.  q.  I.  ari.  j,  et  5.  contr.  g.  e.  68.), 

Ad  primum  sic  proceditur.  Videtur,  quod  Deus  non  sit  in  omnibus  rebus. 
Quod  enim  est  supra  omnia,  non  est  in  omnibus  rebus:  sed  Deus  est  supra 
omnia,  secundum  illud  Psal.  (112.):  Excelsus  super  omnes  genles  Dominus,  etc; 
ergo  Deus  non  est  in  omnibus  rebus. 

2.  Praeterea.  Quod  est  in  aliquo,  continetur  ab  eo;  sed  Deus  non  con- 
tinetur  a  rebus,  sed  magis  continet  res  ;  ergo  Deus  non  est  in  rebus,  sed  magis 
res  sunt  in  eo.  Unde  August.  in  lib.  83.  Q.Q..  dicit  (q.  20.  in  princ),  quod 
in  ipso  potius  sunt  omnia,  quam  ipse  àlicuhi. 

3.  Praeterea.  Quanto  aliquod  agens  est  virtuosius,  tanto  ad  magis  distans 
ejus  actio  procedit:  sed  Deus  est  virtuosissimum  agens  ;  ergo  ejus  actio  per» 
tingere  potest  ad  ea  etiam,  quae  ab  ipso  distant,  nec  oportet,  quod  sit  in 
omnibus. 

4.  Praeterea.  Daemones  res  aliquae  sunt,  nec  tamen  Deus  est  in  daemo- 
nibus,  non  enim  est  conventio  lucis  ad  tenebras,  ut  dicitur  2.  ad  Corint.  6.;  ergo 
Deus  non  est  in  omnibus  rebus. 

Sed  contra.  Ubicumque  operatur  aliquid,  ibi  est:  sed  Deus  operatur  in 
omnibus,  secundum  illud  Isa.  26.  :  Omnia  opera  nostra  operatus  es  in  nobis,  Do- 
mine; ergo  Deus  est  in  omnibus  rebus. 

Respondeo  dicendum,  quod  Deus  est  in  omnibus  rebus,  non  quidem 
sicut  pars  essentiae,  vel  sicut  accidens,  sed  sicut  agens  adest  ei,  in  quod  agit. 
Oportet  enim  omne  agens  conjungi  ei,  in  quod  immediate  agit,  et  sua  virtute 
illud  contingere,  unde  in  7.  Physic.  (a  tex.  to.  usque  ad  15.  inclus.)  probatur, 
quod  motum,  et  movens  oportet  esse  simul.  Cum  autem  Deus  sit  ipsum  esse 
per  suam  essentiam,  oportet,  quod  esse  creatum  sit  proprius  effectus  ejus, 
sicut  ignire  est  proprius  effectus  ipsius  ignis.  Hunc  autem  effectum  causat 
Deus  in  rebus,  non  solum  quando  primo  esse  incipiunt,  sed  quamdiu  in  esse 
conservantur,  sicut  lumen  causatur  in  aere  a  sole,  quamdiu  aer  illuminatus 

manet.  Quamdiu  igitur  res  habet  esse,  tamdiu  oportet,  quod  Deus  adsit  ei 
secundura  modum,  quo  esse  habet.  Esse  autem  est  illud,  quod  est  magis 
intimum  cuilibet,  et  quod  profundius  omnibus  inest,  cum  sit  formale  respectu 
omnium,  quae  in  re  sunt,  ut  ex  supra  dictìs  patet  (q.  4,  art.  i.).  Unde  oportet, 
quod  Deus  sit  in  omnibus  rebus,  et  intime. 

Ad  primum  ergo  dicendum,  quod  Deus  est  supra  omnia  per  excellen- 
tiam  suae  naturae,  et  taraen  est  in  omnibus  rebus,  ut  causans  omnium,  esse, 
ut  supra  dictum  est  (in  corp.  art.). 

Ad  secundum  dicendum,  quod,  licet  corporalia  dicantur  esse  in  aliquo, 
sicut  in  continente,  tamen  spiritualia  continent  ea,  in  quibus  sunt:  sicut  anima 
continet  corpus.  Unde  et  Deus  est  in  rebus,  sicut  continens  res  ;  tamen  per 
quandam  similitudinem  corporalium  dicuntur  omnia  esse  in  Deo,  inquan- 
tum continentur  ab  ipso. 

Ad  tertium  dicendum,  quod  nullius  agentis,  quantumcumque  virtuosi, 
actio  procedit  ad  aliquid  distans,  nisi  inquantum  in  illud  per  media  agit.  Hoc 
autem  ad  maximam  virtutem  Dei  pertinet,  quod  immediate  in  omnibus  agit. 
Unde  nihil  est  distans  ab  eo,  quasi  in  se  illud  Deum  non  habeat.  Dicuntur 
tamen  res  distare  a  Deo  per  dissimilitudinem  naturae,  vel  gratiae  fai.  gloriae], 
sicut  et  ipse  est  super  omnia  per  excellentiam  suae  naturae. 

Ad  quartum  dicendum,  quod  in  daemonibus  intelligitur  et  natura,  quae 
est  a  Deo,  et  deformitas  culpae,  quae  non  est  ab  ipso.  Et  ideo  non  est  ab- 
solute  concedendum,  quod  Deus  sit  in  daemonibus,  sed  cum  hac  additione, 
inquantum  sunt  res  quaedam.  In  rebus  autem,  quae  nominant  naturam  non 
deforraatam,  absolute  dicendum  est  Deum  esse. 


ARTICULUS  IL  40 

UTRUM  DEUS   SIT  UBIQ.UE. 

(i.  disi.  57.  q.  2.  art.  i.  et  j.  Contr.  gent.  cap.  68.  Quodl.  ii.  art.  i.). 

Ad  secumdum  sic  proceditur.  Videtur,  quod  Deus  non  sit  ubique.  Esse 
enim  ubique  significat  esse  in  omni  loco.  Sed  esse  in  omni  loco  non  con- 
venit  Deo,  cui  non  convenit  esse  in  loco:  nam  incorporalìa,  ut  dicit  Boet. 
in  lib.  de  Hebd.  (circa  princ),  non  sunt  in  loco;  ergo  Deus  non  est  ubique. 

2.  Praeterea.  Sicut  se  habet  tempus  ad  successiva,  ita  se  habet  locus  ad 
permanentia.  Sed  unum  indivisibile  actionis,  vel  motus  non  potest  esse  in 
diversis  temporibus  ;  ergo  nec  unum  indivisibile  in  genere  rerum  permanen- 
tium  potest  esse  in  omnibus  locis.  Esse  autem  divinum  non  est  successivum, 
sed  permanens;  ergo  Deus  non  est  in  pluribus  locis.  Et  ita  non  est  ubique. 

3.  Praeterea.  Q.uod  est  totum  alicubi,  nihil  ejus  est  extra  locum  illum: 
sed  Deus,  si  est  in  aliquo  loco,  totus  est  ibi,  non  enim  habet  partes;  ergo 
nihil  ejus  est  extra  locum  illum  ;  ergo  Deus  non  est  ubique. 

Sed  contra  est,  quod  dicitur  Jerem.  23.:    Coeìnm  et  terram  ego  impilo. 

Respondeo  dicendum,  quod,  cum  locus  sit  res  quaedam,  esse  aliquid 
in  loco  potest  intelligi  dupliciter.  Vel  per  modum  aliarum  rerum,  ìdest,  sicut 
dicitur  aliquid  esse  in  aliis  rebus  quocumque  modo,  sicut  accidentia  loci 
sunt  in  loco.   Vel  per  modum  proprium  loci,  sicut  locata  sunt  in  loco. 

Utroque  autem  modo  secundum  aliquid  Deus  est  in  omni  loco,  quod  est  esse 
ubique.  Primo  quidem  sicut  est  in  omnibus  rebus,  ut  dans  eis  esse,  et  virtutem, 

S.  TaoMAE  Summa   Theologica.  Voi.  I.  Q 

et  operationem,  sic  enim  est  in  omni  loco,  ut  dans  ei  esse,  et  virtutem  loca- 
tivam.  Jtàni  locata  sunt  in  loco,  inquantum  replent  locum,  et  Deus  omnem 
locum  rcplet,  non  sicut  corpus  ;  corpus  enim  dicitur  replere  locum,  inquantum 
non  compatitur  secum  aliud  corpus;  sed  per  hoc,  quod  Deus  est  in  aliquo 
loco,  non  excluditur,  quin  alia  sint  ibi  ;  immo  per  hoc  replet  omnia  loca,  quod 
dat  esse  omnibus  locatis,  quae  replent  omnia  loca. 

Ad  primum  ergo  dicendum,  quod  incorporalia  non  sunt  in  loco  per  con- 
tactum  quantitatis  dimensivae,  sicut  corpora  ;  sed  per  contactum  virtutis. 

Ad  secundum  dicendum,  quod  indivisibile  est  diipUx:  unum,  quod  est  ter- 
minus  continui,  ut  punctus  in  permanentibus,  et  momentum  in  successivis. 
Et  hujusmodi  indivisibile  in  permanentibus,  quia  habet  determinatum  situm, 
non  poiest  esse  in  pluribus  partibus  loci,  vel  in  pluribus  locisi  et  similiter 
indivisibile  actionis,  vel  motus,  quia  habet  determinatum  ordinem  in  motu, 
vel  actione,  non  potest  esse  in  pluribus  partibus  temporis.  Aliud  autem  indi- 
visibile est,  quod  est  extra  totum  genus  continui,  et  hoc  modo  substantiae 
incorporeae,  ut  Deus,  angelus,  et  anima,  dicuntur  esse  indivisibiles.  Tale  igitur 
indivisibile  non  applicatur  ad  continuum,  sicut  aliquid  ejus,  sed  inquantum 
contingit  illud  sua  virtute:  unde,  secundum  quod  virtus  sua  se  potest  exten- 
dere  ad  unum,  vel  multa,  ad  parvum,  vel  magnum,  secundum  hoc  est  in  uno, 
vel  pluribus  locis,  et  in  loco  parvo,  vel  magno. 

Ad  tertium  dicendum,  quod  totum  dicitur  respectu  partium.  Est  autem 
duplex  pars,  scilicet  pars  esseiitiae,  ut  forma,  et  materia  dicuntur  partes  com- 
positi, et  genus,  et  differentia  partes  speciei.  Et  etiam  pais  quantitatis,  in  quam 
scilicet  dividitur  aliqua  quantitas.  Quod  ergo  est  totum  in  aliquo  loco  tota- 
litate  quantitatis,  non  potest  esse  extra  locum  illum,  quia  quantitas  locati  com- 
mensuratur  quantitati  loci,  unde  non  est  totalitas  quantitatis,  si  non  sit  tota- 
litas  loci.  Sed  totalitas  essentiae  non  commensuratur  totalitati  loci.  Unde  non 
oportet,  quod  illud,  quod  est  totum  totalitate  essentiae  in  aliquo,  nullo  modo 
sit  extra  illud.  Sicut  apparet  etiam  in  formis  accidentalibus,  quae  secundum 
accidens  quantitatem  habent:  albedo  enim  est  tota  in  qualibet  parte  super- 
ticiei,  si  accipiatur  totalitas  essentiae,  quia  secundum  perfectam  rationem  suae 
speciei  invenitur  in  qualibet  parte  superficiei.  Si  autem  accipiatur  totalitas 
secundum  quantitatem,  quam  habet  per  accidens,  sic  non  est  tota  in  qualibet 
parte  superficiei.  In  substantiis  autem  incorporeis  non  est  totalitas,  nec  per 
se,  nec  per  accidens,  nisi  secundum  perfectam  rationem  essentiae.  Et  ideo, 
sicut  anima  est  tota  in  qualibet  parte  corporis,  ita  Deus  totus  est  in  omnibus, 
et  singulis. 

ARTICULUS  IH.  41 

UTRUM   DEUS   SIT    UBIQ.UE  PER  ESSENTIAM,  PRAESENTIAM 
ET    POTENTIAM. 

(i.  Dist.  57.  q,  I.  art.  2.  et  in  exp.  Ut.). 

Ad  tertium  sic  proceditur.  Videtur,  quod  male  assignentur  modi  existendi 
Deum  in  rebus,  cum  dicitjr,  quod  Deus  est  in  omnibus  rebus  per  essentiam, 
potentiam,  et  praesentiam.  Id  enim  per  essentiam  est  in  aliquo,  quod  essen- 
tialiter  est  in  eo  :  Deus  autem  non  est  essentialiter  in  rebus,  non  enim  est  de 
essentia  alicujus  rei;  ergo  non  debet  dici,  quod  Deus  sit  in  rebus  per  essen- 
tiam, praesentiam,  et  potentiam. 

2.  Praeterea.  Hoc  est  esse  praesentem  alicui  rei,  scilicet  non  deesse  illi. 
Sed  hoc  est  Deum  esse  per  essentiam  in  rebus,  scilicet  non  deesse  alicui  rei; 
■ergo  idem  est  esse  Deum  in  omnibus  per  essentiam,  et  praesentiam.  Super- 
iiuum  ergo  fuit  dicere,  quod  Deus  sit  in  rebus  per  essentiam,  praesentiam, 
■et  potentiam. 

3.  Praeterea.  Sicut  Deus  est  principium  omnium  rerum  per  suam  po- 
tentiam, ita  per  scientiam,  et  voluntatem;  sed  non  dicitur  Deus  esse  in  rebus 
per  scientiam,  et  voluntatem  ;  ergo  nec  per  potentiam. 

4.  Praeterea.  Sicut  gratia  est  quaedam  perfectio  superaddita  substantiae 
rei,  ita  multae  sunt  aliae  perfectiones  superadditae.  Si  ergo  Deus  dicitur  esse 
■speciali  modo  in  quibusdam  per  gratiam  ;  videtur,  quod  secundum  quamlibet 
perfectionem  debeat  accipi  specialis  modus  essendi  Deum  in  rebus. 

Sed  contra  est,  quod  Gloss.  (ordinaria)  dicit  supra  Cantica  Canticorum, 
(cap.  j".  et  dùsimiitur  ex  Greg.  in  E^ech.  hom.  8.  circa  med.)  quod  Deus  communi 
'modo  est  in  omnibus  re-hus  praesentia,  potentia,  et  siihstantia,  tamen  familiari  modo 
■dicitur  esse  in  aliquihus  per  gratiam. 

Respondeo  dicendym,  quod  Deus  dicitur  esse  in  re  aliqua  duplicit^r.  Uno 
modo  per  modum  causae  agentis,  et  sic  est  in  omnibus  rebus  creatis  ab  ipso. 
Mìo  modo,  sicut  objectum  operationis  est  in  operante,  quod  proprium  est  in 
•operationibus  animae,  secundum  quod  cognitum  est  in  cognoscente,  et  desi- 
deratum  in  desiderante.  Hoc  igitur  secundo  modo  Deus  specialiter  est  in  ra- 
tionali  creatura,  quae  cognoscit,  et  diligit  illum  actu,  vel  habitu.  Et  quia  hoc 
habet  rationahs  creatura  per  gratiam,  ut  infra  patebit  (q.  12.  art.  4.)  dicitur 
■esse  hoc  modo  in  sanctis  per  gratiam. 

In  rebus  vero  aliis  ab  ipso  creatis  quomodo  sit,  considerandum  est  ex 
bis,  quae  in  rebus  humanis  esse  dicuntur.  Rex  enim  dicitur  esse  in  toto  regno, 
scilicet  per  suam  potentiam,  licet  non  sit  ubique  praesens.  Per  praesentiam 
•vero  suam  dicitur  aliquid  esse  in  omnibus,  quae  in  conspectu  ipsius  sunt; 
sicut  omnia,  quae  sunt  in  aliqua  domo,  dicuntur  esse  praesentia  alicui,  qui 
tamen  non  est  secundum  substantiam  suam  in  qualibet  parte  domus.  Se- 
cundum vero  substantiam,  vel  essentiam  dicitur  aliquid  esse  in  loco,  in  quo 
€jus  substantia  habetur. 

Fuerunt  ergo  aliqui,  scilicet  Manichaei,  qui  dixerunt  divinae  potestati 
subjecta  spiritualia  esse,  et  incorporalia;  visibiHa  vero,  et  corporalia  subjecta 
«esse  dicebant  potestati  principi!  contrarli.  Contra  hos  ergo  oportet  dicere, 
■quod  Deus  sit  in  omnibus  per  potentiam  suam. 

Fuerunt  vero  alii,  qui,  licet  crederent  omnia  esse  subjecta  divinae  poten- 
tiae,  tamen  providentiam  divinam  u?que  ad  haec  inferiora  corpora  non  ex- 
tendebant,  ex  quorum  persona  dicitur  Job  22.:  Circa  cardines  coeli  perambulat, 
nec  nostra  considerai.  Et  contra  hos  oportuit  dicere,  quod  Deus  sit  in  omnibus 
per  suam  praesentiam. 

Fuerunt  vero  alii,  qui,  hcet  dicerent  omnia  ad  Dei  providentiam  perti- 
tiere,  tamen  posuerunt  omnia  non  immediate  esse  a  Deo  creata,  sed  quod 
immediate  creavit  primas  creaturas,  et  illae  creaverunt  alias.  Et  contra  hos 
oportet  dicere,  quod  sit  in  omnibus  per  essentiam. 

Sic  ergo  est  in  omnibus  per  potentiam-,  inquantum  omnia  ejus  potestati  sub- 
duntur.  Èst  per  praesentiam  in  omnibus,  inquantum  omnia  nuda  sunt,  et  aperta 
oculis  ejus.  Est  in  omnibus  per  essentiam,  inquantum  adest  omnibus,  ut  causa 
€ssendi,  sicut  dictum  est  (art.  1.  huj.  q.). 

Ad  primum  ergo  dicendum,  quod  Deus  dicitur  esse  in  omnibus  per  es- 

sentiam,  non  quidem  rerum,  quasi  sit  de  essentia  earum,  sed  per  essen- 
tiam  suam,  quia  substantia  sua  adest  omnibus,  ut  causa  essendi,  sicut  dictum 
est  (ai't.  prox.  ciU). 

Ad  secundum  dicendum,  quod  aliquid  potest  dici  praesens  alicui,  in- 
quantum subjacet  ejus  conspectui,  quod  tamen  distat  ab  eo  secundum  suam 
substantiam,  ut  dictum  est  (in  corp.  art.).  Et  ideo  oportuit  duos  modos  poni^ 
scilicet  per  essentiam,  et  praesentiam. 

Ad  tertium  dicendum,  quod  de  ratione  scientìae,  et  voluntatis  est,  quod 
scitum  sit  in  sciente,  et  volitum  in  volente.  Unde  secundum  scientiam,  et 
voluntatem  magis  res  sunt  in  Deo,  quam  Deus  in  rebus.  Sed  de  ratione  pò- 
tentiae  est,  quod  sit  principium  agendi  in  aliud.  Unde  secundum  potentiam 
agens  comparatur,  et  applicatur  rei  exteriori;  et  sic  per  potentiam  potest 
dici  agens  esse  in  altero. 

Ad  Q.UARTUM  dicendum,  quod  nulla  alia  perfectio  superaddita  substantiae 
facit  Deum  esse  in  aliquo,  sicut  obiectum  cognitum,  et  amatum,  nisi  gratia; 
ed  ideo  sola  gratia  facit  singularem  modum  essendi  Deum  in  rebus.  Est  autem 
alius  sìngularis  modus  essendi  Deum  in  homine  per  unionem,  de  quo  modo- 
suo  loco  agetur  (tertia  parte,  q.  2.  art.  i.). 

ARTICULUS  IV.  42 

UTRUM  ESSE   UBIQ.UE  SIT   PROPRIÙM  DEL 

(l.  dist.  57.  qu.  2.  art.  2.  et  q.  5.  art.  2.  et  4.   Contr.  g.  cap.   IJ. 
et  Oiiodl.  II.  q.  i.  art.  i.). 

Ad  quartum  sic  proceditur.  Videtur,  quod  esse  ubique  non  sit  proprìum 
Dei.  Universale  enim,  secundum  Philosophum  (j.  Post.  tex.  42.),  est  ubique,. 
et  semper;  materia  etiam  prima,  cum  sit  in  omnibus  corporibus,  est  ubique. 
Neutrum  autem  horum  est  Deus,  ut  ex  praemissis  patet  (q.  j.  ar/.  ;■.  8 )  ; 
ergo  esse  ubique  non  est  proprium  Dei. 

2.  Praeterea.  Numerus  est  in  numeratis:  sed  totum  universum  est 
constitutum  in  numero,  ut  patet  (ex  Sap.  11.);  ergo  aliquis  numerus  est,, 
qui  est  in  toto  universo,  et  ita  ubique. 

3.  Praeterea.  Totum  universum  est  quoddam  totum  corpus  perfectum^ 
ut  dicitur  in  primo  de  Coel.  et  mundo  (tex.  4.):  sed  totum  universum  est 
ubique,  quia  extra  ipsum  nullus  locus  est;  non  ergo  solus  Deus  est  ubique. 

4.  Praeterea.  Si  aliquod  corpus  esset  infmitum,  nullus  locus  esset  extra 
ipsum;  ergo  esset  ubique.  Et  sic  esse  ubique  non  videtur  proprium  Dei. 

5.  Praeterea.  Anima,  ut  dicit  August.  in  6.  de  Trin.  (cap.  6.  non  procul 
a  fin.),  est  tota  in  toto  corpore,  et  tota  in  qualibet  ejus  parte.  Si  ergo  non  esset 
in  mundo,  nisi  unum  solam  animai,  anima  ejus  esset  ubique.  Et  sic  esse 
ubique  non  est  proprium  Dei. 

6.  Praeterea.  Ut  August.  dicit  in  epist.  3.  ad  Volusianum  (post  princ.)  : 
Anima  libi  videt,  ibi  sentit,  et  ubi  sentii,  ibi  vivit,  et  ubi  vivit,  ibi  est.  Sed  anima 
videt  quasi  ubique,  quia  successive  videt  etiam  totum  coelum;  ergo  anima 
est  ubique. 

Sed  contra  est,  quod  Ambros.  dicit  de  Spiritu  Sancto  (ìib.  i.  cap.  7» 
circa  princ.)  :  Ouis  audeat  creaturam  dicere  Spirilum  Sanctum,  qui  in  omnibus,. 
et  ubique,  et  semper  est;  quod  utique  divhiilatis  est  proprium? 

Respoxdeo  dicendum,  quod  esse  ubique  primo,  et  per  se  est  proprium 
Dei.  Dico  autem  esse  ubique  primo,  quod  secundum  se  totum  est  ubique: 
si  quid  cnim  esset  ubique  secundum  diversas  partes  in  diversis  locis  existens, 
non  esset  primo  ubique  ;  quia  quod  convenit  alicui  ratione  partis  suae,  non 
convcnit  ei  primo:  sicut,  si  homo  est  albus  dente,  albedo  non  convenit  primo 
homini,  sed  denti.  Esse  autem  ubique  per  se  dico  id,  cui  non  convenit  esse 
ubique  per  accidens,  propter  aliquam  suppositionem  factam,  quia  sic  gra- 
iium  milii  esset  ubique,  supposito,  quod  nuUum  aliud  corpus  esset.  Per  se 
igitur  convenit  esse  ubique  alicui,  quando  tale  est,  quod,  qualibet  positione 
facta,  sequitur  illud  esse  ubique. 

Et  hoc  proprie  convenit  Deo,  quia,  quotcumque  loca  ponantur,  etiamsi 
ponerentur  infinita  praeter  ista,  quae  sunt,  oporteret  in  omnibus  esse  Deum, 
quia  nihil  potest  esse,  nisi  per  ipsum.  Sic  igitur  esse,  tihique  primo,  et  per  s& 
convenit  Deo,  et  est  proprium  ejus,  quia,  quotcumque  loca  ponantur,  oportet, 
■quod  in  quolibet  sit  Deus,  non  secundum  partem,  sed  secundum  seipsum. 

Ad  primum  ergo  dicendum,  quod  universale,  et  materia  prima  sunt  qui- 
dem  ubique,  sed  non  secundum  idem  esse. 

Ad  secundum  dicendum,  quod  numerus,  cum  sit  accidens,  non  est  per 
se,  sed  per  accidens  in  loco.  Nec  est  totus  in  quolibet  numeratorum,  sed 
secundum  partem;  et  sic  non  sequitur,  quod  sit  primo,  et  per  se  ubique. 

Ad  tertium  dicendum,  quod  totum  corpus  universi  est  ubique,  sed  non 
primo,  quia  non  totum  est  in  quolibet  loco,  sed  secundum  suas  partes.  Nec 
iterum  per  se,  quia,  si  ponerentur  aliqua  alia  loca,  non  esset  in  eis. 

Ad  quartum  dicendum,  quod,  si  esset  corpus  infinitum,  esset  ubique,  sed 
secundum  suas  partes. 

Ad  quintum  dicendum,  quod,  si  esset  unum  solum  animai,  anima  ejus 
•esset  ubique  [al.  non']  primo  quidem,  sed  per  accidens. 

Ad  sextum  dicendum,  quod,  cum  dicitur  anima  alicubi  videre,  potest 
intelligi  dupUciter.  Uno  modo  secundum  quod  hoc  adverbium,  alicubi,  deter- 
minat  actum  videndi  ex  parte  objecti.  Et  sic  verum  est,  quod  dum  coelum 
videt,  in  coelo  videt,  et  eadem  ratione  in  coelo  sentit;  non  tamen  sequitur, 
<luod  in  coelo  vivat,  vel  sit,  quia  vivere,  et  esse  non  important  actum  tran- 
seuntem  in  exterius  objectum.  Alio  modo  potest  inteUigi,  secundum  quod 
adverbium  determinat  actum  videntis,  secundum  quod  exit  a  vidente.  Et  sic 
verum  est,  quod  anima  ubi  sentit,  et  videt,  ibi  est,  et  vivit  secundum  istum 
modum  loquendi;  et  ita  non  sequitur,  quod  sit  ubique. 


QUAESTIO  NONA. 

DE  DEI  IMMUT ABILITATE,   IN  DUOS  ARTICULOS  DIVISA. 

Consequenter  considerandum  est  de  Immutabilitate,  et  aeternitate  divina, 
quae  immutabilitatem  consequitur. 

Circa  imiìiutahilitatem  vero  quaeruntur  duo. 

Primo.  Utrum  Deus  sit  omnino  immutabilis. 
Secando.  Utrum  esse  immutabile  sit  proprium  Dei. 

ARTICULUS  I.  45 

UTRUM  DEUS  SIT   OMNINO   IMMUTABILIS. 

(i.  Disi.  8.  q.  j.  art.  i.  et  Opusc.  5.  cap.  4.). 

Ad  primum  sic  proceditur.  Videtur,  quod  Deus  non  sit  omnino  immuta- 
bilis.  Qiiidquid  enim  movet  seipsum,  est  aliquo  modo  mutabile.  Sed,  sicut 
dicit  August.  8.  super  Gen.  ad  litter.  (cap.  20.  in  fin.):  Spiritus  creator  movet  se^ 
me  per  tempus,  nec  per  locum;  ergo  Deus  est  aliquo  modo  mutabilis. 

2.  Praeterea.  Sap.  7.  dicitur  de  Sapientia,  quod  est  mohilior  omnibtis 
mobilibus.  Sed  Deus  est  ipsa  Sapientia;  ergo  Deus  est  mobilis. 

3.  Praeterea.  Appropinquare  et  elongari,  motum  signifìcant  :  hujus- 
modi  autem  dicuntur  de  Deo  in  Scriptura  Jac.  4.:  Appropinquate  Dea;  et 
appropinquabit  vobis;  ergo  Deus  est  mutabilis. 

Sed  contra  est,  quod  dicitur  Malach.  3.  :  Ego  Deus,  et  non  mutar. 

Respondeo  dicendum,  quod  ex  praemissis  (q.  2.  art.  ^.)  ostenditur:  Deunt- 
esse  omnino  inimutabileni. 

Primo  quidem,  quia  supra  ostensum  est  (ibid.)  esse  aliquod  primum  ens^ 
quod  Deum  dicimus;  et  quod  hujusmodi  primum  ens  oportet  esse  puruni 
actum  absque  permixtione  alicujus  potentiae,  eo  quod  potentia  simpliciter 
est  posterior  actu.  Omne  autem,  quod  quocumque  modo  mutatur,  est  aliquo- 
modo  in  potentia.  Ex  quo  patet,  quod  impossibile  est,  Deum  aliquo  modo 
mutari. 

Secundo,  quia  omne,  quod  movetur,  quantum  ad  aliquid  manet ,  et 
quantum  ad  aliquid  transit  :  sicut  quod  movetur  de  albedine  in  nigredinem,. 
manet  secundum  substantiam  ;  et  sic  in  omni  eo  quod  movetur,  attenditur 
aliqua  compositio.  Ostensum  est  autem  supra  (q.  5.  art.  j.),  quod  in  Deo 
nulla  est  compositio,  sed  est  omnino  simplex.  Unde  manifestum  est,  quod 
Deus  moveri  non  potest. 

Tertio,  quia  omne,  quod  movetur,  motu  suo  aliquid  acquirit,  et  pertin* 
git  ad  illud,  ad  quod  prius  non  pertingebat;  Deus  autem,  cum  sit  infìnitus,. 
comprehendens  in  se  omnem  plenitudinem  pcrfectionis  totius  esse,  non  po- 
test aliquid  acquirere,  nec  extendere  se  in  aliquid,  ad  quod  prius  non  pertin- 
gebat. Unde,  nullo  modo  sibi  competit  motus.  Et  inde  est,  quod  quidam 
antiquorum,  quasi  ab  ipsa  veritate  coacti,  posuerunt  primum  principium  esse 
immobile. 

Ad  primum  ergo  dicendum,  quod  Augustinus  (loc.  cit.  in  arg.)  ibi  loqui- 
tur  secundum  modum,  quo  Plato  dicebat  primum  movens  movere  seipsum  : 
omnem  operationem  nominans  motum,  secundum  quod  etiam  ipsum  Intel- 
ligere,  et  velie,  et  amare  motus  quidam  dicuntur.  Quia  ergo  Deus  intelligit,. 
et  amat  seipsum,  secundum  hoc  dixerunt,  quod  Deus  movet  seipsum,  non 
autem  secundum  quod  motus,  et  mutatio  est  existcntis  in  potentia  :  ut  nunc 
loquimur  de  mutatione,  et  motu. 

Ad  secundum  dicendum,  quod  sapientia  dicitur  mobilis  esse  similitudi- 
narie,  secundum  quod  suam  similitudinem  difTundit  usque  ad  ultima  rerum: 
nihil  enim  esse  potest,  quod  non  procedat  a  divina  sapientia  per  quamdam 
imitationem,  sicut  a  primo  principio  efìfectivo,  et  formali,  prout  etiam  artifi- 
ciata procedunt  a  sapientia  artificis.  Sic  igitur,  inquantum  similitudo  divinae 

sapientiae  gradatìm  procedit  a  supremis,  quae  magis  participant  de  ejus  simi- 
litudine, usque  ad  infima  rerum,  quae  minus  participant,  dicitur  esse  quidam 
processus,  et  motus  divinae  sapientiae  in  res,  sicut  si  dicamus  solem  pro- 
cedere usque  ad  terram,  inquantum  radius  luminis  ejus  usque  ad  terram 
pertingit.  Et  hoc  modo  exponit  Dionys.  cap.  i.  Coelestis  h\<ir^i- eh.  (in princ.) 
dicens,  quod  ovinis  processus  divinae-  manifestationis  venit  ad  nos  a  Patre  lunii- 
num  molo. 

Ad  tertium  dicendum,  quod  hujusmodi  dicuntur  de  Dee  in  Scripturis 
metaphorice.  Sicut  enini  dicitur  sol  intrare  domum,  vel  exire,  inquantum 
radius  ejus  pertingit  ad  domum:  sic  dicitur  Deus  appropinquare  ad  nos,  vel 
recedere  a  nobis,  inquantum  percipimus  influentiam  bonitatis  ipsius,  vel  ab 
eo  deficimus. 


ARTICULUS  IL  44 

UTRUM  ESSE  IMMUTABILE  SIT   DEI  PROPRIUM. 

(i.  q.  14.  art.  j.  et  q.  ly  art.  7.  et  i.  dist.  8.  q.  5.  art.  i.  et  2.  et  dist.  i(). 
qn.  j.  art.  j.  et  i.  Cont.  g.  cap.  ij.  14.  d  ly  et  Opusc.  2.  cap.  4. 16.  ij.  124.  et  222.). 

Ad  secundum  sic  proceditur.  Videtur,  quod  esse  immutabile  non  sit 
proprium  Dei.  Dicit  enim  Philos.  in  2.  Metaph.  (tex.  12.)  quod  materia  est  in 
ornili  eo  quod  ìiiovctur  ;  SQ.A  substaniiae  quaedam  creatae,  sicut  angeli,  et 
animae,  non  habent  materiam,  ut  quibusdam  videtur;  ergo  esse  immutabile 
non  est  proprium  Dei. 

2.  Praeterea.  Omne,  quod  movetur,  movetur  propter  aliquem  finem; 
quod  ergo  jam  pervenit  ad  ultimum  finem,  non  movetur:  sq<.\  quaedam 
creaturae  jam  pervenerunt  ad  ultimum  finem,  sicut  omnes  beati;  ergo  ali- 
quae  creaturae  sunt  immobiles. 

3.  Praeterea.  Omne,  quod  est  mutabile,  est  variabile:  sed  formae  sunt 
invariabiles:  dicitur  enim  in  lib.  Sex  principiorum  (cap.  1.  de  forma  in  princ). 
quod  forma  est  simplici,  et  invariabili  essentia  consistens  :  ergo  non  est  solius 
Dei  proprium  esse  immutabile. 

Sed  contra  est,  quod  dicit  August.  in  lib.  de  Natura  Boni  (cap.  i.  in  princ): 
Soliis  Deus  immutahilis  est:  quae  autem  fecit,  quia  ex  nihiìo  sunt,  mutàbili  a  sunt. 

Respondeo  dicendum,  quod  solus  Deus  est  oninino  immutabilis ;  omnis  au- 
tem creatura  aliquo  modo  est  m.utabilìs.  Sciendum  est  enim,  quod  mutabile 
potest  aliquid  dici  dupliciter.  Uno  modo  per  potentiam,  quae  in  ipso  est.  Alio 
tnodo  per  potentiam,  quae  in  altero  est:  omnes  enim  creaturae,  antequam 
essent,  non  erant  possibiles  esse  per  aliquam  potentiam  creatara,  cum  nul- 
ium  creatura  sit  aeternum  :  sed  per  solam  potentiam  divinam,  inquantum 
Deus  poterat  eas  in  esse  producere.  Sicut  autem  ex  voi  untate  Dei  dependet, 
quod  res  in  esse  producit,  ita  ex  voluntate  ejus  dependet,  quod  res  in  esse 
conservat!  non  enim  aliter  eas  in  esse  conservat,  quam  semper  eis  esse 
dando;  unde,  si  suam  actionem  eis  subtraheret,  omnes  in  nihilum  redige- 
rentur,  ut  patet  per  August.  4.  super  Gen.  ad  lìter.  (cap.  12.  circa  princ). 
Sicut  igitur  in  potentia  Creatoris  fuit,  ut  res  essent,  antequam  essent  in  se- 
ipsis,  ita  in  potentia  Creatoris  est,  postquam  sunt  in  seipsis,  ut  non  sint.  Sic 
igitur  per  potentiam,  quae  est  in  altero,  scilicet  in  Dee,  sunt  mutabiles,  in- 

quantum  ab  ipso  ex  nihilo  potuerunt  produci  in  esse,  et  de  esse  possunt  re 
duci  in  non  esse. 

Si  autem  dicatur  aliquid  mutabile  per  potentiam  in  ipso  existentem,  sic 
etiam  aliquo  modo  omnis  creatura  est  mutabilis.   Est   enim  in  creatura  du- 
plex potentia,   scilicet   activa,  et  passiva  :  dico  autem   potentiam   passivam, 
secundum  quam  aliquid  assequi   potest  suam  perfectionem  vel  in  essendo, 
vel   in    consequendo  finem.  Si  igitur  attendatur   mutabiiitas   rei   secundum 
potentiam  ad  esse,   sic  non  in  omnibus  creaturis  esset  mutabiiitas,  sed  in 
illis  solum,   in   quibus   illud,   quod    est  possibile  in  eis,  potest  stare   cum 
non  esse.  Unde  in  corporibus  inferioribus  est  mutabiiitas,  et  secundum  esse 
substantiale  :  quia  materia  corum  potest   esse  cum  privatione   formae  sub- 
stantialis  ipsorum  :   et   quantum  ad  esse  accidentale,  si  subjectum  compa- 
tiatur  secum  privationem  accidentis  :  sicut  hoc  subjectum  homo  compatitur 
secum  non  album,  et  ideo  potest  murari  de  albo  in  non  album.  Si  vero  sit 
tale  accidens,  quod  consequatur  principia  essentialia  subjecti,  privatio  illius 
accidentis  non  potest  stare  cum  subjecto.   Unde   subjectum  non  potest  mu- 
tari  secundum  illud  accidens,  sicut  nix  non  potest  fieri  nigra.  In  corporibus 
vero  coelestibus  materia  non   compatitur  secum   privationem  formae  :  quia 
forma  perficit  totani  potentialitatem   materiae  :   et  ideo  non  sunt  mutabilia 
secundum  esse  substantiale,  sed  secundum  esse  locale  :  quia  subjectum  com- 
patitur secum  privationem   hujus   loci,  vel  illius.  Substantiae  vero  incorpo- 
reae,  quia  sunt  ipsae  formae  subsistentes,quae  tamen  se  habent  ad  esse  ipsa- 
rum,  sicut  potentia  ad  actum ,  non   compatiuntur  secum  privationem  hujus 
actus  :  quia  esse  consequitur  formam ,   et  nihil   corrumpitur,   nisi  per  hoc, 
quod  amittit  formam.  Unde  in  ipsa  forma  non  est  potentia  ad  non  esse  :  et 
ideo  hujusmodi  substantiae  sunt  immutabiles,  et invariabiles  secundum  esse: 
et  hoc  est,  quod  dicit  Dionys.  4.  cap.  de  Div.  Nom.  (parum  a  princ.  lect.  i.) 
quod  substantiae   intellectuahs  creata^  mundae  sunt  a  generatione,  et   ab  ovini 
variatione,  sicut  incorporales,    et  immateriales  :  sed  tamen  remanet  in  eis  du- 
plex  mutabiiitas.  Una  secundum  quod   sunt  in  potentia  ad  finem,  et  sic  est 
in  eis  mutabiiitas  secundum  electionem  de   bono  in  malum,  ut  Damascen. 
(lib.  2.  cap.  5.  et  4.)  dicit.  Alia  secundum  locum  :  inquantum  virtute  sua  finita 
possunt  attingere  quaedam  loca,  quae  prius  non  attingebant:  quod  de  Deo 
dici  non  potest,  qui  sua  infinitate   omnia    loca  replet,   ut  supra  dictum  est 
(q.  8.  art.  2).  - 

Sic  igitur  in  omni  creatura  est  potentia  ad  mutationem  :  vel  secundum 
esse  substantiale,  sicut  corpora  corruptibilia  :  vel  secundum  esse  locale  tan- 
tum, sicut  corpora  coelestia  :  vel  secundum  ordinem  ad  finem,  et  applica- 
tionem  virtutis  ad  diversa,  sicut  in  angelis  :  et  universaliter  omnes  creaturae 
communiter  sunt  mutabiles  secundum  potentiam  creantis,  in  cujus  potestate 
est  esse,  et  non  esse  earum.  Unde,  cum  Deus  nullo  istorum  modorum  sit 
mutabilis,  proprium  ejus  est,  omnino  immutabilem  esse. 

Ad  primum  ergo  dicendum,  quod  objectio  illa  procedit  de  eo,  quod  est 
mutabile  secundum  esse  substantiale,  vel  accidentale.  De  tali  enim  motu 
Philosophi  tractaverunt. 

Ad  secukdum  dicendum,   quod  angeli  boni  supra   immutabilitatem  es- 
sendi,  quae  competit  eis  secundum   naturam,   habent  immutabilitatem  ele- 
ctionis  ex  divina  virtute,  tamen  remanet  in  eis  mutabiiitas  secundum  locum. 
Ad  tertium  dicendum,  quod  formae  dicuntur  invariabiles,  quia  non  pos- 
sunt esse   subjectum  variationis  :  subjiciuntur  tamen  variationi,  inquantum 

subjectmn  secundum  eas  variatur;  unde  patet,  quod  secundum  quod  sunt, 
sic  variantur  ;  non  enim  dicuntur  entia,  quasi  sint  subjectum  essendi  ;  sed 
quia  eis  aliquid  est. 


QUAESTIO  DECIMA. 

DE  DEI  AETERNITATE,   IN  SEX  ARTICULOS  DIVISA. 

Deinde  quaeritur  de  aeternitate. 

Et  circa  hoc  qiiaeniniur  sex. 

Primo.  Quid  sit  aeternitas. 
Secundo.  Utrum  Deus  sit  aetemus. 
Tertio.  Utrum  esse  aeternum  sit  proprium  Dei. 
Quarto.  Utrum  aeternitas  difFerat  a  tempore,  [al.  ab  aevo,  et  tempore]. 
Quinto.  De  differentia  aevi,  et  temporis. 

Sexto".  Utrum  sit  unum  aevum  tantum,  sicut  est  unum  tempus,  et  una 
aeternitas. 

ARTICULUS  I.  45 

UTRUM    CONVENIENTER   DEFINIATUR   AETERNITAS, 

aUOD  EST  INTERMINABILIS  VITAE  TOTA  SIMUL, 

ET  PERFECTA  POSSESSIO. 

(i.  Disi.  S.  q.  2.  art.  i.  et  Dist.  i().  q.  2.  art.  i.  et  Fot.  q.  5.  art,  14.  20.). 

Ad  primum  sic  proceditur.  Videtur,  quod  non  sit  conveniens  definitio  ae« 
ternitatis,  quam  Boetius  ponit  3.  de  consol.  (Prosa.  2.  circa  princ.)  dicens,  quod 
aeternitas  est  interuiinabilis  vitae  tota  simili,  et  perfecta  possessio.  Interminabile 
enim  negative  dicitur:  sed  negatio  non  est  de  ratione,  nisi  eorum,  quae  sunt 
dcficientia,  quod  a etemitati  non  competit  ;  ergo  in  defìnitione  aeternitatis  non 
debet  poni  interminabile. 

2.  Praeterea.  Aeternitas  durationem  quamdam  signifìcat  :  duratio  autem 
magis  respicit  esse,  quam  vitam  ;  ergo  non  debuit  poni  in  defìnitione  aeterni- 
tatis vita,  sed  magis  esse. 

3.  Praeterea.  Totum  dicitur,  quod  habet  partes:  hoc  autem  aetemitati 
non  convenit,  cum  sit  simplex;  ergo  inconvenienter  dicitur  tota. 

4.  Praeterea.  Plures  dies  non  possunt  esse  simul,  nec  plura  tempora: 
sed  in  aeternitate  pluraliter  dicuntur  dies,  et  tempora;  dicitur  enim  Mich.  5.: 
Egressus  ejus  ab  initio  a  diebtis  aeternitatis;  et  ad  Romanos  cap.  16.:  Secun- 
dum revelationsm  mysterii  temporibus  aeternis  taciti;  ergo  aeternitas  non  est 
tota  simul. 

5.  Praeterea.  Totum  et  perfectum  sunt  idem.  Posito  igitur,  quod  sit /o/a, 
superflue  additur,  quod  sit  perfecta. 

6.  Praeterea.  Possìssìo  ad  durationem  non  pertinet:  aeternitas  autem  quae- 
dan  duratio  est;  ergo  aeternitas  non  est  possessio. 

Respondeo  dicendum,  quod,  sicut  in  cognitionem  slmpliclum  oportet  no.»- 
venire  per  composita  ;  ita  in  cognitionem  aeternitatis  oportet  nos  venire 
per  tempus,  quod  nihil  aliud  est,  quam  numerus  motus  secundum  prius, 
et  posterius.  Cum  enim  in  quolibet  motu  sit  successio,  et  una  pars  post 
alteram,  ex  hoc,  quod  numeramus  prius,  et  posterius  in  motu,  apprehendi- 
mus  tempus,  quod  nihil  aliud  est,  quam  numerus  prioris,  et  posterioris  in 
motu;  in  eo  autem,  quod  caret  motu,  et  semper  eodem  modo  se  habet,  non 
est  accipere  prius,  et  posterius.  Sicut  igitur  ratio  temporis  consistit  in  nume- 
ratione  prioris,  et  posterioris  in  motu;  ita  in  apprehensione  uniformitatis  ejus^ 
quod  est  omnino  extra  motum,  consistit  ratio  aeternitatis. 

Item,  ea  dicuntur  tempore  mensurari,  quae  principium,  et  fìnem  habent 
in  tempore,  ut  dicitur  in  4.  Physic.  (tex.  i^.),  et  hoc  ideo,  quia  in  omni  eo,, 
quod  movetur,  est  accipere  ahquod  principium,  et  ahquem  finem.  Quod  vera 
est  omnino  immutabile,  sicut  nec  successionem,  ita  nec  principium,  nec  fineni 
habere  potest. 

Sic  ergo  ex  duohusnotificatur  adernitas.  Primo  ex  hoc,  quod  id,  quod  est  inaeter- 
nitate,  est  interminabih,  idest  principio,  et  fine  carens  (ut  terminus  ad  utruraque 
referatur).  Secundo per  hoc,  quod  ipsa  aeternitas  successione  caret,  tota  simul  exsistens. 

Ad  primum  ergo  dicendum,  quod  simpHcia  consueverunt  per  negationem 
definiri,  sicut  punctus  est,  cujus  pars  non  est.  Quod  non  ideo  est,  quod  ne- 
gatio  sit  de  essentia  eorum;  sed  quia  intellectus  noster,  qui  pruno  apprehendit 
composita,  in  cognitionem  simplicium  pervenire  non  potest,  nisi  per  remo- 
tionem  compositionis. 

Ad  secundum  dicendum,  quod  illud,  quod  est  vere  aeternum,  non  solum 
e;st  ens,  sed  vivens:  etipsum  vivere  se  extendit  quodammodo  ad  operationem, 
non  autem  esse;  protensio  autem  durationis  videtur  attendi  secundum  ope- 
rationem,  magis  quam  secundum  esse;  unde  et  tempus  est  numerus  motus. 

Ad  tertium  dicendum,  quod  aeternitas  dicitur  tota,  non  quia  habet  partes> 
se  inquantum  nihil  ei  deest. 

Ad  dUARTUM  dicendum,  quod,  sicut  Deus,  cum  sit  incorporeus,  nomini- 
bus  rerum  corporalium  metaphorice  in  Scripturis  nominatur,  sic  aeternitas,. 
tota  simul  exsistens,  nominibus  temporalibus  successivis. 

Ad  quintum  dicendum,  quod  in  tempore  est  duo  considerare,  scilicet 
ipsum  tempus,  quod  est  successivum  :  et  nunc  temporis,  quod  est  imperfectum. 
Dicit  ergo  tota  simul  ad  removendum  tempus:  et  perfecta  ad  excludenduni 
nunc  temporis. 

Ad  sextum  dicendum,  quod  illud,  quod  possidetur,  firmiter,  et  quiete  ha- 
betur:  ad  designandam  ergo  immutabiHtatem,  et  indeficientiam  aeternitatis^ 
U3US  est  nomine  possessionis.  •        .        . 

ARTICULUS  IL  46 

UTRUM    DEUS  SIT   AETERNUS. 

(2.  Disi.  2.  q.  I.  art.  i.  et  i.  Cont.  g.  cap.  i^.  et  Pot.  q.  5.  art.  77.  2;. 
et  Opusc.  2.  cap.  j.  6.  7.  et  S). 

Ad  secundum  sic  proceditur.  Videtur,  quod  Deus  non  sit  aeternus.  Niliil 
enim  factum  potest  dici  de  Deo:  sed  aeternitas  est  aliquid  factum.  Dicit  enim 
Boetius  (lib.  De   Triiiitate,  cap.  ^.J  quod  nunc  fluens  facit  tempus:  nunc  stan 

acit  aòUrnitatem:  et  Augustinus  dicit  in  lib.  83.  Q.Q..  (q.  25.  in  princ.)  quod 
Deus  est  aiicior  adernitatis;  ergo  Deus  non  est  aeternus. 

2.  Praeterea.  Quod  est  ante  aeternitatem,  et  post  aeternitatem,  non  men- 
suratur  aeternitate.  Seà  Deus  est  ants  aetcniitatòm,  ut  dicitur  in  libro  de  Causis 
(prop.  2.)  et  post  aeternitatem:  dicitur  enim  Ex.  15.  quod  Dominus  regnahit  in 
aeiermim,  et  ultra.  Ergo  esse  aeternuni  non  convenit  Deo. 

3.  Praeterea.  Aeternitas  mensura  quaedam  est:  sed  Deo  non  convenit 
esse  mensuratum  ;  ergo  non  competit  ei  esse  aeternum. 

4.  Praeterea.  In  aeternitate  non  est  praesens,  praeteritum,  vel  futurum, 
cum  sit  tota  simul,  ut  dictum  est  (art.  praec):  sed  de  Deo  dicuntur  in  Scri- 
pturis  verba  praesentis  temporis,  praeteriti,  vel  futuri;  ergo  Deus  non  est  ae- 
ternus. 

Sed  contra  est,  quod  dicit  Athanasius  (in  suo  Symh.  de  confess.  Fidei): 
Aeternus  Pater,  aeternus  Filìus,  aeternus  Spiritus  Sanctus. 

Respondeo  dicendum,  quod  ratio  aeternitatis  consequitur  immutabilita- 
tem,  sicut  ratio  temporis  consequitur  motum,  ut  ex  dictis  patet  (art.  praec). 
Unde,  cum  Deus  sit  maxime  imniutabilis,sibi  maxime  competit  esse  aeternum. 
Nt?c  solum  est  aeternus,  sed  est  sua  aeternitas:  cum  tamen  nulla  alia  res  sit  sua 
duratio,  quia  non  est  suum  esse  :  Deus  autem  est  suum  esse  uniforme.  Unde 
sicut  est  sua  essentia,  ita  est  sua  aeternitas. 

Ad  primum  ergo  dicendum,  quod  nunc  stans  dicitur  facere  aeternitatem 
secundumnostramapprehensionem.  Sicut  enim  causaturin  nobis  apprehenslo 
temporis,  eo  quod  apprehendimus  fluxuni  ipsius  nunc  ;  ita  causatur  in  nobis 
apprehensio  aeternitatis,  inquantum  apprehendimus  nunc  stans.  Quod  autem 
dicit  Augustinus  (ìoc.  cit.  in  arg.)  quod  Deus  esi  auctor  aeternitatis,  intelligitur 
de  aeternitate  participata.  Eo  enim  modo  commuiiicat  Deus  suam  aeterni- 
tatem aliquibus,  quo  et  suam  immutabilitatem. 

Et  per  hoc  patet  solutio  ad  secundum.  Nam  Deus  dicitur  esse  ante  aeter- 
nitatem, prout  participatur  a  substantiis  immaterialibus.  Unde  et  ibidem  (ead. 
propos.  2.  circa  fin.)  dicitur,  quod  intelligentia  parificalur  aeternìtati.  Quod  autem 
dicitur  in  Exod.:  Dominus  regnahit  in  aeternum,  et  ultra,  sciendum,  quod  aeter- 
num accipitur  ibi  prò  saeculo:  sicut  habet  alia  translatio.  Sic  igitur  dicitur, 
quod  regnabit  ultra  aeternum  :  quia  durat  ultra  quodcumque  saeculum,  idest 
ultra  quamcumque  durationem  datam.  Nihil  est  enim  aliud  saeculum,  quam 
periodus  cujuslibet  rei.  ut  dicitur  in  lib.  1.  de  Coelo  (tex.  100.).  Vel  dicitur 
etiam  ultra  aeternum  regnare:  quia,  si  etiam  aliquid  aliud  semper  esset;  ut 
motus  coeli  secundum  quosdam  Philosophos  ;  tamen  Deus  ultra  regnat,  in- 
quantum ejus  regnum  est  totum  simul. 

Ad  tertium  dicendifm,  quod  aeternitas  non  est  aliud,  quam  Ipse  Deus. 
Unde  non  dicitur  Deus  aeternus,  quasi  sit  ahquo  modo  niensuratus:  sed  ac- 
cipitur ibi  ratio  mensurae  secundum  apprehensionem  nostram  tantum. 

Ad  quartum  dicendum,  quod  verba  diversorum  temporum  attribuuntur 
Deo,  inquantum  ejus  aeternitas  omnia  tempora  includit:  non  quod  ipse  va- 
rietur  ncr  praesens,  praeteritum,  et  futurum. 

ARTICULUS  III.  47 

UTRUM   ESSE    AETERNUM    SIT    PROPRIUM    DEI. 

(i.  Dist.  8.  q.  2.  art.  2.  et  Disi.  19.  q.  t.  art.  i.  et  4.  Disi.  49.  q.  i.  art.  2.  q.  5. 
et  I.  Cont.  g.  e.  j.  et  de  Caiisis  hot.  2.). 

Ad  tertium  sic  proceditur.  Videtur,  quod  esse  aeternum  non  sit  soli  Deo 
proprium.  Dicitur  enim  Daniel.  12.  quod,  qui  ad  justiliam  erudiunt  plurimos, 
erunt  quasi  stellae  in  perpetuas  adernitates  :  non  autem  essent  plures  aeterni- 
tates,  si  solus  Deus  esset  aeternus;  non  igitur  solus  Deus  est  aeternus. 

2.  Praeterea.  Matthaei  25.  dicitur:  Ite,  maledicti,  in  ignem  aeternum;  non 
igitur  solus  Deus  est  aeternus. 

3  Praeterea.  Omne  necessarium  est  aeternum:  sed  multa  sunt  neces- 
saria, sicut  omnia  principia  demonstrationis,  et  omnes  propositiones  de- 
monstrativae  ;  ergo  non  solus  Deus  est  aeternus. 

Sed  contra  est,  quod  dicit  August.  (Fulgentius)  lib.  de  Fide  ad  Petrum 
(cap.  6.  et  ex  Hier.  ad  Damas.  ep.  ^y.)  :  Deus  solus  est,  qui  exordium  non  hahet  :  quid- 
quid  autem  exordium  habet,  non  est  aeternum;  solus  ergo  Deus  est  aeternus. 

Respondeo  dicendum,  quod  aeternitas  vere,  et  proprie  in  solo  Deo  est:  quia 
aeternitas  immutabilitatem  consequitur,  ut  ex  dictis  patet  (art.  i.).  Solus 
autem  Deus  est  omnino  immutabilis,  ut  est  superius  ostensum  (q.  9,  art.  i, 
et  2.).  Secundum  tamen  quod  aliqua  ab  ipso  immutabilitatem  percipiunt,  secun- 
dum  hoc  aliqua  ejus  aeternitatem  participant.  Quaedam  ergo  quantum  ad  hoc 
immutabilitatem  sortiuntur  a  Deo.  quod  numquam  esse  desinunt,  et  secundum 
hoc  dicitur  Ecclesiast.  i.  de  terra,  quod  in  aeternum  stai:  et  sic  aeternitas 
angelis  attribui  potest,  secundum  illud  Psal.  75.:  lìluminans  tu  mirahiliter  a 
rnoìiiihus  aeternis.  Q.uaedam  etiam  aeterna  in  Scripturis  dicuntur  propter  diu- 
turnitatem  duratlonis,  licet  corruptibilia  sint;  sicut  in  Psal.  dicuntur  montes 
aeterni,  et  Deuteron.  33.  etiam  dicitur:  De pomis  coìlium  aeternorum.  Quaedam 
autem  amplius  participant  de  ratione  aeternitatis,  inquantum  habent  intrans- 
rautabilitatem,  vel  secundum  esse,  vel  ulterius  secundum  operationem  :  sicut 
angeli,  et  beati,  qui  verbo  fruuntur:  quia  quantum  ad  iììam  visionem  Verbi  non 
sunt  in  Sanciis  voluhiks  cogitationes,  ut  dicit  Augustinus  1 5.  de  Trinitate  (cap.  16. 
in  fin.):  unde  et  videntes  Deum  dicuntur  habere  vitam  acternam,  secundum 
illud  Joan.   17.:  Haec  est  vita  aeterna,  ut  cognoscant,  tic. 

Ad  primum  ergo  dicendum,  quod  dicuntur  multae  aeternitates,  secundum 
quod  sunt  multi  participantes  aeternitatem  ex  ipsa  Dei  contemplatione. 

Ad  secundum  dicendum,  quod  ignis  inferni  dicitur  aeternus  propter  intcr- 
minabllitatem  tantum.  Est  tamen  in  poenis  eorum  transmutatio,  secundum 
illud  Job  24.:  Ad  nimium  calorem  transihuut  ah  aquis  nivium.  Unde  in  inferno 
non  est  vera  aeternitas,  sed  magis  tempus,  secundum  illud  Psal.  80.:  Erit 
iempus  eorum  in  saecula. 

Ad  tertium  dicendum,  quod  necessarium  significat  quendam  modum 
veritatis.  Verum  autem  secundum  Phil.  6.  Metaph.  (tex.  i.)  est  in  intellectu. 
Secundum  hoc  igitur  vera,  et  necessaria  sunt  aeterna,  quia  sunt  in  intellectu 
aeterno,  qui  est  intellectus  divinus  solus;  unde  non  sequitur,  quod  aliquid 
extra  Deum  sit  aeternum. 

ARTICULUS  IV.  4S 

UTRUM    AETERNITAS    DIFFERAT    A    TEMPORE, 

(Infra  art.  5.  et  i.  Dist.  io.  q.  2.  art.  i.  et  2.  Disi.  2.  q.  i.  art.  i.  et  Quodl.  j. 
q.  4.  et  Onodl.  io.  q.  2.  et  Fot.  qu.  5.  art.  14.  ad  iS.). 

Ad  quartum  sic  proceditur.  Vìdetur,  quod  aeternitas  non  sit  aliud  a  tem- 
pore. Impossibile  est  enim  duas  esse  mensuras  durationis  simul,  nisi  una  sit 
pars  alterius.  Non  enim  sunt  simul  duo  dies,  vel  duae  horae;  sed  dies,  et 
hora  sunt  simul,  quia  bora  est  pars  diei  :  sed  aeternitas,  et  tempus  sunt  simul  : 
quorum  utrumque  mensuram  quamdam  durationis  importat.  Cum  igitur  aeter- 
nitas non  sit  pars  temporis,  quia  aeternitas  excedit  tempus,  et  includit  ipsum, 
videtur  quod  tempus  sit  pars  aeternitatis,  et  non  aliud  ab  aeternitate. 

2.  Praeterea.  Secundum  Philos.  in  4.  Phys.  (tex.  121.  et  104.)  nunc  tem- 
poris manet  idem  in  toto  tempore;  sed  hoc  videtur  constituere  rationem 
aeternitatis,  quod  sit  idem  indivisibiliter  se  habens  in  toto  decursu  temporis; 
ergo  aeternitas  est  nunc  temporis.  Sed  nunc  temporis  non  est  aliud  secun- 
dum substantiam  a  tempore  ;  ergo  aeternitas  non  est  aliud  secundum  substan- 
tiam  a  tempore. 

3.  Praeterea.  Sicut  mensura  primi  motus  est  mensura  omnium  motuum^ 
ut  dicitur  in  4.  Phys.  (tex.  i^^.)  ita  videtur,  quod  mensura  primi  esse  sit  men- 
sura omnis  esse:  sed  aeternitas  est  mensura  primi  esse,  quod  est  esse  divi- 
num;  ergo  aeternitas  est  mensura  omnis  esse;  sed  esse  rerum  corruptibilium 
mensuratur  tempore  ;  ergo  tempus  vel  est  aeternitas,  vel  aliquid  aeternitatis. 

Sed  contra  est,  quod  aeternitas  est  tota  simul:  in  tempore  autem  est 
prius,  et  posterius  ;  ergo  tempus,  et  aeternitas  non  sunt  idem. 

Respondeo  dicendum,  quod-  manifestum  est,  tempus,  et  aeternitatem  non  esse 
idem.  Sed  hujus  diversitatis  rationem  quidam  assignaverunt  ex  hoc,  quod 
aeternitas  caret  principio,  et  fine,  tempus  autem  habet  principium  et  finem. 

Sed  haec  differentia  est  per  accidens,  et  non  perse:  quia  dato,  quod  tem- 
pus semper  fuerit,  et  semper  futurum  sit  secundum  positionem  eorum,  qui 
motum  coeli  ponunt  sempiternum,  adliuc  remanebit  difiFerentia  inter  aeterni- 
tatem, et  tempus,  ut  dicit  Boet.  in  lib.  de  Consolat.  (Prosa  6.  lib.  $.)  ex  hoc, 
quod  aeternitas  est  tota  simul,  quod  tempori,  non  convenit:  quia  aeternitas  est 
mensura  esse  permanentis,  tempus  vero  est  mensura  motus.  Si  tamen  prae- 
dicta  differentia  attendatur  quantum  ad  mensurata,  et  non  quantum  ad  men- 
suras, sic  habet  aliam  rationem  :  quia  solum  illud  mensuratur  tempore,  quod 
habet  principium,  et  finem  in  tempore,  ut  dicitur  in  4.  Physic.  (lex.  120.). 
Unde,  si  motus  coeli  semper  duraret,  tempus  non  mensuraret  ipsum  secundum 
suam  totani  durationem,  cum  infinitum  non  sit  mensurabile,  sed  mensuraret 
quamlibet  circulationem,  quae  habet  principium,  et  finem  in  tempore. 

Potest  tamen  et  aliam  rationem  habere  ex  parte  istarum  mensurarum,  si 
accipiatur  finis,  et  principium  in  potentia  :  quia  etiam  dato,  quod  tempus  sem- 
per duret,  tamen  possibile  est  signare  in  tempore  et  principium,  et  finem  acci- 
piendo  aliquas  partes  ipsius,  sicut  dicimus  principium,  et  finem  diei,  vel  anni: 
quod  non  contingit  in  aeternitate.  Sed  tamen  istae  differentiae  consequuntur 
eam,  quae  est  per  se,  et  primo,  diff"erentiam,  per  hoc,  quod  aeternitas  est  tota 
simul,  non  autem  tempus. 

Ad  primum  ergo  dicendum,  quod  ratio  illa  procederei,  si  tempus,  et  aeter- 
nitas  essent  mensurae  unius  generis,  quod  patet  esse  falsum  ex  his,  quorum 
est  tempus,  et  aeternitas  mensura. 

Ad  secundum  dicendum,  quod  nunc  temporis  est  idem  subjecto  in  toto 
tempore,  sed  differens  ratione,  eo  quod,  sicut  tempus  respondet  motui,  ita 
nunc  temporis  respondet  mobili:  mobile  autem  est  idem  subjecto  in  toto  de- 
cursu  temporis,  sed  differens  ratione,  inquantum  est  hic,  et  ibi:  et  ista  alter- 
natio  estmotus;  similiter  fluxus  ipsius  nunc,secundum  quod  alternatur  ratione, 
est  tempus.  Aeternitas  autem  manet  eadem  et  subjecto,  et  ratione;  unde  aeter- 
nitas non  est  idem,  quod  nunc  temporis. 

Ad  tertium  dicendum,  quod,  sicut  aeternitas  est  propria  mensura  ipsius 
esse  permanentis,  ita  tempus  est  propria  mensura  motus  ;  unde,  secundum  quod 
aliquod  esse  recedit  a  permanentia  essendi,  et  subditur  transmutationi,  secun- 
dum hoc  recedit  ab  aeternitate,  et  subditur  tempori.  Esse  ergo  rerum  cor- 
ruptibilium,  quia  est  transmutabile,  non  mensuratur  aeternitate,  sed  tempore: 
tempus  enim  mensurat  non  solum  quae  transmutantur  in  actu,  sed  quae  sunt 
transmutabilia;  unde  non  solum  mensurat  motum,  sed  etiam  quietem;  quae 
est  ejus,  quod  natum  est  moveri,  et  non  movetur. 


ARTICULUS  V.  49 

DE  DIFFERENTIA  AEVI,  ET  TEMPORIS 

(locis  Slip.  art.  4.  notai,  i^.). 

Ad  quintum  sic  proceditur.  Videtur,  quod  aevum  non  sit  aliud  a  tempore. 
Dicit  enim  August.  8.  super  Gen.  ad  lit.  (cap.  20.  22.  2j.)  quod  Deus  tnovet 
creaturam  spìrituaUm  per  tòvipus  :  sed  aevum  dicitur  esse  mensura  spiritualium 
substantiarum  ;  ergo  tempus  non  dififert  ab  aevo. 

2.  Praeterea.  De  ratione  temporis  est,  quod  habeat  prius,  et  posterius, 
de  ratione  vero  aeternitatis  est,  quod  sit  tota  simul,  ut  dictum  est  (art.  i.  hujus 
quaòsi.):  sed  aevum  non  est  aeternitas:  dicitur  enim  Eccli.  i.  quod sapientia 
aeterna  est  ante  aevum;  ergo  non  est  totum  simul,  sed  habet  prius,  et  poste- 
rius; et  ita  est  tempus. 

3.  Praeterea.  Si  in  aevo  non  est  prius,  et  posterius,  sequitur,  quod  in 
aeviternis  non  differat  esse,  vel  fuisse,  vel  futurum  esse.  Cum  igitur  sit  im- 
possibile aeviterna  non  fuisse,  sequitur,  quod  impossibile  sit,  ea  non  futura 
esse:  quod  falsum  est,  cum  Deus  possit  ea  reducere  in  nihilum. 

4.  Praeterea.  Cum  duratio  aeviternorum  sit  infinita  ex  parte  post,  si 
aevum  sit  totum  simul,  sequitur,  quod  aliquod  creatum  sit  infinitum  in  actu, 
quod  est  impossibile;  non  igitur  aevum  differt  a  tempore. 

Sed  contra  est,  quod  dicit  Boet.  (lib.  5.  de  Consci,  nutro  9.  inprinc):  Qui 
tempus  ab  aevo  ire  juhes. 

Respondeo  dicendum,  quod  aevum  differt  a  tempore,  et  ab  aeternitate,  sicut 
medium  existens  inter  iìla. 

Sed  horum  differentiam  aliqui  sic  assignant  dicentes,  quod  aeternitas  prin- 
cipio, et  fine  caret:  aevum  habet  principium,  sed  non  finem:  tempus  autem 
habet  principium,  et  finem.  Sed  haec  differentia  est  per  accidens,  sicut  supra 
dictum  est  (art.  prax.),  quia  si  etiam  semper  aeviterna  fuissent,  et  semper  fu- 

tura  essent,  ut  aliqui  ponunt,  vel  etiamsi  quandoque  deficerent  (quod  Deo 
possibile  esset),  adhuc  aevum  distingueretur  ab  aeternitate,  et  tempore. 

Alii  vero  assignant  differentiam  inter  haec  tria  per  hoc,  quod  aeternitas 
non  habet  prius,  et  posterius:  tempus  autem  habet  prius,  et  posterius  cum 
innovatione,  et  veteratione  :  aevum  habet  prius,  et  posterius  sine  innovatione, 
€t  veteratione. 

Sed  haec  positio  implicat  contradictoria.  Quod  quidem  manifeste  apparet, 
si  innovatio,  et  veteratio  referantur  ad  ipsam  mensuram.  Cum  enim  prius, 
et  posterius  durationis  non  possit  esse  simul,  si  aevum  habet  prius,  et  poste- 
rius, oportet,  quod  priori  parte  aevi  recedente,  posterior  de  novo  adveniat: 
€t  sic  erit  innovatio  in  ipso  aevo,  sicut  in  tempore.  Si  vero  referatur  ad  men- 
surata,  adhuc  sequitur  inconveniens.  Ex  hoc  enim  res  temporaHs  inveteratur 
tempore,  quod  habet  esse  transmutabile,  et  ex  transmutabilitate  mensurati 
est  prius,  et  posterius  in  mensura,  ut  patet  ex  4.  Phys.  (tex.  no.  et  iij.)-  Si 
igitur  ipsum  aeviternum  non  sit  inveterabile,  nec  innovabile,  hoc  erit,  quia 
<;sse  ejus  est  intransmutabile  ;  mensura  ergo  ejus  non  habebit  prius,  et  posterius. 

Est  ergo  dicendum,  quod,  cum  aeternitas  sit  mensura  esse  permanentis, 
secundum  quod  ahquid  recedit  a  permanentia  essendi,  secundum  hoc  recedit 
ab  aeternitate.  Quaedam  autem  sic  recedunt  a  permanentia  essendi,  quod  esse 
eorum  est  subjectum  transmutationis,  vel  in  transmutatione  consistiti  et  hujus- 
modi  mensurantur  tempore  :  sicut  omnis  motus,  et  etiam  esse  omnium  cor- 
ruptibilium.  Quaedam  vero  recedunt  minus  a  permanentia  essendi,  quia  esse 
eorum  nec  in  transmutatione  consistit,  nec  est  subjectum  transmutationis: 
tamen  habent  transmutationem  adjunctam,  vel  in  actu,  vel  in  potentia:  sicut 
patet  in  corporibus  coelestibus,  quorum  esse  substantiale  est  intransmutabile: 
tamen  esse  intransmutabile  habent  [al.  habet]  cum  transmutabilitate  secun- 
■dum  locum;  et  similiter  patet  de  Angelis,  quod  scilicet  habent  esse  intrans- 
mutabile cum  transmutabilitate  secundum  electionem,  quantum  ad  eorum 
naturam  pertinct:  et  cum  transmutabilitate  inteUigentiarum,  et  affectionum, 
et  locorum  suo  modo.  Et  ideo  hujusmodi  mensurantur  aevo,  quod  est  me- 
■dium  inter  aeternitatem,  et  tempus.  Esse  autem,  quod  mensurat  aeternitas, 
■nec  est  mutabile,  nec  mutabilitati  adjunctum.  Sic  ergo  tempus  habet  prius, 
et  posterius  :  aevum  autem  non  habet  in  se  prius,  et  posterius,  sed  ei  conjungi 
possunt,  aeternitas  autem  non  habet  prius,  neque  posterius,  neque  ea  com- 
patitur. 

Ad  primum  ergo  dicendum,  quod  creaturae  spirituales  quantum  ad  affe- 
ctiones,  et  intelligentias,  in  quibus  est  successio,  mensurantur  tempore.  Unde 
et  Augustinus  ibidem  (lib.  cit.  in  arg.  cap.  20.)  dicit,  quod  per  tempus  moveri, 
est  per  affectiones  moveri.  Quantum  vero  ad  eorum  esse  naturale,  mensu- 
rantur aevo  ;  sed  quantum  ad  visionem  gloriae  participant  aeternitatem. 

Ad  secundum  dicendum,  quod  aevum  est  totum  simul,  non  tamen  est 
aeternitas:  quia  compatitur  secum  prius,  et  posterius. 

Ad  tertium  dicendum,  quod  in  ipso  esse  angeli  in  se  considerato  non 
est  differentia  praeteriti,  et  futuri,  sed  solum  secundum  adjunctas  mutationes. 
Sed  quod  dicimus  angelum  esse,  vel  fuisse,  vel  futurum  esse,  differt  secun- 
dum acceptioncm  intellectus  nostri,  qui  accipit  esse  angeli  per  comparationem 
-ad  diversas  partes  temporis.  Et  cum  dicit  angelum  esse,  vel  fuisse,  supponit 
aliquìd,  cum  quo  ejus  oppositum  non  subditur  divinae  potentiae.  Cum  vero 
"dicit  futurum  esse,  nondum  supponit  aliquid.  Unde  cum  esse,  et  non  esse 
angeli  subsit  divinae  potentiae,  absolute  considerando,  potest  Deus  facere, 


8o  Q.UAESTIO    X.    ARTICULUS    V. 

quod  esse  angeli  non  sit  futurum,  tainen  non  potest  facere,  quod  non  sìt,  dum 
est,  vel  quod  non  fuerit,  postquam  fuit. 

Ad  quartum  dicendum,  quod  duratio  aevi  est  infinita  :  quia  non  finitur 
tempore.  Sic  autem  esse  aliquod  creatum  infinitum,  quod  non  finiatur  quodani 
alio,  non  est  inconveniens. 


ARTICULUS  VI.  50 

UTRUM    SIT    UNUM    AEVUM    TAXTL'M. 
(2.  Disi.  2.  q.  I.  art.  2.  et  Quodl  ;.  q.  4.). 

Ad  sextum  sic  proceditur.  Videtur,  quod  non  sit  tantum  unum  aevum. 
Dicitur  enim  in  apocryphis  Esdrae  :  Majestas,  et  potestas  aevorum  est  apud  te, 
Domine. 

2.  Praeterea.  Diversorum  generum  diversae  sunt  mensurae.  Sed  quae- 
dam  aeviterna  sunt  in  genere  corporalium,  scilicet  corpora  coelestia;  quae- 
dam  vero  sunt  spirituales  substantiae,  scilicet  angeli;  non  ergo  est  unum  aevum 
tantum. 

3.  Praeterea.  Cum  aevum  sit  nomen  durationis,  quorum  est  unum  aevum, 
est  una  duratio:  sed  non  omnium  aeviternorum  est  una  duratio:  quia  quaedam 
post  alia  esse  incipiunt,  ut  maxime  patet  in  animabus  humanis;  non  est  ergo 
unum  aevum  tantum. 

4.  Praeterea.  Ea,  quae  non  dependent  ab  invicem,  non  videntur  habere 
unam  mensuram  durationis,  propter  hoc  enim  omnium  temporalium  videtur 
esse  unum  tempus,  quia  omnium  motuum  quodammodo  causa  est  primus 
motus,  qui  prius  tempore  mensuratur;  sed  aeviterna  non  dependent  ab  in- 
vicem: quia  unus  angelus  non  est  causa  alterius;  non  ergo  est  unum  aevum 
tantum. 

Sed  contra.  Aevum  est  simplicius  tempore,  et  propinquius  se  habens  ad 
aeternitatem:  sed  tempus  est  unum  tantum;  ergo  multo  magis  aevum. 

Respondeo  dicendum,  quod  circa  hoc  est  duplex  opinio.  Quidam  enim 
dicunt,  quod  est  unum  aevum  tantum,  quidam,  quod  multa. 

Qjaid  autem  horum  verius  sit,  oportet  considerare  ex  causa  unitatis  tem- 
poris.  In  cognitionem  enim  spiritualium  per  corporalia  devenimus. 

Dicunt  autem  quidam,  esse  unum  tempus  omnium  temporalium  propter 
hoc,  quod  est  unus  numerus  omnium  numeratorum:  cum  tempus  sit  numerus 
secundum  Philosophum  (lih.  4.  Phys.  tex.  loi.).  Sed  hoc  non  sufficit:  quia 
tempus  non  est  numerus,  ut  abstractus  extra  numeratum,  sed  ut  in  nume- 
rato existens:  alioquin  non  esset  continuus:  quia  decem  ulnae  panni  conti- 
nuitatem  habent  non  ex  numero,  sed  ex  numerato.  Numerus  autem  in  nume- 
rato ^£5Vfte^^  n^on.est  idem  omnium,  sed  diversus  diversorum.  Unde  alii  as- 
signant^caiisàni''  unitatis  temporis  ex  unitate  aeternitatis,  quae  est  principium 
omnis  durationis.  Et  sic  omnes  durationes  sunt  unum,  si  consideretur  eorum 
principium.  Sunt  vero  multae,  si  consideretur  diversitas  eorum,  quae  reci- 
piunt  durationem  ex  influxu  primi  principii.  Alii  vero  assignant  causam  uni- 
tatis temporis  ex  parte  materiae  primae,  quae  est  primum  subjectum  motus, 
cujus  mensura  est  tempus.  Sed  neutra  assignatio  sufficiens  videtur:  quia  ea, 
quae  sunt  unum  principio,  vel  subjecto,  et  maxime  remoto,  non  sunt  unum 
simpliciter,  sed  secundum  quid.  Est  ergo  ratio  unitatis  temporis  unitas  primi 

motus,  secundum  quem,  cum  sit  simplicissimus,  omnes  alii  mensurantur,  ut 
dicitur  in  io.  Metaphys.  (&x  tex.  ^.).  Sic  ergo  tempus  ad  illum  motum  com- 
paratur,  non  solum  ut  mensura  ad  mensuratum,  sed  edam  ut  accidens  ad 
subjectum:  et  sic  ab  eo  recipit  unitatem.  Ad  alios  autem  motus  comparatur 
solum  ut  mensura  ad  mensuratum.  Unde  secundum  eorum  multitudinem 
non  multiplicatur:  quia  una  mensura  separata  multa  mensurari  possunt. 

Hoc  igitur  habito,  sciendum,  quod  de  substantiis  spiritualibus  duplex  fuit 
opinio.  Quidam  enim  dixerunt,  quod  omnes  processerunt  a  Deo  in  quadam 
aequalitate,  ut  Origenes  dicit  (lib.  i.  Periarchon  cap.  8.),  vel  etiam  multae 
earum,  ut  quidam  posuerunt.  Alii  vero  dixerunt,  quod  omnes  substantiae 
spirituales  processerunt  a  Deo  quodam  gradu,  et  ordine.  Et  hoc  videtur  sen- 
tire Dion.  qui  dicit  io.  cap.  Coelest.  hierarch.  (d  cap.  4.  a  med.)  quod  Inter 
substantias  spirituales  sunt  primae,  mediae,  et  ultiraae,  etiam  in  uno  ordine 
Angelorum.  Secundum  igitur  primam  opinionem,  necesse  est  dicere,  quod 
sunt  plura  aeva,  secundum  quod  sunt  plura  aeviterna  prima  aequalia.  Secundum 
autem  secundam  opinionem,  oportet  dicere,  quod  sit  unum  aevum  tantum  :  quia, 
cum  unumquodque  mensuretur  simplicissimo  sui  generis,  ut  dicitur  in  io. 
Metaph.  (tex.  4.),  oportet,  quod  esse  omnium  aeviternorum  mensuretur  esse 
primi  aeviterni,  quod  tanto  est  simplicius,  quanto  prius.  Et  quia  secunda 
opinio  verior  est,  ut  infra  ostendetur  (q.  47.  art.  2.),  concedimus  ad  praesens 
unum  esse  aevum  tantum. 

Ad  prtmum  ergo  dicendum,  quod  aevum  aliquando  accipitur  prò  saeculo, 
quod  est  periodus  durationis  alicuius  rei:  et  sic  dieuntur  multa  aeva,  sicut 
multa  saecula. 

Ad  secundum  dicendum,  quod,  licet  corpora  coelestia,  et  spiritualia  dif- 
ferant  in  genere  naturae,  tamen  conveniunt  in  hoc,  quod  habent  esse  in- 
transmutabile.  Et  sic  mensurantur  aevo. 

Ad  tertium  dicendum,  quod  nec  omnia  temporalia  simul  incipiunt,  et 
tamen  omnium  est  unum  tempus  propter  primum,  quod  mensuratur  tempore. 
Et  sic  omnia  aeviterna  habent  unum  aevum  propter  primum,  etiam  si  non 
omnia  simul  incipiant. 

Ad  quartum  dicendum,  quod  ad  hoc,  quod  aliqua  mensurentur  per  ali- 
quod  unum,  non  requiritur,  quod  illud  unum  sit  causa  omnium  eorum,  sed 
quod  sit  simplicius. 


QUAESTIO  UNDECIMA. 

DE    UNITATE    DEI,    IN    QUATUOR    ARTICULOS    DIVISA., 

Post  praemissa  considerandum  est  de  divina  unitale,  y —i—nn  n  / 

Et  circa  hoc  quaeruntur  quatucr. 

Primo.  Utrum  unum  addat  aliquid  supra  ens. 
Secundo.  Utrum  opponantur  unum,  et  multa. 
Tertio.  Utrum  Deus  sit  unus. 
Quarto.  Utrum  sit  maxime  unus. 

S.  Thomab  Summti   Theolo^lea    Voi.  I.  ' 

ARTICULUS  I. 

UTRUM  UNUM  ADDAT  ALIQUID   SUPRA  ENS.  51 

(4.  Dist.  49.  q.  I.  art.  5.  et  5.  Cont.  g.  cap.  j^.  et   Ver.  q.  8.  art.  2.). 

Ad  primum  sic  proceditur.  Videtur,  quod  unum  addai  aliquid  supra  ens. 
Omne  enim,  quod  est  in  aliquo  genere  determinato,  se  habet  ex  additione 
ad  ens,  quod  circuit  omnia  genera:  sed  unum  est  in  genere  determinato: 
est  enim  principium  numeri,  qui  est  species  [al.  speciei]  quantitatisj  ergo 
unum  addit  aliquid  supra  ens. 

2.  Praeterea.  Quod  dividit  aliquid  commune,  se  habet  ex  additione  ad 
illud  :  sed  ens  dividitur  per  unum,  et  multa  ;  ergo  unum  addit  aliquid  supra  ens. 

3.  Praeterea.  Si  unum  non  addit  supra  ens,  idem  esset  dicere  unum,  et 
ens:  sed  nugatorie  dicitur:  ens,  ens;  ergo  nugatio  esset  dicere:  ens  unum, 
quod  falsum  est.  Addit  igitur  unum  supra  ens. 

Sed  contra  est,  quod  dìcit  Dion.  ult.  cap.  de  Div.  nom.  (non  miiltum 
procul  a  princ.  lect.  2.):  Nihil  est  exsistentium  non  participans  uno.  Quod  non 
esset,  si  unum  adderet  supra  ens,  quod  contraheret  ipsum;  ergo  unum  non 
habet  se  ex  additione  ad  ens. 

Respondeo  dicendum,  quod  unum  non  addit  supra  ens  rem  aliquam,  sed 
tantum  negationem  divisionìs;  unum  enim  nihil  aliud  significat,  quam  ens  in- 
divisum.  Et  ex  hoc  ipso  apparet,  quod  unum  convertitur  cum  ente.  Nam 
omne  ens  aut  est  simplex,  aut  compositum.  Quod  autem  est  simplex,  est 
indivisum  et  actu,  et  potentia.  Quod  autem  est  compositum,  non  habet 
esse,  quamdiu  partes  eius  sunt  divisae,  sed  postquam  constituunt,  et  com- 
ponunt  ipsum  compositum.  Unde  manifestum  est,  quod  esse  cujuslibet  rei 
consistit  in  divisione.  Et  inde  est,  quod  unumquodque,  sicut  custodii  suum 
esse,  ita  custodii  suam  unitatem. 

Ad  primum  igitur  dicendum,  quod  quidam  putantes  idem  esse  unum, 
quod  convertitur  cum  ente,  et  quod  est  principium  numeri,  divisi  sunt  in 
contrarias  positiones.  P3'thagoras  enim,  et  Piato,  videntes,  quod  unum  quod 
convertitur  cum  ente,  non  addit  aliquam  rem  supra  ens,  sed  significat  sub- 
stantiam  entis,  prout  est  indivisa,  existimaverunt,  sic  se  habere  de  uno,  quod 
est  principium  numeri.  Et  quia  numerus  componitur  ex  unitatibus,  credide- 
runt,  quod  numeri  essent  substantiae  omnium  rerum.  E  contrario  autem  Avic, 
considerans,  quod  unum,  quod  est  principium  numeri,  addit  aliquam  rem 
supra  substantiam  entis  (alias  numerus  ex  unitatibus  compositus  non  esset 
species  quantitatis),  credidit,  quod  unum,  quod  convertitur  cum  ente,  addai 
rem  aliquam  supra  substantiam  entis:  sicut  album  supra  hominem.  Sed  hoc 
manifeste  falsum  est:  quia  quaehbet  res  est  una  per  suam  substantiam.  Si 
enim  per  aliquid  aliud  esset  una  quaelibet  res,  cum  illud  iterum  sit  unum, 
si  esset  iterum  unum  per  aliquid  aliud,  esset  abire  in  infinitum.  Unde  stan- 
dum  est  in  primo.  Sic  igitur  dicendum  est,  quod  unum,  quod  convertitur 
cum  ente,  non  addit  aliquam  rem  supra  ens,  sed  unum,  quod  est  princi- 
pium numeri,  addit  aliquid  supra  ens  ad  genus  quantitatis  pertinens. 

Ad  secundum  dicendum,  quod  nihil  prohibet  id,  quod  est  uno  modo  divi- 
sum, esse  alio  modo  indivisum:  sicut  quod  est  divisum  numero,  est  indivisum 
secundum  speciem:  et  sic  contingit  aliquid  esse  uno  modo  unum,  alio  modo 

multa.  Sed  tamen,  si  sit  indivisum  simpliciter,  vel  quia  est  indivisum  secun- 
<ium  id,  quod  pertinet  ad  essentiam  rei,  licet  sit  divisum  quantum  ad  ea,  quae 
sunt  extra  essentiam  rei,  sicut  quod  est  unum  subjecto,  et  multa  secundum 
accidentia:  vel  quia  est  indivisum  in  actu,  et  divisum  in  potentia  ;  sicut  quod 
est  unum  toto,  et  multa  secundum  partes  :  hujusmodi  erit  unum  simpliciter, 
€t  multa  secundum  quid.  Si  vero  aliquid  e  converso  sit  indivisum  secundum 
quid,  et  divisum  simpliciter,  utpote  quia  est  divisum  secundum  essentiam, 
et  indivisum  secundum  rationem,  vel  secundum  principium,  sive  causam, 
inerunt  [al.  erit]  multa  simpliciter,  et  unum  secundum  quid:  ut  quae  [al.  el 
qiiae]  sunt  multa  numero,  et  unum  specie,  vel  unum  principio.  Sic  igitur 
ens  dividitur  per  unum,  et  multa,  quasi  per  unum  simpliciter,  et  multa  se- 
cundum quid.  Nam  et  ipsa  multitudo  non  contineretur  sub  ente,  nisi  conti- 
Tieretur  aliquo  modo  sub  uno.  Dicit  enim  Dionys.  ult.  de  Div.  Nom.  (liictio  i.) 
quod  non  est  multitudo  non  participans  uno  ;  sed  quae  sunt  multa  partibus, 
sunt  unum  toto:  et  quae  sunt  multa  accidentibus,  sunt  unum  subjecto:  et 
•quae  sunt  multa  numero,  sunt  unum  specie:  et  quae  sunt  speciebus  multa, 
sunt  unum  genere:  et  quae  sunt  multa  processibus,  sunt  unum  principio. 

Ad  tertium  dicendum,  quod  ideo  non  est  nugatio,  cum  dicitur  ens  unum, 
quia  unum  addit  aliquid  secundum  rationem  supra  ens. 


ARTICULUS  IL  52 

UTRUM      UNUM,      ET      MULTA      OPPONANTUR. 

(i.  Dist.  24.  q.  I.  art.  5.  ad  4.  et  io.  Metaph.  lect.  4.). 

Ad  secundum  sic  proceditur.  Videtur,  quod  unum,  et  multa  non  oppo- 
iiantur.  NuUum  enim  oppositum  praedicatur  de  suo  opposito:  sed  omnis  mul- 
titudo est  quodammodo  unum,  ut  ex  praedictis  patet  (art.  praec.) ;  ergo  unum 
non  opponitur  multitudini. 

2.  Praeterea.  NuUum  oppositum  constituitur  ex  suo  opposito:  sed  unum 
constituit  multitudinem  ;  ergo  non  opponitur  multitudini. 

3.  Praeterea.  Unum  uni  est  oppositum:  sed  multo  opponitur  paucum; 
■ergo  non  opponitur  ei  unum. 

4.  Praeterea.  Si  unum  opponitur  multitudini,  opponitur  ei,  sicut  indivisum 
-diviso:  et  sic  opponitur  ei,  ut  privatio  habitui.  Hoc  autem  videtur  inconve- 
tiiens,  quia  sequeretur,  quod  unum  sit  posterius  multitudine,  et  definiatur  per 
€am,  cum  tamen  multitudo  definiatur  per  unum.  Unde  erit  circulus  in  defi- 
tiitione:  quod  est  inconveniens  ;  non  ergo  unum,  et  multa  sunt  opposita. 

Sed  contra.  Quorum  rationes  sunt  oppositae,  ipsa  sunt  opposita:  sed  ratio 
unius  consistit  in  indivisibilitate,  ratio  vero  multitudinis  divisionem  continet; 
«rgo  unum,  et  multa  sunt  opposita. 

Respondeo  dicendum,  quod  luniin  opponitur  multis,  sed  diversimode.  Nam 
unum,  quod  est  principium  numeri,  opponitur  multitudini,  quae  est  nume- 
rus,  ut  mensura  mensurato.  Unum  enim  habet  rationem  primae  mensurae, 
■et  numerus  est  multitudo  mensurata  per  unum,  ut  patet  ex  io.  Met.  (tex.  2.). 
Unum  vero,  quod  convertitur  cum  ente,  opponitur  multitudini  per  modum 
privationis,  ut  indivisum  diviso. 

Ad  primum  ergo  dicendum.  quod  nulla  privatio  toUit  totaliter  esse, 
quia  privatio  est  negatio  in  subjecto,  secundum  Phil.  (tum  in  Postpraedicamentis 

cap.de  Oppositis  tex.  4.,  timi  in  4.  Metaph.  tex.  eod.).  Sed  tamen  oranis  prlvatiO' 
toUit  aliquod  esse.  Et  ideo  in  ente  ratione  suae  communitatis  accidit,  quod 
privatio  entis  fundatur  in  ente:  quod  non  accidit  in  privationibus  formarum 
spiritualium,  ut  visus,  vel  albedinis,  vel  alicujus  hujusmodi.  Et  sicut  est  de 
ente,  ita  est  de  uno,  et  bono,  quae  convertuntur  cum  ente.  Nani  privatio  boni 
fundatur  in  aliquo  bono  ;  et  similiter  rcmotio  unitatis  fundatur  in  aliquo 
uno.  Et  exinde  contingit,  quod  multitudo  est  quoddam  unum:  et  malum  est 
quoddam  bonum  :  et  non  ens  est  quoddam  ens.  Non  tamen  oppositum 
praedicatur  de  opposito  ;  quia  alterum  horum  est  simpliciter,  et  alterum  se- 
cundum  quid.  Quod  enim  secundum  quid  est  ens  (ut  in  potentia)  est  non 
ens  simpliciter,  idest  actu,  vel  quod  est  ens  simpliciter  in  genere  substan- 
tiae,  est  non  ens  secundum  quid  quantum  ad  aliquod  esse  accidentale.  Si- 
militer ergo  quod  est  bonum  secundum  quid,  est  malum  simpliciter,  vel  e 
converso:  et  similiter  quod  est  unum  simpliciter,  est  multa  secundum  quid^ 
et  e  converso. 

Ad  secundum  dicendum,  quod  duplex  est  totum.  Quoddam  homogeneum,. 
quod  componitur  ex  similibus  partibus;  quoddam  vero  heterogeneum,  quod 
componitur  ex  dissimilibus  partibus.  In  quolibet  autem  toto  homogeneo  to- 
tum constituitur  ex  partibus  habentibus  formam  totius,  sicut  quaelibet  pars 
aquae  est  aqua,  et  talis  est  constitutio  continui  ex  suis  partibus.  In  quolibet 
autem  toto  heterogeneo  quaelibet  pars  caret  forma  totius.  Nulla  enim  pars 
domus  est  domus,  ncc  aliqua  pars  hominis  est  homo.  Et  tale  totum  est 
multitudo.  Inquantum  ergo  pars  ejus  non  habet  formam  multitudinis,  com- 
ponitur multitudo  ex  unitatibus ,  sicut  domus  ex  non  domibus,  non  quod 
unitates  constituant  multitudinem  secundum  id,  quod  habent  de  ratione  in- 
divisionis,  prout  opponuntur  multitudini,  sed  secundum  hoc ,  quod  habent 
de  entitate  :  sicut  et  partes  domus  constituunt  domum  per  hoc,  quod  sunt 
quaedam  corpora,  non  per  hoc,  quod  sunt  non  domus. 

Ad  tertium  dicendum,  quod  multum  accipitur  dupliciUr.  Uno  modo  ab- 
solute,  et  sic  opponitur  uni.  Alio  modo,  secundum  quod  importat  excessum 
quemdam,  et  sic  opponitur  pauco  ;  unde  primo  modo  duo  sunt  multa,  non 
autem  secundo. 

Ad  quartum  dicendum,  quod  unum  opponitur  privative  multis,  inquan- 
tum in  ratione  multorum  est,  quod  sint  divisa. 

Unde  oportet,  quod  divisio  sit  prius  unitate  non  simpliciter,  sed  secun- 
dum rationem  nostrae  apprehensionis.  Apprehendimus  enim  simplicia  per 
composita.  Unde  definimus  punctum,  cujus  pars  non  est,  vel  principium  h- 
neae.  Sed  multitudo  etiam  secundum  rationem  consequenter  se  habet  ad 
unum  :  quia  divisa  non  intelhgimus  habere  rationem  multitudinis,  nisi  per 
hoc,  quod  utrique  divisorum  attribuimus  unitatem  ;  unde  unum  ponitur  in 
defìnitione  multitudinis,  non  autem  multitudo  in  defìnitione  unius.  Sed  divi- 
sio cadit  in  intellectu  ex  ipsa  negatione  entis,  ita  quod  primo  cadit  in  inlcl- 
lectu  ens  :  secundo,  quod  hoc  ens  non  est  illud  ens,  et  sic  secundo  apprehen- 
dimus divisionem,  tertio  unum,  quano  multitudinem. 

ARTICULUS  III.  53 

UTRUM    DEUS    SIT    MAXIME    UNUS. 

{Infra  lo^.  art.  j.  et  i.  Dlst.  2.  ari.  i.  et  2.  Disi.  i.  q.  i.  art.  i.  et  i.  Contr.  g.  cap.  42. 
Et  Pot.  q.  j.  art.  6.  et  Opusc.  2.  cap.  j;.  et  12.  Meta ph.  fin.). 

Ad  tertium  sic  proceditur.  Videtur,  quod  Deus  non  sit  unus.  Dicitur 
enim  I.  ad  Corinth.  8.:  Siqnidem  siint  dii  n.ulti,  et  domini  multi. 

2.  Praeterea.  Unum,  quod  est  principium  numeri,  non  potest  praedi- 
cari  de  Deo,  cum  nulla  quantitas  de  Deo  j  raedicetur:  similiter  nec  unum, 
quod  convertitur  cum  ente,  quia  importai  privationem,  et  omnis  privatio 
imperfectio  est,  quae  Deo  non  competit;  non  est  igitur  dicendum,  quod  Deus 
sit  unus. 

Sed  contra  est  quod  dicitur  Deut.  6.:  Audi,  Israel,  Dominus  Deus  noster 
Doiìiinus  unus  est. 

Respondeo  dicendum,  quod  Deum  esse  unum  ex  Irihus  demonstratur.  Pri- 
mo quidem  ex  ejus  sìmplicitate.  Manifestum  est  enim,  quod  illud,  unde  ali- 
quid  singulare  est,  hoc  aliquid,  nullo  modo  est  multis  communicabile.  Illud 
enim,  unde  Socrates  est  homo,  multis  communicari  potest;  sed  id,  unde  est 
hic  homo,  non  potest  communicari,  nisi  uni  tantum.  Si  ergo  Socrates  per  id 
esset  homo,  per  quod  est  hic  homo,  sicut  non  possunt  esse  plures  Socrates, 
ita  non  possent  esse  plures  homines.  Hoc  autem  convenit  Deo;  nam  ipse 
Deus  est  sua  natura,  ut  supra  ostensum  est  (q.  5.  art.  ^.).  Secundum  igitur 
idem  est  Deus,  et  hic  Deus.  Impossibile  est  igitur  esse  plures  Deos, 

Secundo  vero  ex  infinitate  ejus  perfectionis.  Ostensum  est  enim  supra 
(q.  4.  art.  2.),  quod  Deus  comprehendit  in  se  totam  perfectionem  essendi. 
Si  ergo  essent  plures  dii,  oporteret  eos  differre.  Aliquid  ergo  conveniret  uni, 
quod  non  alteri.  Si  autem  hoc  esset  perfectio,  alteri  eorum  deesset:  et  sic 
ille,  in  quo  esset  privatio,  non  esset  simpliciter  perfectus  [al.  Et  sic  Uh, 
-in  quo  esset  privatio,  non  esset  simpliciter  perfectus.  Si  autem  hoc  esset  perfectio, 
■alteri  eorum  deesset].  Impossibile  est  ergo  esse  plures  Deos.  Unde  et  antiqui 
philosophi  quasi  ab  ipsa  coacti  ventate,  ponentes  principium  infinitum,  po- 
suerunt  unum  tantum  principium. 

Tertio  ab  unitate  mundi.  Omnia  enim,  quae  sunt,  inveniuntur  esse  or- 
dinata ad  invicem,  dum  quaedam  quisbusdam  deserviunt.  Quae  autem  diversa 
sunt,  in  unum  ordinem  non  convenirent,  nisi  ab  aliquo  uno  ordinarentur. 
Melius  enim  multa  reducuntur  in  unum  ordinem  per  unum,  quam  per  multa, 
quia  per  se  unius  unum  est  causa,  et  multa  non  sunt  causa  unius,  nisi  per 
accidens,  inquantum  scilicet  sunt  aliquo  modo  unum.  Cum  igitur  illud,  quod 
est  primum,  sit  perfectissimum,  et  per  se,  non  per  accidens,  oportet,  quod  pri- 
mum  reducens  omnia  in  unum  ordinem  sit  unum  tantum.  Et  hoc  est  Deus. 

Ad  primum  ergo  dicendum,  quod  dicuntur  dii  multi  secundum  errorem 
quorundam,  qui  multos  Deos  colebant,  existimantes  planetas,  et  alias  stelias 
esse  Deos,  vel  etiam  singulas  partes  mundi.  Unde  subdit  ibid.  Ap.:  Nobis 
-autem  unus  Deus,  etc. 

Ad  secundum  dicendum,  quod  unum,  secundum  quod  est  principium  nu- 
meri, non  praedicatur  de  Deo,  sed  solum  de  his,  quae  habent  esse  in  materia. 
Unum  enim,  quod  est  principium  numeri,  est  de  genere  mathematicorum, 

quaehabent  esse  in  materia,  sed  sunt  secundum  rationem  a  materia  abstracta. 
Unum  vero,  quod  convertitur  cum  ente,  est  quoddam  metaphysicum,  quod 
secundum  esse  non  dependet  a  materia.  Et  licet  in  Deo  non  sit  aliqua  pri- 
vatio,  tamen  secundum  modum  apprehensionis  nostrae  non  cognosciiur  a. 
nobis,  nisi  per  modum  privationis,  et  remotionis.  Et  sic  nihil  prohibet  aliqua 
privative  dieta  de  Deo  praedicari,  sicut  quod  est  incorporeus,  infinitus;  et 
simililer  de  Deo  dicitur,  quod  sit  unus. 

ARTICULUS  IV.  5^ 

UTRUM    DEUS    SIT    xMAXIME    UNUS. 

(i.  Sent.  dist.  24.  q.  i.  art.  i.  De  Div.  Noni.  cap.  15.  hct.  ^.). 

Ad  Q.UARTUM  sic  proceditur.  Videtur,  quod  Deus  non  sit  maxime  unus: 
unum  enim  dicitur  secundum  privationem  divisionis  :  sed  privatio  non  recipit 
magis,  et  minus;  ergo  Deus  non  dicitur  magis  unus,  quam  alia,  quae  sunt 
unum. 

2.  Praeterea.  Nihil  videtur  esse  magis  indivisibile,  quam  id,  quod  est  in- 
divisibile actu,  et  potentia,  cujusmodi  est  punctus,  et  unitasi  sed  intantum 
dicitur  aliquid  magis  unum,  inquantum  est  indivisibile;  ergo  Deus  non  est 
magis  unum,  quam  unitas,  et  punctus. 

3.  Praeterea.  Quod  est  per  essentiam  bonum,  est  maxime  bonum.  Ergo 
quod  est  per  essentiam  suam  unum,  est  maxime  unum:  sed  omne  ens  est 
unum  per  suam  essentiam,  ut  patet  per  Philosophum  in  4.  Metaph.  (tex  5.J; 
ergo  omne  ens  est  maxime  unum;  Deus  igitur  non  est  magis  unum,  quam 
alia  entia. 

Sed  contra  est,  quod  dicit  Bern.  (lib.  j.  de  Consid.  cap.  S.  in  fin.)^  quod 
inter  omnia,  quae  unum  dicuniur,  arcem  tenet  unitas  divinae   Trinitatis. 

Respondeo  dicendum,  quod,  cum  unum  sit  ens  indivisum,  ad  hoc  quod 
aliquid  sit  maxime  unum,  oportet,  quod  sit  et  maxime  ens,  et  maxime  indi- 
visum. Utrumque  autem  competit  Deo.  Est  enim  maxime  ens,  inquantum  est 
non  habens  aliquod  esse  determinatum  per  aliquam  naturam,  cui  adveniat,  sed 
est  ipsum  esse  subsistens  omnibus  modis  indeterminatum.  Est  autem  maxime 
indivisum,  inquantum  neque  dividitur  actu,  neque  potentia  secundum  quem- 
cumque  modum  divisionis,  cum  sit  omnibus  modis  simplex,  ut  supra  osten- 
sum  est  (q.  5.  art.  y.),  Unde  manifestum  est,  quod  Deus  est  maxime  unus. 

Ad  PRiMUM  ergo  dicendum,  quod,  licet  privatio  secundum  se  non  recipiat 
magis,  et  minus,  tamen  secundum  quod  ejus  oppositum  recipit  magis,  et 
minus,  etiam  ipsa  privativa  dicuntur  secundum  magis,  et  minus.  Secundum 
igitur  quod  aliquid  est  magis  dìvisum,  vel  divi^^ib'le,  vel  minus,  vel  nullo 
modo,  secundum  hoc  aliquid  dicitur  magis,  et  minus,  vel  maxime  unum. 

Ad  secundum  dicendum,  quod  punctus,  et  unitas,  quae  est  principium 
numeri,  non  sunt  maxime  entia,  cum  non  habeant  esse,  nisi  in  subjecto  ali- 
quo.  Unde  neutrum  eorum  est  maxime  unum.  Sicut  enim  subjectum  non  est 
maxime  unum  propter  diversitatem  accidentis,  et  subjecti,  ita  nec  accidens. 

Ad  tertium  dicendum,  quod,  licet  omne  ens  sit  unum  per  suam  ,sub- 
stantiam,  non  tamen  se  habet  aequaliter  substantia  cujuslibet  ad  causandam 
unitatem,  quia  substantia  quorundam  est  ex  multis  composita,  quorundam 
vero  non. 

QUAESTIO  DUODECIMA. 

QUOMODO    DEUS    A    NOBIS    COGNOSCATUR, 
IN  TREDECIM  ARTICULOS  DIVISA. 


Quia  in  superioribus  consideravimus,  qualiter  Deus  sit  secundum  seipsum, 
restat  considerandum,  qualiter  sit  in  cognitione  nostra,  idest,  quomodo  co- 
gnoscatur  a  creaturis. 

Et  circa  hoc  quaeriintur  tredecim. 

Primo.  Utrum  aliquis  intellectus  creatus  possit  videre  essentiam  Dei. 

Secundo.  Utrum  Dei  essentia  videatur  ab  intellectu  per  aliquam  speciem 
creatam. 

Tertio.  Utrum  oculo  corporeo  Dei  essentia  possit  videri. 

Quarto.  Utrum  aliqua  substantia  intellectualis  creata  ex  suis  naturalibus 
sufficiens  sit  videre  Dei  essentiam. 

Quinto.  Utrum  intellectus  creatus  ad  videndum  Dei  essentiam  indigeat 
aliquo  lumine  creato. 

Sexto.  Utrum  videntium  essentiam  Dei  unus  alio  perfectius  videat. 

Septimo.  Utrum  aliquis  intellectus  creatus  possit  comprehendere  Dei  es- 
sentiam. 

Octavo.  Utrum  intellectus  creatus  videns  Dei  essentiam,  omnia  ipsa  co- 
gnoscat. 

Nono.  Utrum  ea,  quae  ibi  cognoscit,  per  aliquas  similitudines  cognoscat. 

Decimo.  Utrum  simul  cognoscat  omnia,  quae  in  Deo  videt. 

Undecimo.  Utrum  in  statu  hujus  vitae  possit  aliquis  homo  essentiam  Dei 
videre. 

Duodecimo.  Utrum  per  rationem  naturalem  Deum  in  hac  vita  possimus 
cognoscere. 

Tertiodecimo.  Utrum  supra  cognitionem  naturalis  rationis  sit  in  praesenti 
vita  aliqua  cognitio  Dei  per  gratiam. 

ARTICULUS  I.  55 

UTRUM  ALIQUIS  INTELLECTUS   CREATUS   POSSIT   DEUM 
VIDERE  PER  ESSENTIAM. 

(i-2.  q.  ^6.  ari.  i.  corp.  et  q.  95.  art.  2.  corp.  et  5.   Coìit.  g.  cap.  /i.  ^4.  et  ^7. 
et  Ver.  q.  8.  art.  i.  et  Ouodl.  7.  art.  2.  et  Opusc.  2.  cap.  lOj.). 

Ad  primum  sic  proceditur.  Videtur,  quod  nullus  intellectus  creatus  possit 
Deum  per  essentiam  videre.  Chrysost.  enim  super  Joan.  (hom.  14.  aliqiiantul. 
aprine.)  exponens  illud,  quod  dicitur  Joan.  i.:  Deum  nemo  vidit  unquam,  sic 
dicit:  Ipsiim,  quod  est  Deus,  non  solum  Prophetae,  sed  nec  Angeli  viderunt,  nec 
Archangeli.  Quod  enim  creabilis  est  naturae,  qualiter  videre  poterit,  quod  increa- 


88  QUAESTIO    XII.    ARTICULUS    I. 

hlh  est?  Dionys.  etiam  in  i.  e.  de  Dlv.  Nomin.  (amed.  illius,  Uct.  ^ .)  loquens 
de  Deo  dicit:  Neque  sensus  est  ej'usy  neqiu  phantasia,  neque  opinio,  nec  ratio^  nec 
scientia. 

2.  Praeterea.  Omne  infinitum,  inquantum  hujusmodi,  est  ignotum:  sed 
Deus  est  infinitus,  ut  supra  ostensum  est  (q.  7.  art.  i.);  ergo  secundum  se  est 
ignotus. 

3.  Praeterea.  Intellectus  creatus  non  est  cognoscitivus,  nisi  exsistentium. 
Primum  enim,  quod  cadit  in  apprehensione  intellectus,  est  ens:  sed  Deus 
non  est  exsistens,  sed  supra  exsistentia,  ut  dicit  Dionys.  (cap.  4.  de  Div.  Nom.); 
ergo  non  est  intelligibilis,  sed  est  supra  omnem  intellectum. 

4.  Praeterea.  Cognoscentis  ad  cognitum  oportet  esse  aliquam  propor- 
tionem,  cum  cognitum  sit  perfectio  cognoscentis:  sed  nulla  est  proportio  in- 
tellectus creati  ad  Deum,  quia  in  infinitum  distant;  ergo  intellectus  creatus 
non  potest  videre  essentiam  Dei. 

Sed  contra  est,  quod  dicitur  i.  Joan    3.:   Videhimus  etim  sìcuil  est. 

Respondeo  dicendum,  quod  cum  unumquodque  sit  cognoscibile,  secundum 
quod  est  in  actu,  Deus,  qui  est  actus  purus  absque  omni  permixtione  poten- 
tiae,  quantum  in  se  est,  maxime  cognoscibilis  est.  Sed  quod  est  maxime  co- 
gnoscibile in  se,  alieni  intellectui  cognoscibile  non  est,  propter  excessum 
intelligibilis  supra  intellectum:  sicut  sol,  qui  est  maxime  visibilis,  videri  non 
potest  a  vespertilione  propter  excessum  luminis. 

Hoc  igitur  attendentes,  quidam  posuerunt,  quod  nullus  intellectus  creatus 
essentiam  Dei  videre  potest. 

Sed  hoc  inconvenienter  dicitur.  Cum  enim  ultima  hominis  beatitudo  in 
altissima  ejus  operatione  consistat,  quae  est  operatio  intellectus,  si  nunquam 
essentiam  Dei  videre  potest  intellectus  creatus,  vel  nunquam  beatitudinem 
obtinebit,  vel  in  alio  ejus  beatitudo  consistet,  quam  in  Deo:  quod  est  alienum 
a  fide.  In  ipso  enim  est  ultima  perfectio  rationalis  creaturae,  quod  est  ei  prin- 
cipium  essendi.  Intantum  enim  unumquodque  perfectum  est,  inquantum  ad 
suum  principium  attingit:  similiter  etiam  est  praeter  rationem.  In  est  enim 
homini  naturale  desiderium  cognoscendi  causam,  cum  intuetur  effectum,  et 
ex  hoc  admiratio  in  hominibus  consurgit.  Si  igitur  intellectus  rationalis  crea- 
turae pertingere  non  possit  ad  primam  causam  rerum,  remanebit  inane  de- 
siderium naturae. 

Unde  sbnpliciter  concedendum  est.,  quod  heati  Dei  essentiam  videant. 

Ad  primum  ergo  dicendum,  quod  utraque  auctoritas  loquitur  de  visione 
comprehensionis.  Unde  praemittit  Dionys.  (cit.  cap.  in  arg.)  immediate  ante 
verba  proposita,  dicens:  Omnibus  ipseest  universaliier  incomprehensihilìs,  etnee 
sensus  est,  etc.  Et  Chrysost.  (eadem  hom.  14.  parum  ante  med.)  parum  post 
verba  praedicta  subdit:  Visionem  hi  e  dicit  certissimam  Palris  considerationem,  et 
comprehensionem  tantam,  qiianiam  Pater  hàbet  de  Filio. 

Ad  secundum  dicendum,  quod  infinitum,  quod  se  tenet  ex  parte  materiae 
non  perfectae  per  formam,  ignotum  est  secundum  se,  quia  omnis  cognitio 
est  per  formam:  sed  infinitum,  quod  se  tenet  ex  parte  formae  non  limitatae 
per  materiam,  est  secundum  se  maxime  notum  :  sic  autem  Deus  est  infinitus, 
et  non  primo  modo,  ut  ex  superioribus  patet  (q.  7.  art.  1.). 

Ad  tertium  dicendum,  quod  Deus  non  sic  dicitur  non  exsistens,  quasi  nullo 
modo  sit  exsistens,  sed  quia  est  supra  omne  exsistens,  inquantum  est  suum 
esse.  Unde  ex  hoc  non  sequitur,  quod  nullo  modo  possit  cognosci,  sed  quod 
omnem  cognitionem  e.Kcedat,  quod  est  ipsum  non  comprehendi. 

Ad  Q.UARTUM  dicendum,  quod  proponìo  dìcìtur  dupli  ci  Ur.  Uno  modo  certa 
habitudo  unius  quantitatis  ad  alteram,  secundum  quod  duplum,  triplum,  et 
acquale  sunt  species  proportionis.  Alio  modo  quaelibet  habitudo  unius  ad  aite- 
rum  proportio  dicitur.  Et  sic  potest  esse  proportio  creaturae  ad  Deum,  inquan- 
cum  se  habet  ad  ipsum,  ut  effectus  ad  causam,  et  ut  potentia  ad  actum.  Et 
secundum  hoc  intellectus  creatus  proportionatus  esse  potest  ad  cognosccn- 
dum  Deum. 

ARTICULUS  II.  56 

UTRUM  ESSENTIA    DEI  AB  INTELLECTU  CREATO  PER  ALIQ.UAM 
SmiLITUDINEM  VIDEATUR. 

(4.  Disi.  4C1.  q.  2.  art.  i.  et  Vnr.  q.  8.  art.  i.  et  5.  Contr.  g.  cap.  49. 
et  Opusc.  2.  cap.  Jo^.). 

Ad  secundum  sic  proceditur.  Videtur,  quod  essentia  Dei  ab  intellectu 
creato  per  aliquam  similitudinem  videatur.  Dicitur  enim  i.  Joan.  3.:  Scimus, 
qnoìiiaìii  cani  apparueril,  siniìles  ei  eriìuus,  et  videhimus  eum,  siculi  est. 

2.  Praeterea.  August.  dicit.  9.  de  Trinit.  (cap.  11.  in  princ):  Cum  Deum 
novimus,  ft  aliqua  Dei  similitudo  in  nobis. 

3.  Praeterea.  Intellectus  in  actu  est  inteUigibile  in  actu,  sicut  sensus  iti 
nctu  est  sensibile  in  actu:  hoc  autem  non  est, nisi  inquantum informatur  sensus 
similitudine  rei  sensibilìs,  et  intellectus  similitudine  rei  intellectae;  ergo  si 
Deus  ab  intellectu  creato  videtur  in  actu,  oportet,  quod  per  aliquam  simili- 
tudinem videatur. 

Sed  contra  est  quod  dicit  August.  1 5.  de  Trinit.  (cap.  9.  parum  a  med.)  quod 
cum  Apostolus  dicit:  Videmus  nunc  per  speculum,  et  in  aenigmale:  speculi,  et 
aenigììialis  nomine  quaecumque  siniilitudincs  ah  ipso  significalae  intelligi  possimi, 
quae  accommodatae  sunt  ad  inlelligendum  Deum  :  sed  videre  Deum  per  essentiam 
non  est  visio  aenigmatica,  vel  specularis  [al,  speculativa]  :  sed  contra  eam 
dividitur  ;  ergo  divina  essentia  non  videtur  per  similitudines. 

Respokdeo  dicendum,  quod  ad  visionem  tam  sensibilem,  quam  intell^- 
ctualem  duo  requiruntur,  scilicet  virtus  visiva,  et  unio  rei  visae  cum  visu.  Non 
enim  fit  visio  in  actu,  nisi  per  hoc,  quod  res  visa  quodammodo  est  in  vidente. 
Et  in  rebus  quidem  corporalibus  apparet,  quod  res  visa  non  potest  esse  in 
vidente  per  suam  essentiam,  sed  solum  per  suam  similitudinem.  Sicut  simi- 
litudo lapidis  est  in  oculo,  per  quam  fit  visio  in  actu,  non  autem  ipsa  sub- 
stantia lapidis.  Si  autem  esset  una,  et  eadem  res,  quae  esset  principium  visivae 
virtutis,  et  quae  esset  res  visa,  oporteret  videntem  ab  illa  re  et  virtutem  visivam 
habcre,  et  formam,  per  quam  videret. 

Manifestum  est  autem,  quod  Deus  et  est  auctor  intellectivae  virtutis,  et  ab 
intellectu  videri  potest.  Et  cum  ipsa  intellectiva  virtus  creaturae  non  sit  Dei 
essentia,  relinquitur,  quod  sit  aliqua  participativa  similitudo  ipsius,  qui  est  pri- 
mus  intellectus.  Unde  et  virtus  intellectualis  creaturae  lumen  quoddam  intel- 
ligibile dicitur,  quasi  a  prima  luce  derivatum,  sive  hoc  intelligatur  de  virtute 
naturali,  sive  de  aliqua  perfectione  superaddita  gratiae,  vel  gloriae.  Requirilur 
ergo  ad  videnduni  Deum  aliqua  Dei  similitudo  ex  parte  visivae  pò tenliae,  qua  sci- 
licet intellectus  sit  efficax  ad  videndum  Deum.  Sed  ex  parte  visae  rei,  quam 
necesse  est  aliquo  modo  iiniri  videnti,  per  nullam  similitudinem  creatam  Dei  essentia 

videri  potest.  Primo  quidem,  quia,  sicut  dicit  Dionys.  i.  cap.  de  Div.  Nomin. 
(non  multum  procul  aprine):  Per  similitudines  inferioris  ordinis  rerum  nullo  modo 
superiorapossunt  cognosci.  Sicut  per  speciem  corporis  non  potest  cognosci  essentia 
rei  incorporeae.  Multo  igitur  minus  per  speciem  creatam  quamcumque  potest 
essentia  Dei  videri.  Secundo,  quia  essentia  Dei  est  ipsum  esse  ejus,  ut  supra 
ostensum  est  (q.  5.  art.  4.),  quod  nulli  formae  creatae  competere  potest.  Non 
potest  igitur  aliqua  forma  creata  esse  similitudo  repraesentans  videnti  Dei 
essentiam.  Tertio,  quia  divina  essentia  est  aliquod  incircumscriptum  continens 
in  se  supereminenter  quidquid  potest  signifìcari,  vel  intelligi  ab  intellectu 
creato.  Et  lioc  nullo  modo  per  aliquam  speciem  creatam  repraesentari  potest, 
quia  omnis  forma  creata  est  determinata  secundum  aliquam  rationem  vel 
sapientiae,  vel  virtutis,  vel  ipsius  esse,  vel  alicujus  hujusmodi.  Unde  dicere 
Deum  per  similitudinem  videri,  est  dicere  divinam  essentiam  non  videri,  quod 
est  erroneum. 

Dicendum  ergo,  quod  ad  videndum  Dei  essentiam  requiritur  aliqua  simi- 
litudo ex  parte  visivae  potentiae,  scilicet  lumen  divinae  gloriae  confortans 
intellectum  ad  videndum  Deum.  De  quo  dicitur  in  Psal.  35  :  In  lumine  tuo  vide- 
bimus  lumen.  Non  autem  per  aliquam  similitudinem  creatam  Dei  essentia  videri 
potest,  quae  ipsam  divinam  essentiam  repraesentet,  ut  in  se  est. 

Ad  primum  ergo  dicendum,  quod  auctoritas  illa  loquitur  de  similitudine, 
quae  est  per  participationem  luminis  gloriae. 

Ad  secundum  dicendum,  quod  Augustinus  ibi  loquitur  de  cognitione  Dei» 
quae  habetur  in  via. 

Ad  tertium  dicendum,  quod  divina  essentia  est  ipsum  esse.  Unde  sicut 
aliae  formae  intelligibiles,  quae  non  sunt  suum  esse,  uniuntur  intellectui  secun- 
dum aliquod  esse,  quo  informant  ipsum  intellectum,  et  faciunt  ipsum  in  actu  : 
ita  divina  essentia  unitur  intellectui  creato,  ut  intellectum  in  actu,  per  se  ipsam 
faciens  intellectum  in  actu. 


ARTICULUS  HI.  57 

UTRUM  ESSENTIA  DEI  VIDERI    POSSIT   OCULIS   CORPORALIBUS. 

(2-2.  q.  lyj.  art.  4.  et  4.  Dist.  io.  art.  4.  q.  i.  ad  j.  et  4.  Disi.  4^.  q.  2.  art.  2.), 

Ad  tertium  sic  proceditur.  Videtur,  quod  essentia  Dei  videri  possit  oculo 
corporali.  Dicitur  enim  Job  19.:  In  carne  mea  videbo  Deum,  etc.  et  42.:  Auditu 
auris  audivi  te,  nane  autem  oculus  meus  videi  te. 

2.  Praeterea.  August.  dicit.  ult.  de  Civ.  Dei,  cap.  29.  (circa  med.):  Vis  itaqne 
praepollentior  oculorum  erit  illorum,  scilicet  glorifìcatorum,  non  ut  acutius  [al. 
acrius]  videant,  quam  quidam  perhibentur  videre  serpentes,  vel  aquilae.  Quantalibet 
enim  acrimonia  cernendi  eadem  ammalia  vigeant,  nihil  aliud  possunt  videre,  quam 
corpora,  sed  ut  videant  et  incorporalia  :  quìcumque  autem  potest  videre  incor- 
poralia,  potest  elevari  ad  videndum  Deum  ;  ergo  oculus  glorificatus  potest 
videre  Deum. 

3.  Praeterea.  Deus  potest  videri  ab  homine  visione  imaginaria.  Dicitur 
enim  Isa.  6.  :  Vidi  Dominum  sedentem  super  solium,  etc.  :  sed  visio  imaginaria  a 
sensu  originem  habet,  phantasia  enim  est  motus  factus  a  sensu  secundum 
actum,  ut  dicitur  in  tertio  de  Anima  (cap.-}.  tex.  160.);  ergo  Deus  sensibili  visione 
videri  potest. 

Sed  contra  est,  quod  dicit  Augustinus  in  libro  de  Videndo  Deum  ad  Pau- 
linam  (epist.  112.  cap.  9.  in  fin.):  Deum  nemo  vidit  unquani,  vel  in  hac  vita,  siciit 
ipse  est,  vel  in  angelorum  vita,  sicut  visibilia  ista,  quae  corporali  visione  cer- 
nuntur. 

Respondeo  dicendum,  quod  impossibile  est  Deum  videri  sensu  visus,  vel  quo- 
cumque  alio  sensu,  aut  potentia  sensitivae  partis.  Omnis  enim  potentia  hujusmodi 
est  actus  corporalis  organi,  ut  infra  dicetur  (art.  seq.  et  q.  j8.).  Actus  autem 
proportionatur  ei,  cujus  est  actus.  Unde  nulla  hujusmodi  potentia  potest  se 
extendere  ultra  corporalia.  Deus  autem  incorporeus  est,  ut  supra  ostensum  est 
(q.  5.  art.  i.).  Unde  nec  sensu,  nec  imaginatione  videri  potest,  sed  solo  in- 
tellectu. 

Ad  primum  ergo  dicendum,  quod  cum  dicitur:  In  carne  mea  videho  Deum 
Salvatorem  meunt,  non  intelligitur,  quod  oculo  carnis  sitDeum  visurus,sed  quod 
in  carne  exsistens  post  resurrectionem  visurus  sit  Deum.  Similiter,  quod  di- 
citur: Nunc  oculus  meus  videi  te,  ìnlQlììgìtur  de  oculo  mentis:  sicut  ad  Ephes.  i. 
dicit  Apostolus:  Detvohis  spiritum  sapientiae  in  agnitione  ejus,  illuminatos  oculos 
cordis  vestri. 

Ad  secundum  dicendum,  quod  Augustinus  loquitur  inquirendo  in  verbis 
illis,  et  sub  conditione.  Quod  patet  ex  hoc,  quod  (ibidem)  praemittitur:  Lo/i^ti 
itaque  potentiae  alterius  é;r//«/,  scilicet  oculi  glorificati,  si  per  eos  videbitur  incor- 
porea ilìa  natura:  sed  postmodum  hoc  deterrainat  dicens:  Valde  credibile  est, 
sic  nos  visuros  mundana  tunc  corpora  coeli  novi,  et  terrae  novae,  ut  Deum  uhique 
praesentem,  et  universa  etiam  corporalia  gubernantem  clarissima  perspicuitate  vi- 
deamus,  non  sicut  nunc  invisibilia  Dei  per  ea,  quae  facta  sunt,  intellecta  conspi- 
ciuntur,  sed  sicut  homines,  inter  quos  vivetites,  motusque  vitales  exercentes  [al.  exe- 
rentes],vivimus,  mox  ut  aspicimus,  non  credinius  vivere  [al.  videre'\,  sed  videmus. 
Ex  quo  patet,  quod  hoc  modo  intelligit  oculos  glorificatos  Deum  visuros, 
sicut  nunc  oculi  nostri  vident  alicujus  vitam.  Vita  autem  non  videtur  oculo 
corporali,  sicut  per  se  visibile,  sed  sicut  sensibile  per  accidens;  quod  quidem 
a  sensu  [al.  a  visu^  non  cognoscitur,  sed  statim  cum  sensu  ab  aliqua  alia  virtute 
cognoscitiva.  Quod  autem  statim  visis  corporibus  divina  praesentia  ex  eis  co- 
gnoscatur  per  intellectum,  ex  duobus  contingit,  scilicet  ex  perspicuitate  in- 
tellectus,  et  ex  refulgentia  divinae  claritatis  in  corporibus  innovatis. 

Ad  tertium  dicendum,  quod  in  visione  imaginaria  non  videtur  Dei  es- 
sentia,  sed  aliqua  forma  in  imaginatione  formatur,  repraesentans  Deum  se- 
cundum aliquem  modum  similitudinis,  prout  in  Scripturis  divinis  divina  per 
res  sensibiles  metaphorice  describuntur. 

ARTICULUS  IV.  5S 

UTRUM  ALIQ.UIS  IXTELLECTUS  CREATUS  PER  SUA  NATURALIA 
DIVINAM  ESSENTIAM  VIDEKE   POSSIT. 

(4.  Dist.  49.  q.  2.  art.  6.  et  Ver.  q.  8.  art.  5.  et  j.  Contr.  g.  cap.  4g.  p.). 

Ad  auA.RTUM  sic  proceditur.  Videtur,  quod  aliquis  intellectus  creatus  per 
suanaturalia  divinam  essentiam  videre  possit.  Dicit  enim  Dion.4.  e.  de  Div. 
Nom.  (parumante  medium)  quod  angelus  est  speculum  purum,  dar issimum,snsci-' 
piens  totani,  sifas  est  dicere,  pulchritudinem  Dei:  sed  unumquodque  videtur,  dum 
videtur  ejus  speculum  ;  cum  igitur  angelus  per  sua  naturalia  iritelligat  seipsum, 
videtur,  quod  etiam  per  sua  naturalia  intelligat  divinam  essentiam. 


92  QUAESTIO    XII.    ARTICULUS    IV. 

2.  Praeterea.  Illud,  quod  est  maxime  visibile,  fìt  minus  visibile  nobis 
propter  defectum  nostri  visus  vel  corporalis,  velintellectualis.  Sed  intellectus 
angeli  non  patitur  aliquem  defectum:  cum  ergo  Deus  secundum  se  sit  ma- 
xime intelligibilis,  videtur,  quod  ab  angelo  sit  maxime  intelligibilis  ;  si  igitur 
alia  intelligibilia  per  sua  naturalia  intelligere  potest,  multo  magis  Deum. 

3.  Praeterea.  Sensus  corporeus  non  potest  elevari  ad  intelligendam  sub- 
stantiam  incorpoream,  quia  est  supra  ejus  naturam;  si  igitur  videre  Deum 
per  essentiam  sit  supra  naturam  cujuslibet  intellectus  creati,  videtur,  quod 
nuUus  intellectus  creatus  ad  videndum  Dei  essentiam  pertingere  possit:  quod 
est  erroneum,  ut  ex  supradictis  patet  (art.  i.  hujus.  qua&st.);  videtur  ergo,  quod 
intellectui  creato  sit  naturale  divinam  essentiam  videre. 

Sed  contra  est,  quod  dicitur  Rom.  6.:  Grafia  Dd  vita  ae.te.rna:  sed  vita 
aeterna  consistit  in  visione  divinae  essentiae,  secundum  illud  Joan.  17:  Haec 
est  vita  aeterna,  ut  co^noscant  te  solum  veruni  Deum,  etc;  ergo  videre  Dei  es- 
sentiam convenit  intellectui  creato  per  gratiam,  et  non  per  naturam. 

Respondeo  dicendum,  quod  impossibile  est,  quod  aliquis  intellectus  creatus 
per  sua  naturalia  essentiam  Dei  videat.  Cognitio  enim  contingit  secundum  quod 
cognitum  est  in  cognoscente.  Cognitum  autem  est  in  cognoscente  secundum 
modum  cognoscentis.  Unde  cujuslibet  cognoscentis  cognitio  est  secundum 
modum  suae  naturae.  Si  igitur  modus  essendi  alicujus  rei  cognitae  excedat 
modum  naturae  cognoscentis,  oportet,  quod  cognitio  illius  rei  sit  supra  na- 
turam illius  cognoscentis.  Est  autem  multiplex  modus  essendi  rerum.  Quae- 
•tlam  enim  sunt,  quorum  natura  non  habet  esse,  nisi  in  hac  materia  indivi- 
duali; et  hujusmodi  sunt  omnia  corporalia.  Quaedam  vero  sunt,  quorum 
naturae  sunt  per  se  subsistentes,  non  in  materia  aliqua,  quae  tamen  non  sunt 
suum  esse,  sed  sunt  esse  habentes.  Et  hujusmodi  sunt  substantiae  incorpo- 
reae,  quas  angelos  dicimus.  Solius  autem  Dei  proprius  modus  essendi  est, 
ut  sit  suum  esse  subsistens.  Ea  igitur,  quae  non  habent  esse,  nisi  in  materia 
individuali,  cognoscere  est  nobis  connaturale,  eo  quod  anima  nostra  per  quam 
cognoscimus,  est  forma  alicujus  materiae.  Quae  tamen  habet  duas  virtutes 
cognoscitivas.  Utia,  quae  est  actus  alicujus  corporei  organi.  Et  huic  con- 
naturale est  cognoscere  res,  secundum  quod  sunt  in  materia  individuali.  Unde 
sensus  non  cognoscit,  nisi  singularia.  Alia  vero  virtus  cognoscitiva  ejus  est 
intellectus,  qui  non  est  actus  alicujus  organi  corporalis.  Unde  per  intellectum 
connaturale  est  nobis  cognoscere  naturas,  quae  quidem  non  habent  esse,  nisi 
in  materia  individuali,  non  tamen  secundum  quod  sunt  in  materia  indivi- 
duali, sed  secundum  quod  abstrahuntur  ab  ea  per  considerationem  intelle- 
ctus. Unde  secundum  intellectum  possumus  cognoscere  hujusmodi  res  in 
universali,  quod  est  supra  facultatem  sensus.  Intellectui  autem  angelico  con- 
naturale est  cognoscere  naturas  non  in  materia  existentes,  quod  est  supra 
naturalem  facultatem  intellectus  animae  humanae  secundum  statum  praesen- 
tis  vitae,  quo  corpori  unitur.  Relinquitur  ergo,  quod  cognoscere  ipsum  esse 
subsistens  sit  connaturale  soli  intellectui  divino,  et  quod  sit  supra  facultatem 
naturalem  cujuslibet  intellectus  creati,  quia  nulla  creatura  est  suum  esse,  sed 
habet  esse  participatum.  Non  igitur  potest  intellectus  creatus  Deum  per  es- 
sentiam videre,  nisi  inquantum  Deus  per  suam  gratiam  se  intellectui  creato 
conjungit,  ut  intelligibile  ab  ipso. 

Ad  primum  ergo  dicendum,  quod  iste  modus  cognoscendi  Deum  est  an- 
gelo connaturalis,  ut  scilicet  cognoscat  eum  per  similitudinem  ejus  in  ipso 
angelo  refulgentem:  sed  cognoscere  Deum  per  aliquam  similitudinem  crea- 

tam  non  est  cognoscere  cssentiam  Dei,  ut  supra  ostensum  est  (art.  2.  hujus 
quaest.);  unde  non  sequitur,  quod  angelus  per  sua  naturalia  possit  cognoscere 
essentiam  Dei. 

Ad  secukdum  dicendum,  quod  intellectus  angeli  non  habet  defectum,  si 
defectus  accipiatur  privative,  ut  scilicet  careat  eo,  quod  habere  debet.  Si  vero 
accipiatur  negative,  sic  quaelibet  creatura  invenitur  deficiens.  Deo  comna- 
rata,  dum  non  habet  illam  excellentiani,  quae  invenitur  in  Deo. 

Ad  tertium  dicendum,  quod  sensus  visus,  quiaoninino  materialis  est,  nullo 
modo  elevar:  poiest  ad  aliquid  immateriale.  Sed  intellectus  noster,  vel  ange- 
licus,  quia  secundum  naturam  a  materia  aliqualiter  elevatus  est,  potest  ultra 
suam  naturam  per  gratiam  ad  aliquid  altius  elevari.  Et  hujus  signum  est, 
quia  visus  nullo  modo  potest  in  abstractione  cognoscere  id,  quod  in  concre- 
tione  cognoscit;  nullo  enim  modo  potest  percipere  naturam,  nisi  ut  liane. 
Sed  intellectus  noster  potest  in  abstractione  considerare,  quod  in  concretione 
cognoscit.  Etsi  enim  cognoscat  res  habentes  formam  in  materia,  tamen  re- 
solvit  compositum  in  utrumque,  et  considerai  ipsam  formam  per  se.  Et  si- 
militer  intellectus  angeli,  licet  connaturale  sit  ei  cognoscere  esse  concretuni 
in  aliqua  natura,  tamen  potest  ipsum  esse  secernere  per  intellectum,  dum 
cognoscit,  quod  aliud  €st  ipse,  et  aliud  est  suum  esse.  Et  ideo,  cum  intelle- 
ctus creatus  per  suam  naturam  natus  sit  apprehendere  formam  concretam,. 
et  esse  concretum  in  abstractione  per  modum  resolutionis  cujusdam,  potest 
per  gratiam  elevari,  ut  cognoscat  substantiam  separatam  subsistentem,  et 
esse  separatum  subsistens. 

ARTICULUS  V.  5^ 

UTRUM  INTELLECTUS   CREATUS  AD  VIDENDUM  DEI  ESSENTIAM 
ALIQ.UO  CREATO  LUMINE  INDIGEAT. 

(5.  Conti:  g.  cap.  ji.  p.  et  )).  et  Opus.  2.  cap.  loj.  et  5.  Dist.  14.  art.  i.  q.  2.  ad  j, 
et  4.  Dist.  4g.  q.  2.  art.  7.  et  Veri.  q.  S.  art.  5.  ad  6.). 

Ad  qijixtum  sic  proceditur.  Videtur,  quod  intellectus  creatus  ad  viden- 
dum  essentiam  Dei,  aliquo  lumine  creato  non  indigeat.  Illud  enim,  quod  est 
per  se  luciduni  in  rebus  sensibilibus,  aho  lumine  non  indiget,  ut  videatur;. 
ergo  nec  in  intelUgibilibus:  sed  Deus  est  lux  intelligibilis;  ergo  non  videtur 
per  aliquod  lumen  creatum. 

2.  Praeterea.  Cum  Deus  videtur  per  medium,  non  videtur  per  suam  es- 
sentiam: sed  cum  videtur  per  aliquod  lumen  creatum,  videtur  per  medium;, 
ergo  non  videtur  per  suam  essentiam. 

3.  Praeterea.  Illud,  quod  est  creatum,  nihil  prohibet  aHcui  creaturae 
esse  naturale.  Si  ergo  per  aliquod  lumen  creatum  Dei  essentia  videtur,  po- 
terit  illud  lumen  esse  naturale  alieni  creaturae:  et  ita  illa  creatura  non  indi- 
gebit  ahquo  alio  lumine  ad  videndum  Deum:  quod  est  impossibile.  Non  est 
ergo  necessarium,  quod  omnis  creatura  ad  videndum  Dei  essentiam  lumen 
superadditum  requirat. 

Sed  contra  est,  quod  dicitur  in  Psalm.  35.:  In  lumine  tuo  uidehimus  lumen. 

Respondeo  dicendum,  quod  omne,  quod  elevatur  ad  aliquid,  quod  excedit 
suam  naturam,  oportet,  quod  disponatur  aliqua  dispositione,  quae  sit  supra 
suam  naturam:  sicut,  si  aer  debeat  accipere  formam  ignis,  oportet,  quod  di- 

sponatur  aliqua  dispositione  ad  talem  formam.  Cum  autem  aliquis  intelle- 
ctus  creatus  videt  Deum  per  essentiam,  ipsa  essentia  Dei  fit  forma  intelligi* 
bilis  intellectus.  Unde  oportd,  quod  aliqua  dispositio  supernaturalis  ei  superaddatur 
ad  hoc,  quod  elevetur  in  iantam  suhlimitatem.  Cum  igitur  virtus  naturalis  intel- 
lectus creati  non  sufficiat  ad  Dei  essentiam  videndam,  ut  ostensum  est  (art. 
praec),  oportet  quod  ex  divina  gratia  superaccrescat  ei  virtus  intelligendi.  Et 
hoc  augmentum  virtutis  intellectivae  illuminationem  intellectus  vocamus,  sicut 
et  ipsum  intelligibile  vocatur  lumen,  vel  lux.  Et  istud  est  lumen,  de  quo  dici- 
tur  Apoc.  21.  quod  claritas  Dei  illuminabit  eam,  scilicet  societatem  beatorum 
Deum  videntium.  Et  secundum  hoc  lumen  efficiuntur  deiformes,  idest  Deo 
similes,  secundum  illud  i.  Joan.  3.:  Cum  apparuerit,  simiUs  ei  crimus,  eividebi- 
vius  eum,  siculi  est. 

Ad  primum  ergo  dicendum,  quod  lumen  creatum  est  necessarium  ad  vi- 
dendum  Dei  essentiam,  non  quod  per  hoc  lumen  Dei  essentia  intelligibilis 
fiat,  quae  secundum  se  intelligibilis  est,  sed  ad  hoc,  quod  intellectus  fiat 
potens  ad  intelligendum  per  modum,  quo  potentia  fit  potentior  ad  operan- 
dum  per  habitum.  Sicut  etiam  et  lumen  corporale  necessarium  est  in  visu 
exteriori,  inquantum  facit  medium  transparens  in  actu,  ut  possit  moveri  a 
colore. 

Ad  secundum  dicendum,  quod  lumen  istud  non  requiritur  ad  videndum 
Dei  essentiam  quasi  similitudo,  in  qua  Deus  videatur,  sed  quasi  perfectio 
quaedam  intellectus  confortans  ipsum  ad  videndum  Deum.  Et  ideo  potest 
dici,  quod  non  est  medium,  in  quo  Deus  videatur,  sed  sub  quo  videtur.  Et 
hoc  non  tollit  immediatam  visionem  Dei. 

Ad  tertium  dicendum,  quod  dispositio  ad  formam  ignis  non  potest  esse 
naturahs,  nisi  habenti  formam  ignis.  Unde  lumen  gloriae  non  potest  esse 
naturale  creaturae,  nisi  creatura  esset  naturae  divinae,  quod  est  impossi- 
bile. Per  hoc  enim  lumen  fit  creatura  rationahs  deiformis,  ut  dictum  est  (in 
corp.  art). 

ARTICULUS  VI.  60 

UTRUM  VIDENTIUM  ESSENTIAM  DEI  UNUS  ALIO   PERFECTIUS  VIDEAT. 
(4.  Dist  49.  q.  2.  art.  4.  et  5.  Contr.  g.  cap.  )6.). 

Ad  sextum  sic  proceditur.  Videtur,  quod  videntium  essentiam  Dei  unus 
alio  perfectius  non  videat:  dicitur  enim  i.  Joan.  3.:  Videbimus  euiUj  siculi  est 
sed  ipse  uno  modo  est;  ergo  uno  modo  videbitur  ab  omnibus,  non  ergo  per- 
fectius, et  minus  perfecte. 

2.  Praeterea.  Aug.  dicit  in  1.  83.  QQ..  (q.  p.)  quod  unam  rem  non  potest 
unus  alio  plus  intelligere  :  sed  omnes  vldentes  Deum  per  essentiam  intelligunt 
Dei  essentiam:  intellectu  enim  videtur  Deus,  non  sensu,  ut  supra  habitum 
estuar/. 5.  hujus  quaest.);  ergo  videntium  divinam  essentiam  unus  alio  non  cla- 
rius  videt. 

3.  Praeterea.  Quod  aliquid  altero  perfectius  videatur,  QKduohus  contin- 
gere potest,  vel  ex  parte  objecli  visibilis,  vei  ex  parte  potenUae  visivae  vidcntis. 
Ex  parte  autem  objecti  per  hoc,  quod  objectum  perl'ectius  in  vidcnte  reci- 
pitur,  sciUcet  secundum  perfectiorcm  siniilitudmem,  quod  in  proposito  locum 
non  habet.  Deus  enim  non  per  aliquam  similitudincm,  sed  per  ejus  essen- 

tiam  praesens  est  intellectui  essentiam  ejus  videnti.  Relinquitur  ergo,  quod  si 
unus  alio  perfectius  eum  vìdeat,  hoc  sit  secundum  differentiam  potentiae  in- 
ttillectivae.  Et  ita  sequitur,  quod  cujus  potentia  intellectiva  naturaliter  est  su- 
blimior,  clarius  eum  vìdeat,  quod  est  inconveniens,  cum  hominibus  promit- 
tatur  in  beatitudine  aequalitas  angelorum. 

Sed  contra  est,  quod  vita  aeterna  in  visione  Dei  consìstit,  secundum 
illud  Joann.  17.:  Haec  est  vita  aeterna,  etc.  ;  ergo,  si  omnes  aequaliter  Dei  es- 
sentiam vident  in  vita  aeterna,  omnes  erunt  aequales,  cujus  contrarium  dicit 
Apost.  I.  ad  Cor.  15.:  Stella  diff&rt  a  stella  in  claritate. 

Respondeo  dicendum,  quod  videntium  Deum  per  essentiam  unus  alio  per- 
fectius eum  videbii.  Quod  quidem  non  erit  per  aliquam  Dei  similitudinem  per- 
fectiorem  in  uno,  quam  in  alio,  cum  illa  visio  non  sit  futura  per  aliquam  si- 
militudinem, ut  ostensum  est  (art.  2.  hujus  qiiaesl.).  Sed  hoc  erit  per  hoc,  quod 
intellectus  unìus  habebit  majorem  virtutem,  seu  facultatem  ad  videndum 
Deum,  quam  alterius.  Facultas  autem  videndi  Deum  non  competit  intellectui 
creato  secundum  suam  naturam,  sed  per  lumen  gloriae,  quod  intellectum  in 
quadam  deiformitate  constituit,  ut  ex  superioribus  patet  (art.  praec). 

Unde  intellectus  plus  participans  de  lumine  gloriae  perfectius  Deum  vi- 
debit.  Plus  autem  participabit  de  lumine  gloriae,  qui  plus  habet  de  cantate, 
quia  ubi  est  major  caritas,  ibi  est  majus  desiderium.  Et  desiderium  quodam- 
modo  facit  desiderantem  aptum,  et  paratum  ad  susceptionem  desiderati.  Unde 
qui  plus  habebit  de  cantate,  perfectius  Deum  videbit,  et  beatior  erit. 

Ad  primum  ergo  dicendum,  quod,  cum  dicitur,  videbimus  eum,  siculi  est, 
hoc  adverbium,  sicutì,  determinat  modum  visionis  ex  parte  rei  visae,  ut  sit 
sensus  :  Videbimus  eum  ita  esse,  sicuti  est,  quia  ipsum  esse  ejus  videbimus, 
quod  est  ejus  essentia.  Non  autem  determinat  modum  visionis  ex  parte  videntis 
ut  sit  sensus,  quod  ita  erit  perfectus  modus  videndi,  sicut  est  in  Deo  perfe- 
ctus  modus  essendi. 

Et  per  hoc  etiam  patet  solutio  ad  secundum.  Cum  enim  dicitur,  quod 
rem  unam  unus  alio  melius  non  intelligit,  hoc  habet  veritatem,  si  referatur 
ad  modum  rei  intellectae,  quia  quicumque  intelligit  rem  esse  aliter,  quam 
sit,  non  vere  intelligit  :  non  autem  si  referatur  ad  modum  intelligendi,  quia 
intelligere  unius  est  perfectius,  quam  intelligere  alterius. 

Ad  tertium  dicendum,  quod  diversitas  videndi  non  erit  ex  parte  objecti, 
quia  idem  objectum  omnibus  praesentabitur,  scilicet  Dei  essentia,  nec  ex  di- 
versa participatione  objecti  per  differentes  similitudines,  sed  erit  per  diversam 
facultatem  intellectus,  non  quidem  naturalem,  sed  gloriosara,  ut  dictum  est 
(in  corp.  art.). 

ARTICULUS    VII.  61 

UTRUM     VIDENTES    DEUM    PER    ESSENTIAM    IPSUM    COMPREHENDANT. 

(2.  Dist.  9.  art.  2.  ad  5.  et  5.  Contr.  g.  cap.  ;;.  et  Ver.  q.  8.  art.  2.). 

Ad  septimum  sic  proceditur.  Videtur,  quod  videntes  Deum  per  essentiam 
ipsum  comprehendant.  Dicit  enim  Apost.  Phil.  5.  :  Sequor  autem,  si  quomodo 
comprehendam.  Non  autem  frustra  sequebatur.  Dicit  enim  ipse  i.  Corinth.  9.  : 
Sic  curro,  non  quasi  in  incerium.  Ergo  ipse  comprehendit,  et  eadem  ratione 
alii,  quos  ad  hoc  invitat  dicens  (ibid.)  :  Sic  currite,  ut  comprehendatis. 

2.  Praeterea.  Ut  dicit  August.  in  lìb.  de  Vidcndo  Dc-.im  ad  Paulinani 
(Epist.  112.  cap.  9.  in  princ):  Illud  comprehcndiUcr.  quod  ita  lotum  vìdelur,  ut  nVuil 
ejus  lateat  videntem  :  sed  si  Deus  per  essentiam  videtur,  totus  videmr,  et  uiliil 
ejus  latet  videntem,  cum  Deus  sit  simplex;  ergo  a  quocumque  videtur  per  es- 
sentiam, comprehenditur. 

Si  dicatur,  quod  videtur  totus,  sed  non  totaliter  :  contra.  Totaliter  vel 
dicit  modum  videntis,  vel  modum  rei  visae:  sed  ille,  qui  videt  Deum  per 
essentiam,  videt  eum  totaliter,  si  significetur  modus  rei  visae,  quia  videt  eum 
sicuti  est,  ut  dictum  est  (art.  praec.  ad  i.),  similiter  videt  eum  totaliter,  si  si- 
gnificetur modus  videntis,  quia  tota  virtute  sua  intellectus  Dei  essentiam  vi- 
debit:  quilibet  ergo  videns  Deum  per  essentiam  totaliter  eum  videbit;  ergo 
eum  comprehendet. 

Sed  contra  est,  quod  dicitur  Hier.  32.:  Fortissime,  magne,  potens,  Domimis 
exercituiim  nomen  tibi,  magnus  Consilio,  et  incomprehensihilis  cogitata;  ergo  com- 
prehendi  non  potest. 

Respondeo  dicendum,  qjod  comprehendere  Deum  impossibile  est  cuicumque  iti' 
tellectui  creato,  attingere  vero  mente  Deum  qualitercumque  magna  est  beati- 
tudo,  ut  dicit  August.  (ser.  ^S.  de  Verh.  Domìni  cap.  5.  cir.  med.). 

Ad  cujus  evidentiam  sciendum  est,  quod  illud  comprehenditur,  quod  per- 
fecte  cognoscitur;  perfecte  autem  cognoscitur,  quod  tantum  cognoscitur,  quan- 
tum est  cognoscibile.  Unde  si  id,  quod  est  cognoscibile  per  scientiam  demon- 
strativam,  opinione  teneatur  ex  aliqua  ratione  probabili  concepta,  non  com- 
prelienditur  :  puta,  si  hoc,  quod  est  triangulum  habere  tres  angulos  aequales 
duobus  rectis,  aliquis  sciat  pei  demonstrationem,  comprehendit  illud.  Si  vero 
aliquis  ejus  opinionem  accipiat  probabiliter  per  hoc,  quod  a  sapientibus,  vel 
pluribus  ita  dicitur,  non  comprehendet  ipsum,  quia  non  pertingit  ad  illum 
perfectum  modum  cognitionis,  quo  cognoscibilis  est.  NuUus  autem  intellectus 
creatus  pertingere  potest  ad  illum  perfectum  modum  cognitionis  divinae  es- 
sentiae,  quo  cognoscibile  est,  quod  sic  patet.  Unumquodque  enim  sic  cogno- 
scibile est,  secundum  quod  est  ens  actu.  Deus  igitur,  cujus  esse  est  infinitum, 
ut  supra  ostensum  est  (q.  7.  art.  2.),  infinite  cognoscibilis  est.  Nullus  autem 
intellectus  creatus  potest  Deum  infijiite  cognoscere.  Intantum  emm  intellectus 
creatus  divinam  essentiam  perfectius,  vel  minus  perfecte  cognoscit,  inquantum 
majori,  vel  minori  lumine  gloriae  perfunditur.  Cum  igitur  lumen  gloriae  crea- 
tum  in  quocumque  intellectu  creato  receptum  non  possit  esse  infinitum,  im- 
possibile est,  quod  aliquis  intellectus  creatus  Deum  infinite  cognoscat;  unde 
impossibile  est,  quod  Deum  comprehendat. 

Ad  primum  ergo  dicendum,  quod  comprehensio  dicitur  dupliciter.  Uno  modo 
stricte,  et  proprie,  secundum  quod  aliquid  includitur  in  comprehendente.  Et 
sic  nullo  modo  Deus  comprehenditur,  nec  intellectu,  nec  aliquo  alio,  quia 
cum  sit  infinitus,  nullo  finito  includi  potest,  ut  aliquid  finitum  eum  infinite 
capiat,  sicut  ipse  infinitus  est.  Et  sic  de  comprehensione  nunc  quaeritur.  Alio 
modo  comprehensio  largius  sumitur,  secunuum  quod  comprehensio  insecu- 
tioni  opponitur.  Qui  enim  attingi:  aliquem,  quando  jam  tenet  ipsum,  com- 
prehendere eum  dicitur.  Et  sic  Deus  comprehenditur  a  beatis,  secundum  illud 
Cant.  3.-  Tema  eum.,  nec  dimiHani.  Et  sic  intelliguntur  auctorltatcs  Apostoli  de 
comprehensione.  Et  hoc  modo  comprehensio  est  una  de  tribus  doiibus  auiniac, 
quae  respondet  spcl,  sicut  visio  fidci,  et  fruitio  charitati.  Non  enim  apud  nos 
omne,  quod  videtur,  jam  tcnctui,  vel  habetur,  quia  vidcntur  interdum  distantia  ; 
vel  qu.ic  non  sunt  in  potestà  e  uosira.  i^cquc  r.erum  omnibus,  quac  liahcmjs, 

fruimur:  vel  quia  non  delectamur  in  eis:  vel  quìa  non  sunt  ultlmus  finis  de- 
siderii  nostri,  ut  desiderium  nostrum  impleant,  et  quietent.  Sed  haec  tria  ha- 
bent  beati  in  Deo:  quia  et  vident  ipsum,  et  videndo  tenent  sibi  praesentem, 
in  potestate  habentes  semper  eum  videre:  et  tenentes  fruuntur,  sicut  ultimo 
fine  desiderium  ìmplente. 

Ad  secundum  dicendum,  quod  non  propter  hoc  Deus  incomprehensibilis 
dicitur,  quasi  aliquid  ejus  sit,  quod  non  videatur:  sed  quia  non  ita  perfecte 
videtur,  sicut  vìsibilis  est:  sicut  cum  aliqua  demonstrabilis  propositio  per  ali- 
quam  probabìlem  rationem  cognoscitur,  non  est  aliquid  ejus,  quod  non  co- 
gnoscatur,  nec  subjectum,  nec  praedicatum,  nec  compositio,  sed  tota  non  ita 
perfecte  cognoscitur,  sicut  cognoscibilis  est.  Unde  Augustin.  (loco  citai,  in 
argument.)  defìniendo  comprehensionem  dicit,  quod  totum  comprehenditur 
videndo,  quod  ita  videtur,  ut  nihil  ejus  lateat  videntem,  aut  cujus  fines  cir- 
cumspici,  vel  circumscribi  possunt:  tunc  enim  fines  alicujus  circumspiciuntur, 
quando  ad  finem  in  modo  cognoscendi  illam  rem  pervenitur. 

Ad  tertium  dicendum,  quod  totaliter  dicit  modum  objecti:  non  quidem 
ita,  quod  totus  modus  objecti  non  cadat  sub  cognitione,  sed  quia  modus  objecti 
non  est  modus  cognoscentis.  Q.ui  igitur  videt  Deum  per  essentiam,  videt  hoc 
in  eo,  quod  infinite  exsistit,  et  infinite  cognoscibilis  est.  Sed  hic  infinitus  modus 
non  competit  ei,  ut  scilicet  ipse  infinite  cognoscat.  Sicut  aliquis  probabiliter 
scire  potest  aliquam  propositionem  esse  demonstrabilem,  licet  ipse  eam  de- 
monstrative  non  cognoscat. 

ARTICULUS  Vili.  62 

UTRUM    VIDENTES    DEUM    PER  ESSENTIAM    OMNIA    IN  DEO   VIDEANT. 

(4.Dist.4g.  q.  2. art. ^.  Veri.  q.S.  art. 4. et  20.  art.  4. et ^.  ^.Contr.  g.  c.^S.et ^g.). 

Ad  octavum  sic  proceditur.  Videtur,  quod  videntes  Deum  pe  essentiam 
omnia  in  Deo  videant:  dicit  enim  Gregor.  in  4.  Dialog.  (cap.  jj  in  fin.  ei  1. 
2.  Mor.  e.  ^.)  :  Quid  est,  quod  non  videant,  ani  videntem  omnia  vident?  [al.  quid 
est,  quod  ibi  nesciant,  qui  scieniem  o?nnia  sciunt?].  Sed  Deus  est  videns  omnia; 
ergo  qui  vident  Deum,  omnia  vident. 

2.  Item.  Q.uicumque  videt  speculum,  vìdei  ea.  quae  in  speculo  resplen- 
dent:  sed  omnia  quaecumque  fiunt,  vel  fieri  pos--'irt,  in  Deo  resplendent, 
sicut  in  quodam  speculo:  ipse  enim  omnia  in  seipso  cogno«<cit;  ergo  qui- 
cumque  videt  Deum,  videt  omnia,  quae  sunt,  et  quae  fieri  pcssunt. 

3.  Praeterea.  Qui  intelligit  id,  quod  est  majus,  potest  intellit^ere  minima, 
ut  dicitur  3.  de  Anima  (cap.  4.  tex.  y.)  :  sed  omnia,  quae  Deus  facii,  vel  facere 
potest,  sunt  minus,  quam  ejus  essentia  ;  ergo  quicumque  intelligit  Deum,  potest 
intelligere  omnia,  quae  Deus  facit,  vel  facere  potest. 

4.  Praeterea.  Rationalis  creatura  omnia  naturaliter  scire  desiderat.  Si 
igitur  videndo  Deum  non  omnia  sciat,  non  quietatur  ejus  naturale  desiderium: 
et  ita  videndo  Deum  non  erit  beata,  quod  est  inconveniens;  videndo  igitur 
Deum  omnia  scit. 

Sed  contra  est,  quod  angeli  vident  Deum  per  essentiam  et  tamen  non 
omnia  sciunt.  Inferiores  enim  angeli  purgantur  a  superiorihus  a  nescientia,  ut 
dicit  Dion.  7.  e.  Coelest.  hierar.  (a  med.).  Ipsi  etiam  nesciunt  futura  contingen- 
tia,  et  cogitationes  cordium:  hoc  enim  solius  Dei  est;  non  ergo  quicumque 
vident  Dei  essentiam,  vident  omnia. 

S.  Thomae   Summe   Theologiea.  Voi.  I.  g 


98  QUAESTIO    Xri.    ARTICULUS    Vili. 

Respoxdeo  dicendum,  quod  intelhctus  creatus  videndo  divinam  essentiam  non 
videi  in  ipsa  omnia,  qiiae  facit  Deus,  velfacere  potest.  Manifestum  est  enim,  quod 
sic  aliqua  videntur  in  Deo,  secundum  quod  sunt  in  ipso.  Omnia  autem  alia 
sunt  in  Deo,  sicut  effectus  sunt  virtute  in  sua  causa.  Sic  igitur  videntur  omnia 
in  Deo,  sicut  effectus  in  sua  causa.  Sed  manifestum  est,  quod  quanto  aliqua 
causa  perfectius  videtur,  tanto  plures  ejus  effectus  in  ipsa  videri  possunt.  Qui 
enim  habet  intellectum  elevatum,  statim  uno  principio  demonstrativo  propo- 
sito, ex  ipso  multarum  conclusionum  cognitionem  accipit,  quod  non  convenit 
ei,  qui  debilioris  intellectus  èst,  sed  oportet,  quod  ei  singula  explanentur,  lUe 
igitur  intellectus  potest  in  causa  cognoscere  omnes  causae  effectus,  et  omnes 
rationes  effectuum,  qui  causam  totaliter  comprehendit.  Nullus  autem  intel- 
lectus creatus  totaliter  Deum  comprehendere  potest,  ut  ostensum  est  (art. 
praec);  nullus  igitur  intellectus  creatus  videndo  Deum  potest  cognoscere 
omnia,  quae  Deus  facit,  vel  potest  facere.  Hoc  enim  esset  comprehendere 
ejus  virtutem:  sed  horum,  quae  Deus  facit,  vel  facere  potest,  tanto  aliquis 
intellectus  plura  cognoscit,  quanto  perfectius  Deum  videt. 

Ad  PRiMUM  ergo  dicendum,  quod  Greg.  loquitur  quantum  ad  sufficien- 
tiam  objecti,  scilicet  Dei,  quod,  quantum  in  se  est,  suffìcienter  continet  omnia, 
et  demonstrat.  Non  tamen  sequitur,  quod  unusquisque  videns  Deum  omnia 
cognoscat:  quia  non  perfecte  comprehendit  ipsum. 

Ad  secundum  dicendum,  quod  videns  speculum,  non  est  necessarium, 
quod  omnia  in  speculo  videat,  nisi  speculum  visu  suo  comprehendat. 

Ad  tertium  dicendum,  quod,  licet  majus  sit  videre  Deum,  quam  omnia 
alia:  tamen  majus  est  videre  sic  Deum,  quod  omnia  in  eo  cognoscantur,  quam 
videre  sic  ipsum,  quod  non  omnia,  sed  pauciora,  vel  plura  cognoscantur  in 
eo.  Jam  enim  ostensum  est  (in  corp.  art.)  quod  multitudo  cogniiorum  in  Deo 
consequitur  modum  videndi  ipsum,  vel  magis  perfectum,  vel  minus  perfectum. 

Ad  Q.UARTUM  dicendum,  quod  naturale  desiderium  rationalis  creaturae  est 
ad  sciendum  omnia  illa,  quae  pertinent  ad  pcrfectionem  intellectus  :  et  haec 
sunt  species,  et  genera  rerum,  et  rationes  earum,  quae  in  Deo  videbit  quilibet 
videns  essentiam  divinam.  Cognoscere  autem  alia  singularia,  et  cogitata,  et 
facta  eorum,  non  est  de  perfectione  intellectus  creati:  nec  ad  hoc  ejus  natu- 
rale desiderium  tendit:  nec  iterum  cognoscere  illa,  quae  nondum  sunt,  sed 
fieri  a  Deo  possunt.  Si  tamen  solus  Deus  videretur,  qui  est  fons,  et  principium 
totius  esse,  et  veritatis,  ita  repleret  naturale  desiderium  sciendi,  quod  nihil 
aliud  quaereretur:  et beatus esset.  Unde  dicit  August.  5.  ConL(cap. 4.in princ.)  : 
Infelix  homo,  qui  scit  omnia  illa,  scilicet  creaturas,  te  atiteni  nescit  ;  heatus  autem, 
qui  te  scit,  etiam  si  illa  nesciai.  Qui  vero  Z^^,  et  illa  novit,  non  propter  illa  heatior 
ù')tf  sed  propter  te  solum  heaius. 

ARTICULUS  IX.  63 

UTRUM  EA,  QUAE  VIDENTUR  IN  DEO  A  VIDENTIBUS  DIVINAM  ESSENTIAM, 
PER    ALIQ.UAS    SIMILITUDINES    VIDEANTUR. 

^1-2.  q.  lyy  art.  4.  et^.  Disi.  14.  art.  i.  q.^.  corp.  et  4.  Dist.  49.  q.  2.  art.  i.  e. 
et  ad  5.  et  Veri.  q.  S.  art.  ^.   et  q.  io.  art.  2.  corp.). 

Ad  nonum  sic  proceditur.  Videtur,  quod  ea,  quae  videntur  in  Deo  a  vi- 
d.iatibus  divinam  essentiam,  per  aliquas  similitudines  videantur.  Omnis  enim 

cognitio  est  per  assimilationem  cognoscentis  ad  cognitum:  sic  enim  intellectus 
in  actu  fit  intellectum  in  actu,  et  sensus  in  actu  sensibile  in  actu,  inquantum  ejus 
similitudine  informatur,  ut  pupilla  similitudine  coloris;  sì  igitur  intellectus  vi- 
dentis  Deum  per  essentiam  intelligat  in  Deo  aliquas  creaturas,  oportet,  quod 
€arum  similitudinibus  informetur. 

2.  Praeterea.  Ea,  quae  prius  vidimus,  memoriter  tenemus:  sed  Paulus 
videns  in  raptu  essentiam  Dei,  ut  dicit  Aug.  12.  super  Gen.  ad  lit.  (cap.  28. 
et  ^4.),  postquam  desiit  essentiam  Dei  videre,  recordatus  est  multorum,  quae 
in  ilio  raptu  viderat:  unde  ipse  dicit,  quod  audivit  arcana  verba,  quae  non 
licei  homini  loqiii,  2.  Cor.  12.;  ergo  oportet  dicere,  quod  aliquae  sirailitudines 
eorum,  quae  recordatus  est,  in  ejus  intellectu  remanserint:  et  eadem  ratione, 
quando  praesentialiter  videbat  Dei  essentiam,  eorum,  quae  in  ipsa  videbat, 
aliquas  similitudines,  vel  species  habebat. 

Sed  contra  est,  quod  per  unam  speciem  videtur  speculum,  et  ea,  quae 
in  speculo  apparenti  sed  omnia  sic  videntur  in  Deo,  sicut  in  quodam  speculo 
intelligibili;  ergo,  si  ipse  Deus  non  videtur  per  aliquam  similitudinem,  sed 
persuam  essentiam,  nec  ea,  quae  in  ipso  videntur,  per  aliquas  similitudines, 
sive  species  videntur. 

Respondeo  dicendum,  quod  videntes  Deum  per  suam  essentiam  ea,  quae  in 
ipsa  essentia  Dei  videiit,  non  vident  per  aliquas  species,  sed  per  ipsam  usseniiayn 
divinavi  intelìectui  eorum  unitam.  Sic  enim  cognosciturunumquodque,  secundum 
quod  similitudo  ejus  est  in  cognoscente:  sed  hoc  contingit  dupliciter.  Cum  enim 
quaecumque  uni,  et  eidem  sunt  similia,  sibi  invicem  sint  similia,  virtus  cogno- 
sdtiva  dupliciter  assimilari  potest  alieni  cognoscibili.  Uno  modo  secundum  se, 
quando  directe  ejus  similitudine  informatur.  Et  tunc  cognoscitur  illud  secun- 
dum se.  Alio  modo,  secundum  quod  informatur  specie  alicujus,  quod  est  ei 
simile.  Et  tunc  non  dicitur  res  cognosci  in  seipsa,  sed  in  suo  simili.  Alia  enim 
est  cognitio,  qua  cognoscitur  aliquis  homo  in  seipso,  et  alia,  qua  cognoscitur 
in  sua  imagine.  Sic  ergo  cognoscere  res  per  earum  simiHtudines  in  cogno- 
scente exsistentes  est  cognoscere  eas  in  seipsis,  seu  in  propriis  naturis:  sed 
cognoscere  eas,  prout  earum  similitudines  praeexsistunt  in  Deo,  est  videre  eas 
in  Deo.  Et  hae  duae  cognitiones  difFerunt.  Unde  secundum  illam  cognitio- 
nem,  qua  res  cognoscuntur  a  videntibus  Deum  per  essentiam  in  ipso  Deo, 
non  videntur  per  aliquas  similitudines  alias,  sed  per  solam  essentiam  divinam 
intellectui  praesentem,  per  quam  et  Deus  videtur. 

Ad  primum  ergo  dicendum,  quod  intellectus  creatus  videntis  Deum  assi- 
milatur  rebus,  quae  videntur  in  Deo,  inquantum  unitur  essentiae  divinae,  in 
qua-  rerum  omnium  similitudines  praeexsistunt. 

Ad  secundum  dicendum,  quod  ahquae  potentiae  cognoscitivae  sunt,  quae 
ex  speciebus  primo  conceptis  alias  formare  possunt.  Sicut  imaginatioex  prae- 
conceptis  speciebus  montis  et  auri  format  speciem  montis  aurei:  et  intelle- 
ctus ex  praeconceptis  speciebus  generis,  et  differentiae  format  rationem  spe- 
cie!: et  similiter  ex  similitudine  imaginis  formare  possumus  in  nobis  simili- 
tudinem ejus,  cujus  est  imago.  Et  sic  Paulus,  vel  quicumque  alius  videns 
Deum  ex  ipsa  visione  essentiae  divinae  potest  formare  in  se  similitudines 
rerum,  quae  in  essentia  divina  videntur;  quae  remanserunt  in  Paulo,  etiam 
postquam  desiit  Dei  essentiam  videre.  Ista  tamen  visio,  qua  videntur  res  per 
hujusmodi  species  sic  conceptas,  est  alia  a  visione,  qua  videntur  res  in  Deo^ 

ARTICULUS  X.  64 

UTRUM  VIDENTES  DEUiM  PER   ESSENTIAM  SIMUL  VIDEANT 
OMNIA,   Q.UAE  IN  IPSO  VIDENT. 

(De  bis  etiam  Contr.  g.  Uh.  5.  cap.  ^^.). 

Ad  decimum  sic  proceditur.  Videtur,  quod  videntes  Deum  per  essentla  a 
non  simul  videant  omnia,  quae  in  ipso  vident.  Quia  secundum  Philos.  (2.  Te  0. 
cap.  4.  in  princ.)  contingit  multa  scire,  iutdligere  vero  unum:  sed  ea,  quae  vi- 
dentur  in  Deo,  intelliguntur;  intellectu  enim  videtur  Deus;  ergo  non  con» 
tingit  a  videntibus  Deum  simul  multa  videri  in  Deo. 

3.  Praeterea.  August.  dicit  8.  super  Gen.  ad.  lit.  (cap.  22.  et  2^.)  quod 
Deus  movet  creaturam  spiritualdm  per  ienipus,  hoc  est  per  intelligentiam,  et 
afFectionem:  sed  creatura  spiritualis  est  Angelus,  qui  Deum  videt;  ergo 
videntes  Deum  successive  intelligunt,  et  afficiuntur;  tempus  enim  successio- 
nem  importat. 

Sed  contra  est,  quod  August.  dicit  15.  de  Trin.  (cap.  16.  cir.fin.):  Non 
erunt  voluhiles  nostrae  cogitationes  ah  aliis  in  alia  eiintes,  atqiie  redeuntes:  sei 
omnem  scientiam  nostrani  uno  simul  conspectu  videbimus. 

Respondeo  dicendum,  quod  ea,  quae  videntur  in  Verbo,  non  successive,  sed 
simul  videntur.  Ad  cujus  evidentiam  considerandum  est,  quod  ideo  nos  simul 
non  possumus  multa  intelligere,  quia  multa  per  diversas  species  intelligimus^ 
diversis  autem  speciebus  non  potest  intellectus  unius  simul  actu  informar! 
ad  intelligendum  per  eas;  sicut  nec  unum  corpus  potest  simul  diversis  figuris 
figurari  [al.  formari].  Unde  contingit,  quod  quando  aliqua  multa  una  specie 
intelligi  possunt,  simul  intelliguntur.  Sicut  diversae  partes  alicujus  totius,  si 
singulae  propriis  speciebus  intelligantur,  successive  intelliguntur  et  non  simul. 
Si  autem  omnes  intelligantur  una  specie  totius,  simul  intelligentur.  Ostensum 
est  autem  (art.  praec.)  quod  ea,  quae  videntur  in  Deo,  non  videntur  singuhi 
per  suas  similitudines,  sed  omnia  per  unam  essentiam  Dei.  Unde  simul,  et 
non  successive    videntur. 

Ad  primum  ergo  dicendum,  quod  sic  unum  tantum  intelligimus,  inquan- 
tum una  specie  intelligimus.  Sed  multa  una  specie  intellecta  simul  intelli- 
guntur. Sicut  in  specie  hominis  intelligimus  animai,  etrationale:  et  in  specie 
domus  parietem,  et  tectum. 

Ad  secundum  dicendum,  quod  Angeli,  quantum  ad  cognitionem  natu- 
ralem,  qua  cognoscunt  res  per  species  diversas  eis  inditas,  non  simul  omnia 
cognoscunt.  Et  sic  moventur  secundum  intelligentiam  per  tempus,  sed  se- 
cundum quod  vident  res  in  Deo,  simul  eas  vident. 

ARTICULUS  XI.  6s 

UTRUM   ALIQ.UIS   IN   HAC  VITA  POSSIT  VIDERE  DEUM  PER  ESSENTIAM. 

(1-2.  q.  j-.  art.  j.  corp.  et  4.  Dist.  4C).  q.  2.  art.  7.  et  Veri.  q.  io. 
art.  II.  et  Ouodl.  i.  q.  i.  art.  i.  et }.  Contr.  g.  cap.  4^.). 

Ad  undecimum  sic  proceditur.  Videtur,  quod  aliquis  in  hac  vita  possit 
Deum  per  essentiam  videre.  Dicit  enim  Jacob  Genes.  52.:  Vidi  Deum  f ade  ad 

faciem:  sed  videre  facie  ad  faciem  est  videre  per  essentiam;  ut  patet  per  illud, 
quod  dicitur  i.  Cor.  13.:  Videmus  nunc  per  speculum,  et  in  amigmate  :  tunc  auUm 
Jacie  ad  faciem;  ergo  Deus  in  hac  vita  per  essentiam  videri  potest. 

2.  Praeterea.  Numer.  12.  dicit  Dominus  de  Moyse:  Or&  ad  os  loquor  et, 
et  palam,  et  non  per  aeni^rnata,  et  figuras,  videi  Deum  :  sed  hoc  videre,  est 
Deum  per  essentiam  videre;  ergo  aliquis  in  statu  hujus  vitae  potest  Deum 
per  essentiam  videre. 

3.  Praeterea.  Illud,  in  quo  alia  omnia  cognoscimus,  et  per  quod  de  aliis 
judìcamus,  est  nobis  secundum  se  notum:  sed  omnia  etiam  nunc  in  Deo  co- 
gnoscimus. Dicit  enim  August.  12.  Confess.  (cap.  25.  circa  med.)  :  Si  ambo 
videmus  verum  esse,  quod  dicis;  et  ambo  videmus  verum  esse,  quod  dico  :  uhi,  quaeso, 
iììud  videmus?  Nec  ego  in  te  [al.  ego  utique  in  te^,  nec  tu  in  me,  sed  ambo  in 
ipsa,  quae  supra  mentes  nostras  est,  incommutabili  veritate.  Idem  etiam  in  lib.  de 
Vera  religione  (cap,  jr.  per  totum)  dicit,  quod  secundum  veritatem  divinam  de 
omnibus  judìcamus.  Et  12.  de  Trinit.  (cap.  2.  vers.  fin.)  dicit,  quod  rationis  est 
judicare  de  istis  corporalibus  secundum  rationes  incorporales,  et  semp'ternas; 
■quae,  nisi  supra  mentem  essent,  incommutabiles  profecto  non  essent:  ergo  et 
in  hac  vita  ipsum  Deum  videmus. 

,4.  Praeterea.  Secundum  August.  12.  super  Genes.  ad  literam  (cap.  24.  et 
2j.),  visione  intellectuali  videntur  ea,  quae  sunt  in  anima  per  suam  essen- 
tiam: sed  visio  inteliectualis  est  de  rebus  intelligibilibus,  non  per  aliquas 
similitudines,  sed  per  suas  essentias,  ut  ipse  ibidem  dicit;  ergo,  cum  Deus  sit 
per  essentiam  suam  in  anima  nostra,  per  essentiam  suam  videtur  a  nobis. 

Sed  contra  est,  quod  dicitur  Exod.  33.:  Non  videbit  me  homo,  et  vivet. 
Gloss.  (ord.)  :  Quamdiu  hic  mortaliter  vivitur,  videri  per  quasdam  imagincs  Deus 
potest,  sed  per  ipsam  naturae  suae  speciem  non  potest. 

Respondeo  dicendum,  quod  ab  homine  puro  Deus  videri  per  essentiam  non 
potest,  nisi  ab  hac  vita  mortali  separetur.  Cujus  ratio  est,  quia,  sicut  supra  di- 
ctum  est  (art.  4.  hujus  quaest.),  modus  cognitionis  sequitur  modum  naturae 
rei  cognoscentis.  Anima  autem  nostra,  quamdiu  in  hac  vita  vivimus,  habet 
•esse  in  materia  corporali;  unde  naturaliter  non  cognoscit  aliqua,  nisi  quae 
habent  formam  in  materia,  vel  quae  per  hujusmodi  cognosci  possunt.  Mani- 
festum  est  autem,  quod  per  naturas  rerum  materialium  divina  essentia  cognosci 
non  potest.  Ostensum  est  enim  supra  (art.  2.  et  9.  hujus  q.),  quod  cognitio 
Dei  per  quamcumque  similitudinem  creatam  non  est  visio  essentiae  ipsius. 
Unde  impossibile  est  animae  hominis  secundum  hanc  vitam  viventis  essen- 
tiam Dei  videre.  Et  hujus  signum  est,  quod  anima  nostra,  quanto  magis  a  cor- 
poralibus abstrahitur,  tanto  intelligibilium  abstractorum  fit  capacior.  Unde  in 
somniis,  et  alienationibus  a  sensibus  corporis  magis  divinae  revelationes  per- 
cipiuntur,  et  praevisiones  futurorum,  Q.uod  ergo  anima  elevetur  usque  ad 
supremum  intelligibilium,  quod  est  essentia  divina,  esse  non  potest,  quamdiu 
hac  mortali  vita  utitur. 

Ad  primum  ergo  dicendum,  quod  secundum  Dionys.  4.  cap.  Coelest.  hierar. 
(circa  med.)  sic  in  -Scripturis  dicitur  aliquis  Deum  vidisse,  inquantum  formatae 
sunt  aliquae  figurae,  vel  sensibiles,  vel  imaginarìae,  secundum  aliquam  simi- 
litudinem aliquod  divinura  repraesentantes.  Quod  ergo  dicit  Jacob  :  Vidi  Deum, 
jacie  ad  faciem,  referendum  est  non  ad  ipsam  divinam  essentiam,  sed  ad  figu- 
ram,  in  qua  repraesentabatur  Deus.  Et  hoc  ipsum  ad  quandam  prophetiae 
^minentiam  pertinet,  ut  videatur  persona  Dei  loquentis,  vel  loquens  Deus,  licet 
imaginaria  visione,  ut  infra  patebit  (2-2  quaest.  174.),  cum  de  gradibus  pr» 

phetiae  loquemur.  Velhoc  dicit  Jacob  ad  designandam  qnandam  eminentiam 
intelligibilem  contemplationis  supra  communem  statum. 

Ad  secundum  dicendum,  quod,  sìcut  Deus  miraculose  aliquid  superna- 
turaliter  in  rebus  corporeis  operatur,  ita  etiam  et  supernaturaliter,  et  praeter 
communem  ordinem  mentes  aliquorum  in  hac  carne  viventium,  sed  non  sen- 
sibus  carnis  utentium,  usque  ad  visionem  suae  essentiae  elevavit,  ut  dicit  Au- 
gust.  12.  super  Genes.  ad  literam  (cap.  26.  2'].  et  28.)  et  in  libro  de  Videndo 
Deum  (cap.  15.  praedpue)  de  Moyse,  qui  fuit  magister  Judaeorum,  et  de  Paulo, 
qui  fuit  magister  Gentium.  Et  de  hoc  plenius  tractabitur,  cum  da  raptu  ejus 
agemus  (2-2  q.  ly^.  ari.-},  praecipue). 

Ad  tertium  dicendum,  quod  omnia  dicimur  in  Deo  videre,  et  secundum 
ipsum  de  omnibus  judicare,  inquantum  per  participationem  sui  luminis  omnia 
cognoscimus,  et  judicamus.  Nani  et  ipsum  lumen  naturale  rationis  partici- 
patio  quaedam  est  divini  luminis  :  sicut  etiam  omnia  sensibilia  dicimus  vi- 
dere, et  judicare  in  sole,  idest  per  lumen  solis.  Unde  dicit  Augustinus  prima 
Soliloquiorum  (cap.  8.  in  princ.)  :  Disciplinarum  spectamina  videri  non  possimi^ 
nisi  aliquo  velai  suo  sole  iìlustrentiir,  videlicet  Deo:  sicut  ergo  ad  videndum 
aliquid  sensiblliter  non  est  necesse,  quod  videatur  substantia  solis  ;  ita  ad  viden- 
dum aliquid  intelligibiliter,  non  est  necessarium,  quod  videatur  essentia  Dei. 

Ad  Q.UARTUM  dicendum,  quod  visio  intellectualis  est  eorum,  quae  sunt  in 
anima  per  suam  essentiam,  sicut  intelligibilia  in  intellectu.  Sic  autem  Deus 
est  in  anima  beatorum,  non  autem  in  anima  nostra,  sed  per  praesentiam,  es- 
sentiam, et  potentiara. 

ARTICULUS  XII.  66 

UTRUM   PER  RATIONEM  NATURALEM    DEUM    IN    HAC   VITA 
COGNOSGERE    POSSIMUS. 

(i.  Dist.  5.  q.  I.  art.  i.  et  4.  Contr.  g.  cap.  i.  et  Boet.  de  Trinit.  q.  i.  art.  2.).^ 

Ad  duodecimum  sic  proceditur.  Videtur,  quod  per  naturalem  rationem 
Deum  in  hac  vita  cognoscere  non  possimus.  Dicit  enim  Boet.  in  lib.  de  Con- 
solat.  (Inter  med.  et  fìn.prosae  4.)  quod  ratio  non  capii  simplicem  formam  :  Deus 
autem  maxime  est  simplex  forma,  ut  supra  ostensum  est  (q.  5.  art.  y.)  ;  ergo  ad 
ejus  cognitionem  ratio  naturalis  pervenire  non  potest. 

2.  Praeterea.  Ratione  naturali  sine  phantasmate  nihil  intelligit  anima,  ut 
dicitur  in  tertio  de  Animaf/t^x.  50.  Habetiir  etiam  de  Meni,  et  Reinin.  cap.  i.)  :  sed 
Dei,  cum  sit  incorporeus,  phantasma  in  nobis  esse  non  potest;  ergo  cognosci 
non  potest  a  nobis  cognitione  naturali. 

3.  Praeterea.  Cognitio,  quae  est  per  rationem  naturalem,  communis  est 
bonis  et  malis,  sicut  natura  eis  communis  est:  sed  cognitio  Dei  competit 
tantum  bonis.  Dicit  enim  Augustin,  i.  de  Trinit.  (cap.  2. parum  aprine.)  quod 
mentis  humanae  acies  in  iam  excelienti  luce  non  figitur,  nisi  per  jusiitiam  fidei 
emundetur  [al.  nutrita  ve^etetur]  ;  ergo  Deus  per  rationem  naturalem  cognosci 
non  potest. 

Sed  contra  est,  quod  dicitur  Rom.  i.:  Quod  notum  est  Dei,  manifestum  est 
in  illìs,  idest,  quod  cognoscibile  est  de  Deo  per  rationem  naturalem. 

Respondeo  dicendum,  quod  naturalis  nostra  cognitio  a  sensu  principium 
sumit.  Unde  tantum  se  nostra  naturalis  cognitio  extendere  potest,  inquantumi 

manuduci  potest  per  sensibilia.  Ex  sensibilibus  autem  non  potest  usque  ad  hoc 
intellectus  noster  pertìngere,  quod  divinam  essentiam  videat:  quia  creaturae 
sensibiles  sunt  effectus  Dei  virtutem  causae  non  adaequantes.  Unde  ex  sensì- 
bilium  cognitione  non  potest  tota  Dei  virtus  cognosci,  et  per  consequens  nec 
ejus  essentia  videri.  Sed  quia  sunt  ejus  effectus  a  causa  dependentes,  ex  eis 
in  hoc  perdaci  possumus,  ut  cognoscamus  de  Deo,  an  est  :  et  ut  cognoscamus  de  ipso 
ea,  quae  necesse  est  ei  convenire,  secundum  quod  est  prima  omnium  causa,  excedens 
omnia  sua  causata. 

Unde  cognoscimus  de  ipso  habitudinem  ipsius  ad  creaturas,  quod  scilicet 
omnium  est  causa  :  et  differentiam  creaturarum  ab  ipso,  quod  scilicet  ipse  non 
est  aliquid  eorum,  quae  ab  eo  causantur  :  et  quod  haec  non  removentur  ab 
eo  propter  ejus  defectum,  sed  quia  superexcedit. 

Ad  primum  ergo  dicendum,  quod  ratio  ad  formam  simplicem  pertingere 
non  potest,  ut  sciat  de  ea,  quid  est;  potest  tamen  de  ea  cognoscere,  ut  sciat, 
an  est. 

Ad  secundum  dicendum  quod  Deus  naturali  cognitione  cognoscitur  per 
phantasmata  effectus  sui. 

Ad  tertium  dicendum,  quod  cognitio  Dei  per  essentiam,  cum  sit  per  gra- 
tiam,  non  competit  nisi  bonis:  sed  cognitio  ejus,  quae  est  per  rationem  natu- 
ralem,  potest  competere  bonis,  et  malis.  Unde  dicit  August.  in  lib.  i.  Retracta- 
tionum  (cap.  4.  retractans  quod  dixerat  i.  Uh.  Soliìoq.  e.  i.)  :  Non  approho  quod 
in  oratione  dixi:  Deus,  qui  non  nisi  mundos  verum  scirevoluisti  :  responderi  enim 
potest,  multos  etiam  non  mundos  multa  scire  vera,  scilicet  per  rationem  na- 
turalem. 

ARTICULUS  XIII.  67 

UTRUM  PER   GRATIAM    HABEATUR   ALTIOR    COGNITIO    DEI,    QUAM  EA 
Q.UAE    HABETUR    PER    RATIOXEM   NATURALEM. 

(Q. 52.  art.  I.  et i.  Dist.  ^.q.  i.  ari.  4.  et  Veri. q.  io.  art.  ult.  et  Boet.  Trinit.  q.  i. art.  4.). 

Ad  decimumtertium  sic  proceditur.  Videtur,  quod  per  gratìam  non  ha- 
beatur  altior  cognitio  Dei,  quam  ea  quae  habetur  per  naturalem  rationem. 
Dicit  enim  Dionys.  i.  lib.  de  Mystica  Theologia  (cap.  i.  in  fin.  ilìius)  quod  ille, 
qui  melius  unitur  Deo  in  hac  vita,  unitur  ei,  sicut  omnino  ignoto.  Quod  etiam 
de  Moyse  dicit,  qui  tamen  excellentiam  quandam  obtinuit  in  gratiae  cogni- 
tione. Sed  conjungi  Deo,  ignorando  de  eo,  quid  est,  hoc  contingit  etiam  per 
rationem  naturalem  ;  ergo  per  gratìam  non  plenius  cognoscitur  a  nobis  Deus, 
quam  per  rationem  naturalem. 

2.  Praeterea.  Per  rationem  naturalem  in  cognitionem  divinorum  perve- 
nire non  possumus,  nisi  per  phantasmata,  similiter  etiam  [al.  sic  etiam"]  nec 
secundum  cognitionem  gratiae.  Dicit  enim  Dionys.  i.  cap.  Coel.  hier.  (cir.  med.) 
quod  impossibile  est  nohis  aliter  lucere  dlvinum  radium.,  nisi  varietale  [al.  veritate] 
sacrorum  velaminum  cìrcumvdatum  ;  ergo  per  gratiam  non  plenius  cognosci- 
mus Deum,  quam  per  rationem  naturalem. 

3.  Praeterea.  Intellectus  noster  per  gratiam  fidei  Deo  adhaeret.  Fides 
autem  non  videtur  esse  cognitio.  Dicit  enim  Greg.  in  hom.  26.  (in  Ev.  a  med. 
ilìius)  quod  ea,  quae  non  videntur,  fidem  hahent,  et  non  agnitìonem  ;  ergo  per 
gratiam  non  additur  nobis  aliqua  excellentior  cognitio  de  Deo. 

Sed  contea  est,  quod  dicit  Apost.  i.  Cor.  2.:  Nobis  revelavit  Deus  per  spi" 
ritum  suuììi  illa,  scilicet  qiiae.  nemo  principum  hujus  saeculi  novit,  idest  philoso- 
phorum,  ut  exponit  Gloss.  (Hur.  in  illum  loc). 

Respondeo  dicendum,  quod  per  gratiam  perfectior  cognitio  de  Deo  hahetur 
a  nobis,  quain  per  rationem  naturalem.  Quod  sic  patet.  Cognitio  enim  quam 
per  naturalem  rationem  habemus,  duo  requirit,  scilicet  phantasmata  ex  sen- 
sibilibus  accepta,  et  lumen  naturale  intelligibile,  cujus  virtute  intelligibiles 
conceptiones  ab  eis  abstrahimus. 

Et  quantum  ad  utruraque  juvatur  humana  cognitio  per  revelationem  gra- 
tiae.  Nam  et  lumen  naturale  intellectus  confortatur  per  infusionem  luminis 
gratuiti  :  et  interdum  etiam  phantasmata  in  imaginatione  hominis  formantur 
divinitus  magis  exprimentia  res  divinas,  quam  ea,  quae  naturaliter  a  sensibi- 
libus  accipimus,  sicut  apparet  in  visionibus  prophetalibus.  Et  interdum  etiam 
aliquae  res  sensibìles  formantur  divinitus,  aut  etiam  voces  ad  aliquid  divinum 
exprimendum,  sicut  in  baptismo  visus  est  Spiritus  Sanctus  in  specie  colum- 
bae,  et  vox  Patris  audita  est:  Hic  est  Filìiis  meiis  dilectiis  (Matth.  3.). 

Ad  primum  ergo  dicendum,  quod,  licet  per  revelationem  gratiae  in  hac  vita 
non  cognoscamus  de  Deo,  quid  est,  et  sic  ei  quasi  ignoto  conjungamur;  tamen 
plenius  ipsum  cognoscimus,  inquantum  plures,  et  excellentiores  effectus  ejus 
nobis  demonstrantur,  et  inquantum  ei  aliqua  attribuimus  ex  revelatione  di- 
vina, ad  quae  ratio  naturalis  non  pertingit:  ut  Deum  esse  trinum,  et  unum. 

Ad  SECUNDUM  dicendum,  quod  ex  phantasmatibus  vel  a  sensu  acceptis 
secundum  naturalem  ordinem,  vel  divinitus  in  imaginatione  formatis  tanto 
excellentior  cognitio  intellcctualis  habetur,  quanto  lumen  intelligibile  in  ho- 
mine  fortius  fuerit.  Et  sic  per  revelationem  ex  phantasmatibus  plenior  co- 
gnitio accipitur  ex  infusione  divini  luminis. 

Ad  TERTiUM  dicendum,  quod  fides  cognitio  quaedam  est,  inquantum  in- 
tellectus determinatur  per  fidem  ad  aliquod  cognoscibile.  Sed  haec  determi- 
natio  ad  unum  non  procedit  ex  visione  credentis,  sed  a  visione  ejus,  cui  cre- 
ditur.  Et  sic  inquantum  deest  visio,  deficit  a  ratione  cognitionis,  quae  est  in 
scientia.  Nam  scientia  determinat  intellectum  ad  unum  per  visionem,  et  in- 
tellectum  primorum  principiorum. 


QUAESTIO  DECIMATERTIA. 

DE    NOMINIBUS    DEI,    IN    DUODECIM    ARTICULOS    DIVISA. 

Consideratis  his,  quae  ad  divinam  cognitionem  [al.  perfectionem']  pertinent, 
procedendum  est  ad  considerationem  divinorum  nominum.  Unumquodque 
enim  nominatur  a  nobis,  secundum  quod  ipsum  cognoscimus. 

Circa  hoc  ergo  quaeruntur  diiodecim. 

Primo.  Utrum  Deus  sit  nominabilis  a  nobis. 
,^  Secundo.  Utrum  aliqua  nomina  dieta  de  Deo  praedicentur  de  ipso  sub- 
stantialiter. 

Tertio.  Utrum  aliqua  nomina  dieta  de  Deo  proprie  dicantur  de  ipso,  an 
omnia  attribuantur  ei  metaphorice. 

Quarto.  Utrum  multa  nomina  dieta  de  Dee  sint  synonyma. 

Quinto.  Utrum  nomina  aliqua  dicantur  de  Deo  et  creaturis  univoce,  vel 
aequivoce. 

Sexto.  Supposito,  quod  dicantur  analogica,  utrum  dicantur  de  Deo  per 
prius,  vel  de  creaturis. 

Septimo.  Utrum  aliqua  nomina  dicantur  de  Deo  ex  tempore. 

Octavo.  Utrum  hoc  nomen,  Deus,  sit  nomen  naturae,  vel  operationis. 

Nono.  Utrum  hoc  nomen,  Deus,  sit  nomen  communicabile. 

Decimo.  Utrum  accipiatur  univoce,  vel  aequivoce,  secundum  quod  signi- 
ficat  Deum  per  naturam,  et  per  participationem,  et  secundum  opinionem. 

Undecime.  Utrum  hoc  nomen,  qui  est,  sit  maxime  proprium  nomen  DeL 

Duodecimo.  Utrum  propositiones  affirmativae  possint  formari  de  Deo. 

ARTICULUS  I.  68 

UTRUM   ALICIUOD    NOMEN   DEO    CONVENIAT. 

(j.  Dìst.  22.  q.  I.  art.  i.). 

Ad  primum  sic  proceditur.  Videtur,  quod  nuUum  nomen  Deo  conveniat. 
Dicit€*rimD:or.ys.  i.  cap.  de  Div.  Nom.  (a  nied.  ili.  lect.  ^.)  quod  neque  nomen 
ejus  est,  neque  cpinio.  Et  Proverb.  30.  dicitur:  Quod  nomen  ejus,  et  quod  nomen 
fila  ejus,  si  nosti  ? 

2.  Praeterea.  Omne  nomen  aut  dicitur  in  abstracto,  aut  in  concreto: 
sed  nomina  significantia  in  concreto  non  competunt  Deo,  cum  simplex  sit: 
neque  nomina  significantia  in  abstracto,  quia  non  significant  aliquid  perfectum 
subsistens;  ergo  nuUum  nomen  potest  dici  de  Deo. 

3.  Praeterea.  Nomina  significant  substantiam  cum  qualitate  ;  verba  autem, 
et  participia  significant  cum  tempore;  pronomina  autem  cum  demonstratione, 
vel  relatione.  Quorum  nihil  competit  Deo  :  quia  sine  qualitate  est,  et  sine  omni 
accidente,  et  sine  tempore,  et  sentiri  non  potest,  ut  demonstrari  possit,  nec  re- 
lative significarli  cum  relativa  sint  aliquorum  antedictorum  recordativa,  vel 
nominum,  vel  participiorum,  vel  pronominum  demonstrativorum;  ergo  Deus 
nullo  modo  potest  nominari  a  nobis. 

Sed  contra  est,  quod  dicitur  Exod.  15.:  Quasi  vir  pugnator,  omnipotens 
nomen  ejus. 

Respondeo  dicendum,  quod  secundum  Philosophum  (1.  Periher.  cap.  i. 
in  princ.)  voces  sunt  signa  intelUctuum ,  et  intellectus  sunt  rerum  similitudines.  Et 
sic  patet,  quod  voces  referuntur  ad  res  significandas  mediante  conceptione 
intellectus.  Secundum  igitur  quod  aliquid  a  nobis  intellectu  cognosci  po- 
test, sic  a  nobis  potest  nominari:  ostensum  est  autem  supra  (art.  11.  quaest. 
praeced.),  quod  Deus  in  hac  vita  non  potest  a  nobis  videri  per  suam  essentiam, 
sed  cognoscitur  a  nobis  ex  creaturis  secundum  habitudinem  principii,  et  per 
modum  excellentiae,  et  remotionis  :  Sic  igitur  potest  nominari  a  nobis  ex  crea- 
turis :  non  tamen  ita,  quod  noiuen  signijìcans  ipsum  exprimat  divinam  essentiam,  se- 
cundum quod  est.  Sicut  hoc  nomen,  homo,  exprimit  sua  significatione  essen- 
tiam hominis,  secundum  quod  est:  significat  enim  ejus  definitionem  decla- 
rantem  ejus  essentiam.  Ratio  enim,  quam  significat  nomen,  est  definitio. 

Ad  primum  ergo  dicendum,  quod  ea  ratione  dicitur  Deus  non  habere  no- 
men, vel  esse  supra  nominationem,  quia  essentia  ejus  est  supra  id,  auod  de 
Deo  mtelligimus,  et  voce  significamus. 

Ad  secundum  dicendum,  quod,  quia  ex  creaturis  in  Dei  cognitlonem  ve- 
nimus,  et  ex  ipsis  eum  nominamus;  nomina,  quae  Deo  attribuimus,  hoc  modo 
signifìcant,  secundum  quod  competit  creaturis  materialibus,  quarun  cognitio 
est  nobis  connaturalis,  ut  supra  dictum  est  (q.  praec.  art.  4.).  Et  quia  in  hujus- 
modi  creaturis  ea,  quae  sunt  perfecta,  et  subsistentia,  sunt  composita:  forma 
autera  in  eis  non  est  aliquid  completum  subsistens,  sed  magis,  quo  aliquid 
est:  inde  est,  quod  omnia  nomina  a  nobis  imposita  ad  significandum  aliquid 
completum  subsistens  signifìcant  in  concretione,  prout  competit  compositis. 
Quae  autem  imponuntur  ad  signifìcandas  formas  simplices,  signifìcant  ali- 
quid  non  ut  subsistens,  sed  ut  quo  aliquid  est:  sicut  albedo  signifìcat  ut  quo 
aliquid  est  album.  Q,uia  igitur  et  Deus  simplex  est,  et  subsistens  est,  attribui- 
mus ei  et  nomina  abstracta  [al.  nomina  sufiplicia,  et  nomina  abstracta]  ad  signi- 
fìcandam  simplicitatem  ejus,  et  nomina  concreta  ad  signifìcandam  subsi- 
stentiam,  et  perfectionem  ipsius  :  quamvis  ulraque  nomina  defìciant  a  modo 
ìpsius,  sicut  intellectus  noster  non  cognoscit  eum,  ut  est,  secundum  liane 
vitam. 

Ad  tertium  dicendum,  quod  significare  substantiam  eum  qualitate  est 
significare  suppositum  eum  natura,  vel  forma  determinata,  in  qua  subsistit. 
Unde,  sicut  de  Deo  dicuntur  aliqua  in  concretione  ad  significandum  subsi- 
stentiam  [al.  substantiam],  et  perfectionem  ipsius,  sicut  jam  dictum  est  (in 
solut.  praec.)  ;  ita  dicuntur  de  Deo  nomina  signifìcantia  substantiam  eum  qua- 
litate. Verba  vero,  et  participia  consignifìcantia  tempus  dicuntur  de  ipso  ex 
eo,  quod  aeternitas  includit  omne  tempus.  Sicut  enim  simplicia  subsistentia 
non  possumus  apprehendere,  et  significare,  nisi  per  modum  compositorum, 
ita  simplicem  aeternitatem  non  possumus  intelligere,  vel  voce  exprimere,  nisi 
per  modum  temporalium  rerum  :  et  hoc  propter  connaturalitatem  intellectus 
nostri  ad  res  compositas,  et  temporales.  Pronomina  vero  demonstrativa  di- 
cuntur de  Deo,  secundum  quod  faciunt  demonstrationem  ad  id,  quod  intel- 
ligitur,  non  ad  id,  quod  sentitur.  Secundum  enim  quod  a  nobis  intellìgitur, 
secundum  hoc  sub  demonstratione  cadit.  Et  sic  secundum  illum  modum,  quo 
nomina,  et  participia,  et  pronomina  demonstrativa  de  Deo  dicuntur,  secundum 
hoc  et  pronominibus,  et  nominibus  relativis  [al.  a  pronominibus,  vd  nominibus 
relativis}  signifìcari  potest. 

ARTICULUS  II.  69 

UTRUM    ALIQ.UOD    NOMEN    DICATUR    DE    DEO    SUBSTANTIALITER; 

(Fot.  q.  7.  art  4.  et  ;.  et  i.  Disi.  2.  art.  2.  et  i.  Contr.  g.  cap.  p.). 

Ad  secundum  sic  proceditur.  Videtur,  quod  nullum  nomen  dicatur  de 
Deo  substantialiter.  Dicit  enim  Damasc.  (lib.  i.  de  Fid.  orth.  cap  g.)  :  Oporlet 
singulum  eorwn,  quae  de  Deo  dicuntur,  non  quid  est  secundum  substantiam  significare, 
sed  quid  non  est  estendere,  ani  habitudinem  quandam,  aut  aliquid  eorum,  quae 
asscquuntur  naturavi,  vel  operationein. 

2.  Praeterea.  Dicit  Dionys.  i.  cap.  de  Div.  Noni,  (ant  med.  ìect.  2.):  Om- 
nium sanclorun  [al,  sanctutii]  Iheologorum  hymjium  invenies  ad  beatos  [al.  bonos] 
thearchiae  processus  manijeslative,  et  laudative  Dei  nominationcs  divìdoitem.  Et 
est  sensus,  quod  nomina,  quae  in  divìnam  laudem  sancti  doctores  assumunt, 
secundum  processus  ipsius  Dei  distinguuntur:  sed  quod  signifìcat  processum 

alicujus  rei,  nihil  significat  ad  ejus  essentiam  pertinens;  ergo  nomina  dieta 
de  Deo  non  dicuntur  de  ipso  substantialiter. 

3.  Praeterea.  Secundum  hoc  nominatur  aliquid  a  nobis,  secundum  quod 
intelligitur :  sed  non  intelligitur  Deus  a  nobis  in  hac  vita  secundum  suam 
substantiam;  ergo  nec  aliquod  nomen  imposituni  a  nobis  dicitur  de  Deo  se- 
cundum suam  substantiam. 

Sed  contra  est,  quod  dicit  August.  7.  de  Trinit.  (cap.  i.  et  7.  per  tot.  et 
Uh.  6.  cap.  4):  Deo  hoc  est  esse,  quod  fortem  esse,  vel  sapieiitem  esse,  et  si  quid 
de  illa  simplicitate  dixeris,  quo  ejus  substantia  significatur  :  ergo  omnia  nomina 
hujusmodi  significant  divinam  substantiam. 

Respondeo  dicendum,  quod  de  nominibus,  quae  de  Deo  dicuntur  nega- 
tive, vel  quae  relationem  ipsius  ad  creaturam  significant,  manifestum  est, 
quod  substantiam  ejus  nullo  modo  significant,  sed  remotionem  alicujus  ab 
ipso,  vel  relationem  ejus  ad  alium,  vel  potius  alicujus  ad  ipsum. 

Sed  de  nominibus,  quae  absolute,  et  affirmative  de  Deo  dicuntur,  sicut 
bonus,  sapiens,  et  hujusmodi,  multipliciter  aliqui  sunt  opinati.  Quidam  enini 
dixerunt,  quod  haec  omnia  nomina,  licet  affirmative  de  Deo  dicantur,  tamen 
magis  inventa  sunt  ad  aliquid  removendum  a  Deo,  quara  ad  ahquid  ponendum 
in  ipso.  Unde  dicunt,  quod,  cum  dicimus  Deum  esse  viventem,  significamus, 
quod  Deus  non  hoc  modo  est,  sicut  res  inanimatae;  et  similiter  accipiendum 
est  in  aliis:  et  hoc  posuit  Rabbi  Moys.  (in  Uh.  qui  dicitur  0^*^^^p  pD3> 
idest,  doctoruni  duhioruni).  AUi  vero  dicunt,  quod  haec  nomina  imposita  sunt  ad 
significandum  habitudinem  ejus  ad  creata,  ul,  cum  dicimus:  Deus  est  bonus, 
sit  sensus:  Deus  est  causa  bonitatis  in  rebus,  et  eadem  ratio  est  in  aliis. 

Sed  utrumque  istorum  videtur  esse  inconveniens  propter  tria.  Primo  qui- 
dam, quia  secundum  neutram  harum  positionumposset  assignari  ratio,  quare 
quaedam  nomina  magis  de  Deo  dicerentur,  quam  alia:  sic  enim  est  causa 
corporum,  sicut  est  causa  bonorum.  Unde,  si  nihil  aliud  significatur,  cum 
dicitur.  Deus  est  bonus,  nisi  Deus  est  causa  bonorum,  poterit  similiter  dici, 
quod  Deus  est  corpus,  quia  est  causa  corporum.  Item,  per  hoc,  quod  dicitur^ 
quod  est  corpus,  removetur  quod  non  sit  ens  in  potentia  tantum,  sicut  ma- 
teria prima.  Secundo,  quia  sequeretur  quod  omnia  nomina  dieta  de  Deo  per 
posterius  dicerentur  de  ipso.  Sicut  sanum  per  posterius  dicitur  de  medicina, 
eo  quod  significat  hoc  tantum,  quod  sit  causa  sanitatis  in  animali,  quod  per 
prius  dicitur  sanum.  Tertio,  quia  hoc  est  contra  intentionem  loquentium  de 
Deo.  Aliud  enim,  intendunt  dicere,  cum  dicunt  Deum  viventem,  quam  quod 
sit  causa  vitae  nostrae;  vel  quod  difìferat  a  corporibus  inanimatis. 

Et  ideo  aliter  dicendum  est,  quod  hujusmodi  quidem  nomina  significant 
substantiam  divinam,  et  praedicantur  de  Deo  substantialiter,  sed  deficiunt  a 
repraesentatione  ipsius,  Quod  sic  patet.  Significant  enim  sic  nomina  Deum, 
secundum  quod  intellectus  noster  cognoscit  ipsum.  Intellectus  autem  noster, 
cum  cognoscat  Deum  ex  creaturis,  sic  cognoscit  ipsum,  secundum  quod  crea- 
turae  ipsum  repraesentant.  Ostensum  est  autem  supra  (q.  4.  art.  2.),  quod  Deus 
in  se  praehabet  omnes  perfectiones  creaturarum,  quasi  simpliciter  et  univer- 
saliter  perfectus.  Unde  quaelibet  creatura  intantum  eum  repraesentat,  et  est  ei 
similis,  inquantum  perfectionem  aliquara  habet,  non  tamen  ita  quod  reprae- 
sentet  eum,  sicut  ahquid  ejusdem  speciei,  vel  generis,  sto.  sicut  excellens 
principium,  a  cujus  torma  eff"ectus  deficiunt,  cujus  tamen  aliqualem  similitu- 
dinem  effectus  consequuntur:  sicut  formae  corporum  inferiorum  repraesen- 
tant virtutem  solarem.  Et  hoc  supra  expositum  est  (q.  4.  art  j.),  cum  de  per* 

fectione  divina  agebatur.  Sic  igitur  praedicta  nomina  divinam  substantiam  sì- 
gnificant,  imperfecte  tamen,  sicut  et  creaturae  imperfecte  eam  repraesentant. 
Cum  igitur  dicitur:  Deus  est  bonus;  non  est  sensus  :  Deus  est  causa  bonitatis, 
vel  Deus  non  est  malus  ;  sed  est  sensus  :  id,  quod  bonitatem  dicimus  in  crea- 
turis,  praeexsistit  in  Deo:  et  hoc  quidem  secundum  modum  altiorem.  Unde 
€x  lioc  non  sequitur,  quod  Deo  competat  esse  bonum,  inquantum  causat  bo- 
nitatem: sed  potius  e  converso,  quia  est  bonus,  bonitatem  rebus  diffundit, 
secundum  illud  August.  de  Doctrina  Christiana  (lib.  i.  cap.  p.):  Inquaniiun 
bonus  est,  sumus. 

Ad  primum  ergo  dicendum,  quod  Damasc.  ideo  dicit,  quod  liaec  nomina 
non  significant,  quid  est  Deus,  quìa  a  nullo  istorum  nominum  exprimitur, 
<^uid  est  Deus  perfecte,  sed  unumquodque  imperfecte  eum  significat,  sicut  et 
creaturae  imperfecte  eum  repraesentant. 

Ad  secundum  dicendum,  quod  in  signifìcatione  nominum  aliud  est  quan- 
-doque,  a  quo  ìmponitur  nomen  ad  significandum,  et  aliud,  ad  quod  significan- 
dum  nomen  imponitur.  Sicut  hoc  nomen,  lapis,  imponitur  ab  eo,  quod  laedit 
pedem,  non  tamen  imponitur  ad  hoc  significandum,  quod  significet  laedens 
pedem,  sed  ad  significandam  quandam  specicm  corporum,  alioquin  omne 
laedens  pedem  esset  lapis.  Sic  igitur  dicendum  est,  quod  hujusmodi  divina 
nomina  imponuntur  Quidem  a  processibus  deitatis.  Sicut  enim  secundum 
diversos  processus  perfectionum  creaturae  Deum  repraesentant,  licet  imper- 
fecte; ita  intellectus  noster,  secundum  unumquemque  processum  Deum  co- 
gnoscit,  et  nominat;  sed  tamen  haec  nomina  non  imponit  ad  significandum 
ipsos  processus,  ut,  cum  dicitur:  Deus  est  vivens,  sit  sensus:  ab  eo  procedit 
-vita;  sed  ad  significandum  ipsum  rerum  principium,  prout  in  eo  praeexsistit 
vita,  licet  eminentiori  modo,  quam  intelligatur,  vel  significetur. 

Ad  tertium  dicendum,  quod  essentiam  Dei  in  hac  vita  cognoscere  non 
possumus,  secundum  quod  in  se  est,  sed  cognoscimus  eam  secundum  quod 
repraesentatur  in  perfectionibus  creaturarum.  Et  sic  nomina  a  nobis  imposita 
•eam  significant. 

ARTICULUS  III.  70 

UTRUM    ALIQ.UOD    NOMEN    DICATUR    DE    DEO    PROPRIE. 

(Fot.  q.  7.  art.  j.  et  i.  Dìst.  4.  q.  i.  art.  i.  et  Disi.  22.  art.  2.  et  i.  Contr.  g.cap.p.). 

Ad  tertium  sic  procedìtur.  Videtur,  quod  nullum  nomen  dicatur  de  Deo 
proprie.  Omnia  enim  nomina,  quae  de  Deo  dicimus,  sunt  a  creaturis  accepta. 
ut  dictum  est  (art  i.  huìus.  q.):  sed  nomina  creaturarum  metaphorice  dicuntur 
de  Deo,  sicut,  cum  dicitur:  Deus  est  lapis,  vel  leo,  vel  aliquid  hujusmodi; 
€rgo  nomina  dieta  de  Deo  dicuntur  metaphorice. 

2.  Praeterea.  Nullum  nomen  proprie  dicitur  de  aliquo,  a  quo  verius  re- 
movetur,  quam  de  eo  praedicetur:  sed  omnia  hujusmodi  nomina,  bonus, 
sapiens,  et  similia,  verius  removentur  a  Deo,  quam  de  eo  praedicentur:  ut 
patet  per  Dionysium  secundo  capitulo  Coelestis  hierarchiae  (panini  ante  med. 
et  4.  siiniliter)  :  ergo  nullum  istorum  nominum  proprie  dicitur  de  Deo. 

3.  Praeterea.  Nomina  corporum  non  dicuntur  de  Deo,  nisi  metaphorice, 
cum  sit  incorporeus;  sed  omnia  hujusmodi  nomina  implicant  quasdam  cor- 
porales  conditiones:  significant  enim  cum  tempore,  et  cum  compostione,  et 

cum  aliis  hujusmodi,  quae  sunt  conditiones  corporum;  ergo  omnia  hujusmodi 
nomina  dicuntur  de  Dee  metaphorice. 

Sed  contra  est,  quod  dicit  Ambrosius  in  lib  2.  de  Fide  (in  princ.  prologi): 
Sunt  quaedam  nomina,  quae  evidenter  proprutakm  diviniiatis  ostendunt,  et  quae- 
dam,  quae  perspicuam  divinae  majestatis  exprimunt  veritatem  [al.  unitatem]  ;  alia 
vero  sunt,  quae  translative  per  similitudinem  de  Deo  dicuntur  ;  non  igitur  omnia 
nomina  dicuntur  de  Deo  metaphorice,  sed  aliqua  dicuntur  proprie. 

Respondeo  dicendum,  quod,  sicut  dictum  est  (art  praec),  Deum  cogno- 
scimus  ex  perfectionibus  procedentibus  in  creaturas  ab  ipso:  quae  quidem 
perfectiones  in  Deo  sunt  secundum  eminentiorem  modum,  quam  in  creaturis. 
Intellectus  autem  noster  eo  modo  apprehendit  eas,  secundum  quod  sunt  in 
creaturis,  et  secundum  quod  apprehendit^  ita  significat  per  nomina.  In  nomi- 
nibus  igitur,  quae  Deo  attribuimus,  est  duo  considerare,  scilicet  perfectiones 
ipsas  signifìcatas,  ut  bonitatem,  vitam  et  hujusmodi,  et  modum  significandi. 
Quantum  igitur  ad  id,  quod  significanl  hujusmodi  nomina,  proprie,  competunt  Deo, 
et  magis  proprie,  quam  ipsis  creaturis,  et  per  prius  dicuntur  de  eo.  Quantum  vero 
ad  modum  significandi,  non  proprie  dicuntur  de  Deo:  habent  enim  modum  signi- 
ficandi, qui  creaturis  com petit. 

Ad  primum  ergo  dicendum,  quod  quaedam  nomina  significant  hujusmodi 
perfectiones  a  Deo  procedentes  in  res  creatas,  hoc  modo,  quod  ipse  modus 
imperfectus,  quo  a  creatura  participatur  divina  perfectio,  in  ipso  nominis  si- 
gnificatu  includitur:  sicut  lapis  significat  aliquid  materialiter  ens:  et  hujus- 
modi nomina  non  possunt  attribui  Deo,  nisi  metaphorice.  Q.uaedam  vero  no- 
mina significant  ipsas  perfectiones  absolute,  absque  hoc  quod  aliquis  modus 
participandi  claudatur  in  eorum  significatione,  ut  ens,  bonum,  vivens,  et 
hujusmodi;  et  talia  proprie  dicuntur  de  Deo. 

Ad  secundum  dicendum,  quod  ideo  hujusmodi  nomina  dicit  Dionysius 
(loc.  in  arg.  cit.)  negari  a  Deo,  quia  id,  quod  significatur  per  nomen,  non 
convenit  eo  modo  ei,  quo  nomen  significat,  sed  excellentiori  modo.  Unde 
ibidem  dicit  Dionysius,  quod  Deus  est  super  omnem  substantiam,  et  vitam. 

Ad  tertium  dicendum,  quod  ista  nomina,  quae  proprie  dicuntur  de  Deo, 
important  conditiones  corporales,  non  in  ipso  significatu  nominis,  sed  quan- 
tum ad  modum  significandi.  Ea  vero,  quae  metaphorice  de  Deo  dicuntur^ 
important  conditionem  corporalem  in  ipso  suo  significatu. 


ARTICULUS  IV.  71 

UTRUM  NOMINA  DICTA  DE  DEO  SINT  NOMINA    SYNONYMA. 

(Pot.  q.  7.  art.  6.  et  i.  Contr.  g.  cap.  2^.). 

Ad  quartum  sic  proceditur.  Videtur,  quod  ista  nomina  dieta  de  Deo  sinr 
nomina  synonyma:  synonyma  enim  nomina  dicuntur,  quae  omnino  idem 
significant;  sed  ista  nomina  dieta  de  Deo  omnino  idem  significant  in  Deo: 
quia  bonitas  Dei  est  ejus  essentia  et  similiter  sapientia;  ergo  ista  nomina 
sunt  omnino  synonyma. 

2.  Si  dicatur,  quod  ista  nomina  significant  idem  secundum  rem,  sed  se- 
cundum rationes  diversas,  contra:  Ratio,  cui  non  respondet  aliquid  in  re,  est 
vana  ;  si  ergo  istae  rationes  sint  multae,  et  res  est  una,  videtur,  quod  ratio- 
nes istae  sint  vanae. 

3.  Pr AETEREA.  Magìs  cst  unum,  quod  est  unum  re  et  ratione,  quam  quod 
est  unum  re,  et  multiplex  ratione:  sed  Deus  est  maxime  unus;  ergo  videtur, 
quod  non  sit  unus  re,  et  multiplex  ratione.  Et  sic  nomina  dieta  de  Deo  non 
significant  ratìones  diversas;  et  ita  sunt  synonyma. 

Sed  contra.  Omnia  synonyma  sibi  invicem  adjuncta  nugationem  addu- 
cunt:  sicut  si  dicatur  vestis  indumentum.  Si  igitur  omnia  nomina  dieta  de 
Deo  sunt  synonyma,  non  posset  convenienter  dici  :  Deus  bonus,  vel  aliquid 
hujusmodi,  cum  tamen  scriptum  sit  Jerem.  32.:  Fortissime,  magne,  potms,  Do- 
minus  exercitnitm  nomen  Uhi. 

Respondeo  dicendum,  quod  hujusmodi  nomina  dieta  de  Deo  non  sunt  synonyma. 
Quod  quidem  facile  esset  videre,  si  diceremus  quod  hujusmodi  nomina  sunt 
inducta  ad  removendam,  vel  ad  desìgnandam  liabitudinem  causae  respectu 
creaturarum.  Sic  enim  essent  diversae  rationes  horum  nominum  secundum 
diversa  negata,  vel  secundum  diversos  effectus  connotatos. 

Sed,  secundum  quod  dictum  est  (art.  2.hujus  q.),  hujusmodi  nomina  sub- 
stantiam  divinam  significare,  licet  imperfecte,  etiam  piane  apparet,  secun- 
dum praemissa  (art.  i.  2.  hiijus  q.),  quod  habent  rationes  diversas.  Ratio  enim, 
quam  significat  nomen,  est  conceptio  intellectus  de  re  significata  per  nomen. 
Intellectus  autem  noster,  cum  cogaoscat  Deum  ex  creaturis.  format  ad  intei- 
ligendum  Deum  conceptiones  proportionatas  perfectionibus  procedentibus  a 
Deo  in  creaturas.  Quae  quidem  perfectiones  in  Deo  praeexsistunt  unite,  et 
simpliciter,  in  creaturis  vero  recipiuntur  divise,  et  multipliciter  :  sicut  igitur 
diversis  perfectionibus  creaturarum  respondet  unum  simplex  principium  reprae- 
sentatum  per  diversas  perfectiones  creaturarum  varie,  et  muitipliciter  ;  ita 
variis,  et  multiphcibus  conceptibus  intellectus  nostri  respondet  unum  omnino 
simplex  secundum  hujusmodi  conceptiones  imperfecte  intellectum.  Et  ideo 
nomina  Deo  attributa,  licet  significent  unam  rem,  tamen,  quia  significant  eam 
sub  rationibus  multis,  et  diversis,  non  sunt  synonyma. 

Et  sic  patet  solutio  ad  primum,  quia  nomina  synonyma  dicuntur,  quae 
significant  unum  secundum  unam  rationem.  Quae  enim  significant  rationes  di- 
versas unius  rei,  non  primo,  et  per  se  unum  significant,  quia  nomen  [al.  unum] 
non  significat  rem,  nisi  mediante  conceptione  intellectus,  ut  dictum  est  (art.  i. 
hujtis  q.). 

Ad  secundum  dicendum,  quod  rationes  plares  horum  nominum  non  sunt 
cassae,  et  vanae,  quia  omnibus  eis  respondet  unum  quid  simplex  per  omnia 
hujusmodi  multipliciter,  et  imperfecte  repraesentatum. 

Ad  tertium  dicendum,  quod  hoc  ipsum  ad  perfectam  Dei  unitatem  per- 
tinet,  quod  ea,  quae  sunt  multipliciter,  et  divisim  in  aliis,  in  ipso  sunt  simpli- 
citer, et  unite.  Et  ex  hoc  contingit,  quod  est  unus  re,  et  plures  secundum 
rationem:  quia  intellectus  noster  ita  multipliciter  apprehendit  eum,  sicut  res 
multipliciter  ipsum  repraesentant. 

ARTICULUS  V.  72 

UTRUM  EA,   Q.UAE  DE  DEO   DICUNTUR,    ET  CREATURIS, 
UNIVOCE    DICANTUR    DE  IPSIS. 

(Fot.  q.  7,  art.  7.  et  Opusc.  2.  cap.  2y.  et  i.  Contr.  0.  cap.  52.  55.  et  ^.), 

Ad  duiNTUM  sic  proceditur.  Videtur,  quod  ea,  quae  dicuntur  de  Deo,  et 
creaturis,  univoce  de  ipsis  dicantur.  Omne  enim  aequivocum   reducitur  ad 

univocum,  sicut  multa  ad  unum.  Nam,  si  hoc  nomen,  canis,  aequivocedicitur 
de  latrabìli,  et  marino,  oportet,  quod  de  aliquibus  univoce  dicatur,  scilicet  de 
omnibus  latrabilibus.  Aliter  enim  esset  procedere  in  infinitum.  Inveniuntur 
autem  quaedam  agentia  univoca,  quae  conveniunt  cum  suis  effectibus  in  no- 
mine, et  definitione,  ut:  homo  generat  hominem;  quaedam  vero  agentia  aequi- 
voca, sicut:  sol  causat  calidum,  cum  tamen  ipse  non  sit  calidus,  nisi  aequi- 
voce.  Videtur  igitur,  quod  primum  agens,  ad  quod  omnia  agentia  reducuntur, 
sit  agens  univocum  :  et  ita  quae  de  Deo,  et  creaturis  dicuntur,  univoce  prae- 
dicantur. 

2.  Praeterea.  Secundum  aequivoca  nonattenditur  aliqua  similitudo.  Cum 
igitur  creaturae  ad  Deum  sit  aliqua  similitudo,  secundum  illud.  Gen.  i.  :  Fa- 
ciamus  hominem  ad  imagiuein,  et  siinilitudinem  nostrani,  videtur,  quod  aliquid 
univoce  de  Deo,  et  creaturis  dicatur. 

3.  Praeterea.  Mensura  est  homogenea  mensurato,  ut  dicitur  in  io,  Me- 
taphysic.  (iex.  15 J;  sed  Deus  est  prima  mensura  omnium  entium,  ut  ibidem 
dicitur;  ergo  Deus  est  homogeneus  creaturis;  et  ita  aliquid  univoce  de  Deo, 
et  creaturis  dici  potest. 

Sed  contra.  Quidquid  praedicatur  de  aliquibus  secundum  idem  nomen, 
€t  non  secundum  eandem  rationem,  praedicatur  de  eis  aequivoce.  Sed  nuUum 
nomen  convenit  Deo  secundum  illam  rationem,  secundum  quam  dicitur  de 
creatura  ;  nam  sapientia  in  creaturis  est  qualitas,  non  autem  in  Deo  :  genus 
autem  variatum  mutat  rationem,  cum  sit  pars  definitionis,  et  eadem  ratio  est 
in  aliis.  Quidquid  ergo  de  Deo,  et  creaturis  dicitur,  aequivoce  dicitur. 

2.  Praeterea.  Deus  plus  distat  a  creaturis,  quam  quaecumque  creaturae 
ab  invicem.  Sed  propter  distantiam  quarundam  creaturarum  contingit,  quod 
nihil  univoce  de  eis  praedicari  potest,  sicut  de  his,  quae  non  conveniunt  in 
aliquo  genere  ;  ergo  multo  minus  de  Deo,  et  creaturis  aliquid  univoce  prae- 
dicatur, sed  omnia  praedicantur  aequivoce. 

Respondeo  dicendum,  quod  impossibile  est  aliquid  praedicari  de  Deo,  et  crea- 
turis univoce.  Quìa,  omnis  effectus  non  adaequans  virtutem  causae  agentls  re- 
cipit  similitudinem  agentis  non  secundum  eandem  rationem,  sed  defìcienter: 
ita  quod  id,  quod  et  divisum,  et  multipliciter  est  in  effectibus,  in  causas  est 
simpliciter,  et  eodem  modo.  Sicut  sol  secundum  unam  virtutem  multiformes, 
et  varias  formas  in  istis  inferioribus  producit;  eodem  modo,  ut  supra  dictum 
est  (art.  praec.)^  omnes  rerum  perfectiones,  quae  sunt  in  rebus  creatis  divisim, 
et  multipliciter,  in  Deo  praeexsistunt  unite,  et  simpliciter.  Sic  igitur,  cum-ali- 
quod  nomen  ad  perfectionem  pertinens  de  creatura  dicitur,  signifìcat  illam 
perfectionem  distinctam  secundum  rationem  distinctionis  [al.  definitionis]  ab 
aliis:  puta,  cum  hoc  nomen,  sapiens,  de  homine  dicitur,  significamus  ali- 
quam  perfectionem  distinctam  ab  essentia  hominis,  et  a  potentia,  et  ab  esse 
ipsius,  et  ab  omnibus  hujusmodi.  Sed,  cum  hoc  nomen  de  Deo  dicimus.  non 
intendimus  significare  aliquid  distinctum  ab  essentia,  vel  potentia,  vel  esse 
ipsius.  Et  sic,  cum  hoc  nomen,  sapiens,  de  homine  dicitur,  quodammodo  de- 
scribit,  et  comprehendit  rem  significatam,  non  autem  cum  dicitur  de  Deo  :  sed 
relinquit  rem  significatam,  ut  incomprehensam,  et  excedentem  nominis  signi- 
ficationem.  Unde  patet,  quod  non  secundum  eandem  rationem  hoc  noruen, 
sapiens,  de  Deo,  et  de  homine  dicitur.  Et  eadem  ratio  est  de  aliis.  Unde  nul- 
lum  nomen  univoce  de  Deo,  et  creaturis  praedicatur. 

Sed  nec  etiam  pure  aequivoce,  ut  aliqui  dixerunt.  Q.uia  secundum  ho3  ex 
creaturis  nihil  posset  cognosci  de  Deo,  nec  demonstrari,  sed  semper  incideret 

fallacia  aequivocationis.  Et  hoc  est  tam  centra  Philosophum  (8.  Phys.  iex.  4^, 
et  12.  Metaph.),  qui  multa  demonstrative  de  Deo  probat,  quam  etiam  centra 
Apostolum  dicentem,  ad  Rom.  i  :  Invisibilia  Dei  per  eUy  qiiae  facta  sunt,  intcl- 
lecta  conspiciuntur.  Dicendum  est  igitur,  quod  hujusmodi  nomina  dicuntur  de  Deo^ 
et  creaturis  secundiun  analogìam,  idest  proportionem. 

Quod  quidem  dupliciter  contingit  in  nominibus:  vel  quia  multa  habent 
proportionem  ad  unum,  sicut  sanum  dicitur  de  medicina,  et  urina,  inquantum 
utrumque  habet  ordinem,  et  proportionem  ad  sanitatem  animalis:  cujus  hoc 
quidem  signum  est,  illud  vero  causa:  vel  ex  eo  quod  unum  habet  propor- 
tionem ad  alterum,  sicut  sanum  dicitur  de  medicina,  et  animali,  inquantum 
medicina  est  causa  sanitatis,  quae  est  in  animali.  Et  hoc  modo  aliqua  dicuntur 
de  Deo,  et  creaturis  analogice,  et  non  aequivoce  pure,  neque  univoce.  Non 
enìm  possumus  nominare  Deum,  nisi  ex  creaturis,  ut  supra  dictum  est  (art.  i. 
hujus  quaest.).  Et  sic  quidquid  dicitur  de  Deo,  et  creaturis,  dicitur,  secundum 
quod  est  aliquis  ordo  creaturae  ad  Deum,  ut  ad  principium,  et  causam,  in 
qua  praeexsistunt  excellenter  omnes  rerum  perfectiones.  Et  iste  modus  com- 
munitatis  medius  est  inter  puram  aequivocationem,  et  simplicem  univocatio- 
nem.  Neque  enim  in  iis,  quae  analogice  dicuntur,  est  una  rat'o,  sicut  est  in 
univocis,  nec  totaliter  diversa,  sicut  in  aequivocis,  sed  nomen,  quod  sic  mul- 
tipliciter  dicitur,  significai  diversas  proportìones  ad  aliquid  unum.  Sicut  sanum 
de  urina  dictum,  significat  signum  sanitatis  animalis,  de  medicina  vero  dictum, 
significat  causam  ejusdem  sanitatis. 

Ad  PRiMUM  ergo  dicendum,  quod,  licet  in  praedicationibus  oporteat  aequi- 
voca ad  univoca  reduci,  tamen  in  actionibus  agens  non  univocum  ex  neces- 
sitate praecedit  agens  univocum.  Agens  enim  non  univocum  est  causa  univer- 
salìs  totius  speciei,  ut  sol  est  causa  generationis  omnium  hominum.  Agens 
vero  univocum  non  est  causa  agens  universalis  totius  speciei,  alioquin  esset 
:ausa  sui  ipsius,  cum  sub  specie  contineatur,  sed  est  causa  particularis  respectu 
iiujus  individui,  quod  in  participatione  speciei  constituit.  Causa  igitur  univer- 
salis totius  speciei  non  est  agens  univocum.  Causa  autem  universalis  est  prior 
particulari.  Hoc  autem  agens  universale,  Hcet  non  sit  univocum,  non  tamen 
est  omnino  aequivocum:  quia  sic  non  faceret  sibi  simile;  sed  potest  dici 
agens  analogìcum.  Sicut  in  praedicationibus  omnia  univoca  reducuntur  ad 
unum  primum  non  univocum,  sed  analogicum,  quod  est  ens. 

Ad  secundum  dicendum,  quod  similitudo  creaturae  ad  Deum  est  imper- 
fecta:  quia  etiara  nec  idem  secundum  genus  repraesentat,  ut  supra  dictum 
eGt  (q.  4.  art.  ^.). 

Ad  tertium  dicendum,  quod  Deus  non  est  mensura  proportionata  mensu- 
ratis.  Unde  non  oportet,  quod  Deus,  et  creaturae  sub  uno  genere  contineantur. 

Ea  vero,  quae  sunt  in  contrarium,  concludunt,  quod  non  univoce  hujus- 
modi nomina  de  Deo,  et  creaturis  praedicentur,  non  autem  quod  aequivoce. 

ARTICULUS  VI.  7? 

UTRUM  NOMINA  PER  PRIUS  DICANTUR  DE   CRE.\TURIS, 
Q.UAM    DE  DEO. 

(i.  Contr.  g.  cap.  ^4.  et  Pot.  q.  7.  art.  5.  ad  8.). 

AD  SEXTUM  sic  proceditur.  Videtur,  quod  nomina  per  prius  dicantur  de  crea- 
turis, quam  de  Deo.  Secundum  enim  quod  cognoscimus  aliquid,  secundum 

hoc  illnd  nominamus,  cum  nomina  secundum  Philos,  (lib.  i.  Perih.  cap.  i.) 
sint  signa  intellectuum  :  sed  per  prius  cognoscimus  creaturam^  quarn  Deuni; 
ergo  nomina  a  nobis  imposita  per  prius  conveniunt  creaturìs,  quam  Deo. 

2.  Praeterea.  Secundum  Dionys.  in  lib.  de  Divin.  Nominibus  (cap.  i. 
aliqnantulum  ante  fineni  lect.  j.)  :  Deum  ex  creaturìs  nominamus  :  sed  nomina  a 
creaturis  translata  in  Deum,  per  prius  dicuntur  de  creaturis,  quam  de  Deo, 
sicut  leo,  lapis,  et  hujusmodi;  ergo  omnia  nomina,  quae  de  Deo,  et  de  crea- 
turis dicuntur,  per  prius  de  creaturis,  quam  de  Deo  dicuntur. 

3.  Praeterea.  Omnia  nomina,  quae  communiter  de  Deo,  et  creaturis 
dicuntur,  dicuntur  de  Deo,  sicut  de  causa  omnium,  ut  dicit  Dionysius  (cap.  i. 
De  Myst.  Theol.  pariim  ante  med.)  ;  sed  quod  dicitur  de  aliquo  per  causam, 
per  posterius  de  ilio  dicitur:  per  prius  enim  dicitur  animai  sanum,  quam 
medicina,  quae  est  causa  sanitatis  ;  ergo  hujusmodi  nomina  per  prius  di- 
cuntur de  creaturis,  quam  de  Deo. 

Sed  contra  est,  quod  dicitur  Ephes.  3.  :  Flecio  genua  mea  ad  Patrem  Do- 
mini nostri  Jesu,  ex  quo  omnis  paternitas  in  coelo,  et  in  terra  nominalur,  et 
eadem  ratio  videtur  de  nominibus  aliis,  quae  de  Deo,  et  creaturis  dicuntur; 
ergo  hujusmodi  nomina  per  prius  de  Deo,  quam  de  creaturis  dicuntur. 

Respondeo  dicendum,  quod  in  omnibus  nominibus,  quae  de  pluribus  ana- 
logice  dicuntur,  necesse  est,  quod  omnia  dicantur  per  respectum  ad  unum. 
Et  ideo  illud  unum  oportet,  quod  ponatur  in  defìnitione  omnium.  Et  quia 
ratio,  quam  significat  nomen,  est  definitio,  ut  dicitur  in  4.  Metaphysic.  (tex.  28.), 
necesse  est,  quod  illud  nomen  per  prius  dìcatur  de  eo,  quod  ponitur  in  defì- 
nitione aliorum,  et  per  posterius  de  aliis  secundum  ordinem,  quo  appropin- 
quant  ad  illud  primum,  vel  magis,  vel  minus.  Sicut  sanum,  quod  dicitur  de 
animali,  cadit  in  defìnitione  sani,  quod  dicitur  de  medicina,  quae  dicitur 
sana,  inquantum  causat  sanitatem  in  animali  :  et  in  defìnitione  sani,  quod 
dicitur  de  urina,  quae  dicitur  sana,  inquantum  est  signum  sanitatis  animalis. 

Sic  ergo  omnia  nomina,  quae  metaphorice  de  Deo  dicuntur,  per  prius  de 
creaturis  dicuntur,  quam  de  Deo,  quia  dieta  de  Deo  nihil  aliud  signitìcant, 
quam  similitudines  ad  tales  creaturas.  Sicut  enim  ridere  dictum  de  prato 
nihil  aliud  significat,  quam  quod  pratum  similiter  se  habet  in  decore,  cum 
floret,  sicut  homo  cum  ridet,  secundum  similitudinem  proportionis:  sic  nomen 
leonis  dictum  de  Deo  nihil  aliud  significat,  qunm  quod  Deus  similiter  se 
habet,  ut  fortiter  operetur  in  suis  operibus,  sicut  leo  in  suis.  Et  sic  patet, 
quod,  secundum  quod  dicuntur  de  Deo,  eorum  signifìcatio  detìniri  non  poteste 
nisi  per  illud,  quod  de  creaturis  dicitur. 

De  aliis  autem  nominibus,  quae  non  metaphorice  dicuntur  de  Deo,  esset 
etiam  eadem  ratio,  si  dicerentur  de  Deo  causaliter  tantum,  ut  quidam  po- 
suerunt.  Sic  enim,  cum  dicitur:  Deus  est  bonus,  nihil  aliud  esset,  quam: 
Deus  est  causa  bonitatis  creaturae.  Et  sic  hoc  nomen,  bonum,  dictum  de 
Deo  clauderet  in  suo  intellectu  bonitatem  creaturae.  Unde  bonum  per  prius 
diceretur  de  creatura,  quam  de  Deo. 

Sed  supra  ostensum  est  (art.  2.  hujus  qu.),  quod  hujusmodi  nomina  non 
solum  dicuntur  de  Deo  causaliter,  sed  etiam  essentialiter.  Cum  enim  dicitur: 
Deus  est  bonus,  vel  sapiens,  non  solum  signifìcatur,  quod  ipse  sit  causa  sa- 
pientiae,  vel  bonitatis,  sed  quod  haec  in  eo  eminentius  praeexsistunt.  Unde 
secundum  hoc  dicendum  est,  quod  quantum  ad  rem  significatam  per  nomen, 
per  prius  dicuntur  de  Deo,  quam  de  creaturis,  quia  a  Deo  huiusmodi  perfe- 
ctiones  in  creaturas  manant,  sed  quantum  ad  impositionem,  per  prius  a  nohis  ivi- 

pomintur  creaturis,  quas  prius  cognoscimus.  Unde  et  modum  significandi 
habent,  qui  competit  creaturis,  ut  supra  dictum  est  (art  j.  huj.  q.). 

Ad  primum  ergo  dicendum,  quod  objectio  illa  procedit  quantum  ad  im- 
positionem  nominis. 

Ad  secundum  dicendum,  quod  non  est  eadem  ratio  de  nominibus,  quae 
metaphorice  de  Deo  dicuntur,  et  de  aliis,  ut  dictum  est  (in  corp.  art.). 

Ad  tertium  dicendum,  quod  objectio  illa  procederet,  si  huiusmodi  no- 
mina solum  de  Deo  causaliter  dicerentur,  et  non  essentialiter,  sicut  sanum 
de  medicina. 

ARTICULUS  VII.  74 

UTRUM  NOMINA,  QUAE  IMPORTANT  RELATIONEM  AD  CREATURAS, 
DICANTUR  DE  DEO  EX  TEMPORE. 

(Infr,  q.  ^4.  art  5.  ad  2.  et  q.  45.  art.  2.  et  i.  Disi.  14.  q.  i.  art.  i.  ad  j. 

et  Disi.  50.  art.  i.  per  totum,  et  2.  corp.  et  Dist.  57.  q.  2.  art.  5.  corp.  et  ad  5. 

et  Dist.  ^8.  ari.  4.  ad  i.  et  5.  Dht.  52.  ari.  ^.). 

Ad  septimum  sic  proceditur.  Videtur,  quod  nomina,  quae  important  re- 
lationem  ad  creaturas,  non  dicantur  de  Deo  ex  tempore.  Omnia  enim  huius- 
modi nomina  signifìcant  divinam  substantiam,  ut  communiter  dicitur.  Unde 
et  Ambr.  (lih.  i.  de  Fid.  cap.  7.  circa  med.)  dicit,  quod  lioc  nomen,  Do- 
minus,  est  nomen  potestat^'s,  quae  est  divina  substantia,  et  creatio  [al.  Creator] 
signifìcat  Dei  actionem,  quae  est  ejus  esseniia:  sed  divina  substantia  non 
est  temporalis,  sed  aeterna;  ergo  hujusmodi  nomina  non  dicuntur  de  Deo 
ex  tempore,  sed  ab  aeterno. 

2.  Praeterea.  Cuicumque  convenit  aliquid  ex  tempore,  potest  dici  fa- 
ctum. Q,uod  enim  ex  tempore  est  album,  fit  album  :  sed  Deo  non  convenit 
esse  factum;  ergo  de  Deo  nihil  praedicatur  ex  tempore. 

3.  Praeterea.  Si  aliqua  nomina  dicuntur  de  Deo  ex  tempore  propter 
hoc,  quod  important  relationem  ad  creaturas  ;  eadem  ratio  videtur  de  o.m- 
nibus,  qua  relationem  ad  creaturas  important:  sed  quaedam  nomina  impor- 
tantia  relationem  ad  creaturas  dicuntur  de  Deo  ab  aeterno.  Ab  aeterno  enim 
scivit  creaturam,  et  dilexit,  secundum  illud  Jer.  31.:  In  cariiaie  perpetua  diìexi  te; 
ergo  et  alia  nomina,  quae  important  relationem  ad  creaturas,  ut  Dominus, 
et  Creator,  dicuntur  de  Deo  ab  aeterno. 

4.  Praeterea.  Hujusmodi  nomina  relationem  signifìcant.  Oportet  igitur, 
quod  relatio  illa  vel  sit  aliquid  in  Deo,  vel  in  creatura  tantum:  sed  non 
potest  esse,  quod  sit  in  creatura  tantum,  quia  sic  Deus  denominaretur  Do- 
minus a  relatione  opposita,  quae  est  in  creaturis  ;  niliil  autem  denominatur 
a  suo  opposito.  Relinquitur  ergo,  quod  relatio  est  aliquid  in  Deo:  sed  in 
Deo  nihil  potest  esse  ex  tempore,  cum  ipse  sit  supra  tempus;  ergo  videtur, 
quod  hujusmodi  nomina  non  dicantur  de  Dee  ex  tempore. 

5.  Praeterea.  Secundum  relationem  dicitur  aliquid  relative,  puta  secun- 
dum dominium  dominus,  sicut  secundum  albedinem  albus.  Si  igitur  relatio 
domimi  non  est  in  Deo  secundum  rem,  sed  solum  secundum  rationem,  se- 
quitur,  quod  Deus  non  sit  rcaliter  Dominus,  quod  patet  esse  falsum. 

6.  Praeterea.  In  relativis,  quae  non  sunt  simul  natura,  unum  potest  esse, 
altero  non  exsistente  ;  sicut  scibile  exsistit  non  exsistente  scicntia,  ut  dicitur  in 

Praedic.  (cap.  7.  tex.  J.)  sed  relativa,  quae  dicuntur  de  Deo,  et  creaturis,  non 
sunt  simul  natura;  ergo  potest  aliquid  dici  relative  de  Deo  ad  creaturam, 
•etiam  creatura  non  existente.  Et  sic  hujusmodi  nomina,  dominus,  et  creator, 
dicuntur  de  Deo  ab  aetemo,  et  non  ex  tempore, 

Sed  contea  est,  quod  dicit  August.  5.  de  Trinit.  (cap.  16.)  quod  haec  rela- 
tiva appellatio,  dominus,  Deo  convenit  ex  tempore. 

Respondeo   dicendum,    quod   ouaedam    nomina   importantia   reìationeni   ad 
creaturam  ex  tempore  de  Deo  dicuntur,  et  non  ab  aeterno. 

Ad  cujus  evidentiam  sciendum  est,  quod  quidam  posuerunt  relationem  non 
«sse  rem  naturae,  sed  rationis  tantum.  Quod  quidem  apparet  esse  faisum  ex 
hoc,  quod  ipsae  res  naturalem  ordinem,  et  habitudinem  habent  ad  invicem. 
Verumtamen  sciendum  est,  quod,  cum  relatio  requirat  duo  extrema,  tri- 
pliciter  se  habet  ad  hoc,  quod  sit  res  naturae,  aut  rationis.  Ouandoque  enim 
■ex  utraque  parte  est  res  rationis  tantum  :  quando  scilicet  ordo,  vel  habitudo 
non  potest  esse  inter  aliqua,  nisi  secundum  apprehensionem  rationis  tantum, 
iitpote  cum  dicìmus:  idem  eidem  idem.  Nam,  secundum  quod  ratio  apprehen- 
<iit  bis  aliquod  unum,    statuit   illud,   ut    duo  :    et    sic    apprehendit  quamdam 
habitudinem  ipsius  ad  seipsum.  Et  similiter  est  de  omnibus  relationibus,  quae 
•sunt  inter  ens,  et  non  ens,  quas   format    ratio,  inquantum   apprehendit  non 
•ens,  ut  quoddam  extremum.  Et  idem  est  de  omnibus  relationibus,  quae  con- 
■sequuntur  actum  rationis,  ut  genus,  et  species,  et  hujusmodi.  Quaedam  vero 
relationes  sunt  quantum  ad  utrumque  extremum  res  naturae,  quando  scilicet 
•est  habitudo  inter  aliqua   duo  secundum  aliquid  realiter  conveniens  utrique; 
■sicut  patet  de  omnibus  relationibus,  quae  consequuntur  quantitatem,  ut  ma- 
gnum,  et  parvum,  duplum,  et  dimidium,  et  hujusmodi;  nam  quantitas  est  in 
utroque  extremorum:  et  simile  est  de  relationibus,  quae  consequuntur  actio- 
nem,  et  passionem,  ut  motivum,  et  mobile,  pater,  et  filius,  et  similia.  Oumi- 
doque  vero  relatio  in  uno  extremorum  est  res  naturae,  et  in  altero  est  res  ra- 
tionis tantum,  et  hoc  contingit,  quandocumque  duo  extrema  non  sunt  unius 
ordinis:  sicut  sensus,  et  scientia  referuntur  ad  sensibile,  et  scibile,  quae  quidem, 
inquantum  sunt  res  quaedam  in  esse  naturali  existentes,  sunt  extra  ordinem 
•esse  sensibilis,  et  intelligibilis.  Et  ideo  in  scientia  quidem,  et  sensu  est  relatio 
xealis,  secundum  quod  ordinantur  ad  sciendum,  vel  sentiendum  res:  sed  res 
ipsae  in  se  consideratae  sunt  extra  ordinem  hujusmodi.  Unde  in  eis  non  est 
aliqua  relatio  realiter  ad  scientiam,  et  sensum,  sed  secundum  rationem  tan- 
tum, inquantum  intellectus  apprehendit  ea,  ut  terminos  relationum  scientiae, 
•et  sensus.  Unde  Philos.  dicit  in  5.  Metaph.  (tex.  20.)  quod  non  dicuntur  re- 
lative, eo  quod  ipsa  referantur  ad  alia,  sed  quia  alia  referuntur   ad  ipsa.  Et 
■similiter  dextrum  non  dicitur  de  columna,    nisi  inquantum   ponitur   animali 
dexteram.  Unde  hujusmodi  relatio  non  est  realiter  in  columna,  sed  in  animali. 
Cum  igitur  Deus  sit  extra  totum  ordinem  creaturae,  et  omnes  creaturae 
ordinentur  ad  ipsum,  et  non  e  converso,  manifestum  est,  quod  creaturae  rea- 
liter referuntur  ad  ipsum  Deum;  sed  in  Deo  non  est  aliqua  realis  relatio  ejus 
ad  creaturas,  sed  secundum  rationem  tantum,  inquantum  creaturae  referuntur 
ad  ipsum.  Et  sic  nihil   prohibet,    hujusmodi  nomina   importantia  relationem 
ad  creaturam  praedicari  de  Deo  ex  tempore,  non  propter   aliquam  mutatio- 
nem  ipsius,  sed  propter  creaturae  mutationem,  sicut  columna  fit  dextera  ani- 
mali, nulla  mutatione  circa  ipsam  existente,  sed  animali  translato. 

Ad  primum  ergo  dicendum,  quod  relativa  quaedam   sunt  imposita  ad  sì- 
gnificaudum  ipsas  habitudines  relativas,  ut  dominus,  et  servus,  pater,  et  filius. 

et  hujusmodi;  et  haec  dicuntur  relativa  secundum  esse.  Qtcuedam  vero  sunt 
imposita  ad  significandas  res,  quas  consequuntur  quaedam  habitudines,  sicut 
movens,  et  motum,  caput,  et  capitatum,  et  alia  hujusmodi;  quae  dicuntur 
relativa  secundum  dici.  Sic  igitur  et  circa  nomina  divina  haec  differentia  est 
consideranda  dupliciUr.  Nam  quaedam  significant  ipsam  habitudinem  ad  crea- 
turam,  ut  Dominus.  Et  hujusmodi  non  significant  substantiam  divinam  directe,. 
sed  indirecte,  inquantum  praesupponunt  ipsam,  sicut  dominium  praesupponit 
potestatem,  quae  est  divina  substantia.  Quaedam  vero  significant  directe  es- 
sentiam  divinam,  et  ex  consequenti  important  habitudinem,  sicut  salvator,., 
creator,  et  hujusmodi  significant  actionem  Dei,  quae  est  ejus  essentia.  Utra- 
que  tamen  nomina  ex  tempore  de  Deo  dicuntur  quantum  ad  habitudinem, 
quam  important  vel  principaliter,  vel  consequenter,  non  autem  quantum  ad. 
hoc,  quod  significant  essentiam  vel  directe,  vel  indirecte. 

Ad  secundum  dicendum,  quod  sicut  relationes,  quae  de  Deo  dicuntur  ex 
tempore,  non  sunt  in  Deo,  nisi  secundum  rationem,  ita  nec  fieri,  nec  factum 
esse  dicitur  de  Deo,  nisi  secundum  rationem,  nulla  mutatione  circa  ipsum 
exsistente,  sicut  est  id:  Domine,  refugium  factus  e^  nohis  (Psalm.  8<)). 

Ad  tertium  dicendum,  quod  operatio  intellectus,  et  voluntatis  est  in  ope- 
rante. Et  ideo  nomina,  quae  significant  relationes  consequentes  actionem  in- 
tellectus, vel  voluntatis,  dicuntur  de  Deo  ab  aeterno.  Quae  vero  consequuntur 
actiones  procedentes  secundum  modum  intelligendi  ad  exteriores  effectus,. 
dicuntur  de  Deo  ex  tempore,  ut  salvator,  creator,  et  hujusmodi. 

Ad  Q.UARTUM  dicendum,  quod  relationes  significatae  per  hujusmodi  no- 
mina, quae  dicuntur  de  Deo  ex  tempore,  sunt  in  Deo  secundum  rationem 
tantum  ;  oppositae  autem  relationes  in  creaturis  sunt  secundum  rem.  Nec  est 
inconveniens,  quod  a  relationibus  realiter  exsistentibus  in  re  [al.  in  creatura] 
Deus  denominetur;  tamen  secundum  quod  cointelliguntur  per  intellectum  no- 
strum oppositae  relationes  in  Deo;  ut  sic  Deus  dicatur  relative  ad  creaturam, 
quia  creatura  refertur  ad  ipsum,  sicut  Philosophus  dicit  in  quinto  Metaph. 
(tex.  2.),  quod  scibile  dicitur  relative,  quia  scientia  refertur  ad  ipsum. 

Ad  Q.UINTUM  dicendum,  quod,  cum  ea  ratione  referatur  Deus  ad  creatu- 
ram, qua  creatura  refertur  ad  ipsum,  cum  relatio  subjectionis  reahter  sit  in 
creatura,  sequitur,  quod  Deus  non  secundum  rationem  tantum,  sed  realiter 
sit  Dominus.  Eo  enim  modo  dicitur  Dominus,  quo  creatura  ei  subjecta  est. 

Ad  sextum  dicendum,  quod  ad  cognoscendum,  utrum  relativa  sint  simul 
natura,  vel  non,  non  oportet  considerare  ordinem  rerum,  de  quibus  relativa: 
dicuntur,  sed  significationes  ipsorum  relativorum.  Si  enim  unum  in  sui  intel- 
lectu  claudat  aliud,  et  e  converso,  tunc  sunt  simul  natura,  sicut  duplum,  et 
dimidlum,  pater,  et  filius,  et  similia  Si  autem  unum  in  sui  intellectu  claudat 
aliud,  et  non  e  converso,  tunc  non  sunt  simul  natura.  Et  hoc  modo  se  habent 
scientia,  et  scibile.  Nam  scibile  dicitur  secundum  potentiam,  scientia  autem 
secundum  habitum,  vel  secundum  actum.  linde  scibile  secundum  modum 
suae  significationis  praeexsistit  scientiae.  Sed,  si  accipiatur  scibile  secundum- 
actum,  tunc  est  simul  cum  scientia  secundum  actum.  Nam  scitum  non  est 
aliquid,  nisi  sit  ejus  scientia.  Licet  igitur  Deus  sit  prior  creaturis,  quia  tamen 
in  significatione  Domini  clauditur,  quod  habeat  servum,  et  e  converso,  istx 
duo  relativa,  dominus,  et  servus,  sunt  simul  natura.  Unde  Deus  non  fuit  Do- 
minus, antcquam  haberet  creaturam  sibi  subjectam. 

ARTICULUS  Vili.  75 

UTRUM    HOC    NOMEN,    DEUS,    SIT    NOMEN    NATURAE. 

Xi.  Disi.  2.  in  expo.  Ut.  et  Disi.  18.  art.  j.  ad  6.  et  Dist.  p.  guest.  2.   art.  2.). 

Ad  octavum  sic  proceJitur.  Videtur,  quod  hoc  nomen,  Deus,  non  sit 
nomen  naturae.  Dicit  enim  Damasc.  in  i.  lib.  (Orth.  fida  e.  g.)  quod  Deus 
■dicitur  a  d^éeiv,  quod  est  curare,  et  fovere  universa  [al.  currere,  et  disponere  omnia'] 
-velab  aXd-etv,idest,  ardere.  Deus  enim  noster  ignis  consutnens  est  omnem  malitiam, 
'vel  a  d-eàad^M,  quod  est  considerare  omnia,  haec  autem  omnia  ad  operationem 
pertinenti  ergo  hoc  nomen,  Deus,  operationem  significat,  et  non  naturam. 

2.  Praeterea.  Secundum  hoc  aliquid  nominatur  a  nobis  secundum  quod 
■cognoscitur:  sed  divina  natura  est  nobis  ignota;  ergo  hoc  nomen,  Deus,  non 
significat  naturam  divinam. 

Sed  contra  est,  quod  dicit  Ambros,  in  lib.  de  Fide  (in  proìo'go  lib.  i.  cir. 
girine,  cap.  i.  et  ad  Galat.  post,  med.),  quod  Deus  est  nomen  naturae. 

Respomdeo  dicendum,  quod  non  est  semper  idem  id,  a  quo  imponitur 
Tiomen  ad  significandum,  et  id,  ad  quo  1  significandum  nomen  imponitur. 
Sicut  enim  substantiam  rei  ex  proprietatibus,  vel  operationibus  ejus  cogno- 
-scimus,  ita  substantiam  rei  denominamus  quandoque  ab  ah'qua  ejus  opera- 
tione,  vel  proprietate.  Sicut  substantiam  lapidis  denominamus  ab  aliqua 
:actione  ejus,  quia  laedit  pedem;  non  tamen  hoc  nomen  impositum  est  ad 
significandum  hanc  actionem,  sed  substantiam  lapidis.  Si  qua  vero  sunt,  quae 
secundum  se  sunt  nota  nobis,  ut  calor,  frigus,  albedo,  et  hujusmodi,  non  ab 
aliis  denominantur.  Unde  in  talibus  idem  est,  quod  nomen  significat,  et  id, 
3.  quo  imponitur  nomen  ad  significandum. 

Quia  igitur  Deus  non  est  notus  nobis  in  sui  natura,  sed  innotescit  nobis 
^x  operationibus,  vel  effectibus  ejus,  ex  bis  possumus  eum  nominare,  ut  supra 
<lictum.  est  (art.  i.  hujus  quaest.).  Unde  hoc  nomen,  Deus,  est  nomen  operationis, 
■quantum  ad  id,  a  quo  imponitur  ad  significandum.  Imponitur  enim  hoc  nomen 
ab  universali  rerum  providentia.  Omnes  enim  loquentes  de  Deo  hoc  inten- 
x3unt  nominare  Deum,  quod  habet  providentiam  universalem  de  rebus.  Unde 
■àìcìt  Dionys.  12.  cap.  de  Div.  Nomin.  (cir.  princ.  lect.  i.)  quod  deilas  est,  quae 
omnia  videt  providentia,  et  boniiate  perfecta.  Ex  hac  autem  operatione  hoc  no- 
Tnen,  Deus,  assumptum,  impositum  est  ad  significandum  divinam  naturam. 

Ad  primum  ergo  dicendum,  quod  omnia,  quae  posuit  Damasc,  pertinent 
^J  providentiam,  a  qua  imponitur  hoc  nomen.  Deus,  ad  significandum. 

Ad  secundum  dicendum,  quod,  secundum  quod  naturam  alicujus  rei  ex 
■«jus  proprietatibus,  et  effectibus  cognoscere  possumus,  sic  eam  nomine  pos- 
sumus significare.  Unde,  quia  substantiam  lapidis  ex  ejus  proprietate  possumus 
cognoscere  secundum  seipsam,  scìendo  quid  est  lapis,  hoc  nomen,  lapis, 
•ipsam  lapidis  naturam,  secundum  quod  in  se  est,  significat.  Significat  enim 
^efinitionem  lapidis,  per  quam  scimus  quid  est  lapis.  Ratio  enim,  quani  signi- 
iìcat  nomen,  est  definitio,  ut  dicitur  in  4.  Metaph.  (tex.  28.)  :  sed  ex  effecti- 
bus divinis  divinam  naturam  non  possumus  cognoscere,  secundum  quod  in 
-se  est,  ut  sciamus  de  ea,  quid  est,  sed  per  modum  eminentiae,  et  causalitatis, 
«t  negationis,  ut  supra  dictum  est  (q.  12.  art.  12.).  Et  sic  hoc  nomen,  Deus, 
significat  naturam  divinam,  Impositum  est  enim  nomee  hoc  ad  aliquid  signifi- 

candum  supra  omnia  existens,  quod  est  principium  omnium,  et  remotum  aì> 
omnibus.  Hoc  enim  intendunt  significare  nominantes  Deum. 

ARTICULUS  IX.  76. 

UTRUM  HOC  NOMEN,  DEUS,  SIT  COMMUNICABILE. 

(q.  39.  art.  4.  ad  i.  et  i.  Dìst.  4.  q.  i.  art.  2.  ad  5.  et  Dist.  21.  q.  2.  ari.  i. 
ad  4.  et  Fot.  q.  7.  art.  5.  ad  i.). 

Ad  nonum  sic  proceditur.  Videtur,  quod  hoc  nomen,  Deus,  sit  commu- 
nicabile.  Cuicumque  enim  communicatur  res  significata  per  nomen,  conimu- 
nicatur  et  nomen  ipsum:  sed  hoc  nomen,  Deus,  ut  dictum  est  (artic.praec.)^ 
significat  divinam  naturam,  quae  est  communicabilis  aliis,  secundum  illud  2. 
Petri  I.:  Magna,  et  pretiosa  promissa  nohis  donavit,  ut  per  hoc  efficiaviur  divinae- 
consortes  naturae ;  ergo  hoc  nomen,  Deus,  est  communicabile. 

2.  Praeterea.  Sola  nomina  propria  non  sunt  communicabilia:  sed  hoc 
nomen.  Deus,  non  est  nomen  proprium,  sed  appellativum,  quod  patet  ex  hoc^ 
quod  habet  plurale,  secundum  illud  Psal.  81.:  Ego  dixi,  diiestis;  ergo  hoc  no- 
men, Deus,  est  communicabile. 

3.  Praeterea.  Hoc  nomen,  Deus,  imponitur  nb  operatione,  ut  dictum  est 
(art.  proxìme  cit.):  sed  aUa  nomina,  quae  imponuntur  Deo  ab  operationibus, 
sive  ab  effectibus,  sunt  communicabilia,  ut  bonus,  sapiens,  et  hujusmodi;. 
ergo  hoc  nomen.  Deus,  est  communicabile. 

Sed  contra  est,  quod  dicitur  Sap.  14.:  Incommunicabile  nomen  lignis,  et 
lapidibus  imposuerunt:  et  loquitur  de  nomine  Deitatis;  ergo  hoc  nomen.  Deus,, 
est  nomen  incommunicabile. 

Respondeo  dicendum,  quod  aliquod  nomen  potest  esse  communicabile 
duplìciter.  Uno  modo  proprie.  Alio  modo  per  similitudinem.  Proprie  quidem  com- 
municabile est,  quod  secundum  totam  significationem  nominis  est  commu- 
nicabile multis.  Per  similitudinem  autem  communicabile  est,  quod  est  commu^ 
nicabile  secundum  aliquid  eorum,  quae  includuntur  in  nominis  significatione. 
Hoc  enim  nomen,  leo,  proprie  communicatur  omnibus  illis,in  quibus  invenitur 
natura,  quam  significat  hoc  nomen,  leo.  Per  similitudinem  vero  communi- 
cabile  est  illis,  qui  participant  quid  leoninum,  ut  puta,  audaciam,  vel  fortitiv- 
dinem,  qui  metaphorice  leones  dicuntur. 

Ad  sciendum  autem,  quae  nomina  proprie  sunt  communicabilia,  conside- 
randum  est,  quod  omnis  forma  in  supposito  singulari  existens,  per  quod  indi- 
viduatur,  communis  est  multis  vel  secundum  rem,  vel  secundum  rationem. 
saltem.  Sicut  natura  humana  communis  est  multis  secundum  rem,  etrationemi 
natura  autem  solis  non  est  communis  multis  secundum  rem,  sed  secundum 
rationem  tantum.  Potest  enim  natura  soHs  intelligi,  ut  in  pluribus  suppositis- 
existens.  Et  hoc  ideo,  quia  intellectus  intelligit  naturam  cujuslibet  speciei  per 
abstractionem  a  singulari.  Unde  esse  in  uno  supposito  singulari,  vel  in  plu- 
ribus est  praeter  intellectum  naturae  speciei.  Unde  servato  intellectu  naturae 
speciei  potest  intt-lligi,  ut  in  pluribus  existens:  sed  singulare  ex  hoc  ipso^ 
quod  est  singulare,  est  divisum  ab  omnibus  ahis.  Unde  omne  nomen  impo- 
situm  ad  significandum  aliquod  singulare  est  incommunicabile  et  re,  et  ratione. 
Non  enim  potest  in  apprehensionem  cadere  pluralitas  hujus  individui.  Unde 
nuUum  nomen  significans  aliquod  individuum  est  coniniun, cabile  multis  prò- 

prie,  sed  solum  secundum  similitudinem,  sicut  aliquis  metaphorice  potestdici 
Achilles,  ìnquantum  habet  aliquid  de  proprietatibus  Achillis,  scilicet  fortitu- 
dinem.  Formae  vero,  quae  non  individuantur  per  aliud  suppositum,  sed  per 
seipsas,  quia  scilice:  sunt  formae  subsistentes,  si  intelligerentur,  secundum  quod 
sunt  in  seipsis,  non  possent  communicari  nec  re,  neque  ratione,  sed  forte 
per  similitudinem,  sicuti  dictum  est  de  ìndividuis.  Sed,  quia  formas  simplices 
per  se  subsistentes  non  possumus  intelligere,  secundum  quod  sunt,  sed  in- 
telligimus  eas  ad  modum  rerum  compositarum  habentium  formas  in  materia, 
ideo,  ut  dictum  est  (art.  i.  hiifiis  qii.  ad  2.  arg.),  imponimus  eis  nomina  con- 
creta, significantia  naturam  in  aliquo  supposito  Unde,  quantum  pertinet  ad 
rationem  nominum,  eadem  ratio  est  de  nominibu'.,  quae  a  nobis  imponuntur 
ad  significandum  naturas  rerum  compositarum,  et  de  nominibus,  quae  a 
nobis  imponuntur  ad  significandum  naturas  simplices  subsistentes. 

Unde,  cura  hoc  nomen.  Deus,  impositum  sit  ad  significandum  naturam 
divinam,  ut  dictum  est  (art.  praeced.),  natura  autem  divina  multiplicabilis  non 
sit,  ut  supra  ostensum  est  (qu.  11.  art.  j.),  sequitur,  quod  hoc  nomen,  Deus, 
incommunicabile  quidem  sit  secundum  rem,  sed  communicabile  secundum 
opinionem;  quemadmodum  hoc  nomen,  sol,  esset  communicabile  secundum 
opinionem  ponentium  multos  soles.  Et  secundum  hoc  dicitur  Galat.  quarto: 
His,  qui  natura  non  sunt  dii,  servùhatis.  Gloss.  (interlineari s  ibi)  :  Non  sunt  dii 
natura,  sed  opinione  hominum.  Est  nihilominus  communicabile  hoc  nomen. 
Deus,  non  secundum  suam  totam  significationem,  sed  secundum  aliquid  ejus 
per  quandam  similitudinem,  ut  dii  dicantur,  qui  participant  aliquid  divinum 
per  similitudinem,  secundum  illud  Psalm.  81.:  Ego  dixi,  dii  estis. 

Si  vero  esset  aliquod  nomen  impositum  ad  significandum  Deum  non  ex  parte 
naturae,  sed  ex  parte  suppositi,  secundum  quod  consideratnr,  ut  hoc  aliquid,  illud 
nomen  esset  omnibus  modis  incommunicabile,  sicut  forte  est  nomen  Tetragram- 
maton  apud  Hebraeos.  et  est  simile,  si  quis  imponeret  nomen  soli  designans 
hoc  individuum. 

Ad  primum  ergo  dicendum,  quod  natura  divina  non  est  communicabilis, 
nisi  secundum  similitudinis  participationem. 

Ad  secundum  dicendum,  quod  hoc  nomen,  Deus,  est  nomen  appellati- 
vum,  et  non  proprium,  quia  s'gnficat  naturam  divinam,  ut  in  habente,  licet 
ipse  Deus  secundum  rem  non  sit  nec  universalis,  nec  particularis.  Nomina 
enim  non  sequuntur  modum  essendi,  qui  est  in  rebus,  sed  modum  essendi, 
secundum  quod  in  cognitione  nostra  est.  Et  tamen  secundum  rei  veritatem  est 
incommunicabile,  secundum  quod  dictum  est  de  hoc  nomine,  sol  (in  corp.  art.). 

Ad  tertium  dicendum,  quod  haec  nomina,  bonus,  sapiens,  et  similia, 
ìmposita  quidem  sunt  a  perfcctionibus  procedentibus  a  Deo  in  creaturas,  non 
tamen  sunt  imposita  ad  significandum  divinam  naturam,  sed  ad  significandum 
ipsas  perfectiones  absolute.  Et  ideo  etiam  secundum  rei  veritatem  sunt 
communicabil'a  multis.  Sed  hoc  nomen,  Deus,  impositum  est  ab  operatione 
propria  Deo,  quara  experimur  continue  ad  significandam  divinam  naturam. 

ARTICULUS  X.  77 

UTRUM    HOC    NOMEN,    DEUS,     UNIVOCE    DICATUR    DE    DEO 

PER    PARTICIPATIONEM,    SECUNDUM    NATURAM, 

ET    SECUNDUM    OPINIONEM. 

(Slip.  art.  5    corp.  et  infra  q.  2().  art.  4.  et  prol.  art.  2. 

et  2.  Disi.  5;.  art.  4.  d  i.  Contr.  g.  cap.  p.  et  55.  et  ^4.  et  Veri.  q.  2.  art.  11, 

et  Fot.  q.  7.  art.  7.   Opusc.  2.  cap.  2^.). 

Ad  decimum  sic  proceditur.  Videtur,  quod  hoc  nomen,  Deus,  univoca  di- 
catur  de  Deo  per  naturam  et  per  participationem,  et  secundum  opinionem. 
Ubi  enim  est  diversa  significatio,  non  est  contradictio  affirmantis,  et  negantis; 
aequivocatio  enim  impedit  contradictionem  :  sed  Catholicus  dicens:  idolum 
non  est  Deus,  contradicit  pagano  dicenti:  idolum  est  Deus;  ergo,  Deus,  utro- 
bique  sumptum,  univoce  dicitur. 

2.  Praeterea.  Sicut  idolum  est  Deus  secundum  opinionem,  et  non  se- 
cundum veritatem,  ita  fruitio  carnalium  delectationum  dicitur  felicitas  se- 
cundum opinionem  et  non  secundum  veritatem;  sed  hoc  nomen,  beatitudo, 
univoce  dicitur  de  hac  beatitudine  opinata,  et  de  hac  beatitudine  vera;  ergo 
et  hoc  nomen;  Deus,  univoce  dicitur  de  Deo  secundum  veritatem,  et  de  Deo 
secundum  opinionem. 

3.  Praeterea.  Unìvoca  dicuntur,  quorum  est  ratio  una  :  sed  Catholicus, 
cum  dicit  unum  esse  Deum,  intelligit  nomine  Dei  rem  omnipotentem,  et 
super  omnia  venerandam,  et  hoc  idem  intelligit  Gentilis,  cum  dicit,  idolum 
esse  Deum;  ergo  hoc  nomen  univoce  dicitur  utrobique. 

4.  Sed  contra.  Illud,  quod  est  in  intellectu,  est  similitudo  ejus,  quod  est 
in  re,  ut  dicitur  in  i.  Periher.  (cap.  i.  al.  veri,  aequi pollentih.).  Sed  animai 
dictum  de  animali  vero,  et  de  animali  picto,  aequivoce  dicuntur;  ergo  hoc 
nomen,  Deus,  dictum  de  Deo  vero,  et  de  Deo  secundum  opinionem  aequi- 
voce dicitur. 

5.  Praeterea.  Nullus  potest  signare  id,  quod  non  cognoscit:  sed  Gentilis 
non  cognoscit  naturam  divinam  ;  ergo  cum  dicit  :  idolum  est  Deus,  non  si- 
gnat  veram  deitatem:  hanc  autem  signat  Catholicus  dicens,  unum  esse  Deum; 
ergo  hoc  nomen.  Deus,  non  dicitur  univoce,  sed  aequivoce  de  Deo  vero, 
et  de  Deo  secundum  opinionem. 

Respondeo  dìcendum,  quod  hoc  nomen,  Deus,  in  praemissis  trìbus  significa' 
tionihus  non  accipitur  neque  univoce,  neque  aequivoce,  sed  analogice.  Quod  ex 
hoc  patet,  quia  univocorum  est  omnino  eadem  ratio,  aequivocorum  est  om- 
nino  ratio  diversa  :  in  analogicis  vero  oportet,  quod  nomen  secundum  unam 
significationem  acceptum  ponatur  in  definitione  ejusdem  nominis  secundum 
alias  signifìcationes  accepti:  sicut  ens  de  substantia  dictum  ponitur  in  defi- 
nitione entis,  secundum  quod  de  accidente  dicitur:  et  sanum  dictum  de  ani- 
mali ponitur  in  definitione  sani,  secundum  quod  dicitur  de  urina,  et  de  medi- 
cina. Hujus  enim  sani,  quod  est  in  animaH,  urina  est  significativa,  et  medicina 
factiva:  sic  accidit  in  proposito  Nam  hoc  nomen,  Deus,  secundum  quod  prò 
Deo  vero  sumitur  in  ratione  Dei,  sumitur  secundum  quod  dicitur  Deus 
secundum  opinionem,  vel  participationem,  Cum  enim  aliquem  nominamus 
£)eum  secundum  participationem,  intelligimus  nomine  Dei  aliquid  habens  si- 

militudinem  veri  Dei.  Similiter,  cum  idolum  nominamus  Deum,  hoc  no- 
mine, Deus,  intelligimus  significari  aiiquid,  de  quo  homines  opinantur,  quod 
sit  Deus:  et  sic  manifestum  est,  quod  alia,  et  alia  est  significatio  nominis, 
sed  una  illarum  significationum  clauditur  in  significationibus  aliis  ;  unde 
manifestum  est,  quod  analogìce  dicitur. 

Ad  primum  ergo  dicendum,  quoi  nominum  multiplicitas  non  attenditur 
secunduni  nominis  praedicationem,  sed  secundum  significationem  :  hoc  enim 
nomen,  homo,  de  quocumque  praedicetur,  sive  vere,  sive  false,  diciiur  uno 
modo.  Sed  tunc  multipliciter  diceretur,  si  per  hoc  nomen,  homo,  intende- 
remus  significare  diversa:  puta,  si  unus  intenderei  significare  per  hoc  nomen, 
homo,  id,  quod  vere  est  homo,  et  alius  intenderei  significare  eodem  nomine 
lapidem,  vel  aiiquid  aliud.  Unde  patet,  quod  Catholicus  dicens,  idolum  non 
esse  Deum,  contradicit  pagano  hoc  asserenti,  quia  uterque  utitur  hoc  nomine, 
Deus,  ad  significandum  veruni  Deum.  Cum  enim  paganus  dicit,  idolum  esse 
Deum,  non  utitur  hoc  nomine,  secundum  quod  significat  Deum  opinabilem 
Sic  enim  veruni  diceret,  cum  etiam  Catholici  interdum  in  tali  significatione 
hoc  nomane  utantur,  ut  cum  dicitur  (Ps.  gy)  :  Omnes  dii  Pentium  daemonia. 

Et  similiter  dicendum  ad  secundum  et  TERTiUM.Kam  illae  rationes  pro- 
cedunt  secundum  diversitatem  praedicationis  nominis,  et  non  secundum  di- 
versam  significationem. 

Ad  quartum  dicendum,  quod  animai  dictum  de  animali  vero,  et  de  picto, 
non  dicitur  pure  aequivoce:  sed  Philosophus  (in  anUprae.  cap.  de  Aequiv.) 
largo  modo  accipit  aequivoca,  secundum  quod  includunt  in  se  analoga; 
quia  et  ens,  quod  analogice  dicitur,  aliquando  dicitur  aequivoce  praedicari 
de  diversis  praedicamentis. 

Ad  QUiNTUM  dicendum,  quod  ipsam  naturam  Dei,  prout  in  se  est,  neque 
CathoHcus,  neque  paganus  cognoscit  :  sed  uterque  cognoscit  eam  secundum 
ahquam  rationem  causalitatis,  vel  excellentiae,  vel  remotionis,  ut  supra  di- 
ctum est  (q.  12.  art.  12.).  Et  secundum  hoc  in  eadem  significatione  accipere 
potest  Gentilis  hoc  nomen,  Deus,  cum  dicit  :  idolum  est  Deus,  in  qua  ac- 
cipit ipsum  Catholicus  dicens:  idolum  non  est  Deus;  si  vero  aliquis  esset, 
qui  secundum  nullam  rationem  Deum  cognosceret,  nec  ipsum  nominaret, 
nisi  forte  sicut  proferimus  nomina,  quorum  significationes  ignoramus. 


ARTICULUS  XI.  78 

UTRUM  HOC   NOMEN,  QUI    EST,   SIT  MAXIME    NOMEN    DEI    PROPRIUM. 

(i.  Disi.  8.  q.  I.  art.  i.  et  Pot.  q.  2.  art.  i.  ad.  i.  et  q.  7.  art.  ;.  corp.fin. 
et  q.  IO.  art.  i.  ad  9.  et  Dion.^.  in  Uh.  j.  inprinc.  jó). 

Ad  undecimum  sic  proceditur.  Videtur,  quod  hoc  nomen,  qui  est,  non 
sit  maxime  proprium  nomen  Dei  ;  hoc  enim  nomen.  Deus,  est  nomen  in- 
communicabile,  ut  dictum  est  (art.  9.  htijus  qu.)  :  sed  hoc  nomen,  qui  est, 
non  est  nomen  incommunicabile;  ergo  hoc  nomen,  qui  est,  non  est  maxime 
proprium  nomen  Dei. 

2.  Praeterea.  Dionysius  dicit  5.  cap.  de  Divin.  Nomin.  (inprinc.  lect.  j.) 
quod  boni  nomìnatìo  excellenter  est  manìjeslativa  omniiun  Dei  processionimi  :  sed 
hoc  maxime  Deo  convenit,  quod  sit  universale  rerum  princ'pium  ;  ergo  hoc 
nomen,  bonum,  est  maxime  proprium  Dei,  et  non  hoc  nomen,  qui  est. 

3.  Praeterea.  Omne  nomen  divinum  videtur  importare  rektionem  ad 
creaturas,  cum  Deus  non  cognoscatur  a  nobis,  nisi  per  creaturas;  sed  hoc 
nomen,  qui  est,  nullam  imporiat  habitudinem  ad  creaturas:  ergo  hoc  no- 
men, qui  est,  non  est  maxime  proprium  nomen  Dei. 

Sed  contra  est,  quod  dicitur  Exod.  3,  13.  quod  Moysi  quaerenti  sidixerint 
mihi  :  quod  est  nomen  ejus?  quid  dicam  eis?  respondit  eiDominus:  Sic  dices  eis  : 
qui  est  niisit  me  ad  vos  ;  ergo  hoc  nomen,  qui  est,  est  maxime  proprium  no- 
men Dei. 

Respondeo  dicendum,  quod  hoc  nomen,  qui  est,  triplici  ratione  est  maxime 
proprium  nomen  Dei. 

Primo  quidem  propter  sui  significationem.  Non  enim  significat  formam 
aliquam,  sed  ipsum  esse.  Unde  cum  esse  Dei  sit  ipsa  ejus  essentia,  et  hoc 
nulli  alii  conveniat,  ut  supra  ostensum  est  (q.  5.  art.  4),  manifestum  est, 
quod  inter  alia  nomina  hoc  maxime  proprie  nominat  Deum,  Unumquodque 
enim  denominatur  a  sua  forma. 

Secundo  propter  ejus  universalitatem.  Omnia  enim  alia  nomina  vel  sunt 
minus  communia,  vel  si  convertantur  cum  ipso,  tamen  addunt  aliqua  supra 
ipsum  secundum  rationem.  Unde  quodammodo  informant,  et  determinant 
ipsum.  Intellectus  autem.  noster  non  potest  ipsam  Dei  essentiam  cognoscere 
in  statu  viae,  secundum  quod  in  se  est,  sed  quemcumque  modum  deter- 
minet  circa  id,  quod  de  Deo  intelligit,  deficit  a  modo,  quo  Deus  in  se  est. 
Et  ideo,  quanto  aliqua  nomina  sunt  minus  determinata,  et  magis  commu- 
nia, et  absoluta,  tanto  magis  proprie  dicuntur  de  Deo  a  nobis.  Unde  Dama- 
scenus  (lib.  i.  Orthod.  Fid.  cap.  9.  ante  med.)  dicit,  quod  principalius  omnibus, 
quae  de  Deo  dicuntur,  nominilusest,  qui  est:  totum  enim  in  seipso  comprehendens  hahet 
ipsum  esse  velut  quoddam  pelagus  suhsiantiae  infinitum  et  indeterminatum  [al.  totum 
enim  in  se  ipso  comprehendens  velut  quoddam  pelagus,  etc.].  Q.uolibet  enim  alio 
nomine  determinatur  aliquis  modus  substantiae  rei  :  sed  hoc  nomen,  qui  est, 
nullum  modum  essendi  determinat,  sed  se  habet  indeterminate  ad  omnes.  Et 
ideo  nominat  ipsum  pelagus  substantiae  infinitum. 

Tertio  vero  ex  ejus  consignificatione  ;  significat  enim  esse  in  praesenti  : 
et  hoc  maxime  proprie  de  Deo  dicitur,  cujus  esse  non  novit  praeteritum, 
vel  futurum,  ut  dicit  August.  in  5.  de  Trinit.  (cap.  2.  et  lib.  8^.  QQ.  q.  ly.). 

Ad  primum  ergo  dicendum,  quod  hoc  nomen,  qui  est,  est  magis  pro- 
prium nomen  Dei,  quam  hoc  nomen,  Deus,  quantum  ad  id,  a  quo  imponitur, 
scilicet  ab  esse,  et  quantum  ad  modum  significandi,  et  consignificandi,  ut 
dictum  est  (in  corp.  art.).  Sed  quantum  ad  id,  ad  quod  imponitur  nomen 
ad  significandum,  est  magis  proprium  hoc  nomen,  Deus,  quod  imponitur  ad 
significandum  naturam  divinam.  Et  adhuc  magis  proprium  nomen  est  Te- 
tragrammaton,  quod  est  impositum  ad  significandam  ipsam  Dei  substantiam 
incommunicabilem,  et  (ut  sic  liceat  loqui)  singularem. 

Ad  secundum  dicendum,  quod  hoc  nomen,  bonum,  est  principale  no- 
men Dei,  inquantum  est  causa,  non  tamen  simpliciter;  nani  esse  absolute 
praeintelligitur  causae. 

Ad  tertium  dicendum,  quod  non  est  necessarium,  quod  omnia  nomina 
divina  importent  habitudinem  ad  creaturas,  sed  sufficit,  quod  imponantur 
ab  aliquibus  perfectionibus  procedentibus  a  Dee  in  creaturas,  inter  quas 
prima  est  ipsum  esse,  a  qua  sumitur  hoc  nomen,  qui  est. 

ARTICULUS  XII.  79 

UTRUM  PROPOSITIONES   AFFIRMATIVAE  POSSINT  FORMARI   DE  DEO. 
(Pot.  q.  7.  art.  ^,  ad  2.  et  i.  Dist.  4.  q.  2.  art.  i.  et  i.  Coiit.  <^.  cap.  ^6.). 

Ad  duodecimum  sic  proceditur.  Videtur,  quod  propositiones  affirmativae 
non  possint  formari  de  Deo.  Dick  enim  Dionys.  2,  cap.  Coel.  Hierarch.  (parum 
ante  med.)  quod  negationes  de  Deo  sunl  verae,  affirmationes  autun  incompactae. 

2.  Praeterea.  Boet.  dicit  in  lib.  de  Trin.  (ante  med.)  quod  forma  simplex 
suhjectum  esse  non  potest  :  sed  Deus  maxime  est  forma  simplex,  ut  supra  osten- 
sum  est  (q.  5.  art.  j.et  8.);  ergo  non  potest  esse  subjectum:  sed  omne  illud, 
de  quo  propositio  affirmativa  formatur,  accipitur  ut  subjectum:  ergo  de  Deo 
propositio  affirmativa  formari  non  potest. 

3.  Praeterea.  Omnis  intellectus  imelligens  rem  aliter,  quam  sit,  est  fai- 
sus:  sed  Deus  habetesse  absque  omni  compositione,  ut  supra  probatum  est: 
(q.'^.  art.  y)  ;  cum  igitur  omnis  intellectus  affirmativus  intelligat  aliquid  cum 
compositione:  videtur,  quod  propositio  affirmativa  vere  de  Deo  formari  non 
possit. 

Sed  contra  est,  quod  fidei  non  subest  falsum,  sed  propositiones  quae« 
dam  affirmativae  subduntur  fidei,  utpote,  quod  Deus  est  trinus,  et  unus,  et 
quod  est  omnipotens  ;  ergo  propositiones  affirmativae  possunt  vere  formari 
de  Deo. 

Respoxdeo  dicendum,  quod  propositiones  affirmativae  possunt  vere  formari 
de  Deo.  Ad  cujus  evidentiam  sciendum  est,  quod  in  qualibet  propositione  af- 
firmativa vera  oportet,  quod  praedicatum,  et  subjectum  signifìcent  idem  se- 
cundum  rem  aliquo  modo,  et  diversum  secundum  rationem.  Et  hoc  patet 
tam  in  propositionibus,  quae  sunt  de  praedicato  accidentali,  quam  in  illis, 
quae  sunt  de  praedicato  substantiali.  Manifestum  est  enim,  quod  homo,  et 
albus  sunt  idem  subjecto,  et  differunt  ratione;  alia  enim  est  ratio  hominis, 
et  alia  ratio  albi.  Et  similiter  cum  dico,  homo  est  animai;  illud  enim  ipsum, 
quod  est  homo,  vere  animai  est.  In  eodem  enim  supposito  est  et  natura  sen- 
sibilis,  a  qua  dicitur  animai,  et  natura  rationalis,  a  qua  dicitur  homo.  Unde 
et  hic  etiam  praedicatum,  et  subjectum  sunt  idem  supposito,  sed  diversa  ra- 
tione. Sed  in  propositionibus,  in  quibus  idem  praedicatur  de  seipso,  hoc  aliquo 
modo  invenitur,  inquantum  intellectus  id,  quod  ponit  ex  parte  subjecti,  trahit 
ad  partem  suppositi  ;  quod  vero  ponit  ex  parte  praedicati,  trahit  ad  naturam 
formae  in  supposito  existentis;  secundum  quod  dicitur,  quod  praedicata  te- 
nentur  formaliter,  et  subjecta  materialiter.  Huic  vero  diversitati,  quae  est 
secundum  rationem,  respondet  pluralitas  praedicati,  et  subjecti;  identitatem 
vero  rei  significat  intellectus  per  ipsam  compositionem;  Deus  autem  in  se 
consideratus  est  omnino  unus,  et  simplex;  sed  tamen  intellectus  noster  se- 
cundum diversas  conccptiones  ipsum  cognoscit,  eo  quod  non  potest  ipsum, 
ut  in  seipso  est,  videre. 

Sed  quamvis  intelligat  ipsum  sub  diversis  conceptionibus,  cognoscit  tamen, 
quod  omnibus  suis  conceptionibus  respondet  una,  et  eadem  res  simpliciter. 
Hanc  ergo  pluralitatem,  quae  est  secundum  rationem,  repraesentat  pluralitas 
praedicati,  et  subjecti;  unitatem  vero  repraesentat  intellectus  per  composi- 
tionem. 


124  aiJAESTlO    XIII.    ARTICULUS    XII. 

Ad  primum  ergo  dicendum,  quod  Dionysius  dicit,  affirmationes  de  Deo 
esse  incompactas,  vel  inconvenientes  secundum  aliam  translationem,  inquan- 
tum  nuUum  nomen  Deo  competit  secundum  modum  signifìcandi,  ut  supra 
dictum  est  (art.  y  Imj.  q.). 

Ad  secukdum  dicendum,  quod  intellectus  noster  non  potest  formas  sim- 
plices  subsistentes,  secundum  quod  in  seipsis  sunt,  comprehendere,  sed  ap- 
prehendit  eas  secundum  modum  compositorum,  in  quibus  est  aliquid,  quod 
subjicitur,  et  est  aliquid,  quod  inest.  Et  ideo  apprehendit  formam  simplicem 
in  raticne  subjecti,  et  attribuit  ei  aliquid. 

Ad  tertium  dicendum,  quod  haec  propositio,  intellectus  intJligens  rem 
iùiUr,  quam  sit,  est  jalsus,  est  duplex  ex  eo,  quod  hoc  adverbium  aliter  potest 
determinare  hoc  verbum  intelli^ens,  ex  parte  intellecti,  vel  ex  parte  intelligentis. 
Si  ex  parte  intellecti,  sic  propositio  vera  est,  et  estsensus:  Quicumque  intel- 
lectus inteUigit  rem  esse  aliter,  quam  sit,  falsus  est.  Sed  hoc  non  habetlocum 
in  proposito,  quia  intellectus  noster  formans  propositionem  de  Deo  non  dicit 
eum  esse  compositum,  sed  simplicem.  Si  vero  ex  parte  intelligentis,  sic  pro- 
positio falsa  est.  Alius  est  enim  modus  intellectus  in  intelligendo,  quam  rei 
in  essendo.  Manifestum  est  enim,  quod  intellectus  noster  res  materiales  infra 
se  existentes  inteliigit  immaterialiter  ;  non  quod  intelligat  eas  esse  immate- 
riales,  sed  habet  modum  immaterialem  in  intelligendo.  Et  similiter,  cum  in- 
teUigit simplicia,  quae  sunt  supra  se,  inteliigit  ea  secundum  modum  suum, 
scilicet  composite,  non  tamen  ita,  quod  intelligat  ea  esse  composita.  Et  sic 
intellectus  noster  non  est  falsus  formans  compositionem  de  Deo. 


QUAESTIO  DECIMAQUARTA. 

DE  SCIENTIA  DEI,  IN  SEXDECIM  ARTICULOS  DIVISA. 

Post  considerationem  eorum,  quae  ad  divinam  substantiam  pertinent, 
restat  considerandum  de  his,  quae  pertinent  ad  operationem  ipsius.  Et  quia 
operatio  quaedam  est,  quae  manet  in  operante,  quaedamvero,  quae  procedit 
in  exteriorem  effectum;  primo  agemus  de  scientia,  et  voluntate  (nam  intel- 
iigere  in  intelligente  est,  et  velie  in  volente)  et  postmodum  de  potentia  Dei, 
quae  consideratur,  ut  principium  operationis  divinae  in  effectum  exteriorem. 
procedentis:  quia  vero  intelligcre  quoddam  vivere  est,  post  considerationem 
divinae  scientiae,  considerandum  est  de  vita  divina.  Et  quia  scientia  verorum 
est,  erit  etiam  considerandum  de  veritate,  et  falsitate.  Rursum,  quia  omna 
cognitum  in  cognoscente  est,  rationes  autem  rerum,  secundum  quod  sunt  in 
Deo  cognoscente,  Ideae  vocantur,  cum  consideratione  scientiae  erit  edam 
adjungenda  consideratio  de  Idcis. 

Circa  scientiam  vero  quaeruiituì  sexÀecim. 

Primo.  Utrum  in  Deo  sit  scientia. 

Secundo.  Utrum  Deus  intelligat  seipsum. 

lertio.  Utrum  comprehendat  se. 

Quarto.  Utrum  suum  intelligere  sit  sua  substancia. 

Quinto.  Utrum  intelligat  alia  a  se. 


QUAESTIO    K[V.    ARTICUf.US    .(.  {i^ 

Sexto.  Utrum  habeat  de  cis  propriam  cognitionem. 
Scptimo.  Utrum  scientia  Dei  sit  discursiva. 
Octavo.  Utrum  scientia  Dei  sit  causa  rerum. 
Nono.  Utrum  scientia  Dei  sit  eorum,  quae  non  sunt. 
Decimo.  Utrum  sit  malorum. 
Undecimo.  Utrum  sit  singularium. 
Duodecimo.  Utrum  sit  infinitorum. 
Tertiodecimo.  Utrum  sit  contingentium  futurorum. 
Quartodecimo.  Utrum  sit  enuntiabilium. 
Quintodecimo.  Utrum  scientia  Dei  sit  variabilis. 

Sextodecimo.  Utrum  Deus  de  rebus  habeat  speculativam  scientiam,  vel 
practicam. 

ARTICULUS  I.  80 

UTRUM   IN  DEO   SIT  SCIENTIA. 

(i.  Dist.  5J-.  art.  i.  et  i.  Contr.  g.  cap.  44.  et  Pot.  q.  S.  art,  1. 
cap,  2.  et  q.  9.  art.  ^.  corp.  et  Veri.  q.  2.  art.  i.  et  opusc.  5.  cap.  28.  et  55. 

et  12.  Meiaph.  lect.  6.). 

Ad  primum  sic  proceditur.  Videtur,  quod  in  Deo  non  sit  scientia.  Scientia 
enim  habitus  est,  qui  Deo  non  competit,  cum  sit  medius  inter  potentiam,  et 
actum;  ergo  scientia  non  est  in  Deo. 

2.  Praeterea.  Scientia,  cum  sit  conclusionum,  est  quaedam  cognitio  ab 
alio  causata,  scilicet  ex  cognitione  principiorum;  sed  nihil  causatum  est  in 
Deo;  ergo  scientia  non  est  in  Deo. 

3.  Praeterea.  Omnis  scientia  vel  universalis,  vel  particularis  est:  sed  in 
Deo  non  est  universale,  et  particulare,  ut  ex  superioribus  patet  (q.  5.  art.  ^.); 
ergo  in  Deo  non  est  scientia. 

Sed  contra  est,  quod  Apost.  dicit  ad  Roman.  11.:  0  altìtudo  divitiarum 
sapientiae,  et  scientiae  Dei! 

Respondeo  dicendum,  quod  in  Deo  perfectissime  est  scientia.  Ad  cujus  evi- 
dentiam  considerandum  est,  quod  cognoscentia  a  non  cognoscentibus  in  hoc 
distinguuntur,  quia  non  cognoscentia  nihil  habent,  nisi  formam  suam  tantum, 
sed  cognoscens  natum  est  habere  formam  etiam  rei  alterius;  nam  species 
cogniti  est  in  cognoscente.  Unde  manifestum  est,  quod  natura  rei  non  co- 
gnoscentis  est  magis  coarctata,  et  limitata.  Natura  autem  rerum  cognoscen- 
tium  habet  majorem  amplitudinem,  et  extensionem;  propter  quod  dicit 
Philos.  3.  de  Anima  (tex.  ^y.)  quod  anima  est  quodammodo  omnia.  Coarctatio 
autem  formae  est  per  materiam.  Unde  et  supra  diximus,  quod  formae,  se- 
cundum  quod  sunt  magis  immateriales,  secundum  hoc  magis  accedunt  ad 
quamdam  infinitatem.  Patet  igitur,  quod  immaterialitas  alicujus  rei  est  ratio,, 
quod  sit  cognosciliva,  et  secundum  modum  immaterialitatis  est  modus  co- 
gnitionis.  Unde  in  2.  de  Anima  (tex.  124.)  dicitur,  quod  plantae  non  cogno- 
scunt  propter  suam  materialitatem.  Sensus  autem  cognoscitivus  est,  quia 
rcceptivus  est  specierum  sine  materia,  et  intellectus  adhuc  magis  cognosci- 
tivus, quia  magis  separatus  est  a  materia,  et  immixtus,  ut  dicitur  in  3.  de 
Anima  (tex.  4.  usque  ad  y.).  Unde,  cum  Deus  sit  in  summo  immaterialitatis, 
ut  ex  superioribus  patet  (a.  y.  art.  i.),  sequitur,  quod  ipse  sit  in  summo  co- 
gnitio nis. 

Ad  PRiMUM  ergo  dicendum,  quod,  quia  perfectiones  procedentes  a  Deo 
in  creaturas,  altiori  modo  sunt  in  Deo,  ut  supra  dictum  est  (q.  4.  art.  2.)y 
oportet,  quod,  quandocumque  aliquod  nomen  sumptum  a  quacumque  per- 
fectione  creaturae  Deo  attribuitur,  secludatur  ab  ejus  signihcat-.oiie  omne 
illud  quod  pertinet  ad  imperfectum  modum,  qui  competit  creaturae.  Unde 
scientia  non  est  qualltas  in  Deo,  vel  habitus,  sed  substantia,  et  actus  purui;. 

Ad  secundum  dicendum,  quod  ea,  quae  sunt  divisim,  et  multipliciter  in 
creaturis,  in  Deo  sunt  simpliciter,  et  unite,  ut  supra  dictum  est  (q.  75.  art.  4.). 
Homo  autem  secundum  diversa  cognita  habet  diversas  cognìtiones.  Nam 
■secundum  quod  cognoscit  principia,  dicitur  habere  intellìgentiam;  scientiam 
vero,  secundum  quod  cognoscit  conciusiones;  sapientiam,  secundum  quod 
cognoscit  causam  altissimam  ;  consilium  vel  prudentiam,  secundum  quod 
cognoscit  agibilia  :  sed  haec  omnia  Deus  una,  et  simplici  cognitione  cogno- 
scit, ut  infra  patebit  (art.  7.  huj.  q.).  Unde  simplex  Dei  cognitio  omnibus 
istis  nominibus  nominari  potest,  ita  tamen,  quod  ab  unoquoque  eorum,  se- 
cundum quod  in  divinam  praedicationem  venit,  secludatur  quidquid  imper- 
fectionis  est,  et  retineatur  quidquid  perfectionis  est.  Et  secundum  hoc  dicitur 
Job  12.:  Apud  ipsum  est  sapientia  et  fortitudo  ;  ipse  hahet  consilium,  et  intdli- 
gefitiam. 

Ad  tertium  dicendum,  quod  scientia  est  secundum  modum  cognoscentis. 
Scìtum  enim  est  in  sciente  secundum  modum  scientis.  Et  ideo,  cum  modus 
divinae  esssentiae  sit  altior,  quam  modus,  quo  creaturae  sunt,  scientia  divina 
non  habet  modum  creatae  scientiae,  ut  scilicet  sit  universalis,  vel  particularis, 
vel  in  habitu,  vel  in  potentia,  vel  secundum  aliquem  talem  modum  disposila. 


ARTICULUS  II.  81 

UTRUM   DEUS    INTELLIGAT   SE. 

(Veri.  q.  2.  ari.  2.  et  i.  Cont.  g.  cap.  4y.  et  48.  et  Uh.  4.  cap.  ii.  corp.  5.  et  Dist.  2j. 

art.  2.  et  12.  Metaph.  lect.  11.). 

Ad  secundum  sic  proceditur.  Videtur  quod  Deus  non  intelligat  se.  Dicitur 
enim  in  lib.  de  Causis  (prop.  ly  in  princ.)  quod  omnis  sciens,  qui  scit  suam 
essentiam,  est  rediens  ad  essentiam  suam  reditione  completa  :  sed  Deus  non  exit 
extra  essentiam  suam,  nec  aliquo  modo  movetur;  et  sic  non  competit  sibi 
redire  ad  essentiam  suam  ;  ergo  ipse  non  est  sciens  essentiam  suam. 

2.  Praeterea.  Intelligere  est  quoddam  pati,  et  moveri,  ut  dicitur  in  3.  de 
Anima  (tex.  12.  et  28.)  :  scientia  etiam  est  assimilatio  ad  rem  scitam  :  et  scitum 
etiam  est  perfectio  scientis:  sed  nihil  movetur,  vel  patitur,  vel  perficitur  a 
seipso,  nequesimilitudo  ibi  ipsi  est,  ut  Hilarius  d[cìt(lih.  ^.  de  Trinit.non  multum 
remote  ante  fin.);  ergo  Deus  non  est  sciens  seipsum. 

5.  Praeterea.  Praecipue  Deo  sumus  similes  secundum  intellectum:  quia 
secundum  mentem  sumus  ad  imaginem  Dei,  ut  dicit  Augustinus  (lib.  ly  de 
Trinit.  cap.  i.  et  lib.  6.  super  Gen.  cap.  12.);  sed  intellectus  noster  non  intelligit 
se,  nisi  sicut  intellig^it  alia,  ut  dicitur  in  3.  de  Anima  (tex  ().);  ergo  Deus  non 
intelligit  se,  nisi  forte  intelligendo  alia. 

Sed  contra  est,  quod  dicitur  i.  ad  Cor.  2.  :  Ouae  sunt  Dei^  netno  novii,  nisi 
Spiritus  Dei. 

Respondeo  dicendum,  quod  Deus  se.  per  seipsuni  initlligit.  Ad  cujus  evi- 
dentiam  sciendum  est,  quod,  licet  in  operationibus,  quae  transeunt  in  exte- 
riorem  effectum,  objectum  operationis,  quod  significatur  ut  terminus,  sit  ali- 
quid  extra  operantem:  tamen  in  operationibus,  quae  sunt  in  operante,  obje- 
ctum, quod  significatur  ut  terminus  operationis,  est  in  ipso  operante:  et 
secundum  quod  est  in  eo,  sic  est  operatio  in  actu.  Unde  dicitur  in  lib.  3.  de 
Anima  (isx.  56.  ei  37J.  auod  sensibile  in  actu  est  sensiis  in  actu,  òt  inlóìlHjihih 
in  actu  eòi  intellectus  in  actu.  Ex  hoc  enim  aliquid  in  actu  senlimus,  vel  ir.teì- 
ligimus,  quod  intellectus  noster,  vel  sensus  informatur  in  actu  per  speciem 
sensibilis,  vel  intelligibilis.  Et  secundum  hoc  tantum  sensus,  vel  intellectus 
aliud  est  a  sensibili,  vel  intelligibili;  quia  utrumque  est  in  potentia.  Cum  igitur 
Deus  nihil  potcntialitatis  habeat,  sed  sit  actus  purus,  oportet,  quod  in  eo  intel- 
lectus, et  intellcctum  sint  idem  omnibus  modis,  ita  scilicet  ut  neque  careat 
specie  intelhgibili,  sicut  intellectus  noster  cum  intelligit  in  potentia;  neque 
species  intelligibilis  sit  aliud  a  substantia  intellectus  divini:  sicut  accidit  in 
intellectu  nostro,  cum  est  actu  intelligens  :  sed  ipsa  species  intelligibilis  est 
ipse  intellectus  divinus;  et  sic  seipsum  per  seipsum  intelligit. 

Ad  primum  ergo  dicendum,  quod  redire  ad  essentiam  suam  nihil  aliud  est, 
Cjuam  rem  subsistere  in  seipsa.  Forma  enim,  inquantum  perficit  niateriam 
dando  ei  esse,  quodammodo  supra  ipsam  effunditur  :  inquantum  vero  in  seipsa 
habet  esse,  in  seipsam  redit;  virtutes  igitur  cognoscitivae,  quae  non  sunt 
subsistentes,  sed  actus  aliquorum  organorum,  non  cognoscunt  seipsas:  sicut 
patet  in  singulis  sensibus.  Sed  virtutes  cognoscitivae  per  se  subsistentes  cogno- 
scunt seipsas.  Et  propter  hoc  dicitur  in  libro  de  Causis,  quod  sciens  essentiam 
suam  redit  ad  essentiam  suam.  Per  se  autem  subsistere  maxime  convenit  Deo. 
Unde  secundum  hunc  modum  loquendi  ipse  est  maxime  rediens  ad  essentiam 
suam,  et  cognoscens  seipsum. 

Ad  secundum  dicendum,  quod  moveri,  et  pati  sumuntur  aequivoce,  se- 
cundum quod  intelligere  dicitur  esse  quoddam  moveri,  vel  pati:  ut  dicitur  in 
tertio  de  Anima  (toc.  cit.  in  arg.).  Non  enim  intelligere  est  motus,  qui  est 
actus  impcrfecti,  qui  est  ab  alio  in  aliud:  sed  actus  perfecti  existens  in  ipso 
agente.  Similiter  etiam,  quod  intellectus  perficiatur  ab  intelligibili,  vel  assi- 
miletur  ei,  hoc  convenit  intellectui,  qui  quandoque  est  in  potentia;  quia  per 
hoc,  quod  est  in  potentia,  difìfert  ab  intelKgibili,  et  assimilatur  ei  per  speciem 
intelligibilem,  quae  est  similitudo  rei  intellectae;  et  perficitur  per  ipsam,  sicut 
potentia  per  actum;  sed  intellectus  divinus,  qui  nullo  modo  est  in  potentia, 
non  perficitur  per  intelligibile,  neque  assimilatur  ei,  sed  est  sua  perfectio,  et 
suum  intelligere. 

Ad  tertium  dicendum,  quod  esse  naturale  non  est  materiae  primae,  quae 
€St  in  potentia,  nisi  secundum  quod  est  reducta  in  actum  per  formam.  Intel- 
lectus autem  noster  possibilis  se  habet  in  ordine  intelligibilium,  sicut  materia 
prima  in  ordine  rerum  naturalium,  eo  quod  est  in  potentia  ad  intelligibili  a, 
sicut  materia  prima  ad  naturaha.  Unde  intellectus  noster  possibilis  non  potest 
habere  intelligibilium  operationem  [al.  intelligibilem  operationem],  nisi  inquan- 
tum perficitur  per  speciem  intelligibilem  alicujus.  Et  sic  intelligit  seipsum  per 
speciem  intelligibilem,  sicut  et  alia.  Manifestum  est  autem,  quod  ex  eo,  quod 
cognoscit  intelligibile,  intelligit  ipsum  suum  intelligere,  et  per  actum  cogno- 
scit  potentiam  intellectivam.  Deus  autem  est  sicut  actus  purus  tam  in  ordine 
existentium,  quam  in  ordine  intelligibilium:  et  ideo  per  seipsum  seipsum  in- 
teUidt. 


12S  QUAESTIO    XIV.    ARTICULUS    III. 

ARTICULUS  III.  82 

UTRUM    DEUS    COMPREHENDAT    SEIPSUM. 

().  Dist.  14.  art.  2.  q.  i.  et  2.  Et  i.  Contr.  g.  cap.  5.  et  Veri.  q.  2.  art.  2.  ad  j.  et  q.  20. 
art.  4.  et  opiisc.  5.  cap.  106.  21).  et  264.  et  opusc.  9.  cap.  ']().). 

Ad  TERTiuMsic  proceditur.Videtur,  quodDeus  non  comprehendatseipsum. 
Dicit  enim  August.  in  lib.  83.  Quaestionum  (q.  14.),  quod  id,  quod  com- 
prehendit  se,  finitum  est  sibi:  sed  Deus  est  omnibus  modis  infinitus;  ergo  non 
comprehendit  se. 

2.  Praeterea.  Si  dicatur,  quod  Deus  infinitus  est  nobis,  sed  sibi  finitus: 
Centra.  Verius  est  unumquodque,  secundum  quod  est  apud  Deum,  quam 
secundum  quod  est  apud  nos,  si  igitur  Deus  sibi  ipsi  est  finitus,  nobis  autem 
infinitus,  verius  est  Deum  esse  finitum,  quam  infinitum,  quod  est  contra  prius 
determinata  (q.  7.  art.  i.)  ;  non  ergo  Deus  comprehendit  seipsum. 

Sed  contra  est,  quod  Augustinus  dicit  ibidem  :  Omne,  quod  intelligit  se, 
comprehendit  se:  sed  Deus  intelligit  se;  ergo  comprehendit  se. 

Respondeo  dicendum,  quod  Deus  perjecte  comprehendit  seipsum.  Quod  sic 
patet.  Tunc  enim  dicitur  aliquid  comprehendi,  quando  pervenitur  ad  fìnem 
cognitionis  ipsius  ;  et  hoc  est  quando  res  cognoscitur  ita  perfecte,  sicut  cogno- 
scibilis  est.  Sicut  propositio  demonstrabilis  comprehenditur,  quando  scitur  per 
demonstrationem,  non  autem  quando  cognoscitur  per  aliquam  rationem  pro- 
babilem  ;  manifestum  est  autem,  quod  Deus  ita  perfecte  cognoscit  seipsum, 
sicut  perfecte  cognoscibilis  est;  est  enim  unum^quodque  cognoscibile  secundum 
modum  sui  actus.  Non  enim  cognoscitur  aliquid,  secundum  quod  in  potentia 
est,  sed  secundum  quod  est  in  actu,  ut  dicitur  in  9.  Metaph.  (tex.  20.).  Tanta 
est  autem  virtus  Dei  in  cognoscendo,  quanta  est  actualitas  ejus  in  existendo: 
quia  per  hoc  quod  actu  est,  et  ab  omni  materia,  et  potentia  separatus,  Deus 
cognoscitivus  est,  ut  ostensum  est  (art.  i.  huj.  q.).  Unde  manifestum  est,  quod 
tantum  seipsum  cognoscit,  quantum  cognoscibilis  est.  Et  propter  hoc  seipsum 
perfecte  comprehendit. 

Ad  primum  ergo  dicendum,  quod  comprehendere,  si  proprie  accipiatur,, 
significat  aliquid  habens,  et  includens  alterum.  Et  sic  oportet,  quod  omne 
comprehensum  sit  finitum,  sicut  omne  inclusum.  Non  sic  autem  comprehendi 
dicitur  Deus  a  seipso,  ut  intellectus  suus  sit  aliud,  quam  ipse,  et  capiat  ipsum, 
et  includati  sed  hujusmodilocutiones  per  negationem  sunt  exponendae.  Sicut. 
enim  Deus  dicitur  esse  in  seipso,  quia  a  nullo  exteriori  continetur:  ita  dicitur 
comprehendi  a  seipso,  quia  nihil  est  sui,  quod  lateat  ipsum.  Dicit  enim  Augu- 
stinus in  libro  de  Videndo  Deum  (epist.  112.  ad  Paulin.  cap.  9.  circa  princ),  quod 
totum  comprehenditur  videndo,  quod  ita  videtur^  ut  nihil  ejus  lateat  videntem. 

Ad  secundum  dicendum,  quod,  cum  dicitur.  Deus  finitus  est  sibi,  intelli- 
gendum  est  secundum  quamdam  similitudinem  proportionis  ;  quia  sic  se  habet 
in  non  excedendo  intellectum  suum,  sicut  se  habet  aliquid  finitum  in  non 
excedendo  intellectum  finitum.  Non  autem  sic  dicitur  Deus  sibi  finitus,  quod 
ipse  intelligat  se  esse  aliquid  finitum. 


QUAESTIO    XIV.    ARTICULUS    IV.  I29 

ARTICULUS  IV.  83 

UTRUM  IPSUM  INTELLIGERE    DEI    SIT   EJUS   SUBSTANTIA. 

(1.  Contr.  g.  cap.  46.  et  4y.  et  Uh.  4.  cap.  11.  el  12.  et  Opiisc.  5.  cap.  2().  et  jo.  et  )i.). 

Ad  Q.UARTUM  sic  proccditur.  Videtur,  quod  ipsum  intelligcre  Dei  non  sit 
ejus  substantia.  Intelligere  enim  est  quaedam  operatio  ;  operatio  autem  aliquid 
significat  procedens  ab  operante:  substantia  autem  operantis  non  procedit  ab 
operante;  ergo  ipsum  intelligere  Dei  non  est  ipsa  substantia. 

2.  Praeterea.  Cum  aliquis  intelligit  se  intelligere,  lioc  non  est  intelli 
gere  aliquid  magnum,  vel  principale  intellectum,  sed  intelligere  quoddam 
secundarium,  et  accessorium.  Si  igitur  Deus  sit  ipsum  suum  intelligere,  in 
telligere  Dei  erit,  sicut,  cum  intelligimus  intelligere.  Et  sic  non  erit  aliquid 
magnum  intelligere  Dei. 

3.  Praeterea.  Omne  intelligere  est  aliquid  intelligere;  cum  ergo  Deus 
intelligit  se,  si  ipsemet  non  est  aliud,  quam  suum  intelligere,  intelligit  se  in- 
telligere, et  intelligere,  se  intelligere  se  :  et  sic  in  infìnitum  ;  non  ergo  ipsum 
intelligere  Dei  est  ejus  substantia. 

Sed  coktra  est,  quod  dicit  August.  lib.  7.  de  Trinit.  (cap.  j.):  Deo  hoc 
est  esse,  quod  sapientem  esse.  Hoc  autem  est  sapientem  esse,  quod  intelligere; 
ergo  Deo  hoc  est  esse,  quod  intelligere:  sed  esse  Dei  est  ejus  substantia,  ut 
supra  ostensum  est  (q.  5.  art.  4.);  ergo  intelligere  Dei  est  ejus  substantia. 

Respondeo  dicendum,  quod  est  necesse  dicere,  quod  intelligere  Dei  est  ejus 
substa7itia.  Nam,  si  intelligere  Dei  sit  aliud,  quam  ejus  substantia,  oporteret, 
ut  dicit  Philos.  in  12.  Metaph.  (tex.  59.^;  quod  aliquid  aliud  esser  actus,  et 
perfectio  substantiae  divinae,  ad  quod  se  haberet  substantia  divina,  sicut  po- 
tentia  ad  actum,  quod  est  omnino  impossibile.  Nam  intelligere  est  perfectio, 
et  actus  intelligentis.  Hoc  autem,  qualiter  sit,  considerandum  est.  Sicut  enim 
supra  dictum  est  (art.  2.  huj.  q.),  intelligere  non  est  actio  progrediens  ad 
aliquid  extrinsecum,  sed  manet  in  operante,  sicut  actus,  et  perfectio  ejus, 
prout  esse  est  perfectio  existentis.  Sicut  enim  esse  consequitur  formarn,  ita  in- 
telligere sequitur  speciem  intelligibilem.In  Deo  autem  non  est  forma,  quae  sit 
aliud,  quam  suum  esse,  ut  supra  ostensum  est  (q.^.  art.  4.  et  y).  Unde  cum  ipsa 
sua  essentia  sit  etiam  spieciesintelligibilis,  ut  dictum  est  (q.  5.  art.  j.  praecip.), 
ex  necessitate  sequitur,  quod  ipsum  ejus  intelligere  sit  ejus  essentia  et  ejus  esse. 

Et  sic  patet  ex  omnibus  praemissis,  quod  in  Deo  intellectus  intelligens, 
et  id,  quod  intelligitur,  et  species  intelligibilis,  et  ipsum  intelligere  sunt  om- 
nino unum,  et  idem.  Unde  patet,  quod  per  hoc,  quod  Deus  dicitur  intelligens, 
nulla  multiplicitas  ponitur  in  ejus  substantia. 

Ad  primum  ergo  dicendum,  quod  intelligere  non  est  operatio  exiens  ab 
ipso  operante,  sed  manens  in  ipso. 

Ad  secundum  dicendum,  quod,  cum  intelligitur  illud  intelligere,  quod 
non  est  subsistens,  non  intelligitur  aliquid  magnum,  sicut  cum  intelligimus 
intelligere  nostrum.  Et  ideo  non  est  simile  de  ipso  intelligere  divino,  quod 
est  subsistens. 

Et  per  hoc  patet  responsio  ad  tertium.  Nam  intelligere  divinum,  quod 
est  in  seipso  subsistens,  est  sui  ipsius,  et  non  alicujus  alterius,  ut  sic  oporteat 
procedere  in  infìnitum. 

S.  Thomae  Summa   Theologica.  Voi.  I.  10 

ARTICULUS  V.  84 

UTRUM  DEUS    COGNOSCAT    ALIA  A  SE. 
(i.  Disi.  jj".  art.  2.  et  Veri.  q.  2.  art.  4.  et  i.  Contr.  g.  cap.  48.  et  4g.). 

Ad  dUiNTUM  sic  proceditur.  ViJetur,  quod  Deus  non  cognoscat  alia  a  se. 
Q,uaecumque  enim  sunt  alia  a  Deo,  sunt  extra  ipsum:  sed  August.  dicit  in 
lib.  83.  Q.Q..  (q.  46.  post  med.)  quod  neque  qidàquam  Deus  extra  seipsum  iti' 
luetur  ;  ergo  non  cognoscit  alia  a  se. 

2.  Praeterea.  Intellectum  est  perfectio  inteliigentis.  Si  ergo  Deus  in- 
telligat  alia  a  se,  aliquid  aliud  erit  perfectio  Dei,  et  nobilius  ipso;  quod  est 
impossibile. 

3.  Praeterea.  Ipsum  intelligere  speciem  habet  ab  intelligibili,  sicut  et 
omnis  alius  actus  a  suo  objecto.  Unde  et  ipsum  intelligere  tanto  est  nobilius, 
quanto  etiam  nobilius  est  ipsum,  quod  intelligitur  ;  sed  Deus  est  ipsum  suum 
intelligere,  ut  ex  dictis  patet  (art.  praec.)  ;  si  igitur  Deus  intelligit  aliquid  aliud 
a  se,  ipse  Deus  specificatur  per  aliquid  a  se,  quod  est  impossibile;  non  igitur 
intelligit  alia  a  se. 

Sed  contra  est,  quod  dicitur  Hebr.  4.:  Omnia  nuda,  et  aperta  sunt  oculisejus. 

Respondeo  dicendum,  quod  necesse  est  Deum  cognoscere  alia  a  se.  Mani- 
festum  est  enim,  quod  seipsum  perfecte  intelligit:  alioquin  suum  esse  non 
esset  perfectum,  cum  suum  esse  sit  suum  intelligere.  Si  autem  perfecte  ali- 
quid  cognoscitur,  necesse  est,  quod  virtus  ejus  perfecte  cognoscatur.  Virtus 
autem  alicujus  rei  perfecte  cognosci  non  potest,  nisi  cognoscantur  ea,  ad  quae 
virtus  se  extendit.  Unde,  cum  virtus  divina  se  extendat  ad  alia,  eo  quod  ipsa 
est  prima  causa  effectiva  omnium  entium,  ut  ex  supradictis  patet  (q.  2.  art.  ^.), 
necesse  est,  quod  Deus  alia  a  se  cognoscat.  Et  hoc  etiam  evidentius  fit,  si 
adjungatur,  quod  ipsum  esse  causae  agentis  primae,  scilicet  Dei,  est  ejus  in- 
telligere. Unde  quicumque  effectus  praeexistunt  in  Deo,  sicut  in  causa  prima, 
necesse  est,  quod  sint  in  ipso  ejus  intelligere,  et  quod  omnia  in  eo  sint  se- 
cundum  modum  intelligibilem.  Nam  omne,  quod  est  in  altero,  est  in  eo  se» 
cundum  modum  ejus,  in  quo  est. 

Ad  sciendum  autem,  qualiter  alia  a  se  cognoscat,  considerandum  est, 
quod  dupliciter  aliquid  cognoscitur.  Uno  modo  in  seipso:  alio  modo  in  altero. 
In  seipso  quidem  cognoscitur  aliquid,  quando  cognoscitur  per  speciem  propriam 
adaequatam  ipsi  cognoscibili:  sicut  cum  oculus  videt  hominem  per  speciem 
hominis:  in  alio  autem  videtur  id,  quod  videtur  per  speciem  continentis; 
sicut  cum  pars  videtur  in  toto  per  speciem  totius;  vel  cum  homo  videtur  in 
speculo  per  speciem  speculi;  vel  quocumque  alio  modo  contingat  aliquid  in 
alio  videri. 

Sic  igitur  dicendum  est,  quod  Deus  seipsum  videt  in  seipso,  quia  seipsum 
videt  per  essentiam  suam.  Alia  autem  a  se  videt  non  in  ipsis,  sed  in  seipso, 
inquantum  essentia  sua  continet  similitudinem  aliorum  ab  ipso. 

Ad  primum  ergo  dicendum,  quod  verbum  Aug.  dicentis,  quod  Deus  nihil, 
extra  se  intuetur,  non  eet  sic  intelligendum,  quasi  nihil,  quod  sit  extra  se,  in- 
tueatur,  sed  quia  id,  quod  est  extra  seipsum,  non  intuetur  nisi  in  seipso,  ut 
dictum  est  (in  corp.  art.). 

Ad  secundum  dicendum,  quod  intellectum  est  perfectio  intelligentis, 
•Sion  quidem  secundum  suam  substantiam,  sed  secundum  suam  speciem,  se- 
cundum quam  est  in  intellectu,  ut  forma,  et  perfectio  ejus.  Lapis  enim  non 
est  in  anima,  sed  species  ejus,  ut  dicitur  in  3.  de  Anima  (tex  i).).  Ea  vero 
quae  sunt  alia  a  Deo,  intelliguntur  a  Dee,  inquantum  essentia  Dei  continet 
species  eorum,  ut  dictum  est  (in  corp.  art.).  Unde  non  sequitur,  quod  aliquid 
aliud  sit  perfectio  divini  intellectus,  quam  ipsa  essentia  Dei. 

Ad  tertium  dicendum,  quod  ipsum  intelligere  non  specificatur  per  id, 
•quod  in  alio  intelligitur,  sed  per  principale  intellectum,  in  quo  alia  intelliguntur. 
Intantum  enim  ipsum  intelligere  specificatur  per  objectum  suum,  inquantum 
forma  intelligibilis  est  principium  intellectualis  operationis.  Nam  omnis  ope- 
ratio  specificatur  per  formam,  quae  est  principium  operationis,  sicut  calefactio 
per  calorem.  Unde  per  illam  formam  intelligibilem  specificatur  intellectualis 
operatio,  quae  facit  intellectum  in  actu.  Et  haec  est  species  principalis  intel- 
lecti,  quae  in  Deo  nihil  est  aliud,  quam  essentia  sua,  in  qua  omnes  species 
rerum  comprehenduntur.  Unde  non  oportet,  quod  ipsum  intelligere  divìnum, 
"vel  potius  ipse  Deus  specificetur  per  aliud,  quam  per  essentiam  divinam. 

ARTICULUS  VI.  85 

UTRUM  DEUS  COGNOSCAT  ALIA  A  SE  PROPRIA  COGNITIONE. 

(i.  Dist.  5J.  art.  5.  et  Dist.  ^6.  q.  i.  art.  i.  et  i.  Contr.  g.  cap.  jo.  6^.  et  ']2.  et  Uh.'}, 
cap.  7J.  et  y6.  et  Veri.  q.  2.  art.  4.  et^.  et  Opusc.  2.  cap.  1^4.  et  i^^.). 

Ad  sextum  sic  proceditur.  Videtur  quod  Deus  non  cognoscat  alia  a  se 
propria  cognitione:  sic  enim  cognoscit  alia  a  se,  ut  dictum  est  (art.  praec), 
secundum  quod  alia  ab  ipso  in  eo  sunt:  sed  alia  ab  eo  sunt  in  ipso,  sicut  in 
prima  causa  communi,  et  universali;  ergo  alia  cognoscuntur  a  Deo,  sicut  in 
causa  prima,  et  universali.  Hoc  autem  est  cognoscere  in  universali,  et  non 
secundum  propriam  cognitionem  ;  ergo  Deus  cognoscit  alia  a  se  in  universali, 
^t  non  secundum  propriam  cognitionem. 

2.  Praeterea.  Quantum  distat  essentia  creaturae  ab  essentia  divina, 
tantum  distat  essentia  divina  ab  essentia  creaturae.  Sed  per  essentiam  crea- 
turae non  poiest  cognosci  essentia  divina,  ut  supra  dictum  est  (q.  12.  art.  2.); 
ergo  nec  per  essentiam  divinam  potest  cognosci  essentia  creaturae.  Et  sic  cum 
Deus  nihil  cognoscat,  nisi  per  essentiam  suam,  sequitur,  quod  non  cognoscat 
creaturam  secundum  ejus  essentiam,  ut  cognoscat  de  ea  quid  est.  Q.uod  est 
propriam  cognitionem  de  re  habere. 

3.  Praeterea.  Propria  cognitio  non  habetur  dare,  nisi  per  propriam  ejus 
tationem:  sed,  cum  Deus  cognoscat  omnia  per  essentiam  suam,  non  videtur 
<juod  unuruquodque  per  propriam  rationem  cognoscat  Idem  enim  non  potest 
esse  propria  ratio  multorum,  et  diversorum.  Non  ergo  habet  propriam  co- 
gnitionem Deus  de  rebus,  sed  communem.  Nam  cognoscere  resnon  secundum 
propriam  rationem,  est  cognoscere  res  solum  in  commum. 

Sed  contra.  Habere  propriam  cognitionem  de  rebus,  est  cognoscere  res 
-non  solum  in  communi,  sed  secundum  quod  sunt  ab  invicem  distinctae.  Sic 
-autem  Deus  cognoscit  res.  Unde  dicitut  Hebr.  4.  quod  pertingit  usque  ad  di- 
visionem  spiritus,  et  animae^  compagum  quoque,  et  meduìlarum  :  et  discretor  cogita- 
iionum,  et  intentionum  cordis  :  et  non  est  uìla  creatura  invisibilis  in  conspectu  ejus» 

Respondeo  dicendum,  quod  circa  hoc  quidam  erraverunt,  dicetites,  quod! 
Deus  alia  a  se  non  cognoscit,  nisi  in  communi,  scilicet,  inquantum  sunt  entia.. 
Sicut  enim  ignis,  sì  cognosceret  seipsum,  ut  est  principium  calorìs,  cogno- 
sceret  naturam  caloris,  et  omnia  alia,  inquantum  sunt  calida  :  ita  Deus,  in- 
quantum cognoscit  se,  ut  principium  essendi,  cognoscit  naturam  entis,  et 
omnia  alia,  inquantum  sunt  entia. 

Sed  hoc  non  potest  esse.  Nam  intelligere  aliquid  in  communi,  et  non  in 
speciali,  est  imperfecte  aliquid  cognoscere.  Unde  intellectus  noster,  dum  de 
potentia  in  actam  reducitur,  pertìngit  prius  ad  cognitionem  universalem,  et 
confusam  de  rebus,  quam  ad  propriam  rerum  cognitionem,  sicut  de  imper- 
fecte ad  perfectum  procedens,  ut  patet  in  i.  Physic.  (in  princ.  com.).  Si  igitur 
cognitio  Dei  de  rebus  aliis  a  se  esset  in  universali  tantum,  et  non  in  speciali"^ 
sequeretur,  quod  ejus  intelligere  non  esset  omnibus  modis  perfectum,  et  per 
consequens  nec  ejus  esse,  quod  est  contra  ea,  quae  superìus  ostensa  sunt 
(q.  4.  art.  i.  et  art.  5.  4.  et  j.  huj.  q.). 

Oportót  igitur  dicere,  quod  alia  a  se  cognoscat  propria  cognitione,  non  solum 
secundum  quod  commiinìcant  in  ratione  entis,  sed  secunduni  quod  unum  ah  alio^ 
distinguitiir.  Et  ad  hujus  evidentìam  considerandum  est,  quod  quidam  volentes 
estendere,  quod  Deus  per  unum  cognoscit  multa,  utuntur  quibusdam  exemplis  : 
ut  puta,  quod,  si  centrum  cognosceret  seipsum,  cognosceret  omnes  lineas 
progredientes  a  centro  ;  vel  lux,  si  cognosceret  seipsam,  cognosceret  omnes- 
colores. 

Sed  haec  exempla,  licet  quantum  ad  aliquid  sirailia  sint,  scilicet  quantum 
ad  universalem  causalitatem,  tamen  deficiunt  quantum  ad  hoc,  quod  multi- 
tudo,  et  diversitas  non  causantur  ab  ilio  uno  principio  universali,  quantum 
ad  id,  quod  principium  distinctionis  est,  sed  solum  quantum  ad  id,  in  quo 
communicant.  Non  enim  diversitas  colorum  causatur  ex  luce  solum,  sed  ex 
diversa  dispositione  diaphani  recipientis.  Et  similiter  diversitas  linearum  ex 
diverso  situ.  Et- inde  est,  quod  hujusmodi  diversitas,  et  multitudo,  non  potest 
cognosci  in  suo  principio  secundum  propriam  cognitionem,  sed  solum  in 
communi  :  sed  in  Dee  non  sic  est  ;  supra  enim  ostensum  est  (q.  4.  art.  2.  j,  quod 
quidquid  perfectionis  est  in  quacumque  creatura,  totum  praeexsistit,  et  conti- 
netur  in  Deo  secundum  modum  excellentem.  Non  solum  autem  id,  in  quo 
creaturae  communicant,  scihcet  ipsum  esse,  ad  perfectionem  pertinet,  sed 
etiam  ea,  per  quae  creaturae  ab  invicem  dislinguuniur  :  sicut  vivere,  et  intel- 
ligere, et  hujusmodi,  quibus  viventia  a  non  viventibus,  et  intelligentia  a  non 
intelligentibus  distinguuntur.  Et  omnis  forma,  per  quam  quaelibet  res  in  pro- 
pria specie  constituitur,  perfectio  quaedam  est.  Et  sic  omnia  in  Deo  praeexsi- 
stunt,  non  solum  quantum  ad  id,  quod  commune  est  omnibus,  sed  etiam 
quantum  ad  ea,  secundum  quae  res  distinguuntur. 

Et  sic,  cum  Deus  in  se  omnes  perfectiones  contineat,  comparatur  Dei  es~ 
sentia  ad  omnes  rerum  essentias,  non  sicut  commune  ad  propria,  lU  unitas  ad 
numeros,  vel  centrum  ad  lineas;  sed  sicut  perfectus  actus  ad  imperfectos:  ut  si 
dicerem:  homo  ad  animai:  vel  sennrius,  qui  est  numerus  perfectus,  ad  numerosa 
imperfectos  sub  ipso  contentos.  Manifestum  est  autem,  quod  per  actum  per- 
fectum cognosci  possunt  actus  imperfecti,  non  solum  in  communi,  sed  etiam 
propria  cognitione.  Sicut  qui  cognoscit  hominem,  cognoscit  animai  propria. 
cognitione;  et  qui  cognoscit  senariuni,  cognoscit  trinarium  propria  cogni- 
tione. Sic  igitur,  cum  essentia  Dei  habeat  in  se  quidquid  perfectionis  habet 
cssentia  cujuscumque  rei  alterius,  et  adhuc  amplius;  Deus  in  seipso  petesL 

t>mnia  propria  cognitione  cognoscere.  Propria  enim  natura  uniuscujusque 
consistit,  secundum  quod  per  aliquem  modum  divinam  perfectionem  parti- 
cipat.  Non  autem  Deus  perfecte  seipsum  cognosceret,  nisi  cognosceret,  quo- 
modocumque  participabilis  est  ab  aliis  sua  perfectio.  Nec  etiam  ipsam  natu- 
ram  essendi  perfecte  sciret,  nisi  cognosceret  omnes  modos  essendi.  Unde 
manifestum  est,  quod  Deus  cognoscit  omnes  res  propria  cognitione,  secun- 
dum quod  ab  aliis  distinguuntur 

Ad  primum  ergo  dicendum,  quoJ  sic  cognoscere  aliquid,  sicut  in  cogno- 
scente  est,  potest  dupliciUr  intelligi.  Uno  modo,  secundum  quod  hoc  adver- 
bium  sic  importat  modum  cognitionis  ex  parte  rei  cognitae:  et  sic  falsum  est. 
Non  enim  semper  cognoscens  cognoscit  cognitum  secundum  illud  esse,  quod 
habet  in  cognoscente.  Oculus  enim  non  cognoscit  lapidem  secundum  esse, 
quod  habet  in  oculo;  sed  per  speciem  lapidis,  quam  habet  in  se,  cognoscit 
lapidem  secundum  esse,  quod  habet  extra  oculum.  Et  si  aliquis  cognoscens 
cognoscat  cognitum  secundum  esse,  quod  habet  in  cognoscente,  nihilominus 
cognoscit  ipsum  secundum  esse,  quod  habet  extra  cognoscentem.  Sicut  in- 
tellectus  cognoscit  lapidem  secundum  esse  intelligibile,  quod  habet  in  intel- 
lectu,  inquantum  cognoscit  se  intelligere;  sed  nihilominus  cognoscit  esse 
lapidis  in  propria  natura.  Si  vero  intelligatur,  secundum  quod  hoc  adver- 
bium  sic  importat  modum  ex  parte  cognoscentis,  verum  est,  quod  sic  solum 
cognoscens  cognoscit  cognitum,,  secundum  quod  est  in  cognoscente.  Quia 
quanto  perfectius  est  cognitum  in  cognoscente,  tanto  perfectior  est  modus 
cognitionis. 

Sic  igitur  dicendum  est,  quod  Deus  non  solum  cognoscit  res  esse  in  seipso; 
•sed  per  id,  quod  in  seipso  continet  res,  cognoscit  eas  in  propria  natura,  et 
tanto  perfectius,  quanto  perfectius  est  unumquodque  in  ipso. 

Ad  secundum  dicendum,  quod  essentia  creaturae  comparatur  ad  essen- 
tiam  Dei,  ut  actus  imperfectus  ad  perfectum.  Et  ideo  essentia  creaturae  nòft 
sufficienter  ducit  in  cognitionem  essentiae  divinae  :  sed  e  converso. 

Ad  tertium  dicendum,  quod  idem  non  potest  accipi,  ut  ratio  diversorum 
per  modum  adaequationis.  Sed  divina  essentia  est  aliquid  excedens  omnes 
creaturas.  Unde  potest  accipi,  ut  propria  ratio  uniuscujusque,  secundum  quod 
jdi;k'ersimode  est  participabilis,  vei  imitabilis  a  diversis  creaturis. 

ARTICULUS  VII.  C5 

UTRUM    SCIENTIA    DEI    SIT    DISCORSIVA . 

(i.  Contr.  g.  cap.  jj.  ^6.  et  ^j.  et  Fot.  q.  9.  art.  2.  ad  io.  et  Ouodl.  11, 
art.  2.  et  Opusc.  2.  cap.  2g.). 

Ad  septimum  sic  proceditur.  Videtur,  quod  scientia  Dei  sit  discursiva. 
"Scientia  enim  Dei  non  est  secundum  scire  in  habitu,  sed  secundum  intelligere 
in  actu:  sed  secundum  Philosophum  in  2.  Topic.  (cap.  lo.in  decìarationeloci  ^^.) 
scire  in  habitu  contlngit  multa  siinul  :  sed  intelligere  actu  unum  tantum.  Cum  ergo 
Deus  multa  cognoscat,  quia  et  se,  et  alia,  ut  ostensum  est  (art.  2.  et  j.  hujus  q.), 
videtur,  quod  non  simul  omnia  intelligat,  sed  de  uno  in  aliud  discurrat. 

3.  Praeterea.  Cognoscere  effectum  per  causam  est  scire   discurrentis 
sed  Deus  cognoscit  alia  per  seipsum,  sicut  effectum  per  causam  ;  ergo  cognitio 
sua  est  discursiva. 

3.  Pr AETEREA.  Perfectius  Deus  scit  unamquamque  creaturam,  quam  nos^ 
sciamus:  sed  nos  in  causis  creatis  cognoscimus  earum  effectus:  et  sic  de 
causis  ad  causata  discurrimus;  ergo  videtur  similiter  esse  in  Deo. 

Sed  contra  est  quod  August.  dicit  in  15.  de  Trìnit.  (e.  14.  a  med.),  quod. 
Deus  nonparticiiìalim,  vel  sigillatim  omnia  videi;  velut  alternante  conceptu  [al.  con- 
spectu]  bine  illuc,  inde  bue  :  sed  omnia  videi  simul. 

Respondeo  dicendum,  quod  in  scientia  divina  nuUus  est  discursus;  quod 
sic  patet.  In  scientia  enim  nostra  duplex  est  discursus.  Unus  secundum  suc-^ 
cessionem  tantum:  sicut  cum,  postquam  intelligimus  aliquid  in  actu,  con- 
vertiraus  nos  ad  intelligendum  al^ud.  Alius  discursus  est  secundum  causali- 
tatem:  sicut  cum  per  principia  pervenimus  in  cognitionem  conclusionum.. 
Primiis  autem  discursus  Deo  convenire  non  potest.  Multa  enim,  quae  successive 
intelligimus,  si  unumquodque  eorum  in  seipso  consideretur,  omnia  simul  in- 
telligimus, si  in  aliquo  uno  ea  intelligamus  :  puta  si  partes  intelligamus  in 
toto,  vel  diversas  res  videamus  in  speculo.  Deus  autem  omnia  videt  in  uno>. 
quod  est  ipse,  ut  habitum  est  (ari.  4.  ei  j.  buj.  q.).  Unde  simul,  et  non  suc- 
cessive omnia  videt.  Similiter  eliam  et  secundus  discursus  Deo  competere  non 
potesi.  Primo  quidem,  quia  secundus  discursus  praesupponit  primum:  proce- 
dentes  enim  a  princìpiis  ad  conclusiones  non  simul  utrumque  considerant. 
Deinde,  quia  discursus  talis  est  procedentis  de  noto  ad  ignotum.  Unde  ma- 
nifestum  est,  quod,  quando  cognoscitur  primum,  adhuc  ignoratur  secundum. 
Et  sic  secundum  non  cognoscitur  in  primo,  sed  ex  primo.  Terminus  [al.  iertiusl 
vero  discursus  est,  quando  secundum  videtur  in  primo,  resolutis  effectibus 
in  causas.  Et  tunc  cessat  discursus.  Unde  cum  Deus  effectus  suos  in  seipsO' 
videat,  sicut  in  causa,  ejus  cognitio  non  est  discursiva. 

Ad  primum  ergo  dicendum,  quod  licet  sit  unum  tantum  intelligere  in 
seipso,  tamen  contingit  multa  intelligere  in  aliquo  uno,  ut  dictum  est  (in 
corp.  ari.  2t  art.  praec). 

Ad  secundum  dicendum,  quod  Deus  non  cognoscit  per  causam,  quasi: 
prius  cognitam,  effectus  incognitos  ;  sed  eos  cognoscit  in  causa.  Unde  ejus 
cognitio  est  sine  discursu,  ut  dictum  est  (in  corp.  art.). 

Ad  tertium  dicendum,  quod  effectus  causarum  creatarum  videt  quidem 
Deus  in  ipsis  causis  multo  melius,  quam  nos  ;  non  tamen  ita,  quod  cognitio 
effectuum  causetur  in  ipso  ex  cognitione  causarum  creatarum,  sicut  in  nobis.- 
Unde  ejus  scientia  non  est  discursiva. 


ARTICULUS  Vili.  87 

UTRUM    SCIENTIA   DEI    SIT    CAUSA   RERUM. 

(i.  Disi.  ^S.  art.  i.  ei  i.  Contr.  g.  cap.  61.  et  62.  et  Veri.  q.  2.  art.  14.). 

Ad  octavum  sic  proceditur.  Videtur,  quod  scientia  Dei  non  sit  causa 
rerum.  Dicit  enim  Orig.  super  epist.  ad  Rom.  (Uh.  y.sup.  illud:  Quos  vocavit, 
hos  et  justificavil)  :  Non  propterea  aliquid  erity  quia  id  scit  Deus  futurum  :  sed 
quia  futurum  est,  ideo  sciiur  a  Deo,  antequam  fiat. 

2.  Praeterea.  Rosita  causa,  ponitur  effectus  ;  sed  scientia  Dei  est  aeterna. 
Si  ergo  scientia  Dei  est  causa  rerum  creatarum,  videtur,  quod  creaturae  sint 
ab  aeterno. 

3.  Praeterea.  Scibile  est  prius  scientia,  et  mensura  efus  ut  dicitur  in  io. 
Met.  (tex.  ^.);  sed  id,  quod  est  posterius,  et  mensuratum,  non  potest  esse  causa  ; 
ergo  scientia  Dei  non  est  causa  rerum. 

Sed  contra  est,  quod  dicit  Aug.  15.  de  Trinit.  (cap.  jj.  in  med.):  Uni- 
versas  creaturas,  et  spirituales,  et  corporales^  non  quia  sunt^  ideo  novit  DeuSy  sed  ideo 
sunt^  quia  novit. 

Respondeo  dicendum,  quod  scientia  Dei  est  causa  rerum.  Sic  enim  scientia 
Dei  se  habet  ad  omnes  res  creatas,  sicut  scientia  artificis  se  habet  ad  artifi- 
ciata. Scientia  autem  artificis  est  causa  artificiatorum,  eo  quod  artifex  ope- 
ratur  per  suum  intellectum.  Unde  oportet,  quod  forma  intellectus  sit  princi- 
pium  operationis:  sicut  calor  est  principium  calefactionis  ;  sed  considerandum 
est,  quod  forma  naturalis,  inquantum  est  forma  manens  in  eo,  cui  dat  esse, 
non  nominat  principium  actionis,  sed  secundum  quod  habet  inclinationem 
ad  effectum;  et  similiter  forma  intelligibilis  non  nominat  principium  actionis, 
secundum  quod  est  tantum  in  intelligente,  nisi  adjungatur  ei  inclinatio  ad 
effectum,  quae  est  per  voluntatem.  Cum  enim  forma  intelligibilis  ad  oppo- 
sita  se  habeat,  cum  sit  eadem  scientia  oppositorum,  non  produceret  determi- 
natum  effectum,  nisi  determinaretur  ad  unum  per  appetitum,  ut  dicitur  in  9. 
Metaph.  (tex.  io.).  Manifestum  est  autem  quod  Deus  per  intellectum  suum 
causat  res,  cum  suum  esse  sit  suum  intelligere,  unde  necesse  est,  quod  sua 
scientia  sit  causa  rerum,  secundum  quod  habet  voluntatem  conjunctam;  unde 
scientia  Dei,  secundum  quod  est  causa  rerum,  consuevit  nominari  scientia 
approbationis. 

Ad  primum  ergo  dicendum,  quod  Origen.  locutus  est  attendens  rationem 
scientiae,  cui  non  competit  ratio  causalitatis,  nisi  adjuncta  voluntate,  ut  di- 
ctum  est  (in  corp.  art.). 

Sed  quod  dicit,  ideo  praescire  Deum  aliqua,  quia  sunt  futura,  intelligen- 
dum  est  secundum  causam  consequentiae,  non  secundum  causam  essendi. 
Sequitur  enim,  si  aliqua  sunt  futura,  quod  Deus  ea  praescierit;  non  tamen 
res  futurae  sunt  causa,  quod  Deus  sciat. 

Ad  secundum  dicendum,  quod  scientia  Dei  est  causa  rerum,  secundum 
quod  res  sunt  in  scientia.  Non  fuit  autem  in  scientia  Dei,  quod  res  essent 
ab  aeterno;  unde,  quamvis  scientia  Dei  sit  aeterna,  non  sequitur  tamen,  quod 
creaturae  sint  ab  aeterno. 

Ad  tertium  dicendum,  quod  res  naturales  sunt  mediae  inter  scientiani 
Dei,  et  scientiam  nostram.  Nos  enim  scientiam  accipimus  a  rebus  natura- 
libus,  quarum  Deus  per  suam  scientiam  causa  est;  unde,  sicut  scibilia  naturalia 
sunt  priora,  quam  scientia  nostra,  et  mensura  ejus;  ita  scientia  Dei  est  prior, 
quam  res  naturales,  et  mensura  ipsarum;  sicut  aliqua  domus  est  media  inter 
scientiam  artificis,  qui  eam  fecit,  et  scientiam  illius,  qui  ejus  cogniiionem 
ex  ìpsa  jam  facta  capit. 

ARTICULUS  IX.  C3 

UTRUM    DEUS  HABEAT    SCIENTIAM   NON    ENTIUM. 

(i.  Dist.  )8.  art.  4.  et   Veri.  q.  2.  art.  8.  et.  i.  Contr.  g.  cap.  66.). 

Ad  nonum  sic  proceditur.  Videtur,  quod  Deus  non  habeat  scientiam  non 
entium.  Scientia  enim  Dei  non  est,  nisi  verorum  ;  sed  verum,  et  ens  conver- 
tuntur;  ergo  scientia  Dei  non  est  non  entium. 

2.  Praeterea.  Scientia  requirit  similitudinen  inter  scientem,  et  scitum; 
sed  ea,  quae  non  sunt,  non  possant  habere  aliquam  similitudinem  ad  Deum, 
qui  est  ipsum  esse  ;  ergo  ea,  quae  non  sant,  non  possunt  sciri  a  Deo. 

3.  Praeterea.  Scientia  Dei  est  causa  scitorum  ab  ipso;  sed  non  est  causa 
non  entium,  quia  non  ens  non  habet  causam  ;  ergo  Deus  non  habet  scien- 
tiam  de  non  entibus. 

Sed  contra  est,  quod  dicit  Apost.  ad  Rom.  4.  :  Qui  vocat  ea,  quae  non  sunty 
tamquam  ea,  quae  sunt. 

Respondeo  dicendum,  quod  Deus  scit  omnia,  quaecumque  sunt  quocum- 
que  modo.  Nihil  autera  prohibet  ea,  quae  non  sunt  simpliciter,  aliquo  modo 
esse.  Simpliciter  enim  sunt,  quae  actu  sunt.  Ea  vero,  quae  non  sunt  actu, 
sunt  in  potentia  vel  ipsius  Dei,  vel  creaturae  ;  sive  in  potentia  activa,  sive 
in  passiva;  sive  in  potentia  opinandi,  vel  imaginandi,  vel  quocumque  modo 
sìgnificandi.  Q.uaecumque  igitur  possunt  per  creaturam  fieri,  vel  cogitari,  vel 
dici,  et  etiam  quaecumque  ipse  facere  potest,  omnia  cognoscit  Deus,  etiam 
si  actu  non  sint.  Et  prò  tanto  dici  potest,  quod  hahet  etiam  non  entium  scientìam. 

Sed  horum,  quae  actu  non  sunt,  est  attendenda  quaedam  diversitas.  Que- 
dam  enim,  licet  non  sint  nunc  in  actu,  tamen  vel  fuerunt,  vel  erunt;  et  omnia 
ista  dicitur  Deus  scire  scientia  visionis.  Quia,  cum  intelligere  Dei,  quod  est 
ejus  esse,  aeternitate  mensuretur,  quae  sine  successione  exsistens  totum  tempus 
comprehendit,  praesens  intuitus  Dei  fertur  in  totum  tempus,  et  in  omnia, 
quae  sunt  in  quocumque  tempore,  sicut  in  subjecta  sibi  praesentialiter.  Quae- 
dam vero  sunt,  quae  sunt  in  potentia  Dei,  vel  creaturae,  quae  tamen  nec 
sunt,  nec  erunt,  ncque  fuerunt.  Et  respectu  horum  non  dicitur  habere  scien- 
tiam  visionis,  sed  simplicis  intelligentiae,  Quod  ideo  dicitur,  quia  ea,  quae 
videntur  apud  nos,  habent  esse  dist'nctum  extra  videntem. 

Ad  primum  ergo  dicendum,  quod,  secundum  quod  sunt  in  potentia,  sic 
habent  veritatem  ea,  quae  non  sunt  actu;  verum  est  enim  ea  esse  in  po- 
tentia; et  sic  sciuntur  a  Deo. 

Ad  secundum  dicendum,  quod,  cum  Deus  sit  ipsum  esse,  intantum  unum- 
quodque  est,  inquantum  participat  de  Dei  similitudine:  sicut  unumquodque 
intantum  est  calidum,  inquantum  participat  calorem.  Sic  et  ea,  quae  sunt  in 
potentia,  etiamsi  non  sunt  in  actu,  cognoscuntur  a  Deo. 

Ad  tertium  dicendum,  quod  Dei  scientia  est  causa  rerum  voluntate  ad- 
juncta.  Unde  non  oportet,  quod,  quaecumque  scit  Deus,  sint,  vel  fuermt,  vel 
futura  sint:  sed  solum  ea,  quae  vult  esse,  vel  permittit  esse.  Et  iterum  non 
est  in  scientia  Dei,  ut  illa  sint,  sed  quod  esse  possint. 


ARTICULUS  X.  89 

UTRUM  DEUS  COGNOSCAT  MALA. 

(i.  Disi.  }6.  q.  I.  art.  2.  et  Veri.  q.  2.  art.  i;.  et  1.  Ccnlr.  g.  cap.  ji. 
et  II.  Quodì.  q.  2.  art.  unico). 

Ad  decimum  sic  proceditur.  Videtur,  quod  Deus  non  cognoscat  mala. 
Dicit  enim  Philosophus  in  tertio  de  Anima  (tex.  2y),  quod  intellectus,  qui 
non  est  in  potentia,  non  cognoscit  privationem;  sed  niahim  est  privatio  boni 
ut  dicit  Augustinus  (Enchir.  cap.  11.  et  Uh.  5.  Confess.  cap.  y.).  Igitur,  cum  in- 

tellectus  Dei  numquam  sit  in  potentia,  sed  semper  actu,  ut  ex  dictìs  patet 
{art.  2.  huj  q.),  videtur,  quod  Deus  non  cognoscat  mala. 

2.  pRAETEREA.  Omnis  scientia  vel  est  causa  sciti,  vel  causatur  ab  eo; 
■sed  scientia  Dei  non  est  causa  mali,  nec  causatur  a  malo;  ergo  scientia 
Dei  non  est  malorum. 

3.  Praeterea.  Omne,  quod  cognoscitur,  cognoscitur  per  suam  similitu- 
dinem,  vel  per  suum  oppositum.  Quidquid  autem  'cognoscit  Deus,  cogno- 
scit  per  suam  essentiam,  ut  ex  dictis  patet  (praecipue  artic.  ;.  huj.  q.).  Divina 
autem  essentia  neque  est  similitudo  mali,  neque  ei  malum  opponitur.  Divinae 
enim  essentiae  nihil  est  contrarium,  ut  dicit  August.  12.  de  Civitate  Dei 
(cap.  2.  circa  fin.);  ergo  Deus  non  cognoscit  mala. 

4.  Praeterea.  Quod  cognoscitur  non  per  seipsum,  sed  per  aliud,  im- 
perfecte  cognoscitur;  sed  malum  non  cognoscitur  a  Deo  per  seipsum;  quia 
sic  oporteret,  quod  malum  esset  in  Deo;  oportet  enim  cognitum  esse  in 
cognoscente.  Si  ergo  cognoscitur  per  aliud,  scilicet  per  bonum,  imperfecte 
cognoscetur  ab  ipso:  quod  est  impossibile,  quia  nulla  cognitio  Dei  est  im- 
perfecta;  ergo  scientia  Dei  non  est  malorum. 

Sed  contra  est,  quod  dicitur  Prov.  15.:  Infermis,  et  perditio  corani  Deo. 

Respondeo  dicendum,  quod  quicumque  perfecte  cognoscit  aliquid,  oportet, 
•quod  cognoscat  omnia,  quae  possunt  illi  accidere.  Sunt  autem  quaedarn  bona, 
quibus  accidere  potest,  ut  per  mala  corrumpantur  :  unde  Deus  non  perfecte 
cognosceret  bona,  nisi  etiam  cognosceret  mala.  Sic  autem  est  cognoscibile  unum- 
quodque,  secundum  quod  est;  unde,  cum  hoc  sit  esse  mali,  quod  est  privatio 
boni;  per  hoc  ipsum,  quod  Deus  cognoscit  hona^  cognoscit  etiam  mala,  sicut  per 
lucem  cognoscuntur  tenebrae.  Unde  dicit  Dion.  7.  e.  de  Div.  Nom.  (non  multum 
a  med.  lect.  ^.)  quod  Deus  per  semetipsum  tenehrarum  accipit  visionem,  non  aliunde 
videns  tenehras,  quam  a  lumine. 

Ad  primum  ergo  dicendum,  quod  verbum  Philosophi  est  sic  intelligendum, 
quod  intellectus,  qui  non  est  in  potentia,  non  cognoscit  privationem  per  pri- 
vationem  in  ipso  exsistentem.  Et  hoc  congruit  cum  eo,  quod  supra  dixerat, 
quod  punctum,  et  omne  indivisibile  per  privationem  divisionis  cognoscitur. 
Quod  conting't  ex  hoc,  quia  formae  simplices,  et  indivisibiles  non  sunt  actu 
in  intellectu  nostro,  sed  potentia  tantum.  Nam,  si  essent  actu  in  intellectu 
nostro,  non  per  p'rivationem  cognoscerentur:  et  sic  cognoscuntur  simplicia 
a  substantiis  separatis.  Deus  igitur  non  cognoscit  malum  per  privationem 
in  se  exsistentem,  sed  per  bonum  oppositum. 

Ad  secundum  dicendum,  quo.l  scientia  Dei  non  est  causa  mali,  sed  est 
causa  boni,  per  quod  cognoscitur  malum. 

Ad  tertium  dicendum,  quod,  licet  malum  non  opponatur  essentiae  divinae, 
quae  non  est  corruptibilis  per  malum ,  opponitur  taraen  effectibus  Dei,  quos 
per  essentiam  suam  cognoscit.  Et  eos  cognoscens,  mala  opposita  cognoscit. 

Ad  Q.UARTUM  dicendum,  quod  cognoscere  aliquid  per  aliud  tantum  est 
imperfectae  cognitionis,  si  illud  sit  cognoscibile  per  se:  sed  malum  non  est 
per  se  cogno3cibile:  quia  de  ratione  mali  est,  q'iod  sit  privatio  boni.  Et  sic 
neque  definiti,  neque  cognosci  potest,  nisi  per  bonum. 

ARTICULUS  XI.  90 

UTRUM  DEUS   COGNOSCAT   SINGULARIA. 

(i.  Disi  5.  art.^.  et  Dist.)6.  q.  i,  art.  i.  et  i.  Contr.  g.  cap.jo.  6).  usqtie  ad  y2.  et  Uh.^» 
cap.  7;.  et  y6.  et  Veri.  q.  2.  art.  4.  et  j".  et  Opiisc.  5.  cap.  jp.  et  i^^.). 

Ad  undecimum  sic  proceditur.  Videtur,  quod  Deus  non  cognoscat  sin- 
gularia.  Intellectus  enim  divinus  immaterialior  est,  quam  intellectus  humanusr 
sed  intellectus  humanus  propter  suam  iminaterialitatem  non  cognoscit  sin- 
gularia,  sed,  sicut  dicitur  in  2.  de  Anima  (tex.  6.  Et.  i.  Phys.  tex.  ().),  ratio  est 
universalium,  sensus  vero  singularium;  ergo  Deus  non  cognoscit  sìngularia. 

2.  Praeterea.  lUae  solae  virtutes  in  nobis  sunt  singularium  cognoscitivae, 
quae  recipiunt  species  non  abstractas  a  materialibus  conditionibus  ;  sed  res 
in  Deo  sunt  maxime  abstractae  ab  omni  materialitate;  ergo  Deus  non  cogno-^ 
scit  sìngularia. 

3.  Praeterea.  Omnis  cognitio  est  per  aliquam  similitudinem:  sed  simi- 
litudo  singularium,  inquantum  sunt  singularia,  non  videtur  esse  in  Deo,  quia 
principium  singularitatis  est  materia,  quae,  cum  sit  ens  in  potentia  tantum^ 
omnino  est  dissimilìs  Deo,  qui  est  actus  purus;  non  ergo  Deus  potest  cogno- 
scere  singularia. 

Sed  contra  est,  quod  dicitur  Prov.  16.:  Omnes  viae  hominum  patent 
oculis  ejus. 

Respondeo  dicendum,  quod  Deus  cognoscit  singularia.  Omnes  enim  perfe- 
ctiones  in  creaturis  inventae  in  Deo  praeexsistunt  secundum  altiorem  modum,. 
ut  ex  dictis  patet  (q.  4.  art.  2.).  Cognoscere  autem  singularia  pertinet  ad  per- 
fectionem  nostram.  Unde  necesse  est,  quod  Deus  singularia  cognoscat.  Nam 
et  Philos.  prò  inconvenienti  habet,  quod  aliquid  cognoscatur  a  nobis,  quod  non 
cognoscatur  a  Deo  ;  unde  contra  Empedocl.  arguit  in  i.  de  Anima  (tex.  12.),  et 
in  3.  Metaph.  (tex.  ly),  quod  accideret  Deum  esse  insipientissimum,  si  discor- 
diam  ignoraret.  Sed  perfectiones,  quae  in  inferioribus  dividuntur,  in  Deo  sim- 
pliciter,  et  unite  exsistunt;  unde,  licet  nos  per  aliam  potentiam  cognoscamus 
universalia,  et  immaterialia,  et  per  aliam  singularia,  et  materialia;  Deus 
tamen  per  suum  simplicem  intellectum  utraque  cognoscit. 

Sed  qualiter  hoc  esse  possit,  quidam  manifestare  volentes  dixerunt,  quod 
Deus  cognoscit  singularia  per  causas  universales.  Nam  nihil  est  in  aliquo 
singularium,  quod  non  ex  aliqua  causa  oriatur  universali.  Et  ponunt  exemplum: 
sicut  si  aliquis  astrologus  cognosceret  omnes  motus  universales  coeli,  posset 
praenuntiare  omnes  ecHpses  futuras.  Sed  istud  non  sufficit:  quia  singularia 
ex  causis  universalibus  sortiuntur  quasdam  formas,  et  virtutes,  quae,  quan- 
tumcumque  ad  invicem  conjungantur,  non  individuantur,  nisi  per  materiam 
individualem.  Unde  qui  cognosceret  Socratem  per  hoc,  quod  est  albus,  vel 
Sophronisci  fìlius,  vel  quidquid  aliud  sic  dicatur,  non  cognosceret  ipsum,  in- 
quantum est  hic  homo;  unde  secundum  modum  praedictum  Deus  non  cogno- 
sceret singularia  in  sua  singularitate.  Ahi  vero  dixerunt,  quod  Deus  cognoscit 
singularia,  applicando  causas  universales  ad  part'culares  effectus.  Sed  hoc 
nihil  est:  quia  nullus  potest  applicare  aliquid  ad  alterum,  nisi  illud  praeco- 
gnoscat:  unde  dieta  appHcatio  non  potest  esse  ratio  cognoscendi  particularia^ 
sed  cognitionem  singularium  praesupponit. 

Et  ideo  aliter  dicendum  est,  quod,  cum  Deus  sit  causa  rerum  per  suam 
scientiam,  ut  dictum  est  (art.  8.  huj.  q.),  intantum  se  extendit  scientia  Dei, 
inquantum  se  extendit  ejus  causalitas;  unde,  cum  virtus  activa  Dei  se  extendat 
non  solum  ad  formas,  a  quibus  accipitur  ratio  universalis,  sed  etiam  usque 
ad  materiam,  ut  infra  ostendetur  {q.  44.  art.  2.),  necesse  est,  quod  scientia 
Dei  usque  ad  singularia  se  extendat,  quae  per  materiam  individuantur.  Cum 
enim  sciat  alia  a  se  per  essentiam  suam,  inquantum  est  similitudo  rerum, 
vel  ut  principium  activum.  earum,  necesse  est,  quod  essentia  sua  sit  princi- 
pium  sufficiens  cognoscendi  omnia,  quae  per  ipsum  fiunt,  non  solum  in  uni- 
versali, sed  etiam  in  singulari.  Et  esset  simile  de  scientia  artificis,  si  esset 
productiva  totius  rei,  et  non  formae  tantum. 

Ad  primum  ergo  dicendum,  quodintellectus  noster  speciem  intelligibilem 
abstrahit  a  principiis  individuantibus,  Unde  species  intelligibilis  nostri  intel- 
lectus  non  potest  esse  similitudo  principiorum  individualium.  Et  propter  hoc 
intellectus  noster  singularia  non  cognoscit;  sed  species  inte.ligibilis  divini 
intellectus,  quae  est  Dei  essentia,  non  est  immaterialis  per  abstractionem,  sed 
per  seipsam  principium  existens  omnium  principiorum,  quae  intrant  rei  com- 
positionem,  sive  sint  principia  speciei,  sive  principia  individui;  unde  per  eam 
Deus  cognoscit  non  solum  universalia,  sed  etiam  singularia. 

Ad  secundum  dicendum,  quod  quamvis  species  intellectus  divini  secundum 
esse  suum  non  habeat  conditiones  materiales,  sicut  species  receptae  in  ima- 
ginatione,  et  sensu  :  tamen  virtute  se  extendit  ad  immaterialia,  et  materialia,. 
ut  dictum  est  (in  corp.  art.). 

Ad  tertium  dicendum,  quod  materia,  licet  recedat  a  Dei  similitudine 
secundum  suam  potentialitatem  ;  tamen,  inquantum  vel  sic  esse  habet,  simi- 
litudinem  quamdam  retinet  divini  esse. 


ARTICULUS  XII.  91 

UTRUM     DEUS     POSSIT     COGNOSCERE     INFINITA. 

(j.  q.  IO.  art.  5.  et  i.  Dist.  59.  q.  i.  art.  5.  d  Veri.  q.  2.  art.  9.  et  art.  ^  ad  4. 
et  I.  Contr.  g.  cap.  6^.  et  yi.  et  Opusc.  5.  cap.  i^^.). 

Ad  duodecimum  sic  proceditur.  Videtur,  quod  Deus  non  possit  cogno- 
scere  infinita.  Infinitum  enim,  secundum  quod  est  infinitum,  est  ignotum  ;  quia 
infinitum  est,  cujus  quantitatem  accipientibus  semper  est  aliquid  extra  assu 
mere,  ut  dicitur  in  3.  Phys.  (tex.  6).).  August.  etiam  dicit  12.  de  Civitate  Dei 
(cap.  18.  post  medium)  quod  quidqidd  scientia  comprehenditur,  scientis  comprehen- 
sione  finitur  :  sed  infinita  non  possunt  finiri;  ergo  non  possunt  scientia  Dei 
comprehendi. 

2.  Praeterea.  Si  dicatur,  quod  ea,  quae  in  se  sunt  infinita,  scientiae  Dei 
finita  sunt:  Contra.  Ratio  infiniti  est,  quod  sit  impertransibile,  et  finiti,  quod 
sitpertransibile,  ut  dicitur  in  3.  Phys.  (tex.  ^4.)  sed  infinitum  non  potest  transiri 
nec  a  finito,  nec  ab  infinito,  ut  probatur  in  sexto  Phys.  (a  tex.  60.  usque  ad  66.); 
ergo  infinitum  non  potest  esse  finitum.finito,  neque  etiam  infinito.  Et  ita  infinita 
non  sunt  finita  scientiae  Dei,  quae  est  infinita. 

3.  Praeterea.  Scientia  Dei  est  mensura  scitorum:  sed  contra  rationem 
infiniti  est,  quod  sit  mensuratum  ;  ergo  infinita  non  possunt  sciri  a  Deo. 

Sed  contra  est,  quod  dicit  August.  12.  de  Civìt.  Dei  (cap.  18.  a  tned.): 
Quamvis  infinilorum  numerorum  niillus  sit  numerus,  non  est  tamen  incompreherv 
sibilis  ei,  cu]us  icientiae  [al.  inUlligentiae]  non  est  numerus. 

Respondeo  dicendum,  quod  cum  Deus  sciat  non  solum  ea,  quae  sunt  actu, 
sed  etiam  ea,  quae  sunt  in  potentia  vel  sua,  vei  creaturae,  ut  ostensum  est 
(ari.  9.  huj.  q.)  ;  haec  autem  constat  esse  infinita,  necesse  est  dicere  quod  Deus 
sciat  infinita. 

Et  licet  scientia  visionis,  quae  est  tantum  eorum,  quae  sunt,  vel  erunt, 
vel  fuerunt,  non  sit  infinitorum,  ut  quidam  dicunt,  cum  non  ponamus  mundum 
ab  aeterno  fuisse,  nec  generationem,  et  motum  in  aeternum  mansura,  ut 
individua  in  infinitum  multiplicentur  :  tamen,  si  diligentius  consideretur, 
necesse  est  dicere,  quod  Deus  etiam  scientia  visionis  sciat  infinita.  Quia  Deus  scit 
etiam  cogitationes,  et  affectiones  cordium,  quae  in  infinitum  multiplicabuntur, 
<:reaturis  rationalibus  permanentibus  absque  fine. 

Hoc  autem  ideo  est,  quia  cognitio  cujuslibet  cognoscentis  se  extendit  se- 
cundum  modum  formae,  quae  est  principium  cognitionis.  Species  enim  sen- 
sibilis,  quae  est  in  sensu,  est  similitudo  solum  unius  individui,  unde  per  eam 
solum  unum  indivìduum  cognosci  potest.  Species  autem  intelligibilis  intel- 
lectus  nostri  est  similitudo  rei,  quantum  ad  naturam  speciei,  quae  est  parti- 
cipabilis  a  particularibus  infinitis.  Unde  intellectus  noster  per  speciem  intelli- 
gibilem  hominis  cognoscit  quodammodo  homines  infinitos;  sed  tamen,  non 
inquantum  distinguuntur  ab  invicem,  sed  secundum  quod  communicant  in 
natura  speciei,  propter  hoc,  quod  species  intelligibilis  intellectus  nostri  non 
est  similitudo  hominum,  quantum  ad  principia  individualia,  sed  solum  quan- 
tum ad  principia  speciei.  Essentia  autem  divina,  per  quam  intellectus  divinus 
intelligit,  est  similitudo  sufficiens  omnium,  quae  sunt.  vel  esse  possunt,  non 
solum  quantum  ad  principia  communia,  sed  etiam  quantum  ad  principia  pro- 
pria uniuscujusque,  ut  ostensum  est  (art.  praec.)  ;  unde  sequitur,  quod  scientia 
Dei  se  extendat  ad  infinita,  etiam  secundum  quod  sunt  ab  invicem  distincta. 

Ad  primum  ergo  dicendum,  quod  infiniti  ratio  congruit  quantitati,  secun- 
dum Philosophum  in  primo  Physicorum  (tex.  10.).  De  ratione  autem  quan- 
"titatis  est  ordo  partium.  Cognoscere  ergo  infinitum  secundum  modum  infiniti, 
-est  cognoscere  partem  post  partem  ;  et  sic  nullo  modo  contingit  cognosci 
infinitum.  Quia  quantacumque  quantitas  partium  accipiatur,  semper  remanet 
aliquid  extra  accipientem.  Deus  autem  non  sic  cognoscit  infinitum,  vel  infi- 
nita, quasi  enumerando  partem  post  partem,  cum  cognoscat  omnia  simul, 
non  successive,  ut  supra  dictum  est  (art.  7.  huius  q.).  Unde  nihil  prohibet 
ipsum  cognoscere  infinita. 

Ad  secundum  dicendum,  quod  transitio  importat  quandam  successionera 
in  partibus.  Et  inde  est,  quod  infinitum  transiri  non  potest  neque  a  finito, 
neque  ab  infinito;  sed  ad  rationem  comprehensionis  sufficit  adaequatio,  quìa 
id  comprehendi  dicitur,  cujus  nihil  est  extra  comprehendentem.  Unde  non 
est  contra  rationem  infiniti,  quod  comprehendatur  ab  infinito.  Et  sic-  quod 
in  se  est  infinitum,  potest  dici  finitum  scientiae  Dei,  tamquam  comprehensum, 
non  tamen  tamquam  peftransibile. 

Ad  tertium  dicendum,  quod  scientia  Dei  est  mensura  rerum  non  quan- 
titativa, qua  quidem  mensura  carent  infinita:  sed  quia  mensurat  essentiam, 
et  veritatem  rei.  Unumquodque  enim  intantum  habet  de  ventate  suaenaturae, 
inquantum  imitatur  Dei  scientiam  :  sicut  artificiatum,  inquantum  concordat 
arti.  Dato  autem,  quei  essent  aliqua  infinita  actu  secundum  numerum,  puta 

infiniti  homìnes,  vel  secundum  quantltatem  continuam,  ut  si  esset  aer  infi- 
nitus,  ut  quidam  antiqui  dixerunt  ;  tamen  manifestum  est,  quod  haberent  esse 
determinatum,  et  finitura,  quia  esse  eorum  esset  limltatum  ad  aliquas  deter- 
minatas  naturas.  Unde  mensurabilìa  essent  secundum  scientiam  Dei. 

ARTICULUS  XIII.  92 

UTRUM    SCIENTIA    DEI    SIT    FUTURORUM   CONTINGENTIUM. 

(Infr.  q.  86.  ari.  5.  et  4.  et  i.  Disi.  ^8.  art.  >'.  et  i.  Conir.  g.  cap.  6y. 
et  Veri.  q.  2.  art.  12.  et  Quodì.  12.  q.  j.). 

Ad  decimumtertium  sic  proceditur.  Vldetur,  quod  scientia  Dei  non  sit: 
futurorum  contingentium.  A  causa  enim  necessaria  procedit  effectus  neces- 
sarius:  sed  scientia  Dei  est  causa  scitorum,  ut  supra  dictum  est  (art.  8.  hiij.  q.) 
cum  ergo  ipsa  sit  necessaria,   sequitur  scita  ejus  esse  necessaria;  non  erga 
scienda  Dei  est  contingentium. 

2.PRAETEREA.  Omnisconditionalis,  cujusantecedens  est  necessarium  abso- 
lute,  consequens  est  necessarium  absolute.  Sic  enim  se  habet  antecedens  ad 
consequens,  sicut  principia  ad  conclusionem.  Ex  principiis  autem  necessariis 
non  sequitur  conclusio,  nisi  necessaria,  ut  in  i.  Poster,  (tex.  iS.)  probatur. 
Sed  haec  est  quaedam  conditionalis  vera  :  Si  Deus  scivit  hoc  contingens  Ju- 
turmn  esse,  hoc  erit;  quia  scientia  Dei  non  est  nisi  verorum.  Hujus  autem 
conditionalis  antecedens  est  necessarium  absolute  :  tum  quia  est  aeternum  : 
tum  quia  significatur  ut  praeteritum  ;  ergo  et  consequens  est  necessarium 
absolute.  Igitur  quidquid  scitur  a  Deo,  est  necessarium;  et  sic  scientia  Dei 
non  est  contingentium. 

3.  Praeterea.  Orane  scitura  a  Deo  necesse  est  esse,  quia  etiam  orane 
scitura  a  nobis  necesse  est  esse;  cura  taraen  scientia  Dei  certior  sit,  quam 
scientia  nostra:  sed  nuUum  contingens  futurura  necesse  est  esse;  ergo  nul- 
lum  contingens  futurura  est  scitura  a  Deo. 

Sed  contra  est,  quod  dicitur  in  Ps.  32.:  Qui  finxit  singillatini  corda  eoriim^ 
qui  intelligit  omnia  opera  eoruni,  scilicet  hominum,  sed  opera  hominum  sunt 
contingentia,  utpote  libero  arbitrio  subjecta;  ergo  Deus  scit  futura  contin- 
gentia. 

Respondeo  dicendura,  quod,  cum  supra  ostensum  sit  (art.  9.  huj.  q.),  quod. 
Deus  sciat  omnia  non  solum  quae  actu  sunt,  sed  etiam  quae  sunt  in  potentia . 
sua,  vel  creaturae:  horum  antera  quaedara  sunt  contingentia  nobis  futura: 
sequitur,  quod  Deus  contingentia  futura  cognoscat. 

Ad  cujus  evidentiara  considerandum  est,  quod  contingens  aliquod  dupli- 
citer  potest  considerari.  Uno  modo  in  seipso,  secundura  quod  jam  in  actu  est; 
et  sic  non  consideratur  ut  futurura,  sed  ut  praesens,  ncque  ut  ad  utrumlibet 
contingens,  sed  ut  determinatum  ad  unum;  et  propter  hoc  sic  infallibiiiter 
subdi  potest  certae  cognitioni  utpote  sensui  visus,  sicut  cura  video  Socratem. 
sedere.  Alio  modo  potest  considerari  contingens,  ut  est  in  sua  causa.  Et  sic 
consideratur  ut  futurura,  et  ut  contingens  nondura  deterrairatum  ad  unum, 
quia  causa  contingens  se  habet  ad  opposita;  et  sic  contingens  non  sabditur 
per  certitudinera  alieni  cognitioni.  Unde  quicuraque  cognoscit  effectum  con- 
tingentem  in  causa  sua  tantum,  non  habet  de  eo,  nisi  conjecturalem  cogni 
tionem.  Deus  autem  cognoscit  omnia  contingentia,  non  solum  proutsunt  in:- 

suis  causis,  sed  etiam  prout  unumquodque  eorum  est  actu  in  seipso.  Et  licet 
contingentia  fiant  in  actu  successive,  non  tamen  Deus  successive  cognoscit 
contingentia,  prout  sunt  in  suo  esse,  sicut  nos,  sed  simul:  quia  sua  cognitio 
mensuratur  aetemitate,  sicut  etiam  suum  esse:  aeternitas  autem  tota  simul 
existens  ambit  totum  tempus,  ut  supra  dictum  est  (quaest.  io.  art.  2.  et  4.). 
Unde  omnia,  quae  sunt  in  tempore,  sunt  Deo  ah  aeterno  praesentia,  non  solum 
ea  ratione,  qua  hahet  rationes  rerum  apud  se  praesentes,  ut  quidam  dicunt,  sed  quia 
ejus  intuitus  fertur  db  aeterno  supra  omnia,  prout  sunt  in  sua  praesentialitate.  Unde 
manifestum  est,  quod  contingentia  infallibiliter  a  Deo  cognoscuntur,  inquantum 
subduntur  divino  conspectui  secundum  suam  praesentialitatem:  et  tamen  sunt 
futura  contingentia  suis  causis  proximis  comparata. 

Ad  primum  ergo  dicendum,  quod,  licet  causa  suprema  sit  necessaria, 
tamen  effectus  potest  esse  contingens  propter  causam  proximam  contingentem. 
Sicut  germinatio  plantae  est  contingens  propter  causam  proximam  contin- 
gentem, licet  motus  solis,  qui  est  causa  prima,  sit  necessarius.  Et  similiter 
scita  a  Deo  sunt  contingentia  propter  causas  proximas,  licet  scientia  Dei, 
quae  est  causa  prima,  sit  necessaria. 

Ad  secundum  dicendum,  quod  quidam  dicunt,  quod  hoc  antecedens  :  Deus 
scivit  hoc  contingens  futurum^  non  est  necessarium,  sed  contingens  :  quia,  licet 
sit  praeteritum,  tamen  importat  respectum  ad  futurum:  sed  hoc  non  tollit 
ei  necessitatem,  quia  id,  quod  habuit  respectum  ad  futurum,  necesse  est 
habuisse,  licet  etiam  futurum  non  sequatur  quandoque.  Alii  vero  dicunt,  hoc 
antecedens  esse  contingens  :  quia  est  compositum  ex  necessario,  et  contin- 
genti, sicut  istud  dictum  est  contingens:  Socratem  esse  hominem  album: 
sed  hoc  etiam  nihil  est,  quia,  cum  dicitur:  Deus  scivit  esse  futurum  hoc  con- 
tingens, contingens  non  ponitur  ibi,  nisi  ut  materia  verbi,  et  non  sicut  prin- 
cipalis  pars  propositionis.  Unde  contingentia  ejus,  vel  necessitas  nihil  refert 
ad  hoc,  quod  propositio  sit  necessaria,  vel  contingens,  vera,  vel  falsa.  Ita 
enim  potest  esse  veruni,  me  dixisse:  hominem  esse  asinum,  sicut  me  dixisse: 
Socratem  currere,  vel  Deum  esse;  et  eadem  ratio  est  de  necessario,  et  con- 
tingenti. Unde  dicendum  est,  quod  antecedens  est  necessarium  absolute.  Nec 
tamen  sequitur,  ut  quidam  dicunt,  quod  consequens  sit  necessarium  absolute, 
quia  antecedens  est  causa  remota  consequentis,  quod  propter  causam  proxi- 
mam contingens  est:  sed  hoc  nihil  est.  Esset  enim  conditionalis  falsa,  cujus 
antecedens  esset  causa  remota  necessaria,  et  consequens  effectus  contingens; 
ut  puta,  si  dicerem:  si  sol  movetur,  herba  germinabit.  Et  ideo  aliter  dicen- 
dum est,  quod  quando  in  antecedente  ponitur  aliquid  pertinens  ad  actum 
animae,  consequens  est  accipiendum  non  secundum  esse,  quod  in  se  est,  sed 
secundum  esse  quod  est  in  anima.  Aliud  enim  est  esse  rei  in  seipsa,  et  esse  rei 
in  anima.  Ut  puta,  si  dicam:  Si  anima  intelligit  aliquid,  illud  est  immate- 
riale, intelligendum  est,  quod  illud  est  immateriale,  secundum  quod  est  in 
intellectu,  non  secundum  quod  est  in  seipso.  Et  similiter,  si  dicam:  si  Deus 
scivit  aliquid,  illud  erit:  consequens  intelligendum  est,  prout  subest  divinae 
scientiae,  scilicet  prout  est  in  sua  praesentialitate.  Et  sic  necessarium  est, 
sicut  et  antecedens.  Quia  omne,  quod  est,  dum  est,  necesse  est  esse,  ut  dicitur 
in  I.  Periherm.  (cap.  6.  declinando  ad  fin.). 

Ad  tertium  dicendum,  quod  ea,  quae  temporaliter  in  actum  reducun- 
tur,  a  nobis  successive  cognoscuntur  in  tempore,  sed  a  Deo  in  aeternitate, 
quae  est  supra  tempus.  Unde  nobis,  quia  cognoscimus  futura  contingentia, 
inquantum  talia  sunt,  certa  esse  non  possunt,  sed  soli  Deo,  cujus  intelligere 

est  in  aeternitate  supra  tempus.  Sicut  ille,  qui  vadit  per  viam,  non  videt  illos, 
cjui  post  eum  veniunt;  sed  ille,  qui  ab  aliqua  altitudine  totam  viam  intuetur, 
simul  videt  omnes  transeuntes  per  viam.  Et  ideo  illud,  quod  scitur  a  nobis, 
oportet  esse  necessarium,  etiam  secundum  quod  in  se  est,  quia  ea,  quae  in 
se  sunt  contingentia  futura,  a  nobis  sciri  non  possunt  :  sed  ea,  quae  sunt 
scita  a  Deo,  oportet  esse  necessaria  secundum  modum,  quo  subsunt  divinae 
-scientiae,  ut  disctum  est  (in  corp.  ari.),  non  autem  absolute,  secundum  quod 
in  propriis  causis  considerantur.  Unde  et  haec  propositio:  omne  scitum  a 
Deo  necessarium  est  esse,  consuevit  distingui,  quia  potest  esse  de  re,  vel  de 
dicto;  si  intelligatur  de  re,  est  divisa,  et  falsa:  et  est  sensus:  omnis  res, 
quam  Deus  scit,  est  necessaria.  Vel  potest  intelligi  de  dicto,  et  sic  est  com- 
posita, et  vera:  et  est  sensus:  hoc  dìctum  scitum  a  Deo  esse  est  necessa- 
rium. Sed  obstant  quidam  dicentes,  quod  ista  distinctio  habet  locum  in  for- 
mis  separabilibus  a  subjecto  ;  ut  si  dicam:  album  possibile  est  esse  nigrum. 
Quae  quidem  de  dicto  est  falsa,  et  de  re  est  vera.  Res  enim,  quae  est  alba, 
potest  esse  nigra:  sed  hoc  dìctum,  album  esse  nigrum,  numquam  potest  esse 
verum.  In  formis  autem  inseparabilibus  a  subjecto  non  habet  locum  prae- 
dicta  distinctio;  ut  si  dicam:  corvum  nigrum  possibile  est  esse  album,  quia 
in  utroque  sensu  est  falsa.  Esse  autem  scitum  a  Deo  est  inseparabile  a  re, 
quia  quod  est  scitum  a  Deo,  non  potest  esse  non  scitum.  Haec  autem  ìn- 
stantia  locum  haberet,  si  hoc,  quod  dico  scitum,  importaret  aliquam  dispo- 
sitionem  subjecto  inhaerentem  :  sed,  cum  importet  actum  scientis,  ipsi  rei 
scitae  (licet  semper  sciatur),  potest  aliquid  attribuì  secundum  se,  quod  non 
attribuitur  el,  inquantum  stat  sub  actu  sciendi  ;  sicut  esse  materiale  attri- 
buitur  lapidi  secundum  se,  quod  non  attribuitur  ei,  secundum  quod  est  in- 
telligibile. 


ARTICULUS  XIV.  93 

UTRUM    DEUS    COGNOSCAT    ENUNTIABILIA. 

■(Inf.  q.  i6.  art.  j.  ad  i.  et  i.  Dist.  j5.  art.  5.  et  Dlst.  41.  art.  j.  corp.  et  i.  Contr.  g. 
cap.  ^8.  ad  6.  et  cap.  ^9.  et  Veri.  q.  2.  art.  y.). 

Ad  decimumquartum  sic  proceditur.  Videtur,  quod  Deus  non  cognoscat 
enuntiabilia.  Cognoscere  enim  enuntiabilia  convenit  intellectui  nostro,  se- 
cundum quod  componi't,  et  dividit:  sed  in  intellectu  divino  nulla  est  com- 
positio  ;  ergo  Deus  non  cognoscit  enuntiabilia. 

2.  Praeterea.  Omnis  cognitio  fìt  per  aliquam  similitudinem;  sed  in  Deo 
nulla  est  similitudo  enuntiabilium,  cum  sit  omnino  simplex:  ergo  Deus  non 
cognoscit  enuntiabilia. 

Sed  coxtra  est  quod  dicitur  in  Psal.  93.:  Dominus  scit  cogitationes  ho- 
tninmn:  sed  enuntiabilia  continentur  in  cogltationibus  hominum:  ergo  Deus 
cognoscit  enuntiabilia. 

Respondeo  dicendum,  quod  cum  formare  enuntiabilia  sit  in  potestate 
intellectus  nostri,  Deus  autem  sciat,  quidquid  est  in  potentia  sua,  vel  crea- 
turae,  ut  supra  dictum  est  (art.  9.  hufus  quaest.),  necesse  est,  quod  Deus  sciat 
omnia  enuntiabilia,  quae  formavi  possunt. 

Sed  sicut  scit  materialia  immaterialiter,  et  composita  simpliciter,  ita  scit 
•enuntiabilia  non  per  modum  enuntiabilium,  quasi  scilicet  in  intellectu  ejus  sit 

compositio,  vel  divisio  enuntiabilium,  sed  unumquodque  co^noscit  per  simpUce.m' 
intelligenti am,  intelligendo  essentiam  uniuscujusque  :  sicut  si  nos  in  hoc  ipso- 
quod  intelligimus  quid  est  homo,  intelligeremus  omnia,  quae  de  homine 
praedicari  possunt,  Q.uod  quidem  in  intellectu  nostro  non  contingit,  qui  de: 
uno  in  aliud  discurrit,  propter  hoc,  quod  species  intelligibilis  sic  reprae- 
sentat  unum,  quod  non  repraesentat  aliud.  Unde  intelligendo,  quid  est  homo^ 
non  ex  hoc  in  ipso  alia,  quae  ei  insunt,  intelligimus,  sed  divisim,  secundum 
quandam  successionem.  Et  propter  hoc  ea,  quae  seorsum  intelligimus,. 
oportet  nos  in  unum  redigere  per  modum  compositionis,  vel  divisionis,  enun- 
tiationem  formando:  sed  species  intellectus  divini,  scili cet  ejus  essentia,  suffi- 
cit ad  demonstrandum  omnia.  Unde  intelligendo  essentiam  suam,  cognoscit 
essentias  omnium,  et  quaecumque  eis  accidere  possunt. 

Ad  primum  ergo  dicendum,  quod  ratio  Illa  procederet,  si  Deus  cogno- 
sceret  enuntiabilia  per  modum  enuntiabilium. 

Ad  secundum  dicendum,  quod  compositio  enuntiabilis  significat  aliquid' 
esse  rei.  Et  sic  Deus  per  suum  esse,  quod  est  ejus  essentia,  est  similitudo» 
omnium  eorum,  quae  per  enuntiabilia  sìgnificantur. 

ARTICULUS  XV.  94 

UTRUM     SCIENTIA     DEI     SIT     VARIABILIS. 

(Inf.  q.  ig.  art.  7.  corp.  et  i.  Dist.  ^8.  art.  2.  et  art.  ;.  corp.  et  Disi.  59.. 
q.  I.  art.  i.  ad  2.  et   Veri.  q.  2.  art.  ^.). 

Ad  DECiMUMauiNTUM  sic  proceditur.  Videtur,  quod  scientia  Dei  sit  va- 
riabilis.  Scientia  enim  relative  dicitur  ad  scibile:  sed  ea,  quae  important  rela- 
tionem  ad  creaturam,  dicuntur  de  Dee  ex  tempore,  et  variantur  secundum 
variationem  creaturarum;  ergo  scientia  Dei  est  variabilis  secundum  varia- 
tionem  creaturarum. 

2.  Praeterea.  Quidquid  potest  Deus  facere,  potest  scire:  sed  Deus  pò- 
test  plura  facere,  quam  faciat:  ergo  potest  plura  scire,  quam  sciat.  Et  sic 
scientia  sua  potest  variari  secundum  augmentum,  et  diminutionem. 

3.  Praeterea.  Deus  scivit  Christum  nasciturum.  Nunc  autem  nescit 
Christum  nasciturum,  quia  Christus  nasciturus  non  est:  ergo  non  quidquid 
Deus  scivit,  scit.  Et  ita  scientia  Dei  videtur  esse  variabilis. 

■  Sed  contra  est,  quod  dicitur  Jacobi  i.,  quod  apui  Deum  non  est  trans- 
mulatto,  nec  vicissitudinis  ohumhratio. 

Respondeo  dicendum,  quod,  cum  scientia  Dei  sit  ejus  substantia,  ut  ex 
dictis  patet  (art.  4.  huj.  q.),  sicut  substantia  ejus  est  omnino  immutabilis,  ut 
supra  ostensum  est  (q.  9.  art.  i.),  ita  oportet,  scientiam  ejus  omnino  inva- 
riabilem  esse. 

Ad  primum  ergo  dicendum,  quod  dominus,  et  creator,  et  hujusmodi 
important  relationes  ad  creaturas,  secundum  quod  in  seipsis  sunt.  Sed 
scientia  Dei  importat  relationem  ad  creaturas,  secundum  quod  sunt  in 
Deo;  quia  secundum  hoc  est  unumquodque  intellectum  in  actu,  quod  est  in; 
intelligente.  Res  autem  creatae  sunt  in  Deo  iiivariabiliter,  in  seipsis  autem 
variabiliter.  Vel  aliter  dicendum  est,  quod  dominus,  et  creator,  et  hujus- 
modi important  relationes,  quae  consequuntur  actus,  qui  intelliguntur  ter- 
minar! ad   ipsas  creaturas,  secundum  quod  in  seipsis  sunt:  et   ideo  hujus- 

modi  relationes  varie  de  Deo  dicuntur  secundum  variationem  creaturarum. 
Sed  scientia,  et  amor,  et  hujusmodi  important  relationes,  quae  consequun- 
tur  actus,  qui  intelliguntur  in  Deo  esse.  Et  ideo  invariabiliter  praedicantur 
de  Deo. 

Ad  secundum  dicendum,  quod  Deus  scit  etiam  ea,  quae  potest  facere, 
et  non  facit.  Unde  ex  hoc,  quod  potest  plura  facere,  quam  facit,  non  sequi- 
tur,  quod  possit  plura  scire,  quam  sciat,  nisi  hoc  referatur  ad  scientiam  vi- 
sionis,  secundum  quam  dicitur  scire  ea,  quae  sunt  in  actu  secundum  aliquod 
tempus.  Ex  hoc  tamen,  quod  scit,  quod  aliqua  possunt  esse,  quae  non  sunt, 
vel  etiam  non  esse,  quae  sunt,  non  sequitur,  quod  scientia  sua  sit  variabilis, 
sed  quod  cognoscat  rerum  variabilitatem.  Si  tamen  aliquid  esset,  quod 
prius  Deus  nescivisset,  et  postea  sciret,  esset  ejus  scientia  variabilis  :  sed  hoc 
esse  non  potest  :  quia  quidquid  est,  vel  potest  esse  secundum  aliquod  tem- 
pus. Deus  in  aeterao  suo  scit.  Et  ideo  ex  hoc,  quod  ponitur  aliquid  esse 
secundum  quodcumque  tempus,  oportet  poni,  quod  ab  aeterno  sit  scitum  a 
Deo.  Et  ideo  non  debet  concedi,  quod  Deus  possit  plura  scire,  quam  sciat, 
quia  haec  propositio  implicat,  quod  ante  nesciverit,  et  postea  sciat. 

Ad  tertium  dicendum,  quod  antiqui  Nominales  dixerunt,  idem  esse 
enuntiabile,  Christum  nasci,  et  esse  nasciturum,  et  esse  natum;  quia  eadem 
res  significatur  per  haec  tria,  scilicet  nativitas  Christi,  et  secundum  hoc 
sequitur,  quod  Deus,  quidquid  scivit,  sciat  :  quia  modo  scit  Christum  na- 
tum, quod  significat  idem  ei  quod  est,  Christum  esse  nasciturum.  Sed  haec 
opinio  falsa  est:  tum  quia  diversitas  partium  orationis  diversitatem  enuntia- 
bilium  causat  :  tum  etiam  quia  sequeretur,  quod  propositio,  quae  semel  est 
vera,  esset  semper  vera;  quod  estcontra  Philos.  (in  Praedicam.  cap.  i.  de  Sub- 
stantia,  declinando  ad  fin.)  qui  dicit,  quod  haec  oratio  :  Socrates  sedet,  vera  est 
eo  sedente:  et  eadem  falsa  est,  eo  surgente.  Et  ideo  concedendum  est,  quod 
haec  non  est  vera.  Qiiidquid  Deus  scivit,  scit,  si  ad  enuntiabilia  referatur: 
sed  ex  hoc  non  sequitur,  quod  scientia  Dei  sit  variabilis.  Sicut  enim  absque 
variatione  divinae  scientiae  est,  quod  sciat  unam,  et  eamdem  rem  quando- 
que  esse,  et  quandoque  non  esse;  ita  absque  variatione  divinae  scientiae 
est,  quod  scit  aliquod  enuntiabile  quandoque  esse  verum,  et  quandoque  esse 
falsum.  Esset  autem  ex  hoc  scientia  Dei  variabilis,  si  enuntiabilia  cogno- 
sceret  per  modum  enuntiabilium,  componendo,  et  dividendo  :  sicut  accidit  in 
intellectu  nostro.  Unde  cognitio  nostra  variatur  vel  secundum  veritatem,  et 
falsitatem  :  puta,  si  mutata  re,  eamdem  opinionem  de  re  illa  retineamus  :  vel 
secundum  diversas  opiniones,  ut  si  primo  opinemur  aliquem  sedere,  et  po- 
stea opincmur  eum  non  sedere  :  quorum  neutrum  potest  esse  in  Deo. 

ARTICULUS  XVI.  95 

UTRUM  DEUS  DE  REBUS   HABEAT   SCIENTIAM  SPECULATIVAM. 

(Inf.  q.  ^4.  art.  _j.  corp.  et  1-2.  q.  5.  art.  j.  ad  i.  et  i.  Seni,  in  prol.  ' 
et  Veri.  q.  5.  art.  5.  corp.). 

Ad  decimumsextum  sic  proceditur.  Videtur,  quod  Deus  de  rebus  non 
habeat  scientiam  speculativam.  Scientia  enim  Dei  est  causa  rerum,  ut  supra 
ostensum  est  (art.  8.  ìnijus  quaest.)  :  sed  scientia  speculativa  non  est  causa 
rerum  scitarum;  ergo  scientia  Dei  non  est  speculativa. 

S.  Thomae  Summa   Theologica.  Voi.  I.  21 

2.  Pr AETEREA.  Scientia  speculativa  est  per  abslractionem  a  rebus;  quod 
divinae  scientiae  non  competit;  ergo  scientia  Dei  non  est  speculativa. 

Sed  contra.  Omne,  quod  est  nobilius,  Deo  est  attribuendum  :  sed  scientia 
speculativa  est  nobilior,  quam  practica,  ut  patet  per  Philos.  in  princ.  Metaph. 
(lib.  I.  cap.  I.  non  procul  a  princ).  Ergo  Deus  habet  de  rebus  scientiam  spe- 
culativam. 

Respondeo  dicendum,  quod  aliqua  scientia  est  speculativa  tantum,  aliqua 
practica  tantum,  aliqua  vero  secundum  aliquid  speculativa,  et  secundum  aliquid 
practica. 

Ad  cujus  evidentiam  sciendum  est,  quod  aliqua  scientia  potest  dici  spe- 
culativa iripliciter.  Primo  ex  parte  rerum  scitarum,  quae  non  sunt  operabiles 
a  sciente,  sicut  est  scientia  hominis  de  rebus  naturalibus,  vel  divinis.  Secundo 
quantum  ad  modum  sciendi:  ut  puta,  si  aedificator  consideret  domum  de- 
finiendo,  et  dividendo,  et  considerando  universalia  praedicata  ipsius.  Hoc 
siquidem  est  operabilia  modo  speculativo  considerare,  et  non  secundum  quod 
operabilia  sunt.  Operabile  enim  est  aliquid  per  applicationem  formae  ad  ma- 
teriam,  non  per  resolutionem  compositi  in  principia  universalia  formalia. 
Tertio  quantum  ad  finem.  Nam  intellectus  practicus  differt  fine  a  specula- 
tivo,  sicut  dicitur  in  3.  de  Anim.  (tex  i^.).  Intellectus  enim  practicus  ordi- 
natur  ad  finem  operationis;  finis  autem  intellectus  speculativi  est  consideratio 
veritatis.  Unde,  si  quis  aedificator  consideret,  qualiter  posset  fieri  aliqua  do- 
mus,  non  ordinans  ad  finem  operationis,  sed  ad  cognoscendum  tantum,  erit 
quantum  ad  finem  speculativa  consideratio,  tamen  de  re  operabili.  Scientia 
igitur,  quae  est  speculativa  ratione  ipsius  rei  scitae,  est  speculativa  tantum. 
Q.uae  vero  speculativa  est  secundum  modum,  vel  finem,  est  secundum  quid 
speculativa,  et  secundum  quid  practica.  Cum  vero  ordinatur  ad  finem  ope- 
rationis, est  simpliciter  practica. 

Secundum  hoc  ergo  dicendum  est,  quod  Deus  de  seipso  habet  scientiam  spe- 
culativam  tantum:  ipse  enim  operabili s  non  est. 

De  omnibus  vero  aliis  habet  scientiam  et  speculativam,  et  praclicam.  Specu- 
lativam  quidem,  quantum  ad  modum.  Quidquid  enim  in  rebus  non  speculative 
cognoscimus  definiendo,  et  dividendo,  hoc  totum  Deus  multo  perfectius  novit. 

Sed  de  his,  quae  potest  quidem  facere,  sed  secundum  nullum  tempus  facity  non 
habet  practic ani  scientiam,  secundum  quod  practica  scientia  dicitur  a  fine.  Sic  autem 
habet  practicam  scientiam  de  his,  quae  secundum  aliquod  tempus  facit.  Mala  vero, 
licei  ab  eo  non  sint  operabilia,  tamen  sub  cognitione  practica  ipsius  cadunt,  sicut 
et  bona,  inquantum  permittit,  vel  impedit,  vel  ordinatea;  sicut  et  aegritudines 
cadunt  sub  practica  scientia  medici,  inquantum  per  artem   suam  curat  eas. 

Ad  primum  ergo  dicendum,  quod  scientia  Dei  est  causa,  non  quidem 
sui  ipsius,  sed  aliorum  :  quorundam  quidem  actu,  scilicet  eorum,  quae  secun- 
dum aliquod  tempus  fiunt  :  quorundam  vero  virtute,  scilicet  eorum,  quae 
potest  facere  et  tamen  nunquam  fiunt. 

Ad  secundum  dicendum,  quod  scientiam  esse  acceptam  a  rebus  scitis 
non  per  se  convenit  scientiae  speculativae,  sed  per  accidens,  inquantum  est 
humana. 

Ad  id  vero,  quod  in  contrarium  objicitur,  dicendum,  quod  de  operabilibus 
perfecta  scientia  non  habetur,  nisi  sciantur,  inquantum  operabilia  sunt.  Et 
ideo,  cum  scientia  Dei  sit  omnibus  modis  perfecta,  oportet,  quod  sciat  ea, 
quae  sunt  a  se  operabilia,  inquantum  hujusmodi,  et  non  solum  secundum 
quod  sunt  speculabilia.  Sed   tamen  non  receditur  a  nobilitate    speculativae 

scientiae,  quia  omnia  alia  a  se  videt  in  seipso,  Seipsura  autem  speculative 
cognoscit,  et  sic  in  speculativa  sui  ipsius  scientia  habet  cognitionem  et  spe- 
culativam,  et  praticam  omnium  aliorum. 


QUAESTIO  XV. 

DE  IDEIS,  IN  TRES  ARTICULOS  DIVISA. 

Post  considerationem  de  scientia  Dei,  restat  considerare  de  ideis. 

Et  circa  hoc  quaeruntur  Ma. 

Primo.  An  sint  ideae. 

Secundo.  Utrum  sint  plures,  vel  una  tantum. 

Tertio.  Utrum  sint  omnium,  quae  cognoscuntur  a  Deo, 

ARTICULUS  I.  96 

UTRUM     I  D  E  A  E    S  I N  T. 

(Infr.  q.  44.  art.  1.  et  i.  Dìst.  ^6.  q.  2.  art.  i.  et  Veri.  q.  ■}.  art.  1.). 

Ad  primum  sic  proceditur.  Videtur  quod  ideae  non  sint.  Dicit  enim  Dio- 
nys.  7.  cap.  de  Div.  Nom.  (a  tned.  lect.  ).),  quod  Deus  non  cognoscit  res  se- 
cundum  ideam:  sed  ideae  non  ponuntur  ad  aliud,  nisi  utpereas  cognoscantur 
res  ;  ergo  ideae  non  sunt. 

2.  Praeterea.  Deus  in  seipso  cognoscit  omnia,  ut  supra  dictum  est 
(q.  14.  art.  ^.)  :  sed  seipsum  non  cognoscit  per  ideam  ;  ergo  nec  alia. 

3.  Praeterea.  Idea  ponitur  ut  principium  cognoscendi,  et  operandi:  sed 
essentia  divina  est  sufficiens  principium  cognoscendi,  et  operandi  omnia; 
non  ergo  necesse  est  ponere  ideas. 

Sed  comtra  est,  quod  dicit  August.  in  1.  83.  Q.Q..  (q.  46.  panini  a  princ): 
Tanta  vis  in  ideis  constìtuitur,  ut,  nisi  bis  intelUctis,  sapiens  esse  nemo  possit. 

Respondeo  dicendum,  quod  necesse  est  ponere  in  mente  divina  ideas. 

'IcTfa  enim  graece,  latine  forma  dicitur.  Unde  per  ideas  intelliguntur 
formae  aliarum  rerum  praeter  ipsas  res  exsistentes.  Forma  autem  alicujus 
rei  praeter  ipsam  exsistens  ad  duo  esse  potest:  vel  utsit  exemplar  ejus  cujus 
dicitur  forma,  vel  ut  sit  principium  cognitionis  ipsius,  secundum  quod  formae 
cognoscibilium  dicuntur  esse  in  cognoscente. 

Et  quantum  ad  utrumque  est  necesse  ponere  ideas,  quod  sic  patet.  In 
omnibus  enim,  quae  non  a  casu  generantur,  necesse  est  formam  esse  finem 
generationis  cujuscumque.  Agens  autem  non  ageret  propter  formam,  nisi  in- 
quantum similitudo  formae  est  in  ipso.  Quod  quidem  contingit  ^z/p//ci7er.  In 
qidhusdam  enim  agentibus  praeexsistit  forma  rei  fiendae  secundum  esse  na- 
turale, sicut  in  bis,  quae  agunt  per  naturam:  sicut  homo  generat  hominem, 
et  ignis  ignem.  In  quibiisdam  vero  secundum  esse  intelligibile,  ut  in  his,  quae 
agunt  per  intellectum  :  sicut  similitudo  domus  praeexsistit  in  mente  aedifica- 
toris.  Et  haec  potest  dici  idea  domus,  quia  artifex  intendìt  doraum  assimilare 

fo'*n?ae,  quam  mente  concepit.  Quia  igitur  mundus  non  est  casu  factus,  sed 
est  lactus  a  Deo  per  intellectum  agente,  ut  infra  patebit,  (q.  46.  art.  1.)  ne- 
cesse  est,  quod  in  mente  divina  sit  forma,  ad  similitudinem  cujus  mundus- 
est  factus.  Et  in  hoc  consistit  ratio  ideae. 

Ad  primum  ergo  dicendum,  quod  Deus  non  intelligit  res  secundum  ideam 
extra  se  existentem  :  et  sic  etiam  Aristot.  (Uh.  5.  Metaph.  tex.  io.  usque  ad  fin.  Uh.} 
improbat  opinionem  Platonis  de  ideis,  secundum  quod  ponebat  cas  per  se 
existentes,  non  in  intellectu. 

Ad  secundum  dicendum,  quod,  licet  Deus  per  essentiam  suam  se,  et  alia 
cognoscat;  tamen  essentia  sua  est  principium  operativum  aliorum,  non  autem 
sui  ipsius:  ideo  habet  rationem  ideae,  secundum  quod  ad  alia  comparatur^ 
non  autem  secundum  quod  comparatur  ad  ipsum  Deum. 

Ad  tertium  dicendum,  quod  Deus  secundum  essentiam  suam  est  simi- 
litudo  omnium  rerum.  Unde  idea  in  Deo  nihil  est  aliud,  quam  Dei  essentia^ 


ARTICULUS  IL  97 

UTRUM  SINT   PLURES  IDEAE. 
(j.  Dist.  ^6.  q.  2.  art.  2.  et  i.  Contr.  g.  cap.  ^4.  et  Veri.  q.  j.  art.  2.  et  Opusc.  9.  cap.  66.)^ 

Ad  secundum  sic  proceditur.  Videtur,  quod  non  sint  plures  ideae.  Idea 
enim  in  Deo  est  ejus  essentia:  sed  essentia  Dei  est  una  tantum;  ergo  et  idea 
est  una. 

2.  Praeterea.  Sicut  idea  est  principium  cognoscendi,  et  operandi,  ita 
ars,  et  sapientia:  sed  in  Deo  non  sunt  plures  artes,  et  sapientiae;  ergo  nec 
plures  ideae. 

3.  Praeterea.  Si  dicatur,  quod  ideae  multiplicantur  secundum  respectus 
ad  diversas  creaturas:  Contra.  Pluralitas  idearum  est  ab  aeterno;  si  ergo  ideae 
sunt  plures,  creaturae  autem  sunt  temporalcs  ;  ergo  temporale  erit  causa 
aeterni. 

4.  Praeterea.  Respectus  isti  aut  sunt  secundum  rem  in  creaturis  tantum^ 
aut  etiam  in  Deo:  si  in  creaturis  tantum,  cum  creaturae  non  sint  ab  aeterno,, 
pluralitas  idearum  non  erit  ab  aeterno,  si  multiplicentur  solum  secundum 
hujusmodi  respectus.  Si  autem  realiter  sunt  in  Deo,  sequitur,  quod  alia  plu- 
ralitas realis  sit  in  Deo,  quam  pluralitas  personarum,  quod  est  contra  Damasc^ 
dicentem  (lib.  i.  de  Fid.  Orthod.  cap.  9.  io.  et  11.),  quod  in  divinis  omnia  unum 
sunt,  praeter  ingenerationem,  gaierationem,  et  processionem.  Sic  igitur  non  sunt 
plures  ideae. 

Sed  contra  est,  quod  dicit  August.  lib.  85.  Q.Q..  (q.  46.  a  med.):  Ideat 
sunt  principaìes  qua^dam  fonna,  vel  ratioiies  rerum  stabiles,  atque  incommutahiles^ 
quia  ipsae  formatae  non  sunt,  ac  per  hoc  aelernae,  ac  semper  eodem  modo  se  hdbentes,. 
quae  divina  intellìgentia  continentur.  Sed  cum  ipsae  neque  oriantur,  ncque  intC" 
reant,  secundum  eas  tamen  /orinari  dicitur  omne,  quod  oriri,  et  interitù  potest,  et 
omne,  quod  oritur,  et  ìnterit. 

Respondeo  dicendum,  quod  necesse  est  ponere  plures  ideas.  Ad  cujus- 
evidentiam  considerandum  est,  quod  in  quolibet  effectu,  illud  quod  est  ul- 
timus  finis,  proprie  est  intentum  a  principali  agente:  sicut  ordo  exercitus  a 
duce.  Illud  autem^  nuod  est  optimum  in  rebus  existens,  est  bonum  ordinis 
universi,  ut  patct  per  Philosoph,  in  12.  Metaph.  (tex.  p.).  Ordo  igitur  uni- 

■versi  est  proprie  a  Deo  intentus,  et  non  per  accidens  provenìens  secunduni 
5Uccessìonem  agentium:  prout  quidam  dixerunt,  quod  Deus  creavit  primuni 
■creatum  tantum  ;  quod  creatum  creavit  secundum  creatum,  et  sic  inde, 
•quousque  producta  est  tanta  rerum  multitudo  :  secundum  quam  opinionem 
Deus  non  haberet  nisi  ideam  primi  creati.  Sed,  si  ipse  ordo  universi  est  per 
■se  creatus  ab  eo,  et  intentus  ab  ipso,  necesse  est,  quod  habeat  ideam  ordinis 
universi.  Ratio  autem  alicujus  totius  haberi  non  potest,  nisi  habeantur  pro- 
priae  rationes  eorum,  ex  quibus  totum  constituitur.  Sicut  aedificator  speciem 
domus  concipere  non  posset,  nisi  apud  ipsum  esset  propria  ratio  cujuslibet 
partium  ejus.  Sic  igitur  oportet,  quod  in  mente  divina  sint  propriae  rationes 
■omnium  rerum.  Unde  dicit  Aug.  in  lib.  83.  Q.Q..  (q.  46. post  med.)  quod  sìngula 
propriis  rationibus  a  Deo  creata  sunt;  unde  sequitur,  quod  in  mente  divina  sint 
plures  ideae. 

Hoc  autem  quomodo  divlnae  simplicitati  non  repugnet,  facile  est  videre, 
si  quis  consideret  ideam  operati  esse  in  mente  operantis,  sicut  quod  intelli- 
:gitur,  non  autem  sicut  species,  qua  intelligitur,  quae  est  forma  faciens  intel- 
lectum  in  actu.  Forma  enim  domus  in  mente  aedilìcatoris  est  aliquid  ab  eo 
intellectum,  ad  cujus  similitudinem  domum  in  materia  format.  Non  est  autem 
lontra  simplicitatem  divini  intellectus,  quod  multa  intelligat  :  scd  contra  sim- 
plicitatem  ejus  esset,  si  per  plures  species  ejus  intellectus  formaretur. 

Unde  plures  ideae  sunt  in  mente  divina,  ut  intellectae  ab  ipsa.  Quod  hoc 
modo  potest  videri.  Ipse  enim  essentiam  suam  perfecte  cognoscit:  unde  co- 
gnoscit  eam  secundum  omnem  modum,  quo  cognoscibilis  est.  Potest  autem 
cognosci  non  solum  secundum  quod  in  se  est,  sed  secundum  quod  est  par- 
ticipabilis  secundum  aliquem  modum  similitudinis  a  creaturis.  Unaquaeque 
autem  creatura  habet  propriam  speciem,  secundum  quod  aliquo  modo  par- 
ticipat  divinae  essentiae  similitudinem.  Sic  igitur  inquantum  Deus  cognoscit 
suam  essentiam  ut  sic  imitabilem  a  tali  creatura,  cognoscit  eam  ut  propriam 
Tationem,  et  ideam  hujus  creaturae:  et  similiter  de  aliis.  Et  sic  patet,  quod 
Deus  intelligit  plures  rationes  proprias  plurium  rerum,  quae  sunt  plures  ideae. 

Ad  primum  ergo  dicendum,  quod  idea  non  nominat  divinam  essentiam, 
inquantum  est  essentia,  sed  inquantum  est  similitudo,  vel  ratio  hujus,  vel 
illius  rei.  Unde,  secundum  quod  sunt  plures  rationes  intellectae  ex  una  es- 
sentia, secundum  hoc  dicuntur  plures  ideae. 

Ad  secundum  dicendum,  quod  sapientia,  et  ars  significantur,  ut  quo  Deus 
intelligit,  sed  idea,  ut  quod  Deus  intelligit.  Deus  autem  uno  intellectu  intel- 
ligit multa,  et  non  solum  secundum  quod  in  seipsis  sunt,  sed  etiam  secundum 
-quod  intellecta  sunt:  quod  est  intelligere  plures  rationes  rerum.  Sicut  artifex, 
•dum  intelligit  formam  domus  in  materia,  dicitur  intelligere  domum:  dum 
autem  intelligit  formam  domus  ut  a  se  speculatam,  ex  eo  quod  intelligit  se 
intelligere  eam,  intelligit  ideam,  vel  rationem  domus.  Deus  autem  non  solum 
intelligit  multas  res  per  essentiam  suam,  sed  etiam  intelligit  se  intelligere 
multa  per  essentiam  suam.  Sed  hoc  est  intelligere  plures  rationes  rerum,  vel 
plures  ideas  esse  in  intellectu  ejus,  ut  intellectas. 

Ad  tertium  dicendum,  quod  hujusmodi  respectus,  quibus  multiphcantur 
ideae,  non  causantur  a  rebus,  sed  ab  intellectu  divino  comparante  essentiam 
5uam  ad  res. 

Ad  quartum  dicendum,  quod  respectus  multiplicantes  ideas  non  sunt  in 
rebus  creatis,  sed  in  Deo:  non  tamen  sunt  reales  respectus:  sicut  illi,  quibus 
distinguuntur  pcrsonae,  sed  respectus  intellecti  a  Deo. 

ARTICULUS  III.  9g 

UTRUM    OMNIUM,    Q.UAE    COGNOSCIT    DEUS,    SINT    IDEAE. 

(i,  Dist.  ^6.  q.  2.  art.  5.  et  i.  Dist.  i.  q.  i.  art.  2.  corp. 
et  Veri.  q.  5.  art.  ^.  4.  ;.  6.  7.  et  8  ). 

Ad  tertium  sic  proceditur.  Videtur,  quod  non  omnium,  quae  cognoscìt 
Deus,  sint  ideae  in  ipso.  Mali  enim  idea  non  est  in  Deo,  quia  sequeretur 
malum  esse  in  Deo:  sed  mala  cognoscuntur  a  Deo;  ergo  non  omnium,  quae 
cognoscuntur  a  Deo,  sunt  ideae. 

2.  Praeterea.  Deus  cognoscit  ea,  quae  nec  sunt,  nec  erunt,  nec  fuerunt^ 
ut  supra  dictum  est  (art.  9.  praec.  quaest):  sed  horum  non  sunt  ideae,  quia 
dicit  Dion.  5.  cap.  de  Div.  Noni,  (non  multuni  remote  ante  jìnem)  quod  exetnpìariét 
sunt  divinae  voluntates,  determinativae,  et  effectivae  rerum;  ergo  non  omnium^ 
quae  a  Deo  cognoscuntur,  sunt  ideae  in  ipso. 

3.  Praeterea.  Deus  cognoscit  materiam  primam,  quae  non  potest  habere 
ideam,  cum  nuUam  habeat  formara  ;  ergo  idem,  quod  prius. 

4.  Praeterea.  Constat,  quod  Deus  scit  non  solum  species,  sed  etiar* 
genera,  et  singularia,  et  accidentia:  sed  horum  non  sunt  ideae,  secundum 
positionem  Platonis,  qui  primus  ideas  introduxit,  ut  dicit  August.  (lib.  8y 
QO.  q.  46.  ut  sup.):  non  ergo  omnium  cognitorum  a  Deo  sunt  ideae  in  ipso, 

Sed  contra.  Ideae  sunt  rationes  in  mente  divina  exsistentes,  ut  per  Au- 
gustinum  patet  ("/a/ «7.  q.  46.  post  nuà.)  :  sed  omnium,  quae  cognoscit,  Deus- 
habet  proprias  rationes;  ergo  omnium,  quae  cognoscit,  habet  ideara. 

Respondeo  dicendum,  quod,  cum  ideae  a  Platone  ponerentur  principia 
cognitionis  rerum,  et  generationis  ipsarum,  ad  utrumque  se  habet  idea,  prout 
in  mente  divina  ponitur.  Et  secundum  quod  est  principium  factionis  rerum^ 
exemplar  dici  potest,  et  ad  practicam  cognitionem  pertinet.  Secundum  amena 
quod  principium  cognoscitivum  est,  proprie  dicitur  ratio,  et  potest  etiam  ad 
scientiam  speculativam  pertinere.  Secundum  ergo  quod  exemplar  est^  secundunr 
hoc  se  habet  ad  omnia,  quae  a  Deo  fiuìit  secundum  aliquod  tempus.  Secundum  ver& 
quod  principium  cognoscitivum  est,  se  habet  ad  omnia,  quae  cognoscwitur  a  DeOy 
etiamsi  nullo  tempore  fiant,  et  ad  omnia,  quae  a  Deo  cognoscuntur  secundum 
propriam  rationem,  et  secundum  quod  cognoscuntur  ab  ipso  per  moduna 
speculationis. 

Ad  primum  ergo  dicendum,  quod  malum  cognoscitur  a  Deo  non  per 
propriam  rationem,  sed  per  rationem  boni.  Et  ideo  malum  non  habet  in  Deo- 
ideam,  neque  secundum  quod  idea  est  exemplar,  neque  secundum  quod  est 
ratio. 

Ad  secundum  dicendum,  quod  eorum,  quae  neque  sunt,  neque  erunt^ 
neque  fuerunt,  Deus  non  habet  practicam  cognitionem,  nisi  virtute  tantum. 
Unde  respectu  eorum  non  est  idea  in  Deo,  secundum  quod  idea  significat 
exemplar,  sed  solum  secundum  quod  significat  rationem. 

Ad  tertium  dicendum,  quod  Plato  secundum  quosdam  posuit  materiam 
non  creatam,  et  ideo  non  posuit  ideam  eSse  materiae,  sed  materiae  concausam. 
Sed  quia  nos  ponimus  materiam  creatam  a  Deo,  non  tamen  sine  forma,  habet 
quidera  materia  ideam  in  Deo,  non  tamen  aliam  ab  idea  compositi.  Naia 
materia  secundum  se  neque  esse  habet,  neque  cognoscibilis  est. 

Ad  auARTUM  dicendum,  quod  genera  non  possunt  habere  ideam  aliam 
ab  idea  speciei,  secundum  quod  idea  significat  exemplar  :  quia  numquam 
genus  fit,  nisi  in  aliqua  specie.  Similiter  etiam  est  de  accidentibus,  quae  In- 
separabiliter  concomitantur  subjectum:  quia  haec  simul  fiunt  cum  subjecto. 
Accidentia  autem,  quae  superveniunt  subjecto,  specialem  ideara  habent.  Ar- 
tifex  enim  per  formam  domus  facit  omnia  accidentia,  quae  a  principio  con- 
comitantur domum.  Sed  ea,  quae  superveniunt  domui  jam  factae,  ut  picturae, 
vel  aliquid  aliud,  facit  per  aliquam  aliam  formam.  Individua  vero  secundum 
Platonem  non  habebant  aliam  ideam,  quam  ideam  speciei.  Tum  quia  sin- 
gularia  individuantur  per  materiam,  quam  ponebat  esse  increatam,  ut  quidam 
dicunt,  et  concausam  ideae.  Tum  quia  intentio  naturae  consistit  in  speciebus^ 
nec  particularia  producit,  nisi  ut  in  eis  species  salventur.  Sed  providentia 
divina  non  solum  se  extendit  ad  species,  sed  ad  singularia,  ut  infra  dicetur 
(q.  22.  art.  j.). 


QUAESTIO  DECIMASEXTA. 

DE    VERITATE,    IN    OCTO    ARTICULOS    DIVISA. 


Quoniam  autem  scientia  verorum  est,  post  considerationemscientiae  Dei, 
de  Veritate  inquirendum  est. 

Circa  quam  quaeruniur  odo. 

Primo.  Utrum  veritas  sit  in  re,  vel  tantum  in  intellectu. 

Secundo.  Utrum  sit  tantum  in  intellectu  componente,  et  dividente. 

Tertio.  De  comparatione  veri  ad  ens. 

Quarto.  De  comparatione  veri  ad  bonum. 

Quinto.  Utrum  Deus  sit  veritas. 

Sexto.  Utrum  omnia  sint  vera  veritate  una,  vel  pluribus. 

Septimo.  De  aeternitate  veritatis. 

Octavo.  De  incommutabilitate  ipsius. 

ARTICULUS  I.  99 

UTRUM  VERITAS   SIT  TANTUM  IN  INTELLECTU. 

(i.  Dist.  59.  q.  j-.  art.  j.  ad  7.  et  Veri.  q.  i.  art.  i.). 

Ad  primum  sic  proceditur.  Videtur,  quod  veritas  non  sit  tantum  in  intellectu, 
sed  magis  in  rebus.  August.  enim  in  lib.  2.  Solil.  (cap.  j.)  reprobat  hanc  no- 
tifìcationem  veri:  Verum  est  id,  quod  videtur:  quia  secundum  hoc  lapides,  qui 
sunt  in  abditissimo  terrae  sinu,  non  essent  veri  lapides,  quia  non  vìdentur.  Reprobat 
ctiam  (eod.  Uh.)  istam:  Verum  est,  quod  ita  se  habet,  ut  videtur  cognitori,  si  velit, 
et  possit  cognoscere  :  quia  secundum  hoc  sequeretur,  quod  nihil  esset  verum,  si  nullus 
posset  cognoscere.  Et  definit  sic  verum  :  Verum  est  id,  quod  est.  Et  sic  videtur, 
quod  veritas  sit  in  rebus,  et  non  in  intellectu. 

2.  Praeterea.  Quidquid  est  verum,  ventate  verum  est.  Si  igitur  veritas 
est  in  intellectu  solo,  nihil  erit  verum,  nisi  secundum  quod  intelligitur  :  quod 
est  error  antiquorum  philosophorum  (ut  palei  11.  Metaph.  tex.  6.  et  Uh.  4.  a 
tex.  i^.  iLsqiiò  ad  2j.),  qui  dicebant  omne,  quod  videtur,  esse  verum.  Ad  quod 
sequitur  contradictoria  simul  esse  vera,  cum  contradictoria  simul  a  diversis 
vera  esse  videantur. 

3.  Praeterea.  Propter  quod  unumquodque,  et  iilud  magis,  ut  patet  i.Po- 
steriorum  (tex.  j.)  :  sed  ex  eo,  quod  res  est,  vel  non  est,  est  opinio,  vel  oratio 
vera,  vel  falsa,  secundum  Philosoph.  in  Praedicam  (cap.  i.  de  Substantia,  non 
procul  a  fin.)  ;  ergo  veritas  magis  est  in  rebus,  quam  in  intellectu. 

Sed  contra  est,  quod  Philosoph.  dicit  6.  Metaph.  (tex.  8.)  quod  verum, 
et  falsum  non  sunt  in  rebus,  sed  in  intellectu. 

Respoxdeo  dicendum,  quod  sicut  bonum  nominat  id,  in  quod  tendit  ap- 
petitus,  ita  verum  nominat  id,  in  quod  tendit  intellectus.  Hoc  autem  distat 
inter  appetitum,  et  intellectum,  sive  quamcumque  cognitionem;  quia  cognitio 
est,  secundum  q'iod  cognitum  est  in  cognoscente:  appetitus  autem  est  se- 
cundum qucd  appetens  inclinatur  in  ipsam  rem  appetitam.  Et  sic  terminus 
appetitus.  quod  est  bonus,  est  in  re  appetibili:  sed  terminus  cognitionis,  quod 
est  verum,  est  in  ipso  intellectu.  Sicut  autem  bonum  est  in  re,  inquantum 
habet  ordinem  ad  appetitum,  et  propter  hoc  ratio  bonitatis  derivatur  a  re 
appetibili  in  appetitum,  secundum  quod  appetitus  dicitur  bonus,  prout  est 
boni;  ita,  cum  verum  sit  in  intellectu,  secundum  quod  conformatur  rei  in- 
tellectae,  necesse  est,  quod  ratio  veri  ab  intellectu  ad  rem  intellectam  deri- 
vetur,  ut  res  etiam  intellecta  vera  dicatur,  secundum  quod  habet  aliquem 
ordinem  ad  intellectum. 

Res  autem  intellecta  ad  intellectum  aliquem  potest  habere  ordinem  vel 
per  se,  vel  per  accidens.  Per  se  quidem  habet  ordinem  ad  intellectum,  a  quo 
dependet  secundum  suum  esse:  per  accidens  autem  ad  intellectum,  a  quo  co- 
gnoscibilis  est.  Sicut  si  dicamus  :  quod  domus  comparatur  ad  intellectum  arti- 
ficis  per  se.  per  accidens  autem  comparatur  ad  intellectum,  a  quo  non  depen- 
det. Judicium  autem  de  re  non  sumitur  secundum  id,  quod  inestei  per  accidens, 
sed  secundum  id,  quod  inest  ei  per  se.  Unde  unaquaeque  res  dicitur  vera 
absolute  secundum  ordinem  ad  intellectum,  a  quo  dependet.  Et  inde  est,  quod 
res  artificiales  dicuntur  verae  per  ordinem  ad  intellectum  nostrum:  dicitur 
enim  domus  vera,  quae  assequitur  similitudinem  formae,  quae  est  in  mente 
artificis:  et  dicitur  oratio  vera,  inquantum  est  signum  intellectus  veri.  Et 
similiter  res  naturales  dicuntur  esse  verae,  secundum  quod  assequuntur  simi- 
litudinem specierum,  quae  sunt  in  mente  divina.  Dicitur  enim  verus  lapis, 
quia  assequitur  propriam  lapidis  naturam  secundum  praeconceptionem  intel- 
lectus divini.  Sic  ergo  veritas  principalìter  est  in  intellectu,  secundario  vero  in 
rebus,  secundum  quod  comparantur  ad  intellectum,  ut  ad  principium. 

Et  secundum  hoc  veritas  diversimode  notificatur.  Nam  August.  in  lib. 
de  Vera  Relig.  (cap.  ^6.)  dicit,  quod  veritas  est,  qua  ostmditur  id,  quod  est.  Et 
Hilarius  dicit  (ex  lib.  j.  de  Trinit.  ante  med.),  quod  verum  est  declarativum,  aut 
manijestativum  esse.  Et  hoc  pertinet  ad  veritatem,  secundum  quod  est  in  in- 
tellectu. Ad  veritatem  autem  rei  secundum  ordinem  ad  intellectum  pertinet 
definitio  August.  in  lib.  de  Vera  Relig.  (cap.  eod.  a  med.)  talis:  Veritas  est  suvwii 
similìtudo  principii,  quae  sine  ulla  dissimiliiudine  est.  Et  quaedam  definitio  Ansel. 
(in  dial.  de  Verit.  cap.  12.)  tahs:  Veritas  est  rectitudo  sola  mente  perceptibilis.  Nam 
rectum  est,  quod  principio  concordat.  Et  quaedam  definitio  Avicennae  talis: 

Veritas  uniusctifusqtie  rei  est  proprietas  sui  esse,  qiiod  stdbilitum  est  ei.  Q.uod 
autem  dicitur,  quod  veritas  est  adaequatio  rei,  et  intellectus,  potest  ad  utrum- 
que  pertinere. 

Ad  primum  ergo  dicendum  :  quod  Augustinus  loquitur  de  veritate  rei,  et 
excludit  a  ratione  hujus  veritatis  comparationem  ad  intellectum  nostrum.  Nam 
id,  quod  est  per  accidens,  ab  unaquaque  definitione  excluditur. 

Ad  secundum  dicendum,  quod  antiqui  philosoplii  species  rerum  natura- 
lium  non  dicebant  procedere  ab  aliquo  intellectu,  sed  eas  provenire  a  casu. 
Et  quia  considerabant,  quod  verum  importat  comparationem  ad  intellectum, 
cogebantur  veritatem  rerum  constituere  in  ordine  ad  intellectum  nostrum. 
Ex  quo  inconvenientia  sequebantur,  quae  Philosophus  prosequitur  in  4.  Me- 
taph.  (loco  cit.  in  aro;.).  Quae  quidem  inconvenientia  non  accidunt,  si  pona- 
mus  veritatem  rerum  consistere  in  comparatione  ad  intellectum  divinum. 

Ad  tertium  dicendum,  quod,  licet  veritas  intellectus  nostri  a  re  causetur, 
non  tamen  oportet,  quod  in  re  per  prius  inveniatur  ratio  veritatis:  sicut  neque 
in  medicina  per  prius  invenitur  ratio  sanitatis,  quam  inanimali.  Virtusenim 
medicinae,  non  sanìtas  ejus,  causat  sanitatem,  cum  non  sit  agens  univocum. 
Et  similiter  esse  rei,  non  veritas  ejus,  causat  veritatem  intellectus.  Unde  Phi- 
losophus dicit  (loco  cit.  in  arg.),  quod  opinio,  et  oratio  vera  est  ex  eo,  quod 
res  est,  non  ex  eo,  quod  res  vera  est. 

ARTICULUS  II.  100 

UTRUM   VERITAS  SIT    TANTUM    IN    INTEI^LECTU    COMPONENTE, 

ET    DIVIDENTE. 

(i.  Dist.  ig.  q.  j.  art.  i.  ad  7.  et  Veri.  q.  i.  art.  y). 

Ad  secundum  sic  proceditur.  Videtur,  quod  veritas  non  sit  solum  in  in- 
tellectu componente,  et  dividente.  Dicit  enim  Philosophus  in  tertio  de  Anima 
(tex.  26 ),  quod,  sicut  sensus  propriorum  sensibilium  semper  veri  sunt,  ita  et 
intellectus  ejus,  quod  quid  est:  sed  compositio,  et  divisio  non  est  neque  in 
sensu,  neque  in  intellectu  cognoscente  quod  quid  est;  ergo  veritas  non  solum 
est  in  compositione,  et  divisione  intellectus. 

2.  Praeterea.  Isaac  dicit  in  lib.  de  Definitionibus,  quod  veritas  est  adae- 
quatio rei,  et  intellectus  :  sed  sicut  intellectus  complexorum  potest  adaequari 
rebus,  ita  intellectus  incomplexorum,  et  etiam  sensus  sentiens  rem,  ut  est; 
ergo  veritas  non  est  solum  in  compositione,  et  divisione  intellectus. 

Sed  contra  est,  quod  dicit  Philos.  in  sexto  Metaph.  (tex.  8.),  quod  circa 
simplicia,  et  quod  quid  est  non  est  veritas,  nec  in  intellectu,  neque  in  rebus. 

Respondeo  dicendum,  quod  verum,  sicut  dictum  est  (art.praec),  secundum 
sui  primam  rationem  est  in  intellectu.  Cum  autem  omnis  res  sit  vera,  secun- 
dum quod  habet  propriam  formam  naturae  suae,  necesse  est,  quod  intellectus, 
inquantum  est  cognoscens,  sit  verus,  inquantum  habet  similitudinem  rei  co- 
gnitae,  quae  est  forma  ejus,  inquantum  est  cognoscens.  Et  propter  hoc  per 
conformitatem  intellectus,  et  rei  veritas  definitur.  Unde  conformitatem  istam 
cognoscere  est  cognoscere  veritatem.  Hanc  autem  nullo  modo  sensus  cogno- 
scit.  Licet  enim  visus  habeat  similitudinem  visibilis,  non  tamen  cognoscit 
comparationem,  quae  est  inter  rem  visam,  et  id,  quod  ipse  apprehendit  de 
ea.  Intellectus  autem    conformitatem  sui  ad  rem   intelligibilem   cognoscere 

potesti  sedtamen  non  apprehendit  eam,  secundam  quod  cognoscit  de  aliquo, 
quod  quid  est.  Sed  quando  judicat  rem  ita  se  habere,  sicut  est  forma,  quam 
de  re  apprehendit,  tunc  primo  cognoscit,  etdicit  verum.  Et  hoc  facit  com- 
ponendo, et  dividendo.  Nam  in  omni  propositione  aliquam  formam  signifi- 
catam  per  praedicatum,  vel  applicat  alicui  rei  signifìcatae  per  subjectum,  veL 
removet  ab  ea  :  et  ideo  bene  invenitur,  quod  sensus  est  verus  de  aliqua  re, 
vel  intellectus  cognoscendo  quod  quid  est,  sed  non  quod  cognoscat,  aut  dicat 
verum.  Et  sirailiter  est  de  vocibus  incomplexis  [al.  complexis,  aut  incompìexis). 
Veritas  quidem  igltur  potest  esse  in  sensu,  vel  in  intellectu  cognoscente  quod 
quid  est,  ut  in  quadam  re  vera,  non  autem  ut  cognitum  in  cognoscente;  quod 
importat  nomen  veri.  Perfectio  enim  intellectus  est  verum,  ut  cognitum.  Et 
ideo  proprie  loquendo  veritas  est  in  intellectu  componente,  et  dividente,  non  autem 
in  sensu,  neque  in  intellectu  cognoscente  quod  quid  est. 
Et  per  hoc  patet  solutio  ad  objecta. 


ARTICULUS  III.  loi 

UTRUM  VERUM,    ET    ENS    CONVERTANTUR. 

(Veri.  q.  i.  art.  2.  ad  i.  et  i.  Disi.  79.  q.  ;.  art.  i.  ad  •/.). 

Ad  tertium  sic  proceditur.  Videtur,  quod  verum,  et  ens  non  convertantur. 
Verum  enim  est  proprie  in  intellectu,  ut  dictum  est  (art.i.hujus  quaest.)  ; 
ens  autem  proprie  est  in  rebus;  ergo  non  convertuntur. 

2.  Praeterea.  Id,  quod  se  extendit  ad  ens,  et  non  ens,  non  convertitur 
cum  ente:  sed  verum  se  extendit  ad  ens,  et  non  ens:  nam  verum  est,  quod 
est  esse,  et  quod  non  est,  non  esse  ;  ergo  verum,  et  ens  non  convertuntur. 

3.  Praeterea.  Q.uae  se  habent  secundum  prius,  et  posterius,  non  videntur 
converti:  sed  verum  videtur  prius  esse,  quam  ens,  nam  non  intelligitur  ens, 
nisi  sub  ratione  veri;  ergo  videtur,  quod  non  sint  convertibilia. 

Sed  contra  est,  quod  dicit  Philos.  i.  Metaph.  (tex.  4.)  quod  eadem  est 
dispositio  rerum  in  esse,  et  veritate. 

Respondeo  dicendum,  quod  sicut  bonum  habet  rationem  appetibilis,  ita 
verum  habet  ordinem  ad  cognitionem.  Unumquodque  autem  inquantum  habet 
de  esse,  intantum  est  cognoscibile.  Et  propter  hoc  dicitur  in  tertio  de  Anima 
(tex.  yj.)  quod  anima  est  quodammodo  omnia  secundum  sensum,  et  intellectum. 
Et  ideo  sicut  bonum  convertitur  cum  ente,  ita  et  verum.  Sed  tamen  sicut  bonum 
addit  rationem  appetibilis  super  ens,  ita  et  verum  comparationem  ad  intel- 
lectum. 

Ad  primum  ergo  dicendum,  quod  verum  est  in  rebus,  et  in  intellectu,  ut 
dictum  est  (art.  i.  hujus  quaest.).  Verum  autem,  quod  est  in  rebus,  conver- 
titur cum  ente  secundum  substantiam.  Sed  verum,  quod  est  in  intellectu, 
convertitur  cum  ente,  ut  manifestativum  cum  manifestato.  Hoc  enim  est  de 
ratione  veri,  ut  dictum  est  (ihid.).  Quamvis  posset  dici,  quod  etiam  ens  est 
in  rebus,  et  in  intellectu,  sicut  et  verum,  Hcet  verum  principaliter  sit  in  intel- 
lectu, ens  vero  principaliter  in  rebus.  Et  hoc  accidit  propter  hoc,  quod  ve- 
rum, et  ens  differunt  ratione. 

Ad  secundum  dicendum,  quod  non  ens  non  habet  in  se,  unde  cogno- 
scatur,  sed  cognoscitur,  inquantum  intellectus  facit  illud  cognoscibile  :  unde 

veruni  fundatur  in  non  ente,  inquantum  non  ens  est  quoddam  ens  rationis^ 
apprehensum  scilicet  a  ratione. 

Ad  tertium  dicendum,  quod,  cum  dicitur,  quod  ens  non  potest  appre- 
hendi  sine  ratione  veri,  hoc  potest  dupliciUr  intelligi.  Uno  modo  ita,  quod 
non  apprehendatur  ens,  nisi  ratio  veri  asseqaatur  [al,  consequatur]  apprehen- 
sionem  entis.  Et  sic  locutio  habet  veritatem.  Alio  modo  posset  sic  intelligi, 
quod  ens  non  posset  apprehendi,  nisi  apprehenderetur  ratio  veri.  Et  hoc  fal- 
sum  est.  Sed  veruni  non  potest  apprehendi,  nisi  apprehendatur  ratio  entis, 
quia  ens  cadit  in  ratione  veri.  Et  est  simile,  sicut  si  comparemus  intelligi- 
bile ad  ens;  non  enim  potest  inteUigi  ens,  quin  ens  sit  inteUigibile.  Sed  ta- 
nien  potest  intelligi  ens  ita,  quod  non  intelligatur  ejus  intelligibiUtas.  Et 
similiter  ens  intellectuui  est  veruni,  non  tamen  intelligendo  ens,  intelligitur 
verum. 


ARTICULUS  IV.  102 

UTRUM  BONUM  SECUNDUM  RATIONEM  SIT  PRIUS,  QUAM  VERUM. 

{Veri.  q.  21.  art.  ^.). 

Ad  Q.UARTUM  sic  proccditur.  Videtur,  quod  bonuni  secundum  rationem 
sit  prius,  quam  veruni.  Quod  enim  est  universalius,  secundum  rationem  prius 
est,  ut  patet  ex  primo  Physic.  (t^x.  5.  et  4.)  :  sed  bonum  est  universalius,  quam 
verum.  Nam  veruni  est  quoddam  bonum,  scilicet  intellectus;  ergo  bonum 
prius  est  secundum  rationem,  quam  verum. 

2.  Praeterea.  Bonum  est  in  rebus,  verum  autem  in  compositione,  et 
divisione  intellectus,  ut  dictum  est  (art.  2.  hiijus  q.)  :  sed  ea  quae  sunt  in  re, 
priora  sunt  his,  quae  sunt  in  intellectu;  ergo  prius  est  secundum  rationem 
bonum,  quam  veruni. 

3.  Praeterea.  Veritas  est  quaedam  species  virtutis,  ut  patet  in  3.  Ethic. 
(e.  j.)  sed  virtus  continetur  sub  bono.  Est  enim  bona  qualitas  mentis,  ut  dicit 
Aug.  Uh.  6.  coiit.  Julian.  cap.  7.  et  Uh.  2.  de  Lih.  Arh.  cap.  18.  et  19.);  ergo  bonum 
est  prius,  quam  verum. 

Sed  contra.  Quod  est  in  pluribus,  est  prius  secundum  rationem:  sed 
verum  est  in  quibusdam,  in  quibusnon  est  bonum,  scilicet  in  mathematicis; 
ergo  verum  est  prius  secundum  rationem,  quam  bonum. 

Respoxdeo  dicendum,  quod,  licet  bonum,  et  verum  supposito  conver- 
tantur  cum  ente,  tamen  ratione  differunt.  Et  secundum  hoc  verum,  ahsolute 
loquendo,  prius  est,  quam  honum  :  quod  ex  duobus  apparet.  Primo  quidem  ex  hoc, 
quod  verum  propinquius  se  habet  ad  ens,  quod  est  prius,  quam  bonum.  Nam 
verum  respicit  ipsum  esse  simpliciter,  et  immediate;  ratio  autem  boni  conse- 
quitur  esse,  secundum  quod  est  aliquo  modo  perfectum;  sic  enim  appetibile 
est.  Seciindo  apparet  ex  hoc,  quod  cognitio  naturaliter  praecedit  appetitum. 
Unde,  cum  verum  respiciat  cognitionem,  bonum  autem  appetitum,  prius  erit 
veruni,  quam  bonum  secundum  rationem. 

Ad  primum  ergo  dicendum,  quod  voluntas,  et  intellectus  mutuo  se  inclu- 
dunt,  nani  intellectus  intelligit  voluntatem,  et  voluntas  vult  intellectum  intei- 
ligere.  Sic  ergo  inter  illa,  quae  ordinantur  ad  objectum  voluntatis,  continentur 
etiam  ea,  quae  sunt  intellectus,  et  e  converso.  Unde  in  ordine  appetibilium 
bonjm  se  habet,  ut  universale,  et  verum,  ut  Darticulare.  in  ordine  autem  in- 

intelligibilium  est  e  converso.  Ex  hoc  ergo,  quod  verum  est  quoddara  bonum, 
sequitur,  quod  bonum  sit  prius  in  ordine  appetibilium,  non  autem  quod  sit 
prius  simpliciter. 

Ad  secundum  dicendum,  quod  secundum  hoc  est  aliquid  prius  ratione, 
quod  prius  cadit  in  intellectu.  Intellectus  autem  per  prius  apprehendit  ipsum 
ens  :  et  secundario  apprehendit  se  intelHgere  ens:  et  tertio  apprehendit  se  ap- 
petere  ens.  Unde  primo  est  ratio  entis,  secundo  ratio  veri,  tertio  ratio  boni, 
hcet  bonum  sit  in  rebus. 

Ad  tertium  dicendum,  quod  virtus,  quae  dicitur  veritas  non  est  veritas 
communis,  sed  quaedam  veritas,  secundum  quam  homo  in  dictis,  et  factis 
ostendit  se,  ut  est:  veritas  autem  vitae  dicitur  particulariter,  secundum  quod 
homo  in  vita  sua  implet  illud,  ad  quod  ordinatur  per  intellectum  divinum,  sicut 
etiam  dictum  est  (art.  i.  hujus  q.),  veritatem  esse  in  caeteris  rebus.  Veritas 
autem  justitiae  est, secundum  quod  homo  servat  id,  quod  debet  alteri  secundum 
ordinem  legum.  Unde  ex  his  particularibus  veritatibus  non  est  procedendum 
ad  veritatem  communem. 


ARTICULUS  V.  103 

UTRUM  DEUS   SIT  VERITAS. 

(t-2.  q.  5.  art.  7.  corp.  et  q.  59.  art.  i.  ad  j.  et  2-2.  q.  2'j.  art.  4.  corp. 
et  I.  Contr.  g.  cap.  J9.  et  60.  61.  et  62.  et  Uh.  5.  cap.  p.et  Opiisc,  2.  cap.  10^. 

et  in  Joan.  14.  lect.  2.). 

Ad  qtjintum  sic  proceditur.  Videtur,  quod  Deus  non  sit  veritas.  Veritas 
enim  consistit  in  compositione,  et  divisione  intellectus;  sed  in  Deo  non  est 
compositio,  et  divisio  ;  ergo  non  est  ibi  veritas. 

2.  Praeterea.  Veritas  secundum  Aug.  in  hb.  de  Vera  RcVig.  (cap.  )6.)  est 
similitudo  principi!:  sed  Dei  non  est  similitudo  ad  principium;  ergo  in  Deo 
non  est  veritas. 

3.  Praeterea.  Quidquid  dicitur  de  Deo,  dicitur  de  eo,  ut  de  prima  causa 
omnium:  sicut  esse  Dei  est  causa  omnis  esse;  et  bonitas  ejus  est  causa  omnis 
boni;  si  ergo  in  Deo  sit  veritas,  ergo  omne  verum  erit  ab  ipso:  sed  aliquem 
peccare  est  verum;  ergo  hoc  erit  a  Deo:  quod  patet  esse  falsum. 

Sed  contra  est,  quod  dicitur  Joan.  14.:  Ego  siimvia,  veritas,  et  vita. 

Respondeo  dicendum,  quod,  sicut  dictum  est  (art.  i.  huins  q.),  veritas  in- 
venitur  in  intellectu,  secundum  quod  apprehendit  rem,  ut  est,  et  in  re,  secun- 
dum quod  habet  esset  conformabile  intellectui.  Hoc  autem  maxime  invenitur 
in  Deo.  Nam  esse  suum  non  solum  est  conforme  suo  intellectui,  sed  etiam 
est  ipsura  suum  intelligere:  et  suum  intelligere  est  mensura,  et  causa  omnis 
akerius  esse,  et  omnis  alterius  intellectus:  et  ipse  est  suum  esse,  et  intelli- 
gere. Unde  sequitur,  quod  non  sohcm  iti  ipso  sit  veritas,  sed  quod  ipse  sit  ipsa 
siunma,  et  prima  veritas. 

Ad  primum  ergo  dicendum,  quod,  lìcet  in  intellectu  divino  non  sit  com- 
positio, et  divisio:  tamen  secundum  suam  simplicem  intclligentiam  judicat 
de  omnibus,  et  cognoscit  omnia  complexa.  Et  sic  in  intellectu  ejus  est  veritas. 

Ad  secundum  dicendum,  quod  verum  intellectus  nostri  est,  secundum 
quod  conformatur  suo  princìpio,  scilicet  rebus,  a  quibus  cognitionem  acclpit: 
veritas  etiam  rerum  est,  secundum  quod  conformantur  suo  principio,  scilicet 

intellectui  divino:  sed  hoc  proprie  loquendo  non  potest  dici  in  ventate  di- 
vina :  nisi  forte,  secundum  quod  veritas  appropriatur  Filio,  qui  habet  princi- 
pium  :  sed  si  de  ventate  essentiaiiter  dieta  ioquamur,  non  potest  intelligi,  nisi 
resolvatur  affirmativa  in  negativam:  sicut  cum  dicitur:  Pater  est  a  se;  quia 
non  est  ab  alio.  Et  similiter  dici  potest  similitudo  principii  veritas  divina, 
inquantum  esse  suum  non  est  suo  intellectui  dissimile. 

Ad  tertium  dicendum,  quod  non  ens,  et  privationes  non  habent  ex 
seipsis  veritatem,  sed  solum  in  apprehensione  intellectus.  Omnis  autem  ap- 
prehensio  intellectus  a  Deo  est.  Unde  quidquid  est  veritatis  in  hoc,  quod  dico, 
istum  fornicari  est  veruni,  totum  est  a  Deo:  sed  si  arguatur,  ergo  istum  for- 
nicari  est  a  Deo,  est  fallacia  accidentis. 


ARTICULUS  VI.  104 

UTRUM  SIT  UNA  SOLA  VERITAS,  SECUNDUM  QUAM  OMNIA  SUNT  VERA. 
(i-2.  q.  pj".  art.  i.  et  i.  Dist.  19.  q.j.  art.  2.  et  Veri.  q.  i  art.  4.  et  8.  Ps.  11.). 

Ad  sextum  sic  proceditur,  Videtur,  quod  una  sola  sit  veritas,  secundum 
quam  omnia  sunt  vera  :  quia  secundum  Aug.  (lib.  14.  de  Trinit.  cap.  8.  et  Uh.  i). 
cap.  I.  circa  fin.):  Nihil  est  majus  limite  humana,  tiisi  Deus  :  sed  veritas  est  major 
mente  humana,  alioquin  mens  judicaret  de  veritate:  nunc  autem  omnia  ju- 
dicat  secundum  veritatem,  et  non  secundum  seipsum;  ergo  solus  Deus  est 
veritas  ;  ergo  non  est  alia  veritas,  quam  Deus. 

2.  Praeterea.  Ansel.  dicit  in  lib.  de  Veritate  (cap.  14.  circa  fin.),  quod  sicut 
tempus  se  habét  ad  temporalia,  ita  veritas  ad  res  veras:  sed  unum  esttempus 
omnium  temporaHum;  ergo  non  est  veritas,  qua  omnia  vera  sunt. 

Sed  contra  est,  quod  in  Ps.  11.  dicitur:  Dimimitae  sunt  veritates  a  fìliis 
honiinum. 

Respondeo  dicendum,  quod  quodammodo  una  est  veritas,  qua  omnia  sunt 
vera,  et  quodammodo  non.  Ad  cujus  evidentiam  sciendum  est,  quod  quando 
aliquid  praedicatur  univoce  de  multis,  illud  in  quolibet  eorum  secundum  pro- 
priamrationeminvenitur  :  sicut  animai  in  qualibet  specie  animalis:  sed  quando 
aliquid  dicitur  analogice  de  multis,  illud  invenitur  secundum  propriam  ra- 
tionem  in  uno  eorum  tantum,  a  quo  alia  denominantur:  sicut  sanum  dicitur 
de  animali,  et  urina,  et  medicina,  non  quod  sanitas  sit  nisi  in  animali  tantum, 
sed  a  sanitate  animalis  denominatur  medicina  sana,  inquantum  est  illius  sa- 
nitatis  efìfectiva  ;  et  urina,  inquantum  est  illius  sanitatis  significativa.  Et  quamvis 
sanitas  non  sit  in  medicina,  neque  in  urina,  tamen  in  utroque  est  aliquid,  per 
quod  illud  quidem  facit,  istud  autem  significat  sanitatem.  Dictum  est  autem 
(art.  I.  hujus  q.),  quod  veritas  per  prius  est  in  intellectu,  et  per  posterius  in 
rebus,  secundum  quod  ordinantur  ad  intellectum  divinum.  Si  ergo  Ioquamur 
de  veritate,  prout  existit  in  intellectu,  secundum  propriam  rationem,  sic  in 
multis  intellectibus  creatis  sunt  multae  veritates,  et  in  uno,  et  eodem  intel- 
lectu secundum  plura  cognita.  Unde  dicit  Gloss.  super  illud  Ps.  11.  (est  autem 
Gloss.  Aug.  in  istum  Ps.):  Diminutae  sunt  veritates  a  filiis  hominum,  quod,  sicut  ab 
una  facie  hominis  resultant  plures  similitudines  in  speculo,  sic  ab  una  veri- 
tate  divina  resultant  plures  veritates.  Si  vero  Ioquamur  de  veritate,  secundum 
quod  est  in  rebus,  sic  omnes  sunt  verae  una  prima  veritate,  cui  unumquodque 
assimilatur  secundum  suam  entitatem.  Et  sic  licet  plures  sint  essentiae,  vel 

formae  rerum,  tamen  una  est  veritas  divini  intellectus,  secundum  quam  omnes 
res  denominantur  verae. 

Ad  primum  ergo  dicendum,  quod  anima  non  secundum  quamcumque  ve- 
ritatem  judicat  de  rebus  omnibus,  sed  secundum  veritatem  primam:  ìnquan- 
tum  resultai  in  ea,  sicut  in  speculo,  secundum  prima  intelligibilia.  Unde  sequi- 
tur,  quod  veritas  prima  sit  major  anima  ;  et  tamen  etiam  veritas  creata,  quae 
est  in  intellectu  nostro,  est  major  anima  non  simpliciter,  sed  secundum  quid, 
inquantum  est  perfectio  ejus;  sicut  etiam  scientia  posset  dici  major  anima. 
Sed  verum  est,  quod  nihil  subsistens  est  majus  mente  rationali,  nisi  Deus. 

Ad  5ECUMDUM  dicendum,  quod  dictum  Anselmi  veritatem  habet,  secundum 
quod  res  dicuntur  verae  per  comparationem  ad  intellectum  divinum. 

ARTICULUS  VII.  105 

UTRUM   VERITAS    CREATA    SIT    AETERNA. 

(i.  Disi  jc).  q.  j.  art.  5.  et  Veri.  q.  i.  art.  j.). 

Ad  shptimum  sic  proceditur.  Videtur,  quod  veritas  creata  si  aeterna.  Dicit 
enim  August.  in  lib.  2.  de  Lib  Arbit.  (cap.  8.)  quod  nihil  est  magis  aeternum, 
quam  ratio  circuii,  et  duo  et  tria  esse  quinque:  sed  horum  veritas  est  veritas  creata: 
ergo  veritas  creata  est  aeterna. 

2.  Praeterea.  Omne,  quod  est  semper,  est  aeternum:  sed  universalia 
sunt  ubique,  et  semper:  ergo  sunt  aeterna;  ergo  et  verum,  quod  est  maxime 
universale. 

2.  Praeterea.  Id,  quod  est  verum  in  praesenti,  semper  fuit  verum  esse 
futurum:  sed  sicut  veritas  propositionis  de  praesenti  est  veritas  creata,  ita 
veritas  propositionis  de  futuro;  ergo  aliqua  veritas  creata  est  aeterna. 

4.  Praeterea.  Omne,  quod  caret  principio  et  fine,  est  aeternum:  sed 
veritas  enuntiabilium  caret  principio,  et  fine;  quia  si  veritas  incoepit,  cum  ante 
non  esset,  verum  erat  veritatem  non  esse,  et  utique  aliqua  ventate  verum  erat, 
et  sic  veritas  erat,  antequam  inciperet.  Et  similiter,  si  ponatur  veritatem 
habere  finem,  sequitur,  quod  sit,  postquam  desierit;  verum  enim  erit  verita- 
tem non  esse;  ergo  veritas  est  aeterna. 

Sed  contra  est,  quod  solus  Deus  est  aeternus,  ut  supra  habitum  est 
(q.  IO.  art.  ^.). 

Respondeo  dicendum,  quod  veritas  enuntiabilium  non  est  aliud,  quam  ve- 
ritas intellectus.  Enuntiabile  enim  etest  in  intellectu,  et  est  in  voce.  Secundum 
autem  quod  est  in  intellectu,  habet  perse  veritatem;  sed  secundum  quod  est 
in  voce,  dicitur  verum  enuntiabile,  secundum  quod  significat  aliquam  veri- 
tatem mtellectus,  non  propter  aliquam  veritatem  in  enuntiabili  exsistentem, 
sicut  in  subiecto:  sicut  urina  dicitur  sana  non  a  sanitate,  quae  in  ipsa  sit,  sed 
a  sanitate  animalis,  quam  significat.  Similiter  etiam  supra  dictum  est  (art.  i. 
huìus  quaest.),  quod  res  denominantur  verae  a  verìtate  intellectus.  Unde,  si 
nullus  intellectus  esset  aeternus,  nulla  veritas  esset  aeterna;  sed  quia  solus 
intellectus  divinus  est  aeternus,  in  ipso  solo  veritas  aeternitatem  hahet.  Nec  propter 
hoc  sequitur,  quod  aliquid  aliud  sit  aeternum,  quam  Deus,  quia  veritas  intel- 
lectus divini  est  ipse  Deus,  ut  supra  ostensum  est  (art.  j.  huj.  q.). 

Ad  primum  ergo  dicendum,  quod  ratio  circuii,  et  duo  et  tria  esse  quinque, 
habent  aeternitatem  in  mente  divina. 

Ad  secundum  dìcendum,  quod  aliquid  esse  semper,  et  ubique  potest  in- 
telligi  dupliciter.  Uno  modo,  quia  habet  in  se,  unde  se  extendat  ad  omne  tem- 
pus,  et  ad  omnem  locum,  sicut  Deo  competit  esse  ubique,  et  semper.  Alio 
modo,  quia  non  habet  in  se,  quo  determinetur  ad  aliquem  locum,  vel  tempus: 
sicut  materia  prima  dicitur  esse  una,  non  quia  liabet  unam  formam,  sicut 
homo  est  unus  ab  unitate  unius  formae,  sed  per  remotìonem  omnium  for- 
marum  distinguentium.  Et  per  hunc  modum  quodlibet  universale  dicitur  esse 
ubique,  et  semper,  inquantum  universalia  abstrahunt  ab  hìc,  et  nunc:  sed 
€x  hoc  non  sequitur  ea  esse  aeterna,  nisi  in  intellectu,  si  quis  sit  aeternus. 

Ad  tertium  diccndum,  quod  illud,  quod  nunc  est,  ex  eo  futurum  fuit, 
antequam  esset,  quia  in  causa  sua  erat,  ut  fieret,  Unde,  sublata  causa,  non 
esset  futurum  illud  fieri;  sola  autem  causa  prima  est  aeterna.  Unde  ex  hoc 
non  sequitur,  quod  ea,  quae  sunt,  semper  fuerit  verum  ea  esse  futura,  nisi 
quatenus  in  causa  sempiterna  fuit,  ut  essent  futura  ;  quae  quidem  causa  solus 
Deus  est. 

Ad  qjjartum  dìcendum,  quod,  quia  ìntellectus  noster  non  est  aeternus, 
-nec  veritas  enuntiabilium,  quae  a  nobis  formantur,  est  aeterna,  sed  quandoque 
incoepit.  Et  antequam  hujusmodi  veritas  esset,  non  erat  verum  dicere,  veri- 
tatem  talem  esse,  nisi  ab  intellectu  divino,  in  quo  solum  veritas  est  aeterna; 
sed  nunc  verum  est  dicere,  veritatem  tunc  non  fuisse,  Quod  quidem  non  est 
verum,  nisi  veritate,  quae  nunc  est  in  intellectu  nostro,  non  autem  per  aliquam 
-veritatem  ex  parte  rei,  quìa  ista  est  veritas  de  non  ente.  Non  ens  autem  non 
habet  ex  se,  ut  sit  verum,  sed  solummodo  ex  intellectu  apprehendente  ipsum. 
Unde  intantum  est  verum  dicere,  veritatem  non  fuisse,  inquantum  apprehen 
•dimus  non  esse  ipsius,  ut  praecedens  esse  ejus. 

ARTICULUS  Vili.  106 

UTRUM  VERITAS    SIT    IMMUTABILIS. 

(i.  Dist.  19.  q.  j.  art.  5.  et  Veri.  q.  i.  art.  6.) 

Kt>  octavum  sic  proceditur.  Videtur,  quod  veritas  sit  immutabilis.  Dicit 
€nim  Augustinus  in  libro  secundo  de  Libero  Arbitrio  (cap.  12.  nonprocid  a  fin. 
£t  de  Vera  ReUg.  cap.  ^0.),  quod  veritas  non  est  aequalis  menti,  quia  esset  mutabilis 
sicut  et  mens. 

2.  Praeterea.  Id,  quod  remanet  post  omnem  mutationem,  est  immuta- 
bile; sicut  prima  materia  est  ingenita,  et  incorruptibilis,  quia  remanet  post 
•omnem  generationem,  et  corruptionem;  sed  veritas  remanet  post  omnem  mu- 
tationem, quia  post  omnem  mutationem  verum  est  dicere  esse,  vel  non  esse; 
■ergo  veritas  est  immutabilis. 

3.  Praeterea.  Si  veritas  enuntiationis  mutatur,  maxime  mutatur  ad  mu- 
tationem rei:  sed  sic  non  mutatur.  Veritas  enim,  secundum  Ansel.  (in  diaì.  de 

Veri.  cap.  8.)  est  rectitudo  quaedavi,  inquantum  aliquid  implet  id,  quod  est  de 
ipso  in  niente  divina.  Haec  autem  propositio,  Socrates  sedet,  acciplt  a  mente 
divina,  ut  significet  Socratem  sedere,  quod  slgnificat  etiam  eo  non  sedente; 
ergo  veritas  propositionis  nullo  modo   mutatur. 

4.  Praeterea.  Ubi  est  eadem  causa,  est  idem  effectus:  sed  eadem  res  est 
causa  veritatis  harum  trium  propositionum,  Socrates  sedet,  sedebit,  et  sedit; 
«rgo  eadem  est  harum  veritas:  sed  oportet,  quod  alterum  horum  sit  verum; 

ergo   verltas  harum  propositionum  iramutabiliter  manet,  ex  eadern  ratione 
cujuslibet  alterius  propositionis. 

Sed  contra  est,  quod  dicitur  in  Ps.  ii:  Diminutue  sunt  veritates  a  filiis 
hominmn. 

Respondeo  dicendum,  quod,  sicut  supra  dictum  est  (art.  i.  hujus  q.),  ve- 
ritas  proprie  est  in  solo  intellectu  :  res  autem  dicuntur  verae  a  veritate,  quae 
est  in  aliquo  intellectu.  Unde  mutabilitas  veritatis  consideranda  est  circa  in- 
tellectura.  Cujus  quidem  veritas  in  hoc  consistit,  quod  habeat  conformitatem 
ad  res  intellectas.  Q,uae  quidem  conformitas  variari  potest  dupliciter,  sicut  et 
quaelibet  alia  similitudo  ex  mutatione  alterius  extremi.  Unde  uno  modo  va- 
riatur  veritas  ex  parte  intellectus  ex  eo,  quod  de  re  eodera  modo  se  habente 
aliquis  aliam  opinionem  accipit.  Alio  modo,  si,  opinione  eadem  manente,  res 
mutetur.  Et  utroque  modo  fit  mutatio  de  vero  in  falsum.  Si  ergo  sit  aliquis 
intellectus,  in  quo  non  possit  esse  alternatio  opinionum,  vei  cujus  acceptio- 
nem  non  potest  subterfugere  res  aliqua,  in  eo  est  immutabilis  veritas.  Talis 
autem  est  intellectus  divinus,  ut  ex  superioribus  patet  (q.  14.  art.  ij.j. 

Unde  veritas  divini  intellectus  est  immutabilis  ;  veritas  autem  intellectus  nostri 
mutabilis  est,  non  quod  ipsa  sit  subjectum  mutationis,  sed  inquantum  intellectus 
noster  mutatur  de  veritate  in  falsitatem  :  sic  enim  formae  mutabiles  dici 
possunt.  Veritas  autem  intellectus  divini  est,  secundum  quam  res  naturales 
dicpntur  verae,  quae  est  omnino  immutabilis. 

Ad  primum  ergo  dicendum,  quod  Augustinus  loquitur  de  veritate  divina. 

Ad  secundum  dicendum,  quod  verum,  et  ens  sunt  convertibilia.  Unde, 
sicut  ens  non  generatur,  neque  corrumpitur  per  se,  sed  per  accidens,  inquantum 
hoc,  vel  illud  ens  corrumpitur,  vel  generatur,  ut  dicitur  in  i.  Phys.  (tex.  6.); 
ita  veritas  mutatur,  non  quod  nulla  veritas  remaneat,  sed  quia  non  remanet 
illa  veritas,  quae  prius  erat. 

Ad  tertium  dicendum,  quod  propositio  non  solum  habet  veritatem.,  sicut 
res  alìae  veritatem  habere  dicuntur,  inquantum  implent  id,  quod  de  eis  est 
ordinatum  ab  intellectu  divino:  sed  dicitur  habere  veritatem  quodam  speciali 
modo,  inquantum  significat  veritatem  intellectus.  Quae  quidem  consistit  in 
conformitate  intellectus,  et  rei,  qua  quidem  subtracta,  mutatur  veritas  opinio- 
nis,  et  per  consequens  veritas  propositionis.  Sic  igitur  haec  propositio:  So- 
crates  sedet,  eo  sedente,  vera  est,  et  veritate  rei,  inquantum  est  quaedam  vox 
significativa,  et  veritate  significationis,  inquantum  significat  opinionem  veram: 
Socrate  vero  surgente,  remanet  prima  veritas,  sed  mutatur  secunda. 

Ad  Q.UARTUM  dicendum,  quod  sessio  Socratis,  quae  est  causa  veritatis  hujus 
propositionis,  Socrates  sedet,  non  eodem  modo  se  habet,  dura  Socrates  sedet, 
et  postquam  sederit,  et  antequam  sederet.  Unde  et  veritas  ab  hoc  causata 
diversimode  se  habet,  et  diversimode  significatur  propositionibus  de  praesenti, 
praeterito.  et  futuro.  Unde  non  sequitur,  quod,  licet  altera  trium  propositionum 
sit  vera,  eadem  veritas  invariabilis  maneat. 

QUAESTIO  DECIMASEPTIMA. 

DE    FALSITATE,    IN    QUATUOR    ARTICULOS    DIVISA- 

Deinde  quaeritur  de  Falsitate. 

Et  circa  hoc  qiiaeruntur  quatuor* 

Primo.  Utmm  falsitas  sit  in  rebus. 
Secando.  Utrum  sit  in  sensu. 
Tertio.  Utrum  sit  in  intellectu. 
Quarto.  De  oppositione  veri,  et  falsi. 

ARTICULUS  I.  107 

UTRUM  FALSITAS   SIT  IN    REBUS. 

(Supr.  q.  16.  art.  i.  et  2.  et  i.  Disi.  1^.  q.  j.  art.  i.  et  i.  Conlr.  g.  cap.  60. 
et  Veri.  q.  i.  art.  io.  et  Perih.  lect.  ^.). 

Ad  primum  sic  proceditur.  Videtur,  quod  falsitas  non  sit  in  rebus.  Dicit 
enira  Augustinus  in  lib.  2.  Soliloq.  (cap.  8.  in  fin.)  :  Si  venim  est  id,  quod  est, 
falsuni  non  esse  uspiam  conchidetur ,  qiiovis  repugnante. 

2.  Praeterea.  Falsum  dicitur  a  fallendo  :  sed  res  non  fallunt,  ut  dicit  Au- 
gustinus in  libro  de  Vera  Relig.  (cap.^j.a  med.),  quia  non  ostendunt  aliud, 
quam  suam  speciem  ;  ergo  falsum  in  rebus  non  invenitur. 

3.  Praeterea.  Verum  dicitur  in  rebus  per  comparationefn  ad  intellectum 
divinum,  ut  supra  dictum  est  (q.  16.  art.  i)  :  sed  quaelibet  res,  inquantum 
est,  imitatur  Deum  ;  ergo  quaelibet  res  vera  est  absque  falsitate.  Et  sic  nulla 
res  est  falsa. 

Sed  contra  est,  quod  dicit  August.  in  lib.  de  Veri»  Relig.  (cap.  ^4.  cir. 
princ.)  quod  omne  corpus  est  veruni  corpus,  et  falsa  iinìtas:  quia  imitatur  unitatòìn, 
et  non  estunitas.  Sed  quaelibet  res  imitatur  divinam  unitatem,  et  ab  ea  deficit; 
ergo  in  omnibus  rebus  est  falsitas. 

Respondeo  dicendum,  quod  cum  verum,  et  falsum  opponantur,  opposita 
autem  sunt  circa  idem,  necesse  est,  ut  ibi  prius  quaeratur  falsitas,  ubi  primo 
veritas  invenitur,  hoc  est  in  intellectu.  In  rebus  autem  neque  veritas,  neque 
falsitas  est,  nisi  per  ordinem  ad  intellectum.  Et  quia  unumquodque  secundum 
id,  quod  convenit  ei  per  se,  simpliciter  nominatur  :  secundum  autem  id,  quod 
convenit  ei  per  accidens,  non  nominatur  nisi  secundum  quid:  res  quidem 
simpliciter  falsa  dici  posset  per  comparationem  ad  intellectum,  a  quo  depen- 
det,  cui  comparatur  per  se;  in  ordine  autem  ad  alium  intellectum,  cui  com- 
paratur  per  accidens,  non  posset  dici  falsa  nisi  secundum  quid.  Dependent 
autem  ab  intellectu  divino  res  naturales,  sicut  ab  intellectu  humano  res  ar- 
tificiales.  Dicuntur  igitur  res  artificiales  falsae  simpliciter,  et  secundum  se, 
inquantum  deficiunt  a  forma  artis.  Unde  dicitur  aliquis  artifex  opus  falsum 
facere,  quando  deficit  ab  operatione  artis. 

S.  Thomae  Summa   Theolooica.  Voi.  I.  -l'*' 

Sic  autem  in  rebus  àependcntibus  a  Deo  falsitas  inveniri  non  poUst  per  com- 
parationem  ad  intellecttim  divinum,  cum  quidquid  in  rebus  accidit,  ex  ordina- 
tione  divini  intellectus  procedat  nisi  forte  in  voluntariis  agentihus  tantum,  in 
quorum  potestate  est  subducere  se  ab  ordinatione  divini  intellectus,  in  quo 
malum  culpae  consistit,  secundum  quodipsa  peccata  falsitates,  et  mendacia  di- 
cuntur  in  Scripturis,  secundum  illud  Ps.  4.  :  Ut  quid  diligi tis  vanitateni,  ei 
quaeritis  mendacium  ?  sicut  per  oppositum  operatio  virtuosa  veritas  vitae  no 
minatur,  inquantum  subditur  ordini  divini  intellectus,  sicut  dicitur  Joan.  3.: 
Qui  Jacit  veritatem,  venit  ad  lucem. 

Sed  per  ordinem  ad  intellectum  nostrum,  ad  quem  comparantur  res  natu- 
rales  per  accidens,  possunt  dicifalsae,  non  simpliciter,  sed  secundum  quid,  et  hoc 
dupliciter.  Uno  modo  secundum  rationem  significati,  ut  dicatur  illud  esse  falsum 
in  rebus,  quod  signifìcatur,  vel  repraesentatur  oratione,  vel  intellectu  falso, 
secundum  quem  modum  quaelibet  res  potest  dici  esse  falsa  quantum  ad  id, 
quod  ei  noninest:  sicut  si  dicamus,  diametrum  esse  falsum  commensurabile, 
ut  dicit  Philos.  in  5.  Metaph.  (tex.^4.)  et  sicut  dicit  August.  in  lib.  2.  Solil. 
(cap.  IO.)  quod  verus  tragoedus  estfalsus  Hector  :  sicut  e  contrario  potest  unum- 
quodque  dici  verum  secundum  id,  quod  competit  ei.  Alio  modo  per  modum 
causae,  et  sic  dicitur  res  esse  falsa,  quae  nata  est  facere  de  se  opinionem  falsam. 
Et  quia  innatum  est  nobis  per  ea,  quae  exterius  apparent,  de  rebus  judicare, 
eo  quod  nostra  cognitio  a  sensu  ortum  habet,  qui  primo,  et  per  se  est  exterio- 
rum  accidentium:  ideo  ea,  quae  in  exterioribus  accidentibus  habent  similitu- 
dinem  aliarum  rerum,  dicuntur  esse  falsa  secundum  illas  res:  sicut  fel  est 
falsum  mei,  et  stannum  est  falsum  argentum.  Et  secundum  hoc  dicit  August. 
in  lib.  2.  Solil.  (cap.  6.  in  fin.)  quod  eas  res  esse  falsas  nominamus,  quae  verisi- 
milia  apprehendimus.  Et  Philos.  dicit  in  5.  Metaph.  (tex.^4.)  quod  falsa  dicun- 
tur, quaecumque  apta  nata  sunt  apparere  aut  qualia  non  sunt,  aut  quae  non 
sunt.  Et  per  hunc  modum  etiam  dicitur  homo  falsus,  inquantum  est  amativus 
falsarum  opinionum,  vel  locutionum;  non  autem  ex  hoc  quod  potest  eas 
confingere:  quia  sic  etiam  sapientes,  etscientes  falsi  dicerentur,  ut  dicitur 
in  5.  Metaph.  (loco  prox.  cit.). 

Ad  primum  ergo  dicendum,  quod  res  comparata  ad  intellectum,  secun- 
dum id,  quod  est,  dicitur  vera;  secundum  id,  quod  non  est,  dicitur  falsa.  Unde 
verus  tragoedus  estfalsus  Hector,  ut  dicitur  in  2.  Solil.  (loc.  in  corp.  cit.).  Sicut 
igitur  in  his,  quae  sunt,  invenitur  quoddam  non  esse:  ita  in  his,  quae  sunt, 
invenitur  quaedam  ratio  falsitatis. 

Ad  secundum  dicendum,  quod  res  per  se  non  fallunt,  sed  per  accidens. 
Dant  enim  occasionem  falsitatis,  eo  quod  similitudinem  eorum  gerunt,  quorum 
non  habent  existentiam. 

Ad  tertium  dicendum,  quod  per  comparationem  ad  intellectum  divinum 
non  dicuntur  res  falsae,  quod  esset  eas  esse  falsas  simpliciter:  sed  per  com- 
parationem ad  intellectum  nostrum,  quod  est,  eas  esse  falsas  secundum  quid. 

Ad  quartum  quod  in  oppositum  objicitur,  dicendum,  quod  similitudo, 
vel  repraesentatio  deficiens  non  inducit  rationem  falsitatis,  nisi  inquantum 
praestat  occasionem  falsae  opinionis.  Unde  non  ubicumque  est  similitudo, 
dicitur  res  falsas:  sed  ubicumque  est  talis  similitudo,  quae  nata  est  facere  opi- 
nionem falsam,  non  cuicumque,  sed  ut  in  pluribus. 


QUAESTIO    XVII.    ARTICULUS    II.  1^3 

ARTICULUS  IL  io8 

UTRUM    IN    SENSU    SIT    FALSITAS. 

(Veri.  q.  i.  art.  ii.  et  Perih.  Uh.  ^.). 

Ad  secundUìM  sic  proceditur.  Videtur,  quod  in  sensu  non  sit  falsitas.  Dicit 
«nim  August.  in  lib.  de  Vera  Relig.  (cap.  55.  cir.  med.)  :  Si  omnes  corporis  sensus 
ita  nuntianty  ut  afficiuntur,  quid  ah  eis  aniplitis  exigere  deheamus,  ignoro.  Et  sic 
videtur,  quod  ex  sensibus  non  fallamur;  et  sic  falsitas  in  sensu  non  est. 

2.  Praeterea.  Philosophus  dicit  in  4.  Metaph.  (tex.  24.)  quod  falsitas  non 
est  propria  sensui,  sed  phantasiae. 

3.  Praeterea.  In  incomplexis  non  est  verum,  nec  falsum,  sed  solum  in 
complexis:  sed  componere  et  dividere  non  pertinet  ad  sensum;  ergo  in  sensu 
non  est  falsitas. 

Sed  contra  est,  quod  dicit  August.  in  lib.  2.  Solil.  (cap.  6.  in  fin.)  :  Ap- 
paret  nos  in  omnìhus  sensihiis  similitudiiie  lenocinante  falli. 

Respondeo  dicendum,  quod  falsitas  non  est  quaerenda  in  sensu,  nisi  sicut  ibi 
est  veritas.  Veritas  autem  non  sic  est  in  sensu,  ut  sensus  cognoscat  veritatem,  sed 
inquantum  veram  apprehensionem  habet  de  sensibilibus,  ut  supra  dictum  est 
(q.  16.  art.  2.).  Quod  quidem  contingit  eo,  quod  apprehendit  res,  ut  sunt. 
Unde  contingit  falsitatem  esse  in  sensu  ex  hoc,  quod  apprehendit,  vel  judicat  res 
aliter,  quani  sint. 

Sic  autem  se  habet  ad  cognoscendum  res,  inquantum  similitudo  rerum 
est  in  sensu.  Similitudo  autem  alicujus  rei  est  in  sensu  tripliciter.  Uno  modo, 
primo,  et  per  se;  sicut  in  visu  est  similitudo  colorum,  et  aliorum  proprio- 
rum  sensibilium.  Alio  modo,  per  se,  sed  non  primo;  sicut  in  visu  est  simili- 
tudo  figurae,  vel  magnitudinis,  et  aliorum  communium  sensibilium.  Tertio 
modo,  nec  primo,  nec  per  se,  sed  per  accidens;  sicut  in  visu  est  similitudo 
hominis,  non  inquantum  est  homo,  sed  inquantum  huic  colorato  accidit  esse 
hominem. 

Et  circa  propria  sensibilia  sensus  non  hahet  falsam  cognitionem,  nisi  per  ac- 
cidens, et  ut  in  pauciorihus,tx  QoscìWcQt,  quod  propter  indispositionem  oro-ani 
non  convenienter  recipit  formam  sensibilem,  sicut  et  alia  passiva  propter 
suam  indispositionem  deficienter  recipiunt  impressionem  agentium  :  et  inde 
■est,  quod  propter  corruptionem  linguae  infirmis  dulcia  amara  esse  videntur. 
De  sensihilihus  vero  communihus,  et  per  accidens  potest  esse  falsum  Judicium  etiam 
in  sensu  recte  disposilo,  quia  sensus  non  directe  refertur  ad  illa,  sed  per  accidens 
vel  ex  consequenti,  inquantum  refertur  ad  alia. 

Ad  primum  ergo  dicendum,  quod  sensum  affici  est  ipsum  ejus  sentire. 
Unde  per  hoc  quod  sensus  ita  nuntiant,  sicut  afficiuntur,  sequitur,  quod  non 
decipiamur  in  judicio,  quo  judicamus  nos  sentire  aliquid:  sed  ex  eo  quod 
sensus  aliter  afficitur  interdum,  quam  res  sit,  sequitur,  quod  nuntiet  nobis 
aliquando  rem  aliter,  quam  sit;  et  ex  hoc  fallimur  per  sensum  circa  rem 
non  circa  ipsum  sentire. 

Ad  secundum  dicendum,  quod  falsitas  dicitur  non  esse  propria  sensui, 
quia  non  decìpitur  circa  proprium  objectum.  Unde  in  alia  translatione  planius 
dicitur,  quod  sensus proprii  sensihilis  falsus  non  est.  Phantasiae  autem  attribuitur 
falsitas,  quia  repraesentat  similitudinem  rei  etiam  absentis.  Unde,  quando  aliquis 

convertitur  ad  similitudinem  rei,  tamquam  ad  rem  ipsam,  provenlt  ex  tali 
apprehensione  falsitas  ;  unde  edam  Philos.  in  5.  Metaph.  (tex.  ^4.)  dicit 
quod  umbrae,  et  picturae,  et  somnia  dicuntur  falsa,  inquantum  non  subsunt 
res,  quarum  habent  similitudinem. 

Ad  tertium  dicendum,  quod  ratio  Illa  procedit,  quod  falsitas  non  sit  in 
sensu,  sicut  in  agnoscente  verum,  et  falsum. 

ARTICULUS  III.  109 

UTRUM    FALSITAS    SIT    IN    INTELLECTU. 

(Veri.  q.  i.  art.  12.  et  i.  Dist.  ig.  q.  y  art.  i.  ad  7.  et  5.  Contr.  g.  cap.  108.  §  4.), 

Ad  tertium  sic  proceditur.  Videtur,  quod  falsitas  non  sit  in  inteilectu. 
Dicit  enim  August.  in  lib.  83.  Q_Q.  (q.  p.in  princ.)  :  Omnis,  qui  falli  tur,  id,  in 
quo  falli  tur,  non  inielligit  :  sed  falsum  dicitur  esse  in  aliqua  cognitione,  se- 
cundum  quod  per  eam  fallimur  ;  ergo  in  intellectu  non  est  falsitas. 

2.  Praeterea.  Philos.  dicit  in  3.  de  Anima  (tex.^i.)  quod  intellectus  semper 
est  rectus  ;  non  ergo  in  intellectu  est  falsitas. 

Sed  contra  est,  quod  dicitur  in  3.  de  Anima  (tex.  21.  et  22.),  quod^uhi 
composiiio  intelhctuum  est,  ibi  verum,  et  falsum  est:  sed  compositio  intellectuum 
est  in  intellectu;  ergo  verum,  et  falsum  est  in  intellectu. 

Respokdeo  dicendum,  quod,  sicut  res  habet  esse  per  propriam  formara, 
ita  virtus  cognoscitiva  habet  cognoscere  per  similitudinem  rei  cognitae.  Unde, 
sicut  res  naturalis  non  deficit  ab  esse,  quod  sibi  competit  secundum  suam 
formam,  potest  autem  deficere  ab  aliquibus  accidentalibus,  vel  consequenti- 
bus  ;  sicut  homo  ab  hoc,  quod  est  habere  duos  pedes,  non  autem  ab  hoc,  quod 
est  esse  hominem:  ita  virtus  cognoscitiva  non  deficit  in  cognoscendo  respectu 
illius  rei,  cujus  similitudine  informatur:  potest  autem  deficere  circa  aliquid 
consequens  ad  ipsam,  vel  accidens  ei:  sicut  est  dictum  (art.  praec.)  quod  visus 
non  decipitur  circa  sensibile  proprium,  sed  circa  sensibilia  communia,  quae 
consequenter  se  habent  ad  illud,  et  circa  sensibilia  per  accidens.  Sicut  autem 
.♦■ensus  informatur  directe  similitudine  propriorum  sensibilium,  ita  intellectus 
informatur  similitudine  quidditatis  rei.  Unde  c/rca  qiwd  quid  est  intellectus  non 
decipitur:  sicut  neque  sensus  circa  sensibilia  propria.  In  componendo  vero,  vel 
dividendo  potest  decipì,  dum  attribuit  rei,  cujus  quidditatem  intelligit,  aliquid, 
quod  eam  non  consequitur,  vel  quod  ei  opponitur.  Sic  enim  se  habet  intel- 
lectus ad  judicandum  de  hujusmodi,  sicut  sensus  ad  judicandum  de  sensibi- 
libus  communibus,  vel  per  accidens. 

Hac  tamen  dìfìTerentia  servata,  quae  supra  circa  veritatem  dieta  est  (q.  16, 
art.  2.),  quod  falsitas  in  intellectu  esse  potest,  non  solum  quia  cognitio  intel- 
lectus falsa  est,  sed  quia  intellectus  eam  cognoscit,  sicut  et  veritatem.  In  sensu 
autem  falsitas  non  est,  ut  cognita,  ut  dictum  est  (art.  praec). 

Quia  vero  falsitas  intellectus  per  se  solum  circa  compositionem  intellectus 
est,  per  accidens  etiani  in  operatione  intellectus,  qua  cognoscit  quod  quid  est,  potest 
esse  falsitas,  inquantum  ibi  compositio  intellectus  admiscetur.  Quod  potest 
esse  dupliciter.  Uno  modo,  secundum  quod  intellectus  definitionem  unius  at- 
tribuit alteri:  ut  si  definitionem  circuii  attribuat  homini:  unde  definitio  unius 
rei  est  falsa  de  altera.  Alio  modo,  secundum  quod  partes  definitionis  componit 
ad  invicem,  quae  simul  sociari  non  possunt.  Sic  enim  definitio  non  est  solum 

falsa  respectu  alicujus  rei,  sed  est  falsa  in  se  :  ut  si  formet  talem  definitionem: 
animai  rationale  quadrupes,  falsus  est  intellectus  sic  definiendo,  propterea 
quod  falsus  est  in  formando  hanc  compositionem:  aliquod  animai  rationale 
est  quadrupes.  Etpropter  hoc  in  cognoscendo  quidditates  simplices  non  potest 
esse  intellectus  falsus,  sed  vel  est  verus,  vel  totaliter  nihil  intelligit. 

Ad  primum  ergo  dicendum,  quod  quia  quidditas  rei  est  proprium  obje- 
ctum  intellectus,  propter  hoc  tunc  proprie  dicimur  aliquid  intelligere,  quando 
reducentes  illud  in  quod  quid  est,  sic  de  eo  judicamus:  sicut  accidit  in  de- 
monstrationibus,  in  quibus  non  est  falsitas.  Et  hoc  modo  intelligitur  verbum 
Augustini  (loc.  cit.  in  i.  argum.),  quod  omnis,  qui  fallitur,  non  intelligit  id, 
in  quo  fallitur:  non  autem  ita,  quod  in  nulla  operatione  intellectus  aliquis 
fallatur. 

Ad  secundum  dicendum,  quod  intellectus  semper  est  rectus,  secundum 
quod  intellectus  est  principiorum,  circa  quae  non  decipitur  ex  eadem  causa, 
qua  non  decipitur  circa  quod  quid  est.  Nam  principia  per  se  nota  sunt  illa, 
quae  statim  intellectis  terminis  cognoscuntur  ex  eo,  quod  praedicatum  ponitur 
in  definitione  subjecti. 

ARTICULUS  IV.  no 

UTRUM  VERUM,  ET  FALSUM  SINT  CONTRARIA. 
(i-2.  q.  64.  art.  5.  ad  5.  et  i.  Disi.  j().  q.  j.  art.  i.  8.  et  Veri.  q.  i.  art.  io.  ad  ^.), 

Ad  quartum  sic  proceditur.  Videtur,  quod  verum,  et  falsum  non  sint  con- 
traria. Verum  enim,  et  falsum  opponuntur,  sicut  quod  est,  et  quod  non  est: 
nam  vertwiest  id,  quod  est,  ut  dicit  August.  (lib.  2.  Solil.  cap.  j.  in  fin.)  :  sed  quod 
est,  et  quod  non  est,  non  opponuntur,  ut  contraria;  ergo  verum,  et  falsum  noti 
.sunt  contraria. 

2.  Praeterea.  Unum  contrariorum  non  est  in  alio  :  sed  falsum  est  in  vero: 
quia  sicut  dicit  August.  in  lib.  2.  Solil.  (cap.  io.):  Tragoedus  non  esset  falsus 
Hector,  si  non  esset  verus  Tragoedus;  ergo  verum,  et  falsum  non  sunt  contraria. 

3.  Praeterea.  In  Deo  non  est  contrarietas  aliqua.  Nihil  enim  divinae  sub' 
stantiae  est  contrarium,  ut  dicit  August.  12.  de  Civ.  Dei.  (cap.  2.  circa  fin.)  :  sed 
Deo  opponitur falsitas;  nam  idolum  in  Scripturamendaciumnominatur,  Jerem. 
8.:  Apprehenderuntinendacium.  Gloss.:  (Est  Hier.  in  hunc  loc.)  idest  idola;  ergo 
verum,  et  falsum  non  sunt  contraria. 

Sed  contra  est,  quod  dicit  Philos.  in  2.  Periher.  (cap.  ult.)  :  ponit  enim 
falsam  opinionem  verae  contrariam. 

Respondeo  dicendum,  quod  verum,  et  falsimi  opponuntur,  ut  contraria,  et  non 
sicut  affirmatio,  et  negatio,  ut  quidam  dixerunt.  Ad  cujus  evidentiam  sciendunj 
est,  quod negationeque  ponit  aliquid,  neque  determinat  sibi  aliquod  subjectum. 
Et  propter  hoc  potest  dici  tam  de  ente,  quam  de  non  ente:  sicut  non  videns, 
et  non  sedens.  Privatio  autem  non  ponit  aliquid,  sed  determinat  sibi  subjectum. 
Est  enim  negatio  in  subj ecto ,\i\.  dicitur  4.  Metaph.  (tex.4.  etlib.^.tex.  2y.)  :  caecum 
enim  non  dicitur,  nisi  de  eo,  quod  est  natum  videre.  Contrarium  vero  et 
aliquid  ponit,  et  subjectum  determinat:  nigrum  enim  est  aliqua  species  co- 
loris.  Falsum  autem  aliquid  ponit:  est  enim  falsum,  ut  dicit  Philos.  4.  Metaph. 
(tex.  2y.)  :  ex  eo,  quod  dicitur,  vel  videtur  aliquid  esse,  quod  non  est,  vel  non 
esse,  quod  est.  Sicut  enim  verum  ponit  acceptionem  adaequatam  rei,  ita  falsum 

acceptionem  rei  non  adaequatam  ;  unde  manifestum  est,  quod  verurn,  et  falsum 
sunt  contraria. 

Ad  primum  ergo  dicendum,  quod  id,  quod  est  in  rebus,  est  veritas  rei; 
sed  id,  quod  est  ut  apprehensum,  est  verum  intellectus,  in  quo  primo  est  ve- 
ritas. Unde  et  falsum  est  id,  quod  non  est,  ut  apprehensum.  Apprehendere 
autem  esse,  et  non  esse,  contrarietatem  habet,  sicut  probat  Philos.  in  2.  Pe- 
rìher. (cap.  ult.),  quod  huic  opinioni:  Bonum  est  bonum,  contraria  est^  Bonum 
non  est  bonum. 

Ad  secundum  dicendum,  quod  falsum  non  fundatur  in  vero  sibi  contrario, 
sicut  nec  malum  in  bono  sibi  contrario,  sed  in  eo,  quod  sibi  subjicitur.  Et 
hoc  ideo  in  utroque  accidit,  quia  verura,  et  bonum  communia  sunt,  et  con- 
vertuntur  cum  ente.  Unde,  sicut  omnis  privatio  fundatur  in  subjecto,  quod 
estens:  ita  omne  malum  fundatur  in  aliquo  bono,  et  omne  falsum  in  ali- 
quo  vero. 

Ad  tertium  dicendum,  quod,  quìa  contraria,  et  opposita  privative  nata 
sunt  fieri  circa  idem,  ideo  Deo,  prout  in  se  consideratur,  non  est  aliquid  con- 
trarium,  neque  ratione  suae  bonitatis,  neque  ratione  suae  veritatis:  quia  in 
intellectu  ejus  non  potest  esse  falsitas  aliqua:  sed  in  apprehensione  nostra 
habet  aliquid  contrarium  :  nam  verae  opinioni  de  ipso  contrarialur  falsa  opinio. 
Et  sic  Idola  mendacia  dicuntur  opposita  ventati  divinae,  inquantum  falsa  opinio 
de  idolis  contrariatur  verae  opinioni  de  unitate  Dei. 


QUAESTIO  XVIII. 

DE    VITA    DEI,    IN    QUATUOR    ARTICULOS    DIVISA. 

duoniam  autem  intelligere  viventium  est,  post  considerationem  descientla, 
e.  intellectu  divino,  considerandura  est  de  vita  ipsius. 

Et  circa  hoc  quaeruntur  quatuor. 

Primo,  duorum  sit  vivere. 

Secundo.  Quid  sit  vita. 

Tertio.  Utrum  vita  Deo  conveniat. 

Quarto.  Utrum  omnia  in  Deo  sint  vita. 

ARTICULUS  I.  in 

UTRUM    OMNIUM   NATURALIUM    RERUM    SIT    VIVERE, 

(i.  Contr.  g.  cap.  ()'].). 

Ad  primum  sic  proceditur.  Videtur,  quod  omnium  rerum  naturalium  sit 
vivere.  Dicit  enim  Philos.  in  8.  Physic.  (Ux.  i.),  quod  motus  est,  ut  vita 
quaedam  natura  exsistentibus  omnibus  :  sed  omnes  res  naturales  participant 
motum  ;  ergo  omnes  res  naturales  participant  vitam. 

2.  Praeterea.  Plantae  dicuntur  vivere,  inquantum  habent  in  seipsis  prin- 
cipium  motus  augmenti,  et  decrementi;  sed  motus  lacalis  est  perfectior,  et 

prior  secundum  naturam,  quam  motus  augmenti,  et  decrementi,  ut  probatur 
in  8.  Physic.  (tex  ^6.  et  ^y.).  Cum  igitur  omnia  corpora  naturalia  habeant 
aliquod  principium  motus  localis,  videtur,  quod  omnia  corpora  naturalia  vivant. 

3.  Praeterea.  Inter  corpora  naturalia  imperfectiora  sunt  dementa:  seti 
eis  attribuitur  vita:  dicuntur  enim  aquae  vivae;  ergo  multo  magis  alia  corpora 
naturalia  vitam  habent. 

Sed  contra  est,  quod  dicit  Dionys.  6.  cap.  de  Divin.  Nom.  (prope  princ. 
Uct.  I.),  quod  plantae  secunàwn  tiltimam  resonantiam  vitae  habent  vivere,  ex  quo 
potest  accipi,  quod  ultimum  gradum  vitae  ohtimnt  plantae  :  sed  corpora  inanimata 
sunt  infra  plantas;  ergo  eorum  non  est  vivere. 

Respondeo  dicendum,  quod  ex  bis,  quae  manifeste  vivunt,  accipere  pos- 
sumus,  quorum  sit  vivere,  et  quorum  non  sìt  vivere.  Vivere  autem  manifeste 
animalibus  convenit.  Dicitur  enim  in  libro  de  Vegetabilibus  (Arisiol.  in  Uh.  i. 
de  plantis,  cap.  i.  in  princ),  quod  vita  in  animalibus  manifesta  est.  Unde  se- 
cundum illud  oportet  distinguere  viventia  a  non  viventibus,  secundum  quod 
animalia  dicuntur  vivere:  hoc  autem  est  in  quo  primo  manifestatur  vita,  et 
in  quo  ultimo  remanet.  Primo  autem  dicimus  animai  vivere,  quando  incipit 
ex  se  motum  habere,  et  tamdiu  judicatur  animai  vivere,  quamdiu  talis  motus 
in  eo  apparet;  quando  vero  jam  ex  se  non  habet  aliquem  motum,  sed  mo- 
vetur  tantum  ab  alio,  tunc  dicitur  animai  mortuum  per  defectum  vitae.  Ex 
quo  patet,  quod  illa  proprie  sunt  viventia,  quae  seipsa  secundum  aliquam 
speciem  motus  movent,  sive  accipiatur  motus  proprie,  sicut  motus  dicituv 
actus  imperfecti,idest  exsistentis  in  potentia;  sive  motus  accipiatur  commU' 
niter,  prout  motus  dicitur  actus  perfecti,  prout  intelligere,  et  sentire  dicitur 
moveri,  ut  dicitur  in  3.  de  Anima  (tex.  28.  et  Uh.  i.  tex.iiS.),  ut  sic  viventia 
dicantur,  quaecumque  se  agunt  ad  motum  vel  operationem  aliquam  ;  ea  vero, 
in  quorum  natura  non  est,  ut  se  agant  ad  aliquem  motum,  vel  operationem 
viventia  dici  non  possunt,  nisi  per  aliquam  similitudinem. 

Ad  primum  ergo  dicendum,  quod  verbum  illud  Philosophi  potest  intelligi 
vel  de  motu  primo,  scilicet  corporum  coelestium,  vel  demotu  communiter. 
Et  utroque  modo'  motus  dicitur  quasi  vita  corporum  naturalium  per  simili- 
tudinem, et  non  per  proprietatem,  Nam  motus  coeli  est  in  universo  corpo- 
ralium  naturarum,  sicut  motus  cordis  in  animali,  quo  conservatur  vita.  Simi- 
liter  etiam  quicumque  motus  naturalis  hoc  modo  se  habet  ad  res  naturales, 
ut  quaedam  similitudo  vitalis  operationis.  Unde,  si  totum  universum  corporale 
esset  unum  animai,  ita  quod  iste  motus  esset  a  movente  intrinseco,  ut  quidam 
posuerunt,  sequeretur,  quod  motus  esset  vita  omnium  naturalium  corporum. 

Ad  secundum  dicendum,  quod  corporibus  gravibus,  et  levibus  non  com- 
petil  moveri,  nisi  secundum  quod  sunt  extra  dispositionem  suaenaturae;  utpote 
cum  sunt  extra  locum  proprium.  Cum  enim  sunt  in  loco  proprio,  et  naturali, 
quiescunt:  sed  plantae,  et  aliae  res  viventes  moventur  motu  vitali,  secundum 
hoc,  quod  sunt  in  sua  dispositione  naturali,  non  autem  in  accedendo  ad  eam, 
vel  in  recedendo  ab  ea:  immo  secundum  quod  recedunt  a  tali  motu,  recedunt 
a  naturali  dispositione.  Et  praeterea,  corpora  gravia,  et  levia  moventur  a 
motore  extrinseco,  vel  generante,  qui  dat  formam,  vel  removente  prohibens, 
ut  dicitur  in  8.  Physic.  (tex.p.)^  et  ita  non  movent  seipsa,  sicut  corpora  vi- 
ventia. 

Ad  tertium  dicendum,  quod  aquae  vivae  dicuntur,  quae  habent  conti- 
nuum fluxum.  Aquae  enim  stantes,  quae  non  continuantur  ad  principium  con- 
tinue fluens,  dicuntur  mortuae,  ut  aquae  cisternarum,  et  lacunarum.  Et  hoc 


1^8  aUAESTIO    XVIII.    ARTICULUS    I. 

dicitur  per  similitudinem.  Inquantum  enim  videntur  se  movere,  habent  simi- 
litudinem  vitae:  sed  tamen  non  est  in  eis  vera  ratio  vitae;  quia  hunc  motum 
non  habent  a  seipsis,  sed  a  causa  generante  eas,  sicut  accidit  circa  motum 
aliorum  gravium,  et  levium. 

UTRUM    VITA    SIT    Q.UAEDAM  OPERATIO. 

(1-2.  q.  5.  ari.  2.  ai  5.  et.  q.^4-  art.  i.  ad  2.  et  2.-2.  q.  i().  ari.  7.  corp. 
et  I.  Metaph.  coni.  j.  inprinc). 

Ad  secundum  sic  proceditur.  Videtur,  quod  vita  sit  quaedam  operatio. 
Nihil  enim  dividitur,  nisi  per  ea,  quae  sunt  sui  generis:  sed  vivere  dividitur  per 
operationes  quasdam,  ut  patet  per  Philos.  in  2.  lib.  de  Anima  (tex.  ij.),  qui  di- 
stinguit  vivere  per  quatuor,  scilicet,  alimento  uti,  sentire,  moveri  secundum 
locum,  et  intelligere  ;  ergo  vita  est  operatio  quaedam. 

2.  Praeterea.  Vita  activa  dicitur  alia  esse  a  contemplativa:  sed  contem- 
plativi ab  activis  non  diversificantur,  nisi  secundum  operationes  quasdam; 
ergo  vita  est  quaedam  operatio. 

3.  Praeterea.  Cognoscere  Deum  est  operatio  quaedam.  Haec  autem  est 
vita,  ut  patet  per  illud  Joan.  17.;  Haec  est  autem  vita  aeterna,  ut  cognoscant  te 
solum  veruni  Deum;  ergo  vita  est  operatio. 

Sed  contra  est,  quod  dicit  Philos.  in  2.  de  Anima  (tex.  ^y.)  :  Vivere  viven- 
tibus  est  esse. 

Respondeo  dicendum,  quod,  sicut  ex  dictis  patet  (q.  praec.  ari.  ^.),  intellectus 
noster,  qui  proprie  est  cognoscitivus  quidditatis  rei,  ut  proprìi  objecti,  accipit 
a  sensu,  cujus  propria  objecta  sunt,  accidentia  exteriora.  Et  inde  est,  quod 
ex  his,  quae  exterius  apparent  de  re,  devenimus  ad  cognoscendara  essentiam 
rei.  Et  quia  sic  nominamus  aliquid,  sicut  cognoscimus  illud;  ut  ex  supradictis 
patet  (q.  Tj.  art.  i.),  inde  est  quod  plerumque  a  proprietatibus  exterioribus  im- 
ponuntur  nomina  ad  significandas  essentias  rerum.  Unde  hujusmodi  nomina 
quandoque  accipiuntur  proprie  prò  ipsis  essentiis  rerum,  ad  quas  significandas 
principaliter  sunt  imposita:  aliquando  autem  sumuntur  prò  proprietatibus,  a 
quibus  imponuntur;  et  hoc  minus  proprie:  sicut  patet,  quod  hoc  nomen, 
corpus,  impositum  est  ad  significandum  quoddam  genus  substantiarum  ex  eo, 
quod  in  eis  inveniuntur  tres  dimensiones.  Et  ideo  aliquando  ponitur  hoc 
nomen,  corpus,  ad  significandas  tres  dimensiones,  secundum  quod  corpus 
ponitur  species  quantitatis.  Sic  ergo  dicendum  est  et  de  vita.  Nam  vitae  nomen 
sumitur  ex  quodam  exterius  apparenti  circa  rem,  quod  est  movere  seipsum  : 
non  tamen  est  impositum  hoc  nomen  ad  hoc  significandum,  sed  ad  signifi- 
candam  substantiam,  cui  convenit  secundum  suam  naturam  movere  seipsam, 
vel  agere  se  quocumque  modo  ad  operationem.  Et  secundum  hoc  vivere  nihil 
aliud  est,  quam  esse  in  tali  natura,  ^l  vita  significat  hoc  ipsum,  sed  in  abstracto: 
sicut  hoc  nomen,  cursus,  significat  ipsum  currere  in  abstracto.  Unde  vivum 
non  est  praedicatum  accidentale,  sed  substantiale.  Ouandoque  tamen  vita  su- 
mitur minus  proprie  prò  operationibus  vitae,  a  quibus  nomen  vitae  assumitur, 
sicut  dicit  Philosophus  nono  Ethic.  (cap.  ().),  quod  vivere  principaliter  est 
sentire  vel  intelligere. 

Ad  primum  ergo  dicendum,  quod  Philos.  ibi  accipit  vivere  prò  operatione 
vitae.  Vel  dicendum  est  melius,  quod  sentire,  et  intelligere,  et  hujusmodi 
quandoque  sumuntur  prò  quibusdam  operationibus,  quandoque  autem  prò 
ipso  esse  sic  operantium.  Dicitur  enim  nono  Ethic.  (cap.  cit.)  quod  esse  est 
sentire,  vel  intelligere,  idest  habere  naturam  ad  sentiendum,  vel  intejligendum  : 
et  hoc  modo  distinguit  Philos.  vivere  per  illa  quatuor.  Nam  in  istis  inferio- 
rìbus  quatuor  sunt  genera  viventium;  quorum  quaedam  habent  naturam  solum 
ad  utendum  alimento,  et  ad  consequentia,  quae  sunt  augmentum  et  gene- 
ratio  :  quaedam  ulterius  ad  sentiendum,  ut  patet  in  anìmalibus  immobilibus, 
sicut  sunt  ostrea  :  quaedam  vero  cum  his  ulterius  ad  movendum  se  secundum 
locum,  sicut  animalia  perfecta,  ut  quadrupedia,  et  volatilia,  et  hujusmodi: 
quaedam  vero  ulterius  ad  intelligendum,  sicnt  homines. 

Ad  secundum  dicendum,  quod  opera  vitae  dicuntur,  quorum  principia 
sunt  in  operantibus,  ut  seipsos  inducant  in  tales  operationes.  Contingit  autem 
aliquorum  operum  inesse  hominibus  non  solum  principia  naturalia,  ut  sunt 
potentiae  naturales  ;  sed  etiam  quaedam  superaddita,  ut  sunt  habitus  incli- 
nantes  ad  quaedam  operationum  genera,  quasi  per  modum  naturae,  et  facientes 
illas  operationes  esse  delectabiles.  Et  ex  hoc  dicitnr,  quasi  per  quandam  si- 
militudinem,  quod  illa  operatio,  que  est  homini  delectabilis,  et  ad  quam  incli- 
natur,  et  in  qua  conservatur  [al.  conversatur],  et  ordinat  vitam  suam  ad  ipsam, 
dicitur  vita  hominis.  Unde  quidam  dicuntur  agere  vitam  luxurìosam,  quidam 
vitam  honestam;  et  per  hunc  modum  vita  contemplativa  ab  activa  distinguitur: 
et  per  hunc  etiam  modum  cognoscere  Deum  dicitur  vita  aeterna. 

Unde  patet  solutio  ad  tertium. 

ARTICULUS  III.  113 

UTRUM    DEO    CONVENIAT    VITA. 

(i.  Coutr.  g,  cap,  ^y.  ^8.  gg.  et  Uh.  4.  cap.  14.  fin.  et  in  Joan.  14.  lect.  2.  coni.  2. 
et  12.  Metaph.  lect.  8.  coin.  j.  fin.). 

Ad  tertium  sic  proceditur.  Videtur,  quod  Deo  non  conveniat  vita.  Vivere 
enim  dicuntur  aliqua,  secundum  quod  movent  seipsa,  ut  dìcium  Qst  (art. praec); 
sed  Deo  non  competit  moveri;  ergo  neque  vivere. 

2.  Praeterea.  In  omnibus,  quae  vivunt,  est  accipere  aliquod  vivendi  prin- 
cipium  ;  unde  dicitur  in  2.  de  Anima  (lux.  ^.),  quod  anima  est  viventi^  corporis 
causa,  et  principium  :  sed  Deus  non  habet  aliquod  principium  ;  ergo  sibi  non 
competit  vivere. 

3.  Praeterea.  Principium  vitae  in  rebus  viventibus,  quae  apud  nos  sunt, 
est  anima  vegetabilis,  quae  non  est  nisi  in  rebus  corporalibus  ;  ergo  rebus 
incorporalibus  non  competit  vivere. 

Sed  coxtra  est,  quod  dicitur  in  Ps.  83.:  Cor  meum,  et  caro  mea  exsiiltave- 
runt  in  Deuni  vivimi. 

Respondeo  dicendum,  quod  vita  maxime  proprie  in  Deo  est.  Ad  cuìus  evi- 
dentiam  considerandum  est,  quod,  cum  vivere  dicantur  aliqua,  secundum 
quod  operantur  ex  seipsis,  et  non  quasi  ab  aliis  mota,  quanto  perfectius  com- 
petit hoc  alieni,  tanto  perfectius  in  eo  invenitur  vita:  in  moventibus  autem, 
et  motis  tria  per  ordinem  inveniuntur.  Nam  primo  finis  movet  agentem,  a^ens 
vero  principale  est,  quod  per  suam  formam  agit;  et  hoc  interdum  agit  per 

aliquod  instrumentum,  quod  non  agit  ex  virtute  suae  formae,  sed  ex  vìrtute 
principalis  agentis,  cui  instrumento  competit  sola  executio  actionis.  Inve- 
niuntur  igitur  quaedam,  quae  movent  seipsa,  non  habito  respectu  ad  formam» 
vel  nnem,  quae  inest  eis  a  natura,  sed  solum  quantum  ad  executionem  motus: 
sed  forma,  per  quam  agunt  [al.  Inveniuntur  ergo  quaedam  quae  movent  seipsa 
solum  quantum  ad  executionem  motus,  sed  forma  per  quam  agunt,  etc]  et  finis,, 
propter  quem  agunt,  determinantur  eis  a  natura:  et  hujusmodi  sunt  plantae, 
quae  secundum  formam  inditam  eis  a  natura,  movent  seipsas  secundum 
augmentum,  et  decrementum.  Quaedam  vero  ulterius  movent  seipsa,  non  so- 
lum habito  respectu  ad  executionem  motus,  sed  etiam  quantum  ad  formam, 
quae  est  principium  motus,  quam  per  se  acquirunt,  et  hujusmodi  sunt  ammalia, 
quorum  motus  principium  est  forma  non  a  natura  indita,  sed  per  sensum  ac- 
cepta.  Unde  quanto  perfectiorem  sensum  habent,  tanto  perfectius  movent 
seipsa:  nam  ea,  quae  non  habent  nisi  sensum,  tactus,  movent  solum  seipsa 
[al.  moventur  solum  infra  seipsa]  motu  dilatationis,  et  constrictionis,  ut  ostrea 
parum  excedentia  motum  plantae.  Quae  vero  habent  virtutem  sensitivam  per- 
fectam,  non  solum  ad  cognoscendum  conjuncta,  ettangentia,  sed  etiam  ad 
cognoscendum  distantia,  movent  seipsa  in  remotum  motu  processivo.  Sed 
quamvis  hujusmodi  animalia  formam,  quae  est  principium  motus,  per  sensum 
accipiant,  non  tamen  per  seipsa  praestituunt  sibi  finem  suae  operationis,  vel 
sui  motus,  sed  est  eis  inditus  a  natura,  cujus  instinctu  ad  aliquid  agendum 
moventur  per  formam  sensu  apprehensam.  Unde  supra  talia  animalia  sunt 
illa,  quae  movent  seipsa,  etiam  habito  respectu  ad  finem,  quem  sibi  praestituunt. 
Quod  quidem  non  fit,  nisi  per  rationem,  et  intellectum,  cujus  est  cognoscere 
proportionem  finis,  et  ejus,  quod  est  ad  finem,  et  unum  ordinare  in  alterum, 

Unde  perfectior  modus  vivendi  est  eorum,  quae  habent  intellectum  :  haec 
enim  perfectius  movent  seipsa,  et  hujus  est  signum,  quod  in  uno,  et  eodem 
homine  virtus  intellectiva  movet  potentias  sensitivas,  et  potentiae  sensitivae 
per  suum  imperium  movent  organa,  quae  exequuntur  motum,  Sicut  etiam  in 
artibus  videmus,  quod  ars,  ad  quam  pertinet  usus  navis,  scilicet  ars  guberna- 
toria,  praecipit  ei,  quae  inducit  formam  navis,  et  haec  praecipit  illi,  quae 
habet  executionem  tantum  in  disponendo  materiam.  Sed  quamvis  intellectus 
noster  ad  aliqua  se  agat,  tamen  aliqua  sunt  ei  praestituta  a  natura,  sicut  sunt 
prima  principia,  circa  quae  non  potest  aliter  se  habere  ;  et  ultimus  finis,  quem 
non  potest  non  velie.  Unde  licet  quantum  ad  aliquid  moveat  se,  tamen  oportet, 
quod  quantum  ad  aliqua  ab  alio  moveatur.  lUud  igitur,  cujus  sua  natura,  est 
ipsum  ejus  intelligere,  et  cui  id,  quod  naturaliter  habet,  non  detenninatur  ab 
alio,  hoc  est,  quod  obtinet  summum  gradum  vitae;  tale  autem  est  Deus:  unde 
in  Deo  maxime  est  vita.  Unde  Philos.  in  12.  Metaph.  (tex.  ^i.),  ostenso,  quod 
Deus  sit  intelligens,  concludit,  quod  habeat  vitam  perfectissimam,  et  sempi- 
ternam,  quia  intellectus  ejus  est  perfectissimus,  et  semper  in  actu. 

Ad  primum  ergo  dicendum,  quod,  sicut  dicitur  in  9.  Metaph.  (tex.  16.) 
duplex  est  actio.  Una,  quae  transit  in  exteriorem  materiam,  ut  calefacere,  et 
secare.  Alia,  quae  manet  in  agente,  ut  intelligere,  sentire,  et  velie,  quarum 
haec  est  differentia  :  quia  prima  actio  non  est  perfectio  agentis,  quod  movet, 
sed  ipsius  moti;  secunda  autem  actio  est  perfectio  agentis.  Unde, quia  motus 
est  actus  mobihs,  secunda  actio,  inquantum  est  actus  operantis,  dicitur  motus 
ejus,  ex  hac  similitudine,  quod,  sicut  motus  est  actus  mobilis,  ita  hujusmodi 
actio  est  actus  agentis;  licet  motus  sit  actus  imperfecti,  scilicet  existentis  in 
potentia  ;  hujusmodi  autem  actio  est  actus  perfecti,  idest  existentis  in  actu, 

ut  dicitur  in  3.  de  Anima,  (tex.  28.).  Hoc  igitur  modo,  quo  intelligere  est 
motus,  id,  quod  se  intelligit,  dicitur  se  movere.  Et  per  hunc  modum  etiam 
Plato  posuit,  quod  Deus  raovet  seipsum,  non  eo  modo,  quo  motus  est  actus 
imperfecti. 

Ad  secundum  dicendum,  quod,  sicut  Deus  est  ipsum  suum  esse,  et  suum 
intelligere;  'ta  est  suum  vivere.  Et  propter  hoc  sic  vivit,  quod  non  habet  vi- 
vendi princìpium. 

Ad  tertium  dicendum,  quod  vita  in  istis  inferioribus  recipitur  in  natura 
corruptibili,  quae  indiget  et  generatione  ad  conservationem  speciei,  et  ali- 
mento ad  conservationem  individui.  Et  propter  hoc  in  istis  inferioribus  non 
invenitur  vita  sine  anima  vegetabili  :  sed  hoc  non  habet  locum  in  rebus  in- 
corruptibilibus. 

ARTICULUS  IV.  114 

UTRUM    OMNIA    SINT    VITA    IN    DEO. 

(4.  Contr.  g.  cap.  75.  fin.  et  Veri.  q.  4.  art.  8.). 

Ad  quartum  sic  proceditur.  Videtur,  quod  non  omnia  sint  vita  in  Deo. 
Dicitur  enim  Actuum  17.:  In  ipso  vivimus,  movemur,  et  sutnus;  SQd  non  omnia 
in  Deo  sunt  motus  ;  ergo  non  omnia  in  ipso  sunt  vita. 

2.  Praeterea.  Omnia  sunt  in  Deo,  sicut  in  primo  exemplari  :  sed  exem- 
plata  debent  conformari  exemplari  :  cum  igitur  non  omnia  vivant  in  seipsis, 
videtur,  quod  non  omnia  in  Deo  sint  vita. 

3.  Praeterea.  Sicut  August.  dicit  in  lib.  de  Vera  Relig.  (cap.  2g.  circa  med.), 
substantia  vivens  est  melior  qualibet  substantia  non  vivente.  Si  igitur  ea, 
quae  in  seipsis  non  vivunt,  in  Deo  sunt  vita,  videtur,  quod  verius  sint  res  in 
Deo,  quam  in  seipsis.  Quod  tamen  videtur  esse  falsum,  cum  in  seipsis  sint 
in  actu,  in  Deo  vero  in  potentia. 

4.  Praeterea.  Sicut  sciuntur  a  Deo  bona,  et  ea,  quae  fiunt  secundum 
aliquod  tempus,  ita  mala,  et  ea,  quae  Deus  potest  facere,  sed  numquam  fiunt 
[al.  fient'].  Si  ergo  omnia  sunt  vita  in  Deo,  inquantum  sunt  scita  ab  ipso, 
videtur,  quod  etiam  mala,  et  quae  [al.  mala,  quae']  numquam  fiunt,  sint  vita 
in  Deo,  inquantum  sunt  scita  ab  eo.  Quod  videtur  inconveniens. 

Sed  con'TRA  est  quod  dicitur  Joan.  i.:  Quod  factum  est,  in  ipso  vita  erat: 
sed  omnia  praeter  Deum  facta  sunt:  ergo  omnia  in  Deo  sunt  vita. 

Respondeo  dicendum,  quod,  sicut  dictum  est  (art.  praec),  vivere  Dei 
est  ejus  intelligere;  in  Deo  autem  est  idem  intellectus,  et  quod  inteliigitur, 
et  ipsum  intelligere  ejus.  Unde,  quidquid  est  in  Deo  ut  intellectum,  est  ipsum 
vivere,  vel  vita  ejus.  Unde,  cum  omnia,  quae  facta  sunt  a  Deo,  sint  in  ipso, 
ut  intellecta,  sequitur,  quod  omnia  in  ipso  sunt  ipsa  vita  divina. 

Ad  primum  ergo  dicendum,  quod  creaturae  in  Deo  esse  dicuntur  dupli- 
citer.  Uno  modo,  inquantum  continentur,  et  conservantur  virtute  divina; 
sicut  dìcimus,  ea  esse  in  nobis,  quae  sunt  in  nostra  potestate.  Et  sic  crea- 
turae dicuntur  esse  in  Deo,  etiam  prout  sunt  in  propriis  natuiis.  Et  hoc 
modo  intelligendum  est  verbum  Apostoli  dicentis:  In  ipso  vivimus,  move- 
mur, et  sumus,  quia  et  nostrum  vivere,  et  nostrum  esse,  et  nostrum  mo- 
veri  causantur  a  Deo.  Alio  modo  dicuntur  res  esse  in  Deo,  sicut  in  cogno- 
sceme.  Et  sic  sunt  in  Deo  per  proprias  rationes,  quae  non  sunt  ahud  in  Deo 

ab  essentia  divina.  Unde  res,  prout  sic  in  Deo  sunt,  sunt  essentia  divina  Et 
quia  essentia  divina  est  vita,  non  autem  motus,  inde  est,  quod  res  hoc  modo 
loquendì  in  Deo  non  sunt  motus,  sed  vita. 

Ad  secundum  dicendum,  quod  esemplata  oportet  conformari  exemplari 
secundum  rationem  formae,  non  autem  secundum  modum  essendi.  Nam 
alterius  modi  esse  liabet  quandoque  forma  in  exemplari,  et  in  exemplato. 
Sicut  forma  domus  in  mente  artifìcis  habet  esse  immateriale,  et  intelligi- 
bile; in  domo  autem,  quae  est  extra  animam,  habet  esse  materiale,  et  sen- 
sibile. Unde  et  rationes  rerum,  quae  in  seipsis  non  vivunt,  in  mente  divina 
sunt  vita,  quia  in  mente  divina  habent  esse  divinum. 

Ad  tertium  dicendum,  quod,  si  de  ratione  rerum  naturalium  non  esset 
materia,  sed  tantum  forma,  omnibus  modis  veriori  modo  essent  res  natu- 
rales  in  mente  divina  per  suas  ideas,  quam  in  seipsis:  propter  quod  et  Plato 
posuit,  quod  homo  separatus  erat  verus  homo  :  homo  autem  materialis  est 
homo  per  participationem.  Sed,  quia  de  ratione  rerum  naturalium  est  ma- 
teria, dicendum,  quod  res  naturales  verius  esse  habent  simpliciter  in  mente 
divina,  quam  in  seipsis,  quia  in  mente  divina  habent  esse  increatum,  in 
seipsis  autem  esse  creatum  :  sed  esse  hoc,  utpote  homo,  vel  equus,  verius 
habent  in  propria  natura,  quam  in  mente  divina,  quia  ad  veritatem  hominis 
pertinet  esse  materiale,  quod  non  habent  [al.  habet]  in  mente  divina.  Sicut 
domus  nobilius  esse  habet  in  mente  artifìcis,  quam  in  materia:  sed  tamen 
verius  dicitur  domus,  quae  est  in  materia,  quam  quae  est  in  mente,  quia 
haec  est  domus  in  actu,  illa  autem  domus  in  potentia. 

Ad  Q.UARTUM  dicendum,  quod,  licet  mala  sint  in  Dei  scientia,  inquantum 
sub  Dei  scientia  comprehenduntur,  non  tamen  sunt  in  Deo,  sicut  creata  a 
Deo,  vel  conservata  ab  ipso,  neque  sicut  habentia  rationem  in  Deo.  Cogno- 
scuntur  enim  a  Deo  per  rationes  bonorum:  unde  non  potest  dici,  quod  mala 
sint  vita  in  Deo.  Ea  vero,  quae  secundum  nuUum  tempus  sunt,  possunt  dici 
esse  vita  in  Deo,  secundum  quod  vivere  nominat  intelligere  tantum,  in- 
quantum intelHguntur  a  Deo:  non  autem  secundum  quod  vivere  importai 
principium  operationis. 


QUAESTIO  XIX. 

DE  VOLUNTATE  DEI,  IN  DUODECIM  ARTICULOS  DIVISA. 

Post  considerationem  eorum,  quae  ad  divinam  scientiam  pertinent,  con- 
siderandum  est  de  his,  quae  pertinent  ad  voluntatem  divinam,  ut  sit  prima 
considerati©  de  ipsa  Dei  voluntate  :  secunda  de  his,  quae  ad  voluntatem  ab- 
solute  pertinent:  tertia  de  his,  quae  ad  intellectum  in  ordine  ad  voluntatem 
pertinent. 

Circa  ipsant  autem  voluntatem  quaeruntur  duodecim. 

Primo.  Utrum  in  Deo  sit  voluntas. 

Secundo.  Utrum  Deus  velit  alia  a  se. 

Tertio.  Utrum  quidquiJ  Deus  vult,  ex  necessitate  velit, 

Quarto.  Utrum  voluntas  Dei  sit  causa  rerum. 


Q.UAESTIO    XIX.    ARTICULUS    I.  I73 

Quinto.  Utrum  voluntatis  divinae  sit  assignare  aliquam  causam. 
Sexto.  Utrum  voluntas  divina  semper  impleatur. 
Septimo.  Utrum  voluntas  Dei  sit  mutabilis. 
Octavo.  Utrum  voluntas  Dei  necessitatem  rebus  volitis  imponat. 
Nono.  Utrum  in  Deo  sit  voluntas  malorum. 
Decimo.  Utrum  Deus  habeat  liberum  arbitrium. 
Undecimo.  Utrum  sit  distinguenda  in  Deo  voluntas  signi. 
Duodecimo.    Utrum  convenienter    circa    divinam    volumatem    ponantur 
quinque  signa. 

ARTICULUS  I.  115 

UTRUM    IN    DEO    SIT   VOLUNTAS, 

(Par.  5.  q.  18.  art.  i.  corp.  et.  i.  Dist.  4^.  art.  i.  et.  i.  Contr.  g.  cap.  "ji,  et  75. 
el  Uh.  4.  cap.  i^.  et  Veri.  q.  2^.  art.  i.  et  Opiisc.  2.  cap.p,  et  ^4.). 

Ad  prlmum  sic  proceditur.  Videtur,  quod  in  Deo  non  sit  voluntas.  Obje- 
ctum  enim  voluntatis  est  finis,  et  bonum  :  sed  Dei  non  est  assignare  ali- 
quem  finem  ;  ergo  voluntas  non  est  in  Deo. 

2.  Praeterea.  Voluntas  est  appetitus  quidam:  appetitus  autem,  cum  sit 
rei  non  habitae,  imperfectionem  designai,  quae  Deo  non  competit;  ergo 
voluntas  non  est  in  Deo. 

3.  Praeterea.  Secundum  Philosophum  in  tertio  de  Anima  f^^.r.  ^4.),  vo- 
luntas est  movens  motum  :  sed  Deus  est  primum  movens  immobile,  ut  pro- 
batur  8.  Physic.  (tex.  49 J;  ergo  in  Deo  non  est  voluntas. 

Sed  contra  est,  quod  dicit  Apost.  ad  Rom.  12:  Ut  probetis,  quae  sit 
voluntas  Dei. 

Respondeo  dicendum,  in  Deo  voluntatem  esse,  sicut  et  in  eo  est  intel- 
lectus.  Voluntas  enim  intellectum  consequitur. 

Sicut  enim  res  naturalis  habet  esse  in  actu  per  suam  formam,  ita  intel- 
lectus  intelligens  actu  per  suam  formam  intelligibilem.  Quaelibet  autem 
res  ad  suam  formam  naturalem  hanc  habet  habitudinem,  ut  quando  non 
habet  ipsam,  tendat  in  eam;  et  quando  habet  ipsam,  quiescat  in  ea  :  et  idem 
est  de  qualibet  perfectione  naturali,  quod  est  bonum  naturae. 

Et  haec  habitudo  ad  bonum  in  rebus  carentibus  cognitione  vocatur  ap- 
petitus naturalis.  Unde  et  natura  intellectualis  ad  bonum  apprehensum  per 
formam  intelligibilem,  similem  habitudinem  habet,  ut  scilicet  cum  habet 
ipsum,  quiescat  in  ilio,  cum  vero  non  habet,  quaerat  ipsum  ;  et  utrumque 
pertinet  ad  voluntatem.  Unde  in  quolibet  habente  intellectum  est  voluntas, 
sicut  in  quoHbet  habente  sensum  est  appetitus  animalis. 

Et  sic  oportet  in  Deo  esse  voluntatem,  cum  sit  in  eo  intellectus.  Et  sicut 
suum  intelligere  est  suum  esse,  ita  suum  velie. 

Ad  primum  ergo  dicendum,  quod,  licet  nihil  aliud  a  Deo  sit  finis  Dei, 
tamen  ipsemet  est  finis  respectu  omnium,  quae  ab  eo  fiunt,  et  hoc  per  suam 
essentiam,  cum  per  suam  essentiam  sit  bonus,  ut  supra  ostensum  est  (q.  6» 
art.  ^.)  :  finis  enim  habet  rationem  boni. 

Ad  secundum  dicendum,  quod  voluntas  in  nobis  pertinet  ad  appetitivam 
partem;  quae,  licet  ab  appetendo  nominetur,  non  tamen  hunc  solum  habet 
actum,  ut  appetat  quae  non    habet;  sed  etiam   ut  amet,  quod  habet  et  de- 

lectetur  in  ìlio:  et  quantum  ad  hoc  voluntas  in  Deo  ponitur,  quae  semper 
habet  bonum,  quod  est  ejus  objectum,  cum  slt  indifferens  ab  eo  secundum 
essentiam,  ut  dictum  est  (in  corp.  art.). 

Ad  tertium  dicendum,  quod  voluntas,  cujus  objectum  principale  est  bo- 
num, quod  est  extra  voluntatem,  oportet,  quod  sit  mota  abaliquo:  sed  obje- 
ctum divinae  voluntatis  est  bonitas  sua,  quae  est  ejus  essentia  :  unde,  cum 
voluntas  Dei  sit  ejus  essentia,  non  movetur  ab  alio  a  se,  sed  a  se  tantum, 
€0  modo  loquendi,  quo  intelligere,  et  velie  dicitur  motus.  Et  secundum 
hoc  Plato  dixit,  quod  primum  movens  movet  seipsum. 

ARTICULUS  IL  ii6 

UTRUM    DEUS    VELIT    ALIA    A    SE. 

(i.  Dist.  4^.  ari.  2.  et  i.  Coni.  g.  cap.  7;.  yó.  et  77.  et  Veri.  q.  25.  art.  4.). 

Ad  secundum  sic  proceditur.  Videtur,  quod  Deus  non  velit  alia  a  se. 
Velie  enim  divinum  est  ejus  esse:  sed  Deus  non  est  aliud  a  se;  ergo  non 
vul  aliud  a  se. 

2.  Praeterea.  Volitum  movet  voluntatem,  sìcut  appetibile  appetitum,  ut 
dicitur  in  3.  de  Anima  (tex.  ^4.).  Si  igitur  Deus  velit  aliquid  aliud  a  se,  mo- 
vebitur  ejus  voluntas  ab  aliquo  alio,  quod  est  impossibile. 

3.  Praeterea.  Cuicumque  voluntati  sufficit  aliquod  volitum,  nihìi  quaerit 
extra  illud:  sed  Deo  sufficit  sua  bonitas,  et  voluntas  ejus  ex  ea  satiatur; 
ergo  Deus  non  vult  aliquid  aliud  a  se. 

4.  Praeterea,  Actus  voluntatis  multiplicatur  secundum  volita.  Si  igitur 
Deus  velit  se,  et  alia  a  se,  sequitur,  quod  actus  voluntatis  ejus  sit  multi- 
plex,  et  per  consequens  ejus  esse,  quod  est  ejus  velie:  hoc  autem  est  im- 
possibile; non  ergo  vult  alia  a  se. 

Sed  contra  est,  quod  Apostolus  dicit  i.  Thess.  4.:  Haec  est  voluntas 
Dei,  sanctificatio  vestra. 

Respondeo  dicendum,  quod  Deus  non  solum  se  vult,  sed  etiam  alia  a  se, 
quod  apparet  a  simili  prius  introducto.  Res  enim  naturalis  non  solum  habet 
naturalem  inclinationem  respectu  proprii  boni,  ut  acquirat  ipsum,  cum  non 
habet,  vel  ut  quiescat  in  ilio,  cum  habet;  sed  etiam,  ut  proprium  bonum  in 
alia  diffundat,  secundum  quod  possibile  est.  Unde  videmus,  quod  omne  agens, 
inquantum  est  actu,  et  perfectum,  facit  sibi  simile.  Unde  et  hoc  pertinet  ad 
rationem  voluntatis  [al.  honitatis'jy  ut  bonum,  quod  quis  habet,  aliis  commu- 
nicet,  secundum  quod  possibile  est.  Et  hoc  praecipue  pertinet  ad  voluntatem 
[al.  honitatem]  divinam,  a  qua  per  quandam  similìtudinem  derivatur  omnis 
perfectio.  Unde,  si  res  naturales,  inquantum  perfectae  sunt,  suum  bonum 
aliis  communicant,  multo  magis  pertinet  ad  voluntatem  divinam,  ut  bonum 
suum  aliis  per  simìlitudinem  communicet,  secundum  quod  possibile  est.  Sic 
igitur  vult  et  se  esse,  et  alia  :  sed  se,  ut  finem  :  alia  vero,  ut  ad  finem, 
inquantum  condecet  divinam  bonitatem,  etiam  alia  ipsam  participare. 

Ad  primum  ergo  dicendum,  quod,  licet  divinum  velie  sit  ejus  esse  secun* 
dum  rem,  tamen  differì  ratione  secundum  diversum  modum  intelligendi,  et 
significandi,  ut  ex  superioribus  patet  (q.  75.  art.  4.).  In  hoc  enim,  quod  dico, 
Deum  esse,  non  importatur  habitudo  ad  aliquid,  sicutin  hoc,  quod  dico,  Deum 
velie.  Et  ideo,  licet  non  sit  aliquid  aliud  a  se,  vult  tamen  aliquid  aliud  a  se. 

Ad  secundum  dicendum,  quod  in  his,  quae  volumus  propter  fìnem,  tota 
ratio  movendi  [al.  volendi]  est  finis  :  et  hoc  est,  quod  movet  voluntatem.  Et 
hoc  maxime  apparet  in  his,  quae  volumus  tantum  propter  finem.  Qui  enim 
vult  sumere  potionem  amaram,  nihil  in  ea  vult,  nisi  sanitatem  :  et  hoc  solum 
■est,  quod  movet  ejus  voluntatem.  Secus  autem  est  in  eo,  qui  sumit  potionem 
<iulcem,  quam  non  solum  propter  sanitatem,  sed  etiam  propter  se  aliquis  velie 
potest.  Unde,  cum  Deus  alia  a  se  non  velit,  nisi  propter  finem,  qui  est  sua 
bonitas,  ut  dictum  est  (art.  praec),  non  sequitur,  quod  aliquid  aliud  moveat 
voluntatem  ejus,  nisi  bonitas  sua.  Et  sic,  sicut  alia  a  se  intelligit  intelligendo 
•essentiam  suam,  ita  alia  a  se  vult  volendo  bonitatem  suam. 

Ad  tertium  dicendum,  quod  ex  hoc,  quod  voluntati  divinae  sufiìcit  sua 
bonitas,  non  sequitur,  quod  nihil  aliud  velit,  sed  quod  nihil  aliud  vult,  nisi 
ratione  suae  bonitatis.  Sicut  etiam  intellectus  divinus,  licet  sit  perfectus  ex 
h.oc  ipso,  quod  essentiam  divinam  cognoscit,  tamen  in  ea  cognoscit  alia. 

Ad  quartum  dicendum,  quod  sicut  intelligere  divinum  est  unum,  quia 
multa  non  videt,  nisi  in  uno;  ita  velie  divinum  est  unum,  et  simplex:  quia 
multa  non  vult,  nisi  per  unum,  quod  est  bonitas  sua. 

UTRUM  aUIDQUID  DEUS  VULT,  EX  NECESSITATE  VELIT. 

(i.  Disi.  4^.  q.  2.  per  tot.  et  Di.it.  4y.  art.  i. 

■et  Uh.  I.  Contr.  g.  cap.  80.  81.  82.  8}.  et  8g.  fin.  et  Uh.  2.  cap.  2y  et  2j.  fin.  et  Uh.  5. 

cap^  97.  et  Veri.  q.  25.  art.  4.  et  Poi.  q.  5.  art.  i^.). 

Ad  tertium  sic  proceditur.  Videtur,  quod  quidquid  Deus  vult,  ex  neces- 
sitate velit.  Omne  enim  aeternum  est  necessarium:  sed  quidquid  Deus  vult, 
ab  aeterno  vult;  alias  voluntas  ejus  esset  mutabilis;  ergo  quidquid  vult  exne- 
<:essitate  vult. 

2.  Praeterea.  Deus  vult  alia  a  se,  inquantum  vult  bonitatem  suam:  sed 
Deus  bonitatem  suam  ex  necessitate  vult;  ergo  alia  a  se  ex  necessitate  vult. 

3.  Praeterea.  Quidquid  est  Deo  naturale,  est  necessarium;  quia  Deus 
est  per  se  necesse  esse,  et  principium  omnis  necessitatis,  ut  supra  ostensum 
«st  (q.  2.  art.  5.  in  corp.):  sed  naturale  est  ei  velie  quidquid  vult:  quia  in  Deo 
nihil  potest  esse  praeter  naturam,  ut  dicitur  in  5.  Metaph.  (iex.  6.);  ergo 
■quidquid  vult,  ex  necessitate  vult. 

4.  Praeterea.  Non  necesse  esse,  et  possibile  non  esse  aequipollent.  Si 
igitur  non  necesse  est,  Deum  velie  aliquid  eorum,  quae  vult,  possibile  est 
■etiam  eum  non  velie  illud,  et  possibile  est  eum  velie  illud,  quod  non  vult; 
■ergo  voluntas  divina  est  contingens  ad  utrumlibet,  et  sic  imperfecta  quia  omne 
contmgens  est  imperfectum,  et  mutabile. 

5.  Praeterea.  Ab  eo,  quod  est  ad  utrumlibet,  non  sequitur  aliqua  actio, 
nisi  ab  aliquo  alio  inclinetur  ad  unum,  ut  dicit  Comm.  in  2.  Phys.  (tex.  48.); 
si  ergo  voluntas  Dei  in  aliquibus  se  habet  ad  utrumlibet,  sequitur,  quod  ab 
aliquo  alio  determinetur  ad  effectum,  et  sic  habet  aliquam  causam  priorem. 

6.  Praeterea.  Quidquid  Deus  scit,  ex  necessitate  scit:  sed  sicut  scientia 
divina  est  ejus  essentia,  ita  voluntas  divina;  ergo  quidquid  Deus  vult,  ex  ne- 
cessitate vult. 

Sed  contra  est,  quod  dicit  Apostolus,  Ephes.  i.:  Qui  .)perahir  omnia  se- 
cundum  consilium  voluntatis  siiae.  Quod  autem  operamur  ex  Consilio  voluntatis, 
non  ex  necessitate  volumus  ;  non  ergo  quidquid  Deus  vult,  ex  necessitate  vult. 

Respondeo  dicendum,  quod  necessarium  dicitur  aliquid  dupliciter,  scilicet 
ahsolute,  et  ex  supposìtione.  Necessarium  absolute  judicatur  aliquid  ex  habitu- 
dine  terminorum;  utpote  quia  praedicatum  est  in  definitione  subjecti;  sicut 
necessarium  est  hominem  esse  animai:  vel  quia  subjectum  est  de  ratione  prae- 
dicati,  sicut  hoc  est  necessarium,  numerum  esse  parem,  vel  imparem;  sic 
autem  non  est  necessarium  Socratem  sedere.  Unde  non  est  necessarium  ab- 
solute, sed  potest  dici  necessarium  ex  suppositione.  Supposito  enim  quod 
sedeat,  necesse  est  eum  sedere,  dum  sedet.  Circa  divina  igitur  volita  hoc 
considerandum  est,  quod  aliquid  Deum  velie  est  necessarium  absolute;  non 
tamen  hoc  est  verum  de  omnibus,  quae  vult.  Voluntas  enim  divina  necessa- 
riam  habitudinem  habet  ad  bonitatem  suam,  quae  est  proprium  ejus  objectum. 
Unde  bonitatem  suam  (esse)  Deus  ex  necessitate  vult,  sicut  et  voluntas  nostra  ex 
necessitate  vult  beatitudinem;  sicut  et  quaelibet  alia  potentia  necessariam  habi- 
tudinem habet  ad  proprium,  et  principale  objectum,  ut  visus  ad  colorem,  quia 
de  sui  ratione  est,  ut  in  illud  tendat.  Alia  autem  a  se  Deus  vult,  inquantum 
ordinantur  ad  suam  bonitatem,  ut  in  finem.  Ea  autem,  quae  sunt  ad  fìnem, 
non  ex  necessitate  volumus  volentes  finem,  nisi  sint  talia,  sine  quibus  finis 
esse  non  potest  :  sicut  volumus  cibum,  volentes  conservationem  vitae,  et  navem, 
volentes  transfretare.  Non  sic  autem  ex  necessitate  volumus  ea,  sine  quibus 
finis  esse  potest,  sicut  equum  ad  ambulandum,  quia  sine  hoc  possumus  ire: 
et  eadem  ratio  est  in  aliis.  Unde,  cum  bonitas  Dei  sit  perfecta,  et  esse  possit 
sine  aliis,  cum  nihil  ei  perfectionis  ex  aliis  accrescat,  sequitur,  quod  alia  a  se- 
eum  velie  non  sit  necessarium  absolute,  et  tamen  necessarium  est  ex  suppositione, 
Supposito  enim,  quod  velit,  non  potest  non  velie,  quia  non  potest  voluntas 
ejus  mutari. 

Ad  primum  ergo  dicendum,  quod  ex  hoc  quod  Deus  vult  ab  aeterno  quid- 
quid  vult,  non  sequitur,  quod  necesse  est  eum  illud  velie,  nisi  ex  suppositione. 

Ad  secundum  dicendum,  quod  licet  Deus  ex  necessitate  velit  bonitatem 
suam,  non  tamen  ex  necessitate  vult  ea,  quae  vult,  propter  bonitatem  suam: 
quia  bonitas  ejus  potest  esse  sine  aliis. 

Ad  tertium  dicendum,  quod  non  est  naturale  Deo  velie  aliquid  aliorum, 
quae  non  ex  necessitate  vult;  neque  tamen  innaturale,  aut  contra  naturam, 
sed  est  voluntarium. 

Ad  quartum  dicendum,  quod  aliquando  aliqua  causa  necessaria  habet 
non  necessariam  habitudinem  ad  aliquem  efìfectum,  quod  est  propter  defectum 
effectus,  et  non  propter  defectum  causae.  Sicut  virtus  solis  habet  non  neces- 
sariam habitudinem  ad  aliquid  eorum,  quae  contingenter  hic  eveniunt,  non 
propter  defectum  virtutis  solaris,  sed  propter  defectum  efi'ectus  non  neces- 
sario ex  causa  provenientis.  Et  similiter,  quod  Deus  non  ex  necessitate  velit 
aliquid  eorum,  quae  vult,  non  accidit  ex  defectu  voluntatis  divinae,  sed  ex 
defectu,  qui  competit  volito  secundum  suam  rationem,  quia  scilicet  est  tale, 
ut  sine  eo  esse  possit  perfecta  bonitas  Dei.  Qui  quidem  defectus  consequitur 
omne  bonum  creatum. 

Ad  Q.UINTUM  dicendum,  quod  causa,  quae  est,  ex  se  contingens,  oportet, 
ut  determinetur  ab  aliquo  exteriori  ad  effectum:  sed  voluntas  divina,  quae 
ex  se  necessitatem  habet,  determinat  seipsam  ad  volitum,  ad  quod  habet  ha- 
bitudinem non  necessariam. 

Ad  sextum  dicendum,  quod,  sicut  divinum  esse  in  se  est  necessarium, 
ita  et  divinum  velie,  et  divinum  scire  ;  sed  divinum  scire  habet  necessariam 
habitudinem  ad  scita,  non  autem  divinum  velie  ad  volita:  quod  ideo  est, 
quia  scientia  habetur  de  rebus,  secundum  quod  sunt  in  sciente;  voluntas  au- 
tem comparatur  ad  res,  secundum  quod  sunt  in  seipsis.  Quia  igitur  omnia 
alia  habent  necessarium  esse,  secundum  quod  sunt  in  Deo,  non  autem  se- 
cundum quod  sunt  in  seipsis,  habent  necessitatem  absolutam,  ita  quod  sint 
perseipsa  necessaria  :  propter  hoc  Deus  quaecumquescit,  ex  necessitate  scit; 
non  autem  quaecumque  vult,  ex  necessitate  vult. 

ARTICULUS  IV.  118 

UTRUM    VOLUNTAS    DEI    SIT    CAUSA    RERUM. 

(i.  Disi.  4).  art.  5.  et  2.  Contr.  g.  cap.  25.  et  Uh.  4.  cap.  io.  princ.  et  Fot.  q.  5.  art.  ij. 
et  in  Ps.  jo.  coni.  2.  et  in  Joan.  j.  lect.  j.  coni.). 

Ad  auARTUM  sic  proceditur.  Videtur,  quod  voluntas  Dei  non  sit  causa 
rerum.  Dicit  enim  Dionys.  cap.  4.  de  Div.  Nom.  (circ.  princ.  lect.  i.):  Sicut 
noster  sol  non  ratiocinans,  aut  praeeligens,  sed  per  ipsum  esse  illiiminat  omnia  par- 
ticipare  lumen  ipsius  valentia:  ita  et  honum  divinum  per  ipsam  essentiam  omnibus 
exsistentibus  innnittit  bonilatis  suae  radios  :  sed  omne,  quod  agit  per  volun- 
tatem,  agit  ut  ratiocinans,  et  praeeligens  ;  ergo  Deus  non  agit  per  voluntatem  ; 
ergo  voluntas  Dei  non  est  causa  rerum. 

2.  Praeterea.  Id,  quod  est  per  essentiam,  est  primum  in  quolibet  ordine; 
sicut  in  ordine  ignitorum  est  primum,  quod  est  ignis  per  essentiam  :  sed  Deus 
est  primum  agens;  ergo  est  agens  per  essentiam  suam,  quae  est  natura  ejus. 
Agit  igitur  per  naiuram,  et  non  per  voluntatem:  voluntas  igitur  divina  non 
est  causa  rerum. 

3.  Praeterea.  Quidquid  est  causa  alicujus,  per  hoc,  quod  est  tale,  est 
causa  per  naturam,  et  non  per  voluntatem.  Ignis  enim  causa  est  calefactionis, 
quia  est  calidus:  sed  artifex  est  causa  domus,  quia  vult  eam  facere:  sed 
August.  dicit  in  i.  de  Doctr.  Christ.  (cap.  p.  in  fin.)  quod,  quia  Deus  bonus  est, 
swniis;  ergo  Deus  per  suam  naiuram  est  causa  rerum,  et  non  per  voluntatem. 

4.  Praeterea.  Unius  rei  una  est  causa  :  sed  rerum  creatarum  est  causa 
scientia  Dei,  ut  supra  dictum  est  (q.  14.  art.  8.)  ;  ergo  voluntas  Dei  non  debet 
poni  causa  rerum. 

Sed  contra  est,  quod  dicitur  Sapient.  11.:  Quomodo  possetaliquid  perma- 
nere, nisi  tu  voluisses? 

Respondeo  dicendum,  quod  necesse  est  dicere,  voluntatem  Dei  esse  causam 
rerum,  et  Deum  agere  per  voluntatem,  non  per  necessitatem  naturae,  ut  quidam 
existimaverunt.  Quod  quidem  apparere  potest  trìpliciter.  Primo  quidem  ex 
ipso  ordine  causarum  agentium.  Cum  enim  propter  finem  agant  intellectus, 
et  natura,  ut  probatur  in  2.  Phys.  (tex.  4().),  necesse  est,  ut  agenti  per  naturam 
praedeterminetur  finis,  et  media  necessaria  ad  finem  ab  aliquo  superiori  in 
tellectu:  sicut  sagittae  praedeterminatur  finis,  et  certus  motus  [al.  modus]  a 
sagittante.  Unde  necesse  est,  quod  agens  per  intelleclum,  et  voluntatem  sit 
prius  agente  per  naturam.  Unde,  cum  primum  in  ordine  agentium  sit  Deus, 
necesse  est,  quod  per  intellectum,  et  voluntatem  agat.  Secundo,  ex  ratione 
naturalis  agentis,  ad  quod  pertinet,  ut  unum  eff"ectum  producat,  quia  natura 

uno,  et  eodem  modo  operatur,  nisi  impediatur.  Et  hoc  ideo,  quia,  secundum 
quod  est  tale,  agit:  unde,  quamdiu  est  tale,  non  facit  nisi  tale:  omne  enim 
agens  per  naturam  habet  esse  determinatum.  Cum  igitur  esse  divinum  non 
sit  determinatum,  sed  contineat  in  se  totam  perfectionem  essendi,  non  potest 
esse  quod  agat  per  necessitatem  naturae,  nisi  forte  causaret  aliquid  indeter- 
minatum,  et  infmitum  in  essendo:  quod  est  impossibile,  ut  ex  superioribus 
patet  (q.  7.  art.  2.).  Non  igitur  agit  per  necessitatem  naturae,  sed  effectus  deter- 
minati ab  infinita  ipsius  perfectione  procedunt  secundum  determinationem 
voluntatis,  et  intellectus  ipsius.  Tertio  ex  habitudine  effectuum  ad  causam  ;  se- 
cundum hoc  enim  effectus  procedunt  a  causa  agente,  secundum  quod  praeexi- 
stunt  in  ea;  quia  omne  agens  agit  sibi  simile.  Praeexistunt  autem  effectus  in  causa 
secundum  modum  causae:  unde,  cum  esse  divinum  sit  ipsum  ejus  intelligere, 
praeexistunt  in  eo  eftectus  ejus  secundum  modum  intelligibilem,  et  per  modum 
intelligibilem  procedunt  ab  eo,  et  sic  per  consequens  per  modum  voluntatis: 
nam  incìinatio  ejus  ad  agendum,  quod  intellectu  conceptum  est,  pertinet  ad 
voluntatem  ;  voluntas  igitur  Dei  est  causa  rerum. 

Ad  primum  ergo  dicendum,  quod  Dionysius  per  verba  Illa  non  intendit 
excludere  electionem  a  Deo  simpliciter,  sed  secundum  quid,  inquantum  sci- 
licet  non  quibusdam  solum  bonitatem  suam  communicat,  sed  omnibus,  prout 
scilicet  electio  discretionem  quamdam  importat. 

Ad  secundum  dicendum,  quod  quia  essentia  Dei  est  ejus  intelligere,  et 
velie,  ex  hoc  ipso,  quod  per  essentiam  suam  agit,  sequitur,  quod  agat  per 
modum  intellectus,  et  voluntatis. 

Ad  tertium  dicendum,  quod  bonum  est  objectum  voluntatis.  Pro  tanto 
ergo  dicitur,  quia  Deus  honus  est,  sumus,  inquantum  sua  bonitas  est  ei  ratio 
volendi  omnia  alia,  ut  supra  dictum  est  (art.  2.  in  solut.  ad  2.  praecipiie). 

Ad  quartum  dicendum,  quod  unius,  et  ejusdem  effectus  etiam  in  nobis 
est  causa  scientia  [al.  scientiae]  ut  dirigens,  qua  concipitur  forma  operis;  et 
voluntas,  ut  imperans  :  quia  forma,  ut  est  in  intellectu  tantum,  non  determ.i 
natur  ad  hoc,  quod  sit,  vel  non  sit  in  effectu,  nisi  per  voluntatem.  Unde  in- 
tellectus speculativus  nihil  dicit  de  operando  :  sed  potentia  est  causa  ut  exequens, 
quia  nominat  immediatum  principium  operationis:  sed  haec  omnia  in  Deo 
unum  sunt. 

ARTICULUS  V.  119 

UTRUM  VOLUNTATIS   DIVINAE  SIT  ASSIGNARE  ALIQUAM  CAUSAM.    ' 

(i.  Dist.  41.  art.  5.  corp.  et  Uh.  i.  Conir.  g.  cap.  46. 
d  Vii).  2.  cap.  28,  et  29.  et  lib.  j.  cap.  ()-].). 

Ad  quintum  sic  proceditur.  Videtur,  quod  voluntatis  divinae  sit  assignare 
aUquam  causam.  Dicit  enim  August.  lib.  83.  Q.Q..  (q.  46.  parum  a  med.j:  Quis 
audeat  dicere,  Deum  irratiouabiliter  omnia  condiàisse  ?  sed  agenti  voluntario,  quod 
est  ratio  operandi,  est  etiam  causa  volendi;  ergo  voluntas  Dei  habet  aliquam 
causam. 

2.  Praeterea.  In  his,  quae  fiunt  a  volente,  qui  propter  nuUam  causam 
ahquid  vult,  non  oportet  aliam  causam  assignare,  nisi  voluntatem  volentis: 
sed  voluntas  Dei  est  causa  omnium  rerum,  ut  ostensumest  (art.praec).  Si  igitur 
voluntatis  ejus  non  sit  aliqua  causa,  non  oportebit  in  omnibus  rebus  natura- 
libus  aliam  causam  quaerere,  nisi  solam  voluntatem  divinam.  Et  sic  omnes 

scientiae  essent  supervacuae,  quae  causas  aliquorum  eflectuum  assignare  ni- 
tuntur:  quod  videtur  inconveniens.  Est  igkur  assignare  aliquam  causam  vo- 
luntatis   divinae. 

3.  Praeterea.  Quod  fìt  a  volente  non  propter  aliquam  causam,  dependet 
■ex  simpHci  voluntate  ejus  :  si  igitur  voluntas  Dei  non  habeat  aliquam  causam, 
sequitur,  quod  omnia,  quaefiunt,  dependeant  ex  simplici  ejus  voluntate,  et  non 
iiabeant  aliquam  aliam  causam:  quod  est  inconveniens. 

Sed  contra  est,  quod  dicit  August.  in  lib.  83.  QQ..  (q.  28.)  :  Omnis  causa 
efficiens  major  est  eo,  quod  efficHur  ;  nihil  tamen  [al.  aulem]  majiis  est  voluntate 
Dei;  non  ergo  causa  ejus  quaerenda  est. 

Respondeo  dicendum,  quod  nullo  modo  voluntas  Dei  causam  habet.  Ad  cujus 
«videntiam  considerandum  est,  quod,  cum  voluntas  sequatur  intellectum, 
■eodem  modo  contingit  esse  causam  alicujus  volentis,  ut  velit,  et  alicujus  in- 
telligentis,  ut  intelligat.  In  intellectu  autem  sic  est,  quod,  si  seorsum  intelligat 
principium,  et  seorsum  conclusionem,  intelligentia  principii  est  causa  scientiae 
<:onclusionis:  sed,  siintellectus  in  ipso  principio  inspiceret  conclusionem,  uno 
intuitu  apprehendens  utrumque,  in  eo  scientia  conclusionis  non  causaretur  ab 
intellectu  principiorum  :  quia  idem  non  est  causa  sui  ipsius;  sed  tamen  intel- 
ligeret  principia  esse  causas  conclusionis.  Similiter  est  ex  parte  voluntatis, 
'Circa  quam  sic  se  habet  finis  ad  ea,  quae  sunt  ad  finem,  sicut  in  intellectu 
principia  ad  conclusiones.  Unde,  si  aliquis  uno  actu  velit  finem,  et  alio  actu 
ea,  quae  sunt  ad  tinem,  velie  finem  erit  ei  causa  volendi  ea,  quae  sunt  ad  finem: 
sed,  si  uno  actu  velit  finem,  et  ea,  quae  sunt  ad  finem,  hoc  esse  non  poterit: 
<juia  idem  non  est  causa  sui  ipsius.  Et  tamen  erit  verum  dicere,  quod  velit 
ordinare  ea,  quae  sunt  ad  finem,  in  finem.  Deus  autem, sicut  uno  actu  omnia 
in  essentia  sua  intelligit,  ita  uno  actu  vult  omnia  in  sua  bonitate.  Unde,  sicut 
in  Deo  intelligere  causam  non  est  causa  intelligendi  effectus  ;  sed  ipse  intelligit 
•efi"ectus  in  causa  ;  ita  velie  finem  non  est  ei  causa  volendi  ea,  quae  sunt  ad 
finem  :  sed  tamen  vult  ea,  quae  sunt  ad  finem,  ordinari  in  finem.  Vult  ergo  hoc 
esse  propter  hoc;  sed  non  propter  hoc  vult  hoc. 

Ad  PRiiMUM  ergo  dicendum,  quod  voluntas  Dei  ratìonabilis  est,  non  quod 
aliquid  sit  Deo  causa  volendi,  sed  inquantum  vult  unum  esse  propter  aliud. 

Ad  secundum  dicendum,  quod,  cum  velit  Deus  eff"ectus  sic  esse,  ut  ex 
causis  certis  proveniant,  ad  hoc,  quod  servetur  ordo  in  rebus,  non  est  super- 
A^acuum  etiam  cum  voluntate  Dei  alias  causas  quaerere.  Esset  tamen  super- 
vacuum,  si  aliae  causae  quaererentur,  ut  primae,  et  non  dependentes  a  divina 
voluntate.  Et  sic  loquitur  Augustinus  in  tertio  de  Trinit.  (cap.  2.  in  med.): 
Placuit  [al.  licuit]  vanitati  philosophorum  etiam  aliis  causis  effectus  contingentes 
irihuere,  cum  omnino  videre  non  possent  superiorem  caeteris  omnibus  causam,  idest 
voluntatem  Dei. 

Ad  tertium  dicendum,  quod,  cum  Deus  velit  eflfectus  esse  propter  causas, 
<iuicumque  effectus  praesupponunt  ahquem  alium  effectum,  non  dependent 
ex  sola  Dei  voluntate,  sed  ex  aliquo  alio:  sed  primi  eflfectus  ex  sola  divina 
voluntate  dependent  :  utpote  si  dicamus,  quod  Deus  voluit  hominem  habere 
tnanus,  ut  deservirent  intellectui  operando  diversa  opera  ;  et  voluit  eum  habere 
intellectum  ad  hoc,  quod  esset  homo;  et  voluit  eum  esse  hominem,  ut  frue- 
retur  ipso,  vel  ad  complementum  universi.  Quae  quidem  non  est  reducere 
ad  alios  fines  creatos  ulteriores.  Unde  hujusmodi  dependent  ex  simplici  vo- 
luntate Dei,  alia  vero  ex  ordine  etiam  aliarum  causarum. 

ARTICULUS  VI.  I20 

UTRUM  VOLUNTAS   DEI  SEMPER  IMPLEATUR. 

(7.  Dist.  4J.  art.  i.  et  2.  et  5.  Dist.  51.  q.  2.  art.  5.  q.  i.  et  Veri.  q.  2j.  art.  2.  corp. 
et  Quodl.  II.  art.  5.  corp.  et  Ouodl.  12.  art.  4.  corp.). 

Ad  sextum  sic  proceditur.  Videtur,  quod  voluntas  Dei  non  semper  im- 
pleatur.  Dicit  enim  Apostolus  i.  ad  Timoth.  2.  quod  Deus  viilt  ojiines  homines 
sali'os  fieri,  et  ad  agnitionem  veritatis  venire  :  sed  hoc  non  ita  evenit;  ergo  voluntas 
Dei  non  semper  impletur. 

2.  Praeterea.  Sicut  se  habet  scientia  ad  verum,  ita  voluntas  ad  bonum: 
sed  Deus  scit  omne  verum;  ergo  vult  omne  bonum:  sed  non  omne  bonum 
lit,  multa  enim  bona  possunt  fieri,  quae  non  fiunt;  non  ergo  voluntas  Dei 
semper  impletur. 

3.  Praeterea.  Voluntas  Dei,  cum  sit  causa  prima,  non  exludit  causas 
niedias,  ut  dictum  est  (art.  praec):  sed  efFectus  causae  primae  potest  impediri 
per  defectum  causae  secundae  ;  sicut  effectus  virtutis  motivae  impediturpropter 
debilitatem  tibiae;  ergo  et  effectus  divinae  voluntatis  potest  impediri  propter 
defectum  secundarum  causarum;  non  ergo  voluntas  Dei  semper  impletur. 

Sed  contra  est,  quod  dicitur  in  Ps.  113.:  Omnia,  quaecumque  voluit  Deus, 
fecit. 

Respondeo  dicendum,  quod  necesse  est  voluntatem  Dei  semper  inipìeri. 

Ad  cujus  evidentiam  considerandum  est,  quod,  cum  effectus  conformetur 
agenti  secundum  suam  formam,  eadem  ratio  est  in  causis  agentibus,  quae 
est  in  causis  formalibus.  In  formis  autem  sic  est,  quod,  licet  aliquid  possit 
deficere  ab  aliqua  forma  particulari,  tamen  a  forma  universali  nihil  deficere 
potest.  Potest  enim  esse  aliquid,  quod  non  est  homo,  vel  vivum  :  non  autem 
potest  esse  aliquid,  quod  non  sit  ens.  Unde  hoc  idem  in  causis  agentibus 
contingere  oportet:  potest  enim  aliquid  fieri  extra  ordinem  alicujus  causae 
particularis  agentis,  non  autem  extra  ordinem  alicujus  causae  universalis» 
sub  qua  omnes  causae  particulares  comprehenduntur:  quod  si  aliqua  causa 
particularis  deficiat  a  suo  effectu,  hoc  est  propter  aliquam  aliam  causam 
particularem  impedientem,  quae  continetur  sub  ordine  causae  universalis. 
Unde  effectus  ordinem  causae  universalis  nullo  modo  potest  exire.  Et  hoc 
etiam  patet  in  corporalibus,  potest  enim  impediri,  quod  aliqua  stella  non 
inducat  suum  effectum:  sed  tamen  quicumque  effectus  ex  causa  corporea 
impediente  in  rebus  corporalibus  consequatur,  oportet,  quod  reducatur  per 
aliquas  causas  medias  in  universalem  virtutem  primi  coeli.  Cum  igitur  vo- 
luntas Dei  sit  universalis  causa  omnium  rerum,  impossibile  est  quod  divina 
voluntas  suum  effectum  non  consequatur.  Unde  quod  recedere  videtur  a  di- 
vina voluntate  secundum  unum  ordinem,  relabitur  in  ipsam  secundum  alium. 
Sicut  peccator,  qui,  quantum  est  in  se,  recedit  a  divina  voluntate  peccando» 
incidit  in  ordinem  divinae  voluntatis,  dum  per  eju5  justitiam  punitur. 

Ad  primum  ergo  dicendum,  quod  illud  verbum  Apostoh,  quod  Deus  vult 
omnes  homines  salvos  fieri,  etc,  potest  triplicit^r  intelligi.  Uno  modo,  ut  sit  ac- 
commoda  distributio  secundum  hunc  sensum:  Deus  vult  salvos  fieri  omnes 
homines,  qui  salvantur,  non  quia  nuUus  homo  sit,  quem  salvum  fieri  non 
velit,  sed  quia  nullus  salvus  fit,  queminon  velit  salvum  fieri,  ut  dicit  August. 


QUAESTIO    XIX.    ARTICULUS    VI.  I^I 

(lib.  I.  de  Praedest.  Sancì,  cap.  8.  et  Enchiridii  cap.  loi.).  Secundo  potest  in- 
telligi,  ut  fiat  distributio  prò  generibus  singulorum,  et  non  prò  singulis 
generum  secundum  hunc  sensum  :  Deus  vult  de  quolibet  statu  hominum 
salvos  fieri  mares,  et  foeminas,  Judaeos,  et  Gentiles,  parvos  et  magnos,  non 
tamen  omnes  de  singulis  statibus.  Tertio  secundum  Damasc.  (lib.  2.  Orth.  Fid. 
cap.2().  non  multum  a  fin.)  inteliigitur  de  voluntate  antecedente,  non  de  vo- 
luntate  consequente.  Quae  quidem  distinctio  non  accipitur  ex  parte  ipsius 
voluntatis  divinae,  in  qua  nihil  est  prius,  vel  posterius,  sed  ex  parte  volitorum. 

Ad  cujus  intellectum  considerandum  est,  quod  unumquodque,  secundum 
quod  bonum  est,  sic  est  volitum  a  Deo.  Aliquid  autem  potest  esse  in  prima 
sui  consideratione,  secundum  quod  absolute  consideratur,  bonum,  vel  ma- 
lum,  quod  tamen,  prout  cum  aliquo  adjuncto  consideratur,  quae  est  conse- 
quens  consideratio  ejus,  e  contrario  se  habet.  Sicut  hominem  vivere  est 
bonum,  et  hominem  cecidi  est  malum,  secundum  absolutam  consideratio- 
nem:  sed  si  addatur  circa  aliquem  hominem,  quod  sit  homicida,  vel  vivens 
in  periculum  multitudinis,  sic  bonum  est  eum  cecidi,  et  malum  est  eum 
vivere:  unde  potest  dici,  quod  judex  justus  antecedenter  vult  omnem  homi- 
nem vivere,  sed  consequenter  vult  homicidam  suspendi.  Similiter  Deus  an- 
tecedenter vult  omnem  hominem  salvari,  sed  consequenter  vult  quosdam 
damnari  secundum  exigentiam  suae  justitiae.  Neque  tamen  id,  quod  antece- 
denter vclumus,  simpliciter  volumus,  sed  secundum  quid;  quia  voluntas 
comparatur  ad  res,  secundum  quod  in  seipsis  sunt,  in  seipsis  autem  sunt  in 
particulari.  Unde  simpliciter  volumus  aliquid,  secundum  quod  volumus  illud, 
consideratis  omnibus  circumstantiis  particularibus,  quod  est  consequenter 
velie.  Unde  potest  dici,  quod  judex  justus  simpliciter  vult  homicidam 
suspendi,  sed  secundum  quid  vellet  eum  vivere,  scilicet  inquantum  est  homo. 
Unde  magis  potest  dici  velleitas,  quam  abscluta  voluntas.  Et  sic  patet,  quod 
quidquid  Deus  simpliciter  vult,  fit,  licet  illud,  quod  antecedenter  vult,  non  fiat. 

Ad  secundum  dicendum,  quod  actus  cognoscitivae  virtutis  est,  secun- 
dum quod  cognitum  est  in  cognoscente;  actus  autem  virtutis  appetitivae  est 
ordinatus  ad  res,  secundum  quod  in  seipsis  sunt.  Quidquid  autem  potest 
"habere  rationem  entis,  et  veri,  totum  est  virtualiter  in  Deo,  sed  non  totum 
■exsistit  in  rebus  creatis.  Et  ideo  Deus  cognoscit  omné  verum,  non  tamen 
vult  omne  bonum,  nisi  inquantum  vult  se,  in  quo  virtualiter  omne  bonum 
-exsistit. 

Ad  tertium  dicendum,  quod  causa  prima  tunc  potest  impedir!  a  suo 
■efìfectu  per  defectum  causae  secundae,  quando  non  est  universaliter  prima, 
sub  se  omnes  causas  coraprehendens:  quia  sic  effectus  nullo  modo  posset 
suumordinem evadere:  et  sic  est  de  voluntate  Dei,  ut  dictum  est  (in  corp.  art.) 

ARTICULUS  VII.  ,21 

UTRUM   VOLUNTAS    DEI    SIT    MUTABILIS. 

(Art.  I.  corp.  et  ad  5.  et  4.  et  Uh.  j.  Contr.  g.  cap.  82.  et  2.  cap.  2^.  fin. 
et  lib.  j.  cap.  91.  ^6.  et  ^8.  fin.  et  Poi.  q.  5.  art.  'j.). 

Ad  septimum  sic  proceditur.  Videtur,  quod  voluntas  Dei  sit  mutabilis: 
dicit  enim  Dominus  Genes.  6.:  Poenitet  me  fecisse  hominem:  sed  quemcumque 
poenitet  de  eo,  quod  fecit,  habet  mutabilem  voluntatem;  ergo  Deus  habet 
mutabilem  voluntatem. 

2.  Praeterea.  Jerem.  i8.  ex  persona  Domini  dicitur  :  Loquar  adversus: 
gentem  et  adversus  regmim,  ut  eradicem,  et  destruam,  et  dìsperdam  illud:  sed,  si 
poenilmtìarn  egerit  gens  illa  a  malo  suo,  agam  et  ego  poenitentiam  super  malo^ 
quod  cogitavi,  ut  jacerem  ei ;  ergo  Deus  habet  mutabilem  voluntatem. 

3.  Praeterea.  Quidquid  Deus  facit,  voluntarie  facit:  sed  Deus  non  semper 
eadem  facit:  nam  quandoque  praecepit  legalia  observari,  quandoque  prohibuit: 
ergo  habet  mutabilem  voluntatem. 

4.  Praeterea,  Deus  non  ex  necessitate  vult,  quod  vult,  ut  supra  dictum 
est  (art.  j.  huj.  q.);  ergo  potest  velie,  et  non  velie  idem:  sed  omne,  quod 
habet  potentiam  ad  opposita,  est  mutabile  ;  sicut  quod  potest  esse,  et  non 
esse,  est  mutabile  secundum  substantiam:  et  quod  potest  esse  hic,  et  non' 
esse  hic,  est  mutabile  secundum  locum;  ergo  Deus  est  mutabilis  secundum 
voluntatem. 

Sed  contra  est,  quod  dicitur  Num.  23.:  Non  est  Deus  quasi  homo,  ut  men- 
tiatur,  neque  ut  Jìlius  Jjoruinis,  ut  mutetur. 

Respondeo  dicendum,  quod  volunias  Dei  est  omniiio  inimutahilis.  Sed  circa, 
hoc  considerandum  est,  quod  aliud  est  mutare  voluntatem,  et  aliud  est  velie 
aliquarum  rerum  mutationem.  Potest  enim  aliquis  eadem  voluntate  immo- 
biliter  permanente  velie,  quod  nunc  fìat  hoc,  et  postea  fiat  contrarium:  sed 
tunc  voluntas  mutaretur,  si  aliquis  inciperet  velie,  quod  prius  non  voluit,  vel 
desinerei  velie,  quod  voluit.  Quod  quidem  accidere  non  potest,  nisi  praesup- 
posita  mutatione  vel  ex  parte  cognitionis,  vel  circa  dispositionem  substantiae 
ipsius  volentis  [al.  voluntutis].  Cum  enim  voluntas  sit  boni,  aliquis  de  novo- 
àupliciter  potest  incipere  aliquid  velie.  Ufio  modo  sic,  quod  de  novo  incipiat 
sibi  illud  esse  bonum,  quod  non  est  absque  mutatione  ejus.  Sicut  adveniente 
frigore,  incipit  esse  bonum  sedere  ad  ignem,  quod  prius  non  erat.  Alio  modo 
sic,  quod  de  novo  cognoscat  illud  esse  sibi  bonum,  cum  prius  hoc  ignorasset^ 
Ad  hoc  enim  consiliamur  ut  sciamus,  quid  nobis  sit  bonum.  Ostensum  est 
autem  supra  (q.  9.  art.  i.  et  q.  14.  art.  i^.),  quod  tam  substantia  Dei,  quam 
ejus  scientia  est  omnino  immutabilis;  unde  oportet,  voluntatem  ejus  omnino- 
esse  immutabilem. 

Ad  primum  ergo  dicendum,  quod  illud  verbum  Domini  metaphorice  in- 
telligendum  est  secundum  similitudinem  nostram.  Cum  enim  nos  poenitet,. 
destruimus,  quod  fecimus,  quamvis  hoc  esse  possit  absque  mutatione  volun- 
tatis,  cum  etiam  aliquis  homo  absque  mutatione  voluntatis  interdum  velit 
aliquid  facere,  simul  intendens  postea  illud  destruere.  Sic  igitur  Deus  poeni- 
Ulisse  dicitur  secundum  similitudinem  operationis,  inquantum  hominem,  quem 
fecerat,  per  diluvium  a  facie  terrae  delevit. 

Ad  secundum  dicendum,  quod  voluntas  Dei,  cum  sit  causa  prima,  et  uni- 
versalis,  non  excludit  causas  medias,  in  quarum  virtute  est,  ut  aliqui  effectus 
producantur:  sed  quia  omnes  causae  mediae  non  adaequant  virtutem  causae 
primac,  multa  sunt  in  virtute,  et  scientia,  et  voluntate  divina,  quae  non  con- 
tinentur  sub  ordine  causarum  inferiorum,  sicut  resuscitatio  Lazari.  Unde  ali- 
quis respiciens  ad  causas  inferiores  dicere  poterat  :  Lazarus  non  resurget  ;. 
respicicns  vero  ad  causam  primam  divinam  poterat  dicere:  Lazarus  resurget. 
Et  utrumque  horum  Deus  vult,  scilicet  quod  aliquid  quandoque  sit  futurum 
secundum  causam  interiorem,  quod  tamen  futurum  non  sit  secundum  causam 
superiorem,  vel  e  converso.  Sic  ergo  dicendum  est,  quod  Deus  aliquando' 
praenuntiat  aliquid  futurum,  secundum  quod  continetur  in  ordine  causarum 
inferiorum,  ut  puta  secundum  dispositionem  naturae,  vel  meritorum,  quod 

tamen  non  fit,  quia  aliter  est  in  causa  superiori  divina.  Sicut  cum  praedixit 
Ezechiae:  Dispone  domili  tuae,  quia  tnorieris,  et  non  vives,  ut  habetur  Isa.  38., 
ncque  tamen  ita  evenit,  quia  ab  aeterno  aliter  fuit  in  scientia,  et  voluntate 
divina,  quae  immutabilis  est.  Propter  quod  dicit  Gregor.  (Moraì.  16.  cap.  j. 
in  princ.)  quod  Deus  immuiat  sònLntiam  [al.  Deus  immiitat  rem],  non  tamen 
mntat  consilimn,  scilicet  voluntatis  suae.  Quod  ergo  dicit:  Poenitcntiam  agam 
et  ego,  intelligitur  metaphorice  dictum;  nani  homines  quando  non  implent, 
quod  comminati  sunt,  poenitere  videntur. 

Ad  tertium  dicendum,  quod  ex  ratione  illa  non  potest  concludi,  quod 
Deux  habeat  mutabilem  voluntatem,  sed  quod  mutatlonem  velit. 

Ad  quartum  dicendum,  quod  licet  Deum  velie  aliquid  non  sit  nccessa- 
rium  absolute,  tamen  necessarium  est  ex  suppositione,  propter  immutabili- 
tatem  divinae  voluntatis,  ut  supra  dictum  est  (ari.  j.  huj.  q.). 


ARTICULUS  VITI.  122 

UTRUM    VOLUNTAS    DEI    NECESSITATEM    REBUS    VOLITIS    LMPONAT. 

(1-2.  q.  IO.  ari.  4.  et  Uh.  i.  Conir.  g.  cap.  8).  et  Uh.  j.  cap.  75.  usque  y8.  et  jg.  fin. 
et  I.  Periher.  leci.  14.  et  Veri.  q.  2^.  ari.  ^.). 

Ad  octavum  sic  proceditur.  Vldetur,  quod  voluntas  Dei  rebus  volitis  ne- 
cessitatem  imponat.  Dicit  enim  August.  in  Enchir.  (cap.  10^.)  :  Nullus  fit  salvus, 
nisi  quem  Deus  voluerit  salvari.  Et  ideo  rogatidiis  est,  ut  velit,  quia  necesse  est  fieri, 
si  voluerit. 

2.  Praeterea.  Omnis  causa,  quae  non  potest  impediri,  ex  necessitate 
suuni  efìfectum  producit;  quia  et  natura  semper  idem  operatur,  nisi  aliquid 
impediat,  ut  dicitur  in  2.  Physic.  (tex.  84.)  :  sed  voluntas  Dei  non  potest  impe- 
diri; dicit  enim  Apostolus  ad  Rom.  9.:  Voluntati  enim  ejus  quis  resistiti  ergo 
voluntas  Dei  imponit  rebus  volitis  necessitatem. 

3.  Praeterea.  lUud,  quod  habet  necessitatem  ex  priori,  est  necessarium 
absolute  ;  sicut  animai  mori  est  necessarium,  quia  est  ex  contrariis  compo- 
situm:  sed  res  creatae  a  Deo  comparantur  ad  voluntatem  divinam,  sicut  ad 
aliquid  prius,  a  quo  habent  necessitatem:  cum  haec  conditionalis  sit  vera.  Si 
aliquid  Deus  vult,  illud  est:  omnis  autem  conditionalis  vera  est  necessaria; 
sequitur  ergo,  quod  omne,  quod  Deus  vult,  sit  necessarium  absolute. 

Sed  contra.  Omnia  bona,  quae  fìunt.  Deus  vult  fieri.  Si  igitur  ejus  vo- 
luntas imponat  rebus  volitis  necessitatem,  sequitur,  quod  omnia  bona  ex  ne- 
cessitate eveniunt.  Et  sic  perit  liberum  arbitrium,  et  consilium,  et  omnia 
hujusmodi. 

Respondeo  dicendum,,  quod  divina  voluntas  quihusdam  volitis  necessìtuteni 
imponit,  non  auiem  omnibus. 

Cujus  quidem  rationem  aliqui  assignare  voluerunt  ex  causis  mediis:  quia 
ea,  quae  producit  per  causas  necessarias,  sunt  necessaria:  ea  vero,  quae  pro- 
ducit per  causas  contingentes,  sunt  contingentia  :  sed  hoc  non  videtur  suffi- 
cienter  dictum  propter  duo.  Primo  quidem,  quia  efìfectus  alicujus  primae  causae 
est  contingens  propter  causam  secundam  ex  eo,  quod  impeditur  effectus  causae 
primae  per  defectum  causae  secundae;  sicut  virtus  solis  per  defectum  plantae 
impeditur.  Nullus  autem  defectus  causae  secundae  impedire  potest,  quin  vo- 
luntas Dei  effectum  suum  producat.  Secando,  quia,  si  distinctio  continger.^^^m 

a  necessariis  referatur  solum  in  causas  secundas,  sequitur,  hoc  esse  praeter 
intentionem,  et  voluntatem  divinarli:  quod  est  inconveniens.  Et  ideo  melius 
dicendum  est,  quod  hoc  contingit  propter  efficaciam  divinae  voluntatis.  Cum 
enim  ahqua  causa  efficax  fuerit  ad  agendum,  etìfectus  consequitur  causam, 
non  tantum  secundum  id,  quod  fit,  sed  etiam  secundum  modum  fiendi,  vel 
essendi.  Ex  debiHtate  enim  virtutis  activae  in  semine  contingit,  quod  filius 
nascitur  dissimilis  patri  in  accidentibus,  quae  pertinent  ad  modum  essendi. 
Cum  igitur  voluntas  divina  sit  efficacissima,  non  solum  sequitur,  quod  fiant 
ea,  quae  Deus  vult  fieri,  sed  et  quod  eo  modo  fiant,  quo  Deus  ea  fieri  vult. 
Vult  autem  quaedam  fieri  Deus  necessario,  quaedam  contingenter,  ut  sit  orde 
in  rebus  ad  complementum  universi.  Et  ideo  quibusdam  effectibus  aptavit 
causas  necessarias,  quae  deficere  non  possunt,  ex  quibus  effectus  de  neces- 
sitate proveniunt:  quibusdam  autem  aptavit  causas  contingentes  defectibiles, 
ex  quibus  effectus  contingenter  proveniunt.  Non  igitur  propterea  effectus  vo- 
liti a  Deo  eveniunt  contingenter,  quia  causae  proximae  sunt  contingentes: 
sed,  propterea  quia  Deus  voluit  eos  contingenter  evenire,  contingentes  causas 
ad  eos  praeparavit. 

Ad  primum  ergo  dicendum,  quod  per  illud  verbum  Augustiniintelligenda 
est  necessitas  in  rebus  volitis  a  Deo  non  absoluta,  sed  conditionalis  :  ne- 
cesse  est  enim  hanc  conditionalem  veram  esse:  si  Deus  hoc  vult,  necesse  est 
hoc  esse. 

Ad  secundum  dicendum,  quod  ex  hoc  ipso,  quod  nihil  voluntati  divinae 
resistit,  sequitur,  quod  non  solum  fiant  ea,  quae  Deus  vult  fieri,  sed  quod 
fiant  contingenter,  vel  necessario,  quae  sic  fieri  vult. 

Ad  tertium  dicendum,  quod  posteriora  habent  necessitatem  a  prioribus 
secundum  modum  priorum.  Unde  et  ea,  quae  fiunt  a  voluntate  divina,  talem 
necessitatem  habent,  qualem  Deus  vult  ea  habere,  scilicet  vel  absolutam,  vel 
conditionalem  tantum.  Et  sic  non  omnia  sunt  necessaria  absolute. 


ARTICULUS  IX.  123 

UTRUM  VOLUNTAS  DEI  SIT  MALORUM. 

(i.  Disi.  46.  art.  4.  et  Uh.  i.  Contr.  g.  cap.  9^,  et  Uh.  2.  cap.  2^.  fin. 
d  Poi.  q.  I.  art.  6.  et  Quodl.  j.  q.  2.  art.  2.). 

Ad  nonum  sic  proceditur.  Videtur,  quod  voluntas  Dei  sit  malorum.  Omne 
enim  bonum,quod  fit,Deus  vult:  sed  mala  fieri  bonum  est:  dicit  enim  August. 
in  Enchir.  (cap.  9/.  circa  princ.)  :  Ouamvis  ea,  quae  mala  sunt,  inquantum  mala 
sunt,  non  sint  hona;  tanieii  ut  non  solum  sint  hona,  sed  etiam  ut  sintmala,  honum 
estfiei'i;  ergo  Deus  vult  mala. 

2.  Praeterea.  Dicit  Dionys.  4.  cap.  de  Div.  Nom.  (lect.  2^.):  Erit  malum  ai 
omnis,  ìdestunÌYQrsiy perfectionem  conjerens.  Et  August.  dicit  in  Enchir.  (cap.  io. 
in  fin.  et  11.  in  princ.)  :  Ex  omnihus  consistit  universitatis  admirahilis  pulchritudo, 
in  qua  etiam  illud,  quod  malum  dicitur,  hene  ordinatum,  et  loco  suo  positum  emi- 
nentius  commendat  hona,  ut  magis  placeant,  et  laudahiliora  sint,  dum  comparantur 
malis:  sed  Deus  vult  omne  illud,  quod  pertinet  ad  perfectionem,  et  decorem 
universi;  quia  hoc  est,  quod  Deus  maxime  vult  in  creaturis;  ergo  Deus 
vult  mala. 

3.  Praeterea.  Mala  fieri,  et  non  fieri  sunt  contradictorie  opposlta  :  sed 
Deus  non  vult  mala  non  fieri  ;  quia,  cum  mala  quaedam  fiant,  non  semper 
voluntas  Dei  impleretur  ;  erg^o  Deus  vult  mala  fieri. 

Sed  contra  est,  quod  dicit  August.  in  lib.  83.  Q.Q..  (q.  ^):  Nullo  sapiente 
homine  auctore  fit  homo  deterior  :  est  autem  Deus  omni  sapiente  homine  praestantior  ; 
multo  igitur  minus  Deo  auctore  fit  aliquis  deterior:  ilio  autem  auctore  cum  dicitur^ 
ilio  volente  dicitur ;  non  ergo  volente  Deo  fit  homo  deterior:  constat  autem, 
quod  quolibet  malo  fit  aliquid  deterius  ;  ergo  Deus  non  vult  mala. 

Respondeo  dicendum,  quod  cum  ratio  boni  sit  ratio  appetibilis,  ut  supra 
dictum  est  (q.^.  art.  i.),  malum  autem  opponatur  bono,  impossibile  est,  quod  ali- 
quod  malum,  inquantum  hujusmodi,  appetatur  neque  appetitu  naturali,  neque 
animali,  ncque  intellectuali,  qui  est  voluntas:  tamen  aliquod  malum  appetitur 
per  accidens,  inquantum  consequitur  ad  aliquod  bonum,  et  hoc  apparet  in  quo- 
libet appetitu.  Non  enim  agens  naturale  intendit  privationem,  vel  corruptio- 
nem,  sed  formam,  cui  conjungitur  privatio  alterius  formae,  et  genera tionem 
unius,  quae  est  corruptio  alterius.  Leo  etiam  occìdens  cervum  intendit  cibum, 
cui  conjungitur  occisio  animalis:  similiter  fornicator  intendit  delectationem, 
cui  conjungitur  deformitas  culpae.  Malum  autem,  quod  conjungitur  alieni 
bono,  est  privatio  alterius  boni.  Nunquam  igitur  appeteretur  malum,  nec  per 
accidens,  nisi  bonum,  cui  conjungitur  malum,  magis  appeteretur,  quam  bonum, 
quod  privatur  per  malum.  NuUum  autem  bonum  Deus  magis  vult,  quam 
suam  bonitatem;  vult  tamen  aliquod  bonum  magis,  quam  aliud  quoddam 
bonum.  Unde  malum  culpae,  quod  privat  ordinem  ad  bonum  divinum.  Deus 
nullo  modo  vult;  sed  malum  naturalisdefectus,  vel  malum poenae  vult,  volendo  aliquod 
bonum  cui  conjungitur  tale  malum.  Sicut  volendo  justitiam  vult  poenam,  et  vo- 
lendo ordinem  naturae  servari,  vult  quaedam  naturaliter  corrurapi. 

Ad  primum  ergo  dicendum,  quod  quidam  dixerunt,  quod,  licet  Deus  non 
velit  mala,  vult  tamen  mala  esse,  vel  fieri;  quia,  licet  mala  non  sint  bona, 
bonum  tamen  est  mala  esse,  vel  fieri:  quod  ideo  dicebant,  quia  ea,  quae  in 
se  mala  sunt,  ordinantur  ad  aliquod  bonum,  quem  quidem  ordinem  importari 
credebant  in  hoc,  quod  dicitur  mala  esse  [al  bonum  est,  mala  esse],  vel  fieri: 
sed  hoc  non  recte  dicitur,  quia  malum  non  ordinatur  ad  bonum  per  se,  sed 
per  accidens.  Praeter  intentionem  enim  peccantis  est,  quod  ex  hoc  sequatur 
aliquod  bonum  :  sicut  praeter  intentionem  tyrannorum  {uh,  quod  ex  eorum 
persecutionibus  claresceret  patientia  Martyrum;  et  ideo  non  potest  dici,  quod 
talis  ordo  ad  bonum  importetur  per  hoc,  quod  dicitur,  quod  malum  esse  vel 
fieri  sit  bonum,  quia  nihil  judicatur  secundum  illud,  quod  competit  ei  per  ac- 
cidens, sed  secundum  illud,  quod  competit  ei  per  se. 

Ad  secundum  dicendum,  quod  malum  non  operatur  ad  perfectionem,  et 
decorem  universi,  nisi  per  accidens,  ut  dictum  est  (in  solut.  ad  argum.  praec). 
Unde  et  hoc,  quod  dicit  Dion3's ,  quod  malum  est  ad  universi  perfectionem  con- 
/(?rm5,  concludit  inducendo  quasi  ad  inconveniens. 

Ad  tertium  dicendum,  quod,  licet  mala  fieri,  et  mala  non  fieri  contra- 
dictorie opponantur,  tamen  velie  mala  fieri,  et  velie  mala  non  fieri  non 
opponuntur  contradictorie,  cum  utrumque  sit  affirmativum.  Deus  igitur 
neque  vult  mala  fieri,  neque  vult  mala  non  fieri,  sed  vult  permittere  mala 
fieri,  et  hoc  est  bonum. 

ARTICULUS  X.  124 

UTRUM  DEUS   HABEAT  LIBERUM  ARBITRIUM. 

(2.  Dist.  2).  q.  2.  ari.  i.  et  Uh.  1.  Contr.  g.  cap.  88.  et  Veri.  q.  24.  art.  4. 
et  Mal.  q.  16.  art.  /.  corp.). 

Ad  decimum  sic  proceditur.  Videtur,  quod  Deus  non  habeat  liberunt 
arbìtrium.  Dicit  enim  Hieron.  in  homil.  de  Filio  prodigo  (et  est  episi.  146. 
ad  Damasc.  prop.  fin.)  :  Solus  Deus  est,  in  quem  peccatimi  non  cadit,  nec  cadere 
potest:  caetera,  ciim  sint  liberi  arbitrii,  in  utramque  partem  flecti  possunt,  sive 
suam  fìeciere  voluntatem. 

2.  Praeterea.  Liberum  arbitriura  est  facultas  rationis,  et  voluntatis,  qua 
bonum,  et  malum  eligitur:  sed  Deus  non  vult  malum,  ut  dictum  est  (ari^ 
praec);  ergo  liberum  arbitrium  non  est  in  Deo. 

Sed  gontra  est,  quod  dicit  Ambros.  in  lib.  2.  de  Fide  (cap.  5.  panini  a- 
med.):  Spiritus  Sanctus  dividit  singulis,  prout  vult,  idest  prò  Ubero  voluntatis 
arbitrio,  non  prò  necessitaiis  obsequio. 

Respondeo  dicendum,  quod  liberum  arbitrium  habemus  respectu  eorum,. 
quae  non  necessario  volumus,  vel  naturali  instinctu.  Non  enim  ad  liberum 
arbitrium  pertinet,  quod  volumus  esse  felices,  sed  ad  naturalem  instinctum. 
Unde  et  alia  ammalia,  quae  naturali  instinctu  moventur  ad  aliquid,  non 
dicuntur  libero  arbitrio  moveri.  Cum  igitur  Deus  ex  necessitate  suam  boni- 
tatem  velit,  alia  vero  non  ex  necessitate,  ut  supra  ostensum  estfar/.j.  ^m/.  ^.^, 
respectu  illorum,  quae  non  ex  necessitate  vult,  liberum  arbitrium  habet. 

Ad  primum  ergo  dicendum,  quod  Hieron.  videtur  excludere  a  Deo  libe- 
rum arbitrium  non  simplicìter,  sed  solum  quantum  ad  hoc,  quod  est  deflecti 
in  peccatum. 

Ad  secundum  dicendum,  quod  cum  malum  culpae  dicatur  per  aversio- 
nem  a  bonitate  divina,  per  quam  Deus  omnia  vult,  ut  supra  ostensum  est 
(loc.  proxime  cit.),  manifestum  est,  quod  impossibile  est  eum  malum  culpae 
velie.  Et  tamen  ad  opposita  se  habet,  inquantum  velie  potest  hoc  esse,  vel 
non  esse.  Sicut  et  nos,  non  peccando,  possumus  velie  sedere,  et  non  velie 
sedere. 

ARTICULUS  XI.  I2S 

UTRUM    SIT   DISTINGUENDA    IN   DEO    VOLUNTAS    SIGNI. 
(2.  Dist.   4).  art.  iilt.  et  Veri.  q.  i^.  art.  ^.). 

Ad  uxdecimum  sic  proceditur.  Videtur,  quod  non  sit  distinguenda  in  Deo 
voluntas  signi.  Sicut  enim  voluntas  Dei  est  causa  rerum,  ita  et  scientia,  sed 
non  assignantur  aliqua  signa  ex  parte  divinae  scientiae  ;  ergo  neque  debent 
assignari  aliqua  signa  ex  parte  divinae  voluntatis. 

2.  Praeterea.  Omne  signum,  quod  non  concordat  ei,  cujus  est  signum, 
est  falsum.  Si  igitur  signa,  quae  assignantur  circa  voluntatem  divinam,  non 
concordant  divinae  voluntati,  sunt  falsa:  si  autem  concordant,  superflue 
assignantur;  non  igitur  sunt  aliqua  signa  circa  voluntatem  divinam  assi- 
gnanda. 

Sed  contra  est,  quod  voluntas  Dei  est  una,  cum  ipsa  sit  Dei  essentia: 
quandoque  autem  pluraliter  significatur,  ut  cum  dicitur  (Ps.  no.):  Magna 
opera  Domini,  exquisita  in  omnes  voluntates  ejus;  ergo  oportet,  quod  alìquando 
signum  voluntatis  prò  voluntate  accipiatur. 

Respondeo  dicendum,  quod  in  Beo  quaedam  dicuntur  proprie,  et  quae- 
dam  secunàum  metaphoram,  ut  ex  supra  dictis  patet  (q.  15.  art.  j.  praecipiu). 
Cum  autem  aliquae  passiones  humanae  in  divinam  praedicationem  meta- 
phorice  assumuntur,  hoc  fit  secundum  similitudinem  efFectus.  Unde  illud, 
quod  est  signum  talis  passionis  in  nobis,  in  Deo  nomine  illius  passionis  me- 
taphorice  significatur.  Sicut  apud  nos  irati  punire  consueverunt:  unde  ipsa 
punitio  est  signum  irae.  Et  propter  hoc  ipsa  punitio  nomine  irae  significatur, 
cum  Deo  attribuitur.  Similiter  id,  quod  solet  esse  in  nobis  signum  volun- 
tatis, quandoque  metaphorice  in  Deo  voluntas  dicitur.  Sicut,  cum  aliquis 
praecipit  aliquid,  signum  est,  quod  velit  illud  fieri.  Unde  praeceptum  divinum 
quandoque  metaphorice  voluntas  Dei  dicitur,  secundum  illud  Matth.  6. '.Fiat 
voluntas  tua,  sicut  in  coelo,  et  in  terra.  Sed  hoc  distat  inter  voluntatem,  et 
iram;  quia  ira  de  Deo  nunquam  proprie  dicitur,  cum  in  suo  principali  in- 
tellectu  includat  passionem  :  voluntas  autem  proprie  de  Deo  dicitur.  Et  ideo 
in  Deo  distinguitur  voluntas  proprie,  et  metaphorice  dieta.  Voluntas  enìm  pro- 
prie dieta  vocatur  voluntas  beneplaciti  Voluntas  autem  metaphorice  dieta,  est 
voluntas  signi,  eo  quod  ipsum  signum  voluntatis  voluntas  dicitur. 

Ad  primum  ergo  dicendum,  quod  scientia  non  est  causa  eorum,  quae 
fiunt,  nisi  per  voluntatem.  Non  enim  quae  scimus,  facimus,  nisi  velimus;  et 
ideo  signum  non  attribuitur  scientiae,  sicut  attribuitur  voluntati. 

Ad  secundum  dicendum,  quod  signa  voluntatis  dicuntur  voluntates  di- 
vinae,  non  quia  sint  signa,  quod  Deus  velit  :  sed  quia  ea,  quae  in  nobis  so- 
lent  esse  signa  volendi,  in  Deo  divinae  voluntates  dicuntur.  Sicut  punitio 
non  est  signum,  quod  in  Deo  sit  ira,  sed  punitio  ex  eo  ipso,  quod  in  nobis  est 
signum  irae,  in  Deo  dicitur  ira. 

ARTICULUS   XII.  126 

UTRUM    CONVENIENTER    CIRCA    DIVINAM    VOLUNTATEM 
PONANTUR    Q.UINQ.UE    SIGNA. 

(i.  Disi.  4).  art.  4.  et  Veri.  q.  25.  art.  j.j. 

Ad  duodecimum  sic  proceditur.  Videtur,  quod  inconvenienter  circa  divinam 
voluntatem  ponantur  quinque  signa,  scilicet  prohibitio,  praeceptum,  consilium, 
operatio,  et  permissio.  Nam  eadem,  quae  nobis  praecipit  Deus,  vel  consulit, 
in  nobis  quandoque  operatur,  et  eadem,  quae  prohibet,  quandoque  permittit; 
ergo  non  debent  ex  opposito  dividi. 

2.  Praeterea.  Nihil  Deus  operatur,  nisi  volens,  ut  dicitur  Sap.  11.:  sed 
voluntas  signi  distinguitur  a  voluntate  beneplaciti;  ergo  operatio  sub  volun- 
tate signi  comprehendi  non  debct. 

3.  Praeterea.  Operatio,  et  permissio  coramuniter  ad  omnes  creaturas 
pertinent  ;  quia  in  omnibus  Deus  operatur,  et  in  omnibus  aliquid  fieri  per- 
mittit: sed  praeceptum,  consilium,  et  prohibitio  pertinent  ad  solam  ratìonalem 
creaturam;  ergo  non  veniunt  convenienter  in  unam  divisionem,  cum  non  sint 
unius  ordinìs. 

4.  Praeterea.  Malum  pluribus  modis  contingit,  quam  bonum  ;  quia  honiim 
coniingit  imo  modo,  sed  malum  omnifariam;  ut  patet  per  Philos.  in.  2.  Eth.  (cap.  6. 
a  med.),  et  per  Dionys.  in  4.  cap.  de  Div.  Nom.  (aììqiianhiliim  a  med.  lect.  22.). 
Inconvenienter  igitur  respectu  mali  assignatur  unum  signum  tantum,  scilicet 
prohibitìo  ;  respectu  vero  boni  duo  signa,  scilicet  consilium,  et  praeceptum. 

Respondeo  dicendum,  quod  hujusmodi  signa  voluntatis  dicuntur  ea,  quibus 
consuevimus  demonstrare  nos  aliquid  velie.  Potest  autem  aliquis  declarare 
se  velie  aliquid  velper  seipsum,  vel  per  alium.  Per  seipsum  quidem,  inquantum 
facit  aliquid  vel  directe,  vel  indirecte,  et  per  accidens.  Directe  quidem,  cum 
per  se  aliquid  operatur:  et  quantum  ad  hoc  dicitur  esse  signum  operatio. 
Indirecte  autem,  inquantum  non  impedit  operationem  :  nam  removens  prohibens 
dicitur  movens per  accidens,  ut  dicitur  in  8.  Physic.  (iex.p.).  Et  quantum  ad  hoc 
dicitur  signum  permissio.  Per  alium  autem  declarat  se  aliquid  velie,  inquantum 
ordinat  alium  ad  aliquid  faciendum;  vel  necessaria  inductione,  quod  fit  prae- 
cipiendo,  quod  quis  vult,  et  prohibendo  contrarium;  vel  aliqua  persuasoria 
inductione,  quod  pertinet  ad  consilium.  Q.uia  igitur  his  modis  declaratur  ali- 
quem  velie  aliquid,  propter  hoc  ista  qtiinque  nominantur  interdum  nomine  volun- 
tatis divinae  tamquam  signa  voluntatis.  Quod  enim  praeceptum,  consilium,  et 
prohibitio  dicantur  Dei  voluntas,  patet  per  id,  quod  dicitur  Matth.  6:  Fiat 
■voluntas  tua,  sicut  in  coelo,  et  in  terra.  Quod  autem  permissio,  vel  operatio 
■dicantur  Dei  voluntas,  patet  per  August.  qui  dicit  in  Enchir.  (cap.  95".  in  fin.)  : 
Nihil  fit,  nisi  Omnipotens  fieri  velit,  vel  sinendo,  ut  fiat,  vel  /adendo.  Vel  potest 
■dici,  quod  permissio,  et  operatio  referuntur  ad  praesens;  permissio  quidem 
ad  malum,  operatio  vero  ad  bonum:  ad  futurum  vero  prohibitio  respectu 
mali  ;  respectu  vero  boni  necessarii  praeceptum  ;  respectu  vero  superabundantis 
boni  consilium. 

Ad  prlmum  ergo  dicendum,  quod  nihil  prohibet  circa  eandem  rem  ali- 
quem  diversimode  declarare  se  aliquid  velie;  sicut  inveniuntur  multa  nomina 
idem  significantia.  Unde  nihil  prohibet,  idem  subjacere  praecepto,  et  Consilio, 
€t  operationi,  et  prohibitioni,  vel  permissioni. 

Ad  secundum  dicendum,  quod,  sicut  Deus  potest  significari  metaphorice 
velie  id,  quód  non  vult  voluntate  proprie  accepta,  ita  potest  metaphorice 
significari  velie  id,  quod  proprie  vult.  Unde  nihil  prohibet,  de  eodem  esse 
voluntatem  beneplaciti,  et  voluntatem  signi:  sed  operatio  semper  est  eadem 
-cum  voluntate  beneplaciti,  non  autem  praeceptum,  vel  consilium:  tum  quia 
haec  est  de  praesenti,  illud  de  futuro  :  tum  quia  haec  per  se  est  effectus  volun- 
tatis, illud  autem  per  alium,  ut  dictum  est  (in  corp.  art.). 

Ad  tertium  dicendum,  quod  creatura  rationalis  est  domina  sui  actus,  et 
ideo  circa  ipsam  specialia  quaedam  signa  divinae  voluntatis  assignantur,  in- 
quantum rationalem  creaturam  Deus  ordinat  ad  agendum  voluntarie,  et  per 
se:  sed  aliae  creaturae  non  agunt,  nisi  motae  ex  operatione  divina.  Et  ideo 
circa  alias  non  habent  locum,  nisi  operatio,  et  permissio. 

Ad  quartum  dicendum,  quod  omne  malum  culpae,  licet  multipliciter 
contingat,  tamen  in  hoc  convenit,  quod  discordat  a  voluntate  divina.  Et  ideo 
unum  signum  respectu  malorum  assignatur,  scilicet  prohibitio  :  sed  diversi- 
mode  bona  se  habent  ad  bonitatem  divinam,  quh  (^^uaedam  sunt,  sine  quibus 
fruitionem  divinae  bonitatis  consequi  non  possumus;  et  respectu  horum  est 
praeceptum:  quaedam  vero  sunt,  quibus  perfectius  consequimur;  et  respectu 
horum  est  consilium.  Vel  dicendum,  quod  consilium  est  non  solum  de  mC' 
lioribus  bonis  assequendis,  sed  etiam  de  rainoribus  malis  vitandis. 

QUAESTIO  XX. 

DE    A?>IORE    DEI,    IN    QUATUOR    ARTICULOS    DIVISA. 

Deinde  considerandum  est  de  his,  quae  absolute  ad  voluntatem  Dei  per- 
tinent.  In  parte  autem  appetitiva  inveniuntur  in  nobis  et  passiones  animae^ 
ut  gaudium,  amor,  et  hujusmodi;  et  habitus  moralium  virtutum,  ut  justitia, 
fortitudo,  et  hujusmodi.  Unde  primo  considerabimus  de  amore  Dei;  secundo 
de  justitia  Del,  et  misericordia  ejus. 

Circa  primuììi   quaeruntur  quatuor. 

Primo.  Utrum  in  Deo  sit  amor. 

Secundo.  Utrum  amet  omnia. 

Tertio.  Utrum  magis  amet  unum,  quam  aliud. 

Quarto.  Utrum  meliora  magis  amet. 

ARTICULUS  I.  127 

UTRUM    AMOR    SIT    IN   DEO. 

(Infr.  q.  82.  art.  y  ad  i.  et  5.  Dist.  52.  art.  i.  ad  i.  et  Uh.  i.  Contr.  g. 
cap.  Sg.  ()o.  c)i.  et  c/ó.  et  Uh.  4.  cap.  ic^.). 

Ad  primum  sic  procediiur.  Videtur,  quod  amor  non  sit  in  Deo.  Nulla  enim 
passio  est  in  Deo:  amor  est  passio;  ergo  amor  non  est  in  Deo. 

2.  Praeterea.  Amor,  ira,  tristitia,  et  hujusmodi  contra  se  dividuntur:  sed 
tristitia,  et  ira  non  dicuntur  de  Deo,  nisi  metaphorice;  ergo  nec  amor. 

3.  Praeterea,  Dionys.  dicit  4.  cap.  de  Div.  Nom,  (par.  2.  et  par.  i.  non 
multimi  ante  fin.  lect.  g.):  Amor  est  vis  unitiva,  et  concretiva:  hoc  autem  in 
Deo  locum  habere  non  potest,  cum  sit  simplex  ;  ergo  in  Deo  non  est  amor» 

Sed  contra  est,  quod  dicitur  primae  Joan,  4.  :  Deus  caritas  est. 

Respondeo  dicendum,  quod  necesse  est  ponere  amorem  in  Deo.  Primus 
enim  motus  voluntatis,  et  cujuslibet  appetitvae  virtutis  est  amor.  Cum  enim 
actus  voluntatis,  et  cujuslibet  appetitivae  virtutis  tendat  in  bonum,  et  malum, 
sicut  in  propria  objecta,  bonum  autem  principalius,  et  per  se  est  objectum 
voluntatis,  et  appetitus,  malum  autem  secundario,  et  per  aliud,  inquantum 
scilicet  opponitur  bono,  oportet  naturaliter  esse  priores  actus  voluntatis,  et 
appetitus,  qui  respiciunt  bonum,  his,  qui  respiciunt  malum,  ut  gaudium,  quam 
tristitia,  et  amore,  quam  odium.  Semper  enim  quod  est  per  se,  prius  est 
eo,  quod  est  per  aliud.  Rursus,  quod  est  communius,  naturaliter  est  prius, 
Unde  et  intellectus  per  prius  habet  ordinem  ad  verum  commune,  quam  ad 
particularia  quaedam  vera,  Sunt  autem  quidam  actus  voluntatis,  et  appetitus 
respicientes  bonum  sub  aliqua  speciali  conditione:  sicut  gaudium,  et  delectatio 
est  de  bono  praesenti,  et  habito;  desiderium  autem,  et  spes  de  bono  nondum 
adepto.  Amor  autem  respicit  bonum  in  communi,  sive  sit  habitum,  sive  non 
habitum:  unde  amor  naturaliter  est  primus  actus  voluntatis,  et  appetitus.  Et 

propter  hoc  omnes  alii  motus  appetitivi  praesupponunt  amorem,  quasi  pri 
mam  radicem.  Nullus  enim  desiderat  aliquid,  nisi  bonum  amatum:  neque  ali- 
x[uis  gaudet,  nisi  de  bono  amato.  Odium  etiam  non  est,  nisi  de  eo  quod  con- 
trariatur  rei  amatae.  Et  simlliter  tristitiam,  et  caetera  hujusmodi  manifestum 
est  in  amorem  referri,  sicut  in  primum  principium;  unde  in  quocumque  est 
Toluntas,  vel  appetitus,  oportet  esse  amorem.  Remoto  enim  primo,  remo- 
ventur  alia.  Ostensum  est  autem  (q.  i^.  ari.  i.)  inDeo  esse  voluntatem;unde 
necesse  est  in  eo  ponere  amorem. 

Ad  primum  trgo  dicendum,  quod  vis  cognitiva  non  movet,  nisi  mediante 
appetitiva;  et  sicut  in  nobis  ratio  universalis  movet  mediante  ratione  parti- 
colari, ut  dicitur  in  3.  de  Anima  (Ux.  7/.  et  ^8.),  ita  appetitus  intellectivus,  qui 
dicitur  voluntas,  movet  in  nobis  mediante  appetitu  sensitivo;  unde  proKÌmum 
motivum  corporis  in  nobis  est  appetitus  sensitivus.  Unde  semper  actum  ap- 
petitus sensitivi  concomitatur  aliqua  transmutatio  corporis,  et  maxime  circa 
cor,  quod  est  primum  principium  motus  in  animali,  ut  Philosophus  dicit  (de 
Part.  Animai,  lib.  2.  cap.  i.  et  Uh.  5.  cap.  4.).  Sic  igitur  actus  appetitus  sen- 
sitivi, inquantum  habent  transmutationem  corporalem  annexam,  passiones 
dicuntur,  non  autem  actus  voluntatis.  Amor  igitur,  et  gaudium,  et  delectatio, 
secundum  quod  signifìcant  actus  appetitus  sensitivi,  passiones  sunt;  non 
autem  secundum  quod  signifìcant  actus  appetitus  intellectivi:  et  sic  ponuntur 
in  Deo.  Unde  dicit  Piiilos.  in  7.  Ethic.  (cap.  ult.  ad  fin.),  quod  Deus  una,  et 
simplici  operatione  gaudet:  et  eadem  ratione  sine  passione  amat. 

Ad  secundum  dicendum,  quod  in  passionibus  sensitivi  appetitus  est  consi- 
derare aliquid  quasi  materiale,  scilicet  corporalem  transmutationem,  et  aliquid 
quasi  formale,  quod  est  ex  parte  appetitus.  Sicut  in  ira,  ut  dicitur  in  i.  de 
Anima  (tex.  ly  6^.  et.  64.),  materiale  est  accensio  sanguinis  circa  cor,  vel 
aliquid  hujusmodi,  formale  vero  appetitus  vindictae:  sed  rursus  ex  parte  ejus, 
quod  est  formale,  in  quibusdam  horum.  designatur  aliqua  imperfectio:  sicut 
in  desiderio,  quod  est  boni  non  habiti,  et  in  tristitia,  quae  est  mali  habiti,  et 
«adern  ratio  est  de  ira,  quae  tristitiam  supponit.  Q.uaedam  vero  nuUam  im- 
perfectionem  designant,  ut  amor,  et  gaudium.  Cum  igitur  nihil  horum  Deo 
conveniat  secundum  illud,  quod  est  materiale  in  eis,  ut  dictum  est  (ad  praec. 
arg.),  illa,  quae  imperfectionem  important,  etiam  formaliter,  Deo  convenire 
non  possunt,  nisi  metaphorice,  propter  similitudinem  effectus,  un  supra  dictum 
est  (q.  5.  art.  2.  ad  2.  et  q.  praec.  art.  ji.).  Quae  autem  imperfectionem  non 
important,  de  Deo  proprie  dicuntur,  ut  amor,  et  gaudium,  tamen  sine  passione, 
ut  dictum  est  (in  isto  art.  et  q.  praec.  art.  11.). 

Ad  tertium  dicendum,  quod  actus  amoris  semper  tendit  in  duo,  scilicet 
in  bonum,  quod  quis  vult  alicui;  et  in  eum,  cui  vult  bonum.  Hoc  enim  est 
proprie  amare  aliquem,  velie  ei  bonum.  Unde  in  eo,  quod  aliquis  amat  se, 
vult  bonum  sibi.  Et  sic  illud  bonum  quaerit  sibi  unire,  inquantum  potest.  Et 
prò  tanto  dicitur  amor  vis  unitiva  etiam  in  Deo,  sed  absque  compositione  ; 
quia  illud  bonum,  quod  vult  sibi,  non  est  aliud,  quam  ipse,  qui  est  per  suam 
essentiam  bonus,  ut  supra  ostensum  est  (q.  6.  art.  i.  et  ^.).  In  hoc  vero,  quod 
aliquis  amat  alium,  vult  bonum  illi.  Et  sic  utitur  eo  tamquam  seipso,  referens 
bonum  ad  illuni,  sicut  ad  seipsum.  Et  prò  tanto  dicitur  amor  vis  concretiva, 
quia  alium  aggregat  sibi,  habens  se  ad  eum,  sicut  ad  seipsum.  Et  sic  etiam 
amor  divinus  est  vis  concretiva  absque  compositione,  quae  sit  in  Deo,  in- 
quantum aliis  bona  vult. 

ARTICULUS  X.  12S 

UTRUM  DEUS  OMNIA  AMET. 

{l'2.q.  no. art.  i.corp.  et^.  Dist.p.  art.  i.  2.  et^.  et  lih.i.  Contr.  v.  cap.  iii.etlib.^. 
cap.  i)0.princ.  et  Veri.  q.  2y.  art.  i.  corp.  et  de  Virtut.  q.  2.  art.  7.  ad  2.). 

Ad  secundum  sic  proceditur.  Videtur,  quod  Deus  non  omnia  amet  :  quia 
secundum  Dionys.  4.  cap.  de  Div.  Nom.  (pari.  i.  declinando  ad  fineni  lect.  io.), 
amor  amantem  extra  se  ponit,  et  eum  quodammodo  in  amatum  transfert. 
Inconveniens  autem  est  dicere,  quod  Deus  extra  se  positus,in  aliatransferatur; 
ergo  inconveniens  est  dicere,  quod  Deus  alia  a  se  amet. 

2.  Praeterea.  Amor  Dei  aeternus  est:  sed  ea,  quae  sunt  alia  a  Deo,  non 
sunt  ab  aeterno,  nisi  in  Deo;  ergo  Deus  non  amat  ea,  nisi  inseipso:  sed  se- 
cundum quod  sunt  in  eo,  non  sunt  aliud  ab  eo;  ergo  Deus  non  amat  alia  a 
seipso. 

3.  Praeterea.  Duplex  est2.mor,  scìlicet  concupìscentìae  etamicitiae:  sed  Deus 
creaturas  ìrrationales  non  amat  amore  concupìscentìae;  quia  nullius  extra 
se  eget:  nec  etiam  amore  amicitiae;  quia  non  potest  ad  res  Ìrrationales 
haberi,  ut  patet  per  Phiiosophum  in  8.  Etliìcorum  (cap.  2.);  ergo  Deus  non 
omnia  amat. 

4.  Praeterea.  In  Ps.  5.  dìcìtur:  Odisti  omnes,  qui  operamir  iniquitatem: 
nihil  autem  sìmul  odio  habetur,  et  amatur;  ergo  Deus  non  omnia  amat. 

Sed  contra  est,  quod  dicitur  Sap.  11.:  Diligis  omnia,  qiiae  sunt^et  nihil 
odisti  eorum,  quae  fecisti. 

Respondeo  dicendum,  quod  Deus  omnia  exsistentìa  amat:  nam  omnia 
^exsistentia,  inquantum  sunt,  bona  sunt.  Ipsum  enim  esse  cujuslibet  rei  quod- 
dam  bonum  est,  et  similiter  quaelibet  perfectìo  ìpsius.  Ostensum  est  autem 
supra  (q.  ic).  art.  4.),  quod  voluntas  Dei  est  causa  omnium  rerum.  Et  sic 
•oportet,  quod  intantum  liabeat  alìquìd  esse  aut  quodcumque  bonum,  inquan- 
tum est  volitum  a  Deo.  Cuilìbet  igitur  exsìstenti  Deus  vult  aliquod  bonum: 
unde,  cum  amare  nihil  aliud  sit,  quam  velie  bonum  alieni,  manifestum  est, 
quod  Dens  omnia,  quae  sunt,  ainat,  non  tamen  eo  modo,  sicut  nos.  Quìa,  enim 
-voluntas  nostra  non  est  causa  bonitatis  rerum,  sed  ab  ea  movetur  sicut  ab 
objecto,  amor  noster,  quo  bonum  alieni  volumus,  non  est  causa  bonitatis 
ipsius,  sed  e  converso  bonitas  ejus  vel  vera,  vel  aestimata  provocat  amorem, 
«quo  eì  volumus  et  bonum  conservari,  quod  habet,  et  addi,  quod  non  habet, 
et  ad  hoc  operamur.  Sed  amor  Dei  est  infundens,  et  creans  bonitatem  in 
rebus. 

Ad  primum  ergo  dicendum,  quod  amans  sic  fit  extra  se  in  amatum  trans- 
latum,  inquantum  vult  amato  bonum,  et  operatur  per  suam  providentìara, 
sicut  et  sibi.  Unde  dicit  Dionys.  4.  cap.  de  Div.  Nom.  (loc.  cit.  in  arg.  i.): 
Audendutn  est  autem,  et  hoc  prò  veritate  dicere,  quod  et  ipse  omnium  causa  per  abun- 
dantiam  amativae  bonitatis  extra  se  ipsum  fit  ad  omnia  exsistentia  providentiis  [al. 
providentis]. 

Ad  secundum  dicendum,  quod,  licet  creaturae  ab  aeterno  non  fuerint,  nisi 
in  Deo;  tamen  per  hoc,  quod  ab  aeterno  in  Deo  fuerunt,  ab  aeterno  Deus 
cognovit  res  in  propriis  namrìs,  et  eadem  ratione  amavit:  sicut  et  nos  per 
Lsimilitudines  rerum,  quae  in  nobis  sunt,  cognoscimus  res  in  seipsis  exsistentes. 

Ad  tertium  dicendum,  quod  amicitia  non  potest  haberi,  nisi  ad  rationales 
creaturas,  in  quibus  contingit  esse  redamationem,  et  communicationem  in 
operibus  vitae,  et  quibus  contingit  bene  evenire,  vel  male  secundum  fortunam, 
et  felicitatem,  sicut  et  ad  eas  proprie  benevolentia  est.  Creaturae  autem  ir- 
rationales  non  possunt  pertingere  ad  amandum  Deum,  neque  ad  communica- 
tionem intellectualis,  et  beatae  vitae,  qua  Deus  vivit.  Sic  igitur  Deus,  proprie 
loquendo,  non  amat  creaturas  irrationaies  amore  amicitiae,  sed  amore  quasi 
concupiscientiae,  inquantum  ordinat  eas  ad  rationales  creaturas,  et  etiam  ad 
seipsum,  non  quasi  eis  indigeat,  sed  propter  suam  bonitatem,  et  nostram  uti- 
litatem.  Concupiscimus  enim  aliquid  et  nobis,  et  aliis. 

Ad  Q.UARTUM  dicendum,  quod  nihil  prohibet  unum,  et  idem  secundum 
aliquid  amari,  et  secundum  aliquid  odio  haberi.  Deus  autem  peccatores,  in- 
quantum sunt  naturae  quaedam,  amat.  Sic  enim  et  sunt,  et  ab  ipso  sunt.  In- 
quantum vero  peccatores  sunt,  non  sunt,  sed  ab  esse  defìciunt,  et  hoc  in  eis 
a  Deo  non  est.  Unde  secundum  hoc  ab  ipso  odio  habentur. 

ARTICULUS  III.  129 

UTRUM  DEUS    AEQ.UALITER     DILIGAT    OMNIA. 

(Dist.  26.  ari.  I.  ad  2.  et  5.  Dist.  ig.  art.  |.  q.  i.  et  Dìst.  52.  art.  4. 
et  Uh.  I.  Contr.  g.  cap.  gì.) 

Ad  tertium  sic  proceditur.  Videtur,  quod  Deus  aequaliter  diligat  omnia. 
Dicitur  enim  Sap.  6.:  Aequaliter  est  ei  cura  de  omnibus:  sed  providentia  Dei, 
quam  habet  de  rebus,  est  ex  amore,  quo  amat  res;  ergo  aequaliter  amat 
omnia. 

2.  Praeterea.  Amor  Dei  est  ejus  essentia  :  sed  essentia  Dei  magis,  et 
minus  nonrecipit;  ergo  nec  amor  ejus;  non  igitur  quaedam  aliis  magis   amat. 

3.  Praeterea.  Sicut  amor  Dei  se  extendit  ad  res  creatas,  ita  scienlia,  et 
voluntas  :  sed  Deus  non  dicitur  scire  quaedam  magis,  quam  alia,  neque  magis 
velie:  ergo  nec  magis  quaedam  aliis  diligit. 

Sed  contra  est,  quod  dicit  August.  super  Joan.  (tract.  no.  a  med.)  :  Omnia 
diligit  Deus,  quaefecit,  et  inier  ta  magis  diligit  creaturas  rationales,  et  de  illis  eas 
amplius,  quae  sunt  membra  Unigeniti  sui,  et  multo  magis  ipsum  Unigenilum  suum. 

Respondeo  dicendum,  quod,  cum  amare  sit  velie  bonum  alieni,  duplici 
ratìone  potest  aliquid  magis,  vel  minus  amari.  Uno  modo  ex  parte  ipsius  actus 
voluntatis,  qui  est  magis,  vel  minus  intensus.  Et  sic  Deus  non  magis  quaedam 
aliis  amat,  quìa,  omnia  amat  uno  etsimplici  actu  voluntatis,  et  sem.per  eodem 
modo  se  habente.  Alio  modo  ex  parte  ipsius  boni,  quod  aliquis  vult  amato. 
Et  sic  dicimuraliquem  magis  alio  amare,  cui  volumus  majus  bonum,  quamvis 
non  magis  intensa  voluntate.  Et  hoc  modo  necesse  est  dicere,  quod  Deus  quaedam 
aliis  magis  amat.  Cum  enim  amor  Dei  sit  causa  bonitatis  rerum,  ut  dictum 
Qst  (art.  praec),  non  esset  aliquid  alio  melius,  si  Deus  non  vellet  uni  majus 
bonum,  quam  alteri. 

Ad  primum  ergo  dicendum,  quod  dicitur  Deo  aequaliter  esse  cura  de 
omnibus,  non  quia  aequalia  bona  sua  cura  omnibus  dispenset,  se  quia  ex 
aequali  sapientia,  ed  bonitate  omnia  administrat. 

Ad  secundum  dicendum,  quod  ratio  illa  procedit  de  intensione  amoris  ex 
parte  actus  voluntatis,  qui   est  divina   essentia.  Bonum   autem,  quod  Deus 

creaturae  vult.  non  est  divina  esseutia.  Unde  niliil  prohibet  illud  intendi,  ^el 
remitti. 

Ad  tertium  dicendum,  quod  intelligere,  et  velie  significant  solum  actus; 
non  autera  in  sua  significatione  includunt  aliqua  objecta,  ex  quorum  diversi- 
tate  possit  dici  Deus  magis,  vel  minus  scire,  aut  velie,  sicut  circa  amorem 
dictum  est  (in  corp.  art.). 

ARTICULUS    IV.  130 

AN   DEUS    SEMPER   MAGIS    DILIGAT    MELIORA. 

C3.  Dist.  j2.  art.  j.  q.  j.  2.  5.  et  4.  et  Dist.  p.  q.  2.  art.  5.  q.  5. 
et  Seni.  ^2.  art.  y). 

Ad  quartum  sic  proceditur.  Videtur,  quod  Deus  non  semper  magis  diligat 
meliora.  Manifestum  est  enim,  quod  Christus  est  melior  toto  genere  humano, 
cum  sit  Deus  et  homo:  sed  Deus  magis  dilexit  genus  humanum,  quam 
Christum,  quia  dicitur  Rom.  8.  :  Proprio  Filio  suo  non  pepercit,  sed  prò  nobis 
omnibus  tradidit  illuni,   ergo  Deus  non  semper  magis  diligit  meliora. 

2.  Praeterea.  Angelus  est  meliot  homine.  Unde  in  Ps.  8.  dicitur  de 
homine  :  Minuisti  euni  panilo  minus  ab  angelis  ;  sed  Deus  plus  dilexit  homi- 
nem, quam  angelum.  Dicitur  enim  Hebr.  2.  Nusquam  angelos  apprehendil,  sed 
semen  Abrahae  apprehendit;  ergo  Deus  non  semper  magis  diligit  meliora. 

3.  Praeterea.  Petrus  fuit  melior  Joanne,  quia  plus  Christum  diligebat: 
unde  Dominus  sciens  hoc  esse  verum,  interrogavit  Petrum,  dicens:  Simon 
Joannis,  diligis  me  plus  bis?  Sed  tamen  Christus  plus  dilexit  Joannem,  quam 
Petrum;  ut  enim  dlcit  August.  super  illud  Joan.  20.:  Vidit  illum  discipulum, 
quem  diligebat  Jesus  (tract.  ult.  in  Joan.  post,  princ),  Hoc  ipso  signo  Joannes  a 
caeteris  discipulis  discernitur  :  non  quod  solum  eum,  sed  quod  plus  eum  caeteris 
diligebat;  non  ergo  semper  magis  diligit  meliora. 

4.  Praeterea.  Melior  est  innocens  poenitente,  cum  poenitentia  sit  secunda 
tabula  post  naufragium,  ut  dicit  Hieron.  (cab.  p  in  Isa.  super  illud:  Peccatum 
suum  ut  Sodoma  pr  aedi  e  aver  uni)  :  sed  Deus  plus  diligit  poenitentem,  quam 
innocentem,  quia  plus  de  eo  gaudet.  Dicitur  enim  Lue.  15.:  Dico  vobis,  quod 
tnojus  gaudium  erit  in  coelo  super  uno  peccatore  poenitentiam  agente,  quam  super 
nonaginta  novem  justis,  qui  non  indigeni  poenitentia;  ergo  Deus  non  semper 
magis  diligit  meliora. 

5.  Praeterea.  Melior  est  justus  praescitus,  quam  peccator  praedestìna- 
tus  :  sed  Deus  plus  diligit  peccatorem  praedestinatum,  quia  vult  ei  maius 
bonum,  scilicet  vitam  aeternam  ;  ergo  Deus  non  semper  magis  diligit  meliora. 

Sed  contra.  Unumquodque  diligit  sibi  simile,  ut  patet  per  illud,  quod 
habetur  EccH.  13.:  Onine  animai  diligit  sibi  simile;  sed  intantum  aliquid  est 
melius,  inquantum  est  Deo  simihus;  ergo  meliora  magis  diliguntnr  a  Deo. 

Respondeo  dicendum,  quod  necesse  est  dicere,  secundum  praedicta,  quod 
Deus  magis  diligat  meliora.  Dictum  est  enim  (art.  2.  et  5.  praec.)  quod  Deum 
diligere  magis  aliquid,  nihil  aliud  est,  quam  ei  majus  bonum  velie.  Voluntas 
enim  Dei  est  causa  bonitatìs  in  rebus.  Et  sic  ex  hoc  sunt  aliqua  meUora, 
quod  Deus  eius  maius  bonum  vult;  unde  sequitur,  quod  meliora  plus  amet. 

Ad  primum  ergo  dicendum,  quod  Deus  Christum  diligit,  non  soium 
plus,  quam  totuni  humanum  genus,  sed  etiam  magis,  quam  totam  universi- 

tatem  creaturarum:  quia  scilicct  ei  majus  bonum  voluit,  qu^a.  d ed it  ei  nomen, 
quod  est  super  omne  nomen,  ut  verus  Deus  csset.  Nec  aliquid  ejus  excel- 
lentìae  deperiit  ex  hoc,  quod  Deus  dedit  eum  in  mortem  prò  salute  humani 
generis:  quinìmmo  ex  hoc  factus  est  victor  gloriosus:  Factus  enim  est  prin- 
cipatus  super  humenim  ejus,  ut  dicitur  Isa.  g, 

An  SECUNDUM  dicendum,  quod  naturam  humanam  assumptam  a  Dei 
Verbo  in  persona  Christi,  secundum  praedicta  (in  arg.  praec),  Deus  plus 
amai,  quam  omnes  Angeles;  et  melior  est,  maxime  ratione  unionis:  sed 
loquendo  de  humana  natura  communiter,  eam  angelicae  comparando,  se- 
cundum ordinem  ad  gratiam,  et  gloriam,  aequalitas  invenitur,  cum  eadem 
sit  mensura  hominis,  et  Angeli,  ut  dicitur  Apoc.  20.,  ita  tamen,  quod  quidam 
Angeli  quibusdam  hominibus,  et  quidam  homines  quibusdam  Angelis,  quan- 
tum ad  hoc,  potiores  inveniuntur.  Sed,  quantum  ad  conditionem  naturae, 
Angelus  est  melior  homine:  nec  ideo  naturam  humanam  assumsipt  Deus, 
quia  hominem  absolute  plus  diligerei,  sed  quia  plus  indigebat.  Sicut  bonus 
paterfamilias  aliquid  pretiosius  dat  servo  aegrotanti,  quod  non  dat  filio  sano. 

Ad  TERTiUM  dicendum,  quod  haec  dubitatio  de  Petro,  et  Joanne  ww/f//>//- 
citer  solvitur.  Augustinus  namque  (Iract.  hic  saprà  cit.)  refert  hoc  ad  myste- 
rium,  dicens,  quod  vita  activa,  quae  signìficatur  per  Petrum,  plus  diligit  Deum, 
quam  vita  contemplativa,  quae  signìficatur  per  Joannem  ;  quia  magis  sentit 
praesentis  vitae  angustias,  et  aestuantius  ab  eis  Hberari  desiderai,  et  ad  Deum 
ire.  Contemplativam  vero  vitam  Deus  plus  diligit,  quia  magis  eam  conservai; 
non  enim  finitur  simul  cum  vita  corporis,  sicut  vita  activa.  Quidam  vero  di- 
cunt,  quod  Petrus  plus  dilexit  Christum  in  membris,  et  sic  etiam  a  Christo 
plus  fuit  dilectus  :  unde  ei  Ecclesiam  commendavit.  Joannes  vero  plus  dilexit 
Christum  in  seipso,  et  sic  etiam  plus  ab  eo  fuit  dilectus  ;  unde  ei  comrnendavit. 
Matrem.  Alii  vero  dicunt,  quod  incertum  est,  quis  horum  plus  Christum  di- 
lexerit  amore  caritatis;  et  similiter,  quem  Deus  plus  dilexerit  in  ordine  ad 
majorem  gloriam  vitae  aeternae;  sed  Petrus  dicitur  plus  dilexisse,  quantum  ad 
quandam  promptitudinem,  vel  fervorem:  Joannes  vero  plus  dilectus,  quantum 
adquaedam  familiaritatis  indicia,  quae  Christus  ei  magis  demonstrabatpropter 
ejus  juventutem,  et  puritatem.  AUi  vero  dicunt,  quod  Christus  plus  dilexit 
Petrum  quantum  ad  excellentius  donum  caritatis:  Joannem  vero  plus,  quan- 
tum ad  donum  intellectus.  Unde  simpliciter  Petrus  fuit  melior,  et  magis 
dilectus:  sed  Joannes  secundum  quid.  Praesumptuosum  tamen  videtur  hoc 
dijudicare,  quia,  ut  dicitur  Proverb.  16.:  Spirituum  ponderator  est  Dominus,  et 
non  alius. 

Ad  Q.UARTUM  dicendum,  quod  poenitentes,  et  innocentes  se  habent  sicut 
excedentia,  et  excessa.  Nam  sive  sint  innocentes,  sive  poenitentes,  illi  sunt 
meliores,  et  magis  dilecti,  qui  plus  habent  de  gratia:  caeteris  tamen  paribus 
innocentia  dignior  est,  et  magis  dilecta.  Dicitur  tamen  Deus  plus  gaudere  de 
poenitente,  quam  de  innocente,  quia  plerumque  poenitentes  cautiores,  humi- 
iiores,  et  ferventiores  resurgunt.  Unde  Gregor.  dicit  ibid.  (hom.  ^4.  in  Evang. 
aliquantulum  a  princ.)  quod  dux  in  praelio  eum  militem  plus  diligit,  qui  post  fugam 
conversus,  fortiter  hostem  premiti  quam  qui  nunquam  fugit  [al.  terga  praebuit],  nec 
unquam  fortiter  fecit.  Vel  alia  ratione,  quia  aequale  donum  gratiae  plus  est  com- 
paratum  poenitenti,  qui  meruit  poenam,  quam  innocenti,  qui  non  meruit.  Sicut 
centum  marchae  majus  donum  est,  sì  dentur  pauperi,  quam  si  dentur  regi. 

Ad  quintum  dicendum,  quod,  cum  voluntas  Dei  sit  causa  bonitatis  in 
rebus,  secundum  illud  terapus  pensanda  est  bonitas  ejus,  qui  amatur  a  Deo, 

secundum  quod  dandum  est  ei  ex  bonitate  divina  aliquod  bonum.  Sec.mdum 
ergo  illud  tempus,  quo  praedestinato  peccatori  dandum  est  ex  divina  volun- 
tate  majus  bonum,  melior  est,  licet  secundum  aliquod  aliud  tempus  sit  pejor; 
quìa,  et  secundum  aliquod  tempus  non  est  nec  bonus,  neque  malus. 


QUAESTIO  XXI. 

DE    JUSTITIA,  ET  MISERICORDIA  DEI,  IN  QUATUOR    ARTICULOS 

DIVISA. 

Post  considerationem  divini  amoris,  de  Justitia,  et  Misericordia  ejus  agen- 
duni  est. 

Ei  circa  hoc  quaeruntui'  quaiuor. 

Primo.  Utrum  in  Deo  sit  justitia. 

Secundo.  Utrum  justitia  ejus  veritas  dici  possit. 

Tertio.  Utrum  in  Deo  sit  misericordia. 

Quarto.  Utrum  in  omni  opere  Dei  sit  justitia,  et  misericordia. 

ARTICULUS  I.  131 

UTRUM  IN  DEO   SIT  JUSTITIA. 

(2.  Disi.  46.  q.  I.  art.  i.  q.  i.  et  Uh.  i.  Contr.  g.  cap.  95.J. 

Ad  primum  sic  proceditur.  Videtur,  quod  in  Deo  non  sit  justitia.  Justitia 
enim  contra  temperantiam  dividitur  :  temperantia  autem  non  est  in  Deo  ;  ergo 
nec  justitia. 

2.  Praeterea.  Quicumque  facit  omnia  prò  libito  suae  voluntatis,  non  se- 
cundum justitiam  operatur:  sed,  sicut  dicit  Apostolus  ad  Ephes.  i.:  Deus  ope- 
ratur  omnia  secimàuni  consilìum  suae  voluntatis;  non  ergo  ei  justitia  debet  at- 
tribuì. 

3.  Praeterea.  Actus  justitiae  est  reddere  debitum:  sed  Deus  nulli  est  de- 
bitor;  ergo  Deo  non  competit  justitia. 

4.  Praeterea.  Quidquid  est  in  Deo,  est  ejus  essentia:  sed  hoc  non  com- 
petit justitiae.  Dicit  enim  Boet.  in  lib.  de  Hebd.  (cujus  Uh.  iitul.  est  :  An  omne, 
quod  est,  honum  sit,  cir.  fin.)  quod  bonum,  essentiam,  justum  vero  aclum  respicii; 
ergo  justitia  non  competit  Deo. 

Sed  contra  est,  quod  dicitur  in  Ps.  io.  :  Justus  Dominus,  et  justitiam  di- 
lexit. 

Respondeo  dicendum,  quod  duplex  est  species  justitiae.  Una,  quae  con- 
sistit  in  mutua  datione,  et  acceptione:  ut  puta,  quae  consistit  in  emptione,  et 
venditionC;  et  aliis  hujusmodi  communicationibus,  vel  commutationibus.  Et 
haec  dicitur  a  Philos.  in  5.  Eth.  (cap.  4.)  justitia  commutativa,  vel  directiva 
commutationum,  sive  communicationum.  Et  haec  non  competit  Deo,  quia,  ut 
dicit  Apost.  ad  Rem.  11.:  Ouis  prior  dedit  illi,  et  retrihuetur  ei?  Alia,  quae 

consistit  in  distribuendo,  et  dicitur  distributiva  justitia,  secundum  quam  aliquìs 
-gubernator,  vel  dispensator  dat  unicuique  secundum  suam  dignitatem.  Sicut 
•igitur  ordo  congruus  familiae,  vel  cujuscumque  multitudinis  gubernatae  de- 
monstrat  huiusmodi  justitiani  in  gubernante  :  ita  orcio  universi,  qui  apparet 
iuni  in  rebus  naturalihus,  quam  in  rebus  volnntariis,  denionstrat  Dei  juslitianu 
Unde,  ut  dicit  Dionys.  8.  cap.  de  Div.  Nom.  (non  procul  a  fine  leci.  4.)^ 
oportet  videre  in  hoc  veram  Dei  esse  justitiam,  quod  omnibus  tribuit  propria, 
secundum  uniuscujusque  exsistentium  dignitatem,  et  uniuscujusque  naiurani 
in  proprio  salvat  ordine,  et  virtute. 

Ad  primum  ergo  dicendum,  quod  virtutum  moralium  quaedam  sunt  circa 
passiones,  sicut  temperantia  circa  concupiscentias:  fortitudo  circa  timores,  et 
audacias:  mansuetudo  circa  iram.  Et  hujusmodi  virtutes  Deo  attribuì  non 
possunt,  nisi  secundum  metaphoram  :  quia  in  Deo  neque  passiones  sunt,  ut 
supra  dictum  est  (q.  20.  art.  i.),  neque  appetitus  sensitivus,  in  quo  sunt  liujus- 
-  modi  virtutes,  sicut  in  subjecto,  ut  dicit  Philosoplius  in  3.  Ethic.  (cap.  10.). 
Quaedam  vero  virtutes  morales  sunt  circa  operationes,  ut  puta,  circa  da- 
liones,  et  sumptus,  ut  justitia,  et  liberalitas,  et  magnificentia,  quae  etiam  non 
sunt  in  parte  sensitiva,  sed  in  voluntate.  Unde  nil  prohibet  hujusmodi  virtutes 
in  Deo  ponere,  non  tamen  circa  actiones  civiles,  sed  circa  actiones  Deo  con- 
venientes.  Ridiculum  est  enim  secundum  virtutes  politicas  Deum  laudare, 
ut  dicit  Philos.  in  io.  Ethic.   (cap.  8.). 

Ad  secundum  dicendum,  quod,  cum  bonum  intellectum  sit  objectum  vo- 
luntatis.  impossibile  est  Deum  velie,  nisi  auod  ratio  suae  sapientiae  habet. 
Quae  quidem  est  sicut  lex  justitiae,  secundum  quam  ejus  voluntas  recta,  et 
justa  est.  Unde  quod  secundum  suam  voluntatem  facit,  juste  facit;  sicut  et 
nos,  quod  secundum  legern  facimus,  juste  facimus:  sed  nos  quidem  secundum 
legem  alicujus  superioris,  Deus  autem  sibi  ipsi  est  lex. 

Ad  tertium  dicendum,  quod  unicuique  debetur,  quod  suum  est.  Dicitur 
autem  esse  suum  alicujus,  quod  ad  ipsum  ordinatur.  Sicut  est  servus  domini, 
et  non  e  converso.  Nam  liberunì  est  quod  sui  causa  est.  In  nomine  ergo 
debiti  importatur  quidam  ordo  exigentiae,  vel  necessitatis  alicujus,  ad  quod 
ordinatur. 

Est  autem  duplex  ordo  considerandus  in  rebus.  Unus,  quo  aliquid  creatum 
ordinatur  ad  aliud  creatum  :  sicut  partes  ordinantur  ad  totum,  et  accidentia 
ad  substantias,  et  unaquaeque  res  ad  suum  finem.  Alias  ordo,  quo  omnia  creata 
ordinantur  in  Deum.  Sic  igitur  et  debitum  attendi  potest  dupliciter  in  opera- 
tione  divina.  Aut  secundum  quod  aliquid  debetur  Deo,  aut  secundum  quod 
aliquid  debetur  rei  creatae;  et  utroque  modo  Deus  debitum  reddit.  Debitum 
enim  est  Deo,  ut  impleatur  in  rebus  id  quod  ejus  sapientia,  et  voluntas  habet^ 
et  quod  suam  bonitatem  manifestati  et  secundum  hoc  justitia  Dei  respicit  de- 
centiam  ipsius,  secundum  quam  reddit  sibi,  quod  sibi  debetur.  Debitum  etiam 
est  ahcui  rei  creatae,  quod  habeat  id,  quod  ad  ipsam  ordinatur:  sicut  homini, 
quod  habeat  manus,  et  quod  ei  alia  ammalia  serviant.  Et  sic  etiam  Deus  ope- 
ratur  justitiam,  quando  dat  unicuique  quod  ei  debetur  secundum  rationem 
suae  naturae,  et  conditionis.  Sed  hoc  debitum  dependet  ex  primo  :  quia  hoc 
unicuique  debetur,  quod  est  ordinatum  ad  ipsum  secundum  ordinem  divinae 
sapientiae.  Et  licet  Deus  hoc  modo  debitum  alicui  det,  non  tamen  ipse  est 
debitor,  quia  ipse  ad  alia  non  ordinatur,  sed  potius  alia  in  ipsum.  Et  ideo 
justitia  quandoque  dicitur  in  Deo  condecentia  suae  bonitatis:  quandoque  vero 
rctributio  prò  meritis-  Et  utrumque  modum  tangit  Ansel.  dicens  (Prosologii 

cap.  IO.):  Ciun  punis  malos,  justum  est,  quia  illornm  meritis  [al.  demeritisi  con- 
vetiìt:  cuin  vero  parcis  malis,  Justum  est,  quia  bonitati  tuae  condecens  est. 

Ad  quartum  dicendum,  quod,  licet  justitia  respiciat  actum,  non  tamen 
per  hoc  excluditur,  quin  sit  essentia  Dei;  quia  etiam  id,  quod  est  de  essentia 
rei,  potest  esse  principium  actionis.  Sed  bonum  non  semper  respicit  actum; 
quia  aliquid  dicitur  esse  bonum  non  solum  secundum  quod  agit,  sed  etiam 
secundum  quod  in  sua  essentia  perfectum  est.  Et  propter  hoc  ibidem  dicitur, 
quod  bonum  comparatur  ad  justum,  sicut  generale  ad  speciale. 


ARTICULUS  II.  132 

UTRUM  JUSTITIA  DEI   SIT  VERITAS. 

(4.  Dist.  46.  q.  I.  art.  I.  q.  ^.). 

Ad  secundum  sic  proceditur.  Videtur,  quod  justitia  Dei  non  sit  veritas. 
Justitia  enim  est  in  voluntate.  Est  enim  rectitudo  voluntatis,  ut  dicit  Ansel. 
(in  dialog.  Verit.  cap.  i^.)  :  veritas  autem  est  in  intellectu  secundum  Philos.  in 
6.  Metaph.  (tex.  8.),  et  in  6.  Ethic.  (cap.  2.  et  6.);  ergo  justitia  non  pertinet 
ad  veritatem. 

2.  Praeterea.  Veritas  secundum  Pliilos.  in  4.  Ethic.  (cap.  j.),  est  quaedam 
alia  virtus  a  justitia;  non  ergo  veritas  pertinet  ad  rationem  justitiae. 

Sed  contra  est,  quod  in  Ps.  84.  dicitur:  Misericordia,  et  veritas  obviaverunt 
sibi.  Et  ponitur  ibi  veritas  prò  justitia. 

Respondeo  dicendum,  quod  veritas  consistit  in  adaequatione  intellectuSj 
€t  rei,  sicut  supra  dictum  est  (q.  16.  art.  i.).  Intellectus  autem,  qui  est  causa 
rei,  comparatur  ad  ipsam,  sicut  regula,  et  mensura,  e  converso  autem  est  de 
intellectu,  qui  accipit  scientiam  a  rebus.  Quando  igitur  res  sunt  mensura,  et 
regula  intellectus,  veritas  consistit  in  hoc,  quod  intellectus  adaequatur  rei,  ut 
in  nobis  accidit.  Ex  eo  enim  quod  res  est,  vel  non  est,  opinio  nostra,  et  oratio 
vera,  vel  falsa  est,  sed  quando  intellectus  est  regula,  vel  mensura  rerum,  ve- 
ritas consistit  in  hoc,  quod  res  adaequantur  intellectui;  sicut  dicitur  artifex 
facere  verum  opus,  quando  concordat  arti.  Sicut  autem  se  habent  artificiata 
ad  artem,  ita  se  habent  opera  justa  ad  legem,  cui  concordane  Justitia  igitur 
Dei,  quae  constituit  ordinem  in  rebus  conformem  ratioiii  sapientiae  suae,  quae  est 
ìex  ejus,  convenienter  veritas  nominatur.  Et  sic  etiam  dicitur  in  nobis  veritas 
justitiae. 

Ad  primum  ergo  dicendum,  quod  justitia  quantum  ad  legem  regulantem 
est  in  ratione,  vel  intellectu;  sed  quantum  ad  imperium,  quo  opera  regulantur 
secundum  legem,  est  in  voluntate. 

Ad  secundum  dicendum,  quod  veritas  illa,  de  qua  loquitur  Philos.  ibi,  est 
quaedam  virtus,  per  quam  ahquis  demonstrat  se  talem  in  dictis,  vel  factis, 
qualis  est.  Et  sic  consistit  in  conformitate  signi  ad  significatum,  non  autetn 
in  conformitate  effectus  ad  caur>ani,  et  regulani,  sicut  de  ventate  justit'^<? 
dictum  est  (in  corp.  ari.). 

ARTICULUS   III.  13^ 

UTRUM    MISERICORDIA    COMPETAT    DEO. 

(2-2.  ?.  50.  art.  2.  ad  i.  et  4.  Dist.  46.  q.  2.  art.  i.  q.  i.  et  Uh.  i.  Conlr.g.  cap.  gì.). 

Ad  tertium  sic  procedìtur.  Videtur,  quod  misericordia  Deo  non  competat. 
Misericordia  enim  est  species  tristitiae,  ut  dicit  Damasc.  (lib.  2.  Orth.  Fid^ 
cap.  14):  sed  tristitia  non  est  in  Deo;  ergo  nec  misericordia. 

2.  Praeterea.  Misericordia  est  relaxatio  justitiae  :  sed  Deus  non  potest 
praetermittere  id,  quod  ad  justitiam  suam  pertlnet.  Dicitur  enim  2.  ad  Tini.  2.: 
Si  non  credimns,  Uh  Jìdelis  permanet,  seipsuin  negare  non  potest.  Negaret  autem 
seipsum,  ut  dicit  Gloss.  (inter linear is  ihid.),  si  dieta  sua  negaret;  ergo  miseri- 
cordia  Deo  non  competit. 

Sed  contra  est  quod  dicitur  in  Ps.  no.:  Miserator  et  misericors  Domìnus. 

Respondeo  djcendum,  quod  misericordia  est  Deo  maxime  atlrilnienda,  tamen 
secundum  ejfectum,  non  secundum  passionis  affectum.  Ad  cujus  evidentiam  consi- 
derandum  est,  quod  misericors  dicitur  aliquis,  quasi  habens  miserum  cor:  quia, 
scilicet  afficitur  ex  miseria  alterius  per  tristitiam,  ac  si  esset  ejus  propria  mi-^ 
seria.  Et  ex  hoc  sequitur,  quod  operetur  ad  depellendam  miseriam  alterius, 
sicut  miseriam  propriam;  et  hic  est  misericordiae  effectus.  Tristari  ergo  de 
miseria  alterius  non  competit  Deo:  sed  repellere  miseriam  alterius  hoc  maxime 
ei  competit,  ut  per  miseriam  quemcumque  defectum  intelligamus.  Defectus- 
autem  non  toUuntur,  nisi  per  alicujus  bonitatis  perfectionem.  Prima  autem 
origo  bonitatis  Deus  est,  ut  supra  dictum  est  (q.6  art.  4.).  Sed  considerandum 
est,  quod  elargiri  perfectiones  rebus  pertinet  quidem  et  ad  bonitatem  divinam^ 
et  ad  justitiam,  et  ad  liberalitatetn,  et  misericordiam,  tamen  secundum  aliam,  et 
aliam  rationem.  Communicatioenim  perfectionum  absolute  considerata  pertinet 
ad  bonitatem,  ut  supra  ostensum  est  (q.  6.  art.  i.  et  4.).  Sed  inquantum  per- 
fectiones rebus  a  Deo  dantur  secundum  earum  proportionem,  pertinet  ad 
justitiam,  ut  dictum  est  supra  (art.  i.  hnj.  q.).  Inquantum  vero  non  attribuit 
rebus  perfectiones  propier  utilitatem  suam,  sed  solum  propter  suam  boni- 
tatem, pertinet  ad  liberalitatem.  Inquantum  vero  perfectiones  datae  rebus 
a  Deo  omnem  defectum  expellunt,  pertinet  ad  misericordiam. 

Ad  primum  ergo  dicendum,  quod  objectio  illa  procedit  de  misericordia, 
quantum  ad  passionis  affectum. 

Ad  secundum  dicendum,  quod  Deus  misericorditcr  agit,  non  quidem  centra 
justitiam  suam  faciendo,  sed  aliquid  supra  justitiam  operando;  sicut  si  alieni,, 
cui  debentur  centum  denarii,  aliquis  ducentos  det  de  suo,  tamen  non  contra 
justitiam  fàcit,  sed  liberaliter,  vel  misericorditer  operatur;  et  similiter,  si  ali- 
quis offensam  in  se  commissam  remittat.  Qui  enim  aliquid  remittit,  quodam- 
modo  donat  illud:  unde  Apostolus  remissionem  donationem  vocat  Ephes.  4.: 
Donate  tnvicem,  sicut  et  Christus  vobis  donavit.  Ex  quo  patet,  quod  misericordia 
non  tollit  justitiam,  sed  est  quaedam  justitiae  plenitudo.  Unde  dicitur  Jac.  2^ 
quod  misericordia  superexaltat  judicium. 

ARTICULUS  IV.  134 

UTRUM  IN  OMNIBUS   OPERIBUS    DEI  SIT   MISERICORDIA,  ET   JUSTITIA. 

(4.  Disi.  46.  q.  2.  art.  2.  q.  2   et  Uh.  2.  Contr.  g.  cap.  28. 
Veri.  q.  28.  art.  i.  ad  S.  et  Fot.  q.  j.  art.  4.  ad  6.  et  Ps.  24.  et  ad  Rotti.  i;.j. 

Ad  Q.UARTUM  sic  proceditur.  Videtur,  quod  non  in  omnibus  Dei  operibus 
sit  misericordia,  et  justitia,  Quaedam  enim  opera  Dei  attribuuntur  miseri- 
cordiae,  ut  justificatio  impii  ;  quaedam  vero  justitiae,  ut  damnatio  impiorum, 
Unde  dicitur  Jac.  2.:  Judicium  sine  misericordia  fiet  ei,  qui  non  fecerit  misericor- 
diain  :  non  ergo  in  omni  opere  Dei  apparet  misericordia,  et  justitia. 

2.  Praeterea.  Apostoìus  ad  Rom.  i).  conversionem  Judaeorum  attribuit 
justitiae,  et  veritati,  conversionem  autem  Gentium  misericcrdiae;  ergo  non 
in  quolibet  opere  Dei  est  justitia,  et  miser'cordia. 

3.  Praeterea.  Multi  justi  in  hoc  mundo  affliguntur:  hoc  autem  est  in- 
justum;  non  ergo  in  omni  opere  Dei  est  justitia,  et  misericordia. 

4.  Praeterea.  Justitiae  est  reddere  debitum,  misericordiae  autem  suble- 
vare miseriam:  et  sic  tam  justitia,  quam  misericordia  ahquid  praesuppomt 
in  suo  opere:  sed  creatio  nihil  praesupponit;  ergo  in  creaiione  neque  mise- 
ricordia est,  neque  justitia. 

Sed  contra  est,  quod  dicitur  in  Ps.  24.:  Onines  viae  Domini  misericordia, 
et  veritas. 

Respondeo  dicendum,  quod  neccsse  est,  quod  in  quoìihet  opere  Dei  miseri- 
cordia^ et  veritas  inveniantur ;  si  tamen  misericordia  prò  remotione  cujuscum- 
que  defectus  accipiatur,  quamvis  non  omnis  defectus  proprie  possit  dici  mi- 
seria, sed  solum  defectus  rationalis  naturae,  quam  contingit  esse  felicem: 
nam  miseria  felicitati  opponitur.  Hujus  autem  necessitatis  ratio  est,  quia,  cum 
debitum,  quod  ex  divina  justitia  redditur,  sit  vel  debitum  Deo,  vel  debitum 
alieni  creaturae,  neutrum  potest  in  aliquo  opere  Dei  praetermitti  Non  enim 
potest  facere  aliquid  Deus,  quod  non  sit  conveniens  sapientiae,  et  bonitaii 
ipsius;  secundum  quem  modum  diximus,  aliquid  esse  debitum  Deo.  Simihter 
etiam,  quidquid  in  rebus  creatis  facit,  secundum  convenientem  oidinem,  et 
proportionem  facit,  in  quo  consistit  ratio  justitiae.  Et  sic  oportet  in  omni 
opere  Dei  esse  justitiam.  Opus  autem  divinae  justitiae  semper  praesupponit 
opus  misericordiae;  et  in  eo  fundatur.  Creaturae  enim  non  debetur  aliquid, 
nisi  propter  aliquid  in  ea  praeexsistens,  vel  praeconsideratum.  Et  rursus  sì 
illud  creaturae  debetur,  hoc  erit  propter  aliquid  prius.  Et  cum  non  sit  pro- 
cedere in  infìnitum,  oportet  devenire  ad  aliquid,  quod  ex  sola  bonitate  di- 
vinae voluntatis  dependeat,  quae  est  ultimus  tinis:  utpote  si  dicamus,  quod 
habere  manus  debitum  est  homini  propter  animam  rationalem,  animam  vero 
rationalem  habere  ad  hoc,  quod  sit  homo,  hominem  vero  esse  propter  di- 
vinam  bonitatem.  Et  sic  in  quolibet  opere  Dei  apparet  misericordia,  quantum 
ad  primam  radicem  ejus.  Cujus  virtus  salvatur  in  omnibus  consequentibus, 
et  etiam  vehementìus  in  eis  operatur;  sicut  causa  primaria  vehementius  in- 
fluit,  quam  causa  secunda.  Et  propter  hoc  etiam  ea,  quae  alieni  creaturae 
debentur.  Deus  ex  abundantia  suae  bonitatis  largius  dispensat,  quam  exigat 
proportio  rei.  Minus  enim  est,  quod  sufficeret  ad  conservandum  ordinem 
justitiae,  quam  quod  divina  bonitas  confert,  quae  omnenj  proportionem  crea- 
turae excedit. 

Ad  primum  ergo  dicendum,  quod  quaedam  opera  attribuuntur  justitiae, 
et  quaedam  misericordiae  ;  quia  in  quibusdam  vehementius  apparet  justitia, 
in  quibusdam  misericordia.  Et  tamen  in  damnatione  reproborum  apparet  mi- 
sericordia, non  quidem  totaliter  relaxans,  sed  aliqualiter  allevians,  dum  punit 
citra  condignum.  Et  in  justificatione  impii  apparet  justitia,  dum  culpas  re- 
laxat  propter  dilectionem,  quam  tamen  ipse  misericorditer  infundit.  Sicut  de 
Magdalena  legitur  Lucae  7.:  Dimissa  suni  ei  peccata  multa,  quoniam  dilexit 
muìtum. 

Ad  secundum  dicendum,  quod  justitia,  et  misericordia  Dei  apparet  in 
conversione  Judaeorum,  et  Gentium.  Sed  aliqua  ratio  justitiae  apparet  in  con- 
versione Judaeorum,  quae  non  apparet  in  conversione  Gentium,  sicut  quod 
salvati  sunt  propter  promissiones  patribus  factas. 

Ad  tertium  dicendum,  quod  in  hoc  etiam,  quod  justi  puniuntur  in  hoc 
mundo,  apparet  justitia,  et  misericordia,  inquantum  per  hujusmodi  afflictiones 
aliqua  levia  in  eis  purgantur,  et  ab  affectu  terrenorum  in  Deuni  magis  eri- 
guntur,  secundum  illud  Greg.  (lib.  26.  Mor.  cap.  ().):  Mala,  quae  in  hoc  mundo 
nos  premunt,  ai  Deiim  nos  ire  compellunt. 

Ad  Q.UARTUM  dicendum,  quod,  licet  creationi  non  praesupponatur  ahquid 
in  rerum  natura,  praesupponitur  tamen  aliquid  in  Dei  cognitione.  Et  secundum 
hoc  etiam  salvatur  ibi  ratio  justitiae,  inquantum  res  in  esse  producitur,  se- 
cundum quod  convenit  divinae  sapientiae,  et  bonitati  ;  et  salvatur  quodam- 
modo  ratio  misericordiae,  inquantum  res  de  non  esse  in  esse  mutatur. 


QUAESTIO  XXII. 

DE  PROVIDENTIA  DEI,   IN  QUATUOR  ARTICULOS  DIVISA. 

Consideratis  autem  his,  quae  ad  voluntatem  absoluta  pertinent,  proce- 
dendum  est  ad  ea,  quae  respiciunt  simul  intellectum,  et  voluntatem.  Hujus- 
modi autem  est  providentia  quidem  respectu  omnium:  praedestinatio  vero, 
et  reprobatio,  et  quae  ad  haec  consequuntur,  respectu  hominum  specialiter 
in  ordine  ad  aeternam  salutem.  Nam  et  post  morales  virtutes  in  scientia  mo- 
rali consideratur  de  prudentia,  ad  quam  providentia  pertinere  videtur. 

Circa  Providentiam  autem  Dei  quaeruutiir  quatuor. 

Primo.  Utrum  Deo  conveniat  providentia. 

Secundo.  Utrum  omnia  divinae  providentiae  subsint. 

Tertio.  Utrum  divina  providentia  immediate  sit  de  omnibus. 

Quarto.  Utrum  providentia  divina  imponat  necessitatem  rebus  provisls. 

ARTICULUS  I.  X35 

UTRUM    PROVIDENTIA    DEO    CONVENIAT. 

(V'j.y  Contr.  g.  cap.  ^4.  et  Veri.  q.  j.  art.  i.). 

Vd  primum  sic  prci::cditur.  Videtur,  quod  providentia  Deo  non  conveniat. 
Providentia  enim  secundum  Tullium  (lib.  2.  de  Invent.  ante  fin.)  est  pars  pru- 

dentìae:  prudentia  autem,  cum  sit  bene  consiliativa,  secundum  Philos.  in  6. 
Eth.  (cap.  ;.  ei  9.  in  princ.  et  cap.  18.  circ.  fin.),  Deo  competere  non  potest,  qui 
hullum  dubium  habet,  unde  eum  consiliari  oporteat;  ergo  providentia  Deo 
non  competit. 

2.  Pr AETEREA.  Quidquid  est  in  Deo,  est  aeternum:  sed  providentia  non 
est  aliquid  aeternum  ;  est  enìm  circa  exsistentia,  quae  non  sunt  aeterna,  se- 
cundum Damasc.  (lib.  2.  de  Fid.  Orth.  cap,  2C).)  ;  ergo  providentia  non  est  in  Deo. 

3.  Praeterea.  Nullum  compositum  est  in  Deo:  sed  providentia  videtur 
esse  aliquid  compositum,  quia  inciudit  in  se  voluntatem,  et  intellectum  ;  ergo 
providentia  non  est  in  Deo. 

Sed  contra  est,  quod  dicitur  Sap.  14.:  Tu  autem.  Pater,  guhernas  omnia 
providentia. 

Respondeo  dicendum,  quod  tiecesse  est  panare  providentiam  in  Deo.  Omne 
enim  bonum,  quod  est  in  rebus,  a  Deo  creatum  est,   ut  supra  ostensum   est 
(q.  6.  art.  4.).  In  rebus  autem  invenitur   bonum,  non  solum  quantum  ad 
substantiam  rerum,  sed  etiam  quantum  ad  ordinem  earum  in  finem,  et  prae- 
cipue  in  finem  ultimum,  qui  est  bonitas  divina,  ut  supra  habitum  est  (q.  praec. 
art.  4.).  Hoc  igitur  bonum  ordinis  in  rebus  creatis  exsistens  a  Deo  creatum 
est.  Cum  autem  Deus  sit  causa  rerum  per  suum  intellectum,  et  sic  cujuslibet 
sui  efìfectus  oportet  rationem  in  ipso  praeexsistere,  ut  ex  superioribus  patet 
(q.  19.  art.  4),  necesse  est,  quod  ratio  ordinis  rerum  in  finem  in  mente  divina 
praeexsistat;  ratio  autem  ordinandorum  in  finem  proprie  providentia  est.  Est 
enim  principalispars  prudentiae,  ad  quam  aliae  duae  partes  ordinantur,  scilicet 
vtenioria  praeteritorum,  et  intelligentia  praesentiiim;  iprout  ex  praeteritis  memo- 
ratis,  et  praesentibus  intellectis  conjectamusde  futuris  providendis;  prudentiae 
autem  proprium  est,  secundum  Philos.  in  6.  Ethic.  (cap.  12.  circa  med.),  ordinare 
alia  in  finem,  sive  respectu  sui  ipsius,  sicut  dicitur  homo  prudens,  qui  bene  or- 
dinat  actus  suos  ad  finem  vitae  suae;  sive  respectu  aliorum  sibi  subjectorum 
in  familia,  vel  civitate,  vel  regno;  secundum  quem  modum  dicitur  Matth.  24.: 
Fidelis  servus,  et  prudens,  quem  constìtuit  domimis  super  f amili am  suavi.  Secundum 
quem  modum  prudentia,  vel  providentia  Deo  convenire  potest  [al.  non  potest]. 
Nani  in  ipso  Deo  nihil  est  in  finem  ordinabile,  cum  ipse  sit  finis  ultimus.  Ipsa 
igitur  ratio  ordinis  rerum  in  finem  providentia  in  Deo  nominatur.  Unde  Boet.  4. 
de  Cons.  (pros.  6.  paullo  a  pnnc.)  dicit,  quod  providentia   est  ipsa  divina  ratio 
in  summo   omnium  principe  constituta,  quae  cuncia  disponit.  Dispositio  auterii 
potest   dici  tam  ratio  ordinis  rerum  in  finem,  quam    ratio    ordinis  partium 
in  tote. 

Ad  primum  ergo  dicendum,  quod,  secundum  Philos.  6.  Eth,  (cap.  9.  et  io.), 
Prudentia  proprie  est  praeceptiva  eorum,  de  quibus  euhulia  recte  consiliatur,  et  sy- 
nesis  recte  judicat.  Unde  licet  consiliari  non  competat  Deo,  secundum  quod 
consilium  est  inquìsitio  de  rebus  dubiis  ;  tamen  praecipere  de  ordinandis  in 
finem,  quorum  rectam  rationem  habet,  competit  Deo,  secundum  illud.  Ps.  148.  : 
Praeceptum  posuit,  et  non  praeteribit.  Et  secundum  hoc  competit  Deo  ratio  pru- 
dentiae, et  providentiae.  Quamvis  etiam  dici  possit,  quod  ipsa  ratio  rerum 
ngendarum  consilium  in  Deo  dicitur,  non  propter  inquisitionem,  sed  propter 
certitudinem  cognitionìs,  ad  quam  consiliantes  inquirendo  perveniunt.  Unde 
dicitur  Ephes.   i.  :  Qui  operatur  omnia  secundum  consilium  voluntatis  suae. 

Ad  secundum  dicendum,  quod  ad  curam  duo  pertinent,  scilicet  ratio  or- 
dinis, quae  dicitur  providentia,  et  executio  ordinis,  quae  dicitur  gubernatio. 
Quorum  primum  est  aeternum,  secundum  temporale. 

Ad  tertium  dicendum,  quod  providentia  est  in  intellectu,  sed  praesup- 
ponit  voluntatem  finis.  Nullus  enini  praecipit  de  agendis  propter  finem,  nisi 
veiit  finem.  Unde  praesupponit  et  prudentia  virtutes  morales,  per  quas  ap- 
petitus  se  habet  ad  bonum,  ut  dicitur  in  6.  Eth.  (cap,  12.  in  nud.).  Et  tamen 
si  providentia  ex  aequali  respicerei  voluntatem,  et  intellectum  divinum,  hoc 
esset  absque  detrimento  divinae  simplicitatis,  cum  voluntas,  et  intellectus  ia 
Dco  sint  idem,  ut  supra  dictum  est  (q.  ig.  art.  i.  et  4.). 

ARTICULUS  IL  136 

UTRUM    OMNIA    SINT    SUBJECTA    DIVINAE    PROVIDENTIAE. 

(Injr.  q.  lo^.  ari.^.  et  i.  Dist.  59.  q.  2.  art.  2.  et  Uh.  j.  Conlr.  g.  cap.  64.  éj.  9^.  et  iii^ 

et  Veri.  q.  j.  art.  2.  5.  et  4.  j.  6.  7.  8.  et  Opusc.  2.  cap.  12}.  i}0.  et  i)2. 

Opus.  ij.  cap.  12.  /;.  14.  et  i^.). 

Ad  secundum  sic  procedìtur.  Videtur,  quod  non  omnia  sint  subjecta  di- 
vinae providentiae;  nullum  enim  provisum  est  fortuitum.  Si  ergo  omnia  sunt 
provisa  a  Deo,  nihil  erit  fortuitum.  Et  sic  perit  casus,  et  fortuna  :  quod  est 
centra  communem  opinionem. 

2.  Praeterea.  Omnis  sapiens  provisorexcludit  defectum,  et  malum,  quan- 
tum potest,  ab  his,  quorum  curam  gerit.  Videmus  autem  multa  mala  in  rebus 
esse.  Aut  igitur  Deus  non  potes  ea  impedire  (et  sic  non  est  omnipotens),  aut 
non  de  omnibus  curam  habet. 

3.  Praeterea  Q.uae  ex  necessitate  eveniunt,  providentiam,  seu  prudentiam 
non  requirunt.  Unde  secundum  Philosophum  in  6.  Eth.  (cap.  y  9.  10.  et  11.)  : 
Prudentia  est  recta  ratio  contingentium^  de  quihus  est  consilium,  et  ehctio.  Cum 
igitur  multa  in  rebus  ex  necessitate  eveniant, non  omnia  providentiae  subduntur. 

4.  Praeterea.  Quicumque  dimittitur  sibi,  non  subest  providentiae  alicujus 
gubernantis  :  sed  homines  sibi  ipsis  dimittuntur  a  Deo,  secundum  illud  Eccli.  15.: 
Deus  ab  initio  consti tuit  hominem,  et  reliquit  euni  in  marni  consilii  sui:  et  specia- 
liter  mali,  secundum  illud  Ps.  80.:  Dimisi  illos  secundum  desideria  cordis  eorum. 
Non  igitur  omnia  divinae  providentiae  subsunt. 

5.  Praeterea.  Apostolus  i.  Corinth.  9.  dicit  quod  non  est  Deo  cura  de  hohus: 
eadem  ratione  de  aliis  creaturis  irrationaUbus;  non  igitur  omnia  subsunt  di- 
vinae providentiae. 

Sed  contra  est,  quod  dicitur  Sap.  8.  de  Divina  Sapientia,  quod  altingit 
a  fine  usque  ad  finem  fortiter,  et  disponit  omnia  suaviter. 

Respondeo  dicendum,  quod  quidam  totaliter  providentiam  negaverunt, 
sicut  Democritus,  et  Epicurei,  ponentes  mundum  factum  esse  casu.  Quidam 
vero  posuerunt  incorrupiibilia  tantum  providentiae  subjacere,  corruptibilia 
vero  non  secundum  individua,  sed  secundum  species  ;  sic  enim  incorruptibilia 
sunt.  Ex  quorum  persona  dicitur  Job  22.  :  'Nuhes  latibuUm  ejus,  et  circa  cardines 
coeli  perambulat,  neqne  nostra  considerai.  A  corruptibilium  autem  generalitate 
excepit  Rabbi  Moyses  homines  propter  splendorem  intellectus,  quem  parti- 
cipant.  In  aliis  autem  individuis  corruptibilibus  aliorum  opinionem  estsecutus. 
Sed  necisse  est  dicere,  omnia  divinae  providentiae  subjacere,  non  in  universali  tantum, 
sed  etiam  in  singulari.  Quod  sic  patet.  Cum  enim  omne  agens  agat  propter 
finem,  tantum  se  extcndit  ordinatio  etfctuum  in  finem,  quantum  se  extendit 
causalitas  primi  agentis.  Ex  hoc  enim  contingit  in  opcribus  alicujus  agentis 

aliquid  provenire  non  ad  finem  ordinatum,  quia  effectus  ille  conseqiiitur  ex 
aliqiia  alia  causa  praeter  intentionem  agentis.  Causalitas  auiem  Dei,  qui 
est  prìmum  agens,  se  extendit  usque  ad  omnia  entia,  non  solum  quantum 
ad  principia  spcciei,  sed  edam  quantum  ad  individualia  principia,  non  solum 
incorruptibilium,  sed  etiam  corruptibilium.  Unde  necesse  est  omnia,  quae 
habent  quocumque  modo  esse,  ordinata  esse  a  Deo  in  finem,  secundum  illud 
Apostoli  ad  Rom.  13.:  Oiias  a  Deo  sunt,  ordinata  sunt.  Cum  ergo  nihil  aliud 
sit  Dei  providentia  quam  ratio  ordinis  rerum  in  finem,  ut  dictum  est  (art. 
praec),  necesse  est  omnia,  ìnquantum  participant  esse,  intantuni  subdi  divinae 
providentiae.  Similiter  etiam  supra  ostensum  est  (q.  14.  art.  6.  d  11.),  quod 
Deus  omnia  cognoscit,  et  universalia,  et  particularia.  Et  cum  cognitio  ejus 
comparetur  ad  res,  sicut  cognitio  artis  ad  artificiata,  ut  supra  dictum  est 
(loc.  prox.  cit.),  necesse  est,  quod  omnia  supponantur  suo  ordini,  sicut  omnia 
artificiata  subduntur  ordini  artis. 

Ad  prìmum  ergo  dicendum,  quod  aliter  est  de  causa  universali,  et  de  cnusa 
particulari:  ordinem  enim  causae  particularis  aliquid  potest  exire,  non  autan 
ordinem  causae  universalis,  "Non  enim  subducitur  aliquid  ab  ordine  causae 
particularis,  nisi  per  aliquam  aliam  causam  particularem  impedientem  :  sicut 
lignum  impeditur  a  combustione  per  actìonem  aquae.  Unde,  cum  omnes 
causae  particulares  concludantur  sub  universali  causa,  impossibile  est  aliquem 
efi"ectum  ordinem  causae  universalis  elTugere.  Inquantum  igitur  aliquis 
effectus  ordinem  alicujus  causae  particulr.-is  effugit,  dìcitur  esse  casuale, 
vel  fortuitum  respectu  causae  particularis:  sed  respectu  causae  univer- 
salis, a  cujus  ordine  subtrahi  non  potest,  dicitur  esse  provisum.  Sicut  et 
concursus  duorum  servorum,  licet  sit  casualis  inquantum  ?d  eos,  est  tamen 
provisus  a  domino,  qui  eos  scienter  sic  ad  unum  locum  mittit,  ut  unus  de  alio 
nesciat. 

Ad  secundum  dicendum,  quod  aliter  de  eo  est,  qui  habet  curam  alicujus 
particularis,  et  de  provisore  universali  ;  quia  provisor  particularis  excludit  de- 
fectum  ab  eo,  quod  ejus  curae  subditur,  quantum  potest:  sed  provisor  uni- 
versalis permittit  aliquem  defectum  in  aliquo  particulari  accidere,  ne  impe- 
diatur  bonum  totius.  Unde  corruptiones,  et  defectus  in  rebus  naturalibus 
dicuntur  esse  contra  naturam  particularem  ;  sed  tamen  sunt  de  intentione  na- 
turae  universalis,  inquantum  defectus  uniusceditin  bonum  alterius,  vel  etiam 
totius  universi  :  nam  corruptio  unius  est  generatio  alterius,  per  quam  species 
conservatur.  Cum  igitur  Deus  sit  universalis  provisor  totius  entis,  ad  ipsius 
providentiam  pertinet,  ut  perniittat  quosdan  defectus  esse  in  aliquibus  par- 
ticularibus  rebus,  ne  impediatur  bonum  universi  perfectum.  Si  enim  omnia 
mala  impedirentur,  multa  bona  deessent  universo.  Non  enim  essct  v'ta  leonis 
si  non  esset  occisio  animalium;  nec  esset  patientia  Martyrum,  si  non  esset 
persecutio  tyrannorum.  Unde  dicit  August.  in  Enchirid.  (cap.  11.  ad  princ): 
Deus  omnipotens  nullo  modo  simret  malum  aliquod  esse  in  operibiis  suis,  nisi  iisque 
adeo  esset  omnipotens,  et  bonus,  ut  bene  faceret  etiam  de  malo.  Ex  his  duabus  au- 
tem  rationibus,  quas  nunc  solvimus,  videntur  moti  fuisse,  qui  divinae  provi- 
dentiae subtraxerunt  corruptibilia,  in   quibus  inveniuntur  casualia,  et   mala. 

Ad  tertium  dicendum,  quod  homo  non  est  institutor  naturae;  sed  utitur 
in  operibus  artis,  et  virtutis  ad  suum  usum  rebus  naturalibus.  Unde  provi- 
dentia humana  non  se  extendit  ad  necessaria,  quae  ex  natura  proveniunt,  ad 
quae  tamen  se  extendit  providentia  Dei,  qui  est  auctor  naturae.  Et  ex  hac 
ratione  videntur  moti  fuisse,  qui  cursum  rerum  naturalium  subtraxerunt  di- 

vinae  providentiae,  attribuentes  ipsum  necessitati  materiae,  ut  Democritus, 
et  alii  Naturales  antiqui. 

Ad  Q.UARTUM  dicendum,  quod  in  hoc,  quod  dicitur,  Deum  hominem  sihi 
reliquisse,  non  excluditur  homo  a  divina  providentia,  sed  ostenditur,  quod  non 
praefigitur  ei  virtus  operativa  determinata  ad  unum,  sicut  rebus  naturahbus» 
quae  aguntur  tantum,  quasi  ab  altero  directae  in  finem,  non  autem  seipsa 
agunt,  quasi  se  dirigentia  in  finem,  ut  creaturae  rationales  per  hberum  ar- 
bitrium,  quo  consiHantur,  et  ehgunt  :  unde  signanter  dicit:  In  manu  consilii 
sui:  sed,  quia  ipse  actus  Hberi  arbitrii  reducitur  in  Deum,  sicut  in  causam, 
necesse  est,  ut  ea,  quae  ex  Hbero  arbitrio  fiunt,  divinae  providentiae  subdan- 
tur.  Providentia  enim  hominis  continetur  sub  providentia  Dei,  sicut  causa 
particularis  sub  causa  universali.  Hominum  autem  justorum  quodam  excel- 
lentiori  modo  Deus  habet  providentiam,  quam  impiorum,  inquantum  non 
permittit  contra  eos  evenire  ahquid,  quod  finaliter  impediat  salutem  eorum. 
Nam  diligentibus  Deum  omnia  cooperantur  in  honum,  ut  dicitur  ad  Rom.  8. 
Sed  ex  hoc  ipso,  quod  impios  non  retrahit  a  malo  culpae,  dicitur  eos  dimit- 
tere,  non  tamen  ita,  quod  totaliter  ab  ejus  providentia  excludantur,  alioquin 
in  nihilum  deciderent,  nisi  per  ejus  providentiam  conservarentur.  Et  ex  hac 
ratione  videtur  motus  fuisse  Tullius,  quires  humanas,  de  quibus  consiliamur, 
divinae  providentiae  subtraxit. 

Ad  quiktum  dicendum,  quod,  quia  creatura  rationalis  habet  per  liberum 
arbitrium  dominiura  sui  actus,  ut  dictum  est  (q.  ig.  ari.  io.),  speciali  quodam 
modo  subditur  divinae  providentiae,  ut  scilicet  ei  imputetur  aliquid  ad  culpam, 
vel  ad  meritum,  et  reddatur  ei  ahquid,  ut  poena,  vel  praemium.  Et  quantum 
ad  hoc  curam  Dei  Apostolus  a  bobus  removet.  Non  tamen  ita,  quod  individua 
irrationalium  creaturarum  ad  Dei  providentiam  non  pertineant,  ut  Rabbi 
Moyses  existimavit. 

ARTICULUS  XIII.  137 

UTRUM  DEUS    IMMEDIATE    OMNIBUS  PROVIDEAT. 

(Infr.  q.  10^.  art.  6.  et  2.  Dist.  11.  q.  i.  art.  i.  corp.  et  Uh.  5.  Coutr.  g.  cap.  yó.  yj.  8y 
et  94.  et  Opiisc.  2.  cap.  1^0.  et  iji.  et  Opiisc.  ij.  cap.  14.). 

Ad  tertium  sic  proceditur.  Videtur,  quod  Deus  non  immediate  omnibus 
provideat.  Quidquid  enim  est  dignitatis,  Deo  est  attribuendum:  sed  ad  digni- 
tatem  alicujusregis  pertinet,  quod  habeatministros,  quibus  mediantibus  subditis 
provideat;  ergo  multo  magis  Deus  non  immediate  omnibus  providet. 

2.  Praeterea.  Ad  providentiam  pertinet  res  in  finem  ordinare;  finis  autem 
cujuslibet  rei  est  ejus  perfectio,  et  bonum.  Ad  quamlibet  autem  causam  per- 
tinet effectum  suum  perducere  ad  bonum.  Quaelibet  igitur  causa  agens  est 
causa  effectus  providentiae.  Si  igitur  Deus  omnibus  immediate  providet,  sub- 
trahuntur  omnes  causae  secundae. 

3.  Praeterea.  August.  dicit  in  Enchir.  (cap.  ly.)  quod  melitis  est  quaeòam 
tiescire,  quam  scire,  ut  villa.  Et  idem  dicit  Philos.  in  i2.Metaph.  (tex. ^i.):  s^à. 
omne,  quod  est  melius,  Deo  est  attribuendum;  ergo  Deus  non  habet  imme- 
diate providentiam  quorundam  vilium,  et  malorum. 

Sed  contra  est,  quod  dicitur  Job  34:  Quem  constituit  alium  super  ferrami 
aut  quem posuit  super  orbem.,  quem  fabricatus  est?  Super  quo  dicit  Greg. (7;'/'.  24. 
Mar.  cap.  20.  ante  med.)  :  Mundum  per  seipstim  regit,  quem  per  seipsum  condidil. 

Respondeo  dicendum,  quod  ad  providentiam  duo  pertiiient,  scilicet  ratio 
ordììiis  rerum  provisarum  in  finem,  et  executio  hiijus  ordinis,  quae  gubernatio 
dicitur.  Ouanlum  igìtiir  ad  priminìi  honim,  Deus  immedi aU  omnibus providet,  qui 
in  suo  intellectu  habet  rationem  omnium  etiam  minimorum,  et  quascumque 
causas  aliquibus  effectibus  praefecit,  dedit  eis  virtutem  ad  illos  effectus  pro- 
ducendos.  linde  oportet,  quod  ordinem  illorum  effectuum  in  sua  ratione  praeha- 
buerit.  Quantum  autem  ad  Sòcundum,  sunt  aliqua  media  divinae  providentiae, 
quia  inferiora  gubernat  per  superiora,  non  propter  defectum  suae  virtutis,  sed 
propter  abundantiam  suae  bonitatis,  ut  dignitatem  causalitatis  etiam  creaturis 
communicet.  Et  secundum  hoc  excluditur  opinio  Plat.  quam  narrat  Greg. 
Nyssenus  (lib.  8.  de  Provideiitia  cap.^.),  tripìicem  providentiam  ponentis.  Qua- 
rum  prinìa  est  summi  Dei,  qui  primo,  et  principaliter  providet  rebus  spiritua- 
libus,  et  consequenter  toti  mundo  quantum  ad  genera,  species,  et  causas  uni- 
versales.  Secunda  vero  providentia  est,  qua  providetur  singularibus  generabi- 
lium,  et  corruptibilium.  Et  liane  attribuit  Diis,  qui  circumeunt  coelos,  idest 
substantiis  separatis,  quae  movent  corpora  coelestia  circulariter.  Tertìa  vero 
providentia  est  rerum  liumanarum;  quam  attribuebat  daemonibus,  quos  Pla- 
tonici ponebant  medios  Inter  nos,  et  Deos,  ut  narrat  August.  9.  de  Civit.  Dei 
(cap.  I.  et  2.  et  Uh.  8.  cap.  14). 

Ad  primum  ergo  dicendum,  quod  habere  ministros  executores  suae  pro- 
videntiae pertinet  ad  dignitatem  regis.  Sed  quod  non  habeat  rationem  eorum, 
quae  per  eos  agenda  sunt,  est  ex  defectu  ipsius.  Omnis  enim  scientia  opera- 
tiva tanto  nerfectior  est.  auanto  mogis  uarticularia  considerat,  in  auibus  est 
actus. 

Ad  secundum  dicendum,  quod  per  hoc,  quod  Deus  habet  immediate  pro- 
videntiam de  rebus  omnibus,  non  excluduntur  causae  secundae,  quae  sunt 
executrices  hujus  ordinis,  ut  ex  supra  dictis  patet  (q.  ig.  art.  j.  et  8.). 

Ad  tertium  dicendum,  quod  nobis  melius  est  non  cognoscere  mala,  et 
villa,  inquantum  per  ea  impedimur  a  consideratione  aliquorum  meliorum, 
quia  non  possumus  slmul  multa  intelligere,  et  inquantum  cogitatio  malorum 
pervertit  interdum  volontatem  in  malum  :  sed  hoc  non  habet  locum  in  Deo, 
qui  simul  omnia  uno  intuito  videt,  et  cujus  voluntas  ad  malum  flecti  non 
potest. 


ARTIGULUS  IV.  138 

UTRUM  PROVIDENTIA   REBUS  PROVISIS  NECESSITATEM  IMPONAT. 

(Supr.  q.  i().  art.  8.  et  12.  Ouodl.  io.  art.  4.  et  i.  Dist.  59.  q.  2.  art.  2. 

et  Uh.  5.  Contr.  g.  cap.  69.  yo.  ji.  95.  et  c/4.  et  opusc.  2. 

cap.  141.  et  142.  et  opusc.  ij".  cap.  ly). 

Ad  quartum  sic  proceditur.  Videtur,  quod  divina  providentia  necessitatem 
rebus  provisis  imponat.  Omnis  enim  effectus,  qui  habet  aliquam  causam  per 
se,  quae  jam  est  vel  fuit,  ad  quam  de  necessitate  sequitur,  provenit  ex  neces- 
sitate, ut  Philos.  probat  in  6.  Metaph.  (tex.  y.):  sed  providentia  Dei,  cum  sit 
acterna.  pracexistit,  et  ad  eam  sequitur  effectus  de  necessitate;  non  enim  potest 
divina  providentia  frustrari;  ergo  providentia  divina  necessitatem  rebus  pro- 
visis impcnit. 

2.  Praeterea.  Unusquisque  provisor  stabilii  opus  suum,  quantum  pntest, 
ne  deficiat;  sed  Deus  est  summe  potens  ;  ergo  necessitatis  fìrmitatem  rebus  a 
se  provisis  tribuit. 

3,  Praeterea.  Boet.  dicit  4.  de  Cons.  (prosa  6.  partim  ante  med.),  quod 
fatum  ab  immobilìs  providentiae  proficiscens  exordìis  actus,  foriunasque  botni- 
num  indissolubili  causarum  connexione  adstrmgit;  videtur  ergo  quod  providentia 
necessitatem  rebus  provisis  imponat. 

Sed  contra  est,  quod  dicit  Dion.  4.  cap.  de  Div.  Nom.  (parum  ante  fin. 
Ject.  2).),  quod  corrumpere  naturam  non  est  providentiae:  hoc  autem  liabet 
quarumdam  rerum  natura,  quod  sint  contingentia;  non  igitur  divina  provi- 
dentia necessitatem  rebus  imponit,  contingentiam  excludens. 

Resfondeo  dicendum,  quod  providentia  divina  quibusdam  rebus  necessitatem 
imponit,  non  autem  omnibus,  ut  quidam  crediderunt.  Ad  providentiam  enim 
pertinet  ordinare  res  in  finem.  Post  bonitatem  autem  divinara,  quae  est  finis 
a  rebus  separatus,  principale  bonum  in  ipsis  rebus  exsistens,  est  perfectio 
universi,  quae  quidem  non  esset,  si  non  omnes  gradus  essendi  invenirentur 
in  rebus.  Unde  ad  divinam  providentiam  pertinet  omnes  gradus  entium  pro- 
ducere. Et  ideo  quibusdam  effectibus  praeparavit  causas  necessarias,  ut  ne- 
cessario evenirent,  quibusdam  vero  causas  contingentes,  ut  evenirent  con- 
tingenter,  secundum  conditionem  proximarum  causarum. 

Ad  primum  ergo  dicendum,  quod  effectus  divinae  providentiae  non  solum 
est  aliquid  evenire  quocumque  modo,  sed  aliquid  evenire  vel  contingenter,  vel 
necessario.  Et  ideo  evenit  infallibiliter,  et  necessario,  quod  divina  providentia 
disponit  evenire  infallibiliter,  et  necessario;  et  evenit  contingenter  quod  divinae 
providentiae  ratio  habet,  ut  contingenter  eveniat. 

Ad  secundum  dicendum,  quod  in  hoc  est  immobilis,  et  certus  divinae 
providentiae  ordo,  quod  ea,  quae  ab  ipso  providentur,  cuncta  eveniunt  eo 
modo,  quo  ipse  providet,  sive  necessario,  sive  contingenter. 

Ad  tertium  dicendum,  quod  indissolubilitas  illa,  et  immutabilitas,  quam 
Boet.  tangit,  pertinet  ad  certitudinem  providentiae,  quae  non  deficit  a  suo 
effectu,  neque  a  modo  eveniendi,  quem  providit;  non  antem  pertinet  ad  ne- 
cessitatem eftectuum.  Et  considerandum  est,  quod  necessarium,  et  contingens 
proprie  consequuntur  ens,  inquantum  hujusmodi.  Unde  modus  contingentiae, 
et  necessitatis  cadit  sub  provisione  Dei,  qui  est  universalis  provisor  totius  entis, 
non  autem  sub  provisione  aliquorum  particularium  provisorum. 


QUAESTIO    XXIII. 

DE    PRAEDESTINATIONE,    IN    OCTO    ARTICULOS    DIVISA. 

Post  considerationem  divinae  providentiae  agendum  est  de  praedcstina- 
tione,  et  de  libro  vitae. 

Et  circa  praedestinationem  quaeruntur  octo. 

Primo.  Utrum  Deo  conveniat  praedestinatio. 

Secundo.  Quid  sit  praedestinatio:  et  utrum  ponat  aliquid  in  praedestiiiaio. 

Tertio.  Utrum  Deo  competat  reprobatio  aliquorum  hominum. 

Q.uarto.  De  comparatione  praedestinationis  ad  electionem,  utrum  scilicet 
praedestinati  eligantur. 

Quinto.  Utrum  merita  sint  causa,  vel  ratio  praedestinationis,  vel  repro- 
bationis,  aut  electionis. 

Sexto.  De  ccrtitudine  praedestinationis,  utrum  sc'licet  praedestinati  infal- 
libiliter  salventur. 

Septimo.  Utrum  numerus  praedestinatorum  sit  ccrtus. 

Octavo.  Utrum  praedestinatio  possit  juvari  precibus  Sanctorum. 

ARTICULUS  I.  159 

UTRUM    HOMINES    PRAEDESTINENTUR    A    DEO. 

(i.  Dist.  40.  q.  2.  art.  2.  et  Uh.  j.  Contr.  g.  cap.  uìt.  et  Veri.  q.  6.  art.  i.). 

Ad  primum  sic  proceditur.  Videtur,  quod  homines  non  praedestinentur  a 
Deo.  Dicit  enim  Damasc.  in  2.  lib.  (Orth.  Fid.  cap.  50.  in  prmc.)  :  Oportd  co- 
gnoscere,  quod  omnia  qiiidem  praecognoscit  Deus,  non  autem  omnia praedeterminat. 
Praecognoscit  enim  ea,  quae  in  nobis  sunt,  non  autem  praedeterminat  ea.  Sed  merita, 
€t  demerita  humana  sunt  in  nobis,  inquantum  sumus  nostrorum  actuum  domini 
per  liberum  arbitrium.  Ea  ergo,  quae  pertinent  ad  meritum  vel  demeritum, 
non  praedestinantur  a  Deo:  et  sic  hominum  praedestinatio  tollitur. 

2.  Praeterea.  Omnes  creaturae  ordinantur  ad  suos  fines  per  divinam  pro- 
videntiam,  ut  supra  dictum  est  (q.  praec.  art.  i.  et  2.):  sed  aliae  creaturae 
non  dicuntur  praedestinari  a  Deo  ;  ergo  nec  homines. 

3.  Praeterea.  Angeli  sunt  capaces  beatitudinis,  sicut  et  homines:  sed 
-angelis  non  competit  praedestinari,  ut  videtur,  cum  in  eis  nunquam  fuerit 
miseria  ;  praedestinatio  autem  est  propositum  miserendi,  ut  dicit  August.  (de 
Praedest.  Sanct.  cap.  ij.)  ;  ergo  homines  non  praedestinantur. 

4.  Praeterea.  Beneficia  hominibus  a  Deo  collata  per  Spiritum  Sanctum 
viris  sanctis  revelantur,  secundum  illud  Apost.  i.  Cor.  2.:  Kos  autem  non 
ipiritum  hujus  mundi  accepimus,  sed  spiritum,  qui  ex  Deo  est,  ut  sciamus,  quae 
u  Dea  donata  sunt  nobis.  Si  ergo  homines  praedestinarentur  a  Deo,  cum 
praedestinatio  sit  Deibeneficium,  esset  praedestinatis  nota  sua  praedestinatio: 

.<]uod  patet  esse  falsum. 

Sed  contra  est,  quod  dicitur  Rom.  8.:  Caos  praedestinavit,  hos  et  vocavit. 

Respondeo  dicendum,  quod  Deo  conveniens  est  homines praedestinare.  Omnia 
■enim  divinae  providentiae  subjacent,  ut  supra  ostensum  est  (q.  praec.  art.  2.). 
Ad  providentiam  autem  pertinet  res  in  finem  ordinare,  ut  dictum  est  (q.  praec. 
uri.  I.  et  2.).  Finis  autem,  ad  quera  res  creatae  ordinantur  a  Deo,  est  duplex. 
Unus,  qui  excedit  proportionem  naturae  creatae,  et  facultatem;  et  hic  finis 
€St  vita  aeterna,  quae  in  divina  visione  consistit,  quae  est  supra  naturam 
cujuslibet  creaturae,  ut  supra  habitum  est  (q.  12.  art.  4.).  Alius  autem  finis 
est  naturae  creatae  proportionatus,  quem  scilicet  res  creata  potest  attingere 
secundum  virtutem  suae  naturae.  Ad  illud  autem,  ad  quod  non  potest  aliquid 
virtute  suae  naturae  pervenire,  oportet,  quod  ab  alio  transmiitatur;  sicut  sagitta 
a  sagittante  mittitur  ad  signum:  unde,  proprie  loquendo,  rationalis  creatura, 
■quae  est  capax  vitae  aeternae,  perducitur  in  ipsam,  quasi  a  Deo  transmissa. 
Cujus  quidem  transmissionìs  ratio  in  Deo  praeexsistit  ;  sicut  et  in  eo  est  rati'^ 
ordini's  omnium  in  finem,  quam  diximus  esse    providemiani.    Ratio  autem 

alicujus  fiendi  in  mente  actoris  existens  est  quaedam  praeexistentia  rei  fìendae 
in  eo.Unde  ratio  praedictae  transmissionis  creaturae  rationalis  in  fìnem  vitae 
aetemae  priiedestinatio  nominatur.  Nani  destinare  est  mittere.  Et  sic  patet, 
quod  praedestinatio,  quantum  ad  objecta,  est  quaedam  pars  providentiae. 

Ad  primum  ergo  dicendura,  quod  Damascenus  nominat  praedetermina- 
tionem  impositionem  necessitatisi  sicut  est  in  rebus  naturalibus,  quae  sunt 
praedeterminatae  ad  unum.  Q,uod  patet  ex  eo,  quod  suhdìt:  Non  enim  vult  ma- 
Uiiam,  ncque,  compdlii  vìrtiiUm  ;  unde  praedestinatio  non  excluditur. 

Ad  secundum  dicendum,  quod  creaturae  irrationales  non  sunt  capaces 
illius  finis,  qui  facultatem  humanae  naturae  excedit.  Unde  non  proprie  dicuntur 
praedestinari,  etsi  aliquando  abusive  praedestinatio  nominetur  respectu  cujus- 
cumque  alterius  finis. 

Ad  tertium  dicendum,  quod  praedestinari  convenit  angelis,  sicut  et  ho- 
minibus,  licet  numquani  fuerint  miseri.  Nam  motus  non  accipit  speciem  a 
termino  a  quo,  sed  a  termino  ad  quem.  Niliil  enim  refert,  quantum  ad  ra- 
tionem  dealbationis,  utrum  ille,  qui  dealbatur,  fuerit  niger,  aut  pallidus,  vel 
rubeus.  Et  similiter  nihil  refert  ad  rationem  praedestinationis,  utrum  aliquis 
praedestinetur  in  vitam  aeternam  a  statu  miseriae,  vel  non.  Q.uamvis  dici 
possit,  quod  omnis  collatio  boni  supra  debitum  ejus,  cui  confertur,  ad  misc- 
ricordiam  pertineat,  ut  supra  dictum  est  (q.  21.  art.  ?.  0I  4.). 

Ad  Q.UARTUM  dicendum,  quod,  etiamsi  aliquibus  ex  speciali  privilegio  sua 
praedestinatio  reveletur ;  non  tamen  convenit,  ut  reveletur  omnibus;  quia  sic 
illi,  qui  non  sunt  praedestinati,  desperarent,  et  securitas  in  praedestinatis  ne- 
gligentiam  pareret. 

ARTICULUS  IL  140 

UTRUM    PRAEDESTINATIO   ALIQ.UID    PONAT   IN  PRAEDESTINATO. 
(i.  Disi.  40.  q.  I.  art.  i.  et  5.  et  Dist.  7.  q.  5.  art.  i.  corp.). 

Ad  secundum  sic  proceditur.  Videtur,  quod  praedestinatio  ponat  aliquid 
in  praedestinato.  Omnis  enim  actio  ex  se  passionem  infert.  Si  ergo  praede- 
stinatio actio  est  in  Deo,  oportet  quod  praedestinatio  passio  sit  in  praede- 
stinatis. 

2.  Praeterea.  Orig.  dicit  super  illud  Romon.  i.:  Qui praedestinatus est,  etc: 
Praedestinatio  ejus  est,  qui  non  est,  sed  destinatio  ejus  est,  qui  est.  Et  Augustinus 
dicit  in  lib.  de  Praedest.  Sanct.  :  Quid  est  praedestinatio  nisi  destinatio  alicujus  exi- 
st.nlis?  ergo  praedestinatio  non  est,  nisi  alicujus  existentis;  et  ita  ponit  aliquid 
in  praedestinato. 

3.  Praeterea.  Praeparatio  est  aliquid  in  praeparato:  sed  praedestinatio  est 
praeparatio  heneficiorum  Dei,  ut  dicit  August.  in  lib.  2.  de  Praedest.  Sanct. 
(cap.  14.  aliquanto  post princ.)  ;  ergo  praedestinatio  est  aliquid  in  praedestinatis. 

4.  Praeterea.  Temporale  non  ponitur  in  definitione  aeterni  :  sed  gratia, 
quae  est  aliquid  temporale,  ponitur  in  definitione  praedestinationis:  nani 
praedestinatio  dicitur  esse  praeparatio  gratiae  in  praesenti,  et  gloriae  infuturo; 
ergo  praedestinatio  non  est  aliquid  aeternum.  Et  ita  oportet,  quod  non  sit  in 
Dco,  sed  in  praedestinatis;  nam  quidquid  est  in  Deo,  est  aeternum. 

Sed  contra  est,  quod  Augustinus  dicit  ("//nUj,  quod  praedestinatio  est  prae- 
scientia  heneficiorum  Dei:  sed  praescientia  non  est  in  praescitis,  sed  in  prae- 
sciente;  ergo  nec  praedestinatio  est  in  praedestinatis,  sed  in  praedestinante. 

Respondeo  dicendum,  quod  praedestinalio  non  est  aliqnid  in  praedestinalis, 
:ed  in  praedeslinantó  tantum.  Dictum  est  enim,  quod  praedestinatio  est  quaedam 
pars  providentiae.  Providentia  autem  non  est  in  rebus  provisis,  sed  est  quae- 
dam ratio  in  intellectu  provisoris,  ut  supra  dictum  est  (q.  22.  art.  i).  Sed  exe- 
cutio  providentiae,  quae  gubernatio  dicitur,  passive  quidem  est  in  gubernati.;, 
active  autem  est  in  gubernante.  Unde  manifestum  est,  quod  praedestinatio 
est  quaedam  ratio  ordinis  aliquorum  in  salutem  aeternam,  in  mente  divina 
exsistens.  Exsecntio  autem  hujus  ordinis  est  passive  quidem  in  praedestinatis,  active 
autem  est  in  Dea.  Est  autem  exsecutiopraedestinationis  vocatio,  et  magnificatio, 
secundum  illud  Apostoli  ad  Roman.  8.  :  Quos  praedestinavit,  hos  et  vocavii,  et 
quos  vocavit,  et  hos  magnificavit. 

Ad  primum  ergo  dicendum,  quod  actiones  in  exteriorem  materiam  trans- 
euntes  inferunt  ex  se  passionem,  ut  calefactio,  et  secatio  ;  non  autem  actiones 
in  agente  manentes,  ut  sunt  intelligere,  et  velie,  ut  supra  dictum  est  (q.  14- 
art.  2.  et  18.  art.  5.  ad  i.),  et  talis  actio  est  praedestinatio.  Unde  praedestinatio 
non  ponit  aliquid  in  praedestinatis  ;  sed  exsecutio  ejus,  quae  transit  in  exteriores 
res,  ponit  in  eis  aliquem  efìfectum. 

Ad  secundum  d-cendum,  quod  destinatio  aliquando  sumitur  prò  reali  mis- 
sione alicujus  ad  aliquem  terminum;et  sic  destinatio  non  est,  nisi  ejus,  quod  est. 
Jìio  modo  sumitur  destinatio  prò  missione,  quam  aliquis  mente  concipit,  se- 
cundum quod  dicimur  destinare,  quod  mente  firmiter  proponimus.  Et  hoc 
secundo  modo  dicitur  2.  Machab.  6.  quod  Elea:{arus  destinavit  non  admittere 
iìlicita  propter  vitae  amorem.  Et  sic  destinatio  potest  esse  ejus,  quod  non  est. 
Tamen  praedestinatio  ratione  antecessionis,  quam  importat',  potest  esse  ejus, 
quod  non  est,  qualitercumque  destinatio  sumatur. 

Ad  tertium  dicendum,  quod  duplex  est  praeparatio.  Quaedam  patlentis, 
ut  patiatur;  et  haec  praeparatio  est  in  praeparato.  Quaedam  alia  est  agentis, 
ut  agat,  et  haec  est  in  agente;  et  talis  praeparatio  est  praedestinatio,  prout 
aliquod  agens  per  intellectum  dicitur  se  praeparare  ad  agendum,  inquantum 
praeconcipit  rationem  operis  fiendi.  Et  sic  Deus  ab  aeterno  praeparavit  prae- 
destinando,  concipiens  rationem  ordinis  aliquorum  in  salutem. 

Ad  Q.UARTUM  dicendum,  quod  gratia  non  ponitur  in  definitione  praedesti- 
nationis,  quasi  aliquid  exsistens  de  essentia  ejus,  sed  inquantum  praeciestinatio 
importat  respectum  ad  gratiam,  ut  causae  ad  effectum,  et  actus  ad  objectum. 
Unde  non  sequitur,  quod  praedestinatio  sit  aliquid  temporale. 

ARTICULUS  in.  141 

UTRUM   DEUS   ALIQUEiM  HOMINEM  REPROBET. 

(i.  Disi.  40.  q.  4.  art.  i.  et  2.  et  Uh.  5.  Contr.  g.  cap.  ult.  et  Rom.  9.  ìect.  2.  fin.) 

Ad  tertium  sic  proceditur,  Videtur,  quod  Deus  nullum  hominem  reprobet. 
Nullus  enim  reprobai  quem  diligit:  sed  Deus  omneni  hominem  diligit,  se- 
cundum illud  Sap.  II.:  Diligis  omnia,  quae  sunt,  et  nihil  odisti  eorum,  quae  fe- 
cisti;  ergo  Deus  nullum  hominem  reprobat. 

2.  Praeterea.  Si  Deus  aliquem  hominem  reprobat,  oportet,  quod  sic  se 
habeat  reprobatio  ad  reprobatos,  sicut  praedestinatio  ad  praedestinatos:  sed 
praedestinatio  est  causa  salutis  praedestinatorum;  ergo  reprobatio  erit  causa 
perditionis  reproborum.  Hoc  autem  et  falsum.  Dicitur  enim  Oseae  \^.\  Per- 

di  fio  tua  Israel  ex  te  est,  tantummodo  ex  me  auxilium  tuum.  Non  ergo  Deus  aliquem 
rcprobat. 

3.  Praeterea.  Nulli  debet  imputari,  quod  vitare  non  potest:  sed,  si  Deus 
aliquem  reprobai,  non  potest  vitare,  quin  ipse  pereat.  Dicitur  enim  Eccl.  7.  : 
Considera  opera  Dei,  quod  nemo  possit  corrigere,  queni  ipse  despexerit  ;  ergo  non 
esset  hominibus  imputandum,  quod  pereunt  :  hoc  autem  estfalsuni:  non  ergo 
Deus  aliquem  reprobat. 

Sed  contra  est,  quod  dicitur  Malach.  i.:  Jacob  dilexi,  Esaù  autem  odio  hahui. 

Respondeo  dicendum,  quod  Deus  aliquos  reprohat.  Dictum  enim  est  supra 
(art.  I.  buj.  q.),  quod  praedestinatio  est  pars  providentiae.  Ad  providentiam 
autem  pertinet  permittere  aliquem  defectum  in  rebus,  quae  providentiae  sub- 
duntur,  ut  supra  dictum  est^^.  22.  ari.  2.).  Unde,  cum  per  divinam  providentiam 
homines  in  vitam  aeternam  ordinentur,  pertinet  etiam  ad  divinam  providen- 
tiam, ut  permittat  aliquos  ab  isto  fine  defìcere:  et  hoc  dicitur  reprobare.  Sic 
igitur  sicut  praedestinatio  est  pars  providentiae  respectu  eorum,  qui  divinitus 
ordinantur  in  aeternam  salutem,  ita  reprobatio  est  pars  providentiae  respectu 
illorum,  qui  ab  hoc  fine  decidunt.  Unde  reprobatio  non  nominat  praescientiam 
tantum,  sed  aliquid  addit  secundum  rationem,  sicut  et  providentia,  ut  supra 
dictum  est  (q.  praec.  art.  i.  et  ex  Angustino  lib.  i.  ad  Simplicìanum  q.  ^.).  Sicut 
enim  praedestinatio  includit  voluntatem  conferendi  gratiam,  et  gloriam  :  ita 
reprobatio  includit  voluntatem  permittendi  aliquem  cadere  in  culpam,  et  in- 
ferendi  damnationis  poenam  prò  culpa. 

Ad  primum  ergo  dicendum,  quod  Deus  omnes  homines  diligit,  et  etiam 
omnes  creaturas,  inquantum  omnibus  vultaliquod  bonum,  nontamen  quodcum- 
que  bonum  vult  omnibus.  Inquantum  igitur  quibusdam  non  vult  hoc  bonum, 
quod  est  vita  aeterna,  dicitur  eos  habere  odio,  vel  reprobare. 

Ad  secundum  dicendum,  quod  aliter  se  habet  reprobatio  in  causando, 
quam  praedestinatio.  Nam  praedestinatio  est  causa  et  ejus,  quod  expectatur 
in  futura  vita  a  praedestinatis,  scilicet  gloriae,  et  ejus,  quod  percipitur  in 
praesenti,  scilicet  gratiae.  Reprobatio  vero  non  est  causa  ejus,  quod  est  in 
praesenti,  scilicet  culpae:  sed  est  causa  derelictionis  a  Deo.  Est  tamen  causa 
ejus,  quod  redditur  in  futuro,  sciUcet  poenae  aeternae  :  sed  culpa  provenit  ex 
libero  arbitrio  ejus,  qui  reprobatur,  et  gratia  deseritur.  Et  secundum  hoc  ve- 
rificatur  dictum  Prophetae,  scilicet:  Perditio  tua  Israel  ex  te. 

Ad  tertium  dicendum,  quod  reprobatio  Dei  non  subtrahit  aliquid  de  po- 
tentia  reprobati.  Unde,  cum  dicitur,  quod  reprobatus  non  potest  gratiam  adi- 
pisci,  non  est  hoc  intelligendum  secundum  impossibilitatem  absolutam,  sed 
secundum  impossibilitatem  conditionatam,  sicut  supra  dictum  est  f^.  i^.art.^.), 
quod  praedestinatum  necesse  est  salvari  necessitate  conditionata,  quae  non 
toUit  libertatem  arbitrii.  Unde,  licet  aliquis  non  possit  gratiam  adipisci,  aui 
reprobatur  a  Deo;  tamen,  quod  in  hoc  peccatum,  vel  illud  labatur,  ex  ejos 
libero  arbitrio  contingit.  Unde  et  merito  ei  imputatur  m  culpam. 

ARTICULUS  IV.  142 

UTRUM  PRAEDESTINATI  ELIGANTUR  A  DEO. 

{Infr.  q.  24.  art.  i.  corp.  et  i.  Dist.  41.  art.  i.  et  2.  et  Viri.  q.  6.  art.  i.  corp. 

et  6.  Rom.  ìeci.  2.). 

Ad  quartum  sic  proceditur.  Videtur,  quod  praedestinati  non  eligantur  a 
Deo.  Dick  enim  Dionys.  4.  cap.  deDiv.  Nom.  (circa  princ.  lect.  i  ),  quod,  sicut 
sol  corporeus  non  eligendo  omnibus  corporibus  lumen  immittit,  ita  et  Deus 
suam  bonitatem  :  sed  bonitas  divina  communicatur  praecipue  aliquibus  secun- 
■dum  participationem  gratiae,  et  gloriae;  ergo  Deus  absque  electione  gratiam, 
et  gloriam  communicat,  quod  ad  praedestinationem  pertinet. 

2.  Praeterea.  Electio  est  eorum,  quae  sunt:  sed  praedestinatio  ab  aeterno 
€St  etiam  eorum,  quae  non  sunt  ;  ergo  praedestinantur  aliqui  absque  electione. 

3.  Praeterea.  Electio  quamdam  discretionem  importati  sed  Deus  vult 
omnes  homines  salvos  fieri;  ut  dicitur  i.  ad  Timoth.  2.;  ergo  praedestinatio, 
■quae  praeordinat  homines  in  salutem,  est  absque  electione. 

Sed  contra  est,  quod  dicitur  Ephes.  i.  :  Elegit  nos  in  ipso  ante  mundi  con- 
stitutionem. 

Respondeo  dicendum,  quod  praedestinatio  secundum  rationem  praesup- 
ponit  electionem,  et  electio  dilectionem.  Cujus  ratio  est,  quia  praedestinatio, 
ut  dictum  est  (art.  i.  huj.  q.),  est  pars  providentiae.  Providentia  autem,  sicut 
€t  prudentia,  est  ratio  in  intellectu  existens  praeceptiva  ordinationis  aliquo- 
rum  in  fìnem,  ut  supra  dictum  est  (q.  22.  art.  2.).  Non  autem  praecipitur  ali- 
quid  ordinandum  in  finem,  nisi  praeexistente  voluntate  finis.  Unde  praedesti- 
natio aliquorum  in  salutem  aeternam  praesupponit  secundum  rationem,  quod 
Deus  illorum  velit  salutem.  Ad  quod  pertinet  electio,  et  dilectio.  Dilectio 
■quidem,  inquantum  vult  eis  hoc  bonum  salutis  aetemae:  nani  diligere  est 
velie  alieni  bonum,  ut  supra  dictum  est  (q.  20.  art.  2.  et  ^.).  Electio  autem, 
inquantum  hoc  bonum  aliquibus  prae  aliis  vult,  cum  quosdam  reprobet,  ut 
supra  dictum  est  (art.  5.  huj.  q.).  Electio  tamen,  et  delectio  aliter  ordinantur 
in  nobis,  et  in  Deo,  eo  quod  in  nobis  voluntas  diligendo  non  causat  bonum, 
sed  ex  bono  praeexistente  incitamur  ad  diligendum.  Et  ideo  eligimus  aliquem, 
•quem  diligamus.  Et  sic  electio  dilectionem  praecedit  in  nobis.  In  Deo  autem 
€st  e  converso.  Nam  voluntas  ejus,  qua  vult  bonum  alicui  diligendo,  est 
■causa,  quod  illud  bonum  ab  eo  prae  aliis  habeatur.  Et  sic  patet,  quod  dilectio 
praesupponitur  electioni  secundum  rationem,  et  electio  praedestinationi.  Unde 
■omnes  praedestinati  sunt  electi,  et  dilecti. 

Ad  primum  ergo  dicendum,  quod,  si  consideretur  communicatio  bonitatis 
divinae,  in  communi,  absque  electione  bonitatem  suam  communicat,  inquan- 
tum scilicet  nihil  est,  quod  non  participet  aliquid  de  bonitate  ejus,  ut  supra 
•dictum  est  (q.  6.  art.  4.).  Sed  si  consideretur  communicatio  istius,  vel  illius 
boni,  non  absque  electione  tribuit;  quia  quaedam  bona  dat  aliquibus,  quae 
non  dat  aliis.  Et  sic  in  coUatione  gratiae,  et  gloriae  attenditur  electio. 

Ad  secundum  dicendum,  quod,  quando  voluntas  eligentis  provocatur  ad 
eligendum  a  bono  in  re  praeexistente,  tunc  oportet,  quod  electio  sit  eorum, 
quae  sunt,  sicut  accidit  in  electione  nostra.  Sed  in  Deo  est  aliter,  ut  dictum 
■est  (in  corp.  ari.  et  q.  20.  art.  2.).  Et  ideo  sicut  dicit  August.  (serm.  11.  de  Verb, 

Apost.  aViquantum  aprine):  Eliguntur  a  Deo,  qui  non  siint;  neque  tamen  errai, 
qui  eìigit. 

Ad  tertium  dìcendum,  quod,  sicut  supra  dictum  est  (q.  ig.  art.  6.),  Dcu5^ 
vult  omnes  homines  salvos  fieri  antecedenter,  quod  non  est  simpliciter  velle^ 
sed  secundum  quid,  non  autem  consequenter;  quod  est  simpliciter  velie. 

ARTICULUS  V.  145 

UTRUM   PRAESCIENTIA.  MERITORQM    SIT   CAUSA.    PRAEDESTINATIONIS. 

(i.  Dist.  41.  art.  5.  et  Uh.  5.  Contr.  g.  cap.  ult. 

et  Veri.  q.  6.  art.  2.  et  in  Joaii.  ij.  lect.  j.  et  in  Roni  j.  hct.  j.  et  cap.  8.  lect.  6. 

et  cap.  9.  lect.  j.  et  in  Epbes.  i.  lect.  i.  4.). 

Ad  Q.UINTUM  sic  proceditur.  Videtur  quod  praescientia  meritorum  sit 
causa  praedestinationis.  Dicit  enim  Apostolus  ad  Rom.  8.  :  Quos  praescivit,  hos 
et  praedestinavit.  Et  Gloss.  Ambrosii  super  illud  ad  Rom,  9.  :  Mìserehor,  cui 
miserebor^  etc.  dicit:  Misericordiajn  illi  daho,  quem  praescio  tolo  corde  reversu- 
rum  ad  me;  ergo  videtur,  quod  praescientia  meritorum  sit  causa  praedesti- 
nationis. 

2.  Praeterea.  Praedestinatio  divina  incluJit  divinam  voluntatem,  quae 
ìrrationabilis  esse  non  potest,  cum  praedestinatio  sit  propositum  miserendi,. 
ut  August.  dicit  (ex  Uh.  2.  de  Praedest.  Sanctor.  cap.  jy.)  :  sed  nulla  alia  ratio 
potest  esse  praedestinationis,  nisi  praescientia  meritorum;  ergo  praescientia 
meritorum  est  causa,  vel  ratio  praedestinationis. 

3.  Praeterea.  Non  est  iniquitas  apud  Deum,  ut  dicitur  ad  Roman.  9.  Ini- 
quum  autem  esse  videtur,  ut  aequalibus  inacqualia  dentur:  omnes  autem 
homines  sunt  aequales  et  secundum  naturam,  et  secundum  peccatum  origi- 
nale: attenditur  autem  in  eis  inaequalitas,  secundum  merita,  vel  demerita 
propriorum  actuum;  non  igitur  inaequalia  praeparat  Deus  hominibus  prae- 
destinando,  et  reprobando,  nisi  propter  difFerentium  meritorum  praescientiam. 

Sed  contra  est,  quod  dicit  Apost.  ad  Tit.  3.  :  Non  ex  operibus  justitiae^ 
quae  fecimus  nos,  sed  secundum  suam  misericordiam  salvos  nos  fecit  :  sicut  autem 
salvos  nos  fecit,  ita  praedestinavit  nos  salvos  fieri;  non  ergo  praescientia 
meritorum  est  causa,  vel  ratio  praedesiinationis. 

Respondeo  dicendum,  quod,  cum  praedestinatio  includat  voluntatem,  ut 
supra  dictum  est  (art.  praec),  sic  inquirenda  est  ratio  praedestinationis,  sicut 
inquiritur  ratio  divinae  voluntatis.  Dicmm  est  autem  supra  (q.  ic^.  art.  ^.), 
quod  non  est  assignare  causam  divinae  voluntatis  ex  parte  actus  volendi,  sed 
potest  assignari  ratio  ex  parte  volitorum,  inquantum  scilicet  Deus  vult  esse 
aliquid  propter  aliud.  Nullus  ergo  fuit  ita  insanae  mentis,  qui  diceret,  merita 
esse  causam  divinae  praedestinationis  ex  parte  actus  praedestinantis;  sed  hoc 
sub  quaestione  vertitur,  utrum  ex  parte  effectus  praedestinatio  habeat  ali- 
quam  causam.  Et  hoc  est  quaerere,  utrum  Deus  praeordinaverit  se  daturum 
effectum  praedestinationis  alieni  propter  merita  aliqua.  Fuerunt  igitur  qui- 
dam, qui  dixerunt,  quod  effectus  praedestinationis  praeordinatur  alieni  propter 
merita  praeexsistentia  in  alia  vita,  et  haec  fuit  positio  Origenis,  qui  posuit  ani- 
mas  humanas  ab  initio  creatas,  et  secundum  divcrsitatem  suorum  operura, 
diversos  status  eas  sortiri  in  hoc  mundo  corporibus  unitas.  Sed  hanc  opi- 
nionem  cxcladit  Apoiitolus  ad  Rom.  9.  dicens  :  Cum  nondum  nati  fuissent,  aut 

aìléjuid  egissent  honi,  vel  mali,  non  ex  operihus,  sed  ex  vacante  dictum  est,  quia 
major  serviet  minori. 

Fuerunt  ergoalii,  qui  dixerunt,  quod  merita  praeexsistentia  in  hac  vita  sunt 
ratio,  et  causa  effectus  praedestinationis.  Posuerunt  enim  Pelagiani,  quod 
initium  benefaciendi  sit  ex  nobis,  consummatio  autem  a  Deo.  Et  sic  ex  hoc 
<:ontingit,  quod  alicui  datur  praedestinationis  efifectus,  et  non  alteri;  quia 
unus  initium  dedit  se  praeparando,  et  non  alius.  Sed  contra  hoc  est,  quod  dicit 
Apost.  2.  Cor.  3.  quod  tion  siimiis  siifficientdS  cogitare  aliquid  a  nohis,  quasi  ex 
nobis.  Nullum  autem  anterius  principium  inveniri  potest,  quam  cogitatio. 
TJnde  non  potest  dici,  quod  aliquod  in  nobis  initium  exsistat,  quod  sit  ratio 
effectus  praedestinationis.  Unde  fuerunt  alii,  qui  dixerunt,  quod  merita  se- 
<]uentia  praedestinationis  effectum  sunt  ratio  praedestinationis,  ut  intelligatur, 
<luod  ideo  Deus  dat  gratiam  alicui,  et  praeordinavit  se  ei  daturum,  quia  prae- 
scivit  eum  bene  usurum  gratia.  Sicut  si  rex  det  alicui  militi  equum,  quem 
scic  eo  bene  usurum.  Sed  isti  videntur  distinxisse  Inter  id,  quod  est  ex  gratia, 
et  id,  quod  est  ex  libero  arbitrio,  quasi  non  possit  esse  idem  ex  utroque. 
Manifestum  est  autem,  quod  id,  quod  est  gratiae,  est  praedestinationis  effe- 
ctus; et  hoc  non  potest  poni  ut  ratio  praedestinationis,  cum  hoc  sub 
praedestinatione  concluJatur.  Si  igitur  aliquid  aliud  ex  parte  nostra  sit 
ratio  praedestinationis,  hoc  erit  praeter  effectum  praedestinationis.  Non 
est  autem  distinctum,  quod  est  ex  libero  arbitrio,  et  ex  praedestinatione,  sicut 
ree  est  distinctum,  quod  est  ex  causa  secunda,  et  causa  prima.  Divina  enim 
providentia  producit  effectus  per  operationes  causarum  secundarum,  ut  supra 
dictum  est  (q.  22.  art.  _jj  Unde  et  id,  quod  est  per  liberum  arbitrium,  est  ex 
praedestinatione. 

Dicendum  est  ergo,  quod  effectum  praedestinationis  considerare  possumus 
dupliciter.  Uno  modo  in  particulari,  et  sic  nihil  prohihet,  aìiquem  ejfectuìn  prae- 
destinationis esse  causam,  et  rationem  alter ius ;  posteriorem  quidem  prioris,  se- 
cundum  rationem  causae  finalis;  priorem  vero  posterioris  secundum  rationem 
causae  meritoriae,  quae  reducitur  ad  dispositionem  materiae.  Sicut  si  di- 
-camus,  quod  Deus  praeordinavit  se  daturum  alicui  gloriam  ex  meritis,  et 
quod  praeordinavit  se  daturum  alicui  gratiam,  ut  mereretur  gloriam.  Alio 
modo  potest  consiJerari  praedestinationis  effectus  in  communi:  et  sic  impossihle 
est,  quod  totus  praedestinationis  ejjectas  in  communi  haheat  aliquam  causam  ex 
parte  nostra:  quia  quidquid  est  in  homine  ordinans  ipsum  in  salutem,  com- 
prehenditur  totum  sub  eftectu  praedestinationis,  etiam  ipsa  .praeparatio  ad 
gratiam.  Neque  enim  hoc  fit,  nisi  per  auxilium  divinum,  secundum  illud  Thren. 
ult.  :  Converte  7ios,  Domine,  ad  te,  et  convertemur.  Hahet  tamen  hoc  mòdo  prae- 
Aestinatio  ex  parte  effectus  prò  ratione  divinam  honitatem,  ad  quam  totus  effectus 
praedestinationis  ordinatur,  ut  in  fìnem,  et  ex  qua  procedit,  sicut  ex  principio 
primo  movente. 

Ad  primum  ergo  dicendum,  quod  usus  gratiae  praescitus  non  est  ratio 
coliationis  gratiae,  nisi  secundum  rationem  causae  finalis,  ut  dictum  est 
(in  corp.  ari.). 

Al  secuxdum  dicendum,  quod  praedestinatio  habet  rationem  ex  parte 
"effectus  in  communi    ipsam   divinam   bonitatem.  In  particulari  autem  unus 
effectus  est  ratio  alterius,  ut  dictum  est  (in  corp.  art.). 

Ad  tertium  dicendum,  quod  ex  ipsa  bonitate  divina  ratio  sumi  potest 
praedestinationis  aliquorum,  et  reprobationis  aliorum.  Sic  enim  Deus  dicitur 
■omnia  propter  suam  bonitatem  fecisse,  ut  in  rebus  divina  bonitas  repraesen- 

tetur.  Necesse  est  autem,  quod  divina  bonitas,  quae  in  se  est  una,  et  simplex,, 
multiformiter  repraesentetur  in  rebus  propter  hoc,  quod  res  creatae  ad  sim- 
plicitatem  divinam  attingere  non  possunt.  Et  inde  est,  quod  ad  completionem 
universi  requiruntur  diversi  gradus  rerum,  quarum  quaedam  altum,  et  quae- 
dam  infìmum  locum  teneant  in  universo.  Et  ut  multiformitas  graduum  con- 
servetur  in  rebus,  Deus  permittit  aliqua  mala  fieri,  ne  multa  bona  impediantur, 
ut  supra  dictum  est  (q.  22.  art.  2.  et  collig.  ex  August.  Uh.  r.  ad  Siinplician.  q.  2. 
et  àò  Dono  Persever.  Uh.  2.  cap.  8.).  Sic  igitur  consideremus  totum  gcnus 
humanum,  sicut  totam  rerum  universitatem.  Voluit  igitur  Deus  in  hominibus 
quantum  ad  aliquos,  quos  praedestinat,  suam  repraesentare  bonitatem,  per 
modum  misericordiae  parcendo,  et  quantum  ad  aliquos,  quos  reprobat,  per 
modum  justitiae  puniendo.  Et  haec  est  ratio,  quare  Deus  quosdam  eligit,  et 
quosdam  reprobat.  Ethanc  causam  assignat  Apost.  ad  Rom.  9.  dicens:  Vohns 
Deus  estendere  iram,  idest  vindictam  justitiae,  et  notam  facere  potentiam  suam 
sustinuit,  idest  permisit,  in  multa  patientia  vasa  trae  apta  in  interitum,  ut  osten- 
deret  divitias  gloriae  suae  in  vasa  misericordiae,  quae  praeparavit  in  gloriam.  Et 
2.  ad  Timoth.  2.  dicit  :  In  magna  domo  non  solum  sunt  vasa  aurea,  et  argentea^ 
sed  etiam  Ugnea,  et  fictiUa,  et  quaedam  quidem  in  honorem,  quaedam  in  conta- 
meUam  :  sed  quare  hos  elegit  in  gloriam,  et  illos  reprobavit,  non  habet  ra- 
tionem,  nisi  divinam  voluntatem.  Unde  August.  dicit  super  Joan.  (Traci.  26, 
non  remole  a  princ):  Quare  hunc  trahat,  et  iUum  non  traimi,  noU  velie  dijudi- 
care,  si  non  vis  errare.  Sicut  etiam  in  rebus  naturalibus  potest  assignari  ratio,. 
cum  prima  materia  tota  sit  in  se  uniformis,  quare  una  pars  ejus  est  sub  forma 
terrae  a  Deo  in  principio  condita,  ut  sic  sit  diversitas  specicrum  in  rebus 
naturalibus:  sed  quare  haec  pars  materiae  est  sub  ista  forma,  et  illa  sub  alia, 
dependet  ex  simplici  divina  voluntate;  sicut  ex  simplici  voluntate  artificis  de- 
pendet,  quod  ille  lapis  est  in  ista  parte  parietis,  et  ille  in  alia,  quamvis  ratio 
artis  habeat,  quod  aliqui  sint  in  hac,  et  aliqui  sint  in  illa.  Neque  tamen  propter 
hoc  est  iniquitas  apud  Deum,  si  inaequalia  non  inaequalibus  praeparat.  Hoc 
enim  esset  contra  justitiae  rationem,  si  praedestinationis  effectus  ex  debito 
redderetur,  et  non  daretur  ex  gratia.  In  his  enim,  quae  ex  gratia  dantur,  po- 
test aliquis  prò  libito  suo  dare,  cui  vult,  plus,  vel  minus,  dummodo  nulli  sub- 
trahat  debitum,  absque  praejudicio  justitiae.  Et  hoc  est,  quod  dicit  paterfa- 
milias  Matth.  20.  :  Tolle,  quod  tuum  est,  et  vade  ;  an  non  licei  mihi,  quod  volo^ 
facere? 

ARTICULUS  VI.  144 

UTRUM  PRAEDESTINATIO  SIT  CERTA. 

(i.  Disi.  40.  q.  5.  ari.  unic.  et  ^.  Quodl.  q.  i.  art.  5.  et  11.  Quodl.  art.  5. 
et  12.  Quodl.  q.  5.  art.  4.  et  Veri.  q.  6.  art.  5.  et  j.  et  ad  Hehr.  12.  lect.  4.  fin.)» 

Ad  sextum  sic  proceditur.  Videtur,  quod  praedestinatio  non  sit  certa  ; 
quia  super  illud  Apocal.  3.:  Tene,  quod  hahes,  ne  alias  accipiat  coronam  tuam, 
dicit  August.  (Uh.  de  Corrept.  et  Gr.  cap.  i^.),  quod  alias  non  est  accepturuSy 
nisi  iste  perdiderit.  Potest  ergo  et  acquiri,  et  perdi  corona,  quae  est  praedesti- 
nationis effectus;  non  est  igitur  praedestinatio  certa. 

2.  Praeterea.  Posito  possibili,  nuUum  sequitur  impossibile.  Possibile  est 
autem  aliquem  praedestinatum,  ;it  Pv^trum  peccare,  et  tunc  occidi:  hoc  auten.. 

posito,  sequitur  praedestinationis  effectum  frustrar! :  hoc  igitur  non  est  im- 
possìbile; non  ergo  est  praedestinatio  certa. 

3.  Praeterea.  Quidquid  Deus  potuit,  potest:  sed  potuitnon  praedestinare, 
quem  praedestinavit;  ergo  nunc  potest  non  praedestinare;  ergo  praedestinatio 
non  est  certa. 

Sed  contra  est,  quod  super  illud  Rom.  8.  :  Ouos  praescivit,  hos  et  prae- 
destinavit, etc,  dicit  Gloss.  (Sumiiur  ex  August.  Uh.  2.  de  Don.  Persev.  cap.  14. 
panini  a  prin.)  :  Praedestinatio  est  praescientia,  et  praeparatio  heneficiorum  Dei, 
qua  [al.  quibus]  certissime  liherantur,  quicumque  liherantur. 

Respondeo  dicendum,  quod  praedestinatio  certissime,  et  infallibiliter  conse- 
quitur  suum  effectum,  nec  tamen  imponit  necessitatem,  ut  scilicet  effectus  ejus  ex 
necessitate  proveniat.  Dictum  est  enim  supra  (art.  i.  huj.  q.),  quod  praedestinatio 
est  pars  providentiae.  Sed  non  omnia,  quae  providentiae  subduntur,  neces- 
saria sunt;  sed  quaedam  contingenter  eveniunt  secundum  conditionem  cau- 
sarum  proximarum,  quas  ad  tales  effectus  divina  providentia  ordinavit.  Et 
tamen  providentiae  ordo  est  infallibilis,  ut  supra  ostensum  est  (q.  22.  art.  4.). 
Sic  igitur  et  ordo  praedestinationis  est  certus,  et  tamen  libertas  arbitrii  non 
lollitur,  ex  qua  contingenter  provenit  praedestinationis  effectus.  Ad  hoc  etiam 
consideranda  sunt,  quae  supra  dieta  sunt  (q.  14.  art.  15.  et  q.  !<).  ari.  4.),  de 
divina  scientia,  et  de  divina  voluntate,  quae  contingentiam  a  rebus  non  toUunt, 
licet  certissima,  et  infallibilia  sint. 

Ad  primum  ergo  dicendum,  quod  corona  dicitur  esse  alicujus  dupliciter. 
Uno  modo  ex  praedestinatione  divina  :  et  sic  nullus  coronam  suam  amittit. 
Alio  modo  ex  merito  gratiae.  Q.uod  enim  meremur,  quodammodo  nostrum 
est:  et  sic  suam  coronam  aliquis  amittere  potest  per  peccatum  mortale  se- 
quens.  Alius  autem  illam  coronam  amissam  accipit, inquantum  loco  ejus  subro- 
gatur,  non  enim  permittit  Deus  aliquos  cadere,  quin  alios  erigat,  secundum 
illud  Job  34.:  Conterei  multos,  et  innumerabiles,  et  stare  faciei  alios  prò  eis.  Sic 
enim  in  locum  angelorum  cadentium  substituti  sunt  homines,  et  in  locum 
Judaeorum  Gentiles.  Substitutus  autem  in  statum  gratiae  etiam  quantum  ad 
hoc  coronam  cadentis  accipit,  quod  de  bonis,  qUae  alius  fecit,  in  aeterna  vita 
gaudebit,  in  qua  unusquisque  gaudebit  de  bonis  tam  a  se,  quam  ab  aliis  factis. 

Ad  secundum  dicendum,  quod,  licet  sit  possibile  eum,  qui  est  praedesti- 
natus,  mori  in  peccato  mortali  secundum  se  consideratum;  tamen  hoc  est 
impossibile,  posito,  prout  scilicet  ponitur,  eum  esse  praedestinatum.  Unde 
non  sequitur,  quod  praedestinatio  falli  possit. 

Ad  tertium  dicendum,  quod,  eum  praedestinatio  includat  divinam  vo- 
luntatem,  sicut  supra  dictum  est  (art.  4.  huj.  q.),  quod  Deum  velie  aliquid 
creatum  est  necessarium  ex  suppositione  propter  immutabilitatem  divinae  vo- 
luntatis,  non  tamen  absolute  ita  dicendum  est  hic  de  praedestinatione:  unde 
non  oportet  dicere,  quod  Deus  possit  non  praedestinare,  quem  praedestinavit, 
in  sensu  composito  accioiendo;  licet  absnlute  considerando,  Deus  possit  prae- 
destinare, vel  non  praedestinare,  sed  ex  hoc  non  toiiitur  praedestinationis 
certitudo. 

ARTICULUS  VII.  145 

UTRUM   NUMERUS    PRAEDESTINATORUM    SIT    CERTUS. 

(i.  Dist.  40.  q.  5.  art.  unìc.  et  Veri.  q.  6.  art.  4.). 

Ad  septimum  sic  proceditur.  Videtur,  quod  numerus  praedestinatorum  non 
sit  certus.  Numerus  enim,  cui  potest  fieri  additio,  non  est  certus  :  sed  numero 
praedestinatorum  potest  fieri  additio,  ut  videtur:  dicitur  enim  Deuteron.  i.: 
Dominus  Deui  noster  addai  ad  hiinc  nicmerum  multa  millia  :  Gloss.  (ordinaria)  : 
idest  definitum  apud  Deum,  qui  novit,  qui  sunt  ejus;  ergo  numerus  praedestina- 
torum non  est  certus. 

2.  Praeterea.  Non  potest  assignari  ratio,  quare  magis  in  hoc  numero, 
quam  in  alio,  Deus  homines  praeordinet  ad  salutem:  sed  nihil  a  Deo  sine 
ratione  disponitur;  ergo  non  est  certus  numerus  salvandorum  praeordinatus 
a  Deo. 

2.  Praeterea.  Operatio  Dei  est  perfectior,  quam  operatio  naturae:  sed 
in  operibus  naturae  bonum  invenitur  ut  in  pluribus,  defectus  autem,  et  malum 
ut  in  paucioribus.  Si  igitur  a  Deo  institueretur  numerus  salvandorum,  plures 
essent  salvandi,  quam  damnandi,  cujus  contrarium  ostenditur  Math.  7.,  ubi 
dicitur:  Lata,  et  spatiosa  est  via,  quae  ducit  ad  perditioneni,  et  multi  sunt,  qui 
intrant  per  eam.  Ano^usta  est  porta,  et  arcta  via^  quae  ducit  ad  vitam,  et  pauci  sunt, 
qui  inveniunt  eam.  Non  ergo  est  praeordinatus  a  Deo  numerus  salvandorum. 

Sed  contra  est,  quod  August.  dicit  in  lib.  de  Correptione,  et  Gratia 
(cap.  I).)  :  Certus  est  praedestinatorum  numerus,  qui  neque  anneri  potest,  neqiie  minui. 

Respondeo  dicendum,  quod  numerus  praedestinatorum  est  certus.  Sed 
quidam  dixerut,  eum  esse  certum  formaliter,  sed  non  materialiter:  ut  puta, 
si  diceremus  certum  esse,  quod  centum,  vel  mille  salventur,  non  autem,  quod 
hi,  vel  illi.  Sed  hoc  tollit  certitudinem  praedestinationis,  de  qua  jam  diximus 
(art.  praec).  Et  ideo  oportet  dicere,  quod  numerus  praedestinatorum  sii  certus  Deo 
non  solnm  formaliter,  sed  etiam  materialiter.  Sed  advertendum  est,  quod  numerus 
praedestinatorum  certus  Deo  dicitur,  non  solum  ratione  cognitionis,  quia 
scilicet  scit,  quot  sunt  salvandi;sic  enim  Deo  certus  est  etiam  numerus  gut- 
tarum  pluviae,  et  arenae  maris:  sed  ratione  electionis,  et  definitionis  cujusdem. 
Ad  cujus  evidentiam  est  sciendum,  quod  omne  agens  intendit  facere  aliquid 
finitum,  ut  ex  supradìctis  de  infinito  ('^.  7.  art.  2.etj.)  apparet.  Quicumque  autem 
intendit  aliquam.  determinatam  mensuram  in  suo  effectu,  excogitat  aliquem 
numerum  in  partibus  essentialibus  ej  us,  quae  per  se  requiruntur  ad  perfectionem 
totius.  Non  enim  per  se  eligit  aliquem  numerum  in  his,  quae  non  principaliter 
requiruntur,  sed  solum  propter  aliud.  Sed  in  tanto  numero  accipit  hujusmodi, 
inquantum  sunt  necessaria  propter  aliud.  Sicut  aedificator  excogitat  determi- 
natam mensuram  domus,  et  etiam  determinatum  numerum  mansionum,  quas 
vult  facere  in  domo,  et  determinatum  numerum  mensurarum  parietis,  vel  tecti. 
Non  autem  eligit  determinatum  numerum  lapidum,  sed  accipit  tot,  quot  suf- 
ficiunt  ad  explendam  tantam  mensuram  parietis.  Sic  igitur  considerandum  est 
in  Deo  respectu  totius  universitatis,  quae  est  ejus  effectus.  Praeordinavit  enim, 
in  qua  mensura  deberet  esse  totum  universum,  et  quis  numerus  esset  conve- 
niensessentialibus  partibus  universi:  quae  scilicet  habent  aliquo  modo  ordinem 
ad  perpetuitatera,  quot    scilicet   spherae,  quot  stellae,  quot  elementa,  quot 

species  rerum.  Individua  vero  corruptibilia  non  ordinantur  ad  bonum  universi, 
<:;uasi  principaliter,  sed  quasi  secundario,  inquantum  in  eis  salvatur  bonum 
speciei.  Unde,  licer  Deus  sciat  numerum  omnium  individuorum,  non  tamen 
numerus  vel  boum,  vel  culicum,  vel  aliquorum  hujusmodi  est  per  se  praeor- 
<iinatus  a  Deo.  Sed  tot  hujusmodi  divina  providentia  producit,  quot  sufficiunt 
ad  specierum  conservationem.  Inter  omnes  autem  creaturas  principalius  ordi- 
nantur ad  bonum  universi  creaturae  rationales,  quae,  inquantum  hujusmodi, 
incorruptibiles  sunt,  et  potissime  illae,  quae  beatitudinem  consequuntur,  quae 
immediatius  attingunt  ultimum  finem.  Unde  certus  est  Deo  nunierus  praede- 
stinatorum,  non  solumper  modumcognitionis,  sedetiampermodum  cujusdam 
principalis  praefìnitionis. 

Non  sic  autem  omnino  est  de  numero  reproborum,  qui  videntur  esse 
praeordinati  a  Deo  in  bonum  electorum,  quibus  omnia  cooperantur  in  bonum. 
De  numero  autem  omnium  praedestinatorum  hominum,  quis  sit,  dicunt  quidarriy 
quod  tot  ex  hominibus  salvabuntur,  quot  angeU  ceciderunt.  Ouidavi  vero,  quod 
tot  salvabuntur,  quot  angeli  remanserunt.  Ouidaiu  vero,  quod  tot  ex  hominibus 
salvabuntur,  quot  Angeli  ceciderunt,  et  insuper  tot,  quot  fuerunt  Angeli  creati. 
Sed  melius  dicitur,  quod  soli  Deo  est  cognitus  numerus  electorum  in  superna  fe- 
licitate locandus. 

Ad  primum  ergo  dicendum,  quod  verbum  illud  Deuteron.  est  intelligendum 
de  illis,  qui  sunt  praenotati  a  Deo  respectu  praesentis  justitiae.  Horum  enim 
numerus  et  augetur,  et  minuitur,  et  non  numerus  praedestinatorum. 

Ad  secundum  dicendum,  quod  ratio  quantitatis  alicujus  partis  accipienda 
est  ex  proportione  illius  partis  ad  totum.  Sic  enim  est  apud  Deum  ratio, 
quare  tot  stellas  fecerit,  vel  tot  rerum  species,  et  quare  tot  praedestinavit,  ex 
proportione  partium  principalium  ad  bonum  universi. 

Ad  tertium  dicendum,  quod  bonum  proportionatum  communi  statui  na- 
turae  accidit  ut  in  pluribus,  et  deficit  ab  lioc  bono  ut  in  paucioribus.  Sed  bo- 
num, quod  excedit  communem  statum  naturae,  invenitur  ut  in  paucioribus, 
et  deficit  ab  hoc  bono  ut  in  pluribus.  Sicut  patet,  quod  plures  homines  sunt, 
qui  habent  sufficientem  scientiam  ad  regimen  vitae  suae  ;  pauciores  autem, 
qui  hac  scientia  carent,  qui  moriones,  vel  stulti  dicuntur;  sed  paucissimi  sunt 
respectu  aliorum,  qui  attingunt  ad  habendam  profundam  scientiam  intelligi- 
bilium  rerum.  Cum  igitur  beatitudo  aeterna  in  visione  Dei  consistens  excedat 
communem  statum  naturae,  et  praecipue  secundum  quod  est  gratia  destituta 
per  corruptionem  originahs  peccati,  pauciores  sunt,  qui  salvantur.  Et  in  hoc 
ctiam  maxime  misericordia  Dei  apparet,  quod  aliquos  in  illam  salutem  erigit, 
a  qua  plurimi  deficiunt  secundum  communem  cursum,  et  inclinationem  na- 
turae. 


ARTICULUS  Vili.  146 

UTRUM   PRAEDESTINATIO   POSSIT  JUVARI   PRECIBUS  SANCTORUM. 

(i.  Disi.  41.  art.  4.  et  5.  Dist.  ly.  art.  5.  q.  i.  ad  5.  et  4.  Disi.  4y 
q.j.  art.  5.  ad  ^.  et  Veri.  q.  6.  art.  6.). 

Ad  octavum  sic  proceditur.  Videtur,  quod  praedestìnatio  non  possit  ju- 
vari  precibus  Sanctorum.  Nullum  enim  aeternum  impeditur  ab  aliquo  tem- 
poraH.  Et  per  conscquens  non  potc-^t  temporale  juvare  ad  hoc,  quod  aliquod 

aeteraum  sit:  sed  praedestinatio  est  aeterna.  Cum  igitur  preces  Sanctorurrt 
sìnt  temporales,  non  possunt  juvare  ad  hoc,  quod  aliquis  praedestìnetur;  non 
ergo  praedestinatio  juvatur  precibus  Sanctorum. 

2.  Praeterea.  Sicut  nihil  indiget  Consilio,  nisi  propter  defectum  cogni- 
tionis,  ita  nihil  indiget  auxilio,  nisi  propter  defectum  virtutis:  sed  neutrum 
horum  competit  Deo  praedestinanti.  Unde  dicitur  Rom.  ii.:  Qitìs  adjuvit 
Spiritum  Domini?  Aut  quis  consiliarius  ejus  fuit?  ergo  praedestinatio  non  ju- 
vatur precibus  Sanctorum. 

3.  Praeterea.  Ejusdem  est  adjuvari,  et  impedir!:  sed  praedestinatio  non 
potest  aliquo  impediri:  ergo  non  potest  aliquo  juvari. 

Sed  contra  est,  quod  dicitur  Gen.  25.  quod  Isaac  rogavit  Deum  prc^ 
Rebecca  uxore  sua,  et  dedit  conceptum  Rebeccae.  Ex  ilio  autem  conceptu 
natus  est  Jacob,  qui  praedestinatus  fuit.  Non  autem  fuisset  impleta  praedesti- 
natio, si  natus  non  fuisset;  ergo  praedestinatio  juvatur  precibus  Sanctorum. 

Respondeo  dicendum,  quod  circa  hanc  quaestionem  diversi  errores  fu«K 
runt.  Quidam  enim  attendentes  certitudinemdivinaepraedestinationisdixerunt,, 
superfluas  esse  orationes,  vel  quidquid  aliud  fiat  ad  salutem  eternam  conse- 
quendara:  quia  his  factis,  vel  non  factis,  praedestinati  consequuntur,  repro- 
bati non  consequuntur.  Sed  contra  hoc  sunt  omnes  admonitiones  sacrae 
Scripturae  exhortantes  ad  orationem,  et  ad  alia  bona  opera.  Alii  vero  dixe- 
runt,  quod  per  orationes  mutatur  divina  praedestinatio.  Et  haec  dicitur  fuisse: 
opinio  Aegypliorum,  qui  ponebant  ordinationem  divinam,  quam  fatum  appel- 
labant,  aliquibus  sacrificiis,  et  orationibus  impediri  posse.  Sed  contra  hoc 
etiam  est  auctoritas  sacrae  Scripturae.  Dicitur  enim  i.  Reg.  15.:  Porro  trium- 
phator  Israel  non  parcet,  neqiiù  poònitudinò  flecUtur.  Et  Rom.  11.  dicitur,  quod 
sine  po&niUntia  sunt  dona  Dà,  et  vocatio.  Et  ideo  aliter  dicendum,  quod  in  prae- 
destinatione  duo  sunt  consideranda,  scilicet  ipsapraeordiuatio  divina,  et  effectus 
ejus.  Quantum  igitur  ad  primum,  nullo  modo  praedestinatio  juvatur  precibus 
Sanctorum.  Non  enim  precibus  Sanctorum  fit,  quod  aliquis  praedestinetur  a 
Deo.  Qjaantum  vero  ad  secundum,  dicitur  praedestinatio  juvari  precibus  San- 
ctorum, et  aliis  bonis  operibus,  quia  providentia,  cujus  praedestinatio  est  pars,, 
non  subtrahit  causas  secundas:  sed  sic  providet  effectus,  ut  etiam  ordo  cau- 
sarum  secundarum  subjaceat  providentiae.  Sicut  igitur  sic  providentur  natu- 
rales  effectus,  ut  etiam  causae  naturales  ad  illos  naturales  effectus  ordinentur,. 
sine  quibus  illi  effectus  non  provenirent:  ita  praedestinatur  a  Deo  salus  ali- 
cujus,  ut  etiam  sub  ordine  praedestinationis  cadat  quidquid  hominem  pro- 
movet  in  salutem,  vel  orationes  propriae,  vel  aliorum,  vel  alia  bona,  vel 
quidquid  hujusmodi,  sine  quibus  aliquis  salutem  non  consequitur.  Unde  prae- 
destinatis  conandum  est  ad  bene  operandum,  et  orandum  :  quia  per  hujusmodi 
praedestinationis  effectus  certitudinaliter  impletur.  Propter  quod  dicitur  2. 
Pet.  I.:  Magis  satagite,  al  per  bona  opera  certam  vestratn  vocationeui,  et  electionetn. 
faciatis. 

Ad  primum  ergo  dicendum,  quod  ratio  illa  ostendit,  quod  praedestinatio 
non  juvatur  precibus  Sanctorum  quantum  ad  ipsam  praeordinationem. 

Ad  secundum  dicendum,  quod  aliquis  dicitur  adjuvari  per  alium  dupli- 
citer.  Uno  modo,  inquantum  ab  eo  accipit  virtutem,  et  sic  adjuvari  infirmi  est: 
unde  Deo  non  competit:  et  sic  intelligitur  illud:  Quis  adjuvit  Spiritum  Do- 
mini? Alio  modo  dicitur  quis  adjuvari  per  aliquem,  per  quem  exsequitur  suam 
operationem,  sicut  dominus  per  ministrum.  Et  hoc  modo  Deus  adjuvatur  per 
nos,  inquantum  exsequimur  [al.  exsequitur^   suam  ordinationem,  secundum 

illud  T.  ad  Cor.  3.:  Deienim  adjuiores  sumus.  Vcque  hoc  est  propter  defectum 
divinae  virtutis,  sed  quia  utitur  causis  mediis,  ut  ordinis  pulcritudo  servetur 
in  rebus,  et  ut  etiam  creaturis  dignitatem  causalìiatis  communicet. 

Ad  tertium  dicendum,  quod  secundae  causae  non  possunt  egredi  ordinent 
causae  primae  universalis,  ut  supra  dictum  est  (q.  ig.  art.  6.),  sed  ipsum  exse- 
quuntur.  Et  ideo  praedestinatio  per  creaturas  potest  adjuvari,  sed  non  impedirì.. 


QUAESTIO  XXIV. 

DE    LIBRO    VITAE,    IN    TRES    ARTICULOS    DIVISA. 

Deinde  considerandum  est  de  libro  vitae. 

Et  circa  hoc  quaeruntur  irta. 

Primo.  Quid  est  liber  vitae. 

Secundo.  Cujus  vitae  sit  liber. 

Tertio.  Utrura  aliquis  possit  deieri  de  libro  vitae. 

ARTICULUS  I.  147 

UTRUM    LIBER    VITAE    SIT    IDEM,    QUOD     PRAEDESTINATIO. 

(i.  Disi.  40.  q.  I.  art.  2.  ad  j.  et  5.  Dist.  p.  q.  i.  art.  2.  q.  2.  per  tot.  et  q.  i.  ad  !► 
et  Veri.  q.  7.  art.   i.  4.  et  Ps.  59.  et  ad  Phil.  4.). 

Ad  primum  sic  proceditur.  Videtur  quod  liber  vitae  non  sit  idem,  quod 
praedestinatio.  Dicitur  enim  Eccli.  24.  :  Haec  omnia  liber  vitae,  Gloss.  (inter- 
linear is):  idest  Noviim  et  Vetus  Testamentum  :  hoc  autem  non  est  praedesti' 
natio;  ergo  liber  vitae  non  est  idem,  quod  praedestinatio. 

2.  Praeterea.  August.  in  lib.  20.  de  Civ.  Dei  (cap.  14.  a  med.)  ait,  quod 
liber  vitae  est  quaedam  vis  divina,  qua  fìet  ut  cuicumque  opera  sua  bona,, 
vel  mala  in  memoriam  reducantur:  sed  vis  divina  non  videtur  pertinere  ad 
praedestinationem,  sed  magis  ad  attributum  potentiae  ;  ergo  liber  vitae  non 
est  idem,  quod  praedestinatio. 

3.  Praeterea.  Praedestinationi  opponitur  reprobatio.  Sì  igitur  liber  vitae 
c:cet  praedestinatio,  inveniretur  liber  mortis,  sicut  liber  vitae. 

Sed  contra  est,  quod  dicitur  in  Gloss.  (ordinaria,et  stimitnr  ex  Cassiodoro), 
super  illud  Ps.  68.:  DeUantur  de  libro  viventium:  Liber  iste  est  notitia  Dei,  qua, 
praedesti navit  ad  vitam,  quos  praescivit. 

Respondeo  dicendum,  quod  liber  vitae  in  Deo  dicitur  metaphorice  se- 
cundum  simihtudinem  a  rebus  humanis  acceptam.  Est  enim  consuetum  apud 
homines,  quod  illi,  qui  ad  aliquid  eliguntur,  conscribuntur  in  libro,  utpote 
milites,  vel  consiliarii,  qui  olim  dicebantur  patres  conscripti.  Patet  autem  ex 
praemissis  (art.  4.  q.  praec),  quod  omnes  praedestinati  eliguntur  a  Deo  ad 
habendum  vitam  aeternam.  Ipsa  ergo  praedestinatorum  conscriptio  dicitur 
liber  vitae.  Dicitur  autem  metaphorice  aliquid  conscriptum  in  intellectu  ali- 

cujus,  quod  firmiter  in  memoria  tenet,  secundum  illud  Prov.  ^.:  We  ohlivi- 
scaris  lens  meae,  et  praecepta  niea  cor  tuum  cuslodiat,  et  post  pauca  sequitur: 
Describe  ilìa  in  tahulls  cordis  iui:  nam  et  in  libris  materialibus  aliquid  conscri- 
bitur  ad  succurrendum  memoriae.  Unde  ipsa  Dei  nolitia,  qua  firmiter  retinet 
se  aliquos  praedestinasse  ad  vìtain  aetertiam,  dicitur  liber  viiae:  nam  sicut  scri- 
ptura  libri  est  signum  eorum,  quae  fienda  [al.  scienda]  sunt;  ita  Dei  notitia 
est  quoddam  signum  apud  ipsum  eorum,  qui  sunt  perducendi  ad  vitam  aeter- 
nam,  secundum  illud  2.  Timoth.  2.  :  Finnum  fundamentum  Dei  slat  habens  si- 
gnaculum  hoc  :  novit  Dominus  qui  sunt  ejns. 

Ad  primum  ergo  dicendum,  quod  liber  vitae  potest  dici  dupliciter.  Uno 
modo,  conscriptio  eorum,  qui  sunt  electi  ad  vitam;  et  sic  loquimur  nunc  de 
libro  vitae.  Alio  modo  potest  dici  liber  vitae  conscriptio  eorum,  quae  ducunt 
in  vitam.  Et  hoc  dupliciter.  Vel  sicut  agendorum  ;  et  sic  Novum,  et  Vetus  Te- 
stamentum  dicitur  liber  vitae:  vel  sicut  jam  factorum;  et  sic  illa  vis  divina, 
qua  fiet,  ut  cuilibet  in  memoriam  reducantur  facta  sua,  dicitur  liber  vitae. 
Sicut  etiam  liber  militiae  potest  dici,  vel  in  quo  scrìbuntur  electi  ad  militiam, 
vel  in  quo  traditur  ars  militaris,  vel  in  quo  recitantur  facta  militum. 

Unde  patet  solutio  ad  secundum. 

Ad  tertium  dicendum,  quod  non  est  consuetum  conscribi  eos,  qui  repu- 
diantur,  sed  eos,  qui  eliguntur.  Unde  reprobationi  non  respondet  liber  mortis, 
sicut  praedestinationi  liber  vitae. 

Ad  Q.UARTUi\i  dicendum,  quod  secundum  rationem  differt  liber  vitae  a 
praedestinatione.  Importat  enim  notitia  praedestinationis,  sicut  etiam  ex 
Glossa  inducta  apparet  (in  argum.  sed  coiitra). 

ARTICULUS    ir.  148 

UTRUM    LIBER    VITAE    SIT    SOLUM    RESPECTU    VITAE    GLORIAE 
PRAEDESTINATORUM. 

(Veri.  q.  7.  art.  ^.  6.  7.  et  5.    Dist.  57.  q.  1.  art.  2.  q.  i.). 

Ad  SECUNDUM  sic  proceditur.  Videtur,  quod  liber  vitae  non  sit  solum  re- 
spectu  vitae  gloriae  praedestinatoruni,  Liber  enim  vitae  est  notitia  vitae  :  sed 
Deus  per  vitam  suam  cognoscit  omnem  aliam  vitam;  ergo  liber  vitae  prae- 
cipue  dicitur  respectu  vitae  divinae,  et  non  solum  respectu  vitae  praedesti- 
natorum. 

2.  Praeterea.  Sicut  vita  gloriae  est  a  Deo,  ita  vita  naturae.  Si  igitur 
notitia  vitae  gloriae  dicitur  liber  vitae,  etiam  notitia  vitae  naturae  dicetur 
liber  vitae. 

3.  Praeterea.  Aliquì  eliguntur  ad  gratiam,  qui  non  eliguntur  ad  vitam 
gloriae,  ut  patet  per  id,  quod  dicitur  Joan.  6.:  Nonne  duodecim  vos  elegia  et 
unus  ex  vobis  dìabolits  est?  Sed  liber  vitae  est  conscriptio  electionis  divinae, 
ut  dictum  est  (art.  praec.)  ;  ergo  etiam  est  respectu  vitae  gratiae. 

Sed  coxtra  est,  quod  liber  vitae  est  notitia  praedestinationis,  ut  dictum 
€st  (ibid )  ;  sed  praedestinatio  non  respicit  vitam  gratiae,  nisi  secundum  quod 
ordinatur  ad  gloriam.  Non  enim  sunt  praedestinati,  qui  habent  gratiam,  et 
deliciunt  a  gloria.  Liber  igitur  vitae  non  dicitur,    nisi  respectu  gloriae. 

Respondeo  dicendum,  quod  liber  vitae,  ut  dictum  est  (ihid.),  importat 
conscriptionem  quandam,  sive  notitiam  electorum  ad  vitam.  Eligitur  auteni 

aliqiiis  ad  id,  quod  non  competit  sibi  secundum  suam  naturam.  Et  ittrum  id, 
ad  quod  eligitur  aliquis,  habet  rationem  finis.  Non  enim  miles  eligitur,  aut 
conscribitur  ad  hoc,  quod  armetur,  sed  ad  hoc,  quod  pugnet:  hoc  enim  est 
proprium  officium,  ad  quod  militìa  ordinatur.  Finis  autem  supra  naturam 
exsistens  est  vita  gloriae,  ut  supra  dictum  est  (q.  25.  art.  i.).  Unde  proprie 
liber  vitae  respici t  vitam  oloriae. 

Ad  primum  ergo  dicendum,  quod  vita  divina,  etiam  prout  est  vita  glo- 
riosa, est  Deo  naturah's:  unde  respectu  ejus  non  est  electio,  et  per  consc- 
quens  neque  liber  vitae:  non  enim  dicimus,  quod  aliquis  homo  eligatur  ad 
habendum  sensum,  vel  aliquid  eorum,  quae  consequuntur  naturam. 

Unde  per  hoc  etiam  patet  solutio  ad  secundum;  respectu  enim  vitae 
naturahs  non  est  electio,  neque  liber  vitae. 

Ad  tertium  dicendum,  quod  vita  gratiae  non  habet  rationem  finis,  sed 
rationem  ejus,  quod  est  ad  finem.  Unde  ad  vitam  gratiae  non  dicitur  aliquis 
eligi,  nisi  inquantum  vita  gratiae  ordinatur  ad  gloriam.  Et  propter  hoc  illi, 
qui  habent  gratiam,  et  excidunt  a  gloria,  non  dicuntur  esse  electi  simpli- 
citer,  sed  secundum  quid.  Et  similiter  non  dicuntur  esse  scripti  simpliciter  in 
libro  vitae,  sed  secundum  quid,  prout  scilicet  de  eis  in  ordinatione,  et  no- 
titia  divina  exsistit,  quod  sint  habiturì  aliquem  ordinem  ad  vitam  aeternani 
secundum  participationem  gratiae. 

ARTICULUS  Iir.  149 

UTRUM    ALIQUIS    DELEATUR    DE    LIBRO    VITAE. 

(i.  Disi.  40.  q.  I.  ari.  2.  et  Disi.  46.  q.  2.  art.  2.  ad  ^.  et  q.  5.  art.  unic.  ad  5. 
etj.  Dist.ji.  q.  I.  art.  2.  adj.  et  in  Philipp.  4.  lect.  i.  et  in  Hebr.  lect.  4.  fin.). 

Ad  tertium  sic  proceditur.  Videtur,  quod  nullus  deleatur  de  libro  vitae. 
Dicit  enim  August.  in  20.  de  Cìv.  Dei  (cap.  i^.  in  fin.),  quod  praescientia  Dei, 
quae  non  potest  falli,  liber  vitae  est:  sed  a  praescientia  Dei  non  potest  ahquid 
subtrahi  ;  similiter  neque  a  praedestinatione  ;  ergo  nec  de  libro  vitae  potest 
aliquis  deieri. 

2.  Praeterea.  Q.uidquid  est  in  aliquo,  est  in  eo  per  modum  ejus,  in  quo 
est:  sed  liber  vitae  est  quid  aeternum,  et  immutabile;  ergo  quidquid  est  in 
eo,  est  ibi  non  temporaliter,  sed  immobiliter,  et  indclebiliter. 

3.  Praeterea.  Deletio  Scripturae  opponitur:  sed  aliquis  non  potest  de 
novo  scribi  in  libro  vitae;  ergo  neque  inde  deieri  potest. 

Sed  contra  est,  quod  dicitur  in  Ps.  68.:  DeUaniur  de  libro  viventìum. 

Respondeo  dicendum,  quod  quidam  dicunt,  quod  de  libro  vitae  nullus 
potest  deieri  secundum  rei  veritatem,  potest  tamen  aliquis  deieri  secundum 
opinionem  hominum.  Est  enim  consuetum  in  Scripturis,  ut  aliquid  dicatur  fieri, 
quando  innotescit;  et  secundum  hoc  aliqui  dicuntur  esse  scripti  in  libro  vitae» 
inquantum  homines  opinantur  eos  ibi  scriptos  propter  praesentem  justitiam, 
quam  in  eis  vident:  sed  quando  apparet,  vel  in  hoc  saeculo,  vel  in  futuro,  quod 
ab  hac  justitìa  exciderunt,  dicuntur  inde  deieri.  Et  sic  etiam  exponitur  in  Gloss. 
(ordin.)  deletio  talis,  super  ìUud  Ps.  68.:  Deleanlur  de  libro  viventium.  Sed 
quia  non  deieri  de  libro  vitae  ponitur  Inter  praemia  justorum,  secundum  illud 
Apoc.  3.  :  Qui  vicerit,  sic  vestietur  vestimentis  albis,  et  non  delebo  nomen  ejus  de  libro 
vitae  (quod  autera  sanctis  repromittitur,  non  est  solum  in  hominum  opinione). 

potest  dici,  quod  deieri,  vel  non  deieri  de  libro  vitae,  non  solum  ad  opinionem 
lìominum  referendum  est,  sed  etiam  quantum  ad  rem.  Est  enim  liber  vitae 
conscriptio  ordinatorum  in  vitam  aeternam,  ad  quam  ordinatur  aliquis  ex 
Jnohus;  scilicet  ex  praedtistinatione  divina,  et  haec  ordinatio  numquam  deficit,  et 
XX  gratia.  Quicumque  enim  gratiam  habet,  ex  hoc  ipso  est  dignus  vita  aeterna; 
et  haec  ordinatio  deficit  interdum,  quia  aliqui  ordinati  sunt  ex  gratia  habita  a«- 
hiabendum  vitam  aeternam,  a  qua  tamen  defìciunt  per  peccatum  mortale.  Illi 
igitur,  qui  sunt  ordinati  ad  habendum  vitam  aeternam  ex  praedestinatione 
-divina,  sunt  simpliciter  scripti  in  libro  vitae  ;  quia  sunt  ibi  scripti,  ut  habituri 
vitam  aeterna  in  seipsa,  et  isti  numquam  delentur  de  libro  vitae.  Sed  illi; 
.x]ui  sunt  ordinati  ad  habendum  vitam  aeternam  non  ex  praedestinatione  di- 
vina, sed  solum  ex  gratia,  dicuntur  esse  scripti  in  libro  vitae,  non  simpliciter, 
sed  secundum  quid  ;  quia  sunt  ibi  scripti,  ut  habituri  vitam  aeternam  non  in 
seipsa,  sed  in  sua  causa;  et  tales  possunt  deieri  de  libro  vitae,  ut  deletio  non 
referatur  ad  notitiam  Dei,  quasi  Deus  aliquid  praesciat,  postea  nesciat,  sed 
ad  rem  scitam,  quia  scilicet  Deus  scit  aliquem  prius  ordinari  in  vitam  aeter- 
nam, et  postea  non  ordinari,  cum  deficit  a  gratia. 

Ad  primum  ergo  dicendum,  quod  deletio,  ut  dictum  est  (in  corp.  art.),  non 
refertur  ad  librum  vitae  ex  parte  praescientiae,  quasi  in  Dee  sit  aliqua  mu- 
tabilitas,  sed  ex  parte  praescitorum,  quae  sunt  mutabilia. 

Ad  secundum  dicendum,  quod  licet  res  in  Deo  sint  immutabiliter,  tamen 
in  seipsis  mutabiles  sunt.  Et  ad  hoc  pertinet  deletio  libri  vitae. 

Ad  tertium  dicendum,  quod  eo  modo,  quo  aliquis  dicitur  deieri  de  libro 
vitae,  potest  dici,  quod  ibi  scribatur  de  novo  vel  secundum  opinionem  homi- 
num,  vel  secundum  quod  de  novo  incipit  habere  ordinem  ad  vitam  aeternam 
per  gratiam.  Quod  etiam  sub  divina  notitia  comprehenditur,  licet  non  de  novo. 


QUAESTIO  XXV. 

DE  DIVINA  POTENTIA,  IN  SEX  ARTICULOS  DIVISA. 

Post  considerationem  divinae  praescientiae,  et  voluntatis,  et  eorum,  quae 
ad  hoc  pertinent,  restat  considerandum  de  divina  Potentia. 

Et  circa  hoc  quaeruntur  sex. 

Primo.  Utrum  in  Deo  sit  potentia. 
Secundo,  Utrum  ejus  potentia  sit  infinita. 
Tertio.  Utrum  sit  omnipotens. 

Quarto.  Utrum  possit  facere,  quod  ea,  quae  sunt  praeterita,  non  fuerint. 
Quinto.  Utrum  Deus  possit  facere,  quae  non  facit,  vel  practermittcre, 
jjuae  facit. 

Scxto.  Utrum  quae  facit,  possit  facere  meliora 

ARTICULUS  I.  150 

UTRUM   IN    DEO    SIT   POTENTIA. 

^7.  Dtst.  42.  q.  I.  art.  i.  et  Uh.  i.  Contr.  g.  cap.  16.  et  Uh.  2.  cap.  7.  8.  5».  et  io. 

et  Fot.  q.  I.  art.  i.). 

Ad  primum  sic  proceditur.  Videtur,  quod  in  Deo  non  sit  potentia.  Sicut 
■enim  prima  materia  se  habet  ad  potentiam,  ita  Deus  qui  est  agens  primum, 
se  habet  ad  actum  :  sed  prima  materia  secundum  se  considerata  est  absque 
-omni  actu;  ergo  agens  primum,  quod  est  Deus,  est  absque  potentia. 

2.  Praeterea.  Secundum  Philos.  in  6.  Metaph.  {tex.  i^.)  qualibet  potentia 
melior  est  ejus  actus.  Nani  forma  est  melior,  quam  materia,  et  actio,  quam 
potentia  activa;  est  enim  finis  ejus:  sed  nihil  est  melius  eo,  quod  est  in  Deo; 
■quia  quidquid  est  in  Deo,  est  Deus,  ut  supra  ostensum  est  (q.  j.  art.  _j.)  ;  ergo 
nulla  potentia  est  in  Deo. 

3.  Praeterea.  Potentia  est  principium  operationis:  sed  operatio  divina 
•est  ejus  essentia,  cum  in  Deo  nullum  sit  accidens:  essentiae  autem  divinae 
.non  est  aliquod  principium;  ergo  nulla  potentia  est  in  Deo  [al.  ergo  ratio 
potentiae  in  Deo  non  convenii], 

4.  Praeterea.  Supra  ostensum  est  {q.  14.  art.  8.  et  q.  ip.  art.  4.)  quod 
scientia  Dei,  et  voluntas  ejus  sunt  causa  rerum  ;  causa  autem,  et  principium 
idem  sunt;  ergo  non  oportet  in  Deo  assignare  potentiam,  sed  solum  scien- 
tiam,  et  voluntatem. 

Sed  contra  est,  quod  dicitur  in  Ps.  88.  :  Potens  es,  Domine,  et  veritas  tua 
in  circuitu  tuo. 

Respondeo  dicendum,  quod  duplex  est  potentia,  scilicet  passiva,  quae 
.nullo  modo  est  in  Deo,  et  activa,  quam  oportet  in  Deo  summe  ponere.  Ma- 
nifestum  est  enim,  quod  unumquodque  secundum  quod  est  actu,  et  perfe- 
ctum,  secundum  hoc  est  principium  activum  alicujus.  Patitur  autem  unum- 
quodque, secundum  quod  est  deficiens,  et  imperfectum.  Ostensum  est  autem 
supra  {q.  2.  art.  _j.  et  q.  4.  art.  i.  et  2.),  quod  Deus  est  purus  actus,  et  simpli- 
citer,  et  universaliter  perfectus,  neque  in  eo  aliqua  imperfectio  locum  habet. 
Unde  sibi  maxime  competit  esse  principium  activum,  et  nullo  modo  pati. 
Ratio  autem  activi  principii  convenit  potentiae  activae:  nam  potentia  activa 
•est  principium  agendi  in  aliud  ;  potentia  vero  passiva  est  principium  patiendi 
ab  alio,  ut  Philosophus  dicit  quinto  Metaph.  {tex.  ij.)  ;  relinquitur  ergo,  quod 
in  Deo  maxime  sit  potentia  activa. 

Ad  primum  ergo  dicendum,  quod  potentia  activa  non  dividitur  contra 
actum,  sed  fundatur  in  eo.  Nam  unumquodque  agit,  secundum  quod  est  in 
actu:  potentia  vero  passiva  dividitur  contra  actum:  nam  unumquodque  pa- 
titur, secundum  quod  est  in  potentia.  Unde  haec  potentia  excluditura  Deo, 
non  autem  activa. 

Ad  secundum  dicendum,  quod  quandocumque  actus  est  aliud  a  potentia, 
oportet,  quod  actus  sit  nobilior  potentia:  sed  actio  Dei  non  est  aliud  ab 
ejus  potentia,  sed  utrumque  est  essentia  divina;  quia  nec  esse  ejus  est  aliud  ab 
ejus  essentia;  unde  non  oportet,  quod  aliquid  sit  nobihus,  quam  potentia  Dei. 

Ad  tertium  dicendum,  quod  potentia  in  rebus  creatis  non  solum  est 
principium  actionis,  sed  etiam  effectus.  Sic  igitur  in  Deo  salvatur  ratio  pò- 

tentiae,  quantum  ad  hoc,  quod  e<=t  principium  effectus,  non  autem  quantum 
a»i  hoc,  quod  est  principium  actionis,  quae  est  divina  essentia;  nisi  forte  se- 
cundum  modum  intelligendi,  prout  divina  essentia,  quae  in  se  simpliciter 
praeliabet  quidquid  perfcctionis  est  in  rebus  creatis,  potest  intelligi  et  sub 
ratione  actionis,  et  sub  ratione  potentiae,  sicut  etiam  intelligitur  et  sub  ra- 
tione  suppositi  habentis  naturam,  et  sub  ratione  naturae.  Sic  igitur  in  Dea 
salvatur  ratio  potentiae,  quantum  ab  hoc,  quod  est  principium  effectus. 

Ad  quartum  dicendum,  quod  potentia  non  ponitur  in  Deo,  ut  alìquid 
differens  a  scientia,  et  voluntate  secundum  rem,  sed  solum  secundura  ratìo- 
nem,  inquantum  scilicet  potentia  importat  rationem  principi!  exsequentis  id» 
quod  voluntas  imperat,  et  ad  quod  scientia  dirigit,  quae  tria  Deo  secundum 
idem  conveniunt.  Vel  dicendum,  quod  ipsa  scientia,  vel  voluntas  divina,  se- 
cundum quod  est  principium  effectivum,  habet  rationem  potentiae.  Unde 
consideratio  scientiae,  et  voluntatis  praecedit  in  Deo  considerationem  po- 
tentiae, sicut  causa  praecedit  operationem,  et  effectum. 


ARTICULUS  IL  151 

UTRUM    POTENTIA    DEI    SIT    INFINITA. 

(i.  Dist.  4].  q.  I.  art.  i.  et  Uh.  i.  Conlr.  g.  cap   4}.  et  6^.  et  Poi.  q.  i.  art.  2. 
et  Opiisc.  2.  cap.  ic}.  et  Opusc.  9.  cap.  4.  et  12.  Metaph.  ìect.  8.  fin.). 

Ad  secundum  sic  proceditur.  ViJetur,  quod  potentia  Dei  non  sit  infinita. 
Omne  enim  infinitum  est  imperfectum,  secundum  Phil.  in  3.Physic,  (t^x.  6j. 
64.  et  6).):  sed  potentia  Dei  non  est  imptrfecta;  ergo  non  est  infinita. 

2.  Praeterea.  Omnis  potentia  manifestatur  per  effectum,  alias  frustra 
esset.  Si  igitur  potentia  Dei  esset  infinita,  posset  facere  effectum  infinitum  ; 
quod  est  impossibile. 

3.  Praeterea.  Philosophus  probat  in  octavo  Physicorum  (tdx.  jg.),  quod, 
si  potentia  alicujus  corporis  esset  infinita,  moveret  in  instanti  :  Deus  autem 
non  movet  in  instanti,  sed  movet  creaturam  spiritualem  per  tempus,  crea- 
turam  vero  corporalem  per  locum,  et  tempus,  secundura  August.  octavo 
super  Genes.  ad  liter.  (cap.  20.  22.  et  2^.);  non  ergo  est  ejus  potentia  infinita. 

Sed  contra  est,  quod  dicit  Hilarius  8.  de  Trinit.  (non  procitl  a  med.  et 
Dam.  Uh.  i.  cap.  18.),  quod  Deus  est  immensae  virtutis,  vivens  et  potens  :  omne 
autem  immensum  est  infinitum:  ergo  virtus  divina  est  infinita. 

Respondeo  dicendum,  quod,  sicut  jam  dictum  est  (art.  praec.)^  secundum 
hoc  potentia  activa  invenitur  in  Deo,  secundum  quod  ipse  actu  est;  esse 
autem  ejus  est  infinitum,  inquantum  non  est  limitatum  per  aliquod  recipiens; 
ut  patet  per  ea,  quae  supra  dieta  sunc  (q.  7.  art.  i.),  cum  de  infinitate  di- 
vinae  essentiae  ageretur.  Unde  necesse  est,  quod  activa  pol<;ntìa  Dei  sit  infi- 
nita. In  omnibus  enim  agentibus  hoc  invenitur,  quod  quanto  aliquod  agens 
perfectius  habet  formam,  qua  agit,  tanto  est  major  ejus  potentia  in  agendo. 
Sicut  quanto  est  aliquid  magis  calidum,  tanto  habet  majorem  potentiam  ad 
calefacicndum.  Et  haberct  utique  potentiam  infinitam  ad  calefaciendum,  si 
ejus  calor  esset  infinitus.  Unde,  cum  ipsa  essentia  divina,  per  quam  Deus 
agit,  sit  infinita,  sicut  supra  ostcnsum  est  (loc.prox.  cit.),  sequitur,  quod  ejus 
potentia  sit  infinita. 

Ad  primum  ergo  dicendum,  quod  Philosophus  loquitur  de  infinito,  quod 
est  ex  parte  materiae  non  terminatae  per  formam,  cujusmodi  est  infinitum, 
quod  congruit  quantitati.  Sic  autem  non  est  infinita  divina  essentia,  ut  supra 
ostensum  est  (loc  cit.),  et  per  consequens  nec  ejus  potentia.  Unde  non  sequitur, 
quod  sit  imperfecta. 

Ad  secundum  dicendum,  quod  potentia  agentis  univoci  tota  manifestatur 
in  suo  effectu.  Potentia  enim  generativa  hominis  nihil  potest  plus,  quam 
generare  hominem:  sed  potentia  agentis  non  univoci  non  tota  manifestatur 
in  sui  effectus  productione  :  sicut  potentia  solis  non  tota  manifestatur  in  pro- 
ductione  alicujus  animalis  ex  putrefactione  generati.  Manifestum  est  autem, 
quod  Deus  non  est  agens  univocum,  Nihil  enim  aliud  potest  cum  eo  conve- 
nire neque  in  specie  neque  in  genere;  ut  supra  ostensum  est  (q.  5.  art,  j.  d 
q.  4.  art.  ^.).  Unde  relinquitur,  quod  effectus  ejus  semper  est  minor,  quam 
potentia  ejus.  Non  ergo  oportet,  quod  manifestetur  infinita:  potentia  Dei  in 
hoc,  quod  producat  effectum  infinitum.  Et  tamen,  etiamsi  nullum  effectum 
produceret,  non  esset  Dei  potentia  frustra  ;  quia  frustra  est,  quod  ordinatur 
ad  finem,  quem  non  attingit  :  potentia  autem  Dei  non  ordinatur  ad  effectum, 
sicut  ad  finem,  sed  magis  ipsa  est  finis  sui  effectus. 

Ad  tertium  dicendum,  quod  Philos.  in  8..  Physic.  (tdx.  yc/.)  probat,  quod 
si  aliquod  corpus  haberet  potentiam  infinitam,  moveret  in  non  tempore.  Et 
tamen  ostendit,  quod  potentia  motoris  coeli  est  infinita,  quia  movere  potest 
tempore  infinito,  Relinquitur  ergo  secundum  eius  intentionem,  quod  potentia 
infinita  corporis,  si  esset,  moveret  in  non  tempore,  non  autem  potentia  incor- 
porei motoris.  Cujus  ratio  est,  quia  corpus  movens  aliud  corpus  est  agens  uni- 
vocum. Unde  oportet,  quod  tota  potentia  agentis  manifestetur  in  motu.  Quia 
igitur  quanto  moventis  corporis  potentia  est  major,  tanto  velocius  movet, 
necesse  est,  quod,  si  fuerit  infinita,  moveat  improportionabiliter  citius,  quod 
est  movere  in  non  tempore:  sed  movens  incorporeum  est  agens  non  uni- 
vocum. Unde  non  oportet,  quod  tota  virtus  ejus  manifestetur  in  motu  ita, 
quod  moveat  in  non  tempore.  Et  praesertim,  quia  movet  secundum  dispositio- 
nem  suae  voluntatis. 


ARTICULUS  III.  152 

UTRUM  DEUS  SIT  OAINIPOTENS. 

(Part.  5.  q.  ij.  art.  i.  corp.  d  Uh.  i.  Contr.  g.  cap.  22.  et  2j.  et  Fot.  q.  7.  art.  i.). 

Ad  tertium  sic  proceditur.  Videtur,  quod  Deus  non  sit  omnipotens.  Mo- 
veri  enim,  et  pati  aliquid  omnium  est:  sed  hoc  Deus  non  potest.  Est  enim 
immobilis,  ut  supra  dictum  est  (q.  2.  art.},  et  q.  9.  art.  i.);  non  igitur  est  omni- 
potens. 

2.  Praeterea.  Peccare  ahquid  agere  est:  sed  Deus  non  potest  peccare, 
neque  seipsum  negare,  ut  dicitur  2.  Timoth.  2.  ;  ergo  Deus  non  est  omni- 
potens. 

3.  Praeterea.  De  Deo  dicitur,  quod  omnipotentiam  suam  parcendo  ma- 
xime, et  miserando  manifestat.  Ultimum  igitur,  quod  potest  divina  potentia, 
est  parcere,  et  misereri.  Ahquid  autem  est  multo  magis,  quam  parcere  et 
misereri,  sicut  creare  alium  mundum,  vel  ahquid  hujusmodi;  ergo  Deus  non 
est  omnipotens. 

S.  Thomae   Summa  Theolozica.   Voi.  I.  lu 

4.  Pr AETEREA  Super  illud  i.  Corinth.  i:  Stuìtam  fecit  Deus  sapientiam  hujus 
mundi,  dicit  Gloss.  (et  est  Ambros.  in  hunc  he):  Sapientiam  hujus  mundi  fecit  Deus 
stultam  estendendo  possibile,  quod  illa  impossibile  judicabat.  Unde  vide^r,  quod 
non  sit  aliquid  judicandum  possibile,  vel  impossibile  secundum  inferiores 
causas,  prout  sapientia  hujus  mundi  judicat,  sed  secundum  potentiam  divi- 
nam.  Si  igitur  Deus  sit  omnipotens,  omnia  erunt  possibilia,  nihil  ergo  impos- 
sibile. Sublato  autem  impossibili,  tollitur  necessarium  :  nam  quod  necesse  est 
esse,  impossibile  est  non  esse.  Nihil  ergo  erit  necessarium  in  rebus,  si  Deus 
est  omnipotens;  hoc  autem  est  impossibile;  ergo  Deus  non  est  omni- 
potens. 

Sed  contra  est,  quod  dicitur  Lucae  i .  :  Non  erit  impossibile  apud  Deum 
omne  verbum. 

Respondeo  dicendum,  quod  communiter  confìtentur  omnes,  Deum  esse 
omnipotentem  :  sed  rationem  omnipotentiae  assignare  videtur  difficile.  Dubium 
enim  potest  esse,  quid  comprehendatur  sub  ista  distributione,  cum  dicitur, 
omnia  posse  Deum.  Sed,  si  quis  recte  consideret  (cum  potentia  dicatur  ad 
possibilia)  cum  Deus  omnia  posse  dicitur,  nihil  rectius  intelligitur,  quam  quod 
possit  omnia  possibilia,  et  ob  hoc  omnipotens  dicatur.  Possibile  autem  dicitur 
dupliciter,  secundum  Philos.  5.  Metaph.  {tex.  ly.).  Uno  modo  per  respectum  ad 
aliquam  potentiam  ;  sicut  quod  subditur  humanae  potentiae,  dicitur  esse  pos- 
sibile homini;  alio  modo  absolute,  propter  ipsam  habitudinem  terminorum. 
Non  autem  potest  dici,  quod  Deus  dicatur  omnipotens,  quia  possit  omnia, 
quae  sunt  possibilia  naturae  creatae  :  quia  divina  potentia  in  plura  extenditur. 
Si  autem  dicatur,  quod  Deus  sit  omnipotens,  quia  potest  omnia,  quae  sunt 
possibilia  suae  potentiae,  erit  circulatio  in  manifestatione  omnipotentiae  :  hoc 
enim  non  erit  aliud,  quam  dicere,  quod  Deus  est  omnipotens,  quia  potest 
omnia,  quae  potest.  Relinquitur  igitur,  quod  Deus  dicatur  omnipotens,  quia 
potest  omnia  possibilia  absolute,  quod  est  alter  modus  dicendi  possibile.  Di- 
citur autem  aliquid  possibile,  vel  impossibile  absolute  ex  habitudine  termi- 
norum. Possibile  quidem,  quia  praedicatum  non  repugnat  subjecto,  ut  So- 
cratem  sedere.  Impossibile  vero  absolute,  quia  praedicatum  repugnat  subjecto, 
ut  hominem  esse  asinum. 

Est  autem  considerandum,  quod,  cum  unumquodque  agens  agat  sibi  simile, 
unicuique  potentiae  activae  correspondet  possibile,  ut  objectum  proprium 
secundum  rationem  illius  actus,  in  quo  fundatur  potentia  activa.  Sicut  po- 
tentia calefactiva  refertur,  ut  ad  proprium  objectum.,  ad  esse  [al.  omne']  cale- 
factibile.  Esse  autem  divinum,  super  quod  ratio  divinae  potentiae  fundalur, 
est  esse  infinitum,  non  liraitatum  ad  aliquod  genus  entis,  sed  praehabens  in 
se  totius  esse  perfectionem.  Unde  quidquid  habet  vel  potest  habere  rationem 
entis,  continetur  sub  possibilibus  absolutis,  respectu  quorum  Deus  dicitur  omni- 
potens. Nihil  autem  opponitur  rationi  entis,  nisi  non  ens.  Hoc  igitur  repugnat 
rationi  possibilis  absoluti,  quod  subditur  divinae  omnipotentiae,  quod  implicat 
in  se  esse,  et  non  esse  simui.  Hoc  enim  omnipotentiae  non  subditur,  non 
propter  defectum  divinae  potentiae;  sed  quia  non  potest  habere  rationem 
factibilis,  neque  possibilis.  Quaecumque  igitur  contradictionem  non  implicant, 
sub  illis  possibilibus  continentur,  respectu  quorum  dicitur  Deus  omnipotens. 
Ea  vero,  quae  contradictionem  implicant,  sub  divina  omnipotentia,  non  con- 
tinentur; quia  non  possunt  habere  possibilium  rationem.  Unde  convenientius 
dicitur,  quod  ea  non  possunt  fieri,  quam  quod  Deus  non  possit  facere.  Neque 
hoc  est  contra  verbum  Angeli  dicentis  :  non  erit  impossibile  apud  Deum  omìie 

zerhum.  Id  enim,  quod  contradictionem  implicat,  verbum  esse  non  potesti 
<juia  nuUus  intellectus  potest  illud  concipere. 

Ad  primum  ergo  dicendum,  quod  Deus  dicitur  omnipotens  secundum  po- 
tentiam  activam,  non  secundum  potentiam  passivam,  ut  dictum  est  (art.  i, 
huj.  q.  et  in  isto)  ;  unde  quod  non  potest  moveri,  et  pati,  non  repugnat  omni- 
potentiae. 

Ad  secundum  dicendum,  quod  peccare'  est  dehcere  a  perfecta  actione  ; 
[al.  ratione]  unde  posse  peccare  est  posse  deficere  in  agendo,  quod  repugnat 
omnipotentiae.  Et  propter  hoc  Deus  peccare  non  potest,  qui  est  omnipotens. 
Quamvis  Philosophus  dicat  in  4.  Topic.  (cap.  ^.),  quod  potest  Deus,  et  stu- 
Jiosus  prava  agere:  sed  hoc  intelligitur  vel  sub  conditione,  cujus  antecedens 
■sii  impossibile,  ut  puta  si  dicamus,  quod  potest  Deus  prava  agere,  si  velit. 
Nihil  enim  prohibet  conditionalem  esse  veram,  cujus  antecedens,  et  con- 
sequens  est  impossibile.  Sicut  si  dicatur,  si  homo  est  asinus,  habet  quatuor 
pcdes.  Vel  ut  intelligatur,  quod  Deus  potest  aliqua  agere,  quae  nunc  prava 
videntur,  quae  tamen,  si  ageret,  bona  essent.  Vel  loquitur  secundum  com- 
munem  opinionem  Gentilium,  qui  homines  dicebant  transferri  in  Deos,  uc 
Jovem,  vel  Mercurium. 

Ad  tertium  dicendum,  quod  Dei  ommipotentia  ostenditur  maxime  in 
parcendo,  et  miserando;  quia  per  hoc  ostenditur,  Deum  habere  summam  po- 
testatem,  quod  libere  peccata  dimittit.  Ejus  enim,  qui  superioris  legi  astrin- 
gitur,  non  est  libere  peccata  condonare.  Vel  quia  parcendo  hominibus,  et 
miserando  perducit  eos  ad  participationem  infiniti  boni,  qui  est  ultimus  ef- 
fectus  divinae  virtutis.  Vel  quia,  ut  supra  dictum  est  (q.  21.  art.  4.),  effectus 
divinae  misericordiae  est  fundamentum  omnium  divinorum  operum:  nihil 
enim  debetur  alieni,  nisi  propter  id,  quod  est  datum  ei  a  Deo  non  debitum. 
in  hoc  autem  maxime  divina  omnipotentia  manifestatur,  quod  ad  ipsum  per- 
tinet  prima  institutio  omnium  honorum. 

Ad  quartum  dicendum,  quod  possibile  absolutum  non  dicitur  neque  se- 
<undum  causas  superiores,  neque  secundum  causas  inferiores,  sed  secundum 
cseipsum.  Possibile  vero,  quod  dicitur  secundum  aliquam  potentiam,  nominatur 
possibile  secundum  proximam  causami  unde  ea,  quae  immediate  nata  sunt 
tìeri  a  Deo  solo,  ut  creare,  justificare,  et  hujusmodi,  dicuntur  possibilia  se- 
cundum causam  superiorem.  Quae  autem  nata  sunt  fieri  a  causis  inferiori- 
bus,  dicuntur  possibilia  secundum  causas  inferiores.  Nani  secundum  condi- 
tionem  causae  proximae  effectus  habet  contingentiam,  vel  necessitatem,  ut 
-Supra  dictum  est  (q.  14.  art.  ij.  ad  2.).  In  hoc  autem  reputatur  stulta  mundi 
sapientia,  quia  ea,  quae  sunt  impossibilia  naturae,  etiam  Deo  impossibilia 
judicabat;  et  sic  patet,  quod  omnipotentia  Dei  impossibilitatem,et  necessitatem 
a  rebus  non  excludit. 


ARTICULUS  IV.  15; 

UTRUM  DEUS  POSSIT  FACERE,  QUOD  PRAETERITA  NON  FUERINT. 

^2-2.  q.  1^2.  art.  5.  ad  j.  et  i.  Disi.  42.  q.  2.  art.  2.  et  Uh.  2,  Contr.  g.  cap.  2/. 
et  Poi.  q.  I.  art.  5.  et  Quodl.  /.  q.  2.  art.  i.). 

Ad  Q.UARTUM  sic  proccdituf.  Videtur,  quod  Deus  possit  facere,  quod  prae- 
terita  non  fuerint.  Quod  enim  est  impossibile  per  se,  magis  est  impossibile» 

quam  quod  est  impossibile  per  accidens;  sed  Deus  potest  facere  id,  quod  est 
impossibile  per  se,  ut  caecum  illuminare,  vel  mortuum  resuscitare;  ergo  multa 
magis  potest  Deus  facere  illud,  quod  est  impossibile  per  accidens.  Sed  prae- 
terita  non  fuisse  est  impossibile  per  accidens:  accidit  enim  Socratem  non 
currere  esse  impossibile  ex  hoc,  quod  praeteriit;  ergo  Deus  potest  facere^ 
quod  praeterita  non  fuerint. 

2.  Praeterea.  Q,uidquid  Deus  facere  potuit,  potest,  cum  ejus  potentia 
non  minuatur:  sed  Deus  potuit  facere,  antequamSocrates  curreret,  quod  non 
curreret;  ergo  postquam  cucurrit,  potest  Deus  facere,  quod  non  cucurrerit. 

3.  Praeterea.  Caritas  est  major  virtus,  quam  virginitas  :  sed  Deus  potest 
reparare  caritatem  amissam;  ergo  et  virginitatem;  ergo  potest  facere,  quod 
ilia,  quae  corrupta  fuit,  non  fuerit  corrupta. 

Sed  contra  est,  quod  Hieron.  (epist.  22.  ad  Eustochium  de  Custodia  virginia 
tatis)  dicit:  Cum  Deus  omnia  possit,  non  potést  dò  corrupta  facere  incorruptam  ; 
ergo  eadem  ratione  non  potest  facere  de  quocumque  alio  praeterito,  quod 
non  fuerit. 

Respondeo  dicendum,  quod,sicut  supra  dictum  est  (art.praec.  et  q.  7.  art.  2. 
ad  I.),  sub  omnipotentia  Dei  non  caditaliquid,  quod  contradictionem  implicata 
Praeterita  autem  non  fuisse  contradictionem  implicai.  Sicutenim  contradictio- 
nem implicat  dicere,  quod  Socrates  scdet,  et  non  sedet,  ita  quod  sederit,  et 
non  sederit.  Dicere  autem,  quod  sederit,  est  dicere,  quod  sit  praeteritum» 
Dicere  autem,  quod  non  sederit,  est  dicere,  quod  non  fuerit.  Unde  praeterita 
non  fuisse  non  suhjacet  divinae  potentiae.  Et  hoc  est,  quod  Augustinus  dicìt 
contra  Faustum  (lib.  29,  cap.  ^.  in  princ):  Quisquis  ita  dicit:  si  Deus  omni- 
potens  est,  faciat,  ut  quae  facta  sunt,  facta  non  fuerint,  non  videt  hoc  se  dicere  :  si 
Deus  omnipotens  est,  faciat,  ut  ea,  que  vera  sunt,  eo  ipso,  quod  vera  sunt,  falsa 
sint.  Et  Philos.  dicit  in  6.  Ethic.  (cap.  2.  in  fin.)  quod  hoc  solo  privatur  DeuSy 
ingenita  facere,  quae  sunt  facta. 

Ad  primum  ergo  dicendum,  quod  licet  praeterita  non  fuisse  sit  impossi- 
bile per  accidens,  si  consideretur  id  quod  est  praeteritum,  idest  cursus  So- 
cratis;  tamen,  si  consideretur  praeteritum  sub  ratione  praeteriti,  ipsum  non 
fuisse  est  impossibile,  non  solum  per  se,  sed  absolute,  contradictionem  im- 
plicans;  et  sic  est  magis  impossibile,  quam  mortuum  resurgere,  quod  non  im- 
plicat contradictionem,  quia  dicitur  impossibile  secundum  aliquam  poten- 
tiam,  scilicet  naturalem.  Talia  enim  ìmpossibilia  divinae  potentiae  subduntur. 

Ad  secundum  dicendum,  quod,  sicut  Deus,  quantum  est  ad  perfectionem 
divinae  potentiae,  omnia  potest,  sed  quaedam  non  subjacent  ejus  potentiae, 
quia  deficiunt  a  ratione  possibilium:  ita  si  attendatur  immutabilitas  divinae 
potentiae,  quidquid  Deus  potuit,  potest.  Aliqua  tamen  olim  habuerunt  ratio- 
nem  possibilium,  dum  erant  fienda,  quae  jam  deficiunt  a  ratione  possibilium, 
dum  sunt  facta.  Et  sic  dicitur  Deus  ea  non  posse;  quia  ea  non  possunt  fieri. 

Ad  tertium  dicendum,  quod  omnem  corruptionem  mentis,  et  corporis 
Deus  auferre  potest  a  muliere  corrupta  :  hoc  tamen  ab  ea  removeri  non  poterit, 
quod  corrupta  non  fuerit;  sicut  etiam  ab  aliquo  peccatore  auferre  non  po- 
test quod  non  peccaverit,  et  quod  caritatem  non  amiseril. 

ARTICULUS  V.  154 

UTRUM  DEUS  POSSIT   FACERE,  Q.UAE  NON  FACIT. 

(i.  Disi.  art.  4^.  q.  2.  et  Uh.  2.  Contr.  g.  cap.  2j.  usque  50.  et  Uh.  5.  cap.  ^8.  fin. 

et  Fot.  q.  I.  art.  ^.). 

Ad  quintum  sic  proceditur.  Videtur,  quod  Deus  non  possit  facere,  nisi 
•ea,  quae  facit.  Deus  enim  non  potest  facere,  quae  non  praescivit,  et  praeor- 
dinavit  se  facturum  :  sed  non  praescivit,  ncque  praeordinavit  se  facturum,  nisi 
«a,  quae  facit;  ergo  non  potest  facere,  nisi  ea  quae  facit. 

2.  Praeterea.  Deus  non  potest  facere,  nisi  quod  debet,  et  quod  justum 
€st  fieri;  sed  Deus  non  debet  facere,  quae  non  facit;  nec  justum  est  utfaciat, 
<iuae  non  facit;  ergo  Deus  non  potest  facere,  nisi  quae  facit. 

3.  Praeterea.  Deus  non  potest  facere,  nisi  quod  bonum  est,  et  conve- 
niens  rebus  factis  :  sed  rebus  factis  a  Deo  non  est  bonum,  nec  conveniens 
aliter  esse,  quam  sìnt;  ergo  Deus  non  potest  facere,  nisi  quae  facit. 

Sed  contra  est,  quod  dicitur  Matth.  26.  :  An  non  possum  rogare  Patrem 
■tfteum,  et  exhihehit  ìuihi  modo  phisqnam  duodecim  legiones  Angelorum?  Neque 
-autem  ipse  rogabat,  neque  Pater  exhibebat  ad  repugnandum  Judaeis;  ergo 
Deus  potest  facere,  quod  non  facit. 

Respondeo  dicendum,  quod,  circa  hoc  quidam  diipUciter  erraverunt.  Qui- 
dam enim  posuerunt  Deuni  agere,  quasi  ex  necessitate  naturae;  ut,  sicut  ex 
actione  rerum  naturalium  non  possunt  alia  provenire,  nisi  quae  eveniunt, 
utpote  ex  semine  hominis  homo,  ex  semine  ohvae  oliva;  ita  ex  operatione 
divina  non  possint  aliae  res,  vel  alius  ordo  rerum  effluere,  nisi  sicut  nunc 
=est.  Sed  supra  ostendimus  (q.  io.  art.  y),  Deum  non  agere  quasi  ex  necessi- 
tate naturae,  sed  voluntatem  ejus  esse  omnium  rerum  causam,  neque  etiam 
ipsam  voluntatem  naturaliter,  et  ex  necessitate  determinari  ad  has  res.  Unde 
nullo  modo  iste  cursus  rerum  sic  ex  necessitate  a  Deo  provenit,  quod  alia 
provenire  non  possent.  AUi  vero  dixerunt,  quod  potentia  divina  determinatur 
3.Ò.  hunc  cursum  rerum  propter  ordinem  sapientiae,  et  justitiae  divinae,  sine 
quo  Deus  nihil  operatur.  Cum  autem  potentia  Dei,  quae  est  ejus  essentia, 
non  sit  aliud,  quam  Dei  sapientia,  convenienter  quidem  dici  potest,  quod 
nihil  sit  in  Dei  potentia,  quod  non  sit  in  ordine  divinae  sapientiae;  nam  di- 
vina sapientia  totum  posse  potentiae  comprehendit.  Sed  tamen  ordo  a  divina 
sapientia  rebus  inditus,  in  quo  ratio  justitiae  consistit,  ut  supra  dictum  est, 
{q.  21.  art.  2.)  non  adaequat  divinam  sapientam  sic,  ut  divina  sapientia  limi- 
tetur  ad  hunc  ordinem.  Manifestum  est  autem,  quod  tota  ratio  ordinis,  quam 
sapiens  rebus  a  se  factis  imponit,  a  fine  sumitur.  Quando  igitur  finis  est  pro- 
portionatus  rebus  propter  finem  factis,  sapientia  facientis  limitatur  ad  ahquem 
•determinatum  ordinem:  sed  divina  bonitas  est  finis  improportionabiUterexce- 
dens  res  creatas.  Unde  divina  sapientia  non  determinatur  ad  aliquem  or- 
•dinem  rerum,  ut  non  possit  alius  cursus  rerum  effluere:  unde  dicendum  est 
■simpUciter,  quod  Deus  potest  alia  facere,  quam  quae  facit. 

Ad  primum  ergo  dicendum,  quod  in  nobis,  in  quibus  potentia,  et  essentia 
aliud  est  a  voluntate,  et  intellectu,  et  iterum  intellectus  aliud  a  sapientia,  et 
-voluntas  aliud  a  justitia,  potest  esse  aliquid  in  potentia,  quod  non  potest  esse 
in  voluntate  justa,  vel  in  intellectu  sapiente;  sed  in  Deo  est  idem  potentia, 

et  essentia,  et  voluntas,  et  intellectus,  et  sapientia,  et  justitla.  Unde  nihll  po- 
test  esse  in  potentia  divina,  quod  non  possit  esse  in  voluntate  justa  ipsius,  et 
in  intellectu  sapiente  ejus.  Tamen,  quia  voluntas  non  determinatur  ex  neces- 
sitate ad  haec,  vel  illa,  nisi  forte  ex  suppositione,  ut  supra  dictum  est  (q.  ig, 
art.  ^.),  neque  sapientia  Dei,  et  justitia  determinatur  ad  liunc  ordinem,  ut 
supra  dictum  est  (in  corp.  art.),  nihil  prohibet,  esse  aliquid  in  potentia  divina^ 
quod  non  vult,  et  quod  non  continetur  sub  ordine,  quem  statuii  rebus.  Et 
quia  potentia  intelligitur,  ut  exsequens,  voluntas  autem,  ut  imperans,  et  intel- 
lectus, et  sapientia,  ut  dirigens,  quod  attribuitur  potentiae  secundum  se  con- 
sideratae,  dicitur  Deus  posse  secundum  potentiam  absolutam,  et  hujusmodL 
est  omne  illud,  in  quo  potest  salvari  ratio  entis,  ut  supra  dictum  est  (art.  5^. 
huf.  q.).  Quod  autem  attribuitur  potentiae  divinae,  secundum  quod  exsequitur 
imperium  voluntatis  justae,  hoc  dicitur  Deus  posse  facere  de  potentia  ordi- 
naria. Secundum  hoc  ergo  dicendum  est,  quod  Deus  potest  alia  facere  de 
potentia  absoluta,  quam  quae  praescivit,  et  praeordinavit  se  facturum  :  non. 
tamen  potest  esse,  quod  aliqua  faciat,  quae  non  praesciverit,  et  praeordina- 
verit  se  facturum;  quia  ipsum  facere  subjacet  praescientiae,  et  praeordina- 
tioni,  non  autem  ipsum  posse,  quod  non  est  naturale.  Ideo  enim  Deus  aliquid 
facit,  quia  vult;  non  tamen  ideo  potest,  quia  vult,  sed  quia  talis  est  in  sua 
natura. 

Ad  secundum  dicendum,  quod  Deus  non  debet  aliquid  alicui,  nisi  sibi- 
Unde  cum  dicitur,  quod  Deus  non  potest  facere,  nisi  quod  debet,  nihil  aliud. 
significatur,  nisi  quod  Deus  non  potest  facere,  nisi  quod  ei  est  conveniens,  et 
justum.  Sed  hoc,  quod  dico  conveniens,  et  justum,  potest  intelligi  dupliciter,^ 
Uno  modo  sic,  quod  hoc,  quod  dico  conveniens,  et  justum,  prius  intelligatur 
conjungi  cum  hoc  verbo,  est,  ita  quod  restringatur  ad  standum  prò  praesen- 
tibus,  et  sic  referatur  ad  potentiam:  et  sic  falsum  est,  quod  dicitur;  est  eninx 
sensus:  Deus  non  potest  facere,  nisi  quod  modo  conveniens  est,  et  justum.. 
Si  vero  prius  conjungatur  cum  hoc  verbo  potest  (quod  habet  vim  ampliandi), 
et  postmodum  cum  hoc  verbo,  est,  significabitur  quoddam  praesens  con- 
fusum;  et  erit  locutio  vera  sub  hoc  sensu:  Deus  non  potest  facere,  nisi  id, 
quod  si  faceret,  esset  conveniens,  et  justum. 

Ad  tertium  dicendum,  quod,  licet  iste  cursus  rerum  sit  determinatus  istis 
rebus,  quae  nunc  sunt:  non  tamen  ad  hunc  cursum  liraitatur  divina  sapientia, 
et  potestas.  Unde,  licet  istis  rebus,  quae  nunc  sunt  [al.  fiunt],  nuUus  alius 
cursus  esset  bonus,  et  conveniens;  tamen  Deus  posset  alias  res  facere,  et 
alium  eis  imponere  ordinem. 

ARTICULUS  VI.  15$. 

UTRUM   DEUS   POSSIT    MELIORA    FACERE    EA,    QUAE   FACIT. 

(i,  Dist.  44.  art.  I.  2.  et  5.  Dist.  ij.  q.  i.  art.  2.  q.  2.  ad  2.  et  5.  et  Pot^ 

q.  5.  art.  16.  ad  ly.). 

Ad  sextum  sic  proceditur.  Videtur  quod  Deus  non  possit  meliora  facere 
ea,  quae  facit.  Quidquid  enim  Deus  facit,  potentissime,  et  sapientissime  facit* 
sed  tanto  fit  aliquid  melius,  quanto  fit  potentius,  et  sapientius:  ergo  Deus  noa 
potest  aliquid  facere  melius,  quam  facit. 

2.  Praeterea.  August.  contra  Maximinum  (lih.  5.  cap.  8.  ad  fin.)  sic  argu- 
mentatur:  si  Deus  potuit,  et  noluit  gignere  Filium  sibi  aequalem,  invidus  fuit;. 

eadem  ratione,  si  Deus  potuit  res  meliores  tacere,  quam  fecerit,  et  noluit,  in- 
vidus  fuit:  sed  invidia  est  omnino  relegata  a  Deo;  ergo  Deus  unumquodque 
fecit  optimum  ;  non  ergo  Deus  potest  aliquid  facere  melius,  quam  fecit. 

3.  Praeterea.  Id,  quod  est  maxime,  et  valde  bonum,  non  potest  melius 
fieri;  quia  maximo  nihil  est  majus:  sed,  sicut  August.  dicit  in  Ench.  (cap.  io.): 
bona  sunt  singula,  quae  Deus  fecit,  sed  simul  universa  valde  bona:  quia  ex 
omnibus  consistit  universitatis  admirabilis  pulchritudo:  ergo  bonum  universi 
non  potest  melius  fieri  a  Deo. 

4.  Praeterea.  Homo  Christus  est  plenus  gratia,  et  ventate,  et  Spiritum 
habet  non  ad  mensuram:  et  sic  non  potest  esse  melior,  Beatitudo  etiam  creata 
dicitur  esse  summum  bonum;  et  sic  non  potest  esse  melius.  Beata  etiam 
Virgo  Maria  est  super  omnes  choros  Angelorum  exaitata;  et  sic  non  potest 
esse  melior;  non  igitur  omnia,  quae  fecit  Deus,  potest  facere  meliora. 

Sed  contra  est,  quod  dicitur  ad  Ephes.  2.  quod  Deus  potest  omnia  fa- 
cere  abundantius,  quam  petimus,  aut  intelligimus. 

Respondeo  dicendum,  quod  bonitas  alicujus  rei  est  duplex.  Una  quidem, 
quae  est  de  essentia  rei,  sicut  esse  rationale  est  de  essentia  hominis  ;  et  quan- 
tum ad  hoc  bonum  Deus  non  potest  facere  aliquam  rem  meliorem,  quam 
ipsa  sit,  licet  possit  facere  aliquam  aliam  ea  meliorem:  sicut  etiam  non  po- 
test facere  quaternarium  majorem;  quia,  si  esset  major,  jam  non  esset  qua- 
ternarius,  sed  alius  numerus  :  sic  enim  se  habet  additio  differentiae  substan- 
tialis  in  definitionibus,  sicut  additio  unitatis  in  numeris,  ut  dicitur  in  8.  Metaph. 
(tex.  IO.).  Alia  bonitas  est,  quae  est  extra  essentiam  rei;  sicut  bonum  hominis 
est  esse  virtuosum,  vel  sapientem;  et  secundum  tale  bonum  potest  Deus  res 
a  se  factas  facere  meliores.  Simpliciter  autem  loquendo  qualibet  re  a  se  facta 
potest  Deus  facere  aliam  meliorem. 

Ad  PRiMUM  ergo  dicendum,  quod,  cum  dicitur  Deum  posse  aliquid  facere  me- 
lius, quam  facit,  si  ly  (rò  graec.  il  arab.)  melius  sitnomen,  verum  est:  qualibet  enim 
re  potest  facere  aliam  meliorem.  Eamdem  vero  potest  facere  meliorem  quo- 
dammodo,  et  quodammodo  non,  sicut  dictum  est  (in  corp.  art).  Si  vero  ly 
vielius  sit  adverbium,  et  importet  modum  ex  parte  facientis,  sic  Deus  non 
potest  facere  melius,  quam  sicut  facit;  quia  non  potest  facere  ex  majori  sa- 
pientia,  et  bonitate.  Si  autem  importet  modum  ex  parte  facti,  sic  potest  facere 
melius;  quia  potest  dare  rebus  a  sefactis  meliorem  modum  essendi  quantum 
ad  accidentalia,  licet  non  quantum  ad  essentialia. 

Ad  secundum  dicendum,  quod  de  ratione  filli  est,  quod  aequetur  patri, 
cum  ad  perfectum  venerit;  non  est  autem  de  ratione  creaturae  alicujus,  quod 
sit  melior,  quam  a  Deo  facta  est:  unde  non  est  similis  ratio. 

Ad  tertium  dicendum,  quod  universum  (suppositis  istis  rebus)  non  potest 
esse  melius  propter  decentissimum  ordinem  his  rebus  attributum  a  Deo,  in 
quo  bonum  universi  consistit.  Quoniam  si  unum  aliquod  esset  melius,  cor- 
rumperetur  proportio  ordinis.  Sicut,  si  una  chorda  plus  debito  intenderetur, 
corrumperetur  citharae  melodia.  Posset  tamen  Deus  alias  res  facere,  vel  alias 
addere  istis  rebus  factis:  et  sic  esset  illud  universum  melius. 

Ad  quartum  dicendum,  quod  humanitas  Christi  ex  hoc,  quod  est  unita 
Deo;  et  beatitudo  creata  ex  hoc,  quod  est  fruitio  Dei,  et  Beata  Virgo  ex  hoc, 
quod  est  mater  Dei,  habent  quamdam  dignitatem  infinitam  ex  bono  infinito, 
quod  est  Deus:  et  ex  hac  parte  non  potest  aliquid  fieri  melius  eis:  sicut  non 
potest  aliquid  melius  esse  Deo. 

QUAESTIO  XXVI. 

DE    DIVINA    BEATITUDINE,  IN    QUATUOR    ARTICULOS    DIVISA. 

Ultimo  autem  post  considerationem  eorum,  quae  ad  divinae  essentiae  uni- 
tatem  pertinent,  considerandum  est  de  divina  Beatitudine. 

Et  circa  hoc  quaeruntur  quatuor. 

Primo.  Utrum  beatitudo  Deo  competat. 

Secando.  Secundum  quid  dicatur  Deus  esse  beatus,  utrum  secundum  actum 
intellectus. 

Tertio.  Utrum  ipse  sit  essentialiter  beatitudo  cujuslibet  beati. 
Quarto.  Utrum  in  ejus  beatitudine  omnis  beatitudo  includatur. 

ARTICULUS  I.  156 

UTRUM   BEATITUDO    DEO   COMPETAT. 

(Infr.  q.  61.  art.  4.  corp.  et  2.  Disi.  i.  q.  unic.  art.  2.  ai  4.  et  Disi.  i/. 
q.  5.  art.  5.  ad  i.  et  Uh.  i.  Contr.  g.  cap.  100  et  loi.). 

Ad  primum  sic  proceditur.  Videtur,  quod  beatitudo  Deo  non  conveniat. 
Beatitudo  enim  secundum  Boet.  in  4.  de  Consci.  (Pros.  2.  pariitn  a  princ.)  est 
status  omnium  honorum  aggregati one perfectus  ;  sed  aggregatio  bonorum  non  habet 
locum  in  Deo,  sicut  nec  compositio;  ergo  Deo  non  convenit  beatitudo. 

2.  Praeterea.  Beatitudo,  sive  felicitas  est  praemium  virtutis,  secundum 
Philos.  in  I.  Ethic.  (cap.  9.  paulo  aprine):  sed  Deo  non  convenit  praemium, 
sicut  nec  meritum;  ergo  nec  beatitudo. 

Sed  contra  est,  quod  dicit  Apost.  i.  ad  Timoth.  ult.  :  Ouem  suis  tem- 
porihus  ostendet  Deus  heatus,  et  solus  potens,  Rex  regimi,  et  Dominus  dominantium. 

Respondeo  dicendum,  quod  beatitudo  maxime  Deo  competit.  Nihil  enim 
aliud  sub  nomine  beatitudinis  intelligitur,  nisi  bonumperfectum  intellectualis 
naturae,  cujus  est  suam  sufficientiam  cognoscere  in  bono,  quod  habet,  et  cui 
competit,  ut  ei  contingataliquid  vel  bene,  vel  male,  et  sit  suarum  operationum 
domina.  Utrumque  autem  istorum  excellentissime  Deo  convenit,  scilicet  per- 
fectum  esse,  et  intelligentem.  Unde  beatitudo  maxime  convenit  Deo. 

Ad  primum  ergo  dicendum,  quod  aggregatio  bonorum  est  in  Deo,  non 
per  modum  compositionis,  sed  per  modum  simplicitatis;  quia  quae  in  crea- 
turis  multiplicia  sunt,  in  Deo  praeexistunt  simpliciter,  et  unite  ut  supra  dictum 
est  (q.  4.  art.  2.  et  q.  18.  art.  4.). 

Ad  secundum  dicendum,  quod  esse  praemium  virtutis  accidit  beatitudini, 
vel  felicitati,  inquantum  aliquis  beatitudinem  acquirit:  sicut  esse  terminum 
generationis  accidit  enti,  inquantum  exit  de  potentia  in  actum.  Sicut  igitur 
Deus  habet  esse,  quamvis  non  generetur;  ita  habet  beaditudinem,  quamvis 
non  mereatur. 

ARTICULUS  IL  157 

UTRUM  DEUS   DICATUR  BEATUS   SECUNDUM  INTELLECTUM. 
(2.  Dist.  16.  art.  2.  corp.). 

Ad  SECUNDUM  sic  proceditur.  Videtur,  quod  Deus  non  dicatur  beatus  se- 
cundum  intellectum.  Beatitudo  enim  est  summum  bonum  ;  sed  bonum  dicitur 
in  Deo  secundum  essentiam.  Et  bonum  respicit  esse  secundum  essentiam, 
secundum  Boet.  in  lib.  de  Hebd.  (sive  in  lib.:  An  oinne,  qiiod  est,  honiwi  sii); 
ergo  et  beatitudo  dicitur  in  Deo  secundum  essentiam,  et  non  secundum  in- 
tellectum. 

2.  Praeterea.  Beatitudo  habet  rationem  finis.  Finis  autem  est  obiectum 
voluntatis,  sicut  et  bonum;  ergo  beatitudo  dicitur  in  Deo  secundum  volun- 
tatem,  et  non  secundum  intellectum. 

Sed  contra  est,  quod  Gregor.  dicit  32.  Moral.  (cap.  7.  in princ.  super  illud 
Job  40.:  Circumda  tibi  decorem):  Ipse  gloriosus  est,  qui,  dtmt  seipso  pcrfruitur, 
accedentis  ìandis  indigens  non  est.  Esse  autem  gloriosum  sìgnificat  esse  beatum. 
Cum  igitur  Deo  fruamur  secundum  intellectum,  quia  visio  est  tota  merces, 
ut  dicit  August.  (lib.  22.  de  Civ.  Dei  cap.  26.),  videtur,  quod  beatitudo  dicatur 
in  Deo  secundum  intellectum. 

Respondeo  dicendum,  quod  beatitudo,  sicut  dictum  est  (art.  praec),  signi- 
ficat  bonum  perfectum  intellectualis  naturae:  et  inde  est,  quod,  sicut  unaquaeque 
res  appetit  suam  perfectionem,  ita  et  intellectualis  natura  naturaliter  appetit 
esse  beata.  Id  autem,  quod  est  perfectissimum  in*  qualibet  intellectuali  natura, 
est  intellectualis  operatio,  secundum  quam  capit  quodammodo  omnia.  Unde 
cujuslibet  intellectualis  naturae  creatae  beatitudo  consistit  in  intelligendo. 
In  Deo  autem  non  est  aliud  esse,  et  intelligere  secundum  rem,  sed  tantum 
secundum  intelligentiae  rationem.  Attribuenda  ergo  estDeo  beatitudo  secundum 
intellectum,  sicut  et  aliis  beatis,  qui  per  assimilationem  ad  beatitudinem  ipsius 
beati  dicuntur. 

Ad  primum  ergo  dicendum,  quod  ex  illa  ratione  probatur,  quod  Deus  sit 
beatus  secundum  suam  essentiam,  non  autem  quod  beatitudo  ei  conveniat 
secundum  rationem  essentiae,  sed  magis  secundum  rationem  intellectus. 

Ad  secundum  dicendum,  quod  beatitudo,  cum  sit  bonum,  est  objectum 
voluntatis:  objectum  autem  praeintelligitur  actui  potentiae.  Unde  secundum 
modum  intelligendi  prius  est  beatitudo  divina,  quam  actus  voluntatis  in  ea 
requiescentis.  Et  hoc  non  potest  esse,  nisi  actus  intellectus.  Unde  in  actu  in- 
tellectus attenditur  beatitudo. 

ARTICULUS  IH.  158 

UTRUM  DEUS  SIT  BEATITUDO  CUJUSLIBET  BEATI. 

(1-2.  q.  5.  art.  i.  et  4.  Dist.  42.  q.  i.  art.  2.  q.  i.  et  lib.  i.  Contr.  g.  cap.  102.  §  2.). 

Ad  tertium  sic  proceditur.  Videtur,  quod  Deus  sit  beatitudo  cujuslibet 
beati.  Deus  enim  est  summum  bonum,  ut  supra  ostensum  est  (q.  6.  art.  2.  et  4.). 
Impossibile  est  autem  esse  plura  summa  bona,  ut  etiam  ex  superioribus  patet 

(q.  II.  art.  ^.).  Cum  igitur  de  ratione  beatitudinis  sit,  quod  sit  summum  bonuniy 
videtur,  quod  beatitudo  non  sit  aliud,  quam  Deus. 

2.  Praeterea.  Beatitudo  est  finis  rationalis  naturae  ultimus  :  sed  esse  ul- 
timum  finem  rationalis  naturae  soli  Deo  convenit;  ergo  beatitudo  cujuslibet 
beati  est  solus  Deus. 

Sed  contra.  Beatitudo  unius  est  major  beatitudine  alterius,  secundum 
illud  I.  ad  Cor.  15.:  Stella  differì  a  siella  in  claritate:  sed  Deo  nihil  est  majus;. 
ergo  beatitudo  est  aliquid  aliud,  quam  Deus. 

Respondeo  dicendum,  quod  beatitudo  intellectualis  naturae  consistit  in 
actu  intellectus.  In  quo  duo  possunt  considerari,  scilicet  ohjectum  actus,  quod 
est  intelligibile,  et  ipse  actus,  qui  est  intelligere.  Si  igitur  beatitudo  consideretur 
ex  parte  ipsius  objecti,  sic  solus  Deus  est  beatitudo  :  quia  ex  hoc  solo  est 
aliquis  beatus,  quod  Deum  intelligit,  secundum  illud  August.  in  5.  lib.  Conf» 
(cap.  4.  in  princ.)  :  Beatus  est,  qui  te  novit,  etiam  si  alia  ignoret  [al.  qui  te  scit, 
etiamsi  illa  nesciat].  Sed  ex  parte  actus  intelligentis  beatitudo  est  quid  creatum 
in  creaturis  beatis;  in  Deo  autem  est  etiam  secundum  hoc  aliquid  increatum» 

Ad  primum  ergo  dicendum,  quod  beatitudo,  quantum  ad  objectum,  est 
summum  bonum  simpliciter;  sed  quantum  ad  actum  in  creaturis  beatis,  est 
summum  bonum  non  simpliciter,  sed  in  genere  bonorum  participabilium  a 
creatura. 

Ad  secundum  dicendum,  quod  finis  est  duplex,  sciUcet  cujus,  et  quo,  ut 
Philos.  dicit  (ex  lib.  i.  Magnorum  Moral.  cap.  ^.)  :  scilicet  ipsa  res,  et  usus 
rei.  Sicut  avaro  est  finis  pecunia,  et  acquisitio  pecuniae.  Creaturae  igitur 
rationalis  est  quidem  Deus  finis  ultimus,  ut  res  ;  beatitudo  autem  creata,  ut 
usus,  vel  magis  fruitio  rei. 

ARTICULUS  IV.  159 

UTRUM    IN   DEI    BEATITUDINE    OMNIS  BEATITUDO  INCLUDATUR. 
(lib.  I.  Contr.  g.  cap.  ult.). 

Ad  quartum  sic  proceditur.  Videtur,  quod  beatitudo  divina  non  com- 
plectatur  omnes  beatitudines.  Sunt  enim  quaedam  beatitudines  falsae  :  sed 
in  Deo  nihil  potest  esse  falsum;  ergo  divina  beatitudo  non  complectitur  om- 
nem  beatitudinem. 

2.  Praeterea.  Qiiaedam  beatitudo  secundum  quosdam  consistit  in  rebus 
corporalibus,  sicut  voluptatibus,  divitiis,  et  hujusmodi.  Quae  quidem  Deo 
convenire  non  possunt,  cum  sit  incorporeus;  ergo  beatitudo  ejus  non  com- 
plectitur omnem  beatitudinem. 

Sed  contra  est,  quod  beatitudo  est  perfectio  quaedam:  divina  autem 
perfectio  complectitur  omnem  perfectionem,  ut  supra  ostensum  est  (q.  4. 
art.  2.);  ergo  divina  beatitudo  complectitur  omnem  beatitudinem. 

Respondeo  dicendum,  quod  quidquid  est  desiderabile  in  quacumque 
beatitudine  vel  vera,  vel  falsa,  totum  eminentius  in  divina  beatitudine  prae- 
existit.  De  contemplativa  enim  felicitate  habet  continuam,  et  certissimam 
contemplationem  sui,  et  omnium  aliorum:  de  activa  vero  gubernationem 
totius  universi.  De  terrena  vero  felicitate,  quae  consistit  in  voluptate,  divitiis, 
potestate,  dignitate,  et  fama,  secundum  Boet.  in  3.  de  Consol.  (pros.  io.), 
habet  gaudium  de  se,  et  de  omnibus  aliis  prò  delectatione;pro  divitiis  habet 

omnimodam  sufficientiam,  quam  divitiae  promittunt;  prò  protestate  omnipo- 
tentiam;  prò  digniiate  omnium  regimen;  prò  fama  vero  admirationem  to- 
tius  creaturae. 

Ad  PRIMUM  ergo  dicendum,  quod  beatltudo  aliqua  secundum  hoc  est 
falsa,  secundum  quod  deficit  a  ratione  verae  beatitudinis,  et  sic  non  est  in 
Deo:  sed  quidquid  habet  de  similitudine,  quantumcumque  tenui,  beatitudinis^ 
totum  praeexsistit  in  divina  beatitudine. 

Ad  secundum  dicendum,  quod  bona,  quae  sunt  in  corporalibus  corpo- 
raliter,  in  Deo  sunt  spiritualiter  secundum  modum  suum. 

Et  haec   dieta   sufficiant  de  bis,   quae   pertinent  ad   divinae   essentiae 
unitatem. 


TRACTATUS  DE  TRINITATE 


QUAESTIO  XXVII. 

DE    PROCESSIONE    DIVINARUM    PERSONARUM 
IN    QUINQUE    ARTICULOS    DIVISA. 

Consideratis  autem  bis,  quae  ad  divinae  essentiae  unitatem  pertinent, 
restat  considerare  de  bis,  quae  pertinent  ad  trinitatem  personarum  in  divi- 
nis.  Et  quia  Personae  Divinae  secundum  relationes  originis  distinguuntur, 
secundum  ordinem  doctrinae  prius  considerandum  est  de  origine,  sive  de 
processione.  Secundo  de  relationibus  originis.  Tertio  de  personis. 

Circa  processionem  quairwilur  quinque. 

Primo.  Utrum  processio  sit  in  divinis. 

Secundo.  Utrum  aliqua  processio  in  divinis  generatio  dici  possit. 
Tertio.  Utrum  praeter  generationem  aliqua  alia  processio  possit  esse  ia 
divinis. 

Quarto.  Utrum  illa  alia  processio  possit  dici  generatio. 
Quinto.  Utrum  in  divinis  sint  plures  processiones,  quam  duae. 

ARTICULUS  I.  160 

UTRUM  PROCESSIO    SIT     IN    DIVINIS. 
(i.  Bhi.  15.  art.  i.  et  lib.  4.  Contr.  g.  cap.  11.  et  Pot.  q.  io.  art.  i.). 

Ad  PRIMUM  sic  procedilur.  Videtur,  quod  in  Deo  non  possit  esse  aliqua 
processio.  Processio  enim  significat  motum  ad  extra  :  sed  in  divinis  nihil  est 
mobile,  ncque  extraneum  ;  ergo  neque  processio. 

2.  Praeterea.  Omne  procedens  est  diversum  ab  eo,  a  quo  procediti  sed 
in  Deo  non  est  aliqua  diversitas,  sed  summa  simplicitas;  ergo  in  Deo  non 
est  processio  aliqua. 

3.  Praeterea.  Procedere  ab  alio  videtur  rationi  primi  principii  repugnare: 
sed  Deus  est  primum  principium,  ut  supra  ostensum  est  (q.  2.  art.  5.);  ergo  in 
Dee  processio  locum  non  habet. 

Sedcontra  est,  quod  dicit  Dominus  Joan.  8.:  Ego  ex  Deo  processi. 

Respondeo  dicendum,  quod  divina  Scriptura  in  rebus  divinis  nominibus 
ad  processionem  pertinentibus  utitur.  Hanc  autem  processionem  diversi  diver- 
simode.  acceperunt.  Quidam  enim  acceperunt  hanc  processionem,  secundum 
quod  efFectus  procedit  a  causa.  Et  sic  accepit  ^rm  dicens:  Filium  procedere 
a  Patre,  sicut  primam  ejus  creaturam,  et  Spiritum  Sanctum  procedere  a  Patre, 
et  Filio,  sicut  creaturam  utriusque.  Et  secundum  hoc  neque  Filius,  ncque 
Spiritus  Sanctus  esset  verus  Deus.  Quod  est  contra  id,  quod  dicitur  de  Filio, 
i.Joan.  ult.:  Utsimus  in  vero  Filio  ejus.  Hic  est  verus  Deus.  Et  de  Spiritu  Sancto 
dicitur  I.  ad  Cor.  6.:  Nescitis,  quia  membra  vestra  templum  suni Spiritus  Sancii: 
templum  autem  habere  solius  Dei  est.  Alii  vero  hanc  processionem  accepe- 
runt, secundum  quod  causa  dicitur  procedere  in  effectum,  inquantum  vel 
movet  ipsum,  vel  similitudinem  suam  ipsi  imprimit.  Et  sic  accepit  Sabellius 
dicens:  ipsum  Deum  Patrem  Filium  dici,  secundum  quod  carnem  assumpsit 
ex  Virgine;  et  eumdem  dici  Spiritum  Sanctum,  secundum  quod  creaturam 
rationalem  sanctifìcat,  et  ad  vitam  movet.  Huic  autem  acceptioni  repugnant 
verba  Domini  de  se  dicentis  Joan.  5.  :  'Non  potestfacere  a  se  Filius  quidquam,  et 
multa  alia,  per  quae  ostenditur,  quod  non  est  ipse  Pater,  qui  Filius. 

Si  quis  autem  diligenter  consideret,  uterque  accepit  processionem,  secun- 
dum quod  est  ad  aliquid  extra.  Unde  neuter  posuit  processionem  in  ipso  Deo, 
sed,  cum  omnis  processio  sit  secundum  aliquam  actionem,  sicut  secundum 
actionem,  quae  tendit  in  exteriorem  materiam,  est  aliqua  processio  ad  extra: 
ita  secundum  actionem,  quae  manet  in  ipso  agente,  attenditur  processio  quae- 
dam  ad  intra.  Et  hoc  maxime  patet  in  intellectu,  cujus  actio,  scilicet  intelli- 
gere,  manet  in  intelHgente.  Quicumque  autem  intelligit,  ex  hoc  ipso,  quod 
intelhgit,  procedit  aliquid  intra  ipsum,  quod  est  conceptio  rei  intellectae,  ex 
vi  intellectiva  proveniens,  et  ex  ejus  notitia  procedens.  Quam  quidem  con- 
ceptionemvox  signifìcat,  et  dicitur  verbum  cordis  significatum  verbo  vocis. 
Cum  autem  Deus  sit  super  omnia,  ea,  quae  in  Deo  dicuntur,  non  sunt  intelli- 
genda  secundum  modum  infirmarum  creaturarum,  quae  sunt  corpora,  sed 
secundum  similitudinem  supremarum  creaturarum,  quae  sunt  intellectuales 
substantiae,  a  quibus  etiam  similitudo  accepta  deficit  a  repraesentatione  divi- 
norum.  Non  ergo  accipienda  est  processio,  secundum  quod  est  in  corpora- 
libus  vel  per  motum  localem,  vel  per  actionem  alicujus  causae  in  exteriorem 
eflfectum,  ut  calor  a  calefaciente  in  calefactum;  sed  secundum  emanationem 
intelligibilem,  utpote  verbi  intelligibilis  a  dicente,  quod  manet  in  ipso.  Et  sic 
fides  catholica  processionem  ponit  in  divinis. 

Ad  primum  ergo  dicendum,  quod  objectio  illa  procedit  de  processione, 
quae  est  motus  localis,  vel  quae  est  secundum  actionem  tendentem  in  exte- 
riorem materiam,  vel  in  exteriorem  effectum:  talis  autem  processio  non  est 
in  divinis,  ut  dictum  est  (in  corp.  art.). 

Ad  secundum  dicendum,  quod  id,  quod  procedit  secundum  processionem, 
quae  est  ad  extra,  oportet  esse  diversum  ab  eo,  a  quo  procedit:  sed  id,  quod 
procedit  ad  intra  processu  intelligibili,  non  oportet  esse  diversum  ;  immo 
quanto  perfectius  procedit,  tanto  magis  est  unum  cum  eo,  a  quo  procedit. 
Manifestum  est  enim,  quod,  quanto  aliqui  i  magis  intelligitur,  tanto  conceptio 
intellectualis  est  magis  intima  intellit^^cnti,  et  magis  unum.  Nani  intellectus 

secundum  hoc,  quod  actu  ìntelligit,  secundum  hoc  fit  unum  cum  intellecto. 
Unde  cum  divinum  intelligere  sit  in  fine  [al.  infinitae]  perfectionis,  ut  supra 
dictum  est  (q.  14.  ari.  i.),  necesse  est,  quod  Verbum  divinum  sit  perfecte 
unum  cum  eo,  a  quo  procedit,  absque  omne  diversitate. 

Ad  tertium  dicendum,  quod  procedere  a  principio,  ut  extraneum,  et 
diversum,  repugnat  rationi  primi  principii  ;  sed  procedere,  ut  intimum,  et  absque 
diversitate  per  modum  intelligibilem,  includitur  in  ratione  primi  principii. 
Cum  enim  dicimus  aedificatorem  principium  domus,  in  ratione  hujus  prin- 
cipii includitur  conceptio  suae  artis,  et  includeretur  in  ratione  primi  principii, 
si  aedificator  esset  primum  principium.  Deus  autem,  qui  est  primum  princi- 
pium rerum,  comparatur  ad  res  creatas,  ut  artifex  ad  artificiata. 


ARTICULUS  IL  i6i 

UTRUiM  ALIQUA  PROCESSIO  IN  DIVINIS  GENERATIO  DICI  POSSIT. 

(Lib.  4.  Contr.  g.  cap.  io.  et  11.  et  Opusc.  2.  cap.  40). 

Ad  secundum  sic  proceditur.  Videtur,  quod  processio,  quae  est  in  divinis, 
non  possit  dici  generatio.  Generatio  enim  est  mutatio  de  non  esse  in  esse, 
corruptioni  opposita,  et  utriusque  subjectum  est  materia;  sed  nihil  horum 
competit  divinis;  ergo  non  potest  generatio  esse  in  divinis. 

2.  Praeterea.  In  Deo  est  processio  secundum  modum  intelligibilem,  ut 
dictum  est  (art.  praec.)  :  sed  in  nobis  talis  processio  non  dicitur  generatio; 
ergo  neque  in  Deo. 

3.  Praeterea.  Omne  genitum  accipit  esse  a  generante.  Esse  ergo  cujus- 
l'bet  geniti  est  esse  receptum:  sed  nuUum  esse  receptum  est  per  se  subsi- 
stens.  Cum  igitur  esse  divinum  sit  esse  per  se  subsistens,  ut  supra  probatum 
est  (q.  5.  art.  4.),  sequitur,  quod  nullius  geniti  esse  sit  esse  divinum.  Non 
est  ergo  generatio  in  divinis. 

Sed  contra  est,  quod  dicitur  in  Ps.  2.  :  Ego  hodie  genui  te. 

Respondeo  dicendum,  quod  processio  Verbi  in  divinis  dicitur  generatio. 
Ad  CU) US  evidentiam  sciendum  est,  quod  nomine  generationis  dupliciter  MÙvcìMr. 
Uno  modo  communiter  ad  omnia  generabilia,  et  corruptibilia  ;  et  sic  generatio 
nihil  aliud  est,  quam  mutatio  de  non  esse  ad  esse.  Alio  modo  proprie  in 
viventibus;  et  sic  generatio  significat  originem  alicujus  viventis  a  principio 
vivente  conjuncto;  et  haec  proprie  dicitur  nativitas.  Non  tamen  omne  hujus- 
modi  dicitur  genitum,  sed  proprie  quod  procedit  secundum  rationem  simili- 
tudlnis.  Linde  pilus,  vel  capillus  non  habet  rationem  geniti,  et  filii,  sed  solum 
quod  procedit  secundum  rationem  similitudinis:  non  cujuscumque;  nam  ver- 
mes,  qui  generantur  in  animalibus,  non  habent  rationem  generationis,  et 
filiationis,  licet  sit  similitudo  secundum  genus  :  sed  requiritur  ad  rationem 
talis  generationis,  quod  procedat  secundum  rationem  similitudinis  in  natura 
ejusdem  speciei:  sicut  homo  procedit  ab  homine,  et  equus  ab  equo.  In  vi- 
ventibus autem,  quae  de  potentia  in  actum  vitae  procedunt,  sicut  sunt  homi- 
nes,  et  ammalia,  generatio  utramque  generationem  includit.  Si  autem  sit  ali- 
quod  vivens,  cujus  vita  non  exeat  de  potentia  in  actum,  processio  (si  qua  in 
tali  vivente  invenitur)  excludit  omnino  primam  rationem  generationis;  sed 
potest  habere  rationem  generationis,  quae  est  propria  viventium.  Sic  igitur 
processio    Verbi  in   divinis   habet   rationem   generationis  :   procedit    enim    per 

modum  iiitelligibilis  actionis,  quae  est  operatio  vitae,  et  a  principio  conjun- 
cto,  ut  supra  jam  dictum  est  (art.  praec),  et  secundum  rationem  similitudinis  ; 
<^uia  conceptio  intellectus  est  similitudo  rei  intellectae,  et  in  eadem  natura 
existens;  quia  in  Deo  idem  est  intelligere,  et  esse,  ut  supra  ostensum  est 
(q.  5.  art.  4.  et  q.14.  art.  4.).  Unde  processio  Verbi  in  divinis  dicitur  generatio, 
et  ipsum  Verbum  procedens  dicitur  Filius. 

Ad  primum  ergo  dicendum,  quod  objectio  illa  procedit  de  generatione 
secundum  rationem  primam,  prout  importat  exitum  de  potentia  in  actum. 
Et  sic  non  invenitur  in  divinis,  ut  supra  dictum  est  (in  corp.  art.). 

Ad  secundum  dicendum,  quod  intelligere  in  nobis  non  est  ipsa  substantia 
intellectus.  TJnde  verbum,  quod  secundum  intelligibilem  operationem  procedit 
In  nobis,  non  est  ejusdem  naturae  cum  eo,  a  quo  procedit.  Unde  non  pro- 
prie, et  complete  competit  sibi  ratio  generationis.  Sed  intelligere  divinum  est 
ipsa  substantia  intelligentis,  ut  supra  ostensum  est  (q.  14.  art.  4.).  Unde  Ver- 
bum procedens  procedit,  ut  ejusdem  naturae  subsistens.  Et  propter  hoc  pro- 
prie dicitur  Genìtum,  et  Filius.  Unde  et  bis,  quae  pertinent  ad  generationem 
viventium,  utitur  Scriptura  ad  significandam  processionem  divinae  sapientiae, 
scilicet  conceptione,  et  partu.  Dicitur  enim  ex  persona  divinae  sapientiae 
Prov.  8.  :  Nondum  erant  abissi,  et  ego  jam  concepta  eraui.  Ante  colles  ego  partu- 
riehar.  Sed  in  intellectu  nostro  utimur  nomine  concenti onis,  secundum  quod 
in  verbo  nostri  intellectus  invenitur  similitudo  rei  intellectae,  licet  non  inve- 
niatur  naturae  identitas. 

Ad  tertium  dicendum,  quod  non  omne  acceptum  est  receptum  in  aliquo 
subjecto  ;  alioquin  non  posset  dici,  qucd  tota  substantia  rei  creatae  sit  accepta 
a  Deo,  cum  totius  substantiae  non  sit  aliquod  subjectum  receptivum.  Sic 
igitur  id,  quod  est  genitum  in  divinis,  accipit  esse  a  generante,  non  tamquam 
illud  esse  sit  receptum  in  aliqua  materia,  vel  subjecto,  quod  repugnat  subsi- 
stentiae  divini  esse:  sed  secundum  hoc  dicitur  esse  acceptum,  inquantum 
procedens  ab  alio  habet  esse  divinum,  non  quasi  aliud  ab  esse  divino  existens. 
In  ipsa  enim  perfectione  divini  esse  continetur  et  Verbum  intelligibiliter  pro- 
cedens, et  principium  Verbi,  sicut  et  quaecumque  ad  ejus  perfectionem  per- 
tinent, ut  supra  dictum  est  (q.  4.  art.  2.  et  q.  14.  art.  4.). 

UTRUM  SIT  IN  DIVINIS  ALIA  PROCESSIO  A  GENERATIONE  VERBI. 

(i.  Disi.  18.  q.  I.  ari.  2.  et  Uh.  4.  Contr.  g.  cap.  i^.Jìn. 
et  Fot.  q.  IO.  art.  2.). 

Ad  tertium  sic  proceditur.  Videtur,  quod  non  sit  in  divinis  alia  processio 
a  generatione  Verbi.  Eadem  enim  ratione  erit  aliqua  alia  processio  ab  illa 
alia  processione:  et  sic  procederetur  in  infmitum:  quod  est  inconveniens. 
Standum  est  igitur  in  prima,  ut  sit  una  tantum  processio  in  divinis. 

2.  Praeterea.  In  omni  natura  invenitur  tantum  unus  modus  communi- 
cationis  iUius  naturae.  Et  hoc  ideo  est,  quia  operationes  secundum  terminos 
habent  unitatem,  et  diversitatem  :  sed  processio  in  divinis  non  est,  nisi  se- 
cundum communicationem  divinae  naturae.  Cum  igitur  sit  una  tantum  na- 
tura divina,  ut  supra  ostensum  est  (q.  11.  art.  y)  relinquitur,  quod  una  sit  tan- 
tum processio  in  divinis. 

3.  Pr AETEREA.  Si  sit  in  divlnis  alia  processio  ab  intelligibili  processione 
Verbi,  non  erit  nisi  processio  amoris,  quae  est  secundum  voluntatis  opera- 
tionem:  sed  talis  processio  non  potest  esse  alia  a  processione  intellectus  in- 
telligibili ;  quia  voluntas  in  Deo  non  est  aliud  ab  intellectu,  ut  supra  ostensum 
■est  (q.  i().  ari.  1.)  ;  ergo  in  Deo  non  est  alia  processio  praeter  processionem 
Verbi.    - 

Sed  contea  est,  quod  Spiritus  Sanctus  procedit  a  Patre,  ut  dicitur  Joan.  1 5. 
Ipse  autem  est  alius  a  Filio,  secundum  illud  Joan.  14.  :  Rogabo  Patrem  meum^ 
et  uUutn  Paracletum  dabit  vobis;  ergo  in  divinis  est  alia  processio  praeter  pro- 
cessionem Verbi. 

Respondeo  dicendum,  quod  in  divinis  sunt  duae  processiones,  scilicet/)ro- 
cessio  Verbi,  et  quaedam  alia.  Ad  cujus  evidentiam  considerandum  est,  quod 
in  divinis  non  est  processio,  nisi  secundum  actionem,  quae  non  tendit  in  ali- 
quid  extrinsecum,  sed  manet  in  ipso  agente.  Hujusmodi  autem  actio  in  in- 
tellectuali  natura  est  actio  intellectus,  et  actio  voluntatis.  Processio  autem 
Verbi  attenditur  secundum  actionem  intelligibilem.  Secundum  autem  opera- 
tionem  voluntatis  invenitur  in  nobis  quaedam  alia  processio,  scilicet  processio 
amoris,  secundum  quam  amatum  est  in  amante:  sicut  per  conceptionem  Verbi 
res  dieta,  vel  intellecta  est  in  intelligente.  Unde  et  praeter  processionem  Verbi 
ponitur  alia  processio  in  divinis,  quae  est  processio  amoris. 

Ad  primum  ergo  dicendum,  quod  non  est  necessarium  procedere  in  di- 
vinis processionibus  in  infinitum.  Processio  enim,  quae  est  ad  intra  in  intel- 
lectuali  natura,  terminatur  in  processione  voluntatis. 

Ad  secundum  dicendum,  quod  quidquid  est  in  Deo,  est  Deus,  ut  supra 
ostensum  est  (q.  5.  art.  5.  et  4.).  Quod  non  contingit  in  aliis  rebus.  Et  ideo 
per  quamlibet  processionem,  quae  non  est  ad  extra,  communicatur  divina 
natura,  non  autem  aliae  naturae. 

Ad  tertium  dicendum,  quod,  licet  in  Deo  non  sit  aliud  voluntas,  et  intel- 
lectus ;tamen  de  ratione  voluntatis,  et  intellectus  est,  quod  processiones,  quae 
sunt  secundum  actionem  utriusque,  se  habeant  secundum  quendam  ordinem. 
Non  enim  est  processio  amoris,  nisi  in  ordine  ad  processionem  Verbi.  Nihil 
enim  potest  voluntate  amari,  nisi  sit  in  intellectu  conceptum.  Sicut  igitur  at- 
tenditur quidam  ordo  Verbi  ad  principium,  a  quo  procedit,  licet  in  divinis  sit 
«adem  substantia  intellectus,  et  conceptìo  intellectus:  ita,  licet  in  Deo  sit  idem 
voluntas,  et  intellectus,  tamen,  quia  de  ratione  amoris  est,  quod  non  pro- 
cedat,  nisi  a  conceptione  intellectus,  habet  ordinis  distinctionem  processio 
Amoris  a  processione  Verbi  in  divinis. 

ARTICULUS  IV.  163 

UTRUM   PROCESSIO    AMORIS    IN   DIVINIS    SIT    GENERATIO. 

(i.  Dist.  7j.  art.  j.  et  lib.  4.  Contr.  g.  cap.  i<).). 

Ad  Q.UARTUM  sic  proceditur.  Videtur,  quod  processio  amoris  in  divinis 
sit  generatio.  Quod  enim  procedit  in  similitudine  naturae  in  viventibus,  di- 
citur generatum,  et  nascens  :  sed  id,  quod  procedit  in  divinis  per  modum 
iimoris,  procedit  in  similitudine  naturae,  alias  esset  extraneum  a  natura  di. 
vina,  et  sic  esset  processio  ad  extra  ;  ergo  quod  procedit  in  divinis  per  modum 
-amoris,  procedit  ut  genitum,  et  nascens. 

2.  Praeterea.  Sicut  similitudo  est  de  ratione  Verbi,  ita  est  etiam  de  ratione 
amoris.  Unde  dicitur  Eccli.  13.  quod  omne  animai  diligit  simile  sibi:  si  igitur 
ratione  similitudinis  Verbo  procedenti  convenit  generari,  et  nasci;  videtur 
etiam,  quod  amori  procedenti  convenit  generari. 

3.  Praeterea.  Non  est  in  genere,  quod  non  est  in  aliqua  ejus  specie.  Si 
igitur  in  divinis  sit  quaedam  processio  amoris,  oportet,  quod  praeter  lioc  no- 
men  commune  habeat  aliquod  nomen  speciale:  sed  non  est  aliud  nomen 
dare,  nisi  generatio;  ergo  videtur,  quod  processio  amoris  in  divinis  sit  ge- 
neratio. 

Sed  contra  est,  quia  secundum  hoc  sequeretur,  quod  Spiritus  Sanctus, 
qui  procedit  ut  amor,  procederet  ut  genitus,  quod  est  contra  illud  Athanasii 
(in  suo  Synibolo  Fidei)  :  Spiritus  Sanctus  a  Patre,  et  Filio  nonfactns,  nec  creatuSy  nec 
genitus,  sed  procedens. 

Respondeo  dicendum,  quod  processio  amoris  in  divinis  non  debet  dici 
generatio.  Ad  cujus  evidentiam  sciendum  est,  quod  haec  est  difftrentia  inter 
intellectum,  et  voluntatem,  quod  intellectus  fìt  in  actu  per  hoc,  quod  res  in- 
tellecta  est  in  intellectu  secundum  suam  simihtudinem:  voluntas  autem  fit 
in  actu,  non  per  hoc,  quod  aliqua  similitudo  voliti  sit  in  voluntate,  sed  ex 
hoc,  quod  voluntas  habet  quandam  inclinationem  in  rem  volitam.  Processio 
igitur,  quae  attenditur  secundum  rationem  intellectus,  est  secundum  rationem 
similitudinis.  Et  intantum  potest  habere  rationem  generationis,  quia  omne 
generans  generat  sibi  simile.  Processio  autem,  quae  attenditur  secundum  ra- 
tionem voluntatis,  non  consideratur  secundum  rationem  similitudinis^  sed 
magis  secundum  rationem  impellentis,  et  moventis  in  aliquid.  Et  ideo  quod 
procedit  in  divinis  per  modum  amoris,  non  procedit  ut  genitum,  vel  ut  Filius, 
sed  magis  procedit  ut  Spiritus.  Quo  nomine  quaedam  vitalis  motio,  et  im- 
pulsio  designatur:  prout  aliquis  ex  amore  dicitur  moveri,  vel  impelli  ad  ahquid 
faciendum. 

Ad  primum  ergo  dicendum,  quod  quidquid  est  in  divinis,  est  unum  cum 
divina  natura.  Unde  ex  parte  hujus  unitatis  non  potest  accipi  propria  ratio 
hujus  processionis,  vel  illius,  secundum  quam  una  distinguatur  ab  alia,  sed 
oportet,  quod  propria  ratio  hujus,  vel  illius  processionis  accipiatur  secundum 
ordinem  unius  processionis  ad  aliam.  Hujusmodi  autem  ordo  attenditur  se- 
cundum rationem  voluntatis,  et  intellectus.  Unde  secundum  horum  propriam 
rationem  sortitur  in  divinis  nomen  utraque  processio,  quod  imponitur  ad 
propriam  rationem  rei  significandam  :  et  inde  est,  quod  procedens  per  modum 
amoris  et  divinam  naturam  accipit,  et  tamen  non  dicitur  natum. 

Ad  secundum  dicendum,  quod  similitudo  aliter  pertinet  ad  verbum,  et 
aliter  ad  amorem  :  nam  ad  verbum  pertinet,  inquantum  ipsum  est  quaedam 
similitudo  rei  intellectae,  sicut  genitum  est  similitudo  generantis:  sed  ad  amo- 
rem  pertinet,  non  quod  ipse  amor  sit  similitudo,  sed  inquantum  similitudo 
est  principium  amandi.  Unde  non  sequitur,  quod  amor  sit  genitus,  sed  quod 
genitum  sit  principium  amoris. 

Ad  tertium  dicendum,  quod  Deum  nominare  non  possumus  nisi  ex  crea- 
turis,  ut  dictum  est  supra  (q.  15.  art.  i.).  Et  quia  in  creaturis  communicatio  na- 
turaenon  est,  nisi  per  generationem,  processio  in  divinis  non  habet  proprium, 
vel  speciale  nomen,  nisi  generationis.  Unde  processio,  quae  non  est  gene- 
ratio,  remansit  sine  speciali  nomine  :  sed  potest  nominari  spiratio,  quia  est 
processio  spiritus. 

ARTICULUS  V.  i6a 

UTRUM   SINT    PLURES  PROCESSIONES    IN    DIVINIS,    QUAM    DUAE. 

(Injr.  q.  28.  art.  4.  corp.  et  q.  ^7.  ai'L  i.  corp. 
et  q.  41.  art.  6.  corp.  et  Fot.  q.  io.  art.  2.  arg.  sed  conlr.). 

Ad  Q.UINTUM  sic  proceditur.  Videtur,  quod  sint  plures  processiones  in 
divinis,  quam  duae.  Sicut  enim  scientia,  et  voluntas  attribuitur  Deo,  ita  et 
potentia.  Si  igitur  secundum  intellectum,  et  voluntatem  accipiuntur  in  Deo 
duae  processiones,  videtur,  quod  tertia  sit  accipienda  secundum  potentiam. 

2.  Praeterea.  Bonitas  maxime  videtur  esse  principium  processionis,  cum 
bonum  dicatur  difFusivum  sui  esse.  Videtur  igitur,  quod  secundum  bonitatem 
aliqua  processio  in  divinis  accipi  debeat. 

3.  Praeterea.  Major  est  foecunditatis  virtus  in  Deo,  quam  in  nobis:  sed 
in  nobis  non  est  tantum  una  processio  verbi,  sed  multae:  quia  ex  uno  verbo 
in  nobis  procedit  aliud  verbum,  et  similiter  ex  uno  amore  alius  amor;  ergo 
et  in  Deo  sunt  plures  processiones,  quam  duae. 

Sed  contra  est,  quod  in  Deo  non  sunt  nisi  duo  procedentes,  scilicet  Fi- 
lius,  et  Spiritus  Sanctus  ;  èrgo  sunt  ibi  tantum  duae  processiones. 

Respondeo  dicendum,  quod  processiones  in  divinis  accipi  non  possunt, 
nisi  secundum  actiones,  quae  in  agente  marient  ;  hujusmodi  autem  actiones 
in  natura  intellectuali,  et  divina  non  sunt  nisi  duae,  scilicet  intelligere,  et 
velie.  Nam  sentire,  quod  etiam  videtur  esse  operatio  in  sentiente,  est  extra 
naturam  intellectualem,  neque  totaliter  est  remotum  a  genere  actionum,  quae 
sunt  ad  extra.  Nam  sentire  perfìcitur  per  actionem  sensibilis  in  sensum.  Re- 
linquitur  igitur,  quod  nulla  alia  processio  possit  esse  in  Deo,  nisi  verbi,  et 
amoris. 

Ad  primum  ergo  dicendum,  quod  potentia  est  principium  agendi  in  aliud, 
Unde  secundum  potentiam  accipitur  actio  ad  extra.  Et  sic  secundum  attri- 
butum  potentiae  non  accipitur  processio  divinae  personae,  sed  solum  pro- 
cessio creaturarum. 

Ad  secundum  dicendum,  quod  bonum,  sicut  dicit  Boet.  in^lib.  de  Hebd. 
(lih.  :  An  omne,  quod  est,  homim  sit)  pertinet  ad  essentiam,  et  non  ad  opera- 
tionem,  nisi  forte  sicut  objectum  voluntatis.  Unde,  cum  processiones  divinas' 
secundum  aliquas  actiones  necesse  sit  accipere,  secundum  bonitatem,  et  hujus- 
modi alia  attributa  non  accipiuntur  aliae  processiones,  nisi  verbi,  et  amoris, 
secundum  quod  Deus  suam  essentiam,  veritatem,  et  bonitatem  intelligit,  et 
amat. 

Ad  tertium  dicendum,  quod,  sicut  supra  habitum  est  (q.  14.  art.  jl-  et 
q.  79.  art.  j),  Deus  uno  simplici  actu  omnia  intelligit,  et  similiter  omnia  vult. 
Unde  in  eo  non  potest  esse  processio  verbi  ex  verbo,  neque  amoris  ex  amore, 
sed  est  in  eo  solum  unum  verbum  perfectum,  et  unus  amor  perfectus.  Et  in 
hoc  ejus  perfecta  foecunditas  manifestatur. 


S.  Thomae  Suntma   Theologica.  Voi.  I.  IT 

QUAESTIO  XXVIII. 

DE  RELATIONIBUS  DIVINIS,  IN  QUATUOR  ARTICULOS    DIVISA. 

Deinde  considerandum  est  de  Relationibus  divinis. 

Et  circa  hoc  quaer untar  quatuor. 

Primo.  Utrum  in  Deo  sint  alìquae  relationes  reales. 

Secundo.  Utrum  illae  relationes  sint  ipsa  essentia  divina,  vel  sint  extrin- 
secus  affixae. 

Tertio.  Utrum  possint  esse  in  Deo  plures  relationes  realiter  distinctae  ab 
invicem. 

Quarto.  De  numero  harum  relationum. 

ARTICULUS  I.  165 

UTRUM  IN  DEO  SINT  ALIQUAE  RELATIONES  REALES. 

(i.  Disi.  26.  q.  2.  art  i.  et  Dist.  55.  art.  i.  in  corp.  et  Uh.  4.  Contr.  g.  cap.  14. 
et  Fot.  q.  2.  art.  6.  corp.  et  q.  8.  art.  i.  et  opusc.  5.  cap.  ^^.). 

Ad  primum  sic  proceditur.  Videtur,  quod  in  Deo  non  sint  aliquae  rela- 
tiones reales.  Dicit  enim  Boet.  in  lib.  de  Trin.  (in  med.)  quod,  cum  quis  praedi- 
camenta  in  divinami  vertit  praedicationem,  cuncta  mutantur  in  substantiam, 
quae  praedicari  possunt;  ad  aliquid  vero  omnino  non  potest  praedicari:  sed 
quidquid  est  realiter  in  Deo,  de  ipso  praedicari  potest;  ergo  relatio  non  est 
realiter  in  Deo. 

2.  Praeterea.  Dicit  Boetius  in  eodem  lib.  (circa  fin.)  quod  similis  est 
relatio  in  Trinitate  Patris  ad  Filium,  et  utriusque  ad  Spiritum  Sanctum,  ut 
ejus,  quod  est  idem,  ad  id,  quod  est  idem:  sed  hujusmodi  relatio  est  rationis 
tantum;  quia  omnis  relatio  realis  exigit  duo  extrema  realiter;  ergo  relationes, 
quae  ponuntur  in  divinis,  non  sunt  reales  relationes,  sed  rationis  tantum. 

3.  Praeterea.  Relatio  paternitatis  est  relatio  principii:  sed,  cum  dicitur. 
Deus  est  principium  creaturarum,  non  importatur  aliqua  relatio  realis,  sed 
rationis  tantum;  ergo  nec  patemitas  in  divinis  est  relatio  realis.  Et  eadem 
ratione  nec  aliae  relationes,  quae  ponuntur  ibi. 

4.  Praeterea.  Generatio  in  divinis  est  secundum  intelligibilis  verbi  pro- 
cessionem  :  sed  relationes,  quae  consequuntur  operationem  intellectus,  sunt 
relationes  rationis  ;  ergo  paternitas,  et  fìliatio,  quae  dicuntur  in  divinis  secundum 
generationem,  sunt  relationes  rationis  tantum. 

Sed  contra  est,  quod  pater  non  dicitur  nisi  a  paternitate,  et  fìlius  a  tilia- 
tione  :  si  igitur  paternitas,  et  fìliatio  non  sunt  in  Deo  realiter,  sequitur,  quod 
Deus  non  sit  realiter  Pater,  aut  Filius,  sed  secundum  rationem  intelligentiae 
tantum:  quod  est  haeresis  Sabelliana. 

Respondeo  dicendum,  quod  relationes  quaedam  sunt  in  divinis  realiter. 
Ad  cujus  evidentiam  considerandum  est,  quod  solum  in  liis,  quae  dicuntur  ad 

aliquid,  inveniuntur  aliqua  secundum  rationem  tantum,  et  non  secundum  rem. 
Quod  non  est  in  aliis  generibus:  quia  alia  genera,  ut  quantitas,  et  qualitas, 
secundum  propriam  rationem  signifìcant  aliquid  alieni  inliaerens.  Ea  vero,  quae 
•dicuntur  ad  aliquid,  signifìcant  secundum  propriam  rationem  solum  respectum 
ad  aliud.  Q,ui  quidem  respectus  aliquando  est  in  ipsa  natura  rerum,  utpote 
•quando  aliquae  res  secundum  suam  naturani  ad  invicem  ordinatae  sunt,  et 
invicem  inclinationem  habent.  Et  hujusmodi  relationes  oportet  esse  reales. 
Sicut  in  corpore  gravi  est  inclinatio,  et  ordo  ad  locum  medium.  Unde  respectus 
<:iLiidam  est  in  ipso  gravi  respectu  loci  medii:  et  simlliter  est  de  aliis  liujusmodi. 
Aliquando  vero  respectus  signifìcatus  per  ea,  quae  dicuntur  ad  aliquid,  est  tantum 
in  ipsa  apprehensione  rationis  conferentis  unum  alteri:  et  tunc  est  relatio  ra- 
tionis  tantum.  Sicut  cum  comparat  ratio  hominem  animali,  ut  speciem  ad 
genus.  Cum  autem  aliquid  procedit  a  principio  ejusdem  naturae,  necesse  est, 
■quod  ambo,  scilicet  procedens,  et  id,  a  quo  procedit,  in  eodem  ordine  con- 
veniant:  et  sic  oportet,  quod  habeant  reales  respectus  ad  invicem.  Cum  igitur 
processiones  in  divinis  sint  in  identitate  naturae,  ut  ostensum  est  (q.  praec. 
•art.  2.  et  4.),  necesse  est,  quod  relationes,  quae  secundum  processiones  divinas 
accipiuntur,  sint  relationes  reales. 

Ad  primum  ergo  dicendum,  quod  ad  aliquid  dicitur  non  omnino  praedicari 
in  Deo  secundum  propriam  rationem  ejus,  quod  dicitur  ad  aliquid,  inquantum 
scilicet  propria  ratio  ejus,  quod  ad  aliquid  dicitur,  non  accipitur  per  compa- 
rationem  ad  illud,  cui  inest  relatio,  sed  per  respectum  ad  alterum;  non  autem 
per  hoc  excludere  voluit,  quod  relatio  non  esset  in  Deo  ;  sed  quod  non  prae- 
■dicaretur  per  modum  inhaerentis  secundum  propriam  relationis  rationem, 
sed  magis  per  modum  ad  aliud  se  habentis. 

Ad  secundum  dicendum,  quod  relatio,  quae  importatur  per  hoc  nomen, 
idem,  est  relatio  rationis  tantum,  si  accipiatur  simpliciter  idem;  quia  hujusmodi 
relatio  non  potest  consistere,  nisi  in  quodam  ordine,  quem  ratio  adinvenit 
alicujus  ad  seipsum  secundum  aliquas  ejus  duas  considerationes.  Secus  autem 
■est,  cum  dicuntur  aliqua  eadem  esse  non  in  numero,  sed  in  natura  generis, 
sive  speciei.  Boetius  igitur  relationes  quae  sunt  in  divinis,  assimilat  relationi 
identitatis,  non  quantum  ad  omnia,  sed  quantum  ad  hoc  solum,  quod  per 
hujusmodi  relationes  non  diversificatur  substantia,  sicut  nec  per  relationem 
identitatis. 

Ad  tertium  dicendum,  quod,  cum  creatura  procedat  a  Deo  in  diversitate 
naturae,  Deus  est  extra  ordinem  totius  creaturae,  nec  ex  ejus  natura  est  ejus 
habitudo  ad  creaturas.  Non  enim  producit  creaturas  ex  necessitate  suae  natu- 
rae, sed  per  intellectum,  et  per  voluntatem,  ut  supra  dictum  est  (q.  79.  art.  5. 
et  4.  et  q.  14.  art.  8.).  Et  ideo  in  Deo  non  est  realis  relatio  ad  creaturas,  sed 
in  creaturis  est  realis  relatio  ad  Deum:  quia  creaturae  continentur  sub  ordine 
-divino,  et  in  earum  natura  est,  quod  dependeant  a  Deo  :  sed  processiones 
divinae  sunt  in  eadem  natura;  unde  non  est  similis  ratio. 

Ad  Q.UARTUM  dicendum,  quod  relationes,  quae  consequuntur  solam  ope- 
rationem  intellectus,  in  ipsis  rebus  intellectis,  sunt  relationes  rationis  tantum, 
<[ma  scilicet  eas  ratio  adinvenit  inter  duas  res  intellectas.  Sed  relationes,  quae 
<:onsequuntur  operationem  intellectus,  quae  sunt  inter  verbum  intellectualiter 
procedens,  et  illud,  a  quo  procedit,  non  sunt  relationes  rationis  tantum,  sed 
rei  ;  quia  et  ipse  intellectus,  et  ratio  est  quaedam  res  ;  et  comparatur  realiter 
xid  id,  quod  procedit  intelligibiliter,  sicut  res  corporalis  ad  id,  quod  procedit 
■corporaliter.  Et  sic  paternitas,  et  filiatio  sunt  relationes  reales  in  divinis. 

ARTICULUS  IL  i66 

UTRUM  RELATIO  IN  DEO   SIT  IDEM,  Q.UOD  SUA  ESSENTIA. 

(i.  Disi.  5j.  art.  i.  et  Uh.  4.  Contr.  g.  cap.  14. 

et  Fot.  q.  8.  art.  2.  et  Quodl.  6.  art.  i.  et  opusc.  2.  cap.  j2.  jj.  et  '^j. 

et  opusc.  9.  q.  6.  et  in  Joan.  16.  ìect.  4.  fin.). 

Ad  secundum  sic  proceditur.  Videtur,  quod  relatio  in  Deo  non  sit  idem^ 
quod  sua  essentia.  Dicit  enim  August.  in  5.  de  Trìnìt.  (cap. ^.  in princ.)  quod 
non  omne,  quod  dicitur  in  Deo,  dicitur  secundum  substantiam.  Dicitur  enim 
ad  aliquid,  sicut  pater  ad  filium:  sed  haec  non  secundum  substantiam  dicun- 
tur;  ergo  relatio  non  est  divina  essentia. 

2.  Praeterea.  August.  dicit  7.  de  Trinit.  (cap.  i.)  :  Omnis  ras,  qiiae  relative 
dicitur,  est  etiain  aliquid,  exceplo  relativo:  sicut  homo  dominus,  et  homo  servus.  Si 
ìgitur  relationes  aliquae  sunt  in  Deo,  oportet  esse  in  Deo  aliquid  aliud  praeter 
relationes  :  sed  hoc  aliud  non  potest  esse,  nisi  essentia  ;  ergo  essentia  est  aliud 
a  relationibus. 

3.  Praeterea.  Esse  relativi  est  ad  aliud  se  habere,  ut  dicitur  in  Praedic, 
(in  cap.  Ad  aliquid).  Si  igitur  relatio  sit  ipsa  divina  essentia,  sequitur,  quod 
esse  divinae  essentiae  sit  ad  aliud  se  habere:  quod  repugnat  perfectioni  divini 
esse,  quod  est  maxime  absolutum,  et  per  se  subsistens,  ut  supra  ostensum 
est  (q.  5.  art.  4.  et  q.  4.  art.  2.);  non  igitur  relatio  est  ipsa  essentia  divina. 

Sed  contra.  Omnis  res,  quae  non  est  divina  essentia,  est  creatura:  sed 
relatio  realiter  competit  Deo.  Si  ergo  non  est  divina  essentia,  erit  creatura  : 
et  ita  ei  non  erit  adoratio  latriae  exhibenda,  contra  quod  in  Praefatione  can- 
tatur:  Ut  in  personis  proprietas,  et  in  essentia  uiiitas,  et  in  maj estate  adoretur 
aequalitas. 

Respondeo  dicendum,  quod  circa  hoc  dicitur  Gilbertus  Porretanus  er- 
rasse, sed  errorem  suum  postmodum  in  Rhemensi  Concilio  revocasse.  Dixit 
enim,  quod  relationes  in  divinis  sunt  assistentes,  sive  extrinsecus  affixae.  Ad 
cujus  evidentiam  considerandum  est,  quod  in  quolibet  novem  generum  acci- 
dcntis  est  duo  considerare.  Quorum  uuuvi  est  esse,  quod  competit  unicuique 
ipsorum,  secundum  quod  est  accidens  :  et  hoc  communiter  in  omnibus  est 
inesse  subjecto,  accidentis  enim  esse  est  inesse.  Aliud,  quod  potest  conside- 
rari  in  unoquoque,  est  propria  ratio  uniuscujusque  illorum  generum.  Et  in  aliis 
quidcm  generibus  a  relatione,  utpote  quantitate,  et  qualitate,  etiam  propria 
ratio  generis  accipitur  secundum  comparationem  ad  subjectum:  nam"  quan- 
titas  dicitur  mensura  substantiae,  qualitas  vero  dispositio  substantiae.  Sed 
ratio  propria  relationis  non  accipitur  secundum  comparationem  ad  illud,  in 
quo  est,  sed  secundum  comparationem  ad  aliquid  extra.  Si  igitur  considere- 
mus  etiam  in  rebus  creatis  relationes  secundum  id,  quod  relationes  sunt,  sic 
inveniuntur  esse  assistentes,  non  intrinsecus  affixae,  quasi  significantes.respe- 
ctum  quodammodo  contingentem  ipsam  rem  relatam,  prout  ab  ea  tendit  in 
altcrum.  Si  vero  consideretur  relatio,  secundum  quod  est  accidens,  sic  est 
inhaerens  subjecto,  et  habens  esse  accidentale  in  ipso.  Sed  Gilbertus  Porre- 
tanus consideravit  relationem  primo  modo  tantum. 

Quidquid  autem  in  rebus  creatis  habet  esse  accidentale,  secundum  quod 
transfertur  in  Deum,  habet  esse  substantiale  :  nihil  enim  est  in  Deo,  ut  ac- 


QUAESTIO    XXVIIL    ARTICULUS    li.  Z45 

cidens  in  subjecto:  sed  quidquid  est  in  Deo,  est  ejus  essentia.  Sic  igitur  ex 
•ea  parte,  qua  relatio  in  rebus  creatis  habet  esse  accidentale  in  subjecto,  re- 
latio  realiter  existens  in  Deo  habet  esse  essentiae  divinae  idem  omnino  ei 
-existens.  In  hoc  vero,  quod  ad  ahquid  dicitur,  non  significatur  aliqua  habi- 
tudo  ad  essentiam,  sed  magis  ad  suum  oppositum.  Et  sic  manifestum  est, 
•quod  relatio  realiter  existens  in  Deo  est  idem  essentiae  secundum  rem,  et 
non  differt,  nisi  secundum  intelligentiae  rationem,  prout  in  relatione  impor- 
tatur  respectus  ad  suum  oppositum,  qui  non  importatur  in  nomine  essentiae. 
Patet  ergo,  quod  in  Deo  non  est  aliud  esse  relation!,  et  essentiae,  sed  unum 
<et  idem. 

Ad  primum  ergo  dicendum,  quod  verba  illa  Augustini  non  pertinent  ad 
lioc,  quod  paternitas,  vel  alia  relatio,  quae  est  in  Deo  secundum  esse  suum, 
non  sit  idem,  quod  divina  essentia;  sed  quod  non  praedicatur  secundum  mo- 
4um  substantiae,  ut  existens  in  eo,  de  quo  dicitur,  sed  ut  ad  alterum  se  habens. 
Et  propter  hoc  dicuntur  duo  tantum  esse  praedicamenta  in  divinis;  quia  alia 
praedicamenta  important  habitudinem  ad  id,  de  quo  dicuntur,  tam  secundum 
rsuum  esse,  quam  secundum  propri!  generis  rationem.  Nihil  autem,  quod  est 
in  Deo,  potest  habere  habitudinem  ad  id,  in  quo  est,  vel  de  quo  dicitur,  nisi 
iiabitudinem  identitatis,  propter  summam  Dei  simplicitatem. 

Ad  secundum  dicendum,  quod,  sicut  in  rebus  creatis,  in  ilio,  quod  di- 
■citur  relative,  non  solum  est  invenire  respectum  ad  alterum,  sed  etiam  ali- 
quid  absolutum,  ita  et  in  Deo:  sed  tamen  ahter,  et  aliter;  nam  id,  quod  inve- 
nitur  in  creatura  praeter  id,  quod  continetur  sub  significatione  nominis 
relativi,  est  alia  res.  In  Deo  autem  non  est  alia  res,  sed  una  et  eadem,  quae 
non  perfecte  exprimitur  relationis  nomine,  quasi  sub  significatione  talis  no- 
Tninis  comprehensa.  Dictum  est  enim  supra  (q.  i^.  per  tot.  et  art.  2.  praecip.), 
cum  de  divinis  nominibus  agebatur,  quod  plus  continetur  in  perfectione  di- 
vinae essentiae,  quam  aliquo  nomine  significar!  possit.  Unde  non  sequitur, 
■quod  in  Deo  praeter  relationem  sit  aliquid  aliud  secundum  rem,  sed  solum 
•considerata  nominum  ratione. 

Ad  tertium  dicendum,  quod  si  in  perfectione  divina  nihil  plus  contine- 
retur,  quam  quod  significat  nomen  relativum,  sequeretur,  quod  esse  ejus  esset 
imperfectum,  utpote  ad  aliquid  aliud  se  habens:  sicut,  si'non  contineretur  ibi 
plus,  quam  quod  nomine  sapientiae  significatur,  non  esset  aliquid  subsistens. 
Sed  quia  divinae  essentiae  perfectio  est  major,  quam  quod  significatione 
alicujus  nominis  comprehendi  possit;  non  sequitur,  si  nomen  relativum,  vel 
quodcumque  aliud  nomen  dictum  de  Deo  non  significat  aliquid  perfectum, 
quod  divina  essentia  habeat  esse  imperfectum,  quia  divina  essentia  com- 
prehendit  in  se  omnium  generum  perfectionem,  ut  supra  dictum  est  (q.  4. 
art.  2.). 

ARTICULUS  III.  167 

UTRUM    RELATIONES,     QUAE    SUNT    IN    DEO, 
REALITER  AB'  INVICEM  DISTINGUANTUR. 

Xlnfr.  q.  50.  art.  7.  corp.  et  2.  corp.  et  Pot.  q.  2.  art.  j.  et  6.  corp.). 

Ad  tertium  sic  proceditur.  Videtur,  quod  relationes,  quae  sunt  in  Deo, 
realiter  ab  invicem  ngn  distinguantur.  Quaecumque  enim  unì  et  eidem  sunt 


2^6  QUAESTIO    XXVIII.   ARTICULUS    III. 

eadem,  sìbi  invicem  sunt  eadem:  sed  omnis  relatìo  in  Deo  exsistens  est  idem 
secundum  rem  cum  divina  essentia;  ergo  relationes  secundum  rem  ab  invi- 
cem non  distinguuntur. 

2.  Praeterea.  Sicut  paternitas,  et  filiatio  secundum  nominis  rationem 
distinguuntur  ab  essentia  divina,  ita  et  bonitas,  et  potentia:  sed  propter  hujus- 
modi  rationis  distinctionem  non  est  aliqua  realis  distinctio  bonitatis,  et  po- 
tentiae  divinae;  ergo  neque  paternitatis,  et  filiationis. 

3.  Praeterea.  In  divinis  non  est  distinctio  realis,  nisi  secundum  originem;. 
sed  una  relatio  non  videtur  oriri  ex  alia;  ergo  relationes  non  distinguuntur 
realiter  ab  invicem. 

Sed  contra  est,  quod  dicit  Boet.  in  lib.  de  Trin.  (non  midtiim  a  fin.  lìh.)^ 
quod  substantia  in  divinis  continet  unitatem,  relatio  niultiplicat  Trinitatem  ; 
sì  ergo  relationes  non  distinguuntur  ab  invicem  realiter,  non  erit  in  divinis 
Trinitas  realis,  sed  rationis  tantum,  quod  est  Sabelliani  erroris. 

Respondeo  dicendum,  quod  ex  eo,  quodaliquid  alieni  attribuitur,  oportet, 
quod  attribuantur  ei  omnia,  quae  sunt  de  ratione  illius.  Sicut  cuicumque  at- 
tribuitur homo,  oportet,  quod  attribuatur  ei  esse  rationale.  De  ratione  autem 
relationis  est  respectus  unius  ad  alterum,  secundum  quem  aliquid  alteri  op- 
ponitur  relative.  Cum  igìtur  in  Deo  realiter  sit  relatio,  ut  dictum  est  (art.  i, 
huj.  q.),  oportet,  quod  realiter  sit  ibi  òppositio.  Relativa  autem  oppositio  in 
sui  ratione  includit  distinctionem.  Unde  oportet,  quod  in  Deo  sit  realis  di- 
stinctio, non  quidem  secundum  rem  absolutam,  quae  est  essentia,  in  qua  est 
summa  unitas,  et  simplicitas,  sed  secundum  rem  relativam. 

Ad  PRiMUM  ergo  dicendum,  quod  secundum  Philos.  in  3.  Phys.  (tex2i.)y 
argumentum  illud  tenet,  quod  quaecumque  uni  et  eidem  sunt  eadem,  sìbi 
invicem  sunt  eadem,  in  his  quae  sunt  idem  re,  et  ratione,  sicut  tunica,  ec 
indumentum,  non  autem  in  his,  quae  differunt  ratione.  Unde  ibidem  dicit,. 
quod,  licet  actio  sit  idem  motui,  similiter  et  passio,  non  tamen  sequitur,  quod 
actio,  et  passio  sint  idem  :  quia  in  actione  importatur  respectus,  ut  a  quo  est. 
motus  in  mobili,  in  passione  vero,  ut  qui  est  ab  alio.  Et  similiter,  licet  pa-^ 
ternitas  sit  idem  secundum  rem  cum  essentia  divina,  et  similiter  filiatio;. 
tamen  haec  duo  in  suis  propriis  rationibus  important  oppositos  respectus  i 
unde  distinguuntur  ab  invicem. 

Ad  secundum  dicendum,  quod  potentia,  et  bonitas  non  important  in  suis 
rationibus  aliquam  oppositionem;  unde  non  est  similis  ratio. 

Ad  tertium  dicendum,  quod,  quamvis  relationes,  proprie  loquendo,  non. 
oriantur,  vel  procedant  ab  invicem,  tamen  accipiuntur  per  opposituni  secun-^ 
dum  processionem  alicujus-  ab  alio. 

ARTICULUS  IV.  16& 

UTRUM    IN   DEO   SINT    TANTUM    Q.UATUOR    RELATIONES    REALES^ 
SCILICET    PATERNITAS,    FILIATIO,    SPIRATIO, 
ET     PROCESSIO. 

(hijr.  q.  50.  ari.  i.  corp.  et  art.  2.  corp.  et  ad  i.). 

Ad  quartum  sic  proceditur.  Videtur  quod  in  Deo  non  sint  tantum  qua- 
tuor  relationes  reales,  scilicet  paternità'?,  filiatio,  spiratio,  et  processio.  Est 
enim  considerare  in  Deo  relationes  intelligentis  ad  intellectum,  et  volentis 

ad  volitum;  quae  videntur  esse  relationes  reales,  neque  sub  praedictis  conii- 
nentur.  Non  ergo  sunt  solum  quatuor  relationes  reales  in  Deo. 

2.  Praeterea.  Relationes  reales  accipiuntur  in  Deo  secundum  processio 
nem  intelligibilem  verbi:  sed  relationes  intelligibiles  multiplicantur  in  infini- 
tum,  ut  Avicen.  dicit;  ergo  in  Deo  sunt  infìnitae  relationes  reales. 

3.  Praeterea.  Ideae  sunt  in  Deo  ab  aeterno,  ut  supra  dictuni  est  (q.  rj. 
art.  2.):  non  autem  distinguuntur  ab  invicem,  nisi  secundum  respectum  ad 
res,  ut  supra  dictum  est  (art.  2.  ejiisd.  q.);  ergo  in  Deo  sunt  multo  plures 
relationes  aeternae. 

4.  Praeterea.  Aequalitas,  et  similitudo,  et  identitas  sunt  relationes  quae- 
dam,  et  sunt  in  Deo  ab  aeterno;  ergo  plures  relationes  sunt  ab  aeterno  in 
Deo,  quam  quae  dictae  sunt. 

Sed  contra  videtur,  quod  sint  pauciores  :  quia,  secundum  Philos.  in  3. 
Physic.  (tex.  2i.)y  eadem  via  est  de  Athenis  ad  Thebas,  et  de  Thebis  ad 
Athenas;  ergo  videtur,  quod  pari  ratione  eadem  sit  relatio  de  patre  ad  filium, 
quae  dicitur  paternitas,  et  de  filio  ad  patrem,  quae  dicitur  filiatio.  Et  sic  non 
sunt  quatuor  relationes  in  Deo. 

Respokdeo  dicendum,quod  secundum  Philhos.  in  5.  Met.  (tòx.  20.)^  relatio 
omnis  fundatur  vel  supra  quantitatem,  ut  duplura,  et  dimidium,  vel  supra 
actionem,  et  passionem,  ut  faciens,  et  factum,  pater,  et  filius,  dominus,  et 
servus,  et  hujusmodi.  Cuni  autem  quantitas  non  sit  in  Deo:  est  enim  sine 
quantitate  magnus,  ut  dicit  August.  (//^.  i.  de  Trinit.  cap.  i.  et  lib.  6.  cap.  y.), 
relinquitur  ergo,  quod  realis  relatio  in  Deo  esse  non  possit,  nisi  super  actionem 
fundata;  non  autem  super  actiones,  secundum  quas  procedit  aliquid  extrin- 
secum  a  Deo:  quia  relationes  Dei  ad  creaturas  non  sunt  realiter  in  ipso,  ut 
supra  dictum  est  (q.  ij.  art.  j.).  Unde  relinquitur,  quod  relationes  reales  in 
Deo  non  possunt  accipi,  nisi  secundum  actiones,  secundum  quas  est  processio 
in  Deo  non  extra,  sed  intra.  Hujusmodi  autem  processiones  sunt  duae  tan- 
tum, ut  supra  dictum  est  (q. 2j. art. ^.  praecipue),  qu3.rumuna.  accipitur  secundum 
actionem  intellectus,  quae  est  processio  verbi:  alia  secundum  actionem  vo- 
luntatis,  quae  est  processio  amoris;  secundum  quamlibet  autem  processionem 
oportet  duas  acci  pere  relationes  oppositas,  quarum  una  sit  procedentis  a 
principio,  et  alia  ipsius  principii.  Processio  autem  verbi  dicitur  generatio  se- 
cundum propriam  rationem,  qua  competit  rebus  viventibus.  Relatio  autem 
principii  generationis  in  viventibus  perfectis  dicitur  paternitas.  Relatio  vero 
procedentis  a  principio  dicitur  filiatio.  Processio  vero  amoris  non  habet  no- 
men  proprium,  ut  supra  dictum  est  (q.  2j.  art.  4.);  unde  neque  relatio- 
nes, quae  secundum  ipsam  accipiuntur.  Sed  vocatur  relatio  principii  hujus 
processionis  spiratio;  relatio  autem  procedentis  processio;  quamvis  haec 
duo  nomina  ad  ipsas  processiones,  vel  origines  pertineant,  et  non  ad  rela- 
tiones. 

Ad  primum  ergo  dicendum,  quod  in  bis,  in  quibus  differt  [al  dicitur']  in- 
tellectus, et  intellectum,  volens,  et  volitum,  potest  esse  realis  relatio  et  sden- 
tine ad  rem  scitam,  et  volentis  ad  rem  volitam.  Sed  in  Deo  est  idem  omnino 
intellectus,  et  intellectum  :  quia  intelligendo  se,  intelligit  omnia  alia;  et  eadem 
ratione  voluntas,  et  volitum.  Unde  in  Deo  hujusmodi  relationes  non  sunt 
reales,  sicut  neque  relatio  ejusdem  ad  idem.  Sed  tamen  relatio  ad  verbum 
est  realis  :  quia  verbum  intelligitur  ut  procedens  per  actionem  intelligibilem, 
non  autem  ut  res  ìntellecta.  Cum  enim  intelligimus  lapidem,  id,  quod  ex  re 
tntellecta  concìpit  intellectus,  vocatur  verbum. 

Ad  secundum  dicendum,  quod  in  nobis  relationes  intelligibiles  in  ìnfi- 
nitum  multiplicantur  :  quia  alio  actu  intelligit  homo  lapidem,  et  alio  actu 
intelligit  se  intelligere  lapidem,  et  alio  etiam  intelligit  hoc  intelligere  ;  et  sic 
in  infìnitum  multiplicantur  actus  intelligendi,  et  per  consequens  relationes 
intellectae.  Sed  hoc  in  Deo  non  habet  locum:  quia  uno  actu  tantum  omnia 
intelligit. 

Ad  tertium  dicendum,  quod  respectus  ideales  sunt  intellecti  a  Deo.  Unde 
ex  eorum  pluralitate  non  sequitur,  quod  sint  plures  relationes  in  Deo  :  sed 
quod  Deus  cognoscat  plures  relationes. 

Ad  quartum  dicendum,  quod  aequalitas,  et  similitudo  in  Deo  non  sunt 
relationes  reales,  sed  rationis  tantum,  ut  infra  patebit  (q.  42.  art.  i.  ad  4.). 

Ad  Q.UINTUM  dicendum,  quod  via  est  eadem  ab  uno  termino  ad  alterum, 
et  e  converso  ;  sed  tamen  respectus  sunt  diversi.  Unde  ex  hoc  non  potest 
concludi,  quod  eadem  sit  relatio  Patris  ad  Filium,  et  e  converso.  Sed  posset 
hoc  concludi  de  aliquo  absoluto,  si  esset  medium  Inter  ea. 


QUAESTIO  XXIX. 

DE  PERSONIS  DIVINIS,  IN  QUATUOR  ARTICULOS  DIVISA. 

Praemissis  autem  his,  quae  de  processionibus,  et  relationibus  praeco- 
gnoscenda  videbantur,  necessarium  est  aggredì  de  Personis.  Et  primo  secun- 
dum considerationem  absolutam,  et  deinde  secundum  comparativam  consi- 
derationem.  Oportet  autem  absolute  de  Personis  primo  quidem  in  communi 
considerare,  deinde  de  singulis  Personis.  Ad  communem  autem  considera- 
tionem personarum  quatuor  pertinere  videntur.  Primo  quidem  signifìcatio 
hujus  nominis,  persona.  Secundo  vero  numerus  personarum.  Tertio  ea, 
quae  consequuntur  numerum  personarum,  vel  ei  opponuntur,  ut  diversitas,  et 
similitudo,  et  hujusmodi.  Quarto  vero  ea,  quae  pertinent  ad  notitiam  per- 
sonarum. 

Circa  primum  quacruntur  quatuor. 

Primo.  De  defìnitione  personae. 

Secundo.  De  comparatione  personae  ad  essentiam,  subsistentiam,  et  liy- 
postasim. 
.    Tertio.  Utruni  nomen  personae  competat  in  divinis. 
Quarto.  Quid  ibi  significet. 

ARTICULUS  I.  169 

DE  defìnitione  PERSONAE. 

(Part.  5.  q.  2.  art.  2.  corp.  et  i.  Dist.  2y  art.  i.  d  Fot.  q.  9.  art.  r.  2. 
et  de   Unione  Verbi  art.  i.). 

Ad  primum  sic  proceditur.  Videtur,  quod  incompetens  sit  defìnitio  per- 
sonae, quam  Boet.  assignat  in  lib.  de  Dunbus  Natur.,  quae  talis  est  :  Persona 


QUAESTIO    XXIX.    ARTICULUS    I.  249 

est  rationalis  naturae  individua  substantia.  Nullum  eniin  singulare  defìnitur  :  sed 
persona  signifìcat  quoddam  singulare  ;  ergo  persona  inconvenienter  defìnitur. 

2.  Praeterea.  Substantia,  prout  ponitur  in  definitione  personae,  aut  su- 
mitur  prò  substantia  prima,  aut  prò  substantia  secunda  ;  si  prò  substantia 
prima,  superflue  additur,  individua;  quia  substantia  prima  est  substantia  in- 
dividua: si  vero  stat  prò  substantia  secunda,  falso  additur,  et  est  oppositio 
in  adjecto.  Nam  secundae  substantiae  dicuntur  genera,  vel  species;  ergo 
definitio  est  male  assignata. 

3.  Praeterea.  Nomen  intentionis  non  debet  poni  in  definitione  rei:  non 
enim  esset  bona  assignatio,  si  quis  diceret:  Homo  est  species  animalis.  Homo 
enim  est  nomen  rei,  et  species  est  nomen  intentionis  :  cum  igitur  persona  sit 
nomen  rei  (signifìcat  enim  substantiam  quamdam  rationalis  naturae)  in- 
convenienter individuum,  quod  est  nomen  intentionis,  in  ejus  definitione 
ponitur. 

4.  Praeterea.  Natura  est  principium  motus,  et  quietis  in  eo,  in  quo  est 
per  se,  et  non  per  accidens,  ut  dicitur  in  2.  Physic.  (tex.  ^.):  sed  persona  est 
in  rebus  immobilibus,  sicut  in  Deo,  et  in  Angelis;  non  ergo  in  definitione 
personae  debuit  poni  natura,  sed  magis  essentia. 

5.  Praeterea.  Anima  separata  est  rationalis  naturae  individua  substan- 
tia: non  autem  est  persona.  Inconvenienter  ergo  persona  sic  defìnitur. 

Sed  contra  est  auctoritas  praedicta  Boetii. 

Respondeo  dicendum,  quod,  licet  universale,  et  particulare  inveniantur 
In  omnibus  generibus,  tamen  speciali  quodam  modo  individuum  invenitur 
in  genere,  substantiae.  Substantia  enim  individuatur  per  seipsam  :  sed  acci- 
dentia  individuantur  per  subjectum,  quod  est  substantia.  Dicitur  enim  haec 
albedo,  inquantum  est  in  lioc  subjecto.  Unde  etiam  convenienter  individua 
substantiae  habent  aliquod  speciale  nomen  prae  aliis.  Dicuntur  enim  hypo- 
stases,  vel  primae  substantiae. 

Sed  adhuc  quodam  specialiori,  et  perfectiori  modo  invenitur  particulare, 
et  individuum  in  substantiis  rationalibus,  quae  habent  dominium  sui  actus  ; 
et  non  solum  aguntur,  sicut  alia,  sed  per  se  agunt;  actiones  autem  in  singu- 
laribus  sunt.  Et  ideo  etiam  inter  caeteras  substantias  quoddam  speciale  nomen 
habent  singularia  rationalis  naturae:  et  hoc  nomen  est  persona.  Et  ideo  in 
praedicta  defìnitione  personae  ponitur  substantia  individua,  inquantum  signi- 
fìcat singulare  in  genere  substantiae;  additur  autem,  rationalis  naturae,  in- 
quantum signifìcat  singulare  in  rationalibus  substantiis. 

Ad  primum  ergo  dicendum,  quod,  licct  hoc  singulare,  vel  illud  definir! 
non  possit;  tamen  id,  quod  pertinet  ad  communem  rationem  singularitatis, 
definiri  potest.  Et  sic  Philos.  (in  Uh.  Praedicamm.  cap.  de  Suhstaìitia)  definit 
substantiam  primam,  et  hoc  modo  definit  Boetius  personam. 

Ad  secundum  dicendum,  quod  secundum  quosdam  substantia  in  defini- 
T:ione  personae  ponitur  prò  substantia  prima,  quae  est  hypostasis:  neque  tamen 
superflue  additur,  individua,  quia  nomine  hypostasis,  vel  substantiae  primae 
cxcluditur  ratio  universalis,  et  partis.  Non  enim  dicimus,  quod  homo  com- 
munis  sit  hypostasis,  neque  etiam  manus,  cum  sit  pars;  sed  per  hoc,  quod 
additur,  individua,  excluditur  a  persona  ratio  assumptibilis:  humana  enim 
natura  in  Christo  non  est  persona  ;  quia  est  assumpta  a  digniori,  scilicet  a 
Verbo  Dei.  Sed  melius  dicendum  est,  quod  substantia  accipitur  communiter, 
prout  dividitur  per  primam,  et  secundam,  et  per  hoc,  quod  additur,  individua, 
trahitur  ad  standum  prò  substantia  prima. 

Ad  tertium  dicendum,  quod  quia  substantiales  differentiae  non  sunt  nobis 
notae,  vel  etìam  nominatae  non  sunt,  oportet  interdum  uti  differentiis  acci- 
dentali bus  loco  substantialium  :  puta,  si  quis  diceret:  Ignis  est  corpus  sim- 
plex, calidum,  et  siccum.  Accidentia  enim  propria  sunt  effectus  formarum 
substantialium,  et  manifestant  eas.  Et  similiter  nomina  intentionum  possunt 
accipi  ad  defìniendum  res,  secundum  quod  accipiuntur  prò  aliquibus  nomi- 
nibus  rerum,  quae  non  sunt  posita.  Et  sic  hoc  nomen  individuum  ponitur  in 
definitione  personae  ad  designanJum  modum  subsistendi,  qui  competit  sub- 
stantiis  particularibus. 

Ad  auARTUM  dicendum,  quod  secundum  Philos.  in  5.  Metaph.  (tex.  j.j, 
nomen  naturae  primo  impositum  est  ad  significandam  generationem  viven- 
tium,  quae  dicitur  nativitas.  Et  quia  hujusmodi  generatio  est  a  principio  in- 
trinseco, extensum  est  hoc  nomen  ad  signifìcandum  principium  intrinsecum 
cujuscumque  motus.  Et  sic  definitur  natura  in  2.  Phys.  (tex.  ^.).  Et  quia 
hujusmodi  principium  est  formale,  vel  materiale,  communiter  tam  materia,, 
quam  forma  dicitur  natura.  Et  quia  per  formam  completur  essentia  unius- 
cujusque  rei,  communiter  essentia  uniuscujusque  rei,  quam  significat  ejus  de- 
fìnitio,  vocatur  natura.  Et  sic  accipitur  hic  natura.  Unde  Boet.  in  eodem  lib^ 
(de.  Duabus  Natiiris)  dicit,  quod  natura  est  unumquodque  informans  specifica, 
differentia.  Specifica  enim  differentia  est,  quae  complet  definitionem,  et  su- 
mitur  a  propria  forma  rei.  Et  ideo  convenientius  fuit,  quod  in  definitione  per- 
sonae, quae  est  singulare  alicujus  generis  determinati,  uteretur  nomine  naturae, 
quam  essentiae,  quae  sumitur  ab  esse,  quod  est  communissimum. 

Ad  Q.UINTUM  dicendum,  quod  anima  est  pars  huraanae  speciei.  Et  ideo, 
licet  sit  separata,  quia  tamen  retinet  naturam  unibiliiatis,  non  potest  dici  sub» 
stantia  individua,  quae  est  hypostasis,  vel  substantia  prima,  sicut  nec  manus,. 
nec  quaecumque  alia  partium  hominis.  Et  sic  non  competit  eì  ncque  definitio 
personae,  neque  nomen. 

ARTICULUS  II.  170 

UTRUM    PERSONA  SIT  IDEM,  QUOD   HYPOSTASIS,  SUBSISTENTIA, 

ET  ESSENTIA. 

(i.  Dìst.  25.  ari.  I.  et.  Pot.  q.  9.  art.  i.) 

Ad  secundum  sic  proceditur.  Videtur,  quod  persona  sit  idem,  quod  hy- 
postasis, subsistentia,  et  essentia.  Dicit  enim  Boetius  in  libro  de  Duab.  Natur. 
(a  princ.)  quod  Graeci  naturae  rationalis  individuam  substantiam  ÓTroaiàoso)^ 
nomine  vocaverunt:  sed  hoc  etiam  apud  nos  significat  nomen  personae;. ergo 
persona  omnino  idem  est,  quod  hypostasis. 

2.  Praeterea.  Sicut  in  divinis  dicimus  tres  personas,  ita  in  divinis  dici- 
mus  tres  subsistentias.  Q.uod  non  esset,  nisi  persona,  et  subsistentia  idem 
significarent;  ergo  idem  significant  persona,  et  subsistentia. 

3.  Praeterea.  Boetius  dicit  in  Comment.  Praedicamentorum,  quod  oùaia 
(quod  est  idem,  quod  essentia)  significat  compositum  ex  materia,  et  forma. 
Id  autem,  quod  est  compositum  ex  materia,  et  forma,  est  individuum  sub- 
stantiae,  quod  et  hypostasis,  et  persona  dicitur;  ergo  omnia  praedicta  no- 
mina idem  significare  videntur. 

4.  Sed  contra  est,  quod  Boetius  dicit  in  lib.  de  Duabus  Naturis,  quod 
genera,   et   species   subsistunt   tantum;   individua  vero   non   subsistunt  tan- 

tum,  verum  etiam  substant:  sed  a  subsistendo  dìcuntur  subsistentiae,  sicut 
a  substando  substantiae,  vel  hypostases  :  cum  igitur  esse  hypostases,  vel  per- 
sonas  non  conveniat  generibus,  vel  speciebus;  hypostases,  vel  personae  non 
sunt  idem,  quod  subsistentiae. 

5.PRAETEREA.  Boetius  dicitin  Comment.  Praedicamentorum,  quod  hypo- 
stasis  dicitur  materia,  ovalmatg  autem  (idest  subsistentia)  dicitur  forma  ;  sed 
ncque  forma,  ncque  materia  potest  dici  persona;  ergo  persona  differt  a  prae- 
dictis. 

Respondeo  dicendum,  quod  secundum  Philosophum  in  5.Metaph.  (tex.  i^.) 
substantia  dicitur  dupliciter.  Uno  modo  dicitur  substantia  quidditas  rei,  quam 
significat  definitio,  secundum  quod  dicimus,  quod  defìnitio  significat  substan- 
tiam  rei.  Q.uam  quidem  substantiam  Graeci  ovaiav  vocant,  quod  nos  essen- 
tiam  dicere  possumus.  Alio  modo  dicitur  substantia  subjectum,  vel  suppositum, 
quod  subsistit  in  genere  substantiae.  Et  hoc  quidem  communiter  accipiendo 
nominari  potest  nomine  significante  intentionem.  Et  sic  dicitur  suppositum. 
Nominatur  etiam  tribus  nominibus  significantibus  rem.  Quae  quidem  sunt 
res  naturae,  subsistentia,  et  hypostasis  secundum  triplicem  considerationem 
substantiae  sic  dictae.  Secundum  enim  quod  per  se  existit,  et  non  in  alio, 
vocatur  subsistentia.  Illa  enim  subsistere  dicimus,  quae  non  in  alio,  sed  in  se 
existunt.  Secundum  vero  quod  supponitur  alicui  naturae  communi,  sic  dicitur 
res  naturae;  sicut  hic  homo  est  res  naturae  humanae:  secundum  vero  quod 
supponitur  accidentibus,  dicitur  hypostasis,  vel  substantia.  Quod  autem  hacc 
tria  nomina  significant  communiter  in  toto  genere  substantiarum,  hoc  nomen, 
persona,  significat  in  genere  rationalium  substantiarum. 

Ad  primum  ergo  dicendum,  quod  hypostasis  apud  Graecos  ex  propria 
significatione  nominis  habet,  quod  significet  quodcumque  individuum  sub- 
stantiae, sed  ex  usu  loquendi  habet,  quod  sumatur  prò  individuo  rationalis 
naturae  ratione  suae  excellentiae. 

Ad  secundum  dicendum,  quod,  sicut  nos  dicimus  in  divinis  pluraliter 
tres  personas,  et  tres  subsistentias,  ita  Graeci  dicunttres  hypostases.  Sed,  quia 
nomen  substantiae,  quod  secundum  proprietatem  significationis  respondet 
hypostasi,  aequlvocatur  apud  nos,  cum  quandoque  significet  essentiam,  quan- 
doque  hypostasim,  ne  possit  esse  erroris  occasio,  maluerunt  prò  hypostasi 
transferre  subsistentiam,  quam  substantiam. 

Ad  tertium  dicendum,  quod  essentia  proprie  est  id,  quod  significatur 
per  definitionem.  Definitio  autem  complectitur  specie!  principia,  hon  autem 
principia  individualia.  Unde  in  rebus  compositis  ex  materia,  et  forma  essentia 
significat  non  solum  formam,  nec  solum  materiam,  sed  compositum  ex  ma- 
teria, et  forma  communi,  prout  sunt  principia  speciei.  Sed  compositum  ex 
hac  materia,  et  ex  hac  forma  habet  rationem  hypostasis,  et  personae.  Anima 
enim,  et  caro,  et  os  sunt  de  ratione  horainis.  Sed  haec  anima,  et  haec  caro, 
et  hoc  OS  sunt  de  ratione  hujus  hominis.  Et  ideo  hypostasis,  et  persona  addunt 
supra  rationem  essentiae  principia  individualia;  ncque  sunt  idem  cum  essentia 
in  compositis  ex  materia,  et  forma,  ut  supra  dictum  est  (q.  5.  art.j.),  cum  de 
snnphcitate  divina  ageretur. 

Ad  quartu.m  dicendum,  quod  Boetius  dicit,  genera,  et  species  subsistere, 
inquantum  individuis  aliquibus  competit  subsistere  ex  co,  quod  sunt  sub  gene- 
ribus, et  speciebus  in  praedicamento  substantiae  comprehensis;  non  quod 
ipsae  species,  vel  genera  subsistant,  nisi  secundum  opinionem  Platonis,  qui 
posuit  species  rerum  separatim  subsistere  a  singularibus.  Substare  vero  com- 


252  QUAESTIO    XXIX.    ARTICULUS    II. 

^ctit  eisdem  individuis  in  ordine  ad  accidentia,  quae  sunt  praeter  rationcm 
generum,  et  specierum. 

Ad  Q.UINTUM  dicendum,  quod  individuum  compositum  ex  materia,  et  forma 
habet,  quod  substet  accidenti  ex  proprietate  materiae.  Unde  et  Boctius  dicit 
in  lib.  2.  de  Trinit,  quod  forma  simplex  subjectum  esse  non  potest.  Sed  quod 
per  se  subsistat,  habet  ex  proprietate  suae  formae,  quae  non  advenit  rei  subsi- 
stenti,  sed  dat  esse  actuale  materiae,  ut  sic  individuum  subsistere  possit.  Pro- 
pter  hoc  ergo  hypostasim  attribuit  materiae,  et  ovalwaiv,  sive  subsistcntiani 
formae,  quia  materia  est  principium  substandi,  et  forma  est  principium  sub- 
sistendi. 


ARTICULUS  III.  17  r 

UTRUM  NOMEN  PERSONAE  SIT  PONENDUM  IM  DIVINIS. 
(i.  Dist.  25.  art.  2.  et  Pot.  q.  9.  art.  j.j. 

Ad  tertium  sic  proceditur.  Videtur,  quod  nomen  personae  non  sit  po- 
nendum  in  divinis.  Dicit  enim  Dionys.  in  princ.  de  Div.  Nom.  (ca/).  i.  Uct.  i.): 
Universaliter  no7i  est  audendum  aliquid  dicere,  nec  cogitare  de  siipersicb  stanti  ali  oc- 
eulta  divinìtatc,  praeter  ea,  quae  divinitus  twbis  ex  sanctis  eloquiis  sunt  expressa  : 
sed  nomen  personae  non  exprimitur  nobis  in  Sacra  Scriptura  Novi,  vcl  Ve- 
teris  Testamenti;  ergo  non  est  nomine  personae  utendum  in  divinis. 

2.  Praeterea.  Boet.  dicit  in  lib.  de  Duab.  Natur.  :  Nomen  personae  vidJur 
traductum  ex  bis  personis,  quae  in  comoediis,  tragoediisque  quosdam  homines  re- 
pràesentahant. 'PQTSona  enim  dieta  est  a  personando,  quia  concavitate  ipsa  major 
necesse  est  ut  volvatur  sonus.  Graeci  vero  has  personas  nQÓawnct  vocant  ab 
eo,  quod  ponantur  in  facie,  atque  ante  óculos  obtegant  vultum:  sed  hoc  non 
potest  competere  in  divinis,  nisi  forte  secundum  metaphoram;  ergo  nomen 
personae  non  dicitùr  de  Deo,  nisi  metaphorice". 

•3.  Praeterea.  Omnis  persona  est  hypostasis:  sed  nomen  hypostasis  non 
videtur  Deo  competere,  cum  secundum  Boet.  (ibidem)  significet  id,  quod 
subjicitur  accidéntibus,  quae  in  Deo  non  sunt.  Hieron.  etiam  dicit  (in  episL 
ad  Damas.  ^y.)  quod  in  lioc  nomine  hypostasis  venenum  latet  sub  melie; 
ergo  hoc  nomen  persona  non  est  dicendum  de  Deo. 

4.  Praeterea.  A  quocumque  removetur  defìnitio,  removetur  et  definitum: 
sed  defìnitio  personae  supra  posita  (art.  i.)  non  videtur  Deo  competere.  Tum 
quia  ratio  importat  discursivam  cognitionem,  quae  non  competit  Deo,  ut 
sùpra  ostensum  est  (q.  14.  art.  12.),  et  sic  Deus  non  potest  dici  rationalis 
natiiraé.  Tum  etiam  quia  Deus  dici  non  potest  individua  substantia,  cum 
principium  individuationis  sit  materia:  Deus  autem  immateriahs  est:  neque 
etiam  accidéntibus  substat,  ut  substantia  dici  possit  ;  nomen  ergo  personae 
Déo  attribuì  non  debet, 

Sed  cok'ira  est,  quod  dicitur  in  syrabolo  Athanasii  :  Alia  est  persona  Patris, 
alia  Fila,  alia  Spiritus  Sancii. 

Respondeo  dicendum,  quod  persona  signifìcat  id,  quod  est  perfectissimum 
in  tota  natura,  scilicet  subsistens  in  rationali  natura.  Unde,  cum  omne  illud, 
quod  est  perfectionis,  Deo  sit  attribuendum,  eo  quod  ejus  essentia  continet 
in  se  omnem  pcrfectionem,  conveniens  est,  ut  hoc  nomen,  persona,  de  Deo 
dicatur:  non  tamen  eodem  modo,  quo  dicitur  de  creaturis,  sed  excellcntiori 

modo,  sicut  et  alia  nomina,  quae  creaturis  a  nobis  imposita  Dee  attribuuntur, 
sìcut  supra  ostensum   est  (q.  15.  art.  ^.),  cum  de  divinis  nominibus  ageretur. 

Ad  primum  ergo  dicendum,  quod  licet  nomen  personae  in  ScripturaVe- 
teris,  vel  Novi  Testamenti  non  inveniatur  dictum  de  Deo;  tamen  id,  quod 
nomen  significat,  multipliciter  in  Sacra  Scriptura  invenitur  assertum  de  Deo, 
scilicet  quod  est  maxime  per  se  ens,  et  perfectissime  intelligens.  Si  autem 
oporteret  de  Deo  dici  solum  illa  secundum  vocem,  quae  Sacra  Scriptura  de 
Deo  tradit,  sequeretur,  quod  numquam  in  alia  lingua  posset  aliquis  loqui  de 
Deo,  nisi  in  illa,  in  qua  primo  tradita  est  Scriptura  Veteris,  vel  Novi  Testa- 
menti. Ad  inveniendum  autem  nova  nomina  antiquam  lìdem  de  Deo  signifi- 
cantia  còegit  necessitas  disputandi  cum  haereticis.  Nec  liaec  novitas  vitanda 
est,  cum  non  sit  prophana,  utpote  a  Scripturarum  sensu  non  discordans. 
Docet  autem  Apostolus  prophanas  vocum  novitates  vitare  (i.  ad  Titnoth.  alt.). 

Ad  secundum  dicendum,  quod,  quamvis  hoc  nomen,  persona,  non  con- 
veniat  Deo,  quantum  ad  id,  a  quo  impositum  est  nomen;  tamen  quantum  ad 
id,  ad  quod  signifìcandum  imponitur,  maxime  Deo  convenit.  Quia  enim  in 
comoedils,  et  tragoediis  repraesentabantur  aliqui  homines  famosi,  impositum 
est  hoc  nomen,  persona,  ad  signifìcandum  aliquos  dignitatem  habentes.  Unde 
consueverunt  dici  Personae  in  Ecclesiis,  quae  habent  aliquam  dignitatem. 
Propter  quod  quidam  definiunt  personam  dicentes,  quod  persona  est  hypo- 
stasis  proprietate  distincta  ad  dignitatem  pertinente.  Et  quia  magnae  digni- 
tatis  est  in  rationali  natura  subsistere,  ideo  omne  individuum  rationalis  na- 
turae  dicitur  persona,  ut  dictum  est  (art.  i.  huj.  q.).  Sed  dignitas  divinae  na- 
turae  excedit  omnem  dignitatem.  Et  secundum  hoc  maxime  competit  Deo 
nomen  personae. 

Ad  tertium  dicendum,  quod  nomen  hypostasis  non  competit  Deo,  quan- 
tum ad  id,  a  quo  est  impositum  nomen,  cum  non  substet  accidentibus;  com 
petit  autem,  quantum  ad  id,  ad  quod  signifìcandum  est  impositum:  est  enim 
impositum  ad  signifìcandum  rem  subsistentem.  Hieronymus  autem  (in  epist. 
Slip.  cit.  adDanias.)  dicit:  sub  hoc  nomine  venenum  latere,  quia,  antequam  signi- 
ficatio  hujus  nominis  esset  piene  nota  apud  Latinos,  haeretici  per  hoc  nomen 
simplices  decipiebant,  ut  confìterentur  plures  essentias,  sicut  confìtentur  plures 
hypostases,  propter  hoc,  quod  nomen  substantiae,  cui  respondet  in  graeco 
nomen  vnoardoig ,  communiter  accipitur  apud  nos  prò  essentia. 

Ad  quartum  dicendum,  quod  Deus  potest  dici  rationalis  naturae,  se- 
cundum quod  ratio  non  importat  discursum,  sed  communiter  inteUigibilem 
naturam.  Individuum  autem  esse  Deo  competere  non  potest,  quantum  ad  hoc, 
quod  individuationis  principium  est  materia,  sed  solum,  secundum  quod  im- 
portat incommunicabihtatem.  Substantia  vero  convenit  Deo,  secundum  quod 
signifìcat  existere  per  se.  Quidam  tamen  dicunt,  quod  definitio  superius  (art.  i. 
huj.  q.  arg.  i.)  a  Boetio  data  non  est  defìnitio  personae  secundum  quod  per- 
sonas  in  Deo  dicimus.  Propter  quod  Richardus  de  Sanerò  Victore  (Uh.  4.  de 
Trinit.,  cap.  18.  et  2).)  corrigere  volens  hanc  definitionem,  dixit,  quod  per- 
sona, secundum  quod  de  Deo  dicitur,  est  divinae  naturae  incommunicabilis 
existentia. 

ARTICULUS  IV.  172 

UTRUM    HOC   NOMEN,   PERSONA,    SIGNIFICET   RELATIONEM. 
(t.  Dist.  25.  art.),  et  Disi.  26.  q.  i.  art.  i.  et  Fot.  q.  9.  art.  4.). 

Ad  QUARTUMsic  proccditur.  Videtur,  quod  hoc  nomen,  persona,  non  si- 
■gnificet  relationem,  sed  substantiam  in  divinis.  Dicit  enim  August.  in  7.  de 
Trinit.  (cap.  6.)  :  Cum  dicimiis personam  patris,  non  aliud  dicìmus  quam  substati' 
tiam  Patris,  ad  se  quippe  dicitur  persona,  non  ad  Filium,  etc. 

2.  Praeterea.  Quid  quaerit  de  essentia.  Sed,  sicut  dicit  August.  in  eodem 
loco  (cap.  4.  et  seq.  et  lib.  j.  de  Trin.  cap.  g.)  :  Cam  dicitur:  Tres  sunt,  qui 
testìmonium  dant  in  coelo,  Pater,  Verbum,  et  Spiritus  Sanctus,  et  quaeritur  :  Quid 
tres?  responddur:  tres personae ;  ergo  hoc  nomen,  persona,  significat  essentiam. 

3.  Praeterea.  SecundumPhilosophum  4.  Metaph.  (tex.  y8.)  id,  quod  signi- 
ficatur  per  nomen,  est  ejus  definitio  :  sed  deiìnitio  personae  est  rationalis 
naturae  individua  substantia,  ut  dicriim  est  (art.  i.  huj.  q.);  ergo  hoc  nomen, 
persona,  significat  substantiam. 

4.  Praeterea.  Persona  in  hominibus,  et  Angelis  non  significat  relationem, 
sed  aliquid  absolutum.  Si  igitur  in  Deo  significaret  relationem,  diceretur 
aequivoce  de  Deo,  et  hominibus,  et  Angelis. 

Sed  contra  est,  quod  dicit  Boetius  in  lib.  2.  de  Trinit.  (post  rned.)  quod 
omne  nomen  ad personas pertinens  relationem  significai:  sed  nuUum  nomen  magis 
pertinet  ad  personam,  quam  hoc  nomen,  persona;  ergo  hoc  nomen,  per- 
sona, relationem  significai. 

Respondeo  dicendum.  quod  circa  significationem  hujus  nominis,  persona, 
in  divinis  difficultatem  ingerit,  quod  pluraUter  de  tribus  praedicatur  praeter 
naturam  essentialium  norainum  :  ncque  etiam  ad  aliquid  dicitur,  sicut  no- 
mina, quae  relationem  significant.  Unde  quibusdam  visum.  est,  quod  hoc  no- 
men, persona,  simpliciter  ex  virtute  vocabuli  essentiam  significet  in  divinis, 
sicut  hoc  nomen,  Deus,  et  hoc  nomen,  sapiens.  Sed  propter  instantiam  hae- 
reticorum  est  accommodatum  ex  ordinatixDne  Concilii,  ut  possit  poni  prò  re- 
lativis,  et  praecipue  in  plurali,  vel  cum  nomine  partitivo:  ut  cum  dicimus 
tres  personas,  vel,  aha  est  persona  Patris,  alia  Filii.  In  singulari  vero  potest 
sumi  prò  absoluto,  et  prò  relativo:  sed  haec  non  videtur  sufficiens  ratio: 
quia,  si  hoc  nomen,  persona,  ex  vi  suae  significationis  non  habet,  quod  si- 
gnificet, nisi  essentiam  in  divinis  ex  hoc,  quod  dictum  est,  tres  personas,  non 
fuisset  haereticorum  quietata  calumnia,  sed  majoris  calumniae  data  esset  eis 
occasio.  Et  ideo  alii  dixerunt,  quod  hoc  nomen,  persona,  in  divinis  signi- 
ficat simul  essentiam,  et  relationem.  Quorum  quidam  dixerunt,  quod  signi- 
ficat essentiam  in  recto,  et  relationem  in  obliquo,  quia  persona  dicitur,  quasi 
pex  se  una:  unitas  autem  pertinet  ad  essentiam;  quod  autem  dicitur  per  se, 
implicat  relationem  oblique.  Intelligitur  enim  Pater  per  se  esse,  quasi  relatione 
distinctus  a  Filio.  Quidam  vero  dixerunt  e  converso,  quod  significat  relatio- 
nem in  recto,  et  essentiam  in  obliquo:  quia  in  definitione  personae  natura 
ponitur  in  obliquo  :  et  isti  proplnquius  ad  veritatem  accesserunt. 

Ad  evidentiam  igitur  hujus  quaestionis  considcrandum  est,  quod  aliquid 
.est  de  significatione  minus  communis,  quod  tamen  non  est  de  significatione 

tn^gis  coramunis.  Rationale  enlm  iucluditur  in  signifìcatione  hominis,  quod 
tamen  non  est  de  signifìcatione  animalis.  Unde  aliud  est  quaerere  de  signi- 
iìcatione  animalis,  et  aliud  est  quaerere  de  signifìcatione  animalis,  quod  est 
homo.  Similiter  aliud  est  quaerere  de  signifìcatione  hujus  nominis,  persona, 
in  communi,  et  aliud  de  signifìcatione  personae  divinae.  Persona  enim  in 
•communi  significat  substantiam  individuam  rationalis  naturae,  ut  dictum  est 
■(art.  I.  huj.  q.).  Individuum  autem  est,  quod  est  in  se  indistinctum,  ab  aliis 
vero  distincium.  Persona  igitur  in  quacumque  natura  significat  id,  quod  est 
•distinctum  in  natura  illa;  sicut  in  humana  natura  significat  has  carnes,  et 
haec  ossa,  et  hanc  animam,  quae  sunt  principia  individuantia  hominem  ; 
•quae  quidem,  licet  non  sint  de  signifìcatione  personae,  sunt  tamen  de  signi- 
fìcatione personae  humanae.  Distinctìo  autem  in  divinis  non  fìt,  nisi  per 
relationes  originis,  ut  dictum  est.supra  (q.  28.  art.  2.  et  ^.).  Relatio  autem  in 
■divinis  non  est,  sicut  accidens  inhaerens  subjecto,  sed  est  ipsa  divina  essentia. 
Unde  est  subsistens,  sicut  essentia  divina  subsistit.  Sicut  ergo  deitas  est  Deus, 
ita  paternitas  divina  est  Deus  Pater,  qui  est  persona  divina.  Persona  igitur 
divina  significat  relationem  ut  subsistentem.  Et  hoc  est  significare  relationem 
per  modum  substantiae,  quae  est  hypostasis  subsistens  in  natura  divina,  licet 
subsistens  in  natura  divina  non  sit  aliud,  quam  natura  divina.  Et  secundum 
hoc  veruni  est,  quod  hoc  nomen,  persona,  significat  relationem  in  recto,  et 
•essentiam  in  obliquo  ;  non  tamen  relationem,  inquantum  est  relatio,  sed  in- 
quantum significatur  per  modum  hypostasis.  Similiter  etiam  significat  essen- 
tiam in  recto,  et  relationem  in  obliquo,  inquantum  essentia  idem  est  quod 
hypostasis.  Hypostasis  autem  significatur  in  divinis,  ut  relatione  distincta. 
Et  sic  relatio  per  modum  relationis  significata  cadit  in  ratione  personae  in 
•obliquo.  Et  secundum  hoc  etiam  dici  potest,  quod  haec  signifìcatio  hujus 
nominis,  persona,  non  erat  percepta  ante  haereticorum  calumniam.  Unde  non 
■erat  in  usu  hoc  nornen,  persona,  nisi  sicut  unum  aliorum  absolutorura  :  sed 
postmodum  accommodatum  est  hoc  nomen,  persona,  ad  standum  prò  rela- 
tivo ex  congruentia  suae  significationis,  ut  scilicet  hoc,  quod  stat  prò  rela- 
tivo, non  solum  habeat  ex  usu,  ut  prima  opinio  dicebar,  sed  etiam  ex  signi- 
fìcatione sua. 

Ad  primum  ergo  dicendum,  quod  hoc  nomen,  pf^rsona,  dicitur  ad  se,  non 
.ad  alterum  ;  quia  signifìcat  relationem,  non  per  modum  relationis,  sed  per 
modum  substantiae,  quae  est  hypostasis.  Et  secundum  hoc  August.  dicit,  quod 
signifìcat  essentiam,  prout  in  Deo  essentia  est  idem  cum  hypostasi;  quia  in 
;Deo  non  differt,  quod  est,  et  quo  est. 

Ad  secundum  dicendum,  quod  quid  quandoque  quaerit  de  natura,  quam 
signifìcat  defìnitio,  ut  cum  quaeritur  :  Quid  est  homo?  et  respondetur:  Animai 
rationale,  mortale.  Quandoque  vero  quaerit  supposiium,  ut  cum  quaeritur: 
Quid  natat  in  mari?  et  respondetur:  Piscis.  Et  sic  quaerentibus :  Quid  tres? 
responsum  est  :  Tres  personae. 

Ad  tertium  dicendum,  quod  in  intellectu  substantiae  individuae,  idest 
distinctae,  vel  incommunicabilis,  intelligitur  in  divinis  relatio,  ut  dictum  est 
'(in  cor.p.  art.). 

Ad  Q.UARTUM  dicendum,  quod  diversa  ratio  minus  communium  non  facit 
aequivocationem  in  magis  communi.  Licet  enim  sit  alia  propria  defìnitio  equi, 
et  asini;  tamen  univocantur  in  nomine  animalis;  quia  communis  defìnitio 
animalis  convenit  utrique.  Unde  non  sequitur,  quod,  licet  in  signifìcatione 
personae  divinae  contineatur  relatio,  non  autem  in  signifìcatione  angelicae 

personae,  vel  humanae,  quod  nomen  personae  aequivoce  dicatur,  Licet  nec 
etiam  dicatur  univoce,  cuni  nihil  univoce  de  Deo  dici  possit,  et  de  crea* 
turis,  ut  supra  ostensum  est  (q.  i).  art.  y). 


QUAESTIO  XXX. 

DE    PLUR ALITATE    PERSONARUM    IN    DIVINIS, 
IN  QUATUOR  ARTICULOS  DIVISA, 

Deinde  quaeritur  de  pluralitate  personarum. 

Et  circa  hoc  quaerentur  quatuor. 

Primo.  Utrum  sint  plures  personae  in  divinis. 
Secundo.  Q,uot  sunt. 

Tertio.  Q,uid  significent  termini  numerales  in  divinis. 
Quarto.  De  communitate  hujus  nominis,  persona. 

ARTICULUS  I.  175 

UTRUM    SIT    PONERE    PLURES    PERSONAS    IN    DIVINIS. 

(Disi.  2.  art.  4.  et  j.  et  Uh.  4.  Contr.  g.  cap.  j.  et  2/.  et  Fot.  q.  9.  art.  j. 
et  Opusc.  2.  cap.  ^0.  et  Oitodl.  7.  q.  5.  art.  i.). 

Ad  primum  sic  proceditur.  Videtur-,  quod  non  sit  ponere  plures  personas 
in  divinis.  Persona  enim  est  rationalis  naturae  individua  substantia.  Si  ergo 
sunt  plures  personae  in  divinis,  sequitur,  quod  sint  plures  substantiae:  quod 
videtur  haereticum. 

2.  Praeterea.  Pluralitas  proprietatum  absolutarum  non  facit  distinctio- 
nem  personarum  neque  in  Deo,  ncque  in  nobis,  multo  igitur  minus  pluralitas 
relationum  :  sed  in  Deo  non  est  alia  pluralitas,  nisi  relationum,  ut  supra  di- 
ctumestC^.  28.  ari.'}.)  ;  ergo  non  potest  dici,  quod  in  Deo  sint  plures  personae. 

3.  Praeterea,  Boet.  (in  Uh.  i.  de  Trini t.)  dicit,  de  Deo  loquens,  quod  hoc 
vere  unum  est,  in  quo  nullus  est  numerus;  sed  pluralitas  importat  nume- 
rum  ;  ergo  non  sunt  plures  personae  in  divinis. 

4.  Praeterea.  Ubicumque  est  numerus,  ibi  est  totum,  et  pars.  Si  igitur 
in  Deo  sit  numerus  personarum,  erit  in  Deo  ponere  totum,  etpartem:  quod 
simplicitati  divinae  repugnat. 

Sed  contra  est,  quod  dicit  Athan.  (in  suo  Sytnholo  Fiàei):  Alia  est  persona 
Patrìs,  alia  Filii,  alia  Spiritus  Sancii;  ergo  Pater,  et  Filius,  et  Spiritus  Sanctus 
sunt  plures  personae. 

Respoxdeo  dicendum,  quod  plures  esse  personas  in  divinis  sequitur  ex 
praemissis  :  ostensum  est  enim  supra  (art.  4.  q.  praec),  quod  hoc  nomen,  per- 
sona, signifìcat  in  diviuis  relationem,  ut  rem  subsistentem  in  natura  divina. 
Supra  autem  habitum  est  (q.  28.  art.  i.  5.  et  4.),  quod  sunt  plures  relationes 
reales  in  divinis.  Unde  sequitur,  quod  sint  plures  res  subsistentes  in  divina, 
natura.  Et  hoc  est  esse  plures  personas  in  divinis. 

Ad  primum  ergo  dìcendum,  quod  substantia  non  ponitur  in  definitione 
personae,  secundura  quod  significat  essentiam  :  sed  secundum  quod  significat 
suppositum.  Quod  patet  ex  hoc,  quod  additur:  individua.  Ad  signifìcandum 
autera  substantiam  sic  dictam  habent  Graeci  nomen  hypostasis.  Unde,  sicut 
nos  dicimus  tres  personas,  ita  ipsi  dicunt  tres  hypostases.  Nos  autem  non 
consuevimus  dicere  tres  substantias,  ne  intelligerentur  tres  essentiae  propter 
nominis  aequivocationera. 

Ad  secundum  dicendum,  quod  proprietates  absolutae  in  divinis,  ut  bo- 
nitas,  et  sapientia,  non  opponuntur  ad  invicem,  unde  neque  realiter  dìsiin- 
guyntur,  Quarnvis  ergo  eis  conveniat  subsistere,  non  tamen  sunt  plures  res 
subsistentes,  quod  est  esse  plures  personas  ;  proprietates  autem  absolutae  in 
rebus  creatis  non  subsistunt,  licet  realiter  ab  invicem  distinguantur,  ut  albedo, 
et  dulcedo.  Sed  proprietates  relativae  in  Deo  et  subsistunt,  et  realiter  ab  in- 
vicem distinguuntur,  ut  supra  dictum  est  (q.  28.  art.  ^.).  Unde  pluralitas  talium 
proprietatum  sufficit  ad  pluralitatem  personarum  in  divinis. 

Ad  tertium  dicendum,  quod  a  Deo  propter  summam  unitatem,  et  sim- 
pHcitatem  excluditur  omnis  pluralitas  absolute  dictorum,  non  autem  plura- 
litas relationum,  quia  relationes  praedicantur  de  aliquo,  ut  ad  alterum.  Et 
sic  compositionem  in  ipso,  de  quo  dicuntur,  non  import:mt,  ut  Boetius  in 
eodem  libro  docet. 

Ad  quartum  dicendum,  quod  numerus  est  duplex,  scilicet  numerus  sim- 
plex, vel  absohiius,  ut  duo,  et  tria,  et  quatuor  ;  et  numerus,  qui  est  in  rebus 
numeratis,  ut  duo  homines,  et  duo  equi.  Si  igltur  in  divinis  accipiatur  nu- 
merus absolute,  sive  abstracte,  nihil  prohibet  in  eo  esse  totum,  et  partem  ; 
et  sic  non  est  nisi  in  acceptione  intellectus  nostri;  non  enim  numerus  abso- 
lutus  a  rebus  numeratis  est,  nisi  intellectu.  Si  autem  accipiamus  numerum, 
prout  est  in  rebus  numeratis,  sic  in  rebus  quidem  creatis  unum  est  pars  duo- 
rum,  et  duo  trium,utunus  homo  duorum,  et  duo  trium:  sed  non  est  sic  in  Deo, 
quia  tantus  est  Pater,  quanta  tota  Trinitas,  ut  infra  patebit  (q.  42.  art.  4.  ad  ^.). 

ARTICULUS  IL  174 

UTRUM    IN    DEO    SINT    PLURES    PERSONAE,    QUAM    TRES. 

(Inf.  q.  ji.  ari.  i.  d  q.  41.  art.  6.  et  Dist.  io.  art.  j.  et  Uh.  4.  Contr.  g.  cap.  15.  et  26. 
et  Fot.  q.  9.  art.  9.  et  Opusc.  5.  cap.  ^6.  d  60.). 

Ad  secundum  sic  proceditur.  Videtur,  quod  in  Deo  sint  plures  personae, 
quam  tres.  Pluralitas  enim  personarum  in  divinis  est  secundum  pluralitatem 
proprietatum  relativarum,  ut  dictum  tst  (art.  praec.)  :  sed  quatuor  sunt  rela- 
tiones in  divinis,  ut  supra  dictum  est  (q.  28.  art.  4.),  scilicet  paternitas,  filiatio, 
communis  spiratio,  et  processio  ;  ergo  quatuor  personae  sunt  in  divinis. 

2.  Praeterea.  Non  plus  differt  natura  a  voluntate  in  Deo,  quam  natura 
ab  intellectu  ;  sed  in  divinis  est  alia  persona,  quae  proceditper  modum  volun- 
tatis,  ut  amor,  et  alia,  quae  procedit  per  modum  naturae,  ut  Filius;  ergo  est 
etiam  alia,  quae  procedit  per  modum  intellectus,  ut  Verbum,  et  alia,  quae 
procedit  per  modum  naturae,  ut  Filius.  Et  sic  iterum  sequitur,  quod  non  sunt 
tantum  tres  personae  in  divinis, 

3.  Praeterea.  In  rebus  creatis  quod  excellentius  est,  plures  habet  opera- 
tiones  intrinsecas  ;  sicut  homo  supra  alia  animalia  habet  intelligere,  et  velie: 

S.  Thomae  Sumtna   Theologica  Voi.   I.  lo 

sed  Deus  in  infìnitum  excedit  omnem  creaturam;  ergo  non  solum  est  ibi 
persona  procedens  per  modum  voluntatis,  et  per  modum  intellectus,  sed  in- 
finitis  aliis  modis;  ergo  sunt  infinitae  personae  in  divinis. 

4.  Praeterea.  Ex  infinita  bonitate  Patria  est,  quod  infinite  seipsum  com- 
municet  producendo  personam  divinam:  sed  etiam  in  Spiritu  Sancto  est  in- 
finita bonitas;  ergo  Spiritas  Sanctus  producit  divinam  personam,  et  illa  aliam, 
et  sic  in  infinitum. 

5.  Praeterea.  Omne,  quod  continetur  sub  determinato  numero,  est  men- 
suratum;  numerus  enim  mensura  quaedam  est:  sed  personae  divinae  sunt 
immensae,  ut  patet  per  Athan.  (in  suo  Symh.  Fià.)  :  Immensus  Pater,  immensus 
Filius,  imiìiensus  Spiritus  Sanctus  ;  non  ergo  sub  numero  ternario  continentur. 

Sed  comtra  est,  quod  dicitur  i.  Joan.  ult.  :  Tres  sunt,  qui  tòsti moninm  à ani 
in  coelo,  Putir,  V&rhum,  et  Spiritus  Sanctus.  Quaerentibus  autem:  Quidtres? 
respondetur:  Tres  personae,  ut  August.  dicit  7.  de  Trinit,  (cap.  4  et.  seqq.). 
Sunt  igitur  tres  personae  tantum  in  divinis. 

Respondeo  dicendum,  quod  secundum  praemissa  (art.  praec.  et  art.  4.  q.  2().) 
Decesse  est  ponere  tantum  tres  personas  in  divinis.  Ostensum  est  enim  (art. 
praec),  quod  plures  personae  sunt  plures  relationes  subsistentes  ab  invicem 
realiter  distinctae.  Realis  autem  distinctio  inter  relationes  divinas  non  est,  nisi 
in  ratione  oppositionis  relativae.  Ergo  oportefduas  relationes  oppositas  ad  duas 
personas  pertinere.  Si  quae  autem  relationes  oppositae  non  sunt,  ad  eandem 
personam  necesse  est  eas  pertinere.  Paternitas  ergo,  et  filiatio,  cum  sint  op- 
positae relationes,  ad  duas  personas  ex  necessitate  pertinent.  Paternitas  igitur 
subsistens  est  persona  Patris,  et  filiatio  subsistens  est  persona  Filli.  Aliae  autem 
duae  relationes  ad  neutram  harum  oppositionem  habent,  sed  sibi  invicem 
opponuntur:  impossibile  est  igitur,  quod  ambae  uni  personae  conveniant. 
Oportet  ergo,  quod  vel  una  earum  conveniat  utrique  dictarum  personarum, 
aut  quod  una  uni,  et  alia  alii:  non  autem  potest  esse,  quod  processio  conveniat 
Patri,  et  Filio,  vel  alteri  eorum:  quia  sic  sequcretur,  quod  processio  intellectus, 
quae  est  generatio  in  divinis,  secundum  quam  accipitur  paternitas  et  filiatio, 
prodiret  ex  processione  amoris,  secundum  quam  accipitur  spiratio,  et  proces- 
sio, si  persona  [al.  et  persona]  generans,  et  genita  procederent  a  spirante.  Q.uod 
est  centra  praemissa  (q.  2y.  art.  5.  et  4.).  Relinquitur  ergo,  quod  spiratio  con- 
veniat et  personae  Patris,  et  personae  Filli,  utpote  nullam  habens  oppositionem 
relativam  nec  ad  paternitatem,  nec  ad  filiationem.  Et  per  consequens  oportet, 
quod  conveniat  processio  alteri  personae,  quae  dicitur  persona  Spiritus  Sancti, 
quae  per  modum  amoris  procedit,  ut  supra  habitum  est  (loc.  nunc  cit.).  Re- 
linquitur ergo  tantum  tres  personas  esse  in  divinis,  scilicet  Patrem,  et  Fi- 
lium,  et  Spiritum  Sanctum. 

Ad  PRiMUMergo  dicendum,  quod  licet  sint  quatuor  relationes  in  divinis,  ta- 
men  una  earum,  scilicet  spiratio,  non  separatur  a  persona  Patris,  et  Filli,  sed 
convenit  utrique.  Et  sic,  licet  sit  relatio,  non  tamen  dicitur  proprietas,  quia  non 
<:onvenit  uni  tantum  personae;  ncque  est  relatio  personalis,  idest  constituens 
personam.  Sed  hae  tres  relationes,  paternitas,  filiatio,  et  processio,  dicuntur  pro- 
prietates  personales,  quasi  personas  constituentes:  nam  paternitas  est  persona 
Patris,  filiatio  persona  Filli,  processio  persona  Spiritus  Sancti  procedentis. 

Ad  secundu.m  dicendum,  quod  id,  quod  procedit  per  modum  intellectus, 
ut  Verbum,  procedit  secundum  rationcm  similitudjnis,  sicut  etiam  id,  quod 
procedit  per  modum  naturae.  Et  ideo  supra  dictum  est  (q.  27.  art.  2),  quod 
processio  Verbi  divini  est  ipsa  generatio  per  modum  naturae.  Amor  autem, 

Inquantum  hujusmodi,  non  procedit,  ut  similitudo  illius,  a  quo  procedit,  licet 
in  divinis  amor  sit  coessentialis,  inquantum  est  divinus.  Et  ideo  processio 
-amoris  non  dicitur  generatio  in  divinis. 

Ad  tertium  dicendum,  quod  homo,  cum  sit  perfectior  aliis  animalibus, 
liabet  plures  operationes  intrinsecas,  quam  alia  animalia;  quia  ejus  perfe- 
•ctio  est  per  modum  compositionis.  Unde  in  angelis,  qui  sunt  perfectiores, 
«t  simpiiciores,  sunt  pauciores  operationes  intrinsecae,  quam  in  homine; 
<juia  in  eis  non  est  imaginari,  sentire,  et  hujusmodi;  sed  in  Deo  secundum 
rem  non  est  nisi  una  operatio,  quae  est  sua  essentia.  Sed  quomodo  sint 
duae  processiones,  supra  ostensum  est  (q.  2y.  art.  5.  et  ^.). 

Ad  quartUìM  dicendum,  quod  ratio  illa  procederei,  si  Spiritus  Sanctus 
liaberet  aliam  numero  bonitatem  a  bonitate  Patris:  oporteret  enim,  quod, 
sicut  Pater  per  suam  bonitatem  producit  personam  divinam,  ita  et  Spiritus 
Sanctus.  Sed  una,  et  eadem  bonitas  Patris  est,  et  Spiritus  Sancii.  Neque 
■etiam  est  distinctio,  nisi  per  relationes  personarum.  Unde  bonitas  convenit 
Spiritui  Sancto,  quasi  habita  ab  alio;  Patri  autem,  sicut  a  quo  communi- 
■catur  alteri.  Oppositio  autem  relationis  non  permittit,  ut  cum  relatione  Spi- 
ritus Sancti  sit  relatio  principii  respectu  divinae  personae;  quia  ipse  pro- 
-cedit  ab  aliis  personis,  quae  in  divinis  esse  possunt. 

Ad  quintum  dicendum,  quod  numerus  determinatus  (si  accipiatur  nu- 
inerus  simplex,  qui  est  tantum  in  acceptione  intellectus)  per  unum  mensu- 
Tatur.  Si  vero  accipiatur  numerus  rerum  in  divinis  personis,  sic  non  com- 
petit ibi  ratio  mensurati;  quia  eadem  est  magnitudo  trium  personarum,  ut 
infra  patebit  (q,  42.  art.  i,  et  4).  Idem  autem  non  mensuratur  per  idem. 

ARTICULUS  III.  175 

UTRUM    TERMINI    NUMERALES    PONANT    ALIQUID    IN    DIVINIS. 

(i.  Dist.  24.  q.  I.  art.  5.  et  Fot.  q.  9.  art.  7.  et  Ouodl.  io.  q.  i.  art.  i.). 

Ad  tertium  sic  proceditur.  Videtur,  quod  termini  numerales  ponant 
aliquid  in  divinis.  Unitas  enim  divina  est  ejus  essentia:  sed  omnis  numerus 
•est  unitas  repetita  ;  ergo  omnis  terminus  numeralis  in  divinis  significai  es- 
sentiam;  ergo  ponit  aliquid  in  Deo. 

2.  Praeterea.  Quidquid  dicitur  de  Deo,  et  creaturis,  eminenlìus  con- 
venit Deo,  quam  creaturis:  sed  termini  numerales  in  creaturis  aliquid  po- 
-nunt;  ergo  multo  magis  in  Deo. 

3.  Praeterea.  Si  termini  numerales  non  ponunt  aliquid  in  divinis,  sed 
inducuntur  ad  removendum  tantum,  ut  per  pluralitatem  removeatur  unitas,  et 
per  unitalem  pluraliias,  sequitur,  quod  sit  circulalio  in  raiione  confundens 
intelleclum,  et  nihil  cerlificans;  quod  est  inconveniens.  Relinquitur  ergo, 
■quod  termini  numerales  aliquid  ponunt  in  divinis. 

Sed  comtra  est,  quod  Hilar.  dicit  in  4.  de  Trinit.  :  Sustulìt  shiguìaritatis, 
MC  solitudinis  inteìligentiam  professio  consortii,  quod  est  professio  pliiralitatis.  Et 
Ambros.  dicit  in  lib.  i.  de  Fid.  (cap.  2.):  Cum  unum  Deum  dicimus,  unitas 
pìuralitatem  exclndit  deoriim,  non  quantitatem  in  Deo  ponimus.  Ex  quibus  vi- 
•deiur,  quod  hujusmodi  nomina  sunt  inducta  in  divinis  ad  removendum,  non 
ad  ponendum  aliquid. 

Respondeo  dicendum,  quod  Magister  in  Sententiìs  (i.  dist.  24.)  ponit, 
■quod  termini  numerales  non  ponunt  aliquid  in  divinis,  sed  removent  tantum. 

Aia  vero  dicunt  contrarium.  Ad  evidentiam  igitur  hujus  considerandum  est^ 
quod  omnis  pluralitas  consequitur  aliquam  divisionem.  Est  autem  duplex  di- 
Visio.  Ulta  materialis,  quae  fit  secundum  divisionem  continui  ;  et  hanc  con- 
sequitur numerus,  qui  est  species  quantitatis.  Unde  talis  numerus  non  est^ 
nisi  in  rebus  materialibus  habentibus  quantitatem.  Alia  est  divisio  formalis, 
quae  fit  per  oppositas,  vel  diversas  formas.  Et  hanc  divisionem  sequitur  mul- 
titudo,  quae  non  est  in  aliquo  genere,  sed  est  de  transcendentibus,  secundum 
quod  ens  dividitur  per  unum,  et  multa.  Et  talem  multitudinem  solam  con- 
tingit  esse  in  rebus  immaterialibus.  Quidam  igitur  non  considerantes  nisi 
multitudinem,  quae  est  [al.  solam,  quae.  est]  species  quantitatis  discretae  (quia, 
videbant,  quod  quantitas  discreta  non  habet  locum  in  divinis),  posuerunt,. 
quod  termini  numerales  non  ponunt  aliquid  in  Deo,  sed  removent  tantum. 
Aia  vero  eamdem  multitudinem  considerantes  dixerunt,  quod,  sicut  scientia- 
ponitur  in  Deo  secundum  rationem  propriam  scientiae,  non  autem  secundum 
rationem  sui  generis  (quia  in  Deo  nulla  est  qualitas)  ita  numerus  in  Deo  pò 
nitur  secundum  propriam  rationem  numeri,  non  autem  secundum  rationenx 
sui  generis,  quod  est  quantitas. 

Nos  autem  dicimus,  quod  termini  numerales,  secundum  quod  vcniunt  in- 
praedicationem  divinam,  non  sumuntur  a  numero,  qui  est  species  quantitatis;, 
quia  sic  de  Deo  non  dicerentur,  nisi  metaphorice,  sicut  et  aliae  proprietates 
corporalium,  sicut  latitudo,  longitudo,  et  similia:  sed  sumuntur  a  multitu- 
dine,  secundum  quod  est  transcendens.  Multitudo  autem  sic  accepta  hoc  moda 
se  habet  ad  multa,  de  quibus  praedicatur,  sicut  unum,  quod  convertitur  cum 
ente  ad  ens.  Hujusmodi  autem  unum,  sicut  supra  dictum  est  (q.  ii.  art.  i.),. 
cum  de  Dei  unitate  ageretur,  non  addit  aliquid  supra  ens,  nisi  negationem 
divisionis  tantum.  Unum  enim  significat  ens  indivisum.  Et  ideo  de  quocuni- 
que  dicatur  unum,  significatur  illa  res  indivisa:  sicut  unum  dictum  dehomine 
significat  naturam,  vel  substantiam  hominis  non  divisam.  Et  eadem  ratione,, 
cum  dicuntur  res  multae,  multitudo  sic  accepta  significat  res  illas  cum  indi- 
visione circa  unamquamque  earum.  Numerus  autem,  qui  est  species  quan- 
titatis, ponit  quoddam  accidens  additum  supra  ens,  et  similiter  unum,  quod 
est  principium  numeri.  Termini  ergo  numerales  significant  in  divinis  illa,  de 
quibus  dicuntur,  et  super  hoc  nihil  addunt,  nisi  negationem,  ut  dictum  est 
(loc.  cit.)  et  quantum  ad  hoc,  veritatem  dixit  Magist.  in  Sentent.  (7oc.  cit.)^ 
Ut  cum  dicimus  ressentia  est  una,  unum  significat  essentiam  indivisam;  cum 
dicimus:  persona  est  una,  significat  personam  indivisam;  cum  dicimus;  per- 
sonae  sunt  plures  significantur  illae  personae,  et  indivisio  circa  unamquam- 
que earum;  quia  de  ratione  multitudinis  est,  quod  ex  unitatibus  constet. 

Ad  primum  ergo  dicendum,  quod  unum,  cum  sit  de  transcendentibus^. 
est  communius,  quam  substantia,  et  quam  relatio,  et  similiter  multitudo. 
Unde  potest  stare  in  divinis  et  prò  substantia,  et  prò  relatione,  secundum 
quod  competit  his,  quibus  adjungitur.  Et  tamen  per  hujusmodi  nomina  supra 
essentiam,  vel  relationem,  additur  ex  eorum  significatione  propria  negatio- 
quaedam  divisionis,  ut  dictum  est  (in  corp.  art.  loc.  ibi  cit.). 

Ad  secundum  dicendum,  quod  multitudo,  quae  ponit  aliquid  in  rebus 
creatis,  et  species  quantitatis,  quae  non  transumitur  in  divinam  praedicatio- 
nem, sed  tantum  multitudo  transcendens,  quae  non  addit  supra  ea,  de  quibus 
dicitur,  nisi  indivisionem  circa  singula.  Et  talis  multitudo  dicitur  de  Deo. 

Ad  tertium  dicendum,  quod  unum  non  est  remotivum  multitudinis,  sed 
divisionis,  quae  est  prior  secundum  rationem,  quam   unum,  vel  multitudo. 

Multitudo  autem  non  removet  unitatem,  sed  removet  divisionem  circa  unum- 
<juodque  eorum,  ex  quibus  constai  multitudo.  Et  haec  supra  exposita  sunt 
{q.  II.  art.  2.),  cum  de  divina  unitale  ageretur.  Sciendum  tamen  est,  quod 
auctoritates  in  oppositum  inductae  non  probant  sufficienter  propositum.  Licet 
«nini  pluralitate  excludatur  solitudo,  et  unitale  deorum  pluralitas,  non  tamen 
sequitur,  quod  bis  nominibus  hoc  solum  significetur.  Albedine  enim  excluditur 
tiigredo;  non  tamen  nomine  albedinis  significatur  sola  nigredinis  exclusio. 

ARTICULUS   IV.  176 

UTRUM    HOC    NOMEN,    PERSONA,    POSSIT    ESSE    COMMUNE 
TRIBUS    PERSONIS. 

(i.  Disi.  2/.  art.  5.  et  Poi.  q.  8.  art.  j.  ad  11.  et  q.  9.  art.  4.  ad  4.). 

Ad  auARTUM  sic  proceditur.  Videtur,  quod  hoc  nomen,  persona,  non 
possit  esse  commune  iribus  persoriis.  Nihil  enim  est  commune  tribus  per- 
•sonis,  nisi  essentia;  sed  hoc  nomen,  persona,  non  significai  essenliam  in 
Tecto;  ergo  non  est  commune  tribus. 

2.  Praeterea.  Commune  opponitur  incommunicabili:  sed  de  ratione 
personae  est,  quod  sii  incommunicabihs,  ut  patet  ex  definilione  Richar.  de 
S.  Vici,  supra  posila  (q.  29.  art.  5.  ad  4.);  ergo  hoc  nomen,  persona,  non 
€St  commune  tribus. 

3.  Praeterea.  Si  est  commune  tribus,  aut  ista  communitas  atlenditur 
^ecundum  rem,  aut  secundum  rationem:  sed  non  secundum  rem,  quia  sic 
tres  personae  essenl  una  persona:  nec  iterum  secundum  rationem  tantum, 
.quia  sic  persona  esset  universale.  In  divinis  autem  non  est  universale,  et  par- 
ticulare,  neque  genus,  ncque  specìes,  ut  supra  ostensum  est  (q.  5.  art.  y); 
tion  ergo  hoc  nomen,  persona,  est  commune  tribus. 

Sed  contra  est,  qurd  dicit  Augusl.  7.  àQ'Vnml.  (cap.  4.  et  seqq.  etlih.  ^. 
<cap.  9.  in  fin.),  quod,  cum  quaereretur:  Quid  tres?  responsum  est:  Tres 
personae,  quia  commune  est  eis  id,  quod  est  persona. 

Respondeo  dicendum,  quod  ipse  modus  loquendi  ostendìt,  hoc  nomen, 
•persona,  tribus  esse  commune,  cum  dicimus  tres  personas  :  sicut  cum  di- 
cimus:  tres  homines,  ostendimus,  hominem  esse  commune  tribus.  Manife- 
stum  est  autem,  quod  non  est  communitas  rei,  sicut  una  essentia  communis 
•est  tribus,  quia  sic  sequeretur,  unam  esse  personam  irium,  sicut  essentia  est 
una.  Qualis  autem  sii  communitas,  investiganies  diversimode  loculi  sunt. 
•Quidam  enim  dixerunl,  quod  est  communitas  negationìs  propter  hoc,  quod 
in  definilione  personae  ponilur  incommunicabile.  Quidam  autem  dixerunt, 
-quod  est  communitas  intenlionis,  eo  quod  in  definilione  personae  ponitur 
individuum:  sicut,  si  dicatur,  quod  esse  speciem  est  commune  equo,  et  bovi; 
sed  uirumque  horum  excluditur  per  hoc,  quod  nomen  persona  non  est  nomen 
negationis,  neque  intenlionis,  sed  est  nomen  rei.  Et  ideo  dicendum  est,  quod 
'Ctiam  in  rebus  humanis  hoc  nomen,  persona,  est  commune  communitate 
Tationis,  non  sicut  genus,  vel  species,  sed  sicut  individuum  vagum.  Nomina 
•enim  generum,  vel  specierum,  ut  homo,  vel  animai,  sunt  imposita  ad  signi- 
ficandum  ipsas  naturas  communes,  non  autem  inientiones  naturarum.  com- 
jnunium  quae  significantur  his  nominibus,  genus,  vel  species.  Sed  individuum 
vagum  (ut  aliquishomo-)significatnaturamcommunem  cum  determinato  modo 

essendi,  qui  competit  singularibus,  ut  scilicet  sit  per  se  subsistens  distinctum 
ab  aliis.  Scd  in  nomine  singularis  designati  signifìcatur  determinatum  distin- 
guens,  sicut  in  nomine  Socratis  haec  caro,  et  hoc  os.  Hoc  tamen  interest^ 
quod  aliquis  homo  significat  naturam,  vel  individuum  ex  parte  naturae  cum 
modo  existendi,  qui  competit  singularibus.  Hoc  auteni  nomen,  persona,  non 
est  impositum  ad  significandum  individuum  ex  parte  naturae,  sed  ad  signi- 
ficandum  rem  subsistentem  in  taU  natura.  Hoc  autem  est  commune  secundum- 
rationem  omnibus  personis  divinis,  ut  unaquaeque  earum  subsistat  in  natura 
divina  distincta  ab  aliis.  Et  sic  hoc  nomen,  persona,  secundum  rationem  est 
commune  tribus  personis  divinis. 

Ad  trimum  ergo  dicendum,  quod  ratio  illa  procedit  de  communitate  rei^ 
Ad  SECUNDUM  dicendum,  quod,  licet  persona  sit  incommunicabilis,  tamen 
ipse  modus  existendi  incommunicabiliter  potest  esse  pluribus  communis. 

Ad  TERTiUM  dicendum,  quod,  licet  sit  communitas  rationis,  et  non  rei  ;. 
tamen  non  sequitur,  quod  in  divinis  sit  universale,  vel  particulare,  vel  genus^ 
vel  species:  tum  quia  neque  in  rebus  humanis  communitas  personae  est  com- 
munitas generis,  vel  speciei:  tum,  quia  personae  divinae  habent  unum  esse; 
genus  autem,  et  species,  et  quodlibet  universale  praedicatur  de  pluribus  se- 
cundum esse  differentibus. 


QUAESTIO  XXXI. 

DE  HIS,  QUAE  AD  UNITATEM,  VEL  PLURALITATEM    PERTINENT 
IN  DIVINIS,  IN  QUATUOR  ARTICULOS    DIVISA. 

Post  haec  considerandum  est  de  his,  quae  ad  unitatam,  vel  pluralitaten:^ 
pertinent  in  Divinis. 

Et  circa  hoc  quacruntur  quatuor. 

Primo.  De  ipso  nomine  Trinitatis. 
Secundo.  Utrum  possit  dici:  Filius  est  alius  a  Patre. 
Tertio.  Utrum  dictio  exclusiva,  quae  videtur  alietatem  excludere,  possit 
adjungi  nomini  essentiali  in  Divinis. 

Quarto.  Utrum  possit  adjungi  termino  personali. 

ARTICULUS  I.  177 

UTRUM  SIT  TRINITAS  IN  DIVINIS. 

(i.  Dht.  24.  q.  2.  art.  2.  et.  2.  Dist.  2.  q.  i.  art.  j.  corp.  et  opusc.  5. 
cup.  jo.  p.  p.  et  p.). 

Ad  primum  sic  proceditur.  Videtur,  quod  non  sit  Trinitas  in  divinis.  Omne 
enim  nomen  in  divinis  vel  significat  substantiam,  vel  relationem:  sed  hoc 
nomen,  Trinitas,  non  significat  substantiam,  praedicaretur  enim  de  singulis 
personis;  neque  significat  relationem,  quia  non  dicitur  secundum  nomen  ad 
aliud;  ergo  nomine  Trinitatis  non  est  utendum  in  Divinis. 

2.  Praeterea.  Hoc  nomen,  Trinitas,  videtur  esse  nomen  collectivum, 
cum  significet  multitudinem  :  tale  autem  nomen  non  convenit  in  divinis, 
cum  unitas  importata  per  nomen  collectivum  sit  minima  unitas.  In  divinis 
autem  est  maxima  unitas;  ergo  hoc  nomen,  Trinitas, non  convenit  in  divinis. 

3.  Praeterea.  Omne  trinum  est  triplex:  sed  in  Deo  non  est  triplicitas^ 
cum  triplicitas  sit  species  inaequalitatis  :  ergo  nec  Trinitas. 

4.  Praeterea,  Quidquid  est  in  Deo,  est  in  unitate  essentiae  divinae,  quia 
Deus  est  sua  essentia.  Si  igitur  Trinitas  est  in  Deo,  erit  in  unitate  essentiae 
divinae.  Et  sic  in  Deo  erunt  tres  essentìales  unitates,  quod  est  haereticum. 

5.  Praeterea.  In  omnibus,  quae  dicuntur  de  Deo,  concretum  praedicatur 
de  abstracto:  deitas  enim  est  Deus,  et  paternitas  est  Pater:  sed  Trinitas 
non  potest  dici  trina,  quia  sic  essent  novem  res  in  divinis,  quod  est  erro- 
neum;  ergo  nomine  Trinitatis  non  utendum  in  divinis. 

Sed  contra  est,  quod  Athan.  (in  Symb.  Fid.)  dicit,  quod  Unitas  in 
Trinitate,  et  Trinitas  in  Unitate  veneranda  sit. 

Respondeo  dicendum,  quod  nomen  Trinitatis  in  divinis  signifìcat  deter- 
minatum  numerum  personarum.  Sicut  igitur  ponitur  pluralitas  personarum 
in  divinis,  ita  utendum  est  nomine  Trinitatis:  quia  hoc  idem,  quod  signi- 
fìcat plurahtas  indeterminate,  signifìcat  hoc  nomen,  Trinitas,  determinate. 

Ad  primum  ergo  dicendum,  quod  hoc  nomen,  Trinitas,  secundum  ety- 
mologiam  vocabuli  videtur  significare  unam  essentiam  trium  personarum, 
secundum  quod  dicitur  Trinitas,  quasi  trium  unitas.  Sed  secundum  proprieta- 
tem  vocabuli  signifìcat  magis  numerum  personarum  unius  essentiae:  et  pro- 
pter  hoc  non  possumus  dicere,  quod  Pater  sit  Trinitas,  quia  non  est  tres 
personae.  Non  autem  signifìcat  ipsas  relationes  personarum;  sed  magis 
numerum  personarum  ad  invicem  relatarum;  et  inde  est,  quod  secundum 
nomen  ad  aliud  non  refertur. 

Ad  secundum  dicendum,  quod  nomen  collectivum  duo  importat,  scilicet 
pluralitatem  suppositorum,  et  unitatem  quandam,  scilicet  ordinis  alicujus. 
Populus  enim  est  mukitudo  hominum  sub  aliquo  ordine  comprehensoruni. 
Quantum  ergo  ad  primum,  hoc  nomen,  Trinitas,  convenit  cum  nominibus 
coUectivis:  sed  quantum  ad  secundum  difì"ert:  quia  in  divina  Trinitate  non 
solum  est  unitas  ordinis,  sed  cum  hoc  est  etiam  unitas  essentiae. 

Ad  tertium  dicendum,  quod  Trinitas  absolute  dicitur.  Signifìcat  enim 
numerum  ternarium  personarum.  Sed  triplicitas  signifìcat  proportionem  inae- 
qualitatis. Est  enim  species  proportionis  inaequalis,  sicut  patet  per  Boet.  in 
Arithmetica  (lib.  i.  cap.  25J.  Et  ideo  non  est  in  Deo  triplicitas,  sed   Trinitas. 

Ad  Q.UARTUM  dicendum,  quod  in  Trinitate  divina  intelligitur  et  numerus, 
et  personae  numeratae.  Cum  ergo  dicimus  trinitatem  in  unitate,  non  poni- 
mus  numerum  in  unitate  essentiae,  quasi  sit  ter  una,  sed  personas  numeratas 
ponimus  in  unitate  naturae  :  sicut  supposita  alicujus  naturae  dicuntur  esse 
in  natura  ìlia.  E  converso  autem  dicitur  unitatem  in  Trinitate,  sicut  na- 
tura dicitur  esse  in  suis  suppositis. 

Ad  Q.UINTUM  dicendum,  quod,  cum  dicitur:  Trinitas  est  trina,  ratione 
numeri  importati,  significatur  multiplicatio  ejusdem  numeri  in  seipsum,  cum 
hoc,  quod  dico  trinum,  importet  distinctionem  in  suppositis  illius,  de  quo 
dicitur.  Et  ideo  non  potest  dici,  quod  Trinitas  sit  trina:  quia  sequeretur,  si 
Trinitas  esset  trina,  quod  tria  essent  supposita  Trinitatis:  sicut,  cum  dici- 
tur: Deus  est  trinus,  sequitur,  quod  sunt  tria  supposita  Deitatis, 

ARTICULUS  IL  178 

UTRUM   FILIUS    SIT  ALIUS    A   PATRE. 

(i.  Disi.  9.  q.  I.  ari.  i.  et  Disi.  24.  q.  2.  art.  1.). 

Ad  secundum  sic  proceditur.  Videtur,  quod  Filius  non  sit  alius  a  Patre. 
Alius  enim  est  relativum  diversitatis  substantiae.  Si  igitur  Filius  est  alius  a 
Patre,  videtur,  quod  sit  a  Patre  diversus.  Q_uod  est  contra  August.  7.  de  Trin. 
{cap.  uU.),  ubi  dicit,  quod,  cum  dicimus  tres  personas,  non  diversitatem  intel- 
Hgere  volumus. 

2.  Praeterea.  Quicumque  sunt  alii  ab  invicem,  aliquo  modo  ab  invicem 
differunt;  si  igitur  Filius  est  alius  a  Patre,  sequitur,  quod  sit  differens  a  Patre. 
Quod  est  contra  Ambr.  in  1.  de  Fide  (ad  Gratianum  cap.  2.),  ubi  ait:  Pater, 
et  Filius  deitate  unum  sunt,  nec  est  ibi  substantiae  differentia,  neque  uìla  diversitas. 

3.  Praeterea.  Alienum  ab  alio  dicitur  :  sed  Filius  non  est  alienus  a  Patre: 
dicit  enim  Hilar.  in  7.  de  Trin.  (non  longe  a  fin.)  quod  in  divinis  personis  nihil 
est  diversum,  nihil  alienum,  nihil  separabile;  ergo  Filius  non  est  alius  a  Patre. 

4.  Praeterea.  Alius,  et  aliud  idem  significant,  sed  sola  generis  consi- 
gnificatione  difìferunt.  Si  ergo  Filius  est  alius  a  Patre,  videtur  sequi,  quod 
Filius  sit  aliud  a  Patre. 

Sed  contra  est,  quod  Aug.  (Fulgentius)  dicit  in  lib.  de  Fide  ad  Petrum: 
(ex  cap.  I.)  :  Una  est  enim  essentia  Patris,  et  Filiiy  et  Spiritus  Sancii,  in  qua  tion 
est  aliud  Pater,  aliud  Filius,  aliud  Spiritus  Sanctus,  quamuis  personaliter  sit  alius 
Pater,  alius  Filius^  alius  Spiritus  Sanctus. 

Respondeo  dicendum,  quod,  quia  ex  verbis  inordinate  prolatis  incurritur 
haeresis,  ut  Hier.  dicit  (citatur  autem  4.  Sent.  a  Magist.  dist.  15.  in  fin.),  ideo  cum 
de  Trinitate  loquimur,  cum  cautela,  et  modestia  est  agendum;  quia,  ut  August. 
dicit  in  I.  de  Trinit.  {cap.  3  J:  'Nec  periculosius  alicubi  erraiur^  nec  laboriosius 
aliquid  quaeritur,nec  fructuosius  aliquid  invenitur.  Oportet  autem  in  his,  quae 
de  Trinitate  loquimur,  duos  errores  oppositos  cavere,  temperate  Inter  utrum- 
que  procedentes,  scilicet  errorem  Arii,  qui  posuit  cum  Trinitate  persona- 
rum  Trinitatem  substantiarum,  et  errorem  Sabellii,  qui  posuit  cum  unitate 
essentiae  unitatem  personae.  Ad  evitandum  igitur  errorem  Arii,  vìtare  debe- 
mus  in  divinis  nomen diversitatis,  et  differentiae,  ne  toUatur  unitas  essentiae: 
possumus  autem  uti  nomine  distinctioniò  propter  oppositionem  relativam. 
Unde,  sicubi  in  aliqua  scriptura  authentica  diversitas,  vel  differentia  perso- 
narum  invenitur,  sumitur  diversitas,  vel  differentia  prò  distinctione.  Ne  autem 
tollatur  simplicitas  divinae  essentiae,  vitandum  est  nomen  separationis,  et 
divisionis,  quae  est  totius  in  partes;  ne  autem  tollatur  aequalitas,  vitandum 
est  nomen  disparitatis;ne  vero  tollatur  similitudo,  vitandum  est  nomen  alieni, 
et  discrepantis.  Dicit  enim  Ambr.  in  lib.  r.  de  Fid.  (cap.  2.)  quod  in  Patre, 
et  Filio  non  est  discrepans,  sed  una  divinitas.  Et  secundum  Hilar.,  ut  dictum 
est  {loc.  cit.  in  arg.  ^.),  in  divinis  nihil  est  alienum,  nihil  separabile. 

Ad  vitandum  vero  errorem  Sabellii,  vitare  debcmus  sin^^ularitutt'in,  ne  tol- 
latur communicabilitas  essentiae  divinae.  Unde  Hilar.  dicit  7,  de  Trinit.:  Pa- 
trem,  et  Filium  singtiìarem  Deum  pracdicare  sacriì^gum  est.  Debemus  etiam 
vitare  nomen,  unici,  ne  tollatur  numerus  personarum.  Unde  Hilar.  in  eod. 
lib.  dicit,  quod  a  Deo  excluditur   singularis,   atque   unici  intelligentia  :  dici- 

mus  tamen  unicum  filium,  quia  non  sunt  plures  filii  in  divinis.  Ncque  tamen 
dicimus  unicum  Deum,  quia  pluribus  deitas  est  communis.  Vitamus  etiam 
nomen  confusi,  ne  tollatur  ordo  naturae  a  personis;  unde  Ambr.  dicit  i.  de 
Fide:  Ncque  coiif usuili  est,  qnod  unum  est,  neque  multipìex  esse  potest,  quod  indif- 
ferens  est.  Vitandum  est  etiam  nomen  solitarii,  ne  tollatur  consortium  trium 
personarum.  Dicit  enim  Hilar.  in  4.  de  Trinit.  :  Nohis  mque  soUtarius,  neque 
diversus  Deus  est  confdòiidus.  Hoc  autem  nomen  alius  masculine  sumptum  non 
ìmportat,  nisi  distinctionera  suppositi:  unde  convenienter  dicere  possumus, 
quod  Filius  est  alius  a  Patre,  quia  scilicet  est  aliud  suppositum  divinae  naturae, 
sicut  est  alia  persona,  et  alia  hypostasis. 

Ad  prlmum  ergo  dicendum,  quod  alius,  quia  est  sicut  quoddam  particulare 
nomen,  tenet  se  ex  parte  suppositi:  unde  ad  ejus  rationem  sufficit  distinctio 
substantiae,  quae  est  liypostasis,  vel  persona.  Sed  diversitas  requirit  distin- 
ctionem  substantiae,  quae  est  essentia.  Et  ideo  non  possumus  dicere,  quod 
Filius  sit  diversus  a  Patre,  licet  sit  alius. 

Ad  secundum  dicendum,  quod  difFerentia  importat  distinctionem  formae. 
Est  autem  tantum  una  forma  in  divinis,  ut  patet  per  id,  quod  dicitur  Philipp.  2.: 
Qui  cum  informa  Dei  esset.  Et  ideo  nomen  differentiae  non  proprie  competit  in 
divinis,  ut  patet  per  auctoritatem  inductam  (in  2.  arg.).  Utitur  tamen  Damasc. 
(lih.  5.  Orth.  Fid.  cap.  ^.)  nomine  differentiae  in  divinis  personis,  secundum 
quod  proprietas  relativa  significatur  per  modum  formae.  Unde  dicit,  quod' 
non  dififerunt  ab  invicem  hypostases  secundum  substantiam,  sed  secundum 
determinatas  proprietates.  Sed  differentia  sumitur  prò  distinctione,  ut  dictum 
est  (in  corp.  art.). 

Ad  tertium  dicendum,  quod  alienum  est,  quod  est  extraneum,  et  dissi- 
mile. Sed  hoc  non  importatur,  cum  dicitur  alius  :  et  ideo  dicimus  Filium 
alium  a  Patre,  licet  non  dicamus  alienum. 

Ad  Q.UARTUM  dicendum,  quod  neutrum  genus  est  informe,  masculinum 
autem  est  formatum,  et  distinctum,  et  similiter  foemininum.  Et  ideo  conve- 
nienter per  neutrum  genus  significatur  essentia  communis  ;  per  mascuHnum 
autem,  et  foemininum  aUquod  suppositum  determinatum  in  communi  natura. 
Unde  etiam  in  rebus  humanis  si  quaeratur:  Quis  est  iste?  respondetur:  So- 
crates,  quod  nomen  est  suppositi.  Si  autem  quaeratur:  Quid  est  iste?  respon- 
detur: Animai  rationale,  et  mortale.  Et  ideo,  quia  in  divinis  distinctio  est  secun- 
dum personas,  non  autem  secundum  essentiam,  dicimus,  quod  Pater  est  ahus 
a  Filio,  sed  non  ahud;  et  e  converso  dicimus,  quod  sunt  unum,  sed  non  unus. 

ARTICULUS  III.  179 

•JTRUM  DICTIO  EXCLUSIVA,  SOLUS,  SIT  ADDENDA  TERMINO  ESSEN  FIALI 

IN   DIVINIS. 

(i.  Dist.  21.  q.  I.  art.  i.). 

Ad  tertium  sic  proceditur.  Videtur,  quod  dictio  exclusiva,  solus,  non  sit 
addenda  termino  essentiaU  in  divinis:  quia  secundum  Philos.  in  2.  Elench. 
(cap.  ^.)  :  Solus  est,  qui  cum  alio  non  est:  sed  Deus  est  cum  angehs,  et  sanctis 
animabus  ;  ergo  non  possumus  dicere  Deum  solum. 

2.  Praeterea.  Quidquid  adjungitur  termino  essentiali  in  divinis,  potest 
praedicari  de  qualibet  persona  per  se,  et  de  omnibus  simul,  quia  enim  conve- 
nienter dicitur  sapiens  Deus,  possumus  diccre.  Pater  est  sapiens  Deus  :  et 

Trinitas  est  sapiens  Deus,  sed  August.  in  6.  de  Trinit.  (cap.  p.j  diclt:  Consta 
deranda  est  illa  smUntia,  qua  dicHurnon  esse  Patrem  veruni  Deuni  solum  [al.  Deum 
veruni  solimi  non  esse  Patrem  solum']  ;  ergo  non  potest  dici  solus  Deus. 

3.  Praeterea.  Si  haec  dictio,  solus,  adjungitur  termino  essentiali,  aut  hoc 
erit  respectu  praedicati  personalis,  aut  respectu  praedicati  tssentialib  :  sed  non 
respectu  praedicati  personalis;  quia  haec  est  falsa:  solus  Deus  est  Pater,  cum 
etiam  homo  sit  pater.  Neque  etiam  respectu  praedicati  esscntialis;  quia,  si 
haec  esset  vera,  solus  Deus  creat,  videtur  sequi,  quod  haec  esset  vera,  solus 
pater  creat:  quia  quidquia  dicitur  de  Deo,  potest  dici  de  Patre.  Haec  autem 
est  falsa;  quia  etiam  Filius  est  creator.  Non  ergo  haec  dictio,  solus,  potest 
in  divinis  adjungi  termino  essentiali. 

Sed  CONTRA  est,  quod  dicitur  i.  ad  Timoth.  i.:  Regi  saeculorum  immortali, 
invisibili,  soli  Deo. 

Respondeo  dicendum,  quod  haec  dictio,  solus,  potest  accipi  ut  categore- 
malica,  vel  syncatjgorematica.  Dicitur  autem  dictio  categorematica,  quae  ab- 
solute  ponit  rem  significatam  circa  aiiquod  suppositum,  ut  albus  circa  hominem, 
cum  dicitur  homo  albus.  Si  ergo  sic  accipiatur  haec  dictio,  solus,  nullo  modo 
potest  adjungi  alieni  termino  in  divinis,  quia  poneret  solitudinem  circa  ter- 
minum,  cui  adjungeretur  ;  et  sic  sequeretur  Deum  esse  solitarium.  Quod  est 
contra  praedicta  (art.  praec).  Dictio  vero  syncategorematica  dicitur,  quae 
'  importat  ordinem  praedicati  ad  subjectum,  sicut  haec  dictio,  omnis,  vel  nuUus; 
et  similiter  haec  dictio,  solus,  quia  excludit  omne  aliud  suppositum  a  consortia 
praedicati.  Sicut,  cum  dicitur,  solus  Socrates  scribit,  non  datur  intelligi,  quod 
Socrates  sit  solitarius,  sed  quod  nullus  sit  ei  consors  in  scribendo,  quamvis 
cum  eo  muliis  existentibus.  Et  per  hunc  modum  nihil  prohibet,  hanc  dictionem, 
solus,  adj ungere  alieni  essentiali  termino  in  divinis,  inquantum  excluduntur 
omnia  alia  a  Deo  a  consortio  praedicati  :  ut  si  dicamus  :  solus  Deus  estaeternus, 
quia  nihil  praeter  Deum  est  aeternum. 

Ad  primum  ergo  dicendum,  quod,  licet  Angeli,  et  animae  sanctae  semper 
sint  cum  Deo;  tamen,  si  non  esset  pluralitas  personarum  in  divinis,  sequeretur^ 
quod  Deus  esset  solus,  vel  solitarius.  Non  enim  toUitur  solitudo  per  associa- 
tionem  alicujus,  quod  est  extraneae  naturae:  dicitur  enim  aliquis  solus  esse 
in  horto,  quamvis  sint  ibi  multae  plantae,  et  animalia.  Et  similiter  diceretur 
Deus  esse  solus,  vel  solitarius,  Angelis,  et  hominibus  cum  eo  existentibus,  si 
non  essent  in  divinis  personae  plures.  Consociatio  igitur  Angelorum,  et  ani 
marum  non  excludit  solitudinem  absolutam  a  divinis,  multo  minus  soUtudinem 
respectivam,  et  per  comparationem  ad  aiiquod  praedicatum. 

Ad  secundum  dicendum,  quod  haec  dictio,  solus,  proprie  loquendo,  non 
ponitur  ex  parte  praedicati,  quod  sumitur  formaliter  :  respicit  enim  suppositum, 
inquantum  excludit  aliud  suppositum  ab  eo,  cui  adjungitur.  Sed  hoc  adver- 
bium,  tantiun,  cum  sit  exclusivum,  potest  poni  ex  parte  subjecti,  et  ex  parte 
praedicati.  Possumus  enim  dicere,  tantum  Socrates  currit,  idest,  nullus  alius: 
et  Socrates  currit  tantum,  idest,  nihil  aliud  facit.  Unde  non  proprie  dici  potest» 
Pater  est  solus  Deus,  vel  Trinitas  est  solus  Deus,  nisi  forte  ex  parte  praedicati 
intelligatur  aliqua  implicatio  ;  ut  dicatur,  Trinitas  est  Deus,  qui  est  solus  Deus. 
Et  secundum  hoc  etiam  posset  esse  vera  ista;  Pater  est  Deus,  qui  est  solus 
Deus,  si  relativum  referret  praedicatum,  et  non  suppositum.  Augustinus  autem 
cum  dicit  patrem  non  esse  solum  Deum,  sed  Trinitatem  esse  solum  Deum, 
loquitur  expositive,  ac  si  diceret,  cum  -dicitur,  regi  sa^culorum  invisibili,  soli 
Deo,  non  esse  exponendum  de  persona  Patris,  sed  de  sola  Trinitate. 

Ad  terttum  dicendam,  quod  utroque  modo  potest  haec  dictio,  solus^ 
adjungi  termino  essentiali.  Haec  enim  propositio:  solus  Deus  est  Pater,  est 
duplex-,  quia  ly  Pater  potest  praedicare  personam  Patris.  Et  sic  est  vera  :  non 
enim  homo  est  illa  persona.  Vel  potest  praedicare  relationem  tantum.  Et  sic 
est  falsa:  quia  relatio  paternitatis  etiam  in  aliis  invenitur,  licet  non  univoce. 
Similiter  haec  est  vera:  solus  Deus  creat;  nec  tamen  sequitur:  ergo  solus 
Pater:  quia,  ut  Sophistae  dicunt,  dictio  exclusiva  immobiUtat  terminum,  cui 
adjungitur,  ut  non  possit  fieri  sub  eo  descensus  prò  aliquo  supposìtorum  Non 
enim  sequitur:  solus  homo  est  animai  rationale  mortale;  ergo  solus  Socrates^ 

ARTICULUS  IV.  i8a 

UTRUM  DICTIO    EXCLUSIVA  POSSIT  ADJUNGI   TERMINO  PERSONALI. 

(i.  Dist.  21.  q.  I.  art.  2.  et  lib.  4.  Contr.  g.  cap.  2j. 
et  Poi.  q.  IO.  art.  4.  ad  12.). 

Ad  quartum  sic  proceditur.  Videtur,  quod  dictio  exclusiva  possit  adjungi 
termino  personali,  etiamsi  praedicatum  sit  commune.  Dicit  enim  Dominus  ad 
patrem  loquens,  Joan.  17.:  Ut  cognoscant  te  solum  Deimi  veruni;  ergo  solus 
Pater  est  Deus  verus. 

2.  Praeterea.  Matth.  11.  dicitur:  Nevio  novìt  Filium,  nisi  Pater.  Quod 
idem  significai,  ac  si  diceretur:  Solus  Pater  novit  Filium  :  sed  nosse  Filium 
est  commune;  ergo  idem  quod  prius. 

3.  Praeterea.  Dictio  exclusiva  non  excludit  illud,  quod  est  de  intellectu 
termini,  cui  adjungitur.  Unde  non  excludit  partem,  neque  universale.  Non 
enim  sequitur:  solus  Socrates  est  albus  ;  ergo  manus  ejus  non  est  alba^ 
vel:  ergo  homo  non  est  albus;  sed  una  persona  est  in  intellectu  alterius,. 
sicut  Pater  in  intellectu  Filli,  et  e  converso.  Non  ergo  per  hoc,  quod  di- 
citur: solus  Pater  est  Deus,  excluditur  Fihus,  vel  Spiritus  Sanctus.  Et  sic 
videtur  haec  locutio  esse  vera. 

4.  Praeterea.  Ab  Ecclesia  cantatur:    Tu  solus  allissimus,  Jesu  Cbrisle. 
Sed  contra.  Haec  locutio:  solus  Pater  est  Deus,  habet  duas  expositivas^ 

scilicet:  Pater  est  Deus,  et  nuUus  allusa  Patre  est  Deus:  sed  haec  secunda 
est  falsa,  quia  Filius  alius  est  a  Patre,  qui  est  Deus;  ergo  et  haec  est  falsa: 
solus  Pater  est  Deus:  et  sic  de  simihbus. 

Respondeo  dicendum,  quod,  cum  dicimus:  solus  Pater  est  Deus,  haec 
propositio  potest  habere  multiplicem  intellectum.  Si  enim,  solus,  ponat  soli- 
tudinem  circa  Patrem,  sic  est  falsa,  secundum  quod  sumitur  categorematice. 
Secundum  vero  quod  sumitur  syncategorematice,  sic  iterum  potest  intelligi 
multipliciter  :  quia  si  exdudai  a  forma  suhjecti,  sic  est  vera,  ut  sit  sensus:  solus 
Pater  est  Deus,  idest  ille,  cum  quo  nuUus  alius  est  Pater,  est  Deus.  Et  hoc 
modo  exponit  AugustJn  6.  de  Trinit.  (cap.  j.)  cum  dicit:  Solum  Patrem  dici- 
mus, non  quia  separatur  a  Filio,  vel  Spiritu  Sancto,  sed  hoc  dìcentes  sigtiificanius, 
quod  illi  simul  cum  eo  non  suni  Pater.  Sed  hic  sensus  non  habetur  ex  consueto 
modo  loquendi,riisi  intellecta  aliqua  implicatione,  ut  si  dicatur  :  ille,  qui  solus 
dicitur  Pater,  est  Deus.  Secundum  vero  proprium  sensum  excludit  a  con- 
sortio  praedicati.  Et  sic  haec  propositio  est  falsa,  si  excludit  alium  mascu- 
line.  Est  autem  vera,  si  excludit  aliud  neutraliter  tantum  :  quia  Filius  est  alius 
a  Patre,  non  tamen  aliud;  similiter  et  Spiritus  Sanctus.  Sed  quia  haec  dictio, 

solus,  respicit  proprie  subjectum,  ut  dictum  est  (art.  praec),  magis  se  habet 
ad  excludendum  alium,  quam  aliud.  Unde  non  est  extendenda  talis  locutio, 
sed  pie  exponenda,  sicubi  inveniatur  in  authentica  Scriptura. 

Ad  primum  ergo  dicendum,  quod,  cum  dicimus,  te  solum  Deum  veruni,  non 
intelligitur  de  persona  patris,  sed  de  sola  [al.  tota]  Trinitate,  ut  August.  exponit 
(Uh.  6.  de  Trin.  cap.  9.  circ.  nied.).  Vel  si  intelligatur  de  persona  patris,  non 
cxcluduntur  aliae  personae  propter  essentiae  unitatem,  prout  ly  solus  excludit 
tantum  aliud,  ut  dictum  est  (in  corp.  art.). 

Et  similiter  dicendum  est  ad  secundum.  Cum  enim  aliquid  essentiale  di- 
citur  de  Patre,  non  excluditur  Filius,  vel  Splritus  Sanctus  propter  essentiae 
unitatem.  Tamen  sciendum  est,  quod  in  auctoritate  praedicta  haec  dictio, 
nemo,  non  idem  est,  quod  nuUushomo,  quod  videtur  significare  vocabulum: 
non  enim  posset  excipi  persona  Patris:  sed  sumitur  secundum  usum  loquendi 
distributive  prò  quacumque  rationali  natura. 

Ad  tertium  dicendum,  quod  dictio  exclusiva  non  excludit  illa,  quae  sunt 
•de  intellectu  termini,  cui  adjungitur,  si  non  differunt  secundum  suppositum, 
ut  pars,  et  universale.  Sed  Filius  differt  supposito  a  Patre  ;  et  ideo  non  est 
similis  ratio. 

Ad  quartum  dicendum,  quod  non  dicimus  absolute,  quod  solus  Filius  sit 
altissimus,  sed  quod  solus  sit  altissimus  cum  Spiritu  Sancto  in  gloria  Dei 
Patris. 


QUAESTIO  XXXII. 

DE    DIVINARUM    PERSONARUM    COGNITIONE, 
IN    QUATUOR    ARTICULOS    DIVISA. 

Consequenter  inquirendum  est  de  cognitione  divinarum  personarum. 

Et  circa  hoc  quaeruniur  quatuor. 

Primo.  Utrum  per  rationem  naturalem  possint  cognosci  divinae  personae. 
Secundo.  Utrum  sint  aliquae  notiones  divinis  personis  attribuendae. 
Tertio.  De  numero  notionum. 
Quarto.  Utrum  liceat  diversimode  circa  notiones  opinari. 


ISI 


ARTICULUS  I. 

UTRUM    TRINITAS    DIVINARUM    PERSONARUM    POSSIT 
PE!<   NATURALEM   RATIONEM   COGNOSCI. 

(Pcirt.  I.  q.  59.  art.  7.  corp.  eti.  Dist.  j.  q.  i.  art.  4.  et  Uh.  i.  Coiitr.  g.  cap.  14. 
et   Veri.   q.  io.  art.  i).  et  Poi.  q.  9.  art.  ;.  corp.  et  Bocl.   Trìnit.  q.  i.  art.  4, 

et  Rem.  i.  lect.  6.  in  fin.). 

Ad  primum  sic  proceditur.  Videtur  quod  Trinitas  divinarum  personarum 
possit  per  naturalem  rationem  cognosci.  Philosophi  enim  non  dcvenerunt  in 
Dei  cognitionem,  nisi  per  rationem  naturalem.  Inveniuntur  autem  a  Philo- 


QUAESTIO    XXXII.    ARTICULUS    T.  2^9 

sophis  multa  dieta  de  Trinitate  personarum.  Dicit  enìm  An'stot.  in  i.  de  Coelo, 
et  Mundo  (tex.  2.):  Per  h une  numerum,  scìììcqz  lernanum^  adhibuimus  nos  ipsos 
viagnificare  Deum  unum,  eminentem  proprietatihiis  eorum,  qnae  sunt  creala.  Aug» 
etiam  dicit  7.  Confess.  (cap.  ().):  Ibi  legi,  scilicet  in  libris  Platonicorum,  non 
quidem  his  verbis,  sed  hoc  idem  omnino,  muUis,  et  mullipìicibus  suaderi  rationibuSy 
quod  in  principio  erat  Verbiim,  et  Verbiim  erai  apiid  Deum,  et  Deus  erat  Verbum^ 
et  hujusmodi,  quae  ibi  sequuntur,  in  quibus  verbis  distinctio  divinarum  per- 
sonarum traditur.  Dicitur  etiam  in  Gloss.  Rom.  i.  et  Exod.  8.  quod  Magi 
Pharaonis  defecerunt  in  tertio  signo,  idest  in  notitia  tertiae  personae,  scilicet 
Spiritus  Sancti,  et  sic  ad  minus  duas  cognoverunt.  Trismegistus  etiam  dixit 
(in  lib,  Poeniander  Dial.  4.)  :  Monas  genuit  monadem,  et  in  se  suuni  reflexit  ar- 
dorem.  Per  quod  videtur  generatio  Filii,  et  Spiritus  Sancti  processio  intimari. 
Cognitio  ergo  divinarum  personarum  potest  per  rationem  naturalem  haberi. 

2.  Praeterea.  Richard,  de  Sancto  Vict.  dicit  in  lib.  i.  de  Trinit.  cap.  4.: 
Credo  sine  dubio,  quod  ad  quanicumque  explanalionem  veritatis  non  modo  proba- 
hilia,  imo  etiam  necessaria  argumenta  non  desini.  Unde  etiam  ad  probandum 
trinitatem  personarum  aliqui  induxerunt  rationem  ex  infinitate  bonitatis  di- 
vinae,  quae  seipsam  infinite  communicat  in  processione  divinarum  perso- 
narum. Quidam  vero  per  hoc,  quod  nullius  boni  sine  consortio  potest  esse 
jucunda  possessio.  Aug.  vero  (lib.  io.  de  Trinit.  cap.  11.  et  12.  et  lib.  9.  cap.  4. 
et  seqq.)  procedit  ad  manifestandum  Trinitatem  personarum  ex  processione 
Verbi,  et  amcris  in  mente  nostra;  quam  viam  supra  secuti  sumus  (q.  27. 
art.  I.  et  ^.)  ;  ergo  per  rationem  naturalem  potest  cognosci  Trinitas  per- 
sonarum. 

3.  Praeterea.  Superfluum  videtur  homini  tradere,  quod  humana  ratione 
cognosci  non  potest  [al.  cognosci  potest]  :  sed  non  est  dicendum,  quod  traditio 
divina  de  cognitione  Trinitatis  sit  superflua;  ergo  Trinitas  personarum  ra- 
tione humana  cognosci  potest. 

Sed  contra  est,  quod  Hilarius  dicit  in  lib.  2.  de  Trinit.:  Non  putet  homo, 
sua  int  elli genti  a  generati  onis  sacramenium  posse  consequi.  Ambrosius  etiam  (lib.  i. 
de  fide  ad  Gratianum,  cap.  io.)  dìàt:  Impossibile  est  generalionis  scire  secretum. 
Mens  deficit,  vox  silet:  sed  per  originem  generationis,  et  processionis  distin- 
guitur  Trinitas  in  personis  divinis,  ut  ex  supra  dictis  patet  (q.  50.  art.  2.): 
cum  ergo  illud  homo  non  possit  scire,  et  intelligentia  consequi,  ad  quod 
ratio  necessaria  haberi  non  potest,  sequitur,  quod  Trinitas  personarum  per 
rationem  cognosci  non  possit. 

Respondeo  dicendum,  quod  impossibile  est  per  rationem  naturalem  ad 
cognitionem  Trinitatis  divinarum  personarum  pervenire.  Ostensum  est  enim 
supra  (q.  12.  art.  4.  et  12.),  quod  homo  per  rationem  naturalem  in  cognit  o- 
nem  Dei  pervenire  non  potest,  nisi  ex  creaturis.  Creaturae  autem  ducunt  in 
Dei  cognitionem,  sicut  effectus  in  causam.  Hoc  igitur  solum  ratione  naturali 
de  Deo  cognosci  potest,  quod  competere  ei  necesse  est,  secundum  quod  est 
omnium  entium  principium,  et  hoc  fundamento  usi  sumus  supra  (q.  12.  art.  12.) 
in  consideratione  Dei.  Virtus  autem  creativa  Dei  est  communis  totr  Trini- 
tati:  unde  pertinet  ad  unitatem  essentiae,  non  ad  distinctionem  personarum» 
Per  rationem  igitur  naturalem  cognosci  possunt  de  Deo  ea,  quae  pertinent 
ad  unitatem  essentiae,  non  autem  ea,  quae  pertinent  ad  distinctionem  perso- 
narum. Qui  autem  probare  nititur  Trinitatem  personarum  naturali  ratione^ 
fidei  dupli citer  derogat.  Primo  quidem,  quantum  ad  dignitatem  ipsius  fidei,. 
quae  est  ut  sit  de  rebus  invisibilibus,  quae   rationem  humanara  excedunt; 

unde  Apost.  dicit  ad  Hebr.  11.  quod  fides  est  de  non  apparentihus ;  et  i.  ad  Co- 
rinth.  2.:  Sapìentiam  loquimur  inter  perfectos  :  sapientiam  vero  non  hnjus  saeculi, 
neque  principum  hujiis  saeculi:  sed  loquimur  Dei  sapientiam  in  myst^rio,  qiiae 
abscondita  est.  Secundo,  quantum  ad  utilitatem  trahendi  alios  ad  fidem.  Cum 
enim  aliquis  ad  probandam  fidem  inducit  rationes,  quae  non  sunt  cogenies, 
cedit  in  irrisionem  infidelium.  Credunt  enim,  quod  hujusmodi  rationibus  inni- 
tamur,  et  propter  eas  credamus.  Quaeigitur  fidei  sunt,  non  sunt  tentanda  pro- 
bare, nisì  per  auctoritates  his,  qui  auctoritates  suscipiunt.  Apud  alios  vero 
sufficit  defendere  non  esse  impossibile,  quod  praedicat  fides.  Unde  Dion. 
dicit  2.  cap.  de  Div.  Nom.  (lect.  i.):  Si  aliquis  est,  qui  totaliter  eloquiis  resislity 
longe  erit  a  nostra  philosophia:  si  autòm  ad  veritatem  eloquiorum,  scilicet  sa- 
^rorum,  respicit,  hoc  et  nos  canone  utimur. 

Ad  primum  ergo  dicendum,  quod  philosophi  non  cognoverunt  mysterium 
Trinitatis  divinarum  personarum  per  propria,  quae  sunt  paternitas,  filiatio, 
et  processio,  secundum  illud  Apostoli  i.  ad  Cor.  2.:  Loquimur  Dei  sapientiam, 
quam  nemo  principum  hujus  saeculi  cognovit,  idest  pbilosophorum,  secundum 
Gloss.  (Hier.  in  dict.  loc).  Cognoverunt  tament  quaedam  essentialia  attributa 
quae  appropriantur  personis,  sicut  potentia  Patri,  sapientìa  Filio,  bonitas  Spi- 
ritui  Sancto,  ut  infra  (q.  59.  art.  j.)  patebit.  Q.uod  ergo  Aristot.  dicit,  per  hunc 
numerum  adhihuimus  nos  ipsos,  etc,  non  est  sic  intelligendum,  quod  ip^e  poneret 
ternarium  numerum  in  divinis.  Sed  vult  dicere,  quod  antiqui  utebantur  ter- 
nario numero  in  sacrificiis,  et  orationibus  propter  quandam  ternarii  numeri 
perfectionem.  In  libris  etiam  Platonicorum  invenitur  :  In  principio  erat  Verhum, 
non  secundum  quod  Verbum  significai  personam  genitam  in  divinis:  sed 
secundum  quod  per  Verbum  intelligitur  ratio  idealis,  per  quam  Deus  omnia 
condidit,  quae  Filio  appropriatur.  Et  licet  appropriata  tribus  personis  cogno- 
scerent,  dicuntur  tamen  in  tertio  signo  defecisse,  idest  in  cognitione  tertiae 
personae  ;  quia  a  bonitate,  quae  Spiritui  Sancto  appropriatur,  deviaverunt, 
dum  cognoscentes  Deum,  non  sicut  Deum  glorificaverunt,  ut  dicitur  Rom.  i. 
Vei  quia  ponebant  Platonici  unum  primum  ens,  quod  etiam  dicebant  esse 
patrem  totius  universitatis  rerum,  consequenter  ponebant  aliam  substantiam 
sub  eo,  quam  vocabant  mentem,  vei  paternum  intellectum,  in  qua  erant  ra- 
tiones omnium  rerum,  sicut  Macrob.  (lib.  i.  non  niullum procul  a  medio)  re- 
citat  super  somnium  Scipionis.  Non  autem  ponebant  aliquam  substantiam 
tertiam  separatam,  quae  videretur  Spiritui  Sancto  respondere.  Sic  autem  nos 
non  ponimus  Patrem,  et  Filium  secundum  substantiam  differentes  :  sed  hoc  fuit 
error  Origenis  (super  illud  Joan.  i.:  Et  Deus  erat  Verhum.  Et  idem  refert  Hiero- 
nymus  in  epist.  ad  Pamm.  et  Oceanum,  quae  incip.  Schediilae,  quas,  cap.  i.  cir.jin) 
et  Arii  sequentium  in  hoc  Platonicos.  Quod  vero  Trismegistus  dixit:  Monas 
monadem  genuit,  et  in  se  suum  rejiexit  ardorem,  non  est  referendum  ad  genera- 
tionem  Filìi,  vei  processionem  Spiritus  Sancti,  sed  ad  productionem  mundi. 
Nam  unus  Deus  produxit  unum  mundum  propter  sui  ipsius  amorem. 

Ad  secundum  dicendum,  quod  ad  aliquam  rem  dupliciter  inducitur  ratio. 
Uno  modo  ad  probandum  sufficienter  aliquam  radicem:  sicut  in  scientia  na- 
turali inducitur  ratio  sufficiens  ad  probandum,  quod  motus  coeli  semper  sit 
uniformis  velocitatis.  Alio  modo  inducitur  ratio,  non  quae  sufficienter  probet 
radicem,  sed  quae  radici  jam  positae  ostendat  congruere  consequentes  effe- 
ctus:  sicut  in  astrologia  ponitur  ratio  excentricorum,  et  epicyclorum  ex  hoc, 
quod,  hac  positione  facta,  possunt  salvar!  apparcntia  sensibilia  circa  motus 
coelestes:  non  tamen  ratio  haec  est  sufficienter  probans;  quia  etiam  forte 

alia  positione  facta  salvar!  possent.  Primo  ergo  modo  potest  induci  ratio  ad 
probandum  Deum  esse  unum,  et  similia:  sed  secundo  modo  se  habet  ratio, 
quae  inducitur  ad  manifestationem  Trinitatis,  quia  scilicet,  Trinitate  posita, 
congruunt  hujusmodi  rationes;  non  tamen  ita,  quod  per  has  rationes  suffi- 
cienter  probetur  Trinitas  personarum.  Et  hoc  patet  per  singula:  bonitas  enim 
infinita  Dei  manifestatur  etiam  in  productione  creaturarum,  quia  infinitae  vir- 
tutis  est  ex  nihilo  producere.  Non  enim  oportet,  si  infinita  bonitate  se  com- 
municat,  quod  aliquid  infinitum  a  Deo  procedat,  sed  quod  secundum  modum 
suum  recipiat  divinam  bonitatem.  Similiter  etiam  quod  dicitur,  quod  sine 
consortio  non  potest  esse  jucunda  possessio  alicujus  boni,  locum  habet, 
quando  in  una  persona  non  invenitur  perfecta  bonitas.  Unde  indiget  ad  ple- 
nam  jucunditatis  bonitatem  bono  alicujus  alterius  consociati  sibi.  Similitudo 
autem  intellectus  nostri  non  sufficienter  probat  aliquid  de  Deo  propter  hoc, 
quod  intellectus  non  univoce  invenitur  in  Deo,  et  in  nobis.  Et  inde  est,  quod 
August.  super  Joan.  (Iract.  27.  circa  mcd.)  dicit,  quod  per  fidem  venitur  ad 
•cognitionem,  et  non  e  converso. 

Ad  tertium  dicendum,  quod  cognitio  divinarum  personarum  fuit  neces- 
saria nobis  dupliciier.  Uno  modo  ad  recte  sentiendum  de  creatione  rerum.  Per 
hoc  enim,  quod  dicimus  Deum  omnia  fecisse  Verbo  suo,  excluditur  error 
ponentium  Deum  produxisse  res  ex  necessitate  naturae.  Per  hoc  autem,  quod 
ponimus  in  eo  processionem  amoris,  ostenditur,  quod  Deus  non  propter  ali- 
quam  indigentiam  creaiuras  produxit,  neque  propter  aliquam  aUam  causam 
■extrinsecam,  sed  propter  amorem  suae  bonitatis.  Unde  et  Moyses,  postquam 
dixerat  :  In  principio  creavit  Deus  coelnm,  et  /t^rrrtm,  subdit  :  Dixit  Deus:  Fiat 
lux,  ad  manifestationem  divini  Verbi,  Et  postea  dixit:  Vidìt  Deus  luceni,  quod 
esset  bona,  ad  ostendendum  approbationem  divini  amoris.  Et  similiter  in  aliis 
operibus.  Alio  modo,  et  principalius,  ad  recte  sentiendum  de  salute  generis 
humani,  quae  perficitur  per  Filium  incarnatum,  et  per  donum  Spiritus  Sancti. 

ARTICULUS  IL  182 

UTRUM    SINT    PONENDAE    NOTIONES    IN    DIVINIS. 

(Infr.  q.  40.  art.  i.  corp.  et  i.  Dist.  26.  q.  2.  art.  i.  et  Disi.  55.  art.  2.  corp.). 

Ad  secundum  sic  proceditur.  Videtur,  quod  non  sint  ponendae  notiones 
in  divinis.  Dicit  enim  Dionys.  in  i.  cap.  de  Div.  Nom.  quod  non  est  audendum 
dicere  aliquid  de  Deo  praeter  ea,  quae  nobis  ex  sacris  eloquiis  sunt  expressa: 
sed  de  notionibus  nulla  fit  mentio  in  eloquiis  Sacrae  Scripturae;  ergo  non 
sunt  ponendae  notiones  in  divinis. 

2.  Praeterea.  Quidquid  ponitur  in  divinis,  aut  pertinet  ad  unitatem  es- 
sentiae,  aut  ad  Trinitatem  personarum:  sed  notiones  non  pertinent  ad  uni- 
tatem  essentiae,  nec  ad  Trinitatem  personarum:  de  notionibus  enim  neque 
praedicantur  ea,  quae  sunt  essentiae  :  non  enim  dicimus,  quod  patemitas  sit 
sapiens,  vel  creet:  neque  etiam  ea,  quae  sunt  personae:  non  enim  dicimus, 
quod  paternitas  generet,  et  filiatio  generetur;  ergo  non  sunt  ponendae  notiones 
in  divinis. 

3.  Praeterea.  In  simplicibus  non  sunt  ponenda  aliqua  abstracta,  quae 
sint  principia  cognoscendi,  quia  cognoscuntur  seipsis:  sed  divinae  personae 
sunt  simplicissimae;  ergo  non  sunt  ponendae  in  divinis  personis  notiones. 

Sed  contra  est,  quod  dicit  Joan.  Damasc.  (lih.  5.  Orth.  Fid.  cab.  j.  circa 
princ.)  :  Differentiam  hypostaseon,  idest  personarum,  in  tribus  proprietatiòus, 
idest  paternali,  et  filiali,  et  processionali,  recognoscimus.  Sunt  ergo  ponendae 
proprietates,  et  notiones  in  divin's. 

Respondeo  dicendum,  quod  Praepositivus  attenJens  simplicitatem  perso- 
narum dixit,  non  esse  ponendas  proprietates,  et  notiones  in  divinis.  Et  sicubi 
inveniantur,  exponit  abstractum  prò  concreto.  Sicut  enim  consuevimus  di- 
cere: Rogo  benignitatem  tuam,  idest  te  benìgnum;  ita,  cum  dicitur  in  divinis 
paternitas,  intelligitur  Deus  Pater.  Sed,  sicut  ostensum  est  supra  (q  .5.  art.  ^. 
ad  I.  et  q.  i^.  art-  i.),  divinae  simplicitati  non  praejudicat,  quod  in  divinis  uta- 
mur  nominibus  concretis,  et  abstractis:  quia  secundum  quod  intelligimus, 
sic  nominamus.  Intellectus  autem  noster  non  potest  pertingere  ad  ipsam 
simplicitatem  divinam,  secundum  quod  in  se  est  consideranda  :  et  ideo  secun- 
dum modum  suum  divina  apprehendit,  et  norainat,  idest  secundum  quod 
invenitur  in  rebus  sensibilibus,  a  quibus  cognitionem  accipit.  In  quibus  ad 
significandum  simplicesformas  nominibus  abstractis  utimur;  ad  significandum 
vero  res  subsistentes  utimur  nominibus  concretis.  Unde  et  divina,  sicut  supra 
dictum  est  (locis  nane  proxhne  citatis),  ratione  simplicitatis  per  nomina  abstra- 
cta  significamus,  ratione  vero  subsistentiae,  et  complementi  per  nomina  con- 
creta, Oportet  autem  non  solum  nomina  essentialia  in  abstracto,etin  concreto 
significare  (ut  cum  dicimus  deitatem,  et  Deum,  vel  sapientiam  et  sapientem); 
sed  etiam  personalia,  ut  dicamus  paternitatem,  et  Patrem. 

Ad  quod  duo  praecipue  nos  cogunt.  Primo  quidem  haereticorum  instan- 
tia. Cum  enim  confiteamur  Patrem,  et  Filium,  etSpiritum  Sanctum  esse  unum 
Deum,  et  tres  personas,  quaerentibus,  quo  sunt  unus  Deus,  et  quo  sunt  tres 
personae,  sicut  respondetur,  quod  sunt  essentia,  vel  deitate  unum  ;  ita  opor- 
tuit  esse  aliqua  nomina  abstracta,  quibus  responderi  possit,  personas  distin- 
gui: et  hujusmodi  sunt  proprietates,  vel  notiones  in  abstracto  significatae, 
ut  paternitas,  et  filiatio.  Et  ideo  essentia  significatur  in  divinis.  ut  quid,  per- 
sona vero,  ut  quis,  proprietas  autem,  ut  quo.  Sicuudo,  quia  una  persona  inve- 
nitur in  divinis  referri  ad  duas  personas,  scilicet  persona  Patris  ad  perso- 
nam  Filli,  et  personam  Spiritus  Sancti.  Non  autem  una  relatione;  quia  sic 
sequeretur,  quod  etiam  Filius  et  Spiritus  Sanctus  una  et  eadem  relatione 
referrentur  ad  Patrem.  Et  sic  cum  sola  relatio  in  divinis  multiplicet  Trini- 
tatem,  sequeretur,  quod  Filius,  et  Spiritus  Sanctus  non  essent  duae  personae. 
Neque  potest  dici,  ut  Praepositivus  dicebat,  quod,  sicut  Deus  uno  modo  se 
habet  ad  creaturas,  cum  tamen  creaturae  diversimode  se  habeant  ad  ipsum, 
sic  Pater  una  relatione  refertur  ad  Filium,  et  ad  Spiritum  Sanctum,  cum 
tamen  illì  duo  duabus  relationibus  referantur  ad  Patrem.  Q.uia,  cum  ratio 
specifica  relativi  consistat  in  hoc,  quod  ad  aliud  se  habet,  necesse  est  dicere, 
quod  duae  relationes  non  sunt  diversae  secundum  speciem,  si  ex  opposito 
una  relatio  eis  correspondeat.  Oportet  enim  aliam  speciem  relationis  esse 
domini,  et  patris  secundum  diversitatem  filiationis,  et  servitutis,  Omnes  au- 
tem creaturae  sub  una  specie  relationis  referuntur  ad  Deum,  ut  sunt  crea- 
turae ipsius.  Filius  autem,  et  Spiritus  Sanctus  non  secundum  relationem  unius 
rationis  referuntur  ad  Patrem;  unde  non  est  simile. 

Et  iterum,  in  Deo  non  requiritur  relatio  realis  ad  creaturam,  ut  supra 
dictum  est  (q.  28.  ari.  i.  ad  ).).  Relationes  autem  rationis  in  Deo  multiplicare 
non  est  inconveniens.  Sed  in  Patre  oportet  esse  relationem  realem,  qua  re- 
lertur  ad  Filium,  et  Spiritum  Sanctum.  Unde  secundum  duas  relationes  Fiiii, 

et  Spirltus  Sancti,  quibus  referuntur  ad  Patrem,  oportct  intelligl  duas  rela- 
tiones  in  Patre,  quibus  referatur  ad  Filium,  et  Spiritum  Sanctum.  Unde,  cuni 
non  sit  nisi  una  Patris  persona,  necesse  fuit  seorsum  sìgnificari  relationes  in 
abstracto,  quae  d'cuntur  proprietates,  et  notiones. 

Ad  primum  ergo  dicendum,  quod,  licet  de  notionibus  non  fìat  mentio  ir. 
Sacra  Scriptura,  fit  tamen  mentìo  de  personis,  in  quibus  intelliguntur  no- 
tiones, sicut  abstractum  in  concreto. 

Ad  secundum  dicendum,  quod  notiones  significantur  in  divinis,  non  ut 
res,  sed  ut  rationes  [al.  relationes]  quaedam,  quibus  cognoscuntur  personae, 
licet  ipsae  notiones,  vel  relationes  realiter  sint  in  Deo,  ut  supra  dictum  est 
((].  2S.  ari.  I.).  Et  ideo  ea,  quae  habent  ordinem  aliquem  ad  actum  aliquem 
essentialem,  vel  personalem,  non  possunt  dici  de  notionibus;  quia  hoc  repu- 
gnat  modo  significandi  ipsarum.  Unde  non  possumus  dicere,  quod  paternità s 
generet,  vel  creet,  s;t  sapiens,  vel  intelligens.  Essentalia  vero,  quae  non  habent 
ordinem  :id  aliquem  actum,  sed  removent  conditiones  creaturae  a  Deo, 
possunt  praedicari  de  notionibus:  possumus  enim  dicere,  quod  paternitas 
est  aeterna,  vel  immensa,  vel  quodcumque  hujusmodi.  Et  similiter  propter 
identitatem  rei  pos3«nt  substantìva  [al.  suhstantialia]  personalia,  et  essen- 
tialia  praedicari  de  notionibus  :  possumus  enim  dicere,  quod  paternitas  est 
Deus,  et  paternitas  est  Pater. 

Ad  tertiu.m  dicendum,  quod,  licet  personae  sint  simplices,  tamen  absque 
praejudicio  simplicitatis  possunt  propriae  rationes  personarum  in  abstracto 
significari,  ut  dictum  est  (iti  corp.  ari.). 

ARTICULUS  III.  183 

UTRUM    SINT    Q.UINQUE    NOTIONES. 

(i.  Dist.  26.  q.  2.  art.  5.  et  Disi.  2-j.  q.  i.  art.  i.  corp.  et    Disi.  2S.  q.  i.  ari.  i. 

d  Poi.  q.  9.  art.  9.  ad  21.  et  27.  et  q.  io.  art.  ;.  ad  12. 

et  Opusc.  2.  cap.  ^j.  j5.  ^(^.  60.    et  61.). 

Ad  terttum  sic  proceditur.  Videtur,  quod  non  sint  quinque  notiones. 
Propriae  enim  notiones  personarum  sunt  relationes,  quibus  distinguuntur:  sed 
relationes  in  divinis  non  sunt  nisi  quatuor,  ut  supra  dictum  est  (q.  28.  art.  4.); 
ergo  et  notiones  sunt  tantum  quatuor. 

2.  Praeterea.  Propter  hoc,  quod  in  divinis  est  una  essentia,  dicitur  Deus 
unus:  propter  hoc  autem,  quod  sunt  tres  personae,  dicitur  Deus  trinus.  Si 
ergo  in  divinis  sunt  quinque  notiones,  dicitur  quinus;  quod  est  inconveniens. 

3.  Praeterea.  Si  tribus  personis  exsistentibus  in  divinis  sunt  quinque  no- 
tiones, oportet,  quod  in  aliqua  personarum  sint  aliquae  notiones  duae,  vel 
plures,  sicut  in  persona  Patris  ponitur  innascibilitas,  et  paternitas,  et  com- 
munis  spiratio.  Aut  igitur  istae  tres  notiones  differunt  re,  aut  non.  Si  diffc- 
runt  re,  sequìtur,  quod  persona  Patris  sit  composita  ex  pluribus  rebus.  Si 
autem  differunt  rationc  tantum,  sequitur,  quod  una  earum  possit  de  alia  prae- 
dicari, ut  dìcamus,  quod  sicut  bonitas  divina  est  ejus  sapientia  propter  indif- 
ferentiam  rei,  ita  communis  spiratio  sit  paternitas:  quod  non  conceditur; 
igitur  non  sunt  quinque  notiones. 

4.  Sed  contra  videtur,  quod  sint  plures,  quia,  sicut  Pater  a  nullo  est,  et 
secundurr.    hoc    accipitur   notio,    quae  dicitur   innascibilitas:   ita   a   Spirita 

S.  Thomae  Sumtna   Theologica.  Voi.  I.  J^9 

Sancto  non  est  alia  persona.  Et  secundum   hoc  oportebit  accipere  sextam 
notionem. 

5.  Praeterea.  Sicuti  Patri,  et  Filio  commune  est,  quod  ab  eis  procedat 
Spiritus  Sanctus;  ita  commune  est  Filio,  et  Spiritui  Sancto,  quod  procedant 
a  Patre;  ergo,  sicut  una  notio  ponitur  communis  Patria  et  Filio,  ita  debet 
poni  una  notio  communis  Filio,  et  Spiritui  Sancto. 

Respondeo  dicendum,  quod  notio  dicitur  id,  quod  est  propria  ratio  cogno- 
scendi  divinam  personam.  Divinae  autem  personae  multiplicantur  secundum 
originem.  Ad  originem  autem  pertinet,  a  quo  alius,  et  qui  ab  alio:  et  se- 
cundum hos  duos  modos  potest  innotescere  persona.  Igitur  persona  Patris 
non  potest  innotescere  per  hoc,  quod  sit  ab  alio,  sed  per  hoc,  quod  a  nullo 
est.  Et  sic  ex  hac  parte  ejus  notio  est  innascibilitas.  Sed  inquantum  alìquis 
est  ab  eo,  innotescit  dupliciier  :  quia  inquaniuni  Filius  est  ab  eo,  innotescit  no- 
tione  paternitatis:  inquantum  autem  Spiritus  Sanctus  est  ab  eo,  innotescit 
notione  communis  spirationis.  Filius  autem  potest  innotescere  per  hoc,  quod 
est  ab  alio  nascendo,  et  sic  innotescit  per  filiationem  ;  et  per  hoc,  quod  est 
alius  ab  eo,  scilicet  Spiritus  Sanctus,  et  per  hoc  innotescit  eodcm  modo, 
sicut  et  Pater  scilicet  communi  spiratione.  Spiritus  Sanctus  autem  innote*- 
scere  potest  per  hoc,  quod  est  ab  alio,  vel  ab  aliis,  et  sic  innotescit  proces- 
sione; non  autem  per  hoc,  quod  alius  sit  ab  eo;  quia  nulla  divina  persona 
procedit  ab  eo.  Sunt  igitur  quinque  notiones  in  dìvinis,  scilicet  innascibilitas, 
paternitas^  filiatio,  communis  spiratio,  et  processio.  Harum  autem  tantum 
quatuor  sunt  relationes.  Nam  innascibilitas  non  est  relatio,  nisi  per  redu- 
ctionem,  ut  infra  dicetur  (q.  55.  art.  4.  ad  j.).  Quatuor  autem  tantum  proprie- 
tates  sunt.  Nam  communis  spiratio  non  est  proprietas,  quia  convenit  duabus 
personis.  Tres  autem  sunt  notiones  personales,  idest  constituentes  personas, 
scilicet  paternitas,  filiatio,  et  processio.  Nani  communis  spiratio,  et  innasci- 
bilitas dicuntur  notiones  personarum,  non  autem  personales,  ut  infra  magis 
patebit  (q.  40.  art.  i.  ad  j.). 

Ad  primum  ergo  dicendum,  quod  praeter  quatuor  relationes  oportet  po- 
nere  aliam  notionem,  ut  dictum  est  (in  corp.  art.). 

Ad  secundum  dicendum,  quod  essentia  in  divinis  significatur,  ut  res  quae- 
dam,  et  similiter  personae  signifìcantur,  ut  res  quaedam  ;  sed  notiones  signi- 
ficantur,  ut  rationes  notificantes  personas.  Et  ideo  licet  dicatur  Deus  unus 
propter  unitatem  essentiae,  et  trinus  propter  Trinitatem  personarum,  non 
tamen  dicitur  quinus  propter  quinque  notiones. 

Ad  tertium  dicendum,  quod,  cum  sola  oppositio  relativa  faciat  plurali- 
tatem  realem  in  divinis,  plures  proprietates  unius  personae,  cum  non  oppo- 
nantur  ad  invicem  relative,  non  differunt  realiter.  Nec  tamen  de  invicem 
praedicantur:  quia  significantur,  ut  diversae  rationes  personarum.  Sicut  etiam 
non  dicimus,  quod  attributum  potentiae  sit  attributura  scientiae,  licet  dicamus, 
quod  scientia  sit  potentia. 

Ad  Q.UARTUM  dicendum,  quod,  cum  persona  ìmportet  dignitatem,  ut  supra 
dictum  est  (q.  2c^.  art.}.),  non  potest  accipi  notio  aliqua  Spiritus  Sancti  ex  hoc, 
quod  nulla  persona  est  ab  ipso.  Hoc  enim  non  pertinet  ad  dignitatem  ipsius, 
sicut  pertinet  ad  auctoritatem  Patris,  quod  sit  a  nullo. 

Ad  dUiNTUM  dicendum,  quod  Fihus,  et  Spiritus  Sanctus  non  conveniunt 
in  uno  speciali  modo  exsistendi  a  Patre  ;  sicut  Pater,  et  Filius  conveniunt  in 
uno  speciali  modo  producendi  Spiritum  Sanctum.  Id  autem,  quod  est  prin- 
cipium  innotescendi,  oporict  esse  aliquid  speciale;  et  ideo  non  est  simile. 

ARTICULUS  IV.  184 

UTRUM  MCEAT    CONTRARIE   OPINARI  DE    NOTIONIBUS. 
(i.  Dist.  5j.  art.  j.j. 

Ad  dU.-.KTUM  sic  proceditur.  Videtur,  quod  non  liceat  contrarie  opinari 
de  notionibus.  Dicit  enim  August.  in  i.de  Trinit.  (cap.  ^.)  quod  non  erratur 
alicubi  periculosius,  quam  in  materia  Trinitatis,  ad  quam  certum  est  notiones 
pertìnere:  scd  contrariae  opiniones  non  possunt  esse  absque  errore;  ergo  con- 
trarie opinari  circa  notiones  non  licet, 

2.  Praeterea.  Per  notiones  cognoscuntur  pcrsonae,  ut  dictum  est  (art. 
praec):  sed  circa  personas  non  licet  contrarie  opinari;  ergo  nec  circa  notiones. 

Sed  coxtra.  Articuli  fidei  non  sunt  de  notionibus,  ergo  circa  notiones 
licet  sic,  vcl  aliter  opinari. 

Respondeo  dicendum,  quod  ad  fidem  pertinet  alìquìd  dupli  e  iter.  Uno  modo 
diiecte,  sicut  ea,  quae  nobis  sunt  principaliter  divinitus  tradita,  ut  Deum  esse 
trinum,  et  unum,  filium  Dei  esse  incarnatum,  et  hujusmodi.  Et  circa  haec 
opinari  falsum  hoc  ipso  inducit  haeresim,  maxime  si  pertinacia  adjungatur. 
Indirecte  vero  ad  fidem  pertinent  ea,  ex  quibus  negatis  consequitur  aliquid 
contrarium  fidei:  sicut  si  quis  diceret:  Samuelem  non  fuisse  filium  Helcanae: 
^x  hoc  enim  sequitur  Scripturam  divinam  esse  falsam.  Circa  hujusmodi  ergo 
absque  periculo  haeresis  aliquis  falsum  potest  opinari,  antequam  consideretur, 
vel  determinatum  sit,  quod  ex  hoc  sequitur  aliquid  contrarium  fidei,  et  maxime 
si  non  pertinaciter  adhaereat:  sed  postquam  manifestum  est,  et  praecipue  sì 
sit  per  ecclesiam  determinatum,  quod  ex  hoc  sequitur  aliquid  contrarium 
fidei,  in  hoc  errare  non  esset  absque  haeresi.  Et  propter  hoc  multa  nunc 
reputantur  haerctica,  quae  prius  non  reputabantur,  propter  hoc,  quod  nunc 
est  magis  manifestum,  quid  ex  eis  sequatur.  Sic  igitur  dicendum  est,  quod 
circa  notiones  aliqui  absque  periculo  haeresis  contrarie  sunt  opinati,  non  inten- 
dentes  sustinere  aliquid  contrarium  fidei;  sed  si  quis  falsum  opinaretur  circa 
notiones,  considervins,  quod  ex  hoc  sequatur  aliquid  contrarium  fidei,  in  hae- 
resim labere'ur. 

Et  per  h  ic  patet  responsio  ad  objecta. 


QUAESTIO  XXXIII. 

DE  PERSONA  PATRIS,   IN  QUATUOR  ARTICULOS  DIVISA. 

Consequenter  considerandum  est  de  personis  in  speciali.  Et  primo  circa 
pcrsonam  Patris. 

Circa  quam  quaerwitur  quatuor. 
Primo.  Utrum  Patri  competat  esse  principium. 

Secundo.  Utrum  persona  Patris  proprie  significetur  hoc  nomine.  Pater 
Tertio.  Utrum  per  prius  dicaturin  divinis  Pater,  secundum  quod  surnitu- 
cersonaliter,  quam  secundum  quod  sumitur  essentialiter. 
Quarto.  Utrum  sit  proprium  Patri  esse  ingenitum. 

ARTICULUS  I.  i8s 

UTRUM  COMPETAT  PATRI  ESSE  PRINCIPIUM. 

(Infr.  q.  ^6.  art.  4.  et  i.  Dist.  2().  art.  2.  et  opusc.  i.  cap.  2. 
et  Pot.  q.  IO.  art.  i.  ad  S.  et  io.). 

Ad  PRiMUM  sic  proceditur.  Videtur,  quod  Pater  non  possit  dici  principium 
Filli,  vel  Spiritus  Sancti.  Principium  enim,  et  causa  idem  sunt,  secundum 
Philosoplium  (ex  Uh.  4.  Metaph.  tdx.  ^.):  sed  non  dicimus  Patrem  esse  causam 
Filii;  ergo  non  debet  dici,  quod  sit  ejus  principium. 

2.  Praethrea.  Principium  dicitur  respectu  principiati.  Si  igitur  Pater  est 
principium  Filii,  sequitur,  Filium  esse  principiatum,  et  per  consequens  esse 
creatum:  quod  videtur  esse  erroneum. 

3.  Praethrea.  Nomen  principii  a  prioritate  sumitur:  sed  in  divinis  non 
est  prius,  et  posterius,  ut  Atlianasius  dicit  (ni  suo  S\ììib.  Fid.);  ergo  in  divinis 
non  debemus  uti  nomine  principii. 

Sed  contra  est,  quod  dicit  August.  4.  de  Trinit.  (cap.  20.)  :  Pater  est  pr'ui~ 
cipiiun  totius  Deitatis. 

Respondio  dicendum,  quod  hoc  nomen,  principium,  nihil  aliud  significata 
quam  id,  a  quo  aliquid  procedit.  Omne  enim,  a  quo  aliquid  procedit  quo- 
cumque  modo,  dicimus  esse  principium, et  e  converso.  Cum  ergo  Pater  sit,  a 
quo  procedit  alius,  sequitur,  quod  Pat^r  est  principìtiììi. 

Ad  primum  ergo  dicendum,  quod  Graeci  utuntur  in  divinis  indifferenter 
nomine  Causae,  sicut  et  nomine  Principii:  sed  Latini  Doctores  non  utuntur 
nomine  Causae,  sed  soium  nomine  Principii.  Cujus  ratio  est,  quia  principium 
communìus  est,  quam  causa:  sicut  causa  communius,  quam  elementum. 
Primus  enim  terminus,  vel  etiam  prima  pars  rei  dicitur  principium,  sed  non 
causa.  Quanto  autem  aliquod  nomen  est  communius,  tanto  convenientius 
assumitur  in  divinis,  ut  supra  dictum  est  (q.  75.  art.  11.)  :  quia  nomina  quanto 
magis  specialia  sunt,  tanto  magis  determinant  modum  convenientem  crea- 
turae.  linde  hoc  nomen,  Causa,  videtur  importare  diversitatem  substantiae, 
et  dcpendentiam  alicujus  ab  altero,  quam  non  importat  nomen  Principii.  in 
omnibus  enim  causae  generibus  semper  invenitur  distantia  Inter  causam,  et 
id,  cujus  est  causa,  secundum  aliquam  perfectionem,  aut  virtutem.  Sed  nomine 
Principii  utimur  etiam  in  bis,  quae  nuUam  hujusmodi  differentiam  habcnt, 
sed  solum  secundum  quemdam  ordinem  :  sicut  cum  dicimus,  punctum  esse 
principium  lineae,  veletiam  cum  dicimus,  frontem  lineae  esse  principium  lineae. 

Ad  secundum  dicendum,  quod  apud  Graecos  invenitur  de  Filio,  vel  Spirita 
Sancto  dici,  quod  principientùr.  Sed  hoc  non  est  in  usu  Doctorum  nostrorum  : 
quia,  licet  attribuamus  Patri  ahquid  auctoritatis  ratione  principii:  nihil  tamcn 
ad  subjectionem,  vel  minorationem  quocumque  modo  pertinens  attribuimus 
Filio,  vel  Spiritui  Sancto,  ut  vitetur  omnis  erroris  occasio.  Secundum  quem 
modum  Hilar.  dicit  9.  de  Trinit.  :  Donantis  auctoritate  Pater  major  est,  sed  minor 
non  est  Filius,  cui  unum  esse  donatur. 

Ad  tertium  dicendum,  quod,  licet  hoc  nomen,  Principium,  quantum  ad 
id,  a  quo  imponitur  ad  significandum,  videatur  a  prioritate  sumptum-,  non 
tamen  significat  prioritatem,  sed  originem.  Non  enim  idem  est,  quod  significar 
nomen,  et  a  quo  nomen  imponitur,  ut  supra  dictum  est  (q.  ij.  art.  S.). 

ARTICULUS  II.  186 

UTRUM   HOC  NOMEN,   PATER,  SIT  NOMEN  PROPRIE  DIVINAE  PERSONAE. 

(Jnfr.  q.  40.  art.  2.  corp.  et  pari.  ^.  q.  60.  art.  7.  ad  2. 
et  4.  Dist.  ^.  art.  2.  q.  i.  ad  j.). 

Ad  secundum  sic  proceditur,  Videtur,  quod  hoc  noraen,  Pater,  non  sii 
proprie  nomen  divinae  personae.  Hoc  enim  nomen,  Pater,  significat  relatio- 
nem:  persona  autem  est  substantia  individua.  Non  ergo  hoc  nomen,  Pater, 
est  proprie  nomen  significativum  personae. 

2.  Praeterea.  Generans  communius  est,  quam  pater.  Nani  omnis  pater 
est  generans,  sed  non  e  converso  :  sed  nomen  communius  magis  proprie  di- 
citur  in  divinis,  ut  dictum  est  (<^.  i  ^.  art.  ii.);  ergo  magis  proprium  nomen 
■est  personae  divinae  generans,  et   genitor,  quam  pater. 

3.  Praeterea.  Nihil,  quod  secundum  metaphoram  dicitur,  potest  esse 
nomen  proprium  alicujus  :  sed  verbum  metaphorice  apud  nos  dicitur  genitum, 
velproles;  et  per  consequens  ille,  cujus  est  verbum,  metaphorice  dicitur  pater; 
non  ergo  principium  verbi  in  divinis  potest  proprie  dici  pater. 

4.  Praeterea.  Omne  quod  dicitur  in  divinis,  per  prius  dicitur  de  Deo, 
quam  de  creaturis;  sed  generatio  per  prius  videtur  dici  de  creaturis,  quam 
-de  Deo:  verior  enim  ibi  videtur  esse  generatio,  ubi  aliquid  procedit  ab  alio 
distinctum,  non  secundum  relationem  tantum,  sed  etiam  secundum  essentiam; 
ergo  nomen  patris,  quod  a  generatione  sumitur,  non  videtur  esse  proprium 
.alicujus  divinae  personae. 

Sed  coxtra  est,  quod  dicitur  Psal.  88.  :  Ipse  invocabit  me,  Pater  meiis  es  tu. 

Respondeo  dicendum,  quod  nomen  proprium  cujuslibet  personae  significat 
id,  per  quod  illa  persona  distinguitur  ab  omnibus  aliis.  Sicut  enim  de  ratione 
hominis  est  anima,  et  corpus;  ita  de  intellectu  hujus  hominis  est  haec  anima, 
et  hoc  corpus,  ut  dicitur  in  7.  Metaph.  {tex.  ^4.  et  _j  j.).  His  autem  hic  homo 
ab  omnibus  aliis  distinguitur:  id  autem,  per  quod  distinguitur  persona  patris 
ab  omnibus  aliis,  est  paternitas.  Unde  proprium  nomen  personae  patris  est 
hoc  nomen,  pater,  quod  significat  paternitatem. 

Ad  primum  ergo  dicendum,  quod  apud  nos  relati o  non  est  subsistens  per- 
sona. Et  ideo  hoc  nomen,  pater,  apud  nos  non  significat  personam,  sed  rela- 
tionem personae  :  non  autem  est  ita  in  divinis,  ut  quidam  falso  opinati  sunt: 
nani  relatio,  quam  significat  hoc  nomen,  pater,  est  subsistens  persona.  Unde 
supra  dictum  est  (q.  25?.  art.  4.),  quod  lioc  nomen,  persona,  in  divinis  signi- 
iìcat  relationem,  ut  subsistentem  in  divina  natura. 

Ad  secundum  dicendum,  quod  secundum  Philosophum  in  2.  de  Anima 
{tex.  4^.).  denominatio  rei  maxime  debet  fieri  a  perfectione,  et  fine.  Gene- 
ratio  autem  significat,  ut  in  fieri,  sed  paternitas  significat  complementum  ge- 
tierationis:  et  ideo  potius  est  nomen  divinae  personae  pater,  quam  generans 
vel  genitor. 

Ad  tertium  dicendum,  quod  verbum  non  est  quid  subsistens  in  natura 
fiumana.  Unde  non  proprie  potest  dici  genitum,  vel  filius:  sed  verbum  divinum 
est  aliquid  subsistens  in  natura  divina.  Unde  proprie,  et  non  metaphorice  di- 
citur filius,  et  ejus  principium  pater. 


27^  QUAESTIO    XXXITI.    ARTICULUS   II. 

Ad  QjUARTUM  dicendum,  quod  nomen  generationis,  et  paternitatis,  sicut 
et  alia  nomina,  quae  proprie  dicuntur  in  divinis,  per  prius  dicuntur  de  Deo^ 
quam  de  creaturis  quantum  ad  rem  significatam,  Hcet  non  quantum  ad  mo- 
duni  signifìcandi,  Unde  et  Apostolus  dicit  ad  Ephes.  3.:  Flecto  genua  mea  ad 
patrem  Domini  mei  Jesu  Christi^  ex  quo  omnis  paternitas  in  coeìo,  et  in  terra  no- 
minatiir,  quod  sic  apparet.  Manifestum  est  enim,  quod  generatio  accipit  spe- 
ciem  a  termino,  qui  est  forma  generati.  Et  quanto  hic  fuerit  propinquior 
formae  generantis,  tanto  verior,  et  perfectior  est  generatio:  sicut  generatio- 
univoca  est  perfectior,  quam  non  univoca.  Nam  de  ratione  generantis  est,, 
quod  generet  sibi  simile  secundum  formam.  Unde  hoc  ipsum,  quod  in  gene- 
ratione  divina  est  eadem  numero  forma  generantis,  et  geniti,  in  rebus  autem 
creatis  non  est  eadem  numero,  sed  specie  tantum,  ostendit,  quod  generatio,. 
et  per  consequens  paternitas  per  prius  sit  in  Deo,  quam  in  creaturis.  Unde 
hoc  ipsum,  quod  in  divinis  est  distinctio  geniti  a  generante  secundum  rela- 
tionem  tantum,  ad  veritatem  divinae  generationis,  et  paternitatis  pertinet. 

ARTICULUS  IH.  187 

UTRUM   HOC  NOMEN,  PATER,  DICATUR  IN  DIVINIS  PER  PRIUS, 
SECUNDUM   QUOD  PERSONALITER  SUMITUR. 

(r.  Dist.   2.). 

Ad  tertium  sic  proceditur.  Videtur,  quod  hoc  nomen,  Pater,  non  di- 
catur  in  divinis  per  prius,  secundum  quod  personaliter  sumitur.  Commune 
enim  secundum  intellectum  est  prius  proprio  :  sed  hoc  nomen,  pater,  secundumr 
quod  personaliter  sumitur,  est  proprium  personae  patris:  secundum  vero  quod 
sumitur  essentialiter,  est  commune  toti  Trinitati,  nam  toti  Trinitati  dicimus 
Pater  noster ;  ergo  per  prius  dicitur  pater  essentialiter  sumptum,  quam  perso- 
naliter. 

2.  Praeterea.  In  his,  quae  sunt  ejusdem  rationis,  non  est  praedicatio  per 
prius,  et  posterius  ;  sed  paternitas,  et  fìliatio  secundum  unam  rationem  vi- 
dentur  dici,  secundum  quod  persona  divina  est  Pater  Filli,  et  secundum  quod 
tota  Triuitas  est  Pater  noster,  vel  creaturae,  cum  secundum  Basilium,  in 
hom.de  Fide  15.,  accipere  sit  commune  creaturae,  et  filio;  ergo  non  per 
prius  dicitur  pater  in  divinis,  secundum  quod  sumitur  essentialiter,  quam  se- 
cundum quod  sumitur  personaliter. 

3.  Praeterea.  Inter  ea,  quae  non  dicuntur  secundum  rationem  unam,  non- 
potest  esse  comparatio  :  sed  filius  comparatur  creaturae  in  ratione  filiationis,. 
vel  generationis,  secundum  illud  Coloss.  i.:  Qui  est  imago  Dei  invisihilis, pri~ 
mogenitus  omnis  creaturae;  ergo  non  per  prius  dicitur  in  divinis  paternitas  per- 
sonaliter sumpta,  quam  essentialiter,  sed  secundum,  rationem  eamdem. 

Sed  contra  est,  quod  aeternum  prius  est  temporali  :  ab  aeterno  autem 
Deus  est  pater  filli;  ex  tempore  autem  pater  est  creaturae;  ergo  per  prius 
dicitur  paternitas  in  Deo  respectu  filli,  quam  respectu  creaturae. 

Respondeo  dicendum,  quod  per  prius  dicitur  nomen  de  ilio,  in  quo  sal- 
vatur  tota  ratio  nominis  perfecte,  quam  de  ilio,  in  quo  salvatur  secundum 
aliquid.  De  hoc  enim  dicitur,  quasi  per  similitudinem  ad  id,  in  quo  perfecte 
salvatur  :  quia  omnia  imperfecta  sumuntur  a  perfectis.  Et  inde  est,  quod  hoc 
nomen,  Leo,  per  prius  dicitur  de  animali,  in  quo  tota  ratio  leonis  salvatur 

quod  proprie  dicitur  leo,  quam  de  aliquo  homine,  in  quo  invenitur  aliquid  de 
ratione  leonis:  ut  puta,  audacia,  vel  fortitudo,  vel  aliquid  hujusmodi  :  de  hoc 
enim  per  similitudinem  dicitur.  Manifestum  est  autem  ex  praemissis  (q.  2j, 
art.  2.  et  q.  28.  art.  4.),  quod  perfecta  ratio  paternitatis,  et  filiationis  invenitur 
in  Deo  patre,  et  Deo  filio;  quia  patris,  et  filii  una  est  natura,  et  gloria.  Sed 
in  creatura  filiatio  invenitur  respectu  Dei,  non  secundum  perfectam  rationem, 
cum  non  sit  una  natura  creatoris,  et  creaturae:  sed  secundum  aliqualem  simi- 
litudinem, quae  quanto  perfectior  fuerit,  tanto  propinquius  acceditur  ad  veram 
filiationis  rationem.  Dicitur  enim  Deus  alicujus  creaturae  Pater  propter  si- 
militudinem vestigii  tantum,  utpote  irrationalium  creaturarum,  secundum  illud 
Job  38.:  Ouis  est  pluviae  pater?  aut  quis  gmuit  stillas  roris?  Alicujus  vero  crea- 
turae, scilicet  rationalis,  secundum  similitudinem  imaginis,  secundum  illud 
Deuter.  32.:  Notine  ipse  est  pater  tuus,  qui  possedit,  et  fedi,  et  creavit  te?  Ali 
quorum  vero  est  pater  secundum  similitudinem  gratiae,  qui  etiam  dicuntur 
filii  adoptivi,  secundum  quod  ordinantur  ad  haereditatem  aeternae  gloriae 
per  munus  gratiae  acceptum,  secundum  illud  Rom.  8.  :  Ipse  spiritus  reddit  te 
stimonium  spiritili  nostro,  quod  sumus  filii  Dei:  si  autem  filii,  et  haeredes.  Aliquo- 
rum  vero  secundum  similitudinem  gloriae,  prout  jam  gloriae  haereditatem 
possident,  secundum  illud  Rom.  5.:  Gloriatnur  in  spe  gloriae  filio  rum  Dei. 
Sic  igitur  patet,  quod  per  prius  paternitas  dicitur  in  divinis,  secundum  quod 
importatur  respectus  personae  ad  personam  quam  secundum  quod  importatur 
respectus  Dei  ad  creaturam. 

Ad  primum  ergo  dicendum,  quod  communia  absolute  dieta  secundum 
ordinem  intellectus  nostri  sunt  priora,  quam  propria:  quia  includuntur  in 
intellectu  propriorum,  sed  non  e  converso.  In  intellectu  enim  personae  patris 
intelligitur  Deus,  sed  non  convertitur.  Sed  communia,  quae  important  re- 
spectum  ad  creaturam,  per  posterius  dicuntur,  quam  propria,  quae  important 
respectus  personales  ;  quia  persona  procedens  in  divinis  procedit,  ut  princi- 
pium  productionis  creaturarum.  Sicut  enim  verbum  conceptum  in  mente  ar- 
tificis  per  prius  intelligitur  procedere  ab  artifice,  quam  artificiatum,  quod  prc- 
ducitur  ad  similitudinem  verbi  concepti  in  mente:  ita  per  prius  procedit  filius 
a  patre,  quam  creatura,  de  qua  nomen  filiationis  dicitur,  secundum  quod 
aliquid  participat  de  similitudine  filii,  vel  patris,  ut  patet  per  illud,  quod  di- 
citur Rom.  8.:  Ouos  praescivit,  et  praedestinavit  fieri  conformes  imaginis  filii  sui. 

Ad  secundum  dicendum,  quod  accipere  dicitur  esse  commune  creaturae, 
et  filio,  non  secundum  univocationem,  sed  secundum  similitudinem  quamdam 
remotam,  ratione  cujus  dicitur  primogenitus  creaturae.  Unde  in  auctoritate 
inducta  subditur  :  Ut  sit  ipse  primogenitus  in  multis  fratribus,  postquam  dixerat, 
■  conformes  fieri  aliquos  imaginis  filii  Dei.  Sed  filius  Dei  naturaliter  habet 
quoddam  singulare  prae  aliis,  scilicet  habere  per  naturam  id,  quod  accipit, 
ut  idem  Basilius  dicit  (loc.  cit.  in  arg.).  Et  secundum  hoc  dicitur  unigenitus, 
ut  patet  Joan.  i.:  Unigenitus,  qui  est  in  sinu  patris,  ipse  nobis  enarravit. 

Et  per  hoc  patet  solutio  ad  tertium. 

ARTICULUS  IV.  188 

UTRUM   ESSE   INGENITUM    SIT    PATRI    PROPRIUM. 

(i.  Disi.  jj.  ari.  4.  et  Disi.  28.  q.  i.  art.  i.  et  opusc.  i.  cap.  8.). 

Ad  dUARTUM  sic  proceditur.  Videtur,  quod  esse  ingenitum  non  sit  Patri 
proprium.  Omnis  enim  proprietas  ponit  alìquid  in  eo,  cujus  est  proprietas  : 
sed  ingenitus  nihil  ponit  in  Patre,  sed  removet  tantum;  ergo  non  significai 
proprietatem  Patris. 

2.  Praeterea.  Ingenitum  aut  dicitur  privative,  aut  negative.  Si  negative, 
tunc  quidquid  non  est  genitum,  potest  dici  ingenitum  :  sed  Spiritus  Sanctus 
non  est  genitus,  neque  etiam  essentia  divina  ;  ergo  ingenitum  etiam  eis  con- 
venit.  Et  sic  non  est  proprium  Patri.  Si  autem  privative  sumatur,  cum  omnis 
privatio  significet  imperfectionem  in  privato,  sequitur,  quod  persona  Patris 
sit  imperfecta,  quod  est  impossibile. 

3.  Praeterea.  Ingenitus  in  divinis  non  significai  relationem,  quia  non 
dicitur  relative:  significai  ergo  substantiam.  Ingenitus,  igitur,  et  genitus  se- 
cundum  substantiam  differunt.  Filius  autem,  qui  est  genitus,  non  differì  a 
Patre  secundum  substantiam;  Pater  ergo  non  debel  dici  ingenitus. 

4.  Praeterea.  Proprium  est,  quod  uni  soli  convenil:  sed  cum  sinl  plures 
ab  alio  procedentes  in  divinis,  nihil  videtur  prohibere,  quin  etiam  sinl  plures 
ab  alio  non  existentes  :  non  igitur  est  proprium  Patri  esse  ingenitum. 

5.  Praeterea.  Sicut  Pater  est  principium  personae  genitae,  ita  et  per- 
sonae  procedentis.  Si  ergo  propter  oppositionem,  quam  habet  ad  personam 
genitam,  proprium  Patris  ponitur  esse,  quod  sit  ingenitus,  etiam  proprium 
ejus  debel  poni,  quod  sit  improcessibilis. 

Sed  coktra  est,  quod  dicil  Hilar.  4.  de  Trinit.  :  Est  unus  ah  uno,  scilicet 
ab  ingenito  genitus,  proprietaie  videlicet  in  unoquoque  et  miiascivilitatis,  et  originis. 

Respondeo  dicendum,  quod,  sicut  in  creaturis  invenitur  principium  pri- 
mum,  et  principium  secundum  :  ita  in  personis  divinis,  in  quibus  non  est  prius, 
et  posterius,  invenitur  principium  non  de  principio,  quod  est  Pater,  et  prin- 
cipium a  principio,  quod  est  Filius.  In  rebus  autem  creatis  aliquod  princi- 
pium primum  ìrmolQ.scìt  dupliciter.  Uno  quidem  modo,  inquanlumesl  principium 
primum  per  hoc,  quod  habet  relationem  ad  ea,  quae  ab  ipso  sunl.  Alio  modo, 
inquantum  est  primum  principium  per  hoc,  quod  non  est  ab  alio.  Sic  igitur 
et  pater  innolescii  quidem  palernilate,  et  communi  spiratione  per  respeclum 
ad  personas  ab  eo  procedentes.  Inquantum  autem  est  principium  non  de 
principio,  innolescii  per  hoc,  quod  non  est  ab  alio.  Quod  periinel  ad  pro- 
prietatem innascibilitatis,  quam  significai  hoc  nomen  ingenitus. 

Ad  primum  ergo  dicendum,  quod  quidam  dicunt,  quod  innascibiliias,quam 
significai  hoc  nomen,  Ingenitus,  secundum  quod  est  proprietas  patris,  non 
dicitur  tantum  negative,  sed  importai  vel  ulrumque  siniul,  scilicet  quod 
pater  a  nullo  est,  et  quod  est  principium  aliorum  :  vel  importai  universalem 
auctoritatem,  vel  etiam  fontalem  plenitudinem.  Sed  hoc  non  videtur  veruni  ; 
quia  sic  innascibilitas  non  essel  alia  proprietas  a  palernilate,  et  spiratione; 
sed  includerei  eas,  sicut  includilur  proprium  in  communi.  Nani  fontalitas, 
et  auctoritns  nihil  aliud  significant  in  divinis,  quam  principium  originis,  et 
ideo  dicendum  est  secundum  August.  5.  de  Trinit.  (cap.  j.),  quod  ingenitus 

negatlonem  generationis  passive  importat.  Dick  enim,  quod  tantum  valet, 
quod  dicitur  ingenitus,  quantum  valet,  quod  dicitur  non  Filius;  nec  propter 
hoc  sequitur,  quod  ingenitus  non  debeat  poni  propria  notio  Patris;  quia 
prima,  et  simplicia  per  negationes  notificantur:  sicut  dicimus,  punciura 
esse,  cujus  pars  non  est. 

Ad  SECUNDUM  dicendum,  quod  ingenitum  quandogiie  sumitur  negative 
tantum.  Et  secundum  hoc  Hieron.  dicit  (innuìLur  Uh.  i.  Didymi  de  Spirita 
Saiiclo  queni  Hieronymns  latine,  reddidit),  Spiritum  Sanctum  esse  ingenitum, 
idest  non  genitum.  Alio  modo  potest  dici  ingenitum  aliquo  modo  privative, 
non  taraen  aliquam  imperfectionem  importat.  Mitili pli ci L'r  enim  dicitur  pri- 
vatio.  Uno  modo,  quando  aliquid  non  habet,  quod  natum  est  haberi  ab  ah'o, 
etiamsi  ipsum  non  sit  natum  habere  illud:  sicut  si  lapis  dicatur  res  mortua, 
quia  caret  vita,  quam  quaedam  res  natae  sunt  habere.  Alio  modo,  dicitur  pri- 
vatio,  quando  aliquid  non  habet,  quod  natum  est  haberi  ab  aliquo  sui 
generis:  sicut  si  talpa  dicaiur  coeca.  Tertio  modo,  quando  ipsum  non  habet, 
quod  natum  est  habere.  Et  hoc  modo  privatio  imperfectionem  importat.  Sic 
autem  ingenitum  non  dicitur  privative  de  Patre,  sed  secundo  modo;  prout 
scilicet  aliquod  suppositum  divinae  naturae  non  est  uenitum,  cujus  tamen 
naturae  aliquod  suppositum  est  genitum.  Sed  secundum  hanc  rationem  etiam 
de  Spiritu  Sancto  potest  dici  ingenitum.  Unde  ad  hoc,  quod  sit  proprium 
soli  Patri,  oportet  ulterius  in  nomine  ingeniti  intelligere,  quod  conveniat 
alicui  personae  divinae,  quae  sit  principium  alterius  personae,  ut  sic  intelli- 
gatur  importare  negationem  in  genere  principi!  personaliter  dicti  in  divinis. 
Vel  ut  intelligatur  in  nomine  ingeniti,  quod  omnino  non  sit  ab  alio,  et  non 
solum  quod  non  sit  ab  alio  per  generationem.  Sic  enim  nec  Spiritui  Sancto 
convenit  esse  ingenitum,  qui  est  ab  alio  per  processionem,  ut  persona  sub- 
sistens:  nec  etiam  divinae  essentiae,  de  qua  potest  dici,  quod  est  in  Filio,  vel 
Li  Spiritu  Sancto  ab  alio,  sciUcet  a  Patre. 

Ad  tertium  dicendum,  quod  secundum  Damasc.  (Uh.  i.  de  Fid.  Orlh. 
cap.  8),  ingenitum  uno  modo  significat  idem,  quod  ìncreatum,  et  sic  se- 
cundum substantiam  dicitur:  per  hoc  enim  differt  substantia  creata  ab 
increata.  Alio  modo  significat  id,  quod  non  est  genitum.  Et  sic  relative  dici- 
tur, eo  modo,  quo  negatio  reducitur  ad  genus  affirmationis;  sicut  non  homo 
ad  genus  substantiae,  et  non  album  ad  genus  quahtatis.  Unde,  cum  genitum 
in  divinis  relationem  importet,  ingenitum  etiam  ad  relationem  pertinet.  Et  sic 
non  sequitur,  quod  Pater  ingenitus  distinguatur  a  Filio  genito  secundum 
substantiam,  sed  solum  secundum  relationem,  inquantum  scilicet  relatio  Filli 
negatur  de  Patre. 

Ad  Q.UARTUM  dicendum,  quod,  sicut  in  quolibet  genere  oportet  ponere 
unum  primnm,  ita  in  divina  natura  oportet  ponere  unum  principium,  quod 
non  sit  ab  alio,  quod  ingenitum  dicitur.  Ponere  igitur  duos  innascibiles  est 
ponere  duos  Deos,  et  duas  naturas  divinas.  Unde  Hilàr.  dicit  in  lib.  de  Sy- 
nodis  advers.  Arianos,  et  est  explicatio  canonis  26.  :  Cum  unus  Deus  sit,  duo 
innascibiles  esse  non  possuni.  Et  hoc  praecipue,  quia  si  essent  duo  innascibiles, 
unus  eorum  non  esset  ab  alio.  Et  sic  non  distinguerentur  oppositione  rela- 
tiva. Oporteret  igitur,  quod  distinguerentur  diversitate  naturae. 

Ad  Q.UINTUM  dicendum,  quod  proprietas  Patris,  prout  non  est  ab  alio, 
potius  significatur  per  remotionem  nativitatis  Filli,  quam  per  remotionem 
processionis  Spiritus  Sancti.  Tum  quia  processio  Spiritus  Sancti  non  habet 
nomen  speciale,  ut  supra  dictum  est  {q.  2j.  art.  4.  ad  j.).  Tum  quia  etiam 

ordine  naturae  praesupponit  generationem  Filii.  Unde,  remoto  a  Patre,  quod 
non  sit  genitus,  cum  tamen  sit  principium  generationis,  sequitur  consequenter^ 
quod  non  sit  procedens  processione  Spiritus  Sancti,  quia  Spiritus  Sanctus  nor* 
est  generationis  principium,  sed  a  genito  procedens. 


QUAESTIO  XXXIV. 

DE  PERSONA  FILII,   IN  TRES  ARTICULOS  DIVISA. 

Deinde  considerandum  est  de  persona  Fìliì.  Attribuuntur  autem  tria  no- 
mina Filio,  scilicet,  Filìiis,  Verbum  et  Imago.  Sed  ratio  Filii  ex  ratione  Patris 
consideratur.  Unde  restat  considerandum  de  verbo,  et  imagine. 

Circa  Verbnm  quaeruntur  tria. 

Primo.  U'trum  Verbum  dicatur  esscntialiter  in  divinis,  vel  personaliter. 

Secundo.  Utrum  sit  proprium  nomen  Filii. 

Tertio.  Utrum  in  nomine  Verbi  importetur  respectus  ad  creaturas. 

ARTICULUS  I.  189 

UTRUM  VERBUM    IN    DIVINIS    SIT  NOMEN    PERSONALE. 

(1-2.  q.  95.  art.  i.  ad  2.  et  Veri.  q.  4.  art.  2.  et  4.  et  opusc.  i.  cap.  12.). 

Ad  primum  sic  proceditur.  Videtur,  quod  Verbum  in  divinis  non  sit  nomen 
personale.  Nomina  enim  personalia  proprie  dicuntur  in  divinis;  ut  Pater,  et 
Filius:  sed  verbum  metapliorice  Hicitur  in  divinis,  ut  Origen.  dicit  super  Joan. 
(cap.  I.  sup.  illud,  In  principio  erat  Verbum)  ;  ergo  Verbum  non  est  personale 
in  divinis. 

2.  Praeterea.  Secundum  August.  in  lib.  9.  de  Trinit,  (cap.  io.):  Verbum 
est  notitia  cum  amore.  Et  secundum  Anselm.  in  Monol.  (cap.  6.),  dicere  summo 
spiritui  nihil  aliud  est,  quani  cogitando  intueri:  sed  notitia,  et  cogitatio,  et 
intuitus  in  divinis  essentialiter  dicuntur;  ergo  Verbum  non  dicitur  persona- 
liter  in  divinis. 

3.  Praeterea.  De  ratione  Verbi  est,  quod  dicatur:  sed  secundum  Anselm. 
(ibidem  cap.  ^c}.)  sicut  Pater  est  intelligens,  et  Filius  est  intelligens,  et  Spiritus 
Sanctus  est  intelligens  :  ita  Pater  est  dicens,  Filius  est  dicens,  et  Spiritus  Sanctus 
estdicens;  et  similiter  quilibet  eorum  dicitur;  ergo  nomen  Verbi  essentialiter 
dicitur  in  divinis,  et  non  personaliter. 

4.  Praeterea.  Nulla  persona  divina  est  facta:  sed  Verbum  Dei  est  aliquid 
factum.  Dicitur  enim  in  Ps.  148.:  Ignis,  grando,  nix,  i^lacies,  spiritus  procdla- 
rum,  quue  faciunt  Verbum  ejus;  ergo  Verbum  non  est  nomen  personale  in 
divinis. 

Sed  contra  est,  quod  dicit  August.  in  7.  de  Trinit.  (cap.  2.).  Sicut  Filius 
refertur  ad  Patrem,  ita  et  Verbum  ad  id,  cujus  est  Verbum:  sed  Filius  est 
nomen  personale,  quia  relative  dicitur;  ergo  et  Ve'-'^um. 

Respondeo  dicendum,  quod  nomen  Verbi  in  divinis,  si  proprie  sumatur^ 
•istnomen  personale,  et  nullo  modo  essentiale.  Ad  cujusevidentiam  sciendum 
est,  quod  verbum  tripUciUr  quidem  in  nobis  proprie  dicitur.  Quarto  autem 
modo  dicitur  improprie,  sive  figurative.  Manifesiius  autem,  et  communius  in 
nobis  dicitur  verbum,  quod  voce  profertur;  quod  quidem  ab  interiori  procedit,. 
quantum  ad  duo,  quae  in  verbo  exteriori  inveniuntur,  scilicet  vox  ipsa,  et 
significano  vocis.  Vox  enim  signifìcat  intellectus  conceptum,  secundum  Phi- 
losophum  in  lib.  i.Periherm  (in  princ).  Et  iterum  vox  ex  imaginatione  pro- 
cedit, ut  in  lib.  2.  de  Anima  dicitur  (tòx.  go.).  Vox  autem,  quae  non  est  si- 
gnificativa, verbum  dici  non  potest.  Ex  hoc  ergo  dicitur  verbum  vox  exterior^ 
quia  signifìcat  interiorem  mentis  conceptum.  Sic  ìgitur  ^nwo^  et  principaliter 
interior  mentis  conceptus  verbum  dicitur.  Secnndario  vero  ipsa  vox  interioris 
conceptus  significativa.  Tertio  vero  ipsa  imaginatio  vocis  verbum  dicitur.  Et 
hos  tres  modos  verbi  ponit  Damasc.  in  i.  lib.  cap.  13.  (de  Fid.  Oith.),  dicens,. 
quod  verbum  dicitur  naturalis  intellectus  motus,  secundum  quem  movetur, 
et  inlelligit,  et  cogitat,  velut  lux,  et  splendor,  quantum  ad  pritmim.  Rursus 
verbum  est,  quod  non  verbo  profertur,  sed  in  corde  pronuntiatur,  quantum 
ad  tertium.  Rursus  etiam  verbum  est  angelus,  idest  nuntius  intelligentiae, 
quantum  ad  secundum.  Dicitur  autem  figurative  quarto  modo  verbum  id,  quod 
verbo  significatur,  vel  efficitur;  sicut  consuevimus  dicere:  hoc  est  verbum, 
quod  dixi  tibi,  vel  quod  mandavit  rex,  demonstrato  aliquo  facto,  quod  verbo 
significatum  est,  vel  simpliciter  enuntiantis,  vel  etiam  imperantis.  Dicitur 
autem  proprie  verbum  in  Deo,  secundum  quod  verbum  significat  conceptum 
intellectus.  Unde  Aug.  dicit  in  15.  de  Trinit.  (cap.  io.):  Ouisquis potest  intdli- 
gere  verbum  noti  solum  antequam  sonei,  verum  etiam  antequam  sonorum  ejus  ima- 
gines  cogitatione  involvantur,  jam  potest  videre  aliquam  verbi  illius  similitudinemy 
de  quo  dictum  est  :  In  principio  erat  Verbum.  Ipse  autem  conceptus  cordis  de 
ratione  sua  habet,  quod  ab  alio  procedat,  scilicet  a  notitia  concipientis.  Unde 
verbum,  secundum  quod  proprie  dicitur  in  divinis,  significat  aliquid  ab  alio 
procedens;  quod  pertinet  ad  rationem  nominum  personalium  in  divinis,  eo 
quod  personae  divinae  distinguuntur  secundum  originem,  ut  dictum  est  (q.  27. 
introd.  et  q.  p.  art.  ^.).  Unde  oportet,  quod  nomen  Verbi,  secundum  quod  pro- 
prie in  divinis  accipitur,  non  sumatur  essentialiter,  sed  personaliter  tantum» 

Ad  primum  ergo  dicendum,  quod  Ariani,  quorum  fons  Origenes  invenitur^ 
posuerunt  Filium  alium  a  Patre  esse  in  diversitate  substantiae.  Unde  conati 
sunt,  cumPihus  Dei  Verbum  dicitur,  adstruerenon  esse  proprie  dictum,  ne  sub 
ratione  Verbi  procedentis  cogerentur  fateri  Filium  Dei  non  esse  extra  substan- 
tiam  Patris.  Nam  verbum  interius  sic  a  dicente  procedit,  quod  in  ipso  manet. 
Sed  necesse  est,  si  ponitur  Verbum  Dei  metaphorice  dictum,  quod  ponatur 
Verbum  Dei  proprie  dictum.  Non  enim  potest  aliquid  metaphorice  verbum 
dici,  nisi  ratione  manifestationis  :  quia  vel  manifestai,  sicut  verbum,  vel  est 
verbo  manifestatum.  Si  autem  est  manifestatum  verbo,  oportet  ponere  ver- 
bum, quo  manifestetur.  Si  autem  dicitur  verbum,  quia  exterius  manifestat 
ea,  quae  exterius  manifestante  non  dicuntur  verba,  nisi  inquantum  signifi- 
cant  interiorem  mentis  conceptum,  quem  aliquis  etiam  per  exteriora  signa  ma- 
nifestat. Etsi  ergo  Verbum  aliquando  dicatur  metaphorice  in  divinis,  tamen 
oportet  ponere  Verbum  proprie  dictum,  quod  personaHter  dicatur. 

Ad  secundum  dicendum,  quod  nihil  eorum,  quae  ad  intellectum  perti- 
nent,  petsonaliter  dicitur  in  divinis,  nisi  solum  Verbum.  Solum  enim  verbum 
.significat  aliquid  ab  alio  emanans.  Id  enim,  quod  intellectus  in  concipienda 

format  est  verbum.  Intellectus  autem  ipse,  secundum  quod  est  per  speciem' 
intelligibilem  in  actu,  consideratur  absolute;  et  similiter  intelligere,  quod  ita 
se  habet  ad  intellectura  in  actu,  sicut  esse  ad  ens  in  actu;  non  enim  intelli- 
gere significat  actionem  ab  intelligente  exeuntem,  sed  in  intelligente  manen- 
tera.  Cum  ergo  dicitur,  quod  verbum  est  notitia,  non  accipitur  notitia  prò 
actu  intellectus  cognoscentis,  vel  prò  aliquo  ejus  habitu,  sed  prò  eo,  quod 
intellectus  concipit  cognoscendo.  Unde  et  Aug.  dicit  (lib.  7.  de  Triti,  cap.  2.), 
quod  Verbum  est  sapientia  genita.  Quod  nihil  aliud  est,  quam  ipsa  conceptio 
sapientis.  Quae  etiam  pari  modo  notitia  genita  dici  potest.  Et  per  eundem 
modum  potest  intelligi,  quod  dicere  Deo  sit  cogitando  intueri,  inquantum 
scilicet  intuitu  cogìtationis  divinae  concipitur  verbum  Dei.  Cogitationis  tamen 
nomen  Dei  Verbo  proprie  non  convenit.  Dicit  enim  August.  15.  de  Trinit. 
cap.  16.:  Ita  dicitur  illud  Verbum  Dei,  ut  cogitatio  non  dicatur,  ne  aliqidd  esse 
quasi  volubile  credatur  in  Deo,  quod  mine  [al.  non']  accipiat  formam,  ut  verbum 
stt,eamque  dimillere  possit,  atque  informiter  quodammodovolutari.  Cogitatio  enim 
proprie  in  inquisitione  veritatis  consistit,  quae  in  Deo  locum  non  habet.  Cum 
vero  intellectus  jam  ad  formam  veritatis  pertingit,  non  cogitat,  sed  perfecte 
veritatem  contemplatur,  Ur.de  Anselmus  (loc.  cit.  in  arg.  2.)  improprie  ac- 
cipit  cogitationem  prò  contemplatione. 

Ad  tertium  dicendum,  quod  sicut,  proprie  loquendo,  Verbum  dicitur  per- 
sonaliter  in  divinis,  et  non  essentialiter,  ita  et  dicere.  Unde,  sicut  Verbum  non 
est  commune  Patri,  et  Filio,  et  Spiritui  Sancto,  ita  non  est  verum,  quod  Pater 
et  Filius,  et  Spiritus  Sanctus  sint  unus  dicens.  Unde  Aug.  dicit  7.  de  Trinit. 
cap.  I.:  Dicens  ilio  coaeterno  Verbo  non  singulus  intelligitur  in  divinis:  sed  cum 
ipso  Verbo,  sine  quo  non  est  utique  dicens.  Sed  dici  convenit  cuilibet  personae. 
Dicitur  enim  non  solum  verbum,  sed  res,  quae  verbo  intelligitur,  vel  signi- 
ficatur.  Sic  ergo  uni  soli  personae  in  divinis  convenit  dici  eo  modo,  quo  di- 
citur verbum  :  eo  vero  modo,  quo  dicitur  res  in  verbo  intellecta,  cuilibet  per- 
sonae convenit  dici.  Pater  enim  intelligendo  se,  et  Filium,  etSpiritum  Sanctum, 
et  omnia  alia,  quae  ejus  scientia  continentur,  concipit  Verbum,  ut  sic  tota 
Trinitas  Verbo  dicatur,  et  etiam  omnis  creatura;  sicut  intellectus  hominis 
verbo,  quod  concipit  intelligendo  lapidem,  dicit.  Anselm.  vero  improprie  ac- 
cipit  dicere  prò  intelligere.  Q.uae  tamen  diffcrunt:  nani  intelligere  importat 
solam  habitudinem  intelligentis  ad  rem  intellectam,  in  qua  nulla  ratio  originis 
importatur,  sed  solum  informatio  quaedam  in  intellectu  nostro,  prout  intel- 
lectus noster  fit  in  actu  per  formam  rei  inteliectae.  In  Deo  autem  importat 
omnimodam  identitatem;  quia  in  Deo  est  omnino  idem  intellectus,  et  intel- 
lectum,  ut  supra  ostensum  est  (q.  14.  art.  2.  et  4.).  Sed  dicere  importat  prin- 
cipaliter  habitudinem  ad  verbum  conceptum  ;  nihil  enim  est  aliud  dicere,  quam 
proferre  verbum  :  sed  mediante  verbo  importat  habitudinem  ad  rem  intel- 
lectam, quae  in  verbo  prolato  manifestatur  intelligenti;  et  sic  sola  persona, 
quae  profert  verbum,  est  dicens  in  divinis,  cum  tamen  singula  personarum 
sit  intelligens,  et  intellecta,  et  per  consequens  verbo  dieta. 

Ad  Q.UARTUM  dicendum,  quod  verbum  sumitur  ibi  figurative,  prout  signi- 
ficatum,  vel  effectus  verbi  dicitur  verbum.  Sic  enim  creaturae  dicuntur  facere 
verbum  Dei,  inquantum  exsequuntur  effectum  aliquem,ad  quem  ordinantur  . 
ex  verbo  concepto    divinae  sapientiae:   sicut  aliquis  dicitur  facere  verbum 
regis,  dum  facit  opus,  ad  quod  e.\  verbo  regis  instigatur. 

ARTICULUS  II.  190 

UTRUM   VERBUM    SIT    PROPRIUM    NOMEN    FILI!. 
(i.  Disi.  2"/.  q.  2.  art.  2.  q.  2.  et   Veri  q.  4.  art.  j.  et  Opusc.  i.  cap.  12.). 

Ad  secundum  sic  proced'tur.  Videtur,  quod  Verbum  non  sit  proprium 
nomen  Filii.  Filius  enim  est  persona  subsistens  in  divinis:  sed  Verbum  non 
significat  rem  subsistentem,  ut  in  nobis  patet;  ergo  Verbum  non  potest  esse 
proprium  nomeri  personae  Filii. 

2.  pRAETEREA.  Verbum  prolatione  quadam  procedit  a  dicente:  si  ergo 
Filius  est  proprie  Verbum,  non  procedila  Patre,  nisi  per  modum  prolationis. 
Quod  est  haeresis  Valentini,  ut  patet  per  August.  in  lib.  de  Haeresibus  (n.  11.). 

3.  Praeterea.  Omne  nomen  proprium  alicujus  personae  significat  pro- 
prietatem  aliquam  ejus.  Si  igitur  Verbum  sit  proprium  nomen  Filii,  significabit 
aliquam  proprietatem  ejus;  et  sic  erunt  plures  proprietates  in  divinis,  quam 
quae  supra  enumeratae  sunt. 

4.  Praeterea.  Quicumque  intelligit,  intelligendo  concepit  verbum:  sed 
Filius  intelligit;  ergo  Filii  est  aliquod  verbum.  Et  sic  non  est  proprium  Filii 
esse  Verbum, 

5.  Praeterea.  Hebr.  i.  dicitur  de  Filio  :  Porlans  Oìiinia  verbo  virtutis  sitae. 
Ex  quo  Basilius  (lib.  j.  centra  Eunom.  cap.  11.)  accipit,  quod  Spiritus  Sanctus 
sit  verbum  Filii.  Non  est  ergo  proprium  Filii,  esse  Verbum. 

Sed  contra  est,  quod  August.  dicit  6.  de  Trinit.  (cap.  2.):  Verbum  soliis 
Filius  accipitur. 

Respondeo  dicendum,  quod  Verbum  proprie  dictum  in  d'vinis  persona- 
liter  accipitur,  el  est  proprium  nomen  personae  Filii  ;  signiticat  enim  quandam 
emanationem  intellectus.  Persona  autem,  quae  procedit  in  divinis  secundum 
emanationem  intellectus,  dicitur  Filius;  et  hujusmodi  processio  dicitur  gene- 
ratio,  ut  supra  ostensum  est  (q.  2j.  art.  2.).  Unde  relinquitur,  quod  solus 
Filius  proprie  dicatur  Verbum  in  divinis. 

Ad  pri.mum  ergo  dicendum,  quod  in  nobis  non  est  idem  esse,  et  intelligere. 
Unde  illud,  quod  habet  in  nobis  esse  intelligibile,  non  pertinet  ad  naturam 
nostram,  sed  esse  Dei  estipsum  ejus  intelligere.  Unde  Verbum  Dei  non  est 
aliquod  accidens  in  ipso,  vel  aliquis  effectus  ejus,  sed  pertinet  ad  ipsam  na- 
turam ejus;  et  ideo  oponet,  quod  sit  aliquid  subsistens,  quia  quidquid  est  in 
natura  Dei,  subsistit:  et  ideo  Damasc.  (lib.  i.  Orth.  Fid.  cap.  i].)  dicit,  quod 
Verbum  Dei  est  substantiale,  et  in  hypostasi  ens;  reliqua  vero  verba,  scilicet 
nostra,  virtutes  sunt  animae. 

Ad  secundum  dicendum,  quod  non  propter  hoc  error  Valentini  est  dam- 
natus,  quia  Filium  dixit  prolatione  natum,  ut  Ariani  calumniabantur,  sicut 
Hilar.  refert  6.  de  Trinit.,  sed  propter  varium  modum  prolationis,  quem 
posuit,  sicut  patet  per  Aug.  in  loc.  jam  cit.  de  Haeresibus. 

Ad  tertium  dicendum,  quod  in  nomine  Verbi  eadem  proprietas  impor 
tatur,  quae  in  nomine  Filii.  Unde  dicit  Aug.  7.  de  Trin.  cap.  2.  quod,  eo  dicitur 
Verbum,  quo  Filius.  Ipsa  enim  nativitas  Fili-,  quae  est  proprietas  personalis 
ejus,  diversis  nominibus  signifìcatur,  quae  Filio  attribuuntur  adexprimendum 
diversimode  perfectionem  ejus:  nam,  ut  ostendatur  connaturalis  Patri,  dicitur 
Filius;  ut  ostendatur  coaeternus,  dicitur  splendor;  ut  ostendatur  omnìno  si 

milis,  dicitur  imago;  ut  ostendatur  immaterialiter  genitus,  dicitur  Vcrbum* 
Non  autem  potuit  unum  nomen  inveniri,  per  quod  omnia  ista  designarentur. 

Ad  quartum  dicendum,  quod  eo  modo  convenit  filio  esse  intelligentem, 
■quo  convenit  ei  esse  Deum,  cum  intelligere  essentialiter  dicatur  in  divinis, 
ut  dictum  est  (q.  14.  art.  2.  et  4.):  est  autem  Filius  Deus  genitus,  non  autem 
generans  Deus;  unde  est  quidem  intelligens,  non  ut  producens  Verbum,  sed 
ut  Verbum  procedens,  prout  scilicet  in  Deo  Verbum  procedens  secundum 
rem  non  differt  ab  intellectu  divino,  sed  relatione  sola  distinguitur  a  prin- 
cipio Verbi. 

Ad  Q.UINTUM  dicendum,  quod,  cum  de  Filio  dicitur:  Portans  omnia  verbo 
■vìrtutìs  siiae,  verbum  figurate  accipitur  prò  effectu  verbi.  Unde  Gloss.  (inter- 
linearis)  ibi  dicit  quod  verbum  sumitur  prò  imperio,  inquantum  scilicet  ex 
effectu  virtutis  Verbi  est,  quod  res  conserventur  in  esse  ;  sicut  ex  effectu  vir- 
tutis  Verbi  est,  quod  res  producantur  in  esse.  Quod  vero  Basilius  interpre- 
tatur  verbum  prò  Spiritu  Sancto,  improprie,  et  figurate  locutus  est,  prout 
verbum  alicujus  dici  potest  omne  illud,  quod  est  manifestativum  ejus,  ut  sic 
ea  ratione  dicatur  Spiritus  Sanctus  verbum  Filii,  quia  manifestai  Filium. 

ARTICULUS  III.  191 

TJTRUM    IN  NOMINE  VERBI  IMPORTETUR    RESPECTUS  AD    CREATURAM. 
(i.  Disi.  2y.  q.  2.  art.  5.  et  Veri.  q.  4.  art.  ^.  et  OiLodl.  4.  q.  4.  art.  i.  ad  i.). 

Ad  tertium  sic  proceditur.  Videtur,  quod  in  nomine  Verbi  non  importetur 
respectus  ad  creaturam.  Omne  enim  nomen  connotans  effectum  in  creatura 
essentialiter  in  divinis  dicitur;  sed  Verbum  non  dicitur  essentialiter,  sed  per- 
sonaliter,  ut  dictum  est  (art.  1.  hiij-  q.) ;  ergo  Verbum  non  importat  respe- 
-ctum  ad  creaturam. 

2.  PRAETEREA.Quae  importaut  respectum  ad  creaturas,  dicuntur  de  Deo 
ex  tempore,  utDominus,  et  Creator:  sed  verbum  dicitur  de  Deo  ab  aeterno; 
ergo  non  importat  respectum  ad  creaturam. 

3.  Praeterea.  Verbum  importat  respectum  ad  id,  a  quo  procedit:  si  ergo 
importat  respectum  ad  creaturam,  sequitur,  quod  procedat  a  creatura. 

4.  Praeterea.  Ideae  sunt  plures  secundum  diversos  respectus  ad  crea- 
turas. Si  igitur  Verbum  importat  respectum  ad  creaturas,  sequitur,  quod  in 
Deo  non  sit  unum  Verbum  tantum,  sed  plura. 

5.  Praeterea.  Si  verbum  importat  respectum  ad  creaturam,  hoc  non  est 
•nisi  inquantum  creaturae  cognoscuntur  a  Deo  :  sed  Deus  non  solum  cogno- 
scit  entia,  sed  etiam  non  entia;  ergo  in  Verbo  importabitur  respectus  ad  non 
entia,  quod  videtur  falsum. 

Sed  contra  est,  quod  dicit  Augustin.  in  lib.  83.  Q.Q..  q.  63.  quod  in  no- 
mine Verbi  significatur  non  solum  respectus  ad  Patrem,  sed  etiam  ad  illa, 
quae  per  Verbum  facta  sunt  operativa  potentia. 

Respondeo  dicendum,  quod  in  Verbo  importatur  respectus  ad  creaturam. 
Deus  enim  cognoscendo  se  cognoscit  omnem  creaturam.  Verbum  igitur  in 
mente  conceptum  est  repraesentativum  oranis  ejus,  quod  actu  intelligitur. 
Unde  in  nobis  sunt  diversa  verba  secundum  diversa,  quae  intelligimus;  sed 
quia  Deus  uno  actu  et  se,  et  omnia  intelligit,  unicum  Verbum  ejus  est  expres- 
-sivum  non  solum  patris,  sed  etiam  creaturarum.  Et  sicut  Dei  scientia,  Dei 

<juidem  est  cognoscitiva  tantum,  creaturarum  autem  cognoscitiva,  et  factiva: 
ita  Verbum  Dei  ejus,  quod  in  Deo  Patre  est,  est  expressivum  tantum  ;  crea- 
turarum vero  est  expressivum,  et  operativum,  et  propter  hoc  dicitur  in  Ps.  32.  : 
Dixit,  et  facta  sunt,  quia  importatur  in  verbo  ratio  factiva  eorum,  quae  Deus 
facit. 

Ad  primum  ergo  dicendum,  quod  in  nomine  personae  includitur  etiam 
natura  oblique.  Nam  persona  est  rationalis  naturae  individua  substantia:  in 
nomine  igitur  personae  divinae,  quantum  ad  relationem  personalem,  non 
importatur  respectus  ad  creaturam,  sed  importatur  in  eo,  quod  pertinet  ad 
naturam.  Nihil  tamen  prohibet,  inquantum  includitur  in  significatione  ejus 
essentia,  quod  importetur  respectus  ad  creaturam.  Sicut  etiam  proprium  est 
filio,  quod  sit  filius;  ita  proprium  est  ei,  quod  sit  genitus  Deus,  vel  genitus 
•creator,  et  per  hunc  modum  importatur  relatio  ad  creaturam  in  nomine  Verbi. 

Ad  secundum  dicendum,  quod,  cum  relationes  consequantur  actiones, 
•quaedam  nomina  important  relationem  Dei  ad  creaturam,  quae  consequitur 
actionem  Dei  in  exteriorem  effectum  transeuntem;  sicut  creare,  et  gubernare, 
^t  talia  dicuntur  de  Deo  ex  tempore.  Quaedam  vero  relatio  est,  quae  conse- 
-quitur  actionem  non  transeuntem  in  exteriorem  effectum,  sed  manentem  in 
■agente:  ut  scire,  et  velie,  et  talia  non  dicuntur  de  Deo  ex  tempore;  et  hujus- 
modi  relatio  ad  creaturam  importatur  in  nomine  Verbi.  Nec  est  verum,  quod 
nomina  importantia  relationem  Dei  ad  creaturas  omnia  dicantur  ex  tempore  : 
sed  sola  illa  nomina,  quae  important  relationem  consequentem  actionem  Dei 
in  exteriorem  effectum  transeuntem,  ex  tempore  dicuntur. 

Ad  tertium  dicendum,  quod  creaturae  non  cognoscuntur  a  Deo  per  scien- 
tiam  a  creaturis  acceptam,  sed  per  essentiam  suam.  Unde  non  oportet,  quod 
a  creaturis  procedat  Verbum,  licet  Verbum  sit  expressivum  creaturarum. 

Ad  quartum  dicendum,  quod  nomen  ideae  principaliter  est  impositum  ad 
signifìcandum  respectum  ad  creaturam,  et  ideo  pluraliter  dicitur  in  divinis, 
neque  est  personale.  Sed  nomen  Verbi  principaliter  impositum  est  ad  signi- 
fìcandam  relationem  ad  dicentem,  et  ex  consequenti  ad  creaturas,  inquantum 
Deus,  intelligendo  se,  intelligit  omnem  creaturam.  Et  propter  hoc  in  divinis 
^st  unicum  tantum  Verbum,  et  personaUter  dictum. 

Ad  quintum  dicendum,  quod  eo  modo,  quo  scientia  Dei  est  non  entium, 
et  verbum  Dei  est  non  entium;  quia  non  est  aliquid  minus  in  verbo  Dei, 
quam  in  scientia  Dei,  ut  Augustinus  dicit  (l.  ly  de  Trinit.  cap.  14.).  Sed  tamen 
verbum  est  entium  ut  expressivum,  et  factivum,  non  entium  autem,  ut  expres- 
-.sivum,  et  manifestativum. 


QUAESTIO  XXXV. 

DE  IMAGINE,  IN  DUOS  ARTICULOS  DIVISA. 

Deinde  quaeritur  de  Imagine. 

Et  circa  hoc  quaeruntur  duo. 

Primo.  Utrum  Imago  in  divinis  dicatur  personaliter. 
Secundo.  Utrum  sit  proprium  Filli. 

ARTICULUS  I.  T07 

UTRUM  IMAGO  IN  DIVINIS  DICATUR  PERSONALITER. 

(Infi:  q.  95.  art.  ^.  ad  4.  et  i.  Disi.  28.  q.  2.  art.  2.). 

Ad  primum  sic  proceditur.  Videtur,  quod  imago  non  dicatur  personaliter 
in  divinis.  Dìcit  enim  August.  in  lib.  de  Fid.  ad  Pet.  (cap.  5J;  Una  est  Sanctae 
Triìiitatìs  divìn'ìtas,  et  hna^^o,  ad  qiiam  factiis  est  homo.  Igitur  imago  dicitur 
essentialiter,  et  non  personaliter. 

2.  Praeterea.  Hilarius  dicit  in  lib,  de  Synod.,  quod  imago  est  ejus  rei, 
ad  quam  imaginatur  species  indifferens;  sed  species,  sive  forma  in  divinis 
dicitur  essentialiter;  ergo  et  imago, 

3.  Praeterea.  Imago  ab  imitando  dicitur:  in  quo  importatur  prius,  et 
posterius  :  sed  in  divinis  personis  nihil  est  prius,  et  posterius  ;  ergo  imago  non 
potest  esse  nomen  personale  in  divinis, 

Sed  contra  est,  quod  dicit  August,  (lib.  7,  de  Trinit.  cap.  i)  :  Quid  est 
absnrdius,  quam  imainniim  ad  se  dici?  Ergo  imago  in  divinis  relative  dicitur; 
et  sic  est  nomen  personale. 

Respoxdeo  dicendum,  quod  de  ratione  imaginis  est  similitudo.  Non  tamen 
quaecumque  similitudo  sufficit  ad  rationem  imaginis,  sed  similitudo,  quae 
est  in  specie  rei,  vel  saltem  in  aliquo  signo  speciei.  Signum  autem  speciei 
in  reous  corporeis  maxime  videtur  esse  figura:  videmus  enim,  quod  diverso- 
rum  animalium  secundum  speciem  sunt  diversae  figurae,  non  autem  diversi 
colores,  Unde,  si  depingatur  color  alicujus  rei  in  pariete,  non  dicitur  esse 
imago,  nisi  depingatur  figura.  Sed  neque  ipsa  similitudo  speciei  sufficit,  vel 
figurae  ;  sed  requiritur  ad  rationem  imaginis  origo  ;  quia,  ut  August.  dicit  in 
lib,  83.  QQ..  unum  ovum  non  est  imago  alterius,  quia  non  est  de  ilio  ex- 
pressum.  Ad  hoc  ergo,  quod  vere  aliquid  sit  imago,  requiritur,  quod  ex  alio 
procedat  simile  ei  in  specie,  vel  saltem  in  signo  speciei.  Ea  vero,  quae  pro- 
cessionem,  sive  originem  important  in  divinis,  sunt  personaiia.  Unde  hoc 
nomen,  imago,  est  nomen  personale. 

Ad  primum  ergo  dicendum,  quod  imago  proprie  dicitur,  quod  procedit  ad 
similitudinem  alterius,  Illud  autem,  ad  cujus  similitudinem  aliquid  procedit, 
proprie  dicitur  exemplar,  improprie  vero  imago.  Sic  tamen  August.  (Fulgen- 
tius,  he.  in  arg.  cit.)  utitur  nomine  imaginis,  cum  dicit,  divinitatem  Sanctae 
Trinitatis  esse  imaginem,  ad  quam  factus  est  homo. 

Ad  secundum  dicendum,  quod  species,  prout  ponitur  ab  Hilar.  (loc.  in 
arg.  cit.)  in  definitione  imaginis,  importat  formam  deductam  in  aliquo  ab  alio. 
Hoc  enim  modo  imago  dicitur  esse  species  alicujus:  sicuti  id,  quod  assimi- 
latur  alieni,  dicitur  forma  ejus,  '.".quantum  habet  formam  illi  similem. 

Ad  tertium  dicendum,  quod  imitatio  in  divinis  personis  non  significat 
posterioritatem,  sed  solam  assimilationem. 

ARTICULUS    IL  19J 

UTRUM   NOMEN    IMAGINIS    SIT    PROPRIUM    FILIO. 
(t.  Disi.  28.  q.  2.  art.  5.  et  2.  Dist.  16.  art.  i.  et  Hebr.  i.  lect.  2.  fin.). 

Ad  secundum  sic  proceditur.  Videtur,  quod  nomen  imaginis  non  sit  pro- 
prium  Filio.  Quia,  ut  dicit  Damasc.  (Uh.  i.  Orih.  Fid.  cap.  ly):  Spiritus 
Sanctus  est  imago  Filii;  non  est  ergo  proprium  Filii. 

2.  Praeterea.  De  ratione  imaginis  est  similitudo  cum  expressione,  ut 
August.  dicit  in  lib.  83.  Q.Q..  q.  74.;  sed  hoc  convenit  Spiritui  Sancto;pro- 
cedit  enim  ab  alio  secundum  modum  similitudinis  ;  ergo  Spiritus  Sanctus 
est  imago:  et  ita  non  est  proprium  Filii,  quod  sit  imago. 

3.  Praeterea.  Homo  etiam  dicitur  imago  Dei,  secundum  illud  i.  ad 
Corinth.  11.:  Vir  non  dehd  velare  caput  suum,  quoniam  imago,  et  gloria  Dei 
est;  ergo  non  est  proprium  Filio. 

Sed  contra  est,  quod  Augustìnus  dicit,  6.  de  Trinitate,  quod  solus  Filius 
est  imago  Patris. 

Respondeo  dicendum,  quod  doctores  Graecorum  communiter  dicunt, 
Spiritum  Sanctum  esse  imaginem  Patris,  et  Filii:  sed  doctores  latini  solo 
Filio  attrlbuunt  nomen  imaginis.  Non  enim  invenitur  in  canonica  Scriptura, 
nisi  de  Filio.  Dicitur  enim  Coloss.  i.:  Qui  est  imago  Dei  invisibilis,  primo- 
genitus  creaturae  :  et  ad  Hebr.  i  :  Qui,  cum  sit  splendor  gloriae^  et  figura  substan- 
tiae  ejus.  Hujus  autem  rationem  assignant  quidam  ex  hoc,  quod  Filius  convenit 
cum  Patre  non  solum  in  natura,  sed  etiam  in  nòtione  principii:  Spiritus  au- 
tem Sanctus  non  convenit  cum  Filio,  nec  cum  Patre  in  aliqua  notione:sed 
hoc  non  videtur  sufficere,  quia,  sicut  secundum  relationes  non  attenditur  in 
divinis  neque  aequalitas^  ncque  inaequalitas,  ut  August.  dicit  (Uh.  5.  de  Trinit. 
cap.  6 );  ita  neque  simihtudo,  quae  requiritur  ad  rationem  imaginis.  Unde  alit 
dicunt,  quod  Spiritus  Sanctus  non  potest  dici  imago  Filii,  quia  imaginis  non 
est  imago;  neque  etiam  Patris,  quia  etiam  imago  refertur  immediate  ad  id, 
cujus  est  imago.  Spiritus  Sanctus  autem  refertur  ad  Patrem  per  Filium.  Neque 
etiam  est  imago  Patris,  et  Filii;  quia  sic  esset  una  imago  duorum,  quod 
videtur  impossibile.  Unde  relinquitur,  quod  Spiritus  Sanctus  nullo  modo  sit 
imago.  Sed  hoc  nihii  est;  quia  Pater,  et  Filius  sunt  unum  principium  Spiritus 
Sancti,  ut  infra  dicetur  ('^.  ^6  art.  4.).  Unde  nihil  prohibet,  sic  Patris,  et  Filii, 
inquantum  sunt  unum,  esse  unam  imaginem,  cum  etiam  homo  totius  Trini- 
tatis  sit  una  imago.  Et  ideo  aliter  dicendum  est,  quod,  sicut  Spiritus  Sanctus, 
quamvis  sua  processione  accipiat  naturam  Patris,  sicut  et  Filius,  non  tamen 
dicitur  natus:  ita,  licet  accipiat  speciem  similem  Patris,  non  dicitur  imago; 
quia  Filius  procedit  ut  Verbum,  de  cujus  ratione  est  similitudo  speciei  ad 
id,  a  quo  procedit;  non  autem  de  ratione  amoris,  quamvis  hoc  conveniat 
amori,  qui  est  Spiritus  Sanctus,  in  quantum  est  amor  divinus. 

Ad  primum  ergo  dicendum,  quod  Damascenus,  et  alii  doctores  Graeco- 
rum communiter  utuntur  nomine  imaginis  prò  perfecta  similitudine. 

Ad  secundum  dicendum,  quod,  licet  Spiritus  Sanctus  sit  simllis  Patri,  et 
Filio,  non  tamen  sequitur,  quod  sit  imago,  ratione  jam  dieta  (in  corp.  art.). 

Ad  tertium  dicendum,  quod  imago  alicujus  dupìiciter  in  aliquo  invenitur. 
Uno  modo  in  re  ejusdem  naturae  secundum  speciem,  ut  imago  regis   inve- 

nitur  in  Pillo  suo.  Alio  modo  in  re  alterius  naturae,  sicut  imago  Regis  inve- 
nitur  in  denario.  Primo  autem  modo  Filius  est  imago  Patris:  secundo  autem 
modo  dicitur  homo  imago  Dei.  Et  ideo  ad  designandam  in  homine  imper- 
fectionem  imaginis,  homo  non  solum  dicitur  imago,  sed  ad  imaginem,  per 
quod  motus  quidam  tendentis  in  perfectionem  designatur:  sed  de  Filio  Dei 
non  potest  dici,  quod  sit  ad  imaginem  ;  quia  est  perfecta  Patris  imago. 


QUAESTIO  XXXVI. 

DE  PERSONA  SPIRITUS  SANCTI,  IN  QUATUOR  ARTICULOS  DIVISA. 

Post  considerationem  praedictam  considerandum  est  de  his,  quae  perti- 
nent  ad  personam  Spiritus  Sancti,  qui  non  solum  dicitur  Spiritus  Sanctus, 
sed  etiam  amor,  et  donum  Dei. 

Circa  Spiritum  Sancium  ergo  qiiaeriintur  quaitior. 

Primo.  Utrum  hoc  nomen,  Spiritus  Sanctus,  sit  proprium  alicujus  divinae 
personae. 

Secundo.  Utrum  illa  persona  divina,  quae  Spiritus  Sanctus  dicitur,  pro- 
cedat  a  Patre,  et  Filio. 

Tertio.  Utrum  procedat  a  Patre  per  Filium. 

Quiarto.  Utrum  Pater,  et  Filius  sint  unum  principium  Spiritus  Sancti. 

ARTICULUS  I.  194 

UTRUM  HOC   NOMEN,   SPIRITUS    SANCTUS,  SIT  PROPRIUM  NOMEN 
ALICUJUS    DIVINAE    PERSONAE. 

(2-2.  q.  14.  art.  i.  corp.  et  i.  Dist.  io.  art.  4.  et  Uh.  4.  Contr.  g.  cap.  i<), 
et  Mal.  q.  j.  art.  14.  corp.  et  opusc.  2.  cap.  46.  et  4J.). 

Ad  primu.m  sic  proceditur.  Videtur,  quod  hoc  nomen,  Spiritus  Sanctus, 
non  sit  proprium  nomen  alicujus  divinae  personae,  Nullum  enim  nomen 
commune  tribus  personis  est  proprium  alicujus  personae:  sed  hoc  nomen, 
Spiritus  Sanctus,  est  commune  tribus  personis.  Ostendit  enim  Hilar.  8.  de 
Trinit.  in  Spiritu  Dei  aliquando  significari  Patrem,  ut,  cum  dicitur  (Is.  61.): 
Spiritus  Domini  super  me:  aliquando  significari  Filium,  ut,  cum  dicit  Filius 
(Matth.  12.):  In  spiritu  Dei  ejicio  daemonia,  naturae  suae  potestate  ejicere  se 
daemonia  demonstrans;  aliquando  Spiritum  Sanctum,  ut  ibi  (Joel.  2.):  EJfun- 
dam  de  Spiritu  meo  super  omnem  carnem;  ergo  hoc  nomen,  Spiritus  Sanctus, 
non  est  proprium  alicujus  divinae  personae. 

2.  Praeterea.  Nomina  divinarum  personarum  ad  aliquid  dìcuntur,  ut 
Boetius  dicit  in  lib.  de  Trinit.  sed  hoc  nomen,  Spiritus  Sanctus,  non  dicitur 
ad  aliquid  ;  ergo  hoc  nomen  non  est  proprium  divinae  personae. 

3.  Praeterea.  Quia  Filius  est  nomen  alicujus  divinae  personae,  non  po- 
test dici  filius  hujus,  vel  illius.  Dicitur  autem  spiritus  hujus,  vel  illius  hominis: 

ut  enim  habetur  Num.  11.  dixit  Dominus  ad  Moys.  :  De  spiritu  tuo  accipiam, 
tradamque  eis:  et  4.  Reg.  2.:  Requievit  spiriius  Eliae  super  Elisaeum;  ergo  Spi- 
rltus  Sanctus  non  videtur  esse  proprium  nomen  alicujus  divinae  personae. 

Sed  contra  est,  quod  dicitur  i.  joan.  ult.  :  Tres  sunt,  qui  testimonium 
dant  in  coelo,  Pater,  Verhum,  et  Spiriius  Sanctus.  Ut  autem  August.  dicit,  7.  de 
Trinit.  (cap.  4.  et  seq.)  cum  quaeritur:  Quid  tres?  dicimus:  Tres  personae;  ergo 
Spiritus  Sanctus  est  nomen  divinae  personae. 

Respondeo  dicendum,  quod,  cum  sint  duae  processiones  in  divinìs,  altera 
€arum,  quae  est  per  modum  amoris,  non  habet  proprium  nomen,  ut  supra 
dictum  est  (cap.  2j.  art.  4.  ad  ^.).  Unde  et  relationes,  quae  secundum  hujus- 
modi  processionem  accipiuntur,  innominatae  sunt,  ut  etiam  supra  dictum  est 
(q.  28.  art.  4.).  Propter  quod  et  nomen  personae  hoc  modo  procedentis  eadem 
ratione  non  habet  proprium  nomen  :  sed,  sicut  sunt  accommodata  aliqua  no- 
mina ex  usu  loquentium  ad  significandum  praedictas  relationes,  cum  nomi- 
namus  [al.  undà  uominamus]  eas  nomine  processionis,  et  spirationis,  quae 
secundum  proprietatem  signifìcationis  magis  videntur  significare  actus  no- 
tionales,  quam  relationes:  ita  ad  significandum  divinam  personam,  quae, 
procedit  per  modum  amoris,  accommodatum  est  ex  usu  Scripturae  hoc  no- 
men, Spiritus  Sanctus.  Et  hujus  quidem  convenientiae  ratio  sumi  potest  ex 
filobus.  Primo  quidem,  ex  ipsa  communitate  ejus,  quod  dicitur  Spiritus  San- 
ctus. Ut  enim  August.  dicit,  15.  de  Trinit.  (cap.  ij.  circa  fin.  et  Uh.  j.  cap.  11.), 
quia  Spiritus  Sanctus  communis  est  ambobus,  id  vocatur  ipse  proprie,  quod 
ambo  communiter.  Nam  et  Pater  est  Spiritus,  et  Filius  est  Spiritus,  et  Pater 
est  Sanctus,  et  Filius  est  Sanctus.  Secando  vero  ex  propria  significatione. 
Nam  nomen  spiritus  in  rebus  corporeis  impulsionem  quamdam,  et  motionem 
significare  videtur.  Nam  fiatum,  et  ventum  spiritum  nominamus.  Est  autem 
proprium  amoris,  quod  moveat,  et  impellat  voluntatem  amantis  in  amatum. 
Sanctitas  vero  illis  rebus  attribuitur,  quae  in  Deum  ordinantur.  Quia  igitur 
persona  divina  procedit  per  modum  amoris,  quo  Deus  amatur,  convenienter 
Spiritus  Sanctus  nominatur. 

Ad  primum  ergo  dicendum,  quod  hoc,  quod  dico,  Spiritus  Sanctus,  prout 
sumitur  in  virtute  duarum  dictionum,  commune  est  toti  Trinitati;  quia  no- 
mine spiritus  significatur  immaterialitas  divinae  substantiae.  Spiritus  enim 
corporeus  invisibilis  est,  et  parum  habet  de  materia.  Unde  omnibus  substan- 
tiis  immaterialibus,  et  invisibilibus  hoc  nomen  attribuimus.  Per  hoc  vero, 
quod  dicitur  sanctus,  significatur  puritas  divinae  bonitatis.  Si  autem  accipia- 
tur  hoc,  quod  dico,  Spiritus  Sanctus,  in  vi  unius  dictionis,  sic  ex  usu  Ec- 
clesiae  est  accomodatum  ad  significandam  unam  trium  personarum,  scilicet 
quae  procedit  per  modum  amoris,  ratione  jam  dieta  (in  corp.  art.). 

Ad  secundum  dicendum,  quod,  licet  hoc,  quod  dico,  Spiritus  Sanctus, 
relative  non  dicatur  :  tamen  prò  relativo  ponitur,  inquantum  est  accomoda- 
tum ad  significandam  personam  sola  relatione  ab  aliis  distinctam.  Potest 
tamen  intelligi  in  nomine  aliqua  relatio,  si  Spiritus  Sanctus  intelligatur,  quasi 
spiratus. 

Ad  tertium  dicendum,  quod  in  nomine  Filli  intelligitur  sola  relatio 
ejus,  qui  est  a  principio  ad  principium  :  sed  in  nomine  Patris  intelhgitur 
relatio  principii;  et  similiter  in  nomine  spiritus,  prout  importat  quamdam 
vim  motivam.  Nulli  autem  creaturae  competit  esse  principium  respectu  ali- 
cujus divinae  personae,  sed  e  converso.  Et  ideo  potest  dici  Pater  noster,  et 
Spiritus  noster:  non  tamen  potest  dici  Filius  noster. 

ARTICULUS  II.  195 

UTRUM    SPIRITUS    SANCTUS    PROCEDAT    A    FILIO. 

(i.  Disi.  II.  art.  I.  et  Pot.  q.  io.  art.  4.  j.  et  Opusc.  i.  cap.  49.  50.  et  ji. 
et  Opusc.  2.  cap.  49.  et  Uh.  4.  Contr.  g.  cap.  24.  et.  2^.). 

Ad  secundum  sic  procedltur.  Videtur,  quod  Spiritus  Sanctus  non  proce- 
dat  a  Filio.  Quia,  secundum  Dionys.  (cap.  i.  de  Div.  Noni.  lect.  i.),  non  est  au- 
dendum  dicere  aliquid  de  substantiali  divinitate,  praeter  ea,  quae  divinitus 
nobis  ex  sacris  eloquiis  sunt  expressa:  sed  in  Scriptura  Sacra  non  exprimitur, 
quod  Spiritus  Sanctus  a  Filio  procedat,  sed  solum  quod  procedat  a  Patre,  ut 
patet  Joan.  15.:  Spiritmn  veritatis,  qui  a  Patre  procedit;  ergo  Spiritus  Sanctus 
non  procedit  a  Filio. 

2.  Praeterea.  In  symboìo  Constantinopolitanae  Synodi  (Primae  can.  j.) 
sic  legitur:  Credimus  in  Spiri tum  Sanctum  Dominum,  et  vivipcantem,  ex  Patre 
procedentem,  cum  Patre  et  Filio  adorandum,  et  glorifìcandufn.  Nullo  igitur  modo 
debuit  addi  in  symbolo  nostro,  quod  Spiritus  Sanctus  procedat  a  Filio,  sed 
videntur  esse  anathematis  rei,  qui  hoc  addiderunt. 

3.  Praeterea.  Damasc.  dicit  (Uh.  i.  Orth.  Fid.  cap.  11.):  Spiritum  Sanctum 
ex  Patre  dicimus ,  et  Spiritum  Patris  nominamus  :  ex  Filio  autem  Spiritum 
Sanctum  non  dicimns,  Spiritum  vero  Filii  nominamus  ;  ergo  Spiritus  Sanctus 
non  procedit  a  Filio. 

4.  Praeterea  Nihil  procedit  ab  eo,  in  quo  quiescit:  sed  Spiritus  Sanctus 
quiescit  in  Filio.  Dicitur  enim  in  legenda  B.  And.  :  Pax  vobis,  et  universis,  qui 
credunt  in  unum  Deiim  Patrem,  et  unum  Filium  ejus  unicum  Dominum  nostrum 
Jesnm  Christum,  et  in  unum  Spiritum  Sanctum  procedentem  ex  Patre,  in  Filio 
pcrmanentem  ;  ergo  Spiritus  Sanctus  non  procedit  a  Filio. 

5.  Praeterea.  Filius  procedit  ut  verbum:  sed  spiritus  noster  in  nobis  non 
videtur  procedere  a  verbo  nostro;  ergo  Spiritus  Sanctus  non  procedit  a  Filio. 

6.  Praeterea.  Spiritus  Sanctus  perfecte  procedit  a  Patre;  ergo  superfluum 
est  dicere,  quod  procedit  a  Filio. 

7.  Praeterea.  In  perpetuis  non  differunt  esse,  et  posse,  ut  dicitur  in  3. 
Phys.  (tex.'}!.),  et  multo  minus  in  divinis:  sed  Spiritus  Sanctus  potest  distingui 
a  Filio,  etiamsi  ab  eo  non  procedat.  Dicit  enim  Anselm.  in  libro  de  proces- 
sione Spiritus  Sancti:  Hahent  utique  a  Patre  esse  Filius,  et  Spiritus  Sanctus,  scà 
diverso  modo  ;  quia  alter  nascendo,  et  alter  procedendo,  ut  alii  sint  per  hoc  ah  in- 
vicem.  Et  postea  subdit:  Nam  si  per  aliud  non  essent  plures  Filius  et  Spiritus 
Sanctus,  per  hoc  solum  essent  diversi.  Ergo  Spiritus  Sanctus  distinguitur  a 
Filo  ab  eo  non  exsistcns. 

Sed  contra  est,  quod  dicit  Athanas.  (in  Symholo  suo):  Spiritus  Sanctus 
a  Patre,  et  Filio,  non  faclus,  nec  creatus,  nec  genitus,  sed  procedens. 

Respondeo  dieendum,  quod  necesse  est  dicere^  Spiritum  Sanctum  a  Filio  esse. 
Si  enim  non  esset  ab  eo,  nullo  modo  posset  ab  eo  personaliter  distingui.  Q.uod 
ex  supra  dictis  patet  (q.  27.  art.  }.  et  q.  50.  art.  2.).  Non  enim  est  possibile 
dicere,  quod  secundum  aliquid  absolutum  divinae  pcrsonae  ab  invicem  di- 
stinguantur;  quia  sequeretur,  quod  non  esset  trium  una  essentia.  Quidquid 
enim  in  divinis  absolute  dicitur,  ad  unitatem  essentiae  pertinet.  Relinquitur 

ergo,  quod  solum  relationibus  divinae  personae  ab  invicem  distinguantur.  Re- 
Ijitiones  autem  personas  distinguere  non  possunt,  nisi  secundum  quod  sunt 
oppositae.  Quod  ex  hoc  patet,  qu-a  Pater  habet  duas  relationes,  quarum  una 
rcfertur  ad  Filium,  et  alia  ad  Spiritum  Sanctum;  quae  tamen,  quia  non  sunt 
oppositae,  non  constituunt  duas  personas,  sed  ad  unam  personam  Patris  tantum 
pertinent.  Si  ergo  in  Filio,  et  in  Spiritu  Sancto  non  esset  invenire  nisi  duas 
relationes,  quibus  uterque  refertur  ad  Patrem,  illae  relationes  non  essent  ad 
invicem  oppositae,  sicut  neque  duae  relationes,  quibus  Pater  refertur  ad  illos. 
Unde,  sicut  persona  Patris  est  una,  ita  sequeretur,  quod  persona  Filli,  et  Spi- 
ritus  Sancti  esset  una,  habens  duas  relationes  oppositas  duabus  relationibus 
Patris.  Hoc  autem  est  haereticum,  cum  toUat  fidem  Trinitatis.  Oportet  ergo, 
quod  Filius,  et  Spiritus  Sanctus  ad  invicem  referantur  oppositis  relationibus. 
Non  autem  possunt  esse  in  divinis  aliae  relationes  oppositae,  nisi  relationes 
originis,  ut  supra  probatum  est  (q.  28.  art.  4.).  Oppositae  autem  relationes 
originis  accipiuntur  secundum  principium,  et  secundum  quod  est  a  principio. 
Rclinquitur  ergo,  quod  necesse  est  dicere,  vel  Filium  esse  a  Spiritu  Sancto, 
quod  nullus  dicit,  vel  Spiritum  Sanctum  esse  a  Filio,  quod  nos  confitemur; 
et  buie  quidam  consonat  ratio  processionis  utriusque.  Dictum  enim  est  supra 
(q.  2^.  art.  2.  et  4.  et  q.  28.  art  4.),  quod  Filius  procedit  per  modum  intel- 
lectus  ut  Verbum,  Spiritus  Sanctus  autem  per  modum  voluntatis,  ut  amor. 
"Kecesse  est  autem,  quod  amor  a  Verbo  procedat.  Non  enim  aliquid  amamus. 
nisi  secundum  quod  conceptione  mentis  appreliendimus.  Unde  et  secundum 
hoc  manifestum  est,  quod  Spiritus  Sanctus  procedit  a  Filio.  Ipse  etiam  ordo 
rerum  hoc  docet.  Nusquam  enim  hoc  invenimus,  quod  ab  uno  procedant 
plura  absque  ordine,  nisi  in  illis  solum,  quae  materialiier  differunt.  Sicut  unus 
faber  producit  multos  cuhellos  materialiter  ab  invicem  distinctos,  nullum 
ordinem  habentes  ad  invicem.  Sed  in  rebus,  in  quibus  non  est  sola  materialis 
distinctio,  semper  invenitur  in  multitudine  productorum  aliquis  ordo.  Unde 
etiam  in  ordine  creaturarum  productarum  decor  divinae  sapientiae  manife- 
statur.  Si  ergo  ab  una  persona  Patris  procedunt  duae  personae,  scilicet  Filius, 
et  Spiritus  Sanctus,  oportet  esse  aliquem  ordinem  eorum  ad  invicem.  Nec 
potest  aliquis  ordo  alius  assignari,  nisi  ordo  naturae,  quo  alius  est  ex  alio. 
Non  est  igitur  possibile  dicere,  quod  Filius,  et  Spiritus  Sanctus  sic  procedant 
a  Patre,  quod  neuter  eorum  procedat  ab  alio,  nisi  quis  poneret  in  eis  mate- 
rialem  distinctionem,  quod  est  impossibile.  Unde  etiam  ipsi  Graeci  proces- 
sionem  Spiritus  Sancti  aliquem  ordinem  habere  ad  Filium  intelligunt.  Con- 
cedunt  enim,  Spiritum  Sanctum  esse  Spiritum  Filli,  et  esse  a  Patre  per  Filium. 
Et  quidam  eorum  dicuntur  concedere,  quod  sit  a  Filio,  vel  profluat  ab  eo, 
non  tamen  quod  procedat;  quod  videtur  vel  ex  ignorantia,  vel  ex  protervia 
esse.  Quia  si  quis  recte  consideret,  invcniet  processionis  verbum  Inter  omnia, 
quae  ad  originem  qualemcumque  pertinent,  communissimum  esse.  Utimur 
enim  eo  ad  designandum  qualemcumque  originem,  sicut,  quod  linea  procedit 
a  puncto,  radius  a  sole,  rivus  a  fonte,  et  similiter  i-n  quibuscumque  aliis.  Unde 
ex  quocumque  alio  ad  originem  pertinente  potest  concludi,  quod  Spiritus 
Sanctus  procedit  a  Filio. 

Ad  PRiMUM  ergo  dicendum,  quod  de  Deo  dicere  non  debemus,  quod  in 
Sacra  Scriptura  non  invenitur  vel  per  verba,  vel  per  sensum.  Licet  autem 
perverba  non  inveniatur  in  Sacra  Scriptura,  quod  Spiritus  Sanctus  procedit 
a  Filio;  invenitur  tamen  quantum  ad  sensum,  et  praecipue,  ubi  dicit  Filius, 
Joan.  16.  de  Spiritu  Sancto  loquens:  IIU  me  darifcabit,  quia  de  meo  accipiet. 

Regulariter  etiam  in  sacra  Scriptura  tenendum  est,  quod  id,  quod  de  Pntre 
dicitur,  oportet  de  Filio  intélligi,  etiam  si  dictio  exclusiva  addatur,  nisi  solura 
in  illis,  in  quibus  Pater,  et  Filius  secundum  oppositas  relationes  distiuguuntur. 
Cum  enim  Dominus,  Matth.  ii.  dicit:  Nemo  novìi  Filium,  nisi  Pater,  non 
excluditur,  quin  Filius  seipsum  cognoscat.  Sic  igitur,  cum  dicitur,  quod  Spi- 
ritus  Sanctus  a  Patre  procedit,  «tiamsì  adderetur,  quod  a  solo  Patre  procedit,. 
non  excluderetur  inde  Filius  ;  quia  quantum  ad  hoc,  quod  est  esse  principium 
Spiritus  Sancti,  non  opponuntur  Pater,  et  Filius,  sed  solum  quantum  ad  hoc^ 
quod  hic  est  Pater,  et  ille  Filius. 

Ad  secundum  dicendum,  quod  in  quolibet  Concilio  institutum  fuit  sym- 
bolum  aliquod  propter.errorem  aliquem,  qui  in  Concilio  damnabatur.  Unde 
sequens  Concilimi!  non  faciebat  aliud  symbolum,  quam  primum,  sed  id,  quod 
implicite  continebatur  in  primo  symbolo,  per  aliqua  addita  explanabatur  contra 
haereses  insurgentes.  Unde  in  determinatione  Chalcedon.  Synodi  dicitur,  quod 
illi,  qui  fuerunt  congregati  in  Concilio  Constantinopolitano,  doctrinam  de 
Spiritu  Sancto  tradiderunt,  non  quod  minus  esset  in  praecedentibus,  qui  apud 
Nicaeam  congregati  sunt,  inferentes,  sed  intellectum  eorum  adversus  haere- 
ticos  declarantes.  Quia  igitur  in  tempore  antiquorum  Conciliorum  nonduni 
exortus  fuerat  error  dicentium,  Spiritum  Sanctum  non  procedere  a  Filio,  non 
tuit  necessarium,  quod  hoc  explicite  poneretur:  sed  postea,  insurgente  errore 
quorumdam,  in  quodam  Concilio  in  occidentalibus  partibus  congregato  ex- 
pressum  fuit  auctoritate  Romani  Pontificis,  cujus  auctoritate  etiam  antiqua 
Concilia  congregabantur,  et  confirmabantur.  Continebatur  tamen  implicite 
in  hoc  ipso,  quod  dicebatur  Spiritus  Sanctus  a  Patre  procedere. 

Ad  tertium  dicendum,  quod  Spiritum  Sanctum  non  procedere  a  Filio, 
primo  fuit  a  Nestorianis  introductum,  ut  patet  in  quodam  symbolo  Nesto- 
rianorum  damnato  in  Ephesina  Synodo.  Et  hunc  errorem  sequutus  fuit  Theo- 
doricus  Nestorianus,  et  plures  post  ipsum.  Inter  quos  fuit  etiam  Damasc. 
Unde  in  hoc  ejus  sententiae  non  est  standum.  Quamvis  a  quibusdam  dicatur, 
quod  Damasc.  sicut  non  confitetur  Spiritum  Sanctum  esse  a  Filio,  ita  etiam 
non  negat  ex  vi  illorum  verborum. 

Ad  quartum  dicendum,  quod  per  hoc,  quod  Spiritus  Sanctus  dicitur 
quiescere,  vel  manere  in  Filio,  non  excluditur,  quin  ab  eo  procedat  ;  quia  et 
Filius  in  Patre  manere  dicitur,  cum  tamen  a  Patre  procedat.  Dicitur  etiam 
Spiritus  Sanctus  in  Filio  quiescere,  vel  sicut  amor  amantis  quiescit  in  amato» 
vel  quantum  ad  humanam  naturam  Christi,  propter  id,  quod  scriptum  est 
Joan.  I.:  Super  qiiein  viiUris  spiritum  descendentem,  et  manentern  super  eum,  hic 
est,  qui  baptiiat. 

Ad  quintum  dicendum,  quod  verbum  in  divinis  non  accipitur  secundum 
similitudinem  verbi  vocalis,  a  quo  non  procedit  spiritus:  quia  sic  tantum  me- 
taphorice  diceretur:  sed  secundum  similitudinem  verbi  mentalis,  a  quo  amor 
procedit. 

Ad  sextum  dicendum,  quod  per   hoc,   quod  Spiritus   Sanctus   perfecte 
procedit  a  Patre,  non  solum  non  superfluum  est  dicere,  quod  Spiritus  Sanctus 
procedat  a  Filio,  sed  omnino  necessarium;  quia  una  virtus    est   Patris,    et 
Filli:  et  quidquid  est  a  Patre,  necesse  est  esse  a  Filio,  nisi  proprietati  lilla 
tionis  repugnet:  non  enim  Filius  est  a  seipso,  licet  sit  a  Patre. 

Ad  SEPTiMUM  dicendum,  quod  Spiritus  Sanctus  distinguitur  personaliter 
a  Filio  in  hoc,  quod  origo  unius  distinguitur  ab  origine  alterius  :  sed  ipsa 
diiTcvcntia  originis  est  per  hoc,  quod  Filius  est  solum  a  Patre,  Spiritus  Sanctus 

vero  a  Patre,  et  Filio:  non  enim  aliter  processiones  distinguerentur,  sicut 
supra  ostensum  est  (in  corp.  art.  et  q.  2y.). 

ARTICULUS  III.  196 

UTRUM  SPIRITUS  SANCTUS  PROCEDAT  A  PATRE  PER  FILIUM. 

(i.  Dist.  12.  art.  j.  et  opusc.  i.  cap.  40.  et  opusc.  9.  cap.  2J.). 

Ad  tertium  sic  proceditur.  Videtur,  quod  Spiritus  Sanctus  non  procedat 
a  Patre  per  Filium.  Qjuod  enim  procedit  ab  aliquo  per  aliquem,  non  procedit 
ab  eo  immediate.  Si  igitur  Spiritus  Sanctus  procedit  a  Patre  per  Filium,  non 
procedit  a  Patre  immediate:  quod  videtur  inconveniens. 

2.  Praeterea.  Si  Spiritus  Sanctus  procedit  a  Patre  per  Filium,  non  pro- 
cedit a  Filio,  nisi  propter  Patrem  :  sed  propier  quod  unumqiiodque,  et  illud  magis; 
ergo  magis  procedit  a  Patre,  quam  a  Filio. 

3.  Praeterea.  Filius  habet  esse  per  generationem  :  si  igitur  Spiritus  San- 
ctus est  a  Patre  per  Filium,  sequitur,  quod  prius  generetur  filius,  et  postea 
procedat  Spiritus  Sanctus:  et  sic  processio  Spiritus  Sancti  non  est  aeterna, 
quod  est  haereticum. 

4.  Praeterea.  Cum  aliquis  dicitur  per  aliquem  operari,  potest  e  converso 
dici.  Sicut  enim  dicimus,  quod  Rex  operatur  per  Bailivum:  ita  potest  dici, 
quod  Ballivus  operatur  per  Regem:  sed  nullo  modo  dicimus,  quod  Filius 
spiret  Spiritum  Sanctum  per  Patrem  ;  ergo  nullo  modo  potest  dici,  quod 
Pater  spiret  Spiritum  Sanctum  per  Filium. 

Sed  contra  est,  quod  Hilar.  dicit  in  lib.  12.  de  Trinit.  :  Conserva  hanc, 
oro,  f  dei  meae  religionem,  ut  semper  obtineam  Patrem,  scilicet  te,  et  Filium  tiium 
una  tecum  adorem,  et  Spiritum  Sanctum  tnum,  qui  est  ex  te  per  unigenitum  luuru, 
promerear. 

Respondeo  dicendum,  quod  in  omnibus  locutionibus,  in  quibus  dicitur 
aliquis  per  aliquem  operari,  haec  propositio  per  designat  in  causali  aliquam 
causam,  seu  principium  illius  actus:  sed,  cum  actio  sit  media  Inter -faciens, 
et  factum,  quandoque  illud  causale,  cui  adjungitur  haec  praepositio  per,  est 
causa  actionis,  secundum  quod  exit  ab  agente;  et  tunc  est  causa  agenti,  quod 
agat,  sive  sit  causa  finalis,  sive  formalis,  sive  effectiva,  vel  motiva.  Finalis 
quidem;  ut  si  dicamus,  quod  artifex  operatur  per  cupiditatem  lucri.  Formalis 
vero,  ut  si  dicamus,  quod  operatur  per  artem  suam.  iMotiva  vero,  si  dicamus, 
quod  operatur  per  imperium  alterius.  Quandoque  vero  dictio  causalis,  cui 
adjungitur  haec  praepositio  per,  est  causa  actionis,  secundum  quod  termi- 
natur  [al.  ddcrtninatur]  ad  factum;  ut,  cum  dicimus,  artifex  operatur  per  mar- 
tellum:  non  enim  significatur,  quod  mariellus  sit  causa  artifici,  quod  agat, 
sed  quod  sit  causa  artificiato,  ut  ab  artifice  procedat,  et  quod  hoc  ipsum 
habeat  ab  artifice.  Et  hoc  est,  quod  quidam  dicunt,  quod  haec  praepositio 
pgr  quandoque  notat  aiictoritatem  in  recto,  ut  cum  dicitur:  Rex  operatur  per 
Bailivum.  Quandoque  autem  in  obliquo,  ut  cum  dicitur:  Ballivus  operatur 
per  Regem.  Quia  igitur  Filius  habet  a  Patre,  quod  ab  eo  procedat  Spiritus 
Sanctus,  potest  dici,  quod  Pater  per  Filium  spiret  Spiritum  Sanctum,  vel 
quod  Spiritus  Sanctus  procedat  a  Patre  per  Filium,  quod  idem  est. 

Ad  primum  ergo  dicendum,  quod  in  qualibet  actione  est  duo  considerare, 
scilicet  suppositum  ugens,  et  virtutem,  qua  agit,  sicut  ignis  calefacit  calore.  Si 

igitur  in  patre,  et  filio  consideretur  virtus,  qua  spirant  Spiritum  Sanctum, 
non  cadit  ibi  aliquod  medium  ;  quia  haec  virtus  est  una,  et  eadem.  Si  autem 
considerentur  ipsae  personae  spirantes,  sic,  cum  Spiritus  Sanctus  commu- 
niter  procedat  a  Patre,  et  Filio,  invenitur  Spiritus  Sanctus  immediate  a  Patre 
procedere,  inquantum  est  ab  eo,  et  mediate  inquantum  est  a  Filio.  Et  sic 
dicitur  procedere  a  Patre  per  Filium.  Sicut  etiam  Abel  processit  immediate 
ab  Adam,  inquantum  Adam  fuit  pater  ejus,  et  mediate,  inquantum  Eva  fuit 
mater  ejus,^uae  processit  ab  Adam.  Licet  hoc  exemplum  materialis  proces- 
sionis  ineptum  videatur  ad  significandum  immaterialem  processìonem  divi- 
narum  personarum. 

Ad  secundum  dicendum,  quod,  si  Filius  acciperet  a  Patre  aliam  virtutem 
numero  ad  spirandum  Spiritum  Sanctum,  sequeretur,  quod  esset  sicut  causa 
secunda,  et  instrumentalis  ;  et  sic  magis  procederet  a  Patre,  quam  a  Filio. 
Sed  una,  et  eadem  numero  virtus  spirativa  est  in  Patre,  et  Filio  ;  et  ideo 
aequaliter  procedit  ab  utroque.  Licet aliquando  dicatur  principaliter,  vel  proprie 
procedere  de  Patre,  propter  hoc,  quod  Filius  habet  hanc  virtutem  a  Patre. 

Ad  tertium  dicendum,  quod,  sicut  generatio  Filii  est  coaeterna  generanti 
(unde  non  prius  fuit  Pater,  quam  gigneret  Filium);  ita  processio  Spiritus  Sancti 
est  coaeterna  suo  principio.  Unde  non  fuit  prius  Filius  genitus,  quam  Spiritus 
Sanctus  procederet:  sed  utrumque  aeternum  est. 

Ad  Q.UARTUM  dicendum,  quod,  cum  aliquis  dicitur  per  aliquid  operari, 
non  semper  recipitur  conversio.  Non  enim  dicimus,  quod  martellus  operetur 
per  fabrura,  dicimus  autem,  quod  Ballivus  operatur  per  Regem;  quia  Ballivi 
est  agere,  cum  sit  dominus  sui  actus:  martelli  autem  non  est  agere,  sed  solura 
agi  :  unde  non  designatur  nisi  ut  instrumentum.  Dicitur  autem  Ballivus  ope- 
rari per  Regem,  quamvis  haec  praepositio  per  denotet  medium;  quia  quanto 
suppositum  est  prius  in  agendo,  tanto  virtus  ejus  est  immediatior  effectui, 
quia  virtus  causae  primae  conjungit  causam  secundam  suo  effectui.  Unde  et 
prima  principia  dicuntur  immediata  in  demonstrativis  scientiis.  Sic  igitur, 
inquantum  Ballivus  est  medius  secundum  ordinem  suppositorum  agentium, 
dicitur  Rex  operari  per  Ballivum;  secundum  ordinem  vero  virtutum  dicitur 
Ballivus* operari  per  Regem;  quia  virtus  Regis  facit,  quod  actio  Ballivi  con- 
sequatur  effectum.  Ordo  autem  non  attenditur  Inter  patrem,  et  filium  quantum 
ad  virtutem,  sed  solum  quantum  ad  supposita;  et  ideo  dicitur,  quod  pater 
spirat  per  filium,  et  non  e  converso. 

ARTICULUS  IV.  197 

UTRUM    PATER,    ET    FILIUS    SINT    UNUM    PRINCIPIUM 
SPIRITUS    SANCTI. 

(i.  Disi.  II.  art.  2.  5.  et  4.  et  lib.  4.  Contr.  g.  cap.  2y  et  opusc.  9.  cap.  2/. 
et  in  Joan.  8.  lect.  5.  et  ij.  lect.  ^.). 

Ad  quartum  sic  proceditur.  Videtur,  quod  Pater,  et  Filius  non  sint  unum 
principium  Spiritus  Sancti.  Q.uia  Spiritus  Sanctus  non  videtur  a  Patre,  et 
FiUo  procedere,  inquantum  sunt  unum,  neque  in  natura,  quia  Spiritus  San- 
ctus sic  etiam  procederet  a  seipso,  qui  est  unum  cum  eis  in  natura  ;  neque 
etiam  inquantum  sunt  unum  in  aliqua  proprietate;  quia  una  proprictas  non 
potest  esse  duorum  suppositorum,  ut  videtur;  ergo  Spiritus  Sanctus  procedit 

a  Patre,  et  Filio,  ut  sunt  plures.  Non  ergo  Pater,  et  Filius  sunt  unum  prin- 
cipium  Spiritus  Sancti. 

2.  Praeterea.  Cum  dicitur,  Pater,  et  Filius  sunt  unum  principium  Spi- 
ritus Sancti,  non  potest  ibi  designari  unitas  personalis;  quia  sic  Pater,  et  Fi- 
lius essent  una  persona;  neque  etiam  unitas  proprietatis;  quia,  si  propter 
unam  proprietatem  Pater,  et  Filius  sunt  unum  principium  Spiritus  Sancti, 
pari  ratione  propter  duas  proprietates  Pater  videtur  esse  duo  principia  Filii, 
et  Spiritus  Sancti,  quod  est  inconveniens  ;  non  ergo  Pater,  et  Filius  sunt  unum 
principium  Spiritus  Sancti. 

3.  Praeterea.  Filius  non  magis  convenit  cum  Patre,  quam  Spiritus  San- 
ctus: sed  Spiritus  Sanctus,  et  Pater  non  sunt  unum  principium  respectu  ali- 
cujus  divinae  personae:  ergo  neque  Pater,  et  Filius. 

4.  Praeterea.  Si  Pater,  et  Filius  sunt  unum  principium  Spiritus  Sancti, 
aut  unum,  quod  est  Pater,  aut  unum,  quod  non  est  Pater:  sed  neutrum  est 
dare.  Quia,  si  unum,  quod  est  Pater,  sequitur,  quod  Filius  sit  Pater:  si  unum, 
quod  non  est  Pater,  sequitur,  quod  Pater  non  est  Pater;  non  ergo  dicendum 
est,  quod  Pater,  et  Filius  sint  unum  principium  Spiritus  Sancti. 

5.  Praeterea.  Si  Pater,  et  Filius  sunt  unum  principium  Spiritus  Sancti, 
videtur  e  converso  dicendum,  quod  unum  principium  Spiritus  Sancti  sit  Pa- 
ter, et  Filius:  sed  haec  videtur  esse  falsa:  quia  hoc,  quod  dico  principium, 
oportet,  quod  supponat  vel  prò  persona  Patris,  vel  prò  persona  Filii,  et  utro- 
que  modo  est  falsa  ;  ergo  etiam  haec  est  falsa  :  Pater,  et  Filius  sunt  unum 
principium  Spiritus  Sancti. 

6.  Praeterea.  Unum  in  substantia  facit  idem.  Si  igitur  Pater,  et  Filius 
sunt  unum  principium  Spiritus  Sancti,  sequitur,  quod  sint  idem  principium: 
sed  hoc  a  multis  negatur;  ergo  non  est  concedendum,  quod  Pater,  et  Filius 
sint  unum  principium  Spiritus  Sancti. 

7.  Praeterea.  Pater,  et  Filius,  et  Spiritus  Sanctus,  quia  sunt  unum  prin- 
cipium creaturae,  dicuntur  esse  unus  creator:  sed  Pater,  et  Filius  non  sunt 
unus  spirator,  sed  duo  spiratores,  ut  a  multis  dicitur.  Quod  etiam  consonat 
dictis  Hilar.  qui  dicit  in  secundo  de  Trinit.  quod  Spiritus  Sanctus  a  patre,  et 
/ìlio  auctorihus  confitendus  est;  ergo  Pater,  et  Filius  non  sunt  unum  principium 
Spiritus  Sancti. 

Sed  contra  est,  quod  August.  dicit  in  5.  Trinit.  (cap.  14.)  quod  Pater, 
et  Filius  non  sunt  duo  principia,  sed  unum  principium  Spiritus  Sancti. 

Respondeo  dicendum,  quod  Pater,  et  Filius  in  omnibus  unum  sunt,  in 
quibus  non  distinguit  Inter  eos  relationis  oppositio.  Unde,  cum  in  hoc,  quod 
est  esse  principium  Spiritus  Sancti,  non  opponantur  relative,  sequitur,  quod 
Pater,  et  Filius  sunt  unum  principium  Spiritus  Sancti.  Quidam  tamen  dicunt, 
hanc  esse  impropriam.  Pater,  et  Filius  sunt  unum  principium  Spiritus  Sancti. 
Quia,  cum  hoc  nomen,  principium,  singulariter  acceptum  non  significet  per- 
sonam,  sed  proprietatem,  dicunt,  quod  sumitur  adjective;  et  quia  adjectivum 
non  determinatur  per  adjectivum,  non  potest  convenienter  dici,  quod  Pater, 
et  Filius  sint  unum  principium  Spiritus  Sancti,  nisi  unum  intelligatur  quasi 
adverbialiter  positum,  ut  sit  sensus:  Sunt  unum  principium,  idest  uno  modo. 
Sed  simili  ratione  posset  dici  Pater  duo  principia  Filii,  et  Spiritus  Sancti, 
idest  duobus  modis. 

Dicendum  est  ergo,  quod,  licet  hoc  nomen,  principium,  significet  proprie- 
tatem, tamen  significat  eampermodum  substantivi:  sicut  hoc  nomen,  pater, 
et  filius.  etiam  in  rebus  creatis.  Unde  numerum  accipit  a  forma  significata, 

sicut  et  alia  substantiva.  Sicut  igitur  pater,  et  filius  sunt  unus  Deus  propter 
unitatem  formae  significatae  per  hoc  nomen,  Deus;  ita  sunt  unum  principiunt 
Spiritus  Sancti  propter  unitatem  proprietatis  significatae  in  hoc  nomine,  prin- 
cipium. 

Ad  primum  ergo  dicendum,  quod,  si  attendatur  virtus  spirativa,  Spiritus 
Sanctus  procedit  a  Patre,  et  FiUo,  inquantum  sunt  unum  in  virtute  spirativa, 
quae  quodammodo  significat  naturam  cum  proprietate,  ut  infra  dicetur  (in 
solut.  ad  7.  arg.  hiij.  ari.).  Ncque  est  inconveniens,  unam  proprietatem  esse 
in  duobus  suppositis,  quorum  est  una  natura:  si  vero  considerentur  suppositi 
spirationis,  sic  Spiritus  Sanctus  procedit  a  Patre,  et  Fiho,  ut  sunt  phires.  Pro. 
cedit  enim  ab  eis,  ut  amor  unitivus  duorum. 

Ad  secundum  dicendum,  quod,  cum  dicitur.  Pater,  et  FiHus  sunt  unum 
principium  Spiritus  Sancti,  designatur  una  proprietas,  quae  est  forma  signi- 
ficata per  nomen.  Non  tanien  sequitur,  quod  propter  plures  proprietates  possit 
dici  Pater  plura  principia,  quia  implicaretur  pluraHtas  suppositorum. 

Ad  tertium  dicendum,  quod  secundum  relativas  proprietates  non  atten- 
ditur  in  divinis  simiUtudo,  vcl  dissimiUtudo,  sed  secundum  essentiam.  linde 
sicut  Pater  non  est  similior  sibi,  quam  Fiho;  ita  nec  Fihus  est  simiUor  Patri, 
quam  Spiritus  Sanctus. 

Ad  Q.UARTUM  dicendum,  quod  liaec  duo,  scihcet  Pater,  et  Fihus  sunt  unum 
principium,  quod  est  Pater,  aut  unum  principium,  quod  non  est  Pater,  non 
sunt  contradictorie  opposita.  Unde  non  est  necesse  alterum  eorum  dare.  Cum 
enim  dicimus,  Pater,  et  Filius  sunt  unum  principium,  lioc,  quod  dico  prin- 
cipium, non  habet  determinatam  suppositionem,  imo  confusam  prò  duabus 
personis  simul;  unde  in  processu  est  fallacia  figurae  dictionis  a  confusa  sup- 
positione  ad  determinatam. 

Ad  quintum  dicendum,  quod  haec  etiam  est  vera:  Unum  principium  Spi- 
ritus Sancti  est  Pater,  et  Filius;  quia  hoc,  quod  dico  principium,  non  sup- 
ponit  prò  una  persona  tantum,  sed  indistincte  prò  duabus,  ut  dictum  est  (in 
solut.  praec.  arg.). 

Ad  sextum  dicendum,  quod  convenienter  potest  dici,  quod  Pater,  et  Fihus 
sunt  idem  principium,  secundum  quod  ly  principium  supponit  confuse,  et  in- 
distincte prò  duabus  personis  simul. 

Ad  septimum  dicendum,  quod  quidam  dicunt,  quod  Pater,  et  Filius,  hcet 
sint  unum  principium  Spiritus  Sancti,  sunt  tamen  duo  spiratores  propter 
distinctionem  suppositorum,  sicut  etiam  duo  spirantes,  quia  actus  referuntur 
ad  supposita.  Nec  est  eadem  ratio  de  hoc  nomine,  creator,  quia  Spiritus 
Sanctus  procedit  a  Patre,  et  Filio,  ut  sunt  duae  personae  distinctae,  ut  dictum 
est  (in  solut.  ad  i.  arg.  huj.  art.)  :  non  autem  creatura  procedit  a  tribus  per- 
sonis, ut  sunt  personae  distinctae,  sed  ut  sunt  unum  in  essentia.  Sed  videtur 
melius  dicendum,  quod,  quia  spirans  adjectivum  est,  spirator  vero  substan- 
tivum,  possumus  dicere,  quod  Pater,  et  Filius  sunt  duo  spirantes  propter  plu- 
ralitatem  suppositorum,  non  autem  duo  spiratores  propter  unam  sjnrationem. 
Nani  adjectiva  nomina  habent  numerum  secundum  supposita,  substantiva 
vero  a  seipsis  secundum  formam  significatam.  Quod  vero  Hilarius  dicit  (loc. 
cit.),  quod  Spiritus  Sanctus  est  a  Patre,  et  Filio  auctoribus,  exponendum  est, 
quod  ponitur  substantlvum  prò  adjectivo. 

QUAESTIO  XXXVII. 

DE    NOMINE    SPIRITUS    SANCTI,    QUOD    EST    AMOR, 
IN    DUOS    ARTICULOS    DIVISA. 

Deinde  quaeritur  de  nomine  Amoris. 

Et  circa  hoc  quaeruntur  duo. 

Primo.  Utrum  sit  proprium  nomen  Spiritus  Sancii. 
Secundum.  Utrum  Pater,  et  Filius  diligant  se  Spiritu  Sancto. 

ARTICULUS  I.  193 

UTRUM   AMOR    SIT    PROPRIUM   NOMEN    SPIRITUS  SANCTI. 

(l.  Disi.  IO.  art.  i.  ad 4.  et.  Dist.  2y.  q.  2.  art.  2.  q.  2.  corp.  et  Veri.  q.  4.  art.  2.  ad  y,). 

Ad  primum  sic  procedìtur.  Videtur,  quod  amor  non  sit  proprium  nomen 
Spiritus  Sancti.  Dicit  enim  August.  15.  de  Trinit.  (cap.  ij.):  Nescio,  cur  siciit 
sapientìa  dicitur  et  Pater,  et  Filius,  et  Spiritus  Sanctus,  et  simili  omnes  non  tres, 
sed  una  sapientia,  non  ita  et  cariias  dicatur  Pater,  et  Filius,  et  Spiritus  Sanctus, 
et  simul  omnes  una  cariias:  sed  nuUum  nomen,  quod  de  singulis  personis 
praedicatur,  et  de  omnibus  in  communi  singulariter,  est  nomen  proprium  ali- 
cujus  personae;  ergo  hoc  nomen,  amor,  non  est  proprium  Spiritus  Sancti. 

2.  Praeterea.  Spiritus  Sanctus  est  persona  subsistens:  sed  amor  non  si- 
gnificatur  ut  persona  subsistens,  sed  ut  actio  quaedam  ab  amante  transiens 
in  amatum;  ergo  amor  non  est  proprium  nomen  Spiritus  Sancti. 

3.  Praeterea.  Amor  estnexus  amantium  ;  quia  secundum  Dion.  4.  cap.  de 
Div.  ì^om. (part.  2.  lect.  12.)  est  quaedam  vis  unitiva:  sed  nexus  est  medium 
inter  ea,  quae  connectit,  non  autem  aliquid  ab  eis  procedens.  Cum  igitur  Spi- 
ritus Sanctus  procedat  a  Patre,  et  Filio,  sicut  ostensum  est  (q.  j6.  art.  2.), 
videtur,  quod  non  sit  Amor,  aut  nexus  Pntris,  et  Filii. 

4.  Praeterea.  Cujuslibet  amantis  est  aliquis  amor:  sed  Spiritus  Sanctus 
est  amans;  ergo  ejus  est  aliquis  amor.  Si  igitur  Spiritus  Sanctus  est  amor, 
erit  amor  amoris,  et  spiritus  a  spiritu  :  quod  est  inconveniens. 

Sed  contra  est,  quod  Gregor.  dicit  in  Homii.  Pentecostes  (quae  est  50. 
in  Evangel.)  :  Ipse  Spiritus  Sanctus  est  amor. 

Respondeo  dicendum,  quod  nomen  amoris  in  divinis  sumi  potest  essen- 
tialiter,  et  personaliter;  et  secundum  quod  personaliter  sumitur,  est  proprium 
nomen  Spiritus  Sancti,  sicut  Verbum  est  proprium  nomen  Filii. 

Ad  cujus  evidentiam  sciendum  est,  quod,  cum  in  divinis,  ut  supra  osten- 
sum est  (q.  27.  art.  2.  5.  4.  et  ^.),  sint  dua^  processiones,  una  per  modum  in- 
tellectus,  quae  est  processio  Verbi,  alia  per  modum  voluntatis,  quae  est  pro- 
cessio  amoris,  quia  prima  est  nobis  magis  nota  ad  singula  significanda,  quae 
in  ea  considerari  possunt,  sunt  magis  propria  nomina  adinventa,  non  autem 
in  processione  voluntatis.  Unde  et  quibusdam  circumlocutionibus  utimur  ad 

significandam  personam  procedcnteni,  et  relationem  etiam,  quae  accipiuntur 
secundum  liane  processionem,  et  processionis,  et  spirationis  nominibus  no- 
minantur,  ut  supra  dictum  est  (q.  2'].  ari.  4.  ad  ^.):  quae  tamen  sunt  magis 
nomina  originis,  quam  relationis  secundum  proprietatem  vocabuli.  Et  tamen 
similiter[al.  simpliciter]  secundum  utrumque  processionem  considerari  oportet. 
Sicut  enim  ex  hoc,  quod  aliquis  rem  aliqunm  intelligit,  provenit  quaedam 
intellectualis  conceptio  rei  intellectae  in  intelligente,  quae  dicitur  verbum: 
ita  ex  hoc,  quod  aliquis  rem  aliquam  amat,  provenit  quaedam  impressio 
(ut  ita  loquar)  rei  amatae  in  affectu  amantis,  secundum  quam  amatum  di- 
citur esse  in  amante,  sicut  et  intellectum  in  intelligente;  ita  quod,  cum  aliquis 
seipsum  intelligit,  et  amat,  est  in  seipso,  non  solum  per  identitatem  rei,  sed 
etiam  ut  intellectum  in  intelligente,  et  amatum  in  amante.  Sed  ex  parte  in- 
tellectus  sunt  vocabula  adinventa  ad  signifìcandum  respectum  intelligentis  ad 
rem  intellectam,  ut  patet  in  hoc,  quod  dico,  intelligere.  Et  sunt  etiam  alia 
vocabula  adinventa  ad  signifìcandum  processum  intellectualis  conceptionis, 
scilicet  ipsum  dicere,  et  verbum.  Unde  in  divinis  intelligere  solum  essentia- 
liter  dicitur;  quia  non  importat  habitudinem  ad  verbum  procedens:  sed  Ver- 
bum personaliter  dicitur,  quia  significat  id,  quod  procedit:  ipsum  vero  dicere 
dicitur  notionaliter;  quia  importat  habitudinem  principii  verbi  ad  verbum 
ipsum.  Ex  parte  autem  voluntatis  praeter  diligere,  et  amare,  quae  important 
habitudinem  amantis  ad  rem  amatam,  non  sunt  aliqua  vocabula  imposita, 
quae  importent  habitudinem  ipsius  impressionis,  vel  afFectionis  rei  amatae, 
quae  provenit  in  amante  ex  hoc,  quod  amat,  ad  suum  principium,  aut  e  con- 
verso. Et  ideo  propter  vocabulorum  inopiam  hujusmodi  habitudines  signifi- 
camus  vocabulis  amoris,  et  dilectionis,  sicut,  si  verbum  nominaremus  intel- 
ligentiamconceptam,vel  sapientiam  genitam.  Sic  igitur,  inquantum  in  amore, 
vel  dilectione  non  importatur  nisi  habitudo  amantis  ad  rem  amatam,  amor, 
et  diligere  essentialiter  dicuntur,  sicut  intelligentia,  et  intelligere:  inquantum 
vero  his  vocabulis  utimur  ad  exprimendam  habitudinem  ejus  rei,  quae  pro- 
cedit per  modum  amoris,  ad  suum  principium,  et  e  converso,  ita  quod  per 
amorem  inteliigatur  amor  procedens,  et  per  diligere  intelligatur  spirare  amo- 
rem  procedentem;  sic  amor  est  nomen  personae,  et  diligere,  vel  amare  est 
verbum  notionale,  sicut  dicere,  vel  generare. 

Ad  primum  ergo  dicendum,  quod  Aug.  loquitur  de  caritate,  secundum 
quod  essentialiter  sumitur  in  divinis,  ut  dictum  est  (in  corp.  art.  et  q.  ^4. 
art.  2.  ad  4.). 

Ad  secundum  dicendum,  quod  intelligere,  et  velie,  et  amare,  licet  signi- 
ficentur  per  modum  actionum  transeuntium  in  objecta,  sunt  tamen  actiones 
manentes  in  agentibus,  ut  supra  dictum  est  (q.  14.  art.  4.);  ita  tamen,  quod 
in  ipso  agente  important  habitudinem  quandam  ad  objectum.  Unde  amor 
etiam  in  nobis  est  aliquid  manens  in  amante,  et  verbum  cordis  manens  in 
dicente,  tamen  cum  habitudine  ad  rem  verbo  expressam,  vel  amatam.  Sed  in 
Deo,  in  quo  nullum  est  accidens,  plus  habet;  quia  tam  verbum,  quam  amor 
est  subsistens.  Cum  ergo  dicitur,  quod  Spiritus  Sanctus  est  amor  Patris  in 
Filium,  vel  in  quidquam  aliud,  non  significatur  aliquid  transiens  in  alium, 
sed  solum  habitudo  amoris  ad  rem  amatam:  sicut  et  in  verbo  importatur 
habitudo  verbi  ad  rem  verbo  expressam. 

Ad  tertium  dicendum  quod  Spiritus  Sanctus  dicitur  esse  nexus  Patris,  et 
Filli,  inquantura  est  amor:  quia  cum  Pater  amet  unica  dilectione  se  et  Filium, 
et  e  converso,  importatur  in  Spiritu  Sancto,  prout  est  amor,  habitudo  Patris 

ad  Filium,  et  e  converso,  ut  amantis  ad  amatum.  Sed  ex  hoc  ipso,  qiiod  Pater, 
et  Filius  se  mutuo  amant,  oportet,  quod  mutuus  amor,  qui  est  Spiritus  San- 
ctus, ab  utroque  procedat.  Secundum  igitur  originem  Spiritus  Sanctus  non  est 
medius,  sed  tertia  in  Trinitate  persona.  Secundum  vero  praedictam  habitu- 
dinem  est  medius  nexus  duorum  ab  utroque  procedens. 

Ad  quartum  dicendum,  quod  sicut  filìo,  licet  intelligat,  non  tamen  jibi 
competit  producere  verbum,  quia  intelligere  convenit  ei,  ut  verbo  procedenti; 
ita,  licet  Spiritus  Sanctus  amet,  essentialiter  accipiendo,  non  tamen  convenit 
ei,  quod  spiret  amorem,  quod  est  diligere  notionaliter  sumptum  ;  quia  sic 
diligit  essentialiter  ut  amor  procedens,  non  ut  a  quo  procedit  amor. 

UTRUM  PATER,   ET   FILIUS   DILIGANT   SE    SPIRITU  SANCTO. 

(i.  Dist.  14.  q.  I.  art.  i.  corp.  et  Dist.  52.  q.  i.  art.  i.  et  Uh.  14.  Contr.  g.  cap.  25.  in  fin. 
et  Fot.  q.  2.  ari.  5.  ad  11.  et  q.  9.  art.  9.  ad  ic}.). 

Ad  secundum  sic  proceditur.  Videtur,  quod  Pater,  et  Filius  non  diligant 
se  Spiritu  S aneto.  Augustin.  enim  in  7.  de  Trinit.  (cap.  i.  in  fin.)  probat,  quod 
Pater  non  est  sapiens  sapientia  genita:  sed,  sicut  Filius  est  sapiens  sapientia 
genita,  ita  Spiritus  Sanctus  est  amor  procedens,  ut  dictum  est  (art.  praec.  et 
q.  2j.  ari.  5.};  ergo  Pater,  et  Filius  non  diligunt  se  amore  procedente,  qui 
est  Spiritus  Sanctus. 

2.  Praeterea.  Cum  dicitur.  Pater,  et  Filius  diligunt  se  Spiritu  Sancto, 
hoc  verbum  diligere  aut  sumitur  essentialiter,  aut  notionaliter:  sed  non  potest 
esse  vera,  secundum  quod  sumitur  essentialiter;  quia  pari  ratione  posset 
dici,  quod  Pater  intelligit  Filio:neque  etiam  secundum  quod  sumitur  notio- 
naliter; quia  pari  ratione  posset  dici,  quod  Pater,  et  Filius  spirant  Spiritu 
Sancto,  vel  quod  Pater  generat  Filio  ;  ergo  nullo  modo  haec  est  vera:  Pater, 
et  Filius  diligunt  se  Spiritu  Sancto. 

3.  Praeterea.  Eodem  amore  Pater  diligit  Filium,  et  se,  etnos:  sed  Pater 
non  diligit  se  Spiritu  Sancto,  quia  nuUus  actus  notionalis  reflectitur  super 
principium  actus:  non  enim  potest  dici,  quod  Pater  generat  se,  vel  spirat  se; 
ergo  etiam  non  potest  dici,  quod  diligat  se  Spiritu  Sancto,  secundum  quod  dili- 
gere sumitur  notionaliter.  Item  amor,  quo  diligit  nos,  non  videtur  esse  Spi- 
ritus Sanctus  ;  quia  importatur  in  ilio  respectus  ad  creaturam;  et  ita  ad  essen- 
tiam  pertinet;  ergo  et  haec  est  falsa:  Pater  dihgit  Filium  Spiritu  Sancto. 

Sed  contra  est,  quod  Augustin.  dicit,  6.  de  Trinit.  cap.  5.,  quod  Spiritus 
Sanctus  est,  quo  genitus  a  generante  diligitur,  genitoremque  suuni  diligit. 

Respondeo  dicendum,  quod  circa  hanc  quaestionem  difficultatem  afFert, 
quod,  cum  dicitur:  Pater  diligit  filium  Spiritu  Sancto,  cum  ablativus  con- 
struatur  in  habitudine  alicujus  causae,  videtur,  quod  Spiritus  Sanctus  sit  prin- 
cipium diligendi  et  Patri,  et  Filio:  quod  est  omnimo  impossibile.  Et  ideo 
quidam  dixerunt,  hanc  esse  falsam:  Pater,  et  Filius  diligunt  se  Spiritu  Sancto. 
Et  dicunt  hanc  esse  retractatam  ab  Augustino  in  suo  simili,  cum  scilìcet 
retractavit  istam:  Pater  est  sapiens  sapientia  genita  (lib.  i.  Retrac t.  e.  26.  ali- 
quant.  a  princ).  Quidam  vero  dicunt,  quod  est  propositio  impropria;  et  est 
sic  exponenda:  Pater  dihgit  Fihum  Spiritu  Sancto,  idest  amore  essentiah, 
qui  appropriatur  Spiritui  Sancto.  Quidam  vero  dixerunt,  quod  ablativus  iste 

<:onstruitur  in  habitudine  signi,  ut  sit  sensus  :  Spiritus  Sanctus  est  signum, 
quod  Pater  diligat  Filium,  inquantum  procedit  ab  eis  Spiritus  Sanctus,  ut 
amor.  Quidam  vero  dixerunt,  quod  ablativus  iste  construitur  in  habitudine 
causae  formalis;  quia  Spiritus  Sanctus  est  amor,  quo  formaliter  Pater,  et 
Filius  se  invicem  diligunt.  Quidam  vero  dixerunt,  quod  construitur  in  habi- 
tudine effectus  formahs.  Et  isti  propinquius  ad  veritatem  accesserunt. 

Unde  ad  hujus  evidentiam  sciendum  est,  quod,  cum  res  communiter  de- 
nominentur  a  suis  formis,  sicut  album  ab  albedine,  et  homo  ab  humanitate, 
omne  illud,  a  quo  ahquid  denominatur,  quantum  ad  hoc  habet  habitudinem 
formae.  Ut  si  dicam  :  Iste  est  indutus  vestimento,  iste  ablativus  construitur 
in  habitudine  causae  formalis  quamvis  non  sit  forma.  Contingit  autem  aliquid 
denominari  per  id,  quod  ab  ipso  procedit,  non  solum  sicut  agens,  sed  etiam 
sicut  ipso  termino  actionis,  qui  est  effectus,  quando  ipse  effectus  in  intellectu 
actionis  includitur.  Diclmus  enim,  quod  ignis  est  calefaciens  calefactione, 
quamvis  calefactio  non  sit  calor,  qui  est  forma  ignis,  sed  actio  ab  igne  pro- 
cedens.  Et  dicimus,  quod  arbor  est  florens  floribus,  quamvis  flores  non  sint 
forma  arboris,  sed  quidam  effectus  ab  ipsa  procedentes.  Secundum  hoc  ergo 
dicendum,  quod,  cum  diligere  in  divinis  dupliciter  sumatur,  essentialiter  sci- 
licet,  et  noti  Oliali  ter;  secundum  quod  essentialiter  sumitur,  sic  Pater,  et  Fihus 
non  diUgunt  se  SpirituSancto,  sed  essentia  sua.  Unde  August.  in  15.de  Trinit. 
(cap.  y.)  :  Quis  audet  dicere,  Patrem  nec  se,  nec  Filium,  nec  Spiritum  Sanctum 
diligere,  nisi  per  Spiritum  Sanctum  ?  Et  secundum  hoc  procedunt  primae  opi 
niones.  Secundum  vero  quod  notionaliter  sumitur,  sic  diligere  nihil  est  aliud, 
quam  spirare  amorem;  sicut  dicere  est  producere  verbum,  et  florere  est 
producere  flores.  Sicut  ergo  dicitur  arbor  florens  floribus,  ita  dicitur  Pater 
dicens  Verbo,  vel  Filio  se,  et  creaturam.Et  Pater  et  Filius  dicuntur  diligentes 
Spiritu  S aneto,  vel  amore  procedente,  et  se,  et  nos. 

Ad  primum  ergo  dicendum,  quod  esse  sapicnt^.xi:,  vel  intelligentem  in 
divinis  non  sumitur,  nisi  essentialiter;  et  ideo  non  potest  dici,  quod  Pater 
sit  sapiens,  vel  intelligens  Filio.  Sed  diligere  sumitur  non  solum  essentialiter, 
sed  etiam  notionaliter.  Et  secundum  hoc  possumus  dicere,  quod  Pater,  et 
Filius  diligunt  se  Spiritu  Sancto,  ut  dictum  est  (in  corp.  art.). 

Ad  secundum  dicendum,  quod,  quando  in  intellectu  alicujus  actionis, 
importatur  determinatus  effectus  ;  potest  denominari  principium  actionis  ab 
actione,  et  ab  effectu:  sicut  possumus  dicere,  quod  arbor  est  florens  flori- 
tione,et  floribus.  Sed  quando  in  actione  non  includitur  determinatus  effectus, 
tunc  non  potest  principium  actionis  denominari  ab  effectu,  sed  solum  ab 
actione.  Non  enim  dicimus,  quod  arbor  producit  florem  flore,  sed  produ- 
ctione  floris.  In  hoc  igitur,  quod  dico,  spirat,  vel  generat,  importatur  actus 
notionalis  tantum.  Unde  non  possumus  dicere,  quod  Pater  spiret  Spiritu 
Sancto,  vel  generet  Filio.  Possumus  autem  dicere,  quod  Pater  dicit  Verbo, 
tamquam  persona  procedente,  et  dicit  dictione,tamquam  actu  notionali;  quia 
dicere  importat  determinatam  personam  procedentem,  cum  dicere  sit  pro- 
ducere verbum.  Et  similiter  diligere,  prout  notionaliter  sumitur,  est  producere 
amorem.  Et  ideo  potest  dici,  quod  Pater  diligit  Filium  Spiritu  Sancto  tam- 
quam persona  procedente,  et  ipsa  dilectione  tamquam  actu  notionali. 

Ad  tertium  dicendum,  quod  Pater  non  solum  Filium,  sed  etiam  se,  et 
nos  diligit  Spiritu  Sancto,  quia,  ut  dictum  est  (in  isto  art.),  diligere,  prout 
notionaliter  sumitur,  non  solum  importat  productionem  divinae  personae, 
sed  etiam  personam  productam  per  modum  amoris,  qui  habet  habitudinem 

^d  rem  dilectam.  Unde  sicut  Pater  dicit  se,  et  omnem  creaturam  Verbo, 
quod  genuit,  inquantum  Verbum  genitum  sufficienter  repraesentat  Patrem, 
-et  omnem  creaturam:  ita  diligit  se,  et  omnem  creaturam  Spiritu  Sancto,  in- 
quantum Spiritus  Sanctus  procedit  ut  amor  bonitatis  primae,  secundum  quam 
Pater  amat  se,  et  omnem  creaturam.  Et  sic  etiam  patet,  quod  respectus  im- 
portatur  ad  creaturam  et  in  verbo,  et  in  amore  procedente  quasi  secundario, 
inquantum  scilicet  bonitas,  et  veritas  divina  est  principium  intelligendi,  et 
amandi  omnem  creaturam. 


QUAESTIO    XXXVIII. 

DE    NOMINE    SPIRITUS    SANCTI,  QUOD    EST   DONUM, 
IN    DUOS    ARTICULOS    DIVISA. 

Consequenter  quaeritur  de  Dono. 

Et  circa  hoc  quaeruntur  duo. 

Primo.  Utrum  Donum  possit  esse  nomen  personale. 
Secando.  Utrum  sit  proprium  Spiritus  Sancti. 

ARTICULUS  I.  200 

UTRUM   DONUM  SIT   NOMEN  PERSONALE. 
(i.  Dist.  iS.  art.  i.). 

Ad  primum  sic  proceditur.  Videtur,  quod  donum  non  sit  nomen  personale. 
Omne  enim  nomen  personale  importat  aliquam  distinctionem  in  divinis:  sed 
nomen  doni  non  importat  aliquam  distinctionem  in  divinis.  Dicit  enim  Aug.  1 5 . 
de  Trinit.  (cap.  ic).  a  med.),  quod  Spiritus  Sanctus  ita  datur,  sicut  Dei  donum, 
ut  etiam  seipsum  det,  sicut  Deus  ;  ergo  donum  non  est  nomen  personale. 

2.  Praeterea.  NuUum  nomen  personale  convenit  essentiae  divinae:  sed 
essentia  divina  est  donum,  quod  Pater  dat  Pillo,  ut  patet  per  Hilar.  8.  de 
Trinit.  (circa  med.)  ;  ergo  donum  non  est  nomen  personale. 

3.  Praeterea.  Secundum  Damascenum  (ex  Uh.  4.  de  Fid.  Orth.  cap.  19. 
etlib.^.  cap.  21.),  nihil  est  subjectum,  aut  serviens  in  divinis  personis:  sed 
donum  importat  quamdam  subjectionem  et  ad  eum,  cui  datur,  et  ad  eum,  a 
quo  datur;  ergo  donum  non  est  nomen  personale. 

4.  Praeterea.  Donum  importat  respectum  ad  creaturam;  et  ita  videtur 
de  Deo  dici  ex  tempore:  sed  nomina  personalia  dicuntur  de  Deo  ab  aeterno, 
ut  Pater,  et  Filius;  ergo  donum  non  est  nomen  personale. 

Sed  contra  est,  quod  Aug.  dicit  1$.  de  Trinit.  (loco  cit.  in  urg.  i.):  Sicut 
corpus  carnis  nihil  aliud  est,  quam  caro;  sic  donum  Spiritus  Sancti  nihil  aliud 
est,  quam  Spiritus  Sanctus:  sed  Spiritus  Sanctus  est  nomen  personale;  ergo  et 
donum. 

Respondeo  dicendum,  quod  in  nomine  doni  importatur  aptitudo  ad  hoc, 
quod  donetur.  Quod  autem  donatur,  habet  aptitudinem,  vel  habitudinem  et 
ad  id,  a  quo  datur,  et  ad  id,  cui  datur.  Non  enim  daretur  ab  aliquo,  nisi  esset 
ejus;  et  ad  hoc  alicui  datur,  ut  ejus  sit.  Persona  autem  divina  dicitur  esse 
aUcujus,  vel  secundum  originem,  sicut  FiUus  est  Patris,  vel  inquantum  ab 
aliquo  habetur.  Habere  autem  dicimus  id,  quo  libere  possumus  uti,  vel  frui, 
ut  volumus.  Et  per  hunc  modum  divina  persona  non  potest  haberi,  nisi  a 
rationali  creatura  Deo  conjuncta.  Aliae  autem  creaturae  moveri  quidem  pos- 
sunt  a  divina  persona,  non  tamen  sic,  quod  in  potestate  earum  sit  frui  divina 
persona,  et  uti  effectu  ejus.  Ad  quod  quandoque  pertingit  rationalis  creatura; 
ut  puta,  cum  sic  fìt  particeps  divini  Verbi,  et  procedentis  amoris,  ut  possit 
libere  Deum  vere  cognoscere,  et  recte  amare.  Unde  sola  creatura  rationalis 
potest  habere  divinam  personam.  Sed  ad  hoc  quod  sic  eam  habeat,  non  potest 
propria  vìrtute  pervenire,  linde  oportet,  quod  hoc  ei  desuper  detur  ;  hoc  enim 
dari  nobis  dicitur,  quod  aliunde  habemus.  Et  sic  divinae  p&rsonae  compdit  dari, 
et  esse  donum. 

Ad  primum  ergo  dicendum,  quod  nomen  doni  importat  distinctionem  per- 
sonalem,  secundum  quod  donum  dicitur  esse  alicujus  per  originem.  Et  tamen 
Spiritus  Sanctus  dat  seipsum,  inquantum  est  sui  ipsius,  ut  potens  se  uti,  vel 
potius  frui:  sicut  et  homo  liber  dicitur  esse  sui  ipsius.  Et  hoc  est  quod  Aug. 
dicit  super  Joan.  (Traci.  2^.)  :  Quid  tam  tuum  est,  quam  tu  ?  Vel  dicendum,  et 
melius,  quod  donum  oportet  esse  aliquo  modo  dantis.  Sed  hoc  esse  hujus 
dicitur  muUipliciter.  Uno  modo  per  modum  identitatis;  sicut  dicit  Aug.  super 
Joan.  (ihid.),  et  sic  donum  non  distinguitur  a  dante,  sed  ab  eo,  cui  datur  :  et 
sic  dicitur,  quod  Spiritus  Sanctus  dat  se.  Alio  modo  dicitur  aliquid  esse  alicujus, 
ut  possessio,  vel  servus.  Et  sic  oportet,  quod  donum  essentialiter  distinguatur 
a  dante,  et  sic  donum  Dei  est  aliquid  creatum.  Tertio  modo  dicitur  hoc  esse 
hujus  per  originem  tantum;  et  sic  Filius  est  Patris,  et  Spiritus  Sanctus  utriusque. 
Inquantum  ergo  donum  hoc  modo  dicitur  esse  dantis,  sic  distinguitur  a  dante 
personaliter  ;  et  est  nomen  personale. 

Ad  secundum  dicendum,  quod  essentia  dicitur  esse  donum  Patris  primo 
modo  ;  quia  essentia  est  Patris  per  modum  identitatis. 

Ad  tertium  dicendum,  quod  donum  secundum  quod  est  nomen  personale 
in  divinis,  non  importat  subjectionem,  sed  originem  tantum  in  comparatione 
ad  dantem.  In  comparatione  vero  ad  eum,  cui  datur,  importat  liberum  usum, 
vel  fruitionem,  ut  dictum  est  (in  corp.  ari.). 

Ad  quartum  dicendum,  quod  donum  non  dicitur  ex  eo,  quod  actu  datur, 
sed  inquantum  habet  aptitudinem,  ut  possit  dari.  Unde  ab  aeterno  divina 
persona  dicitur  donum,  licet  ex  tempore  detur.  Nec  tamen  per  hoc,  quod 
importatur  respectus  ad  creaturam,  oportet,  quod  sit  essentiale,  sed  quod 
aliquid  essentiale  in  suo  intellectu  includatur:  sicut  essentia  includitur  in  in- 
lellectu  personae,  ut  supra  dictum  est  (q.  2().  ari.  4.  et  q.  54.  art.  5.  ad  1.). 

ARTICULUS  IL  201' 

UTRUM  DONUM  SIT  PROPRIUM  NOMEN  SPIRITUS   SANCTI. 

(i.  Disi.  18.  art.  2.  ei  Veri.  q.  7.  ari.  5.  ad  ^.). 

Ad  secundum  sic  proceditur.  Videtur,  quod  donum  non  sit  proprium 
nomen  Suiritus  Sancti.  Donum  enim  dicitur  ex  eo,   quod   datur.    Sed   sicut 

dicitur  Isa.  9.:  Filius  datus  est  nobis;  ergo  esse  donum  convenit  Filio,  sicut 
Spiritui  Sancto. 

2.  Praeterea.  Omne  nomen  proprium  alicujus  personae  significat  ali- 
quam  ejus  proprietatem  :  sed  hoc  nomen,  donum,  non  significat  proprie- 
tatem  alìquara  Spiritus  Sancti:  ergo  donum  non  est  proprium  nomen  Spi- 
ritus  Sancti. 

3.  Praeterea.  Spiritus  Sanctus  potest  dici  spiritus  alicujus  hominis  :  sed 
non  potest  dici  donum  alicujus  hominis,  sed  solum  donum  Dei.  Ergo  donum 
non  est  proprium  nomen  Spiritus  Sancti. 

Sed  contra  est,  quod,  ut  August.  dicit  in  4.  de  Trinit.  (cap.  20.),  sicut 
natum  esse  est  Filìum  [al.  Filio]  a  Patre  esse,  ita  Spiritum  Sanclum  donum  Dei 
esse  est  a  Patre,  et  Filio  procedere:  sed  Spiritus  Sanctus  sortitur  proprium 
nomen,  inquantum  procedit  a  Patre,  et  Filio;  ergo  et  donum  est  proprium 
nomen  Spiritus  Sancti. 

Respondeo  dicendum,  quod  donum,  secundum  quod  personaliter  sumitur 
in  divinis,  est  proprium  nomen  Spiritus  Sancti.  Ad  cujus  evidentiam  sciendum 
est,  quod  donum  proprie  est  datio  irreddibilis,  secundum  Philos.  (4.  Topic, 
cap.  4.),  idest,  quod  non  datur  intentione  retributionis;  et  sic  importai  gra- 
tuitam  donationem.  Ratio  autem  gratuitae  donationis  est  amor,  ideo  enim 
damus  gratis  alieni  aliquid,  quia  volumus  ei  bonum,  Primum  ergo,  quod 
damus  ei,  est  amor,  quo  volumus  ei  bonum.  Unde  manifestum  est,  quod 
amor  habet  rationem  primi  doni,  per  quod  omnia  dona  gratuita  donantur. 
Unde,  cum  Spiritus  Sanctus  procedat  ut  amor,  sicut  jam  dictum  est  (q.  57. 
art.  I.),  procedit  in  ratione  doni  primi.  Unde  dicit  August.  15.  de  Trinit. 
(cap.  ig.),  quod  per  donum,  quod  est  Spiritus  Sanctus,  multa  propria  dona 
dividuntur  membris  Christi. 

Ad  primum  ergo  dicendum,  quod,  sicut  Filius,  quia  procedit  per  modum 
verbi,  quod  de  ratione  sua  habet,  quod  sit  similitudo  sui  principii,  dicitur 
proprie  imago,  licet  etiam  Spiritus  Sanctus  sit  similis  Patri  :  ita  etiam  Spi- 
ritus Sanctus,  quia  a  Patre  procedit  ut  amor,  dicitur  proprie  donum,  licet 
etiam  Filius  detur.  Hoc  enim  ipsum,  quod  Filius  datur,  est  ex  Patris  amore, 
secundum  illud  Joan.  3.:  Sic  Deus  dikxit  mundurn,  ut  Filium  suum  unigmilum 
darei. 

Ad  secundum  dicendum,  quod  in  nomine  doni  importatur,  quod  sit  dantis 
per  originem.  Et  sic  importatur  proprietas  originis  Spiritus  Sancti,  quae  est 
processio. 

Ad  tertium  dicendum,  quod  donum,  antequam  detur,  est  tantum  dantis, 
sed  postquam  datur,  est  ejus,  cui  datur.  Quia  igitur  donum  non  importat  da- 
tionem  in  actu,  non  potest  dici,  quod  sit  donum  hominis,  sed  donum  Dei 
dantis.  Cum  autem  jam  datum  est,  tunc  hominis  est,  vel  spiritus,  vel  datum. 


S.  Thomae  Summa   Theologtca.  Voi.  I.  01 


30Ó  (QUAESTIO    XXXIX.    ARTICULUS    I. 


QUAESTIO  XXXIX. 

DE    PERSONIS    AD    ESSENTI AM    RELATIS, 
IN  OCTO  ARTICULOS  DIVISA. 

Post  ea,  quae  de  personis  divinis  absolute  tractata  sunt,  considerandum 
restat  de  personis  in  comparalione  ad  essentiam,  et  ad  proprietates,  et  ad 
actus  notionales,  et  de  comparatione  ipsarum  ad  invicem. 

Quantum  igìhir  ad  primum  horum^  odo  quaeruntur. 

Primo.  Utrum  essentia  in  divinis  sit  idem,  quod  persona. 

Secundo.  Utrum  dicendum  sit,  quod  tres  personae  sunt  unius  essentiae. 

Tertio.  Utrum  nomina  essentinlia  praedicanda  sint  de  personis  in  plurali, 
vel  in  singulari. 

Quarto.  Utrum  adjectiva  notionalia,  aut  verba,  vel  participia  praedicari 
possint  de  nominibus  essentialibus  concretive  acceptis. 

Quinto.  Utrum  praedicari  possint  de  nominibus  essentialibus  in  abstracto 
acceptis. 

Sexto.  Utrum  nomina  personarum  praedicari  possint  de  nominibus  essen- 
tialibus concretis. 

Septimo.  Utrum  essentialia  attributa  sint  approprianda  personis. 

Octavo.  Quod  attributum  cuique  personae  debeat  appropriar!. 

ARTICULUS  I.  202 

UTRUM  IN  DIVINIS,   ESSENTIA  SIT  IDEM,  QUOD   PERSONA. 
(Supr.  q.  5.  art.  5.  et  i.  Dist.  54.  q.  i.  art.  i.). 

Ad  primum  sic  proceditur.  Videtur,  quod  in  divinis  essentia  non  sit  idem, 
quod  persona.  In  quibuscumque  enim  essentia  ist  idem,  quod  persona,  seu 
suppositum,  oportet,  quod  sit  tantum  unum  suppositum  unius  naturae,  ut 
patet  in  omnibus  substantiis  separatis.  Eorum  enim,  quae  sunt  idem  re,  unum 
multiplicari  non  potest,  quin  multiplicetur  et  reliquum:  sed  in  divinis  est  una 
essentia,  et  tres  personae,  ut  ex  supradictis  patet  (q.  50.  art.  2.  et  q.  28.  art.'}.)  ; 
ergo  essentia  non  est  idem,  quod  persona. 

2.  Praeterea.  Affirmatio,  et  negatio  simul,  et  semel  non  verificantur  de 
eodem:  sed  affirmatio,  et  negatio  verificantur  de  essentia,  et  persona.  Nam 
persona  est  distincta,  essentia  vero  non  est  distincta  ;  ergo  persona,  et  es- 
sentia non  sunt  idem. 

3.  Praeterea.  Nihil  subjicitur  sibi  ipsi:  sed  persona  subjicitur  essentiae; 
unde  suppositum,  vel  hypostasis  nominatur  ;  ergo  persona  non  est  idem,  quod 
essentia. 

Sed  contra  est,  quod  August.  dicit  7.  de  Trinit.  cap.  6.  :  Ctim  dicimus 
bersonan:  patris,  non  aliud  dicimus,  quam  suhstantìam  patris. 

Respondeo  dicendum,  quod  considerantibus  divinam  simplicitatem,  quae- 
stio ista  in  manifesto  habet  veritatem.  Ostensum  est  enim  supraf^.j.  art.^.), 
quod  divina  simplicitas  hoc  requirit,  quod  in  Deo  sit  idem  essentia,  et  sup- 
positum,  quod  in  substantiis  intellectualibus  nihil  est  aliud,  quam  persona. 
Sed  difficultatem  videtur  ingerere,  quod,  multiplicatis  personis  divinis,  es- 
sentia retinet  unitatem. 

Et  quia,  ut  Boetius  dicit  (lih.  de  Trinit.),  relatio  multiplicat  personanim 
Trinitatem,  posuerunt  aliqui  hoc  modo  in  divinis  differre  essentiam,  et  per- 
sonam,  quarura  [al.  quo  et]  relationes  dicebant  esse  assistentes,  considerantes 
in  relationibus  solum,  quod  ad  alterum  sunt,  et  non  quod  res  sunt. 

Sed,  sicut  supra  ostensum  est  (q.  28.  art.  2.),  sicut  relationes  in  rebus 
creatis  accidentaliter  insunt,  ita  in  Deo  sunt  ipsa  essentia  divina.  Ex  quo  se- 
-quitur,  quod  in  Deo  non  sit  aliud  essentia,  quam  persona  secundum  rem,  et 
tamen  quod  personae  realiter  ab  invicem  distinguantur.  Persona  enim,  ut 
dictum  est  supra  (q.  2^.  art.  4.),  significat  relationem,  prout  est  subsistens  in 
natura  divina.  Relatio  autem  ad  essentiam  comparata  non  differt  re,  sed  ra- 
tione  tantum.  Comparata  autem  ad  oppositam  relationem  habet  virtute  op- 
positionis  realem  distinctionem.  Et  sic  remanet  una  essentia,  et  tres  personae. 

Ad  primum  ergo  dicendum,  quod  in  creaturis  non  potest  esse  distinctio 
suppositorum  per  relationes,  sed  oportet,  quod  sit  per  essentialia  principia; 
quia  relationes  non  sunt  subsistentes  in  creaturis.  In  divinis  autem  rela- 
tiones sunt  subsistentes.  Ideo,  secundum  quod  habent  oppositionem  ad  invi- 
cem, possunt  distinguere  supposita:  neque  tamen  distinguitur  essentia  :  quia 
relationes  ipsae  non  distinguuntur  ab  invicem,  secundum  quod  sunt  realiter 
idem  cum  essentia. 

Ad  secundum  dicendum,  quod,  inquantum  essentia,  et  persona  in  divinis 
differunt  secundum  intelligentiae  rationem,  sequitur,  quod  aliquid  possit  af- 
firmari  de  uno,  quod  negatur  de  altero  ;  et  per  consequens,  quod  supposito 
uno  non  supponatur  alterum. 

Ad  tertium  dicendum,  quod  rebus  divinis  nomina  imponimus  secundum 
modum  rerum  creatarum,  ut  supra  dictum  est  (art.  i.  et  '^.  q.  ij.).  Et  quia  na- 
turae  rerum  creatarum  individuantur  per  materiam  quae  subjicitur  naturae 
speciei,  inde  est,  quod  individua  dicuntur  subjecta,  vel  supposita,  vel  hypo- 
stascs.  Et  propter  hoc  etiam  divinae  personae  supposita,  vel  hypostases  no- 
minantur,  non  quod  ibi  sit  aliqua  suppositio,  vel  subjectio  secundum  rem. 

ARTICULUS  IL  203 

UTRUM  SIT   DICENDUM,  TRES   PERSONAS  ESSE  UNIUS  ESSENTIAE. 

(i.  Dist.  54.  q.  I.  art.  2.). 

Ad  secundum  sic  proceditur.  Videtur,  quod  non  sit  dicendum,  tres  per- 
■^onas  esse  unius  essentiae.  Dicit  enim  Hilarius  in  lib.  de  Synodis,  quod  Pater, 
et  Filius,  et  Spiritus  Sanctus  sunt  quidem  per  substantiam  tria,  per  consonan- 
tiam  vero  unum:  sed  substantia  Dei  est  ejus  essentia;  ergo  tres  personae 
non  sunt  unius  essentiae. 

2.  Praeterea.  Non  est  affirmandum  aliquid  de  divinis,  quod  auctoritate 
Scripturaesacrae  non  est  expressum,  ut  patet  perDionys.  cap.  i.  de  Div.  Nom. 
(panini  a  princ.)  sed  numquam  in  Scriptura  sacra  exprimitur,  quod  Pater, 

et  Filius,  et  Spiritus  Sanctus  sunt  unius  essentiae;  ergo  hoc   non  est  asse- 
rendum. 

3.  Praeterea.  Natura  divina  est  idem,  quod  essentia,  Sufficeret  ergo  di- 
cere, quod  tres  personae  sunt  unius  naturae. 

4.  Praeterea.  Non  consuevit  dici,  quod  persona  sit  essentia,  sed  magis- 
quod  essentia  sit  personae;  ergo  ncque  convenienter  videtur  dici,  quod  tres- 
personae  sunt  unius  essentiae. 

5.  Praeterea.  August.  lib.  7.  de  Trinit,  cap.  6.  dicit,  quod  non  dicìmus,^ 
tres  personas  esse  ex  una  essenti-a,  ut  inteliigatur  in  divinis  aliud  esse  essentia,. 
et  persona:  sed,  sicut  praepositiones  sunt  transitivae,  ita  et  obliquae  [al.  cbìi- 
qiii^;  ergo  pari  ratione  non  est  dicendum,  quod  tres  personae  sunt  unius 
essentiae. 

6.  Praeterea.  Id,  quod  potest  esse  erroris  occasio,  non  est  in  divinis 
dicendum:  sed,  cum  dicuntur  tres  personae  unius  essentiae  vel  substantiae^ 
datur  erroris  occasio  :  quia,  ut  Hilar.  dicit  in  lib.  de  Synod.  (ad  Can.  2j.)y 
una  substantia  Patris  et  Filli  praedicata,  aut  unum,  qui  duas  nuncupationes 
habet,  subsistentem  significat,  aut  divisam  unam  substantiam  duas  imperfectas 
fecisse  substantias,  aut  tertiam  priorem  substantiam,  quae  a  duobus  et  usur- 
pata sit,  et  assumpta;  non  ergo  dicendum,  tres  personas  esse  unius  substantiae. 

Sed  contra  est,  quod  August.  dicit  in  lib.  3.  contra  Maximinum  (cap.  14, 
ante  med.),  quod  hoc  nomen  ójuoovaioy,  quod  in  Concilio  Nicaeno  adversus 
Arianos  firmatum  est,  idem  significat,  quod  tres  personas  esse  unius  es- 
sentiae. 

Respo>odeo  dicendum,  quod,  sicut  supra  dictum  est  (q.  ij.  art.  i.  ad  2, 
art.  ^),  intellectus  noster  res  divinas  nominat,  non  secundum  modum  earum, 
quia  sic  eas  cognoscere  non  potest,  sed  secundum  modum  in  rebus  creatis 
inventum.  Et  quia  in  rebus  sensibilibus,  a  quibus  intellectus  noster  scientiam 
cnpit,  natura  alicujus  speciei  per  materiam  individuatur,  et  sic  natura  se  habet 
ut  forma,  individuum  autem  ut  supposìtum  formae;  propter  hoc  etiam  in 
divinis,  quantum  ad  modum  significandì,  essentia  significatur  ut  forma  trium 
personarum;  dicimus  autem  in  rebus  creatis  formam  quamcumque  esse  ejus, 
cujus  est  forma,  sicut  sanitatem,  vel  pulchritudinem  hominis  alicujus.  Rem 
autem  habentem  formam  non  dicimus  esse  formae,  nisi  cum  adjectione  ali- 
cujus adjectivi,  quod  designat  illam  formam.  Ut  cum  dicimus  :  ista  mulier  est 
egregiae  formae;  iste  homo  est  perfectae  virtuiis.  Et  similiter,  quia  in  divinis, 
multiplicatis  personis,  non  multiplicatur  essentia,  dicimus  unam  essentiam 
esse  trium  personarum,  et  tres  personas  unius  essentiae,  ut  intelligantur  isti 
genitivi  construi  in  designatione  formae. 

Ad  PRiMUM  ergo  dicendum,  quod  substantia  ibi  sumitur  prò  hypostasi, 
et  non  prò  essentia. 

Ad  secundum  dicendum,  quod,  licet  tres  personas  esse  unius  essentiae 
non  inveniatur  in  Sacra  Scriptura  per  haec  verba,  invenitur  tamen   quantum 
ad  hunc  sensum;  sicut  ibi  (Joan.  io.):  Ego,  et  Pater  unum  suvtus;  et  (ihid.):  \ 
Ego  in  Patre,  et  Pater  in  me  est.  Et  per  multa  alia  haberl  potest  idem.  *i 

Ad  tertium  dicendum,  quod,  quia  natura  designat  principium  actus,  es-  | 
scntia  vero  ab  essendo  dicitur,  possunt  dici  aliqua  unius  naturae,  quae  con- 
veniunt  in  aliquo  actu,  sicut  omnia  calefacientia.  Sed  unius  essentiae  dici 
non  possunt,  nisi  quorum  est  unum  esse.  Et  ideo  magis  exprimiturunìtas  divina 
per  hoc,  quod  dicitur,  quod  tres  personae  sunt  unius  essentiae,  quam  si  dice- 
rctur,  quod  sunt  unius  naturae. 

Ad  Q.UARTUM  dicendum,  quod  forma  absolute  accepta  consuevit  signifì- 
cari  ut  ejus,  cujus  est  forma,  ut  virtus  Petri:  e  converso  autem  res  habensfor- 
mam  aliquam  non  consuevit  significari  ut  ejus,  nisi  cum  volumus  determinare, 
sive  designare  formam.  Et  tunc  requiruntur  duo  genitivi,  quorum  unus  signi- 
fìcet  formam,  et  alius  determinationem  formae:  ut  si  dicatur:  Petrus  est 
magnae  virtutis.  Vel  etiam  requiritur  unus  genitivus  habens  vim  duorum  ge- 
nitivorum  :  ut  cum  dicitur:  Vir  sanguinum  est  iste,  idest  effusor  multi  san- 
guinis.  Quia  igitur  essentia  divina  significatur  ut  forma  respectu  personae, 
convenienter  essentia  personae  dicitur:  non  autem  e  converso,  nisi  aliquid 
addatur  ad  designationem  essentiae:  ut  si  dicatur,  quod  Pater  est  persona 
-divinae  essentiae,  vel  quod  tres  personae  sunt  unius  essentiae. 

Ad  quintum  dicendum,  quod  haec  praeposido,  ex,  vel  de,  non  designat 
habitudinem  causae  formalis,  sed  magis  habitudinem  causae  efficientis,  vel 
materalis.  Q.uae  quidem  causae  in  omnibus  distinguuntur  ab  his,  quorum 
sunt  causae.  Nihil  enim  est  sua  materia,  neque  aliquid  est  suum  principium 
^ctivum.  Aliquid  tamen  est  sua  forma,  ut  patet  in  omnibus  rebus  immate- 
rialibus.  Et  ideo  per  hoc,  quod  dicimus  tres  personas  unius  essentiae,  signifi- 
cando essentiam  in  habitudine  formae,  non  ostenditur  aliud  esse  essentia, 
quam  persona,  quod  ostenderetur,  si  diceremus  tres  personas  ex  eadem 
■essentia. 

Ad  sextum  dicendum,  quod,  sicut  Hilar.  dicit  in  lib.  de  Synod.,  male  san- 
■ctis  rebus  praejudicatur,  si,  quia  non  sanctae  a  quibusdam  habentur,  esse  non 
•debeant.  Sic,  si  male  intelligituro wooi'o-to^,  quid  ad  me  bene  intelligentem  ?  Et 
supra  :  Sit  ergo  una  substantia  ex  naturae  genitae  proprietatej  non  sit  autem 
€x  portione,  aut  ex  unione,  aut  ex  communione. 

ARTICULUS   HI.  204 

UTRUM   NOMINA    ESSENTIALIA  PRAEDICENTUR    SINGULARITER 
DE  TRIBUS   PERSONIS. 

(i.  Disi.  9.  q.  2.  art.  2.  ad  j.  et  Boet.  Tr'mìt.  q.  i.  art.  4.). 

Ad  tertium  sic  proceditur.  Videtur,  quod  nomina  essentialia,  ut  hoc 
nomen,  Deus,  non  praedicentur  singulariter  de  tribus  personis,  sed  pluraliter. 
Sicut  enim  homo  significatur  ut  habens  humanitatem,  ita  Deus  significatur 
ut  habens  deitatem;  sed  tres  personae  sunt  tres  habentes  deitatem  ;  ergo  tres 
personae  sunt  tres  Dii. 

2.  Praeterea.  Gen.  i.  ubi  dicitur:  In  princìpio  creavit  Deus  coelum,  et 
ierram,  hebraica  verltas  habet:  CnSi^  (Elohim),  quod  potest  interpretari 
Dii,  sive  judices.  Et  hoc  dicitur  propter  pluralitatem  personarum  ;  ergo  tres 
personae  sunt  plures  Dii,  et  non  unus  Deus. 

3.  Praeterea.  Hoc  nomen,  res,  cum  absolute  dicatur,  videtur  ad  substan- 
tiam  pertinere:  sed  hoc  nomen  pluraliter  praedicatur  de  tribus  personis.  Dicit 
enim  August.  in  lib.  i.  de  Doctr.  Christ.  (cap.^.  in  princ.)  :  Res,  qiiWus  fruen- 
dum  est,  sunt  Pater  et  Filius  et  Spiritus  Sanctus;  ergo  et  alia  nomina  essen- 
tialia pluraliter  praedicari  possunt  de  tribus  personis. 

4.  Praeterea.  Sicut  hoc  nomen,  Deus,  significat  habentem  deitatem  ;  ita 
hoc  nomen,  persona,  significat  subsistentem  in  natura  aliqua  intellectuali: 
sed  dicimus  tres  personas;  ergo  eadem  ratione  dicere  possumus  tres  Deos. 

Sed  contra  est,  quod  dicitur  Deut.  6.:  Audi,  Israel,  Dotnlnus  Deus  tuuSy 
Deus  unus  est. 

Respondeo  dicendum,  quod  nominum  essentialium  quaedam  signifìcant 
essenti am  substantive,  quaedam  vero  adjective.  Ea  quidem  quae  substantive 
essentiam  signifìcant,  praedìcantur  de  tribus  personis  singulariter  tantum,  et 
non  pluraliter.  Quae  vero  adjective  essentiam  signifìcant,  praedicantur  de 
tribus  personis  in  plurali.  Cujus  ratio  est,  quia  nomina  substantiva  signifìcant 
aliquid  per  modum  substantiae:  nomina  vero  adjectiva  signifìcant  aliquid  per 
modum  accidentis,  quod  inhaeret  subjecto.  Substantia  autem  sicut  per  se 
habet  esse,  ita  persehabet  unitatem,  vel  multitudinem.  Unde  et  singularitas,. 
vel  pluralitas  nominis  substantivi  attenditursecundum  formam  significatam  per 
nomen.  Accidentia  autem  sicut  esse  habent  in  subjecto,  ita  ex  subjecto  susci- 
piunt  unitatem,  vel  multitudinem.  Et  ideo  in  adjectivis  attenditur  singularitas, 
et  pluralitas  secundum  supposita.  In  creaturis  autem  non  invenituruna  forma 
in  pluribus  suppositis,  nisi  unitate  ordinis,  ut  forma  multitudinis  ordinatae. 
Unde  nomina  significantia  talem  formam,  si  sint  substantiva,  praedicantur 
de  pluribus  in  sìngulari,  non  autem  si  sint  adjectiva:  dicimus  enim,  quod 
multi  homines  sunt  collegium,  vel  exercitus,  aut  populus:  dicimus  tamen, 
quod  plures  homines  sunt  collegiati:  in  divinis  autem  essentia  divina  signi- 
ficatur  per  modumformae,  ut  dictum  est  (ari.praec.  et  q. ^.  art.  ^).  Quaequidem 
simplex  est,  et  maxime  una,  ut  supra  ostensum  est  (q.  5.  art.  7.  et.  q.  11.  art.  4). 
Unde  nomina- significantia  divinam  essentiam  substantive  singulariter,  et  non 
pluraliter  de  tribus  personis  praedicantur.  Haec  igitur  est  ratio,  quare  So- 
cratem,  et  Platonem,  et  Ciceronem  dicimus  tres  homines  ;  Patrem  autem, 
et  Filium,  et  Spiritum  Sanctum  non  dicimus  tres  Deos,  sed  unum  Deum  ; 
quia  in  tribus  suppositis  humanae  naturae  sunt  tres  humanitates;  in  tribus 
autem  personis  est  una  divina  essentia.  Ea  vero,  quae  signifìcant  essentiam 
adjective,  praedicantur  pluraliter  de  tribus  propter  pluralitatem  supposito- 
rum.  Dicimus  enim  tres  exsistentes,  vel  tres  sapìentes,  aut  tres  aeternos,  et 
increatos,  etimmensos,  si  adjective  sumantur.  Si  vero  substantive  sumantur, 
dicimus  unum  increatum,  immensum,  et  aeternum,  ut  Athanas.  dicit  (in 
Sytnh.  Fid). 

Ad  primum  ergo  dicendum,  quod,  licet  Deus  significet  habentem  delta- 
tem  est  tamen  alius  modus  significando  Nam  Deus  dicitur  substantive,  sta 
habens  deitatem  dicitur  adjective.  Unde,  licet  sint  tres  habentes  deitatem,  non 
tamen  sequitur,  quod  sint  tres  Dii. 

Ad  secukdum  dicendum,  quod  diversae  linguae  habent  diversum  modum 
loquendi.  Unde,  sicut  propter  pluralitatem  suppositorum  Graeci  dicunt  tres 
hypostases:  ita  et  in  hebraeo  dicitur  pluraliter:  Elohim.  Nos  autem  non  dici- 
mus pluraliter  neque  Deos,  neque  substantias,  ne  pluralitas  ad  substantiam 
referatur. 

Ad  tertium  dicendum,  quod  hoc  nomen,  res,  est  de  transcendentibus. 
Unde,  secundum  quod  pertinet  ad  relationem,  pluraliter  praedicatur  in  divinis: 
secundum  vero  quod  pertinet  ad  substantiam,  singulariter  praedicatur.  Unde 
August.  dicit  ibidem  (loc.  cit.  in  arg.),  quod  eadem  Triuitas  quaedam  summa  res  est. 

Ad  quartUìM  dicendum,  quod  forma  significata  per  hoc  nomen,  persona, 
non  est  essentia,  vel  natura,  sed  personalitas.  Unde,  cum  sint  tres  persona- 
litates,  idest  tres  personales  proprietates  in  Patre,  et  Pillo,  et  Spiritu  Sancìo, 
non  singulariter,  sed  pluraliter  praedicatur  de  tribus. 

ARTICULUS  IV.  20S 

UTRUM   NOMINA    ESSENTIALIA  CONCRETA   POSSINT    SUPPONERE 

PRO    PERSONA. 

(i.  Dist.  4.  q.  I.  art.  2.  Disi.  j.  q.  i.  art.  2.). 

Ad  Q.UARTUM  sic  proceditur.  Videtur,  quod  nomina  essentialia  concretiva 
non  possint  supponere  pfo  persona,  ita  quod  haec  sit  vera:  Deus  genuit 
Deum.  Quia,  ut  sophistae  dicunt,  terminus  singuìaris  idem  sipiificat,  et  siipponit: 
sed  hoc  nomen,  Deus,  videtur  esse  terminus  singuìaris,  cum  pluraliter  prae- 
dicari  non  possit,  ut  dictum  est  (art.  praec.  et  q.  ij.  art.  c}.);  ergo,  cum  si- 
gnificet  essentìam,  videtur,  quod  supponat  prò  essentia,  et  non  prò  persona. 

2.  Praeterea.  Terminus  in  subjecto  positus  non  restringitur  per  terrai- 
num  positum  in  praedicato  ratione  significationis,  sed  solum  ratione  temporis 
consignificati:  sed,  cum  dico:  Deus  creat,  hoc  nomen,  Deus,  supponit  prò 
essentia;  ergo  cum  dicitur:  Deus  genuit,  non  potest  iste  terminus,  Deus, 
ratione  praedicati  notionaUs  supponere  prò  persona. 

3.  Praeterea.  Si  haec  est  vera:  Deus  genuit,  quia  Pater  generat,  pari 
ratione  haec  erit  vera:  Deus  non  generat,  quia  Filius  non  generat;  ergo  est 
Deus  generans,  et  Deus  non  generans.  Et  ita  videtur  sequi,  quod  sint  duo  Dii. 

4.  Praeterea.  S-.  Deus  genuit  Deum,  aut  se  Deum,  autahum  Deum:  sed 
non  se  Deum,  quia,  ut  August.  dicit  in  i.  de  Trinit.  (cap.  j.  ant.  med.),  nulla 
res  generat  seipsam:  neque  alium  Deum,  quia  non  est  nisi  unus  Deus;  ergo 
haec  est  falsa:  Deus  genuit  Deum. 

5.  Praeterea.  Si  Deus  genuit  Deum,  aut  Deum,  qui  est  Deus  Pater,  aut 
Deum,  qui  non  est  Deus  Pater.  Si  Deum,  qui  est  Deus  Pater,  ergo  Deus 
Pater  est  genitus.  Si  Deum,  qui  non  est  Deus  Pater,  ergo  Deus  est,  qui  non 
est  Deus  Pater,  quod  est  falsum;  non  ergo  potest  dici,  quod  Deus  genuit 
Deum. 

Sed  contra  est,  quod  in  Symbolo  dicitur:  Deum  de  Deo. 

Respondeo  dicendum,  quod  quidam  dixerunt,  quod  hoc  nomen,  Deus,  et 
similia  proprie  secundum  suam  naturam  supponunt  prò  essentia,  sed  ex 
adjuncto  notionah  trahuntur  ad  supponendum  prò  persona.  Et  haec  opinio 
processisse  videtur  ex  consideratione  divinae  simplicitatis,  quae  requirit,  quod 
in  Deo  idem  sit  habens,  et  quod  habetur.  Et  sic  habens  deitatem,  quod  signi- 
ficat  hoc  nomen.  Deus,  est  idem,  quod  deitas.  Sed  in  proprietatibus  locutio- 
num  non  tantum  attendenda  est  res  significata,  sed  etiam  modus  significandi. 
Et  ideo,  quia  hoc  nomen,  Deus,  significat  divinam  essentiam  ut  in  habente 
ipsam,  sicut  hoc  nomen,  homo,  humanitatem  significat  in  supposito,  alii  me- 
lius  dixerunt,  quod  hoc  nomen.  Deus,  ex  modo  significandi  habet,  ut  proprie 
possit  supponere  prò  persona,  sicut  et  hoc  nomen,  homo.  Quandoque  ergo 
hoc  nomen,  Deus,  supponit  prò  essentia,  ut  cum  dicitur:  Deus  creat,  quia 
hoc  praedicatum  competit  subjecto  ratione  formae  significatae,  quae  est  deitas. 
Quandoque  vero  supponit  prò  persona,  vel  una  tantum,  ut  cum  dicitur: 
Deus  generat,  vel  duabus,  ut  cum  dicitur:  Deus  spirat,  vel  tribus,  ut  cum  di- 
citur :  Regi  saeculorum  immortali,  invisibili,  soli  Deo  honor  et  gloria  (i.  Timoth, 
cap.  i). 

Ad  PRiMUM  ergo  dicendum,  quod  hoc  nomen,  Deus,  licet  conveniat  cum 
terminìs  singularibus  in  hoc,  quod  forma  significata  non  multiplicatur:  con- 
venit  tamen  cum  terminis  communibus  in  hoc,  quod  forma  significata  inve- 
nitur  in  pluribus  suppositis;  unde  non  oportet,  quod  semper  supponat  prò 
essentia.  quam  significat. 

Ad  secundum  dicendum,  quod  objectio  illa  procedit  centra  illos,  qui 
dicebant.  quod  hoc  nomen,  Deus,  non  habet  naturalem  suppositionem  prò 
persona. 

Ad  tertium  dicendum,  quod  aliter  se  habet  hoc  nomen,  Deus,  ad  sup- 
ponendum  prò  persona,  et  hoc  nomen  homo.  Quia  enim  forma  significata 
per  hoc  nomen,  homo,  idest  humanitas,  realiter  dividitur  in  diversis  suppo- 
sitis, per  se  supponit  prò  persona,  etiamsi  nihil  addatur,  quod  determinet 
ìpsum  ad  personam,  quae  est  suppositum  distinctum.  Unitas  autem,  sive  com- 
munitas  humanae  naturae  non  est  secundum  rem,  sed  solum  secundum  con- 
siderationem.  Unde  iste  terminus,  homo,  non  supponit  prò  natura  communi, 
nisi  propter  exigentiam  alicujus  additi:  ut,  cum  dicitur:  Homo  est  species. 
Sed  forma  significata  per  hoc  nomen.  Deus,  scilicet  essentia  divina,  est  una, 
et  communis  secundum  rem.  Unde  per  se  supponit  prò  natura  communi,  sed 
ex  adjuncto  determinatur  ejus  suppositio  ad  personam.  Unde,  cum  dicitur: 
Deus  generat,  ratione  actus  notionalis  supponit  hoc  nomen,  Deus,  prò  per- 
sona Patris.  Sed,  cum  dicimus:  Deus  non  generat,  nihil  additur,  quod  deter- 
minet hoc  nomen  ad  personam  Filii;  unde  datur  intelUgi,  quod  generatio 
repugnet  divinae  naturae.  Sed,  si  addatur  aliquid  pertinens  ad  personam  Filii, 
vera  erit  locutio:  ut,  si  dicatur:  Deus  genitus  non  generat.  Unde  non  sequi 
tur:  est  Deus  generans,  et  Deus  non  generans,  nisi  ponatur  aliquid  pertinens 
ad  personas,  ut  puta,  si  dicamus.  Pater  est  Deus  generans,  et  Filius  est  Deus 
non  generans.  Et  ita  non  sequitur,  quod  sunt  plures  dii;  quia  Pater,  et  Filius 
sunt  unus  Deus,  ut  dictum  est  (art.  pra&c). 

Ad  quartum  dicendum,  quod  haec  est  falsa:  Pater  genuit  se  Deum,  quia 
ly  s&,  cum  sit  reciprocum,  refert  idem  suppositum.  Neque  est  contrarium, 
quod  August.  dixit  (in  episi.  66.  ad  Maxim.),  quod  D&us  pater  genuit  alterum  se, 
quia  ly  se  vel  est  casus  ablativi,  ut  sit  sensus:  genuit  alterum  a  se,  vel  facit 
relationem  simplicem,  et  sic  refert  identitatem  naturae,  sed  est  impropria,  vel 
emphatica  locutio,  ut  sit  sensus  ;  genuit  alterum  simillimum  sibi.  Similiter  et 
haec  est  falsa,  genuit  alium  Deum;  quia,  licet  Filium  sit  alius  a  Patre,  ut 
supra  dictum  est  (q.  jj.  art.  2.),  non  tamen  est  dicendum,  quod  sit  alius  Deus, 
quia  intelligeretur,  quod  hoc  adjectivum  alius  poneret  rem  suam  circa  sub- 
stantivum,  quod  est  Deus,  et  sic  significaretur  distinctio  deitatis.  Quidam 
tamen  concedunt  istam:  Genuit  alium  Deum,  ita  quod  ly  alius  sit  substan- 
tivum,  et  ly  Deus  appositive  construatur  cum  eo  (nempe  alium  qui  est  Deus). 
Sed  liic  est  improprius  modus  loquendi,  et  evitandus,  ne  detur  occasio  erroris. 

Ad  quintum  dicendum,  quod  haec  est  falsa:  Deus  genuit  Deum,  qui  esi 
Deus  pater;  quia,  cum  ìy pater  appositive  construatur  cum  ly  Deus,  restringit 
ipsum  ad  standum  prò  persona  Patris:  ut  sit  sensus:  genuit  Deum,  qui  est 
ipse  Pater,  et  sic  Pater  esset  genitus,  quod  est  falsum.  Unde  negativa  est  vera  : 
genuit  Deum,  qui  non  est  Deus  Pater.  Si  tamen  intelligeretur  constructio 
non  esse  appositiva,  sed  aliquid  esse  interponendum,  tunc  e  converso  affer- 
mativa esset  vera,  et  negativa  falsa,  ut  sit  sensus  :  genuit  Deum,  qui  est  Deus, 
qui  est  Pater:  sed  haec  est  extorta  expositio.  Unde  melius  est,  quod  sim- 
pliciter  afììrmativa  negetur,  et  negativa  concedatur.  Praepositivus  tamen  dixit, 


QUAESTIO    XXXIX.    ARTICULUS    IV.  313 

quod  tam  negativa,  quam  affirmativa  est  falsa,  quia  hoc  relativum,  qui,  in 
affirmativa  potest  referre  suppositum,  sed  in  negativa  refert  et  significatum, 
et  suppositum.  Unde  sensus  affirmativae  est,  quod  esse  Deum  Patrem  con- 
veniat  personae  Filii.  Negativae  vero  sensus  est,  quod  esse  Deum  Patrem  non 
tantum  removeatur  a  persona  Filii,  sed  etiam  a  divinitate  ejus.  Sed  hoc  irra- 
tionabile  videtur,  cum  secundum  Philos.  (Uh.  2.  Periìier.  cap.  ult.)  de  eodem, 
de  quo  est  affirmatio,  possit  etiam  esse  negatio. 


ARTICULUS  V.  206 

UTRUM  NOMINA  ESSENTIALIA  IN  ABSTRACTO   SIGNIFICATA 
POSSINT    SUPPONERE  PRO  PERSONA. 

(i.  Disi.  j.  q,  I.  art.  i.  2.). 

Ad  quintum  sic  proceditur.  Videtur,  quod  nomina  essentialia  in  abstracto 
significata  possint  supponere  prò  persona,  ita  quod  haec  sit  vera:  essentia 
generat  essentiam.  Dicit  enim  Aug.  7.  de  Trinit.  cap.  2.:  PaUr  et  Filius 
suni  una  sapientia,  quia  una  essentia,  et  singillatim  sapientia  de  sapientia,  sicut 
essentia  de  essentia. 

2.  Praeterea.  Generatis  nobis,  vel  corruptis,  generantur,  vel  corrum- 
puntur  ea,  quae  in  nobis  sunt:  sed  Filius  generatur;  ergo,  cum  essentia  di- 
vina sit  in  Filio,  videtur,  quod  essentia  divina  generetur. 

3.  Praeterea.  Idem  est  Deus,  et  essentia  divina,  ut  ex  supra  dictis  patet 
(q.  ^.  art.).):  sed  haec  est  vera:  Deus  generat  Deum,  sicut  dictum  est 
(art.  praec.) ;  ergo  haec  est  vera:  essentia  generat  essentiam. 

4.  Praeterea.  De  quocumque  praedicatur  aliquid,  potest  supponere  prò 
ilio:  sed  essentia  divina  est  Pater;  ergo  essentia  potest  supponere  prò  per- 
sona Patris;  et  sic  essentia  generat. 

5.  Praeterea.  Essentia  est  res  generans,  quia  est  Pater,  qui  est  gene- 
rans.  Si  igitur  essentia  non  sit  generans,  erit  essentia  res  generans,  et  non 
generans,  quod  est  impossibile. 

6.  Praeterea.  Aug.  dicit  in  quarto  de  Trinit.  (cap.  20.)  :  Pater  est  prin- 
cipium  totius  deitatis:  sed  non  est  principium,  nisi  generando,  vel  spirando; 
ergo  Pater  generat,  vel  spirat  deitatem. 

Sed  comtra  est,  quod  Aug.  dicit  in  i.  de  Trinit.  (cap.  i.),  quod  nulla  res 
generat  seipsani:  sed,  si  essentia  generat  essentiam,  non  generat  nisi  seipsam, 
cum  nihil  sit  in  Deo,  quod  distinguatur  a  divina  essentia;  ergo  essentia  non 
generat  essentiam. 

Respondeo  dicendum,  quod  circa  hoc  erravit  Abbas  Joachim,  asserens, 
quod,  sicut  dicitur:  Deus  genuit  Deum:  ita  potest  dici,  quod  essentia  genuit 
essentiam,  considerans,  quod,  propter  divinam  simplicitatem,  non  est  alìud 
Deus,  quam  divina  essentia.  Sed  in  hoc  deceptus  fuit,  quia  ad  veritatem 
locutionum  non  solum  oportet  considerare  res  significatas,  sed  etiam  modum 
significandi,  ut  dictum  est  (art.  praec).  Licet  autem  secundum  rem  sit  idem 
Deus,  quod  deicas  ;  non  tamen  est  idem  modus  significandi  utrobique.  Nam 
hoc  nomen,  Deus,  quia  significai  divinam  essentiam  ut  in  habente,  ex  modo 
suae  significationis  naturaliter  habet,  quod  possit  supponere  prò  persona.  Et 
sic  ea,  quae    sunt  propria  personarum,  possunt  praedicari  de  hoc   nomine, 

Deus,  ut  dicatur,  quod  Deus  est  genitus,  vel  generans,  sicut  dictum  est  (art, 
braec).  Sed  hoc  nomen,  essentia,  non  habet  ex  modo  suae  signifìcationis  quod 
supponat  prò  persona;  quia  significat  essentiam  ut  formam  abstractam.  Et 
ideo  ea  quae  sunt  propria  personarum,  quibus  ab  invicem  distinguuntnr,  non 
possunt  essentiae  attribuì.  Significaretur  enim,  quod  esset  distinctio  in  es- 
sentia divina,  sicut  est  distinctio  in  suppositis. 

Ad  primum  ergo  dicendum,  quod  ad  exprimendam  unita tem  essentiae, 
et  personae,  sancti  doctores  aliquando  expressius  locuti  sunt,  quara  proprietas 
locutionis  patiatur.  Unde  hujusmodi  locutiones  non  sunt  extendendae,  sed 
exponendae,  ut  scilicet  nomina  abstracta  exponantur  per  concreta,  vel  etiam 
per  nomina  personalia:  ut,  cum  dicitur:  essentia  de  essentia,  vei:  sapientia 
de  sapientia,  sit  sensus  :  Filìus,  qui  est  essentia,  et  sapientia,  est  de  Patre,  qui 
est  essentia,  et  sapientia.  In  his  tamen  nominibus  abstractis  est  quidam  ordo 
attendendus  :  quia  ea,  quae  pertinent  ad  actum,  magis  propinque  se  habent 
ad  personas,  quia  actus  sunt  suppositorum.  Unde  mìnus  impropria  est  ista  : 
natura  de  natura,  vel:  sapientia  de  sapientia,  quam  essentia  de  essentia. 

Ad  secundum  dicendum,  quod  in  creaturis  generatum  non  accipit  na- 
turam  eandem  numero,  quam  generans  habet,  sed  aliam  numero;  quae  in- 
cipit in  eo  esse  per  generationem  de  novo,  et  desinit  esse  per  corruptionem; 
et  ideo  generatur,  et  corrumpitur  per  accidens  :  sed  Deus  genitus  eandem 
naturam  numero  accipit,  quam  generans  habet.  Et  ideo  natura  divina  in  Filio 
non  generatur  neque  per  se,  neque  per  accidens. 

Ad  tertium  dicendum,  quod,  Hcet  Deus,  et  divina  essentia  sint  idem 
secundum  rem  ;  tamen,  ratione  alterius  modi  significandi,  oportet  loqui  di- 
versimode  de  utroque. 

Ad  quartum  dicendum,  quod  essentia  divina  praedicatur  de  Patre  per 
modum  identitatis  propter  divinam  simplicitatem  :  nec  tamen  sequitur,  quod 
possit  supponere  prò  Patre,  propter  diversum  modum  significandi.  Ratio 
autem  procederet  in  illis,  quorum  unum  praedicatur  de  altero;  sicut  univer- 
sale de  particulari. 

Ad  Q.UINTUM  dicendum,  quod  haec  est  differentia  inter  nomina  substan- 
tiva,  et  adjectiva,  quia  nomina  substantiva  ferunt  suum  suppositum,  adje- 
ctiva  vero  non,  sed  rem  signìficatam  ponunt  circa  substantivum.  Unde  so- 
phistae  dicunt,  quod  nomina  substantìae  supponunt,  adjectiva  vero  non 
supponunt,  sed  copulant.  Nomina  igitur  personalia  substantiva  possunt  de 
essentia  praedicari  propter  identitatem  rei.  Neque  sequitur,  quod  proprietas 
personalis  distinctam  determinet  essentiam  ;  sed  ponitur  circa  suppositum  im- 
portatum  per  nomen  substantivum.  Sed  notionalia,  et  personalia  adjectiva 
non  possunt  praedicari  de  essentia,  nisi  aliquo  substantivo  adjuncto.  Unde 
non  possumus  dicere,  quod  essentia  est  generans;  possumus  tamen  dicere, 
quod  essentia  est  res  generans,  vel  Deus  generans,  si  res,  et  Deus  supponant 
prò  persona,  non  autem  si  supponant  prò  essentia.  Unde  non  est  contradictio, 
si  dicatur,  quod  essentia  est  res  generans,  et  res  non  generans:  quia  primo 
res  tenetur  prò  persona,  secundo  prò  essentia. 

Ad  sextum  dicendum,  quod  deitas,  inquantum  est  una  in  plun'bus  sup- 
positis, habet  quandam  convenientiam  cum  forma  nominis  collectivi.  Unde 
cum  dicitur:  Pater  est  principium  totius  deitatis,  potest  sumi  prò  unìversitate 
Personarum:  inquantum  scilicet  in  omnibus  personis  divinis  ipsc  est  princi- 
pium. Nec  oportet,  quod  sit  principium  sui  ipsius,  sicut  aliquis  de  populo 
dicitur  rector  totius  populi,  non  tamen  sui  ipsius.  Vel  potest  dici,  quod  est 

principium  totius  deitatis:  non  quia  eam  generet,  et  spiret,  sed  quia  eam^ 
generando,  et  spirando,  communicat. 

ARTICULUS  VI.  207 

UTRUM  PERSONAE  POSSINT  PRAEDICARl  DE  NOMINIBUSESSENTIALIBUS, 

(i.  Disi.  4.  q.  2.  art.  2.  ad  4.  ^.). 

Ad  sextum  sic  proceditur.  Videtur,  quod  personae  non  possint  praedìcari 
de  nominibus  essentialibus  concretis,  ut  dicatur:  Deus  est  tres  personae,  vel 
est  Trinitas.  Haec  enim  est  falsa.  Homo  est  omnis  homo,  quia  prò  nullo 
suppositorum  verificari  potest.  Neque  enim  Socrates  est  omnis  homo,  ncque 
Plato,  neque  aliquis  alius:  sed  similiter  ista:  Deus  est  Trinitas,  prò  nullo 
suppositorum  naturae  divinae  verifìcari  potest.  Neque  enim  Pater  est  Trinitas, 
neque  Filius,  neque  Spiritus  Sanctus;  ergo  haec  est  falsa:  Deus  est  Trinitas. 

2.  Praeterea.  Inferiora  non  praedicantur  de  suis  superioribus,  nisi  acci- 
dentali praedicatione,  ut,  cum  dico:  animai  est  homo;  accidit  enim  animali 
esse  hominem:  sed  hoc  nomen,  Deus,  se  habet  ad  tres  personas,  sicut  com- 
mune  ad  inferiora,  ut  Damascenus  dicit  (lib.j.  Ortb.  Fid.  cap.  4.)  :  ergo  videtur, 
quod  nomina  personarum  non  possint  praedicari  de  hoc  nomine,  Deus,  nisi 
accidentaliter. 

Sed  contra  est,  quod  August.  dicit  (in  serm.  i.  in  Coen.  Dom.)  :  Credimus, 
unum  Deum  unam  esse  divini  nominis   Trinitateni. 

Respondeo  dicendum,  quod,  sicut  jam  dictum  est  (art.  praec),  licet  no- 
mina personalia,  vel  notionalia  adjectiva  non  possint  praedicari  de  essentia, 
tamen  substantiva  possunt,  propter  realem  identitatem  essentiae,  et  personae. 
Essentia  autem  divina  non  solum  idem  est  realiter  cum  una  persona,  s^à 
cum  tribus.  Unde  et  una  persona,  et  duae,  et  tres  possunt  de  essentia  prae- 
dicari, ut  si  dicamus:  essentia  est  Pater,  et  Filius,  et  Spiritus  Sanctus.  Et  quia 
hoc  nomen.  Deus,  per  se  habet  quod  supponat  prò  essentia,  ut  dictum  est 
(art.  4.  hiij.q.  ad ^.),  ideo,  sicut  haec  est  vera:  essentia  est  tres  Personae;  ita 
haec  est  vera:  Deus  est  tres  Personae. 

Ad  primum  ergo  dicendum,  quod,  sicut  supra  dictum  est  (ibid.),  hoc  nomen, 
homo,  per  se  habet  supponere  prò  persona,  sed  ex  adjuncto  habet,  quod  stet 
prò  natura  communi.  Et  ideo  haec  est  falsa  :  homo  est  omnis  homo,  quia 
prò  nullo  supposito  verifìcari  potest.  Sed  hoc  nomen.  Deus,  per  se  habet, 
quod  stet  prò  essentia.  Unde,  licet  prò  nullo  suppositorum  divinae  naturae 
haec  sit  vera:  Deus  est  Trinitas;  est  tamen  vera  prò  essentia.  Quod  non  at- 
tendens  Porretanus,  eam  negavit. 

Ad  secundum  dicendum,  quod,  cum  dicitur  Deus,  vel  divina  essentia  est 
Pater,  est  praedicatio  per  identitatem,  non  autem  sicut  inferioris  de  superiori; 
quìa  in  divinis  non  est  universale,  et  singulare.  Unde  sicut  est  per  se  ista  : 
Pater  est  Deus;  ita  et  ista:  Deus  est  Pater,  et  nullo  modo  per  accidens. 

ARTICULUS  VII.  208 

UTRU.M    NOMINA    ESSENTIALIA    SlNT    APPROPRIANDA   PERSONIS. 

(i.  Dist.  51.  q.  I.  ari.  2.). 

Ad  septimum  sic  proceditur.  Videtur  quod  nomina  essentialia  non  sint 
approprianda  Personìs.  Q.uod  enim  potest  vergere  in  errorem  fidei,  vitandum 
est  in  divinis;  quia,  ut  Hieronynius  dicit  (refertur  a  Magisi.  Seni.  Uh.  4.  disi.  15. 
scd  in  Hieronynio  nuìlibi  occurrit):  Ex  verbis  inordinate  prolatis  inciirriiur  haeresis: 
sed  ea,  quae  sunt  communia  tribus  personis,  appropriare  alicui,  potest  ver- 
gere in  errorem  fidei;  quia  potest  intelligi,  quod  vel  illi  tantum  Personae 
conveniant,  cui  appropriantur,  vel  quod  magis  conveniant  ei,  quam  aliis; 
ergo  essentialia  attributa  non  sunt  approprianda  Personis. 

2.  Praeterea.  Essentialia  attributa,  in  abstracto  significata,  significant  per 
modum  forraae:  sed  una  persona  non  se  habet  ad  aliam,  ut  forma,  cum  forma 
ab  eo,  cujus  est  forma,  supposito  non  distinguatur:  ergo  essentialia  attributa, 
maxime  in  abstracto  significata,  non  debent  appropriari  Personis. 

3.  Praeterea.  Proprium  prius  est  appropriato.  Proprium  enim  est  de 
ratione  appropriati:  sed  essentialia  attributa  secundum  modum  intelligendi 
sunt  priora  personis,  sicut  commune  est  prius  proprio;  ergo  essentialia  at- 
tributa non  debent  esse  appropriata. 

Sed  contra  est,  quod  Apostolus  dicit  i.  ad  Corinth.  i.:  Christum  Dei 
l'ìrtutem,  el  Dei  sapieniiam. 

Respondeo  dicendum,  quod  ad  raanifestationem  fidei  conveniens  fuit  es- 
sentialia attributa  Personis  appropriari.  Licet  enim  Trinitas  Personarum  de- 
monstratione  probari  non  possit,  ut  supra  dictum  est  (q.  52.  art.  i.),  convenit 
tamen,  ut  per  aliqua  magis  manifesta  declaretur.  Essentialia  vero  attributa 
sunt  nobis  magis  manifesta  secundum  rationem,  quam  propria  Personarum; 
quia  ex  creaturis,  ex  quibus  cognitionem  accipimus,  possumus  per  certitu- 
dinem  devenire  in  cognitionem  essentiaiium  attributorum,  non  autem  in  co- 
gnitionem personalium  proprietatura,  ut  supra  dictum  est  (ibidem).  Sicut  igitur 
similitudine  vestigli,  vel  imaginis  in  creaturis  inventa  utimur  ad  manifesta- 
tionem  divinarum  Personarum,  ita  et  essentialibus  attributis.  Et  haec  ma- 
nifestatio  Personarum  per  essentialia  attributa  appropriatio  nominatur.  Pos- 
sunt  autem  manifestari  Personae  divinae  per  essentialia  attributa  dupliciter. 
Uno  modo,  per  viam  similitudinis  :  sicut  ea,  quae  pertinent  ad  intellectum, 
appropriantur  Pillo,  qui  procedit  per  modum  intellectus,  ut  Verbum.  Alio 
modo,  per  modum  dissimilitudinis:  sicut  potentia  appropriatur  Patri,  ut  Au- 
gustinus  dicit:  quia  apud  nos  patres  solent  esse  propter  senectutem  infirmi; 
ne  tale  aliquid  suspicemur  in  Deo. 

Ad  primum  ergo  dicendum,  quod  essentialia  attributa  non  sic  appropriantur 
Personis,  ut  eis  esse  propria  asserantur,  sed  ad  manifestandum  Personas  per 
viam  similitudinis,  vel  dissimilitudinis,  ut  dictum  est  (in  corp.  art.).  Unde  nuUus 
error  fidei  sequitur,  sed  magis  manifestatio  veritatis. 

Ad  secundum  dicendum,  quod,  sì  sic  appropriarentur  essentialia  attributa 
Personis,  quod  essent  eis  propria,  sequeretur,  quod  una  persona  se  haberet 
ad  aliam  in  habitudine  formae.  Quod  excludit  August.  in  7.  de  Trinit  (cap.  i.j, 
ostendens  quod   Pater  non  est  sapiens  sapientia,  quam  genuit,  quasi  solus 

Filius  sit  sapientia,  ut  sic  Pater  et  Filius  simul  tantum  possint  dici  sapiens, 
non  autem  Pater  sìne  Filio.  Sed  Filius  dicitur  sapientia  Patris,  quia  est  sa- 
pientia de  Patre  sapientia.  Uterque  enim  per  se  est  sapientia,  et  simul  ambo 
una  sapientia.  Unde  Pater  non  est  sapiens  sapientia,  quam  genuit,  sed  sa- 
pientia, quae  est  sua  essentia. 

Ad  tertium  dicendum,  quod,  licet  essentiale  attributum  secundum  ratìo- 
nempropriam  sitprius,  quam  Persona,  secundum  modum  intelligendi;  tamen, 
inquantum  habet  rationem  appropriati,  nihil  prohibet  proprium  Personae  esse 
prius,  quam  appropriatum.  Sicut  color  posterior  est  corpore,  inquantum  est 
corpus;  prius  tamen  est  naturaliter  corpore  albo,  inquantum  est  album. 

ARTICULUS  Vili.  209 

UTRUM    CONVENIENTER    A    SACRIS    DOCTORIBUS 
SINT    ESSENTIALIA    PERSONIS    ATTRIBUTA. 

(j.  Dìst.  ji.  q.  2.  art.  i.  et  q.  5.  art.  i.  et  Dist.  34.  q.  2.  art.  unic). 

Ad  octavum  sic  proceditur.  Videtur,  quod  inconvenienter  a  sacris  Do- 
ctoribus  sint  essentialia  Personis  attributa.  Dicit  enim  Hilarius  in  2.  de  Tri- 
nìtate  :  Aeternitas  est  in  Patre,  species  in  imagine,  usus  in  munere.  In  quibus  verbis 
ponit  tria  nomina  propria  personarum,  scilicet  nomen  Patris,  et  nomen  ima- 
ginis,  quod  est  proprium  Filio,  ut  supra  dictum  est  (q.  jj'.  art.  2.J,  et  nomen 
muneris,  sìve  doni,  quod  est  proprium  Spiritus  Sancti,  ut  supra  habitum 
est  (q.  ^8.  art.  2.).  Ponit  etiam  tria  appropriata.  Nam  adernitate.m  appropriat 
Patri,  speciem  Filio,  usum  Spiritui  Sancto.  Et  videtur,  quod  irrationabiliter. 
Nam  aeternitas  importat  durationem  essendi,  species  vero  est  essendi  princi- 
pium,  usiis  vero  ad  operationem  pertinere  videtur  :  sed  essentia,  et  operatio 
nulli  Personae  appropriar!  inveniuntur;  ergo  inconvenienter  videntur  ista  ap- 
propriata Personis. 

2.  Praeterea.  August.  in  i.  de  Doctr.  Christ.  cap.  5.  sic  dicit:  In  Patre 
est  unitas,  in  Filio  aequalitas,  in  Spiritu  Sancto  aeqnalitatis,  nnitatisque  concordia. 
Et  videtur,  quod  inconvenienter  :  quia  una  Persona  non  denominatur  forma- 
liter  per  id,  quod  appropriatur  alteri.  Non  enim  est  sapiens  Pater  sapientia  ge- 
nita, ut  dictum  est  (art.  praec.  ad  2.  et  q.  ^j.  art.  2.  arg.  i.).  Sed,  sicut  ibidem 
subditur,  tria  haec  omnia  unum  sunt  propter  Patrem,  aequalia  omnia  propter 
Filium,  connexa  omnia  propter  Spiritum  Sanctum.  Non  ergo  convenienter 
appropriantur  Personis. 

3.  Item.  Secundum  August.,  Patri  attribuitur /)o/<^n//a,  Filio  sapientia,  Spi- 
ritui Sancto  honitas.  Et  videtur  hoc  Qsse  inconveniens.  Nam  virtus  ad  poten- 
tiam  pertinet.  Virtus  autem  invenitur  appropriar!  Filio,  secundum  illud  i.ad 
Corinth.  i.:  Christum  Dei  virtutem  :  et  etìa.vn  Spìrìtm  Sancto,  secundum  illud 
Lue.  6.  :  Virtus  de  ilio  exibat,  et  sanabat  omnes.  Non  ergo  potentia  Patri  est 
approprianda. 

4.  Item.  August.  in  lib.  6.  de  Trinit.  cap.  io.  dicit:  Non  confuse  accipien- 
dum  est,  quod  ait  Apost.  *  Ex  ipso,  et  per  ipsum,  et  in  ipso.  Ex  ipso,  dicens  pro- 
pter Patrem.  Per  ipsum,  propter  Filium.  In  ipso,  propter  Spiritum  Sanctum.  Sed 
videtur,  quod  inconvenienter:  quia  per  hoc,  quod  dicit  in  ipso,  videtur  im- 
portar! habitudo  causae  finalis,  quae  est  prima  causarum:  ergo  ista  habitudo 
causae  deberet  appropriar!  Patri,  qui  est  principium  non  de  principio. 

5.  Item.  Invenitur  veritas  appropriari  Filio,  secundum  illud  Joan.  14.: 
Ego  sum  via,  veritas,  et  vita.  Et  similiter  liher  vìtae,  secundum  illud  Ps.  39.: 
In  capite  libri  scriptum  est  de  me,  Gloss.  (ordinaria),  idest  apud  Patrem,  qui  est 
caput  meum.  Et  similiter  hoc,  quod  dico,  qui  est  ;  quia  super  illud  Isa.  65.; 
Ecc&  ego  ad  gentes,  dicit  Gloss.  (interlinearis)  :  Filius  loquitur,  qui  dixit  Moysi: 
Ego  sum,  qui  sum.  Sed  videtur,  quod  propria  sint  Filii,  et  non  appropriata.  Nara 
veritas,  secuudum  August.  in  lib.  de  Vera  Religione,  cap.  36.,  est  summa  si- 
militudo  principi!  absque  omni  dissimilitudine.  Et  sic  videtur,  quod  proprie 
conveniat  Filio,  qui  habet  principium.  Liher  etiam  vitae  videtur  proprium 
aliquid  esse,  quia  significat  ens  ab  alio.  Omnis  enim  liber  ab  aliquo  scribi- 
tur.  Hoc  etiam  ipsum  qui  est  videtur  esse  proprium  Filio.  Quia,  si  cum  Moysi 
dicitur:  Ego  sum,  qui  5ww,  loquitur  Trinitas,  ergo  Moyses  poterat  dicere:  lUe, 
qui  est  Pater,  et  Filius,  et  Spiritus  Sanctus,  misit  me  ad  vos;  ergo  et  ulterius 
dicere  poterat:  Ille,  qui  est  Pater,  et  Filius,  et  Spiritus  Sanctus,  misit  me 
ad  vos,  demonstrando  certam  Personam:  hoc  autem  est  falsum,  quia  nulla 
persona  est  Pater,  et  Filius,  et  Spiritus  Sanctus.  Non  ergo  potest  esse  com- 
mune  Trinitati,  sed  est  proprium  Filii. 

Respondeo  dicendum,  quod  intellectus  noster,  qui  ex  creaturis  in  Dei  co- 
gnitionem  manuducitur,  oportet,  quod  Deum  consideret  secundum  modum, 
quem  ex  creaturis  assumit.  In  consideratione  autem  alicujus  creaturae,  qua- 
tuor  per  ordinem  nobis  occurrunt.  Nam  primo  consideratur  res  ipsa  absolute, 
inquantum  est  ens  quoddam.  Suunda  autem  consideratio  rei  est,  inquantum 
est  una.  Teriia  consideratio  rei  est,  secundum  quod  inest  ei  virtus  ad  operan- 
dum,  et  ad  causandum.  Quarta  autem  consideratio  rei  est  secundum  habitu- 
dinem,  quam  habet  ad  causata.  Unde  haec  etiam  quadruplex  consideratio  circa 
Deum  nobis  occurrìt. 

Secundum  igitur  primam  considerationem,  qua  consideratur  absolute 
Deus  secundum  esse  suum,  sic  sumitur  appropriatio  Hilar.,  secundum  quam 
aeternitas  appropriatur  Patri,  species  Filio,  usus  Spiritui  Sancto.  Aeternitas 
enim,  inquantum  significat  esse  non  principiatum,  similitudinem  habet  cum 
proprio  Patris,  qui  est  principium  non  de  principio.  Species  autem,  sive  pul- 
chritudo  habet  similitudinem  cum  propriis  Filii.  Nam  ad  pulchritudinera  tria 
requiruntur.  Primo  quidem  integritas,  sive  perfectio.  Quae  enim  diminuta  sunt, 
hoc  ipso  turpia  sunt.  Et  debita  proportio,  sive  consonantia.  Ei  iterum  claritas. 
Unde  quae  habent  colorem  nitidum,  pulchra  esse  dicuntur. 

Quantum  igitur  ad  primum,  similitudinem  habet  cum  proprio  Filii,  in- 
quantum est  Filius  habens  in  se  vere,  et  perfecte  naturam  Patris.  Unde  ad  hoc 
innuendum  August.  in  sua  expositione  (de  Trinit.  Uh.  6.  cap,  io.)  dicit:  Uhi, 
scilicet  in  Filio,  summa  et  perfecta  vita  est,  etc. 

Quantum  vero  ad  secundum,  convenit  cum  proprio  Filii,  inquantum 
est  imago  expressa  Patris.  Unde  videmus,  quod  aliqua  imago  dicitur  esse 
pulchra,  si  perfecte  repraesentat  rem,  quamvis  turpem.  Et  hoc  tetigit  August. 
(Ice.  sup.  cit.)  cum  dicit:   Uhi  est  tanta  convenientia,  et  prima  aequaìiias,  etc. 

Quantum  vero  ad  tertium,  convenit  cum  proprio  Filii,  inquantum  est 
Verbum,  quod  quidem  lux  est,  et  splendor  intellectus,  ut  Damasc.  dicit  De 
Fide  Orth.  (lih.i.  cap.  i^.).  Et  hoctangit  August.  (loc.  mine  proxime  dicto)  cum 
dicit:  Tamquam  verhum  perfectum,  cui  non  desit  aliquid^  et  ars  quaedam  omni- 
potentis  Dei,  etc.  Usus  autem  habet  similitudinem  cum  propriis  Spiritus  Sancti, 
largo  modo  accipiendo  usum,  secundum  quod  «/i  comprehendit  sub  se  etiam 
fruì,  prout  uti  est  assumere  aliquid  in  facultatera  voluntatis,  et  frui  est  cum 

gaudio  uti,  ut  August.  io.  de  Trinit.  (cap.  11.  ani.  med.)  dicìt.  Usus  ergo,  quo 
Pater,  et  Filius  se  invicem  fruuntur,  convenit  cum  proprio  Spiritus  Sancti, 
jnquantum  est  amor.  Et  hoc  est,  quod  August.  dicit  (lib.  6.  de  Trinit.  cap.  io.): 
Illa  dihctio,  deìectaiio,  felicitasi  velheaiitudo,  usus  ab  ilio  appellatusesl.  Usus  vero, 
-quo  nos  fruimur  Deo,  similitudinem  habet  cum  proprio  Spiritus  Sancti,  in- 
quantum est  donum.  Et  hoc  ostendit  August.  (ihid.)  cum  dicit  :  Est  in  Tri- 
nitate  Spiritus  Sanctus,  genitoris,  genitique  suavitas,  ingenti  largitate,  atque  liber- 
iate nos  perfundens.  Et  sic  patet,  quare  aeternitas,  species,  et  usus  Personis  attrì- 
"buantur,  vel  approprientur^  non  autem  essentia,  vel  operatio  :  quia  in  ratione 
horura,  propter  sui  communitatem,  non  invenitur  aliquid  similitudinem  habens 
cum  propriis  Personarum. 

Secunda  vero  consideratio  Dei  est,  inquantum  con^ideratur  ut  unus.  Et 
sic  August.  (lib.  I.  de  Doctrin.  Chr.  cap.  ^.),  Patri  appropriat  unitatevi,  Filio 
aequalitatetn,  Spiritili  Sancto  concordiam,  sive  connexionem.  Quae  quidam  tria 
unitatem  importare  manifestum  est,  sed  ditferenter.  Nam  unitas  dicitur  abso- 
lute,  non  praesupponens  aliquid  ahud.  Et  ideo  appropriatur  Patri,  qui  non 
praesupponit  aliquam  personam,  cum  sit  principium  non  de  principio.  Aequa- 
Jitas  autem  importat  unitatem  in  respectu  ad  alterum.  Nam  aequale  est,  quod 
habet  unam  quantitatem  cum  alio.  Et  ideo  aequalitas  appropriatur  Filio,  qui 
est  principium  de  principio.  Connexio  autem  importat  unitatem  aliquorum 
duorum.  Unde  appropriatur  Spiritui  Sancto,  inquantum  est  a  duobus:  ex 
quo  etiara  intelligi  potest,  quod  dicit  August.  (loc.  nunc  proxime  cit  )  :  Tria 
esse  unum  propter  Patrem,  aeqiialia  propter  Filium,  connexa  propter  Spiritum 
Sanctum.  Manifestum  est  enim,  quod  illi  attribuitur  unumquodque,  in  quo 
primo  invenitur:  sicut  omnia  inferiora  dicuntur  vivere  propter  animam  vege- 
tabilem,  in  qua  primo  invenitur  ratio  vitae  in  istis  inferioribus.  Unitas  autem 
statìm  invenitur  in  persona  Patris,  etiam  per  impossibile  remotis  aliis  Personis; 
€t  ideo  aliae  Personae  a  Patre  habent  unitatem.  Sed,  remotis  aliis  Personis, 
non  invenitur  aequalitas  in  Patre.  Sed  slatim  posito  Filio  invenitur  aequalitas. 
Et  ideo  dicuntur  omnia  aequalia  propter  Filium;  non  quod  Filius  sit  princi- 
pium aequalitatis  Patris,  sed  quia,  nisi  esset  Patri  aequalis  Filius,  Pater  aequalis 
non  posset  dici:  aequalitas  enim  ejus  primo  consideratur  ad  Filium.  Hoc 
enim  ipsum,  quod  Spiritus  Sanctus  Patri  aequalis  est,  a  Filio  habet.  Similiter, 
-excluso  Spiritu  Sancto,  qui  est  duorum  nexus,  non  posset  intelligi  unitas  con- 
nexionis  Inter  Patrem,  et  Filium;  et  ideo  dicuntur  omnia  esse  connexa  propter 
5piritum  Sanctum:  quia,  posito  Spiritu  Sancto,  invenitur  [ratio  connexionis 
in  divinis  Personis],  unde  Pater,  et  Filius  possunt  dici  connexi. 

Secundum  vero  tertiam  considerationem,  qua  in  Deo  suffìciens  virtus 
consideratur  ad  causandum,  sumitur  tertia  appropriatio,  scilicet  potentiae, 
sapientiae,  et  bonitatis.  Quae  quìdem  appropriatio  fit  et  secundum  rationem 
similitudinis,  si  consideretur,  quod  in  divinis  Personis  est;  et  secundum  ra- 
tionem dissimihtudinis,  si  consideretur,  quod  in  creaturis  est.  Potentia  enim 
habet  rationem  principi!,  unde  habet  similitudinem  cum  Patre  coelesti,  qui 
est  principium  totius  divinitatis.  Deficit  autem  interdum  patri  terreno  propter 
senectutem.  Sapientia  vero  similitudinem  habet  cum  Filio  coelesti,  inquantum 
est  Verbum,  quod  nihil  aliud  est,  quam  conceptus  sapientiae.  Deficit  autem 
interdum  filio  terreno  propter  temporìs  paucitatem.  Bonitas  autem,  cum  sit 
ratio,  et  objectum  amoris,  habet  similitudinem  cum  Spiritu  divino,  qui  est 
amor:  sed  repugnantiam  habere  videtur  ad  spiritum  terrenum,  secundum 
^uod  importat  violentam   quandam  impulsionem,  prout   dicitur  Isa.   25.: 

Spiritus  rohustorum,  quasi  turbo  impellens  parietem.  Virtus  autem  approprialur 
Filio,  et  Spiritui  Sancto,  non  secundum  quod  virtus  dicitur  ipsa  potentia  rei, 
sed  secundum  quod  interdum  virtus  dicitur  id,  quod  a  potentia  rei  procediti 
prout  dicimus  aliquod  virtuosum  factum  esse  virtutem  alicujus  agentis. 

Secundum  vero  quartam  considerationem,  prout  consideratur  Deus  in  habi- 
tudine  ad  suos  efFectus,  sumitur  illa  appropriatio,  ex  quo,  per  quem,  et  in 
quo.  Haec  enim  praepositio,  ex,  importat  quandoque  quidem  habitudinem 
causae  materialis,  quae  locum  non  habet  in  divinis  :  aliquando  vero  habi- 
tudinem causae  efficientis  :  quae  quidem  competit  Deo  ratione  suae  poten- 
tiae  activae.  Unde  et  appropriatur  Patri,  sicut  et  potentia.  Haec  vero  prae- 
positio, per,  designat  quidem  quandoque  causam  mediam  :  sicut  dicimus,  quod 
faber  operatur  per  martellum.  Et  sic  ly  per  quandoque  non  est  appropriatum, 
sed  proprium  Filii,  secundum  illud  Joan,  i.:  Omnia  per  ipsum  facta  sunt,  non 
quia  Filius  sit  instrumentum,  sed  quia  ipse  est  principium  de  principio.  Quan- 
doque vero  designat  habitudinem  formae,  per  quam  agens  operatur:  sicut  di- 
cimus, quod  artifex  operatur  per  artem.  Unde,  sicut  sapientia,  et  ars  appro- 
priantur  Filio,  ita  et  ly  per  quem.  Haec  vero  praepositio,  in,  denotat  proprie 
habitudinem  continentis.  Continet  autem  Deus  res  dupliciter.  Uno  modo,  se- 
cundum suas  similitudines,  prout  scilicet  res  dicuntur  esse  in  Deo,  inquantum 
sunt  in  ejus  scientia.  Et  sic  hoc,  quod  dico,  in  ipso,  esset  appropriandum  Filio. 
Alio  vero  modo  continentur  res  a  Deo,  inquantum  Deus  sua  bonitate  eas  con- 
servat,  et  gubernat,  ad  finem  convenientem  adducendo.  Et  sic  ly  in  quo  appro- 
priatur Spiritui  Sancto,  sicut  et  bonitas.  Nec  oportet,  quod  habitudo  causae 
finalis,  quamvis  sit  prima  causarum,  approprietur  Patri,  qui  est  principium 
non  de  principio:  quia  Personae  dìvìnae,  quaruni  Pater  est  principium,  non 
procedunt  ut  ad  finem,  cum  quaelibet  illarum  sit  ultimus  finis,  sed  naturali 
processione,  quae  magis  ad  rationem  naturalis  potentiae  pertinere  vìdetur. 

Ad  illud  vero,  quod  de  aliis  quaeritur,  dicendum,  quod  veritas,  cum  per- 
tineat  ad  intellectum,  ut  supra  dictum  est  (q.  i6.  art.  i.),  appropriatur  Filio, 
non  tamen  est  proprium  ejus.  Quia  veritas,  ut  supra  dictum  est  (ibid.),  con- 
siderar! potest  prout  est  in  intellectu,  vel  prout  est  in  re;  sicut  igitur  intel- 
lectus,  et  res  essentialiter  sumpta  sunt  essentialia,  et  non  personalia,  ita  et 
veritas.  Definitio  autem  August.  inducta,  datur  de  ventate,  secundum  quod 
appropriatur  Filio.  Liber  autem  vitae  in  recto  quidem  importat  notitiam,  sed 
in  obliquo  vitam.  Est  enim,  ut  supra  dictum  est  (q.  24.  art.  i.),  notitia  Dei 
de  his,  qui  habituri  sunt  vitam  aeternam.  Unde  appropriatur  Filio,  licet  vita  ap- 
proprietur Spiritui  Sancto,  inquantum  importat  quemdam  interiorem  motum; 
et  sic  convenit  cum  proprio  Spiritus  Sancti,  inquantum  est  amor.  Esse  autem 
scriptum  ab  aHo  non  est  de  ratione  libri,  inquantum  est  liber,  sed  inquantum 
est  quoddam  artificiatum.  Unde  non  importat  originem,  neque  est  personale, 
sed  appropriatur  personae.  Ipsum  autem,  Qui  est,  appropriatur  personae 
Filii,  non  secundum  propriam  rationem,  sed  ratione  adjuncti,  inquantum 
scilicet  in  locutione  Dei  ad  Moysem  praefigurabatur  liberatio  human!  generis, 
quae  facta  est  per  Filium.  Sed  tamen,  secundum  quod  ly  (jzn' sumitur  relative, 
posset  referri  interdum  ad  personam  Filii;  et  sic  sumeretur  personaliter;  ut 
puta,  si  dicatur  :  Filius  est  genitus,  Qui  est,  sicut  et  Deus  genitus  personale 
est:  sed  iniinìte  sumptum  est  essentiale.  Et  licet  hoc  pronomen,  iste,  gram- 
matice  loquendo,  ad  aliquam  certam  personam  videatur  pertinere  ;  tamen 
quaelibei  res  demonstrabilis,  grammatice  loquendo,  persona  dici  potest,  licet 
secundum  rei  naturam  non  sit  persona  :  dicimus  enim  :   iste   lapis,   et  iste 

ósinus.  Unde  et,  gramraatice  loquendo,  essentia  divina,  secundum  quod  signi- 
ficatur,  et  supponitur  per  hoc  nomen,  Deus,  potest  demonstrari  hoc  pronomine 
iste,  secundum  illud  Exod.  15.:  Iste  Deus  meiis,  et  glorificabo  eum. 


QUAESTIO  XL. 

DE    PERSONIS    IN    COMPARATIONE  AD    RELATIONES, 

SIVE     PROPRIETATES, 

IN    QUATUOR    ARTICULOS    DIVISA. 


Deinde  quaeritur  de  Personis  in  comparatione  ad  relationes,  sive  proprie- 
tates. 

Et  quaeruntur  quaiuor. 

Primo.  Utrum  relatio  sit  idem,  quod  persona. 

Secundo.  Utrum  relationes  distinguant,  et  constituant  personas. 

Tertio.  Utrum,  abstractis  per  intellectum  relationibus  a  personis,  rema- 
neant  hypostases  distinctae. 

Quarto.  Utrum  relationes  secundum  intellectum  praesupponant  actus  per- 
sonarum,  vel  e  converso. 


ARTICULUS  I.  210 

UTRUM    RELATIO    SIT    IDEM,   QUOD    PERSONA. 

(i.  Dist.  26.  q.  2.  art.  i.  et  Disi.  ^5.  art.  2.  et  Opusc.  j.  cap.  j8.  66.  et  6'j.). 

Ad  primum  sic  proceditur.  Videtur,  quod  in  divinis  non  sit  idem  relatio, 
quod  persona.  Quaecumque  enim  sunt  idem,  multiplicato  uno  eorum,  mul- 
tiplicatur  et  aliud.  Sed  contingit  in  una  persona  esse  plures  relationes  :  sicut 
in  persona  Patris  est  paternitas,  et  communis  spiratio;  et  ìterum  unam  re- 
lationem  in  duabus  personis  esse,  sicut  communis  spiratio  est  in  Patre,  et 
Filio;  ergo  relatio  non  est  idem,  quod  persona. 

2.  Praeterea.  Nihil  est  in  seipso,  secundum  Philosophum  in  4.  Physic. 
(tex.  24.  et  siihseq.)  :  sed  relatio  est  in  persona;  nec  potest  dici,  quod  ratione 
identitatis,  quia  sic  esset  etiam  in  essentia  ;  ego  relatio,  sive  proprietas,  et 
persona  non  sunt  idem  in  divinis. 

3.  Praeterea.  Quaecumque  sunt  idem,  ita  se  habent,  quod  quidquid 
praedicatur  de  uno,  praedicatur  et  de  alio.  Non  autem  quidquid  praedicatur 
de  persona,  praedicatur  de  proprietate.  Dicimus  enim,  quod  Pater  generat, 
sed  non  dicimus,  quod  paternitas  sit  generans  ;  ergo  proprietas  non  est  idem, 
quod  persona  in  divinis 

Sed  contra.  In  divinis  non  differt  quod  est,  et  quo  est,  ut  habetur  a 
Boet.  in  lib.  de   Hebd.  (cujus  titulu^  est:  An  omne^  quod  est,  bonum  sit:  post 

S.  Thomae  Summa    Theologica.  Voi.  I  ^~' 

tned.)  :  sed  Pater  paternitate  est  Pater;  ergo  Pater  idem  est,  quod  paternitas: 
et  eadem  ratione  aliae  proprietates  idem  sunt  cum  personis. 

Respondeo  dicendum,  quod  circa  hoc  aliqui  diversimode  opinati  sunt. 
Quidam  enim  dixerunt,  proprietates  neque  esse  personas,  neque  in  personis. 
Qui  fuerunt  moti  ex  modo  significandi  relationum,  quae  quidem  non  signi- 
ficant,  ut  in  aliquo,  sed  magis,  ut  ad  aliquid.  Unde  dixerunt,  relationes  esse 
assistentes,  sicut  supra  expositum  est  (q.  28.  art  2.).  Sed  quia  relatio,  secundum 
quod  est  quaedam  res  in  divinis,  est  ipsa  (divina)  essentia,  essentia  autem  idem 
est,  quod  persona,  ut  ex  dictis  patet  (q.  praec.  art.  i.),  oportet,  quod  rela- 
tio sit  idem,  quod  persona.  Hanc  igitur  identitatem  alii  consìderantes  dixe- 
runt, proprietates  quidem  esse  personas,  non  autem  in  personis;  quia  non 
ponebant  proprietates  in  divinis,  nisi  secundum  modum  loquendi,  ut  supra 
dictum  est  (q.  52.  art.  2.).  Necesse  est  autem  ponere  proprietates  in  divinis, 
ut  supra  ostendimus  (ibidem).  Quae  quidem  significantur  in  abstracto,  ut 
quaedam  formae  personarum.  Unde,  cum  de  ratione  formae  sit,  quod  sit 
in  eo,  cujus  est  forma,  oportet  dìcere,  proprietates  esse  in  personis,  et  eas 
tamen  esse  personas;  sicut  essentiam  esse  in  Deo  dicimus,  quae  tamen  est 
Deus. 

Ad  primum  ergo  dicendum,  quod  persona,  et  proprietas  sunt  idem  re, 
differunt  tamen  secundum  rationem.  Unde  non  oportet,  quod,  multiplicato 
uno,  multiplicetur  et  reliquum,  Considerandum  tamen  est,  quod  propter  di- 
vinam  simplicitatem  consideratur  duplex  rcsdis  identitas  in  divinis  eorum,  quae 
differunt  in  rebus  creatis.  Quia  enim  divina  simplicitas  excludit  composi- 
tionem  formae,  et  materiae,  sequitur,  quod  in  divinis  idem  est  abstractum, 
et  concretum,  ut  deitas,  et  Deus.  Quia  vero  divina  simplicitas  excludit  com- 
positionem  subjecti,  et  accidentis,  sequitur,  quod  quidquid  attribuitur  Deo, 
est  ejus  essentia;  et  propter  hoc  sapientia,  et  virtus  idem  sunt  in  Deo,  quia 
ambo  sunt  in  divina  essentia.  Et  secundum  hanc  duplicem  rationem  iden- 
titatis,  proprietas  in  divinis  est  idem  cum  persona.  Nam  proprietates  personales 
sunt  idem  cum  personis  ea  ratione,  qua  abstractum  est  idem  cum  concreto. 
Sunt  enim  ipsae  personae  subsistentes  :  ut  paternitas  est  ipse  Pater,  et  filiatio 
Filius,  et  processio  Spiritus  Sanctus.  Proprietates  autem  non  personales  sunt 
idem  cum  personis  secundum  aliam  rationem  identitatis,  qua  omne  illud 
quod  attribuitur  Deo,  est  ejus  essentia.  Sic  igitur  communis  spiratio  est  idem 
cum  persona  Patris,  et  cum  persona  Filli,  non  quod  sit  una  persona  per  se 
subsistens;  sed,  sicut  una  essentia  est  in  duabus  personis,  ita  et  una  proprietas, 
ut  supra  dictum  est  (q.  50.  art.  2.). 

Ad  secundum  dicendum,  quod  proprietates  dicuntur  esse  in  essentia  per 
modum  identitatis  tantum.  In  personis  autem  dicuntur  esse  per  modum  iden- 
titatis, non  quidem  secundum  rem  tantum,  sed  quantum  ad  modum  signifi- 
candi, sicut  forma  in  supposito.  Et  ideo  proprietates  determinant,  et  distin- 
guunt  personas,  non  autem  essentiam. 

Ad  tertium  dicendum,  quod  participia,  et  verba  notionalia  significant 
actus  notionales  :  actus  autem  suppositorum  sunt:  proprietates  autem  non 
significantur  ut  supposita,  sed  ut  formae  suppositorum.  Et  ideo  modus  signifi- 
candi repugnat,  ut  participia,  et  verba  notionalia  de  proprietatibus  praedi- 
centur. 

UTRUM    PERSONAE    DISTINGUANTUR    PER    RELATIONES. 

(i.  Dist.  26.  q.  2.  art.  2.  et  Fot.  q.  8.  art.  5.  q.  9.  art.  ;.  ad  ij.). 

Ad  secundum  sic  proceditur.  Videtur,  quod  personae  non  distinguantur 
per  relationes.  Simplicìa  enim  seipsis  distinguuntur:  sed  personae  divinae 
sunt  maxime  simplices;  ergo  distinguuntur  seipsis,  et  non  relationibus. 

2.  Praeterea.  Nulla  forma  distinguitur,  nisi  secundum  suum  genus.  Non 
enim  album  a  nigro  distinguitur,  nisi  secundum  qualitatem.  Sed  hypostasis 
significat  individuum  in  genere  substantiae;  non  ergo  relationibus  hypostases 
<iistingui  possunt. 

3.  Praeterea.  Absolutum  est  prius,  quam  relativum:  sed  prima  distinctio 
est  distinctio  divinarum  personarum;  ergo  divinae  personae  non  distinguuntur 
relat'onibus. 

4.  Praeterea.  Id,  quod  praesupponit  distinctionem,  non  potest  esse  pri- 
tnum  distinctionis  principium:  sed  relatio  praesupponit  distinctionem,  cum  in 
ejus  definitione  ponatur  :  esse  enim  relativi  est  ad  aliud  se  liabere;  ergo  pri- 
mum  principium  distinctivum  in  divinis  non  potest  esse  relatio. 

Sed  coxtra  est,  quod  Boet.  dicit  in  lib.  de  Trinit.  (cap  6.),  quod  sola 
relatio  multiplicat  Trinitatem  divinarum  personarum. 

Respondeo  dicendum,  quod  in  quibuscumque  pluribus  invenitur  aliquid 
commune,  oportet  quaerere  aliquid  distinctivum.  Unde,  cum  tres  personae 
conveniant  secundum  essentiae  unitatem,  necesse  est  quaerere  aliquid,  quo 
distinguantur,  ad  hoc  quod  plures  sint.  Inveniuntur  autem  in  divinis  personis 
duo,  secundum  quae  differunt,  scilicet  origo,  et  relatio.  Quae  quidem,  quamvis 
re  non  differant,  differunt  tamen  secundum  modum  significandi.  Nam  origo 
signifìcatur  per  modum  actus,  ut  generatio  ;  relatio  vero  per  modum  formae, 
ut  paternitas.  Quidam  igitur,  attendentes,  quod  relatio  consequitur  actum, 
dixerunt,  quod  hypostases  in  divinis  non  distinguuntur  per  originem,  ut 
dicamus,  quod  Pater  distinguitur  a  Filio,  inquantum  ille  generat,  et  hic  est 
genitus.  Relationes  autem,  sive  proprietates  manifestant  consequenter  hypo- 
stasum,  sive  personarum  distinctiones  ;  sicut  et  in  creaturis  proprietates  ma- 
nifestant distinctiones  individuorum,  quae  fiunt  per  materialia  principia.  Sed 
hoc  non  potest  stare  propter  duo.  Primo  quidem,  quia  ad  hoc,  quod  aliqua 
duo  distincta  intelligantur,  necesse  est  eorum  distinctionem  intelligi  per  ali- 
quid  intrinsecum  utrique,  sicut  in  rebus  creatis,  vel  per  materiam,  vel  per 
formam.  Origo  autem  alicujus  rei  non  significatur  ut  aliquid  intrinsecum,  sed 
ut  via  quaedam  a  re,  vel  ad  rem;  sicut  generatio  significatur  ut  viaquaedam 
ad  rem  genitam,  et  ut  progrediens  a  generante.  Unde  non  potest  esse,  quod 
res  genita,  et  generans  distinguantur  sola  generatione  ;  sed  oportet  intelligere 
tam  in  generante,  quam  in  genito  ea,  quibus  ab  invicem  distinguuntur.  In 
persona  autem  divina  non  est  aliud  intelligere,  nisi  essentiam,  et  relationem, 
sive  proprietatem.  Unde,  cum  in  essentia  conveniant,  relinquitur,  quod  per 
relationes  personae  ab  invicem  distinguantur.  Secundo,  quia  distinctio  in  di- 
vinis personis  non  est  sic  intelligenda,  quasi  aliquid  commune  dividatur;  quia 
essentia  communis  remanet  indivisa:  sed  oportet,  quod  ipsa  distinguentia 
constituant  res  distinctas.  Sic  autem  relationes,  vel  proprietates  distinguunt. 

vel  constituunt  hypostases,  vel  personas,  inquantum  sunt  ipsae  personae  subsi- 
stentes;  sicut  paternitas  est  Pater,  et  filiatio  est  Filius,  eo  quod  in  divinis 
non  differt  abstractum,  et  concretum.  Sed  centra  rationem  originis  est,  quod 
constituat  hypostasim,  vel  personam:  quia  origo  actìve  significata,  signifi- 
catur  ut  progrediens  a  persona  subsistente,  unde  praesupponit  eam.  Origo 
autem  passive  significata,  ut  nativitas,  significatur  ut  via  ad  personam  sub- 
sistentem,  et  nondum  ut  eam  constituens. 

Unde  melius  dicitur,  quod  personae,  seu  hypostases  distinguantur  rela- 
tionibus,  quam  per  orìginem.  Licet  enim  distinguantur  utroque  modo,  tamen 
prius,  et  principalius  per  relationes  secundum  modum  intelligendi.  Unde  hoc 
nomen,  Pater,  non  solum  significat  proprietatem,  sed  etiam  hypostasim  :  sed 
hoc  nomen,  genitor,  vel  generans,  significat  tantum  proprietatem;  quia  hoc 
nomen.  Pater,  significat  relationem,  quae  est  distinctiva,  et  constitutiva  hy- 
postasis.  Hoc  autem  nomen,  generans,  vel  genitus,  significat  originem,  quae 
non  est  distinctiva,  et  constitutiva  hypostasis. 

Ad  primum  ergo  dicendum,  quod  personae  sunt  ipsae  relationes  subsi- 
stentes.  Unde  non  repugnat  simplicitati  divinarum  personarum,  quod  rela- 
tionibus  distinguantur. 

Ad  secundum  dicendum,,  quod  personae  dìvinae  non  distinguuntur  in 
esse,  in  quo  subsistunt,  ncque  in  aliquo  absoluto,  sed  solum  secundum  id^ 
quod  ad  aliquid  dicuntur.  Unde  ad  earum  distinctionem  sufficit  relatio. 

Ad  tertium  dicendum,  quod  quanto  distinctio  prior  est,  tanto  propin- 
quior  est  unitati.  Et  ideo  debet  esse  minima.  Et  ideo  distinctio  personarum 
non  debet  esse,  nisi  per  id,  quod  minimum  distinguit,  scilicet  per  relationem> 

Ad  Q.UARTUM  dicendum,  quod  relatio  praesupponit  distinctionem  suppo- 
sitorum,  quando  est  accidens;  sed  si  relatio  sit  subsistens,  non  praesupponit,. 
sed  secum  fert  distinctionem.  Cum  enim  dicitur,  quod  relativi  esse  est  ad 
aliud  se  habere,  per  ly  aliud  intelligitur  correlativum,  quod  non  est  prius, 
sed  simul  natura. 

ARTICULUS  III.  212 

UTRUM,  ABSTRACTIS    PER  INTELLECTUM  RELATIONIBUS  A  PERSONIS, 
ADHUC    REMANEANT    HYPOSTASES. 

(i.  Disi  26.  q.  I.  art.  2.  et  Poi.  q.  S.  art.  4.  et  Opusc.  5.  cap.  61.  et  62.). 

Ad  tertium  sic  proceditur.  Videtur,  quod,  abstractis  per  intellectum 
proprietatibus,  seu  relationibus  a  personis,  adhuc  remaneant  hypostases.  Id 
enim,  ad  quod  aliquid  se  habet  ex  additione,  potest  intelligi,  remoto  eo,  quod 
sibi  additur:  sicut  homo  se  habet  ad  animai  ex  additione,  et  potest  intelligi 
animai,  remoto  rationali:  sed  persona  se  habet  ex  additione  ad  hypostasim. 
Est  enim  persona  hypostasis,  proprietaie  dislincta  ad  dignitat^m  pertinente;  ergo,, 
remota  proprietate  personali  a  persona,  intelligitur  hypostasis. 

2.  Praeterea.  Pater  non  ab  eodem  habet,  quod  sit  Pater,  et  quod  sit  ali- 
quis.  Cum  enim  paternitate  sit  Pater,  si  paternitate  esset  aliquìs,  sequeretur,^ 
quod  Filius,  in  quo  non  est  paternitas,  non  esset  aliquis.  Remota  ergo  per  in- 
tellectum paternitate  a  Patre,  adhuc  remanet,  quod  sit  aliquis,  quod  est  esse 
hypostasim  ;  ergo,  remota  proprietate  a  persona,  remanet  hypostasis. 

3,  Praeterea.  August.  dicit  5.  de  Trinit.  cap.  6.:  Non  hoc  est  dicere  inge- 
nitum^  quod  est  dicere  Putrem:  quia  etsi  Filium  non  ge^iuisset,  nihil  prohiherei  eiiin 

dìcere  ingenìtum:  sed  si  Filium  non  genuisset,  non  inesset  ei  paternitas;  ergo, 
remota  paternitate,  adhuc  remane:  hypostasis  Patris,  ut  ingenita. 

Sed  contea  est,  quod  Hilar.  dicit  4.  de  Trinit.  :  Nihìl  hahet  Filiiis,  nisi 
natiim  :  nativitate  autem  est  Filius  ;  ergo,  remota  filiatione,  non  remanet  hy- 
postasis Filii.  Et  eadem  ratio  est  de  aliis  personis. 

Respondeo  dicendum,  quod  duplex  fit  abstractlo  per  Intellectum.  Una 
quidem,  secundum  quod  universale  abstrahitur  a  particulari,  ut  animai  ab 
homine.  Alia  vero,  secundum  quod  forma  abstrahitur  a  materia:  sìcut  forma 
-circuii  abstrahitur  per  intellectum  ab  omni  materia  sensibili.  Inter  has  autem 
abstractiones  haec  est  differentia,  quod  in  abstractione,  quae  fit  secundum 
universale,  et  particulare,  non  remanet  id,  a  quo  fit  abstractio.  Remota  enim  ab 
homine  diff"erentia  rationali,non  remanet  in  intellectu  homo,  sed  solum  animai. 
In  abstractione  vero,  quae  attenditur  secundum  formam  et  materiam,  utrum- 
<jue  manet  in  intellectu.  Abstrahendo  enim  formam  circuii  ab  aere,  remanet 
seorsum  in  intellectu  nostro  et  intellectus  circuii,  et  intellectus  aeris.  Quanivis 
autem  in  divinis  non  sit  universale,  neque  particulare,  nec  forma,  et  materia 
secundum  rem  ;  tamen  secundum  modum  significandi  invenitur  aliqua  simi- 
litudo  horum  in  divinis:  secundum  quem  modum  Damascenus  dicit  (lib,  5. 
Orth.  Fid.  cap.  6.  in  princ),  quod  commune  est  substantia,  particulare  vero 
hypostasis.  Si  igitur  loquamur  de  abstractione,  quae  fit  secundum  univer- 
sale, et  particulare,  remotis  proprietatibus,  remanet  in  intellectu  essentia  com- 
munis,  non  autem  hypostasis  Patris,  quae  est  quasi  particulare.  Si  vero  lo- 
<quamur  secundum  modum  abstractionis  formae  a  materia,  remotis  proprie- 
tatibus non  personalibus,  remanet  intellectus  hypostasum,  et  personarura  ; 
sicut,  remoto  per  intellectum  a  Patre,  quod  sit  ingenitus,  vel  spirans,  re- 
manet hypostasis,  vel  persona  Patris.  Sed,  remota  proprietate  personali  per 
intellectum,  tollitur  intellectus  hypostasis.  Non  enim  proprietates  personales 
sic  intelliguntur  advenire  hypostasibus  divinis,  sicut  forma  subjecto  praeexsi- 
stenti:  sed  ferunt  secum  sua  supposita,  inquantum  sunt  ipsae  personae  subsi- 
stentes:  sicut  paternitas  est  ipse  Pater.  Hypostasis  enim  significat  aliquid  di- 
stinctum  in  divinis,  cum  hypostasis  sit  substantia  individua.  Cum  igitur  relatio 
sit,  quae  distinguit  hypostases,  et  constituit  eas,  ut  dictum  est  (art.  praec),  re- 
linquitur,  quod,  relationibus  personahbus  remotis  per  intellectum,  non  re- 
maneant  hypostases. 

Sed,  sicut  dictum  est  (eodem  art.  praec.)^  aliqui  dicunt,  quod  hypostases  in 
<divinis  non  distinguuntur  per  relationes,  sed  per  solam  originem,  ut  intelli- 
gatur  Pater  esse  hypostasis  quaedam  per  hoc,  quod  non  est  ab  alio:  Filius 
autem  per  hoc,  quod  est  ab  alio  per  generationem.Sed  relationes  advenìentes, 
quasi  proprietates  ad  dignitatem  pertinentes,  constituunt  rationem  personae: 
unde  et  personalitates  dicuntur;  unde,  remotis  hujusmodi  relationibus  per  in- 
tellectum, remanent  quidem  hypostases,  sed  non  personae. 

Sed  hoc  non  potest  esse  propter  duo.  Primo,  quia  relationes  distinguunt, 
et  constituunt  hypostases,  ut  ostensum  est  (art.  praec).  Secundo,  quia  omnis 
hypostasis  naturae  rationalis  est  persona,  ut  patet  per  definitionem  Boet. 
(Uh.  de  Duab.  Natur.)  dicentis,  quod  persona  est  rationalis  naturae  individua 
substantia.  Unde  ad  hoc,  quod  esset  hypostasis,  et  non  persona,  oporteret 
abstrahi  ex  parte  naturae  rationalitatem,  non  autem  ex  parte  personae  pro- 
prietatem. 

Ad  primum  ergo  dicendum,  quod  persona  non  addit  supra  hypostasim 
proprietatem  distinguentem  absolute,sed  proprietatem  distinguentem  ad  digni- 

tatem  pertinentem.  Totum  enim  hoc  est  accipiendum  loco  unius  differentiae» 
Ad  dìgnitatem  autem  pertinet  proprietas  distinguens,  secundum  quod  intcUi- 
gitur  subsistens  in  natura  rationaU.  Unde,  remota  proprietate  distinguente  a 
persona,  non  remanet  hypostasis,  sed  remaneret,  si  toUeretur  rationalitas  na- 
turae.  Tarn  enim  persona,  quam  hypostasis,  est  substantia  individua.  Unde 
in  divinis  de  ratione  utriusque  est  relatio  distinguens. 

Ad  secundum  dicendum,  quod  paternitate  Pater  non  solum  est  Pater, 
sed  est  persona,  et  est  quis,  sive  hypostasis.  Nec  tamen  sequitur,  quod  Filius 
non  sit  quis,  sive  hypostasis;  sicut  non  sequitur,  quod  non  sit  persona. 

Ad  tertium  dicendum,  quod  intentio  Augustini  non  fuit  dicere,  quod 
hypostasis  Patris  remaneat  ut  ingenita,  remota  paternitate:  quasi  innascibi- 
litas  constituat,  et  distinguat  hypostasim  Patris.  Hoc  enim  esse  non  potesti 
cum  ingcnitum  nihil  ponat,  sed  negative  dicatur,  ut  ipsemet  dicit.  Sed  lo- 
quitur  in  communi:  quia  non  omne  ingenitum  est  pater.  Remota  ergo  pa- 
ternitate, non  remanet  in  divinis  hypostasis  Patris,  ut  distinguitur  ab  ahis  per- 
sonis,  sed  ut  distinguitur  a  creaturis,  sicut  Judaei  intelHgunt. 

UTRUM    ACTUS    NOTIONALES    PRAEINTELLIGANTUR    PROPRIETATIBUS. 

(i.  Dist.  2j.  q.  I.  art.  2.  et  Fot.  q.  io.  art.  5.  et  opusc.  5.  cap.  6^.  et  64.). 

Ad  Q.UARTUM  sic  proceditur.  Videtur,  quod  actus  notionales  praeintelli- 
gantur  proprietatibus.  Dicit  enim  Mag.  27.  dist.  i.  Sent.  (post,  princ.)  quod 
Pater  semper  est,  quia  semper  genuit  Filium.  Et  ita  videtur,  quod  generati© 
secundi  m  intellectum  praecedat  paternitatem. 

2.  Praeterea.  Omnis  relatio  praesupponit  in  intellectu  id,  supra  quod  fun- 
datur,  sicut  aequalitas  quantitatem:  sed  paternitas  est  relatio  fundata  super 
actione,  quae  est  generatio;  ergo  paternitas  praesupponit  generationem. 

3.  Praeterea.  Sicut  se  habet  generatio  activa  ad  paternitatem,  ita  se  habet 
nativitas  ad  fìliationem:  sed  filiatio  praesupponit  nativitatem  :  ideo  enim  filius 
est,  quia  natus  est;  ergo  et  paternitas  praesupponit  generationem. 

Sed  contra.  Generatio  est  operatio  personae  Patris  :  sed  paternitas  con- 
stltuit  personam  Patris;  ergo  prius  est  secundum  intellectum  paternitas,  quam 
generatio. 

Respondeo  dicendum,  quod  secundum  illos,  qui  dicunt,  quod  proprietates 
non  distinguunt,  et  constituunt  hypostases,  sed  manifestant  hypostases  di- 
stinctas,  et  constitutas,  absolute  dicendum  est,  quod  relatìones  secundum  modum 
intelli<yendi  consequuntur  actus  notionales,  ut  dici  possit  simpliciter,  quod  quia 
generat,  est  pater.  Sed  supponendo,  quod  relationes  distinguant,  et  consii- 
tuant  hypostases  in  divinis,  oportet  distinctione  uti.  Quia  origo  significatur  in 
divinis  active,  et  passive.  Active  quidem,  sicut  generatio  attribuitur  Patri,  et  spi- 
ratio  sumpta  prò  actu  notionaii  attribuitur  Patri,  et  Filio.  Passive  autem,  sicut 
nativitas  attribuitur  filio,  et  processio  Spiritui  Sancto.  Origines  enim  passive 
signilìcatae  simpliciter  praecedunt  secundum  intellectum  proprietates  perso- 
arum  procedcntium  etiam  personales.  Q.uia  origo  passive  significata  signi- 
catur,  ut  via  ad  personam  proprietate  constitutam,  Similiter  et  origo  active 
significata  prior  est  secundum  intellectum,  quam  relatio  personae  originantis^ 
quae  non  est  personalis.  Sicut  actus  notionalis  spirationis  secundum  intelle- 

ctum  praecedit  proprietatem  relativam  innominatam,  communem  Patri,  et 
Filio.  Sed  proprietas  personalis  Patris  potest  considerari  duplicìter.  Uno  modoy 
ut  est  relatio  ;  et  sic  iterum  secundum  intellectutn  praesupponit  actum  notionaìem; 
quia  relatio,  inquantum  hujusraodi,  fundatur  super  actum.  Alio  modo,  secun- 
dum  quod  est  constitutiva  personae.  Et  sic  oportet,  quod  praeintelligatur  re- 
latio actui  notionali,  sicut  persona  agens  praeintelligitur  actioni. 

Ad  primum  ergo  dicendum,  quod  cum  Magister  dicit,  quod  quia  generaty 
est  Pater,  accipit  nomen  Patris,  secundum  quod  designat  relationem  tantum, 
non  autem  secundum  quod  signifìcat  personam  subsistentem.  Sic  enim  opor- 
teret  e  converso  dicere,  quod,  quia  Pater  est,  generat. 

Ad  secundum  dicendum,  quod  objectio  illa  procedit  de  paternitate,  secun- 
dum quod  est  relatio,  et  non  secundum  quod  est  constitutiva  personae. 

Ad  tertium  dicendum,  quod  nativitas  est  via  ad  personam  Filli.  Et  ideo 
secundum  intellectum  praecedit  filiationem,  etlam  secundum  quod  est  con- 
stitutiva personae  Filii.  Sed  generatio  activa  signifìcatur,  ut  progrediens  a 
persona  Patris.  Et  ideo  praesupponit  proprietatem  personalem  Patris. 


QUAESTIO    XLI. 

DE    PERSONIS    IN    COMPARATIONE    AD    ACTUS     NOTIONALES, 
IN    SEX    ARTICULOS     DIVISA. 

Deinde  considerandum  est  de  personis  in  comparatione  ad  actus  notlo- 
nales. 

Et  circa  hoc  quaeruntur  sex. 

Primo.  Utrum  actus  notionales  sint  attribuendi  personis. 

Secundo.  Utrum  hujusmodi  actus  sint  necessarii,  vel  voluntarii. 

Tertio.  Utrum  secundum  hujusmodi  actus  persona  procedat  de  nihilo,  vel 
de  aliquo. 

Quarto.  Utrum  in  divinis  sit  ponere  potentiam  respectu  actuum  notio- 
nalium. 

Quinto.  Quid  significet  hujusmodi  potentia. 

Sexto.  Utrum  actus  notionalis  ad  plures  personas  terminar!  possit. 

ARTICULUS  I.  214 

UTRUM    ACTUS    NOTIONALES    SINT    ATTRIBUENDI   PERSONIS. 

(Opiisc.  5.  cap.  6j.). 

Ad  primum  sic  proceditur.  Videtur,  quod  actus  notionales  non  sint  per- 
sonis attribuendi.  Dicit  enim  Boet.  in  lib.  de  Trinit.  quod  omnia  genera,  cura 
quis  in  divinam  vertit  praedicationeni,  in  divinam  mutantur  substantiam, 
exceptis  relativis.  Sed  actio  est  unum  de  decem  generibus.  Si  igitur  actio  ali- 
qua  Dee  attribuitur,  ad  ejus  essentiam  pertinebit,  et  non  ad  notionem. 

2.  Praeterea.  August.  dicit  5.  de  Trlnit.  cap.  4.  et  5.  quod  omne,  quod 
de  Deo  dicitur,  aut  dicitur  secundum  substantiam,  aut  secundum  relationem  ; 
sed  ea,  quae  ad  substantiam  pertinent,  significantur  per  essentialia  attributa: 
quae  vero  ad  relationem,  per  nomina  personarum,  et  per  nomina  proprieta- 
tum.  Non  sunt  ergo,  praeter  haec,  attribuendi  personis  notionales  actus. 

3.  Praeterea.  Proprium  actionis  est  ex  se  passionem  inferre:  sed  in  di- 
vinis  non  ponimus  passiones;  ergo  neque  actus  notionales  ibi  ponendi  sunt. 

Sed  contea  est,  quod  August.  (Fulgentius)  dicit  in  lib.  de  Fide  ad  Petr. 
(cap.  2.  in  princ.)  :  Proprium  Patris  est,  quod  Filiiim  genuit  :  sed  generatio  actus 
quidam  est;  ergo  actus  notionales  ponendi  sunt  in  divinis. 

Respondeo  dicendum,  quod  in  divinis  personis  atienditur  dìstinctio  se- 
cundum originem.  Origo  autem  convenienter  designar!  non  potest  nìsi  per 
alìquos  actus.  Ad  designandum  igitur  originis  ordinem  in  divinis  personis 
necessarium  fuit  attribuere  personis  actus  notionales. 

Ad  primum  ergo  dicendum,  quod  omnis  origo  designatur  per  aliquem 
actum.  Duplex  autem  ordo  originis  attribuì  Deo  potest.  Unus  quidem  secun- 
dum quod  creatura  ab  eo  progreditur:  et  hoc  commune  est  tribus  personis. 
Et  ideo  actiones,  quae  attribuuntur  Deo  ad  designandum  processum  creatu- 
rarum  ab  ipso,  ad  essentiam  pertinent.  Aliiis  autem  ordo  originis  in  divinis 
attenditur  secundum  processionem  personae  a  persona.  Unde  actus  desi- 
gnantes  hujus  originis  ordinem  notionales  dicuntur:  quia  notiones  persona- 
rum  sunt  personarum  habitudines  ad  invicem,  ut  ex  dictis  patet  (q.  52.  art.^.). 

Ad  secundum  dicendum,  quod  actus  notionales  secundum  modum  signi- 
ficandi  tantum  differunt  a  relationibus  personarum,  sed  re  sunt  omnino  idem. 
Unde  Magister  dicit  in  primo  Sentent.  26.  dist.  (§  Jam  de  Proprietatibus), 
quod  generatio,  et  nativitas  aliis  nominibus  dicuntur  paternitas,  et  filiatio  Ad 
cujus  evidentiam  attendendum  est,  quod  primo  conjicere  potuimus  originem 
alicujus  ab  alio  ex  motu.  Quod  enim  aliqua  res  a  sua  dispositione  remove- 
retur  [al.  retnoveatur']  per  motum,  manifestum  fuit  hoc  ab  aliqua  causa  acca- 
dere. Et  ideo  actio  secundum  primam  nominis  impositionem  importat  origi- 
nem motus.  Sicut  enim  motus,  prout  est  in  mobili  ab  aliquo,  dicitur  passio; 
ita  origo  ipsius  motus,  secundum  quod  incipit  ab  alio,  et  terminatur  in  id, 
quod  movetur,  vocatur  actio.  Remoto  igitur  motu,  actio  nihil  aliud  importat, 
quam  ordinem  originis,  secundum  quod  a  causa  aliqua,  vel  principio  procedit 
in  id,  quod  est  a  principio.  Unde,  cum  in  divinis  non  sit  motus,  actio  per- 
sonalis  producentis  personam  nihil  aliud  est,  quam  habitudo  principi!  ad  per- 
sonam,  quae  est  a  principio.  Q.uae  quidem  habitudines  sunt  ipsae  relationes, 
vel  notiones.  Q.uia  tamen  de  divinis,  et  intelligibilibus  rebus  loqui  non  possu- 
mus,  nisi  secundum  modum  rerum  sensibilium,  a  quibus  cognitionem  acci- 
pimus,  et  in  quibus  actiones,  et  passiones,  inquantum  motum  implicant,  aliud 
sunt  a  relationibus,  quae  ex  actionibus,  et  passionibus  consequuntur,  oportuit 
seorsum  significar!  habitudines  personarum  per  modum  actus,  et  seorsum 
per  modum  relationum.  Et  sic  patet,  quod  sunt  idem  secundum  rem,  sed 
differunt  solum  secundum  modum  significandi. 

Ad  tertium  dicendum,  quod  actio  secundum  quod  importat  originem 
motus,  infertex  se  passionem  :  sic  autem  non  ponitur  actio  in  divinis  personis. 
Unde  non  ponuntur  ibi  passiones,  nisi  solum  grammatice  loquendo,  quantum 
ad  modum  significandi:  sicut  Patri  attribuimus  generare,  et  Filio  generari. 

ARTICULUS  II.  2IS 

UTRUM    NOTIONALES    ACTUS    SINT    VOLUNTARII. 

(i.  Disi.  6.  art.  i.  2.  et  5.  et  Fot.  q.  2.  art.  ^). 

Ad  secundum  sic  proceditur.  Videtur,  quod  actus  notionales  sint  volun- 
tarii.  Dick  enim  Hilar.  in  lib.  de  Synod.  (Can.  2^.)  :  Non  naturali  necessital& 
ductus  Pater  genuit  Filium, 

2.  Praeterea.  Apost.  Coloss.  i.:  TranstuUt  nos  in  regnum  filii  dilectionis 
suae:  dilectio  autem  voluntatis  est;  ergo  Filius  genitus  est  a  Patre  voluntate. 

3.  Praeterea.  Nihil  magia  est  voluntarium,  quam  amor:  sed  Spiritus 
Sanctus  procedit  a  Patre,  et  Filio,  ut  amor;  ergo  procedit  voluntarie. 

4.  Praeterea.  Filius  procedit  per  modum  intellectus,  ut  Verbum:  sed 
omne  verbum  procedit  a  dicente  per  voluntatem;  ergo  Filius  procedit  a 
Patre  per  voluntatem,  et  non  per  naturam. 

5.  Praeterea.  Quod  non  est  voluntarium,  est  necessarium  ;  si  igitur  Pater 
non  genuit  Filium  voluntate,  videtur  sequi,  quod  necessitate  genuerit.  Q.uod 
est  contra  August,  in  lib.  ad  Orosium  (in  Dial.  q.  y.) 

Sed  contra  est,  quod  August.  dicit  in  eodera  lib.,  quod  ncque  voluntate 
genuit  Pater  Filium,  neque  necessitate. 

Respondeo  dicendum,  quod,  cum  dicitur  aliquid  esse,  vel  fieri  voluntate, 
Snpliciter  potest  intelligi.  Uno  modo,  ut  ablativus  designet  concomitantiam 
tantum:  sicut  possum  dicere,  quod  ego  sum  homo  mea  voluntate,  quia  sci- 
licet  volo  me  esse  hominem.  Et  hoc  modo  potest  dici,  quod  Pater  genuit 
Filium  voluntate,  sicut  et  est  voluntate  Deus  :  quia  vult  se  esse  Deum,  et 
vult  se  generare  Fll'um. 

Alio  modo  sic,  quod  ablativus  importet  habitudinem  principii  :  sicut  dicitur, 
quod  artifex  operatur  voluntate,  quia  voluntas  est  principium  operis.  Et  se- 
cundum hunc  modum  dicendum  est,  quod  Deus  Pater  non  genuit  Filium 
voluntate,  sed  voluntate  produxit  creaturam.  Unde  in  libro  de  Synod.  {Can.  24. 
circa  med.)  dicitur:  Si  quis  voluntate  Dei,  tamquam  unum  aliquid  de  crea- 
turis,  Filium  factum  dicat,  anathema  sit.  Et  hujus  ratio  est:  quia  voluntas, 
et  natura  secundum  hoc  differunt  in  causando,  quia  natura  determinata  est 
ad  unum:  sed  voluntas  non  est  determinata  ad  unum.  Cujus  ratio  est:  quia 
effectus  assimilatur  formaeagentis,  per  quam  agit.  Manifestum  est  autem,  quod 
unius  rei  non  est  nisi  una  forma  naturalis,  per  quam  res  habet  esse.  Unde 
quale  ipsum  est,  tale  facit.  Sed  forma,  per  quam  voluntas  agit,  non  est  una 
tantum,  sed  sunt  plures,  secundum  quod  sunt  plures  rationes  intellectae.  Unde 
quod  voluntate  agitur,  non  est  tale,  quale  est  agens,  sed  quale  vult,  et  intel- 
ligit  illud  esse  agens.  Eorum  igitur  voluntas  principium  est,  quae  possunt  sic, 
vel  aliter  esse.  Eorum  autem,  quae  non  possunt  nisi  sic  esse,  principium  na- 
tura est.  Quod  autem  potest  sic,  vel  aliter  esse,  longe  est  a  natura  divina; 
sed  hoc  pertinet  ad  rationem  creaturae,  quia  Deus  est  per  se  necesse  esse, 
creatura  autem  est  facta  ex  nihilo.  Et  ideo  Ariani  volentes  ad  hoc  deducere, 
quod  Filius  sit  creatura,  dixerunt,  quod  Pater  genuit  Filium  voluntate,  se- 
cundum quod  voluntas  designat  principium.  Nobis  autem  dicendum  est,  quod 
Pater  genuit  Filium  non  voluntate,  sed  natura.  Unde  Hilarius  dicit  in  libro 
de  Synod.  (Can.  24.):  Omnibus  creaturis  substantiam  Dei  voluntas  attulit,  sed 

naturam  dedlt  Fìlio  ex  impassibili,  ac  non  nata  substantia  perfecta  nativitas, 
Talìa  enim  cuncta  creata  sunt,  qualia  Deus  esse  voluit;  Filius  autem  natus 
ex  Deo  talis  subsistit,  qualis  et  Deus  est. 

Ad  primum  ergo  dicendum,  quod  auctoritas  illa  inducitur  centra  illos,  qui 
a  generatione  Filii  etiam  concomitantiam  paternae  voluntatis  removebant, 
dicentes,  sic  eum  natura  genuisse  Filium,  ut  inde  voluntas  generandi  ei  non 
adesset;  sicut  nos  multa  naturali  necessitate  contra  voluntatem  patimur,  ut 
mortem,  senectutem,  et  hujusmodi  defectus.  Et  hoc  patet  per  praecedentia,  et 
subsequentia  :  sic  enim  ibi  dicitur  (he.  in  arg.  cit.)  :  Non  enim,  nolente  Patre, 
vel  coactus  Pater,  vel  naturali  necessitate  inductus  cum  nollet,  genuit  Filium. 

Ad  secundum  dicendum,  quod  Apostolus  nominat  Christum,  Filium  di- 
lectionis  Dei,  inquantum  est  a  Deo  superabundanter  dilectus,  non  quod 
dilectio  sit  prìncipium  generationis  Filii. 

Ad  tertium  dicendum,  quod  etiam  voluntas,  inquantum  est  natura  quae- 
dam,  aliquid  naturaliter  vult,  sicut  voluntas  hominis  naturaliter  tendit  ad 
beatitudinem.  Et  similiter  Deus  naturaliter  vult,  et  amat  seipsum.  Sed  circa 
alia  a  se,  voluntas  Dei  se  habet  ad  utrumque  quodammodo,  ut  dictum  est 
(in  corp.  art.  et  q.  i^.  art.  5.  praecipue).  Spiritus  autem  Sanctus  procedit  ut 
amor,  inquantum  Deus  amat  seipsum:  unde  naturaliter  procedit,  quamvis 
per  modum  voluntatis  procedat. 

Ad  Q.UARTUM  dicendum,  quod  etiam  in  conceptionibus  intellectualìbus 
fìt  reductio  ad  prima,  quae  naturaliter  intelliguntur.  Deus  autem  naturaliter 
intelligit  seipsum.  Et  secundum  hoc  conceptio  Verbi  divini  est  naturalis. 

Ad  Q.UINTUM  dicendum,  quod  necessarium  dicitur  aliquid  per  se,  et  per 
aliud.  Per  aliud  quidem  dupliciter.  Uno  modo,  sicut  per  causam  agentem,  et 
cogentem  ;  et  sic  necessarium  dicitur,  quod  est  violentum.  Alio  modo^  sicut 
per  causam  finalem,  sicut  dicitur  aliquid  esse  necessarium  in  his,  quae  sunt 
ad  finem,  inquantum  sine  hoc  non  potest  esse  finis,  vel  bene  esse.  Et  neutro 
istorum  modorum  divina  generatio  est  necessaria;  quia  Deus  non  est  propter 
finem,  ncque  coactio  cadit  in  ipsum.  Per  se  autem  dicitur  aliquid  necessa- 
rium, quod  non  potest  non  esse  ;  et  sic  Deum  esse  est  necessarium  ;  et  hoc 
modo  Patrem  generare  Filium  est  necessarium. 


ARTICULUS  III.  216 

UTRUM   ACTUS    NOTIONALES    SINT    DE    ALIQJJO. 

(i.  Disi.  j.  q.  2.  Disi.  II.  art.  i.  ad  i.). 

Ad  tertium  sic  proceditur,  Videtur,  quod  actus  notìonales  non  sint  de 
aliquo.  Quia,  si  Pater  generat  Filium  de  aliquo,  aut  de  seipso  aut  de  aliquo 
alio.  Si  de  aliquo  alio,  cum  id,  de  quo  aliquid  generatur,  sit  in  eo,  quod  ge- 
neratur,  sequitur,  quod  aliquid  alienum  a  Patre  sit  in  Filio.  Quod  est  contra 
Hilar,  7.  de  Trinit.  (prope  finem)  ubi  dicit  :  Nihil  in  his  diversum  est,  vel  alienum. 
Si  autem  Filium  generat  Pater  de  seipso,  id  autem,  de  quo  aliquid  generatur, 
si  sit  permanens,  recipit  ejus  praedicationem,  quod  generatur:  sicut  dicimus, 
quod  homo  est  albus,  quia  homo  permanet,  cum  de  non  albo  fit  albus:  se- 
quitur igitur,  quod  Pater  vel  non  permaneat,  genito  Fiho,  vel  quod  Pater  sit 

Filius,  quod  est  falsum.  Non  ergo  Pater  generat  Filium  de  aliquo,  sed  de 
nihilo. 

2.  Praeterea.  Id,  de  quo  aliquld  generatur,  est  principium  ejus,  quod 
generatur:  si  ergo  Pater  generat  Filium  de  essentia,  vel  natura  sua,  sequitur, 
quod  essentia,  vel  natura  Patris  sit  principium  Filii  :  sed  non  principium  ma- 
teriale, quia  materia  locum  in  divinis  non  habet;  ergo  est  principium  quasi 
activum,  sicut  generans  est  principium  geniti.  Et  ita  sequitur,  quod  essentia 
generet:  quod  supra  improbatum  est  (q.  39.  art.  ^.). 

3.  Praeterea.  August.  7.  de  Trinit.  cap.  6.  dicit,  quod  tres  personae  non 
sunt  ex  eadem  essentia,  quia  non  est  aliud  essentia,  et  persona:  sed  persona 
Filii  non  est  aliud  ab  essentia  Patris;  ergo  Filius  non  est  de  essentia  Patris. 

4.  Praeterea.  Omnis  creatura  est  ex  nihilo:  sed  Filius  in  Scripturis  di- 
citur  creatura.  Dicitur  enim  Eccli.  24.  ex  ore  Sapientiae  genitae  :  Ego  ex  ore 
Altissimi  proda,  primogenita  ante  omnem  creaturam.  Et  postea  ex  ore  ejusdem 
Sapientiae  dicitur:  Ab  initio,  et  ante  saeciila  creata  snin ;  ergo  Filius  non  est 
genitus  ex  aliquo,  sed  ex  nihilo.  Et  similiter  potest  objici  de  Spiritu  Sancto 
propter  hoc,  quod  dicitur  Zach.  12.:  Dixit  Dominus  extendens  coelum,  et  fun- 
dans  terram,  et  creans  spiritum  hominis  in  eo.  Et  Amos  4.  secundum  aliam 
literam:  Ego  formans  montes,  et  creans  spiritum. 

Sed  contra  est,  quod  Augustinus  (Fulgentius)  dicit  in  libro  de  Fide  ad 
Petrum  (cap.  2.):  Pater  Deus  de  sua  natura  sine  initio  genuit  Filium  sibi  ae- 
quahm. 

Respondeo  dicendum,  quod  Filius  non  est  genitus  de  nihilo,  sed  de  sub- 
stantia Patris.  Ostensum  est  enim  supra  (q.  2y.  art.  2.  et  q.  jj.  art.  2.  ad  4.  et 
art.  5.  in  corp.),  quod  paternitas,  et  filiatio,  et  nativitas  vere,  et  proprie  est 
in  divinis.  Hoc  autem  interest  inter  generationem  veram,  per  quam  aliquis 
procedit,  ut  filius,  et  factionem,  quod  faciens  facit  aliquid  de  exteriori  ma- 
teria, sicut  scamnum  facit  artifex  de  ligno;  homo  autem  generat  fiHum  de 
seipso.  Sicut  autem  artifex  creatus  facit  aliquid  ex  materia,  ita  Deus  facit  ex 
nihilo,  ut  infra  ostendetur  (q.  4^.  art.  2.);  non  quod  nihilum  cedat  in  sub- 
stantiam  rei,  sed  quia  ab  ipso  tota  substantia  rei  producitur,  nullo  alio  prae- 
supposito.  Si  ergo  Filius  procederei  a  Patre,  ut  de  nihilo  exsistens,  hoc  modo 
se  haberetad  Patrem,  ut  artificiatum  ad  artificem,  quod  manifestum  est  nomen 
fihationis  proprie  habere  non  posse,  sed  solum  secundum  aliquam  similitu- 
dinem.  Unde  rehnquitur,  quod,  si  Filius  Dei  procederei  a  Patre,  quasi  exsistens 
ex  nihilo,  non  esset  vere,  et  proprie  Filius.  Cujus  contrarium  dicitur  i.  Joan. 
ult.  :  Ut  sinius  in  vero  Filio  ejus  Jesu  Christo.  Filius  igitur  Dei  verus  non  est 
ex  nihilo,  nec  factus,  sed  tantum  genitus.  Si  quis  autem  ex  nihilo  a  Deo  facti 
filii  Dei  dicantur,  hoc  erit  metaphorice  secundum  aliqualem  assimilationem 
ad  eum,  qui  vere  Filius  est.  Unde,  inquantum  solus  est  verus,  et  naturalis  Dei 
Filius,  dicitur  unigenitus,  secundum  illud  Joan.  r.:  Unigenitus,  qui  est  in  sinu 
Patris,  ipse  enarravit  :  inquantum  vero  per  assimilationem  ad  ipsum  alii  dicuntur 
filii  adoptivi,  quasi  metaphorice  dicitur  esse  primogenitus,  secundum  illud 
ad  Rom.  8.:  Quos  praescivit,  et  praedestinavit  conformes  fieri  imaginis  Filii  sui, 
ut  sit  ipse  primogenitus  in  multis  fratribus.  Relinquitur  ergo,  quod  Dei  Flius  sit 
genitus  de  substantia  Patris,  aliter  tamen,  quam  filius  hominis.  Pars  enim 
substantiae  hominis  generantis  transit  in  substantiam  geniti.  Sed  divina  natura 
impartibihs  est.  Unde  necesse  est,  quod  Pater  generando  Filium,  non  partem 
naturae  in  ipsum  transfuderit,  sed  totam  naturam  ei  communicaverit,  rema- 
nente distinctione  solum  secundum  originem,  ut  ex  dictis  patet  (q.  40.  art.  2.). 

Ad  primum  ergo  dicendum,  quod,  cum  Filius  dicitar  natus  de  Patre,  haec 
praepositio,  de,  significat  principium  generans  consubstantiale,  non  autem 
principium  materiale.  Q.uod  enim  producitur  de  materia,  fit  per  transmuta- 
tionem  illius,  de  quo  producitur,  in  aliquam  formam.  Divina  autem  essentia 
non  est  transmutabilis,  neque  alterius  formae  susceptiva. 

Ad  secundum  dicendum,  quod,  cum  dicitur  Filius  genitus  de  essentia  Pa- 
tris,  secundum  expositionem  Magist.  5.  dist.  i.  Sent.,  designat  habitudinem 
principii  quasi  activi.  Ubi  sic  exponit:  Filius  est  genitus  de  essentia  Patris,  idest 
de  Patre  essentia,  propter  hoc  quod  August.  15.  lib.  de  Trinit.  (cap.  15.  in.  fin.) 
dicit:  Tale  est,  quod  dico  de  Patre  essentia,  ac  si  expressìus  dicerem  de  Patris  es- 
sentia.  Sed  hoc  non  videtur  sufficere  ad  sensum  hujusmodì  locutionis.  Possu- 
mus  enim  dicere,  quod  creatura  est  ex  Deo  essentia;  non  tamen  quod  sit  ex 
essentia  Dei.  Unde  aliter  dici  potest,  quod  haec  praepositio,  de,  semper  denotat 
consubstantialitatem.  Unde  non  dicimus,  quod  domus  sit  de  aedificatore,  cum 
non  sit  causa  consubstantialis.  Possumus  autem  dicere,  quod  aliquid  sit  de 
aliquo,  quocumque  modo  illud  significetur,  ut  principium  consubstantiale; 
sive  illud  sit  principium  activum,  sicut  filius  dicitur  esse  de  patre;  sive  sit 
principium  materiale,  sicut  cultellus  dicitur  esse  de  ferro  ;  sive  sit  principium 
formale  in  his  dumtaxat,  in  quibus  ipsae  formae  sunt  subsistentes,  et  non 
advenientes  alteri:  possumus  enim  dicere,  quod  angelus  aliquis  est  de  natura 
intellectuali.  Et  per  hunc  modum  dicimus,  quod  Filius  est  genitus  de  essentia 
Patris,  inquantum  essentia  Patris  Filio  per  generationem  communicata  in  eo 
subsistit. 

Ad  tertium  dicendum,  quod,  cum  dicitur:  Filius  est  genitus  de  essentia 
Patris,  additur  aliquid,  respectu  cujus  potest  salvari  distinctio.  Sed  cum  dicitur, 
quod  tres  Personae  sunt  de  essentia  divina,  non  ponitur  aliquid,  respectu 
cujus  possit  importar!  distinctio  per  praepositionem  significata:  et  ideo  non 
est  simile. 

Ad  quartum  dicendum,  quod,  cum  dicitur:  Sapientia  est  creata,  potest 
intelligi  non  de  sapientia,  quae  est  Filius  Dei,  sed  de  sapientia  creata,  quam 
Deus  indidit  creaturis.  Dicitur  enim  Eccli.  i.:  Ipse  creavit  eam,  scilìcet  sapien- 
tiam,  in  Spiritu  Sancto,  et  effudit  Ulani  super  omnia  opera  sua.  Neque  est  incon- 
veniens,  quod  in  uno  contextu  locutionis  loquatur  Scriptura  de  Sapientia 
genita,  et  creata,  quia  sapientia  creata  est  participatio  quaedam  Sapientiae 
increatae.  Vel  potest  referri  ad  naturam  creatam  assumptam  a  Filio,  ut  sit 
sensus:  Ah  initìo,  et  ante  saecula  creata  sum,  idest,  praevisa  sum  creaturae 
uniri.  Vel  per  hoc,  quod  Sapientia  creata,  et  genita  nuncupatur,  modus  divinae 
generationis  nobis  insinuatur.  In  generatione  enim,  quod  generatur,  accipit 
naturam  generantis,  quod  perfectionis  est.  In  creatione  vero,  creans  non  mu- 
tatur,  SQÒ.  creatum  non  recipit  naturam  creantis.  Dicitur  ergo  Filius  simul 
creatus,  et  genitus,  ut  ex  creatione  accipiatur  immutabiHtas  Patris,  et  ex  ge- 
neratione unitas  naturae  in  Patre,  et  Filio.  Et  sic  exponitur  intellectus  hujus 
Scripturae  ab  Hilar.  lib.  de  Synodis  (Cau.  ^.).  Auctoritates  autem  inductae 
non  loquuntur  de  Spiritu  Sancto,  sed  de  spiritu  creato,  qui  quandoque  dicitur 
ventus,  quandoque  aer,  quandoque  flatus  hominis,  quandoque  etiam  anima, 
vel  quaecumque  substantia  invisibilis. 

UTRUM  IN  DIVINIS  SIT  POTENTIA  RESPECTU    ACTUUM    NOTIONALIUM. 

(7.  Dist.  7.  q.  I.  art.  i.  et  Fot.  q.  2.  art.  i.). 

Ad  quartum  sic  proceditur.  Videtur,  quod  in  divinis  non  sit  potentia 
respectu  actuum  notionalium.  Omnis  enim  potentia  est  vel  activa,  vel  pas- 
siva. Sed  neutra  hic  competere  potest.  Potentia  enim  passiva  in  Deo  non  est, 
ut  supra  ostensum  est  (q.  2j.  art.  i.).  Potentia  vero  activa  non  competit  uni 
personae  respectu  alterius  ;  cum  personae  divinae  non  sint  factae,  ut  osten- 
sum est  (art.  praec);  ergo  in  divinis  non  est  potentia  ad  actus  notìonales. 

2.  Praeterea.  Potentia  dicitur  ad  possibile  :  sed  divinae  personae  non 
sunt  de  numero  possibilium,  sed  de  numero  necessariorum  ;  ergo  respectu 
actuum  notionalium,  quibus  divinae  personae  procedunt,  non  debet  poni  po- 
tentia in  divinis. 

3.  Praeterea.  Filius  procedit  ut  Verbum,  quod  est  conceptio  intellectus; 
Spiritus  autem  Sanctus  procedit  ut  amor,  qui  pertinet  ad  voluntatem:  sed 
potentia  in  Deo  dicitur  per  comparationem  ad  efFectus,  non  autem  per  com- 
parationem  ad  intelligere,  et  velie,  ut  supra  habitum  est  (q.  2j.  art.  i.  ad  ^.); 
ergo  in  divinis  non  debet  dici  potentia  per  comparationem  ad  actus  no- 
tionales. 

Sed  contra  est,  quod  dicit  Augustinus  contra  Maximinum  haereticum 
(Uh.  2.  cap.  y.)  :  Si  Deus  Pater  non  potiiit  generare  Filiutn  sihi  aequalem,  uhi 
est  omnipotentia  Dei  Patris?  Est  ergo  in  divinis  potentia  respectu  actuuns 
notionalium. 

Respondeo  dicendum,  quod,  sicut  ponuntur  actus  notionales  in  divinis, 
ita  necesse  est  ibi  ponere  potentiam  respectu  hujusmodi  actuum,  cum  po- 
tentia nihil  aliud  significet,  quam  principium  alicujus  actus.  Unde  cum  Pa- 
trem  intelligamus  ut  principium  generationis,  et  Patrem,  et  Filium  ut  prin- 
cipium spirationis,  necesse  est,  quod  Patri  attribuamus  potentiam  generandi, 
et  Patri,  et  Filio  potentiam  spirandi  :  quia  potentia  generandi  significat  id, 
quo  generans  generat.  Omne  autem  generans  generat  aliquo.  Unde  in  omni 
generante  oportet  ponere  potentiam  generandi,  et  in  spirante  potentiam 
spirandi. 

Ad  primum  ergo  dicendum,  quod,  sicut  secundum  actus  notionales  non 
procedit  aliqua  persona  ut  facta,  ita  neque  potentia  ad  actus  notionales  di- 
citur in  divinis  per  respectum  ad  aliquam  personam  factam,  sed  solum  per 
respectum  ad  personam  procedentem. 

Ad  secundum  dicendum,  quod  possibile,  secundum  quod  necessario  op- 
ponitur,  sequitur  potentiam  passivam,  quae  non  est  in  divinis.  Unde  neque 
in  divinis  est  aliquid  possibile  per  modum  istum,  sed  solum  secundum  quod 
possibile  continetur  sub  necessario.  Sic  autem  dici  potest,  quod,  sicut  Deum 
esse  est  possibile,  sic  Filium  generari  est  possibile. 

Ad  tertium  dicendum,  quod  potentia  significat  principium.  Principium 
autem  distinctionem  importat  ab  eo,  cujus  est  principium.  Consideratur  au- 
tem duplex  distinctio  in  bis  quae  dicuntur  de  Deo.  Una  secundum  rem,  alia 
secundum  rationem  tantum.  Secundum  rem  quidem  Deus  distinguitur  per 
essentiam  a  rebus,  quarum  est  per  creationem  principium;  sicut  una  persona 

distinguitur  ab  alia,  cujus  est  princìpium  secundum  actum  notionalem.  Scd 
actio  ab  agente  non  distinguitur  in  Deo,  nisi  secundum  rationem  tantum, 
alioquin  actio  esset  accidens  in  Deo.  Et  ideo  respectu  illarum  actionum,  se- 
cundum quas  aliquae  res  procedunt  distinctae  a  Deo,  vel  essentialiter,  vel  per 
sonaliter,  potest  Deo  attribuì  potentia  secundum  propriam  rationem  principii. 
Et  ideo,  sicut  potentiam  ponimus  creandi  in  Deo,  ita  possumus  ponere  po- 
tentiam  generandi,  vel  spirandi.  Sed  intelligere,  et  velie  non  sunt  tales 
actus,  qui  designent  processionem  alicujus  rei  a  Deo  distinctae,  vel  essen- 
tialiter, vel  personaliter.  Unde  respectu  horum  actuum  non  potest  salvari 
ratio  potentiae  in  Deo,  nisi  secundum  modum  intelligendi,  et  significandi 
tantum,  prout  diversimode  significantur  in  Deo  intellectus,  et  intelligere, 
cum  tamen  ìpsum  intelligere  Deisitejus  essentia  non  habens  principium. 

ARTICULUS  V.  218 

UTRUM   POTENTIA    GENERANDI    SIGNIFICET    RELATIONEM, 
ET    NON    ESSENTIAM. 

(l.  Disi.  7.  q.  I.  art.  2.  et  Poi.  q.  2.  art.  2.). 

Ad  duiNTUM  sic  proceditur.  Videtur,  quod  potentia  generandi,  vel  spi- 
randi significet  relationem,  et  non  essentiam.  Potentia  enim  signifìcat  prin- 
cipium, ut  ex  ejus  definit'one  patet.  Dicitur  enim  potentia  activa  esse  prin- 
cipium agendi,  ut  patet  in  5.  Metaph.  (tex.  17.  in  princ):  sed  principium  in 
divinis  respectu  personae  dicitur  notionaliter;  ergo  potentia  in  divinis  non  si- 
gnifìcat essentiam,  sed  relationem. 

2.  pRAETEREA.  In  divinis  non  differt  posse,  et  agere:  sed  generatìo  in 
divinis  signifìcat  relationem;  ergo  et  potentia  generandi. 

3.  Praeterea.  Ea,  quae  significant  essentiam  in  divinis,  communia  sunt 
tribus  personis;  sed  potentia  generandi  non  est  communis  tribus  personis, 
sed  propria  Patri  ;  ergo  non  signifìcat  essentiam. 

Sed  contra  est,  quod,  sicut  Deus  potest  generare  Fil'um,  ita  et  vult:  sed 
voluntas  generandi  signifìcat  essentiam  ;  ergo  et  potentia  generandi. 

Respondeo  dicendum,  quod  quidam  dixerunt  quod  potentia  generandi  si- 
gnifìcat relationem  in  divinis.  Sed  hoc  esse  non  potest,  nam  illud  proprie 
dicitur  potentia  in  quocumque  agente,  quo  agens  agit.  Omne  autem  produ- 
cens  aliquid  per  suam  actionem,  producit  sibi  simile  quantum  ad  formam, 
qua  agit.  Sicut  homo  genitus  est  similis  generanti  in  natura  humana,  cujus 
virtute  pater  potest  generare  hominem.  Illud  ergo  est  potentia  generativa  in 
aliquo  generante,  in  quo  genitiim  similatur  generanti.  Filius  autem  Dei  simi- 
.latur  Patri  gignenti  in  natura  divina;  unde  natura  divina  in  Patre  est  potentia 
generandi  in  ipso.  Unde  et  Hihir.  dicit  in  5.  de  Trinit.  :  Nativitas  Dei  non  potest 
eam,  ex  qua  profecta  est,  non  tenere  naturani  :  nec  enim  aliud,  quam  Deus,  sub- 
sistit,  quod  non  aliunde,  quam  de  Deo  suhsistìt. 

Sic  igitur  dicendum  est,  quod  potentia  generandi  principaliter  signifìcat 
divinam  essentiam,  ut  Magister  dicit.  7.  dist.  i.  Sent.;  non  autem  tantum  re- 
lationem. Nec  etiam  essentiam,  inquantum  est  idem  relationi,  ut  significet  ex 
aequo  utrumque.  Licet  enim  paternitas  ut  forma  Patris  signifìcetur,  est  tamen 
proprietas  personalis  habens  se  ad  personam  Patris,  ut  forma  individualis  ad 
aliquod  individuum  creatum.  Forma  autem  individualis  in  rebus  creatis  con- 

stitu't  per^onam  generantem,  non  autem  est,  quo  generans  generai;  alioquin 
Socrates  generare:  Socratem;  unde  neque  paternitas  potest  intelligi,  ut  quo 
Pater  generat,  sed  ut  constituens  personam  generantis  ;  alioquin  Pater  gene- 
raret  Patrem.  Sed  id,  quo  Pater  generat,  est  natura  divina,  in  qua  sibi  Filius 
assimilatur.  Et  secundum  hoc  Damasc.  dicit  (Uh.  i.  Orth.  Fid.  cap.  8.),  quod 
generat'w  est  opus  naiurae,  non  siciit  generantis,  sed  sicut  ejus,  quo  generans  generat. 
Et  ideo  potentia  generandi  significat  in  recto  naturavi  divinam,  sed  in  obliquo  re- 
lationem. 

Ad  primum  ergo  dicendum,  quod  potentia  non  significat  ipsam  relationem 
principii,  alioquin  esset  in  genere  relationis;  sed  significat  id,  quod  est  prin- 
cipium  :  non  quidem  sicut  agens  dicitur  principium,  sed  sicut  id,  quo  agens 
agit,  dicitur  principium.  Agens  autem  distinguitur  a  facto,  et  generans  a  ge- 
nerato :  sed  id,  quo  generans  generat,  est  commune  genito,  et  generanti,  et 
tanto  perfectius,  quanto  perfectior  fuerit  generatio  ;  unde,  cum  divina  gene- 
ratio  sit  perfectissima,  id,  quo  generans  generat,  est  commune  genito,  et  ge- 
neranti, et  idem  numero,  non  solum  specie,  sicut  in  rebus  creatis.  Per  hoc 
ergo,  quod  dicimus,  quod  essentia  divina  est  principium,  quo  generans  ge- 
nerat, non  sequitur,  quod  essentia  divina  distinguatur,  sicut  sequeretur,  si 
diceretur,  quod  essentia  divina  generat. 

Ad  secumdum  dicendum,  quod,  sic  est  idem  in  divinis  potentia  generandi 
cum  generatione  sicut  essentia  divina  cum  generatione,  et  paternitate  est 
idem  re,  sed  non  ratione. 

Ad  tertium  dicendum,  quod,  cum  dico  potentiam  generandi,  potentia 
significatur  in  recto,  et  generatio  in  obliquo,  sicut  si  dicerem  essentiam  Pa- 
tris.  Unde  quantum  ad  essentiam,  quae  significatur,  potentia  generandi  com- 
muflis  est  tribus  personis  ;  sed  quantum  ad  notionem,  quae  connotatur, 
propria  est  personae  Patris. 

ARTICULUS  VI.  219 

UTRUM  ACTUS  XOTIONALIS  AD  PLURES  PERSONAS  TERMINARI  POSSIT, 

(i.  Dlst.  7.  q.  2.  ari.  i.  et  2.  Fot.  q.  2.  art.  4.  q.  9.  art.  9.  ad.  i.). 

Ad  sextum  sic  proceditur.  Videtur,  quod  actus  notionahs  ad  plures  per- 
sonas  terminari  possit,  ita  quod  sint  plures  personae  genitae,  vel  spiratae  in 
divinis.  Cuicumque  enim  inest  potentia  generandi,  potest  generare:  sed  Filio 
inest  potentia  generandi;  ergo  potest  generare:  non  autem  seipsum  ;  ergo 
alium  Filium:  ergo  possunt  esse  plures  Filli  in  divinis. 

2.  Praeterea.  August.  dicit  contra  Maximinum  (lib.  2.  cap.  12.  circa  fin.): 
Filius  non  genuit  Creatorem;  ncque  enim  non  potuìt..  sed  non  oportuit. 

3.  Praeterea.  Deus  Pater  est  potentior  ad  generandum,  quam  pater  crea- 
tus:  sed  unus  homo  potest  generare  plures  filios:  ergo  et  Deus,  praecipue 
cum  potentia  Patris,  uno  Filio  generato,  non  diminuitur. 

Sed  contra  est,  quod  in  divinis  non  differt  esse,  et  posse.  Siigiturin 
divinis  possent  esse  plures  Filii,  essent  plures  Filii;  et  ita  essent  plures  per- 
sonae, quam  tres  in  divinis,  quod  est  haereticum. 

P espondeo  dicendum,  quod,  sicut  Atlian,  dicit  (in  suo  Synib.  Fid.):  In  di- 
vinis est  tantum  unus  Pater,  unus  Filius,  unus  Spiritus  Sanctus.  Cujus  quidem  ratio 
quadruplex  assignari  potest. 

Prima  quidem  ex  parte  relationum,  quibus  solum  personae  distinguuntur. 
Cum  enim  personae  divinae  sint  ipsae  relationes  subsistentes,  non  possent 
esse  plures  Patres,  velplures  Filli  in  divinis^  nisi  essent  plures  paternitates,  et 
plures  filìationes.  Quod  quidem  esse  non  posset,  nisi  secundum  materialcm 
rerum  distinctionem.  Formae  enim  unius  specieì  non  multiplicantur,  nisi  se- 
cundum materiam,  quae  in  divinis  non  est.  Unde  in  divinis  non  potest  esse, 
nisi  una  tantum  filiatio  subsistens  ;  sicut  et  albedo  subsistens  non  posset  esse, 
nisi  una. 

Secunàa  vero  ex  modo  processionum,  quia  Deus  omnia  intelligit,  et  valt 
uno,  et  simplici  actu,  Unde  non  potest  esse,  nisi  una  persona  procedens  per 
modum  Verbi,  quae  est  Filius,  et  una  tantum  per  modum  amorls,  quae  est 
Spiritus  Sanctus.  Tertia  vero  sumitur  ex  modo  procedendi,  quia  personae 
ipsae  procedunt  naturaliter,  ut  dictum  est  (art.  2.  hiijus  q.  ad  ^.  et  4.);  natura 
autem  determinatur  ad  unum.  Quarta  ex  perfectione  divinarum  personarum. 
Ex  hoc  enim  est  perfectus  Filius,  quod  tota  filiatio  divina  in  eo  continetur, 
et  quod  est  tantum  unus  Filius,  et  similiter  dicendum  est  de  aliis  personis. 

Ad  primum  ergo  dicendum,  quod,  quamvis  simpliciter  concedendum  sit, 
quod  potentiam,  quam  habet  Pater,  habeat  Filius,  non  tamen  concedendum 
est,  quod  Filius  habeat  potentiam  generandi;  si  generandi  sit  gerundivum  verbi 
activi,  ut  sit  sensus,  quod  Filius  habeat  potentiam  ad  generandum.  Sicut  ìicet 
idem  esse  sit  Patris,  et  Filii,  non  tamen  convenit  Filio  esse  Patrem  proptjr 
notionale  adjunctum.  Si  tamen  hoc,  quod  dico,  generandi,  sit  gerundivum 
verbi  passivi,  potentia  generandi  est  in  Filio,  idest,  ut  generetur.  Et  similiter, 
si  sit  gerundivum  verbi  impersonalis,  ut  sit  sensus  :  Potentia  generandi,  idest, 
qua  ab  aliqua  persona  generatur. 

Ad  secundum  dicendum,  quod  August.  in  verbis  illis  non  intendit  dicere, 
quod  Filius  posset  generare  filium,  so  quod  hoc  non  est  ex  impotentia  Filii, 
quod  non  generet,  ut  infra  patebit  (q.  42.  art.  6.  ad  5.). 

Ad  tertium  dicendum,  quod  immaterialitas,  et  perfectio  divina  requirit, 
ut  non  possint  esse  plures  filii  in  divinis,  sicut  dictum  est  [in  corp.  art.),  Unde, 
quod  non  sint  plures  Filii,  non  est  ex  impotentia  Patris  ad  generandum. 


QUAESTIO    XLII. 

DE  AEQUALITATE,  ET  SIMILITUDINE    DIVINARUM   PERSONARUM 

AD    INVICEM, 
IN    SEX    ARTICULOS    DIVISA. 

Deinde  considerandum  est  de  comparatione  personarum  ad  invìcem.  Et 
primo  quantum  ad  aequalitatem,  et  similitudmem  ;  secando  quantum  ad  mis- 
sionem. 

Circa  primum  quaerutitur  sex. 

Primo.  Utrum  aequalitas  locum  habeat  in  divinis  personis. 
Secundo.  Utrum  persona  procedens  sit  aequahs  ei,  a  qua  procedit  secuD 
dum  aetemitatem. 

Tertic.  Utrum  sit  aliquis  ordo  in  divinis  personis. 

Quarto.  Utrum  personae  divinae  sint  aequales  secundum  magnitudinem. 

Quinto.  Utrum  una  earum  sit  in  alia. 

Sexto.  Utrum  sint  aequales  secundum  potentiam. 

ARTICULUS  I.  220 

UTRUM    AEQ.UALITAS    LOCUM    HABEAT    I\^    DIVINIS. 

(Flirt.  ^.  q.  ;5.  art.  5.  et  i.  Dist.  79.  q.  i.  art.  i.  et  Uh.  4.  Contr.  g.  cap.  g). 

Ad  primum  sic  proceditur.  Videtur,  quod  aequalitas  non  competat  divinis 
personis.  Aequalitas  enim  attenditur  secundum  unum  in  quantitate,  ut  patet 
per  Philos.  5.  Metaph.  (tex.  20.):  in  divinis  autem  personis  non  invenitur 
neque  quantitas  continua  intrinseca,  quae  dicitur  magnitudo,  neque  quantitas 
continua  extrinseca,  quae  dicitur  locus,  et  tempus:  neque  secundum  quanti- 
latem  discretam  invenitur  in  eis  aequalitas;  quia  duae  personae  sunt  plurcs, 
quam  una;  ergo  divinis  personis  non  convenit  aequalitas, 

2.  Praeterea.  Divinae  personae  sunt  unius  essentiae,  ut  supra  dictum  est 
(q.  j9.  art.  2.):  essentia  autem  signifìcatur  per  raodum  formae:  convenientia 
autem  in  forma  non  facit  aequalitatem,  sed  similitudinem;  ergo  in  divinis 
personis  est  dicenda  similitudo,  et  non  aequalitas. 

3.  Praeterea.  In  quibuscumque  invenitur  aequalitas,  illa  sunt  sibi  invicem 
aequalia,  quia  aequale  dicitur  aequali  acquale:  sed  divinae  personae  non  pos- 
suntsibi  invicem  dici  aequales;  quia,  ut  August.  dicit  lib.  6.  de  Trinit.  cap.  10., 
imago,  si  perfecte  implet  illud,  cujus  est  imago,  ipsa  coaequatur  ei,  non  illud 
imagini  suae.  Imago  autem  Patris  est  Filius,  et  sic  Pater  non  est  aequalis 
Filio.  Non  ergo  in  divinis  personis  invenitur  aequalitas, 

4.  Praeterea.  Aequalitas  relatio  quaedam  est:  sed  nulla  relatio  est  com- 
munis  omnibus  personis,  cum  secundum  relationes  personae  ab  invicem 
distinguantur.  Non  ergo  aequalitas  divinis  personis  convenit. 

Sed  coxtra  est,  quod  Athanasius  (in  suo  Synib.  Fid.)  dicit,  quod  tres  per- 
sonae coaeternae  sibi  sunt,  et  coaequales. 

Respondeo  dicendum,  quod  necesse  est  ponere  aequalitatem  in  divinis 
personis.  Quia  secundum  Philos.  in  io.  Metaph.  (tex.  ig.)  aequale  dicitur  quasi 
per  negationem  minoris,  et  maioris:non  autem  possumus  in  divinis  personis 
ponere  aliquid  majus,  et  minus.  Quia,  ut  Boetius  dicit  in  lib.  de  Trinit.:  Eos 
differentia,  scilicet  deitatis,  comitatur,  qui  vel  augent,  vel  mirmunt,  ut  Ariani,  qui 
S^radibus  meritorum  Trinilatem  variantes  distrabunt,  atque  in  pluralitat^m  dcdu- 
cunt.  Cujus  ratio  est,  quia  inaequalium  non  potest  esse  una  quantitas  numero. 
Quantitas  autem  in  divinis  non  est  aliud,  quam  eius  essentia.  Unde  re- 
linquitur,  quod,  si  esset  aliqua  inaequalitas  in  divinis  personis,  non  esset  m 
eis  una  essentia;  et  sic  non  essent  tres  personae  unus  Deus,  quod  est  im- 
possibile. Oportet  igitur  aequalitatem  ponere  in  divinis  personis. 

Ad  primum  ergo  dicendum,  quod  duplex  est  quantitas.  Una  scilicet,  quae 
dicitur  quantitas  molis,  vel  quantitas  dimensiva,  quae  in  solis  rebus  corpo- 
ralibus  est.  Unde  in  divinis  personis  locum  non  habet.  Sed  alia  est  quantità», 
virtutis,  quae  attenditur  secundum  perfectionem  alicujus  naturae,  vel  formae, 
Quae  quidem  quantitas  designatur,  secundum  quod  dicitur  aliquid  magis,  vel 
minus  calidum,  inquantum  est  perfectius,  vel  minus  perfectum  in  tali  cali- 
dit^ts.  ^u'usmodl  «lutem  cusntiias  V23'tu2lis  att^nciiur  oi^itno  ouiQemin  rauice^ 

£.  Tho.mae   %mma   Thtslosica.  VcL  I.  ^3 

idest  il":  ipsa  perfectione  formae,  vel  naturae;  et  sic  dicitur  magnitudo  spe- 
cialis  [al.  spiritualis],  sicut  dicitur  magnus  calor  propter  suam  intensionem, 
et  perfectionem.  Et  ideo  dicit  August.  6.  de  Trinit.  cap.  i8.  quod  in  his,  quae 
non  mole  magna  sunt,  hoc  est  majus  esse,  quod  est  melius  esse.  Nam  melius 
dicitur,  quod  perfectius  est.  Sòcundo  autem  attenditur  quantitas  virtualis  in 
efFectibus  formae.  Primus  autem  effectus  formae  est  esse  ;  nam  omnis  res 
habet  esse  secundum  suam  formam.  Secundus  autem  effectus  est  operatio  : 
nam  omne  agens  agit  per  suam  formam.  Attenditur  igitur  quantitas  virtualis 
et  secundum  esse,  et  secundnjm  operationem.  Secundum  esse  quidem,  in- 
quantum ea,  quae  sunt  perfectioris  naturae,  sunt  majoris  durationis.  Secun- 
dum operationem  vero,  inquantum  ea,  quae  sunt  perfectioris  naturae,  sunt 
magis  potentia  ad  agendum.  Sic  igitur,  ut  August.  (aut  potius  Fulgentius) 
dicit  in  lib.  de  Fide  ad  Petr.  cap.  i.:  Aequalitas  inUlligitur  in  Putre,  et  Filio,  et 
Spirila  Sancto,  inqumiiiim  nullus  horum  aut  praecedit  aeternitate,  aut  excedii  ma- 
gnitudine, aut  superat  potestate. 

Ad  secundum  dicendum,  quod,  ubi  attenditur  aequalitas  secundum  quan- 
titatem  virtualem,  aequalitas  includit  in  se  similitudinem,  et  aliquid  plus, 
quia  excludit  excessum.  Quaecumque  enim  communicant  in  una  forma,  pos- 
sunt  dici  similia,  etiamsi  inaequaliter  illam  formam  participant  :  sicut  si  di- 
catur,  aer  esse  similis  igni  in  calore.  Sed  non  possunt  dici  aequalia,  si  unum 
altero  perfectius  formam  illam  participet.  Et  quia  non  solum  una  est  natura 
Patris,  et  Filli,  sed  etiam  aeque  perfecte  est  in  utroque,  ideo  non  solum  di- 
ciraus  Filium  esse  similem  Patri,  ut  excludatur  error  Eunomii  (ex  August. 
Uh.  de  Haeresihus,  haeresi  ^4.),  sed  etiam  dicimus  aequalem,  ut  excludatur 
error  Arii. 

Ad  tertium  dicendum,  quod  aequalitas,  vel  similitudo  dupliciter  potest 
significari  in  divinis,  scilicet /Jt;r  noinina,  et  per  verha.  Secundum  quidem  quod 
significatur  per  nomina,  mutua  aequalitas  dicitur  in  divinis  personis,  et  simi- 
litudo. Filius  enim  est  aequalis,  et  similis  Patri,  et  e  converso.  Et  hoc  ideo, 
quia  essentia  divina  non  magis  est  Patris  quamFilii;  unde,  sicut  Filius  habet 
magnitudinem  Patris,  quod  est  esse  eum  aequalem  Patri;  ita  Pater  habet 
magnitudinem  Filli,  quod  est  esse  eum  aequalem  Filio.  Sed  quantum  ad 
creaturas,  ut  Dionys.  dicit  9.  cap.  de  Div.  Nom.  non  recipitur  conversio  aequa- 
litatis,  et  similitudinis.  Dicuntur  enim  causata  simiha  causis,  inquantum 
habent  formam  causarum,  sed  non  e  converso;  quia  forma  principaliter  est 
in  causa,  et  secundario  in  causato.  Sed  verba  significant  aequahtatem  eum 
motu.  Et,  licet  motus  non  sit  in  divinis,  est  tamen  ibi  accipere.  Quia  igitur 
Filius  accipit  a  Patre,  unde  est  aequalis  ei,  et  non  e  converso,  propter  hoc 
dicimus,  quod  Filius  coaequatur  Patri,  et  non  e  converso. 

Ad  Q.UARTUM  dicendum,  quod  in  divinis  personis  nihil  est  considerare, 
nisi  essentiam  in  qua  communicant,  et  relationes,  in  quibus  distinguuntur  : 
aequalitas  autem  utrumque  importat,  scilicetdistinctionem  personarum  (quia 
nihil  sibi  ipsi  dicitur  acquale)  et  unitatem  essentiae  ;  quia  ex  hoc  personae 
sunt  sibi  invicem  aequales,  quod  sunt  unius  magnitudinis,  et  essentiae.  Ma- 
nifestum  est  autem,  quod  idem  ad  seipsum  non  refertur  aliqua  relatione  reali. 
Ncc  iterum  una  relatio  refertur  ad  aliam  per  aliquam  aliam  relationem.  Cum 
enim  dicimus,  quod  paternitas  opponitur  filiationi,  oppositio  non  est  relatio 
media  Inter  paternitatem,  et  fìliationem  ;  quia  utroque  modo  relatio  multipli- 
caretur  in  infinitum.  Et  ideo  aequalitas,  et  similitudo  in  divinis  personis  non 
est  aliqua  reaUs  relatio  distincta  a  relationibus  personalibus;  sed  in  suo  in 

tellectu  includit  et  relationes  distinguentes  personas,  et  essentiae  unltatem.  Et 
propterea  Magister  dicit  in  31.  dist.  i.  Sent.  quod  in  his  appellatio  tantum 

est  relativa. 


ARTICULUS  IL  ^21 

UTRUM   PERSONA   PROCEDENS   SIT  COAETERNA  SUO    PRINCIPIO, 

UT    FILIUS    PATRI. 

(Lih.  4.  Contr.  f^.  cap.  ii.  et  Pot.  q.  2.  art.  5.  q.  j.  art.  15.  d  Opusc.  2.  cap.  4).). 

Ad  secundum  sic  proceditur.  Videtur,  quod  persona  procedens  non  sìt 
coaeterna  suo  principio,  ut  Filius  Patri.  Arius  enim  duodecim  modos  gene- 
rationis  assignat.  Primus  modus  est  juxra  fluxum  lineae  a  puncto,  ubi  deest 
aequalitas  sìmpWcìtSiiìs.  Secundus  modus  est  juxta  emissionem  radiorum  a  sole, 
ubi  deest  aequalitas  naturae.  Tertius  modus  est  juxta  characterem,  seu  im- 
pressionem  a  sigillo,  ubi  deest  consubstantialitas,  et  potentiae  efficentia.  Quar- 
ius  modus  est  juxta  immissionem  bonae  voluntatis  a  Deo,  ubi  eiiam  deest 
consubstantialitas.  Ouintus  modus  est  juxta  exitum  accidentis  a  substantia, 
sed  accidenti  deest  subsistentia.  Sextus  modus  est  juxta  abstractionem  speciei 
a  materia;  sicut  sensus  accipit  speciem  a  re  sensibili,  ubi  deest  aequalitas 
simplicitatis  spiritualis.  Septimus  modus  est  juxta  excitationem  voluntatis  a 
cogitatione,  quae  quidem  excitatio  temporalis  est.  Octaviis  modus  est  juxta 
transfigurationem,  ut  ex  aere  fit  imago,  quae  materialis  est.  Nonus  modus 
est  motus  a  movente,  et  hic  etiam  ponitur  effectus,  et  causa.  Decimus  modus 
est  juxta  eductionem  specierum  a  genere,  qui  non  competit  in  divinis;  quia 
Pater  non  praedicatur  de  Filio,  sicut  genus  de  specie.  Undecitnus  modus  est 
juxta  ideationem,  ut  arca  exterior  ab  ea,  quae  est  in  mente.  Diiodecimus  modus 
est  juxta  nascentiam,  ut  homo  est  a  patre:  ubi  est  prius,  et  posterius  secundum 
tempus.  Patet  ergo,  quod  in  omni  modo,  quo  aliquid  est  ex  altero,  deest  aequa- 
litas naturae,  aut  aequalitas  durationis.  Si  igitur  Filius  est  a  Patre,  oportet 
dicere,  vel  eum  esse  minorem  Patre,  aut  posteriorem,  aut  utrumque. 

2.  Praeterea.  Omne,  quod  est  ex  altero,  habet  principium  :  sed  nullum 
aeternum  habet  principium;  ergo  Filius  non  est  aeternus,  neque  Spiritus 
Sanctus. 

3.  Praeterea.  Omne,  quod  corrumpitur,  desinit  esse;  ergo  omne,  quod 
generatur,  incipit  esse:  ad  hoc  enim  generatur,  ut  sit:  sed  Filius  est  genitus 
a  Patre;  ergo  incipit  esse,  et  non  est  coaeternus  Patri. 

4.  Praeterea.  Si  Filius  genitus  est  a  Patre,  aut  semper  generatur,  aut 
est  dare  aliquod  instans  suae  generationis.  Si  semper  generatur  (dum  autem 
aliquid  est  in  generar!,  est  imperfectum,  sicut  patet  in  successivis,  quae  sunt 
semper  in  fieri,  ut  tempus,  et  motus),  sequitur,  quod  Filius  semper  sit  imper- 
fectus,  quod  est  inconveniens;  est  ergo  dare  aliquod  instans  generationis  Filii; 
ante  iilud  ergo  instans  Filius  non  erat. 

Sed  -contra  est,  quod  Athan.  (in  suo  Symh.  Fid.)  dicit,  quod  totae  tres 
personae  coaeternae  sibi  sunt. 

Respokdeo  dicendum,  quod  necesse  est  dicere  Filium  esse  coaeternum 
Patri.  Ad  cuius  evidentiam  considerandum  est,  quod  aliquid  ex  principio 
existens  posterius  esse  suo  principio  potest  contingere  ex  duohus.  Uno  modo  ex 
parte  agentis,  alio  modo  ex  parte  actionis.  Ex  parte  agentis  quidem,  aliter  ìa 

agentibus  voluntariis,  alìter  in  agentibus  naturalibus.  In  agentibus  quidem 
voluntariis  propter  electionem  teraporis.  Sicut  enim  in  agentis  voluntarii  po- 
testate  est  aligere  formam,quam  effectui  conferat,  ut  supra  dictum  est  (q.  41. 
art.  2.);  ita  in  eius  potestate  est  eligere  tempus  in  quo  efìfectura  producat.  In 
agentibus  autem  naturalibus  hoc  contingit:  quia  agens  aliquod  non  a  prin- 
cipio habet  perfectionera  virtutis  naturaliter  ad  agendum,  sed  ei  advenit  post 
aliquod  tempus;  sicut  homo  non  a  principio  generare  potest.  Ex  parte  autem 
actionis  impeditar,  ne  id,  quod  est  a  principio,  simul  sit  cum  suo  principio, 
propter  hoc,  quod  actio  est  successiva.  Unde  dato,  quod  aliquod  agens  tali 
actione  agere  inciperet  statim,  cum  est,  non  statim  in  eodem  instanti  esset 
effectus,  sed  in  instami,  ad  quod  terminatur  actio.  Manifestum  est  autem 
secundum  praemissa  (q.  praec.  art.  2.),  quod  Pater  non  generat  Filium  vo- 
iuntate,  sed  natura.  Et  iterum,  quod  natura  Patris  ab  aeterno  perfecta  fuit; 
et  iterum,  quod  actio,  qua  Pater  producit  Filium,  non  est  successiva;  quia 
sic  Filius  Dei  successive  generatus  esset,  et  eius  generatio  materialis,  et  cum 
motu  esset  [al.  generaretur,  et  esset  ejus  generatio  materialis  et  cum  moia],  quod 
est  impossibile.  Rehnquitur  ergo,  quod  Filius  fuit,  quandocumque  fuit  Pater. 
Et  sic  Filius  est  coaeternus  Patri,  et  similiter  Spiritus  Sanctus  utrique. 

Ad  primum  ergo  dicendum,  quod,  sicut  August.  dicit  in  lib.  de  Verbis 
Domini  (Ser.  ^8.  per  totum,  et  praesertim  cap.  4.  j.  et  6.),  nullus  modus  prò- 
cessionis  alicujus  creaturae  perfecte  repraesentat  divinam  generationem.  Unde 
oportet  ex  multis  modis  coUigere  similitudinem,  ut  quod  deest  ex  uno,  ali 
qualiter  suppleatur  ex  altero.  Et  propter  hoc  dicitur  in  Synodo  Ephesina-. 
Coexistere  semper  coaeternum  Patri  Filium,  sphndor  tibi  denuntiet.  Impassibilitatem 
nativitatis  ostendat  Verhum;  consuhstantialitatdm  Filii  nomen  tnsinuet.  Inter  omnia 
tamen  expressius,  repraesentat  processio  Verbi  ab  intellectu.  Quod  quidem 
non  est  posterius  eo,  a  quo  procedit,  nisi  sit  talis  intellectus,  qui  exeat  de 
potentia  in  actum.  Q,uod  in  Deo  dici  non  potest. 

Ad  secundum  dicendum,  quod  aeternitas  excludit  principium  durationis, 
sed  non  principium  origims. 

Ad  tertium  dicendum,  quod  omnis  corruptio  est  mutatio  quaedam.  Et 
ideo  omne,  quod  corrumpitur,  incipit  non  esse,  et  desinit  esse.  Sed  gene- 
ratio  divina  non  est  transmutatio,  ut  dictum  est  supra  (q.  2y.  art.  2.);  unde 
Filius  semper  generatur,  et  Pater  semper  generat. 

Ad  quartum  dicendum,  quod  in  tempore  aliud  est,  quod  est  indivisibile, 
scilicet  instans,  et  aliud  est,  quod  est  durans,  scilicet  tempus:  sed  in  aeter- 
nitate  ipsum  nane  indivisibile  est,  et  semper  stans,  ut  supra  dictum  est  (q.  io. 
art.  4.).  Generatio  vero  Filii  non  est  in  nunc  temporis,  aut  in  tempore,  sed 
in  aeternitate.  Et  ideo  ad  significandum  praesentialitatem,  et  permanentiam 
aeternitatis  potest  dici,  quod  semper  nascitur,  ut  Origenes  dixit  (hom.  6.  in 
Hiereni.  a  med.).  Sed,  ut  Gregorius  (2<).  Moral.  cap.  i.  in  princ.)  et  Augu- 
stinus  (in  Psal.  2.  super  illud  :  Hodie  genui  te)  dicunt,  melius  est,  quod  dicatur 
semper  natus,  ut  ly  semper  designet  permanentiam  aeternitatis,  et  ly  nalus 
perfectionem  geniti.  Si  ergo  Filius  nec  imperfectus  est.  neque  erat,  quando 
non  erat,  ut  Arius  dixit. 

ARTICULUS  III.  222 

UTRUM  IN  DIVINIS  PERSONIS  SIT    ORDO  NATURAE. 

(i.  Dist.  12.  art.  I.  et  Dtst.  20.  art.  5.  et  Fot.  q.  io.  art.  j.  corp.). 

Ad  tertium  sic  proceditur.  Videtur,  quod  in  divinis  personis  non  sit  ordo 
naturae.  Q.uidquid  enim  in  divinis  est,  vel  est  essentia,  vel  persona,  vel  notio: 
sed  ordo  naturae  non  significat  essentiam,  neque  est  aliqua  personarum,  aut 
notionum;  ergo  ordo  naturae  non  est  in  divinis. 

2.  Praeterea.  In  quibuscumque  est  ordo  naturae,  unum  est  prius  altero, 
saltem  secundum  naturam,  et  intellectum;  sed  in  divinis  personis  nihil  es» 
prius,  et  posterius,  ut  Athan,  dicit  in  suo  Symb.  Fidei;  ergo  in  divinis  per 
sonis  non  est  ordo  naturae. 

3.  Praeterea.  Quidquid  ordinatur,  distinguitur:  sed  natura  in  divinis 
non  distinguitur;  ergo  non  ordinatur;  ergo  non  est  ibi  ordo  naturae. 

4.  Praeterea.  Natura  divina  est  ejus  essentia  :  sed  non  dicitur  in  divinis 
ordo  essentiae;  ergo  neque  ordo  naturae. 

Sed  contra.  Ubicumque  est  pluralitas  sine  ordine,  ibi  est  confusio:  sed 
in  divinis  personis  non  est  confusio,  ut  Athanas.  dicit  (in  suo  Symh.  Fid.)  ; 
ergo  est  ibi  ordo. 

Respondeo  dicendum,  quod  ordo  semper  dicitur  per  comparationem  ad 
aliquod  principium.  Unde,  sicut  dicitur  principium  multipliciter,  scilicet  se- 
cundum situra,  ut  punctus,  secundum  intellectum,  ut  principium  demonstra- 
tionis,  et  secundnrn  causas  singulas  :  ita  etiam  dicitur  ordo.  In  divinis  autem 
dicitur  principium  secundum  originem  absque  prioritate,  ut  supra  dictum  est 
(q.yy  art.  i.  ad.  5  praeciptu).  Unde  oportet  ibi  esse  ordinem  secundum  originem 
absque  priorìtati.  Et  hic  vocaturordo  naturae,  secundum  August.  (elicitur  im- 
plicite ex  lib.  4.  super  Gen.  cap.  54.  et  ^j.  et  ex  oratione  de  quinque  haeresih.  a 
medio;  sed  expresse  habetur  in  Uh.  2.  conir.  Maximin  cap.  14.),  non  quo  alter 
sit  prius  aitero,  sed  quo  alter  ex  altero. 

Ad  primum  ergo  dicendum,  quod  ordo  naturae  significat  notionem  ori- 
ginis  in  communi,  non  autem  in  speciali. 

Ad  secundum  dicendum,  quod  in  rebus  creatis,  etiam  cum  id,  quod  est  a 
principio,  sit  suo  principio  coaevum  secundum  durationem;  tamen  princi- 
pium est  prius  secundum  naturam,  et  intellectum,  si  consideretur  id,  quod 
est  principium.  Sed,  si  considerentur  ipsae  relationes  causae,  et  causati,  et 
principii,  et  principiati,  manifestum  est,  quod  relativa  sunt  simul  natura,  et 
intellectu,  inquantum  unum  est  in  definitione  alterius.  Sed  in  divinis  ipsae 
relationes  sunt  subsistentes  personae  in  una  natura.  Unde  neque  ex  parte 
naturae,  neque  ex  parte  relationum  una  persona  potest  esse  prlor  alia,  neque 
etiam  secundum  naturam,  et  intellectum. 

Ad  tertium  dicendum,  quod  ordo  naturae  dicitur,  non  quod  ipsa  natura 
ordinetur,  sed  quod  ordo  in  divinis  personis  attenditur  secundum  naturalem 
originem. 

Ad  auARTUM  dicendum,  quod  natura  quodammodo  importat  rationem 
principii,  non  autem  essentia.  Et  ideo  ordo  originis  melius  nominatur  ordo 
naturae,  quod  ordo  essentiae. 

ARTICULUS  IV.  223 

UTRUM  FILIUS  SIT  AECIUALIS  PATRI  SEGUNDUM  MAGNITUDINEM. 

Ci-.  Disi.  ig.  q.  I-  ai't.  2.  et  Uh.  4.  CoiUr.  g.  cap.  7.  ration.  2.  et  cap.  11.  et  Fot.  q.  2. 
art.  ).  corp.fin.  et  q.  io.  art.  4.  corp.  et  Boet.  de  Trinit.  q.  j.  art.  4.). 

Ad  quartum  sic  proceditur.  Videtur,  quod  Filius  non  sit  aequalis  Patri 
in  magnitudine,  Dicit  enim  ipse,  Joan.  14.:  Pater  major  me  est;  et  Apost.  i. 
ad  Cor.  15.:  Ipse  Filius  subjectus  erit  illi^  qui  sibi  subjecit  omnia. 

2.  Praeterea.  Paternitas  pertinet  ad  dignitatem  Patris:  sed  paternitas 
non  convenit  Filio  :  ergo  non  quidquid  dignitatis  habet  Pater,  habet  Fiiius: 
ergo  non  est  aequalis  Patri  in  magnitudine. 

3.  Praeterea.  Ubicumque  est  totum,  et  pars,  plures  partes  sunt  aliquid 
majus,  quam  una  tantum,  vel  pauciores;  sicut  tres  hornines  sunt  aliquid 
majus,  quam  duo,  vel  unus.  Scd  in  divinis  videtur  esse  totum  universale, 
et  pars;  nam  sub  relatione,  vel  notione  plures  notiones  continentur.  Cum 
igitur  in  Patre  sint  tres  notiones,  in  Filio  autem  tantum  duae,  videtur,  quod 
Flius  non  sit  aequalis  Patri. 

Sed  contra  est,  quod  dicitur  Philipp.  2.:  Isìon  raplnam  arbilratus  est,  esse 
se  aequalem  Deo. 

Respondeo  dicendum,  quod  necesse  est  dicere  Filium  esse  aequalem  Patri 
in  magnitudine.  Magnitudo  enim  Dei  non  est  aliud,  quam  perfectio  naturae 
ipsius.  Hoc  autem  est  de  ratione  paternitatis,  et  filiationis,  quod  filius  per 
generationem  pertirgat  ad  habendam  perfectionem  naturae,  quae  est  in  patre, 
sicut  et  pater.  Sed  quia  in  hominibus  generatio  est  transmutatio  quaedam 
exeuntis  de  potentia  in  actum,  non  statim  a  principio  homo  filius  est  aequalis 
patri  generanti,  sed  per  debitum  incrementum  ad  aequalitatem  perducitur, 
nisì  aliter  eveniat  propter  defectum  principii  generationis.  Manifestum  est 
autem  ex  dictis  (q.  jj.  art.  2.  et  ^.),  quod  in  divinis  est  proprie,  et  vere  pater- 
nitas, et  filiatio.  Nec  potest  dici,  quod  virtus  Dei  Patris  fuerit  defectiva  in 
generando,  neque  quod  Dei  Filius  successive,  et  per  transmutationem  ad  per- 
fectionem pervenerit.  Unde  necesse  est  dicere,  quod  ab  aeterno  fuerit  Patri 
aequalis  in  magnitudine.  Unde  et  Hilar,  dicit  in  lib.  de  Synodis  post  can.  27.: 
Tolle  corporum  infirmitates,  tolte  conceptus  initiinn,  tolle  dolores,  et  omnem  hu- 
manam  necessitatem,  omnis  filius  secundum  naturalem  nativitatem  aequalitas  pa- 
tris est,  quia  est  et  similitudo  naturae. 

Ad  primum  ergo  dicendum,  quod  verba  illa  intelliguntur  dieta  de  Christo 
secundum  humanam  naturam,  in  qua  minor  est  Patre,  et  ei  subjectus.  Sed 
secundum  naturam  divinam  aequalis  est  Patri  :  et  hoc  est,  quod  Athanas.  dicit 
in  suo  Symb.  Fid.  :  Aequalis  Patri  secundum  divinitateni,  minor  Patre  secunduni 
humanitatem.  Vel  secundum  Hilar.  in  9.  lib.  de  Trinit.  :  Donantis  auctori- 
tale  Pater  major  est,  sed  minor  non  est,  cui  unum  esse  donalur.  Et  in  lib.  de 
Synod.  dicit,  quod  subjectio  filii  naturae  pietas  est,  idest  recognitio  auctori- 
tatis  paternae:  subjectio  autem  caeterorum,  creationis  infirmitas. 

Ad  secundum  dicendum,  quod  aequalitas  attenditur  secundum  magnitu- 
dinem.  Magnitudo  autem  in  divinis  significat  perfectionem  naturae,  ut  dictum 
est  (art.  i.  huj.  q.  ad.  i.  arg.),  et  ad  essentiam  pertinet.  Ei  ideo  aequalitas  in 
divinis,  et  similitudo  secundum  essentialia  attenditur:  nec  potest  secundum 

dìstinctionem  relationum  inaequalitas,  vel  dissimilitudo  dici.  Unde  August. 
dicit  centra  Maximinum  (Uh.  j.  cap.  i8.)  :  Originis  quaestio  est  quid  [al.  quis] 
de  quo  sit,  aequalitatis  autem,  qiialis,  ani  quanlus  sit.  Paternitas  igitur  est  di- 
gnitas  Patrìs,  sicut  et  essentia  Patris.  Nam  dignitas  absolutum  est,  et  ad  es- 
sentiam  pertinet.  Sicut  igitur  eadem  essentia,  quae  in  Patre  est  paternitas, 
in  Filio  est  filiatio;  ita  eadem  dìgniias,  quae  in  Patre  est  paternitas,  in  Filio 
est  filiatio.  Vere  ergo  digitur,  quod  quidquid  dignitatis  habet  Pater,  habet 
Filius;  nec  sequitur:  paternitatem  habet  Pater;  ergo  paternitatem  habet Filius. 
Mutatur  enim  quid  in  ad  aliquid.  Eadem  enim  est  essentia,  et  dignitas  Patris, 
et  Filli,  Sed  in  Patre  est  secundum  relationem  dantis,  in  Filio  secundum  rela- 
tionem  accipientis. 

Ad  tertium  dicendum,  quod  relatio  in  divinis  non  est  totum  universale, 
quamvis  de  pluribus  relationibus  praedicetur;  quia  omnes  relationes  sunt 
unum  secundum  essentiam,  et  esse  ;  quod  repugnat  rationi  universalis,  cujus 
partes  secundum  esse  distinguuntur.  Et  similiter  persona,  ut  supra  dictum 
est  (q.  50.  art.  4.  ad  ^.),  non  est  universale  in  divinis.  Unde  ncque  omnes 
relationes  sunt  majus  aliquid,  quam  una  tantum;  nec  omnes  personae  majus 
aliquid,  quam  una  tantum  ;  quia  tota  perfectio  divinae  naturae  est  in  qualibet 
personarum. 

ARTICULUS  V.  124 

UTRUM    FILIUS  SIT  IN    PATRE,    ET  E    CONVERSO. 

(l.  Disi.  i<).  q.  5.  ari.  5.  et  Uh.  4.  Contr.  g.  cap.  9.  fin.  et  6y  et  in  Joan.  io.  lect.  6.  fin. 

et  cap.  16.  lect.  y.). 

Ad  quintum  sic  proceditur.  Videtur,  quod  Filius  non  sit  in  Patre  et  e 
converso.  Philos.  enim  in  4.  Phys.  (tex.  2^.)  ponit  octo  modos  essendi  aliquid 
in  aliquo:  et  secundum  nuUum  horum  Filius  est  in  Patre,  aut  e  converso, 
ut  patet  discurrenti  per  singulos  modos;  ergo  Filius  non  est  in  Patre,  nec  e 
converso. 

2.  Praeterea.  Nihil,  quod  exivit  ab  aliquo,  est  in  eo:  sed  Filius  ab  aeterno 
exivit  a  Patre,  secundum  illud  Micheae  5.:  Egressus  ejus  ab  initio,  a  diebus 
aeiernitatis;  ergo  Filius  non  est  in  Patre. 

3.  Praeterea.  Unum  oppositorum  non  est  in  altero;  sed  Filius,  et  Pater 
opponuntur  relative;  ergo  unus  non  potest  esse  in  alio. 

Sed  contra  est,  quod  dicitur  Joan.   14.:  Ego  in  Patre^  et  Pater  in  me  est. 

Respondeo  dicendum,  quod  in  Patre,  et  Filio  tria  est  considerare,  sci- 
licet  essentiam,  relationem,  et  originem:  et  secundum  quodlibet  istorum 
Filius  est  in  Patre  et  e  converso.  Secundum  essentiam  enim  Pater  est  in 
Filio,  quia  Pater  est  sua  essentia,  et  communicat  suam  essentiam  Filio,  non 
per  aliquam  suam  transmutationem.  Unde  sequitur,  quod,  cum  essentia  Pa- 
ti^ sit  in  Filio,  in  Filio  sit  Pater.  Et  similiter,  cum  Filius  sit  sua  essentia, 
sequitur,  quod  sit  in  Patre,  in  quo  est  ejus  essentia.  Et  hoc  est,  quod  Hilar. 
dicit  5.  de  Trinit:  Naturam  suam,  ut  ita  dicam,  sequitur  immutahilis  Deus,  im- 
mutdbilem  gignens  Deum.  Siibsistentem  ergo  in  eo  Dei  naturam  inteìligimus,  cum 
in  Deo  Deus  insit.  Secundum  etiam  relationes,  manifestum  est,  quod  unum 
oppositorum  relative  est  in  altero  secundum  intellectum.  Secundum  originem 
etiam  manifestum  est,  quod  processio  verbi  intelligibilis  non  est  aliquid  extra, 

sed  manet  in  dicente.  Id  etiam,  quod  verbo  dìcitur,  in  verbo  continetur,  et 
eadem  ratio  est  de  Spiritu  Sancto. 

Ad  primum  ergo  dicendum,  quod  ea,  quae  in  creaturis  sunt,  non  suffi- 
cienter  repraesentant  ea,  quae  Dei  sunt.  Et  ideo  secundum  nullum  eorum 
modorum,  quos  Philos.  enumerat,  Filius  est  in  Patre,  aut  e  converso.  Ac- 
cedit  tamen  magis  ad  hoc  modus  ille,  secundum  quem  aliquid  dicitur  esse 
in  principio  originante,  nisi  quod  deest  unitas  essentiae  in  rebus  creatis  inter 
principium,  et  id,  quod   est  a  principio. 

Ad  secundum  dicendum,  quod  exitus  Filli  a  Patre  est  secundum  modum 
processionis  interioris,  prout  verbum  exit  a  corde,  et  manct  in  eo.  Unde 
exitus  iste  in  divinis  est  secundum  solam  distinctionem  relationum,  non  se- 
cundum essentialem  aliquam  distantiam. 

Ad  tertium  dicendum,  quod  Pater,  et  Filius  opponuntur  secundum  rela- 
tiones,  non  autem  secundum  essentiam;  et  tamen  oppositorum  relative  unum 
est  in  altero,  ut  dictum  est  (in  corp.  art.). 

ARTICULUS  VI.  225 

UTRUM    FILIUS   SIT    AEaUALlS   PATRI    SECUNDUM    POTENTJAM. 

(i.  Disi.  20.  art.  2.). 

Ad  sextum  sic  proceditur.  Videtur,  quod  Filius  non  sit  aequalis  Patri 
secundum  potentiam.  Dicitur  enim  Joan,  5.:  Non  potè st  Filius  a  se  facere  qtiid- 
quam,  niù  quod  viderit  Patrem  facientem.  Pater  autem  a  se  potest  facere  ;  ergo 
Pater  major  est  Filio  secundum  potentiam. 

2.  Praeterea.  Major  est  potentia  ejus,  qui  praecipit,  et  docet,  quam  ejus, 
qui  obedit>  et  audit:  sed  Pater  mandat  Filio,  secundum  illud  Joan.  14.:  Sicut 
mandatum  dedit  mihi  Pater ^  sic  facio.  Pater  etiam  docet  Filium,  secundum  illud 
Joan.  5.:  Pater  diìigit  Filium,  et  omnia  demonstrat  ei,  quae  ipse  facit.  Similiter 
et  Filius  audit,  secundum  illud  Joan.  5.:  Sicut  audio,  jiidico;  ergo  Pater  est 
majoris  potentiae,  quam  Filius. 

3.  Praeterea.  Ad  omnipotentiam  Patris  pertinet,  quod  possit  filium  ge- 
nerare sibi  aequalem.  Dicit  enim  August.  in  lib.  3.  contra  Maximin.  (cap.  7. 
cir.fiu.):  Si  non  potuit  generare  sibi  aequalem,  uhi  est  omnipotentia  Dei  Patris? 
Sed  Filius  non  potest  generare  Filium,  ut  supra  ostensum  est  (q.  42.  art.  6. 
ad  2.);  non  ergo  quidquid  pertinet  ad  omnipotentiam  Patris,  potest  Filius. 
Et  ita  non  est  ei  in  potestate  aequalis. 

Sed  contra  est,  quod  dicitur  Joan.  5.:  Quaecumque  Pater  facit,  haec  et  Filiu 
similiter  facit. 

Respondeo  dicendum,  quod  necesse  est  dicere,  quod  Filius  est  aequalis 
Patri  in  potestate.  Potentia  enim  agendi  consequitur  perfectionem  naturae. 
Videmus  enim  in  creaturis,  quod,  quanto  aliquis  habet  perfectiorem  naturam, 
tanto  est  majoris  virtutis  in  agendo.  Ostensum  est  autem  supra  (art.  i.  et  4. 
huj.  q.),  quod  ipsa  ratio  divinae  paternitatis,  et  filiationis  exigit,  quod  Filius 
sit  aequalis  Patri  in  magnitudine,  idest  in  pcrfectione  naturae.  Unde  relin- 
quitur,  quod  Filius  sit  aequalis  Patri  in  potestate.  Et  eadem  ratio  est  de  Spi- 
ritu Sancto  respectu  utriusque. 

Ad  primum  ergo  dicendum,  quod  in  hoc,  quod  dicitur:  Filius  non  potest 
a  se  facere  quidquam,  non  subtrahitur  Filio  aliqua  potestas,  quam  habeat  Pater, 

cum  statim  subdatur,  quod  quaecumque  Pater  facit,  Filius  similiter  facit;  sed 
ostenditur,  quod  Filius  habet  potestatem  a  Patre,  a  quo  habet  naturam.  Unde 
dicit  Hilar.  9.  de  Trinit.  :  Naturae  divinae  haec  iinitas  est,  ut  ita  per  se  agai 
Filius,  quod  non  a  se  agat. 

Ad  secundum  dicendum,  quod  in  demonstratione  Patris,  et  auditione  Filii 
non  intelligitur,  nisi  quod  Pater  communicet  scientiam  Filio,  sicut  et  es- 
sentiam.  Et  ad  idem  potest  referri  mandatum  Patris  per  hoc,  quod  ab  aeterno 
dedit  ei  scientiam,  et  voluntatem  agendorum,  eum  generando.  Vel  potius 
referendum  est  ad  Christum  secundum  humanam  naturam. 

Ad  tertium  dicendum,  quod,  sicut  eadem  essentia,  quae  in  Patre  est 
paternitas,  in  Filio  est  filiatio  :  ita  eadem  est  potentia,  qua  Pater  general,  et 
qua  Filius  generatur.  Unde  manifestum  est,  quod  quidquid  potest  Pater,  potest 
Filius  :  non  tamen  sequitur,  quod  possit  generare,  sed  mutatur  quid  in  ad 
aliquid:  nam  generatio  significai  relationem  in  divinis.  Habet  ergo  Filius 
eamdem  potentiam,  quani  Pater,  sed  cum  alia  relatione  ;  quia  Pater  habet 
eam  ut  dans.  Et  hoc  significatur,  cum  dicitur,  quod  potest  generare:  Filius 
autem  habet  eam,  ut  accipiens.  Et  hoc  significatur,  cum  dicitur,  quod  potest 
generari. 


QUAESTIO  XLIII. 

DE    MISSIONE    DIVINARUM    PERSONARUM, 
IN  OCTO  ARTICULOS  DIVISA. 

Deinde  considerandum  de  missione  Divinarum  Personarum. 

Et  circa  hoc  quaeruntur  octo. 

Primo.  Utrum  alicui  divinae  personae  conveniat  mitti. 

Secundo.  Utrum  missio  sit  aeterna,  vel  temporalis  tantum. 

Tertio.  Secundum  quid  divina  persona  invisibiliter  mittatur. 

Quarto.  Utrum  cuilibet  personae  conveniat  mitti. 

Quinto.  Utrum  invisibiliter  mittatur  tam  FiHus,  quam  Spiritus  Sanctus. 

Sexto.  Ad  quos  fiat  missio  invisibilis. 

Septimo.  De  missione  visibili. 

Octavo.  Utrum  aliqua  persona  mittat  seipsam  visibiliter,  aut  invisibiliter. 

ARTICULUS  I.  -'^^ 

UTRUM   ALICUI    PERSONAE    DIVINAE    CONVENIAT    MITTI. 

(i.  Dist.  jj.  q.  I.  art.  i.  et  Uh.  4.  Contr.  g.  cap.  2j.  rcnon.  a. 
d  cap.  24.  ration.  21.). 

Ad  primum  sic  proceditur.  Videtur,  quod  personae  divinae  non  conveniat 
mitti.  Missus  enim  minor  est  mittente  :  sed  una  persona  divina  non  est  minor 
alia;  ergo  una  persona  non  mittitur  ab  alia. 

2.  Praeterea.  Omne,  quod  mittitur,  separatur  a  mittente:  unde  Hieron. 
dìcit  super  Ezech.  (lib.  $.  comment.  in  illud :  Ut  portss  ìgnominiam  tuam)  :  Quod 
conjunctum  est,  in  corpore  uno  copulaium,  mìtti  non  potest  :  sed  in  divinis  per- 
sonis  nihil  est  separabile,  ut  Hilar.  dicit  7.  deTrin.;  ergo  una  persona  non 
mittitur  ab  alia. 

3.  Praeterea.  Quicumque  mittitur,  ab  aliquo  loco  discedit,  et  ad  aliquem 
locum  de  novo  vadit:  hoc  autem  divinae  personae  non  convenit,  cum  ubique 
sit;  ergo  divinae  personae  non  convenit  mitti. 

Sed  contra  est,  quod  dicitur  Joan.  8.  :  Non  sum  ego  solus,  sed  ego,  et  qui 
mìsit  me,  Pater. 

Resfondeo  dicendum,  quod  in  ratione  missionis  duo  importantur.  Quo- 
rum unum  est  habitudo  missi  ad  eum,  a  quo  mittitur.  Aliuà  est  habitudo  missi 
ad  terminum,  ad  quem  mittitur.  Per  hoc  autem,  quod  aliquis  mittitur,  osten- 
ditur  processio  quaedam  missi  a  mittente;  vel  secundum  imperium,  sicut  do- 
minus  mittit  servum;  vel  secundum  consilium,  ut  si  consiliarius  mittere  di- 
catur  regem  ad  bellandum;  vel  secundum  originem,  ut  si  dicatur,  quod  flos 
emittitur  ab  arbore.  Ostendìtur  etiam  habitudo  ad  terminum,  ad  quem  mit- 
titur, ut  aliquo  modo  ibi  esse  incipiat:  vel  quia  prius  ibi  omnino  non  erat, 
quo  mittitur:  vel  quia  ìncipit  ibi  aliquo  modo  esse,  quo  prius  non  erat.  Missio 
igitur  divinae  personae  convenire  potest,  secundum  quod  importat  ex  una 
parte  processionem  originis  a  mittente,  et  secundum  quod  importat  ex  alia 
parte  novum  modum  existendi  in  aliquo  :  sicut  Filius  dicitur  esse  missus  a 
Patre  in  mundum,  secundum  quod  incoepit  esse  in  mundo  visibiliter  per 
carnem  assumptam:  et  tamen  ante  in  mundo  erat,  ut  dicitur  Joan.  i. 

Ad  primum  ergo  dicendum,  quod  missio  importat  minorationem  in  eo, 
qui  mittitur,  secundum  quod  importat  processionem  a  principio  mittente,  aut 
secundum  imperium,  aut  secundum  consilium:  quia  imperans  est  major,  et 
consilians  est  sapientior.  Sed  in  divinis  non  importat,  nisi  processionem  ori- 
ginis, quae  est  secundum  aequalitatem,  ut  supra  dictum  est  (q.  42.  art,  4.  6.). 

Ad  secundum  dicendum,  quod  illud,  quod  sic  mittitur,  ut  incipiat  esse, 
ubi  prius  nullo  modo  erat,  sua  missione  localiter  movetur.  Unde  oportet, 
quod  loco  separetur  a  mittente.  Sed  hoc  non  accidit  in  missione  divinae 
personae:  quia  persona  divina  missa,  sicut  non  incipit  esse,  ubi  prius  non 
fuerat,  ita  nec  desinit  esse,  ubi  fuerat.  Unde  talis  missio  est  sine  separatione, 
sed  habet  solam  distinctionem  originis. 

Ad  TERTiUM  dicendum,  quod  objectio  illa  procedit  de  missione,  quae  fit 
secundum  motum  localem,  quae  non  habet  locum  in  divinis. 

ARTICULUS  IL  227 

UTRUM  MISSIO    SIT  AETERNA,  VEL  TEMPORALIS  TANTUM. 

(j.  Dist.  ij'.  q.  4.  art.  2.). 

Ad  secundum  sic  proceditur.  Videtur,  quod  missio  possit  esse  aeterna. 
Dìcit  enìm  Gregor.  (hom.  26.  in  Evang.  paulo  post  princ):  Eo  mittitur  Filius^ 
quo  generatur :  sed  generatio  Filii  est  aeterna;  ergo  et  missio. 

Praeterea.  Cuicumque  convenit  aliquid  temporaliter,  illud  mutatur; 
sed  persona  divina  non  mutatur:  ergo  missio  divinae  personae  non  est  tem- 
poralis,  sed  aeterna. 

5.  Praeterea.  Missio  processionem  importat:  sed  processio  divinarum 
personarum  est  aeterna;  ergo  et  missio. 

Sed  contea  est,  quod  dicitur  Gal.  4.:  Ciim  venit pUnitudo  temporis,  mìsii 
Deus  Fiìium  suuin. 

Respondeo  dicendum,  quod  in  his,  quae  important  originem  divinarum 
personarum,  est  quaedam  dilferentia  attendenda.  Ouaedam  enim  in  sui  signi- 
ficatione  important  solum  habitudinem  ad  principium,  ut  processio,  et  exitus. 
Quaedam  vero  cum  habitudine  ad  principium  determinant  processionis  ter- 
minum.  Quorum  quaedam  determinant  terminum  aeternum,  sicut  generatio, 
et  spiratio.  Nam  generatio  est  processio  divinae  personae  in  naturam  divinam. 
Et  spiratio  passive  accepta  importat  processionem  amoris  subsistentis.  Quae- 
dam vero  cum  habitudine  ad  principium  important  terminum  temporalem, 
sicut  missio,  et  datio.  Mittitur  enim  aliquid  ad  hoc,  ut  sit  in  aUquo,  et  datur 
ad  hoc,  quod  habeatur.  Personam  autem  divinam  haberi  ab  aUqua  creatura, 
vel  esse  novo  modo  existendi  in  ea,  est  quoddam  temporale,  Unde  missio, 
et  datio  in  divinis  dicuntur  temporaliter  tantum:  generatio  autem,  et  spiratio 
solum  ab  aeterno:  processio  autem,  et  exitus  dicuntur  in  divinis  et  aeterna- 
liter,  et  temporaliter:  nam  Filius  ab  aeterno  processit,  ut  sit  Deus:  tempo- 
raliter autem,  ut  etiam  sit  homo  secundum  missionem  visibilem,  vel  etiam 
ut  sit  in  homine  secundum  invisibilem  missionem. 

Ad  primum  ergo  dicendum,  quod  Gregorius  loquitur  de  generatione  tem- 
porali Filii  non  a  Patre,  sed  a  matre.  Vel  quia  ex  hoc  ipso  filius  habet,  quod 
possit  mitti,  quod  est  ab  aeterno  genitus. 

Ad  secundum  dicendum,  quod  divinam  personam  esse  novo  modo  in 
aliquo,  vel  ab  aliquo  haberi  temporaliter,  non  est  propter  mutationem  divinae 
personae,  sed  propter  mutationem  creaturae:  sicut  et  Deus  temporaliter  di- 
citur Dominus  propter  mutationem  creaturae. 

Ad  tertium  dicendum,  quod  missio  non  solum  importat  processionem 
a  principio,  sed  determinat  processionis  terminum  temporalem.  Unde  missio 
solum  est  temporalis,  vel  missio  includit  processionem  aeternam,  et  aliquid 
addit,  scilicet  temporalem  effectum.  Habitudo  enim  divinae  personae  ad  suum 
principium  non  est  nisi  ab  aeterno:  unde  gemina  dicitur  processio,  aeterna 
scilicet,  et  temporalis;  non  propter  hoc,  quod  habitudo  ad  principium  gemi- 
netur;  sed  geminatio  est  ex  parte  termini  temporalis,  et  aeterni. 

ARTICULUS  III.  228 

UTRUM   MISSIO    INVISIBILIS    DIVINAE    PERSONAE    SIT    SOLUM 
SECUNDUM  DONUxVI  GRATIAE   GRATUM  FACIENTIS. 

(i.  Disi.  14.  q.  I.  art.  i.). 

Ad  tertium  sic  proceditur.  Videtur,  quod  missio  invisibilis  divinae  per- 
sonae non  sit  solum  secundum  donum  gratiae  gratum  facientis.  Divinam  enim 
personam  mitti  est  ipsam  donari.  Si  igitur  divina  persona  mittitur  solum 
secundum  dona  gratiae  gratum  facientis,  non  donabitur  ipsa  persona  divina, 
sed  solum  dona  ejus.  Q.uod  est  error  dicentium,  Spiritum  Sanctum  non  dari, 
sed  ejus  dona. 

2.  Praeterea.  Haec  praepositio,  secundum,  denotai  habitudinem  alicujus 
causae:  sed  persona  divina  est  causa,  quod  habeatur  donum  gratiae  gratum 

facientis,  et  non  e  converso,  secundum  illud  Rom.  5.:  Charitas  Dei  diffusa  est 
in  cordibus  nostris  per  Spiritum  Sanctmn,  qui  daius  est  nohis ;  ergo  inconvenienter 
dicltur,  quod  persona  divina  secundum  dona  gratlae  gratum  facientis  raittatur. 

3.  Praeterea.  August.  dicit  4.  de  Trinit.  cap.  20.  quod  Filius,  cum  ex 
tempore  mente  percipitur,  mitti  dicitur  :  sed  Filius  cognoscitur  non  solum 
per  gratiam  gratum  facientem,  sed  etiam  per  gratiam  gratis  datam,  sicut  per 
fidem,  et  per  scientiam;  non  ergo  persona  divina  mittitur  secundum  solara 
gratiam  gratum  facientem. 

4.  Praeterea.  Rabanus  dicit  (Enarrai,  in  ep.  Pauli  lib.  11.  super  i.  Cor.  12,), 
quod  Spiritus  Sanctus  datus  est  Apostolis  ad  operationem  miraculorum;  hoc 
autem  non  est  donum  gratiae  gratum  facientis,  sed  gratiae  gratis  datae;  ergo 
persona  divina  non  solum  datur  secundum  gratiam  gratum  facientem. 

Sed  contra  est,  quod  August.  dicit  15.  de  Trinit.  (cap.  2j.)  quod  Spi- 
ritus Sanctus  procedit  temporaliter  ad  sanctifìcandam  creaturara.  Missio 
autem  est  temporalis  processio.  Cum  igitur  sanctificatio  creaturae  non  sit, 
nisi  per  gratiam  gratum  facientem,  sequitur,  quod  missio  divinae  personae 
non  sit,  nisi  per  gratiam  gratum  facientem. 

Respondeo  dicendum,  quod  divinae  personae  convenit  mitti,  secundum 
quod  novo  modo  existit  in  aliquo  ;  dari  autem,  secundum  quod  habetur  ab 
aliquo  :  neutrum  autem  horum  est,  nisi  secundum  gratiam  gratum  facientem. 
Est  enim  unus  communis  modus,  quo  Deus  est  in  omnibus  rebus  per  essen- 
tiam,  potentiam,  et  praesentiam,  sicut  causa  in  effectibus  participantibus  bo- 
nitatem  ipsius.  Super  istum  modum  autem  communem  est  unus  specialis, 
qui  convenit  creaturae  rationali,  in  qua  Deus  dicitur  esse,  sicut  cognitum  in 
cognoscente,  et  amatum  in  amante.  Et  quia  cognoscendo,  et  amando  creatura 
rationalis  sua  operatìone  attingit  ad  ipsum  Deum,  secundum  istum  specialem 
modum  Deus  non  solum  dicitur  esse  in  creatura  rationali,  sed  etiam  habitare 
in  ea,  sicut  in  tempio  suo.  Sic  igitur  nullus  alius  effectus  potest  esse  ratio, 
quod  divina  persona  sit  novo  modo  in  rationali  creatura,  nisi  gratia  gratum 
faciens.  Unde  secundum  solam  gratiam  gratum  facientem  mittitur,  et  pro- 
cedit temporaliter  persona  divina.  Similiter  illud  solum  habere  diciraur,  quo 
libere  possurnus  uti,  vel  frui.  Habere  autem  potestatem  fruendi  divina  persona 
est  solum  secundum  gratiam  gratum  facientem.  Sed  tamen  in  ipso  dono  gratiae 
gratum  facientis  Spiritus  Sanctus  habetur,  et  inhabitat  hominem.  Unde  ipsemet 
Spiritus  Sanctus  datur,  et  mittitur. 

Ad  primum  ergo  dicendum,  quod  per  donum  gratiae  gratum  facientis  per- 
ficitur  creatura  rationalis  ad  hoc,  quod  libere  non  solum  ipso  dono  creato 
utatur,  sed  ut  ipsa  divina  persona  fruatur.  Et  ideo  missio  invisibilis  fit  secun- 
dum donum  gratiae  gratum  facientis;  et  tamen  ipsa  persona  divina  datur. 

Ad  secundum  dicendum,  quod  gratia  gratum  faciens  disponit  animam  ad 
habendam  divinam  personam:  et  significatur  hoc,  cum  dicitur,  quod  Spiritus 
Sanctus  datur  secundum  donum  gratiae.  Sed  tamen  ipsum  donum  gratiae 
est  a  Spiritu  S aneto.  Et  hoc  significatur,  cum  dicitur,  quod  charitas  Dà  di/- 
funditur  in  cordibus  nostris  per  Spiritum  Sancium. 

Ad  tertium  dicendum,  quod,  licet  per  aliquos  effectus  Filius  cognosci 
possit  a  nobis,  non  tamen  per  aliquos  effectus  nos  inhabitat,  vel  etiam  habetur 
a  nobis. 

Ad  Q.UARTUM  dicendum,  quod  operatio  miraculorum  est  manifestativa 
gratiae  gratum  facientis,  sicut  et  donum  prophetiae,  et  quaelibet  gratia  gratis 
data.  Unde  i.  ad  Cor.  12.  gratia  gratis  data  nomiuatur  manifesiatio  Spiritus. 

Sic  igitur  Apostolis  dicitur  datus  Spiritus  Sanctus  ad  operationem  miracu- 
lorum,  quia  data  est  eis  gratia  gratum  faciens  cum  signo  manifestante.  Si 
autem  daretur  solum  signum  gratiae  gratum  facientis  sine  gratia,  non  dice- 
retur  dari  simpliciter  Spiritus  Sanctus:  nisi  forte  cum  aliqua  determinatione, 
secundum  quod  dicitur,  quod  alìcui  datur  spiritus  propheticus,  vel  miracu- 
lorura,  inquantum  a  Spiritu  Sancto  habet  virtutem  prophetandi,  vel  miracula 
faciendi. 

UTRUM   PATRI    CONVENIAT    AIITTI. 

(i.  Dìst.  7;.  q.  2.). 

Ad  Q.UARTUM  sic  proceditur.  Videtur,  quod  etiam  Patri  conveniat  mitti. 
M-tii  enim  divinam  personam  est  ipsam  dari:  sed  Pater  dat  seipsum,  cum 
haberi  non  possit,  nisi  seipso  donante;  ergo  potest  dici,  quod  Pater  mittat 
seipsum. 

2.  Praeterea.  Persona  divina  mittitur  secundum  inhab"tationem  gratiae: 
sed  per  gratiam  tota  Trinitas  inhabitat  in  nobis,  secundum  illud  Jean.  14.: 
Ad  eum  venìemiis,  et  maìisioncm  apud  eum  faciemns ;  ergo  qu.ielibet  divinarum 
personarum  mittitur. 

3.  Praeterea.  Quidquid  convenit  alieni  personae,  convenit  omnibus, 
praeter  notiones,  et  personas  :  sed  missio  non  significat  aliquam  personam, 
neque  etiam  notionem,  cum  sint  tantum  quinque  notiones,  ut  supra  dictum 
est  (q.  j2.  art.  ^.)  ;  ergo  cuilibet  personae  divinae  convenit  mitti. 

Sed  contra  est,  quod  August.  dicit  in  2.  lib.  de  Trinit.  cap.  5.:  quod  so- 
lus  Pater  numquam  legitur  missus. 

Respondeo  dicendum,  quod  missio  in  sui  ratione  importar  processionem 
ab  alio,  et  in  divinis  secundum  originem,  ut  supra  dictum  est  (art.  i.  et  2. 
huj.  q)  :  unde,  cum  Pater  non  sit  ab  alio,  nullo  modo  convenit  sibi  mitti,  sed 
solum  Pillo,  et  Spiritui  Sancto,  quibus  convenit  esse  ab  alio. 

Ad  primum  ergo  dicendum,  quod,  si  dare  importet  libcralem  communi- 
cationem  alicujus,  sic  Pater  dat  seipsum,  inquantum  se  liberaliter  commu- 
nicat  creaturae  ad  fruendum.  Si  vero  importet  auctoritatem  dantis  respectu 
ejus,  quod  datur,  sic  non  convenit  dari  in  divinis,  nisi  personae,  quae  est  ab 
alio,  sicut  nec  mitti. 

Ad  secundum  dicendum,  quod,  licet  eftectus  gratiae  sit  etiam  a  Patre, 
qisi  inhabitat  per  gratiam,  sicut  et  Filius,  et  Spiritus  Sanctus;  quia  tamen  non 
est  ab  alio,  non  dicitur  mitti.  Et  hoc  est,  quod  dicit  August  4.  de  Trinit. 
cap,  20.,  quod  Pater,  cum  in  tempore  a  quoquam  cognoscitur,  non  dicitur 
Mussus.  Non  enim  habet,  de  quo  sit,  aut  ex  quo  procedat. 

Ad  tertium  dicendum,  quod  missio,  inquantum  importat  processionem 
a  mitceme,  mchiCiit  in  sui  signitìcatione  notionem,  non  quidem  in  speciali, 
sed  in  ffen.-^raU  orout  esse  ab  alio  est  commune  duabus  notionibus. 

ARTICULUS  V.  230 

UTRUM   FILIO    CONVENIAT    INVISIBILITER    MITTI. 

(i.  Dlst.  jj,  q.  4.  art.  i.  et  Uh.  4.  Contr.  g.  cap.  8.  num.  9.  et  cap.  25.). 

Ad  Q.UINTUM  sic  proceditur.  Videtur,  quod  Filio  non  conveniat  invisibi- 
liter  mitti.  Missio  enim  invisibilìs  divinae  personae  attenditur  secundum  dona 
gratiae:  sed  omnia  dona  gratiae  pertinent  ad  Spiritum  Sanctum,  secundum 
iliud  I.  ad  Cor.  12.:  Omnia  operatur  iinus  atque  idem  Spiritus ;  ergo  invisibili- 
ter  non  mittìtur,  nisi  Spiritus  Sanctus. 

2.  Praeterea.  Missio  divinae  personae  fit  secundum  gratiam  gratum  fa- 
cientem  :  sed  dona,  quae  pertinent  ad  perfectionem  intellectus,  non  sunt  dona 
gratiae  gratum  facientis,  cum  sine  charitate  possint  haberi,  secundum  illud 
I.  ad.  Cor.  13.:  Si  habuero  prophetiam,  et  noverim  mysteria  omnia,  et  omnem 
scientiam,  et  si  habuero  omnem  fidem,  ita  ut  montes  transferam^  charitatem  autem 
non  habeam,  nihil  sum.  Cum  ergo  Filius  procedat  ut  Verbum  intellectus,  vi- 
detur, quod  non  conveniat  sibi  invisibiliter  mitti. 

3.  Praeterea.  Missio  divinae  personae  est  quaedam  processio,  ut  dictum 
est  (art.  i.  et  4.):  sed  alia  est  processio  Filii,  alia  Spiritus  Sancti;  ergo  et 
alia  missio,  si  uterque  mittitur.  Et  sic  altera  earum  superflueret,  cum  una 
sit  sufficiens  ad  sanctìfìcandam  creaturam. 

Sed  contra  est,  quod  Sapien.  9.  dicitur  de  divina  sapientìa:  Mitte  illam 
de  coeìis  sanctis  tuis,  et  a  sede  magnitudinis  tuae. 

Respondeo  dicendum,  quod  per  gratiam  gratum  facientem  tota  Trinitas 
inhabitat  mentem,  secundum  illud  Joan.  14.:  Ad  eum  veniemus,  et  mansionem 
apud  eum  jaciòmus.  Mitti  autem  personam  divmam  ad  aliquem  per  invisibilem 
gratiam  significat  novum  modum  inriabitandi  illius  personae,  et  originem 
ejus  ab  alia.  Unde,  cum  tam  Filio,  quam  Spiritui  Sancto  conveniat  et  inha- 
bitare  per  gratiam,  et  ab  alio  esse,  utrique  convenit  invisibiliter  mitti.  Patri 
autem  licet  conveniat  inhabitare  per  gratiam,  non  tamen  sibi  convenit  ab 
alio  esse,  et  per  consequens  nec  mitti. 

Ad  primum  ergo  dicendum,  quod,  licet  omnia  dona,  inquantum  dona  sunt, 
attribuantur  Spiritui  Sancto,  quia  habet  rationem  primi  doni,  secundum  quod 
est  amor,  ut  supra  dictum  est  (q.  ^S.  art.  2.),  aliqua  tamen  dona  secundum 
proprias  rationes  atiribuuntur  per  quamdam  appropriationem  Filio,  scilicet 
Illa,  quae  pertinent  ad  intellectum.  Et  secundum  illa  dona  attenditur  missio 
Filii.  Unde  August.  dicit  4.  de  Trinit.  cap.  20.  quod  tunc  invisibiliter  Filius 
cuiquam  mittitur,  cum  a  quoquam  cognoscitur,  atque  percipitur. 

Ad  secundum  dicendum,  quod  anima  per  gratiam  conformatur  Dee.  Unde 
ad  hoc,  quod  aliqua  persona  divina  mittatur  ad  aliquem  per  gratiam,  oportet, 
quod  fiat  assimilatio  illius  ad  divinam  personam,  quae  mittitur  per  aliquod 
gratiae  donum.  Et  quia  Spiritus  Sanctus  est  amor,  per  donum  charitatìs  anima 
Spiritui  Sancto  assimilatur.  Unde  secundum  donum  charitatis  attenditur 
missio  Spiritus  Sancti.  Filius  autem  est  Verbum,  non  qualecumque,  sed  spi- 
rans  amorem.  Unde  August.  dicit  in  9.  lib.  de  Trinit.  (cap.  io.  circa  fin  )  : 
Verbum,  quod  insinuare  intendimus,  cum  amore  noiitìa  est.  Non  igitur  se- 
cundum quamlibet  perfectionem  intellectus  mittitur  Filius,  sed  secundum 
talem  instruciionem  [al.  institutionem,  vel  instructiouein]  intellectus,  qua  prò 

rumpat  in  affectum  amoris,  ut  dicitur  Joan.  6.  :  Omnis,  qui  audivit  a  PatrCy  et 
àidicit,  venit  ad  me.  Et  in  Ps.  38.:  In  meditatìone  mea  exardescet  ignis.  Et  ideo 
signanter  dicit  August.  (he.  cit.  in  soìut.  i.  arg.),  quod  Filius  mittitur,  cum 
a  quoquam  cognoscìtur,  atque  percipitur.  Perceptio  enim  experimentalem 
quamdam  notitiam  significat.  Et  haec  proprie  dicitur  sapientia,  quasi  sapida 
scientia,  secundum  illud  Eccli.  6.:  Sapientia  doctrinae  secundum  nomen  ejus  est. 
Ad  tertium  dicendum,  quod,  cum  missio  importet  originem  personae 
missae,  et  inhabitationem  per  gratiam,  ut  supra  dictum  est  (ari.  i.  et  j. 
huj.  q.),  si  loquamur  de  missione  quantum  ad  originem,  sic  missio  Filii 
distinguitur  a  missione  Spiritus  Sancti,  sicut  et  generatio  a  processione.  Si 
autem  quantum  ad  effectum  gratiae,  sic  communicant  duae  missiones  in 
radice  gratiae,  sed  distìnguuntur  in  effectibus  gratiae,  qui  sunt  illuminatio 
intellectus,  et  inflammatio  affectus.  Et  sic  manifestum  est,  quod  una  non  potest 
esse  sine  alia;  quia  neutra  est  sine  gratia  gratum  faciente,  nec  una  persona 
separatur  ab  alia. 

ARTICULUS  VI.  231 

UTRUM    MISSIO    INVISIBILIS    FIAT    AD    OMNES, 
Q.UI    SUNT    PARTICIPES    GRATIAE. 

(j.  Dist.  i/.  q.  j.  art.  i.). 

Ad  sextum  sic  proceditur.  Videiur,  quod  missio  invìsibilis  non  fiat  ad 
omnes,  qui  sunt  participes  gratiae,  Patres  enim  Veterìs  Testamenti  gratiae 
participes  fuerunt:  sed  ad  illos  non  videtur  fuisse  facta  missio  invisibilis.  Di- 
citur enim  Joan.  7.:  Notiduni  erat  Spiritus  datus,  quia  nondum  erat  Jesus  glorifi- 
catus ;  ergo  missio  invisibilis  non  fit  ad  omnes,  qui  sunt  participes  gratiae. 

2.  Praeterea.  Profectus  in  virtute  non  est,  nisi  per  gratiam:  sed  missio 
invisibilis  non  videtur  attendi  secundum  profectum  vìrtutis  ;  quìa  profectus 
virtutis  videtur  esse  continuus,  cum  charitas  semper  aut  proficiat,  aut  defi- 
ciat:  et  sic  missio  esset  continua;  ergo  missio  invisibilis  non  fit  ad  omnes 
participes  gratiae. 

3.  Praeterea.  Christus,  et  beati  pienissime  habent  gratiam;  sed  ad  eos 
non  videtur  fieri  missio;  quia  missio  fit  ad  aliquid  distans  :  Christus  autem, 
secundum  quod  homo,  et  omnes  beati  perfecte  sunt  uniti  Deo  ;  non  ergo  ad 
omnes  participes  gratiae  fit  missio  invisibilis. 

4.  Praeterea.  Sacramenta  Novae  Legis  continent  gratiam;  nec  tamen  ad 
ea  dicitur  fieri  missio  invisibilis  ;  non  ergo  ad  omnia,  quae  habent  gratiam, 
fit  missio  invisibilis. 

Sed  contra  est,  quod  secundum  August.  (lih.  5.  de  Trinii.  cap.  4.  et  Uh.  1$. 
cap.  2'j.  post  princ),  missio  invisibilis  fit  ad  sanctificandam  creaturam:  omnis 
autem  creatura  habens  gratiam  sanctificatur  ;  ergo  ad  omnem  creaturam 
hujusmodi  fit  missio  invisibilis. 

Respondeo  dicendum,  quod,  sicut  supra  dictum  est  (art.  i.  huj.  q.), 
missio  de  sui  ratione  importat,  quod  ille,  qui  mittitur,  vel  incipiat  esse,  ubi 
prius  non  fuit,  sicut  accidit  in  rebus  creatis  ;  vel  incipiat  esse,  ubi  prius  fuit, 
sed  quodam  modo  novo,  secundum  quod  missio  attribuitur  divinis  personis. 
Sic  ergo  in  eo,  ad  quem  fit  missio,  oportet  duo  considerare,  scilicet  inhabi- 
tationem gratiae,  et  innovationem  quamdam  per  gratiam.  Ad  omnes  ergo  fit  missio 
invisibilis,  m  quibus  haec  duo  inveniuntur. 

Ad  primum  ergo  dicendum,  quod  missio  invisibilis  est  facta  ad  patres 
Veteris  Testamenti.  Unde  dicit  August.  4.  de  Tn'nit.  (cap.  20.  parum  ante 
lìied.)  quod,  secundum  quod  Filius  mittitur  invisibiliter,  fit  in  hominibus,  aut 
cum  hominibus.  Hoc  autem  antea  factum  est  in  Patribus,  et  Prophetis.  Quod 
ergo  dicitur:  Nondum  erat  daiiis  Spiritus,  intelligitur  de  illa  datione  cum 
signo  visibili,  quae  facta  est  in  die  Pentecostes. 

Ad  secundum  dicendum,  quod  etiam  secundum  profectum  virtutis,  aut 
augmentum  gratiae  fit  missio  invisibilis.  Unde  August.  dicit  4.  de  Trinit. 
(loc.  prox.  cit.),  quod  tunc  cuiquam  mìltìtiir  Filius,  cum  a  quoquam  coptoscitur, 
atque  percipiiur,  quantum  cognosci,  et  percipi  poU'st  prò  captu  vel  profìcientis 
in  Deum,  vel  perfectae  in  Deo  animae  rationalis.  Sed  tamen  secundum  illud 
augmentum  gratiae  praecipue  missio  invisibilis  attenditur,  quando  aliquis  pro- 
ficit  in  aliquem  novum  actum,  vel  novum  statum  gratiae:  ut  puta,  cum  ali- 
quis proficit  in  gratiam  miraculorum,  aut  prophetiae,  vel  in  hoc,  quod  ex 
fervore  charitatis  exponit  se  martyno,  aut  abrenuntiat  his,  quae  possidet,  aut 
quodcumque  opus  arduum  aggreditur. 

Ad  tertium  dicendum,  quod  ad  beatos  est  facta  missio  invisibilis  in  ipso 
principio  beatitudinis.  Postmodum  autem  ad  eos  fit  missio  invisibilis,  non  se- 
cundum intentionem  gratiae,  sed  secundum  quod  aliqua  mysteria  eis  reve- 
lantur  de  novo.  Quod  est  usque  ad  diem  judicii.  Quod  quidem  augmentum 
attenditur  secundum  extensionem  gratiae  ad  plura  se  extendentis.  Ad  Chri- 
stum  autem  fuit  facta  invisibilis  missio  in  principio  suae  conceptionis,  non 
autem  postea,  cum  a  principio  suae  conceptionis  fuerit  plenus  omni  sapientia, 
et  gratia. 

Ad  quartum  dicendum,  quod  gratia  est  in  Sacramentis  Novae  Legis  in- 
strumentaliter,  sicut  forma  artificiati  est  in  instrumentis  artis  secundum  quem- 
dam  decursum  [al.  discursum]  ab  agente  in  patiens.  Missio  autem  non  dicitur 
fieri,  nisi  respectu  termini  :  unde  missio  divlnae  personae  non  fit  ad  Sacra- 
menta, sed  ad  eos,  qui  per  Sacramenta  gratiam  suscipiunt. 

ARTICULUS  VII.  232 

UTRUM    SPIRITUI    SANCTO    CONVENIAT    VISIBILITER    MITTI. 

(Loc.  supr.  art.  6.  induct  ). 

Ad  septimum  sic  proceditur.  Videtur,  quod  Spiritui  Sancto  non  conve* 
nìat  visibiliter  mitti.  Filius  enim,  secundum  quod  visibiliter  missus  est  in 
mundum,  dicitur  esse  minor  Patre  :  sed  numquam  legitur  Spiritus  Sanctus 
minor  Patre;  ergo  Spiritui  Sancto  non  convenit  visibiliter  mitti. 

2.  Praeterea.  Missio  visibilis  attenditur  secundum  aliquam  creaturam  vi- 
sibilem  assumptam,  sicut  missio  Filii  secundum  carnem:  sed  Spiritus  Sanctus 
non  assumpsit  aliquam  creaturam  visibilem.  Unde  non  potest  dici,  quod  in 
aliquibus  creaturis  visibilibus  sit  alio  modo,  quam  in  aliis,  nisi  forte  sicut  in 
signo:  sicut  est  etiam  in  Sacramentis,  et  in  omnibus  figuris  legalibus.  Non 
ergo  Spiritus  Sanctus  visibiliter  mittitur:  vel  oportet  dicere,  quod  secundum 
omnia  hujusmodi  ejus  missio  visibilis  attenditur. 

3.  Praeterea.  Quaelibet  creatura  visibilis  est  efTcctus  demonstrans  totam 
Trinitatem.   Non  ergo  per  illas  c^aturas  visibiles  magis    mittitur   Spiritus 

4.  Praeterea.  Filius  visibiliter  est  missus  secundum  dignisslmam  visibi- 
lium  creaturarum,  scilicet  secundum  naturam  humanam.  Si  igitur  Spiritus 
Sanctus  visibiliter  mittitur,  debult  mitti  secundum  aliquas  creaturas  raiio- 
nales. 

5.  Praeterea.  Q.uae  visibiliter  fiunt  divinitus,  dispensantur  per  ministe- 
rium  angelomm,  ut  August.  dicit  3.  de  Trinit.  (dicitur  ex  cap.  io.  et  11.).  Si 
ergo  aliquae  species  visibiles  apparuerunt,  hoc  factum  fuit  per  angelos.  Et  sic 
ipsi  angeli  mittuntur,  et  non  Spiritus  Sanctus. 

6.  Praeterea.  Si  Spiritus  Sanctus  visibiliter  mittatur,  hoc  non  est,  nisi 
ad  manifestandum  invisibilem  missionem  ;  quia  invisibilia  per  visibilia  mani- 
festantur;  ergo  ad  quem  missio  invisibilis  facta  non  fuit,  nec  missio  visibilis 
fieri  debuit:  et  ad  omnes,  ad  quos  fit  missio  invisibilis,  sive  in  Novo,  sive  in 
Veteri  Testamento,  missio  visibilis  fieri  debet  :  quod  patet  esse  falsum.  Non 
ergo  Spiritus  Sanctus  visibiliter  mittitur. 

Sed  contra  est,  quod  dicitur  Matth.  3.  quod  Spiritus  Sanctus  descendi 
super  Dominum  baptizatum  in  specie  columbae. 

Respondeo  dicendum,  quod  Deus  providet  omnibus  secundum  unius- 
cujusque  modum.  Est  autem  modus  connaturalis  hominis,  ut  per  visibilia  ad 
invis. bilia  manuducatur,  ut  ex  supra  dictis  patet  (q.  12.  art.  12.).  Et  ideo  in- 
visibilia Dei  oportuit  homini  per  visibilia  manifestar!.  Sicut  igitur  seipsum 
Deus,  et  processiones  aeternas  personarum  per  creaturas  visibiles  secundum 
aliqua  indicia  hominibus  quodammodo  demonstravit:  ita  conveniens  fuit,  ut 
etiam  invisibiles  missiones  divinarum  personarum  secundum  aliquas  visibiles 
creaturas  manifestarentur.  Aliter  tamen  Filius,  et  Spiritus  Sanctus.  Nam  Spi 
ritui  Sancto,  inquantum  procedit  ut  amor,  competit  esse  sanctificationis  do- 
num:  Filio  autem,  inquantum  est  Spiritus  Sancti  principium,  competit  esse 
sanctificationis  hujus  auctorem.  Et  ideo  Filius  visibiliter  missus  est,  tamquam 
sanctificationis  auctor,  sed  Spiritus  Sanctus  tamquam  sanctificationis  in- 
dicium. 

Ad  primum  ergo  dicendum,  quod  Filius  creaturam  visibilem,  in  qua  ap- 
paruit,  in  unitatem  personae  assumpsit  sic,  ut  quod  de  illa  creatura  dicitur, 
de  Filio  Dei  dici  possit.  Et  sic  ratione  naturae  assumptae  Filius  dicitur  minor 
Patre.  Sed  Spiritus  Sanctus  non  assumpsit  creaturam  visibilem,  in  qua  appa- 
ruit,  in  unitatem  personae,  ut  quod  illi  convenit,  de  ilio  praedicetur.  Unde 
non  potest  dici  minor  Patre  propter  visibilem  creaturam. 

Ad  secundum  dicendum,  quod  missio  visibilis  Spiritus  Sancti  non  atten- 
ditur  secundum  vis'onem  imaginariam,  quae  est  visio  prophetica;  quia,  ut 
August.  dicit  2.  de  Trinit.  cap.  6.,  visio  prophetica  non  est  exhibita  corporeis 
oculis  per  formas  corporeas,  sed  in  spiritu  per  spirituales  corporum  imagi- 
nes.  Columbam  vero  illam,  et  ignem  oculis  viderunt,  quicumque  viderunt. 
Neque  iterum  sic  se  habuit  Spiritus  Sanctus  ad  hujusmodi  species,  sicut  Fi- 
lius ad  petram:  quia  dicitur:  Petra  erat  Christus  (j.  ad  Cor,  io.);  illa  enim 
petra  jam  erat  in  creatura,  et  per  actionis  modum  nuncupata  est  nomine 
Christì,  quem  significabat.  Sed  illa  columba,  et  ignis  ad  haec  tantum  signi- 
ficanda  repente  exierunt  [al.  extitertint].  Sed  videntur  esse  similia  flammae 
illi,  quae  in  rubo  apparuit  Moysi,  et  illi  columnae,  quam  populus  in  eremo 
sequebatur,  et  fulgoribus,  ac  tonitruis,  quae  fiebant.  cum  lex  daretur  in  monte. 
Ad  hoc  enim  rerum  illarum  corporalis  extitit  species,  ut  aliquìd  significare!, 
atque  praeteriret.  Sic  igitur  patet,  quod  missio  visibilis  neque  attenditur  se- 
cundum visiones  propheticas,  quae  fuerunt  imaginariae,  et  non  corporales 

ncque  secundum  signa  sacramentalia  Veteris,  et  Novi  Testamenti,  in  quibus 
quaedam  res  praeexistentes  assumuntur  ad  aliquid  significandura  :  sed  Spiritus 
Sanctus  visibiliter  dicitur  esse  missus,  inquantum  fuit  monstratus  in  quibusdam 
creaturis,  sicut  in  signis  ad  hoc  specialiter  factis. 

Ad  tertium  dicendum,  quod,  licet  illas  creaturas  visibiles  tota  Trinitas 
operata  sit;  tamen  factae  sunt  ad  demonstrandum  specialiter  hanc,  vel  illam 
personam.  Sicut  enim  diversis  nominibus  significatur  Pater,  et  Filius,  et  Spi- 
ritus Sanctus;  ita  etiam  diversis  rebus  significari  potuerunt:  quamvis  inter 
eos  nulla  sit  separatio,  aut  diversitas. 

Ad  quartum  dicendum,  quod  personam  fìlii  declarari  oportuit,  ut  sancti- 
ficationis  auctorem,  ut  dictum  est  (in  corp.  art.).  Et  ideo  oportuit,  quod  missio 
visibilis  Filli  fieret  secundum  naturam  rationalem,  cujus  est  agere,  et  cui 
potest  competere  sanctifìcari.  Indicium  autem  sanctificationis  esse  potuit  quae- 
cumque  alia  creatura.  Ncque  oportuit,  quod  creatura  visibilis  ad  hoc  formata 
esset  assumpta  a  Spiritu  Sancto  in  unitatem  personae,  cum  non  assumeretur 
ad  aliquid  agendum,  sed  ad  indicandum  tantum.  Et  propter  hoc  etiam  non 
oportuit,  quod  duraret,  nisi  quamdiu  perageret  officium  suum. 

Ad  Q.UINTUM  dicendum,  quod  illae  creaturae  visibiles  formatae  sunt  mi- 
nisterio  angelorum  ;  non  tamen  ad  significandam  personam  angeli,  sed  ad 
significandam  personam  Spiritus  Sancti.  Quia  igitur  Spiritus  Sanctus  erat  in 
illis  creaturis  visibilibus,  sicut  signatum  in  signo,  propter  hoc  secundum  cas 
Spiritus  Sanctus  visibiliter  mitti  dicitur,  et  non  angelus. 

Ad  sextum  dicendum,  quod  non  est  de  necessitate  invisibilis  missionis, 
ut  semper  manifestctur  per  aliquod  signum  visibile  exterius:  sed,  sicut  di- 
citur I.  Cor.  12.:  Manifestano  spiritus  datar  alieni  ad  utiliiatem,  scilicct  Ec- 
clesiac.  Quae  quidem  utilitas  est,  ut  per  hujusmodi  visibilia  signa  fides  con- 
firmetur,  et  propagctur.  Quod  quidem  principaliter  factum  est  per  Christum, 
et  per  Apostolos,  secundum  illud  Hebr.  2.  :  Ouae.  cani  initiiim  accepisset  enar- 
rari  p&r  Domintcni  ab  eis,  qui  audierunt,  in  nos  confirmata  est.  Et  ideo  specialiter 
debuit  fieri  missio  visibilis  Spiritus  Sancti  ad  Christum,  ad  Apostolos,  et  ad 
aliquos  primitivos  Sanctos,  in  quibus  quodammodo  Ecclesia  fundabatur:  ita 
tamen,  quod  visibilis  missio  facta  ad  Christum  demonstraret  missionem  in- 
visibilem,  non  tunc,  sed  in  principio  suae  conceptionis  ad  eum  factam.  Facta 
autem  est  missio  visibilis  ad  Christum  in  baptismo  quidem  sub  specie  colum- 
bae,  quod  est  animai  foecundum,  ad  ostendendum  in  Christo  auctoritatem 
donandi  gratiam  per  spiritualem  regenerationem  :  unde  vox  Patris  intonuit 
(Matth.  ij.)  :  Hic  est  filius  meus  diUctus,  ut  ad  similitudinem  unigeniti  alii  re- 
generarentur.  In  transfiguratione  vero  sub  specie  nubis  lucidae,  ad  ostenden- 
dam  exuberantiam  doctrinae.  Unde  dictum  est  (ihid.)  :  Ipsum  audite.  Ad 
Apostolos  autem  sub  specie  flatus  ad  ostendendam  potestatem  ministerii  in 
dispensatione  sacramentorum.  Unde  dictum  est  eis  (Joan.  20)  :  Quorum  remi- 
seritis  peccata,  remittuntur  eis:  sed  sub  linguis  igneis  ad  ostendendum  officium 
doctrinae  ;  unde  dicitur  (Act.  2.)  quod  coeperunt  loqiii  variis  linguis.  Ad  Patres 
autem  Veteris  Testamenti  missio  visibilis  Spiritus  Sancti  fieri  non  debuit; 
quia  prius  debuit  perfici  missio  visibilis  Filli,  quam  Spiritus  Sancti,  cum  Spi- 
ritus Sanctus  manifestet  Filium,  sicut  Filius  Patrem.  Fuerunt  autem  factae 
visibiles  apparitiones  divinarum  personarum  Patribus  Veteris  Testamenti. 
Quae  quidem  missiones  visibiles  dici  non  possunt;  quia  non  fuerunt  factae, 
secundum  August.  (Uh.  2.  de  Trinìt.  cap.  jj.  cir.  fin.)  ad  designandum  inhabi- 
tationem  divinae  personae  per  gratiam,  sed  ad  aliquid  aliud  manifestandum. 

ARTICULUS  vili.  233 

UTRUM   NULLA   PERSONA    DIVINA    MITTATUR,   NISI    AB    EA, 
A  aUA  PROCEDIT  AETERNALITER. 

(i.  Disi.  I).  q.  5.  art.  i.  et  2.  Pot.  q.  io.  art.  4.  ad  4.). 

Ad  octavum  sic  proceditur.  Videtur,  quod  nulla  persona  divina  mittatur, 
nisi  ab  ea,  a  qua  procedit  aeternaliter.  Quia,  sicut  dicit  August.  4.  de  Trinit. 
(colligiiur  ex  cap.  iiìt.  in  fin.):  Pater  a  nullo  mittitur,  quia  a  nullo  est;  si  ergo 
aliqua  persona  divina  mittitur  ab  alia,  oportet,  quod  sit  ab  illa. 

2.  Praeterea.  Mittens  habet  auctoritatem  respectu  missi:  sed  respectu 
divinae  personae  non  potest  haberi  auctoritas,  nisi  secundum  originem  ;  ergo 
oportet,  quod  divina  persona,  quae  mittitur,  sit  a  persona  mittente. 

3.  Praeterea.  Si  persona  divina  potest  mitti  ab  eo,  a  quo  non  est,  nihil 
prohibebit  dicere,  quod  Spiritus  Sanctus  detur  ab  homine,  quamvis  non  sit  ab 
eo.  Quod  est  contra  August.  15.  de  Trinit.  (cap.  26.);  ergo  divina  persona  non 
mittitur,  nisi  ab  ea  a  qua  est. 

Sed  contra  est,  quod  Filius  mittitur  a  Spiritu  Sancto,  secundum  illud 
Isa.  48.:  Niincmisit  me  Dominus  Deus,  et  Spiritus  ejus:  Filius  autem  non  est  a 
Spiritu  Sancto;  ergo  persona  divina  mittitur  ab  ea,  a  qua  non  est. 

Respoxdeo  dicendum,  quod  circa  hoc  inveniuntur  aliqui  diversimode  Io- 
cuti  esse.  Secundum  quosdam  enim  persona  divina  non  mittitur,  nisi  ab  eo,  a 
quo  est  aeternaliter.  Et  secundum  hoc,  cum  dicitur  Filius  Dei  missus  a  Spi- 
ritu Sancto,  referendum  est  hoc  ad  humanam  naturam,  secundum  quam 
missus  est  ad  praedicandum  a  Spiritu  Sancto.  August.  autem  dicit  2.  de 
Trinit.  cap.  5.  quod  Filius  mittitur  et  a  se,  et  a  Spiritu  Sancto,  et  Spiritus 
Sanctus  etiam  mittitur  et  a  se,  et  a  Fiho,  ut  sic,  mitti  in  divinis  non  conve- 
niat  cuilibet  personae,  sed  solum  personae  ab  alio  existenti;  mittere  autem 
conveniat  cuilibet  personae.  Utrumque  autem  hahet  aliquo  modo  veritaiem:  quia, 
cum  dicitur  aliqua  persona  mitti,  designatur  et  ipsa  persona  ab  alio  existens, 
et  effectus  visibilis,  aut  invisibilis,  secundum  quem  missio  divinae  personae 
attenditur.  Si  igitur  mittens  designetur  ut  principium  personae,  quae  mitti- 
tur, sic  non  quaelibet  persona  mittit,  sed  solum  illa,  qui  convenir  esse  prin- 
cipium illius  personae.  Et  sic  Filius  mittitur  tantum  a  Patre,  Spiritus  Sanctus 
autem  a  Patre,  et  Filio.  Si  vero  persona  mittens  inteUigatur  esse  principium 
effectus,  secundum  quem  attenditur  missio,  sic  tota  Trinitas  mittit  personam 
missam.  Non  autem  propter  hoc  homo  dat  Spiritum  Sanctum,  quia  nec  ef- 
fectum  gratiae  potest  causare. 

Et  per  hoc  patet  soluti©  ad  objecta. 

QUAESTIO   XLIV. 

DE    PROCESSIONE    CREATURARUM    A    DEO, 

ET    DE     OMNIUM     ENTIUM     PRIMA     CAUSA, 

IN    QUATUOR    ARTICULOS    DIVISA. 

Post  considerationem  divìnarum  personarum  considcrandum  restat  de 
processione  creaturarum  a  Deo.  Erit  autem  haec  consìderatio  tripartita,  ut: 
Primo  consideretur  de  productione  creaturarum.  Secundo  de  earumdistinctione. 
Tertiode  conservatione,et  gubernatione.  Circa  primum,  tri  a  sunt  consideranda. 
Primo  quidem,  quae  sit  prima  causa  entium.  Secundo  de  modo  procedendi 
creaturarum  a  prima  causa.  Tertio  vero  de  principio  durationis  rerum. 

Circa  primiim  quaeruntur  quatuor. 

Primo.  Utrum  Deus  sit  causa  efficiens  omnium  entium. 

Secundo.  Utrum  materia  prima  sit  creata  a  Deo,  vel  sit  principium  ex 
aequo  coordinatum  ei. 

Tertio,  Utrum  Deus  sit  causa  exemplaris  rerum,  vel  sint  alia  exemplaria 
praeter  ipsum. 

Quarto.  Utrum  ipse  sit  causa  finalis  rerum. 

ARTICULUS  I.  234 

UTRUxM    SIT    NECESSARIUM    OMNE    ENS    ESSE    CREATUM   A   DEO. 

(2.  Disi.  I.  q.  I.  art.  2.  et  5.  et  Disi  57.  q.  i.  art.  2. 
et.  Uh.  2.  Coiitr.  g.  cap.  6.  i^.  et  16.  et  Opusc.^.  cap.  68.  et  óg.  et  Opusc.i^.  cap.  c}.). 

Ad  primum  sic  proceditur.  Videtur,  quod  non  sit  necessarium  omne  ens 
esse  creatura  a  Deo.  N-hil  enim  prohibet  inveniri  rem  sine  eo,  quod  non  est 
de  ratione  rei,  sicut  hominem  sine  albedine:  sed  habitudo  causati  ad  causam 
non  videtur  esse  de  ratione  entium  ;  quia  sine  hac  possunt  aliqua  entia  intel. 
ligi;  ergo  sine  hac  possunt  esse;  ergo  nihil  prohibet  esse  aliqua  entia  non 
creata  a  Deo. 

2.  Praeterea  Ad  hoc  aliquid  indiget  causa  efficiente,  ut  sit;  ergo  quod 
non  potest  non  esse,  non  indiget  causa  efficiente:  sed  nullum  necessarium 
potest  non  esse  ;  quia  quod  necesse  est  esse,  non  potest  non  esse.  Cura  igitur 
multa  sint  necessaria  in  rebus,  videtur,  quod  non  omnia  entia  sint  a  Deo. 

3.  Praeterea.  Quorumcumque  est  aliqua  causa,  in  his  potest  fieri  demon- 
stratio  per  causam  illam  :  sed  in  mathem.aticis  non  fit  demonstratio  per 
causam  agentem,  ut  per  Philos.  patet  in  3.  Metaph.  (tex  4.):  non  igitur 
oniiìia  entia  sunt  a  Deo,  sic"t  a  causa  agente. 

Sed  contra  est,  quod  dicitur  Rom.  cap.  11.:  Ex  ipso,  et  per  ipsum,  et  in 
ipso  sunt  omnia. 

Respondeo  dicendum,  quod  necesse  est  dicere  omne  ens,  quod  quocumque 
modo  est,  a  Deo  esse.  Si  enim  aliquid  invcnitur  in  aliquo  per  participatio- 
nem,  necesse  est,  quod  causetur  in  ipso  ab  eo,  cui  essentialiter  convenit: 

sicut  ferrum  fìt  ignitum  ab  igne.  Ostensum  est  autem  supra  (q.  5.  art.  4.),  cum 
de  divina  simplicitate  ageretar,  quod  Deus  est  ipsum  esse  per  se  subsistens. 
Et  iterum  ostensum  est  (q.  11.  art.  4.),  quod  esse  subsistens  non  potest  esse 
nisi  unum  :  sicut,  si  albedo  esset  subsistens,  non  posset  esse  nisi  una,  cum 
albedines  multiplicentur  secundum  recipientia,  Relinquitur  ergo,  quod  omnia 
alia  a  Deo  non  sint  suum  esse,  sed  participant  esse.  Necesse  est  igitur,  omnia, 
quae  diversiftcantur  secundum  diversam  participationem  essendi,  ut  sint  per- 
fectius,  vel  minus  perfecte,  causar!  ab  uno  primo  ente,  quod  perfectissime  est. 
Unde  et  Plato  dixit  (Parmen.  cap.  26.)^  quod  necesse  est  ante  omnem  mul- 
titudinem  ponere  unitatem.  Et  Aristot.  dicit  in  2.  Metaph.  (tex.  4.)  quod  id, 
quod  est  maxime  ens,  et  maxime  verum,  est  causa  omnis  entis,  et  omnis 
veri:  sicut  id,  quod  maxime  calidum  est,  est  causa  omnis  caliditatis. 

Ad  prlmum  ergo  dicendum,  quod,  licet  habitudo  ad  causam  non  ìntret 
definitionem  entis,  quod  est  causatum  ;  tamen  sequitur  [al.  conseqiiitur]  ad  ea, 
quae  sunt  de  ejus  ratione:  quia  ex  hoc,  quod  aliquid  per  participationem 
est  ens,  sequitur  quod  sit  causatum  ab  alio.  Unde  hujusmodi  ens  non  potest 
tsse,  quin  sit  causatum;  sicut  nec  homo,  quin  sit  visibilis  :  sed  quia  esse 
causatum  non  est  de  ratione  entis  simpliciter,  propter  hoc  invenitur  aliquid 
ens  non  causatum. 

Ad  secundum  dicendum,  quod  ex  hac  ratione  quidam  moti  fuerunt  ad 
ponendum,  quod  id,  quod  est  necessarium,  non  habeat  causam,  ut  dicitur  in  8. 
Physic.  (tex.^.).  Sed  hoc  manifeste  falsum  apparet  in  scientiis  demonstrativis, 
in  quibus  principia  necessaria  sunt  causae  conclusionum  necessariarum.  Et 
ideo  dicit  Arist.  in  5.  Metaph.  (tex.  6.),  quod  sunt  quaedam  necessaria,  quae 
habent  causam  suae  necessitatis.  Non  ergo  propter  hoc  solum  requiritur 
causa  agens,  quia  effectus  potest  non  esse;  sed  quia  effectus  non  esset,  .•■i 
causa  non  esset.  Haec  enim  conditionalis  est  vera,  sive  antecedens,  et  con- 
sequens  sint  possibilia,  sive  impossibilia. 

Ad  tertium  dicendum,  quod  mathematica  accipìuntur  ut  abstracta  se- 
cundum rationem,  cum  tamen  non  sint  abstracta  secundum  esse.  Unicuique 
autem  competit  habere  causam  agentem,  secundum  quod  habet  esse.  Licet 
igitur  ea,  quae  sunt  mathematica,  habeant  causam  agentem  :  non  tamen 
secundum  habitudinem,  quam  habent  ad  causam  agentem,  cadunt  sub  con- 
sideratione  mathematici.  Et  ideo  in  scientiis  mathematicis  non  demonstra- 
tur  aliquid  per  causam  agentem. 

ARTICULUS  II.  23, 

UTRUM    MATERIA    PRTMA    SIT    CREATA  A   DEO. 

(Siipr.  q.  14.  art.  11.  corp.  et  2.  Disi.  57.  q.  i.  art.  i.  et  Veri.  q.  5.  art.  j.  corp. 

et  Fot.  q.  5.  art.  ^.  et  Opusc.  2.  cap.  60.  g(^.  i^g.  2^0. 

et  in  Rom.  11.  Uct.  5.  et  Phys.  8.  Uct.  2.). 

Ad  secundum  sic  proceditur.  Videtur,  quod  materia  prima  non  sit  creata 
a  Deo.  Omne  enim,  quod  fìt,  componitur  ex  subjecto,  et  ex  aliquo  alio,  ut 
dicitur  in  i.Phys.  (tex  62.):  sed  materiae  primae  non  est  aliquod  subjectum; 
ergo  materia  prima  non  potest  esse  facta  a  Deo. 

2.  Praeterea.  Actio,  et  passio  dividuntur  contra  se  invicem  :  sed  sicut 
primum  principium  activum  est  Deus,  ita  primum  principium  passìvum  es 

materia;  ergo  Deus,  et  materia  prima  sunt  duo  principia  centra  se  invicem 
divisa,  quorum  neutrum  est  ab  alio. 

3.  Praeterea.  Omne  agens  agit  sibi  simile:  et  sic  cum  omne  agens  agat, 
inquantum  est  actu,  sequitur,  quod  omne  factum  aliquo  modo  sit  in  actu: 
sed  materia  prima  est  tantum  in  potentia,  inquantum  hujusmodi:  ergo  contra 
rationem  materiae  primae  est,  quod  sit  facta. 

Sed  contra  est,  quod  dicit  August.  12.  Confess.  cap.  7.:  Duo  f ecisti ^ 
Domine,  unum  prope  te,  scilicet  angelum,  aliud  prope  nihil,  scilicet  materiam 
primam. 

Respondeo  dicendum,  quod  antiqui  philosophi  paulatim,  et  quasi  pede- 
tentim  intraverunt  in  cognitionem  veritatis.  A  principio  enim,  quasi  gros- 
siores  existentes,  non  existimabant  esse  entia,  nisi  corpora  sensibilia.  Quorum, 
qui  ponebant  in  eis  motum,  non  considerabant  motum,  nisi  secundum 
aliqua  accidentia,  ut  puta,  secundum  raritatem,  et  densitatem,  congrega- 
tionem,  et  segregationem.  Et  supponentes  ipsam  substantiam  corporum  in- 
creatam,  assignabant  aliquas  causas  hujusmodi  accidentalium  transmutatio- 
num,  ut  puta,  amicitiam,  litem,  intellectum,  aut  aliquid  hujusmodi.  Ulterius 
vero  procedentes  distinxerunt  per  intellectum  Inter  formam  substantialem,  et 
materiam,  quam  ponebant  increatam  :  et  perceperunt  transmutationem  fieri  in 
corporibus  secundum  formas  essentiales.  Quarum  transmutationum  quasdam 
causas  universaliores  ponebant,  ut  obliquum  circulum  secundum  Aristo- 
telem  (lih.  2.  de  Gener.  tex.  ^6.),  vel  ideas  secundum  Piatonem.  Sed  conside- 
randum  est,  quod  materia  per  formam  contrahitur  ad  determinatam  speciem: 
sicut  substantia  alcujus  speciei  per  accidens  ei  adveniens  contrahitur  ad  de- 
terminatum  modum  essendi:  ut  homo  contrahitur  per  album.  Utrique  igitur 
consideraverunt  ens  particulari  quadam  consideratione,  vel  inquantum  est 
hoc  ens,  vel  inquantum  est  tale  ens  :  et  sic  rebus  causas  agentes  particulares 
assignaverunt.  Et  ulterius  aliqui  erexerunt  se  ad  considerandum  ens,  inquan- 
tum est  ens:  et  consideraverunt  causam  rerum,  non  solum  secundum  quod 
sunt  haec,  vel  talia,  sed  secundum  quod  sunt  entia.  Hoc  igitur,  quod  est 
causa  rerum,  inquantum  sunt  entia,  oportet  esse  causam  rerum,  non  solum 
secundum  quod  sunt  talia  per  formas  accidentales,  nec  secundum  quod  sunt 
haec  per  formas  substantiales,  sed  etiam  secundum  omne  illud,  quod  pertinet 
ad  esse  illorum  quocumque  modo.  Et  sic  opOrtet  ponere  etiam  materiam 
primam  creatam  ab  universali  causa  entium. 

Ad  primum  ergo  dicendum,  quod  Philos.  in  i.  Physic.  (loc.  cit.  in  arg.) 
loquitur  de  fieri  particulari,  quod  est  de  forma  in  formam,  sive  accidentalem, 
sive  substantialem  ;  nunc  autem  loquimur  de  rebus  secundum  emanationem 
earum  ab  universali  principio  essendi.  A  qua  quidem  emanatione  nec  materia 
excluditur,  licet  a  primo  modo  factionis  excludatur. 

Ad  secundum  dicendum,  quod  passio  est  efìectus  actionis.  Unde  et  ra- 
tionabile  est,  quod  primum  principium  passivum  sit  effectus  primi  princìpii 
activi.  Nam  omne  imperfectum  causatur  a  perfecto.  Oportet  enim,  primum 
principium    esse  perfectissimum,  ut  dicit  Aristot.  in  12.  Metaph.  (tex.  40.). 

Ad  tertium  dicendum,  quod  ratio  illa  non  ostendit,  quod  materia  non 
sit  creata,  sed  quod  non  sit  creata  sine  forma:  licet  enim  omne  creatum  sit 
in  actu,  non  tamen  est  actus  purus.  Unde  oportet,  quod  etiam  illud,  quod 
se  habet  ex  parte  potentiae,  sit  creatum,  si  totum,  quod  ad  esse  ipsius  pertinet, 
creatum  est. 

ARTICULUS  III.  236 

UTRUM    CAUSA  EXEMPLARIS    SIT   ALIQ.UID    PRAETER    DEUM. 

(Pot.  q.  7.  art.  i.  ad  5.  et  Uh.  2.  Contr.  g.  cap.  11.  in  princ). 

Ad  tertium  sic  proceditur.  Videtur,  quod  causa  exemplaris  sit  aliquid 
praeter  Deum.  Exemplatum  enim  habet  similitudinem  exemplaris:  sed  crea- 
turae  longe  sunt  a  divina  similitudine;  non  ergo  Deus  est  causa  exemplaris 
earum. 

2.  Praeterea.  Omne,  quod  est  per  participationem,  reducitur  ad  aliquid 
per  se  existens,  ut  ignitum  ad  ignem,  sicut  jam  dictum  est  (art.  i.  huj.  q.); 
sed  quaecumque  sunt  in  sensibilibus  rebus,  sunt  solum  per  participationem 
alicujus  speciei.  Quod  ex  hoc  patet,  quod  in  nullo  sensibilium  invenitur 
solum  id,  quod  ad  rationem  speciei  pertinet,  sed  adjunguntur  principiis  speciei 
principia  individuantia.  Oportet  ergo  ponere  ipsas  species  per  se  existentes, 
ut  per  se  hominem,  et  per  se  equum,  et  hujusmodi.  Et  haec  dicuntur  exem- 
plaria.  Sunt  igitur  exempLiria  res  quaedam  extra  Deum. 

3.  Praeterea.  Scientiae,  et  defìnitiones  sunt  de  ipsis  speciebus,  non  se- 
cundum  quod  sunt  in  particularibus,  quia  particularium  non  est  scientia,  nec 
defìnitio;  ergo  sunt  quaedam  entia,  quae  sunt  entia,  vel  species  non  in  singu- 
laribus;  et  haec  dicuntur  exemplaria;  ergo  idem,  quod  prius. 

4.  Praeterea.  Hoc  idem  videtur  per  Dionys.  qui  dicit  5.  cap.  de  Div. 
Nom.  (lect.  i.)  quod  ipsum  secundum  se  esse  prius  est  eo,  quod  est  per  se 
vitam  esse,  et  eo,  quod  est  per  se  sapientiam  esse. 

Sed  contra  est,  quod  exemplar  est  idem,  quod  ideae  :  sed  ideae,  secundum 
quod  August.  lib.  83.  Q.Q..  dicit  (q.  46.),  sunt  formae  principales,  quae  divina 
intelligentia  continentur;  ergo  exemplaria  rerum  non  sunt  extra  Deum. 

Respondeo  dicendum,  quod  Deus  est  prima  causa  exemplaris  omnium 
rerum.  Ad  cujus  evidentiam  considerandum  est;  quod  ad  productionem  ali- 
cujus rei  ideo  necessarium  est  exemplar,  ut  eiTectus  determinatam  formam 
consequatur.  Artifex  enim  producit  determinatam  formam  in  materia  propter 
exemplar,  ad  quod  inspicit,  sive  illud  sit  exemplar,  ad  quod  extra  intuetur, 
sive  sit  exemplar  interius  mente  conceptum.  Manifestum  est  autem,  quod  ea, 
quae  naturaliter  fìunt,  determinatas  formas  consequuntur.  Haec  autem  for- 
marum  determinatio  oportet,  quod  reducatur,  sicut  in  primum  principium, 
in  Divinam  Sapientiam,  quae  ordinem  universi  excogitavit,  qui  in  rerum  di- 
stinctione  consistit.  Et  ideo  oportet  dicere,  quod  in  Divina  Sapientia  sint 
rationes  omnium  rerum,  quas  supra  diximus  (q.  i^.art.  i.)  ideas,  idest  formas 
exemplares  in  mente  divina  existentes.  Quae  quidem,  licet  multiplicentur 
secundum  respectum  ad  res,  tamen  non  sunt  realiter  aliud  a  divina  essentia, 
proutejus  similitudo  a  diversis  participari  potest  diversimode.  Sic  igitur  ipse 
Deus  est  primum  exemplar  omnium.  Possunt  etiam  in  rebus  creatis  quaedam 
aliorum  exemplaria  dici,  secundum  quod  quaedam  sunt  ad  similitudinem 
aliorum,  vel  secundum  eamdem  speciem,  vel  secundum  analogiam  alicujus 
imitati  onis. 

Ad  primum  ergo  dicendum,  quod,  licet  creaturae  non  pertingant  ad  hoc, 
quodsintsimilesDeo  secundum  suamnaturam  in  similitudine  speciei, ut  homo 
genitus  homini  generanti:  attingunt  tamen  ad  ejus  similitudinem  secundum 

repraesentationem  ratìonis  intellectae  a  Deo  ;  ut  domus,  quae  est  in  materia, 
doniui,  quae  est  in  mente  artificis. 

Ad  secundum  dicendum,  quod  de  ratione  hominis  est,  quod  sit  in  ma- 
teria. Et  sic  non  potest  inveniri  homo  sine  materia.  Licet  igitur  hic  homo 
sit  per  participationem  speciei,  non  tamen  potest  reduci  ad  aliquid  existens 
per  se  in  eadem  specie,  sed  ad  speciem  superexcedentem,  sicut  sunt  sub- 
stan.tiae  separatae.  Et  eadem  ratio  est  de  aliis  sensibihbus. 

Ad  tertium  dicendum,  quod,  licet  quaelibet  scientìa,  et  definitio  sit  solum 
entium,  non  tamen  oportet,  quod  res  eumdem  modum  habeant  in  essendo, 
quem  intellectus  habet  in  intelligendo.  Nos  enim  per  virtutem  intellectus 
agentis  abstrahimus  species  universales  a  particularibus  conditionibus:  non 
tamen  oportet,  quod  universalia  praeter  particularia  subsistant,  ut  particula- 
riuni  exemplaria. 

Ad  Q.UARTUM  dicendum,  quod,  sicut  dicit  Dionys.  ii.  cap.  de  Div.  Nom. 
(ìcct.  4.),  per  se  vitam,  et  per  se  sapienliam  quandoque  nominat  ipsum  Deum, 
quandoque  virtutes  ipsis  rebus  datas,  non  autem  quasdam  subsistentes  res, 
sicut  antiqui  posuerunt. 

ARTICULUS  IV.  237 

UTRUM    DEUS    SIT    CAUSA    FINALIS    OMNIUM. 

(hijr.  q.  6).  ari.  2.  et  q.  10^.  art.  2.  et  2.  Disi.  i.  q.  2.  ari.  i.  et  2.  corp. 
et  Uh.  5.  Conlr.  g.  cap.  ly.  et  iS.). 

Ad  quartum  sic  proceditur.  Videtur  quod  Deus  non  sit  causa  finalis  om- 
nium. Agere  enim  propter  finem  videtur  esse  aiicujus  indigentis  fine:  sed 
Deus  nullo  est  indigens  ;  ergo  non  competit  sibi  agere  propter  finem. 

2.  PraèterÈa.  Finis  generationis,  et  forma  generati,  et  agens  non  incidunt 
in  idem  numero,  ut  dicitur  in  2.  Physic.  (tex.  yo.),  quia  finis  generationis  est 
forma  generati:  sed  Deus  est  primum  agens  omnium;  non  ergo  est  causa 
finaiis  omnium. 

3.  Praeterea.  Finem  omnia  appetunt:  sed  Deum  non  omnia  appetunt, 
quia  neque  omnia  ipsum  cognoscunt;  Deus  ergo  non  est  omnium  finis. 

4.  Praeterea,  Finaiis  causa  est  prima  causarum.  Si  igitur  Deus  sit  causa 
agens  et  causa  finaiis,  sequitur,  quod  in  eo  sit  prius,  et  posterius:  quod  est 
impossibile. 

Sed  contra  est,  quod  dicitur  Prov.  26.:  Universa  propter  semetipsum  ope- 
ratus  est  Dominiis. 

Respondeo  dicendum,  quod  omne  agens  agit  propter  finem:  alioquin  ex 
actione  agentis  non  magis  sequeretur  hoc,  quam  illud,  nisi  a  casu.  Est  autem 
idem  finis  agentis,  et  patientis,  inquantum  hujusmodi,  sed  aliter,  et  aliter» 
Unum  enim  et  idem  est,  quod  agens  intcndit  imprimere,  et  quod  patiens 
intendit  recipere.  Sunt  autem  quaedam,  quae  simul  agunt,  et  patiuntur, 
quae  sunt  agentia  imperfecta:  et  his  convenit,  quod  etiam  in  agendo  in- 
tendant  aliquid  acquirere.  Sed  primo  agenti,  qui  est  agens  tantum,  non 
convenit  agere  propter  acquisitionem  aiicujus  finis,  sed  intendit  solum  com- 
municare  suam  perfectionem,  quae  est  ejus  bonitas.  Et  unaquaeque  creatura 
intendit  consequi  suam  perfectionem,  quae  est  similitudo  perfectionis,  et  bo- 
nitatis  divinae.  Sic  ergo  divina  bonitas  est  finis  rerum  omnium. 

Ad  primum  ergo  dicendum,  quod  agere  propter  indigentiam  non  est  nisi 
agends  imperfecti,  quod  natum  est  agere,  etpati:sed  hoc  Deo  non  competit. 
Et  ideo  ipse  solus  est  maxime  liberalis  :  quia  non  agit  propter  suam  utilita- 
tem,  sed  solum  propter  suam  bonitatem. 

Ad  secundum  dicendum,  quod  forma  generati  non  est  finis  generationis, 
nisi  inquantum  est  similitudo  tbrmae  generantis,  quod  suam  similitudinem 
communicare  intendit:  alias  forma  generati  esset  nobilior  generante,  cum 
finis  sit  nobilior  his,  quae  sunt  ad  finem. 

Ad  tertium  dicendum,  quod  omnia  appetunt  Deum,  ut  finem,  appe- 
tendo quodcumque  bonum,  sive  appetitu  intelligibili,  sive  sensibili,  sive  na- 
turali, qui  est  sine  cognitione.  Quia  nihil  habet  rationem  boni,  et  appetibilis, 
nisi  secundum  quod  partìcipat  Dei  similitudinem. 

Ad  quartum  dicendum  quod,  cum  Deus  sit  causa  efiìciens,  exemplaris, 
et  finalis  omnium  rerum  et  materia  prima  sit  ab  ipso,  sequitur,  quod  primum 
principium  omnium  rerum  sit  unum  secundum  rem..  Nihil  tamen  prohibet, 
in  eo  considerari  multa  secundum  rationem,  quorum  quaedam  prius  cadunt 
in  intellectu  nostro,  quam  aha. 


QUAESTIO  XLV. 


DE    MODO    EMANATIONIS    RERUM    A    PRIMO    PRINCIPIO, 
IN    OCTO    ARTICULOS    DIVISA. 

Deinde  quaeritur  de  modo  emanationis  rerum  a  primo  principio,  qui 
dicitur  creatio. 

De  qua  qnaerimtuì'  odo. 

Primo.  Quid  sit  creatio. 
Secundo.  Utrum  Deus  possit  aliquid  creare. 
Tertio.  Utrum  creatio  sit  aliquod  ens  in  rerum  natura. 
Quarto.  Cui  competat  creari. 
Quinto.  Utrum  solius  Dei  sit  creare. 

Sexto.  Utrum  commune  sit  toti  Trinitati,  aut  proprium  alicujus  personae. 
Septimo.  Utrum  vestigium  aliquod  Trinitatis  sit  in  rebus  creatis. 
Octavo.  Utrum  opus  creationis  admisceatur  in  operibus  naturae,  et  vo- 
luntatis. 

ARTICULUS  1.  238 

UTRUM    CREARE    SIT    EX    NIHILO    ALiaUID    FACERE. 
(2.  Disi.  I.  q.  2.  art.  6.  et  Fot.  q.  5.  art.  i.). 

Ad  primum  sic  proceditur.  Videtur,  quod  creare  non  sit  ex  nihilo  aliquid 
facere.  Dicit  enim  August.  contra  Adversarium  Legis  et  Prophetarum  (Uh.  i. 
cap.  2).  ante  med.):  Facere  est,  quod  omnino  non  erat:  creare  vero  est  ex  eo  Puod 
iam  erat,  educendo  aliquid  constUn/yr^. 

2.  Praeterea.  Nobilitas  actionis,  et  motus  ex  terminis  consideratur.  No- 
bilior  igitur  est  actio,  quae  ex  bono  in  bonum  est,  et  ex  ente  in  ens,  quam 
quae  est  ex  nihilo  in  aliquid:  sed  creatio  videtur  esse  nobilissima  actio,  et 
prima  inter  omnes  actiones,  ergo  non  est  ex  nihilo  in  aliquid,  sed  magis  ex 
ente  in  ens. 

3.  Praeterea.  Haec  praepositio,  éx,  importat  habitudinem  alicujus  causae, 
et  maxime  materialis  :  sicut,  cum  dicimus,  quod  statua  sit  ex  aere  :  sed  nihil 
non  potest  esse  materia  entis,  nec  aliquo  modo  causa  ejus;  ergo  creare  non 
est  ex  nihilo  aliquid  facere. 

Sed  contra  est,  quod  super  illud  Gen,  i.:  In  principio  creavii  Deus  eoe- 
luui,  etc,  dicit.  Gloss.  (ordln.  ex  Beda  in  hunc  loc.)  quod  creare  est  aliquid  ex 
nihilo  facere. 

Respondeo  dicendum,  quod,  sicut  supra  dictum  est  (q.praec.  art.  2.),  non 
solum  oportet  considerare  emanationem  alicujus  entis  particularis  ab  aliquo 
particulari  agente,  sed  etiam  emanationem  totius  entis  a  causa  universali, 
quae  est  Deus:  et  hanc  quidem  emanationem  designamus  nomine  creationis. 
Quod  autem  procedit  secundum  emanationem  particularem,  non  praesuppo- 
nitur  emanationi.  Sicut,  si  generatur  homo,  non  fuit  prius  homo,  sed  homo 
fit  ex  non  homine,  et  album  ex  non  albo.  Unde,  si  consideretur  emanatio 
totius  entis  universalis  a  primo  principio,  impossibile  est,  quod  aliquod  ens 
praesupponatur  huic  emanationi.  Idem  autem  est  nihil,  quod  nuUum  ens. 
Sicut  igitur  generatio  hominis  est  ex  non  ente,  quod  est  non  homo,  ita  crea- 
tio, quae  est  emanatio  totius  esse,  est  ex  non  ente  quod  est  nihil. 

Ad  primum  ergo  dicendum,  quod  August.  aequivoce  utitur  nomine  crea- 
tionis, secundum  quod  creari  dicuntur  ea,  quae  in  melius  reformantur  :  ut 
cum  dicitur  aliquis  creari  in  episcopum.  Sic  autem  non  loquimur  hic  de  crea- 
tione,  sed  sicut  dictum  est  (in  corp.  art.). 

Ad  secundum  dicendum,  quod  mutationes  accipiunt  speciem,  et  digni- 
tatem  non  a  termino  a  quo,  sed  a  termino  ad  quem.  Tanto  ergo  perfectior, 
et  prior  est  aliqua  mutatio,  quanto  terminus  ad  quem  illius  mutationis  est 
nobilior,  et  prior:  licet  terminus  a  quo,  qui  opponitur  termino  ad  quem,  sit 
imperfectior.  Sicut  generatio  simpliciter  est  nobilior,  et  prior,  quam  alteratio 
propter  hoc,  quod  forma  substantialis  est  nobilior,  quam  forma  accidentalis: 
tamen  privatio  substantialis  formae,  quae  est  terminus  a  quo  in  generatio  ne, 
est  imperfectior,  quam  contrarium,  quod  est  terminus  a  quo  in  alteratione. 
Et  similiter  creatio  est  perfectior,  et  prior,  quam  generatio,  et  alteratio;  quia 
terminus  ad  quem  est  tota  substantia  rei.  Id  autem,  quod  intelligitur  ut  ter- 
minus a  quo,  est  simpliciter  non  ens. 

Ad  tertium  dicendum,  quod,  cum  dicitur,  aliquid  ex  nihilo  fieri,  haec 
praepositio,  ex,  non  designat  causam  materialem,  sed  ordinem  tantum  :  sicut, 
cum  dicitur:  ex  mane  fit  meridies,  idest;  post  mane  fìt  meridies.  Sed  intel- 
ligendum  est,  quod  haec  piaepositio,  ex,  potest  includere  negationem  impor- 
tatam  in  hoc,  quod  dico,  nihil,  vel  includi  ab  ea.  Si  primo  modo,  tunc  ordo 
remanet  afìEìrmatus,  et  ostenditur  ordo  ejus,  quod  est  ad  non  esse  praecedens. 
Si  vero  negatio  includat  praepositionem,  tunc  ordo  negatur,  et  est  sensus. 
Fit  ex  nihilo,  idest,  non  fìt  ex  aliquo  :  sicut,  si  dicatur  :  iste  loquitur  de  nihilo, 
quia  non  loquitur  de  aliquo.  Et  utroque  modo  verificatur,  cum  dicitur:  ex 
nihilo  aliquid  fieri.  Sed  primo  modo  haec  praepositio,  ex,  importat  ordinem, 
ut  dictum  est  (in  hac  respons.).  Secundo  modo  importat  habitudinem  causae 
materialis,  quae  negatur. 

ARTICULUS  II.  239 

UTRUM  DEUS   POSSIT  ALIQ.UID   CREARE. 

(2.  Dist.  I.  q.  I.  art.  2.  et  5.  et  Disi.  57.  q.  i.  art.  2.  et  Uh.  2.  Contr.  g.  cap.  6.  ij.  et  16. 

et  Poi.  q.  5.  art.  16.  corp.). 

Ad  secundum  sic  proceditur.  Videtur,  quodDeus  non  possit  aliquid  creare. 
Quia  secundum  Philos.  i.  Physic.  (tex.  ^4.),  antiqui  Philosophi  acceperunt, 
ut  communem  conceptionem  animi,  ex  nihilo  nihil  fieri:  sed  potentia  Dei 
non  se  extendit  ad  contraria  primorum  principiorum,  utpote,  quod  Deus 
faciat,  quod  totum  non  sit  majus  sua  parte,  vel  quod  affirmatio,  et  negatlo 
sint  simul  verae;  ergo  Deus  non  potest  aliquid  ex  nihilo  facere,  vel  creare. 

2.  Praeterea.  Si  creare  est  aliquid  ex  nihilo  facere,  ergo  creari  est  aliquid 
fieri:  sed  omne  fieri  est  mutari;  ergo  creatio  est  mutatio:  sed  omnis  mutatio 
est  ex  subjecto  aliquo,  ut  patet  per  definitionem  motus.  Nam  motus  est  actiis 
existentìs  in  potentia;  ergo  est  impossibile  aliquid  a  Deo  ex  nihilo  fieri. 

3.  Praeterea.  Quod  factum  est,  necesse  est  aliquando  fieri:  sed  non  potest 
dici,  quod  illud,  quod  creatur,  simul  fiat,  et  factum  sit:  quia  in  permanentibus 
quod  fit,  non  est;  quod  autem  factum  est,  jam  est;  simul  ergo  aliquid  esset, 
et  non  esset;  ergo,  si  aliquid  fit,  fieri  ejus  praecedit  factum  esse:  sed  hoc 
non  potest  esse,  nisi  praeexistat  subjectum,  inquo  sustentetur  ipsum  fieri;  ergo 
impossibile  est,  aliquid  fieri  ex  nihilo. 

4.  Praeterea.  Infinitam  distantiam  non  est  pertransire:  sed  infinita  di- 
stantia est  Inter  ens,  et  nihil;  ergo  non  contingit  ex  nihilo  aliquid  fieri. 

Sed  contra  est,  quod  dicitur  Gen.  i.:  In  principio  creavit  Deus  coehuii, 
et  lerram,  ubi  dicit  Gloss.  (ora.  ex  Bcda  super  hnnc  loc),  quod  creare  est  aliquid 
ex  nihilo  facere. 

Respondeo  dicendum,  quod  non  solum  non  est  impossibile,  a  Deo  aliquid 
creari,  sed  necesse  est  ponere  a  Deo  omnia  creata  esse,  ut  ex  praemissis 
habetur  (q.  praec.  art.  1.).  Quicumque  enim  facit  aliquid  ex  aliquo,  illud,  ex 
quo  facit,  praesupponitur  actioni  ejus,  et  non  producitur  per  ipsam  actionem. 
Sicut  artifex  operatur  ex  rebus  naturalibus,  ut  ex  ligno,  et  aere,  quae  per 
artis  actionem  non  causantur,  sed  causantur  per  actionem  naturae,  sed  et 
ipsa  natura  causat  res  naturales  quantum  ad  formam,  sed  praesupponit  ma- 
teriam.  Si  ergo  Deus  non  ageret,  nisi  ex  aliquo  praesupposito,  sequeretur, 
quod  illud  praesuppositum  non  esset  causatum  ab  ipso.  Ostensum  est  autem 
supra  (q.  praec.  art.  i.  et  2.),  quod  nihil  potest  esse  in  entibus,  quod  non  sit 
a  Deo,  qui  est  causa  universalis  totius  esse.  Unde  necesse  est  dicere,  quod 
Deus  ex  nihilo  res  in  esse  producit. 

Ad  primum  ergo  dicendum,  quod  antiqui  Philosophi,  sicut  supra  dictum 
est  (q.  praec.  art.  2.),  non  consideraverunt,  nisi  emanationem  effectuum  par- 
ticularium  a  causis  particularibus,  quas  necesse  est  praesupponere  aliquid  in 
sua  actione.  Et  secundum  hoc  erat  eorum  communis  opinio,  ex  nihilo  nihil 
fieri:  sed  tamen  hoc  locum  non  haHet  in  prima  emanatione  ab  universali 
rerum  principio. 

Ad  secundum  dicendum,  quod  creatio  non  est  mutatio,  nisi  secundum 
modum  intelligendi  tantum.  Nam  de  ratione  mutationis  est,  quod  aliquid 
idem  se  habeat  aliter  nunc,  et  prius.  Nam  quandoque  est  idem  ens  actu  ahter 

se  habens  nunc,  et  prius,  sicutin  raotibus  secunduni  quantitatem,  et  qualitatem, 
et  ubi.  Quandoque  vero  est  idem  ens  in  potentia  tantum  sicutin  mutatione 
secundum  substantiam,  cujus  subjectum  est  materia;  sed  in  creatione,  per 
quam  producitur  tota  substantia  rerum,  non  potest  accipi  aliquid  idem  alìter 
se  habens  nunc,  et  prius,  nisi  secundum  intellectum  tantum:  sìcut,  si  intelli- 
gatur  aliqua  res  prius  non  fuisse  totaliter,  et  postea  esse:  sed,  cum  actio,  et 
passio  conveniant  in  substantia  motus,  et  differant  solum  secundum  habitu- 
dines  diversas,  ut  dicitur  in  3.  Pliysic.  (tex.  40.),  oportet,  quod  subtracto  raotu, 
non  remaneant  nisi  diversae  habitudines  in  creante,  et  creato.  Sed,  quia 
modus  signifìcandi  sequitur  modum  intelligendi,  ut  dictum  est  (q.  jj.  art.  i), 
creatio  significatur  per  modum  mutationis.  Et  propter  hoc  dicitur,  quod  creare 
est  ex  nihilo  aliquid  facere  ;  quamvis  facere,  et  fieri  magis  in  hoc  conveniant, 
quam  mutare,  et  mutari  :  quia  facere,  et  fieri  important  habitudinem  causae 
ad  efFectum,  et  effectus  ad  causam,  sed  mutationem  ex  consequentì. 

Ad  tertium  dicendum,  quod  in  his,  quae  fiunt  sine  motu,  similiter  [ab't. 
sìmul]  est  fieri,  et  factum  esse,  sive  talis  factio  sit  ternìinus  motus,  sicut  illu- 
minano (nam  simul  aliquid  illuminatur,  et  illuminatum  est),  sive  non  sit  ter- 
minus  motus,  sicut  simul  formatur  verbum  in  corde,  et  formatum  est.  Et  in 
his,  quod  fit,  est  cum  dicitur  fieri,  sed  significatur  [al.  sed  cum  dicitur  fieri, 
significatur']  ab  alio  esse,  et  prius  non  fuisse.  Unde,  cum  creatio  sit  sine  motu, 
simul  aliquid  creatur,  et  creatum  est. 

Ad  auARTUM  dicendum,  quod  objectio  illa  procedit  ex  falsa  imaginatione, 
ac  si  sit  aliquod  infinitum  medium  inter  nihilum,  et  ens.  Quod  patet  esse 
falsum.  Procedit  autem  falsam  haec  imaginatio  ex  eo,  quod  creatio  significatur 
ut  quaedam  mutatio  inter  duos  terminos  existens. 

UTRUM     CREATIO    SIT     ALIQUID    IN    CREATURA. 

(i.  Dist.  40.  q.  I.  art.  i.  ad.  i.  et  Pot.  q.  5.  art.  ^.). 

Ad  tertium  sic  proceditur.  Videtur,  quod  creatio  non  sit  aliquid  in  crea- 
tura. Sicut  enim  creatio  passive  accepta  attribuitur  creaturae,  ita  creatio 
active  accepta  attribuitur  Creatori  :  sed  creatio  active  accepta  non  est  aliquid 
in  Creatore;  quia  sic  sequeretur,  quod  in  Deo  esset  aliquid  temporale;  ergo 
creatio  passive  accepta  non  est  aliquid  in  creatura. 

2.  Praeterea.  Nihil  est  medium  inter  Creatorem,  et  creaturam  :  sed 
creatio  significatur  ut  medium  inter  utrumque  :  non  enim  est  Creator,  cum 
non  sit  aeterna  ;  neque  creatura,  quia  oporteret  eadem  ratione  aliam  po- 
nere  creationem,  qua  ipsa  crearetur,  et  sic  in  infinitum.  Creatio  ergo  non 
est  aliquid. 

3.  Praeterea.  Si  creatio  est  aliquid  praeter  substantiam  creatam,  oportet, 
quod  sit  accidens  ejus.  Omne  autem  accidens  est  in  subjecto;  ergo  res  creata 
esset  subjectum  creationis,  et  sic  idem  esset  subjectum  creationis,  et  termi- 
nus.  Quod  est  impossibile:  quia  subjectum  prius  est  accidente,  et  conservat 
accidens.  Terminus  nutem  posterius  est  actione,  et  passione,  cujus  est  ter- 
minus,  et,  eo  esistente,  cessat  acilo,  et  passio.  Igitur  ipsa  creatio  non  est 
aliqua  res. 


QUAESTIO    XLV.    ARTICULUS    III.  ^6^ 

Sed  contra.  Majus  est  fieri  aliquid  secundum  totam  subitantiam,  quam 
secundum  formam  substantialem,  vel  accidentalem:  sed  generatio  simpliciter, 
vel  secundum  quid,  qua  fit  aliquid  secundum  formam  substantialem,  vel  ac- 
cidentalem, est  aliquid  in  generato;  ergo  multo  magis  creatio,  qua  fit  ali- 
quid  secundum  totam  substantiam,  est  aliquid  in  creato. 

Respondeo  dicendum,  quod  creatio  ponit  aliquid  in  creato  secundum  re- 
lationem  tantum  ;  quia  quod  creatur,  non  fit  per  motum,  vel  per  mutationem. 
Quod  enim  fit  per  motum,  vel  mutationem,  fit  ex  aliquo  praeexistente.  Quod 
quidem  contingit  in  productionibus  particularibus  aliquorum  entium.  Non 
autem  potest  hoc  contingere  in  productione  totius  esse  a  causa  universali 
omnium  entium,  quae  est  Deus.  Unde  Deus  creando  producit  res  sine  motu. 
Subtracto  autem  motu  ab  actione,  et  passione,  nihil  remanet,  nisi  relatio, 
ut  dictum  est  (art.  praec.  ad  2.).  Unde  relinquitur,  quod  creatio  in  creatura 
non  sit  nisi  relatio  quaedam  ad  creatorem,  ut  ad  principium  sui  esse  ;  sicut 
in  passione,  quae  est  cum  motu,  importatur  relatio  ad  principium  motus. 

Ad  primum  ergo  dicendum,  quod  creatio  active  significata  significai 
actionem  divinam,  quae  est  ejus  essentia,  cum  relationé  ad  creaturam:  sed 
relatio  in  Deo  ad  creaturam  non  est  realis,  sed  secundum  rationem  tantum. 
Relatio  vero  creaturae  ad  Deum  est  relatio  realis,  ut  supra  dictum  est  (q.  ij. 
ari.  j.)  cum  de  Div.  Nom.  ageretur. 

Ad  secundum  dicendum,  quod,  quia  creatio  significatur  ut  mutatio,  sicut 
dictum  est  (art.  praec.  ad  2.),  mutatio  autem  media  quodammodo  est  inter 
movens,  et  motum,  ideo  etiam  creatio  significatur  ut  media  inter  creatorem, 
et  creaturam.  Tamen  creatio  passive  accepta  est  in  creatura,  et  est  creatura. 
Neque  tamen  oportet,  quod  alia  creatione  creetur.  Quia  relationes,  cum  hoc 
ipsum,  quod  sunt,  ad  aliquid  dicantur,  non  referuntur  per  aliquas  alias  rela- 
tiones, sed  per  seipsas,  sicut  etiam  supra  dictum  est  (q.  42.  art.  i.  ad  4.),  cum 
de  aequalitate  personarum  ageretur. 

Ad  tertium  dicendum,  quod  creationis,  secundum  quod  significatur  ut 
mutatio,  creatura  est  terminus;  sed,  secundum  quod  vere  est  relatio,  creatura 
est  ejus  subjectum,  et  prius  ea  in  esse,  sicut  subjectum  accidente:  sed  habet 
quamdam  rationem  prioritatis  ex  parte  objecti,  ad  quod  dicitur,  quod  est  prin- 
cipium creaturae.  Neque  tamen  oportet,  quod,  quamdiu  creatura  sit,  dicatur 
creari;  quia  creatio  importat  habitudinem  creaturae  ad  creatorem  cum  quadam 
novitate,  seu  inceptione. 

UTRUM  CREARI  SIT  PROPRIUM  COMPOSITORUM,  ET  SUBSISTENTIuV.!. 

(Infr.  art.  8.  et  Veri.  q.  2j.  art.  7.  ad  9.  et  Pot.  q.  2.  art.  y  ad  ). 

et  art.  j.  ad  2.  et  art.  8.  ad^.  et  Oiiodl.  8.  q.  i.  art.  i.  ad  i. 

et  opusc.  ^4.  cap.  4.). 

Ad  quartum  sic  proceditur.  Videtur,  quod  creari  non  sit  proprium  com- 
positorum,  et  subsistentium.  Dicitur  enim  in  lib.  de  Causis  (prop.  4.  in  pritic): 
Prima  rerum  creatarum  est  esse:  sed  esse  rei  creatae  non  est  subsistens;  ergo 
creatio  proprie  non  est  subsistentis,  et  compositi. 

2.  Praeterea.  Quod  creatur,  est  ex  nihilo:  composita  autem  non  sunt 
ex  nihilo,  sed  ex  suis   componentibus,  ergo   compositis  non  convenit  creari. 

3.  Praeterea.  lUud  proprie  producitur  per  primam  emanationem,  quod 
supponitur  in  secunda  ;  sicut  res  naturalis  per  generationem  naturalem,  quae 
supponitur  in  operatione  artis  :  sed  illud,  quod  supponitur  in  generatione 
naturali,  est  materia;  ergo  materia  est,  quae  proprie  creatur,  et  non  compo- 
situm. 

Sed  contra  est,  quod  dicitur  Gen.  i.:  In  principio  creavit  Deus  coelinn, 
et  terram.  Coelum  autem,  et  terra  sunt  res  compositae  subsistentes  ;  ergo 
horum  proprie  est  creatio. 

Respondeo  dicendum,  quod  creari  est  quoddam  fieri,  ut  dictum  est  (art.  2. 
hnj.  q.  ad  2.  et  j  J.  Fieri  autem  ordinatur  ad  esse  rei.  Unde  illis  proprie  con- 
venit  fieri,  et  creari,  quibus  convenit  esse.  Quod  quidem  convenit  proprie 
subsistentibus,  sive  sint  simplicia,  sicut  substantiae  separatae,  sive  sint  com- 
posita, sicut  substantiae  materiales.  Illi  enim  proprie  convenit  esse,  quod 
habet  esse,  et  hoc  est  subsistens  in  suo  esse.  Formae  autem,  et  accidentia, 
et  alia  hujusmodi  non  dicuntur  entia,  quasi  ipsa  sint,  sed  quia  eis  aliquid  est; 
ut  albedo  ea  ratione  dicitur  ens  quia  ejus  [al.  ea]  subjectum  est  album.  Unde 
secundum  Phìlos.  (ìih.  7.  Metaph.  tex.  2.)  :  Accidens  viagis  proprie  dicitur  entis, 
quam  ens.  Sicut  igitur  accidentia,  et  formae,  et  hujusmodi,  quae  non  subsi- 
stunt,  magis  sunt  coexistentia,  quam  entia;  ita  magis  debent  dici  concreata, 
quam  creata.  Proprie  vero  creata  sunt  subsistentia. 

Ad  prlmum  ergo  dicendum,  quod,  cum  dicitur  :  Prima  rerum  creatarum 
est  esse^  ly  esse,  non  importat  subjectum  creatum,  sed  importat  propriam 
rationem  objectì  creationis.  Nam  ex  eo  dicitur  aliquid  creatum,  quod  est  ens, 
non  ex  eo,  quod  est  hoc  ens,  cum  creatio  sit  emanatio  totius  esse  ab  ente 
universali,  ut  dictum  est  (art.  i.  ìjuj.  q.  et  q.  44.  art.  2.).  Et  estsimilis  modus 
loquendi,  sicut  si  diceretur,  quod  primum  visibile  est  color,  quamvis  illud, 
quod  proprie  videtur,  sii  coloratum. 

Ad  secundum  dicendum,  quod  creatio  non  dicit  constitutionem  rei  com- 
positae ex  principiis  praeexistentibus:  sed  compositum  sic  dicitur  creari,  quod 
simul  cum  omnibus  suis  principiis  in  esse  producitur. 

Ad  tertium  dicendum,  quod  ratio  illa  non  probat,  quod  sola  materia 
creetur,  sed  quod  materia  non  sit  nisi  ex  creatione.  Nam  creatio  est  productio 
totius  esse,  et  non  solum  materiae. 


ARTICULUS    V.  242 

UTRUM    SOLIUS    DEI    SIT    CREARE. 

(2.   Dist.  I.  q.  I.  art.  5.  et  4.  Dist.  j.  q.  i.  art.  5.  q.  5. 

et  Uh.  2.  Coiitr.  g.  cap.  20.  21.  5j.  et  c)6.  et  lib.  5.  cap.  6j.  et  Pot.  q.  5.  art.  4. 

et  Opusc.  2.  cap.  jo.  ^4.  et  g^.  et  Opusc.  jj.  cap.  io.). 

Ad  Q.UINTUM  sic  proceditur.  Videtur,  quod  non  solius  Dei  sit  creare.  Quia, 
secundum  Philos.  (lib.  2.  de  Anima,  tex.  ^4.),  perfectum  est,  quod  potest  sibi 
simile  facere:  sed  creaturae  immateriales  sunt  perfectiores  creaturis  materia- 
libus,  quae  faciunt  sibi  simile:  ignis  enim  generat  ignem,  et  homo  generat 
hominem  ;  ergo  substantia  immaterialis  potest  facere  substantiam  sibi  similem  : 
sed  substantia  immaterialis  non  potest  fieri,  nisi  per  creationem,  cum  non 
habcat  materiam,  ex  qua  fiat;  ergo  aliqua  creatura  potest  creare. 

2.  Praeterea.  Quanto  major  est  resistentia  ex  parte  facti,  tanto  major 
vìrtus  requiritur  in  faciente:  sed  plus  resistit  contrarium,  quam  nihil;  ergo 
majoris  virtutis  est  aliquid  facere  ex  contrario  (quod  tamen  creatura  facit) 
quam  aliquid  facere  ex  nihilo.  Multo  magis  igitur  creatura  hoc  facere  potest. 

3.  Praeterea.  Virtus  facientis  consideratur  secundum  mensuram  ejus, 
quod  fit:  sed  ens  creatum  est  finitum  ut  supra  probatum  est  (q.  7.  art.  2.  }. 
et  4.),  cum  de  Dei  infìnitate  ageretur;  ergo  ad  producendum  per  creationem 
aliquid  creatum  non  requiritur, nisi  virtus  finita;  sed  habere  virtutem  finitam 
non£st  contra  rationem  creaturae  ;  ergo  non  est  impossibile,  creaturam  creare. 

Sed  contra  est,  quod  dicit  August.  ixi  3.  de  Trinit.  (cap.S.per  tot.)  quod 
neque  boni,  neque  mali  angeli  possuntesse  creatores  alicujus  rei,  multo  minus 
igitur  aliae  creaturae. 

Respondeo  dicendum,  quod  satis  apparet  in  primo  aspectu  secundum 
praemissa  (art.  i.  huj.  q.),  quod  creare  non  potest  esse  propria  actio,  nisi  so- 
lius  Dei:  oportet  enim,  universaliores  eifectus  in  universaliores^  et  priores 
causas  reducere.  Inter  omnes  autem  effectus  universalissimum  est  ipsum  esse. 
Unde  oportet,  quod  sit  proprius  effectus  primae,  et  universalissimae  causae, 
quae  est  Deus.  Unde  etiam  dicitur  lib.  de  Causis  (prop.  ^.),  quod  neque  intel- 
ligentia,  vel  anima  nobilis  dat  esse,  nisi  inquantum  operatur  operatione  di- 
vina. Producere  autem  esse  absolute,  non  inquantum  est  hoc,  vel  tale,  per- 
tinet  ad  rationem  creationis.  Unde  manifestum  est,  quod  creatio  est  propria 
actio  ipsius  Dei.  Contingit  autem,  quod  aliquid  participet  actionem  propriara 
alicujus  aiterius,  non  virtute  propria,  sed  instrumentaliter,  inquantum  agit  in 
virtute  aiterius  :  sicut  aer  per  virtutem  ignis  habet  calefacere,  et  ignire.  Et 
secundum  hoc  aliqui  opinati  sunt,  quod,  licet  creatio  sit  propria  actio  uni- 
versalis  causae,  tamen  aliqua  inferiorum  causarum,  inquantum  agit  in  virtute 
primae  causae,  potest  creare.  Et  sic  posuit  Avicenna,  quod  prima  substantia 
separata  creata  a  Deo  creat  aliam  post  se,  et  substantiam  orbis,  et  animam 
ejus,  et  quod  substantia  orbis  creat  materiam  inferiorum  corporum.  Et  se- 
cundum hunc  etiam  modum  Alagister  dicit  in  5.  dist.  4.  Sent.  (§  3.)  quod 
Deus  potest  creaturae  communicare  potentiam  creandi,  ut  creet  per  mini- 
sterium,  non  propria  auctoritate.  Sed  hoc  esse  non  potest,  quia  causa  secunda 
instrumentalis  non  participat  actionem  causae  superioris,  nisi  inquantum  per 
aliquid  sibi  proprium  dispositive  operatur  ad  effectum  principalis  agentis.  Si 
igitur  nihil  ibi  ageret  secundum  illud,  quod  est  sibi  proprium,  frustra  adhi- 
beretur  ad  agendum.  Nec  oporteret  esse  determinata  instrumenta  determina- 
tarum  actionum:  sic  enim  videmus,  quod  securis  scindendo  lignum,  quod 
habet  ex  proprietate  suae  formae,  producit  scamni  formam,  quae  est  effectus 
proprius  principalis  agentis.  Illud  autem,  quod  est  proprius  efTectus  Dei 
creantis,  est  illud,  quod  praesupponitur  omnibus  aliis,  scilicet  esse  absolute. 
Unde  non  potest  aliquid  operari  dispositive,  et  instrumentaliter  ad  hunc  ef- 
fectum, cum  creatio  non  sit  ex  aliquo  praesupposito,  quod  possit  disponi  per 
actionem  instrumentalis  agentis.  Sic  igitur  impossibile  est,  quod  alieni  crea- 
turae conveniat  creare,  neque  virtute  propria,  neque  instrumentaliter,  sive 
per  ministerium.  Et  hoc  praecipue  inconveniens  est  dici  de  aliquo  corpore, 
quod  creet,  cum  nullum  corpus  agat,  nisi  tangendo,  vel  movendo  ;  et  sic  re- 
quirit  in  sua  actione  aliquid  praeexistens,  quod  possit  tangi,  et  moveri.  Quod 
est  contra  rationem  creationis. 

Ad  primum  ergo  dicendum,  quod  aliquod  perfectum  participans  aJiquam 
naturam  facit  sibi  simile,  non  quidem  producendo  absolute  illam  naturam, 

sed  applicando  eam  ad  aliquid.  Non  enim  hic  homo  potest  esse  causa  na- 
turae  humanae  absolute,  quia  sic  esset  causa  sui  ipsius;  sed  est  causa,  quod 
natura  humana  sit  in  hoc  homine  generato.  Et  sic  praesupponit  in  sua  actione 
determinatam  materiam,  per  quam  est  hic  homo  :  sed,  sicut  hic  homo  parti- 
cipat  humanam  naturam:  ita  quodcumque  ens  creatum  participat,  ut  ita 
dixerim,  naturam  essendi;  quia  solus  Deus  est  suum  esse,  ut  supra  dictum 
est  (q.  7.  art.  i.).  Nullum  igitur  ens  creatum  potest  producere  aliquod  ens  abso- 
lute, nisi  inquantum  esse  causat  in  hoc.  Et  sic  oportet,  quod  praeintelligatur 
id,  per  quod  aliquid  est  hoc,  actioni,  qua  facit  sibi  simile;  in  substantia 
autem  immateriali  non  potest  praeintelligi  aliquid,  per  quod  sit  naec;  quia 
est  haec  per  suam  formam,  per  quam  habet  esse,  cum  sint  formae  subsi- 
stentes.  Igitur  substantia  immaterialis  non  potest  producere  ahara  substan- 
tiam  immaterialem  sibi  similem,  quantum  ad  esse  ejus,  sed  quantum  ad  per- 
fectionem  aliquam  superadditam:  sicut  si  dicamus,  quod  superior  angelus 
illuminat  inferiorem,  ut  Dyonis.  (cap.8.  Coel.  Hier.).  Secundum  quem  modum 
etiam  in  coelestibus  est  paternitas,  ut  ex  verbis  Apostoli  patet  ad  Ephes.  3.: 
Ex  quo  oinnis  paternitas  in  coelo,  et  in  terra  nominatur.  Et  ex  hoc  etiam  evi- 
denter  apparet,  quod  nullum  ens  creatum  potest  causare  aliquid,  nisi  prae- 
supposito  aliquo:  quod  repugnat  rationi  creationis. 

Ad  secundum  dicendum,  quod  ex  contrario  fit  aliquid  per  accidens,  ut 
dicitur  in  i.  Phys.  (tex.  4j.  et  seq.).  Per  se  autem  fit  aliquid  ex  subjecto,  quod 
est  in  potentia.  Contrarium  igitur  resistit  agenti,  inquantum  impedit  poten- 
tiam  ab  actu,  in  quem  intendit  reducere  agens;  sicut  ignis  intendit  reducere 
materiam  aquae  in  actum  sibi  similem,  sed  impeditur  per  formam,  et  dispo- 
sitiones  contrarias,  quibus  quasi  ligatur  potentia,  ne  reducatur  in  actum.  Et 
quanto  magis  fuerit  potentia  ligata,  tanto  requiritur  major  virtus  in  agente 
ad  reducendam  materiam  in  actum.  Unde  multo  major  potentia  requiritur 
in  agente,  si  nulla  potentia  praeexìstat.  Sic  ergo  patet,  quod  multo  majoris 
virtutis  est  facere  aliquid  ex  nihilo,  quam  ex  contrario. 

Ad  tertium  dicendum,  quod  virtus  facientis  non  solum  consideratur  ex 
substantia  facti,  sed  etiam  ex  modo  faciendi.  Major  enim  calor  non  solum 
magis,  sed  etiam  citius  calefacit.  Quamvis  igitur  creare  aliquem  effeclum  fi- 
nitum  non  demonstret  potentiam  infinitam;  tamen  creare  ipsum  ex  nihilo  de- 
monstrat  potentiam  infinitam,  Quod  ex  praedictis  patet  (in  solut.  argum.praec). 
Si  enim  tanto  major  virtus  requiritur  in  agente,  quanto  potentia  est  magis 
remota  ab  actu,  oportet,  quod  virtus  agenti  ex  nulla  pracsupposita  potentia, 
quale  agens  est  creans,  sit  infinita:  quia  nulla  proportio  est  nuUius  poten- 
tiae  ad  aliquam  potentiam,  quam  praesupponit  virtus  agentis  naturalis,  sicut 
et  non  entis  ad  ens.  Et  quia  nulla  creatura  habet  simpliciter  potentiam  in- 
finitam, sicut  ncque  esse  ìnfinitum,  ut  supra  probatum  est  (q.  7.  art.  2.), 
relinquitur,  quod  nulla  creatura  possit  creare. 

ARTICULUS  VI.  243 

UTRUM    CREARE    SIT    PROPRIUM   ALICUJUS    PERSONAE, 

(2,  prol.  com.  j.  Jìn.  et  Pot.  49.  art.  j.  ad.  20.), 

Ad  sextum  sic  proceditur.  Videtur,  quod  creare  sit  proprium  alicujus  per- 
sonae.  Quod  enim  est  prius,  est  causa  ejus,  quod  est  post,  et  perfectum  est 

causa  imperfecti:  sed  processio  divinae  personae  est  prior,  quam  processio 
creaturae,  et  magis  perfecta;  quia  divina  persona  procedit  in  perfecta  simi- 
litudine sui  principii,  creatura  vero  in  imperfecta;  ergo  processiones  divi- 
narum  personarum  sunt  causa  processionis  rerum.  Et  sic  creare  est  proprium 
personae. 

2.  Praeterea.  Personae  divinae  non  distinguuntur  ab  invicem,  nisi  per 
suas  processiones,  et  relatìones.  Quidquid  igitur  differenter  attribuitur  divlnis 
personis,  hoc  convenit  eis  secundum  processiones,  et  relationes  personarum: 
sed  causalitas  creaturarum  diversimode  attribuitur  divinis  personis  :  nam  in 
Symbolo  Fidei  Patri  attribuitur,  quod  sit  creator  omnium  visibilium,  et  invi- 
sibilium:  Filio  autem  attribuitur,  quod  per  eum  omnia  facta  sunt:  sed  Spi- 
ritui  Sancto,  quod  sit  Dominus,  et  vivificator.  Causalitas  ergo  creaturarum 
convenit  personis  secundum  processiones,  et  relationes. 

3.  Praeterea.  Si  dicatur,  quod  causalitas  creaturae  attenditur  secundum 
aliquod  attributum  essentiale,  quod  appropriatur  alieni  personae,  hoc  non 
videtur  sufficiens.  Quia  quilibet  efFectus  divinus  causatur  a  quolibet  attributo 
essentiali,  scilicet  potentia,  bonitate,  et  sapientia,  et  sic  non  magis  pertinet 
ad  unum,  quam  ad  aliud.  Non  deberet  ergo  aliquis  determinatus  modus  causa- 
litatis  attribuì  uni  personae  magis,  quam  alii,  nisi  distinguerentur  in  creando 
secundum  relationes,  et  processiones. 

Sed  contra  est,  quod  dicit  Dion,  2.  cap.  de  Div.  Nom.  (kct.  i.),  quod  com- 
munia  totius  divinitatis  sunt  omnia  causalia. 

Respondeo  dicendum,quod  creare  est  proprie  causare,  sive  producere  esse 
rerum.  Cum  autem  omne  agens  agat  sibi  simile,  principium  actionis  consi- 
derar! potest  ex  actionis  efìfectu  :  ignis  enim  est,  qui  general  ignem.  Et  ideo 
creare  convenit  Deo  secundum  suum  esse,  quod  est  ejus  essentia,  quae  est 
communis  tribus  personis.  Unde  creare  non  est  proprium  alieni  personae, 
sed  commune  toti  Trinitati.  Sed  tamen  divinae  personae  secundum  rationem 
suae  processionis  habent  causalitatem  respectu  creationis  rerum.  Ut  enim 
supra  ostensum  est  (q.  14.  art.  8.  et  q.  79.  art.  4.),  cum  de  Dei  scientia  et  vo- 
luntate  ageretur,  Deus  est  causa  rerum  per  suum  intellectum,  et  volunta- 
tem,  sicut  artifex  rerum  artificiatarum.  Artifex  autem  per  verbum  in  intel- 
lectu  conceptum,  et  per  amorem  suae  voluntatis  ad  aliquid  relatum  operatur. 
Unde  et  Deus  Pater  operatus  est  creaturam  per  suum  verbum,  quod  est  Fì- 
lius,  et  per  suum  amorem,  qui  est  Spiritus  Sanctus.  Et  secundum  hoc  pro- 
cessiones personarum  sunt  rationes  productionis  creaturarum,  inquantum 
includunt  essentialla  attributa,  quae  sunt  scientia,  et  voluntas. 

Ad  primum  ergo  dicendum,  quod  processiones  divinarum  personarum 
sunt  causa  creationis,  sicut  dictum  est  (in  corp.  art.). 

Ad  secundum  dicendum,  quoJ,  S'cut  natura  divina,  licet  sit  communis 
tribus  personis,  ordine  tamen  quoJam  eis  convenit,  inquantum  Filius  accipit 
naturam  divinam  a  Patre,  et  Spiritus  Sanctus  ab  utroque:  ita  etiam  et  virtus 
creandi,  licet  sit  communis  tribus  personis,  ordine  tamen  quodam  eis  con- 
venit. Nam  Filius  habet  eam  a  Patre,  et  Spiritus  Sanctus  ab  utroque.  Unde 
creatorem  esse  attribuitur  Patri,  ut  ei,  qui  non  habet  virtutem  creandi  ab  alio. 
De  Filio  autem  dicitur  Joan.  i.:  Per  quem  omnia  facta  snnt,  inquantum  habet 
eamdem  virtutem,  sed  ab  alio.  Nnm  haec  praepositio,  per,  solet  denotare 
causam  mediani,  sive  principium  de  principio.  Sed  Spiritui  Sancto,  qui  habet 
eamdem  virtutem  ab  utroque,  attribuitur,  quod  dominando  gubernet,  et  vi- 
vificet,  quae  sunt  creata  a  Patre  per  Filium.  Potest  etiam  hujus  attributionis 

S.   Thomae,  Suììima   Theoljgica.   Voi.  I.  9X 

communis  ratio  accipi  ex  appropriatione  essentialium  attributorum.  Nam,  sicut 
supra  dictum  est  (q.  59.  art.  8.  ad  j.j,  Patri  appropriatur  potentia,  quae 
maxime  manifestatur  in  creatione,  et  ideo  attribuitur  Patri  creatorem  esse. 
Filio  autem  appropriatur  sapientia,  per  quam  agens  per  intellectum  operatur. 
Et  ideo  dicitur  de  Filio:  Per  quem  omnia  facta  sunt.  Spiritui  Sancto  autem 
appropriatur  bonitas,  ad  quam  pertinet  gubernatio,  deducens  res  in  debitos 
fines,  et  vivificatio:  nam  vita  in  interiori  quodam  motu  consistit;  primura 
autem  movens  est  finis,  et  bonitas. 

Ad  tertium  dicendum,  quod,  licet  quilibet  effectus  Dei  procedat  ex  quo- 
libet  attributorum  ;  tamen  reducitur  unusquisque  effectus  ad  illud  attributum, 
cum  quo  habet  convenientiam  secundum  propriam  rationem:  sicut  ordinatio 
rerum  ad  sapientiam,  et  justificatio  impii  ad  misericordiam,  et  bonitatem 
se  superabundanter  diflfundentem.  Creatio  vero,  quae  est  productio  ipsius 
substantiae  rei,  reducitur  ad  potentiam. 


ARTICULUS  VII.  244 

UTRUM   IN  CREATURIS  SIT  NECESSE  INVENIRI  VESTIGIUiM  TRINITATIS. 

(Supr.  q.  5.  art.  y.  et  infr.  q.  95.  art.  6.  corp.  et  i.  Disi.  5.  q.  2.  art.  2. 
et  Uh.  4.  Contr.  g.  cap.  26.  fin.  et  Pot.  q.  9.  art.  9.  in  corp.). 

Ad  septlmum  sic  proceditur.  Videtur,  quod  in  creaturis  non  sit  necesse 
inveniri  vestigium  Trinitatis.  Per  sua  enim  vestigia  unumquodque  investigari 
potest:  sed  Trinitas  personarum  non  potest  investigari  ex  creaturis,  ut  supra 
dictum  est  (q.  52.  art.  i.)  ;  ergo  vestigia  Trinitatis  non  sunt  in  creatura, 

2.  Praeterea.  Q.uidquid  in  creatura  est,  creatum  est.  Si  igitur  vesti- 
gium  Trinitatis  invenitur  in  creatura  secundum  aliquas  proprietates  suas,  et 
omne  creatum  habet  vestigium  Trinitatis,  oportet  in  unaquaque  illarum  in- 
veniri etiam  vestigium  Trinitatis.  Et  sic  in  infinitum. 

3.  Praeterea.  Effectus  non  repraesentat  nisi  suam  causam:  sed  causa- 
lltas  creaturarum  pertinet  ad  naturam  communem,  non  autem  ad  relationes, 
quibus  personae  distinguuntur,  et  numerantur;  ergo  in  creatura  non  inve- 
nitur vestigium  Trinitatis,  sed  solum  unitatis  essentiae. 

Sed  contra  est,  quod  Augustinus  dicit  6.  de  Trinit.  cap.  io.  quod  Tri- 
nitatis vestigium  in  creatura  apparet. 

Respondeo  dicendum,  quod  omnis  effectus  aliqualiter  repraesentat  suam 
causam,  sed  diversimode:  nam  aliquis  effectus  repraesentat  solam  causalita- 
tem  causae,  non  autem  formam  ejus,  sicut  fumus  repraesentat  ignem  ;  et 
talis  repraesentatio  dicitur  esse  repraesentatio  vestigii  ;  vestigium  enim  de- 
monstrat  motum  alicujus  transeuntis,  sed  non  qualis  sit.  Aliquis  autem 
effectus  repraesentat  causam,  quantum  ad  similitudinem  formae  ejus,  sicut 
ignis  generatus  ignem  generantcm,  et  statua  Mercurii  Mercurium;  et  haec 
est  repraesentatio  imaginis.  Processiones  autem  divinarum  personarum  atten- 
duntur  secundum  actus  intellectus,  et  voluntatis,  sicut  supra  dictum  est  (q.  2^. 
per  tot.):  nam  Filius  procedit  ut  Verbum  intellectus,  Spiritus  Sanctus  ut  amor 
voluntatis.  In  creaturis  igitur  rationalibus,  in  quibus  est  intellectus,  et  voluntas, 
invenitur  repraesentatio  Trinitatis  per  modum  imaginis,  inquantum  invenitur 
in  eis  verbum  conceptum  et  amor  procedens.  Sed  in  creaturis  omnibus  inve- 
nitur repraesentatio   Trinitatis  per   modum    vcsiigii,  inquantum  in  qualibet 

creatura  inveniuntur  aliqua,  quae  necesse  est  reducere  in  divinas  personas, 
sicut  in  causam.  Quaelìbet  euira  creatura  subsistit  in  suo  esse,  et  habet  for- 
.  mam,  per  quam  determinatur  ad  speciem,  et  habet  ordinem  ad  aliquid  aliud. 
Secundum  igitur  quod  est  quaedam  substantia  creata,  repraesentat  causam, 
et  principium;  et  sic  demonstrat  personam  Patris,  quid  est  principium  non  de 
principio.  Secundum  autem  quod  habet  quamdam  formam,  et  speciem,  re- 
praesentat Verbum,  secundum  quod  forma  artificiati  est  ex  conceptione  artì- 
ficis.  Secundum  autem  quod  habet  ordinem,  repraesentat  Spiritum  Sanctum, 
inquantum  est  amor  :  quia  ordo  effectus  ad  aliquid  alterum  est  ex  voluntate 
creantis.  Et  ideo  dicit  August.  in  6.  lib.  de  Trin.  (cap.  io.  circa  fin,)  quod  vesti- 
gium  Trinitatis  Invenitur  in  unaquaque  creatura,  secundum  quod  unum  aliquid 
est.  et  secundum  quod  aliqua  specie  formatur,  et  secundum  quod  quemdara 
ordinem  tenet.  Et  ad  haec  etiam  reducuntur  illa  tria,  numerus,  pondus  et  men- 
sura,  quae  ponuntur  Sap.  11.  Nam  mensura  refertur  ad  substantiam  rei  limi- 
tatara  suis  principiis,  numerus  ad  speciem,  pondus  ad  ordinem.  Et  ad  haec 
etiam  reducuntur  alia  tria,  quae  ponit  August.  (in  lib.  de  Nat.  Bon.  cap.  j.j  ; 
modus,  species,  et  ordo.  Et  ea,  que  ponit  in  lib.  83.  QQ..  (q.  18.),  quod  consiat, 
quod  discernitur,  quod  congruit.  Constat  enim  aliquid  per  suam  substantiam, 
discernitur  per  formam,  congruit  per  ordinem.  Et  in  idem  de  facili  reduci 
possunt,  quaecumque  sic  dicuntur. 

Ad  primum  ergo  dicendum,  quod  repraesentatio  vestigli  attenditur  secun- 
dum appropriata:  per  quem  modum  ex  creaturis  in  Trinitatem  divinarura 
personarum  venir!  potest,  ut  dictum  est  (in  corp.  et  q.  52.  art.  i.). 

Ad  secundum  dicendum,  quod  creatura  est  res  proprie  subsistens,  in  qua 
est  praedicta  tria  invenire.  Neque  oportet,  quod  in  quolibet  eorum,  quae 
ei  insunt,  haec  tria  inveniantur:  sed  secundum  ea  vestigium  rei  subsistenti 
attribuitur. 

Ad  tertium  dicendum,  quod  etiam  processiones  personarum  sunt  causa, 
et  ratio  creationis  aliquo  modo,  ut  dictum  est  (art.  praec). 


ARTICULUS  Vili.  245 

UTRUM    CREATIO    ADMISCEATUR    IN   OPERIBUS    NATURAE,   ET    ARTIS. 

(2.  Dist.  I.  q.  I.  art.  5.  ad  j-.  et  Fot.  q.  j.  art.  8.). 

Ad  octavum  sic  proceditur.  Videtur,  quod  creatio  admisceatur  in  operi- 
bus  naturae,  et  artis.  In  qualibet  enim  operatione  naturae,  et  artis  producitur 
aliqua  forma:  sed  non  producitur  ex  aliquo,  cum  non  habeat  materiam  par- 
tem  sul;  ergo  producitur  ex  nihilo.  Et  sic  in  qualibet  operatione  naturae,  et 
artis  est  creatio. 

2.  Praeterea,  Effectus  non  est  potior  sua  causa:  sed  in  rebus  naturalibus 
non  invenitur  aliquid  agens,  nisi  forma  accidentalis,  quae  est  forma  activa, 
vel  passiva  ;  non  ergo  per  operationem  naturae  producitur  forma  substantialis. 
Relinqultur  igitur,  quod  sit  per  creationem. 

3.  Praeterea.  Natura  facit  sibi  simile:  sed  quaedam  inveniuntur  generata 
in  natura  non  ab  aliquo  sibi  simili  ;  sicut  patet  in  animalibus  generatis  per 
putrefactionem;  ergo  eorum  forma  non  est  a  natura,  sed  a  creatione,  et 
eadem  ratio  est  de  aliis. 

4.  Praeterea.  Quod  non  creatur  non  est  creatura.  Si  igitur  in  bis,  quae 
sunt  a  natura,  non  adjungatur  creatio,  sequitur,  quod  ea,  quae  sunt  a  natura, 
non  sunt  creaturae,  quod  est  haereticum. 

Sed  CONTRA  est,  quod  August.  super  Gen.' ad  lit.  (Uh.  j.  cap.  11.  20.) 
distinguit  opus  propagationis,  quod  est  opus  naturae,  ab  opere  creationis. 

Respondeo  dicendum,  quod  haec  dubitatio  ìnducitur  propter  formas,  qu;is 
quidam  posuerunt  non  incipere  per  actionem  naturae,  sed  prius  in  materia 
extitisse,  ponentes  latitationem  formarum.  Et  hoc  accidit  eis  ex  ignorantia 
materiae,  quia  nesciebant  distinguere  inter  potentiam,  et  actum.  Quia  enim 
formae  praeexistunt  in  materia  in  potentia,  posuerunt  eas  simpliciter  praeexi- 
stere.  Alti  vero  posuerunt  formas  dari,  vel  causari  ab  agente  separato  per 
modum  creationis.  Et  secundum  hoc  cuìHbet  operationi  naturae  adjungitur 
creatio.  Sed  hoc  accidit  eis  ex  ignorantia  formae.  Non  enim  considerabant, 
quod  forma  naturalis  corporis  non  est  subsistens,  sed  quo  ahquid  est.  Et  ideo, 
cum  fieri,  et  creari  non  conveniat  proprie  nisi  rei  subsistenti,  sicut  supra 
dictum  est  (art.  4.  huj.  q.),  formarum  non  est  fieri,  ncque  creari,  sed  con- 
creata esse.  Quod  autem  proprie  fit  ab  agente  naturali,  est  compositum, 
quod  fit  ex  materia.  Unde  in  operibus  naturae  non  admiscetur  creatio,  sed 
praesupponitur  ad  operationem  naturae. 

Ad  primum  ergo  dicendum,  quod  formae  incipiunt  esse  in  actu,  compo- 
sìtis  factis,  non  quod  ipsae  fiant  per  se,  sed  per  accidens  tantum. 

Ad  secundum  dicendum,  quod  qualitates  activae  in  natura  agunt  in  vir- 
tute  formarum  substantialium  :  et  ideo  agens  naturale  non  sokim  producit 
sibi  simile  secundum  qualitatem,  sed  secundum  speciem. 

Ad  tertium  dicendum,  quod  ad  generationem  animalium  imperfectorum 
sufficit  agens  universale,  quod  est  virtus  coelestis,  cui  assimilantur  non  se- 
cundum speciem,  sed  secundum  analogiam  quamdam.  Neque  oportet  dicere, 
quod  eorum  formae  creantur  ab  agente  separato.  Ad  generationem  vero  ani- 
malium perfectorum  non  sufficit  agens  universale,  sed  requiritur  agens  pro- 
prium,  quod  est  generans  univocum. 

Ad  quartuxM  dicendum,  quod  operatio  naturae  non  est,  nisi  ex  praesup- 
positione  principiorum  creatorum;  et  sic  ea,  quae  per  naturam  fiunt,  crea- 
turae dicuntur. 


QUAESTIO  XLVI. 


DE    PRINCIPIO    DURATIONTS    RERUM    CREATARUM, 
IN    TRES    ARTICULOS    DIVISA. 

Consequenter   considerandum    est  de   principio    durationis  rerum    crea- 
tarum. 

Et  circa  hoc  quaeruntur  tria. 

Primo.  Utrum  creaturae  semper  fuerint. 

Secundo.  Utrum  eas  incoepisse  sic  articulus  fìdei. 

Tertio.  Quomodo  Deus  dicatur  in  principio  coelum,  et  terram  creasse. 

ARTICULUS  II.  246 

UTRUM   UNIVERSITAS    CREATURARUM    SEMPER  FUERIT. 

(2.  Disi.  I.  q.  I.  art.  j.  et  Dist.  2.  q.  i.  art.  j.  corp. 

et  Uh.  2.  Contr.  g.  cap.  51.  seqq.  et  Poi.  q.  5.  art.  ly.   et   Quodl.  y  q.  14. 

art.  2.  corp.  et  i.  Coel.  hct.  6). 

Ad  primum  sic  proceditur.  Videtur,  quod  universitas  creaturarum,  quae 
mundi  nomine  nuncupatur,  non  incoeperit,  sed  fuerit  ab  aeterno.  Omne 
enim,  quod  incoepit  esse,  antequam  fuerit,  possibile  fuit  ipsum  esse,  alioquin 
impossibile  fuisset  ipsum  fieri.  Si  ergo  mundus  incoepit  esse,  antequam  in- 
ciperet,  possibile  fuit  ipsum  esse  ;  sed  quod  possibile  est  esse,  est  materia, 
quae  est  in  potentia  ad  esse,  quod  est  per  formam,  et  ad  non  esse,  quod  est 
per  privationem;  si  ergo  mundus  incoepit  esse,  ante  mundum  fuit  materia: 
sed  non  potest  esse  materia  sine  forma;  materia  autem  mundi  cum  forma 
est  mundus.  Fuit  ergo  mundus,  antequam  esse  inciperet,  quod  est  impossibile. 

2.  Praeterea.  Nihil,  quod  habet  virtutem,  ut  sit  semper,  quandoque  est, 
et  quandoque  non  est,  quia,  ad  quantum  se  extendit  virtus  alicujus  rei,  tamdiu 
est  :  sed  omne  incorruptibile  habet  virtutem,  ut  sit  semper  :  non  enim  vir- 
tutem habet  ad  determinatum  durationis  tempus.  NuUum  ergo  incorruptibile 
quandoque  est,  et  quandoque  non  est:  sed  omne,  quod  incipit  esse,  quan- 
doque est,  et  quandoque  non  est  :  nullum  ergo  incorruptibile  incipit  esse  :  sed 
multa  sunt  in  mundo  incorruptibilia,  ut  corpora  coelestia,  et  omnes  substan- 
tiae  intellectuales  :  ergo  mundus  non  incoepit  esse. 

3.  Praeterea.  Nullum  ingenitum  incoepit  esse.  Sed  Philos.  in  i.  Phys. 
(tex.  82.),  probat  quod  materia  est  ingenita.  Et  in  i.  de  Coelo,  et  Mundo 
(tex.  20.),  quod  coelum  est  ingenitum  ;  non  ergo  universitas  rerum  incoepit  esse. 

4.  Praeterea.  Vacuum  est,  ubi  non  est  corpus,  sed  possibile  est  esse  ; 
sed  si  mundus  incoepit  esse,  ubi  nunc  est  corpus  mundi,  prius  non  fuit  ali- 
quod  corpus,  et  tamen  poterat  ibi  esse,  alioquin  nunc  ibi  non  esset;  ergo 
ante  mundum  fuit  vacuum,  quod  est  impossibile. 

5.  Praeterea.  Nihil  de  novo  incipit  raoveri,  nisi  per  hoc,  quod  movens, 
vel  mobile  aliter  se  habet  nunc,  quam  prius  :  sed  quod  aliter  se  habet  nunc, 
quam  prius,  movetur  ;  ergo  ante  omnem  motum  de  novo  incipientem  fuit 
aliquis  motus  ;  motus  ergo  semper  fuit  ;  ergo  et  mobile,  quia  moius  non  est, 
nisi  in  mobili. 

6.  Praeterea.  Omne  movens  aut  est  naturale,  aut  est  voluntarium:  sed 
neutrum  incipit  movere,  nisi  aliquo  motu  praeexistente  :  natura  enim  semper 
eodem  modo  operatur.  Unde,  nisi  praecedat  aliqua  immutatio  vel  in  natura 
moventis,  vel  in  mobili,  non  incipiet  a  movente  naturaU  esse  motus,  qui  non 
fuit  prius.  Voluntas  autem  absque  sui  immutatione  retardat  facere,  quod  pro- 
ponit.  Sed  hoc  non  est,  nisi  per  aliquam  immutationem,  quam  imaginatur 
ad  minus  ex  parte  ipsius  temporis  :  sicut  qui  vult  facere  domum  cras,  et  non 
hodie,expectat  aliquid  futurum  cras,  quod  hodie  non  est,  et  ad  minus  expectat, 
quod  dies  hodiernus  transeat,  et  crastinus  adveniat  ;  quod  sine  mutatione  non 
est,  quia  tempus  est  numerus  motus.  Relinquitur  ergo,  quod  ante  omnem  motum 
de  novo  incipientem  fuit  alius  motus;  et  sic  idem,  quoJ  prius. 


374  QUAESTIO    XLVI.    ARTICULUS    I. 

7.  Praeterea,  Q.uidquid  est  semper  in  principio,  et  semper  in  fine,  nec 
incipere,  nec  desinere  potesti  quia  quod  incipit,  non  est  in  suo  fine;  quod 
autem  desinit,  non  est  in  suo  principio.  Sed  tempus  semper  est  in  suo  prin- 
cipio, et  fine,  quia  nihil  est  temporis,  nisi  nunc,  quod  est  finis  praeteriti,  et 
principium  futuri  :  ergo  tempus  nec  incipere,  nec  desinere  potest,  et  per  con- 
sequens  nec  motus,  cujus  numerus  tempus  est. 

8.  Praeterea.  Deus  aut  est  prior  mundo  natura  tantum,  aut  duratione. 
Si  natura  tantum,  ergo,  cum  Deus  sit  ab  aeterno,  et  mundus  est  ab  aeterno. 
Si  autem  est  prior  duratione  ;  prius  autem,  et  posterius  in  duratione  consti- 
tuunt  tempus  ;  ergo  ante  mundum  fuit  tempus,  quod  est  impossibile. 

9.  Praeterea.  Posita  causa  sufficienti,  ponitur  effectus.  Causa  enim,  ad 
quam  non  sequitur  eff'ectus,  est  causa  imperfecta,  indigens  alio  ad  hoc,  quod 
effectus  sequatur:  sed  Deus  est  sufficiens  causa  mundi,  et  finalis  ratione  suae 
bonitatis,  et  exemplaris  ratione  suae  sapientiae,  et  effectiva  ratione  suae  po- 
tentiae,  ut  ex  superioribus  patet  (q.  44.  art.  i.  5.  et  4.).  Cum  ergo  Deus  sit 
ab  aeterno,  et  mundus  fuit  ab  aeterno. 

10.  Praeterea.  Cujus  actio  est  aeterna,  et  effectus  aeternus:  sed  actio 
Dei  est  ejus  substantia,  quae  est  aeterna;  ergo  et  mundus  est  aeternus. 

Sed  contra  est,  quod  dicitur  Joan.  17.  :  Clarifica  me^  Pater,  apud  temetipsum 
claritate,  quam  baimi,  priiisquam  mundus  fi er et.  Et  Proverb.  8,:  Dominus  possedit 
me  in  initio  viarum  suarum,  antequam  quidquam  faceret  a  principio. 

Respondeo  dicendum,  nihil  praeter  Deum  ah  aeterno  fuisse.  Et  hoc  qui- 
dem  ponere  non  est  impossibile.  Ostensum  est  enim  supra  (q.  ig.  art.  4.) 
quod  voluntas  Dei  est  causa  rerum.  Sic  ergo  aliqua  necesse  est  esse,  sicut 
Decesse  est,  Deum  velie  illa,  cum  necessitas  effectus  ex  necessitate  causae 
dependeal,  ut  dicitur  in  5.  Metaph.  (elicitur  ex  tex.  6.).  Ostensum  est  autem 
supra  (q.  iq.  art.  ^.)  quod,  absolute  loquendo,  non  est  necesse,  Deum  velie 
aliquid,  nisi  seipsum.  Non  est  ergo  necessarium  Deum  velie,  quod  mundus 
fuerit  semper.  Sed  eatenus  mundus  est,  quatenus  Deus  vult  illura  esse,  cum 
esse  mundi  ex  voluntate  Dei  dependeat,  sicut  ex  sua  causa.  Non  est  igitur 
necessarium  mundum  semper  esse.  Unde  nec  demonstrative  probari  potest. 
Nec  rationes,  quas  ad  hoc  Arist.  inducit  (Uh.  8.  Phys.),  sunt  demonstrativae 
simpliciter,  sed  secundum  quid,  scilicet  ad  contradicendum  rationibus  anti- 
quorum ponentìum  mundum  incipere  secundum  quosdam  modos  in  ventate 
impossibiles.  Et  hoc  apparet  ex  tribus.  Primo  quidem,  quia  tam  in  8.  Phys. 
(ìoc.  nunc  cit.),  quam  in  i.  de  Coel.  (tex.  loi.  et  seq.)  praemittit  quasdam  opi- 
niones,  ut  Anax.  et  Emped.  etPlat.  contra  quos  rationes  contradictorias  inducit. 
Secundo,  quia  ubicumque  de  hac  materia  loquitur,  inducit  testimonia  anti- 
quorum. Quod  non  est  demonstratoris,  sed  probabiliter  persuadentis.  Tertio, 
quia  expresse  dicit  in  r.  lib.  Topic.  (cap.  9.^,  quod  quaedam  sunt  problemata 
dialectica,  de  quibus  rationes  nonhabemus:  ut,  utrum  mundus  sit  aeternus. 

Ad  primum  ergo  -dicendum,  quod  antequam  mundus  esset,  possibile  fuit 
mundum  esse,  non  quidem  secundum  potentiam  passivam,  quae  est  materia, 
sed  secundum  potentiam  activam  Dei.  Et  etiam,  secundum  quod  dicitur  ali- 
quid  absolute  possibile,  non  secundum  aliquam  potentiam,  sed  ex  sola  habi- 
tudine  terminorum,  qui  sibi  non  repugnant,  secundum  quod  possibile  oppo- 
nitur  impossibili,  ut  patet  per  Philos.  in  5.  Metaph.  (tex.  ij.). 

Ad  secundu.m  dicendum,  quod  illud,  quod  habet  virtutem,  ut  sit  semper, 
ex  quo  habet  illam  virtutem,  non  quandoque  est,  et  quandoque  non  est,  sed 
antequam  haberet  illam  virtutem,  non  fuit.  Unde  haec  ratio,  quae  ponitur 

ab  Aristot.  in  i.  de  Coel.  (tex.  120.),  non  concludit  simpliciter,  quod  incor- 
ruptibilia  non  incoeperunt  esse,  sed  quod  non  incoeperunt  esse  per  modum 
naturalem,  quo  generabilia,  et  corruptibilia  incipiunt  esse. 

Ad  tertium  dicendum,  quod  Arist.  in  i.  Phys.  (he.  cit.  in  arg.)  probat 
materiam  esse  ingenitam  per  hoc,  quod  non  habet  subjectum,  de  quo  sit: 
in  I.  autem  de  Coel.  et  Mund.  (he.  eit.  in  arg.)  probat  coelum  ingenitum, 
quia  non  habet  contrarium,  ex  quo  generetur.  Unde  patet,  quod  per  utrumque 
non  concluditur,  nisi  quod  materia,  et  coelum  non  incoeperunt  per  genera- 
tionem,  ut  quidam  ponebant,  praecipue  de  coelo.  Nos  autem  dicimus,  quod 
materia,  et  coelum  producta  sunt  in  esse  per  creationem,  ut  ex  dictis  (q.  44. 
art.  I.  et  2.)  patet. 

Ad  quartum  dicendum,  quod  ad  rationem  vacui  non  sufficit,  in  qno  nihil 
est,  sed  requiritur,  quod  sit  spatìum  capax  corporis,  in  quo  non  sit  corpus, 
ut  patet  per  Arist.  in  4.  Phys.  (tex.  60.).  Nos  autem  dicimus,  non  fuisse  locum, 
aut  spatium  ante  mundum. 

Ad  quintum  dicendum,  quod  primus  motor  semper  eodem  modo  se 
habuit  :  primum  autem  mobile  non  semper  eodem  modo  se  habuit,  quia 
incoepit  esse,  cum  prius  non  fuisset:  sed  hoc  non  fuit  per  mutationem,  sed 
per  creationem,  quae  non  est  mutatio,  ut  supra  dictum  est  (q.  4^.  art.  2.  ad  2.). 
Unde  patet,  quod  haec  ratio,  quam  ponit  Arist.  in  8.  Phys.,  procedit  centra 
eos,  qui  ponebant  mobìlia  aeterna,  sed  motum  non  aeternum,  ut  patet  ex 
opinionibus  Anax.  et  Emped,  Nos  autem  ponimus,  ex  quo  mobilia  incoe- 
perunt, semper  fuisse  motum. 

Ad  sextum  dicendum,  quod  primum  agens  est  agens  voluntarlum.  Et 
quamvis  habuit  voluntatem  aeternam  producendi  aliquem  efFectum,  non  tamen 
producit  aeternum  effectum.  Nec  est  necesse,  quod  praesupponatur  aliqua 
mutatio,  nec  etiam  propter  imaginationem  temporis.  AHter  enim  est  intelli- 
gendum  de  agente  particulari,  quod  praesupponit  aliquid,  et  causat  alterum, 
et  aliter  de  agente  universali,  quod  producit  totum,  sicut  agens  particulare 
producit  formam,  et  praesupponit  materiam  ;  unde  oportet,  quod  formam  indu- 
cat  secundum  proportionem  ad  debitam  materiam.  Unde  rationabiliter  in  ipso 
consideratur,  quod  inducit  formam  in  talem  materiam,  et  non  in  aliam  ex  diffe- 
rentia  materiae  ad  materiam.  Sed  hoc  non  rationabiliter  consideratur  in  Deo, 
qui  simul  producit  formam,  et  materiam,  sed  consideratur  rationabiliter  in  eo, 
quod  ipse  producit  materiam  congruam  formae,  et  fini.  Agens  autem  parti- 
culare praesupponit  tempus,  sicut  et  materiam.  Unde  rationabiliter  conside- 
ratur in  eo,  quod  agit  in  tempore  posteriori,  et  non  in  priori  secundum  ima- 
ginationem successionis  temporis  post  tempus.  Sed  in  agente  universali,  quod 
producit  rem,  et  tempus,  non  est  considerare,  quod  agat  nunc,  et  non  prius 
secundum  imaginationem  temporis  post  tempus,  quasi  tempus  praesupponatur 
ejus  actioni,  sed  considerandum  est  in  eo,  quod  dedit  effectui  suo  tempus, 
quantum  voluit,  et  secundum  quod  conveniens  fuit  ad  suam  potentiam  de- 
monstrandam.  Manifestius  enim  mundus  ducit  in  cognitionem  divinae  poten- 
tiae  creantis,  si  mundus  non  semper  fuit,  quam  si  semper  fuisset:  orane  enim, 
quod  non  semper  fuit,  manifestum  est  habere  causam  :  sed  non  ita  manife- 
stum  est  de  eo,  quod  semper  fuit. 

Ad  septimum  dicendum,  quod  sicut  dicitur  in  4.  Physic.  (tex.  100.),  prius, 
et  posterius  est  in  tempore,  secundum  quod  prius,  et  posterius  est  in  motu. 
Unde  principium,  et  finis  accipienda  sunt  in  tempore,  sicut  et  in  motu.  Sup- 
posita  autem  aeternitate  motus,  necesse  est,  quod  quodlibet  momentum  in 

motu  acceptum  sit  principium,  et  terminus  motus.  Quod  non  oportet,  si 
motus  incipiat.  Et  eadem  ratio  est  de  nunc  temporis.  Et  sic  patet,  quod  ratio 
illa  instantis  nunc,  quod  semper  sit  principium,  et  finis  temporis,  praesupponit 
aeternitatem  temporis,  et  motus.  Unde  Aristoteles  hanc  rationem  inducit 
in  8.  Phys.  (tex.  10.)  contra  eos,  qui  ponebant  aeternitatem  temporis,  sed  ne- 
gabant  aeternitatem  motus. 

Ad  octavum  dicendum,  quod  Deus  est  prior  mundo  duratione.  Sed  ly 
priiis  non  designat  prioritatem  temporis,  sed  aeternitatis.  Vel  dicendum,  quod 
designat  aeternitatem  temporis  imaginati,  et  non  realiter  existentis;  sicut, 
cum  dicitur:  Supra  coelum  nihil  est,  ly  supra  designat  locum  imaginatum 
tantum,  secundum  quod  possibile  est  imaginari,  dimensionibus  coelestis  cor- 
poris  dimensiones  alias  superaddi. 

Ad  nonum  dicendum,  quod,  sicut  efifectus  sequitur  a  causa  agente  natu- 
raliter  secundum  modum  suae  formae,  ita  sequitur  ab  agente  per  voluntatem 
secundum  formam  ab  eo  praeconceptam,  et  definitam,  ut  ex  superioribus  patet 
(q.  14.  art.  8.  et  q.  41.  art.  2.).  Licet  igitur  Deus  ab  aeterno  fuerit  sufficiens 
causa  mundi,  non  tamen  oportet,  quod  ponatur  mundus  ab  eo  productus, 
nisi  secundum  quod  est  in  praedefinitione  suae  voluntatis,  ut  scilicet  habeat 
esse  post  non  esse,  ut  manifestius  declaret  suum  auctorem. 

Ad  DECiMUM  dicendum,  quod,  posita  actione,  sequitur  effectus  secundum 
exigentiam  formae,  quae  est  principium  actionis.  In  agentibus  autem  per 
voluntatem,  quod  conceptum  est,  et  praedefinitum,  accipitur  ut  forma,  quae 
est  principium  actionis.  Ex  actione  igitur  Dei  aeterna  non  sequitur  effectus 
aeternus,  sed  qualem  Deus  voluit,  ut  scilicet  haberet  esse  post  non  esse. 

UTRUM   MUNDUM   INCOEPISSE    SIT    ARTICULUS    FIDEI. 

(Locis  supra  art.  i.  adductis). 

Ad  secundum  sic  proceditur,  Videtur,  quod  mundum  incoepisse  non  sit 
articulus  fidei,  sed  conclusio  demonstrabilis.  Omne  enim  factum  habet  prin- 
cipium suae  durationis:  sed  demonstrative  probari  potest,  quod  Deus  sit 
causa  effectiva  mundi,  et  hoc  etiam  probabiliores  Philosophi  posuerunt; 
ergo  demonstrative  probari  potest,  quod  mundus  incoeperit. 

2.  Praeterea.  Si  necesse  est  dicere,  quod  mundus  factus  est  a  Deo  :  aut 
ergo  ex  nihilo,  aut  ex  aliquo:  sed  non  ex  aliquo:  quia  sic  materia  mundi 
praecessisset  mundum,  contra  quod  procedunt  rationes  Aristotelis  ponentis 
(ìib.  I.  de  Coelo,  tex.  20.)  coelum  ingenitum  ;  ergo  oportet  dicere,  quod  mundus 
sit  factus  ex  nihilo.  Et  sic  habet  esse  post  non  esse,  ergo  oportet,  quod  esse 
incoeperit. 

3.  Praeterea.  Omne,  quod  operatur  per  intellectum,  a  quodam  principio 
operatur,  ut  patet  in  omnibus  artificialibus  :  sed  Deus  est  agens  per  intelle- 
ctum; ergo  a  quodam  principio  operatur.  Mundus  igitur,  qui  est  ejus  effectus, 
non  fuit  semper. 

4.  Praeterea.  Manifeste  apparet,  artes  aliquas,  et  habitationes  regionum 
ex  determinatis  temporibus  incoepisse:  sed  hoc  non  esset,  si  mundus  semper 
fuisset.  Mundum  igitur  non  semper  fuisse  manifestum  est. 

5.  Praeterea.  Certuni  est,  nihil  Deo  acquari  posse  :  sed,  si  mundus  semper 
fuisset,  aequipararetur  Deo  in  duratione:  ergo  certuni  est,  non  semper  mundum 
fuisse. 

6.  Praeterea.  Si  mundus  semper  fuit,  infiniti  dies  praecesserunt  diem 
istum  :  sed  infinita  non  est  pertransire  ;  ergo  numquam  fuisset  perventum  ad 
hunc  diem  :  quod  est  manifeste  falsum. 

7.  Praeterea.  Si  mundus  fuit  aeternus,  et  generatio  fuit  ab  aeterno,  ergo 
unus  homo  genitus  est  ab  alio  in  infinitum:  sed  pater  est  causa  efficiens  filii, 
ut  dicitur  in  2.  Pliys.  (kx.  2C).);  ergo  in  causis  efiìcientibus  est  procedere  in 
infinitum,  quod  improbatur  in  2.  Metaph.  (Ux.  j.). 

8.  Praeterea.  Si  mundus,  et  generatio  semper  fuit,  infiniti  homines 
praecesserunt:  sed  anima  hominis  est  immortalis;  ergo  infinitae  animae  hu- 
manae  nunc  essent  actu,  quod  est  impossibile  ;  ergo  ex  necessitate  sciri  po- 
test,  quod  mundus  incoeperit,  et  non  sola  fide  tenetur. 

Sed  contra.  Fidei  articuli  demonstrative  probari  non  possunt,  quia  fides 
de  non  apparentibus  est,  ut  dicitur  ad  Hebr.  11.  :  sed  Deum  esse  creatorem 
mundi  sic,  quod  mundus  incoeperit  esse,  est  articulus  fidei.  Dicimus  enim: 
Credo  in  unum  Deum,  etc.  Et  iterum  Gregorius  dicit  in  hom.  i.  in  Ezech. 
(non  remote  a  princ),  quod  Moyses  prophetizavit  de  praeterito,  dicens:  Li 
principio  creavit  Deus  coelum,  et  terram,  in  quo  novitas  mundi  traditur;  ergo 
novitas  mundi  habetur  tantum  per  revelationem  et  ideo  non  potest  probari 
demonstrative. 

Respondeo  dicendum,  quod  mundum  non  semper  fuisse  sola  fide  tenetur, 
et  demonstrative  probari  non  potest;  sicut  et  supra  de  mysterio  Trinitatis  di- 
ctum  est  (q.  52.  art.  i.).  Ethujus  ratio  est,  quia  novitas  mundi  non  potest  de- 
monstrationem  recipere  ex  parte  ipsius  mundi.  Demonstrationis  enim  prin- 
cipium  est  quod  quid  est.  Unumquodque  autem  secundum  rationem  suae 
speciei  abstrahit  ab  hic,  et  nunc  ;  propter  quod  dicitur,  quod  universalia  sunt 
ubique,  et  semper.  Unde  demonstrari  non  potest,  quod  homo,  aut  coelum, 
aut  lapis  non  semper  fuit.  Similiter  etiam  ncque  ex  parte  causae  agentis,  quae 
agit  per  voluntatem.  Voluntas  enim  Dei  ratione  investigari  non  potest,  nisi 
circa  ea,  quae  absolute  necesse  est  Deum  velie.  TaHa  autem  non  sunt,  quae 
circa  creaturas  vult,  ut  dictum  est  (q.  jc).  art,  ^.).  Potest  autem  voluntas  di- 
vina homini  manifestari  per  revelationem,  cui  fides  innititur.  Unde  mundum 
incoepisse  est  credibile,  non  autem  demonstrabile,  vel  scibile.  Et  hoc  utile 
est,  ut  consideretur,  ne  forte  aliquis,  quod  fidei  est,  demonstrare  praesumens, 
rationes  non  necessarias  inducat,  quae  praebeant  materiam  irridendi  infi.de- 
libus  existimantibus  nos  propter  hujusmodi  rationes  credere,  quae  fidei  sunt. 
Ad  primum  ergo  dicendum,  quod,  sicut  dicit  August.  11.  de  Civit.  Dei, 
(cap.  4.  postprinc.)  Fìiilosophorum  ponentium  aeternitatem  mundi  duplex  t'uìt 
opinio.  Quidam  enim  posuerunt,  quod  substantia  mundi  non  sit  a  Deo.  Et 
horum  est  intolerabilis  error.  Et  ideo  ex  necessitate  refellitur.  Quidam  autem 
sic  posuerunt  mundum  aeternum,  quod  tamen  mundum  a  Deo  factum  dixe- 
runt.  Non  enim  mundum  temporis  volunt  habere,  sed  suae  creationis  initium, 
ut  quodam  modo  vix  intelligibili  semper  sit  factus.  Id  autem,  quomcdo  iiitel- 
ligant,  innuerunt  [al.  invenerunt]  ut  idem  dicit  in  io.  de  Civ.  Dei  cap.  31.: 
Sicut  enim,  inquit,  si  pes  ex  aeternitate  semper  fuisset  in  pulvere,  semper  suhesset 
vestigium,  quod  a  calcante  factum  nemo  duhitaret  :  sic  et  mundus  semper  fuit,  semper 
o.xistente,  qui  fecit.  Ed  ad  hoc  intelligendum  considerandum  est,  quod  causa 
efficiens,  quae  agit  per  motum,  de  necessitate  praecedit  tempore  suum  efie- 

ctum;  quia  effectus  non  est,  nisi  in  termino  actionis:  agens  autum  omne 
oportet  esse  principiura  actionis.  Sed,  si  actio  sit  instantanea,  et  non  succes- 
siva, non  est  necessarium,  faciens  esse  prius  facto  duratione,  sicut  patet  in 
illuminatione.  Unde  dicunt,  quod  non  sequitur  ex  necessitate,  si  Deus  est 
causa  activa  mundi,  quod  sit  prior  mundo  duratione;  quia  creatio,  qua  mun- 
dum  produxit,  non  est  mutatio  successiva,  ut  supra  dictum  est  (q.  4^.  art.  2.). 

Ad  secundum  dicendum,  quod  illi,  qui  ponerent  mundum  aeternum,  di- 
,.erent  mundum  factum  a  Deo  ex  nihilo,  non  quod  factus  sit  post  nihilum, 
secundum  quod  nos  intelligimus  per  nomen  creationis,  sed  quia  non  est  fa- 
ctus de  aliquo.  Et  sic  etiam  non  recusant  aliqui  eorum  creationis  nomen,  ut 
patet  ex  Avicenna  in  sua  Metaph.  (lih.  9.  cap.  4.). 

Ad  tertium  dicendum,  quod  illa  est  ratio  Anax.  quae  ponitur  in  8.  Pliysic. 
(Ux  i^.)  :  sed  non  de  necessitate  concludit,  nisi  de  intellectu,  qui  deliberando 
investigat,  quid  agendum  sit,  quod  est  simile  motui.  Talis  autem  est  intelle- 
ctus  humanus  sed  non  divinus,  ut  supra  patet  (q.  14.  art.  7.  et  art.  12). 

Ad  quartum  dicendum,  quod  ponentes  aeternitatem  mundi  ponunt  ali- 
quam  regionem  infinities  esse  mutatam  de  inhabitabili  in  habitabilem,  et 
e  converso.  Et  similiter  ponunt,  quod  artes  propter  diversas  corruptiones,  et 
accidentia  infinities  fuerunt  inventae,  et  iterum  corruptae.  Unde  Aristot.  dicit 
in  lib,  I.  Meteor.  (cap.  ult.)  quod  ridiculum  est  ex  hujusmodi  particularibus 
mutationibus  opinionem  accipere  de  novitate  mundi  totius. 

Ad  quintum  dicendum,  quod,  etsi  mundus  semper  fuisset,  non  tamen  pari- 
ficaretur  Deo  in  aeternitate,  ut  dicit  Boetiusin  fine  de  Consol.  (lib.  ^.pros.  6.) 
quia  esse  divinum  est  esse  totum  simul  absque  successione.  Non  autem  sic 
est  de  mundo. 

Ad  sextum  dicendum,  quod  transitus  semper  intelligitur  a  termino  in 
terminum.  Quaecumque  autem  praeterita  dies  signetur,  ab  illa  usque  ad  istam 
sunt  finiti  dies,  qui  pertransiri  poterunt,  Objectio  autem  procedit,  ac  si,  po- 
sitis  extremis,  sint  media  infinita. 

Ad  septimum  dicendum,  quod  in  causis  effìcientibus  impossibile  est  pro- 
cedere in  infinitum  per  se:  ut  puta,  si  causae,  quae  per  se  requiruntur  ad 
aliquem  effectum,  multiplicarentur  in  infinitum:  sicut  si  lapis  moveretur  a 
baculo,  et  baculus  a  manu,  et  hoc  in  infinitum.  Sed  per  accidens  in  infi- 
nitum procedere  in  causis  agentibus  non  reputatur  impossibile  :  ut  puta,  si 
omnes  causae,  quae  in  infinitum  multiplicantur,  non  teneant  ordinem,  nisi 
unius  causae,  sed  earum  multiplicatio  sit  per  accidens  :  sicut  artifex  agit 
multis  martellis  per  accidens,  quia  unus  post  unum  frangitur.  Accidit  ergo 
huic  martello,  quod  agat  post  actionem  alterius  martelli.  Et  similiter  accidit 
huic  homini,  inquantum  generat,  quod  sit  generatus  ab  alio  :  generat  enim, 
inquantum  homo,  et  non  inquantum  est  fihus  alterius  hominis.  Omnes  enim 
homines  generantes  habent  gradum  unum  in  causis  efììcientibus,  scilicet 
gradum  particularis  generantis.  Unde  non  est  impossibile,  quod  homo  gene- 
retur  ab  homine  in  infinitum:  esset  autem  impossibile,  si  generatio  hujus 
hominis  dependeret  ab  hoc  homine,  et  a  corpore  elementari,  et  a  sole,  et  sic 
in  infinitum. 

Ad  octavum  dicendum,  quod  hanc  rationem  ponentes  aeternitatem 
mundi  multipli citer  eff"ugiunt.  Quidam  enim  non  reputant  impossibile  esse  in- 
finitas  animas  actu,  ut  patet  in  Metaph.  Algazelis  dicentis,hoc  esse  infinitum 
per  accidens:  sed  hoc  improbatum  est  superius  (q.  7.  art.  4.).  Quidam  vero 
dicunt  animam  corrumpi  cum  corpore.  Quidam  vero,  quod  ex  omnibus  ani- 

mabus  remanet  una  tantum.  Alii  vero,  ut  August.  dicit  (serm.  14.  de  Temp. 
cap.  4.  et  j.  Idem  etiam  Uh.  deHaeres.  haeres.  46.  et  Uh.  12.  deCivit.  Deicap.  i^.), 
posuerunt  propter  hoc  circuitum  animarum,  ut  scilicet  animae  separatae  a 
corporibus  post  determinata  temporum  curricula  iterum  redirent  ad  corpora; 
de  quibus  omnibus  in  sequentibus  est  agendum.  Considerandum  tamen,  quod 
haec  ratio  particularis  est.  Unde  posset  dicere  aliquis,  quod  mundus  fuit 
aeternus,  vel  saltem  aliqua  creatura,  ut  Angelus,  non  autem  homo.  Non  au- 
tem  intendimus  universaliter,  an  aliqua  creatura  fuerit  ab  aeterno. 


ARTICULUS  III.  248 

UTRUM  CREATIO    RERUM   FUERIT    IN  PRINCIPIO  TEMPORIS. 

(2.  Dist.  I.  q.  I.  art.  6.  ad  ^.  et  Quodl.  ^.q.  i.  art.  i.  corp.  et  opiisc.  9.  q.ioo.). 

Ad  tertium  sic  proceditur.  Videtur  quod  creatio  rerum  non  fuerit  in 
principio  temporis.  Quod  enim  non  est  in  tempore,  non  est  in  aliquo  tem- 
poris ,  sed  creatio  rerum  non  fuit  in  tempore.  Per  creationem  enim  rerum 
substantia  in  esse  producta  est:  tempus  autem  non  mensurat  substantiam 
rerum,  et  praecipue  incorporalium;ergo  creatio  non  fuit  in  principio  temporis. 

2.  Praeterea.  Philosophus  probat  (lib.  6.  Pbys.  tex.  40.  et  seqq.),  quod 
omne,  quod  fit,  fiebat;  et  sic  omne  fieri  habet  prius,  et  posterius.  In  princi- 
pio autem  temporis  cum  sit  indivisibile,  non  est  prius,  et  posterius;  ergo  cum 
creari  sit  quoddam  fieri,  videtur,  quod  res  non  sint  creatae  in  principio 
temporis. 

3.  Praeterea.  Ipsum  etiam  tempus  creatum  est:  sed  non  potest  creari  in 
principio  temporis,  cum  tempus  sit  divisibile,  principium  autem  temporis 
indivisibile  ;  non  ergo  creatio  rerum  fuit  in  principio  temporis. 

Sed  contra  est,  quod  Gen.  1.  dicitur:  In  principio  creavit  Deus  coelmn,  et 
terram. 

Respondeo  dicendum,  quod  illud  verbum  Gen.  i.  :  In  principio  creavit 
Deus  coelum,  et  terram,  tripliciter  exponitiir,  ad  excludendum  tres  errores. 
Quidam  enim  posuerunt,  mundus  semper  fuisse,  et  tempus  non  habere  prin- 
cipium. Et  ad  hoc  excludendum  exponitur:  In  principio,  scìÌizqX  temporis. 

Quidam  vero  posuerunt  duo  esse  creationis  principia,  imum  honorum,  aliud 
malorum.  Et  ad  hoc  excludendum  exponitur:  In  principio,  idest  in  Fiìio.  Sicut 
enim  principium  effectivum  appropriatur  Patri  propter  potentiam,  ita  prin 
cipium  exemplare  appropriatur  Filio  propter  sapientiam:  ut,  sicut  dicitur 
Ps.  103.:  Omnia  in  sapientia  f ecisti,  ita  intelligatur  Deum  omnia  fecisse  in  prin- 
cipio, idest  in  Filio,  secundum  illud  Apostoli  ad  Coloss.  i.:  In  ipso,  scilicet 
Filio,  condita  sunt  universa.  Alii  vero  dixerunt,  corporalia  esse  creata  a  Deo 
mediantibus  creaturis  spiritualibus.  Et  ad  hoc  excludendum  exponitur:  In 
principio  creavit  Deus  coelum,  et  terram,  idest,  ante  omnia.  Quatuor  enim  po- 
nuntur  simul  creata,  scilicet  coelum  empyreum,  materia  corporalis,  quae  nomine 
terrae  intelligitur,  tempus,  et  natura  angelica. 

Ad  primum  ergo  dicendum,  quod  non  dicuntur  in  principio  temporis  res 
esse  creatae,  quasi  principium  temporis  creationis  sit  mensura  ;  sed  quia  simul 
cum  tempore  coelum,  et  terra  creata  sunt. 

Ad  secundum  dicendum,  quod  verbum  illud  Philosophi  intelligitur  de 
fieri,  quod  est  per  motum,  vel  quod  est  terminus  motus.  Quia,  cum  in  quo- 

libet  motu  sit  accipere  prius,  et  posterius,  ante  quodcumque  signum  in  motu 
signato,  dum  scilicet  aliquid  est  in  moverì,  et  fieri,  est  accipere  prius,  et 
etiam  aliquid  postipsum;  quia  quod  est  in  principio  motus^  vel  in  termino, 
non  est  in  moverì.  Creatio  autem  neque  est  motus,  neque  terminus  motus, 
ut  supra  dictum  est  (q.  praec.  art.  2.  et  ^.).  Unde  sic  aliquid  creatur,  quod 
non  prius  creabatur. 

Ad  tertium  dicendum,  quod  nihil  fit,  nisi  secundum  quod  est.  Nihil 
autem  est  temporis,  nisi  nunc  :  unde  non  potest  fieri,  nisi  secundum  aliquod 
nunc:  non  quia  in  ipso  primo  nunc  sit  tempus,  sed  quia  ab  eo  incipit  tempus. 


QUAESTIO  XLVII. 

DE    DISTINCTIONE    RERUM    IN    COMMUNI, 
IN    TRES    ARTICULOS    DIVISA. 

Post  productionem  creaturarum  in  esse  considerandum  est  de  distinctlone 
rerum.  Erit  autem  haec  consideratio  tripartita.  ì^a.m  primo  considerabimus  de 
distinctione  rerum  in  communi.  Secando  de  distinctione  boni,  et  mali.  Tertio 
de  distinctione  spiritualis,  et  corporalis  creaturae. 

Circa  primiim  quaeruntur  tria. 

Primo.  De  ipsa  rerum  multitudine,  seu  distinctione. 
Secundo.  De  earum  inaequalitate. 
Tertio.  De  unitate  mundi. 

ARTICULUS  I.  249 

UTRUM    RERUM    MULTITUDO,    ET    DISTINCTIO    SIT    A  DEO. 

(Uh.  2.  Contr.  g.  cap.  59.  usq.  4^.  inclus.  et  Uh.  5.  cap.  ^j. 

et  Poi.  q.  5.  art.  i.  ad  9.  et  art.  16.  corp.  et  Opusc.  2.  cap.  ji.  y2.  et  102. 

et  12.  Metaph.  lect.  2.  in  fin.). 

Ad  prtmum  sic  proceditur.  Videtur,  quod  rerum  multitudo,  et  distinctio 
non  sit  a  Deo.  Unum  enim  semper  natum  est  unum  facere:  sed  Deus  est 
maxime  unus,  ut  ex  praemissis  patet  (q.  11.  art.  4.)  ;  ergo  non  producit,  nisi 
unum  efife ctum. 

2.  Praeterea.  Exemplatum  assimilatur  suo  exemplari  :  sed  Deus  est  causa 
exemplaris  sui  eflfectus,  ut  supra  dictum  est  (q.  44.  art.  ^.);  ergo  cum  Deus 
sit  unus,  effectus  ejus  est  unus  tantum,  et  non  distinctus. 

3.  Praeterea.  Ea,  quae  sunt  ad  finem,  proportionantur  fini:  sed  finis 
creaturae  est  unus,  scilicet  divina  bonitas,  ut  supra  ostensum  est  (q.  44.  ari,  4.); 
ergo  efifectus  Dei  non  est  nisi  unus. 

Sed  contra  est,  quod  dicitur  Gen.  i.,  quod  Deus  distinxit  lucem  a  Unebris, 
et  divisit  aquas  ab  aquis;  ergo  distinctio,  et  multitudo  rerum  est  a  Deo. 

Respondeo  dicendum,  quod  causam  distinctionis  rerum  muìtiplìciter  aliqui 
assignaverunt.  Quidam  enim  attribuerunt  eam  materiae,  vel  soli,  vel  simul 
cum  agente:  soli  quidem  materiae,  sicut  Democritus,  et  omnes  antiqui  na- 
turales,  ponentes  solam  causam  materialem,  secundum  quos  distinctio  rerum 
provenit  a  casu  secundum  motum  materiae.  Materiae  vero,  et  agenti  simul 
distinctionem,  et  multitudinem  rerum  attribuii  Anaxagoras,  qui  posuit  intel- 
lectum  distinguentem  res,  extrahendo  quod  erat  permixtum  in  materia.  Sed 
hoc  non  potest  stare  propter  duo.  Primo  quidem,  quia  supra  ostensum  est 
(q.  44.  art.  2.),  quod  etiam  ipsa  materia  a  Deo  creata  est.  Unde  oportet  et 
distinctionem,  si  qua  est  ex  parte  materiae,  in  altiorem  causam  reducere.  Se- 
cundo,  quia  materia  est  propter  formam,  et  non  e  converso;  distinctio  autem 
rerum  est  per  formas  proprias.  Non  ergo  distinctio  est  in  rebus  propter  ma- 
teriam;  sed  potius  e  converso  in  materia  creata  est  difformitas,  ut  esset  di- 
versis  formis  accommodata. 

Quidam  vero  attribuerunt  distinctionem  rerum  secundis  agentibus,  sicut 
Avicenna,  qui  dixit,  quod  Deus,  inielligendo  se,  produxit  intelligentiam  pri- 
mam,  in  qua,  quia  non  est  suum  esse,  ex  necessitate  incidit  compositio 
potentiae,  et  actus,  ut  infra  patebit  (q. ^0.  art.  2).  Sic  igitur  prima  intelligentia, 
inquantum  intelligit  causam  primam,  produxit  secundam  intelligentiam  ;  in- 
quantum autem  intelligit  se,  secundum  quod  est  In  potentia,  produxit  corpus 
coeli,  quod  movet;  inquantum  vero  intelligit  se,  secundum  illud  quod  habet 
de  actu,  produxit  animam  coeli.  Sed  hoc  non  potest  stare  propter  duo.  Primo 
quidem,  quia  supra  ostensum  est  (q.  4y  art.  y),  quod  creare  solius  Dei  est. 
Unde  ea,  quae  non  possunt  causnri,  nisi  per  creationem,  a  solo  Deo  producun- 
tur;  et  haec  sunt  omnia,  quae  non  subjacent  generationi,  et  corruptioni.  Se- 
cundo,  quia  secundum  hanc  positionem  non  proveniret  ex  intentione  primi 
agentis  universitas  rerum,  sed  ex  concursu  multarum  causarum  agentium: 
tale  autem  dicimus  provenire  a  casu.  Sic  igitur  complementum  universi,  quod 
in  diversitatem  rerum  consistit,  esset  a  casu:  quod  est  impossibile. 

Unde  dicendum  est,  quod  distinctio  rerum,  et  muìtitudo  est  ex  int:iitìona 
primi  agentis,  quod  est  Deus  :  produxit  enim  res  in  esse  propter  suam  boniiatem 
communicandam  creaturis,  et  per  eas  repraesentandam.  Et  quia  per  unam 
creaturam  sufficienter  repraesentari  non  potest,  produxit  multas  creaturas,  et 
diversas;  ut,  quod  d^est  uni  ad  repraesentandam  divinam  bonitatem,  sup- 
pleatur  ex  alia.  Nam  bonitas,  quae  in  Deo  est  simpliciter,  et  uniformiter,  in 
creaturis  est  multipliciter,  et  divisim.  Unde  perfectius  participat  divinam  bo- 
nitatem, et  repraesentat  eam  totum  universum,  quam  alia  quaecumque  crea- 
tura. Et  quia  ex  divina  sapientia  est  causa  distinctionis  rerum,  ideo  Moyses 
dicit,  res  esse  distinctas  verbo  Dei,  quod  est  conceptio  sapientiae.  Et  hoc  est, 
quod  dicitur  Gen.   i.:  Dixit  Deus:  Fiat  lux.  Et  divisit  lucem  a  tenehris. 

Ad  primum  ergo  dicendum,  quod  agens  per  naturam,  agit  per  formam  per 
quam  est,  quae  unius  tantum  est  una.  Ed  ideo  non  agit,  nisi  unum.  Agens 
autem  voluntarium,  quale  est  Deus,  ut  supra  ostensum  est  (q.  79.  art.  4.),  agit 
per  formam  intellectam.  Cum  igitur  Deum  multa  intelligere  non  repugnet 
unitati,  et  simplicitati  ipsius,  ut  supra  ostensum  est  (q.  rj.  art.  2),  relinquitur, 
quod,  licet  sit  unus,  possit  multa  facere. 

Ad  secundum  dicendum,  quod  ratio  illa  teneret  de  exemplato,  quod  per- 
fecte  repraesentat  exemplar,  quod  non  multiplicatur,  nisi  materialiter.  Unde 
imago  increata,  quae  est  perfecta.  est  una  tantum.  Sed  nulla  creatura  re- 
praesentat perfecte  exemplar  primum,  auod  est  divina  essentia:  et  ideo  potest 

per  multa  repraesentari.  Et  tanien,  secundum  quod  ideae  dicuntur  exemplaria, 
pluralitati  rerum  correspondet  in  mente  divina  pluralitas  idearum. 

Ad  tertium  dicendum,  quod  in  speculativis  medium  demonstrationis, 
quod  perfecte  demonstrat  conclusionem,  est  unum  tantum.  Sed  media  proba- 
bilia  sunt  multa.  Et  similiter  in  operativis,  quando  id,  quod  est  ad  finem, 
adaequat,  ut  ita  dixerim,  finem,  non  requiritur,  quod  sit  nisi  unum  tantum: 
sed  creatura  non  sic  se  habet  ad  finem,  qui  est  Deus:  unde  oportuit  creaturas 
multiplicari. 

ARTICULUS  IL  250 

UTRUM   INAEQUALITAS    RERUM    SIT    A    DEO. 

(Lib.  2.  Contr.  g.  cap.  44.  4^.  et  Uh.  5.  cap.  ^y.  et  Fot.  q.  5.  art.  16. 
et  de  Anima  art.  7.  corp.). 

Ad  secundum  sic  proceditur.  Videtur,  quod  inaequalitas  rerum  non  sit 
a  Deo.  Optimi  enim  est  optima  adducere:  sed  inter  optima  unum  non  est 
majus  altero;  ergo  Dei,  qui  est  optimus,  est  omnia  aequalia  facere. 

2.  Praeterea.  Aequalitas  est  efìectus  unitatis,  ut  dicitur  in  5.  Metaph. 
(iex.  20.):  sed  Deus  est  unus;  ergo  fecit  omnia  aequalia. 

3.  Praeterea.  Justitiae  est  inaequalia  inaequalibus  dare:  sed  Deus  est 
justus  in  omnibus  operibus  suìs:  cum  ergo  operationi  ejus,  qua  esse  rebus 
communicat,  non  praesupponatur  aliqua  inaequalitas  rerum,  videtur,  quod 
fecerit  omnia  aequalia. 

Sed  contra  est,  quod  dicitur  Eccli.  33.:  Ouare  dìes  diem  superai,  et  iterum 
lux  liicem,  et  annus  annum,  sol  soUm  ?  A  Domini  scientia  separata  sunt. 

Respondeo  dicendum,  quod  Origenes  volens  excludere  positionem  po- 
nentium  distinctionem  in  rebus  ex  contrarietate  principiorum  boni,  et  mali, 
posuit,  a  Deo  a  princìpio  omnia  creata  esse  aequalia.  Dicit  enim,  quod  Deus 
primo  creavit  creaturas  rationales  tantum,  et  omnes  aequales.  In  quibus  primo 
exorta  est  inaequalitas  ex  libero  arbitrio,  quibusdam  conversis  in  Deum  se- 
cundum magis,  et  minus,  quibusdam  etiam  secundum  magis,  et  minus  a  Deo 
aversis.  Illae  igitur  rationales  creaturae,  quae  ad  Deum  per  liberum  arbitrium 
conversae  sunt,  promotae  sunt  ad  diversos  ordines  angelorum  prò  diversitate 
meritorum.  Illae  autem,  quae  aversae  sunt  a  Deo,  sunt  corporibus  alligatae 
diversis  secundum  diversìtatem  peccati:  et  hanc  causam  dicit  esse  creationis, 
et  diversitatis  corporum. 

Sed  secundum  hoc  universitas  corporalium  creaturarum  non  esset  propter 
bonitatem  Dei  communicandam  creaturis,  sed  ad  puniendum  peccatum.  Quod 
est  contra  illud,  quod  dicitur  Gen.  i.:  Vidit  Deus  ciincta,  quae  fecerat,  et  erant 
valde  bona.  Et,  ut  August.  dicit  lib.  11.  de  Civ.  Dei  cap.  23.:  Quid  stultius 
dici  potest,  quam  istum  solem,  ut  in  uno  mundo  unus  esset,  non  decori  puìchri- 
iudinis,  vel  saluti  rerum  corporalium  cousuluìsse  arti/ìcem  Deum;  sed  hoc potius 
evenisse,  quia  una  anima  sic  peccaverat  ?  Ac  per  hoc,  si  cenluni  animae  pec- 
cassent,  centum  soles  haberet  hic  mundus. 

Et  ideo  dicendum  est,  quod,  sicut  sapienlia  Dei  est  causa  distinctionis  rerum, 
ita  et  inacqualitatis.  Quod  sic  patet.  Duplex  enim  distlnctio  invenitur  in  rebus. 
Una  formalis  in  bis,  quae  dlff'erunt  specie;  alia  vero  materialis  in  his,  quae 
differunt  numero  tantum.  Cum  autem  materia  sit  propter  formam,  distinctio 

materialis  est  propter  formalem.  Unde  videmus,  quod  in  rebus  incorruptibi- 
libus  non  est  nisi  unum  individuum  unius  specie!  ;  quia  species  sufficienter 
conservatur  in  uno.  In  generabilibus  autem,  et  corruptlbilibus  sunt  multa 
individua  unius  speciei  ad  conservationem  spedai.  Ex  quo  patet,  quod  prin- 
cìpalior  est  distinctio  formalis,  quam  materialis.  Distinctio  autem  formalis 
semper  requirit  inaequalitatem  ;  quia,  ut  dicitur  in  8.  Metaph.  (t&x.  io.),  formae 
rerum  sunt  sicut  numeri,  in  quibus  species  variantur  per  additionem,  vel 
subtractionem  unitatis.  Unde  in  rebus  naturalibus  gradatim  species  ordinate 
esse  videntur.  Sicut  mixta  perfectiora  sunt  elementis,  et  plantae  corporibus 
mineralibus,  et  ammalia  plantis,  et  homines  aliis  animalibus  ;  et  in  singulis 
horum  una  species  perfectior  aliis  invenitur.  Sicut  ergo  divina  sapientia  causa 
est  distinctionis  rerum  propter  perfectionem  universi,  ita  et  inaequalitatis.  Non 
enim  esset  perfectum  universum,  si  tantum  unus  gradus  bonitatìs  inveniretur 
in  rebus. 

Ad  primum  ergo  dicendum,  quod  optimi  agentis  est  producere  totum  ef- 
fectum  suum  optimum,  non  tamen  quod  quamlibet  partem  totius  faciat  opti- 
mam  simpliciter,  sed  optimam  secundum  proportionem  ad  totum.  Tolleretur 
enim  bonitas  animalis,  si  quaelibet  pars  ejus  oculi  haberet  dignitatem.  Sic 
igitur  et  Deus  totum  universum  constituit  optimum  secundum  modum  crea- 
turae,  non  autem  singulas  creaturas,  sed  unam  alia  meliorem  ;  et  ideo  de 
singulis  creaturis  dicitur  Gen.  i.:  Vidit  Deus  liicàm,  quod  esset  bona,  et  similiter 
de  singulis.  Sed  de  omnibus  simul  dicitur:  Vidit  Deus  cuncta,  quae  fecerat,  et 
erani  valde  ìwna. 

Ad  secundUìM  dicendum,  quod  primum  quod  procedit  ab  unitate,  est 
aequalitas,  et  deinde  procedit  multiplicitas.  Et  ideo  a  Patre,  cui  secundum 
August.  (llb.  I.  de  Doctr.  Cbrist.  cap.  y)  appropriatur  unitas,  processit  Filius, 
cui  appropriatur  aequalitas,  et  deinde  creatura,  cui  competit  inaequalitas:  sed 
tamen  etiam  a  creaturis  participatur  quaedam  aequalitas,  scilicet  proportionis. 

Ad  tertium  dicendum,  quod  ratio  illa  est,  quae  movit  Origen.  (Uh.  i. 
Periar.  cap.  y.),  sed  non  habet  locum,  nisi  in  retributione  praemiorum,  quorum 
inaequalitas  debetur  inaequalibus  meritis.  Sed  in  constitutione  rerum  non  est 
inaequalitas  partium  per  quamcumque  inaequalitatem  praecedentem,  vel  me- 
ritorum,  vel  etiam  dispositionis  materiae,  sed  propter  perfectionem  totius,  ut 
patet  etiam  in  operibus  artis;  non  enim  propter  hoc  differt  tectum  a  funda- 
mento,  quia  habet  diversam  materiam:  sed,  ut  sit  domus  perfecta  ex  diversis 
partibus,  quaerit  artifex  diversam  materiam;  et  faceret  eam,  si  posset. 

UTRUM  SIT  UNUS  MUNDUS  TANTUM. 

(Pot.  q.  5.  art.  16.  ad.  i.  et  12.  Metaph.  lect.  io.  et  i.  Coel  lect.  16.  usq.  22.), 

Ad  tertium  sic  proceditur.  Videtur,  quod  non  sit  unus  mundus  tan- 
tum, sed  plures.  Q_uia,  ut  August.  dicit  in  lib.  83.  Q.Q..  (q.  46.  versus  fin.), 
inconveniens  est  dicere,  quod  Deus  sine  ratione  res  creavit:  sed  ea  ratione, 
qua  creavit  unum,  potuit  creare  multos,  cum  ejus  potentia  non  sit  limi- 
tata ad  unius  mundi  creationem,  sed  est  infinita,  ut  supra  ostensum  est 
(q.  7.  art.  i.  et  q.  2/.  art.  2.);  ergo  Deus  plures  mundos  produxit. 

2.  Praeterea.  Natura  facit,  quod  melius  est,  et  multo  magis  Deus:  sed 
melius  esset  esse  plures  mundos,  quam  unum,  quia  plura  bona  paucioribus 
meliora  sunt  ;  ergo  plures  mundi  facti  sunt  a  Deo. 

3-  Praeterea.  Omne,  quod  habet  formam  in  materia,  potest  multiplicari 
secundum  numerum,  manente  eadem  specie;  quia  multiplicatio  secundum 
numerum  est  ex  materia:  sed  mundus  habet  formam  in  materia.  Sicut  enim, 
cum  dico,  homo,  significo  formam:  cum  autem  dico,  hic  homo,  significo 
formam  in  materia:  ita,  cum  dicitur,  mundus,  significatur  forma:  cum  autem 
dicitur,  hic  mundus,  significatur  forma  in  materia;  ergo  nihil  prohibet  esse 
plures  mundos. 

Sed  contra  est,  quod  dicitur  Joan.  i.:  Mundus p^r  ipsum  factus  est.  Ubi 
singulariter  mundum  nominavit,  quasi  uno  solo  mundo  existente. 

Respondeo  dicendum,  quod  ipse  ordo  in  rebus  sic  a  Deo  creatis  existens 
unitatem  mundi  manifestat.  Mundus  enim  iste  unus  dicitur  unitate  ordinis, 
secundum  quod  quaedam  ad  alia  ordinantur.  Quaecumque  autem  sunt  a  Deo, 
ordinem  habent  ad  invicem,  et  ad  ipsum  Deum,  ut  supra  ostensum  est  f^-.  ii. 
art.  5.  et  q.  21.  art.  i.  ad  j.).  Unde  necesse  est,  quod  omnia  ad  unum  mundum 
pertineant.  Et  ideo  illi  potuerunt  ponere  plures  mundos,  qui  causam  mundi 
non  posuerunt  aliquam  sapientiam  ordinantem,  sed  casum;  ut  Democritus^ 
qui  dixit,  ex  concursu  atomorum  factum  esse  hunc  mundum,  et  alios  infinitos. 

Ad  primum  ergo  dicendum,  quod  haec  ratio  est,  quare  mundus  est  unus, 
quia  debent  omnia  esse  ordinata  uno  ordine,  et  ad  unum.  Propter  quod  Arist. 
in  12.  Metaph.  (tex.  ^2.),  ex  unitate  ordinis  in  rebus  existentis  concludit  uni- 
tatem Dei  gubernantis.  Et  Plato  (in  Timaeo,  aliquantum  a  prìnc),  ex  unitate 
exemplaris  probat  unitatem  mundi,  quasi  exemplati. 

Ad  secundum  dicendum,  quod  nullum  agens  intendit  pluralitatem  mate- 
rialem  ut  finem;  quia  materialis  multitudo  non  habet  certum  terminum,  sed 
de  se  tendit  in  infinitum:  infinitura  autem  repugnat  rationi  finis.  Cum  autem 
dicitur,  plures  mundos  esse  meliores,  quam  unum,  hoc  dicitur  secundum  mul- 
titudinem  materialem.  Tale  autem  melius  non  est  de  intentione  Dei  agentis: 
quia  eadem  ratione  dici  posset,  quod,  si  fecisset  duos,  melius  esset,  quod  es- 
sent  tres:  et  sic  in  infinitum. 

Ad  tertium  dicendum,  quod  mundus  constat  ex  sua  tota  materia.  Non 
enim  est  possibile  esse  aliam  terram,  quam  istam;  quia  omnis  terra  ferretur 
naturaliter  ad  hoc  medium,  ubicumque  esset.  Et  eadem  ratio  est  de  aliis 
corporibus,  quae  sunt  partes  mundi. 


QUAESTIO  XLVIII. 

DE    DISTINCTIONE    RERUM    IN    SPECIALI, 
IN  SEX  ARTICULOS  DIVISA. 

Deinde  considerandum  est  de  distinctione  rerum  in  speciali.  Et  primo  de 
dìstinctione  boni,  et  mali.  Deinde  de  distinctione  spiritualis,  et  corporalis 
creaturae. 

Circa  primum  quaercndum  est  de  malo,  et  de  causa  mali. 

Circa  malum  quaeruntur  sex. 
Primo.  Utrum  malum  sit  natura  aliqua. 
Secundo.  Utrum  malum  inveniatur  in  rebus. 
Tertio.  Utrum  bonum  sit  subjectum  mali. 
Quarto.  Utrum  malum  totaliter  corrumpat  bonum. 
Quinto.  De  divisione  mali  per  pocnam,  et  culpam. 
Sexto.  Quid  habeat  plus  de  ratione  mali,  utrum  poena,  vel  culpa. 


ARTICULUS  I. 

UTRUM  MALUM  SIT  NATURA  Q.UAEDAM. 

(i.  Disi.  46.  art.  5.  corp.  et  ad  4.  et  2.  D'ut.  54.  q.  j.  art.  2. 
et  Uh.  j.  Coìitr.  g.  cap.  7.  8.  9.  et  11.  et  Fot.  q.  5.  art.  6.  et  Mal.  q.  1.  art.  i. 

et  Opusc.  2.  cap.  iiy). 

Ad  primum  sic  proceditur,  Videtur,  quod  malum  sit  natura  quaedam  ; 
quia  omne  genus  est  natura  quaedam.  Sed  malum  est  quoddam  genus;  di- 
citur  enim  in  Praedicamentis  (siint  ult.  verh.  cap.  io.  de  opposit.),  quod  bonum, 
et  malum  non  sunt  in  genere,  sed  sunt  genera  aiiorum;  ergo  malum  est  na- 
tura quaedam. 

2.  Praeterea.  Omnis  differentia  constitutiva  alicujus  specie!  est  natura 
quaedam:  malum  autem  est  differentia  constitutiva  in  moralibus.  Differt  enim 
specie  malus  habitus  a  bono,  ui  liberalitas  ab  illiberalitate;  ergo  malum  si- 
gnificat  naturam  quamdam. 

3.  Praeterea.  Utrumque  contrariorum  est  natura  quaedam:  sed  malum, 
et  bonum  non  opponuntur,  ut  privatio,  et  habitus,  sed  ut  contraria,  ut  probat 
Philosophus  in  Praedicamentis  (cap.  de  Oppositis),  per  hoc,  quod  Inter  bonum, 
et  malum  est  aliquid  medium,  et  a  malo  potest  fieri  reditus  ad  bonum;  ergo 
malum  significat  naturam  quamdam. 

4.  Praeterea.  Quod  non  est,  non  agit:  sed  malum  agit,  quia  corrumpit 
bonum;  ergo  malum  est  quoddam  ens,  et  natura  quaedam. 

5.  Praeterea.  Ad  perfectionem  universitatis  rerum  non  pertinet,  nisi  quod 
est  ens,  et  natura  quaedam  :  sed  malum  pertinet  ad  perfectionem  universi- 
tatis rerum.  Dicit  enim  August.  in  Enchir.  cap.  io.  et  11.  quod  ex  omni- 
bus consistit  universitatis  admirabilis  pulchritudo.  In  qua  etiam  illud,  quod 
malum  dicitur,  bene  ordinatum,  et  suo  loco  positura  eminentius  commendat 
bona;  ergo  malum  est  natura  quaedam. 

Sed  contra  est,  quod  Dionys.  dicit  4.  cap.  de  Div.  Nora.  (part.  4.  le  et.  2^.)  : 
Malum  non  est  existens,  ncque  honum. 

Respondeo  dicendum,  quod  unum  oppositorum  cognoscitur  per  alterum, 
sicut  per  lucem  tenebra.  Unde  et  quid  sit  malum,  oportet  ex  ratione  boni 
accipere.  Diximus  autem  supra  (q.  _$■.  art.  i.  et  seqq.)  quod  bonum  est  omne  id, 
quod  est  appetibile  :  et  sic,  cum  omnis  natura  appetat  suum  esse,  et  suam 
perfectionem,  necesse  est  dicere,  quod  esse,  et  perfectio  cujuscumque  na- 
turae  rationem  habeat  bonitatis.  Unde  non  potest  esse,  quod  malum  significet 
quoddam  esse,  aut  quamdam  formam,  seu  naturam.  Relinquitur  ergo,  quod 
nomine  mali  significetur  quaedam  absentia  boni.  Et  prò  tanto  dicitur,  quod 
malum  neque  est  existens,  nec  bonum.  Quia,  cum  ens,  inquantum  hujusmodi, 
sit  bonum,  eadem  est  remotio  utrorumque. 


S.  Thomae  Summa    Theolclca.   Voi.  I. 

Ad  primum  ergo  dicendum,  quod  Arist.  ibi  loquitur  secundum  opinionem 
Pythagoricorum,  qui  malum  existimabant  esse  naturarti  quamdam;  et  ideo 
ponebant  bonum,  et  malum  genera.  Consuevit  enim  Arist.  et  praecipue  in 
libris  Logicalibus  ponere  exempla,  quae  probabilia  erant  suo  tempore  secun- 
dum opinionem  aliquorum  Philosophorum.  Vel  dicendum,  sicut  dicit  Pliilos. 
in  4.  Metaph.  (tex.  6.  et  Uh.  io.  tex.  i^.)  quod  prima  contrarietas  est  habitus,  et 
privatio,  quia  scilicet  in  omnibus  contrariis  salvatur,  cura  semper  unum  con- 
trariorum  sit  imperfectum  respectu  alterius,  ut  nigrum  respectu  albi,  et  ama- 
rum  respectu  dulcis.  Et  prò  tanto  bonum,  et  malum  dicuntur  genera,  non 
simpliciter,  sed  contrariorum;  quia  sicut  omnis  forma  habet  rationem  boni, 
ita  omnis  privatio,  inquantum  liujusmodi,  habet  rationem  mali. 

Ad  secundum  dicendum,  quod  bonum,  et  malum  non  sunt  differentiae 
constitutivae,  nisi  in  moralibus,  quae  recipiunt  speciem  ex  fine,  qui  est  obje- 
ctum  voluntatis,  a  quo  moralia  dependent.  Et  quia  bonum  habet  rationem 
finis,  ideo  bonum,  et  malum  sunt  differentiae  specificae  in  moralibus  :  bonum 
per  se,  sed  malum,  inquantum  est  remotio  debiti  finis.  Nec  tamen  remotio 
debiti  finis  constituit  speciem  in  moralibus,  nisi  secundum  quod  adjungitur 
fini  indebito.  Sicut  neque  in  naturalibus  [al.  materialihus']  invenitur  privatio 
formae  substantialis,  nisi  adjuncta  alteri  formae.  Sic  igitur  malum,  quod  est 
diff'erentia  constitutiva  in  moralibus,  est  quoddam  bonum  adjunctum  priva- 
tioni  alterius  boni.  Sicut  finis  intemperati  est  non  quidem  carere  bono  ra- 
tionis;  sed  delectabile  sensus  absque  ordine  rationis.  Unde  malum,  inquan- 
tum malum,  non  est  difìerentia  constitu*iva,  sed  ratione  boni  adjuncti. 

Et  per  hoc  etiam  patet  responsio  ad  tertium.  Nam  ibiPhil.  loquitur  de  bono, 
et  malo,  secundum  quod  inveniuntur  in  moralibus.  Sic  enim  Inter  bonum,  et 
malum  invenitur  medium,  prout  bonum  dicitur,  quod  est  ordinatum,  malum 
autem,  quod  non  solum  est  deordinatum,  sed  etiam  nocivum  alteri.  Unde 
dicit  Philosophus  in  4.  Ethic.  (cap.  i.  cir.  vied.)  quod  pi'odigus  vamis  quidem 
est,  sed  non  ìualus.  Ab  hoc  etiam  malo,  quod  est  secundum  morem,  contingit 
fieri  reditum  ad  bonum,  non  autem  ex  quocumque  malo  :  non  enim  ex  cae- 
citate  fit  reditus  ad  visionem,  cum  tamen  caecitas  sit  malum  quoddam. 

Ad  quartum  dicendum,  quod  aliquid  agere  dicitur  tripliciter.  Uno  modo 
formaliter,  eo  modo  loquendi,  quo  dicitur  albedo  facere  album.  Et  sic  ma- 
lum etiam  ratione  ipsius  privationis  dicitur  corrumpere  bonum;  quia  est  ipsa 
corruptio,  vel  privatio  boni.  Aìio  modo  dicitur  aliquid  agere  eff'ective:  sicut 
pictor  dicitur  facere  album  parietem.  Tertio  modo  per  modum  causae  finalis, 
sicut  finis  dicitur  efficere  movendo  efficientem.  His  autem  duobus  modis 
malum  non  agit  aliquid  per  se,  idest  secundum  quod  est  privatio  quaedam, 
sed  secundum  quod  ei  bonum  adjungitur.  Nam  omnis  actio  est  ab  aliqua 
forma  ;  et  omne,  quod  desideratur  ut  finis,  est  perfectio  aliqua.  Et  ideo,  ut 
Dionysius  dicit  4.  cap.  de  Divin.  Noni.  (part.  4.  hot.  2).):  malum  non  agit, 
neque  desideratur,  nisi  virtute  boni' adjuncti:  per  se  autem  est  infinitum,  et 
praeter  voluntatem,  et  intentionem. 

Ad  quintum  dicendum,  quod,  sicut  supra  dictum  est  (q.  21.  art.  j.  ad.  ^.), 
partes  universi  habent  ordinem  ad  invicem,  secundum  quod  una  agit  in  alte- 
ram,  et  est  finis  alterius,  et  exemplar.  Haec  autem,  ut  dictum  est  (in  solut. 
ad  2.  arg.),  non  possunt  convenire  malo,  nisi  ratione  boni  adjuncti.  Unde 
malum  neque  ad  perfectionem  universi  pertinet,  neque  sub  ordine  uuìncisì 
concluditur,  nisi  per  accidens,  idest  ratione  boni  adjuncti. 

ARTICULUS  n.  253 

UTRUM   MALUM   INVENIATUR   IN    REBUS. 

(i.  Disi.  46.  art.  5.  et  2.  Dist.  5.  art.  i.  et  lib.  5.  Contr.  g.  cap.  4,), 

Ad  secundum  sic  proceditur.  Videtur,  quod  malum  non  inveniatur  in 
rebus.  Quidquid  enim  invenitur  in  rebus,  vel  est  ens  aliquod,  vel  privatio 
entis  alicujus,  quod  est  non  ens  :  sed  Dion.  dicit  4.  cap.  de  Div.  Nom.  (part.  4. 
lect.  2$.)  quod  malum  distat  ab  existente,  et  adhuc  plus  distat  a  non  existente; 
ergo  malum  nullo  modo  invenitur  in  rebus. 

2.  Praeterea.  Ens  et  res  convertuntur.  Si  ergo  malum  est  ens  in  rebus, 
sequitur  quod  malum  sit  res  quaedam,  quod  est  contra  praedicta  (art.  praec). 

3.  Praeterea.  Albius  est,  quod  est  nigro  impermixtius,  ut  dicitur  in  3.  lib. 
Topic.  Arist.  (cap.  4.  non  remote  a  pritic):  ergo  et  melius  est,  quod  est  malo 
impermixtius:  sed  Deus  facit  semper,  quod  melius  est  multo  magis,  quam 
natura;  ergo  in  rebus  a  Deo  conditis  nihil  malum  invenitur. 

Sed  contra  est,  quod  secundum  hoc  removerentur  omnes  prohibitiones, 
et  poenae,  quae  non  sunt  nisi  malorum. 

Respondeo  dicendum,  quod,  sicut  supra  dictum  est  (q.  4j.  art.  i.  et  2.), 
perfectio  universi  requirit  inaequalitatem  esse  in  rebus,  ut  omnes  bonitatis 
gradus  impleantur.  Est  autem  uniis  gradus  bonitatis,  ut  aliquid  ita  bonum  sit, 
quod  numquam  defìcere  possit.  Alius  autem  gradus  bonitatis  est,  ut  sic  aliquid 
bonum  sit,  quod  a  bono  defìcere  possit,  qui  etiam  gradus  in  ipso  esse  inve- 
niuntur.  Quaedam  enim  sunt,  quae  suum  esse  amittere  non  possunt,  ut  incor- 
poralia  [al.  incorruptibiJia].  Quaedam  vero  sunt,  quae  amittere  possunt,  ut  cor- 
poralia  [al.  incorriiptihiUà].  Sicut  igitur  perfectio  universitatis  rerum  requirit, 
ut  non  solum  sint  entia  incorruptibilia,  sed  etiam  corruptibilia  :  ita  perfectio 
universi  requirit,  ut  sint  quaedam,  quae  a  bonitate  defìcere  possint,  ad  quod 
sequitur,  ea  interdum  defìcere.  In  hoc  autem  consistit  ratio  mali,  ut  scilicet 
aliquid  defìciat  a  bono.  Unde  manifestum  est,  quod  in  rebus  malum  invenitur, 
sicut  et  corruptio.  Nam  et  ipsa  corruptio  malum  quoddam  est. 

Ad  primum  ergo  dicendum,  quod  malum  distat  et  ab  ente  simpliciter,  et 
a  non  ente  simpliciter,  quia  neque  est  sicut  habitus,  neque  sicut  pura  negatio, 
sed  sicut  privatio. 

Ad  secundum  dicendum,  quod,  sicut  dicitur  in  5.  Metaph.  (tex.  14.)  ens 
dupliciter  dicitur.  Uno  modo,  secundum  quod  signifìcat  entitatem  rei  prout 
dividitur  per  decem  praedicamenta.  Et  sic  convertitur  cum  re.  Et  hoc  modo 
nulla  privatio  est  ens:  unde  nec  malum.  Alio  modo  dicitur  ens,  quod  signi- 
fìcat veritatem  propositionis,  quae  in  compositione  consistit,  cujus  nota  est 
hoc  verbum,  est.  Et  hoc  est  ens,  quo  respondetur  ad  quaestionem,  an  est.  Et 
sic  caecitatem  dicimus  esse  in  oculo,  vel  quamcumque  aliam  privationem. 
Et  hoc  modo  etiam  malum  dicitur  ens.  Propter  hujus  autem  distinctionis 
ignorantiam  aliqui  considerantes,  quod  aliquae  res  dicuntur  malae,  vel  quod 
malum  dicitur  esse  in  rebus,  crediderunt,  quod  malum  esset  res  quaedam. 

Ad  tertium  dicendum,  quod  Deus,  et  natura,  et  quodcumque  agens  tacit, 
quod  melius  est  in  toto,  sed  non  quod  melius  est  in  unaquaque  parte,  nisi 
per  ordinem  ad  totum,  ut  supra  dictum  est  (q.  4j.  art.  2).  Ipsum  autem  to- 
tum,  quod  est  universitas  creaturarum,  melius,  et  perfectius  est,  si  in  eo  sint 

quaedam,  quae  a  bono  defìcere  possunt,  quae  interdum  deficiunt,  Deo  hoc 
non  impediente,  Tum  quia  providentiae  non  est  naturam  destruere,  sed  sal- 
vare, ut  Dionys.  dicit  4.  cap.  de  Div.  Nom.  (part.  4.  vers.  fin.  lect  2^.).  Ipsa 
autem  natura  rerum  hoc  habet,  ut  quae  deficere  possunt,  quandoque  defi- 
ciant.  Tum  quia,  ut  dicit  August.  in  Enchir.  (cap.  11.)  :  Deus  est  adeo  potetis, 
qiioi  eiiani  bene  potest  facere  de  malis.  Unde  multa  bona  tollerentur,  si  Deus 
nuUum  malum  permitteret  esse  ;  non  enim  generaretur  ignis,,nisi  corrumpe- 
retur  aer.  Neque  conservaretur  vita  leonis,  nisi  occideretur  asinus.  Neque 
etiam  laudaretur  justitiae  vindicans,  et  patientia  sufferens,  si  non  esset  ini- 
quitas  [al.  justitia  vindicanlis,  et  patientia  sufferentis,  si  non  esset  iniquitas  pcrse- 
qìicntis]. 


ARTICULUS  IH.  254 

UTRUM   MALUM    SIT    IN    BONO,    SICUT    IN    SUBJECTO. 

(2.  Dist.  ^4.  q.  I.  et  2.  et  cap.  5.  Contr.  g.  cap.  11.  et  Mal.  q.  i.  art.  2. 
et  opusc.  5.  cap.  118.  et  1/6.). 

Ad  tertium  sic  proceditur.  Videtur,  quod  malum  non  sit  in  bono,  sicut 
in  subjecto.  Omnia  enim  bona  sunt  existentia  :  sed  Dionys.  dicit  4.  cap.  de 
Div.  Nom.  (part.  4.  lect.  25.J  quod  malum  non  est  existens,  neque  in  existcn- 
tibus;  ergo  malum  non  est  in  bono,  sicut  in  subjecto. 

2.  Praeterea.  Malum  non  est  ens:bonum  vero  est  ens:  sed  non  ens  non 
requirit  ens,  in  quo  sit,  sicut  in  subjecto;  ergo  nec  malum  requirit  bonum, 
in  quo  sit,  sicut  in  subjecto. 

3.  Praeterea.  Unum  contrariorum  non  est  subjectum  alterius;  sed  bo- 
num, et  malum  sunt  contraria;  ergo  malum  non  est  in  bono,  sicut  in  subjecto. 

4.  Praeterea.  Id,in  quo  est  albedo,  sicut  iu  subjecto,  dicitur  esse  album; 
ergo  et  id,  in  quo  est  malum,  sicut  in  subjecto  est  malum.  Si  ergo  malum 
sit  in  bono,  sicut  in  subjecto,  sequitur,  quod  bonum  sit  malum,  contra  id, 
quod  dicitur  Isa.  5.  :  Vae,  qui  dicitis  malum  honinn,  et  'bonum  malum. 

Sed  contra  est,  quod  August.  dicit  in  Enchir.  (cap.  14.  ant.  med.)  quod 
malum  non  est,  nisi  in  botto. 

Respondeo  dicendum,  quod,  sicut  dictum  est  (art.  j.  huj.  q  ),  malum  im- 
portat  remotionem  boni:  non  autem  quaelibet  remotio  boni  malum  dicitur. 
Potest  enim  accipi  remotio  boni  et  privative,  et  negative.  Remotio  igitur 
boni  negative  accepta  mali  rationem  non  habet.  Alioquin  sequeretur,  quod 
ea,  quae  nullo  modo  sunt,  mala  essent.  Et  iterum,  quod  quaehbet  res  esset 
mala  ex  hoc,  quod  non  habet  bonum  alterius  rei,  utpote,  quod  homo  esset 
malus,  quia  non  habet  velocitatem  caprae,  vel  fortitudincm  leonis.  Sed  re- 
motio boni  privative  accepta  malum  dicitur:  sicut  privatio  visus  caecitas 
dicitur.  Subjectum  autem  privationis,  et  formae  est  unum,  et  idem,  scilicet 
ens  in  potentia,  sive  sit  ens  in  potentia  simpliciter,  sicut  materia  prima,  quae 
est  subjectum  formae  substantialis,  et  privationis  oppo-^itae:  sive  sit  ens  in 
potentia  secundum  quid,  et  in  actu  simpliciter,  ut  corp  ìn  diaphanum,  quod 
est  subjectum  tcnebrarum,  et  lucis.  Manifestum  est  aui  11.  quod  forma,  per 
quam  aliquid  est  actu,  perfectio  quaedam  est,  et  bor  •  quoddam;  et  sic 
omne  ens  in  actu  bonum  quoddam  est.  Et  similiict  .  ,c  ens  in  potentia, 
inquantum  hujusmodi,  bonum  quoddam  est,  secundu;;       .   0   habet  ordinera 

ab  bonum.  S"cut  enim  est  ens  in  potentia,  ita  et  bonum  in  potentia.  Relin- 
quitur  ergo  quod  subjectum  mali  sit  bonum. 

Ad  primum  ergo  dicendum,  quod  Dionysius  intelligit  malum  non  esse 
in  existentibus,  sicut  partem,  aut  sicut  proprietatem  naturalem  alicujus  exi- 
stentis. 

Ad  secundum  dicendum,  quod  non  ens  negative  acceptum  non  requirit 
subjectum:  sed  privatio  est  negatio  in  subjecto,  ut  dicitur  in  4.  Met.  (i&x.  4.  et 
Uh.  j.  tex,  2^.  et  Uh.  io.  tex.  i^.),  et  tale  non  ens  est  malum. 

Ad  tertium  dicendum,  quod  malum  non  est,  sicut  in  subjecto,  in  bono, 
quod  ei  opponitur,  sed  in  quodam  alio  bono.  Subjectum  enim  caecitatis 
non  est  visus,  sed  animai.  Videtur  tamen,  ut  August.  dicit  (in  Ench.  cap.  15.^, 
hic  fallere  Dialecticorum  regula,  quae  dicit,  contraria  simul  esse  non  posse. 
Hoc  tamen  intelligendum  est  secundum  communen  acceptionem  boni,  et 
mali,  non  autem  secundum  quod  specìaliter  accipitur  hoc  bonum  et  hoc 
malum.  Album  autem,  et  nigrum,  dulce,etamarum,ethujusmodi  contrarla  non 
accipiuntur,  nisi  specialiter;  quia  sunt  in  quibusdam  generibus  determinatis  ; 
sed  bonum  circuit  omnia  genera;  unde  unum  bonum  potest  simul  esse  cum 
privatione  alterius  boni. 

Ad  quartum  dicendum.  quod  Propheta  imprecatur:  Vae,  illis,  qui  dicunt, 
id,  quod  est  bonum,  secundum  quod  est  bonum,  esse  malum:  hoc  autem  non 
sequitur  ex  praemissis,  ut  per  praedicta  patet  (in  corp.  art.). 

ARTICULUS  IV.  255 

UTRUM  MALUM  CORRUMPAT  TOTUM  BONUM. 

(1-2.  q.  8s.  art.  i.  2.  et  4.  et  2.  Disi.  ^4.  art.  ;.  et  Uh.  5.  Contr.  g.  cap.  io.  et  12' 
et  Mal  q.  2.  art.  9.  11.  et  12.  et  Opusc.  5.  cap.  iiy.  et  118.). 

Ad  Q.UARTUM  sic  proceditur.  Videtur,  quod  malum  corrumpat  totum  bo- 
num. Unum  eniracontrariorum  totaliter  corrumpitur  per  alterum  :  sed  bonum, 
et  malum  sunt  contraria;  ergo  malum  potest  corrumpere  totum  bonum. 

2.  Praeterea.  August.  dicit  in  Enchir.  (cap.  12.)  quod  malum  nocet,  in- 
quantum adimit  honum:  sed  bonum  est  sibi  simile,  et  uniforme;  ergo  totaliter 
tollitur  per  malum. 

3.  Praeterea.  Malum,  quamdiu  est,  nocet,  et  aufert  bonum:  sed  illud,  a 
quo  semper  aliquid  aufertur,  quandoque  consumitur,  nisi  sit  infinitum,  quod 
non  potest  dici  de  aliquo  bono  creato;  ergo  malum  consumit  totaliter  bonum. 

Sed  contra  est,  quod  August.  dicit  in  Enchir.  (loco  proxime  cit.),  quod 
malum  non  potest  totaliter  consumere  honum. 

Respondeo  dicendum,  quod  malum  non  potest  totaliter  consumere  honum. 
Ad  cujus  evidentiam  considerandum  est,  quod  est  triplex  bonum.  Quoddam 
quod  per  malum  totaliter  tollitur;  et  hoc  est  honum  oppositum  malo  :  sicut  lumen 
totaliter  per  tenebras  tollitur,  et  visus  per  caecitatem.  Quoddam  vero  bonum 
est,  quod  -aec  totaliter  toUitur  per  malum,  nec  diminuitur,  scilicet  honum,  quod 
i'st  siihjectum  mali.  Non  enim  per  tenebras  aliquid  de  substantia  aeris  dimi- 
nuitur. Quoddam  vero  bonum  est,  quod  diminuitur  quidem  per  malum,  sed  non 
totaliter  tollitur;  et  hoc  bonum  est  hahiUtas  suhjecU  ad  actum.  Diminutio  autem. 
hujus  boni  non  est  accipienda  per  subtractionem,  sicut  est  diminutio  in  quan- 
tltatibus,  sed  per  remissionem,  sicut  est  diminutio  in  qualitatibus,  et  formis 

Remissio  autem  hujus  habilitatis  est  accipienda  e  contrario  intensioni  ipsius. 
Intenditur  enim  hujusmodi  habilitas  per  dispositiones,  quibus  materia  prae- 
paratur  ad  actiim,  quae  quanto  magis  multiplicantur  in  subjecto,  tanto  ha- 
bilius  est  ad  recìpiendum  perfectionem,  et  formam:  et  e  contrario  remittitur 
per  dispositiones  contrarias  ;  quae  quanto  magis  multiplicatae  sunt  in  materia, 
et  magis  intensae,  tanto  magis  remittitur  potentia  ad  actum.  Si  igitur  con- 
trariae  dispositiones  in  infinitum  multiplicari,  et  intendi  non  possunt,  sed  usque 
ad  certum  terminum,  neque  habilitas  praedicta  in  infinitum  diminuitur,  vel 
remittitur,  sicut  patet  in  qualitatibus  activis,  et  passivis  elementorum  ;  frigi- 
ditas  enim,  et  liumiditas,  per  quae  diminuitur,  sive  remittitur  habilitas  ma- 
teriae  ad  formam  ignis,  non  possunt  multiplicari  in  infinitum.  Si  vero  dispo- 
sitiones contrariae  in  infinitum  multiplicari  possunt,  et  habilitas  praedicta  in 
infinitum  diminuitur,  vel  remittitur,  non  tamen  totaliter  tollitur;  quia  semper 
manet  in  sua  radice,  quae  est  substantia  subjecti:  sicut,  si  in  infinitum  inter- 
ponantur  corpora  opaca  inter  solem,  et  aèrem,  in  infinitum  diminuetur  habi- 
litas aéris  ad  lumen:  numquam  tamen,  manente  aere,  tollitur  totaliter;  qui 
secundum  naturam  suam  est  diaphanus.  Similiter  in  infinitum  potest  fieri 
additioinpeccatis,  per  quae  semper  magis,  ac  magis  minuitur  habilitas  animae 
ad  gratiam.  Quae  quidem  peccata  sunt  quasi  obstacula  interposita  inter  nos, 
et  Deum,  secundum  illud  Isa.  59.:  Peccata  nostra  diviserunt  inter  nos,  et  Deum. 
Neque  tamen  tollitur  totaliter  ab  anima  praedicta  habilitas,  quia  consequitur 
naturam  ipsius. 

Ad  primum  ergo  dicendum,  quod  bonum,  quod  opponitur  malo,  totaliter 
tollitur:  sed  alia  bona  non  totaliter  toUuntur,  ut  dictum  est  (in  corp.  art.). 

Ad  secundum  dicendum,  quod  habilitas  praedicta  est  media  inter  subje- 
ctum,  et  actum.  Unde  ex  ea  parte,  qua  attingit  actum,  diminuitur  per  malum: 
sed  ex  ea  parte,  qua  tenet  se  cum  subjecto,  remanet.  Ergo,  licet  bonum  in 
so  sit  simile  ;  tamen  propter  comparationem  ejus  ad  diversa  non  totaliter 
tollitur,  sed  in  parte. 

Ad  tertium  dicendum,  quod  quidam  imaginantes  diminutionem  boni 
praedicti  ad  similitudinem  diminutionis  quantitatis,  dixerunt,  quod,  sicut 
continuum  dividitur  in  infinitum,  facta  divisione  secundum  eamdem  propor- 
tionem,  ut  puta,  quod  accipiatur  medium  medii,  vel  tertium  tertii:  sic  in 
proposito  accidit.  Sed  haec  ratio  hic  locum  non  habet:  quia  in  divisione,  in 
qua  servatur  eadem  proportio,  semper  subtrahitur  minus,  et  minus:  minus 
enim  est  medium  medii,  quam  medium  totius.  Sed  secundum  peccatum  non 
de  necessitate  minus  diminuit  de  habilitate  praedicta,  quam  praecedens,  sed 
forte  aut  aequaliter,  aut  magis.  Dicendum  est  ergo,  quod,  licet  ista  habilitas 
sit  quoddam  finitum,  diminuitur  tamen  in  infinitum,  non  per  se,  sed  per  ac- 
cidens,  secundum  quod  contrariae  dispositiones  etiam  in  infinitum  augentur, 
ut  dictum  est  (in  corp.  art.). 


ARTICULUS  V.  256 

UTRUM  MALUM  SUFFICIENTER  DIVIDATUR  PER  POENAM,  ET  CULPAM. 

(2.  Dìst.  jj.  art,  I.  et  5.  Dist.  ^4,  q.  2.  art.  5.  q.  i.  corp.  et  Mal.  q.  1.  art.  4.). 

Ad  quintum  sic  proceditur.  Videtur,  quod  malum  insufficienter  dividatur 
per  poenam,  et  culpam.  Omnis  enim  defectus  malum  quoddam  esse  videtur: 

sed  in  omnibus  creaturis  est  quidam  defectus,  quod  se  in  esse  conservare  non 
possunt,  qui  tamen  nec  poena,  nec  culpa  est;  non  ergo  sufficienter  malum 
div'.ditur  per  poenam,  et  culpam. 

2.  Praeterea.  In  rebus  irrationalibus  non  invenitur  culpa,  nec  poena: 
invenitur  tamen  in  els  corruptio,  et  defectus,  quae  ad  rationem  mali  per- 
tinent;  ergo  non  omne  malum  est  poena,  vel  culpa. 

3.  Praeterea.  Tentatio  quoddani  malum  est:  nec  tamen  est  culpa;  quia 
tentatio,  cui  non  consentitur,  non  est  peccatum  ;  sed  materia  exercendae  v'ir- 
iuiis,  ut  dicitur  in  Gloss.  (ordinaria  super  illud  :  Ne  magnitudo  revelati oniiin) 
2.  Cor.  12.;  nec  etiam  poena,  quia  tentatio  praecedit  culpam;  poena  autem 
subsequitur;  insufficienter  ergo  malum  dividitur  per  poenam,  et  culpam. 

4.  Sed  contra  videtur,  quod  divisio  sit  superflua.  Ut  enim  August.  dicit  in 
Ench.  (cap.  12.):  Malum  dicitur,  quia  nocet:  quod  autem  nocet,  poenale  est; 
omne  ergo  malum  sub  poena  continetur. 

Respondeo  dicendum,  quod  malum,  sicut  supra  dictum  est  (art. 3.  huj.  q.), 
est  privatio  boni,  quod  in  perfectione,  et  actu  consistit  principaliter,  et  per 
se.  Actus  autem  est  duplex:  priinus  et  secundus.  Actus  quidem  primus  est 
forma,  et  integritas  rei.  Actus  autem  secundus  est  operatio.  Contingit  ergo 
malum  esse  dupliciter.  Uno  modo  per  subtractionem  formae,  aut  alicujus  partis, 
quae  requiritur  ad  integritatem  rei;  sicut  caecitas  malum  est,  et  carere  mem- 
bro. Alio  modo  per  subtractionem  debitae  operationis,  vel  quia  omnino  non 
est,  vel  quia  debitum  modum,  et  ordinem  non  habet.  Quia  vero  bonum  simpli- 
citer  est  objectum  voluntatìs,  malum,  quod  est  privatio  boni,  secundum  spe- 
cialem  rationem  invenitur  in  creaturis  rationalibus  habentibus  voluntatem. 
Malum  igitur,  quod  est  per  subtractionem  formae,  vel  integritatis  rei,  habet 
rationem  poenae,  et  praecipue  supposito,  quod  omnia  divinae  providentiae, 
et  justitiae  subdantur,  ut  supra  ostensum  est  (q.  22.  art.  2.).  De  ratione  enim 
poenae  est,  quod  sit  contraria  voluntati.  Malum  autem,  quod  consistit  in  sub- 
tractione  debitae  operationis  in  rebus  voluntariis,  habet  rationem  culpae.  Hoc 
enim  imputatur  alieni  in  culpam,  cum  deficit  a  perfecta  actione,  cujus  do- 
minus  est  secundum  voluntatem.  Sic  igitur  omne  malum  in  rebus  voluntariis 
consideratum  vel  est  poena,  vel  culpa. 

Ad  prtmum  ergo  dicendum,  quod,  quia  malum  privatio  est  boni,  et  non 
negatio  pura,  ut  dictum  est  supra  (art.  ?.  huj.  q.)^  non  omnis  defectus  boni 
est  malum,  sed  defectus  boni,  quod  natum  est,  et  debet  haberi.  Defectus  enim 
visionis  non  est  malum  in  lapide,  sed  in  animali;  quia  contra  rationem  la- 
pidis  est,  quod  visum.  habeat.  Similiter  etiam  contra  rationem  creaturae  est, 
quod  in  esse  conservetur  a  seipsa;  quia  idem  dat  esse,  et  conservati  unde 
iste  defectus  non  est  malum  creaturae. 

Ad  secundum  dicendum,  quod  poena,  et  culpa  non  dividunt  malum  sim- 
pliciter,  sed  malum  in  rebus  voluntariis. 

Ad  tertium  dicendum,  quod  tentatio,  prout  importat  provocationem  ad 
malum,  semper  malum  culpae  est  in  tentante  ;  sed  in  eo,  qui  tentatur,  non 
est  proprie,  nisi  secundum  quod  aliqualiter  immutatur.  Sic  enim  actio  agentis 
CSI  in  patiente.  Secundum  autem  quod  tentatus  immutatur  ad  maluni  a  ten- 
tante, ìncidit  in  culpam. 

Ad  Q.UARTUM  dicendum,  quod  de  ratione  poenae  est,  quod  noceat 
agenti  in  seipso:  sed  de  ratione  culpae  est,  quod  noceat  agenti  in  sua 
actione;  et  sic  utrumque  sub  malo  continetur,  secundum  quod  habet  ratio- 
nem nocumenti. 

ARTICULUS  VI.  2S7 

UTRUM    HABEAT    PLUS    DE    RATIONE    MALI    POENA,    QUAM    CULPA. 

(i-2.  q.  ic).  art.  i.  corp.  et  q.  y6.  art.  4.  corp.  et  2.  Disi.  57.  q.  5.  art.  2.  corp, 

et  Mal.  q.  i.  art.  j.). 

Ad  sextum  sic  proceditur.  Videtur,  quod  habeat  plus  de  ratione  mali 
poena,  quam  culpa.  Culpa  enim  se  habet  ad  poenam,  ut  meritum  ad  prae- 
mium:  sed  praemium  habet  plus  de  ratione  boni,  quam  meritum,  cum  sit 
finis  ejus;  ergo  poena  plus  habet  de  ratione  mali,  quam  culpa. 

2.  Praeterea.  Illud  est  majus  malum,  quod  opponitur  majori  bone:  sed 
poena,  sicut  dictum  est  (art.  praec),  opponitur  bono  agentis;  culpa  autem 
bono  actionis.  Cum  ergo  melius  sit  agens,  quam  actio,  videtur,  quod  pejus 
sit  poena,  quam  culpa. 

3.  Praeterea.  Ipsa  privatio  finis  poena  quaedam  est,  quae  dicitur  ca- 
rentia  visionis  divinae:  malum  autem  culpae  est  per  privationem  ordinis  ad 
finem:  ergo  poena  est  majus  malum,  quam  culpa. 

Sed  contra.  Sapiens  artifex  inducit  minus  malum  ad  vitandum  majus; 
sicut  medicus  praecidit  membrum,  ne  corrumpatur  corpus:  sed  Dei  sapientia 
infert  poenam  ad  vitandam  culpam;  ergo  culpa  est  majus  malum,  quam 
poena. 

Respondeo  dicendum,  quod  culpa  habet  plus  de  ratione  mali,  quam 
poena  :  et  non  solum  quam  poena  sensibilis,  quae  consistit  in  privatione  cor- 
poralium  honorum,  cujusmodi  poenas  plures  intelligunt;  sed  etiam  univer- 
saliter  accipiendo  poenam,  secundum  quod  privatio  gratiae,  vel  gloriae  poenae 
quaedam  sunt.  Cujus  est  duplex  ratio.  Prima  quidem  est,  quia  ex  malo  culpae 
fit  aliquis  malus,  non  autem  ex  malo  poena,  secundum  illud  Dionys.  4.  cap. 
de  Div.  Nom.  (pari.  4.  cir.  med.):  Puniri  non  est  malum,  sed  fieri  poena  dignum. 
Et  hoc  ideo  est,  quia,  cum  bonum  simpliciter  consistat  in  actu,  et  non  in 
potentia,  ultimus  autem  actus  est  operatio,  vel  usus  quarumcumque  rerum 
habitarum,  bonum  hominis  simpliciter  consideratur  in  bona  operatione,  vel 
bono  usu  rerum  habitarum.  Utimur  autem  rebus  omnibus  per  voluntatem. 
Unde  ex  bona  voluntate,  qua  homo  bene  utitur  rebus  habitis,  dicitur  homo 
bonus,  et  ex  mala  malus.  Potest  enim,  qui  habet  malam  voluntatem,  etiam 
bono,  quod  habet  male  uti:  sicut,  si  grammaticus  voluntarie  incongrue  lo- 
quatur.  Quia  ergo  ipsa  culpa  consistit  in  deordinato  actu  voluntatis,  poena 
vero  in  privatione  alicujus  eorum,  quibus  utitur  voluntas,  perfectius  habet  ra- 
tionem  mali  culpa,  quam  poena.  Secunda  ratio  sumi  potest  ex  hoc,  quod  Deus 
est  auctor  mali  poenae,  non  autem  mali  culpae.  Cujus  ratio  est,  quia  malum 
poenae  privat  bonum  creaturae,  sive  accipiatur  bonum  creaturae  aliquid  crea- 
tum,  sicut  caecitas  privat  visum;  sive  sit  bonum  increatum,  sicut  per  caren- 
tiam  visionis  divinae  toUitur  creaturae  bonum  increatum.  Malum  vero  culpae 
opponitur  proprie  bono  increato.  Contrariatur  enim  impletioni  divinae  vo- 
luntatis, et  divino  amori,  quo  bonum  divinum  in  seipso  amatur,  et  non  so- 
lum secundum  quod  participatur  a  creatura.  Sic  igitur  patet,  quod  culpa 
habet  plus  de  ratione  mali,  quam  poena. 

Ad  prlmum  ergo  dicendum,  quod,  licet  culpa  terminetur  ad  poenam,  sicut 
meritum  ad  praemium;  tamen  culpa  non  intcnditur  propter  poenam,   sicut 

meritum  propter  praemium  :  sed  potius  e  converso  poena  indicitur,  ut  vitetur 
culpa.  Et  sic  culpa  est  pejus,  quam  poena. 

Ad  secundum  dicendum,  quod  ordo  actionìs,  qui  tollitur  per  culpam,  est 
perfectius  bonum  agentis,  cum  sit  perfectio  secunda,  quam  bonum,  quod  tol- 
litur per  poenara,  quod  est  perfectio  prima. 

Ad  tertium  dicendum,  quod  non  est  comparatio  culpae  ad  poenam,  sicut 
finis,  et  ordinis  ad  finem;  quia  utrumque  potest  privari  aliquo  modo  et  per 
culpam,  et  per  poenam:  sed  per  poenam  quidem,  secundum  quod  ipse  homo 
removetur  a  fine,  et  ab  ordine  ad  finem:  per  culpam  vero,  secundum  quod 
ista  privatio  pertinet  ad  actionera,  quae  non  ordinatur  ad  finem  debitum. 


QUAESTIO   XLIX. 

DE    CAUSA    MALI,    IN    TRES    ARTICULOS    DIVISA. 

Consequenter  quaeritur  de  causa  mali. 

Et  circa  hoc  quaeriintur  tria. 

Primo.  Utrum  bonum  possit  esse  causa  mali. 
Secundo.  Utrum  summum  bonum,  quod  est  Deus,  sit  causa  mali. 
Tertio.  Utrum  sit  aliquod   summum  malum,  quod  sit  prima  causa  om- 
nium maiorum. 

ARTICULUS  I.  258 

UTRUM    BONUM    POSSIT    ESSE    CAUSA    MALI. 

(1-2.  q.  jyart.i.et  2.  Dist.i.  q.i.ari.i.aÌ2.eiDist.^4.  ari.^.  et  Uh.  2.  ConLg.cap.41. 
et  Uh.  j.  cap.  io.  et  ij.  et  Mal.  q.  1.  art.  ^.). 

Ad  primum  sic  proceditur.  Videtur,  quod  bonum  non  possit  esse  causa 
mali.  Dicitur  enim  Matth.  7,:  Non  potest  hona  arhor  malos  fructus  facere. 

2.  Praeterea.  Unum  contrariorum  non  potest  Q.sst  causa  alterius:  ma- 
lum autem  est  contrarium  bono  ;  ergo  bonum  non  potest  esse  causa  mali. 

3.  Praeterea.  Eff"ectus  deficiens  non  procedit,  nisi  a  causa  deficiente:  sed 
malum,  si  causam  habeat,  est  eff'ectus  deficiens  ;  ergo  habet  causam  deficientem  : 
sed  omne  deficiens  malum  est  :  ergo  causa  mali  non  est  nisi  malum, 

4.  Praeterea.  Dionysius  dicit  4.  cap.  de  Div.  Nom.  (part.  4.  lect.  22.), 
quod  malum  non  hahet  causam;  ergo  bonum  non  est  causa  mali. 

Sed  contra  est,  quod  Augustinus  dicit  centra  Julianum  (Uh.  i.  cap.  9. 
panini  ante  med.):  Non  fuit  omnino,  ufide  oriri  posset  malum,  nisi  ex  hono. 

Respondeo  dicendum,  quod  necesse  est  dicere,  quod  omm  malum  aliqua- 
liter  causam  haheat.  Malum  enim  est  defectus  boni,  quod  natum  est,  et  debet 
haberi.  Quod  autem  aliquid  deficiat  a  sua  naturali,  et  debita  dispositione, 
non  potest  provenire,  nisi  ex  aliqua  causa  trahente  rem  extra  suam  disposi- 
tionem.  Non  enim  grave  movetur  sursum,  nisi  ab   aliquo  impellente  ;  nec 

agens  deficit  in  sua  actione,  nisi  propter  aliquod  impedimentum.  Esse  autem 
causam  non  potest  convenire,  nisi  bono  :  quia  niiiil  potest  esse  causa,  nisi 
inquantum  est  ens.  Omne  autem  ens,  inquantum  hujusraodi,  bonum  est.  Et 
si  consideremus  speciales  rationes  causarum,  agens,  et  forma,  et  finis  per- 
fectionem  quamdam  important,  quae  pertinet  ad  rationem  boni.  Sed  et  ma- 
teria, inquantum  est  potentia  ad  bonum,  habet  rationem  boni.  Et  quidem 
quod  honum  sit  causa  mali  per  modum  caiisae  materialis,  jam  ex  praemissis  patet 
(q.  praec.  art.  ^.).  Ostensum  est  enim,  quod  bonum  est  subjectum  mali,  Cau- 
sam autem  formalem  malum  non  habet,  sed  est  magis  privatio  formae.  Et  si- 
railiter  nec  causam  finahm,  sed  magis  est  privatio  ordinis  ad  finem  debitum. 
Non  solum  enim  finis  habet  rationem  boni,  sed  etiam  utile,  quod  ordinatur 
ad  finem.  Causam  autem  per  modum  agentls  habet  malum,  non  autem  per  se,  sed 
per  accidens.  Ad  cujus  evidentiam  sciendum  est,  quod  aliter  causatur  malum 
in  actione,  et  aliter  in  efì'ectu.  In  actione  quidem  causatur  malum  propter 
defectum  alicujus  principiorum  actionis,  vel  principalis  agentis,  vel  instru- 
mentalis:  sicut  defectus  in  motu  animalis  potest  contingere  vel  propter 
debilitatem  virtutis  motivae,  ut  in  pueris,  vel  propter  solam  ineptitudinem 
instrumenti,  ut  in  claudis.  Malum  autem  in  re  aliqua,  non  tamen  in  proprio 
effectu  agentis,  causatur  quandoque  ex  virtute  agentis;  quandoque  autem 
ex  defectu  ipsius,  vel  materiae.  Ex  virtwte  quidem,  vel  perfectione  agentis, 
quando  ad  formam  intentam  ab  agente  sequitur  ex  necessitate  alterius  for- 
mae privatio  :  sicut  ad  formam  ignis  sequitur  privatio  formae  aèris,  vel  aquae. 
Sicut  ergo,  quanto  ignis  fuerit  perfectior  in  virtute,  tanto  perfectius  imprimit 
formam  suam,  ita  etiam  tanto  perfectius  corrumpit  contrarium.  Unde  ma- 
lum, et  corruptio  aèris,  et  aquae  est  ex  perfectione  ignis.  Sed  hoc  est  per  ac- 
cidens: quia  ignis  non  intendit  privare  formam  aquae,  sed  inducere  formam 
propriam:  sed,  hoc  faciendo,  causat  ed  illud  per  accidens.  Sed,  si  sit  defectus 
in  effectu  proprio  ignis,  puta,  quod  deficiat  a  calefaciendo,  hoc  est  vel  propter 
defectum  actionis,  qui  redundat  in  defectum  alicujus  principii,  ut  dictum  est 
(iìi  isto  art.),  vel  ex  indispositione  materiae,  quae  non  recipit  actionem  ignis 
agentis.  Sed  et  hoc  ipsum,  quod  est  esse  deficiens,  accidit  bono,  cui  per  se 
competit  agere.  Unde  veruni  est,  quod  malum  secundum  nuUum  modum 
habet  causam,  nisi  per  accidens.  Sic  autem  honum  est  causa  mali. 

Ad  primum  ergo  dicendum,  quod,  sicut  August.  dicit  centra  Julianum 
(Uh.  I.  cap.  9.  cir.fin.)  :  Arborem  malum  appellai  Dominus  voluntatem  malam,  et 
arhorem  honam  voluntatem  honam.  Ex  voluntate  autem  bona  non  producitur 
actus  moralis  malus,  cum  ex  ipsa  voluntate  bona  judicetur  actus  moralis 
bonus.  Sed  tamen  ipse  motus  malae  voluntatis  causatur  a  creatura  rationali, 
quae  bona  est,  et  sic  est  causa  mali. 

Ad  secundum  dicendum,  quod  bonum  non  causat  illud  malum,  quod  est 
sibi  contrarium,  sed  quoddam  aliud:  sicut  bonitas  ignis  causat  malum  aquae; 
et  homo  bonus  secundum  suam  naturam  causat  malum  actum  secundum 
morem.  Et  hoc  ipsum  per  accidens  est,  ut  dictum  est  (in  corp.  art.  et  q.  i(). 
art.  <).).  Invenitur  autem,  quod  etiam  unum  contrariorum  causat  aliud  per 
accidens:  sicut  frigidum  exterius  ambiens  calefacit,  inquantum  calor  retrahitur 
ad  interiora. 

Ad  tertium  dicendum,  quod  malum  habet  causam  deficientem  aliter  in 
rebus  voluntariis,  et  naturalibus.  Agens  enim  naturale  producit  effectum  suum 
talem,  quale  ipsum  est,  nisi  impediatur  ab  aliquo  extrinseco  :  et  hoc  ipsum 
est  quidam  defectus  ejus.  Unde  numquam  sequitur  malum  in  effectu,  nisi 

praeexistat  aliquod  aliud  malum  in  agente,  vel  materia,  slcut  dictam  est  (in 
corp.)  :  sed  in  rebus  volimtariis  defectus  actionis  a  voluntate  actu  deficiente 
procedit,  inquantum  non  subjicit  se  actu  suae  regulae.  Q.ui  tamen  defectus 
non  est  culpa,  sed  sequitur  culpa  ex  hoc,  quod  cum  tali  defectu  operatur. 
Ad  quartum  dicendum,  quod  malum  non  habet  causam  per  se,  sed  per 
accidens  tantum,  ut  dictum  est  (in  corp.). 


ARTICULUS   IL  259 

UTRUM   SUMMUM    BONUM^   QJJOD    EST    DEUS,    SIT    CAUSA   MALI. 

(2.  Disi.  52.  q.  2.  art.  i.  et  Dist.  54.  art.  5.  et  Dist.  ^j.  q.  5.  art.  i.  ad  i. 
et  Uh.  2,  Contr.  g.  cap.  41.  et  ìib.  5.  cap.  71.  et  in  Joan.  9.  et  Roiii.  i.). 

Ad  secundum  sic  proceditur.  Videtur,  quod  summum  bonum,  quod  est 
Deus,  sit  causa  mali.  Dicitur  enim  Isa.  45.:  Ego  Dominns,  et  non  est  alter  Deus, 
jormans  hicem,  et  creans  tenehras,  faciens  pacem,  et  creans  malum.  Et  Amos  3.  : 
Si  erit  malum  in  civitate,  quod  Dominus  non  fecerit. 

2.  Praeterea.  Effectus  causae  secundae  reducitur  in  causam  primam  : 
bonum  autem  est  causa  mali,  ut  dictum  est  (art.  praec).  Cum  igitur  omnis 
boni  causa  sit  Deus,  ut  supra  ostensum  est  (q.  6.  art.  i.  et  4.),  sequitur,  quod 
etiam  omne  malum  sit  a  Deo, 

3.  Praeterea.  Sicut  dicitur  in  2.  Physic.  (tòx.  50.)  idem  est  causa  salutis 
navis,  et  periculi:  sed  Deus  est  causa  salutis  omnium  rerum;  ergo  est  ipse 
causa  omnis  perditionis,  et  mali. 

Sed  contra  est,  quod  dicit  August.  in  lib.  83.  Q.Q..  (q.  21.),  quod  Deus 
non  est  auctor  mali  ;  quia  non  est  causa  tendendi  ad  non  esse. 

Respondeo  dicendum,  quod,  sicut  ex  dictis  patet  (art.  praec),  malum, 
quod  in  defectu  actionis  consistit,  semper  causatur  ex  defectu  agent'S.  In  Deo 
autem  nullus  defectus  est,  sed  summa  perfectio,  ut  supra  ostensum  est  (q.  4. 
per  tot.).  Unde  nialum,  quod  in  defectu  actionis  consistit,  vel  quod  ex  defectu 
agentis  causatur,  non  reducitur  in  Denm,  sicut  in  causam.  Sed  malum,  quod 
in  corruptione  rerum  aliquarum  consistit,  reducitur  in  Deum,  sicut  in  causam. 
Et  hoc  patet  tam  in  naturalibus,  quam  in  voluntariis.  Dictum  est  enim  (art. 
praec),  quod  aliquod  agens,  inquantum  sua  virtute  producit  aliquam  formam, 
ad  quam  sequitur  corruptio,  et  defectus,  causat  sua  virtute  illam  corruptio- 
nem,  et  defectum.  Manifestum  est  autem,  quod  forma,  quam  principaliter 
Deus  intendit  in  rebus  creatis,  est  bonum  ordinis  universi.  Ordo  autem  uni- 
versi requirit,  ut  supra  dictum  est  (q.  48.  art.  2.  et  q.  22.  art.  2.  ad  2.),  quod 
quaedam  sint,  quae  deficerepossint,  et  interdum  deficiant.  Et  sic  Deus  in  rebus 
causando  bonum  ordinis  universi,  ex  consequenti,  et  quasi  per  accidens  causat 
corruptiones  rerum,  secundum  illud,  quod  dicitur  i.  Reg.  2.:  Dominus  mor- 
tificai^ et  vivificai.  Sed  quod  dicitur  Sap.  i.  quod  Deus  mortem  non  fecit,  intel- 
ligitur,  quasi  per  se  intentam.  Ad  ordinem  autem  universi  pertinet  etiam 
ordo  justitiae,  qui  requirit,  ut  peccatoribus.poena  inferatur.  Et  secundum  hoc 
Deus  est  auctor  mali,  quod  est  poena;  non  autem  mali,  quod  est  culpa, 
ratione  supra  dieta  (in  princ.  corp.). 

Ad  PRiiMUM  ergo  dicendum,  quod  auctoritates  illae  loquuntur  de  mal  ? 
poenae,  non  autem  de  malo  culpae. 

Ad  secundum  dicendum,  quod  efFectus  causae  secundae  deficientis  re 
ducìtur  in  causam  primam  non  deficientem,  quantum  ad  id,  quod  habet  enti- 
tatis,  et  perfectionis,  non  autem  quantum  ad  id,  quod  habet  de  defectu  :  sicut 
quidquid  est  motus  in  claudicatione,  causatur  a  virtute  motiva  :  sed  quod  est 
obliquitatis  in  ea,  non  est  ex  virtute  motiva,  sed  ex  curvitate  cruris.  Et  si 
militer  quidquid  est  entitatis,  et  actionis  in  actione  mala,  reducitur  in  Deum, 
sicut  in  causam:  sed  quod  est  ibi  defectus,  non  causatur  a  Deo,  sed  ex  causa 
secunda  deficiente. 

Ad  tertium  dicendum,  quod  submersionavis  attribuitur  nautae,  ut  causae, 
ex  eo,  quod  non  agit,  quod  requiritur  ad  salutem  navis:  sed  Deus  non  deficit 
ab  agendo,  quod  est  necessarium  ad  salutem  ;  unde  non  est  simile. 

ARTICULUS  III.  260 

UTRUM  SIT  UNUM  SUMMUM  MALUM,    Q.UOD   SIT    CAUSA    OMNIS   MALI. 

(2-2.  q.  i'j2.  art.  6    corp.  et  2.  Disp.  i.  q.  i.  art.  i.  ad  i. 

et  Dist.  54.  art.  i.  ad  4.  et  Uh.  2.  Contr.  g.  cap.  41.  et  ij.  et  Fot.  q.  5. 

art.  6.  et  Opusc.  i^.  cap.  16.). 

Ad  tertium  sic  proceditur.  Videtur,  quod  sit  unum  summum  malum, 
quod  sit  causa  omnis  mali.  Contrariorum  enim  effectum  contrariae  sunt 
causae  (Uh.  j.  Politic.  cap.  8.)  :  sed  in  rebus  invenitur  contrarietas,  secundum 
illud  Eccli.  33.:  Contra  nialutn  honiim  est,  et  cantra  vitam  mors;  sic  et  cantra 
virum  jiistum  peccator  ;  ergo  sunt  contraria  principia,  unum  boni  et  aliud  mali. 

2.  Praeterea.  Si  unum  contrariorum  est  in  rerum  natura,  et  reliquum, 
ut  dicitur  in  2.  de  Coelo,  et  Mundo  (tex.  i^):  sed  summum  bonum  est  in 
rerum  natura,  quod  est  causa  omnis  boni,  ut  supra  ostensum  est  (?/.  6.  art.  2, 
et  4.);  ergo  est  et  summum  malum  ei  oppositum,  causa  omnis  mali. 

Praeterea.  Sicut  in  rebus  invenitur  bonum,  et  melius;  ita  malum,  et 
pejus  :  sed  bonum,  et  melius  dicuntur  per  respectum  ad  optimum  ;  ergo  malum, 
et  pejus  dicuntur  per  respectum  ad  aliquod  summum  malum. 

4.  Praeterea.  Omne,  quod  est  per  participationem,  reducitur  ad  illud, 
quod  est  per  essentiam;  sed  res,  quae  sunt  malae  apud  nos,  non  sunt  malaè 
per  essentiam,  sed  per  participationem  ;  ergo  est  invenire  aliquod  summum 
malum  per  essentiam,  quod  est  causa  omnis  mali. 

5.  Praeterea.  Omne,  quod  est  per  accidens,  reducitur  ad  illud,  quod  est 
per  se:  sed  bonum  est  causa  mali  per  accidens;  ergo  oportet  ponere  aliquod 
summum  malum,  quod  sit  causa  malorum  per  se.  Ncque  potest  dici,  quod 
malum. non  habeat  causam  per  se,  sed  per  accidens  tantum;  quia  sequeretur, 
quod  malum  non  esset  ut  in  pluribus,  sed  in  paucioribus. 

6  Praeterea.  Malum  effectus  reducitur  ad  malum  causae  :  quia  effectus 
deficiens  est  a  causa  deficiente,  sicut  supra  dictum  est  (art.  i.  et  2.  praec.)  : 
sed  hoc  non  est  procedere  in  ìnfinitum;  ergo  oportet  ponere  unum  primum 
malum,  quod  sit  causa  omnis  mah. 

Sed  contra  est,  quod  summum  bonum  est  causa  omnis  entis,  ut  supru 
ostensum  est  (q.  6.  art.  4.)  ;  ergo  non  potest  esse  aliquod  principium  ei  op- 
positum, quod  sit  causa  malorum. 

Respondeo  dicendum,  quod  ex  praedictis  patet,  non  esse  unum  primum 
rincipiiim  mahrnm,  sicut   est    unum   primam  principium    honorum.  Primo 

quidem,  quia  primum  principium  honorum  est  per  essentiam  bonum,  ut  supra 
ostensum  est  (q.  6.  art.  5.  et  4.).  Nihil  autem  potest  esse  per  suam  essentiam 
malum.  Ostensum  est  enim  (q.  j.  art.  j.  et  q.  praec.  art.  5.),  quod  omne  ens, 
inquantum  est  ens,  bonum  est  ;  et  quod  malum  non  est,  nisi  in  bono,  ut  in 
subjecto.  Secundo,  quia  primum  honorum  principium  est  summum,  et  per- 
fectum  bonum,  quod  praehabet  in  se  omnem  bonitatem,  ut  supra  ostensum 
est  (q.  6.  art.  2.).  Summum  autem  malum  esse  non  potest;  quia,  sicut  ostensum 
est  (q.  48.  art.  4.),  etsi  malum  semper  diminuat  bonum,  numquam  tamen 
illud  potest  totaliter  consumere.  Et  sic  semper  remanente  bono,  non  potest 
esse  aliquid  integre,  et  perfecte  malum.  Propter  quod  Philosophus  dicit  in 
4.  Ethic.  (cap.  j.  anta  meà.),  quod,  si  malum  integrum  sit,  seipsum  destruet  :  quia, 
destructo  omni  bono  (quod  requirìtur  ad  integritatem  mali),  subtrahitur  etiam 
ipsum  malum,  cujus  subjectum  est  bonum.  Tertio,  quia  ratio  mali  repugnat 
rationi  primi  principii,  tum  quia  omne  malum  causatur  ex  bono,  ut  supra 
ostensum  est  (art.  i.  q.),  tum  quia  malum  non  potest  esse  causa,  nisi  per 
accidens.  Et  sic  non  potest  esse  prima  causa;  quia  causa  per  accidens  est 
posterior  ea,  quae  est  per  se,  ut  patet  in  2.  Physic.  (tex.  66.). 

Q.UÌ  autem  posuerunt  duo  prima  principia,  uìium  bonum,  et  alterum  malum, 
ex  eadem  radice  in  hunc  errorem  inciderunt,  ex  qua  et  aliae  extraneae  posi- 
tiones  antiquorum  ortumhabuerunt;  quia  scilicet  nonconsideraverunt  causam 
universalem  totius  entis,  sed  particulares  tantum  causas  particularium  effe- 
ctuum.  Propter  hoc  enim,  si  aliquid  invenerunt  esse  nocivum  alieni  rei  per 
virtutem  suae  naturae,  aestimaverunt  naturam  illius  rei  esse  malam.  Puta, 
si  quis  dicat  naturam  ignis  esse  malam,  quia  combussit  domum  alicujus  pau- 
peris.  Judicium  autem  de  bonitate  alicujus  rei  non  est  accipiendum  secundum 
ordinem  ad  aliquid  particulare,  sed  secundum  seipsum,  et  secundum  ordinem 
ad  totum  universum,  in  quo  quaelibet  res  suum  locum  ordinatissime  tenet, 
ut  ex  dictis  patet  (q.  4-/.  art.  2.).  Similiter  etiam  quia  invenerunt  duoruni 
particularium  effectuum  contrariorum  duas  causas  particulares  contrarias, 
nesciverunt  reducere  causas  particulares  contrarias  in  causam  universalem 
communem.  Et  ideo  usque  ad  prima  principia  contrarietatem  in  causis  esse 
judicaverunt.  Sed,  cum  omnia  contraria  conveniant  in  uno  communi,  ne- 
cesse  est  in  eis  supra  causas  contrarias  proprias  inveniri  unam  causam  com- 
munem :  sicut  supra  qualitates  contrarias  elementorum  invenitur  virtus  cor- 
poris  coelestis.  Et  similiter  supra  omnia,  quaequocumque  modo  sunt,  invenitur 
unum  primum  principium  essendi,  ut  supra  ostensum  est  (q.  2.  art.  ^.). 

Ad  primum  ergo  dice^.^im,  quod  contraria  conveniunt  in  genere  uno,  et 
etiam  conveniunt  in  ratione  essendi.  Et  ideo,  licet  habeant  causas  particulares 
contrarias,  tamen  oportet  devenire  ad  unam  primam  causam  communem. 

Ad  secundum  dicendum,  quod  privatio,  et  habitus  nata  suntfieri  circa  idem. 
Subjectum  autem  privationis  est  ens  in  potentia,  ut  dictum  est  (q.  48.  art.  ^.). 
Unde,  cum  malum  sit  privatio  boni,  ut  ex  dictis  patet  (q.  praec.  art.  ^.),  illì 
bono  opponitur,  cui  adjungitur  potentia,  non  autem  summo  bono,  quod  est 
actus  purus. 

Ad  tertium  dicendum,  quod  unumquodque  intendìtur  secundum  pro- 
pn'am  rationem.  Sicut  autem  forma  est  perfectio  quaedam;  ita  privatio  est 
quaedam  remotio.  Unde  omnis  forma,  et  perfectio,  et  bonum  per  accessum 
ad  terminum  perfectum  intendìtur;  privatio  autem,  et  malum  per  recessum 
a  termino.  Unde  non  dicitur  malum,  et  pejus  per  accessum  ad  summum 
malum,  sicut  dicitur  bonum,  et  melius  per  accessum  ad  summum  bonum. 

Ad  quartum  dicendum,  quod  nuUum  ens  dicitur  malum  per  participa- 
tlonem,  sed  per  privationem  participationis.  Unde  non  oportet  fieri  reductio- 
nem  ad  aliquid  quod  sit  per  essentìam  malum. 

Ad  quintum  dicendum,  quod  malum  non  potest  habere  causam,  nisi  per 
accidens,  ut  supra  ostensum  est  (art.  i.  hiij.  q.).  Unde  impossibile  est  fieri 
reductionem  ad  aliquid,  quod  sit  per  se  causa  mali.  Quod  autem  dicitur,  quod 
malum  est  ut  in  pluribus,  simpliciter  falsum  est.  Nani  generabilia,  et  corru- 
ptibilia,  in  quibus  solum  contìngit  esse  malum  naturae,sunt  modica  pars  to- 
tius  universi.  Et  iterum  in  unaquaque  specie  defectus  naturae  accidit  ut  in 
paucioribus.  In  solis  autem  hominibus  malum  videtur  esse  ut  in  pluribus; 
quia  bonum  hominis  secundum  sensum  non  est  hominis,  inquantum  homo, 
idest  secundum  rationem.  Plures  autem  sequuntur  sensum,  quam  rationem. 

Ad  sextum  dicendum,  quod  in  causis  mali  non  est  procedere  in  infinitum, 
sed  est  reducere  omnia  mala  in  aliquam  causam  bonam,  ex  qua  sequitur 
malum  per  accidens. 


QUAESTIO  L. 

DE    SUBSTANTIA    ANGELORUM    ASSOLUTE, 
IN  QUINQUE  ARTICULOS   DIVISA. 

Post  haec  consìderandum  est  de  distinctione  corporalis,  et  spir''ualis  crea- 
turae.  Et  primo  de  creatura  pure  spirituali,  quae  in  Scriptura  sacra  angelus 
nominatur.  Secando  de  creatura  pure  corporali.  Tertio  de  creatura  composita 
ex  corporali,  et  spirituali,  quae  est  homo.  Circa  vero  angelos  consideranduni 
est  primo  de  his,  quae  pertinent  ad  eorum  substantiam.  Secundo  de  his,  quae 
pertinent  ad  eorum  intellectum.  Tertio  de  his,  quae  pertinent  ad  eorum  vo- 
luntatem.  Quarto  de  his,  quae  pertinent  ad  eorum  creationem.  De  substantia 
autem  eorum  considerandum  est  et  absolute,  et  per  comparationem  ad  cor- 
poralia. 

Circa  suhstaìitiam  vero  eorum  absolute  quinque  quaeruntur. 

Primo.  Utrum  sit  aliqua  creatura  omnino  spiritualis,  et  penitus  incorporea. 
Secundo.  Supposito,  quod  angelus  sit  talis,    quaeritur:  Utrum   angelus 
sit  compositus  ex  materia,  et  forma. 

Tertio.  Quaeritur  de  multitudine  eorum. 

Quarto.  De  diff'erentia  ipsorum  ab  invicem. 

Quinto.  De  iramortalitate,  seu  incorruptibilitate  ipsorum. 

ARTICULUS  I.  261 

UTRUM    ANGELUS    SIT    OMNINO    INCORPOREUS. 

(Lih.  2.  Contr.  g.  cap.  46.  et  ^9.  et  Fot.  q.  6.  art.  6.  corp.  et  Spirit.  art.  J. 
et  Opusc.  5.  cap.  74.  et  Opusc.  ij.  cap.  18.). 

Ad  primum  sic  proceditur.  Videtur,  quod  angelus  non  sit  omnino  incor- 
poreus.  Illud  enim,  quod  est  incorporeum  solum  quoad  nos,  et  non  quoad 

Deum,  non  est  incorporeum  simpliciter:  sed  Damasc.  dicit  in  lib.  2.  (Orth. 
Fili,  cap.j.),  quod  Angelus  incorpereus,  et  immaterialis  dicitur  quantum  ad  nos; 
icd  coraparatus  ad  Deum  corporeus,  et  materialis  invenitur;  non  ergo  est 
incorporeus  simpliciter. 

2.  Praeterea.  Nihil  movetur,  nisi  corpus,  ut  probatur  in  6.  Phys.  (tex.  p.) 
sed  Damasc.  dicit  ibidem,  quod  Angelus  est  substanctia  intellectualis  semper 
mobilis;  Angelus  ergo  est  substantia  corporea. 

3.  Praeterea.  Ambr.  dicit  in  lib.  de  Spiritu  Sancto  (cap.  7.  in  princ.)  : 
Ovinis  creatura  certis  siiae.  naturae  cìrcumscripta  est  limitihus  :  circumscribi  au- 
tem  proprium  est  corporum;  ergo  omnis  creatura  est  corporea.  Angeli  autem 
sunt  Dei  creaturae,  ut  patet  in  Ps.  148.  :  Laudate.  Domimim  omnes  Angeli  ejus. 
Et  postea  subditur:  Ouoiiiam  ipse  dixit  et  jacta  sunt,  ipse  mandavit,  et  creata  sunt; 
ergo  Angeli  sunt  corporei. 

Sed  contra  est,  quod  dicitur  in  Ps.  103.:  Qui  facit  Angelos  suos  spiritus. 

Respoxdeo  dicendum,  quod  necesse  est  ponere  aliquas  creaturas  incor- 
poreas.  Id  enim,  quod  praecipue  in  rebus  creatis  Deus  intendit,  est  bonum, 
quod  consistit  in  assimilatione  ad  Deum.  Perfecta  autem  assimilatio  effectus 
ad  causam  attenditur,  quando  effectus  imitatur  causam  secundum  illud,  per 
quod  causa  producit  effectum  ;  sicut  calidum  facit  calidum.  Deus  autem  crea- 
turam  producit  per  intellectum,  et  voluntatem,  ut  supra  dictum  est  (q.  14. 
art.  8.  et  q.  ig.  art.  4.).  Unde  ad  perfectionem  universi  requiritur,  quod  sint 
aliquae  creaturae  intellectuales.  Intelligere  autem  non  potest  esse  actus  cor- 
poris,  nec  alicujus  virtutis  corporeae:  quia  omne  corpus  determinatur  ad  hic, 
et  nunc.  Unde  necesse  est  ponere,  ad  hoc  quod  universum  sit  perfectum, 
quod  sit  aliqua  incorporea  creatura. 

Antiqui  autem  ignorantes  vini  intelligendi,  et  non  distinguentes  inter 
sensum,  et  intellectum,  nihil  esse  existimaverunt  in  mundo,  nisi  quod  sensu, 
et  imaginatione  apprehendi  potest.  Et  quia  sub  imaginatione  non  cadit,  nisi 
corpus,  existimaverunt,  quod  nullum  ens  esset,  nisi  corpus,  ut  Philosophus 
dicit  in  quarto  Physic.  (tex.  p.  et^y.).  Et  ex  his  processit  Sadducaeorum  error 
dicentium,  non  esse  spiritum. 

Sed  hoc  ipsum,  quod  intellectus  est  altior  sensu,  rationabiliter  ostendit, 
esse  aliquas  res  incorporeas  a  solo  intellectu  comprehensibiles. 

Ad  primum  ergo  dicendum,  quod  substantiae  incorporeae  medium  sunt 
inter  Deum,  et  creaturas  corporeas.  Medium  autem  comparatum  ad  unum 
extremum  videtur  alterum  extremum;  sicut  tepidum  comparatum  calido  vi- 
detur  frigidum:  et  hac  ratione  dicitur,  quod  angeh  Deo  comparati  sunt  ma- 
teriales,  et  corporei,  non  quod  in  eis  sit  aliquid  de  natura  corporea. 

Ad  SECUNDUM  dicendum,  quod  motus  ibi  accipitur,  prout  intelHgere,  et 
velie  motus  quidam  dicuntur.  Dicitur  ergo  Angelus  substantia  semper  mo- 
bilis; quia  semper  est  actu  intelligens,  non  quandoque  actu,  et  quandoque 
potentia,  sicut  nos.  Unde  patet,  quod  ratio  procedit  ex  aequivoco. 

Ad  TERTiUM  dicendum,  quod  circumscribi  terminis  localibus  est  proprium 
corporum;  sed  circumscribi  terminis  essentiatibus  est  commune  cuihbet 
creaturae  tam  corporali,  quam  spirituali.  Unde  dicit  Ambr.  in  lib.  i.  de  Spi- 
ritu Sancto  (cap.  7.  a  princ),  quod,  licei  quaedani  locis  corporaìibus  uù*i  coti- 
iineantur,  circuuiscripiione  tuìneu  substantiae  non  careni. 

ARTICULUS  IL  262 

UTRUM  ANGELUS  SIT  COMPOSITUS  EX  MATERIA,  ET  FORMA. 

(j.  Dist.  8.  q.  j".  ai't.  2.  et  Uh.  2.  Contr.  g.  cap.  jo.  et  ji.  et  Spirit.  art.  i. 

et  Quodl.  9.  q.  4.  art.  i.  et  Opusc.  5.  cap.  74.  et  9/.  et  Opusc.  ij.  cap.  5.  j".  6.  7.  8.  et  18. 

et  Opusc.  jo.  cap.  i.  et  Opusc.  42.  cap.  4.  et  j.). 

Ad  secundum  sic  proceditur.  Videtur,  quod  angelus  sit  composìtus  ex 
materia,  et  forma.  Omne  enim,  quod  continetur  sub  aliquo  genere,  est  com- 
positum  ex  genere,  et  dififerentia,  quae  adveniens  generi,  constituit  speciem  : 
sedgenus  sumitur  ex  materia,  differentia  vero  ex  forma,  ut  patet  in  8.  Metaph. 
(tex.  6.);  ergo  omne,  quod  est  in  genere,  est  compositum  ex  materia,  et 
forma:  sed  angelus  est  in  genere  substantiae;  ergo  est  compositus  ex  ma- 
teria, et  forma. 

2.  Praeterea.  In  quocumque  inveniuntur  proprietates  materiae,  ibi  in- 
venitur  materia:  proprietates  autem  materiae  sunt  recipere,  et  substare.  Unde 
dicit  Boet.  in  lib.  de  Trinit.  quod/orwa  simplex  suhjectum  esse  non  potest  :  haec 
autem  invenitur  in  angelo  ;  ergo  angelus  est  compositus  ex  materia,  et  forma. 

3.  Praeterea.  Forma  est  actus  (lib.  2.  de  Anima  tex.  2.).  Quod  ergo  est 
forma  tantum,  est  actus  purus:  sed  angelus  non  est  actus  purus  :  hoc  enim 
solius  Dei  est;  ergo  non  est  forma  tantum,  sed  habet  formam  in  materia. 

4.  Praeterea.  Forma  proprie  limitatur,  et  finitur  per  materiam.  Forma 
ergo,  quae  non  est  in  materia,  est  forma  infinita  ;  sed  forma  angeli  non  est 
infinita,  quia  omnis  creatura  finita  est;  ergo  forma  angeli  est  in  materia. 

Sed  contra  est,  quod  Dion.  dicit.  4.  cap.  de  Div.  Nom.  (non  remote  a 
prìnc),  quod  primae  creaturae  sicut  incorporales,  et  immateriales  intelli- 
guntur. 

Respondeo  dicendum,  quod  quidam  ponunt  angelos  esse  compositos  ex 
materia,  et  forma:  et  hanc  opinionem  astruere  nititur  Avicebron  in  lib.  Fontis 
Vitae.  Supponit  enim,  quod  quaecumque  distinguuntur  secundum  intellectum, 
sint  etiam  in  rebus  distincta.  In  substantia  autem  incorporea  intellectus  ap- 
prehendit  aliquid,  per  quod  distinguitur  a  substantia  corporea,  et  aliquid,  per 
quod  cum  ea  convenit.  Unde  ex  hoc  vult  concludere,  quod  illud,  per  quod 
differt  substantia  incorporea  a  corporea,  sit  ei  quasi  forma  :  et  illud,  quod 
subjicitur  huic  formae  distinguenti  quasi  commune,  sit  materia  ejus.  Etpropter 
hoc  ponit,  quod  eadem  est  materia  universalis  spiritualium,  et  corporalium: 
ut  intelligatur,  quod  forma  incorporeae  substantiae  sic  sit  impressa  in  materia 
spiritualium,  sicut  forma  quantitatis  est  impressa  in  materia  corporalium.  Sed 
primo  aspectu  apparet  esse  imposs'b'le,  unam  esse  materiam  spiritualium, 
et  corporalium.  Non  enim  est  possibile,  quod  forma  spiritualis,  et  corporalis 
recìpiaturin  una  parte  materiae:  quia  sic  una,  et  eadem  res  numero  esset  cor- 
poralis, et  spiritualis, 

Unde  relinquitur,  quod  alia  pars  materiae  sit,  quae  recipìt  formam  cor- 
poralem,  et  alia,  quae  recipit  formam  spiritualem.  Materiam  autem  dividi  in 
partes  non  contingit,  nisi  secundum  quod  intelligitur  sub  quantitate;  qua 
remota,  remanet  substantia  indivisibilis,  ut  dicitur  in  i.  Physic.  (elicitur  ex 
tex.  jr;.j.  Sic  igitur  relinquitur,  quod  materia  spiritualium  sit  subjecta  quan- 

tìtati,  quod  est  Impossibile;  impossibile  est  ergo,  quod  una  sit  materia  cor- 
poralium,  et  spiritualium. 

Sed  adhuc  ulterius  impossibile  est,  quod  substantia  intellectualis  habeat 
qualemcumque  materiam.  Operatio  enim  cujuslibet  rei  est  secundum  modum 
substantiae  ejus.  Intelligere  autem  operatio  penitus  immaterialis.  Quod  ex 
ejusobjecto  apparet,  a  quo  actus  quilibet  recipit  speciem,  et  rationem.  Sic 
enim  unumquodque  intelligitur  inquantum  a  materia  abstrahitur:  quia  formae 
in  materia  sunt  individuales  formae,  quas  intellectus  non  apprehendit,  secun- 
dum quod  hujusmodi.  linde  relinquitur,  quod  omnis  substantia  intellectualis 
est  omnino  immaterialis.  Non  est  autem  necessarium,  quod  ea,  quae  distìn- 
guuntur  secundum  intellectum,  sint  distincta  in  rebus  :  quia  intellectus  non 
apprehendit  res  secundum  modum  rerum,  sed  secundum  modum  suum.  Unde 
res  materiales,  quae  sunt  infra  intellectum  nostrum,  simpliciori  modo  sunt 
in  intellectu  nostro,  quara  sint  in  seipsis.  Substantiae  autem  angelicae  sunt 
supra  intellectum  nostrum.  Unde  intellectus  noster  non  potest  attingere  ad 
apprehendendum  eas,  secundum  quod  sunt  in  seipsis,  sed  per  modum  suum, 
secundum  quod  apprehendit  res  compositas.  Et  sic  etiam  apprehendit  Deum, 
ut  supra  dictum  est  (q.  5.  art.  5.  ad  i.). 

Ad  primum  ergo  dicendum,  quod  differentia  est,  quae  constituit  speciem. 
Unumquodque  autem  constituitur  in  specie,  secundum  quod  determinatur  ad 
aliquem  specialem  gradum  in  entibus  :  quia  species  rerum  sunt  sicut  numeri, 
qui  differunt  per  additionem,  et  subtractionem  unitatis,  ut  dicitur  in  8.  Metaph. 
(Ux.  IO.).  In  rebus  autem  materialibus  aliud  est,  quod  deterrainat  ad  specialem 
gradum,  scilicet  forma,  et  aliud,  quod  determinatur,  scilicet  materia.  Unde 
ab  alio  sumitur  genus,  et  ab  alio  differentia.  Sed  in  rebus  immaterialibus  non 
est  aliud  determinans,  et  determinatum;  sed  unaquaeque  earum  secundum 
seipsam  tenet  determinatum  gradum  in  entibus.  Et  ideo  genus,  et  differentia 
in  eis  non  accipitur  secundum  aliud,  et  aliud,  sed  secundum  unum,  et  idem. 
Quod  tamen  differt  secundum  considerationem  nostram.  Inquantum  enim 
intellectus  noster  considerat  illam  rem  ut  indeterminate,  accipitur  in  eis  ratio 
generis:  inquantum  vero  considerat  ut  determinate, accipitur  ratio  differentiae. 

Ad  secundum  dicendum,  quod  ratio  illa  poni  tur  in  lib.  Fontis  Vitae;  et 
esset  necessaria,  si  idem  esset  modus,  quo  recipit  intellectus,  et  quo  recipit 
materia.  Sed  hoc  patet  esse  falsum.  Materia  enim  recipit  formam,ut  secundum 
ipsam  constituatur  in  esse  alicujus  speciei,  vel  aèris,  vel  ignis,  vel  cujuscumque 
alterius.  Sic  autem  intellectus  non  recipit  formam,  alioquin  verificaretur  opinio 
Emped.  (lib.  i.  de  Anima  apud  Arist.  tex.  26.),  qui  posuit,  quod  terram  terra 
cognoscimus,  et  ignem  igne.  Sed  forma  intelligibilis  est  in  intellectu  secundum 
ipsam  rationem  formae:  sic  enim  cognoscitur  ab  intellectu.  Unde  talis  re- 
ceptio  non  est  receptio  materiae,  sed  est  receptio  substantiae  immaterialis. 

Ad  tertium  dicendum,  quod,  licet  in  angelo  non  sit  compositio  formae 
et  materiae;  est  tamen  in  eo  actus,  et  potentia.  Quod  quidem  manifestum 
potest  esse  ex  consideratione  rerum  materialium,  in  quibus  invenitur  duplex 
compositio.  Prima  quidem  formae,  et  materiae,  ex  quibus  constituitur  natura 
aliqua.  Natura  autem  sic  composita  non  est  suum  esse,  sed  esse  est  actus 
ejus.  Unde  iosa  natura  comparatur  ad  suum  esse,  sicut  potentia  ad  actum. 
Subtracta  ergo  materia,  et  posito,  quod  ipsa  forma  subsistat  non  in  materia, 
adhuc  remanet  comparatio  formae  ad  ipsum  esse,  ut  potentiae  ad  actum. 
Et  talis  compositio  inteUigenda  est  in  angelis.  Et  hoc  est,  quod  a  quibusdam 
dicitur,  quod  angelus  est  compositus  ex  quo  est,  et  quod  est,  vel  ex  esse,  et 

S.  Thomae  Stimma    Theologica,   Voi.  I  n^ 


402  QUAESTIO    L.    ARTICULUS    II. 

quod  est,  ut  Boet.  dicit.  Nam    quod  est,  est  ipsa   forma  subsistens.  Ipsura 
autem  esse  est,  quo  substantia  est;  sicut  cursus  est,  quo  currens  currit.  Sed 
in  Deo  non  est  aliud  esse,  et  quod  est,  ut  supra  ostensum  est  (q.  5.  art.  4.) 
unde  solus  Deus  est  actus  purus. 

Ad  Q.UARTUM  dicendum,  quod  omnis  creatura  est  finita  simpliciter,  in- 
quantum esse  ejus  non  est  absolutum  subsistens,  sed  limitatur  ad  naturam  ali- 
quam,  cui  advenit.  Sed  nihil  prohibet  aliquam  creaturam  esse  secundum  quid 
infinitam.  Creaturae  autem  materiales  habent  infinitatem  ex  parte  materiae, 
sed  finitatem  ex  parte  formae,  quae  limitatur  per  materiam,  in  qua  recipitur. 
Substantiae  autem  immateriales  creatae  sunt  finitae  secundum  suum  esse,  sed 
infinitae,  secundum  quod  earum  formae  non  sunt  receptae  in  alio  :  sicut  si 
diceremus,  albedinem  separatam  existentem  esse  infinitam  quantum  ad  ra- 
tionem  albedinìs  ;  quia  non  contrahitur  ad  alìquod  subjectum;  esse  tamen  ejus 
esset  finitum,  quia  determinatur  ad  aliquam  naturam  specialem.  Et  propter 
hoc  dicitur  in  lib.  de  Causis  (prop.  16.),  quod  intelligentia  est  finita  superiuSf 
inquantum  scilicet  recipit  esse  a  suo  superiori  :  sed  est  infinita  inferius,  in- 
quantum non  recipitur  in  aliqua  materia.  ' 

ARTICULUS  III.  2Ó3 

UTRUM   ANGELI    SINT    IN    ALIQUO    MAGNO    NUMERO. 

(2.  Dist.  5.  q.  I.  art.  5.  et  lib.  2.  Contr.  g.  cap.  gì.  et  92.  et  Fot.  q.  6,  art.  6. 
et  Opusc.  ij.  cap.  2.  5.  et  4.). 

Ad  tertium  sic  proceditur.  Vìdetur,  quod  angeli  non  sint  in  aliquo  ma- 
gno numero.  Numerus  enim  species  quantitatis  est,  et  sequitur  divisionera 
continui  :  hoc  autem  non  potest  esse  in  angelis,  cum  sint  incorporei,  ut  supra 
ostensum  est  (art.  i.  huj.  q.);  ergo  angeli  non  possunt  esse  in  aliquo  magno 
numero. 

2.  Praeterea.  Quanto  aliquid  est  magis  propinquum  uni,  tanto  minus 
est  multiplicatum,  ut  in  numeris  apparet  :  natura  autem  angelica  inter  alias 
naturas  creatas  est  Deo  propinquior;  cum  ergo  Deus  sit  maxime  unus,  vi- 
detur,  quod  in  natura  angelica  inveniatur  minimum  de  multitudine. 

3.  Praeterea.  Proprius  effectus  separatarum  substantiarum  videtur  esse 
motus  corporum  coelestium:  sed  motus  corporum  coelestium  sunt  secun- 
dum aliquem  determinatum  numerum  paucum,  qui  a  nobis  comprehendi 
potest;  ergo  angeli  non  sunt  in  majori  multitudine,  quam  motus  corporum 
coelestium. 

4.  Praeterea.  Dion.  dicit  4.  cap.  de  Div.  Noni.  (lect.  i.),  quod  propter 
radios  divinae  honitatis  suhsistunt  intelligihihs  et  inteìlectuahs  omnes  substantiae; 
sed  radius  non  multiplicatur,  nisi  secundum  diversitatem  recipientium.  Non 
autem  potest  dici,  quod  materia  sit  receptiva  intelligibilis  radii,  cum  sub- 
stantiae intellectuales  sint  immateriales,  ut  supra  ostensum  est  (art.  2.  huj.  q.); 
ergo  videtur,  quod  multiplicatio  substantiarum  intellectualium  non  possit 
esse,  nisi  secundum  exigentiam  primorum  corporum,  scilicet  coelestium,  ut 
ad  ea  quodammodo  processus  praedictorum  radiorum  terminetur.  Et  sic 
idem,  quod  prius. 

Sed  co^:TRA  est,  quod  dicitur  Dan.  7.  :  Miììia  millium  mìnistràbant  ei,  et 
àùcies  millies  centena  viillia  a^sisUbant  eù. 

Respondeo  dicendum,  quod  circa  numerum  substantiarum  separatarum 
diversi  diversis  viis  processerunt.  Plato  enim  posuit  (ita  refert  Arisi,  i.  Metaph. 
i&x.  6.)  :  substantias  separatas  esse  species  rerum  sensìbilium  ;  utpote,  si  pone- 
remus  ipsam  naturarti  humanam  esse  separatam  :  et  secundum  hoc  oportebat 
dicere,  quod  substantiae  separatae  sint  secundum  numerum  specierum  sen- 
sibilium.  Sed  hanc  positionem  improbat  Aristot.  (eod.  Uh.  tex.  57.  per  mulios 
iex.)  ex  eo  quod  materia  est  de  ratione  specierum  sensibilium.  Unde  sub- 
stantiae separatae  non  possunt  esse  species  exemplares  horum  sensibilium; 
sed  habent  quasdam  naturas  altiores  naturis  rerum  sensibilium.  Posuit  ta- 
men  Arist.  (lib.  12.  MJaph.  tex.  4).)  quod  ille  naturae  perfectiores  habent 
ordinem  ad  sensibilia  ista  secundum  rationem  moventis,  et  finis.  Et  ideo 
secundum  numerum  primorum  motuum  conatus  est  adinvenire  numerum 
substantiarum  separatarum.  Sed  quia  hoc  videtur  repugnare  documentis  Sa- 
crae  Scripturae,  Rabbi  Moyses  Judaeus  volens  utrumque  concordare  posuit 
(lib.  2.  Perplexoriim  cap.  4.  et  6.)  quod  angeli,  secundum  quod  dicuntur  sub- 
stantiae immateriales,  multiplicantur  secundum  numerum  motuum,  vel  cor- 
porum  coelestium,  secundum  Arist.  (loc.  prox.  cit.).  Sed  posuit  [ad  salvandam 
Scripturam],  quod  angeli  in  Scriptura  dicuntur  etiam  homines  divina  annun- 
tiantes,  et  iterum  virtutes  rerum  naturalium,  quae  Dei  omnipotentiam  mani- 
festant.  Sed  hoc  est  alienum  a  consuetudine  Scripturae, quod  virtutes  rerum 
irrationabilium  angeli  nominentur.  Unde  dicendum  est,  quod  etiam  angeli, 
secundum  quod  sunt  immateriales  substantiae,  in  quadam  multitudine 
maxima  sunt,  omnem  materialem  multitudinem  excedentes.  Et  hoc  est,  quod 
dicit  Dionj^s.  cap.  14.  Coelest.  Hierarch.  (in  med.)  :  Multi  sunt  beati  exercitus 
supernarum  mentimn,  injirmani  et  constrictam  excedentes  nostrorum  materialiiim 
numerorum  commensurationem.  Ethujus  ratio  est,  quia,  cum  perfectio  universi 
sit  illud,  quod  praecìpue  Deus  intendit  in  creatione  rerum,  quanto  aliqua 
sunt  magis  perfecta,  tanto  in  majori  excessu  sunt  creata  a  Deo:  sicut  autem 
in  corporibus  attenditur  excessus  secundum  magnitudinem  ;  ita  in  rebus  in- 
corporeis  potest  attendi  excessus  secundum  multitudinem.  Videmus  autem, 
quod  corpora  ìncorruptibiha,  quae  sunt  perfectiora  inter  corpora,  excedunt 
quasi  incomparabiliter  secundum  magnit-udinem  corpora  corruptibilia.  Nam 
tota  sphaera  activorum,  et  passivorum  est  alìquid  modicum  respectu  corpo- 
rum  coelestium.  Unde  rationabile  est,  quod  substantiae  immateriales  exce- 
dant  secundum  multitudinem  substantias  materiales,  quasi  incomparabiliter. 

Ad  PRiMUM  ergo  dicendum,  quod  in  angelis  non  est  numerus,  qui  est 
quantitas  discreta,  causatus  ex  divisione  continui,  sed  causatus  ex  distictione 
formarum  :  prout  multitudo  est  de  transcendentibus,  ut  supra  dictum  est  (q.  11. 
art.  2.). 

Ad  secundum  dicendum,  quod  ex  hoc,  quod  natura  angelica  est  Deo 
propinqua,  oportet,  quod  habeat  mmimum  de  multitudine  in  sui  composi- 
tione,  non  autem  ita,  quod  in  paucis  salvetur. 

Ad  tertium  dicendum,  quod  ratio  illa  est  Arist.  in  12.  Metaph.  (tex.  44.). 
Et  ex  necessitate  concluderet,  si  substantiae  separatae  essent  propter  sub- 
stantias corporales.  Sic  enim  frustra  essent  immateriales  substiantiae,  nisi  ex 
eis  aliquis  motus  in  rebus  corporalibus  appareret.  Non  est  autem  hoc  verum, 
quod  substantiae  immateriales  sint  propter  corporales  :  quia  finis  nobilior  est 
his,  quae  sunt  ad  finem.  Unde  etiam  Arist.  dicit  ibidem,  quod  haec  ratio  non 
est  necessaria,  sed  probabilis.  Coactus  autem  fuit  hac  ratione  uti;  quia  ad 
cognoscendum  intelligibilia  non  possumus  pervenire,  nisi  per  sensibilia. 

Ad  Q.UARTUM  dicendum,  quod  ratio  Illa  procedit  secundum  opinionem 
eorum,  qui  causam  distinctionis  rerum  ponebant  esse  materiam  :  hoc  autem 
improbatum  est  (q.  4'j.  art.  i.).  Unde  multiplicatio  angelorum  neque  secun- 
dum materiam,  neque  secundum  corpora  est  accipienda,  sed  secundum  di- 
vinam  sapientiam,  diversos  ordines  immaterialium  substantiarum  excogi- 
tantem. 


ARTICULUS  IV.  264 

UTRUM  ANGELI  DIFFERANT  SPECIE. 

(2.  Dui.  5.  q.  I.  art.  4.  et  Uh.  2.  Contr.  g.  cap.  71.  92.  et  95.  ratìonc  4. 
et  Spirit.  art.  9.  et  opiisc,  2<).  et  opusc.  52.  cap.  ^.). 

Ad  qtjartum  sic  proceditur.  Videtur,  quod  angeli  non  difFerant  specie. 
Cum  enim  differentia  sit  nobilior  genere,  quaecumque  conveniunt  secundum 
id,  quod  estnobilissimumin  eis,  conveniunt  in  ultima  differentia  constitutiva; 
et  ita  sunt  eadem  secundum  speciem;  sed  omnes  angeli  conveniunt  in  eo, 
quod  est  nobilissimum  in  eis,  scilicet  in  intellectualitate  ;  ergo  omnes  angeli 
sunt  unius  speciei. 

2.  Praeterea.  Magis,  et  minus  non  diversifìcant  speciem  :  sed  angeli  non 
videntur  differre  ab  invicem,  nisi  secundum  magis,  et  minus,  prout  scilicet 
unus  alio  est  simplicior,  et  perspicacioris  intellectus;  ergo  angeli  non  diffe- 
runt  specie. 

3.  Praeterea.  Anima,  et  angelus  ex  opposito  dividuntur  :  sed  omnes 
animae  sunt  unius  speciei;  ergo  et  angeli. 

4.  Praeterea.  Quanto  aliquid  est  perfectius  in  natura,  tanto  magis  debet 
multiplicari  :  hoc  autem  non  esset,  si  in  una  specie  esset  unum  tantum  indi- 
viduum  ;  ergo  multi  angeli  sunt  unius  speciei. 

Sed  contra  est,  quod  in  his,  quae  sunt  unius  speciei,  non  est  invenire 
prius,  et  posterius,  ut  dicitur  in  tertio  Metaph.  (tex.  11.):  sed  in  Angelis  etiam 
unius  ordinis  sunt  primi,  et  medii,  et  ultimi,  ut  dicit  Dionys.  io  cap.  Ange- 
licae  Hierar.  (a  medio);  ergo  angeli  non  sunt  ejusdem  speciei. 

Respondeo  dicendum,  quod  quidam  dixerunt,  omnes  substantias  spirituales 
esse  unius  speciei,  etiam  animas.  Alii  vero,  quod  omnes  angeli  sunt  unius 
speciei,  sed  non  animae.  Quidam  vero,  quod  omnes  angeli  unius  Hierarchiae, 
aut  etiam  unius  ordinis.  Sed  hoc  est  impossibile  :  ea  enim,  quae  conve- 
niunt specie,  et  differunt  numero,  conveniunt  in  forma,  sed  distinguuntur 
materialiter.  Si  ergo  angeli  non  sunt  compositi  ex  materia,  et  forma,  ut 
dictum  est  supra  (art.  2.  huj.  q.),  sequitur,  quod  impossibile  sit,  esse  àuos  An- 
geles unius  speciei  :  sicut  etiam  impossibile  esset  dicere,  quod  essent  plures 
albedines  separatae,  aut  plures  humanitates,  cum  albedines  non  sint  plures, 
nisi  secundum  quod  sunt  in  pluribus  substantiis.  Si  tamen  angeli  haberent 
materiam,  nec  sic  possent  esse  plures  angeli  unius  speciei.  Sic  enim  opor 
teret,  quod  principium  distinctionis  unius  ab  alio  esset  materia,  non  quidem 
secundum  divisionem  quantitatis,  cum  sint  incorporei,  sed  secundum  diver- 
sitatem  potentiarum.  Quae  quidem  diversitas  materiae  causat  diversitatem 
non  solum  speciei,  sed  generis. 

Ad  primum  ergo  dicendum,  quod  differentia  est  nobilior  genere  sicut  de- 
terminatum  indeterminato,  et  proprium  communi  ;   non  autem  sicut  alia,  et 

alia  natura;  alioquin  oporteret,  quod  omnia  animalia  irrationalia  essent  unius 
speciei,  vel  quod  esset  in  eis  aliqua  alia  perfectior  forma,  quam  anima  sensi- 
bilis.  Differunt  ergo  specie  animalia  irrationalia  secundum  diversos  gradus 
determinatos  naturae  sensitivae.  Et  simìliter  omnes  angeli  differunt  specie 
secundum  diversos  gradus  naturae  intellectivae. 

Ad  secundum  dicendum,  quod  magis,  et  minus,  secundum  quod  cau- 
santur  ex  intensione,  et  remissione  unius  formae,  non  diversificant  speciem. 
Sed,  secundum  quod  causantur  ex  formis  diversorum  graduum,  sic  diversi- 
ficant speciem;  sicut,  si  dicamus,  quod  ignis  est  perfectior  aere;  et  hoc  modo 
angeli  diversificantur  secundum  magis,  et  minus. 

Ad  tertium  dicendum,  quod  bonum  speciei  praeponderat  bono  individui. 
Unde  multo  melius  est,  quod  multiplicentur  species  in  angelis,  quam  quod 
multiplicentur  individua  in  una  specie. 

Ad  quartum  dicendum,  quod  multiplicatio  secundum  numerum,  cum  in 
infinitum  protendi  possit,  non  intenditur  ab  agente,  sed  sola  multiplicatio  se- 
cundum speciem,  ut  supra  dictum  est  (q.  ij.  art.  2.)  :  unde  perfectio  naturae 
angelicae  requirit  multiplicationem  specierum,  non  autem  mukiplicationem 
individuorum  in  una  specie. 

ARTICULUS  V.  265 

UTRUM    ANGELI    SINT    INCORRUPTIBILES. 

(2.  Disi.  5.  q.  I.  art.  i.  et  Dìst.  7.  q.  i.  art.  i.  corp.  et  Uh.  2.  Contr.  g. 

cap.  jj.  et  91.  ad  5.  et  Fot.  q.  j.  art.  5.  et  4.  corp. 

et  Opusc.  2.  cap.  7^.  et  Opusc.  9.  q.  4J.). 

At>  quintum  sic  proceditur.  Videtur,  quod  angeli  non  sint  incorruptibiles. 
Dicit  enim  Damasc.  (Uh.  2.  Orth.  Fid,  cap.  ).)  de  angelo,  quod  est  subsluntia 
vitL'ììeciualis,  p-atia  et  non  natura  immortaìitatem  suscipiens. 

2.  Praeterea.  Plato  dicit  in  Tima.eo  (a  princ.)  :  O  Dii  deorum,  quorum 
opifex  idem,  paterque  ego.  Opera  siquidem  vos  niea,  dissolubilia  natura,  me  tamen 
vcl^^iite  indissolubilia:  hos  autem  Deos  non  aliud,  quam  angelos  intelligere 
potest;  ergo  angeli  natura  sua  sunt  corruptìbiles. 

3.  Praeterea.  Secundum  Greg.  (Uh.  16.  Moral.  cap.  18.),  omnia  in  nihilum 
deciderent,  nisi  ea  manus  Oninipoteutis  conservaret:  sed  quod  in  nihilum  redigi 
potest,  est  corruptibiie;  ergo,  cum  angeli  sint  a  Deo  facti,  videtur,  quod  sint 
corruptibiles  secundum  suam  naturam. 

Sed  contra  est,  quod  Dionys.  dicit.  4.  cap.  de  Div.  Nom.,  quod  intelle- 
ctuales  substantiaevitamhabent  indeficientem,  ab  universa  corruptione,  morte, 
et  materia,  et  generatione  mundae  existentes. 

Respondeo  dicendum,  quod  necesse  est  dicere  angelos  secundum  suara 
naturam  esse  incorruptibiles.  Cujus  ratio  est,  quia  nihil  corrumpitur,  nisi  per 
hoc,  quod  forma  ejusa  materia  separatur.  Unde,  cum  angelus  sit  ipsa  forma 
subsistens,  ut  ex  dictis  patet  (art.  i.  et  2.  huj.  q.),  impossibile  est,  quod  ejus 
substantia  sit  corruptibilis.  Quod  enim  convenit  alicui  secundum  se,  numquam 
ab  eo  separari  potest:  ab  eo  autem,  cui  convenit  per  aliud,  potest  separari, 
separato  eo,  secundum  quod  ei  conveniebat.  Rotunditas  enim  a  circulo  sepa- 
rari non  potest,  quia  convenit  ei  secundum  seipsum;  sed  aeneus  circulus  po- 
test amittere  rotunditatem  per  hoc,  quod  circularis  figura  separatur  ab  aere. 

Esse  autem  secundum  se  competit  formae:  unumquodque  enim  est  ens  actu, 
secundum  quod  habet  formarti.  Materia  vero  est  ens  actu  per  formam.  Com- 
positum  igitur  ex  materia,  et  forma  desinit  esse  actu  per  hoc,  quod  forma 
separatur  a  materia:  sed,  si  ipsa  forma  subsistat  in  suo  esse,  sicut  est  in  an- 
gelis,  ut  dictum  est  (loc.  prox.  cit.),  non  potest  amittere  esse  ;  ipsa  igitur  im- 
materialitas  angeli  est  ratio,  quare  angelus  est  incorruptibilis  secundum 
suam  naturam. 

Et  hujus  incorruptibilitatis  signum  accipi  potest  ex  ejus  intellectualì  ope- 
ratìone.  Quia  enim  unumquodque  operatur,  secundum  quod  est  actu,  operatio 
rei  indicat  modum  esse  ipsius.  Species  autem,  et  ratio  operationis  ex  objecto 
comprehenditur.  Objectum  autem  intelligibile,  cum  sit  supra  tempus,  est 
sempiternum;  unde  omnis  substantia  intellectualis  est  incorruptibilis  secun- 
dum suam  naturam. 

Ad  primum  ergo  dicendum,  quod  Damasc.  accipit  immortalitatem  per- 
fectam,  quae  includit  omnimodam  immutabilitatem,  quia  omnis  muìatio  est 
quaedam  mors,  ut  August.  dicit  (lih.  5.  contr.  Maximinum  cap.  12).  Perfectam 
autem  immutabilitatem  angeli  non  nisi  per  gratiam  assequuntur,  ut  infra 
patebit  (q.  62.  art.  2.  et  8.). 

Ad  secundum  dicendum,  quod  Plato  per  Deos  intelligit  corpora  coele- 
stia,  quae  existimabat  esse  ex  elementis  composita,  et  ideo  secundum  suam 
naturam  dissolubilia;  sed  voluntate  divina  semper  conservantur  in  esse. 

Ad  tertium  dicendum,  quod,  sicut  supra  dictum  est  (q.  44.  art.  i.  ad  2.), 
quoddara  necessarium  est,  quod  habet  causam  suae  necessitatis.  Unde  non 
repugnat  necessario,  nec  incorruptibili,  quod  esse  ejus  dependeat  ab  alio,  sicut 
a  causa.  Per  hoc  ergo  quod  dicitur,  quod  omnia  deciderent  in  nihilum,  nisi 
continerentur  a  Deo,  et  etiam  angeli,  non  datur  intelligi,  quod  in  angelis 
sit  aliquod  corruptionis  principium,  sed  quod  esse  angeli  dependeat  a  Deo, 
sicut  a  causa.  Non  autem  dicitur  aliquid  esse  corruptibile  per  hoc,  quod  Deus 
possit  illud  in  non  esse  redigere,  subtrahendo  suam  conservationem,  sed  per 
hoc,  quod  in  seipso  aliquod  principium  corruptionis  habet,  vel  contrarieta- 
tem,  vel  saltem  potentiam  materiae. 


QUAESTIO  LI. 

DE    COMPARATIONE     ANGELORUM    AD    CORPORA, 
IN    TRE8    ARTICULOS    DIVISA. 

Deinde  quaeritur  de  angelis  per  comparationem  ad  corporalia.  Et  primo 
de  comparatione  angelorum  ad  corpora.  Secundo  de  comparatione  angelorum 
ad  loca  corporalia.  Tertio  de  comparatione  angelorum  ad  motum  localem. 

Circa  primum  quaeruntur  tri  a. 

Primo.  "Utrum  angeli  habeant  corpora  naturaliter  sibi  unita. 

Secundo.  Utrum  assumant  corpora. 

Tertio.  Utrum  in  corporibus  assumptis  exerceant  opera  vitae. 

ARTICULUS  I.  266 

UTRUM   ANGELI    HABEANT    CORPORA    NATURALITER  SIBI  UNITA. 

(2.  Dist.  8.  art.  i.  et  Uh.  2.  Contr.  g.  cap.  gì.  et  Poi.  q.  6.  art.  6. 
et   Mal.  q.   16.  art.   i.   et  Spirit.    art.  ;.    et    Opusc.   jj.    cap.   18.). 

Ad  primum  sic  proceditur.  Videtur,  quod  angeli  habeant  corpora  natu- 
raliter  sibi  unita.  Dicit  enim  Orig.  in  lib.  i.  Periarchon.  (cap.  6.  in  fin.):  Solius 
Dei,  idest  Patris,  et  Filii,  et  Spiritus  Sancii  naturae  illud  proprium  est,  ut  sine 
materiali  suhstaniia,  et  absqiie  ulla  corporeae  adjectionis  societate  inielìigatur  existere. 
Bernardus  edam  dicit  in  6.  Hom.  super  Cant.  (serm.  6.  in  princ):  Denius  Deo 
soli  sicut  immortaliiatem,  sic  incorporeitatem,  cujus  natura  sola  neqtie propter se,  neque 
propter  alium  solatio  indiget  instrumenti  corporei.  Liquet  autem,  omnem  spiritum 
creatum  corporeo  indigere  solatio.  August.  etiam  dicit  super  Gen.  ad  lit.  (lih.'}. 
cap.  IO.  in  princ.)  :  Daemones  aerea  dicuntur  ammalia,  quia  corporum  aereorum 
natura  vigenti  eadem  autem  est  natura  daemonis,  et  angeli  ;  ergo  angeli  habent 
corpora  naturaliter  sibi  unita. 

2.  Praeterea  Gregor.  in  Hom.  Epiphaniae  (io.  in  Evang.  in  princ.)  no- 
minat  angelum  rationale  animai:  omne  autem  animai  componitur  ex  corpore, 
et  anima:  ergo  angeli  habent  corpora  naturaliter  sibi  unita. 

3.  Praeterea.  Perfectior  est  vita  in  angelis,  quam  in  animabus:  sed  anima 
non  solum  vivit,  sed  etiam  vivificat  corpus  ;  ergo  angeli  vivifìcant  corpora 
naturaliter  sibi  unita. 

Sed  contra  est,  quod  dicit  Dionys.  4.  cap,  Div.  Nom.  lect.  i.,  quod  an- 
geli sicut  incorporales  intelliguntur. 

Respondeo  dicendum,  quod  angeli  non  habent  corpora  sibi  naturaliter 
unita.  Quod  enim  accidit  ahcui  naturae,  non  invenitur  universaliter  in  natura 
illa:  sicut  habere  alas,  quia  non  est  de  ratione  animalis,  non  convenit  omni 
animali.  Cum  autem  intelligere  non  sit  actus  corporis,  nec  alicujus  virtutis 
corporeae,  ut  infra  patebit  (q.  7/.  art.  2.),  habere  corpus  unitum  non  est  de 
ratione  substantiae  intellectualis,  inquantum  hujusmodi;  sed  accidit  alicui 
substantiae  intellectuali  propter  aliquid  aliud;  sicut  humanae  animae  com- 
petit uniri  corpori,  quia  est  imperfecta,  et  in  potentia  existens  in  genere  in- 
tellectualium  substantiarum,  non  habens  in  sui  natura  plenitudinem  scientiae, 
sed  acquirens  eam  per  sensus  cojporeos  a  sensibiTbus  rebus,  ut  infra  dicetur 
(q.  84.  art.  6.  et  8g.  art.  i.).  In  quocumque  autem  genere  invenitur  aliquid 
imperfectum,  oportet  praeexistere  aliquid  perfectum  in  genere  ilio.  Sunt  igitur 
aliquae  substantiae  perfectae  intellectuales  in  natura  intellectuali,  non  indi- 
gentes  acquirere  scientiam  a  sensibilibus  rebus.  Non  igitur  omnes  substantiae 
intellectuales  sunt  unitae  corporibus,  sed  aliquae  sunt  a  corporibus  separatae. 
Et  has  dicimus  angelos. 

Ad  primum  ergo  dicendum,  quod,  sicut  supra  dictum  est  (q.  ^0.  art.  i.), 
quorumdam  opinio  fuit,  quod  omne  ens  esset  corpus.  Et  ex  hac  existimatione 
derivatum  videtur,  quod  aliquì  existimaverunt,  nuUas  substantias  incorporeas 
esse,  nisi  corporibus  unitas,  adeo  quod  quidam  etiam  posuerunt,  Deum  esse 
animam  mundi,  ut  August.  narrat  in  septimo  de  Civit.  Dei  (cap.  6.).  Sed  quia 
hoc  fidei  Catholicae  repugnat,  quae  ponit  Deum  super  omnia  exaltatum,  se- 
cunc'.um  illud  Ps.  8.:  Elevata  est  magni ficenlia  tua  super  coelos,  Orig.  hoc  de  Deo 

dicere  recusans,  de  aliis  substantiis  sequutus  est  aliorum  opinionem,  sicut  et 
in  multis  aliis  deceptus  fuit,  sequens  antiquorum  Philosoph.  opiniones.  Ver- 
bum  autem  Bern.  potest  exponi,  quod  spiritus  creati  indigeant  corporali  in- 
strumento, non  naturaliter  unito,  sed  ad  aliquid  assumpto,  ut  infra  dicetur 
(art.  seq.).  August.  autem  loquitur  non  asserendo,  sed  opinione  Platonico- 
rum  utens,  qui  ponebant  esse  quaedam  ammalia  aerea,  quae  daemones  no- 
mina bant. 

Ad  secundum  dicendum,  quod  Greg.  nominat  Angelum  rationale  animai 
metaphorice,  propter  similitudinem  rationis. 

Ad  tertium  dicendum,  quod  vivificare  effective  simpliciter  perfectionis 
est.  Unde  et  Peo  convenit,  secundum  illud  i.  Regum  2.:  Dominus  mortificata 
et  vivificat:  sed  vivificare  formaliter  est  substantiae,  quae  est  pars  alicujus 
naturae,  et  non  habentis  in  se  integram  naturam  speciei.  Unde  substantia  in- 
tellectualis,  quae  non  est  unita  corpori,  est  perfectior,  quam  ea,  quae  est  cor- 
pori  unita. 

ARTICULUS  IL  267 

UTRUAI  ANGELI  ASSUMANT    GORPORA. 
(2,  Dist.  8.  art.  2.  et  Fot.  q.  6.  art.  6.). 

Ad  secundum  sic  proceditur.  Videtur,  quod  Angeli  non  assumant  cor- 
pora.  In  opere  enim  angeli  nihil  est  superfluum,  sicut  neque  in  opere  naturae: 
sed  superfluum  esset,  si  angeli  corpora  assumerent:  Angelus  enim  non  in- 
diget  corpore,  cum  ejus  virtus  omnem  virtutem  corporis  excedat;  ergo  an- 
gelus non  assumit  corpus. 

2.  Praeterea.  Omnis  assumptio  ad  aliquam  unionem  terminatur:  quia 
assumere  dicitur,  quasi  ad  se  sumere:  sed  corpus  non  unitur  angelo,  ut  for- 
mae,  sicut  dictum  est  (art.  pra&c).  Ex  eo  autem,  quod  unitur  sibi  ut  motori, 
non  dicitur  assumi,  alioquin  sequeretur,  quod  omnia  corpora  mota  ab  angelis 
essent  ab  eis  assumpta;  ergo  angeli  non  assumunt  corpora. 

3.  Praeterea.  Angeli  non  assumunt  corpora  de  terra,  vel  aqua,  quia  non 
subito  disparerent  ;  neque  iterum  de  igne,  quia  comburerent  ea,  quae  contin- 
gerent;  neque  iterum  ex  aere,  quia  aer  infigurabilis  est,  et  incolorabilis  ;  ergo 
angeli  corpora  non  assumunt. 

Sed  con  tra  est,  quod  August.  dicit  16.  de  Civit.  Dei  (cap.  2().),  quod 
angeli  in  assumptis  corporibus  Abrahae  apparuerunt. 

Respondeo  dicendum,  quod  quidam  dixerunt,  angelos  numquam  corpora 
assumere,  sed  omnia,  quae  in  Scripturis  divinis  leguntur  de  apparitionibus 
angelorum,  contigisse  in  visione  prophetiae.  hoc  est  secundum  imaginationem. 

Sed  hoc  repugnat  intentioni  Scripturae.  Illud  enim,  quod  imaginaria  vi- 
sione videtur,  est  in  sola  imaginatione  videntis.  Unde  non  videtur  indiffe- 
renter  ab  omnibus.  Scriptura  autem  divina  sic  introducit  interdum  angelos 
apparentes,  ut  communiter  ab  omnibus  viderentur:  sicut  angeli  apparentes 
Abrahae  visi  sunt  ab  eo,  et  tota  familia  ejus,  et  a  Loth,  et  a  civibus  Sodo- 
morura.  Similiter  angelus,  qui  apparuit  Tobiae,  ab  omnibus  videbatur.  Ex 
quo  manifestum  fit,  hujusmodi  contigisse  secundum  corpoream  visionem,  qua 
videtur  id,  quod  positum  est  extra  videntem,  unde  ab  omnibus  videri  potest  : 
tali  autem  visione  non  videtur  nisi  corpus.  Cum  igitur  angeli  neque  corpora 

sint,  neque  habeant  corpora  naturaliter  sibi  unita,  ut  ex  dictis  patet  (art.  praec. 
et  art.  i.  q.  ^0.),  relinquitur  quod  interdum  corpora  assumant. 

Ad  primum  ergo  dicendum,  quod  angeli  non  indigent  corpore  assumpto 
propter  seipsos,  sed  propter  nos,  ut,  familiariter  cum  hominibus  conversando, 
demonstrent  intelligibilem  societatem,  quam  homines  exspectant  cum  eis 
habendam  in  futura  vita.  Hoc  etiam,  quod  angeli  corpora  assumpserunt  in 
Veteri  Testamento,  fuit  quoddam  figurale  indicium,  quod  Verbum  Dei  as- 
sumpturum  esset  corpus  humanum.  Omnes  enim  apparitiones  Veterìs  Te- 
stamenti ad  illam  apparitionem  ordìnatae  fuerunt,  qua  Filius  Dei  apparuìt  in 
carne. 

Ad  secundum  dicendum,  quod  corpus  assumptum  unitur  angelo,  non 
quidem  ut  formae,  neque  solum  ut  motori,  sed  sicut  motori  repraesentato 
per  corpus  mobile  assumptum.  Sicut  enim  in  sacra  Scriptura  proprietates  re- 
rum intelligibilium  sub  similitudinibus  rerum  sensibilium  describuntur:  ita 
corpora  sensibilia  divina  virtute  sic  formantur  ab  angelis,  ut  congruant  ad 
repraesentandum  angeli  intelligibìles  proprietates.  Et  hoc  est  angelum  assu- 
mere corpus. 

Ad  tertium  dicendum,  quod,  licet  aer  in  sua  raritate  manens  non  re- 
tineat  figuram,  neque  colorem;  quando  tamen  condensatur,  et  figurari,  et  co- 
ìorari  potest,  sicut  patet  in  nubibus.  Et  sic  angeli  assumunt  corpora  ex  aere, 
condensando  ipsum  virtute  divina,  quantum  necesse  est  ad  corporis  assumendi 
formationem. 


ARTICULUS  in.  268 

UTRUM   ANGELI    IN    CORPORIBUS     ASSUMPTIS 
OPERA    VITAE    EXERCEANT. 

(2.  Dist.  S.  art.  4.  et  Poi.  q.  6.  art.  S.  et  Quodl.  5.  art.  j.). 

Ad  tertium  sic  proceditur.  Videtur,  quod  angeli  in  corporibus  assumptis 
opera  vitae  exerceant.  Angelos  enim  veritatis  non  decet  aliqua  fictio  :  esset 
autem  fictio,  si  corpus  ab  eis  assumptum,  quod  vivum  videtur,  et  opera  vitae 
habens,  non  haberet  hujusmodi;  ergo  angeli  in  assumpto  corpore  opera  vitae 
exercent. 

2.  Praeterea.  In  operibus  angeli  non  sunt  aliqua  frustra  :  frustra  autem 
in  corpore  assumpto  per  angelum  formarentur  oculi,  etnares,  et  alia  sensuura 
instrumenta,  nisi  per  ea  angelus  sentiret;  ergo  angelus  sentit  per  corpus  as- 
sumptum :  quod  est  propriissimum  opus  vitae. 

3.  Praeterea.  Moveri  motu  processivo  [al. progressivo]  est  unum  de  ope- 
ribus vitae,  ut  patet  in  2.  de  Anima  (tex  i^.)  :  manifeste  autem  angeli  appa- 
rent  in  assumptis  corporibus  moveri.  Dicitur  enim  Gen.  18.  quod  Abraham 
simili  gradi  eh  atur  deducens  angelos,  qui  ei  apparuerant.  Et  angelus  Tobiae  quae- 
renti  (Toh.  ^.):  Nosti  viam,  qiiae  ducitin  civitatem  Medorum?  respondit:  Novi, 
et  omnia  itinera  ejtis  frequenter  ambulavi;  ergo  angeli  in  corporibus  assumptis 
frequenter  exercent  opera  vitae. 

4.  Praeterea.  Locutio  est  opus  viventis.  Fit  enim  per  vocem,  quae  est 
sonus  ab  ore  animalis  prolatus,  ut  dicitur  in  2.  de  Anima  (tex  90.J  ;  mani- 
fesium  est  autem  ex  multis  locis  Scripturae,  angelos  in  assumptis  corporibus 
locutos  fuisse;  ergo  in  corporibus  assumptis  exercent  opera  vitae. 

5.  Praeterea.  Comedere  est  proprium  opus  animalis.Unde  Dominus  post 
resurrectionem  in  argumentum  resumptae  vitae  cum  discipulis  manducavit, 
ut  habetur  Lue.  ult.  :  sed  angeli  in  assumptis  corporibus  apparentes  come- 
derunt,  et  Abraham  eis  cibos  obtulit,  quos  tamen  prius  adoraverat,  ut  habetur 
Gen.  18.;  ergo  angeli  in  assumptis  corporibus  exercent  opera  vitae, 

6.  Praeterea.  Generare  hominem  est  actus  vitae:  sed  hoc  competit  an- 
gelis  in  assumptis  corporibus.  Dicitur  enim  Gen.  6.:  Postqtiam  ingressi  sunt  filii 
Dei  ad  filias  hominum,  illaeque  genuerunt,  isti  sunt  potentes  a  saeculo  viri  famosi; 
ergo  angeli  exercent  opera  vitae  in  corporibus  assumptis. 

Sed  contra.  Corpora  assumpta  ab  angelis  non  vivunt,  ut  supra  dictum 
est  (art.  praec.  ad  2.  praecip.);  ergo  nec  opera  vitae  per  ea  exerceri  possunt. 

Respondeo  dicenduni,  quod  quaedam  opera  viventium  habent  aliquid 
commune  cum  aliis  operibus  :  ut  locutio,  quae  est  opus  viventis,  convenit 
cum  aliis  sonis  inanimatorum,  inquantura  est  sonus,  et  processio  [al.  pro- 
gressio'\  cum  aliis  motibus,  inquantum  est  motus.  Quantum  ergo  ad  id,  quod 
est  commune  utrisque  operibus,  possunt  opera  vitae  fieri  ab  angelis  per  cor- 
pora assumpta,  non  autem  quantum  ad  id,  quod  est  proprium  viventium: 
quia  secundum  Philos.  in  lib.  de  Som.  et  Vig.  (cap.  i.):  cuius  est  potentia, 
ejus  est  actio.  Unde  nihil  potest  habere  opus  vitae,  quod  non  habet  vitam, 
quae  est  potentiale  principium  talis  actionis. 

Ad  primum  ergo  dicendum,  quod,  sicut  non  est  contra  veritatcm,  quod 
in  Scriptura  intelligibilia  sub  figuris  sensibilibus  describuntur;  quia  hoc  non 
dicitur  ad  adstruendum,  quod  intelligibilia  sint  sensibilia,  sed  per  figuras 
sensibilium  proprietates  intelligibilium  secundum  similitudinem  quamdam 
dantur  intelligi:  ita  non  repugnat  veritati  sanctorum  angelorum,  quod  cor- 
pora ab  eis  assumpta  videntur  homines  viventes,  licet  non  sint.  Non  enim 
assumuntur,  nisi  ut  per  proprietates  hominis,  et  operum  hominis,  spirituales 
proprietates  angelorum,  et  eorum  spiritualia  opera  designentur.  Q,uod  non 
ita  congrue  fieret,  si  veros  homines  assumerent;  quia  proprietates  eorum 
ducerent  in  ipsos  homines,  non  in  angelos. 

Ad  secundum  dicendum,  quod  sentire  est  totaliter  opus  vitae.  Unde  nullo 
modo  est  dicendum,  quod  angeli  per  organa  assumptorum  corporum  sen- 
tiant:  nec  tamen  superflue  sunt  formata.  Non  enim  ad  hoc  sunt  formata,  ut 
per  ea  sentiatur,  sed  ad  hoc  ut  per  hujusmodi  organa  virtutes  spirituales  an- 
gelorum designentur;  sicut  per  oculum  designatur  virtus  cognitiva  angeli,  et 
per  alia  membra  aliae  ejus  virtutes,  ut  Dionys.  docet  ult.  cap.  Coel.  Hier. 
(a  med.). 

Ad  tertium  dicendum,  quod  motus,  qui  est  a  motore  conjuncto,  est  pro- 
prium opus  vitae.  Sic  autem  non  moventur  corpora  assumpta  ab  eis,  quia 
angeli  non  sunt  eorum  formae.  Moventur  tamen  angeli  per  accidens,  motis 
hujusmodi  corporibus,  cum  sint  in  eis,  sicut  motores  in  mobilibus;  et  ita 
sunt  hic,  quod  non  alibi,  quod  de  Deo  dici  non  potest.  Unde,  licet  Deus  non 
moveatur,  motis  his,  in  quibus  est,  'quia  ubique  est;  angeli  tamen  moventur 
per  accidens  ad  motum  corporum  assumptorum  ;  non  autem  ad  motum  cor- 
porum coelestium,  etiamsi  sint  in  eis,  sicut  motores  in  mobilibus  ;  quia  cor- 
pora coelestia  non  recedunt  de  loco  secundum  totum;  nec  determinatur 
spiritui  moventi  orbem  locus  secundum  alìquam  determinatam  partem  sub- 
stantiae  orbis,quae  nunc  est  in  oriente,  nuncin  occidente,  sed  secundum  de- 
terminatum  situm;  quia  semper  est  in  oriente  virtus  movens,  ut  dicitur  in 
8  Phys.  (tex.  84.). 

Ad  Q.UARTUM  dicendum,  quod  Angeli  proprie  non  loquuntur  per  corpora 
assumpta,  sed  est  aliquid  simile  locutioni,  inquantum  formant  sonos  in  aere 
similes  vocibus  humanis. 

Ad  Q.UINTUM  dicendum,  quod  nec  etiam  comedere,  pioprie  loquendo, 
Angelìs  convenit  ;  quia  comestio  importat  sumptionem  cibi  convertibilis  in 
substantiam  comedentis.  Et  quamvis  in  corpus  Christi  post  resurrectionem 
cibus  non  converteretur,  sed  resolveretur  in  praejacentem  materiam;  tamen 
Christus  habebat  corpus  talis  naturae,  in  quod  posset  cibus  converti;  unde 
fuit  vera  comestio  :  sed  cibus  assumptus  ab  Angelis  neque  convertebatur  in 
corpus  assumptum,  neque  corpus  illud  talis  erat  naturae,  in  quod  posset  ali- 
mentum  converti.  Unde  non  fuit  vera  comestio,  sed  figurativa  spiritualis 
comestionis.  Et  lioc  est,  quod  Angelus  dixit  Tobiae  12.:  Cum  essem  vobiscuni, 
vhlebar  qiddem  manducare,  et  hihere,  sed  ego  pota  invisibili,  et  cibo  utor.  Abraham 
autem  obtulit  eis  cibos,  existimans  eos  homines  esse,  in  quibus  tamen  Deum 
venerabatur,  5/ci//  solet  Deus  esse  in  Prophetis,  ut  August.  dicit.  16.  de  Civit.  Dei 
(cap.  ic).). 

Ad  sextum  dicendum,  quod,  sicut  August.  dicit  15.  de  Civ.  Dei,  cap.  23.: 
Multi  se  expertos,  vel  ab  experiis  audisse  confirmant,  Sylvanos,  et  Faunos,  qiios 
vulgus  incubos  vocat,  improbos  saepe  extitisse  mulieribus,  et  earuni  expetisse,  atque 
peregisse  concubitum.  Unde  hoc  negare  impudentiae  viàetur.  Sed  Angeli  Dei  sancti 
nullo  modo  sic  labi  ante  diluvium  potuerunt.  Unde  per  filios  Dei  intelliguntur 
filii  Seth,  qui  boni  erant.  Filias  autem  hominum  nominat  Scriptura  eas,  quae 
natae  erant  de  stirpe  Gain.  Neque  mirandum  est,  quod  de  eis  gigantes  nasci 
potuerunt.  Neque  enim  omnes  gigantes  fuerunt,  sed  multo  plures  ante  dilu- 
vium, quam  post.  Si  tamen  ex  coitu  daemonum  aliqui  interdum  nascuntur, 
hoc  non  est  per  semen  ab  eis  decisum,  aut  a  corporibus  assumptis,  sed  per 
semen  alicujus  hominis  ad  hoc  acceptum;  utpote  quod  idem  daemon,  qui  est 
succubus  ad  virum,  fiat  incubus  ad  mulierem;  sicut  et  aliarum  rerum  semina 
assumunt  ad  aliquarum  rerum  generationem,  ut  August.  dicit  3.  de  Trinit. 
(cai).  S.  et  g.),  ut  sic  ille,  qui  nascitur,  non  sit  filius  daemonis,  sed  illius 
hominis,  cujus  est  semen  acceptum. 


QUAESTIO  LII. 

DE    COMPARATIONE    ANGELORUM  AD    LOCA, 
IN  TRES  ARTICULOS    DIVISA. 

Deinde  quaeritur  de  loco  Angeli. 

Et  circa  hoc  quaeruutur  tria. 

Primo.  Utrum  Angelus  sit  in  loco. 

Secundo.  Utrum  possit  esse  in  pluribus  locis  simul. 

Tertio.  Utrum  plures  Angeli  possint  esse  in  eodem  loco. 

UTRUM    ANGELUS    SIT    IN    LOCO. 

(i.  Disi.  57.  q.  5.  art.  i.  et  2.  et  2.  Dist.  6.  q.  i.  art.  5.  et  Fot.  q.  5.  art.  19. 
et  Quodl.  I.  q.  5.  art.  i.). 

Ad  primum  sic  proceditur.  Videtur,  quod  angelus  non  sit  in  loco.  Dicit 
enim  Boetius  in  Hb.  de  Hebd.  (cujus  titulus  est:  An  omne,  quod  est,  bonum  sit, 
circa  princ.)  :  Communis  animi  conceptio  apud  sapientes  est,  incorporalia  in  loco 
non  esse.  Et  Arist.  in  4.  Phys.  dicit  (tex  48.  et  ^y.J^  quod  non  omne,  quod  esfy 
est  in  loco,  sed  mobile  corpus  :  sed  angelus  non  est  corpus,  ut  supra  ostensum 
est  (q.  ^o.  art.  i.);  ergo  angelus  non  est  in  loco. 

2.  Praeterea.  Locus  est  quantitas  positionem  habens.  Omne  ergo,  quod 
est  in  loco,  habet  aliquem  situm:  sed  habere  situm  non  potest  convenire  an- 
gelo, cum  substantia  sua  sit  immunis  a  quantitate,  cujus  propria  dififerentia 
est  positionem  habere;  ergo  angelus  non  est  in  loco. 

3.  Praeterea.  Esse  in  loco  est  mensurari  loco,  et  contineri  a  loco,  ut 
pater  per  Philos.  in  4.  Physic.  (tex.  14.  et  119.):  sed  angelus  non  potest  men- 
surari, neque  contineri  a  loco,  quia  continens  est  formalius  contento,  sicut 
aer  aqua,  ut  dicitur  in  4.  Physic.  (tex.  5^.  et  4^.);  ergo  angelus  non  est  in  loco, 

Sed  coktra  est,  quod  in  Collecta  dicitur:  Angeli  tui  sancti  habitantes  in 
ea,  nos  in  pace  custodiant. 

Respondeo  dicedum  quod  angelo  convenit  esse  in  loco:  aequivoce  tamen 
dicitur  angelus  esse  in  loco,  et  corpus.  Corpus  enim  est  in  loco  per  hoc, 
quod  applicatur  loco  secundum  contactum  dimensivae  quantitatis.  Quae  qui- 
dem  in  angelis  non  est,  sed  est  in  eis  quantitas  virtualis  Per  applicationem 
igitur  virtutis  angelicae  ad  aliquem  locum  qualitercumque  dicitur  angelus 
esse  in  loco  corporeo.  Et  secundum  hoc  patet,  quod  non  oportet  dicere,  quod 
angelus  commensuretur  loco,  vel  quod  haheat  situm  in  continuo;  haec  enim 
conveniunt  corpori  locato,  prout  est  quantum  quantitate  dimensiva.  Sim.i- 
liter  etiam  non  oportet  propter  hoc,  quod  contineatur  a  loco.  Nam  substantia 
incorporea  sua  virtute  contingens  rem  corpoream  continet  ipsam,  et  non 
continetur  ab  ea.  Anima  enim  est  in  corpore,  ut  continens,  et  non  ut  con- 
tenta. Et  similiter  angelus  dicitur  esse  in  loco  corporeo,  non  ut  contentum, 
sed  ut  continens  aliquo  modo. 

Et  per  hoc  patet  responsio  ad  objecta. 

ARTICULUS  IL  270 

UTRUM   ANGELUS    POSSIT    ESSE    IN    PLURIBUS    LOCIS    SIMUL. 

(i.Dist.^j.q.}.  art.  2.  et  4.  Dist.  io.  q.  i.  art.  5.  coìp.  et  4.  Dist.  44.  q.  2. 
art.  2.  ad  ^.  et  Fot.  q.  5.  art.  9.  ad  i.). 

Ad  secundum  sit  proceditur.  Videtur,  quod  angelus  possit  esse  in  plu- 
ribus  locis  simul.  Angelus  enim  non  est  minoris  virtutis,  quam  anima:  sed 
anima  est  simul  in  pluribus  locis:  quia  est  tota  in  qualibet  parte  corporis, 

Ut  August.  dicit  (lih.  6.  de  Trinit.  cap.  6.);  ergo  Angelus  potest  esse  in  plu- 
ribus  locis  simul. 

2.  Praeterea.  Angelus  est  in  corpore  assumpto,  et  cum  assumat  corpus 
continuum,  videtur,  quod  sit  in  qualibet  ejus  parte:  sed  secundum  partes  ejus 
considerantur  diversa  loca;  ergo  Angelus  est  simul  in  pluribus  locis. 

3.  Praeterea.  Damasc.  dicit  (lib.  2.  Orth.  Fid.  cap.  5.  et  lih.  i.  cap.  ly.) 
quod,  uhi  Angelus  operatur,  ihi  est  :  sed  aliquando  operatur  simul  in  pluribus 
locis,  ut  patet  de  Angelo  subvertente  Sodomam;  ergo  Angelus  potest  esse 
in  pluribus  locis  simul. 

Sed  contra  est,  quod  Damasc.  (lihr.  2.  Orth.  Fid,  cap.  j.)  dicit,  quod  An- 
geli, dum  sunt  in  coelo,  non  sunt  in  terra. 

Respondeo  dicendum,  quod  Angelus  est  virtutis,  et  essentiae  finitae.  Di- 
vina autem  virtus,  et  essentia  infinita  est,  et  est  universalis  causa  omnium; 
et  ideo  sua  virtute  omnia  contingit,  et  non  solum  in  pluribus  locis  est,  sed 
ubique:  virtus  autem  Angeli,  quia  finita  est,  non  se  extendit  ad  omnia,  sed 
ad  aliquid  unum  determinatum.  Oportet  enim,  quidquid  comparatur  ad  unani 
virtutem,  ut  unum  aliquid  comparari  ad  ipsam.  Sicut  igitur  universum  ens 
comparatur,  ut  unum  aliquid  ad  universalem  Dei  virtutem;  ita  et  aliquod 
particulare  ens  comparatur  ut  aliquid  unum  ad  Angeli  virtutem.  Unde,  cum 
Angelus  sit  in  loco  per  applicationem  virtutis  suae  ad  locum,  sequitur,  quod 
non  sit  ubique,  nec  in  pluribus  locis,  sed  in  uno  loco  tantum.  Circa  hoc  tamen 
aliqui  decepti  sunt.  Quidam  enim  imaginationem  transcendere  non  valentes, 
cogitaverunt  indivisibilitatem  Angeli  ad  modum  indivisibilitatis  puncti.  Et 
ideo  crediderunt,  quod  Angelus  non  posset  esse,  nisi  in  loco  punctali.  Sed 
manifeste  decepti  sunt:  nani  punctum  est  indivisibile  habens  situm,  sed  An- 
gelus est  indivisibile  extra  genus  quantitatis,  et  situs  existens.  Unde  non  est 
necesse,  quod  determinetur  ei  unus  locus  indivisibilis  secundum  situm,  sed 
vel  divisibilis,  vel  indivisibilis,  vel  major,  vel  minor,  secundum  quod  volun- 
tate  applicat  suam  virtutem  ad  corpus  majus,  vel  minus.  Et  sic  totum  corpus, 
cui  per  suam  virtutem  applicatur,  correspondet  ei,  ut  unus  locus.  Nec  tamen 
oportet,  si  aliquis  Angelus  movet  coelum,  quod  sit  ubique.  Primo  quidem, 
quia  non  applicatur  virtus  ejus,  nisi  ad  id,  quod  primo  ab  ipso  movetur.  Una 
autem  pars  coeli  est,  in  qua  primo  est  motus,  scilicet  pars  orientis.  Unde 
etiam  Philos.  in  8.  Physic.  (tex.  84.)  virtutem  motoris  coelorum  attribuit  parti 
orientis.  Secundo,  quia  non  ponitur  a  Philosophis,  quod  una  substantia  sepa- 
rata moveat  omnes  orbes  immediate.  Unde  non  oportet,  quod  sit  ubique.  Sic 
igitur  patet,  quod  diversimode  esse  in  loco  convenit  corpori,  et  Angelo,  et 
Deo.  Nam  corpus  est  in  loco  circumscriptive,  quia  commensuratur  loco  : 
Angelus  autem  non  circumscriptive,  cum  non  commensuretur  loco,  sed  de- 
finitive, quia  ita  est  in  uno  loco,  quod  non  in  alio  :  Deus  autem  neque  cir- 
cumscriptive, neque  definitive,   quia  est  ubique. 

Et  per  hoc  patet  de  facili  responsio  ad  objecta:  quia  totum  illud,  cui 
immediate  applicatur  virtus  Angeh,  repututur  ut  uuuò  lue us  ejus,  iicct  sit  coa- 
tinuum  [al.  non  sU  conUnuum], 

ARTICULUS  IH.         -  271 

UTRUM  PLURES  ANGELI  POSSINT  SIMUL  ESSE  IN  EODEM    LOCO. 

(i.  Dist.  y].  q.  5.  art.  j.  et  Fot.  q.  5.  art.  7.  ad  11.  et  art.  79.  ad  i.). 

Ad  tertium  sic  proceditur.  Videtur,  quod  plures  angeli  possint  simul 
esse  in  eodem  loco.  Plura  enim  corpora  non  possunt  esse  simul  in  eodem 
loco,  quia  replent  locum:  sed  angeli  non  replent  locum,  quia  solum  corpus 
replet  locum,  ut  non  sit  vacuum,  ut  patet  per  Philosophum  in  4.  Physic. 
(tex.  p.  et  ^8.);  ergo  plures  angeli  possunt  esse  in  uno  loco. 

2.  Praeterea.  Plus  differt  angelus,  et  corpus,  quam  duo  angeli:  sed 
angelus,  et  corpus  sunt  simul  in  eodem  loco:  quia  nuUus  locus  est,  qui  non 
sit  plenus  sensibili  corpore,  ut  probatur  in  4.  Physic.  (loc.  nunc  cit.)  ;  ergo 
multo  magis  duo  angeli  possunt  esse  in  eodem  loco. 

3.  Praeterea.  Anima  est  in  qualibet  parte  corporis,  secundum  August. 
(lih.  6.  de  Trinit.  cap.  6.  et  in  Epist.  28.  ad  Hìer.)  :  sed  daemones,  licet  non 
illabantur  mentibus,  illabuntur  tamen  interdum  corporibus:  et  sic  anima,  et 
daemon  sunt  simul  in  eodem  loco;  ergo  eadem  ratione  quaecumque  aliae 
spirituales  substantiae. 

Sed  contra.  Duae  animae  non  sunt  in  eodem  corpore;  ergo  pari  ratione 
neque  duo  angeli  in  eodem  loco. 

Respokdeo  dicendum,  quod  duo  angeli  non  sunt  simul  in  eodem  loco. 
Et  ratio  hujus  est,  quia  impossibile  est,  quod  duae  causae  completae  sint  im- 
mediatae  unìus,  et  ejusdem  rei.  Quod  patet  in  omni  genere  causarum:  una 
enim  est  forma  proxima  unius  rei,  et  unum  est  proximum  movens,  licet 
possint  esse  plures  motores  remoti.  Nec  habet  instantiam  de  pluribus  trahen- 
tibus  navem:  quia  nuUus  eorum  est  perfectus  motor,  cum  virtus  uniuscu- 
jusque  sit  insufìEìciens  ad  movendum  :  sed  omnes  simul  sunt  in  loco  unius 
motoris,  inquantum  omnes  virtutes  eorum  aggregantur  ad  unum  motum  fa- 
ciendum.  Unde,  cum  angelus  dicatur  esse  in  loco  per  hoc,  quod  virtus  ejus 
immediate  contingit  locum  per  modum  continentis  perfecti,  ut  dictura  est 
(art.  I.  huj.  q.),  non  potest  esse  nisi  unus  angelus  in  uno  loco. 

Ad  primum  ergo  dicendum,  quod  plures  angelos  esse  in  uno  loco,  non 
impeditur  propter  impletionem  loci,  sed  propter  aliam  causam,  ut  dictum  est 
(in  corp.  art.). 

Ad  secundum  dicendum,  quod  angelus,  et  corpus  non  eodem  modo  sunt 
in  loco.  Unde  ratio  non  sequitur. 

Ad  tertium  dicendum,  quod  nec  etiam  daemon,  et  anima  comparantur 
ad  corpus,  secundum  eamdem  habitudinem  causae,  cum  anima  sit  forma,  non 
autem  daemon.  Unde  ratio  non  sequitur. 

QUAESTIO    LUI. 

DE  MOTU  LOCALI  ANGELORUM,  IN  TRES  ARTICULOS  DIVISA. 

Consequenter  considerandum  est  de  motu  locali  angelorum. 

Et  circa  hoc  quaeruntur  tria. 

Primo.  Utrum  angelus  possit  mover!  localìter. 

Secundo.  Utrum  moveatur  de  loco  ad  locum,   pertranseundo   medium. 

Tertio.  Utrum  motus  angeli  sit  in  tempore,  vel  in  instanti. 

ARTICULUS  L  272 

UTRUM  ANGELUS  POSSIT  xMOVERI  LOCALÌTER. 

(i.  Dist.  57.  q.  4.  art.  i.  et  Opusc.  ij.  cap.  i8.  et  in  Matth.  28.  cap.  ^.). 

Ad  primum  sic  proceditur.  Videtur,  quod  angelus  non  possit  moveri  lo- 
calìter. Ut  enim  probat  Philos.  in  6.  Physic.  (tex.p.  et  a  tex.  86.  usque  ad  ^i.), 
nulìum  impartihile  tnovetur  :  quia,  dum  aliquid  est  in  termino  a  quo,  non  mo- 
vetur,  nec  etiam  dum  est  in  termino  ad  quem,  sed  tunc  mutatum  est.  Unde 
relinquitur,  quod  omne,  quod  movetur,  dum  movetur,  partim  est  in  termino 
a  quo,  et  partim  in  termino  ad  quem  :  sed  angelus  est  impartibilis  ;  ergo 
angelus  non  potest  moveri  localiter. 

2.  Praeterea.  Motus  est  actus  imperfecti,  ut  dicitur  in  3.  Physic.  (tex.  14.): 
sed  angelus  beatus  non  est  imperfectus  ;  ergo  angelus  beatus  non  movetur 
localiter. 

3.  Praeterea.  Motus  non  est,  nisi  propter  indigentiam  :  sed  sanctorum 
angelorum  nulla  est  indigentia;  ergo  sancti   angeli  localiter  non  moventur. 

Sed  contra.  Ejusdem  rationis  est  angelum  beatum  moveri,  et  animam 
beatam  moveri  :  sed  necesse  est  dicere,  animam  beatam  localiter  moveri,  cum 
sit  articulus  fidei,  quod  Christus  secundum  animam  descendit  ad  inferos; 
ergo  angelus  beatus  movetur  localiter. 

Respondeo  dicendum,  quod  Angelus  heatus potest  moveri  localiter:  sed,  siciit 
esse  in  loco  aequivoce  convenit  carpari,  et  angelo,  ita  etiam  et  moveri  secundum 
locum.  Corpus  enim  est  in  loco,  inquantum  continetur  sub  loco,  et  com- 
mensuratur  loco.  Unde  oportet,  quod  etiam  motus  corporis  secundum  lo- 
cum commensuretur  loco,  et  sit  secundum  exigentiam  ejus.  Et  inde  est, 
quod  secundum  continuitatem  magnitudinis  est  continuitas  motus  ;  et  se- 
cundum prius,  et  posterius  in  magnitudine  est  prius,  et  posterius  in  motu 
locali  corporis,  ut  dicitur  in  4.  Physicor.  (tex.  ()<)■):  sed  angelus  non  est  in 
loco,  ut  commensuratus,  et  contentus,  sed  magis  ut  continens;  unde  motus 
angeli  in  loco  non  oportet  quod  commensuretur  loco,  nec  quod  sit  se- 
cundum exigentiam  ejus,  ut  habeat  continuitatem  ex  loco,  sed  est  motus 
non  continuus.  Quia  enim  angelus  non  est  in  loco,  nisi  secundum  con- 
tactum   virtutis,   ut   dictum   est  (quaest.  praeced.  art.  i.)y  necesse  est,  quod 

motus  Angeli  in  loco  nihil  aliud  sit,  quam  diversi  contactus  diversorum  lo- 
corum  successive,  et  non  simul:  quia  angelus  non  potest  simul  esse  in  plu- 
ribus  locis,  ut  supra  dictum  est  (q.  praec.  art.  2.).  Hujusmodi  autem  contactus 
non  est  necessarium  esse  continuos.  Potest  tamen  in  hujusmodi  contactibus 
continuitas  quaedam  inveniri:  quia,  ut  òìctnm.  esl  (loco  nunc  cit.),  nihil  prohi- 
bet  angelo  assignari  locum  divisibilem  per  contactum  suae  virtutis:  sicut 
corpori  assignatur  locus  divisibilis  per  contactum  suae  magnitudinis.  Unde, 
sicut  corpus  successive,  et  non  simul  dimittit  locum,  in  quo  prius  erat,  et 
ex  hoc  causatur  continuitas  in  motu  locali  ejus:  ita  etiam  angelus  potest  di- 
mittere  successive  locum  divisibilem,  in  quo  prius  erat.  Et  sic  motus  ejus 
erit  continuus.  Et  potest  etiam  totum  locum  simul  dimittere,  et  toti  alteri 
loco  simul  se  applicare.  Et  sic  motus  ejus  non  erit  continuus. 

Ad  primum  ergo  dicendum,  quod  illa  ratio  duplicit&r  deficit  in  proposito. 
Primo  quidem,  quia  demonstratio  Aristot.  procedit  de  indivisibili  secundum 
quantitatem,  cui  respondet  locus  de  necessitate  indivisibilis.  Quod  non  potest 
dici  de  Angelo.  Secundo,  quia  demonstratio  Aristot.  procedit  de  motu  con- 
tinuo. Si  enim  motus  non  esset  continuus,  posset  dici,  quod  aliquid  move- 
tur,  dum  est  in  termino  a  quo,  et  dum  est  in  termino  ad  quem:  quia  ipsa 
successio  diversorum  ubi  circa  eamdem  rem  motus  diceretur.  Unde  in  quo- 
libet  illorum  ubi  res  esset  illa,  posset  dici  moveri.  Sed  continuitas  motus 
hoc  impedit,  quia  nullum  continuum  est  in  termino  suo,  ut  patet,  quia  linea 
non  est  in  puncto.  Et  ideo  oportet,  quod  illud,  quod  movetur,  totaliter  non 
sit  in  altero  terminorum,  dum  movetur,  sed  partim  in  uno,  et  partim  in  al- 
tero. Secundum  ergo  quod  motus  angeli  non  est  continuus,  demonstratio 
Aristot.  non  procedit  in  proposito:  sed  secundum  quod  motus  angeli  poni- 
tur  continuus,  sic  concedi  potest,  quod  angelus,  dum  movetur,  partim  est  in 
termino  a  quo,  et  partim  in  termino  ad  quem,  ut  tamen  partialitas  non  refe- 
ratur  ad  substantiam  angeli,  sed  ad  locum  ;  quia  in  principio  sui  motus  con- 
tinui angelus  est  in  toto  loco  divisibili,  a  quo  incipit  moveri.  Sed,  dum  est 
in  ipso  moveri,  est  in  parte  primi  loci,  quem  deserit,  et  in  parte  secundi  loci, 
quem  occupat.  Et  hoc  quidem,  quod  possit  occupare  partem  duorum  loco- 
rum,  competit  angelo  ex  hoc,  quod  potest  occupare  locum  divisibilem  per 
applicationem  suae  virtutis  sicut  corpus  per  applicationem  magnitudinis. 
Unde  sequitur  de  corpore  mobili  secundum  locum,  quod  fit  divisibile  se- 
cundum magnitudinem:  de  Angelo  autem,  quod  virtus  ejus  possit  applicari 
alieni  divisibili. 

Ad  secundum  dicendum,  quod  motus  existentis  in  potentia  est  actus 
imperfecti.  Sed  motus,  qui  est  secundum  applicationem  virtutis,  est  existentis 
in  actu:  quia  virtus  rei  est,  secundum  quod  actu  est. 

Ad  tertium  dicendum,  quod  motus  existentis  in  potentia  est  propter 
indigentiam  suam:  sed  motus  existentis  in  actu  non  est  propter  indigentiam 
suam,  sed  propter  indigentiam  aiterius.  Et  hoc  modo  angelus  propter  indi- 
gentiam nostram  localiter  movetur,  secundum  illud  Hebr.  i.:  Omncs  sunt 
administratorii  spiritus,  in  miuisUriuni  musi  propUr  eos,  qui  haen-ditatein  capiunt 
salutis. 

ARTICULUS  IL  273 

UTRUM    ANGELUS    TRANSEAT    PER    MEDIUM. 

(i.  Dist.  57.  q.  4.  art.  2.  et  Oiiodl  i.  q.  5,  art.  2.  et  Veri.  q.  4.  art.  jj.  ad  14.). 

Au  SECUNDUM  sic  proccditur.  Videtur,  quod  angelus  non  transeat  per 
medium.  Omne  enim,  quod  pertransit  medium,  prius  pertransit  locum  sibi 
aequalem,  quam  majorem:  locus  autem  aequalis  angeli,  qui  est  indivisibilis, 
est  locus  punctalis.  Si  ergo  angelus  in  suo  motu  pertransit  medium,  opor- 
tet,  quod  numeret  puncta  infinita  suo  motu  ;  quod  est  impossibile. 

2.  Praeterea.  Angelus  est  simplicioris  substantiae,  quam  anima  nostra: 
sed  anima  nostra  sua  cogitatione  potest  transire  de  uno  extremo  in  aliud, 
non  pertranseundo  medium  :  possum  enim  cogitare  Galliam,  et  postea  Sy- 
riam,  nihil  cogitando  de  Italia,  quae  est  in  medio;  ergo  multo  magis  angelus 
potest  de  uno  extremo  transire  ad  aliud  non  per  medium. 

Sed  contra.  Si  angelus  movetur  de  uno  loco  ad  alium,  quando  est  in 
termino  ad  quem,  non  movetur,  sed  mutatus  est:  sed  ante  omne  mutatum 
esse  praecedit  mutari;  ergo  alicubi  existens  movebatur:  sed  non  movebatur, 
dum  erat  in  termino  a  quo  ;  movebatur  ergo,  dum  erat  in  medio.  Et  ita 
oportet,  quod  pertranseat  medium. 

Respondeo  dicendum,  quod,  sicut  supra  dictum  est  (art.  praec),  motus 
localis  angeli  potest  esse  conlimius  et  non  continmis.  Sì  ergo  sit  continims,  non 
potest  angelus  moveri  de  uno  extremo  in  alterum,  qui  transeat  per  medium: 
quia,  ut  dicitur  in  6.  Physic.  (innuitur  tex.  jj.  sed  expresse  habetur  j.  Phys. 
tex.  22.  et  II.  Metaph.  cap.  iiìt.):  Medium  est,  in  quod  prius  venit,  quod  continue 
mutatur,  quam  in  quod  niutatur  ultimum.  Ordo  enim  prioris,  et  posteriori^ 
in  motu  continuo  est  secundum  ordinem  prioris,  et  posterioris  in  magnitu- 
dine, ut  dicitur  in  4.  Phvsic.  (tex.  99.J. 

Si  autem  motus  angeli  non  sit  continuus,  possibile  est,  quod  pertranseat 
de  aliquo  extremo  in  aliud,  non  perir  ansito  medio.  Quod  sicpatet.  Inter  quae- 
libetenim  duo  extrema  loca,  sunt  infinita  loca  media,  sive  accipiantur  loca  di- 
visibilia,  sive  indivisibilia.  Et  de  indivisibilibus  quidem  manifestum  est:  quia 
interquaelibet  duo  puncta  sunt  infinita  puncta  media,  cum  nulla  duo  puncta  con- 
sequantur  se  invicem  sine  medio,  ut  in  6.  Physic.  (aprine.  Uh.  per  decem  tex.) 
probatur.  De  locis  autem  divisibilibus  necesse  est  etiam  hoc  dicere.  Et  hoc  de- 
monstratur  ex  motu  continuo  alicujus  corporis.  Corpus  enim  non  movetur  de 
loco  ad  locum,  nisi  in  tempore.  In  to:o  autem  tempore  mensurante  motum 
corporis  non  est  accipere  duo  nunc,  in  quibus  corpus,  quod  movetur,  non 
sit  in  alio,  et  aHo  loco  :  quia,  si  in  uno,  et  eodem  loco  essetin  duobus  nunc, 
sequeretur,  quod  ibi  quiesceret,  cum  nihil  aliud  sit  quiescere,  quam  in  loco 
eodem  esse  nunc,  et  prius.  Cum  igitur  Inter  primum  nunc,  et  ultimum  tem- 
poris  mensurantis  motum  sint  infinita  nunc,  oportet,  quod  Inter  primum  locum, 
a  quo  incipit  moveri,  et  ultimum  locum,  ad  quem  terminatur  motus,  sint 
infinita  loca.  Et  hoc  sic  etiam  sensibiliter  apparet.  Sit  enim  unum  corpus 
unlus  palmi,  et  sit  via,  per  quam  transit,  duorum  palmorum;  manifestum  est, 
quod  locus  primus,  a  quo  incipit  motus,  est  unius  palmi,  et  locus,  ad  quem 
terminatur  motus,  est  alterius  palmi,  Manifestum  est  autem,  quod.  quando 
incipit  moveri,  paulatiin  deserit  primum  palmum,  et  subintrat  secundum.  Se- 

cundum  ergo  quod  dividitur  magnitudo  palmi,  secundum  hoc  multiplicantur 
loca  media  :  quia  quodlibet  punctum  signatum  in  magnitudine  primi  palmi 
est  principiuin  unius  loci;  et  punctum  signatum  in  magnitudine  alterius  palmi 
est  termìnus  ejusdem.  Unde,  cum  magnitudo  sit  divisibilis  in  infinitum,  et 
puncta  sint  etiam  infinita  in  potentia  in  qualibet  magnitudine,  sequitur,  quod 
inter  quaelibet  duo  loca  sint  infinita  loca  media.  Mobile  autem  infinitatem 
mediorum  locorum  non  consumit,  nisi  per  continuitatem.  motus:  quia  si  cut 
loca  media  sunt  infinita  in  potentia,  ita  et  in  niotu  continuo  est  accipere 
infinita  quaedam  in  potentia.  Si  ergo  motus  non  sit  continuus,  omnes  partes 
motus  erunt  numeratae  in  actu.  Si  ergo  mobile  quodcumque  moveatur  motu 
non  continuo,  sequitur,  quod  vel  non  transeat  omnia  media,  vel  quod  actu 
numeret  media  infinita,  quod  est  impossibile.  Sic  igitur  secundum  quod  motus 
angeli  non  est  continuus,  non  pertransit  omnia  media. 

Hoc  autem,  scilicet  moveri  de  extremo  in  extremum,  et  non  per  medium, 
potest  convenire  angelo,  sed  non  corpori;  quia  corpus  mensuratur,  et  conti- 
netur  sub  loco.  Unde  oportet,  quod  sequatur  leges  loci  in  suo  motu:  sed 
substantia  angeli  non  est  subdita  loco,  ut  contenta,  sed  est  superior  eo,  ut 
continens.  Unde  in  potestate  ejus  est  applicare  se  loco,  prout  vult,  vel  per 
medium,  vel  sine  medio. 

Ad  primum  ergo  dicendum,  quod  locus  angeli  non  accipitur  ei  aequalis 
secundum  magnitudinem,  sed  secundum  contactum  virtutis.  Et  sic  locus 
angeli  potest  esse  divisibilis,  et  non  semper  punctalis:  sed  tamen  loca  media 
etiam  divisibilia  sunt  infinita,  ut  dictum  est  (in  corp.  ari.),  sed  consumuntur 
per  continuitatem  motus,  ut  patet  ex  praedictis  (ihid.). 

Ad  secundum  dicendum,  quod,  dum  Angelus  movetur  localiter,  applicatur 
ejus  essentia  diversis  locis;  animae  autem  essentia  non  applicatur  rebus, 
quas  cogitat,  sed  potius  res  cogitatae  sunt  in  ipsa.  Et  ideo  non  est  simile. 

Ad  tertium  dicendum,  quod  in  motu  continuo  mutatum  esse  non  est  pars 
moveri,  sed  terminus.  Unde  oportet,  quod  moveri  sit  ante  mutatum  esse. 
Et  ideo  oportet,  quod  talis  motus  sit  per  medium,  sed  in  motu  non  continuo 
mutatum  esse  est  pars,  sicut  unitas  est  pars  numeri.  Unde  successio  diversorum 
locorum  etiam  sine  medio  constituit  talem  motum. 

UTRUM  MOTUS  ANGELI  SIT  IN  INSTANTI. 

(1.  Dist.  5^.  q.  4.  art.  5.  d  4.  Disi.  44.  q.  2.  art.  5.  q.  ).  et  Ouodl.  9.  q.  4.  art.  5. 

et  Quodl.  II.  art.  4.). 

Ad  TETJTiUM  sic  proceditur.  Videtur,  quod  motus  angeli  sit  in  instanti. 
Qiianto  enim  virtus  motoris  fuerit  fortior,  et  mobile  minus  resistens  motori, 
tanto  motus  est  velocior:  sed  virtus  angeli  moventis  seipsum  improportio- 
nabiliter  excedit  virtutem  moventem  [al.  moventis]  aliquod  corpus.  Proportio 
autem  velocitatum  est  secundum  minorationem  [al.  uiiiioritatem]  temporis: 
omne autem  tempus  omni  tempori  proportionabile  est;  si  igitur  aliquod  corpus 
movetur  in  tempore,  angelus  movetur  in  istanti. 

2.  Praeterea.  Motus  angeli  simplicior  est,  quam  aliqua  mutatio  corpo- 
ralis:  sed  aliqua  mutatio  corporalis  est  in  instanti,  ut  illuminatio:  tum  quia 
non  illuminatur  aliquid  successive,  sicut  calefit  successive    tum  aula  radius 

non  prius  pertingit  ad  propinquum,  quam  ad  remotum;    ergo    multo  magis 
motus  angeli  est  in  instanti. 

3.  Praeterea.  Si  angelus  movetur  in  tempore  de  loco  ad  locum,  mani- 
festum  est,  quod  in  ùltimo  instanti  illius  temporis  est  in  termino  ad  quem: 
in  toto  autem  tempore  praecedenti  aut  est  in  loco  immediate  praecedenti, 
qui  accipitur  ut  terminus  a  quo,  aut  partim  in  uno,  et  partim  in  alio.  Si  au- 
tem partim  in  uno,  et  partim  in  alio,  sequitur,  quod  sit  partibilis,  quod  est 
impossibile;  ergo  in  toto  tempore  praecedenti  est  in  termino  a  quo;  ergo 
quiescit  ibi,  cum  quiescere  sit  in  eodem  esse  nunc,  et  prius,  ut  dictum  est 
(art.  praec).  Et  sic  sequitur,  quod  non  moveatur,  nisi  in  ultimo  instanti 
temporis. 

Sed  contra.  In  omni  mutatione  est  prius,  et  posterius:  sed  prius,  et  po- 
sterius  motus  numeratur  secundum  tempus;  ergo  omnis  motus  est  in  tem- 
pore, etiam  motus  angeli,  cum  in  eo  sit  prius,  et  posterius. 

Respondeo  dicendum,  quod  quidam  dixerunt,  motum  localem  angeli  esse 
in  instanti.  Dicebant  enim,  quod,  cum  angelus  movetur  de  uno  loco  ad  alium, 
in  toto  tempore  praecedenti  angelus  est  in  termino  a  quo,  in  ultimo  autem 
instanti  illius  temporis  est  in  termino  ad  quem  [al.  fìnem].  Nec  oportet  esse 
aliquod  medium  inter  duos  terminos;  sicut  non  est  aliquod  medium  inter 
tempus,  et  terminum  temporis.  Inter  duo  antera  nunc  temporis  est  tempus 
medium.  Unde  dicunt,  quod  non  est  dare  ultimum  nunc,  in  quo  fuit  in  ter- 
mino a  quo:  sicut  in  illuminatione,  et  in  generatione  substantiali  ignis  non 
est  dare  ultimum  instans,  in  quo  aèr  fuit  tenebrosus,  vel  in  quo  materia  fuit 
sub  privatione  formae  ignis;  sed  est  dare  ultimum  tempus  ita,  quod  in  ter- 
mino illius  temporis  est  vel  lumen  in  aere,  vel  forma  ignis  in  materia.  Et  sic 
illuminatio,  et  generatio  substantialis  dicuntur  motus  instantanei. 

Sed  hoc  non  habet  locum  in  proposito:  quod  sic  ostenditur.  De  ratione 
enim  quietis  est,  quod  quiescens  non  aliter  se  habeat  nunc,  et  prius.  Et  ideo 
in  quolibet  nunc  temporis  mensurantis  quietem  quiescens  est  in  eodem,  et 
in  primo,  et  in  medio,  et  in  ultimo  :  sed  de  ratione  motus,  est  quod  id,  quod 
movetur,  aliter  se  habeat  nunc,  et  prius.  Et  ideo  in  quolibet  nunc  temporis 
mensurantis  motum  mobile  se  habet  in  alia,  et  alia  dispositione.  Unde  oportet, 
quod  in  ultimo  nunc  habeat  formam,  quam  prius  non  habebat.  Et  sic  patet, 
quod  quiescere  in  toto  tempore  in  aliquo,  puta  in  albedine,  est  esse  in  ilio 
in  quolibet  instanti  illius  temporis.  Unde  non  est  possibile,  ut  aliquid  in  toto 
tempore  praecedenti  quiescat  in  uno  termino,  et  postea  in  ultimo  instanti 
illius  temporis  sit  in  alio  termino:  sed  hoc  est  possibile  in  mota;  quia  moveri 
in  toto  aliquo  tempore  non  est  esse  in  eadem  dispositione  in  quolibet  instanti 
illius  temporis.  Igitur  omnes  hujusmodi  mutationes  instantaneae  sunt  termini 
motus  continui:  sicut  generatio  est  terminus  alterationis  materiae,  et  illumi- 
natio  terminus  motus  localis  corporis  illuminantis.  Motus  autem  localis  angeli 
non  est  terminus  alicujus  alterius  motus  continui,  sed  est  per  seipsum  a 
nullo  alio  motu  dependens.  Unde  impossibile  est  dicere,  quod  in  toto  tem- 
pore sit  in  aliquo  loco,  et  in  ultimo  nunc  sit  in  alio  loco. 

Sed  oportet  assegnare  nunc,  in  quo  ultimo  fuit  in  loco  praecedenti.  Ubi 
autem  sunt  multa  nunc  sibi  succedentia,  ibi  de  necessitate  est  tempus,  cum 
tempus  nihil  aliud  sit,  quam  numeratio  prioris,  et  posterioris  in  motu.  Unde 
relinquitur,  quod  motus  angeli  sit  in  tempore.  In  continuo  quidem  tempore,  si  sit 
motus  ejus  continuus:  in  non  continuo  autem,  si  motus  sit  non  continuus. 
Utroque  enim  modo  contingit  esse  motum  angeli,  ut  dictum  est  (art.  i.  huj.  q.). 

Continuitas  enim  temporis  est  ex  continuitate  motus,  ut  dicitur  in  4.  Phys. 
(tex.  ()().).  Sed  istud  tempus,  sive  sit  tempus  continuum,  sive  non,  non  ^st 
idem  cum  tempore,  quod  mensurat  motum  coeli,  et  quo  mensurantur  omnia 
corporalia,  quae  habent  mutabilitatem  ex  motu  coeli.  Motus  enim  angeli  non 
dependet  ex  motu  coeli. 

Ad  primum  ergo  dicendum,  quod,  si  tempus  motus  angeli  non  sit  con- 
tinuum, sed  successio  quaedam  ipsorum  nunc,  non  habebit  proportionem  ad 
tempus,  quod  mensurat  motum  corporalium,  quoJ  est  continuum,  cum  non 
sit  ejusdem  rationis.  Si  vero  sit  continuum,  est  quidem  proportionabile,  non 
quidem  propter  proportionem  moventis,  et  mobilis,  sed  propter  proportionem 
magnitudinum,  in  quibus  est  motus.  Et  praeterea  velocitas  motus  angeli  non 
est  secundum  quantitatem  suae  virtutis,  sed  secundum  determinationem  suae 
voluntatis. 

Ad  secundum  dicendum,  quod  illuminatio  est  terminus  motus,  et  est  al- 
teratio,  non  motus  localis,  ut  intelligatur  lumen  moveri  prius  ad  propinquum, 
quam  ad  remotum.  Motus  autem  angeli  est  localis,  et  non  est  terminus  motus, 
Unde  non  est  simile. 

Ad  tertium  dicendum,  quod  objectio  illa  procedit  de  tempore  continuo. 
Tempus  autem  motus  angeli  potest  esse  non  continuum.  Et  sic  angelus  in 
uno  instanti  potest  esse  in  uno  loco,  et  in  alio  instanti  in  alio  loco,  nullo 
tempore  intermedio  existente.  Si  autem  tempus  motus  angeli  sit  continuum, 
angelus  in  toto  tempore  praecedenti  ultimum  nunc  variatur  per  infinita  loca, 
ut  prius  expositum  est  (art.  praec).  Est  tamen  partim  in  uno  locorum  con- 
tinuorum,  et  partim  in  alio:  non  quod  substantia  illiu-^  sit  partibilis,  sed  quia 
virtus  sua  applicatur  ad  partem  primi  loci,  et  ad  partem  secundi,  ut  etiam 
S'.ipra  dìctura  est  (art.  i.  hiij.  q.). 


QUAESTIO  LIV. 

DE  COGNITIONE  ANGELORUM,  TN  QUINQUE  ARTICULOS    DIVISA. 


Consìderatis  his,  quae  ad  substantiam  angeli  pertinent,  procedendum  est 
ad  cognitionem  ipsius.  Haec  autem  consideratio  ^nx.  quadripartita,  ^am  primo 
considerandum  est  de  his,  quae  pertinent  ad  vinutem  cognoscitivam  angeli. 
Secundo  de  his,  quae  pertinent  ad  medium  cognoscendi  ipsius.  Tertio  de  his, 
quae  ab  eo  cognoscuntur.  Quarto  de  modo  cognitionis  ipsorum. 

Circa  primiim  quaeriuitur  quiuque. 

Primo.  Utrum  intelligere  angeli  sit  sua  substantia. 

Secando.  Utrum  ejus  esse  sit  suum  intelligere. 

Tertio.  Utrum  ejus  substantia  sit  sua  virtus  intellectiva. 

Quarto    Utrum  in  angelis  sit  intellectus  agens,  et  possibilis. 

Quinto.  Utrum  in  eis  sit  aliqua  alia  potentia  cognoscitiva,  quam  intellectu"? 

ARTICULUS  I.  275 

UTRUM  INTELLIGERE  ANGELI   SIT  EJUS   SUBSTANTIA. 

(i.  Disi.  5.  q.  I.  art.  i.  corp.  et  7.  et  Uh.  2.  Contr.  g.  cap.  j2.  et  Quodl.  2. 
art.  5.  et  4.  et  opiisc.  50.  lect.  7.  et  ^.). 

Ad  primum  sic  proceditur.  Videtur,  quod  intelligere  angeli  sit  ejus  sub- 
stantia. Angelus  enim  est  sublimior,  et  simplicior,  quam  intellectus  agens 
animae:  sed  substantia  intellectus  agentis  est  sua  actio,  ut  patet  3.  de  Anima 
per  Aristot.  et  ejus  Comm.  (tex.  ig.);  ergo  multo  fortius  substantia  angeli 
est  sua  actio,  quae  est  intelligere. 

2.  Praeterea.  Philosoph.  dicit  in  12.  Metaph.  (tex.  ^g.),  quod  actio  in- 
tellectus est  vita  :  sed,  cum  vivere  sit  esse  viventibus,  ut  dicitur  in  2.  de  Anima 
(tex.  ^y.),  videtur,  quod  vita  sit  essentia;  ergo  actio  intellectus  est  essenti^ 
intelligentis  angeli. 

3.  Praeterea.  Si  extrema  sunt  unum,  medium  non  differt  ab  eis;  quia 
extremum  magis  distat  ab  extremo,  quam  medium:  sed  in  angelo  idem  est 
intellectus,  et  intellectum,  ad  minus  inquantum  intelligit  essentiam  suani; 
ergo  intelligere,  quod  cadit  medium  Inter  intellectum,  et  rem  intellectam,  est 
idem  cum  substantia  angeli  intelligentis. 

Sed  contra.  Plus  differt  actio  rei  a  substantia  ejus,  quam  ipsum  esf'.e 
ejus:  sed  nuUius  creati  suum  esse  est  sua  substantia.  Hoc  enim  solius  Dei 
proprium  est,  ut  ex  superioribus  patet  (q. ^.  art.  4.  etq.  44.' art.  i.);  ergo  neque 
angeli,  neque  alterius  creaturae  sua  actio  est  ejus  substantia. 

Respondeo  dicendum,  quod  impossibile  est,  quod  actio  Angeli,  vel  cujus- 
cumque  alterius  creaturae  sit  ejus  substantia.  Actio  enim  est  proprie  actua- 
litas  virtutis,  sicut  esse  est  actualitas  substantiae,  vel  essentiae.  Impossibile  et 
autem,  quod  aliquid,  quod  non  est  purus  actus,  sed  aliquid  habet  de  potenti  a 
admixtum,  sit  sua  actualitas  ;  quia  actualitas  potentialitati  repugnat.  Solus 
autem  Deus  est  actus  purus.  Unde  in  solo  Deo  sua  substantia  est  suum  esse, 
et  suum  agere.  Et  praeterea:  si  intelligere  angeli  esset  sua  substantia,  opor- 
teret,  quod  intelligere  angeli  esset  subsistens.  Intelligere  autem  subsistens  non 
potest  esse  nisi  unum,  sicut  nec  aliquod  abstractum  subsistens.  Unde  unius 
angeli  substantia  non  distingueretur  neque  a  substantia  Dei,  quae  est  ipsum 
intelligere  subsistens,  neque  a  substantia  alterius  angeli.  Si  etiam  angelus 
ipse  esset  suum  intelligere,  non  possent  esse  gradus  in  intelligendo  perfectius, 
et  minus  perfecte,  cum  hoc  contingat  propter  diversam  participationem  ipsius 
intelligere. 

Ad  primum  ergo  dicendum,  quod,  cum  dicitur,  quod  intellectus  agens 
est  sua  actio,  est  praedicatio  non  per  essentiam,  sed  per  concomitantiam  : 
quia  cum  sit  in  actu  ejus  substantia,  statim,  quantum  est  in  se,  concomi- 
tatur  ipsam  actio.  Quod  non  est  de  intellectu  possibili,  quia  non  habet  actiones, 
nisi  postquam  fuerit  factus  in  actu. 

Ad  secundum  dicendum,  quod  vita  non  hoc  modo  se  habet  ad  vivere, 
sicut  essentia  ad  esse,  sed  sicut  cursus  ad  currere,  quorum  unum  significat 
actum  in  abstracto,  aliud  in  concreto.  Unde  non  sequitur,  si  vivere  sit  esse, 
quod  vita  sit  essentia.  Quamvis  etiam  quandoque  vita  prò  essentia  ponatur, 
secundum  quod  Ausust.  dicit  in  lib.  io.  de  Trinit.  (cap.  11.  et  Uh.  9.  cap.  4.) 

qnod  memoria,  et  iniòlligònlìa,  et  voliuitas  siint  una  essentia,  una  vita:  sed  sic 
non  accipitur  a  Philosopho,  cum  dicit,  quod  actio  intellectus  est  vita. 

Ad  tertium  dicendum,  quod  actio,  quae  transit  in  aliquid  extrinsecum, 
est  realiter  media  inter  agens,  et  subjectum  recipiens  actionem  :  sed  actio, 
quae  manet  in  agente,  non  est  realiter  medium  inter  agens,  et  objectum,  sed 
secundum  modum  significandi  tantum.  Realiter  vero  consequitur  unionem 
objecti  cum  agente.  Ex  hoc  enim  quod  intellectum  fit  unum  cum  intelligente, 
consequitur  intelligere,  quasi  quidam  effectus  differens  ab  utroque. 

ARTICULUS    IL  276 

UTRUM   INTELLIGERE  ANGELI  SIT  EJUS   ESSE. 

(Lib.  5.  Contr.  g.    cap.  ii.  et  Fot.    q.   io.   art.  i.   ad  ^.). 

Ad  secundum  sic  proceditur.  Videtur,  quod  intell-gere  angeli  sit  ejus 
esse.  Vivere  enim  viventibus  est  esse,  ut  dicitur  in  2.  de  Anima  (tex.  ^j.); 
sed  intelligere  est  quoddam  vivere,  ut  in  eodem  dicitur  (tex.  1^.);  ergo  intel- 
ligere Angeli  est  ejus  esse. 

Praeterea.  Sicut  se  habet  causa  ad  causam,  ita  effectus  ad  effectum  ; 
sed  forma,  per  quam  angelus  est,  est  eadem  cum  forma,  per  quam  intelligit 
ad  minus  seipsum;  ergo  ejus  intelligere  est  idem  cum  suo  esse. 

Sed  contra.  Intelligere  angeli  est  motus  ejus,  ut  patet  per  Dionys.  4. 
cap.  de  Div.  Nom.  (part.  i.  ante  med.) :  sed  esse  non  est  motus;  ergo  esse 
Angeli  non  est  intelligere  ejus. 

Respondeo  dicendum,  quod  actio  angeli  non  est  ejus  esse,  neque  actio 
alicujus  creaturae.  Duplex  enim  est  actionis  genus,  ut  dicitur  9.  Metaph.  (tex.  16.). 
t7«flscilicet  actio  est, quae  transit  in  aliquid  exterius  inferenseipassionem,  sicut 
urere,  et  secare.  Alia  vero  actio  est,  quae  non  transit  in  rem  exteriorem,  sed  magis 
manet  in  ipso  agente,  sicut  sentire,  intelligere,  et  velie.  Per  hujusmodi  enim 
actionem  non  immutatur  aliquid  extrinsecum,  sed  totum  in  ipso  agente  agitur. 
De  prima  ergo  actione  manifestum  est,  quod  non  potest  esse  ipsum  esse 
agentis:  nam  esse  agentis  signifìcatur  intra  ipsum  ;  actio  autem  talis  est  effluxus 
in  actum  ab  agente.  Secunda  autem  actio  de  sui  ratione  habet  infinitatera 
vel  simpliciter,  vel  secundum  quid.  Simpliciter  quidem,  sicut  intelligere, 
cujus  objectum  est  verum,  et  velie,  cujus  objectum  est  bonum  ;  quorum  utrum- 
que  convertitur  cum  ente.  Et  ita  intelligere,  et  velie,  quantum  est  de  se,  habent 
se  ad  omnia,  et  utrumque  recipit  speciem  ab  objecto.  Secundum  quid  autem 
infinitum  est  sentire,  quod  se  habet  ad  omnia  sensibilia,  sicut  visus  ad  omnia 
visibilia.  Esse  autem  cujuslibet  creaturae  est  determìnatum  ad  unum  secundum 
genus,  et  speciem.  Esse  autem  solius  Del  est  simpliciter  infinitum,  in  se  omnia 
comprehendens,  ut  dicit  Dionys.  5.  cap.  de  Div.  Nomin.  (part.  i.  parum  ante 
med.):  unde  solum  esse  divinum  est  suum  intelligere,  et  suum  velie. 

Ad  primum  ergo  dicendum,  quod  vivere  quandoque  sumitur  prò  ipso  esse 
vlventis,  quandoque  vero  prò  operatione  vitae,  id  est  per  quam  demon- 
stratur  aliquid  esse  vivens.  Et  hoc  modo  Philosophus  dicit,  quod  intelligere, 
est  vivere  quoddam.  Ibi  enim  distinguit  diversos  gradus  viventium  secun- 
dum diversa  opera  vitae. 

Ad  secundum  dicendum,  quod  ipsa  essentia  angeli  est  ratio  totius  sui 
esse,  non  autem  est  ratio  totius  sui  intelligere  ;  quia  non  omn-a  intelligere 

potest  per  suam  essentiam.  Et  ideo  secundum  propriam  rationem,  inquantum 
est  talis  essentia,  comparatur  ad  ipsum  esse  angeli:  sed  adejus  intelligere  com- 
paratur  secundum  rationem  universalioris  objecti,  scilicet  veri,  vel  entìs.  Et 
sic  patet,  quod,  licet  sit  eadem  forma,  non  tamen  secundum  eamdem  ra- 
tionem est  principium  essendi,  et  intelligendi.  Et  propter  hoc  non  sequitur, 
quod  in  angelo  sit  idem  esse,  et  intelligere. 


ARTICULUS  I][.  277 

UTRUM  POTENTIA  INTELLECTIVA  ANGELI  SIT  EJUS  ESSENTIA. 
(Injr.  q.  yy.  art.  i.  corp.  et  q.  y<).  art,  i.  corp.). 

Ad  tertium  sic  proceditur.  Vidctur,  quod  virtus,  vel  potentia  intellectiva 
in  angelo  non  sit  aliud,  quam  sua  essentia.  Mens  enim,  et  intellectus  nomi- 
nant  potentiam  intellectivam  :  sed  Dionys.  in  pluribus  locis  suorum  librorum 
(ut  cap.  2.  6.  12,  Coehst.  Hierarch.  et  cap.  7.  et  9.  de  Div.  Noni.)  nominat  ipsos 
angelos  intellectus,  et  mentes;  ergo  angelus  est  sua  potentia  intellectiva. 

2.  Praeterea.  Si  potentia  intellectiva  in  angelo  est  aliquid  praeter  ejus 
essentiam,  oportet,  quod  sit  accidens.  Hoc  enim  dicimus  esse  accidens  ali- 
cujus,  quod  est  praeter  ejus  essentiam:  sed  forma  simplex  subjectum  esse 
non  potest,  ut  Boet.  dicit  in  lib.  de  Trinit.  (ante  med.)  ;  ergo  angelus  non  esset 
forma  simplex;  quod  est  contra  praemissa  (q.  jo.  art.  i.  et  2.). 

3.  Praeterea.  August.  dicit  12.  Confess.  (cap.  y.)  quod  Deus  fecit  ange- 
licam  naturam  prope  se,  materiam  autem  prìmam  prope  nihil.  Ex  quo  vi- 
detur,  quod  angelus  sit  simplicior,  quam  materia  prima,  utpote  Deo  propin- 
quior:  sed  materia  prima  est  sua  potentia;  ergo  multo  magis  angelus  est  sua 
potentia  intellectiva. 

Sed  contra  est,  quod  Dionys.  dicit  de  Angel.  Hier.  (cap.  2.)  quod  An- 
geli dividuntur  in  substantiam,  virtutem,  et  operationem;  ergo  aliud  est  in 
eis  substantia,  et  aliud  virtus,  et  aliud  operatio. 

Respondeo  dicendum,  quod  nec  in  Angelo,  neque  in  aliqua  creatura  virtus, 
vel  potentia  operativa  est  idem,  quod  sua  essentia.  Quod  sic  patet.  Cum  enim 
potentia  dicatur  ad  actum,  oportet,  quod  secundum  diversitatem  acluum  sit 
diversitas  potentiarum.  Propter  quod  dicitur,  quod  proprius  actus  lespondet 
propriae  potentiae.  In  omni  autem  creato  essentia  differt  a  suo  esse,  el  com- 
paratur ad  ipsum,  sìcut  potentia  ad  actum,  ut  ex  supra  dictis  patet  (art.  i. 
et  2.  praec.  et  q.  5.  art.  4.).  Actus  autem,  ad  quem  comparatur  potentia  -ope- 
rativa, est  operatio.  In  angelo  autem  non  est  idem  intelligere,  et  esse  ;  nec 
aliqua  alia  operatio  aut  in  ipso,  aut  in  quocumque  alio  creato  est  idem,  quod 
ejus  esse.  Unde  essentia  angeli  non  est  ejus  potentia  intellectiva;  nec  alicujus 
creati  essentia  est  ejus  operativa  potentia. 

Ad  primum  ergo  dicendum,  quod  angelus  dicitur  intellectus,  et  mens; 
quia  tota  ejus  cognitio  est  intellectualis.  Cognitio  autem  animac  partim  est 
intellectualis,  et  partim  sensitiva. 

Ad  secundum  dicendum,  quod  forma  simplex,  quae  est  actus  purus,  nuUìus 
accidentis  potest  esse  subjectum;  quia  subjectum  comparatur  ad  accidens, 
ut  potentia  ad  actum.  Et  hujusmodi  est  solus  Deus;  et  de  tali  forma  Ir'^uitur 
ibi  Boetius.  Forma  autem  simplex,  quae  non  est  suum  esse,  sed  cor  .f.fratur 
ad  ipsum,  ut  uotentia  ad  actum,  potest  esse  subjectum  accidentis.  e:  prae- 

cipue  ejus,  quod  consequitur  speciem.  Hujusmodi  enim  accidens  pertinet  ad 
formam.  Accidens  vero,  quod  est  individui,  non  consequens  totam  speciem, 
consequitur  materiara,  quae  est  individuationis  principium.  Et  talis  forma 
simplex  est  angelus. 

Ad  tertium  dicendum,  quod  potentia  materiae  est  ad  ipsum  esse  substan- 
tiale,  et  non  potentia  operativa,  sed  ad  esse  accidentale.  Unde  non  est  simile. 


ARTICULUS  IV.  278 

UTRUM    IN  ANGELO    SIT    INTELLECTUS    AGENS^    ET   POSSIBILIS. 

(Lih.  2.  Coulr.  g.  cap.  g6.). 

Ad  quartum  sic  proccditur.  Videtur,  quod  in  angelo  sit  intellectus  agens, 
et  possibilis.  Dicit  enim  Philos.  in  3.  de  Anim.  (tex.  ly.)  quod,  sicut  in  omni 
natura  est  aliquid,  quo  est  omnia  fieri,  et  aliquid,  quo  est  omnia  facere  ;  ita 
etiam  in  anima;  sed  angelus  est  natura  quaedam  ;  ergo  in  eo  est  intellectus 
agens,  et  possibilis. 

2.  Praeterea.  Recipere  est  proprium  intellectus  possibilis;  illuminare 
autem,  est  proprium  intellectus  agentis,  ut  patet  in  3.  de  Anima  (tex.  2.  5. 
et  18.)  :  sed  angelus  recipit  illuminationem  a  superiori,  et  illuminat  infcrio- 
rem  ;  ergo  in  eo  est  intellectus  agens,  et  possibilis. 

Sed  contra  est,  quod  in  nobis  intellectus  agens,  et  possibilis  est  per 
comparationem  ad  phantasmata.  Quae  quidem  comparantur  ad  intellectuni 
possibilem,  ut  colores  ad  visum;  ad  intellectum  autem  agentem,  ut  colores 
ad  lumen,  ut  patet  ex  3.  de  Anima  (eod.  text.  18.)  :  sed  hoc  non  est  in  angelo; 
ergo  in  angelo  non  est  intellectus  agens,  et  possibilis. 

Respondeo  dicendum,  quod  necessitas  ponendi  intellectum  possibilem 
in  nobis  fuit  propter  hoc,  quod  nos  invenimur  quandoque  intelligentes  in  po- 
tentia, et  non  in  actu.  Unde  oportet  esse  quamdam  virtutem,  quae  sit  in  po- 
tentia ad  intelligibilia  ante  ipsum  intelligere;  sed  reducitur  in  actum  eorum, 
cum  fit  sciens,  et  ulterius,  cum  fit  considerans.  Et  haec  virtus  vocatur  intel- 
lectus possibiHs.  Necessitas  autem  ponendi  intellectum  agentem  fuit,  quia 
naturae  rerum  materialium,  quas  nos  intelligimus,  non  subsistunt  extra  ani- 
mam  immateriales,  et  intelligibiles  in  actu,  sed  sunt  solum  intelligibiles  in 
potentia  extra  animam  existentes.  Et  ideo  oportuit  esse  aliquam  virtutem, 
quae  faceret  illas  naturas  intelligibiles  actu.  Et  haec  virtus  dicitur  intellectus 
agens  in  nobis.  Utraque  autem  necessitas  deest  in  angelis;  quia  neque  sunt 
quandoque  intelligentes  in  potentia  tantum  respectu  eorum,  quae  naturaliter 
intelligunt,  neque  intelligibilia  eorum  sunt  intelligibilia  in  potentia,  sed  in 
actu.  Intelligunt  enim  primo,  et  principaliter  res  immateriales,  ut  infra  pa- 
tebit  (q.  84.  art.  y).  Et  ideo  non  potest  in  eis  esse  intellectus  agens,  et 
possibilis,  nisi  aequivoce. 

Ad  primum  ergo  dicendum,  quod  Philosopluis  intelligìt,  ista  duo  esse  in 
omni  natura,  in  qua  contingit  esse  generari,  vel  fieri,  ut  ipsa  verba  demon- 
strant.  In  angelo  autem  non  generatur  scientia,  sed  naturaliter  adest.  Unde 
non  oportet  ponere  in  eis  agens,  et  possibile. 

Ad  secundum  dicendum,  quod  intellectus  agentis  est  illuminare,  non 
quidem  alium  intelligentem,  sed  intelligibilia  in  potentia,  inquantum  per 
ab.stractionem  facit  ea  intelligibilia  actu.  Ad  intellectum  autem  possibilem 

pertinet  esse  in  potentia  respectu  naturalium  cognoscibilium,  et  quandoque 
fieri  actu.  Unde  quod  Angelus  illuminat  Angelum,  non  pertinet  ad  rationem 
intellectus  agentis.  Nec  ad  rationem  intellectus  possibilis  pertinet,  quod  illu- 
minatur  de  supernaturalibus  mysteriis,  ad  quae  cognoscenda  quandoque  est 
in  potentia.  Si  quis  autem  velit  haec  vocare  intellectum  agentem,  et  possi- 
bilem,  aequivoce  dicet;  nec  de  nominibus  est  curandum. 


ARTICULUS  V.  279 

UTRUM  IN  ANGELIS    SIT    SOLA   INTELLECTIVA    COGNITIO. 

(Infr.  q.  "jc).  ari.  i.  ad  5.  et  Mal.  q.  14.  ari.  i.  ad  14.). 

Ad  quintum  sic  proceditur.  Videtur,  quod  in  Angelis  non  sit  sola  intel- 
lectiva  cognitio.  Dicit  enim  August.  8.  de  Civ.  Dei  (cap.  6.),  quod  in  Angelis 
est  vita,  quae  intelligii,  et  sentii;  ergo  in  eis  est  potentia  sensitiva. 

2.  Praeterea.  Isidorus  dicit  (lih.  i.  de  Suniino  Bono,  cap.  12.),  quod  angeli 
multa  noverunt  per  experientiam:  experientia  autem  fit  ex  multis  memoriis, 
ut  dicitur  in  primo  Metaph.  (cap  i.);  ergo  in  eis  est  etiam  memorativa  po- 
tentia. 

3.  Praeterea.  Dionys.  dicit  4.  cap  de,  Div.  Nom.  (part.  4.  lect.  i<).)  quod 
in  daemonibus  est  phantasia  proterva:  phantasia  autem  ad  vim  imaginativam 
pertinet;  ergo  in  daemonibus  est  vis  imaginativa:  et  eadem  ratione  in  an- 
gelis, quia  sunt  ejusdem  naturae. 

Sed  contra  est,  quod  Greg.  dicit  in  Homilia  (2^.)  de  Ascensione  quod 
homo  sentii  cum  pecorilms,  ei  inieìligii  cum  Angelis. 

Respondeo  dicendum,  quod  in  anima  nostra  sunt  quajdamvÌYQs,  quarum 
operationes  per  organa  corporea  exercentur;  et  hujusmodi  vires  sunt  actus 
quarumdam  partium  corporis;  sicut  est  visus  in  oculo,  et  auditus  in  aure. 
Ouaedam  vero  vires  animae  nostrae  sunt,  quarum  operationes  per  organa 
corporea  non  exercentur,  ut  intellectus,  et  voluntas;  et  hujusmodi  non  sunt 
actus  aliquarum  partium  corporis.  Angeli  autem  non  habent  corpora  sibi  na- 
turaliter  unita,  ut  ex  supra  dictis  patet  (q.  ^i.  art.  i.).  Unde  de  viribus  animae 
non  possunt  eis  competere,  nisi  intellectus,  et  voluntas.  Et  hoc  etiam  Com- 
mentator  dicit  12.  Metaph.  quod  substantiae  separatae  dividuntur  in  intelle- 
ctum, et  voluntatem.  Et  hoc  convenit  ordini  universi,  ut  suprema  creatura 
intellectualis  sit  totaliter  intellectiva,  et  non  secundum  partem,  ut  anima  no- 
stra. Et  propter  hoc  etiam  Angeli  vocantur  intellectus,  et  mentes,  ut  supra 
dictum  est  (art.  5.  huj.  q.  ad  i.). 

Ad  ea  vero,  quae  in  contrarium  objiciuntur,  potest  dupliciier  responderi. 
Uno  modo,  quod  auctoritates  illae  loquuntur  secundum  opinionem  illorum, 
qui  posuerunt  angelos,  et  daemones  habere  corpora  naturaliter  sibi  unita. 
Qua  opinione  frequenter  Augustinus  in  libris  suis  utitur,  licet  eam  asserere 
non  intendat.  Unde  dicit  21.  de  Civ.  Dei  (cap.  io),  quod  super  hac  inquisitione 
non  est  muìtum  lahorandum.  Alio  modo  potest  dici,  quod  auctoritates  illae,  et 
consimiles  sunt  intelligendae  per  quamdam  similitudinem  :  quia,  cum  sensus 
certam  apprehensionem  habeat  de  proprio  sensibili,  est  in  usu  loquentium, 
ut  etiam  secundum  certam  apprehensionem  intellectus  aliquid  sentire  dicamur. 
Unde  etiam  sententia  nominatur.  Experientia  vero  angelis  attribuì  potest  per 
simihtudinem  cognitorum,  et  non  per  similitudinem  virtutis  cognoscitivae. 

Est  enim  in  nobis  experientia,  dum  singularia  per  sensum  cognoscimus  ;  an- 
geli autem  singularia  cognoscunt,  ut  infra  patebit  (q.  j/.  art,  2.),  sed  non  per 
sensum.  Sed  tamen  memoria  in  angelis  potest  poni,  secundum  quod  ab  Au- 
gustino  (lib.  IO.  de  Trinit.  cap.  11.)  ponitur  in  mente,  licet  non  possit  eis  com- 
petere, secundum  quod  ponitur  pars  animae  sensitivae.  Similiter  dicendum, 
quod  phantasia  proterva  attribuitur  daemonibus  ex  eo,  quod  habent  falsa m 
practicam  existimationem  de  vero  bono,  Deceptio  autem  in  nobis  proprie 
fit  secundum  phantasiam,  per  quam  interdum  similitudinibus  rerum  inhae 
remus,  sicut  rebus  ipsis;  ut  patet  in  dormientibus,  et  amentibus. 


QUAESTIO  LV. 

DE     MEDIO     COGNITIONIS     ANGELICAE, 
IN  TRES  ARTICULOS  DIVISA. 

Consequenter  quaeritur  de  Medio  cognitionis  Angelicae. 
Et  circa  hoc  quaeruntur  tria. 

Primo.  Utrum  angeli  cognoscant  omnia  per  suam  substantiam,  ve!  per 
aliquas  species. 

Secundo.  Si  per  species,  utrum  per  species  connaturales,  vel  per  species 
a  rebus  acceptas. 

Tertio.  Utrum  angeli  superiores  cognoscant  per  species  magis  universales, 
quam  inferiores. 

ARTICULUS  I.  280 

UTRUM  ANGELI  COGNOSCANT  OMNIA  PER  SUAM  SUBSTANTIAM. 
(2.  Disi.  12.  art.  5.  ad^.  et).  Disi.  14.  art.  i.  q.  2.  corp.  et  ad  1.). 

Ad  primum  sic  proceditur.  Videtur,  quod  angeli  cognoscant  omnia  per 
suam  substantiam.  Dicit  enim  Dionys.  7.  cap.  de  Div.  Nom.  (a  med.  lect.  ).) 
quod  angeli  sciunt  ea,  quae  sunt  in  terra,  secundum  propriam  naturam  mentis  : 
sed  natura  angeli  est  ejus  essentia  ;  ergo  angelus  per  suam  essentiam  res 
cognoscit. 

2.  Praeterea.  Secundum  Philosophum  in  12.  Metaph.  (tex.  p.)  et  in  3. 
de  Anima  (tex.  ij.)  :  Li  bis,  quae  siuit  sine  materia,  idem  est  intellectus,  et  quod 
intelligitur  :  id  autem,  quod  intelligitur,  est  idem  intelligenti,  ratione  ejus,  quo 
intelligitur,  ergo  in  his,  quae  sunt  sine  materia,  sicut  sunt  angeli,  id,  quo 
intelligitur,  est  ipsa  substantia  intelligentis. 

3.  Praeterea.  Omne,  quod  est  in  altero,  est  in  eo  per  modum  ejus,  in 
quo  est:  sed  angelus  habet  naturam  intellectualem,  ergo  quidquid  est  in 
ipso,  est  in  eo  per  modum  intelligibilem  :  sed  omnia  sunt  in  eo  ;  quia  inte- 
riora in  entibus  sunt  in  superioribus  essentialiter,  superiora  vero  sunt  in  in- 
ferioribus  participative.  Et  ideo  dicit  Dion.  4.  cap.   de   Div.   Nom.   (part.  i. 

ìect.  y)  quod  Deus  tota  in  totis  congregai,  idest  omnia  in  omnibus  ;  ergo  an. 
gelus  omnia  in  sua  substantia  cognoscit. 

Sed  contea  est,  quod  Dionys.  dicit  in  eodem  cap.  (non  remoto  a  princ. 
lect.  4.)  quod  Angeli  iìluminantur  rationilms  rerum;  ergo  cognoscunt  per  ra- 
tiones  rerum,  et  non  per  propriam  substantiam. 

Respondeo  dicendum,  quod  illud,  quo  intellectus  intelligit,  comparatur  ad 
intellectum  intelligentem,  ut  forma  ejus;  quia  forma  est,  quo  agens  agit. 
Oportet  autem  ad  hoc,  quod  potentia  perfecte  compìeatur  per  formam,  quod 
omnia  contineantur  sub  forma,  ad  quae  potentia  se  extendit.  Et  inde  est,  quod 
in  rebus  corruptibilibus  forma  non  perfecte  complet  potentiam  materiae;  quia 
potentia  materiae  ad  plura  se  extendit.,  quam  sit  continentia  formae  hujus, 
vcl  illius.  Potentia  autem  intellectiva  angeli  se  extendit  ad  intelligendum 
omnia  ;  quia  objectum  intellectus  est  ens,  vel  verum  commune.  Ipsa  autem 
essentia  angeli  non  comprehendit  in  se  omnia,  cum  sit  essentia  determinata 
ad  genus,  et  ad  speciem.  Hoc  autem  proprium  est  essentiae  divinae,  quae 
infinita  est,  ut  in  se  simpliciter  omnia  comprehendat  perfecte.  Et  ideo  solus 
Deus  cognoscit  omnia  per  suam  essentiam:  angelus  autem  per  suam  essen- 
tiam  non  potest  omnia  cognoscere,  sed  oportet  intellectum  ejus  aliquibus 
speciebus  perfici  ad  res  cognoscendas. 

Ad  primum  ergo  dicendum,  quod,  cum  dicitur,  Angelum  secundum  suam 
naturam  res  cognoscere,  ly  secundum  non  determinat  medium  cognitionis, 
quod  est  similitudo  cogniti,  sed  virtutem  cognoscitivam,  quae  convenit  An- 
gelo secundum  suam  naturam. 

Ad  secundum  dicendum,  quod,  sicut  sensus  in  actu  est  sensibile  in  actu, 
ut  dicitur  in  2.  de  Anima  (tex.  ^^.),  non  ita  quod  ipsa  vis  sensitiva  sit  ipsa 
similitudo  sensibilis,  quae  est  in  sensu,  sed  quia  ex  utroque  fit  unum,  sicut 
ex  actu,  et  potentia:  ita  et  intellectus  in  actu  dicitur  esse  intellectum  in 
actu,  non  quod  substantia  intellectus  sit  ipsa  similitudo,  per  quam  intelligit, 
sed  quia  illa  similitudo  est  forma  ejus.  Idem  est  autem,  quod  dicitur:  in  bis, 
quae  sunt  sine  materia,  idem  est  intellectus,  et  quod  intelligitur,  ac  si  dice- 
retur,  quod  intellectus  in  actu  est  intellectum  in  actu.  Ex  hoc  enim  ahquid 
est  intellectum  in  actu,  quod  est  immateriale. 

Ad  tertium  dicendum,  quod  ea,  quae  sunt  infra  angelum,  et  ea,  quae 
sunt  supra  ipsum,  sunt  quodammodo  in  substantia  ejus,  non  quidem  per- 
fecte, neque  secundum  propriam  rationem,  cum  angeli  essentia  finita 
existens  secundum  propriam  rationem  ab  aliis  distiguatur,  sed  secundum  quam- 
dam  rationem  communem.  In  essentia  autem  Dei  sunt  omnia  perfecte,  et 
secundum  propriam  rationem,  sicut  in  prima,  et  universali  virtute  operativa, 
a  qua  procedit  quidquid  est  in  quacumque  re  proprium,  vel  commune.  Et 
ideo  Deus  per  essentiam  suam  habet  propriam  cognitionem  de  rebus  omni- 
bus, non  autem  angelus,  sed  solam  communem. 

ARTICULUS  IL  281 

UTRUM   ANGELI    INTELLIGANT    PER    SPECIES    A   REBUS    ACCEPTAS. 

(Injr.  q.  8c).  art.  i.  2.  et  5.  et  Dist.  5.  q.  2.  art.  i.  et   Veri.  q.  8.  art.  9. 
et  Uh.  I.  Contr.  g.  cap.  ()2.  fu.  et  ^4.  et  opusc.  2.  cap.  126.). 

Ad  secundum  sic  proceditur.  Videtur,  quod  angeli  intelligant  per  species 
a  rebus  acceptas.    Omne  enim,  quod   intelligitur,  per  aliquam  sui  similitu- 

dinem  in  intelligente  intelligitur.  Similitudo  autem  alicujus  in  altero  existens 
aut  est  ibi  per  modum  exemplaris,  ita  quod  illa  similitudo  sit  causa  rei  ;  aut 
est  ibi  per  modum  imaginis,  ita  quod  sit  causata  a  re  :  oportet  igitur,  quod 
omnis  scientia  intelligentis  vel  sit  causa  rei  intellectae,  vel  causata  a  re:  sed 
scientia  angeli  non  est  causa  rerum  existentium  in  natura,  sed  sola  divina 
scientia;  ergo  oportet,  quod  species,  per  quas  intelligit  intellectus  angeli cus, 
sint  a  rebus  acceptae. 

2.  Praeterea.  Lumen  angelicum  est  fortius,  quam  lumen  intellectus 
agentis  in  anima:  sed  lumen  intellectus  agentis  abstrahit  species  intelligi- 
biles  a  phantasmatibus  ;  ergo  lumen  intellectus  angelici  potest  abstrahere 
species  etiam  ab  ipsis  rebus  sensibilibus  ;  et  ita  nihil  prohibet  dicere,  quod 
angelus  intelligat  per  species  a  rebus  acceptas. 

3.  Praeterea.  Species,  quae  sunt  in  intellectu,  indifferenter  se  habent 
ad  praesens,  et  distans,  nisi  quatenus  a  rebus  sensibilibus  accipiuntur.  Si 
ergo  angelus  non  intelligit  per  species  a  rebus  acceptas,  ejus  cognitio  indif- 
ferenter se  haberet  ad  propinqua,  et  distantia  ;  et  ita  frustra  secundum  locum 
moveretur. 

Sed  contra  est,  quod  Dionys.  dicit  7.  cap.  de  Div.  Nom.  (lect.  2.)  quod 
angeli  non  congregant  divinam  cognitionem  a  rebus  divisibilibus,  aut  a  sen- 
sibilibus. 

Respondeo  dicendum,  quod  species,  per  quas  angeli  intelligunt,  non  sunt 
a  rebus  acceptae,  sed  eis  connaturales.  Sic  enim  oportet  intelligere  distin- 
ctionem  et  ordinem  spiritualium  substantiarum,  sicut  est  distinctio,  et  ordo 
corporalium.  Suprema  autem  corpora  habent  potentiam  in  sui  natura  tota- 
liter  perfectam  per  formam.  In  corporibus  autem  inferioribus  potentia  ma- 
teriae  non  totaliter  perficitur  per  formam;  sed  accipit  nunc  unam,  nunc  aliam 
formam  ab  aliquo  agente.  Similiter  et  inferiores  substantiae  intellectivae, 
scilicet  animae  humanae,  habent  potentiam  intellectivam  non  completam 
naturaliter  ;  sed  completur  in  eis  successive  per  hoc,  quod  accipiunt  species 
intelligibiles  a  rebus.  Potentia  vero  intellectiva  in  substantiis  spiritualibus 
superioribus,  idest  in  angelis,  naturaliter  completa  est  per  species  intelligi- 
biles, inquantum  habent  species  intelligibiles  connaturales  ad  omnia  intel- 
ligenda,  quae  naturaliter  co'gnoscere  possunt. 

Et  hoc  etiam  ex  ipso  modo  essendi  hujusmodl  substantiarum  apparet. 
Substantiae  enim  spirituales  inferiores,  scilicet  animae,  habent  esse  affine  cor- 
pori,  inquantum  sunt  corporum  formae  :  et  ideo  ex  ipso  modo  essendi  com- 
petit eis,  ut  a  corporibus,  et  per  corpora  suam  perfectionem  intelligibilem 
consequantur;  alioquin  frustra  corporibus  unirentur.  Substantiae  vero  supe- 
riores.  idest  angeli,  sunt  a  corporibus  totaliter  absolutae  immaterialiter,  et 
in  esse  intelligibili  subsistentes;  et  ideo  suam  perfectionem  inteUigibileni 
consequuntur  per  intelligibilem  efRuxum,  quo  a  Deo  species  rerum  cognita- 
rum  acceperunt  simul  cum  intellectuali  natura.  Unde  August.  dicit  2.  super 
Gen.  ad  literam  (cap.  8.  circ.  princ),  quod  caetera,  quae  infra  angelos  sunt, 
ita  creantur,  ut  prius  fiant  in  cognitione  rationalis  creaturae,  ac  deinde  in 
genere  suo. 

Ad  primum  ergo  dicendum,  quod  in  mente  angeli  sunt  similitudines  crea- 
turarum,  non  quidem  ab  ipsis  creaturis  acceptae,  sed  a  Deo,  qui  est  creatu- 
rarum  causa,  et  in  quo  primo  similitudines  rerum  existunt.  Unde  August, 
dicit  in  eodem  lib  (loc.  prox.  cit.),  quod  sicut  ratio,  qua  creatura  conditur, 
prius  C6L  in  verbo  Dei,  quam  ipsa  creatura,  quae  conditur i  sic  et  ejusdem 

rationis  cognitio  prius  fit  in  creatura  intellectuali,  ac  deinde  est  ipsa  conditio 
creaturae. 

Ad  secundum  dicendum,  quod  de  extremo  ad  extremum  non  pervenitur, 
nisi  per  medium.  Esse  autem  formae  in  imaginatione,  quod  est  quidem  sine 
materia,  non  tamen  sine  materialibus  conditionibus,  medium  est  inter  esse 
formae  quae  est  in  materia,  et  esse  formae,  quae  est  in  intellectu  per  abstractio- 
nem  a  materia,  et  a  conditionibus  materialibus.  Unde,  quantumcumque  sit 
potens  intellectus  angelicus,  non  posset  formas  materiales  reducere  ad  esse 
intelligibile,  nisi  prius  reduceret  eas  ad  esse  formarum  imaginatarum;  quod 
est  impossibile,  cum  careat  imaginatione,  ut  dictum  est  (q.  praec.  art.  ^.). 
Dato  etiam  quod  posset  abstrahere  species  intelligibile  a  rebus  materialibus, 
non  tamen  abstraheret  ;  quia  non  indigeret  eis,  cum  habeat  species  intelli- 
gibiles  connaturales. 

Ad  tertium  dicendum,  quod  cognitio  angeli  indifferenter  se  habet  ad 
distans,  et  propinquum  secundum  locum.  Non  tamen  propter  hoc  motus  ejus 
localis  est  frustra.  Non  enim  movetur  localiter  ad  cognitionem  accipiendam, 
sed  ad  operandum  aliquid  in  loco. 

UTRUM    SUPERIORES    ANGELI    INTELLTGANT    PER    SPECIES 
MAGIS    UNIVERSALES,   Q.UAM    IXFERIORES. 

(2.  Dist.  5.  q.  2.  art.  2.  et  lib.  2.  Coiitr.  g.  cap.  g8.  et  Veri,  q.  8.  art.  io. 
et  Opusc.  2.  cap.  yS.  et  81.  et  126.  et  Caus.  lect.  io.). 

Ad  tertium  sic  proceditur.  Videtur,  quod  superiores  angeli  non  intelli- 
gant  per  species  magis  universales,  quam  inferiores.  Universale  enim  esse 
videtur,  quod  a  particularibus  abstrahitur:  sed  angeli  non  intellìgunt  per 
species  a  rebus  abstractas;  ergo  non  potest  dici,  quod  species  intellectus 
angelici  sint  magis,  vel  minus  universales. 

2.  Praeterea.  Quod  cognoscitur  in  speciali,  perfectius  cognoscitur,  quam 
quod  cognoscitur  in  universali  ;  quia  cognoscere  aliquid  in  universali  est 
quodammodo  medium  inter  potentiam,  et  actum.  Si  ergo  angeli  superiores 
cognoscunt  per  formas  magis  universales,  quam  inferiores,  sequitur,  quod 
angeli  superiores  habeant  scientiam  magis  imperfectam,  quam  inferiores, 
quod  est  inconveniens. 

3.  Praeterea.  Idem  non  potest  esse  propria  ratio  multorum:  sed,  sì 
angelus  superior  cognoscat  per  unam  formam  universalem  diversa,  quae 
interior  angelus  cognoscitper  plures  formas  speciales,  sequitur,  quod  angelus 
superior  utitur  una  forma  universali  ad  cognoscendum  diversa;  ergo  non  po- 
terit  habere  propriam  cognitionem  de  utroque;  quod  videtur  inconveniens. 

Sed  contra  est,  quod  dicit  Dionys.  12.  cap.  Angel.  Hierar.  (post.  pyinc.)y 
quod  superiores  angeli  partic'pant  scientiam  magis  in  universali,  quam  in- 
feriores. Et  in  l'b.  de  Causis  dicitur  (propos.  io.),  quod  angeli  superiores 
habent  formas  magis  universales. 

Respondeo  dicendum,  quod  ex  hoc  sunt  in  rebus  aliqua  superiora,  quod 
sunt  uni  nrimo,  quod  est  Deus,  propinquiora,  et  similiora.  In  Deo  autem  tota 
pienitudo  intellectualis  cognitionis  continetur  in  uno,  scilicet  in  essentia  di- 
vina, per  quam  Deus  omnia  cognoscit.  Quae  quidem  intelligibilis  plenituda 

in  intellectibus  creatis  inferiori  modo,  et  minus  simpliciter  invenitur.  Unde 
oportet,  quod  ea,  quae  Deus  cognoscit  per  unum,  inferiores  intellectus  co- 
gnoscant  per  multa  ;  et  tanto  amplius  per  plura,  quanto  amplius  intellectus 
inferior  fuerit.  Sic  igitur  quanto  angelus  fuerit  superior,  tanto  per  pauciores 
species  unìversitatem  intellìgibilium  apprehendere  poterit  ;  et  ideo  oportet, 
quod  ejus  formae  sint  universaliores,  quasi  ad  plura  se  extendentes  unaquae- 
que  earum.  Et  de  hoc  exemplum  aliqualiter  in  nobis  perspici  potest.  Sunt 
enim  quidam,  qui  veritatem  intelligibilem  capere  non  possunt,  nisi  eis  par- 
ticulatim  per  singula  explicetur.  Et  hoc  quidem  ex  debilitate  intellectus  eorum 
contingit.  Alii  vero,  qui  sunt  fortioris  intellectus,  ex  paucis  multa  capere 
possunt. 

Ad  primum  ergo  dicendum,  quod  accidit  universali,  ut  a  singularibus 
abstrahatur,  inquantum  intellectus  illud  cognoscens  a  rebus  cognitionem  ac- 
cipit.  Si  vero  sit  aliquis  intellectus  a  rebus  cognitionem  non  accipiens,  uni- 
versale ab  eo  cognitum  non  erit  abstractum  a  rebus,  sed  quodammodo  ante 
res  praeexistens,  vel  secundum  ordinem  causae,  sicut  universales  rerum  ra- 
tiones  sunt  in  Verbo  Dei  ;  vel  saltem  ordine  naturae,  sicut  universales  rerum 
rationes  sunt  in  intellectu  angelico. 

Ad  secundum  dicendum,  quod  cognoscere  aliquid  in  universali  dicitur 
àupliciUr,  Uno  modo  ex  parte  rei  cognitae,  ut  scilicet  cognoscatur  solum  uni- 
versalis  natura  rei.  Et  sic  cognoscere  aliquid  in  universali  est  imperfectius, 
Imperfecte  enim  cognosceret  hominem,  qui  cognosceret  de  eo  solum,  quod 
est  animai.  Alio  modo  ex  parte  medii  cognoscendi.  Et  sic  perfectius  est  co- 
gnoscere aliquid  in  universali.  Perfectior  enim  est  intellectus,  qui  per  unum 
universale  medium  potest  singula  propria  cognoscere,  quam  qui  non  potest. 

Ad  tertium  dicendum,  quod  idem  non  potest  esse  plurium  propria  ratio 
adacquata  :  sed,  si  sit  excellens,  potest  idem  accipi  ut  propria  ratio,  et  simi- 
litudo  diversorum  :  sicut  in  homine  est  universalis  prudentia  quantum  ad 
omnes  actus  virtutum ;  et  potest  accipi  ut  propria  ratio,  et  similitudo  parti- 
cularis  prudentiae,  quae  est  in  leone,  ad  actus  magnanimitatis,  et  ejus,  quae 
est  in  vulpe,  ad  actus  cautelae:  et  sic  de  aliis.  Similiter  essentia  divina  ac- 
cipitur  propter  sui  excellentiam  ut  propria  ratio  singulorum,  quia  est  in  ea 
unde  sibi  singula  similentur  secundum  proprias  rationes.  Et  eodem  modo 
dicendum  est  de  ratione  universali,  quae  est  in  mente  angeli,  quod  per  eara 
propter  ejus  excellentiam  multa  cognosci  possunt  propria  cognitione. 


QUAESTIO    LVI. 

DE  COGNITIONE  ANGELORUM  EX  PARTE  RERUM  IMMATERIALIUM, 
IN  TRES  ARTICULOS  DIVISA. 

Deinde  quaeritur  de  cognitione  angelorum  ex  parte  rerum,  quas  cogno- 
scunt.  Et  primo  de  cognitione  rerum  immaterialium. 

Circa  primum  quaeruntur  tria. 

Primo.  Utrum  angelus  cognoscat  seipsum. 

Secundo.  Utrum  unus  cognoscat  alium. 

Tertio.  Utrum  angelus  per  sua  naturalia  cognoscat  Deum. 

ARTICULUS  I.  283 

UTRUM    ANGELUS    COGNOSCAT    SEIPSUM. 

(Infr.  q.  Sj.  art.  i.  et  Uh.  2.  Contr.  g.  cap.  gS.  et  Uh.  4.  cap.  11.  Com.  i.  et  2. 
et  Veri.  q.  8.  art.  6.  et  Cuiis.  lect.  15.  fin.). 

Ad  PRiMUM  sic  proceditur.  Videtur,  quod  angelus  seipsum  non  cognoscat. 
Dick  enim  Dionys.  6.  cap.  Angelicae  Hierarchiae  (in  princ),  quod  An^^di 
ignorant  proprias  virtutes:  cognita  autem  substantia,  cognoscitur  virtus;  ergo 
angelus  non  cognoscit  suam  essentiam. 

2.  Praeterea.  Angelus  est  quaedam  substantia  singularis,  alioquin  non 
ageret,  cum  actus  sint  singularium  subsisteutium:  sed  nuUum  singulare  est 
intelligibile;  ergo  non  potest  intelligi;  et  ita,  cum  angelo  non  adsit  nisi  in- 
tellectiva  cognitio,  non  poterit  aliquis  angelus  cognoscere  seipsum. 

3.  Praeterea.  Intellectus  movetur  ab  intelligibili;  quia  intelligere  est 
quoddam  pati,  ut  dicitur  in  3.  de  Anima  (tex.  2.):  sed  nihil  movetur,  aut  pa- 
titur  a  seipso,  ut  in  rebus  corporalibus  apparet;  ergo  angelus  non  potest 
intelligere  seipsum. 

Sed  contra  est,  quod  dicit  Aug.  2.  super  Genes.  ad  literam  (cap.  8), 
quod  angelus  in  ipsa  sua  conformatione,  hoc  est  illustratione  veritatis,  co- 
gnovit  seipsum. 

Respondeo  dicendum,  quod,  sicut  ex  supra  dictis  patet  (q.  ^4.  art.  2.), 
objectum  aliterse  habet  in  actione,  quae  manet  in  agente,  et  in  actione,  qiiae 
transit  in  aliquid  exterius.  Nam  in  actione,  quae  transit  in  aliquid  extenus, 
objectum,  sive  materia,  in  quam  transit  actus,  est  separata  ab  agente,  sicut 
calefactum  a  calefaciente,  et  aedificatum  ab  aedificante.  Sed  in  actione,  quae 
manet  in  agente,  oportet  ad  hoc,  quod  procedat  actio,  quod  objectum  uniatur 
agenti;  sicut  oportet,  quod  sensibile  uniatur  sensui  ad  hoc,  quod  sentiat  actu. 
Et  ita  se  habet  objectum  unitum  potentiae  ad  hujusmodiactionem,  sicut  forma, 
quae  est  principium  actionis  in  aliis  agentibus.  Sicut  enim  calor  est  princi- 
pium  formale  calefactionis  in  igne;  ita  species  rei  visae  est  principium  for- 
male visionis  in  oculo.  Sed  considerandum  est,  quod  hujusmodi  species  objectì 
quandoque  est  in  potentia  tantum  in  cognoscitiva  virtute  ;  et  tunc  est  co- 
gnoscens  in  potentia  tantum  ;  et  ad  hoc  quod  actu  cognoscat,  requiritur,  quod 
potentia  cognoscitiva  reducatur  in  actum  speciei.  Si  autem  semper  eam  actu 
habeat,  nihilominus  per  eam  cognoscere  potest  absque  aliqua  mutatione,  vel 
receptione  praecedenti.  Ex  quo  patet,  quod  moveri  ab  objecto  non  est  de  ra- 
tione  cognoscentis,  inquantum  est  cognoscens,  sed  inquantum  est  potentia 
cognoscens.  Nihil  autem  differt  ad  hoc  quod  forma  sit  principium  actionis, 
quod  ipsa  forma  sit  ahi  inhaerens,  et  quod  sit  per  se  subsistens.  Non  enim 
minus  calor  calefaceret,  si  esset  per  se  subsistens,  quam  calefacit  inhaerens. 
Sic  igitur,  etsi  aliquid  in  genere  intelligibilium  se  habeat,  ut  forma  intelli- 
gibilis  subsistens,  intelliget  seipsum  :  angelus  autem,  cum  sit  immateriaHs, 
est  quaedam  forma  subsistens,  et  per  hoc  intelligibilis  actu.  Unde  sequitur, 
quod  per  suam  formam,  quae  est  sua  substantia,  seipsum  intelligat. 

Ad  primum  ergo  dicendum,  quod  litera  illa  est  antiquae  translationis,  quae 
corrigitur  per  novam,  in  qua  dicitur:  Praeterea  et  ipsos,  scilicet  angelos,  coi^no- 
visse  ùroùrias  virtutes.  Loco  cujus  habebatur  in  alia  translatione  :  Et  adhuc  et 

eo5  ignorare  proprias  virtuUs.  Q.uamvis  etiam  litera  antiquae  translationis  sai 
vari  possit  quantum  ad  hoc,  quod  angeli  non  perfecte  cognoscunt  suam  vir- 
tutem,  secundum  quod  procedit  ab  ordine  divinae  sapientiae,  quae  est  an- 
gelis  incomprehensibilis. 

Ad  secundum  dicendum,  quod  singularium,  quae  sunt  in  rebus  corpora- 
libus,  non  est  inteliectus  apud  nos,  non  ratione  singularitatis,  sed  ratione 
materiae,  quae  est  in  eis  individuationis  principium.  Unde,  si  aliqua  singu- 
laria  sunt  sine  materia  subsistentia,  sicut  sunt  angeli,  illa  nihil  prohibet  in- 
telligibilia  esse  actu. 

Ad  tertium  dicendum,  quod  moveri,  et  pati  convenit  intellectni,  secun- 
dum quod  est  in  potentia.  Unde  non  habet  locum  in  intellectu  angelico, 
maxime  quantum  ad  hoc,  quod  intelligit  seipsum.  Actio  etiam  inteliectus  non 
est  ejusdem  rationis  cum  actione,  quae  in  corporalibus  invenitur,  in  aliam 
materiam  transeunte. 

ARTICULUS  II.  284 

UTRUM   UNUS    ANGELUS    ALIUM    COGNOSCAT. 

(Lih.  2.  Contr.  g.  cap.  c^S.  et  Veri.  q.  S.  art.  •/.). 

Ad  secundum  sic  proceditur.  Videtur,  quod  unus  angelus  alium  non  co- 
gnoscat.  Dicit  enim  Philos.  in  3.  de  Anima  (tex.  4.),  quod,  si  inteliectus  hu- 
manus  haberet  in  se  aliquam  naturam  de  numero  naturarum  rerum  sensibi- 
lium,  illa  natura  interius  existens  prohiberet  apparere  extranea  ;  sicut  etiam, 
si  pupilla  esset  colorata  aliquo  colore,  non  posset  videre  omnera  colorem: 
sed  sicut  se  habet  inteliectus  humanus  ad  cognoscendas  res  corporeas,  ita 
se  habet  inteliectus  angelicus  ad  cognoscendas  res  immateriales:  cum  igitur 
inteliectus  angelicus  habeat  in  se  aliquam  naturam  determinatam  de  numero 
illarum  naturarum,  videtur,  quod  alias  cognoscere  non  possit. 

2.  Praeterea.  In  lib.  de  Causis  (prop.  8.)  dicitur,  quod  omnis  intelligentia 
scit,  quod  est  supra  se,  inquantum  est  causata  ab  eo,  et  quod  est  sub  se,  in- 
quantum est  causa  ejus:  sed  unus  angelus  non  est  causa  alterius;  ergo  unus 
angelus  non  cognoscit  alium. 

3.  Praeterea.  Unus  angelus  non  potest  cognoscere  alium  per  essentiam 
ipsius  angeli  cognoscentis;  cum  omnis  cognitio  sit  secundum  rationem  simi- 
litudinis:  essentia  autem  angeli  cognoscentis  non  est  similis  essentiae  angeii 
cogniti,  nisi  in  genere,  ut  ex  supra  dictis  patet  (q.  ^0.  art.  4.  et  q.  jj.  art.  i.). 
Unde  sequeretur,  quod  unus  angelus  non  haberet  de  alio  cognitionem  pro- 
priam,  sed  generalem  tantum.  Similiter  etiam  non  potest  dici,  quod  unus 
angelus  cognoscat  alium  per  essentiam  angeli  cogniti;  quia  illud,  quo  intel- 
iectus intelligit,  est  intrinsecum  intellectui:  sola  autem  Trinitas  illabitur  menti. 
Similiter  etiam  dici  non  potest,  quod  unus  cognoscat  alium  per  speciem; 
quia  illa  species  non  differt  ab  angelo  intellecto,  cum  utrumque  sit  immate- 
riale  Nullo  igitur  modo  videtur,  quod  unus  angelus  possit  intelligere  alium. 

4.  Praeterea,  Si  unus  angelus  intelligit  alium,  aut  hoc  esset  per  speciera 
innatam  ;  et  sic  sequeretm,  quod,  si  Deus  nunc  de  novo  crearet  aliquem  an- 
gelum,  non  posset  cognosci  ab  his,  qui  nunc  sunt:  aut  per  speciem  acqui- 
sitam  a  rebus,  et  sic  sequeretur,  quod  angeli  superiores  non  possent  cogno- 
scere inferiores,  a  quibus  nihil  accipiunt.  Nullo  igitur  modo  videtur.  onor» 
unus  ano-clus  alium  cosrnoscn*- 

Sed  contea  est,  quod  dicitur  in  lib.  de  Causis  (prop.  2.),  quod  omnis  in- 
telligentia  scit  res,  quae  non  corrumpuntur. 

Respondeo  dicendum,  quod,  sicut  August.  dìcit  2.  super  Genes.  ad  lit. 
cap.  8.,  ea,  quae  in  Verbo  Dei  ab  aeterno  praeextiterunt,  dupUciter  ab  eo  effluxe- 
runt.  Uno  modo,  in  intellectum  angelicum.  Alio  modo,  ut  subsisterent  in  pro- 
priis  naturis.  In  intellectum  autem  angelicum  processerunt  per  hoc,  quod 
Deus  menti  angelicae  impressit  rerum  similitudines,  quas  in  esse  naturali 
produxit.  In  Verbo  autem  Dei  ab  aeterno  extiterunt  non  solum  rationes  rerum 
corporalium,  sed  etiam  rationes  omnium  spiritualium  creaturarum.  Sic  igitur 
unicuique  spiritualium  creaturarum  a  Verbo  Dei  impressae  sunt  omnes  ra- 
tiones rerum  omnium  tam  corporalium,  quam  spiritualium  :  ita  tamen,  quod 
unicuique  angelo  impressa  est  ratio  suae  speciei  secundum  esse  naturale,  et 
intelligibile  simul,  ita  scilicet,  quod  in  natura  suae  speciei  subsisteret,  et  per 
eara  se  intelligeret.  Aliarum  vero  naturarum  tam  spiritualium,  quam  corpo- 
ralium rationes  sunt  ei  impressae  secundum  esse  intelligibile  tantum,  ut  vi- 
delicet  per  hujusmodi  species  impressas  tam  creaturas  corporales,  quam  spi- 
rituales  cognosceret. 

Ad  primum  ergo  dicendum,  quod  naturae  spirituales  angelorum  ab  in- 
vicem  distinguuntur  ordine  quodam,  sicut  supra  dictum  est  (q.)0.  art.  4.  ad  i. 
2.  et  ^.).  Et  .sic  natura  unius  angeli  non  prohibet  intellectum  ipsius  a  co- 
gnoscendis  aliis  naturis  angelorum,  cum  tam  superiores,  quam  inferiores 
habeant  affinitatem  cum  natura  ejus,  differentia  existente  tantum  secundum 
diversos  gradus  perfectionis. 

Ad  secundum  dicendum,  quod  ratio  causae,  et  causati  non  facit  ad  hoc, 
quod  unus  angelus  ahum  cognoscat,  nisi  ratione  similitudinis,  inquantum 
causa,  et  causatum  sunt  similia  :  et  ideo,  si  Inter  angelos  ponatur  similitudo 
absque  causalitate,  remanebit  in  uno  cognitio  alterius. 

Ad  tertium  dicendum,  quod  unus  angelus  cognoscit  alium  per  speciem 
ejus  in  intellectu  suo  existentem  ;  quae  differt  ab  angelo,  cujus  similitudo 
est,  non  secundum  esse  materiale,  et  immateriale,  sed  secundum  esse  natu- 
rale, et  intentionale.  Nam  ipse  angelus  est  forum  subsistens  in  esse  naturali, 
non  autem  species  ejus  quae  est  in  intellectu  alterius  angeli  ;  sed  habet  ibi 
esse  intelligibile  tantum;  sicut  etiam  et  forma  coloris  in  pariete  habet  esse 
naturale,  in  medio  autem  deferente  habet  esse  intentionale  tantum. 

Ad  quartum  dicendum,  quod  Deus  unamquamque  creaturam  fecit  pro- 
portìonatam  universo,  quod  facere  disposuit.  Et  ideo,  si  Deus  instituisset 
[al.  intdndisset]  facere  plures  angelos,  vel  plures  naturas  rerum,  plures  species 
intelligibiles  mentibus  angelicis  impressisset  ;  sicut,  si  aedificator  voluisset  fa- 
cere  majorem  domum,  fecisset  maius  fundamentum.  Unde  ejusdem  rationis 
est,  quod  Deus  adderet  aliquara  creaturam  universo,  et  aliquam  speciem 
intelligibilem  angelo. 

ARTICULUS  III.  .     285 

UTRUM   ANGELI    PER    SUA   NATURALIA   DEUM  COGNOSCERE  POSSINT. 

(2.  Dist.  25.  q.  2.  art.  i.  corp.  et  4.  Dist.  49.  q.  2.  art.  6.  et  7.  et  lib.  2. 
Contr.g.  cap.  41.  et  49.  et  in  Rom.  i.  hct.ó.fin.  ei  Veri.  q.  8.  art.  ^.). 

Ad  tertium  sic  proceditur.  Videtur,  quod  angeli  per  sua  naturalia  Deura 
cognoscere  non  possint.  Dicit  enim  Dìonys.  9.  cap.  de  Div.  Nom.  (lect.  2.), 

S.  Thomae  Summa   Theolopìca.  Voi.  L  jvC) 

quod  Deus  est  super  omnes  coelestes  mentes  incomprehensibili  virtute  col- 
locatus.  Et  postea  subdit,  quod,  quia  est  supra  omnem  substantiam,  ab  orani 
cognitione  est  segregatus. 

2.  Praeterea.  Deus  in  infinitum  distat  ab  intellectu  angeli  :  sed  in  in- 
finitum  distantia  non  possunt  attingi  ;  ergo  videtur,  quod  angelus  per  sua 
naturalia  non  possit  Deum  cognoscere. 

3.  Praeterea.  i.  Cor.  13.  dicitur:  Videmus  nunc  per  specuìum  in  aenigmate, 
Urne  autem  facie  adfaciem:  ex  quo  videtur,  quod  sit  duplex  Dei  cognitio.  Una, 
qua  videtur  per  sui  essentiam,  secundum  quam  dicitur  videri  facie  ad  faciem. 
Alia,  secundum  quod  videtur  in  speculo  creaturarum.  Sed  primam  Dei  co- 
gnitionem  angelus  habere  non  potuìt  per  sua  naturalia,  ut  supra  ostensum 
est  (q.  12.  art.  4.).  Visio  autem  specularis  angelis  non  convenit;  quia  non 
accipiunt  divinam  cognitionem  a  rebus  sensibilibus,  ut  dicit  Dionys.  7.  cap. 
de  Div.  Nom.  (lect.  ^.);  ergo  angeli  per  sua  naturalia  Deum  cognoscere  non 
possunt. 

Sed  contra.  Angeli  sunt  potentiores  in  cognoscendo,  quam  homines: 
sed  homines  per  sua  naturalia  Deum  cognoscere  possunt,  secundum  illud 
ad  Rom.  i.:  Quod  notum  est  Dei,  nianifestum  est  in  illis;  ergo  multo  magis 
angeli. 

Respondeo  dicendum,  quod  angeli  aliquam  cognitionem  de  Deo  habere 
possunt  per  sua  naturalia.  Ad  cujus  evidentiam  considerandum  est,  quod  ali- 
quid  tripliciier  cognoscitur.  Uno  modo  per  praesentiam  suae  essentiae  in  cogno- 
scente;  sicut  si  lux  videatur  in  oculo.  Et  sic  dictum  est  (art.  i.  hiij.  q.),  quod 
angelus  intelligìt  seipsum.  Alio  modo  per  praesentiam  suae  similitudinis  in 
potentia  cognoscitiva  :  sicut  lapis  videtur  ab  oculo  per  hoc,  quod  similitudo 
ejus  resultat  in  oculo.  Tertio  modo  per  hoc,  quod  similitudo  rei  cognitae  non 
accipitur  immediate  ab  ipsa  re  cognita,  sed  a  re  alia,  in  qua  resultat;  sicut  cum 
videmus  hominem  in  speculo.  Primae  igitur  cognitioni  assimilatur  divina 
cognitio,  qua  per  essentiam  suam  videtur.  Et  haec  cognitio  Dei  non  potest 
adesse  creaturae  alicui  per  sua  naturalia,  ut  supra  dictum  est  (q.  12.  art.  4.), 
Tertiae  autem  cognitioni  assimilatur  cognitio,  qua  nos  cognoscimus  Deum 
in  via  per  similitudinem  ejus  in  creaturis  resultantem,  secundum  illud  ad 
Rom.  I.:  Invisibilia  Dei  per  ea,  qiiae  facta  sunt,  intellecta  conspiciuntur :  unde 
et  dicimur  Deum  videre  in  speculo.  Cognitio  autem,  qua  angelus  per  sua  na- 
turalia cognoscit  Deum,  media  est  inter  has  duas;  et  similatur  illi  cognitioni, 
qua  videtur  res  per  speciem  ab  ea  acceptam.  Quia  enim  imago  Dei  est  in  ipsa 
natura  angeli  impressa  per  suam  essentiam,  angelus  Deum  cognoscit  in- 
quantum est  similitudo  Dei.  Non  tamen  ipsam  essentiam  Dei  videt;  quia 
nulla  similitudo  creata  est  sufficiens  ad  repraesentandam  divinam  essentiam. 
Unde  magis  ista  cognitio  tenet  se  cum  speculari  ;  quia  et  ipsa  natura  ange- 
lica est  quoddam  specuìum,  divinam  similitudinem  repraesentans. 

Ad  primum  ergo  dicendum,  quod  Dionys.  loquitur  de  cognitione  com- 
prehensionis,  ut  expresse  ejus  verba  ostendunt.  Et  sic  a  nullo  intellectu  creato 
cognoscitur. 

Ad  secundum  dicendum,  quod  propter  hoc  quod  intellectus,  et  essentia 
angeli  in  infinitum  distant  a  Deo,  sequitur,  quod  non  possit  ipsum  comprehen- 
dere,  nec  per  suam  naturam  ejus  essentiam  videre;  non  tamen  sequitur 
propter  hoc,  quod  nullam  ejus  cognitionem  habere  possit:  quia,  sicut  Deus 
in  infinitum  distat  ab  angelo,  ita  cognitio,  quam  Deus  habet  de  seipso,  in 
infinitum  distat  a  cognitione,  quam  angelus  habet  de  eo. 

Ad  tertium  dicendum,  quod  cognitio,  quam  naturallter  angelus  habet 
de  Deo,  est  media  Inter  utramque  cognìtionem:  et  tamen  magis  se  tenet  cum 
una,  ut  supra  dictum  est  (in  corp.  art.). 


QUAESTIO  LVII. 

DE  ANGELORUM  COGNITIONE  RESPECTU  RERUM  MATERIALIUM, 
IN    QUINQUE    ARTICULOS    DIVISA. 

Deinde  quaeritur  de  his  materialibus,  quae  ab  Angelis  cognoscuntur. 

Et  circa  hoc  quaeruntur  quinque. 

Primo.  Utrum  Angeli  cognoscant  naturas  rerum  materialium. 

Secundo.  Utrum  cognoscant  singularia. 

.Tertio.  Utrum  cognoscant  futura. 

Quarto.  Utrum  cognoscant  cogitationes  cordium. 

Quinto.  Utrum  cognoscant  omnia  mysteria  gratiae. 

ARTICULUS  I.  286 

UrRUM  ANGELI  COGNOSCANT  RES    MATERIALES. 

(Infr.  q.  Se/,  art.  j.  et  Uh.  2.  Contr.  g.  cap.  ^y.  et  Veri.  q.  S.  art.  S.et  q.  io. 
art.  4.  corp.  et  q.  20.  art.  4.  corp.). 

Ad  primum  sic  proceditur.  Videtur,  quod  angeli  non  cognoscant  res  ma- 
teriales.  Intellectum  enim  est  perfectio  intelligentis  :  res  autem  materiales  non 
possunt  esse  perfectiones  angelorum,  cum  sint  infra  ipsos  ;  ergo  angeli  non  co- 
gnoscunt  res  materiales. 

2.  Praeterea.  Visio  intellectualis  est  eorum,  quae  sunt  in  anima  per  sui 
essentiam,  ut  dicitur  in  Gloss.  2.  ad  Cor.  12.  (ex  Aug.  12.  sup.  Gen.  ad  literaui 
cap.  28.):  sed  res  materiales  non  possunt  esse  in  anima  hominis,  vel  in  mente 
angeli  per  suas  essentias;  ergo  non  possunt  intellectuali  visione  cognosci,  sed 
solum  imaginaria,  qua  apprehenduntur  similitudines  corporum,  et  sensibili, 
quae  est  de  ipsis  corporibus:  in  angelis  autem  non  est  visio  imaginaria,  et 
sensibilis,  sed  solum  intellectualis;  ergo  angeli  materialia  cognoscere  non 
possunt. 

3.  Praeterea.  Res  m^ateriales  non  sunt  intelligibiles  in  actu,  sed  sunt  co- 
gnoscibiles  apprehensione  sensus,  et  imaginationis,  quae  non  sunt  in  angelis; 
ergo  angeli  materialia  non  cognoscunt. 

Sed  contra.  Quidquid  potest  inferior  virtus,  potest  virtus  superiori  sed 
intellectus  hominis,  qui  est  ordine  naturae  infra  intellectum  angeli,  potest  co- 
gnoscere res  materiales,  ergo  multo  fortius  intellectus  angeli. 

Respondeo  dicendum,  quod  talis  est  ordo  in  rebus,  quod  superiora  in 
entibus,  sunt  perfectiora  inferioribus;  et  quod  in  inferioribus  continetur  defì- 
cienter,  et  partialit«"r,  et  multipliciter,  in  superioribus  continetur  eminenter,  et 

per  quamdam  totalitatem,  et  simplicitatem.  Et  ideo  in  Deo,  sicut  in  summo 
rerum  vertice,  omnia  supersubstantialiter  praeexistunt  secundum  ipsum  suum 
simplex  esse,  ut  Dionys.  dicit  in  lib.  de  Div.  Nom.  (cap.  i.etcap.j.).  Angeli 
autem  Inter  caeteras  creaturas  sunt  Deo  propinquiores,  et  similiores.  Unde 
et  plura  participant  ex  bonitate  divina,  et  perfectius,  ut  Dionys.  dicit  4.  cap. 
Coel.  Hier.  Sic  igitur  omnia  materialia  in  ipsis  angelis  praeexistunt,  simplicius 
quidem,  et  immaterialius,  quam  in  ipsis  rebus,  multiplicius  autem,  et  imper- 
fectius,  quam  in  Deo.  Omne  autem,  quod  est  in  aliquo,  est  in  eo  per  moduni 
ejus,  in  quo  est.  Angeli  autem  secundum  suam  nat  urani  sunt  intellectuales. 
Et  ideo  sicut  Deus  per  suam  essentiam  materialia  cognoscit  ;  ita  angeli  ea 
cognoscunt  per  hoc,  quod  sunt  in  eis  per  suas  intelligibiles  species. 

Ad  primum  ergo  dicendum,  quod  intellectum  est  perfectio  intelligentis 
secundum  speciem  intelligibilem,  quam  habet  in  intellectu.  Et  sic  species 
intelligibiles,  quae  sunt  in  intellectu  angeli,  sunt  perfectiones,  et  actus  intel- 
lectus  angelici. 

Ad  secundum  dicendum,  quod  sensus  non  apprehendit  essentias  rerum, 
sed  exteriora  accidentia  tantum  :  similiter  neque  imaginatio  ;  sed  apprehendit 
solas  similitudines  corporum;  intellectus  autem  solus  apprehendit  essentias 
rerum.  Unde  in  3.  de  Anima  dicitur  (tex.  26.)  quod  objectum  intellectus  est 
quod  quid  est,  circa  quod  non  errat,  sicut  neque  sensus  circa  proprium  sen- 
sibile. Sic  ergo  essentiae  rerum  materialium  sunt  in  intellectu  hominis,  vel 
angeli,  ut  intellectum  est  in  intelligente,  et  non  secundum  esse  suum  reale. 
Quaedam  vero  sunt,  quae  sunt  in  intellectu,  vel  in  anima  secundum  utrumque 
esse.  Et  utrorumque  est  visio  intellectuahs. 

Ad  tertium  dicendum,  quod,  si  angelus  acciperet  cognitionem  rerum  ma- 
terialium ab  ipsis  rebus  materialibus,  oporteret,  quod  faceret  eas  intelligibiles 
actu,  abstrahendo  eas:  non  autem  accipit  cognitionem  earum  a  rebus  mate- 
rialibus; sed  per  species  actu  intelligibiles  rerum  sibi  connaturales  rerum 
materialium  notitiam  habet,  sicut  intellectus  noster  secundum  species,  quas 
intelligibiles  facit  abstrahendo. 

ARTICULUS  II.  287 

UTRUM    ANGELUS    COGNOSCAT    SINGULARIA. 

(2.  Disi.  5.  q.  2.  art.  5.   et  lib.  2.    Contr.  g.  cap.  100.    et  Veri.  q.  8.   art.  2. 
q.  IO.  art.  j.  et  Opusc.  i^.    cap.   15.  et  ij.). 

Ad  secundum  sic  proceditur.  Videtur,  quod  angelus  singularia  non  co- 
gnoscat.  Dicit  enim  Philos.  in  i.  Phys.  (cap.  j.),  quod  sensus  est  singularium; 
ratio  vero,  vel  intellectus  universalium  :  in  angelis  autem  non  est  vis  cogno- 
scitiva,  nisi  intellectus  [al.  intelìectiva],  ut  ex  superioribus  patet  (q.  ^4.  art.  j.); 
ergo  singularia  non  cognoscunt. 

2.  Praeterea.  Omnis  cognitio  est  per  assimilationem  aliquam  cogno- 
scentis  ad  cognitum:  sed  non  videtur,  quod  possit  esse  aliqua  assimilatio- 
angeli  ad  singulare,  inquantum  est  singulare,  cum  angelus  sit  immaterialis, 
ut  supra  dictum  est  (q.  jo.  art.  2.),  singularitatis  vero  principium  sit  materia; 
ergo  angelus  non  potest  cognoscere  singularia. 

3.  Praeterea.  Si  angelus  scit  singularia,  aut  per  species  singulares,  aut 
per  specie?' universales.  >son  per  singulares;  quia  sic  oporteret,  quod  haberet 


QUAESTIO    LVII.    ARTICULUS    IL  437 

species  infinitas:  ncque  per  universales;  quia  universale  non  est  sufficiens 
principium  cognoscendi  singulare,  inquantum  est  singulare,  cum  in  universali 
singularia  non  cognoscantur,  nisi  in  potentia;  ergo  angelus  non  cognoscit 
singularia. 

Sed  contra.  NuUus  potest  custodire,  quod  non  cognoscit  :  sed  angeli 
custodiunt  homines  singulares,  secundum  illud  Ps.  90.  :  Angelis  suis  mandavit 
■de  te,  etc.  ;  ergo  angeli  cognoscunt  singularia. 

Respondeo  dicendum,  quod  quidam  totaliter  subtraxerunt  angelis  singu- 
larium  cognitionem.  Sed  hoc  primo  quidem  derogat  catholicae  fidei,  quae 
ponit  haec  inferiora  administrari  per  angelos,  secundum  illud  Hebr.  i.:  Omnes 
simt  administratorii spiritus.  Si  autem  singularium  notitiam  non  haberent,nullam 
providentiam  habere  possent  de  bis,  quae  in  hoc  mundo  aguntur,  cum  actus 
smgularium  sint.  Et  hoc  est  contra  illud,  quod  dicitur  Eccl.  ^.:  Ne  dicas  coram 
angelo,  non  est  providentia.  Secando  etiam  derogat  Philosophiae  documentis, 
secundum  quae  ponuntur  angeli  motores  coelestium  orbium,  et  quod  eos 
moveant  secundum  intellectum,  et  voluntatem.  Et  ideo  alii  dixerunt,  quod 
angelus  habet  quidem  cognitionem  singularium,  sed  in  causis  universalibus, 
iid  quas  reducuntur  particulares  omnes  effectus  :  sicut,  si  astrologus  judicet 
de  aliqua  eclipsi  futura  per  dispositiones  coelestium  motuum.  Sed  haec  positio 
praedicta  inconvenientia  non  evadit  :  quia  sic  cognoscere  singulare  in  causis 
universalibus  non  est  cognoscere  ipsum,  ut  est  singulare,  hoc  est  ut  est  hic 
et  nunc.  Astrologus  enim  cognoscens  eclipsim  futuram  per  computationem 
coelestium  motuum  scit  eam  in  universali,  et  non  prout  est  hic  et  nunc,  nisi 
per  sensum  accipiat.  Administratio  autem,  et  providentia,  et  motus  sunt  sin- 
gularium, prout  sunt  hic  et  nunc. 

Et  ideo  aliter  dicendum  est,  quod,  sicut  homo  cognoscit  diversis  viribus 
cognitivis  omnia  rerum  genera,  intellectu  quidem  universalia,  et  immate- 
rinlia,  sensu  autem  singularia,  et  corporalia  :  ita  angelus  per  unam  intellecti- 
vam  virtutem  utraque  cognoscit:  hoc  enim  rerum  ordo  habet,  quod,  quanto 
aliquid  est  superius,  tanto  habeat  virtutem  magis  unitam,  et  ad  plura  se 
extendentem:  sicut  in  ipso  homine  patet,  quod  sensus  communis,  qui  est  su- 
perior,  quam  sensus  proprius,  licet  sit  unica  potentia,  omnia  cognoscit,  quae 
quinque  sensibus  exterioribus  cognoscuntur,  et  quaedam  alia,  quae  nullus 
sensus  exterior  cognoscit,  scilicet  differentiam  albi,  et  dulcis.  Et  simile  etiam 
est  in  aliis  considerare.  Unde,  cum  angelus  naturae  ordine  sit  supra  hominem, 
inconveniens  est  dicere,  quod  homo  quacumque  sua  potentia  cognoscat  ali- 
quid,  quod  angelus,  per  unam  vim  suam  cognoscitivam,  scilicet  intellectum, 
non  cognoscat.  Unde  Arist.  prò  inconvenienti  habet,  ut  litem,  quam  nos 
scimuSjDeusignoret,  ut  patet  in  i.  de  Amm3.(tex.  80.)  et  in  3.  Metaph.  (tex.  i^.). 
Modus  autem,  quo  intellectus  angeli  singularia  cognoscit,  ex  hoc  considerar! 
potest,  quod,  sicut  a  Deo  effluunt  res,  ut  subsistant  in  propriis  naturis,  ita 
etiam,  ut  sint  in  cognitione  angelica.  Manifestum  est  autem,  quod  a  Deo 
effluii  in  rebus  non  solum  illud,  quod  ad  naturam  universalem  pertinet,.  sed 
etiam  ea,  quae  sunt  individuationis  principia.  Est  enim  causa  totius  substan- 
tiae  rei  et  quantum  ad  materiam,  et  quantum  ad  formam.  Et  secundum 
quod  cnusat,  sic  et  cognoscit  ;  quia  scientia  ejus  est  causa  rei,  ut  supra  ostensum 
est  (q.  14.  art.  8.).  Sicut  igitur  Deus  per  essentiam  suam,  per  quam  omnia 
causat,  est  similitudo  omnium,  et  per  eam  omnia  cognoscit  non  solum  quan- 
tum ad  naturas  universales,  sed  etiam  quantum  ad  singularitatem:  ita  angeli 
per  species  a  Deo  inditas  rcs  cognoscunt  non  solum  quantum  ad  naturam 

universalem,  sed    etiam  secundum   earuni  singularitatem,   inquantum    sunt      ] 
quaedam  repraesentationes  multiplicatae  illius  unicae,  et  simplicis  essentiae.      ì 

Ad  primum  ergo  dicendum,  quod  Philosophus  loquitur  de  intellectu  nostro, 
qui  non  intelligit  res,  nisi  abstrahendo;  et  per  ipsam  abstractionem  a  mate- 
rialibus  conditionibus  id,  quod  abstrahitur,  fìt  universale.  Hic  autem  modus 
intelligendi  non  convenit  angelis,  ut  supra  dictum  est  (q.  /j.  art.  }.),  et  ideo 
non  est  eadem  ratio. 

Ad  secundum  dicendum,  quod  secundum  suam  naturam  angeli  non  as-  i 
similantur  rebus  materialibus,  sicut  assimilatur  aliquid  alicui  secundum  con-  ; 
venientiam  in  genere,  vel  in  specie,  aut  in  accidente,  sed  sicut  superìus  habet  ! 
similitudinem  cum  inferiori,  ut  sol  cum  igne.  Et  per  hunc  etiam  modum  in  ■ 
Deo  est  similitudo  omnium,  et  quantum  ad  formam,  et  quantum  ad  mate-  ì 
rìam;  inquantum  ipso  praeexistit,  ut  in  causa,  quidquid  in  rebus  invenitur. 
Et  eadem  ratione  species  intellectus  angeli,  quae  sunt  quaedam  derivatae  ; 
similitudines  a  divina  essentia,  sunt  similitudines  rerum,  non  solum  quantum 
ad  formam,  sed  etiam  quantum  ad  materiam.  ì 

Ad  tertium  dicendum,  quod  angeli    cognoscunt   singularia  per  formas      i 
universales,  quae  tamen  sunt  similitudines  rerum,  et  quantum  ad  principia      • 
universalia,  et  quantum  ad    individuationis  principia.  Quomodo  autem  per 
eamdem  speciem  possint  multa  cognosci,  jam  supra   dictum  est  (q.  et  art.     ■ 
prox.  cit.).  j 

ARTICULUS  III.  28S    j 

UTRUM  ANGELI  COGNOSCANT  FUTURA.  ; 

(Infr.  q.  86.  art.  4.  et  2-2.  q.  gy  art.  i.  et  i.  Dist.  ^8.  art.  j".  ■ 

et  2.  Dist.  7.  q.  2.  art.  2.  et  lib.  i.  Coiitr.  g.  cap.  6j.  et  Uh.  5.  cap.  1^4. 

et  Veri.  q.  8.  art.  12.  et  Mal.  q.  16.  art.  7.  et  Opiisc.  5.  cap.  1^4.).  ■ 

Ad  tertium  sic  proceditur.  Videtur,  quod  angeli  cognoscant  futura.  : 
Angeli  enim  potentiores  sunt  in  cognoscendo,  quam  homines:  sed   homines 

aliqui  cognoscunt  multa  futura;  ergo  multo  fortius  angeli.  r 

2.  Praeterea.  Praesens,  et  futurum  sunt  difiFerentiae  temporis;  sed  Intel-  ;; 
lectus  angeli  est  supra  tempus:  parifìcatur  enim  intelligentia  aeternitati,  idest  j 
aevo,  ut  dicitur  in  lib.  de  Causis  (prop.  2.);  ergo  quantum  ad  intellectum  .^ 
angeli  non  differunt  praeteritum,  et  futurum  ;  sed  indifferenter  cognoscit  \ 
utrumque.                                                         ^             _  | 

3.  Praeterea.  Angelus  non  cognoscit  species  acceptas  a  rebus,  sed  i 
per  species  innatas  universales:  sed  species  universales  aequaliter  se  habent  -i 
ad  praeteritum,  praesens,  et  futurum;  ergo  videtur,  quod  angeli  indifferenter  ;, 
cognoscant  praeterita,  et  praesentia,  et  futura.  |! 

4.  Praeterea.  Sicut  aliquid  dicitur  distans  secundum  tempus,  ita  secun-  I: 
dum  locum:  sed  angeli  cognoscunt  dlstantia  secundum  locum;  ergo  etiam  1 
cognoscunt  distantia  secundum  tempus  futurum.  i 

Sed  contra.  Id,  quod  est    proprium    signum   divinitatis,  non  convenit     1 
angelis:  sed  cognoscere  futura  est  proprium  signum   divinitatis,  secundum 
illud  Isa.  41.:  Annuntiate,  quae  ventura  sunt  in  futurum,  et  sciemus,  quod  dii     ' 
estis  vos  ;  ergo  angeli  non  cognoscunt  futura.  i 

Respondeo  dicendum,  quod  futurum  dupliciter  potest  cognosci.  Uno  modo 
in  causa  sua;  et  sic  futura,  quae  ex  necessitate  ex  causis  suis  proveniunt,  per 

certam  scientiam  cognoscuntur,  ut  solem  oriri  cras.  Quae  vero  ex  suis  causis 
proveniunt  ut  in  pluribus,  cognoscuntur  nonper  certitudinem,sedperconjectu- 
ram;  sicut  medicus  praecognoscit  sanitatem  infirmi:  et  iste  modus  cogno- 
scendi  futura  adest  angelis,  et  tanto  magia,  quam  nobis,  quanto  magis  rerum 
causas  et  universalius,  et  perfectius  cognoscunt:  sicut  medici,  qui  acutius  vi- 
dent  causas,  melius  de  futuro  statu  aegritudinis  prognosticantur.  Quae  vero 
proveniunt  ex  causis  suis,  ut  in  pauciorihus,  peniius  sunt  ignota,  sicut  casualia,  et 
fortuna,  ^//o  modo  cognoscuntur  futura  in  seipsis:  et  sic  solius  Dei  est  futura 
cognoscere,  non  solum  quae  ex  necessitate  proveniunt,  vel  ut  in  pluribus,  sed 
etiam  casualia,  et  fortuita  :  quia  Deus  videt  omnia  in  sua  aeternitate,  quae 
cum  sit  simplex,  toti  tempori  adest,  et  ipsum  concludit.  Et  ideo  unus  [al. 
wiiusl  Dei  intuitus  fertur  in  omnia,  quae  aguntur  per  totum  tempus,  sicut 
in  praesentia;  et  videt  omnia,  ut  in  seipsis  sunt,  sicut  supra  dictum  est  f^.  14, 
art.  i^.),  cum  de  Dei  scientia  ageretur.  Angelicus  autem  intellectus,  et  qui- 
libet  intellectus  creatus  deficit  ab  aeternitate  divina.  Unde  non  potest  ab 
aliquo  intellectu  creato  cognosci  futurum,  ut  est  in  suo  esse. 

Ad  primum  ergo  dicendum,  quod  homines  non  cognoscunt  futura,  nisi 
in  causis  suis,  vel  Deo  revelante.  Et  sic  angeli  multo  subtilius  futura  co- 
gnoscunt. 

Ad  secundum  dicendum,  quod,  licet  intellectus  angeli  sit  supra  tempus, 
quo  mensurantur  corporales  motus;  est  tamen  in  intellectu  angeli  tempus 
secundum  successionem  intelligibilium  conceptionum:  secundum  quod  dicit 
August.  8.  super  Gen.  ad  lit.  cap.  22.,  quod  Deus  movet  spiritualem  creatu- 
ram  per  tempus.  Et  ita,  cum  sit  successio  in  intellectu  angeli,  non  omnia, 
quae  aguntur  per  totum  tempus,  sunt  ei  praesentia. 

Ad  tertium  dicendum,  quod,  licet  species,  quae  sunt  in  intellectu  angeli, 
quantum  est  de  se,  aequaliter  se  habeant  ad  praesentia,  praeterita,  et  futura: 
tamen  praesentia,  praeterita,  et  futura  non  aequaliter  se  habent  ad  rationes 
[al.  ad  species],  quia  ea,  quae  praesentia  sunt,  habent  naturam,  per  quam 
assimilantur  speciebus,  quae  sunt  in  mente  angeli  ;  et  sic  per  eas  cognosci 
possunt.  Sed  quae  futura  sunt,  nondum  habent  naturam,  per  quam  illis  assi- 
milentur.  Unde  per  eas  cognosci  non  possunt. 

Ad  quartum  dicendum,  quod  distantia  secundum  locum  sunt  iam  in 
rerum  natura,  et  participant  aliquam  speciem,  cujus  similitudo  est  in  an- 
gelo: quod  non  est  verum  de  futuris,  ut  dictum  est  (in  corp.  art.).  Et  ideo 
non  est  simile.  . 

ARTICULUS  IV.  289 

UTRUM  ANGELI   COGNOSCANT  COGITATIONES  CORDIUM. 

(Lib.  I.  Contr.  g.  cap.  68.  et  Uh.  5.  cap.  1^4.  coni.  8.  et  Veri.  q.  8.  art.  75. 

et  Mal.  q.  16.  art.  8.). 

Ad  Q.UARTUM  sic  proceditur.  Videtur,  quod  angeli  cognoscant  cogitationes 
cordium.  Dicit  enim  Greg.  in  Mor.  lib.  18.  cap.  27.  sup.  illud  Job  28.:  Non 
aequabitur  ei  aurum  vel  vitrum,  quod  tunc,  scilicet  in  beatitudine  resurgentium, 
unus  erit  perspicdbilis  alteri,  sicut  ipse  sibi:  et  cum  uniuscujusque  intellectus  atteri- 
"ditur,  simili  conscientla  penetratur  :  sed  resurgentes  erunt  similes  angelis,  sicut 
habetur  Matth.  cap.  22.;  ergo  unus  angelus  potest  videre  id,  quod  est  in 
conscientia  alterius. 

2.  Praeterea.  Sicut  se  habent  figurae  ad  corpora,  ita  se  habent  specles 
Intel ligibiles  ad  intellectum  :  sed,  viso  corpore,  videtur  ejns  figura;  ergo,  visa 
substantia  intellectuali,  videtur  species  intelligibilis,  quae  est  in  ipsa;  ergo, 
cum  angelus  videat  alium  angelum,  et  etiam  animam,  videtur,  quod  possit 
videre  cogitatìonem  utriusque. 

3.  Praeterea.  Ea,  quae  sunt  in  intellectu  nostro,  sunt  similiora  angelo, 
quam  ea,  quae  sunt  in  phantasia;  cum  haec  sint  intellecta  in  actu,  illa  vero 
in  potentia  tantum  :  sed  ea,  quae  sunt  in  phantasia,  possunt  cognosci  ab  an- 
gelo, sicut  corporalia,  cum  phantasia  sit  virtus  corporis;  ergo  videtur,  quod 
angelus  possit  cognoscere  cogitationes  intellectus. 

Sed  contra,  quod  est  proprium  Dei  non  convenit  angelis:  sed  cogno- 
scere cogitationes  cordium  est  proprium  Dei,  secundum  illud  Jerem.  17.: 
Pravum  est  cor  hominis,  et  inscriLtabih  ;  quis  cognoscet  illud?  Ego  Dominiis  scru- 
tans  corda  ;  ergo  angeli  non  cognoscunt  secreta  cordium. 

Respondeo  dicendum,  quod  cogitatio  cordis  dupliciUr  potest  cognosci.  Uno 
modo  in  suo  effectu;  et  sic  non  solum  ab  angelo,  sed  etiam  ab  homine  co- 
gnosci potest,  et  tanto  subtihus,  quanto  effectus  hujusmodi  fuerit  magis  oc- 
cultus.  Cognoscitur  enim  cogitatio  interdum  non  solum  per  actum  exteriorem, 
sed  etiam  per  immutationem  vultus.  Et  etiam  medici  aliquas  affectiones  animi 
per  pulsum  cognoscere  possunt;  et  multo  magis  angeli,  vel  etiam  daemones, 
quanto  subtilius  hujusmodi  immutationes  occultas  corporales  perpendunt. 
Unde  August.  dicit  in  iib.  de  Divinatione  daemonum  (cap.  ^.),  quod  ali- 
quando  hominum  dispositiones  non  solum  voce  proktas,  verum  etiam  cogita- 
tione  conceptas,  cum  signa  quaedam  in  corpore  exprimuntur,  ex  animo,  tota 
facilitate  perdiscunt:  quamvis  in  Iib.  2.  Retractationum  (cap.  ^.),  hoc  dicat 
non  esse  asserendum,  quomodo  fiat.  Alio  modo  possunt  cognosci  cogitationes, 
prout  sunt  in  intellectu,  et  affectiones,  prout  sunt  in  voluntate.  Et  sic  solus 
Deus  cogitationes  cordium,  et  affectiones  voluntatum  cognoscere  potest. 
Cujus  ratio  est,  quia  voluntas  rationalis  creaturae  soli  Deo  subjacet,  et  ipse 
solus  in  eam  operari  potest,  qui  est  principale  ejus  objectum,  ut  ultimus  finis; 
et  hoc  magis  infra  patebit  (q.  lOy  art.  4.  et  q.  106.  art.  2.).  Et  ideo  ea,  quae  in 
voluntate  sunt,  vel  quae  ex  voluntate  sola  dependent,  soli  Deo  sunt  nota. 
Manifestum  est  autem,  quod  ex  sola  voluntate  dependet,  quod  aliquis  actu 
aliqua  consideret,  quia,  cum  aliquis  habet  habitum  scientiae,  vel  species  in- 
telligibiles  in  eo  existentes,  utitur  eis,  cum  vult.  Et  ideo  dicit  Apost.  i.  Cor.  2., 
quod  quae  sunt  hominis,  nemo  novit,  nisì  spiritus  hominis,  qui  in  ipso  est. 

Ad  PRiMUM  ergo  dicendum,  quod  modo  cogitatio  unius  hominis  non  co- 
gnoscitur ab  alio  propter  duplex  impedimentum;  scilicet  ^ro'^lQr  grossitiem  cor- 
poris,et  proplQV  voliintatem  claudentem  sua  secreta. Pnwww  autem  obstaculum 
tolletur  in  resurrectione,  nec  est  in  angelis.  Sed  secundum  impedimentum 
manebit  post  resurrectionem,  et  est  modo  in  angelis.  Et  tamen  qualitatem 
mentis  quantum  ad  quantitatem  gratiae,  et  gloriae,  repraesentabit  claritas 
corporis.  Et  sic  unus  mentem  alterius  videre  poterit. 

Ad  secundum  dicendum,  quod,  etsi  unus  angelus  species  intelligibiles 
alterius  videat  per  hoc,  quod  modus  intelligibilium  specierum  secundum 
majorem,  et  minorcm  universahtatem  proportionatur  nobilitati  substantia- 
rum  :  non  tamen  sequitur,  quod  unus  cognoscat  quomodo  alius  illis  intelli- 
gibilibus  speciebus  utitur  actualiter  considerando. 

Ad  tertium  dicendum,  quod  appetitus  brutahs  non  est  dominus  sui  actus, 
sed  sequitur  impiessionem  alterius  causae   corporalis,  vel  spiritualis.  Q.uia 

igitur  angeli  cognoscunt  res  corporales,  et  dispositiones  earum,  possunt  per 
haec  cognoscere,  quod  est  in  appetitu,  et  in  apprehensione  phantastica  bru- 
torum  animalium  et  etiam  hominum,  secundum  quod  in  eis  quandoque  ap- 
petitus  sensitivus  procedit  in  actum  sequens  aliquam  impressionem  corpora- 
lem,  sicut  in  brutis  semper  est.  Non  tamen  oportet,  quod  angeli  cognoscant 
motum  appetitus  sensitivi,  et  apprehensionem  phantasticam  hominis.  secun- 
dum quod  moventur  a  voluntate,  et  ratione  :  quia  etiam  inferior  pars  animae 
))articipat  aliqualiter  rationem:  sicut  obediens  imperanti,  ut  dicitur  in  3.  Ethic. 
Nec  tamen  sequitur,  quod,  si  angelus  cognoscit  quod  est  in  appetitu  sensi- 
tivo, vel  phantasia  hominis,  cognoscat  id,  quod  est  in  cogitatione,  vel  vo- 
luntate: quia  intellectus,  vel  voluntas  non  subjacet  appetitui  sensitivo,  et 
phantasiae;  sed  potest  eis  diversimode  uti. 


ARTICULUS  V.  290 

UTRUM   ANGELI    COGNOSCANT    MYSTERIA    GRATIAE. 

(Infr.  q.  64.  art.  i.  ad  4.  et  q    106    ari.  4.  ad  2.  et  in  Eph.  5.  leci.  j.  fin.). 

Ad  Q.UINTUM  sic  proceditur.  Videtur,  quod  angeli  mysteria  gratiae  co- 
gnoscant. Q.uia  inter  omnia  mysteria  excellentius  est  mysterium  Incamationis 
Christi:  sed  hoc  angeli  cognoverunt  a  principio.  Dicit  enim  August.  5.  super 
Gen.  ad  lit.  cap.  19.,  quod  sic  fuit  hoc  mysterium  absconditum  a  saecuUs  in 
Deo,  ut  tamen  innotesceret  principibus,  et  potestatibus  in  coelestibus.  Et  dicit 
Apost.  I.  ad  Tim.  3.  quod  apparuit  angelis  illud  magnum  sacramentum  pie- 
talis  ;  ergo  angeli  mysteria  gratiae  cognoscunt. 

2.  Praeterea.  Rationes  omnium  mysteriorum  gratiae  in  divina  sapientia 
continentur:  sed  angeli  vident  ipsam  Dei  sapientiara,  quaeestejus  essentia  ; 
ergo  angeli  mysteria  gratiae  cognoscunt. 

3.  Praeterea.  Prophetae  per  angelos  instruuntur,  ut  patet  per  Dionys.  4. 
cap.  Angelicae  Hierarch.  :  sed  Prophetae  mysteria  gratiae  cognoverunt.  Di- 
citur enim  Amos  3.  :  Nonfaciet  Dontinus  verhum,  nisi  revelaverit  secretum  sniim 
ad  servos  suos  prophetas  ;  ergo  angeli  mysteria  gratiae  cognoscunt. 

Sed  contra  est,  quod  nullus  discit  illud,  quod  cognoscit:  sed  angeli,  etiam 
supremi,  quaerunt  de  divinis  mysteriis  gratiae,  et  ea  discunt.  Dicitur  enim  7. 
Coel.  Hierar.  quod  sacra  Scriptura  inducit  quasdam  coelestes  essentias  ad 
ipsum  Jesum  quaestionem  facientes,  et  addiscentes  scieniiam  divinae  ejus 
operationis  prò  nobis,  et  Jesum  eas  sine  medio  docentem  :  ut  patet  Isa.  63. 
ubi  quaerentibus  angelis:  Quis  est  iste,  qui  venìt  de  £(iow  .?  respondit  Jesus: 
E§o,  qui  loquor  j  listiti  ani  ;  ergo  angeli  non  cognoscunt  mysteria  gratiae. 

Respondeo  dicendum,  quod  in  angelis  est  cognitio  duplex.  Una  quidem 
naturalis,  secundum  quam  cognoscunt  res  tum  per  essentiam  suam,  tum  etiam 
per  species  innatas.  Et  hac  cognitione  mysteria  gratiae  angeli  cognoscere 
non  possunt.  Haec  enim  mysteria  ex  pura  Dei  voluntate  dependent.  Si  autem 
unus  angelus  non  potest  cognoscere  cogitationes  alterius  ex  voluntate  ejus 
dependentes,  multo  minus  potest  cognoscere  ea,  quae  ex  sola  Dei  voluntate 
dependent.  Et  sic  argumentatur  Apost.  i.  Cor.  2.:  Qua&  sunt  hominis,  nemo 
novit,nisi  spiritus  hominis,  qui  in  ipso  est:  ita  et  quae  sunt  Dei,  nemo  novit,  nisi 
Spiritus  Dei.  Est  autem  alia  angelorum  cognitio,  quae  eos  beatos  facit,  qua 
vident  Verbum,  et  res  in  Verbo.  Et  hac  quidem  visione  cognoscunt  mysteria 

gratiae,  non  quidem  omnia,  nec  aequaliter  omnes,  sed  secundum  quod  Deus 
voluerit  eis  revelare,  secundum  illud  Apost.  i.  Cor.  2.:  Nohis  autem  revelavit 
Deus  per  Spirìtuni  suum  :  ita  tamen,  quod  superiores  angeli,  perspicacius  di- 
vinam  sapientiam  contemplantes,  plura  mysteria,  et  altiora  in  ipsa  Dei  vi- 
sione cognoscunt,  quae  inferioribus  manifestant,  eos  illuminando.  Et  horum 
etiam  mysteriorum  quaedam  a  principio  suae  creationis  cognoverunt;  quae- 
dam  vero  postmodum,  secundum  quod  eorum  officiis   congruit,  edocentur. 

Ad  primum  ergo  dicendum,  quod  de  mysterio  Incarnationis  Chrìsti  du- 
pliciter  contingit  loqui.  Uno  modo  in  generali.  Et  sic  omnibus  revelatum  est 
a  principio  suae  beatitudinis.  Cujus  ratio  est,  quia  hoc  est  quoddam  generale 
principium,  ad  quod  omnia  eorum  officia  ordinantur.  Omnes  enim  sunt  admi- 
nistratorii  spiritus^  ut  dicitur  Hebr.  i.,  in  ministerium  missi  propi&r  eos,  qui  hae- 
reditatem  capiunt  salutis.  Quod  quidem  fit  per  Incarnationis  mysterium.  Unde 
oportuit,  de  hoc  mysterio  omnes  a  principio  communiter  edoceri.  ^Zio  tnoio 
possumus  loqui  de  mysterio  Incarnationis  quantum  ad  speciales  conditiones. 
Et  sic  non  omnes  angeli  a  principio  de  omnibus  sunt  edocti:  imo  quaedam 
[al.  quidam]  etiam  superiores  angeli  postmodum  didicerunt,  ut  patet  per  aucto- 
ritatem  Dionys.  inductam  (arg.  Sed  contro). 

Ad  secundum  dicendum,  quod,  licet  angeli  beati  divinam  sapientiam 
contemplentur,  non  tamen  eam  comprehendunt.  Et  ideo  non  oportet,  quod 
cognoscant  quidquid  in  ea  latet. 

Ad  tertium  dicendum,  quod  quidquid  Prophetae  cognoverunt  de  mysteriis 
gratiae  per  revelationem  divinam,  multo  excellentius  est  angelis  revelatum. 
Et  licet  Prophetis  ea,  quae  Deus  facturus  erat  circa  salutem  humani  generis, 
in  generali  revela verit:  quaedam  tamen  specialia  Apostoli  circa  hoc  cogno- 
verunt, quae  Prophetae  non  cognoverant,  secundum  illud  Ephes.  3.:  Potestis, 
ìegentes,  intelligere  prudentìam  meam  in  mysterio  Christi,  quod  aliis  generationibus 
non  est  agnitum,  sicut  nunc  revelatum  est  sanctis  Apostolis  ejus.  Inter  ipsos  etiam 
Prophetas,  posteriores  cognoverunt,  quod  priores  non  cognoverant,  secun- 
dum illud  Ps.  ir 8.:  Super  senes  intellexi.  Et  Greg.  dicìi  (hom.  16.  in  Eiah.), 
quod  per  successiones  temporum  crevit  divinae  cognitionis  augmentum. 


QUAESTIO  LVIII. 


DE     MODO     COGNITIONIS     ANGELICAE, 
IN    QUATUOR    ARTICULOS    DIVISA. 

Post  haec  considerandum  est  de  modo  angelicae  cognitionis. 

Et  circa  hoc  quaeruntur  septem. 

Primo.  Utrum  intellectus  angeli  quandoque  sit  in  potentia,   quandoque 
in  actu. 

Secundo.  Utrum  angelus  possit  simul  intelligere  multa. 

Tertio.  Utrum  intelligat  discurrendo. 

Quarto.  Utrum  intelligat  componendo,  et  dividendo. 

Quinto.  Utrum  in  intellectu  angeli  possit  esse  falsitas. 

Sexto.  Utrum  cognitio  angeli  possit  dici  matutina,  et  vespertina. 

Septimo.  Utrum  sit  eadem  cognitio  matutina,  et  vespertina,  vel  diversae. 


ARTICULUS  I.  291 

UTRUM  INTELLECTUS  ANGELI   QUANDOaUE  SIT  IN  POTENTIA, 
Q.UANDOQ.UE  IN  ACTU. 

(1-2.  q.  jo.  art.  j.  corp.  et  Uh.  2.  Contr.  g.  cap,  9J.  et  ()6.  et  Veri.  q.  8.  art.  ;. 
et  Mal.  q.  16.  art.  j.  corp.  et  6.  corp.  et  ad  4.). 

Ad  primum  sic  proceditur.  Videtur,  quod  intellectus  angeli  quandoque  sit 
in  potentia.  Motus  enim  est  actus  existentis  inpoteutia,  ut  dicitur  3.  Phys.  (tex.  6.): 
sed  mentes  angelicae  intelligendo  moventur,  ut  dicit  Dion.  4.  cap.  de  Div. 
Nom.  (lect.  j.);  ergo  mentes  angelicae  quandoque  sunt  in  potentia. 

2.  Praeterea.  Cum  desiderium  sit  rei  non  habitae,  possibilis  tamen  ha- 
beri,  quicumque  desiderat  aliquid  intelligere,  est  in  potentia  ad  illud:  sed  i. 
Pet.  I.  dicitur:  In  qiicm  desiderant  angeli  prospicere;  ergo  intellectus  angeli 
quandoque  est  in  potentia. 

3.  Praeterea.  In  lib.  de  Causis  (prop.  8.)  dicitur,  quod  intelligeniia  intel- 
ligit  secundum  modum  siiae  suhstantiae:  sed  substantia  angeli  habet  aliquid  de 
potentia  permixtum;  ergo  quandoque  intelligit  in  potentia. 

Sed  contra  est,  quod  August.  dicit  2.  super  Gen.  ad  lit.  cap.  8.,  quod 
angeli,  ex  quo  creati  sunt  in  ipsa  verbi  aeternitate,  sancta,  et  pia  contem- 
platione  perfruuntur;  sed  intellectus  contemplans  non  est  in  potentia,  sed  in 
actu  ;  ergo  intellectus  angeli  non  est  in  potentia. 

Respondeo  dicendum,  quod,  sicut  Philos.  dicit  in  3.  de  Anima  f/d.v.  5.j,  et 
in  8.  Phys.  (tex.  p.)  intellectus  dupliciter  est  in  potentia.  Uno  modo,  sicut  ante 
addiscere,  vel  invenire,  scilicet  antequam  habeat  habitum  scientiae.  Alio  modo 
dicitur  esse  in  potentia,  sicut  cum  jam  habet  habitum  scientiae,  sed  non  con- 
siderat. 

Primo  igitur  modo  intellectus  angeli  numquam  est  in  potentia  respectu 
eorum,  ad  quae  ejus  cognitio  naturalis  se  extendere  potest.  Sicut  enim  cor- 
pora  superiora,  scilicet  coelestia,  non  habent  potentiam  ad  esse,  quae  non 
sit  completa  per  actum:  ita  coelestes  intellectus,  scilicet  angeli,  non  habent 
aliquam  intelligibilem  potentiam,  quae  non  sit  totaliter  completa  per  species 
intelhgibiles  connaturales  eis.  Sed  quantum  ad  ea,  quae  eis  divinitus  reve- 
lantur,  nihil  prohibet,  intellectus  eorum  esse  in  potentia:  quia  sic  etiam  cor- 
pora  coelestia  sunt  in  potentia  quandoque,  ut  illuminentur  a  sole.  Secundo 
vero  modo  intellectus  angeli  potest  esse  in  potentia  ad  ea,  quae  cognoscit 
naturali  cognitione.  Non  enim  omnia,  quae  naturali  cognitione  cognoscit, 
semper  actu  considerat.  Sed  quantum  ad  cognitionem  Verbi,  et  eorum,  quae 
in  Verbo  videt,  numquam  hoc  modo  est  in  potentia:  quia  semper  actu  in- 
tuetur  verbum,  et  ea,  quae  in  verbo  videt.  In  hac  enim  visione  eorum  bea- 
titudo  consistit.  Beatitudo  autem  non  consistit  in  habitu,  sed  in  actu,  ut  dicit 
Phil.  in  I.  Eth.  (cap.  8.). 

Ad  primum  ergo  dicendum,  quod  motus  ibi  non  sumitur,  secundum  quod 
est  actus  imperfecti,  idest  existentis  in  potentia,  sed  secundum  quod  est  actus 

perfecti,  idest  existentis  in  actu.  Sic  enim  intellìgere,  et  sentire  dicuntur  motus, 
ut  dicitur  in  3.  de  Anima  (tex.  28.). 

Ad  secundum  dicendum,  quod  desiderium  illud  angelorum  non  excludit 
rem  desideratam,  sed  ejus  fastidium.  Vel  dicuntur  desiderare  Dei  visionem 
quantum  ad  novas  revelationes,  quas  prò  opportunitate  negotiorum  a  Deo 
recipiunt. 

Ad  tertium  dicendum,  quod  in  substantia  angeli  non  est  aliqua  potentia 
denudata  ab  actu.  Et  similiter  nec  intellectus  angeli  sic  est  in  potentia,  quod 
sit  absque  actu. 

ARTICULUS  IL  292 

UTRUM   ANGELUS    SIMUL    POSSIT    MULTA    INTELLÌGERE. 

(Infr.  q.  8^.  art.  4.  et  2.  Disi.  5.  q.  2.  art.  4.  et  5.  Dist.  14.  art.  2.  q.  4.  et  Uh.  2. 
Contr.  g.  cap.  gì.  et  Veri.  q.  8.  art.  14.  et  Quodl.  7.  q.  i.  art.  2.). 

Ad  secundum  sic  proceditur.  Videtur  quod  angelus  non  possìt  siraul 
multa  intellìgere.  Dicit  enim  Philos,  2.  Topic.  (cap.  io.  n.  i.),  quod  con- 
tingit  multa  scire,  sed  unum  tantum  intelligere. 

2.  Praeterea.  Nihil  intelligitur,  nisi  secundum  quod  intellectus  formatur 
per  speciem  intelligibilem  ;  sicut  corpus  formatur  per  figuram:  sed  unum 
corpus  non  potest  formar!  diversis  figurìs;  ergo  unus  intellectus  non  potest 
simul  intelligere  diversa  intelligibilia. 

3.  Praeterea.  Intelligere  est  motus  quidam:  nuUus  autem  motus  termi- 
natur  ad  diversos  terminos;  ergo  non  contingit  simul  multa  intelligere. 

Sed  contra  est,  quod  dicit  Aug.  4.  super  Gen.  ad  lit.  (cap.  32.^  ;  Potentia 
spiritiialis  mentis  angelìcae  ciincta,  quae  voluerit,  facillime  simul  comprebendit. 

Respondeo  dicendum,  quod  sicut  ad  unitatem  motus  requiritur  unitas 
termini;  ita  ad  unitatem  operationis  requiritur  unitas  objecti.  Contingit  autem 
aliqua  accipi,  ut  piar  a,  et  ut  unum,  sicut  partes  alicujus  continui:  si  enim  una- 
quaeque  per  se  accipiatur,  plures  sunt.  Unde  et  non  una  operatìone,  nec  simul 
accipiuntur  per  sensum,  et  intellectum.  yi//o  w/ot/o  accipiuntur,  secundum  quod 
sunt  unum  in  toto.  Et  sic  simul  et  una  operatione  cognoscuntur  tam  per  sen- 
sum, quam  per  intellectum,  dum  totum  continuum  consideratur,ut  dicitur  in  3. 
de  Anima  (tex.  2).).  Et  sic  etiam  intellectus  noster  simul  intelligit  subjectum, 
et  praedicatum,  prout  sunt  partes  unius  propositionis,  et  duo  comparata,  se- 
cundum quod  conveniunt  in  una  comparatione.  Ex  quo  patet,  quod  multa, 
secundum  quod  sunt  distincta,  non  possunt  simul  intelligi  ;  sed  secundum 
quod  uniuntur  in  uno  intelligibili,  sic  simul  intelliguntur,  Unumquodque  autem 
est  intelligibile  in  actu,  secundum  quod  ejus  similitudo  est  inintellectu,  Q.uae- 
cumque  igitur  per  unam  speciem  intelligibilem  cognosci  possunt,  cogno- 
scuntur ut  unum  intelligibile;  et  ideo  simul  cognoscuntur.  Quae  vero  per 
diversas  species  intelligibiles  cognoscuntur,  ut  diversa  intelligibilia  capiuntur. 
^«^e^"  igitur  ea  cognitione,  qua  cognoscunt  res  per  Verbutn,  omnia  cognoscunt 
una  intelligibili  specie,  quae  est  essentia  diviìia.  Et  ideo  quantum  ad  talem  cogni- 
tionem  omnia  simul  cognoscunt  :  sicut  et  in  patria  non  erunt  volubiles  nostrae 
cogitationes  ab  aliis  in  alia  euntes,  atque  redeuntes;  sed  omnem  scientiam 
nostram  simul  uno  conspectu  videbimus,  ut  August.  dicit  in  15.  de  Trinit. 
(cap.  16).  Ea  vero  cogìiitiofie,  qua  cogtioscunt  res  per  species  innatas,  omnia  iìla 
simul  possunt  intelligere,  quae  una  specie  cognoscuntur,  non  autem  illa,  quae  diversis. 

Ad  primum  ergo  dicendum,  quod  intelligere  multa  ut  unum,  est  quodam- 
modo  unum  intelligere. 

Ad  secundum  dicendum,  quod  intellectus  formatur  per  intelligibilem  spe- 
ciem,  quam  apud  se  habet.  Et  ideo  sic  potest  una  specie  intelligibili  multa 
simul  intellìgibilia  intueri,  sicut  unum  corpus  per  unam  figuram  potest  simul 
multis  corporibus  assimilare 

Ad  tertium  dicendum,  sicut  ad  primum. 


ARTICULUS  III.  295 

UTRUM    ANGELUS    COGNOSCAT    DISCURRENDO. 

(Lih,  5.  Coutr.  g,  cap.  44.  et  ^i.  et  Veri.  q.  8.  art.  ij.  et  q.  24.  art.  j.j. 

Ad  tertium  sic  proceditur.  Videtur,  quod  angelus  cognoscat  discurrendo. 
Discursus  enim  intellectus  attenditur  secundum  hoc,  quod  unum  per  aliud 
cognoscitur  :  sed  angeli  cognoscunt  unum  per  aliud  ;  cognoscunt  enim  crea- 
turas  per  verbum;  ergo  intellectus  angeli  cognoscit  discurrendo. 

2.  Praeterea.  Quidquid  potest  virtus  inferior,  potest  et  virtus  superiori 
sed  intellectus  humanus  potest  syllogizare,  et  in  efFectibus  causas  cognoscere; 
secundum  quae  discursus  attenditur  ;  ergo  intellectus  angeli,  qui  superior  est 
ordine  naturae;  multo  magis  hoc  potest. 

3.  Praeterea.  Isidorus  dicit  (Uh.  1.  de  Sunimo  Bono,  cap.  io.  §  ly.)  quod 
daemones  per  experientiam  multa  cognoscunt:  sed  experimentalis  cognitio 
est  discursiva  :  ex  multis  enim  memoriis  fit  unum  experimentum,  et  ex  multis 
experimentis  fit  unum  universale,  ut  dicitur  in  fin.  Posteriorum  (lih.  2.  tex.  idt.), 
et  in  principio  Metaph.  (cap.  i.);  ergo  cognitio  angelorum  est  discursiva. 

Sed  contra  est,  quod  Dionys.  dicit.  7.  cap.  de  Div.  Nom.  (leci.  2.)  quod 
Angeli  non  congregant  diviiiam  cognitionem  a  sermonìhus  diffiisis;  nequedb  aliquo 
communi  ad  ista  spccialia  simul  aguntur. 

Respondeo  dicendum,  quod,  sicut  saepius  dictum  est  (art.  i.  huj.  q.),  an- 
geli illum  gradum  tenent  in  substantiis  spiritualibus,  quem  corpora  -oelestia 
in  substantiis  corporeis.  Nam  et  coelestes  mentes  a  Dionys.  dicuntur  (de  Div. 
Koin.  cap.  7.  et  9.  et  cap.  12.  Coelest.  Hierar.).  Est  autem  haec  differentia  Inter 
coelestia,  et  terrena  corpora,  quod  corpora  terrena  per  mutationem,  et  motum 
adipiscuntur  suam  ultimam  perfectionem;  corpora  vero  coelestia  statim  ex 
ipsa  sua  natura  suam  ultimam  perfectionem  habent.  Sic  igitur  et  inferiores 
intellectus,  scilicet  hominum,  per  quemdam  motum,  etdiscursumintellectualis 
operationis  perfectionem  in  cognitione  veritatis  adipiscuntur,  dum  scilicet  ex 
uno  cognito  in  aliud  cognitum  procedunt.  Si  autem  statim  in  ipsa  cogni- 
tione principii  noti  inspicerent  quasi  notas  omnes  conclusiones  consequentes, 
in  eis  discursus  locum  non  haberet.  Et  hoc  est  in  angelis;  quia  statim  in  illis, 
quae  primo  naturaliter  cognoscunt,  inspiciunt  omnia,  quaecumque  in  eis  co- 
gnosci  possunt. 

Et  ideo  dicuntur  intellectuales  ;  quia  etiam  apud  nos  ea,  quae  statim  na- 
turaliter apprehenduntur,  intelligi  dicuntur.  Unde  intellectus  dicitur  habitus 
primorum  principiorum.  Animae  vero  humanae,  quae  veritatis  notitiam  per 
quemdam  discursum  acquirunt,  rationales  vocantur.  Quod  quidem  contingit 
ex  debilitate  intellectualis  luminis  in  eis.  Si  enim  haberent  plenitudinem  in- 

tellectualis  luminis,  sicut  angeli,  statim  in  primo  aspectu  princìpiorum  totam 
virtutem  eorum  comprehenderent,  intuendo  quidquid  ex  eis  syllogizari  posset. 

Ad  primum  ergo  dicendum,  quod  discursus  quemdam  motum  nominat. 
Omnis  autem  motus  est  de  uno  priori  in  aliud  posterius.  Unde  discursiva 
cognitio  attenditur,  secundum  quod  ex  aliquo.  prius  noto  devenitur  in  cogni- 
tionem  alterius  posterius  noti,  quod  prius  erat  ignotum.  Si  autem,  uno  in- 
specto,  simul  aliud  inspiciatur,  sicut  in  speculo  inspicitur  simul  imago  rei, 
et  res,  non  est  propter  hoc  cognitio  discursiva.  Et  hoc  modo  cognoscunt 
angeli  res  in  Verbo. 

Ad  secundum  dicendum,  quod  angeli  syllogizare  possunt,  tamquam  syl- 
logismum  cognoscentes;  et  in  causis  efFectus  vident,  et  in  effectibus  causas; 
non  tamen  ita,  quod  cognitlonem  veritatis  ignotae  acquirant  syllogizando 
ex  causis  in  causata,  et  ex  causatis  in  causas. 

Ad  TERTiUM  dicendum,  quod  experientia  in  angelis,  et  daemonibus  dici- 
tur  secundum  quamdam  similitudinem,  prout  scilicet  cognoscunt  sensibilia 
praesentia,  tamen  absque  omni  discursu. 

ARTICULUS  IV.  294 

UTRUM   ANGELI    INTELLIGANT    COMPONENDO,   ET    DIVIDENDO. 

(2.  Dist.  3.  q.  I.  art.  2.   corp.  et  Mal.  q.  16.  art.  6.  ad  19J. 

Ad  Q.UARTUM  sic  proceditur.  Vìdetur,  quod  angeli  intelligant  compo- 
nendo, et  dividendo.  Ubi  enìm  est  multitudo  intellectuum,  ibi  est  compo- 
sitio  intellectuum,  ut  dicitur  in  3.  de  Anima  (tex.  11.):  sed  in  intellectu  angeli 
est  multitudo  intellectuum,  cum  per  diversas  species  diversa  intelligat,  et 
non  omnia  simul;  ergo  in  intellectu  angeli  est  compositio,  et  divisio. 

2.  Praeterea.  Plus  distat  negatio  ab  affirmatione,  quam  quaecumque 
duae  naturae  oppositae;  quia  prima  distinctio  est  per  affìrmationem,  et  ne- 
gationem  :  sed  aliquas  naturas  distantes  angelus  non  cognoscit  per  unum, 
sed  per  diversas  species,  ut  ex  dictis  patet  (art.  2.  huj.  q.);  ergo  oportet, 
quod  affìrmationem,  et  negatìonem  cognoscat  per  diversa.  Et  ita  videtur, 
\uod  angelus  intelligat  componendo,  et  dividendo. 

3.  Praeterea.  Locutio  est  signum  intellectus  :  sed  angeli  hominibus  lo- 
quentes  proferunt  affirmativas,  et  negativas  enuntiationes,  quae  sunt  signa 
corapositionis,  et  divisionis  in  intellectu,  ut  ex  multis  locis  sacrae  Scripturae 
apparet;   ergo   videtur,  quod   angelus  intelligat  componendo,   et  dividendo. 

Sed  contra  est,  quod  Dionys.  dicit  7.  cap.  de  Div.  Nom.  (Uct.  2.),  quod 
virtus  intellectualis  angelorum  resplendet  conspicacì  divinorum  intellectuum 
simplicitate  :  sed  simplex  intelUgentia  est  sine  compositione,  et  divisione, 
ut  dicitur  in  3.  de  Anima  (tex.  21);  ergo  angelus  inteUigit  sine  compositione, 
et  divisione. 

Respondeo  dicendum,  quod,  sicut  in  intellectu  ratiocinante  comparatur 
conclusio  ad  principium;  ita  in  intellectu  componente,  et  dividente  com- 
paratur praedicatum  ad  subjectum.  Si  enim  intellectus  statim  in  ipso  prin- 
cipio vidcret  conclusionis  veritatem  [al.  virtutem],  numquam  intelligeret  di- 
scurrendo,  vel  ratiocinando.  Similiter  si  intellectus  statim  in  apprehensione 
quidditatis  subjecti  haberet  notitiam  de  omnibus,  quae  possunt  attribui  subje- 
cto,  vel  removeri  ab  eo,  numquam  intelligeret  componendo,  et  dividendo, 

sed  solum  intelligendo  quod  quid  est.  Sic  igitur  patet,  quod  ex  eodem  pro- 
venir, quod  intellectus  noster  intelligit  discurrendo,  et  componendo,  et  divi- 
dendo ;  ex  hocscilicet,  quod  non  statini  in  prima  apprehensione  alicujus 
primi  apprehensì  potest  inspicere  quidquid  in  eo  virtute  continetur.  Q.uod 
contingit  ex  debilitate  luminis  intellectualis  in  nobis,  sicut  dictum  est  (art. 
praec.  in  corp.).  Unde,  cum  in  angelo  sit  lumen  intellectuale  perfectum,  cum 
sit  speculum  purum,  et  clarissimum,  ut  dicit  Dionys.  cap.  de  Div.  Nom. 
(part.  4.  lect.  iS.),  relinquitur,  quod  angelus,  sicut  non  intelligit  ratiocinando, 
ita  non  intelligit  componendo,  et  dividendo.  Nihilominus  tamen  composi- 
tionem,  et  divisionem  enuntiationum  intelligit,  sicut  et  ratiocinationem  syl- 
logismorum.  Intelligit  enim  composita  simpliciter,  et  mobilia  immobiliter, 
et  materialia  immaterialiter. 

Ad  primum  ergo  dicendum,  quod  non  qualiscumque  multitudo  intelle- 
ctuum  compositionem  causat,  sed  multitudo  illorum  intellectuum,  quorum 
unum  attribuitur  alteri,  vel  removetur  ab  altero.  Angelus  autem,  intelligendo 
quidditatem  alicujus  rei,  simul  intelligit  quidquid  ei  attribuì  potest,  vel  re- 
moveri  ab  ea.  Unde,  intelligendo  quod  quid  est  intelligit  quidquid  nos 
intelligere  possumus  et  componendo,  et  dividendo,  per  unum  suum  sim- 
pliccm  intellectum. 

Ad  secundum  dicendum,  quod  diversae  quidditates  rerum  minus  diffe- 
runt  quantum  ad  rationem  existendi,  quam  affirmatio,  et  negatio  ;  tamen 
quantum  ad  rationem  cognoscendi  affirmatio,  et  negatio  magis  conveniunt; 
quia  statim  per  hoc  quod  cognoscitur  veritas  affirmationis,  cognoscitur  fal- 
sitas  negationis  oppositae. 

Ad  tertium  dicendum,  quod  hoc,  quod  angeli  loquuntur  enuntiationes 
affirmativas,  et  negativas,  manifestat,  quod  angeli  cognoscunt  compositio- 
nem, et  divisionem;  non  autem  quod  cognoscam  componendo,  et  dividendo, 
sed  simpliciter  cognoscendo  quod  quid  est. 


ARTICULUS  V.  295 

UTRUM    IN    INTELLECTU    ANGELI    POSSIT    ESSE    FALSITAS. 

(2.  Dist.  II.  q.  2.  art.  j.  ad  4.  et  Veri.  q.  8.  art.  14.  ad  6. 
et  Mal.  q.  16.  art.  j.  corp.). 

Ad  quintum  sic  proceditur.  Videtur,  quod  in  intellectu  angeli  possit  esse 
falsitas  Protervitas  enim  aJ  falsitatem  pertinet:  sed  in  daemonibus  est  phan- 
tasia  proterva,  ut  dicit  Dionys.  4.  cap.  de  Div.  Nom.  (part.  4.  lect.  i^.)  ;  ergo 
videtur,  quod  in  angelorum  intellectu  possit  esse  falsitas. 

2.  Praeterea.  Nescientia  est  causa  falsae  aestimationis  :  sed  in  angelis 
potest  esse  nescientia,  ut  Dionys.  dicit  6.  cap.  Eccles.  Hierar.  ;  ergo  videtur, 
quod  in  eis  possit  esse  falsitas. 

3.  Praeterea.  Omne,  quod  cadit  a  veritate  sapientiae,  et  habet  rationem 
depravatam,  habet  falsitatem,  vel  errorem  in  suo  intellectu  :  sed  hoc  Dionys. 
dicit  de  daemonibus  7.  cap.  de  Div.  Nom.  (lect.  2.);  ergo  videtur,  quod  in 
intellectu  angelorum  possit  esse  falsitas. 

Sed  contra.  Philosophus  dicit  tertio  de  Anima  (tex.  26.  et  41.),  quod  Intel- 
ìectus  seniper  verus  est.  August.  etiam  dicit  in  lib.  83.  Q.Q.  (q.  p.).  quod  nibil 


448  Q.UAESTIO    LVIII.    ARTICULUS    V. 

inieUigitur^  nisi  veruni:  sed  angeli  non  cognoscunt  aliquid,  nisi  intelligendo; 
ergo  in  angeli  cognitione  non  potest  esse  deceptio,  et  falsitas. 

Respondeo  dicendum,  quod  hujus  quaestionis  veritas  aliqùatenus  ex  prae- 
missa  dependet.  Dictum  est  enim  (art.  praec),  quod  angelus  non  intelligit 
componendo,  et  dividendo,  sed  intelligendo  quod  quid  est.  Intellectus  autem 
circa  quod  quid  est  semper  verus  est,  sicut  et  sensus  circa  proprium  obje- 
ctum,  ut  dicitur  in  3.  de  Anima  (tex.  26.).  Sed  per  accidens  in  nobis  accidit 
deceptio,  et  falsitas,  intelligendo  quod  quid  est,  scilicet  secundum  rationem 
alicujus  compositionis  :  vel  cum  definitionem  unius  rei  accipimus  ut  defini- 
tionem  alterius;  vel  cum  partes  definitionis  sibi  non  cohaerent:  sicut,  si  ac- 
ci piatur  prò  definitione  alicujus  rei,  animai  quadrupes  volatile.  NuUum  enim 
animai  tale  est.  Et  hoc  quìdem  accidit  in  compositis,  quorum  definitio  ex 
diversis  sumitur,  quorum  unum  est  materiale  ad  aliud  :  sed  intelligendo  quid- 
ditat*es  simplìces,  ut  dicitur  in  9.  Metaph.  (tex.  22.),  non  est  falsitas  ;  quia  vel 
totaliter  non  attinguntur,  et  nihilintelligimus  de  eis,  vel  cognoscuntur,  ut  sunt. 

Sic  igitur  per  se  non  potest  esse  falsitas,  aut  error,  aut  deceptio  in  intel- 
lectu  alicujus  angeli;  sed  per  accidens  contingit;  alio  tamen  modo,  quam  in 
nobis.  Nam  nos  componendo,  et  divìdendo  quandoque  ad  intellectum  quid- 
ditatis  pervenimus;  sicut  cum  dividendo,  et  demonstrando  definitionem  in- 
vestigamus.  Quod  quidem  in  angelis  non  contingit:  sed  per  quod  quid  est 
rei  cognoscunt  omnes  enuntiationes  ad  illam  rem  pertinentes.  Manifestum 
est  autem,  quod  quidditas  rei  potest  esse  principium  cognoscendi  respectu 
eorum,  quae  naturaliter  conveniunt  rei,  vel  ab  ea  removentur;  non  autem 
eorum,  quae  a  supernaturali  Dei  ordinatione  dependent.  Angeli  igiiur  boni 
habentes  rectam  voluntatem  per  cognitionem  quidditatis  rei  non  judicant  de 
his,  quae  naturaliter  ad  rem  pertinent,  nisi  salva  ordinatione  divina.  Unde 
in  eis  non  potest  esse  falsitas,  aut  error.  Daemones  vero  per  voluntatem 
perversam  subducentes  intellectum  a  divina  sapientia,  absolute  interdum 
de  rebus  judicant  secundum  naturalem  conditionem.  Et  in  his,  quae  natu- 
raliter ad  rem  pertinent,  non  decipiuntur.  Sed  decipi  possunt  quantum  ad 
ea,  quae  supernaturalia  sunt;  sicut,  si  considerans  hominem  mortuum, 
judicet,  eum  non  resurrecturum  ;  et  si  videns  hominem  Christum,  judicet, 
eum  non  esse  Deum. 

Et  per  hoc  patet  responsio  ad  ea,  quae  utrinque  objiciuntur.  Nam  proter- 
vitas  daemonum  est,  secundum  quod  non  subduntur  divinae  sapientiae.  Ne- 
scientia  autem  est  in  angelis  non  respectu  naturaUum  cogncscibilium,  sed 
supernaturalium.  Patet  etiam,  quod  intellectus  ejus  quod  quid  est  semper  est 
verus,  nisi  per  accidens,  secundum  quod  indebite  ordinatur  ad  aliquam  com- 
positionem,  vel  divisionem. 

ARTICULUS  VI.  296 

UTRUM    IN   ANGELIS    SIT    COGNITIO    MATUTINA,   ET    VESPERTINA. 

(2.  Disi.  12.  art.  5.  corp.  et  Veri.  q.  8.  ari.  16.  et  ly. 
et  in  Epb.  lect.  5.  et  Hehr.  i.  lect.  5.). 

Ad  sextum  sic  proceditur.  Videtur,  quod  in  angelis  non  sit  vespertina, 
neque  matutina  cognitio.  Vespere  enim,  et  mane  admixtìonem  tenebrarum 
habent:  sed  in  cognitione  angeli  non  est  aliqua  tenebrositas,  cum  non  sit  ibi 
error,  vel  falsitas  ;  ergo  cognitio  angeli  non  debet  dici  matutina,  vel  vespertina. 

2.  Praeterha.  Inter  vespere,  et  mane  cadit  nox;  et  Inter  mane,  et  ve- 
spere  cadit  meridies.  Si  igitur  in  angelis  cadit  cognitio  matutina,  et  vespertina, 
pari  ratione  videtur,  quod  in  eis  debeat  esse  meridiana,  et  nocturna  cognitio. 

3.  Praeterea.  Cognitio  distinguitur  secundum  differentiam  cognitorum. 
Unde  in  3.  de  Anima  (tex.  ^8.)  dicit  Phil.  quod  scientiae  secantur,  quemad- 
modum  et  res.  TripUx  autem  est  esse  rerum,  scilicet  in  Verbo,  in  propria 
natura,  et  in  intelligentia  angelica,  ut  August.  dicit  2.  super  Gen.ad  lit.  (cap.  8.); 
ergo,  si  ponatur  cognitio  matutina  in  angelis,  et  vespertina  propter  esse  rerum 
in  Verbo,  et  in  propria  natura,  debet  etiam  in  eis  poni  tertia  cognitio  propter 
esse  rerum  in  intelligentia  angelica. 

Sed  contra  est,  quod  August.  4.  super  Gen.  ad  lit.  (cap.  22.)  et  11.  de 
Civ.  Dei  (cap.  j.)  distinguit  cognitionem  angelorum  per  matutinam,  et  ve- 
spertinam. 

Respondeo  dicendum,  quod  hoc,  quod  dicìtur  de  cognitione  matutina,  et 
vespertina  in  angelis,  introductum  est  ab  August.  qui  sex  dies,  in  quibus  Deus 
legitur  fecisse  cuncta,  Gen.  i.,  intelligi  vult  non  hos  usitatos  dies,  qui  solis 
circuitu  peraguntur,  cum  sol  quarto  die  factus  legatur,  sed  unum  diem,  sci- 
licet cognitionem  angelicam  sex  rerum  generibus  praesentatam.  Sicut  autem 
indie  consueto  mane  est  principium  diei,  vespere  autem  terminus:  ita  cognitio 
ipsius  primordialis  esse  rerum  dicitur  cognitio  matutina.  Et  haec  est,  se- 
cundum quod  res  sunt  in  Verbo.  Cognitio  autem  ipsius  esse  rei  creatae, 
secundum  quod  in  propria  natura  consistit,  dicitur  cognitio  vespertina.  Nani 
esse  rerum  fluit  a  Verbo,  sicut  a  quodam  primordiali  princìpio.  Et  hic  ef- 
fluxus  terminatur  ad  esse  rerum,  quod  in  propria  natura  habent. 

Ad  primum  ergo  dicendum,  quod  vespere,  et  mane  non  accipiuntur  in 
cognitione  angelica  secundum  similitudinem  ad  admixtionem  tenebrarum,  sed 
secundum  similitudinem  principii,  et  termini.  Vel  dicendum,  quod  nihil 
prohibet,  ut  dicit  August.  4.  super  Gen.  ad  lit.  (cap.  23.  circa  pr ine),  aliquid 
in  comparatione  ad  unum  dici  lucem  [al.  lux],  et  in  comparatione  ad  aliud 
dici  tenebram  [al.  tenebra']  :  sicut  vita  fidelium  et  justorum  in  comparatione 
ad  impios  dicitur  lux,  secundum  illud  Eph.  5.:  Fuistis  aìiquando  tenebre; 
mine  autem  lux  in  Domino.  Q.uae  tamen  vita  fidelium  in  comparatione  ad 
vitam  gloriae  tenebrosa  dicitur,  secundum  illud  2.  Petr.  i.:  Habelis  prophe- 
ticuni  sermonem,  cui  bene  facilis  attendentes,  quasi  lucernae  lucenti  in  caliginoso 
loco.  Sic  igitur  cognitio  angeli,  qua  cognoscit  res  in  propria  natura,  dies 
est  per  comparationem  ad  ignorantiam,  vel  erroreni;  sed  obscura  est  per 
comparationem  ad  visionem  Verbi. 

Ad  secundu.m  dicendum,  quod  matutina  et  vespertina  cognitio  ad  diem 
pertinent,  idest  ad  angelos  illuminatos,  qui  sunt  distincti  a  tenebris,  idest  a 
malis  angelis.  Angeli  autem  boni  cognoscentes  creaturam,  non  in  ea  figun» 
tur,  quod  esset  tenebrescere,  et  noctem  fieri  ;  sed  hoc  ipsum  referunt  ad  laudeni 
Dei,  in  quo,  sicut  in  principio,  omnia  cognoscunt.  Et  ideo  post  vesperan. 
non  ponitur  nox,  sed  mane,  ita  quod  mane  sit  finis  praecedentis  diei,  et 
principium  sequentis,  inquantum  angeli  cognitionem  praecedentis  operis  ad 
laudem  Dei  referunt.  Meridies  autem  sub  nomine  diei  comprehenditur,  quasi 
medium  inter  duo  extrema.  Vel  potest  meridies  referri  ad  cognitionem  ipsius 
Dei,  quae  non  habet  principium,  nec  finem. 

Ad  tertium  dicendum,  quod  etiam  ipsi  angeli  creaturae  sunt.  Unde  esse 
rerum  in  intelligentia  angelica  comprehenditur  sub  vespertina  cognitione, 
sicut  et  esse  rerum  in  propria  natura. 

S.  Thomae  Summa    Theolozica.  Voi.  I.  *^^ 

ARTICULUS  VII.  297 

UTRUM  UNA  SIT  COGNITIO  MATUTINA,  ET  VESPERTINA. 

(Locis  Slip}',  art.  6.  ìiidnctis). 

Ad  septimum  sic  proceditur.  Videtur,  quod  una  sit  cognitio  vespertina, 
et  matutina.  Dicitur  enim  Gen.  i.:  Factum  est  vespere,  et  mane  dies  unus :  sed 
per  diem  intelligitur  cognitio  angelica,  ut  August.  dicit  (loc.  cH  art.  praec.  in 
princ.  corp.)  ;  ergo  una,  et  eadem  est  cognitio  in  angelis  matutina,  et  vespertina. 

2.  Praeterea.  Impossibile  est,  unam  potentiam  simul  duas  operationes 
habere  :  sed  angeli  semper  sunt  in  actu  cognitionis  matutinae  ;  quia  semper 
vident  Dcuni,  et  res  in  Deo,  secundum  illud  Matth.  18.  :  Angeli  eo rum  semper 
videjtt  faciem  Patris  mei,  etc;  ergo,  si  cognitio  vespertina  esset  alia  a  matu- 
tina, nullo  modo  angelus  posset  esse  in  actu  cognitionis  vespertinae. 

3.  Praeterea.  Apostolus  dicit  i.  Cor.  13.:  Cam  venerit,  quod  perfectum 
est,  evaciiahitur,  quod  ex  parte  est:  sed,  si  cognitio  vespertina  sit  aliud  a  ma- 
tutina,  comparatur  ad  ipsam,  sicut  imperfectum  ad  perfectum;  ergo  non  po- 
terit  simul  vespertina  cognitio  esse  cum  matutina. 

In  contrarium  est,  quod  dicit  August.  4.  super  Gen.  ad  lit.  (cap.  24.  in 
princ.)  quod  multum  interest  intcr  cognitionem  rei  cujuscumque  in  Verbo  Dei, 
et  cognitionem  ejus  in  natura  ejus,  ut  illud  merito  pertineat  ad  diem,  hoc 
ad  vesperam. 

Respondeo  dicendum,  quod,  sicut  dlctum  est  (art.  praec.  in  corp.),  cognitio 
vespertina  dicitur,  qua  angeli  cognoscunt  res  in  propria  natura.  Quod  non 
potest  ita  intelligi,  quasi  ex  propria  rerum  natura  cognitionem  accipiant,  ut 
haec  praepositio,  in,  indicet  habitudinem  principii  ;  quia  non  accipiunt  angeli 
cognitionem  a  rebus,  ut  supra  habitum  est  (q.  jj.  art.  2.).  Relinquitur  igitur, 
quod  hoc,  quod  dicitur,  in  propria  natura,  accipiatur  secundum  rationem  co 
gniti,  secundum  quod  subest  cognitìoni;  ut  scilicet  cognitio  vespertina  in 
angelis  dicatur,  secundum  quod  cognoscunt  esse  rerum,  quod  habent  res  in 
propria  natura.  Quod  quidem  per  duplex  medium  cognoscunt,  scilicet  pei 
species  innatas,  et  per  rationes  rerum  in  Verbo  existentes.  Non  enim,  videndo 
Verbum,  cognoscunt  solum  illud  esse  rerum,  quod  habent  in  Verbo,  sed  illud 
esse,  quod  habent  in  propria  natura:  sicut  Deus  per  hoc,  quod  videt  se,  co- 
gnoscit  esse  rerum,  quod  habent  in  propria  natura.  Si  ergo  dicatur  cognitio 
vespertina,  secundum  quod  cognoscunt  esse  rerum,  quod  habent  in  propria 
natura,  videndo  ^'erbum,  sic  una,  et  eadem  secundum  essentiam  est  cognitio 
vespertina,  et  matutina,  differens  solum  secundum  cognita.  Si  vero  cognitio 
vespertina  dicatur,  secundum  quod  angeh  cognoscunt  esse  rerum,  quod  habent 
in  propria  natura  per  formas  innatas,  sic  alia  est  cognitio  vespertina,  et  ma- 
tutina.  Et  ita  videtur  intelligere  Augustinus,  cum  unam  ponat  imperfectam 
respectu  alterius. 

Ad  primum  ergo  dicendum,  quod,  sicut  numerus  sex  dierum  secundum 
intellectum  August.  (loc.  cit.  in  princ.  corp.  art.  praec.)  accipitur  secundum 
sex  genera  rerum,  quae  cognoscuntur  ab  angelis:  ita  unitas  diei  accipitur 
secundum  unitatem  rei  cognitae,  quac  tamen  diversis  cognitionibus  cognosci 
potest. 

Ad  secuxdum  dicendum,  quod  duae  operationes  possunt  simul  esse  unius 
potentiae,  quarum  una  ad  aliam  refertur  ;  ut  pater,  cum  voluntas  simul  vult 
■et  finem,  et  ea,  quae  sunt  ad  finem:  et  intellectus  simul  intelligit  principia, 
etconclusiones  per  principia,  quando  jam  scientiamacquisivit.  Cognitio  autem 
vespertina  in  angelis  refertur  ad  matutinam,  ut  August.  dicit  (lib.  4.  super 
^en.  cap.  22.  et  cap.  24.  cìr.  med.).  Unde  nihil  prohibet,  utramque  simul  esse 
■in  angelis. 

Ad  tertium  dicendum,  quod,  veniente  perfecto,  evacuatur  imperfectum 
quod  ei  opponitur:  sicut  fides,  quae  est  eorum,  quae  non  videntur,  eva- 
cuatur, visione  veniente.  Sed  imperfectio  vespertinae  cognitionis  non  oppo- 
Tiitur  perfectioni  matutinae.  Q_uod  enim  cognoscatur  aliquid  in  seipso,  non 
«est  oppositum  ei,  quod  cognoscatur  in  sua  causa.  Nec  iterum,  quod  aliquid 
-cognoscatur  per  duo  media,  quorum  unum  est  perfectius,  et  aliud  imper- 
fectius,  aliquid  repugnans  habet:  sicut  ad  eamdem  conclusionem  habere 
possumus  et  medium  demonstrativum,  et  dialecticum.  Et  similiter  eadem  res 
potest  sciri  ab  angelo  per  Verbum  increatum,  et  per  speciem  innatara. 


QUAESTIO   LIX. 

DE    VOLUNTATE    ANGELORUM  IN  QUATUOR  ARTTCULOS   DIVISA. 

Consequenter  considerandum  est  de  his,  quae  pertinent  ad  voluntatem 
■angelorum.  Et  pruno  considerabimus  de  ipsa  voluntate.  Secundo  de  motu 
^jus  qui  est  amor,  sive  dilectio. 

El  circa  primiim  quaeruiitur  quatuor. 

Primo.  Utrum  in  angelis  sit  voluntas. 

Secundo.  Utrum  voluntas  in  angelis  sit  ipsa  natura  eorum,  vel  etiam 
apse  intellectus  eorum. 

Tertio.  Utrum  in  angelis  sit  liberum  arbitrium. 
Quarto.  Utrum  in  eis  sit  irascibilis,  et  concupiscibilis. 

ARTICULUS  I.  298 

UTRUM     IN    ANGELIS    SIT    VOLUNTAS. 

(Lib.  2.  Contr.  g.  cap.  4y.  et  Opusc.  2.  cap.  yó.). 

Ad  primum  sic  proceditur.  Videtur,  quod  in  angelis  non  sit  voluntas. 
<luia,  ut  dicit  Plìil.  in  3.  de  Anima  (tex.  42.),  voluntas  in  ratione  est:  sed 
in  angelis  non  est  ratio,  sed  aliquid  superius  ratione  ;  ergo  in  angelis  non 
-est  voluntas,  sed  aliquid  superius  voluntate. 

2,  Praeterea.  Voluntas  sub  appetitu  continetur,  ut  patet  per  Philos.  in  3. 
-de  Anima  (tex.  42.);  sed  appetitus  est  imperfecti;  est  enim  ejus,  quod  nondum 
habetur;  cum  igitur  in  angelis,  maxime  in  beatis,  non  sit  aliqua  imperfectio, 
•videtur,  quod  non  sit  in  eis  voluntas. 

3.  Praeterea.  Philosophus  dicit  in  3.  de  Anima  (tex.  ^4.),  quod  voluntas 
est  movens  motum;  movetur  enim  ab  appetibili  intellecto:  sed  angeli  sunt 
immobiles,  cum  sint  incorporei;  ergo  in  angelis  non  est  voluntas. 

Sed  contra  est,  quod  Aug.  dicit  io.  lib.  de  Trinit.  cap.  11.  et  12.,  quod 
imago  Trinitatis  invenitur  in  mente  secundum  memoriam,  intelligentiam,  et 
voluntatem:  imago  autem  Dei  invenitur  non  solum  in  mente  humana,  sed 
etiam  in  mente  angelica,  cum  etiam  mens  angelica  sit  capax  Dei;  ergo  irt 
angelis  est  voluntas. 

Respondeo  dicendum,  quod  necesse  est  ponere  in  angelis  voluntatem.  Aà 
cujus  evidentiam  considerandum  est,  quod,  cum  omnia  procedant  ex  volun- 
tate  divina,  omnia  suo  modo  per  appetitum  inclinantur  in  bonum:  sed  diver- 
siniode.  Quaedam  enim  inclinantur  in  bonum  per  solam  naturalem  habitudinem 
absque  cognitione,  sicut  plantae,  et  corpora  inanimata:  et  talis  inclinatio  ad 
bonum  vocatur  appetitus  naturalis.  Quaedam  vero  ad  bonum  inclinantur  cum 
aliqua  cognitione;  non  quidem  sic,  quod  cognoscant  ipsam  rationem  boni; 
sed  cognoscunt  aliquod  bonum  particulare:  sicut  sensus,  qui  cognoscit  dulce,, 
et  album,  et  aliquid  hujusmodi.  Inclinatio  autem  hanc  cognitionem  sequens 
dicitur  appetitus  sensitivus.  Quaedam  vero  inclinantur  ad  bonum  cum  cogni- 
tione, qua  cognoscunt  ipsam  boni  rationem,  quod  est  proprium  intellectus. 
Et  haec  perfectissime  inclinantur  in  bonum,  non  quidem  quasi  ab  alio  so- 
lummodo  directa  in  bonum,  sicut  ea,  quae  cognitione  carent;  neque  in  bonum 
particulariter  tantum,  sicut  ea,  in  quibus  est  sola  sensitiva  cognitio  ;  sed  tantum 
[al.  quasi]  inclinata  in  ipsum  universale  bonum.  Et  haec  inclinatio  dicitur 
voluntas.  Unde,  cum  angeli  per  intellectum  cognoscant  ipsam  universalem 
rationem  boni,  manifestum  est,  quod  in  eis  sit  voluntas. 

Ad  primum  ergo  dicendum,  quod  aliter  ratio  transcendit  sensum,  et  aliter 
intellectus  rationem.  Racio  enim  transcendit  sensum  secundum  diversitatem 
cognitorum.  Nam  sensus  est  particularium,  ratio  vero  universalium.  Et  ideo 
oportet,  quod  sit  alius  appetitus  tendens  in  bonum  universale,  qui  debetur 
rationi;  et  alius  tendens  in  bonum  particulare,  qui  debetur  sensui;  sed  intel- 
lectus, et  ratio  differunt  quantum  ad  modum  cognoscendi:  quia  scilicet  in- 
tellectus cognoscit  simplici  intuitu,  ratio  vero  discurrendo  de  uno  in  aliud. 
Sed  tamen  ratio  per  discursum  pervenit  ad  cognoscendum  illud,  quod  intel- 
lectus sine  discursu  cognoscit,  scilicet  universale.  Idem  est  ergo  objectum,. 
quod  appetitui  proponitur,  et  ex  parte  rationis,  et  ex  parte  intellectus.  Unde 
in  angelis,  qui  sunt  intellectuales  tantum,  non  est  appetitus  superior  voluntate. 

Ad  secundum  dicendum,  quod,  licet  nomen  appetitivae  partis  sit  sumptuni 
ab  appetendo  ea,  quae  non  habentur:  tamen  appetitiva  pars  non  solum  ad 
haec  se  extendit,  sed  etiam  ad  multa  alia:  sicut  et  nomen  lapidis  sumptum 
est  a  laesione  pedis,  cum  tamen  lapidi  non  hoc  solum  conveniat.  Similiter 
irascibilis  potentia  denominatur  ab  ira,  cum  tamen  in  ea  sint  plures  aliae 
passiones;  ut  spes,  et  audacia,  et  hujusmodi. 

Ad  tertium  dicendum,  quod  voluntas  dicitur  movens  motum,  secundum 
quod  velie  est  motus  quidam,  et  intelligere;  cujusmodi  motum  nihil  prohibet 
in  angelis  esse;  quia  talis  motus  est  actus  p-erfecti,  ut  dicitur  in  3.  de  Anima 
(tex.  28.), 

ARTICULUS  IL  299 

UTRUM    IN   ANGELIS   VOLUNTAS    DIFFERAT    AB    INTELLECTU, 

ET    NATURA. 

(i.  Dist.  42.  q.  I.  art.  2.  ad  5.  et  Veri.  q.  22.  art.  io.). 

Ad  secundum  sic  proceditur.  Videtur,  quod  in  angelis  non  differat  vo- 
luntas  ab  intellectu,  et  natura.  Angelus  enim  est  simplicior,  quam  corpus  na- 
turale: sed  corpus  naturale  per  suam  formam  inclinatur  in  suura  fìnem,  qui 
■est  ejus  bonum;  ergo  multo  magis  angelus.  Forma  autem  angeli  est  vel  na- 
tura ipsa,  in  qua  subsistit,  vel  species,  quae  est  in  intellectu  ejus  :  ergo  an- 
gelus inclinatur  in  bonum  per  naturam  suam,  vel  per  speciem  intelligibilem: 
haec  autem  inclinatio  ad  bonum  pertinet  ad  voluntatem.  Voluntas  igitur 
^.ngeli  non  est  aliud,  quam  ejus  natura  vel  intellectus. 

2.  Praeterea.  Objectum  intellectus  est  verum,  voluntatis  autem  bonum: 
"bonum  autem,  et  verum  non  differunt  realiter,  sed  secundum  rationem  tan- 
tum ;  ergo  voluntas,  et  intellectus  non  difìferunt  realiter. 

3.  Praeterea.  Distinctio  communis,  et  proprii  non  diversificat  potentias; 
eadem  enim  potentia  visiva  est  coloris,  et  albedinis:  sed  bonum,  et  verum 
videntur  se  habere  sicut  commune,  et  proprium;  nam  verum  est  quoddam 
bonum,  scilicet  intellectus  ;  ergo  voluntas,  cujus  objectum  est  bonum,  non 
•difFert  ab  intellectu,  cujus  objectum  est  verum. 

Sed  contra.  Voluntas  in  angelis  est  bonorum  tantum;  intellectus  autem 
•est  bonorum,  et  malorum  :  cognoscunt  enim  utrumque;  ergo  voluntas  in 
angelis  est  aliud,  quam  ejus  intellectus. 

Respondeo  dicendum,  quod  voluntas  in  angelis  est  quaedam  virtus,  vel 
potentia,  quae  nec  est  ipsa  eorum  natura,  nec  eorum  intellectus.  Et  quod  non 
5Ìt  eorum  natura,  apparet  ex  hoc,  quod  natura,  vel  essentia  alicujus  rei 
intra  ipsam  rem  coraprehenditur;  quidquid  ergo  se  extendit  ad  id,  quod 
■est  extra  rem,  non  est  rei  essentia.  Unde  videmus  in  corporibus  naturalibus, 
quod  inclinatio,  quae  est  ad  esse  rei,  non  est  per  aliquid  superadditum 
•essentiae,  sed  per  materiam,  quae  appetit  esse,  antequam  illud  habeat,  et  per 
formam,  quae  tenet  rem  in  esse,  postquam  fuerit.  Sed  inclinatio  ad  aliquid 
-extrinsecum  est  per  aliquid  essentiae  superadditum:  sicut  inclinatio  ad  lo- 
•cum  est  per  gravitatem,  vel  levitatem  ;  inclinatio  autem  ad  faciendum  sibi 
■simile  est  per  qualitates  activas.  Voluntas  autem  habet  inclinationem  in 
bonum  naturaliter.  Unde  ibi  solum  est  idem  essentia,  et  voluntas,  ubi  to- 
taliter  bonum  continetur  in  essentia  volentis;  scilicet  in  Deo,  qui  nihil  vult 
extra  se,  nisi  ratione  suae  bonitatis.  Quod  de  nulla  creatura  potest  dici, 
cum  bonum  infinitum  sit  extra  essentiam  cujuslibet  causati.  Unde  nec  vo- 
luntas angeli,  nec  alterius  creaturae  potest  esse  idem,  quod  ejus  essentia. 
Similiter  nec  potest  esse  idem,  quod  intellectus  angeli,  vel  hominis:  nam 
cognitio  fit  per  hoc,  quod  cognitum  est  in  cognoscente:  unde  ea  ratione  se 
extendit  ejus  intellectus  in  id,  quod  est  extra  se,  secundum  quod  illud,  quod 
extra  ipsum  est  per  essentiam,  natum  est  ahquo  modo  in  eo  esse.  Volun- 
tas vero  se  extendit  in  id,  quod  extra  se  est,  secundum  quod  quadam  inclina- 
tione  quodammodo  tendit  in  rem  exteriorem.  Alterius  autem  virtutis  est, 
■quod  aliquid  habeat  in  se,  quod  est  extra  se  ;  et  quod  ipsum  tendat  in  rem 
exteriorem.  Et  ideo  oportet,  quod  in  qualibet  creatura  sit  aliud  intellectus,  et 

voluntas:  non  autem  in  Deo,  qui  habet  et  ens    universale,  et  bonum  uni- 
versale in  seipso.  Unde  tam  voluntas,  quam  intellectus  est  ejus  essentia. 

Ad  primum  ergo  dicendum,  quod  corpus  naturale  per  formam  substan- 
tialem  inclÌHatur  in  esse  suum  :  sed  in  exterius  inclinatur  per  aliquid  addi- 
tum,  ut  dictum  est  (in  corp.  art.). 

Ad  secundum  dicendum,  quod  potentiae  non  diversificantur  secundum 
materialem  distinctìonem  objectorum,  sed  secundum  formalem  distinctionem^ 
quae  attenditur  secundum  rationem  objecti.  Et  ideo  diversitas  secundum 
rationem  boni,  et  veri  sufficit  ad  diversitatem  intellectus,  et  voluntatis. 

Ad  tertium  dicendum,  quod,  quia  bonum,  et  verum  convertuntur  se- 
cundum  rem,  inde  est,  quod  et  bonum  ab  intellectu  intelligitur  sub  ratione 
veri  ;  et  verum  a  voluntate  appetitur  sub  ratione  boni.  Sed  tamen  diversitas 
rationum  ad  diversificandum  potentias  sufficit,  ut  dictum  est  (in  resp.  ad  2.). 


ARTICULUS  III.  300 

UTRUM    IN    ANGELIS    SIT    LIBERUM    ARBITRIUM. 

(2.  Disi.  2^.  q.  j.  art.  i.  et  Uh.  2.  Contr.  g.  cap.  4S.  et  Veri  q.  25.  art.  i.  corp.. 
et  q.  24.  art.  5.  et  Mal.  q.  16.  art.  ^.  corp.  et  Opusc.  2.  cap.  y6.). 

Ad  tertium  sic  proceditur.  Videtur,  quod  in  angelis  non  sit  liberun^ 
arbitrium.  Actus  enim  liberi  arbitrii  est  eligere  :  sed  electio  non  potest  esse 
in  angelìs,  cum  electio  sit  appetitus  praeconsiliati:  consilium  autem  est  in- 
quisitio  quaedam,  ut  dicitur  in  3.  Eihic.  (cap.^.)  :  angeli  autem  non  cogno- 
scunt  inquirendo,  quia  hoc  pertinet  ad  discursum  rationis  ;  ergo  videtur,, 
quod  in  angelis  non  sit  liberum  arbitrium. 

2.  Praeterea.  Liberum  arbitrium  se  habet  ad  utrumlibet:  sed  ex  parte 
intellectus  non  est  aliquid  se  habens  ad  utrumlibet  in  angelis;  quia  intellectus 
eorum  non  fallitur  in  naturalibus  intelligibilibus,  ut  dictum  est  (q.  j8.  art.  <;.)  r 
ergo  nec  ex  parte  appetitus  liberum  arbitrium  in  ei>3  esse  potest. 

3.  Praeterea.  Ea,  quae  sunt  naturalia  in  angelis,  conveniunt  eìs  secun- 
dum magis,  et  minus;  quia  in  superioribus  angelis  natura  intellectualis  est 
perfectior,  quam  in  inferioribus:  liberum  autem  arbitrium  non  recipit  magis,. 
et  minus;  ergo  in  angehs  non  est  liberum  arbitrium. 

Sed  contra.  Libertas  arbitrii  ad  dignitatem  hominìs  pertinet  :  sed  an- 
geli digniores  sunt  hominibus  ;  ergo  libertas  arbitrii,  cum  sit  in  hominibus,. 
multo  magis  est  in  angelis. 

Respondeo  dicendum,  quod  quaedam  sunt,  quae  non  agunt  e.\  aliquo  ar- 
bitrio, sed  quasi  ab  aliis  acta,  et  mota:  sicut  sagitta  a  sagittante  movetur  ad 
finem.  Quaedam  vero  agunt  quodam  arbitrio,  sed  non  libero,  sicut  animalia 
irrationalia;  ovis  enim  fugit  lupum  ex  quodam  judicio,  quo  existimat  eum 
sibi  noxium:  sed  hoc  judicium  non  est  sibi  liberum,  sed  a  natura  inditum. 
Sed  solum  id,  quod  habet  intellectum,  potest  agere  judicio  libero;  mquantum 
cognoscit  universalem  rationem  boni,  ex  qua  potest  judicare,  hoc,  vel  iUud 
esse  bonum.  Unde,  ubicumque  est  intellectus,  est  liberum  arbitrium.  Et  sic 
patet  :  liberum  arbitrium  esse  in  angelis  etiam  excellentius,  quam  in  homi- 
nibus, sicut  et  intellectum. 

Ad  primum  ergo  dicendum,  quod  Philosophus  (loc.  cit.  in  arg.)  loquitur 
de  electione,  secundum  quod  est  hominis.  Sicut  autem  aestimatio  hominis 

in  speculativis  differt  ab  aestimatione  angeli  in  hoc,  quod  una  est  absque  in- 
quisitione,  alia  vero  per  inquisitionem  ;  ita  et  in  operativis.  Unde  in  angelis 
est  electio,  non  tamen  cum  inquisitiva  deliberatione  consilii,  sed  per  subitam 
acceptionem  veritatis. 

Ad  secundum  dicendum,  quod,  sicut  dictum  est  (art.praec.  et  q.  12.  art.  4.), 
cognitio  fit  per  hoc,  quod  cognita  sunt  in  cognoscente.  Ad  imperfectionem 
autem  alicujus  rei  pertinet,  si  non  sit  in  ea  id,  quod  natum  est  in  ea  esse. 
Unde  angelus  non  esset  perfectus  in  sua  natura,  si  intellectus  ejus  non  esset 
determinatus  ad  omnem  veritatem,  quam  naturaliter  cognoscere  potest.  Sed 
actus  appetitivus  [al.  appetitivae]  virtutis  est  per  hoc,  quod  affectus  inclinatur 
ad  rem  exteriorem.  Non  autem  dependet  perfectio  rei  ex  omni  re,  ad  quam 
inclinatur,  sed  solum  ex  superiori.  Et  ideo  non  pertinet  ad  imperfectionem 
angeli,  si  non  habet  voluntatem  determinatam  respectu  eorum,  quae  infra 
ipsum  sunt.  Pertineret  autem  ad  imperfectionem  ejus,  si  indeterminate  se 
haberet  ad  illud,  quod  supra  ipsum  est. 

Ad  tertium  dicendum,  quod  liberum  arbitrium  nobiliori  modo  est  in  su- 
perioribus  angelis,  quam  in  inferioribus,  sicut  et  judicium  intellectus.  Tamen 
verum  est,  quod  ipsa  libertas,  secundum  quod  in  ea  consideratur  quaedam 
remotio  coactionis,  non  suscipit  magis,  et  minus:  quia  privationes,  et  nega- 
tiones  non  remittuntur,  nec  intenduntur  per  se,  sed  solum  per  suam  causam, 
vel  secundum  aliquam  affirmationem  adjunctam. 

ARTICULUS  IV.  301 

UTRUM  IN  ANGELIS   SIT   IRASCIBILIS,  ET  CONCUPISCIBILIS. 

(Veri.  q.  24.  art.  io.  corp.). 

Ad  Q.UARTUM  sic  proceditur.  Videtur,  quod  in  angelis  sit  irascibilis,  et 
concupiscibilis.  Dicit  enim  Dionys.  4.  cap.  de  Div.  Nom.  (part.  4.  parum  a 
tiied.  Uct.  !<).),  quod  in  daemonibus  est  furor  irrationabilis,  et  concupiscentia 
amens:  sed  daemones  ejusdem  naturae  sunt  cum  angehs,  quia  peccatumnon 
mutavit  in  eis  naturam  ;  ergo  in  angelis  est  irascibiUs,  et  concupiscibihs. 

2.  Praeterea.  Amor,  et  gaudium  in  concupiscibili  sunt;  ira  vero,  spes, 
et  timor  in  irascibih:  sed  haec  attribuuntur  angehs  bonis,  et  malis  in  Scri- 
pturis  ;  ergo  in  angelis  est  irascibihs,  et  concupiscibilis. 

3.  Praeterea.  Virtutes  quaedam  dicuntur  esse  in  irascibili,  et  concupi- 
scibili ;  sicut  charitas,  et  temperantia  videntur  esse  in  concupiscibili  ;  spes 
autem,  et  fortitudo  in  irascibih;  sed  virtutes  hae  sunt  in  angehs;  ergo  in  an- 
gehs est  concupiscibilis,  et  irascibilis. 

Sed  contra  est,  quod  Philosophus  dicit  in  3.  de  Anima  (tex.  42.)  quod 
irascibihs,  et  concupiscibihs  sunt  in  parte  sensitiva,  quae  non  est  in  angelis; 
ergo  in  eis  non  est  irascibilis,  et  concupiscibihs. 

Respondeo  dicendum,  quod  intellectivus  appetitus  non  dividitur  per  irasci- 
bilem,  et  concupiscibilem,  sed  solum  appetitus  sensitivus.  Cujus  ratio  est, 
quia,  cum  potentiae  non  distinguantur  secundum  distinctionem  materialem 
objectorum,  sed  solum  secundum  rationem  formalem  objecti,  si  ahcui  po- 
tentiae responde^t  ahquod  objectum  secundum  rationem  communem,  non 
erit  distinctio  potentiarum  secundum  diversitatem  propriorum  objectorum, 
quae  sub  ilio  communi  continentur  :  sicut,  si  proprium  objectum  potentiae 

visivae  est  color  secundum  rationem  coloris,  non  distinguuntur  plures  pò 
tentiae  visivae  secundum  differentiam  albi,  et  nigri.  Sed,  si  proprium  objectum 
alicujus  potentiae  esset  album,  inquantum  album,  distingueretur  potentia 
visiva  albi  a  potentia  visiva  nigri.  Manifestum  est  autem  ex  dictis  (art.  i.  huj.  q. 
et  q.  i6.  art.  i.),  quod  objectum  appetitus  intellectivi,  qui  voluntas  dicitur, 
est  bonum  secundum  communem  boni  rationem.  Nec  potest  esse  aliquis  ap- 
petitus, nisi  boni.  Unde  in  parte  intellectiva  appetitus  non  dividitur  secundum 
distinctionem  aliquorum  particularium  bonorum  ;  sicut  dividitur  appetitus 
sensitivus,  qui  non  respicit  bonum  secundum  communem  rationem,  sed 
quoddam  particulare  bonum.  Unde,  cum  in  angelis,  non  sit  nisi  appetitus 
intellectivus,  eorum  appetitus  non  distinguitur  per  irascibilem,  et  concupisci- 
bilem,  sed  remanet  indivisus,  et  vocatur  voluntas. 

Ad  primum  ergo  diccndum,  quod  furor,  et  concupiscentia  metaphorice 
dicuntur  esse  in  daemonibus  :  sicut  et  ira  quandoque  Deo  attribuitur  propter 
similitudinem  effectus. 

Ad  secundum  dicendum,  quod  amor,  et  gaudium,  secundum  quod  sunt 
passiones,  sunt  in  concupiscibili:  sed,  secundum  quod  nominant  simplicem 
voluntatis  actum,  sic  sunt  in  intellectiva  parte;  prout  amare  est  velie  bonum 
alicui,  et  gaudere  est  quiescere  voluntatem  in  aliquo  bono  habito.  Et  uni- 
versaliter  nihil  horum  dicitur  de  angelis  secundum  passionem,  ut  Aug.  dicit 
9.  de  Civ.  Dei  (cap.^.  non  procid  a  fin.). 

Ad  tertium  dicendum,  quod  charitas,  secundum  quod  est  virtus,  non 
est  in  concupiscibili,  sed  in  voluntate.  Nam  objectum  concupiscibilisestbonura 
delectabile  secundum  sensum.  Hujusmodi  autem  non  est  bonum  divinum, 
quod  est  objectum  charitatis.  Et  eadem  ratione  dicendum  est,  quod  spes  non 
est  in  irascibili  :  quia  objectum  irascibilis  est  quoddam  arduum,  quod  est 
sensibile,  circa  quod  non  est  Spes,  quae  est  virtus,  sed  circa  arduum  divinum. 
Temperantia  autem,  secundum  quod  est  virtus  humana,  est  circa  concupi- 
scentias  delectabilium  sensibilium,  quae  pertinent  ad  vim  concupiscibilem.  Et 
similiter  Fortitudo  est  circa  audacias,  et  timores,  quae  sunt  in  irascibili.  Et 
ideo  Temperantia,  secundum  quod  est  virtus  humana,  est  in  concupiscibili, 
et  Fortitudo  in  irascibili.  Sed  hoc  modo  non  sunt  in  angelis.  Non  enimin 
eis  sunt  passiones  concupiscentiarum,  vel  timoris,  et  audaciae,  quas  opor- 
teat  per  Temperantiam,  et  Fortitudinem  regulari.  Sed  Temperantia  in.  eis 
dicitur,  secundum  quod  moderate  suam  voluntatem  exhibent  secundum  re- 
gulam  divinae  voluntatis.  Et  Fortitudo  in  eis  dicitur,  secundum  quod  volun- 
tatem divinam  fìrmiter  exequuntur.  Quod  totum  fit  per  voluntatem,  et  non 
per  irascibilem,  et  concupiscibilem. 


QUAESTIO  LX. 

DE    AMORE,    SEU    DILECTIONE    ANGELORUM, 
IN  QUINQUE  ARTICULOS  DIVISA. 

Deinde  considerandum  est  eie  actu  voluntatis,  qui  est  Amor,  sive  Di- 
lectio.  Nam  omnis  actus  appetitivae  virtitutis  ex  amore,  seu  dilectione  de 
rivatur. 

Et  circa  hoc  quaeruntrir  quinque. 

Primo.  Utrum  in  angelis  sìt  dilectio  naturalis. 

Secundo.  Utrum  in  eis  sit  dilectio  electiva. 

Tertio.  Utrum  angelus  diligat  seipsum  dilectione  naturali,  an  electiva. 

Quarto.  Utrum  unus  angelus  diligat  alium  dilectione  naturali,  sicut  seipsum. 

Quinto.  Utrum  angelus  naturali  dilectione  diligat  Deum  plus  quam  seipsum. 

ARTICULUS  I.  302 

UTRUM   IN   ANGELO    SIT    AMOR,    SEU    DILECTIO    NATURALIS. 

(1-2.  q.  26.  art.  i.  2.  et  5.  Dist.  27.  q.  i.  art.  2.  corp.  et  Ouodì.  i.  q.  4.  art.  ^.). 

Ad  primum  sic  proceditur.  Videtur,  quod  in  angelis  non  sit  amor,  vel 
dilectio  naturalis.  Amor  enim  naturalis  dividitur  centra  intellectualem,  ut 
patet  per  Dionys.  4.  cap.  de  Div.  Nom.  (pari.  2.  lect.  <).):  sed  amor  angeli 
est  intellectualis  ;  ergo  non  est  naturalis. 

2.  Praeterea.  Ea,  quae  amant  amore  naturali,  magis  aguntur,  quam 
agant:  nihil  enim  habet  dominium  suae  naturae:  sed  angeli  non  aguntur, 
sed  agunt,  cum  sint  liberi  arbitrii,  ut  ostensum  est  (q.  praec.  art.  ^.)  ;  ergo 
in  angelis  non  est  amor,  seu  dilectio  naturalis. 

3.  Praeterea.  Omnis  dilectio  aut  est  recta,  aut  non  recta.  Dilectio  autem 
recta  pertinet  ad  charitatem  ;  dilectio  auiem  non  recta  pertinet  ad  iniquita- 
tem  :  neutrum  autem  horum  pertinet  ad  naturam  ;  quia  charitas  est  supra 
naturam,  iniquitas  autem  est  contra  naturam;  ergo  nulla  dilectio  naturalis 
est  in  angelis. 

Sed  contra  est,  quod  dilectio  sequitur  cognitionem.  Nihil  enim  amatur, 
nisi  cognitum,  ut  August.  dicit  io.  de  Trin.  (cap.  i.  ciré,  princ.  et  cap.  2. 
prop.fin.):  sed  in  angelis  est  cognitio  naturalis;  ergo  et  dilectio  naturalis. 

Respondeo  dicendum,  quod  necesse  est  in  angelis  ponere  dilectionem 
naturalem.  Ad  cujus  evidentiam  considerandum  est,  quod  semper  prius 
salvatur  in  posteriori.  Natura  autem  prior  est,  quam  intellectus:  quia  natura 
cujuscumque  rei  est  essentia  ejus.  Unde  id,  quod  est  naturae,  oportet  sai- 
vari  etiam  in  habentibus  intellectum.  Est  autem  hoc  commune  omni  na- 
turae, ut  habeat  aliquam  inclinationem,  quae  est  appetitus  naturalis,  vel  amor. 
Quae  tamen  inclinatio  diversimode  invenitur  in  diversis  naturis,  in  unaqua- 
que  secundum  modum  ejus.  Unde  in  natura  intellectuali  invenitur  inclinatio 
naturalis  secundum  voluntatem;  in  natura  autem  sensitiva  secundum  appe- 
titum  sensitivum  :  in  natura  vero  carente  cognitione,  secundum  solum  ordi- 
ftiem  naturae  in  aliquid.  Unde,  cum  angelus  sit  natura  intelkctualis,  oportet, 
quod  in  voluntaie  ejus  sit  naturalis  dilectio. 

Ad  primum  ergo  dicendum,  quod  intellectualis  amor  dividitur  contra  na- 
turalem, qui  est  solum  naturalis,  inquantum  est  naturae,  quae  non  addit  supra 
rationem  naturae  perfectionem  sensus,  aut  intellectus. 

Ad  secundum  dicendum,  quod  omnia,  quae  sunt  in  toto  mundo,  aguntur 
ab  aliquo,  praeter  primum  agens,  quod  ita  agit,  quod  nullo  modo  ab  alio 
agitur:  in  quo  est  idem  natura  et  voluntas.  Et  ideo  non  est  inconveniens,  si 
angelus  a2:atur,  inquantun^  inclinatio  naturalis  est  sibi  indita  ab  Auctore  suae 

naturae  :  non  tamen  sic  agitur,  quod   non  agat,  cum   habeat   liberam    vo- 
luntatem. 

Ad  tertium  dicendum,  quod,  sicut  cognitio  naturalis  semper  est  vera; 
ita  dilectio  naturalis  semper  est  recta;  cum  amor  naturalis  nihil  aliud  sit, 
quam  inclinatio  naturae  indita  ab  Auctore  naturae.  Dicere  ergo,  quod  incli- 
natio  naturalis  non  sit  recta,  est  derogare  Auctori  naturae.  Alia  tamen  est 
rectitudo  naturalis  dilectionis,  et  alia  est  rectitudo  charitatis,  et  virtutis  :  quia 
una  rectitudo  est  perfectiva  alterius:  sicut  etiam  alia  est  veritas  naturalis 
cognitionis,  et  alia  est  veritas  cognitionis  infusae,  vel  acquisitae. 


ARTICULUS  II.  30^ 

UTRUM    IN    AXGELIS    SIT    DILECTIO    ELECTIVA. 

(Infr.  q.  62.  art.  2.  corp.  et  1-2.  q.  io.  art.  i.  corp.  et  2-2.  q.  1^4.  art.  12.  corp, 

et   Veri.  q.  22.  art.  j.  corp.). 

Ad  secundum  sic  proceditur.  Videtur,  quod  in  angelis  non  sit  dilectio 
electiva.  Dilectio  enim  electiva  videtur  esse  amor  rationalis,  cum  electio 
sequatur  consilium,  quod  in  inquisitione  consistit,  ut  dicitur  in  tertio  Ethic. 
(cap.  j.J;  sed  rationalis  amor  dividitur  contra  intellectualem,  qui  est  proprius 
angelorum,  ut  dicitur  4.  cap.  de  Div.  Nom.  (pari.  2.  Uct.  g.);  ergo  in  angelis 
non  est  dilectio  electiva. 

2.  Praeterea.  In  angelis  non  est  nisi  cognitio  naturalis  praeter  cogni- 
tionem  infusam;  quia  non  discurrunt  de  principiis  ad  acquirendum  conciu-^ 
siones  :  et  sic  ad  omnia  quae  naturaliter  cognoscere  possunt,  sic  se  habent,. 
sicut  intellectus  noster  ad  prima  principia,  quae  naturaliter  cognoscere 
potesti  sed  dilectio  sequitur  cognitionem,  ut  dictum  est  (art.  praec.  et  q.  79. 
art.  I.);  ergo  in  angelis  praeter  dilectionem  gratuitam  non  est  nisi  dilectio- 
naturalis  ;  non  ergo  electiva. 

Sed  contra.  Naturalibus  neque  meremur,  neque  demeremur  :  sed  angeli 
sua  dilectione  aliqua  merentur,  vel  demerentur;  ergo  in  eis  est  aliqua  dilectio 
electiva. 

Respondeo  dicendum,  quod  in  angelis  est  quaedam  dilectio  naturalis,. 
et  quaedam  electiva.  Et  naturalis  dilectio  in  eis  est  principium  electivae  : 
quia  semper  id  quod  pertinet  ad  prius,  habet  rationem  principi!.  Unde,  cum 
natura  sit  primum,  quod  est  in  unoquoque,  oportet,  quod  id,  quod  ad  na- 
turam  pertinet,  sit  principium  in  quolibet.  Et  hoc  apparet  in  homine  et 
quantum  ad  intellectum,  et  quantum  ad  voluntatem.  Intellectus  enim  cognoscit 
principia  naturaliter.  Et  ex  hac  cognitione  causatur  in  homine  scientia  con- 
clusionum,  quae  non  cognoscuntur  naturaliter  ab  homine,  sed  per  inven- 
tionem,  vel  doctrinam.  Similiter  in  voluntate  finis  hoc  modo  se  habet,  sicut 
principium  in  intellectu,  ut  dicitur  in  2.  Physic.  (tex.  S<).).  Unde  voluntas 
naturahter  tendit  in  suum  finem  ultimum  :  omnis  enim  homo  naturaliter 
vult  beatitudinem.  Et  ex  hac  naturali  voluntate  causantur  omnes  aliae  vo- 
luntates,  cum,  quidquid  homo  vult,  velit  propter  finem.  Dilectio  igitur  boni^ 
quod  homo  naturaliter  vult  sicut  finem,  est  dilectio  naturalis:  dilectio  antera 
ab  hac  derivata,  quae  est  boni,  quod  diligitur  propter  finem,  est  dilectio 
electiva. 

Hoc  tamen  differenter  se  habet  ex  parte  intellectus,  et  voluntatis:  quia. 

sicut  supra  dictum  est  (q.  praec.  art.  2.),  cognitio  intellectus  fit,  secundum 
quod  res  cognitae  sunt  in  cognoscente.  Est  autem  ex  imperfectione  intelle- 
ctualis  naturae  in  homine,  quod  non  statim  ejus  intellectus  naturaliter  habet 
omnia  intelligibilia,  sed  quaedam,  a  quibus  in  alia  quodammodo  movetur. 
Sed  actus  appetitivae  virtutis  est  e  converso  secundum  ordinem  appetentis 
ad  res.  Q.uarum  quaedam  sunt  secundum  se  bona,  et  ideo  secundum  se  ap- 
petibilia.  Quaedam  vero  habent  rationem  bonitatis  ex  ordine  ad  aliud  ;  et  sunt 
appetibilia  propter  aliud.  Unde  non  est  ex  imperfectione  appetentis,  quod 
aliquid  appetat  naturaliter,  ut  finem,  et  aliquid  per  electionem,  ut  ordinatur 
in  rinem.  Quia  igitur  natura  intellectualis  in  angelis  perfecta  est,  invenitur 
in  eis  sola  cognitio  naturalis,  non  autem  ratiocinativa  :  sed  invenitur  in  eis 
dilectio  et  naturalis,  et  electiva.  Hacc  autem  dieta  sunt,  praetermissis  bis, 
quae  supra  naturam  sunt.  Horum  enim  natura  non  est  principium  sufficiens. 
De  bis  autem  infra  dicetur  (q.  62). 

Ad  primum  ergo  dicendum,  quod  non  omnis  dilectio  electiva  est  amor 
rationalis,  secundum  quod  rationalis  amor  dividitur  contra  intellectualem. 
Dicitur  enim  sic  amor  rationalis,  qui  sequitur  cognitionem  ratiocinativam. 
Non  omnis  autem  electio  consequitur  discursum  rationis,  ut  supra  dictum  est 
(q.  praec.  art.  5.  ad  i.),  cum  de  libero  arbitrio  ageretur,  sed  solum  electio  ho- 
minis.  Unde  ratio  non  sequitur. 

Ad  secundum  patet  responsio  ex  dictis. 

ARTICULUS  III.  304 

UTRUxVI    ANGELUS    DILIGAT    SEIPSUM    DILECTIONE    NATURALI, 

ET    ELECTIVA. 

(i-2.  q.  IO.  ari.  i.  corp.  et  q.  ij.  art.  4.  ad  i.  et  q.  26.  art.  4. 
et  2-2.  q.  67.  art.  j.  ad  i.  et  q.  126.  art.  1.  corp.  et  Uh.  i.  Conlr.  g.  cap.  io.  fin.). 

Ad  tertium  sic  proceditur.  Videtur,  quod  angelus  non  diligat  seipsum 
dilectione  naturali,  et  electiva.  Dilectio  enim  naturalis  est  ipsius  finis,  sicut 
dictum  est  (art.  praec),  dilectio  autem  electiva  eorum,  quae  sunt  ad  finem  : 
sed  idem  non  potest  esse  finis,  et  ad  finem  respectu  ejusdem;  ergo  non 
potest  esse  ejusdem  dilectio  naturalis,  et  electiva. 

2.  Praeterea.  Amor  est  virtus  unitiva,  et  concretiva,  ut  Dionys.  dicit  4. 
cap.  de  Div.  Nom.  (part.  2.  lect.  g.)  :  sed  unitio,  et  concretio  est  diversorum 
in  unum  reductorum  ;  ergo  non  potest  angelus  diligere  seipsum. 

3.  Praeterea.  Dilectio  est  quidam  motus:  sed  omnis  motus  in  alterum 
tendit  ;  ergo  videtur,  quod  angelus  non  possit  amare  seipsum  dilectione  na- 
turali, nec  electiva. 

Sed  contra  est,  quod  Philos.  dicit  9.  Ethic.  (cap.  8.  paido  a  princ),  quod 
amicabilia,  quae  sunt  ad  alterum,  veniunt  ex  amicabilibus,  quae  sunt  ad 
seipsum. 

Respondeo  dicendum,  quod,  cum  amor  sit  boni,  bonum  autem  sit  in  sub- 
stantia, et  in  accidente,  ut  patet  primo  Ethic.  (cap.  6.  pauìo  post  princ),  dupli- 
citer  aliquid  amatur.  Uno  modo,  ut  bonum  subsistens  ;  alio  ìtiodo,  ut  bonum 
accidentale,  sive  inhaerens.  Illud  quidem  amatur  ut  bonum  subsistens,  quod 
sic  amatur,  ut  ei  aliquis  velit  bonum:  ut  bonum  vero  accidentale,  seu  inhae- 
rens amatur  id,  quod  desideratur  alteri  :  sicut  amatur  scientia,  non  ut  ipsa 

sit  bonum,  sed  ut  habeatur.  Et  hunc  modum  amoris  quidam  nominaverunt 
concupiscentiam,  primum  vero  amicitìam.  Manifestum  est  autem,  quod  in  rebus 
cognitione  carentibus  unumquodque  naturaliter  appetit  consequi  id,  quod  est 
sibi  bonum,  sicut  ignis  locum  sursum.  Unde  et  angelus,  et  homo  naturaliter 
appetunt  suum  bonum,  et  suam  perfectionem.  Et  hoc  est  amare  seipsum. 
Unde  naturaliter  tam  angelus,  quam  homo  diligit  seipsum,  inquantum  ali 
quod  bonum  naturali  appetitu  sibi  desiderat.  Inquantum  vero  sibi  desiderai 
aliquod  bonum  per  electionem,  intantum  amat  seipsum  dilectione  electiva. 

Ad  primum  ergo  dicendum,  quod  angelus,  aut  homo  non  dìHgit  se  dile- 
ctione naturali,  et  electiva  secundum  idem,  sed  secundum  diversa,  ut  dictum 
est  (in  corp.  et  art.  praec). 

Ad  secundum  dicendum,  quod,  sicut  plus  est  esse  unum,  quam  uniri: 
ita  amor  magis  est  unus  ad  seipsum,  quam  ad  diversa,  quae  ei  uniuntur.  Sed 
ideo  Dionysius  usus  fuit  nomine  unitionis,  et  concretionis,  ut  ostenderet  de- 
rivationem  amoris  a  se  in  alia;  sicut  ab  uno  derivatur  unitio. 

Ad  tertium  dicendum,  quod,  sicut  amor  est  actio  manens  in  agente;  ita 
est  motus  manens  in  amante,  non  autem  tendens  in  aliquid  aliud  ex  necessi 
tate,  sed  potest  reflecti  super  amantem,  ut  amet  seipsum,  sicut  et  cognitio 
reflectitur  in  cognoscentem,  ut  cognoscat  seipsum. 

ARTICULUS  IV.  305 

UTRUM  UNUS  ANGELUS  NATURALI  DILECTIONE  DILIGAT  ALIUM, 

SICUT    SEIPSUM. 

(Feri  q.  2.  art.  7.  ad  6.  et  in  Joan.  ly.  hct.  ^.  fin.). 

Ad  quartum  sic  proceditur.  Videtur,  quod  unus  angelus  non  diligat  na- 
turali dilectione  alium,  sicut  seipsum.  Dilectio  enim  sequitur  cognitionem:  sed 
unus  angelus  non  cognoscit  alium,  sicut  seipsum  ;  quia  seipsum  cognoscit  per 
suam  essentiam  ;  alium  vero  perejus  similitudinem,  ut  supra  dictum  est  (q.  ^6. 
art.  I.  et  2.);  ergo  videtur,  quod  unus  angelus  non  diligat  alium,  sicut  seipsum. 

2.  Praeterea.  Causa  est  potior  causato,  et  principium  eo,  quod  ex  prin- 
cipio derivatur:  sed  dilectio,  quae  est  ad  alium,  derivatur  ab  ea,  quae  est  ad 
seipsum,  sicut  dicit  Philosoph.  9.  Ethic.  (cap.  8.  non  remote  a  princ.)  ;  ergo  an- 
gelus non  diligit  alium,  sicut  seipsum,  sed  seipsum  magis. 

3.  Praeterea.  Dilectio  naturalis  est  aiicujus,  tamquam  finis;  et  non  potest 
removeri:  sed  unus  angelus  non  est  finis  alterius:  et  iterum  haec  dilectio 
potest  removeri,  ut  patet  in  daemonibus,  qui  non  diligunt  bonos  angelos; 
trgo  unus  angelus  non  diligit  alium  naturali  dilectione,  sicut  seipsum. 

Sed  contra  est,  quia  illud,  quod  invenitur  in  omnibus  etiam  ratione 
carentibus,  videtur  esse  naturale:  sed,  sicut  dicitur  Eccli.  13.:  Onme  animai 
diligit  sibi  simile;  ergo  angelus  diligit  naturaliter  alium,  sicut  seipsum. 

Respondeo  dicendum,  quod  sicut  dictum  est  (art.  praec),  angelus,  et  homo 
naturaliter  seipsum  diligit.  Illud  autem,  quod  est  unum  cum  aliquo,  est  ipsum- 
met.  Unde  unumquodque  diligit  id,  quod  est  unum  sibi.  Et,  si  quidem  sit 
unum  sibi  unione  naturali,  dihgit  illud  dilectione  naturali.  Si  vero  sit  unum 
secum  unione  non  naturali,  diligit  ipsum  dilectione  non  naturali  :  sicut  homo 
dihgit  civem  suum  dilectione  politicae  virtutis,  consanguineum  autem  suum 
dilectione  naturali,  inquantum  est  unum  cum  eo  in  principio  generationis 

naturalis.  Manifestum  est  autem,  quod  id,  quod  est  unum  cum  aliqao  genere, 
vel  specie,  est  unum  per  naturam,  et  ideo  dilectione  naturali  quaelibet  res 
diligit  id  quod  est  secum  unum  secundum  speciem,  inquantum  diligit  speciem 
suam.  Et  hoc  etiam  apparet  in  bis,  quae  cognitione  carent.  Nam  ignis  natu- 
ralem  inclinationem  habet,  ut  communicet  alteri  suam  formam,  quod  est 
bonum  ejus;  sicut  naturaliter  inclinatur  ad  hoc,  quod  quaerat  bonum  suum, 
ut  esse  sursum  :  sic  ergo  dicendum  est,  quod  unus  angelus  diligit  alium  na- 
turali dilectione,  inquantum  convenit  cum  eo  in  natura.  Sed  inquantum  con- 
venit  cum  eo  in  aliquibus  aliis,  vel  etiam  inquantum  differt  ab  eo  secundum 
alia,  non  diligit  eum  naturali  dilectione. 

Ad  primum  ergo  dicendum,  quod  hoc,  quod  dico,  sicut  seipsiim,  potest  uiio 
modo  determinare  cognitionem,  seu  dilectionem  ex  parte  cogniti,  et  dilecti  : 
et  sic  cognoscit  aliam,  sicut  seipsum  ;  quia  cognoscit,  alium  esse,  sicut  co- 
gnoscit,  seipsum  esse.  Alio  modo  potest  determinare  cognitionem,  et  di- 
lectionem ex  parte  diligentis,  et  cognoscentis:  et  sic  non  cognoscit  alium, 
sicut  seipsum;  quia  se  cognoscit  per  suam  essentiam;  alium  autem  non  per 
ejus  essentiam.  Et  similiter  non  diligit  alium,  sicut  seipsum;  quia  seipsum 
diligit  per  suam  voluntalem,  ahum  autem  non  dihgit  per  ejus  voluntatem. 

Ad  secundum  dicendum,  quod  ly  sicut  non  designat  aequalitatem,  sed 
similitudinem.  Cum  enim  dilectio  naturalis  super  unitatem  naturalem  fun- 
detur,  illud,  quod  est  minus  unum  cum  eo,  naturaliter  minus  diligit.  Unde 
naturaliter  plus  diligit,  quod  est  unum  numero,  quam  quod  est  unum  specie, 
vel  genere:  sed  naturale  est,  quod  similem  dilectionem  habeat  ad  alium,  sicut 
ad  seipsum,  quantum  ad  hoc,  quod  sicut  seipsum  diligit,  inquantum  vult  sibi 
bonum,  ita  alium  diligat,  inquantum  vult  ejus  bonum. 

Ad  tertium  dicendum,  quod,  dilectio  naturalis  dicitur  esse  ipsius  finis, 
non  tamquam  cui  aliquis  velit  bonum,  sed  tamquam  bonum,  quod  quis  vult 
sibi,  et  per  consequens  alii,  inquantum  est  unum  sibi.  Nec  ista  dilectio  natu- 
ralis removeri  potest  etiam  ab  angelis  malis,  quin  dilectionem  naturalem 
habeant  ad  alios  angelos,  inquantum  cum  eis  communicant  in  natura:  sed 
odiunt  eos,  inquantum  diversificantur  secundum  justitiam,  et  injustitiam. 

UTRUM    ANGELUS    NATURALI    DILECTIONE     DILIGAT    DEUM    PLUS, 

QUAM     SEIPSUM. 

(1-2.  q.  loc/.  art,  5.  et  2-2.  q.  56.  art.  j.  corp.  et  QuodJ.  i.  art.  S.  corp.). 

Ad  quintUìM  sic  proceditur.  Videtur,  quod  angelus  naturali  dilectione  non 
diligat  Deum  plus,  quam  seipsum.  Quia,  ut  dictum  est  (art.  praec),  dilectio 
naturalis  fundatur  super  unione  naturali:  sed  natura  divina  maxime  distat  a 
natura  angeli;  ergo  naturali  dilectione  angelus  minus  diligit  Deum,  quam  se, 
vel  etiam  alium  angelum. 

2.  Praeterea.  Propter  quod  unumquodque,  et  illud  magis:  sed  naturali 
dilectione  quilibet  diligit  alium  propter  se  :  unumquodque  enim  diligit  aliquid, 
inquantum  est  bonum  sibi;  ergo  dilectione  naturali  angelus  non  diligit  Deum 
plus,  quam  seipsum. 

3.  Praeterea.  Natura  reflectitur  in  seipsam.  Videmus  enim,  quod  omne 
agens  naturaliter  agit  ad  conservationem  sui.  Non  autem  reflecteretur  in 

seipsam  natura,  si  tenderet  in  aliud  plus,  quam  in  seipsam.  Non  ergo  natu- 
rali dilectìone  diligit  angelus  Deum  plus,  quam  se. 

4.  Praeterea.  Hoc  videtur  esse  proprium  charitatis,  ut  aliquis  Deum  plus, 
quam  seipsum  diligat  :  sed  dilectio  charitatis  non  est  naturalis  in  angelis,  sed 
diffunditur  in  cordibus  eorum  per  Spiritum  Sanctum,  qui  datus  est  eis,  ut 
dicit  August.  12.  de  Civ.  Dei  (cap.  9.  post,  med.)  ;  ergo  non  diligunt  Deum 
angeli  dilectione  naturali  plus,  quam  seipsos. 

5.  Praeterea.  Dilectio  naturalis  semper  manet,  manente  natura,  sed  di- 
ligere Deum  plus,  quam  seipsum,  non  manet  in  peccante  angelo,  vel  homine: 
quia,  ut  August.  dicit  14.  de  Civ.  Dei  (cap.  ulL  in  princ.  )  :  Fecerunt  civitates 
àlias  amore-s  duo,  Urrmam  scilicet  amor  sui  usque  ad  Dei  coniemptuniy  coehstem 
vero  amor  Dei  usque  ad  contemptum  sui;  ergo  diligere  Deum  supra  seipsum 
non  est  naturale. 

Sed  contra.  Omnia  moralia  legis  praecepta  sunt  de  lege  naturae:  sed 
praeceptum  de  diligendo  Deum  supra  seipsum  est  praeceptum  morale  legis; 
ergo  est  de  lege  naturae;  ergo  dilectione  naturali  angelus  diligit  Deum  supra 
seipsum. 

Respondeo  dicendum,  quod  quidam  dixerunt,  quod  angelus  naturali  di- 
lectione diligit  Deum  plus,  quam  se,  amore  concupiscentiae;  quia  scilicet  plus 
appetit  sibi  bonum  divinum,  quam  bonum  suum:  et  quodammodo  [al.  etiam] 
amore  amicitiae,  inquantum  scilicet  Deo  vult  naturaliter  angelus  majus  bo- 
num, quam  sibi.  Vult  enim  naturaliter  Deum  esse  Deum,  se  autem  vult  habere 
naturam  propriam.  Sed,  simpliciter  loquendo,  naturali  dilectione  plus  diligit 
se,  quam  Deum:  quia  intensius,  et  principalius  naturaliter  diliget  se,  quam 
Deum. 

Sed  falsitas  hujus  opinionis  manifeste  apparet,  si  quis  in  rebus  naturalibus 
consideret,  ad  quid  res  naturaliter  moveatur.  Inclinatio  enim  naturalis  in  his, 
quae  sunt  sine  ratione,  demonstrat  inclinationem  naturalem  in  voluntate  intel- 
lectualis  naturae.  Unumquodque  autem  in  rebus  naturalibus,  quod  secundum 
naturam  hoc  ipsum,  quod  est,  alterius  est,  principalius,  et  magis  inclinatur 
in  id,  cujus  est,  quam  in  seipsum.  Et  haec  inclinatio  naturalis  demonstratur 
ex  his,  quae  naturaliter  aguntur;  quia  unumquodque  sicut  agitur  naturaliter,, 
sic  aptum  natum  est  agì,  ut  dicìtur  in  2.  Phys.  (tex.  yS.).  Videmus  enim,  quod 
naturaliter  pars  se  exponit  ad  conservationem  totius  :  sicut  manus  exponitur 
ictui  absque  deliberatione  ad  conservationem  totius  corporis.  Et  quia  ratio 
imitatur  naturam,  hujusmodi  inclinationem  invenimus  in  virtutibus  politicis. 
Est  enim  virtuosi  civis,  ut  se  exponat  mortis  periculo  prò  totius  reipublicae 
conservatione.  Et,  si  homo  esset  naturahs  pars  hujus  civitatis,  haec  inclinatio 
csset  ei  naturalis.  Quia  igitur  bonum  universale  est  ipse  Deus,  et  sub  hoc 
bono  continetur  etiam  angelus,  et  homo,  et  omnis  creatura,  quia  omnis  crea- 
tura naturaliter  secundum  id,  quod  est,  Dei  est,  sequitur,  quod  naturali  dile- 
ctione etiam  angelus,  et  homo  plus,  et  principalius  diligat  Deum,  quam 
seipsum.  Alioquin,  si  naturaliter  plus  seipsum  diligeret,  quam  Deum,  seque- 
retur,  quod  naturahs  dilectio  esset  perversa,  et  quod  non  perficeretur  per 
charitatem,  sed  desirueretur. 

Ad  primum  ergo  dicendum,  quod  ratio  Illa  procedit  in  his,  quae  ex  aequo 
dividuntur,  quorum  unum  non  est  alteri  ratio  existendi,  et  bonitatis.  In  talibus 
enim  unumquodque  diligit  naturaliter  magis  seipsum,  quam  alterum,  inquantum 
est  magis  sibi  ipsi  unum,  quam  alteri.  Sed  in  illis,  quorum  unum  est  tota  ratio 
existendi,  et  bonitatis  ahi,  magis  diHgitur  naturaliter  tale  alterum,  quam  ipsum. 

sicut  dictum  est  (in  corp.),  quod  unaquaeque  pars  diligit  naturaliter  totum 
plus,  quam  se.  Et  quodlibet  singulare  naturaliter  diligit  plus  bonum  suae 
«peciei,  quam  bonum  suum  singulare.  Deus  autem  non  solum  est  bonum 
unius  speciei,  sed  est  ipsum  universale  bonum  simpliciter.  Unde  unumquodque 
5U0  modo  naturaliter  diligit  Deum  plus,  quam  seipsum. 

Ad  secundum  dicendum,  quod,  cum  dicitur,  quod  Deus  diligitur  ab  angelo, 
inquantum  est  ei  bonus,  si  ly  inqnantiim  dicat  fìnem,  sic  falsum  est.  Non  enim 
■diligit  naturaliter  Deum  propter  bonum  suum,  sed  propter  ipsum  Deum.  Si 
A'ero  dicat  rationem  amoris  ex  parte  amantis,  sic  veruni  est:  non  enim  esset 
in  natura  alicujus,  quod  amaret  Deum,  nisi  ex  eo,  quod  unumquodque  de- 
pendet  a  bono,  quod  est  Deus. 

Ad  tertium  dicendum,  quod  natura  reflectitur  in  seipsam,  non  solum 
■quantum  ad  id,  quod  est  ei  singulare,  sed  multo  magis  quantum  ad  commune. 
Inclinatur  enim  unumquodque  ad  conservandum  non  solum  suum  individuum, 
sed  etiam  suam  speciem.  Et  multo  magis  habet  naturalem  inclinationem 
unumquodque  in  id,  quod  est  bonum  universale  simpliciter. 

Ad  auARTUM  dicendum,  quod  Deus,  secundum  quod  est  universale  bonum, 
a  quo  dependet  omne  bonum  naturale,  diligitur  naturali  dilectione  ab  uno* 
quoque:  inquantum  vero  est  bonum  beatificans  naturaliter  [al.  universaliterl 
omnes  supernaturali  beatitudine,  sic  diligitur  dilectione  charitatis. 

Ad  quintum  dicendum,  quod,  cum  in  Deo  sit  unum,  et  idem  ejus  sub 
stantia,  et  bonum  commune,  omnes,  qui  vident  ipsam  Dei  essentiam,  eodem 
motu  dilectionis  moventur  in  ipsam  Dei  essentiam,  prout  est  ab  aliis  distincta, 
et  secundum  quod  est  quoddam  bonum  commune.  Et  quia,  inquantum  est 
bonum  commune,  naturaliter  amatur  ab  omnibus,  quicumque  videt  eum  per 
essentiam,  impossibile  est,  quin  diligat  ipsum.  Sed  illi,  qui  non  vident  essen- 
tiam ejus,  cognoscunt  eum  per  aliquos  particulares  effectus,  qui  interduni 
eorum  voluntati  contrariantur.  Et  sic  hoc  modo  dicuntur  odio  habere  Deum, 
cum  tamen,  inquantum  est  bonum  commune  omnium,  unumquodque  natu- 
raliter diligat  plus  Deum,  quam  seipsum. 


QUAESTIO  LXI. 

DE    PRODUCTIONE    ANGELORUM    IN    ESSE    NATURAE, 
IN    QUATUOR    ARTICULOS    DIVISA. 

Post  ea,  quae  praemissa  sunt  de  natura  angelorum,  et  cognitione,  et  vo- 
luntate  eorum,  restat  considerandum  de  eorum  creatione,  sive  universaliter 
de  eorum  exordio.  Et  haec  consideratio  est  tripartita.  Nam  Primo  considera- 
bimus,  quomodo  producti  sunt  in  esse  naturae.  Secando,  quomodo  perfecti 
sunt  in  gratia,  vel  gloria.  Tertio,  quomodo  aliqui  ex  eis  facti  sunt  mali. 

Circa  primum  quaeruntur  qnatuor. 

Primo.  Utrum  Angelus  habeat  causam  sui  esse. 

Secundo.  Utrum  Angelus  sit  ab  aeterno. 

Tertio.  Utrum  Angelus  sit  creatus  ante  corporalem  creaturaiil. 

Quarto.  Utrum  Angeli  fuerint  creati  in  coelo  empyreo. 

ARTICULUS  I.  307 

UTRUM    ANGELI    HABEANT    CAUSAM    SUI    ESSE, 

(Oiiodl.  j.  art.  6.  corp.  et  opusc.  2.  cap.  J4.  et  opusc.  i^.  cap.  5.  9.  et  ij.). 

Ad  primum  sic  proceditur.  Videtur,  quod  angeli  non  habeant  causam  sui 
esse.  De  his  enim,  quae  sunt  a  Deo  creata,  agitur  Gen.  i.:  sed  nulla  mentìa 
fìt  ibi  de  angelis;  ergo  angeli  non  sunt  creati  a  Deo. 

2.  Praeterea.  Philosophus  dicit  in  8.  Met.  (tex.  16.),  quod,  si  aliqua  sub- 
stantia sit  forma  sine  materia,  statim  per  seipsam  est  ens,  et  unum,  et  non 
habet  causam,  quae  faciat  eam  ens,  et  unum:  sed  angeli  sunt  formae  im- 
materiales,  ut  supra  ostensum  est  (q.  jo.  art.  2.);  ergo  non  habent  causam 
sui  esse. 

3.  Praeterea.  Omne,  quod  fìt  ab  aliquo  agente,  per  hoc,  quod  fit,  ac- 
cipit  formam  ab  eo  :  sed  angeli,  cum  sint  formae,  non  accipiunt  formara  ab 
aliquo  agente;  ergo  angeli  non  habent  causam  agentem. 

Sed  contra  est,  quod^dicitur  in  Ps.  148.:  Laudate  eiim  omnes  angeli  e jiis. 
Et  postea  subdit  :  Ouoniam  ipse  dixit,  et  facta  sunt. 

Respoxdeo  dicendum,  quod  necesse  est  dicere,  et  angelos,  et  omne  id,  quod 
praeter  Deum  est,  a  Deo  factum  esse.  Solus  enim  Deus  est  suum  esse;  in  omni- 
bus autem  aliis  differt  essentia  rei,  et  esse  ejus,  ut  ex  superioribus  patet  (q.  5. 
art.  4.).  Et  ex  hoc  manifestum  est,  qujd  solus  Deus  est  ens  per  suam  essen- 
tiam  ;  omnia  vero  alia  sunt  entia  per  participationem.  Omne  autem,  quod 
est  per  participationem,  causatur  ab  eo,  quod  est  per  essentiam:  sicut  omne 
ignitum  causatur  ab  igne.  Unde  necesse  est,  Angelos  a  Deo  creatos  esse. 

Ad  primum  ergo  dicendum,  quod  August.  dicit  in  11.  de  Civ.  Dei  C^o/).  9. 
et  5j.  cir.  fin.),  quod  Angeli  non  sunt  praetermissi  in  illa  prima  rerum  crea- 
tione,  sed  significantur  nomine  coeli,  aut  etiam  lucis.  Ideo  autem  vel  prae- 
termissi sunt,  vel  nominibus  rerum  corporalium  significati,  quia  Moyses  rudi 
populo  loquebatur,  qui  nondum  capere  poterat  incorpoream  naturam.  Et,  si 
eis  fuisset  expressum,  aliquas  res  esse  super  omnem  naturam  corpoream, 
fuisset  eis  occasio  idololatriae,  ad  quam  proni  erant,  et  a  qua  Moyses  eos  prae- 
cipue  revocare  intendebat. 

Ad  secundum  dicendum,  quod  substantiae,  quae  sunt  formae  subsistentes, 
non  habent  causam  aliquam  formalem  sui  esse,  et  suae  unitatis,  nec  causam 
agentem  per  transmutationem  materiae  de  potentia  in  actum  ;  sed  habent  cau- 
sam producentem  totam  substantiam. 

Et  per  hoc  patet  solutio  ad  tertium. 

ARTICULUS  IL  3oa 

UTRUM    ANGELUS    SIT    PRODUCTUS    A    DEO    AB    AETERNO. 

(Pot.  q.  }.  art.  18.  et  k).). 

Ad  secundum  sic  proceditur.  Videtur,  quod  Angelus  sit  productus  a  Deo 
ab  aeterno.  Deus  enim  est  causa  angeli  per  suum  esse  :  non  enim  agit  per 

aliquid  additum  suae  essentiae  ;  sed  esse  ejus  est  aeternum;  ergo  ab  aeterno 
angelos  produxit. 

2.  Praeterea.  Omne,  quod  quandoque  est,  et  quandoque  non  est,  subjacet 
tempori:  sed  angelus  est  supra  tempus,  ut  dicitur  in  libro  de  Causis  (prop.  2.); 
ergo  Ansfelus  non  ouandoque  est,  et  quandoque  non  est,  sed  semper. 

3.  Praeterea.  August.  (e.x  Uh.  15.  de.  Trinit.  cap.  8.  et  lib.  2.  Soliloq.  cap.  ig.) 
prooat  incorruptibilitatem  animae  per  hoc,  quod  per  intellectum  est  capax 
veritatis:  sed,  sicut  veritas  est  incorruptibilis,  ita  est  aeterna;  ergo  natura 
intL-llectualis  et  animae,  et  angeli  non  solum  est  incorruptibilis  sed  etiam 
aetcrna. 

Sed  contra  est,  quod  dicitur  Prover.  8.  ex  persona  Sapientiae  genitae: 
Doìiiiniis  posìcdit  me  ab  initio  viarum  suaruin,  anUquain  quidquam  faceret  a  prin- 
cipio :  sed  angeli  sunt  facti  a  Deo,  ut  ostensum  est  (art.  praec.)  ;  ergo  angeli 
aliquando  non  fuerunt. 

Respondeo  dicendum,  quod  solus  Deus  pater,  et  filius,  et  Spiritus  Sanctus 
est  ab  aeterno.  Hoc  enim  fìdes  catholica  indubitanter  tenet:  et  omne  contra- 
rium  est  sicut  haereticum  refutandum.  Sic  enim  Deus  creaturas  produxit, 
quod  eas  ex  nihilo  fecit,  idest,  postquam  nihil  fuerat. 

Ad  primum  ergo  dicendum,  quod  esse  Dei  est  ipsum  ejus  velie.  Per  hoc 
ergo,  quod  Deus  produxit  angelos,  et  alias  creaturas  per  suum  esse,  non 
excludit  [al.  excliiditiir],  quin  eas  produxerit  per  suam  voluntatem.  Voluntas 
autem  Dei  non  de  necessitate  se  habet  ad  productionem  creaturarum,  ut  supra 
dictum  est  (q.  ig.  art.  4.  et  q.  46.  art.  i.).  Et  ideo  produxit  et  quae  voluit,  et 
quando  voluit. 

Ad  secundum  dicendum,  quod  angelus  est  supra  tempus,  quod  est  nu- 
merus  motus  coeli;  quia  est  supra  omnem  motum  corporalis  naturae.  Non 
tamen  est  supra  tempus,  quod  est  numerus  successionis  esse  ejus  post  non 
esse;  et  etiam  quod  est  numerus  successionis,  quae  est  in  operationibus  ejus. 
linde  August.  dicit  8.  super  Gen.  ad  lit.  (cap.  20,  et  21.)  quod  Deus  movet 
creaturam  spiritualem  per  tempus. 

Ad  tertium  dicendum,  quod  angeli,  et  animae  intellectivae  ex  hoc  ipso, 
quod  habent  naturam,  per  quam  sunt  capaces  veritatis,  sunt  incorruptibiles: 
sed  hanc  naturam  non  habuerunt  ab  aeterno,  sed  data  fuit  eis  a  Deo,  quando 
ipse  voluit.  Unde  non  sequitur,  quod  angeli  sint  ab  aeterno.  » 

ARTICULUS  III.  309 

UTRUM  ANGELI   SINT   CREATI  ANTE  MUNDUM  CORPOREUM. 
(2.  Disi.  52.  q.  1.  art.  5.  et  Fot.  q.  5.  art.  iS.  et  ig.). 

Ad  tertium  sic  proceditur.  Videtur,  quod  angeli  fuerint  creati  ante  mun- 
dum  corporeum.  Dicit  enim  Hieron.  super  epistolam  ad  Titum  (cap.  i.  super 
illud:  Onain  promisit  ille,  qui  non  est  mentitus,  etc.)  :  Sex  millia  nondum  nostri 
temporis  compìcntar  annorum.  Et  quanta  tempora,  quantasque  saeculoriim  origines 
fuisse  arhitrandum  est,  in  quibus  Angeli,  Throni,  Dominationes,  caeterique  Ordines 
Deo  servierunt  ?  Damasc.  etiam  dicit  in  2.  lib.  (Orth.  Fidei,  cap.  5.  circa  fin.): 
Quidam  dicunt,  quod  ante  omnem  creationeni  geniti  sunt  angeli,  ut  Theologus  dicit 
Gregorius:  Primum  quidem  excogìiavit  angelicas  virtuies,  et  coelestes,  et  excogitatio 
opus  ejus  fuit. 

S.   Thomak   Sumtna    Thtnlnaiea.   Voi.    L  q-i 

2.  Praeterea.  Angelica  natura  est  media  ìnter  naturam  divinam,  et  na- 
turam  corpoream:  sed  natura  divina  est  ab  aeterno;  natura  autem  corporea 
ex  tempore;  ergo  natura  angelica  facta  est  ante  creationem  temporis,  et  post 
aeternitatem. 

3.  Praeterea.  Plus  distat  natura  angelica  a  natura  ccr}:orali,  quam  una 
natura  corporalis  ab  alia:  sed  una  natura  corporalis  fuit  facta  ante  aliam  : 
unde  et  sex  dies  productionis  rerum  in  principio  Gen.  describuntur ,  ergo 
multo  magis  natura  angelica  facta  est  ante  omnem  naturam  corporalem. 

Sed  contra  est,  quod  dicitur  Gen.  i.:  In  principio  creavit  Deus  coelum, 
et  terram  :  non  autem  hoc  esset  verum,  si  aliquid  creasset  antea  ;  ergo  an- 
geli non  sunt  ante  naturam  corpoream  creati. 

Respondeo  dicendum,  quod  circa  hoc  invenitur  duplex  sanctorum  Docto- 
rum  sententia.  Illa  tauien  probabiUor  videtur,  quod  angeli  simili  cum  creatura 
corporea  sunt  creati.  Angeli  enim  sunt  quaedam  pars  universi.  Non  enim  con- 
stituunt  per  se  unum  universum  :  sed  tam  ipsi,  quam  creatura  corporea,  in 
constitutionem  unius  universi  conveniunt.  Quod  apparet  ex  ordine  unius 
creaturae  ad  aliam.  Ordo  enim  rerum  ad  invicem  est  bonum  universi.  Nulla 
autem  pars  perfecta  est  a  suo  toto  separata.  Non  est  igitur  probabile,  quod 
Deus,  cujus  perfecta  sunt  opera,  ut  dicitur  Deut.  32.,  creaturam  angelicam 
seorsum  ante  alias  creaturas  creaverit.  dnamvis  contrarium  non  sit  repa- 
tandum  erroneum,  praecipue  propter  senteniiam  Greg.  Nazian.  cujus  tanta 
est  in  doctrina  Christiana  auctoritas,  ut  nullus  umquam  ejiis  dictis  calumniam  iii- 
ferre  praesiimpserit,  sicut  nec  Atkanasii  documentis,  ut  Hieron.  dicit: 

Ad  primum  ergo  dicendum,  quod  Hieron.  loquitur  secundum  sententiam 
Doctorum  Graecorum,  qui  omnes  hoc  concorditer  sentiunt,  quod  angeli  sunt 
ante  mundum  corporeum  creati. 

Ad  secundum  dicendum,  quod  Deus  non  est  aliqua  pars  universi,  sed 
est  supra  totum  universum,  praehabens  in  se  eminentiori  modo  totam  uni- 
versi perfectionem  :  angelus  autem  est  pars  universi;  unde  non  est  eadem 
r;uio. 

Ad  tertium  dicendum,  quod  creaturae  corporeae  omnes  sunt  unum  in 
materia:  sed  angeli  non  conveniunt  in  materia  cum  creatura  corporea.  Unde, 
creata  materia  corporalis  creaturae,  omnia  quodammodo  sunt  creata;  non  au- 
tem, crCatis  angelìs,  esset  ipsum  universum  creatum.  Si  vero  contrarium  te- 
neatur,  quia  [al.  quod]  dicitur  Gen.  i.:  In  principio  creavit  Deus  coelum,  et 
terram,  exponendum  est,  in  principio,  idest,  in  Filio,  vel  in  principio  temporis, 
non  autem  in  principio,  idest,  ante  quod  niìnl  :  nisi  dicatur,  antequam  nihil  in 
genere  corporalium  creaturarum. 

ARTICULUS  IV.      ,  310 

UTRUM   ANGELI    SINT    CREATI    IN    COELO    EMPYREO. 

(Infr.  q.  102.  art.  2.  ad  i.  et  art.  4.  ad  i.  et  2.  Dist.  i.  art.j.  corp.  et  Opusc.  i;. 

cap.  ij.  fin.). 

Ad  quartum  sic  proceditur.  Videtur,  quod  angeli  non  sint  creati  in 
coelo  empyreo.  Angeli  enim  sunt  substantiae  incorporeae:  sed  substantia 
incorporea  non  dependet  a  corpore  secundum  suum  esse,  et  per  consequens 
ncque  secundum  suum  fieri;  ergo  angeli  non  sunt  creati  in  loco  corporeo. 

2.  Praeterea.  August.  dicit  3.  super  Gen.  ad  lit.  (cap.  io.  ante  med.),  quod 
angeli  fuerunt  creati  in  superiori  parte  aèris;  non  ergo  in  coelo  empyreo. 

3.  Praeterea.  Coelum  empyreum  dicitur  esse  coelum  supremum.  Si 
igitur  angeli  creati  fuìssent  in  coelo  empyreo,  non  convenisset  eis  in  supe- 
rius  coelum  ascendere,  Q.uod  est  contra  id,  quod  ex  persona  angeli  peccantis 
dicitur  Isa.   14.  :  Ascmàam  in  coelum. 

Sed  contra  est,  quod  Strabus  dicit  super  illud:  In  principio  creavit  Deus 
coelum,  et  terram  (refertur  in  gloss.  ori.  super  haec  verta)  :  Codum  non  visibile 
firmamentum  Ine  appellai,  sed  empyreum,  idest  igneum,  vel  intellectuale,  quod  non 
ab  ardore,  sed  a  splendore  dicitur.  Quod  statim  factum,  angelis  est  repletum. 

Respondeo  dicendum,  quod,  sicut  dictum  est  (art.  praec),  ex  creaturis 
corporalibus,  et  spiritualibus  unum  universum  constituitur.  Unde  sic  creatae 
sunt  spirituales  creaturae,  quod  ad  creaturam  corporalem  aliquem  ordinem 
habent,  et  toti  creaturae  corporali  praesident.  Unde  conveniens  fuit  quod  an- 
geli in  supremo  corpore  crearentur,  tamquam  toti  naturae  corporeae  praesi- 
dentes,  sive  id  dicatur  coelum  empyreum,  sive  qualitercumque  nominetur. 
Unde  Isidorus  dicit,  quod  supremum  coelum  est  coelum  angelorum,  super 
illud  Deut.  IO.:  Domini  Dei  lui  est  coelum,  et  coelum  coeli  (Refertur  ex  Gloss. 
ord.  super  hunc  tex.). 

Ad  primum  ergo  dicendum,  quod  angeli  non  sunt  creati  in  loco  corporeo, 
quasi  dependentes  a  corpore  secundum  suum  esse,  vel  secundum  suum  fieri. 
Potuisset  enim  Deus  angelos  ante  totam  creaturam  corporalem  creasse,  ut 
multi  sancti  Doctores  tenent.  Sed  facti  sunt  in  loco  corporeo  ad  ostenden- 
dum  ordinem  eorum  ad  naturam  corpoream,  et  quod  sua  virtute  corpora 
contingunt. 

Ad  secundum  dicendum,  quod  Augustinus  forte  per  supremam  parteni 
aèris  intelligit  supremum  partera  coeli,  cum  quo  aer  quamdam  convenien- 
tiam  liabet  propter  suam  subtilitatem,  et  diaphaneitatem.  Vel  loquitur  non 
de  omnibus  angelis,  sed  de  illis,  qui  peccaverunt,  qui,  secundum  quosdam, 
fuerunt  de  inferioribus  ordinibus.  Nihil  autem  prohibet  dicere,  quod  supe- 
riores  angeli  habentes  virtutem  elevatam,  et  universalem  supra  omnia  cor- 
pora, sint  in  supremo  creaturae  corporeae  creati;  alii  vero  habentes  virtu- 
tes  magis  particulares  sint  creati  in  inferioribus  corporibus. 

Ad  tertium  dicendum,  quod  loquitur  ibi  non  de  coelo  aliquo  corpo- 
reo, sed  de  coelo  Sanctae  Trinitatis;  in  quod  angelus  peccans  ascendere  vo- 
*ai*  dum  voluit  aliquo  modo  Deo  aequiparari,  ut  infra  patebit  (q.  6j.  art.  2,). 


QUAESTIO   LXII. 

l^E    PERFECTIONE  ANGELORUM  IN  ESSE  GRATIAE    ET    GLORIAE, 
IN    NOVEM    ARTICULOS   DIVISA. 

Consequenter  investigandum  est  quomodo  angeli  facti  sunt  in  esse  gra- 
tiae,  vel  gloriae. 

Et  circa  hoc  quaeruntur  novem. 
Primo.  Utrum  angeli  fuerint  in  sua  creatione  beati. 

Secando.  Utrum  indiguerint  gmtia  ad  hoc,  quod  ad  Deum  converterentur* 

Tertio.  Utrum  fuerint  creati  in  grana. 

Quarto.  Utrum  suam  beatitudinem  meruerint. 

Quinto.  Uirum  statini  post  meritum  beatitudinem  adepti  fuerint, 

Sexto.  Utrum  gratiam,  et  gloriam  secundum  capacitatem  suorum  natu- 
rallum  receperint. 

Septimo.  Utrum  post  consecutionem  gloriae  remanserit  in  eis  diiectio, 
et  cognitio  naturalìs. 

Octavo.  Utrum  postmodum  potuerint  peccare. 

Nono.  Utrum  post  adeptionem  gloriae  potuerint  proficere. 

ARTICULUS  I.  311 

UTRUM    ANGELI    FUERINT    IN    SUA    CREATIONE    BEATI. 

(2.  Disi,  4.  art.  1.  et  Quodl.  9.  q.  4.  art.  5.  corp.). 

Ad  primum  sic  proceditur.  Videtur,  quod  angeli  fuerint  creati  beati.  Dicitur 
enim  in  lib.  de  Eccl.  Dog.  (cap.  ^9.  inter  opera  Au^'.).  quod  angeli,  qui  in  illa, 
in  qua  creati  sunt  beatitudine,  perseverant,  non  natura  possident  bonum,  quod 
habent  ;  sunt  ergo  angeli  creati  in  beatitudine. 

2.  Praeterea.  Natura  angelica  est  nobilior,  quam  creatura  corporalis: 
sed  creatura  corporalis  statim  in  principio  suae  creationis  fuit  creata,  formata, 
et  perfecta;  nec  informitas  praecessit  in  ea  formationem  tempore,  sed  natura 
tantum,  ut  August.  dicit  primo  super  Gen.  ad  lit.  (cap.  ij.  parimi  a  princ);  ergo 
nec  naturam  angelicam  creavit  Deus  informem,  et  imperfectam  :  sed  ejus 
formatio,  et  perfectio  est  per  beatitudinem,  secundum  quod  fruitur  Deo; 
ergo  fuit  creata  beata. 

3.  Praeterea.  Secundum  August.  4.  super  Gen,  ad  lit.  (cap.  ^4.  et  Uh.  ;. 
cap.  ).),  ea,  quae  leguntur  facta  in  operibus  sex  dierum,  simul  facta  fuerunt: 
et  sic  oportet,  quod  statim  a  principio  creationis  rerum  fuerint  omnes  illi  sex 
dies:  sed  in  illis  sex  diebus,  secundum  ejus  expositionem,  mane  fuit  cognitio 
angelica;  secundum  quam  cognoverunt  Verbum,  et  res  in  Verbo;  ergo  statim 
a  principio  creationis  cognoverunt  Verbum,  et  res  in  Verbo  :  sed  angeli  beati 
sunt  per  hoc,  quod  Verbum  vident;  ergo  statim  a  principio  suae  creationis 
angeli  fuerunt  beati. 

Sed  contra.  De  ratione  beatitudinis  est  stabilitas,  sive  confirmatio  in 
bono:  sed  angeli  non  statim  ut  creati  sunt,  fuerunt  confirmati  in  bono,  quod 
casus  quorumdam  ostendit;  non  ergo  angeli  in  sua  creatione  fuerunt  beati. 

Respondeo  dicendum,  quod  nomine  bea^titudinis  intelligitur  ultima  per- 
fectio rationalis,  seu  intellectualis  naturae:  et  inde  est,  quod  naturaliter  de- 
sideratur;  quia  unumquodque  naturaliter  desiderat  suam  ultimam  perfectio- 
nem.  Ultima  autem  perfectio  rationalis,  seu  intellectualis  naturae  est  duplex. 
Una  quidem,  quam  potest  assequi  virtute  suae  naturae;  et  haec  quodam- 
raodo  beatitudo,  vel  felicitas  dicitur.  Unde  et  Arist.  (lib.  io.  Eth.  cap.  S.)  per- 
fectissimam  hominis  contemplationem,  qua  optimum  intelligibile,  quod  est 
Deus,  contemplari  potest  in  hac  vita,  dicit  esse  ultimam  hominis  felicitatemi 
sed  super  hanc  felicitatem  est  alia  felicitas,  quam  in  futuro  expectamus,  qua 
videbimus  Deum  sicuti  est.  Quod  quidem  est  supra  cujuslibet  ìntellectus 
creati  naturam,  ut  supra  osiensum  est  (q.  12.  art.  4.).  Sic  igitur  dicendum 

est,  quod  quantum  ad  primam  beatitudinem,  quam  angelus  assequi  virtute 
suae  naturae  potuit,  fuit  creatus  beatus  :  quia  perfectionem  hujusmodi  an- 
gelus non  acqulrit  per  aliquem  motum  discursivum,  sicut  homo  ;  sed  statim 
ei  adest  propter  suae  naturae  dignitatem,  ut  supra  dictum  est  (q.  j8.  ari.  5. 
et  4.).  Sed  ultimam  beatitudinem,  quae  facultatem  naturae  excedit,  angeli  non 
statim  in  principio  suae  creationis  habuerunt  :  quia  haec  beatitudo  non  est 
aliquid  naturae,  sed  naturae  finis.  Et  ideo  non  statim  eam  a  principio  debue- 
runt  habere. 

Ad  pri.mum  ergo  dicendum,  quod  beatitudo  ibi  accipitur  prò  illa  perfe- 
ctione  naturali,  quam  angelus  habuit  in  statu  innocentiae. 

Ad  secundum  dicendum,  quod  creatura  corporalis  statim  in  principio  suae 
creationis  habere  non  potuit  perfectionem,  ad  quam  per  suam  operationem 
perducitur.  Unde  secundum  Aug.  (tuìii  Uh.  ^.  de  Gen.  ad  liter.  cap.  j.  post  nhd. 
et  cap.  25.  fere  per  tot.  tiim  Uh.  8.  cap.  5.  a  princ.)  germinatio  plantarum  ex  terra 
non  statim  fuit  in  primis  operibus,  in  quibus  virtus  sola  germinativa  plan- 
tarum data  est  terrae.  Et  similiter  creatura  angelica  in  principio  suae  crea- 
tionis habuit  perfectionem  suae  naturae,  non  autem  perfectionem,  ad  quam 
per  suam  operationem  pervenire  debebat. 

Ad  tertium  dicendum,  quod  angelus  dupUcem  habet  verbi  cognitionem, 
imam  naturalem,  et  aUam  gloriae  :  naturaUm  quidem,  qua  cognoscit  verbum 
per  ejus  similitudinem  in  sua  natura  relucentem  :  cognitionem  vero  gloriae, 
qua  cognoscit  Verbum  per  suam  essentiam.  Et  utraque  cognoscit  angelus 
res  in  Verbo;  sed  naturali  quidem  cognitione  imperfecte,  cognitione  vero 
gloriae  perfecte.  Prima  ergo  cognitio  rerum  in  Verbo  adfuit  angelis  a  prin- 
cipio suae  creationis,  secunda  vero  non,  sed  quando  facti  sunt  beati  per  con- 
versionem  ad  bonum.  Et  haec  proprie  dicitur  cognitio  matutina. 

ARTICULUS  II.  312 

UTRUM    ANGELUS    INDIGUERIT    GRATTA  AD   HOC, 
QUOD    COXVERTERETUR    IN    DEUM. 

(2.  D'ìst.  /.  q.  2.  art.  2.). 

Ad  secuxdum  sic  proceditur.  Videtur,  quod  angelus  non  indiguerit  gratia 
ad  iioc,  quod  converteretur  in  Deum.  Ad  ea  enim,  quae  naturaliter  possumus, 
gratia  non  indigemus:  sed  naturaliter  angelus  convertitur  in  Deum;  quia  na- 
to rahter  Deum  diligit,  ut  ex  supra  dictis  patet  (q.  60.  art.  4.);  ergo  angelus 
non  indiguit  gratia  ad  hoc,  quod  converteretur  in  Deum. 

2.  Praeterea.  Ad  ea  tantum  videmur  indigere  auxilio,  quae  sunt  difficilia; 
sed  converti  ad  Deum  non  erat  difficile  angelo,  cum  nihil  esset  in  eo,  quod 
huic  conversioni  repugnaret;  ergo  angelus  non  indiguit  auxilio  gratiae  ad 
hoc,  quod  converteretur  in  Deum. 

3.  Praeterea.  Converti  ad  Deum  est  se  ad  gratiam  praeparare.  Unde 
Zach.  I.  dicitur:  Convertmiini  ad  me,  et  ego  convcrtar  ad  vos :  sed  nos  non 
indigemus  gratia  ad  hoc,  quod  nos  ad  gratiam  praeparemus;  quia  sic  esset 
abire  in  infinitum;  ergo  non  indiguit  gratia  angelus  ad  hoc,  quod  converte- 
retur in  Deum. 

Sed  contra.  Per  conversionem  ad  Deum  angelus  pervenit  ad  beatitudi- 
nem. Si  igitur  non  indiguisset  gratia,  ad  hoc,  quod  converteretur  in  Deum, 

sequeretur,  quod  non  indigeret  gratia  ad  habendani  vitam  aeternam  :  quod 
est  contra  illud  Apost,  Rom.  6.:  Gratia  Dei  vita  aeterna 

Respondeo  dicendum,  quod  angeli  indiguerunt  gratia  ad  hoc,  quod  con- 
verterentur  in  Deum,  prout  est  objectum  beatitudinis.  Sicut  enim  superius 
dictum  est  (q.  60.  art.  2.),  naturalis  motus  voluntatis  est  prìncipium  omnium 
eorum,  quae  volumus;  naturalis  autem  inclinatio  voluntatis  est  ad  id,  quod 
est  conveniens  secundum  naturam.  Et  ideo,  si  aliquid  sit  supra  naturam, 
voluntas  in  id  ferri  non  potest,  nisi  ab  aliquo  alio  supernaturali  principio 
adjuta;  sicut  patet,  quod  ignis  habet  naturalem  inclinationem  ad  calefacien- 
dum,  et  ad  generandum  ignem;  sed  generare  carnem  est  supra  naturalem 
virtutem  ignis  ;  unde  ignis  ad  hoc  nullam  inclinationem  habet,  nisi  secundum 
quod  movetur  ut  instrumentum  ab  anima  nutritiva.  Ostensum  est  autem  supra 
(q.  12.  art.  4.  et  y),  cum  de  Dei  cognitione  ageretur,  quod  videre  Deum  per 
essentiara,  in  quo  ultima  beatitudo  rationalis  creaturae  consistit,  est  supra 
naturam  cujuslibet  intellectus  creati.  Unde  nulla  creatura  rationalis  potest 
habere  motum  voluntatis  ordinatum  ad  illam  beatitudinem,  nisi  mota  a  super- 
naturali  agente:  et  hoc  dicimus  auxilium  gratiae.  Et  ideo  dicendum  est,  quod 
angelus  in  illam  beatitudinem  voluntate  converti  non  potuit,  nisi  per  auxi- 
lium gratiae. 

Ad  primum  ergo  dicendum,  quod  angelus  naturaliter  diligit  Deum  inquan- 
tum est  prìncipium  naturalis  esse.  Hic  autem  loquimur  de  conversione  ad 
Deum,  inquantum  est  beatificans  per  suae  essentiae  visionem. 

Ad  secundum  dicendum,  quod  difficile  est,  quod  transcendit  potentiam: 
sed  hoc  contingit  esse  dupliciter.  Uno  modo,  quia  transcendit  potentiam  secun- 
dum suum  naturalem  ordinem  ;  et  tunc,  si  ad  hoc  possit  pervenire  aliquo 
auxilio,  dicitur  difficile;  si  autem  nullo  modo,  dicitur  impossibile  :sicut  im- 
possibile est  hominem  volare.  Alio  modo  transcendit  aliquid  potentiam,  non 
secundum  ordinem  naturalem  potentiae,  sed  propter  aliquod  impedimentum 
potentiae  adjunctum:  sicut  ascendere  non  est  contra  naturalem  ordinem  po- 
tentiae animae  motivae;  quia  anima,  quantum  est  de  se,  nata  est  moveri  in 
quamlibet  partem,  sed  impeditur  ab  hoc  propter  corporis  gravitatem  ;  unde 
difficile  est  homini  ascendere.  Converti  autem  ad  beatitudinem  ultimam  ho- 
mini  quidem  est  difficile,  et  quia  est  supra  naturam,  et  quia  habet  impedi- 
mentum ex  corruptione  corporis,  et  infectione  peccati  ;  sed  angelo  est  diffi- 
cile propter  hoc  solum,  quod  est  supernaturale. 

Ad  tertium  dicendum,  quod  quilibet  motus  voluntatis  in  Deum  potest 
dici  conversi©  in  ipsum.  Et  ideo  triplex  est  conversio  in  Deum.  Una  quidem 
per  dilectionem  perfectam,  quae  est  creaturae  jam  Deo  fruentis:  et  ad  hanc 
conversionem  requiritur  gratia  consummata.  Alia  conversio  est,  quae  est  me- 
ritum  beatitudinis;  et  ad  hanc  requiritur  habitualis  gratia,  quae  est  merendi 
prìncipium.  Tertia  conversio  est,  per  quam  aliquis  praeparat  se  ad  gratiam 
habendam;  et  ad  hanc  non  exigitur  aliqua  habitualis  gratia,  sed  operatio  Dei 
ad  se  animam  convertentis,  secundum  illud  Thren.  ult.  :  Converte  nos  Domine, 
ad  le,  et  v,or.vertemur  :  ande  patet,  quod  non  est  procedere  in  infinitum. 

ARTICULUS  IIL  ,u 

UTRUM   ANGELI    SINT    CREATI    IN    GRATIA . 

(2-2.  q.  >.  art.  i.  corp.  et  2.  Dist.  4.  art.  5.  et  Dist  ^.  q.  2.  ari  2.  corp. 
et  Quodl.  9.  q.  4.  art.  5.  corp.). 

Ad  tertium  sic  proceditur.  Videtur,  quod  angeli  non  sint  creati  in  gratia. 
Dicit  enim  August.  2.  super  Gen.  ad  lit.  (cap.  8.)  quod  angelica  natura  primo 
erat  informiter  creata,  et  coelum  dieta  :  postmodum  vero  formata  est,  et  lux 
appellata  :  sed  haec  formatio  est  per  gratiam  ;  ergo  non  sunt  creati  in  gratia. 

2.  Praeterea.  Gratia  inclinat  creaturam  rationalem  in  Deum.  Si  igitur 
angelus  in  gratia  creatus  fuisset,  nullus  angelus  fuisset  a  Deo  aversus. 

3.  Praeterea.  Gratia  medium  est  Inter  naturam,  et  gloriam  ;  sed  angeli 
non  fuerunt  beati  in  sua  creatione;  ergo  videtur,  quod  nec  etiam  creati  sint 
in  gratia,  sed  primo  in  natura  tantum,  postea  autem  adepti  sunt  gratiam  et 
ultimo  facti  sunt  beati. 

Sed  contra  est,  quod  August.  dicit  12.  cap.  9.  de  Civìt.  Dei:  Bonam  vo- 
luntatem  quis  fecit  in  an^elis,  nisi  Uh,  qui  eos  cum  sua  voluntate,  idest  cum  amore 
casto,  quo  UH  adhaerent,  creavit,  simul  in  eis  condens  naturam  d  largi&ns  gratiam  ? 

Respomdeo  dicendum,  quod,  quamvis  super  hoc  sint  diversae  opiniones, 
qidbusdam  dicentibus,  quod  creati  sunt  angeli  in  naturalibus  tantum,  aliis  vero, 
quod  sunt  creati  in  gratia:  hoc  tamen  probabilius  videtur  tenendum,  et  magis 
dictis  Sanctorum  consonum  est,  quod  fuerunt  creati  in  gratia  gratum  faciente. 
Sic  enim  videmus,  quod  omnia,  quae  processu  temporis  per  opus  divinae 
providentiae,  creatura  sub  Deo  operante,  sunt  producta,  in  prima  rerum  condi- 
t'one  producta  sunt  secundum  quasdam  seminales  rationes,  ut  Augustinus 
dicit  8.  sup.  Gen.  ad  lit.  (cab.  5.  et  Uh.  j.  cap.  2j.  in  princ  ),  sicut  arbores,  et 
animalia,  et  alia  hujusmodi.  Manifestum  est  autem,  quod  gratia  gratum  fa- 
ciens  hoc  modo  comparatur  ad  beatitudinem,  sicut  ratio  seminalis  in  natura 
ad  efFectum  naturalem.  Unde  i.  Joan.  3.  gratia  semen  Dei  nominatur.  Sicut 
igitur,  secundum  opinionem  Augustini,  ponitur,  quod  statim  in  prima  crea- 
tione corporalis  creaturae  inditae  sunt  ei  seminales  rationes  omnium  natu- 
ralium  efFectuum  :  ita  statim  a  principio  sunt  angeli  creati  in  gratia. 

Ad  primum  ergo  dicendum,  quod  informitas  illa  angeli  potest  inteUigi  vel 
per  comparationem  ad  formationem  gloriae,  et  sic  praecessit  tempore  infor- 
mitas formationem;  vel  per  comparationem  ad  formationem  gratiae,  et  sic 
non  praecessit  ordine  temporis,  sed  ordine  naturae,  sicut  etiam  de  formatione 
corporali  Augustinus  ponit  (Uh.  1.  sup.  Gen.  ad  lit.  cap.  ij.). 

Ad  secundum  dicendum,  quod  omnis  forma  inclinat  suum  subjectum  se- 
cundum modum  naturae  ejus.  Modus  autem  naturalis  intellectualis  naturae 
est,  ut  libere  feratur  in  ea,  quae  vult.  Et  ideo  inclinatio  gratiae  non  imponit 
necessitatem;  sed  habens  gratiam  potest  ea  non  uti,  et  peccare. 

Ad  tertium  dicendum,  quod  quamvis  gratia  sit  medium  inter  naturam, 
et  gloriam  ordine  naturae:  tamen  ordine  temporis  in  natura  creata  non  de- 
buit  simul  esse  gloria  cum  natura  ;  quìa  est  finis  operationis  ipsius  naturae 
per  gratiam  adjutae.  Gratia  autem  non  se  habet  ut  finis  operationis:  quia 
non  est  ex  operibus,  sed  ut  principium  bene  operandi.  Et  ideo  statim  cura 
natura  gratiam  dare  conveniens  fuit. 

ARTICULUS  IV.  514 

UTRUM  ANGELUS  BEATUS    SUAM    BEATITUDINEM   MERUERIT. 

(2.  Dist.  j.  q.  2.  art.  2.  et  Ouodl  9.  q.  4.  art.  ).). 

Ad  auARTUM  sic  proceditur.  Videtur  quod  angelus  beatus  suam  beatitu- 
dinem  non  meruerit.  Meritum  enim  est  ex  difficultate  actus  meritorii:  sed 
nullam  difficultatem  angelus  habuit  ad  bene  operandum;  ergo  bona  operatio 
non  fuit  ei  meritoria. 

2.  Praeterea  Naturalibus  non  meremur  :  sed  naturale  fuit  angelo,  quod 
converteretur  ad  Deum  :  ergo  per  hoc  non  meruit  beatitudinem. 

3.  Praeterea.  Si  angelus  beatus  beatitudinem  suam  meruit,  aut  ergo  an- 
tequam  eam  haberet,  aut  post:  sed  non  ante;  quia,  ut  multis  videtur,  ante 
non  habuit  gratiam,  sine  qua  nuUum  est  meritum:  nec  etiam  post;  quia  sic 
etiam  modo  mereretur;  quod  videtur  esse  falsum,  quia  sic  minor  angelus  me- 
rendo ad  superioris  angeli  gradum  posset  pertingere,  et  non  essent  stabiles 
distinctiones  graduum  gratiae;  quod  est  inconveniens;  non  ergo  angelus 
beatus  suam  beatitudinem  meruit. 

Sed  contra.  Apoc.  21.  dicitur,  quod  mensura  angeli  in  illa  coelesti  Hie- 
rusalem  est  mensura  hominis:  sed  homo  ad  beatitudinem  pertingere  non 
potest,  nisi  per  meritum;  ergo  neque  angelus. 

Respondeo  dicendum,  quod  soli  Deo  beatitudo  perfecta  est  naturalis; 
quia  idem  est  sibi  esse,  et  beatum  esse.  Cujuslibet  autem  creaturae  esse  bea- 
tum  non  est  natura,  sed  ultimus  finis.  Quaelibet  autem  res  ad  ultimum 
finem  per  suam  operationem  pertingit;  quae  quidem  operatio  in  finem  ducens 
vel  est  factiva  finis,  quando  finis  non  excedit  virtutem  ejus,  quod  operatur 
propter  finem;  sicut  medicatio  est  factiva  sanitatis  :  vel  est  meritoria  finis, 
quando  finis  excedit  virtutem  operantis  propter  finem;  unde  expectatur  finis 
ex  dono  alterius.  Beatitudo  autem  ultima  excedit  et  naturam  angelicam,  et 
humanam,  ut  ex  dictis  patet  (art.  i.  et  2.  huj.  q.  et  art.  4.  et  j.  q.  12.)  ;  unde 
relinquitur,  quod  tam  homo,  quam  angelus  suam  beatitudinem  meruerit. 
Et  si  quidem  angelus  in  gratia  creatus  fuit,  sine  qua  nullum  est  meritum, 
absque  difficultate  dicere  possumus,  quod  suam  beatitudinem  meruerit.  Et 
similiter  si  quis  diceret,  quod  qualitercumque  gratiam  habuerit,  antequam 
gloriam.  Si  vero  gratiam  non  habuit,  antequam  esset  beatus,  sic  oportet  di- 
cere, quod  beatitudinem  absque  merito  habuit,  sicut  nos  gratiam.  Quod  tamen 
est  contra  rationèm  beatitudinis,  quae  habet  ^rationem  finis,  et  est  praemium 
virtutis,  ut  etiam  Phil.  dicit  in  i.  Ethic.  (cap.  9.  circa  prìnc).  Vel  oportet 
dicere,  quod  angeli  merentur  beatitudinem  per  ea,  quae  jam  beati  operantur 
in  divinis  ministeriis,  ut  alii  dixerunt.  Quod  tamen  est  contra  rationèm  me- 
riti, nam  meritum  habet  rationèm  viae  ad  finem:  ei  autem,  qui  jam  est  in 
termino,  non  convenit  rnoveri  ad  terminum;  et  sic  nuUus  meretur,  quod  jam 
habet.  Vel  oportet  dicere,  quod  unus,  et  idem  actus  conversionis  in  Deum, 
inquantum  est  ex  libero  arbitrio,  est  meritorius:  et  inquantum  pertingit  ad 
finem,  est  fruitio  beata.  Sed  nec  hoc  etiam  videtur  esse  conveniens:  quia 
liberum  arbitrium  non  est  sufficiens  causa  meriti.  Unde  actus  non  potest  esse 
meritorius,  secundum  quod  est  ex  libero  arbitrio,  nisi  inquantum  est  grat'a 
informatus.  Non  autem  simul  potest  informar!  gratia  imperfecta,  quae  est 

principium  merendi,  et  gratia  perfecta,  quae  est  principium  fruendi.  Unde 
non  videtui-  esse  possibile,  quod  simul  fruatur,  et  suam  fruitionem  mereatur. 
Et  ideo  melius  dicendum  est,  quod  gratiam  habuit  Angelus,  antequam  esset 
beatus,  per  quam  beatitudinem  meruit. 

Ad  primum  ergo  dicendum,  quod  difficultas  bene  operandi  non  est  in  an- 
gelis  ex  aliqua  contrarietate,  vel  impedimento  naturalis  virtutis,  sed  ex  hoc, 
quod  opus  aliquod  bonum  est  supra  virtutem  naturae. 

Ad  secundum  dicendum,  quod  conversione  naturali  angelus  non  meruit 
beatitudinem,  sed  conversione  charitatis,  quae  est  per  gratiam. 

Ad  tertium  patet  responsio  ex  dictis. 

ARTICULUS  V.  315 

UTRUM   ANGELUS   STATIM    POST    UNUM    ACTUM   MERITI 
BEATITUDINEM    HABUERIT. 

Ad  quintum  sic  proceditur.  Videtur,  quod  angelus  non  statim  post  unum 
.  actum  meritorium  beatitudinem  habuerit.  Difficilius  enim  est  homini  bene 
operari,  quam  angelo:  sed  homo  non  praemiatur  statim  post  unum  actum; 
ergo  neque  angelus. 

2.  Praeterea.  Angelus  statim  in  principio  suae  creationis,  et  in  instanti 
actum  aliquem  habere  potuit,  cum  etiam  corpora  naturalia  in  ipso  instanti 
suae  creationis  moveri  incipiant;  et  si  motus  corporis  in  instanti  esse  posset, 
sicut  opera  intellectus,  et  voluntatis,  in  primo  instanti  suae  generationis  mo- 
tum  haberent.  Si  ergo  angelus  per  unum  motum  suae  volutatis  beatitudinem 
meruit,  in  primo  instanti  suae  creationis  meruit  beatitudinem.  Si  ergo  eorum 
beatitudo  non  retardatur,  statim  in  primo  instanti  fuerunt  beati. 

5.  Praeterea.  Inter  multum  distantia  oportet  esse  multa  media:  sed  status 
beatitudinis  angelorum  multum  distat  a  statu  naturae  eorum  :  medium  autem 
Inter  utrumque  est  meritum;  oportuit  igitur,  quod  per  multa  media  angelus 
ad  beatitudinem  perveniret. 

Sed  contra.  Anima  hominis,  et  angelus  similiter  ad  beatitudinem  ordi- 
nantur:  unde  sanctis  promittitur  aequalitas  angelorum:  sed  anima  a  corpore 
separata,  si  habeat  meritum  beatitudinis,  statim  beatitudinem  consequitur, 
nisi  aliud  sit  impedimentum  ;  ergo  pari  ratione  et  angelus.  Sed  statim  in  primo 
actu  charitatis  habuit  meritum  beatitudinis;  ergo,  cum  in  eo  non  esset  aliquod 
impedimentum,  statim  ad  beatitudinem  pervenit  per  solum  unum  actum  me- 
ritorium. 

Respokdeo  dicendum,  quod,  angelus  post  primum  actum  charitatis,  quo 
beatitudinem  meruit,  statim  beatus  fuit.  Cujus  ratio  est,  quia  gratia  perficit 
naturam  secundum  modum  naturae;  sicut  et  omnis  perfectio  recipitur  inper- 
fectibili  secundum  modum  ejus.  Est  autem  hoc  proprium  naturae  angelicae, 
quod  naturalem  perfectionem  non  per  discursum  acquirat,  sed  statim  per  na- 
turam habeat,  sicut  supra  ostensum  est  (art.  i.  hiij.  q.  ci  q.  ^8.  art.  5.  et  4.). 
Sicut  autem  ex  sua  natura  angelus  habet  ordinem  ad  perfectionem  naturalem; 
ita  ex  merito  habet  ordinem  ad  gloriami  et  ita  statim  post  meritum  in  an- 
gelo fuit  beatitudo  consecuta.  Meritum  autem  beatitudinis  non  solum  in  an- 
gelo, sed  etiam  in  homine  esse  potest  per  unicum  actum  ;  quia  quolibet  actu 
charitate  informato  homo  beatitudinem  meretur:  unde  relinquitur,  quod  statim 
post  unum  actum  charitate  informatum  angelus  beatus  fuit. 

Ad  primum  ergo  dicendum,  quod  homo  secundum  suam  naturam  non 
statini  natus  est  ultimam  perfectionem  adipisci,  sicut  angelus  :  et  ideo  ho- 
mini  longior  via  data  est  ad  merendum  beatitudinem,  quam  angelo. 

Ad  secundum  dicendum,  quod  angelus  est  supra  tempus  rerum  corpora- 
lium,  Unde  instantia  diversa  in  his,  quae  ad  angelos  pertinent,  non  accipiuntur, 
nisi  secundum  successionem  in  ipsorum  actibus.  Non  autem  potuit  simul  in 
eis  esse  actus  meritorius  beatitudinis,  et  actus  beatitudinis,  qui  est  fruitio, 
cum  unus  sit  gratiae  imperfectae,  et  alius  gratiae  consummatae.  Unde  re- 
linquitur,  quod  oportet  diversa  instantia  accipi,  in  quorum  uno  meruerit 
beatitudinem,  et  in  alio  fuerit  beatus. 

Ad  tertium  dicendum,  quod  de  natura  angeli  est,  quod  statim  suam  perfe- 
ctionem consequatur,  ad  quam  ordinatur.  Et  ideo  non  requiritur  nisi  unus  actus 
meritorius,  qui  ea  ratione  medium  dici  potest,  quia  secundum  ipsum  angelus  ad 
beatitudinem  ordinatur. 

ARTICULUS  VI.  316 

UTRUM   ANGELI   SINT    CONSECUTI    GRATIAM,    ET    GLORIAxM 
SECUNDUM    aUANTITATEM    SUORUM    NATURALIUM. 

(i.  Disi.  ly.  q.   I.  art.  j.  ad  4.;  2.  Dist.  5.  par.  i.). 

Ad  sextum  sic  proceditur.  Videtur,  quod  angeli  non  sint  consecuti 
gratiam,  et  gloriam  secundum  quantitatem  suorum  naturalium  Gratia  enim 
ex  mera  Dei  voluntate  datur;  ergo  et  quantitas  gratiae  dependet  ex  volun- 
tate  Dei,  et  non  ex  quantitate  naturalium. 

2.  Praeterea.  Magis  propinquum  videtur  ad  gratiam  actus  humanus,  quam 
natura;  quia  actus  humanus  praeparatorius  est  ad  gratiam;  sed  gratia  non 
est  ex  operibus,  ut  dicitur  Rom.  11,  Multo  igitur  minus  quantitas  gratiae  in 
angelis  est  secundum  quantitatem  naturalium. 

3.  Praeterea.  Homo,  et  angelus  pariter  ordinantur  ad  beatitudinem,  vel 
gratiam:  sed  homini  non  datur  plus  de  gratia  secundum  gradum  naturalium; 
ergo  nec  angelo. 

Sed  contra  est,  quod  Magister  dicit  3.  dist.  2.  Sent.  quod  angeli  qui 
natura  magis  subtiles  et  sapientia  amplius  perspicaces  creati  sunt,  hi  etiam 
majoribus  gratiae  muneribus  praediti  sunt. 

Respondeo  dicendum  quod  rationabile  est,  quod  secundum  gradum  natu- 
ralium angelis  data  sint  dona  gratiarum,  et  perfectio  beatitudinis.  Cujus  quidem 
ratio  ex  duolms  accipi  potest.  Primo  quidem  ex  parte  ipsius  Dei,  qui  per  ordinem 
suae  sapientiae  diversos  gradus  in  angelica  natura  constituit.  Sicut  autem  na- 
tura angelica  facta  est  a  Deo  ad  gratiam,  et  beatitudinem  consequendam;  ita 
etiam  gradus  naturae  angelicae  ad  diversos  gradus  gratiae,  et  gloriae  ordinari 
videntur  :  ut  puta,  si  aedificator  lapides  polit  ad  construendum  domum,  ex  hoc 
ipso,  quod  aliquos  pulchrius,  et  decentius  aptat,  videtur  eos  ad  honoratiorem 
partem  domus  ordinare.  Sic  igitùr  videtur,  quod  Deus  angelos,  quos  altioris  na- 
turae fecit,  ad  majora  gratiarum  dona,  et  ampliorem  beatitudinem  ordinaverit. 

Secundo  apparet  idem  ex  parte  ipsius  angeli:  non  enim  angelus  est  com- 
positus  ex  diversis  naturis,  ut  inclinatio  unius  naturae  impetum  alterius 
irapediat,  aut  retardet  :  sicut  in  homine  accidit,  in  quo  motus  intellectivae 
partis  aut  retardatur,  aut  impeditur  ex  inclinatione  partis  sensitivae.  Quando 
autem  non  est  aliquid,  quod  retardet,  aut  impcdint,  natura  secundum  totani 

suam  virtutem  movetur.  Et  ideo  rationabile  est  quod  angeli,  qui  meliorem 
naturam  liabuenint,  etiam  fortius,  et  efficacius  ad  Deum  sint  conversi.  Hoc 
autem  etiam  in  hominibus  contingit:  quia  secundum  intensionem  conversionis 
in  Deum  datur  major  gratia,  et  gloria.  Unde  videtur,  quod  angeli,  qui  habue- 
runt  meliora  naturalia,  habuerunt  plus  de  gratia,  et  gloria. 

Ad  primum  ergo  dicendum,  quod,  sicut  gratia  est  ex  mera  Dei  voluntate, 
ita  etiam  et  natura  angeli.  Et  sicut  naturam  Dei  voluntas  ordinavit  ad  gra- 
tiam,  ita  et  gradus  naturae  ad  gradus  gratiae. 

Ad  secuxdum  dicendum,  quod  actus  rationalis  creaturae  sunt  ab  ipsa; 
sed  natura  est  immediate  a  Deo.  Unde  magis  videtur,  quod  gratia  detur  se- 
,  cundum  gradum  naturae,  quam  ex  operibus. 

Ad  tertium  dicendum,  quod  diversitas  naturalium  aliter  est  in  angelis, 
qui  differunt  specie,  et  aliter  in  hominibus,  qui  differunt  solo  numero.  Dit- 
t'erentia  enim  secundum  speciem  est  propter  formam  [al.  fineni]  ;  sed  diffe- 
rentia  secundum  numerum  est  propter  materiam.  In  homine  etiam  est  ali- 
quid,  quod  potest  impedire, 'vel  retardare  motum  intellectivae  naturae,  non 
autem  in  angelis.  Unde  non  est  eadem  ratio  de  utroque. 

ARTICULUS  VII.  317 

UTRUM    IN    AXGELIS    BEATIS    REMANEAT    COGXITIO, 
ET    DILECTIO    NATURALIS. 

Ad  septimum  sic  proceditur.  Videtur,  quod  in  angelis  beatis  non  rema- 
neat  cognitio,  et  dilectio  naturalis:  quia,  ut  dicitur  i.  Cor.  13.:  Cum  veneri t, 
quod  perfectum  est,  evacuabitur,  quod  ex  parie  est:  sed  dilectio,  et  cognitio  na- 
turalis est  imperfecta  respectu  cognitionis  et  dilectionis  beatae  ;  ergo  adve- 
niente  beatitudine,  naturalis  cognitio,  et  dilectio  cessat. 

2.  Praeterea.  Ubi  unum  sufficit,  aliud  superflue  existit  :  sed  sufficit  in  an- 
gelis beatis  cognitio,  et  dilectio  gloriae;  superfluum  ergo  esset,  quod  rema- 
neret  in  eis  cognitio,  et  dilectio  naturalis. 

5.  Praeterea.  Eadem  potentia  non  habet  simul  duos  actus;  sicut  nec 
una  linea  terminatur  ex  eadem  parte  ad  duo  puncta:  sed  angeli  beati  sunt 
semper  in  actu  cognitionis,  et  dilectionis  beatae.  Felicitas  enim  non  est  se- 
cundum habitum,  sed  secundum  actum,  ut  dicitur  in  i.  Eth.  (cap.  S.);  ergo 
numquam  in  angelis  potest  esse  cognitio,  et  dilectio  naturalis. 

Sed  contra.  Quamdiu  manet  natura  aliqua,  manet  operatio  ejus;  sed 
beatitudo  non  tollit  naturam,  cum  sit  perfectio  ejus;  ergo  non  tollit  natura- 
lem  cognitionem,  et  dilectionem. 

Respondeo  dicendum,  quod  in  angelis  beatis  remanet  cognitio,  et  dilectio 
naturalis  :  sicut  enim  se  habent  principia  operationum  ad  invicem.,  ita  se 
habent  et  operationes  ipsae.  Manifestum  est  autem,  quod  natura  ad  beatitu- 
dinem  comparatur,  sicut  primum  ad  secundum;  quia  beatitudo  naturae  ad- 
ditur.  Semper  autem  oportet  salvari  primum  in  secundo.  Unde  oportet,  quod 
natura  salvetur  in  beatitudine.  Et  similiter  oportet,  quod  in  actu  beatitudinis 
salvetur  actus  naturae. 

Ad  primum  ergo  dicendum,  quod  perfectio  adveniens  tollit  imperfectio- 
nem  sibi  oppositam.  Imperfectio  autem  naturae  non  opponitur  perfectioni 
beatitudinis,  sed  substernitur  ei  ;  sicut  imperfectio  potentiae  substernitur  per- 
fectioni formae.  Et  non  tollitur  potentia   per  formam,  sed  tollitur  privatio, 

quae  opponitur  formae.  Et  similiter  etiam  imperfectio  cognitionis  naturalis 
non  opponitur  perfectioni  cognitionis  gloriae.  Nihil  enim  prohibet  simul 
aliquid  cognoscere  per  diversa  media:  sicut  simul  potest  aliquid  cognosci 
per  medium  probabile,  et  demonstrativum.  Et  similiter  potest  angelus  simul 
Deum  cognoscere  per  essentiam  Dei,  quod  pertinet  ad  cognìtionem  gloriae, 
et  per  essentiam  propriam,  quod  pertinet  ad  cognitionem  naturae. 

Ad  secundum  dicendum,  quod  ea,  quae  sunt  beatitudinis,  per  sesufficìunt: 
sed  ad  hoc,  quod  sint,  praeexigunt  ea,  quae  sunt  naturae:  quia  nulla  beatitudo 
est  per  se  subsistens,  nisi  beatitudo  increata. 

Ad  tertium  dicendum,  quod  duae  operationes  non  possunt  esse  simul 
unius  potentiae,  nisi  una  ad  aliam  ordinetur.  Cognitio  autem,  et  dilectio 
naturalis  ordinantur  ad  cognitionem,  et  dilectionem  gloriae.  Unde  nihil  pro- 
hibet, in  angelo  simul  esse  et  cognitionem,  et  dilectionem  naturalem,  et  co- 
gnitionem, et  dilectionem  gloriae. 

ARTICULUS  Vili.  318 

UTRUM  ANGELUS  BEATUS  PECCARE  POSSIT. 

('2.  Disi.  7.  q.  I.  art.  i.  et  art.  2.  corp.  et  Disi.  25.  q.  i.  art.  i.  ad  i.  et  in  Job  4.). 

Ad  octavum  sic  proceditur.  Videtur,  quod  angelus  beatus  peccare  possit. 
Beatitudo  enim  non  toUit  naturam,  ut  dictum  est  (art.praec):  sed  de  ratione 
naturae  creatae  est,  quod  possit  defìcere;  ergo  angelus  beatus  potest  peccare. 

2.  Praeterea.  Potestates  rationales  sunt  ad  opposita,  ut  Philos.  dic;t 
8.  Met.  (tex.  j.J  ;  sed  voluntas  angeli  beati  non  desinit  esse  rationalis;  ergo  se 
habet  ad  bonum,  et  malum. 

3.  Praeterea.  Ad  libertatem  arbitrii  pertinet,  quod  homo  possit  eligere 
bonum,  et  malum  ;  sed  libertas  arbitrii  non  minuitur  in  angelis  beatis;  ergo 
possunt  peccare. 

Sed  contra  est.  quod  Aug.  dicit  11.  super  Gen.  ad  lit.  (cap.  7.J,quodilla 
natura,  quae  peccare  non  potest,  in  sanctis  angelis  est;  ergo  sancti  angeli 
peccare  non  possunt. 

Respokdeo  dicendum,  quod  angeli  beati  peccare  non  possunt.  Cujus  ratio 
est,  quia  eorum  beatitudo  in  hoc  consistit,  quod  per  essentiam  Deum  vident. 
Essentia  autem  Dei  est  ipsa  essentiabonitatis.  Unde  hoc  modo  se  habet  an- 
gelus videns  Deum  ad  ipsum  Deum,  sicut  se  habet  quicumque  non  videns 
Deum  ad  communem  rationem  boni.  Impossibile  est  autem,  quod  aliquis 
quidquam  velit,  vel  operetur,  nisi  attendens  ad  bonum,  vel  quod  velit  divertere 
a  bono,  in  quantum  hujusmodi.  Angelus  igitur  beatus  non  potest  velie,  ve) 
agere,  nisi  attendens  ad  Deum:  sic  autem  volens  vel  agens  non  potest  pec- 
care; unde  angelus  beatus  huUo  modo  peccare  potest. 

Ad  primum  ergo  dicendum,  quod  bonum  creatum,  in  se  consideratum, 
defìcere  potest:  sed  ex  conjunctione  perfecta  ad  bonum  increatum,  qualis  est 
conjunctio  beatitudinis,  adipiscitur,  quod  peccare  non  possit,  ratione  jam  dieta 
(in  corp.  art.). 

Ad  secundum  dicendum,  quod  virtutes  rationales  se  habent  ad  opposita 
in  illis,  ad  quae  non  ordinantur  naturaliter:  sed  quantum  ad  illa,  ad  quae  na- 
turaliter  ordinantur,  non  se  habent  ad  opposita.  Intellectus  enim  non  potest 
non  assentire  principiis  naturaliter  notis;  et  similiter  voluntas  non  potest  non 

adhaerere  bono,  inquantura  est  bonum;  quia  in  bonum  naturaliter  ordinatur, 
sicut  in  suum  objectum.  Voluntas  igitur  angeli  se  habet  ad  opposita,  quan- 
tum ad  multa  facienda,  vel  non  facienda;  sed  quantum  ad  ipsum  Deum, 
quem  vident  esse  ipsam  essentiam  bonitatis,  non  se  habent  ad  opposita;  sed 
secundum  ipsum  ad  omnia  diriguntur,  quodcumque  oppositorum  eligant  ; 
quod  sine  peccato  est. 

Ad  tertium  dicendum,  quod  liberum  arbitrium  sic  se  habet  ad  el'gen- 
dum  ea,  quae  sunt  ad  finem,  sicut  se  habet  intellectus  ad  conclusiones.  Mani- 
festum  est  autem,  quod  ad  virtutem  intellectus  pertinet,  ut  in  diversas  con- 
clusiones procedere  possit  secundum  principia  data:  sed  quod  in  aliquam 
conclusionem  procedat,  praetermittendo  ordinem  principiorum,  hoc  est  ex 
defectu  ipsius.  Unde,  quod  liberum  arbitrium  diversa  eligere  possit,  servato 
ordine  finis,  hoc  pertinet  ad  perfectionem  libertatis  ejus:  sed  quod  eligat  ali- 
quid  divertendo  ab  ordine  finis,  quod  est  peccare,  hoc  pertinet  ad  defectum 
libertatis.  Unde  major  libertas  arbitrii  est  in  angeHs,  qui  peccare  non  possunt, 
quam  in  nobis,  qui  peccare  possumus. 

ARTICULUS  IX.  .        319 

UTRUM    ANGELI    BEATI    IN   BEATITUDINE  POSSINT  PROFICERE. 

Ad  nonum  sic  proceditur.  Videtur,  quod  angeli  beati  in  beatitudine  pro- 
ficere  possint.  Charitas  enim  est  principium  merendi:  sed  in  angeHs  est  per- 
fecta  charitas;  ergo  angeli  beati  possunt  mereri:  crescente  autem  merito,  et 
praemium  'bealitudinis  crescit;  ergo  angeli  beati  in  beatitudine  proficere 
possunt. 

2.  Praeterf.a.  August.  dicit  in  lib.  i,  de  Doctr.  Christ.  (cap.  52.  in  princ.) 
quod  Deus  utitur  nobis  ad  nostram  utilitatem,  et  ad  suam  bonitatem,  etsimi- 
hter  angelis,  quibus  utitur  in  ministeriis  spiritualibus,  cum  sint  administratorii 
spiritus  in  ministerium  missi  propter  eos,  qui  haereditatem  capiunt  saìutis,  ut  di- 
citur  Hebr.  i.  Non  autem  hoc  esset  ad  eorum  utilitatem,  si  per  hoc  non  me- 
rereniur,  nec  in  beatitudine  proficerent.  Relinquitur  ergo,  quod  angeli  beali 
et  mereri,  et  in  beatitudine  proficere  possunt. 

3.  Praeterea.  Ad  imperfectionem  pertinet,  quod  ille,  qui  non  est  in 
summo,  non  possit  proficere:  sed  angeli  non  sunt  in  summo;  si  ergo  ad 
majus  proficere  non  possunt,  videtur,  quod  in  eis  sit  imperfectio,  et  defectus, 
quod  est  inconveniens. 

Sed  contra  est,  quod  mereri,  et  proficere  pertinent  ad  statum  viae  :  sed 
angeli  non  sunt  viatores,  sed  comprehensores;  ergo  angeli  beati  non  possunt 
mereri,  nec  in  beatitudine  proficere. 

Respondeo  dicendum,  quod  in  unoquoque  motu  motoris  intentio  ferrar 
in  aliquid  determinatum  ad  quod  mobile  perducere  intendit.  Intentio  enim  est 
de  fine,  cui  repugnat  infinitum.  Manifestum  est  autem,  quod,  cum  creatura 
rationalis  per  suam  virtutem  consequi  non  possit  suam  beatitudinem,  quae 
in  visione  Dei  consistit,  ut  ex  superioribus  patet  (art.  i.  huj.  q.  et  q.  12.  a.  4  J, 
indiget,  ut  ad  beatitudinem  a  Deo  moveatur.  Oportet  igitur,  quod  sit  aliquid 
determinatum,  ad  quod  quaelibet  creatura  rationalis  dirigatur,  sicut  in  ultimum 
finem.  Ec  hoc  quidem  deierminatum  non  potest  esse  in  divina  visione  quantum 
ad  ipsum,  quod  videtur;  quia  sumnia  veritas  ab  omnibus  beatis  secundum 
diversos  gradus  conspicitur.  Sed  quantum  ad  modum  visionis  praefigitur  di- 


478  QUAESTIO    LXII.    ARTICULUS    IX. 

versimode  terminus  ex  intentione  dirigentis  in  finem.  Non  enim  possibile  est, 
qiiod,  siciit  rationalis  creatura  producitur  ad  videndum  summam  essentiam, 
ita  producatur  ad  summum  modum  visionis,  qui  est  comprehensio.  Hic  enim 
modus  soli  Deo  competere  potest,  ut  ex  supra  dictis  patet  (q.  12.  art.  7.  et 
q.  14.  art.  ^.).  Sed  cum  infinita  efficacia  requiratur  ad  Deum  comprehenden- 
dum,  creaturae  vero  efficacia  in  videndo  non  possit  esse  nisi  finita,  ab  infi- 
nito autem  finitum  quodlibet  infinitis  gradibus  distet,  multis  modis  contingit 
crcaturam  rationalem  intelligere  Deum,  ut  clarius,  et  minus  dare.  Et  sicut 
beatitudo  consistit  in  ipsa  visione,  ita  gradus  beatitudinis  in  certo  modo  vi- 
sionis. Sic  igitur  unaquaeque  creatura  rationalis  a  Deo  perducitur  ad  fincm 
beatitudinis,  ut  etiam  ad  d-etcrminatum  gradum  beatitudinis  perducatur  ex 
praedestinatione  Dei.  Unde,  consecuto  ilio  gradu,  ad  altiorem  transire  non 
potest. 

Ad  primum  ergo  dicendum,  quod  mereri  est  ejus,  quod  movetur  ad  finem. 
Movetur  autem  ad  finem  creatura  rationalis  non  solum  patiendo,  sed  etiam 
operando.  Et,  si  quidem  finis  ille  subsit  virtuti  rationalis  creaturae.  operatio 
illa  dicetur  acquisitiva  illius  finis:  sicut  homo  meditando  acquirit  scientiam. 
Si  vero  finis  non  sit  in  potestate  ejus,  sed  ab  alio  expectetur,  operatio  erit 
meritoria  finis.  Ei  autem,  quod  est  in  ultimo  termino,  non  convenit  mover;, 
sed  mutatum  esse.  Unde  charitatis  imperfectae,  quae  est  viae,  est  mereri  ; 
charitatis  autem  perfectae  non  est  mereri,  sed  potius  praemio  frui  :  sicut  et 
in  habitlbus  acquisitis  operatio  praecedens  habitum  est  acquisitiva  habitus: 
quae  vero  est  ex  habitu  jam  acquisito,  est  operatio  jam  perfecta  cum'delecta- 
tione.  Et  similiter  actus  charitatis  perfectae  non  habet  rationem  meriti,  sed 
magis  est  de  perfectione  praemii. 

Ad  secundum  dicendum,  quod  aliquid  dicitur  utile  duplicìtjr.  Uno  moJoy 
sicut  quod  est  in  via  ad  finem  :  et  sic  utile  est  meritum  beatitudinis.  Alio  modo, 
sicut  pars  est  utilis  ad  totum,  ut  paries  ad  domum:  et  hoc  modo  ministeria 
angelorum  sunt  utilia  angelis  beatis,  inquantum  sunt  quaedam  pars  beatitu- 
dinis ipsorum.  Difi'undere  enim  perfectionem  habitam  in  alia,  hoc  est  de  ra- 
tione  perfecti,  inquantum  est  perfectum. 

Ad  tertium  dicendum,  quod,  licet  angelus  beatus  non  sit  in  summo  grado 
beatitudinis  simpliciter  ;  est  tamen  in  ultimo  quantum  ad  seipsum  secundum 
praedestinationem  divinam.  Potest  tamen  augeri  angelorum  gaudium  de  sa- 
lute eorum,  qui  per  ipsorum  ministerium  salvantur,  secundum  illud  Lucae  15.: 
Gaudium  est  angelis  Dei  super  uno  peccatore  poenitentiam  agente.  Sed  hoc  gaudium 
ad  praemium  accidentale  pertinet,  quod  quidem  augeri  potest  usque  ad  diem 
judicii.  Unde  quidam  dicunt,  quod  quantum  ad  praemium  accidentale  etiam 
mereri  possunt.  Sed  melius  est,  ut  dicatur,  quod  nullo  modo  aliquis  beatus  me- 
reri potest,  nisi  sit  simul  viator,  et  comprehensor  ;  ut  Christus,  qui  solus  fuit 
viator,  et  comprehensor.  Praedictum  enim  gaudium  magis  acquirunt  ex  vir 
tute  beatitudinis,  quam  illud  niereantur. 

QUAESTIO   LXIII. 

DE    ANGELORUM    MALITIA    QUOAD    CULPAM, 
IN  NOVEM  ARTICULOS  DIVISA. 

Deinde  considerandum  est,  quomodo  angeli  facti  sunt  mali.  Et  primo 
quantum  ad  malum  culpae.  Secundo  quantum  ad  malum  poenae. 

Circa  prinium  quaeniniur  novem. 

Primo.  Utrum  malum  culpae  in  angelis  esse  possit. 

Secundo.  Cujusmodi  peccata  in  eis  esse  possint. 

Tertio.  Quid  appetendo  angelus  peccavit. 

Quarto.  Supposito,  quod  aliqui  peccato  propriae  voluntatis  facti  sunt 
mali,  utrum  aliqui  naturaliter  sint  mali. 

Quinto.  Supposito,  quod  non,  utrum  aliquis  eorum  in  primo  istanti  suae 
crcationis  potuerit  esse  malus  per  actum  propriae  voluntatis. 

Sexto.  Supposito,  quod  non,  utrum  aliqua  mora  fuerit  Inter  creationem, 
et  lapsum. 

Septimo.  Utrum  supremus  Inter  cadentes  fuerit  simpliciter  inter  omnes 
angelos  summus. 

Octavo.  Utrum  peccatum  primi  angeli  fuerit  aliis  aliqua  causa  peccandi. 

Nono.  Utrum  tot  ceciderunt,  quot  remanserunt. 

ARTICULUS  I.  ■  320 

UTRUM   MALUM    CULPAE    POSSIT    ESSE   IN    AXGELIS. 

(1-2.  q.  Sc}.  art.  4.  et  2.  Disi.  5.  q.  i.  art.  j. 
et  lib.  5.  Coììtr.  ^.  cap.  loS.  loc).  et  no.  et  opusc.  1^.  cap.  iS.  et  ic}.). 

Ad  primum  sic  proceditur.  Videtur,  quod  malum  culpae  in  angelis  esse 
non  possit.  Quia  malum  culpae  non  potest  esse  nisi  in  his,  quae  sunt  in  po- 
tcntia,  ut  dicitur  in  9.  Mctaph.  (elicitur  ex  tex.  ic).).  Subjectum  enim  priva- 
tionis  est  ens  in  potentia:  sed  angeli,  cum  sint  formae  subsistentes,  non  habent 
esse  in  potentia;  ergo  in  eis  non  potest  esse  malum  culpae. 

2.  Praeterea.  Angeli  sunt  digniores,  quam  corpora  coelestia:  sed  in  cor- 
poribus  coelestibus  non  potest  esse  malum,  ut  Philosophi  dicunt;  ergo  neque 
in  angelis. 

3.  Praeterea.  Id,  quod  est  naturale,  semper  inest.  Sed  naturale  est  an- 
gelià,  quod  moveantur  motu  dilectionis  in  Deum;  ergo  hoc  ab  eis  removeri 
non  potest:  sed  diligendo  Deum  non  oeccant;  ergo  angeli  peccare  non 
possunt. 

4.  Praeterea.  Appetitus  non  est  nisi  boni,  vel  apparentis  boni  :  sed  '"n 
angelis  non  potest  esse  appavcris  bcnu.Ti,  quod  non  sit  verum  bonum  ;  quia 
in  eis  vel  omnino  error  esse  non  potest,  vel  saltem  non  potest  praecedere 
culpam;  ergo  angeli  non  possunt  appetere,  nisi  id,  quod  est  vere  bonum; 

sed  nuUus  appetendo  id,  quod  est  vere  bonum,  peccat;  ergo  angelus  appe- 
tendo non  peccat. 

Sed  contra  est,  quod  dicitur  Job  4.  :  Li  angelis  suis  reperii  praviiaUni. 
Respondeo  dicendum,  quod  tam  Angelus,  quam  quaecumque  creatura 
rationalis,  si  in  sua  natura  consideretur,  potest  peccare.  Et  cuicumque  crea- 
turae  hoc  convenit,  ut  peccare  non  possit,  hoc  habet  ex  dono  gratiae,  non 
ex  conditione  naturae.  Cujus  ratio  est,  quia  peccare  nihil  est  aliud,  quam 
declinare  a  rectitudine  actus,  quam  debet  habere,  sive  accipiatur  peccatum 
in  naturalibus,  sive  in  artificialibus,  sive  in  moralibus.  Solum  autem  illum 
actum  a  rectitudine  declinare  non  contingit,  cujus  regula  est  ipsa  virtus  agen- 
tis.  Si  enim  manus  artifìcis  esset  ipsa  regula  incisionis,  numquam  posset  ar« 
tifex  nisi  recte  signum  incidere  :  sed,  si  rectitudo  incisionis  sit  ab  alia  regula, 
contingit  incisionem  esse  rectam.  et  non  rectam.  Divina  autem  voluntas 
sola  est  regula  sui  actus,  quia  non  ad  superiorem  fìnem  ordinatur.  Omnis 
autem  voluntas  cujuslibet  creaturae  rectitudinem  in  suo  actu  non  habet.  nisi 
secundum  quod  regulatur  a  voluntate  divina,  ad  quam  pertinet  ultimus  finis  : 
sicut  quaelibet  voluntas  inferioris  debet  regulari  secundum  voluntatem  supe- 
rioris  ;  ut  voluntas  militis  secundum  voluntatem  ducis  exercitus.  Sic  igitur  in 
sola  voluntate  divina  peccatum  esse  non  potest:  in  qualibet  autem  voluntate 
creaturae  potest  esse  peccatum  secundum  conditionem  suae  naturae. 

Ad  primum  ergo  dicendum,  quod  in  angelis  non  est  potentia  ad  esse  na- 
turale: esttamen  in  eis  potentia  secundum  intellectivam  partem  ad  hoc,  quod 
convertantur  in  hoc,  vel  in  illud.  Et  quantum  ad  hoc  potest  in  eis  esse 
malum. 

Ad  secundum  dicendum,  quod  corpora  coelestia  non  habent  operationem, 
nisi  naturalem.  Et  ideo,  sicut  in  natura  eorum  non  potest  esse  corruptionis 
malum;  ita  nec  in  actione  naturali  eorum  potest  esse  malum  inordinationis. 
Sed  supra  actionem  naturalem  in  angelis  est  actio  liberi  arbitrii,  secundum 
quam  contingit  in  eis  esse  malum. 

Ad  tertium  dicendum,  quod  naturale  est  angelo,  quod  convertatur  motu 
dilectionis  in  Deum,  secundum  quod  est  principium  naturalis  esse.  Sed,  quod 
convertatur  in  ipsum,  secundum  quod  est  objectum  beatitudinis  supernatu- 
ralis,  hoc  est  ex  amore  gratuito,  a  quo  averti  potuit  peccando. 

Ad  quartum  dicendum,  quod  peccatum  mortale  in  actu  liberi  arbitrii  con- 
tingit esse  duplicità.  Uno  modo  ex  hoc,  quod  aliquod  malum  eHgitur:  sicut 
homo  peccat  eUgendo  adulterium,  quod  secundum  se  est  m.alum.  Et  tale 
peccatum  semper  procedit  ex  aliqua  ignorantia,  vel  errore:  alioquin  id,  quod 
estmalum,  non  eligeretur  ut  bonum.  Errat  quidem  adulter  in  particulari,  eligens 
hanc  delectationem  inordinati  actus,  quasi  aliquod  bonum  ad  nunc  agendum 
propter  inclinationem  passionis,  aut  habitus,  etiamsi  in  universah  non  erret, 
sed  veram  de  hoc  sententiam  teneat.  Hoc  autem  modo  in  angelo  peccatum 
esse  non  potuit;  quia  nec  in  angelis  sunt  passiones,  quibus  ratio,  aut  intellectus 
ligetur,  ut  ex  supra  dictis  patet  (q.  ^9.  art.  4.),  nec  iterum  primum  peccatum 
habitus  praecedere  potuit  ad  peccatum  inclinans.  Alio  modo  contingit  peccare 
per  Hberum  arbitrium,  eligendo  aliquid,  quod  secundum  se  est  bonum,  sed 
non  cum  ordine  debitae  mensurae,  aut  regulae:  ita  quod  dcfectus  inducens 
peccatum  sit  solum  ex  parte  electionis,  quae  non  habet  debitum  ordinem, 
nisi  ex  parte  rei  electae  :  sicut,  si  aliquis  eligeret  orare,  non  attendens  ad  or- 
dinem ab  Ecclesia  institutum.  Et  hujusmodi  peccatum  non  praeexigit  ignoran- 
tiam,  sed  abscntiam  solum  considerationis  eorum,  quae  considerar!  debcnv. 

Et  hoc  modo  angelus  peccavit,  convertendo  se  per  liberum  arbitrium  ad  pro- 
prium  bonum,  absque  ordine  ad  regulam  divinae  voluntatis. 


ARTICULUS  II.  321 

UTRUM     IN     ANGELIS     POSSIT     ESSE     TANTUM 
PECCATUM  SUPERBIAE  ET  INVIDIAE. 

(2,  Disi.  ;.  q.  I.  art.  5.  et  Disi.  22.  q.  i.  art.  i.  corp.  et  Uh.  5.  Contr.  g.  cap.  10^. 

et  Mal.  q.  16.  art.  2.  et  4.). 

Ad  secundum  sic  proceditur.  Videtur,  quod  in  angelis  non  possìt  esse  solum 
peccatum  superbiae,  et  invidiae:  in  quemcumque  enim  cadit  delectatio  ali- 
cujus  peccati,  potest  cadere  peccatum  illud:  sed  daemones  delectantur  etiam 
in  obsceniiatibus  carnalium  peccatorum,  ut  August.  dicit  2.  de  Civitate  Dei 
(cup.  4.);  ergo  in  daemonibus  etiam  peccata  carnalia  possunt  esse. 

2.  Praeterea.  Sicut  superbia,  et  invidia  sunt  peccata  spiritualia,  ita 
aceJia,  et  avaritia,  et  ira:  sed  spiritui  conveniunt  peccata  spiritualia,  sicut  et 
carni  peccata  carnalia;  ergo  non  solum  superbia,  et  invidia  in  angelis  esse 
possunt,  sed  etiam  acedia,  et  avaritia. 

3.  Praeterea.  Secundum  Greg.  in  Moralibus  (l'ih.  51.  cap.  ly.),  ex  superbia 
nascuntur  plura  vitia,  et  similiter  ex  invidia.  Posita  autem  causa,  ponitur 
ehectus.  Si  ergo  superbia,  et  invidia  in  angelis  esse  possunt,  pari  ratione  et 
alia  vitia  in  eis  esse  possunt. 

Sed  con'TRA  est,  quod  August.  dicit  14.de  Civit.  Dei  (cap.  ^.),  quod  dia- 
boius  non  est  fornicator,  aut  ebriosus,  neque  aliquid  hujusmodi  :  est  lamen 
superbus  et  invidus. 

Respondeo  dicendum,  quod  peccatum  aliquod  in  aliquo  esse  potest  du- 
pliciter.  Uno  modo,  secundum  reatum  ;  alio  modo,  secundum  affectum.  Secun- 
dum reatum  quidem  omnia  peccata  in  daemonibus  esse  contingit:  quia,  dum 
homines  ad  omnia  peccata  inducunt,  omnium  peccatorum  reatum  incurrunt. 
Secundum  affectum  vero  illa  solum  peccata  in  malis  angelis  esse  possunt, 
ad  quae  contingit  affici  spiritualem  naturam,  Spiritualem  autem  naturam  af- 
fici non  contingit  ad  bona,  quae  sunt  propria  corpori,  sed  ad  ea,  quae  in  rebus 
spiritualibus  inveniri  possunt:  nihil  enim  afficitur,  nisi  ad  id,  quod  suae  na- 
turae  potest  esse  quodam  modo  conveniens.  In  spiritualibus  autem  bonis  non 
potest  esse  peccatum,  dum  aliquis  ad  ea  affìcitur,  nisi  per  hoc,  quod  in  tali 
affectu  superioris  regula  non  servatur:  et  hoc  est  peccatum  superbiae,  non 
subdi  superiori  in  eo,  quo  debet.  Unde  peccatum  primum  angeli  non  potest 
esse  aliud,  quam  superbia.  Sed  consequenter  potuit  in  eis  esse  etiam  invidia. 
Ejusdem  enim  rationis  est,  quod  affectus  tendat  in  aliquid  appetendum,  et 
quod  renitatur  opposito.  Invidus  autem  ex  hoc  de  bone  alterius  dolet,  in- 
quantum bonum  alterius  aestimat  sui  boni  impediraentum.  Non  autem  bonum 
alterius  poterat  aestimari  impediraentum  boni  affectati  per  angelum  malum, 
nisi  inquantum  affectavit  excellentiam  singularem;  quae  quidem  singularitas 
per  alterius  excellentiam  cessat.  Et  ideo  post  peccatum  superbiae  consecutum 
est  in  angelo  peccante  malum  invidiae,  secundum  quod  de  bono  hominis 
doluit,  et  etiam  de  excellentia  divina,  secundum  quod  eo  Deus  contra  volun- 
tatem  ipsius  diaboli  utitur  in  gloriam  divinam 

Ad  primum  ergo  dicendum,  quod  daemones  non  delectantur  in  obsceni- 
tatibus  carnalium  peccatorum,  quasi  ipsi  afficiantur  ad  delectationes  car- 
nales  :  sed  hoc  totum  ex  invidia  procedit,  quod  in  peccatis  hominum  quibus- 
cumque  delectantur,  inquantum  sunt  impedimenta  humani  boni. 

Ad  secundum  dicendum,  quod  avaritia,  secundum  quod  est  speciale 
peccatum,  est  immoderatus  appetitus  rerum  temporalium,  quae  veniunt  in 
usum  vitae  humanae,  quaecumque  pecuniae  aestimari  possunt:  et  ad  ista 
non  afficiuntur  daemones,  sicut  nec  ad  delectationes  carnales.  Unde  avaritia 
proprie  sumpta  in  eis  esse  non  potest.  Sed,  si  avaritia  dicatur  omnis  immo- 
derata cupiditas  habendi  quodcumque  bonum  creatum,  sic  avaritia  continetur 
in  superbia,  quae  est  in  daemonibus.  Ira  vero  cum  quadam  passione  est, 
sicut  (et)  concupiscentia.  Unde  ipsa  in  daemonibus  esse  non  potest,  nisi 
metaphorice.  Accidia  vero  est  quaedam  tristitia,  qua  liomo  redditur  tardus 
ad  spirituales  actus  propter  corporalem  laborem,  qui  daemonibus  non  com- 
petit. Et  sic  patet,  quod  sola  superbia,  et  invidia  sunt  pure  spiritualia  pec- 
cata, quae  daemonibus  competere  possunt  ;  ita  tamen  quod  invidia  non 
sumatur  prò  passione,  sed  prò  voluntate  renitente  bono  alterius. 

Ad  tertium  dicendum,  quod  sub  invidia,  et  superbia,  prout  in  daemo- 
nibus ponuntur,  comprehenduntur  omnia  peccata,  quae  ab  illis  derivantur. 

UTRUM  DIABOLUS    APPETIERIT    ESSE   UT    DEUS. 

(2.  Disi.  4.  q.  I.  art.  2.). 

Ad  tertium  sic  proceditur.  Videtur,  quod  diabolus  non  appetierit  esse 
ut  Deus.  Illud  enim,  quod  non  cadet  in  apprehensione,  non  cadit  in  appetitu; 
cum  bonum  apprehensum  moveat  appetitum  vel  sensibilem,  vel  rationalem, 
vel  intellectualem  :  in  solo  enim  hujusmodi  appetitu  contingit  esse  pecca- 
tum: sed  creaturam  aliquam  esse  aequalemDeo  non  cadit  in  apprehensione: 
implicat  enim  contradictionem  ;  quia  necesse  est,  fìnitum  esse  infinitum,  si 
aequatur  infinito  ;  ergo  angelus  non  potuit  appetere  esse  ut  Deus. 

2.  Praeterea.  Illud,  quod  est  finis  naturae,  absque  peccato  appetì  po- 
test: sed  assimilari  Deo  est  finis,  in  quem  tendit  naturaliter  quaelibet  crea- 
tura. Si  ergo  angelus  appetiit  esse  ut  Deus,  non  per  aequalitatem,  sed  per 
similitudinem,  videtur,  quod  in  hoc  non  peccaverit. 

3.  Praeterea.  Angelus  in  majori  pienitudine  sapientiae  conditus  est, 
quam  homo:  sed  nullus  homo,  nisi  omnino  amens,  elegit  esse  aequalis  an- 
gelo, nedum  Deo  ;  quia  electio  non  est  nisi  possibilium,  de  quibus  est  consi- 
lium  ;  ergo  multo  minus  peccavit  angelus  appetendo  esse  ut  Deus, 

Sed  contra  est,  quod  dicitur  Isa.  14.  ex  persona  diaboli:  Ascendam  in 
coelum,  et  ero  similis  Altissimo.  Et  August.  dicit  in  lib.  de  Q.Q..,  Vet.  Test. 
(q.  II).),  quod  elatione  injìatus  voluit  dici  Deus. 

Respoxdeo  dicendum,  quod  angelus  absque  omni  dubio  peccavit  appe- 
tendo esse  ut  Deus.  Sed  hoc  potest  intelligi  dupliciUr.  Uno  modo  per  aequi- 
parantiam,  alio  modo  per  similitudinem.  Primo  quidem  modo  non  potuit 
appetere  esse  ut  Deus:  quia  scivit  hoc  esse  impossibile  naturali  cognitione, 
nec  primum  actum  pcccandi  in  ipso  praecessit  vel  habitus,  vel  passio  ligans 
cognoscitivam  ipsius   virtutem,  ut  in  particulari  deficiens  eligeret  impossi- 

DÌle,  sicut  in  nobis  interdum  accidit.  Et  tamen  dato,  quod  esset  possibile,  hoc 
esset  centra  naturale  desiderìum:  inest  enim  unicuique  naturale  desiderium 
ad  conservandum  suum  esse,  quod  non  conservaretur,  si  transmutaretur  in 
àlteram  naturam.  Unde  nulla  res,  quae  est  in  inferiori  gradu  naturae,  potest 
appetere  superioris  naturae  gradum  :  sicut  asinus  non  appetit  esse  equus: 
quia,  si  transferretur  in  gradum  superioris  naturae,  jam  ipsum  non  esset.  Sed 
in  hoc  imaginatio  decìpitur;  quia  enim  homo  appetit  esse  in  altieri  gradu 
quantum  ad  aliqua  accidentalia,  quae  possunt  crescere  absque  corruptione 
subjecti,  aestimatur,  quod  possit  appetere  altiorem  gradum  naturae,  in  quem 
pervenire  non  posset,  nisi  esse  desinerei.  Manifestum  est  autem,  quod  Deus 
excedit  angelum  non  secundum  aliqua  accidentalia,  sed  secundum  gradum 
naturae;  et  etiam  unus  angelus  alium.  Unde  impossibile  est,  quod  angelus 
inferior  appetat  esse  aequalis  superiori,  nedum  quod  appetat  esse  aequalis 
Deo. 

Appetere  autem  esse,  ut  Deus,  per  similitudinem,  contingit  dupliciUr, 
Uno  modo  quantum  ad  id,  in  quo  aliquid  natum  est  Deo  assimilari;  et  sic, 
si  aliquis  quantum  ad  hoc  appetat  esse  Deo  simiJis,  non  peccat,  dummodo 
similitudinem  Dei  debito  ordine  appetat  adipisci,  ut  scilicet  eam  a  Deo  ha- 
beat.  Peccaret  vero  si  quis  etiam  appeteret  secundum  justitiam  esse  similis 
Deo,  quasi  propria  virtute,  et  non  ex  virtute  Dei.  Allo  vero  modo  potest  aliquis 
appetere  similis  esse  Deo  quantum  ad  hoc,  in  quo  non  natus  est  assimilari  : 
sicut  si  quis  appeteret  creare  caelum,  et  terram,  quod  est  proprium  Dei:  in 
quo  appetitu  esset  peccatum. 

Et  hoc  modo  diabolus  appetiit  esse  ut  Deus;  non  ut  ei  assimilaretur  quantum 
ad  hoc,  quod  est  nulli  subesse  simpliciter  :  quia  sic  etiam  suum  non  esse  appe- 
teret, cum  nulla  crearura  esse  possit,  nisi  per  hoc,  quod  sub  Deo  esse  par- 
ticipat:  sed  in  hoc  appetiit  esse  similis  Deo,  quia  appetiit  ut  finem  ultimum  bea- 
iitudinis  id,  ad  quod  virtute  suae  naturae  poterat  pervenire,  avertens  suum 
appetitum  a  beatitudine  super  naturali,  quae  est  ex  gratia  Dei.  Vel  si  appetiit,  ut 
ultimum  finem,  illam  Dei  similitudinem,  quae  datur  ex  gratia,  voluit  hoc 
habere  per  virtutem  suae  naturae,  non  ex  divino  auxilio  secundum  Dei  dispo- 
sitionem.  Et  hocconsonat  dictis  Ansel.  (ex  cap.6.  lib.  de  Casu  Diaboli),  qui  dicit, 
quod  appetiit  illud,  ad  quod  pervenisset,  si  stetisset.  Et  haec  duo  quodammodo 
in  idem  redeunt:  quia  secundum  utrumque  appetiit  finalem  beatitudinem  per 
suam  virtutem  habere,  quod  est  proprium  Dei.  Quia  vero  quod  est  per  se, 
est  prìncipium,  et  causa  ejus,  quod  est  per  aliud,  ex  hoc  etiam  consecutum 
est,  quod  appetiit  aliquem  principatum  super  aha  habere.  In  quo  etiam  per- 
verse voluit  Deo  assimilari. 

Et  per  hoc  patet  responsio  ad  omnia  objecta. 

ARTICULUS  IV.  ^23 

UTRQM   ALIdUI    DAEMONES    SINT    NATURALITER    MALI* 

(2.  Disi.  7.  q.  I.  ari.  2.  ccrp. 
et  lib.  j.  Contr.  g.  cap.  107.  usque  ad  in.  et  Mal.  q.  16.  art.  2.). 

Ad  Q.UARTUM  sicproceditur.  Videtur,  quod  aliqui  daemones  sint  natura- 
liter  mali.  Dicit  enim  Porphyrius,  ut  August.  introducit  io.  de  Civitate  Dei 
(cap,  II.),  quod  est  quoddam  genus  daemonum  natura  Jallax,  simulans  Deo'   et 

animus  defunctorum  :  sed  esse  fallacem  est  esse  malum  ;  ergo  aliqui  daemones 
sunt  naturaliter  mali. 

2.  Praeterea.  Sicut  angeli  sunt  creati  a  Deo,  ita  et  homines:  sed  aliqui 
homines  sunt  naturaliter  mali,  de  quibus  dicitur  Sap.  12.:  Erat  eoriim  niahtia 
nafuralis:  ergo  et  angeli  aliqui  possunt  esse  naturaliter  mali. 

3.  Praeterea.  Aliqua  ammalia  irrationalia  habent  quasdam  naturales  ma- 
litias:  sicut  vulpes  naturaliter  est  subdola;  et  lupus  naturaliter  est  rapax:  et 
tamen  sunt  creaturae  Dei;  ergo  et  daemones,  licet  sint  creaturae  Dei,  pos- 
sunt esse  naturaliter  mali. 

Sed  contra  est,  quod  Dionys.  dicit,  4.  cap.  de  Div.  Noni.  (lect.  ig.)  quod 
daemones  non  sunt  naturaliter  mali. 

Respondeo  dicendum,  quod  omne,  quod  est,  inquantum  est,  et  naturam 
habet  aliquam,  in  bonum  aliquod  naturaliter  tendit,  utpote  ex  principio  bone 
existens:  quia  semper  effectus  convertitur  in  suum  principium.  Contingit 
autem,  alieni  bono  particulari  aliquod  malum  esse  adjunctum  :  sicut  igni 
conjungitur  hoc  malum,  quod  est  esse  consumptivum  aliorum.  Sed  bono 
universali  nuUum  malum  potest  esse  adjunctum.  Si  ergo  aliquid  sit,  cujus 
natura  Cquidem)  ordinetur  in  aliquod  bonum  particulare,  potest  naturaliter 
tendere  in  aliquod  malum,  non  inquantum  malum,  sed  per  accidens,  inquan- 
tum est  conjunctum  cuidam  bono.  Si  vero  aliquid  sit,  cujus  natura  ordinetur 
in  aliquod  bonum  secundum  communem  boni  rationem,  hoc  secundum  suam 
naturam  non  potest  tendere  in  aliquod  malum.  Manifestum  est  autem,  quod 
quaelibet  natura  intellectualis  habet  ordinem  in  bonum  universale,  quod  po- 
test apprehendere,  et  quod  est  objectum  voluntatis.  Unde,  cum  daemones 
sint  substantiae  intellectuales,  nullo  modo  possunt  habere  inclinationem  na- 
turalem  in  aliquod  quodcumque  malum.  Et  ideo  non  possunt  esse  naturaliter  mali. 

Ad  primum  ergo  dicendum,  quod  August.  ibidem  reprehendit  Porphyriura 
de  hoc,  quod  dixit,  quod  daemones  erant  naturaliter  fallaces,  dicens,  eos  non 
esse  naturaliter  fallaces,  sed  propria  voluntate.  Porphyrius  autem  hac  ratione 
posuit  daemones  esse  natura  fallaces,  quia  ponebat  daemones  esse  animaha 
habentia  naturam  sensitivam.  Natura  autem  sensitiva  ordinatur  ad  aliquod 
bonum  particulare,  cui  potest  esse  conjunctum  malum.  Et  secundum  hoc  ali- 
quam inclinationem  naturalem  habere  possunt  ad  malum,  per  accidens  tamen, 
inquantum  malum  est  conjunctum  bono. 

Ad  secundum  dicendum,  quod  malitia  aliquorum  hominum  potest  dici 
naturalis,  vel  propter  consuetudinem,  quae  est  altera  natura,  vel  propter  na- 
turalem inclinationem  ex  parte  naturae  sensitivae  ad  aliquam  inordinatam 
passioneni  ;  sicut  quidam  dicuntur  naturaliter  iracundi,  vel  concupiscentes  : 
non  autem  ex  parte  naturae  intellectualis. 

Ad  tertium  dicendum,  quod  ammalia  bruta  secundum  naturam  sensi- 
tivam habent  naturalem  inclinationem  ad  quaedam  particularia  bona,  quibus 
ccnjunta  sunt  aliqua  mala;  sicut  vulpes  ad  quaerendum  victum  sagaciter,  cui 
adjungitur  dolositas.  Unde  esse  dolosum  non  est  malum  vulpi,  cum  sit  ei 
naturale;  sicut  nec  esse  furiosum  est  malum  cani:  sicut  Dionys.  dicit  4.  cap. 
de  Divin,  Noni.  (part.  4.  lect.  igj. 

ARTICULUS  V.  324 

UTRUM  DIABOLUS  FUERIT  MALUS  IN  PRIMO  INSTANTI  SUAE  CREATIONIS 
PER  CULPAM  PROPRIAE  VOLUNTATIS. 

(2.  Disi.  5.  q.  I.  et  Mal.  q.  16.  art.  4.  et  in  Joan.  8.  Uct.  6.). 

Ad  quintum  sic  proceditur.  Videtur,  quod  diabolus  in  primo  instanti  suae 
creationis  fuerit  malus  per  culpam  propriae  voluntatis;  dicitur  enimjoan.  8. 
de  diabolo:  Uh  homicida  erat  ah  initio. 

2.  Praeterea.  Secundum  August.  i.  super  Genes.  ad  litteram  (cap.  ly), 
informitas  creaturae  non  praecessit  formationem  tempore,  sed  origine  tantum. 
Per  coelum  autem,  quod  legitur  primo  creatum,  ut  ipse  dicit  in  2.  lib.  (cap.  S.) 
intelligitur  natura  angelica  informis.  Per  hoc  autem,  quod  dicitur,  quod  Deus 
dixit:  Fiat  lux,  etfacta  est  lux,  intelligitur  formatio  ejus  per  conversionem  ad 
Verbum;  simul  ergo  natura  angelica  creata  est,  et  facta  est  lux.  Sed  simul, 
dum  facta  est  lux,  distincta  est  a  tenebris,  per  quas  intelliguntur  angeli  pec- 
cantes;  ergo  in  primo  instanti  suae  creationis  quidam  angeli  fuerunt  beati, 
et  quidam  peccaverunt. 

3.  Praeteria.  Peccatum  opponitur  merito:  sed  in  primo  instanti  suae 
creationis  aliqua  natura  intellectualis  potest  mereri,  sicut  anima  Christi,  vel 
etiam  ipsi  boni  angeli;  ergo  et  daemones  in  primo  instanti  suae  creationis 
potuerunt  peccare. 

4.  Praeterea.  Natura  angelica  virtuosior  est,  quani  natura  corporea:  sed 
res  corporalis  statim  in  primo  instanti  suae  creationis  incipit  habere  suam 
opcrationem  ;  sicut  ignis  in  primo  instanti,  quo  generatus  est,  incipit  moveri 
sursum;  ergo  et  angelus  in  primo  instanti  suae  creationis  potuit  operari.  Aut 
ergo  habuit  operationem  rectam,  aut  non  rectam:  si  rectam,  cum  gratiam 
habuerint,  per  eam  meruerunt  beatitudinem.  In  angelis  autem  statim  ad  me- 
ritum  sequitur  praemium,  ut  supra  dictum  est  (q.  62.  art.  ^.);  ergo  fuissent 
statim  beati,  et  ita  numquam  peccassent,  quod  est  falsum.  Relinquitur  ergo, 
quod  in  primo  instanti  non  recte  operando  peccaverunt. 

Sed  contra  est,  quod  dicitur  Gen.  i.:  Vidit  Deus  cuncta,  qiiae  fecerat,  et 
erant  valde  Iona:  inter  ea  autem  erant  etiam  daemones;  ergo  et  daemones 
aliquando  fuerunt  boni. 

Respondeo  dicendum,  quod  quidam  posuerunt;  quod  statim  daemones  in 
primo  instanti  suae  creationis  mali  fuerunt,  non  quidem  per  naturam,  sed 
per  peccatum  propriae  voluntatis:  quia,  ex  quo  est  factus  diabolus  justitiam 
recusavit.  Cui  sententiae,  ut  August.  dicit  11.  de  Civit.  Dei  (cap.  15J  quisquis 
acqiiìescit,  non  cum  illis  haereticis  sapit,  idest  Manichaeis,  qui  dìcunt,  quod  dia- 
bolus bob  et  naturam  mali.  Sed,  quia  haec  opinio  auctoritati  Scripturae  contra- 
dicit;  dicitur  enim  sub  figura  principis  Babylonis  de  diabolo,  Isa.  14.:  Ouo- 
inodo  cecidisti  Lucifer,  qui  mane  orieharis?  et  Ezech.  28:  In  deliciis  paradisi  Dei 
fuisti,  dicitur  ad  diabolum  sub  persona  Regis  Tyri  ;  ideo  a  magistris  haec 
opinio,  tamquam  erronea,  rationabiliter  reprobata  est.  Unde  aliqui  dixerunt, 
quod  angeli  in  primo  instanti  suae  creationis  peccare  potuerunt,  sed  non  pec- 
caverunt. Sed  haec  opinio  etiam  a  quibusdam  reprobatur  ea  ratione,  quia, 
cum  duae  operationes  se  consequuntur,  impossibile  videtur,  quod  in  eodera 

nunc  utraque  operatio  terminetur;  manifestum  est  autem,  quod  peccatum 
angeli  fuit  operatio  creatione  posterior:  terminus  autem  creationis  est  ipsum 
esse  angeli;  terminus  vero  operationis  peccati  est,  quod  sunt  mali.  Impos- 
sibile ergo  videtur,  quod  in  primo  instanti,  quo  angelus  esse  coepit,  fuerit 
malus. 

Sed  haec  ratio  non  videtur  sufficiens  ;  habet  enim  solum  locum  in  motibus 
temporalibus,  qui  successive  aguntur;  sicut,  si  motus  localis  sequitur  ad  alte- 
rationem,  non  potest  in  eodem  instanti  terminar!  alteratio,  et  localis  motus. 
Sed,  si  sunt  mutationes  instantaneae,  simul,  et  in  eodem  instanti  potest  esse 
terminus  primae,  et  secundae  mutationis;  sicut  in  eodem  instanti,  in  quo 
illuminatur  luna  a  sole,  illuminatur  aer  a  luna.  Manifestum  est  autem,  quod 
creatio  est  instantaaea,  et  similiter  motus  liberi  arbitrii  in  angelis:  non  enim 
ìndigent  collatione,  et  discursu  rationis,  ut  ex  supradictis  patet  (q.  ^8.  art.  j.). 
Unde  nihil  prohibet,  simul,  et  in  eodem  instanti  esse  terminum  creationis,  et 
terminum  liberi  arbitrii.  Et  ideo  aliter  dicendum  est,  quod  impossibile  fuit, 
angelum  in  primo  instanti  peccasse  per  inordinatum  actum  liberi  arbitrii. 
Quarnvis  enim  res  aliqua  in  primo  instanti,  quo  esse  incipit,  simul  incipere 
possit  operari:  tamen  illa  operatio,  quae  simul  incipit  cum  esse  rei,  est  ei  ab 
agente,  a  quo  habet  esse  :  sicut  moveri  sursum  inest  igni  a  generante.  Unde, 
si  aliqua  res  habeat  esse  ab  agente  deficiente,  quod  possit  esse  causa  defe- 
ctivae  actionis,  poterit  in  primo  instanti,  in  quo  incipit  esse,  habere  defectivam 
operationem:  sicut,  si  tibia,  quae  nascitur  clauda  ex  debilitate  seminis,  statim 
incipiat  claudicare.  Agens  autem,  quod  angelos  in  esse  produxit,  scilicetDeus, 
non  potest  esse  causa  peccati.  Unde  non  potest  dici,  quod  diabolus  in  primo 
instanti  suae  creationis  fuerit  malus. 

Ad  primum  ergo  dicendum,  quod,  sicut  August.  dicit  11.  de  Civitate  Dei 
(cap.i^.),  cum  dicitur,  quod  «  diabolus  ab  initio  peccat  »,  non  ab  initio,  ex  quo 
creatus  est,  peccare  putandus  est,  sed  ab  initio  peccati,  scilicet  quia  numquam 
a  peccato  suo  recessit. 

Ad  secundum  dicendum,  quod  illa  distinctio  lucis,  ettenebrarum,  secun- 
dum  quod  per  tenebras  peccata  daemonum  intelliguntur,  accipienda  est  se- 
cundum Dei  praescientiam.  Unde  August.  dicit  11.  de  Civit.  Dei  (cap.  ig), 
quod,  solus  lucem,  ac  tenebras  discernere  potuit,  qui  potuit  etiam,  priusquam 
caderent,  praescire  casuros. 

Ad  tertium  dicendum,  quod  quidquid  est  in  merito,  est  a  Deo:  et  ideo 
in  primo  instanti  suae  creationis  angelus  mereri  potuit.  Sed  non  est  similis 
ratio  de  peccato,  ut  dictum  est  (in  corp.  ari.). 

Ad  Q.UARTUM  dicendum,  quod  Deus  non  discrevit  inter  angelos  ante  aver- 
sionem  quorumdam,  et  conversionem  aliorura,  ut  Aug.  dicit  ir.  de  Civitate 
Dei  (cap.  II.):  et  ideo  omnes  in  gratia  creati  in  primo  instanti  meruerunt. 
Sed  quidam  eorum  statim  impedimentum  praestiterunt  suae  beatitudinis,  prae- 
cedens  meritum  mortificantes;  et  ideo  beatitudine,  quam  meruerunt,  sunt 
privati. 

ARTICULUS   VI.  325 

UTRUM   ALIQ.ua   MORA   FUERIT    INTER   CREATIONEM, 
ET    LAPSUxM    ANGELI. 

(Quodl.  9.  art.  8.  in  corp.). 

Ad  sextum  sic  proceditur.  Videtur,  quod  aliqua  mora  fuerit  inter  crea- 
tionem,  et  lapsum  angeli.  Dicitur  enim  Ez^ch.  2S.:  Ainhulasti  perfectus  inviis 
tiiis  a  die  conceptionis  tuae,  dome  inventa  est  iniquitas  in  te  .*  sed  ambulatio, 
cum  sit  motus  continuus,  requirit  aliquam  moram;  ergo  aliqua  mora  fuit 
inter  creationem  diaboli,  et  ejus  lapsum. 

2.  Praeterea.  Orig.  dicit  (Hom.  i.  inExeclmUm),  quod  serpens  antiquus 
non  statim  supra  pectus,  et  ventrem  suum  ambulavit;  per  quod  intelligitur 
ejus  peccatum;  ergo  diabolus  non  statim  post  primum  instans  suae  creationis 
peccavit. 

3.  Praeterea.  Posse  peccare  commune  est  homini,  et  angelo:  fuit  autem 
aliqua  mora  inter  formationem  hominis,  et  ejus  peccatum;  ergo  pari  ratione 
fuit  aliqua  mora  inter  formationem  diaboli,  et  ejus  peccatum. 

4.  Praeterea.  Aliud  instans  fuit,  in  quo  diabolus  peccavit,  ab  instanti,  in 
quo  creatus  fuit:  sed  inter  quaelibet  duo  instantia  cadit  tempus  medium;  ergo 
aliqua  mora  fuit  inter  creationem  ejus,  et  lapsum. 

Sed  contra  est,  quod  dicitur  Joan.  8.  de  diabolo,  quod  in  ventate  non 
stetit.  Ety  sicut  Aug.  dicit  11.  de  Civit.  Dei  fca/J.  jj.),  oportet,  ut  hoc  sic  acci- 
piamus,  quod  in  veritate  fuerit,  sed  non  permanserit. 

Respondeo  dicendum,  quod  circa  hoc  est  duplex  opinio.  Sed  probabilior, 
et  sanctorum  dictis  magis  consonans  est,  quod  statim  post  primum  instans 
suae  creationis  diabolus  peccaverit.  Et  hoc  necesse  est  dicere,  si  ponatur,  quod 
in  primo  instanti  suae  creationis  in  actum  liberi  arbitrii  proruperit,  et  cum 
gratia  fuerit  creatus,  ut  supra  diximus  (q.  62.  art.  ).).  Cum  enim  angeli  per 
unum  actum  meritorìum  ad  beatitudinem  perveniant,  ut  supra  dictum  est  (q.  62. 
art.  ^.),  si  diabolus  in  primo  instanti  in  gratia  creatus  meruit,  statim  post 
primum  instans  beatitudinem  accepisset,  nisi  statim  impedimentum  praesti- 
tisset  peccando. 

Si  vero  ponatur,  quod  Angelus  in  gratia  creatus  non  fuerit,  vel  quod  in  primo 
instanti  actum  liberi  arbitrii  non  potuerit  habere,  nihil  prohibet,  aliquam  moram 
fuisse  inter  creationem,  et  lapsum. 

Ad  primum  ergo  dicendum,  quod  per  motus  corporales,  qui  per  tempus 
mensurantur,  quandoque  in  sacra  Scriptura  intelliguntur  metaphorice  motus 
spirituales  instantanei.  Et  sic  per  ambulationem  intelligitur  motus  liberi  ar- 
bitrii tendentis  in  bonum. 

Ad  secundum  dicendum,  quod  Orig.  dicit,  quod  serpens  antiquus  non  a 
principio,  nec  statim  supra  pectus  ambulavit  propter  primun  instans,  in  quo 
malus  non  fuit. 

Ad  tertium  dicendum,  quod  angelus  habet  liberum  arbitrium  inflcxibile 
post  electionem.  Et  ideo  nisi  statim  post  primum  instans,  in  quo  naturaleni 
motum  habuit  ad  bonum,  impedimentum  beatitudini  praestitisset,  fuisset  fir- 
matus  in  bono.  Sed  non  est  simile  de  homine:  et  ideo  ratio  non  sequitur. 

Ad  quartum  dicendum,  quod  Inter  quaelibet  duo  instantia  esse  tempus 
medium  habet  veritatem,  inquantum  tempus  est  continuum,  ut  probatur  in 
6.  Physic.  (tex.  2.  et  seq.).  Sed  tamen  in  angelis,  qui  non  sunt  subjecti  codesti 
motui,  qui  primo  per  tempus  continuum  mensuratur,  tempus  accipitur  prò 
ipsa  successione  operationum  intellectus,  vel  etiam  affectus.  Sic  igitur  instans 
prinium  in  angelis  intelligitur  respondere  operationi  mentis  angelicae,  qua  se 
in  seipsam  convertit  per  vespertinam  cognitionem;  quia  in  primo  die  com- 
memoratur  vespere,  sed  non  mane  :  et  haec  quidem  operatio  in  omnibus 
bona  fuit.  Sed  ab  hac  operatione  quidam  per  matutinam  cognitionem  ad 
laudem  verbi  sunt  conversi:  quidam  vero  in  seipsis  remanentes  facti  sunt 
nox,  per  superbiam  intumescentes,ut  August.  dicit4.  super  Gen.  ad  lit.  (cap.  24.). 
Et  sic  prima  operatio  fuit  omnibus  communis;  sed  in  secunda  sunt  distincti. 
Et  ideo  in  primo  instanti  omnes  fuerunt  boni,  sed  in  secundo  fuerunt  boni  a 
malis  distincti. 

ARTICULUS  VII.  326 

UTRUM   ANGELUS    SUPREMUS    INTER    PECCANTES 
FUERIT    SUPREMUS    INTER    OMNES. 

(Infr.  art.  9.  ad  5.  et  2.  Dist.  6.  art.  i.  et  Uh.  5.  Contr.  g.  cap.  io<).  fin. 
et  opusc.  ij.  cap.  19.  et  in  Ephes.  2.  et  in  Job  40.). 

Ad  septimum  sic  proceditur.  Videtur,  quod  ilio  angelus,  qui  fuit  supremus 
Inter  peccantes,  non  fuerit  supremus  inter  omnes.  Dicitur  enim  Ezech.  28.: 
Tu  Cheruh  extentus,  et  protegens,  posui  te  in  monte  sancto  Dei  :  sed  ordo  Che- 
rubim  est  sub  ordine  Seraphim,  ut  Dion.  dicit  7.  cap.  Angel.  Hier.  :  ergo  an- 
gelus, qui  fuit  supremus  inter  peccantes,  non  fuit  supremus  inter  omnes. 

2.  Praeterea.  Deus  fecit  naturam  intellectualem  propter  beatitudinem 
consequendam.  Si  igitur  angelus,  qui  fuit  supremus  inter  omnes,  peccavit, 
sequitur,  quod  ordinatio  divina  fuerit  frustrata  in  nobilissima  creatura  :  quod 
est  inconveniens. 

3.  Praeterea.  Quanto  aliquid  magis  inclinatur  in  aliquid,  tanto  minus 
potest  ab  ilio  defìcere:  sed  angelus,  quanto  est  superior,  tanto  magis  incii- 
natur  in  Deum;  ergo  minus  potest  a  Deo  peccando  defìcere.  Et  sic  videtur, 
quod  angelus,  qui  peccavit  non  fuerit  supremus  inter  omnes,  sed  de  infe- 
rioribus. 

Sed  contra  est,  quod  dicit  Greg.  in  hom.  34.  de  Centum  Ovibus,  quod 
primus  angelus,  qui  peccavit,  dmn  cunctis  agminibus  angehnlm  praelatiis  eorum 
claritatem  transcenderet,  ex  eorum  comparatione  clarior  fuit. 

Respondeo  dicendum,  quod  in  peccato  est  duo  considerare,  scilicet  pro- 
nitatim  ad  peccandum,  et  motivum  ad  peccandum.  Si  ergo  consideremus  in  an- 
gelis pronitatem  ad  peccandum,  minus  videtur,  quod  peccaverint  superiores 
angeli,  quaminferiores.  Et  propter  hoc  Damasc.  dicit  (Uh.  2.  Orth.  Fid.  cap.  4.), 
quod  major  eorum,  qui  peccaverunt,  fuit  terrestri  ordini praelatus.  Et  videtur  haec 
opinio  consonare  positioni  Platonicorum,  quam  August.  recitat  in  lib.  7.  et  io. 
de  Cìy.Dqì  (cap.  6.  et  7.  •  lo.eiii.).  Dicunt  enim,  quod  omnes  dii  erant  boni  ;  sed 
daemonum  quidam  boni,  quidam  mali,  Deosnominantes  substantiasintellectua- 
les,  quae  sunt  a  globo  lunari  superius,  daemonesvero  substantiasintellectuales, 
quae  sunt  a  globo  lunari  inferius,  superiores  hominibus  ordine  naturae. 

Nec  est  abjicienda  haec  opinio,  tamquam  a  fide  aliena:  quia  tota  crea- 
tura corporalis  administratur  a  Deo  per  angelos,  ut  August.  dicit  3.  de  Trinit. 
(cap.  4.  et  ^.).  Unde  nihil  prohibet  dicere,  inferiores  angelos  divinitus  distri- 
butos  esse  ad  administrandum  inferiora  corpora,  superiores  vero  ad  admini- 
strandum  corpora  superiora,  supremos  vero  ad  assistendum  Deo.  Et  secundum 
hoc  Damasc.  dicit  (de  Fide  Cathol.  Uh.  2.  cap.  4.),  quod  illi,  qui  ceciderunt, 
fuerunt  de  inferi orib us  :  in  quorum  etiam  ordine  aliqui  boni  angeli  perman- 
serunt.  Si  vero  consideretur  motivum  ad  peccandum,  majus  invenitur  in  su- 
perioribus,  quam  in  inferioribus  :  fuit  enim  daemonum  peccatum  superbia,  ut 
supra  dictum  est  (art.  2.  huj.  q.),  cujus  motivum  est  excellentia,  quae  fuit 
major  in  superioribus.  Et  ideo  Greg.  dicit  (loco  cit.  in  ar^.  sed  contr.),  quod 
ille,  qui  peccavit,  fuit  superior  inter  omnes.  Et  hoc  videtur  probabilius:  quia 
peccatum  angeli  non  processit  ex  aliqua  pronitate,  sed  ex  solo  libero  ar- 
bitrio. Unde  magis  videtur  consideranda  esse  ratio,  quae  sumitur  a  motivo 
icd  peccandum.  Non  est  tamen  inde  ahi  opinioni  praejudicandum:  quia  etiam 
in  principe  inferiorum  angelorum  potuit  esse  aliquod  motivum  ad  peccandum. 

Ad  primum  ergo  dicendum,  quod  Cherubim  interpretatur  plenitudo  scien- 
tiae,  Seraphim  interpretatur  ardentes,  sive  incendentes.  Et  sic  patet,  quod 
Cherubim  denominatur  a  scientia,  quae  potest  esse  cum  mortali  peccato  :  Se- 
rapliim  vero  denominatur  ab  ardore  charitatis,  quae  cum  peccato  mortali 
esse  non  potest.  Et  ideo  primus  angelus  peccans  non  est  denominatus  Sera- 
phim, sed  Cherubim. 

Ad  secundum  dicendum,  quod  divina  intentio  non  frustratur  nec  in  his, 
qui  peccant,  nec  in  his,  qui  salvantur.  Utrorumque  enim  eventum  Deus  prae- 
cognoscit:  et  ex  utroque  habet  gloriam,  dum  hos  ex  sua  bonitate  salvat,  illos 
ex  sua  justitia  punit.  Ipsa  vero  creatura  intellectualis,  dum  peccat,  a  fine  de- 
bito deficit.  Nec  hoc  est  inconveniens  in  quacumque  creatura  sublimi.  Sic 
enim  creatura  intellectualis  instituta  est  a  Deo,  ut  in  ejus  arbitrio  positum  sit 
agere  propter  finem. 

Ad  tertium  dicendum,  quod  quantacumque  inclinatio  ad  bonum  fuerit 
in  supremo  angelo,  tamen  ei  necessitatem  non  inducebat.  Unde  potuit  per 
liberum  arbitrium  eam  non  sequi. 


ARTICULUS  VIII.^  327 

UTRUM    PECCATUM    PRIMI   ANGELI  FUERIT  ALIIS   CAUSA  PECCANDI. 
(2.  Dist.  6.  ari.  2.  et  Disi.  ^4.  in  Exp.  ìect.  ad  2.). 

Ad  octavum  sic  proceditur.  Videtur,  quod  peccatum  primi  angeli  pec- 
caniis  non  fuerit  aliis  causa  peccandi.  Causa  enim  prior  est  causato:  sed 
omnes  simul  peccaverunt,  ut  Damasc.  dicit  (colli^itur  ex  Uh.  2.  cap.  4.  de  Fid. 
Cut!).);  ergo  peccatum  unius  non  fuit  aliis  causa  peccandi. 

2.  Praeterea.  Primum  peccatum  angeli  non  potest  esse  nisi  superbia,  ut 
supra  dictum  est  (ari.  2.  huj.  q.)  :  sed  superbia  excellentiam  quaerit:  magis 
autcm  excellentiae  repugnat,  quod  aliquis  inferiori  subdatur,  quam  superiori; 
et  sic  non  videtur,  quod  daemones  peccaverint  per  hoc,  quod  voluerunt 
subesse  alicui  superiorum  angelorum  potius,  quam  Deo:  sic  autem  peccatum 
unius  angeli  fuisset  aliis  causa  peccandi,  si  eos    ad   hoc   induxisset,   ut   sibi 

subjicerentur,  non  ergo  videtur,  quod  peccatum  primi  angeli  fuerit  causa  pec- 
candi  aliis. 

3.  Praeterea.  Majus  peccatum  est  velie  subesse  alteri  contra  Deum, 
quam  contra  Deum  alteri  velie  praeesse;  quia  minus  habet  de  motivo  ad 
peccandum.  Si  ergo  peccatum  primi  angeli  fuit  aliis  causa  peccandi  in  hoc 
quod  eos,  ut  sibi  subjicerentur,  induxit,  gravius  peccassent  iiiferiores  angeli, 
quam  supremus:  quod  est  contra  hoc  quod  super  illud  Ps.  103.:  Draco  iste^ 
qtiem  formasti,  dicit  Gloss.  (Ord.)  :  Qui  caeteris  in  esse  [al.  essentia]  erat  ex- 
cellentior,  factus  est  in  malitia  major;  non  ergo  peccatum  primi  angeli  fuit 
aliis  causa  peccandi. 

Sed  contra  est,  quod  dicitur  Apoc.  12.  quod  Draco  traxit  secum  tertiarti 
partem  stellarum. 

Respondeo  dicendum,  quod  peccatum  primi  angeli  fuit  aliis  causa  pec- 
candi, non  quidem  cogens,  sed  quadam  quasi  exhortatione  inducens,  Cujus 
signum  ex  hoc  apparet,  quod  omnes  daemones  illi  supremo  subduntur,  ut 
manifeste  apparet  per  illud,  quod  dicit  Dominus,  Matth.  25.:  Ite,  maledicti, 
in  icrnem  aeternnm,  qui  paratns  est  diabolo  et  angelis  ejus.  Habet  enim  hoc  orde 
divinae  justitiae,  ut  cuius  suggestioni  aliquis  consentit  in  culpa,  ejus  pote- 
stati  subdatur  in  poena,  secundum  illud  2.  Pet.  2.  :  A  quo  quis  suùe>-atus  est 
buie  scrvus  addictus  est. 

Ad  primum  ergo  dicendum,  quod,  licet  simul  daemones  peccavermt; 
tamen  peccatum  unius  potuit  esse  aliis  causa  peccandi.  Angelus  enim  non 
indiget  ad  eligendum,  vel  exhortandum,  vel  etiam  consentiendum  tempori s 
mora;  sicut  homo,  qui  deliberatione  indiget  ad  eligendum,  et  ad  consentiendum» 
et  locutione  vocali  ad  exhortandum  ;  quorum  utrumque  tempore  agitur.  Ma- 
nifestum  est  autem,  quod  etiam  homo  simul  dum  aliquid  jam  corde  concepii, 
in  eodem  instanti  incipit  loqui  :  et  in  ultimo  instanti  locutionis,  in  quo  ali- 
quis sensum  loquentis  capit,  potest  assentire  ei,  quod  dicitur;  ut  patet  maxime 
in  primis  conceptionibus,  quas  quisque  probat  auditas:  Sublato  ergo  tem- 
pore locutionis,  et  deliberationis,  quod  in  nobis  requiritur,  in  eodem  instant;. 
in  quo  primus  angelus  suam  affectionem  intelligibili  locutione  expressit  •  do& 
sibile  fuit  aliis  in  eam  consentire. 

Ad  secundum  dicendum,  quod  superbus,  caeteris  paribus,  magis  vult 
subesse  superiori,  quam  inferiori.  Sed,  si  aliquam  excellentiam  conSequatur 
sub  inferiori,  quam  sub  superiori  consequi  non  possit,  magis  eligit  inferiori 
subesse,  quam  superiori.  Sic  igitur  non  fuit  contra  superbiam  daemonunì, 
quod  subesse  inferiori  voluerunt  in  ejus  principatum  consentientes,  ad  hoc 
eum  principem,  et  ducem  habere  volentes,  ut  virtute  naturali  suam  ultirnam 
beatitudinem  consequerentur  ;  praesertim  quia  supremo  angelo  naturae  ordine 
etiam  tunc  subjecti  erant. 

Ad  tertium  dicendum,  quod,  sicut  supra  dictum  est  (q.  62.  art.  6.),  an- 
gelus non  habet  aliquid  retardans,  sed  secundum  suam  totani  virtutem  move- 
tur  in  illud,  ad  quod  movetur,  si  ve  in  bonum,  si  ve  in  malura.  Quia  igi  ux 
supremus  angelus  majorem  habuit  naturalem  virtutem,  quam  inferiores,  in- 
tensiori  motu  in  peccatum  prolapsus  est:  et  ideo  factus  est  etiam  in  ma- 
litia major. 

ARTICULUS  IX.  328 

UTRUM  TOT  PEGCAVERUNT,  QUOT  PERMANSERUNT. 

(j.  Disi.  5^.  q.  2.  art.  2.  ad  4.  ;  2.  Disi.  i.  par.  i.  art.  i.  ad  ^.). 

Ad  noxum  sic  proceditur.  Videtur,  quod  plures  peccaverunt  de  angelis, 
quam  permanserunt:  quia,  ut  dicit  Philos.  (ìib.  2.  Topic.  cap.  6.),  malum  est 
ut  in  pluribus,  bonum  ut  in  paucioribus. 

2.  Praeterea.  Justitia,  et  peccatum  eadem  ratione  inveniuntur  in  an2;elis, 
et  hominibus:  sed  in  hominibus  plures  inveniuntur  mali,  quam  boni,  secun- 
dum  illud  Eccl.  i.:  Stultorum  infiniius  est  numerus ;  ergo  pari  ratione  in  angelis. 

3.  Praeterea.  Angeli  distinguuntur  secundum  personas,  et  secundum 
ordines.  Si  igitur  plures  personae  angelicae  remanserunt,  videtur  etiam, 
quod  non  de  omnibus  ordinibus  aliqui  peccaverunt. 

Sed  contra  est,  quod  dicitur  4.  Reg.  6.:  Plures  nohiscum  sunt,  quam  cum 
ilìis:  quod  exponitur  de  bonis  angelis,  qui  sunt  nobiscum  in  auxilium,  et  de 
malis,  qui  nobis  adversantur. 

Respondeo  dicendum,  (\no(i  plures  angeli  permaneserunt,  quam  peccaverunt: 
quia  peccatum  est  contra  naturalem  inclinationem.  Ea  vero,  quae  contra 
naturam  fìunt,  ut  in  paucioribus  accidunt.  Natura  enim  consequitur  suura  ef- 
fectum  vel  semper,  vel  ut  in  pluribus. 

Ad  primum  ergo  dicendum,  quod  Philosophus  loquitur  quantum  ad  ho- 
mines,  in  quibus  malum  contingit  ex  hoc,  quod  sequuntur  bona  sensibilia, 
quae  sunt  pluribus  nota,  deseito  bono  rationis,  quod  paucioribus  notum  est. 
In  angelis  autem  non  est  nisi  natura  intellectualis.  Unde  non  est  similis  ratio. 

Et  per  hoc  patet  responsio  ad  secundum. 

Ad  tertium  dicendum,  quod  secundum  illos,  qui  dicunt,  quod  diabolus 
major  fuit  de  inferiori  ordine  angelorum,  qui  praesunt  terrestribus,  manife- 
stum  est,  quod  non  de  quolibet  ordine  ceciderunt,  sed  de  infimo  tantum.  Se- 
cundum vero  illos,  qui  ponunt  majorem  diabolum  de  supremo  fuisse  ordine, 
probabile  est, quod  de  quolibet  ordine  aliqui  ceciderunt:  sicut  et  in  quemlibet 
ordinem  homines  assumuntur  in  supplementum  ruinae  angelicae.  In  quo 
etiam  magis  comprobatur  libertas  liberi  arbitrii,  quae  secundum  quemlibet 
gradum  creaturae  in  malum  flecti  potest.  In  Sacra  Scriptura  tamen  nomina 
quorumdam  ordinum,  ut  Seraphim,  et  Thronorum,  daemonibus  non  attri- 
buuntur:  quia  haec  nomina  sumuntur  ab  ardore  charitatis,  et  ab  inhabita- 
tione  Dei,  quae  non  possunt  esse  cum  peccato  mortali.  Attribuuntur  autem 
eis  nomina  Cherubim,  Potestatum,  et  Principatuum  :  quia  haec  nomina  su- 
muntur ascientia,  et  potentia,  quae  bonis,  malisque  possunt  esse  commun-'' 

QUAESTIO  LXIV. 

DE  POENA  DAEMONUM,  IN  QUATUOR  ARTICULOS  DIVISA. 

Consequenter  quaeritur  de  Poena  Daemonum. 

Et  circa  hoc  quaeruntur  quatuot 

Primo.  De  obtenebratione  intellectus. 
Secundo.  De  obstinatione  voluntatis. 
Tertio.  De  dolore  ipsorum. 
Qiiarto.  De  loco  poenali  ipsorum. 

ARTICULUS  I.  329 

UTRUM    INTELLECTUS    DAEMONIS    SIT    OBTENEBRATUS 
PER    PRIVATIONEM    COGNITIONIS    OMNIS    VERITATIS. 

(2.  Dìst.  7.  q.  2.  art.  i.  et  Mal.  q.  16.  art.  6.). 

Ad  primum  sic  proceditur,  Videtur,  quod  intellectus  daemonum  sit  obte- 
nebratus  per  privationem  cognitionis  omnis  veritatis.  Si  enira  aliquam  veri- 
tatem  cognoscerent,  magis  cognoscerent  seipsos,  quod  est  cognoscere  substan- 
tias  separatas.  Hoc  autem  eorum  miseriae  non  convenit,  cum  ad  magnani 
beatitudinem  pertinere  videatur,  intantum  quod  quidam  ultimam  beatitudinem 
hominis  posuerunt  in  cognoscendo  substantias  separatas  ;  ergo  daemones  pri- 
vantur  omni  cognitione  veritatis. 

2.  Praeterea.  Id,  quod  est  maxime  manifestum  in  natura,  videtur  esse 
maxime  manifestum  angelis  sive  bonis,  sive  malis.  Quod  enim  non  sit  nobis 
maxime  manifestum,  contingit  ex  debilitate  intellectus  nostri  a  phantasma- 
tibus  accipientis  :  sicut  ex  debilitate  oculi  noctuae  contingit,  quod  non 
possit  ridere  lumen  solis:  sed  daemones  non  possunt  cognoscere  Deum, 
qui  est  secundum  se  manifestissimus,  cum  sit  in  summo  veritatis,  eo  quod 
non  habent  mundum  cor,  quo  solo  videtur  Deus;  ergo  nec  alia  cognoscere 
possunt. 

3.  Praeterea.  Cognitio  rerum  angelis  convQmQnstst  duplex,  secundum  Au- 
gusimnva.  (Uh.  4.  Slip.  Gm.  cap.  22.)  scilicet  matiitina,  et  vespertina:  sed  cognitio 
matutina  non  competit  daemonibus,  quia  non  vident  res  in  Verbo,  nec  co- 
gnitio vespertina,  quia  cognitio  vespertina  refert  res  cognitas  ad  laudem  Crea- 
toris:  unde  post  vespere  sit  mane,  ut  dicitur  Gen.  i.;  ergo  daemones  non 
possunt  cognitionem  de  rebus  habere. 

4.  Praeterea.  Angeli  in  sua  conditìone  cognoverunt  mysterium  regni 
Dei,  ut  August.  dicit  5.  super  Gen.  ad  litt.  (cap.  i^.)  :  sed  daemones  hac  co- 
gnitione privati  sunt:  quia,  si  cognovissent,  neqnaquam  Dominufn  gloriae  cruci- 
fìxissetit,  ut  dicitur  i.  ad  Corinth.  2.  :  ergo  pari  ratione  omni  alia  cognitione 
veritatis  sunt  privati. 

5,  Praeterea.  Quamcumque  veritatem  aliquìs  scit,  au.  cognoscit  eam 
naturaliter,  sicut  nos  cognoscimus  prima  principia;  aut  accipiendo  ab  alio, 
sicut  quae  scimus  addiscendo  ;  aut  experientia  longi  temporis,  sicut  scimus 
inveniendo:  sed  daemones  non  possunt  cognoscere  veritatem  per  suam  na- 
turam;  quia  ab  eis  divisi  sunt  boni  angeli,  sicut  lux  a  tenebris,  ut  August. 
dicit  (Uh.  II.  de  Civ.  Dei,  cap.  ic/.  et  ^^.).  Omnis  autem  manifestatio  fit  per 
lumen,  ut  dicitur  Ephes.  5.  Similiter  etiam  neque  per  revelationem,  neque 
addiscendo  a  bonis  angelis  :  quia  non  est  conventio  ìiicis  ad  tenehras,  ut  di- 
citur 2.  ad  Cor.  6.,  neque  per  experientiam  longi  temporis;  quia  experientia 
a  sensu  oritur;  ergo  nulla  in  eis  est  cognitio  veritatis. 

Sed  contra  est,  quod  Dionys.  dicit  4.  cap.  de  Div.  Nom.  (pari.  4.  lect.  ig.), 
quod  data  sunt  daemonibus  aliqua  dona,  quae  nequaquam  mutata  esse  dici- 
mus,  sed  sunt  integra,  et  splendidissima:  inter  ista  autem  naturalia  dona  est 
cognitio  veritatis;  ergo  in  eis  est  aliqua  veritatis  cognitio. 

Respondeo  dicendum,  quod  duplex  est  cognitio  veritatis.  Una,  quae  habetur 
per  naturam  :  alia,  quae  habetur  per  gratiam.  Et  ista,  quae  habetur  per  gra- 
tiam,  est  duplex.  Una,  quae  est  speculativa  tantum:  sicut,  cum  alicui  aliqua 
secreta  divinorum  revelantur:  alia  vero,  quae  est  affectiva,  producens  amo- 
rem  Dei:  et  haec  proprie  pertinet  ad  donum  sapientiae.  Harum  autem  trium 
cognitionum,  prima,  in  daemonibus  nec  est  ablata,  nec  diminuta  :  consequitur 
enim  ipsam  naturam  angeli,  qui  secundum  suam  naturam  est  quidam  intel- 
lectus,  vel  mens.  Propter  simplicitatem  autem  suae  substantiae  a  natura  ejus 
aliquid  subtrahi  non  potest,  ut  sic  per  subtractionem  naturalium  puniatur: 
sicut  homo  punitur  per  subtractionem  manus,  aut  pedis,  aut  alicujus  hujus- 
modi.  Et  ideo  dicit  Dionys.  (loc.  cit.  in  arg.  sed  cont.),  quod  dona  naturalia  in 
eis  integra  manent;  unde  naturalis  cognitio  in  eis  non  est  diminuta. 

Secunda  autem  cognitio,  quae  est  per  gratiam,  in  speculatione  consistens, 
non  est  eis  totaliter  ablata,  sed  diminuta:  quia  de  hujusmodi  secretis  divinis 
tantum  revelatur  eis,  quantum  oportet,  vel  mediantibus  angelis,  vel  per  aliqua 
temporalia  divinae  virtutis  effecta,  ut  dicit  August.  9.  de  Civ.  Dei  (cap.  21.). 
Non  autem  sicut  ipsis  sanctis  angelis,  quibus  plura,  et  clarius  revelantur  in 
ipso  verbo.  Tertia  vero  cognitione  sunt  totaliter  privati,  sicut  et  charitate. 

Ad  primum  ergo  dicendum,  quod  felicitas  consistit  in  ^pplicatione  ad  id, 
quod  superius  est.  Substantiae  autem  separatae  sunt  ordine  naturae  supra 
nos;  unde  aliqualis  ratio  felicitatis  esse  potest  homini,  si  cognoscat  substan- 
tias  separatas;  licet  perfecta  ejus  felicitas  sit  in  cognoscendo  primam  substan- 
tiam,  scilicet  Deum.  Sed  substantiae  separatae  cognoscere  substantiam  sepa- 
ratam  est  connaturale,  sicut  et  nobis  cognoscere  naturas  sensibiles.  Unde, 
sicut  in  hoc  non  est  felicitas  hominis,  quod  cognoscat  naturas  sensibiles:  ita 
non  est  felicitas  angelo  in  hoc,  quod  cognoscat  substantias  separatas. 

Ad  secundum  dicendum,  quod  illud,  quod  est  manifestissimum  in  natura, 
est  nobis  occultum  propter  hoc,  quod  excedit  proportionem  intellectus  nostri  ; 
et  non  solum  propter  hoc,  quod  intellectus  noster  accipit  a  phantasmatibus. 
Excedit  autem  divina  substantia  non  solum  proportionem  intellectus  humani, 
sed  etiam  intellectus  angelici.  Unde  nec  ipse  angelus  secundum  suam  na- 
turam potest  cognoscere  Dei  substantiam;  potest  tamen  altiorem  cognitionem 
de  Deo  habere  per  suam  naturam,  quam  homo,  propter  perfectionem  sui  in- 
tellectus; et  talis  cognitio  Dei  remanet  etiam  in  daemonibus.  Licet  enim.  non 
habeant  puritatem,  quae  est  per  gratiam;  habent  tamen  puritatem  naturae, 
quae  sufficit  ad  cognitionem  Dei,  quae  eis  competit  ex  natura. 

Ad  tertium  dicendum,  quod  creatura  tenebra  est  comparata  excellentiae 
divini  luminis:  et  ideo  cognitio  creaturae  in  propria  natura  vespertina  dicitur. 
Vesper  enim  est  tenebris  adjunctum  ;  habet  tamen  aliquid  de  luce  :  cum  autem 
totaliter  deficit  lux.  est  nox.  Sic  igitur  et  cognitio  rerum  in  propria  natura, 
quando  refertur  ad  laudem  creatoris,  ut  in  bonis  angelis,  habet  aliquid  de 
luce  divina,  et  potest  dici  vespertina  :  si  autem  non  referatur  in  Deum,  sicut 
in  daemonibus,  non  dicitur  vespertina,  sed  nocturna.  Unde  in  Genesi  legitur, 
quod  tenebras,  quas  Deus  a  luce  separavit,  vocavit  noctem. 

Ad  Q.UARTUM  dicendum,  quod  mysterium  regni  Dei,  quod  est  impletum 
per  Christum,  omnes  quidem  angeli  a  principio  aliquo  modo  cognoverunt, 
(sed)  maxime  ex  quo  beatificati  sunt  visione  verbi,  quam  daemones  numquam 
habuerunt:  non  tamen  omnes  angeli  cognoverunt  perfecte,  ncque  aequaliter. 
Unde  daemones  multo  minus,  Christo  existente  in  mundo,  perfecte  myste- 
rium Incarnationis  cognoverunt.  Non  e?iim  innotuit  eis,  ut  August.  dicit  (Uh.  9. 
de  Civ,  Dei  cap.  21.)  siciit  angelis  sanctis,  qui  Verbi  pariicìpata  aeternitate  per- 
fruuntur,  sed  sicut  eis  terrendis  innotescendum  fuii  per  quaedam  temporalia  effecta. 
Si  autem  perfecte,  et  per  certitudinem  cognovissent,  ipsum  esse  Filium  Dei, 
et  effectum  passionis  ejus,  numquam  Dominum  gloriae  crucifigi  procurassent. 

Ad  quintum  dicendum,  quod  daemones  tribus  modis  cognoscunt  veritatem 
aliquam.  Uno  modo  subtilitate  suae  naturae  :  quia,  licet  sint  obtenebrati  per 
privationem  luminis  gratiae,  sunt  tamen  lucidi  lumine  intellectualis  naturae. 
Secundo  per  revelationem  a  sanctis  angelis,  cum  quibus  non  conveniunt  qui 
dem  per  conformitatem  voluntatis,  conveniunt  autem  similitudine  intelleciua 
lis  naturae,  secundum  quam  possunt  accipere,  quod  ab  aliis  manifestatur. 
l'ertio  modo  cognoscunt  per  experientiam  longi  temporis,  non  quasi  a  sensu 
accipientes;  sed,  dum  in  rebus  smgularibus  completur  similitudo  ejus  speciei 
intelligibilis,  quam  sibi  naturaliter  habent  inditara,  aliqua  cognoscunt  prae 
sentia,  quae  non  praecognoverunt  futura,  ut  supra  de  cognitione  Angelorum 
dictum  est  (q.  jj.  ari.  j.j. 

ARTICULUS  IL  330 

UTRUAl  VOLUNTAS  DAEMONUM  SIT   CESTINATA  IN  MALO. 
(4.  Disi.  7.  q.  1.  ari.  2.  et  Veri.  q.  24.  art.  i.  et  art.  2.  corp.  et  Mal.  q.  16.  art.  ^.) 

Ad  secundum  sic  proceditur.  Videtur,  quod  voluntas  daemonum  non  sit 
obstinata  in  malo.  Libertas  enim  arbitrii  ad  naturam  intellectualis  naturae 
pertinet,  quae  raanet  in  daemonibus;  sed  libertas  arbitrii  per  se,  et  prius  or 
dinatur  ad  bonum,  quam  ad  malum;  ergo  voluntas  daemonis  non  est  ita 
obstinata  in  malo,  quin  possit  redire  ad  bonum. 

2.  Praeterea.  Major  est  misericordia  Dei,  quae  est  infinita,  quam  daemonis 
malitia,  quae  est  finita;  a  malitia  autem  culpae  ad  bonitatem  justitiae  nullus 
redit,  nisi  per  Dei  misericordiam  ;  ergo  etiam  daemones  a  statu  malitiae  pos- 
suni  redire  ad  statura  justitiae. 

3 .  Praeterea.  Si  daemones  habent  voluntatem  obstinatam  in  malo,  maxime 
habereni  eam  obstinatam  in  peccato,  quo  peccaverunt:  sed  illud  peccatum  in 
eis  nunc  non  manet,  scilicet  superbia,  quia  nec  motivum  manet,  scilicet  excel- 
lentia;  ergo  daemon  non  est  obstinatus  in  malitia. 

4.  Praeterea.  Gregorius  dicit,  quod  homo  per  alium  reparari  potuit,  quia 
per  aiium  cecidii:  sed  daemones  inferiores  per  primum  ceciderunt,  ut  suura 

dictum  est  (q.  praec.  art.  8.);  ergo  eorum  casus  per  alium  reparari  potest- 
ergo  non  sunt  in  malitia  obstinati. 

5.  Praeterea.  Quicumque  est  in  malitia  obstinatus,  numquam  aliquod 
bonura  opus  operatur:  sed  daemon  aliqua  bona  opera  facit.  Confitetur  enim 
veritatem,  dicens  Christo  :  Scio^  quia  sis,  Sanctus  Dei,  Marc,  i .  :  Daemones  etiam 
credunt,  et  contremiscunt,  utdicitur  Jac.  2.,  Dionys.  etiam  dicit,  cap.  deDiv.  Nom. 
(part.  4.  Uct.  ig.),  quod  bonum  et  optimum  concupiscunt,  esse,  vivere,  et 
intelligere;  ergo  non  sunt  obstinati  in  malitia. 

Sed  contra  est,  quod  diciturin  Psal.  73,:  Superbia  eorum,  qui  te  oderunt, 
ascendit  semper  :  quod  de  daemonibus  exponitur;  ergo  semper  obstinati  in 
malitia  perseverant. 

Respondeo  dicendum,  quod  Origenis  (Uh.  i.  Periarch.  cap.  6.)  positio  fuit, 
quod  omnis  voluntas  creaturae  propter  libertatem  arbitrii  potest  flecti  et  in 
bonum,  et  in  malum,  excepta  anima  Christi  propter  unionem  Verbi.  Sed 
haec  positio  tollit  veritatem  beatitudinis  a  sanctis  angelis,  et  hominibus:  quia 
stabilitas  sempiterna  est  de  ratione  verae  beatitudinis  ;  unde  et  vita  aeterna 
nominatur.  Repugnat  etiam  auctoritati  Scripturae  Sacrae,  quae  daemones,  et 
homines  malos  in  supplicium  aeternum  mittendos,  bonos  autem  in  vitam 
aeternam  transferendos  pronuntiat.  Unde  haec  positio  est  tamquam  erronea 
reputanda;  et  tenendum  est  firmiter,  secundum  fidem  catholicam,  quod  et  vo- 
luntas honorum  angelorum  confirmata  est  in  bono,  et  voluntas  daemonum 
obstinata  est  in  malo,  Causam  autem  hujus  obstinationis  oportet  accipere,  non 
ex  gravitate  culpae,  sed  ex  conditione  naturae  status.  Hoc  enim  est  hominibus 
morSy  quod  angelis  casus,  ut  Damasc.  dicit  (lib.  2.  Orth.  Fid.  cap.  4.  in  fin.). 
Manifestum  est  autem,  quod  omnia  mortalia  peccata  hominum,  sive  sint 
magna,  sive  sint  parva,  ante  mortem  sunt  remissibilia  ;  post  mortem  vero 
irremissibilia,  et  perpetuo  manentia.  Ad  inquirendum  ergo  causam  hujus- 
modi  obstinationis,  considerandum  est,  quod  vis  appetitiva  in  omnibus  pro- 
portionatur  apprehensivae,  a  qua  movetur,  sicut  mobile  motori.  Appetitus 
enim  sensitivus  est  boni  particularis,  voluntas  vero  universalis,  ut  supra 
dictum  est  (q.  jc?.  art.  i.)  :  sicut  etiam  sensus  apprehensivus  est  singularium, 
intellectus  vero  universalium. 

Differt  autem  apprehensio  angeli  ab  apprehensione  hominìs  in  hoc,  quod 
angelus  apprehendit  immobiliter  per  intellectum;  sicut  etnos  immobiliter  ap- 
prehendimus  prima  principia,  quorum  est  intellectus:  homo  vero  per  ratio- 
nem  apprehendit  mobiliter  discurrendo  de  uno  ad  aliud,  habens  viam  pro- 
cedendi  ad  utrumque  oppositorum.  Unde  et  voluntas  hominis  adhaeret  alicui 
mobiliter,  quasi  potens  etiam  ab  eo  discedere,  et  contrario  adhaerere:  voluntas 
autem  angeli  adhaeret  fixe,  et  immobiliter.  Et  ideo,  si  consideretur  ante 
adhaesionem,  potest  libere  adhaerere  et  huic,  et  opposito  (in  his  scihcet,  quae 
non  naturaliter  vult)  :  sed,  postquam  jam  adhaesit,  immobiliter  adhaeret.  Et 
ideoconsuevit  dici,  quod  liberum  arbitrium  hominis  flexibile  est  ad  oppositum 
et  ante  electionem,  et  post.  Liberum  autem  arbitrium  angeli  est  flexibile  ad 
utrumque  oppositum  ante  electionem,  sed  non  post.  Sic  igitur  et  boni  an- 
geli semper  adhaerentes  justitiae  sunt  in  illa  confirmati;  mali  vero  peccantes 
sunt  in  peccato  obstinati.  De  obstinatione  vero  hominum  damnatorum  infra 
dicetur.  (In  parte,  quam  non  dbsolvit,  immatura  morte  praereptus). 

Ad  primum  ergo  dicendum,  quod  boni,  et  mali  angeli  habent  liberum 
arbitrium,  sed  secundum  modum,  et  conditionem  suae  naturae,  ut  dictum 
Crt  (lìi  corp.  art.). 

Ad  secundum  dicendum,  quod  misericordia  Dei  liberai  a  peccato  poe- 
nitentes,  lUi  vero,  qui  poenitentiae  capaces  non  sunt,  immobiliter  malo  adhae- 
rentes,  per  divinam  misericordiam  non  liberantur. 

Ad  tertium  dicendum,  quod  adhuc  manet  in  diabolo  peccatum,  quo 
primo  pecca\nt,  quantum  ad  appetitum;  licet  non  quantum  ad  hoc,  quod 
credat  se  posse  obtinere:  sicut,  si  aliquis  credat  se  posse  facere  homicidium, 
et  velit  facere,  et  postea  adimatur  ei  potestas:  nihilominus  voluntas  homi- 
cidii  in  eo  manere  potest,  ut  velit  fecisse,  vel  velit  facere,  si  posset. 

Ad  Q.UARTUM  dicendum,  quod  non  est  tota  causa,  quare  peccatum  hominis 
sit  remissibile,  quia  alio  suggerente  peccavit.  Et  ideo  ratio  non  sequitur. 

Ad  auiNTUM  dicendum,  quod  actus  daemonis  est  dupUx.  Quidam  scilicet 
ex  voluntate  deliberata  procedens  :  et  hic  proprie  potest  dici  actus  ejus.  Et 
talis  actus  daemonis  semper  estmalus;  quia,  etsi  aliquando  aliquod  bonuni 
faciat,  non  tamen  bene  facit;  sicut  dum  veritatem  dicit,  ut  decipiat;  et  dum 
non  voluntarie  credit,  et  confitetur,  sed  rerum  evidentia  coactus.  Alias  autem 
actus  daemonis  est  naturalis;  qui  bonus  esse  potest,  et  attestatur  bonitati  na- 
turae.  Et  tamen  etiam  tali  bono  actu  abutuntur  ad  malur  \ 

UTRUM    DOLOR    SIT    IN    DAEMONIBUS. 

(2.  Dist.  ).  q.  I.  art.  2.  corp.  et  Veri.  q.  24.  art.  i.  corp.  et  q.  26.  art.  y  ad  j. 
et  art.  8.  corp.  princ.  et  ad  jj. 

Ad  tertium  sic  proceditur.  Videtur,  quod  dolor  non  sit  in  daemonibus. 
Cura  enim  dolor,  et  gaudium  opponantur,  non  possunt  esse  simul  ineodem: 
sed  in  daemonibus  est  gaudium.  Dicit  enim  August.  de  Gen.  cont.  Manich. 
(lib.  2.  cap.  i"].)'  Diabolus  potestatem  habetin  eos,  qui  Dei  praecepta  contemnant^ 
et  de  hac  tam  infelici  potestate  laetatur;  ergo  in  daemonibus  non  est  dolor. 

2.  Praeterea.  Dolor  est  causa  timoris  ;  de  his  enim  timemus,  dum  fu- 
tura sunt,  de  quibus  dolemus,  dum  praesentia  sunt:  sed  in  daemonibus  non 
est  timor,  secundum  illudJob4i.:  Factus  est,  ut  nullum  iimeret ;  ergo  in  dae- 
monibus non  est  dolor. 

3.  Praeterea.  Dolere  de  malo  est  bonum:  sed  daemones  non  possunt 
bene  facere;  ergo  non  possunt  dolere  ad  minus  de  malo  cuipae,  quod  per- 
tìnet  ad  vermem  conscientiae. 

Sed  contra  est,  quod  peccatum  daemonis  est  gravius,  quam  peccatum 
hominis:  sed  homo  punitur  dolore  prò  delectatione  peccati,  secundum  illud 
Apocal.  18.:  Quantum  glori ftcavit  se,  et  in  deliciis  fuit,  tantum  date  ei  tormentum, 
et  luctum;  ergo  multo  magis  diabolus,  qui  maxime  se  glorificavit,  punitur 
doloris  luctu. 

Respondeo  dicendum,  quod,  timor,  dolor,  gaudium,  et  hujusmodi,  se- 
cundum quod  sunt  passiones,  in  daemonibus  esse  non  possunt.  Sic  enim  sunt 
proprie  appetitus  sensitivi,  qui  est  virtus  in  organo  corporali.  Sed,  secundum 
quod  nominant  simplices  actus  voluntatis,  sic  possunt  esse  in  daemonibus. 
Et  necesse  est  dicere,  quod  in  eis  sit  dolor:  quia  dolor,  secundum  quod 
signifìcat  siraplicem  actum  voluntatis,  nihii  est  aliud  quam  renisus  volun- 
tatis ad  id,  quod  est,  vel  non  est.  Patet  autem,  quod  daemones  multa  vellent 
nOn  esse,  quae  sunt,  et  esse,  quae  non  sunt.  Vellent  enim,  cum  sint  invidi, 

damnciri  eos,  qui  salvantur;  unde  oportet  dicere,  quod  in  eis  sit  dolor;  et 
praecipue,  quia  de  ratione  poenae  est,  quod  voluntati  repugnet;  privantur 
etiam  beatitudine,  quam  naturaliter  appetunt;  et  in  multis  eorum  iniqua  vo- 
luntas  cohibetur. 

Ad  primum  ergo  dicendum,  quod  gaudium,  et  dolor  de  eodem  sunt  op- 
posita,  non  autem  de  diversis.  Unde  nihil  prohibet,  unum  simul  dolere  de 
uno,  et  gaudere  de  alio  ;  et  maxime,  secundum  quod  dolor,  et  gaudium  im- 
portant  simplices  voluntatis  actus  :  quia  non  solum  in  diversis,  sed  etiam  in 
una,  et  eadem  re  potest  esse  aliquid,  quod  volumus,  et  aliquid  quodnolumus, 

Ad  secundum  dicendum,  quod  sicut  in  daemonibus  est  dolor  de  praeser.ti, 
ita  et  timor  de  futuro.  Quod  autem  dicitur:  Factus  est,  ut  nullum  timeret:  in- 
telligitur  de  timore  Dei  cohibente  a  peccato.  Alibi  namque  scriptum  est, 
quod  daemones  credimi,  et  contremiscunt. 

Ad  tertium  dicendum,  quod  dolere  de  malo  culpae  propter  se  attestatur 
voluntatis  bonitati,  cui  malum  culpae  opponitur.  Dolere  autem  de  malo  poenae, 
vel  de  malo  culpae  propter  poenam  attestatur  bonitati  naturae,  cui  malum 
poenae  opponitur.  Unde  August.  dicit  19.  de  Civit.  Dei  (co/?.  15.^,  quod  dolor 
amissi  boni  in  supplicio  testis  est  naturae  bonae.  Daemon  ergo,  cum  per- 
versae  sit  voluntatis,  et  obstinatae,  de  malo  culpae  non  dolet. 


5P' 


ARTICULUS  IV. 

UTRUM  AER  ISTE   SIT  LOCUS   POENALIS   DAEMONUM. 
(4.  Disi.  q.  I.  art.  5.  corp.  et  ad  4.  et  Disi.  47.  q.  i.  art.  5.  q.  4.  ad  2.). 

Ad  auARTUM  sic  proceditur.  Videtur,  quod  aer  iste  non  sit  locus  poenalis 
daemonum.  Daemon  enim  est  natura  spiritualis  :  natura  autem  spiritualis  non 
afficitur  loco  ;  ergo  nuUus  locus  est  daemonibus  poenalis. 

2.  Praeterea.  Peccatum  hominis  non  est  gravius,  quam  peccatum  dae- 
monis:  sed  locus  poenalis  hominis  est  infernus;  ergo  multo  magis  daemonis; 
ergo  non  aer  caliginosus. 

3.  Praeterea.  Daemones  puniuntur  poena  ignis:  sed  in  aere  caliginoso 
non  est  ignis;  ergo  aer  caliginosus  non  est  locus  poenae  daemonum. 

Sed  contra  est,  quod  August.  dicit  3.  super  Gen.  ad  lit.  (cap.io.),  quod 
aer  caliginosus  est  quasi  career  daemonibus  usque  ad  tenipus  judicii. 

Respondeo  dicendum,  quod  angeli  secundum  suam  naturam  medii  sunt 
inter  Deum,  et  homines.  Habet  autem  hoc  divinae  providentiae  ratio,  quod 
inferiorum  bonum  per  superiora  procuretur.  Bonum  autem  hominis  dupliciier 
procuratur  per  divinam  providentiam.  Uno  modo  directe,  dum  scilicet  aliquis 
inducitur  ad  bonum,  et  retrahitur  a  malo;  et  hoc  decenter  fit  per  angelos 
bonos  :  alio  modo  indirecte,  dum  sciUcet  aliquis  exercetur  impugnatus  per  im- 
pugnationem  contrarli.  Et  hanc  procurationem  boni  humani  conveniens  fuit 
per  malos  angelos  fieri,  ne  totaliter  post  peccatum  ab  utilitate  naturaUs  or- 
Jinis  exciderent.  Sic  ergo  daemonibus  duplex  locus  poenaUs  debetur:  unus 
quidem  ratione  suae  culpae,  et  hic  est  infernus;  alius  autem  ratione  exerci- 
tationis  humanae,  et  sic  debetur  eis  caliginosus  aer.  Procuratio  autem  salutis 
humanae  protenditur  usque  ad  diem  judicii.  Unde  et  usque  tunc  durat  mi- 
nisterium  angelorum,  et  exercitatio  daemonum.  Ur4e  et  usque  tunc  et  boni 
angeli  ad  nos  huc  mittuntur,  et  daemones  in  hoc  aèr'  caliginoso  sunt  ad  nostrum 

exercitium;  licet  eorum  aliqui  etiam  nunc  in  inferno  sint  ad  torquendum  eos, 
quos  ad  malum  induxerunt;  sicut  et  aliqui  boni  angeli  sunt  cum  animabus 
sanctis  in  coelo:  sed  post  diem  judicii  omnes  mali  tam  homines,  quam  an- 
geli in  inferno  erunt,  boni  vero  in  coelo. 

Ad  primum  ergo  dicendum,  quod  locus  non  est  poenalis  angelo,  aut  ani- 
mae,  quasi  afficiens  alterando  naturam,  sed  quasi  afficiens  voluntatem  con- 
tristando, dum  angelus,  vel  anima,  apprehendit  se  esse  in  loco  non  conve- 
nienti suae  voluntati. 

Ad  secundum  dicendum,  quod  anima  secundum  ordinem  naturae  non 
praefertur  alteri  animae,  sicut  daemones  ordine  naturae  praeferuntur  homi- 
nibus.  Unde  non  est  similis  ratio. 

Ad  tertium  dicendum,  quod  aliqui  dixerunt,  usque  ad  diem  judicii  dif- 
ferri  poenam  sensibilem  tam  daemonum,  quam  animarum,  et  similiter  bea- 
titudinem  sanctorum  differri  usque  ad  diem  judicii.  Quod  est  erroneum,  et 
repugnans  Apostoli  sententiae,  qui  dicit  2.  Cor.  5.:  Si  Urrestris  domus  nostra 
hiijus  haì)itatìonÌ5  dissolvaturi  domum  habemus  in  coelo.  Alii  vero,  licet  hoc  non 
concedant  de  animabus,  concedunt  tamen  de  daemonibus.  Sed  melius  est 
dicendum,  quod  idem  judicium  sit  de  malis  animabus,  et  malis  angelis,  sicut 
idem  judicium  est  de  bonis  animabus,  et  bonis  angelis.  Unde  dicendum  est, 
quod,  sicut  locus  coelestis  pertinet  ad  gloriam  angelorum;  tamen  gloria  eo- 
rum non  minuitur,  cum  ad  nos  veniunt;  quia  considerant  illum  locum  esse 
suum,  eo  modo,  quo  dicimus,  honorem  Episcopi  non  minui,  dum  actu  non 
sedet  in  cathedra.  Similiter  dicendum  est,  quod  licet  daemones  non  actu  al- 
ligentur  gehennali  igni,  dum  sunt  in  aere  isto  caliginoso:  tamen  ex  hoc  ipso, 
quod  sciunt  illam  alligationem  sibi  deberi,  eorum  poena  non  diminuitur.  Unde 
dicitur  in  quadam  Gloss.Jacobi  3.  (Ordinaria  super  illud:  Infiammata  a  ge.he.nna) 
quod  portant  seenni  ignem  gehennae,  quocumque  vadant.  Nec  est  contra  hoc, 
quod  rogaverunt  Dominum,  ut  non  mitteret  eos  in  abyssum,  ut  dicitur  Lue.  8. 
quia  hoc  petierunt  reputantes  sibi  poenam,  si  excluderentur  a  loco,  in  quo 
possunt  hominibus  nocere.  Unde  Matth.  8.  dicitur,  quod  deprecabantur  eum, 
ne  expelleret  eos  extra  regionem. 


QUAESTIO  LXV. 

DE    OPERE    CREATIONIS    CREATURAE    CORPORALIS, 
IN  QUATUOR  ARTICULOS  DIVISA. 

Post  considerationem  spiritualis  creaturae  considerandum  est  de  creatura 
corporali.  In  cujus  productione  tria  opera  Scriptura  commemorat,  scilicet 
opus  Creationis,  cum  dicitur:  In  principio  creavit  Deus  coelum  et  terram,  etc. 
opus  Distinctionis,  cum  dicitur:  Divisit  lucem  a  tenehris,  et  aquas,  quae  suni 
supra  firmameìituui,  ah  aquis,  quae  sunt  sub  firmamento.  Et  opus  Ornatus,  cum 
dicitur:  Fiant  luminaria  in  firmamento,  eie.  Primo  ergo  considerandum  est  de 
opere  Creationis.  Secundo  de  opere  Distinctionis.  Tertio  de  opere  Ornatus. 

Circa  primum  quaenintur  quatuor. 

Primo.  Utrum  creatura  corporalis  sit  a  Deo. 

Seciindo.  Utrum  sit  facta  propter  bonitatem  Dei. 

Tertio.  Utrum  sit  facta  a  Deo  mediantibus  angelis. 

Quarto.  Utrum  formae  corporum  sint  ab  angelis,  an  immediate  a  Deo. 

ARTICULUS  I.  533 

UTRUM    CREATURA    CORPORALIS    SIT    A    DEO. 

(2.  Disi.  57.  q.  J.  art.  2.  corp.  et  Uh.  2.  Contr.  g.  cap.  6.  et  15.  et  Uh.  j.  cap.  i. 
et  Fot.  q.  5.  art.  j.  et  opusc.  io.  cap.  i.). 

Ad  primum  sic  proceditur.  Videtur,  quod  creatura  corporalis  non  sit  a 
Deo.  Dicitur  enim  Eccles.  3.:  Didici,  quod  omnia,  qiiae  fecit  Deus,  perseverant 
in  aeternum  :  sed  corpora  visibilia  non  perseverant  in  aetemum.  Dicitur  enim 
2.  ad  Cor.  4.:  Ouae  videntur,  temporalia  sunt ;  quae  autem  non  videntur  aeterna; 
ergo  Deus  non  fecit  corpora  visibilia. 

2.  Praeterea.  Gen.  i.  dicitur:  Vidit  Deus  cuncta,  quaefecerat,  et  erant  valde 
bona  :  sed  creaturae  corporales  sunt  malae  :  expcrimur  enim  ;  eas  ia  multis 
noxias,  ut  patet  in  multis  serpentibus,  in  aestu  solis, et  hujusmodi.  Ideo  autem 
aliquid  dicitur  malum.  quia  nocet.  Creaturae  igitur  corporales  non  sunt  a  Deo. 

3.  Praeterea.  Id,  quod  est  a  Deo,  non  retrahit  a  Deo,  sed  ducit  in 
ipsum:  sed  creaturae  corporales  retrahunt  a  Deo.  Unde  Apost.  dicit  2.  ad 
Cor.  4.  :  Non  conteniplantibus  nohis,  quae  videntur  ;  ergo  creaturae  corporales 
non  sunt  a  Deo. 

Sed  contra  est,  quod  dicitur  in  Ps.  i^'y.:  Qui  fecit  coelutn,  et  terram,inare, 
et  omnia,  quae  in  eis  sunt. 

Respondeo  dicendum,  quod  quorumdam  haereticorum  positio  est,  quod 
visibilia  ista  non  sunt  creata  a  bono  Deo,  sed  a  malo  principio.  Et  ad  ar- 
gumentum  sui  erroris  assumunt,  quod  Apost.  dicit  2.  ad  Cor.  4.  :  Deus  hujus 
saeculi  excaecavit  mentes  infidelimr:.  Haec  autem  positio  est  omnino  impossi- 
bilis.  Si  enim  diversa  in  aliquo  uniantur,  necesse  est,  hujus  unionis  causam 
esse  aliquam  :  non  enim  diversa  secundum  se  uniuntur.  Et  inde  est,  quod 
quandocumque  in  diversis  invenitur  aliquid  unum,  oportet,  quod  Illa  diversa 
illud  unum  ab  aliqua  una  causa  recipiant  :  sicut  diversa  corpora  calida  ha- 
bent  calorem  ab  igne.  Hoc  autem,  quod  est  esse,  communiter  invenitur  in 
omnibus  rebus  quantumcumque  diversis  :  necesse  est  ergo  esse  unum  es- 
sendi  principium,  a  quo  esse  habeant  quaecumque  sunt  quocumque  modo, 
sive  sint  invisibilia,  et  spiritualia,  sive  sint  visibilia,  et  corporalia.  Dicitur  au- 
tem diabolus  esse  Deus  hujus  saeculi,  non  creatione,  sed  quia  saeculariter 
viventes  ei  serviunt,  eo  modo  loquendi,  quo  Apost.  loquitur  ad  Philipp.  3.  : 
Quorum  Deus  venter  est. 

Ad  prlmum  ergo  dicendum,  quod  omnes  creaturae  Dei  secundum  ali- 
quid  in  aeternum  perseverant,  ad  minus  secundum  materiam:  quia  creaturae 
numquam  in  niliilum  redigentur,etiamsi  sint  corruptibiles  :  sed  quanto  crea- 
turae magis  appropinquant  ad  Deum,  qui  est  immobilis,  tanto  magis  sunt 
immobiles.  Nam  creaturae  corruptibiles  in  perpetuum  manent  secundum 
materiam,  sed  mutantur  secundum   formam   substantialem.  Creaturae  vero 

incorruptibiles  permanent  quidem  secundum  substantiam,  sed  sunt  mutabile» 
secundum  alia;  puta  secundum  locum,  ut  corpora  coelestia;  vel  secundum 
affectiones,  ut  creaturae  spirituales.  Q.uod  autem  Apostolus  dir.it:  Quae  vi- 
defilar,  temporalia  sunt,  etsi  verum  sit  etiam  quantum  ad  ipsas  res  in  se  con 
sideratas,  secundum  quod  omnis  creatura  visibilis  subjacet  tempori  vel 
secundum  suum  esse,  vel  secundum  suum  motum  :  tamen  Apostolus  intendit 
loqui  de  visibilibus,  secundum  quod  sunt  liomir.is  praemia.  Nam  praemia 
hominis  quae  sunt  in  istis  rebus  visibilibus,  tempuraliter  transeunt.  Q.uae  au- 
tem sunt  in  rebus  in  visibilibus,  permanent  in  aeternum.  Unde  et  supra  prae- 
miserat:  Aeternum  gloriae  pondus  operatur  in  nobis. 

Ad  secundum  dicendum,  quod  creatura  corporalis  secundum  suam  na- 
turam  est  bona:  sed  non  est  bonum  universale,  sed  est  quoddara  bonum  par- 
ticulare,  et  contractum;  secundum  quam  particularitatem,  et  contractioneni 
sequitur  in  ea  contrarietas,  per  quam  unum  contrariatur  alteri,  licet  utrumque 
in  se  sit  bonum.  Quidam  autem  aestimantes  res  non  ex  earum  natura,  sed 
ex  suo  proprio  commodo,  quaecumque  sibi  nociva  sunt,  simplìciter  mala  ar 
bitrantur,  non  considerantes,  quod  id,  quod  est  uni  nocivum  quantum  ad 
aliquid,  vel  alteri,  vel  eidem  quantum  ad  aliquid  est  proficuura.  Quod  ne* 
quaquam  esset,  si  secundum  se  corpora  essent  mala,  et  noxia. 

Ad  tertium  dicendum,  quod  creaturae,  quantum  est  de  se,  non  retraliunt 
a  Deo,  sed  in  ipsum  ducunt:  quia  invisibilia  Dei  per  ea,  quae  facta  sunt,  in- 
tellecta  conspiciuntur ,  ut  dicitur  Roman,  i.  sed  quod  avertant  a  Deo,  hoc  est 
ex  culpa  eorum,  qui  insipienter  eis  utuntur.  Unde  dicitur  Sap.  14.  quod  crea- 
turae factae  sunt  in  muscipulam  pedìbus  insipìeniium  :  et  hoc  ipsum,  quod  sic  a 
Deo  abducunt,  attestatur,  quod  sunt  a  Deo.  Non  enim  abducunt  insipicntes 
a  Deo,  nisi  alliciendo  secundum  aliquid  boni  in  eis  existens,  quod  habent 
a  Deo. 

ARTICULUS  IL  334 

UTRUM  CREATURA  CORPORALIS  SIT  FACTA   PROPTER  DEI  BONITATEM. 

(Supr.  q.  ic).  art.  y  corp.  et  opusc.  2.  cap.  100.  et  loi.). 

Ad  secundum  sic  proceditur.  Videtur,  quod  creatura  corporalis  non  sit 
facta  propter  Dei  bonitatem.  Dicitur  enim  Sap.  i.:  Creavit  Deus,  ut  essent, 
omnia;  ergo  omnia  sunt  creata  propter  proprium  esse,  et  non  propter  Dei 
bonitatem. 

2.  Praeterea.  Bonum  habet  rationem  finis  ;  ergo  id,  quod  est  magis  bo- 
num in  rebus,  est  finis  minus  boni  :  creatura  autem  spiritualis  comparatur 
ad  corporalem,  sicut  majus  bonum  ad  minus  bonum;  ergo  creatura  corpo- 
ralis est  propter  spintualem,  et  non  propter  Dei  bonitatem. 

3.  Praeterea.  Justitia  non  dat  inaequalia  nisi  inaequalibus:  sed  Deus  est 
justus  ;  ergo  ante  omnem  inaequalitatem  a  Deo  creatam  est  inaequalitas  a 
Deo  non  creata:  sed  inaequalitas  a  Deo  non  creata  non  potest  esse,  nisi  quae 
est  ex  libero  arbitrio;  ergo  omnis  inaequalitas  sequitur  ex  diversis  motibus 
liberi  arbitrii.  Creaturae  autem  corporales  sunt  inaequales  spiritualibus;  ergo 
creaturae  corporales  sunt  factae  propter  aliquos  motus  liberi  arbitrii,  et  non 
propter  Dei  bonitatem. 

Sed  contra  est,  quod  dicitur  Proverb.  16.:  Universa  propter  semetipsum 
operaius  est  Doniinus. 

Respondeo  dicendum,  quod  Origenes  posuit  (lib.  5.  Periarch.  cap.  ;.j, 
quod  creatura  corporalis  non  est  facta  ex  prima  Dei  intentione,  sed  ad  poe- 
nam  creaturae  spiritualis  peccantis.  Posuit  enim,  quod  Deus  a  principio  crea- 
turas  spirituales  solas  fecit,  et  omnes  aequales,  quarum,  cum  essent  liberi 
arbitrii,  quaedani  conversae  sunt  in  Deum  ;  et  secundum  quantitatem  con- 
versionis  sortitae  sunt  majorem,  vel  minorem  gradum  in  sua  simplicitate 
remanentes:  quaedam  vero,  aversae  a  Deo,  alligatae  sunt  corporibus  diversis, 
secundum  modum  aversionis  a  Deo.  Q.uae  quidera  positio  erronea  est.  Priiuo 
quidem,  quia  contrariatur  Scripturae,  quae,  enarrata  productione  cujuslibet 
speciei  creaturae  corporalis,  subjungit  (Gen.  i.):  Vidit  Deus,  quia  hoc  essU 
honum,  quasi  diceret,  quod  unumquodque  ideo  factum  est,  quia  bonum  est 
ipsum  esse.  Secundum  autem  opinionem.  Origen  ,  creatura  corporalis  facta 
est,  non  quia  bonum  est  eam  esse,  sed  ut  malum  alterius  puniretur.  Secando, 
quia  sequeretur,  quod  mundi  corporalis  dispositio,  quae  nunc  est,  esset  a 
casu.  Si  enim  ideo  corpus  solis  tale  factum  est,  ut  congrueret  alicui  peccato 
spiritualis  creaturae  puniendo;  si  plures  creaturae  spirituales  similiter  pec- 
cassent,  sicut  illa,  propter  cujus  peccatum  puniendum  ponit  solem  creatum, 
sequeretur,  quod  essent  plures  soles  in  mundo;  et  idem  esset  de  aliis:  haec 
autem  sunt  omnino  inconvenientia.  Unde,  hac  positìone  remota  taraquam 
erronea,  considerandum  est,  quod  ex  omnibus  creaturis  constituitur  totum 
universum,  sicut  totura  ex  pnrtibus.  Si  autem  alicujus  totius,  et  partium  ejus 
velimus  finem  assignare,  inveniemus  primo  quidem,  quod  singulae  partes  sunt 
propter  suos  actus;  sicut  oculus  ad  videndum.  Secundo  vero,  quod  pars  igno- 
bilior  est  propter  nobiliorem;  sicut  sensus  propter  intellectum,et  pulmo  propter 
cor.  Tertio  vero,  omnes  partes  sunt  propter  perfectionem  totius;  sicut  et  ma- 
teria propter  formam.  Partes  eniui  sunt  quasi  materia  totius.  Ulteiius  autem, 
totus  homo  est  propter  aliquem  finem  extrinsecum  ;  puta,  ut  fruatur  Deo.  Sic 
igituretin  partibus  universi  unaquaeque  creatura  est  propter  suum  proprium 
actum,  et  perfectionem.  Secundo  autem,  creaturae  ignobiliores  sunt  propter 
nobiliores  sicut  creaturae,  quae  sunt  infra  hominem,  sunt  propter  hominem. 
UJterius  autem,  singulae  creaturae  sunt  propter  perfectionem  totius  universi, 
Ulterius  autem,  totum  universum  cum  singulis  suis  partibus  ordinatur  in 
Deum,  sicut  in  finem;  inquantum  in  eis  per  quamdam  imitationem  divina 
bonitas  repraesentatur  ad  gloriam  Dei;  quamvis  creaturae  rationales  speciali 
quodam  modo  supra  hoc  habeant  finem  Deum,  quem  attingere  possunt  sua 
operatione,  cognoscendo,  et  amando.  Et  sic  patet,  quod  Divina  bonitas  est 
finis  omnium  corporalium. 

Ad  primum  ergo  dicendum,  quod  in  hoc  ipso,  quod  creatura  aliqua  habet 
esse,  repraesentat  divinum  esse,  et  bonitatem  ejus.  Et  ideo  per  hoc,  quod 
Deus  creavit  omnia,  ut  essent,  non  excluditur,  quin  creaverit  omnia  propter 
suam  bonitatem. 

Ad  secundum  dicendum,  quod  finis  proximus  non  excludit  finem  ulti- 
mum.  Unde  per  hoc,  quod  creatura  corporalis  facta  est  quodammodo  pro- 
pter spiritualem,  non  removetur,  quin  sit  facta  propter  Dei  bonitatem. 

Ad  tertium  dicendum,  quod  aequalitas  justitiae  locum  habet  in  retri- 
buendo: justum  enim  est,  quod  aequalibus  aequalia  retribuantur;  non  autem 
habet  locum  in  prima  rerum  institutione.  Sicut  enim  artifex  ejusdem  generis 
lapides  in  diversis  partibus  aedificii  ponit  absque  injustitia,  non  propter  ali- 
quam  diversitatem  in  lapidibus  praecedentem;  sed  attendens  ad  perfectionem 
totius  aedificii,  quae  non  esset,  nisi  lapides  diversimoJe  in  aedificio  colloca- 

rentur:  sic  et  Deus  a  principio,  ut  esset  perfectio  in  universo,  diversas,  et 
inaequales  creaturas  instituit  secundum  suam  sapientiam  absque  injustitia, 
nulla  tamen  praesupposita  meritorum  diversitate. 

« 

ARTICULUS  III.  335 

UTRUM  CREATURA  CORPORALIS    SIT    PRODUCTA    A  DEO 
MEDIANTIBUS    ANGELIS. 

(2.  Disi.  I.  q.  1.  art.  4.  et  opusc.  jj.  cap.  9,  et  20.). 

Ad  tertium  sicproceditur.  Videtur,  quod  creatura  corporalis  sit  producta 
a  Deo  mediantibus  angelis.  Sicut  enim  res  gubemantur  per  divinam  sapien- 
tiam ;  ita  omnia  sunt  per  Dei  sapientiam  facta,  secundum  illud  Ps.  103.  :  Oìi/nia 
in  sapienti  a  f ecisti  :  sed  ordinare  est  sapientis,  ut  dicitur  in  principio  Metaph. 
(lib.  I.  cap.  2.).  Unde  in  gubernatione  rerum  inferiora  per  superiora  reguntur 
quodam  ordine,  ut  August.  dicit  3.  de  Trin.  (cap.  4.);  ergo  et  in  rerum 
productione  talis  ordo  fuit,  quod  creatura  corporalis,  tamquam  inferior,  per 
spiritualem,  tamquam  superi orem,  est  producta. 

2.  Praeterea.  Diversitas  effectuum  demonstratdiversitatem  causarum;  quia 
idem  semper  facit  idem.  Si  ergo  omnes  creaturae  tam  spirituales,  quam  cor- 
porales  sunt  immediate  a  Deo  productae,  nulla  esset  Inter  creaturas  diver- 
sitas ;  nec  una  magis  distaret  a  Deo,  quam  alia  ;  quod  patet  esse  falsum,  cum 
propter  longe  distare  a  Deo  dicat  Philos.  (2.  de  Gen.  et  Cor.  tex.  jc?,j  quaedam 
corruptibilia  esse. 

3.  Praeterea.  Ad  producendum  efFectum  finitum  non  requiritur  virtus 
infinita:  sed  onine  corpus  finitum  est;  ergo  per  finitam  virtutem  spiritualis 
creaturae  produci  potuit,  et  productum  fuit  :  quia  in  talibus  non  differt  esse, 
et  posse:  praesertim  quia  nulla  dignitas  competens  alicui  secundum  suam 
naturam  ei  denegatur,  nisi  forte  ob  culpam  suam. 

Sed  contra  est,  quod  dicitur  Gen.  i.:  In  principio  creavit  Deus  coeluni,  et 
terram  :  per  quae  creatura  corporalis  intelligitur;  ergo  creatura  corporalis 
est  immediate  a  Deo  producta. 

Respondeo  dicendum,  quod  quidam  posuerunt  gradatim  res  a  Deo  pro- 
cessisse:  ita  scilicet,  quod  ab  eo  immediate  processit  prima  creatura,  et  iila 
produxit  aliam,  et  sic  inde  usque  ad  creaturam  corpoream.  Sed  haec  positio 
estimpossibilis:  quia  prima  corporalis  creaturae  productio  est  per  creationeni, 
per  quam  etlam  ipsa  materia  producitur:  imperfectum  enim  est  prius,  quam 
perfectum  in  fieri.  Impossibile  est  autem,  aliquid  creari,  nisi  a  solo  Deo. 

Ad  cujus  evidentiam  considerandum  est,  quod,  quanto  aliqua  causa  est 
superior,  tanto  ad  plura  se  extendit  in  causando.  Semper  autem  id,  quod 
substernitur  in  rebus,  invenitur  communius,  quam  id,  quod  informat,  et  re- 
stringit  ipsum;  sicut  esse,  quam  vivere;  et  vivere,  quam  intelligere;  et  ma- 
teria, quam  forma.  Quanto  ergo  aliquid  est  magis  substratum,  tanto  a  supe- 
riori causa  directe  procedit.  Id  ergo,  quod  est  primo  substratum  in  omnibus, 
proprie  pertinet  ad  causalitatem  supremae  causae.  Nulla  igitur  secunda  causa 
potest  aliquid  producere,  non  praesupposito  in  re  producta  aliquo,  quod  cau- 
satur  a  superiori  causa.  Creatio  autem  est  productio  alicujus  rei  secundum 
suam  totani  substantiam,  nullo  praesupposito,  quod  sit  vel  increatum,  vel  ab 
aliquo  creatum.  Unde  relinquitur,  quod  nihil  potest  aliquid  creare,  nisi  solai 

Deus,  qui  est  prima   causa.  Et  ideo,  ut    Moyses    ostenderet,   corpora  omnia 
immediate  a  Deo  creata,  dixit  ;  In  principio  creavit    Dius    coelum,  et  terram. 

Ad  primum  ergo  dicendum,  quod  in  productione  rerum  est  aliquis  ordo, 
non  quidam  ut  una  creatura  creetur  ab  alia  (hoc  enim  impossibile  est)  : 
sed  ita,  quod  ex  divina  sapientia  diversi  gradus  in  creaturis  constituuntur.^ 

Ad  secundUxM  dicendum,  quod  ipse  Deus  unus,  absque  suae  simplicitStf^ 
detrimento,  diversorum  cognoscitivusest,  ut  supra  ostensum  est  (q.i^.-^àri'Sz!)? 
Et  ideo  etiam  est  secundum  diversa  cognita  diversorum  productò'rSfrf'iitisa' 
per  suam  sapientiam:  sicut  et  artifex,  apprehendendo  diversas'Toxmas,  pro- 
ducit  diversa  artificiata. 

Ad  tertium  dicendum,  quod  quantitas  virtutis  agentis  non  solum  men- 
suratur  secundum  rem^  factam,  sed  etiam  secundum  modum  faciendi:  quia 
unum,  et  idem  aliter  fit  et  a  majorì,  et  a  minori  virtute.  Producere  autem 
aliquid  finitum  hoc  modo,  ut  nihil  praesupponatur,  est  virtutis  infinitae. 
Unde  nulli  creaturae  competere  potest. 


ARTICULUS  IV.  336 

UTRUM  FORMAE  CORPORUM  SINT  AB  ANGELIS. 

(i.  Disi.  )6.  q.  2.  art.  i.  corp.  et  2.  Dist.  i.  q.  i.  art.  4.  ad  4. 
et  Dist.  iS.  q.  2.  art.^.  corp.  et  Uh.  5.  Contr.  g.  cap.  24.  et  60.  et  opusc.  54.  cap.  2.). 

Ad  Q.UARTU.M  sic  proceditur.  Videtur,  quod  formae  corporum  sint  ab 
angelis.  Dicit  enim  Boetius  in  lib.  i.  de  Trin.  quod  a  formis,  quae  sunt  sine 
materia,  veniunt  formae,  quae  sunt  in  materia.  Formae  autem,  quae  sunt 
sine  materia,  sunt  substantiae  spirituales  ;  formae  autem,  quae  sunt  in  ma- 
teria, sunt  formae  corporum,  ergo  formae  corporum  sunt  a  spiritualibus 
substantiis. 

2.  Praeterea.  Omne,  quod  est  per  participationem,  reducitur  ad  id, 
quod  est  per  essentiam  :  sed  spirituales  substantiae  per  suam  essentiam  sunt 
formae:  creaturae  autem  corporales  participant  formas,  ergo  formae  corpo- 
ralium  rerum  sunt  a  spiritualibus  substantiis  derivatae. 

3.  Praeterea.  Spiiituales  substantiae  magis  habent  virtutem  causandi, 
quam  corpora  coelestia  :  sed  corpora  coelestia  causant  formas  in  istis  infe- 
rioribus;  unde  dicuntur  esse  generationis,  et  corruptionis  causa;  ergo  multo 
magis  a  spiritualibus  substantiis  formae,  quae  sunt   in  materia,  derivantur. 

Sed  contra  est,  quod  Augustinus  dicit  3.  de  Trinit,  cap.  8.  quod  non 
est  putandum  angelis  ad  nutum  servire  hanc  corporalem  materiam,  sed  po- 
tius  Deo.  lili  autem  ad  nutum  dicitur  servire  corporalis  materia,  a  quo  spe- 
ciem  recipit;  non  ergo  formae  corporales  sunt  ab  angelis,  sed  a  Deo. 

Respondeo  dicendum,  quod  opinio  fuit  quorundam,  quod  omnes  formae 
corporales  deriventur  a  substantiis  spiritualibus,  quas  angelos  dicimus.  Et 
hoc  quidem  dupìiciter  aliqui  posuerunt.  Plato  enim  posuit  formas,  quae  sunt 
in  materia  corporali,  derivari,  et  formari  a  formis  sine  materia  subsistentibus, 
per  modum  participationis  cujusdam.  Ponebat  enim  hominem  queradam  im- 
materialiter  subsistentem,  et  similiter  equum;  et  sic  de  aliis,  ex  quibus  con- 
stituuntur  haec  singularia  sensibilia,  secundum  quod  in  materia  corporali  re- 
manet  quaedam  impressio  ab  illis  formis  separatis,  per  modum  assimilationis 

cujusdam,  quam  participationem  vocabat.  Et  secundum  ordinem  formarum 
ponebant  Platonici  ordinem  substantiarum  separatarum:  puta,  quod  una 
substantia  separata  est,  quae  est  equus,  quae  est  causa  omnium  equorum, 
supra  quam  est  quaedam  vita  separata,  quam  dicebant  per  se  vitam,  et  cau- 
sam  omnis  vitae:  et  ulterius  quamdam,  quam  nominabant  ipsum  esse,  et  cau- 
s^t^  omnis  esse,  Avicen.  vero,  et  quidam  alii  non  posuerunt  formas  rerum 
corpor^^lium  in  materia  per  se  subsistere,  sed  solum  in  intellectu.  A  formis 
efgq  ijUj-^t^Uectu  creaturarum  spiritualium  existentibus,  quas  quidem  ipsi  in- 
telligentias,  Tios  autem  angelos  dicimus,  dicebant  procedere  omnes  formas, 
quae  sunt  in  materia  corporali:  sicut  a  formis,  quae  sunt  in  mente  artificis, 
procedunt  formae  artificiatorum. 

Et  in  idem  videtur  redire,  quod  quidam  moderni  Haeretici  ponunt,  di- 
centes  quidem  Deum  creatorem  omnium,  sed  materiam  corporalem  a  dia- 
bolo formatam,et  per  varias  species  distinctam.  Omnes  autem  hae  opiniones 
ex  una  radice  processisse  videntur.  Quaerebant  enim  causam  formarum,  ac 
si  ipsae  formae  fierent  secundum  seipsas. 

Sed,  sicut  probat  Arist.  in  7.  Methaph.  (tex.  26.  et  27.)  id,  quod  proprie 
fit,  est  compositum.  Formae  autem  corruptibilium  rerum  habent,  ut  aliquando 
sint,  aliquando  non  sint,  absque  hoc  quod  ipsae  generentur,  aut  corrumpan- 
tur,  sed  compositis  generatis,  aut  corruptis  :  quia  etiam  formae  non  habent 
esse,  sed  composita  habent  esse  per  eas  :  sic  enim  alieni  competit  fieri,  sicut 
et  esse.  Et  ideo,  cum  simile  fiat  a  suo  simili,  non  est  quaerenda  causa  for- 
marum corporalium  aliqua  forma  immaterialis,  sed  aliquod  compositum,  se- 
cundum quod  hic  ignis  generatur  ab  hoc  igne.  Sic  igitur  formae  corporales 
causantur,  non  quasi  influxae  ab  aliqua  immateriali  forma,  sed  quasi  materia 
reducta  de  potentia  in  actum  ab  aliquo  agente  composito.  Sed  quia  agens 
compositum,  quod  est  corpus,  movetur  a  substantia  spirituah  creata,  ut 
August.  dicit  3.  de  Trinitate,  cap.  4.  et  5.  sequitur  ulterius,  quod  etiam  formae 
corporales  a  substantiis  spirituaUbus  deriventur,  non  tamquam  influentibus 
formas,  sed  tamquam  moventibus  ad  formas.  Ulterius  autem  reducuntur  in 
Deum,  sicut  in  primam  causam,  etiam  species  angelici  intellectus,  quae  sunt 
quaedam  seminales  rationes  corporalium  formarum.  In  prima  autem  corpo- 
ralis  creaturae  productione  non  consideratur  aliqua  transmutatio  de  potentia 
in  actum.  Et  ideo  formae  corporales,  quas  in  prima  productione  corpora 
habuerunt,  sunt  immediate  a  Deo  productae,  cui  soli  ad  nutun:  obedit  ma- 
teria, tamquam  propriae  causae.  Unde  ad  hoc  significandum  Moyses  singulis 
operibus  praemittit  :  Dixit  Deus  :  fiat  hoc,  vel  illud.  In  quo  significatur  for- 
matio  rerum  per  verbum  Dei  facta,  a  quo  secundum  Aug.  (tract.  2.  in  Joan. 
et  I.  sup.  Gen.  ad  litt.  cap.  4.)  est  omnis  forma,  et  compago,  et  concordia 
partium. 

Ad  primum  ergo  dicendum,  quod  Boetius  intelligit  per  formas,  quae  sunt 
sine  materia,  rationes  rerum,  quae  sunt  in  mente  divina;  sicut  etiam  Apo- 
stolus  dicit  Hebr.  11.:  Fide  credimus,  aptata  esse  saecula  verbo  Dei,  ut  ex  invi- 
sibilibus  visibiUa  fierent.  Si  tamen  per  formas,  quae  sunt  sine  materia,  intel- 
ligit angelos,  dicendum  est,  quod  ab  eis  veniunt  formae,  quae  sunt  in  materia, 
non  per  influxum,  sed  per  motum. 

Ad  segudum  dicendum,  quod  formae  participatae  in  materia  reducuntur 
non  ad  formas  aliquas  per  se  subsistentes  rationis  ejusdem,  ut  Platonici  posue- 
runt ;  sed  ad  formas  inteUigibiles,  vel  intellectus  angelici,  a  quibus  per  mo- 
tdm  procedunt,  vel  ulterius  ad  rationes  intellectus  divini,  a  quibus  etiam 

formarum  semina  sunt  rebus  creatis  indita,  ut  per  motum  in  actum    educi 
possint. 

Ad  TERTiUM  dicendum,  quod  corpora  coelestia  causant   formas  in  istis 
inferioribus,  non  influendo,  sed  movendo. 


QUAESTIO  LXVI. 

DE    ORDINE    CREATIONIS    AD    DISTINCTIONEM, 
IN    QUATUOR    ARTICULOS    DIVISA. 

Deìnde  considerandum  est  de  opere  distinctionis.  Et  primo  considerandum 
est  de  ordine  creationis  ad  distinctionem.  Sòcundo  de  ipsa  distinctione  se- 
cundum  se. 

Circa  primum  quaeruntur  quaiuor. 

Primo.  Utrum  informitas  materiae  creatae  praecesserit  tempore  distin- 
ctionem ipsius. 

Secundo.  Utrum  sit  una  materia  omnium  corporalium. 

Tertio.  Utrum  coelum  empyreum  sit  concreatum  materiae  informi. 

Quarto.  Utrum  tempus  sit  eidem  concreatum. 

ARTICULUS  I.  ^37 

UTRUM    INFORMITAS    MATERIAE    TEMPORE    PRAECESSERIT 
FORMATIONEM    IPSIUS. 

(Injr.  q.  6().  art.  i.  et  2.  corp.  et  q.  74.  art.  2.  corp.  et  Fot.  q.  4.  art.  i.  et  2.  corp.). 

Ad  primum  sic  proceditur.  Videtur,  quod  informitas  materiae  tempore 
praecesserit  formationem  ipsius.  Dicitur  enim  Gen.  i.:  Terra  erat  ifianis,  et 
vacua,  siveinvisibilis,  et  incomposita,  secundum  aliam  literam  (yo.  Interp.).  Per 
quod  designatur  informitas  materiae,  ut  August  dicit  (Ub.  12.  Conf.  cap.  12. 
et  lib.  2.  super  Gen.  ad  Ut.  cap.  1.);  ergo  materia  fuit  aliquando  informis, 
antequam  formaretur. 

2.  Praeterea.  Natura  in  sua  operatione  Dei  operationem  imitatur,  sicut 
causa  secunda  imitatur  causam  primam:  sed  in  operatione  naturae  informitas 
tempore  praecedit  formationem;  ergo  et  in  operatione  Dei. 

3.  Praeterea.  Materia  prior  [al.  potior]  est  accidente,  quia  materia  est 
pars  substantiae:  sed  Deus  potest  facere,  quod  accidens  sit  sine  subjecto,  ut 
patet  in  Sacramento  altaris;  ergo  potuit  facere,  quod  materia  esset  sine  forma. 

Sed  contra.  Imperfectio  effectus  attestatur  imperfectioni  agentis:  sed 
Deus  est  agens  perfectissimum:  unde  de  eo  dicitur  Deut.  32:  Dà  perfetta 
sunt  opera;  ergo  opus  ab  eo  creatum  numquam  fuit  informe. 

Praeterea.  Creaturae  corporalis  formatio  facta  fuit  per  opus  distin- 
ctionis. Distinctioni  autem  opponitur  confusio,  sicut  etformationi  informitas. 
Si   ergo   informitas   praecessit  tempore    formationem  rn^iterUe,  sequitur   a 

principio  fuìsse  confusionem  corporalis  creaturae,  quam  antiqui  vocaverunt 
Chaos. 

Respondeo  dicendum,  quod  circa  hoc  sunt  diversae  opiniones  sanctorum. 
August  enim  (lib.  i.  super  Gm.  cap.  i^.)  vult,  quod  informitas  materiae  cor- 
poralis non  praecesserit  tempore  formationem  ipsius,  sed  solum  origine,  vel 
ordine  naturae.  Alii  vero,  ut  Basilius  (Homil.  2.  Hexam.),  Ambrosius  (lib.  i. 
Hexam.  cap.  8.)  et  Chrysostomus  (Homil.  secunda  in  Gm.)  volunt,  quod  infor- 
mitas materiae  tempore  praecesserit  formationem.  Et  quamvis  hae  opiniones 
videantur  esse  contrariae,  tamen  parum  ab  invicem  differunt.  Aliter  enim 
accipit  informitatem  materiae  August.  quam  alii.  Augustinus  enim  accipit 
informitatem  materiae  prò  carentia  omnis  formae.  Et  sic  impossibile  est  dicere, 
quod  informitas  materiae  tempore  praecesserit  vel  formationem  ipsius,  vel 
distinctionem.  Et  de  formatione  quidem  manifestum  est.  Si  enim  materia 
informis  praecessit  duratione,  haec  erat  jam  in  actu;  hoc  enim  duratio  [al. 
creatió]  importat.  Creationis  enim  terminus  est  ens  actu;  ipsum  autem,  quoJ 
est  actus,  est  forma.  Dicere  igitur,  materiam  praecedere  sine  forma,  est  dicere 
ens  actu  sine  actu,  quod  implicat  contradictionem,  Nec  etiam  potest  dici,  quod 
habuit  aliquam  formam  communem,  et  postmodum  supervenerunt  ei  formae 
diversae,  quibus  sit  distincta  :  quia  hoc  esset  idem  cum  opinione  antiquorum 
naturalium,  qui  posuerunt,  materiam  primam  esse  aliquod  corpus  in  actu, 
puta  ignem,  aèrem,  aut  aquam,  aut  aliquod  medium:  ex  quo  sequebatur,  quod 
fieri  non  esset  nisi  alterari:  quia,  cum  illa  forma  praecedens  daret  esse  in  actu 
in  genere  substantiae,  et  faceret  esse  hoc  aliquid,  sequebatur,  quod  superve- 
niens  forma  non  faceret  simpliciter  ens  actu,  sed  ens  actu  hoc,  quod  estpro- 
prium  formae  accidentalis  ;  et  sic  sequentes  formae  essent  accidentia,  secun- 
dum  quae  non  attenditur  generatio,  sed  alteratio.  linde  oportet  dicere,  quod 
materia  prima  neque  fuit  creata  omnino  sine  forma,  neque  sub  forma  una 
communi,  sed  sub  formis  distinctis.  Et  ita,  si  informitas  materiae  referatur 
ad  conditionem  primae  materiae,  quae  secundum  se  non  habet  aliquam  for- 
mam, informitas  materiae  non  praecessit  formationem,  seu  distinctionem 
ipsius  tempore,  ut  August.  dicit  (loc.  cit.  sup.),  sed  origine,  seu  natura  tantum, 
eo  modo,  quo  potentia  est  prior  actu,  et  pars  toto. 

Alii  vero  sancti  accipiunt  informitatem,  non  secundum  quod  excludit 
omnem  formam,  sed  secundum  quod  excludit  istam  formositatem,  et  decorem, 
qui  nunc  apparet  in  corporea  creatura.  Et  secundum  hoc  dicunt,  quod  infor- 
mitas materiae  corporalis  duratione  praecessit  formationem  ejusdem;  et  sic 
secundum  hoc  quantum  ad  aliquid  cum  eis  Augustinus  concordat,  et  quantum 
ad  aliquid  discordat,  ut  infra  patebit  (q.  6().  art.  i.).  Et  quantum  ex  litera  Ge- 
nesis  accipi  potest,  triplex  formositas  deerat,  propter  quod  dicebatur  creatura 
corporalis  informis.  Deerat  enim  a  toto  corpore  diaphano,  quod  diciturcoelum, 
pulchritudo  lucis.  Unde  dicitur,  quod  Unebras  erant  super  faciem  abyssi.  Deerat 
autem  terrae  duplex  pulchritudo.  Una,  quam  habet  ex  hoc,  quod  est  aquis 
discooperta:  et  quantum  ad  hoc  dicitur,  quod  terra  erat  vianis,  sive  invisi- 
bilis:  quia  corporali  aspectui  patere  non  poterat  propter  aquas  undique  eam 
cooperientes.  Alia  vero,  quam  habet  ex  hoc,  quod  est  ornata  herbis,  et  plantis  : 
et  ideo  dicitur,  quod  erat  vacua,  seu  incomposìta,  idest  non  ornala^  secundum 
aliam  literam  (yo.  Inter p.).  Et  sic,  cum  praemisisset  duas  naturas  creatas, 
scilicet  coelum,  et  terram,  informitatem  coeli  expressit  per  hoc,  quod  dixit: 
Tenebrae  erant  super  faciem  abyssi,  secundum  quod  sub  coelo  etiam  aer  inclu- 
ditur  ^  informitatem  vero  terrae  per  hoc,  quod  dixit:  Terra  erat  inanis,  et  vacua. 

Ad  primum  ergo  dicendum,  quod  terra  aliter  accipitur  in  loco  isto  ab 
Augustine,  et  ab  aiiis  Sanctis.  August.  enim  (locis  cit.  in  arg.  et  lib.  i.  de.  Gen. 
conti-.  Manici},  cap.  ;.  et  y.)  vult,  quod  nomine  terrae,  et  aquae  significetur  in 
hoc  loco  ipsa  materia  prima.  Non  enim  poterat  Moyses  rudi  populo  primam 
materiam  exprimere,  nisi  sub  similitudine  rerum  eis  notarum.  Unde  et  sub 
multiplici  similitudine  eam  exprimit,  non  vocans  eam  tantum  aquam,  vel 
tantum  terram,  ne  videatur  secundum  rei  veritatem  materia  prima  esse  vel 
terra,  vel  aqua.  Habet  tamen  similitudinem  cum  terra,  inquantum  subsidet 
formis,  et  cum  aqua,  inquantum  est  apta  formari  diversis  formis.  Secundum 
hoc  ergo  dicitur  terra  inanis,  et  vacua,  vel  invisibilis,  et  incomposita  quia 
materia  per  formam  cognoscitur.  Unde  in  se  considerata  dicitur  invisibihs, 
vel  inanis  ;  et  ejus  potentia  per  formam  repletur.  Unde  et  Plato  (citatur  in 
Timaeo  ah  Aristot.  4.  Physìc.  tdx.  ly),  materiam  dicit  esse  locum.  Alii  vero 
Sancti  per  terram  intelligunt  ipsum  elementum,  quae,  qualiter  secundum  eos 
erat  informis,  dictum  est  (in  corp.  art.). 

Ad  secundum  dicendum,  quod  natura  producit  effectum  in  actu  de  ente 
in  potentia:  et  ideo  oportet,  ut  in  ejus  operatione  potentia  tempore  prae- 
cedat  actum,  et  informitas  formationem:  sed  Deus  producit  ens  actu  ex  nihilo; 
et  ideo  statim  potest  producere  rem  perfectam  secundum  magnitudinem  suae 
virtutis. 

Ad  tertium  dicendum,  quod  accidens,  cum  sit  forma,  et  actus  quidam: 
materia  autem  secundum  id,  quod  est,  est  ens  in  potentia,  Unde  magis  re- 
pugnat  materiae  esse  in  actu  sine  forma,  quam  accidenti  sine  objecto. 

Ad  primum  vero,  quod  objicitur  in  contrarium,  dicendum  est,  quod  si  se- 
cundum alios  sanctos  informitas  tempore  praecessit  formationem  materiae, 
non  fuit  hoc  ex  impotentia  Dei,  sed  ex  ejus  sapientia,  ut  ordo  servaretur  in 
rerum  conditione,  dum  ex  imperfecto  ad  perfectum  adducerentur. 

Ad  secundum  dicendum,  quod  quidam  antiquorum  naturahum  posuerunt 
confusionem  excludentem  omnem  distinctionem,  praeter  hoc,  quod  Anaxag. 
posuit  solum  intellectum  distinctum,  etimmixtum.  Sed  ante  opus  distinctionis 
Scriptura  sacra  ponit  mnltiplicem  distinctionem.  Primo  quidem  coeh,  et  terrae, 
in  quo  ostenditur  distinctio  etiam  secundum  materiam,  ut  infra  patebit  (q.  6c}. 
art.  I.),  et  hoc  cum  dicit:  In  priìicipio  Deus  creavit  coelum,  et  terram,  etc.  Se- 
cando per  distinctionem  elementorum  quantum  ad  formas  suas  per  hoc,  quod 
nominat  terram,  et  aquam.  Aèrem  autem,  et  ignem  non  nominat  ;  quia  non 
est  ita  manifestum  rudibus,  quibus  Moyses  loquebatur,  liujusmodi  esse  corpora, 
sicut  manifestum  est  de  terra,  et  aqua,  quamvis  Plato  (in  Timaeo  cap.  26.). 
acrem  intellexerit  signifìcari  per  hoc,  quod  dicitur  spiri tus  Domini,  quia  etiam 
aer  spiritus  dicitur;  ignem  vero  intellexerit  signifìcari  per  coelum,  quod  igneae 
naturae  esse  dixit,  ut  August.  refert  in  8.  Ub.  de  Civ.  Dei  (cap.  11.).  Sed  Rabbi 
Moyses  (lib.  2.  Perplexorum  cap.  p.)  in  aliis  cum  Platone  concordans  dicit, 
ignem  signifìcari  per  tenebras,  quia,  ut  dicit,  in  propria  sphaera  ignis  non 
lucet.  Sed  magis  videtur  esse  conveniens,  quod  prius  dictum  est,  quod  spi- 
ritus Domini  in  Scriptura  nonnisi  prò  Spiritu  Sancto  consuevit  poni,  qui  aquis 
superferri  dicitur,  non  corporaliter,  sed  sicut  voluntas  artifìcis  superfertur 
materiae  quam  vult  formare.  Tertia  distinctio  signifìcatur  secundum  situm  ; 
quia  terra  erat  sub  aquis,  quibus  invisibilis  reddebatur.  Aer  vero,  qui  est  subje- 
ctum  tenebrarum,  signifìcatur  fuisse  super  aquas  per  hoc,  quod  dicitur:  Te- 
neh  rae  erant  super  faciem  ahyssi.  Quid  autem  distinguendum  remaneret,  ex  se- 
quentibus  apparebit  (q.  yi.). 

ARTICULUS  IL  338 

UTRUM    UNA    SIT    MATERIA   INFORMIS    OMNIUM  CORPORALIUM. 

(i.  Disi.  12.  art.  j.  et  Uh.  2.  Contr.  g.  cap.  16.  §  <^. 

et  opusc.  12.  cap.  yi.  et  opusc.  16.  cap.  8.  opusc.  42.  cap.  14.  et  ij. 

et  I.  Coel.  Hier.  lect.  6.). 

Ad  secundum  sic  proceditur.  Videtur,  quod  una  sit  materia  informis 
omnium  corporalium.  Dicit  enim  August.  12.  Confess.  cap.  2.:  Duo  reperio, 
quae  f ecisti:  unum,  quod  erat  fonnatum;  alierum,  quod  erat  informe.  Et  hoc  dicit 
esse  terram  invisibilem,  et  incompositam,  per  quam  dicit  signlficari  materiam 
rerum  corporalium;  ergo  una  est  materia  omnium  corporalium. 

2.  Praeterea.  Philosophus  dicit  in  5.  Metaph.  (tex.  io.),  quod  illa,  quae 
sunt  unum  in  genere,  sunt  unum  in  materia:  sed  omnia  corporalia  conve- 
niunt  in  genere  corporis  ;  ergo  omnium  corporalium  est  una  materia. 

3.  Praeterea.  Diversus  actus  fit  in  diversa  potentia,  et  unus  in  una:  sed 
omnium  corporum  est  una  forma,  scilicet  corporeitas  ;  ergo  omnium  corpo- 
ralium est  materia  una. 

4.  Praeterea.  Materia  in  se  considerata  est  solum  in  potentia  :  sed  di- 
stinctio  est  per  formas  ;  ergo  materia  in  se  considerata  est  una  tantum  omnium 
corporalium. 

Sed  contra.  Quaecumque  conveniunt  in  materia,  sunt  transmutabilia 
ad  invicem,  et  agunt,  et  patiuntur  ab  invicem,  ut  dicitur  in  i.  de  Generatione 
(a  tòx.  jo.  usque  ad  J4.):  sed  corpora  coelestia,  et  inferiora  non  sic  se  habent 
ad  invicem  ;  ergo  eorum  materia  non  est  una. 

Respondeo  dicendum,  quod  circa  hoc  fuerunt  diversae  opiniones  Philo- 
sophorum.  Plato  enim,  et  omnes  Philos.  ante  Arist.  posuerunt,  omnia  corpora 
esse  de  natura  quatuor  elementorum.  Unde,  cum  quatuor  elementa,  commu- 
nicent  in  una  materia,  ut  mutua  generatio,  et  corruptio  in  eis  ostendit,  per 
consequens  sequebatur,  quod  omnium  corporum  sit  materia  una.  Quod  autem 
quaedam  corpora  sint  incorruptibilia,  Plato  (in  Timaeo  a  princ.)  adscribebat 
non  conditioni  materiae,  sed  voluntati  artificis,  scilicet  Dei,  quem  introducit 
corporibus  coelestibus  dicentem:  Natura  vestra  estis  dissoluhilia,  voluntate  autem 
mea  indissoluhilia;  quia  voluntas  mea  major  est  nexu  vestro.  ^ 

Hanc  autem  positionem  Aristot.  (Uh.  i.  de  Coelo  a  tex.  j.  usque  ad  ig.)  re- 
probat  per  motus  naturales  corporum.  Cum  enim  corpus  coeleste  habeat  na- 
turalem  motum  diversum  a  naturali  motu  elementorum,  sequitur,  quod  ejus 
natura  sit  alia  a  natura  quatuor  elementorum.  Et  sicut  motus  circularis,  qui 
est  proprius  corporis  coelestis,  caret  contrarietate  ;  motus  autem  elementorum 
sunt  invicem  contrarli  (ut  qui  est  sursum,  ei,  qui  est  deorsum)  ita  corpus 
coeleste  est  absque  contrarietate;  corpora  vero  elementaria  sunt  cum  coi> 
trarietate;  et  quia  corruptio,  et  generatio  sunt  ex  contrariis,  sequitur,  quod 
secundum  suam  naturam  corpus  coeleste  sit  incorruplibile,  elementa  vero 
sint  corruptibilia.  Sed  non  obstante  hac  differentia  corruptibilitatis,  et  incor- 
ruptibilitatis  naì:uralis,  Avicebron  posuit  unam  materiam  omnium  corporum, 
attendens  ad  unitatem  formae  corporali"^.  Sed,  si  forma  corporeitatis  esset 
una  forma  per  se,  cui  supervenirent  aliae  formae,  quibus  corpora  distinguuntur, 
habefet  necessitatem  :  quod  dicitur,  quia  illa  forma  immutabiliter  materiae 

inhnereret:  et  quantum  ad  illam  esset  omne  corpus  incorruptibile  :  sed  cor- 
ruptio  accideret  per  remotion^m  sequentium  formarum,  quae  non  esset  cor- 
ruptio  simpliciter,  sed  secundum  quid  :  quia  privatìoni  substerneretur  aliquod 
ens  actu:  sicut  etiam  accidebat  antiquis  naturalibus,  qui  ponebant  subjectum 
corporum  aliquod  ens  actu,  puta  ignem,  aut  aèrem,  aut  aliquid  hujusmodi. 
Supposito  autem,  quod  nulla  forma,  quae  sit  in  corpore  corruptibili,  re- 
maneat,  ut  substrata  generationi,  et  corruptioni,  sequitur  de  necessitate,  quod 
non  sit  eadem  materia  corporum  corruptibilium,  et  incorruptibilium.  Materia 
enim  secundum  id,  quod  est,  est  in  potentia  ad  formam.  Oportet  ergo,  quod 
materia  secundum  se  considerata  sit  in  potentia  ad  formam  omnium  illorum, 
quorum  est  materia  communis  :  per  unam  autem  formam  non  fit  in  actu,  nisi 
quantum  ad  illam  formam  ;  remanet  ergo  in  potentia  quantum  ad  omnes  alias 
formas.  Nec  hoc  excluditur,  si  una  illarum  formarum  sit  perfectior,  et  con- 
tinens  in  se  virtutes  alias  •  quia  potentia,  quantum  est  de  se,  indifferenter  se 
habet  ad  perfectum,  et  imperfectum.  linde,  sicut  quando  est  sub  forma  im- 
perfecta,  est  in  potentia  ad  formam  perfectam  :  ita  e  converso.  Sic  ero^o  ma- 
teria, secundum  quod  est  sub  forma  incorruptibilis  corporis,  erit  adhuc  in 
potentia  ad  formam  corruptibilis  corporis  :  et  cum  non  habeat  eam  in  actu, 
erit  simul  sub  forma,  et  privatione  :  quia  carentia  formae  in  eo,  quod  est  in 
potentia  ad  formam,  est  privatio.  Haec  autem  dispositio  est  corruptibilis  cor- 
poris. Impossibile  ergo  est,  quod  corporis  corruptibilis,  et  incorruptibilis  per 
naturara  sit  una  materia. 

Nec  tamen  dicendum  est,  ut  Averroès  fingit  (in  Uh.  cU  Suhst.  orhis,  cap.  2.)y 
quod  ipsum  corpus  coeleste  est  [al.  ://]  materia  coeli,  ens  in  potentia  ad  ubi, 
et  non  ad  esse,  et  forma  ejus  est  [al.  sit]  substantia  separata,  quae  unitur  ei, 
ut  motor:  quia  impossibile  est  poncre  aliquod  ens  actu,  quin  vel  ipsum  totum 
sit  actus,  et  forma,  vel  habeat  actum,  seu  formam.  Remota  ergo  per  intel- 
lectum  substantia  separata,  quae  ponitur  motor,  si  corpus  coeleste  non  est 
liabens  formam  (quod  est  componi  ex  forma,  et  subjecto  formae)  sequitur, 
quod  sit  totum  forma,  et  actus.  Omne  autem  tale  est  intellectum  in  actu: 
quod  de  corpore  coelesti  dici  non  potest,  cum  sit  sensibile.  Relinquitur  ergo, 
quod  materia  corporis  coelestis  secundum  se  considerata  non  est  in  potentia, 
nisi  ad  formam,  quam  habet.  Nec  refert  ad  propositum,  quaecumque  sit  illa, 
sive  anima,  sive  aliquid  aliud.  Unde  illa  forma  sic  perficit  illam  materiam, 
quod  nullo  modo  in  ea  remanet  potentia  ad  esse,  sed  ad  uhi  tantum,  ut  Arist. 
dicit  (Uh.  I.  de  Coel.  a  tex.  20.  iisque  ad  p.).  Et  sic  non  est  eadem  materia 
corporis  coelestis,  et  elementorum,  nisi  secundum  analogiam,  secundum  quod 
conveniunt  in  ratione  potentiae. 

Ad  primum  ergo  dicendum,  quod  August.  sequitur  in  hoc  opinionem 
Platonis  non  ponentis  quintam  essentiam.  Vel  dicendum,  quod  materia  in- 
formis  est  una  unitate  ordinis;  sicut  omnia  corpora  sunt  unum  in  ordine 
creaturae  corporeae. 

Ad  secundum  dicendum,  quod,  si  genus  consideretur  physice,  corrupti- 
bilia,  et  incorruptibilia  non  sunt  in  eodem  genere  propter  diversum  modum 
potentiae  in  eis,  ut  dicitur  io.  Metaph.  (tex.  26.).  Secundum  autem  logicam 
considerationem  est  unum  genus  omnium  corporum  propter  unam  rationem 
corporeitatis. 

Ad  tertium  dicendum,  quod  forma  corporeitatis  non  est  una  in  omnibus 
corporibus,  cum  non  sit  alia  a  formis,  quibus  corpora  distinguuntur,  ut  di- 
ctum  est  (in  corp.  art.). 


5  IO  QUAESTIO    LXVl.    ARTICULUS    II. 

Ad  qxjartum  dicendum,  quod,  cum  potentia  dicatur  ad  actum,  ens  in 
potentia  est  diversum  ex  hoc  ipso,  quod  ordinatur  ad  diversum  actum  ;  sicut 
visus  ad  colorem,  et  auditus  ad  sonum.  Unde  ex  hoc  ipso  materia  ccelestis 
corporis  est  aha  a  materia  elementi;  quia  non  est  in  potentia  ad  formam 
elementi. 


ARTICULUS  III.  339 

UTRUM    COELUM   EMPYREUM    SIT    CONCREATUM   MATERIAE    INFORMI. 

(2.  Disi.  12.  ari.  j.). 

Ad  tertium  sic  proceditur.  Videtur,  quod  coelum  empyreum  non  sit 
concreatum  materiae  informi.  Coelum  enim  empyreum,  si  est  aliquid,  oportet, 
quod  sit  corpus  sensibile.  Omne  autem  corpus  sensibile  est  mobile  ;  coelum 
autem  empyreum  non  est  mobile;  quia  motus  ejus  deprehenderetur  per  mo- 
tum  alicujus  corporis  apparentis,  quod  minime  apparet.  Non  ergo  coelum 
empyreum  est  aliquid  materiae  informi  concreatum. 

2.  Pkaeterea.  August.  dicit  in  3.  de  Trinit.  (cap.  4.  et  j.),  quod  inferiora 
corpora  per  superiora  quodam  ordine  reguntur.  Si  ergo  coelum  empyreum 
est  quoddam  supremum  corpus,  oportet,  quod  habeat  aliquam  influentiam 
in  haec  inferiora  corpora:  sed  hoc  non  videtur,  praesertim  si  ponatur  im- 
mobile, cum  nuUum  corpus  moveat,  nisi  motum;  non  est  ergo  coelum  em- 
pyreum materiae  informi  concreatum. 

3.  Praeterea.  Si  dicatur,  quod  coelum  emp3'-reum  est  locus  contempln- 
tionis  non  ordinatus  ad  naturales  effectus:  Contra.  August.  dicit  in  4.  de 
Trinit.  (cap.  io.),  quod  nos,  secundum  quod  mente  aliquod  aeternum  capi- 
mas,  non  in  hoc  mundo  sumus.  Ex  quo  patet,  quod  contemplatio  mentem 
supra  corporalia  elevat;  non  ergo  contemplationi  locus  corporeus  deputatur. 

4.  Praeterea.  Inter  corpora  coelestia  invenitur  aliquod  corpus  partim 
diaphanum,  et  partim  lucidum,  scilicet  coelum  sidereum.  Invenitur  etiam 
aliquod  coelum  totum  diaphanum,  quod  aliqui  nominant  coelum  aqueum, 
vel  crj'-stallinum.  Si  ergo  est  aliud  superius  coelum,  oportet,  quod  sit  totum 
lucidum:  sed  hoc  esse  non  potest;  quia  sic  continue  aer  illuminaretur,  nec 
unquam  nox  esset;  non  ergo  coelum  empyreum  materiae  informi  est  con- 
creatum. 

Sed  contra  est,  quod  Strabus  dicit  (habetur  in  Gì.  ora.  uhi  cit.  non  Sirabus, 
sed  Beda),  quod,  cum  dicitur:  In  principio  creavit  Deus  co^ìum,  ei  terravi,  coe- 
lum dicit  non  visibile  firmameìilum,  sed  empyreum,  idest  igneuni. 

Respoxdeo  dicendum,  quod  coelum  empyreum  non  invenitur  positum 
nisi  per  auctoritatem  Strabi,  et  Bedae,  et  iterum  per  auctoritatem  Bnsilii.  In 
cujus  positione  quantum  ad  ahquid  conveniunt,  scilicet  quantum  ad  hoc, 
quod  sit  locus  beatorum.  Dicit  enim  Strabus.  et  etiam  Beda  (ibid.),  quod 
statim  factum  An§eìis  est  repleium.  Basilius  etiam  dicit  (in  hom.  2.  Hexam.): 
Sicut  damnati  in  ienebras  ultimas  abiguntur  :  ita  remuneratio  prò  dignis  ope- 
ribus  restauratur  in  ea  luce,  quae  est  extra  mundum:  ei  ibi  quietis  domicilium 
sortientur.  Differunt  tamen  quantum  ad  rationem  ponendi.  Nam  Strabus, 
et  Beda  ponunt  coelum  empyreum  ea  ratione,  quia  fìrmamentum,  per  quod 
coelum  empyreum  intelligunt,  non  in  principio,  sed  secunda  die  dicitur  fa- 
ctum. Basilius  vero  ea  ratione  ponit,  ne  videatur  simpliciter  Deus  opus  suum 

a  tenebris  inchoasse;  quod  Manichaei  caluraniantur,  Deum  Vcteris  Testa 
nienti  deum  tenebrarura  nominantes.  Hae  autem  rationes  non  sunt  multum 
cogentes,  nam  quaestio  de  firmamento,  quod  legitur  factum  in  secunda  die, 
aliter  solvitur  ab  Angustino,  et  aliter  ab  aliis  sanctis.  Quaestio  autem  de 
tenebris  solvitur,  secundum  August.  (ìib.  i.  sup.  Gen.  ad  Ut.  cap.  i;.  et  Uh.  7. 
cap.  2j.),  per  hoc,  quod  informitas  (quae  per  tenebras  significatur)  non  prae- 
cessit  duratione  formationem,  sed  origine.  Secundum  alios  vero,  cum  tene- 
brae  non  sint  creatura  aliqua,  sed  privatio  lucis,  divinam  sapientiam  atte- 
statur,  ut  ea,  quae  produxit  ex  nihìlo,  primo  in  statu  imperfectionis  insti- 
tueret,  et  postmoJum  ea  perduceret  ad  perfectum. 

Potest  autem  convenienter  [al.  convenientior]  ratio  sumi  ex  ipsa  conditione 
gloriae.  Expectatur  enim  in  futura  remuneratione  duplex  gloria,  scilicet  spi- 
ritualis,  eicorporalis,  non  solum  in  corporibus  humanis  glorificandis,  sed  etiam 
in  toto  mundo  innovando.  Inchoata  est  autem  spiritualis  gloria  ab  ipso  mundi 
principio  in  beatitudine  angelorum,  quorum  aequalitas  sanctis  promittitur. 
Unde  conveniens  fuit,  ut  etiam  a  principio  corporalis  gloria  inchoaretur  in 
aliquo  corpore,  quod  etiam  a  principio  fuerit  absque  servitute  corruptionis 
et  mutabilitatis,  et  totaliter  lucidum  :  sicut  tota  creatura  corporalis  expectatur 
post  resurrectionem  futura.  Et  ideo  illud  coelum  dicitur  empyreum,  idest 
igneum,  non  ab  ardore,  sed  a  splendore.  Sciendum  est  autem,  quod  August. 
IO.  de  Civ.  Dei  (cap.  9.  et  2y.)  dicit,  quod  Porphvrius  discernebat  a  daemo- 
nibus  angelos,  ut  aerea  loca  esse  daemonum,  aetherea  vero,  vel  empyrea 
diceret  angelorum.  Sed  Porpnyrius,  tamauam  Platonicus,  coelum  istud  side- 
reum  igneum  esse  existimabat.  Et  ideo  empyreum  nominabat,  vel  aethereum, 
secundum  quod  nomen  aetheris  sumitur  ab  inflammatione,  et  non  secundum 
quod  sumitur  a  velocitate  motus,  ut  Aristot.  dicit  (i.  de  Coel.  tex.  22.).  Quod 
prò  tanto  dictum  sit,  ne  aliquis  opinetur,  August.  coelum  empyreum  po- 
suisse,  sicut  non  ponitur  a  modernis. 

Ad  primum  ergo  dicendum,  quod  corpora  sensibilia  sunt  mobilia  secun- 
dum ipsum  statum  mundi:  quia  per  motum  creaturae  corporalis  procuratur 
electorum  multiplicatio.  Sed  in  ultima  consummatione  gloriae  cessabit  cor- 
porum  motus  ;  et  talem  oportuit  esse  a  principio  dispositionem  coeli  empyrei. 

Ad  secundum  dicendum,  quod  satis  probabile  est,  quod  coelum  empy- 
reum, secundum  quosdam,  cum  sit  ordinatum  ad  statum  gloriae,  non  habet 
influentiam  in  inferiora  corpora,  quae  sunt  sub  alio  ordine,  utpote  ordinata 
ad  naturalem  rerum  decursum.  Probabilius  tamen  videtur  dicendum,  quod 
sicut  supremi  angeli,  qui  assistunt,  habent  influentiam  super  medios,  et  ul- 
timos,  qui  mittuntur,  quamvis  ipsi  non  mittantur,  secundum  Dionys.  (in- 
iinitur  cap.  15.  Coel.  Hier.);  ita  coelum  empyreum  habet  influentiam  super 
corpora,  quae  moventur,  licet  ipsum  non  moveatur.  Et  propter  hoc  potest 
dici,  quod  influit  in  primum  coelum,  quod  movetur,  non  aliquid  transiens, 
et  adveniens  per  motum,  sed  aliquid  fixum,  et  stabile,  puta  virtutem  conti- 
nendi,  et  causandi,  vel  aliquid  hujusmodi  ad  dignitatem  pertinens. 

Ad  tertium  dicendum,  quod  locus  corporeus  deputatur  contemplationi, 
non  propter  necessitatem,  sed  propter  congruitatem,  ut  exterior  claritas  in- 
teriori conveniat.  Unde  Basii,  dicit.  (hom.  2.  in  Hexam.  a  med.),  quod  mi- 
nistrator  spiritus  non  poterat  degere  in  tenebris,  sed  in  luce,  et  laetitia  de- 
gendi  sibi  habitum  possidebat. 

Ad  Q.UARTUM  dicendum,  quod,  sicut  Basii,  dicit  (ibid,),  constat,  factum 
esse  coelum  rotunditate  conclusum,  habens  corpus  spissum,  et  adeo  validum, 

ut  possit  ea,  quae  extrinsecus  habentur,  ab  interioribus  separare.  Ob  hoc. ne- 
cessario post  se  regionem  relictam  carentem  luce  constituit,  utpote  fulgore, 
qui  superradiabat,  excluso.  Sed  quia  corpus  firmamenti,  etsi  sit  solidum,  est 
tamen  diaphanum,  quod  lumen  non  impedit  (ut  patet  per  hoc,  quod  lumen 
stellarum  videmus  non  obstantibus  mediìs  coelis);  potest  aliter  dici,  quod 
habet  lucem  coelum  empyreum  non  condensatam,  ut  radios  emittat,  sicut 
corpus  solis,  sed  magis  subtilem  ;  vel  habet  claritatem  gloriae,  quae  non  est 
conformis  cum  claritate  naturali. 


ARTICULUS  IV.  340 

UTRUxM    TEMPUS    SIT    CONCREATUM    MATERIAE    INFORMI. 

(2.  Dist.   12.  q.  I.  ari.  j.). 

Ad  Q.UARTUM  sic  proceditur,  Videtur,  quod  tempus  non  sit  concreatum 
materiae  informi.  Dicit  enim  August.  12.  Conf.  (cap.  12.)  ad  Deum  loquens: 
Duo  reperto,  quae  f ecisti  carentia  temporibus,  scilicei  niateriam  primam  corpora- 
lem,  et  naturam  angelicam;  non  ergo  tempus  est  concreatum  materiae  informi. 

2.  Praeterea.  Tempus  dividitur  per  diem,  et  noctem  :  sed  a  principio 
nec  nox,  nec  dies  erat,  sed  postmodum,  cum  divisit  Deus  lucem  a  lenehris; 
ergo  a  principio  non  erat  tempus. 

3.  Praeterea.  Tempus  est  numerus  motas  firmamenti,  quod  legitur 
factum  secundo  die;  ergo  non  a  principio  erat  tempus. 

4.  Praeterea.  Motus  est  prior  tempore.  Magis  igitur  deberet  numerari 
inter  primo  creata  motus,  quam  tempus. 

5.  Praeterea.  Sicut  tempus  est  mensura  extrinseca,  ita  et  locus;  non 
ergo  magis  debet  computari  inter  primo   creata  tempus,  quam  locus. 

Sed  contra  est,  quod  Augustinus  dicit  super  Gen.  ad  litter.  (imperf.  cap.  ^.), 
quod  spiritualis,  et  corporalis  creatura  est  creata  in  principio  temporis. 

Respondeo  dicendum,  quod  communiter  dicitur,  quatuor  esse  primo 
creata:  scilicet  naturam  angelicam,  coelum  empyreum,  materiam  corporalem 
informem,  et  tempus.  Sed  attendendum  est,  quod  hoc  dictum  non  proced't 
secundum  Augustini  opinìonem.  Augustinus  enim  (loc.  cit.  in  arg.  j.)  ponit 
duo  primo  creata,  scilicet  natwam  angelicuìu,  et  materiam  corporalem,  nulla 
mentione  facta  de  coelo  empyreo.  Haec  autem  duo,  scilicet  natura  angeUcUi 
et  materia  informis,  praecedunt  formationera  non  duratione,  sed  natura  ;  et 
sicut  natura  praecedunt  formationem,  ita  etiam  et  motum,  et  tempus;  unde 
tempus  non  potest  eis  connumerari.  Procedit  autem  praedicta  enumeratio 
secundum  opinionem  aliorum  sanctorum,  ponentium,  quod  informìtas  mate- 
riae duratione  praecessit  formationem;  et  tunc  prò  illa  duratione  necesse 
est  ponere  tempus  aliquod:  aliter  enim  mensura  durationis  accipi  non  posset. 

Ad  primum  ergo  dicendum,  quod  August.  hoc  dicit  ea  ratione,  qua 
natura  angelica,  et  materia  informis  praecedunt  orìgine,  seu  natura  tempus. 

Ad  secundum  dicendum,  quod  sicut,  secundum  alios 'sancto?,  materia 
erat  quodammodo  informis,  et  postea  fuit  formata:  ita  tempus  quodammodo 
fuit  informe,  et  postmodum  formatura,  et  distinctum  per  diem,   et  noctem. 

Ad  tertium  dicendum,  quod,  si  motus  firmamenti  non  statim  a  principio 
ìncoepit,  tunc  tempus,  quod  praecessit,  non  erat  numerus  motus  firmamenti, 
sed  cujuscumque  primi  motus.  Accldit  enim  tempori,  quod  sit  numerus  motus 

firmamenti,  inquantum  hic  motus  est  primus  motuum.  Si  autem  esset  alius 
inotus  primus,  illius  motus  esset  tempus  mensura:  quia  omnia  mensurantur 
primo  sui  generis.  Oportet  autem  dicere,  statim  a  principio  fuisse  aliquem 
motum  ad  minus  secundum  successionem  conceptionum,  et  affectionum  in 
mente  aliqua.  Motum  autem  non  est  intelligere  sine  tempore,  cum  nihil  aliud 
sit  tempus,  quam  numerus  prioris,  et  posterioris  in  motu. 

Ad  quartum  dicendum,  quod  inter  primo  creata  computantur  ea,  quae 
habent  generalem  habitudinem  ad  res.  Et  ideo  computari  debuit  tempus,  quod 
habet  rationem  communis  mensurae,  non  autem  motus,  qui  comparatur 
solum  ad  subjectum  mobile. 

Ad  quintum  dicendum,  quod  locus  intelligitur  in  coelo  empyreo  omnia 
continente.  Et  quia  locus  est  de  permanentibus,  concreatus  est  totus  simul  : 
tempus  autem,  quod  non  est  permanens,  concreatum  est  in  suo  principio  ; 
sicut  etiam  modo  nihil  est  accipere  in  actu  de  tempore,  nisi  nunc. 


QUAESTIO    LXVII. 

DE     OPERE    DISTINCTIONIS    SECUNDUM    SE, 
IN  QUATUOR  ARTICULOS  DIVISA. 

Consequenter  considerandum  est  de  opere  distinctionis  secundum  se.  Et 
primo  de  opere  priinae  diei.  Secuiido  de  opere  secwidae  dici.  Tertio  de  opue 
tertiae  diei. 

Circa  primitm  quaeruntur  quatuor. 

Primo.  Utrum  lux  proprie  in  spiritualibus  dici  possit, 

Secundo.  Utrum  lux  corporalis  sit  corpus. 

Tertio.  Utrum  sit  qualitas. 

Quarto.  Utrum  conveniens  fuerit,  prima  die  fieri  lucem. 

ARTICULUS  I.  341 

UTRUM    LUX    PROPRIE    IN    SPIRITUALIBUS    DICATUR. 

(2.  Disi.  15.  art.  2.  et  Quodl.  6.  fin.  et  in  Joan.  i.  lect.  8.  princ). 

Ad  primum  sic  proceditur.  Videtur,  quod  lux  proprie  in  spiritualibus  di- 
catur.  Dicit  enim  August.  4.  super  Gen.  ad  lit.  (cap.  2S.),  quod  in  spiritua- 
libus melior,  et  certior  lux  est;  et  quod  Christus  non  sic  dicitur  lux,  quo 
modo  lapis,  sed  illud  proprie,  hoc  figurative. 

2.  Praeterea.  Dionysius  cap.  4.  de  Div.  Nom.  (pari.  i.  lect.  4.)  ponit 
lumen  inter  nomina  intelligibilia  Dei.  Nomina  autem  intelligibilia  proprie 
dicuntur  in  spiritualibus;  ergo  lux  proprie  dicitur  in  spiritualibus. 

3.  Praeterea.  Apostoius  dicit  ad  Ephes.  5.:  Omm,  quod  ntunijestatur,  lu- 
men est:  sed  manifestatio  magis  proprie  est  in  spiritualibus,  quam  in  corpo- 
ralibus;  ergo  et  lux. 

S.  TuuMAt   Suiiiina    Theolo^ica.   Voi.   I.  _   . 

Sed  contea  est,  quod  Ambros.  (in  princ.  Prol.  Uh.  2.  de  Fide  ad  Graiiamim) 
ponit  splendorem  Inter  ea,  quae  de  Deo  metaphorice  dicuntur. 

Respondeo  dicendum,  quod  de  aliquo  nomine  dupliciter  convenit  loqui. 
Uno  modo  secundum  primam  ejus  impositionem.  Alio  modo  secundum  usum 
nominis  :  sicut  patet  in  nomine  visionis,  quod  primo  impositum  est  ad  signi- 
ficandum  actum  sensus  visus;  sed  propter  dignitatem,  et  certi tudinem  hujus 
sensus  extensum  est  hoc  nomen,  secundum  usum  loquentium,  ad  omnem 
cognitionem  aliorum  sensuum.  Dicimus  enim:  Vide,  quomodo  sapit,  vel 
quomodo  redolet,  vel  quomodo  est  calidum:  et  ulterius  etiam  ad  cognitionem 
intellectus,  secundum  illud  Matth.  5.:  Beati  mundo  corde,  quoniam  ipsi  Deiim 
videbuni.  Et  similiter  dicendum  est  de  nomine  lucis.  Nam  primo  quidem  est 
institutum  ad  significandum  id,  quod  facit  manifestatìonem  in  sensu  visus; 
postmodum  autem  extensum  ad  significandum  omne  illud,  quod  facit  mani- 
festationem  secundum  quamcumque  cognitionem.  Si  ergo  accipiatur  nomen 
luminis  secundum  suam  primam  impositionem,  metaphorice  in  spiritualibus 
dicitur,  ut  Ambrosius  dicit  (loc.  prox.  cit.)  :  si  autem  accipiatur,  secundum 
quod  est  in  usu  loquentium  ad  omnem  manifestationem  extensum,  sic  pro- 
prie in  spiritualibus  dicitur. 

Et  per  hoc  patet  responsio  ad  objecta. 

ARTICULUS  II.  342 

UTRUM     LUX     SIT     CORPUS. 

(2.  Disi.  2.  q.  2.  ari.  5.  ad  4.  et  Disi.  ij.  art.  j.  et  Disi.  50.  q.  2.  art.  1.  corp. 
et  2.  Coel.  lect.  io.  princ.  et  2.  de  Anima  lect.  i/j.). 

Ad  secundum  sic  proceditur.  Videtur,  quod  lux  sit  corpus.  Dicit  enim 
August.  in  lib.  3.  de  Lib.  Arb.  (cap.  ^.)  quod  lux  in  corporibus  primum  tenet 
locum;  ergo  lux  est  corpus. 

2.  Praeterea.  Philosophus  dicit  (j.  Topic.  cap.  2.),  quod  lumen  est  species 
ignis:  sed  ignis  est  corpus;  ergo  lumen  est  corpus. 

3.  Praeterea.  Ferri,  intersecari,  et  reflecti  est  proprie  corporum:  haec 
autem  omnia  attribuuntur  lumini,  vel  radio:  conjunguntur  etiam  diversi  radii, 
et  separantur,  ut  Dionys.  dicit  2.  cap.  de  Div.  Nom.  (lect.  2.),  quod  etiam 
videtur  nonnisi  corporibus  convenire  posse;  ergo  lumen  est  corpus. 

Sed  contra.  Duo  corpora  non  possunt  simul  esse  in  eodem  loco:  sed 
lumen  est  simul  cum  aere;  ergo  lumen  non  est  corpus. 

Respondeo  dicendum,  quod  impossibile  est,  lumen  esse  corpus,  quod 
quidem  apparet  tripliciter.  Primo  quidem  ex  parte  loci.  Nam  locus  cujuslibet 
corporis  est  alius  a  loco  alterius  corporis:  nec  est  possibile  secundum  natu- 
ram,  duo  corpora  esse  simul  in  eodem  loco,  qualiacumque  corpora  sint: 
quia  contiguum  requirit  distinctionem  in  situ.  Secundo  apparet  idem  ex  ra- 
tione  nlotus.  Si  enim  lumen  esset  corpus,  illuminatio  esset  motus  localis  cor- 
poris. NuUus  autem  motus  localis  corporis  potest  esse  in  instanti:  quia  omne, 
quod  movetur  localitcr,  necesse  est,  quod  prius  perveniat  ad  medium  magni- 
tudinis,  quam  ad  extremum,  illuminatio  autem  fit  in  instanti  :  nec  potest  dici,^ 
quod  fiat  in  tempore  imperceptibili;  quia  in  parvo  spatio  posset  tempus  la- 
tere  ;  in  magno  autem  spatio,  puta  ab  oriente  in  occidentem,  tempus  latere 
non  posset.  Statim  enim  cum  sol  est  in  puncto  horizontis,  illuminatur  totum 

hemisphaerium  usque  ad  punctum  oppositum.  Est  etiam  aliud  considerandum 
ex  parte  motus  :  quia  omne  corpus  habet  motum  naturalem  determinatum. 
Motus  autem  illuminationis  est  ad  omnem  partem,  nec  magis  secundum  cir- 
culum,  quam  secundum  rectitudinem.  Unde  manifestum  est,  quod  illuminatio 
non  est  motus  localis  alicujus  corporis.  Tertio,  apparet  idem  ex  parte  gene- 
rationis,  et  corruptionis.  Si  enim  lumen  esset  corpus,  quando  aer  obtene- 
brescit  per  absentiam  luminaris,  sequeretur,  quod  corpus  luminis  corrumpe- 
retur,  et  quod  materia  ejus  acciperet  aliam  formam  :  quod  non  apparet,  nisi 
aliquis  dicat,  etiam  tenebras  esse  corpus.  Nec  etiam  apparet,  ex  qua  materia 
tantum  corpus,  quod  replet  medium  hemisphaerium,  quotidie  generetur.  Ri- 
diculum  est  etiam  dicere,  quod  ad  solam  absentiam  luminaris  tantum  corpus 
corrumpatur.  Si  quis  etiam  dicat,  quod  non  corrumpitur,  sed  sìmul  cum 
sole  accedit,  et  circumfertur,  quid  dici  poterit  de  hoc,  quod  ad  interposi- 
tionem  alicujus  corporis  circa  candelam  tota  domus  obscuratur?  Nec  videtur, 
quod  lumen  congregetur  circa  candelam,  quia  non  apparet  ibi  major  cla- 
ritas  post,  quam  ante.  Quia  ergo  omnia  haec  non  solum  rationi,  sed  sensui 
etiam  repugnant,  dicendum  est,  quod  impossibile  est  lumen  esse  corpus. 

Ad  primum  ergo  dicendum,  quod  August.  accipit  lumen  prò  corpore 
lucido  in  actu,  scilicet  prò  igne,  quod  inter  quatuor  elementa  nobilissi- 
mum  est. 

Ad  secundum  dicendum,  quod  Aristoteles  lumen  nominat  ignem  in  pro- 
pria materia;  sicut  ignis  in  materia  aerea  dicitur  fiamma,  et  in  materia 
terrea  dicitur  carbo.  Non  tamen  est  multum  curandum  de  eis  exemplis,  quae 
Aristot.  inducìt  in  libris  logicalibus:  quia  inducit  ea,  ut  probabilia  secundum 
opinionem  aliorum. 

Ad  tertium  dicendum,  quod  omnia  illa  attribuuntur  lumini  metapho- 
rice;  sicut  etiara  possent  attribuì  calori.  Quia  enim  motus  localis  est  na- 
turaliter  primus  motuum,  ut  probatur  in  8.  Physic.  (tex.  yj.J,  utimur  nominibus 
pertinentibus  ad  motum  localem,  in  alteratione,  et  in  omnibus  motibus; 
sicut  etiam  nomen  distantiae  derivatum  est  a  loco  ad  omnia  contraria,  ut 
dicitur  in   io.  Metaph.  (tex.  i^.). 

ARTICULUS  III.  *343 

UTRUM     LUX     SITQ.UALITAS. 

(2.  Disi.  q.  5.  art.  5.  et  4.  et  de  Spirit.  Creat.  art.  S.  ad  12.  et  2.  de  Anima  hot.  14, 
et  Optisc.  9.  q.  7.  et  Uh.  2.  Coel.  lect.  io.). 

Ad  tertium  sic  proceditur.  Videtur,  quod  lux  non  sit  qualitas.  Omnis 
enim  qualitas  permanet  in  subjecto,  etiam  postquam  agens  discesserit;  sicut 
calor  in  aqua,  postquam  removetur  ab  igne;  sed  lumen  non  remanet  in 
aere,  recedente  luminari  ;  ergo  lumen  non  est  qualitas. 

2.  Praeterea.  Omnis  qualitas  sensibilis  habet  contrarium;  sicut  calido 
contrariatur  frigidum,  et  albo  nigrum:  sed  lumini  nihil  est  contrarium:  te- 
nebra enim  est  privatio  luminis;  ergo  lumen  non  est  qualitas  sensibilis. 

3.  Praeterea.  Causa  est  potior  effectu  :  sed  lux  coelestium  corporum 
causat  formas  substantiales  in  istis  inferioribus  :  dat  etiam  esse  spirituale 
coloribus,  quia  facit  eos  visibiles  act  ;  ergo  lux  non  est  aliqua  qualitas  sen- 
sibilis, sed  magis  substantialis  forra.;,  aut  spiritualis. 

Sed  contra  est,  quod  Damasc.  dicit  in  lib.  i.  (Orth.  Fid.  cap.  g.etlih.  2. 
cap.  j.)  quod  lux  est  quaedam  qualitas. 

Respondeo  dicendum,  quod  quidam  dixerunt,  quod  lumen  in  aere  non 
habet  esse  naturale,  sìcut  color  in  pariete,  sed  esse  intentionale,  sicut  simi- 
litudo  coloris  in  aere.  Sed  hoc  non  potest  esse  propter  duo.  Primo  quidem, 
quia  lumen  denominat  aèrem  ;  fit  enim  aer  luminosus  in  actu  :  color  vero 
non  denominat  ipsum;  non  enim  dicitur  aer  coloratus.  Secimdo,  quia  lumen 
habet  effectum  in  natura:  quia  per  radios  solis  calefiunt  corpora:  intentiones 
autem  non  causant  transmutationes  naturales.  Alii  vero  dixerunt,  quod  lux 
est  forma  substantialis  solis.  Sed  hoc  etiam  apparet  impossibile  propter  duo. 
Primo  quidem,  quia  nulla  forma  substantialis  est  per  se  sensibilis  :  quia  quod 
quid  est  est  objectum  intellectus,  ut  dicitur  in  3.  de  Anima  (tex.  26.)  :  lux 
autem  est  secundum  se  vìsìhìììs.  Secundo,  quia  impossibile  est,  ut  id,  quod  est 
forma  substantialis  in  uno,  sit  forma  accidentalis  in  alio:  quia  formae  sub- 
stantiali  per  se  convenit  constituere  in  specie  :  unde  semper,  et  in  omnibus 
adest  ei.  Lux  autem  non  est  forma  substantialis  aèris:  alioquin,  ea  rece- 
dente, corrumperetur;  unde  non  potest  esse  forma  substantialis  solis.  Dicen- 
dum est  ergo,  quod,  sicut  calor  est  qualitas  activa  consequens  formam 
substantialem  ignis;  ita  lux  est  qualitas  activa  consequens  formam  substan- 
tialem  solis,  vel  cujuscumque  alterius  corporis  a  se  lucentis,si  aliquod  aliud 
tale  est.  Cujus  signum  est,  quod  radii  diversarum  stellarum  habent  diversos 
effectus  secundum  diversas  naturas  corporum. 

Ad  primum  ergo  dicendum,  quod,  cum  qualitas  consequatur  formam 
substantialem,  diversimode  se  habet  subjectum  ad  receptionem  qualitatis, 
sicut  se  habet  ad  receptionem  formae:  cum  enim  materia  perfecte  recipit 
formam,  firmiter  stabilitur  etiam  qualitas  consequens  formam;  sicut  si  aqua 
convertatur  in  ignem.  Cum  vero  forma  substantialis  recipitur  imperfecte  se- 
cundum inchoationem  quamdam,  qualitas  consequens  manet  quidem  aliquam- 
diu,  sed  non  semper;  sicut  patet  in  aqua  calefacta,  quae  redit  ad  suam  natu- 
ram.  Sed  illuminatio  non  fit  per  aliquam  transmutationem  materiae  ad  susce- 
ptionem  formae  substantiaHs,  ut  fiat  quasi  inchoatio  aliqua  formae:  et  ideo 
lumen  non  remanet,  nisi  ad  praesentiam  agentis. 

Ad  secundum  dicendum,  quod  accidit  luci,  quod  non  habeat  contrarium, 
inquantum  est  qualitas  naturalis  primi  corporis  alterantis,  quod  est  a  con- 
trarietate  elongatum. 

Ad  tertium  dicendum,  quod,  sicut  calor  agit  ad  formam  ignis,  quasi 
instrumentaliter  in  virtute  formae  substantialis:  ita  lumen  agit,  quasi  instru- 
mentaliter  in  virtute  corporum  coelestium  ad  producendas  formas  substan- 
tiales;  et  ad  hoc,  quod  faciat  colores  visibiles  actu,  inquantum  est  qualitas 
primi  corporis  sensibilis. 

ARTICULUS  IV,  344 

UTRUM  CONVENIENTER  LUCIS    PRODUCTIO    IX   PRIMA    DIE    PONATUR. 
(2.  Disi  15.  art.  4.  et  Gal.  4.  ìect.  6.  fin). 

Ad  Q.UARTUM  sic  proceditur.  Videtur,  quod  inconvenienter  lucis  productio 
in  prima  die  ponatur.  Est  enim  lux  qualitas  quaedam,  ut  dictum  est  (art.  praec). 
Qualitas  autem,  cum  sit  accidens,  non  habet  rationem  primi,  sed  magis  ra- 
tionem  postremi;  non  ergo  prima  die  debet  poni  productio  lucis. 

2.  Praet!zrea.  Per  lucem  distinguitur  nox  a  die:  hoc  autem  fit  per  solem, 
qui  ponitur  factus  die  quarta;  ergo  non  debuitponi  productio  ìucìs prima  diti. 

3.  pRAETEREA.  Nox,  et  dies  fit  per  circularem  motum  corporis  lucidi  : 
sed  circularis  motus  est  proprius  firmamenti,  quod  legitur  factum  die  ^^cwwJa; 
ergo  non  debuit  poni  in  prima  die  productio  lucis  distinguentis  noctem,  et 
diem. 

4.  Praeterea.  Si  dicatur,  quod  intelligitur  de  luce  spirituali,  centra  : 
Lux,  quae  legitur  facta  prima  die,  facit  distinctionem  a  tenebris  :  sed  non 
erant  in  principio  spirituales  tenebrae  ;  quia  etiam  daemones  fuerunt  a  prin- 
cipio boni,  ut  supra  dictum  est  (q.  6j.  art.^.);  non  ergo  prima  die  debuitponi 
productio  lucis. 

Sed  contra.  Id,  sine  quo  non  potest  esse  dies,  oportuit  fieri  in  prima  die: 
sed  sine  luce  non  potest  esse  dies;  ergo  oportuit  lucem  fieri  prima  die. 

Respondeo  dicendum,  quod  de  productione  lucis  est  duplex  opinio.  An- 
gustino enim  (lib.  11.  de  Civ.  Dei,  cap.  9.  et  55J  videtur  quod  non  fuerit  con- 
veniens  Moysen  praetermisisse  spiritualis  creaturae  productionem;  et  ideo 
dicit,  quod,  cum  dicitur:  In  principio  creavit  Deus  coelum,  etterram,  per  coelum 
intelligitur  spiritualis  natura  adhuc  informis;  per  terram  autem  intelligitur 
materia  informis  corporalis  creaturae.  Et  quia  natura  spiritualis  dignior  est, 
quam  corporalis,  fuit  prius  formanda.  Formatio  igitur  spiritualis  naturae  si- 
gnificatur  in  productione  lucis,  ut  intelligatur  de  luce  spirituali.  Formatio 
enim  naturae  spiritualis  est  per  hoc,  quod  illuminatur,  ut  adhaereat  Verbo 
Dei.  Aliis  autem  videtur,  quod  sit  praetermissa  a  Moyse  productio  spiritualis 
creaturae:  sed  hujus  rationem  diversimode  assignant.  Basii,  enim  dicit  (hom.  i. 
Hexam.)  quod  Moyses  prìncipium  narrationis  suae  fccit  a  principio,  quod  ad 
tempus  pertinet  sensibilium  rerum:  sed  spiritualis  natura,  idest  angelica,  prae- 
termittitur,  quia  fuit  ante  creata.  Chrys.  autem  (hom.  2.  in  Gen.)  assignat 
aliam  rationem  :  quia  Moyses  loquebatur  rudi  populo,  qui  nihil,  nisi  corpo- 
ralia,  poterat  capere,  quem  etiam  ab  idololatria  revocare  volebat.  Assumpsissent 
autem  idololatriae  occasionem,  si  propositae  fuissent  eis  aliquae  substantiae 
supra  omnes  corporeas  creaturas;  eas  enim  reputassent  deos,  cum  etiam  proni 
essent  ad  hoc,  quod  solem,  et  lunam,  et  stellas  colerent  tamquam  deos  :  quod 
eis  inhibetur  Deut.  4.  Praemissa  autem  fuerat  circa  creaturam  corporalera 
multiplex  informitas.  Una  quidem  in  hoc,  quod  dicebatur:  Terra  erat  inanis, 
el  vacua.  Alia  vero  in  hòc,  quod  dicebatur  :   Tenebrae  erant  super  facìem  ahyssi. 

Neces'^arium  autem  fuit,  ut  informitas  tenebrarum  primo  removeretur  per 
lucis  productionem  propter  duo.  Primo  quidem,  quia  lux,  ut  dictum  est  (art  5. 
huj.  q.),  est  qualitas  primi  corporis;  unde  secundum  eam  primo  fuit  mundus 
formandus.  Secundo,  propter  communitatem  lucis  :  communicant  enim  in  ea 
inferiora  corpora  cum  superioribus.  Sicut  autem  in  cognitione  proceditur  a 
communioribus,  ita  etiam  in  operatione:  nam  prius  generatur  vivum,  quam 
animai;  et  animai,  quam  homo,  ut  dicitur  in  lib.  2.  de  Generatione  Anima- 
lium  (cap.  ^.).  S'C  ergo  oportuit  ordinem  divinae  sapientiae  manifestari,  ut 
primo  inter  opera  distinctionis  produceretur  lux,  tamquam  primi  corporis 
forma,  et  tamquam  communior.  Basii,  autem  (homil.  2.  Hexam,)  ponit  tertiam 
rationem,  quia  per  lucem  omnia  alia  manifestantur.  Potest  et  quarta  ratio 
addi,  quae  in  objiciendo  est  tacta  :  quia  dies  non  potest  esse  sine  luce; 
unde  oportuit,  in  prima  die  fieri  lucem 

Ad  primum  ergo  dicendum,  quod,  secundum  opinionem,  quae  ponit  in- 
formitatem  materiae  duratione  praecedere  formationem,  oportet  dicere,  quod 

materia  a  principio  fuerit  creata  sub  formis  substantialibus,  postmodum  vero 
fuerit  formata  secundum  aliquas  conditiones  accidemales,  imer  quas  primum 
locum  obtinet  lux. 

Ad  secundum  dicendum,  quod  quidam  dicunt,  lucem  illam  fuisse  quam- 
dam  nubem  lucidam,  quae  postmodum  facto  sole,  in  materiam  praejacentem 
rediit.  Sed  istud  non  est  conveniens:  quia  Scriptura  in  principio  Genesis  com- 
memorat  institutioncm  naturae,  quae  postmodum  perseverat;  unde  non  debet 
dici,  quod  aliquid  tunc  factum  fuerit,  quod  postmodum  esse  desierit.  Ed  ideo 
aia  dicunt,  quod  illa  nubes  lucida  adhuc  remanet  ;  et  est  conjuncta  soli,  ut 
ab  eo  discerni  non  possit.  Sed  secundum  hoc  illa  nubes  superflua  remaneret: 
nihil  autem  est  vanum  in  operibus  Dei.  Et  ideo  alii  dicunt,  quod  ex  illa  nube 
formatum  est  corpus  solis.  Sed  hoc  etiam  dici  non  potest,  si  ponatur,  corpus 
solis  non  esse  de  natura  quatuor  elementorum,  sed  esse  incorruptibile  per 
naturam:  quia  secundum  hoc  materia  ejus  non  potest  esse  sub  alia  forma. 
Et  ideo  est  dicendum,  quod,  ut  Dionys.  dicit  4.  cap.  de  Div.  Noni.  (part.  i. 
lect.  ^.),  illa  lux  fuit  lux  solis,  sed  adhuc  informis  quantum  ad  hoc,  quod  jam 
erat  substantia  solis,  et  habebat  virtutem  illuminativam  in  communi:  sed 
postmodum  data  est  ei  specialis,  et  determinata  virtus  ad  particulares  effe- 
ctus.  Et  secundum  hoc  in  productione  hujus  lucis  distincta  est  lux  a  tenebris 
quantum  ad  tria.  Primo  quidem  quantum  ad  causam,  secundum  quod  in 
substantia  solis  erat  causa  luminis  ;  in  opacitate  autem  terrae  causa  tenebra- 
rum.  Secundo  quantum  ad  locum:  quia  in  uno  hemisphaerio  erat  lumen,  in 
alio  tenebrae.  Tertio  quantum  ad  tempus:  quia  in  eodem  hemisphaerio  se- 
cundum unam  partem  temporis  erat  lumen,  secundum  aliam  tenebrae,  et  hoc 
est,  quod  dicitur:  Lucem  vocavit  diem,  et  ienebras  noctem. 

Ad  tertium  dicendum,  quod  Basii,  dicit  (homil.  2.  in  Hexam.)  lucem, 
et  tenebras  tunc  fuisse  per  emissionem,  et  contractionem  luminis,  et  non  per 
motum.  Sed  contra  hoc  objicit  August.  (lib.  i.  sup.  Gen.  ad  Ut.  cap.  16.)  quod, 
nulla  ratio  esset  hujus  vicissitudinis  emittendi,  et  retrahendi  luminis,  cum 
homines,  et  ammalia  non  essent,  quorum  usibus  hoc  deserviret.  Et  praeterea 
hoc  non  habet  natura  corporis  lucidi,  ut  retrahat  lumen  in  sui  praesentia, 
sed  miraculose  potest  hoc  fieri.  In  prima  autem  institutione  naturae  non 
quaeritur  miraculum,  sed  quid  natura  rerum  habeat,  ut  August.  dicit  (Uh.  2. 
sup.  Gen.  ad  Ut.  cap.  i.  parum  a  princ).  Et  ideo  dicendum  est,  quod  duplex  est 
motus  in  coelo.  Unus  communis  toti  coelo,  qui  facit  diem,  et  noctem  :  et  iste 
videtur  institutus  primo  die.  AUus  autem  est,  qui  diversificatur  per  diversa 
corpora,  secundum  quos  motus  fit  diversitas  dierum  ad  invicem,  et  mensium, 
et  annorum.  Et  ideo  in  prima  die  fit  mentio  de  sola  distinctione  noctis,  et 
diei,  quae  fit  per  motum  communem.  In  quarta  autem  die  fit  mentio  de  di- 
versitate  dierum,  et  temporum,  et  annorum,  cum  dicitur  :  Ut  sint  in  tempora, 
et  dies,  et  annos:  quae  quidem  diversitas  fit  per  motus  proprios. 

Ad  quartum  dicendum,  quod  secundum  August.  (Uh.  i.  super  Gen.  ad 
Ut.  cap.  i^.)  informitas  non  praecedit  formationem  duratione.  Unde  oportet 
dicere,  quod  per  lucis  productionem  intelligatur  formatio  spiritualis  creaturae, 
non  quae  est  per  gloriam  perfecta,  cum  qua  creata  non  fuit,  sed  quae  est  per 
gratiam  perfecta,  cum  qua  creata  fuit,  ut  dictum  est  (q.  62.  ari.).).  Per  liane 
ergo  lucem  facta  est  divisio  a  tenebris,  idest  ab  informitate  alterius  creaturae 
non  formatae:  sed,  si  tota  creatura  simul  formata  fuit,  facta  est  distinctio  a 
tenebris  spiritualibus,  non  quae  tunc  essent,  quia  diabolus  non  fuit  creatus 
malus,  sed  quas  Deus  futuras  praevidit. 

QUAESTIO  LXVIII. 

DE  OPERE  SECUNDAE  DIEI,  IN  QUATUOR  ARTICULOb  DIVISA. 

Deinde  considerandum  est  de  opere  secundae  diei. 

Et  circa  hoc  quae-riintiir  quaiuor. 

Primo.  Utrum  firmamentum  sit  factum  secunda  die. 
Secundo.  Utrum  aliquae  aquae  sint  supra  firmamentum. 
Tertio.  Utrum  firmamentum  dividat  aquas  ab  aquis. 
Quarto.  Utrum  sit  unum  coelum  tantum,  vel  plures, 

ARTICULUS  I.  345 

UTRUM  FIRMAMENTUM  SIT  FACTUM  SECUNDA  DIE. 

Ad  primum  sic  proceditur.  Videtur,  quod  firmamentum  non  sit  factum 
secunda  die,  Dicitur  enim  Gen.  i.:  Vocavii  Deus  finnainentum  coelum;  sed  coelum 
factum  est  ante  omnem  diem,  ut  patet,  cum  dicitur  :  Li  principio  creavit  Deus 
coelum,  et  terram;  ergo  firmamentum  non  est  factum  secunda  die. 

2.  Praeterea.  Opera  sex  dierum  ordinantur  secundum  ordinem  divinae 
sapientiae:  non  conveniret  autem  divinae  sapientiae,  ut  posterius  faceret,  quod 
est  naturaliter  prius  :  firmamentum  autem  est  naturaliter  prius  aqua,  et  terra, 
de  quibus  tamen  fit  mentio  ante  formationem  lucis,  quae  fuit  prima  die;  non 
ergo  firmamentum  factum  est  secunda  die. 

3.  Praeterea.  Omne,  quod  est  factum  per  sex  dies,  formatum  est  ex  ma- 
teria prius  creata  ante  omnem  diem:  sed  firmamentum  non  potuit  formari 
ex  materia  praeexistente  ;  quia  sic  esset  generabile,  et  corruptibile  ;  ergo  firma- 
mentum non  est  factum  secunda  die. 

Sed  contra  est,  quod  dicitur  Gen.  i.:  Dixit  Deus,  fiat  firmamentum:  et  po- 
stea  sequitur  :  Et  factum  est  vespere,  et  mane  dies  secundus. 

Respondeo  dicendum,  quod,  sicut  Augustinus  docet  ('//&.  i.  super  Gen.  ad 
Ut.  cap.  18.  prope  fin.  et  Uh.  12.  Confi,  cap.  25.  et  24.  in  princ),  in  hujusmodi 
quaestionibus  duo  snnl  observanda.  Primo  quidem,  ut  veritas  Scripturae  incon- 
cusse teneatur.  Secundo,  cum  Scriptura  divina  multipliciterexponi  possit,  quod 
nulli  expositioni  aliquis  ita  praecise  inhaereat,  ut  si  certa  ratione  constiterit, 
hoc  esse  falsum,  quod  aliquis  sensum  Scripturae  esse  credebat,  id  nihilominus 
asserere  praesumat,  ne  Scriptura  ex  hoc  ab  infidelibus  derideatur,  et  ne  eis  via 
credendipraecludatur.  Sciendum  est  ergo,quodhoc  quodlegitur,  firmamentum 
secunda  die  factum,  dupliciter  intelligi  potest.  Uno  modo  de  firmamento,  in  quo 
sunt  sidera  :  et  secundum  hoc  oportet  nos  diversimode  exponere  secundum 
diversas  opiniones  hominum  de  firmamento.  Quidam  enim  dixerunt,  firma- 
mentum illud  esse  ex  elementis  compositum,  et  haec  fuit  opinio  EmpedocUs, 
qui  tamen  dixit,  ideo  illud  corpus  indissolubile  esse,  quia  in  ejus  composi- 
tione  li$  non  erat,  sed  imicitia  tantum.  Alii  vero  dixerunt,  firmamentum  esse 

de  natura  quatuor  elementorum,  non  quasi  ex  elementis  compositum,  sed 
quasi  elementum  simplex;  et  haec  opinio  fuit  Platonis,  qui  posuit,  corpus 
codeste  esse  elementum  ignis.  Alii  vero  dixerunt,  coelum  non  esse  de  natura 
quatuor  elementorum,  sed  esse  quintum  corpus  praeter  quatuor  dementa.  Et 
haec  est  opinio  Aristotelis  (lib.  i.  de  Coelo,  a  tex.  i6.  iisque  ad  p.). 

Secundum  igitur  primam  opinionem  absolute  posset  concedi,  quod  firma- 
mentum  factum  fuerit  secunda  die,  etiam  secundum  suam  substantiam:  nam 
ad  opus  creationis  pertinet  producere  ipsam  elementorum  substantiam;  ad 
opus  autem  distinctionis,  et  ornatus  pertinet  formare  aliqua  ex  praeexisten- 
tibus  elementis.  Secundum  vero  opinionem  Platonis  non  est  conveniens,  quod 
firmamentum  credatur  secundum  suam  substantiam  esse  factum  secunda  die. 
Nam  facere  firmamentum  secundum  hoc  est  producere  elementum  ignis. 
Productio  autem  elementor  um  pertinet  ad  opus  creationis,  secundum  eos, 
qui  ponunt  informitatem  materiae  tempore  praecedere  formationem:  quia 
formae  elementorum  sunt,  quae  primo  adveniunt  materiae. 

Multo  autem  minus  secundum  opinionem  Aristotelis  poni  potest,  quod 
firmamentum  secundum  suam  substantiam  sit  secunda  die  productum,  secun- 
dum quod  per  istos  dies  successio  temporis  designatur:  quia  coelum,  cum 
ait  secundum  suam  naturam  incorruptibile,  habet  materiam,  quae  non  potest 
subesse  alteri  formae.  Unde  impossibile  est,  quod  firmamentum  sit  factum  ex 
materia  prius  tempore  existente.  Unde  productio  substantiae  firmamenti  ad 
opus  creationis  pertinet.  Sed  aliqua  formatio  ejus  secundum  has  duas  opiniones 
pertinet  ad  opus  secundae  diei:  sicut  etiam  Dion.  dicit  4.  cap.  de  Div.  Nom. 
(post  princ.  lect.^.),  quod  lumen  soUs  fuit  informe  in  primo  triduo,  et  postea 
fuit  in  quarta  die  formatum.  Si  autem  per  istos  dies  non  designetur  temporis 
successio,  sed  solum  ordo  naturae,  ut  August.  vult  (lib.  4.  super  Gen.  ad  Ut. 
cap.  22.  et  ^4.),  nihil  prohibebit  dicere,  secundum  quamcumque  harum  opi- 
nionum,  formationem  secundum  substantiam  firmamenti  ad  secundam  diem 
pertinere.  Potest  autem  et  alio  modo  intelligi,  ut  per  firmamentum,  quod  le- 
gitur  secunda  die  factum,  non  intelligatur  firmamentum  illud,  in  quo  fixae  sunt 
steliae;  sed  illa  pars  aéris,  in  qua  condensantur  nubes  :  et  dicitur  firmamentum 
propter  spissitudinem  aèris  in  parte  illa.  Nam  quod  est  spissum,  et  solidum, 
dicitur  esse  corpus  firmum,  ad  differentiam  corporis  mathematici,  ut  dicit 
Basilius  (in  Hexam.  hom.  5.  ajite  med.).  Et  secundum  hanc  expositionem  nihil 
repugnans  sequitur  cuicumque  opinioni.  Unde  August.  2.  super  Gen.  ad  lit. 
(cap.  4.  in  med.)  hanc  expositionem  commendans,  dicit:  Hanc  considerationem 
lande  dignissimam  judico.  Quod  enim  dixit,  neque  est  contra  fidem,  et  in  promptu 
posilo  documento  credi  potest. 

Ad  primum  ergo  dicendum,  quod  secundum  Chrysost.  (hom.  5.  in  Gen.) 
primo  Moyses  summarie  dixit,  quid  Deus  fecit,  praemittens:  In  principio 
creavit  Deus  coelum,  et  terram  :  postea  per  partes  explicavit  :  sicut  si  quis  dicat: 
Hic  artifex  fecit  domum  istam,  et  postea  subdat:  Primo  fecit  fundamenta,  et 
postea  erexit  parietes,  tertio  superposuit  tectum  ;  et  sic  non  oportet,  nos  aliud 
coelum  intelligere,  cum  dicitur  :  In  principio  creavit  Deus  coelum,  et  terram,  et 
cum  dicitur,  quod  secunda  die  factum  est  firmamentum.  Potest  etiam  dici, 
ahud  esse  coelum,  quod  legitur  in  principio  creatum,  et  quod  legitur  secunda 
die  factum  ;  et  hoc  diversimode.  Nam  secundum  August.  (Uh.  i.  super  Gen.  ad 
lit.  cap.  ().)  coelum,  quod  legitur ^n'mo  die  factum,  est  natura  spirituaUs  infor- 
mis:  coelum  autem,  quod  ItgWMX  secunda  die  factum,  est  coelum  corporeum. 
Secundum  vero   Bedani,   et  Strabum  {ut   in  Gloss.  ord.  sup.  illud  :  in  princ), 

coelum,  quod  legitur  primo  die  factum,  est  coelum  erapyreum:  firmamentum 
vero,  quod  legitur  secunda  die  factum,  est  coelum  sidereum.  Secundum  vero 
Damasc.  (ìib.  2.  Orth.  FU.  cap.  6.)  coelum,  quod  legitur  prima  die  factum, 
est  quoddam  coelum  sphaericum  sine  stellis,  de  quo  Philosophi  loquuntur, 
dicentes,  ipsum  esse  nonam  sphaeram,  et  mobile  primum,  quod  movetur 
motu  diurno:  per  firmamentum  vero  factum  secunda  die  intelligitur  coelum 
sidereum.  Secundum  autem  aliam  expositionem,  quam  Augustinus  tangit  (Uh.  2. 
super  Gen.  ad  Ut.  cap.  i.  a  med.),  coelum  prima  die  factum  est  etiam  ipsum 
coelum  sidereum  :  per  firmamentum  vero  secunda  die  factum  intelligitur  spa- 
tium  aèris,  in  quo  nubes  condensantur,  quod  etiam  coelum  aequivoce  dicitur. 
Et  ideo  ad  aequivocatìonem  designandam  signanter  dicitur:  Vocavit  Deus 
fìrmamenUim  coelum  :  sicut  et  supra  dixerat:  Vocavit  lucem  diem  (quia  dies  etiam 
prò  spatio  vigintiquatuor  horarum  ponitur).  Et  idem  est  in  aliis  observandum, 
ut  Rabbi  Movses  dicit  (Uh.  2.  Prophetarum  cap.  ^o.). 

Ad  secundum,  et  tertium  patet  solutio  ex  supra  dictis. 


ARTICULUS  IL  346 

UTRUM    AQUAE    SINT    SUPRA    FIRMAMENTUM. 

(2.  Disi.  14.  art.  I.  et  Fot.  q.  4.  art.  i.  ad  j.  et  Ouodl.  4.  q.  2.  art.  2.). 

Ad  secundum  sic  proceditur.  Videtur,  quod  aquae  non  sunt  supra  firma- 
mentum. Aqua  enim  est  naturaliter  gravis:  locus  autem  proprius  gravis  non 
est  esse  sursum,  sed  solum  deorsum  ;  ergo  aquae  non  sunt  supra  firma- 
mentum. 

2.  Praeterea.  Naturaliter  aqua  est  fluida:  sed  quod  est  fluidum,  non 
potest  consistere  super  corpus  rotundum,  ut  experimento  patet;  ergo,  cum 
firmamentum  sit  corpus  rotundum,  aqua  non  potest  esse  supra  firmamentum. 

3.  Praeterea.  Aqua,  cum  sit  elementum,  ordìnatur  ad  generationem  cor- 
poris  mixti  ;  sicut  imperfectum  ordìnatur  ad  perfectum  ;  sed  supra  firmamen- 
tum non  est  locus  mixtionis,  sed  supra  terram;  ergo  frustra  aqua  esset  supra 
firmamentum:  nihil  autem  in  operibus  Dei  est  frustra;  ergo  aquae  non  sunt 
supra  firmamentum. 

Sed  contra  est,  quod  dicitur  Gen.  i.  quod  divisit  aquas,  quae  erant  supra 
firmamentum,  ab  his,  quae  erant  sub  firmamento. 

Respondeo  dicendum,  quod,  sicut  dicit  August.  2.  super  Gen.  ad  lit. 
(cap.  ^.)  major  est  Scripturae  hujus  auctoritas,  quam  omnis  humanì  ingenii 
capacitas.  Unde  quomodo,  et  quales  [al.  qualesUbei^  aquae  ibi  sint,  eas  tamen 
ibi  esse,  minime,  dubitamus,  Q.uales  autem  sint  illae  aquae,  non  eodem  modo 
ab  omnibus  assignatur.  Origenes  enim  dicit  (hom.  i.  in  Gen.),  quod  aquae 
illae,  quae  super  coelos  sunt,  sunt  spirituales  substantiae.  Unde  in  Ps.  148. 
dicitur:  Aquae,  quae  super  coelos  sunt,  laudent  nomen  Domini,  et  Dan.  3.:  Be- 
nedicite aquae  omnes,  quae  super  coelos  sunt,  Domine.  Sed  ad  hoc  respondet 
Basilius  in  3.  Hexam.,  quod  hoc  non  dicitur  eo  quod  aquae  sint  rationales 
creaturae,  sed  quia  consideratio  earum,  prudenter  a  sensum  habentibus  con- 
templata, glorificationem  perficit  Creatoris.  Unde  ibidem  dicitur  idem  de  igne, 
et  grandine,  et  huiusmodi,  de  quibus  constat,  quod  non  sunt  rationales  crea- 
turae. Dicendum  est  ergo,   quod   sunt  aquae  corporales:  sed  quales   aquae 

sint,  oportet  diversimode  definire  secundum  diversam  de  firmamento  sen- 
tentiam. 

Si  enim  per  firmamentum  intelligatur  coelum  sidereum,  quod  ponitur  esse 
de  natura  quatuor  elementorum,  pari  ratione  et  aquae,  quae  super  coelos 
sunt,  ejusdem  naturae  poterunt  credi  cum  elementaribus  aquis.  Si  autem  per 
firmamentum  intelligatur  coelum  sidereum,  quod  non  sit  de  natura  quatuor 
elementorum,  tunc  et  aquae  illae,  quae  sunt  supra  firmamentum,  non  erunt 
de  natura  elementarium  aquarum.  Sed,  sicut  secundum  Strabum  (in  Gloss. 
ord.  Slip,  illud:  In  princ.  creav.)  dicitur  coelum  empyreum,  idest  igneum,  pro- 
pter  solis  [al.  solum]  splendorem;  ita  dicetur  aliud  coelum  aqueum  propter 
solam  diaphaneitatem,  quod  est  supra  coelum  sidereum.  Posito  etiam,  quod 
firmamentum  sit  alterius  naturae  praeter  quatuor  dementa,  adhuc  potest  dici, 
quod  aquas  dividit,  si  per  aquam  non  elementum  aquae,  sed  materiam  in- 
formem  corporum  intelligamus,  ut  August.  dicit  i.  sup.  Gen.  ad  lit.  contr. 
Manich.  (cap.  j.  et  y.),  quia  secundum  hoc,  quidquid  est  inter  corpora,  dividit 
aquas  ab  aquis.  Si  autem  per  firmamentum  intelligatur  pars  aèris,  in  qua 
nubes  condensantur,  sic  aquae,  quae  sunt  supra  firmamentum,  sunt  aquae, 
quae  vaporabiliter  resolutae  supra  aliquam  partem  aèris  elevantur,  ex  quibus 
pluviae  generantur.  Dicere  enim,  quod  aquae  vaporabiliter  resolutae  eleventur 
supra  coelum  sidereum,  ut  quidam  dixerunt,  quorum  opinionem  Augustinus 
tangit  in  2.  super  Gen.  ad  lit.  (cap.  4.)  est  omnino  impossibile  :  tum  proptei 
soliditatem  coeli:  tum  propter  regionem  ignis  mediam,  quae  hujusmodi  va- 
pores  consumeret:  tum  quia  locus,  quo  feruntur  levia,  et  rara,  est  infra,  con- 
cavum  orbis  lunae:  tum  etiam,  quia  sensibiliter  apparet,  vapores  non  elevar! 
usque  ad  cacumina  quorumdam  montium.  Quod  etiam  dicunt  de  rarefactione 
corporis  in  infinitum,  propter  hoc,  quod  corpus  est  in  infinitum  divisibile, 
vanum  est.  Non  enim  corpus  naturale  in  infinitum  dividitur,  aut  rarefit,  sed 
usque  ad  certum  terminum. 

Ad  primum  ergo  dicendum,  quod  quibusdam  videtur  ratio  illa  solvenda 
per  hoc,  quod  aquae,  quamvis  sint  naturaliter  graves,  virtute  tamen  divina 
super  coelos  continentur.  Sed  hanc  solutionem  Augustinus  excludit  2.  sup. 
Gen.  (cap.  i.)  dicens,  quod  nunc  quemadmodum  Deus  instituit  naturas  rerum 
convenit  quaerere,  non  quid  in  eis  ad  miraculum  suae  potentiae  velit  opc- 
rari.  Unde  aliter  dicendum  est,  quod  secundum  duas  ultimas  opiniones  de 
aquis,  et  firmamento  patet  solutio  ex  praemissis  (in  corp.  art.).  Secundum 
autem  primam  opinionem  oportet  ponere  alium  ordinem  in  elementis,  quam 
Aristoteles  ponat;  ut  quaedam  aquae  spissae  sint  circa  terram,  quaedam 
vero  tenues  circa  coelum;  ut  sic  se  habeant  illae  ad  coelum  sicut  istae 
ad  terram:  vel  quod  per  aquam  intelligatur  materia  corporum,  ut  dictum 
est  (in  corp.  art.). 

Ad  secundum  etiam  patet  solutio  ex  praemissis  secundum  duas  ultimas 
opiniones.  Secundum  vero  primam  respondet  Basilius  (hom.  5.  Hexam.)  du- 
pliciter.  Uno  modo,  quia  non  est  necessarium,  ut  omne,  quod  in  concavo  ap- 
paret  rotundum,  sit  etiam  supra  rotundum,  seu  convexum.  Secundo,  quia 
aquae,  quae  sunt  supra  coelos,  non  sunt  fluidae,  sed  quasi  glaciali  soliditate 
extra  coelum  firmatae.  Unde  et  a  quibusdam  dicuntur  coelum  crystallinum. 

Ad  tertium  dicendum,  quod  secundum  tertiam  opinionem  aquae  sunt 
supra  firmamentum  vaporabiliter  elevatae  propter  utilitatem  pluviarum.  Se- 
cundum vero  secundam  opinionem  aquae  sunt  supra  firmamentum,  idest 
coelum  totum  diaphanum  absque  stellis:  quod  quidam  ponunt  primum  mo* 

bile,  quod  revolvit  totum  coelum  motu  diurno,  ut  operetur  per  motum  diur- 
num  continuitatem  generationis  :  sicut  coelum,  in  quo  sunt  sidera  per  motum, 
qui  est  secundum  Zodiacum,  operatur  diversitatem  generationis,  et  corruptio- 
nis  per  accessum,  et  recessum,  et  per  diversas  virtutes  stellarum.  Secundum 
vero  primam  opinionem,  aquae  sunt  ibi,  ut  Basilius  dicit  (loco  prox.  cit.)  ad 
contemperandum  calorem  coelestium  corporum.  Cujus  signum  acceperunt 
aliqui,  ut  Augustinus  dicit  (lib.  2.  super  Gm.  cap.  ^.)  quod  stella  Saturni,  propter 
vicinitatem  aquarum  superiorum,  est  frigidissima. 

ARTICULUS  IH.  347 

UTRUM    FIRMAMENTUM    DIVIDAT    AQ.UAS    AB    AQUIS. 

(Pot.  q.  4.  art.  i.  corp.). 

Ad  tertium  sic  proceditur.  Videtur,  quod  firmamentum  non  dividat 
aquas  ab  aquis.  Unius  enim  corporis  secundum  speciem  est  unus  locus  na- 
turalis  :  sed  omnis  aqua  omni  aquae  est  eadem  specie,  ut  dicit  Phil.  (Uh.  i. 
Topic.  cap.  ^.)  ;  non  ergo  aquae  ab  aquis  sunt  distinguendae  secundum  locum. 

2.  Praeterea.  Si  dicatur,  quod  aquae  illae,  quae  sunt  supra  firmamentum, 
sunt  alterius  speciei  ab  aquis,  quae  sunt  sub  firmamento,  contra  :  Ea,  quae  sunt 
secundum  speciem  diversa,  non  indigent  aliquo  alio  distinguente.  Si  ergo 
aquae  superiores,  et  inferiores  specie  difìferunt,  firmamentum  eas  ab  invicem 
non  distinguit. 

3.  Praeterea.  lilud  videtur  aquas  ab  aquis  distinguere,  quod  ex  utraque 
parte  ab  aquis  contingitur  ;  sicut  si  aliquis  paries  fabricetur  in  medio  fluminis  : 
manifestum  est  autem,  quod  aquae  inferiores  non  pertingunt  usque  ad  firma- 
mentum; ergo  non  dividit  firmamentum  aquas  ab  aquis. 

Sed  contra  est,  quod  dicitur  Gen,  i  :  Fiat  firmamentum  in  medio  aquarum, 
et  dividat  aquas  ah  aquis. 

Respondeo  dicendum,  quod  aliquis  considerando  superficie  tenus  literam 
Genesìs,  posset  talem  imaginationem  concipere,  secundum  quorumdam  an- 
tiquorum Philosophorum  positionem.  Posuerunt  enim  quidam  aquam  esse 
quoddam  infinitum  corpus,  et  omnium  aliorum  corporum  principium,  Quam 
quidem  immensitatem  aquarum  accipere  posset  in  nomine  abyssi,  cum  dicitur, 
quod  tenebrae  erant  super  faciem  abyssi.  Ponebant  etiam,  quod  istud  coelum 
sensibile,  quod  vìdemus,  non  continet  infra  se  omnia  corporalia;  sed  est  infi- 
nitum aquarum  corpus  supra  coelum.  Et  ita  posset  aliquis  dicere,  quod  firma- 
mentum coeli  dividit  aquas  exteriores  ab  aquis  interioribus,  idest  ab  omnibus 
corporibus,  quae  infra  coelum  continentur,  quorum  principium  aquam  pone- 
bant. Sed  quia  ista  positio  per  veras  rationes  falsa  deprehenditur,  non  est 
dicendum  hunc  esse  intellectum  Scripturae;  sed  considerandum  est,  quod 
Moyses  rudi  populo  loquebatur,  quorum  imbecillitati  condescendens,i]la  solum 
eis  proposuit,  quae  manifeste  sensui  apparent.  Omnes  autem,  quantumcumque 
rudes,  terram,  et  aquam  res  corpora  sensu  deprehendunt.  Aer  autem  non  per- 
cipitur  ab  omnibus  esse  corpus,  intantum  quod  etiam  quidam  philosophi  aèrem 
dixerunt  nihil  esse,  plenum  aere  vacuum  nominantes.  Et  ideo  Moyses  de  aqua, 
et  terra  mentionem  facit  expressam;  aèrem  autem  non  expresse  norainat,  ne  ru- 
dibus  quoddam  ignotumproponeret.  Ut  tamen  capacibus  veritatem  exprimeret, 
dat  locum  intelligendi  aèrem  significans  ipsum  quasi  aquae  annexum,  cum  dicit, 


524  QUAESTIO    LXVriI.    ARTICULUS    III. 

quod  tenebrae  erant  super  faciem  abyssi.  Per  quod  datur  intelligi,  super  faciem 
aquae  esse  aliquod  corpus  diaphanum,  quod  est  subjectum  lucis,  et  tene- 
brarum.  Sic  igitur,  sive  per  firmamentum  intelligamus  coelum,  in  quo  sunt 
sldera,  sive  spatium  aèris  nubilosum,  convenienterdicitur,  quod  firmamentum 
dividit  aquas  ab  aquis,  secundum  quod  per  aquam  materia  informis  signifi- 
catur,  vel  secundum  quod  omnia  corpora  diaphana  sub  communi  nomine 
[al.  sub  convenimtia]  aquarum  intelliguntur.  Nam  coelum  sidereum  distinguit 
corpora  inferiora  diaphana  a  superioribus:  aer  vero  nubilosus  distinguit  supe- 
riorem  aèris  partem,  in  qua  generantur  pluviae,  et  hujusmodi  impressiones, 
ab  inferiori  parte  aèris,  quae  aquae  connectitur,  et  sub  nomine  aquarum 
intelligitur. 

Ad  primum  ergo  dicendum,  quod,  si  per  firmamentum  intelligatur  coelum 
sidereum,  aquae  superiores  non  sunt  ejusdem  speciei  cum  inferioribus.  Si 
autem  per  firmamentum  intelligatur  nubilosus  aer,  tunc  utraeque  aquae  sunt 
ejusdem  speciei:  et  deputantur  tunc  duo  loca  aquis  non  eadem  ratione;  sed 
locus  superior  est  locus  generationis  aquarum,  locus  autem  inferior  est  locus 
quietis  earum. 

Ad  secundum  dicendum,  quod,  si  accipiantur  aquae  diversae  secundum 
speciem,  firmam^entum  dicitur  dividere  aquas  ab  aquis,  non  sicut  causa  faciens 
divisionem,  sed  sicut  terminus  utrarumque  aquarum. 

Ad  tertium  dicendum,  quod  Moyses  propter  invisibilitatem  aèris,  et  simi- 
lium  corporum  omnia  hujusmodi  corpora  sub  aquae  nomine  comprehendit. 
Et  sic  manifestum  est,  quod  ex  utraque  parte  firmamenti  qualitercumque  ac- 
cepti  sunt  aquae. 


ARTICULUS  IV.  348 

UTRUM  SIT  UNUM  COELUM  TANTUM. 

(2.  Dist.  14.  art.  4.  et  i.  Mdapìj.  Uh.  7.  fin.). 

Ad  dUARTUM  sic  proceditur.  Videtur,  quod  sit  unum  coelum  tantum.  Coe- 
lum enim  contra  terram  dividitur,  cum  dicitur:  hi  principio  creavit  Deus  coeluvi, 
et  terram:  sed  terra  est  una  tantum;  ergo  et  coelum  est  unum  tantum. 

2.  Praeterea.  Omne,  quod  constat  ex  tota  sua  materia,  est  unum  tantum  ; 
sed  coelum  est  hujusmodi,  ut  probat  Philosophus  in  i.  de  Coelo  (tex.  <^^.)  ; 
ergo  coelum  est  unum  tantum. 

3.  Praeterea.  Quidquid  dicitur  de  pluribus  univoce,  dicitur  de  eis  se- 
cundum unam  rationem  communem;  sed,  si  sunt  plures  coeli,  coelum  dicitur 
univoce  de  pluribus;  quia,  si  aequivoce,  non  proprie  dicerentur  plures  coeli  ; 
oportet  ergo,  si  dicuntur  plures  coeli  ;  quod  sit  aliqua  ratio  communis,  secun- 
dum quam  coeli  dicantur:  liane  autem  non  est  assignare;  non  est  ergo  di- 
cendum, quod  sint  plures  coeli. 

Sed  contra  est,  quod  dicitur  in  Ps.  148.:  Laudate  eurn  codi  coelorum. 

Respondeo  dicendum,  quod  circa  hoc  videtur  esse  quaedam  diversitas 
Inter  Basii,  et  Chrys.  Dicit  enim  Chrys.  (hom.  4.  in  Hexam.  ante  nied.)  non 
esse  nisi  unum  coelum  :  et  quod  pluraliter  dicitur,  coeli  coelorum,  hoc  est 
propter  proprietatem  hnguae  hebraeae,  in  qua  consuetum  est,  ut  coelum  solum 
pluraliter  significetur;  sicut  sunt  etiam  multa  nomina  in  latino,  quae  singu- 
lari  carent.  Basii,  autem  (hom.  j.  Hexam.  inter  med.  et  fin.)  et  Damasc.  (lib.  2. 

Orth.  Fid.  cap.  6.)  sequens  eum  dicunt,  plures  esse  coelos.  Sed  haec  diversitas 
magis  est  in  voce,  quam  in  re.  Nam  Chrysost.  unum  coelum  nominat  totum 
corpus,  quod  est  supra  terram,  et  aquam.  Nam  etiam  aves,  quae  volant  in 
aere,  dicuntur  propter  hoc  volucres  coeli;  sed,  quia  in  isto  corpore  sunt 
multae  distinctiones,  propter  hoc  Basilius  posuit  plures  coelos.  Ad  distinctio- 
nem  ergo  coelorum  sciendam  considerandum  est,  quod  coelum  tripliciUr 
dicitur  in  Scripturis.  Qiiandoque  enim  dicitur  proprie,  et  naturaliter  ;  et  sic 
dicitur  coelum  corpus  aliquod  sublime,  et  luminosum  actu,  vel  potentia,  et 
incorruptibile  per  naturam.  Et  secundum  hoc  ponuntur  ires  coeli.  Primnm 
totaliter  lucidum,  quod  vocant  empyreum.  Secundum  totaliter  diaphanum, 
quod  vocant  coelum  aqueum,  vel  crystallinum.  Tertium  partim  diaphanum, 
et  partim  lucidum  actu,  quod  vocant  coelum  sidereum  ;  et  dividitur  in  odo 
sphaeras,  scilicet  in  sphaeram  stellarum  fixarum,  et  septem  sphaeras  plane- 
tarum,  quae  possunt  dici  octo  coeli.  Secundo  dicitur  coelum  per  participa- 
tionem  ahcujus  proprietatis  coelestis  corporis,  scilicet  sublimitatis,  et  lumi- 
nositatis,  actu,  vel  potentia.  Et  sic  totum  illud  spatium,  quod  est  ab  aquis 
usque  ad  orbem  lunae,  Damasc.  (lib.  2.  Orih.  Fid.  cap.  6.)  ponit  unum  coe- 
lum, nominans  illud  aereum.  Et  sic,  secundum  eum,  sunt  tres  coeli,  aereum, 
sidereum^  et  aliud  superius,  de  quo  intelligit,  quod  Apostolus  legitur  raptus 
usque  ad  tertium  coelum.  Sed  quia  istud  spatium  continet  duo  dementa,  sci- 
licet ignis  et  aèris,  et  in  utroque  eorum  vocatur  superior,  et  inferior  regio; 
ideo  istud  coelum  Rabanus  (in  Gen.  cap.  i.)  distinguit  in  quatuor.  Supremam 
regionem  ignis  nominans  coelum  igneum.  Inferiorem  vero  regionem  coelum 
olympium,  ab  altitudine  cujusdam  montis,  qui  vocatur  Olympus.  Supremam 
vero  regionem  aéris  vocavit  coelum  aethereum,  propter  inflammationem. 
Inferiorem  vero  regionem  coelum  aereum.  Et  sic,  eum  isti  quatuor  coeli  tribus 
superioribus  connumerantur,  fìunt  in  universo,  secundum  Rabanum,  septem 
coeli  corporei. 

Tertio  dicitur  coelum  metaphorice.  Et  sic  quandoque  ipsa  sancta  Trinitas 
dicitur  coelum,  propter  ejus  spiritualem  subHmitatem,  et  lucem.  De  quo 
coelo  exponitur  diabolum  dixisse  (Is.  14.)  :  Ascendam  in  coelum,  idest  ad 
aequaUtatem  Dei.  Quandoque  etiam  spiritualia  bona,  in  quibus  est  Sancto- 
rum  remuneratio,  propter  eorum  eminentiam,  coeli  nominantur,  ubi  dicitur 
(Matth.  j.)  :  Merces  vestra  multa  est  in  coelis,  ut  August.  (lih.  i.  de  ser.  Dom. 
in  monte,  cap.^.)  exponit.  Quandoque  vero  tria  genera  supernaturalium  visio- 
num,  scilicet  corporalis,  imaginariae,  et  intelhctualis ,  tres  coeli  nominantur.  De 
quibus  August.  exponit  (12.  sup.  Gen.  ad  Ut.  cap.  28.  et  ^4.),  quod  Paulus  est 
raptus  usque  ad  tertium  coelum. 

Ad  primum  ergo  dicendum,  quod  terra  se  habet  ad  coelum,  ut  centrum 
ad  circumferentiam.  Circa  unum  autem  centrum  possunt  esse  multae  cir- 
cumferentiae.  Unde,  una  terra  existente,  multi  coeli  ponuntur. 

Ad  secundum  dicendum,  quod  ratio  illa  procedit  de  coelo,  secundum 
quod  importat  universitatem  creaturarum  corporahum.  Sic  enim  est  unum 
coelum  tantum. 

Ad  tertium  dicendum,  quod  in  omnibus  coehs  invenitur  communiter 
subJimitas,  et  aliqua  luminositas,  ut  ex  dictis  patet  (in  corp.  art.). 

QUAESTIO  LXIX. 

DE  OPERE  TERTIAE  DIEI,  IN  DUOS  ARTICULOS  DIVISA. 

Deinde  considerandum  est  de  opere  tertiae  diei. 

Et  circa  hoc  qiiaeruntur  duo. 

Primo.  De  congregatione  aquarum. 
Secundo.  De  productione  plantarum. 

ARTICULUS  I.  349 

UTRUM  AQUARUM  CONGREGATIO,    CONVENIENTER    DICATUR 
FACTA    TERTIA    DIE. 

(2.Dist.  14.  art.  j.). 

Ad  primum  sic  proceditur.  Videtur,  quod  aquarum  congregano  non  con- 
venienter  dicatur  fa.ctQ.tertia  die.  Etea  enim,quae  facta  sunt^nwa,  et  secunda 
die,  verbo  factionis  exprimuntur.  Dicitur  enim  :  Dixit  Deus  :  Fiat  lux,  et: 
Fiat  firniamentuni:  sed  tertia  die  condividitur  duabus  primis;  ergo  opus  tertiad 
diei  debuit  exprimi  verbo  factionis,  et  non  solum  verbo  congregationis. 

2.  Praeterea.  Terra  prius  undique  erat  aquis  cooperta  :  propter  hoc 
enim  invisibilis  dicebatur.  Non  erat  ergo  aliquis  locus  super  terram,  in  quo 
aquae  congregari  possent. 

3.  Praeterea.  Quae  non  sunt  continuata  ad  invicem,  non  habent  unum 
locum  :  sed  non  omnes  aquae  habent  ad  invicem  continuitatem  ;  ergo  non 
sunt  omnes  aquae  congregatae  in  unum  locum. 

4.  Praeterea.  Congregatio  ad  motum  localem  pertinet:  sed  aquae  na- 
turaliter  videntur  fluentes,  et  ad  mare  currentes  ;  non  ergo  fuit  necessarium 
ad  hoc  divinum  praeceptum  adhiberi. 

5.  Praeterea.  Terra  etiam  in  principio  suae  creationis  nominatur,  cum 
dicitur:  In  principio  creavit  Deus  coeluni,  et  terram.  Inconvenienter  ergo  dici- 
tur tertia  die  nomen  terrae  impositum. 

Sed  in  COKTRARIUM  sufficit  auctoritas  Scripturae. 

Respondec  dicendum,  quod  liic  oportet  aliter  dicere  secundum  exposi- 
tionem  Augustini,  et  aliorum  Sanctorum.  August.  enim  (Uh.  i.  super  Gen.  ad 
Ut.  cap.  ij.  et  lib.  4.  cap.  22.  et  54.  et  Uh.  i.  de  Gen.  contr.  Manich.  cap.  j.  et  y.) 
in  omnibus  his  operibus  non  ponit  durationis  ordinem,  sed  solum  originis, 
et  naturae.  Dicit  enim  prius  [al.  primo']  creatam  naturam  spiritualem  infor- 
mem,  et  naturam  corporalem  absque  omni  forma,  quam  dicit  primo  signi- 
ficari  nomine  terrae  et  aquae  ;  non  quia  haec  informitas  formationem 
praecesserit  tempore,  sed  origine  tantum.  Ncque  una  formatio  secundum 
eum  praecessit  aliam  duratione,  sed  solum  naturae  ordine.  Secundum  quem 
ordinem  necesse  fuit,  ut  primo  poneretur  formatio  supremae  naturae,  scilicet 
spirituaUs,  per  hoc,  quod  legitur  prima  die  lux  facta.  Sicut  autem  spiritualis 

natura  praeeminet  corporali;  ita  superiora  corpora  praeemìnent  inferioribus. 
Unde  secundo  loco  tangitur  formatio  superiorum  corporum,  cum  dicitur: 
Fiat  firmamenlum.  Per  quod  intelligitur  impressio  formae  coelestis  in  mate- 
riam  informem,  non  prius  existentem  tempore,  sed  origine  tantum.  Tertio 
vero  loco  ponitur  impressio  formarum  elementarium  in  materiam  informem 
non  tempore,  sed  origine  praecedentem,  Unde  per  hoc,  quod  dicitur  :  Congregen- 
tnr  aquae,  et  appareat  arida,  intelligitur,  quod  materiae  corporali  impressa  est 
forma  substantialis  aquae,  per  quam  competit  sibi  [al.  ipsi'\  talis  motus  et 
forma  substantialis  terrae,  per  quam  competit  sibi  [al.  ei'\  sic  videri. 

Sed  secundum  alios  sanctos  (citatos  q.  66.  art.  i.  in  corp.)  in  his  operibus 
etiam    ordo    durationis  attenditur.    Ponunt  enim,  quod  informitas  materiae 
tempore  praecessit  formationem,  et  una  formatio  aliam.  Sed  informitas  ma- 
teriae, secundum  eos,  non  intelligitur  carenila  omnis  formae:  quia  jam  erat 
coelum,  et  aqua,  et  terra  (quae  tria  nominantur  tamquam  manifeste  sensu 
perceptibilia).  Sed  intelligitur  informitas  materiae  carentia  debitae  distinctionis, 
et  consummatae  cujusdam   pulchritudinis:  et  secundum  haec    tria   nomina 
posuit  Scriptura  tres  informitates.  Ad  coelum  enim,  quod  est  superius,  per- 
tinet  informitas  tenebrarum,  quia  ex  eo  est  origo  luminis.  Informitas  vero 
aquae,  quae  est  media,  significatur  nomine  ab^ssi;  quia  hoc  nomen  signifìcat 
quamdam  immensitatem  inordinatam  aquarum,  ut  August.  dicit  contra  Faust. 
(lib.  22.  cap.  II.).  Informitas  vero  terrae  tangitur  in  hoc,  quod  dicitur,  quod 
terra  erat  invisibilis,  vel  inanis  per  hoc,  quod  erat  aquis  cooperta.  Sic  igitur 
formatio  supremi  corporis  facta  est  prima  die:  et  quia  tempus  sequitur  motum 
coeli,  tempus  autem  est  numerus  motus  supremi   corporis,  per  hujusmodi 
formationem  facta  est  distinctio  temporis,  noctis  scilicet,  et  diei.  Secundo  vero 
die  formatura  est  medium  corpus,  scilicet  aqua,  per  firmamentum  accipiens 
quamdam  distinctionem,  et  ordinem  (ita  quod  sub  nomine  aquae  etiam  alia 
comprehenduntur,  ut  supra  dictum  est)  (q.  praec.  art.  ^.).  Tertio  vero  die  for- 
matum  est  idtimum  corpus,  scilicet  terra,  per  hoc,  quod  discooperia  est  aquis,  et 
facta  est  distinctio  in  infimo,  quae  dicitur  terrae,  et  maris.  Unde  satis  congrue, 
sicut  informitatem  terrae  expresserat  dicens,  quod  terra  erat  invisibilis,  vel 
inanis:  ita  ejus  formationem  exprimit  per  hoc,  quod  dicit:  Et  appareat  arida. 
Ad  primum  ergo  dicendum,  quod,  secundum   August.  (lib.  _j.  sup.  Gen. 
cap.  20.  et  lib.  2.  cap.  y.  et  8.),  ideo  in  opere  tertiae  diei  non  utitur  Scriptura 
verbo  factionis,  sicut  in  praecedentibus  operibus,  ut  ostendatur,  quod  supe- 
riores  formae,  scilicet  spirituales  angelorum,  et  coelestium  corporum,  sunt 
perfectaein  esse,  et  stabiles;  formae  vero  inferiorum  corporum  suntimperfectae 
et  mobiles  ;  et  ideo  per  congregationem  aquarum,  et  apparentiam  aridae,  impres- 
sio talium  formarum  designatur:  Aqua  enim  est  labiliter  fìuxa,  terra  stabiliter 
fixa,  ut  ipse  dicit  in  2.  super  Gen.  ad  lit.  (cap.  11.  in  fin.).  Secundum  vero  alios 
dicendum  est,  quod  opus  tertiae  diei  est  perfectum  secundum  solum  motum 
localem.  Et  ideo  non  oportuit,  quod  Scriptura  uteretur  verbo  factionis. 

Ad  secundum  patet  solutio  secundum  August.  (loc.  cit.  in  princ.  corp.)  quia 
non  oportet  dicere,  quod  terra  primo  esset  cooperta  aquis,  et  postmodum 
aquae  sint  congregatae,  sed  quod  in  tali  congregatione  fuerunt  productae. 
Secundum  vero  alios  tripliciter  respondetur,  ut  August.  dicit  i.  super  Gen.  ad 
lit.  (cap.  12.  non  procul  a  fin.).  Uno  modo,  ut  aquae  in  majorem  altitudincm 
sint  elevatae  in  loco,  ubi  sunt  congregatae:  nam  mare  est  altius  terra 
experimento  compertum  est  in  mari  rubro,  ut  Basii,  dicit  (hom.  4.  Hexam. 
unte  med.).  Secundo,  ut  dicatur,  quod  rarior  aqua,  velut  nebula,  terras  tegebat, 

quae  congregatione  densata  est.  Tertio  modo,  ut  dicatur,  quod  terra  potuit 
aliquas  partes  praebere  concavas,  quibus  confluentes  aquae  reciperentur.  Inter 
quas  prima  videtur  probabilior. 

Ad  tertium  dicendum,  quod  omnes  aquae  unum  terminum  habent,  sci- 
licet  mare,  in  quod  confluunt,  vel  manìfestis,  vel  occultis  meatibus.  Et  propter 
hoc  dicuntur  aquae  congregari  in  unum  locum.  Vel  dicit  unum  locum,  non 
simpliciter,  sed  per  comparationem  ad  locum  terrae  siccae,  ut  sit  sensus  : 
Congr&gentur  aquae  in  unum  locum,  idest  seorsum  a  terra  sicca.  Nam  ad  desi- 
gnandam  pluralitatem  locorum  aquae,  subdìt,  quod  congregationes  aquarum 
appellavit  maria. 

Ad  QjUARTUM  dicendum,  quod  jussio  Dei  naturalem  motum  corporibus 
praebet.  Unde  dicitur,  quod  suis  naturalibusmotibus  faciunt  verbum  ejus.  Vel 
potest  dici,  quod  naturale  esset,  quod  aqua  undique  esset  circa  terram,  sicut 
aer  undique  est  circa  aquam,  et  terram  :  sed  propter  necessitatem  finis,  ut 
scilicet  ammalia,  et  plantae  essent  super  terram,  oportuit,  quod  aliqua  pars 
terrae  esset  discooperta  aquis.  Q.uod  quidem  aliqui  Philosophi  attribuunt 
actioni  solis  per  elevationem  vaporum  desiccantis  terram:  sed  sacra  Scriptura 
attribuit  hoc  potestati  divinae,  non  solum  in  Gen.,  sed  etiam  in  Job  38.  ubi  ex 
persona  Domini  dicitur  :  Circiimdedi  mare  Urminis  meis ;  et  Jerem.  5,:  Me  ergo 
non  timebitis,  ait  Dominus,  qui  posui  arenam  terminum  mari  ? 

Ad  Q.UINTUM  dicendum,  quod,  secundum  August.  (Uh.  2.  sup.  Gen.  cap.  2. 
et  Uh.  I.  cap.  i^.)  per  terram,  de  qua  primo  fiebat  mentio,  intelligitur  materia 
prima;  nunc  autem  intelligitur  ipsum  elementum  terrae. 

Vel  potest  dici,  secundum  Basilium  (hom.  4,  Hexam.  a  med.),  quod  primo 
nominabatur  terra  secundum  naturam  suam;  nunc  autem  nomlnatur  ex  sua 
principali  proprietate,  quae  est  siccitas.  Unde  dicitur,  quod  vocavit  aridam,  ter- 
ram. Vel  potest  dici,  secundum  Rabbi  Moysen  (Uh.  2.  Proph.  cap.^o.),  quod 
ubicumque  dicitur,  vocavit,  significatur  aequivocatio  nominis.  Unde  prius 
dictum  est,  quod  vocavit  lucem,  diem  :  propter  hoc,  quod  etiam  dies  vocatur 
spatium  vigintiquatuor  horarum,  secundum  quod  ibidem  dicitur:  Factum  est 
vespere,  et  mane  dies  unus.  Simìliter  dicitur,  quod  firmame.ntum,  idest  aérem, 
vocavit  coelum;  quia  etiam  coelum  dicitur,  quod  est  primo  creatum.  Simi- 
liter  etiam  dicitur  hic,  quod  aridam,  idest  illam  partem,  quae  est  discooperta 
aquis,  vocavit  terram,  prout  distinguitur  contra  mare:  quamvis  communi  no- 
mine terra  vocetur,  sive  sit  aquis  cooperta,  sive  discooperta.  Intelligitur  autem 
ubique  per  hoc,  quod  dicitur  vocavit,  idest  dedit  naturam,  vel  proprietatem, 
ut  possit  sic  vocari. 

ARTICULUS  IL  350 

UrKUM    PLANTARUM    PRODUCTIO,    CONVENIENTER    TERTIA    DIE 

FACTA    LEGATUR. 

(Pot.  q.  4.  art.  i.  ad  28.). 

Ad  secundum  sic  proceditur.  Videtur,  quod  plantarum  productio  incon- 
venienter  tertia  die  facta  legatur.  Plantae  enim  habent  vitam,  sicut  et  ani- 
malia:  sed  productio  animalium  non  ponitur  inter  opera  distinctionis,  sed 
pertinet  ad  opus  ornatus;  ergo  nec  productio  plantarum  commmeorari  debuit 
in  tertia  die,  quae  pertinet  ad  opus  distinctionis. 

2.  Praeterea.  Illud,  quod  pertinet  ad  maledictionem  terrae,  non  debuit 
commemorari  cum  formatione  terrae:  sed  productio  quarumdam  plantarum 
pertinet  ad  maledictionem  terrae,  secundum  illud  Gen.  3.:  Maìedicta  terra  in  opere 
tuo,  spinas,  et  trihulos  germinabit  tihi;  ergo  productio  plantarum  universaliter 
non  debuit  commemorari  in  tertia  die,  quae  pertinet  ad  formationem  terrae. 

3,  Praeterea.  Sicut  plantae  adhaerent  terrae,  ita  etiam  lapides,  et  me- 
talla:  et  tamen  non  fit  mentio  de  eis  in  terrae  formatione  ;  ergo  nec  plantae 
fieri  debuerunt  tertia  die. 

Sed  contra  est,  quod  dicitur  Gen.  i.:  Protulit  terra  herham  virentem.  Et 
postea  sequitur:  Factum  est  vespere,  et  mane  dies  tertius. 

Respondeo  dicendum,  quod,  sicut  supra  dictum  est  (art.  praec),  in  tertia 
die  informitas  terrae  removetur.  Duplex  autem  informitas  circa  terram  descri- 
bebatur  [al.  descrihitur].  Una,  quod  erat  invisihilis,  sen  inanis,  quia  erat  aquis 
cooperta.  Alia,  quod  erat  incomposita,  sive  vacua,  idest  non  habens  debitum 
decorem,  qui  acquiritur  terrae  ex  plantis  eam  quodammodo  vestientibus.  Et 
ideo  utraque  informitas  in  hac  tertia  die  removetur.  Prima  quidem  per  hoc, 
quod  aquae  congregatae  sunt  in  unum  locum,  et  apparuit  arida.  Secunda  vero 
per  hoc,  quod  protulit  terra  herbam  virentem.  Sed  tamen  circa  productionem 
plantarum  aliter  opinatur  August.  ab  aliis.  Alii  enim  Expositores  dicunt,  quod 
plantae  productae  sunt  actu  in  suis  speciebus  hac  tertia  die,  secundum  quod 
superficies  literae  sonat.  August.  autem,  5.  super  Gen.  ad  liter.  (cap.  /.  et  Uh.  8. 
cap.  ].)  dicit,  quod  causaliter  tunc  dictum  est,  produxisse  terram  herbam,  et 
lignum,  idest  producendi  accepisse  virtutem,  et  hoc  quidem  confirmat  aucto- 
ritate  Scripturae.  Dicitur  enim  Gen.  2.  :  Istae  sunt  generationes  coeli,  et  terrae, 
quando  creatae  sunt  in  die,  quo  Deus  fecit  coelum,  et  terram,  et  omne  virgultum 
agri,  antequam  oriretur  in  terra,  omnemque  herham  regionis,  priusqiiam  germi- 
narci. Ante  ergo,  quam  orirentur  super  terram,  factae  sunt  causaliter  in  terra. 
Confirmatur  autem  hoc  etiam  ratione:  quia  in  illis  primis  diebus  condidit 
Deus  creaturam  originaliter,  vel  causaliter:  a  quo  opere  postmodum  requievit, 
qui  tamen  postmodum  secundum  administrationem  rerum  conditarum,  per 
opus  propagationis  usque  modo  operatur:  producere  autem  plantas  ex  terra 
ad  opus  propagationis  pertinet;  non  ergo  in  tertia  die  productae  sunt  plantae 
in  actu,  sed  causaliter  tantum.  Quamvis  secundum  alios  dici  possit,  quod 
prima  institutio  specierum  ad  opera  sex  dierum  pertinet:  sed  quod  ex  spe- 
ciebus primo  institutis  generatio  similium  in  specie  procedat,  hoc  jam  per- 
tinet ad  rerum  administrationem.  Et  hoc  est,  quod  Scriptura  dicit:  Antequam 
oriretur  super  terram,  vel  antequam  germinaret,  idest  antequam  ex  similibus  si- 
milia  producerenter  :  sicut  nunc  naturaliter  fieri  videmus  secundum  viam  semi- 
nationis.  Unde  signanter  Scriptura  dicit:  Germinet  terra  herham  virentem,  et 
facientem  semen:  quia  scilicet  sunt  productae  perfectae  species  plantarum,  ex 
quibus  semina  aliarum  orirentur.  Nec  refert,  ubicumque  habeant  vim  semi- 
nativam,  utrum  scilicet  in  radice,  vel  in  stipite,  vel  in  fructu. 

Ad  primum  ergo  dicendum,  quod  vita  in  plantis  est  occulta:  quìa  carent 
locali  motu,  et  sensu;  quibus  animatum  ab  inanimato  maxime  distinguitur. 
Et  ideo,  quia  immobiliter  terrae  inhaerent,  earum  productio  ponitur,  quasi 
quaedam  terrae  formatio. 

Ad  secundum  dicendum,  quod  etiam  ante  illam  maledictionem  spinae, 
et  tribuli  producti  erant  vel  virtute,  vel  actu  :  sed  non  erant  producti  homini 
in  poenam,  ut  scilicet  terra,  quam  prcvpter  cibum  coleret,  infructuosa  quaedam, 
et  noxia  germinaret:  unde  dictum  est:  Germinabit  tihi. 

S.  Thomae,  Stimma  Theolopica.  Voi.  I.  35 

Ad  tertium  dicendum,  quod  Moyses  ea  tantum  proposuit,  quae  in  mani- 
festo apparent,  sicut  jam  dictum  est  (q.  68.  art.  ^.).  Corpora  autem  mineralia 
habent  generatìonem  occultam  in  visceribus  terrae.  Et  iterum  non  habent 
raanifestam  distinctionem  a  terra,  sed  quaedam  terrae  species  videntur.  Et  ideo 
de  eis  mentionem  non  fecit. 


QUAESTIO    LXX. 

DE    OPERE    ORNATUS    QUANTUM    AD    QUARTAM    DIEM, 
IN    TRES    ARTICULOS    DIVISA. 

Consequenter  considerandum  est  de  opere  ornatus.  Et  primo  de  singulis 
diebus  secundum  se.  Secundo  de  omnibus  sex  diebus  in  communi. 

Chea,  primum  ergo  considerandum  est ^n'wo  de  op^re  quartae  dici.  Secundo, 
de  opere  quintae.  Tertio,  de  opere  sextae.  Quarto,  de  iis,  quae  pertinent  ad 
septiniain  diem. 

Circa  primum  quaeruntur  Iria, 

Primo.  De  productione  luminarium. 
Secundo.  De  fine  productionis  eorum. 
Tertio.  Utrura  sint  animata. 


ARTICULUS  I.  ^51 

UTRUM    LUMINARIA    DEBUERINT    PRODUCI    QUARTA    DIE. 

(Iiifr.  q.  7^.  art.  i.  ad  4.  et  2.  Dist.  ly  q.  i.  art.  i.  et  Fot.  q.  4.  art.  2.  ad  ^  ). 

Ad  primum  sic  proceditur.  Videtur,  quod  luminaria  non  debuerint  pro- 
duci quarta  die.  Luminaria  enim  sunt  corpora  incorruptibilia  naturaliter;  ergo 
eorum  materia  non  potest  esse  absque  formis  eorum:  sed  eorum  materia 
producta  est  in  opere  creationis  ante  omnem  diem;  ergo  et  eorum  formae. 
Non  ergo  sunt  facta  quarta  die. 

2.  Praeterea.  Luminaria  sunt  quasi  vasa  luminis  :  sed  lux  est  (sicia. prima 
die;  ergo  luminaria  fieri  debuerunt  prima  die,  et  non  quarta. 

3.  Praeterea.  Sicut  plantae  fixae  sunt  in  terra,  ita  luminaria  fixa  sunt  in 
firmamento:  unde  Scrìptura  dicit,  quod  posuit  ea  in  fìrtnamento :  sed  productìo 
plantarum  simul  describitur.  cum  forni ation e  terrae,  cui  inhaerent;  ergo  et 
productio  luminarium  simul  debuit  poni  secunda  die  cum  productione  firma- 
menti. 

4.  Praeterea.  Sol,  et  luna,  et  alia  luminaria  sunt  causae  plantarum:  sed 
naturali  ordine  causa  praecedit  effectum;ergo  luminaria  non  debuerunt  fieri 
quarta  die,  sed  tertia,  vel  ante. 

5.  Praeterea.  Multae  stellae,  secundum  astrologos  sunt  luna  majores; 
non  ergo  tantum  sol,  et  luna  debuerunt  poni  duo  magna  luminaria. 

Sed  in  contrarium  sufficit  auctoritas  Scripturae. 

Respondeo  dicendum,  quod  in  recapitulationedivinorum  operum  Scriptura 
sic  dicit,  Gen.  2.:  Igitur  perfecti  sunt  coeli,  et  Urrà,  et  omnis  ornatus  eorum; 
in  quibus  verbis  triplex  opus  intelligi  potest:  scilicet,  opus  creationis,  per  quod 
coelum,  et  terra  producta  leguntur,  sed  informia:  et  opus  distinctionis,  per 
quod  coelum,  et  terra  sunt  perfecta,  sive  per  forraas  substantiales  attributai 
materiae  omnino  informi,  ut  Augustinus  vult  (2.  super  Gen.  cap.  11.),  sive 
quantum  ad  convenientem  decorem,  et  ordinem,  ut  alii  sancti  dicunt:  et  hls 
duobus  operibus  additur  ornatus,  etdiffert  ornatus  a  perfectione;  nam  perfeciio 
coeli,  et  terrae  ad  ea  pertinere  videtur,  quae  coelo,  et  terrae  sunt  intrinseca; 
ornatus  vero  ad  ea,  quae  sunt  a  coelo,  et  terra  distincta:  sicut  homo  perficitur 
per  proprias  partes,  et  formas;  ornatur  autem  per  vestimenta,  vel  aliquid 
hujusmodi.  Distinctio  autem  aliquorum  maxime  manifestatur  per  motum 
localem,  quo  ab  invicem  separantur,  et  ideo  ad  opus  ornatus  pertinet  pro- 
ductio  illarum  rerum,  quae  habent  motum  in  coelo,  et  in  terra.  Sicut  autem 
supra  dictum  est  (q.  praec.  art,  i.),  de  trihus  fit  mentio  in  creatione,  scilicet 
de  coelo,  et  aqua,  et  terra.  Et  haec  tria  edam  formantur  per  opus  distinctionis 
tribus  diebus.  Primo  die  coelum,  secimdo  die  distinguuntur  aquae,  tertio  die 
fit  distinctio  in  terra  maris,  et  aridae.  Et  similiter  in  opere  ornatus  primo  die, 
qui  est  quartus,  producuntur  luminaria,  quae  raoventur  in  coelo  ad  ornatura 
ipsius.  Secundo  die,  qui  est  quintus,  aves,  et  pisces  ad  ornatura  medii  ele- 
menti; quia  habent  motum  in  aere,  et  aqua,  quae  prò  uno  accipiuntur.  Tertio 
die,  qui  est  sextus,  producuntur  animalia,  quae  habent  motum  in  terra  ad 
ornatura  ipsius. 

Sed  sciendura  est,  quod  in  productione  luminarium  non  discordat  Au- 
gustinus ab  aliis  sanctis.  Dicit  enim  (lib.  j.  super  Gen.  cap.  ^.)  lurainaria  esse 
facta  in  actu,  non  in  vìrtute  tantura:  non  enim  habet  firmamentum  vìrtutem 
productivam  luminarium,  sicut  habet  terra  virtutem  productivam  plantarum. 
Unde  Scriptura  non  dicit:  Producat  firmamentum  luminaria,  sicut  dicit:  Gt;/"- 
minet  terra  herbam  virentem. 

Ad  primum  ergo  dicendum,  quod  secundum  August.  (libar  4.  super  Gen. 
cap.  22.  et  ^4  )  nulla  difficultas  ex  hocoritur:  non  enim  ponit  succcssionem 
temporis  in  istis  operibus:  et  ideo  non  oportet  dicere,  quod  materia  lumi- 
narium fuerit  sub  alia  forma.  Secundum  etiam  eos,  qui  ponunt  coelestia 
corpora  ex  natura  quatuor  eleraentorura,  nulla  difficultas  accidit:  quia  potest 
dici,  quod  sunt  formata  ex  praejacenti  materia,  sicut  animalia  et  plantae. 
Sed  secundum  eos,  qui  ponunt  corpora  coelestia  esse  alterius  naturae  ab 
elementis,  et  incorruptibilia  per  naturam,  oportet  dicere,  quod  substantia 
luminarium  a  principio  fu't  creata;  sedprius  erat  informis,  et  nunc  formatur; 
non  quidem  forma  substantiali,  sed  per  collationera  detcrrainatae  virtutis. 
Ideo  taraen  non  fit  mentio  a  principio  de  eis,  sed  solum  quarta  die,  ut  Chrys. 
dicit  (homil.  6.  in  Genes.  post  med.),  ut  per  hoc  removeat  populum  ab  idolo- 
latria,  ostendens,  luminaria  non  esse  deos,  ex  quo  nec  a  principio  fuerunt. 
Ad  secundum  dicendum,  quod,  secundum  August.  (lib.  i.  siip.  Gen.  cap.  ^.), 
nulla  sequìtur  difficultas:  quia  lux,  de  qua  prima  die  facta  est  mentio,  fuit  lux 
spiritualis,  nunc  autem  fit  lux  corporalis.  Si  autem  lux  primo  die  facta  intelli- 
gitur  lux  corporalis,  oportet  dicere,  quod  lux  primo  die  fuit  producta  secun- 
dum communem  lucis  naturam:  quarto  autem  die  attributa  est  luminaribus 
determinata  virtus  ad  determinatos  effectus,  secimdum  quod  videmus  alios 
efìfectus  habere  radium  solis,  et  alios  radium  lunae:  et  sic  de  aliis.  Et  pro- 
Dter  hanc  determinationem  virtutis  dicit  Dion.  cap.  4.  de  Div.  Nora,  (post 

princ.  Uct.  ^.)  quod  lumen  solis,  quod  primo  erat  informe,  quarto  die  forma- 
tum  est. 

Ad  tertium  dicendum,  quod,  secundum  Ptolemaeum  luminaria  non  sunt 
fixa  in  sphaeris,  sed  habent  motum  seorsum  a  motu  sphaerarum.  linde 
Chiysostom.  dicit  (Ijom.  6.  in  Gen.  a  me-d.),  quod  non  ideo  dicitur,  quod  po- 
suit  ea  in  firmamento,  quia  ibi  sint  fixa,  sed  quia  jusserit,  ut  ibi  esseut;  sicut 
posuit  homo  in  paradiso,  ut  ibi  esset.  Sed  secundum  opinionem  Aristot.  (2.  de. 
Coel.  tex.  4j.  et  seq.)  stellae  fixae  sunt  in  orbibus,  et  non  moventur,  nisi  motu 
orbium,  secundum  rei  veritatem:  tamen  motus  luminarium  sensu  percipitur, 
non  autem  motus  sphaerarum.  iMoyses  autem,  rudi  populo  condescendens 
secutus  est,  quae  sensibiliter  apparent,  ut  dictum  est  (q.  68.  art.  ^.).  Si  au- 
tem sit  aliud  firmamentum,  quod  factum  estseciinda  die,  ab  eo,  in  quo  posila 
sunt  sidera,  secundum  distinctionem  naturae,  licet  sensus  non  discernat  quem 
Moyses  sequitur,  ut  dictum  est  (ibid.),  cessat  objectio:  nam  firmamentum 
factum  est  secunda  die,  quantum  ad  inferiorem  partem:  in  firmamento  autem 
posita  sunt  sidera  quarta  die,  quantum  ad  superiorem  partem  ;  ut  totum  prò 
uno  accipiatur,  secundum  quod  sensui  apparet. 

Ad  Q.UARTUM  dicendum,  quod,  sicut  dicit  Basii,  (hom.  y  Hexam.  non  prò  cui 
a  princ),  praemittitur  productio  plantarum  luminaribus  ad  excludendum  ido- 
lolatriam.  Q.ui  enim  credunt,  luminaria  esse  deos,  dicunt  quod  primordialem 
originem  habent  plantae  a  luminaribus;  quamvis,  ut  Chrysost.  dicit  (hom.  6, 
in  Gen.  non  proctil  a  med.),  sicut  agricola  cooperatur  ad  productionem  plan- 
tarum, ita  etiam  et  luminaria  per  suos  motus. 

Ad  Q.UINTUM  dicendum,  quod,  sicut  Chrysost.  dicit  (loc.  citat.),  dicuntur 
duo  luminaria  magna  non  tam  quantitate,  quam  efficacia,  et  virtute:  quia, 
etsi  aliae  stellae  sint  majores  quantitate,  quam  luna  ;  tamen  effectus  lunae 
magis  sentitur  in  istis  inferioribus  ;  et  etiam  secundum  sensum  major  apparet. 

ARTICULUS  IL  352 

UTRUM  CONVENIENTER  CAUSA  PRODUCTIONIS  LUMINARIUM 

DESCRIBATUR. 

Ad  secundum  sic  proceditur.  Videtur,  quod  inconvenienter  causa  pro- 
ductionis  luminarium  describatur.  Dicitur  enim  Hier.  io.:  A  signis  coeli  no- 
lite  metuere,  quae  gentes  tinient;  non  ergo  luminaria  in  signa  facta  sunt. 

2.  Praeterea.  Signum  contra  causam  dividitur;  sed  luminaria  sunt  causa 
eorum,  quae  hic  aguntur;  ergo  non  sunt  signa. 

3.  Praeterea.  Distinctio  temporum,  et  dierum  incepit  a /)r/mo  die:  non 
ergo  facta  sunt  luminaria  in  tempora,  et  dies,  et  annos,  idest  in  horum  di- 
stinctionem. 

4.  Praeterea.  Nihil  fit  propter  vilius  se;  quia  finis  estmelior  iis,  quae  sunt 
ad  finem  :  sed  luminaria  sunt  meliora,  quam  terra;  non  ergo  facta  sunt,  ut 
illuminent  terram. 

5.  Praeterea.  Luna  non  praeest  noeti,  quando  est  piena  [al.  prima'].  Pro- 
babile autem  est,  quod  luna  facta  fuerit  piena  [aX.  prima]:  sic  enim  homines 
incipiunt  computare;  ergo  luna  non  est  facta,  ut  praesit  noeti. 

In  coktrarium  sufficit  auctoritas  Scripturae. 

Respondeo  dicendum,  quod,  sicut  dictum  est  sup.  (q.  6).  art.  2.),  creatura 
aliqua  corporalis  potest  dici  esse  facta  vel  propter  actum  proprium,  vel  prò- 

pter  aliam  creaturam,  vel  propter  totum  universum,  vel  propter  gloriam  Dei. 
Sed  Moyses,  ut  populum  ab  idololatria  revocaret,  illam  solam  causam  tetigit, 
secundum  quod  sunt  facta  ad  utilitatem  hominum.  Unde  dicitur  Deuter.  4.  :  Ne 
forte  eUvatis  ocitlis  ad  coelum  videas  soUni,  et  lunam,  et  omnia  astra  coeli,  et  errore 
deceptus  adores  ea,  l  t  colas,  qtiae  creavit  Dominus  Deus  in  ministerium  ciinctis  gen- 
tibus;  hoc  autem  ministerium  explicat  in  principio  Genesis  per  tria.  Primo 
enim  provenit  utilitas  hominibus  ex  luminaribus  quantum  ad  visum,  qui  est 
directivus  in  operibus,  et  maxime  utilis  ad  cognoscendas  res:  et  quantum  ad 
hoc  dicit:  Ut  luceant  in  firmamento,  et  illuminent  terram.  Sectindo  quantum  ad 
vicissitudines  temporum,  quibus  et  fastidium  toUitur,  et  valetudo  conservatur, 
et  necessaria  victui  oriuntur  ;  quae  non  essent,  si  semper  esset  aut  aestas,  aut 
hyems  :  et  quantum  ad  lioc  dicit:  Ut  sint  in  tempora,  et  dies,  et  annos.  Tertio 
quantum  ad  opportunitatem  negotiorum,  et  operum,  inquantum  ex  lumina- 
ribus coeli  accipitur  significatio  pluviosi  temporis,  vel  sereni,  quae  sunt  apta 
diversis  negotiis:  et  quantum  ad  hoc  dicit:  Ut  sint  in  signa. 

Ad  primum  ergo  dicendum,  quod  luminaria  sunt  in  signa  corporalium 
transmutationum,  non  autem  eorum,  quae  dependent  ex  libero  arbitrio. 

Ad  secundum  dicendum,  quod  per  causam  sensibilem  quandoque  ducimur 
in  cognitionem  efFectus  occulti,  sicut  et  e'  converso.  Unde  nihil  prohibet, 
causam  sensibilem  esse  signum.  Ideo  tamen  potius  dicit  signa,  quam  causas, 
ut  occasionem  idololatriae  toUeret. 

Ad  tertium  dicendum,  quod  in  prima  die  facta  est  communis  distinctio 
temporis  per  diem,  et  noctem  secundum  motum  diurnum,  qui  est  communis 
totius  coeli,  qui  potest  intelligi  incepisse /)n>»o  die.  Sed  speciales  distinctiones 
dierum,  et  temporum,  secundum  quod  dies  est  calidior  die,  et  tempus  tem- 
pore, et  annus  anno,  fìunt  secundum  speciales  motus  stellarum,  qui  possunt 
intelligi  quarta  die  incepisse. 

Ad  Q.UARTUM  dicendum,  quod  in  illuminatione  terrae  intelligitur  utilitas 
hominis,  qui  secundum  animam  praefertur  corporibus  luminarium.  Nihil  ta- 
men prohibet  dici,  quod  dignior  creatura  facta  est  propter  inferiorem,  non 
secundum  quod  in  se  consideratur,  sed  secundum  quod  ordinatur  ad  integri- 
tatem  universi. 

Ad  quintum  dicendum,  quod  luna,  quando  est  perfecta,  oritur  vespere, 
et  occidit  mane  :  et  sic  praeest  noeti.  Et  satis  probabile  est,  quod  luna  fuerit 
facta  piena,  sicut  et  herbae  factae  sunt  in  sua  perfectione  facientej  semen  ; 
et  similiter  animalia,  et  homo.  Licet  enim  naturali  processu  ab  imptrfecto 
ad  perfectum  deveniatur  ;  simpliciter  tamen  perfectum  prius  est  imperiecto. 
August,  tamen  (Uh.  2.  siip.  Gen.  cap.  ly  parinn  ante  med.)  hoc  non  asserit  : 
quia  dicit  non  esse  inconveniens,  quod  Deus  imperfecta  fecerit,  quae  post- 
modum  ipse  perfecit. 

ARTICULUS  III.  353 

UTRUM  LUMINARIA  COELI  SINT  ANIMATA. 

(Lili.  2.  Contr.  g.  cap.  6().  et  Pot.  q.  6.  art.  6.  et  Ouodl.  12.  art.  9. 
et  de  Spiril.  Creai,  art.  6.  et  2.  Coel.  lect.  j.  et  lect.  15.  et  lect.  18.  et  k).  in  princ). 

Ad  tertium  sic  proceditur.  Videtur,  quod  luminaria  coeli  sint  animata. 
Superius  enim  corpus  nobilioribus  ornamentis   ornari   debet;    sed    ea,   quae 

pertinent  ad  ornatum  inferiorum  corporum,  sunt  animata,  scilicet  pisces,  aves, 
et  terrestria  animalia;  ergo  et  luminaria,  quae  pertinent  ad  ornatum  coeli. 

2.  Praeterea.  Nobilioris  corporis  nobilior  est  forma  :  sed  sol,  et  luna,  et 
alia  luminaria  sunt  nobiliora,  quam  corpora  plantarum,  et  animalium;  ergo 
habent  nobiliorem  formam:  nobilissima  autem  forma  est  anima,  quae  est 
principium  vitae:  quia,  ut  August.  dicit  in  lib,  de  Vera  Relig.  (cap.  2c^.)^ 
quaelibet  substantia  vivens  naturae  ordine  praefertur  substantiae  non  viventi; 
ergo  luminaria  coeli  sunt  animata. 

3.  Praeterea.  Causa  nobilior  est  effectu:  sed  sol,  et  luna,  et  alia  lumi- 
naria sunt  causa  vitae,  ut  patet  maxime  in  animalibus  ex  putrefactione  ge- 
neratis,  quae  virtute  solis,  et  stellarum  vitam  consequuntur  ;  ergo  multo 
magis  corpora  coelestia  vivunt,  et  sunt  animata. 

4.  Praeterea.  Motus  coeli,  et  coelestium  corporum  sunt  naturales,  ut 
patet  in  I.  de  Coelo  (tex.  7.  et  8.  et  seq.):  motus  autem  naturalis  est  a  prin- 
cipio intrinseco  ;  cum  igitur  principium  motus  coelestium  corporum  sit  aliqua 
substantia  apprehensiva,  quae  movetur,  sicut  desiderans  a  desiderato,  ut  di- 
cìtur  in  1 2.  Metaphys.  (ex  tex.  ^6.)  videtur,  quod  principium  apprehendens  sit 
principium  intrinsecum  corporibus  coelestibus  ;  ergo  sunt  animata. 

5.  Praeterea.  Primum  mobile  est  coelum.  In  genere  autem  mobilìum 
primum  est  movens  seipsum,  ut  probatur  in  8.  Physic.  (tex.  ^4.  et  seq.)  quia 
quod  est  per  se,  prius  est  co,  quod  est  per  aliud.  Sola  autem  animata  movent 
seipsa,  ut  in  eod.  lib.  ostenditur  (tex.  2j.);  ergo  corpora  coelestia  sunt  animata. 

Sed  contra  est,  quod  Damasc.  dicit  in  lib.  2.  (Orth.  Fid.  cap.  6.)  :  Nullus 
animatos  coeìos,  vel  luminaria  aestimet:  inanimati  enim  sunt,  et  insensibiles. 

Respondeo  dicendum,  quod  circa  istam  quaestionem  apud  Philosophos 
fuit  diversa  opinio.  Anaxagoras  enim,  ut  August.  refert,  lib.  18.  de  Civ.  Dei 
(cap.  41.),  factus  est  reus  apud  Athenienses,  quia  dixit,  solem  esse  lapidem 
ardentem,  negans  utique  ipsum  esse  Deum,  vel  aliquid  animatum.  Platonici 
vero  posuerunt  corpora  coelestia  animata.  Similiter  etiam  apud  Doctores 
fidei  fuit  circa  hoc  diversa  opinio.  Origines  enim  (Uh.  i.  Periar.  cap.  y.)  posuit 
corpora  coelestia  animata.  Hieronymus  etiam  idem  sentire  videtur,  exponens 
illud  Eccles.  I,:  Liistrans  universa  per  circuitum  pergit  spiritus.  Basilius  vero, 
(hom.  ^.  in  Hexam.)  et  Damasc.  (Uh.  2.  cap.  6.)  asserunt,  corpora  coelestia 
non  esse  animata.  Augustinus  vero  sub  dubio  dereliquit,  in  neutram  partem 
declinans,  ut  patet  in  2.  super  Gen.  ad  lit.  (cap.  18.),  et  in  Enchirid.  (cap.  j8.), 
ubi  etiam  dicit,  quod,  si  sunt  animata  coelestia  corpora,  pertinent  ad  socie- 
tatem  Angelorum  eorum  animae. 

In  hac  autem  opinionum  diversitate,  ut  veritas  aliquatenus  innotescat, 
considerandum  est,  quod  unio  animae  et  corporis  non  est  propter  corpus, 
sed  propter  animam.  Non  enim  forma  est  propter  materiam,  sed  e  conrerso. 
Natura  autem,  et  virtus  animae  deprehenditur  ex  ejus  operatione,  quae  etiam 
quodammodo  est  finis  ejus.  Invenitur  autem  corpus  nostrum  necessarium  ad 
aliquam  operationem  animae,  quae  mediante  corpore  exercetur:  sicut  patet 
in  operibus  animae  sensitivae,  et  nutritivae.  Unde  necesse  est,  tales  animas 
unitas  esse  corporibus  propter  suas  operationes.  Est  autem  aliqua  operati^ 
animae,  quae  non  exercetur  corpore  mediante  ;  sed  tamen  ex  corpore  ali- 
quod  adminiculum  tali  operationi  exhibetur:  sicut  per  corpus  exhibentur 
animae  humanae  phantasmata,  quibus  indiget  ad  intelligendum.  Unde  etiam 
talem  animam  necesse  est  corpori  uniri  propter  suam  operationem,  licet  con 
tingat  ipsam  separari.  Manifestum  est  autem,  quod  anima   coekstis  corpor.s 

non  potest  habere  operationes  nutritivae  animae,  quae  sunt  nutrire,  augere, 
et  generare:  hujusmodi  enìm  operationes  non  competunt  corpori  incorrupti- 
bili  per  naturam.  Similiter  etiam  nec  operationes  animae  sensitivae  corpori 
coelesti  conveniunt:  quia  omnes  sensus  fundantur  super  tactum,  qui  est  ap- 
prehensivus  qualitatum  elementarium.  Omnia  etiam  organa  potentiarum  sen- 
sitivarum  requirunt  determinatam  proportionem  secundum  commixtionem 
aliquam  elementorum,  a  quorum  natura  corpora  coelestia  ponuntur  remota; 
relinquitur  ergo,  quod  de  operationibus  animae  nulla  potest  competere  ani- 
mae coelesti,  nisi  duae:  intóìlìgere,  et  movere:  nam  appetere  consequitur  sen- 
sum,  et  intellectum,  et  cum  utroque  ordinatur. 

Intellectus  autem  operatio,  cum  non  exerceatur  per  corpus,  non  indiget 
corpore,  nisi  inquantum  ei  per  sensus  ministrantur  phantasmata.  Operationes 
autem  sensitivae  animae  corporibus  coelestibus  non  conveniunt,  ut  dictum 
est  (in  isto  articulo).  Sic  igitur  propter  operationem  intellectualem  anima  coe- 
lesti corpori  non  uniretur;  relinquitur  ergo,  quod  propter  solam  motionem. 
Ad  hoc  autem,  quod  moveat,  non  pportet,  quod  uniatur  ei  ut  forma,  sed  per 
contactum  virtutis,  sicut  motor  unitur  mobili.  Unde  Arist.  lib.  8.  Physic. 
(Ux.  40.  41.  42.  ei  4).)  postquam  ostendit,  quod  primum  movens  seipsum 
componitur  ex  duabus  partibus,  quarum  una  est  movens,  et  alia  mota,  assi- 
gnans,  quomodo  hae  duae  partes  uniantur,  dicit,  quod  per  contactum  vel 
duorum  ad  invicem,  si  utrumque  sit  corpus,  vel  unius  ad  alterum,  et  non  e 
converso,  si  unum  sit  corpus,  et  aliud  non  corpus.  Platonici  etiam  animas 
corporibus  uniri  non  ponebant,  nisi  per  contactum  virtutis,  sicut  motor  mobili. 
Et  sic  per  hoc,  quod  Plato  ponit  corpora  coelestia  animata,  nihil  aliud  datur 
intelligi,  quam  quod  substantiae  spirituales  uniuntur  corporibus  coelestibus, 
ut  motores  mobilibus.  Quod  autem  corpora  coelestia  moveantur  ab  aliqua 
substantia  apprehendente,  et  non  solum  a  natura,  sicut  gravia,  et  levia,  patét 
ex  hoc,  quod  natura  non  movet  nisi  ad  unum,  quo  habito  quiescit  (ut  ex 
Physic.  lib.  8.  tex.  18.  ad  ^2.),  quod  in  motu  corpo  rum  coelestium  non  apparet. 
Unde  relinquitur,  quod  moventur  ab  aliqua  substantia  apprehendente.  Augu- 
stinus  etiam  dicit  3.  de  Trinit.  (cap.  4.)  corpora  omnia  administrari  a  Deo 
per  spiritum  vitae.  Sic  igitur  patet,  quod  corpora  coelestia  non  siint  animata  eo 
modo,  quo  plantae,  et  ammalia,  sed  aequivoce.  Unde  inter  ponentes  ea  esse  ani- 
mata, et  ponentes  ea  inanimata,  parva,  vel  nulla  differentia  invenitur  in  re, 
sed  in  voce  tantum. 

Ad  primum  ergo  dicendum,  quod  ad  ornatum  pertinent  aliqua  secundum 
proprium  motum.  Et  quantum  ad  hoc  luminaria  coeli  conveniunt  cum  aliis, 
quae  ad  ornatum  pertinent;  quia  moventur  a  substantia  vivente. 

Ad  secundum  dicendum,  quod  nihil  prohibet,  ahquid  esse  nobilius  sim- 
pliciter,  quod  tamen  non  est  nobilius  quantum  ad  aliquid.  Forma  ergo  coele- 
stis  corporis,  etsi  non  sit  simpliciter  nobilior  anima  animalis,  est  tamen  no- 
bilior  quantum  ad  rationem  formae.  Perficit  enim  totaliter  suam  materiam, 
ut  non  sit  in  potentia  ad  aliam  formam:  quod  anima  non  facit.  Quantum 
etiam  ad  motum  moventur  corpora  coelestia  a  nobilioribus  motoribus. 

Ad  tertium  dicendum,  quod  corpus  coeleste,  cum  sit  movens  motum, 
liabet  rationem  instrumenti,  quod  agit  in  virtute  principalis  agentis.  Et  ideo  ex 
virtute  sui  motoris,  qui  est  substantia  vivens,  potest  causare  vitam. 

Ad  quartum  dicendum,  quod  motus  corporis  coelestis  est  naturalis,  non 
propter  principium  activum,  sed  propter  principium  passivum:  quia  scilicet 
habet  in  sua  natura  aptitudinem,  ut  tali  motu  ab  intellectu  moveatur. 

Ad  quintum  dicendum,  quod  coelum  dicitur  movere  seipsum,  inquantnm 
componitur  ex  motore,  et  mobili,  non  sicut  ex  forma,  et.materia,  sed  secundum 
contactum  virtutis,  ut  dictum  est  (in  corp.  art.).  Et  hoc  etiam  modo  potest 
dici,  quod  ejus  motor  est  principium  intrinsecum  ;  ut  sic  etiam  motus  coeli 
possit  dici  naturalis  ex  parte  principi!  aerivi:  sicut  motus  voluntarius  dicitur 
esse  naturalis  animali  inquantum  est  animai,  ut  dicitur  in  8.  Physic.  Qex.  27.). 

(Supr.  q.  yo.  art.  i.  corp.). 

Deinde  considerandum  est  de  opere  quiiitae  diei.  Et  videtur,  quod  incon- 
venienter  hoc  opus  describatur.  lUud  enim  aquae  producunt,  ad  cujus  pro- 
ductionem  sufficit  virtus  aquae  ;  sed  virtus  aquae  non  sufficit  ad  productionem 
omnium  piscium,  et  avium,  cum  videamus  plura  eorum  generari  ex  semine. 
Non  ergo  convenienter  dicitur:  Producant  aquae  reptile  animae  viventis,  et  vo- 
latile super  terram. 

2.  Praeterea.  Pisces,  et  aves  non  tantum  producuntur  ex  aqua,  sed  in 
eorum  compositione  videtur  magis  terra  dominari,  quam  aqua;  quia  corpora 
eorum  naturaliter  moventur  ad  terram;  unde  et  in  terra  quiescunt.  Non  ergo 
convenienter  dicitur,  pisces,  et  aves  ex  aqua  produci. 

3.  Praeterea.  Sicut  pisces  habent  moturn  in  aquis,  ita  et  aves  in  aere 
Si  ergo  pisces  ex  aquis  producuntur,  aves  non  deberent  produci  ex  aquis, 
sed  ex  aere. 

4.  Praeterea.  Non  omnes  pisces  reptant  in  aquis,  cum  quidam  habeant 
pedes,  quibus  gradiuntur  in  terra,  sicut  vituli  marini;  non  ergo  sufficienter 
productio  piscium  designatur  in  hoc,  quod  dicitur:  Producant  aquae  reptile 
animae  viventis. 

5.  Praeterea.  Ammalia  terrestria  sunt  perfectiora  avibus,  et  piscibus; 
quod  patet  ex  hoc,  quod  habent  membra  magis  distincta,  et  perfectiorem 
generationem:  generant  enim  animalia:  sed  pisces,  et  aves  generant  ova  : 
perfectiora  autem  praecedunt  in  ordine  naturae.  Non  ergo  quinta  die  debue- 
runt  fieri  pisces,  et  aves  ante  animalia  terrestria. 

In  contrarium  sufficit  auctoritas  Scripturae. 

Respondeo  dicendum,  quod,  sicut  supra  dictum  est  (q.  praec.  art.  i.), 
opus  ornatus  per  ordinem  respondet  ordini  distinctionis.  Unde,  sicut  inter  tres 
dies  distinctioni  deputatas,  media,  quae  eslsecunda;  deputatur  distinctioni  medii 
corporis,  scilicet  aquae;  ita  inter  tres  dies  deputatas  ad  opus  ornatus, media, 
idest  quinta,  deputatur  ad  ornatum  medii  corporis  per  productionem  avium, 
et  piscium.  Unde,  sicut  Moyses  in  quarta  die  nominat  luminaria,  et  lucem, 
ut  designet,  quod  r/^^ar/a  dies  respondet  primae,  in  qua  dixerat  lucem  factam: 

ita  in  hac  quinta  die  facit  mentionem  de  aquis,  et  de  firmamento  coeli,  ut 
designet,  quod  quinta  dies  respondet  secundae.  Sed  sciendum  est  quod,  sicut 
in  productione  plantarum  differt  August.  ab  aliis:  ita  et  in  productione  pi- 
scium,  et  avium.  Alii  enim  dicunt,  pisces,  et  aves  quinta  die  esse  productos 
in  actu.  August.  autem  dicit  5.  super  Gen.  ad  lit.  (cap.  ^.),  quod  quinta  die 
aquarum  natura  produxit  pisces,  et  aves  potentialiter. 

Ad  primum  ergo  dicendum,  quod  Avic.  posuit,  omnia  animalia  posse 
generari  ex  aliquali  elementorum  commixtione  absque  semine,  etiam  per  viam 
naturae.  Sed  hoc  videtur  inconveniens:  quìa  natura  determinatis  mediis  pro- 
cedi: ad  suos  effectus  :  unde  illa,  quae  naturaliter  generantur  ex  semine,  non 
possunt  naturaliter  sine  semine  generari.  Et  ideo  dicendum  est  aliter,  quod  in 
naturali  generatione  animalium  principium  activum  est  virtus  formativa,  quae 
€St  in  semine,  in  iis,  quae  ex  semine  generantur;  loco  cujus  virtutis  in  iis, 
quae  ex  putrefactione  generantur,  est  virtus  coelestis  corporis.  Materiale  autem 
principium  in  utrorumque  animalium  generatione  est  aliquod  elementum,  vel 
elementatum.  In  prima  autem  rerum  institutione  fuit  principium  activum 
Verbum  Dei,  quod  ex  materia  elementari  produxit  animalia,  vel  in  actu  se- 
cundum  alios  sanctos,  vel  virtute  secundum  August.  (loc.  sup.  citat.) ;  non  quod 
aqua,  aut  terra  habeat  in  se  virtutem  producendi  omnia  animalia,  ut  Avic. 
posuit,  sed  quia  hoc  ipsum,  quod  ex  materia  elementari,  virtute  seminis,  vel 
stellarum,  possunt  animalia  produci,  est  ex  virtute  primitus  elementis  data. 

Ad  secundum  dicendum,  quod  corpora  avium,  et  piscium  possunt  àupli- 
citer  considerar!.  Uno  modo,  secundum  se  :  et  sic  necesse  est,  quod  in  eia  magis 
terrestre  elementum  dominetur:  quia  ad  hoc,  quod  fiat  contemperatio  mixtionis 
in  corpore  animalis,  necesse  est,  quod  quantitative  abundet  in  eo  elementum, 
quod  est  minus  activum,  scilicet  terra.  Sed  si  considerentur,  secundum  quod 
sunt  nata  mover!  talibus  motibus,  sic  habent  affinitatem  quamdam  cum  cor- 
poribus,  in  quibus  moventur.  Et  sic  eorum  generatio  hic  describitur. 

Ad  tertium  dicendum,  quod  aer,  quia  insensibilis  est,  non  per  seipsum 
connumeratur,  sed  cum  ahis;  partim  quidem  cum  aqua,  quantum  ad  infe- 
riorem  partem,  quae  exhalationibus  aquae  ingrossatur  :  partim  etiam  cum 
coelo,  quantum  ad  superiorem  partem  :  aves  autem  motum  habent  in  inferiori 
parte  aèris.  Et  Ideo  sub  firmamento  coeli  volar!  dicuntur,  etiam  si  firmamen- 
tum  prò  nebuloso  aere  accipiatur.  Et  ideo  productio  avium  aquae  adscribitur. 

Ad  quartum  dicendum,  quod  natura  de  uno  extremo  ad  aliud  transit  per 
media.  Et  ideo  inter  terrestria,  et  aquatica  animalia  sunt  quaedam  media, 
quae  communicant  cum  utrisque,  et  computantur  cum  illis,  cum  quibus  magis 
communicant,  secundum  id,  quod  cum  eis  communicant,  non  secundum  id 
quod  communicant  cum  alio  extremo.  Tamen  ut  includantur  omnia  hujus- 
modi,  quae  habent  aliquid  speciale  inter  pisces,  subjungit  postquam  dixerat: 
Producant  aquae  reptih  animae  viventis  :  Creavit  Deus  cete  ^randia,  etc. 

Ad  Q.UINTUM  dicendum,  quod  productio  horum  animalium  ordinatur  se- 
cundum ordinem  corporum,  quae  eis  ornantur,  magis  quam  secundum  prò- 
priam  dignitaiem  :  et  tamen  in  via  generationis  ab  iniperfectioribus  ad  per- 
fectiora  pervenitur. 

QUAESTIO  LXXII. 

DE      OPERE      SEXTAE      DIEI. 

(Supr.  q.  jo.  et  ji.  art.  i.  corp.). 

Deinde  quaeritur  de  opere  sextae  diei.  Et  videtur,  quod  inconvenienter 
describatur.  Sicut  enim  aves,  et  pisces  habent  viventem  animam,  ita  etiam 
et  animalia  terrestria:  non  autem  terrestrìa  animalia  sunt  ipsa  anima  vivens; 
ergo  inconvenienter  dicitur:  Producat  terra  animam  viventem:  sed  debuit  dici: 
Producat  terra  qiiadrupedia  animae  viventis. 

2.  Praeterea.  Genus  non  debet  dividi  contra  speciem:  sed  jumenta,  et 
bestiae  sub  quadrupedibus  computantur  ;  inconvenienter  ergo  quadrupedia 
connumerantur  jumentis,  et  bestiis. 

3.  Praeterea.  Sicut  alia  animalia  sunt  in  determinato  genere,  et  specie, 
ita  homo:  sed  in  factione  hominis  non  fit  mentio  de  suo  genere,  vel  specie; 
ergo  nec  in  productione  aliorum  animalium  debuit  fieri  mentio  de  genere; 
vel  specie,  cum  dicitur:  in  genere  suo,  vel  specie  sua. 

4.  Praeterea.  Animalia  terrestria  magis  sunt  similia  homini,  qui  a  Deo 
dicitur  benedici,  quam  aves,  et  pisces  ;  cum  igitur  aves,  et  pisces  dicantur 
benedici,  multo  fortius  hoc  dici  debiiit  de  aliis  animalibus. 

5.  Praeterea.  Quaedam  animalia  generantur  ex  putrefactìone,  quae  est 
corruptio  quaedam;  corruptio  autem  non  convenit  primae  institutioni  rerum; 
non  ergo  ejusmodi  animalia  debuerunt  in  prima  rerum  institutione  produci. 

6.  Praeterea.  Quaedam  animalia  sunt  vcnenosa,  et  homini  noxia:  nihil 
autem  debuit  esse  homini  nocivum  ante  peccatum;  ergo  hujusmodi  animalia 
vel  omnino  fieri  a  Deo  non  debuerunt,  qui  est  bonorum  auctor,  vel  non  de- 
buerunt fieri  ante  peccatum. 

In  contrarium  sufficit  auctoritas  Scripturae. 

Respondeo  dicendum,  quod,  sicut  in  die  quinto  ornatur  medium  corpus; 
et  respondet  secundae  diei:  ita  in  sexto  die  ornatur  iiltimum  corpus,  scilicet  terra, 
per  productionem  animalium  terrestrium;  et  respondet  tertiae  diei;  unde  utro- 
bique  fit  mentio  de  terra.  Et  hic  etiam  secundum  Aug.  (Uh.  j".  super  Gen.  cap.  j.) 
animalia  terrestria  producuntur  potentialiter,  secundum  vero  alios  sanctos 
in  actu. 

Ad  primum  ergo  dicendum,  quod,  sicut  Basii,  dicit  (ex  hom.  8.  suiHexam.), 
diversus  gradus  vitae,  qui  in  diversis  viventibus  invenitur,  ex  modo  loquendi 
Scripturae  colligi  potest.  Plantae  enim  habent  imperfectissimam  vitam,  et 
occultam.  Unde  in  earum  productione  nulla  mentio  fit  de  vita,  sed  solum  de 
generatìone:  quia  secundum  hanc  solum  invenitur  actus  vitae  in  eis.  Nutri- 
tiva enim,  et  augmentativa  generativae  deserviunt,  ut  infra  dicetur  (q.'j8.art.2.). 
Inter  animalia  vero  perfectiora  sunt,  communiter  loquendo,  terrestria  avibus, 
et  piscibus:  non  quod  pisces  memoria  careant,  ut  Basii,  dicit  (hom.  8.  in  Hexam.) 
et  August.  improbat  (Uh.  j.  siip.  Gen.  ad  Ut.  cap.  8.),  sed  propter  distinctionem 

membrorum,  et  perfectionem  generationis  (quantum  autem  ad  aliquas  sa- 
gacitates,  etiam  aliqua  animaliaimperfecta  magis  vigent,  ut  apes,  et  formicae)  ; 
et  ideo  pisces  vocat  non  animam  viventem,  sed  reptile  animae.  viventis.  Sed  ter- 
rena animalia  vocat  animam  viventem  propter  perfectionem  vìtae  in  eis;  ac 
si  pisces  sint  corpora  habentia  aliquid  animae,  terrestria  vero  animalia  propter 
perfectionem  vitae  sint  quasi  animae  dominantes  corporibus  :  perfectissimus 
autem  gradus  vitae  est  in  homine;  et  ideo  vitam  hominis  non  dicit  produci 
a  terra,  vel  aqua,  sicut  caeterorum  animalium,  sed  a  Deo. 

Ad  secundum  dicendum,  quod  per  jumenta,  vel  pecora  intelliguntur  ani- 
malia  domestica,  quae  homini  serviunt  qualitercumque.  Per  bestias  autem 
intelliguntur  animalia  saeva,  ut  ursi,  et  leones.  Per  reptilia  vero,  animalia, 
quae  vel  non  habent  pedes,  quibus  eleventur  a  terra,  ut  serpentes;  vel  habent 
breves,  quibus  parum  elevantur,  ut  lacertae,  et  tortucae,  et  hujusmodi :  sed,  quia 
sunt  quaedam  animalia,  quae  sub  nullo  horum  comprehenduntur,  ut  cervi, 
et  caprae,  ut  etiam  ista  comprehenderentur,  addit  quadnipedia.  Vel  quadru- 
pedia  praemisit,  quasi  genus,  et  alia  subjunxit,  quasi  species  :  sunt  enim 
etiam  quaedam  reptilia  quadrupedia,  ut  lacertae,  et  tortucae. 

Ad  Tertium  dicendum,  quod  in  aliis  animalibus,  et  plantis  mentionem 
fecit  de  genere,  et  specie,  ut  designaret  generationes  similium  ex  similibus.  In 
homine  autem  non  fuit  necessarium,  ut  hoc  diceretur  :  quia  quod  praemissum 
fuit  de  aliis,  etiam  de  homine  intelligi  potest.  Vel  quia  animalia,  et  plantae 
producuntur  secundum  genus,  et  speciem  suam,  quasi  longe  a  similitudine  di- 
vina remota  :  homo  autem  dicitur  formatus  ad  imaginem,  et  similitudinem  Dei. 

Ad  quartum  dicendum,  quod  benedictio  Dei  dat  virtutem  multiplicandi 
per  generationem.  Et  ideo  quod  positum  est  in  avibus,  et  piscibus,  quae  primo 
occurrunt,  non  fuit  necessarium  repeti  in  terrenis  animalibus,  sed  intelligitur.  In 
hominibus  autem  iteratur  benedictio:  quia  in  eis  est  quaedam  specialis  multi- 
plicationis  ratio  propter  complendum  numerum  electorum,  et  ne  quisquam 
diceret,  in  officio  gignendi  filios  uUum  esse  peccatum.  Plantae  vero  nullum 
habent  propagandae  prolis  affectum,  ac  sine  ullo  sensu  generant;  unde  indi- 
gnae  judicatae  sunt  benedictionis  verbis. 

Ad  Q.UINTUM  dicendum,  quod,  cum  generatio  unius  sit  corruptio  alterius, 
quod  ex  corruptione  ignobiliorum  generentur  nobiliora,  non  repugnat  primae 
rerum  institutioni.  Unde  animalia,  quae  generantur  ex  corruptione  rerum 
inanimatarum,  vel  plantarum,  potuerunt  tunc  generari:  non  autem  quae  ge- 
nerantur ex  corruptione  animalium,  tunc  potuerunt  produci,  nisi  potentialiter 
tantum. 

Ad  sextum  dicendum,  quod,  sicut  August.  dicit  in  i.  super  Gen.  contra 
Manich,  (cap.  16,),  si  in  alicujus  opificis  officinam  imperitus  intraverit,  videt  ibi 
multa  instrumenta,  quorum  causas  ignorat;  et,  si  multum  est  insipiens,  super- 
flua putat.  Jam  vero  si  in  fornacem  incautus  ceciderit,  aut  ferramento  aliquo 
acuto  se  vulneraverit,  noxia  existimat  ibi  esse  multa,  quorum  usum  quia 
novit  artifex,  insipientiam  ejus  irridet.  Sic  in  hoc  mundo  quidam  audent multa 
reprehendere,  quorum  causas  non  vident.  Multa  enim  etsi  doraui  nostrae  non 
sunt  necessaria,  eis  tamen  completur  universitatis  integritas.  Homo  autem 
ante  peccatum  fuisset  [al.  ordinati  Juissct\  usus  rebus  mundi:  unde  animalia 
venenosa  ei  noxia  non  fuissent. 

QUAESTIO  LXXIII. 

DE  US,  QUAE  PERTINENT  AD  SEPTIMUM  DIEM, 
IN   TRES    ARTICULOS   DIVISA. 

Deinde  considerandum  est  de  iis,  quae  pertinent  ad  septimum  dieni. 

Et  circa  hoc  quaeruntur  tria. 

Primo.  De  completione  operum. 

Secando,  De  requie  Dei. 

Tertio.  De  benedictione,  et  sanctifìcatione  hujus  diei. 

ARTICULUS  I.  _        356 

UTRUM    COMPLETIO    DIVINORUM    OPERUM 
DEBEAT  SEPTIMO   DIEI  ADSCRIBI. 

(2.  Dist.  ij.  q.  j.  ari.  i.). 

Ad  primum  sic  proceditur.  Videtur,  quod  completio  divinorum  operum 
non  debeat  septimo  diei  adscribi.  Omnia  enim,  quae  in  hoc  saeculo  aguntur, 
ad  divina  opera  pertinent:  sed  consummatio  saeculi  erit  in  fine  mundi,  ut 
habetur  Matth.  13.:  tempus  etiam  Incarnationis  Christi  est  cujusdam  comple- 
tionis  tempus  ;  unde  dicitur  tempus  phnitudinis,  Galat.  4.  et  ipse  Christus  mo- 
riens  dixit:  Consummalum  est,  ut  dicitur  Joan.  19.;  non  ergo  completio  divi- 
norum operum  competit  diei  septimo. 

2.  Praeterea.  Quicumque  complet  opus  suum,  aliquid  facit:  sed  Deus 
non  legitur  septimo  die  aliquid  fecisse,  quinimmo  ab  omni  opere  quievisse; 
ergo  completio  operum  non  competit  septimo  diei. 

3.  Praeterea.  Non  dicitur  aliquid  esse  completum,  cum  multa  superad- 
duntur,  nisi  sint  illa  superflua;  quia  perfectum  dicitur,  cui  nihil  deest  eorum, 
quae  debet  habere;  sed  post  septimuìn  diem  multa  sunt  facta,  et  productio 
multorum  individuorum,  et  etiam  quarumdam  novarum  specierum,  quae 
frequenter  apparent,  praecipue  in  animalibus  ex  putrefactione  generatis;  quo- 
tidie  etiam  Deus  novas  animas  creat:  novum  etiam  fuit  Incarnationis  opus, 
de  quo  dicitur  Hier.  31.:  Novum  faciet  Dominus  super  ftjrram.  Nova  etiam  sunt 
miraculosa  opera,  de  quibus  dicitur  Eccli.  36.:  Innova  si^na,  et  immuta  mira- 
bilia. Innovabuntur  etiam  omnia  in  glorificatione  sanctorum,  secundum  illud 
Apoc.  21.:  Et  dixit,  qui  sedehat  in  throno:  Ecce  nova  facio  omnia;  completio 
ergo  divinorum  operum  non  debet  attribui  septimo  diei 

Sed  contra  est,  quod  dicitur  Gen.  2.  :  Compkvii  Deus  die  septimo  opus 
suum,  quod  fecerat. 

Respondeo  dicendum,  quod  duplex  est  rei  perfectio,  prima,  et  secunda. 
Prima  quidem  perfectio  est,  secundum  quod  res  in  sua  substantia  est  per- 
fecta.  Quae  quidem  perfectio  est  forma  totius,  quae  ex  integritate  partium 
consurgit.  Perfectio  autem  secunda  est  finis  :  fmis  autem  vel  est  operatio  ;  sicut 

finis  citharistae  est  citharizare  :  vel  est  aliquod,  ad  quod  per  operationem  per- 
venitur;  sicut  finis  aedificatoris  est  domus,  quam  aedificando  facit.  Prima 
autem  perfectio,  est  causa  secundae;  quia  forma  est  principium  operationis. 
UUwia  autem  perfectio,  quae  est  finis  totius  universi,  est  perfecta  beatitudo 
sanctorum,  quae  erit  in  ultima  consummatione  saeculi.  Prima  autem  perfectio, 
quae  est  in  integritate  universi,  fuit  in  prima  rerum  institutione.  Et  haec  de- 
putatur  septimo  diei. 

Ad  primum  ergo  dicendum,  quod  sicut  dictum  est  (in  corp.  art.),  per- 
fectio prima  est  causa  secundae.  Ad  beatitudinem  autem  consequendum  duo 
requiruntur,  natura,  et  gratta.  Ipsa  ergo  beatitudinis  perfectio  erit  in  fine  mundi, 
ut  d^tum  est  (in  corp.  art.)  :  sed  ista  consummatio  praecessit  causaliter, 
quantum  ad  naturam  quidem  in  prima  rerum  institutione,  quantum  ad  gra- 
tiam  vero  in  Incarnatione  Christi:  quia  gratta,  et  veritas  per  Jesum  Christum 
facta  est  ut  dicitur  Joan.  i.  Sic  igitur  in  septima  die  fuit  consummatio  naturae, 
in  Incarnatione  Christi  consummatio  gratiae,  infine  mundi  consummatio  gloriae. 

Ad  secundum  dicendum,  quod  septima  die  Deus  aliquid  operatus  est,  non 
novam  creaturam  condendo,  sed  creaturam  administrando,  et  ad  propriam 
operationem  eam  movendo  quod  jam  aliqualiter  pertinet  ad  inchoationem 
quamdam  secundae  perfectionis.  Et  ideo  consummatio  operum  secundum 
nostram  translationem  attribuitur  diei  septimae.  Sed  secundum  aliam  transla- 
tionem  attribuitur  diei  sextae:  et  utrumque  potest  stare:  quia  consummatio, 
quae  est  secundum  integritatem  partium  universi,  competit  sextae  diei;  con- 
summatio, quae  est  secundum  operationem  partium,  competit  septimae.  Vel 
potest  dici,  quod  in  motu  continuo,  quamdiu  aliquid  potest  moveri  ulterius, 
non  dicitur  motus  perfectus  ante  quietem:  quies  enim  demonstrat  motum 
consummatum.  Deus  autem  poterat  plures  creaturas  facere  praeter  illas,  quas 
fecerat  sex  diebus.  Unde  hoc  ipso,  quod  cessavit  novas  creaturas  condere  in 
septima  die,  dicitur  opus  suum  consummasse. 

Ad  tertium  dicendum,  quod  nihil  postmodum  a  Deo  factum  est  tota- 
liter  novum,  quin  aliqualiter  in  operibus  sex  dierum  praecesserit.  Ouaedam 
enim  praeextiterunt  materialiter;  sicut  quod  Deus  de  costa  Adae  formavit  mu- 
lierem.  Ouaedam  vero  praeextiterunt  in  operibus  sex  dierum  non  solum  mate- 
terialiter,  sed  etiam  causaliter:  sicut  individua,  quae  nunc  generantur,  praeces- 
serunt  in  primis  individuis  suarum  specierum.  Species  etiam  novae,  si  quae 
apparent,  praeextiterunt  in  quibusdam  activis  [al.  acquisitis]  virtutibus  :  sicut 
et  animalia  ex  putrefactione  generata  producuntur  ex  virtute  stellarum,  et 
elementorum,  quam  a  principio  acceperunt,  etiamsi  novae  species  talium  ani- 
malium  producantur.  Animalia  etiam  quaedam  secundum  novam  speciem 
aliquando  oriuntur  ex  ci)mmixtione  animalium  diversorum  secundum  spe- 
ciem ;  sicut  cum  ex  asino,  et  equa  generatur  mulus  :  et  haec  etiam  praeces- 
serunt  causaliter  in  operibus  sex  dierum.  Ouaedam  vero  praecesserunt  secun- 
dum similitudinem;  sicut  animae,  quae  nunc  creantur:  etsimiUter  Incarnationis 
opus,  quia  ut  dicitur  Pliilip.  2.:  Filius  Dei  est  in  similitudinem  hominum  factus. 
Gloria  etiam  spiritualis  secundum  similitudinem  praecessit  in  angelis,  corpo- 
ralis  vero  in  coelo,  praecipue  empyreo.  Unde  dicitur  Eccles.  i.:  Nihil  sub  sold 
novum.  Jam  enim  praecessit  in  saeculis,  quae  fuerunt  ante  nos. 

UTRUM   DEUS    SEPTIMA    DIE    REaUIEVIT    AB    OMNI    OPERE    SUO. 

(2.  Dist.  ij.  q.  2.  art.  i.  et  2.). 

Ad  secundum  sic  proceditur.  Videtur,  quod  Deus  septima  die  non  requievit 
ab  omni  suo  opere,  dicitur  enim  Joan.  5.:  Pater  meus  iisque  modo  operatur,  et 
ego  operor:  non  ergo  septima  die  requievit  ab  omni  opere. 

2.  Praeterea.  Requies  motui  opponitur,  vel  labori,  qui  interdum  causatur 
ex  motu:  sed  Deus  immobiliter,  et  absque  labore  sua  opera  produxit;  non 
ergo  diceridum  est,  septima  die  a  suo  opere  requievisse. 

3.  Praeterea.  Si  dicatur,  quod  Deus  requievit  die  septima,  quia  fecit  ho- 
minem requiescere  :  Contra.  Requies  contraponitur  operationi:  sed  quod 
dicitur:  Deus  creavit,  vel  fecit  hoc,  veì  illud,  non  exponitur,  quod  Deus  homi- 
nem fecit  creare,  aut  facere;  ergo  nec  convenienter  exponi  potest,  ut  dicatur 
Deus  requievisse,  quia  fecit  liominem  requiescere. 

Sed  contra  est,  quod  dicitur  Gen.  2. 1  Requievit  Deus  die  septimo  ab  omni 
opere,  quod  patrarat. 

Respondeo  dicendum.  quod  quies  proprie  opponitur  motui.  et  per  conse- 
quens  labori,  qui  ex  motu  consurgit.  Q.uamvis  autem  motus  proprie  acceptus 
sit  corporum:  tamen  nomen  motus  etiam  ad  spiritualia  derivatur  dupliciter. 
Uno  modo,  secundum  quod  omnis  operatio  motus  dicitur:  sic  enim  et  divina 
bonitas  quodammodo  movetur,  et  procedit  in  res,  secundum  quod  se  eis  com- 
municat,  ut  Dionys.  dicit  cap.  2.  de  Div.  Nom,  (lect.  ^.).  Alio  modo  desiderium 
in  aliud  tendens  quidam  motus  dicitur;  unde  et  requies  dupliciter  accipitur. 
Uno  modo  prò  cessatione  ab  operibus.  Alio  modo  prò  impletione  desiderii. 
Et  utroque  modo  dicitur  Deus  requievisse  die  septima.  Primo  quidem,  quia  die 
septima  cessavit  novas  creaturas  condere.  Nihil  enim  postea  fecit,  quod  non 
aliquo  modo  praecesserit  in  primis  operibus,  ut  dictum  est  (q.  6().  art.  2.  et 
art.praec.  ad  ^.).  Alio  modo,  secundum  quod  rebus  conditis  ipse  non  indigebat, 
sed  seipso  fruendo  beatus  est.  Unde  post  conditionem  omnium  operum  non 
dicitur,  quod  in  suis  operibus  requievit,  quasi  eis  ad  suam  beatitudinem  indi- 
gens;  sed  ab  eis  requievit,  utique  in  seipso;  quia  sufficit  sibi,  et  implet  desi- 
derium suum.  Et  quamvis  ab  aeterno  in  seipso  requieverit,  tamen  quod  post 
opera  condita  in  seipso  requievit,  hoc  pertinet  ad  septimum  diem,  et  hoc  est  ab 
operibus  requiescere,  ut  August.  dicit  4.  super  Gen.  ad  lit.  (cap.  ly). 

Ad  primum  ergo  dicendum,  quod  Deus  usque  modo  operatur,  conservando, 
et  administrando  creaturam  conditam,non  autem  novam  creatiiram  condendo. 

Ad  secundum  dicendum,  quod  requies  non  opponitur  labori,  sive  motui, 
sed  productioni  novarum  rerum,  et  desiderio  in  aliud  tendendi,  ut  dictum  est 
(m  corp.  art.). 

Ad  tertium  dicendum,  quod,  sicut  Deus  in  solo  se  requiescit,  et  se  fruendo 
beatus  est:  ita  et  nos  per  solam  Dei  fruitionem  beati  efficimur.  Et  sic  etiam 
facit  nos  a  suis,  et  nostris  operibus  in  seipso  requiescere.  Est  ergo  conveniens 
expositio,  ut  dicatur  Deus  requievisse,  quia  nos  requiescere  facit:  sed  non  est 
haec  sola  ponenda  ;  sed  alia  expositio  est  principalior,  et  prior. 


QUAESTIO    LXXIII.    ARTICULUS    III.  ^43 

ARTICULUS  III.  358 

UTRUM  BENEDICTIO,    ET  SANCTIFICATIO   DEBEATUR  DIE!    SEPTIN[AE. 

(2.  Disi.  I).  q.  5.  art.  5.J. 

Ad  tertium  sic  proceditur.  Videtur,  quod  benedictio,  et  sanctificatio  non 
debeatur  diei  septimae.  Tempus  enim  aliquod  consuevit  dici  benedictum,  aut 
sanctum  propter  aliquod  bonum,  quod  in  ilio  tempore  evenit;  aut  propter  hoc, 
quod  aliquod  malum  vitatur:  sed  Deo  nihil  accrescit,  aut  deperit,  sive  ope- 
retur,  sive  ab  operando  cesset.  Non  ergo  specialis  benedictio,  et  sanctificatio 
debetur  diei  septimae. 

2.  Praeterea.  Benedictio  a  bonitate  dicitur:  sed  bonum  est  diffusivum, 
et  communicativum  sui,  secundum  Dionys.  (cap.  4.  de  Div.  Nom.  in  princ); 
ergo  magis  debuerunt  benedici  dies,  in  quibus  creaturas  produxit,  quam  ili  e 
dies,  in  quo  a  producendis  creaturis  cessavit. 

3.  Praeterea.  In  singulis  creaturis  quaedam  benedictio  commemorata 
est,  dum  in  singulis  operibus  dictum  est:  Vidit  Deus,  quod  esset  homini;  non 
oportuit  igìtur,  quod  post  omnium  productionem  dies  septima  benediceretur. 

Sed  contra  est,  quod  dicitur  Gen.  2.:  Benedixit  Deus  diei  septimo,  et  sancti- 
ficavit  illuni,  quia  in  ilio  cessaveral  ah  onini  opere  suo. 

Respondeo  dicendum,  quod  sicut  supra  dictum  est  (art.  praec),  requies 
Dei  in  die  septima  dupliciter  accipitur.  Primo  quidem  quantum  ad  hoc,  quod 
cessavit  a  novis  operibus  condendis;  ita  tamen,  quod  creaturam  conditam  con- 
servat,  et  administrat.  Alio  modo,  secundum  quod  post  opera  requievitin  seipso. 

Quantum  ergo  ad  primum  competit  septimae  diei  benedictio  :  quia,  sicut 
supra  dictum  est  (q.  72.  ad  4.),  benedictio  ad  multiplicationem  pertinet;  unde 
dictum  est  creaturis,  quas  benedixit:  Crescite,  et  multi plicamini.  Multiplicatio 
autem  rerum  fit  per  administrationem  creaturae,  secundum  quam  ex  simi- 
libus  similia  generantur.  Quantum  vero  ad  secundum  competit  septimae  diei 
sanctificatio:  maxime  enim  sanctificatio  cujuslibet  attenditur  in  hoc,  quod  in 
Deo  requiescit;  unde  et  res  Deo  dedicatae  sanctae  dicuntur. 

Ad  primum  ergo  dicendum,  quod  non  propter  hoc  dies  septimus  sanctifi- 
catur,  quia  Deo  possit  aliquid  accrescere,  vel  decrescere,  sed  quia  creaturis 
aliquid  accrescit  per  multiplicationem,  et  quietem  in  Deo. 

Ad  secundum  dicendum,  quod  in  primis  sex  diebus  productae  sunt  res 
in  suis  primis  causis:  sed  postea  ex  illis  primis  causis  res  multiplicantur,  et 
conservantur:.quod  etiarn  ad  bonitatem  divinam  pertinet;  cujus  etiam  per- 
fectio  in  hoc  maxime  ostenditur,  quod  in  ipsa  sola  et  ipse  requiescit,  et  nos 
requiescere  possumus  ea  fruentes. 

Ad  tertium  dicendum,  quod  bonum,  quod  in  singulis  diebus  commemo- 
ratur,  pertinet  ad  primam  naturae  institutionem  :  benedictio  autem  diei  septimae 
pertinet  ad  naturae  propagationem. 

QUAESTIO  LXXIV. 

DE    OMNIBUS    SEPTEM    (SEX)    DIEBUS    IN   COMMUNI, 
IN    TRES   ARTICULOS   DIVISA. 

Deinde  quaeritur  de  omnibus  septem  (sex)  diebus  in  communi. 

Et  quaeruntur  tria. 

Primo.  De  suffìcientia  horum  dierum. 
Secundo.  Utrum  sint  unus  dies,  vel  plures. 

Tertio.  De  quibusdam  modis  loquendi,  quibus  Scriptnra  utitur  enarrando 
opera  sex  dierum. 

ARTICULUS  I. 

UTRUM    SUFFICIENTER    ISTI    DIES    ENUMERENTUR. 

(V&ri.  q.  8.  art.  i6.  corp.  et  Fot.  q.  4.  art.  i.  et  2.  et  in  Hebr.  4.  Uct.  i. 

et  in  Job  40.  hot.  2.). 

Ad  primum  sic  proceditur.  Videtur,  quod  non  sufficienter  isti  dies  enu- 
merentur.  Non  minus  enim  distinguitur  opus  creationis  ab  operibus  distin- 
ctionis,  et  ornatus,  quam  haec  duo  opera  ab  invicem;  sed  alii  dies  deputantur 
distinctioni,  et  alii  ornatui;  ergo  etiam  alii  dies  debent  assignari  creationi. 

2.  Praeterea.  Aer,  et  ignis  sunt  nobiliora  elementa,  quam  terra,  et  aqua: 
sed  unus  dies  deputatur  distinctioni  aquae,  et  alius  distinctioni  terrae;  ergo 
alii  dies  debent  deputari  distinctioni  ignis,  et  aèris. 

3.  Praeterea.  Non  minus  distant  volucres,  et  pisces,  quam  volucres,  et 
terrestria  ammalia.  Homo  etiam  plus  distat  ab  aliis  animalibus,  quam  alia 
quaecumque  animalia  ab  invicem:  sed  alius  dies  deputatur productionipiscium 
maris,  et  alius  productioni  animalium  terrae;  ergo  et  alius  dies  debet  depu- 
tari productioni  avium  coeli,  et  alius  productioni  homkiis. 

4.  Praeterea.  Sed  contra  videtur,  quod  aliqui  dies  superflue  assignentur. 
Lumen  enim  ad  luminaria  se  habet,  ut  accidens  ad  subjectum:  simul  autem 
producitur  subjectum  cum  proprio  accidente;  non  ergo  alia  die  debuit  pro- 
duci lux,  et  alia  luminaria. 

5.  Praeterea.  Dies  isti  deputantur  primae  institutioni  mundi:  sed  in 
septiìua  die  nihil  penitus  [al.  primittis]  est  institutum  ;  ergo  septima  dies  non 
debet  aliis  connumerari. 

Respondeo  dicendum,  quod  ratio  distinctionis  horum  dierum  ex  prae- 
missis  (q.  yo.  et  71.  et  y2.)  potest  esse  manifesta.  Oportuit  enim  primo  di- 
stingui partes  mundi,  et  postmodum  singulas  partes  ornari  [al.  ordinari]  per 
hoc,  quod  quasi  suis  habitatoribus  replentur.  Secundmn  ergo  alios  sanctos  in 
creatura  corporali  ires  partes  cesignantur.  Prima,  quae  significatur  nomine 
coeli.  Media,  quae  signiticatur  nomine  aquae.  Injìnia,  quae  significatur  nomine 
terrae.  Unde  et  secundum  Pythagoricos  perfectio  in  tribiis  ponitur,  principio^ 

medio,  et  fine,  ut  dicitur  in  i.  de  Coelo  (tex.  2.).  Prima  ergo  pars  distinguitur 
prima  die,  et  ornatur  quarta.  Media  distinguitur  secunda  die,  et  ornatur  quinta. 
Infima  distinguitur  tertia  die,  et  ornatur  sexta.  Augustinus  vero  convenit  qui- 
dem  cum  eis  in  ultimis  tribus  diebus:  differt  autem  in  tribus  primis:  quia 
secundum  eum  in  primo  die  formatur  creatura  spiritualis,  in  duobus  aliis  crea- 
tura corporalis;  ita  quod  in  secundo  corpora  superiora,  in  tertio  corpora  infe- 
riora.  Et  sic  perfectio  divinoruni  operum  respondet  perfectioni  senarii  niinieri,  qui 
consurgit  ex  suis  partibus  aliquotis  [al.  aliquoties]  conjunctis;  quae  quidem 
partes  sunt,  unum,  duo,  iria.  Una  enim  dies  deputatur  formationi  creaturae 
spiritualis,  duae  formationi  creaturae  corporalis,  et  tres  ornatui. 

Ad  primum  ergo  dicendum,  quod  secundum  Augustinum  opus  creationìs 
pertinet  ad  productionem  materiae  informis,  et  naturae  spiritualis  informis. 
Quae  quidem  duo  sunt  extra  tempus,  ut  ipse  dicit  in  12.  Conf.  (cap.  12.):  et 
ideo  creatio  utriusque  ponitur  ante  omnem  diem.  Sed  secundum  alios  san- 
ctos  potest  dici,  quod  opus  distinctionis,  et  ornatus  attenditu^-  secundum 
aliquam  mutationem  creaturae,  quae  tempore  mensuratur.  Opus  autem  crea- 
tionis  consistit  in  sola  divina  actione  in  instanti  rerum  substantiam  produ- 
cente. Et  ideo  quodlibet  opus  distinctionis,  et  ornatus  dicitur  factum  in  die, 
creatio  autem  dicitur  facta  in  principio,  quod  sonat  aliquid  indivisibile. 

Ad  secundum  dicendum,  quod  ignis,  et  aer,  quia  non  distinguuntur  a 
vulgo,  inter  partes  mundi  non  sunt  expresse  nominata  a  Moyse,  sed  compu- 
tantur  cum  medio,  scilicet  aqua  maxime  quantum  ad  inferiorem  aèris  par- 
tem.  Quantum  vero  ad  superiorem,  computantur  cum  coelo,  ut  August.  dicit 
(lib.  2.  sup.  Gen.  cap.  j^.). 

Ad  tertium  dicendum,  quod  productio  animalium  recitatur,  secundum 
quod  sunt  in  ornatura  partium  mundi.  Et  ideo  dies  productionis  animalium 
distinguuntur,  vel  uniuntur  secundum  hanc  convenientiam,  vel  differentiam, 
qua  conveniunt,  vel  differunt  in  ornando  aliquam  partem  mundi. 

Ad  quartum  dicendum,  quod  prima  die  facta  est  natura  lucis  in  aliquo 
subjecto.  Sed  quarta  die  facta  dicuntur  luminaria;  non  quia  eorum  substantia 
sit  de  novo  producta  ;  sed  quia  sunt  aliquo  modo  formata  quo  prius  non  erant, 
ut  supra  dictum  est  (q.  jo.  art.  i.). 

Ad  quintum  dicendum,  quod  septimae  diei  secundum  August.  (lib.  4.  sup. 
Gen.  cap.  jy)  deputatur  aliquid  post  omnia,  quae  sex  diebus  attribuuntur,  sci- 
licet quod  Deus  a  suis  operibus  in  seipso  requiescit,  et  ideo  oportuit  post  sex 
dies  fieri  mentionem  de  septimo.  Secundum  vero  alios  potest  dici,  quod  in 
septimo  die  mundus  habuit  quemdam  novum  statura,  ut  scilicet  ei  nihil  ad- 
deretur  de  novo  ;  et  ideo  post  sex  dies  ponitur  septima  deputata  cessationi  ab 
opere. 

\RTICULUS  II.  360 

UTRUM  OMNES   ISTI  DIES   SINT   UNUS  DIES. 

(Loc.  supr.  art.  i.  induci,  et  2.  Disi.  12.  q.  i.  art.  2.  et  ^.). 

Ad  secundum  sic  proceditur.  Videtur,  quod  omnes  isti  dies  sint  unus 
dies.  Dicitur  enim  Gen.  2.:  Istae  sunt  generationes  coeli,  et  terrae,  quando  creala 
sunt  in  die,  quo  fecit  Dominus  coelum,  et  terram,  et  omne  virgiiltum  agri,  ante- 
quuìu  oriretur  in  terra.  Unus  ergo  est  dies,  in  quo  fecit  coelum,  et  terram,  et 

omne  vìrgultum  agri:  sed  coelum,  et  terram  fecit  in  prima  die,  vel  potius  ante 
omnem  diem,  virgultum  autem  agri  tcrtia  die;  ergo  unus  est  primus  dies,  et 
Urtius  ;  et  pari  ratione  omnes  alii. 

2.  Praeterea.  Eccl.  i8.  dicitur:  Qui  vivit  in  adermim,  creavit  omnia  si- 
mili: sed  hoc  non  esset,  si  dies  horum  operum  essent  plures;  quia  plures 
dies  non  sunt  simul;  ergo  non  sunt  plures  dies,  sed  unus  tantum. 

3.  Praeterea.  Die  sòptimo  cessavit  Deus  a  novis  operibus  condendis.  Si 
ergo  septima  dies  est  alia  ab  aliis  diebus,  sequitur,  quod  illam  diem  non  fe- 
cerit,  quod  est  inconveniens. 

4.  Praeterea.  Totum  opus,  quod  uni  diei  adscribitur,  in  instanti  perfecit; 
cum  in  singulis  operibus  dicatur:  Dixit,  et  factum  est.  Si  igitur  sequens  opus 
in  diem  alium  reservasset,  sequeretur,  quod  in  residua  parte  illius  diei  ces- 
sasse: ab  opere,  quod  esset  superfluum;  non  igitur  est  alius  dies  sequentis 
operis  a  die  operis  praecedentis. 

5.  Sed  contra  est,  quod  Gen.  i.  dicitur:  Factum  est  vespere,  et  mane  dies 
secuiidus,  et  dies  tertius ;  et  sic  de  aliis:  Sdcundum  autem,  et  tertiiim  dici  non 
potest,  ubi  est  unum  tantum;  ergo  non  fuit  unus  dies  tantum. 

Respondeo  dicendum,  quod  in  hac  quaestione  Augustinus  ab  aliis  Expo- 
sitoribus  dissentit.  Augustinus  enim  vult,  4.  sup.  Gen.  ad  lit.  (cap.  22.)  et  12. 
de  Civitate  Dei  (cap.  g.)  et  ad  Orosium  (q.  26.),  quod  omnes,  qui  dicuntur 
septem  dies,  sunt  unus  dies  septempliciter  rebus  praesentatus.  Alii  vero  Expo- 
sito  res  sentiunt,  quod  fuerunt  septem  dies  diversi,  et  non  unus  tantum.  Hae 
autem  duae  opiniones,  si  referantur  ad  expositionem  literae  Genes.,  magnam 
diversitatem  habent.  Nam  secundum  August.  per  diem  intelligitur  cognitio 
mentis  angelicae;  ut  sic  priinus  dies  sit  cognitio  ^rnm  divini  operis;  secundus 
dies  cognitio  secundi  operis:  et  sic  de  aliis.  Et  dicitur  unumquodaue  opus 
esse  factum  in  aliqua  die;  quia  nihil  Deus  produxit  in  rerum  natura,  quod 
non  impresserit  menti  angelicae  :  quae  quidem  multa  simul  potest  cogno- 
scere,  praecipue  in  verbo,  in  quo  omnis  angelorum  cognitio  perficitur,  et  ter- 
minatur;  et  sic  distinguitur  dies  secundum  naturalem  òrdinem  rerum  cogni- 
tarura,  non  secundum  successionem  cognitionis,  aut  secundum  successionem 
productionis  rerum.  Cognitio  autem  angelica  proprie,  et  vere  dies  nominari 
potest,  cum  lux,  quae  est  causa  diei,  proprie  in  spiritualibus  secundum  Au- 
gustinum  (4.  super  Gen.  cap.  28.)  inveniatur. 

Secundum  vero  alios  per  istos  dies  et  successio  dierum  temporalium 
ostenditur,  et  successio  productionis  rerum.  Sed,  si  istae  duae  opiniones  refe- 
rantur ad  modum  productionis  rerum,  non  invenitur  magna  differentia.  Et 
hoc  propter  duo  in  quibus  exponendis  diversificatur  August.  ab  aliis,  ut  ex 
supradictis  patet  (q.  6y.  et  6^.).  Primo  quidem,  quia  August.  per  terram,  et 
aquam  prius  creatam  intelligit  materiam  totaliter  informem;  per  factionem 
autem  firmamenti,  et  congregationem  aquarum,  et  apparitionem  aridae  intel- 
ligit impressionem  formarum  in  materiam  corporalem.  Alii  vero  sancti  per 
terram,  et  aquam  primo  creatas  intelligunt  ipsa  dementa  mundi  sub  propriis 
formis  existentia:  per  sequentia  autem  opera  aliquam  distinctionem  in  cor- 
poribus  prius  existentibus,  ut  supra  dictum  est  (ibid.).  Secundo  autem  differunt 
quantum  ad  productionem  plantarum,  et  animalium  ;  quae  alii  ponunt  in  opere 
sex  dierum  esse  producta  in  actu,  August.  vero  (ìib.  7.  super  Gen.  cap.  ^.)  po- 
tentialiter  tantum.  In  hoc  ergo,  quod  August.  ponit,  opera  sex  dierum  esse 
simul  facta,  sequitur  idem  modus  productionis  rerum.  Nam  secundum  utrosque 
in  prima  rerum  productione  materia  erat  sub  formis  substantialibus  elemen 

torum  ;  et  secundum  utrosque  in  prima  rerum  instltutìone  non  fuerunt  ani- 
malia,  et  plantae  in  actu.  Sed  remanet  differentia  quantum  ad  quatuor;  quia 
secundum  alios  sanctos  post  primam  productionem  creaturae  fuit  aliquod 
tempus,  in  quo  non  erat  lux;  item,  in  quo  non  erat  firmamentum  formatum; 
item,  in  quo  non  erat  terra  discooperta  aquis  :  et  in  quo  non  erant  formata 
coeli  luminaria  ;  quod  est  quartum.  Q.uae  non  oportet  ponere  secundum 
expositionem  August.  Ut  igitur  neutri  sententiae  praejudicetur,  utriusque 
rationibus  respondendum  est. 

Ad  primum  ergo  dicendum,  quod  in  die,  in  quo  creavit  Deus  coelum, 
et  terram,  creavit  etiam  omne  virgultum  agri,  non  in  actu,  sed  antequam 
oriretur  super  terram,  idest  potentialiter,  quod  August,  adscribit  tuttiae  dici, 
alii  vero  primae  rerum  institutioni. 

Ad  secundum  dicendum,  quod  Deus  creavit  omnia  simul  quantum  ad 
rerum  substantiam  quodammodo  informem  :  sed  quantum  ad  formationem, 
quae  facta  est  per  distinctionem,  et  ornatum,  non  simul;  unde  signanter 
ucitur  verbo  creationis. 

Ad  tertium  dicendum,  quod  in  die  septimo  cessavit  Deus  a  novis  operibus 
condendis,  non  autem  a  propagandis  quibusdam  ex  aliis  :  ad  quam  propa- 
gationem  pertinet,  quod  post  primum  diem  alii  succedunt. 

Ad  dUARTUM  dicendum,  quod  non  est  ex  impotentia  Dei  quasi  indigentis 
tempore  ad  operandum,  quod  omnia  non  sunt  simul  distincta,  et  ornata;  sed 
ut  ordo  servaretur  in  rerum  institutione  ;  et  ideo  oportuit,  ut  diversis  sta- 
tibus  mundi  diversi  dies  deservirent.  Semper  autem  per  sequens  opus  novus 
perfect'onis  status  mundo  est  additus. 

Ad  Q.UINTUM  dicendum,  quod,  secundum  August.  (ìoc.  sup.  cit.  uhi  docci, 
quod,  hi  dies  sunt  uniis  septttnpliciter  rebus  repraesentatus),  ille  ordo  dierum  re- 
ferendus  est  ad  naturalem  ordinem  operum,  quae  diebus  attribuuntur. 

UTRUM    SCRIPTURA    UTATUR    CONVENIENTIBUS    VERBIS 
AD   EXPRIMENDUM    OPERA    SEX    DIERUM. 

(2.  Disi.  75.  q.  I.  art.  4.). 

Ad  TERTIUM  sic  proceditur.  Videtur,  quod  Scriptura  non  utatur  conve- 
nientibus  verbis  ad  exprimendum  opera  sex  dierum.  Sicut  enim  lux,  et  firma- 
mentum, et  hujusmodi  opera  per  Dei  Verbum  sunt  facta  ;  ita  coelum  et 
terra:  quia  omnia  per  ipsum  facta  sunt,  ut  dicitur  Joan.  i.;  ergo  in  creatione 
coeli,  et  terrae  debuit  fieri  mentio  de  Verbo  Dei,  sicut  in  aliis  operibus. 

2.  Praeterea.  Aqua  est  creata  a  Deo  :  quae  tamen  creata  non  com- 
memoratur.  Insufficienter  ergo  rerum  creatio  describitur. 

3.  Praeterea.  Sicut  dicit  Gen.  i,:  Vidii  Deus  cuncta,  quae  fecerat,  et  erant 
valde  bona:  in  singulis  ergo  operibus  debuit  dici:  Vidit  Deus,  quod  esset  ho- 
num.  Inconvenienter  ergo  praetermittitur  in  opere  creationis,  et  in  opere 
secundae  diei. 

4.  Praeterea.  Spiritus  Dei  est  Deus  :  Deo  autem  non  competit  ferri,  nec 
situm  habere.  Inconvenienter  ergo  dicitur,  quod  Spiritus  Dei  ferebatur  super 
aquas. 


548  Q.UAESTIO    LXXIV.    ARTICULUS    III. 

5.  Praeterea.  Nullus  facit,  quod  jam  factum  est.  Inconvenienter  ergo, 
postquam  dictum  est:  Dixit  Deus:  fiat  firmamentum,  et  factum  est  ita,  subdi- 
tur:  Et  fecit  Deus  firmam:ntum.  Et  similiter  in  aliis  operibus. 

6.  Praeterea.  Vespere,  et  mane  non  sufficienter  dividunt  diem,  cum  sint 
plures  partes  dieì  ;  ergo  inconvenienter  dicitur,  quod  factum  est  vespere,  et 
mane  dies  secundus,  vel  tertius. 

7.  Praeterea.  Secundo  et  tertio  non  convenienter  correspondet  unum,  sed 
primum.  Debuit  ergo  dici  :  Factum  est  vespere,  et  mane  dies  primus,  ubi 
dicitur  dies  unus. 

Respondeo  dicendum  ad  primum  quod  secundum  August.  (i.  sup.  Gen. 
ad  Ut.  ex  cap.  4.)  persona  Filii  commemoratur  tam  in  prima  rerum  creatione, 
quam  in  rerum  distinctione,  etornatu:  aliter  tamen,  et  aliter.  Distinctio  enim, 
et  ornatus  pertinet  ad  rerum  formationem.  Sicut  autem  formatio  artificiato- 
rum  est  per  formam  artis,  quae  est  in  mente  artificis,  quae  potest  dici  in- 
telligibile verbum  ipsius:  ita  formatio  totius  creaturae  est  per  Verbum  Dei; 
et  ideo  in  opere  distinctionis,  et  ornatus  fìt  mentio  de  Verbo.  In  creatione 
autem  commemoratur  Filius  ut  principium,  cum  dicitur:  ht  principio  creavit 
Deus:  quìa,  per  creationem  intelligitur  productio  informis  materiae.  Secun- 
dum vero  alios,  qui  ponunt  primo  creata  elementa  sub  propriis  formis,  oportet 
aliter  dici.  Basìlius  enim  dicit  (bom.  5.  Hex.),  quod  per  hoc,  quod  dicitur: 
Dixit  Deus,  importatur  divinum  imperium.  Prius  autem  oportuit  produci 
creaturam,  quae  obediret,  quam  fieri  mentionem  de  divino  imperio. 

Ad  secundum  dicendum,  quod,  secundum  August.  (lib.  11.  de  Civ.  Dei 
cap.  55.^  per  coelum  intelligitur  spiritualis  natura  informis  ;  per  terram  autem 
materia  informis  omnium  corporum.  Et  sic  nulla  creatura  est  praetermissa. 
Secundum  Basilium  vero  (hom.  i.  Hexam.)  ponuntur  coelum,  et  terra,  tam- 
quam  duo  extrema,  ut  ex  his  intelligantur  media;  praecipue  quia  omnium 
mediorum  motus  vel  est  ad  coelum,  ut  levium,  vel  ad  terram,  ut  gravium. 
Alii  vero  dicunt,  quod  sub  nomine  terrae  coraprehendere  solet  Scriptura 
omnia  quatuor  elementa;  unde  in  Ps,  148,  postquam  dictum  est:  Laudate 
Dominum  de  terra,  subditur:   Ignis,  grando,  nix,  glacies. 

Ad  tertium  dicendum,  quod  in  opere  creationis  ponitur  aliquid  correspon- 
dens  ei,  quod  dicitur  in  opere  distinctionis,  et  ornatus:  Vidit  Deus,  hoc,  vel 
illud  esse  bonum.  Ad  cujus  evidentiam  considerandum  est,  quod  Spiritus 
Sanctus  amor  est.  Duo  autem  sunt,  ut  August.  dicit  i.  super  Gen.  ad  lit. 
(cap.  8.)  propter  quae  Deus  amat  creaturam  suam,  scilicet  m/ sit,  et  ut  perma- 
neat.  Ut  ergo  esset,  quod  permaneret,  dicitur,  quod  Spiritus  Dei  ferebatur  super 
aquam,  secundum  quod  per  aquam  materia  informis  intelligitur:  sicut  amor 
artificis  fertur  super  materiam  aliquam,  ut  ex  ea  formet  opus.  Ut  autem 
maneret,  quod  fecerat,  dicitur  :  Vidit  Deus,  quod  esset  honum.  In  hoc  enim 
significatur  quaedam  complacentia  Dei  opificis  in  re  facta;  non  quod  alio 
modo  cognosceret,  aut  placeret  ei  creatura  jam  facta,  quam  antequan.  fa- 
ceret.  Et  sic  in  utroque  opere  creationis,  et  formationis,  Trinitas  persona- 
rum  insinuatur.  In  creatione  quidem  persona  Patris  per  Deum  creantem, 
persona  Filii  per  principium,  in  quo  creavit;  Spiritus  Sancii,  qui  superfertur 
aquis.  In  formatione  vero,  persona  Patris  in  Deo  dicente  ;  persona  vero  Filii, 
in  verbo,  quo  dicitur;  persona  Spiritus  Sancii,  in  complacentia,  qua  vidit 
Deus  esse  bonum,  quod  factum  erat. 

In  opere  vero  secundae  dici  non  ponitur:    Vidit  Deus,    quod  esset   honum: 
quia  opus  distinctionis  aquarum  tunc  inchoatur,  et  in  tertio  die  perficitur.  Unde 

quod  ponitiir  in  tertia  die,  refertur  etiam  ad  secundam.  Vel,  quia  distinctio, 
quae  ponitur  secunda  die,  est  de  his,  quae  non  sunt  manifesta  populo  :  ideo 
hujusmodi  approbatione  Scriptura  non  utitur.  Vel  iterum  propter  hoc,  quod 
firmamentum  simpliciter  intelligitur  aer  nubilosus,  qui  non  est  de  partibus 
permanentibus  in  universo,  seu  de  partibus  principalibus  mundi  ;  et  has  tns 
rationes  Rabbi  Moyses  ponit  (lib.  2.  Perplaexonim).  Quidam  autem  assignant 
rationem  mysticam  ex  parte  numeri;  quia  binarius  ab  unitate  recedit.  Unde 
opus  secwidae  diei  non  approbatur. 

Ad  quartum  dicendum,  quod  Rabbi  Moyses  (in  eoa.  lib.)  per  spiritum  Do- 
mini intelligit  aèrem,  vel  ventum,  sicut  et  Plato  intellexit:  et  dicit,  quod  di- 
citur  spiritus  Domini,  secundum  quod  Scriptura  consuevit  ubique  flatum  ven- 
torum  Deo  attribuere.  Sed  secundum  sanctos  per  spiritum  Domini  intelligitur 
Spiritus  Sanctus,  qui  dicitur  superferri  aquae,  idest  materiae  informi,  secun- 
dum August.  (lib.  I.  super  Gen.  cap.  y.)  ne  faciendo  [al.  facienda]  opera  sua 
propter  indigentiae  necessitatem  putaretur  Deus  amare.  Indigentiae  enim 
amor  rebus,  quas  diligit,  subjicitur.  Commode  autem  factum  est,  ut  prius  in- 
sinuaretur  aliquid  inchoatum,  cui  superferri  diceretur.  Non  enim  superfertur 
loco,  sed  praeexcellente  potentia,  ut  Augustinus  dicit  i.  super  Gen.  ad  lit. 
(loc.  cit.).  Secundum  Basilium  vero  (homil.  2.  in  Hóxam.  a  med.)  super f òr ebatur 
elemento  aquae,  idest  fovebat,  et  vivificabat  naturam  aquae  ad  similitudinem  ^al~ 
linae  cubaniis  [al.  incubantis],  vitalem  virtuicni  ì)is,  quaefoventur,  injiciens:  habet 
enim  aqua  praecipue  vitalem  virtutem  :  quia  plurima  animalia  generantur  in 
aqua;  et  omnium  animalium  semina  sunt  humida.  Vita  etiam  spiritualis  datur 
per  aquam  baptismi  ;  unde  dicitur  Joan.  3.:  Kisi  quis  renatus  fmrit  ex  aqua, 
et  spirita,  etc. 

Ad  quintum  dicendum,  quod  secundum  August.  (supet  Gen.  ad  lit.  cap.  S.) 
per  illa  tria  designatur  triplex  esse  rerum.  Primo  quidem  esse  rerum  in  verbo, 
per  lioc,  quod  dixit:  Fiat.  Secundo  esse  rerum  in  mente  angelica  per  hoc, 
quod  dixit  :  Factum  est.  Teriio  esse  rerum  in  propria  natura  per  hoc,  quod 
dixit  :  Fecit.  Et  quia  in  prima  die  describitur  formatio  angelorum,  non  fuitne- 
cesse,  ut  ibi  adderetur  :  Fecit.  Secundum  alios  vero  potest  dici,  quod  in  hoc, 
quod  dicit:  Dixit  Deus:  fiat,  importatur  imperium  Dei  de  faciendo:  per  hoc 
autem,  quod  dicit:  Factum  est,  importatur  complementum  operis.  Oportuit 
autem,  ut  subderetur,  quomodo  factum  fuit;  praecipue  propter  illos,  qui  dixe- 
rnnt  omnia  visibilia  per  angelos  facta;  et  ideo  ad  hoc  removendum  subditur, 
quod  ipse  Deus  fecit.  Unde  in  singulis  operibus,postquam  òìcìlur'.  Et  facimn 
eit,  aliquis  actus  Dei  subditur:  vel  fecit,  vel  distinxit,  vel  vocavii,  vel  aliquid 
hujusmodi. 

Ad  sextum  dicendum,  quod  secundum  August.  (lib.  4.  super  Gen.  ad  lit. 
cap.  22.  et  ^0.)  per  vespere,  et  mane  intelligitur  vespertina,  et  matutina  co- 
gnitio  in  angelis,  de  quibus  dictum  est  supra  (q.  ^S.  art.  6.  et  y.).  Vel  se- 
cundum Basilium  (hom.  2.  Hexam.)  totum  tempus  consuevit  denominar!  a 
principaliori  parte,  scilicet  a  die  :  secundum  quod  dixit  Jacob  :  Dies  peregri- 
nationis  meae,  nulla  mentione  facta  de  nocte.  Vespere  autem,  et  mane,  ponnntury 
ut  termini  diei,  cujus  mane  est  principium,  sed  vespere  finis:  vel  quia  per 
vespere  designatur  principium  noctis,  per  mane  principium  diei.  Congruum 
autem  fuit,  ut,  ubi  commemoratur  prima  distinctio  rerum,  sola  principia  tem- 
porum  designarentur.  Praemittitur  autem  vespere:  quia,  cum  a  luce  dies  in- 
ceperit,  prius  occurrit  terminus  lucis,  quod  est  vespere,  quam  terminus  tene- 
nebrarum,  et  noctis,  quod  est  mane:  vel  secundum  Chrysostomum  (boni,  i. 

in  Gen.),  ut  designetur,  quod  dies  naturalis  non  terminatur  in  vespere,  sed  in 
mane. 

Ad  septimum  dicendum,  quod  dicitur  unus  dies  in  prima  diei  institutione, 
ad  designandum,  quod  viginti  quatuor  horarum  spatia  pertinent  ad  unum 
diem.  Unde  per  hoc,  quod  dicitur:  Unùs,  praefigitur  mensura  diei  naturalis: 
vel  propter  hoc,  ut  significaret  diem  consummari  per  reditum  solis  ad  unum, 
et  idem  punctum:  vel  quia,  completo  septenario  dierum,  reditur  ad  primum 
diem,  qui  est  unus  cum  octavo.  Et  has  tres  rationes  Basilius  assignat  (ì^om. 
2.  Hexam.). 


QUAESTIO  LXXV. 

DE    HOMINE, 

QUI  EX  SPIRITUALI,  ET  CORPORALI   SUBSTANTIA   COMPONITUR I 

ET  PRIMO  DE  US,  QUAE  PERTINENT  AD  ESSENTIAM  ANIMAE, 

IN  SEPTEM  ARTICULOS  DIVISA. 

Post  considerationem  creaturae  spirituali s,  et  corporalis,  considerandum 
est  de  Homine,  qui  ex  spirituali,  et  corporali  substantia  componitur.  Et  primo 
de  natura  ipsius  hominis,  secundo  de  ejus  productione.  Naturam  autem  ho- 
minis  considerare  pertinet  ad  Theologum  ex  parte  animae,  non  autem  ex 
parte  corporis,  nisi  secundum  habitudinem,  quam  habet  corpus  ad  animam, 
ed  ideo  prima  consideratio  circa  animam  versabitur.  Et  quia  secundum  Dio- 
nysium  ii.  cap.  Angel.  Hierar.  trìa  inveniuntur  in  substantiis  spiritualibus, 
scilicet  essentia,  virtus,  et  operatio:  primo  considerabimus  ea,  quae  pertinent  ab 
essentiam  animae:  secundo  ea,  quae  pertinent  ad  virtutem,  sive  potentias  ejus: 
tertio  ea,  quae  pertinent  ad  operationem  ejus. 

Circa  primum  occurrit  duplex  consideratio.  Quarum  prima  est  de  ipsa 
anima  secundum  se.  Secunda  de  unione  ejus  ad  corpus. 

Circa  primum  quaeruntur  septem. 

Primo.  Utrum  anima  sit  corpus, 

Secundo.  Utrum  anima  humana  sit  aliquid  subsistens. 
Tertio.  Utrum  animae  brutorum  sint  subsistentes. 

Quarto.  Utrum  anima  sit  homo,  vel  magis  homo  sit  aliquid  compositum 
ex  anima,  et  corpore. 

Quinto.  Utrum  sit  composita  ex  materia,  et  forma. 
Sexto.  Utrum  anima  humana  sit  incorruptibilis. 
Septimo.  Utrum  anima  sit  ejusdem  speciei  cum  angelo. 

ARTICULUS  I.  362 

UTRUM    ANIMA    SIT    CORPUS. 

(Lih.  2.  Conir.  g.  cap.  6^.  et  80.  et  de  Anima  ari.  19  J. 

Ad  primum  sic  proceditur.  Videtur,  quod  anima  sit  corpus.  Anima  enim 
est  motor  corporis,  non  autem  est  movens  non  motum:  tum  quia  videtur, 
quod  nihil  possit  movere,  nisi  moveatur;  quia  nihildat  alteri,  quod  non  habet; 
sicut  quod  non  est  calidum,  non  calefacit;  tum  quia  si  aliquid  est  movens 
non  motum,  causat  motum  sempiternum,  et  eodem  modo  se  habentem,  ut 
probatur  in  8.  Phys.  (a  tex.  4^.  deinceps)  quod  non  apparet  in  motu  animalis, 
qui  est  ab  anima;  ergo  anima  est  movens  motum:  sed  omne  movens  motum 
est  corpus;  ergo  anima  est  corpus. 

2.  Praeterea.  Omnis  cognitio  fit  per  aliquam  similitudinem  :  non  potest 
autem  esse  similitudo  corporis  ad  rem  incorpoream.  Si  igitur  anima  non  esset 
corpus,  non  posset  cognoscere  res  corporeas. 

3.  Praeterea.  Moventis  ad  motum  oportet  esse  aliquem  contactum;  con- 
tactus  autem  non  est  nisi  corporum.  Cum  igitur  anima  moveat  corpus,  vi- 
detur, quod  anima  sit  corpus. 

Sed  contra  est,  quod  August.  dicit  6.  de  Trinit.  (cap.  6.  circa  med.)  quod 
anima  simplex  dicitur  respectu  corporis  ;  quia  mole  non  difFunditur  per 
spatium  loci. 

Respondeo  dicendum,  quod  ad  inquirendum  de  natura  animae  oportet 
praesupponere,  quod  anima  dicitur  esse  primum  principium  vitae  in  his,  quae 
apud  nos  vivunt.  Animata  enim  viventia  dicimus,  res  vero  inanimatas  vita 
carentes  ;  vita  autem  maxime  manifestatur  duplici  opere,  scilicet  cogniiionis 
et  motus,  Horum  autem  principium,  antiqui  Philosophi  imaginationem  tran- 
scendere  non  valentes,  aliquod  corpus  ponebant,  sola  corpora  res  esse  di- 
centes,  et  quod  non  est  corpus,  nihil  esse;  et  secundum  hoc  animam  aliquod 
corpus  esse  dicebant.  Hujus  autem  opinionis  falsitas  licet  multipliciter  ostendi 
possit:  tamen  uno  utemur  quo  et  communius,  et  certius  patet,  animam 
corpus  non  esse.  Manifestum  est  enim,  quod  non  quodcumque  vitalis  opera- 
tionis  principium  est  anima:  sic  enim  oculus  esse  anima,  cum  sit  quoddam 
principium  visionis  ;  et  idem  esset  dicendum  de  aliis  animae  instrumentis  ; 
sed  primum  principium  vitae  dicimus  esse  animam.  Quamvis  autem  aliquod 
corpus  possit  esse  quoddam  principium  vitae,  sicut  cor  est  principium 
vitae  in  animali  :  tamen  non  potest  esse  primum  principium  vitae  aliquod 
corpus.  Manifestum  est  enim,  quod  esse  principium  vitae,  vel  vivens,  non 
convenit  corpori  ex  hoc, quod  est  corpus:  alioquin  omne  corpus  esset  vivens, 
aut  principium  vitae  ;  convenit  igitur  alieni  corpori,  quod  sit  vivens,  vel 
etiam  principium  vitae  per  hoc,  quod  est  tale  corpus.  Quod  autem  est  actu 
tale,  habet  hoc  ab  aliquo  principio,  quod  dicitur  actus  ejus.  Anima  igitur 
quae  est  primum  principium  vitae,  non  est  corpus,  sed  corporis  actus;  sicut 
calor,  qui  est  principium  calefactionis,  non  est  corpus,  sed  quidam  cor 
poris  actus. 

Ad  primum  ergo  dicendum,  quod,  cum  omne,  quod  movetur,  ab  alio 
moveatur;  quod  non  potest  in  infinitum  procedere,  necesse  est  dicere,  quod 
non  omne  movens  movetur.  Cum  enim  moveri  sit  exire  de  potentia  in  actum, 

movens  dat  id,  quod  habet,  mobili,  inquantum  facit  ipsum  esse  in  actu.  Sed, 
slcut  ostenditur  in  8.  Phys.  (loc.  cit.  in  arg.)  est  quoddam  movens  penitus 
immobile,  quod  nec  per  se,  nec  per  accidens  movetur  ;  et  tale  movens  potest 
movere  motum  semper  uniformem.  Est  autem  aliud  movens,  quod  non  mo- 
vetur per  se,  sed  movetur  per  accidens,  et  propter  hoc  non  movet  motum 
semper  uniformem  :  et  tale  movens  est  anima.  Est  autem  aliud  movens,  quod 
per  se  movetur,  scilicet  corpus.  Et  quia  antiqui  Naturales  nihil  esse  crede- 
bant,  nisi  corpora,  posuerunt,  quod  omne  movens  movetur;  et  quod  anima 
per  se  movetur,  et  est  corpus. 

Ad  secundum  dicendum,  quod,  non  est  necessarium,  quod  similitudo  rei 
cognitae  sit  actu  in  natura  cognoscentis:  sed,  si  aliquid  sit,  quod  prius  est 
cognoscens  in  potentia,  et  postea  in  actu,  oportet,  quod  similitudo  cogniti 
non  sit  actu  in  natura  cognoscentis,  sed  in  potentia  tantum  ;  sicut  color  non 
est  actu  in  pupilla,  sed  in  potentia  tantum.  Unde  non  oportet  quod  in  natura 
animae  sit  similitudo  rerum  corporearum  in  actu,  sed  quod  sit  in  potentia  ad 
hujusmodi  similitudines.  Sed  quia  antiqui  Naturales  nesciebant  distinguere 
Inter  actum,  et  potentiam,  ponebant  animam  esse  corpus,  ad  hoc,  quod  co- 
gnosceret  omnia  corpora;  et  quod  esset  composita  ex  principiis  omnium  cor- 
porum. 

Ad  tertium  dicendum,  quod  est  duplex  contactus,  quantitatis  et  virtutis. 
Primo  modo  corpus  non  tangitur  nisi  a  corpore.  Secundo  modo  corpus  potest 
tangi  a  re  incorporea,  quae  movet  corpus. 

ARTICULUS  II.  363 

UTRUM  ANIMA  HUMANA  SIT  ALIQUID   SUBSISTENS. 

(Pot.  q.  j.  art.  8.  ad  7.  et  art.  9.  corp.  et  art.  2.  corp.  et  de  Anima  art.  i. 

et  in  Kom.  j.  lect.  ^.). 

Ad  secundum  sic  proceditur.  Videtur,  quod  anima  humana  non  sit  aliquid 
subsistens.  Quod  enim  est  subsistens,  dicitur  hoc  aliquid.  Anima  autem  non 
est  hoc  aliquid,  sed  compositum  ex  anima,  et  corpore  ;  ergo  anima  non  est 
aliquid  subsistens. 

2.  Praeterea.  Omne,  quod  est  subsistens,  potest  dici  operari:  sed  anima 
non  dicitur  operari:  quia,  ut  dicitur  in  i.  de  Anima  (iex.  64.),  dicere  animam 
sentire,  aut  intelligere,  simile  est,  ac  si  dicat  eam  aliquis  texere,  vel  aedifi- 
care; ergo  anima  non  est  aliquid  subsistens. 

3.  Praeterea.  Si  anima  esset  aliquid  subsistens,  esset  aliqua  ejus  ope- 
ratio  sine  corpore:  sed  nulla  est  ejus  operatio  sine  corpore,  nec  etiam  intel- 
ligere; quia  non  contingit  intelligere  sine  phantasmate:  phantasma  autem 
non  est  sine  corpore;  ergo  anima  humana  non  est  aliquid  subsistens. 

Sed  contra  est,  quod  August.  dicit  10.  de  Trin.  (cap.  y.):  Quisquis  videi 
mentis  naturam  et  esse  substantiam,  et  non  esse  corpoream,  videi  eos  qui  opinaniur 
eam  esse  corpoream,  oh  hoc  errare,  quod  adjungunt  ei  ea,  sine  quihus  nullam  pos- 
simi cogitare  naturam,  scilicet  corporum  phantasias.  Natura  ergo  mentis  hu- 
manae  non  solum  est  incorporea,  sed  etiam  est  substantia,  scilicet  aliquid 
subsistens. 

Respondeo  dicendum,  quod  necesse  est  dicere,  id,  quod  est  principium 
intellcctualis  operationis,  quod  dicimus  animam  hominis,  esse  quoddam  prin- 


QUAESTIO    LXXV.    ARTICULUS    II.  ^^^ 

cipium  incorporeum.  et  subsistens.  Manifestum  est  enim,  quod  homo  per  in- 
tellectum  cognoscere  potest  naturas  omnium  corporum.  Quod  autem  potest 
cognoscere  aliqua,  oportet,  ut  nihil  eorum  habeat  in  sua  natura:  quia  illud, 
quod  inesset  ei  naturaliter,  impediret  cognitionem  aliorum  :  sicut  videmus, 
quod  lingua  infirmi,  quae  infecta  est  cholerico,  et  amaro  humore,  non  po- 
test percipere  aliquid  dulce,  sed  omnia  videntur  ei  amara.  Si  igltur  princi- 
pium  intellectuale  haberet  in  se  naturam  alicujus  corporis,  non  posset  omnia 
corpora  cognoscere:  omne  autem  corpus  habet  aliquam  naturam  determi- 
natam;  impossibile  est  igitur,  quod  principium  intellectuale  sit  corpus;  et  si- 
militer  impossibile  est.  quod  intelligat  per  organum  corporeum:  quia  natura 
determinata  illius  organi  corporei  prohiberet  cognitionem  omnium  corporum; 
sicut,  si  aliquis  determinatus  color  sit  non  solum  in  pupilla,  sed  etiam  in  vase 
vitreo,  liquor  infusus  ejusdem  coloris  videtur.  Ipsum  igitur  intellectuale  prin- 
cipium, quod  dicitur  mens,  vel  intellectus,  habet  operationem  per  se,  cui  non 
communicat  corpus.  Nihil  autem  potest  per  se  operari,  nisi  quod  per  se  subsi- 
stit  :  non  enim  est  operari,  nisi  entis  in  actu  ;  unde  eo  modo  aliquid  operatur, 
quo  est,  propter  quod  non  dicimus,  quod  calor  calefacit,  sed  calidum.  Relin- 
quitur  igitur,  animam  humanam,  quae  dicitur  intellectus,  vel  mens,  esse  ali- 
quid  incorporeum,  et  subsistens. 

Ad  primum  ergo  dicendum,  quod  hoc  aliquid  potest  accipi  dupliciter.  Uno 
modo  prò  quocumque  subsistente  :  alio  modo  prò  subsistente  completo  in  na- 
tura alicujus  speciei.  Primo  modo  excludit  inhaerentiam  accidentis,  et  formae 
materialis.  Secundo  modo  excludit  etiam  [al.  deest  etiam]  imperfectionem  partis; 
unde  manus  posset  dici  hoc  aliquid  primo  modo,  sed  non  secundo  modo.  Sic 
igitur,  cum  anima  humana  sit  pars  speciei  humanae,  potest  dici  hoc  aliquid 
primo  modo,  quasi  subsistens,  sed  non  secundo  modo  :  sic  enim  compositum 
ex  anima,  et  corpore  dicitur  hoc  aliquid. 

Ad  secundum  dicendum,  quod  verba  illa  Arist.  dicit  non  secundum  pro- 
priam  sententiam,  sed  secundum  opinionem  illorum,  qui  dicebant,  quod  in- 
telligere  est  moveri;  ut  patet  ex  iis,  quae  ibi  praemittit.  Vel  dicendum,  quod 
per  se  agere  convenit  per  se  existenti.  Sed  per  se  existens  quandoque  potest 
dici  aliquid,  si  non  sit  inhaerens,  ut  accidens  vel  ut  forma  materialis,  etiamsi 
sit  pars.  Sed  proprie,  et  per  se  subsistens  dicitur,  quod  neque  est  praedicto 
modo  inhaerens,  neque  est  pars.  Secundum  quem  modum  ocuius,  aut  manus 
non  posset  dici  per  se  subsistens,  et  per  consequens  nec  per  se  operans.  Unde 
et  operationes  partium  attribuuntur  toti  per  partes.  Dicimus  enim,  quod  homo 
videt  per  oculum,  et  palpat  per  manum,  aliter  quam  calidum  calefacit  per 
calorem:  quia  calor  nullo  modo  calefacit,  proprie  loquendo.  Potest  igitur 
dici,  quod  anima  intelligit,  sicut  ocuius  videt:  sed  magis  proprie  dicitur,  quod 
homo  intelligat  per  animam. 

Ad  tertium  dicendum,  quod  corpus  requiritur  ad  acxionem  intellectus, 
non  sicut  organum,  quo  talis  actio  exerceatur,  sed  ratione  objecti:  phantasma 
enim  comparatur  ad  intellectum,  sicut  color  ad  visum.  Sic  autem  indigere 
corpore  non  removet  intellectum  esse  subsistentem  :  aUoquin  animai  non  esset 
aliquid  subsistens,  cum  indigeat  extcnoriDus  scnsibilibus  ad  senuenduni. 

ARTICULUS  IH.  364 

UTRUM    ANIMAE  BRUTORUM    ANIMALIUM    SIXT    SUBSISTENTES. 

(Lib.  2.  Contr.  g.  cap.  So.  et  82.  et  Uh.  4.  cap.  59.^. 

Ad  tertium  sic  proceditur.  Videtur,  quod  animae  brutorum  animalium 
sint  subsistentes.  Homo  enim  convenir  in  genere  cum  aliis  animalibus:  sed 
anima  hominis  est  aliquid  subsistens,  ut  ostensum  est  (art.  praec.).;  ergo  et 
animae  aliorum  animalium  sunt  subsistentes. 

2.  Praeterea  Similiter  se  habet  sensitivum  ad  sensibilia,  sicut  intelle- 
ctivum  ad  intelligibilia  :  sed  intellectus  intelligit  intelligibilia  sine  corpore; 
ergo  et  sensus  apprehendit  sensibilia  sine  corpore.  Animae  autem  brutorum 
animalium  sunt  sensitivae  ;  ergo  sunt  subsistentes  pari  ratione,  qua  et  anima 
hominis,  quae  est  intellectiva. 

3.  Praeterea.  Brutorum  animalium  anima  movet  corpus.  Corpus  au- 
tem non  movet,  sed  movetur  ;  anima  ergo  bruti  animalis  habet  aliquam  ope- 
rationem  sine  corpore. 

Sed  contra  est,  quod  dicitur  in  lib.  de  Eccl.  Dogmat.  (cap.  16.  et  ly.)  : 
Solutn  hominem  credimus  habere  animam  substantivam;  animalium  vero  animai 
non  sunt  substantivae. 

Respondeo  dicendum,  quod  antiqui  Philosophi  nullam  distinctionem  po- 
nebant  inter  sensum,  et  intellectum:  et  utrumque  corporeo  principio  attri- 
buebant,  ut  dictum  est  (q.  jo.  art.  i.).  Plato  autem  distinxit  inter  intellectum, 
et  sensum  :  utrumque  tamen  attribuit  principio  incorporeo,  ponens,  quod 
sicut  intelligere,  ita  et  sentire  convenit  animae  secundum  seipsam.  Et  ex  hoc 
sequebatur,  quod  etiam  animae  brutorum  animalium  sint  subsistentes.  Sed 
Aristoteles  (lib.  i.  de  Anima,  tex.  66.  et  lib.  5.  tex.  6.  et  y.)  posuit,  quod  solum 
intelligere  inter  opera  animae  sine  organo  corporeo  exercetur.  Sentire  vero, 
et  consequentes  operationes  animae  sensitivae  manifeste  accidunt  cum  aliqua 
corporis  immutatione  :  sicut  in  videndo  immutatur  pupilla  per  speciem  co- 
loris,  et  idem  apparet  in  aliis.  Et  sic  manifestum  est,  quod  anima  sensitiva 
non  habet  aliquam  operationem  propriam  per  seipsam;  sed  omnis  operatio 
sensitivae  animae  est  conjuncti.  Ex  quo  rehnquitur,  quod,  cum  animae  bru- 
torum animalium  per  se  non  operentur,  non  sint  subsistentes.  Similiter  enim 
unumquodque  habet  esse,  et  operationem. 

Ad  primum  ergo  dicendum,  quod  homo,  etsi  conveniat  in  genere  cum 
aliis  animalibus,  specie  tamen  difFert.  Differentia  autem  specie!  attenditur  se- 
cundum differentiam  formae  :  nec  oportet,  quod  omnis  differentia  formae 
faciat  generis  diversitatem. 

Ad  secundum  dicendum,  quod  sensitivum  quodammodo  se  habet  ad  sen- 
sibilla,  sicut  intellectivum  ad  intelligibilia,  inquantum  scilicet  utrumque  est 
in  potentia  ad  sua  objecta:  sed  quodammodo  dissimiliter  se  habent,  inquan- 
tum sensitivum  patitur  a  sensibili  cum  corporis  immutatione.  Unde  excel- 
lentia  sensibilium  corrumpit  sensum,  quod  in  intellectu  non  continglt.  Nani 
intellectus  intelhgens  maxima  intelligibilium,  magis  potest  postmodum  intel- 
ligere minora.  Si  vero  in  intelligendo  fatigetur  corpus,  hoc  est  per  accidens, 
inquantum  intellectus  indiget  operatione  virium  sensitivarum,  per  quas  ei 
phantasmata  praeparantur. 

Ad  tertium  dicendum,  quod  vis  motiva  est  duplex.  Una,  quae  imperat 
motum,  scilicet  appetitiva.  Et  hujus  operatio  in  anima  sensitiva  non  est  sine 
Gorpore;  sed  ira,  et  gaudium,  et  omnes  hujusmodi  passiones  sunt  cum  aliqua 
corporis  immutatione.  y^/w  vis  motiva  est  exequens  motum,  per  quam  membra 
redduntur  habilia  ad  obediendum  appetituì,  cujus  actus  non  est  movere,  sed 
moveri.  Undepatet,  quod  movere  non  est  actus  animae  sensitivae  sine  corpore. 


ARTICULUS  IV.  365 

U  T  R  U  M     A  N  I  M  A     S  I  T      HOMO. 

(Dist.  j.  q.  ^.  art.  2.  et  Disi.  22.  q.  i.  art.  i.  corp.  et  Uh.  2.  Contr.  g.  cap.  57. 

et  Pot.  q.  75.  art.  io.  corp.). 

Ad  Q.UARTUM  sic  procedìtur.  Videtur,  quod  anima  sit  homo.  Dicitur  enim 
2.  ad  Cor.  4.  :  Licet  is,  qui  foris est,  noster  homo  corrumpatur ;  tamen  is  quiintus 
est,  renovatur  de  die  in  dieni  :  sed  id,  quod  est  intus  in  homine,  est  anima; 
ergo  anima  est  homo  interior. 

2.  Praeterea.  Anima  humana  est  substantia  quaedam  :  non  autem  est 
substantia  universalis;  ergo  est  substantia  particularis;  ergo  est  hypostasis, 
vel  persona:  sed  non  nisi  humana;  ergo  anima  est  homo:  nam  persona 
humana  est  homo. 

Sed  contra  est,  quod  August.  19.  de  Civ.  Dei  {cap.  ^.)  commendat  Var- 
ronem,  qui  hominem  nec  animam  solam,  nec  solura  corpus,  sed  animam 
simul,  et  corpus  esse  arbìtrabatur  [al.  arhitratur^. 

Respondeo  dicendum,  quod  animam  esse  hominem  dupliciter  potest  in- 
telligi.  Uno  modo,  quod  homo  sit  anima,  sed  hic  homo  non  sit  anima,  sed 
compositum  ex  anima  et  corpore,  puta  Socrates.  Quod  ideo  dico,  quia  quidam 
posuerunt,  solam  formam  esse  de  ratione  speciei;  materiam  vero  esse  partem 
individui,  et  non  speciei, 

Quod  quidem  non  potest  esse  verum  ;  nam  ad  naturam  spec'ei  pertinet 
id,  quod  significat  definitio.  Defìnitio  autem  in  rebus  naturahbus  non  signi- 
ficat  formam  tantum,  sed  formam,  et  materiam.  Unde  materia  est  pars  speciei 
in  rebus  naturalibus:  non  quidem  materia  signata,  quae  est  principium  in- 
dividuationis,  sed  materia  communis.  Sicut  euim  de  ratione  hujus  hominis 
est,  quod  sit  ex  hac  anima,  et  his  carnibus,  et  his  ossibus:  ita  de  ratione 
hominis  est,  quod  sit  ex  anima,  et  carnibus,  et  ossibus:  oportet  enim  de 
substantia  speciei  esse,  quidquid  est  communiter  de  substantia  omnium  indi- 
viduorum  sub  specie  contentorum. 

Alio  vero  modo  potest  intelHgi  sic,  quod  etiam  haec  anima  sit  hic  homo, 
et  hoc  quidem  sustineri  posset,  si  poneretur,  quod  animae  sensitivae  operatio 
esset  ejus  propria  sine  corpore  :  quia  omnes  operationes,  quae  attribuuntur 
homini,convenirent  soU  animae.  Illud  autem  est  unaquaeque  res,  quod  ope- 
ratur  operationes  ilUus  rei.  Unde  illud  est  homo,  quod  operatur  operationes 
hominis.  Ostensum  est  autem  (art.  praec),  quod  sentire  non  est  operatio 
animae  tantum.  Cum  igitur  sentire  sit  quaedam  operatio  hominis,  licet  non 
propria,  manifestum  est  quod  homo  non  est  anima  tantum,  sed  est  aliquid 
compositum  ex  anima,  et  corpore.  Plato  vero  ponens  sentire  esse  proprium 
animae,  ponere  potuit,  quod  homo  esset  anima  utens  corpore. 

Ad  PRiMUM  ergo  dicendum,  quod  secundum  Phil.  in  9.  Ethic.  (cap.  8.  a 
ined.),  illud  potissime  videtur  esse  unumquodque,  quod  est  principale  in  ipso. 
Sicut  quod  facitrector  civitatis,  dicitur  civitas  facere.  Et  hoc  modo  aliquando 
quod  est  principale  in  homine,  dicitur  homo:  aliquando  quidem  pars  intel- 
lectiva  secundum  rei  veritatem,  quae  dicitur  homo  interior:  aliquando  vero 
pars  sensitiva  cum  corpore  secundum  aestimationem  quorumdam,  qui  solum 
circa  senslbilia  detinentur.  Et  hic  dicitur  homo  exterior. 

Ad  secundum  dicendum,  quod  non  quaelibet  substantia  particularis  est 
hypostasis,  vel  persona,  sed  quae  habet  completam  naturam  speciei.  Unde 
manus,  vel  pes  non  potest  dici  hypostasis,  vel  persona  :  et  similiter  nec  anima, 
cum  sit  pars  speciei  humanae. 

ARTICULUS  V.  366 

UTRUM    ANIMA    SIT     COMPOSITA    EX    MATERIA,    ET     FORMA. 

(i. Disi. 8,  q.j.art.2.  et  2.  Dist.iy.q.i.art.i.lib.i.  Contr.g.cap.4^. 
ci  Quodl.  5.  q.  8.  d  Ouodl.  8.  q.  8.  art.  i.  et  de  Spirii.  art.  i.  et  de  Anima,  art.  6. 

et  opusc.  ^0.). 

Ad  Q.UINTUMSÌC  proceditur.  Videtur,  quod  anima  sit  composita  ex  materia, 
et  forma.  Potentia  enim  contra  actum  dividitur:  sed  omnia,  quaecumque  sunt 
in  actu,  participant  primum  actum,  qui  Deus  est  :  per  cujus  participationem 
omnia  sunt  et  bona,  et  entia,  et  viventia,  ut  patet  per  doctrinam  Dionys.  in 
lib.  de  Divin.  Nom.  (cap.^.  lect.  2.);  ergo  quaecumque  sunt  in  potentia,  par- 
ticipant primam  potentiam:  sed  prima  potentia  est  materia  prima;  cum  ergo 
anima  humana  sit  quodammodo  in  potentia,  quod  apparet  ex  hoc,  quod  homo 
quandoque  est  intelligens  in  potentia,  videtur,  quod  anima  humana  participet 
materiam  primam,  tamquam  partem  sui. 

2.  PxRAETEREA.  In  quocumque  inveniuntur  proprietates  materiae,  ibi  inve- 
nìtur  materia  :  sed  in  anima  inveniuntur  proprietates  materiae,  quae  sunt 
subjici,  et  transmutari:  subjicitur  enim  scientiae,  et  virtuti,  et  mutatur  de 
ignorantia  ad  scientiam,  et  de  vitio  ad  virtutem  ;  ergo  in  anima  est  materia. 

3.  Praeterea.  Illa,  quae  non  habent  materiam,  non  habent  causam  sui 
esse,  ut  dicitur  in  8.  Metaph.  (iex.  16.):  sed  anima  habet  causam  sui  esse,  quia 
creatur  a  Deo;  ergo  anima  habet  materiam. 

4.  Praeterea.  Quod  non  habet  materiam,  sed  est  forma  tantum,  est  actus 
purus,  et  infinitus.  Hoc  autem  solius  Dei  est;  ergo  anima  habet  materiam. 

Sed  contra  est,  quod  August.  probat  in  7.  super  Gen.  ad  lit.  (cap.  6.  7. 
et  8.)  quod  anima  non  est  facta  nec  ex  materia  corporali,  nec  ex  materia 
spirituali. 

Respondeo  dicendum,  quod  anima  non  habet  materiam.  Et  hoc  potest  con- 
siderari  diipliciter.  Primo  quidem  ex  ratione  animae  in  communi:  est  enim 
de  ratione  animae,  quod  sit  forma  alicujus  corporis.  Aut  igitur  est  forma  se- 
cundum se  totani,  aut  secundum  aliquam  partem  sui.  Si  secundum  se  totani, 
impossibile  est,  quod  pars  ejus  sit  materia;  si  dicatur  materia  aliquod  ens  in 
potentia  tantum:  quia  forma,  inquantum  forma,  est  actus,  id  autem  quod  est 
in  potentia  tantum,  non  potest  esse  pars  actus,  cum  potentiae  repugnet  actui, 
utpote  contra  actum  divisa.  Si  autem  sit  forma  secundum  aliquam  partem 
sui,  illam  partem  dicemus  esse  animam;  et  illam  materiam,  cujus  primo  est 

actus,  dicemus  esse  primum  animatum.  Secundo,  specialiter  ex  ratione  huraanae 
animae,  inquantum  est  intellectiva.  Manifestum  est  enim,  quod  omne,  quod 
recipitur  in  aliquo,  recipitur  in  eo  per  modum  recipientis.  Sic  autem  cogno- 
scitur  unumquodque,  sicut  forma  ejus  est  in  cognoscente.  Anima  autem  in- 
tellectiva cognoscit  rem  aliquam  in  sua  natura  absolute  ;  puta  lapidem  in- 
quantum est  lapis  absolute.  Est  igitur  forma  lapidis  absolute,  secundum 
propriam  rationem  formalem,  in  anima  intellectiva.  Anima  igitur  intellectiva 
est  forma  absoluta,  non  autem  aliquid  compositum  ex  materia,  et  forma.  Si 
enim  anima  intellectiva  esset  composita  ex  materia,  et  forma,  formae  rerum 
reciperentur  in  ea,  ut  individuales.  Et  sic  non  cognosceret  nisi  singulare,  sicut 
accidit  in  potentiis  sensitivis,  quae  recipiunt  formas  rerum  in  organo  corpo- 
rali. Materia  enim  est  principium  individuationis  formarum.  Relinquitur  ergo, 
quod  anima  intellectiva,  et  omnis  intellectualis  substantia  cognoscens  formas 
absolute,  caret  compositione  formae,  et  materiae. 

Ad  primum  ergo  dicendum,  quod  primus  actus  est  universale  principium 
omnium  actuum  :  quia  est  infinitum  virtualiter  in  se  omnia  praehabens,  ut 
dicit  Dionys.  (loc.  cit.  in  arg.).  Unde  participatur  a  rebus,  non  sicut  pars,  sed 
secundum  diffusionem,  et  processionem  ipsius  [al.  secundum  diffusionem  prò- 
cessionis  ipsius],  Potentia  autem,  cum  slt  receptiva  actus,  oportet,  quod  actuì 
proportionetur.  Actus  vero  recepti,  qui  procedunt  a  primo  actu  infinito,  et 
sunt  quaedam  participationes  ejus,  sunt  diversi.  Unde  non  potest  esse  potentia 
una,  quae  recipiat  omnes  actus;  sicut  est  unus  actus  influens  omnes  actus 
participatos  :  alioquin  potentia  receptiva  adaequaret  potentiam  activam  primi 
actus.  Est  autem  alia  potentia  receptiva  in  anima  intellectiva,  a  potentia  re- 
ceptiva materiae  primae,  ut  patet  ex  diversitate  receptorum,  Nam  materia 
prima  recipit  formas  individuales;  intellectus  autem  recipit  formas  absolutas. 
Unde  talis  potentia  in  anima  intellectiva  existens,  non  ostendit,  quod  anima 
sit  composita  ex  materia,  et  forma. 

Ad  secundum  dicendum,  quod  subjici,  et  transmutari  convenit  materiae^ 
secundum  quod  est  in  potentia.  Sicut  ergo  est  alia  potentia  intellectus,  et  alia 
potentia  materiae  primae,  ita  est  alia  ratio  subjiciendi,  et  transmutandi.  Se- 
cundum hoc  enim  intellectus  subjicitur  scientiae,  et  transmutatur  de  igno- 
rantia  ad  scientiam,  secundum  quod  est  in  potentia  ad   species  intelligibiles. 

Ad  TERTiUM  dicendum,  quod  forma  est  causa  essendi  materiae,  et  agens  ; 
unde  agens,  inquantum  reducit  materiam  in  actum  formae  transmutando,  est 
ei  causa  essendi.  Si  quid  autem  est  forma  subsistens,  non  habet  esse  per  ali- 
quod  formale  principium,  nec  habet  causam  transrautantem  de  potentia  in 
actum.  Unde  post  verba  praemissa  Philos.  concludit  quod  in  his,  quae  sunt 
composita  ex  materia,  et  forma,  nulla  est  alia  causa,  nisi  movens  ex  pote- 
state  ad  actum.  Q.uaecumque  vero  non  habent  materiam,  omnia  simpliciter 
sunt  quod  vere  entia  aliquid. 

Ad  quartum  dicendum,  quod  omne  participatum  comparatur  ad  parti- 
cipans,  ut  actus  ejus.  Quaecumque  autem  forma  creata  per  se  subsistens 
ponatur,  oportet,  quod  participet  esse:  quia  etiam  ipsa  vita,  vel  quidquid  sic 
diceretur,  participat  ipsum  esse,  ut  dicit  Dionys.  5.  cap.  deDiv.  Nom  (lect.  i.). 
Esse  autem  participatum  fìnitur  ad  capacitatem  participantis;  unde  solus 
Deus,  qui  est  ipsum  suum  esse,  est  actus  purus,  et  infinitus.  In  substantiis 
vero  mtellectualibus  est  compositio  ex  actu,  et  potentia  ;  non  quidem  ex  ma- 
teria, et  forma;  sed  ex  forma,  et  esse  participato.  Unde  a  quibusdam  dicuntur 
componi  ex  quo  est,  et  quod  est  :  ipsum  enim  esse  est,  quo  aliquid  est. 

ARTICULUS  VI.  367 

UTRUM     ANIMA    HUMANA    SIT    CORRUPTIBILIS. 

(1-2.  q.  S;.  art.  6.  et  2.  Disi.  j^.  art.  i.  et  Uh.  2.  Contr.  g.  cap.  y8.  y(^.  et  82. 
et  Qiiodl.  IO.  q.  5.  art.  2.  et  de  Anirn.  art.  14.). 

Ad  sextum  sic  proceditur.  Videtur,  qaod  anima  humana  sit  corruptibilis. 
Quorum  enim  est  simile  principium,  et  similìs  processus,  videtur  esse  similis 
finis:  sed  simile  est  principium  generationis  hominum,  et  jumentorum;  quia 
de  terra  facta  sunt;  similis  est  etiam  vitae  processus  in  utrisque;  quia  simi- 
liter  spirant  omnia,  et  nihil  habet  homo  jumento  amplius,  ut  diciturEccl.  3.; 
ergo,  ut  ibidem  concluditur  :  Unus  est  interitus  hominis,  et  jumentorum,  et  aequa 
iitriusque  conditio  ;  sed  animae  brutorum  animalium  est  corruptibilis:  ergo  et 
anima  humana  est  corruptibilis. 

2.  Praeterea.  Omne,  quod  est  ex  nihilo,  vertibile  est  in  nihilum;  quia 
finis  debet  respondere  principio:  sed,  sicut  dicitur  Sap.  2.:  Ex  nihilo  nati 
sumus  :  quod  verum  est  non  solum  quantum  ad  corpus,  sed  etiam  quantum 
ad  animam  :  ergo,  ut  ibidem  concluditur,  post  hoc  erimus,  tamquam  non  fue- 
rimus,  eùa.m  secundum  animam. 

3.  Praeterea.  Nulla  res  est  sine  propria  operatione:  sed  propria  operatio 
animae,  quae  est  inielligere  cum  phantasmate,  non  potest  esse  sine  corpore: 
nihil  enim  sine  phantasmate  intelligit  anima  :  phantasma  autem  non  est 
sine  corpore,  ut  dicitur  in  lib.  i.  de  Anim.  (ti'x.  160.)  ;  ergo  anima  non  potest 
remanere,  destructo  corpore. 

Sed  contra  est,  quod  Dionys.  dicit.  4.  cap.  de  Div.  Nom.  (lect.  i.)  quod 
animae  humanae  habent  ex  bonitate  divina,  quod  sint  intellectuales,  et  quod 
habeant  substantialem  vìtam  inconsumptibilem. 

Respondeo  dicendum,  quod  necesse  est  dicere,  animam  humanam,  quam 
dicimus  intellectivum  principium,  esse  incorruptibilem. 

DupUciter  enim  aliquid  corrumpitur.  Uno  modo,  per  se  ;  alio  modo,  per  ac- 
cidens.  Impossibile  est  autem  aliquid  subsistens  generari,  aut  corrumpi  per 
accidens,  idest,  aliquo  generato,  vel  corrupto.  Sic  enim  competit  alicui  ge- 
nerari, et  corrumpi,  sicut  et  esse,  quod  per  generationem  acquiritur,  et  per 
corruptionem  amittitur.  Unde  quod  per  se  habet  esse,  non  potest  generari, 
vel  corrumpi,  nisi  per  se.  Quae  vero  non  subsistunt,  ut  accidentia,  et  formae 
materiales,  dicuntur  fieri,  et  corrumpi  per  generationem,  et  corruptionem 
compositorum,  Ostensum  est  autem  supra  (art.  5.  buj.  q.),  quod  animae  bru- 
torum non  sunt  per  se  subsistentes,  sed  sola  anima  humana.  Unde  animae 
brutorum  corrumpuntur,  corruptis  corporibus  :  anima  autem  humana  non 
posset  corrumpi,  nisi  per  se  corrumperetur.  Quod  quidem  omnino  est  impos- 
sibile non  solum  de  ipsa,  sed  de  quolibet  subsistente,  quod  est  forma  tantum. 
Manifestum  est  enim,  quod  id,  quod  secundum  se  conve\>it  alicui,  est  insepa- 
rabile ab  ipso:  esse  autem  per  se  convenit  formae,  quae  est  actus.  Unde 
materia  secundum  hoc  acquirit  esse  in  actu,  quod  acqairit  formam  :  secundum 
hoc  autem  accidit  in  ea  corruptio,  quo  separatur  forma  ab  ea.  Impossibile 
est  autem,  quod  forma  separetur  a  seipsa,  unde  impossibile  est,  quod  forma 
subsistens  desinat  esse. 

Dato  etiam,  quod  anima  esset  ex  materia,  et  forma  composita,  ut  quidam 
dicuat,  adhuc  oporteret  ponere  eam   incorruptibilem.   Non   enim  invenitur 

corruptio,  nisi  ubi  invenitur  contrarietas.  Generationes  enim,  et  corruptiones 
ex  contrariis,  et  in  contraria  sunt.  Unde  corpora  coelestia,  quia  non  habent 
materiam  contrariatati  subjectam,  incorruptibilia  sunt.  In  anima  autem  in- 
tellectiva  non  potest  esse  aliqua  contrarietas,  recipit  enim  secundum  modum 
sui  esse.  Ea  vero,  quae  in  ipsa  recipiuntur,  sunt  absque  contrarietate  :  quia 
ctiam  rationes  contrariorum  in  intellectu  non  sunt  contrariae,  sed  est  una 
scientia  contrariorum;  impossibile  est  ergo,  quod  anima  intellectiva  sit  cor- 
ruptibilis. 

Potest  etiam  hujus  rei  accipi  signum  ex  hoc,  quod  unumquodque  natu- 
raliter  suo  modo  esse  desiderati  desiderium  autem  in  rebus  cognoscentibus 
sequitur  cognitionem  :  sensus  autem  non  cognoscit  esse,  nisi  sub  hic  et  nunc  : 
sed  intellectus  apprehendit  esse  absolute,  et  secundum  omne  tempus;  unde 
omne  habens  intellectum  naturaliter  desiderat  esse  scraper  :  naturale  autem 
desiderium  non  potest  esse  inane;  omnis  igitur  intellectualis  substantia  est 
incorruptibilis. 

Ad  primum  ergo  dicendum,  quod  Salomon  inducit  rationem  illam  ex  per- 
sona insipientium,  ut  exprimitur  Sap.  2.  Quod  erg©  dicitur,  quod  homo,  et 
alia  animalia  habent  simile  generationis  principium,  verum  est  quantum  ad 
corpus  :  similiter  enim  de  terra  facta  sunt  omnia  animalia  :  non  autem  quantum 
ad  animam.  Nam  anima  brutorum  producitur  ex  virtute  aliqua  corporea, 
anmia  vero  humana  a  Deo;  et  ad  hoc  signifìcandum  dicitur  Gen.  i.  quantum 
ad  alia  animalia  :  Producat  Urrà  animam  viventem.  Quantum  vero  ad  hominem 
dicitur,  quod  iiispiravit  in  faciem  ejus  spiraculum  vitae.  Et  ideo  concluditur 
Eccl.  ult.  :  Revcrtdlur  piilvis  in  Urram  suam,  nude,  erat;  ei  spiritus  redeat  ad  Deum, 
qui  dedit  illuni.  Similiter  processus  vitae  est  similis  quantum  ad  corpus:  ad 
quod  pertinet,  quod  dicitur  Eccl.  3.:  Similitòr  spirant  omnia,  et  Sap.  2.:  Fumus, 
et  flatus  est  in  naribus  noitris,  etc.  Sed  non  est  similis  processus  quantum  ad 
animam:  quia  homo  intelligit;  non  autem  animalia  bruta:  unde  ialsum  est, 
quod  dicitur:  Nihil  habet  homo  jummto  aniplius;  et  ideo  similis  est  interitus 
quantum  ad  corpus,  sed  non  quantum  ad  animam. 

Ad  secundum  dicendum,  quod,  sicut  posse  creari  dicitur  aliquid  non  per 
potentiam  passivam,  sed  solum  per  potentiam  activam  creantis,  qui  ex  nihilo 
potest  aliquid  producere;  ita,  cum  dicitur  aliquid  vertibile  in  nihil,  non  im- 
portatur  in  creatura  potentia  ad  non  esse,  sed  in  creatore  potentia  ad  hoc, 
quod  esse  non  influat.  Dicitur  autem  aliquid  corruptibile  per  hoc,  quod  inest 
ei  potentia  ad  non  esse. 

Ad  TERTiUM  dicendum,  quod  intelligere  cum  phantasmate  est  propria 
operatio  aniraae,  secundum  quod  corpori  est  unita.  Separata  autem  a  cor- 
pore  habebit  alium  modum  intelligendi  similem  aliis  substantiis  a  corpore 
separatis,  ut  infra  melius  patebit  (q.  8^.  art.  i.). 


ARTICULUS  VII.  368 

UTRUM    ANIMA,   ET  ANGELUS  SINT   UNIUS   SPECIEI. 

(2.  Dist.  5.  q.  I.  art   6.  et  Disi.  ly.  q.  5.  art.  i. 
et  Uh.  2.  Contr.  §;,  cap.  ()2.  et  95.  jin.  et  Uh.  4.  cap.  )2.  et  de  Anini.  art  j.). 

Ad  septimum  sic  proceditur.  Videtur,  quod  anima,  et  angelus  sint  unius 
speciei.  Unumquodque  enim  ordinatur  ad  proprium  finem  oer  naturam  suae 

specie!,  per  quam  habet  inclinationem  ad  finem:  sed  idem  est  finis  animae, 
et  angeli,  scilicel  beatitudo  aeterna  ;  ergo  sunt  unius  speciei. 

2.  Praeterea.  Ultima  differentia  specifica  est  nobilissima,  quia  complet 
rationem  speciei  :  sed  nihil  est  nobilius  in  angelo,  et  anima,  quam  intellectuale 
esse  ;  ergo  conveniunt  anima,  et  angelus  in  ultima  differentia  specifica  ;  ergo 
sunt  unius  speciei. 

3.  Praeterea.  Anima  ab  angelo  differre  non  videtur,  nisi  per  hoc,  quod 
est  corpori  unita  :  corpus  autem,  cum  sit  extra  essentiam  animae,  non  videtur 
ad  ejus  speciem  pertinere;  ergo  anima,  et  angelus  sunt  unius  speciei. 

Sed  contra.  Quorum  sunt  diversae  operntiones  naturales,  ipsa  differunt 
specie:  sed  animae,  et  angeli  sunt  diversae  operationes  naturales:  quia,  ut 
dicit  Dionys.  7.  cap.  de  Div.  Nom.  (a  princ.  lect.  2.)  mentes  angelicae  situpUces, 
et  honos  inielìectus  habent,  non  de  visihilihiis  congregantes  divinam  cognitiomm. 
Cujus  contrarium  postmodum  de  anima  dicit;  anima  igitur,  et  angelus  non 
sunt  unius  speciei. 

Respondeo  dicendum,  quod  Orig.  (ìih.  i.  Periar.  cap.  j.  et  8.)  posuit,  omnes 
animas  humanas,  et  angelos  esse  unius  speciei  ;  et  hoc  ideo,  quia  posuit  di- 
versitatem  gradus  in  hujusmodi  substantiis  inventam  accidentalem,  utpote  ex 
libero  arbitrio  provenientem,  ut  supra  dictum  est  (q.  4J.  art.  2.). 

Quod  non  potest  esse,  quia  in  substantiis  incorporeis  non  potest  esse  di- 
versitas  secundum  numerum  absque  diversitate  secundum  speciem,  et  absque 
naturali  inaequalitate  :  quia,  cum  non  sint  compositae  ex  materia,  et  forma, 
sed  sint  formae  subsistentes,  manifestum  est,  quod  necesse  erit,  in  eis  esse 
diversitatem  in  specie.  Non  enim  potest  intelligi,  quod  aliqua  forma  separata 
sit,  nisi  una  unius  speciei  :  sicut,  si  esset  albedo  separata,  non  posset  esse,  nisi 
una  tantum  :  haec  enim  albedo  non  differt  ab  illa  [al.  alia],  nisi  per  hoc,  quod 
est  hujus,  vel  illius,  Diversitas  autem  secundum  speciem  semper  habet  diver- 
sitatem naturalem  concomitantem  :  sicut  in  speciebus  colorum  unus  est  per- 
lectior  altero,  et  similiter  in  aliis.  Et  hoc  ideo,  quia  differentiae  dividentes 
genus  sunt  contrariae.  Contrariae  autem  se  habent  secundum  perfectum,  et 
imperfectum  :  quia  principium  contrarietatis  est  privatio,  et  habitus,  ut  dicitur 
in  IO.  Metaph.  (te.x.  ij.  et  16.).  Idem  etiam  sequeretur,  si  hujusmodi  substantiae 
essent  compositae  ex  materia,  et  forma.  Si  enim  materia  hujus  distinguitur 
a  materia  illius,  necesse  est,  quod  vel  forma  sit  principium  distinctionis  ma- 
teriae,  ut  scilicet  materiae  sint  diversae  propter  habitudinem  ad  diversas 
formas:  et  tunc  sequitur  adhuc  diversitas  secundum  speciem,  et  inaequa- 
litas  naturalis;  vel  materia  erit  principium  distinctionis  formarum.  Nec  potest 
dici  materia  haec  alia  ab  illa,  nisi  secundum  distinctionem  quantitativam 
quae  non  habet  locum  in  substantiis  incorporeis,  cujusmodi  sunt  angelus,  et 
anima;  unde  non  potest  esse,  quod  angelus,  et  anima  sint  unius  speciei.  Quo- 
modo  autem  sint  plures  animae  unius  speciei,  infra  ostendetur  (q.  seq.  art.  2. 
ad  I.). 

Ad  primum  dicendum,  quod  ratio  illa  procedit  de  fine  proximo,  et  natu- 
rali: beatitudo  autem  aeterna  est  finis  ultimus,  et  supernaturalis. 

Ad  secundum  dicendum,  quod  differentia  specifica  ultima  est  nobilis- 
sima, inquantum  est  maxime  determinata,  per  modum,  quo  actus  est  nobihor 
potentia.  Sic  autem  intellectuale  non  est  nobilissimum  :  quia  est  indetermi- 
natum,  et  commune  ad  multos  intellectualitatis  gradus:  sicut  sensibile  ad 
multos  gradus  in  esse  sensibili.  Unde,  sicut  non  omnia  sensibilia  sunt  unius 
speciei,  ita  nec  omnia  intellectualia. 


Q.UAESTIO    LXXV.    ARTICULUS    VII.  JÒI 

Ad  tertium  dicendum,  quod  corpus  non  est  de  essentia  animae,  sed  anima 
ex  natura  suae  essentiae  habet,  quod  sit  corpori  unibilis;  unde  nec  proprie 
an'ma  est  in  specie,  sedcompositum.  Et  hoc  ipsum,  quod  anima  quodammodo 
indiget  corpore  ad  suam  operationem,  ostendit,  quod  anima  tenet  inferiorem 
gradum  intellectualitatis,  quam  angelus,  qui  corpori  non  unitur. 


QUAESTIO  LXXVI. 

DE    UNIONE  ANIMAE  AD  CORPUS,    IN  OCTO    ARTICULOS  DIVISA. 

Deinde  consìderandum  est  de  unione  animae  ad  corpus. 
Et  circa  hoc  quaeruntur  odo. 

Primo.  Utrum  intellectivum  principium  uniatur  corpori  ut  forma. 

Secundo.  Utrum  intellectivum  principium  numero  muliìplicetur  secundum 
multiplicationem  corporum,  vel  sit  unus  intellectus  omnium  hominum. 

Tertio.  Utrum  in  corpore,  cujus  forma  est  principium  intellectivum,  sit 
aliqua  alia   anima. 

Quarto.  Utrum  sit  in  eo  aliqua  alia  forma  substantialis. 

Quinto.  Quale  debeat  esse  corpus,  cujus  intellectivum  principium  est 
forma. 

Sexto.  Utrum  tali  corpori  uniatur  mediante  aliquo  alio  corpore. 

Septimo.  Utrum  mediante  aliquo  accidente. 

Octavo,  Utrum  anima  sit  tota  in  qualibet  parte  corporis. 

ARTICULUS  I.  369 

UTRUM    INTELLECTIVUM    PRINCIPIUM  UNIATUR    CORPORI    UT    FOR.MA. 

(Lib.  2.  Contr.  g.  cap.  ^6.  68.  6c).  jo.  et  yi. 
et  Quodl.  12.  art.  io.  et  de  Spirit.  art.  2.  et  de  Anima  art.  9.  et  opusc.  2.  cap.  So.). 

Ad  primum  sic  procedìtur.  Videtur,  quod  intellectivum  principium  non 
uniatur  corpori  ut  forma.  Dicit  enim  Philos.  in  3.  de  Anima  (tex.6.  et  y.),  quod 
intellectus  est  separatus,  et  quod  nuUius  corporis  est  actus;  non  ergo  unitur 
corpori  ut  forma. 

2.  Praeterea.  Omnis  forma  determinatur  secundum  naturam  materiae, 
cujus  est  forma:  alioquin  non  requireretur  proportio  Inter  materiam,  et  for- 
mam.  Si  ergo  intellectus  uniretur  corpori  ut  forma,  cum  omne  corpus  habeat 
determinatam  naturam,  sequeretur,  quod  intellectus  haberet  determinatam 
naturam:  et  sic  non  esset  omnium  cognoscitivus,  ut  ex  superioribus  patet 
(q.  praec.  art.  2.  et  ^.),  quod  est  contra  rationem  intellectus;  non  ergo  intelle- 
ctus unitur  corpori   ut  forma. 

3.  Praeterea.  Quaecumque  potentia  receptiva  est  actus  alicujus  corpo 
ris,  recipit  formam  materialiter,  et  individualiter;  quia  receptum  est  in  reci- 
piente secundum  modum  recipientis:  sed  forma  rei  intellectae  non  rec^pirur 

in  intellectu  materialiter,  et  individualiter,  sed  nuigis  immaterialiter,  et  uai- 
versaliter:  alioquin  intellectus  non  esset  cognoscitivus  immaterialium,  et  uni- 
versalium,  sed  singularium  tantum,  sicut  et  sensus:  intellectus  ergo  non 
unitur  corpori  ut  forma. 

4.  Praeterea.  Ejusdem  est  potentia,  et  actio  :  idem  euim  est,  quod  potest 
agere,  et  quod  agit  :  sed  actio  intellectualis  non  est  alicujus  corporis,  ut  ex 
superioribus  patet  (q.  praec.  art.  2.);  ergo  nec  potentia  intellectiva  est  ali- 
cujus corporis  potentia:  sed  virtus  sive  potentia  non  potest  esse  abstractior, 
vel  simplicior,  quam  essentia,  a  qua  virtus,  vel  potentia  derivatur  ;  ergo  nec 
substantia  intellectus  est  corporis  forma. 

5.  Praeterea.  Id,  quod  per  se  habet  esse,  non  unitur  corporis  ut  forma; 
quia  forma  est,  quo  aliquid  est:  et  sic  ipsum  esse  formae  non  est  ipsius  for- 
mae  secundum  se  :  sed  intellectivum  principium  habet  secundum  se  esse,  et 
est  subsistens,  ut  supra  dictum  est  (q.  7/.  art.  2.);  non  ergo  uniter  corpori  ut 
forma. 

6.  Praeterea.  Id,  quod  inest  alicui  rei  secundum  se,  semper  inest  ei  : 
sed  formae  secundum  se  inest  uniri  materiae:  non  enim  per  accidens  ali- 
quod,  sed  per  essentiam  suam  est  actus  materiae:  alioquin  ex  materia,  et 
forma  non  fieret  unum  substantialiter,  sed  accidentaliter  ;  forma  ergo  non 
potest  esse  sine  propria  materia:  sed  intellectivum  principium,  cum  sit  incor- 
ruptibile,  ut  supra  ostensum  est  (q.  7/.  art.  6.),  remanet  corpori  non  unitum, 
corpore  corrupto;  ergo  intellectivum  principium  non  unitur  corpori  ut  forma. 

Sed  contra.  Secundum  Philos.  in  8.  Metaphys.  (tex.  6.)  differentia  sumi- 
tur  a  forma  rei:  sed  differentia  costitutiva  hominis  est  rationale,  quod  di- 
citur  de  homine  ratione  intellectivi  principii;  intellectivum  ergo  principium 
est  forma  hominis. 

Respondeo   dicendum,  quod   necesse  est  dicere,  quod  intellectus,  qui  est 
intellectualis  operationis  principium,  sit  humani  corporis  forma.   Illud  enim, 
quo    primo    aliquid    operatur,  est    forma    ejus,  cui   operatio  attribuitur  :  sicut 
quo  primo  sanatur  corpus,  est  sanitas;  et  quo  primo  scit  anima,  est  scientia; 
und    sanitas    est    forma    corporis,  et    scientia    animae.    Et    hujus    ratio    est, 
quia  nihil   agit,  nisi   secundum   quod   est   actu;    unde  quo    aliquid  est  actu, 
eo  agit:  manifestum  est  autem,  quod  primum,  quo  corpus  vivit,  est  anima. 
Et    cum   vita    manifestetur    secundum    diversas    operationes  in  diversis  gra- 
dibus    viventium,   id,   quo    primo    operamur    unumquodque    horum    operum 
vitae,  est  anima.  Anima  enim  est  primum,  quo  nutrimur,  et  sentimus,  et  mo- 
vemur  secundum  locum,  et  similiter  quo  primo  intelligimus  ;  hoc  ergo  prin- 
cipium, quo   primo   intelligimus,  sive   dicatur  intellectus,  sive  anima  intelle- 
ctiva, est  forma   corporis  ;    et  haec  est  demonstratio  Arist.  in  2.  de  Anima 
(tex.  24.).  Si  quis  autem  velit  dicere  animam  intellectivam  non  esse  corporis 
formam,  oportet,  quod  inveniat  modum,  quo  ista  actio,  quae  est  intelligere, 
sit  hujus  hominis  actio.  Experitur  enim  unusquisque,  seipsum  esse  qui  intel- 
ligìt.   Attribuitur  autem  aliqua  actio  ahqui  tripìiciter,  ut  patet  per  Philos.  5. 
Physic.  (tex.  i.).  Dicitur   enim   movere   aliquid,  aut  agere,  vel  secundum  se 
totum,  sicut  medicus  sanat:  aut  secundum  partem,  sicut  homo  videt  per  ocu- 
lum:  aut  per  accidens,  sicut  dicitur,  quod  album  aedificat;  quia  accidit  aedi- 
ficatori esse  album.  Cum  igitur  dicimus,  Socratem,  aut  Platonem  intelligere, 
manifestum   est,  quod   non   attribuitur  ei   per   accidens:   attribuitur  enim  ei, 
inquantum  est  homo,  quod  essentialiter  praedicatur  de  ipso.  Aut  ergo  oportet 
dicere,  quod   Socrates   intelligit   secundum   se   totum,  sicut   Plato   posuit    di- 

cens  (lib.  i.  de  Nat.  Noni,  vel  Dial.  i.  Alcib.),  hominem  esse  animam  intel- 
lectivam  ;  aut  oportet  dicere,  quod  intellectus  sit  aliqua  pars  Socratis. 

Et  primiim  quidem  stare  non  potest,  ut  supra  ostensum  est  (q.  7^.  art.  4.), 
propter  hoc,  quod  ipse  idem  homo  est,  qui  percipit,  se  et  ìntelligere,  et  sen- 
tire :  sentire  autem  non  est  sinecorpore;  unde  oportet,  corpus  aliquam  esse 
hominis  partem. 

Relinquitur  ergo,  quod  intellectus,  quo  Socrates  intelligit,  est  aliqua  pars 
Socratis,  ita  quod  intellectus  aliquo  modo  corpori  Socratis  uniatur.  Hanc 
autem  unionem  Commentator  in  3.  de  Anima  (commetit.  ^6.)  dicit  esse  per 
speciem  intelligibilem  ;  quae  quidem  habet  duplex  subjectum:  unum  scilicet 
intellectum  possibilem;  et  aliud  ipsa  phantasmata,  quae  sunt  in  organis  cor- 
poreis.  Et  sic  per  speciem  intelligibilem  continuatur  intellectus  possibilis 
corpori  hujus,  vel  illius  hominis:  sed  ista  continuatio,  vel  unio  non  sufficit 
ad  hoc,  quod  actio  intellectus  sit  actio  Socratis.  Et  hoc  patet  per  similitu- 
dinem  in  sensu,  ex  quo  Aristoteles  procedit  ad  considerandum  ea,  quae  sunt 
intellectus.  Sic  enim  se  habent  phantasmata  ad  intellectum,  ui  dicitur  in  3. 
de  Anima  (tex.  iS.  et  ^0.),  sicut  colores  ad  visum.  Sicut  ergo  species  colorum 
sunt  in  visu,  ita  species  phantasmatum  sunt  in  intellectu  possibili.  Patet  autem, 
quod  ex  hoc,  quod  colores  sunt  in  pariete,  quorum  similitudines  sunt  in 
visu,  actio  visus  non  attribuitur  parieti  :  non  enim  dicimus,  quod  paries  videat, 
sed  magis  quod  videatur.  Ex  hoc  ergo,  quod  species  phantasmatum  sunt  in 
intellectu  possibili,  non  sequitur,  quod  Socrates,  in  quo  sunt  phantasmata, 
intelligat;  sed  quod  ipse,  vel  ejus  phantasmata  intelligantur. 

Quidam  autem  dicere  voluerunt,  quod  intellectus  unitur  corpori  ut  motor: 
et  sic  ex  intellectu,  et  corpore  fit  unum,  ut  actio  intellectus  toti  attribuì 
possit.  Sed  hoc  est  inulti pliciter  vanum.  Primo  quidem,  quia  intellectus  non 
movet  corpus,  nisi  per  appetitum,  cujus  motus  praesupponit  operationera 
intellectus.  Non  ergo,  quia  movetur  Socrates  ab  intellectu,  ideo  intelligit; 
sed  potius  e  converso,  quia  intelligit,  ideo  ab  intellectu  movetur  Socrates. 
Secando^  quia  cum  Socrates  sit  quoddam  individuum  in  natura,  cujus  essentia 
est  una  composita  ex  materia,  et  forma;  si  intellectus  non  sit  forma  ejus, 
sequitur,  quod  sit  praeter  essentiam  ejus;  et  sic  intellectus  comparabitur  ad 
totum  Socratem,  sicut  motor  ad  motum.  ìntelligere  autem  est  actio  quiescens 
in  agente,  non  autem  transiens  in  alterum,  sicut  calefactio;  non  ergo  Ìntelli- 
gere potest  attribuì  Socrati  propter  hoc,  quod  est  motus  ab  intellectu.  Tertio, 
quia  actio  motoris  numquam  attribuitur  moto,  nisi  sicut  instrumento,  sicut 
actio  carpentarii  serrae.  Si  igitur  Ìntelligere  attribuitur  Socrati,  quia  est  actio 
motoris  ejus,  sequitur,  quod  attribuatur  ei,  sicut  instrumento,  quod  est  contra 
Philoph.  (i.  de  Anima,  tex.  12.)  qui  vult,  quod  ìntelligere  non  sit  per  instru- 
mentum corporeum.  Quarto,  quia  licet  actio  partis  attribuatur  toti,  ut  actio 
oculì  homini:  numquam  tamen  attribuitur  alìi  parti,  nisi  forte  per  accidens: 
non  enim  dicimus,  quod  manus  videat,  propter  hoc  quod  oculus  videt:  si 
ergo  ex  intellectu,  et  Socrate  dicto  modo  fit  unum,  actio  intellectus  non 
potest  attribuì  Socrati.  Si  vero  Socrates  est  totum,  quod  componitur  ex.  unione 
intellectus,  ad  reliqua,  quae  sunt  Socratis,  et  tamen  intellectus  non  unitur 
aliis,  quae  sunt  Socratis,  nisi  sicut  motor,  sequitur,  quod  Socrates  non  sit 
unum  simplicìter,  et  per  consequens  nec  ens  simpliciter;  sic  enim  aliquìd 
est  ens,  quomodo  et  unum. 

Relinquitur  ergo  solus  modus,  quem  Arist.  ponit  (lib.  2.  de  Anima,  tex.  2/. 
et  26.)    quod    hic  homo  intelligit,  quia  principium  intellectivum  est  forma 

ipsius:  sic  ergo  ex  ipsa  operatione  intellectus  apparet,  quod  intellectivum 
principium  unitur  corpori,  ut  forma.  Potest  etìam  idem  manifestari  ex  ratione 
specie!  humanae.  Natura  enim  uniuscujusque  rei  ex  ejus  operatione  osten- 
ditur.  Propria  autem  operatio  hominis,  inquantum  est  homo,  est  intelligere  : 
per  hanc  enim  omnia  animalia  transcendit;  unde  et  Aristotel.  in  lib.  io. 
Ethic.  (cap.  '].)  in  hac  operatione,  sicut  in  propria  hominis,  ultimam  feh'ci- 
tatem  constituit:  oportet  ergo,  quod  homo  secundum  illud  speciem  sortiatur, 
quod  est  hujus  operationis  principium  :  sortitur  autem  unumquodque  speciem 
per  propriam  formam;  relinquitur  ergo,  quod  intellectivum  principium  sit 
propria  hominis  forma. 

Sed  considerandum  est,  quod,  quanto  forma  est  nobilior,  tanto  magis 
dominatur  materiae  corporali,  et  minus  ei  immergitur,  et  magis  sua  opera- 
tione, vel  virtute  excedit  eam.  Unde  videmus,  quod  forma  mixti  corporis 
habet  aliam  operationem,  quae  non  causatur  ex  qualitatibus  elementaribus. 
Et  quanto  magis  proceditur  in  nobilitate  formarum,  tanto  magis  invenitui 
virtus  formae  materiam  elementarem  excedere:  sicut  anima  vegetabilis  plus, 
quam  forma  metalli  ;  et  anima  sensibilis  plus,  quam  anima  vegetabilis  :  anima 
autem  humana  est  ultima  in  nobilitate  formarum;  unde  intantum  sua  vir- 
tute excedit  materiam  corporalem,  quod  habet  al'quam  operationem,  et  vir- 
tutem,  in  qua  nullo  modo  communicat  m.ateria  corporalis.  Et  haec  virtus 
dicitur  intellectus. 

Est  autem  attendendum,  quod,  si  quis  poneret,  animam  componi  ex  ma- 
teria,  et  forma,  nullo  modo  posset  dicere,  animam  esse  formam  corporis: 
cum  enim  forma  sit  actus,  materia  vero  sit  ens  in  potentia  tantum,  nullo 
modo  id,  quod  est  ex  materia,  et  forma  compositum,  potest  esse  alterius 
forma  secundum  setotum;  si  autem  secundum  aliquid  sui  sit  forma,  id,  quod 
est  forma,  dicimus  animam,  et  id,  cujus  est  forma,  dicimus  primum  anima- 
tum,  ut  supra  dictum  est  (q.  7j.  art.  $.). 

Ad  primum  ergo  dicendum,  quod,  sicut  Philos.  dicit  in  2.  Physic.  (tex  26.), 
ultima  formarum  naturalium,  ad  quam  terminatur  consideratio  Philosophi 
naturalis,  scilicet  anima  humana,  est  quidem  separata,  sed  tamen  in  materia. 
Quod  ex  hoc  probat,  quia  homo  ex  materia  generat  hominem,  et  sol.  Se- 
parata quidem  est  secundum  virtutem  intellectivam,  quia  virtus  intellectiva 
non  est  virtus  alicujus  organi  corporalis,  sicut  virtus  visiva  est  actus  oculi. 
Intelligere  enim  est  actus,  qui  non  potest  exerceri  per  organum  corporale^ 
sicut  exercetur  visio  :  sed  in  materia  est,  inquantum  ipsa  anima,  cujus  est 
haec  virtus,  est  corporis  forma,  et  terminus  generationis  humanae.  Sic  ergo 
Philos.  dicit  in  3.  de  Anima  (loc.  cit.  in  arg.),  quod  intellectus  est  sepa- 
ratus,  quia  non  est  virtus  alicujus  organi  corporalis. 

Et  per  hoc  patet  responsio  ad  secundum,  et  tertium.  Sufficit  enim  ad 
hoc,  quod  homo  possit  intelligere  omnia  per  intellectum,  et  ad  hoc,  quod 
intellectus  intelligat  immaterialia,  et  universalia,  quod  virtus  intellectiva  non 
est  corporis  actus. 

Ad  Q.UARTUM  dicendum,  quod  humana  anima  non  est  forma  in  materia 
corporali  immersa,  vel  ab  ea  totaliter  comprehensa,  propter  suam  perfectio- 
nem;  et  ideo  nihil  prohibet,  aliquam  ejus  virtutem  non  esse  corporis  actum; 
quamvis  anima  secundum  suam  essentiam  sit  corporis  forma. 

Ad  q.ui\'TUM  dicendum,  quod  anima  illud  esse,  in  quo  ipsa  subsistit,  com- 
municat materiae  corporali:  ex  qua,  et  anima  intellectiva  fit  unum;  ita  quod 
illud  esse,  quod  est  totius  compositi,  est  etiam  ipsius  animae:  quod  non  ac- 

cidit  in  aliis  formis,  quae  non  sunt  subsistentes.  Et  propter  hoc  anima  humana 
remanet  in  suo  esse,  destructo  corpore;  non  autem  aliae  formae. 

Ad  sextum  dicendum,  quod  secundum  se  convenit  animae  corpori  uniri; 
sicut  secundum  se  convenit  corpori  levi  esse  sursum.  Et  sicut  corpus  leve 
manet  quidem  leve,  cum  a  loco  proprio  fuerit  separatum,  cum  aptitudine 
tamen,  et  inclinatione  ad  proprium  locum,  ita  anima  humana  manet  in  suo 
esse,  cum  fuerit  a  corpore  separata,  habens  aptitudinem,  et  inclinationem 
naturalem  ad  corporis  unionem. 

ARTICULUS  IL  370 

UTRUM  IXTELLECTIVUM    PRIXCIPIUM  MULTIPLICETUR 
SECUNDUM    MULTIPLICATIONEM    CORPORUM. 

(Infr.  q.  79.  art.  j.  et  2.  Disi.  ij.  q.  2.  art.  i.  et  Uh.  2.  Cojttr.  g.  cap.  75.  et  7/. 

et  de  Spirit.  art.  9.  et  io.  et  de  Anima  art.  5.  et  opusc.  2. 

cap.  8).  et  86.  et  opusc.  16.  per  tot.). 

Ad  secundum  sic  proceditur.  Videtur,  quod  intellectivum  principium  non 
multiplicetur  secundum  multiplicationem  corporum,  sed  sit  unus  intellectus 
in  omnibus  hominibus.  Nulla  enim  substantia  immaterialis  multiplicatur  se- 
cundum numerum  in  una  specie.  Anima  autem  humana  est  substantia  im- 
materialis: non  enim  est  composita  ex  materia,  et  forma,  ut  supra  ostensum 
est  (q.  7/.  art.  j.j  ;  non  ergo  sunt  multae  in  una  specie,  sed  omnes  homines 
sunt  unius  speciei.  Est  ergo  unus  intellectus  omnium  hominum. 

2.  Praeterea.  Remota  causa,  removetur  effectus.  Si  ergo  secundum  mul- 
tiplicationem corporum  multiplicarentur  animae  humanae,  consequens  vide- 
retur,  quod,  remotis  corporibus,  multitudo  animarum  non  remaneret;  sed  ex 
omnibus  animabus  remaneret  aliquod  unum  solum:  quod  est  haereticum: 
periret  enim  differentia  praemiorum,  et  poenarum. 

3.  Praeterea.  Si  intellectus  meus  est  alius  ab  intellectu  tuo,  intellectus 
meus  est  quoddam  individuum,  et  simiUter  intellectus  tuus:  particularia  enim 
sunt,  quae  differunt  numero,  et  conveniunt  in  una  specie:  sed  omne,  quod 
recipitur  in  aliquo,  est  in  eo  per  modum  recipientis;  ergo  species  rerum  in 
intellectu  meo,  et  tuo  reciperentur  individualiter,  quod  est  contra  rationem 
intellectus,  qui  est  cognitivus  universalium. 

4.  Praeterea.  Intellectum  est  in  intellectu  intelligente.  Si  ergo  intel- 
lectus meus  est  alius  ab  intellectu  tuo,  oportet,  quod  aliud  sit  intellectum  a 
me,  et  aliud  sit  intellectum  a  te  :  et  ita  erit  individualiter  numeratum,  et  in- 
tellectum in  potentia  tantum  ;  et  oportebit  abstrahere  intentionem  communem 
ab  utroque:  quia  a  quibuslibet  diversis  contingit  abstrahere  aliquod  commune 
intelligibile,  quod  est  contra  rationem  intellectus:  quia  sic  non  videretur  di- 
stingui intellectus  a  virtute  imaginativa  ;  videtur  ergo  relinqui,  quod  sit  unus 
intellectus  omnium  hominum. 

5.  Praeterea.  Cum  discipulus  accipit  scientiam  a  magistro,  non  potest 
dici,  quod  scientia  magistri  generet  scientiam  in  discipulo:  quia  sic  etiam 
scientia  esset  forma  activa,  sicut  calor,  quod  patet  esse  falsum;  videtur  ergo, 
quod  eadem  numero  scientia,  quae  est  in  magistro,  communicetur  discipulo, 
quod  esse  non  potest,  nisi  sit  unus  intellectus  utriusque;  videtur  ergo,  quod 
sit  unus  intellectus  discipuli,  et  magistri,  et  per  consequens  omnium  hominum.- 

6.  Praeterea.  Augustinus  dicit  in  lib.  de  Quantit.  Animae  (cap.  p.  ad 
fin.)  :  Si  phires  tantum  animas  hiimanas  dix&rim,  ipse  me  ridebo  :  sed  maxime  vi- 
detur  anima  esse  una  quantum  ad  intellectum  ;  ergo  est  unus  intellectus  om- 
nium hominum. 

Sed  contra  est,  quod  Philos.  dicit.  in  2.  Pysic.  (tex.  ^8.)  quod,  sicut  se 
habent  causae  universales  ad  universalia,  ita  se  habent  causae  particulares  ad 
particularia  :  sed  impossibile  est,  quod  una  anima  secundum  speciem  sit  di- 
versorum  animalium  secundum  speciem;  ergo  impossibile  est,  quod  anima 
intellectiva  una  numero  sit  diversorum  secundum  numerum. 

Respondeo  dicendum,  quod  intellectum  esse  unum  omnium  hominum 
omnino  est  impossibile.  Et  hoc  quidem  patet,  si  secundum  Platonis  senten- 
tiam  homo  sit  ipse  intellectus.  Sequeretur  enim,  si  Socratis,  et  Platonis  est 
unus  intellectus  tantum,  quod  Socrates,  et  Plato  sint  unus  homo,  et  quod 
non  distinguantur  ab  invicem,  nisi  per  hoc  quod  est  extra  essentiam  utriusque: 
et  erit  tunc  distinctio  Socratis,  et  Platonis  non  alia,  quam  hominis  tunicati^ 
et  cappati,  quod  est  omnino  absurdum.  Similiter  etiam  patet  hoc  esse  impos- 
sibile, si  secundum  sententiam  Aristotelis  (Uh.  5.  de  Anima,  tex.  p.),  intel- 
lectus ponatur  pars,  seu  potentia  animae,  quae  est  hominis  forma;  impossibile 
est  enim  plurium  numero  diversorum  esse  unam  formam:  sicut  impossibile 
est,  quod  eorum  sit  unum  esse:  nam  forma  est  essendi  principium. 

Similiter  etiam  patet  hoc  esse  impossibile,  quocumque  modo  quis  ponat 
unionem  intellectus  ad  hunc,  et  ad  illum  hominem.  Manifestum  est  enim,  quod, 
si  sit  unum  principale  agens,  et  duo  instrumenta,  dici  poterit  unum  agens  sim- 
pliciter,  sed  plures  actiones:  sicut,  si  unus  homo  tangat  diversa  duabus  ma- 
nibus,  erit  unus  tangens,  sed  duo  tactus.  Si  vero,  e  converso,  instrumentum 
sit  unum,  et  principales  agentes  diversi,  dicentur  quidem  plures  agentes,  sed 
una  actio  :  sicut,  si  multi  uno  fune  trahant  navem,  erunt  multi  trahentes,  sed 
unus  tractus.  Si  vero  agens  principale  sit  unum,  et  mstrumentum  unum,  di- 
cetur  unum  agens,  et  una  actio:  sicut,  cum  faber  uno  martello  percutit,  est 
unus  percutiens,  et  una  percussio.  Manifestum  est  autem,  quod  qualitercumque 
..itellectus  seu  uniatur,  seu  copuletur  huic,  vel  illi  homini,  intellectus  inter 
caetera,  quae  ad  hominem  pertinent,  principalitatem  habet:  obediunt  enim 
vires  sensitivae  intellectui,  et  ei  deserviunt.  Si  ergo  poneretur,  quod  essent 
plures  intellectus,  et  sensus  unus  duorum  hominum,  puta,  si  duo  homines  ha- 
berent  unum  oculum,  essent  quidem  plures  videntes,  sed  una  visio.  Si  vero 
intellectus  est  unus,  quantumcumque  diversificentur  alia,  quibus  omnibus  intel- 
lectus utitur  quasi  instrumentis,  nullo  modo  Socrates,  et  Plato  poterunt  dici, 
nisi  unus  intelligens.  Et  si  addamus,  quod  ipsum  intelligere,  quod  est  actio 
intellectus,  non  fìt  per  aliquod  aliud  organum,  nisi  per  ipsum  intellectum, 
sequetur  ulterius,  quod  sit  et  agens  unum,  et  actio  una,  idest  quod  omnes 
iiomines  sint  unus  intelligens,  et  omnium  unum  intelligere:  dico  autem  re- 
spectu  ejusdem  intelligibilis.  Posset  autem  diversihcari  actio  intellectualis 
mea,  et  tua  per  diversitatem  phantasmatum  :  quia  scilicet  aliud  est  phantasma 
lapidis  in  me,  et  aliud  in  te,  si  ipsum  phantasma,  secundum  quod  est  aliud 
in  me,  et  aliud  in  te,  esset  forma  intellectus  possibilis:  quia  idem  agens  se- 
cundum diversas  formas  producit  diversas  actiones  :  sicut  secundum  diversas 
formas  rerum  respectu  ejusdem  oculi  sunt  diversae  visiones.  Sed  ipsum  phan- 
tasma non  est  forma  intellectus  possibilis,  sed  species  intelligibilis,  quae  a 
phantasmatibus  abstrahitur.  In  uno  autem  inteilectu  a  phantasmatibus  diversis 
ejusdem  specie!  non  abstrahitur,  nisi  una  species  intelligibilis:  sicut  in  uno 

homine  apparet,  in  quo  possunt  esse  diversa  phantasmata  lapidis:  et  tamen 
ab  omaibus  eis  abstrahitur  una  species  intelligibilis  lapidis,  per  quam  intel- 
lectus  unius  hominis  operatìone  una  intelligit  naturam  lapidis,  non  obstante 
diversitate  phantasmatum.  Si  ergo  unus  intellectus  esser  omnium  hominum, 
diversitate  phantasmatum,  quae  sunt  in  hoc,  et  in  ilio,  non  posset  causare 
diversitatem  intellectualis  operationis  hujus,  et  illius  hominis,  ut  Commen- 
tator  fingitin  3.  de  Anima  (comment.^6.).  Relinquitur  ergo,  quod  omnino  im- 
possibile, et  inconveniens  est  ponere  unum  intellectum  omnium  hominum. 

Ad  primum  ergo  dicendum,  quod,  licet  anima  intellectiva  non  habeat 
materiam,  ex  qua  sit,  sicut  nec  angelus:  tamen  est  forma  materiae  alicujus; 
quod  angelo  non  convenit.  Et  ideo  secundum  divisionem  materiae  sunt  multae 
animae  unius  speciei:  multi  autem  angeli  unius  speciei  omnino  esse  non 
possunt. 

Ad  secukdum  dicendum,  quod  unumquodque  hoc  modo  habet  unitatem, 
quo  habet  esse;  et  per  consequens  idem  est  judicium  de  multiplicatione  rei, 
et  de  esse  ipsius.  Manifestum  est  autem,  quod  anima  intellectualis,  secundum 
suum  esse,  unitur  corpori  ut  forma:  et  tamen  destructo  corpore,  remanet 
anima  intellectualis  in  suo  esse;  et  eadem  ratione  multitudo  animarum  est 
«^ecundum  multitudinem  corporum  :  et  tamen,  destructis  corporibus,  remanent 
animae  in  suo  esse  multiplicatae. 

Ad  tertium  dicendum,  quod  individuatio  intelligentis,  aut  speciei,  per 
quam  intelligit,  non  excludit  intelligentiam  universalium:  alioquin,  cum  intel- 
lectus separali  sint  quaedam  substantiae  subsistentes,  et  per  consequens  par- 
ticulares,  non  possent  universalia  intelligere.  Sed  materialitas  cognoscentis, 
et  speciei,  per  quam  cognoscitur,  universalis  cognitionem  impedit.  Sicut  enim 
omnis  actio  est  secundum  modum  formae,  qua  agens  agit;  ut  calefactio, 
secundum  modum  caloris;  ita  cognitio  est  secundum  modum  speciei,  qua 
cognoscens  cognoscit.  Manifestum  est  autem,  quod  natura  communis  distin- 
guitur,  et  multiplicatur  secundum  principia  individuantia,  quae  sunt  ex  parte 
materiae.  Si  ergo  forma,  per  quam  fit  cognitio,  sit  materialis  non  abstracta 
a  conditionibus  materiae,  erit  similitudo  naturae  speciei,  aut  generis,  secun- 
dum quod  est  distincta,  et  multiplicata  per  principia  individuantia:  et  ita  non 
poterit  cognosci  natura  rei  in  sua  communitate.  Si  vero  species  sit  abstracta 
a  conditionibus  materiae  individualis,  erit  similitudo  naturae  absque  iis,  quae 
ipsam  distinguunt,  et  multiplicant  ;  et  ita  cognoscetur  universale.  Nec  refert 
quantum  ad  hoc,  utrum  sit  unus  intellectus  vel  plures  :  quia,  si  etiam  esset 
unus  tantum,  oporteret  ipsum  esse  aliquem  quemdam,  et  speciem,  per  quam 
intelligit,  esse  aliquam  quamdam. 

Ad  quartum  dicendum,  quod  sive  intellectus  sit  unus,  sive  plures,  id, 
quod  intelligitur,  est  unum.  Id  enim,  quod  intelligitur,  non  est  in  intellectu 
secundum  se,  sed  secundum  suam  similitudinem.  Lapis  enim  non  est  in  anima, 
sed  species  lapidis,  ut  dicitur  in  5.  de  Anima  (Ux.  ^S.)  :  et  tamen  lapis  est  id, 
quod  intelligitur,  non  autem  species  lapidis,  nisi  per  reflixionem  intellectus, 
supra  seipsum  :  alioquin  scientiae  non  essent  de  rebus,  sed  de  speciebus  intel- 
ligibilibus.  Contingit  autem  eidem  rei  diversa  secundum  diversas  formas  assi- 
milari.  Et  quia  cognitio  fit  secundum  assimilationem  cognoscentis  ad  rem 
cognitam,  sequitur,  quod  idem  a  diversis  cognoscentibus  cognosci  contingit, 
ut  patet  in  sensu.  Nam  plures  vident  eumdem  colorem,  secundum  diversas 
similitudines.  Et  similiter  plures  intellectus  intelligunt  unam  rem  intellectam  : 
sed  hoc  tantum  interest  inter  sensum,  et  intellectum,  secundum  sententiam 

Aristotelis  (loco  nunc  cit.),  quia  res  sentitur  secundum  illam  dispositionem, 
quam  extra  animam  habet  in  sua  particularitate:  natura  au.em  rei,  quae 
intelligitur,  est  quidem  extra  animam,  sed  non  habet  illum  modum  essendi 
extra  animam,  secundum  quem  intelligitur.  Intelligitur  enim  natura  commu- 
nis,  seclusis  principiis  individuantibus,  non  autem  hunc  modum  essendi  habet 
extra  anim.am:  sed  secundum  sententiam  Platonis  res  intellecta  eo  modo  est 
extra  animam,  quo  intelligitur.  Posuit  enim  naturas  rerum  a  materia  separatas. 

Ad  quintum  dicendum,  quod  scientia  alia  est  in  discipulo,  et  alia  in  ma- 
gistro;  quomodo  autem  causetur,  in  sequentibus  ostendetur  (q.  wj.  art.  i.). 

Ad  sextum  dicendum,  quod  Augustinus  intelligit,  animas  non  esse  plures 
tantum,  quìn  uniantur  in  una  ratione  speciei. 

ARTICULUS  III.  371 

UTRUM  PRAETER  ANIMAM  INTELLECTIVAM  SINT  IN  HOMINE 
ALIAE    ANIMAE     PER    ESSENTIAM    DIFFERENTES. 

(Lib.  2.  Contr.  g.  cap.  ^8.  et  de  Anima  art.  2.  et  Ouodl.  i.  q.  4.  art.  i, 
et  Quodl.  2.  art.  /.  et  opusc.  5.  cap.  90.  ^i.  et  ()2.). 

Ad  tertium  sic  proceditur.  Videtur,  quod  praeter  animam  intellectivam 
sint  in  homine  aliae  animae  per  essentiam  differentes,  scilicet  sensitiva,  et  nu- 
tritiva. Corruptibile  enim,  et  incorruptibile  non  sunt  unius  substantiae:  sed 
anima  intellectiva  est  incorruptibilis  ;  aliae  vero  animae,  scilicet  sensitiva,  et 
nutritiva,  sunt  corruptibiles,  ut  ex  superioribus  patet  (q.  jy  art.  6.)  ;  ergo  in 
homine  non  potest  esse  una  essentia  animae  intellectivae,  sensitivae,  et  nu- 
tritivae. 

2.  Praeterea.  Si  dicatur,  quod  anima  sensitiva  in  homine  est  incorrupti- 
bilis: Contra.  Corruptibile,  et  incorruptibile  differunt  secundum  genus,  ut  di- 
citur  in  IO.  Metaph.  (tex.  26.)  :  sed  anima  sensitiva  in  equo,  et  leone,  et  aliis 
brutis  animalibus  est  corruptibilis.  Si  igitur  in  homine  sit  incorruptibihs,  non 
erit  ejusdem  generis  anima  sensitiva  in  homine,  et  bruto:  animai  autem  di- 
citur  ex  eo,  quod  habet  animam  sensitivam;  neque  ergo  animai  erit  unum 
genus  communc  hominis,  et  aliorum  animalium,  quod  est  inconveniens. 

3.  Praeterea.  Philosophus  dicit  in  lib.  2.  de  Gener.  Animalium  (cap.  j.), 
quod  embrio  prius  est  animai,  quam  homo  :  sed  hoc  esse  non  posset,  si  esset 
eadem  essentia  animae  sensitivae,  et  intellectivae  :  est  enim  animai  per  animam 
sensitivam,  homo  vero  per  animam  intellectivam;  non  ergo  in  homine  est 
una  essentia  animae  sensitivae,  et  intellectivae. 

4.  Praeterea.  Philos.  dicit  in  8.  Metaph.  (tex.  6.),  quod  genus  sumitur  a 
materia,  differentia  vero  a  forma:  sed  rationale,  quod  est  differentia  consti- 
tutiva  hominis,  sumitur  ab  anima  intellectiva;  animai  vero  dicitur  ex  hoc, 
quod  habet  corpus  animatum  anima  sensitiva;  anima  ergo  intellectiva  coni- 
paratur  ad  corpus  animatum  anima  sensitiva,  sicut  forma  ad  materiam;  non 
ergo  anima  intellectiva  est  eadem  per  essentiam  cum  anima  sensitiva  in 
homine  ;  sed  praesupponit  eam,  sicut  materiale  suppositum. 

Sed  contra  est,  quod  dicitur  in  lib.  de  Eccl.  Dog.  (Gennadii  Massiliensis) 
cap.  15.:  Neque  duas  an'wias  esse  dicimus  in  homine  uno,  sicut  Jacobus,  et  olii  Sy- 
rerum  scribunt,  unum  animalem,  qua  animetur  corpus,  et  immixta  sit  sanguini,  't 
alteram  spirituaUm,  quae  ralioneni  ministret:  sed  dicimus,  unani,  et  eamdem  esse 

anitnam  in  homine,  quae  et  corpus  sua  socutate  vivificat,  et  semetipsam  sua  ratione 
disponii. 

Respondeo  dicendum,  quod  Plato  (ita  refert  Arisi.  Uh.  1.  de  Anima  tex.  go.). 
posuit  diversas  animas  esse  in  corpore  uno,  etiam  secundum  organa  distincta 
^al.  àistinctas']  quibus  diversa  opera  vitae  attribaebat,  dicens,  vim  nutritivam 
esse  in  hepate,  concupiscibilem  in  corde,  cognosdtivam  in  cerebro.  Quam 
quidem  opinionem.  Arist.  reprobar  in  lib.  de  Anima  (tex.  41.  et  seq.),  quantum 
ad  illas  animae  partes,  quae  corporeis  organis  in  suis  operibus  utuntur,  ex 
hoc,  quod  in  aniraalibus,  quae  decisa  vivunt,  in  qualibet  parte  inveniuntur 
diversae  operationes  animae,  sicut  sensus,  et  appetitus.  Hoc  autem  non  esset, 
si  diversa  principia  operationum  animae,  tamquara  per  essentiam  diversae, 
diversis  partibus  corporis  distributa  essent:  sed  de  intellectiva  sub  dubio  vi- 
detur  relinquere,  utrum  sit  separata  ab  aliis  partibus  animae  solum  ratione, 
an  etiam  loco.  Opinio  autem  Platonis  sustineri  utique  posset,  si  poneretur, 
quod  anima  unitur  corpori,  non  ut  forma,  sed  ut  motor,  ut  posuit  Plato. 
Nihil  enim  inconveniens  sequitur,  si  idem  mobile  a  diversis  motoribus  mo- 
veatur,  praecipue  secundum  diversas  partes.  Sed  si  ponamus  animam  cor- 
pori  uniri  sicut  formam,  omnino  impossibile  videtur,  plures  animas  per 
essentiam  differentes  in  uno  corpore  esse.  Quod  quidem  triplici  ratione 
manifestar!  potest. 

Primo  quidem,  quia  animai  non  esset  simpliciter  unum,  cujus  essent  animae 
plures  :  nihil  enim  est  simpliciter  unum,  nisi  per  formam  unam,  per  quam 
habet  res  esse  :  ab  eodem  enim  habet  res,  quod  sit  ens,  et  quod  sit  una  ;  et 
ideo  ea,  quae  denominantur  a  diversis  formis,  non  sunt  unum  simpliciter,  sicut 
homo  albus.  Si  igitur  homo  ab  alia  forma  haberet,  quod  sit  vivum,  scilicet 
ab  anima  vegetabili,  et  ab  alia  forma,  quod  sit  animai,  scilicet  ab  anima  sen- 
sibili, et  ab  alia,  quod  sit  homo,  scilicet  ab  anima  rationali,  sequeretur,  quod 
homo  non  esset  unum  simpHciter:  sicut  et  Arist.  argumentatur  contra  Pla- 
tonem  in  3.  Metaph.  (tex.  20.),  quod,  si  alia  esset  idea  animalis  et  alia  bi 
pedis,  non  esset  unum  simpliciter  animai  bipes.  Et  propter  hoc  in  r.  de  Anima 
(iex.  go.),  contra  ponentes  diversas  animas  in  corpore  inquirit,  quid  con- 
tineat  illas,  idest  quid  faciat  ex  eis  unum.  Et  non  potest  dici,  quod  uniantur 
per  corporis  unitatem  :  quia  magis  anima  continet  corpus,  et  facit  ipsum 
esse  unum,  quam  e  converso. 

Secando,  hoc  apparet  impossibile  ex  modo  praedicationis.  Quae  enim  su- 
muntur  a  diversis  formis,  praedicantur  ad  invicem,  vel  per  accìdens,  si  formae 
non  sint  ad  invicem  ordinatae;  puta,  cum  dicìmus,  quod  album  est  dulce: 
vel,  si  formae  sint  ordinatae  ad  invicem,  erit  praedicatio  per  se  in  secundo 
modo  dicendi  per  se  :  quia  subjectum  ponitur  in  definitione  praedicati:  sicut 
-superficies  praeambula  est  ad  colorem.  Si  ergo  dicamus,  quod  corpus  super- 
hciatum  est  coloratum,  erit  secundus  modus  praedicationis  per  se;  si  ergo 
aha  forma  sit,  a  qua  aliquid  dicitur  animai,  et  a  qua  aliquid  dicitur  homo, 
sequeretur,  quod  vel  unum  horura  non  possit  praedicari  de  altero,  nisi  per  ac- 
cidens,  si  istae  duae  formae  ad  invicem  ordinem  non  habent:  vel  quod  sit 
ibi  praedicatio  in  secundo  modo  dicendi  per  se,  si  una  animarum  sit  ad  aliam 
praeambula.  Utrumque  autem  horum  est  manifeste  falsum  :  quia  animai  per 
se  de  homine  praedicatur,  non  per  accidens:  homo  autem  non  ponitur  in  de- 
finitione animalis,  sed  e  converso  ;  ergo  oportet  eamdem  formam  esse,  per 
quam  aliquid  est  animai,  et  per  quam  aliquid  est  homo  :  alioquin  homo  non 
vere  esset  id,  quod  est  animai,  ut  sic  animai  per  se  de  homine  praedìcetur. 

Tertio  apparet  hoc  esse  impossibile  per  hoc,  quod  una  operatio  animae, 
cum  fuerit  intensa,  impedit  aham,  quod  nullo  modo  contingeret,  nisi  prin- 
cipium  actionum  esset  per  essentiam  unum. 

Sic  ergo  dicendum,  quod  eadem  numero  est  anima  in  homine  sensitiva, 
et  intellectiva,  et  nutritiva.  Quomodo  autem  hoc  contingat,  de  facili  consi- 
derari  potest,  si  quis  differentias  specierum,  et  formarum  attendat.  Inveniuntur 
enim  rerum  species,  et  formae  differre  ab  invicem  secundum  perfectius,  et 
minus  perfectum.  Sicut  in  rerum  ordine  animata  perfectiora  sunt  inanimatis, 
et  ammalia  plantis,  et  homines  animalibus  brutis;  et  in  singulis  horum  ge- 
neium  sunt  gradus  diversi.  Et  ideo  Arist.  in  8.  Metaph.  (tex.  io.)  assimilat 
species  rerum  numeris,  qui  differunt  specie  secundum  additionem,  vel  sub- 
tractionem  unitatis.  Et  in  2.  de  Anima  (tex.  50.  etp.)  comparat  diversas  animas 
speciebus  figurarum,  quarum  una  continet  aliam  :  sicut  pentagonum  continet 
tetragonum,  et  excedit.  Sic  igitur  anima  intellectiva  continet  in  sua  virtute 
quidquid  habet  anima  sensitiva  brutorum,  nutritiva  plantarum.  Sicut  ergo 
superficies,  quae  habet  figuram  pentagonam,  non  per  aliam  figuram  est  te- 
tragona, et  per  aliam  pentagona  ;  quia  superflueret  figura  tetragona,  ex  quo 
in  pentagona  continetur:  ita  nec  per  aliam  animam  Socrates  est  homo,  et 
per  aliam  animai,  sed  per  unam,  et  eamdem. 

Ad  primum  ergo  dicendum,  quod  anima  sensitiva  non  habet  incorrupti 
bilitatem  ex  hoc,  quod  est  sensitiva,  sed  ex  hoc  quod  est  intellectiva,  ei  in- 
corruptibilitas  debetur.  Quando  ergo  anima  est  sensitiva  tantum,  corruptibilis 
est;  quando  vero  cum  sensitivo  intellectivum  habet,  est  incorruptibilis.  Lice»^ 
enim  sensitivum  incorruptionem  non  det;  tamen  incorruptionem  intellectivo 
auferre  non  potest. 

Ad  secundum  dicendum,  quod  formae  non  coUocantur  in  genere,  vel 
specie,  sed  composita  :  homo  autem  corruptibilis  est,  sicut  et  alia  animaha  ; 
unde  differentia  secundum  corruptibile,  et  incorruptibile,  quae  est  ex  parte 
formarum,  non  facit  hominem  secundum  genus  ab  aliis  animalibus  differre. 

Ad  tertium  dicendum,  quod  prius  embrio  habet  animam,  quae  est  sen- 
sitiva tantum,  qua  ablata,  advenit  perfectior  anima,  quae  est  simul  sensitiva, 
et  intellectiva,  ut  infra  plenius  ostendetur  (q.  118.  art.  2.  ad  2.). 

Ad  quartum  dicendum,  quod  non  oportet  secundum  diversas  rationes, 
vel  intentiones  logicas,  quae  consequuntur  modum  intelligendi,  diversitatem 
in  rebus  naturalibus  accipere:  quia  ratio  unum,  et  idem  secundum  diversos 
modos  apprehendere  potest.  Quia  igitur,  ut  dictum  est  (in  corp.  art.),  anima 
intellectiva  virtute  continet  id,  quod  sensitiva  habet,  et  adhuc  amplius,  potest 
seorsum ratio  considerare,  quod  pertinet  ad  virtutem  sensitivae,  quasi  quoddam 
ìmperfectum,  et  materiale.  Et  quia  hoc  invenit  commune  homini,  et  aiiis 
animalibus,  ex  hoc  rationem  generis  format.  Id  vero,  in  quo  anima  intelle- 
ctiva sensitivam  excedit,  accipit  quasi  formale,  et  completivum;  eie>'  eo  format 
differentiam  hominis. 

UTRUM    IN     HO  MINE     SIT     A  LI  A     FORMA 
PRAETER    ANIMAM    INTELLECTIVAM. 

(Loc.  Slip.  art.  j.  cit.). 

Ad  quartum  sic  proceditur.  Videtur,  quod  in  homine  sit  alia  forma  praeter 
animam  intellectivam.  Dicit  enim  Philos.  in  2.  de  Anima  (tex.  2.  et  ^.)  quod 
anima  est  actiis  corporis physìci  potentiavitam  hahentis.  Comparatur  igitur  anima 
ad  corpus,  sicut  forma  ad  materiam:  sed  corpus  habet  aliquam  formam  sub- 
stantialem,  per  quam  est  corpus;  ergo  ante  animam  praecedit  in  corpore 
aliqua  forma  substantialis, 

2.  Praeterea.  Homo,  et  quodlibet  animai  est  movens  seipsum.  Omne 
autem  movens  seipsum  dividitur  in  duas  partes,  quarum  una  est  movens,  et 
alia  est  mota,  ut  probatur  in  8.  Phys.  (tex.^o.):  pars  autem  movens  est  anima; 
ergo  oportet,  quod  alia  pars  sit  talis,  quae  possit  esse  mota  :  sed  materia 
prima  non  potcst  moveri,  ut  dkitur  in  5.  Phys.  (tex.  j.j  cum  sit  ens  solum 
in  potentia:  quinimmo  omne,  quod  movetur,  est  corpus;  ergo  oportet,  quod 
in  homine,  et  in  quolibet  animali  sit  alia  forma  substantialis,  per  quam  con- 
stituatur  corpus. 

3.  Praeterea.  Ordo  in  formis  attenditur  secundum  habitudinem  ad  ma- 
teriam primam.  Prius  enim,  et  posterius  dicitur  per  comparationem  ad  ali- 
quod  principium;  si  ergo  non  esset  in  homine  aliqua  forma  substantialis 
praeter  animam  rationalem,  sed  immediate  materiae  primae  inhaereret,  se- 
queretur,  quod  esset  in  ordine  imperfectissimarum  formarum,  quae  immediate 
inhaerent  materiae. 

4.  Praeterea.  Corpus  humanum  est  corpus  mixtum.  Mixtio  autem  non 
fit  secundum  materiam  tantum,  quia  tunc  esset  corruptio  sola.  Oportet  ergo, 
quod  remaneant  formae  elementorum  in  corpore  mixto,  quae  sunt  formae 
substantiales  ;  ergo  in  corpore  humano  sunt  aliae  formae  substantiales  praeter 
animam  intellectivam. 

Sed  coktra.  Unius  rei  est  unum  esse  substantiale  :  sed  forma  substan- 
tialis dat  esse  substantiale;  ergo  unius  rei  est  una  tantum  forma  substantialis: 
anima  autem  est  forma  substantialis  hominis;  ergo  impossibile  est,  quod  in 
homine  sit  aliqua  alia  forma  substantialis,  quam  anima  intellectiva. 

Respondeo  dicendum,  quod,  si  poneretur  anima  intellectiva  non  uniri 
corpori  ut  forma,  sed  solum  ut  motor,  ut  Platonici  posuerunt,  necesse  esset 
dicere,  quod  in  homine  esset  alia  forma  substantialis,  per  quam  corpus  ab 
anima  mobile  in  suo  esse  constitueretur.  Sed  si  anima  intellectiva  unitur 
corpori  ut  forma  substantialis,  sicut  supra  jam  diximus  (art.  i.  hiij.  q.),  im- 
possibile est,  quod  aliqua  alia  forma  substantialis  praeter  eam  inveniatur  in 
homine. 

Ad  cujus  evidentiam  considerandum  est,  quod  forma  substantialis  in  hoc 
a  forma  accidentali  differt,  quia  forma  accidentalis  non  dat  esse  simpliciter, 
sed  esse  tale:  sicut  calor  facit  suum  subjectum  non  simpliciter  esse,  sed  esse 
calidum.  Et  ideo  cum  advenit  forma  accidentalis,  non  dicitur  aliquid  fieri, 
vel  generari  simpliciter,  sed  fieri  tale,  aut  aliquo  modo  se  habens.  Et  simi- 
liter,  cum  recedit  forma  accidentalis,  non  dicitur  aliquid  corrumpi  simpliciter, 

sed  secundum  quid.  Forma  autem  substantialis  dat  esse  simpliciter;  et  ideo 
per  ejus  adventum  dicitur  aliquid  simpliciter  generarì,  et  per  ejus  recessum 
^jimpliciter  corrumpi.  Et  propter  hoc  antiqui  Naturales,  qui  posuerunt,  ma- 
teriam  primam  esse  aliquod  ens  actu,  puta  ignem,  aut  aèrem,  aut  aliquid 
hujusmodi,  dixerunt,  quod  nihil  generatur,  aut  corrumpìtur  simpliciter,  sed 
omne  fieri  statuerunt  alterari,  ut  dicitur  in  i.  Phys.  (tex.  ^^.).  Si  igitur  ita 
esset,  quod  praeter  animam  intellectivam  praeexìsteret  quaecumque  alia  forma 
substantialis  in  materia,  per  quam  subjectum  animae  esset  ens  actu,  seque- 
retur,  quod  anima  non  daret  esse  simpliciter,  et  per  consequens  quod  non 
esset  forma  substantialis,  et  quod  per  adventum  animae  non  esset  generatio 
simpliciter,  neque  per  ejus  abscessum  corruptio  simpliciter,  sed  solum  secun- 
dum quid  ;  quae  sunt  manifeste  falsa.  Unde  dicendum  est,  quod  nulla  alia 
forma  substantialis  est  in  homine,  nisi  sola  anima  intellectiva,  et  quod 
ipsa,  sicut  virtute  continet  animam  sensitivam,  et  nutritivam,  ita  virtute 
continet  omnes  inferiores  formas  ;  et  facit  ipsa  sola,  quidquid  imperfectiores 
formae  in  aliis  faciunt.  Et  simlliter  est  dicendum  de  anima  sensitiva  in  brutis, 
et  de  nutritiva  in  plantis,  et  universaliter  de  omnibus  formis  perfectioribus 
respectu  imperfectiorum. 

Ad  primum  ergo  dicendum,  quod  Arist.  non  dicit,  animam  esse  actiim 
corporis  tantum,  sed  actum  corporis  physici  organici  poteniia  vitam  hahentis,  et 
quod  talis  potentia  non  abjicit  animam.  Unde  manifestum  est,  quod  in  eo, 
cui  US  anima  dicitur  actus,  etiam  anima  includitur;  eo  modo  loquendi  quo 
dicitur  quod  calor  est  actus  calidi,  et  lumen  est  actus  lucidi;  non  quod 
seorsum  sit  lucidum  sine  luce,  sed  quia  est  lucidum  per  lucem.  Et  similiter 
dicitur,  quod  anima  est  actus  corporis,  etc;  quia  per  animam  et  est  corpus, 
et  est  oro-anicum,  et  est  potentia  vitam  habens,  Sed  actus  primus  dicitur  in 
potentia  respectu  actus  secundi,  qui  est  operatio.  Talis  enim  potentia  est 
non  abjiciens,  idest  non  excludens  animam. 

Ad  secundum  dicendum,  quod  anima  non  movet  corpus  per  esse  suum, 
secundum  quod  unitur  corpori  ut  forma,  sed  per  potentiam  motivam,  cujus 
actus  praesupponit  jam  corpus  effectum  in  actu  per  animam  ;  ut  sic  anima 
;ecundum  vim  motivam  si  pars  movens,  et  corpus  anìmatum  sit  pars  mota. 

Ad  tertium  dicendum,  quod  in  materia  considerantur  diversi  gradus 
perfectionis,  sicut  esse,  vivere,  sentire,  et  intelligere.  Semper  autem  secun- 
dum superveniens  priori  perfectius  est;  forma  ergo,  quae  dat  solum  primum 
gradum  perfectionis  materiae,  est  imperfectissima:  sed  forma,  quae  dat  pri- 
mum, et  secundum,  et  tertium,  et  sic  deinceps,  est  perfectissima,  et  tamen 
materiae  immediata. 

Ad  qtjartum  dicendum,  quod  Avic.  posuit,  formas  substantiales  elemen- 
torum  integras  remanere  in  mixto  ;  mixtionem  autem  fieri,  secundum  quod 
contrariae  qualitates  elementorum  reducuntur  ad  medium.  Sed  hoc  est  im- 
possibile :  quia  diversae  formae  elementorum  non  possunt  esse,  nisi  in  diversis 
partibus  materiae,  ad  quarum  diversitatem  oportet  intelligi  dimensiones,  sine 
quibus  materia  divisibilis  esse  non  potest.  Materia  autem  dimensioni  subjecta 
non  invenitur  nisi  in  corpore  :  diversa  autem  corpora  non  possunt  esse  in 
eodem  loco  ;  unde  sequitur,  quod  elementa  sint  in  mixto  distincta  secundum 
situm  ;  et  ita  non  erit  vera  mixtio,  quae  est  secundum  totum,  sed  mixtio  ad 
sensum,  quae  est  secundum  minima  juxta  se  posita.  Averroés  autem  posuit 
in  3.  de  Coelo  (comm.  6y.),  quod  formae  elementorum  propter  sui  imperfectio- 
•lem  sunt  mediae  inter  formas  accidentales,  et  substantiales;  et  ideo  recipiunt 

magis,  et  minus  :  et  ideo  remittuntur  in  mixtione,  et  ad  medium  reducuntur, 
et  conflatur  ex  eis  una  forma.  Sed  hoc  est  etiam  magis  impossibile  :  nam 
esse  substantiale  cujuslibet  rei  in  indivisibili  consistit:  et  omnis  additio,  et 
subtractio  variat  speciem,  sicut  in  numeris,  ut  dicitur  in  8.  Metaph.  (tex.  io.); 
unde  impossibile  est,  quod  forma  substanùalis  quaecumque  recipiat  magis 
et  minus.  Nec  minus  est  impossibile,  aliquid  esse  medium  inter  substantiam, 
et  accidens.  Et  ideo  dicendum  est  secundum  Philos.  (habetur  implicite  i.  de 
Getter,  tex.  46.,  sed  clarius  2.  de  Pari.  Anim.  a  princ),  quod  formae  elementorum 
manent  in  mixto  non  actu,  sed  virtute.  Manent  enim  qualitates  propriae  ele- 
mentorum, licet  remissae,  in  quibus  est  virtus  formarum  elementarium.  Et 
hujusmodi  qualitas  mixtionis  est  propria  dispositio  ad  formam  substantialem 
corporis  mixti,  puta  formam  lapidis,  vel  animati  cujusque  [al,  cujuscumque]. 

UTRUM  ANIMA  INTELLECTIVA  CONVENIENTER  TALI  CORPORI  UNIATUR. 

(i.  Disi.  8.  q.  j.  art.^.  ad  2.  et  2.  Dist.  i.  q.  2.  art.  y. 
et  Mal.  q.  j.  art.  j.  corp.  et  de  Spirit.  art.  7.  et  de  Anima  art.  S  ). 

Ad  Q.UINTUM  sic  proceditur.  Videtur,  quod  anima  intellectiva  inconve- 
nienter  tali  corpori  uniatur:  materia  enim  debet  esse  proportionata  formae  : 
sed  anima  intellectiva  est  forma  incorruptibilis;  non  ergo  convenienter  unitur 
corpori  corruptibili, 

2.  Praetérea.  Anima  intellectiva  est  forma  maxime  immaterialis.  Cujus 
signum  est,  quod  habet  operationem,  in  qua  non  communicat  materia  cor- 
poralis:  sed  quanto  corpus  est  subtilius,  tanto  minus  habet  de  materia;  ergo 
anima  deberet  subtilissimo  corpori  uniri,  puta  igni,  et  non  corpori  mixto,  et 
magis  terrestri. 

3.  Praetérea.  Cum  forma  sit  principium  speciei,  ab  una  forma  non  pro- 
veniunt  diversae  species  :  sed  anima  intellectiva  est  una  forma;  ergo  non  debet 
uniri  corpori,  quod  componitur  ex  partibus  dissimilium  specierum. 

4.  Praetérea.  Perfectioris  formae  debet  esse  perfectius  susceptibile:  sed 
anima  intellectiva  est  perfectissima  animarum.  Cum  igitur  aliorum  animalium 
corpora  habeant  naturaliter  insita  tegumenta,  puta  pilorum  loco  vestium,  et 
ungularum  loco  calceamentorum:  habeant  etiam  arma  naturaliter  sibi  data^ 
sicut  ungues,  dentes,  et  cornua  :  videtur,  quod  anima  intellectiva  non  debuerit 
uniri  corpori  imperfecto,  tamquam  talibus  auxiliis  privato. 

Sed  contra  est,  quod  dicit  Philos.  in  2.  de  Anima  (tex.  4.  et  y),  quod 
anima  est  actus  corporis  physici  organici  potentia  vitam  habentis. 

Respondeo  dicendum,  quod,  cum  forma  non  sit  propter  materiam,  sed 
potius  materia  propter  formam,  ex  forma  oportet  rationem  accipere,  quare 
materia  sit  talis,  et  non  e  converso.  Anima  autem  intellectiva,  sicut  supra 
habitum  est  (q.  j^.  art.  2.),  secundum  naturae  ordinem  infimum  gradum  in 
substantiis  intellectualibus  tenet,  intantum  quod  non  habet  naturaUter  sibi 
inuitam  notitiam  veritatis,  sicut  angeli  ;  sed  oportet,  quod  eam  colligat  ex 
lebus  uivisibilibus  per  viam  sensus,  ut  Dionysius  dicit  7  cap.  de  Div.  Nom. 
(mitr  princ.  et  med.  leci.  2.).  Natura  autem  nulli  deest  in  necessariis.  Unde 
oportuit.  quod  anima  intellectiva  non  solum  haberet  virtutem  intelligendi» 
sed  etiam  virtutem  sentiendi:  actio  autem  sensus  non  fit  sine  corporeo  instru- 

mento  :  oportuit  igitur,  aniinam  intellectivam  tali  corpori  uniri,  quod  possit  esse 
conveniens  organum  sensus.  Omnes  autem  alii  sensus  fundantur  supra  tactum  : 
ad  organum  autem  tactus  requiritur,  quod  sìt  medium  Inter  contraria,  quae 
sunt  calidum,  et  frigidum,  humidum,  et  siccum,  et  similia,  quorum  est  tactus 
apprehensivus.  Sic  enim  est  in  potentia  ad  contraria,  et  potestea  sentire.  Unde, 
quanto  organum  tactus  fuerit  magis  reductum  ad  aequalitatem  complexionis, 
tanto  perceptibilior  erit  tactus:  anima  autem  intellectiva  habet  completissime 
virtutem  sensitivam:  quia  quod  est  inferioris,  praeexistit  perfectius  in  supe- 
riori, ut  dicit  Dion.  in  lib  de  Div,  Nom.  (loc.  mine  cit.)  :  unde  oportuit,  corpus, 
cui  unitur  anima  intellectiva,  esse  corpus  mixtum,  Inter  omnia  alia  magis 
reductum  ad  aequalitatem  complexionis.  Et  propter  hoc  homo  Inter  omnia 
ammalia  melioris  est  tactus;  et  Inter  ipsos  homines,  qui  sunt  melioris  tactus, 
sunt  melioris  intellectus.  Cujus  signum  est,  quod  molles  carne  bene  aptos 
mente  videmus,  ut  dicitur  in  2.  de  Anima  (tix.  9^.). 

Ad  primum  ergo  dicendum,  quod  hanc  objectionem  aliquis  forte  vcllet 
evadere  per  hoc,  quod  diceret,  corpus  hominis  ante  peccatum  incorruptibile 
fuisse.  Sed  haec  responsio  non  videtur  sufficiens:  quia  corpus  hominis  ante 
peccatum  immortale  fuit  non  per  naturam,  sed  per  gratiae  divinae  donum  : 
alioquin  immortalitas  ejus  per  peccatum  sublata  non  esset,  sicut  nec  immor- 
talitas  daemonis. 

Et  ideo  aliter  dicendum  est,  quod  in  materia  duplex  conditio  invenitur.  Una, 
quae  eligitur  ad  hoc,  quod  sit  conveniens  formae:  alia^  quae  ex  necessitate 
consequitur  prioris  dispositionis  :  sicut  artifex  ad  formam  serrae  eligit  ma- 
teriam  ferream,  aptam  ad  secandum  dura.  Sed  quod  dentes  serrae  hebetari 
possint,  et  rubiginem  contrahere,  sequitur  ex  necessitate  materiae.  Sic  igitur 
et  animae  intellectivae  debetur  corpus,  quod  sit  aequalìs  complexionis.  Ex 
hoc  autem  de  necessitate  materiae  sequitur,  quod  sit  corruptibile.  Si  quis  vero 
dicat,  quod  Deus  potuit  hanc  necessitatem  vitate,  dicendum  est,  quod  in 
constitutione  rerum  naturalium  non  consideratur,  quid  Deus  facere  possit,  sed 
quid  naturae  rerum  conveniat,  ut  August.  dicit  2.  super  Gen.  ad  lit.  (cap.  1.), 
Providit  tamen  Deus,  adhibendo  remedium  contra  mortem  per  gratiae  donum. 

Ad  secundum  dicendum,  quod  animae  intellectivae  non  debetur  corpus 
propter  ipsam  intellectualem  operationem  secundum  se,  sed  propter  sensiti- 
vam virtutem,  quae  requirit  organum  aequaliter  complexionatum.  Et  ideo 
oportuit  animam  intellectivam  tali  corpori  uniri,  et  non  simpHci  elemento, 
vel  corpori  mixto,  in  quo  excederet  ignis  secundum  quantitatem:  quia  non 
posset  esse  aequalitas  complexionis  propter  excedentem  ignis  activam  vir- 
tutem. Habet  autem  hoc  corpus  aequaliter  complexionatum  quamdam  digni- 
tatem  per  hoc,  quod  est  remotum  a  contrariis.  In  quo  quodammodo  assimi- 
latur  corpori  coelesti. 

Ad  tertium  dicendum,  quod  partes  animalis,  ut  oculus,  manus,  caro,  et 
OS,  et  hujusmodi,  non  sunt  in  specie,  sed  totum;  et  ideo  non  potest  dici, 
proprie  loquendo,  quod  sint  diversarum  specierum,  sed  quod  sint  diversarum 
dispositionum.  Et  hoc  competit  animae  intellectivae,  quae  quamvis  sit  una 
secundum  essentiam,  tamen  propter  sui  perfectionem  est  multiple^  in  virtute. 
Et  ideo  ad  diversas  operationes  indiget  diversis  dispositionibus  'n  partibus 
corporis,  cui  unitur.  Et  propter  hoc  videmus,.  quod  major  est  d^vcrsitas  par- 
tium  in  animalibus  perfectis,  quam  in  imperfectis,  et  in  hi.s,  O'ipm  in  plantis. 

Ad  Q.UARTUM  dicendum,  quod  anima  intellectiva,  quia  est  nniversalium 
comprehensiva,  habet  virtutem  ad  infinita.  Et  ideo  non  poTuemr*  sibi  deter 

mìnarì  a  natura  vel  determinatae  existimationes  naturales,  vel  etiam  deter- 
minata auxilia  vel  defensionum,  vel  tegumentorum,  sìcut  aliis  anìmalibus, 
quorum  animae  habent  apprehensionem,  et  virtutem  ad  aliqua  particularia 
determinata:  sed  loco  horum  omnium  homo  habet  naturaliter  rationem,  et 
manus,  quae  sunt  organa  organorum  :  quia  per  eas  homo  potest  sibi  prae- 
parare  instrumenta  infìnitorum  modorum,  et  ad  infinitos  effectus. 

ARTICULUS  VI.  374 

UTRUM     ANIMA     INTELLECTIVA    UNIATUR     CORPORI 
MEDIANTIBUS    DISPOSITIONIBUS    ACCIDENTALIBUS. 

(Lth.  2.  Contr.  g.  cap.  ji.  et   Veri.  q.  15.  art.  4.  corp.  et  Mal  q.  ari.  5.  corp. 

et  de  Spirit.  art.  2.  et  de  Anima  art.  9.  et  art.  io.  corp. 

et  2.  Uh.  de  Anima  Uct.  i.  fin.). 

Ad  sextum  sic  proceditur.  Videtur,  quod  anima  intellectiva  uniatur  cor- 
pori  mediantibus  aliquibus  dispositionibus  accidentalibus.  Omnis  enim  forma 
est  in  materia  sibi  propria,  et  disposita:  sed  dispositiones  ad  formam  sunt 
accidentia  quaedam;  ergo  oportet  praeintelligi  accidentia  aiiqua  in  materia 
ante  formam  substantialem,  et  ita  ante  animam,  cum  anima  sit  quaedam 
substantialis  forma. 

2,  Praeterea.  Diversae  formae  unius  specie!  requirunt  diversas  mate- 
riae  partes.  Partes  autem  materiae  diversae  non  possunt  intelligi,  nisi  secun- 
dum  divisionem  dimensivarum  quantitatum;  ergo  oportet  intelligere  dimen- 
siones  in  materia  ante  formas  substantiales,  quae  sunt  multae   unius  speciei. 

3.  Praeterea.  Spirituale  applicatur  corporali  per  contactum  virtutis  :  virtus 
autem  animae  est  ejus  potentia;  ergo  videtur,  quod  anima  unitur  corpori 
mediante  potentia,  quae  est  quoddam  accidens. 

Sed  contra  est,  quod  accidens  est  posterius  substantia  et  tempore,  et 
ratione,  ut  dicitur  in  7.  Metaph.  (tex.  4.).  Non  ergo  forma  accidentalis  aliqua 
potest  intelligi  in  materia  ante  animam,  quae  est  forma  substantialis. 

Respondeo  dicendum,  quod,  si  anima  uniretur  corpori  solum  ut  motor, 
nihil  prohiberet,  immo  magis  necessarium  esset,  esse  aliquas  dispositiones 
medias  Inter  animam,  et  corpus;  potentiam  scilicet  ex  parte  animae,  per 
quam  moveret  corpus;  et  aliquam  habilitatem  ex  parte  corporis,  per  quam 
corpus  esset  ab  anima  mobile.  Sed  si  anima  intellectiva  unitur  corpori  ut 
forma  substantialis,  sicut  jam  supra  dictum  est  (art.  i.  huj.  q  ),  impossibile  est, 
quod  aliqua  dispositio  accidentalis  cadat  media  inter  corpus,  et  animam,  vel 
inter  quamcumque  formam  substantialem,  et  materiam  suam.  Et  hujus  ratio 
est,  quia,  cum  materia  sit  in  potentia  ad  omnes  actus  ordine  quodam,  oportet, 
quod  id,  quod  est  primum  simpliciter  in  actibus,  primo  in  materia  intelligatur. 
Prìmum  autem  inter  omnes  actus  est  esse.  Impossibile  est  ergo  intelHgere 
materiam  prius  esse  calidam,  vel  quantam,  quam  esse  in  actu.  Esse  autem 
in  actu  habet  per  form^am  substantialem,  quae  facit  esse  simphciter,  ut  jam 
dictum  est  (art.  4.  huj.  q.).  Unde  impossibile  est,  quod  quaecumque  disposi- 
tiones accidentales  praeexistant  in  materia  ante  formam  substantialem,  et 
per  consequens  ante  animam. 

Ad  primum  ergo  dicendum,  quod,  sicut  ex  praedìctis  patet  (art.  ?.  et  d. 
ani.  u.).  torma  pertectior  virtute  continet  quidquid  est  inferiorum  formarum. 

Et  ideo  una,  et  eadem  existens  perficit  materiam  secundum  diversos  perfe- 
ctionis  gradus.  Una  enim,  et  eadem  forma  est  per  essentiam,  per  quam  homo 
est  ens  actu,  et  per  quam  est  corpus,  et  per  quam  est  vivum,  et  per  quam 
est  animai,  et  per  quam  est  homo.  Manifestum  est  autem,  quod  unumquod- 
que  genus  consequuntur  propria  accidentia.  Sicut  ergo  materia  praeintelli- 
gitur  perfecta  secundum  esse  ante  intellectum  corporeitatis  :  et  sic  de  aliis: 
ita  praeintelliguntur  accidentia,  quae  sunt  propria  entis,  ante  corporeitatem. 
Et  sic  praeintelliguntur  dispositiones  in  materia  ante  formam,  non  quantum 
ad  omnem  ejus  effectum,  sed  quantum  ad  posteriorem. 

Ad  secundum  dicendum,  quod  dimensiones  quantitativae  sunt  accidentia 
consequentia  corporeitatem,  quae  toti  materiae  convenit.  Unde  materia  jam 
intellecta  sub  corporeitate,  et  dimensionibus,  potest  intelligl  ut  distincta  in 
diversas  partes  :  ut  sic  accipiat  diversas  formas  secundum  ulteriores  perfe- 
ctionis  gradus.  Quamvis  enim  eadem  forma  sit  secundum  essentiam,  quae 
diversos  perfectionis  gradus  materiae  attribuit,  ut  dictum  est  (art.  4.  hiij.  q.): 
tamen  secundum  considerationem  rationis  differt. 

Ad  tertium  dicendum,  quod  substantia  spiritualis,  quae  unitur  corpori 
solum  ut  motor,  unitur  ei  per  potentiam,  et  virtutem:  sed  anima  intellectiva 
corpori  unitur  ut  forma  per  suum  esse.  Administrat  tamen  ipsum,  et  movet 
per  suam  potentiam,  et  virtutem. 

ARTICULUS  VII.  375 

UTRUM  ANIMA   UNIATUR    CORPORI    ANIMALIS, 
MEDIANTE    ALIQ.UO    CORPORE. 

(Locis  siipra  art.  6.  inàuctis). 

Ad  septimum  sic  proceditur.  Videtur,  quod  anima  uniatur  corpori  ani- 
malis,  mediante  aliquo  corpore.  Dicit  enim  August.  3.  super  Gen.  ad  lit. 
(cap.  y),  quod  anima  per  lucem,  idest  ignem,  et  aèrem,  quae  sunt  similiora 
spiritui,  corpus  administrat.  Ignis  autem,  et  aer  sunt  corpora;  ergo  anima 
unitur  corpori  humano  mediante  aliquo  corpore. 

2.  Praeterea.  Id,  quo  subtracto,  solvitur  unio  aliquorum  unitorum,  vi- 
detur esse  medium  Inter  ea:  sed,  deficiente  spiritu,  anima  a  corpore  sepa- 
ratur;  ergo  spiritus,  qui  est  quoddam  corpus  subtile,  medium  est  in  unione 
corporis,  et  animae. 

3.  Praeterea.  Ea,  quae  sunt  multum  distantia,  non  uniuntur  nisi  per  me- 
dium: sed  anima  intellectiva  multum  distat  a  corpore,  et  quia  est  incorporea, 
et  quia  est  incorruptibilis;  ergo  videtur,  quod  uniatur  ei  mediante  aliquo, 
quod  sit  corpus  incorruptibile:  et  hoc  videtur  esse  aliqua  lux  coelestis,  quae 
conciliat  elementa,  et  redigit  in  unum. 

Sed  contra  est,  quod  Philosophus  dicit  in  2,  de  Anima  (tex.  y.),  quod 
non  oportet  quaerere,  si  unum  est  anima,  et  corpus,  sicut  neque  ceram,  et 
figuram  :  sed  figura  unitur  cerae  nullo  corpore  mediante  ;  ergo  et  anima 
corpori. 

Respokdeo  dicendum,  quod  si  anima  secundum  Phitonicos  corpori  uni- 
retur  solum  ut  motor,  conveniens  esset  dicere,  quod  Inter  animam  hominis, 
vel  cujuscumque  animalis,  et  corpus  aliqua  alia  corpora  media  mtervenirent: 
convenit  enim  motori  aliquid  distans  per  media  magis  propmqua  movere.  Si 

vero  anima  unitur  corpori  ut  forma,  sicut  jam  dictum  est  (art.praec.  et  art.  t. 
hitj.  q.),  impossibile  est,  quod  uniatur  ei  aliquo  corpore  mediante.  Cujus  ratio 
est,  quia  sic  dicitur  aliquid  unum,  quomodo  et  ens.  Forma  autem  per  seipsam 
facit  rem  esse  in  actu,  cum  per  essentiam  suam  sit  actus,  nec  dat  esse  per 
aliquod  medium.  Unde  unitas  rei  compositae  ex  materia,  et  forma  est  per 
ipsam  formam,  quae  secundum  seipsam  unitur  materiae,  ut  actus  ejus.  Nec 
est  aliquid  aliud  uniens,  nisi  agens,  quod  facit  materiam  esse  in  actu,  ut  di- 
citur in  8.  Metaph.  (tex.  ly).  Unde  patet,  esse  falsas  opiniones  eorum,  qui 
posuerunt,  aliqua  corpora  esse  media  inter  animam,  et  corpus  hominis.  Quo- 
rum quidam  Platonici  dixerunt,  quod  anima  intellectiva  habet  corpus  incor- 
ruptibile  sibi  naturaliter  unitum,  a  quo  numquam  separatur,  et  eo  mediante 
unitur  corpori  hominis  corruptibili.  Quidam  vero  dixerunt,  quod  unitur  cor- 
pori  mediante  spiritu  corporeo.  Alii  vero  dixerunt,  quod  unitur  corpori  me- 
diante luce,  quam  dicunt  esse  corpus,  et  de  natura  quintae  essentiae  :  ita  quod 
anima  vegetabilis  unitur  corpori  mediante  luce  coeli  siderei,  anima  vero  sen- 
sibilis  mediante  luce  coeli  cristallini,  anima  vero  intellectualis  mediante  luce 
coeli  empyrei:  quod  fictitium,  et  derisibile  apparet:  tum  quia  lux  non  est  cor- 
pus: tum  quia  quinta  essentia  non  venit  materialiter  in  compositionem  cor- 
poris  mixti,  cum  sit  inalterabilis,  sed  virtualiter  tantum  :  tum  etiam  quia  anima 
immediate  corpori  unitur,  ut  forma  materiae. 

Ad  primum  ergo  dicendum,  quod  August.  loquitur  de  anima,  inquantuni 
movet  corpus  ;  unde  utitur  verbo  admitiistralionis.  Et  verum  est,  quod  partes 
grossiores  corporis  per  subtiliores  movet.  Et  primum  instrumentum  virtutis 
motivae  est  spiritus,  ut  dicit  Philos.  in  lib.  de  Causa  motus  animai,  (seu  dò 
coìum.  Animai,  mot.  cap.  6.). 

Ad  secundum  dicendum,  quod,  subtracto  spiritu,  deficit  unio  animae  ad 
corpus;  non  quia  sit  medium;  sed  quia  tollitur  dispositio,  per  quam  corpus 
est  dispositum  ad  talem  unionem.  Est  tamen  spiritus  medium  in  movendo, 
sicut  primum  instrumentum  motus. 

Ad  tertium  dicendum,  quod  anima  distat  a  corpore  plurimum,  si  utriusque 
conditiones  seorsum  considerentur.  Unde,  si  utrumque  ipsorum  separatim 
esse  haberet,  oporteret,  quod  multa  media  intervenirent.  Sed  inquantuni 
anima  est  forma  corporis,  non  habet  esse  seorsum  ab  esse  corporis  :  sed  per 
suum  esse  corpori  unitur  immediate.  Sic  enim  et  quaelibet  forma,  si  consi- 
deretur  ut  actus,  habet  magnam  distantiam  a  materia,  quae  est  ens  in  po- 
tentia  tantum. 

ARTICULUS  Vili.  :;76 

UTRUM  ANIMA  SIT  TOTA  IN  Q.UALIBET  PARTE  CORPORIS. 

(i.  Dist.  8.  q.  j-.  art.  5.  et  lib.  2.  Contr.  g.  cap.  y2.  et  lib.  4.  cap.  óy.  fin. 
et  de  Spirit.  art.  4.  et  de  Anima  art.  io.  et  opusc.  61.  cap.  47.). 

Ad  octavum  sic  proceditur.  Videtur,  quod  anima  non  sit  tota  in  qualibet 
parte  corporis.  Dicit  enim  Philos.  in  lib.  de  Causa  motus  animalium  (cap.  7. 
panini  a  princ.)  :  Non  opus  est  in  unaquaqne  corporis  parte  esse  animam,  sed  in 
quodam  principio  corporis  existente  alia  vivere,  eo  quod  simul  nata  sunt  facere pro- 
prium  motum  per  naturam. 

2.  Praeterea.  Anima  est  in  corpore,  cujus  est  actus:  sed  est  actus  cor- 
poris organici;  ergo  non  est  nisi  in  corpore  organico;  sed  non  quaelibet 

S.   TiiOMAE  Siinima    Theolodca.  Voi.  I.  ~  „o 


jyS  QUAESTIO    LXXVI.   ARTICULUS    Vili. 

corporis  hominis  est  corpus  organicum;  ergo  anima  non  est  in  qualibet  parte 
corporis  tota. 

3.  Praeterea.  In  2.  de  Anima  (tex.  9.  et  io.)  dicitur,  quod  sicut  se  habet 
pars  animae  ad  partem  corporis,  ut  visus  ad  pupillam  ;  ita  anima  tota  ad 
totum  corpus  animalis.  Si  igitur  tota  anima  est  in  qualibet  parte  corporis, 
sequitur,  quod  quaelibet  pars  corporis  sit  animai. 

4.  Praeterea.  Omnes  potentiae  animae  in  ipsa  essentia  animae  fundantur. 
Si  igitur  anima  tota  est  in  qualibet  parte  corporis,  sequitur,  quod  omnes  po- 
tentiae animae  sint  in  qualibet  corporis  parte  ;  et  ita  visus  erit  in  aure,  et 
auditus  in  oculo;  quod  est  inconveniens. 

5.  Praeterea.  Si  in  qualibet  parte  corporis  esset  tota  anima,  quaelibet 
pars  corporis  immediate  dependeret  ab  anima.  Non  ergo  una  pars  depen- 
deret  ab  alia,  nec  una  pars  esset  principalior,  quam  alia,  quod  est  manifeste 
falsum;  non  ergo  anima  est  in  qualibet  parte  corporis  tota. 

Sed  contra  est,  quod  Aug.  dicit  in  6.  de  Trinit.  (cap.  6.)  quod  anima  in 
quocumque  corpore,  et  in  toto  est  tota,  et  in  qualibet  ejus  parte  tota  est. 

Respondeo  dicendum,  quod,  sicut  in  aliis  jam  dictum  est  (art.  praec),  si 
anima  uniretur  corpori  solum  ut  motor,  posset  dici,  quod  non  esset  in  qua- 
libet parte  corporis,  sed  in  una  tantum,  per  quam  alias  moveret.  Sed  quia 
anima  unitur  corpori  ut  forma,  necesse  est,  quod  sit  in  toto,  et  in  qualibet 
parte  corporis,  non  enim  est  forma  corporis  accidentalis,  sed  substantialis. 
Substantialis  autem  forma  non  solum  est  perfectio  totius,  sed  cujuslibet  partis^ 
Cum  enim  totum  consistat  ex  partibus,  forma  totius,  quae  non  dat  esse  sin. 
gulis  partibus  [al.  quae  dat  essò  singuUs  partibus^  est  forma,  quae  est  com- 
positio  et  ordo;  sicut  forma  domus;  et  talis  forma  est  accidentalis.  Anima 
vero  est  forma  substantialis.  Unde  oportet,  quod  sit  forma,  et  actus,  non 
solum  totius,  sed  cujuslibet  partis.  Et  ideo,  recedente  anima,  sicut  non  dicitur 
animai,  et  homo,  nisi  aequivoce,  quemadmodum  et  animai  pictum,  vel  lapi- 
deum;  ita  est  de  manu,  et  oculo,  aut  carne,  et  osse,  ut  Philos.  dicit  (2.  de 
Anìm.  tex.  ().).  Cujus  signum  est,  quod  nulla  pars  corporis  habet  proprium 
opus  anima  recedente,  cum  tamen  omne,  quod  retinet  speciem,  retineat  ope- 
rationem  speciei.  Actus  autem  est  in  eo,  cujus  est  actus.  Unde  oportet,  ani- 
mam  esse  in  toto  corpore,  et  in  qualibet  ejus  parte,  et  quod  tota  sit  in  qua- 
libet parte  ejus,  hinc  considerari  potest,  quia,  cum  totum  sit,  quod  dividitur 
in  partes,  secundum  triplicemdivisionem  est  triphx  totalitas.  Est  enim  quoddam 
totum,  quod  dividitur  in  partes  quantitativas:  sicut  tota  linea,  vel  totum 
corpus.  Est  etiam  quoddam  totum,  quod  dividitur  in  partes  rationis,  et  essen- 
tiae:  sicut  defìnitum  in  partes  definitionis  ;  et  compositum  rcsolvitur  in  ma- 
teriam,  et  formam.  Terthim  autem  totum  est  potentiale,  quod  dividitur  in 
partes  virtutis.  Primus  autem  totalitatis  modus  non  convenit  formis,  nisi  forte 
per  accidens,  et  ilhs  solis  formis,  quae  habent  indifferentem  habitudinem  ad 
totum  quantitativum,  et  partes  ejus;  sicut  albedo,  quantum  est  de  sui  ratione, 
aequaliter  se  habet,  ut  sit  in  tota  superficie,  et  qualibet  superficie!  parte.  Et 
ideo,  divisa  superficie,  dividitur  albedo  per  accidens.  Sed  forma,  quae  requirit 
diversitatem  in  partibus,  sicut  est  anima,  et  praecipue  animalium  perfectorum, 
non  aequaliter  se  habet  ad  totum,  et  partes;  unde  non  dividitur  per  accidens, 
scilicet  per  divisionem  quantitatis.  Sic  ergo  totalitas  quantitativa  non  potest 
attrrbui  animae  nec  per  se,  nec  per  accidens.  Sed  totalitas  secunda,  quae 
attenditur  secundum  rationis,  et  essentiae  perfectionem,  proprie,  et  per  se 
convenit  formis.  Similiter  autem  et  totalitas  virtutis  ;  quia  forma  est  opera- 

tionis  principium.  Si  ergo  quaereretur  de  albedine,  utrum  esset  tota  in  tota 
superfìcie,  et  in  qualibct  ejus  parte,  distinguere  oporteret;  quia,  si  fiat  mentio 
de  totalitate  quantitativa,  quam  habet  albedo  per  accidens,  non  tota  esset  in 
qualibet  parte  superficiei.  Et  similiter  dicendum  est  de  totalitate  virtutis;  magis 
enim  potest  movere  visum  albedo,  quae  est  in  tota  superficie,  quam  albedo, 
quae  est  in  aliqua  ejus  particula.  Sed  si  fiat  mentio  de  totalitate  speciei,  et 
essentiae,  tota  albedo  est  in  qualibet  superficiei  parte.  Sed  quia  anima  totali- 
tatem  quantitativam  non  habet  nec  per  se,  nec  per  accidens,  ut  dictum  est 
(in  isto  art.),  sufficit  dicere,  quod  anima  tota  est  in  qualibet  pa'rte  corporis 
secundum  totalitatem  perfectionis,  et  essentiae,  non  autem  secundum  totali- 
tatem  virtutis:  quia  non  secundum  quamlibet  suam  potentiam  est  in  qualibet 
parte  corporis,  sed  secundum  visum  in  oculo,  secundum  auditum  in  aure,  et 
sic  de  aliis. 

Tamen  attendendum  est,  quod,  quia  anima  requirit  diversitatem  in  par- 
tibus,  non  eodem  modo  comparatur  ad  totum,  et  ad  partes  ;  sed  ad  totum 
quidem  primo,  et  per  se,  sicut  ad  proprium,  et  proportionatum  perfectibile  ; 
ad  partes  autem  per  posterius,  secundum  quod  partes  habent  ordinem  ad 
totum. 

Ad  primum  ergo  dicendum,  quod  Philosophus  loquitur  de  potentia  mo- 
tiva animae. 

Ad  secundum  dicendum,  quod  anima  est  actus  corporis  organici,  sicut 
proportionati,  et  primi  perfectibilis. 

Ad  tertium  dicendum,  quod  animai  est,  quod  componitur  ex  anima,  et 
corpore  toto,  quod  est  primum  et  proportionatum  ejus  perfectibile.  Sic  autem 
anima  non  est  in  parte.  Unde  non  oportet,  quod  pars  animalis  sit  animai. 

Ad  quartum  dicendum,  quod  potentiarum  animae  quaedam  sunt  in  ea, 
secundum  quod  excedit  totam  corporis  capacitatem,  scilicet  intellectus,  et 
voluntas;  unde  hujusmodi  potentiae  in  nulla  parte  corporis  esse  dicuntur. 
Aliaò  vero  potentiae  sunt  communes  animae,  et  corpori.  Unde  talium  poten- 
tiarum non  oportet,  quod  quaelibet  sit  in  quocumque  est  anima  sed  solum 
in  illa  parte  corporis,  quae  est  proportionata  ad  talis  potentiae  operationem. 

Ad  Q.UIKTUM  dicendum,  quod  una  pars  corporis  dicitur  esse  principalior, 
quam  alia,  propter  potentias  diversas,  quarum  sunt  organa  partes  corporis, 
quae  enim  est  principalioris  potentiae  organum,  est  principalior  pars  cor- 
poris; vel  quae  etiam  eidem  potentiae  principalius  deservit. 


QUAESTIO  LXXVII. 

DE  HIS,  QUAE  PERTINENT  AD  POTENTIAS  ANIMAE  IN  GENERALI, 
IN  OCTO  ARTICULOS  DIVISA. 

Deinde  considerandum  est  de  his,  quae  pertinent  ad  potentias  animae, 
El  primo  in  generali:  secundo  in  speciali. 

Circa  primum  qiiaeruntur  odo. 
Primo.  Utrum  essentia  animae  sit  ejus  potentia. 
Secundo.  Utrum  sit  una  tantum  potentia  animae,  vel  plures. 

Tertio.  Quomodo  potentiae  animae  distinguantur. 

Quarto.  De  ordine  ipsarum  ad  invicem. 

Quinto.  Utrum  anima  sit  subjectum  omnium  potentiarum, 

Sexto.  Utrum  potentiae  fluant  ab  essentia  animae. 

Septimo.  Utrum  potentìa  una  oriatur  ex  alia. 

Octavo.  Utrum  omnes  potentiae  animae  remaneant  in  ea  post  mortem. 

ARTICULUS  I. 

UTRUM    IPSA    ESSENTIA   ANIMAE    SIT    EJUS   POTENTÌA. 

(i.  Disi.  5.  q.  4.  art.  2.  et  Quodl.  io.  art.  j.  et  de  Spirit.  art.  2. 
et  de  Anima  art.  12.  et  art.  ic).  corp.). 

Ad  primum  sic  proceditur.  Videtur,  quod  ipsa  essentia  animae  sit  ejus 
potentia.  Dicit  enim  Aug.  in  9.  de  Trin.  (g.  4.  parum  a  princ.)  quod  mens,  no- 
titia,  et  amor  sunt  substantialiter  in  anima,  vel,  ut  idem  dicam,  essentialiter.  Et 
in  IO.  (cap.  II.  a  med.)  dicit,  quod  memoria,  intelligenti  a,  et  voluntas  sunt  una 
vita,  una  mens,  et  una  essentia. 

2.  Praeterea.  Anima  est  nobilior,  quam  materia  prima  :  sed  materia 
prima  est  sua  potentia  ;  ergo  multo  magis  anima. 

3.  Praeterea.  Forma  substantialis  est  simplicior,  quam  accidentalis. 
Cujus  signum  est,  quod  forma  substantialis  non  intenditur,  vel  remittitur,  sed 
in  indivisibili  consistit.  Forma  autem  accidentalis  est  ipsa  sua  virtus  ;  ergo 
multo  magis  forma  substantialis,  quae  est  anima. 

4.  Praeterea.  Potentia  sensitiva  est,  qua  sentimus  ;  et  potentia  intelle- 
ctiva,  qua  intelligimus  :  sed  id,  quo  primo  sentimus  et  inttlligimtis,  est  anima,  se- 
cundum  Philos.  in  2.  de  Anima  (tex.  24.)  ;  ergo  anima  est  suae  potentiae. 

5.  Praeterea.  Omne  quod  non  est  de  essentia  rei,  est  accidens.  Si  ergo  po- 
tentia animae  est  praeter  essentiam  ejus,  sequitur,  quod  sit  accidens,  quod  est 
contra  August.  in  9.  de  Trin.  (cap.  4.)  ubi  dicit,  quod  praedicta  non  sunt  in 
anima  sicut  in  subjecto,  ut  color,  aut  figura  in  corpore,  aut  u!la  alia  qua- 
litas,  aut  quantitas:  quidquid  enim  tale  est,  non  excedit  subjectum,  in  quo 
est.  Mens  autem  potest  etiam  alia  amare,  et  cognoscere. 

6.  Praeterea.  Forma  simplex  subjectum  esse  non  potest:  anima  autem 
est  forma  simplex,  cum  non  sit  composita  ex  materia,  et  forma,  ut  supra 
dictum  est  (q.  7/.  art.  ^.)  ;  non  ergo  potentia  animae  poiest  esse  in  ipsa  sicut 
in  subjecto. 

7.  Praeterea.  Accidens  non  est  principium  substantialis  differentiae:  sed 
sensibile  et  rationale  sunt  substantiales  differentiae;  et  sumuntur  a  sensu,  et 
ratione,  quae  sunt  potentiae  animae;  ergo  potentiae  animae  non  sunt  acci- 
dentia.  Et  ita  videtur,  quod  potentia  animae  sit  ejus  essentia. 

Sed  contra  est,  quod  Dionys.  dicit  11  cap.  Coelest.  Hierar.  quod  coe- 
iestes  spiritus  dividuntur  in  essentiam,  virtutem,  et  operationem.  Multo  igitur 
magis  in  anima  aliud  est  essentia,  et  aliud  virtus,  sive  potentia. 

Rkspokdeo  dicendum,  quod  impossibile  est  dicere,  quod  essentia  animae 
sit  ejus  potentia:  licet  hoc  quidam  posuerint.  Et  hoc  dupliciter  ostenditur 
quantum  ad  praesens.  Primo,  quia,  cum  potentia,  et  actus  dividant  ens,  et 
quodlibet  genus  entis,  oportet,  quod  ad  idem  genus  refcratur  potentia,  et 
actus;  et  ideo,  si  actus  non  est  in  genere  substamiae,  potentia,  quae  dicitur 

ad  illum  actum,  non  potest  esse  in  genere  substantiae.  Operarlo  autem  animae 
non  est  in  genere  substantiae,  sed  in  solo  Deo,  CQJus  operatio  est  ejus  sub- 
stantia. Unde  Dei  potentia,  quae  est  operationis  principium,  est  ipsa  Dei 
essentia;  quod  non  potest  esse  verum  neque  in  anima,  ncque  in  aliqua  crea- 
tura, ut  supra  etiam  de  angelo  dictum  est  (q.  ^4.  art.  ^.).  Secundo,  hoc  etiam 
impossibile  apparet  in  anima:  nam  anima,  secundum  suam  essentiam,  est 
actus.  Si  ergo  ipsa  essentia  animae  esset  immediatum  operationis  principium, 
semper  habens  animam  actu  haberet  opera  vitae  :  sicut  semper  habens  ani- 
raam  actu  est  vivum.  Non  enim,  inquantum  est  forma,  est  actus  ordinatus 
ad  ulteriorem  actum,  sed  est  ultimus  terminus  generationis.  Unde,  quod  sit 
in  potentia  adhuc  ad  alium  actum,  hoc  non  competit  ei  secundum  suam 
essentiam,  inquantum  est  forma,  sed  secundum  suam  potentiam;  et  sic  ipsa 
anima,  secundum  quod  subest  suae  potentiae,  dicitur  actus  primus,  ordinatus 
ad  actum  secundum.  Invemtur  autem  habens  animam  non  semper  esse  in 
actu  operum  vitae.  Unde  etiam  in  defìnitione  animae  dicitur  quod  est  actus 
corporis  potentia  vitam  habentis,  quae  tamen  potentia  non  abjicit  animam. 
Relinquitur  ergo,  quod  essentia  animae  non  est  ejus  potentia:  nihil  enim  est 
in  potentia  secundum  actum,  inquantum  est  actus 

Ad  primum  ergo  dicendum,  quod  Augustinus  loquitur  de  mente,  secun- 
dum quod  noscit  se,  et  amat  se.  Sic  ergo  notitia,  et  amor,  inquantum  refe- 
runtur  ad  ipsam,  ut  cognitam,  et  amatam,  substantialiter,  vel  essentialiter 
sunt  in  anima:  quia  ipsa  substantia,  vel  essentia  animae  cognoscitur,  et  ama- 
tar.  Et  similiter  intelligendum  est,  quod  alibi  dicit,  quod  sunt  una  vita,  una 
mens,  una  essentia.  Vel,  sicut  quidam  dicunt,  haec  locutio  verificatur  se- 
cundum modum,  quo  totum  potestativum  praedicatur  de  suis  partibus; 
quod  medium  est  inter  totum  universale,  et  totum  integrale.  Totum  enim 
universale  adest  cuilibet  parti  secundum  totam  suam  essentiam,  et  virtutem; 
ut  animai  homini,  et  equo  :  et  ideo  proprie  de  singulis  partibus  praedicatur. 
Totum  vero  integrale  non  est  in  qualibet  parte,  neque  secundum  totam  es- 
sentiam, neque  secundum  totam  virtutem.  Et  ideo  nullo  modo  de  singulis 
partibus  praedicatur,  sed  aliquo  modo,  licet  improprie,  praedicatur  de  om- 
nibus simul:  ut  si  dicamus,  quod  paries,  tectum,  et  fundamentum  sunt  do- 
mus.  Totum  vero  potentiale  adest  singulis  partibus  secundum  totam  suam 
essentiam,  sed  non  secundum  totam  virtutem.  Et  ideo  quadammodo  potest 
praedicari  de  qualibet  parte,  sed  non  ita  proprie,  sicut  totum  universale.  Et 
per  hunc  modum  Augustinus  dicit,  quod  memoria,  intelhgentia,  et  voluntas 
sunt  una  animae  essentia. 

Ad  secundum  dicendum,  quod  actus,  ad  quem  est  in  potentia  materia 
prima  est  substantialis  forma.  Et  ideo  potentia  materiae  non  estaliud,  quam 
ejus  essentia. 

Ad  tertium  dicendum,  quod  actio  est  compositi,  sicut  et  esse:  existentis 
enim  est  agere.  Compositum  autem  per  formam  substantialem  habet  esse 
substantialiter;  per  virtutem  autem,  quae  consequitur  formam  substantialem, 
operatur.  Unde  sic  se  habet  forma  accidentalis  activa  ad  formam  substan- 
tialem agentis  (ut  calor  ad  formam  ignis),  sicut  se  habet  potentia  animae 
ad  animam. 

Ad  quartum  dicendum,  quod  hoc  ipsum,  quod  forma  accidentalis  est 
actionis  principium,  habet  a  forma  substantiali.  Et  ideo  forma  substantialis 
est  primum  actionis  principium,  sed  non  proximum;  et  secundum  hoc  Phil. 
dicit  (lib.  2.  lU  Anima  Ux.  24.)^  quod  id,  quo  inteiiigimus,  et  sentimus,  est  anima. 

Ad  quintum  dicendum,  quod,  si  accidens  accipiatur,  secundum  quod  ui- 
viditur  contra  substantiam,  sic  nihil  potest  esse  medium  inter  substantiam, 
et  accidens  :  quia  dividuntur  secundum  affirmationem,  et  negationem,  scilicet 
secundum  esse  in  subjecto,  et  non  esse  in  subjecto.  Et  hoc  modo,  cum  po- 
tentia  animae  non  sit  ejus  essentia,  oportet,  quod  sit  accidens:  et  est  in  se- 
cunda  specie  qualitatis.  Si  vero  accipiatur  accidens,  secundum  quod  ponitur 
unum  quinque  universalium,  sic  aliquid  est  medium  inter  substantiam,  et 
accidens:  quia  ad  substantiam  pertinet  quidquid  est  essentiale  rei:  non  autem 
quidquid  est  extra  essentiam,  potest  sic  dici  accidens,  sed  solum  id,  quod  non 
causatur  ex  principiis  essentialibus  speciei.  Proprium  enim  non  est  de  essentia 
rei,  sed  ex  principiis  essentialibus  speciei  causatur.  Unde  medium  est  inter 
©ssentiam,  et  accidens,  sicut  dictum  est  (in  solut.  ad  i.).  Et  hoc  modo  potentiae 
animae  possunt  dici  mediae  inter  substantiam,  et  accidens,  quasi  proprie- 
tates  animae  naturales.  Quod  autem  Augustinus  dicit,  quod  notitia,  et  amor 
non  sunt  in  anima,  sicut  accidentia  in  subjecto,  intelligitur  secundum  modum 
praedictum  (ihid.)  ;  prout  comparantur  ad  animam,  non  sicut  ad  amantem, 
et  cognoscentem:  sed  prout  comparantur  ad  eam,  sicut  ad  amatam,  et  co- 
gnitam.  Et  hoc  modo  procedit  sua  probatio  :  quia,  si  amor  esset  in  anima 
amata  sicut  in  subjecto,  sequeretur,  quod  accidens  transcenderet  suum  sub- 
jectum:  cum  etiam  aha  sint  amata  per  animam. 

Ad  sextum  dicendum,  quod  anima,  licet  non  sit  composita  ex  materia, 
et  forma,  habet  tamen  aliquid  de  potentialitate  admixtum;  ut  supra  dictum 
est  (q.y^.  art.).),  et  ideo  potest  dici  subjectum  accidentis:  propositio  autem 
inducta  locum  habet  in  Deo,  qui  est  actus  purus:  in  qua  materia  Boetius 
(j.  de   Trin.  ante  med.)  eam  introducit. 

Ad  septimum  dicendum,  quod  rationale,  et  sensibile,  prout  sunt  differen- 
tiae,  non  sumuntur  a  potentiis  sensus,  et  rationis,  sed  ab  ipsa  anima  sensitiva, 
et  rationali.  Quia  tamen  formae  substantiales,  quae  secundum  se  sunt  nobis 
ignotae,  innotescunt  per  accidentia,  nihil  prohibet  interdum  accidentia  loco 
difFerentiarum  substantialium  poni. 

ARTICULUS  II.  378 

UTRUM  SINT  PLURES  POTENTIAE  AilIMAE. 

(Lih.  2.  Contr.  g.  cap.  J2.fin.  et  q.  i.  de  Anima  art.  15.  et  i.  de  Anima  q.  i.Jin. 

et  Uh.  2.  fin.). 

Ad  secundum  sic  proceditur.  Videtur,  quod  non  sint  plures  potentiae 
animae.  Anima  enim  intellectiva  maxime  ad  divinam  simihtudinem  accedit  : 
sed  in  Deo  est  una,  et  simplex  potentia;  ergo  et  in  anima  intellectiva. 

2.  Praeterea.  Quanto  virtus  est  superior,  tanto  est  magis  unita  :  sed 
anima  intellectiva  excedit  omnes  alias  formas  in  virtute  ;  ergo  maxime  debet 
habere  unam  virtutem,  seu  potentiam. 

3.  Praeterea.  Operari  est  existentis  in  actu:  sed  per  eamdem  essentiam 
animae  homo  habet  esse  secundum  diversos  gradus  perfectionis,  ut  supra 
habitum  est  (q.  j6.  art.  5.  et  4.)  ;  ergo  per  eamdem  potentiam  animae  ope- 
ratur  diversas  operationes  diversorum  graduum. 

Sed  contra  est,  quod  Phil.  in  2.  de  An.  (tex.  i).  et  2y.)  ponit  pluros  ani- 
mae potentias. 

Respondeo  dicendum,  quod  necesse  est  ponere  plures  animae  potentias. 
Ad  cujus  evidentiam  considerandum  est,  quod  sicut  Phil.  dicit  in  2.  de  Coel. 
(tex.  66.)  quae  sunt  in  rebus  infima,  non  possunt  consequi  perfectam  boni- 
tatem;  sed  aliquam  imperf»ctam  consequuntur  paucis  motibus.  Superiora 
vero  his  adipiscuntur  perfectam  bonitatem  motibus  multis.  His  autem  supe- 
riora sunt,  quae  adipiscuntur  perfectam  bonitatem  motibus  paucis.  Summa 
vero  perfectio  invenitur  in  his,  quae  absque  motu  perfectam  possident  boni- 
tatem :  sicut  infime  est  ad  sanitatem  dispositus,  qui  non  potest  perfectam 
consequi  sanitatem  ;  sed  aliquam  modicam  consequitur  paucis  remediis.  Me- 
lius  autem  dispositus  est,  qui  potest  perfectam  consequi  sanitatem,  sed  reme- 
diis multis:  et  adhuc  melius,  qui  remediis  paucis:  optime  autem,  qui  absque 
remedio  perfectam  sanitatem  habet.  Dicendum  est  ergo,  quod  res,  quae  sunt 
infra  hominem,  quaedam  particularia  bona  consequuntur.  Et  ideo  quasdam 
naucas,  et  determinatas  operationes  habent,  et  virtutes.  Homo  autem  potest 
consequi  universalem,  et  perfectam  bonitatem  ;  quia  potest  adipisci  beatitu- 
dinem.  Est  tamen  in  ultimo  gradu  secundum  naturam  eorum,  quibus  competit 
beatitudo.  Et  ideo  multis,  et  diversis  operationibus,  et  virtutibus  indiget  anima 
humana.  Angelis  vero  minor  diversitas  potentiarum  competit.  In  Deo  vero 
non  est  aliqua  potentia,  vel  actio  praeter  ejus  essentiam. 

Est  et  alia  ratio,  quare  anima  humana  abundat  diversitate  potentiarum, 
videlicet  quia  est  in  confinio  spiritualium,  et  corporalium  creaturarum.  Et 
ideo  concurrunt  in  ipsa  virtutes  utrarumque  creaturarum. 

Ad  primum  ergo  dicendum,  quod  in  hoc  ipso  magis  ad  similitudinem  Dei 
accedit  anima  intellectiva,  quam  creaturae  inferiores,  quod  perfectam  boni- 
tatem consequi  potest,  licet  per  multa,  et  diversa;  in  quo  deficit  a  supe- 
rioribus. 

Ad  secundum  dicendum,  quod  virtus  unita  est  superior,  si  ad  aequalia 
se  extendat:  sed  virtus  multiplicata  est  superior,  si  plura  ei  subjiciantur. 

Ad  tertium  dicendum,  quod  unius  rei  est  unum  esse  substantiale,  sed 
possunt  esse  operationes  plures.  Et  ideo  est  una  essentia  animae,  sed  po- 
tentiae  plures. 

ARTICULUS  III.  379 

UTRUM    POTENTIAE    DISTINGUANTUR    PER    ACTUS,   ET    OBJECTA. 

(i.  Disi  jy.  q.  I.  art.  4.  corp.  d  2.  Disi.  44.  q.  2.  art.  i.  corp.  et  q.  i.  de  Anim.  art.  15. 
et  q.  I.  de  Anima  lect.  2.  6.  et  8.). 

Ad  tertium  sic  proceditur.  Videtur,  quod  potentiae  non  distinguantur 
per  actus,  et  objecta:  nihil  enim  determinatur  ad  speciem  per  illud,  quod 
posterius,  vel  extrinsecum  est:  actus  autem  est  posterior  potentia;  objectum 
autem  extrinsecum  ;  ergo  per  ea  potentiae  non  distinguuntur  secundum  speciem. 

2.  Praeterea.  Contraria  sunt,  quae  maxime  diff"erunt.  Si  igitur  potentiae 
distinguerentur  penes  objecta,  sequeretur,  quod  contrariorum  non  esset  eadem 
potentia,  quod  patet  esse  falsum  fere  in  omnibus  :  nam  potentia  visiva  eadem 
est  albi,  et  nigri  ;  et  gustus  idem  est  dulcis,  et  amari. 

5.  Praeterea.  Remota  causa,  removetur  efìfectus:  si  igitur  potentiarum 
diff'erentia  esset  ex  diff'erentia  objectorum,  idem  objectum  non  pertineret  ad 
diversas  potentias,  quod  patet  esse  falsum:  nam  idem  est,  quod  potentia  e o- 
gnoscitiva  cognoscit,  et  appetitiva  appetit. 


584  QUAESTIO    LXXVII.    ARTICULUS    III. 

4.  Praeterea.  Id,  quod  per  se  est  causa  alicujus,  in  omnibus  causatillud: 
sed  quaedam  objecta  diversa,  quae  pertinent  ad  diversas  potentias,  pertinent 
etiam  ad  aliquam  unam  potentiam:  sicut  sonus,  et  color  pertinent  ad  visum, 
et  auditum,  quae  sunt  diversae  potentiae;  et  tamen  pertinent  ad  unam  po- 
tentiam sensus  communis  ;  non  ergo  potentiae  distinguuntur  secundum  diffe- 
rentiam  objectorum. 

Sed  contra.  Posteriora  distinguuntur  secundum  priora:  sed  Phil.  dicit 
2.  de  Anima  (tex.^^.)  quod  priores  potentiis  actus,  et  operationes  secundum  ra- 
tionem  sunt.  Et  adhuc  bis  priora  suni  opposita,  sive  objecta;  ergo  potentiae 
distinguuntur  secundum  actus,  et  objecta. 

Respondeo  dicendum,  quod  potentia,  secundum  illud  quod  est  potentia, 
ordinatur  ad  actum.  Unde  oportet,  rationem  potentiae  accipi  exactu,  ad  quem 
ordinatur:  et  per  consequens  oportet,  quod  ratio  potentiae  diversificetur,  ut 
diversificatur  ratio  actus.  Ratio  autem  actus  diversificatur  secundum  diversam 
rationem  objecti:  omnis  enim  actio  vel  est  potentiae  activae,  vel  passivae. 
Objectum  autem  comparatur  ad  actum  potentiae  passivae,  sicut  principium, 
et  causa  movens:  color  enim,  inquantum  movet  visum,  est  principium  vi- 
sionis.  Ad  actum  autem  potentiae  activae  comparatur  objectum,  ut  terminus, 
et  finis.  Sicut  augmentatìvae  virtutis  objectum  est  quantum  perfectum,  quod 
est  finis  augmenti.  Ex  bis  autem  duobus  actio  speciem  recipit,  scilicet  ex 
principio,  vel  ex  fine,  seu  termino.  Differt  enim  calefactio  ab  infrigidatione, 
secundum  quod  haec  quidem  a  calido,  scilicet  activo,  ad  calidum,  illa  autem  a 
frigido  ad  frigidum  procedit.  Unde  necesse  est,  quod  potentiae  diversificentur 
secundum  actus,  et  objecta.  Sed  tamen  considerandum  est,  quod  ea,  quae  sunt 
per  accidens,  non  diversificant  speciem.  Quia  enim  coloratum  accidit  animali, 
non  diversificantur  species  animalis  per  differentiam  coloris,  sed  per  diffe- 
rentiam  ejus,  quod  per  se  accidit  animali:  per  differentiam  scilicet  animae 
sensitivae,  quae  quandoque  invenitur  cum  ratione,  quandoque  sine  ratione. 
Unde  rationale,  et  irrationale  sunt  differentiae  divisivae  animalis,  diversas  ejus 
species  constituentes.  Sic  igitur  non  quaecumque  diversitas  objectorum  diver- 
sificat  potentias  animae,  sed  differenza  ejus,  ad  quod  per  se  potentia  respicit: 
sicut  sensus  per  se  respicit  passibilem  qualitatem,  quae  per  se  dividitur  in 
colorem,sonum,ethujusmodi.  Et  ideo  alia  potentia  sensitiva  est  coloris,  scilicet 
visus,  et  alia  soni,  scilicet  auditus.  Sed  passibili  qualitati,  ut  colorato  accidit  esse 
musicum,  vel  grammaticum,  vel  magnum,  et  parvum,  aut  hominem,  vel  lapi- 
dem.  Et  ideo  penes  hujusmodi  differentias  potentiae  animae  non  distinguuntur. 

Ad  primum  ergo  dicendum,  quod  actus,  licet  sit  posterior  potentia  in 
esse,  est  tamen  prior  in  intentione,  et  secundum  rationem,  sicut  finis  agente. 
Objectum  autem,  licet  sit  extrinsecum,  est  tamen  principium,  vel  finis  actionis. 
Principio  autem,  et  finì  proportionantur  ea,  quae  sunt  extrinseca  rei. 

Ad  secundum  dicendum,  quod,  si  potentia  aliqua  per  se  respiceret  unum 
contrariorum,  sicut  objectum,  oporteret,  quod  contrarium  ad  aliam  poten- 
tiam pertineret.  Sed  potentia  animae  non  per  se  respicit  propriam  rationem 
contrarli,  sed  communem  rationem  utriusque  contrariorum:  sicut  visus  non 
respicit  per  se  rationem  albi,  sed  rationem  coloris  ;  et  hoc  ideo,  quia  unum 
contrariorum  est  quodammodo  ratio  alterius,  cum  se  habeant,  sicut  perfectum, 
et  imperfectum. 

Ad  tertium  dicendum,  quod  nihil  prohibet,  id,  quod  est  subjecto  idem, 
esse  diversum  secundum  rationem  ;  et  ideo  potest  ad  diversas  potentias  animae 
pertinere. 

Ad  quartum  dicendum,  quod  potentia  superior  per  se  respicit  universa- 
liorem  rationem  objecti,  quam  potentia  inferior:  quia,  quanto  potentia  est  su- 
perior, tanto  ad  plura  se  extendit.  Et  ideo  multa  conveniunt  in  una  ratione 
objecti,  quam  per  se  respicit  superior  potentia,  quae  tamen  differunt  secundum 
rationes,  quas  per  se  respiciunt  inferiores  potentiae.  Et  inde  est,  quod  diversa 
objecta  pertinent  ad  diversas  inferiores  potentias,  quae  tamen  uni  superiori 
potentiae  subduntur. 

ARTICULUS  IV.  38C 

UTRUM    IN    POTENTIIS    ANIMAE  SIT    ORDO. 

(Infr.  ari.  7.  corp.  et  de  Anima  art.  15.  ad  io.). 

Ad  ciUARTUMsicproceditur.  Videtur,  quod  in  potentiis  animae  non  sit  ordo. 
In  his  enim,  quae  cadunt  sub  una  divisione,  non  est  prius,  et  posterius,  sed 
sunt  naturaliter  simul:  sed  potentiae  animae  contra  se  invicem  dividuntur; 
ergo  inter  eas  non  est  ordo. 

2.  Praeterea.  Potentiae  animae  comparantur  ad  objecta,  et  ad  ipsam 
animam:  sed  ex  parte  animae  inter  eas  non  est  ordo:  quia  anima  est  una: 
similiter  etiam  nec  ex  parte  objectorum,  cum  sint  diversa,  et  penìtus  dispa- 
rata, ut  patet  de  colore,  et  sono;  in  potentiis  ergo  animae  non  est  ordo. 

3.  Praeterea.  In  potentiis  ordinatis  hoc  invenitur,  quod  operatio  unius 
dependet  ab  operatìone  alterius:  sed  actus  unius  potentiae  animae  non  de- 
pendet  ab  actu  alterius:  potest  enim  visus  exire  in  actum  absque  auditu, 
et  e  converso:  non  ergo  inter  potentias  animae  est  ordo. 

Sed  contra  est,  quod  Philos.  in  2.  de  Anima  (tex.  jo.  et  }i.)  comparai 
partes,  sive  potentias  animae  figuris:  sed  figurae  habent  ordinem  ad  invi- 
cem; ergo  et  potentiae  animae. 

Respondeo  dicendum,  quod,  cum  anima  sit  una,  potentiae  vero  plures; 
ordine  autem  quodam  ab  uno  in  multitudinem  procedatur,  necesse  est  inter 
potentias  animae  ordinem  esse.  Triplex  autem  ordo  inter  eas  attenditur. 
Quorum  duo  considerantur  secundum  dependentiam  unius  potentiae  ab  al- 
tera: tertius  autem  accipitur  secundum  ordinem  objectorum.  Dependentia 
autem  unius  potentiae  ab  altera  dupliciter  accipi  potest.  Uno  modo,  secundum 
naturae  ordinem,  prout  perfecta  sunt  naturaliter  imperfectis  priora.  Alio  modo, 
secundum  ordinem  generationis.  et  temporis.  prout  ex  imperfecto  ad  per- 
fectum  venitur.  Secundum  igitur  primum  potentiarum  ordinem,  potentiae 
intellectivae  sunt  priores  potentiis  sensitivis:  unde  dirigunt  eas,  et  imperant 
eis.  Et  similiter  potentiae  sensitivae  hoc  ordine  sunt  priores  potentiis  animae 
nutritivae.  Secundum  vero  ordinem  secundum,  e  converso  se  habet.  Nam  po- 
tentiae animae  nutritivae  sunt  priores  in  via  generationis  potentiis  animae 
sensitivae:  unde  ad  earum  actiones  praeparant  corpus;  et  similiter  est  de  po- 
tentiis sensitivis  respectu  intellectivarum.  Secundum  autem  ordinem  tertium, 
ordinantur  quaedam  vires  sensitivae  ad  invicem,  scilicet  visus,  auditus,  et  ol- 
factus.  Nam  visibile  est  prius  naturaHter:  quia  est  commune  superioribus,  et 
inferioribus  corporibus.  Sonus  antera  audibilis  fit  in  aere,  qui  est  naturaliter 
prior  commixtione  elementorum,  quam  consequitur  odor. 

Ad  primum  ergo  dicendum,  quod  alicujus  generis  species  se  habent  se- 
cundum prius,  et  posterius,  sicut  numeri,  et  figurae  quantum  ad  esse:  licet 
simul  esse  dicantur,  inquantum  suscipiunt  communis  generis  praedicationem 

Ad  secuxdu.m  dicendum,  quod  ordo  iste  potentiarum  animae  est  et  ex  parte 
animae,  quae  secundum  ordinem  quemdam  habet  aptitudinem  ad  diversos 
actus  (licet  sit  una  secundum  essentiam)  et  ex  parte  objectorum,  et  etiam 
ex  parte  actuum,  ut  dictum  est  (in  corp.  art.). 

Ad  tertium  dicendum,  quod  ratio  illa  procedit  de  illis  potentiis,  in  quibus 
attenditur  ordo  solum  secundum  tertium  modum.  Illae  autem  potentiae,  quae 
ordinatur  secundum  alios  duos  modos,  ita  se  habent,  quod  actus  unius  de- 
pendet  ab  altera. 

ARTICULUS  V.  381 

UTRUM    OMNES   POTENTIAE   ANIMAE   SINT   IN    ANIMA 
SICUT   IN    SUBJECTO. 

(Infr.  art.  6.  corp.  et  de  Spirit.  art.  4.  ad  j.  et  art.  i.  ad  20. 
et  opusc.  2.  cap.  8^.  et  ^2.). 

Ad  quintum  sic  proceditur.  Videtur,  quod  omnes  potentiae  animae  sint 
in  anima  sicut  in  subjecto.  Sicut  enim  se  habent  potentiae  corporis  ad  corpus, 
ita  se  habent  potentiae  animae  ad  animam  :  sed  corpus  est  subjectum  cor- 
poralium  potentiarum;  ergo  anima  est  sabjectum  potentiarum  animae. 

2.  Praeterea.  Operationes  potentiarum  animae  attribuuntur  corpori 
propter  animam:  quia,  ut  dicitur  in  2.  de  Anima  (tex.  24),  anima  est,  quo 
sentimus,  et  intelìigimus  primwn:  sed  propria  principia  operationum  animae 
sunt  potentiae;  ergo  potentiae  per  prius  sunt  in  anima. 

3.  Praeterea.  August.  dicit  12.  super  Gen.  ad  hteram  (cap.  7.  et  24.), 
quod  anima  quaedam  sentit  non  per  corpus,  immo  sine  corpore  ;  ut  est  timor, 
et  huiusmodi  :  quaedam  vero  sentit  per  corpus  :  sed,  si  potentia  sensitiva  non 
esset  in  sola  anima  sicut  in  subjecto,  nihil  posset  sine  corpore  sentire;  ergo 
anima  est  subjectum  potentiae  sensitivae,  et  pari  ratione  omnium  aliarum 
potentiarum. 

Sed  contra  est,  quod  Philosophus  dicit  in  lib.  de  Somno,  et  Vigilia 
(cap.  I.),  quod  sentire  non  est  proprium  animae,  neque  corporis,  sed  conjuncti. 
Potentia  ergo  sensitiva  est  in  conjuncto,  sicut  in  subjecto  ;  non  ergo  sola 
anima  est  subjectum  omnium  potentiarum  suarum. 

Respondeo  dicendum,  quod  illud  est  subjectum  operativae  potentiae,  quod 
èst  potens  operari:  omne  enim  accidens  denominai  proprium  subjectum;  idem 
autem  est,  quod  potest  operari,  et  quod  operatur;  unde  oportet,  quod  ejus 
sit  potentia  sicut  subjecti,  cujus  est  operatio,  ut  etiam  Philosophus  dicit  in 
principio  lib.  de  Somno,  et  Vigilia  (he.  cit.).  Manifestum  est  autem  ex  supra 
dictis  (q.  7/.  art.  i.  ad  i.),  quod  quaedam  operationes  sunt  animae,  quae  exer- 
centur  sine  organo  corporali,  ut  intelligere,  et  velie;  unde  potentiae,  quae 
sunt  harum  operationum  principia,  sunt  in  anima,  sicut  in  subjecto.  Quae- 
dam vero  operationes  sunt  animae,  quae  exercentur  per  organa  corporalia; 
sicut  visio  per  oculum,  et  auditus  per  aurem.  Et  simile  est  de  omnibus  aliis 
operationibus  nutritivae,  et  sensitivae  partis.  Et  ideo  potentiae,  quae  sunt  ta- 
lium  operationum  principia,  sunt  in  conjuncto,  sicut  in  subjecto,  et  non  in 
anima  sola. 

Ad  primum  ergo  dicendum,  quod  omnes  potentiae  dicuntur  esse  animae, 
non  sicut  subjecti,  sed  sicut  principii:  quia  per  animam  conjunctum  habet 
quod  tales  operationes  operari  possit. 

Ad  secundum  dicendum,  quod  omnes  hujusraodi  potentlae  per  prius 
sunt  in  anima,  quam  in  conjuncto,  non  sicut  in  subjecto,  sed  sicut  in  prin- 
cipio. 

Ad  tertium  dicendum,  quod  opinio  Platonis  fuit,  quod  sentire  est  ope- 
ratio  animae  propria,  sicut  et  intelligere.  In  multis  autem,  quae  ad  Pliiloso- 
phiam  pertinent.  Augustinus  utitur  opinionibus  Platonis,  non  asserendo,  sed 
recitando.  Tamen  quantum  ad  praesens  pertinet,  hoc  quod  dicitur  anima 
quaedam  sentire  cum  corpore,  et  quaedam  sine  corpore  dupliciUr  potest  in- 
telligi.  Uno  modo,  quod  hoc,  quod  dico  cum  corpore,  vel  sine.  corpore,  deter- 
minet  actum  sentiendi,  secundum  quod  exit  a  sentiente;  et  sic  nihil  sentit 
sine  corpore:  quia  actio  sentiendi  non  potest  procedere  ab  anima,  nisi  per 
organum  corporale.  Alio  modo  potest  intelligi  ita,  quod  praedicta  determinent 
actum  sentiendi  ex  parte  objecti,  quod  sentitur;  et  sic  quaedam  sentit  cura 
corpore,  idest  in  corpore  existentia:  sicut  cum  sentit  vulnus,  vel  alìquid 
hujusmodi.  Quaedam  vero  sentit  sine  corpore,  idest  non  existentia  in  corpore, 
sed  solum  in  apprehensione  animae:  sicut  cum  sentit  se  tristari,  vel  gaudere 
de  aliquo  audito. 

ARTICULUS  VI.  382 

UTRUM    POTENTIAE    ANIMAE    FLUAXT    AB    EJUS    ESSENTIA. 

(i.  Disi.  5.  q.  4.  art.  2.  et   Veri.  q.  14.  art.  y  corp.  et  opusc.  2.  cap.  8^.). 

Ad  sextum  sic  proceditur.  Videtur,  quod  potentiae  animae  non  fluant  ab 
ejus  essentia  :  ab  uno  enim  simplici  non  procedunt  diversa.  Essentia  autem 
animae  est  una,  et  simplex;  cum  ergo  potentiae  animae  sint  multae,  et 
diversae,  non  possunt  procedere    ab  ejus  essentia. 

2.  Praeterea.  lUud,  a  quo  aliud  procedit,  est  causa  ejus:  sed  essentia 
animae  non  potest  dici  causa  potentiarum,  ut  patet  discurrenti  per  singula 
causarum  genera;  ergo  potentiae  animae  non  fluunt  ab  ejus  essentia. 

3.  Praeterea.  Emanatio  quemdam  motum  nominai:  sed  nihil  movetur 
a  seipso,  ut  probatur  in  7.  Physic.  (in  princ.  Uh.)  nisi  forte  ratione  partis: 
sicut  animai  dicitur  moveri  a  seipso,  quia  una  pars  ejus  est  movens,  et  alia 
mota;  neque  etiam  anima  movetur,  ut  probatur  in  i.  de  Anima  (tex.  66.), 
non  ergo  anima  causat  in  se  suas  potentias. 

Sed  contra.  Potentiae  animae  sunt  quaedam  proprietates  naturales  ipsius. 
Sed  subjectum  est  causa  propriorum  accidentium;  unde  et  ponitur  in  defi- 
nitione  accidentis,  ut  patet  in  7.  Metaph.  (tex.  12.  et  deinceps)  ;  ergo  potentiae 
animae  procedunt  ab  ejus  essentia,  sicut  a  causa. 

Respondeo  dicendum,  quod  forma  substantialis,  et  accidentalis  partim 
conveniunt,  et  partim  differunt,  Conveniunt  quidem  in  hoc,  quod  utraque  est 
actus;  et  secundum  utramque  est  aliquid  quodammodo  in  actu:  differunt 
autem  in  duobus.  Primo  quidem,  quia  forma  substantialis  facit  esse  simpli- 
citer,  et  ejus  subjectum  est  ens  in  potentia  tantum:  forma  autem  accidentalis 
non  facit  esse  simpliciter,  sed  esse  tale,  au:  tantum  aut  aliquo  modo  se  ha- 
bens.  Subjectum  enim  ejus  est  ens  in  actu.  Unde  patet,  quod  actualitas  per 
prius  invenitur  in  forma  substantiali,  quam  in  ejus  subjecto.  Et  quia  primum 
est  causa  in  quolibet  genere,  forma  substantialis  causat  esse  in  actu  in  suo 
subjecto:  sed  e    converso  actualitas  per  prius  invenitur  in    subjecto  formae 

accidentalis,  quam  in  forma  accidentali;  unde  actualitas  formae  accidentalis 
causatur  ab  actualitate  subjecti;  ita  quod  subjectum,  inquantum  est  in  po- 
tentia,  est  susceptivum  formae  accidentalis;  inquantum  autem  est  in  actu, 
est  ejus  productivum.  Et  hoc  dico  de  proprio,  et  per  se  accidente.  Nam  re- 
spectu  accidentis  extranei  subjectum  est  susceptivum  tantum;  productivum 
vero  talis  accidentis  est  agens.extrinsecum.  Secundo  autem  differunt  substan- 
tialis  forma,  et  accidentalis,  quia,  cum  minus  principale  sit  propter  princi- 
palius,  materia  est  propter  formam  substantialem  :  sed  e  converso  forma  ac- 
cidentalis est  propter  completionem  subjecti.  Manifestum  est  autem  ex  dictis 
(art.  praec),  quod  potentiarum  animae  subjectum  est  vel  ipsa  anima  sola, 
quae  potest  esse  subjectum  accidentis,  secundum  quod  habet  aliquid  poten- 
tialitatis,  ut  supra  dictum  est  (q.  jj.  art.  j.  ad  i.),  vel  compositum:  compo- 
situm  autem  est  in  actu  per  animam.  Unde  manifestum  est,  quod  omnes  po- 
tentiae  animae,  sive  subjectum  earum  sit  anima  sola,  sive  compositum,  fluunt 
ab  essentia  animae,  sicut  a  principio:  quia  jam  dictum  ^st  (in  isto  art.) ,  <\\ioà 
accidens  causatur  a  subjecto,  secundum  quod  est  actu;  et  recipitur  in  eo, 
inquantum  est  in  potentia. 

Ad  primum  ergo  dicendum,  quod  ab  uno  simplici  possunt  naturaliter 
multa  procedere  ordine  quodam,  et  iterum  propter  diversitatem  recipientium  : 
sic  igitur  ab  una  essentia  animae  procedunt  multae,  et  diversae  potentiae, 
tum  propter  ordinem  potentiarum,  tum  propter  diversitatem  organorum  cor- 
poralium. 

Ad  secundum  dicendum,  quod  subjectum  est  causa  proprii  accidentis  et 
finalis,  et  quodammodo  activa,  et  etiam  ut  materialis,  inquantum  est  suscepti- 
vum accidentis.  Et  ex  hoc  potest  accipi,  quod  essentia  animae  est  causa 
omnium  potentiarum,  sicut  finis,  et  sicut  principium  actirum;  quarumdam 
autem,  sicut  susceptivum. 

Ad  tertium  dicendum,  quod  emanatio  propriorum  accidentium  a  subjecto 
non  est  per  aliquam  transmutationem,  sed  per  aliquam  naturalem  resulta- 
tionem:  sicut  ex  uno  naturaliter  aliud  resultat,  ut  ex  luce  color. 

ARTICULUS  VII.  383 

UTRUM  UNA  POTENTIA  ANIMAE  ORIATUR  AB  ALIA. 

(i.  Disi.  5.  q.  4.  art.  5.  et  2.  Dìst.  24.  q.  i.  art.  2.corp.  et  Veri.  q.  14.  art.  j.  coi-p. 
et  q.  2).  art.  6.  ad  i.  et  de  Anima  art.  ij.  ad  •/.). 

Ad  septimum  sic  proceditur.  Videtur,  quod  una  potentia  animae  non 
oriatur  ab  alia.  Eorum  enim,  quae  simul  esse  incipiunt,  unum  non  oritur  ab 
alio;  sed  omnes  potentiae  animae  sunt  simul  animae  concreatae;  ergo  una 
earum  ab  alia  non  oritur. 

2.  Praeterea.  Potentia  animae  oritur  ab  anima,  sicut  accidens  a  subjecto: 
sed  una  potentia  animae  non  potest  esse  subjectum  alterius;  quia  accidentis 
non  est  accidens;  ergo  una  potentia  non  oritur  ab  alia. 

3.  Praeterea.  Oppositum  non  oritur  a  suo  opposito  ;  sed  unumquodque 
oritur  ex  simili  secundum  speciem.  Potentiae  autem  animae  ex  opposito  di- 
viduntur,  sicut  diversae  species;  ergo  una  earum  non  procedit  ab  alia. 

Sed  contra.  Potentiae  cognoscuntur  per  actus;  sed  actus  unius  poten- 
tiae causatur  ab  alio;  sicut  actus  phantasiae  ab  actu  sensus;  ergo  una  potentia 
animae  causatur  ab  alia. 

Respondeo  dicendum,  quod  in  his,  quae  secundum  ordinem  naturalem 
procedunt  ab  uno,  sicut  primum  est  causa  omnium,  ita  quod  est  primo  pro- 
pinquius,  est  quodammodo  causa  eorum,  quae  sunt  magis  remota.  Ostensum 
est  autem  supra  (art.  4.  huf.  q.)  quod  inter  potentias  animae  est  multiplex 
ordo.  Et  ideo  una  potentia  animae  ab  essentiae  animae  procedit  mediante 
alia.  Sed,  quia  essentia  animae  comparatur  ad  potentias,  sicut  principium 
activum,  et  finale,  et  sicut  principium  susceptivum,  vel  seorsum  per  se,  vel 
simul  cum  corpore  ;  agens  autem,  et  finis  est  perfectius  ;  susceptivum  autem 
principium,  inquantum  hujusmodi,  est  minus  perfectum;  consequens  est,  quod 
potentiae  animae,  quae  sunt  priores  secundum  ordinem  perfectionis,  et  na- 
turae,  sint  principia  aliarum  per  modum  finis,  et  activi  principii.  Videmus 
enim,  quod  sensus  est  propter  intellectum,  et  non  e  converso.  Sensus  etiam 
est  quaedam  deficiens  participatio  intellectus;  unde  secundum  naturalem  ori- 
ginem  quodammodo  est  ab  intellectu,  sicut  imperfectum  a  perfecto.  Sed 
secundum  viam  susceptivi  principii  e  converso  potentiae  imperfectiores  inve- 
niuntur  principia  respectu  aliarum  :  sicut  anima,  secundum  quod  habet  poten- 
tiam  sensitivam,  consideratur  sicut  subjectum,  et  materiale  quoddam  respectu 
intellectus.  Et  propter  hoc  imperfectiores  potentiae  sunt  priores  in  via  gene- 
rationis:  prius  enim  animai  generatur,  quam  homo. 

Ad  primum  ergo  dicendum,  quod,  sicut  potentia  animae  ab  essentia  fluit, 
non  per  transmutationem,  sed  per  naturalem  quamdam  resultationem,  et  est 
simul  cum  anima:  ita  est  etiam  de  una  potentia  respectu  alterius. 

Ad  secundum  dicendum,  quod  accidens  per  se  non  potest  esse  subjectum 
accidentis;  sed  unum  accidens  per  prius  recipitur  in  substantia,  quam  aliud  ; 
sicut  quantitas,  quam  qualitas.  Et  hoc  modo  unum  accidens  dicitur  esse 
subjectum  alterius,  ut  superficies  coloris,  inquantum  substantia  uno  accidente 
mediante  recipit  aliud  ;  et  similiter  potest  dici  de  potentiis  animae. 

Ad  tertium  dicendum,  quod  potentiae  animae  opponuntur  ad  invicem 
oppositione  perfecti,  et  imperfecti;  sicut  etiam  species  numerorum,  et  figu- 
rarum.  Haec  autem  oppositio  non  impedit  originem  unius  ab  alio;  quia  im- 
perfecta  naturaliter  a  perfectis  procedunt. 

ARTICULUS  Vili.  •         384 

UTRUM     OMNES    POTENTIAE     ANIMAE    REMANEANT    IN     ANIMA 
A     CORPORE     SEPARATA. 

(4.  Dìst.  44.  q.  j.  art.  5.  d  i.  Dist.  jo.    q.  i.  art.  i.  corp. 
et  Uh.  2.  Contr.  g.  cap.  81.  ad  y  et  de.  Anima  art.  k).). 

Ad  octavum  sic  proceditur.  Videtur,  quod  omnes  potentiae  animae  rema- 
neant  in  anima  a  corpore  separata.  Dicitur  enim  in  lib.  de  Spiritu,  et  Anima 
(cap.  ij.  a  princ),  quod  anima  recedit  a  corpore  secum  trahens  sensum,  et 
imaginationem,  rationem,  et  intellectum,  intelligentiam,  concupiscibilitatem, 
et  irascibilitatem. 

2.  Praeterea.  Potentiae  animae  suntejus  naturales  proprietates :  sed  pro- 
prium  semper  inest,  et-  numquam  separatur  ab  eo,  cujus  est  proprium;  ergo 
potentiae  animae  sunt  in  ea  etiam  post  mortem. 

3.  Praeterea.  Potentiae  animae  etiam  sensitivae  non  debilitantur,  debi- 
litato corpore;  quia,  ut  dicitur  in  i.  de  Anima  (tix.  6).)  :  Si  seiiex  accipiat  ocu- 

ìinn  juvenis,videhit  utique,  sicut  etj'uvenis:  sed  debilitas  est  vìa  ad  corruptio- 
nera  :  ergo  potentiae  animae  non  corrumpuntur,  corrupto  corpore  sed  ma- 
nent  in  anima  separata. 

4.  Praeterea.  Memoria  est  potentia  animae  sensitìvae,  ut  Philos.  probat 
(lib.  de  Metti,  et  Rem.  cap.  i.):  sed  memoria  manet  in  anima  separata:  dicitur 
enim  Lue.  16.  diviti  epuloni  in  inferno  secundum  animam  existenti  :  Recor- 
dare, qma  recepisti  bona  in  vita  tua;  ergo  memoria  manet  in  anima  separata, 
et  per  consequens  aliae  potentiae  sensitivae  partis. 

5.  Praeterea.  Gaudium,  et  tristitia  sunt  in  concupiscibili,  quae  est  po- 
tentia sensitivae  partis.  Manifestum  est  autem,  animas  separatas  tristari,  et 
gaudere  de  praemiis,  vel  poenis,  quas  habent;  ergo  vis  concupiscibilis  manet 
in  anima  separata. 

6.  Praeterea.  August.  dicit  12.  super  Gen.  ad  lit.  (cap.  p.)  quod  sicut 
anima,  cum  corpus  jacet  sine  sensu  nondum  penitus  mortuum,  videt  quae- 
dam  secundum  imaginariam  visionem:  ita,  cum  fuerit  a  corpore  penitus  sepa- 
rata per  mortem:  sed  imaginatio  est  potentia  sensitivae  partis;  ergo  potentia 
sensitivae  partis  manet  in  anima  separata,  et  per  consequens  omnes  aliae 
potentiae. 

Sed  coktra  est,  quod  dicitur  in  lib.  de  Eccl.  Dog.  (cap.  i().)  :  Ex  dualnis 
tantum  suhstantiis  constai  homo;  anima  cum  ratione  sua,  et  carne  cum  sensihus 
suis;  ergo  defuncta  carne,  potentiae  sensitivae  non  manent. 

Respondeo  dicendum,  quod,  sicut  jam  dictum  est  (art.  j.  6.  et  7.  huj.  q.), 
omnes  potentiae  animae  comparantur  ad  animam  solam,  sicut  ad  princi- 
pium:  sed  quaedam  potentiae  comparantur  ad  animam  solam,  sicut  ad  subje- 
ctum,  ut  intellectus,  et  voluntas;  et  hujusmodi  potentiae  necesse  est,  quod 
maneant  in  anima,  corpore  destructo.  Quaedam  vero  potentiae  sunt  in  con- 
juncto,  sicut  in  subjecto:  sicut  omnes  potentiae  sensitivae  partis,  et  nutriti 
vae:  destructo  autem  subjecto,  non  potest  accidens  remanere:  unde,  corrupto 
conjuncto,  non  manent  hujusmodi  potentiae  actu,  sed  virtute  tantum  ma- 
nent in  anima,  sicut  in  principio  vel  radice.  Et  sic  falsum  est,  quod  quidam 
dicunt,  hujusmodi  potentias  in  anima  remanere,  etiam  corpore  corrupto. 
Et  multo  falsius,  quod  dicunt  etiam  actus  harum  potentiarum  remanere  in 
anima  separata  :  quia  talium  potentiarum  nulla  est  actio,  nisi  per  organum 
corporeum. 

Ad  primum  ergo  dicendum,  quod  liber  ille  auctoritatem  non  habet;  unde 
quod  ibi  scriptum  est,  eadem  facilitate  contemnitur,  qua  dicitur:  tamen  po- 
test dici,  quod  trahit  secum  anirna  hujusmodi  potentias  non  actu,  sed  virtute. 

Ad  secundum  dicendum,  quod  hujusmodi  potentiae,  quas  dicimus  actu  in 
anima  separata  non  manere,  non  sunt  proprietates  solius  animae,  sed  conjuncti. 

Ad  tertium  dicendum,  quod  dicuntur  non  debilitari  hujusmodi  poten- 
tiae, debilitato  corpore  :  quìa  anima  manet  immutabilis,  quae  est  virtuale 
principium  hujusmodi  potentiarum. 

Ad  quartum  dicendum,  quod  illa  recordatio  accipitur  eo  modo,  quo 
August.  (io.  de  Trinit.  cap.  11.)  ponit  memoria m  in  mente,  non  eo  modo,  quo 
ponitur  pars  animae  sensitivae. 

Ad  quintum  dicendum,  quod  tristitia,  et  gaudium  sunt  in  anima  separata, 
non  secundum  appetitum  sensitivum,  sed  secundum  appetitum  intellectivum  : 
sicut  etiam  in  angelis. 

Ad  sextum  dicendum,  quod  August.  loquitur  ibi  inquirendo,  non  asse- 
rendo. Unde  quaedam  ibi  dieta  retractat. 

QUAESTIO  LXXVIII. 

DE    POTENTIIS    ANIMAE    IN    SPECIALI, 
IN  QUATUOR    ARTICULOS  DIVISA. 

Deinde  considerandum  est  de  potentiis  animae  in  speciali.  Ad  conside- 
rationem  autem  Theologi  pertinet  inquirere  specialiter  solum  de  potentiis 
intellectivis,  et  appetitivis,  in  quibus  virtutes  inveniuntur.  Sed  quia  cognitio 
harum  potentiarum  quodammodo  dependet  ex  aliis,  ideo  nostra  consideratio 
de  potentiis  animae  in  speciali  erìt  tripartita.  Primo  namque  considerandum 
est  de  his,  quae  sunt  praeambula  ad  intellectum.  Secundo,  de  potentiis  in- 
tellectivis.  Tertio,  de  potentiis  appetitivis. 

Circa  priìiium  quaeriintur  anatuor. 

Primo.  De  generibus  potentiarum  animae. 
Secundo.  De  speciebus  vegetativae  partis. 
Tertio.  De  sensibus  exterioribus. 
Quarto.  De  sensibus  interioribus. 

ARTICULUS  I.  385 

UTRUM    QU1NQ.UE    GENERA    POTENTIARUM    ANIMAE 
SINT    DISTINGUENDA. 

(Veri.  q.  io.  art.  2.  ad  2.  et  q.  de  Anim.  art.  75.  et  i.  Uh.  de  Anim.  lect.  14.  princ. 

et  lect.  2.  5.  j.  et  6.  fin.). 

Ad  primum  sic  proceditur.  Videtur,  quod  non  sint  quinque  genera  poten- 
tiarum animae  distinguenda,  scilicet  vegetativum,  sensitivum,  appetitivum, 
motivum  secundum  locum,  et  intellectivum.  Potentiae  enim  animae  dicuntur 
partes  ipsius;  sed  tantum  tres  partes  animae  communiter  ab  omnibus  assi- 
gnantur,  scilicet  anima  vegetabilis,  anima  sensibilis,  et  anima  rationalis  ;  ergo 
tantum  tria  sunt  genera  potentiarum  animae  et  non  quinque. 

2.  Praeterea.  Potentiae  animae  sunt  principia"  operum  vitae  :  sed  quatuor 
modis  dicitur  aliquid  vivere.  Dicit  enim  Phil.  in  2  de  Anim.  (tex.  i^.)  :  Mul- 
tipliciter  ipso  vivere  dicto,  etsi  unum  aliquod  horum  insit  solum,  aliquid  dicimus 
vivere,  ut  intellectus,  et  sensus,  motus,  et  status  secundum  locum  :  adirne  autem 
motus  secundum  alimentum,  et  Jecrementum,  et  augmentum  ;  ergo  tantum  quatuor 
sunt  genera  potentiarum  animae,  appetitivo  excluso. 

3.  Praeterea.  Ad  illud,  quod  est  commune  omnibus  potentiis,  non  debet 
deputari  aliquod  speciale  animae  genus;  sed  appetere  convenit  cuilibet  po- 
teritiae  animae  :  visus  enim  appetit  visibile  convenìens:  unde  dicitur  Eccli.  40.  : 
Grailam,  et  speciem  desiderabit  ocuìus,  et  super  hoc  virides  sationes  :  et  eadem 
ratione  quaelibet  alia  potentia  desiderai  obiectum  sibi  conveniens;  ergo  non 
debet  poni  appetitivum  unum  speciale  genus  potentiarum  animae. 

4.  Praeterea.  Principium  movens  in  animalibus  est  sensus,  aut  intel- 
lectus, aut  appetitus,  ut  dicitur  in  3.  de  Anima  (tex.  48.  et  seq.),  non  ergo 
motivum  debet  Doni  speciali  genus  animae  praeter  praedicta. 

Sed  contea  est,  quod  Philos.  dicit  in  2.  de  Anima  (tex.  2"/.):  Potentias 
autem  dicimiis  vegetativmu,  sensitivum,  appetitivurn,  motivum  secundum  lociim,  et 
intelliciìvum. 

REsroNDEO  dicendum,  quod  quinque  sunt  genera  potentiarum  animae, 
quae  numerata  sunt:  tres  vero  dicuntur  animae:  quatuorvero  dicuntur  modi 
vivendi.  Et  liujus  diversitatis  ratio  est:  quia  diversae  animae  distinguuntur, 
secundum  quod  diversimode  operatio  animae  supergreditur  operationem  na- 
turae  corporalis.  Tota  enim  natura  corporalis  sub] acet  animae,  et  comparatur 
ad  ipsam,  sicut  materia,  et  instrumentum.  Est  ergo  quaedatn  operatio  animae, 
quae  intantum  excedit  naturam  corpoream,  quod  neque  etiam  exercetur  per 
organum  corporale:  et  talis  est  operatio  animae  rationalis.  Est  autem  alia 
operatio  animae  infra  istam,  quae  quidem  fit  per  organum  corporale,  non 
tamen  per  aliquam  corpoream  qualitatem:  et  talis  est  operatio  animae  sen- 
sibilis:  quia,  etsi  calidum,  et  frigidum,  et  humidum,  et  siccum,  et  aliae  hujus- 
modi  qualitates  corporeae  requirantur  ad  operationem  sensus  ;  non  tamen  ita 
quod  mediante  virtute  talium  qualitatum  operatio  animae  sensibilis  procedat; 
sed  requiruntur  solum  ad  debitam  dispositionem  organi.  Infima  autem  opera- 
tionum  animae  est,  quae  fit  per  organum  corporeum,  et  virtute  corporeae 
qualitatis.  Supergreditur  tamen  operationem  naturae  corporeae:  quia  mo- 
tiones  corporum  sunt  ab  exteriori  principio;  hujusmodi  autem  operationes 
sunt  a  principio  intrinseco  hoc  enim  commune  est  omnibus  operationibus 
animae.  Omne  enim  animatum  aliquo  modo  movet  seipsum,  et  talis  est  ope- 
ratio animae  vegetabilis:  digestio  enim,  et  ea,  quae  consequuntur,  fit  instru- 
mentaliter  per  actionem  caloris,  ut  dicitur  in  2.  de  Anima  (tex.  jo.J. 

Genera  vero  potentiarum  animae  distinguuntur  secundum  objecta:  quanto 
enim  potentia  est  altior,  tanto  respicit  universalius  objectum,  utsupra  dictum 
est  (q.praec.  art.  5.  ad  4.).  Objectum  autem  operationis  animae  in  triplici  or- 
dine potest  considerare  Alicujus  enim  potentiae  animae  objectum  est  solum 
corpus  animae  unitum:  et  hoc  genus  potentiarum  animae  dicitur  vegetativum. 
Non  enim  vegetativa  potentia  agit  nisi  in  corpus,  cui  anima  unitur.  Est  autem 
aliud  genus  potentiarum  animae,  quod  respicit  adhuc  universalius  objectum, 
scilicet  omne  corpus  sensibile,  et  non  solum  corpus  animae  unitum.  Est  autem 
aliud  genus  potentiarum  animae,  quod  respicit  adhuc  universalius  objectum, 
scilicet  non  solum  corpus  sensibile,  sed  etiam^  universaliter  omne  ens.  Ex  quo 
patet,  quod  ista  duo  secunda  genera  potentiarum  animae  habent  operationem 
non  solum  respectu  rei  conjunctae,  sed  etiam  respectu  rei  extrinsecae.  Cum 
autem  operans  oporteat  aliquo  modo  conjungi  suo  objecto,  circa  quod  ope- 
ratur,  necesse  est,  extrinsecam  rem,  quae  est  objectum  operationis  animae, 
secundum  duplicem  rationem  ad  animam  comparare  Uno  modo,  secundum 
quod  nata  est  animae  conjungi,  et  in  anima  esse  per  suam  similitudinem.  Et 
quantum  ad  hoc  sunt  duo  genera  potentiarum,  scilicet  sensiiivum  respectu 
objecti  minus  communis,  quod  est  corpus  sensibile  :  et  intdlectìvum  respectu 
objecti  communissimi,  quod  est  ens  universale.  Alio  vero  modo,  secundum 
quod  ipsa  anima  inclinatur,  et  tendit  in  rem  exteriorem,  et  secundum  hanc 
etiam  comparationem  sunt  duo  genera  potentiarum  animae:  unum  quidem, 
scilicet  appctilivum.  secundum  quod  anima  comparatur  ad  rem  extrinsecam, 
ut  ad  finem,  qui  est  primum  in  intentione:  ahud  autem  motivum  secumhim 
ìocuvi,  prout  anima  comparatur  ad  rem  exteriorem,  sicut  ad  terminum  ope- 
rationis, et  motus.  Ad  consequendum  enim  aliquod  desideratum,  et  intentuiu 
omne  animai  movetur. 

Modi  vero  vivendi  distinguuntur  secundum  gradtcs  viventium.  Ouaedam 
enim  viventia  sunt,  in  quibus  est  tantum  vegetativum:  sicut  in  plantis.  Quae- 
dani  vero,  in  quibus  cum  vegetativo  est  etiam  sensitivum,  non  tamen  motivum 
secundum  locum:  sicut  sunt  immobilia  ammalia,  ut  conchilia.  Quaedam  vero 
sunt,  quae  supra  hoc  habent  motivum  secundum  locum  :  ut  perfecta  animalia, 
quae  multis  indigent  ad  suam  vitam:  et  ideo  indigent  motu,  ut  vitae  neces- 
saria procul  posita  quaerere  possint.  Ouaedam  vero  viventia  sunt,  in  quibus 
cum  his  est  intellectivum,  scilicet  in  hominibus.  Appetitivum  autem  non  con- 
stituit  aliquem  gradum  viventium  :  quia  in  quibuscumque  est  sensus,  est  etiam 
appetitus,  ut  dicitur  in  2.  lib.  de  Anima  (tex.  2y.). 

Et  per  hoc  solvuntur  duo  prima  objecta. 

Ad  tertium  dicendum,  quod  appetitus  naturalis  est  inclinatio  cujuslibet 
rei  in  aliquid  ex  natura  sua;  unde  naturali  appetitu  quaelibet  potentia  desi- 
derat  sibi  conveniens:  sed  appetitus  animalis  consequitur  formam  apprehen- 
sam.  Et  ad  hujusmodi  appetitum  requiritur  specialis  animae  potentia,  et  non 
sufficit  sola  apprehensio  :  res  enim  appetitur,  prout  est  in  sua  natura  :  non 
est  autem  secundum  suam  naturam  in  virtute  apprehensiva,  sed  secundum 
suam  similitudinem;  unde  patet,  quod  visus  appetit  naturaliter  visibile  solum 
ad  suum  actum,  scilicet  ad  videndum.  Animai  autem  appetit  rem  visam  per 
vim  appetitivam,  non  solum  ad  videndum,  sed  etiam  ad  alios  usus.  Si  autem 
non  indigeret  anima  rebus  perceptis  a  sensu,  nisi  propter  actiones  sensuura, 
scilicet  ut  eas  sentiret,  non  oporteret  appetitivum  ponere  speciale  genus  inter 
potentias  animae:  quia  sufficeret  appetitus  naturalis  potentiarum. 

Ad  quartum  dicendum,  quod,  quamvis  sensus,  et  appetitus  sint  principia 
moventia  in  animalibus  perfectis  :  non  tamen  sensus,  et  appetitus,  inquantum 
hujusmodi,  sufficiunt  ad  movendum,  nisi  superadderetur  eis  aliqua  virtus. 
Nam  in  immobilibus  animalibus  est  sensus,  et  appetitus:  non  tamen  habent 
vim  motivam.  Haec  autem  vis  motiva  non  solum  est  in  appetitu,  et  sensu, 
ut  imperante  motum  ;  sed  etiam  est  in  ipsis  partibus  corporis,  ut  sint  habiles 
ad  obediendum  appetitui  animae  moventis.  Cujus  signum  est,  quod,  quando 
membra  removentur  a  sua  dispositione  naturali,  non  obediunt  appetitui  ad 
motum. 

ARTICULUS  IL  386 

UTRUM  CONVENIENTER   PARTES  VEGETATIVAE    ASSIGNENTUR, 

SCILICET    NUTRITIVUM,   AUGMENTATIVUM, 

ET   GENERATIVUM. 

(Lib.  2.  Contr.  g.  cap.  jS.  et  q.  de.  Anim.  art.  75.  corp.  ad  2.  et  ij. 
et  lib.  2.  de  Anim.  lect.  9.  fin.). 

Ad  secundum  sic  proceditur.  Videtur,  quod  inconvenienter  partes  vege- 
tativae  assignentur,  scilicet  nutritivum,  augmentativum,  et  generativmn  :  hujus- 
modi enim  vires  dicuntur  naturales  :  sed  potentiae  animae  sunt  supra  vires 
naturales;  ergo  hujusmodi  vires  non  debent  poni  potentiae  animae. 

2.  Praeterea.  Ad  id,  quod  est  commune  viventibus,  et  non  viventibus, 
non  debet  aliqua  potentia  animae  deputarli  sed  generatio  est  communis  omni- 
bus generabilibus,  et  corruptibilibus,  tam  viventibus,  quam  non  viventibus; 
ergo  vis  generativa  non  debet  poni  potentiae  animae. 

S.   Tho.mae   Summa    Theoloaica.   Voi.   I.  q/-> 

3.  Praeterea.  Anima  est  pars  potentior  natura  corporea:  sed  natura  cor- 
porea eadem  virtute  activa  dat  speciem,  et  debitam  quantitatem  ;  ergo  multo 
magis  anima  ;  non  est  ergo  alia  potentia  animae  augmentativa  a  generativa. 

4.  Praeterea.  Unaquaeque  res  conservatur  in  esse  per  id,  per  quod  esse 
habet:  sed  potentia  generativa  est,  per  quam  acquiritur  esse  viventis;  ergo 
per  eamdem  res  viva  conservatur:  sed  ad  conservationem  rei  viventis  ordi- 
natur  vis  nutritiva,  ut  dicitur  in  2.  de  Anima  (tex.  48.):  est  enim  potentia  po- 
tens  salvare  suscipiens  ipsam;  non  debet  ergo  distingui  nutritiva  potentia  a 
generativa. 

Sed  contra  est,  quod  Philos.  dicit  2.  de  Anim.  (lex.  54.  46.  et  4-.),  quod 
opera  hujus  animae  sunt  generare,  et  alimento  uti,  et  iterum  augmentum 
facere. 

Respondeo  dicendum,  quod  tres  sunt  potentiae  vegetativne  partis.  Vege- 
tativum  enim,  ut  dictum  est  (art.  praec),  habet  prò  objecto  ipsum  corpus 
vivens  per  animam,  ad  quod  quidem  corpus  tripUx  animae  operatio  est  ne- 
cessaria. Una  quidem,  per  quam  esse  acquirat:  et  ad  hoc  ordinatur  ^of^«^/a 
generativa.  Alia  vero,  per  quam  corpus  vivum  acquirit  debitam  quantitatem, 
et  ad  hoc  ordinatur  vis  augmentativa.  Alia  vero,  per  quam  corpus  viventis 
salvatur  et  in  esse,  et  in  quantitate  debita  :  et  ad  hoc  ordinatur  vis  nutritiva. 
Est  tamen  quaedam  differentia  attendenda  Inter  has  potentias.  Nam  nutritiva, 
et  augmentativa  habent  suum  effectum  in  eo,  in  quo  sunt:  quia  ipsum  corpus 
unitum  animae  augetur,  et  conservatur  per  vim  augmentativam,  et  nutritivam 
in  eadem  anima  existentem:  sed  vis  generativa  habet  effectum  suum  non  in 
eodem  corpore,  sed  in  alio  :  quia  nihil  est  generativum  sui  ipsius.  Et  ideo 
vis  generativa  quodammodo  appropinquat  ad  dignitatem  animae  sensitivae, 
quae  habet  operationem  in  res  exteriores,  licet  excellentiori  modo,  et  uni- 
versaliori.  Supremum  enim  inferioris  naturae  attingit  id,  quod  est  infimumx 
superioris,  ut  patet  per  Dion.  in  7.  cap.  de  Div.  Nom.  (inter  med.  et  fin.  lect.  4.). 
Et  ideo  inter  istas  tres  potentias  finalior,  et  principalior,  et  perfectior  est  ge- 
nerativa, ut  dicitur  in  2.  de  Anima  (tex.  4C}.)  :  Est  enim  rei  jam  perfectae  facere 
alteram,  qualis  ipsa  est.  Generativae  autem  deserviunt  et  augmentativa,  et  nu- 
tritiva ;  augmentativae  vero  nutritiva. 

Ad  primum  ergo  dicendum,  quod  hujusmodi  vires  dicuntur  naturales. 
Tum  quia  habent  effectum  similem  naturae,  quae  etiam  dat  esse,  et  quanti- 
tatem, et  conservationem;  licet hae  vires  habeant  hoc  altieri  modo:  tum  quia 
hae  vires  exercent  suas  actiones  instrumentaliter  per  qualitates  activas,  et 
passivas,  quae  sunt  naturalium  actionum  principia. 

Ad  secundum  dicendum,  quod  generatio  in  rebus  inanimatis  est  totaliter 
ab  extrinseco  :  sed  generatio  viventium  est  quodam  altiori  modo  per  aliquid 
ipsius  viventis,  quod  est  semen,  in  quo  est  aliquod  principium  corporis  for- 
mativum.  Et  ideo  oportet  esse  aliquam  potentiam  rei  viventis,  per  quam  semen 
hujusmodi  praeparetur,  et  haec  est  vis  generativa. 

Ad  tertium  dicendum,  quod  quia  generatio  viventium  est  ex  aliquo  se- 
mine, oportet,  quod  in  principio  animai  generetur  parvae  quantitatis.  Et 
propter  hoc  necesse  est,  quod  habeat  potentiam  animae,  per  quam  ad  debi- 
tam quantitatem  perducatur:  sed  corpus  inanimatum  generatur  ex  materia 
determinata  ab  agente  extrinseco  ;  et  ideo  simul  recipit  speciem,  et  quanti- 
tatem secundum  materiae  conditionem. 

Ad  quartum  dicendum,  quod,  sicut  jam  dictum  est  (art.  praec),  operatio 
vegetativi  principii  completur  mediante  calore,  cujus  est  humidum  consu- 

mere.  Et  ideo  ad  restaurationem  humidi  deperditì  necesse  est  habere  poten- 
tiam  nutritivam,  per  quarti  alimentum  convertatur  in  substantiam  corporis. 
Quod  etìam  est  necessarium  ad  actus  virtutis  augmentativae,  et  generativae. 

ARTICULUS  III.  387 

UTRUM    CONVENIENTER    DISTINGUANTUR 
Q.UINQ.UE    SENSUS    EXTERIORES. 

(2.  Disi.  2.  q.  2.  art.  2.  ad  j.  jìn. 
et  q.  de  Anima  art.  15.  corp.  et  5.  lib.  de  Anima  hct.  y.). 

Ad  tertium  sic  proceditur.  Videtur,  quod  inconvenienter  distinguantur 
quinque  sensus  exteriores:  sensus  enim  est  cognoscitivus  accidentium:  sunt 
autem  multa  genera  accidentium;  cum  ergo  potentiae  distinguantur  per  objecta, 
videtur,  quod  sensus  multiplicentur  secundum  numerum,  qui  est  in  generibus 
accidentium. 

2.  Praeterea.  Magnitudo,  et  figura,  et  alia,  quae  dicuntur  sensibilia  com- 
munia,  non  sunt  sensibilia  per  accidens,  sed  contra  ea  dividuntur  in  2.  de 
Anima  (tex.  6).  et  64.):  diversitas  autem  per  se  objectorum  diversificat  po- 
tentias;  cum  ergo  plus  difìferant  magnitudo,  et  figura  a  colore,  quam  sonus, 
videtur,  quod  multo  magis  debeat  esse  alia  potentia  sensitiva  CQgnoscitiva 
magnitudinis,  aut  figurae,  quam  coloris,  et  soni. 

3.  Praeterea.  Unus  sensus  est  unius  contrarietatis  ;  sicut  visus  albi,  et 
nigri:  scd  lactus  est  cognoscitivus  plurium  contrarietatum,  scilicet  calidi,  et 
frigidi,  humidi,  et  sicci,  ethujusmodi;  ergo  non  est  sensus  unus,  sedplures; 
ergo  plures  sensus  sunt,  quam  quinque. 

4.  Praeterea.  Species  non  dividitur  contra  genus:  sed  gustus  est  tactus 
quidam;  ergo  non  debet  poni  alter  sensus  praeter  tactum. 

Sed  contra  est,  quod  Philos.  dicit  in  2.  de  Anim,  (tex.  12S.)  quod  non 
est  alter  sensus  praeter  quinque. 

Respondeo  dicendum,  quod  rationem  distinctionis,  et  numeri  sensuum 
exteriorum  quidam  accipere  voluerunt  ex  parte  organorum,  in  quibus  aliquod 
elcmentorum  dominatur,  vel  aqua,  vel  aer,  vel  aliquid  hujusmodi:  quidam 
autem  ex  parte  medii,  quod  est  vel  conjunctum,  vel  extrinsecum;  et  hoc  vel 
aer,  vel  aqua,  vel  aliquid  hujusmodi;  quidam  autem  ex  diversa  natura  sensi 
bilium  qualitatum,  secundum  quod  est  qualitas  simplicis  corporis,  vel  sequens 
compiexionem.  Sed  nihil  istorum  conveniens  est:  non  enim  potentiae  sunt 
propter  organa,  sed  organa  propter  potentias  ;  unde  non  propter  hoc  sunt 
diversae  potentiae,  quia  sunt  diversa  organa:  sed  ideo  natura  instituit  diver- 
sitatem  in  organis,  ut  congruerent  diversitati  potentiarum.  Et  similiter  diversa 
media  diversis  sensibus  attribuit,  secundum  quod  erat  conveniens  ad  actus 
potentiarum:  naturas  autem  sensibilium  qualitatum  cognoscere  non  est  sensus, 
sed  intcllectus;  accipienda  est  ergo  ratio  numeri,  et  distinctionis  exteriorum 
sensuum  secundum  illud,  quod  proprie,  et  per  se  ad  sensum  pertinet:  est  autem 
sensus  quaedam  potentia  passiva,  quae  nata  est  immutari  ab  exteriori  sensi- 
bili ;  exterius  ergo  immutativum  est,  quod  per  se  a  sensu  percipitur,  et  secun- 
dum cujus  diversitatem  sensitivae  potentiae  distinguuntur. 

Est  autem  duplex  immutatio,  ima  naturalis,  et  alia  spiritualis.  Naturali! 
quidem,  secundum  quod  forma  immutuntis  recipitur  in  immutato  secundura 

esse  naturale;  sicut  calor  in  calefacto.  5/?fn7Mfl/ù autem,  secundum  quod  forma 
immutantis  recipitur  in  immutato  secundum  esse  spirituale:  ut  forma  coloris 
in  pupilla,  quae  non  fit  per  hoc  colorata.  Ad  operationem  autem  sensus  requi- 
ritur  immutatio  spiritualis,  per  quam  intentio  formae  sensibilis  fiat  in  organo 
sensus:  alioquin,  si  sola  immutatio  naturalis  sufficeret  ad  sentiendum,  omnia 
corpora  naturalia  sentirent,  dum  akerantur.  Sed  in  quibusdam  sensibus  inve- 
nitur  immutatio  spiritualis  tantum,  sicut  in  visu.  In  quibusdam  autem  cum 
immutatione  spirituali,  etiam  naturalis,  vel  ex  parte  objecti  tantum,  vel  etiam 
ex  parte  organi.  Ex  parte  autem  objecti  invenitur  transmutatio  naturalis,  se- 
cundum locum  quidem  in  sono,  qui  estobjectum  auditus:  nam  sonus  ex  per- 
cussione causatur,  et  aèris  commotione.  Secundum  alterationem  vero  in  odore, 
qui  est  objectum  olfactus:  oportet  enim  per  calidum  alterari  aliquo  modo 
corpus,  ad  hoc  quod  spiret  odorem.  Ex  parte  autem  organi  est  immutatio 
naturalis  in  tactu,  et  gustu,  nam  et  manus  tangens  calida  calefit;  et  lingua 
humectatur  per  humiditatem  saporum  ;  organum  vero  olfactus,  aut  auditus 
nulla  naturali  immutatione  immutatur  in  sentiendo,  nisi  per  accidens.  Visus 
autem,  qui  est  absque  immutatione  naturali  et  organi,  et  objecti,  est  maxime 
spiritualis,  et  perfectior  Inter  omnes  sensus,  et  communior:  et  post  hoc  au- 
ditus, ec  deinde  olfactus,  qui  habentimmutationem  naturalem  ex  parte  objecti. 
Motus  tamen  localis  est  perfectior,  et  naturaliter  prior,  quam  motus  altera- 
tionis,  ut  probatur  in  8.  Phys.  (tex.^y).  Tactus  autem,  et  gustus  sunt  maxime 
materialeS)  de  quorum  distinctione  post  dicetur  (in  solut.  5.  et  4.  argiini.).  Et 
inde  est,  quod  alii  tres  sensus  non  fiunt  per  medium  conjunctum,  ne  aliqua 
naturalis  transmutatio  pertingat  ad  organum,  ut  accidit  in  his  duobus  sensibus. 

Ad  primum  ergo  dicendum,  quod  non  omnia  accidentia  habent  vim  im- 
mutativam  secundum  se,  sed  solae  qualitates  tertiae  speciei,  secundum  quas 
contingit  alteratio.  Et  ideo  solae  hujusmodi  qualitates  sunt  objecta  sensuum  ; 
quia  ut  dicitur  in  7.  Phys.  (iòx.  12.)  s^cunàMva  eadem  alteratur  sensus,  secun- 
dum quae  alterantur  corpora  inanimata. 

Ad  secundum  dicendum,  quod  magnitudo,  et  figura,  et  hujusmodi,  quae 
dicuntur  communia  sensibilia,  sunt  media  Inter  sensibilia  per  accidens,  et 
sensibilia  propria,  quae  sunt  objecta  sensuum  :  nam  sensibilia  propria  primo, 
et  per  se  mimutant  sensum,  cum  sint  qualitates  alterantes.  Sensibilia  vero 
communia  omnia  reducuntur  ad  quantitatem.  Et  de  magnitudine  quidem,  et 
numero  patet,  quod  sunt  species  quantitatis:  figura  autem  est  qualitas  circa 
quantitatem,  cum  consistat  ratio  figurae  in  terminatione  magnitudinis:  motus 
autem,  et  quies  sentiuntur,  secundum  quod  subjectum  uno  modo,  vel  più-, 
ribus  modis  se  habet  secundum  magnitudinem  subjecti,  vel  localis  distantiae, 
quantum  ad  motum  augmenti,  et  motum  localem  :  vel  etiam  secundum  sen- 
sibiles  qualitates,  ut  in  motu  alterationis.  Et  sic  sentire  motum,  et  quietem 
est  quadammodo  sentire  unum,  et  multa:  quantitas  autem  est  proximum 
subjectum  qualitatis  alterativae,  ut  superficies  coloris  [2i\.  est  sub jectum  coloris]. 
Et  ideo  sensibilia  communia  non  movent  sensum  primo,  et  per  se,  sed  ra- 
tione  sensibilis  qualitatis;  ut  superficies  ratione  coloris.  Nec  tamen  sunt  sen- 
sibilia per  accidens:  quia  hujusmodi  sensibilia  aliquam  diversitatem  faciunt 
in  immutatione  sensus:  aho  enim  modo  immutatur  sensus  a  magna  super- 
ficie, età  parva:  quia  etiam  ipsa  albedo  dicitur  magna,  vel  parva,  et  ideo  di- 
viditur  secundum  proprium  subjectum. 

Ad  tertium  dicendum,  quod  sicut  Philos.  videtur  dicere  in  2.  de  Anima 
(tex.  106.  et  dàc.),sens\is  tactus  est  unus  genere,  sed  dividitur  in  multos  sensus 

secundum  speciem  (et  propter  hoc  est  diversamm  contrarietatum).  Quitamen 
non  separantur  ab  invicem  secundum  organum,  sed  per  totum  corpus  se  con- 
comitantur:  et  ideo  eorum  distinctio  non  apparet.  Gustus  autem,  qui  est 
perceptivus  dulcis,  et  amari,  concomitatur  tactum  in  lingua,  non  autem  per 
totum  corpus:  et  ideo  de  facili  a  tactu  distinguitur.  Posset  tamen  dici,  quod 
omnes  illae  contrarietates  et  singulae  conveniunt  in  uno  genere  proximo,  et 
omnes  in  uno  genere  communi,  quod  est  objectum  tactus  secundum  ratio- 
nem  communem:  sed  illud  genus  commune  est  innominatum:  sicut  etiam 
genus  proximum  calidi,  et  frigidi  est  innominatum. 

Ad  Q.UARTUM  dicendum,  quod  sensus  gustus,  secundum  dictum  Philosophi 
(2.  de  Aniììi.  te-x.  28.  et  ^4.),  est  quaedam  species  tactus,  quae  est  in  lingua 
tantum  :  non  autem  distinguitur  a  tactu  in  genere,  sed  a  tactu  quantum  ad 
illas  species,  quae  per  totum  corpus  diffunduntur.  Si  vero  tactus  sit  unus  sensus 
tantum,  propter  unam  rationem  communem  objecti,  dicendum  erit,  quod  se- 
cundum rationem  diversam  immutationis  distinguitur  gustus  a  tactu.  Nam 
lactus  immutatur  naturali  immutatione,  et  non  solum  spirituali,  quantum  ad 
organum  suum,  secundum  qualitatem,  quae  ei  proprie  objicitur:  gustus  autem 
organum  non  immutatur  de  necessitate  naturali  immutatione,  secundum  qua- 
litatem, quae  ei  proprie  objicitur  (ut  scilicet  lingua  fiat  dulcis,  vel  amara), 
sed  secundum  praeambulam  qualitatem,  in  qua  fundatur  sapor,  scilicet  se- 
cundum humorem,  qui  est  objectum  tactus. 

ARTICULUS  IV.  3S8 

UTRUM    INTERIORES    SENSUS    CONVENiENTER    DISTINGUANTUR. 

(De  Anima  art.  zj.  corp.). 

Ad  qu.\rtum  sic  proceditur,  Videtur,  quod  interiores  sensus  inconve- 
nienter  distinguantur:  commune  enim  non  dividitur  contra  proprium;  ergo 
sensus  communis  non  debet  enumerari  inter  vires  interiores  sensitivas,  praeter 
sensus  exteriores  proprios. 

2.  Praeterea.  Ad  id,  ad  quod  sufficit  sensus  proprius,  et  exterior,  non 
oportet  ponere  aliquam  vini  apprehensivam  interiorem:  sed  ad  judicandum 
de  sensibilibus  sufficiunt  sensus  proprii,  et  exteriores:  unusquisque  enim  sensus 
judicat  de  proprio  objecto.  Similiter  etiam  videntur  sufficere  ad  hoc,  quod 
percipiant  suos  actus  :  quia,  cum  actio  sensus  sit  quodammodo  medium  inter 
potentiam,  et  objectum,  videtur,  quod  multo  magis  visus  possit  suam  visio- 
nem,  tamquam  sibi  propinquiorem,  percipere,  quam  colorem  :  et  sic  de  aUis: 
non  ergo  necessarium  fuit  ad  hoc  ponere  interiorem  potentiam,  quae  dicatur 
sensus  communis. 

3.  Praeterea.  Secundum  Phil.  (lib.  de  Mcm.  et  Rem.  cap.  i.),  phantasti- 
cum,  et  memorativum  sunt  passiones  primi  sensitivi:  sed  passio  non  divi- 
ditur contra  subjectum;  ergo  memoria,  et  phantasia  non  debent  poni  aliae 
potentiae  praeter  sensum. 

4.  Praeterea.  Intellectus  minus  dependet  a  sensu,quam  quaecumque  po- 
tentia  sensitivae  partis;  sed  intellectus  nihil  cognoscit,  nisi  accipiendo  asensu: 
unde  dicitur  in  i.  Poster,  (tex.  )^.)  quod,  quìbus  deest  unus  sensus,  deficit  una 
scìentia  ;  ergo  multo  minus  debet  poni  una  potentia  sensitivae  partis  ad  per- 
cipiendum  intentiones,  quas  non  percipit  sensus,  quam  vocant  aestimativam. 

5.  Praeterea.  Actus  cogitativae,  qui  est  conferre,  et  componere,  et  divi- 
dere; et  actus  reminiscitivae,  qui  est  quodam  syllogismo  uti  ad  inquirendum, 
non  minus  distant  ab  actu  aestimativae,  et  memorativae,  quam  actus  aesti- 
mativae  ab  actu  phantasiae.  Debent  ergo  vel  cogitativa,  et  reminiscitlva  poni 
aliae  vires  praeter  aestimativam,  et  memorativam  ;  vel  aestimativa,  et  memo- 
rativa non  debent  poni  aliae  vires  praeter  phantasiam. 

6.  Praeterea.  August.  12.  super  Gen.  ad  lit.  (cap.  7.  24.  etc)  ponit  tria 
genera  visionum,  scilicet  corporalem,  quae  fit  per  sensum,  et  spirituaUm,  quae 
fit  per  imaginationem,  sive  phantasiam,  et  intellectualem,  quae  fit  per  intel- 
lectum  ;  non  est  ergo  aliqua  vis  interior,  quae  sit  media  inter  sensum,  et  in- 
tellectum,  nisi  imaginativa  tantum. 

Sed  contra  est,  quod  Avicenna  in  suo  libro  de  Anima  ponit  quinque  po- 
tentias  sensitivas  interiores,  scilicet,  sensum  communem,  phantasiam,  imagi- 
nativam,  aestimativam,  et  memorativam. 

Respondeo  dicendum,  quod  cum  natura  non  deficiat  in  necessariis,  oportet 
esse  tot  actiones  animae  sensitivae,  quot  sufficìant  ad  vitam  animalis  perfecti. 
Et  quaecumque  harum  actionum  non  possunt  reduci  in  unum  principium, 
requirunt  diversas  potentias  ;  cum  potentia  animae  nihil  aliud  sit,  quam  proxì- 
mum  principium  operationis  animae.  Est  autem  considerandum,  quod  ad  vitam 
animalis  perfecti  requiritur,  quod  non  solum  apprehendat  rem  ad  praesen- 
tiam  sensibilis,  sed  etiam  in  ejus  absentia  :  alioquin,  cum  animalis  motus,  et 
actio  sequantur  apprehensionem,  non  moveretur  animai  ad  inquirendum  ali- 
quid  absens.  Cujus  contrarium  apparet  maxime  in  animalibus  perfectis,  quae 
moventur  motu  processivo  :  moventur  enim  ad  aliquid  absens  apprehensum, 
oportet  ergo,  quod  animai  per  animam  sensitivam  non.  solum  recipiat  species 
sensibilium,  cum  praesentialiter  immutatur  ab  eis,  sed  etiam  eas  retineat,  et 
conservet  :  recipere  autem,  et  retinere  reducuntur  in  corporalibus  ad  diversa 
principia  :  nam  humida  bene  recipiunt,  et  male  retinent.  E  contrario  autem 
est  de  siccis.  Unde,  cum  potentia  sensitiva  sit  actus  organi  corporalis,  oportet 
esse  aliam  potentiam,  quae  recipiat  species  sensibilium,  et  quae  conservet. 

Rursus  considerandum  est,  quod,  si  animai  moveretur  solum  propter  de- 
lectabile,  et  contristabile  secundum  sensum,  non  esset  necessarium  ponere  in 
animali  nisi  apprehensionem  formarum,  quas  percipit  sensus,  in  quibus  de- 
lectatur,  aut  horret.  Sed  necessarium  est  animali,  ut  quaerat  aliqua,  vel  fu- 
giat;  non  solum  quia  sunt  convenientia,  vel  non  convenientia  ad  sentiendum, 
sed  etiam  propter  aliquas  alias  commoditates,  et  utilitates,  sive  nocumenta: 
sicut  ovis  videns  lupum  venientem  fugit,  non  propter  indecentiam  coloris, 
vel  figurae,  sed  quasi  inimicum  naturae.  Et  similiter  avis  colligit  paleam,  non 
quia  delectet  sensum,  sed  quia  est  utilis  ad  nidificandum:  necessarium  est 
ergo  animali,  quod  percipiat  hujusmodi  intentiones,  quas  percipit  [al.  non  per- 
cipit] sensus  exterior.  Et  hujus  perceptionis  oportet  esse  aliquod  aliud  princi- 
pium ;  cum  perceptio  formarum  sensibilium  sit  ex  immutatione  sensibili,  non 
autem  perceptio  intentionum  praedictarum.  Sic  ergo  ad  receptionem  forma- 
rum  sensibilium  ordinatur  sejisus  proprius,  et  communis,  de  quorum  distinctione 
post  dicetur  (in  soìut.  1.  et  2.  argum.).  Ad  harum  autem  formarum  retentionem, 
aut  conservationem  ordinatur  phantasia,  sive  imaginatio,  quae  idem  sunt  :  est 
enim  phantasia,  sive  imaginatio  quasi  thesaurus  quidam  formarum  per  sensum 
acceptarum.  Ad  apprehendendum  autem  intentiones,  quae  per  sensum  non 
accipiuntur,  or òmzXMv  vis  aestimativa  :  ad  conservandum  autem  eas  vis  memo 
raliva,  quae  est  thesaurus  quidam  hujusmodi  intentionum:  cujus  signum  est. 

quod  principium  memorandi  fit  in  animalibus  ex  aliqua  hujusmodi  inten- 
tione:  puta,  quoJ  est  nocivum,  vel  conveniens.  Et  ipsa  ratio  praeteriti,  quam 
attendit  memoria,  inter  hujusmodi  intentiones  computatur. 

Considerandum  est  autem,  quod,  quantum  ad  formas  sensibiles,  non  est 
differentia  inter  hominem,  et  alia  animalia:  simiUter  enim  immutantur  a  sen- 
sibiHbus  exterioribus  :  sed  quantum  ad  intentiones  praedictas  differentia  est  : 
nam  alia  animalia  percipiunt  hujusmodi  intentiones  solum  naturali  quodam 
instinctu,  homo  autem  etiam  per  quamdam  coUationem.  Et  ideo  quae  in  aliis 
animalibus  dìcìiuv  aestimativa  naturalis,  in  homine  dicitur  cogitativa,  quae  per 
collationem  quamdam  hujusmodi  intentiones  adinvenit;  unde  etiam  dicitur  r^Z/o 
particularis,  cui  medici  assignant  determinatum  organum,  scilicet  mediam 
partem  capitis.  Est  enim  coUativa  intentionum  individaalium,  sicut  ratio  in- 
telUctiva  intentionum  universalium.  Ex  parte  autem  memorativae  non  solum 
habet  memoriam,  sicut  caetera  animalia,  in  subita  recordatione  praeteritorum, 
sed  etiam  reminiscentiam,  quasi  syllogistice  inquirendo  praeteritorum  memo- 
riam, secundum  individuales  intentiones.  Avicenna  vero  ponit  quintam  po- 
tentiam  mediam  inter  aestimativam,  et  imaginativam,  quae.  componit,  et  di- 
vidit  formas  imaginatas;  ut  patet,  cum  ex  forma  imaginata  auri.  et  forma 
imaginata  montis  componimus  unam  formam  mentis  aurei,  quam  numquam 
vidimus.  Sed  ista  operatio  non  apparet  in  aliis  animalibus  ab  homine,  in 
quo  ad  hoc  sufficit  virtus  imaginativa.  Cui  etiam  hanc  actionem  attribuii 
Averroés  in  libro  quodam,  quem  fecit  de  Sensu,  et  Sensibilibus.  Et  sic  non 
est  necesse  ponere  nisi  quatuor  vires  interiores  sensitivae  partis,  scilicet  sen- 
sum  communem,  et  imaginationem,  aestimativam,  et  memorativam. 

Ad  primum  ergo  dicendum,  quod  sensus  interior  non  dicitur  conimunis 
per  praedicationem,  sicut  genus,  sed  sicut  communis  radix,  et  principium 
exteriorum  sensuum. 

Ad  secundum  dicendum,  quod  sensus  proprius  judicat  de  sensibili  pro- 
prio, discernendo  ipsum  ab  aliis,  quae  cadunt  sub  eodem  sensu;  sicut  discer- 
nendo album  a  nigro,  vel  a  viridi:  sed  discernere  album  a  dulci  non  potest 
neque  visus,  neque  gustus  :  quia  oportet,  quod  qui  inter  aliqua  discernit, 
utrumque  cognoscat.  Unde  oportet  ad  sensum  communem  pertinere  discre- 
tionis  judicium,  ad  quem  referantur,  sicut  ad  communem  terminum,  omnes 
apprehensiones  sensuum  ;  a  quo  etiam  percipiantur intentiones  sensuum:  sicut 
cum  aliquis  videt  se  videre.  Hoc  enim  non  potest  fieri  per  sensum  proprium, 
qui  non  cognoscit  nisi  formam  sensibilis,  a  quo  immutatur;  in  qua  immuta- 
tione  perficitur  visio,  et  ex  qua  immutatione  sequitur  alia  immutati©  in  sensu 
communi,  qui  visionem  percipit. 

Ad  tertium  dicendum,  quod,  sicut  una  potentia  oritur  ab  anima,  alia 
mediante,  ut  supra  dictum  est  (q.  jj.  art.  j.) ;  ita  etiam  anima  subjicitur  alJi 
potentiae,  mediante  alia.  Et  secundum  hunc  modum  phantasticurii,  et  menio- 
rativum  dicuntur  passiones  primi  sensitivi. 

Ad  Q.UARTUM  dicendum,  quod,  licet  intellectus  operatio  oriatur  a  sensu: 
tamen  in  re  apprehensa  per  sensum  intellectus  multa  cognoscit,  quae  sensus 
percipere  non  potest:  et  similiter  aestimativa,  licet  inferiori  modo. 

Ad  Q.U1NTUM  dicendum,  quod  illam  eminentiam  habet  cogitativa,  et  me- 
morativa in  homine,  non  per  id,  quod  est  proprium  sensitivae  partis,  sed  per 
aliquam  affìnitatem,  et  propinquitatem  ad  rationem  universalem,  secundum 
quamdam  refluentiam  Et  ideo  non  sunt  aliae  vires,  sed  eaedem  perfectiores, 
quam  sint  in  aliis  animalibus. 

Ad  sextum  dicendum,  quod  Augustinus  spirìtuaUm  visìonem  dicit  esse, 
quae  fit  per  similitudines  corporum  in  absentia  corporum.  Unde  patet,  quod 
communis  est  omnibus  interioribus  apprehensionibus. 


QUAESTIO  LXXIX. 

DE  POTENTIIS  INTELLECTIVIS,  IN  TREDECIM  ARTICULOS  DIVISA. 

Deinde  quaeritur  de  potentiis  intellectivis. 

Circa  quod  quaeruntur  tredecim. 

Primo.  Utrum  intellectus  sit  potentìa  animae,  vel  ejus  essentia. 

Secundo.  Si  est  potentia,  utrum  sit  potentia  passiva. 

Tertio.  Si  est  potentia  passiva,  utrum  sit  ponere  aliquem  intellectum 
agentem. 

Qiiarto.  Utrum  sit  aliquid  animae. 

Quinto.  Utrum  intellectus  agens  sit  unus  omnium. 

Sexto.  Utrum  memoria  sit  in  intellectu. 

Septimo.  Utrum  sit  alia  potentia  ab  intellectu. 

Octavo.  Utrum  ratio  sit  alia  potentia  ab  intellectu. 

Nono.  Utrum  ratio  superior,  et  inferior  sint  diversae  potentiae. 

Decimo.  Utrum  intelligentia  sit  alia  potentia  praeter  intellectum. 

Undecime.  Utrum  intellectus  speculativus,  et  practicus  sint  diversae  po- 
tentiae. 

Duodecimo.  Utrum  synderesis  sit  aliqua  potentia  intellectivae  partis. 

Tertiodecimo.  Utrum  conscientia  sit  aliqua  potentia  intellectivae  partis. 

ARTICULUS  I.  389 

UTRUM    INTELLECTUS    SIT    ALIQ.UA  POTENTIA  ANIMAE. 

(Veri.  q.  ij.  art.  i.  corp.). 

Ad  primum  sic  proceditur.  Videtur,  quod  intellectus  non  sit  aliqua  po- 
tentia animae,  sed  sit  ipsa  ejus  essentia:  intellectus  enim  idem  videtur  esse, 
quod  mens:  sed  mens  non  est  potentia  animae,  sed  essentia:  dicit  enim  Augu- 
stinus 9.  de  Trinit.  (cap.  4.):  Mens,  et  spìrìtus  non  relative  dicuntur,  sed  essentiaui 
djìuonstrant;  ergo  intellectus  est  ipsa  essentia  animae. 

2.  Praeterea.  Diversa  genera  potentiarum  animae  non  uniuntur  in  aliqua 
potentia  una,  sed  in  sola  essentia  animae  :  appetitivum  autem,  et  intellectivum 
sunt  diversa  genera  potentiarum  animae,  ut  dicitur  in  2.  de  Anima  (tex.  2j.): 
conveniunt  autem  in  mente,  quia  Aug.  io.  de  Trinitate  (cap.  11.)  ponit  intel- 
ligcntiam,  et  voluntatem  in  mente  ;  ergo  mens,  et  intellectus  est  ipsa  essentia 
animae,  et  non  aliqua  ejus  potentia. 

3.  Praeterea.  Secundum  Gregorium  in  Homil.  29.  Ascensionis,  homo 
intelligit  cum  Angclis:  sed  Angeli  dicuntur  mentes,  et  intellectus,  ergo  mens 
et  intellectus  hominis  non  est  aliqua  potentia  animae,  sed  ipsa  anima. 

4.  Praeterea.  Ex  hoc  convenit  alicui  substantiae,  quod  sit  intellectiva, 
quia  est  immaterialis:  sed  anima  est  immaterialis  per  suam  essentiam;  ergo 
vidctur,  quod  anima  per  suam  essentiam  sit  intellectiva. 

Sed  contra  est,  quod  Philosophus  ponit  intdhctivum  potentiam  animae, 
ut  patet  in  secundo  de  Anima  (tex.  2j.). 

Respondeo  dicendum,  quod  necesse  est  dicere  secundum  praemissa  (q.)4- 
art.  5.  d  )().  ari.  2.  et  yj.  ari.  i.),  quod  intellectus  sit  aliqua  potentia  animae, 
et  non  ipsa  animae  essentia.  Tunc  enim  solum  immediatum  principium  ope- 
rationis  est  ipsa  essentia  rei  operantis,  quando  ipsa  operatio  est  ejus  esse: 
sicut  enim  potentia  se  habet  ad  operationem,  ut  ad  suum  actum;  ita  se  habet 
essentia  ad  esse:  in  solo  autem  Deo  idem  est  intelligere,  quod  suum  esse; 
unde  in  solo  Deo  intellectus  est  ejus  essentia:  in  omnibus  autem  aliis  crea- 
turis  intellectualibus  intelle<ftus  est  quaedam  potentia  intelligentis. 

Ad  primum  ergo  dicendum,  quod  sensus  accipitur  aliquando  prò  potentia, 
aliquando  vero  prò  ipsa  anima  sensitiva.  Denominatur  enim  anima  sensitiva 
nomine  principalioris  suae  potentiae,  quae  est  sensus.  Et  similiter  anima  in- 
tellectiva quandoque  nominatur  nomine  intellectus,  quasi  a  principaliori  sua 
virtute,  sicut  dicitur  in  i.  de  Anima  (tdx.  6y),  quod  intdhcius  est  suhsiaiitia 
quaedam.  Et  etiam  hoc  modo  Aug.  dicit,  quod  mens  est  species,  vel  essentia. 

Ad  secundum  dicendum,  quod  appetitivum,  et  intellectivum  sunt  diversa 
genera  potentiarum  animae  secundum  diversas  rationes  objectorum:  sed  ap- 
petitivum partim  convenit  cum  intellectivo,  et  partim.  cum  sensitivo  quantum 
ad  modum  operandi  per  organum  corporale,  vel  sine  hujusmodi  organo  :  nam 
appetitus  sequitur  apprehensionem.  Et  secundum  hoc  Augustinus  ponit  vo- 
luntatem  in  mente,  et  Philosophus  in  ratione  (ìib.  5.  de  Anima  tex.  42.). 

Ad  tertium  dicendum,  quod  in  Angelis  non  est  alia  vis,  quam  intelle- 
ctiva, et  voluntas,  quae  ad  intellectum  consequitur.  Et  propter  hoc  Angelus 
dicitur  metiSy  vel  intellectus;  quia  tota  virtus  sua  in  hoc  consistit:  anima  autem 
habet  multas  alias  vires,  sicut  sensitivas,  et  nutritivas.  Et  ideo  non  est  simile. 

Ad  quartum  dicendum,  quod  ipsa  immaterialitas  substantiae  intelligentis 
creatae  non  est  ejus  intellectus;  sed  ex  immaterialitate  habet  virtutem  ad  in- 
telligendum;  unde  non  oportet,  quod  intellectus  sit  substantia  animae,  sed 
ejus  virtus,  et  potentia. 

■  ARTICULUS  II.  390 

UTRUM  INTELLECTUS   SIT  POTENTIA  PASSIVA. 

(5.  Disi.  14.  ari.  i.  q.  2.  corp.  et  ad  2.  et  Uh.  2.  Contr.  g.  cap._^c/. 
et  Veri.  q.  16.  art.  i.  ad  i^.). 

Ad  secundum  sic  proceditur.  Videtur  quod  intellectus  non  sit  potentia 
passiva.  Patitur  enim  unumquodque  secundum  materiam,  sed  agit  ratione  ior- 
niae:  sed  virtus  intellectiva  consequitur  immaterialitatem  substantiae  intelli- 
gentis; ergo  videtur,  quod  intellectus  non  sit  potentia  passiva. 

2.  Praeterea.  Potentia  intellectiva  est  incorruptibilis,  ut  supra  dictum  est 
(q.  7;.  art.  6.):  sed  intellectus,  si  est  passivus,  est  corruptibilis,  ut  dicitur  in  3. 
de  Anima  (tex.  20.);  ergo  potentia  intellectiva  non  est  passiva. 

3.  Praeterea.  Agens  est  nobilius  patiente,  ut  dicit  Aug.  3.  super  Gcn.  ad 
literam  (cap.  16.),  et  Arist.  in  3.  de  Anima  (tex.  ic/.):  potentiae  autem  vegeta- 


602  QUAESTIO    LXXIX.    ARTICULUS    II. 

tivae  partis  omnes  sunt  activae,  quae  taraen  sunt  infimae  Inter  potentias  animae; 
ergo  multo  magis  potentiae  intellectivae,  quae  sunt  supremae,  omnes  sunt 
activae. 

Sed  coktra  est,  quod  Philosophus  dicit  in  3.  de  Anima  (tex.  12),  quod 
intelligere  est  pati  quoddam. 

Respokdeo  dicendum,  quod  pati  tripliciter  dicitur.  Uno  modo,  propriissime, 
scilicet  quando  aliquid  removetur  ab  eo,  quod  convenit  sibì  secundum  natu- 
ram,  aut  secundum  propriam  inclinationem  ;  sicut,  cum  aqua  frigiditatem 
amittit  per  calefacùonem;  et  cum  homo  aegrotat,  aut  tristatur.  Secundomodo, 
minus  proprie  dicitur  aliquis  pati  ex  eo,  quod  aliquid  ab  ipso  abjicitur,  sive 
sit  ei  conveniens,  sive  non  conveniens.  Et  secundum  hoc  dicitur  pati  non 
solum  qui  aegrotat,  sed  etiam  qui  sanatur;  non  solum  qui  tristatur,  sed  etiam 
qui  laetatur;  vel  quocumque  modo  ahquis  alteretur,  vel  moveatur.  Tertio  modo, 
dicitur  aliquid  pati  communiter  ex  hoc  solo,  quod  id,  quod  est  in  potentia  ad 
aPquid,  recipit  illud,  ad  quod  erat  in  potentia,  absque  hoc  quod  aliquid  abjicia- 
tur.  Secundum  quem  modum  omne,  quod  exit  de  potentia  in  actum,  potest 
dici  pati,  etiam  cum  perficitur.  Et  sic  intelligere  nostrum  est  pati.  Quod 
quidem  hac  ratione  apparet;  intellectus  enim,  sicut  supra  dictum  est  (q.  j. 
art.  2.  et  j8.  art.  i.),  habet  operationem  circa  ens  in  universali. 

Considerai  ergo  potest,  utrum  intellectus  sit  in  actu,  vel  potentia,  ex  hoc 
quod  consideratur,  quomodo  intellectus  se  habeat  ad  ens  universale.  Invenitur 
enim  aliquis  intellectus,  qui  ad  ens  universale  se  habet,  sicut  actus  totius  entis, 
et  talis  est  intellectus  divinus,  qui  est  Dei  essentia  in  qua  originaliter,  et  vir- 
tualiter  totum  ens  praeexistit,  sicut  in  prima  causa.  Et  ideo  intellectus  divinus 
non  est  in  potentia,  sed  est  actus  purus.  Nullus  autem  intellectus  creatus 
potest  se  habere  ut  actus  respectu  totius  entis  universalis;  quia  sic  oporteret, 
quod  esset  ens  infìnitum.  Unde  omnis  intellectus  creatus  per  hoc  ipsum  quod 
est,  non  est  actus  omnium  intelligibilium  ;  sed  comparatur  ad  ipsa  intelligi- 
bilia,  sicut  potentia  ad  actum.  Potentia  autem  dupUciter  se  habet  ad  actum. 
Est  enim  quaedam  potentia,  quae  semperest  perfecta  per  actum:  sicut  diximus 
de  materia  corporum  coelestium.  Quaedam  autem  potentia  est,  quae  non 
semper  est  in  actu,  sed  de  potentia  procedit  in  actum  ;  sicut  invenitur  in  ge- 
nerabilibus,  et  corruptibilibus.  Intellectus  igitur  angelicus  semper  est  in  actu 
suorum  intelligibilium,  propter  propinquitatem  ad  primum  intellectum,  qui 
est  actus  purus,  ut  supra  dictum  est  (q.  ^8.  art.  1.).  Intellectus  autem  huma- 
nus,  qui  est  infìmus  in  ordine  intellectuum,  et  maxime  remotus  a  perfectione 
divini  intellectus,  est  in  potentia  respectu  intelligibilium  ;  et  in  principio  est 
sicut  tabula  rasa,  in  qua  nihil  èst  scriptum,  ut  Philos.  dicit  in  3.  de  Anima 
(tex.  14.).  Quod  manifeste  apparet  ex  hoc,  quod  in  principio  sumus  intelli- 
gentes  solum  in  potentia,  postmodum  autem  efficimur  intelligentes  in  actu. 
Sic  igitur  patet,  quod  intelligere  nostrum  est  quoddam  pati,  secundum  tertium 
modum  passionis;  et  per  consequens  intellectus  est  potentia  passiva. 

Ad  primum  ergo  dicendum,  quod  objectio  illa  procedit  de  primo,  et  se- 
cundo  modo  passionis,  qui  sunt  proprii  materiae  primae.  Tertius  autem  modus 
passionis  est  cujuscumque  in  potentia  existentis,  quod  in  actum  reducitur. 

Ad  secundum  dicendum,  quod  intellectus  passivus  secundum  quosdam 
dicitur  appetitus  sensitivus,  in  quo  sunt  animae  passiones,  qui  etiam  in  i. 
Ethic.  (cap.  uh.)  dìchur  rationalis  per  participationem;  quia  obedit  rationi.  Se- 
cundum aUos  autem  intellectus  passivus  dicitur  virtus  cogitativa,  quae  no- 
minatur  ratio  p  ar  ti  cui  aris.  Et  utroque  modo  pnssivum  accipi  potest  sacundum 

trimos  duos  modos  passionis;  inquantum  talis  intellectus  sic  dictus  est  actus 
alicujus  organi  corporalis.  Sed  intellectus,  qui  est  in  potentia  ad  intelligibilia, 
quem  Aristoteles  (j.  de  Anima  tex.  sO  ob  hoc  nominat  mteUectum  possibikm, 
non  est  passivus,  nisi  tertio  modo  :  quia  non  est  actus  organi  corporalis  ;  et 
ideo  est  incorruptibilis. 

Ad  tertium  dicendum,  quod  agens  est  nobilius  patiente,  si  ad  idem  actio, 
et  passio  referantur;  non  auteni  semper,  si  ad  diversa:  intellectus  autem  est 
vis  passiva  respectu  totus  entis  universalis:  vegetativum  autem  est  activum 
respectu  cujusdam  entis  particularis,  scilicet  corporis  conjuncti;  unde  nihil 
prohibet,  hujusmodi  passivum  esse  nobilius  tali  activo. 

ARTICULUS  HI.  391 

UTRUM   SIT    PONERE    INTELLECTUM    AGENTEM. 

(De  Anima  art.  4.). 

Ad  tertium  sic  proceditur.  Videtur,  quod  non  sit  ponere  intellectum 
agentem.  Sicut  enim  se  habet  sensus  ad  sensibilia,  ita  se  habet  intellectus 
noster  ad  intelligibilia:  sed,  quia  sensus  est  in  potentia  ad  sensibilia,  non 
ponitur  sensus  agens,  sed  sensus  patiens  tantum  ;  ergo,  cum  intellectus 
noster  sit  in  potentia  ad  intelligibilia,  videtur,  quod  non  debeat  poni  in- 
tellectus agens,  sed  possibilis  tantum. 

2.  Praeterea.  Si  dicatur,  quod  in  sensu  etiam  est  aliquod  agens,  sicut 
lumen,  contra  :  Lumen  requiritur  ad  visum,  inquantum  facit  medium  lucidum 
in  actu  :  nam  color  ipse  secundum  se  est  motivus  lucidi  :  sed  in  operatione 
intellectus  non  ponitur  aliquod  medium,  quod  necesse  sit  fieri  in  actu  ;  ergo 
non  est  necessarium  ponere  intellectum  agentem. 

3.  Praeterea.  Similitudo  agentis  recipitur  in  patiente  secundum  modum 
patientis:  sed  intellectus  possibilis  est  virtus  immaterialis  ;  ergo  immateria- 
litas  ejus  sufficit  ad  hoc,  quod  recìpiantur  in  eo  formae  immaterialiter  :  sed 
ex  hoc  ipso  aliqua  forma  est  intelligibilis  in  actu,  quod  est  immaterialis  ;  ergo 
nulla  necessitas  •  est  ponere  intellectum  agentem  ad  hoc,  quod  faciat  species 
intelligibiles  in  actu. 

Sed  contra  est,  quod  Philos.  dicit  in  3.  de  Anima  (tex.  ij.),  quod  sicut 
in  omni  natura,  ita  et  anima  est  aliquid,  quo  est  omnia  fieri,  et  aliquid 
quo  est  omnia  facere;  est  ergo  ponere  intellectum  agentem. 

Respondeo  dicendum,  quod,  secundum  opinionem  Platonis  nulla  neces- 
sitas erat  ponere  intellectum  agentem  ad  faciendum  intelligibilia  in  actu,  sed 
forte  ad  praebendum  lumen  intelligibile  intelligenti,  ut  infra  dicetur  (art. 
seq.  et  q.  84.  art.  6.):  posuit  enim  Plato,  formas  rerum  naturalium  sine  ma- 
teria subsistere,  et  per  consequens  eas  intelligibiles  esse:  quia  ex  hoc  est 
aliquid  intelligibile  actu,  quod  est  immateriale,  et  hujusmodi  vocabat  species, 
sivc  ideas.  Ex  quarum  participatione  dicebat  etiam  materiam  corporalem  for- 
mari,  ad  hoc  quod  individua  naturaliter  constituerentur  in  propriis  generibus, 
et  speciebus;  et  intellectus  nostros  ad  hoc,  quod  de  generibus,  et  speciebus 
rerum  scientiam  haberent.  Sed  quia  Arist.  (lib.  ^.  Met.  a  tex.  io.  usqiie  ad  fin. 
Uh.)  non  posuit  formas  rerum  naturalium  subsistere  sine  materia  (formae 
autem  in  materia  existentes  non  sunt  intelligibiles  actu)  ;  sequabatur,  quod 
naturae,  seu  formae  rerum   sensibilium,  quas  intelligimus,  non  essent  intel- 

ligibiles  actu.  Nihil  autem  reducitur  de  potentia  in  actum,  nisi  per  aliquod 
ens  aciu  :  sicut  sensus  fit  in  actu  per  sensibile  in  actu,  Oportebat  igitur 
ponere  aliquam  virtutem  ex  parte  intellectus,  quae  faciat  intelligibilia  in 
actu  per  abstractionem  specieram  a  conditionibus  materialibus.  Et  haec  est 
necessitas  ponendi  intellectum  agentem. 

Ad  primum  ergo  dicendura,  quod  sensibilia  inveniuntur  actu  extra  ani- 
mam  ;  et  ideo  non  oportuit  ponere  sensum  agentem.  Et  sic  patet,  quod  in 
parte  nutritiva  omnes  potentiae  sunt  activae  :  in  parte  autem  sensitiva  omnes 
passivae  :  in  parte  vero  intellectiva  est  aliquìd  activum,  et  aliquid  passivum. 

Ad  secundum  dicendum,  quod  circa  efifectum  luminis  est  duplex  opinio. 
Quidam  enim  dicunt,  quod  lumen  requiritur  ad  visum,  ut  faciat  colores  actu 
visibiles  :  et  secundum  hoc  similiter  requiritur,  et  propter  idem  intellectus 
agens  ad  intelligendum,  propter  quod  lumen  ad  videndum.  Secundum  alios 
vero  lumen  requiritur  ad  videndum,  non  propter  colores,  ut  fiant  actu  visi- 
biles, sed  ut  medium  fiat  actu  lucidum,  ut  Commentator  dìcit  in  2.  de  Anima 
(comin.  ój.).  Et  secundum  hoc  similitudo,  qua  Arist.  assimilat  intellectum 
agentem  lumini,  attenditur  quantum  ad  hoc,  quod,  sicut  hoc  est  necessarium 
ad  videndum,  ita  illud  ad  intelligendum  ;  sed  non  propter  idem. 

Ad  tertium  dicendum,  quod,  supposito  agente,  bene  contingit  diversi- 
mode  recipi  eius  similitudinem  in  diversis,  propter  eorum  dispositionem  di- 
versam.  Sed  si  agens  non  praeexistit,  nihil  ad  hoc  faciet  dispositio  recipienti?. 
Intelligibile  autem  in  actu  non  est  aliquid  existens  in  rerum  natura,  quantum 
ad  naturam  rerum  sensibilium,  quae  non  subsistunt  praeter  materiam.  Et 
ideo  ad  intelligendum  non  sufficeret  immaterialitas  intellectus  possibilis,  nisi 
adesset  intellectus  agens,  qui  faceret  intelligibilia  in  actu  per  modum  abstra- 
ctionis. 

ARTICULUS  IV.  392 

UTRUM    INTELLECTUS    AGENS    SIT    ALIQUID    ANIMAE. 

(Lib.  2.  Contr.  g.  cap.  y6.  et  y8.  et  de  Anima  art,  y). 

Ad  Q.UARTUM  sic  proceditur.  Videtur,  quod  intellectus  agens  non  sit  ali- 
quid  animae  nostrae:  intellectus  enim  agentis  effectus  est  illuminare  ad  in- 
telligendum :  sed  hoc  fit  per  aliquid,  quod  est  altius  anima,  secundum  illud 
Joan.  I.  :  Erat  lux  vera,  quae  illuminat  oinnem  hominem  venientem  in  hunc  mundum; 
ergo  videtur,  quod  intellectus  agens  non  sit  aliquid  animae. 

2.  Praeterea.  Phiiosophus  in  3.  de  Anima  (tex.  20.)  attribuit  intellectui 
agenti,  quod  non  aliquando  inielligit,  et  aliquando  non  intelligit  :  sed  anima 
nostra  non  semper  intelligit,  sed  aliquando  intelligit,  et  aliquando  non  in- 
telligit ;  ergo  intellectus  agens  non  est  aliquid  animae  nostrae. 

3.  Praeterea.  Agens,  et  patiens  sufficiunt  ad  agendum  :  si  igitur  intel- 
lectus possibilis  est  aliquid  animae  nostrae,  qui  est  virtus  passiva,  et  simi- 
liter intellectus  agens,  qui  est  virtus  activa  ;  sequitur,  quod  homo  semper 
poterit  intelligere,  cum  voluerit,  quod  patet  esse  falsum  ;  non  est  ergo  in- 
tellectus agens  aliquid  animae  nostrae. 

4.  Praeterea.  Phil.  dicit  in  2.  de  Anima  (tex.  j().),  quod  intellectus  agens 
est  suhstantia  actu  ens:  nihil  autem  est  respectu  ejusdem  in  actu,  et  in  po- 
tentia; si  ergo  intellectus  possibilis,  qui  est  in  potentia  ad  omnia  intelligibilia, 

est  aliquid  animae  nostrae,  videtur  impossibile,  quod   intellectus  agens  sit 
aliquid  animae  nostrae. 

5.  Praeterea.  Si  intellectus  agens  est  aliquid  animae  nostrae,  oportet, 
quod  sit  aliqua  potentia;  non  est  enim  nec  passio,  nec  habitus:  nam  habitus, 
et  passiones  non  habent  rationem  agentis  respectu  passionum  animae  ;  sed 
magis  passio  est  ipsa  actio  potentiae  passivae;  habitus  autem  est  aliquid,  quod 
ex  actibus  consequitur  :  omnis  autem  potentia  fluit  ab  essentia  animae;  se- 
queretur  ergo,  quod  intellectua  agens  ab  essentia  animae  procederet;  et  sic 
non  inesset  animae  per  participationem  ab  aliquo  superiori  intellectu,  quod 
est  inconveniens  ;  non  ergo  intellectus  agens  est  aliquid  animae  nostrae. 

Sed  contra  est,  quod  Philos.  dicit  3.  de  Anima  (tex.  77.  et  18.),  quod 
necesse  est  in  anima  has  esse  differentias,  scilicet  intellectum  possibilem,  et 
agentem. 

Respokdeo  dicendum,  quod  intellectus  agens,  de  quo  Phil.  loquitur,  est 
aliquid  animae.  Ad  cujus  evidentiam  considerandum  est  quod  supra  animam 
intellectivam  humanam  necesse  est  ponere  aliquem  superiorem  intellectum, 
a  quo  anima  virtutem  intelligendi  obtineat  [al.  obtinet].  Semper  enim  quod 
participat  aliquid,  et  quod  est  mobile,  et  quod  est  imperfectum,  praeexigit 
ante  se  aliquid,  quod  est  per  essentiam  suam  tale,  et  quod  est  immobile,  et 
perfectum.  Anima  autem  humana  intellectiva  dicitur  per  participationem  in- 
tellectualis  virtutis.  Cujus  signum  est,  quod  non  tota  est  intellectiva,  sed 
secundum  aliquam  sui  partem:  pertingit  etiam  ad  intelligentiam  veritatis  cum 
quodam  discursu,  et  motu,  arguendo.  Habet  etiam  imperfectam  intelligen- 
tiam :  tura  quia  non  omnia  intelligit:  tum  quia  in  his,  quae  intelligit,  de  po- 
tentia procedit  ad  actum;  oportet  ergo  esse  aliquem  altiorem  intellectum, 
quo  anima  juvetur  ad  intelligendum.  Posuerunt  ergo  quidam,  hunc  intellectum 
secundum  substantiam  separatum  esse  intellectum  agentem,  qui  quasi  illu- 
strando phantaimata  facit  ea  intelligibilia  actu. 

Sed,  dato  quod  sit  aliquis  talis  intellectus  agens  separatus,  nihilominus 
tamen  oportet  ponere  in  ipsa  anima  humana  aliquam  virtutem  ab  ilio  in- 
tellectu superiori  participatam,  per  quam  anima  facit  intelligibilia  in  actu: 
sicut  et  in  aliis  rebus  naturalibus  perfectis,  praeter  universales  causas  agentes, 
sunt  propriae  virtutes  inditae  singulis  rebus  perfectis,  ab  universalibus  agen- 
tibus  derivatae:  non  enim  solus  sol  generat  hominem,  sed  est  in  homine 
virtus  generativa  hominis:  et  sirailiter  in  aliis  animalibus  perfectis.  Nihil  au- 
tem est  perfectius  in  inferioribus  rebus  anima  humana.  Unde  oportet  dicere, 
quod  in  ipsa  sit  aliqua  virtus  derivata  a  superiori  intellectu,  per  quam  possit 
phantasmata  illustrare.  Et  hoc  experimento  cognoscimus,  dum  percipimus 
nos  abstrahere  formas  universales  a  conditionibus  particularibus  ;  quod  est 
facere  actu  intelligibilia.  Nulla  autem  actio  convenit  alicui  rei,  nisi  per  ali- 
quod  principium  formaliter  ei  inhaerens,  ut  supra  dictum  est  (q.  jó.  art.  i.)^ 
cum  de  intellectu  possibili  ageretur;  ergo  oportet,  virtutem,  quae  est  prin- 
cipium hujus  actionis,  esse  aliquid  in  anima.  Et  ideo  Aristot.  (ìib.  5.  de  Anima 
tcx.  iS.)  comparavit  intellectum  agentem  lumini,  quod  est  aliquid  receptum 
in  aere,  Plato  autem  intellectum  separatum  imprimentem  in  animas  nostras 
comparavit  soli,  ut  Themistius  dicit  in  commentar.  3.  de  Anima.  Sed  in- 
tellectus separatus,  secundum  nostrae  fideì  documenta  est  ipse  Deus,  qui  est 
creator  animae,  et  in  quo  solo  beatificatur,  ut  infra  patebit  (q.  106.  art.  2.); 
unde  ab  ipso  anima  humana  lumen  intellectuale  participat,  secundum  illud 
Ps.  4.:  Signatum  est  super  nos  lumen  vultus  tui,  Domine. 

Ad  primum  ergo  dicendum,  quod  illa  lux  vera  illuminat,  sicut  causa  uni- 
versalis,  a  qua  anima  humana  participat  quamdam  particularem  virtutem,  ut 
dictum  est  (in  corp.  art.). 

Ad  secundum  dicendum,  quod  Phil.  illa  verba  non  dicit  de  intellectu 
agente,  sed  de  intellectu  in  actu.  linde  supra  de  ipso  praemiserat  (tex.  j^.)  : 
Idem  autàni  est  secundum  acium  scieniiarei.YeX  si  intelligatur  de  intellectu  agente, 
hoc  dicitur,  quia  non  est  ex  parte  intellectus  agentis  hoc,  quod  quandoque 
intelligimus,  et  quandoque  non  intelligimus  :  ,sed  ex  parte  intellectus,  qui  est 
in  potentia. 

Ad  tertium  dicendum,  quod,  si  intellectus  agens  compararetur  ad  ìntel- 
lectum  possibilem,  ut  objectum  agens  ad  potentiam,  sicut  visibile  in  actu  ad 
visum,  sequeretur,  quod  statim  omnia  intelligeremus,  cum  intellectus  agens 
sit,  quo  est  omnia  facere:  nunc  autem  non  se  habet  ut  objectum,  sed  ut 
faciens  objecta  in  actu;  ad  quod  requiritur  praeter  praesentiam  intellectus 
agentis  praesentia  phantasmatum,  et  bona  dispositio  virium  sensitivarum,  et 
esercitium  in  hujusmodi  opere:  quia  per  unum  intellectum  fiunt  etiam  alia 
intellecta;  sicut  per  terminos  propositiones,  et  per  prima  principia  conclu- 
siones.  Et  quantum  ad  hoc  non  differt,  utrum  intellectus  agens  sit  aliquid 
animae,  vel  aliquid  separatum. 

Ad  Q.UARTUM  dicendum,  quod  anima  intellectiva  est  quidem  actu  imma- 
terìalis,  sed  est  in  potentia  ad  determinatas  species  rerum.  Phantasmata  autem 
e  converso  sunt  quidem  actu  similitudines  specierum  quarumdam,  sed  sunt 
potentia  immaterialia  ;  unde  nihil  prohibet,  unam,  et  eamdem  animam,  in- 
quantum est  immaterìalis  in  actu  habere  aliquam  virtutem,  per  quam  faciat 
immaterialia  in  actu  abstrahendo  a  conditionibus  individualis  materiae  (quae 
quidem  virtus  dicitur  intellectus  agens)  et  aliam  virtutem  receptivam  hujus- 
modi specierum,  quae  dicitur  intellectus  possibilis;  inquantum  est  in  potentia 
ad  hujusmodi  species. 

Ad  quintum  dicendum,  quod,  cum  essentia  animae  sit  immaterialis,  a 
supremo  intellectu  creata,  nihil  prohibet,  virtutem,  quae  a  supremo  intellectu 
participatur,  per  quam  abstrahit  [al.  ahstrahitur]  a  materia,  ab  essentia  ipsius 
procedere;  sicut  et  alias  ejus  potentias. 

ARTICULUS  V.  393 

UTRUM    INTELLECTUS  AGENS    SIT    UNUS  IN  OMNIBUS. 

(De  Anima  art.  ).). 

Ad  quintum  sic  proceditur.  Videtur,  quod  intellectus  agens  sit  unus  in 
omnibus.  Nihil  enim,  quod  est  separatum  a  corpore,  multiplicatur  secundum 
multipiicationem  corporum:  sed  intellectus  agens  est  separatus,  ut  dicitur 
in  3.  de  Anima  (tex.  i().  et  20.) ;  ergo  non  multiplicatur  in  multis  corporibus 
hominum,  sed  est  unus  in  omnibus. 

2.  Praeterea.  Intellectus  agens  facit  universale,  quod  est  unum  in  multis: 
sed  illud,  quod  est  causa  unitatis,  magis  est  unum  ;  ergo  intellectus  agens 
est  unus  in  omnibus. 

3.  Praeterea.  Omnes  homines  conveniunt  in  primis  conceptionìbus  intel- 
lectus :  his  autem  assentiunt  per  intellectum  agentem  ;  ergo  conveniunt  omnes 
in  uno  intellectu  agente. 

Sed  contra  est,  quod  Phil.  dicit  in  3.  de  Anima  (tex.  18.),  quod  intellectus 
a^^ciis  est,  siciit  lumen  :  non  autem  est  idem  lumen  in  dìversis  illuminatis  ;  ergo 
non  est  idem  intellectus  agens  in  diversis  hominibus. 

Respondeo  dicendum,  quod  veritas  hujus  quaestionis  dependet  ex  prae- 
missis  (art.  praec.)  :  sì  enim  intellectus  agens  non  esset  aliquid  animae,  sed 
esset  quaedam  substantia  separata,  unus  esset  intellectus  agens  omnium  ho- 
minum,  et  hoc  intelligunt,  qui  ponunt  unitatem  intellectus  agentis  :  si  autem 
intellectus  agens  sit  aliquid  animae,  ut  quaedam  virtus  ipsius,  necesse  est 
dicere,  quod  sint  plures  intellectus  agentes,  secundum  pluralitatem  animarum, 
quae  multiplicantur  secundum  multiplicationem  hominum,  ut  supra  dictum 
est  (q.  yó,  art.  2.)  :  non  enim  potest  esse,  quod  una,  et  eadem  virtus  numero 
sit  diversorum  subjectorum. 

Ad  primum  ergo  dicendum,  quod  Phil.  probat  intellectum  agentem  esse 
separatum  per  hoc,  quod  possibilis  est  separatus  :  quia,  ut  ipse  dicit  (lib.  5. 
de  Anima  tex.  ic^.),  agens  est  honorahiluis  patiente  :  intellectus  autem  possibilis 
dicitur  separatus  :  quia  non  est  actus  alìcujus  organi  corporalis,  et  secundum 
hunc  modum  etiam  intellectus  agens  dicitur  separatus,  non  quasi  sit  aliqua 
substantia  separata. 

Ad  secundum  dicendum,  quod  intellectus  agens  causat  universale  ab- 
strahendo  a  materia  :  ad  hoc  autem  non  requiritur,  quod  sit  unus  in  omnibus 
habentibus  intellectum;  sed  quod  sit  unus  in  omnibus  secundum  habitudinem 
ad  omnia,  a  quibus  abstrahit  universale,  respectu  quorum  universale  est 
unum.  Et  hoc  competit  intellectui  agenti,  inquantum  est  immaterialis. 

Ad  tertium  dicendum,  quod  omnia,  quae  sunt  unius  speciei,  commu- 
nicant  in  actione  consequente  naturam  speciei,  et  per  consequens  in  virtute, 
quae  est  actionis  principium,  non  quod  sit  eadem  numero  in  omnibus  :  co- 
gnoscere  autem  prima  intelligibilia  est  actio  consequens  speciem  humanam; 
unde  oportet,  quod  omnes  homines  communicent  in  virtute,  quae  est  prin- 
cipium hujus  actionis,  et  haec  est  virtus  intellectus  agentis  :  non  tamen  oportet, 
quod  sit  eadem  numero  in  omnibus  :  oportet  tamen,  quod  ab  uno  principio 
in  omnibus  derivetur.  Et  sic  illa  communicatio  hominum  in  primis  intelligi- 
bilibus  demonstrat  unitatem  intellectus  separati,  quem  Plato  comparat  soli, 
non  autem  unitatem  intellectus  agentis,  quem  Arist.  comparat  lumini 


ARTICULUS  VI.  394 

UTRUM  MEMORIA  SIT  IN  PARTE  INTELLECTIVA  ANIMAE. 
(Lih.  2.  Contr.  g.  cap.  74.  fin.  et  Veri.  q.  io.  art.  2.). 

Ad  sextum  sic  proceditur.  Vìdetur,  quod  memoria  non  sit  in  parte  in- 
tellectiva  animae:  dicit  enim  August.  12.  de  Trinit.  (cap.  2.  et  ^.)  quod  aà 
partein  superiorem  animae  pertinent,  quae  non  sunt  hominibus,  pecoribusque  com- 
munia:  sed  memoria  est  hominibus,  pecoribusque  communis  :  dicit  enim  ibi- 
dem, ({ViOà  possunt  pecora  sentire  per  corporis  sensus  corporalia,  et  ea  mandare 
lìiemoria  ;  ergo  memoria  non  pertinet  ad  partem  animae  intellectivam. 

2.  Praeterea.  Memoria  praeteritorum  est  :  sed  praeteritum  dicitur  se- 
cundum aliquod  determinatum  tempus;  memoria  igitur  est  cognoscitiva  alì- 
cujus sub  determinato  tempore,  quod  est  cognoscere  aliquid  sub  hic  et  nane: 


^08  QUAESTIO    LXXIX.    ARTICULUS    VI. 

hoc  autem  non  est  inteUectus,  sed  sensus;  memoria  igitur  non  est  in  parte 
intellectiva,  sed  solum  in  parte  sensitiva. 

3.  Praeterea.  In  memoria  conservantur  species  rerum,  quae  actu  non 
cogitantur:  se  hoc  non  est  possibile  accidere  in  intellectu;  quia  inteUectus 
fit  in  actu  per  hoc,  quod  informatur  specie  intelligibili  :  intellectum  autem 
esse  in  actu,  est  ipsum  intelligere  in  actu;  et  sic  inteUectus  omnia  intelligit 
in  actu,  quorum  species  apud  se  habet;  non  ergo  memoria  est  in  parte  in- 
tellectiva. 

Sed  contra  est,  quod  Aug.  dicit,  io.  de  Trinit.  (cap.  11.)  quod  memoria, 
inUllh'entia,  et  voluntas  sunt  una  mens. 

Respondeo  dicendum,  quod,  cum  de  ratione  memoriae  sit  conservare 
species  rerum,  quae  actu  non  apprehenduntur,  hoc  primum  considerari  oportet, 
utrum  species  intelligibiles  sic  in  intellectu  conservari  possint.  Posuit  enim 
Avicen.  hoc  esse  impossibile  :  in  parte  enim  sensitiva  dicebat  hoc  accidere 
quantum  ad  aliquas  potentias,  inquantum  sunt  actus  organorum  corporalium, 
in  quibus  conservari  possunt  aliquae  species  absque  actuali  apprehensione  : 
in  intellectu  autem,  qui  caret  organo  corporali,  nihil  existit  nisi  intelligi- 
biliter;  unde  oportet  intelligi  in  actu  illud,  cujus  similitudo  in  intellectu  e.^istit. 
Sic  ergo,  secundum  ipsum,  quam  cito  aliquis  actu  desinit  intelligere  aUquam 
rem,  desinit  esse  iliius  rei  species  in  intellectu  :  sed  oportet,  si  denuo  vult 
illam  rem  intelligere,  quod  convertat  se  ad  intellectum  agentem,  quem  ponit 
substantiam  separatam,  ut  ab  ilio  effluant  species  intelligibiles  in  intellectum 
possibilem.  Et  ex  exercitio,  et  usu  convertendi  se  ad  intellectum  agentem 
relinquitur,  secundum  ipsum,  quaedam  habilitas  in  intellectu  possibili  con- 
vertendi se  ad  intellectum  agentem,  quam  dicebat  esse  habitum  scientiae. 
Secundum  igitur  hanc  positionem  nihil  conservatur  in  parte  intellectiva, 
quod  non  actu  intelligatur;  unde  non  poterit  poni  memoria  in  parte  intel- 
lectiva, secundum   hunc  modum. 

Sed  haec  opinio  manifeste  repugnat  dictis  Aristot.  :  dicit  enim  in  3.  de 
Anima  (tex.  S.)  quod,  cum  inteUectus  possibilis  sic  fiat  singula  ut  sciens, 
dicitur  qui  secundum  actum  (et  quod  hoc  accidit,  cum  possit  operar!  per 
seipsum).  Est  quidem  igitur  et  tunc  potentia  quodammodo,  non  tamen  simi- 
liter,  ut  ante  addiscere,  aut  invenire.  Dicitur  autem  inteUectus  possibilis  fieri 
singula,  secundum  quod  recipit  species  singulorum;  ex  hoc  ergo,  quod  re- 
cip't  species  intelligibilium,  habet,  quod  possit  operari,  cum  voluerit,  non 
autem  quod  semper  operetur:  quia  et  tunc  est  quodammodo  in  potentia,  licet 
aliter,  quam  ante  intelligere:  eo  sciUcet  modo,  quo  sciens  in  habitu  est  in 
potentia  ad  considerandum  in  actu.  Repugnat  etiam  praedicta  positio  rationi. 
Quod  enim  recipitur  in  aUquo,  recipitur.in  eo  secundum  modum  recipientis: 
inteUectus  autem  est  magis  stabilis  naturae,  et  immobilis,  quam  materia 
corporalis;  si  ergo  materia  corporalis  formas,  quas  recipit,  non  solum  tenet, 
dum  per  eas  agit  in  actu,  sed  etiam  postquam  agere  per  eas  cessaverit; 
multo  fortius  inteUectus  immobUiter,  et  inamissibiliter  recipit  species  in- 
telligibiles, sive  a  sensibilibus  acceptas,  sive  etiam  ab  aliquo  superiori  intel- 
lectu effluxas.  Sic  igitur,  si  memoria  accipiatur  solum  prò  vi  conservativa 
specierum,  oportet  dicere,  memoriam  esse  in  intellectiva  parte.  Si  vero  de 
ratione  memoriae  sit,  quod  ejus  objectum  sit  praeteritum,  ut  praeteritum; 
memoria  in  parte  intellectiva  non  erit,  sed  sensitiva  tantum,  quae  est  ap» 
prehensiva  particularium:  praeteritum  enim,  ut  praeteritum,  cum  significet 
esse  sub  determinato  tempore,  ad  conditionem  paiticularis  pertinet. 

Ad  primum  ergo  dicendum,  quod  memoria,  secundum  quod  est  conser- 
vativa specierum,  non  est  nobis,  pecoribusque  communis:  species  enim  con- 
servnntur  non  in  parte  animae  sensitiva  tantum,  sed  magis  in  conjuncto,  cum 
vis  memorativa  sit  actus  organi  cujusdam;  sed  intellectus  secundum  seipsum 
est  conservativus  specierum  praeter  concomitantiam  organi  corporalis;  unde 
Philosophus  dicit  in  3.  de  Anima  (Ux.  6.),  quod  anima  est  locus  specierum, 
non  tota,  sed  intellectus. 

Ad  secundum  dicendum,  quod  praeteritio  potest  ad  duo  referri,  scilicet 
ad  objectum,  quod  cognoscitur,  et  ad  cognitionis  actum.  Quae  quidem  duo 
simul  conjunguntur  in  parte  sensitiva,  quae  est  apprehensiva  alicujus  per 
hoc,  quod  immutatur  a  praesenti  sensibili.  Unde  simul  animai  memoratur, 
se  prius  sensisse  in  praeterito,  et  se  sensisse  quoddam  praeteritum  sensibile; 
sed,  quantum  ad  partem  intellectivam  pertinet,  praeteritio  accidit,  et  non  per 
se  convenit  ex  parte  objecti  intellectus:  intelligit  enim  intellectus  hominem, 
inquantum  est  homo  :  homini  autem,  inquantum  est  homo,  accidit  vel  in  prae- 
senti, vel  in  praeterito,  vel  in  futuro  esse.  Ex  parte  vero  actus  praeteritio  per 
se  accipi  potest  etiam  in  intellectu,  sicut  in  sensu:  quia  intelligere  animae  no- 
strae  est  quidam  particularis  actus  in  hoc,  vel  in  ilio  tempore  existens;  secundum 
quod  dicitur  homo  intelligere  nunc,  vel  heri,  vel  cras.  Et  hoc  non  repugnat 
intellectualitati  :  quia  huiusmodi  intelligere,  quamvis  sit  quoddam  particulare, 
tamen  est  immaterialis  actus,  ut  supra  de  intellectu  dictum  est  (q.  yj.  art.  2.);  et 
ideo,  sicut  intelligit  seipsum  intellectus,  quamvis  ipse  sit  quidam  singularis  intel 
lectus;  ita  intelligit  suum  intelligere,  quod  est  singularis  actus,  vel  in  prae- 
terito, vel  in  praesenti,  vel  in  futuro  existens.  Sic  igitur  sai vatur  ratio  memorine 
quantum  ad  hoc,  quod  est  praeteritorum  in  intellectu,  secundum  quod  intel- 
ligit se  prius  intellexisse,  non  autem  secundum  quod  intelligit  praeteritum, 
prout  est  hic,  et  nunc. 

Ad  tertium  dicendum,  quod  species  intelligibiles  aliquando  sunt  in  intel- 
lectu in  potentia  tantum  ;  ettunc  dicitur  intellectus  esse  in  potentia:  aliquando 
autem  secundum  ultimam  completionem  actus:  et  tunc  intelligit  actu:  aH- 
quando  medio  modo  se  habent  Inter  potentiam,  et  actum:  et  tunc  dicitur  esse 
intellectus  in  habitu.  Et  secundum  hunc  modum  intellectus  conservat  species, 
etiam  quando  actu  non  intelligit. 


ARTICULUS  VII.  395 

UTRUM   ALIA   POTEXTIA    SIT    MEMORIA    INTELLECTIVA, 
ET    ALIA   INTELLECTUS. 

(7.  Disi.  5.  q.  4.  art.  i.  et  lib.  2.  Contr.  g.  cap.  ^4.  fin.  et  Veri.  q.  7.  art.  j.  ad  j. 

et  q.  20.  art.  ^.). 

Ad  septimum  sic  proceditur.  Videtur,  quod  alia  potentia  sit  memoria  intel- 
lectiva,  et  alia  intellectus.  August.  enim  in  io.  de  Trin.  (cap.  io.  et  11.)  ponit 
in  mente  memoriam,  intelligentiam,  et  voluntatem.  Manifestum  est  autem, 
quod  memoria  est  alia  potenria  a  voluntate;  ergo  similiter  est  alia  ab  in- 
tellectu. 

2.  Praeterea.  Eadem  ratio  distinctionis  est  potentiarum  sensitivae  partis, 
ci  intellectivae;  sed  memoria  in  parte  sensitiva  est  alia  potentia  a  sensu,  ui; 

S.   Thomae   Stimma    Theologica.   Voi.   ì,  .f\ 

supra  dictum  est  (q.  y8.  art.  4.);  ergo  memoria  partis  intellectivae  est  alia 
potentia  ab  intellectu. 

3.  Praeterea.  Secundum  August.  (he.  cit.)  memoria,  intelligentìa,  et 
voluntas  sunt  sibi  invicem  aequalia  ;  et  unum  eorum  ab  aliooritur:  hoc  autem 
esse  non  posset,  si  memoria  esset  eadem  potentia  cum  intellectu;  non  est 
ergo  eadem  potentia. 

Sed  contra.  De  ratione  memoriae  est,  quod  sit  thesaurus,  vel  locus  con- 
servativus  specierum  :  hoc  autem  Philos.  in  3.  de  Anima  (tex.  6.)  attribuii 
intellectui,  ut  dictum  est  (art.  praec.) ;  non  ergo  in  parte  intellectiva  est  alia 
potentia  memoria  ab  intellectu. 

Respondeo  dicendum,  quod,  sìcut  supra  dictum  est  (q.  j-j.  art.  ^.),  poten- 
tiae  animae  distinguuntur  secundum  diversas  ratìones  objectorum;  eo  quod 
ratio  cujuslibet  potentiae  consistit  in  ordine  ad  id,  ad  quod  dicitur,  quod  est 
ejus  objectum.  Dictum  est  etiam  supra  (iK^.l,  quod,  si  aliqua  potentia  secun- 
dum propriam  rationem  ordinetur  ad  aliquodv^Lj-^tum  secundum  communem 
rationem  objecti,  non  diversificabitur  illa  potentia  secundum  diversitates  par- 
ticularium  differentiarum:  sicut  potentia  visiva,  quae  respicit  suum  objectum 
secundum  rationem  colorati,  non  diversifìcatur  per  diversitatem  albi,  et  nigri, 
Intellectus  autem  respicit  suum  objectum  secundum  communem  rationem 
entis  ;  eo  quod  intellectus  possibilis  est,  quo  est  omnia  fieri.  Unde  secun- 
dum nuUara  difìferentiam  entium  diversifìcatur  differentia  intellectus  possi- 
bilis. Diversifìcatur  tamen  potentia  intellectus  agentis,  et  intellectus  possibilis: 
quia  respectu  ejusdem  objecti  aliud  principium  oportet  esse  potentiam  acti- 
vam,  quae  facit  objectum  esse  in  actu  ;  et  aliud  potentiam  passivam,  quae 
movetur  ab  objecto  in  actu  existente  ;  et  sic  potentia  activa  comparatur  ad 
suum  objectum,  ut  ens  in  actu  ad  ens  in  potentia.  Potentia  autem  passiva 
comparatur  ad  suum  objectum  e  converso,  ut  ens  in  potentia  ad  ens  in  actu; 
sic  igitur  nulla  alia  diff"erentia  potentiarum  in  intellectu  esse  potest,  nisi  pos- 
sibilis, et  agentis;  unde  patet,  quod  memoria  non  est  alia  potentia  ab  intel- 
lectu :  ad  rationem  enim  potentiae  passivae  pertinet  conservare,  sicut  et  re- 
cipere. 

Ad  primum  ergo  dicendum,,  quod,  quamvis  in  3.  dist.  lib.  i.  Sent.  dicatur, 
quod  memoria,  intelligentia,  et  voluntas  sint  tres  vires  :  tamen  hoc  non  est 
secundum  intentionem  Aug.  qui  expresse  dicit  in  14.  de  Tnv.(cap.  y.)  quod, 
si  accipiatur  memoria,  intelligentia,  et  voluntas,  secundum  quod  semper 
praesto  sunt  animae,  sive  cogitentur,  sive  non  cogitentur,  ad  solam  memo- 
riara  pertinere  videntur.  Intelligentiam  autem  nunc  dico,  qua  intelligimus  co- 
gitantes  ;  et  eam  voluntatem,  sive  amorem,  vel  dilectionem,  quae  istam 
prolem,  parentemque  conjungit.  Ex  quo  patet,  quod  ista  tria  non  accipit 
August.  prò  tribus  potentiis  :  sed  memoriam  accipit  prò  habitualì  animae  re- 
tentione:  intelligentiam  autem  prò  actu  intellectus;  voluntatem  autem  prò  actu 
voluntatis. 

Ad  secundum  dicendum,  quod  praeteritum,  et  praesens  po'.sunt  esse  pro- 
priae  difìerentiae  potentiarum  sensitivarum  diversificativae;  non  autem  po- 
tentiarum intellectivarum,  ratione  supradicta  (art.  praec). 

Ad  tertium  dicendum,  quod  intelligentia  oritur  ex  memoria,  sicut  actus 
ex  habitu;  et  hoc  modo  ctiam  aequatur  ei  ;  non  autem  sicut  ootentia  po- 
tentiae [al.  potentiae  bnrae'] 

ARTICULUS  Vili.  ,96 

UTRU.M  RATIO  SIT  ALIA  POTENTIA  AB  INTELLECTU. 

(Veri.  q.  ly  art.  i.  et  q.  16.  ari.  i.  corp.  fin.  et  i.  de  Anima  24.  fin.). 

Ad  octavum  sic  proceditur.  Videtur,  quod  ratio  sit  alia  potentia  ab  in- 
tcllectu.  In  lib.  enim  de  Spìritu,  et  Anima  (cap.  11.)  dicitur  :  Ciim  ah  inferio- 
ribus  ad  superiora  ascendere  volnmus,  prius  occurrit  nohis  sensus,  deinde  imagina' 
Ho,  deinde  ratio,  deinde  intellecius  ;  est  ergo  alia  potentia  ratio  ab  intellectu,  sicut 
immaginatio  a  ratione. 

2.  Praeterea.  Boet.  dicit  in  lib.  5.  de  Consol.  (prosa  4.  et  ult.),  quod  in- 
tellectus  comparatur  ad  rationem,  sicut  aeternitas  ad  tempus  :  sed  non  est 
ejusdem  virtutis  esse  in  aeternitate,  et  esse  in  tempore  ;  ergo  non  est  eadem 
potentia  ratio,  et  intellectus. 

3.  Praeterea.  Homo  communicat  cum  angelis  in  intellectu,  cum  brutis 
vero  in  sensu  :  sed  ratio,  quae  est  propria  hominis,  qua  animai  rationale  di- 
citur, est  alia  potentia  a  sensu  ;  ergo  pari  ratione  est  alia  potentia  ab  intel- 
lectu, qui  proprie  convenit  angelis  ;  unde  et  intellectuales  dicuntur. 

Sed  contra  est,  quod  Aug.  dicit  3.  super  Gen.  ad  lit.  (cap.  20.  inprinc), 
quod  illud,  quo  homo  irrationabilibus  animalibus  antecellit,  vel  est  ratio,  vel 
mens,  vel  intelligentia,  vel  si  quo  alio  vocabulo  commodius  appellatur;  ratio 
ergo,  et  intellectus,  et  mens  sunt  una  potentia. 

Respoxdeo  dicendum,  quod  ratio,  et  intellectus  in  homine  non  possunt 
esse  diversae  potentìae.  Quod  manifeste  cognoscitur,  si  utriusque  actus  con- 
sideretur:  intelligere  enim  est  simpliciter  veritatem  intelligibilem  apprehen- 
derc  :  ratiocinari  autem  est  procedere  de  uno  intellecto  ad  aliud,  ad  veritatem 
intelligibilem  cognoscendam;  et  ideo  angeli,  qui  perfecte  possident,  secundum 
modum  suae  naturae,  cognitionem  intelligibilis  veritatis,  non  habent  necesse 
procedere  de  uno  ad  aliud:  sed  simpliciter,  et  absque  discursu  veritatem  rerum 
apprehendunt,  ut  Dionys.  dicit  7.  cap.  de  Div.  Noni,  (a  princ.  lect.  2.).  Ho- 
mìnes  autem  ad  intelligibilem  veritatem  cognoscendam  perveniunt,  proce- 
dendo de  uno  ad  aliud,  ut  ibidem  dicitur:  et  ideo  rationales  dicuntur.  Patet 
ergo,  quod  ratiocinari  comparatur  ad  intelligere,  sicut  moveri  ad  quiescere, 
vel  acquirere  ad  habere;  quorum  unum  est  perfecti,  aliud  autem  imperfecti. 
Et  quia  motus  semper  ab  immobili  procedit,  et  ad  aliquid  quietum  terminatur, 
inde  est,  quod  ratiocinatio  humana,  secundum  viam  acquisitionis  [al.  inquisi- 
iionis']  vel  inventionis,  procedit  a  quibusdam  simpliciter  intellectis,  quae  sunt 
prima  principia.  Et  rursus  in  via  judicii  resolvendo  redit  ad  prima  principia, 
ad  quae  inventa  examinat.  Manifestum  est  autem,  quod  quiescere,  et  moveri 
non  reducuntur  ad  diversas  potentias,  sed  ad  unam,  et  eamdem,  etiam  in  na- 
turalibus  rebus  :  quia  per  eamdem  naturam  aliquid  movetur  ad  locum,  et 
quiescit  in  loco.  Multo  ergo  magis  per  eamdem  potentiam  intelligimus,  et 
ratiocinamur.  Et  sic  patet,  quod  in  homine  eadem  potentia  est  ratio,  et  in- 
tellectus. 

Ad  primum  ergo  dicendum,  quod  illa  enumeratio  fit  secundum  ordinem 
actuum,  non  secundum  distinctionem  potentiae;  quamvis  liber  ille  non  sit 
n-!a;j;nae  auctorilatis  ut  jam  dictum  est  q.  77.  art.  8. 

Ad  secundum  patet  responsio  ex  dictis  (in  corp.  art.):  aeternitas  enim 
comparatur  ad  tempus,  sicut  immobile  ad  mobile  ;  et  ideo  Boetius  compa- 
ravit  intellectum  aeternitati,  rationem  vero  tempori. 

Ad  tertium  dicendum,  quod  alia  ammalia  sunt  ita  infra  hominem,  quod 
non  possunt  attìngere  ad  cognoscendam  veritatem,  quam  ratio  inquirit  : 
homo  vero  attingit  ad  cognoscendam  intelligibilem  veritatem,  quam  angeli 
cognoscunt,  sed  imperfecte;  et  ideo  vis  cognoscitiva  angelorum  non  est  al- 
terius  generis  a  vi  cognoscitiva  rationis,  sed  comparatur  ad  ipsam,  ut  pcr- 
fectum  ad  imperfectum. 

ARTICULUS  IX.  397 

UTRUiM  RATIO   SUPERIOR,  ET  INFERLOR  SINT   DIVERSAE  POTENTIAE. 

(i-2.  q.  'J4.  art.  2.  et  2.  Dist.  24.  q.  2.  art,  2.  et  Veri.  q.  jj.  art.  2.). 

Ad  nonum  sic  proceditur.  Videtur,  quod  ratio  superior,  et  interior  sint 
diversae  potentiae;  dicit  enim  Aug.  12.  de  Trìnit,  (cap.  4.infin.)  quod  imago 
Trinitatis  est  in  superiori  parte  rationis,  non  autem  in  inferiori  :  sed  partes 
animae  sunt  ipsae  ejus  potentiae  ;  ergo  duae  potentiae  sunt  ratio  superior, 
et  inferior. 

2.  Praeterea.  Nihil  oritur  a  seipso:  sed  ratio  inferior  oritur  a  superiori, 
et  ab  ea  regulatur,  et  dirigitur  ;  ergo  ratio  superior  est  alia  potentia  ab  in- 
feriori. 

3.  Praeterea.  Philos.  dicit  in  6.  Ethic.  (cap.  i.  a  med.)  quod  scientificum 
animae,  quo  cognoscit  anima  necessaria,  est  aliud  principium,  et  alia  pars 
animae  ab  opinativo,  et  ratiocinativo,  quo  cognoscit  contingentia.  Et  hoc  probat 
per  hoc  :  quia  ad  ea,  quae  sunt  genere  altera,  altera  genere  particula  animae 
ordinatur.  Contingens  autem,  et  necessarium  sunt  altera  genere:  sicut  cor- 
ruptibile,  et  incorruptibile.  Cum  autem  idem  sit  necessarium,  quod  aeternum; 
et  temporale  idem,  quod  contingens:  videtur,  quod  idem  sit,  quod  Philoso- 
phus  vocat  scientificum,  et  superior  pars  rationis,  quae  secundum  Aug.  (Uh.  12. 
de  Trinìt.  cap.y.)  intendit  aeternis  conspiciendis,  et  consulendis:  et  quod  idem 
sit,  quod  Philosophus  vocat  ratiocinativum,  vel  opinativum,  et  inferior  ratio, 
quae  secundum  August.  (ihid.)  intendit  temporalibus  disponendis  ;  -est  ergo 
alia  potentia  animae  ratio  superior,  et  ratio  inferior. 

4.  Praeterea.  Damascenus  dicit  (Uh.  2.  Orth.  Fid.  cap.  22.)  quod  ex  ima- 
ginatlone  fit  opinio;  deinde  mens  dijudicans  opinionem,  sive  vera  sit,  sive 
falsa,  dijudicat  veritatem;  unde  et  mens  dicitura  metiendo;  de  quibus  igitur 
judicatum  est  jam,  et  determinatum  vere,  dicitur  intellectus.  Sic  igitur  opi- 
nativum, quod  est  ratio  inferior,  est  aliud  a  mente,  et  intellectu,  per  quod 
potest  intelligi  ratio  superior, 

Sed  contra  est,  quod  August.  dicit  12.  de  Trinit.  (cap.  4.)  quod  ratio 
superior,  et  inferior  non  nisi  per  officia  disiinguuntur  ;  non  ergo  sunt  duae 
potentiae. 

Respomdeo  dicendum,  quod  ratio  superior,  et  inferior,  secundum  quod 
ab  August.  accipiuntur,  nullo  modo  duae  potentiae  animae  esse  possunt:  dicit 
enim  (lib.  12.  de  Trin.  cap.  j.)  quod  ratio  superior  est,  quae  intendit  aeternis  con- 
spiciendis, ani  consulendis.  Conspiciendis  quidem,  secundum  quod  ea  in  seipsis 
speculatur:  consulendis  vero,  secundum  quod  ex  eis  accipit  regulas  agendo- 

rum.  Ratio  vero  inferior  ab  ipso  dicitur,  qiiae  inkndii  temporalihus  rebus.  Haec 
autem  duo,  scilicet  Umporàlia,  et  aeterna,  comparantur  ad  cognitionem  nostrani 
hoc  modo,  quod  unum  eorum  est  medium  ad  cognoscendum  alteram.  Nani 
secundum  viam  inventionis,  per  res  temporales  in  cognitionem  devenimus 
aeternorum,  secundum  illud  Apost.  ad  Rom.  i.:  Invisibilia  Dei  per  ea,  quae 
facta  sunl,  intelhcta  conspichintur.  In  via  vero  judicii,  per  aeterna  jam  cognita 
de  temporalihus  judicamus;  et  secundum  rationes  aeternorum  temporalia 
disponimus.  Potest  autem  contingere,  quod  medium,  et  id,  ad  quod  per  me- 
dium pervenitur,  ad  diversos  habitus  pertineant:  sicut  principia  prima  in- 
demonstrabilia  pertinent  ad  habitum  intellectus;  conclusiones  vero  ex  his 
deductae  ad  habitum  scientiae.  Et  ideo  ex  principiis  Geometriae  contingit 
aliquid  concludere  in  alia  scientia,  puta  in  Perspectiva:  sed  eadem  potentia 
rationis  est,  ad  quam  pertinet  et  medium,  et  ultimum  :  est  enim  actus  rationis 
quasi  quidam  raotus  de  uno  in  aliud  perveniens.  Idem  autem  est  mobile, 
quod  pertransiens  medium  pertingit  ad  terminum;  unde  una,  et  eadem  po- 
tentia rationis  est  ratio  superior,  et  inferior;  sed  distinguuntur,  secundum 
Augustinum  (lib.  12.  de  Trin.  cap.  4.  in  princ),  per  officia  actuum,  et  secun- 
dum diversos  habitus:  nam  superiori  rationi  attribuitur  sapientia,  inferiori 
vero  scientia. 

Ad  primum  ergo  dicendum,  quod  secundum  quamcumque  rationem  par- 
titionis  [al.  participationis]  potest  pars  dici:  inquantum  ergo  ratio  dividitur 
secundum  diversa  officia,  ratio  superior,  et  inferior  partes  [al.  partitinnes^  di- 
cuntur;  et  non  quia  sunt  diversae  potentiae. 

Ad  secundum  dicendum,  quod  ratio  inferior  dicitur  a  superiori  deduci  vel 
ab  ea  regulari,  inquantum  principia,  quibus  utitur  inferior  ratio,  deducuntur, 
et  diriguntur  a  principiis  superioris  rationis. 

Ad  tertium  dicendum,  quod  scientificum,  de  quo  Philosophus  loquitur, 
non  est  idem,  quod  ratio  superior:  nam  necessaria  scibilia  inveniuntur  etiam 
in  rebus  temporalihus,  de  quibus  est  scientia  naiuralis,  et  mathematica.  Opi- 
nativum  autem,  et  ratiochiativiim  in  minus  est,  quam  ratio  inferior;  quia  est 
contingentium  tantum.  Nec  tamen  est  simpliciter  dicendum,  quod  sit  alia 
potentia,  qua  intellectus  cognoscit  necessaria,  et  alia,  qua  cognoscit  contin- 
gentia:  quia  utraque  cognoscit  secundum  eamdem  rationem  ohjecti,  scilicet 
secundum  rationem  entis,  et  veri.  Unde  et  necessaria,  quae  habent  perfectura 
QSSQ.  in  ventate,  perfecte  cognoscit,  utpote  ad  eorum  quidditatem  pertingens, 
per  quam  propria  accidentia  de  his  demonstrat.  Contingentia  vero  imperfecte 
cognoscit,  sicut  et  habent  imperfectum  esse,  et  veritatem:  perfectum  autem, 
et  imperfectum  in  actu  non  diversificant  potentiam,  sed  diversificant  actus 
quantum  ad  modum  agendi,  et  per  consequens  principia  actuum,  et  ipsos 
habitus.  Et  ideo  Philosophus  posuit  duas  particulas  animae,  scientificum  et  ra- 
tiocinativum:  non  quia  sunt  duae  potentiae,  sed  quia  distinguuntur  secundum 
diversam  aptitudinem  ad  recipiendum  diversos  habitus,  quorum  diversitatem 
ibi  inquirere  intendit.  Contingentia  enim,  et  necessaria,  etsi  differant  secun- 
dum propria  genera,  conveniunt  tamen  in  communi  ratione  entis,  quam  re- 
spicit  intellectus;  ad  quam  diversimode  se  habent  secundum  perfectum,  et 
imperfectum. 

Ad  Q.UARTUM  dicendum,  quod  illa  distinctio  Damasceni  est  secundum  di- 
versitatem actuum,  non  secundum  diversitatem  potentiarum.  Opinio  «ìnini 
signifìcat  actum  intellectus,  qui  fertur  in  unam  partem  contradictionii  ^urn 
tormidine  alterius.  Dijudicare  vero,  vel  mensurare,  est  actus  intellectus  f^^nii- 

cantis  principia  certa  ad  examinationem  propositorum  ;  et  ex  hoc  sumitur 
nomen  mentis:  intelligere  autem  est  cum  quadam  approbatione  dijudicatis 
inhaerere. 


ARTICULUS  X.  398 

UTRUM   INTELLIGENTIA    SIT    ALIA    POTENTIA   AB    INTELLECTU. 

(i.  Dist.  5.  q.  4.  art.  i.). 

Ad  decimum  sic  proceditur.  Videtur,  quod  intelligentia  sit  alia  potentia 
ab  intellectu.  Dickur  enim  in  lib.  de  Spiritu,  et  Anima  (cap.  11.)  quod,  cum  ab 
inferioribus  ad  superiora  ascendimus  [al.  volumus  ascendere],  prius  occurrit 
nobis  sensus,  deinde  imaginatio,  deinde  ratio,  postea  intellectus,  et  postea 
intelligentia:  sed  imaginatio,  et  sensus  sunt  diversae  potentiae;  ergo  et  in- 
tellectus, et  intelligentia. 

2.  Praeterea.  Boet.  dicit  in  5.  de  Consol.  (pros.  4.)  quod  ipsum  hominem 
aliter  sensus,  aliter  imaginatio,  aliter  ratio,  aliter  intelligentia  intuetur:  sed 
intellectus  est  eadem  potentia  cum  ratione  ;  ergo  videtur,  quod  intelligentia 
sit  alia  potentia,  quam  intellectus;  sicut  ratio  est  alia  potentia,  quam  ima- 
ginatio, et  sensus. 

3.  Praeterea.  Actus  sunt  praevii  potentiis,  ut  dicitur  in  2.  de  Anima 
(tex.^^.):  sed  intelligentia  est  quidam  actus  ab  aliis  actibus,  qui  attribuuntur 
intellectui  divisus  [al.  diversiLs],  Dicit  enim  Damasc.  (lib.  2.  Orti).  Fid.  cap.  22.) 
c^uod  primus  motus  intelligentia  dicitur:  quae  vero  circa  aliquid  est  intelH 
gentia,  intentio  vocatur:  quae  permanens,  et  figurans  animam  ad  id,  quod 
intelligitur,  excogitatio  dicitur  :  excogitatlo  vero  ih  eodem  manens,  et  se- 
ipsam  examinans,  et  dijudicans  cpQÓi'ijaig  dicitur  (idest  sapieiitia),  cpQÓyì]oig  au- 
tem  dilatata  facit  cognitionem,  idest  interius  dispositum  sermonem:  ex  quo 
aiunt  provenire  sermonem  per  Unguam  enarratum  ;  ergo  videtur,  quod  intel- 
ligentia sit  quaedam  specialis  potentia. 

Sed  contra  est,  quod  Philos.  dicit  in  3.  de  Anima  (tex.  21.)  quod  in- 
telligentia indivisibilium  est,  in  quibus  non  est  falsum,  sed  hujusmodi  cogno- 
scere  pertinet  ad  intellectum;  ergo  intelligentia  non  est  alia  potentia  praeter 
intellectum. 

Respox^deo  dicendum,  quod  hoc  nomen  intelligentia  proprie  significat 
ipsum  actum  intellectus,  qui  est  intelligere  :  in  quibusdam  tamen  libris  de 
Arabico  translatis,  substantiae  separatae,  quas  nos  angelos  dicimus,  intelligentiae 
vocantur;  forte  propter  hoc,  quod  hujusmodi  substantiae  semper  actu  intel- 
ligunt.  In  libris  tamen  de  graeco  translatis  dicuntur  intellectus,  seu  mentes: 
sic  ergo  intelligentia  ab  intellectu  non  distinguitur,  sicut  potentia  a  potentia,  sed 
sicut  actus  a  potentia:  invenitur  enim  talis  divisio  etiam  a  Philosophis.  Q.uan- 
doque  enim  ponunt  quatuor  intellectus,  scilicet  intellectum  agentem,  possibilem, 
et  in  habiiu,  et  adeptum  :  quorum  quatuor  intellectus  agens,  et  possibilis  sunt 
diversae  potentiae  :  sicut  et  in  omnibus  est  alia  potentia  activa,  et  alia  pas- 
siva. Alia  vero  tria  distinguuntur  secundum  tres  status  intellectus  possibili^, 
qui quandoque  est  in  potentia  tantum;  et  sic  dicitur  possibilis:  quandoque  autem 
in  actu  primo,  qui  est  scientia  ;  et  sic  dicitur  intellectus  in  habitu  ;  quandoqu* 
autem  in  actu  secundo,  qui  est  considerare;  et  sic  dicitur  intellectus  in  actu, 
sive  intellectus  adeptus. 

Ad  PRiMUM  ergo  dlcendum,  quod,  sì  recipi  (""-^bet  illa  auctoritas,  intelli- 
gentia  ponitur  prò  actu  intellectus;  et  sic  dividk^r  centra  intellectum,  sicut 
actus  centra  potentiam. 

Ad  secundum  dìcendum,  quod  Boetius  accipit  intelligenti am  prò  actu 
intellectus,  qui  transcendit  actum  rationis:  unde  ibidem  dicit  (he.  cii.  in  arg.), 
quod  ratio  tantum  humani  generis  est,  sicut  intelligentia  sola  divini:  pro- 
prium  enim  Dei  est,  quod  absque  omni  investigatione  omnia  intelligat. 

Ad  tertium  dicendum,  quod  omnes  illi  actus,  quos  Damascenus  enu- 
merat,  sunt  unius  potentiae,  scilicet  intellectivae  :  quae  primo  quidem  sim- 
pliciter  aliquid  apprehendit,  et  hic  actus  dicitur  intelligentia  :  secundo  vero 
id  quod  apprehendit,  ordinat  ad  aliquid  aliud  cognoscendum,  vel  operan- 
dum:  et  hic  vocatur  intmtio:  dum  vero  persistit  in  inquisitione  illius,  quod 
iniendit,  vocatur  excogitatio  :  dum  vero  id,  quod  est  excogitatum,  examinat 
ad  aliqua  certa,  dicitur  scire,  vel  sapere:  quod  est  cpQ6vr}aig,  vel  sapientiae: 
nam  sapientiae  est  judicare,  ut  dicitur  in  i.  Metaph.  (cap.  2.  a  princ.)  :  ex 
quo  autem  habet  aliquid  prò  certo,  quasi  examinatum,  cogitat,  quomodo 
possit  illud  aliis  manifestare:  et  haec  est  dispositio  interioris  sermonis,  ex  qua 
procedit  exterior  locutio.  Non  enim  omnis  differentia  actuum  potentias  di- 
versificat;  sed  soluni  illa,  quae  non  potest  reduci  in  idem  principium,  ut 
supra  dictum  est  (in  corp.  art.). 

ARTICULUS  XI.  399 

UTRUM    INTELLECTUS    SPECULATIVUS,    ET    PRACTICUS 
SINT    DIVERSAE    POTENTIAE. 

f)    Dìst.  2).  q.  2.  art.  5.  q.  2.  et  Veri.  q.  5.  art,  5.  et  5.  de  Anima  lect.  ly). 

Ad  VNDECiMaM  sic  proceditur.  Videtur,  quod  intellectus  speculativus, 
et  practicns  sint  diversae  potentiae  :  apprehensivum  enim,  et  raotivum  sunt 
diversa  genera  potentiarum,  ut  patet  in  2.  de  Anima  (tex.  2'j.):  sed  intel- 
lectus speculativus  est  apprehensivus  tantum;  intellectus  autem  practicus 
est  motivus;  ergo  sunt  diversae  potentiae. 

2.  Praeterea.  Diversa  ratio  objecti  diversificat  potentiam:  sed  objectum 
speculativi  intellectus  est  verum,  practici  autem  bonum,  quae  differunt  ra- 
tione  ;  ergo  intellectus  speculativus,  et  practicus  sunt  diversae  potentiae. 

3.  Praeterea.  In  parte  intellectiva  intellectus  practicus  comparatur  ad 
speculativum,  sicut  aestimativa  ad  imaginativam  in  parte  sensitiva  :  sed 
aestimativa  differt  ab  imagin?.tiva,  sicut  potentia  a  potentia,  ut  supra  dictum 
est  (q.  jS.  art.  4);  ergo  te  intellectus  practicus  a  speculativo. 

Sed  contra  est,  quod  dicitur  in  3.  de  Anima  (tex.  4().),  quod  intelle- 
ctus speculativus  per  extensionem  fit  practicus:  una  autem  potentia  non 
mutatur  in  aliam;  ergo  intellectus  speculativus,  et  practicus  non  sunt  di- 
versae potentiae. 

Respondeo  dicendum,  quod  intellectus  practicus,  et  speculativus  non  sunt 
diversae  potentiae.  Cujus  ratio  est,  quia,  ut  supra  dictum  est  (q.  77.  art.  5.),  id, 
quod  accidentaliter  se  habet  ad  objecti  rationem,  quam  respicit  aliqua  po- 
tentia, non  diversificat  potentiam:  accidit  enim  colorato,  quod  sit  homo,  aut 
magnum,  aut  parvum;  unde  omnia  hujusmodi  eadem  visiva  potentia  ap- 
prehenduntur.  Accidit  autem  alicui  apprehenso  per  intellectum,  quod  ordi- 

netur  ad  opus,  vel  non  ordinetur.  Secundum  hoc  autem  differunt  intellectus 
speculativus,  et  practicus;  nani  intellectus  speculativus  est,  qui  quod  ap- 
prehendit,  non  ordinat  ad  opus,  sed  ad  solam  veritatis  considerationem  :  pra- 
cticus vero  intellectus  dicitur,  qui  hoc  quod  apprehendit,  ordinat  ad  opus. 
Et  hoc  est,  quod  Philosophus  dicit  in  3.  de  Anima  (tex.  4C).),  quod  specula- 
tivus difFert  a  practico  fine  ;  unde  et  a  fine  denominatur  uterque,  hic  quidem 
speculativus,  ille  vero  practicus,  idest  operativus. 

Ad  primum  ergo  dicendum,  quod  intellectus  practicus  est  motivus,  non 
quasi  exequens  motum,  sed  quasi  dirigens  ad  motum.  Quod  convenit  ei  se- 
cundum modum  suae  apprehensionis. 

Ad  secundum  dicendum,  quod  verum,  et  bonum  se  invicem  includunt. 
Nam  verum  est  quoddam  bonum  ;  alioquin  non  esset  appetibile  :  et  bonum 
est  quoddam  verum;  alioquin  non  esset  intelligibile:  sicut  igitur  objectum 
appetitus  potest  esse  verum,  inquantum  habet  rationem  boni;  sicut,  cum  ali- 
quis  appetit  veritatem  cognoscere:  ita  objectum  intellectus  practici  est  bonum 
ordinabile  ad  opus  sub  ratione  veri:  intellectus  enim  practicus  veritatem  co- 
gnoscit,  sicut  speculativus;  sed  veritatem  cognitam  ordinat  ad  opus. 

Ad  tertium  dicendum,  quod  multae  differentiae  diversificant  sensitivas 
potentias,  quae  non  diversificant  potentias  intellectivas,  ut  supra  dictum  est 
(m  corp.  et  art.  7.  huj.  q.  ei  q.  yj.  art.  j.J. 


ARTICULUS  XII.  400 

UTRUM    SYNDERESIS    SIT    Q.UAEDAM    SPECIALIS    POTENTIA 
AB    ALIIS    DISTINCTA. 

(2.  Dist.  24.  q.  2.  art.  5.  et  9.  Veri.  q.  16.  art.  i.  et  art   2.  ad  4.), 

Ad  duodecimum  sic  proceditur.  Videtur,  quod  synderesis  sit  quaedam 
specialis  potentia  ab  aliis  distincta.  Ea  enim,  quae  cadunt  sub  una  divisione, 
videntur  Qsse  unius  generis:  sed  in  Gloss.  Hieron.  Ezech.  i.  (super  illud: 
Ouatuor  facies  uni),  dividitur  synderesis  contra  irascibilem,  et  concupiscibi- 
lem,  et  ratìonalem,  quae  sunt  quaedam  potentiae  ;  ergo  synderesis  est  quae- 
dam potentia. 

2.  Praeterea.  Opposita  sunt  unius  generis:  sed  synderesis,  et  sensualitas 
opponi  videntur;  quia  synderesis  semper  inclinat  ad  bonum,  sensualitas  au- 
tem semper  ad  malum  ;  unde  per  serpentem  significatur,  ut  patet  per  Augu- 
stinum  12.  de  Trin.  (cap.  12.  et  i^.);  videtur  ergo,  quod  synderesis  sit  potentia, 
sicut  et  sensualitas. 

3.  Praeterea.  Augustinus  dicit  in  lib.  2.  de  Libero  Arbitrio  (cap.  io.), 
quod  in  naturali  judicatorio  adsunt  quaedam  regulae,  et  semina  virtutum,  et 
vera,  et  incommutabilia  :  haec  autem  dicimus  synderesim  ;  cum.  ergo  regulae 
incommutabiles,  quibus  judicamus,  pertineant  ad  rationem,  secundum  sui  su- 
periorem  partem,  ut  August.  dicit  12.  de  Trin.  (cap.  j.),  videtur,  quod  syn- 
deresis sit  idem,  quod  ratio  :  et  ita  est  quaedam  potentia. 

Sed  contra.  Potentiae  rationales  se  habent  ad  opposita,  secundum  Philos. 
(12.  Metaph.  tex.  ).):  synderesis  autem  non  se  habet  ad  opposita,  sed  ad  bonum 
tantum  inclinat;  ergo  synderesis  non  est  potentia:  si  enim  esset  potentia, 
oporteret,  quod  esset  rationalis  potentia:  non  enim  invenitur  in  brutis. 

Respondeo  dicendum,  quod  synderesis  non  est  potentia,  sed  habitus  :  licet 
<]uidam  posuerint,  synderesim  esse  quamdam  potentiam  ratione  altiorem: 
quidam  vero  dixerint,  eam  esse  ipsam  rationem,  non  ut  est  ratio,  sed  ut  est 
natura.  Ad  hujus  autem  evidentiam  considerandum  est,  quod,  sicut  supra 
dictum  est  (ari.  8.  huj.  q.),  ratiocinatio  hominis,  cum  sit  quidam  motus,  ab  in- 
tellectu  progreditur  aliquorum,  scilicet  naturaliter  notorum,  absque  investi- 
gatione  rationis,  sicut  a  quodam  principio  immobili  ;  et  ad  intellectum  etiam 
terminatur,  inquantum  judicamus  per  principia  per  se  naturaliter  nota  de 
his,  quae  ratiocinando  inveniuntur:  constat  autem,  quod,  sicut  ratio  spe- 
culativa ratiocinatur  de  speculativis  ;  ita  ratio  practica  ratiocinatur  de  ope- 
rabiiibus  ;  oportet  igitur  naturaliter  nobis  esse  indita,  sicut  principia  specuLi- 
bilium,  ita  et  principia  operabilium.  Prima  autem  principia  speculabilium 
nobis  naturaliter  indita  non  pertinent  ad  aliquam  specialem  potentiam,  sed 
ad  quemdam  specialem  habitum,  qui  dicitur  intAUcius  pruicipiorum,  ut  patet 
in  6.  Ethic.  (cap.  6.).  Unde  et  principia  operabilium  nobis  naturaliter  indita 
non  pertinent  ad  specialem  potentiam,  sed,  ad  specialem  habitum  naturalem, 
quem  dicimus  synàòresim;  unde  et  synderesis  dicitur  instigare  ad  tomim,  et 
inurmurare.  de  malo,  inquantum  per  prima  principia  procedimus  ad  invenien- 
dum,  et  judicamus  inventa;  patet  ergo,  quod  synderesis  non  est  potentia,  sed 
habitus  naturalis. 

Ad  primum  ergo  dicendum,  quod  illa  divisio  Hieronymi  attenditur  se- 
cundum  diversitatem  actuum,  non  secundum  diversitatem  potentiarum.  Di- 
versi autem  actus  possunt  esse  unius  potentiae. 

Ad  secundum  dicendum,  quod  oppositio  sensualitatis,  et  synderesis  at- 
tenditur secundum  oppositionem  actuum,  non  sicut  diversarum  specierum 
unius  generis. 

Ad  tertium  dicendum,  quod  hujusmodi  incommutabiles  rationes  sunt 
prima  principia  operabilium,  circa  quae  non  contingit  errare,  et  attribuuntur 
rationi,  sicut  potentiae,  et  synderesi  sicut  habitui:  unde  et  utroque,  scilicet 
ratione,  et  synderesi,  naturaliter  judicamus. 


ARTICULUS  XIII.  401 

UTRUM   COXSCIENTIA  SIT   QUAEDAM  POTENTIA. 
(2.  Diìt.  24.  q.  2.  art.  4.  et  Veri.  q.  ij.  art.  i.  et  in  Rotn.  2.  Uct.  ^.). 

Ad  tertiumdecimum  sic  proceditur.  Videtur,  quod  conscientia  sit  quaedam 
potentia:  dicit  enim  Orig.  (super  illud  Rorn.  2.;  Reddeiite  illis  testiiiioniuui  con- 
scientia, etc),  quod  conscientia  est  spiritus  corrector,  et  paedagogus  animae 
sociatus,  quo  separatur  a  malis,  et  adhaeret  bonis:  sed  spiritus  in  anima  no- 
minat  potentiam  aliquam,  vel  ipsam  mentem,  secundum  illud  Ephes.  4.  :  Rc- 
novamini  spirita  mentis  vestrae:  vel  ipsam  imaginationem  ;  unde  etimaginaria 
Visio  spiritualis  vocatur  ut  patet  per  Aug.  12.  super  Genes.  ad  liter.  (cap.  6, 
et  j.)  ;  est  ergo  conscientia  quaedam  potentia. 

2.  Praeterea.  Nihil  est  peccati  subjectum,  nisi  potentia  animae:  sed  con- 
scientia est  subjectum  peccati:  dicitur  enim  ad  Tit.  i.  de  quibusdam,  quod 
inquinatae  sunt  eorum  meutes,  et  conscientia;  ergo  videtur,  quod  conscientia  sit 
potentia.  ^ 

3.  Praeterea.  Necesse  est,  quod  conscientia  sit  actus,  vel  habitus,  vel 
potentia  :  sed  non  est  actus  ;  quia  non  semper  ma.ieret  in  liomine  :  nec  etiam 
habitus;  non  enim  esset  unum  quid  conscientia,  sed  multa:  per  multos  enim 
habitus  cognoscitivos  dirigimur  in  agendis:  ergo  conscientia  est  potentia. 

Sed  contra.  Conscientia  deponi  potest,  non  autem  potentia;  ergo  con- 
scientia non  est  potentia. 

Respondeo  dicendum,  quod  conscientia,  proprie  loquendo,  non  est  po- 
tentia, sed  actus.  Et  hoc  patet  tiim  ex  ratione  nominis:  tiim  etiam  ex  his,  quae 
secundum  communem  usum  loquendi  conscientiae  attribuuntur.  Conscientia 
enim  secundum  proprietatem  vocabuli  importat  ordinem  scientiae  ad  aliquid  . 
nam  conscientia  dicitur  cum  alio  scientia:  appiicatio  autem  scientiae  ad  ali- 
quid  fit  per  aliquem  actum  :  unde  ex  ista  ratione  nominis  patet,  quod  con- 
scientia sit  actus. 

Idem  autem  apparet  ex  his,  quae  conscientiae  attribuuntur.  Dicitur  enim 
conscientia  testificar!,  ligare,  vel  instigare,  vel  etiam  accusare,  vel  etiam  re- 
mordere, sive  reprehendere;  et  haec  omnia  consequuntur  applicationem  ali- 
cujus  nostrae  cognitionis,  vel  scientiae  ad  ea,  quae  agimus;  quae  quidem 
appiicatio  fit  tripliciter.  Uno  modo,  secundum  quod  recognoscimus  aliquid  nos 
fecisse,  vel  non  fecisse,  secundum  illud  Eccles.  7.:  Scit  conscientia  tua,  te  crebro 
maUdixìsse  aliis  :  et  secundum  hoc  conscientia  dicitur  testificar!.  Alio  modo 
applicatur,  secundum  quod  per  nostram  conscientiam  indicamus,  aliquid  esse 
faciendum,  vel  non  faciendum  ;  et  secundum  hoc  dicitur  conscientia  ligare, 
vel  instigare.  Tertio  modo  applicatur,  secundum  quod  per  conscientiam  judi- 
camus,  quod  aliquid,  quod  est  factum,  sit  bene  factum,  vel  non  bene  factum  ;  et 
secundum  hoc  conscientia  dicitur  excusare,  vel  accusare,  seu  remordere.  Patet 
autem,  quod  omnia  haec  consequuntur  actualem  applicationem  scientiae  ad 
ea,  quae  agimus;  unde  proprie  loquendo,  conscientia  nominat  actum.  Quia 
tamen  habitus  est  principium  actus,  quandoque  nomen  conscientiae  attribuitur 
primo  habitui  naturali,  scilicet  synderesi  sicut  Hieron.  in  gloss.  Ezech.  i. 
(sup.  illud  :  Ouatuor  facies  uni)  synderesim  conscientiam  nominat,  et  Basilius 
(Hoin.  in  princ.  Proverh.),  naturale  judicaiorium,  et  Damasc.  dicit  (liì\  4.  Fid. 
Orth.  cap.  2^.),  quod  est  lex  intellectus  nostri:  consuetum  enim  est,  quod  causae, 
et  efi'ectus  per  invicem  nominentur. 

Ad  primum  ergo  dicendum,  quod  conscientia  dicitur  spiritus,  secundum 
quod  spiritus  prò  mente  ponitur:  quia  est  quoddam  mentis  dictamen. 

Ad  secundum  dicendum,  quod  inquinatio  dicitur  esse  in  conscientia,  non 
sicut  in  subjecto,  sed  sicut  cognitum  in  cognitione;  inquantum  scilicet  aliquis 
scit  se  esse  inquinatum. 

Ad  tertium  dicendum,  quod  actus,  etsi  non  semper  maneatin  se,  semper 
tamen  manet  in  sua  causa,  quae  est  potentia,  et  habitus.  Habitus  autem,  ex 
quibus  conscientia  informatur,  etsi  multi  sunt,  omnes  tamen  efiìcaciam  habent 
ab  uno  primo  principio,  scilicet  ab  habitu  primorum  principiorum,  qui  dicitur 
synderesis.  Unde  specìaliter  hic  habitus  interdum  conscientiae  nomin.itur,  ut 
supra  dictum  est  (art.  praec). 

QUAESTIO    LXXX. 

DE    POTENTIIS    APPETITIVIS    IN    COMMUNI, 
IN    DUOS    ARTICULOS    DIVISA. 

Deinde  considerandum  est  de  potentiis  appetitivis.  Et  circa  hoc  conside- 
rnnda  sunt  quatuor.  Primo  de  appetitu  in  communi.  Secimdo  de  sensualitate. 
l'crtio  de  voluntate.  Quarto  de  libero  arbitrio. 

Circa  primum  qiiasreiitur  duo. 

Primo.  Utrum  debeat  poni  appetitus  aliqua  specialis  potentia  animae. 
Secundo.  Utrum  appetitus  dividatur  in  appetitum  sensitivum,  et  intelle- 
ctivum,  sicut  in  potentias  diversas. 

ARTICULUS  I.  402 

UTRUM  APPETITUS    SIT    ALIQ.UA    SPECIALIS    ANIMAE    POTEXTIA. 

(5.  Dist.  2"/.  q.  I.  art.  2.  et  l'eri,  q.  ly  art.  j.). 

Ad  primum  sic  proceditur.  Videtur,  quod  appetitus  non  sit  aliqua  specialis 
animae  potentia  ;  ad  ea  enim,  quae  sunt  communia  animatis,  et  inanimatis, 
non  est  aliqua  potentia  animae  assignanda;  sed  appetere  est  commune  ani- 
matis, et  inanimatis;  quia  honuin  est,  quod  omnia  appctniit,  ut  dicitur  in  i.  Ethi- 
corum  (cap.  i.)  :  ergo  appetitus  non  est  specialis  potentia  animae. 

2.  Praeterea.  Potentiae  distinguuntur  secundum  objecta;  sed  idem  est, 
quod  cognoscimus,  et  appetimus;  ergo  vim  appetitivam  non  oportet  esse 
aliam  praeter  vim  appreliensivam. 

3.  Praeterea.  Commune  non  distinguitur  contra  proprium  :  sed  quaelibet 
potentia  animae  appetit  quoddam  particulare  appetibile,  scilicet  objectum  sibi 
conveniens;  ergo  respectu  hujus  objecti,  quod  est  appetibile  in  communi,  non 
oportet  accipi  aliquam  potentiam  ab  aliis  distinctam,  quae  appetitiva  dicatur. 

Sed  contra  est,  quod  Philos.  in  2.  de  Anima  (ie.x.  2-].)  distinguit  appe- 
titivum  ab  aliis  potentiis.  Damasc.  etiam  in  2.  lib.  (Orth.  Fid.  cap.  22.)  distin- 
guit vires  appetitivas  a  cognitivis. 

Respondeo  dicendum,  quod  necesse  est  ponere  quamdam  potentiam 
animae  appetitivam.  Ad  cujus  evidentiam  considerandum  est,  quod  quam- 
libet  formam  sequitur  aliqua  inclinatio:  sicut  ignis  ex  sua  forma  inclinatur 
in  superiorem  locum,  et  ad  hoc,  quod  generet  sibi  simile.  Forma  autem  in 
his,  quae  cognitionem  participant,  altiori  modo  invenitur,  quam  in  his,  quae 
cognitione  carent.  In  his  enim,  quae  cognitione  carent,  invenitur  tantummodo 
forma  ad  unum  esse  proprium  determinans  unumquodque,  quod  etiam  natu- 
rale uniuscujusque  est.  Hanc  igitur  formam  naturalem  sequitur  naturalis  incli- 
natio, quae  appetitus  naturalis  vocatur.  In  habentibus  autem  cognitionem  sic 
determinatur  unumquodque  ad  proprium  esse  naturale  per  formam  natu- 
ralem, quod  tamen  est  receptivum  specierum  aharum  rerum  :  sicut  sensus 

recipit  species  omnium  sensibilium,  et  intellectus  omnium  intelligibilium.  Et 
sic  anima  hominis  fìt  omnia  quodammodo  secundum  sensum,  et  intellectum, 
in  quo  quodammodo  cognitionem  habentia  ad  Dei  similitudinem  appropin- 
quant,  in  quo  omnia  praeexistunt,  sicut  Dion.  dicit  (cap.  j.  de  Div.  Nom.  lect.  i.)  ;  , 
sicut  igitur  formae  altiori  modo  existunt  in  habentibus  cognitionem  supra 
modum  formarum  naturalium:  ita  oportet,  quod  in  eis  sit  inclinatio  supra 
moduni  inclinationis  naturalis,  quae  dicitur  appetitus  naturalis.  Et  haec  superior 
inclinatio  pertinet  ad  vim  animae  appetitivam,  per  quam  animai  appetere 
potest  ea,  quae  apprehendit,  non  solum  ea,  ad  quae  inclinatur  ex  forma  na- 
turali. Sic  igitur  necesse  est  ponere  aliquam  potentiam  animae  appetitivam. 

Ad  primum  ergo  dicendum,  quod  appetere  invenitur  in  habentibus  cogni- 
tionem supra  modum  communem,  quo  invenitur  in  omnibus,  ut  dictum  est 
(in  corp.  art.);  et  ideo  oportet  ad  hoc  determinar!  aliquam  potentiam  animae. 

Ad  secundum  dicendum,  quod  id,  quod  apprehenditur,  et  appetitur,  est 
idem  subjecto,  sed  differt  ratione:  apprehenditur  enim,  ut  est  ens  sensibile, 
vel  intelligibile;  appetitur  vero,  ut  est  conveniens,  aut  bonum:  diversitas 
autem  rationum  in  objectis  requiritur  ad  diversitatem  potentiarum,  non  autem 
materialis  diversitas. 

Ad  tertium  dicendum,  quod  unaquaeque  potentia  animae  est  quaedam 
forma,  seu  natura,  et  habet  naturalem  inclinationem  in  aliquid.  Unde  una- 
quaeque appetit  objectum  sibi  conveniens  naturali  appetitu,  supra  queni  est 
appetitus  animalis  consequens  apprehensionem;  quo  appetitur  aliquid  non 
ea  ratione,  qua  est  conveniens  ad  actum  hujus,  vel  illius  potentiae;  utpote 
in  visu  ad  videndum,  et  auditu  ad  audiendum;  sed  quia  est  conveniens  sini- 
pliciter  animali. 

ARTICULUS  II.  405 

UTRUM   APPETITUS    SENSITIVUS,  ET  INTELLECTIVUS 
SINT    DIVERSAE   POTENTIAE. 

(Veri.  q.  ly  art.  5.  corp.  et  q.  22.  art.  4.  et  i.  de  Anima  lect.  io. 
et  Uh.  5.  lect.  24.  covi.  2.). 

Ad  secundum  sic  proceditur.  Videtur,  quod  appetitus  sensitivus,  et  intel- 
lectivus  non  sint  diversae  potentiae:  potentiae  enim  non  diversificantur  per 
accidentales  differentias,  ut  supra  dictum  est  (q.  yj.  art.  5.  et  y^.  art.  j.)  :  sed 
accidit  appetibili,  quod  sit  apprehensum  per  sensum,  vel  intellectum  ;  ergo 
appetitus  sensitivus,  et  intellectivus  non  sunt  diversae  potentiae. 

2.  Praeterea,  Cognitio  intellectiva  est  universalium  ;  et  secundum  hoc 
distinguitur  a  sensitiva,  quae  est  singularium:  sed  ista  distinctio  non  habet 
locum  ex  parte  appetitivae:  cum  enim  appetitus  sit  motus  ab  anima  ad  res, 
quae  sunt  singulares,  omnes  appetitus  videntur  esse  rei  singularis;  non  ergo 
appetitus  intellectivus  debet  distingui  a  sensitivo. 

3.  Praeterea.  Sicut  sub  apprehensivo  ordinatur  appetitivum,  ut  inferior 
potentia  ;  ita  et  motivum:  sed  non  est  aliud  motivum  in  homine  consequens 
intellectum,  quam  in  aliis  animalibus  consequens  sensum  ;  ergo  pari  ratione 
ncque  est  aliud  appetitivum. 

Sed  contra  est,  quod  Philos.  in  5.  de  Anima  (tex. ^j.)  distinguit  duplicem 
appetitum,  et  dicit,  quod  appetitus  SLiperior  movet  infcrlorem. 

Respondeo  dicendum,  quod  necesse  est  dicere,  appetitum  intellectivum 
esse  aliam  potentiam  a  sensitivo:  potentia  enini  appetitiva  est  potentia  pas- 
siva, quae  nata  est  moveri  ab  apprehenso;  unde  appetibile  apprehensum  est 
movens  non  motum:  appetitus  autem  movens  motum,  ut  dicitur  in  3.  de 
Anima  (tex.  ^4.)  et  11.  Metaph.  (tex.  j^.)  ;  passiva  autem,  et  mobilia  distin- 
guuntur  secundum  distintionem  activorum,  etmotivorum:  quia  oportet,  mo- 
tivum  esse  proportionatum  mobili,  et  activum  passivo  :  et  ipsa  potentia  pas- 
siva propriam  rationem  habet  ex  ordine  ad  suum  activum.  Quia  igitur  est 
alterius  generis  apprehensum  per  intellectum,  et  apprehensum  per  sensum, 
consequens  est,  quod  appetitus  intellectivus  sit  alia  potentia  a  sensitivo. 

Ad  primum  ergo  dicendum,  quod  appetibili  non  accidit  esse  apprehensum 
per  sensum,  vel  intellectum,  sedper  se  ei  convenit  :  nam  appetibile  non  movet 
appetitum,  nisi  inquantum  est  apprehensum;  unde  differentiae  apprehensi 
suQt  per  se  differentiae  appetibilis  ;  unde  potentiae  appetitivae  distinguuntur 
secundum  differentiam  apprehensorum,  sicut  secundum  propria  objecta. 

Ad  secundum  dicendum,  quod  appetitus  intellectivus  [al.  naturalls]  etsi  fe- 
ratur  in  res,  quae  sunt  extra  animam  singulares,  fertur  tamen  in  eas  secun- 
dum aliquam  rationem  universalem:  sicut  cum  appetit  aliquid,  quia  est  bo- 
num.  Unde  Philos.  dicit  in  sua  Rhetorica  (lib.  2.  cap.  4.),  quod  odiura  potest 
esse  de  aliquo  universali  :  puta,  cum  odio  habemus  omne  latronum  genus. 
Similiter  etiam  per  appetitum  intellectivum  appetere  possumus  immaterialia 
bona,  quae  sensus  non  apprehendit;  sicut  scientiam,virtutes,  et  alia  hujusmodi. 

Ad  tertium  dicendum,  quod,  sicut  dicitur  in  3.  de  Anima  (Ux. ^8.),  opinio 
universalis  non  movet,  nisi  mediante  particulari:  et  similiter  appetitus  supe- 
rior  movet  mediante  inferiori  ;  et  ideo  non  est  alia  vis  motiva  consequens 
intellectum,  et  sensum. 


QUAESTIO  LXXXI. 

DE  SENSUALITATE,  IN  TRES  ARTICULOS  DIVISA, 

Deinde  considerandum  est  de  sensualite. 

Circa  quain  qua&nintnr  tria. 

Primo.  Utrum  sensualitas  sit  vis  appetitiva  tantum. 
Secundo.  Utrum  dividatur  sensualitas  in  irascibilem,  et  concupiscibilem, 
sicut  in  diversas  potentias. 

Tertio.  Utrum  irascibilis,  et  concupiscibilis  obediant  rationì. 

ARTICULUS  I.  404 

UTRUM    SENSUALITAS    SOLUM    SIT  APPETITIVA. 

(Veri.  q.  2).  art.  i.). 

Ad  primum  sic  proceditur.  Videtur,  quod  sensualitas  non  solum  sit  appe- 
titiva, sed  etiam  cognitiva:  dicit  enim  August,  12.  de  Trinit.  (cap.  12.)  quod 

sensualis  animae  motus,  qui  in  corporis  sensus  intenditur,  nobis,  pecori- 
busque  communis  est:  sed  corporis  sensus  sub  vi  cognitiva  continentur; 
ergo  sensualitas  est  vis  cognitiva. 

2.  Praeterea.  Quae  cadunt  sub  una  divisione,  videntur  esse  unius  ge- 
neris: sed  Aug.  in  12.  de  Trin.  (loc.  cit.)  dividit  sensualitatem  contra  ra- 
tionem  superiorem,  et  inferiorem,  quae  ad  cognitionem  pertinent;  ergo  sen- 
sualitas etiam  est  vis  cognitiva. 

3.  Praeterea.  Sensualitas  in  tentatione  hominis  tenet  locum  serpentis  : 
sed  serpens  in  tentatione  primorum  parentum  se  habuit  ut  nuntians,  et  pro- 
ponens  peccatum;  quod  est  vis  cognitivae;  ergo  sensualitas  est  vis  cognitiva. 

Sed  contra  est,  quod  sensualitas  definitur  esse  appetitus  rerum  ad 
corpus  pertinentium. 

Respondeo  dicendum,  quod  nomen  sensualitas  sumptum  videtur  a  sen- 
suali motu,  de  quo  Aug.  loquitur  12.  de  Trinit.  (loc.  cit.)  sicut  ab  actu  su- 
mitur  nomen  potentiae,  ut  a  visione  visus  :  motus  autem  sensualis  est  ap- 
pet'tus  apprehensionem  sensitivam  consequens:  actus  enim  apprehensivae 
virtutis  non  ita  proprie  dicitur  motus,  sicut  actio  appetitus.  Nam  operatio 
virtutis  apprehensivae  perfìcitur  in  hoc,  quod  res  apprehensae  sunt  in  ap- 
prehendente;  operatio  autem  virtutis  appetitivae  perfìcitur  in  hoc,  quod 
appetens  inclinatur  in  rem  appetibilem  :  et  ideo  operatio  apprehensivae  vir- 
titutis  assimilatur  quieti;  operatio  autem  virtutis  appetitivae  magis  assimi- 
latur  motui;  unde  per  sensualem  motum  intelligitur  operatio  appetitivae 
virtutis  ;  et  sic  sensualitas  est  nomen  appetitus  sensitivi. 

Ad  PRiMUM  ergo  dicendum,  quod  per  hoc,  quoa  dicit  Augustin.  quod 
sensualis  animae  motus  intenditur  in  corporis  sensus,  non  datur  inielligi, 
quod  corporis  sensus  sub  sensualitate  comprehendantur  ;  sed  magis  quod 
motus  sensualitatis  sit  inclinatio  quaedam  ad  sensus  corporis  ;  dum  scilicet 
appetimus  ea,  quae  per  corporis  sensus  apprehenduntur;  et  sic  corporis 
sensus  pertinent  ad  sensualitatem  quasi  praeambuli. 

Ad  secundum  dicendum,  quod  sensualitas  dividitur  contra  rationem 
superiorem,  et  inferiorem,  inquantum  communicant  in  actu  motionis  :  vis 
enim  cognitiva,  ad  quam  pertinet  ratio  superior,  et  inferior,  est  motiva  ; 
sicut  et  appetitiva,  ad  quam  pertinet  sensualitas. 

Ad  tertium  dicendum,  quod  serpens  non  solum  ostendit,  et  proposuit 
peccatum,  sed  etiam  inclinavit  in  effectum  [al.  affectum]  peccati.  Et  quan- 
tum ad  hoc  sensualitas  per  serpentem  signifìcatur. 


ARTICULUS  II.  405 

UTRUM    APPETITUS    SEX'SITiVUS    DISTINGUATUR    IN    IRASCIBILEM, 

ET    CONCUPISCIBILEM, 
SICUT    IN    POTENTIAS    DLVERSAS. 

(Veri.  q.  Jj.  art.  5.  corp.  et  q.  2;.  art.  2.  et  2.  Elh.  hct.  ;.  et  5.  de  Anima  leci.  14.). 

Ad  secundum  sic  proceditur.  Videtur,  quod  appetitus  sensitivus  non  di- 
stinguatur  in  irascibilem,  et  concupiscibilem,  sicut  in  potentias  diversas:  ea- 
dem  enim  potentia  animae  est  unius  contrarietatis,  ut  visus  albi,  et  nigri,  ut 
dicitur  in  2.  de  Anima  (tex.  loj.)  :  sed  convcniens,  et  nocivum  sunt  contraria: 

cim  ergo  concupiscibilis  respiciat  conveniens,  irascibìlis  vero  nocivura,  vi- 
detur,  quod  eadem  potentia  aniraae  sit  irascibilis,  et  concupiscibilis. 

2.  Praeterea.  Appetitus  sensitivus  non  est  nisi  convenientium  secun- 
dum  sensum:  sed  conveniens  secundum  sensum  est  objectum  concupisci- 
bilis; ergo  nuUus  appetitus  sensitivus  est  a  concupiscibili  differens. 

3.  Praeterea.  Odium  est  in  irascibili:  dicit  enim  Hieron.  (sup.  illud 
Mattb.  75.;  Simile,  est  R&gnum  Coehnini  fermento):  Possideamus  in  irascibili  odiuìu 
vitiorum,  sed  odium,  cum  contrarietur  amori,  est  in  concupiscibili;  ergo 
eadem  vis  est  concupiscibilis,  et  irascibilis. 

Sed  contra  est,  quod  Gregor.  Nyssenus  (habetur  vero  ex  Nemesio  Uh.  de 
Nat.  homini  cap.  16.)  et  Damasc.  (Uh.  2.  de  Fid.  Orth.  cap.  22.  et  cap.  12.) 
ponunt  duas  vires,  irascibikm,  et  concupiscihilem,   partes  appetitus  sensitivi. 

Respoxdeo  dicendum,  quod  appetitus  sensitivus  est  una  vis  in  genere, 
quae  sensualitas  dicitur;  sed  dividitur  in  duas  potentias,  quae  sunt  species 
appetitus  sensitivi,  scilicet  in  irascibilem,  et  concupiscibilem.  Ad  cujus  evi- 
dentiam  considerar!  oportet,  quod  in  rebus  naturalibus  corruptibilibus  non 
solum  oportet  esse  inclinationem  ad  consequendum  convenientia,  et  refu- 
giendum  nociva,  sed  etiam  ad  resistendum  corrumpentibus,  et  contrariis, 
quae  convenientibus  impedimentum  praebent,  et  ingerunt  nocumenta;  sicut 
ignis  habet  naturalem  inclinationem  non  solum  ut  recedat  ab  inferiori  loco, 
qui  sibi  non  convenit,  et  tendat  in  locum  superiorem  sibi  convenientem, 
sed  etiam  quod  resistat  corrumpentibus,  et  impedientibus:  quia  igitur  appe- 
titus sensitivus  est  inclinatio  consequens  apprehensionem  sensitivam,  sicut 
appetitus  naturalis  est  inclinatio  consequens  formam  naturalem,  necesse  est, 
quod  in  parte  sensitiva  sint  duae  appetitivae  potentiae.  Una,  per  quam  ar;ima 
simpliciter  inclinatur  ad  prosequendum  ea,  quae  sunt  convenientia  secundum 
sensum,  et  ad  refugiendum  nociva  :  et  haec  dicitur  concupiscibilis.  Alia  vero, 
per  quam  animai  resistit  impugnantibus,  quae  convenientia  impugnant,  et 
nocumenta  inferunt:  et  haec  vis  vocatur  irascibilis.  Unde  dicitur,  quod  ejus 
objectum  est  arduum  ;  quia  scilicet  tendit  ad  hoc,  quod  superet  contraria, 
et  superemineat  eis. 

Hae  autem  duae  inclinationes  non  reducuntur  in  unum  principium:  quia 
interdum  anima  tristibus  se  ingerit  contra  inclinationem  concupiscibilis,  ut 
secundum  inclinationem  irascibilis  impugnet  contraria;  unde  etiam  passiones 
irascibilis  repugnare  videntur  passionibus  concupiscibilis:  nam  concupiscentia 
accensa  minuit  iram  ;  et  ira  accensa  minuit  concupiscentiam,  ut  in  pluribus: 
patet  etiam  ex  hoc.  quod  irascibilis  est  quasi  propugnatrix,  et  defensatrix  con- 
cupiscibilis, dum  insurgit  contra  ea,  quae  impediunt  convenientia,  quae  con- 
cupiscibilis appetit,  et  ingerunt  nociva,  quae  concupiscibilis  refugit.  Et  propter 
hoc  omnes  passiones  irascibilis  incipiunt  a  passionibus  concupiscibilis,  et  in 
eas  terminantur:  sicut  ira  nascitur  ex  illata  tristitia,  et  vindictam  inferens,  in 
laetitiam  tcrminatur;  propter  hoc  etiam  pugnae  animalium  sunt  de  concu- 
piscibilibus,  scilicet  de  cibis,  et  venereis,  ut  dicitur  in  8.  de  Animalibus  (cap.  1.). 
Ad  primum  ergo  dicendum,  quod  vis  concupiscibilis  est  et  convenientis, 
et  inconvenientis  :  sed  irascibilis  est  ad  resistendum  inconvenienti,  quod  im- 
pugnat. 

Ad  secundum  dicendum,  quod,  sicut  in  apprehensivis  virtutibus  in  parte 
seiìsitiva  est  aliqua  vis  aestimativa,  scilicet  quae  est  perceptiva  eorum,  quae 
sensum  non  immutant,  ut  supra  dictum  est  (q.  yS.  art.  2.);  ita  etiam  in  ap- 
pctitu  sensitivo  est  aliqua   vis   appetens   aliquid,  quod    non   est  conveniens 

secundum   delectationem   sensus,  sed  secundum   quod  est  utile  animali  ad 
suam  defensionem  :  et  haec  est  vis  irascibilis. 

Ad  tertium  dicendum,  quod  odium  simpliciter  pertinet  ad  concupisc'.- 
bilem  ;  sed  ratione  impugnationis,  quae  ex  odio  causatur,  potest  ad  irascibilera 
pertinere. 


ARTICULUS  HI.  406 

UTRUM    IRASCIBILIS,    ET    CONCUPISCIBILIS    OBEDIAXT    RATIOXI. 

(1-2.  q.  i/.  ari.  7.  et  q.  jo.  art.  5.  et  q.)6.  art.  4.  et  Veri.  q.  2y  art.  4.). 

Ad  tertium  sic  proceditur.  Videtur,  quod  irascibilis,  et  concupiscibilis  non 
obediant  rationi:  irascibilis  enim,  et  concupiscibilis  sunt  partes  sensualitatis  : 
sed  sensualitas  non  obedit  rationi:  unde  per  serpentem  significatur,  ut  dicit 
August.  12,  de  Trin.  (cap.  12.  et  1^.);  ergo  irascibilis,  et  concupiscibilis  non 
obediunt  rationi. 

2.  Praeterea.  Quod  obedit  alieni,  non  repugnat  ei  :  sed  irascibilis  et  con- 
cupiscibilis repugnant  rationi,  secundum  illud  Apostoli  ad  Rom.  7.  :  Video 
aViam  Ugeni  in  membris  meis  repugnantein  hgi  mentis  ineae;  ergo  irascibilis,  et 
concupiscibilis  non  obediunt  rationi. 

3.  Praeterea.  Sicut  rationali  parte  animae  inferior  est  vis  appetitiva,  ita 
etiam  et  vis  sensitiva:  sed  sensitiva  pars  animae  non  obedit  rationi:  non  enim 
audimus,  nec  videmus,  quando  volumus  ;  ergo  similiter  neque  vires  sensitivi 
appetitus,  scilicet  irascibilis,  et  concupiscibilis,  obediunt  rationi. 

Sed  contra  est,  quod  Damasc.  dicit  (lib.  2.  Ortb.  Fidei  cap.  12.)  quod 
obediens,  et  persuadibile  rationi  dividitur  in  concupiscentiam,  et  iram. 

Respondeo  dicendum,  quod  irascibilis,  et  concupiscibilis,  obediunt  supe- 
riori parti,  in  qua  est  intellectus,  sive  ratio,  et  voluntas,  dupliciter:  uno  modo 
quidem  quantum  ad  rationem:  alio  vero  modo  quantum  ad  voluntatem.  Ra- 
tioni quidem  obediunt  quantum  ad  ipsos  suos  actus:  cujus  ratio  est,  quia  appe- 
titus sensitivus  in  aliis  quidem  animalibus  natus  est  moveri  ab  aestimativa 
virtute  :  sicut  ovis  aestimans  lupum  inimicum  timet.  Loco  autem  aestimativae 
virtutis  est  in  homine,  sicut  supra  dictum  est  (q.  y8.  ari.  4.),  vis  cogitativa, 
quae  dicitur  a  quìbusdàm  ratio particuìaris,eo  quod  est  collativa  intentionuni 
individualium;  unde  ab  ea  natus  est  moveri  in  homine  appetitus  sensitivus. 
Ipsa  autem  ratio  particularis  nata  est  moveri,  et  dirigi  in  homine  secundum 
rationem  universalem.  Unde  in  syllogisticis  ex  universalibus  propositionibus 
concluduntur  conclusiones  singulares.  Et  ideo  patet,  quod  ratio  universalis 
imperat  appetitui  sensitivo,  qui  distinguitur  per  concupiscibilem,  et  irascibilem  : 
et  hic  appetitus  est  ei  obediens.  Et  quia  deducere  universalia  principia  in 
conclusiones  singulares,  non  est  opus  simplicis  intellectus,  sed  rationis,  ideo 
irascibilis,  et  concupiscibilis  magis  dicuntur  obedire  rationi,  quam  intellectui  : 
hoc  etiam  quilibet  experiri  potest  in  seipso  ;  applicando  enim  aliquas  univer- 
sales  considerationes,  mitigatur  ira,  aut  timor,  aut  aliquid  hujusmodi,  vel  etiam 
instigatur. 

Voluntati  etiam  subjacet  appetitus  sensitivus  quantum  ad  executionem, 
quae  fit  per  vini  motivam:  in  aliis  enim  animalibus  statim  ad  appetitum  con- 
cupiscibilis, et  irascibilis  sequitur  motus  :  sicut  ovis  timens  lupum  statim  fugit  : 
quia  non  est  in  eis  superior  appetitus,  qui  repugnet:   sed  homo  non  statim 

niovetur  secundum  appctitum  irascibilis,  et  concupiscibilis;  sed  expectatur 
imperium  voluntatis,  quod  est  appetitus  superior:  in  omnibus  enim  potentiis 
motivìs  ordinatis,  secundum  movens  non  movet,  nisi  virtute  primi  moventis  : 
unde  appetitus  inferior  non  sufficit  movere,  nisi  appetitus  superior  consentiat. 
Et  hoc  est,  quod  Pliilos.  dicit  in  3,  de  Anima  (Ux.  ^j.),  quod  appetitus  su- 
perior movet  appetitum  inferiorem,  sicut  sphaera  superior  inferiorem.  Hoc 
ergo  modo  irascibilis,  et  concupiscibilis  rationi  subduntur. 

Ad  primum  ergo  dicendum,  quod  sensualitas  signifìcatur  per  serpentem 
quantum  ad  id,  quod  est  proprium  sibi  ex  parte  sensitivae  partis.  Irascibilis 
autem,  et  concupiscibilis  magis  nominant  sensitivum  appetitum  ex  parte  actus, 
ad  quem  inducuntur  ex  ratione,  ut  dictum  est  (art.  i.  et  2.  huj.  q.). 

Ad  secundum  dicendum,  quod  sicut  Philosophus  dicit  in  i.  Politicorum 
(cap.  ^.)  est  quidem  in  animali  contemplari  et  despoticum  principatum,  et 
politicum:  anima  quidem  enim  corpori  dominatur  despotico  principatu;  in- 
tellectus  autem  appetitui,  politico,  et  regali:  dicitur  enim  despoticus  princi- 
patus,  quo  aliquis  principatur  servis,  qui  non  habent  facultatem  in  aliquo 
resistendi  imperio  praecipientis  ;  quia  nihil  sui  habent.  Principatus  autem 
politicus,  et  regalis  dicitur,  quo  aliquis  principatur  liberis;  qui,  etsi  subdantur 
regimini  praesidentis,  tamen  habent  aliquid  proprium,  ex  quo  possunt  reniti 
praecipientis  imperio.  Sic  igitur  anima  dicitur  dominari  corpori  despotico  prin- 
cipatu: quia  corporis  membra  in  nullo  resistere  possunt  imperio  animae  ; 
sed  statim  ad  appetitum  animae  movetur  manus,  et  pes,  et  quodlibet  mem- 
brum  quod  natum  est  moveri  voluntario  motu.  Intellectus  autem,  seu  ratio, 
dicitur  principari  irascibili,  et  concupiscibili  politico  principatu  :  quia  appetitus 
sensibilis  habet  aliquid  proprium,  unde  potest  reniti  imperio  rationis.  Natus  est 
enim  moveri  appetitus  sensitivus  non  solum  ab  aestimativa  in  aliis  animali- 
bus,  et  cogitativa  in  hom'ne,  quam  dirigit  universalis  ratio,  sed  etiam  ab  ima- 
ginativa,  et  sensu;  unde  experimur,  irascibilera,  vel  concupiscibilem  rationi 
repugnare  per  hoc,  quod  sentimus,  vel  imagmamur  aliquod  delectabile,  quod 
ratio  vetat:  vel  triste,  quod  ratio  praecipit.  Et  sic  per  hoc,  quod  iriscibilis, 
et  concupiscibilis  in  aliquo  rationi  repui^jnant,  non  excluditur  quin  ei  obediant. 

Ad  tertium  dicendum,  quod  sensus  exteriores  indigent  ad  suos  actus 
exterioribus  sensibilibus,  quibus  immutentur,  quorum  praesentia  non  est  in 
potestate  rationis,  sed  vires  interiores,  tam  appetitivae,  quam  apprehensivae, 
non  indigent  exterioribus  rebus.  Et  ideo  subduntur  imperio  rationis,  quae 
potest  non  solum  instigare,  vel  mitigare  atìfectus  appetitivae  virtutis,  sed 
etiam  formare  imaglnativae  virtutis  phantasmata. 


QUAESTIO    LXXXII. 

DE    VOLUNTATE,    IN    QUINQUE    ARTICULUS    DIVISA, 

Deinde  considerandum  est  de  voluntate. 

Circa  quam  quaeruntur  quìnque. 

Primo.  Utrum  voluntas  aliquid  ex  necessitate  appetat. 
Secundo.  Utrum  omnia  ex  necessitate  appetat. 

Tertio.  Utrum  sit  eminentior  potentia,  quam  intellectus. 

Quarto.  Utrum  voluntas  moveat  intellectum. 

Quinto.  Utrum  voluntas  distinguatur  per  irascibilem,  et  concupiscibilem. 

ARTICULUS  I.  407 

UTRUM    VOLUNTAS    ALIQUID    EX    NECESSITATE   APPETAT. 

(i-2.  q.  IO.  art.  i.  et  q.  So.  art.  i.  corp.  et  Veri.  q.  22.  art.  j. 
et  Mal.  q.  6.  art.  unico.). 

Ad  primum  sic  procedltur.  Videtur,  quod  voluntas  nihil  ex  necessitate  ap- 
petat:  dicit  enim  August.  in  5.  de  Civit.  Dei  (cap.  io.),  quod  si  aliquid  est 
necessarium,  non  est  voluntarium:  sed  omne,  quod  voluntas  appetit,  est  vo- 
luntarium  ;  ergo  nihil,  quod  voluntas  appetit,  est  necessario  desideratum. 

2.  Praeterea..  Potestates  rationales  secundum  Philos.  (Uh.  9.  Metaph. 
tex.  ^.)  se  habent  ad  opposita:  sed  voluntas  est  potestas  rationalis:  quia,  ut 
dicitur  in  3.  de  Anima  (tex.  42._)/ voluntas  in  ratione  est;  ergo  voluntas  se 
habet  ad  opposita;  ad  nihil  ergo  de  necessitate  determinatur. 

3.  Praeterea.  Secundum  voluntatem  sumus  domini  nostrorum  actuum: 
sed  ejus,  quod  ex  necessitate  est,  non  sumus  domini;  ergo  actus  voluntatis 
non  potest  de  necessitate  esse. 

Sed  contra  est,  quod  August.  dicit  in  13.  de  Trinit.  (cap.  4.)  quod  bea- 
titudinem  omnes  una  voluntate  appetunt:  si  autem  non  esset  necessarium, 
sed  contingens,  deficeret  ad  minus  in  paucioribus  ;  ergo  voluntas  ex  neces- 
sitate aliquid  vult. 

Respondeo  dicendum,  quod  necessitas  dicitur  multipliciter.  Necesse  est  enim, 
quod  non  potest  non  esse.  Quod  quidem  convenit  alicui,  uno  modo  ex  prin- 
cipio intrinseco,  sive  materiali:  sicut,  cum  dicimus,  quod  omne  compositum 
ex  contrariis  necesse  est  corrumpi;  sive  formali:  sicut,  cum  dicimus,  quod 
necesse  est  triangulum  habere  tres  angulos  aequales  duobus  rectis.  Et  haec 
est  necessitas  naturalis,  et  absoluta.  Alio  modo  convenit  alicui,  quod  non  possit 
non  esse,  ex  aliquo  extrinseco,  vel  fine,  vel  agente.  Fine  quidem,  sicut  cum 
aliquis  non  potest  sine  hoc  consequi,  aut  bene  consequi  finem  aliquem;  ut 
cibus  dicitur  necessarius  ad  vitam,  et  equus  ad  iter:  et  haec  vocatur  neces- 
sitas finis,  quae  interdum  etiara  iitilitas  dicitur.  Ex  agente  autem  hoc  alicui 
convenit;  sicut  cum  aliquis  cogitur  ab  aliquo  agente,  ita  quod  non  possit 
contrarium  agere.  Et  haec  vocatui  necessitas  coactionis.  Haec  igitur  coa- 
ctionis  necessitas  omnino  repugnat  voluntati.  Nam  hoc  dicimus  esse  violen- 
tum,  quod  est  contra  inclinationem  rei.  Ipse  autem  motus  voluntatis  est  in- 
clinatio  quaedam  in  aliquid.  Et  ideo,  sicut  dicitur  aliquid  naturali,  quia  est 
secundum  inclinati  nem  naturae;  ita  dicitur  aliquid  voluntarium,  quia  est  se- 
cundum inclinationem  voluntatis:  sicut  ergo  impossibile  est,  quod  aliquid 
simul  sit  violentum,  et  naturale:  ita  impossibile  est,  quod  aliquid  simpliciter 
sit  coactum,  sive  violentum,  et  voluntarium.  Necessitas  autem  finis  non  re- 
pugnat voluntati,  quando  ad  finem  non  potest  perveniri,  nisi  uno  modo  :  sicut 
ex  voluntate  transeundi  mare  fit  necessitas  in  voluntate,  ut  velit  navem.  Si- 
militer  tubini  nec  necessitas  naturalis  repugnat  voluntati:  quinimnio  necesse  est, 
quod  sicut  intellectus  ex  necessitate  inhaeret  primis  principiis,  ita  voluntas 
ex  necessitate  inhacrent  ultimo  fini,  aui  est  beatitudo.  Finis  enim  se  habet  in 

'Op(  ratìvis,  sicut  principium  in  speculativis,  ut  dicitur  in  2.  Phys.  (tix.  Sg.)  : 
oportet  enim,  quod  illud,  quod  naturaliter  alieni  convenir,  et  ìmmobiliter, 
5it  fundamentum,  et  principium  omnium  aliorum  :  quia  natura  rei  est  primum 
in  unoquoque:  et  omnis  motus  procedit  ab  aliquo  immobili. 

Ad  primum  ergo  dicendum,  quod  verbum  August.  est  intelligendum  de 
necessario  necessitate  coactionis:  necessitas  autem  naturalis  non  aufert  liber- 
tatem  voluntatis,  ut  ipsemet  in  eodem  libro  dicit  (ibid.). 

Ad  secundum  dicendum,  quod  voluntas,  secundum  quod  aliquid  [al.  ali- 
■giiis]  naturaliter  vult,  magis  respondet  intellectui  naturaiium  principiorum, 
quani  rationi,  quae  ad  opposita  se  habet.  Unde  secundum  hoc  magis  est  m- 
.Ullectualìs,  quam  ralìonalis  potestas. 

Ad  tertium  dicendum,  quod  sumus  domini  nostrorum  actuum,  secundum 
quod  possumus  hoc,  vel  illud  eligere:  electio  autem  non  est  de  fine,  sed  de 
his,  quae  sunt  ad  finem,  ut  dicitur  in  3.  Ethic.  (cap.  2.);  unde  appetitus  ul- 
timi finis  non  est  de  his,  quorum  domini  sumus. 


ARTICULUS  IL  408 

UT  RUM  VOLUNTAS  EX  NECESSITATE  OMNIA  VELIT  dUAECUMQUE  VULT. 

(1.-2.  q.  IO.  art.  2.  et   Veri.  q.  22.  art.  6.  et  Mal.  q.  5.  art.  ^.). 

Ad  secundum  sic  proceditur.  Videtur  quod  voluntas  ex  necessitate  omnia 
velit,  qaaecumque  vult:  dicit  enim  Dionys.  4.  cap.  de  Div.  Nom.  (part.  4. 
hot.  2}.)  quod  maliim  est praeier  voluntatem ,  ex  necessitate  ergo  voluntas  tendit 
in  bonum  sibi  propositum. 

2.  Praeterea.  Objectum  voluntatis  comparatur  ad  ipsam,  sicut  movens 
ad  mobile:  sed  motus  mobilis  necessario  consequitur  ex  movente;  ergo  vi- 
detur, quod  objectum   voluntatis  ex  necessitate  moveat  ipsam. 

3.  Praeterea.  Sicut  appreneni>nm  secundum  sensum  est  objectum  appe- 
titus sensitivi,  ita  apprehensun*  sccundutu  intellectum  est  objectum  intelle- 
ctivi  appetitus,  qui  dicitur  voluntas:  sed  apprehensum  secundum  sensum  ex 
necessitate  movet  appetitum  sensitivum  :  dicit  enim  August.  9.  super  Gen.  ad 
literam  (cap.  14.),  quod  ammalia  tnoventur  visis;  ergo  videtur,  quod  apprehen- 
sum secundum  intellectum  ex  necessitate  moveat  voluntatem. 

Sed  contra  est,  quod  August.  dicit  (lib.  i.  Retr.  cap.g.),  quod  voluntas 
est  qua  peccatur,  et  recte  vivitur  :  et  sic  se  habet  ad  opposita;  non  ergo  ex 
necessitate  vult,  quaecumque  vult. 

Respon'DEO  dicendum,  quod  voluntas  non  ex  neces'^itate  vult,  quaecumque 
A'ult.  Ad  cujus  evidentiam  considerandum  est,  quod,  sicut  intellectus  natu- 
raliter, et  ex  necessitate  inhaeret  primis  principiis,  ita  voluntas  ultimo  fini, 
ut  jam  dictum  est  (art.  praec).  Sunt  autem  quaedani  inteUigibilia,  quae  non 
hpbent  necessariam  connexionem  ad  prima  principia;  sicut  contingentes  pro- 
positiones,  ad  quarum  remotionem  non  sequitur  remotio  primorum  princi- 
piorum. Et  talibus  non  ex  necessitate  assentit  intellectus.  Quaedam  autem 
propositiones  sunt  necessariae,  quae  habent  connexionem  necessariam  cum 
primis  principiis,  sicut  conclusiones  demonstrabiles;  ad  quarum  remotionem 
sequitur  remotio  primorum  principiorum.  Et  his  intellectus  ex  necessitate 
assentit,  cognita  connexione  necessaria  conclusionum  ad  principia  per  de- 
monstrationis  deductionem:    non    autem  ex  necessitate  assentit,  aniequani 

hujusmodi  necessitatem  connexionls  per  demonstrationem  cognoscat.  Simi- 
liter  etiam  ex  parte  voluntatis  :  sunt  enim  quaedam  particularia  bona,  quaer 
non  habent  necessariam  connexionem  ad  beatltudinem;  quia  sine  bis  potest 
aliquis  esse  beatus:  et  lìujusmodi  bonis  voluntas  non  de  necessitate  inhaeret^. 
Sunt  autem  qucudani  habcntia  necessariam  connexionem  ad  beatitudinem^. 
quibus  scilicet  homo  Deo  inhaeret,  in  quo  solo  vera  beatitudo  consistiti  sed 
tamen,  antequam  per  certitudinem  divinae  visionis  necessitas  hujusmodi  con- 
nexionis  demonstretur,  voluntas  non  ex  necessitate  Deo  inhaeret,  nec  hìs^ 
quae  Dei  sunt:  sed  voluntas  videntis  Deum  per  essentiam  de  necessitate- 
inhaeret  Deo  ;  sicut  nunc  ex  necessitate  volumus  esse  beati;  patet  ergo,  quod 
voluntas  non  ex  necessitate  vult,  quaecumqiie  vult. 

Ad  primum  ergo  dicendum,  quod  voluntas  in  nihil  potest  tendere,  nisi  sub 
ratione  boni  :  sed  quia  bonum  est  multiplex,  propter  hoc  non  ex  necessitate 
determinatur  ad  unum. 

Ad  secundum  dicendum,  quod  movens  tunc  ex  necessitate  causatmotum. 
in  mobili,  quando  potestas  moventis  excedit  mobile,  ita  quod  tota  ejus  pos- 
sibilitas  moventi  subdatur.  Cum  autem  possibilitas  voluntatis  sitrespectu  bont 
universalis,  et  perfecti,  non  subjicitur  ejus  possibilitas  tota  alicui  particulari 
bono  ;  et  ideo  non  ex  necessitate  movetur  ab  ilio. 

Ad  tertium  dicendum,  quod  vis  sensitiva  non  est  vis  coUativa  diverso- 
rum,  sicut  ratio,  sed  simpliciter  aliquid  unum  apprehendit;  et  ideo  secundum 
illud  unum  determinate  movet  appetitum  sensitivum  :  sed  ratio  est  collativa 
plurium  ;  et  ideo  ex  pluribus  moveri  potest  appetitus  intellectivus,  scilicet  vo- 
luntas, et  non  ex  uno  ex  necessitate. 

ARTICULUS  IH.  4oc^ 

UTRUM  VOLUNTAS   SIT   ALTIOR   POTENTIA,   QUAM  INTELLECTUS, 

(5.  Dist.  2"/.  q.  I.  art.  4.  et  Veri.  q.  22.  art.  i.). 

Ad  tertium  sic  proceditur.  Videtur,  quod  vuluntas  sit  altior  potentia^ 
quam  intellectus :  bonum  enim,  et  finis  est  objectum voluntatis:  sed  finis  est. 
prima,  et  altissima  causarum,  ergo  voluntas  est  prima,  et  altissima  poten- 
tiarum. 

2.  Praeterea.  Rcs  naturales  inveniuntur  procedere  de  imperfectis  ad  per- 
fecta,  et  hoc  etiam  in  potentiis  animae  apparet:  proceditur  enim  de  sensu  ad 
intellectum,  qui  est  nobilior:  sed  naturalis  processus  est  de  actu  intellectus 
in  actum  voluntatis;  ergo  voluntas  est  perfectior,  et  nobilior  potentia,  quam. 
intellectus. 

3.  Praeterea.  Habitus  sunt  proportionati  potentiis,  sicut  perfectiones  per- 
fectibilibus;  sed  habitus,  quo  perficitur  voluntas,  scilicet  charitas,  est  nobilior 
habitibus,  quibus  perficitur  intellectus:  dicitur  enim  i.  ad  Cor.  13.:  Si  nove- 
riin  mysteria  omnia,  et  si  habiiero  omnem  Jìdein,  charitateiìi  autem  non  haheantf 
nihil  sum;  ergo  voluntas  est  altior  potentia,  quam  intellectus. 

Sed  coisjTRA  est,  quod  Philos.  in  io.  Ethic.  (cap.  j.)  ponit  altissimam  pò- 
tentiam  animae  esse  intellectum. 

Respokdeo  dicendum,  quod  eminentia  alicujus  ad  alterum  potest  attendi 
dupliciter.  Uno  modo  simpliciter:  alio  modo  secundum  quid:  consideratur  autem 
aliquid  tale  simpliciter,  prout  est  secundum  seipsum  tale  :  secundum  quid  autem^ 

^rout  dicitur  tale  secundum  respectum  ad  alterum.  Si  ergo  Intellectus,  et 
■voluntas  considerentur  secundum  se,  sic  intellectus  eminentior  invenitur,  et 
"hoc  apparet  ex  comparatione  objectorum  ad  invicem  :  objectum  enim  intel- 
lectus est  simplicius,  et  magis  absolutum,  quam  objectum  voluntatis:  nam 
-objectum  intellectus  est  ipsa  ratio  boni  appetibilis:  bonum  autem  appetibile, 
•cujus  ratio  est  in  intellectu,  est  objectum  voluntatis  :  quanto  autem  aliquid 
est  simplicius,  et  abstractius,  tanto  secundum  se  est  nobilius,  et  alt'us  ;  et 
ideo  objectum  intellectus  est  altius,  quam  objectum  voluntatis.  Cum  ergo 
propria  ratio  potentiae  sit  secundum  ordinem  ad  objectum,  sequitur,  quod 
secundum  se  et  simpliciter  intellectus  sit  altior,  et  nobilior  voluntate. 

Secundum  quid  autem,  et  per  comparationem  ad  alterum  voluntas  inve- 
tiitur  interdum  altior  intellectu,  ex  eo  scilicet,  quod  objectum  voluntatis  in 
-altieri  re  invenitur,  quam  objectum  intellectus  ;  sicut  si  dicerem,  auditum  esse 
;secundum  quid  nobiliorem  visu,  inquantum  res  aliqua,  cujus  est  sonus,  nobi- 
lior est  aliqua  re,  cujus  est  color;  quamvis  color  sit  nobilior,  et  simplicior 
■-sono.  Ut  enim  supra  dictum  est  (q.  16.  ari.  i.  et  q.  2y.  art.  4.),  actio  intelle- 
-ctus  consistit  in  hoc,  quod  ratio  rei  intellectae  est  in  intelligente  ;  actus  vero 
voluntatis  perfìcitur  ex  eo,  quod  voluntas  inclinatur  ad  ipsam  rem,  prout  in 
se  est.  Et  ideo  Philos.  dicit  in  6.  Metaph.  (Ux.  8.),  quod  honum,  et  malum,  quae 
sunt  objecta  voluntatis,  suiitin  rebus:  veriim,  et  falsuin,  quae  sunt  objecta  in- 
tellectus, sunt  in  mente.  Quando  igitur  res,  in  qua  est  bonum,  est  nobilior  ipsa 
anima,  in  qua  est  ratio  intellecta,  per  comparationem  ad  talem  rem  voluntas 
est  altior  intellectu.  Quando  vero  res,  in  qua  est  bonum,  est  infra  animam,  tunc 
•etiam  in  comparatione  ad  talem  rem  intellectus  est  altior  voluntate.  Unde 
Tnelior  est  amor  Dei,  quam  cognitio  :  e  contrario  autem  melior  est  cognitio 
rerum  corporalium,  quam  amor  :  simpliciter  tamen  intellectus  est  nobilior 
•  quam  voluntas. 

Ad  primum  ergo  dicendum,  quod  ratio  causae  accipitur  secundum  com- 
parationem unius  ad  alterum  :  et  in  tali  comparatione  ratio  boni  principalior 
invenitur:  sed  veruni  dicitur  magis  absolute,  et  ipsius  boni  rationem  signi- 
"ficat  ;  unde  et  bonum  quoddam  veruni  est:  sed  rursus  et  ipsum  veruni  est 
quoddam  bonum,  secundum  quod  intellectus  res  quaedam  est,  et  verum  finis 
ipsius.  Et  inter  alios  fines  iste  finis  est  excellentior  ;  sicut  intellectus  Inter 
-alias  potentias. 

Ad  secundum  dicendum,  quod  illud,  quod  est  prius  generatione,  et  tem- 
pore, est  imperfectius  :  quia  in  uno,  eodemque  potentia  tempore  praecedit 
.actum,  et  imperfectio  perfectionem  :  sed  illud,  quod  est  prius  simpliciter,  et 
secundum  naturae  ordinem,  est  perfectius  :  sic  enim  actus  est  prior  potentia. 
Et  hoc  modo  intellectus  est  prior  voluntate,  sicut  motivum  mobili,  et  activum 
passivo  :  bonum  enim  ìntellectum  movet  voluntatem. 

Ad  tertium  dicendum,  quod  illa  ratio  procedit  de  voluntate  secundum 
■comparationem  ad  id,  quod  supra  animam  est:  virtus  enim  charitatis  est,  qua 
Deum  amamus. 

ARTICULUS  IV.  410 

UT  RUM  VOLUNTAS   MOVEAT  INTELLECTUM. 
(1-2.  q.  9.  art  i.  et  q.  ly.  art.  i.  et  Veri.  q.  14.  art.  i.  et  2.  et  q.  22.  art.  2.). 

Ad  auARTUM  sic  proceditur.  Videtur,  quod  voluntas  non  moveat  intel- 
lectum  :  movens  enim  est  nobilius,  et  prias  moto  :  quia  movens  est  agens  t 
agens  autem  est  nobilius  patiente,  ut  Augustinus  dicit  j  2.  super  Gen.  ad  lit.. 
(cLip.  16.)  et  Philos.  in  3.  de  Anima  (tex.  ic^.)  :  sed  intellectus  est  prior,  et  no- 
biiior  voluntate,  ut  supra  dictum  est  (art.  praec.)  ;  ergo  voluntas  non  movet 
intellectum. 

2.  Praeterea.  Movens  non  movetur  a  moto,  nisi  forte  per  accìdens  :  sed 
intellectus  movet  voluntatem  ;  quia  appetibile  apprehensum  per  intellectum 
est  movens  non  motum;  appetitus  autem  movens  motum  ;  ergo  intellectus 
non  movetur  a  voluntate. 

3.  Praeterea.  Nihil  velie  possumus,  nisi  sit  intellectum  :  si  igitur  ad  in- 
telligendum  movet  voluntas  volendo  intelligere,  oportebit,  quod  etiam  illud 
velie  praecedat  aliud  intelligere,  et  illud  intelligere  aliud  velie  :  et  sic  in  infi- 
nitum,  quod  est  impossibile  ;  non  ergo  voluntas  movet  intellectum. 

Sed  contra  est,  quod  Damasc.  dicit  (lib.  2.  Orth.  Fid.  cap.  16.)  quod  in; 
nobij  est  percipere  quamcunique  volumus  artem,  et  non  percipere:  in  nobis 
autem  est  aliquid  per  voluntatem  :  perciplmus  autem  artes  per  intellectum  ; 
voluntas  ergo  movet  intellectum. 

Respondeo  dicendum,  quod  aliquid  dicitur  movere  dupliciter.  Uno  modo 
per  modum  finis  :  sicut  dicitur,  quod  finis  movet  efficientem  :  et  hoc  modo- 
intellectus  movet  voluntatem,  quia  bonum  intellectum  est  objectum  volun- 
tatis,  et  movet  ipsani  ut  finis.  Alio  modo  dicitur  aliquid  movere  per  modum 
agentis  ;  sicut  alterans  movet  alteratum,  et  impellens  movet  impulsum  :  et 
hoc  modo  voluntas  movet  intellectum,  et  omnes  animae  vires,  ut  Anselmus 
dicit  in  libro  de  Similituainibus  (cap.  2.).  Cujus  ratio  est,  quia  in  omnibus  po- 
tentiis  activis  ordinatis  illa  potentia,  quae  respicit  finem  universalem,  movet 
potentias,  quae  respiciunt  fines  particulares,  et  hoc  apparet  tam  in  natura- 
libus,  quam  in  politicis.  Coelum  enim,  quod  agit  ad  universalem  conserva- 
tionem  generabilium,  et  corruptibilium,  movet  omnia  inferiora  corpora,  quo- 
rum unumquodque  agitadconscrvationem  propriae  speciei,vel  etiam  individui. 
Rex  etiam,  qui  intendit  bonum  commune  totius  regni,  movet  per  suum  im- 
perium  singulos  praepositos  civitatum,  qui  singulis  civitatibus  curam  regiminis 
impendunt:  objectum  autem  voluntatis  est  bonum,  et  finis  in  communi  :  quae- 
libet  autem  potentia  comparatur  ad  aliquod  bonum  proprium  sibi  conveniens,. 
sicut  visus  ad  perceptionem  coioris,  intellectus  ad  cognitionem  veri.  Et  ideo 
voluntas  per  modum  agentis  movet  omnes  animae  potentias  ad  suos  actus, 
praeter  vires  naturales  vegetativae  partis,  quae  nostro  arbitrio  non  subduntur. 

Ad  primum  ergo  dicendum,  quod  intellectus  dupliciter  considerari  potest. 
Uno  modo,  secundum  quod  intellectus  est  apprehensivus  entis,  et  veri  uni- 
versalis.  Alio  r«o(fo,  secundum  quod  est  quaedam  res,  et  particularis  potentia^ 
habens  determinatum  actum:  et  similitcr  voluntas  dupliciter  considerar]  po- 
test. Uno  modo,  secundum  communitatem  sui  objccti,  prout  scilicet  est  appe- 
titus boni  communis.  Alio  modo,  secundum  quod  est  quae-'^m  determinata 

animae  potentia,  habens  determinatum  actum.  Si  ergo  comparentur  intel- 
lectus,  et  volimtas  secundum  rationem  communitatis  objectorum  utriusque, 
sic  dictum  est  supra  (art.  praec),  quod  intellectus  est  simplicìter  alt:or,  et 
nobilior  voluntate.  Si  autem  consideretur  intellectus  secundum  communitatem 
sui  objecti,  et  voluntas,  secundum  quod  est  quaedam  determinata  potentia, 
sic  iterum  intellectus  est  altior,  et  prior  voluntate  :  quia  sub  ratione  entis,  et 
veri,  quam  apprehendit  intellectus,  continetur  voluntas  ipsa,  et  actus  ejus,  et 
objectum  ipsius;  unde  intellectus  intelligit  voluntatem,  et  actum  ejus,  et 
objectum  ipsius,  sicut  et  alia  specialia  intellecta,  ut  lapidem,  aut  lignum,  quae 
continentur  sub  communi  ratione  entis,  et  veri.  Si  vero  consideretur  voluntas 
secundum  communem  rationem  sui  objecti,  quod  est  bonum,  intellectus  au- 
tem, secundum  quod  est  quaedam  res,  et  potentia  specialis,  sic  sub  communi 
ratione  boni  continetur,  velut  quoddam  speciale,  et  intellectus  ipse,  et  ipsum 
ìntelligere,  et  objectum  ejus,  quod  est  verum;  quorum  quodlibet  est  quoddam 
speciale  bonum.  Et  secundum  hoc  voluntas  est  altior  intellectu,  et  potest 
ipsum  movere.  Ex  his  ergo  apparet  ratio,  quare  hae  potentiae  suis  actibus 
invicem  se  includunt;  quia  intellectus  intelligit  voluntatem  velie,  et  voluntas 
vult  intellectum  intelligere.  Et  simili  ratione  bonum  continetur  sub  vero,  in- 
quantum est  quoddam  verum  intellectum  ;  et  verum  continetur  sub  bono, 
inquantum  est  quoddam  bonum  desideratum. 

Ad  secundum  dicendum,  quod  intellectus  alio  modo  movet  voluntat;em, 
quam  voluntas  intellectum,  ut  jam  dictum  est  (in  corp.). 

Ad  TERTiUM  dicendum,  quod  non  oportet  procedere  in  infìnitum,  sed  statur 
in  intellectu,  sicut  in  primo,  Omnem  enim  voluntatis  motum  necesse  est 
quod  praecedat  apprehensio  ;  sed  non  omnem  apprehensionem  praecedit  motus 
voluntatis  :  sed  principium  consiliandi  [al.  conside7-andi],  et  intelligendi  est 
aliquod  intellectivum  principium  altius  intellectu  nostro,  quod  est  Deus,  ut 
etinm  Aristot.  dicit  in  7.  Ethicor.  (seu  Ma^.  Mor.  cap.  iS.) ;  et  per  hunc  modum 
ostendit,  quod  non  est  procedere  in  infìnitum. 


ARTICULUS  V. 

UTRUM    IRASCIBILIS,   ET    CONCUPISCIBILIS    DISTINGUI    DEBEAXT 
IN   APPETITU    SUPERIORI. 

(Supr.  q.  4<p.  art.  4.  et  5.  Disi.  ij.  art.  i.  q.  5.  et  Veri.  q.  2/.  art.  5. 
et  5.  de  Anima  hct.  14.). 

Ad  quintum  sic  proceditur.  Videtur,  quod  irascibilis,  et  concupiscibilis 
distingui  debeant  in  appetitu  superiori,  qui  est  voluntas.  Vis  enim  concupi- 
scibilis dicitur  a  concupiscendo,  et  irascibilis  ab  irascendo:  sed  aliqua  con- 
cupiscentia  est,  quae  non  potest  pertinere  ad  appetitum  sensitivum,  sed  solum 
ad  intellectivum,  qui  est  voluntas;  sicut  concupiscentia  sapientiae,  de  qua 
dicitur  Sap.  6.  :  Concupiscentia  sapientiae perducit  ad  regnimi perpetumn.  Est  etiam 
quaedam  ira,  quae  non  potest  pertinere  ad  appetitum  sensitivum,  sed  intel- 
lectivum tantum:  sicut  cum  irascimur  contea  vitia.  Unde  et  Hieron.  super 
Matth.  (cap.  ij.  super  illicd:  Sivìile  est  regnimi  codoriiin  fervii-nfo,  eie.)  monct. 

ut  odiutn  viiiorum  possideamus  in  irascibili  ;  ergo  irascibilis,  et  concupisc'bilis 
distingui  debent  in  appetito  intellectivo,  sicut  et  in  sensitivo. 

Praeterea.  Secundum  quod  communiter  dicitur,  charitas  est  in  con- 
cupiscibili, spes  autem  in  irascibili  :  non  autem  possunt  esse  in  appetita 
sensitivo:  quia  non  sunt  sensibilium  objectorum,  sed  intelligibilium;  ergo 
concupiscibilis,  et  irascibilis  sunt  ponenda  in  parte  intellectiva. 

3.  Praeterea.  In  libro  de  Spiritu,  et  Anima  (cap.  i^.),  dicitur,  quod  has 
potdiitias,  scilicet  irascibilem,  et  concupiscibilem,  et  rationalem,  hahet  anima, 
anUquam  corpori  misceatur  :  sed  nulla  potentia  sensitivae  partis  est  animae 
tantum,  sed  conjuncti,  ut  supra  dictum  est  (q.  yj.  art.  j.  et  8.);  ergo  irasci- 
bilis, et  concupiscibilis  sunt  in  voluntate,  quae  est  app    itus  intellectivus. 

Sed  contra  est,  quod  Gregorius  Nyssenus  dicit  (vd  Nemes.  Uh.  de  Nat. 
Hom.  cap.  16.),  quod  irrationalis  pars  animae  dividitur  in  desiderativum,  et 
irascitivum.  Et  idem  dicit  Damasc.  in  lib.  2.  (Je  Fid.  Orth.  cap.  12.),  et  Philos. 
dicit  in  3.  de  Anima  (tòx.  42.),  quod  voluntas  in  ratione  est:  in  irrationali 
autem  parte  animae  concupiscentia,  et  ira,  vel  desiderium,  et  animus. 

Respondeo  dìcendum,  quod  irascibilis,  et  concupiscibilis  non  sunt  partes 
intellectivi  appetitus  qui  dicitur  voluntas:  quia,  sicut  supra  dictum  est(q.^^. 
art.  4.  et  q.  ']().  art.  j.),  potentia,  quae  ordinatur  ad  aliquod  objectum  secundum 
communem  rationem,  non  diversificatur  per  differentias  speciales  sub  illa 
ratione  communi  contentas:  sicut,  quia  visus  respicit  visibile  secundum  ra- 
tionem colorati,  non  multiplicantur  visivae  potentiae  secundum  diversas 
species  colorum  Si  autem  esset  aliqua  potentia,  quae  esset  albi,  inquantum  est 
album,  et  non  inquantum  est  coloratum,  diversificaretur  a  potentia,  quae 
esset  nigri,  inquantum  est  nigrum.  Appetitus  autem  sensitivus  non  respicit 
communem  rationem  boni:  quia  nec  sensus  apprehendit  universale;  et  ideo 
secundum  diversas  rationes  particularium  bonorum  diversifìcantur  partes  appe- 
titus sensitivi:  nam  concupiscibilis  respicit propriam  rationem  boni,  inquantum 
est  delectabile  secundum  sensum,  et  conveniens  naturae.  Irascibilis  autem 
respicit  rationem  boni,  secundum  quod  est  repulsivum,  et  impugnativum 
ejus,  quod  infert  nocumentum:  sed  voluntas  respicit  bonum  sub  communi 
ratione  boni;  et  ideo  non  diversifìcantur  in  ipsa,quae  est  appetitus  intellectivus, 
aliquae  potentiae  appetitivae,  ut  sit  in  appetitu  intellectivo  alia  potentia  ira- 
scibilis, et  alia  concupiscibilis:  sicut  etiam  ex  parte  intellectus  non  multi- 
plicantur vires  apprehensivae,  licet  multiplicentur  ex  parte  sensus. 

Ad  primum  ergo  dicendum,  quod  amor,  concupiscentia,  et  hujusmodi 
dupliciter  accipiuntur.  Ouandoqne  quidem,  secundum  quod  sunt  quaedam  pas- 
siones,  cum  quadam  scilicet  concitatione  animi  provenientes;  et  sic  com- 
muniter accipiuntur  :  et  hoc  modo  sunt  solum  in  appetitu  sensitivo.  Alio  modo 
significant  simplicem  affectum  absque  passione,  vel  animi  concitatione;  et  sic 
sunt  actus  voluntatis:  et  hoc  etiam  modoattribuunturangelis,  et  Deo:  sed,  prout 
sic  accipiuntur,  non  pertinent  ad  diversas  potentias,  sed  ad  unam  tantum  po- 
tentiam,  quae  dicitur  voluntas. 

Ad  secundum  dicendum,  quod  ipsa  voluntas  potest  dici  irascibilis,  prout 
vult  impugnare  malum,  non  ex  impetu  passionis,  sed  ex  judicio  rationis:  et 
eodem  modo  potest  dici  concupiscibilis  propter  desiderium  boni.  Et  sic  in  ira- 
scibili, et  concupiscibili  sunt  charitas,  et  spes,  idest  in  voluntate,  secundum 
quod  habet  ordinem  ad  hujusmodi  actus.  Sic  etiam  potest  intelligi,  quod  di- 
citur in  libro  de  Spiritu,  et  Anima  (loc,  cit.  in  arg.  ^.),  quod  irascibilis,  et 
concupiscibihs  sunt  animae,  antequam  uniatur  corpori;  ut  tamen  intelligatur 

ordo  naturae,  et  non  temporis:  licet  non  sit  necessarium  verbis  illius  libri 
fidem  adhibere. 

Unde  pater  solutio  ad  tertium. 


QUAESTIO  LXXXIII. 

DE    LIBERO    ARBITRIO,    IN    QUATUOR   ARTICULOS    DIVISA. 

Deinde  quaeritur  de  libero  arbitrio. 

Et  circa  hoc  quaeruntur  quatuor. 

Primo.  Utrum  homo  sit  liberi  arbitrii. 

Secundo.  Quid  sit  liberum  arbitrium:  utrum  sit  potentia,  vel  actus,  vel 
habitus. 

Tertio.  Si  est  potentia:  utrum  sit  appetitiva,  vel  cognitiva. 

Quarto.  Si  est  appetitiva:  utrum  sit  eadem  potentia  cum  voluntate  vel  alia. 

ARTICULUS  I.  412 

UTRUM    HOMO    SIT    LIBERI    ARBITRII. 

(^1-2.  q.  ij.  art.  6.  Veri.  q.  24.  art.  i.  et  art.  2.  corp.  et  Mal.  q.  6.  art.  unic). 

Ad  primum  sic  proceditur.  Videtur,  quod  homo  non  sit  liberi  arbitrii.  Qui- 
cumque  enim  est  liberi  arbitrii,  facit  quod  vult:  sed  homo  non  facit  quod 
vult  :  dicitur  enim  Rom.  7.  :  Non  enim  quod  volo  honiim,  hoc  ago,  sed  quod  odi 
malum,  illud  facio;  ergo  homo  non  est  liberi  arbitrii. 

2.  Praeterea.  Quicumque  est  liberi  arbitrii,  ejus  est  velie,  et  non  velie, 
operari,  et  non  operari:  sed  hoc  non  est  hominis:  dicitur  enim  ad  Rom.  9.: 
Non  est  volentis,  scilicet  velie,  neque  currentis,  scilicet  currere  ;  ergo  homo  non 
est  liberi  arbitrii. 

3.  Praeterea.  Liberum  est,  quod  sui  causa  est,  ut  dicitur  in  i.  Met.  (cap.  2.) 
•quod  ergo  movetur  ab  alio,  non  est  liberum:  sed  Deus  movet  voluntatem  : 
dicitur  enim  Prov.  21.:  Cor  regis  in  nianu  Dei,  et  quocumque  voìuerit,  vertet 
illud,  et  Phil.  2.:  Deus  est,  qui  operatur  iìi  nobis  velie,  et  perficere.  Ergo  homo 
non  est  liberi  arbitrii. 

4.  Praeterea.  Quicumque  est  liberi  arbitrii,  est  dominus  suorum  actuum: 
sed  homo  non  est  dominus  suorum  actuum:  quia,  ut  dicitur  Hier.  io.  non 
est  in  homine  via  ejus,  nec  viri  est,  ut  dirigat  gressus  suos;  ergo  homo  non 
est  liberi  arbitrii. 

5.  Praeterea.  Philos.  dicit  in  3.  Ethic.  (cap.  y)  :  Oualis  unusquisque  est, 
talis  finis  videtur  ei  :  sed  non  est  in  potestate  nostra  aliquales  esse,  sed  hoc 
nobis  est  a  natura;  ergo  naturale  est  nobis,  quod  aliquem  linem  sequamur  ; 
non  ergo  ex  libero  arbitrio. 

Sed  contra  est,  quod  dicitur  Eccli.  1$.:  Deus  ah  initio  constituit  hominem, 
4t  reliqnit  eum  in  marni  consilii  sui,  Gloss.  (interlinearis)  idest  in  libertate  arbitrii. 

Respondeo  dicendum,  quod  homo  est  liberi  arbitrii:  alioquin  frustra  essent 
Consilia,  exhortationes,  praecepta,  prohibitiones,  praemia,  et  poenae.  Ad  cujus 
evidentiam  considerandum  est,  quod  quaedam  agunt  absque  judicio;  sicut 
lapis  movetur  deorsum;  et  similiter  omnia  cognitione  carentia.  Oiiaedam  autem 
agunt  judicio,  sed  non  libero,  sicut  ammalia  bruta.  Judicat  enim  ovis  videns 
lupum,  eum  esse  fugiendum,  naturali  judicio,  et  non  libero;  quia  non  ex  col- 
latione,  sed  ex  naturali  instinctu  hoc  judicat:  et  simile  est  de  quolibet  judicio 
brutorum  aniraalium.  Sed  homo  agit  judicio  :  quia  per  vim  cognoscitivam 
judicat,  aliquid  esse  fugiendum,  vel  prosequendum.  Sed  quia  judicium  istud 
non  est  ex  naturali  instinctu  in  particulari  operabili,  sed  ex  collatione  quadam 
rationis,  ideo  agit  libero  judicio,  potens  m  diversa  ferri:  ratio  enim  circa  con- 
tingens  [al.  contingentid]  habet  viam  ad  opposita,  ut  patet  in  Dialecticis  syl- 
logismis,  et  Rhetoricis  persuasionibus:  particularia  autem  operabilia  sunt  quae- 
dam contingentia  et  ideo  circa  ea  judicium  rationis  ad  diversa  se  habet,  et 
non  est  determinatum  ad  unum.  Et  prò  tanto  necesse  est,  quod  homo  sit 
liberi  arbitrii  ex  hoc  ipso,  quod  rationalis  est. 

Ad  PRiMuk  ergo  dicendum,  quod,  sicut  sapra  dictum  est  (q.  Si.  art.  _j.  ad  2.), 
appetitus  sensitivus,  etsi  obediat  rationi,  tamen  potest  in  aliquo  repugnare, 
concupiscendo  contra  illud,  quod  ratio  dictat  ;  hoc  ergo  est  bonum,  quod 
homo  non  facit,  cum  vult  scilicet  non  concupiscere  contra  rationem,  ut  Gloss. 
Aug.  ibidem  dicit  (lib.  ^.  contra  Juì.  cap.  26.). 

Ad  secundum  dicendum,  quod  verbum  illud  Apostoli  non  sic  est  intelli- 
gendum,  quasi  homo  non  velit,  et  non  currat  libero  arbitrio;  sed  quia  libe> 
rum  arbitrium  ad  hoc  non  est  sufficiens,  nisi  moveatur,  et  juvetur  a  Deo. 

Ad  tertium  dicendum,  quod  liberum  arbitrium  est  causa  sui  motus  :  quia 
homo  per  liberum  arbitrium  seipsum  movet  ad  agendum.  Non  tamen  hoc 
est  de  necessitate  libertatis,  quod  sit  prima  causa  sui  id,  quod  liberum  est: 
sicut  nec  ad  hoc,  quod  aliquid  sit  causa  alterius,  requiritur,  quod  sit  prima 
causa  ejus.  Deus  igitur  est  prima  causa  movens  et  naturales  causas,  et  vo- 
luntarias.  Et  sicut  naturalibus  causis,  movendo  eas,  non  aufert,  quin  actus 
earum  sint  naturales  :  ita  movendo  causas  voluntarias,  non  aufert,  quin  actio- 
nes  earum  sint  voluntariae,  sed  potius  hoc  in  eis  facit:  operatur  enim  in  uno- 
quoque  secundum  ejus  proprietatem. 

Ad  quartum  dicendum,  quod  dicitur  non  esse  in  hcmine  via  ejus,  quantum 
ad  executiones  electionum,  in  quibus  homo  impediri  potest,  velit,  nolit  :  electio- 
nes  autem  ipsae  sunt  in  nobìs,  supposito  tamen  divino  auxiiio. 

Ad  Q.UINTUM  dicendum,  quod  qualitas  hominis  est  duplex.  Una  naturalis, 
et  alia  superveniens.  Naturalis  autem  qualitas  .accipi  potest,  vel  circa  partem 
intellectivam,  vel  circa  corpus,  et  virtutes  corpori  annexas.  Ex  eo  igitur,  quod 
homo  est  aliqualis  qualitate  naturali,  quae  attenditur  secundum  intellectivam 
partem,  naturaliter  homo  appetit  ultimum  finem,  scilicet  beatitudinem.  Qui 
quidem  appetitus  naturalis  est,  et  non  subjacet  libero  arbitrio,  ut  ex  supra 
dictis  patet  (q.  praec.  art.  2.).  Ex  parte  vero  corporis,  et  virtutum  corpori  an- 
nexamm  potest  esse  homo  aliqualis  naturali  qualitate,  secundum  quod  est 
talis  complexionis,  voi  talis  dispositionis,  ex  quacumque  impressione  corpo- 
rearum  causarum,  quae  non  possunt  in  intellectivam  partem  imprimere,  eo 
quod  non  est  alicujus  corporis  actus.  Sic  igitur  qualis  unusquisque  est  se- 
cundum corpoream  qualitatem,  talis  finis  videtur  ei  :  quia  ex  hujusmodi  di- 
spositione  homo  inclinatur  ad  eligendum  aliquid,  vel  repudiandum.  Sed  istae 
inclinationes  subjacent  judicio  rationis,  cui  obedit  inferior  appetitus,  ut  dictum 

est  (q.  81.  art.  ^.);  linde  per  haec  libertati  arbitrii  non  praejudicatur.  Qiiali- 
tates  autem  supervenientes  sunt,  sicut  habitus,  et  passiones,  secundum  quas 
aliquis  magis  incHnatur  in  unum,  quam  in  alterum:  tamen  istae  etiam  incli- 
nationes  subjacent  judicio  rationis;  et  hujusmodi  etiam  qualitates  ci  subjacent,. 
inquantum  in  nobis  est  tales  qualitates  acquifere,  vel  causaliter,  vel  disposi- 
tive, vel  a  nobis  excludere:  et  sic  nihil  est,  quod  libertati  arbitrii  repugnet. 

ARTICULUS  IL  41  > 

UTRUM    LIBERUM    ARBITRIUM    SIT    POTENTIA. 

(2.  Disi.  24.  q.  i.art.  i.  et -2.  et  Veri.  q.  24.  art.  4.) . 

Ad  secundum  sic  proceditur.  Videtur,  quod  liberum  arbitrium  non  sit 
potentia.  Arbitrium  enim  liberum  niliil  est  aliud,  quam  liberum  judicium  : 
judicium  autem  non  nominat  potentiam,  sed  actum  ;  ergo  liberum  arbitrium 
non  est  potentia. 

2.  Praeterea.  Liberum  arbitrium  dicitur  esse  facultas  voluntatis,  et  ra- 
tionis :  facultas  autem  nominat  facilitatem  potestatis,  quae  quidem  est  per 
habitum;  ergo  liberum  arbitrium  est  habitus.  Bernardus  etiam  dicit  (tract.  de 
Gratia,  et  Lih,  Arbitr.  cap.  2.)  quod  liberum  arbitrium  est  habitus  animi  liber 
sui;  non  ergo  est  potentia. 

3.  Praeterea.  Nulla  potentia  naturalis  tollitur  per  peccatum:  sed  liberum 
arbitrium  tollitur  per  peccatum.  Augustinus  enim  dicit  in  Enchir.  cap,  30.,. 
quod  homo  male  utens  libero  arbitrio  et  se  perdidit,  et  ipsum  ;  ergo  liberum 
arbitrium  non  est  potentia. 

Sed  contra  est,  quod  nihil  est  subjectum  habitus,  ut  videtur,  nisi  po- 
tentia: sed  liberum  arbitrium  est  subjectum  gratiae,  qua  sibi  assistente  bo- 
num  eligit;  ergo  liberum  arbitrium  est  potentia. 

Respondeo  dicendum,  quod,  quamvis  liberum  arbitrium  nominet  quem- 
dam  actum  secundum  propriam  significationem  vocabuli;  secundum  tameii 
communem  usum  loquendì  ìibemim  arbitrium  dicimus  id,  quod  est  hujus  actus 
principium,  scilicet  quo  homo  libere  judicat.  Principium  autem  actus  in  nobis 
est  et  potentia,  et  habitus:  dicimur  enim  aliquid  cognoscere  et  per  scientiam, 
et  per  intellectivam  potentiam:  oportet  ergo,  quod  liberum  arbitrium  vel  sit 
potentia,  vel  sit  habitus,  vel  sit  potentia  cum  aliquo  habitu.  Quod  autem  non 
sit  habitus,  ncque  potentia  cum  habitu,  manifeste  apparet  ex  duobus.  Primo 
quidem:  quia,  si  est  habitus,  oportet,  quod  sit  habitus  naturalis:  hoc  enim 
est  naturale  homini,  quod  sit  liberi  arbitrii  :  nullus  autem  habitus  naturalis 
adest  nobis  ad  ea,  quae  subsunt  libero  arbitrio:  quia  ad  ea,  respectu  quorum 
habemus  habitus  naturales,  naturaliter  inclinamur;  sicut  ad  assentiendum 
primis  principiis.  Ea  autem,  ad  quae  naturaliter  inclinamur,  non  subsunt  li- 
bero arbitrio,  sicut  dictum  est  (q.  82.  art.  i.  et  2.)  de  appetitu  beatitudinis  ; 
'.^rde  contra  propriam  rationem  liberi  arbitrii  est,  quod  sit  habitus  naturalis. 
e  ontra  naturalitatem  autem  ejus  est,  quod  sit  habitus  non  naturalis.  Et  sic 
relinquitur,  quod  nullo  modo  sit  habitus.  Secando  hoc  apparet:  quia  habitus 
dicuntur,  secundum  quos  nos  habemus  ad  passiones,  vel  ad  actus  bene,  vel 
male,  ut  dicitur  in  2.  Ethic.  (cap.  j.):  nam  per  temperantiam  bene  nos  ha- 
bemus ad  concupiscentias:  per  intemperantiam  autem  male.  Per  scientiam 
etiam  bene  nos  habemus  ad  actum  intellectus,  dum  veruni  cognoscimus  •  pei 

habitum  autem  contrarium  male  :  liberum  autem  arbitrium  indifferenter  se 
habet  ad  bene  eligendum,  vel  male  :  unde  impossibile  est,  quod  liberum  ar- 
bitrium sit  habitus;  relinquitur  ergo,  quod  sit  potentia. 

Ad  primum  ergo  dicendum,  quod  consuetum  est  potentiam  significari  no- 
mine actus.  Et  sic  per  hunc  actum,  qui  est  liberum  judicium:  nominatur 
potentia,  quae  est  hujus  actus  principium;  alloquin  si  liberum  arbitrium  no- 
minaret  actum,  non  semper  maneret  in  homine. 

Ad  segundUxM  dicendum,  quod  facultas  nominai  quandoque  potestatem 
•expeditam  ad  operandum,  et  sic  facultas  ponitur  in  definitione  liberi  arbitrii: 
Bernardus  autem  accipit  habitum,  non  secundum  quod  dividitur  contra  poten- 
tiam; sed  secundum  quod  significat  1  'ntudinem  quamdam,  qua  aliquo  modo 
se  aliquis  habet  ad  actum  ;  quod  quidem  est  tam  per  potentiam,  quam  per 
habitum  :  nam  per  potentiam  homo  se  habet  ut  potens  operari,  per  habitum 
-autem,  ut  aptus  ad  operandum  bene,  vel  male. 

Ad  tertium  dicendum,  quod  homo  peccando  liberum  arbitrium  dicitur 
perdidisse,  non  quantum  ad  libertatem  naturalem,  quae  est  a  coactione,  sed 
•quantum  ad  libertatem,  quae  est  a  culpa,  et  a  miseria.  De  qua  infra  in  tra- 
<ctatu  moralium  dicetur,  in  secunda  parte  hujus  operis. 

UTRUM   LIBERUM  ARBITRIUM  SIT    POTENTIA   APPETITIVA. 

(2.  Disi.  24.  q.  I.  art.  5.  et  5.  Dist.  ly.  art.  i.  q.  5.  ad  ;. 
d  Veri,  q-  2-j.  art.  4.  et  6.). 

Ad  tertium  sic  proceditur.Videtur,  quod  liberum  arbitrium  non  sit  potentia 
appetitiva  sed  cognitiva.  Dicit  enim  Damasc.  (lib.  2.  Orth.  Fidei  cap.  2j.)  quod 
cum  rationali  confestim  comitatur  liberum  arbitrium:  sed  ratio  est  potentia 
cognitiva;  ergo  liberum  arbitrium  est  potentia  cognitiva. 

2.  Praeterea.  Liberum  arbitrium  dicitur  quasi  liberum  judicium:  sed 
indicare  est  actus  cognitivae  virtutis;  ergo  liberum  arbitrium  est  cognitiva 
potentia. 

3.  Praeterea.  Ad  liberum  arbitrium  praecipue  pertinet  electio:  sed  electio 
videtur  ad  cognitionem  pertinere  :  quia  electio  importat  quamdam  compara- 
tionem  unius  ad  alterum  ;  quod  est  proprium  cognitivae  virtutis  ;  ergo  liberum 
arbitrium  est  potentia  cognitiva. 

Sed  contra  est,  quod  Philosophus  dicit  in  3.  Ethic.  (cap.  2.)  quod  electio 
est  desiderium  eorum,  quae  sunt  in  nobis:  sed  desiderium  est  actus  appeti- 
tivae  virtutis  ;  ergo  et  electio  :  liberum  autem  arbitrium  est,  secundum  quod 
eligimus  ;  ergo  liberum  arbitrium  est  virtus  appetitiva. 

Respondeo  dicendum,  quod  proprium  liberi  arbitrii  est  electio:  ex  hoc 
enim  liberi  arbitrii  esse  dicimur,  quod  possumus  unum  recipere,  aUo  recusato  : 
quod  est  eligere  ;  et  ideo  naturam  liberi  arbitrii  ex  electione  considerare 
oportet:  ad  electionem  autem  concurrit  aliquid  ex  parte  cognitivae  vir- 
tutis, et  aliquid  ex  parte  appetitivae.  Ex  parte  quidem  cognitivae  requiritur 
consilium,  per  quod  dijudicatur,  quid  sit  alteri  praeferendum.  Ex  parte  autem 
appetitivae  requiritur,  quod  appetendo  acceptetur,  quod  per  consilium  dijudi- 
catur. Et  ideo  Arist.  in  6.  Eth,  (cap.  2.)  sub  dubio  relinquit,  utrum  principa- 
lius  pertincat  electio  ad  vini  appetitivam,  vel  ad  vini  cognitivam.  Dicit  enim. 

quod  electio  vel  est  intellectus  appetitivus,  vel  appetitus  intellectivus:  sed  in 
3.  Eth.  (cap.  ^.)  in  hoc  magis  declinat,  quod  sìt  appetitus  intellectivus,  nonii-^ 
rans  electionem  desidcriiim  consiìiabilis.  Et  hujus  ratio  est,  quia  proprium 
objectum  electionis  est  illud,  quod  est  ad  finem;  hoc  autem,  inquantum 
hujusniodi,  habet  rationem  boni,  quod  dicitur  utile:  unde,  cum  bonum,  in- 
quantum hujusmodi,  sit  objectum  appetitus,  sequitur,  quod  electio  sit  prin- 
cipaliter  actus  appetitivae  virtutis  ;  et  sic  liberum  arbitrium  est  appetitiva. 
potentia. 

Ad  primum  ergo  dicendum,  quod  potentiae  appetitivae  concomitantur 
apprehensivas.  Et  secundum  hoc  dicit  Damascen.  quod  cum  rationali  con- 
festim  concomitatur  liberum  arbitrium. 

Ad  secundum  dicendum,  quod  judicìum  est  quasi  conclusio,  et  determi* 
natio  consilii.  Determinatur  autem  consilium  primo  quidem  per  sententiam 
rationis,  et  secundo  per  acceptationem  appetitus:  unde  Phil.  dicit  in  3.  Eth. 
(loc.  mine  cìt.)  quod  ex  consiliari  judicantes  desideramus  secundum  consilium.. 
Et  hoc  modo  ipsa  electio  dicitur  quoddam  judicium,  a  quo  nominatur  libe- 
rum arbitrium. 

Ad  tertium  dicendum,  quod  ista  collatio,  quae  importatur  in  nomine 
electionis,  pertinet  ad  consilium  praecedens,  quod  est  rationis.  Appetitus 
enim,  quamvis  non  sit  coUativus,  tamen  inquanlum  avi  cognitiva  conferente 
movetur, habet  quamdam  collationis  similitudinem,  dum  unum  alteri  praeoptat. 


ARTICULUS  IV.  415 

UTRUM    LIBERUM    ARBITRIUM    SIT    ALIA    POTEXTIA    A   VOLUNTATE. 

(Loc.  sup.  art.  5.  iiiduct.). 

Ad  quartum  sic  proccditur.  Videtur,  quod  liberum  arbitrium  sit  alia  po- 
tentia  a  voluntate  :  dicit  enim  Damasc.  in  lib.  2.  (Ortb.  Fid.  cap.  22.)  quod 
aliud  est  S^éXrjOig,  aliud  vero  ^ovlrjGig:  x^é'/^rjaig  autem  est  voluntas,  ^ovXeaig 
autem  videtur  arbitrium  liberum  :  quia  ^ov'Àr]aig  secundum  ipsum  est  volun- 
tas, quae  est  circa  aliquid,  quasi  unius  per  comparationem  ad  alterum;  ergo 
videtur,  quod  liberum  arbitrium  sit  alia  potentia  a  voluntate. 

2.  Praeterea.  Potentiae  cognoscuntur  per  actus  :  sed  electio,  quae  est 
actus  liberi  arbitrii,  est  aliud  a  voluntate,  ut  dicitur  in  3.  Eth.  (cap.  2.)  quia 
voluntas  est  de  fine,  electio  autem  de  iis,  quae  sunt  ad  finem;  ergo  liberum. 
arbitrium  est  alia  potentia  a  voluntate. 

3.  Praeterea.  Voluntas  est  appetitus  intellectivus:  sed  ex  parte  intelle- 
ctus sunt  duae  potentiae,  scilicet  agens,  et  possibilis;  ergo  etiam  ex  parte 
appetitus  intcUectivi  debet  esse  aliqua  potentia  praeter  voluntatem,  et  haec 
non  videtur  esse,  nisi  liberum  arbitrium;  ergo  liberum  arbitrium  est  alia  po- 
tentia praeter  voluntatem. 

Sed  coxtra  est,  quod  Damasc.  dicit  in  3.  lib.  (Orth.  Fid.  cap.  14.)  quod 
liberum  arbitrium  nihil  aliud  est,  quam  voluntas. 

Respondeo  dicendum,  quod  potentias  appetitivas  oportet  esse  proportio- 
natas  potentiis  apprehensivis,  ut  supra  dictum  est  (q.  64.  art.  2.  et  q.  80.  art.  2.): 
sicut  autem  ex  parte  apprehensionis  intellectivae   se   habent  intellectus,  et 
ratio;  ita  ex  parte  appetitus  intellectivi  se  habent  voluntas,  et  liberum  arbi 
trium,  quod  nihil  aliud  est,  quam  vis  electiva  ;  et  hoc  patet  ex  habitudine  et 

objectorum,  et  actuum,  nam  inteUigere  ìmport^t  simplicem  acceptionem  ali- 
cujiis  rei;  unde  intelligi  dicuntur  proprie  principia,  quae  sine  collatione  per 
scipsa  cognoscuntur.  Raiiocinari  autem  proprie  est  devenire  ex  uno  in  co- 
gnitionem  alterius  ;  unde  proprie  de  conclusionibus  ratiocinamur,  quae  ex 
principiis  innotescunt.  Similiter  ex  parte  appetitus  velie  importat  simplicem 
appetitum  alicujus  rei  ;  unde  voluntas  dicitur  esse  de  fine,  qui  propter  se 
appetitur:  eligere  autem  est  appetere  aliquid  propter  alterum  consequendum; 
unde  proprie  est  eorum,  quae  sunt  ad  finem.  Sicut  autem  se  habet  in  cogni- 
tivis  principium  ad  conclusionem,  cui  propter  principia  assentimur;  ita  in 
appetitivis  se  liabet  finis  ad  ea,  quae  sunt  ad  finem,  quae  propter  finem  àp- 
petuntur.  Unde  manifestum  est,  quod,  sicut  se  habet  intellectus  ad  rationem, 
ita  se  habet  voluntas  ad  vim  electivam,  idest  ad  liberum  arbitrium.  Osten- 
sum  est  autem  supra  (q.  jg.  ari.  8.),  quod  ejusdem  potentiae  est  intelligere, 
et  ratiocinari;  sicut  ejusdem  virtutis  est  quiescere,  et  moveri.  Unde  etiam 
ejusdem  potentiae  est  velie,  et  eligere.  Et  propter  hoc  voluntas,  et  liberum 
arbitrium  non  sunt  duae  potentiae,  sed  una. 

Ad  primum  ergo  dicendum,  quod  ^ovXì]OLg  distinguitur  a  ^9skr]ai  non 
propter  diversitatem  potentiarum,  sed  propter  diff"erentiam  actuum. 

Ad  secundum  dicendum,  quod  electio,  et  voluntas,  idest  ipsum  velie,  sunt 
diversi  actus,  sed  tamen  pertinent  ad  unam  potentiam;  sicut  etiam  intelli- 
gere, et  ratiocinari,  ut  dictum  est  (in  e  or  por  e). 

Ad  tertium  dicendum,  quod  intellectus  comparatur  ad  voluntatem,  ut 
movens  ;  et  ideo  non  oportet  in  voluntate  distinguere  agens,  et  possibile. 


QUAESTIO   LXXXIV. 

QUOMODO    ANIMA    CONJUNCTA    INTELLIGAT  CORPORALTA, 
QUAE    SUNT    INFRA    IPSAM. 


Consequenter  considcra'ndum  est  de  actibus,  et  de  habitibus  animae 
quantum  ad  potentias  intellectivas,  et  appetitivas,  aliae  enim  potentiae  non 
pertinent  directe  ad  consideratlonem  Tlieologi:  actus  autem,  et  habitus  ap- 
petitivae  partis  ad  consideratlonem  Moralis  scientiae  pertinent;  et  ideo  in 
secunda  parte  hujus  operis  de  eis  tractabitur,  in  qua  considerandum  est  de 
morali  materia.  Nunc  autem  de  actibus,  et  habitibus  intellectivae  partis  age- 
tur.  Primo  quidem  de  actibus.  Seciindo  autem  de  habitibus.  In  consideratione 
vero  actuum  hoc  modo  procedemus.  Pr/;//o  namque  considerandum  est, quo- 
niodo  intelliglt  anima  corpori  conjuncta.  Secunào,  quomodo  intelligit  a  cO'r- 
pore  separata.  Prima  autem  consideratio  erit  tripartita.  Primo  namque  consi- 
derabitur,  quomodo  anima  intelligit  corporalia,quae  sunt  infra ipsam.  5ejrw«^o, 
quomodo  intelligit  seipsam,  et  ea,  quae  in  ipsa  sunt.  Tertio,  quomodo  in- 
lelhgit  ubstantias  immateriales  quae  sunt  supra  ipsam.  Circa  cognitionem 
rerum  corporalium  tria  consideranda  occurrunt.  Primo  quidem,  per  quid  ea 
cognoscit.  Seciindo,  quomodo,  et  quo  ordine.    Tertio,  quid  in  eis  cognoscit. 

Circa  primum  qiiaeruntur  odo. 

Primo.  Utrum  anima  cognoscat  corpora  per  intellectum. 

Secundo.  Utrum  intelligat  ea  per  essentiam  suam,  vel  per  aliquas  species. 

Tertio.  Si  per  aliquas  species  :  utrum  species  omnium  intelligibilium  sint 
€i  naturaliter  innatae. 

Quarto.  Utrum  effluant  in  ipsam  ab  aliquibus  formis  imniaterialibus  se- 
paratis. 

Quinto.  Utrum  anima  nostra  omnia,  quae  intelligit,  videat  in  rationibus 
aeternis. 

Sexto.  Utrum  cognitionem  intelligibilem  acquirat  a  sensu. 

Septimo.  Utrum  intellectus  possit  actu  intelligere  per  species  intelligibiles, 
quas  penes  se  habet,  non  convertendo  se  ad  phantasmata. 

Octavo.  Utrum  judicium  intellectus  impediatur  per  impedimentum  sensi- 
tivarum  virtutum. 

ARTICULUS  I.  416 

UTRUM    ANIMA    COGNOSCAT    CORPORA  PER  INTELLECTUM. 

(Vòri.  q.  IO.  art.  4.). 

Ad  primum  sic  proceditur.  Videtur,  quod  anima  non  cognoscat  corpora 
per  intellectum  :  dicit  enim  August.  in  2.  Solil.  (cap.  4.)  quod  corpora  intel- 
lectu  comprehendi  non  possunt;  nec  aliquod  corporeum  nisi  sensibus  videri 
potest.  Dicit  etiam  12.  sup.  Gen.  ad  lit.  (cap.  2^.)  quod  visio  intellectualis 
est  eorum,  quae  sunt  per  essentiam  suam  in  anima:  hujusmodi  autem  non 
sunt  corpora;  ergo  anima  per  intellectum  corpora  cognoscere  non  potest 

2.  Praeterea.  Sicut  se  habet  sensus  ad  intelligibilia,  ita  se  habet  intel- 
lectus ad  sensibilia;  sed  anima  per  sensum  nullo  modo  potest  cognoscere 
spiritualia,  quae  sunt  intelligibilia  ;  ergo  neque  per  intellectum  potest  cogno- 
scere corpora,  quae  sunt  sensibilia. 

3.  Praeterea.  Intellectus  est  necessariorum,  et  semper  eodem  modo  se 
habentium:  sed  corpora  omnia  sunt  mobilia,  et  non  eodem  modo  se  habentia; 
anima  ergo  per  intellectum  corpora  cognoscere  non  potest. 

Sed  contra  est,  quod  scientia  est  in  intellectu.  Si  ergo  intellectus  non 
cognoscit  corpora,  sequitur,  quod  nulla  scientia  sit  de  corporibus.  Et  sic  pe- 
ribit  scientia  naturalis,  quae  est  de  corpore  mobili. 

Respondeo  dicendum  ad  evidentiam  hujus  quaestionis,  quod  primi  Phi- 
losophi,  qui  de  naturis  rerum  inquisiverunt,  putaverunt  nihil  esse  in  mundo 
praeter  corpus.  Et  quia  videbant,  omnia  corpora  mobilia  esse,  et  putabant,  ea 
in  continuo  fluxu  esse,  existimaverunt,  quod  nulla  certitudo  de  rerum  veritate 
haberi  posset  a  nobis.  Quod  enim  est  in  continuo  fluxu,  per  certitudinem 
apprehendi  non  potest:  quia  prius  labitur,  quam  mente  dijudicetur:  sicut 
Heraclius  dixit,  quod  non  est  possibile  aquam  fiuvii  currentis  bis  tangere,  ut  re- 
citat  Philos.  in  4.  Metaph.  (tex.  22.).  His  autem  superv^eniens  Plato,  ut  posset 
salvare  certam  cognitionem  veritatis  a  nobis  per  intellectum  haberi,  posuit 
praeter  ista  corporalia  aliud  genus  entium  a  materia,  et  motu  separatum, 
quod  nominabat  species,  sive  ideas,  per  quarum  participationem  unumquodque 
istorum  singularium,  et  sensibilium  dicitur  vel  homo,  vel  equus,  vel  aliquid 

hujusmodi.  Sic  ergo  dicebat,  scientias,  et  definitiones,  et  quidquid  ad  actum 
intellectus  pertinet,  non  referri  ad  ista  corpora  sensibilia,  sed  ad  illa  imma- 
terialia,  et  separata;  ut  sic  anima  non  intelligat  ista  corporalia,  sed  intelligat 
horum  corporalium  species  separatas. 

Sed  hoc  dupliciier  apparet  falsum.  Primo  quidem,  quia,  cum  illae  species 
sint  immateriales,  et  immobiles,  excluderetur  a  scientiis  cognitio  motus,  et 
materiae,  quod  est  proprium  scientiae  naturalis,  et  demonstratio  per  causas 
moventes,  et  materiales.  Secundo,  quia  derisibile  videtur,  ut  dum  eorum,  quae 
nobis  manifesta  sunt,  notitiam  quaerimus,  alia  entia  in  medium  afferamus,. 
quae  non  possunt  esse  eorum  substantiae,  cum  ab  eis  differant  secundum 
esse.  Et  sic,  illis  substantiis  separatis  cognitis,  non  propter  hoc  de  istis  sen- 
sibilibus  judicare  possemus. 

Videtur  autem  in  hoc  Plato  deviare  a  veritate:  quia,  cum  aestimaret,. 
omnem  cognitionem  per  modum  alicujus  similitudinis  esse,  credidit,  quod 
forma  cogniti  ex  necessitate  sit  in  cognoscente,  eo  modo,  quo  est  in  cognito. 
Consideravit  autem,  quod  forma  rei  intellectae  est  in  intellectu  universaliter,. 
et  immaterialiter,  et  immobiliter.  Quod  ex  ipsa  operatione  intellectus  appa- 
ret, qui  intelligit  universaliter,  et  per  modum  necessitatis  cujusdam:  modus 
enim  actionis  est  secundum  modum  formae  agentis;  et  ideo  existimavit,  quod 
oporteret  res  intellectas  hoc  modo  in  seipsis  subsistere,  scilicet  immaterialiter, 
et  immobiliter.  Hoc  autem  necessarium  non  est:  quia  etiam  in  ipsis  sensibi- 
libus  videmus,  quod  forma  alio  modo  est  in  uno  sensibilium,  quam  in  altero  : 
puta,  cum  in  uno  est  albedo  intensior,  in  alio  remissior;  et  cum  in  uno  al- 
bedo  cum  dulcedine,  in  alio  sine  dulcedine.  Et  per  hunc  etiam  modum  forma 
sensibilis  alio  modo  est  in  re,  quae  est  extra  animam,  et  alio  modo  in  sensu, 
qui  suscipit  formas  sensibilium  absque  materia;  sicut  colorem  auri  sine  auro; 
et  similiter  intellectus  species  corporum,  quae  sunt  materiales,  et  mobiles, 
recipit  immaterialiter,  et  immobiliter  secundum  modum  suum:  nam  rece- 
ptum  est  in  recipiente  per  modum  recipientis.  Dicendum  est  ergo,  quod  anima 
per  intellectum  cognoscit  corpora  cognitione  immateriali,  universali,  et  ne- 
cessaria. 

Ad  primum  ergo  dicendum,  quod  verbum  Augustini  est  intelligendum 
quantum  ad  ea,  quibus  intellectus  cognoscit,  non  autem  quantum  ad  ea,  quae 
intellectus  cognoscit:  cognoscit  enim  corpora  intcUigendo,  sed  non  per  cor- 
pora, neque  per  similitudines  materiales,  et  corporeas,  sed  per  species  imma- 
teriales, et  intelligibiles,  quae  per  sui  essentiam  in  anima  esse  possunt. 

Ad  secundum  dicendum,  quod,  sicut  August.  dicit  22.  de  Civ.  Dei  (cap.  2^.), 
non  est  dicendum,  quod,  sicut  sensus  cognoscit  sola  corporalia,  ita  intelle- 
ctus cognoscit  &ola  spiritualia:  quia  sequeretur,  quod  Deus,  et  angeli  corpo- 
ralia non  cognoscerent:  hujus  autem  diversitatis  ratio  est,  quia  inferior  virtus 
non  se  extendit  ad  ea,  quae  sunt  superioris  virtutis:  sed  virtus  superior  ea, 
quae  sunt  inferioris  virtutis,  excellentiori  modo  operatur. 

Ad  tertium  dicendum,  quod  omnis  motus  supponit  aliquid  immobile  : 
cum  enim  transmutatio  sit  secundum  qualitatem,  remanet  substantia  immo- 
bilis;  et  cum  trasmutatur  forma  substantialis,  remanet  materia  immobilis: 
rerum  etiam  mutabilium  sunt  immobiles  habitudines:  sicut  Socrates,  etsi  non 
semper  sedeat,  tamen  immobiliter  est  verum,  quod  quando  sedet,  in  uno  loco 
manet;  et  propter  hoc  nihil  prohibet  de  rebus  mobilibus  immobilem  scientiarn 
habere. 

ARTICULUS  II.  417 

UTRUM    ANIMA   PER   ESSENTIAM    SUAM    CORPORALIA    IXTELLIGAT. 

(Veri.  q.  io.  art.  4.  corp.). 

Ad  secundum  sic  proceditur.  Videtur,  quod  anima  per  essentiam  suam 
corporalia  intelligat:  dicit  enim  August.  io.  de  Trin.  (cap.  y),  quod  anima 
imagines  corporum  convolvit,  et  rapit  facta  in  semetipsa  de  semetipsa.  Dat 
enim  eis  formandis  quiddam  substantiae  suae:  sed  per  similitudines  corporum 
corpora  intelligit:  ergo  per  essentiam  suam,  quam  dat  formandis  talibus  si- 
militudinibus,  et  de  qua  eas  format,  cognoscit  corporalia. 

2.  Praeterea.  Phil.  dicit  in  3.  de  Anim.  (tex.  57.^,  quod  anima  quod  am- 
modo est  omnia,  cum  ergo  simile  simili  cognoscatur,  videtur,  quod  anima 
per  seipsam  corporalia  cognoscat. 

3.  Praeterea.  Anima  est  superior  corporalibus  creaturis:  inferiora  autem 
sunt  in  superioribus  eminentiori  modo,  quam  in  seipsis,  ut  Dionys.  dicit 
(cap.  12.  Coel.  Hier.);  ergo  omnes  creaturae  corporeae  nobiliori  modo  existunt 
in  ipsa  essentia  animae,  quam  in  seipsis;  per  suam  ergo  substantiam  potest 
creaturas  corporeas  cognoscere. 

Shd  contra  est,  quod  August,  dicit  9.  de  Trinit.  (cap.  5.)  quod  mens  cor- 
porearum  rerum  notitias  per  sensus  corporis  colligit:  ipsa  autem  anima  non 
est  cognoscibilis  per  corporis  sensus;  non  ergo  cognoscit  corporea  per  suam 
substantiam. 

Respondeo  dicendum,  quod  antiqui  Philosophi  posuerunt,  quod  anima 
per  suam  essentiam  cognoscit  corpora:  hoc  enim  animis  omnium  commu- 
niter  inditum  fuit,  quod  simile  simili  cognoscitiir.  Existimabant  autem,  quod 
forma  cogniti  sit  in  cognoscente  eo  modo,  quo  est  in  re  cognita,  e  contrario 
tamen  Platonici  posuerunt.  Plato  enim,  quia  perspexit,  intellectualem  ani- 
mam  immaterialem  esse,  et  immaterialiter  cognoscere,  posuit  formas  rerum 
cognitarum  immaterialiter  subsistere.  Priores  vero  Naturales  quia  conside- 
rabant,  res  cognitas  esse  corporeas,  et  materiales,  posuerunt,  oportere  res 
cognitas  etiam  in  anima  cognoscente  materialiter  esse.  Et  ideo  ut  animae 
attribuerent  omnium  cognitionem,  posuerunt  eam  habere  naturam  commu- 
nem  cum  omnibus.  Et  quia  natura  principiatorum  ex  principiis  constituitur, 
attribuerunt  animae  naturam  principii  :  ita  quod  qui  dixit,  principium  omnium 
esse  ignem,  posuit,  animam  esse  de  natura  ignis:  et  similiter  de  aere,  et  aqua. 
Empedocles  autem,  qui  posuit  quatuor  elementa  materialia,  et  duo  moventia, 
ex  his  etiam  dixit  animam  esse  constitutam;  et  ita  cum  res  materialiter  in 
anima  ponerent,  posuerunt  omnem  cognitionem  animae  materialem  esse,  non 
discernentes  Inter  intellectum,  et  sensum. 

Sed  haec  opinio  improbatur.  Primo  quidem,  quia  in  materiali  principio, 
de  quo  loquebantur,  non  existunt  principiata,  nisi  in  potentia:  non  autem  co- 
gnoscitur  aliquid,  secundum  quod  est  in  potentia,  sed  secundum  quod  est  in 
actu,  ut  patet  in  9.  Metaph.  (Ux.  20.);  unde  nec  ipsa  potentia  cognoscitur, 
nisi  per  actum.  Sic  igitur  non  sufficeret  attribuere  animae  principiorum  na- 
turam, ad  hoc  quod  omnia  cognosceret,  nisi  inessent  ei  naturae,  et  formae 
singulorum  effectuum  ;  puta  ossis,  et  carnis,  et  aliorum  hujusmodi,  ut  Aristot. 
contra  Empedoclem  argumentatur  in  i.  de  Anima  (tex.  yj.).  Secundo  quia  si 

oporteret  rem  cognitam  materialiter  in  cognoscente  existere,  nulla  ratio  esset, 
quare  res,  quae  materialiter  extra  animam  subsistunt,  cognitione  carerent: 
puta,  si  anima  igne  cognoscit  ignem;  et  ignis  etiam,  qui  est  extra  animam, 
ignem  cognosceret. 

Relinquiturergo,quod  oporteret  materialia  cognita  in  cognoscente  existere, 
non  materialiter,  sed  magis  immaterialiter.  Et  hujus  ratio  est  quia  actus  co- 
gnitionis  se  extendit  ad  ea,  quae  sunt  extra  cognoscentem:  cognoscimus  enira 
etiam  ea,  quae  extra  nos  sunt:  per  materiam  autem  determinatur  forma  rei 
ad  aliquid  unum:  unde  manifestum  est,  quod  ratio  cognitionis  ex  opposito 
se  habet  ad  rationem  materialitatis.  Et  ideo  quae  non  recipiunt  formas  nisi 
materialiter,  nullo  modo  sunt  cognoscitiva  ;  sicut  plantae,  ut  dicitur  in  2.  lib. 
de  Anima  (iex.  12.).  Q.uanto  autem  aliquid  immaterialius  habet  formam  rei 
cognitae,  tanto  perfectius  cognoscit;  unde  et  intellectus,  qui  abstrahit  spe- 
ciem  non  solum  a  materia,  sed  etiam  a  materialibus  conditionibus  individuan- 
tibus,  perfectius  cognoscit,  quam  sensus,  quia  accipit  formam  rei  cognitae, 
sine  materia  quidem,  sed  cum  materialibus  conditionibus.  Et  inter  ipsos  sensus 
visus  est  magis  cognoscitivus;  quia  est  minus  materialis,  ut  supra  dictum  est 
(q.  yS.  art.  ^.);  et  inter  ipsos  intellectus  tanto  quilibet  est  perfectior,  quanto 
immaterialior.  Ex  his  ergo  patet,  quod,  si  aliquis  intellectus  est,  qui  per  es- 
sentiam  suam  cognoscit  omnia,  oportet,  quod  essentia  ejus  habeat  in  se  im- 
materialiter omnia:  sicut  antiqui  posuerunt,  essentiam  animae  actu  componi 
ex  principiis  omnium  materialium,  ut  cognosceret  omnia:  hoc  autem  est  prò- 
prium  Dei,  ut  sua  essentia  sit  immaterialiter  comprehensiva  omnium,  prout 
effectus  virtute  praeexistunt  in  causa  ;  solus  igitur  Deus  per  essentiam  suam 
omnia  intelligit:  non  autem  anima  humana,  neque  etiam  Angelus. 

Ad  primum  ergo  dicendum,  quod  Augustinus  ibi  loquitur  de  visione  ima- 
ginaria,  quae  fit  per  imagines  corporum:  quibus  imaginibus  formandis  dat 
anima  aliquid  suae  substantiae;  sicut  subjectum  datur,  ut  informetur  per  ali- 
quam  formam.  Et  sic  de  seipsa  facit  hujusmodi  imagines:  non  quod  anima, 
vel  aliquid  animae  convertatur,  ut  sit  haec,  vel  illa  imago  :  sed  sicut  dicitur 
de  corpore  fieri  aliquid  coloratum,  prout  informatur  colore.  Et  hic  sensus 
apparet  ex  his,  quae  sequuntur.  Dicit  enim,  quod  s&rvat  aliquid,  scilicet  non 
formatum  tali  imagine,  quo  libere  de  specie  ialium  imaginum  judicet:  et  hoc 
dicit  esse  mentem,  vel  intsllóctuni.  Partem  autem,  quae  informatur  hujusmodi 
imaginibus,  scilicet  imaginativam,  dicit  esse  communem  nobis,  et  bestiis. 

Ad  secundum  dicendum,  quod  Aristoteles  non  p«suit,  animam  esse  actu 
compositam  ex  omnibus,  sicut  antiqui  Naturales:  sed  dixit,  quodammodo  ani' 
maììi  esse  omnia,  inquantum  est  in  potentia  ad  omnia:  per  sensum  quidem  ad 
sensibilia:  per  intellectum  vero  ad  intelligibilia. 

Ad  tertium  dicendum,  quod  quaelibet  creatura  habet  esse  finitum,  et  de- 
terminatum.  Unde  essentia  superioris  creaturae,  etsi  habeat  quamdam  simi- 
litudinem  inferioris  creaturae,  prout  communicant  in  aliquo  genere,  non  tamen 
complete  habet  similitudinem  illius:  quia  determinatur  ad  aliquam  speciem, 
praeter  quam  est  species  inferioris  creaturae.  Sed  essentia  Dei  est  perfecta 
similitudo  omnium,  quantum  ad  omnia,  quae  in  rebus  inveniuntur,  sicut  uni- 
versale principium  omnium. 

UTRUxM   ANIMA    INTELLIGAT    OMNIA    PER    SPECIES 
SIBI  NATURALITER  INDITAS. 

(Veri.  q.  io.  art.  6.  et  Quodl.  8.  ari.  j.  et  opusc.  2.  cap.  8.). 

Ad  tertium  sic  proceditur.  Videtur,  quod  anima  intelligat  omnia  per 
species  sibi  naturaliter  inditas  :  dicit  enim  Gregor.  in  hom.  29.  Ascens.  quod 
homo  habet  commune  cum  angelis  intelligere  :  sed  angeli  intelligunt  omnia 
per  formas  naturaliter  inditas  ;  unde  in  lib.  de  Caus.  (propos.  io.)  dicitur, 
quod  omnis  intelligentia  est  piena  formis  ;  ergo  et  anima  habet  species  rerum 
naturalium  inditas,  quibus  corporalia  intelligrt. 

2.  Praeterea.  Anima  intellectiva  est  nobili  or,  quam  materia  prima  cor- 
poralis  :  sed  materia  prima  est  creata  a  Deo  sub  formis,  ad  quas  est  in  po- 
tentia  ;  ergo  multo  magis  anima  intellectiva  est  creata  a  Deo  sub  speciebus 
intelligibilibus  :  et  sic  anima  intelligit  corporalia  per  species  sibi  naturaliter 
inditas. 

3.  Praeterea.  NuUus  potest  verum  respondere,  nisi  de  eo,  quod  scit:  sed 
aliquis  etiam  idiota  non  habens  scientiam  acquisitam  respondet  verum  de 
singulis,  si  tamen  ordinate  interrogetur,  ut  narratur  in  Menone  Platonis  (circa 
med.)  de  quodam  ;  ergo  antequam  aliquis  acquirat  scientiam,  habet  rerum 
cognitionem  :  quod  non  esset,  nisi  anima  haberet  species  naturaliter  inditas  ; 
intelligit  igitur  anima  res  corporeas  per  species  naturaliter  inditas. 

Sed  contra  est,  quod  Philos.  dicit  in  3.  de  Anim.  (tex.  14.)  de  intellectu 
loquens,  quod  est  sicut  tabula,  in  qua  nihil  est  scriptum. 

Respokdeo  dicendum,  quod,  cum  forma  sit  principium  actionis,  oportet;, 
ut  eo  modo  se  habeat  aliquid  ad  formam,  quae  est  actionis  principium,  quo 
se  habet  ad  actionem  illam  :  sicut  si  moveri  sursum  est  ex  levitate,  oportet, 
quod  in  potentia  tantum  sursum  fertur,  esse  leve  solum  in  potentia  ;  quod 
autem  actu  sursum  fertur,  esse  leve  in  actu  :  videmus  autem,  quod  liomo  est 
quandoque  cognoscens  in  potentia  tantum,  tam  secundum  sensum,  quam 
secundum  intellectum  ;  et  de  tali  potentia  in  actum  reducitur  :  ut  sentiat 
quidem,  per  acliones,  sensibilium  in  sensum  :  ut  intelligat  autem,  per  disci- 
plinam,  aut  inventionem.  Unde  oportet  dicere,  quod  anima  cognoscitiva  sit 
in  potentia,  tam  ad  similitudines,  quae  sunt  principia  sentiendi,  quam  ad  si- 
militudines,  quae  sunt  principia  intelligendi.  Et  propter  hoc  Aristot.  (loc.  cit.) 
posuit,  quod  intellectus,  quo  anima  intelligit,  non  habet  aliquas  species  na- 
turaliter inditas,  sed  est  in  principio  in  potentia  ad  hujusmodi  species  omnes. 
Sed  quia  id,  quod  habet  actu  formam,  interdum  non  potest  agere  secundum 
formam  propter  ahquod  impedimentum  (sicut  leve,  si  impediatur  sursum 
ferri)  propter  hoc  Plato  posuit,  quod  intellectus  hominis  naturaliter  est  plenus 
omnibus  speciebus  intelligibilibus  :  sed  per  unionem  corporis  impeditur,  ne 
possit  in  actum  exire. 

Sed  hoc  non  videtur  convenienter  dictum.  Primo  quidem,  quia,  si  habet 
anima  naturalem  notitiam  omnium,  non  videtur  esse  possibile,  quod  hujus 
naturalis  notitiae  tantam  oblivionem  capiat,  quod  nesciat  se  hujusmodi  scien- 
tiim  habere.  Nullus  enim  homo  obliviscitur  ea,  quae  naturaliter  cognoscit: 

sicut,  quod  omne  loium  si't  miijus  sua  parte:  et  alia  hujusmodi  :  praecipue 
autem  hoc  videtur  esse  inconveniens,  si  ponatur  esse  animae  naturale  cor- 
pori  uniri,  ut  supra  habitum  est  (q.  yó.  art.  i.)  :  inconveniens  enim  est,  quod 
naturalis  operatio  alicujus  rei  totaliter  impediatur  per  id,  quod  est  sibi  se 
cundum  naturam.  Secundo  manifeste  apparet  hujus  positionis  falsitas  ex  hoc, 
quod  deficiente  ahquo  sensu,  deficit  scientia  eorum,  quae  apprehenduntur  se- 
cundura  illum  sensum  :  sicut  caecus  natus  nuUam  potest  habere  notitiam  de 
coloribus,  quod  non  esset,  si  intellectui  animae  essent  naturaliter  inditae 
omnium  intelligibilium  rationes  ;  et  ideo  dicendum  est,  quod  anima  non  co- 
gnoscit  corporalia  per  species  naturaliter  inditas. 

Ad  primum  ergo  dicendum,  quod  homo  quidem  convenit  cum  angelis  in 
intelligendo  ;  deficit  tamen  ab  eminentia  intellectus  eorum  :  sicut  et  corpora 
inferiora,  quae  tantum  existunt,  secundum  Gregorium  (loc.  cit.  in  arg.),  defi- 
ciunt  ab  existentia  superiorum  corporum  :  nam  materia  inferiorum  corporum 
non  est  completa  totaliter  per  formam,  sed  est  in  potentia  ad  formas,  quas 
non  habet  :  materia  autem  coelestium  corporum  est  totaliter  completa  per 
formam,  ita  quod  non  est  in  potentia  ad  aliam  formam,  ut  supra  habitum  est 
(q.  66.  art.  2.)  ;  et  similiter  intellectus  angeli  est  perfectus  per  species  intel- 
ligibiles  secundum  suam  naturam:  intellectus  autem  humanus  est  in  potentia 
ad  hujusmodi  species. 

Ad  secundum  dicendum,  quod  materia  prima  habet  esse  substantiale  per 
formam:  et  ideo  oportuit,  quod  crearetur  sub  aliqua  forma:  alioquin  non 
esset  in  actu:  sub  una  tamen  forma  existens  est  in  potentia  ad  alias:  intel- 
lectus autem  non  habet  esse  substantiale  per  speciem  intelligibilem:  et  ideo 
non  est  simile. 

Ad  tertium  dicendum,  quod  ordinata  interrogatio  procedit  ex  principiis 
communibus  per  se  notis  ad  propria:  per  talem  autem  processum  scientia 
causatur  in  anima  addiscentis  ;  unde,  cum  verum  respondet  de  bis,  de  quibus 
secundo  interrogatur,  hoc  non  est,  quia  prius  ea  noverit,  sed  quia  tunc  ea 
de  novo  addiscit:  nihil  enim  refert,  utrum  ille,  qui  docet,  proponendo,  vel 
interrogando,  procedat  de  principiis  communibus  ad  conclusiones  :  utrobique 
enim  animus  audientis  certificatur  de  posterioribus  per  priora. 

ARTICULUS  IV.  419 

UTRUM    SPECIES    INTELLIGIBILES    EFFLUANT    IN    ANIMAM 
AB    ALiaUIBUS    FORMIS    SEPARATIS. 

(Loc.  supr.  art.  5.  notatis). 

Ad  quartum  sic  proceditur.  Videtur,  quod  species  intelligibiles  effluant 
in  animam  ab  aliquibus  formis  separatis:  omne  enim,  quod  per  participa- 
tionem  est  tale,  causatur  ab  eo,  quod  est  per  essentiam  tale  :  sicut  quod  est 
ignitum,  reducitur,  sicut  in  causam,  in  ignem:  sed  anima  intellectiva,  secun- 
dum quod  est  actu  intelligens,  participat  ipsa  intelhgibiUa  :  intellectus  enim 
in  actu  quodammodo  est  intellectum  in  actu  ;  ergo  ea,  quae  secundum  se,  et 
per  essentiam  suam  sunt  intellecta  in  actu,  sunt  causae  animae  intellectivae 
[al.  intdUctac],  quod  actu  intelligat:  intellecta  autem  in  actu  per  essentiam 
suam  sunt  formae  sine  materia  existentes;  species  igitur  intelligibiles,  quibus 
anima  inteUigit,  causantur  a  formis  aliquibus  separatis. 

2.  Praeterea.  Intelligibilia  se  habent  ad  intellectum^  sicut  sensibilia  ad 
sensum  :  sed  sensibilia,  quae  sunt  in  actu  extra  animam,  sunt  causae  ipsorura 
sensibilium,  quae  sunt  in  sensu,  quibus  sentimus  ;  ergo  species  intelligibiles, 
quibus  intellectus  noster  intelligit,  causantur  ab  aliquibus  actu  intelligibilibus 
extra  animam  existentibus  :  hujusmodi  autem  non  sunt,  nisiformae  a  materia 
separatae;  formae  igitur  intelligibiles  intellectus  nostri  effluunt  ab  aliquibus 
substantiis  separatis. 

3.  Praeterea.  Omne,  quod  est  in  potentia,  reducitur  in  actum  per  id, 
quod  est  actu:  si  ergo  intellectus  noster  prius  in  potentia  existens  postmodum 
actu  intelligat,  oportet,  quod  hoc  causetur  ab  aliquo  intellectu,  qui  semper 
est  in  actu  :  hic  autem  est  intellectus  separatus  ;  ergo  ab  aliquibus  substantiis 
separatis  causantur  species  intelligibiles,  quibus  actu  intelligimus. 

Sed  contra  est,  quia  secundum  hoc  sensibus  non  indigeremus  ad  intel- 
ligendum,  quod  patet  esse  falsum,  ex  hoc  praecipue,  quod  qui  caret  uno  sensu, 
nullo  modo  potest  habere  scientiam  de  sensibilibus  illius  sensus. 

Respoxdeo  dicendum,  quod  quidain  posuerunt,  species  intelligibiles  nostri 
intellectus  procedere  ab  aliquibus  formis,  vel  substantiis  separatis,  et  hoc 
dupliciier.  Plato  enim,  sicut  dictum  est  (art.  i.  huj.  q.),  posuit  formas  rerum 
sensibilium  per  se  sine  materia  subsistentes,  sicut  formam  hominis,  quam 
nominabat  per  se  hominòm;  et  formam,  vel  ideam  equi,  quam  nominabat  per 
se  equum;  et  sic  de  aliis;  has  ergo  formas  separatas  ponebat  participari  et  ab 
anima  nostra,  et  a  materia  corporali:  ab  anima  quidem  nostra,  ad  cogno- 
scendum:  a  materia  vero  corporali,  ad  essendum:  ut,  sicut  materia  corpo- 
ralis  per  hoc,  quod  participat  ideam  lapidis,  fit  hic  lapis:  ita  intellectus  noster 
per  hoc,  quod  participat  ideam  lapidis,  fit  intelligens  lapidem.  Participatio 
autem  ideae  fit  per  aliquam  similitudinem  ipsius  ideae  in  participante  ipsam, 
per  modum  quo  exemplar  participatur  ab  exemplato  :  sicut  igitur  ponebat 
formas  sensibiles,  quae  sunt  in  materia  corporali,  effluere  ab  ideis,  sicut  quas- 
dam  earum  similitudines  :  ita  ponebat  species  intelligibiles  nostri  intellectus 
esse  similitudines  quasdam  idearum  ab  eis  effluentes;  et  propter  hoc,  utsupra 
dictum  est  (ari.  i.  huj.  q.),  scientias,  et  definitiones  ad  ideas  referebat.  Sed 
quia  contra  rationem  rerum  sensibilium  est,  quod  earum  formae  subsistant 
absque  materiis,  ut  Aristot.  (Uh.  7.  Mòtaph.  a  Ux.  44.  usque  ad  ^S.),  multipli- 
citer  probat,  ideo  Avicenna  hac  positione  remota,  posuit  omnium  rerum  sen- 
sibilium intelligibiles  species  non  quidem  per  se  subsistere  absque  materia, 
sed  praeexisteie  immaterialiter  in  intellectibus  separatis:  a  quorum  primo  de- 
rivantur  hujusmodi  species  in  sequentem:  et  sic  de  aliis  usque  ad  ultimum 
intellectum  separatum,  quem  nominat  intellectum  agentem  :  a  quo,  ut  ipse  dicit, 
effluunt  species  intelligibiles  in  animas  nostras,  et  formae  sensibiles  in  ma- 
teriam  corporalem. 

Et  sic  in  hoc  Avicenna  cun  Platone  concordai,  quod  species  intelligibiles 
nostri  intellectus  effluunt  a  quibusdam  formis  separatis,  quas  tamen  Plato 
dicit  per  se  subsistere  (ut  refe^  Arisi,  i.  Md.  isx.  6.  et  2^.);  Avicen.  vero  ponit 
eas  in  intelligentia  agente:  difi'erunc  etiam  quantum  ad  hoc,  quod  Avicenna 
ponit,  species  intelligibiles  non  remanere  in  intellectu  nostro,  postquam  de- 
sinit  actu  intelligere  ;  sed  indigee,  ut  iterato  se  convertat  ad  recipiendum  de 
novo,  linde  non  ponit  scientiam  auimae  naturaUter  inditam,  sicut  Plato,  qui 
ponit,  p^rticipationes  idearum  imn'obihter  in  anima  permanere.  Sed  secun- 
dum hanc  positionem  sufficiens  rado  assignari  non  possct,  quare  anima  no- 
stra corpori  uniretur:  non  enim  notest  dici,  quod  anima  intellectiva  corpori 

uniatur  propter  corpus  ;  quia  nec  forma  est  propter  materiam,  nec  motor 
propter  mobile,  sed  potius  e  converso:  maxime  autem  videtur  corpus  esse 
necessarium  animae  intellectivae  ad  ejus  propriam  operationem,  quae  est 
intelligere:  quia  secundum  esse  suum  a  corpore  non  dependet.  Si  autem 
anima  species  intelligibiles  secundum  suam  naturam  apta  nata  esset  recipere 
per  influentiam  aliquorum  separatorum  principiorum  tantum,  et  non  acci- 
peret  eas  ex  sensibus,  non  indigeret  corpore  ad  intelligendum  ;  unde  frustra 
corpori  uniretur.  Si  autem  dicatur,  quod  indiget  anima  nostra  sensibus  ad 
intelligendum,  quibus  quodammodo  excitetur  ad  consideranda  ea,  quorum 
species  intelligibiles  a  principiis  separatis  recipit,  hoc  non  videtur  sufficere: 
quia  hujusmodi  excitatio  non  videtur  necessaria  animae,  nisi  inquantum  est 
consopita  (secundum  Platonicos)  quodammodo,  et  obliviosa  propter  unionem 
ad  corpus:  et  sic  sensus  non  proficerent  animae  intellectivae,  nisi  ad  tollen- 
dum  impedimentum,  quod  animae  provenit  ex  corporis  unione.  Remanet 
igitur  quaerendum,  quae  sit  causa  unionis  animae  ad  corpus.  Si  autem  dicatur 
secundum  Avicen.  quod  sensus  sunt  animae  necessarii,  quia  per  eos  excitatur, 
ut  convertat  se  ad  intelligentiam  agentem,  a  qua  recipit  species;  hoc  quidem 
non  sufficit:  quia  si  in  natura  animae  est,  ut  intelligat  per  species  ab  in- 
telligentia  agente  effluxas,  sequeretur,  quod  quandoque  anima  possit  se 
convertere  ad  intelligentiam  agentem  ex  inclinatione  suae  naturae,  vel  etiam 
excitata  per  alium  sensum,  ut  convertat  se  ad  intelligentiam  agentem,  ad 
recipiendum  species  sensibilium,  quorum  sensum  aliquis  non  habet.  Et  sic 
coecus  natus  posset  habere  scientiam  de  coloribus,  quod  est  manifeste 
falsum.  Unde  dicendum  est,  quod  species  intelligibiles,  quibus  anima  nostra 
intelligit,  non  effluunt  a  formis  separatis. 

Ad  primum  ergo  dicendum,  quod  species  intelligibiles,  quas  participat 
noster  intellectus,  reducuntur,  sicut  in  primam  causam,  in  aliquod  principium 
per  suam  essentiam  intelligibile,  scilicet  in  Deum.  Sed  ab  ilio  principio  pro- 
cedunt  mediantibus  formis  rerum  sensibilium,  et  materialium,  a  quibus 
scientiam  coUigimus,  ut  Dionysius  dicit  (cap.  7.  de  Div.  Nom.  lect.  2.). 

Ad  secundum  dicendum,  quod  res  materiales  secundum  esse,  quod 
habent  extra  animam,  possunt  esse  sensibiles  actu,  non  autem  actu  intelli- 
gibiles; unde  non  est  simile  de  sensu,  et  intellectu. 

Ad  tertium  dicendum,  quod  intellectus  noster  possibilis  reducitur  de 
potentia  ad  actum  per  aliquod  ens  actu,  idest  per  intellectum  agentem,  qui 
est  virtus  quaedam  animae  nostrae,  ut  dictum  est  (q^.  y().  art.  4.)  :  non  autem 
per  aliquem  intellectum  separatum,  sicut  per  causam  propriam  proximam, 
sed  forte  sicut  per  causam  remotam. 

ARTICULUS  V.  420 

UTRUM    ANIMA    INTELLECTIVA    COGNOSCAT    RES    MATERIALES 
IN    RATIONIBUS    AETERNIS. 

(Iiifr.  q.  88.  art.  5.  ad  i.  et   Veri.  q.  8.  art.  7.  ad  6.  et  q.  io. 
art.  I.  corp.  et  ad  6.  et  art.  8.  corp.). 

Ad  quintum  sic  proceditur.  Videtur,  quod  anima  intellectiva  non  cogno- 
scat  res  materiales  in  rationibus  aeternis,.id  enim,  in  quo  aliquid  cogno- 
scitur,  ipsum  magis,  et  per  prius  cognoscitur:  sed  anima  intellectiva  hominis 

in  statu  praesentis  vitae  non  cognoscit  rationes  aeternas:  quia  non  cognoscit 
ipsum  Deum,  in  quo  rationes  aeternae  existunt,  sed  ei,  sicut  ignoto,  conjun- 
gitur,  ut  Dionysius  dicit  in  i.  cap.  Myst.  Theol.;  ergo  anima  non  cognoscit 
omnia  in  rationibus  aeternis. 

2.  Praeterea.  Roman,  i.  dicitur,  quod  invìsìlnlìa  Dei  per  ea,  qiiad  facta 
umt,  conspiciuntur:  sed  inter  invisibilia  Dei  numerantur  rationes  aeternae;  ergo 
rat'ones  aeternae  per  creaturas  materiales  cognoscuntur,  et  non  e  converso. 

3.  Praeterea,  Rationes  aeternae  nihil  aliud  sunt,  quamideae:  dicit  enim 
Augustin.  in  lib.  83.  Q.Q..  (q.  46.)  quod  ideae  sunt  rationes  stabiles  rerum  in 
mente  divina  existentes  :  si  ergo  dicatur,  quod  anima  intellectiva  cognoscit 
omnia  in  rationibus  aeternis,  redibit  opinio  Platonis,  qui  posuit,  omnem  scien- 
tiam  ab  ideis  derivar!. 

Sed  contra  est,  quod  dicit  August.  12,  Confess.  (cap.  2^.):  Si  ambo  vi- 
dóuiits  verum  esse,  quod  dicis,  et  ambo  videmtis  vericm  esse,  quod  dico,  ubi,  quaeso, 
id  videmus  ?  Nec  ego  utiqiie  in  te,  nec  tu  in  me,  sed  ambo  in  ipsa,  quae  supra 
imntes  nostras  est,  incommutabili  ventate:  veritas  autem  incommutabilis  in  ae- 
ternis rationibus  continetur;  ergo  anima  intellectiva  omnia  vera  cognoscit  in 
rationibus  aeternis. 

Respondeo  dicendum,  quod,  sicut  Augustinus  dicit  in  2,  de  Doctr.  Chri- 
stiana (cap.  40.):  Qui  Pbilosophi  vocantur,  si  qua  forte  vera,  etfidei  nostrae  accom- 
vioda  dixerunt,  ab  eis  tamquam  ab  injustis  possessoribus  in  usuin  nostrum  vindi- 
cunda  sunt.  Habent  enim  doctrìnae  Gentilium  quaedam  simulata,  et  superstitiosa 
pgnienta,  quae  unusquisque  nostrum  de  societate  Gent'lium  exicns  debet  evitare,  etc. 
Et  ideo  Augustinus,  qui  doctrinis  Platonicorum  imbutus  fuerat,  si  qua  invenit 
fide!  accommoda  in  eorum  dictis,  assumpsit  ;  quae  vero  invenit  fìdei  nostrae 
adversa,  in  melius  commutavit.  Posuit  autem  Plato,  sicut  supra  dictum  est 
(art.  praec),  formas  rerum  per  se  subsistere  a  materia  separatas,  quas  ideas 
vocabat,  per  quarum  participationem  dicebat  intellectum  nostrum  omnia  co- 
gnoscere:  ut,  sicut  materia  corporalis  per  participationem  ideae  lapidis  fit 
lapis,  ita  intellectus  noster  per  participationem  ejusdem  ideae  cognosceret  la- 
pidem.  Sed  quia  videtur  esse  alienum  a  fide,  quod  formae  rerum  extra  res 
per  se  subsistant  absque  materia,  sicut  Platonici  posuerunt,  dicentes  per  se 
vilam,  aut  per  se  sapientiam  esse  quasdam  substantias  creatrices,  ut  Dionys. 
dicit  II.  cap.  de  Div.  Nom.  (kct.  4.)  ideo  Augustinus  in  lib.  83.  Q.Q..  (q.  46.) 
posuit  loco  harum  idearum,  quas  Plato  ponebat,  rationes  omnium  creatura- 
rum  in  mente  divina  existere,  secundum  quas  omnia  formantur,  et  secundum 
quas  etiam  anima  humana  omnia  cognoscit.  Cum  ergo  quaeritur,  utrum 
anima  humana  in  rationibus  aeternis  omnia  cognoscat,  dicendum  est,  quod 
aliquid  in  aliquo  dicitur  cognosci  dupliciter.  Uno  modo,  sicut  in  objecto  co- 
gnito: sicut  aliquis  videt  in  speculo  ea,  quorum  imagines  in  speculo  resul- 
tant.  Et  hoc  modo  anima  in  statu  praesentis  vitae  non  potest  videre  omnia 
in  rationibus  aeternis:  sed  sic  in  rationibus  aeternis  cognoscunt  omnia  beati, 
qui  Deum  vident,  et  omnia  in  ipso. 

Alio  modo  dicitur  aliquid  cognosci  in  aliquo,  sicut  in  cognitionis  principio  : 
sicut  si  dicamus,  quod  in  sole  videntur  ea,  quae  videntur  per  solem.  Et  sic 
necesse  est  dicere,  quod  anima  humana  omnia  cognoscat  in  rationibus  ae- 
ternis ;  per  quarum  participationem  omnia  cognoscimus  :  ipsum  enim  lumen 
intellectuale,  quod  est  in  nobis,  nihil  est  aliud,  quam  quaedam  participata 
similitudo  luminìs  increati,  in  quo  continentur  rationes  aeternae  ;  unde  in 
Psal.  4.  dicitur:  Multi  dicunt:  Ouis  ostendit  nobis  bona?  Cui  quaestioni  Psal- 

mista  respondet,  dicens  :  Signatutn  est  super  nos  lumen  vuìtus  tui  Domine  ;  quasi 
dicat  :  Per  ipsam.  sigUlationem  divini  luminis  in  nohis  omnia  dernonstrantur.  Quia 
tamen  praeter  lumen  intellectuale  in  nobis  exiguntur  species  intelligibiles  a 
rebus  acceptae  ad  scientiam  de  rebus  materialibus  habendam,  ideo  non  per 
solam  participationem  rationum  aeternarum  de  rebus  materialibus  notitiam 
habemus,  sicut  Platonici  posuerunt,  quod  sola  idearum  participatio  sufficit 
ad  scientiam  habendam.  Onde  August.  dicit  in  4.  de  Trin.  (cap.  16.):  Num- 
quid  quia  Philosopìii  documeniìs  certissimis  persuadent  aeUrnis  rationibus  omnia 
temporali  a  fieri,  propterea  potuerunt  in  ipsis  rationibus  perspicere,  velex  ipsis  col- 
lidere, quot  sint  animalium  genera,  quae  semina  singnlorum?  Nonne  ista  omnia 
ter  locorum,  ac  temporum  historiam  quaesierunt  ?  Quod  autem  Augustinus  non 
sic  intellexerit,  omnia  cognosci  in  rationibus  aeternis,  vel  in  incommutabili  veritate, 
quasi  ipsae  rationes  aeternae  videantur,  patet  per  hoc,  quod  ipse  dicit  in 
libro  83.  Q.Q.  (q.  46.)  quod  rationahs  anima  non  omnis,  et  quaecumque,  sed 
quae  sancta,  et  pura  fuerit,  asseritur  illi  visioni,  scilicet  rationum  aeternarum, 
esse  idonea;  sicut  sunt  animae  beatorum. 
Et  per  haec  patet  responsio  ad  objecta. 

ARTICULUS  VI.  421 

UTRUM  INTELLECTIVA  COGXITIO  AGCIPIATUR  A  REBUS   SENSIBILIBUS. 

(Feri.  q.  io.  ari.  6.  et  opusc.  2.  cap.  Si.  et  82.). 

Ad  sextum  sic  proceditur.  Videtur,  quod  intellectiva  cognitio  non  acci- 
piatur  a  rebus  sensibilibus,  dicit  enim  August.  in  lib.  85.  Q.Q..  (q.  g.),  quod 
non  est  expectando  sinceritas  veritatis  a  corporis  sensibus,  et  hoc  probat  du- 
tiìciter.  Uno  modo  per  hoc,  quod  omne,  quod  corporeus  sensus  attingit,  sine 
uUa  intermissione  temporis  commutatur:  quod  autem  non  manet,  percipi 
non  potest.  Alio  modo  per  hoc,  quod  omnia,  quae  per  corpus  sentimus,  etiam 
cum  non  adsunt  sensibus,  imagines  tamen  eorum  patimur,  ut  in  somno,  vel 
furore:  non  autem  sensibus  discernere  valemus,  utrum  ipsa  sensibilia,  vel 
imagines  eorum  falsas  sentiamus  :  nihil  autem  percipi  potest,  quod  a  falso 
non  discemitur;  et  sic  concludit,  quod  «o«  est  expec landa  veritas  a  sensibus  : 
sea  cognitio  intellectualis  est  appreliensiva  veritatis  ;  non  ergo  cognitio  intei- 
lectualis  est  expectanda  a  sensibus. 

2.  Praeterea.  August.  dicit  12.  super  Gen.  ad  lit.  (cap.  16.):  Non  est 
putandum  facere  aliquid  corpus  in  spirituni,  tamquam  spiritus  corpori  facienti  ma- 
teriae  vice  subdaiur.  Omni  enim  modo  praestantior  est  qui  facit,  ea  re,  de  qua 
aliquid  facit;  unde  concludit,  quod  imaginem  corporis  non  corpus  in  spiritu, 
sed  ipse  spiritus  in  seipso  facit;  non  ergo  intellectualis  cognitio  a  sensibus 
derivatur. 

3.  Praeterea.  EfFectus  non  se  extendit  ultra  virtutem  suae  causae:  sed 
intellectualis  cognitio  se  extendit  ultra  sensibilia:  intelligimus  enim  quaedam 
quae  sensu  percipi  non  possunt;  intellectualis  ergo  cognitio  non  derivatur  a 
rebus  sensibilibus. 

Sed  contra  est,  quod  Philos.  probat  in  i.  Metaph.  (cap.  i.)  et  in  fine 
Poster,  (lib.  2.  tex.  2y.)  quod  principium  nostrae  cognitionis  est  a  sensu. 

Respondeo  dicendum,  quod  circa  istam  quaestionem  triplex  fuit  Philo- 
sophorum  opinio.  Democritus  enim  posuit,  quod  nulla  est  alia  causa  cujuslibet 

nostrae  cognitionis,  nisi  cum  ab  his  corporibus,  quae  cogitamus,  veniunt, 
atque  intrant  imagines  in  animas  nostras,  ut  Augustinus  dicit  in  epist.  sua  (^6.) 
ad  Dioscorum,  et  Aristoteles  etiam  dicit  in  lib.  de  Somn.  et  Vigil.  (cap.  2.) 
quod  Democritus  posuit  cognitionem  fieri  per  idola,  et  defluxiones.  Et  hujus 
positionis  ratio  fuit,  quia  tam  ipse  Democritus,  quam  alii  antiqui  Naturales 
non  ponebant  intellectum  differre  a  sensu,  ut  Aristoteles  dicit  in  lib.  2,  de 
Anima  (tex.  ijo.  et  iji-);  et  ideo,  quia  sensus  immutatur  a  sensibili,  arbitra- 
bantur,  omnem  nostram  cognitionem  fieri  per  solam  immutationem  a  sensi- 
bilibus:  quam  quidem  immutationem  Democritus  asserebat  fieri  perimaginum 
defluxiones.  Plato  vero  e  contrario  posuit,  intellectum  differre  a  sensu,  et 
intellectum  quidem  esse  virtutem  immaterialem  organo  corporeo  non  utentem 
in  suo  actu.  Et  quia  incorporeum  non  potest  immutari  a  corporeo,  posuit, 
quod  cognitio  intellectualis  non  fit  per  immutationem  intellectus  a  sensibilibus, 
sed  per  participationem  formarum  intelligibilium  separatarum,  ut  dictum  est 
(art.  4.  et^.praec.)  :  sensum  etiam  posuit  virtutem  quamdam  per  se  operantem; 
unde  nec  ipse  sensus,  cum  sit  quaedam  vis  spiritualis,  immutatur  a  sensibi- 
libus; sed  organa  sensuum  a  sensibilibus  immutantur.  Ex  qua  immutatione 
anima  quodammodo  excitatur,  ut  in  se  species  sensibilium  formet.  Et  liane 
opinionem  tangere  videtur  August.  12.  super  Gen.  ad  lit.  (cap.  24.)  ubi  dicit, 
quod  corpus  non  sentit,  sed  anima  per  corpus,  quo  velut  nuntio  utitur  ad 
formandum  in  seipsa,  quod  extrinsecus  nuntiatur.  Sic  igitur  secundum  Pla- 
tonis  opinionem  neque  intellectualis  cognitio  a  sensibili  procedit,  neque  etiam 
sensibilis  totaliter  a  sensibilibus  rebus  ;  sed  sensibilia  excitant  animam  sensi- 
bilem  ad  sentiendum  ;  et  similirer  sensus  excitant  animam  intellectivam  ad 
intelligendum. 

Aristoteles  autem  media  via  processit.  Posuit  enim  (2.  de  Anima,  tex.  ip.) 
cum  Platone,  intellectum  differre  a  sensu:  sed  sensum  posuit  propriam  ope- 
rationem  non  habere  sine  communicatione  corporis,  ita  quod  sentire  non 
sit  actus  animae  tantum,  sed  conjuncti;  et  similiter  posuit  de  omnibus  ope- 
rationibus  sensitivae  partis.  Q.uia  igitur  non  est  inconveniens,  quod  sensibilia, 
quae  sunt  extra  animam,  causent  aliquid  in  conjunctum,  in  hoc  Aristot.  cum 
Democrito  concordavit,  quod  operationes  sensitivae  partis  causentur  per  im- 
pressionem  sensibilium  in  sensum,  non  per  modum  defluxionis,  ut  Demo- 
critus posuit,  sed  per  quamdam  operationem.  Nam  et  Democritus  omnem 
actionem  fieri  posuit  per  influxionem  atomorum,  ut  patet  in  primo  de  Ge- 
neratione  (tex.  ^6.  et  seq.):  intellectum  vero  posuit  Arist.  (Uh.  5.  de  Anim.  tex.  12.) 
habere  operationem  absque  communicatione  corporis.  Nihil  autem  corporeura 
imprimere  potest  in  rem  incorpoream:  et  ideo  ad  causandam  intellectualem 
operationem,  secundum  Aristot.,  non  sufficit  sola  impressio  sensibilium  cor- 
porum,  sed  requiritur  aliquid  nobilius  ;  quia  agens  est  hoiwrahilius  patiente,  ut 
ipse  dicit  (Uh.  j.  de  Anim.  tex  i^.)  :  non  tamen  ita,  quod  intellectualis  ope- 
ratio  causetur  ex  sola  impressione  aliquarum  rerum  superiorum,  ut  Plato 
posuit:  sed  illud  superius,  et  nobilius  agens,  quod  vocat  intellectum  agentem, 
de  quo  jam  supra  diximus  (q.  79.  art.  5.  et  4.),  facit  phantasmata  a  sensibus 
accepta  in  actu  per  modum  abstractionis  cujusdam. 

Secundum  hoc  ergo  ex  parte  phantasmatum  intellectualis  operatio  a  sensu 
causatur.  Sed  quia  phantasmata  non  sufficiunt  immutare  intellectum  possi- 
bilem,  sed  oportet,  quod  fiant  intelligibilia  actu  per  intellectum  agentem,  non 
potest  dici,  quod  sensibilis  cognitio  sit  totalis,  et  perfecta  causa  intellectualis 
cognitionis,  sed  magis  quodammodo  est  materia  causae. 

Ad  primum  ergo  dicendum,  quod  per  verba  illa  Augustini  datur  intelligi, 
quod  veritas  non  sit  totaliter  a  sensibus  expectanda  :  requiritur  enim  lumen 
intellectus  agentis,  per  quod  immutabiliter  veritatem  in  rebus  mutabilibus 
cognoscamus,  et  discernamus  ipsas  res  a  similitudinibus  rerum. 

Ad  secundum  dicendum,  quod  Augustinus  non  loquitur  de  intellectuali 
cognitione,  sed  de  imaginaria:  et  quia  secundum  Platonis  opinionem  vis 
imaginaria  habet  operationem,  quae  est  animae  solius,  eadem  ratione  usus 
est  Augustinus  ad  ostendendum,  quod  corpora  non  imprimunt  suas  similitu- 
dines  in  vim  imaginariam,  sed  hoc  facit  ipsa  anima,  qua  utitur  Aristot.  (llb.  5. 
de  Anima  tex.i^.)  ad  probandura,  intellectum  agentem  esse  aliquid  separatum; 
quia  scilicet  agens  est  honordbilius  patiente.  Et  prò  cui  dubio  oportet  secundum 
hanc  positi onem  in  vi  imaginativa  ponere  non  solum  potentiam  passiv.-^m, 
sed  etiam  activam.  Sed  si  ponamus  secundum  opinionem  Aristotelis  (lib,  2. 
de  Anima  iex.  ij^.  et  ij/.  usque  ad  fin.)  quod  actio  virtutis  imaginativae  sit 
conjuncti,  nulla  sequitur  difficultas:  quia  corpus  sensibile  est  nobilius  organo 
animalis  secundum  hoc  quod  comparatur  ad  ipsum,  ut  ens  in  actu  ad  ens  in 
potentia;  sicut  coloratura  in  actu  ad  pupillara,  quae  colorata  est  in  potentia. 
Posset  taraen  dici,  quod,  quamvis  prima  irarautatio  virtutis  iraaginariae  sit 
per  raotum  sensibilium,  quia  phaniasia  est  motiis  factus  secundum  sensum,  ut 
dicitur  in  lib.  2.  de  Anira.  (iex.  160.),  taraen  est  quaedam  operatio  aniraae  in 
horaine,  quae  dividendo,  et  componendo  format  diversas  rerum  imagines, 
etiara  quae  non  sunt  a  sensibus  acceptae;  et  quantura  ad  hoc  possunt  accipi 
verba  Augustini. 

Ad  tertium  dicendura,  quod  sensitiva  cognitio  non  est  tota  causa  intel- 
lectualis  cognitionis.  Et  ideo  non  est  rairura,  si  intellectualis  cognitio  ultra 
sensitivura  se  extendit. 

UTRUM    INTELLECTUS   POSSIT    ACTU   INTELLIGEllE 

PER    SPECIES     INTELLIGIBILES,     Q.UAS     PENES    SE     HABET, 

NON  CONVERTENDO   SE    AD    PHANTASMATA. 

(Infr.  q.  (S9.  art.  i.  et  2.  et  part.  5.  q.  11.  art.  2.  et  q.  16.  art.  1.  corp. 
et  lib.  2.  Contr.  g.  cap.  ^9.  et  y2.  et  lib,  4.  cap.  11.  et  i.  in  Cor.  ij.  lect.  ^.). 

Ad  septimum  sic  proceditur.  Videtur,  quod  intellectus  possit  actu  intelli- 
gere  per  species  intelligibiles,  quas  penes  se  habet,  non  convertendo  se  ad 
phantasmata:  intellectus  enim  fit  in  actu  per  speciem  intelligibilera,  qua  in- 
formatur  :  sed  intellectura  esse  in  actu  est  ipsum  intelligere  ;  ergo  species  in- 
teUigibiles  sufficiunt  ad  hoc,  quod  intellectus  actu  intelligat,  absque  hoc  quod 
ad  phantasmata  se  convertat. 

2.  Praeterea.  Magis  dependet  imaginatio  a  sensu,  quara  intellectus  ab 
ìmaginatione:  sed  imaginatio  potest  imaginari  actu,  absentibus  sensibilibus; 
ergo  raulto  raagis  intellectus  potest  intelligere  actu,  non  convertendo  se  ad 
phantasraata. 

3.  Praeterea.  Incorporaliura  non  sunt  aliqua  phatasmata;  quia  imagi- 
natio  tempus,  et  continuum  non  transcendit  ;  si  ergo  intellectus  noster  non 
posset  aliquid  intelligere  in  actu,  nisi  converteretur  ad  phantasmata,  seque- 

retur,  quod  non  posset  intelligere  incorporeum  aliquid  :  quod  patet  esse  falsum  : 
intelligimus  enim  veritatem  ipsam,  et  Deum,  et  angelos. 

Sed  contra  est,  quod  Philos.  dicit  in  3.  de  Anima  (tdx.  ^0.),  quod  nihil 
sine  phantasmate  intelligit  anima. 

Respondeo  dicendum,  quod  impossibile  est  intellectum  nostrum  secun- 
dum  praesentis  vitae  statum,  quo  passibili  corpori  conjungitur,  aliquid  intel- 
ligere in  actu,  nisi  convertendo  se  ad  phantasmata;  et  hoc  duohus  indiciis 
apparet.  Primo  quidem,  quia,  cum  intellectus  sit  vis  quaedam  non  utens  cor- 
porali organo,  nullo  modo  impediretur  in  suo  actu  per  laesionem  alicujus 
corporalis  organi,  si  non  requireretur  ad  ejus  actum  actus  alicujus  potentiae 
utentis  organo  corporali:  utuntur  autem  organo  corporali  sensus,  et  imagi- 
natio,  et  aliae  vires  pertinentes  ad  partem  sensitivam  ;  unde  manifestum  est, 
quod  ad  hoc  quod  intellectus  actu  intelllgat,  non  solum  accipiendo  scientiam 
de  novo,  sed  etiam  utendo  scientia  jam  acquisita,  requiritur  actus  imagina- 
tionis,  et  caeterarum  virtutum  :  videmus  enim,  quod  impedito  actu  virtutis 
imaginativae  per  laesionem  organi,  ut  in  phreneticis,  et  similiter  impedito 
actu  memorativae  virtutis,  ut  in  lethargicis,  impeditur  homo  ab  intelligendo 
in  actu  etiam  ea,  quorum  scientiam  praeaccepit. 

Sdcundo,  quia  hoc  quilibet  in  seipso  experiri  potest,  quod  quando  aliquis 
conatur  aliquid  intelligere,  format  sibi  aliqua  phantasmata  per  modum  exem- 
plorum,  in  quibus  quasi  inspiciat,  quod  intelligere  studet:  et  inde  est  etiam, 
quod  quando  aliquem  volumus  facere  aliquid  intelligere,  proponimus  ei  exem- 
pla,  ex  quibus  sibi  phantasmata  formare  possit  ad  intelligendum.  Hujus  au- 
tem ratio  est,  quia  potentia  cognoscitiva  proportionatur  cognoscibili.  Unde 
intellectus  angeli,  qui  est  totaliter  a  corpore  separatus,  objectum  proprium 
est  substantia  intelligibilis  a  corpore  separata:  et  per  hujusmodi  intelligibile 
materialia  cognoscit.  Intellectus  autem  humani,  qui  est  conjunctus  corpori, 
proprium  objectum  est  quidditas,  sive  natura  in  materia  corporali  existens: 
et  per  hujusmodi  naturas  visibihum  rerum,  etiam  in  invisibilium  rerum  ali- 
qualem  cognitionem  ascendit.  De  ratione  autem  hujus  naturae  est,  quod  in 
aliquo  individuo  existat;  quod  non  est  absque  materia  corporali:  sicut  de  ra- 
tione naturae  lapidis  est,  quod  sit  in  hoc  lapide;  et  de  ratione  naturae  equi 
est,  quod  sit  in  hoc  equo:  et  sic  de  aliis;  unde  natura  lapidis,  vel  cujuscum- 
que  materialis  rei  cognosci  non  potest  complete,  et  vere,  nisi  secundum  quod 
cognoscitur  ut  in  particulari  existens  :  particulare  autem  apprehendimus 
per  sensum,  et  imaginationem.  Et  ideo  necesse  est,  ad  hoc  quod  intellectus 
actu  intelligat  suum  objectum  proprium,  quod  convertat  se  ad  phantasmata,  ut 
speculeturnaturam  universalem  in  particulari  existentem:  si  autem  proprium 
objectum  intellectus  nostri  esset  forma  separata,  vel  si  formae  rerum  sensi- 
bilium  subsisterent  non  in  particularibus,  secundum  Platonicos,  non  oporteret, 
quod  intellectus  noster  semper  intelligendo  converteret  se  ad  phantasmata. 

Ad  primum  ergo  dicendum,  quod  species  conservatae  in  intellectu  possi- 
bili in  eo  existunt  habitualiter,  quando  actu  non  intelligit,  sicut  supra  dictum 
est  (q.  ji).  art.  6.);  unde  ad  hoc  quod  intelligamus  in  actu,  non  sufficit  ipsa 
conservatio  specierum  :  sed  oportet,  quod  eis  utamur,  secundum  quod  con- 
venit  rebus,  quarum  sunt  species,  quae  sunt  naturae  in  particularibus  exi- 
stentes. 

Ad  secundum  dicendum,  quod  etiam  ipsum  phantasma  est  similitudo  rei 
particularis  :  unde  non  indiget  imaginatio  aliqua  alia  similitudine  particulari, 
sicut  indiget  intellectus. 

Ad  tertium  dicendum,  quod  incorporea,  quorum  non  sunt  phantasmata, 
cognoscuntur  a  nobis  per  comparatìonem  ad  corpora  sensibilìa,  quorum  sunt 
phantasmata  :  sicut  veritatem  intelligimus  ex  consideratione  rei,  circa  quam 
veritatem  speculamur.  Deum  autem,  ut  Dionys.  dicit  (cap.  i.  de  Div.  Noni. 
hct.  ^.),  cognoscimus  ut  causam,  et  per  excessum,  et  per  remotionem.  Alias 
etiam  incorporeas  substantìas  in  statu  praesentis  vitae  cognoscere  non  pos- 
sumus,  nisi  per  remotionem,  vel  aliquam  comparationem  ad  corporalia.  Et 
ideo,  cum  de  hujusmodi  aliquid  intelligimus,  necesse  habemus  converti  ad 
phantasmata  corporum,  licet  ipsorum  non  sint  phantasmata. 


ARTICULUS  Vili.  423 

UTRUM  JUDICIUM   INTELLECTUS    IMPEDIATUR 
PER    LIGAMENTUM    SENSUS. 

(2-2.  q.  1^4.  art.  j".  corp.  et  q.  ij2.  art.  i.  et   Veri.  q.  12.  art.  ^. 
et  5.  de  Anima  lect.  y.). 

Ad  octavum  sic  proceditur.  Videtur,  quod  judicium  intellectus  non  im- 
pediatur  per  ligamentum  sensus  :  superius  enim  non  dependet  ab  inferiori: 
sed  judicium  intellectus  est  supra  sensum;  ergo  judicium  intellectus  non 
irapeditur  per  ligamentum  sensus. 

2,  Praeterea.  Syllogizare  est  actus  intellectus  :  in  somno  autem  ligatur 
sensus,  ut  dicitur  in  lib.  de  Somn,  et  Vig.  (cap.  i.)  :  contingit  tamen  quan- 
doque,  quod  aliquis  dormiens  syllogizat;  ergo  non  impeditur  judicium  intel- 
lectus per  ligamentum  sensus. 

Sed  contra  est,  quod  in  dormiendo,  ea  quae  contra  licitos  mores  con- 
tingunt,  non  imputantur  ad  peccatum,  ut  August.  in  12.  super  Gen,  ad  literam 
(cap.  ly),  dicit:  hoc  autem  non  esset,  si  homo  in  dormiendo  liberum  usum 
rationis,  et  intellectus  haberet;  ergo  impeditur  rationis  usus  per  ligamentum 
sensus. 

Respondeo  dicendum,  quod,  sicut  dictum  est  (ari.  praec),  proprium 
objectum  intellectui  nostro  proportionatum  est  natura  rei  sensibilis,  Judicium 
autem  perfectum  de  re  aliqua  dari  non  potest,  nisi  ea  omnia,  quae  ad  rem 
pertinent,  cognoscantur;  et  praecipue  si  ignoretur  id,  quod  est  terminus, 
et  finis  judicii.  Dicit  autem  Philosophus  in  tertio  de  Coelo  (tex.  61.), 
quod,  sicut  finis  factivae  scientiae  est  opus;  ita  naturalis  scìentiae  finis  est, 
quod  videtur  principaliter  secundum  sensum,  Faber  enim  non  quaerit  cogni- 
tionem  cultelli,  nisi  propter  opus,  ut  operetur  hunc  particularem  cultellum. 
Et  similiter  naturalis  non  quaerit  cognoscere  naturam  lapidis,  et  equi,  nisi 
ut  sciat  rationes  eorum,  quae  videntur  secundum  sensum  :  manifestum  est 
autem,  quod  non  posset  esse  perfectum  judicium  fabri  de  cultello,  si  opus 
ignoraret;  et  similiter  non  potest  esse  perfectum  judicium  scientiae  naturalis 
de  rebus  naturalibus,  si  sensibilia  ignorentur:  omnia  autem,  quae  in  praesenti 
statu  intelligimus,  cognoscuntur  a  nobis  per  comparationem  ad  res  sensibiles 
naturales;  unde  impossibile  est,  quod  sit  in  nobis  judicium  intellectus  per- 
fectum cum  ligamento  sensus,  per  quem  res  sensibiles  cognoscimus. 

Ad  primum  ergo  dicendum,  quod,  quamvis  intellectus  sit  superior  sensu, 
accipit  tamen  aliquo  modo  a  sensu;  et  ejus  objecta  prima,  et  principalìa  in 

sensibilibus  fundantur;  et  ideo  necesse  est,  quod  impediatur  judicium  intel- 
lectus  ex  ligamento  sensus. 

Ad  secuxdum  dicendum,  quod  sensus  ligatur  in  dormientibus  propter  eva- 
porationes  quasdam,  et  fumositates  resolutas,  ut  dicitur  in  lib.  deSomn.  et  Vig. 
(cap.i.  et  ^.)  ;  et  ideo  secundum  dispositionem  hujusmodi  evaporationum  con- 
tingit  esse  ligamentum  sensus  majus,  vel  minus.  Quando  enim  multus  fueric 
motus  vaporum,  ligatur  non  solum  sensus,  sed  etiam  imaginatio;  ita  ut  nulla 
appareant  phantasmata  :  sicut  praecipue  accidit,  cum  aliquis  incipit  dormire 
post  multum  cibum,  et  poium:  si  vero  motus  vaporum  aliquantulum  fueric 
remissior,  apparent  phantasmata,  sed  distorta,  et  inordinata;  sicut  accidit  in 
febrìcitantibus:  si  vero  adhuc  magis  motus  sedetur,  apparent  phantasmata 
ordinata:  sicut  maxime  solet  contingere  in  fine  dormitionis,  et  in  hominibus 
sobriis,  et  habentibus  fortem  imaginationem.  Si  autem  motus  vaporum  fuerit 
modicus,  non  solum  imaginatio  remanet  libera,  sed  etiam  ipse  sensus  com- 
munis  ex  parte  solvitur;  ita  quod  homo  judicat  interdum  in  dormiendo  ea 
quae  videt,  somnia  esse,  quasi  dijudicans  inter  res,  et  rerum  similitudines: 
sed  tamen  ex  aliqua  parte  remanet  sensus  communis  ligatus;  et  ideo,  licec 
aliquas  similitudines  discernat  a  rebus,  tamen  semper  in  aliquibus  decipitur. 
sic  igitur  per  modum,  quo  sensus  solvitur,  et  imaginatio  in  dormiendo,  libe- 
ratur  et  judicium  intellectus;  non  tamen  ex  toto;unde  illi,  qui  dormiendo 
syllogizant,  cum  excitantur,  semper  recognoscunt  se  in  aliquo  deieCisse. 


QUAESTIO  LXXXV. 

DE    MODO,    ET    ORDINE    INTELLIGENDI, 
IN    OCTO    ARTICULOS    DIVISA. 

Deinde  considerandum  est  de  modo,  et  ordine  intelligendi. 

Et  circa  hoc  qiiaeruntur  octo. 

Primo.  Utrum  intellectus  noster  intelligat  abstrahendo  species  a  phan- 
tasmatibus. 

Secundo.  Utrum  species  intelligibiles  abstractae  a  phantasmatibus  se  ha- 
beant  ad  intellectum  nostrum,  ut  quod  intelligitur,  vel  sicut  id,  quo  intelligitur. 
Tertio.  Utrum  intellectus  noster  naturaliter  intelligat  prius  magis  uni- 
versale. 

Quarto.  Utrum  intellectus  noster  possit  multa  simul  intelligere. 

Quinto.  Utrum  intellectus  noster  intelligat  componendo,  et  dividendo. 

Sexto.  Utrum  intellectus  possit  errare. 

Septimo.  Utrum  unus  possit  eamdem  rem  melius  intelligere,  quam  alius. 

Octavo.  Utrum  intellectus  noster  per  prius  cognoscat  indivisibile,  quam 
divisibile. 

ARTICULUS  I.  424 

UTRUM    IXTELLECTUS   NOSTER    INTELLIGAT    RES    CORPOREAS 

ET    MATERIALES 
PER    ABSTRACTIONEM    A    PHANTASMATIBUS. 

(Infr.  q.  87.  art.  2.  ad  2.  et  q.  loi.  art.  i.  et  1-2.  q.  /.  art.  i.  ad  i.). 

Ad  primum  sic  proceditur.  Videtur,  quod  intellectus  noster  non  intelligat 
res  corporeas,  et  materiales  per  abstractionem  a  phantasmatibus.  Quicuinque 
enim  intellectus  intelligit  rem  aliter,  quam  sit,  est  falsus:  formae  autem  rerum 
materialium  non  sunt  abstractae  a  particularibus,  quorum  similitudines  sunt 
phantasmata;  si  ergo  intelligamus  res  materiales  per  abstractionem  specierum 
a  phantasmatibus,  erit  falsitas  in  intellectu  nostro. 

2.  Praeterea.  Res  materiales  sunt  res  naturales  in  quarum  definitione 
cadit  materia:  sed  nihil  potest  intelligi  sine  eo,  quod  cadit  in  definitione  eius; 
ergo  res  materiales  non  possunt  intelligi  sine  materia:  sed  materia  est  indi- 
viduationis  princìpium  ;  ergo  res  materiales  non  possunt  intelligi  per  abstra- 
ctionem universalis  a  particulari:  quod  est  abstrahere  species  intelligibiles  a 
phantasmatibus. 

3.  Praeterea.  In  3.  de  Anima  (tex.  iS.  et  ^i.)  dicitur,  quod  phantasmata 
se  habent  ad  animam  intellectivam,  sicut  colores  ad  visum  :  sed  visio  non 
fit  per  abstractionem  aliquarum  specierum  a  coloribus,  sed  per  hoc,  quod 
colores  imprimunt  in  visum  ;  ergo  nec  intelligere  contingit  per  hoc,  quod 
aliquid  abstrahatur  a  phantasmatibus,  sed  per  hoc,  quod  phantasmata  im- 
primunt in  intellectum. 

4.  Praeterea.  Ut  dicitur  in  tertio  de  Anima  (loc.  vunc.  cit  )  in  intellectiva 
anima  sunt  (/;/0j  scilicet  intellectus  ^05j/^///^,  et  agens:  sed  abstrahere  a  phan- 
tasmatibus species  intelligibiles  non  pertinet  ad  intellectum  possibilem  ;  sed 
recidere  species  jam  abstractas:  sed  nec  etiam  videtur  pertinere  ad  intel- 
lectum agentem,  qui  se  habet  ad  phantasmata,  sicut  lumen  ad  colores,  quod 
non  abstrahit  aliquid  a  coloribus,  sed  magis  eis  influit;  ergo  nullo  modo 
inteUigimus  abstrahendo  a  phantasmatibus. 

5.  Praeterea.  Philos.  in  3.  de  Anima  (tex.  55.  et  59.J  dicit,  quod  intel- 
lectus intelligit  species  in  phantasmatibus;  non  ergo  eas  abstrahendo. 

Sed  coktra  est,  quod  dicitur  in  3.  de  Anima  (tex.  2.)  quod,  sicut  res 
sunt  scparabiles  a  materia,  sic  circa  intellectum  sunt;  ergo  oportet,  quod 
materialia  intelligantur,  iiiquantum  a  materia  abstrahuntur,  et  a  similitudinibus 
materialibus,  quae  sunt  phantasmata. 

Respondeo  dicendum,  quod,  sicut  supra  dictum  est  (q.  80.  art.  2.  et  q.  84. 
art.  y),  objectum  cognoscibile  proportionatur  virtuti  cognoscitivae:  est  autem 
triplex  gradus  cognoscitivae  virtutis.  Ouaedam  enim  cognoscitiva  virtus  est 
actus  organi  corporalis,  scilicet  sensus;  et  ideo  objectum  cujuslibet  senaitivae 
potentiae  est  forma,  prout  in  materia  corporali  existit.  Et  quia  hujusmodi  ma- 
teria est  individuationis  principium,  ideo  omnis  potentia  sensitivae  partis  est 
cognoscitiva  particularium  tantum.  Ouaedam  autem  virtus  cognoscitiva  est, 
quae  neque  est  actus  organi  corporalis,  neque  est  aliquo  modo  corporali 
materiae  conjuncta;  sicut  intellectus  angelicus;  et  ideo  hujus  virtutis  cogno- 
scitivae objectum  est  forma  sine  materia  subsistens.  Etsi  enim  materialia  co- 

gnoscant,  non  tamen  nisi  in  immaterialibus  ea  intuentur,  scilicet  vel  in  sei- 
psis,  vel  in  Deo.  Intellectus  autem  humanus  medio  modo  se  habet:  non 
enim  est  actus  alicujus  organi,  sed  tamen  est  quaedam  virtus  animae,  quae 
est  forma  corporis,  ut  ex  supra  dictis  patet  (q.  y6.  art.  i.)  :  et  ideo  proprium 
ejus  est  cognoscere  formam,  in  materia  quidem  corporali  individualiter  exi- 
stentem,  non  tamen  prout  est  in  tali  materia  :  cognoscere  vero  id,  quod  est 
in  materia  individuali,  non  prout  est  in  tali  materia,  est  abstrahere  formam 
a  materia  individuali,  quam  repraesentant  phantasmata  ;  ed  ideo  necesse  est 
dicere,  quod  intellectus  noster  intelligit  materialia  abstrahendo  a  phantasmati- 
bus:  et  per  materialia  sic  considerata  in  immaterialium  aliqualem  cognitionem 
devenimus:  sicut  e  contra  angeli  per  immaterialia  materialia  cognoscunt.  Plato 
vero  attendens  solum  ad  immaterialitatem  intellectus  humanì,  non  autem  ad 
hoc  quod  est  corpori  quodammodo  unitus,  posuit  objectum  intellectus  ideas 
separatas  ;  et  quod  intelligimus  non  quidem  abstrahendo,  sed  magis  abstracta 
parti  e  pando  (Arist.  12.  Met.  Ux.  6.),  ut  supra  dictum  est  (q.  84.  a.  i.). 

Ad  primum  ergo  dicendum,  quod  abstrahere  contingit  dupUciter.  Uno  modo, 
per  modum  compositionis,  et  divisionis:  sicut  cum  intelligimus  aliquid  non 
esse  in  alio,  vel  esse  separatum  ab  eo.  Alio  modo,  per  modum  simplicis  et 
absolurae  consideratioiìis;  sicut  cum  intelligimus  unum,  nihil  considerando 
de  alio;  abstrahere  igitur  ptr  intellectum  ea,  quae  secundum  rem  non  sunt 
abstracta,  secundum  primum  modum  abstrahendi,  non  est  absque  falsitate,  sed 
secundo  modo  abstrahere  per  intellectum,  quae  non  sunt  abstracta  secundum 
rem,  non  habet  falsitatem:  ut  in  sensu  apparet  [al.  in  sensibilibus  manifeste. 
lìpparet].  Si  enim  intelligamus,  vel  dicamus,  colorem  non  inesse  corpori 
colorato,  vel  esse  separatum  ab  eo,  erit  falsitas  in  opinione,  vel  in  oratione: 
si  vero  consideremus  colorem,  et  proprietates  ejus,  nihil  considerantes  de 
pomo  colorato;  vel  quod  sic  intelligimus,  etiam  voce  exprimamus,  erit  absque 
falsitate  opinionis,  et  orationis:  pomum  enim  non  est  de  ratione  coloris. 
Et  ideo  nihil  prohibet,  colorem  intelligi,  nihil  intelligendo  de  pomo.  Simi- 
liter  dico,  quod  ea,  quae  pertinent  ad  rationem  speciei  cujuslibet  rei  mate- 
rialis,  puta  lapidis,  aut  hominis,  aut  equi,  possunt  considerar!  sine  principiis 
individualibus,  quae  non  sunt  de  ratione  speciei.  Et  hoc  est  abstrahere  uni- 
versale a  particulari,  vel  speciem  intelligibilem  a  phantasmatibus,  considerare 
scilicet  naturam  speciei  absque  consideratione  individualium  principiorum,  quae 
per  phantasmata  repraesentantur  :  cum  ergo  dicitur,  quod  intellectus  est  falsus, 
qui  intelligit  rem  aliter,  quam  sit,  verum  est,  si  ly  aliUr  referatur  ad  rem  intel- 
lectam,  tunc  enim  intellectus  est  falsus,  quando  intelligit,  rem  esse  aliter,  quam 
sit;  unde  falsus  esset  intellectus,  si  sic  abstraheret  speciem  lapidis  a  materia, 
ut  intelligeret,  eam  non  esse  in  materia,  ut  Plato  posuit.  Non  est  autem  ve- 
rum, quod  proponitur,  si  ly  aliter  accipiatur  ex  parte  intelligentis  :  est  enim 
absque  falsitate,  ut  alius  sit  modus  intelligentis  in  intelligendo,  quam  modus 
rei  in  existendo  :  quia  intellectum  est  in  intelligente  ìmmaterialiter  per  modum 
intellectus,  non  autem  materialiter  per  modum  rei  materialis. 

Ad  secundum  dicendum,  quod  quidam  putaverunt,  quod  species  rei  natu- 
ralis  sit  forma  solum  et  quod  materia  non  sit  pars  speciei  :  sed  secundum 
hoc  in  definitionibus  rerum  naturalium  non  poneretur  materia;  et  ideo  aliter 
dicendum  est,  quod  materia  est  duplex,  scilicet  communis,  et  signata,  vel  indi' 
vidualis:  communis  quidem,  ut  caro,  et  os:  individualis  autem,  ut  hae  carnes, 
et  haec  ossa.  Intellectus  igitur  abstrahit  speciem  rei  naturalis  a  materia  sen- 
sibili individuali,  non  autem  a  materia  sensibili  communi:  sicut  speciem  homi 

nis  abstrahit  ab  bis  camibus,  et  bis  ossibus,  quae  non  sunt  de  ratione  speciei, 
sed  partes  individui,  ut  dicitur  in  7.  Met.  (tex.  ^4.  et  ^^.);  et  ideo  sine  eis  con- 
siderari  potest.  Sed  species  hominis  non  potest  abstrahi  per  intellectum  a  car- 
nibus,  et  ossibus  :  species  autem  mathematicae  possunt  abstrahi  per  intellectum 
a  materia  sensibili,  non  solum  individuali,  sed  etiam  communi  ;  non  tamen  a 
materia  intelligibili  communi,  sed  solum  individuali:  materia  enim  sensibilis 
dicitur  materia  corporalis,  secundum  quod  subjacet  qualitatibus  sensibilibus 
scilicet  calido,  et  frigido,  duro,  et  molli,  et  hujusmodi:  materia  vero  intelli- 
gibilis  dicitur  substantia,  secundum  quod  subjacet  quantitati  :  manifestum  est 
autem,  quod  quantitas  prius  inest  substantiae,  quam  qualitates  sensibiles; 
unde  quantitates,  ut  numeri,  et  dimensiones,  et  fìgurae,  quae  sunt  termina- 
tiones  quantitatum,  possunt  considerar!  absque  qualitatibus  sensibilibus;  quod 
est  eas  abstrahi  a  materia  sensibili,  non  tamen  possunt  considerari  sine  intel- 
lectu  substantiae  quantitati  subjectae;  quod  esset  eas  abstrahi  a  materia  intel- 
ligibili communi;  possunt  tamen  considerari  sine  hac,  vel  illa  substantia;  quod 
est  eas  abstrahi  a  materia  intelligibili  individuali.  Ouaedam  vero  sunt,  qure 
possunt  abstrahi  etiam  a  materia  intelligibili  communi;  sicut  ens,  unum,  pò» 
tentia,  et  actus,  et  alia  hujusmodi  ;  quae  etiam  esse  possunt  absque  omni  ma- 
teria ;  ut  patet  in  substantiis  immaterialibus.  Et  quia  Plato  non  consideravit, 
quod  dictum  est  de  duplici  modo  abstractionis,  omnia,  quae  diximus  abstrahi 
per  intellectum,  potuit  abstracta  esse  secundum  rem. 

Ad  tertium  dicendum,  quod  colores  habent  eumdem  modum  existendi, 
prout  sunt  in  materia  corporali  individuali,  sicut  in  potentia  visiva;  et  ideo 
possunt  imprimere  suam  similitudinem  in  visum:  sed  phantasmata,  cum  sint 
similitudines  individuorum,  et  existant  in  organis  corporeis,  non  habent  eum- 
dem modum  existendi,  quem  habet  intellectus  humanus,  ut  ex  dictis  patet 
(in  corp.  art.  et  art.  7.  q.  praec);  et  ideo  non  possunt  sua  virtute  imprimere 
in  intellectum  possibilem:  sed  virtute  intellectus  agentis  resultat  quaedam 
similitudo  in  intellectu  possibili  ex  conversione  intellectus  agentis,  supra 
phantasmata;  quae  quidem  est  repraesentativa  eorum,  quorum  sunt  phan- 
tasmata, solum  quantum  ad  naturam  speciei:  et  per  hunc  modum  dicitur 
abstrahi  species  intelligibilis  a  phantasmatibus,  non  quod  aliqua  eadem  numero 
forma,  quae  prius  fuit  in  phantasmatibus,  postmodum  fiat  in  intellectu  pos- 
sibili, ad  modum  quo  corpus  accipitur  ab  uno  loco,  et  transfertur  ad  alterum. 

Ad  quartum  dicendum,  quod  phantasmata  et  illuminantur  ab  intellectu 
agente,  et  iterum  ab  eis  per  virtutem  intellectus  agentis  species  inteUigibiles 
abstrahuntur  :  illuminantur  quidem,  quia  sicut  pars  sensitiva  ex  conjunctione  ad 
intellectum  efficitur  virtuosior:  ita  phantasmata  ex  virtute  intellectus  agentis 
redduntur  habilia,  ut  ab  eis  intentiones  inteUigibiles  abstrahuntur:  abstrahit 
autem  intellectus  agens  species  inteUigibiles  a  phantasmatibus,  inquantum 
per  virtutem  intellectus  agentis  accipere  possumus  in  nostra  consideratione 
naturas  specierum  sine  individualibus  conditionibus,  secundum  quarum  simi- 
litudines intellectus  possibilis  informatur. 

Ad  quintum  dicendum,  quod  intellectus  noster  et  abstrahit  species  intel- 
ligibiles  a  phantasmatibus,  inquantum  considerai  naturas  rerum  in  universaJi; 
et  tamen  intelligit  eas  in  phantasmatibus;  quia  non  potest  inteliigere  ea, 
quorum  species  abstrahit,  nisi  convertendo  se  ad  phantasmata,  ut  supra  ui- 
Cfeum  est  (q.  praec.  art.  6.  et  "j.). 

ARTICULUS  IL  425 

UTRUM    SPECTES    INTELLIGIBILES     A    PHANTASMATIBUS    ABSTRACT  A£ 

SE    HABEANT    AD    INTELLECTUM    NOSTRUM, 

SICUT    ID,    Q.UOD    INTELLIGITUR. 

(Lib.  4.  Contr.  g.  cap.  ii.  et  Veri.  q.  2.  art.  6.  corp.  fin. 
et  Pot.  a.  7.  art.  /.  corp.  q.  8.  art.  i.  et  opusc.  2.  cap.  S^.). 

Ad  secundUìM  sic  proceditur,  ViJetur,  quod  species  intelligibiles  a  phan- 
tasmatibus  abstractae  se  habeant  ad  intellectum  nostrum,  sicut  id,  quod  iiitd- 
ligitiir  :  intellectum  enim  in  actu  est  in  intelligente:  quia  intellectum  in  actu 
est  ipse  intellectus  in  actu:  sed  nihil  de  re  intellecta  est  in  intellectu  actu 
intelligente,  nisi  species  intelligibilis  abstracta  ;  ergo  hujusmodi  species  est 
JDSum  intellectum  in  actu. 

2.  Praeterea.  Intellectum  in  actu  oportet  in  aliquo  esse,  alioquin  nihil 
esset;  sed  non  est  in  re,  quae  est  extra  animam,  quia,  cum  res  extra  ani- 
mam  s't  materialis,  nihil,  quod  est  in  ea,  potest  esse  intellectum  in  actu; 
relinquitur  ergo,  quod  intellectum  in  actu  sit  in  intellectu  :  et  ita  nihil  est 
ar'ud,  Quam  species  intelligibilis  praedicta. 

3.  PkAETEREA.  Philos.  dicit  in  I.  Perih.  (cap.  i.)  quod  voces  sunt  notae 
earum,  quse  sunt  in  anima  passionum:  sed  voces  significant  res  intellectas: 
id  enim  voce  significamus,  quod  intelligimus;  ergo  ipsae  passiones  animae, 
jci.Icet  species  intelligibiles,  sunt  ea,  quae  intelliguntur  in  actu. 

Sed  contra.  Species  intelligibilis  se  habet  ad  intellectum,  sicut  species 
sensibilis  ad  sensum:  sed  species  sensibilis  non  est  illud,  quod  sentitur,  sed 
magis  id,  quo  sensus  sentit;  ergo  species  intelligibilis  non  est  quod  intelli- 
gitur  actu,  sed  id,  quo  intelligit  intellectus. 

Respondeo  dicendum,  quod  quidam  posuerunt,  quod  vires  cognoscitivae, 
]|uae  sunt  in  nobis,  nihil  cognoscunt,  nisi  proprias  passiones:  puta,  quod 
sensus  non  sentit  nisi  passionem  sui  organi;  et  secundum  hoc  intellectus 
nihil  intelligit,  nisi  suam  passionem,  idest  speciem  intelligibilem  in  se  re- 
ceptam:  et  secundum  hoc  species  hujusmodi  est  ipsum  quod  intelligitur.  Sed 
haec  opinio  manifeste  apparet  falsa  ex  duobus.  Primo  quidem,  quia  eadem 
sunt,  quae  intelligimus,  et  de  quibus  sunt  scientìae:  si  igitur  ea,  quae  intel- 
ligimus, essent  solum  species,  quae  sunt  in  anima,  sequeretur,  quod  scientìae 
omnes  non  essent  de  rebus,  quae  sunt  extra  animam,  sed  solum  de  speciebus 
intelligibilibus,  quae  sunt  in  anima  :  sicut  secundum  Platonicos  omnes  scien- 
tìae sunt  de  ideis;  quas  ponebant  esse  intellecta  in  actu.  Secundo,  quia  seque- 
retur error  antiquorum  dicentium,  quod  omne  quod  videtur,  est  verum;  et 
sic  quod  contradictoriae  essent  simul  verae:  si  enim  potentia  non  cogno- 
sc't  nisi  propriam  passionem,  de  ea  solum  judicat  :  sic  autem  videtur  ali- 
quid,  secundum  quod  potentia  cognoscitiva  afficitur;  semper  ergo  judi- 
cium  potentiae  cognoscitivae  erit  de  eo,  quod  judicat;  scilicet  de  propria 
passione,  secundum  quod  est:  et  ita  omne  judiciura  erit  verum;  puta,  si  gu- 
stus  non  sentit  nisi  propriam  passionem,  cum  aliquis  habens  sanum  gustum 
judicat,  mei  esse  dulce,  vere  judicabit:  et  similiter  si  ille,  qui  habet  gustum 
infectum,  judicet,  mei  esse  amarum,  vere  judicabit:   uterque    enim  judicat, 

secundum  quod  gustus  ejus  afficitar:  et  sic  sequitur,  quod  omnis  opinio  aequa- 
liter  erit  vera,  et  universaliter  omnis  acceptio. 

Et  ideo  dicendum  est,  quod  species  intelligibilis  se  habet  ad  intellectum, 
ut  quo  intelligit  intellectus.  Quod  sic  patet.  Cum  enim  sit  duplex  actio,  sicut 
dicitur  9,  Metaph.  (tex.16.),  una,  quae  manet  in  agente  (ut  videre,  et  intelligere), 
altera,  quae  transit  in  rem  exteriorem  (ut  calefacere,  et  secare)  utraque  fit 
secundum  aliquam  formam.  Et  sicut  forma,  secundum  quam  provenir  actio 
tendens  in  rem  exteriorem,  est  similitudo  objecti  actionis(ut  calor  calefacientis 
est  similitudo  calefacti);  similiter  forma,  secundum  quam  provenit  actio  ma- 
nens  in  agente,  est  similitudo  objecti;  unde  similitudo  rei  visibilis  est,  secun- 
dum quam  visus  videt;  et  similitudo  rei  intellectae,  quae  est  species  intelli- 
gibilis, est  forma,  secundum  quam  intellectus  intelligit:  sed  quia,  intellectus 
supra  seipsum  reflectitur,  secundum  eamdem  reflexionem  intelligit  et  suum 
intelligere,  et  speciem,  qua  intelligit.  Et  sic  species  intellectiva  secundario  est 
id,  quod  intelligitur  :  sed  id,  quod  intelligitur  primo,  est  res,  cujus  species 
intelligibilis  est  similitudo.  Et  hoc  etiam  patet  ex  antiquorum  opinione,  qui 
ponebant,  siìnile  simili  cognosci;  ponebant  enim,  quod  anima  per  terram,  quae 
in  ipsa  erat,  cognosceret  terram,  quae  extra  ipsam  erat;  et  sic  de  aliis.  Si 
ergo  accipiamus  speciem  terrae  loco  terrae  secundum  doctrinam  Aristot. 
(lib.  5.  de  Anim.  Ux.  ^S.)  qui  dicit,  quod  lapis  non  est  in  anima,  sed  species 
lapidis,  sequetur,  quod  anima  per  species  intelligibiles  cognoscat  res,  quae 
sunt  extra  animam. 

Ad  primum  ergo  dicendum,  quod  intellectum  est  in  intelligente  per  suam 
similitudinem.  Et  per  hunc  modum  dicitur,  quod  intellectum  in  actu  est  in- 
tellectus in  actu;  inquantum  similitudo  rei  intellectae  est  forma  intellectus; 
sicut  similitudo  rei  sensibilis  est  forma  sensus  in  actu;  unde  non  sequitur 
quod  species  intelligibilis  abstracta  sit  id,  quod  actu  intelligitur,  sed  quod 
sit  similitudo  ejus. 

Ad  secundum  dicendum,  quod,  cum  dicitur  intellectum  in  actu,  duo  impor- 
tantur,  scilicet  res,  quae  intelligitur,  et  hoc,  quod  est  ipsum  intelligi.  Et  simi- 
liter, cum  dicitur,  universale  ahslractum,  duo  intelliguntur,  scilicet  ipsa  natura 
rei,  et  abstractio,  seu  universalitas  ;  ipsa  igitur  natura,  cui  accidit  vel  intelligi, 
vel  abstrahi,  vel  intentio  universalitatis,  non  est  nisiin  singularibus:  sed  hoc 
ipsum,  quod  est  intelligi,  vel  abstrahi,  vel  intentio  universalitatis,  est  in  intel- 
lectu,  et  hoc  possumus  videre  per  simile  in  sensu:  visus  enim  videt  colorem 
pomi  sine  ejus  odore;  si  ergo  quaeratur,  ubi  sit  color,  qui  videtur  sine  odore, 
manifestum  est,  quod  color,  qui  videtur,  non  est  nisi  in  pomo.  Sed  quod  sit 
sine  odore  perceptus,  hoc  accidit  ei  ex  parte  visus,  inquantum  in  visu  est 
similitudo  coloris,  et  non  odoris.  Similiter  humanitas,  quae  intelligitur,  non 
est  nisi  in  hoc,  ve),  in  ilio  homine;  sed  quod  humanitas  apprehendatur  sine 
individualibus  conditionibus,  quod  est  ipsam  abstrahi,  ad  quod  sequitur  in- 
tentio universalitatis,  accidit  humanitati,  secundum  quod  perficitur  ab  intel- 
leCiiUjin  quo  est  similitudo  naturae  speciei,  et  non  individualium  principiorura. 

Ad  tertium  dicendum,  quod  in  parte  sensitiva  invenitur  duplex  operatio. 
Una  secundum  solam  immutationem;  et  sic  pertìcitur  operatio  sensus  per 
hoc,  quod  im.mutatur  a  sensibili.  Alia  operatio  est  formatio,  secundum  quod 
vis  immaginativa  format  sibi  aliquod  idolum  rei  absentis,  vel  etiam  numquara 
visae:  et  utraque  haec  operatio  conjungitur  [al.  contingit]  in  intellectu:  nam 
primo  quidem  consideratur  passio  intellectus  possibilis,  secundum  quod  in- 
formatur  specie  intelligibili.  Qua  quidem  formatus  format  secundo  vci  defi- 

nitionem,  vei  divisionem,  vel  compositionem,  quae  per  vocem  significatur; 
unde  ratio,  quam  signifìcat  noraen,  estdefinitio;  etenuntiatio  significat  com- 
positionem, et  divisionem  intellectus;  non  ergo  voces  significant  ipsas  spe- 
cies  intelligibiles,  sed  ea,  quae  intellectus  sibi  format  ad  judicaodum  de  rebus 
exterioribus. 

ARTICULUS  III.  426 

UTRUM    MAGIS     UNIVERSALIA    SINT    PRIORA 
IN   NOSTRA    COGNITIONE    INTELLECTUALI. 

(Poster,  lòct.  4.;  I.  Physic.  hct.  i.). 

Ad  tertium  sic  proceditur.  Videtur,  quod  magis  universalia  non  sìnt 
priora  in  nostra  cognitione  intellectuali;  quia  ea,  quae  sunt  priora,  et  notiora 
secundum  naturam,  sunt  posteriora,  et  minus  nota  secundum  nos:  sed  uni- 
versalia sunt  priora  secundum  naturam;  quia  prius  est,  a  quo  non  conver- 
titur  subsistendi  consequentia  ;  ergo  universalia  sunt  posteriora  in  cognitione 
nostri  intellectus. 

2.  Praeterea.  Composita  sunt  priora  quoad  nos,  quam  simplicia:  sed 
universalia  sunt  simpliciora;  ergo  sunt  posterius  nota  quoad  nos. 

3.  Praeterea.  Philos.  dicit  in  i.Phys.  (tex.^.)  quod  definitum  prius  cadit 
in  cognitione  nostra,  quam  partes  delìnitionis  :  sed  universaliora  sunt  partes 
definitionis  minus  universalium  ;  sicut  animai  est  pars  defìnitionis  hominis; 
ergo  universalia  sunt  posterius  nota  quoad  nos. 

4.  Praeterea.  Per  effectus  devenimus  in  causas,  et  principia:  sed  univer- 
salia sunt  quaedam  principia;  ergo  universalia  sunt  posterius  nota  quoad  nos. 

Sed  contra  est,  quod  dicitur  in  i.  Phys.  (kx.  4.)  quod  ex  universa- 
libus  in  singularia  oportet  devenire. 

Respondeo  dicendum,  quod  in  cognitione  nostri  intellectus  duo  oportet 
considerare.  Primo  quidem,  quod  cognitio  intellectiva  aliquo  modo  a  sensi- 
tiva primordium  sumit.  Et  quia  sensus  est  singularium,  intellectus  autem  uni- 
versalium ;  necesse  est,  quod  cognitio  singularium  quoad  nos  prior  sit,  quam 
universalium  cognitio.  Seciuido,  oportet  considerare,  quod  intellectus  noster 
de  potentia  in  actum  procedit:  omne  autem,  quod  procedit  de  potentia  in 
actum,  prius  pervenit  ad  actum  incompletum,  qui  estmedius  inter  potentiam, 
et  actum,  quam  ad  actum  perfectum  :  actus  autem  perfectus,  ad  quem  per- 
venit intellectus,  est  scientia  completa,  per  quam  distincte,  et  determinate  res 
cognoscuntur:  actus  autem  incompletus  est  scientia  imperfecta,  per  quam 
sciuntur  res  indistincte  sub  quadam  confusione;  quod  enim  sic  cognoscitur, 
secundum  quid  cognoscitur  in  actu,  et  quodammodo  in  potentia;  unde  Philos. 
dicit  in  I.  Phys.  (Ux.  y)  quod  sunt  primo  nobis  manifesta,  et  certa  confusa 
magis:  posterius  autem  cognoscimus,  distinguendo  distincte  principia  et  eie- 
menta.  Manifestura  est  autem,  quod  cognoscere  aliquid,  in  quo  plura  conti- 
nentur;  sme  hoc  quodhabeatur  propria  notitia  uniuscuiusque  eorum,  quae  con- 
tinentur  in  ilio,  est  cognoscere  aliquid  sub  confusione  quadam  :  sic  autem  potest 
cognosci  tam  totum  universale,  in  quo  partes  continentur  in  potentia,  quam  etiam 
totum  integrale:  utrumque  enim  totum  potest  cognosci  in  quadam  confusione, 
sine  hoc  quod  partes  distincte  cognoscantur.  Cognoscere  autem  distincte  id, 
quod  continetur  in  toto  universali,  est  habere  cognitionem  de  re  minus  com- 
muni :  sicut  cognoscere  animai  indistincte  est  cognoscere  animai,  inquantum  est 

animai;  cognoscere  autem  animai  distincte  est  cognoscere  animai,  inquantum 
est  animai  rationale,  vel  irrationale;  quod  est  cognoscere  hominem,  vel  leo 
nem;  prius  igitur  occurrit  intellectui  nostro  cognoscere  animai,  quam  cogno- 
scere hominem. 

Et  eadem  ratio  est,  si  comparemus  quodcumque  magis  universale  ad  minus 
universale.  Et  quia  sensus  exit  de  potentia  in  actum,  sicut  et  intellectus,  idem 
etiam  ordo  cognitionis  apparet  in  sensu.  Nam  prius  secundum  sensum  diju- 
dicamus  magis  commune,  quam  minus  commune,  et  secundum  locum,  et 
secundum  tempus:  secundum  locum  quidem,  sicut  cum  aliquid  videtur  a  re 
motis,  prius  deprehenditur  esse  corpus,  quam  deprehendatur  esse  animai;  et 
prius  deprehenditur  esse  animai,  quam  deprehendatur  esse  homo,  et  prius 
homo,  quam  Socrates,  vel  Plato:  secundum  tempus  autem,  quia  puer  a  prin- 
cipio prius  distinguit  hominem  a  non  homine,  quam  distinguat  hunc  hominem 
ab  alio  homine;  et  ideo  pueri  a  principio  appellant  omnes  viros  patres,  po- 
sterius  autem  determinant  unumquemque,  ut  dicitur  in  i.  Ph3's.  (tex.  j.);  et 
hujus  ratio  manifesta  est,  quia  qui  scit  aliquid  indistincte,  adhuc  est  in  po- 
tentia, ut  sciat  distinctionis  principium  :  sicut  qui  scit  genus,  est  in  potentia, 
ut  sciat  differentiam  :  et  sic  patet,  quod  cognitio  indistincta  media  est  inter 
potentiam,  et  actum.  Est  ergo  dicendum,  quod  cognitio  singularium  est  prior 
quoad  nos,  quam  cognitio  universalium  ;  sicut  cognitio  sensitiva,  quam  co- 
gnitio intellectiva:  sed  tam  secundum  sensum,  quam  secundum  intellectum 
cognitio  magis  communis  est  prior,  quam  cognitio  minus  communis. 

Ad  primum  ergo  dicendum,  quod  universale  dupliciier  potest  considerare 
Uno  modo,  secundum  quod  natura  universalis  consideratur  simul  cum  inteii- 
tione  universalitatis.  Et  cum  intentio  universalitatis  (ut  scilicet  unum,  et  idem 
habeat  habitudinem  ad  multa)  proveniat  ex  abstractione  intellectus,  oportet, 
quod  secundum  hunc  modum  universale  sit  posterius;  unde  in  primo  de 
Anima  (tex.  8.)  dicitur,  quod  animai  universale  aut  nihil  est,  aut  posterius 
est:  sed  secundum  Platonem,  qui  posuit  universalia  subsistentia,  secundum 
hanc  considerationem  universale  esset  prius,  quam  particularia,quae  secundum 
eum  non  sunt  nisi  per  participationem  universalium  subsistentium,  quae  di- 
cuntur  ideae.  Alio  modo  potest  considerari  quantum  ad  ipsam  naturam,  scilicet 
animalitatis,  vel  humanitatis,  prout  invenitur  in  particularibus  ;  et  sic  dicendum 
est,  quod  diiphx  est  ordo  naturae.  Umis  secundum  viam  generationis,  et  leni- 
poris;  secundum  quam  viam  ea,  quae  sunt  imperfecta,  et  in  potentia.  sunt 
priora:  et  hoc  modo  magis  commune  est  prius  secundum  naturam;  quod 
apparet  manifeste  in  generatione  hominis,  et  animalis.  Nam  prius  generatur 
animai,  quam  homo,  ut  dicitur  in  lib.  de  Generatione  animalium  (cap.  ^.). 
Alias  estordo  perfectionis,  sive  intentionis  naturae:  sicut  actus  simpliciter 
est  prior  secundum  naturam,  quam  potentia;  et  perfectum  prius,  quam  im- 
perfectum  ;  et  per  hunc  modum  minus  commune  est  prius  secundum  naturam, 
quam  magis  commune,  ut  homo,  quam  animai:  naturae  enim  intentio  non 
sistit  in  generatione  animalis,  sed  intendi:  generare  hominem. 

Ad  secundum  dicendum,  quod  universale  magis  commune  comparatur 
ad  minus  commune,  ut  totum,  et  ut  pars.  Ut  totum  quidem,  secundum  quod 
magis  universali  non  solum  continetur  in  potentia  minus  universale,  sed  etiam 
alia  ;  ut  sub  animali  non  solum  homo,  sed  etiam  equus.  Ut  pars  autem,  se- 
cundum quod  minus  commune  continet  in  sui  ratione  non  solum  magis  com- 
mune, sed  etiam  alia;  ut  homo  non  solum  animai,  sed  etiam  rationale.  Sic 
igitur  animai  considcratum  in  se  prius  est  in  nostra  cognitione,  quam  homo: 

sed  homo  est  prius  in  nostra  cognitione,  quam  quod  animai  sit  pars  ratio- 
nis  ejas. 

Ad  tertium  dicendum,  quod  pars  aliqua  dupliciter  potest  cognosci.  Uno 
modo  absolute,  secundum  quod  in  se  est:  et  sic  nihil  prohibet  prius  cogno- 
scere  partes,  quam  totum;  ut  lapides,  quam  domum.  Alio  modo,  secundum 
quod  sunt  partes  hujus  totius  :  et  sic  necesse  est,  quod  prius  cognoscamus 
totum,  quam  partes;  prius  enim  cognoscimus  domum  quadam  confusa  co- 
gnitione, quam  distinguamus  singulas  partes  ejus;  sic  igitur  dicendum  est, 
quod  definientia  absolute  considerata  sunt  prius  nota,  quam  definitum;  alio- 
quin  non  notificaretur  definitum  per  ea:  sed  secundum  quod  sunt  partes  de- 
finitionis,  sic  sunt  posterius  nota:  prius  enim  cognoscimus  hominem  quadam 
confusa  cognitione,  quam  sciamus  distinguere  omnia,  quae  sunt  de  hominis 
ratione. 

Ad  auARTUM  dicendum,  quod  universale,  secundum  quod  accipitur  cum 
intentione  universalitatis,  est  quidem  quodammodo  principium  cognoscendi, 
prout  intentio  universalitatis  consequitur  modum  intelligendi,  qui  est  per 
abstractionem:  non  autem  est  necesse,  quod  omne,  quod  est  principium  co- 
gnoscendi, sit  principium  essendi,  ut  Plato  existimavit;  cum  quandoque  co- 
gnoscamus causam  per  effectum,  et  substantiam  per  accidentia  ;  unde  univer- 
sale sic  acceptum  secundum  sententiam  Arist.  non  est  principium  essendi, 
neque  substantia,  ut  patet  in  7.  Metaph.  (tex.  4^).  Si  autem  consideremus 
ipsam  naturam  generis,  et  speciei,  prout  est  in  singularibus,  sic  quodammodo 
habet  rationem  principii  formalis  respectu  singularium  :  nam  singuìare  est 
propter  materiam;  ratio  autem  speciei  sumitur  ex  forma:  sed  natura  generis 
comparatur  ad  naturam  speciei  magis  per  modum  materialis  principii;  quia 
natura  generis  sumitur  ab  eo,  quod  est  materiale  in  re,  ratio  vero  speciei  ab 
eo,  quod  est  formale  :  sicut  ratio  animalis  a  sensitivo,  ratio  vero  hominis  ab 
intellectivo.  Et  inde  est,  quod  ultima  naturae  intentio  est  ad  speciem,  non 
autem  ad  individuum,  neque  ad  genus  ;  quia  forma  est  finis  generationis,  ma- 
teria vero  est  propter  formam:  non  autem  oportet,  quod  cujuslibet  causae, 
vcl  principii  cognitio  sit  posterior  quoad  nos;  cum  quandoque  cognoscamus 
per  causas  sensibiles  effectus  ignotos,  quandoque  autem  e  converso. 


ARTICULUS  IV.  427 

UTRUM  POSSIMUS   MULTA  SIMUL  INTELLIGERE. 

(Siipr.  q.  12.  art.  io.  corp.  et  q.  ^8.  art.  2. 
d  2.  Disi.  5.  q.  j.  art.  4.  et  ^.  Dist.  14.  art.  2.  q.  4.  et  Uh.  1.  Contr.g.  cap.  ^^. 
et  Veri.  q.  8.  art.  14.  et  Ouodl.  7.  art.  2.). 

Ad  quartum  sic  proceditur.  Videtur,  quod  possimus  multa  simul  Intel- 
ligcre  :  intellectus  enim  est  supra  tempus  :  sed  prins,  et  posterius  ad  tempus 
pertinent;  ergo  intellectus  non  intelligit  diversa  SQCundnm  prins,  et  posterius, 
sed  simul. 

2.  Praeterea.  Nihil  prohibet,  diversas  formas  non  oppositas  simul  eidem 
actu  inesse;  sicut  odorem,  et  colorem  pomo:  sed  species  intelligibiles  non 
sunt  oppositae;  ergo  nihil  prohibet,  intellectum  unum  simul  fieri  in  actu  se- 
cundum diversas  species  intelligibiles,  et  sic  potest  multa  simul  inteUigere. 

3.  Praeterea.  Intellectus  siinul  intelligit  aliquod  totum;  ut  hominem,  vel 
domum;  sed  in  quolibet  toto  continentur  multae  partes;  ergo  intellectus 
simul  multa  intelligit. 

4.  Praeterea.  Non  potest  cognosci  differentia  unius  ad  alterum,  nisi  simul 
utrumque  apprehendatur,  utdicitur  in  lib.  i.  de  Anima  (Ux.  14^  et  146.),  0x0.2.- 
dem  ratio  est  de  quacumque  alia  comparatione:  sed  intellectus  noster  cogno- 
scit  differentiam  et  comparationem  unius  ad  alterum;  ergo  cognoscit  multa 
simul. 

Sed  contra  est,  quod  dicitur  in  lib.  2.  Topicor.  (cap.  4.)  quod  intelligere 
est  unum  solum,  scire  vero  multa. 

Respondeo  dicendum,  quod  intellectus  quidem  potest  multa  intelligere 
per  modum  unius,  non  autem  multa  per  modum  multorum.  Dico  autem 
per  modum  unius,  vel  multorum,  per  unam,  vel  plures  species  intelligibiles: 
nam  modus  cuiusque  actionis  consequitur  formam,  quae  est  actionis  princi- 
pium;  quaecumque  ergo  intellectus  potest  intelligere  sub  una  specie,  simul 
intelligere  potest,  et  inde  est,  quod  Deus  omnia  simul  videt,  quia  omnia 
videt  per  unum,  quod  est  essentia  sua:  quaecumque  vero  intellectus  per 
diversas  species  intelligit,  non  simul  intelligit.  Et  hujus  ratio  est,  quia  im- 
possibile est,  idem  subjectum  perfici  simul  pluribus  formis  unius  generis,  et 
diversarum  specierum:  sicut  impossibile  est,  quod  idem  corpus  secundum 
idem  simul  coloretur  diversis  coloribus,  vel  fìguretur  diversis  figuris.  Omnes 
autem  species  intelligibiles  sunt  unius  generis  ;  quia  sunt  perfectiones  unius 
intellectivae  potentiae  ;  licet  res,  quarum  sunt  species,  sint  diversorum  ge- 
nerum;  impossibile  est  ergo  quod  idem  intellectus  simul  perficiatur  diversis 
speciebus  intelligibilibus  ad  intelligendum  diversa  in  actu. 

Ad  primum  ergo  dicendum,  quod  intellectus  est  supra  tempu?,  quod  est 
numerus  motus  corporalium  rerum.  Sed  ipsa  pluralitas  specierum  intelligi- 
bilium  causat  vìcissitudinem  quamdam  intelligibilium  operationum,  secundum 
quara  una  operatio  est  prior  altera.  Et  hanc  vicissitudinem  Augustinus  no- 
minat  tempus,  cum  dicit  8.  super  Gen.  ad  lit.  (cap.  20.  et  22.)  quod  Deus 
movet  creaturam  spiritualem  per  tempus. 

Ad  secundum  dicendum,  quod  non  solum  oppositae  formae  non  possunt 
esse  simul  in  eodem  subiecto,  sed  nec  quaecumque  formae  eiusdem  generis, 
licet  non  sint  oppositae-  sicut  patet  per  exemplum  inductum  (in  corp.)  de 
coloribus,  et  figuris. 

Ad  tertium  dicendum,  quod  partes  possunt  intelligi  dupliciter.  Uno  modo, 
sub  quadam  confusione,  prout  sunt  in  toto;  et  sic  cognoscuntur  per  unam 
formam  totius  ;  et  sic  simul  cognoscuntur.  Alio  modo  cognitione  distincta, 
secundum  quod  quaelibet  cognoscitur  per  suam  speciem;  et  sic  non  simul 
intelliguntur. 

Ad  Q.UARTUM  dicendum,  quod  quando  intellectus  intelligit  differentiam, 
vel  comparationem  unius  ad  alterum,  cognoscit  utrumque  differentium,  vel 
comparatorum  sub  ratione  ìpsius  comparationis,  vel  differentiae,  sicut  dictum 
est  (in  solut.  praec),  quod  cognoscit  partes  sub  ratione  totius. 

ARTICOLUS  V.  428 

UTRUM    INTELLECTUS   NOSTER   INTELLIGAT    COMPONENDO, 

ET    DIVIDENDO. 

(Siipr.  q.  j8.  art.  4.  et  ^.  et  5.  Dist.  5^.  q.  2.  art.  2.  q.  i.  corp.). 

Ad  dUiNTUM  sic  proceditur.  Videtur,  quod  intellectus  noster  non  intelligat 
componendo,  et  dividendo  :  compositio  enim,  et  divisio  non  est  nisi  multorum: 
sed  intellectus  non  potest  simul  multa  intelligere:  ergo  non  potest  intelligere 
componendo,  et  dividendo. 

2.  Praeterea.  Omni  corapositioni,  et  divisioni  adjungitur  tempus  prae- 
sens,  praeteritum,  ve!  futurum;  sed  intellectus  ahstrahit  a  tempore,  sicut  etiam 
ab  aliis  particularibus  conditionibus;  ergo  intellectus  non  intelligit  compo- 
nendo, et  dividendo. 

3.  Praeterea.  Intellectus  intelligit  per  assimilationem  ad  res:  sed  compo- 
sitio, et  divisio  nihil  est  in  rebus:  nihil  enim  invenitur  in  rebus,  nisi  x'es,  quae 
significatur  per  praedicatum,  et  subjectum;  quae  est  una,  et  eadem,  si  com- 
positio est  vera:  homo  enim  est  vere  id,  quod  est  animai;  ergo  intellectus 
non  componit,  et  dividit. 

Sed  contra.  Voces  significant  conceptiones  intellectus,  ut  dicit  Philos. 
in  I.  Perih.  (cap.i.);  sed  in  vocibus  est  compositio,  et  divisio,  ut  patet  in 
propositionibus  affirmativis,  et  negativis;  ergo  intellectus  componit,  et  dividit. 

Respondeo  dicendum,  quod  intellectus  humanus  necesse  habet  intelligere 
componendo,  et  dividendo:  cum  enim  intellectus  humanus  exeat  de  potentia 
in  actum,  similitudinem  quamdam  habet  cum  rebus  generabilibus,  quae  non 
statim  perfectionem  suam  habent,  sed  eam  successive  acquirunt.  Et  similiter 
intellectus  humanus  non  statim  in  prima  apprehensione  capit  perfectam  rei 
cognitionem:  sed  primo  apprehendit  aliquid  de  ipsa,  puta  quidditatem  ipsius 
rei,  quae  est  primum,  et  proprium  objectum  intellectus:  et  deinde  intelligit 
proprietates,  et  accidentia,  et  habitudines  circumstantes  rei  essentiam.  Et  se- 
cundum  hoc  necesse  habet  unum  apprehensum  alii  componere,  vel  dividere, 
et  ex  una  compositione,  vel  divisione  ad  aliam  procedere:  quod  est  ratiocinari. 

Intellectus  autem  angelicus,  et  divinus  se  habet,  sicut  res  incorruptibiles, 
quae  statim  a  principio  habent  suam  totani  perfectionem:  unde  intellectus 
angelicus,  et  divinus  statim  perfecte  totam  rei  cognitionem  habet:  unde  in 
cognoscendo  quidditatem  rei  cognoscit  de  re  simul,  quidquid  nos  cognoscere 
possumus  componendo,  et  dividendo,  et  ratiocinando;  et  ideo  intellectus  hu- 
manus cognoscit  componendo,  et  dividendo,  sicut  et  ratiocinando,  Intellectus 
autem  divinus,  et  angeUcuscognoscuntquidem  compositionem,  et  divisionem, 
et  ratiocinationem,  non  componendo,  et  dividendo,  et  ratiocinando,  sed  per 
intellectum  simplicis  quidditatis. 

Ad  primum  ergo  dicendum,  quod  compositio,  et  divisio  intellectus  se- 
cundum  quamdam  differentiam,  vel  comparationem  fit;  unde  sic  intellectus 
cognoscit  multa  componendo,  et  dividendo,  sicut  cognoscendo  differentiam, 
vel  comparationem  rerum. 

Ad  secundum  dicendum,  quod  intellectus  et  abstrahit  a  phantasmatibus; 
et  tamen  non  intelligit  actu,  nisi  convertendo  se  ad  phantasmata,  sicut  supra 

dictum  est  (art.  i.  huj.  q.  et  q.  84.  art.  j.)  ;  et  ex  ea  parte,  qua  se  ad  phanta- 
smata  convertit,  compositioni,  et  divisioni  intellectus  adjungitur  tempus. 

Ad  tertium  dicendum,  quod  similitudo  rei  accipitur  in  intellectu  secun- 
d.'jtr.  modum  intellectus,  et  non  secundum  modum  rei;  unde  compositioni, 
et  divisioni  intellectus  respondet  quidem  aliquid  ex  parte  rei:  tamen  non  eodem 
modo  se  habet  in  re,  sicut  in  intellectu  :  intellectus  enim  humani  proprium 
objectum  est  quidditas  rei  materialis,  quae  sub  sensu,  et  imaginatione  cadit. 
Invenitur  autem  duphx  compositio  in  re  materiali.  Prima  quidem  formae  ad 
materiam  :  et  huic  respondet  compositio  intellectus,  qua  totum  universale  de 
sua  parte  praedicatur  :  nam  genus  sumitur  a  materia  communi,  differentia 
vero  completiva  speciei  a  forma,  particulare  vero  a  materia  individuali.  Se- 
cwida  vero  compositio  est  accidentis  ad  subjectum:  et  huic  compositioni  re- 
spondet compositio  intellectus,  secundum  quam  praedicatur  accidens  de 
subjecto:  ut  cum  dicitur, /;omo  est  albus.  Tamen  differt  compositio  intellectus 
a  compositione  rei  :  nam  ea,  quae  componuntur  in  re,  sunt  diversa:  compo- 
sitio autem  intellectus  est  signum  identitatis  eorum,  quae  componuntur  ;  non 
enim  intellectus  sic  componit,  ut  dicat,  quod  hoino  est  albedo  :  sed  dicit,  quod 
]}07no  est  albus,  idest  habens  albedinem  :  idem  autem  est  subjecto,  quod  est  homo, 
et  quod  est  habens  albedinem  :  et  simile  est  de  compositione  formae,  et  ma- 
teriae.  Nam  animai  significat  id.  quod  habet  naturam  sensitivam;  rationale. 
vero,  quod  habet  naturam  intellectivam  ;  homo  vero,  quod  habet  utrumque; 
Socrates  vero,  quod  habet  omnia  haec  cum  materia  individuali;  et  secundum 
liane  identitatis  rationem  intellectus  nosterunum  componit  alteri,  praedicando. 


ARTICULUS  VI.  429 

UTRUM    INTELLECTUS    POSSIT    ESSE    FALSUS. 

(Supr.  q.  ly.  art.  5.  et  2.  Disi.  50.  q.  5.  art.  1.  ci  Veri.  q.  i.  art.  12. 
et  Metaph.  lib.  4.  et  lib.  9.  /z«.  et  5.  de  Anima  lect.  11.  fin.). 

Ad  sextum  sic  proceditur.  Videtur,  quod  intellectus  possit  esse  falsus: 
dicit  enim  Philos.  in  6.  Metaph.  (tex.  8.)  quod  veruni,  et  falsum  sunt  in  mente  : 
mens  autem,  et  intellectus  idem  sunt,  ut  supra  dictum  est  (q.  yc).  art.  i.); 
ergo  falsitas  est  in  intellectu. 

2.  Praeterea.  Opinio,  et  ratiocinatio  ad  intellectum  pertinenti  sed  in 
utraque  istarum  invenitur  lalsitas;  ergo  potest  esse  falsitas  in  intellectu. 

3.  Praeterea.  Peccatum  in  parte  intellectiva  est:  sed  peccatum  cum  fal- 
sitate  est  :  errant  enim  qui  operaniur  malum,  ut  dicitur  Proverb.  14.  ;  ergo 
falsitas  potest  esse  in  intellectu. 

Sed  contra  est,  quod  dicit  August.  in  lib.  83.  Q.Q..  (q.  p.)  quod  omnis, 
qui  fallitur,  id,  in  quo  falli  tur,  non  intelligit.  Et  Philos.  dicit  in  lib.  3.  de 
Anima  (tex.  ^i.),  quod  intellectus  semper  est  rectus  (verus). 

Respondeo  dicendum,  quod  Philos.  in  3.  de  Anima  (tex.  26.)  comparat 
quantum  ad  hoc  intellectum  sensui:  sensus  enim  circa  proprium  objectum 
non  decipitur,  sicut  visus  circa  colorem,  nisi  forte  per  accidens  ex  impedi- 
mento circa  organum  contingente:  sicut  cum  gustus  febricntium  dulcia  ju- 
dicat  amara  propter  hoc,  quod  lingua  malis  humoribus  est  repleta.  Circa 
sensibilia  vero  communia  decipitur  sensus,  sicut  judicando  de  magnitudine, 

vel  figura:  ut  cum  judicat,  solerti  esse  pedalem,  qui  tamen  est  major  terra. 
Et  multo  magis  decipltur  circa  sensibilia  per  accidens;  ut  cum  iudicat,  fel 
esse  mei  propter  coloris  similitudinem.  Et  liujus  ratio  est  in  evidenti:  quia 
ad  proprium  objectum  unaquaeque  potentia  per  se  ordinatur,  secundum  quod 
ipsa:  quae  autem  sunt  hujusmodi,  semper  eodem  modo  se  habent;  unde, 
manente  potentia,  non  deficit  ejus  judicium  circa  proprium  objectum  :  objectum 
autem  proprium  intellectus  est  quidditas  rei  ;  unde  circa  quidditatem  rei,  per 
se  loquendo,  intellectus  non  fallitur.  Sed  circa  ea,  quae  circumstant  rei  es- 
sentiam,  vel  quidditatem,  intellectus  potest  falli,  dum  unum  ordinat  ad  aliud, 
vel  componendo,  vel  dividendo,  vel  etiam  ratiocinando.  Et  propter  hoc  etiam 
circa  illas  propositiones  errare  non  potest,  quae  statim  cognoscuntur,  cognita 
terminorum  quidditate:  sicut  accidit  circa  prima  principia,  ex  quibus  etiam 
accidit  infallibiiitas  veritatis,  secundum  certitudinem  scientiae,  circa  conclu- 
siones. 

Per  accidens  tamen  contingìt,  intellecium  decipi  circa  quod  quid  est  in  rebus 
compositis,  non  ex  parte  organi;  quia  intellectus  non  est  virtus  utens  organo: 
sed  ex  parte  compositionis  intervenientis  circa  definitionem  ;  dum  vel  defi- 
nitio  unius  rei  est  falsa  de  alia,  sicut  definitio  circuii  de  triangulo;  vel  dum 
aliqua  definitio  in  seìpsa  est  falsa,  implicans  compositionem  impossibilium  :  ut 
si  accipiatur  hoc  ut  definitio  alicujus  rei,  animai  rationale  alatum;  unde  in 
rebus  simplicibus,  in  quarum  definitionibus  compositio  intervenire  non  potest, 
non  possumus  decipi  :  sed  deficimus  in  totaliter  non  attingendo,  sicut  dicitur 
in  9.  Metaph.  (tex,  22.). 

Ad  primum  ergo  dicendum,  quod  falsitatem  dicit  esse  Philosophus  in 
mente  secundum  compositionem,  et  divisionem. 

Et  similiter  dicendum  est  ad  secundum,  de  opinione,  et  ratiocinatione. 

Et  AD  TERTiUM,  de  errore  peccantium,  qui  consistit  in  applicatione  ad 
appetibile:  sed  in  absoluta  consideratione  quidditatis  rei,  et  eorum,  quae  per 
eam  cognoscuntur,  intellectus  numquam  decipitur.  Et  sic  loquuntur  auctori- 
tates  in  contrarium  inductae. 


ARTICULUS  VII.  430 

UTRUM   UNAM,    ET    EAMDEM    REM    UNUS    ALIO 
MELIUS    INTELLIGERE    POSSIT. 

(Supr.  q.  12.  art.  6.  corp.  et  4.  Dist.  4().  q.  2.  art.  j.  ad  1. 
et  Veri.  q.  2.  art.  2.  ad  2.). 

Ad  septimum  sic  proceditur.  Videtur,  quod  unam,  et  eamdem  rem  unus 
alius  melius  intelligere  non  possit  :  dicit  enim  Augustinus  in  lib.  85.  Q.Q.. 
(q.  ^2.):  Quisquis  uìlam  rem  aliter,  quam  est,  intelligit,  non  eam  intelligit.  Quure 
non  est  dubitandum,  esse  perfectam  intelligentiam,  qua  praestantior  esse  non  possiti 
et  ideo  non  per  infinitum  ire,  quod  quaelibet  res  intelligiiur,  nec  eam  posse  alium 
alio  plus  intelligere. 

2.  Praeterea.  Intellectus  intelligendo  verus  est  :  veritas  autem,  cum  sit 
aequalitas  quaedam  intellectus,  et  rei,  non  recipit  magis,  et  minus  :  non  enim 
proprie  dicitur  aliquid  magis,  et  minus  aequale  ;  ergo  neque  magis,  et  minus 
aliquid  intelligi  dicitur. 

3.  Praeterea.  Intellectus  est  id,  quod  est  formalìssimum  in  homine  :  sed 
differentia  formae  causat  differentìam  specie!  :  si  igitur  unus  homo  magis 
alio  intelligit,  videtur,  quod  non  sint  unius  speciei. 

Sed  contra  est,  quod  per  experimentum  inveniuntur  aliqui  alìis  pro- 
fundius  intelligentes:  sicut  profundius  intelligit,  qui  conclusionem  aliquam 
potest  reducere  in  prima  principia,  et  causas  primas,  quam  qui  potest  redu- 
cere solum  in  causas  proximas. 

Respondeo  dicendum,  quod  aliquem  intelligere  unam,  et  eamdem  rem 
magis  quam  aliura,  potest  intelligi  dupliciter.  Uno  modo  sic,  quod  ly  magis 
determinet  actum  intelligendi  ex  parte  rei  intellectae  ;  et  sic  non  potest  unus 
eamdem  rem  magis  intelligere,  quam  alius:  quia,  si  intelligeret  eam  aliter  esse, 
quam  sit,  vel  melius,  vel  pejus,  falleretur,  et  non  intelligeret,  ut  arguit  Au- 
gustinus  (loc.  cit.).  Alio  tnodo  potest  intelligi,  ut  determinet  actum  intelligendi 
ex  parte  intelligentis  ;  et  sic  unus  alio  potest  eamdem  rem  melius  intelligere; 
quia  est  melioris  virtutis  in  intelligendo:  sicut  melius  videt  visione  corporali 
rem  aliquam,  qui  est  perfectioris  virtutis,  et  in  quo  virtus  visiva  est  perfectior. 
Hoc  autem  circa  intellectum  contingit  dupliciter.  Uno  quidem  modo  ex  parte 
ipsius  intellectus,  qui  est  perfectior.  Manifestum  est  enim,  quod  quanto  corpus 
est  melius  dispositum,  tanto  meliorem  sortitur  animara,  quod  manifeste 
apparet  in  his,  quae  sunt  secundum  speciem  diversa:  cujus  ratio  est,  quia 
actus,  et  forma,  recipitur  in  materia  secundum  materiae  capacitatem,  unde, 
cum  etiam  in  hominibus  quidam  habeant  corpus  melius  dispositum,  sortiuntur 
animam  maioris  virtutis  in  intelligendo;  unde  dicitur  in  secundo  de  Anima 
(tex.  ()4),  quod  moUes  carne  bene  aptos  mente  videmus.  Alio  modo  contingit 
hoc  ex  parte  inferiorum  virtutum,  quibus  intellectus  indiget  ad  sui  operatio- 
nem:  illi  enim,  in  quibus  virtus  imaginativa,  et  cognitiva,  et  memorativa  est 
melius  disposita,  sunt  melius  dispositi  ad  intelligendum. 

Ad  primum  ergo  patet  solutio  ex  dictis. 

Et  similiter  ad  secundum.  Veritas  enim  intellectus  in  hoc  consistit,  quod 
intelligatur  res  esse,  sicuti  est. 

Ad  tertium  dicendum,  quod  differentia  formae,  quae  non  provenit  nisi 
ex  diversa  dispositione  materiae,  non  facit  diversitatem  secundum  speciem, 
sed  solum  secundum nnmerum.  Sunt  enim  diversorum  individuorum  diversae 
formae  secundum  materiam  diversifìcatae. 

ARTICULUS  Vili.  431 

UTRUM   INTELLECTUS    PER   PRIUS    INTELLIGAT    INDIVISIBILE, 

Q.UAM    DIVISIBILE. 

(Inj.  q.  Sy.  art.  5.  corp.  et  i.  Dist.  24.  q.  i.  art.  5.  ad  2. 
et  5.  de  Anima  hct.  11.). 

Ad  octavum  sic  proceditur.  Videtur,  quod  intellectus  noster  per  prius 
cognoscat  indivisibile,  quam  divisibile  :  dicit  enim  Philos.  in  i.  Physic.  (tex.  i.) 
quod  intelligimus,  et  scimus  ex  principiorum,  et  elementorum  cognitione: 
sed  indivisibiiia  sunt  principia,  et  elementa  divisibilium;  ergo  per  prius  sunt 
nobis  nota  indivisibiiia,  quam  divisibilia. 

2.  Praeterea,  Id,  quod  ponitur  in  definitione  alicuius,  per  prius  cognoscitur 
a  nobi*-  qui*  ^efìnitio  est  ex  prioribus,  et  notioribus,  ut  dicitur  in  6.  Topic. 

(cap.  i.j  :  sed  indivisibile  ponitur  in  definitione  divisibilis,  sicut  punctum  in 
definitione  lineae.  Linea  enim,  ut  Euclides  dicit  (Uh.  i.  Ehm.),  est  longitudo 
sine  latitudine,  cujus  extremitates  sunt  duo  puncta:  et  unitas  ponitur  in  defi- 
nitione numeri  :  quia  numcrus  est  multitudo  mensurata  per  unum,  ut  dìcitur 
in  IO.  Metaph.  (tex.  21.);  ergo  intellectus  noster  per  prius  intelligit  indivi- 
sibile, quam  divisibile. 

3.  Praeterea.  Simile  simili  cognoscitur:  sed  indivisibile  est  magis  simile 
intellectui,  quam  divisibile:  quia  intellectus  est  simplex,  ut  dicitur  in  3.  de 
Anima  (tex.  4.  et  12.);  ergo  intellectus  noster  prius  cognoscit  indivisibile. 
Sed  coltra  est,  quod  dicitur  in  3.  de  Anima  (tex.  2^.),  quod  indivisibile 
monstratur,  sicut  privatio:  sed  privatio  per  posterius  cognoscitur;  ergo  et 
indivisibile. 

Respondeo  dicendum,  quod  objectum  intellectus  nostri,  secundum  prae- 
sentem  statum,  est  quidditas  rei  materialis,  quam  a  phantasmatibus  abstrahit, 
ut  ex  praemissis  patet  (q.  84.  art.  6.  y);  et  quia  id,  quod  est  primo,  et  per 
se  cognitum  a  virtute  cognoscitiva,  est  proprium  ejus  objectum,  considerari 
potest,  quo   ordine  indivisìbile  intelligatur   a  nobis,  ex   ejus   habitudine   ad 
hujusmodi  quidditatem.  Dicitur  autem  indivisibile  triplicìter,  ut  dicitur  in  3.  de 
Anima  (tex.  25.  et  de'mceps).  Uno  modo,  sicut  continuum  est  indivisibile,  quia 
est  indivisum  in  actu,  licet  sit  divisibile  in  potentia.  Et  hujusmodi  indivisibile 
prius  est  intellectum  a  nobis,   quam  ejus    divisio,  quae  est  in  partes:  quia 
cognitio  confusa  est  prior,  quam  distincta,  ut  dicturo  est  (art.  j,  huj.  q.  ad  ^.). 
Alio  modo  dicitur  indivisibile  secundum  speciem  :  sicut  ratio  hominis  est  quod 
dam  indivisibile.  Et  hoc  etiam  modo  indivisibile  est  prius  intellectum,  quam 
divisio  ejus  in  partes  rationis,  ut  supra  dictum  est  (loc.  cit.) ;  et  iterum  prius, 
quam  intellectus  componat,  et  dividat,  affirmando,  vel  negando.  Et  hujus  ratio 
est,  quia  hujusmodi  duplex  indivisibile  intellectus  secundum  se  intelligit,  sicut 
proprium  objectum.  Tertio  modo  dicitur  indivisibile,  quod  est  omnino  indi- 
visibile: ut  punctus,  et  unitas,  quae  nec  actu,  nec    potentia  dividuntur.  Et 
hujusmodi  indivisibile  per  posterius  cognoscitur  per  privationem  divisibilis: 
unde  punctum  privative  definitur:  Punctum  est,  cujus  pars  non  est.  Et  similiter 
ratio  unius  est,   quod  sit  indivisibile,   ut  dicitur  in  io.  Metaph.  (tex.  2.).  Et 
hujus  ratio  est,  quia  tale  indivisibile  habet  quamdam  oppositionem  ad  rem 
corporalem,  cujus  quidditatem  primo,  et  per  se  intellectus  accipit.  Si  autem 
intellectus  noster  intellìgeret  per  participationem  indivisibilium  separatorum, 
ut  Platonici  posuerunt,  sequeretur,  quod  indivisibile  hujusmodi  esset  primo 
intellectum:  quia  secundum  Platonicos,  priora  prius  participantur  a  rebus. 
Ad  primum  ergo  dicendum,  quod   in  accipiendo  scientiam   non  semper 
principia,  et  elementa  sunt  priora:  quia  quandoque  ex  effectibus  sensibilibus 
devenimus  in  cognitionem  principiorum,  et  causarum  intelligibilium  :  sed  in 
complemento  scientiae  semper  scientia   effectuum   dependet   ex  cognitione 
principiorum,  et  elementorum  :  quia,  ut  ibidem  dicit  Philos.  (loc.  cit.  in  arg.), 
tunc  opinamur  nos  scire,  cum  principia  possumus  in  causas  resolvere. 

Ad  secundum  dicendum,  quod  punctum  non  ponitur  in  definitione  lineae 
communiter  sumptae:  manifestum  est  enim,  quod  in  linea  infinita,  et  etiam 
in  circulari  non  est  punctum  uiiii  in  poier.LÌa.  sed  Euclides  defìnit  lineam 
lìnitam  rectam  ;  et  ideo  posuit  punctum  in  definitione  lineae,  sicut  terminum 
in  definitione  terminati:  unitas  vero  est  mensura  numeri;  et  ideo  ponitur 
in  definitione  numeri  mensurati;  non  autem  ponitur  in  definitione  divisibilis, 
sed  ma-jjis  e  converau. 

Ad  tertium  dicendum,  quod  similitudo,  per  quam  intelligimus,  est  spe- 
cies  cogniti  in  cognoscente.  Et  ideo  non  secundum  similitudinem  naturae  ad 
potentiam  cognoscitivam  est  aliquid  prius  cognitum,  sed  per  convenientiara 
ad  objectum:  alioquin  magis  visus  cognosceret  auditum,  quam  colorem. 


QUAESTIO  LXXXVI. 


QUID  INTELLECTUS  NOSTER  IN  REBUS  MATERIALIBUS  COGNOSCAT, 
IN    QUATUOR    ARTICULOS    DIVISA. 

Deinde  considerandum  est,  quid  intellectus  noster  in  rebus  materialibus 
cognoscat. 

Et  circa  hoc  quaeruntur  quatuor. 

Primo.  Utrum  cognoscat  singularia. 
Secundo.  Utrum  cognoscat  infinita. 
Tertio.  Utrum  cognoscat  contingentia. 
Quarto.  Utrum  cognoscat  futura. 


ARTICULUS  I.  432 

UTRUM   INTELLECTUS    NOSTER    COGNOSCAT    SINGULARIA. 

(4.  Dist.  jo.  q.  I.  art.  5.  et  Veri.  q.  ;.  art.  6.  et  q.  io.  art.  ^. 

et  de  Anima  art.  20.  et  Ouodl.  12.  art.  12. 

et  opiisc.  14.  cap.  i.  et  2.  et  5.  de  Anima  lect.  8.). 

Ad  primum  sic  proceditur.  Videtur,  quod  intellectus  noster  cognoscat  sin- 
gularia: quicumque  enim  cognoscit  compositionem,  cognoscit  extrema  coni- 
positionis  :  sed  intellectus  noster  cognoscit  hanc  compositionem,  Sccrates  est 
homo:  ejus  enim  est  propositionem  formare;  ergo  intellectus  noster  cognoscit 
hoc  singulare,  quod  est  Socrates. 

2.  Praeterea.  Intellectus  practicus  dirigit  ad  agendum:  sed  actus  sunt 
circa  singularia;  ergo  cognoscit  singularia. 

5.  Praeterea.  Intellectus  noster  intelligit  seipsum:ipse  autem  est  quod- 
dam  singulare;  alioquin  non  haberet  aliquem  actum;  actus  enim  singularium 
sunt;  ergo  intellectus  noster  cognoscit  singulare. 

4.  Praeterea.  Quidquid  potest  virtus  inferior.  potest  superior  :  sed  sensus 
cognoscit  singulare;  ergo  multo  magis  intellectus. 

Sed  contra  est,  quod  dicit  Philos.  in  i.  Physic.  (tex.  4<).),  quod  uni- 
versale secundum  rationem  est  notum,  singulare  autem  secundum  sensum. 

Respondeo  dicendum,  quod  singulare  in  rebus  materialibus  intellectus 
noster  directe,  et  primo  cognoscere  non  potest.  Cujus  ratio  est,  quia  princi- 
pium  singularitatis  in  rebus  materialibus  est  materia  individualis:  intellectus 
autem  noster,  sicut  supra  dictum  est  ("(/.  Sy  art.  j.)^  intelligit  abstrahendo  spe- 

ciem  intellìgibilem  ab  hujusmodi  materia,  quod  autem  a  materia  individuali 
abstrahitur,  est  universale;  unde  intellectus  noster  directe  non  est  cognosci- 
tivus  nisi  universalium.  Indirecte  autem,  et  quasi  per  quaindujn  reflexionem  potisi 
cognoscere  singidare,  quia,  sicut  supra  dictum  est  (q.  84.  art.  y.),  etiam  postquam 
species  intelligibiles  abstraxerit,  non  potest  secundum  eas  actu  intelligere, 
nisi  convertendo  se  ad  phantasmata,  in  quibus  species  intelligibiles  intelligit, 
ut  dicitur  in  tertio  de  Anima  (t^x.  p.)  ;  sic  igitur  ipsum  universale  per  spe- 
ciem  intellìgibilem  directe  intelligit,  indirecte  autem  singularia,  quorum  surit 
phantasmata;  et  hioc  modo  format  hanc  propositionem,  Socrates  est  homo. 

Unde  patet  solutio  ad  primum. 

Ad  secundum  dicendum,  quod  electio  particularis  operabilis  est  quasi 
conclusio  syllogismi  intellectus  practici,  ut  dicitur  in  septimo  Etliic.  (cap.  ^.)  : 
ex  universali  autem  propositione  directe  non  potest  concludi  singularis.  nLsi 
mediante  aliqua  singulari  propositione  assumpta  ;  unde  universalis  ratio  in- 
tellectus practici  non  movet,  nisi  mediante  particulari  apprehensione  sensi- 
tivae  partis,  un  dicitur  in  3.  de  Anima  (tex.  ^8.). 

Ad  tertium  dicendum,  quod  singulare  non  repugnat  intelligi  [al.  intel- 
liì^enti]  inquantum  est  singulare,  sed  inquantum  est  materiale:  quia  nihil 
intelligitur,  nisi  immaterialiter  ;  et  ideo,  si  sit  aliquod  singulare,  et  immate- 
riale, sicut  est  intellectus,  hoc  non  repugnat  intelligi  [al.  intellige^iti]. 

Ad  Q.UARTUM  dicendum,  quod  virtus  superior  potest  illud,  quod  virtus 
inferior,  sed  eminentiori  modo  ;  unde  id,  quod  cognoscit  sensus  materialiter, 
et  concrete,  quod  est  cognoscere  singulare  directe,  hoc  cognoscit  intellectus 
immaterialiter,  et  abstracte,  quod  est  cognoscere  universale. 


ARTICULUS  IL  433 

UTRUM  INTELLECTUS   XOSTER   POSSIT    COGNOSCERE   INFINITA. 

(lìifr.  q.  8j.  art.  5.  ad.  2.  et  opusc.  9.  q.  Si). 

Ad  secundum  sic  proceditur.  Videtur,  quod  intellectus  noster  possit  co- 
gnoscere infinita:  Deus  enim  excedit  omnia  infinita;  sed  intellectus  noster 
potest  cognoscere  Deum,  ut  supra  dictum  est  (q.  12.  art.  i.) ;  ergo  multo  magis 
potest  cognoscere  omnia  alia  infinita. 

2.  Praeterea.  Intellectus  noster  natus  est  cognoscere  genera,  et  species: 
sed  quorumdam  generum  sunt  infinitae  species;  sicut  numeri,  proportiones, 
et  ligurae;  ergo  intellectus  noster  potest  cognoscere  infinita. 

3.  Praeterea.  Si  unum  corpus  non  impediret  aliud  ab  existendo  in  uno, 
et  eodem  loco,  nihil  prohiberet,  infinita  corpora  in  uno  loco  es  e:  sed  una  spe- 
cies intelligibilis  non  prohibet  aham  ab  existendo  simul  in  eodem  intellectu: 
contingit  enim  multa  scire  in  habitu;  ergo  nihil  prohibet,  intellectum  nostrum 
infinitorum  scientiam  habere  in  habitu. 

4.  Praeterea.  Intellectus,  cum  non  sit  virtus  materiae  corporalis,  ut 
supra  dictum  est  (art.  i.  q.  7;.  et  ']()■),  videtur  esse  potentia  infinita:  sed  virtus 
infinita  potest  esse  super  infinita;  ergo  intellectus  noster  potest  cognoscere 
infinita. 

Sed  contra  est,  quod  dicitur  in  i.  Phys.  (tex.  j;.  et  Uh.  ).  tex.  óy),  quod 
infinitum,  inquantum  est  infinitum,  est  ignotum. 

Respondeo  dicendum,  quod,  cum  potentia  proportionetur  suo  objecto, 
oportet  hoc  modo  se  habere  intellectum  ad  infìnitum,  sicut  se  habet  ejus 
objectum,  quod  est  quidditas  rei  materialis:  in  rebus  autem  materialibus  non 
invenitur  infìnitum  in  actu,  sed  solum  in  potentia,  secundum  quod  unum 
succedit  alteri,  ut  dicitur  in  3.  Phys.  (iex.  ^j.)  ;  et  ideo  in  intellectu  nostro 
invenitur  infìnitum  in  potentia,  in  accipiendo  scilicet  unum  post  aliud  :  quia 
numquam  intellectus  noster  tot  intelligit,  quin  possit  plura  intelligere.  Actu 
autem,  vel  habitu  non  potestcognoscere  infinita  intellectus  noster:  actu  quidem 
non  :  quia  intellectus  noster  non  potest  simul  actu  cognoscere,  nisi  quod  per 
unam  speciem  cognoscit.  Infìnitum  autem  non  habet  unam  speciem;  alioquin 
haberet  rationem  totìus,  et  perfecti  :  et  ideo  non  potest  intelligi,  nisi  acci- 
piendo partem  post  partem,  ut  ex  ejus  definitione  patet  in  3.  Phys.  (tex.  6)) 
Est  enim  infìnitum,  cujus  quantltatem  accipientibus  semper  est  aliquid  extra 
accipere:  et  sic  infinitum  cognosci  non  posset  actu,  nisi  omnes  partes  ejus 
numerarentur,  quod  est  impossibile.  Et  eadem  ratione  non  possumus  intel- 
ligere infinita  in  habitu  ;  in  nobis  enim  habitualis  cognitio  causatur  ex  actuali 
consideratione  :  intelHgendo  enim  effìcimur  scientes,  ut  dicitur  in  2.  Eth. 
(cap.  I.);  unde  non  possemus  habere  habitum  infinitorum  secundum  di- 
stinctam  cognitionera,  nisi  consideravissemus  omnia  infinita,  numerando  ea 
secundum  cognitionis  successionem,  quod  est  impossibile.  Et  ita  nec  actu, 
nec  habitu  intellectus  noster  potest  cognoscere  infinita,  sed  in  potentia  tantum, 
ut  dictum  est  (in  isto  art.). 

Ad  PRiMUM  ergo  dicendum,  quod,  sicut,  supra  dictum  est  (q.  7.  art.  i.), 
Deus  dicitur  infinitus,  sicut  forma,  quae  non  est  terminata  per  aliquam  raa- 
teriam:  in  rebus  autem  materialibus  ahquid  dicitur  infinitum  per  privationem 
formalis  terniinationis.  Et  quia  forma  secundum  se  nota  est,  materia  autem 
sine  forma  ignota;  inde  est,  quod  infinitum  materiale  est  secundum  se  igno- 
tum  ;  infinitum  autem  formale,  quod  est  Deus,  est  secundum  se  notum; 
ignotum  autem  quoad  nos,  propter  defectum  intellectus  nostri,  qui  secundum 
statum  praesentis  vitae  habet  naturalem  aptitudinem  ad  materialia  cognoscenda  ; 
et  ideo  in  praesenti  Deum  cognoscere  non  possumus,  nisi  per  materiales  effe- 
ctus.  In  futuro  autem  toUetur  defectus  intellectus  nostri  per  gloriam:  et  tunc 
ipsum  Deum  in  sua  essentia  videre  poterimus,  tamen  absque  comprehensione. 
Ad  secundum  dicendum,  quod  intellectus  noster  natus  est  cognoscere 
species  per  abstractionera  a  phantasmatibus;  et  ideo  illas  species  numerorum, 
et  figurarum,  quas  quis  non  est  imaginatus,  non  potest  cognoscere  nec  actu, 
nec  habitu;  nisi  forte  in  genere,  et  in  principiis  universalibus:  quod  est  co- 
gnoscere in  potentia,  et  confuse. 

Ad  TERTiuM  dicendum,  quod,  si  duo  corpora  essent  in  uno  loco,  vel 
plura,  non  oporteret,  quod  successive  subintrarent  locum,  ut  sic  per  ipsam 
subintrationis  successionem  numerarentur  locata:  sed  species  intelligibiles 
inorediuntur  intellectum  nostrum  successive:  quia  non  multa  simul  actu  in- 
telliguntur;  et  ideo  oportet,  numeratas,  et  non  infinitas  species  esse  in  in- 
tellectu nostro. 

Ad  auARTUM  dicendum,  quod,  sicut  intellectus  noster  est  infinltus  virtute, 
ita  infinitum  cognoscit:  est  enim  virtus  ejus  infinita,  secundum  quod  non 
terminatur  per  materiam  corporalem  ;  et  est  coguoscitivus  universalis,  quod 
est  abstractum  a  materia  individuali,  et  per  consequens  non  finitur  ad  aliquod 
indlviduum:  sed,  quantum  est  de  se,  ad  infinita  individua  se  extendlt. 

ARTICULUS  III.  4^4 

UTRUM   INTELLEGTUS    SIT    COGNOSCITIVUS    CONTINGENTIUM. 

(6.  Elh.  hct.  I.  fin.  et   Feri.  q.  2).  art.  2.  ad  ^.). 

Ad  tertium  sic  proceditur.  Videtur,  quod  intellectus  non  sit  cognoscL- 
tivus  contingentium;  quia,  ut  dicitur  in  6.  Eth.  (cap.  6.),  intellectus,  et  sa- 
pientia  et  scientia  non  sunt  contingentium,  sed  necessariorum. 

2.  Praeterea.  Sicut  dicitur  in  4.  Phys.  (tex.  120.)  ea,  quae  quandoque 
sunt,  et  quandoque  non  sunt,  tempore  mensurantur:  intellectus  autem  a 
tempore  abstrahit,  sicut  et  ab  aliis  conditionibus  materiae;  cum  igitur  proprium 
contingentium  sit  quandoque  esse,  et  quandoque  non  esse,  videtur,  quod 
contìngentia  non  cognoscantur  ab  intellectu. 

Sed  contra.  Omnis  scientia  est  in  intellectu:  sed  quaedam  scientiae 
sunt  de  contingentibus  ;  sicut  scientiae  morales,  quae  sunt  de  actibus  hu- 
manis  subjectis  libero  arbitrio;  et  etiam  scientiae  naturales,  quantum  ad 
partem,  quae  tractat  de  generabilibus,  et  corruptibilibus;  ergo  intellectus  est 
cognoscitivus  contingentium. 

Respondeo  dicendum,  quod  contingentia  duplìciter  possunt  considerar!. 
Uno  modo,  secundum  quod  contingentia  sunt.  Alio  modo,  secundum  quod  in 
eis  aliquid  necessitatis  invenitur:  nihil  enim  est  adeo  contìngens,  quin  in 
se  aliquid  necessarium  habeat:  sicut  hoc  ipsum,  quod  est  Socraiem  ciirrere, 
in  se  quidem  contìngens  est:  sed  habitudo  cursus  ad  motum  est  necessaria: 
necessarium  enim  est,  Socratem  moveri,  si  currit.  Est  autem  unumquodque 
contìngens  ex  parte  materiae  ;  quia  contingens  est,  quod  potest  esse,  et  non 
esse;  potentia  autem  pertinet  ad  materiam  ;  necessitas  autem  consequitur 
rationem  formae;  quia  ea,  quae  consequuntur  ad  formam,  ex  necessitate 
insunt:  materia  autem  est  individuationis  principium.  Ratio  autem  universalis 
accipitur  secundum  abstractionem  formae  a  materia  particulari:  dictum  autem 
est  supra  (art.  i.  huj.  q.),  quod  per  se,  et  directe  intellectus  est  universalium, 
sensus  autem  singulariura  ;  quorum  etiam  indirecte  quodammodo  est  intel- 
lectus, ut  supra  dictum  est  (ibid.).  Sic  igitur  contingentia,  prout  sunt  contin^ 
^entia,  cognòscuntur  directe  quidem  sensu,  indirecte  autem  ah  intellectu.  Ratioties 
autem  universales,  et  mcessariae  contingentium  cognoscuntur  per  intellectum.  Unde, 
si  attendantur  rationes  universales  scibilium,  omnes  scientiae  sunt  de  ne- 
cessariis  :  si  autem  attendantur  ipsae  res,  sic  quaedam  scientia  est  de  ne- 
cessariis,  quaedam  vero  de  contingentibus. 

Et  per  hoc  patet  solutio  ad  objegta. 

ARTICULUS  IV.  435 

UTRUM    INTELLECTUS  NOSTER  COGNOSCAT    FUTURA. 

(Supr.  q.  14.  art.  ij.  et  q.  j/.  art.  5.  et  2-2.  q.  9/.  art.  i. 

et  I.  Dist.  ^8.  art.  /.  et  2.  Dist.  7.  q.  i.  art.  2.  et  Uh.  i.  Contr.  g.  cap.  6y. 

et  Veri.  q.  8.  art.  12.  et  Mal.  16.  art.  7.  et  opiisc.  cap.  5/.  et  1^6.). 

Ad  qxjartum  sic  proceditur.  Videtur,  quod  intellectus  noster  cognoscat 
futura:  intellectus  enim  noster  cognoscit,  per  species  intelligibiles,  quae  ab- 

sxrahunt  ab  hic,  et  nunc,  et  ita  se  habent  indifferenter  ad  omne  tempLs:  sea 
potest  cognoscere  praesentia;  ergo  potest  cognoscere  futura. 

2.  Praeterea.  Homo,  quando  alienatur  a  sensibus,  aliqua  futura  cogno- 
scere potest;  ut  patet  in  dormientibus,  et  phreneticis:  sed  quando  alienatur 
a  sensibus,  magis  viget  intellectu,  ergo  intellectus,  quantum  est  de  se,  est 
cognoscitivus  futurorum. 

3.  Praeterea.  Cognitio  intellectiva  hominis  efficacior  est,  quam  cognitio 
quaecumque  brutorum  animalìum  :  sed  quaedam  animalia  sunt,  quae  cogno- 
scunt  quaedam  futura:  sicut  corniculae  frequenter  crocitantes  signifìcant  plu- 
viam  mox  futuram;  ergo  multo  magis  intellectus  humanus  potest  futura  co- 
gnoscere. 

Sed  contra  est,  quod  dicitur  Eccl.  8.:  Multa  hominis  affiictio,  quia  ignorai 
br aderita,  et  futura  nullo  potest  scire  nuntio. 

Respondeo  dicendum,  quod  de  cognitione  futurorum  eodem  modo  di- 
stinguendum  est,  sicut  de  cognitione  contingentium.  Nam  ipsa  futura,  ut 
sub  tempore  cadunt,  sunt  singularia,  quae  intellectus  humanus  non  cognoscit, 
nisi  per  refiexionem,  ut  supra  dictum  est  (art.  i.  huj.  q.)  :  rationes  autem  fu- 
turorum possunt  esse  universales,  et  intellectu  perceptibiles:  et  de  eis  etiam 
possunt  esse  scientiae.  Ut  tamen  communiter  de  cognitione  futurorum  lo- 
quamur,  sciendum  est,  quod  futura  dupliciter  cognosci  possunt.  Uno  modo  in 
seipsis.  Alio  modo  in  suis  causis.  In  seipsis  quidem.  futura  cognosci  non  pos- 
sunt, nisi  a  Deo,  cui  etiam  sunt  praesentia,  dum  in  cursu  rerum  sunt  futura; 
inquantum  ejus  aeternus  intuitus  simul  fertur  supra  totum  temporis  cursum, 
ut  supra  dictum  est  (q.  14.  art.  ij.)  cum  de  Dei  scientia  ageretur.  Sed,  prout 
sunt  in  suis  causis,  cognosci  possunt  etiam  a  nobis;  et  si  quidem  in  suis  causis 
sint,  ut  ex  quibus  ex  necessitate  proveniant,  cognoscuntur  per  certitudinem 
scientiae:  sicut  astrologus  praecognoscit  eclipsim  futuram.  Si  autem  sic  sint 
in  suis  causis,  ut  ab  eis  proveniant  ut  in  pluribus,  sic  cognosci  possunt  per 
quamdam  conjecturam,  vel  magis,  vel  minus  certam,  secundum  quod  causae 
sunt  vel  magis,  vel  minus  inclinatae  ad  effectus. 

Ad  primum  ergo  dicendum,  quod  ratio  illa  procedit  de  cognitione,  quae 
fìt  per  rationes  universales  causarum,  ex  quibus  futura  cognosci  possunt,  se- 
cundum modum  ordir, is  effectus  ad  causam. 

Ad  secundum  dicendum,  quod,  sicut  August.  dicit  12.  Conf.  (forte  Uh.  y, 
cap.  6.  nihil  mini  tale  Uh.  12  habetur)  anima  habet  quamdam  vim  sortis,  ut  ex 
sui  natura  possit  futura  cognoscere.  Et  ideo,  quando  retrahitur  a  corporeis 
sensibus,  et  quodammodo  revertitur  ad  seipsam,  fit  particeps  notitiae  futu- 
rorum. Et  haec  quidem  opinio  rationabilis  esset,  si  poneremus,  quod  anima 
acciperet  cognitionem  rerum  secundum  participationem  idearum,  sicut  Pla- 
tonici posuerunt  :  quia  sic  anima  ex  sui  natura  cognosceret  universales  causas 
omnium  effectuum,  sed  impeditur  [al.  impediretur]  per  corpus.  Unde  quando 
a  corporis  sensibus  abstrahitur,  futura  cognoscit  [al.  cognosceret].  Sed  quia 
iste  modus  cognoscendi  non  est  connaturalis  intellectui  nostro,  sed  magis  ut 
cognitionem  a  sensibus  accipiat;  ideo  non  est  secundum  naturam  animae, 
quod  futura  cognoscat,  cum  a  sensibus  alienatur  ;  sed  magis  per  impressio- 
nem  aliquarum  causarum  superiorum  spiritualium,  et  corporalium.  Spiritua- 
lium  quidem,  sicut  cum  virtute  divina  ministerio  angelorum  intellectus  hu- 
manus illuminatur,  et  phantasmata  ordinantur  ad  futura  aliqua  cognoscenda; 
vel  etiam  cum  per  operationem  daemonum  lìt  aliqua  commotio  in  phantasia 
ad  praesignandum  aliqua  futura,  auae  daemones  cognoscunt,  ut  supra  dictum 

est  ((J.jj-  uri.  5.  et  4.).  Hujusmodi  autem  impressiones  spiritualium  causarum 
magis  nata  est  anima  huniana  suscipere,  cura  a  sensibus  alienatur:  quia  per 
hoc  propinquior  fìt  substantiis  spiritualibus,  et  magis  libera  ab  exterioribus 
inquietudinibus.  Contingit  autem  et  hoc  per  impressionem  superiora  causa- 
rum  corporalium.  Manifestum  est  enim,  quod  corpora  superiorum  imprimunt 
in  corpora  inferiora:  unde,  cum  vires  sensitivae  sint  actus  corporalium  or- 
ganorum,  consequens  est,  quod  ex  impressione  coelestium  corporum  immu- 
tetur  quodammodo  phantasia.  Unde,  cum  coelestia  corpora  sint  causa  mul- 
torum  futurorum,  fiunt  in  imaglnatione  aliqua  signa  quorumdam  futurorum. 
Haec  autem  signa  magis  percipiuntur  in  nocte,  et  a  dormientibus,  quam  de 
die,  et  a  vigilantibus:  quia,  ut  dicitur  in  libro  de  Somn.  et  Vigil.  (seti  de. 
Divinai,  per  Soììiii.  cap.  2.  circ.  med.),  quae  deferuntur  de  die,  dissolvuntur 
magis.  Plus  est  enim  sine  turbatione  aer  noctis,  eo  quod  silentiores  sunt 
noctes;  et  in  corpore  faciunt  sensum  propter  somnum,  quia  parvi  moius 
interiores  magis  sentiuntur  a  dormientibus,  quam  a  vigilantibus.  Hi  vero  motus 
faciunt  phantasmata,  ex  quibus  praevidentur  futura. 

Ad  tertium  dicendum,  quod  animalia  bruta  non  habent  aliquid  supra 
phantasiam,  quod  ordinet  phantasmata,  sicut  habent  homines  rationem;  et 
ideo  phantasia  brutorum  animalium  totaliter  sequitur  impressionem  coele- 
stem.  Et  ideo  ex  motibus  hujusmodi  animalium  magis  possunt  cognosci 
quaedam  futura,  ut  pluvia,  et  hujusmodi,  quam  ex  motibus  hominum,  qui 
moventur  per  consilium  rationis:  unde  Philos.  dicitin  lib.  de  Somn.  et  Vigil. 
(ìoc.  cit.)  quod  quidam  imprudentissimi  sunt  maxime  praevidentes  ;  nam  in- 
telligentia  horum  non  est  curis  affecta:  sed  tamquam  deserta,  et  vacua  ab 
omnibus,  et  mota  secundum  movens  ducitur. 


QUAESTIO  LXXXVII. 

QUOMODO    ANIMA    INTELLECTIVA    SEIPSAM,    ET    EA, 

QUAE     SUNT     IN     IPSA,     COGNOSCAT, 

IN    QUATUOR    ARTICULOS    DIVISA. 

Deinde  considerandum  est,  quomodo  anima  intellectivacognoscat  scipsam 
et  ea,  quae  in  se  sunt. 

Et  circa  hoc  quaeruntur  quatuor. 

Primo.  Utruui  ^ognoscat  seipsam  per  suam  essentiam. 
Secundo.  Quomodo  cognoscat  habitus  in  se  existentes. 
Tertio.  Quomodo  intellectus  cognoscat  proprium  actum. 
Quarto.  Quomodo  cognoscat  actum  voluntatis. 


S.  Thomie  Summa  Theologua.  Voi.  I. 

ARTICULUS  I.  436 

UTRUM   ANIMA   INTELLECTIVA    SEIPSAM    COGNOSCAT 
PER  SUAM  ESSENTIAM. 

(Lih.  2.  Contr.  g.  cap.  ()6.  princ.  et  Uh.  j.  cap.  5^.  et  Veri.  q.  8.  art.  6. 
et  2.  de  Anima  lect.  6.  fin.  et  lih.  5.  lect.  8.). 

Ad  primum  sic  proceditur.  Videtur,  quod  anima  intellectiva  seipsam  co- 
gnoscat  per  suam  essentiam:  dicit  enim  August.  9.  de  Trinit.  (cap.  5.  in  fin.) 
quod  mens  seipsam  novit  per  seipsam,  quoniam  est  incorporea. 

2.  Praeterea.  Angelus,  et  anima  humana  conveniunt  in  genere  intel- 
lectualis  substantiae:  sed  angelus  intelligit  seipsum  per  essentiam  suam;  ergo 
et  anima  humana. 

3.  Praeterea.  In  his,  quae  sunt  sine  materia,  idem  est  intellectus,  et  quod 
intelligitur,  ut  dicitur  in  3.  de  Anima  (tex.  ly)  :  sed  mens  humana  est  sine 
materia:  non  enim  est  actus  corporis  alicujus,  ut  supra  dictum  est  (q.  j^.  ari.  2.); 
ergo  in  mente  humana  est  idem  intellectus,  et  quod  intelligitur,  ergo  intel- 
ligit se  per  essentiam  suam. 

Sed  contra  est,  quod  dicitur  in  2.  de  Anima  (he.  di.)  quod  intellectus 
intelligit  seipsum,  sicut  et  alia:  sed  alia  non  intelligit  per  essentiam  eorum, 
sed  per  eorum  similitudines  ;  ergo  neque  se  intelligit  per  essentiam  suam. 

Respondeo  dicendum,  quod  unumquodque  cognoscibile  est,  secundum 
quod  est  in  actu,  et  non  secundum  quod  est  in  potentia,  ut  dicitur  in  9. 
Metaphys.  (tex.  20.).  Sic  enim  aliquid  est  ens,  et  verum,  quod  sub  cognitione 
cadit,  prout  actu  est.  Et  hoc  quidem  manifeste  apparet  in  rebus  sensibilibus; 
non  enim  visus  percipit  coloratum  in  potentia,  sed  solum  coloratum  in  actu; 
et  similiter  intellectus  :  manifestum  est  enim,  quod,  inquantum  est  cognosci- 
tivus  rerum  materialium,  non  cognoscit;  nisi  quod  est  actu;  et  inde  est,  quod 
non  cognoscit  materiam  primam,  nisi  secundum  proportionem  ad  formam, 
ut  dicitur  in  i.  Physic.  (tex.  6g.);  unde  et  in  substantiis  immaterialibus,  se- 
cundum quod  unaquaeque  earum  se  habet  ad  hoc,  quod  sit  in  actu  per  essen- 
tiam suam,  ita  se  habet  ad  hoc,  quod  sit  per  suam  essentiam  intelligibili s. 
Essentia  igitur  Dei,  quae  est  actus  purus,  et  perfectus,  est  simpliciter,  et  per- 
fecte  secundum  seipsam  intelligibilis;  unde  Deus  per  suam  essentiam  non 
solum  seipsum,  sed  etiam  omnia  intelligit:  angeli  autem  essentia  est  quidem 
in  genere  intelligibilium  ut  actus,  non  tamen  ut  actus  purus,  neque  comple- 
tus;  unde  ejus  intelligere  non  completur  per  essentiam  suam.  Etsi  enim  per 
essentiam  suam  se  intcUigat  angelus:  tamen  non  omnia  potest  per  essentiam 
suam  cognoscere  :  sed  cognoscit  alia  a  se  per  eorum  similitudines.  Intellectus 
autem  humanus  se  habet  in  genere  rerum  intelligibilium,  ut  ens  in  potentia 
tantum:  sicut  et  materia  prima  se  habet  in  genere  rerum  sensibilium:  unde 
possihilis  norninatur.  Sic  igitur  in  sua  essentia  consideratus  se  habet  ut  po- 
tentia intelligens;  unde  ex  seipso  habet  virtutem,  ut  inteUigat,  non  autem  ut 
intelligatur,  nisi  secundum  id,  quod  hi  actu.  Sic  enim  etiam  Platonici  posue- 
runt  ordinem  entium  intelligibilium  supra  ordinem  intellectuum:  quia  intel- 
lectus non  intelhgit,  nisi  per  participationem  intelligibilis  [al.  inteìligihiìcm]  ; 
participans  autem  est  infra  participatum  secundum  eos.  Si  igitur  intellectus 
humanus  fìcret  actu  per  participationem  formarum  intclligibihum  separa- 
tarum,  ut  Platonici  posuerunt,  per  hujusmodi  participationem  rerum  inco> 

porearum  intellectus  humanus  seipsum  intelligeret:  sed  quia  connaturale  est 
intellectui  nostro  secundum  statura  praesentis  vitae,  quod  ad  materialia,  et 
sensibilia  respiciat,  sicut  supra  dictum  est  (q.  praec.  art.  4.  ad  2.  et  q.  84. 
art.  j.)  ;  consequens  est,  ut  sic  seipsum  intelligat  intellectus  noster,  secundum 
quod  fit  actu  per  species  a  sensibilibus  abstractas  per  lumen  intellectus 
agentis,  quod  est  actus  ipsorum  intelligibilium;  et  eis  mediantibus  intellectus 
possibilis;  non  ergo  per  essentiam  suam,  sed  per  actum  suum  se  cognoscit 
intellectus  noster.  Et  hoc  dupliciter. 

Uno  quidem  modo  particulariter,  secundum  quod  Socrates,  vel  Plato  per- 
cipit,  se  habere  animam  intellectivam  ex  hoc,  quod  percipit  se  intelligere. 
Alio  modo,  in  universali,  secundum  quod  naturam  humanae  mentis  ex  actu 
intellectus  consideramus.  Sed  verum  est,  quod  judicium,  et  efficacia  hujus 
cognitionis,  per  quam  naturam  animae  cognosciraus,  competit  nobis  secun- 
dum derivationem  luminis  intellectus  nostri  a  ventate  divina,  in  qua  rationes 
omnium  rerum  continentur,  sicut  supra  dictum  est  (q.  84.  art.  /.^;unde  et 
Augustinus  dicìt  in  9.  de  Trinit.  (cap.  6.):  Intuemur  inviolabiUm  veritatem,  ex  qua 
perfecte,  quantum  possumus,  definimus,  non  qualis  sit  uniuscujusque  hominis  menSy 
sedqualis  esse  sempiternis  rationihus  deheat.  Est  autem  differentia  inter  has  duas 
cognitiones.  Nam  ad  primam  cognitionem  de  mente  habendam  sufficit  ipsa 
mentis  praesentia,  quae  est  principium  actus,  ex  quo  mens  percipit  seipsam: 
et  ideo  dicitur  se  cognoscere  per  suam  praesentiam.  Sed  ad  secundam  cogni- 
tionem de  mente  habendam  non  sufficit  ejus  praesentia,  sed  requiritur  dili- 
gens,  et  subtilis  inquisitio.  Unde  et  multi  naturam  animae  ignorant;  et  multi 
etiam  circa  naturam  animae  erraverunt.  Propter  quod  August.  dicit.  io.  de 
Trinit.  (cap.  g.)  de  tali  inquisitione  mentis:  Non  velut  ahsòntóm  se  quaerat  mens 
cernere,  sed  praesentem  quaerat  discernere,  idest  cognoscere  dififerentiam  suam 
ab  aliis  rebus  ;  quod  est  cognoscere  quidditatera,  et  naturam  suam. 

Ad  primum  ergo  dicendum,  quod  mens  seipsam  per  seipsam  novit;  quia 
tandem  in  sui  ipsius  cognitionem  pervenit,  licet  per  suum  actum.  Ipsa  enim 
est,  quae  cognoscitur;  quia  ipsa  seipsam  amat,  ut  ibidem  subditur  (loc.  cit. 
in  arg.'):  potest  enim  aliquid  dici  per  se  notum  dupliciter:  vel  quia  per  nihil 
aliud  in  ejus  notitiam  devenitur:  sicut  dicuntur  prima  principia  per  se  nota: 
vel  quia  non  sunt  cognoscibilia  per  accidens:  sicut  color  est  per  se  visibilis, 
substaniia  autem  per  accidens. 

Ad  secundum  dicendum,  quod  essentia  angeli  est  sicut  actus  in  genere 
intelligibilium;  et  ideo  se  habet  et  ut  intellectus,  et  ut  intellectum;  unde 
angelus  suam  essentiam  per  seipsum  apprehendit:  non  autem  intellectus 
humanus,  qui  vel  est  omnino  in  potentia  respectu  intelligibilium,  sicut  intel- 
lectus possibilis  ;  vel  est  actus  intelligibilium,  quae  abstrahuntur  a  phantasma- 
tibus,  sicut  intellectus  agens. 

Ad  tertium  dicendum,  quod  verbum  illud  Philosophi  universaliter  verum 
est  in  omni  intellectu:  sicut  enim  sensus  in  actu  est  sensibile,  propter  simi- 
litudinera  sensibilis,  quae  est  forma  sensus  in  actu:  ita  intellectus  in  actu 
est  intellectum  in  actu,  propter  sirailitudinem  rei  intellectae,  quae  est  forma 
intellectus  in  actu;  et  ideo  intellectus  humanus,  qui  fit  in  actu  per  speciem 
rei  intellectae,  per  eamdem  speciem  intelligitur,  sicut  per  formam  suam. 
Idem  autem  est  dicere,  quod  in  bis,  quae  sunt  sine  materia,  idem  est  intel- 
lectus, et  quod  intelligitur,  ac  sì  diceretur,  quod  in  bis,  quae  sunt  intelhcta  in 
actu,  idem  est  intellectus,  et  quod  intelligitur.  Per  hoc  enim  aliquid  est  intel- 
lectum in  actu,  quod  est  sine  materia. 

Sed  in  hoc  est  differentia:  quia  quorumdam  essentiae  sunt  sine  materia  ; 
sicut  substantiae  separatae,  quas  angelos  dicimus,  quarum  unaquaeque  et  est 
intellecta,  et  est  intelligens:  sedquaedam  res  sunt,  quarum  essentiae  non  sunt 
sine  materia,  sed  solum  similitudines  ab  eis  abstractae;  unde  et  Comment. 
dicit  in  3.  de  Anima  (loc.  cit.  in  arg.),  quod  propositio  inducta  non  habet  ve- 
ritatem,  nisi  in  substantiis  separatisi  verificatur  enim  quodammodo  in  eis^ 
quod  non  verificatur  in  aliis,  ut  dictum  est  (in  solut.  ad  2.). 

ARTICULUS  II.  437 

UTRUM    INTELLECTUS  NOSTER    COGNOSCAT    HABITUS    ANIMAE 
PER    ESSENTIAM    EORUM. 

(1-2.  q.  4C}.  art.  i.  et  2-2.  q.  4.  art.  i.  corp.  et  j.  Dist.  15.  q.  i.  art.  2. 
et  Veri.  q.  io.  art.  9.  et  Ouodl.  S.  art.  4.  corp.). 

Ad  secundum  sic  proceditur.  Videtur,  quod  intellectus  noster  cognoscat 
habitus  animae  per  essentiam  eorum:  dicit  enim  August.  13.  de  Trìnìt.  (cap.  1.). 
'Kon  sic  videtur  fides  in  corde,  in  quo  est,  sicut  anima  alierius  hominis  ex  motii m 
corporis  videtur  :  sed  eam  tenet  certissima  scientìa,  claniatque  conscientia:  et  eadem 
ratio  est  de  aliis  habitibus  animae;  ergo  habitus  animae  non  cognoscuntur 
per  actus,  sed  per  seipsos. 

2.  Praeterea.  Res  materiales.  quae  sunt  extra  animam,  cognoscuntur  per 
hoc,  quod  similitudines  earum  sunt  praesentialiter  in  anima:  et  ideo  dicuntur 
per  suas  similitudines  cognosci:  sed  habitus  animae  praesentialiter  per  suam 
essentiam  sunt  in  anima;  ergo  per  suam  essentiam  cognoscuntur. 

3.  Praeterea.  Propter  quod  unumquodque  tale,  et  illud  magis:  sed  res 
aliae  cognoscuntur  ab  anima  propter  habitus,  et  species  intelHgibiles  ;  erga 
ista  magis  per  seipsa  ab  anima  cognoscuntur. 

Sed  contra.  Habitus  sunt  principia  actuum,  sicut  et  potentiae:  sed,  sicìit 
dicitur  in  2.  de  Anima  (tex.  55.J  ;  priores  potentiis  secundum  rationem  actus^ 
et  operationes  sunt;  ergo  eadem  ratione  sunt  priores  habitibus.  Et  ita  habitus 
per  actus  cognoscuntur,  sicut  et  potentiae. 

Respo^'Deo  dicendum,  quod  habitus  quodammodo  est  medium  inter  po- 
tentiam  puram,  et  purum  actum.  Jam  autem  dictum  est  (art.  praec),  quod 
nihil  cognoscitur,  nisi  secundum  quod  est  actu;  sic  ergo,  inquantum  habitus 
deficit  ab  actu  perfecto,  deficit  ab  hoc,  ut  non  sit  per  seipsum  cognoscibilis: 
sed  necesse  est,  quod  per  actum  suum  cognoscatur,  sive  dum  aliquis  percipit 
se  habere  habitum  per  hoc  quod  percipit  se  producere  actum  proprium  illius 
habitus,  sive  dum  aliquis  inquirit  naturam,  et  rationem  habitus  ex  considera- 
tione  actus.  Et  prima  quidem  cognitio  habitus  fit  per  ipsam  praesentiam  habi- 
tus, quia  ex  hoc  ipso,  quod  est  praesens,  actum  causat,  in  quo  statim  perci- 
pitur.  Secunda  autem  cognitio  habitus  fit  per  studiosam  inquisitionem,  sicut 
supra  dictum  est  de  mente  (art.  praec). 

Ad  primum  ergo  dicendum,  quod,  etsi  fides  non  cognoscatur  per  exie- 
riores  corporis  motus,  percipitur  tamen  etiam  ab  eo,  in  quo  est,  per  interio- 
rem  actum  cordis:  nullus  enim  fidem  se  habere  scit,  nisi  per  hoc,  quod  se 
credere  percipit. 

Ad  secundum  dicendum,  quod  habitus  sunt  praesentes  in  intellectu  nostro^ 
non  sicut  objecta  intellectus,  quia  objectum  intellectus  nostri  secundum  statum 

praesentis  vitae  est  natura  rei  materialis,  ut  supra  dictum  est  (q.  84.  art.j.): 
sed  sunt  praesentes  in  intellectu,  ut  quibus  intellectus  intelligit. 

Ad  tertium  dicendum,  quod,  cum  dicitur,  propter  quod  unumquodque, 
illud  magis,  veritatem  habet,  si  intelligatur  in  his,  quae  sunt  unius  ordinis  : 
puta  in  uno  genere  causae  :  puta  si  dicatur,  quod  sanitas  est  propter  vitam, 
sequitur,  quod  vita  sit  magis  desiderabilis.  Si  autem  accipiantur  ea,  quae 
sunt  diversorum  ordinum,  non  habet  veritatem  ;  ut  sì  dicatur,  quod  sanitas 
est  pvopter  medicinam,  non  ideo  sequitur,  quod  medicina  sit  magis  deside- 
rabilis: quia  sanitas  est  in  ordine  finium,  medicina  autem  in  ordine  causarum 
efficientium.  Sic  igitur,  si  accipiamus  duo,  quorum  utrumque  sit  per  se  in 
ordine  objectorum  cognitìonis,  illud,  propter  quod  aliud  cognoscìtur,  erit 
magis  notum:  sicut  principia  conclusionibus:  sed  habitus  non  est  de  ordine 
objectorum,  inquantum  est  habitus:  nec  propter  habitum  aliqua  cognoscuntur, 
sicut  propter  objectum  cognitum,  sed  sicut  propter  dispositionem,  vel  formara, 
qua  cognoscens  cognoscit;  et  ideo  ratio  non  sequitur. 

ARTICULUS  III.  438 

UTRUM    INTELLECTUS    COGNOSCAT    PROPRIUM    ACTUM. 

(Lih.  2.  Contr.  g.  cap.  ji.). 

Ad  tertium  sic  proceditur.  Videtur,  quod  intellectus  non  cognoscat  pro- 
prium  actum  :  illud  enim  proprie  cognoscìtur,  quod  est  objectum  cognosci- 
tivae  virtutis:  sed  actus  difFert  ab  objecto;  ergo  intellectus  non  cognoscit 
suum  actum. 

2.  Praeterea.  Quidquid  cognoscìtur,  aliquo  actu  cognoscìtur:  si  igitur 
intellectus  cognoscit  actum  suum,  aliquo  actu  cognoscit  illum,  et  iterum 
illum  actum  alio  actu  ;  erit  ergo  procedere  in  infinitum,  quod  videtur  im- 
possibile. 

3.  Praeterea.  Sicut  se  habet  sensus  ad  actum  suum,  ita  et  intellectus: 
sed  sensus  proprius  non  sentit  actum  suum,  sed  hoc  pertinet  ad  sensum  com- 
munem,  ut  dicitur  in  libro  2.  de  Anima  (tex.  ip.  et  s&q.)  ;  ergo  neque  intel- 
lectus intelligit  actum  suum. 

Sed  contra  est,  quod  August.  dicit  io.  de  Trin.  (cap.  io.  d  11.)  :  InUl- 
ligo  me  inUlligere. 

Respondeo  dicendum,  quod,  sicut  jam  dictum  est  (art.  i.  et  2.  huj.  q.), 
unumquodque  cognoscìtur,  secundura  quod  est  actu.  Ultima  autem  perfectio 
intellectus  est  ejus  operatio  :  non  enim  est  sicut  actio  tendens  in  alterum, 
quae  sit  perfectio  operati,  sicut  aedifìcatio  aedifìcati:  sed  manet  in  operante, 
ut  perfectio,  et  actus  ejus,  ut  dicitur  in  9.  Metaph.  (tex.  16.);  hoc  igitur  est 
primum,quod  de  intellectu  intelligitur,  scilicet  ipsum  ejus  intelligere.  Sed  circa 
hoc  diversi  intellectus  diversiraode  se  habent:  est  enim  aliquis  intellectus,  sci- 
licet divinus,  qui  est  ipsum  suum  intelligere  :  et  sic  in  Deo  idem  est,  quod  intel- 
ligat  se  intelligere,  et  quod  intelligat  suam  essentiam;  quia  sua  essentia  est 
suum  intelligere.  Est  autem  alius  intellectus,  scilicet  arigelicus,  qui  non  est 
suum  intelligere,  sicut  supra  dictum  est  (q.  ^4.  art.  i.  et  2.):  sed  tamen  primum 
objectum  sui  intelligere  est  ejus  essentia  ;  unde,  etsi  aliud  sit  in  angelo  se- 
cundum  rationem,  quod  intelligat  se  intelligere,  et  quod  intelligat  suam  es- 
sentiam: tamen  simul,  et  uno  actu  utrumque  intelligit:  quia  hoc,  quod  est 

inteliigere  suam  essentiam,  est  propria  perfectio  suae  essentiae.  Simul  autem, 
et  uno  actu  intelligitur  res  cum  sua  perfectione.  Est  autem  alius  intellectus, 
scilicet  humanus,  qui  nec  est  suum  inteliigere,  nec  sui  inteliigere  est  objectum 
primum  ipsa  ejus  essentia,  sed  aliquid  extrinsecum,  scilicet  natura  materialis 
rei.  Et  ideo  id,  quod  primo  cognoscitur  ab  intellectu  humano,  est  huiusmodi 
objectum;  et  secundario  cognoscitur  ipse  actus,  quo  cognoscitur  objectum; 
et  per  actum  cognoscitur  ipse  intellectus,  cujus  est  perfectio  ipsum  intelii- 
gere. Et  ideo  Philosophus  dicit  (lib.  2.  de  Anima,  tex.  ^^.)  quod  objecta  prae- 
cognoscuntur  actibus,  et  actus  potentiis. 

Ad  primum  ergo  dicendum,  quod  objectum  intellectus  est  commune  quod- 
dam,  scilicet  cns,  et  veruin,  sub  quo  comprehenditur  etiam  ipse  actus  intel- 
ligendi;  unde  intellectus  potest  suum  actum  cognoscere,  sed  non  primo:  quia 
nec  primum  objectum  intellectus  nostri  secundum  praesentem  statum  est 
quodlibet  ens,  et  verum;  sed  ens,  et  verum  consideratum  in  rebus  materia- 
libus,  ut  dictum  est  (q.  84.  art.  j.);  ex  quibus  in  cognitionem  omnium  alio- 
rum  devenit. 

Ad  secundum  dicendum,  quod  ipsum  inteliigere  humanum  non  est  actus, 
et  perfectio  naturae  intellectae,  ut  sic  possit  uno  actu  intelligi  natura  rei  ma- 
terialis, et  ipsum  inteliigere;  sicut  uno  actu  intelligitur  res  cum  sua  perfe- 
ctione; unde  alius  est  actus,  quo  intellectus  intelligit  lapidem,  et  alius  est 
actus,  quo  intelligit  se  inteliigere  lapidem  :  et  sic  deinde.  Nec  est  inconve- 
niens,  intellectum  esse  infinitum  in  potentia,  ut  supra  dictum  est  (0.  prudc. 
art.  2.). 

Ad  tertium  dicendum,  quod  sensus  proprius  sentit  secundum  immuta- 
tionem  materialis  organi  a  sensibili  exteriori.  Non  est  autem  possibile,  quod 
aliquid  materiale  immutet  seipsum;  sed  unum  immutatur  ab  alio;  et  ideo 
actus  sensus  proprii  percipitur  per  sensum  communem.  Sed  intellectus  noster 
non  intelligit  per  materialem  iinmutationem  organi;  et  ideo  non  est  simile. 

ARTICULUS  IV.  '439 

UTRUM  INTELLECTUS   INTELLlGAT   ACTUM  VOLUNTATIS. 

Ad  quartum  sic  proceditur.  Videtur,  quod  intellectus  non  intelligat  actum 
voluntatis.  Nihil  enim  cognoscitur  ab  intellectu,  nisi  sit  aliquo  modo  praesens 
in  intellectu  :  sed  actus  voluntatis  non  est  praesens  in  intellectu,  cum  sint 
diversae  potentiae;  ergo  actus  voluntatis  non  cognoscitur  ab  intellectu. 

2.  Praeterea.  Actus  habet  speciem  ab  objecto:  sed  objectum  voluntatis 
differt  ab  objecto  intellectus  ;  ergo  et  actus  voluntatis  speciem  habet  diverjam 
ab  objecto  intellectus;  non  ergo  cognoscitur  ab  intellectu. 

3.  Praeterea.  August.  in  lib.  io.  Conf.  (cap.  ij.)  attribuit  afifectionibus 
animae,  quod  cognoscuntur  neque  per  imagines,  sicut  corpora;  neqae  per 
praesentiam,  sicut  artes;  sed  per  quasdam  notiones:  non  videtur  autem,  quod 
possint  esse  aliae  notiones  rerum  in  anima,  nisi  vel  essentiae  rerum  cognita- 
rum,  vel  earum  similitudines  ;  ergo  impossibile  est,  quod  intellectus  cogno- 
scat  affectiones  animae,  quae  sunt  actus  voluntatis. 

Sed  contra  est,  quod  August.  dicit  io.  de  Trinit.  (cap.  io.  et  11.):  In- 
tAligo  me  velie. 

Respondeo  dicendum,  quod,  sicut  supra  dictum  est  (q.  J9.  art.  1.),  actus 
voluntatis  nihil  aliud  est,  quam  inclinatio  quaedam  consequens  formara  in- 

tellectam;  sicut  appetitus  naturalis  est  inclinatio  consequens  formam  natu- 
ralem:  inclinatio  autem  cujuslibet  rei  est  in  ipsa  re  per  modum  ejus;  unde 
inclinatio  naturalis  est  naturaliter  in  re  naturali;  inclinatio  autem,  quae  est 
appetitus  sensibilis,  est  sensibiliter  in  sentiente;  et  similiter  inclinatio  intelli- 
gibilis,  quae  est  actus  voluntatis,  est  intelligibiliter  in  intelligente,  sicut  in 
primo  principio,  et  in  proprio  subjecto.  Unde  et  Philosophus  hoc  modo  lo- 
quendi  utitur  in  3.  de  Anima  (tex.  42.),  quod  voluntas  in  ratione  est.  Quod 
autem  intelligibiliter  est  in  aliquo  intelligente,  consequens  est,  ut  ab  eo  in- 
telligatur.  Unde.  actus  voluntatis  intelligiiur  ab  intelUctu;  et  inquantum  aliquis 
percipit  se  velie  ;  et  inquantum  aliquis  cognoscit  naturam  hujus  actus,  et  per 
consequens  naturam  ejus  principii,  quod  est  habitus,  vel  potentia. 

Ad  primum  ergo  dicendum,  quod  ratio  illa  procederet,  si  voluntas,  et  in- 
tellectus,  sicut  sunt  diversae  potentiae,  ita  etiam  subjecto  differrent:  sic  enim 
quod  est  in  voluntate,  esset  absens  ab  intellectu:  nunc  autem,  cum  utrumque 
radicetur  in  una  substantia  animae,  et  unum  sit  quodammodo  principium  al- 
terius,  consequens  est,  ut  quod  est  in  voluntate,  sit  etiam  quodammodo  in 
intellectu. 

Ad  secundum  dicendum,  quod  honiim,  et  verum,  quae  sunt  objecta  vo- 
luntatis, et  intellectus,  differunt  quidem  ratione;  verumtamen  unum  eorum 
continetur  sub  alio,  ut  supra  dictum  est  (q.  82.  art.  5.  ad  1.  et  q.  16.  art.  4.  ad  1.), 
nam  verum  est  quoddam  bonum,  et  honum  est  quoddam  verum  ;  et  ideo  quae 
sunt  voluntatis,  cadunt  sub  intellectu  ;  et  quae  sunt  intellectus,  possunt  cadere 
sub  voluntate. 

Ad  tertium  dicendum,  quod  affectus  animae  non  sunt  in  intellectu,  neque 
per  similitudinem  tantum,  sicut  corpora  ;  neque  per  praesentiamut  in  subjecto, 
sicut  artes;  sed  sicut  principiatum  in  principio,  in  quo  habetur  notio  princi- 
piati; et  ideo  Augustinus  dicit,  affectus  animae  esse  in  memoria  per  quasdam 
notiones. 


QUAESTIO  LXXXVIII. 

QUOMODO    ANIMA    HUMANA    COGNOSCAT    E  A, 

QUAE    SUPRA    SE    SUNT, 

IN    TRES    ARTICULOS    DIVISA. 

Deinde  considerandum  est,  quomodo  anima  humana  cognoscat  ea,  qutie 
supra  se  sunt,  scilicet  immateriales  substantias. 

Et  circa  hoc  quaeruntur  tria. 

Primo.  Utrum  anima  humana  secundum  statum  praesentls  vitae  possit 
intelligere  substantias  immateriales,  quas  angelos  dicimus,  per  seipsas. 

Secundo.  Utrum  possit  ad  earum  notitiam  pervenire  per  cognitioneni 
rerum  materialium. 

Tertio.  Utrum  Deus  sit  id,  quod  primo  a  nobis  cognoscitur. 

ARTICULUS  I.  440 

UTRUM    ANIMA    HUMANA    SECUNDUM   STATUM   VITAE    PRAESENTIS 

POSSIT    INTELLIGERE    SUBSTANTIAS    IMMATERIALES 

PER  SEIPSAS, 

(Lib.  2.  Contr.  g.  cap.  50.  &i  Uh.  5.  cap.  21.  41.  42.  45.  44.  4).  46.  fin. 
et  de  Anima  art.  ij.  et  opiisc.  42.  cap.  6.). 

Ad  primum  sic  proceditur.  Videtur,  quod  anima  humana  secundum  sta- 
tum  vitae  praesentis  possit  intelligere  substantias  immateriales  per  seipsas, 
dicit  enim  August.  in  9.  de  Trin.  (cap.  5.  in  fin.):  Mens  ipsa  sicui  corporearnm 
rerum  notiti  as  per  sensiis  corporis  colligit,  sic  incorporearum  rerum  per  semòtipsam: 
hujusmodi  autem  sunt  substantiae  immateriales;  ergo  mens  humana  substan- 
tias immateriales  intelligit. 

2.  Praeterea.  Simile  simili  cognoscitur  :  sed  magis  assimilatur  mens 
humana  rebus  immaterialibus,  quam  materialibus  :  cum  nostra  mens  sit  im- 
materialis,  ut  ex  supradictis  patet  (q.  7;.  ari.  j.  et  q.  jó.  art.  1.):  cum  ergo 
mens  nostra  intellÌ2;at  res  materiales,  multo  ma2:is  intellisfit  res  immateriales. 

3.  Praeterea.  Quod  ea,  quae  sunt  secundum  se  maxime  sensibilia,  non 
maxime  sentiantur  a  nobis,  provenit  ex  hoc,  quod  excellentiae  sensibilium 
corrumpunt  sensum:  sed  excellentiae  intelligibilium  non  corrumpunt  intel- 
lectum,  ut  dicitur  in  3.  de  Anima  (tex.  y.):  ergo  ea,  quae  sunt  secundum  se 
maxime  intelligibilia,  sunt  etiam  maxime  intelligibilia  nobis  :  sed  cum  res 
materiales  non  sunt  intelligibiles,  nisi  quia  facimus  eas  intelligibiles  actu 
abstrahendo  a  materia,  manifestum  est,  quod  magis  sint  secundum  se  intel- 
ligibiles substantiae,  quae  secundum  suam  naturam  sunt  immateriales;  ergo 
multo  magis  intelliguntur  a  nobis,  quam  res  materiales. 

4.  Praeterea.  Commentator  dicit  in  2.  Metaph.  (comm.  i.  in  fin.),  quod 
si  substantiae  abstractae  non  possent  intelligi  a  nobis,  tunc  natura  otiose 
egisset  ;  quia  fecit  illud,  quod  est  naturaliter  in  se  intellectum  non  intellectum 
ab  aliquo  :  sed  nihil  est  otiosum,  sive  frustra  in  natura  ;  ergo  substantiae  im- 
materiales possunt  intelligi  a  nobis. 

5.  Praeterea  Sicut  se  habet  sensus  ad  sensibilia,  ita  intellectus  ad  in- 
telligibilia: sed  visus  noster  potest  videre  omnia  corpora,  sive  sint  superiora, 
et  incorruptibilia,  sive  sint  inferiora,  et  corruptibilia;  ergo  intellectus  nostei 
potest  intelligere,  omnes  substantias  intelligibiles,  et  superiores,  et  immate- 
riales. 

Sed  contra  est,  quod  dicitur  Sapien.  9.:  Quae  in  coelis  sunt,  quis  investi- 
gahìt?  In  coelis  autem  dicuntur  hujusmodi  substantiae  esse,  secundum  illud 
Matth.  18.:  Angeli  eorum  in  coelis  semper  vident  faciem  Patris  mei,  qui  in  coelis 
est  ;  ergo  non  possunt  substantiae  immateriales  per  investigationem  humanam 
cognosci. 

Respoxdeo  dicendum,  quod  secundum  opinionem  Platonis  substantiae 
immateriales  non  solum  a  nobis  intelliguntur,  sed  etiam  sunt  prima  a  nobis 
intellecta;  posuit  enim  Plato,  formas  immateriales  subsistentes,  quas  ideas 
vocabat,  esse  propria  objecta  nostri  intellectus:  et  ita  primo,  et  per  se  intel- 
liguntur a  nobis:  applicatur  tamen  animae  cognitio  rebus  materialibus,  se- 
cundum quod  intellectui  permiscetur  phantasia,  et  sensus;  undc  quanto  magis 

intellectus  fuerit  depuratus,  tanto  magis  percipit  immaterialium  intelligibilem 
[al.  intdligibil'  tn]  veritatem.  Sed  secundum  Aristotelis  sententiam,  quam 
magis  experlmur,  intellectus  noster,  secundum  statum  praesentis  vitae,  natu- 
ralem  respectum  habet  ad  naturas  rerum  materialium;  unde  nihil  intelligit, 
nisi  convertendo  se  ad  phantasmata,  ut  ex  dictis  patet  (q.  84.  ari.  y.)  Et  sic 
manifestum  est,  quod  substantias  immateriales,  quae  sub  sensu,  et  imagina- 
tione  non  cadunt,  primo,  et  per  se,  secundum  modum  cognitionis  nobis  exper- 
tum,  intelligere  non  possumus. 

Sed  tamen  Averroes  in  comm.  3.  de  Anima  (comm.  ^6.),  ponit,  quod  in 
fine  in  hac  vita  homo  pervenire  potest  ad  hoc,  quod  intelligat  substantias  sepa- 
ratas  per  continuationem,  vel  unionem  cuiusdam  substantiae  separatae  nobis, 
quam  vocat  intelhctum  agmtem  :  qui  quìdem,  cum  sit  substantia  separata,  na- 
turaliter  substantias  separatas  intelligit.  Unde  cum  fuerit  nobis  perfecte  unitus, 
sic,  ut  per  eum  intelligere  possimus, intelligemus  et  nos  substantias  separatas: 
sicut  nunc  per  intellectum  possibilem  nobis  unitum  intelligimus  res  mate- 
riales.  Ponit  autem  intellectum  agentem  sic  nobis  uniri:  cum  enim  nos  intel- 
ligamus  per  intellectum  agentem,  et  per  intelligibilia  speculata,  ut  patet  cum 
conclusiones  intelligimus  per  principia  intellecta,  necesse  est,  quod  intellectus 
agens  comparetur  ad  intellecta  speculata,  vel  sicut  agens  principale  ad  instru- 
ìienta,  vel  sicut  forma  ad  materiam.  His  enim  duobiis  modis  attribuitur  actio 
aliqua  duobus  principiis  :  principali  quidem  agenti,  et  instrumento;  sicut  se- 
ctio  artifici,  et  serrae:  formae  autem,  et  subjecto;  sicut  calefactio  calori,  et 
igni  :  sed  utroque  modo  intellectus  agens  comparabitur  ad  intelligibilia  spe- 
culata, sicut  perfectio  ad  perfectibile  ;  et  actus  ad  potentiam.  Simul  autem 
recipitur  in  aliquo  perfectum,  et  perfectio;  sicut  visibile  in  actu  et  lumen 
in  pupilla.  Simul  igitur  in  intellectu  possibili  recipiuntur  intellecta  speculata, 
et  intellectus  agens:  et  quanto  plura  intellecta  speculata  recipimus,  tanto 
magis  appropinquamus  ad  hoc,  quod  intellectus  a^ens  perfecte  uniatur  nobis  : 
ita  quod,  cum  ommia  intellecta  speculata  cognoverimus,  intellectus  agens 
perfecte  unietur  nobis  ;  et  poterimus  per  eum  omnia  cognoscere  materialia, 
et  immaterialia  Et  in  hoc  ponit  ultimam  hominis  felicitatem  :  nec  refert, 
quantum  ad  propositum  pertinet,  utrum  in  ilio  statu  felicitatis  intellectus  pos- 
sibilis  intelligat  substantias  separatas  per  intellectum  agentem,  ut  ipse  sentit; 
vel  (ut  ipse  imponit  Alexandre)  intellectus  possibilis  numquam  intelligat 
substantias  separatas,  propter  hoc  quod  ponit  intellectum  possibilem  corru- 
ptibilem:  sed  homo  inteUigat  substantias  separatas  per  intellectum  agentem: 
sed  praedicta  stare  non  possunt. 

Primo  quidem,  quia  si  intellectus  agens  est  substantia  separata,  impossibile 
est,  quod  per  ipsam  formahter  intelligamus:  quia  id,  quo  formahter  agens 
agit,  est  forma,  et  actus  agentis;  cum  omne  agens  agat,  inquantum  est  actu, 
sicut  etiam  supra  dictum  est  (q.  jS.  art.  i.)  circa  intellectum  possibilem,  Secundo, 
quia  secundum  modum  praedictum  intellectus  agens,  si  est  substantia  sepa- 
rata, non  uniretur  nobis  secundum  suam  substantiam,  sed  solum  lumen  eiu';, 
secundum  quod  participatur  in  intellectis  speculativis,  et  non  quantum  ad  alias 
actiones  intellectus  agentis,  ut  possimus  per  hoc  intelligere  substantias  im- 
materiales: sicut  dum  videmus  colores  lllurainatos  a  sole,  non  unitur  nobis 
substantia  solis,  ut  possimus  actiones  solis  agere;  sed  solum  nobis  unitur  lu- 
men solis  ad  visionem  colorum.  Tertio,  quia  dato,  quod  secundum  modum 
praedictum  uniretur  nobis  substantia  intellectus  agentis,  tamen  ipsi  non  po- 
nunt,  quod  intellectus  agens  totaliter  uniatur  nobis  secundum  unum  intelligibile, 


6S2  QUAESTIO    LXXXVIII.    ARTICULUS    I. 

vel  duo,  sed  secundum  omnia  intellecta  speculata:  sed  omnia  intellecta  spe- 
culata deficiunt  a  virtute  intellectus  agentis  :  quia  multo  plus  est  intelligere 
substantias  separatas,  quam  intelligere  omnia  materialia,  unde  manifestum 
est,  quod  etiam  intellectis  omnibus  materialibus,  non  sic  uniretur  intellectus 
agens  nobis,  ut  possemus  intelligere  per  eum  substantias  separatas.  Quarto, 
quia  intelligere  omnia  intellecta  materialia  vix  competit  alicui  in  hoc  mundo, 
et  sic  nuUus,  vel  pauci  [al.  paucissiìui]  ad  felicitatem  pervenirent,  quod  est 
contra  Philosoph.  in  i.  Ethic.  (cap.  g.)  qui  dicit  quod  felicitas  est  quoddam 
bonum  commune,  quod  potest  provenire  omnibus  non  orbatis  ad  virtutem: 
est  etiam  contra  rationem,  quod  fìnem  alicujus  speciei  in  paucioribus  conse- 
quantur  ea,  quae  continentur  sub  specie.  Quinto,  quia  Philosophus  dicit  ex 
presse  in  i.  Ethic.  (cap.  io.),  quod  felicitas  est  operatio  secundum  perfectam 
virtutem.  Et  enumeratis  multis  virtutibus,  in  io.  (cap.  j.)  concludit,  quod  fe- 
licitas ultima  consistens  in  cognitione  maximorum  intelligibilium  est  secundum 
virtutem  sapientiae,  quam  posuerat  in  lib.  6.  (cap.  y.)  esse  caput  scientiarum 
speculativarum:  unde  patet,  quod  Arist.  posuit  ultimam  felicitatem  hominis 
in  cognitione  substantiarum  separatarum,  qualis  potest  haberi  per  scientias 
speculativas,  et  non  per  continuationem  intellectus  agentis  a  quibusdam  con- 
fictam.  Sexto,  quia  supra  ostensum  est  (q.  j^.  art.  4.),  quod  intellectus  agens 
non  est  substantia  separata,  sed  virtus  quaedam  animae  ad  eadem  active  se 
extendens,  ad  quae  se  extendit  intellectus  possibilis  receptive:  quia,  ut  dicitur 
in  3.  de  Anima  (iex.  iS.),  intellectus  possibilis  est,  quo  est  omnia  fieri;  in- 
tellectus agens,  quo  est  omnia  facere.  Uterque  ergo  intellectus  se  extendit 
secundum  statum  praesentis  vitae  ad  materialia  sola,  quae  intellectus  agens 
facit  intelligibilia  actu,  et  recipiuntur  in  intellectu  possibili.  Unde  secundum 
statum  praesentis  vitae  nequeper  intellectum  possibilem,nequeperir_tellectum 
agcntem  possumus  intelligere  substantias  separatas  immateriales  secundum 
seipsas.  * 

Ad  primum  ergo  dicendum,  quod  ex  illa  auctoritate  Augustini  haberi 
potest,  quod  illud,  quod  mens  nostra  de  cognitione  incorporalium  rerum  ac- 
cipit,  per  seipsam  cognoscere  possit.  Et  hoc  adeo  verum  est,  ut  etiam  apud 
Philosophum  dicatur  (tt^x.  1.  Uh.  i.  de.  Anìm.)  quod  scientia  de  anima  est 
principium  quoddam  ad  cognoscendum  substantias  separatas.  Per  hoc  enim, 
quod  anima  nostra  cognoscit  seipsam,  pertingit  ad  cognitionem  aliquam  ha- 
bendam  de  substantiis  incorporeis,  qualem  eam  contingit  habere,  non  quod 
simpliciter,  et  perfecte  eas  cognoscat  cognoscendo  seipsam. 

Ad  secunduai  dicendum,  quod  similitudo  naturae  non  est  ratio  sufficiens 
ad  cognitionem  :  alioquin  oporteret  dicere,  quod  Empedocles  dicit,  quod 
anima  esset  de  natura  omnium,  ad  hoc  quod  omnia  cognosceret:  sed  requi- 
ritur  ad  cognoscendum,  ut  sit  similitudo  rei  cognitae  in  cognoscente,  quasi 
quaedam  forma  ipsius:  intellectus  autem  noster  possibilis  secundum  statum 
praesentis  vitae  est  natus  informari  similitudinibus  rerum  materialium  a  phan- 
tasmatibus  abstractis;  et  ideo  cognoscit  magis  materialia,  quam  substantias 
immateriales. 

Ad  tertium  dicendum,  quod  requiritur  aliqua  proportio  objecti  ad  po- 
tentiam  cognoscitivam,  ut  activi  ad  passivum,  et  perfectionis  ad  perfectibile. 
Unde  quod  excellentia  sensibilia  non  capiantur  a  sensu,  non  sola  ratio  est,  quia 
corrumpunt  organa  sensibilia;  sed  etiam  quia  sunt  improportionata  potentiis 
sensitivis;  et  hoc  modo  substantiae  immateriale^  sunt  improportionatae  intel- 
lectui  nostro  secundum  praesentem  statum,  ut  non  possint  ab  eo  inteUigi. 

Ad  Q.UARTUM  dicendum,  quod  illa  ratio  Commentato ris  muUipUciter  deficit. 
Primo  quidem,  quia  non  sequitur,  quod,  si  substantiae  separatae  non  intelli- 
guntur  a  nobis,  non  intelligantur  ab  aliquo  intellectu:  intellisuntur  enim  a 
seipsis,  et  a  se  invicem.  Secando,  quia  non  est  finis  substantiarum  separata- 
rum,  ut  intelligantur  a  nobis.  lUud  autem  otìose,  et  frustra  esse  dicitur,  quod 
non  consequitur  finem,  ad  quem  est,  et  sic  non  sequitur,  substantias  imma- 
teriales  esse  frustra,  etiamsi  nullo  modo  intelligerentur  a  nobis. 

Ad  Q.UINTUM  dicendum,  quod  eodem  modo  sensus  cognoscit  et  superiora, 
et  inferiora  corpora,  scilicet  per  immutationem  organi  a  sensibili:  non  autem 
eodem  modo  intelliguntur  a  nobis  substantiae  materiales,  quae  intelliguntur 
per  modum  abstractionis,  et  substantiae  immateriales,  quae  non  possunt  sic 
a  nobis  intelligi;  quia  non  sunt  earum  aliqua  phantasmata. 

ARTICULUS  II.  441 

UTRUM  INTELLECTUS  NOSTER  PER  COGNITIONEM  RERUM  MATERIALIUM 

POSSIT  PERVENIRE    AD   INTELLIGEXDUM 

SUBSTANTIAS  IMMATERIALES. 

(Locis  Slip.  art.  i.  indiiciis). 

Ad  secuxdum  sic  proceditur.  Videtur,  quod  intellectus  noster  per  cogni- 
tionem  rerum  materialium  possit  pervenire  ad  intelligendum  substantias 
immateriales:  dicit  enim  Dionys.  i.  cap.  Coel.  Hier.  quod  non  est  possibile 
humanae  menti  ad  immaterialem  illam  sursum  excitari  coelestium  Hierar- 
chiarum  contemplationem,  nisi  secundum  se  materiali  manuductione  utatur: 
relinquitur  ergo,  quod  per  materialia  manuduci  possumus  ad  intelligendum 
substantias  immateriales. 

2.  Praeterea.  Scientia  est  in  intellectu :sedscientiae,  et  dcfinitiones,  sunt 
de  substantiis  immaterialibus:  definit  enim  Damasc.  (Ub.  2.  Orth.  Fid.  cap.  ^.) 
angelum,  et  de  angelis  aliqua  documenta  tradunturtam  in  theologicis,  quam 
in  philosophicis  disciplinis;  ergo  substantiae  immateriales  intelligi  possunt 
a  nobis. 

3.  Praeterea.  Anima  humana  est  de  genere  substantiarum  immateria- 
lium:  sed  ipsa  intelligi  potest  a  nobis  per  actum  suum,  quo  intelligit  mate- 
rialia; ergo  et  aliae  substantiae  immateriales  intelligi  possunt  a  nobis  per 
suos  effectus  in  rebus  materialibus. 

4.  Praeterea.  Illa  sola  causa  per  suos  effectus  comprehendi  non  potest, 
quae  in  infinitum  distat  a  suis  effectibus:  hoc  autem  soliusDei  estproprium; 
ergo  aliae  substantiae  immateriales  creatae  intelligi  possunt  a  nobis  per  res 
materiales. 

Sed  coxtra  est,  quod  Dionys.  dicit  i.  cap.  de  Div.  Nom.,  quod  sensibi- 
libus  intelligibilia,  et  compositis  simplicia,  et  corporalibus  incorporaìia  ap- 
prehendi  non  possunt. 

Respondeo  dicendum,  quod,  sicut  Aver,  narrat  in  3.  de  Anima  (comm.  ^6.), 
quidam  Avempace  (philosophus  apud  Arabos  celeberrimus  qui  Corduhae  iuitus 
est  et  initio  XII  saeculi  floruit)  nomine,  posuit  quod,  per  intellectum  sub- 
stantiarum materialium  pervenire  possumus  secundum  vera  Philosophiae 
principia  ad  intelligendum  substantias  immateriales:  cum  enim  intellectus 
noster  natus  sit  abstrahere  quidditatem  rei  materialis  a  materia,  si  iterum 

in  illa  quidditate  sit  aliquid  materiae,  poterli  iterato  abstrahere:  et  cum  hoc 
in  infinitum  non  procedat,  tandem  pervenire  poterit  ad  intelligendum  aliquam 
quidditatem,  quae  sit  omnino  sine  materia;  et  hoc  est  intelligere  aabstantiam 
immateriaiem.  Quod  quidem  efficaciter  diceretur,  si  substantiae  immateriales 
essent  formae,  et  species  horum  materialium,  ut  Platonici  posuerunt.  Hoc 
autem  non  posito,  sed  supposito,  quod  substantiae  immateriales  sint  omnino 
aherius  rationis  a  quidditatibus  materiahum  rerum,  quantumcumque  intel- 
lectus  noster  abstrahat  quidditatem  rei  raaterialis  a  materia,  numquam  per- 
veniet  ai  aliquid  simile  substantiae  immateriali.  Et  ideo  per  substantias 
materiales  non  possumus  perfecte  substantias  immateriales  intelligere. 

Ad  primum  ergo  dicendum,  quod  ex  rebus  materialibus  ascendere  pos- 
sumus in  aliqualem  cognitionem  immaterialium  rerum;  non  tamen  in  perfe- 
ctam:  quia  non  est  sufficiens  comparatio  rerum  materialium  ad  immateriales; 
sed  similitudines,  si  quae  a  materialibus  accipiuntur  ad  immaterialia  intel- 
ligenda,  sunt  multum  dissimiles,  ut  Dion.  dicit  2.  cap.  Coelest.  Hier. 

Ad  secundum  dicendum,  quod  de  superioribus  rebus  in  scientiis  maxime 
tractatur  per  viam  remotionis  :  sic  enìm  corpora  coelestia  notificat  Aristot. 
(lib.  I.  de  Coelo,  tex.  ly.  18.  et  ig.),  per  negationem  proprietatum  inferiorum 
corporum;  unde  multo  magis  immateriales  substantiae  a  nobis  cognosci  non 
possunt,  ut  earum  quidditates  apprehendamus  :  sed  de  eis  nobis,  in  scientiis 
documenta  traduntur  per  viam  remotionis,  et  alicujus  habitudinis  ad  res  ma- 
teriales. 

Ad  tertium  dicendum,  quod  anima  humana  intelligit  seipsam  per  suum 
intelligere,  quod  est  actus  proprius  ejus  perfecte  demonstrans  virtutem  ejus, 
etnaturam:  sed  neque  per  hoc,  ncque  per  alia,  quae  in  rebus  materialibus 
inveniuntur,  perfecte  cognosci  potest  immaterialium  substantiarum  virtus,  et 
natura:  quia  hujusmodi  non    adaequant  earum  virtutes. 

Ad  q,uartum  dicendum,  quod  substantiae  immateriales  creatae  in  genere 
quidem  naturali  non  conveniunt  cum  substantiis  materialibus;  quia  non  est 
in  eis  eadem  ratio  potentiae,  et  materiae  :  conveniunt  tnmen  cum  eis  in  ge- 
nere logico  ;  quia  etiam  substantiae  immateriales  sunt  in  praedicamento  sub- 
stantiae, cuiu  earum  quidditas  non  sit  earum  esse.  Sed  Deus  non  convenit 
cum  rebus  materialibus,  neque  secundum  genus  naturale,  neque  secundum 
genus  logicum:  quia  Deus  nullo  modo  est  in  genere,  ut  supra  dictum  est 
(q.  3.  art.  ^.)  ;  unde  per  similitudines  rerum  materialium  aliquid  affirmative 
potest  cognosci  de  angelis  secundum  rationem  communem,  licet  non  se- 
cundum rationem  speciei:  de  Deo  autem  nullo  modo. 

ARTICULUS  III.  442 

UTRUM  DEUS  SIT  PRL\1UM,  QUOD  A  MENTE  HUMANA  COGNOSCITUR. 

(Lib.  2.  Coìitr.  g.  cap.  82.  et   Veri.  q.  8.  art.  7.  ad  6. 
et  q.  IO.  art.  6.  ad  6.  et. art.  7.  corp.  fin.  et  Ouodl.  7.  q.  i.  art.  i.  corp.j. 

Ad  tertium  sic  proceditur.  Videtur,  quod  Deus  sit  primum,  quod  a  mente 
humana  cognoscitur:  illud  enim,  in  quo  omnia  alia  cognoscuntur,  et  per  quod 
de  aliis  judicamus,  est  primo  cognitum  a  nobis;  sicut  lux  ab  oculo,  et  prin- 
cipia prima  ab  intellectu:  sed  omnia  in  luce  primae  veritatis  cognoscimus 
et  per  eam  de  omnibus  judicamus,  ut  dicit  Aug.  in  lib.  de  Trin,  (ii.de  Civ. 

Dei  cap.  2'j.)  et  in  lib.  de  Vera  Relig.  (cap.^.);  ergo  Deus  est  id,  quod  primo 
cognoscitur  a  nobis. 

2.  Praeterea.  Propter  quod  unumquodque,  et  illud  magis:  sed  Deus  est 
causa  omnis  nostrae  cognitionis:  ipse  enini  est  lux  vera,  quue  illutninat  otniicm 
hominem  venientcm  in  hunc  mundum,  ut  dicitur  Joan.  i.  :  ergo  Deus  est  id,  quod 
primo,  et  maxime  est  cognitum  nobis. 

3.  Praeterea.  Id.  quod  primo  cognoscitur  in  imagine,  est  exemplar,  qua 
imago  formatur:  sed  in  mente  nostra  est  Dei  imago,  ut  August.  dicit  (12.  de 
Trinit.  cap.  ^.  et  6.  he.  cit.  q.  95.  art.  y);  ergo  id,  quod  primo  cognoscitur  in 
mente  nostra,  est  Deus. 

Sed  contra  est,  quod  dicitur  Joan.  i.:  Deiim  mmo  vidit  umquam. 

Respondeo  dicendum,  quod,  cum  intellectus  humanus  secundum  statum 
praesentis  vitae  non  possit  intelligere  substantias  immateriales  creatas,  ut 
dictum  est  (art.  praec),  multo  minus  potest  intelligere  essentiam  substantiae 
increatae  ;  unde  simpliciter  dicendum  est,  quod  Deus  non  est  primum,  quod 
a  nobis  cognoscitur:  sed  magis  per  creaturas  in  Dei  cognitionem  perveni- 
■mus,  secundum  illud  Apostoli  ad  Rom.  i.:  Invisibilia  Dei  per  ea,  qiiae  Jacta 
siint,  intellecta  conspiciuntiir.  Primum  autem,  quod  intelligitur  a  nobis  secundum 
statum  praesentis  vitae,  est  quidditas  rei  materialis,  quae  est  nostri  intel- 
lectus objectum,  ut  multoties  supra  dictum  est  (q.  S4.  art.  7.  et  Sj.  art.  i.  et  Sj. 
art.  2.  ad.  2.). 

Ad  primum  ergo  dicendum,  quod  in  luce  primae  veritatis  omnia  intelli- 
gimus,  et  judicamus;  inquantum  ipsum  lumen  intellectus  nostri,  sive  natu- 
rale, sive  gratuitum,  nihil  aliud  est,  quam  quaedam  impressio  veritatis  primae, 
ut  supra  dictum  est  (q.  12.  art.  2.).  Unde,  cum  ipsum  lumen  intellectus  no- 
stri non  se  habeat  ad  intellectum  nostrum,  sicut  quod  iìit.llijitur,  sed  sicut 
quo  intelligitur,  multo  minus  Deus  est  id,  quod  primo  a  nostro  intellectu  in- 
telligitur. 

Ad  secundum  dicendum,  quod  propter  quod  unumquodque,  et  illud  magis,. 
intelligendum  est  in  liis,  quae  sunt  unius  ordinis,  ut  supra  dictum  est  (q.  .V;^ 
art.  2.  ad.  ^.):  propter  Deum  autem  alia  cognoscuntur,  non  sicut  propter 
primum  cognitum,  sed  sicut  propter  primam  cognoscitivae  virtutis  causam. 

Ad  tertiwm  dicendum,  quod,  si  in  anima  nostra  esset  perfecta  im:i2  0 
Dei,  sicut  fìlius  est  perfecta  imago  patris,  statim  mens  nostra  intelligcrct 
Deum:  est  autem  imago  imperfecta;  unde  ratio  non  sequitur. 


QUAESTIO  LXXXIX. 

DE    C  O  G  N I T I  O  N  E    A  N I M  A  E    SEPARATA, 
IN    OCTO    ARTICULOS    DIVISA. 

Deinde  considerandum  est  de  cognitione  animae  separatae. 

Et  circa  hoc  quaeruntur  odo. 

Primo.  Utrum  anima  separata  a  corpore  possit  intelligere. 
Secundo.  Utrum  intelligat  substantias  separatar,. 

Tertio.  Utrum  intelligat  omnia  naturalia. 

Quarto.  Utrum  cognoscat  singularia. 

Quinto.  Utrum  habitus  scientiae  hic  acquisitae  remaneat  in  anima  se- 
parata. 

Sexto.  Utrum  possit  uti  habitu  scientiae  hic  acquisitae. 

Septimo.  Utrum  distantia  locaHs  impediat  cognitionem  animae  separatat 

Octavo.  Utrum  animae  separatae  a  corporibus  cognoscant  ea,  quae  hic 
aguntur. 


ARTICULUS  I.  44  3 

UTRUM   ANIMA    SEPARATA  ALIQ.UID    INTELLIGERE  POSSIT. 

(Pari.  8.  q.  ii.  art.  2.  et  j.  Dist.  p.  q.  2.  art.  4.  et  4.  Dist.  jo.  q.  i.  art.  i.  et  2. 
et  Veri.  q.  ig.  art.  i.  et  2.  et  de  Anima  art.  ij.  16.  et  ly.). 

Ad  primum  sic  proceditur.  Videtur,  quod  anima  separata  nihil  omnino 
intelligere  possit:  dicit  enim  Philos.  in  i.  de  Anima  (t ex.  66.),  <:\y^oà  intelh- 
gere  corrumpitur  interius  quodam  corrupto:  sed  omnia  interiora  hominis 
corrumpuntur  per  mortem  ;  ergo  et  ipsum  intelligere  corrumpitur. 

2.  Praeterea.  Anima  humanaimpeditur  ab  intelligendo  per  ligamentum 
sensus,  et  perturbata  imaginatione,  sicutsupra  dictum  QSl(q.  84.  art  7,  et  8.)  : 
sed  morte  totaliter  sensus,  et  imaginatio  corrumpuntur,  ut  ex  supra  dictis 
pa,tet  (q.  yy.  art.  8.);  ergo  anima  post  mortem  nihil  intelligit. 

3.  Praeterea.  Si  anima  separata  intelligit,  oportet,  quod  per  aliquas  spe- 
cies  intelligat:  sed  non  intelligit  per  species  innatas;  quia  a  principio  est siciit 
tabula,  in  qua  nihil  est  scriptum:  neque  per  species,  quas  abstrahat  a  rebus; 
quia  non  habet  organa  sensus,  et  imaginationis,  quibus  mediantibus  species 
intelhgibiles  abstrahuntur  a  rebus:  neque  etiam  per  species  prius  abstractas, 
et  in  anima  conservatas;  quia  sic  anima  pueri  nihil  inteUigeret  post  mortem; 
neque  etiam  per  species  intelligibiles  divinitus  influxas  ;  haec  enim  cognitio 
non  esset  naturalis,  de  qua  nunc  agitur,  sed  gratiae;  ergo  anima* separata 
a  corpore  nihil  intelligit. 

Sed  coxtra  est,  quod  Philos.  dicit  in  i.  de  Anima  (tex.  i^.),  quod,  si 
non  est  aliqua  operationum  animae  propria,  non  contingit  ipsam  separari. 
Contingit  autem  ipsam  separari;  ergo  habet  aliquam  operationem  propriam, 
et  maxime  eam,  quae    est  intelHgere;  intelligit  ergo  sine  corpore  existens. 

Respondeo  dicendum,  quod  ista  quaestio  difficultatem  habet  ex  hoc, 
quod  anima,  quamdiu  est  corpori  conjuncta,  non  potest  aliquid  intelligere 
nisi  convertendo  se  ad  phantasmata,  ut  per  experimentum  patet:  si  autem 
hoc  non  est  ex  natura  animae,  sed  per  accidens  hoc  convenit  ei,  ex  eo 
quod  corpori  alligatur,  sicut  Platonici  posuerunt,  de  facili  quaestio  solvi 
posset.  Nam,  remoto  impedimento  corporis,  rediret  anima  ad  suam  naturam, 
ut  inteUigeret  intelligibiha  simpliciter  non  convertendo  se  ad  phantasmata: 
sicut  est  de  aliis  substantiis  separatis:  sed  secundum  hoc  non  esset  anima 
corpori  unita  propter  melius  animae;  si  pejus  inteUigeret  corpori  unita, 
quam  separata:  sed  hoc  esset  solum  propter  melius  corporis,  quod  est  irra- 
tionabile,  cum  materia  sit  propter  formam,  et  non  e  converso.  Si  autem,  po- 
namus,  quod  anima  ex  sua  natura  habeat,  ut  intelligat  convertendo  se  ad  phan- 
tasmata,  cum   natura  animae   per    mortem   corporis    non  mutetur,  videtur, 

quod  anima  naturaliter  nihil  possit  intelligere,  cum  non  sint  ei  praesto  phan- 
tasmata,  ad  quae  convertatur.  Et  ideo  ad  liane  difficultatem  toUendam  con- 
siderandum  est,  quod  cura  nihil  operetur,  nisi  inquantum  est  actu,  modus 
operandi  uniuscujusque  rei  sequitur  modum  essendi  ipsius:  habet  autem  anima 
alium  modum  essendi,  cum  unitur  corpori,  et  cum  fuerit  a  corpore  separata, 
manente  tamen  eadem  animae  natura;  non  ita  quod  uniri  corpori  sit  ei  ac- 
cidentale; sed  per  rationem  suae  naturae  corpori  unitur:  sicut  nec  levis  na- 
tura mutatur,  cum  est  in  loco  proprio,  quod  est  ei  naturale;  et  cum  est  extra 
proprium  locum,  quod  est  ei  praeter  naturam.  Animae  igitur  secundum  illum 
modum  essendi,  quo  corpori  est  unita,  competit  modus  intelligendi  per  con- 
versionem  ad  phantasmata  corporum,  quae  in  corporeis  organis  sunt:  cum 
autem  fuerit  a  corpore  separata,  competit  ei  modus  intelligendi  per  conver- 
sionem  ad  ea,  quae  sunt  intelHgibilia  simpliciter;  sicut  et  aliis  substantiis 
separatis;  unde  modus  intelligendi  per  conversionem  ad  phantasmata  est 
animae  naturalis,  sicut  et  corpori  uniri  ;  sed  esse  separatum  a  corpore  est 
praeter  rationem  suae  naturae:  et  similiter  intelligere  sine  conversione  ad 
phantasmata  est  ei  praeter  naturam;  et  ideo  ad  hoc  unitur  corpori,  ut  sit  et 
operetur  secundum  naturam  suam. 

Sed  hocrursus  habet  dubitationem  Cum  enim  natura  semper  ordinetur  ad 
id,  quod  melius  est  (est  autem  melior  modus  intelligendi  per  conversionem 
ad  intelligibilia  simpliciter,  quam  per  conversionem  ad  phantasmata),  debuit 
sic  a  Deo  institui  animae  natura,  ut  modus  intelligendi  nobilior  ei  esset  na- 
turalis, et  non  indigeret  corpori  propter  hoc  uniri. 

Considerandum  est  igitur,  quod  etsi  intelligere  per  conversionem  ad  su- 
periora sit  simpliciter  nobilius,  quam  intelligere  per  conversionem  ad  phan- 
tasmata; tamen  ille  modus  intelligendi,  prout  erat  possibilis  animae,  erat 
imperfectior;  quod  sic  patet.  In  omnibus  enim  substantiis  intellectualibus  in- 
venitur  virtus  intellectiva  per  influeutiara  divini  luminis;  quod  quidem  in 
primo  principio  est  unum,  et  simplex  ;  et  quanto  magis  creaturae  intellectualcs 
distant  a  primo  principio,  tanto  magis  dividitur  illud  lumen,  et  diversifìca- 
tur:  sicut  accidit  in  lineis  a  centro  egredientibus;  et  inde  est,  quod  Deus  per 
unam  suam  essentiam  omnia  intellìgit.  Superiores  autem  intellectualium 
substantiarum  etsi  per  plures  formas  intelligant,  tamen  intelligunt  per  pau- 
ciores,  et  magis  universales,  et  virtuosiores  ad  comprehensionem  rerum, 
propter  efficaciam  virtutis  intellectivae,  quae  est  in  eis.  In  inferioribus  autem 
sunt  formae  plures,  et  minus  universales,  et  minus  efficaces  ad  comprehen- 
sionem rerum;  inquantura  defìciunt  a  virtute  intellectiva  superiorum.  Si  ergo 
inferiores  substantiae  haberent  formas  in  illa  universalitate,  in  qua  habent 
superiores,  quia  non  sunt  tantae  efficaciae  in  intelligendo,  non  acciperent  per 
eas  perfectam  cognitionem  de  rebus,  sed  in  quadam  coramunitate,  et  con- 
fusione; quod  aliqualiter  apparet  in  hominibus:  nara  qui  sunt  debilioris  intel- 
lectus  per  universales  conceptiones  magis  intelligentium  non  accipiunt  per- 
fectam cognitionem,  nisi  eis  singula,  in  speciali  explicentur.  Manifestum  est 
autem,  inter  substantiasintellectuales,  secundum  naturae  ordinem,infimas  esse 
animas  humanas:  hoc  autem  perfectio  universi  exigebat,  ut  diversi  gradus  in 
rebus  essent  :  si  igitur  animae  humanae  sic  essent  instìtutae  a  Deo,  ut  intel- 
ligerent  per  modum,  qui  competit  substantiis  separatis,  non  haberent  cogni- 
tionem perfectam,  sed  confusa m  in  communi.  Ad  hoc  ergo  quod  perfectam, 
et  propriam  cognitionem  de  rebus  habere  possent,  sic  naturaliter  sunt  institu- 
tae,  ut  corporibus  uniantur;  et  sic  ab  ipsis  rebus  sensibilibus  propriam  de  eis 

cognitionem  accipiant  :  sicut  homines  rudes  ad  scientiam  induci  non  pos- 
sunt,  nisi  per  sensibilia  exempla.  Si  ergo  patet,  quod  propter  melius  animae 
est,  ut  corpori  uniatur,  et  intelligat  per  conversionem  ad  phantasmata:  et 
tamen  esse  potest  separata,  et  alium  modum  intelligcndi  habere. 

Ad  primum  ergo  dicendum,  quod,  si  diligenter  verba  Philosophi  discu- 
tiantur,  Philosophus  hoc  dixit  ex  quadam  suppositione  prlus  facta  (lib.  eod. 
tex.  12.),  scilicet  quod  intelligere  sit  quidam  motus  conjuncti,  sicut  et  sen- 
tire. Nondum  enim  differentiam  ostenderat  inter  intellectum,  et  sensum.  Vel 
potest  dici,  quod  loquitur  de  ilio  modo  intelligendi,  qui  est  per  conversionem 
ad  phantasmata. 

De  quo  etiam  procedit  secunda  ratio. 

Ad  tertium  dicendum,  quod  anima  separata  non  intelligit  per  species 
innatas,  nec  per  species,  quas  tunc  abstrahit,  nec  solum  per  species  conser- 
vatas,  ut  objectio  probat;  sed  per  species  ex  influentia  divini  luminis  parti- 
cipatas,  quarum  anima  fit  particeps,  sicut  ex  aliae  substantiae  separatae, 
quamvis  inferiori  modo;  unde  tam  cito  cessante  conversione  ad  corpus,  ad 
superiora  convertitur  [al.  nude  quam  cito  cessai  conversio  ad  corpus,  ad  sape, 
riora  convertitur^:  nec  tamen  propter  hoc  co2;nitio  non  est  naturalis:  quia 
Deus  est  auctor  non  solum  influentiae  gratuiti  luminis,  sed  etiam  naturalis. 


ARTICULUS  IL  444 

UTRUM    ANIMA    SEPARATA    INTELLIGAT    SUBSTANTIAS    SEPARATAS. 

(Puri.  5.  q.  II.  art.  i.  ad  2.  et  de  Anima  art.  ij.  corp.  fin. 
et  ad  IO.  et  art.  iS.  ad  ij.). 

Ad  secundum  sic  proceditur.  Videtur,  quod  anima  separata  non  intelligat 
substantias  separatasi  perfectior  enim  est  anima  corpori  conjuncta,  quam  a 
corpore  separata;  cum  anima  sit  naturaliter  parshumanae  naturae:  quaelibet 
autem  pars  perfectior  est  in  suo  toto  [al.  est  suo]  :  sed  anima  conjuncta  cor- 
pori  non  intelligit  substantias  separatas,  ut  supra  habitum  est  (q.  8S.  art.  i.); 
ergo  multo  minus,  cum  fuerit  a  corpore  separata. 

2.  Praeterea.  Omne,  quod  cognoscitur,  vel  cognoscitur  per  sui  prae- 
sentiam,  vel  per  suam  speciem  :  sed  substantiae  separatae  non  possunt  co- 
gnosci  ab  anima  per  suam  praesentiam  :  quia  nihil  illabitur  animae,  nisi  solus 
Deus:  neque  etiam  per  aliquas  species,  quas  anima  ab  angelo  abstrahere 
possit ;  quia  angelus  simplicior  est,  quam  anima;  ergo  nullo  modo  anima 
separata  potest  cognoscere  substantias  separatas. 

3.  Praeterea.  Quidam  Philosophi  posuerunt,  in  cognitione  separatarum 
substantiarum  consistere  ultimam  hominis  felicitatem  :  si  ergo  anima  separata 
potest  intelligere  substantias  separatas,  ex  sola  sua  separatione  consequitur 
felicitatem;  quod  est  inconveniens. 

Sed  contra  est,  quod  animae  separatae  cognoscunt  alias  animas  sepa- 
ratas; sicut  dives  in  inferno  positus  vidit  Lazarum,  et  Abraham  (Lue.  ló.); 
ergo  vident  etiam  et  daemones,  et  angelos  animae  separatae. 

Respondeo  dicendum,  quod,  sicut  Augustinus  dicit  in  9.  de  Trinit.  (cap.  ).): 
Mens  nostra  cognitionem  rerum  incorporearum  per  seipsam  accipit;  idest  cogno- 
scendo  seipsam,  sicut  supra  dictum  est  (</.  SS.  art.  i.  ad  1.)  ;  per  hoc  ergo, 

quod  anima  separata  cognoscit  seipsam,  accipere  possumus,  qualiter  cogno- 
scit  alias  substantias  separatas.  Dictum  est  autem  (art.  praec),  quod,  quamdiu 
anima  corpori  est  unita,  intelligit  convertendo  se  ad  phantasmata.  Et  ideo 
nec  seipsam  potest  intelligere,  nisì  inquantum  fit  actu  intelligens  per  speciem 
a  phantasmatibus  abstractam;  sic  enim  per  actum  suum  intelligit  seipsam,  ut 
supra  dictum  est  (q.  88.  art.  i.)  :  sed  cum  fuerit  a  corpore  separata  ;  intel- 
liget  non  convertendo  se  ad  phantasmata,  sed  ad  ea,  quae  sunt  secundum 
se  intelligibilia;  unde  seipsam  per  seipsam  intelliget.  Est  autem  commune 
omni  substantiae  separatae,  quod  intelligat  id,  quod  est  supra  se,  et  id,  quod 
est  infra  se;  per  modum  suae  substantiae.  Sic  enim  intelligitur  aliquid,  se- 
cundum quod  est  in  intelligente.  Est  autem  aliquid  in  altero  per  modum 
eius,  in  quo  est:  modus  autem  substantiae  animae  separatae  est  infra  modum 
substantiae  angelicae,  sed  est  conformis  modo  aliarum  separatarum  substan- 
tiarum  [al.  animarum  separatarum]  ;  et  ideo  de  aliis  animabus  separatis  per- 
fectam  cognitionem  habet,  de  angelis  autem  imperfectam,  et  defìcientem, 
loquendo  de  cognitione  naturali  animae  separatae:  de  cognitione  autem  glo- 
•  riae  est  alia  ratio. 

Ad  primum  ergo  dicendum,  quod  anima  separata  est  quidem  imperfectior, 
si  consideretur  natura,  qua  communicat  cum  natura  corporis;  sed  tamen 
quodammodo  est  liberior  ad  intelligendum  ;  inquantura  per  gravedinem,  et 
occupationem  corporis  a  puntate  intelligentiae  impeditur. 

Ad  secundum  dicendum,  quod  anima  separata  intelligit  angelos  per  si- 
militudines  divinitus  impressas;  quae  tamen  deficiunt  a  perfecta  repraesen- 
tatione  eorum  propter  hoc  quod  animae  natura  est  inferior,  quam  angeli. 

Ad  tertium  dicendum,  quod  in  cognitione  substanti<irum  separatarum 
non  quarumcumque,  consistit  ultima  hominis  felicitas,  sed  soHus  Dei,  qui  non 
potest  videri  nisi  per  gratiam.  In  cognitione  vero  aliarum  substantiarum 
separatarum  est  magna  felicitas,  etsi  non  ultima,  si  tamen  perfecte  intelli- 
gantur:  sed  anima  separata  naturali  cognitione  non  perfecte  eas  intelligit,  ut 
dictum  est  (in  corp.  art.). 

ARTICULUS  IH.  445 

UTRUM    ANIMA    SEPARATA  OMNIA    NATURALIA    COGNOSCAT. 

(De  Anima  art.  ij.  corp.  fin.  et  art.  i8.  et  20,  corp.  fin). 

Ad  tertium  sic  proceditur.  Videtur,  quod  anima  separata  omnia  natu- 
ralia  cognoscat  :  in  substantiis  enim  separatis  sunt  rationes  omnium  rerum 
naturalium:  sed  animae  separatae  cognoscunt  substantias  separatas;  ergo 
cognoscunt  omnia  naturalia. 

2.  Praeterea.  Qui  intelligit  magis  intelligibile,  multo  magis  potest  in- 
telligere minus  intelligibile:  sed  anima  separata  intelligit  substantias  sepa- 
ratas, quae  sunt  maxima  intelligibilium  ;  ergo  multo  magis  potest  intelligere 
omnia  naturalia,  quae  sunt  minus  intelligibilia. 

3.  Praeterea.  Sed  contra,  in  daemonibus  magis  viget  naturalis  cognitio, 
quam  in  anima  separata:  s^d  daemones  non  omnia  naturalia  cognoscunt,  sed 
multa  addiscunt  per  longi  temporis  experientiam,  ut  Isidorus  dicit  Uh.  i.  de 
Sum.  Bon.  cap.  12.  §  l'j.);  ergo  neque  animae  separatae  omnia  naturalia  co- 
gnoscunt. 


S.  Thomae  Summa    Theologica.   Voi.  I. 

4.  Praeterea.  Si  anima  statim  cum  est  separata,  omnia  naturalia  cogno 
sceret,  frustra  homines  studerent  ad  rerum  scientiam  capessendam  :  hoc  autem 
est  inconveniens;  non  ergo  anima  separata  omnia  naturalia  cognoscit. 

Respondeo  dicendum,  quod,  sicut  supra  dictum  est  (art.  i.  huj.  q.  ad  ^.), 
anima  separata  intelligit  per  species,  quas  recipit  ex  influentia  divini  luminis, 
sicut  et  angeli:  sed  tamen.  quia  natura  animae  est  infra  naturam  angeli,  cui 
iste  modus  cognoscendi  est  connaturalis,  anima  separata  per  hujusmodi  species 
non  accipit  perfectam  rerum  cognitionem,  sed  quasi  in  communi,  et  con- 
fusam.  Sicut  igitur  se  habent  angeli  ad  perfectam  cognitionem  rerum  natura- 
lium  per  hujusmodi  species,  ita  animae  separatae  ad  imperfectam,  et  con- 
fusam.  Angeli  autem  per  hujusmodi  species  cognoscunt  cognitione  perfecta 
omnia  naturalia,  quia  omnia,  quae  Deus  lecit  in  propriis  naturis,  fecit  in 
intelligentia  angelica,  ut  dicit  August.  2.  sup.  Gen.  ad  lit.  (cap.  8.):  unde  et 
animae  separatae  de  omnibus  naturalihus  cognitionem  habent,  non  certam,  et  pro- 
priam,  sed  communem,  et  confusam. 

Ad  primum  ergo  dicendum,  quod  nec  ipse  angelus  per  suam  substantiam 
cognoscit  omnia  naturalia,  sed  per  species  quasdam,  ut  supra  dictum  est 
(q.  88.  art.  i.)  ;  et  ideo  non  propter  hoc  sequitur,  quod  anima  cognoscat 
omnia  naturalia,  quia  cognoscit  quoquo  modo  substantiam  separatam. 

Ad  secundum  dicendum,  quod,  sicut  anima  separata  non  perfecte  intel- 
ligit substantias  separatas,  ita  nec  omnia  naturalia  perfecte  cognoscit,  sed 
sub  quadam  confusione,  ut  dictum  est  (in  corp.  art.). 

Ad  tertium  dicendum,  quod  Isidorus  loquitur  de  cognitione  futurorum, 
quae  nec  angeli,  nec  daemones,  nec  animae  separatae  cognoscunt,  nisi  vel 
in  suis  causis,  vel  per  revelationem  divinam  ;  nos  autem  loquimur  de  co- 
gnitione naturali. 

Ad  Q.UARTUM  dicendum,  quod  cognitio,  quae  acquiritur  hic  per  studium, 
est  propria,  et  perfecta;  illa  autem  est  confusa;  unde  non  sequitur,  quod 
studium  addiscendi  sit  frustra. 


ARTICULUS  IV.  446 

UTRUM    ANIMA    SEPARATA    COGNOSCAT    SINGULARIA. 

(4.  Dist.  50.  q.  /.  art.  i.  et   Veri.  q.  i^.  art.  2.  et  de  Anima  art.  j.  et  20.). 

Ad  qtjartum  sic  proceditur.  Videtur,  quod  anima  separata  non  cognoscat 
singularìa:  nulla  enim  potentia  cognoscitiva  remanet  in  anima  separata,  nisi 
intellectus,  ut  ex  supra  dictis  patet  (q.  yy.  art.  8.):  sed  intellectus  non  est 
cognoscitivus  singularium,  ut  supra  habitum  est  (q,  86.  art.  i.)  ;  ergo  anima 
separata  singularia  non  cognoscit. 

2.  Praeterea.  Magis  est  determinata  cognitio,  qua  cognoscltur  aliquid 
in  singulari,  quam  illa,  qua  cognoscitur  aliquid  in  universali:  sed  anima 
separata  non  habet  determinatam  cognitionem  de  speciebus  rerum  natura- 
lium:  multo  igitur  minus  cognoscit  singularia. 

3.  Praeterea.  Si  cognoscit  singularia,  et  non  per  sensum,  pari  ratione 
omnia  singularia  cognosceret:  sed  non  cognoscit  omnia  singularia;  ergo  nulla 
cognoscit. 

Sed  contra  est,  quod  dives  in  inferno  positus  dixit:  Habeo  quinque  fra- 
tres,  ut  habetur  Lue.  16. 

Respondeo  dicendum,  quod  animae  separatae  aliqua  singiilaria  cognoscjint, 
sed  non  omnia,  etiam  quae  sunt  praesentia.  Ad  cujus  evidentiam  considerandum 
est,  quod  duplex  est  modus  intelligendi.  Uniis  per  abstractionem  a  phantasma- 
tibus.  Et  secundum  istum  modum  singularia  per  intellectum  cognosci  non 
possunt  dìrecte,  sed  indirecte,  ut  supra  dictum  est  (q.  86.  art.  i.).  Alius  modus 
imelligendi  est  per  influentiam  specierum  a  Deo  ;  et  per  istum  modum  in- 
tellectus  potest  singularia  cognoscere.  Sicut  enim  ipse  Deus  per  suam  essen- 
tiam,  inquantum  est  causa  universalium,  et  individualium  principiorum,  co- 
gnoscit  omnia,  et  universalia,  et  singularia,  ut  supra  dictum  est  (q.  14.  art.  11.): 
ita  substantiae  separatae  per  species,  quae  sunt  quaedam  participatae  simili- 
tudines  illius  divinae  essentiae,  possunt  singularia  cognoscere. 

In  hoc  tamen  est  differentia  inter  angelos,  et  animas  separatas;  quia  an- 
geli per  hujusmodi  species  habent  perfectam,  et  propriam  cognitionem  de 
rebus;  animae  vero  separatae  confusam;  unde  angeli  propter  efficaciam  sui 
intellectus,  per  hujusmodi  species  non  solum  naturas  rerum  in  speciali  co- 
gnoscere possunt,  sed  etiam  singularia  sub  speciebus  contenta.  Animae  vero 
separatae  non  possunt  cognoscere  per  hujusmodi  species  nisi  solum  singu- 
laria illa,  ad  quae  quodammodo  determinantur,  vel  perpraecedentem  cognitio- 
nem, vel  per  aliquam  affectionem,  vel  per  naturalem  habitudinem,  vel  per 
divinam  ordinationem  :  quia  omne,  quod  recipitur  in  aliquo,  recipitur  in  eo 
per  modum  recipientis. 

Ad  primum  ergo  dicendum,  quod  intellectus  per  viam  abstractionis  non 
est  cognoscitivus  singularium:  sic  autem  anima  separata  non  intelligit  ea, 
sed  sicut  dictum  est  in  corp.  art. 

Ad  secundum  dicendum,  quod  ad  illorum  species  [al.  ad  illarum  rerum 
species]  vel  individua  cognitio  animae  separatae  determinatur,  ad  quae  anima 
separata  habet  aliquam  determinatam  habitudinem,  sicut  dictum  est  (in  corp.). 

Kt>  tertium  dicendum,  quod  anima  separata  non  se  habet  aequaliter  ad 
omnia  singularia;  sed  ad  quaedam  habet  aliquam  habitudinem,  quam  non 
habet  ad  alia;  et  ideo  non  est  aequalis  ratio,  ut  omnia  singularia  cognoscat» 

ARTICULUS  V.  447 

UTRUM    HABITUS    SCIENTIAE    HIC    ACQ.UISITAE    RE.MANEAT 
IN    ANIMA    SEPARATA. 

(1-2.  q.  6y.  art.  2.  et  j.  Dist.  15.  q.  2.  art.  4.  et  4.  Disi.  jo.  q.  2.  art.  2. 
et  ììb.  2.  Contr.g.  cap.  y^.  fin.  et  Quodl.  j.  q.  6.  art.  i.  et  Quodl.  12.  art.  ^.  etij.). 

Ad  quintum  sic  proceditur.  Videtur,  quod  habitus  scientiae  hic  acquisitae 
non  remaneat  in  anima  separata:  dicit  enim  Apostolus  i.  ad  Cor.  13.:  Scientia 
destruetur. 

2.  Praeterea.  Quidam  minus  boni  in  hoc  mundo  scientia  poUent,  aliis 
magis  bonis  carentibus  scientia;  si  ergo  habitus  scientiae  permaneret  etiam 
post  mortem  in  anima,  sequeretur,  quod  aliqui  minus  boni  etiam  in  futuro 
statu  essent  potiores  ahquibus  magis  bonis,  quod  videtur  inconveniens. 

3.  Praeterea.  Animae  separatae  habebunt  scientiam  per  influentiam  di- 
vini luminis  :  si  igitur  scientia  hic  acquisita  in  anima  separata  remaneat,  se- 
quetur,  quod  duae  erunt  formae  unius  speciei  in  eodem  subjecto,  quod  est 
impossibile. 

4.  Praeterea.  Philosophus  dicit  in  lib,  Praedicament.  (praed.  Otiah'taf's) 
quod  habitus  est  qualitas  difficile  mobilis:  sed  ab  aegritudine,  vel  ab  aliquo 
hujusmodi  quandoque  corrumpitur  scientia:  sed  nulla  est  ita  fortis  immutatio 
in  hac  vita,  sicut  immutati©,  quae  est  per  mortem;  ergo  videtur,  quod  habitus 
scientiae  per  mortem  corrumpatur. 

Sed  contra  est,  quod  Hieronymus  dicit  in  epistola  103.  ad  Paulinum: 
Discamiis  in  terris,  quorum  scientia  nohìs  perseveret  in  coelo. 

Respondeo  dicendum,  quod  quidam  posuerunt,  habitum  scientiae  non 
esse  in  ipso  intellectu,  sed  in  viribus  sensitivis,  scilicet  imaginativa,  cogita- 
tiva, et  memorativa;  et  quod  species  intelligibiles  non  conservantur  in  intel- 
lectu possibili.  Et  si  haec  opinio  vera  esset,  sequeretur,  quod  destructo  cor- 
pore,  totaliter  habitus  scientiae  hic  acquisitae  destrueretur:  sed  quia  scientia 
est  in  intellectu,  qui  est  lociis  specierum,  ut  dicitur  in  3.  de  Anima  (tex.  6.), 
oportet,  quod  habitus  scientiae  hic  acquisitae  partim  sit  in  praedictis  viribus 
sensitivis,  et  partim  in  ipso  intellectu.  Et  hoc  potest  considerari  ex  ipsis  acti- 
bus,  ex  quibus  habitus  scientiae  acquiritur.  Nam  habitus  sunt  similes  actibus, 
ex  quibus  acquiruntur,  ut  dicitur  in  2.  Ethic.  (cap.  i.)  :  actus  autem  intellectus, 
ex  quibus  in  praesenti  vita  scientia  acquiritur,  sunt  per  conversionem  intel- 
lectus ad  phantasmata,  quae  sunt  in  praedictis  viribus  sensitivis.  Unde  per 
tales  actus  et  ipsi  intellectui  possibili  acquiritur  facultas  quaedam  ad  consi- 
derandum  per  species  susceptas,  et  in  praedictis  inferioribus  viribus  acqui- 
ritur quaedam  habilitas  ut  facilius  per  conversionem  ad  ipsas  intellectus  possit 
intelligibili  a  speculari. 

Sed  sicut  actus  intellectus  principaliter  quidem,  et  formaliter  est  in  ipso 
intellectu,  materialiter  autem,  et  dispositive  in  inferioribus  viribus:  ita  etiam 
dicendum  est  de  habitu.  Quantum  ergo  ad  id,  quod  aliquis  praesentis  scientiae 
habet  in  inferioribus  viribus,  non  remanebit  in  anima  separata  ;  sed  quantum 
ad  id,  quod  habet  in  ipso  intellectu,  necesse  est,  utremaneat:  quia,  ut  dicitur 
in  libro  de  Longitudine,  et  Brevitate  Vitae  (cap.  2.),  dupliciter  corrumpitur 
aliqui  forma.  Uno  modo  per  se,  quando  corrumpitur  a  suo  contrario;  ut  ca- 
lidum  a  frigido.  Alio  modo  per  accidens,  scilicet  per  corruptionem  subjecti. 
Manifestum  est  autem,  quod  per  corruptionem  subjecti  scientia,  quae  est  in 
intellectu  humano,  corrumpi  non  potest;  cum  intellectus  sit  incorruptibilis, 
ut  supra  ostensum  est  (q.  yg.  art.  2.  ad  2.).  Similiter  etiam  nec  per  contra- 
rium  corrumpi  possunt  species  intelligibiles,  quae  sunt  in  intellectu  possibili; 
quia  intentioni  intelligibilium  nihil  est  contrarium  ;  et  praecipue  quantum  ad 
simplicem  intelligentiam,  qua  intelligitur  quod  quid  est:  sed  quantum  ad  ope- 
rationem,  qua  intellectus  componit,  et  dividit,  vel  etiam  ratiocinatur,  sic  in- 
venitur  contrarietas  in  intellectu  ;  secundum  quod  falsum  in  propositione,  vel 
in  argumentatione  est  contrarium  vero.  Et  hoc  modo  interdum  scientia  cor- 
rumpitur per  contrarium;  dum  scilicet  aliquis  per  falsam  argumentationem 
abducitur  a  scientia  veritatis.  Et  ideo  Philosophus  in  libro  praedicto  (loc.  cit.) 
ponit  duos  modos,  quibus  scientia  per  se  corrumpitur;  scilicet  per  ohlivionem 
ex  parte  memorativae,  et  deceptioncm  ex  parte  argumentationis  falsae:  sed 
hoc  non  habet  locum  in  anima  separata.  Unde  dicendum  est,  quod  habitus 
scientiae,  secundum  quod  est  in  intellectu,  manet  in  anima  separata. 

Ad  primum  ergo  dicendum,  quod  Apostolus  non  loquitur  ibi  de  scientia 
quantum  ad  habitum,  sed  quantum  ad  cognitionis  actum;  unde  ad  hujus  pro- 
bationem  induciti  Nunc  cognosco  ex  parte. 

Ad  secundum  dicendum,  quod  sicut  secundum  staturam  corporis  aliquis 

minus  bonus  erit  major  aliquo  magis  bono;  ita  nihil  prohibet,  aliquem  minus 
bonum  habere  aliquem  scientiae  habitum  in  futuro,  quem  non  habet  aliquis 
magis  bonus:  sed  tamen  hoc  quasi  nullius  momenti  est  in  comparatione  ad 
alias  praerogativas,  quas  meliores  habebunt. 

Ad  tertium  dicendum,  quod  utraque  scientia  non  est  unius  rationis  ;  unde 
nullum  inconveniens  sequitur. 

Ad  quartum  dicendum,  quod  ratio  illa  procedit  de  corruptione  scientiae 
quantum  ad  id,  quod  est  ex  parte  sensitivarum  virium. 

ARTICULUS  VI.  448 

UTRUM  ACTUS   SCIENTIAE  HIC  ACQUISITAE 
MANEAT    IN   ANIMA   SEPARATA. 

(1-2.  q.  6j.  art.  2.  et ^.  Disi.  11.  q.  2.  art.  4.  corp.fin.  et  4.  Dist.  jo.  q.  i.  art.  2.  ad  2.). 

Ad  sextum  sic  proceditur.  Videtur,  quod  actus  scientiae  hic  acquisitae 
non  maneat  in  anima  separata  :  dicit  enim  Philosophus  in  i .  de  Anima  (tòx.  66.), 
quod  corrupto  corpore,  anima  neque  reminiscitur,  neque  amat:  sed  consi- 
derare ea,  quae  prius  novit,  est  reminisci;  ergo  anima  separata  non  potest 
habere  actum  scientiae,  quam  hic  acquisivit. 

2.  Praeterea.  Species  intelligibiles  non  erunt  potentiores  in  anima  se- 
parata, quam  sint  in  anima  corpori  unita:  sed  per  species  intelligibiles  non 
possumus  modo  intelligere,  nisi  convertendo  nos  super  phantasmata,  sicut 
supra  habitum  est  (q.  84.  art.  j.);  ergo  nec  anima  separata  hoc  poterit.  Et 
ita  nullo  modo  per  species  intelligibiles  hic  acquisitas  anima  separata  intel- 
ligere poterit. 

3.  Praeterea.  Philosophus  dicit  in  2,  Ethic.  (cap.  i.),  quod  habitus  si- 
miles  actus  reddunt  actibus,  per  quos  acquiruntur:  sed  habitus  scientiae  hic 
acquiritur  per  actus  intellectus  convertentis  se  supra  phantasmata  :  ergo  non 
potest  alios  actus  reddere:  sed  tales  actus  non  competunt  animae  separatae; 
ergo  anima  separata  non  habebit  aliquem  actum  scientiae  hic  acquisitae. 

Sed  contra  est,  quod  Lucae  16.  dicitur  ad  divitem  in  inferno  positum: 
Recordare,  quia  recepisti  bona  in  vita  tua. 

Respoxdeo  dicendum,  quod  in  actu  est  duo  considerare,  scilicet  speciem 
actus,  et  niodum  ipsius.  Et  species  quidem  actus  consideratur  ex  objecto,  in 
quod  actus  cognoscitivae  virtutis  dirigitur  per  speciem,  quae  est  objecti  si- 
militudo.  Sed  modus  actus  pensatur  ex  virtute  agentis:  sicut  quod  aliquis 
videat  lapidem,  contingit  ex  specie  lapidis,  quae  est  in  oculo:  sed  quod  acute 
videat,  contingit  ex  virtute  visiva  oculi;  cum  igitur  species  intelligibiles  ma- 
neant  in  anima  separata,  sicut  dictum  est  (art.  praec.),  status  autem  animae 
separatae  non  sit  idem  sicut  modo  est,  sequitur,  quod  secundum  species 
intelligibiles  hic  acquisitas  anima  separata  intelligere  possit,  quae  prius  in- 
tellexit:  non  tamen  eodem  modo,  scilicet  per  conversionem  ad  phantasmata: 
sed  per  modum  convenientem  animae  separatae,  et  ita  manet  quidem  in 
anima  separata  actus  scientiae  hic  acquisitae,  sed  non  secundum  eumdem 
modum. 

Ad  primum  ergo  dicendum,  quod  Philosophus  loquitur  de  reminiscentia, 
secundum  quod  memoria  pertinet  ad  partem  sensitivam  ;  non  autem  secun- 
dum quod  memoria  est  quodammodo  in  intellectu,  ut  dictum  est  (q.  79.  art.  6.), 

Ad  secundum  dìcendum,  quod  diversus  modus  intelligendi  non  provenit 
ex  diversa  virtute  specierum,  sed  ex  diverso  statu  animae  intelHgentis. 

Ad  tertium  dìcendum,  quod  actus,  per  quos  acquiritur  habitus,  sunt  si- 
miles  actibus,  quos  habitus  causant,  quantum  ad  speciem  actus,  non  autem 
quantum  ad  modum  agendi:  nam  operar!  justa,  sed  non  juste,  idest  delecta- 
biliter,  causat  habitum  justitiae  politicae,  per  quem  delectabiliter  operamur. 

ARTICULUS  VII. 

UTRUM  DISTANTIA  LOCALIS    IMPEDIAT  COGNITIONEM  449 

ANIMAE    SEPARATAE. 

(4.  Dist.  jo.  q.  I.  art.  4.  et  de  Anima  art.  20.  ad  5.  et  4.). 

Ad  septimum  sic  proceditur.  Videtur,  quod  distantia  localis  impediat  co- 
gnitionen  animae  separatae  :  dicit  enim  August.  in  libro  de  Cura  prò  mortuis 
agenda  (cap.  i^.),  quod  animae  mortuorum  ibi  sunt,  ubi  ea,  quae  hic  fiunt, 
scire  non  possunt:  sciunt  autem  ea,  quae  apud  eos  aguntur;  ergo  distantia 
locaHs  impedit  cognitionem  animae  separatae. 

2.  Praeterea.  August.  dicit  in  libro  de  Divìnatione  Daemonum  (cap.  4, 
et  ^.),  quod  daemones  propter  celeritatem  motus  aliqua  nobis  ignota  denun- 
tiant:  sed  agilitas  motus  ad  hoc  nihil  faceret,  si  distantìa  localis  cognitionem 
daemonìs  non  ìmpedìret;  multo  ìgitur  magis  distantia  localis  hnpedit  cogni- 
tionem animae  separatae,  quae  est  inferior  secundum  naturam,  quam  daemon. 

3.  Praeterea.  Sicut  dìstat  aliquìs  secundum  locum,  ita  secundum  tempus: 
sed  distantia  temporis  impedit  cognitionem  animae  separatae:  non  enim.  co- 
gnoscunt  futura;  ergo  videtur,  quod  etiam  distantia  secundum  locum  animae 
separatae  cognitionem  impediat. 

Sed  contra  est,  quod  dicitur  Lue.  16.  quod  dives,  cum  esset  in  tormentis, 
elevans  oculos  suos  vidit  Abraham  a  longe;  ergo  distantia  localis  non  im- 
pedit animae  separatae  cognitionem. 

Respondeo  dìcendum,  quod  quidam  posuerunt,  quod  anima  separata  co- 
gnosceret  singularìa  abstrahendo  a  sensibilibus:  quod  si  esset  verum,  posset 
dici,  quod  dìstantia  localis  impediret  animae  separatae  cognitionem:  requi- 
reretur  enim,  quod  vel  sensibilia  agerent  in  animam  separatam,  vel  anima 
separata  in  sensibilia:  et  quantum  ad  utrumque  requireretur  distantia  deter- 
minata. Sed  praedicta  positio  est  impossibilis,  quia  abstractio  specierum  a 
sensibilibus  fit  mediantibus  sensibus,  et  aliis  potentiis  sensitivis,  quae  in  anima 
separata  actu  non  manent.  Intelligit  autem  anima  separata  singularia  per  in- 
fluxum  specierum  ex  divino  lumine;  quod  quìdem  lumen  aequaliter  se  habet 
ad  propinquum,  et  distans;  unde  dìstantia  localis  nullo  modo  impedit  animae 
separatae  cognitionem. 

Ad  primum  ergo  dìcendum,  quod  Augustìnus  non  dicit,  quod  propter  hoc 
quod  ibi  sunt  animae  mortuorum,  ea  quae  hic  sunt,  videre  non  possunt,  ut 
localis  distantia  hujus  ignorantiae  causa  esse  credatur:  sed  hoc  potest  propter 
aliquid  aliud  contìngere,  ut  infra  dìcetur  (art.  seq.). 

Ad  secundum  dìcendum,  quod  Augustìnus  ibi  loquitur  secundum  opi- 
nìonem  illam,  qua  aliqui  posuerunt,  quod  daemones  habent  corpora  natura- 
liter  sibi  unita:  secundum  quam  positionem  etìam  potentias  sensìtivas  ha- 
bere  possunt,  ad  quarum  cognitionem  requiritur  determinata    distantia.  Et 

hanc  opinionem  etiam  in  eodem  lib.  (cap.  ^.et  4.)  Aug.  expresse  tangit:  licet 
hanc  opinionem  magis  recitando,  quam  asserendo  tangere  videatur,  ut  patet 
per  ea,  quae  dicit  21.  lib.  de  Civ.  Dei  (cap.  io.). 

Ad  tertium  dicendum,  quod  futura,  quae  distant  secundum  tempus,  non 
sunt  entia  in  actu;  unde  in  seipsis  non  sunt  cognoscibilia:  quia  sicut  deficit 
aliquid  ab  entitate,  ita  deficit  a  cognoscibilitate  :  sed  ea,  quae  sunt  distantia 
secundum  locum,  sunt  entia  in  actu,  et  secundum  se  cognoscibilia  :  unde  non 
est  eadem  ratio  de  distantia  loci,  et  de  distantia  temporis. 

ARTICULUS  Vili.  .  450 

UTRUM    ANIMAE    SEPARATAE    COGNOSCANT   EA,  Q.UAE  HIC   AGUNTUR. 

(2-2.  q.  8^.  art.  4.  ad  2.  d  4.  Dìst.  jo.  q.  5.  &t  4,  et  Veri.  q.  8.  art.  2.  ad  12. 
d  dò  Anima  art.  20.  ad  ^.). 

Ad  octavum  sic  proceditur.  Videtur,  quod  animae  separatae  cognoscant 
ea,  quae  hic  aguntur:  nisi  enim  ea  cognoscerent,  de  eis  curam  non  haberent: 
sed  habent  curam  de  bis,  quae  hic  aguntur,  secundum  illud  Lue.  i6.:Habeo 
quinque  fratr&s,  ut  testificetur  illis,  ne  et  ipsi,  veniant  in  hunc  locum  tormentorum  ; 
ergo  animae  separatae  cognoscunt  ea  quae  hic  aguntur. 

2.  Praeterea.  Frequenter  mortui  vivis  apparent,  vel  dormientibus,  vel 
vigilantibus ;  et  eos  admonent  de  iis,  quae  hic  aguntur:  sicut  Samuel  appa- 
ruit  Sauli,  ut  habetur  i.  Reg.  28.:  sed  hoc  non  esset,  si  ea  quae  hic  sunt,  non 
cognoscerent:  ergo  ea,  quae  hic  aguntur,  cognoscunt. 

3.  Praeterea.  Animae  separatae  cognoscunt  ea,  quae  apud  eas  aguntur  ; 
si  ergo  quae  apud  nos  aguntur,  non  cognoscerent,  impediretur  earum  co- 
gnitio  per  localem  distantiam,  quod  supra  negatum  est  (art.  praec). 

Sed  contra  est,  quod  dicitur  Job  14,  :  Sive  fuerint  filii  ejus  nohiles,  sive 
ignohilòs,  non  intdliget. 

Respondeo  dicendum,  quod  secundum  naturalem  cognitionem,  de  qua 
nunc  hic  agitur,  animae  mortuorum  nesciunt  quae  hic  aguntur.  Et  hujus  ratio 
ex  dictis  accipi  potest  (ai't.  4.  huj.  q.)  :  quia  anima  separata  cognoscit  singu- 
laria  per  hoc,  quod  quodammodo  determinata  est  ad  illa,  vel  per  vestigium 
alicujus  praecedentis  cognitionis,  seu  afì'ectionis,  vel  per  ordinationem  divi- 
nam.  Animae  autem  mortuorum  secundum  ordinationem  divinam,  et  secun- 
dum modum  essendi  segregatae  su-nt  a  conversatione  viventium,  et  conjunctae 
conversationi  spiritualium  substantiarum,  quae  sunt  a  corpore  separatae,  unde 
ea,  quae  apud  nos  aguntur,  ignorant.  Et  hanc  rationem  assignat  Gregor.  in  12. 
Jvioralium  (cap.  14.)  dicens  :  Mortui,  vita  in  carne  viventium  post  eos  qualiter 
disponatur,  nesciunt:  quia  vita  spiritus  longe  est  a  vita  carnis:  et  sicut  corporea, 
atque  incorporea  diversa  sunt  genere,  ita  sunt  distincta  cognitione.  Et  hoc 
etiam  August.  videtur  tangere  in  lib.  de  Cura  prò  mortuis  agenda  (cap.  i^.) 
dicens,  quod  animae  mortuorum  rebus  viventium  non  intersunt.  Sed  quantum 
ad  animas  beatorum  videtur  esse  difi"erentia  inter  Gregorium,  et  Augustinum  : 
nam  Gregor.  ibidem  subdit:  Quod  tamen  de  animahus  sanctis  sentiendum  non 
est  :  quia  quae  intus  omnipotentis  Dei  claritatem  vident,  nullo  modo  credendum  est, 
quod  sit  foris  aliquid,  quod  ignorent.  August.  vero  in  lib.  de  Cura  prò  mortuis 
agenda  (cap.  jj.  et  14.)  expresse  dicit,  quod  nesciunt  mortui,  etiam  sancti,  quid 
agant  vivi,  et  eorum  filii,   ut  habetur  in  Gloss.  (interi.  Aug.)  super  illud  : 

Abraham  nescivit  nos,  Isa.  63.,  quod  quidem  confirmat  per  hoc,  quod  a  matre 
sua  non  visitabatur,  nec  in  tristitiis  consolabatur,  sicut  quando  vivebat:  nec 
est  ita  probabile,  ut  sit  facta  vita  feliciore  crudelior:  et  per  hoc,  quod  Do- 
minus  promisit  Josiae  regi,  quod  prius  moriretur,  ne  videret  mala,  quae  erant 
populo  superventura,  ut  habetur  4.  Reg.  22. 

Sed  Aug.  hoc  dubitando  dicit,  unde  praemittit:  Ut  volet,  accipiai  quisqiu, 
quod  dicarn  :  Greg.  autem  assertive,  quod  patet  per  hoc,  quod  dicit  :  Nullo 
modo  credendum  est.  Magis  tamen  videtur  secundum  sententiam  Gregorii,  quod 
animae  sanctorum  Deum  videntes  omnia  praesentia,  quae  hic  aguntur,  co- 
gnoscant:  sunt  enim  angelis  aequales,  de  quibus  etiam  Aug.  (eod.  lib.  de  Cura 
prò  mor.  agen.  cap.  ly)  asserit,  quod  ea,  quae  apud  vivos  aguntur,  non  igno- 
rant:  sed  quia  sanctorum  animae  sunt  perfectissime  justitiae  divinae  conjun- 
ctae,  nec  tristantur,  nec  rebus  viventium  se  ingerunt,  nisi  secundum  quod 
justitiae  divinae  dispositio  exigit. 

Adprimum  ergo  dicendum,  quod  animae  mortuorum  possunt  habere  curam 
de  rebus  viventium,  etiamsi  ignorent  eorum  statum  :  sicut  nos  habemus  de 
mortuis,  eis  suffragia  impendendo,  quamvis  eorum  statum  ignoremus.  Pos- 
sunt etiam  facta  viventium  non  per  seipsos  cognoscere,  sed  vel  per  animas 
eorum,  qui  hinc  ad  eos  accedunt,  vel  per  angelos,  seu  daemones,  vel  etiam 
spiritu  Dei  revelante,  sicut  August.  in  eodem  lib.  dicit  (cap.  i^.). 

Ad  secundum  dicendum,  quod  hoc  quod  mortui  viventibus  apparent  qua- 
litercumque,  vel  contingit  per  specialem  Dei  dispensationem,  ut  animae  mor- 
tuorum rebus  viventium  intersint  ;  et  est  inter  divina  miracula  computandum, 
vel  hujusmodi  apparitiones  fiunt  per  operationes  angelorum  bonorum,  vel 
malorum,  etiam  ignorantibus  mortuis-  sicut  etiam  vivi  ignorantes  aliis  vi- 
ventibus apparent  in  somnis,  ut  August.  dicit  in  lib.  praedicto  (cap.  10.)  ;  unde 
et  de  Samuele  dici  potest,  quod  ipse  apparuit  per  revelationem  divinam,  se- 
cundum hoc,  quod  dicitur  Eccli.  46.  quod  dormivit,  et  noium  fecit  regi  finem 
vitae  suae,  vel  illa  apparitio  fuit  procurata  per  daemones,  si  tamen  Ecclesia- 
stici auctoritas  non  recipiatur,  propter  hoc  quod  inter  canonicas  scripturas 
apud  Hebraeos  non  habetur  (ex  Aug.  ih.  cap.  1^.). 

Ad  TERTiUM  dicendum.  quod  ignorantia  hujusmodi  non  contingit  ex  locali 
distantia,  sed  propter  causam  praedictam  (in  corp.  ait.). 


QUAESTIO  XC. 

DE    PRIMA    HOMINIS    PRODUCTIONE    QUANTUM    AD    ANIMAM, 
IN    QUATUOR    ARTICULOS    DIVISA. 

Deinde  considerandum  est  de  prima  hominis  productione.  Et  circa  hoc 
consideranda  sunt  quatuor.  Primo  de  productione  ipsius  hominis.  Secando  de 
fine  productionis.  Tertio  de  statu,  et  conditione  hominis  primo  producti.  Quarto 
de  loco  ejus.  Circa  productionem  autem  consideranda  sunt  tria.  Primo  de 
productione  hominis  quantum  ad  animam.  Secando,  quantum  ad  corpus  viri. 
Tertio,  quantum  ad  productionem  mulieris. 

Circa  primum   quaeruntur  quatuor. 

Primo,  Utnim  anima  humana  sit  aliquid  factum,  vel  sit  de  substantia 
ìpsius  Dei. 

Secundo.  Supposito,  quod  sit  facta,  utrum  sit  creata. 
Tertio.  Utrum  sit  facta  mediantibus  angelis. 
Quarto.  Utrum  sit  facta  ante  corpus. 

ARTICULUS  I.  451 

UTRUM    ANIMA    SIT    FACTA,    VEL    SIT  DE    SUBSTANTIA    DEI. 

(2.  Dist.  ij.  q.  I.  art.  i.  et  Uh.  2.  Contr.  g.  cap.  5j.  et  opusc.  2.  cap.  9/.  et  211.). 

Ad  primum  sic  proceditur.  Videtur,  quod  anima  non  sit  facta,  sed  sit  de 
substantia  Dei  :  dicitur  enim  Genes.  2.  :  Formavit  Deus  homimm  de  limo  terrae, 
et  inspiravit  in  faciem  ejus  spiracidum  vitae,  et  factus  est  homo  in  animam  vi- 
ventem:  sed  ille,  qui  spirat,  aliquida  se  emittit;  ergo  anima,  qua  homo  vivit, 
est  aliquid  de  substantia  Dei 

2.  Praeterea.  Sicut  supra  habitum  est  (q  7^  art.  ^.),  anima  est  forma 
simplex:  sed  forma  est  actus;  ergo  anima  est  actus  purus,  quod  est  solius 
Dei  ;  ergo  anima  est  de  substantia  Dei. 

3.  Praeterea.  Q.uaecumque  sunt,  et  nullo  modo  differunt,  sunt  idem: 
sed  Deus,  et  mens  sunt,  et  nullo  modo  differunt;  quia  oporteret,  quod  ali- 
quibus  differentiis  differrent;  et  sic  essent  composita;  ergo  Deus,  et  mens  hu- 
mana idem  sunt. 

Sed  contra  est,  quod  August.  in  lib,  3.  de  Orig.  Animae  (cap.  ij.j  enu- 
merat  quaedam,  quae  dicit  esse,  ymiltum,  aperteque  perversa,  et  fidei  catholicae 
adversa.  Inter  quae  primum  est,  quod  quidam  dìxerunt:  Daim  animam  non 
de  nihilo,  sed  de  seipso  fecisse. 

Respondeo  dicendum,  quod  dlcere  animam  esse  de  substantia  Dei,  mnni- 
festum  improbabilitatem  continet.  Ut  enim  ex  dictis  patet  (q.  j^.  a.  4.  et  q.  84. 
art.  6.  et  j  ),  anima  humana  est  quandoque  intellìgens  in  potentia,  et  scien- 
tiam  quodammodo  a  rebus  acquirit,  et  habet  diversas  potentias,  quae  omnia 
aliena  sunt  a  Dei  natura,  qui  est  actus  purus,  et  nihil  ab  alio  accipiens,  et 
nuUam  in  se  diversitatem  habens,  ut  supra  probatum  est  (q.  5.  art.  7.  et  q.  12, 
art.  i.^.  Sed  hic  error  principium  habuisse  videtur  ex  diiahus  ^osMiomhus  An- 
tiquorum. Primi  enim,  qui  naturas  rerum  considerare  incoeperunt,  imagina- 
tionem  transcendere  non  valentes,  nihil  praeter  corpora  esse  posuerunt;  et 
ideoDeum  dicebant  esse  quoddam  corpus,  quod  aliorum  corporum  judicabant 
esse  principium.  Et  quia  animam  ponebant  esse  de  natura  illius  corporis,  quod 
dicebant  esse  principium,  ut  dicitur  in  i.  de  Anima  (tex.  20.  et  seq.),  per  con- 
sequens  sequebatur,  quod  anima  esset  de  natura  Dei.  Juxta  quam  posi- 
tionem  etiam  Manichaei  Deum  esse  quamdam  lucem  corpoream  existi- 
mantes,  quamdam  partem  illius  lucis  animam  esse  posuerunt  corpori  alligatam. 
Secundo  vero  processura  fuit  ad  hoc,  quod  aliqui  aliquid  incorporeum  esse 
apprehenderunt,  non  tamen  a  corpore  separatum,  sed  corporis  formam  ;  unde 
et  Varrò  dixit,  quod  Deus  est  anima  mundum  motu  [al.  nutu],  et  ratione 
gubemans:  ut  August.  narrat  7.  de  Civit.  Dei  (cap.  6.)  :  sic  igitur  illius  to- 
talis  animae  partem  aliqui  posuerunt  animam  hominis,  sicut  homo  est  pars 
tctiuc  n:und:,  zizr.  valentes  intellectu  pertingere  ad  distinguendos  spiritualium 

substantiarum  gradus,  nisi  secundum  distinctiones  corporum:  haec  autem 
omnia  sunt  impossibilia,  ut  supra  probatum  est  (q.  5.  art.  i.  et  8.);  unde  ma' 
nifeste  falsum  est,  animam  esse  de  substantia  Dei. 

Ad  primum  ergo  dicendum,  quod  inspirare  non  est  accipiendum  corpo- 
raliter:  sed  idem  estDeum  inspirare,  quod  spiritum  facere  :  quamvis  et  homo 
corporaliter  spirans  non  emittat  aliquid  de  sua  substantia,  sed  de  natura 
extranea. 

Ad  secundum  dicendum,  quod  anima,  etsi  sit  forma  simplex  secundum 
suam  essentiam,  non  tamen  est  suum  esse,  sed  est  ens  per  participationem, 
ut  ex  supra  dictis  patet  (q.  7/.  art.  j.  ad  4.);  et  ideo  non  est  actus  purus,  si- 
cut  Deus. 

Ad  tertium  dicendum,  quod  differens  proprie  acceptum  aliquo  dififert: 
unde  ibi  quaeritur  differentia,  ubi  est  convenientia  ;  et  propter  hoc  oportet 
differentia  esse  composita  quodammodo,  cum  in  aliqua  differant,  et  in  aliquo 
conveniant:  sed  secundum  hoc,  licet  omne  differens  sit  diversum,  non  tamen 
omne  diversum  est  differens,  ut  dicitur  in  io.  Metaph.  (tex,  24.  et  2j.)  ;  nam 
simplicia  diversa  sunt  seipsis:  non  autem  differunt  aliquibus  differentiis,  ex 
quibus  componantur:  sicut  homo,  et  asinus  differunt  rationali,  et  irrationali 
differentiis  :  de  quibus  non  est  dicere,  quod  ulterius  aliis  differentiis  differant. 

ARTICULUS  IL  452 

UTRUM    ANIMA    SIT    PRODUGTA    IN    ESSE    PER    CREATIONEM. 

(Infr.  q.  ii8.  art.  2.  et  2.  Disi. 28.  q.  2.  ari.  1.  et  2.  et  Fot.  q.  5.  art.  9.  et  Ouodl.  9.  art.  2. 
et  opusc.  2.  cap.  95.  152.  22^.  et  2^0.  et  opusc.  28.  cap.  ^.). 

Ad  secundum  sic  proceditur.  Videtur,  quod  anima  non  sit  producta  in 
esse  per  creationem:  quod  enim  in  se  habet  aliquid  materiale,  fit  ex  materia* 
sed  anima  habet  in  se  aliquid  materiale,  cum  non  sit  actus  purus;  ergo  anima 
est  facta  ex  materia;  non  ergo  est  creata. 

2.  Praeterea.  Omnis  actus  materiae  alicujus  videtur  educi  de  potentia 
materiae  :  cum  enim  materia  sit  in  potentia  ad  actum,  actus  quilibet  praeexi- 
stit  in  materia  in  potentia  :  sed  anima  est  actus  materiae  corporalis,  ut  ex 
ejus  defìnitione  apparet;  ergo  anima  educitur  de  potentia  materiae. 

3.  Praeterea.  Anima  est  forma  quaedam:  si  igitur  anima  fit  per  crea- 
tionem, pari  ratione  omnes  aliae  formae  ;  et  sic  nulla  forma  exibit  in  esse 
per  generationem.  quod  est  inconveniens. 

Sed  contra  est,  quod  dicitur  Genes.  i.:  Creavit  Deus  hoviiìiem  ad  imagi- 
netti  suam  :  est  autem  homo  ad  imaginem  Dei  secundum  animam  ;  ergo  anima 
exivit  in  esse  per  creationem. 

Respondeo  dicendum,  quod  anima  rationalis  non  potest  fieri,  nisi  per 
creationem,  quod  non  est  verum  de  aliis  formis.  Cujus  ratio  est,  quia  cum 
fieri  sit  via  ad  esse,  hoc  modo  alicui  competit  fieri,  sicut  ei  competit  esse  : 
illud  autem  proprie  dicitur  esse,  quod  ipsum  habet  esse,  quasi  in  suo  esse 
subsistens;  unde  solae  substantiae  proprie,  et  vere  dicuntur  entia:  accidens 
vero  non  habet  esse,  sed  eo  aliquid  est,  et  hac  ratione  ens  dicitur:  sicut  al- 
bedo  dicitur  ens,  quia  ea  aliquid  est  album.  Et  propter  hoc  diaitur  in  7. 
Metaph.  (tex.  2.  et  y)  quod  accidens  dicitur  magis  enlis,  quam  ens,  et  eadem 
ratio  est  de  omnibus  aliis  formis  non  subsistentibus  ;  et  ideo  nulli  formae  non 

subsistenti  proprie  convenit  fieri  ;  sed  dicuntur  fieri  per  hoc,  quod  composita 
subsistentia  fiunt  :  anima  autem  rationalis  est  forma  subsistens,  ut  supra 
habitum  est  (q.  jy  art.  2.);  unde  sibi  [al.  ips'i]  proprie  competit  esse,  et 
fieri.  Et  quia  non  potest  fieri  ex  materia  praejacente,  ncque  corporali,  quia 
sic  esset  naturae  corporeae,  neque  spirituali,  quia  sic  substantiae  spirituales 
invicem  transmutarentur  :  necesse  est  dicere,  quod  non  fiat  nisi  per  crea- 
tionem. 

Ad  primum  ergo  dicendum,  quod  in  anima  est,  sicut  materiale,  ipsa  sim- 
plex essentia:  formale  autem  in  ipsa  est  esse  participatum  ;  quod  quidem  ex 
necessitate  simul  est  cum  essentia  animae  :  quia  esse  per  se  consequitur  ad 
formam  :  et  eadem  ratio  esset,  si  poneretur  composita  ex  quadam  materia 
spirituali,  ut  quidam  dicunt  :  quia  illa  materia  non  est  in  potentia  ad  aliam 
formam;  sicut  nec  materia  coelestis  corporis:  alioquin  anima  esset  corrupti- 
bilis  ;  unde  nullo  modo  anima  potest  fieri  ex  materia  praejacente. 

Ad  secundum  dicendum  quod  actum  extrahi  de  potentia  materiae  nihil 
aliud  est,  quam  aliquid  fieri  in  actu,  quod  prius  erat  in  potentia  :  sed  quia 
anima  rationalis  non  habet  esse  suum  dependens  a  materia  corporali,  sed 
habet  esse  subsistens,  et  excedit  capacitatem  materiae  corporalis,  ut  supra 
dictum  est  (q.  7/.  ari.  i.),  propterea  non  educitur  de  potentia  materiae. 

Ad  tertium  dicendum,  quod  non  est  simile  de  anima  rationali,  et  de 
aliis  formis,  ut  dictum  est  (in  corp.  art.). 

ARTICULUS  III.  453 

UTRUM    ANIMA  RATIONALIS    SIT    PRODUCTA  A   DEO    IMMEDIATE. 

(Locis  supra  ari.  2.  notati s). 

Ad  tertium  sic  proceditur.  Videtur,  quod  anima  rationalis  non  sit  prò- 
ducta  a  Deo  immediate,  sed  mediantibus  angelis:  major  enim  ordo  in  spiri- 
tualibus  est,  quam  in  corporalibus:  sed  corpora  mferiora  producuntur  per 
corpora  superiora,  ut  Dion.  dicit  4.  cap.  de  Div.  Nom.  (part.  i.  aliquant.  ant& 
fui.  Uct.  2.  et  ^.)  :  ergo  et  inferiores  spiritus,  qui  sunt  animae  rationales,  pro- 
ducuntur per  spiritus  superiores,  qui  sunt  angeli. 

2.  Praeterea.  Finis  rerum  respondet  principio  :  Deus  enim  est  principium, 
et  finis  rerum;  ergo  et  exitus  rerum  a  principio  respondet  reductioni  rerum 
in  finem  :  sed  infima  reducuntur  per  prima,  ut  Dionis.  dicit  (cap.  j.  Eccl.  Hicr. 
pari.  I.  tit.  de  Sacerdotum  Perfect.)  ;  ergo  et  infima  procedunt  in  esse  per  prima, 
scilicet  animae  per  angelos. 

3.  Praeterea.  Perfectum  est,  quod  potest  sibi  simile  facere,  ut  dicitur  in 
5.  Metaph.  (tex.  21.):  sed  spirituales  substantiae  sunt  multo  magis  perfectae, 
quam  corporales;  cum  ergo  corpora  faciant  sibi  similia  secundum  speciem, 
multo  magis  angeli  poterunt  facere  aliquid  infra  se,  secundum  speciem  na- 
turae, scilicet  animam  rationalem. 

Sed  contra  est,  quod  dicitur  Gen.  2.  quod  Deus  ipse  inspiravit  in  faciem 
hominis  spiraculum  vitae. 

Respokdeo  dicendum,  quod  quidam  posuerunt,  quod  angeli,  secundum 
quod  operantur  in  virtute  Dei,  causant  animas  rationales  :  sed  hoc  est  omnino 
impossibile,  et  a  fide  alienum.  Ostensum  est  enim  (art.praec),  quod  anima 
rationalis  non  potest  produci  nisi  per  creationem:  solus  autem  Deus  potest 

creare:  quia  solius  primi  agentis  est  agere,  nullo  praesupposito;  cum  sempei 
agens  secundum  praesupponat  aliquid  a  primo  agente,  ut  supra  habitum  est 
(q.  6^.  art  ^.),  quod  autem  agit  aliquid  ex  aliquo  praesupposito,  agit  transmu- 
tando, et  ideo  nuUum  aliud  agens  agit,  nisi  transmutando,  sed  solus  Deus 
agit  creando:  et  quia  anima  rationalis  non  potest  produci  per  transmuta- 
tionem  alicujus  materiae;  ideo  non  potest  produci  nisi  a  Deo  immediate. 
Et  per  hoc  patet  solutio  ad  objecta.  Nam  quod  corpora  causant  vel  sibi 
similia,  vel  ìnferiora,  et  quod  superiora  reducunt  inferiora,  totum  hoc  pro- 
venit  per  quamdam  transmutationem. 

ARTICULUS  IV.  454 

UTRUM   ANIMA    HUMANA   FUERIT    PRODUCTA    ANTE    CORPUS. 

(Infr.  q.  iiS.  art.  y  et  pari.  5.  q.  6.  art.  5.  et  4.  et  5.   Dist.  ly.  q.  2.  art.  2 
et  lih.  2.  Contr.  g.  cap.  Si.  et  Fot.  q.  5.  art.  io.). 

Ad  quartum  sic  proceditur.  Videtur  quod  anima  humana  fuerit  producta 
ante  corpus:  opus  enim  creationis  praecessit  opus  distinctionis,  et  ornatus, 
ut  supra  habitum  est  (q.  66.  et  jo  )  :  sed  anima  producta  est  in  esse  per 
creationem  :  corpus  autem  factum  est  in  fine  ornatus;  ergo  anima  hominis 
producta  est  ante  corpus. 

2.  Praeterea.  Anima  rationalis  magis  convenit  cum  angelis,  quam  cum 
animalibus  brutis:  sed  angeli  creati  fuerunt  ante  corpora,  vel  statim  a  prin- 
cipio cum  corporali  materia;  corpus  autem  hominis  formatum  est  sexto  die, 
quando  et  bruta  animalia  sunt  producta  ;  ergo  anima  hominis  fuit  creata  ante 
corpus. 

3.  Praeterea.  Finis  proportionatur  principio:  sed  anima  in  fine  remanet 
post  corpus;  ergo  et  in  principio  fuit  creata  ante  corpus. 

Sed  contra  est,  quod  actus  proprius  fit  in  potentia  propria;  cum  ergo 
anima  sit  proprius  actus  corporis,  anima  producta  est  in  corpore. 

Respomdeo  dicendum,  quod  Origenes  (lih.  i.  Periar.  cap.  7.  et  8.)  posuit 
non  solum  animam  primi  hominis,  sed  animas  omnium  hominum  ante  cor- 
pora simul  cum  angelis  creatas,  propter  hoc  credidit,  omnes  spirituales  sub- 
stantias,  tam  animas,  quam  angelos,  aequales  esse  secundum  suae  naturae 
conditionem,  sed  solum  merito  distare;  sic  ut  quaedam  earum  corporibus 
alligarentur  (quae  sunt  animae  hominum,  vel  coelestium  corporum)  quaedam 
vero  in  sui  puntate,  secundum  diversos  ordines,  remanerent;  de  qua  opi- 
nione supra  jam  diximus  (q.  4y.  art.  2.);  ed  ideo  relinquatur  ad  praesens. 

August.  vero  in  7.  sup.  Gen.  ad  lit.  (cap.  24.)  dicit,  quod  anima  primi 
hominis  ante  corpus  cum  angelis  est  creata,  ob  alìam  rat^onem;  quia  scilicet 
ponit,  quod  corpus  hominis  in  illis  operibus  sex  dierum  non  fuit  productum 
in  actu,  sed  solum  secundum  causales  rationes,  quod  non  potest  de  anima 
dici:  quia  nec  ex  aliqua  materia  corporali,  aut  spirituali  praeexistente  facta 
fuit,  nec  ex  aliqua  virtute  creata  produci  potuit;  et  ideo  videtur,  quod  ipsamet 
anima  in  operibus  sex  dierum,  in  quibus  omnia  facta  fuerunt,  simul  cum  an- 
gelis fuerit  creata,  et  quod  postmodum  propria  voluntate  inclinata  fuit  ad 
corpus  administrandum:  sed  hoc  non  dicit  asserendo,  ut  ejus  verba  demon- 
strant;  dicit  enim  (loco  nunc  cit.)  :  Credatur,  si  nulla  Scripturarum  auctùritas. 

scu  veritatis  ratio  contradicit,  hominem  ita  factum  sexto  die,  ut  corpoì  is  quidcni 
humani  ratio  causalis  in  elementis  mundi,  anima  vero  jam  ipsa  crearetur. 

Posset  autem  hoc  utique  tolerari  secundum  eos,  qui  ponunt,  quod  anima 
habet  per  se  speciem,  et  naturam  completam;  et  quod  non  unitur  corporì 
ut  forma,  sed  solum  ad  ipsum  administrandum,  si  autem  anima  unitur  cor- 
pori  ut  forma,  et  est  naturaliter  pars  humanae  naturae,  hoc  omnino  esse  non 
potest.  Manifestum  est  enim,  quod  Deus  primas  res  instituit  in  perfecto  stata 
suae  naturae,  secundum  quod  uniuscujusque  rei  species  exigebat:  anima 
autem,  cum  sit  pars  humanae  naturae,  non  habet  naturalem  perfectionem, 
nisi  secundum  quod  est  corpori  unita;  unde  non  fuisset  conveniens,  animam 
sine  corpore  creari.  Sustinendo  ergo  opinionem  August.  de  operibus  sex 
dierum,  dici  poterit,  quod  anima  humana  praecessit  in  operibus  sex  dierum 
secundum  quamdam  similitudinem  generis,  prout  convenit  cum  angelis  in 
intellectuali  natura.  Ipsa  vero  fuit  creata  simul  cum  corpore.  Secundum  alios 
vero  sanctos  tam  anima,  quam  corpus  primi  hominis  in  operibus  sex  dierum 
sunt  producta. 

Ad  primum  ergo  dicendum,  quod  si  natura  animae  haberet  integram  spe- 
ciem, ita  quod  secundum  se  crearetur,  ratio  illa  procederet,  ut  per  se  in  prin- 
cipio crearetur;  sed  quia  naturaliter  est  forma  corporis,  non  fuit  seorsum 
creanda,  sed  debuit  creari  in  corpore. 

Et  similiter  est  dicendum  ad  secundum:  nam  anima,  si  per  se  speciem 
haberet,  magis  conveniret  cum  angelis  :  sed  inquantum  est  forma  corporis, 
pertinet  ad  genus  animalium,  ut  formale  principium. 

Ad  tertium  dicendum,  quod  animam  remanere  post  corpus  accidit  per 
defectum  corporis,  qui  est  mors:  qui  quidcni  defectus  in  principio  creatìonis 
animae  esse  non  debuit. 


QUAESTIO  XCI. 

DE    PRODUCTIONE   CORPORIS    PREMI    HOMIXIS, 
IN    QUATUOR    ARTICULOS    DIVISA. 

Deinde  considerandum  est  de  productione  corporis  primi  hominis. 

Et  circa  hoc  quaeruntur  quatuor. 

Primo.  De  materia,  ex  qua  productum  est. 

Secundo.  De  auctore,  a  quo  productum  est. 

Tertio.  De  dispositione,  quae  ei  per  productionem  est  attributa. 

Quarto.  De  modo,  et  ordine  productionis  ipsrus. 

ARTICULUS  I.  455 

UTRUM    CORPUS    PRIMI    HOMINIS    SIT    FACTUM    DE    LIMO    TERRAE. 
(2.  Dist.  ly.  q.  I.  art.  i.  ad  ;.  et  art.  5.  ad  2.  et  Dist.  5.  q.  2.  art,  2.  corp,  ad  4.) 

Ad  primum  sic  proceditur.  Videtur,  quod  corpus  primi  hominis  non  sit 
factum  de  limo  terrae:  majo^-is  enira  virtutis  est  facere  aliquid   ex  nihilo, 

quam  ex  aliquo  ;  quia  plus  distai  ab  actu  non  ens,  quam  ens  in  potentia:  sed 
cum  homo  sit  dignissima  creaturarum  inferiorum,  decuit,  ut  virtus  Dei  ma- 
xime ostenderetur  in  productione  corporis  ejus;  ergo  non  debuit  fieri  ex  limo 
terrae,  sed  ex  nihilo. 

2.  Praeterea.  Corpora  coelestia  sunt  nobiliora  terrenis  sed  corpus  liu- 
manum  habet  maximam  nobilitatem,  cum  perficiatur  a  nobilissima  forma, 
quae  est  anima  rationalis  ;  ergo  non  debuit  fieri  de  corpore  terrestri  sed  magis 
de  corpore  coelesti. 

3.  Praeterea.  Ignis,  et  aer  sunt  nobiliora  corpora,  quam  terra,  et  aqua; 
quod  ex  eorum  subtilitate  apparet;  cum  igitur  corpus  humanum  sit  dignis- 
simum,  magis  debuit  fieri  ex  igne,  et  ex  aere  quam  ex  lìmo  terrae. 

4.  Praeterea.  Corpus  humanum  est  compositum  ex  quatuor  elementis: 
non  ergo  est  factum  ex  limo  terrae,  sed  ex  omnibus  elementis. 

Sed  contra  est,  quod  dicitur  Genes.  2.  :  Fonnavit  Deus  hominem  de  limo 
terrae. 

Respondeo  dicendum,  quod,  cum  Deus  perfectus  sit  in  operibus  suis,  per» 
fectionem  dedit  omnibus  secundum  eorum  modum,  secundum  illud  Deut.  32.: 
Dei  perfecta  sunt  opera.  Ipse  autem  simpliciter  perfectus  est  ex  hoc,  quod 
omnia  in  se  praehabet,  non  per  modum  compositionis,  sed  simpliciter,  et 
unite,  ut  Dionys.  dicit  (cap.  j.  de  Div.  Nom.  lect.  4.),  eo  modo,  quo  diversi 
effectus  praeexistunt  in  causa  secundum  ejus  virtutem  unam  :  ita  autem  per- 
fectio  ad  angelos  quidem  derivatur,  secundum  quod  omnia  sunt.  in  eorum 
cognitione,  quae  sunt  a  Deo  in  natura  producta  per  formas  diversas:  ad 
hominem  vero  derivatur  inferiori  modo  hujusmodi  perfectio  :  non  enim  in 
sua  cognitione  naturali  habet  omnium  naturalium  notitiam  ;  sed  est  ex  rebus 
omnibus  quodammodo  compositus,  dum  de  genere  spiritualium  substantia- 
rum  habet  in  se  animam  rationalem;  de  similitudine  vero  coelestium  cor- 
porum  habet  elongationem  a  contrariis  per  maximam  aequalitatem  comple- 
xionis;  dementa  vero  secundum  substantiam:  ita  tamen,  quod  superiora 
dementa  praedominantur  in  eo  secundum  virtutem,  sciUcet  ignis,  et  aer  :  quia 
vita  praecipue  consistit  in  calido,  quod  est  ignis,  et  humido,  quod  est  aèris. 
Inferiora  vero  elementa  abundant  in  eo  secundum  substantiam  :  aliter  enim 
non  posset  esse  mixtionis  aequalitas,  nisi  inferiora  elementa,  quae  sunt  mi- 
noris  virtutis,  secundum  quantitatem  in  homine  abundarent;  et  ideo  dicitur 
corpus  hominis  de  limo  terrae  formatum  ;  quia  limus  dicitur  terra  aquae  per- 
mixta;  et  propter  hoc  homo  dicitur  minor  mundus,  quia  omnes  creaturae 
mundi  quodammodo  inveniuntur  in  eo. 

Ad  primum  ergo  dicendum,  quod  virtus  Dei  creantis  manifestata  est  in 
corpore  hominis,  dum  ejus  materia  est  per  creationem  producta:  oportuit 
autem,  ut  ex  materia  quatuor  elementorum  fieret  corpus  humanum;  ut  homo 
haberet  convenientiam  cum  inferioribus  corporibus,  quasi  medium  quoddam 
existens  Inter  spirituales,  .et  corporales  substantias. 

Ad  secundum  dicendum,  quod,  quamvis  corpus  coeleste  sit  simpliciter 
nobilius  terrestri  corpore:  tamen  quantum  ad  actus  animae  rationalis  est 
minus  conveniens.  Nam  anima  rationalis  accipit  notitiam  veritatis  quo- 
dammodo per  sensus;  quorum  organa  formari  non  possunt  ex  corpore  coe- 
lesti, cum  sit  impassibile.  Nec  est  verum,  quod  quidam  dicunt,  aliquid  de 
quinta  essentia  materialiter  ad  compositionem  humani  corporis  advenire, 
ponentes,  animam  uniri  corpori  mediante  quadam  luce.  Primo  enim  falsum 
est,  quod  dicunt,  luccm  esse  corpus.  Sccundo  vero  impossibile  est,  aliquid  de 

quinta  essentia,vel  de  corpore  coelesti  dividi,  vel  elementis  permisceri,  propter 
coelestis  corporis  impassibilitatem.  Unde  non  venit  in  compositionem  mixto- 
rum  corporum,  nisi  secundum  suae  virtutis  effectum. 

Ad  tertium  dicendum,  quod  si  ignis,  et  aer,  quae  sunt  majoris  virtutis 
in  agendo,  etiam  secundum  quantitatem  in  compositione  humani  corporis 
abundarent,  omnino  ad  se  traherent  alia  ;  et  non  posset  fieri  aequalitas  com- 
mixtionis,  quae  est  necessaria  in  compositione  hominis  ad  bonitatem  sensus 
tactus,  qui  est  fundamentum  sensuum  aliorum:  oportet  enim  organum  cujus- 
libet  sensus  non  liabere  in  actu  contraria,  quorum  sensus  est  perceptivus,  sed 
in  potentia  tantum:  vel  ita  quod  omnino  careat  toto  genere  contrariorum; 
sicut  pupilla  caret  colore,  ut  sit  in  potentia  ad  omnes  colores:  quod  in  or- 
gano tactus  non  erat  possibile,  cum  sit  compositum  ex  elementis,  quorum 
qualitates  percipit  tactus:  vel  ita  quod  organum  sit  medium  inter  contraria, 
ut  necesse  est  in  tactu  accidere:  medium  enim  est  in  potentia  ad  extrema. 

Ad  quartum  dicendum,  quod  in  limo  terrae  est  terra,  et  a  qua  congluti- 
nans  partes  terrae.  De  aliis  autem  elementis  Scriptura  mentionem  non  fecit: 
tum  quia  minus  abundant  secundum  quantitatem  in  corpore  hominis,  ut  di- 
ctum  est  (in  corp.  art.)  :  tum  etiam  quia  in  tota  rerum  productione,  de  igne, 
et  aere,  quae  sensu  non  percipiuntur  a  rudibus,  mentionem  non  fecit  Scri- 
ptura, quae  rudi  populo  tradebatur. 


ARTICULUS  II.  456 

UTRUM   CORPUS   HUMAXUM  SIT  IMMEDIATE  A  DEC  PRODUCTUM. 

(Infr.  q.  ()2.  ari.  4.). 

Ad  secuxdum  sic  proceditur.  Videtur,  quod  corpus  humanum  non  sit 
immediate  a  Deo  productum:  dicit  enim  Aug.  in  3.  de  Trin.  (cap.  4.),  quod 
corporalia  disponuntur  a  Deo  per  angelicam  creaturam  :  sed  corpus  humanum 
formatum  fuit  ex  materia  corporali,  ut  dictum  est  (art.  praec.)  ;  ergo  debuit 
produci  mediantibus  angelis,  et  non  immediate  a  Deo. 

2.  Praeterea.  Quod  fieri  potest  virtute  creata,  non  est  necessarium  quod 
immediate  producatur  a  Deo  :  sed  corpus  humanum  produci  potest  per  vir- 
tutem  creatam  coelestis  corporis:  nam  et  quaedam  ammalia  ex  putrefactione 
generantur  pervirtutem  activam  corporis  coelestis,  et  Albumasar  (apud  Arabos 
maxiììiam  ohtinuitJamaìn,floruitno>iosaeculo)  dicit,  quod  inlocis  in  quibus  nirais 
abundat  calor,  aut  frigus,  homines  non  generantur,  sed  in  locis  temperatis 
tantum;  ergo  non  oportuit,  quod  immediate  corpus  humanum  formaretur 
a  Deo. 

3.  Praeterea.  Nihil  fit  ex  materia  corporali,  nisi  per  aliquam  materiae 
transmutationem:  sed  omnis  transmutatio  corporalis  causatur  ex  motu  coe- 
lestis corporis,  qui  est  primus  motuum  ;  cum  igitur  corpus  humanum  sit  pro- 
ductum ex  materia  corporali,  videtur  quod  ad  ejus  formationem  aliquid  ope- 
ratum  fuerit  corpus  coeleste. 

4.  Praeterea.  Aug.  dicit  7.  super  Gen.  ad  lit.  (cap.  24.),  quod  homo  factus 
est  secundum  corpus  in  operibus  sex  dierum,  secundum  causales  rationes, 
quas  Deus  inseruit  creaturae  corporali:  postmodum  vero  fuit  formatum  in 
actu  :  sed  quod  praeexistit  in  corporali  creatura,  secundum  causales  rationes, 

per  aliquam  virtutem  corpoream  produci  potest  ;  ergo  corpus  humanum 
productum  est  aliqua  virtute  creata,  et  non  immediate  a  Deo. 

Sed  cóntra  est,  quod  dicitur  Eccli.   17.:  Deus  de  terra  creavit  hominem. 

Respondeo  dicendum,  quod  prima  formati©  humani  corporis  non  potuit 
esse  per  aliquam  virtutem  creatam,  sed  immediate  a  Deo.  Posuerunt  siquidem 
aliqui,  formas,  quae  sunt  in  materia  corporali,  a  quibusdam  formis  immate- 
rialibus  derivari.  Sed  liane  opinionem  repellit  Phil.  in  7.  Metaph.  (iex.  26.  2j. 
et  }2.),  per  hoc,  quod  formis  non  competit  per  se  fieri,  sed  composito,  ut 
supra  expositum  est  (q.  6).  art.  4.  et  q.  c^o.  art.  2):  et  quia  oportet  agens  esse 
simile  facto,  non  convenit,  quod  forma  pura,  quae  est  sine  materia,  producat 
formam,  quae  est  in  materia,  quae  non  fit,  nisi  per  hoc,  quod  compositum 
fit.  Et  ideo  oportet,  quod  forma,  quae  est  in  materia,  sit  causa  formae,  quae 
est  in  materia,  secundum  quod  compositum  a  composito  generatur.  Deus 
autem,  quamvis  omnino  sit  immaterialis,  tamen  solus  est,  qui  sua  virtute  ma- 
teriam  producere  potest  creando.  Unde  ipsius  solius  est  formam  producere  in 
materia  absque  adminiculo  praecedentis  formae  materialis.  Et  propter  hoc 
angeli  non  possunt  transmutare  corpora  ad  formam  aliquam,  nisi  adhibitis 
seminibus  quibusdam,  ut  Aug.  dicit  in  3.  de  Trin.  (cap.  ^.);  quia  igitur  corpus 
humanum  numquam  formatum  fuerat,  cujus  virtute  per  viam  generationis 
aliud  simile  in  specie  formaretur,  necesse  fuit,  quod  primum  corpus  hominis 
immediate  formaretur  a  Deo. 

Ad  primum  ergo  dicendum,  quod,  etsi  angeli  aliquod  ministerium  Deo 
exhibeant  in  his,  quae  circa  corpora  operatur:  aliqua  tamen  Deus  in  crea- 
tura corporea  facit,  quae  nullo  modo  angeli  facere  possunt;  sicut  quod  suscitat 
mortuos,  et  illuminat  caecos;  secundum  quam  virtutem  etiam  corpus  primi 
hominis  de  limo  terrae  formavit:  potuit  tamen  fieri,  ut  aliquod  ministerium 
in  formatione  corporis  primi  hominis  angeli  exhiberent:  sicut  exhibebunt  in 
ultima  resurrectione,  pulveres  coUigendo. 

Ad  secundum  dicendum,  quod  animalia  perfecta,  quae  generantur  ex  se- 
mine, non  possunt  generari  per  solam  virtutem  coelestis  corporis,  ut  Avicenna 
fingit:  licet  ad  eorum  generationem  naturalem  cooperetur  virtus  coelestis 
corporis,  prout  Philosophus  dicit  in  2.  Phys.  (tex.  26),  quod  homo  generat 
hominem  ex  materia,  et  sol.  Et  exinde  est,  quod  exigitur  locus  temperatus 
ad  generationem  hominum,  et  aliorum  animalium  perfectorum  :  sufficit  autem 
virtus  coelestium  corporum  ad  generandum  quaedam  animalia  imperfectiora 
ex  materia  disposita:  manifestum  est  enim,  quod  plura  requiruntur  ad  pro- 
ductionem  rei  perfectae,  quam  ad  productionem  rei  imperfectae. 

Ad  tertium  dicendum,  quod  motus  coeli  est  causa  transmutationum  na- 
turalium;  non  tamen  transmutationum,  quae  sunt  \jsl\.  fiunt]  praeter  naturae 
ordinem,  et  sola  virtute  divina:  sicut  quod  mortui  resuscitantur;  quod  caeci 
illuminantur;  quibus  est  simile,  quod  homo  ex  limo  terrae  formatur. 

Ad  quartum  dicendum,  quod  secundum  rationes  causales  in  creaturis 
dicitur  aliquid  praeexistere  dupliciter.  Uno  modo,  secundum  potentiam  activam 
et  passivami  ut  non  solum  ex  materia  praeexistenti  fieri  possit,  sed  etiam  ut 
aliqua  praeexistens  creatura  hoc  facere  possit.  Alio  modo,  secundum  potentiam 
passivam  tantum  ;  ut  scilicet  de  materia  praeexistenti  fieri  possit  a  Deo.  Et 
hoc  modo,  secundum  Aug.,  corpus  hominis  praeextitit  in  operibus  productis 
secundum  causales  rationes. 

ARTICULUS  III.  457 

UTRU.M  CORPUS  HOMINIS    HABUERIT   CONVEXIENTEM  DISPOSITIONEM. 

(2-2.  q.  64.  art.  2.  ad  i.  et  Mal.  q.  j.  art.  j.  corp.  et  de  Anima  art.  S.). 

Ad  tertium  sic  proceditur.  Videtur,  quod  corpus  hominis  non  habuerit 
convenientem  dispositioneni  :  cum  enim  homo  sit  nobilissimum  animalium, 
corpus  hominis  debuit  esse  dispositum  optime  ad  ea,  quae  sunt  propria  ani- 
maUs,  sciUcet  ad  sensum,  et  motum:  sed  quaedam  animalia  inveniuntur  acu- 
tioris  sensus,  quam  homo,  et  velocioris  motus;  sicut  canes  melius  odorant; 
et  aves  velocius  moventur:  ergo  corpus  hominis  non  est  convenienter  dispo- 
situm. 

2.  Praeterea.  Perfectum  est,  cui  nihil  deest:  sed  plura  desunt  humano 
corpori,  quam  corporibus  ahorum  animaHum  :  quae  habent  tegumenta,  et 
arma  naturaUa  ad  sui  protectionem,  quae  homini  desunt;  ergo  corpus  hu- 
manum  est  imperfectissime  dispositum. 

3.  Praeterea.  Homo  plus  distat  a  plantis,  quam  ab  animalibus  brutis:  sed 
plantae  habent  staturam  rectam,  animaha  autem  bruta  pronam;  ergo  homo 
non  debuit  habere  staturam  rectam. 

Sed  contra  est,  quod  dicitur  Eccl.  7.:  Deus  feci t  hominem  rectam. 

Respoxdeo  dicendum,  quod  omnes  res  naturales  productae  sunt  ab  arte 
divina;  unde  sunt  quodammodo  artificiata  ipsius  Dei.  QuiUbet  autem  artifex 
intendit  suo  operi  dispositionem  optimam  inducere,  non  simpUciter,  sed  per 
comparationem  ad  finem.  Et  si  talis  dispositio  habet  secum  adjunctum  ali- 
quem  defectum,  artifex  non  curat:  sicut  artifex,  qui  facit  serram  ad  secandum, 
facit  eam  ex  ferro,  ut  sit  idonea  ad  secandum;  nec  curat  eam  facere  ex  vitro, 
quae  est  pulchrior  materia;  quia  tahs  pulchritudo  esset  impedimentum  finis; 
sic  igitur  Deus  unicuique  rei  naturali  dedit  optimam  dispositionem,  non  qui- 
dem  simpliciter,  sed  secundum  ordii^em  ad  proprium  finem.  Et  hoc  est,  quod 
Philos.  dicit  in  2.  Physic.  (t^x.  J4.):  et  quia  dignius  (vel  melius)  est  sic,  non 
tamen  simpliciter,  sed  ad  uniuscujusque  substantiam:  finis  autem  proximus 
humani  corporis  est  anima  rationalis,  et  operationes  ipsius:  materia  enim  est 
propter  formam,  et  instrumenta  propter  actiones  agentis:  dico  ergo  quod  Deus 
instituit  corpus  humanum  in  optima  dispositione  secundum  convenientiam  ad 
talem  formam,  et  ad  tales  operationes.  Et  si  aliquis  defectus  in  dispositione 
humani  corporis  esse  videtur,  considerantum  est,  quod  talis  defectus  sequitur 
ex  necessitate  materiae  ad  ea,  quae  requiruntur  in  corpore,  ut  sit  debita  pro- 
portio  ipsius  ad  animam,  et  ad  animae  operationes. 

Ad  primum  ergo  dicendum,  quod  tactus,  qui  est  fundamentum  aliorum 
sensuum,  est  perfectior  in  homine,  quam  in  aliquo  alio  animali.  Et  propter 
hoc  oportuit,  quod  liomo  haberet  temperatissimam  complexionem  inter  omnia 
animalia:  praecedit  etiam  homo  omnia  alia  animalia  quantum  ad  vires  sen- 
sitivas  interiores,  sicut  ex  supradictis  apparet  (q.  y8.  art.  4.):  ex  quadam  autem 
necessitate  contingit,  quod  quantum  ad  aliquos  exteriores  sensus  homo  ab 
aliis  animalibus  deficiat:  sicut  homo  inter  omnia  animalia  habet  pessimum 
olfactum:  necessarium  enim  fuit,  quod  homo  inter  omnia  animalia  respectu 
sui  corporis  haberet  maximum  cerebrum:  tum  ut  liberius  in  eo  perficerentur 
operationes  interiorum  virium  sensitivarum,  quae  sunt  necessariae  ad  intel- 

lectiis  operationem,  ut  supra  dictum  est  (q.  84.  art.  j.):  tum  etiam  ut  fricrì- 
•ditas  cerebri  temperaret  calorem  cordis,  quem  necesse  est  in  homine  abun- 
dare,  ad  hoc  quod  homo  sit  rectae  staturae:  magnitudo  autem  cerebri  propter 
ejus  numiditatem  est  impedimentum  olfactus,  qui  requirit  siccitatem.  Et  si- 
mihter  potest  assignari  ratio,  quare  quaedam  animaha  sunt  acutioris  visus, 
et  subtiUoris  auditus,  quam  homo,  propter  impedimentum  horum  sensuum, 
quod  necesse  est  consequi  in  homine  ex  perfecta  complexionis  aequalitate. 
Et  eadem  etiam  ratio  est  assignanda  de  hoc,  quod  quaedam  animaha  sunt 
homine  velociora:  cui  excellentiae  velocitatis  repugnat  aequahtas  humanae 
complexionis. 

Ad  secundum  dicendum,  quod  cornua,  et  ungulae,  quae  sunt  quorumdam 
animahum  arma,  et  spissitudo  corii,  et  multitudo  pilorum,  ac  plumarum, 
quae  sunt  tegumenta  animaUum,  attestantur  abundantiae  terrestris  elementi, 
quae  repugnat  aequalitati,  et  teneritudini  complexionis  humanae,  et  ideo  haec 
homini  non  competebant  :  sed  loco  horum  habet  rationem,  et  manus,  quibus 
potest  parare  sibi  arma,  et  tegumenta,  et  alia  vitae  necessaria,  infinitis  mo- 
dis  ;  unde  et  manus  in  3.  de  Anima  (iex.  ^8.)  dicitur  organum  organorum.  Et 
hoc  etiam  magis  competebat  rationali  naturae,  quae  est  infinitarum  con- 
ceptionum,  ut  haberet  facultatem  infinita  instrumenta  sibi  parandi. 

Ad  tertium  dicendum,  quod  habere  staturam  rectam  conveniens  fuit 
liomini  propter  qualiior.  Primo  quidem,quia  sensus  sunt  dati  homini  non  soluni 
ad  vitae  necessaria  procuranda,  sicut  aliis  animalibus,  sed  etiam  ad  cogno- 
scendum  :  unde  cum  caetera  animalia  non  delectf^atur  in  sensibilibus,  nisi 
per  ordinem  ad  cibos,  et  venerea,  solus  homo  delectatur  in  ipsa  pulchritu- 
dine  sensibilium  secundum  seipsam.  Et  ideo  quia  sensus  praecipue  vigent  in 
facie,  alia  animalia  habent  faciem  pronam  ad  terram,  quasi  ad  cibum  quaeren- 
dum,  et  providcndum  sibi  de  victu:  homo  vero  habet  faciem  erectam,  ut  per 
sensus,  et  praecipue  per  visum,  qui  est  subtilior,  et  plures  differentias  rerum 
ostendit,  libere  possit  ex  omni  parte  sensibilia  cognoscere,  et  coelestia,  et 
terrena  :  ut  ex  omnibus  intelligibilem  coUigat  veritatem.  Sectcndo,  ut  interiores 
vires  liberius  suas  operationes  habeant;  dum  cerebrum,  in  quo  quodammodo 
perficiuntur,  non  est  depressum,  sed  super  omnes  partes  corporis  elevatum. 
Tertio,  quia  oporteret,  si  homo  haberet  pronam  staturam,  quod  uteretur  ma- 
nibus  loco  anteriorum  pedum:  et  sic  utilitas  manum  ad  diversa  opera  per- 
ficienda  cessaret.  Quarto,  quia  si  haberet  pronam  staturam,  et  uteretur  ma- 
nibus  loco  anteriorum  pedum,  oporteret,  quod  cibum  caperet  ore  :  et  ita 
haberet  os  oblongum,  et  labia  dura,  et  grossa,  et  linguam  etiam  duram,  ne 
ab  exterioribus  laederetur  :  sicut  patet  in  aliis  animalibus  :  et  talis  dispositio 
omnino  impediret  locutionem,  quae  est  proprium  opus  rationis.  Et  tanien 
homo  staturam  rectam  habens  maxime  distat  a  plantis  :  nam  homo  habet 
superius  sui,  idest  caput,  versus  superius  mundi  ;  et  inferius  sui  versus  infe- 
rius  mundi  ;  et  ideo  est  optime  dispositus  secundum  dispositionem  totius  : 
plantae  vero  habent  superius  sui  versus  inferius  mundi  (nam  radices  sunt  ori 
proportionales),  inferius  autem  sui  versus  superius  mundi  :  animalia  vero 
bruta  medio  modo:  nam  superius  animalis  est  pars,  qua  accipit  alimentura: 
inferius  autem  est  pars  qua  emittit  superfiuum. 

UTRUM   CONVENIENTER    CORPORIS    HUMAN!    PRODUCTIO 
IN   SCRIPTURA    DESCRIBATUR. 

(Supr.  q.  y2.  art.  unic.  corp.  fin.  et  ad  5.  et  4.). 

Ad  Q.UARTUM  sic  proceditur.  Videtur,  quod  inconvenienter  corporìs  humani 
productio  in  Scriptura  describatur:  sicut  enim  corpus  humanum  est  factum 
^  Deo,  ita  et  alia  opera  sex  dierum  :  sed  in  aliis  operibus  dicitur:  Dixit  Dais  : 
Fìat,  et  factum  est;  ergo  similiter  dici  debuit  de  hominis  productione. 

2.  Praeterea.  Corpus  humanum  a  Deo  immediate  est  factum,  ut  supra 
dictum  est  (art.  2.  hiij.  q.);  ergo  inconvenienter  dicitur:  Faciamus  hominem. 

3.  Praeterea.  Forma  humani  corporis  est  ipsa  anima,  quae  est  spira- 
•culum  vitae;  inconvenienter  ergo,  postquam  dixerat:  Forniavit  Deus  hominem 
de  limo  /^rra^,  sub] unxit:  Et  inspiravit  in  faciem  ejus  spiracnlum  vitae. 

4.  Praeterea.  Anima,  quae  est  spiraculum  vitae,  est  in  toto  corpore,  et 
principaliter  in  corde  :  non  ergo  debuit  dicere,  quod  inspiravit  in  faciem  e'us 
•spiraculum  vitae. 

5.  Praeterea.  Sexus  masculinus,  et  foemininus  pertinent  ad  corpus,  imago 
vero  Dei  ad  animam  :  sed  anima,  secundum  August,  (lib.  'j.sup.  Gai.  ad  Ut. 
cap.  24.),  non  fuit  facta  \_aì.  fuit  facta]  ante  corpus;  inconvenienter  ergo,  cum 
dixisset:  Ad  imaginem suam  fecit  illum,  addidit:  Masculum,  et  foeminani  creaviteos. 

In  contrarium  est  auctoritas  Scripturae. 

Respondeo  dicendum  ad  primum,  quod,  sicut  August.  dicit  in  6.  super 
Gen.  ad  lit.  (cap.  12.),  non  in  hoc  praeeminet  homo  aliis  rebus,  quod  Deus  ipse 
fecit  hominem,  quasi  alia  ipse  non  fecerit,  cum  scriptum  sit  (Ps.  101.):  Opera 
tnanuum  tuarum  sunl  coeli.  Et  alibi  (Psal.  ^4)  :  Aridam  fundaverunt  manus  eins  : 
sed  in  hoc,  quod  ad  imaginem  Dei  factus  est  homo.  Utitur  tamen  Scriptura 
in  productione  hominis  speciali  modo  loquendi,  ad  ostendendum,  quod  alia 
propter  hominem  facta  sunt:  ea  enim,  quae  principaliter  intendimus,  cum  ma- 
iori  deliberatione,  et  studio  consuevimus  facere. 

Ad  secundum  dicendum,  quod  non  est  intelligendum,  Deum  angelis  di- 
xisse:  Faciamus  hominem,  ut  quidam  perverse  intellexerunt:  sed  hoc  dicitur  aJ 
signifìcandum  pluralitatem  divinarum  Personarum,  quarum  imago  expressius 
invenitur  in  homine. 

Ad  tertium  dicendum,  quod  quidam  intellexerunt  corpus  hominis  prius 
tempore  formatum,  et  postmodum  Deum  formato  iara  corpori  animam  infu- 
disse.  Sed  contra  rationem  perfectionis  primae  institutionis  rerum  est,  quod 
Deus  vel  corpus  sine  anima,  vel  animam  sine  corpore  fecerit;  cum  utrumque 
sit  pars  humanae  naturae;  et  hoc  etiam  est  magis  inconveniens  de  corpore, 
■quod  dependet  ex  anima,  et  non  e  converso.  Et  ideo  ad  hoc  excludendum 
-quidam  posuerunt,  quod,  cum  dicitur:  Formavit  Deus  hominem,  intelligitur 
productio  corporis  simul  cum  anima,  quod  autem  additur  :  Et  inspiravit  in 
faciem  dus  spiraculum  vitae,  intelligitur  de  Spirita  Sancto:  sicut  et  Dominus 
insufflavit  in  Apostolos  dicens  :  Accipite  Spiritum  Sanctum  (foan.  20.).  Sed  haec 
■expositio,  ut  dicit  August.  in  lib.  13.  de  Civit.  Dei  (cap.  24.),  excluditur  per 
verba  Scripturae  :  nam  subditur  ad  praedicta  :  Et  factus  est  homo  in  animam 

vivcìiUm:  quod  Apost.  i.  aJ  Cor.  15.  non  ad  vitani  spirltualem,  sed  ad  vitanx 
animalem  refert  ;  per  spiraculum  ergo  vitae  intelligitur  anima,  ut  sic  quod 
dicitur:  Inspirava  in  jacicm  ejus  spiraculum  vitae,  sit  quasi  expositio  ejus,  quod. 
praemiserat,  nam  anima  est  corporis  forma. 

Ad  quartum  dicendum,  quod,  quia  operationes  vitae  magis  manifestantur 
in  facie  hominis  propter  sensus  ibi  existentes,  ideo  dicit,  in  faciem  hominis 
inspiratum  esse  spiraculum  vitae. 

Ad  quintum  dicendum,  quod,  secundum  August.  (Uh.  4.  sup.  Gen.  ad  Ut, 
cap.  ^.)j  omnia  opera  sex  dierum  simul  sunt  facta  ;  unde  animam  primi  ho- 
minis, quam  ponit  simul  factam  cum  angelis,  non  ponit  factam  ante  sextum 
diem:  sed  in  ipso  sexto  die  ponit  esse  factam  et  animam  primi  hominis  in. 
actu,  et  corpus  ejus  secundum  rationcs  causales:  ahi  vero  Doctores  ponunL 
et  animam,  et  corpus  hominis  factum  sexto  die  in  actu. 


QUAESTIO  XCII. 

DE    PRODUCTIONE    MULIERIS,   IN  QUATUOR    ARTICULOS   DIVISA^ 

Deinde  considerandum  est  de  productione  mulieris. 
Et  circa  hoc  quaer untar  quatuor. 

Primo.  Utrum  in  illa  rerum  productione  debuerit  mulier  produci. 

Secundo.  Utrum  debuerit  fieri  de  viro. 

Tertio.  Utrum  de  costa  viri. 

Quarto.  Utrum  facta  fuerit  immediate  a  Deo. 

ARTICULUS  I.  ^yy 

UTRUM    MULIER     DEBUERIT    PRODUCI 
IN    PRIMA    RERUM    PRODUCTIONE. 

(Opusc.  ;;.  cap.  /;.;. 

Ad  primum  sic  proceditur.  Videtur,  quod  mulier  non  debuerit  produci  irt 
prima  rerum  productione:  dicit  enim  Philos.  in  hb.  2.  de  Generata  animala 
(cap.  ^.  non  procul  a  fin.)  quod  foàniina  est  mas  occasionatns:  sed  nihil  occasio- 
natum,  et  deficiens  debuit  esse  in  prima  rerum  institutione;  ergo  in  illa  prima 
rerum  institutione  mulier  producenda  non  fuit. 

2.  Praeterea.  Subjectio  et  minoratio  ex  peccato  est  subsecuta:  nam  ad. 
mulierem  dictum  est  post  peccatum,  Gen.  ^.-.Sub  viri  potóstate  eris.  Et  Greg» 
dicit  (in  Uh.  de  Cura  Pastor.  part.  2.  cap.  6.),  quod  uhi  non  deUnquinius,  omncs 
pares  sumus:  sed  mulier  naturaliter  est  minoris  virtutis,  et  dignitatis,  quani> 
vir:  semper  enim  honorabilius  est  agens  patiente,  ut  dicit  Augustinus  12.. 
super  Genes.  ad  hter.  (cap.  16.  in  med.);  ergo  non  debuit  mulier  produci  m. 
prima  rerum  productione  ante  peccatum. 

^.  Praeterea.  Occasiones  peccatorum  sunt  amputandae:  sed  Deus  prae- 
-scivit,  quod  mulier  esset  futura  viro  in  occasionem  peccati;  ergo  non  debuit 
•mulierem  producere. 

Sed  contra  est,  quod  dicitur  Gen.  :  2.  Non  est  honum  hominem  esse  soìum.^ 
faciamiis  ei  aàjiiiorinm  simile  sibi. 

Respondeo  dicendum,  quod  necessariumfuit  foeminam fieri,  s'icut  Scrittura 
dicit,  in  adjutorium  viri;  non  quidem  in  adjutorium  alicujus  alterius  operis 
(ut  quidam  dixerunt),  cum  adquodlibet  aliud  opus  convenientius  juvari  possit 
vir  per  alium  virum,  quam  per  mulierem;  sed  in  adjutorium  generationis. 
■Quod  manifestius  videri  potest,  si  in  viventibus  modus  generationis  conside- 
retur:  sunt  enim  quaedam  viventia,  quae  in  seipsis  non  habent  virtutem  act> 
Tam  generationis,  sed  ab  agente  alterius  speciei  generantur:  sicut  plantae,  et 
animalia,  quae  generantur  sine  semine  ex  materia  convenienti  per  virtutem 
activam  coelestium  corporum.  Quaedam  vera  habent  virtutem  generationis 
^activam,  et  passivam  conjunctam:  sicut  accidit  in  plantis,  quae  generantur 
ex  semine:  non  enim  est  in  plantis  aliquod  nobilius  opus  vitae,  quara  gene- 
ra LÌo;'unde  convenienter  omni  tempore  in  eis  virtuti  passivae  conjungl'ur 
A'irtus  activa  generationis.  Animalibus  vero  perfectis  competit  virtus  activa 
generationis  secundum  sexum  masculinum,  virtus  vero  passiva  secundum  se- 
■xum  foemininum;  et  quia  est  aliquod  opus  vitae  nobilius  in  animalibus,  quam 
generatio,  ad  quod  eorum  vita  principaliter  ordinatur:  ideo  non  omni  tempore 
-sexus  masculinus  foeminino  conjungitur  in  animalibus  perfectis,  sed  solum 
tempore  coitus:  ut  imaginemur  per  coitum  sic  fieri  unum  ex  mare,  et  foemina, 
-sicut  in  pianta  omni  tempore  conjunguntur  vis  masculina,  et  foemj'nina:  etsi 
jn  quibusdam  plus  abundet  una  harum,  in  quibusdam  plus  altera:  homo  auteni 
.adhuc  ordinatur  ad  nobilius  opus  vitae,  quod  est  intelligere;  et  ideo  adhuc 
-in  homine  debuit  esse  majori  ratione  distinctio  utriusque  virtutis,  ut  seorsum 
produceretur  foemina  a  mare,  et  tamen  carnaliter  conjungerentur  in  unum 
^d  generationis  opus;  et  ideo  statim  post  formationem  mulieris  dicitur  lib. 
Genes.  2.  :  Eruni  duo  in  carile  nna. 

Ad  primum  ergo  dicendum,  quod  per  respectum  ad  naturam  particularem 
foemina  est  aliquid  deficiens,  et  occasionatum:  quia  virtus  activa,  quae  est 
m  semine  maris,  intendit  producere  sibi  simile  perfectum  secundum  mascu- 
linum sexum:  sed  quod  foemina  generetur,  hoc  est  propter  virtutis  activae 
debilitatem,  vel  propter  aliquam  materiae  indispositionem,  vel  etiam  propter 
aliquam  transmutationem  ab  extrinseco;  puta  a  ventis  australibus,  qui  sunt 
]iumidi,  ut  dicitur  in  lib.  4.  de  Gener.  Animai,  (cap.  2.)  :  sed  per  comparatio- 
nem  ad  naturam  universalem  foemina  non  est  aliquid  occasionatum,  sed  est 
de  intentione  naturae  ad  opus  generationis  ordinata:  intentio  autem  naturae 
universalis  dependet  ex  Deo,  qui  est  universalis  auctor  naturae,  et  ideo,  in- 
stituendo  naturam,  non  solum  marem,  sed  etiam  foeminam  produxit. 

Ad  secundum  dicendum,  quod  duplex  est  subjectio.  Una  servilis,  secundum 
•quam  praesidens  utitur  subjecto  ad  sui  ipsius  utilitatem;  et  talis  subjectio 
introducta  est  post  peccatum.  Est  autem  alia  subjectio  oeconomica,  ■  vel  ci- 
vilis,  secundum  quam  praesidens  utitur  subjectis  ad  eorum  utilitatem,  et  bo- 
num:  et  ista  subjectio  fuisset  etiam  ante  peccatum:  defuisset  enim  bonum 
ordinis  in  humana  multitudine,  si  quidam  per  alios  sapientiores  gubernati 
non  fuissent.  Et  sic  ex  tali  subjectione  naturaliter  foemina  subjecta  est  viro: 
quia  naturaliter  in  homine  magis  abundat  discretio  rationis:  nec  inaequalitas 
■iiomìnum  excluditur  per  innocentiae  statum,  ut  infra  dicetur  (q.  ^6.  art.  ^  ). 

Ad  tertium  dicendum,  quod  si  omnia,  ex  quibus  homo  sumpsit  occa- 
sicnem  peccandi  Deus  subtraxisset  a  mundo,  remansisset  universum  imper- 
fectum:  nec  debuit  bonum  commune  tolli,  ut  vitaretur  particulare  malum: 
praesertim  cum  Deus  sit  adeo  potens,  ut  quodlibet  malum  possit  ordinare  in. 
bonum. 

UTRUM    MULIER    DEBUERIT    FIERI    EX    VIRO. 

Ad  secukdum  sic  proceditur.  Videtur  quod  mulier  non  debuerit  fieri  ex: 
viro:  sexus  enim  communis  est  homini,  et  aliis  animalibus:  sed  in  aliis  ani- 
malibus  foeminae  non  sunt  factae  ex  maribus;  ergo  nec  in  homine  fieri 
debuit. 

2.  Praeterea.  Eorum,  quae  sunt  ejusdem  speciei,  eadem  est  materia:  sed 
mas,  et  foemina  sunt  ejusdem  speciei;  cum  igitur  vir  fuerit  factus  ex  limo- 
terrae,  ex  eodem  debuit  fieri  foemina,  et  non  ex  viro. 

3.  Praeterea.  Mulier  facta  est  in  adjutorium  viro  ad  generationera  :  sed 
nimia  propinquitas  reddit  personam  ad  hoc  ineptam  ;  unde  personae  propin- 
quae  a  matrimonio  excluduntur,  ut  patet  Levit.  18.;  ergo  mulier  non  debuit 
fieri  ex  viro. 

Sed  contra  est,  quod  dicitur  Eccles.  17.:  Crmvit  ex  ipso,  scilicet  viro, 
adjutorium  siinile  sihi,  scilicet  mulierem. 

Respondeo  dicendum,  quod  conveniens  fuit,  mulierem  in  prima  rerun-t 
institutione  ex  viro  formari  magis,  quam  in  aliis  animalibus.  Primo  quidem^ 
ut  in  hoc  quaedam  dignitas  primo  homini  servaretur;  ut  secundum  Dei  simi- 
litudinem  esset  et  ipse  principium  totius  suae  speciei,  sicut  Deus  est  princi- 
pium  totius  universi:  unde  et  Paulus  dicit  Act.  17.,  (\\ioò.Deus  fecit  ex  uno  omne^ 
genus  homimnn.  Sectindo,  ut  vir  magis  diligeret  mulierem,  et  ei  inseparabilius 
adhaereret  [al.  inbaereret],  dum  cognosceret,  eam  ex  se  esse  productam.  Unde  di- 
citur Genes.2.:  D^i'tVo  sumplaest.  Oiiamobrem  relinquet  homo patrem,  etmatrem,  et 
adhaerehit  uxori  suae.  Et  hoc  maxime  necessarium  fuit  in  specie  humana,  in  qua 
mas,  et  foemina  commanent  per  totamvitam,  quod  non  contingit  in  aliis  anima- 
libus. Tertio,  quia,  ut  Philosophus  dicit  in  8.  Ethic.  (cap.12.)  mas,  et  foemina 
conjunguntur  in  hominibus  non  solum  propter  necessitatem  generationis,  ut 
in  aliis  animalibus,  sed  etiam  propter  domesticam  vitam,  in  qua  sunt  aliqua 
opera  viri,  et  foeminae,  et  in  qua  vir  est  caput  mulieris;  unde  convenienter 
ex  viro  formata  est  foemina,  sicut  ex  suo  principio.  Quarta  vero  est  ratiO' 
sacramentalis.  Figuratur  enim  per  hoc,  quod  Ecclesia  a  Christo  sumit  prin- 
cipium: unde  Apostolus  dicit  ad  Ephes.  5.:  Sacramentum  hoc  magnum  est  r 
ego  aulem  dico  in  Christo,  et  in  Ecclesia. 

Et  per  hoc  patet  responsio  ad  primum. 

Ad  secundum  dicendum,  quod  materia  est,  ex  qua  aliquid  fit:  natura 
autem  creata  habet  determinatum  principium;  et  cum  sit  determinata  ad 
unum,  etiam  habet  determinatum  processum;  unde  ex  determinata  materia 
producit  aliquid  in  determinata  specie:  sed  virtus  divina,  cum  sit  infinita^ 
potest  idem  secundum  speciem  ex  quacumque  materia  facere;  sicut  viruui 
ex  limo  terrae,  et  muherem  ex  viro. 

Ad  tertium  di:endum,  quod  ex  naturali  generatione  contrahitur  quaedam 
propinquitas,  quae  matrimonium  impedit:  sed  mulier  non  est  producta  a  viro 
per  natiiralem  generationem,  sed  sola  virtute  divina;  unde  Eva  non  dicitur 
filia  Adae,  et  propter  hoc  ratio  non  sequitu: 

ARTICULUS  UT.  461 

UTRUM    MULIER    DEBUERIT    FORMARI    DE   COSTA  VIRI. 
(i.  Disi.  iS.  q.  I.  art.  i.  et  i.  Cor.  j.  Iccl.  j.). 

Ad  tertium,  sic  proceditur.  Videtur,  quod  mulier  non  debuerit  formar! 
de  costa  viri:  costa  enim  viri  fu^t  multo  minor,  quam  corpus  mulieris:  sed 
ex  minori  non  potest  fieri  majus,  nisi  vel  per  add'tionem  (quod  si  fuisset, 
magis  ex  ilio  addito  mulier  formata  diceretur,  quam  de  costa),  vel  per  rare- 
factionem;  quia,  ut  dicit  August.  io.  super  Gen.  ad  lit.  (cap.  iilt.)  non  est 
possibile,  ut  aliquod  corpus  crescat,  nisi  rarescat:  non  autem  invenitur  corpus 
mulieris  rarius,  quam  viri,  ad  minus  in  ea  proportione,  quam  habet  costa  ad 
corpus  Evae;  ergo  Eva  non  fu-t  formata  de  costa  Adae. 

2.  Praeterea.  In  operibus  primo  creatis  non  fuit  aliquid  superfluum  :  costa 
ergo  Adae  fuit  de  perfectione  corporis  ejus;  ergo,  ea  substracta,  remansit 
imperfectum,  quod  videtur  inconveniens. 

3.  Praeterea.  Costa  non  potest  separari  ab  homine  sine  dolore:  sed  dolor 
non  fuit  ante  pecatum  :  ergo  costa  non  debuit  separari  a  viro,  ut  ex  ea  mu- 
lier formaretur. 

Sed  contra  est,  quod  dicitur  Genes.  2.:  Aedificavit  Doin'uiiis  Deus  costaiìi, 
quam  tulerat  de  Adam,  in  niulierciìi. 

RespoJvDEO  dicendum,  quod  conveniens  fuit,  m.ulierem  formar!  de  costa 
viri.  Primo  quidem  ad  significandum,  quod  inter  virum,  et  mulierem  debet 
esse  socialis  conjunctio:  neque  enim  mulier  debet  dominari  in  virum:  et  ideo 
non  est  formata  de  capite:  neque  debet  a  viro  despici,  tamquam  serviliter 
subjecta:  et  ideo  non  est  formata  de  pedibus.  Secundo  propter  sacramentum: 
quia  de  latere  Christi  dormientis  in  Cruce  fluxerunt  sacramenta,  idest  san- 
guis,  et  aqua,  quibus  est  Ecclesia  instituta. 

Ad  primum  ergo  dicendum,  quod  quidam  dicunt,  per  multiplicationeni 
materiae  absque  alterius  additione  formatum  fuisse  corpus  mulieris;  ad  mo- 
dum  quo  Dominus  quinque  panes  multiplicavit. 

Sed  hoc  est  omnino  impossibile.  Muhiphcatio  enim  praedicta  aut  accidit 
secundum  transmutationem  substantiae  ipsius  materiae,  aut  secundum  trans- 
mutationem  dimensionum  ejus:  non  autem  secundum  transmutationem  sub- 
stantiae ipsius  materiae:  tum  quia  materia  in  se  considerata  est  omnino  in- 
transmutabilis,  utpote  existens  in  potentia,  et  habens  solum  rationem  subjecti  : 
tum  etiam  quia  multitudo,  et  magnitudo  sunt  practer  essentiam  ipsius  ma- 
teriae :  et  ideo  nullo  modo  potest  multiplicatio  materiae  intelligi,  eadem  ma- 
teria manente,  absque  additione,  nisi  per  hoc  quod  majores  dimensiones  ac- 
cipiat.  Hoc  autem  est  rareheri,  scilicet  materiam  eamdem  accipere  majorfjr. 
dimensiones,  ut  Philosophus  dicit  in  4.  Physic.  (tex.  84.);  dicere  ergo  mate- 
riam eamdem  multiplicari  absque  rarefactione,  est  ponere  contradictoria  si- 
mul,  scilicet  definitionem  absque  definito.  Unde,  cum  non  appareat  rarefact'o 
in  talibus  multiplicationibus,  necesse  est  ponere  additionem  materiae,  vel  per 

creationem,  vel  (quod  probabìlius  est)  per  conversionem.  Unde  Augustinus 
dicit  super  Joan.  (tract.  24.),  quod  hoc  modo  Christus  ex  quinque  panilrQs  sa- 
tiavit  quinque  millia  hominum,  quoniodo  ex  paucis  granis  producit  mul- 
titudinem  segetum;  quod  fit  per  conversionem  alimenti:  dicitur  tamen  vel  ex 
quinque  panibus  turbas  pavisse,  vel  ex  costa  mulierem  formasse,  quia  additio 
facta  est  ad  materiam  praeexistentem  costae,  vel  panum. 

Ad  secundum  dicendum,  quo(i  costa  illa  fuit  de  perfectione  Adae,  non 
prout  erat  individuum  quoddam,  sed  prout  erat  principium  speciei:  sicut  se- 
men  est  de  perfectione  generantis,  quod  operatione  naturali  cum  delectatione 
resolvitur;  unde  multo  magis  virtute  divina  corpus  mulieris  potuit  de  costa 
viri  formari  absque  dolore. 

Et  per  hoc  patet  solutio  ad  tertium. 

ARTICULUS  IV.  462 

UTRUM    MULIER    FLERIT    IMMEDIATE    FORMATA    A    DEO. 

(Supr.  q.  92.  art.  2). 

Ad  Q.UARTUM  sic  proceditur.  ViJetur,  quod  mulier  non  fuerit  immediate 
formata  a  Deo.  NuUum  enim  individuum  ex  simili  secundum  speciem  pro- 
ductum  fit  immediate  a  Deo:  sed  mulier  facta  est  de  viro,  qui  est  eiusdem 
speciei  cum  ipsa  ;  ergo  non  est  facta  immediate  a  Deo. 

2.  Praeterea.  Augustin.  dicit  3.  de  Trinit.  (cap.  4.  in  princ ),  quod  cor- 
poralia  dispensantur  a  Deo  per  angelos:  sed  corpus  mulieris  ex  materia  cor- 
porali est  formatum;  ergo  est  factum  per  ministerium  angelorum,  et  non 
immediate  a  Deo. 

3.  Praeterea.  Ea,  quae  praeextiterunt  in  creaturis  secundum  rationes  cau- 
sales,  producuntur  virtute  ahcuius  creaturae,  et  non  immediate  a  Deo:  sed 
secundum  causales  rationes  corpus  mulieris  in  primis  operibus  productum 
fuit,  ut  Aug.  dicit.  q.  super  Gen.  ad  lit.  (cap.  i^.);  ergo  non  fuit  producta  mu- 
lier immediate  a  Deo. 

Sed  contra'  est,  quod  August.  dicit  in  eodem  lib.  (ihid.)  :  Formare,  vel 
aedificare  costani,  ut  mulier  esset,  non  potuit  nisi  Deus,  a  quo  universa  natura  sub  si  stit. 

Respondeo  dicendum,  quod,  sicut  supra  dictum  est  (art.  2.  huj.  q.),  unius- 
cujusque  specie!  generatio  naturalis  est  ex  determinata  materia  :  materia  autem, 
ex  qua  naturaliter  generatur  homo,  est  semen  humanum  viri,  vel  foeminae; 
unde  ex  alia  quacumque  materia  individuum  humanae  speciei  generari  non 
potest  naturaliter:  solus  au:em  Deus,  qui  est  naturae  institutor,  potest  praeter 
naturae  ordinem  res  in  esse  producere.  Et  ideo  solus  Deus  potuit  vel  virum 
de  limo  terrae,  vel  muHerem  de  costa  viri  formare. 

Ad  pkimum  ergo  dicendum,  quod  ratio  illa  procedit,  quando  individuum 
generatur  ex  simili  secundum  speciem  generatione  naturali. 

Ad  secundum  dicendum,  quod,  sicut  August.  dicit  9.  super  Gen.  ad  lit. 
(cap.  ij.  parum  a  princ.)  an  ministerium  angeli  exhibuerint  Deo  in  formatione 
mulieris,  nescimus:  certum  tamen  est,  quod,  sicut  corpus  viri  de  limo  non 
fuit  formatum  per  angelos,  ita  nec  corpus  mulieris  de  costa  viri. 

Ad  tertium  dicendum,  quod,  sicut  Augustin.  in  eodem  lib.  (cap.  18.  a 
ined.)  dicit:  Non  hahuit  prima  rerum  conditio,  ut  foemina  omnino  sic  fieret;  sed 
tantum  hoc  habuit,  ut  sic  fieri  posset;  et  ideo  secundum  causales  rationes  prae- 

extitit  corpus  muHeris  in  primis  operibus;  non  secundum  potentiam  activam 
sed  secundum  potentiam  passivam  tantum,  in  ordine  ad  potentiam  activam, 
Creatoris. 


QUAESTIO  xeni. 


DE    FINE,    SIVE    TERMINO    PRODUCTIONIS    HOMINIS, 
IN    NOVEM    ARTICULOS    DIVISA. 

Deinde  considerandum  est  de  fine,  sive  termino  productionis  hominis, 
prout  dicitur  factus  ad  imaginem,  et  similitudinem  Dei. 

Et  circa  hoc  qiiaerunhir  novem. 

Primo.  Utrum  in  homine  sit  imago  Dei. 

Secundo.  Utrum  imago  Dei  sit  in  irrationalibus  creaturis. 

Tertio.  Utrum  imago  Dei  sit  magis  in  angelo,  quam  in  homine. 

Quarto.  Utrum  imago  Dei  sit  in  omni  homine. 

Quinto.  Utrum  in  homine  sit  imago  Dei  per  comparationem  ad  essen- 
tìam,  vel  ad  personas  divinas  omnes,  aut  unam  earum. 

Sexto.  Utrum  imago  Dei  sit  in  homine  secundum  potentias,  iiUt  secundum 
habitus,  aut  actus. 

Septimo.  Utrum  per  comparationem  ad  omnia  objecta. 

Octavo.  Utrum  imago  Dei  inveniatur  in  homine  solum  secundum  mentem. 

Nono.  De  differentia  imaginis,  et  simiHtudinis. 

ARTICULUS  I.  463 

UTRUM    IMAGO    DEI    SIT    IN    HOMINE. 
fT-2.  in  proì.  et  i.  Disi.  j.  q.  ;.  et  2.  Dist.  16.  art.  2.  et  Veri.  q.  io.  art.  7.  corp.). 

Ad  primum  sic  proceditur.  Videtur,  quod  imago  Dei  non  sit  in  homine: 
dicitur  enim  Isa.  4.:  Cui  similevi  fecistis  Deuin,  aut  quam  imaginem  ponetis  ei? 

2.  Praeterea.  Esse  Dei  imaginem  est  proprium  primogeniti,  de  quo  dicit 
Apostolus  ad  Colos.  i.:  Qui  est  imago  Dei  invisihilis,  primogenitus  omnis  crea- 
turae;  non  ergo  in  homine  invenitur  Dei  imago. 

3,  Praeterea.  Hilar.  dicit  in  hb.  de  Syn.  (can.  i.),  quod  iii|^o  est  ejus 
rei,  ad  quam  imaginatur  species  indifferens.  Et  iterum  dicit  (ihfd.),  quod  imago 
est  rei  ad  rem  coaequandae  indiscreta,  et  unita  similitudo:  scd  non  est  spe- 
cies indifferens  Dei,  et  hominis;  nec  potest  esse  aequahtas  hominis  ad  Deum: 
ergo  in  homine  non  potest  esse  imago  Dei. 

Sed  cox'Tra  est,  quod  dicitur  Gen.  i.:  Faciamus  hominem  ad  imaginem,  et 
simi 'ittici inem  nostram. 

Respondeo  dicendum,  quod,  sicut  Augustinus  dicit  in  hb.  83.  Q.Q..  (q.  /4.), 
ubi  est  imago,  continuo  est  et  simihtudo;  sed  ubi  est  simihtudo,  non  con- 
tinuo est  imago.  Ex  quo  patet,  quod  similitudo  est  de  ratione  ima2;inis,  et  imago 

aliquid  addit  supra  rationem  similitudinis;  scilicet  quod  sit  ex  alio  expressa: 
imago  enim  dicitur  ex  eo,  quod  agitur  ad  imitationem  alterius:  unde  ovum, 
quantumcumque  sit  alteri  ovo  simile,  et  acquale,  quia  tamen  non  est  expres- 
sum  ex  ilio,  non  dicitur  imago  ejus.  Aequalitas  autem  non  est  de  ratione 
imaginis:  quia,  ut  August.  ibidem  dicit:  Ubi  est  imago,  non  continuo  est  aequa- 
litas, ut  patet  in  imagine  alicujus  in  speculo  relucente.  Est  tamen  de  ratione 
perfectae  imaginis,  nam  in  perfecta  imagine  non  deest  aliquid  imagini,  quod 
insit  illi,  de  quo  expressa  est.  Manifestum  est  autem,  quod  in  homine  inve- 
nitur  aliqua  Dei  similitudo,  quae  deducitur  a  Deo,  sicut  ab  exemplari:  non 
tamen  est  similitudo  secundum  aequalitatem  :  quia  in  infinitum  excedit  exem- 
plar  hoc  tale  exemplatum.  Et  ideo  in  homine  dicitur  esse  imago  Dei,  non 
tamen  perfecta,  sed  imperfecta.  Et  hoc  signifìcat  Scriptura,  cum  dicit,  hoìiìi- 
neni  factum  ad  imaginem  Dei:  praepositio  enim  ad  accessum  qucmdam  signi- 
fìcat, qui  competit  rei  distanti. 

Ad  primum  ergo  dicendum,  quod  Propheta  loquitur  de  corporalibus  ima- 
ginibus  ab  homine  fabricatis,  et  ideo  signanter  dicit:  Quam  imaginem  ponetis 
ei:  sed  Deus  ipse  sibi  in  homine  posuit  spiritualem  imaginem. 

Ad  secundum  dicendum,  quod  primogenitus  omnis  crenturae  est  imago 
Dei  perfecta,  perfecte  implens  illud,  cujus  imago  est:  et  ideo  dicitur  imago, 
et  numquam  ad  imaginem:  homo  vero  et  propter  similitudinem  dicitur  imago, 
et  propter  imperfectionem  similitudinis  dicitur  ad  imaginem.  Et  quia  simili- 
tudo perfecta  Dei  non  potest  esse  nisi  in  identitate  naturae,  imago  Dei  est 
in  Filio  suo  primogenito,  sicut  imago  regis  in  filio  sibi  connaturali:  in  homine 
autem,  sicut  in  aliena  natura;  sicut  imago  regis  in  nummo  argenteo,  ut  patet 
per  August.  in  lib.  de  Decem  Chordis  (cap.  8.). 

Ad  tertium  dicendum,  quod,  cum  unum  sit  ens  indivisum,  eo  modo  di- 
citur species  indifferens,  quo  una:  unum  autem  dicitur  aliquid,  non  solum  nu- 
mero, aut  specie,  aut  genere,  sed  etiam  secundum  analogiam,velproportionem 
quamdam:  et  sic  est  unitas,  vel  convenientia  creaturae  ad  Deum,  quod  autem 
dicit,  rei  ad  rem  coequandae,  pertinet  ad  rationem  perfectae  imaginis. 


ARTICULUS  II.  464 

UTRUM  IMAGO   DEI  INVENIATUR  IN  IRRATIONALIBUS   CREATURIS. 

(2.   Dist.   16.   art.   2.   et  5.    Disi.   2.    q.    2.    ari.   2.    q.   i.    corp, 
et  lib.  4.  Conlr.  g.  cap.  20.  fin.  el  i.  corp.  11.  lect.  2.). 

Ad  secundum  sic  proceditur.  Videtur,  quod  imago  Dei  inveniatur  in  ir- 
rationalibu^reaturis  :  dicit  enim  Dion.  in  lib.  de  Div.  Nom.  (cap.  2.  lect.  2.): 
Habeut  canati  causarum  siiarum  conti u^entes  imagines:  sed  Deus  est  causa  non 
solum  rationalium  creaturarum,  sed  etiam  irrationalium  ;  ergo  imago  Dei 
invenitur  in  irrationalibus  creaturis. 

2.  Praeterea.  Quanto  est  expressior  similitudo  in  aliquo,  tanto  magis 
accedit  ad  rationem  imaginis:  sed  Dion.  dicit  4.  cap.  de  Div.  Nom.  (lect.  4.), 
quod  radius  solaris  maxime  habet  similitudinem  divinae  bonitatis;  ergo  est 
ad  imaginem  Dei. 

3.  Praeterea.  Quanto  aliquid  est  magis  perfectum  in  bonitate,  tanto 
magis  est  Dco  simile:  sed  totum  universum  est  pertectius  in  bonitate,  quam 

homo  ;  quia  etsi  bona  sint  singula,  tamen  simul  omnia  dicuntur  valde  bona, 
Gen.  I.;  ergo  totum  universum  est  ad  imaginem  Dei,  et  non  solum  homo. 
4.  Praeterea.  Boet.  in  lib.  3.  de  Consol.  (nietr.  g.)  dicit  de  Deo:  Mundinn 
mente  gerens,  sìinilique  in  imagine.  formans ;  ergo  totus  mundus  est  ad  imaginem 
Dei,  et  non  solum  rationalis  creatura. 

Sed  contra  est,  quod  dicit  August.  6.  super  Gen.  ad  lit.  (cap.  12.)  :  Hoc 
excellit  in  bomiiie,  quia  Deus  ad  imagineììi  suain  hopùnem  fecit,  propt^r  hoc  quod 
dedit  ei  vienteni  intellectiialem,  qua  praestat  pecoribuò;  ea  ergo,  quae  non  habent 
intellectum,  non  sunt  ad  imaginem  Dei. 

Respoxdeo  dicendum,  quod  non  quaelibet  similitudo,  etiamsi  sit  expressa 
ex  altero,  sufficit  ad  rationem  imaginis:  si  enim  similitudo  sit  secundum  gcnus 
tantum,  vel  secundum  aliquod  accidens  commune,  non  propter  hoc  dicetur 
aliquid  esse  ad  imaginem  alterius:  non  enim  posset  dici,  quod  vermis,  qui 
oritur  ex  homine,  sit  imago  hominis,  propter  simihtudinem  generis.  Ncque 
iterum  potest  dici,  quod,  si  ahquid  fiat  album  ad  similitudinem  alterius,  propter 
hoc  sit  ad  ejus  imaginem:  quia  album  est  accidens  commune  pluribus  spc- 
ciebus.  Requiritur  autem  ad  rationem  imaginis,  quod  sit  similitudo  secundum 
speciem,  sicut  imago  regis  est  in  filio  suo,  vel  ad  minus  secundum  aliquod 
accidens  proprium  speciei,  et  praecipue  secundum  figuram;  sicut  hominis 
imago  dicitur  esse  in  cupro  ;  unde  signanter  Hilar.  dicit  (in  lib.  de  Synod.  cap.  i.) 
quod  imago  est  species  indifferens.  Manifestum  est  autem,  quod  similitudo 
speciei  attenditur  secundum  ultimam  differentiam  :  assimilantur  autem  ahqua 
Deo:  primo  quidem,  et  maxime  communiter,  inquantum  sunt:  secundo  vero,, 
inquantum  vivunt:  lertio  vero,  inquantum  sapiunt,  vel  intelligunt:  quae,  ut 
Aug.  dicit  in  lib,  83.  Q.Q.  (q.  p.)  ita  sunt  Deo  simiHtudine  proxima,  ut  in 
creaturis  nihil  sit  propinquius  :  sic  ergo  patet,  quod  solae  intellectuales  crca- 
turae,  proprie  loquendo,  sunt  ad  imaginem  Dei. 

Ad  primum  ergo  dicendum,  quod  omne  imperfectum  est  quaedam  par- 
ticipatio  perfecti  :  et  ideo  etiam  ea,  quae  deficiunt  a  ratione  imaginis,  inquan- 
tum tamen  aliqualem  Dei  similitudinem  habent,  participant  aliquid  de  ratione 
imaginis;  et  ideo  Dion.  dicit,  quod  causata  habent  causarum  contingentes 
imagines,  idest  quantum  contingit  ea  habere,  et  non  simpliciter. 

Ad  secuxdum  dicendum,  quod  Dionys.  assimilat  radium  solarem  divinae 
bonitati  quantum  ad  causalitatem,  non  secundum  dignitatem  naturae,  quae 
requiritur  ad  rationem  imaginis. 

Ad  tertium  dicendum,  quod  universum  est  perfectius  in  bonitate,  quam 
intellectualis  creatura,  extensive,  et  diffusive.  Sed  intensive,  et  collective  si- 
militudo divinae  periectionis  raagis  invenitur  in  intellectuali  creatura,  quae 
est  capax  summi  boni.  Vel  dicendum,  quod  pars  non  dividitur  contra  totum, 
sed  contra  aliam  partem.  Unde,  cum  dicitur,  quod  sola  natura  intellectuahs 
est  ad  imaginem  Dei,  non  excluditur,  quin  universum  secundum  aliquam  sui 
partem  sit  ad  imaginem  Dei;  sed  excluduntur  aliae  partes  universi. 

Ad  quartum  dicendum,  quod  imago  accipitur  a  Boet.  secundum  rationem 
similitudinis,  qua  artificiatum  imitatur  speciem  artis,  quae  est  in  mente  arti- 
ficis.  Sic  autem  quaelibet  creatura  est  imago  rationis  exemplaris,  quam  habet 
in  mente  divina:  sic  autem  non  loquimur  nunc  de  imagine,  sed  secundum 
quod  attenditur  secundum  similitudinem  in  natura,  prout  scihcet  primo  enti 
assimilantur  omnia,  inquantum  sunt  entia;  et  primae  vitae,  inquantum  sunt 
viventia  ;  et  summae  sapientiae,  inquantum  sunt  intelligentia. 

ARTICULUS  III.  465 

XJTRUM    ANGELUS    SIT    MAGIS    AD    IMAGIXEM    DEI,    aUAM    HOMO. 

(i.  Disi.  5.  q.  j.  art.  1.  ad  4.  et  2.  Dist.  16.  art.  j. 
et  3.  Dist.  2.  q.  j.  art.  1.  q.  1.  et  2.  corp.  et  in  Ps.  S.). 

Ad  tertium  sic  proceditur.  Videtur.  quod  angelus  non  sit  magis  ad  ima- 
ginem  Dei,  quam  homo  :  dicit  enim  August.  in  serm.  27.  de  Imagine  (de 
Verlns  Apost.  cap.  2.  et  de  Verbis  Doin.  ser.  6j.  cap.  6.),  quod  Deus  nulli  alii 
creaturae  dedit,  quod  sit  ad  imagine^i  suam,  nisi  homini  ;  non  ergo  veruni 
est,  quod  angelus  magis  dicatur  ad  imaginem  Dei,  quam  homo, 

2.  Praeterea.  Secundum  August.  in  lib.  83.  Q.Q..  (q.  ji.):  Homo  ita  est 
ad  iuiaoiìiem  Dei,  ni  nuìla  interposita  creatura  formetur  a  Deo:  et  ideo  nihil  est 
illi  conjiitictius  :  sed  imago  Dei  dicitur  aliqua  creatura,  inquantum  Deo  con- 
jungitur;  ergo  angelus  non  est  magis  ad  imaginem  Dei,  quam  homo, 

3.  Praeterea.  Creatura  dicitur  ad  imaginem  Dei,  inquantum  est  intel- 
lectualis  naturae:  sed  intel  ectualis  natura  non  intenditur,  nec  remittitur:  non 
enim  est  de  genere  accidentis,  cum  sit  in  genere  substantiae;  ergo  angelus 
non  est  magis  ad  imaginem  Dei,  quam  liomo. 

Sed  contra  est,  quod  dicit  Greg,  in  Hom.  34,  (in  Evang.  in  med.)  quod  an- 
gelus dicitur  signaculum  similitudinis  ;  quia  in  eo  similitudo  divinae  imaginis 
magis  insinuatur  expressa, 

Respokdeo  diccndum,  quod  de  imagine  Dei  loqui  dupliciter  pcssumus. 
Ufio  modo  quantum  ad  id,  in  quo  primo  consideratur  ratio  imaginis,  quod  est 
intellectualis  natura.  Et  sic  imago  Dei  est  magis  in  angelis  quam  sit  in  homi- 
nibus:  quia  intellectualis  natura  perfectior  est  in  eis,  ut  ex  supra  dictis  patet 
(q.  62.  art.  6.  et  q.  yj,  art.  7,  ad  j.J.  Seciuido  potest  considerari  imago  Dei  in 
homine  quantum  ad  id,  in  quo  secundario  consideratur,  prout  scilicet  in 
homine  invenitur  quaedam  Dei  imitatio:  inquantum  scilicet  homo  est  de 
homine,  sicut  Deus  de  Deo;  et  inquantum  anima  hominis  est  tota  in  toto 
corpore  ejus,  et  iterum  tota  in  qualibet  parte  ipsius,  sicut  Deus  se  habet  ad 
mundum:  et  secundum  haec  et  similia  magis  invenitur  Dei  imago  in  homine, 
quam  in  angelo  :  sed  quantum  ad  hoc  non  attenditur  per  se  ratio  divin;je 
imaginis  in  homine,  nisi  praesupposita  prima  imitatione,  quae  est  secundum 
intellectualem  naturam,  alioquin  etiam  animalia  bruta  essent  ad  imaginem 
Dei  ;  et  ideo,  cum  quantum  ad  intellectualem  naturam  angelus,  sit  magis  ad 
imaginem  Dei,  quam  homo,  simpliciter  concedendum  est,  angelum  magis 
esse  ad  imaginem  Dei,  hominem  autem  secundum  quid. 

Ad  primum  ergo  dicendum,  quod  August.  excludit  a  Dei  imagine  alias 
inferiores  creaturas  intellectu  carentes,  non  autem  ai'jgelos. 

Ad  secundum  dicendum,  quod,  sicut  ignis  dicitur  esse  subtilissimum  cor- 
porum  secundum  suam  speciem,  cum  tamen  unus  ignis  sit  alio  subtilior:  ita 
dicitur,  quod  nihil  est  conjunctius  Deo,  quam  mens  humana,  secundum  genus 
intellectualis  naturae:  quia,  sicut  ipse  supra  praemiserat  (loc.  cit.  in  arg.), 
quae  sapiunt,  ita  sunt  iUi  simihtudine  proxima,  ut  in  creaturis  nihil  sit  pro- 
pinquius;  unde  per  hoc  non  CNcluditur,  quir  angelus  sit  magis  ad  Dei  ima- 
ginem [al.  sit  ad  Dà  imaginem]. 

Ad  tertium  dicendum,  quod  cum  dicitur,  quod  substantia  non  recipit  nia^^is, . 
et  iniìius,  non  intelligitur,  quod  una  specìes  substantiae  non  sit  perfectior,, 
quam  alia;  sed  quod  unum,  et  idem  individuum  non  participet  suam  speciera 
quandoque  magis,  quandoque  minus:  nec  etiam  a  diversis  individuis  partici- 
patur  species  substantiae  secundum  magis,  et  niiniis. 

ARTICULUS  IV.  •  466 

UTRUM    IMAGO    DEI    INVEXIATUR    IN    Q.UOLIBET    HOMIXE. 
(i.  Dìst.  5.  in  IH.  et   Veri.  q.  12.  art.  i.  ad  j.  et  Pct.  q.  9.  art.  9.  corp.). 

Ad  quartum  sic  proceditur.  Videtur,  quod  imago  Dei  non  inveniatur  in 
quolibet  homine:  dicit  enim  Apost.  i.  ad  Cor.  11.  quod  vir  est  imago  Dei, 
niiilier  aiitem  est  imago  viri;  cum  ergo  mulier  sit  individuum  humanae  speciei, 
non  cuilibet  individuo  convenit  esse  imaginem  Dei. 

2.  Praeterea.  Apostolus  dicit  Rom.  8.  quod  illos,  quos  Deus  praescivit 
coìiformes  fieri  imaginis  Filli  sui,  hos  praedestinavit  :  sed  non  omnes  homines 
praedestinati  sunt;  ergo  non  omnes  homines  habent  conformitatem  imaginis. 

3.  Praeterea.  Similitudo  est  de  ratione  imaginis,  ut  supra  dictum  est 
(art.i.  huj.  q.);  sed  per  peccatum  tìt  homo  Deo  dissimilis  ;  ergo  amittit  Dei 
imaginem. 

Sed  coxtra  est,  quod  dicitur  in  Psal.  38.:  Verumtamen  in  im  agi  ne  per- 
ir ansi  t  homo. 

Respondeo  dicendum,  quod,  cum  homo  secundum  intellectualem  natu- 
ram  ad  imaginem  Dei  esse  dicatur,  secundum  hoc  est  maxime  ad  imaginem 
Dei,  secundum  quod  intellectualis  natura  Deum  maxime  imitari  potest:  imi- 
tatur  autem  intellectualis  natura  maxime  Deum  quantum  ad  hoc,  quod  Deus 
seipsum  intelligit,  et  amat  :  unde  imago  Dei  tripliciter  potest  considerari  in 
homine.  Uno  quidem  modo,  secundum  quod  homo  habet  aptitudinem  natu- 
ralem  ad  intelligendum,  et  amandum  Deum  :  et  haec  aptitudo  consistit  in 
ipsa  natura  mentis,  quae  est  communis  omnibus  hominibus.  Alio  modo,  se- 
cundum quod  homo  actu,  vel  habitu  Deum  cognoscit,  et  amat,  sed  tamen 
imperfecte:  et  haec  est  imago  per  conformitatem  gratiae.  Tertio  modo,  se- 
cundum quod  homo  Deum  actu  cognoscit,  et  amat  perfecte;  et  sic  attenditur 
imago  secundum  similitudinem  gloriae  ;  unde  super  illud  Psalm.  4.  :  Signatum 
est  super  nos  lumen  vultus  tui  Domine,  Gloss.  (ordinar.)  distinguit  triplicem  ima- 
ginem, scilicet  creat'onis,  et  recreationis,  et  similitudinis  ;  prima  ergo  imago 
invenitur  in  omnibus  hominibus:  secunda  in  justis  tantum:  tertia  vero  solum 
in  beatis. 

Ad  primum  ergo  dicendum,  quod  tam  in  viro,  quam  in  muliere  invenitur 
Dei  imago,  quantum  ad  id,  in  quo  principaliter  ratio  imaginis  consistit,  sci- 
licet quantum  ad  intellectualem  naturam  ;  unde  Gen.  1.  cum  dixisset  :  Ad 
imagtfiem  Dei  creavil  illum  (scilicet  hominem)  subdidit:  Masadum,  et  foeminam 
creavit  eos.  Et  dixit  pluraliter,  eos,  ut  Aug.  dicit  (Ub.  5.  super  Gen.  cap.  22.)  ne 
intelligatur  in  uno  individuo  uterque  sexus  fuisse  conjunctus.  Sed  quantum 
ad  aliquid  secundarium  imago  Dei  invenitur  in  viro,  secundum  quod  non  in- 
venitur in  muliere.  Nani  vir  est  principium  mulieris,  et  finis:  sicut  Deus  est 
principi-imi,  et  finis  totius  creaturae  ;  unde,  cum  Apostolus  dixisset,  quod  vir 
imago,  et  gloria  est  Dei,  mulier  aulem  est  gloria  viri,  ostendit,  quare  hoc  dixerit^ 

subdens:  Non  enini  vir  est  ex  iniiliere,  sed  mulier  ex  viro;  et  vir  non  est  creatm 
propier  mulierem,  sed  mulier  propter  virum. 

Ad  secundum,  et  tertium  dlcendum,  quod  ìllae  rationes  procedunt  de 
imaglne,  quae  est  secundum  conformitatem  gratiae,  et  gloriae. 


ARTICULUS  V.  467 

UTRUM   IN    HOMINE,    QUANTUM   AD    TRINITATEM   PERSONARUM, 

SIT    IMAGO    DEI. 

(Siipr.  art.  j.  corp.  et  Veri.  q.  io.  art.  5.  corp.  et  q.  15.  ari.  2.). 

Ad  QUiNTUM  sic  proceditur,  Videtur,  quod  in  homine  non  sit  imago  Dei 
quantum  ad  Trinitatem  divinarum  personarum  :  dicit  enim  Aug.  (Fulgentius) 
in  lib.  de  Fide  ad  Pet.  (cap.  i.)  :  Una  est  sanctae  Trinitaiis  essentialiter  divinitas, 
et  imago,  ad  quam  factus  est  homo.  Et  Hilar.  in  5.  de  Trin.  dicit,  quod  homo  fit 
ad  commiinem  Trinitatis  imaginem;  est  ergo  in  homine  imago  Dei  quantum 
ad  essentiam,  et  non  quantum  ad  Trinitatem  personarum. 

2.  Praeterea.  In  lib.  de  Eccles.  Dog.  (cap.  uìt.)  dicitur,  quod  imago  Dei 
attenditur  in  homine  secundum  aeternitatem.  Damasc.  etiam  dicit  (Uh.  2.  dd 
Fid.  Orth.  cap.  12.),  quod  hominem  esse  ad  imaginem  Dei  signifìcat  intelle- 
ctualem,  et  arbitrio  Hberum,  et  per  se  potestativum.  Greg.  etiam  Nyssenus 
(lib.  de  Noni.  OpifiC.  cap.  16.  cir.  med.)  dicit,  quod  cum  Scriptura  dixit,  hominem 
factum  ad  imaginem  Dei,  tale  est,  ac  si  diceret,  humanam  naturam  omnis 
boni  factam  esse  participem  :  bonitatis  enim  plenitudo  divinitas  est.  Haec 
autem  omnia  non  pertinent  ad  distinctionem  personarum,  sed  magis  ad  es- 
sentiae  unitatem  ;  ergo  in  homine  est  imago  Dei  non  secundum  Trinitatem 
personarum,  sed  secundum  essentiae  unitatem. 

3.  Praeterea.  Imago  ducit  in  cognitionem  ejus,  cujus  est  imago:  si  igitur 
in  homine  est  imago  Dei  secundum  Trinitatem  personarum,  cum  homo  per 
naturalem  rationem  seipsum  cognoscere  possit,  sequeretur,  quod  per  natu- 
ralem  cognitionem  posset  homo  cognoscere  Trinitatem  divinarum  perso- 
narum, quod  est  falsum,  ut  supra  ostensum  est  (q- p.  art.  i.). 

4.  Praeterea.  Nomen  imaginis  non  cuilibet  trium  personarum  convenit, 
sed  soli  Filio:  dicit  enim  Aug.  in  6.  de  Trin.  (cap.  2.),  quod  solus  Filius  est 
imago  Patris;  si  igitur  in  homine  attendereturDei  imago  secundum  personam, 
non  esset  in  homine  imago  totius  Trinitatis,  sed  Filii  tantum. 

Sed  contra  est,  quod  Hilar.  dicit  in  4.  de  Trin.  :  Per  hoc,  quod  homo  di- 
citur ad  iiìiagiìiem  Dei  factus,  ostendit  pluralital^m  divinarum  personarum. 

Respondeo  dicendum,  quod,  sicut  supra  habitum  est  (q.  40.  art.  2.)  : 
dlstinctio  divinarum  personarum  non  est  nisi  secundum  originem,  vel  potius 
secundum  relationes  originis.  Non  autem  est  idem  modus  originis  in  omnibus; 
sed  modus  originis  uniuscujusque  est  secundum  convenientiam  suae  naturae. 
Aliter  enim  producuntur  animata,  aliter  inanimata,  aliter  animalia,  atque  aliter 
plantae.  Unde  manifestum  est,  quod  distinctio  divinarum  personarum  est,  se- 
cundum quod  divinae  naturae  convenit.  Unde  esse  ad  imaginem  Dei  secundum 
imitationem  divinae  naturae  non  excludit  hoc,  quod  est  esse  ad  imaginem 
Dei  secundum  rcpraesentationem  trium  personarum;  sed  magis  unum  ad  al- 
terum  sequitrr.  Sic  igitur  dicendum  est,  in  homine  esse  imaginem  Dei,  et 

quantum  ad  naturam  divinam,  et  quantum  ad  Trinitatem  personarum:  nam 
€t  in  ipso  Deo  in  tribus  personis  una  existit  natura. 

Et  per  hoc  patet  responsio  ad  duo  prima. 

Ad  tertium  dicendum.  quod  ratio  illa  procederet,  si  imago  Dei  esset  in 
homine  perfecte  repraesentans  Deum.  Sed,  sicut  Aug.  dicit  15.  de  Trin. 
(cap.  6.),  maxima  est  differentia  hujus  trinitatis,  quae  est  in  nobis,  ad  Trini- 
tatem divinam;  et  ideo,  ut  ipse  ibidem  dicit,  trinitatem,  quae  in  nobis  est, 
videmus  potius,  quam  crcdimus;  Deum  vero  esse  Trinitatem  credimus  potius, 
quam  videmus. 

Ad  Q.UARTUM  dicendum,  quod  quidam  dixerunt,  in  liomine  esse  solum 
imaginem  Filii.  Sed  hoc  improbat  Aug.  in  12.  de  Trinit.  (cap.y  ei  6.).  Primo 
quidem  per  hoc,  quod,  cum  secundum  aequalitatem  essentiae  FiHus  sit  Patri 
similis,  necesse  est,  si  homo  sit  factus  ad  simiHtudinem  FiHi  quod  sit  factus 
ad  similitudinem  Patris.  S&ciuido,  quia,  si  homo  esset  factus  solum  ad  ima- 
ginem Fihi,  non  diceret  Pater:  Facianius  boììiinem  ad  iiìuipiieni,  et  similìtudinein 
iiosiram,  sed  liuvìi.  Cum  ergo  dicitur:  Ad  imagiium  Dei  feci t  illuni,  non  est  in- 
telhgendum,  quod  Pater  fecit  hominem  solum  ad  imaginem  Filii,  qui  est  Deus, 
ut  quidam  exposuerunt.  Sed  intelHgcndum  est,  quod  Trinitas  Deus  fecit  ho- 
minem ad  imaginem  suam,  idcst  totius  Trinitatis:  cum  autem  dicitur,  quod 
Deus  fecit  hominem  ad  imaginem  suam,  potest  diipliciter  intelligi.  Uno  modo, 
quod  haec  praepositioai  designetterminum  factionis  ;  ut  sit  sensus:  Faciamus 
hominem  ialìter,  ni  sit  in  eo  imui^o  nostra.  Alio  modo  liaec  praepositio  ad  potest 
designare  causam  cxemplarem:  sicut  cum  dicitur:  Iste  liher  est  factus  ad  illuni. 
Et  sic  imago  Dei  est  ipsa  essentia  divina,  quae  abusive  imago  dicitur  se- 
cundum quod  imago  ponitur  prò  exemplari:  vel,  secundum  quod  quidam 
dicunt,  divina  essentia  dicitur  imago,  quia  secundum  eam  una  persona  aliam 
imitatur. 

UTRUM  IMAGO   DEI  SIT  IN   HOMINE  SOLUM  SECUNDUM  MENTEM. 

(i.  Disi.  5.  q.  j.  et  2.  Disi.  16.  ari.  j.  et  Uh.  4.  Contr.  ^^.  cap.  26.). 

Ad  sextum  sic  proceditur.  Videtur,  quod  imago  Dei  non  sit  in  homine 
solum  secundum  mentem:  dicit  enim  Apost.  1.  ad  Cor.  n.  quod  vir  est  imago 
Dei:  sed  vir  non  est  solum  mens;  ergo  imago  Dei  non  attenditur  solum  se- 
cundum mentem. 

2.  Praeterea.  Genes.  1.  dicitur:  Creavit  Deus  hominem  ad  imaginem  suam, 
ad  imaginem  Dei  creavit  illuni,  masculum  et  fo^minam  creavit  eos:  sed  distinctio 
masculi,  et  foeminae  est  secundum  corpus;  ergo  secundum  corpus  attenditur 
Dei  imago  in  homine,  et  non  secundum  mentem  tantum. 

3.  Praeterea.  Imago  praecipue  videtur  attendi  secundum  figuram:  sed 
figura  ad  corpus  pertinet;  ergo  imago  Dei  attenditur  in  homine  etiam  se- 
cundum corpus,  et  non  secundum  mentem  tantum. 

4.  Praeterea.  Secundum  August.  12.  super  Gen.  ad  lit.  (cap.  7.  et  24.), 
triplex  Visio  invenitur  in  nobis,  scihcet  corporalis,  spiritualis,  sive  imaginaria, 
et  intellectualis ;  si  ergo  secundum  visionem  intellectualem,  quae  ad  mentem 
pertinet,  est  ahqua  trinitas  in  nobis  secundum  quam  sumus  ad  imaginem 
Dei,  pari  ratione  et  in  aliis  visionibus. 

Sed  contra  est,  quodApostolus  dicit  adEph..4.:  Renovamini  spirhn  mentii 
vestrae,  et  induite  novum  hornmem.  Ex  quo  datur  intelligi,  quod  renovatio  no- 
stra, quae  fìt  secundum  novi  hominis  indumentum,  ed  meuxm  pcrdaet  :  sed 
ad  Colos.  3.  dicit:  Indumtes  novum  hominem,  qui  renovatur  in  agnitiomm  Dei, 
secundum  imaginem  ejus,  qui  creavii  eum;  unde  renovationem,  quae  est  secun- 
dum novi  hominis  indumentum  attribuit  imagini  Dei  ;  esse  ergo  ad  imagi- 
nem  Dei  pertinet  solum  ad  mentem. 

Respondeo  dicendum,  quod,  cum  in  omnibus  creaturis  sit  aliqualis  Dei 
similitudo,  in  sola  creatura  rationali  invenitur  similitudo  Dei  per  modum  ima- 
ginis,  ut  supra  dictum  est  (ari,  i.  et  2.  huj.  q.):  in  aliis  autem  creaturis /Jc^r 
modum  vestigli.  Id  autem,  in  quo  creatura  rationalis  excedit  alias  creaturas, 
est  intellectus,  sive  mens  ;  unde  relinquitur,  quod  nec  in  ipsa  rationali  crea- 
tura invenitur  Dei  imago,  nibi  secundum  mentem:  in  aliis  vero  partibus,  si 
quas  habet  rationalis  creatura,  invenitur  similitudo  vestigli;  sicut  et  in  cae- 
teris  rebus,  quibus  secundum  partes  hujusmodi  assimilatur.  Cujus  ratio  ma- 
nifeste cognosci  potest,  si  attendatur  modus,  quo  repraesentat  vesiigium,tl<:\\io 
repraesentat  imago  :  imago  enim  repraesentat  secundum  similitudinem  speciei, 
ut  dictum  est  (ari.  2.  huj.  q.)  :  vestigium  autem  repraesentat  per  modum  ef- 
fectus,qui  sic  repraesentat  suam  causam,  quod  tamen  ad  speciei  similitudinem 
non  pertingit.  Impressiones  enim,  quae  ex  motu  animalium  relìnquuntur,  di- 
cuntur  vestigia:  et  similiter  cinis  dicitur  vestigium  ignis,  et  desolatio  terrae 
vestigium  hostilis  exercitus.  Potest  ergo  nujusmodi  differentia  attendi  inter 
creaturas  rationales,  et  alias  creaturas,  et  quantum  ad  hoc,  quod  in  creaturis 
rationalibus  repraesentatur  similitudo  divinae  naturae,  et  quantum  ad  hoc, 
quod  in  eis  repraesentatur  similitudo  Trinitatis  increatae  :  nam,  quantum  ad 
similitudinem  divinae  naturae  pertinet,  creaturae  rationales  videntur  quodam- 
modo  ad  repraesentationem  speciei  pertingere,  inquantum  imitantur  Deum, 
non  solum  in  hoc  quod  est,  et  vivit,  sed  etiam  in  hoc  quod  intelligit,  ut  su- 
pra dictum  est  (ari.  2.  huj.  q.)  :  aliae  vero  creaturae  non  intellieunt:  sed  aji- 
paret  in  eis  quoddam  vestigium  intellectus  producentis,  si  earum  dispositio 
consideretur.  Similiter,  cum  increata  Trinitas  distinguatur  secundum  proces- 
sionem  verbi  a  dicente,  et  amoris  ab  utroque,  ut  supra  habitum  est  (q.  4j. 
ari.  j.)  in  creatura  rationah,  in  qua  invenitur  processio  verbi  secundum  in- 
tellectum,  et  processio  amoris  secundum  voluntatem,  potest  dici  imago  Tri- 
nitatis increatae  per  quamdam  repraesentationem  speciei  :  in  aliis  autem 
creaturis  non  invenitur  principium  verDi,  et  verbum,  et  amor,  sed  apparet  in 
eis  quoddam  vestigium,  quod  haec  inveniantur  in  causa  producente.  Nam 
hoc  ipsum  quod  creatura  habet  substantiam  modificatam,  et  finitam,  demon- 
strat,  quod  sit  a  quodam  principio  :  species  vero  ejus  demonstrat  verbum 
facientis  :  sicut  forma  domus  demonstrat  conceptionem  artificis  :  ordo  vero 
demonstrat  amorem  producentis,  quo  effectus  ordinatur  ad  bonum;  sicut  usus 
aedificii  demonstrat  artificis  voluntatem.  Sic  igitur  in  homine  invenitur  Dei 
similitudo  per  modum  imaginis  secundum  mentem,  sed  secundum  alias  par- 
tes ejus  per  modum  vestigli. 

Ad  primum  ergo  dicendum,  quod  homo  dicitur  imago  Dei,  non  quia  ip$e 
essentialiter  sit  imago,  sed  quia  in  eo  est  Dei  imago  impressa  secundum 
mentem:  sicut  denarius  dicitur  imago  Cnesaris,  inquantum  habet  Caesaris 
imaginem  :  unde  non  oportet,  quod  secundum  quamlibet  partem  hominis  ac- 
cipiatur  Dei  imago. 

Ad  secundum  dicendum,  quod  sicut  August.  dicit  12.  de  Trin.  (cap.  ^.} 

quidam  imaginem  Trinitatis  in  homine  posuerunt,  non  secundum  unum  in- 
dividuum,  sed  secundum  plura,  dicentes,  quod  vir  Patris  personam  intimat, 
Fiiii  vero,  quod  [al.  Filii  vero  personam  qui]  de  viro  ita  processit,  ut  de  ilio 
nasceretur;  atque  ita  tertiam  personam,  velut  Spiritum  Sanctum  dicunt  esse 
mulierem,  quae  ita  de  viro  processit,  ut  non  ipsa  esset  fìlius,  aut  filia,  quod 
prima  facie  absurdum  videtur.  Primo  quidem,  quia  sequeretur,  quod  Spiritus 
Sanctus  esset  principium  Filii;  sicut  mulier  est  principium  prolis,  quae  na- 
scitur  de  viro.  Secundo,  quia  unus  homo  non  esset  nisi  ad  imaginem  unius 
pcrsonae.  Tertio,  quia  secundum  hoc  Scriptura  de  imagine  Dei  in  homine 
mcntionem  facere  non  debuisset, nisi  producta  jam  prole.  Et  ideo  dicenduni 
est,  quod  Scriptura,  postquam  dixerat  :  Ad  imaginem  Dei  creavit  illuni,  addi- 
dit:  Masculum  et  foeminam  creavit  eos,  non  ut  imago  Dei  secundum  distin- 
ctionem  sexuum  attendatur,  sed  quia  imago  Dei  utrique  sexui  est  communis, 
cum  sit  secundum  mentem,  in  qua  non  est  distinctio  sexuum.  UndeApostolus 
ad  Colos.  3.  postquam  dixerat:  Secundum  imaginem  ejus,  qui  creavit  illuni, 
subdit  :  Ubi  non  est  masculus,  et  foemina. 

Ad  tertium  dicendum,  quod,  quamvis  imago  Dei  in  homine  non  acci- 
piatur  secundum  figuram  corpoream;  tamen,  quia  corpus  hominis  solum 
Inter  terrenorum  animalium  corpora  non  pronum  in  alvum  prostratum  est, 
sed  tale  est,  ut  ad  contemplandum  coelum  sit  aptius,  magis  hoc  ad  imaginem, 
et  simiUtudinem  Dei,  quam  caetera  corpora  animalium,  factum  jure  videri 
potest,  ut  August.  dicit  in  lib.  83.  Q.Q..  (q.  ^i.) ;  quod  tamen  non  est  sic  in- 
telligendum,  quasi  in  corpore  hominis  sit  imago  Dei;  sed  quia  ipsa  figura 
humani  corporis  repraesentat  imaginem  Dei  in  anima  per  modum  vestigli. 

Ad  Q.UARTUM  dicendum,  quod  tam  in  visione  corporali,  quam  in  imagi- 
naria  invenitur  quaedam  trinitas,  ut  August.  dicit  in  lib.  1 1.  de  Trin.  (cap.  2.): 
in  visione  enim  corporali  est  quidem /^r/wo  species  exterioris  corporis:  secundo 
vero  ipsa  visio,  quae  fit  per  impressionem  cujusdam  similitudinis  praedictae 
speciei  in  visum:  tertio  est  ibi  intentio  voluntatis  applicans  visum  ad  viden- 
dum,  et  eum  in  re  visa  detinens.  Similiter  etiam  in  visione  imaginaria  inve- 
nitur: primo  species  in  memoria  reservata  :  secundo  ipsa  imaginaria  visio,  quae 
provenit  ex  hoc,  quod  acies  animae,  idest  ipsa  vis  imaginaria,  informatur  se- 
cundum praedictam  speciem:  tertio  vero  invenitur  intentio  voluntatis  conjun- 
gens  utrumque:  sed  utraque  trinitas  deficit  a  ratione  divinae  imaginis.  Nam 
ipsa  species  exterioris  corporis  est  extra  naturam  animae  :  species  autem,  quae 
est  in  memoria,  etsi  non  sit  extra  animam,  est  tamen  adventitia  animae.  Et 
ita  utrobique  deficit  repraesentatio  connaturalitatis,  et  coaeternitatis  divinarum 
personarum:  visio  vero  corporalis  non  procedit  tantum  a  specie  exterioris 
corporis,  sed  simul  cum  hoc  a  sensu  videntis.  Et  similiter  visio  imaginaria 
non  solum  procedit  a  specie,  quae  in  memoria  conservatur,  sed  etiam  a  vir- 
tute  imaginativa:  et  ita  per  hoc  non  repraesentatur  convenienter  processio 
Filii  a  solo  Patre.  Intentio  vero  voluntatis,  quae  conjungit  duo  predicta,  non 
ex  eis  procedit,  neque  in  visione  corporea,  neque  in  spirituali;  unde  non  con- 
venienter repraesentatur  processio  Spiritus  Sancti  a  Patre,  et  Filio.  ■ 

ARTICULUS  VII.  469 

UTRUM   IMAGO    DEI    INVENIATUR    IN    ANIMA    SECUNDUM    ACTUS. 

(i.  Disi.  5.  q.  4.  art.  i.  et  q.  /.  et   Veri.  q.  io.  art.  j  J. 

Ad  septimum  sic  proceditur.  Videtur,  quod  imago  Dei  non  inveniatur  in 
anima  secundum  actus;  dicit  enim  August.  11.  de  Civit.  Dei  (cap»  26.)  quod 
homo  factus  est  ad  imaginem  Dei.  secundum  quod  sumus,  et  nos  esse  no- 
vimus,  et  id  esse,  ac  nosse  diligimus:  sed  esse  non  significai  actum;  ergo 
imago  Dei  non  attenditur  in  anima  secundum  actus. 

2.  Praeterea.  Augustinus  in  9,  de  Trin,  (cap.  4.)  assignat  imaginem  Dei 
in  anima  secundum  haec  tria,  quae  sunt  mens,  notìtìa,  et  amor:  mens  autem 
non  significat  actum,  sed  magis  potentiam,  vel  etìam  essentiam  intellectivae 
animae;  ergo  imago  Dei  non  attenditur  secundum  actus. 

3.  Praeterea.  August.  io.  de  Trinit.  (cap.  11.)  assignat  imaginem  Tri- 
nitatis  in  anima  secundum  memoriam,  intelligenti  ani,  et  voliintatem  :  sed  haec 
tria  sunt  vires  naturales  animae,  ut  Magister  dicit  3.  dist.  i.  lib.  Sent. ;  ergo 
imago  attenditur  secundum  potentias,  et  non  secundum  actus. 

4.  Praeterea.  Imago  Trinitatis  semper  manet  in  anima:  sed  actus  non 
semper  manet;   ergo  imago  Dei  non  attenditur  in  anima  secundum  actus. 

Sed  contra  est,  quod  August.  2.  de  Trinit.  (cap.  2.)  assignat  Trinitatem 
in  inferioribus  animae  partibus  secundum  actualem  visionem  sensibilem,  et 
imaginariam  ;  ergo  et  Trinitas,  quae  est  m  mente,  secundum  quam  homo 
est  ad  imaginem  Dei,  debet  attendi  secundum  actualem  visionem. 

Respondeo  dicendum,  quod,  sicut  supra  dictum  est  (art.  2.  buj.  q.),  ad 
rationem  imaginis  pertìnet  aHqualis  repraesentatio  speciei:  si  ergo  imago  Tri- 
nitatis divinae  debet  accipi  in  anima,  oportet,  quod  secundum  illud  princi- 
paliter  attendatur,  quod  maxime  accedit  (prout  possibile  est)  ad  repraesen- 
tandum  speciem  divinarum  personarum.  Divinae  autem  personae  distinguuntur 
secundum  processionem  verbi  a  dicente,  et  amoris  connectentis  utrumque. 
Verbum  autem  in  anima  nostra  sine  actuali  cogitatione  esse  non  potest,  ut 
August.  dicit  14.  de  Trinit,  (cap.  y.);  et  ideo  primo,  et  principaliter  attenditur 
imago  Trinitatis  in  mente  secundum  actus;  prout  scilicet  ex  notitia,  quam 
habemus,  cogitando,  interius  verbum  formamus,  et  ex  hoc  in  amorem  pro- 
rumpimus;  sed  quia  principia  actuum  sunt  habitus,  et  potentiae,  unumquodque 
autem  virtuahter  est  in  suo  principio,  secundario,  et  quasi  ex  consequenti 
imago  Trinitatis  potest  attendi  in  anima  secundum  potentias,  et  praecipue 
secundum  habitus,  prout  in  eis  scilicet  actus  virtualiter  existunt. 

Ad  primum  ergo  dicendum,  quod  esse  nostrum  ad  imaginem  Dei  pertinet, 
quod  est  nobis  proprium  supra  alia  animalia  quod  quidem  esse  competit  nobis, 
inquantum  mentem  habemus;  et  ideo  eadem  est  haec  Trinita's  cum  illa,  quam 
Augustinus  ponit  in  9.  de  Trinit.  (loc.  cit.  in  arg.  2.),  quae  consistit  in  mente, 
notitia,  et  amore. 

Ad  secundum  dicendum,  quod  August.  hanc  Trinitatem  primo  adinvenit 
in  mente  ;  sed  quia  mens,  etsi  se  totam  quodammodo  cognoscat,  etiam  quo- 
dammodo  se  ignorat,  prout  scilicet  est  ab  aliisdistincta,  et  sic  etiam  se  quaerit, 
ut  Augustinus  consequenter  probat  in  io.  de  Trinit.  (cap.^.  et  4.)  ;  ideo,  quasi 
notitia  non  totaliter  menti  coaequetur,  accipit  in  anima  tria  quaedam  propria 

mentis,  scilicet  memoriam,  intelligentiam  et  voìuntatem,  quae  nullus  ignorat  se 
habere  ;  et  in  istis  tribus  potius  imaginem  Trlnitatis  assignat,  quasi  prima 
assignatio  sit  quodammodo  deficiens. 

Ad  tertium  dicendum,  quod  sicut  August.  probat  14.  de  Triti,  (cap.  j.), 
intelligere  dicimur,  et  velie,  seu  amare  alìqua,  et  quando  de  liis  cogitamus, 
et  quando  de  his  non  cogitamus:  sed  quando  sine  cogitatione  sunt,  ad  solam 
memoriam  pertinent,  quae  nihil  est  aliud  secundum  ipsum,  quam  habitualis 
retentio  notitiae,  et  amoris.  Sed  quia,  ut  ipse  dicit  (loc.  cH.),  Verbum  ibi  esse 
sine  cogitatione  non  potest  (cogitamus  enim  omne,  quod  dicimus  etiam  ilio 
interiori  verbo,  quod  ad  nullius  gentis  pertinet  linguam)  in  tribus  potius  illis 
imago  ista  cognoscitur,  memoria  scilicet,  intelligentia,  et  voluntate.  Piane 
autem  nunc  dico  intelligentiam,  qua  intelligimus  cogitantes,  et  eam  voìun- 
tatem, sive  amorem,  vel  dilectionem,  quae  istam  prolem,  parentemque  con- 
jungit.  Ex  quo  patet,  quod  imaginem  divinae  Trinitatis  potius  ponit  in  intel- 
ligentia, et  voluntate  actuali,  quam  secundum  quod  sunt  in  habituali  retentione 
memoriae:  licet  etiam  quantum  ad  hoc  aliquo  modo  sit  imago  Trinitatis  in 
anima,  ut  ibidem  dicitur;  et  sic  patet,  quod  memoria,  intelligentia,  et  voluntas 
non  sunt  tres  vires^  ut  in  Sententiis  dicitur. 

Ad  quartum  dicendum,  quod  aliquis  respondere  posset  per  hoc,  quod 
Aug.  dicit  14.  de  Trin.  (cap.  6.  ad  fin.),  quod  mens  semper  sui  meminit,  sem- 
per  se  intelligit,  et  amat:  quod  quidam  sic  intelligunt,  quasi  animae  adsit 
actualis  intelligentia,  et  amor  sui  ipsius:  sed  hunc  intellectum  excludit  per 
hoc,  quod  subdit,  quod  non  semper  se  cogitat  discretam  ab  his,  quae  non  sunt 
quod  ipsa;  et  sic  patet,  quod  anima  semper  intelligit,  et  amat  se,  non  actua- 
liter,  sed  habitualiter.  Quamvis  etiam  dici  possit,  quod  percipiendo  actum 
suum  seipsam  intelligit,  quandocumque  aliquid  intelligit:  sed  quia  non  sem- 
per est  actu  intelligens,  ut  patet  in  dormiente,  ideo  oportet  dicere,  quod  actus, 
etsi  non  semper  maneant  in  seipsis,  manent  taraen  semper  in  suis  principiis, 
scilicet  potentiis,  et  habitibus;  unde  Aug.  dicit  14.  de  Trin.  (cap.  4.):  Si  secun- 
dum hoc  facta  est  ad  imaginem  Dei  anima  rationalis,  quod  uti  ratione,  atque  intel- 
lectu  ad  inteìlioendum,  et  conspiciendum  Deiim  potest,  ad  initio,  quo  esse  coepit, 
fuit  in  ea  Del  imago. 


ARTICULUS  VIIT.  470 

UTRUM    IMAGO    DIVINAE    TRINITATIS    SIT    IN    ANIMA 

SOLUM    PER    COMPARATIONEM   AD    OBJECTUM, 

Q.UOD    EST    DEUS. 

(2.  Disi.  5.  q.  4.  et   Veri.  q.  io.  ad  y.). 

Ad  octavum  sic  proceditur.  Videtur,  quod  imago  divinae  Trinitatis  sit 
in  anima  non  solum  per  comparationem  ad  objectum,  quod  est  Deus:  imago 
enim  divinae  Trinitatis  invenitur  in  anima,  sicut  dictum  est  (art.  praec),  se- 
cundum quod  verbum  in  nobis  procedit  a  dicente,  et  amor  ab  utroque:  sed 
hoc  invenitur  in  nobis  secundum  quodcumque  objectum;  ergo  secundum 
quodcumque  objectum  invenitur  in  mente  nostra  imago  divinae  Trinitatis. 

2.  Praeterea.  Augustinus  dicit  in  12.  de  Trinit.  (cap.  4.  in  princ),  quod, 
cum  quaerimus  in  anima  Trinitatem,  in  tota  quaerimus,  non  separantes  actio- 

nem  rationalem  In  temporalibus  a  contemplatione  aeternorum;   ergo  etiam 
secundum  temporalia  objecta  invenitur  imago  Trinitatis  in  anima. 

3.  Praeterea.  Quod  Deum  intelligamus,  et  amemus,  convenit  nobis 
secundum  gratiae  donum:  si  igitur  secundum  memoriam,  intelligentiam,  et 
voluntatem,  seu  dilectionem  Dei  attendatur  imago  Trinitatis  in  anima,  non 
erit  imago  Dei  in  homine  secundum  naturam,  sed  secundum  gratiam  ;  et  sic 
non  erit  omnibus  communis. 

4.  Praeterea.  Sancti,  qui  sunt  in  patria,  maxime  conformantur  imagini 
Dei  secundum  gloriae  visionem;  unde  dicitur  2.  Cor.  3.:  In  eamdem  imaginem 
iransformamur  a  claritate  in  cìaritaUm:  sed  secundum  visionem  gloriae  tem- 
poralia cognoscuntur:  ergo  etiam  percomparationem  ad  temporalia  Dei  imago 
attenditur  in  nobis. 

Sed  contra  est,  quod  August.  dicit  14.de  Trin.  (cap.  i2.in  princ),  quod 
non  propterea  est  Dei  imago  in  mente,  quia  sui  meminit,  et  diligit,  et  intel- 
ligit  se;  sed  quia  potest  etiam  meminisse,  intelligere,  et  amare  Deum,  a  quo 
facta  est:  multo  igitur  minus  secundum  alia  objecta  attenditur  imago  Dei  in 
mente. 

Respondeo  dicendum,  quod,  sicut  supra  dictum  est  (art.  2.  et  7.  huf.  q.), 
imago  importat  similitudinem  utcumque  pertingentem  ad  speciei  repraesen- 
tationem.  Unde  oportet,  quod  imago  divinae  Trinitatis  attendatur  in  anima 
secundum  aliquid,  quod  repraesentat  divinas  personas  repraesentatione  spe- 
ciei, sicut  est  possibile  creaturae.  Distinguuntur  autem  divinae  personae,  ut 
dictum  est  (art.praec.)  secundum  processionem  verbi  a  dicente,  et  amoris  ab 
utroque.  Verbum  autem  Dei  nascitur  de  Deo  secundum  notitiam  sui  ipsius; 
et.  Amor  procedit  a  Deo,  secundum  quod  seipsum  amat:  manifestum  est  au- 
tem, quod  diversitas  objectorum  diversificat  speciem  verbi,  et  amoris:  non 
enim  idem  est  specie  in  corde  hominis  verbum  conceptum  de  lapide,  et  de 
equo;  nec  idem  specie  amor:  attenditur  igitur  divina  imago  in  homine  se 
cundum  verbum  conceptum  de  Dei  notitia,  et  amorem  exinde  derivatum.  E< 
sic  imago  (Dei)  attenditur  in  anima,  secundum  quod  fertur,  vel  nata  est  ferri 
in  Deum.  Fertur  autem  in  aliquid  mens  dupliciter.  Uno  modo  directe,  et  im- 
mediate. Alio  modo  indirecte,  et  mediate:  sicut  cum  aUquis  videndo  imaginem 
hominis  in  speculo  dicitur  ferri  in  ipsum  hominem.  Et  ideo  August.  dicit 
in  14.  de  Trin.  (cap.  8.  a  princ.)  quod  mens  meminit  sui,  intelligit  se,  et  di- 
ligit se.  Hoc  si  cernimus,  cernimus  Trinitatem,  nondum  quidem  Deum,  sed 
jam  imaginem  Dei:  sed  hoc  est,  non  quia  fertur  mens  in  seipsam  absolute, 
sed  prout  per  hoc  ulterius  potest  ferri  in  Deum;  ut  patet  per  auctoritatem 
supra  inductam  (in  arg.  sed  contr.). 

Ad  primum  ergo  dicendum,  quod  ad  rationem  imaginis  non  solum  oportet 
attendere,  quod  aliquid  procedat  ab  aliquo,  sed  etiam  quid  a  quo  procedat: 
scilicet  quod  verbum  Dei  procedit  a  notitia  de  Deo. 

Ad  secundum  dicendum,  quod  in  tota  quidem  anima  invenitur  aliqua 
Trinitas;  non  quidem  ita  quod  praeter  actionem  temporalium,  et  contempla- 
tionem  aeternorum  quaeratur  aliquod  tertium,  quo  Trinitas  impleatur,  prout 
ibidem  subditur:  sed  in  illa  parte  rationis,  quae  derivatur  a  parte  tempora- 
lium, et  si  Trinitas  inveniri  possit,  non  tamen  imago  Dei  potest  inveniri,  ut 
postea  dicitur  (ibid.),  quia  hujusmodi  temporalium  notitia  adventitia  est  ani- 
mae:  et  habitus  etiam  ipsi,  quibus  temporalia  cognoscuntur,  non  semper 
adsunt;  sed  quandoque  quidem  praesentialiter  adsunt,  quandoque  autem  se- 
cundum memoriam  tantum,  etiam  postquam  adesse  incipiunt:  sicut  patet  de 

fide,  quae  temporaliter  nobis  advenit  in  praesenti:  in  statu  autem  futurae 
beatitudinis  jam  non  erit  fìdes,  sed  memoria  fìdei. 

Ad  TERTiUM  dicendum,  quod  memoria  Dei  cognitio  [al.  memoria,  Dei 
cognitio],  et  dilectio  non  est,  nisi  per  gratiam:  est  tamen  aliqua  cognitio,  et 
dilectio  naturalis,  ut  supra  habitum  est  (art.  4.  huj._  q.).  Et  hoc  etiam  ipsum 
naturale  est,  quod  mens  ad  intelligendum  Deum  ratione  uti  potest;  secundum 
quod  imaginem  Dei  semper  diximus  permanere  in  mente  :  sive  haec  imago 
Dei  ita  sit  obsoleta,  ut  pene  nulla  sit  (ut  in  his,  qui  non  habent  usum  ra- 
tionis)  sive  sit  obscura,  atque  deformis  (ut  in  peccatoribus)  sive  sit  clara,  et 
pulchra  (ut  in  justis)  sicut  August.  dicit  14.  de  Trin.  (cap.  4.). 

Ad  Q.UARTUM  dicendum,  quod  secundum  visionem  gloriae  temporalia  vi- 
debuntur  in  ipsoDeo:  et  ideo  hujusmodi  temporalium  visio  ad  Dei  imaginem 
pertinebit.  Et  hoc  est,  quod  August.  dicit  14.  de  Trin.  (cap.  14.),  quod  in  illa 
natura,  cui  mens  feliciter  adhaerebit,  immutabile  videbit  omne,  quod  videbit: 
nam  et  in  ipso  Verbo  increato  sunt  rationes  omnium  creaturarum. 


ARTICULUS  IX.  471 

UTRUM    SIMILITUDO    AB    IMAGINE    CONVENIENTER   DISTINGUATUR, 
(i.  Dist.  2S.  q.  2.  art.  i.  corp.  et  2.  Dist.  16.  q.  4.  art.  i.  corp.  cap.  u.). 

Ad  nonum  sic  proceditur.  Videtur,  quod  similitudo  ab  imagine  non  con- 
venienter  distinguatur  :  genus  enim  non  convenienter  distinguitur  a  specie:  sed 
similitudo  comparatur  ad  imaginem,  ut  genus  ad  speciem;  quia  ubi  est  imago, 
ibi  est  continuo  similitudo,  sed  non  convertitur,  ut  dicitur  in  lib.  83.  Q.Q,. 
(q.  '/4.);  ergo  inconvenienter  simiUtudo  ab  imagine  distinguitur. 

2.  Praeterea.  Ratio  imaginis  attenditur  non  solum  per  repraesentationem 
divinarum  personarum,  sed  etiam  secundum  repraesentationem  divinae  essen- 
tiae;  ad  quam  repraesentationem  pertinet  immortalitas,  et  indivisibilitas ;  non 
ergo  convenienter  dicitur,  quod  similitudo  est  in  essentia,  quia  est  immortalis, 
et  indivisibili  s,  imago  autem  in  aliis. 

3.  Praeterea.  Imago  Dei  in  homine  est  tripUx,  scilicet  naturae,  gratiae, 
et  gloriae,  ut  supra  habitum  est  (art.  4.  huj.  q.):  sed  innocentia,  et  justitia  ad 
gratiam  pertinent;  inconvenienter  ergo  dicitur,  quod  imago  accipitur  secun- 
dum memoriam,  intelligentiam,  et  voluntatem;  simihtudo  autem  secundum 
innocentiam,  et  justitiam. 

4.  Praeterea.  Cognitio  veritatis  ad  intelligentiam  pertinet:  amor  autem 
virtutis  ad  voluntatem:  quae  sunt  duae  partes  imaginis;  non  ergo  conve- 
nienter dicitur,  quod  imago  sit  in  cognitione  veritatis,  similitudo  in  dilectione 
virtutis. 

Sed  contra  est,  quod  Aug.  dicit  in  lib.  83.  Q.Q..  (q.  ^4.):  Sunt,  qui  non 
frustra  intelligunt  duo  dieta  esse  ad  imaginem,  et  similitudinem,  cum,  si  una  res 
esset,  unum  nomen  sujfficere  potuisset. 

Respondeo  dicendum,  quod  similitudo  quaedam  unitas  est:  unum  enim 
in  qualitate  similitudinem  causat,  ut  dicitur  in  5 .  Metaph.  (tex.  20.).  Unum  autem, 
cu.n  sit  de  transcendentibus,  et  commune  est  omnibus,  et  ad  singula  potest 
apiari,  sicut  et  honum  et  verum;  unde,  sicut  bonum  alieni  rei  particulari  po- 
test comparari;  ut  praeambulum  ad  ipsam,  et  ut  subsequens,  prout  designat 
aliquani  perfectionem  ipsius:  ita  etiam  est  de  comparatione  similitudinis  ad 

imaginem.  Est  enim  bonum  praeambulum  ad  hominem,  secundum  quod  homo 
est  quoddam  particulare  bonum.  Et  rursus  bonum  subsequitur  ad  hominem, 
inqiiantum  ahquem  hominem  specialiter  dicimus  esse  bonum  propter  perfe- 
ctionem  virtutis.  Et  simiHter  simihtudo  consideratur  ut  praeambulum  ad  ima- 
ginem, inquantum  est  communius,  quam  imago,  ut  supra  dictum  est  (ari.  i. 
huj.  q.).  Consideratur  etiam  ut  subsequens  ad  imaginem,  inquantum  signitìcat 
quamdamimaginis  perfectionem:  dicimus  enim  imaginem  alicujus  esse  simi- 
lem,  vel  non  similem  ei,  cujus  est  imago,  inquantum  perfecte,  vel  imperfecte 
repraesentat  ipsum;  sic  ergo  simihtudo  potest  ab  imagine  distingui  dupHciter. 
Uno  modo,  prout  est  praeambula  ad  ìpsam,  et  in  pluribus  existens:  et  sic  si- 
mihtudo attenditur  secundum  ea,  quae  sunt  communiora  proprietatibus  na- 
turae  intellectuahs,  secundum  quas  proprie  attenditur  imago:  et  secundum 
hoc  dicitur  in  hb.  83.  Q.Q..  (q-  ^i-)  quod  spiritus  (idest  mens)  ad  imaginem 
Dei  nullo  dubitante  factus  est:  caetera  autem  hominis  (scilicet  quae  pertinent 
ad  inferiores  partes  animae,  vel  etiam  ad  ipsum  corpus)  ad  similitudinem 
facta  esse  aliqui  volunt.  Secundum  hoc  etiam  in  lib,  de  Quantitate  Animae 
(cap.  2.)  dicitur,  quod  simihtudo  Dei  attenditur  in  anima,  inquantum  est  in- 
corruptibilis.  Nam  corriipiihiU,  et  incorruptibih  sunt  differentiae  entis.  Alio 
modo  potest  considerari  similitudo,  secundum  quod  significat  imaginis  ex- 
pressionem,  et  perfectionem:  et  secundum  hoc  Damasc.  dicit  (Uh.  2.  Fid. 
Olii),  cap.  12.)  quod  id,  quod  est  secundum  imaginem,  intellectuale  significat, 
et  arbitrio  liberum,  et  per  se  potestativum:  quod  autem  secundum  similitu- 
dinem, virtutis,  secundum  quod  homini  possibile  est  habere,  similitudinem.  Et 
ad  idem  refertur,  quod  similitudo  dicitur  ad  dilectionem  virtutis  pertinere: 
non  enim  est  virtus  sine  dilectione  virtutis. 

Ad  primum  ergo  dicendum,  quod  similitudo  non  distinguitur  ab  imagine 
secundum  communem  rationem  similitudinis  (sic  enim  includitur  in  ratione 
ipsius  imaginis)  :  sèd  secundum  quod  aliqua  similitudo  deficit  a  ratione  ima- 
ginis, vel  etiam  est  imaginis  perfectiva. 

Ad  secundum  dicendum,  quod  essentia  animae  pertinet  ad  imaginem, 
prout  repraesentat  divinam  essentiam,  secundum  ea  quae  sunt  propria  intel- 
lectualis  naturae,  non  autem  secundum  conditiones  consequentes  ens  in  com- 
muni: ut  est  esse  simplicem,  et  indissolubilem. 

Ad  tertium  dicendum,  quod  etiam  virtutes  quaedam  naturaliter  insunt 
animae,  ad  minus  secundum  quaedam  earum  semina  :  et  secundum  has  posset 
attendi  similitudo  naturalis:  quamvis  non  sit  inconveniens,  ut  id,  quod  se- 
cundum assignationem  unam  dicitur  imago,  secundum  alia  dicatur  similitudo. 

Ad  quartum  dicendum,  quod  dilectio  verbi,  quod  est  amata  notitia,  per- 
tinet ad  rationem  imaginis:  sed  dilectio  virtutis  pertinet  ad  similitudinem; 
sicut  et  virtus. 

QUAESTIO  XCIV. 

DE    STATU,    ET    CONDITIONE    PRIMI    HOMINIS 

QUANTUM  AD  INTELLECTUM, 

IN    QUATUOR    ARTICULOS    DIVISA. 

Deinde  consideiandum  est  de  statu,  vel  conditione  primi  hominis.  Et 
primo  quantum  ad  animam.  Seciindo  quantum  ad  corpus. 

Circa  prìmiim  consideranda  sunt  duo.  Primo  de  conditione  hominis  quan- 
tum ad  intellectum.  Seciindo  de  conditione  hominis  quantum  ad  voluntatem. 

Circa  primum  quaeriinttir  quatuor. 

Primo.  Utrum  primus  homo  viderit  Deum  per  essentiam. 
Secundo.  Utrum  videre  potuerit  substantias  separatas,  idest  angelos. 
Tertio.  Utrum  habuerit  omnium  scientiam. 
Quarto.  Utrum  potuerit  errare,  vel  decipi. 


ARTICULUS  I.  472 

UTRUM    PRIMUS    HOMO    PER    ESSENTIAM    DEUM    VIDERIT. 

(2-2.  q.  j".  art.  i.  et  2.  corp.  et  2.  Dlst.  25.  q.  2.  art.  i. 
et  Veri.  q.  8.  art.  i.  per  tot.  et  art.  2.  corp.). 

Ad  primum  sic  proceditur.  Videtur,  quod  primus  homo  per  essentiam 
Deum  viderit:  beatitudo  enim  hominis  in  visione  divinae  essentiae  consistit: 
sed  primus  homo  in  paradiso  conversans  beatam,  et  omnium  divitem  habuit 
vitam,  ut  Damasc.  dicit  in  2.  lib.  (Orth.  Fid.  cap.  11.):  et  August.  dicit.  in  14. 
de  Civit.  Dei  (cap.  io.):  Si  homines  habebant  affectus  suos,  qualcs,  mine  habemus, 
quomodo  erant  beati  in  ilio  inenarrabilis  bcatitudinis  loco,  idest  paradiso  ?  Ergo 
primus  homo  in  paradiso  vidit  Deum  per  essentiam. 

2.  Praeterea.  Aug.  dicit  14.  de  Civ.  Dei  (loc.  cit.),  quod  primo  homini  non 
aberat  qiiidquam,  quod  bona  voluntas  adipisceretur  :  sed  nihil  melius  bona  vo- 
luntas  adipisci  potest,  quam  divinae  essentiae  visionem  ;  ergo  homo  per  es- 
sentiam Deum  videbat. 

3.  Praeterea.  Visio  Dei  per  essentiam  est,  qua  videtur  Deus  sine  medio, 
et  sine  aenigmate:  sed  homo  in  statu  innocentiae  vidit  Deum  sine  medio,  ut 
Magister  dicit  in  i.  dist.  4.  lib.  Senten.:  vidit  etiam  sine  aenigmate:  quia 
aenigma  obscuritatem  importat,  ut  Augustinus  dicit  18.  de  Trinit.  (cap.  ^.); 
obscuritas  autem  introducta  est  per  peccatum;  ergo  homo  in  primo  statu 
vidit  Deum  per  essentiam. 

Sed  contra  est,  quod  Apostolus  dicit  i.  ad  Cor.  15.  quod  non  priiis  quod 
spirituale  est,  sed  quod  animale:  sed  maxime  spirituale  est  videre  Deum  per 
essentiam;  ergo  primus  homo  in  primo  statu  animalis  vitae  Deum  per  essen- 
tiam non  vidit. 

Respondeo  dicendum,  quod  primiis  homo  Dmm  per  essentìam  non  vidit  se- 
ciinàuni  commumm  statum  illiiis  vitae  :  nisi  forte  dicatur,  quod  viderit  eum  in 
raptu,  quando  Deus  immisit  soporem  in  Adam,  ut  dicitur  Gen.  2.  Et  hujus  ratio 
est,  quia,  cum  divina  essentia  sit  ipsa  beatitudo,  hoc  modo  se  habetintellectus 
videntis  divinam  essentiam  ad  Deum,  sicut  se  habet  quilibet  homo  ad  bea- 
titudinem.  Manifestum  est  autem,  quod  nuUus  homo  potest  per  voluntatem 
a  beatitudine  averti:  naturaliter  enim,  et  ex  necessitate  homo  vult  beatitudi- 
nem,  et  fugit  miseriam:  unde  nuUus  videns  Deum  per  essentiam  potest  vo- 
luntate  averti  a  Deo  ;  quod  est  peccare  ;  et  propter  hoc  omnes  videntes  Deum 
per  essentiam  sic  in  amore  Dei  stabiUuntur,  quod  in  aeternum  peccare  non 
possunt;  cum  ergo  Adam  peccaverit,  manifestum  est,  quod  Deum  per  essen- 
tiam non  videbat. 

Cognoscebat  tamen  Deum  quadam  altiori  cognitione,  quam  nos  nunc 
cognoscamus:  et  sic  quodammodo  ejus  cognitio  media  erat  inter  cognitionem 
praesentis  status,  et  cognitionem  patriae,  qua  Deus  per  essentiam  videtur.  Ad 
cujus  evidentiam  considerandum  est,  quod  visio  Dei  per  essentiam  dividitur 
contra  visionem  Dei  per  creaturam.  Quanto  autem  aliqua  creatura  est  altior. 
et  Deo  similior,  tanto  per  eam  Deus  clarius  videtur:  sicut  homo  perfectius 
videtur  per  speculum,  in  quo  expressius  imago  ejus  resultai:  et  sic  patet, 
quod  multo  eminentius  videtur  Deus  per  intelligibiles  effectus,  quam  per  ser 
S'biles,  et  corporeos.  A  consideratione  autem  piena,  et  lucida  intelligibiliuiu 
erfectuum  impeditur  homo  in  statu  praesenti  per  hoc,  quod  distrahitur  a  sen- 
sibilibus,  et  circa  ea  occupatur:  sed,  sicut  dicitur  Eccles.  7.:  Deus  fecithovii- 
tiem  recium.  Haec  autem  fuit  rectitudo  hominis  divinitus  instituti,  ut  inferiora 
?uperioribus  subderentur,  et  superiora  ab  inferioribus  non  impedirentur;  unde 
homo  primus  non  impediebatur  per  res  exteriores  a  clara,  et  firma  contem- 
platione  intelligibilium  effectuum,  quos  ex  irradiatione  primae  veritatis  per- 
cìpiebat,  sive  naturali  cognitione,  sive  gratuita.  Unde  dicit  Aug.  in  11.  su- 
per Genes.  ad  Ut.  (cap.  55.J,  quod  fortassis  Deus  primis  hominibus  antea 
loquebatur,  sicut  cum  angelis  loquitur,  ipsa  incommutabili  veritate  illu- 
strans  mentes  eorum,  etsi  non  tanta  participatìone  divinae  essentiae,  quan- 
tam  capiunt  angeli;  sic  igitur  per  hujusmodi  intelligibiles  effectus  Dei  Deum 
clarius  cognoscebat,  quam  modo  cognoscamus. 

Ad  primum  ergo  dicendum,  quod  homo  in  Paradiso  beatus  fuit  non  illa 
perfecta  beatitudine,  in  quam  transferendus  erat,  quae  in  divinae  essentiae 
visione  consistit:  habebat  tamen  beatam  vitam  secundum  quemdam  modum, 
ut  August.  dicit  II.  super  Gen.  ad  lit.  (cap.  18.),  inquantum  habebat  integri- 
tatem,  et  perfectionem  quamdam  naturalem. 

Ad  secundum  dicendum,  quod  bona  voluntas  est  ordinata  voluntas:  non 
autem  fuisset  primi  hominis  ordinata  voluntas,  si  in  statu  meriti  habere  vo- 
luisset,  quod  ei  promittebatur  prò  praemio. 

Ad  tertium  dicendum,  quod  duplex  est  medium.  Ouoddam,  in  quo  simul 
videtur,  quod  per  medium  videri  dicitur:  sicut  cum  homo  videtur  per  specu- 
lum, et  simul  videtur  cum  ipso  speculo.  Aliud  medium  est,  per  cujus  notitiam 
in  aliquid  ignotum  devenimus:  sicut  est  medium  demonstrationis:  et  sine  tali 
medio  Deus  videbatur:  non  tamen  sine  primo  medio.  Non  enim  oportebat, 
primum  hominem  pervenire  in  Dei  cognitionem  per  demonstrationem  sum- 
ptam  ab  aliquo  effectu,  sicut  nobis  est  necessarium:  sed  simul  in  effectibus, 
praecipue  intelligibilibus,  suo  modo  Deum  cognoscebat.  Similiter  etiam  est 
considerandum,  quod  obscuritas,  quae  importatur  in  nomine  aenigmatis,  du- 

pììciter  potest  accipi.  Uno  modo,  secundum  quod  quaelibet  creatura  est  quod- 
dam  obscurum,  si  comparetur  ad  immensitatem  divinae  claritatis:  et  sic  Adam 
videbat  Deum  in  aenigraate;  quia  videbat  Deum  per  effectum  creatum.  Alio 
modo  potest  accipi  obscuritas,  quae  consecuta  est  ex  peccato;  prout  scilicet 
impeditur  homo  a  consideratione  intelligibilium  per  sensibilium  occupatio- 
nem:  et  secundum  lioc  non  vidit  Deum  in  aenigmate. 


ARTICULUS  IL  473 

UTRUM    ADAM    IN    STATU  INNOCENTIAE    ANGELOS 
PER   ESSENTIAM   VIDERIT. 

(i.  Disi.  25.  q.  2.  art,  i.  corp.  et  Veri.  q.  S.  art.  ;.  et  q.  4.  ari.  6.  corp.). 

Ad  secundum  sic  proceditur.  Videtur,  quod  Adam  in  statu  innocentiae 
angeios  per  essentiam  viderit:  dicit  enim  Gregorius  in  4.  Dial.  (cap.  i.  in 
princ.)  :  In  paradiso  quippe  assueverat  homo  verbo  [al.  verhiis]  Dei  perfrui^  hono- 
rum angelorum  spiri tibus  cordis  miindiiia,  et  celsitudine  visionis  mteresse. 

2.  Praeterea.  Anima  in  statu  praesenti  impeditur  a  cognitione  substan- 
tiarum  separatarum  ex  hoc,  quod  est  unita  corpori  corruptibiii,  quod  aggravai 
animam,  ut  dicitur  Sap.  9.:  unde  et  anima  separata  substantias  separatas  vi- 
dere  potest,  ut  supra  dictum  est  (q.  8^.  art.  2.)  :  sed  anima  primi  hominis  non 
aggravabatur  a  corpore,  cum  non  essct  corruptibile  ;  ergo  poterat  videre  sub- 
stantias separatas. 

3.  Praeterea.  Una  substantia  separata  cognoscit  aliam  cognoscendo  se- 
ipsam,  ut  dicitur  in  lib.  de  Causis  (propos.  75.  inter  opera  Aristot.):  sed  anima 
primi  liominis  cognoscebat  seipsam;  ergo  cognoscebat  alias  substantias  se- 
paratas. 

Sed  contra.  Anima  Adae  fuit  ejusdem  naturae  cum  animabus  nostris: 
sed  animae  nostrae  non  possunt  nunc  intelligere  substantias  separatas;  ergo 
nec  anima  primi  hominis  potuit. 

Respoxdeo  dicendum,  quod  status  animae  hominis  distingui  potest  du- 
pììciter.  Uno  modo  secundum  diversum  modum  naturalis  esse:  et  hoc  modo 
distinguitur  status  animae  separatae  a  statu  animae  conjunctae  corpori.  Alio 
modo  distinguitur  status  animae  secundum  integritatem,  et  corruptionem,  ser- 
vato eodem  modo  essendi  secundum  naturam  :  et  sic  status  innocentiae  di- 
stinguitur a  statu  hominis  post  peccatum.  Anima  enim  liominis  in  statu  in- 
nocentiae erat  corpori  perficiendo,  et  gubernando  accommodata,  sicut  et 
nunc.  Unde  dicitur  primus  homo  factus  fuisse  in  animam  viventem,  idest  cor- 
pori  vitam  dantem,  scihcet  animalem:  sed  hujus  vitae  integritatem  habebat, 
inquantum  corpus  erat  totaliter  animae  subditum,  in  nullo  ipsam  impediens, 
ut  supra  dictum  est  (art.  praec.)  :  manifestum  est  autem  ex  praemissis  (q.  84. 
art.  y.),  quod  ex  hoc  quod  anima  est  accommodata  ad  corporis  gubernatio- 
nem,  et  perfectionem  secundum  animalem  vitam,  competit  animae  nostrae 
talis  modus  inteUigendi,  qui  est  per  conversioncm  ad  phantasmata:  unde  et 
hic  modus  inteUigendi  etiam  animae  primi  hominis  competebat.  Secundum 
autem  hunc  modum  inteUigendi  motus  quidam  invenitur  in  anima,  ut  Dion. 
dicit  4.  cap.  de  Div.  Nom.  (part.  i.  Uct.  2.  et  j.)  secundum  tres  gradus  :  quo- 
rum primus  est,  secundum  quod  a  rebus  exterioribus  aggregatur  anima  ad 

seipsam:  seaindiis  autem  est,  prout  anima  ascendit  ad  hoc,  quod  uniatur  vir- 
tutibus  srperioribus  unitis,  scilicet  angelis:  Urtius  autem  gradus  est,  secun- 
dum  quod  ulterius  manuducitur  ad  bonum,  quod  est  supra  omnia,  scilicet 
Deum.  Secundum  igitur  primum  processum  animae,  qui  est  a  rebus  exterio- 
ribus  ad  seipsam,  perficitur  animae  cognitio,  quia  scilicet  intellectualis  ope- 
ratio  animae  naturalem  ordinem  habet  ad  ea,  quae  sunt  extra,  ut  supra  dictum 
est  (q.  84.  art.  6.).  Et  ita  per  eorum  cognitionem  perfecte  cognosci  potest 
nostra  intellectualis  operatio,  sicut  actus  per  objectum;  et  per  ipsam  intel- 
lectualem  operationem  perfecte  potest  cognosci  humanus  intellectus,  sicut 
potentia  per  proprium  actum.  Sed  in  secando  processu  non  invenitur  perfecta 
cognitio:  quia,  cum  angelus  non  intelligat  per  conversionem  ad  phantasmata, 
sed  longe  eminentiori  modo,  ut  supra  dictum  est  (q.  ^j.  art  2  ),  praedictus 
modus  cognoscendi,  quo  anima  cognoscit  seipsam,  non  sufficienter  ducit  in 
angeli  cognitionem.  Multo  autem  minus  tertius  processus  ad  perfectam  noti- 
tiam  terminatur:  quia  etiam  ipsi  angeli  per  hoc,  quod  cognoscunt  seipsos,  non 
possunt  pertingere  ad  cognitionem  divinae  substantiae,  propter  ejus  excessum. 

Sic  igitur  anima  primi  hominis  non  poterat  quidem  videre  angelos  per 
essentiam,  sed  tamen  excellentiorem  modum  cognitionis  habebat  de  eis,  quam 
nos  habeamus:  quia  ejus  cognitio  erat  magis  certa,  et  fìxa  circa  interiora  in- 
telligibiha,  quam  cogniiio  nostra.  Et  propter  tantam  eminentiam  dicit  Gre- 
gorius  (loc.  cit.  in  aro.),  quo  intererat  Angelorum  spirìtihus. 

Unde  patet  solutio  ad  primum. 

Ad  secundum  dicendum,  quod  hoc,  quod  anima  primi  hominis  deficiebat 
ab  intellectu  substantiarum  separatarum,  non  erat  ex  aggravatione  corporis, 
sed  ex  hoc,  quod  objectum  ei  connaturale  erat  deficiens  ab  excellentia  sub- 
stantiarum separatarum  :  nos  autem  deficimus  propter  utrumque. 

Ad  tertium  dicendum,  quod  anima  primi  hominis  non  poterat  per  cogni- 
tionem sui  ipsius  pertingere  ad  cognoscendas  substantias  separatas,  ut  supra 
dictum  est  (in  corp.  art.),  quia  etiam  unaquaeque  substantia  separata  cognoscit 
aliam  per  modum  sui  ipsius. 


ARTICULUS  ni.  474 

UTRUM    PRIMUS    HOMO    HABUERIT    SCIENTIAM    OMNIUM. 
(2.  Dist.  25.  q.  2.  art.  2.  corp.  et  Veri.  q.  18.  art.  2.  et  4.). 

Ad  tertium  sic  proceditur.  Videtur,  quod  primus  homo  non  habuerit 
scientiam  omnium:  aut  enim  habuit  talem  scientiam  per  species  acquisitas, 
aut  per  species  connaturales,  aut  per  species  infusas  :  non  autem  per  species 
acquisitas:  hujusmodi  enim  cognitio  ab  experientia  causatur,  ut  dicitur  in  i. 
Metaph.,  ipse  autem  non  tunc  fuerat  omnia  expertus  :  similiter  etiam  nec  per 
species  connaturales;  quia  erat  ejusdem  naturae  nobiscum:  anima  autem 
nostra  est  sicut  tabula,  in  qua  nihil  est  scriptum,  ut  dicitur  in  3.  de  Anima 
(tjx.  14.):  si  autem  per  species  infusas;  ergo  scientia  ejus,  quam  habebat  de 
rebus,  non  erat  ejusdem  rationis  cum  scientia  nostra,  quam  a  rebus  acqui- 
rimus. 

2.  Praeterea.  In  omnibus  individuis  ejusdem  speciei  est  idem  modus  con- 
sequendi  perfectionem  :  sed  ahi  homines  non  statim  in  sui  principio  habent 

omnium  sclentiam,  sed  eam  per  temporis  successionem  acquirunt  secundum 
suum  modum;  ergo  nec  Adam  statim  foniiatus  habuit  omnium  scientiam, 

3.  Praeterea.  Status  praesentis  vitae  homini  conceditur,  ut  in  eo  proficiat 
anima  et  quantum  ad  cognitionem,  et  quantum  ad  meritum  ;  propter  hoc 
enim  anima  corpori  videtur  esse  unita:  sed  homo  in  statu  ilio  profecisset 
quantum  ad  meritum;  ergo  etiam  profecisset  quantum  ad  cognitionem  re- 
rum; non  ergo  habuit  omnium  rerum  scientiam. 

Sed  contra  est,  quod  ipse  imposuit  nomina  animalibus,  ut  dicitur  Gen.  2.  : 
nomina  autem  debent  naturis  rerum  congruere  ;  ergo  Adam  scivit  naturas 
omnium  animalium,  et  pari  ratione  habuit  omnium  aliorum  scientiam. 

Respondeo  dicendum,  quod  naturali  ordine  perfectum  praecedit  imper- 
fectum  :  sicut  et  actus  potentiam  :  quia  ea,  quae  sunt  in  potentia,  non  redu- 
cuntur  ad  actum,  nisi  per  aliquod  ens  actu.  Et  quia  res  primitus  a  Deo  insti- 
tutae  sunt,  non  solum  ut  in  seipsis  essent,  sed  etiam  ut  essent  aliorum  prin- 
cipia, ideo  productae  sunt  in  statu  perfecto,  in  quo  possent  esse  principia 
aliorum:  homo  autem  potest  esse  principium  alterius,  non  solum  per  gene- 
rationem  corporalem,  sed  etiam  per  instructionem,  et  gubernationem  ;  et 
ideo  sicut  primus  homo  institutus  est  in  statu  perfecto  quantum  ad  corpus, 
ut  statim  posset  generare,  ita  etiam  institutus  est  in  statu  perfecto  quantum 
ad  animam,  ut  statim  posset  alios  instruere,  et  gubernare  :  non  potest  autem 
aliquis  instruere,  nisi  habeat  scientiam  ;  et  ideo  primus  homo  sic  iìistitutus  est 
a  Deo,  ut  haherd  omnium  scientiam,  in  quibus  hoìiio  uatus  est  instrui.  Et  haec 
siint  omnia  illa,  quae  virtualiter  existunt  in  primis  princìpiis  per  se  notis,  quae- 
cumque  scilicet  naturaliter  homines  cognoscere  possunt.  Ad  gubernationem 
autem  vitae  propriae,  et  aliorum  non  solum  requiritur  cognitio  eorum,  quae 
naturaliter  sciri  possunt,  sed  etiam  cognitio  eorum,  quae  naturalem  cogni- 
tionem excedunt;  eo  quod  vita  hominis  ordinatur  ad  quemdam  finem  supcr- 
naturalem:  sicut  nobis  ad  gubernationem  vitae  nostrae  necessarium  est  co- 
gnoscere, quae  fidei  sunt.  Unde  et  de  his  supernaturalibus  tantam  cognitionem 
primus  homo  accepit,  quanta  erat  necessaria  ad  gubernationem  vitae  humanae 
secundum  statum  illuni.  Alia  vero,  quae  nec  naturali  hominis  studio  cognosci 
possunt,  nec  sunt  necessaria  ad  gubernationem  vitae  humanae,  primus  homo 
non  cognovit:  sicut  sunt  cogitationes  hominum,  futura  contingentia,  et  quae- 
dam  singularia,  puta,  quot  lapilli  jaceant  in  flumine:  et  alia  hujusmodi. 

Ad  primum  ergo  dicendum,  quod  primus  homo  habuit  scientiam  omnium 
per  species  a  Deo  infusas  :  nec  tamen  scientia  illa  fuit  alterius  rationis  a 
scieritia  nostra  :  sicut  nec  oculi,  quos  caeco  nato  Christus  dedit,  fuerunt  al- 
terius rationis  ab  oculis,  quos  natura  produxit. 

Ad  secundum  dicendum,  quod  Adam  debebat  aliquid  habere  perfectionis, 
inquantum  erat  primus  homo,  quod  caeteris  hominibus  non  competit,  ut  ex 
dictis  patet  (in  corp.  art.). 

Ad  tertium  dicendum,  quod  Adam  in  scientia  naturalium  scibilium  non 
profecisset  quantum  ad  numerum  scitorum,  sed  quantum  ad  modum  sciendi: 
quia  quae  sciebat  intellectualiter,  scivisset  postmodum  per  experimentum  : 
quantum  vero  ad  supernaturalia  cognita,  profecisset  etiam  quantum  ad  nu- 
merum per  novas  revelationes  :  sicut  et  angeli  proficiunt  per  novas  illumi- 
nationes  :  nec  tamen  est  simile  de  profectu  meriti,  et  scientiae  :  quia  unus 
homo  non  est  alteri  principium  merendi,  sicut  et  sciendi. 

ARTICULUS  IV.  475 

UTRUM  HOMO  IN  PRIMO   STATU  DECIPI  POTUISSET. 

(2.  Dist.  25.  q.  2.  art.  5.  et  Veri.  q.  18.  art.  6.). 

Ad  Q.UARTUM  sic  proceditur.  Videtur,  quod  homo  in  primo  statu  decipi 
potuisset:  dicit  enim  Apostolus  i.  ad  Timotli.  2.  quod  midier  seducta  in  prue- 
varicatione  fuit. 

2.  Praeterea.  Magister  dicit  21.  dist.  2.  Sent.  quod  ideo  mulier  non  hor- 
ruit  serpentem  loquentem,  quia  officium  loquendi  eum  accepisse  a  Deo  pu- 
tavit:  sed  hoc  falsum  erat;  ergo  muher  decepta  fuit  ante  peccatum. 

3.  Praeterea.  Naturale  est,  quod  quanto  ahquid  remotius  videtur,  tanto 
minus  videtur:  sed  natura  oculi  non  est  contracta  per  peccatum;  ergo  hoc 
idem  in  statu  innocentiae  contigisset;  fuisset  ergo  homo  deceptus  circa  quan- 
titatem  rei  visae,  sicut  et  modo. 

4.  Praeterea.  August.  dicit  12.  super  Gen.  ad  literam  (cap.  2.  circa  fin.), 
quod  in  somno  adhaeret  anima  similitudini,  tamquam  ipsi  rei:  sed  homo  in 
statu  innocentiae  comedisset,  et  per  consequens  dormivisset,  et  somniasset; 
ergo  deceptus  fuisset  adhaerendo  similitudinibus,  tamquam  rebus. 

5.  Praeterea.  Primus  homo  nescivisset  cogitationes  hominum,  et  futura 
contingentia,  ut  dictum  est  (ari.  praec);  si  igitur  aliquis  super  his  sibi  falsum 
diceret,  deceptus  fuisset. 

Sed  contra  est,  quod  August.  dicit  (Uh.  5.  de  Lih.  Ari.  cap.  18.)  :  Appro- 
dare vera  prò  falsis  non  est  natura  institiiti  hominis,  sed  poena  damnati. 

Respondeo  dicendum,  quod  quidam  dixerunt,  quod  in  nomine  deceptionis 
duo  possunt  intelligi,  scilicet  qualiscumque  existimatio  levis,  qua  aliquis  adhae- 
ret falso  tamquam  vero,  sine  assensu  credulitatis  :  et  iterum  firma  credulitas  ; 
quantum  ergo  ad  ea  quorum  scientiam  Adam  habebat,  neutro  istorum  mo- 
dorum  homo  decipi  poterat  ante  peccatum  :  sed  quantum  ad  ea,  quorum 
scientiam  non  habebat,  decipi  poterat,  large  accepta  deceptione  prò  existi- 
matione  qualicumque  sine  assensu  credulitatis;  quod  ideo  est  dictum,  quia 
existimare  falsum  in  talibus  non  est  noxium  homini:  et  ex  quo  temere  as- 
sensus  non  adhibetur,  non  est  culpabile.  Sed  haec  positio  non  convenit  in- 
tegritati  primi  status.  Quia,  ut  August.  dicit  14.  de  Civ.  Dei  (cap.  io.)  in  ilio 
statu  erat  devitatio  tranquilla  peccati,  qua  manente,  nullum  malum  omnino 
esse  poterat:  manifestum  est  autem,  quod  sicut  verum  est  bonum  intellectus 
ita  falsum  est  malum  ejus  ut  dicitur  in  6.  Ethicorum  (cap.  2.  art.  6.  Mei.  tex.  S-)  ; 
unde  non  poterat  esse,  quod,  innocentia  manente,  intellectus  hominis  alicui 
falso  acquiesceret,  quasi  vero:  sicut  enim  in  membris  corporis  primi  hominis 
erat  quidem  carentia  perfectionis  alicujus^  puta  claritatis  ;  non  tamen  aliquod 
malum  inesse  poterat:  ita  in  intellectu  poterat  esse  carentia  notitiae  alicujus; 
nulla  tamen  poterat  ibi  esse  existimatio  falsi.  Quod  etiam  ex  ipsa  rectitudine 
primi  status  apparet.  Sed  quamdiu  anima  maneret  Deo  subdita,  tamdiu  in 
homine  inferiora  superioribus  subderentur;  nec  superiora  per  inferiora  im- 
pedirentur:  manifestum  est  autem  ex  praemissis  (q.  Sj.  ar/.  ó.j,  quod  intel- 
lectus circa  proprium  objectum  seroper  verus  est:  unde  ex  seipso  numquam 
decipitur  :  sed  omnis  deceptio  acciait  in  intellectu  ex  aliquo  inferiori,  puta 
phantasia,  vel  aliquo  hujusmodi;  unde  videmus,  quod  quando  naturale  judi- 

catorium  non  est  ligatum,  non  decipimur  per  hujusmodi  apparitiones;  sed 
solum  quando  ligatur:  ut  patet  in  dormientibus  ;  unde  manifestum  est,  quod 
rectitudo  primi  status  non  compatiebatur  aliquam  deceptionem  circa  intel- 
lectum. 

Ad  primum  ergo  dicendum,  quod  illa  seductio  mulieris,  etsi  praecesserit 
[al.  non  praecesserit]  peccatura  operis,  subsecuta  tamen  est  peccatum  internae 
elationis.  Dicit  enim  August.  ii.  super  Gen.  ad  lit.  (cap.  ^o.)  quod  mulier 
verbo  serpentis  non  crederet,  nisi  jam  inesset  menti  ejus  amor  propriae  po- 
testatis,  et  quaedam  de  se  superba  praesumptio. 

Ad  secundum  dicendum,  quod  mulier  putavit,  serpentem  hoc  accepisse 
loquendi  officium,  non  per  naturam,  sed  aliqua  supernaturali  operatione: 
quamvis  non  sit  necessarium  auctoritatem  Magistri  Sent.  sequi  in  hac  parte. 

Ad  tertium  dicendum,  quod,  si  aliquid  repraesentatum  fuisse  sensui, 
vel  phantasie  primi  hominis,  aliter  quam  sit  in  rerum  natura,  non  tamen 
deciperetur;  quia  per  rationem  veritatem  dijudicaret. 

Ad  Q.UARTUM  dicendum,  quod  id,  quod  accidit  in  somno,  non  imputatur 
homini:  quia  non  habet  usum  rationis;  qui  est  proprius  hominis  actus. 

Ad  Q.UINTUM  dicendum,  quod  alieni  dicenti  falsum  de  contingentibus  fu- 
turis,  vel  cogitationibus  cordium  homo  in  statu  innocentiae  non  credidisset 
ita  esse  ;  sed  credidisset,  quod  hoc  esset  possibile  :  et  hoc  non  esset  existimare 
falsam.  Vel  potest  dici,  quod  divinitus  ei  subventum  fuisset,  ne  deciperetur 
in  his,  quorum  scientiam  non  habebat.  Nec  est  instantia,  quam  quidam  as- 
serunt,  quod  in  tentatione  non  fuit  ei  subventum,  ne  deciperetur,  licet  tunc 
maxime  indigeret :  quia  jam  praecesserat  peccatum  in  animo;  et  ad  divinum 
auxiiium  recursum  non  habuit. 


QUAESTIO  XCV. 

DE  HIS,   QUAE  ATTINENT  AD  VOLUNTATEM  PRIMI  HOMINIS, 

GRATI  A  SCILICET,  ET  JUSTITIA, 

IN     QUATUOR     ARTICULOS     DIVISA. 

Deinde  considerandum  est  de  his,  quae  pertinent  ad  voluntatem  primi 
hominis.  Et  circa  hoc  consideranda  sunt  duo.  Primo  quidem  de  Gratia,  et 
Justitia  primi  hominis.  Secundo  de  usu  justitiae  quantum  ad  dominium  super  alia. 

Circa  primum  quaeruntur  quatuor. 

Primo.  Utrum  homo  creatus  fuerit  in  gratia. 
Secundo.  Utrum  in  statu  innocentiae  habuerit  animae  passiones. 
Tertio.  Utrum  habuerit  virtutes  omnes. 

Quarto.  Utrum  opera  ejus  fuissent  aeque  efficacia  ad  merendum,  sicut 
modo  sunt. 

ARTICULUS   I.  476 

UTRUM    PRIMUS    HOMO    FUERIT    CREATUS  IN   GRATIA. 

(2-2.  q.  j".  art.  i.  corp.  et  2.  Disi.  20.  q.  2.  art.  5.  corp.  et  Disi.  29.  q.  i.  art.  2, 

et  Ouodl.  1.  art.  8.  corp.). 

Ad  primum  sic  proceditur.  Videtur  quod  primus  homo  non  fuerlt  creatus 
in  gratia.  Apostolus  enim  i.  Cor.  15.  distinguens  Adam  a  Christo  dicit:  Fa- 
ctus  est  primus  Adam  in  animam  viventem  :  novissitnus  autem  in  spiritavi  vivi- 
ficante, sed  vivificatio  spiritus  est  per  gratiam;  ergo  hoc  est  proprium  Christi, 
quod  fuerit  factus  in  gratia. 

2.  Praeterea.  August.  dicit  in  lib.  de  Quaestionibus  Veteris,  et  Novi 
Testamenti  (q.  12^.  in  fin.)  quod  Adam  non  habuit  Spiritum  Sanctum:  sed 
quicuraque  habet  gratiam,  habet  Spiritum  Sanctum;  ergo  Adam  non  fuit 
creatus  in  gratia. 

3.  Praeterea.  August.  dicit  in  lib.  de  Correptione,  et  Gratia  (cap.  io.), 
quod  Deus  sic  ordinavit  angelorum,  et  hominum  vitam,  ut  prius  in  eis  osten- 
deret,  quid  posset  eorum  liberum  arbitrium  ;  deinde  quid  posset  suae  gratiae 
benefìcium,  justitiaeque  judicium;  primo  ergo  condidit  hominem,  et  angekim 
in  sola  naturalis  arbitrii  libertate:  et  postmodum  ei  gratiam  contulit. 

4.  Praeterea.  Magister  dicit  in  24.  Dist.  lib.  2.  Sent.  quod  homini  in  crea- 
lione  datum  est  auxilium,  per  quod  stare  poterat,  sed  non  poterat  proficere: 
quicumque  autem  habet  gratiam,  potest  proficere  per  meritum;  ergo  primus 
homo  non  fuit  creatus  in  gratia. 

5.  Praeterea.  Ad  hoc  quod  aliquis  accipiat  gratiam,  requiritur  consensus 
ex  parte  recipientis;  cum  per  hoc  perficiatur  matrimonium  quoddam  spiri- 
tuale inter  Deum,  et  animam:  sed  consensus  in  gratiam  esse  non  potest  nisi 
prius  existentis;  ergo  homo  non  accepit  gratiam  in  primo  instanti  suae  crea- 
tionis. 

6.  Praeterea.  Natura  plus  distat  a  gratia,  quam  gratia  a  gloria,  quae  nihil 
est  aliud,  quam  gratia  consummata  :  sed  in  homine  gratia  praecessit  gloriam, 
ergo  multo  magis  natura  praecessit  gratiam. 

Sed  contra.  Homo,  et  angelus  aequaliter  ordinantur  ad  gratiam:  sed 
Angelus  est  creatus  in  gratia:  dicit  enim  August.  12.  de  Civ.  Dei  (cap.  9.  a 
med.),  quod  Deus  simul  erat  in  eis  condens  naturam,  et  largiens  gratiam; 
ergo  et  homo  creatus  fuit  in  gratia. 

Respondeo  dicendum,  quod  quidam  dicunt,  quod  primus  homo  non  fuit 
creatus  in  gratia;  sed  tamen  postmodum  gratia  fuit  sibi  collata,  antequam 
peccasset:  plurimae  autem  Sanctorum  auctoritates  attestantur,  hominem  in 
statu  innocentiae  gratiam  habuisse.  Sed  quod  fuerit  etiam  conditus  in  gratia, 
ut  alii  dicunt,  videtur  requirere  ipsa  rectitudo  primi  status,  in  qua  Deus  homi- 
nem fecit,  secundum  illud  Eccl.  7.:  Deus  fecit  hominem  rectum.  Erat  enim  haec 
rectitudo  secundum  hoc,  quod  ratio  subdebatur  Deo,  rationi  vero  inferiores 
vires,  et  animae  corpus.  Prima  autem  subjectio  erat  causa  et  secundae  et  ier- 
tiae:  quamdiu  enim  ratio  manebat  Deo  subjecta,  inferiora  ei  subdebantur,  ut 
August.  dicit  (cap.  16.  lib.  1.  di  Rem.  Pece):  manifestum  est  autem,  quod  illa 
subjectio  corporis  ad  animam,  et  inferiorum  virium  ad  rationem  non  erat  na- 
turahs;  alioquin  post  peccatum   mansisset;  cum  etiam  in  daemonibus  data 

naturalia  post  peccatum  permanserint,  ut  Dionys.  dicit.  4.  Div.  Nom.  (part.  4. 
Icct.  ig);  unde  manifestum  est,  quod  et  ìWa  prima  subjectio,  qua  ratio  Deo 
subdebatur,  non  erat  solum  secundum  naturam,  sed  secundum  supernaturale 
donum  gratiae;  non  enim  potest  esse,  quod  efFectus  sii  potior,  quam  causa. 
Unde  August.  diclt  13.  de  Civ.  Dei  (cap.  Jj.  in  princ),  quod  posteaquam 
praecepti  facta  transgressio  est,  confestim,  gratia  deserente  divina,  de  cor- 
porum  suorum  nuditate  confusi  sunt.  Senserunt  enim  motum  inobedientis 
carnis  suae,  tamquam  reciprocam  poenam  inobedientiae  suae.  Ex  quo  datur 
intelligi,  si  deserente  gratia,  soluta  est  obedientia  carnis  ad  animam,  quod 
per  gratiam  in  anima  existentem  inferiora  ei  subdebantur. 

Ad.  primum  ergo  dlcendum,  quod  Apostolus  illa  verba  inducit  ad  osten- 
dendum  esse  corpus  spirituale,  si  est  corpus  animale;  quia  vita  spiritualìs  cor- 
poris  incepit  in  Christo,  qui  est  primogenìtus  ex  mortuis  :  sicut  vita  corporis 
animalis  incepit  in  Adam  :  non  ergo  ex  verbis  Apostoli  habetur,  quod  Adam 
non  fuit  spiritualis  secundum  animam,  sed  quod  non  fuit  spiritualis  secundum 
corpus. 

Ad  secundum  dicendum,  quod,  sicut  August.  dicit  in  eodem  loco  (ìoc.  cit. 
in  arg.) ,  non  negatur,  quin  aliquo  modo  fuerit  in  Adam  Spiritus  Sanctus, 
sicut  et  in  aliis  justis:  sed  quod  non  sic  fuerit  in  eo,  sicut  nunc  est  in  fidelibus, 
qui  admittuntur  ad  perceptionem  haereditatis  aeternae  statim  post  mortem. 
Ad  tertium  dicendum,  quod  ex  illa  auctoritate  Augustini  non  habetur, 
quod  angelus,  vel  homo  prius  fuerit  creatus  in  naturali  libertate  arbitrii,  quam 
habuisset  gratiam  :  sed  quod  ostendit,  quid  in  eis  posset  liberum  arbitrium 
ante  confirmationem;  et  quid  postmodum  consecuti  sunt  per  auxilium  gra- 
tiae confirmantis. 

Ad  Q.UARTUM  dicendum,  quod  Magister  loquitur  secundum  opìnionem 
illorum,  qui  posuerunt,  hominem  non  esse  creatum  in  gratia,  sed  in  natu- 
ralibus  tantum.  Vel  potest  dici,  quod,  etsi  homo  fuerit  creatus  in  gratia, 
non  tamen  habuit  ex  creatione  naturae,  quod  posset  proficere  per  meritum, 
sed  ex  superadditione  gratiae. 

Ad  Q.UINTUM  dicendum,  quod,  cum  motus  voluntatis  non  sit  continuus, 
nihil  prohibet,  etiam  in  primo  instanti  suae  creationis,  primum  hominem  gra- 
tiae consensisse. 

Ad  sextum  dicendum,  quod  gloriam  merémur  per  actum  gratiae,  non 
autem  gratiam  per  actum  naturae;  unde  non  est  similis  ratio. 

ARTICULUS  IL  477 

UTRUxM   IN   PRIMO    HOMINE   FUERINT    ANIMAE   PASSIONES. 

(Veri.  q.  26.  art.  8.  corp.  fin.  et  ad  6.) 

Ad  secukdum  sic  proceditur.  Videtur,  quod  in  primo  homine  non  fuerint 
animae  passiones:  secundum  enim  passiones  animae  contingit,  quod  caro 
concupiscit  adversus  spiritum,  sed  hoc  non  erat  in  statu  innocentiae;  ergo 
in  statu  innocentiae  non  erant  animae  passiones. 

2.  Praeterea.  Anima  Adae  erat  nobilior,  quam  corpus:  sed  corpus  Adae 
fuit  impassibile;  ergo  nec  in  anima  ejus  fuerunt  passiones. 

3.  Praeterea.  Per  virtutem  moralem  comprimuntur  animae  passiones: 
sed  in  Adam  fuit  virtus  moralis  perfecta;  ergo  totaliter  passiones  exclude- 
bantur  ab  eo. 

Sed  contea  est,  quod  dìcit  August.  14.  de  Civ.  Dei  (cap.  io.),  quod  erat 
in  eis  amor  imperturbatus  in  Deum,  et  quaedam  aliae  animae  passiones. 

Respondeo  dicendum,  quod  passiones  animae  sunt  in  appetita  sensuali, 
cujus  objectum  est  honum,etmaluìn.\JndG  omnium  passionum  animae  quaedam 
ordinantur  ad  bonum,  ut  amor,  et  gaudium;  quaedam  ad  malum,  ut  timor, 
et  dolor:  et  quia  in  primo  statu  nullum  malum  aderat,  nec  imminebat,  nec 
aliquod  bonum  aberat,  quod  cuperet  bona  voluntas  prò  tempore  ilio  haben- 
dum,  ut  patet  per  August.  14.  de  Civ.  Dei  (loc.  nunc  cit.).,  omnes  illae  pas- 
siones, quae  respiciunt  malum,  in  Adam  non  erant:  ut  timor,  et  dolor,  et 
hujusmodi:  similiter  nec  illae  passiones,  quae  respiciunt  bonum  non  habitum, 
et  nunc  habendum  :  ut  cupiditas  aestuans:  illae  vero  passiones,  quae  possunt 
esse  boni  praesentis,  ut  gaudium,  et  amor;  ve!  quae  sunt  futuri  boni  ut  suo 
tempori  habendi,  ut  desiderium,  et  spes  non  affligens,  fuerunt  in  statu  inno- 
centiae. 

Aliter  tamen,  quam  in  nobis:  nara  in  nobis  appetitus  sensualis,  in  quo 
sunt  passiones,  non  totaliter  subest  rationi;  unde  passiones  quandoque  sunt 
in  nobis  praevenientes  judicium  rationis,  et  impedientes:  quandoque  vero  ex 
judicio  rationis  consequentes,  prout  sensualis  appetitus  aliqualiter  rationi 
obedit:  in  statu  vero  innocentiae  inferior  appetitus  erat  rationi  totaliter  sub- 
jectus;  unde  non  erant  in  eo  passiones  animae,  nisi  ex  rationis  judicio  con- 
sequentes. 

Ad  primum  ergo  dicendum,  quod  caro  concupiscit  adversus  spirìtum  per 
hoc,  quod  passiones  rationi  repugnant,  quod  in  statu  innocentiae  non  erat. 

Ad  secundum  dicendum,  quod  corpus  humanum  in  statu  innocentiae  erat 
impassibile  quantum  ad  passiones.  quae  removent  dispositionem  naturalem, 
ut  mfra  dicetur  (q.  gy.  art.  i.  et  2.)  ;  et  similiter  anima  fuit  impassibilis  quan- 
tum ad  passiones,  quae  impediunt  rationem. 

Ad  tertium  dicendum,  quod  perfecta  virtus  moralis  non  totaliter  tollit 
passiones,  sed  ordinat  eas:  temperati  enim  est  concupiscere,  sicut  oportet, 
et  quae  oportet,  ut  dicitur  in  3.  £th.  (cap.  11.  ad  fin.). 

ARTICULUS  IH.  478 

UTRUxM     ADAM     HABUERIT     OMNES     VIRTUTES. 

(2.  Dist.  2().  art.  ).  corp.  et  ad  i.  et  in  exp.  Ut. }.). 

Ad  tertium  sic  proceditur.  Videtur,  quod  Adam  non  habuerit  omnes 
virtutes:  quaedam  enim  virtutes  ordinantur  ad  refraenandam  immoderantiam 
passionum;  sicut  per  temperantiam  refraenatur  immoderata  concupiscentia; 
et  per  fortitudinem  immoderatus  timor:  sed  immoderantia  passionum  non 
erat  in  statu  innocentiae;  ergo  nec  dictae  virtutes. 

2.  Praeterea.  Quaedam  virtutes  sunt  circa  passiones  respicientes  malum 
ut  mansuetudo  circa  iras,  et  fortitudo  circa  timores:  sed  tales  passiones  non 
erant  in  statu  innocentiae,  ut  dicium  est  (art.  praec);  ergo  nec  hujusmodi 
virtutes. 

3.  Praeterea.  Poenitentìa  est  quaedam  virtus  respiciens  peccatum  prius 
commissum:  misericordia  etiam  est  quaedam  virtus  respiciens  miseriam:  sed 
in  statu  innocentiae  non  erat  peccatum,  nec  miseria;  ergo  ncque  hujusmodi 
virtutes. 

4.  Praeterea.  Perseverantia  est  quaedam  virtus;  sed  hanc  Adam  non 
habuit,  ut  sequens  peccatum  ostendit;  ergo  non  habuìt  omnes  virtutes. 

5.  Praeterea.  Fides  quaedam  virtus  est:  sed  haec  in  statu  innocentiae 
non  fuit:  importat  enim  aenigmaticam  cognitionem:  quae  perfectioni  primi 
status  repugnare  videtur. 

Sed  contra  est,  quod  August.  dicit  in  quadam  homil.  (in  Conc.  ad  Ca- 
techum.  contra  Judaeos,  Pagati,  et  Arian.  cap.  2.  a  med.),  princeps  vitiorum  de- 
vicit  Adam  de  limo  terrae  ad  imaginem  Dei  factum,  pudicitia  armatum, 
temperantia  compositum,  claritate  splendidum. 

Respondeo  dicendum,  quod  homo  in  statu  innocentiae  aliqualiter  habuit 
omnes  virtutes.  Et  hoc  ex  dictis  potest  esse  manifestum.  Dictum  est  enim  supra 
(art  I.  hiij.  q.),  quod  talis  erat  rectitudo  primi  status,  quod  ratio  erat  Deo  sub- 
jecta,  inferiores  autem  vires  rationi:  virtutes  autem  nihil  aliud  sunt,  quam  per- 
fectiones  quaedam,  quibus  ratio  ordinatur  in  Deum,  et  inferiores  vires  dispo- 
nuntur  secundum  regulam  rationis  :  ut  magis  patebit,  cum  de  virtutibus  agetur 
(1-2.  q.  63.  art.  2.);  unde  rectitudo  primi  status  exigebat,  ut  homo  aliqualiter 
omnes  virtutes  haberet.  Sed  considerandum  est,  quod  virtutum  quaedam  sunt, 
quae  de  sui  raiione  nullam  imperfectionem  importanti  ut  charitas,  et  justitia; 
et  hujusmodi  virtutes  fuerunt  in  statu  innocentiae  simpliciter,  et  quantum  ad 
habitum,  et  quantum  ad  actum.  Q.uaedam  vero  sunt,  quae  de  sui  ratione  im- 
perfectionem important,  ve!  ex  parte  actas,  vel  ex  parte  materiae.  Et  si  hujus- 
modi imperfectio  non  repugnat  perfectioni  primi  status;  nihilominus  hujus- 
modi virtutes  poterant  esse  in  primo  statu;  sicut  fides,  quae  est  eorum,  quae 
non  videntur;  et  spes,  quae  est  eorum,  quae  non  habentur.  Perfectio  enim 
primi  status  non  se  extendebat  ad  hoc,  ut  videret  Deum  per  essentiam,  et  ut 
haberet  eum  cum  fruitione  finalis  beatitudinis:  unde  fides,  et  spes  esse  po- 
terant in  primo  statu,  et  quantum  ad  habitum,  et  quantum  ad  actum.  Si 
vero  imperfectio,  quae  est  de  ratione  virtutis  alicujus,  repugnat  perfectioni 
primi  status,  poterat  hujusmodi  virtus  ibi  esse  secundum  habitum,  sed  non 
secundum  actum:  ut  patet  de  poenitentia,  quae  est  dolor  de  peccato  com- 
misso:  et  de  misericordia,  quae  est  dolor  de  miseria  aliena:  perfectioni  enim 
primi  status  repugnat  tam  dolor,  quam  culpa,  et  miseria:  unde  hujusmodi  vir- 
tutes erant  in  primo  homìne  secundum  habitum,  sed  non  secundum  actum. 
Erat  enim  primus  homo  sic  dispositus,  ut  si  peccatum  praecessisset,  doleret; 
et  similiter  si  miseriam  in  alio  videret,  eam  prò  posse  repelleret:  sicut  Philos. 
dicit  in  4.  Ethic.  (cap.  iiìt.  in  fin.),  quod  verecundia,  quae  est  de  turpi  facto, 
contingit  studioso  solum  sub  conditione;  est  enim  sic  dispositus,  quod  ve- 
recundaretur,  si  turpe  aliquid  committeret. 

Ad  primum  ergo  dicendum,  quod  accidit  temperantiae,  et  fortitudini,  quod 
superabundantiam  passionum  repellat  ;  inquantum  invenit  passiones  supera- 
bundantes  in  subiecto  :  sed  per  se  convenit  hujusmodi  virtutibus  passiones 
moderari. 

Ad  secundum  dicendum,  quod  illae  passiones  ad  malum  ordinatae  re- 
pugnant  perfectioni  primi  status,  quae  habent  respectum  ad  malum  in  ipso» 
qui  afficitur  passione  :  ut  timor,  et  dolor:  sed  passiones,  quae  respiciunt malum 
in  altero,  non  repugnant  perfectioni  primi  status:  poterat  enim  homo  in  primo 
statu  habere  odio  malitiam  daemonum,  sicut  et  diligere  bonitatem  Dei:  unde 
et  virtutes,  quae  circa  tales  passiones  essent,  possent  esse  in  primo  statu,  et 
quantum  ad  habitum,  et  quantum  ad  actum.  Quae  vero  sunt  circa  passiones 
respicientes  malum  in  eodem  subjecto,  si  circa  hujusmodi  solas  passiones  sunt, 

non  poterant,  esse  in  primo  statu  secundum  actum,  sed  solum  secundum 
habitum:  sicut  de  poenitentia,  et  misericordia  dictum  est  (art.  in  corp.)  :  sed 
sunt  quaedam  virtutes,  quae  non  sunt  circa  has  passiones  solum,  sed  etiam 
circa  alias:  sicut  temperantia  quae  non  solum  est  circa  tristitias,  sed  etiam 
circa  delectationes  ;  et  fortitudo,  quae  non  solum  est  circa  timorem,  sed  etiam 
circa  audaciam,  et  spem;  unde  poterat  esse  in  primo  statu  actus  temperantiae, 
secundum  quod  est  moderativa  delectationum  ;  et  similiter  fortitudo,  secundum 
quod  est  moderativa  audaciae,  si  ve  spei,  non  autem  secundum  quod  mode- 
ratur  tristitiam,  et  timorem. 

Ad  tertium  patet  solutio  ex  his,  quae  dieta  sunt  (in  corp.  art.). 

Ad  quartum  dicendum,  quod  perseverantia  dupliciter  sumitur.  Uno  modo, 
prout  est  quaedam  virtus:  et  sic  significat  quemdam  habitum,  quo  quis  eligit 
perseverare  in  bono  :  et  sic  Adam  perseverantiam  habuit.  Alio  modo,  prout 
est  circumstantia  virtutis:  et  sic  significat  continuationem  quamdam  virtutis 
absque  interruptione:  et  hoc  modo  Adam  perseverantiam  non  habuit. 

Ad  quixtum  patet  responsio  per  ea,  quae  dieta  sunt  (in  corp.  art.). 

ARTICULUS  IV.  479 

UTRUM   OPERA   PRIMA  HOMINIS 
FUERINT  MINUS  EFFICACIA    AD   MERENDUM,  Q.UAM  OPERA  NOSTRA. 

(2.  Disi.  29.  art.  4.). 

Ad  auARTUM  sic  proceditur.  Videtur,  quod  opera  primi  hominis  fuerint 
minus  efficacia  ad  merendum,  quam  opera  nostra:  gratia  enim  ex  Dei  mise- 
ricordia datur,  quae  magis  indigentibus  subvenit  magis:  sed  nos  indigemus 
magis  gratia,  quam  primus  homo  in  statu  innocentiae:  ergo  copiosius  infun- 
ditur  nobis  gratia  ;  quae  cum  sit  radix  meriti,  opera  nostra  efficaciora  ad  me- 
rendum redduntur. 

2.  Praeterea.  Ad  meritum  requiritur  pugna  quaedam,  et  difficultas:  di- 
citur  enim  2.  ad  Timoth.  2.  :  Non  corondbitur ,  nisi  qui  Ugitinie  certaverit.  Et 
Philos.  dicit  in  2.  Ethic.  (cap.  ^.  ad  fin.)  quod  virtus  est  circa  difficile,  et  ho- 
nuin :  sed  nunc  est  major  pugna,  et  difficultas;  ergo  et  major  efficacia  ad  me- 
rendum. 

3.  Praeterea.  Magister  dicit  24.  dist.  2.  lib.  Sent.,  quod  homo  non  me- 
ruisset  tentationi  resistendo:  nunc  autem  meretur,  qui  tentationi  resistiti 
ergo  efficaciora  sunt  opera  nostra  ad  merendum,  quam  in  primo  statu. 

Sed  contra  est,  quia  secundum  hoc  homo  esset  melioris  conditionis  post 
peccatum. 

Respondeo  dicendum,  quod  quantitas  meriti  ex  duobus  potest  pensarL 
Uno  modo  ex  radice  charitatis,  et  gratiae:  et  talis  quantitas  meriti  respondet 
praemio  essentiali,  quod  consistit  in  Dei  fruitione,  qui  enim  ex  majori  cha- 
ritate  aliquid  facit,  perfectius  Deo  fruitur.  Alio  modo  pensari  potest  quantitas 
meriti  ex  quantitate  operis,  quae  quidem  est  duplex,  scilicet  ahsoluta,  et  prO' 
portionalis  :  vidua  enim;  quae  misit  duo  aera  minuta  in  gazophylacium,  minus 
opus  fecit  quantitate  absoluta,  quam  illi,  qui  magna  munera  posuerunt:  sed 
quantitate  proportionali  vidua  plus  fecit  secundum  sententiam  Domini,  quia 
magis  ejus  facultatem  superabat:  utraque  tamen  quantitas  meriti  respondet 
praemio  accidentali,  quod  est  gaudium  de  bono  creato.  Sic  igitur  dicendum, 

quod  efficaciora  fuissent  hominis  opera  ad  merendum  in  statu  innocentiae, 
quam  post  peccatum,  si  attendatur  quantitas  meriti  ex  parte  gratiae,  quae 
tunc  copiosior  fuisset,  nullo  obstaculo  in  natura  humana  invento  ;  similiter 
etiam,  si  consideretur  absoluta  quantitas  operis;  quia  cum  homo  esset  majoris 
virtutis,  majora  opera  fecisset.  Sed  si  consideretur  quantitas  proportionalis, 
major  invenitur  ratio  meriti  post  peccatum  propter  hominis  imbecillitatem: 
magis  enim  excedit  parvum  opus  potestatem  ejus,  qui  cum  difficultate  ope- 
ratur  illud,  quam  opus  magnura  potestatem  ejus,  qui  sine  difficultate  illud 
operatur. 

Ad  primum  ergo  dicendum,  quod  homo  post  peccatum  ad  plura  indiget 
gratia,  quam  ante  peccatum;  sed  non  magis:  quia  homo  etiam  ante  pecca- 
tum indigebat  gratia  ad  vitam  aeternam  consequendam,  quae  est  principalis 
necessitas  gratiae:  sed  homo  post  peccatum  super  hoc  indiget  gratia  etiam 
ad  peccati  remissionem,  et  infirmitatis  sustentationem. 

Ad  secundum  dicendum,  quod  difficultas,  et  pugna  pertinent  ad  quanti- 
tatem  meriti  secundum  quantitatem  operis  proportionalem,  ut  dictum  est  (in 
corp.  art),  et  est  signum  promptitudinis  voluntatis,  quae  conatur  ad  id,  quod 
est  sibi  difficile  :  promptitudo  autem  voluntatis  causatur  ex  magnitudine  cha- 
ritatis.  Potest  autem  contingere,  quod  aliquis  ita  prompta  voluntare  faciat 
opus  aliquod  facile,  sicut  alius  difficile  :  quia  paratus  esset  facere  etiam,  quod 
sibi  esset  difficile:  difficultas  tamen  actualis,  inquantum  est  poenalis,  habet 
etiam,  quod  sit  satisfactoria  prò  peccato. 

Ad  tertium  dicendum,  quod  resistere  tentationi  primo  homini  non  fuisset 
meritorium,  secundum  opinionem  ponentium,  quod  gratia  non  haberet:  sicut 
nec  modo  est  meritorium  non  habenti  gratiam:  sed  in  hoc  est  differentia, 
quia  in  primo  statu  nihil  erat  interius  impellens  ad  malum,  sicut  modo  est; 
unde  magis  tunc  poterat  homo  resistere  tentationi  sine  gratia,  quam  modo. 


QUAESTIO  XCVI. 

DE    DOMINIO, 

QUOD    HOMINI    IN    STATU    INNOCENTIAE  COMPETEBAT, 

IN    QUATUOR    ARTICULOS    DIVISA. 

Deinde  considerandum  est  de  dominio,  quod  competebat  homini  in  statu 
innocentiae. 

Et  circa  hoc  quaeruntur  qualuor. 

Primo.  Utrum  homo  in  statu  innocentiae  animalibus  dominaretùr. 
Secundo.  Utrum  dominaretùr  omni  creaturae. 

Tertio.  Utrum  in  statu  innocentiae  omnes  homines  fuissent  aequales. 
Quarto.  Utrum  homines  hominibus  dominarentur  in  ilio  statu. 

ARTICULUS  I.  480 

UTRUM    ADAM    IN    STATU    INNOCENTIAE    ANIMALIBUS    DOMINARETUR. 

(2.  Dist.  44.  q.  I.  art.  5.  et  opusc.  2<).  Uh.  j.  cap.  <).). 

Ad  primum  sic  proceditur.  Videtur,  quod  Adam  in  statu  innocentiae 
animalibus  non  dominabatur:  dicit  enim  Aug.  9.  super  Genes.  ad  lit.  (cap.  14.), 
quod  ministerio  angelorum  animalia  sunt  adducta  ad  Adam,  ut  eis  nomina 
imponeret:  non  autem  fuisset  ibi  necessarium  angelorum  ministerium,  si 
homo  per  seipsum  animalibus  dominabatur  ;  non  ergo  in  statu  innocentiae 
habuit  dominium  homo  super  alia  animalia. 

2.  Praeterea.  Ea,  quae  ad  invicem  discordant,  non  recte  sub  uno  dominio 
congregantur :  sed  multa  animalia  naturaliter  ad  invicem  discordant;  sicut 
ovis,  et  lupus;  ergo  omnia  animalia  sub  hominis  dominio  non  continebantur. 

3.  Praeterea.  Hieron,  dicit  (nullibiid  habetur  apud  Hieron.at  simile  aliquid 
apud  Bedam  in  suo  Hexam.  et  refertur  in  Gloss.  ordin.),  quod  homini  ante  peccatum 
non  indigenti  Deus  animalium  dominationem  dedit:  praesciebat  enim  homi- 
nem adminiculo  animalium  adjuvandum  fore  post  lapsum.  Ergo  ad  minus 
usus  dominii  super  animalia  non  competebat  homini  ante  peccatum. 

4.  Praeterea.  Proprium  domini  esse  videtur  praecipere:  sed  praeceptum 
non  recte  fertur  nisi  ad  habentem  ratìonem;  ergo  homo  non  habebat  domi- 
nium super  animil'a  irrationalia. 

Sed  contra  est,  quod  dicitur  Gen.  r.  de  Homine:  Praesit  piscibus  tjiarts, 
et  volatìlibus  coeli,  et  bestiis  terrae. 

Respondeo  dicendum,  quod,  sicut  supra  dictum  est  (q.  9/.  art.  i.),  ino- 
bedientia  ad  hominem  eorum,  quae  ei  debent  esse  subjecta,  subsecuta  est  in 
poenam  ejus;  eo  quod  ipse  fuit  inobediens  Deo;  et  ideo  in  statu  innocentiae, 
ante  inobedientiam  praedictam,  nihil  ei  repugnabat,  quod  naturaliter  deberet  ei 
esse  subjectum.  Omnia  autem  animalia  sunt  homini  naturaliter  subjecta:  quod 
apparet  ex  tribus.  Primo  quidem,  ex  ipso  naturae  processu:  sicut  enim  in  gene- 
ratione  rerum  intelligitur  quidam  ordo,  quo  proceditur  de  imperfecto  ad  per- 
fectum  (nam  materia  est  propter  formam,  et  forma  imperfectior  propter 
perfectiorem):  ita  etiam  est  in  usu  rerum  naturalium:  nam  imperfectiora 
cedunt  in  usum  perfectorum.  Plantae  enim  utuntur  terra  ad  sui  nutrimentum, 
animalia  vero  plantis,  et  homines  plantis,  et  animalibus;  unde  naturaliter 
homo  dominatur  animalibus.  Et  propter  hoc  Philos.  dicit  in  i.  Polit.  (cap  ^ ), 
quod  venatio  sylvestrium  an'malium  est  justa,  et  naturalis;  quia  per  eam 
homo  vindicat  sibi,  quod  est  naturaliter  suum.  Secundo  apparet  hoc  ex  or- 
dine divinae  provideniiae,  quae  semper  inferiora  per  superiora  gubernat; 
unde  cum  homo  sit  supra  caetera  animalia,  utpote  ad  imaginem  Dei  factus, 
convenienter  ejus  gubernationi  alia  animalia  subduntur.  Tertio  apparet  idem 
ex  proprietate  hominis,  et  aliorum  animalium:  in  aliis  enim  animalibus  in- 
venitur  secundum  aestimationem  naturalem  quaedam  participatio  prudentiae 
ad  aliquos  particulares  actus:  in  homine  autem  invenitur  universalis  pru- 
dentia,  quae  est  ratio  omnium  agibilium:  omne  autem,  quod  est  per  par- 
ticipationem,  subditur  ei,  quod  est  per  essentiam,  et  universaliter  ;  unde  patet, 
quod  naturalis  est  subjcctio  aliorum  animalium  ad  hominem. 

Ad  primum  ergo  dicendum,  quod  in  subjectos  multa  potest  facere  supe- 
rior  potestas,  quae  non  potest  facere  inferior:  angelus  autem  est  naturaliter 
superior  homine;  unde  aliquis  efFectus  poterat  fieri  circa  animalia  virtute  an- 
gelica, qui  non  poterat  fieri  potestate  humana;  scilicet  quod  statim  omnia 
animalia  congregarentur. 

Ad  secundum  dicendum,  quod  quidam  dicunt,  quod  animalia,  quae  nunc 
sunt  ferocia,  et  occidunt  alia  animalia,  in  statu  ilio  fuissent  mansueta,  non 
solum  circa  hominem,  sed  etiam  circa  alia  animalia:  sed  hoc  est  omnino 
irrationabile.  Non  enim  per  peccatum  hominis  natura  animalium  est  mu- 
tata; ut  quibus  nunc  naturale  est  comedere  aliorum  animalium  carnes,  tunc 
vixissent  de  herbis;  sicut  leones,  et  falcones.  Nec  Gloss.  Bedae  dicit  Gen.  i. 
(Quid  simile  habet  glos.  Nicol,  de  Lyr.  in  illud:  Ecce  dedi  vobis.  Ex  Beda  enim 
potius  contrarium  habetur)  quod  ligna,  et  herbae  datae  sunt  omnibus  anima- 
libus,  et  avibus  in  cibum,  sed  quibusdam;  fuisset  ergo  naturalis  discordia  inier 
quaedam  animalia.  Nec  tamen  propter  hoc  subtraherentur  dominio  hominis; 
sicut  nec  nunc  propter  hoc  subtrahuntur  dominio  Dei,  cujus  providentia  hoc 
totum  dispensatur  ;  et  hujus  providentiae  homo  executor  fuisset,  ut  etiam  nunc 
apparet  in  animalibus  domesticis:  ministrantur  enim  falconibus  domesticis 
per  liomines  gallinae  in  cibum. 

Ad  tertium  dicendum,  quod  homines  in  statu  innocentiae  non  indigebant 
animalibus  ad  necessitatem  corporalem:  neque  ad  tegumentum,  quia  nudi 
erant,  et  non  erubescebant,  nullo  incitante  inordinatae  concupiscentiae  motu: 
neque  ad  cibum,  quia  lignis  paradisi  vescebantur:  neque  ad  vehiculum,  pro- 
pter corporis  robur:  indigebant  tamen  eis  ad  experimentalem  cognitionem 
sumendam  de  naturis  eorum,  quod  significatum  est  per  hoc,  quod  Deus  ad 
eum  animalia  adduxit,  ut  eis  nomina  imponeret,  quae  eorum  naturas  de- 
signant. 

Ad  quartum  dicendum,  quod  omnia  animalia  habent  quamdam  partici- 
pationem  prudentiae,  et  rationis  secundum  aestimationem  naturalem:  ex  qua 
contingit,  quod  grues  sequuntur  ducem;  et  apes  obediunt  regi;  et  sic  tunc 
omnia  animalia  per  seipsa  homini  obedivissent,  sicut  nunc  quaedam  dome- 
stica ei  obediunt. 


ARTICULUS  IL  481 

UTRUM  HOMO  HABUISSET  DOMINIUM  SUPER  OMNES  ALIAS  CREATURAS. 

(Locis  supr.  art.  i.  notatis). 

Ad  secundum  sic  proceditur.  Videtur,  quod  homo  non  habuisset  domi- 
nium  super  omnes  alias  creaturas:  angelus  enim  naturaliter  est  majoris  po- 
testatis,  quam  homo:  sed,  sicut  dicit  August.  3.  de  Trin,  (cap.  8.)  materia 
corporalis  non  obedivisset  ad  nutum  etiam  sanctis  angelis;  ergo  multo  minus 
homini  in  statu  innocentiae. 

2.  Praeterea.  In  plantis  non  sunt  de  viribus  animae,  nisi  nutritiva,  et 
augmentativa,  et  generativa:  hae  autem  non  sunt  natae  obedire  rationi;  ut 
in  uno,  et  eodem  homine  apparet:  ergo,  cum  dominium  competat  homini 
secundum  rationem,  videtur,  quod  homo  m  statu  innocentiae  non  domina- 
retur  plantis. 

3.  Praeterea.  Quicumque  domìnatur  alicui  rei,  potest  ìllam  rem  mu- 
tare: sed  homo  non  potuisset  mutare  cursum  coelestium  corporum:  hoc  enim 
solius  Dei  est,  ut  dicit  Dionysius  in  epist.  ad  Polycar.  (-j.  non  prò  cui  a  fin.)  ; 
ergo  non  dominabatur  eis. 

Sed  contra  est,  quod  dicitur  Gen.  i.  de  Homine:  Praesit  iiniversae. 
creaturae. 

Respondeo  dicendum,  quod  in  homine  quodammodo  sunt  omnia;  et  ideo 
secundum  modum,  quo  dominatur  his,  quae  in  seipso  sunt,  secundum  hunc 
modum  competit  ei  dominari  aliis.  Est  autem  in  homine  quatuor  conside- 
rare; scilicet  rationem,  secundum  quam  convenit  cum  an gelis ;  i/frg5  smsitivas, 
secundum  quas  convenit  cum  animahbus;  vires  naturales,  secundum  quas  con- 
venit cum  plantis;  et  ipsuin  corpus,  secundum  quod  convenit  cum  rebus  ina- 
niraatis  :  ratio  autem  in  homine  habet  locum  dominantis,  et  non  subjecti  do- 
minio: unde  homo  angells  non  dominabatur  in  primo  statu,  et  quod  dicitur,  omni 
creaturae,  intelligitur,  quae  non  est  ad  imaginem  Dei.  Viribus  autem  sensitivis, 
sicut  irascibili,  et  concupiscibili,  quae  aliqualiter  obediunt  rationi,  dominatur 
anima  imperando;  unde  in  statu  innocentiae  animalibus  aliis  per  imperium 
dominabatur:  viribus  autem  naturalibus,  et  ipsi  corpori  homo  dominabatur, 
non  quidem  imperando,  sed  utendo  ;  et  sic  etiam  homo  in  statu  innocentiae 
dominabatur  plantis,  et  rebus  inanimatis,  non  per  imperium,  vel  immutatio- 
nem,  sed  absque  impedimento  utendo  eorum  auxilio. 

Et  per  hoc  patet  responsio  ad  objecta. 

ARTICULUS  III.  482 

UTRUM    HOMIKES    IN    STATU    INNOCENTIAE    FUISSENT  AEC^UALES, 

(Supr.  q.  g2.  art.  i.  2.  et  injr.  art.  4.  corp.). 

Ad  tertium  sic  proceditur.  Videtur,  quod  homines  in  statu  innocentiae 
omnes  fuissent  aequales:  dicit  enim  Gregor.  (in  Uh.  Pastora!.  Curae  part.  2. 
cap.  6.)  quod  ubi  non  deliquimus,  omnes  pares  sumus  :  sed  in  statu  innocen- 
tiae non  erat  delictum;  ergo  omnes  erant  pares. 

2.  Praeterea.  Similitudo,  et  aequalitas  est  ratio  mutuae  dilectionis,  se- 
cundum illud  Eccli.  1 3,  :  Omne  animai  diligit  sihi  simile  :  sic  et  omnis  homo  proxi- 
mum  sihi:  in  ilio  autem  statu  inter  homines  abundasset  dilectio,  quae  est 
vinculum  pacis;  ergo  omnes  fuissent  pares  in  statu  innocentiae. 

3.  Praeterea.  Cessante  causa,  cessat  efifectus:  sed  causa  inaequalitatis 
inter  homines  videtur  nunc  esse;  ex  parte  quidem  Dei,  quod  quosdam  prò 
meritis  praemiat,  quosdam  vero  punit;  ex  parte  vero  naturae,  quia  propter 
naturae  defectum  quidam  nascuntur  debiles,  et  orbati,  quidam  autem  fortes, 
et  perfecti:  quae  in  primo  statu  non  fuissent;  ergo  etc. 

Sed  contra  est,  quod  dicitur  Rom.  13.:  Ouaò  a  Deo  sunt,  ordinata  sunt: 
ordo  autem  maxime  videtur  in  disparitate  consistere:  dicit  enim  August.  19. 
de  Civ.  Dei  (cap.  15.  a  princ.)  :  Ordo  est  parium,  dispariumque  rerum  sua  cuique 
loca  trihuens  dispositio;  ergo  in  primo  statu,  qui  decentissimus  fuisset,  dispa- 
ritas  inveniretur. 

Respondeo  dicendum,  quod  necesse  est  dicere,  aliquam  disparitatem  in 
primo  statu  futuram  fuisse,  ad  minus  quantum  ad  sexum:  quia  sine  diversi- 
tate  sexus  generatio  non  fuisset  :  similiter  etiam  quantum  ad  aetatem,  sic 

quidam  ex  aliis  nascebantur;  nec  illi,  qui  miscebantur  [al.  imscehaìitur],  ste- 
riles  erant.  Sed  et  secundum  animam  diversitas  fuisset,  et  quantum  ad  justi- 
tiam,  et  quantum  ad  scientiam:  non  enim  ex  necessitate  homo  operabatur, 
sed  per  liberum  arbitrium  ;  ex  quo  homo  habet,  quod  possit  [al.  ex  quo  ratio 
habet,  quod  homo  possit]  magis,  et  minus  animum  applicare  ad  aliquid  facien- 
dum,  vel  volendum,  vel  cognoscendum  ;  unde  quidam  magis  profecissent  in 
justltia,  et  scentia,  quam  alii.  Ex  parte  etiam  corporis  poterat  esse  disparitas: 
non  enim  erat  exemptum  corpus  humanum  totaliter  a  legibus  naturae,  quin 
ex  exterioribus  agentibus  aliquod  commodum,  aut  auxilium  reciperet  magis, 
et  minus,  cum  etiam  cibis  eorum  vita  sustentaretur.  Et  sic  nihil  prohibet  di- 
cere, quin  secundum  diversam  dispositionem  aèris,  et  diversum  situm  stella- 
rum,  aliqui  robustiores  corpore  generarentur,  quam  alii,  et  majores,  et  pul- 
chriores,  et  raelius  complexionati:  ita  tamen,  quod  in  illis,  qui  excederentur, 
nullus  esset  defectus,  vel  peccatum,  sive  circa  animam,  sive  circa  corpus. 

Ad  primum  ergo  dicendum,  quod  Greg.  per  verba  Illa  intendit  excludere 
disparitatem,  quae  est  secundum  differentiam  justitiae,  et  peccati:  ex  qua 
contingit,  quod  aliqui  poenaliter  sunt  sub  aliis  coercendi. 

Ad  secundum  dicendum,  quod  aequalitas  est  causa,  quod  dilectio  mutua 
sit  aequalis:  sed  tamen  Inter  inaequales  potest  esse  major  dilectio,  quam 
Inter  aequales;  licet  non  aequaliter  utrinque  respondeat  :  pater  enim  plus  di- 
ligit  filium  naturaliter,  quam  frater  fratrem  ;  licet  filius  non  tantumdem  diligat 
patrem,  sicut  ab  eo  diligitur. 

Ad  tertium  dicendum,  quod  causa  disparitatis  poterat  esse  ex  parte  Dei: 
non  quidem  ut  puniret  quosdam,  et  quosdam  praemiaret;  sed  ut  quosdam 
plus,  quosdam  minus  sublimaret,  ut  pulchritudo  ordinis  magis  in  hominibus 
reluceret  ;  et  etiam  ex  parte  naturae  poterat  disparitas  causari,  secundum 
praedictum  modum,  absque  aliquo  defectu  naturae. 


ARTICULUS  IV.  483 

UTRUM    HOMO   IN  STATU  INNO  CENTI  AE  HOMINI  DOMINABATUR. 

(2-2.  q.  164.  art.  2.  corp.  et  ad  i.  et  2.  Disi.  44.-  q.  i.  art.  5. 
et  opusc.  20.  Uh.  2.  cap.  9.  et  Uh.  5.  cap.  9.  fin.). 

Ad  quartum  sic  proceditur.  Videtur,  quod  homo,  in  statu  innocentiae 
homini  non  dominabatur:  dicit  enim  August.  19.  de  Civ.  Dei:  (cap.  i^.):  Ho- 
minem rationaUm  ad  imaginem,  suam  factum  non  voluit  Deus  nisi  irrationahilihus 
dominari,  non  hominem  homini,  sed  hominem  pecori. 

2.  Praeterea.  Illud  quod  est  introductum  in  poenam  peccati,  non  fuisset 
in  statu  innocentiae:  sed  hominem  subesse  homini,  introductum  est  in  poe- 
nam peccati:  dictum  est  enim  mulieri  post  peccatum:  Sub  potè  state  viri  eris,  ut 
dicitur  Genes.  3.;  ergo  in  statu  innocentiae  non  erat  homo  homini  subjectus. 

3.  Praeterea.  Subjectio  libertati  opponitur:  sed  libertas  est  unum  de 
praecipuis  bonis,  quod  in  statu  innocentiae  non  defuisset,  quando  nihil  aberat, 
quod  bona  volujitas  cupere  posset,  ut  August.  dicit  14.  de  Civ.  Dei.  (cap.  io); 
ergo  homo  homini  in  statu  innocentiae  non  dominabatur. 

Sed  contra.  Conditio  hominum  in  statu  innocentiae  non  erat  dignior, 
quam  conditio  angelorum:  sed  Inter  angelos  quidam  aliis  dominantur:  und» 

et  unus  ordo  Dominationum  vocatur;  ergo  non  est  contra  dignitatem  status 
innocentiae,  quod  homo  homini  dominaretur. 

Respondeo  dicendum,  quod  dominium  accipitur  dupliciter.  Uno  modo,  se- 
cundum  quod  opponitur  servituti:  et  sic  dominus  dicitur,  cui  aliquis  subditur, 
ut  servus.  Alio  modo  accipitur  dominium,  secundum  quod  communiter  refertur 
ad  subjectum  qualitercumque:  et  sic  etiam  ille,  qui  habet  officium  gubernandi, 
et  dirigendi  liberos,  dominus  dici  potest;  primo  ergo  modo  accepto  dominio, 
in  statu  innocentiae  homo  homini  non  dominaretur:  sed  secundo  modo  ac- 
cepto dominio,  in  statu  innocentiae  homo  homini  dominari  potuisset.  Cujus 
ratio  est,  quia  servus  in  hoc  differt  a  Ubero,  quod  lihcr  est  causa  sui,  ut  di- 
citur in  prmcip.  Metaph.  (cap.  2.),  servus  autem  ordinatur  ad  alium;  tunc  ergo 
aliquis  dominatur  ahcui  ut  servo,  quando  eum,  cui  dominatur,  ad  propriam 
utiUtatem  sui,  sciUcet  dominantis,  refert.  Et  quia  unicuique  est  appetibile  pro- 
prium  bonum;  et  per  consequens  contristabile  est  unicuique,  quod  illud  bo- 
num,  quod  deberet  esse  suum  cedat  alteri  tantum:  ideo  tale  dominium  non 
potest  esse  sine  poena  subjectorum:  propter  quod  in  statu  innocentiae  non 
fuisset  tale  dominium  hominis  ad  hominem. 

Tunc  vero  dominatur  aliquis  alteri  ut  libero,  quando  dirigit  ipsum  ad 
proprium  bonum  ejus,  qui  dirigitur,  vel  ad  bonum  commune:  et  tale  domi- 
nium hominis  ad  hominem  in  statu  innocentiae  fuisset,  propter  duo.  Primo, 
quia  homo  naturaliter  est  animai  sociale:  unde  homines  in  statu  innocentiae 
socialiter  vixissent:  socialis  autem  vita  multorum  esse  non  posset,  nisi  ali- 
quis praesideret,  qui  ad  bonum  commune  intenderet:  multi  enim  per  se  in- 
tendunt  ad  multa,  unus  vero  ad  unum:  et  ideo  Philos.  dicit  in  princ.  Politic. 
quod  quandocumque  multa  ordinantur  ad  unum,  semper  invenitur  unum  ut 
principale,  et  dirigens.  Sdcundo,  quia  si  unus  homo  habuisset  super  alium  su- 
pereminentiam  scientiae,  et  justitiae,  inconveniens  fuisset,  nisi  hoc  exeque- 
retur  in  utilitatem  aliorum;  secundum  quod  dicitur  1.  Pet.  4.:  Unusquisqu& 
gratiam,  quam  accepit,  in  alterutriim  illam  administrantes.  Unde  August,  dicit  19. 
de  Civ.  Dei  (cap.  14.  infici.)  quod  justi  non  dominandi  cupiditate  imperant, 
sed  officio  consulendi  (et  cap.  i^.),  hoc  naturalis  ordo  praescribit:  ita  Deus 
hominem  condidit. 

Et  per  hoc  patet  responsio  ad  omxia  objecta,  quae  procedunt  de  primo 
modo  domimi. 


QUAESTIO  XCVII. 

DE  HIS,   QUAE  PERTINENT  AD  STATUM  PRIMI  HOMINIS 

QUANTUM  AD  INDIVIDUI  CONSERVATIONEM, 

IN  QUATUOR  ARTICULOS  DIVISA. 

Deinde  considerandum  est  de  his,  quae  pertinent  ad  statum  primi  hominis 
secundum  corpus.  Et  priiìio  quantum  ad  conservationem  individui.  Secundo 
quantum  ad  conservationem  speciei. 

Circa  primum  quaeruntur  quaiiior. 

Primo.  Utrum  homo  in  statu  innocemiae  esset  immortalis. 

Secundo.  Utrum  esset  impassibilis. 

Tertio.  Utrum  indigeret  cibis. 

Quarto.  Utrum  per  lignum  vitae  immortalitatem  consequeretur. 


ARTICULUS  I.  484 

UTRUM  HOMO  IN   STATU  INNOCENTIAE  ESSET   IMMORTALIS. 

(2.  Dist.  iq.  q.  2.  art.  4.  et  Mal.  q.  j.  art.  ;.  corp.). 

Ad  primum  sic  proceditur.  Videtur,  quod  homo  in  statu  innocentiae  non 
erat  immortalis  :  mortah  enim  ponitur  in  defìnitione  hominis  :  sed  remota  de- 
finitione,  aufertur  defìnitum;  ergo,  si  homo  erat,  non  poterat  esse  immortalis. 

2.  Praeterea.  Corruptibile,  et  incorruptibile  genere  differunt,  ut  dicitur 
in  13.  Metaph.  (tex.  26.):  sed  eorum,  quae  difterunt  genere,  non  est  transmu- 
tatio  in  invicem:  si  ergo  primus  homo  fuit  incorruptibilis,  non  posset  homo 
in  statu  isto  esse  corruptibilis. 

3.  Praeterea.  Si  homo  in  statu  innocentiae  fuit  immortalis,  aut  hoc 
habuit  per  naturam,  aut  per  gratiam  :  sed  non  per  naturam  ;  quia  cum  natura 
eadem  maneat  secundum  speciem,  nunc  quoque  esset  immortalis  :  similiter 
nec  per  gratiam;  quia  primus  homo  gratiam  per  poenitentiam  recuperavit, 
secundum  illud  Sap.  io.:  Eduxit  illuni  a  delieto  suo;  ergo  immortalitatem  re- 
cuperasset,  quod  patet  esse  falsum  ;  non  ergo  homo  erat  immortalis  in  statu 
innocentiae. 

4.  Praeterea.  Immortalitas  promittitur  liomini  in  praemium,  secundum 
illud  Apoc.  21.:  Mors  ultra  non  erit  :  sed  homo  non  fuit  conditus  in  statu 
praemii,  sed  ut  praemium  mereretur;  ergo  homo  in  statu  innocentiae  non 
fuit  immortalis. 

Sed  contra  est,  quod  dicitur  ad  Rom.  5.  qxiod  per  pece  aturn  intravit  mors 
in  niundum;  ergo  ante  peccatum  homo  erat  immortalis. 

Respondeo  dicendum,  quod  aliquid  potest  dici  incorruptibile  tripliciter. 
Uno  modo  ex  parte  materia,  eo  scilicet  quod  vel  non  habet  materiam,  sicut 
Angelus;  vel  habet  materiam,  quae  non  est  in  potentia  nisi  ad  unamformam, 
sicut  corpus  coeleste  :  et  hoc  dicitur  secundum  naturam  incorruptibile.  Aliò 
Diodo  dicitur  aliquid  incorruptibile  ex  parte  formae,  quia  scilicet  rei  corruptì- 
bili  per  naturam  inhaeret  aliqua  dispositio,  per  quam  totaliter  a  corruptione 
prohibetur  :  et  hoc  dicitur  incorruptibile  secundum  gloriam  ;  quia,  ut  dicit 
Aug.  in  epist.  56.  ad  Dioscorum  :  Tarn  potenti  natura  Deus  fedi  animam,  ut 
ex  ej'us  beatitudine  redundet  in  corpus  plenitudo  sanitatis,  et  incorruptionis  vigor. 
Tertio  modo  dicitur  aliquid  incorruptibile  ex  parte  causae  efficientis  :  Et  hoc 
modo  homo  in  statu  innocientiae  fuisset  incorruptibilis,  et  immortalis;  quia,  ut 
Aug.  dicit  in  lib.  de  Q.Q..  Vet.  et  Nov.  Testam.  (q.  i^.)  :  Deus  hominem  fecit,  qui 
quamdiu  non  peccaret,  immortalitate  vigeret,  ut  ipse  sihi  auctor  esset  aut  advitam, 
aut  ad  mortem:  non  enim  corpus  ejus  erat  indissolubile  per  aliquem  immor- 
tahtatis  vigorem  in  eo  existentem  ;  sed  inerat  animae  vis  quaedam  superna- 
turaliter  divinitus  data,  per  quam  poterat  corpus  ab  omni  corruptione  prae- 


74^  QUAESTIO    XCVII.    ARTICULUS    I. 

servare,  quamdiu  ipsa  Deo  subjecta  mansisset,  quod  rationabiliter  factum  est; 
quia  enim  anima  rationalis  excedit  proportionem  corporalis  materiae,  ut  supra 
dictum  est  (q.  yó.  art.  i.),  conveniens  fuit,  ut  in  principio  ei  virtus  daretur, 
per  quam  corpus  conservare  posset  supra  naturam  corporalis  materiae. 

Ad  primum  ergo,  et  secundum  dicendum,  quod  rationes,  illae  procedunt 
de  incorruptibili,  et  immortali  per  naturam. 

Ad  TERTiUM  dicendum,  quod  vis  illa  praeservandi  corpus  a  corruptione 
non  erat  animae  liumanae  naturalis,  sed  per  donum  gratiae.  Et  quamvis  gra- 
tiam  recuperaverit  ad  remissionem  culpae,  et  meritum  gìoriae,  non  tamen 
ad  amissae  immortalitatis  effectum  ;  hoc  enim  reservabatur  Christo,  per  quem 
naturae  defectus  in  melius  reparandus  erat,  ut  infra  dicetur  (part.  5.  q.  i.  art.  2.). 

Ad  Q.UARTUM  dicendum,  quod  differt  immortalitas  gloriae,  quae  prom't- 
titur  in  praemium,  ab  immortalitate,  quae  fuit  homini  collata  in  statu  inno- 
centiae. 


ARTICULUS  II.  485 

UTRUM    HOMO    IN    STATU    INNOCENTIAE    FUISSET    PASSIBILIS. 

(2.  Dist.  ic).  ari.  5.  et  Disi.  25.  q.  2.  art.-},  et  Disi.  2g.  art.},  corp.). 

Ad  secundum  sic  procediiur.  Videtur,  quod  homo  in  statu  innocentiae 
fuisset  passibilis  :  sentire  enim  est  pati  quoddam  :  sed  homo  in  statu  innocen- 
tiae fuisset  sensibilis  ;  ergo  fuisset  passibilis. 

2.  Praeterea.  Somnus  passio  quaedam  est:  sed  homo  in  statu  innocen- 
tiae dormivisset,  secundum  illud  Genes.  2.:  Immisit  Deus  soporem  in  Adam; 
ergo  fuisset  passibilis. 

3.  Praeterea.  Ibidem  subditur,  quod  tulit  luiuin  de  costis  ejiis;  ergo  fuisset 
passibilis  etiam  per  abscissionem  partis. 

4.  Praeterea.  Corpus  hominis  molle  fuit:  sed  molle  naturaliter  passivum 
est  a  duro  ;  ergo  si  corpori  primi  hominis  obvium  fuisset  aliquod  corpus  du- 
rum,  ab  eo  passum  fuisset,  et  sic  primus  homo  fuit  passibilis. 

Sed  contra  est,  quia  si  fuisset  passibilis,  fuisset  corruptibilis,  quia  passio 
ma^is  facta  abjicii  a  sidniantia  (secundum  Phil.  ììb.  6.  Topic.  cap.  }.). 

Respondeo  dicendum,  quod  passio  duplicii^r  dicitur.  Uno  modo  proprie: 
et  sic  pati  dicitur,  quod  a  sua  naturali  dispositione  removetur:  passio  enim 
est  effectus  actionis  :  in  rebus  autem  naturalibus  contraria  agunt,  et  patiuntur 
ad  invicem,  quorum  unum  removet  alterum  a  sua  naturali  dispositione.  Alio 
modo  dicitur  passio  communiter  secundum  quamcumque  mutationem,  etianisi 
pertineat  ad  perfectionem  naturae:  sicut  inteUigere,  vel  sentire  dicitur  pati 
quoddam  ;  hoc  igitur  secundo  modo  homo  in  statu  innocentiae  passibilis  erat, 
et  patiebatur,  et  secundum  animam,  et  secundum  corpus.  Primo  autem  modo 
dieta  passione  erat  impassibilis,  et  secundum  animam,  et  secundum  corpus, 
sicut  et  immortalis:  poterat  enim  passionem  prohibere,  sicut  et  mortem,  si 
absque  peccato  perstitisset. 

Et  per  hoc  patet  responsio  ad  duo  prima:  nam  sentire,  et  dormire  non 
removent  hominem  a  naturali  dispositione,  sed  ad  bonum  naturae  ordinantur 

Ad  tertium  dicendum,  quod,  sicut  supra  dictum  est  (q.  c/2.  art.  5.  ad  2.), 
costa  illa  fuit  in  Adam,  inquantum  erat  principium  humani  generis,  sicut  se 
men  in  homme,  mquantum  est  prmcipium  per  generationem  :  sicut  igitur  de- 


QUAESTIO    XCVII.    ARTICULUS    II.  747 

cisio  seminis  non  est  cum  passione,  quae  removeat  hominem  a  naturali  di- 
spositione;  ita  etiam  est  dicendum  de  separatione  illius  costae. 

Ad  Q.UARTUM  dicendum,  quod  corpus  hominis  in  statu  innocentiae  po- 
terat  praeservari,  ne  pateretur  laesionem  ab  aliquo  duro  :  partim  quidem  per 
propriam  rationem,  per  quam  poterat  nociva  vitare  ;  partim  etiam  per  divi- 
nam  providentiam,  quae  sic  ipsum  tuebatur,  ut  nihil  ei  occurreret  ex  impro- 
viso,  a  quo  laederetur. 

ARTICULUS  IH.  486 

UTRUM    HOMO    IN    STATU    INNOCENTIAE  INDIGEBAT   CIBIS. 

(i.Dist.  79.  art.  2.  ad  2.  et  5.  et  Uh.  4.  Contr.  g.  cap.  8^.  ei  Mal.  q.  /.  art.^.  ad  S.  et  9. 

et  opusc.  2.  cap.  1^). 

Ad  tertium  sic  proceditur.  Videtur,  quod  homo  in  statu  innocentiae  non 
indigebat  cibis:  cibus  enim  necessarius  est  homini  ad  restaurationem  deper- 
diti: sed  in  corpore  Adae,  ut  videtur,  nulla  fiebat  deperditio;  quia  incorrupti- 
bile  erat;  ergo  non  erat  ei  cibus  necessarius. 

2.  Praeterea.  Cibus  est  necessarius  ad  nutriendum  :  sed  nutritio  non  est 
sine  passione  ;  cum  ergo  corpus  hominis  esset  impassibile,  non  erat  ei  cibus 
necessarius,  ut  videtur. 

3.  Praeterea.  Cibus  dicitur  esse  nobis  necessarius  ad  vitae  conservatio- 
nem:  sed  Adam  aliter  vitam  poterat  conservare:  quia  si  non  peccaret,  non 
moreretur;  ergo  cibus  non  erat  ei  necessarius. 

4.  Praeterea.  Ad  sumptionem  cibi  sequitur  emissio  superfluitatum,  quae 
habent  quandam  turpitudinera  non  convenientem  dignitati  primi  status;  ergo 
videtur,  quod  homo  in  primo  statu  cibis  non  uteretur, 

Sed  contra  est,  quod  dicitur  Gen.  2.  :  Dò  omni  l'v^no,  quod  est  in  paradiso, 
comedetis. 

Respondeo  dicendum,  quod  homo  in  statu  innocentiae  hahuit  vitam  animalem 
cibis  indigentem  :  post  resurrectionem  vero  habebit  vitam  spiritualem  cibis  non 
indigentem.  Ad  cujus  evidentiam  considerandum  est,  quod  anima  rationalis 
et  anima  est,  et  spiritus.  Dicitur  autem  esse  anima  secundum  illud,  quod  est 
sibi  commune,  et  aliis  animabus,  quod  est  vitam  corpori  dare.  Unde  dicitur 
Gen.  2.:  Factus  est  homo  in  animam  viventem,  idest  vitam  corpori  dantem.  Sed 
spiritus  dicitur  secundum  illud,  quod  est  proprium  sibi,  et  non  aliis  animabus, 
quod  scilicet  habeat  virtutem  intellectivam  immaterialem.  In  primo  igitur 
statu  anima  rationalis  communicabat  corpori  id,  quod  competit  ei,  inquan- 
tum est  anima;  et  ideo  corpus  illud  dicebatur  animale,  inquantum  scilicet  ha- 
bebat  vitam  ab  anima.  Primum  autem  principium  vitae  in  istis  inferioribus, 
ut  dicitur  in  lib.  2.  de  Anima  (tex.  54.  et  49.),  est  anima  vegetabilis  ;  cujus 
opera  sunt  alimento  uti,  et  generare,  et  augeri;  et  ideo  haec  opera  homini 
in  primo  statu  competebant.  In  ultimo  vero  statu  post  resurrectionem,  anima 
communicabit  quodammodo  corpori  ea,  quae  sunt  sibi  propria,  inquantum 
est  spiritus;  immortalitatem  quidem  quantum  ad  omnes:  impassibilitatem 
vero,  et  gloriam,  et  virtutem,  quantum  ad  bonos,  quorum  corpora  spiritnalia 
dicentur;  unde  post  resurrectionem  homìnes  cibis  non  indigebunt;  sed  in 
statu  innocentiae  eis  indigebant. 

Ad  primum  ergo  dicendum,  quod  sicut  dicit  August.  in  lib.  de  Q.Q..  Vet.  et 
Nov.  Test.  (q.  i^.),  quomodo  immortale  corpus  habebat,  quod  cibo  susten- 

tabatur?  immortalis  enim  non  eget  esca,  neque  potu:  dictum  est  enlm  supra 
(art.  I.  huj.  q.),  quod  immortalitas  primi  status  erat  secundum  vim  quamdam 
supernaturalem  in  anima  residentem,  non  autem  secundum  aliquam  dispo- 
sitionem  corpori  inhaerentem;  unde  per  actionem  caloris  aliquid  de  humido 
illius  corporis  poterai  deperdi:  et  ne  totaliter  consumeretur,  necesse  erat 
per  assumptionem  cibi  homini  subveniri. 

Ad  secundum  dicendum,  quod  in  nutritione  est  quaedam  passio,  et  aite- 
ratio,  scilicet  ex  parte  alimenti,  quod  convertitur  in  substantiam  ejus,  quod 
alitur.  Unde  ex  hoc  non  potest  concludi,  quod  corpus  hominis  fuerit  passi- 
bile; sed  quod  cibus  assumptus  erat  passibilis,  quamvis  etiam  talis  passio 
esset  ad  perfectionem  naturae. 

Ad  tertium  dicendum,  quod,  si  homo  sibi  non  subveniret  de  cibo,  pec- 
caret;  sicut  peccavit  sumendo  vetitum  cibum,  simul  enim  sibi  [al.  ei]  prae- 
ceptum  fuit,  ut  a  Ugno  scientiae  boni,  et  mali  abstineret,  et  ut  de  omni  alio 
Ugno  paradisi  vesceretur. 

Ad  quartum  dicendum,  quod  quidam  dicunt,  quod  homo  in  statu  inno- 
centiae  non  assumpsisset  de  cibo,  nisi  quantum  fuisset  ei  necessarium  ;  unde 
non  fuisset  ibi  superfluitatum  emissio  :  sed  hoc  irrationabile  videtur,  quod 
in  cibo  assumpto  non  esset  aliqua  foeculentia,  quae  non  esset  apta  ut  con- 
verteretur  in  hominis  nutrimentum  ;  unde  oportebat  superfluitates  emitti  : 
tamen  fuisset  divinitus  provisum,  ut  nulla  ex  hoc  indecentia  esset. 


ARTICULUS  IV.  487 

UTRUM    HOMO    IN    STATU    INNOCENTIAE   PER    LIGNUM    VITAE 
IMMORTALITATEM  CONSECUTUS  FUISSET. 

(2.  Disi.  i().  art.  4.  ad  ^.  et  6.  et  5.  Dist.  16.  q.  i.  art.  j.  ad  ^. 
et  Mal.  q.  j.  art.  j.  ad  8.  et  ().). 

Ad  Q.UARTUM  sic  proceditur.  Videtur,  quod  lignum  vitae  non  poterat  esse 
causa  immortalitatis:  nihil  enim  potest  agere  ultra  suam  speciem:  eftectus 
enim  non  excedit  caiisam  :  sed  lignum  vitae  erat  corruptibile  ;  alioquin  non 
potuisset  in  nutrimentum  assumi  ;  quia  alimentum  convertitur  in  substantiam 
nutriti,  ut  dictum  est  (art.  praec.  ad  2.)  ;  ergo  lignum  vitae  incorruptibilita- 
tem.,  seu  immortalitatem  conferre  non  poterat. 

2.  Praeterea.  EfFectus,  qui  causantur  a  virtutibus  plantarum,  et  aliarum 
naturalium  rerum,  sunt  naturales;  si  ergo  lignum  vitae  immortalitatem  cau- 
sasset  fuisset  illa  immortahtas  naturalis. 

3.  Praeterea.  Hoc  videtur  redire  in  fabulas  antiquorum,  qui  dixerunt, 
quod  dii,  qui  comedebant  de  quodam  cibo,  facti  sunt  immortales,  quod  irri- 
det  Philosophus  in  3.  Metaph.  (tex.  i.). 

Sed  contra  est,  quod  dicitur  Gen.  in  3.:  Ne  forte  inittat  manum  suam,  et 
sumat  de  Ugno  vitae,  et  comedat,  et  vivat  in  aeternuni. 

Praeterea.  August.  in  iib.  de  QQ.  Vet.  et  Nov.  Test.  (q.  ig.)  dicit  :  Gii- 
stus  arboris  vitae  corruptionem  corporis  iiihihebat,  denique  et  post  peccatam  potuit 
insolubiUs  manere,  si  permissum  esset  illi  edere  de  arbore  vitae. 

Respondeo  dicendum,  quod  lignum  vitae  quodammodo  immortalitatem 
causabat,  non  autem  simpHciter.  Ad   cujus  evidentiam   considerandum  est, 

quod  duo  remedia  ad  conservationem  vitae  habebat  homo  in  primo  statu, 
contra  duos  defectus.  Primiis  enim  defectus  est  deperditio  humidi  per  actio- 
nem  caloris  naturalis,  qui  est  animae  instrumentum  :  et  contra  hunc  defe- 
ctum  subveniebatur  homini  per  esum  aliorum  lignorum  paradisi:  sicut  et 
nunc  subvenitur  nobis  per  cibos,  quod  sumimus.  S&cundus  autem  defectus  est, 
quia,  ut  Philos.  dicit  i.  de  Gener.  (tex.  ^4.  et  )^.).  Illud,  quod  generatur  ex 
aliquo  extraneo,  adjunctum  ei;  quod  prius  erat,  humido  praeexistenti  immi- 
nuit  virtutem  activam  speciei  :  sicut  aqua  adjuncta  vino  primo  quidem  con- 
vertitur  in  saporem  vini;  secundum  quod  magis,  et  minus  additur,  diminuit 
vini  fortitudinem  ;  et  tandem  vinum  fit  aquosum;  sic  igitur  videmus,  quod 
in  principium  virtus  activa  speciei  est  adeo  fortis,  quod  potest  convertere  de 
alimento  non  solum  quod  sufficit  ad  restaurationem  deperditi,  sed  etiam  quod 
sufficit  ad  augmentum.  Postmodum  vero  quod  aggeneratur,  non  sufficit  ad 
augmentum,  sed  solum  ad  restaurationem  deperditi:  tandem  vero  in  statu 
senectutis  nec  ad  hoc  sufficit,  unde  sequitur  decrementum,  et  finaliter  disso- 
lutio  corporis.  Et  contra  hunc  defectum  subveniebatur  homini  per  hgnum 
vitae:  habebat  enim  virtutem  fortificandi  virtutem  speciei  contra  debilitatem 
provenientem  ex  admixtionc  extranei.  Unde  August.  dicit  14.  de  Civ.  Dei 
(cap.  26.  circ.  princ.)  quod  cibus  aderat  homini,  ne  esuriret;  p(ftus,ne  sitiret; 
et  lignum  vitae,  ne  senectus  eum  dissolveret.  Et  in  lib.  de  Q.Q..  Vet.  et  Nov. 
Test.  q.  29.)  dicit,  quod  vitae  arbor  medicinae  modo  corruptionem  hominuni 
prohibebat.  Non  tamen  simpliciter  immortalitatem  causabat:  quia  neque 
virtus,  quae  inerat  animae  ad  conservandum  corpus,  causabatur  ex  ligno 
vitae:  neque  etiam  potcrat  immortalitatis  dispositionem  corpori  praestare,  ut 
numquam  dissolvi  posset,  quod  ex  hoc  patet:  quia  virtus  cujuscumque  cor- 
poris est  finita;  unde  non  poterat  virtus  ligni  vitae  ad  hoc  se  extendere,  ut 
daret  corpori  virtutem  durandi  tempore  inrìnito,  sed  usque  ad  determinatum 
tempus.  Manifestum  est  enim,  quod  quanto  aliqua,  virtus  est  major,  tanto 
imprimit  durabiliorem  effectum;  unde,  cum  virtus  ligni  vitae  esset  finita, 
semel  sumptum  praeservabat  a  corruptione  usque  ad  determinatum  tempus; 
quo  finito,  vel  homo  translatus  fuisset  ad  spiritualem  vitam,  vel  indiguisset 
iterum  sumere  de  ligno  vitae. 

Et  per  hoc  patet  responsio  ad  objecta.  Nani  prìmae  rationes  concludunt, 
quod  non  causabat  incorruptibilitatem  simpliciter.  Aline  vero  concludunt,  quod 
causabat  incorruptibilitatem,  impediendo  corruptionem,  secundum  modum 
praedictum  (in  corp.  art.). 


QUAESTIO  XCVIII. 

DE    PERTINENTIBUS    AD    CONSERVATIONEM    SPECIEI, 
IN    DUOS    ARTICULOS    DIVISA. 

Deinde  considerandum  est  de  his,  quae  pertinent  ad  conservationem  speciei. 
Et  primo  de  ipsa  generatione  ;  seciindo  de  conditione  prolis  genitae. 

Circa  priìiiuin  quaeruutur  duo. 

Primo.  Utrum  in  statu  innocentiae  iuisset  gencratio. 
Secundo.  Utrum  fuisset  gencratio  per  coitum. 

ARTICULUS  I.  488 

UTRUM  IN   STATU  INNOCENTIAE  FUISSET   GENERATIO. 

(2.  Dist.  20.  q.  I.  art.  1.). 

Ad  primum  sic  proceditur.  Videtur,  quod  in  statu  innocentiae  non  fuisset 
generatio;  generation!  enim  corruptio  est  contraria,  ut  dicitur  in  5.  Physic. 
(tex.^i.):  contraria  autem  sunt  circa  idem:  in  statu  autem  innocentiae  non 
fuisset  corruptio  ;  ergo  neque  generatio. 

2.  Praeterea.  Generatio  ordinatur  ad  hoc,  quod  conservetur  in  specie, 
quod  secundum  individuum  conservari  non  potest;  unde  in  illis  individuis, 
quae  in  perpetuum  durant,  generatio  non  invenitur:  sed  in  statu  innocentiae 
Jiomo  in  perpetuum  absque  morte  vixisset;  ergo  in  statu  innocentiae  gene- 
ratio  non  fuisset. 

3.  Praeterea.  Per  generationem  homines  multiplicantur:  sed,  multipli- 
catis  dominis,*necesse  est  fieri  possessionum  divisionem,  ad  evitandam  con- 
fusionem  dominii;  ergo,  cum  homo  sit  institutus  dominus  animaHum,  facta 
multiplicatione  humani  generis  per  generationem,  secuta  fuisset  divisio  do- 
mimi, quod  videtur  esse  contrarium  juri  naturaH,  secundum  quod  omnia  sunt 
communia,  ut  Isid.  dicit  (lib.  j.  Etym.  cap.  4.)  ;  non  ergo  fuisset  generatio  in 
statu  innocentiae. 

Sed  contra  est,  quod  dicitur  Genes.  i.:  Crescita,  et  muliiplicavnm,  et  re- 
putò ierram:  hujusmodi  autem  multiplicatio  absque  nova  generatione  fieri 
non  potuisset;  cum  duo  tantum  fuerint  primitus  instituti;  ergo  in  primo  statu 
generatio  fuisset. 

Respondeo  dicendum,  quod  in  statu  innocentiae  fuisset  generatio  ad  mul- 
tiplicationem  humani  generis:  alioquin  peccatum  hominis  fuisset  valde  ne- 
cessarium,  ex  quo  tantum  bonum  consecutum  est.  Est  ergo  considerandum, 
quod  homo  secundum  suam  naturam  est  constitutus  quasi  medium  quoddam 
inter  creaturas  corruptibiles,  et  incorruptibiles  :  nam  anima  ejus  est  natura- 
liter  incorruptibiUs,  corpus  vero  naturaUter  corruptibile.  Est  autem  conside- 
randum, quod  aho  modo  intentio  naturae  fertur  ad  corruptibiles,  et  ad  in- 
corruptibiles creaturas:  id  enim  per  se  videtur  esse  de  intcntione  naturae, 
quod  est  semper,  et  perpetuum:  quod  autem  est  solum  secundum  aliquod 
tempus,  non  videtur  esse  principaliter  de  intentione  naturae,  sed  quasi  ad 
aliud  ordinatum:  alioquin,  eo  corrupto,  naturae  intentio  cassaretur.  Quia 
igitur  in  rebus  corruptibilibus  nihil  est  perpetuum,  et  semper  manens,  nisi 
species,  bonum  speciei  est  de  principali  intentione  naturae,  ad  cujus  conser- 
vationem  naturahs  generatio  ordinatur  :  substantiae  vero  incorruptibiles  raa- 
nent  semper  non  solum  secundum  speciem,  sed  etiam  secundum  individua: 
et  ideo  etiam  ipsa  individua  sunt  de  principali  intentione  naturae;  sic  igitur 
homini  ex  parte  corporis,  quod  corruptibile  est  secundum  naturam  suam, 
competit  generatio:  ex  parte  vero  animae,  quae  incorruptibiUs  est,  competit 
ei,  quod  multitudo  individuorum  sit  per  se  intenta  a  natura,  vel  potius  a  na- 
turae auctore,  qui  solus  est  humanarum  animarum  creator;  et  ideo  ad  mul- 
tiplicationem  humani  generis  generationem  in  humano  genere  statuit,  etiam 
in  statu  innocentiae. 

Ad  primum  ergo  dicendum,  quod  corpus  hominis  in  statu  innocentiae, 
quantum  erat  de  se,  corruptibile  erat;  sed  potuit  praeservari  a  corruptione 
per  animam;  et  ideo  non  fuit  homini  substrahenda  generatio.  quae  debetur 
corruptibilibus  rebus. 

Ad  secundum  dicendum,  quod  generatio  in  statu  innocentiae  etsi  non 
fuisset  propter  conservationem  speciei,  fuisset  tamen  propter  multiplicationera 
individuorum. 

Ad  tertium  dicendum,  quod  in  statu  isto,  multiplicatis  dominis,  necesse 
est  fieri  divisionem  possessionum:  quia  communitas  possessionis  est  occasio  di- 
scordiae,  ut  Philos.  dicit  in  2.  Polit.  (cap.  ^.)  :  sed  in  statu  innocentiae  fuissent 
voluntates  hominum  sic  ordinatae,  quod  absque  omni  periculo  discordiae 
communiter  usi  fuissent,  secundum  quod  unicuique  eorum  competeret,  rebus, 
quae  eorum  dominio  subdebantur;  cum  hoc  etiam  modo  apud  raultosbonos 
viros  observetur. 


ARTICULUS  II.  489 

UTRUM    IN    STATU    INNOCENTIAE    FUISSET    GENERATIO    PER  COITUM. 

(2.  Disi.  20.  q   I.  art.  2.). 

Ad  secundum  sic  proceditur.  Videtur,  quod  in  statu  innocentiae  non  fuisset 
generatio  per  coitum;  quia,  ut  Damasc.  dicit  (lib.  2.  Orth.  Fid.  cap.  ji.  et  Uh.  4. 
cap.  2^.),  primus  homo  erat  in  paradiso  terrestri,  sicut  angelus  quidam  ;  sed 
in  futuro  resurrectionis  statu,  quando  erunt  homines  Angehs  similes,  iieque 
nubeiit,  neque  iiubentur,  ut  dicitur  Matth.  22.;  ergo  neque  in  paradiso  fuisset 
generatio  per  coitum. 

2.  Praeterea.  Primi  homines  in  perfecta  aetate  conditi  fuerint:  si  igitur 
in  eis  ante  peccatum  generatio  fuisset  per  coitum,  fuissent  etiam  in  paradiso 
carnaUter  conjuncti;  quod  patet  esse  falsum  secundum  Scripturam. 

3.  Praeterea.  In  conjunctione  carnaU  maxime  efficitur  homo  simiUs  be 
stiis,  propter  vehementiam  delectationis  ;  unde  etiam  continentia  laudatur, 
per  quam  homines  ab  ejusmodi  deiectationibus  abstinent:  sed  bestiis  homo 
comparatur  propter  peccatum,  secundum  illud  Ps.  48,:  Homo,  cum  in  honore 
esset,  non  intdlexit ;  comparatiis  est  jumentis  insipientihus,  et  siniilis  factus  est  illis ; 
ergo  ante  peccatum  non  fuisset  maris,  et  foeminae  carnalis  conjunctio. 

4.  Praeterea.  In  statu  innocentiae  nulla  fuisset  corruptio  :  sed  per  coitum 
corrumpitur  integritas  virginalis  ;  ergo  coitus  in  statu  innocentiae  non  fuisset. 

Sed  contra  est,  quod  Deus  ante  peccatum  masculum,  et  foeminam  lecit, 
ut  dicitur  Gen.  i.  et  2.:  nihil  autem  est  frustra  in  operibusDei;  ergo,  etiamsi 
homo  non  peccasset,  fuisset  coitus,  ad  quem  distinctio  sexuum  ordinatur. 

Praeterea.  Gen.  2.  dicitur,  quod  mulier  est  facta  in  adjutorium  viri  :  sed  non 
ad  aliud,  nisi  ad  generationem ;  quae  fit  per  coitum;  quia  ad  quodlibet  aliud 
opus  convenientius  adjuvari  posset  vir  per  virum,  quam  per  foeminam;  ergo 
in  statu  innocentiae  fuisset  generatio  per  coitum. 

Respondeo  dicendum,  quod  quidam  antiquorum  Doctorum  considerantes 
concupiscentiae  foeditatem,  quae  mvenitur  in  coitu  in  isto  statu,  posuerunt, 
quod  in  statu  innocentiae  non  fuisset  generatio  per  coitum.  Unde  Greg.  Nyssen. 
dicit  in  lib.  quem  fecit  de  Homine  (cap.  ly.),  quod  in  Paradiso  ahter  fuisset 
multiplicatum  genus  humanum,  sicut  multiplicati  sunt  angeli  absque  concu 

bitu  per  operationem  divinae  vlrtutis.  Et  dicit,  quod  Deus  ante  peccatum  fecìt 
mascidiiniy  et  foeminam,  respiciens  ad  modum  generationis,  qui  futurus  erat 
post  peccatum,  cujus  Deus  praescius  erat.  Sed  hoc  non  dicitur  rationabiliter. 
Ea  enim,  quae  sunt  naturalia  homini,  neque  subtrahuntur,  neque  dantur 
homini  per  peccatum  :  manifestum  est  autem,  quod  homini,  secundum  ani- 
malem  vitam,  quam  etiam  ante  peccatum  habebat,  ut  supra  dictum  est 
(q.  praec.  ari.  ^.),  naturale  est  generare  per  coìtum,  sicut  et  caeteris  animalibus 
perfectis;  et  hoc  declarant  naturalia  membra  ad  hunc  usum  deputata;  et  ideo 
non  est  dicendum,  quod  usus  horum  merabrorum  naturalium  non  fuisset  ante 
peccatum,  sicut  et  caeterorum  membrorum.  Sunt  igitur  in  coitu  duo  consi- 
deranda  secundum  praesentem  statum.  Unum,  quod  naturae  est,  scilicet 
conjunctio  maris,  et  foeminae  ad  generandum:  in  omni  enim  generatone  re- 
quiritur virtus  activa,  et  passiva;  unde  cum  in  omnibus,  in  quibus  est distinctio 
sexuum,  virtus  activa  sit  in  mare,  virtus  vero  passiva  in  foemina,  naturae  ordo 
exigit,  ut  ad  generandum  conveniani  per  coitum  mas,  et  foemina.  Aliud  autem,  quod 
considerari  potest,  est  quaedam  deformitas  immoderatae  concupiscentiae: 
quae  in  stata  innocenliae  non  fuisset,  quando  inferiores  vires  omnino  rationi 
subdebantur.  Unde  August.  dicit  in  14.  de  Civit.  Dei  (cap.  26.):  Ahsit  ut 
snspicemur  non  potuisse  prolem  seri  sine  libidinis  morbo;  sed  eo  voluntatis  nutii 
nioverentur  iìla  membra,  quo  caetera,  et  sine  ardore,  et  iìlecebroso  stimalo,  cum 
tranquillitate  animi,  et  corporis. 

Ad  primum  ergo  dicendum,  quod  homo  in  paradiso  fuisset  sicut  angelus 
per  spiritualem  mentem,  cum  tamen  haberet  vitam  animalem  quantum  ad 
corpus:  sed  post  resurrectionem  erit  homo  similis  angelo,  spiritualis  effectus 
et  secundum  animam  et  secundum  corpus.  Unde  non  est  similis  ratio. 

Ad  secundum  dicendum,  quod,  sicut  August.  dicit  9.  super  Genes.  ad  lit. 
(cap.  4.  in  princ);  ideo  primi  parentes  in  paradiso  non  coierunt,  quia,  formata 
muliere,  post  modicum  propter  peccatum  de  paradiso  ejecti  sunt:  vel,  quìa 
expectabatur  divina  auctoritas  ad  determinatum  tempus  commixtionis,  a  qua 
acceperunt  universale  mandatum. 

Ad  tertium  dicendum,  quod  bestiae  carent  ratione.  Unde  secundum  hoc 
homo  in  coitu  bestialis  efficitur,  quod  dclectationem  coitus,  et  fervorem  con- 
cupiscentiae ratione  moderari  non  potest:  sed  in  statu  innocentiae  nihil 
hujusmodi  fuisset,  quod  ratione  non  moderaretur;  non  quia  esset  minor  de- 
lectatio  secundum  sensum,  ut  quidam  dicunt  (fuisset  enim  t-anto  major  de- 
lectatio  sensibilis,  quanto  esset  purior  natura,  et  corpus  magis  sensibile):  sed 
quia  vis  concupiscibilis  non  ita  inordinate  se  effudisset  super  hujusmodi  de- 
lectatione,  regulata  per  rationem  ;  ad  quam  non  pertinet,  ut  sit  minor  dele- 
clatio  in  sensu,  sed  ut  vis  concupiscibilis  non  immoderate  deleciationi  inhae- 
reat;  et  dico  immoderate,  praeter  mensuram  rationis;  sicut  sobrius  in  cibo 
moderate  assumpto  non  niinorem  habet  delectationem,  quam  gulosus:  sed 
minus  ejus  concupiscibilis  super  hujusmodi  delectatione  rcquiescit.  Et  hoc 
sonant  verba  Augustini  (inducta  in  fin.  corp.),  quae  a  statu  innocentiae  non 
excludunt  magnitudinem  delectationis,  sed  ardorem  libidinis,  et  inquietudi- 
nem  animi.  Et  ideo  continentia  in  statu  innocentiae  non  fuisset  laudabilis, 
quae  in  tempore  isto  laudatur,  non  propter  defectum  foecunditatis,  sed 
propter  remotionem  inordinatae  libidinis;  tunc  autem  fuisset  foecunditas 
absque  libidine. 

Ad  q.u.\rtum  dicendum,  quod,  sicut  August.  dicit  14.  de  Civ.  Dei  (cap.  26. 
circa  med.),  in  ilio  statu  nulla  corruptione  integritatis  ìnfunderetur   gremio 

maritus  uxoris.  Ita  enim  potuit  utero  conjugis,  salva  integritate  foeminei  ge- 
nitalis,  virile  semen  immitti,  sicut  nunc  potest,  eadem  integritate  salva,  ex 
utero  virginis  fluxus  menstrui  cruoris  emitti.  Ut  enim  ad  pariendum  non  do- 
loris  gemitus,  sed  maturitatis  impulsus  foeminea  viscera  relaxaret;  sic  ad 
concipiendum  non  libidinis  appetitus,  sed  voluntarius  usus  naturam  utramque 
conjungeret. 


QUAESTIO  XCIX. 

DE  CONDITIONE  PROLIS  GENERANDAE  QUANTUM  AD  CORPUS, 
IN  DUOS  ARTICULOS  DIVISA. 

Deinde  considerandum  est  de  conditione  prolis  generandae.  Et  primo 
quantum  ad  corpus  ;  secundo  quantum  ad  justitiam  ;  tertio  quantum  ad 
scientiam. 

Circa  primum  quacruntur  duo. 

Primo.  Utrum  in  statu  innocennae  pueri  mox  geniti  habuissent  perfectam 
virtutem  corpoream, 

Secundo.  Utrum  omnes  fuissent  nati  in  sexu  masculino. 

ARTICULUS  I.  400 

UTRUM  PUERI  IN  STATU  INNOCENTIAE  MOX  NATI 

VIRTUTEM  PERFECTAxM  HABUISSENT 

AD  MOTUM  MEMBRORUM. 

(2.  Disi.  20.  q.  2.  art.  i.  et  Veri.  q.  18.  art.  7.  ad  4.). 

Ad  primum  sic  proceditur.  Videtur,  quod  pueri  in  statu  innocentiae  mox 
nati  virtutem  perfectam  habuissent  ad  motum  membrorum:  dicit  enim  Aug. 
in  lib.  I.  de  Bapt.  Parvul.  (seu,  quod  idem  est,  de  Remiss.  Peccai,  cap. ^8.in  fin.). 
quod  infirmitati  mentis  congruit  haec  infirmitas  corporis,  quae  scilicet  in  pueris 
apparet  :  sed  in  statu  innocentiae  nulla  fuisset  infirmitas  mentis  ;  ergo  neque 
'.alis  infirmitas  corporis  fuisset  in  parvulis. 

2.  Praeterea.  Quaedam  ammalia  statim  cum  nascuntur,  habent  virtutem 
sufficientem  ad  usum  membrorum  :  sed  homo  est  nobilior  aliis  animalibus  ; 
ergo  multo  magis  est  naturale  homini,  quod  statim  natus  virtutem  habeat  ad 
usum  membrorum;  et  ita  videtur  esse  poena  ex  peccato  consequens,-  quod 
hanc  virtutem  non  habeat. 

3.  Praeterea.  Non  posse  consequi  delectabile  propositum,  afflictionem 
induciti  sed  si  pueri  non  habuissent  virtutem  ad  movendum  membra,  frequen- 
ter  accidisset,  quod  non  possent  consequi  aliquod  delecfAbile  eis  propositum; 
ergo  fuisset  in  eis  afflictio,  quae  non  poterat  esse  ante  peccatum  :  non  ergo 
in  statu  innocentiae  defuisset  pueris  virtus  ad  movendum  membra, 

4.  Praeterea.  Defectus  senectutis  videtur  correspondere  defectui  puen- 
tiae:  sed  in  statu  innocentiae  non  fuisset  defectus  senectutis;  ergo  neque  etiam 
defectus  pueritiae. 

Sed  contra  est,  quod  omne  generatum  prius  est  imperfectum,  quam  per- 
ficiatur,  sed  pueri  in  statu  innocentiae  fuissent  per  generationem  producti; 
ergo  a  principio  imperfecti  fuissent  et  quantitate,  et  virtute  corporis. 

Respondeo  dicendum,  quod  ea,  quae  sunt  supra  naturam,  sola  fide  tene- 
mus,  quod  autem  credimus,  auctoritati  debemus.  Unde  in  omnibus  asserendis 
sequi  debemus  naturam  rerum,  praeter  ea,  quae  auctoritate  divina  traduntur, 
quae  sunt  supra  naturam:  manifestum  est  autem,  naturale  hoc  esse,  utpote 
et  principiis  humanae  naturae  competens,  quod  pueri  mox  nati  non  habeant 
sufficientem  virtutem  ad  movendum  membra,  quia  homo  naturaliter  habet 
cerebrum  majus  in  quantitate,  secundum  proportionem  sui  corporis,  quam 
caetera  animalia;  unde  naturale  est,  quod,  propter  maximam  humiditatem 
cerebri  in  pueris  nervi,  qui  sunt  instrumenta  motus,  non  sunt  idonei  ad  mo- 
vendum membra.  Ex  alia  vero  parte  nulli  catholico  dubium  est,  quin  divina 
virtute  fieri  possit,  ut  pueri  mox  nati  perfectam  virtutem  habeant  ad  motum 
membrorum.  Constat  autem  per  auctoritatem  Scripturae  (Eccl.  y),  quod  Deus 
fecit  hominem  rectum,  et  haec  rectitudo  consistit,  ut  Aug.  dicit  (lib.  14.  de 
Civit.  Dei  cap.  11.),  in  perfecta  subjectione  corporis  ad  animam.  Sicut  ergo 
in  primo  statu  non  poterat  esse  in  membris  hominis  aliquid,  quod  repugnaret 
ordinatae  hominis  voluntati  :  ita  membra  hominis  deficere  non  poterant 
humanae  voluntati:  voluntas  autem  hominis  ordinata  est,  quae  tendit  in  actus 
sibi  convenientes:  non  sunt  autern  iidem  actus  convenientes  homini  secundum 
quamlibet  aetatem.  Dicendum  est  ergo,  quod  pueri  mox  nati  non  habuisseut 
sufficientem  virtutem  ad  movendum  membra  ad  quoslibet  actus,  sed  ad  actus 
pueritiae  convenientes;  puta  ad  sugendum  ubera,  et  ad  alia  hujusmodi. 

Ad  primum  ergo  dicendum,  quod  August.  loquitur  de  ista  infirmitate,  quae 
nunc  in  pueris  apparet,  etiam  quantum  ad  actus  eorum  pueritiae  convenien-, 
tes;  ut  patet  per  ea  quae  praemittit,  quod  j'uxta  se  jacentihus  mammis,  magis 
possimi  esurientes  fiere,  quam  sugere. 

Ad  secundum  dicendum,  quod  hoc  quod  quaedam  animalia  statim  nata 
habent  usum  membrorum,  non  est  ex  eorum  nobilitate;  cum  quaedam  ani- 
malia  perfectiora  hoc  non  habeant:  sed  hoc  eis  contingit  ex  siccitate  ce- 
rebri; et  quia  actus  proprii  taHum  animalium  sunt  imperfecti,  ad  quos  etiam 
parva  virtus  sufficere  potest. 

Ad  tertiUìM  patet  solatio  per  ea,  quae  dieta  sunt  in  corpore.  Vel  potest 
dici,  quod  nihil  appetivissent,  nisi  ordinata  voluntate  convenisset  res  secun- 
dum statum  suum. 

Ad  quartum  dicendum,  quod  homo  in  statu  innocentiae  generatus  fuis- 
set, sed  non  fuisset  corruptus;  et  ideo  in  statu  ilio  potuissent  esse  aliqui  de- 
fectus pueriles,  qui  consequuntur  generationem;  non  autem  defectus  seniies, 
qui  ordinantur  ad  corruptionem. 

ARTICULUS  II.  491 

UTRUM    IN    PRIMO    STATU    FOEMINAE   NATAE    FUISSENT. 

(2.  Di<L  20.  q.  2.  art.  i.  ad  i.  et  Ouodl.  /.  q.  11.  et  Quodl.  j.  q.  ^.  art.  i.). 

Ad  secundum  sic  proceditur.  Videtur,  quod  in  primo  statu  foeminae  natae 
non  fuissent:  dicit  enim  Philos.  in  2.  lib.  de  Gener.  Animai,  (cap.  ^.),  quod 
foemina  est  mas  occasionatiis,  quasi  praeter  intentionem  naturae  proveniens: 
sed  in  statu  ilio  nihil  evenisset  innaturale  in  hominis  generatione;  ergo 
foeminae  natae  non  fuissent. 

2.  Praeterea.  Omne  generans  generat  sibi  simile,  nisi  impediatur,  vel 
propter  defectum  virtutis,  vel  propter  indispositionem  materiae:  sicut  parvus 
ignis  non  potest  comburere  ligna  viridia:  in  generatione  autem  vis  activa 
est  in  mare;  cum  igitur  in  statu  innocentiae  nullus  fuisset  defectus  virtutis  ex 
parte  maris,  nec  indispositio  materiae  ex  parte  foeminae,  videtur,  quod  sem- 
per  masculi  nati  fuissent. 

3.  Praeterea.  In  statu  innocentiae  generatio  ad  multiplicationem  homi- 
num  ordinabatur  :  sed  sufficienter  homines  multiplicari  potuissent  per  primum 
hominem,  et  per  primam  foeminam,  ex  quo  in  perpetuum  victuri  erant;  ergo 
non  fuisset  necessarium,  quod  in  statu  innocentiae  foeminae  nascerentur. 

Sed  coxtra  est,  quod  sic  natura  processisset  in  generando,  sicut  eam 
Deus  instituit:  sed  Deus  instituit  marem,  et  foeminam  in  natura  umana,  ut 
dicitur  Gen.  2.  ;  ergo  etiam  in  statu  ilio  fuissent  mares,  et  foeminae  generati. 

Respondeo  dicendum,  quod  nihil  eorum,  quae  ad  complementum  hu- 
manae  naturae  pertinent,  in  statu  innocentiae  defuisset  :  sicut  autem  ad  per- 
fectionem  universi  pertinent  diversi  gradus  rerum;  ita  etiam  diversitas  sexus 
est  ad  perfectionem  humanae  naturae.  Et  ideo  in  statu  innocentiae  uterque 
sexus  per  generationem  productus  fuisset. 

Ad  primum  ergo  dicendum,  quod  foemina  dicitur  mas  occasionatus,  quia 
est  praeter  intentionem  naturae  particularis,  non  autem  praeter  intentionem 
naturae  universalis,  ut  supra  dictum  est  (q.  9.  art.  i.  ad  2.). 

Ad  secundum  dicendum,  quod  generatio  foeminae  non  solum  contingit 
ex  defectu  virtutis  activae,  vel  indispositione  materiae,  ut  objectio  tangit: 
sed  quandoque  quidem  ex  aliquo  accidenti  extrinseco,  sicut  Philos.  dicit  in 
lib.  2.  de  Animai,  vel  de  Gener.  Animai,  cap.  2.,  quod  ventus  septentrionalis 
coadjuvat  ad  generationem  masculorum,  australis  vero  ad  generationem 
foeminarum:  quandoque  etiam  ex  conceptione  animae,  ad  quam  de  facili 
immutatur  corpus.  Et  praecipue  in  statu  innocentiae  hoc  esse  poterat,  quando 
corpus  magis  erat  animae  subjectum;  ut  scilicet  secundum  voluntatem  gene- 
rantis  distingueretur  sexus  in  prole. 

Ad  tertium  dicendum,  quod  proles  fuisset  genita  vivens   vita   animali, 
ad  quam  sicut  pertinet  alimento  uti,  sic  etiam  generare:  unde  conveniebat, 
quod  omnes  generarent,  et  non  solum  primi  parentes;  ad  quod  consequen 
videtur,  quod  tot  fuissent  generatae  foeminae,  quot  mares. 

QUAESTIO  C. 

DE  CONDITIONE  PROLIS  GENERANDAE  QUANTUM  AD  JUSTITIAM, 
IN  DUOS  ARTICULOS  DIVISA. 

Deinde  considerandum  est  de  conditione  prolis  generandae  quantum  ad 
justitiam. 

Et  circa  hoc  quaeruntur  duo. 

Primo.  Utrum  homines  fuissent  nati  cum  justitia. 

Secando.  Utrum  nascerentur  in  justitia  confirmati.  « 

ARTICULUS  I.  492 

UTRUM    HOMINES    FUISSENT    NATI    CUM  JUSTITIA. 

(1-2.  q.  81.  art.  2.  corp.  fin.  et  2.  Dist.  20.  q.  i.  art.  5.  et  Disi.  25.  q.  2.  art.  2.  corp. 

et  in  Rom.  j.  Uct.  ^.). 

Ad  primum  sic  proceditur.  Videtur,  quod  homines  non  fuissent  cum  ju 
stitia  nati:  dicit  enlm  Hugo  de  S.  Vict.  (Uh.  i.  de  Sacr.  pari.  6.  cap.  24.)  quod 
primus  homo  ante  peccatum  generaret  quidem  filios  sine  peccato,  sed  non 
paternae  justitiae  haeredes. 

2.  Praeterea.  Justitia  est  per  gratiam,  ut  Apostolus  dicit  ad  Rom.  5.;  sed 
gratia  non  transfunditur,  quia  sic  esset  naturalis,  sed  a  solo  Deo  infunditur; 
ergo  pueri  cum  justitia  nati  non  fuissent. 

3.  Praeterea.  Justitia  in  anima  est:  sed  anima  non  est  ex  traduce;  ergo 
nec  justitia  traducta  fuisset  a  parentibus  in  filios. 

Sed  contra  est,  quod  Ansel.  dicit  in  lib.  de  Conceptu  Virgin,  (cap.  io.) 
quod  simul  cum  rationalem  haberent  animam,  justi  essent,  quos  generaret 
homo,  si  non  peccaret. 

Respondeo  dicendum,  quod  naturaliter  homo  generat  sibi  simile  secundum 
speciem;  unde  quaecumque  accidentia  consequuntur  naturam  speciei,  in  his 
necesse  est  quod  filii  parentibus  similentur;  nisi  sit  error  in  operatione  na- 
turae,  qui  in  statu  innocentiae  non  fuisset:  in  accidentibus  autem  individua- 
libus  non  est  necesse,  quod  filii  parentibus  similentur.  Justitia  autem  origi- 
nalis,  in  qua  primus  homo  conditus  fuit,  fuit  accidens  naturae  speciei;  non 
quasi  ex  principiis  speciei  causatum,  sed  sicut  quoddam  donum  divinitus 
datum  toti  naturae;  et  hoc  apparet,  quia  opposita  sunt  unius  generis:  pec- 
catum autem  originale,  quod  opponitur  illi  justitiae,  dicitur  esse  peccatum 
naturae:  unde  traducitur  a  parente  in  posteros:  et  propter  hoc  etiam  filii 
parentibus  assimilati  fuissent  quantum  ad  originalem  justitiam. 

Ad  primum  ergo  dicendum,  quod  verbum  Hug.  est  intelligendum  non 
quantum  ad  habitum  justitiae,  sed  quantum  ad  executionem  actus. 

Ad  secundum  dicendum,  quod  quidam  dicunt,  quod  pueri  non  fuissent 
nati  cum  justitia  gratuita,  quae  est  merendi  principium,  sed  cum  justitia  ori- 

ginali:  sed  cum  radlx  originalis  justitiae,  in  cujus  rectitudine  factus  est  homo, 
consistat  in  subjectione  supernaturali  rationis  ad  Deum,  quae  est  per  gratiam 
gratum  facientem,  ut  supra  dictum  est  (q.  9/.  art.  i.),  necesse  est  dicere,  quod 
si  pueri  nati  fuissent  in  originali  justitia,  etiam  nati  fuissent  cum  gratia:  sicut 
et  de  primo  homine  supra  diximus  (ihid.),  quod  fuit  cum  gratia  conditus: 
non  tamen  fuisset  propter  hoc  gratia  naturalis;  quia  non  fuisset  transfusa  per 
virtutem  seminis,  sed  fuisset  collata  homini  statim  cum  habuisset  animam 
rationalem:  sicut  etiam  statim  cum  corpus  est  dispositum,  infunditur  a  Deo 
anima  rationalis,  quae  tamen  non  est  ex  traduce. 
Unde  patet  solutio  ad  tertium. 


ARTICULUS  IL  49^ 

UTRUM  PUERI    IN  STATU  INNOCENTIAE  NATI 
FUISSENT   IN  JUSTITIA  CONFIRMATI. 

(2.  Dist.  20.  q.  2.  art.  j.  ad  y  et  7.  et  Mal.  q.  /.  art.  4.  ad  8. 
et  OiLodl.  y  q.  y  art.  i.). 

Ad  secundum  sic  proceditur.  Videtur,  quod  pueri  in  statu  innocentiae  nati 
fuissent  in  justitia  confirmati:  dicit  enim  Gregorius  4.  Mor.  (cap.  2S.)  super 
illud  Job  3,:  Sonino  meo  reqidescerem,  etc:  Si  par entem  primum  nulla  putredo 
peccati  corriimperet,  nequaquam  ex  se  filios  gehennae  generaret;  sed  hi,  qui  mine 
per  Redeniptorem  salvandi  siint,  soli  ah  ilio  electi  nascerentur ;  ergo  nascerentur 
in  justitia  confirmati. 

2.  Praeterea.  Anselmus  dicit  in  libro  i.:  Ciir  Deus  homo  (cap.  18.  ante 
med.)  quod,  si  primi  parentes  sic  vicissent  [al.  vixissent'],  ut  tentati  non  pec- 
cassent,  ita  confirmarentur  cum  omni  propagine  sua,  ut  ultra  peccare  non 
possent;  ergo  pueri  nascerentur  in  justitia  confirmati. 

3.  Praeterea.  Bonum  est  potentius,  quam  malum  :  sed  propter  peccatura 
primi  hominis  consecuta  est  necessitas  peccandi  in  his,  qui  nascuntur  exeo; 
ergo  si  primus  homo  in  justitia  perstitisset,  derivaretur  ad  posteros  necessitas 
observandi  justitiam. 

4.  Praeterea.  Angelus  adhaerens  Deo,  aliis  peccantibus,  statim  est  in 
justitia  confirmatus,  ut  ulterius  peccare  non  posset;  ergo  similiter  et  homo, 
si  tentationi  restitisset,  confirmatus  fuisset:  sed  qualis  ipse  fuit,  tales  alios  ge- 
nerasset;  ergo  et  ejus  filii  confirmati  in  justitia  nascerentur. 

Sed  contra  est,  quod  August.  dicit  14.  de  Civ.  Dei  (cap.  io.)  :  Tunc 
feìix  universa  esset  humana  societas,  si  nec  illi,  scilicet  primi  parentes,  malum  in 
posteros  trajicerent  ;  nec  quisquam  ex  stirpe  eorum  iniquitatem  committeret,  quae 
damnationem  reciperet.  Ex  quo  datur  intelligi,  quod  etiarasi  primi  homines 
non  peccassent,  aliqui  ex  eorum  stirpe  potuissent  iniquitatem  committere; 
non  ergo  nascerentur  in  justitia  confirmati. 

Respokdeo  dicendum,  quod  non  videtur  possibile,  quod  pueri  in  statu 
innocentiae  nascerentur  in  justitia  cunfirmati  :  manifestum  est  enim,  quod 
pueri  in  sua  nativitate  non  habuissent  plus  perfectionis,  quam  eorum  parentes 
in  statu  generationis  :  parentes  autem,  quamdiu  generassent,  non  fuissent  con- 
firraati  in  justitia.  Ex  hoc  enim  creatura  rationalis  in  justitia  confirmatur,  quod 
efficitur  beata  per  apertam  Dei  visionem;  cui  viso  non  potest  non  inhaerere. 

cum  ipse  sit  ipsa  essentia  bonitatis,  a  qua  nuUus  potest  averti  ;  cum  nihil 
desideretur,  et  ametur,  nisi  sub  ratione  boni.  Et  lioc  dico  secundum  legem 
communem:  quia  ex  aliquo  privilegio  speciali  secus  accidere  potest:  sicut 
creditur  de  Virgine  matre  Dei.  Quara  cito  autem  Adam  ad  illam  beatitu- 
dinem  pervenisset,  quod  Deum  per  essentiam  videret,  efficeretur  spiritualis 
et  mente,  et  corporei  et  animalis  vita  cessaret,  in  qua  sola  generationis  usus 
fuisset:  unde  manifestum  est,  quod  parvuli  non  nascerentur  in  justitia  con- 
firmati. 

Ad  primum  ergo  dicendum,  quod  si  Adam  non  peccasset,  non  generaret 
ex  se  filios  gehennae  ;  ita  scilicet  quod  ab  ipso  peccatum  contraherent,  quod 
est  causa  gehennae:  possent  tamen  fieri  filli  gehennae  per  liberum  arbitrium 
peccando:  vel  si  filli  gehennae  non  fierent  per  peccatum,  hoc  non  esset  pro- 
pter  hoc,  quia  essent  in  justitia  confirmati  ;  sed  propter  divinam  providentiam, 
per  quam  a  peccato  conservarentur  immunes. 

Ad  secundum  dicendum,  quod  Anselmus  hoc  non  dicit  asserendo,  sed 
opinando,  quod  paté:  ex  ipso  modo  loquendi,  cum  dicit:  Videtur,  quod  si 
vicissent  [al.  vixissent],  et  e. 

Ad  tertium  dicendum,  quod  ratio  ista  non  est  efficax,  quamvis  per  eam 
Anselmus  motus  fuisse  videatur,  ut  ex  ejus  verbis  apparet  (he.  in  arg.  2.  ciU): 
non  enim  sic  per  peccatum  primi  parentìs  ejus  posteri  necessitatem  peccandi 
incurrunt,  ut  ad  justitiam  redire  non  possint:  quod  est  tantum  in  damnatis: 
unde  nec  ita  necessitatem  non  peccandi  transmisisset  ad  posteros,  quod 
omnino  peccare  non  possent;  quod  est  tantum  in  beatis. 

Ad  Q.UARTUM  dicendum,  quod  non  est  simile  de  homine,  et  angelo:  nam 
homo  habet  liberum  arbitrium  vertibile,  et  ante  electionem,  et  post:  non 
autem  angelus,  sicut  supra  dictum  est  (q.  64.  art.  2.),  cum  de  angelis  ageretur. 


QUAESTIO  CI. 

DE  CONDITIONE  PROLIS  GENERANDAE  QUANTUM  AD  SCIENTIAM, 
IN    DUOS    ARTICULOS    DIVISA. 

Deinde  considerandum  est  de  conditione  prolis  generandae  quantum  ad 

scientiam. 

Et  circa  hoc  quaeruntur  duo. 

Primo.  Utrum  pueri  nascerentur  in  scientia  perfectì. 
Secundo.  Utrum  statim  post  nativitatem  habuissent  perfectum  usum  ra- 
tionis. 

ARTICULUS  I.  494 

UTRUM    IN    STATU    INNOCENTIAE   PUERI   NATI    FUISSENT 
IN    SCIENTIA    perfectì. 

(2.  Disi  20.  q.  2.  art.  i.  ad  y  et  art.  2.  por  tot.  et  Veri.  q.  ic).). 

Ad  PRIMUM  sic  proceditur.  Videtur,  quod  in  statu  innocentiae  pueri  nati 
fuissent  in  scientia  perfecti:  quaiis  enim  fait  Adam,  tales  filios  generasset: 

sed  Adam  fuit  in  scientia  perfectus,  ut  supra  dictum  est  (q.  9^.  art.  ^.)  ;  ergo 
filli  nascerentur  ab  eo  in  scientia  perfecti. 

2.  Praeterea.  Ignorantia  ex  peccato  causatur,  ut  Beda  dicit  (super  illud 
Rom.  2.:  Propter  quod  inexcusahilis,  etc),  sed  ignorantia  est  privatio  scientiae; 
ergo  ante  peccatum  pueri  mox  nati  omnem  scientiam  habuissent. 

3.  Praeterea.  Pueri  mox  nati  justitiam  habuissent:  sed  ad  justitiam  re- 
quiritur  scientia,  quae  dirigit  in  agendis;  ergo  scientiam  habuissent. 

Sed  contra  est,  quod  anima  nostra  per  naturam  est  sicut  tabula  rasa,  in 
qua  nihil  est  scriptum,  ut  dicitur  in  3.  de  Anima  (tex.  14.):  sed  eadem  animae 
natura  est  modo,  quae  tuncfuisset;  ergo  animae  puerorum  in  principio  scientia 
caruissent. 

Respondeo  dicendum,  quod,  sicut  supra  dictum  est  (q.  ^().  art.  i.),  de  iis, 
quae  sunt  supra  naturam,  soli  auctoritati  creditur.  Unde  ubi  auctoritas  deficit, 
sequi  debemus  naturae  conditionem  :  est  autem  naturale  homini,  ut  scientiam 
per  sensus  acquirat,  sicut  supra  dictum  est  (q.  j)'.  art.  2.  et  q.  84.  art.  6.),  el 
ideo  anima  unitur  corpori,  quia  indiget  eo  ad  suam  propriam  operationem, 
quod  non  esset,  si  statlm  a  principio  scientiam  haberet  non  acquisitam  per 
sensitivas  virtutes  ;  et  ideo  dicendum  est,  quod  pueri  in  statu  innocentiae  non 
nascerentur  perfecti  in  scientia,  sed  eam  in  processu  temporis  absque  diffi- 
cultate  acquisivissent  inveniendo,  vel  addiscendo. 

Ad  primum  ergo  dicendum,  quod  esse  perfectum  in  scientia  fuit  indivi- 
duale accidens  primi  parentis;  inquantum  scilicet  ipse  instituebatur  ut  pater, 
et  instructor  totius  humani  generis;  et  ideo  quantum  ad  hoc  non  generabat 
[al.  generasset]  filios  similes  sibi,  sed  solum  quantum  ad  accidentia  naturalia, 
vel  gratuita  totius  naturae. 

Ad  secundum  dicendum,  quod  ignorantia  est  privatio  scientiae,  quae  debet 
haberi  prò  tempore  ilio:  quod  in  pueris  mox  natis  non  fuisset:  habuissent 
enim  scientiam,  quae  eis  competebat  secundum  tempus  illud  ;  unde  ignorantia 
in  eis  non  fuisset,  sed  nescientia  respectu  aliquorum;  quam  etiam  Dionysius 
ponit  in  angclis  sanctis  in  septimo  Coelestis  Hierarch.  (a  nud.). 

Ad  tertium  dicendum,  quod  pueri  habuissent  sufficientem  scientiam  ad 
dirigendum  eos  in  operibus  justitiae,  in  quibus  homines  diriguntur  per  uni- 
versalia  principia  juris  naturalis  :  quam  multo  plenius  tunc  habuissent,  quam 
nunc  naturaliter  habemus  ;  et  similiter  aliorum  universaHum  principiorum. 

ARTICULUS  II.  495 

UTRUM  PUERI  MOX  NATI  HABUISSENT  PERFECTUM  USUM  RATIONIS. 
(2.  Disi.  25.  q.  2.  art.  2.  corp.  et   Veri.  q.  18.  art.  8.). 

Ad  secundum  sic  proceditur.  Videtur,  quod  pueri  in  statu  innocentiae 
mox  nati  habuissent  perfectum  usum  rationis:  nunc  enim  pueri  perfectum 
usum  rationis  non  habent  propter  hoc,  quod  anima  per  corpus  aggravatur  : 
hoc  autem  tunc  non  erat,  quia,  ut  dicitur  Sapient.  9.:  Corpus,  quod  corrum- 
pilur,  aggravat  animam;  ergo  ante  peccatum,  et  corruptionem  a  peccato  sub- 
secutam,  pueri  mox  nati  perfectum  usum  rationis  habuissent. 

2.  Praeterea.  Quaedam  alia  animalia  mox  nata  habent  naturalis  indu- 
striae  usum:  sicut  agnus  statim  fugit  lupum;  multo  ergo  magis  homines  in 
statu  innocentiae  mox  nati  habuissent  usum  perfectum  rationis. 

Sed  contra  est,  quod  natura  procedit  ab  imperfecto  ad  perfectum  in 
omnibus  generatis;  ergo  pueri  non  statini  a  principio  habuissent  perfectum 
usum  rationis. 

Respondeo  dicendum,  quod,  sicut  ex  supradictis  patet  (q.  84.  art.  y.),  usus 
rationis  dependet  quodammodo  ex  usu  virium  sensitivarum  ;  unde,  ligato  sensu, 
et  impeditis  inferioribus  viribus  sensitivis,  homo  perfectum  usum  rationis  non 
habet:  ut  patet  in  dormientibus,  et  phreneticis:  vires  autem  sensitivae  sunt 
virtutes  quaedam  corporalium  organorum;  et  ideo  impeditis  earum  organis, 
necesse  est,  quod  earum  actus  impediantur,  et  per  consequens  rationis  usus. 
In  pueris  autem  est  impedimentum  harum  virium  propternimiamhumiditatem 
cerebri;  et  ideo  in  eis  non  est  perfectus  usus  rationis,  sicut  nec  aliorum  mem- 
brorum.  Et  ideo  pueri  in  statu  innocentiae  non  habuissent  perfectum  usum 
rationis,  sicut  habituri  erant  in  perfecta  aetate.  Habuissent  tamen  perfectio- 
rem,  quam  nunc,  quantum  ad  ea,  quae  ad  eos  pertinebant  quantum  ad  statum 
ilhmi:  sicut  et  de  usu  membrorum  superius  est  dictum  (q.  99.  art.  i.). 

Ad  primum  ergo  dicendum,  quod  aggravatio  acciditexcorruptionecorporis 
in  hoc,  quod  usus  rationis  impeditur  quantum  ad  ea  etiam,  quae  pertinent  ad 
hominem  secundum  quamcumque  aetatem. 

Ad  secundum  dicendum,  quod  etiam  aha  animaUa  non  habent  ita  per- 
fectum usum  industriae  naturahs  statim  a  principio,  sicut  postea;  quod  ex 
hoc  patet,  quod  aves  docent  volare  puUos  suos;  et  simiUa  in  aliis  generibus 
animalium  inveniuntur  ;  et  tamen  in  homine  est  speciale  impedimentum  propter 
abundantiam  humiditatis  cerebri,  ut  supra  dictum  est  (q.  99.  art.  i.). 


QUAESTIO  CU. 

DE    LOCO    HOMINIS,    QUI    EST    PARADISUS, 
IN    QUATUOR    ARTICULOS    DIVISA. 

Deinde  considerandum  est  de  loco  hominis,  qui  est  Paradisus. 

Et  circa  hoc  quaeruntur  qualiior. 

Primo.  Utrum  paradisus  sit  locus  corporeus. 

Secundo.  Utrum  sit  conveniens  locus  habitationi  humanae. 

Tèrtio.  Ad  quid  homo  in  paradiso  positus  fuit. 

Quarto.  Utrum  in  paradiso  debuit  fieri. 

ARTICULUS  I.  496 

UTRUM    PARADISUS   SIT    LOCUS    CORPOREUS. 

(2-2.  q.  84.  art.  5.  ad  ^.  et  2.  Disi.  ly.  q.  j.  art.  2.  et  5.  Dist.  9.  q.  i.  art.  j. 

q.  5.  ad  5.;. 

Ad  primum  sic  proceditur.  Videtur,  quod  paradisus  non  sit  locus  corpo- 
reus: dicit  enim  Beda  (super  illud  2.  ad  Cor.  12.:  Raptus  est  in  Paradisum), 
quod  paradisus  pertingit  usque  ad  lunarem  circulum  :  sed  nuUus  locus  ter- 

renus  talis  esse  potest:  tum  quia  centra  naturam  terrae  esset,  quod  tantum 
elevaretur:  tum  etiam  quia  sub  globo  lunari  est  regio  ignis,  qui  terram  con- 
sumeret:  non  est  ergo  paradisus  locus  corporeus. 

2.  Praeterea.  Scriptura  commemorai  quatuor  flumina  in  paradiso  orili, 
utpatet  Genes.  2.:illa  autem  flumina,  quae  ibi  nominantur,  alibi  habentma- 
nifestas  origines,  ut  patet  etiam  per  Philos.  lib.  i.  Meteor.  (duoh.  ult.  cap.); 
ergo  paradisus  non  est  locus  corporeus. 

3.  Praeterea.  Aliqui  diligentissime  inquisierunt  omnia  loca  terrae  habi- 
tabilis  ;  qui  tamen  nullam  mentionem  faciunt  de  loco  paradisi;  ergo  non  vi- 
detur  esse  locus  corporeus. 

4.  Praeterea.  In  paradiso  describitur  lignum  vitae  esse:  sed  lignum  vitae 
est  aliquid  spirituale:  dicitur  enim  Prov.  3.  de  Sapientia;  quod  ^5/  Usntim  vitae 
hìs,  qui  apprehendunt  cani;  ergo  et  paradisus  non  est  locus  corporeus,  sed  spi- 
ritualis. 

5.  Praeterea.  Si  paradisus  est  locus  corporalis.  oportet,  quod  et  Ugna 
paradisi  sint  corporalia:  sed  hoc  non  videtur;  cum  corporalia  ligna  sintpro- 
ducta  tertio  die  :  de  plantatione  autem  lignorum  paradisi  legitur  Genes.  2, 
post  opera  sex  dierum;  ergo  paradisus  non  est  locus  corporeus. 

Sed  contra  est,  quod  Aug.  dicìt  8.  super  Gen.  ad  Ut.  (in  princ.)  :  Tres 
siint  de  paradiso  generahs  senUntiae:  una  eonim,  qui  tantummodo  corporaliter  pa- 
radisum  intelligì  voìunt  :  alia  eorum,  qui  spiritualiter  taìitum  :  tertia  eoruni,  qui 
utroque  modo  paradisum  accipiunt,  quam  inibì  fateor  piacere  sententiam. 

Respondeo  dicendum,  quod,  sicut  Aug.  dicit  23.  de  Cìv.  Dei  (cap.  21.  in 
fine),  quae  commode  dici  possunt  de  intelligendo  spiritualiter  paradiso,  ne- 
mine  prohibente  dicantur:  dum  tamen  et  illius  historiae  fidelissima  veritas 
reium  gestarum  narratione  commendata  credatur.  Ea  enim  quae  de  paradiso 
in  Scriptura  dicuntur,  per  modum  narrationis  historicae  proponuntur:  in 
omnibus  autem,  quae  sic  Scriptura  tradit.  est  prò  fundamento  tenenda  veritas 
historiae;  et  desuper  spirituales  expositiones  fabricandae;  est  ergo  paradisus, 
ut  Isid.  dicit  in  lib.  14.  Etymolog.  (cap.  ].)  locus  in  Orientis  partibus  consti- 
tutus,  cujus  vocabulum  a  graeco  in  latinum  vertitur  hortus.  Convenienter 
autem  in  parte  orientali  dicitur  situs:  quia  credendum  est,  quod  in  nobilis- 
simo loco  totius  terrae  sit  constitutus:  cum  autem  Oriens  sit  dextera  coeli, 
ut  patet  per  Philosophum  in  2.  de  Coel.  (tex.  jj.);  dextera  autem  est  nobilior, 
quam  sinistra,  conv&niens  fuit,  ut  in  orientali  parte  paradisus  institueretur  a  Deo. 

Ad  primum  ergo  dicendum,  quod  Bedae  verbum  non  est  verum,  si  se- 
cundum  situm  manifestum  intellìgatur;  potest  tamen  exponi,  quod  usque  ad 
locum  lunaris  globi  ascendit,  non  secundum  situs  eminentiam,  sed  secundum 
similitudinem  :  quia  est  ibi  perpetua  aèris  temperies,  ut  Isid.  dicit  (loc.  sup. 
cii.)  ;  et  in  hoc  assimilatur  corporibus  coelestibus,  quae  sunt  absque  contra- 
rietate.  Magis  tamen  fit  mentio  de  lunari  globo,  quam  de  aliis  sphaeris;  quia 
lunaris  globus  est  terminus  coelestium  corporum  versus  nos  ;  et  luna  etiam 
est  magis  terrae  affinis  Inter  omnia  corpora  coelestia  ;  unde  et  quasdam  te- 
nebras  nebulosas  habet,  quasi  accedens  ad  opacìtatem.  Quidam  autem  dicunt, 
quod  paradisus  pertingebat  usque  ad  lunarem  globum,  idest  usque  ad  medium 
aèris  interstitium,  in  quo  generantur  pluviae,  et  venti  et  hujusmodi,  quia  do- 
minium  super  hujusmodi  evaporationes  maxime  attribuitur  lunae:  sed  secun- 
dum hoc  locus  ille  non  esset  conveniens  habitationi  humanae  :  tum  quia  ibi 
est  maxima  intemperies  :  tum  quia  non  est  temperatus  complexioni  humanae 
sicut  aer  inferior  magis  terrae  vicinus. 

Ad  secundum  dicendum  quod,  sicut  Aug.  dicit  8.  super  Gen.  ad  lit.  (cap.  7. 
ad  fin.  IO.),  credendum  est,  quod  locus  paradisi  a  cognitione  hominum  est 
remotissimus;  flumina  autem,  quorum  fontes  noti  esse  dicuntur,  alicubi  issa 
sub  terras  et  post  tractus  prolixarum  regionum  locis  aliìs  erupisse.  Nani  hoc 
solere  nonnulias  aquas  facere  quis  ignorat? 

Ad  tertium  dicendum,  quod  locus  ille  seclusus  est  a  nostra  habitatione 
aliquibus  impedimentis  vel  montium,  vel  marium,  vel  alicujus  aestuosae  re- 
gionis,  quae  pertransiri  non  potest.  Et  ideo  scriptores  locorum  de  hoc  loco 
mentionem  non  fecerunt. 

Ad  quartum  dicendum,  quod  lignum  vitae  est  quaedam  materialis  arbor, 
sic  dieta,  quia  ejus  fructus  habebat  virtutem  conservandi  vitam,  ut  supra  di- 
ctum  est  (q.  <)'].  ari.  4.).  Et  tamen  aliquid  significabat  spirituahter  :  sicut  et 
Petra  in  deserto  fuit  aliquid  materiale;  et  tamen  significavit  Christum:  simi- 
liter  etiam  lignum  scientiae  boni,  et  mali  materiahs  arbor  fuit,  sic  nominata 
propter  eventum  futurum:  quia  post  ejus  esum  homo  per  experimentum  poenae 
didicit,  quid  interesset  Inter  obedientiae  bonum,  et  inobedientiae  malum:  nt 
tamen  spirituahter  potuit  significare  liberum  arbitrium,  ut  quidam  dicunt. 

Ad  quintum  dicendum,  quod  secundum  August.  (j.  super  Gen.  ad  lit.  cap.  j. 
et  Uh.  8.  cap.  }.)  tertio  die  productae  sunt  plantae  non  in  actu,  sed  secundum 
quasdam  rationes  seminales  :  sed  post  opera  sex  dierum  productae  sunt  plantae 
tam  paradisi,  quam  aliae  in  actu.  Secundum  aUos  vero  sanctos  oportet  di- 
cere, quod  omnes  plantae  productae  sunt  in  actu  tertio  die,  et  etiam  Hgna 
paradisi  :  sed  quod  dicitur  de  plantatione  lignorum  paradisi  post  opera  sex 
dierum,  intelligitur  per  recapitulationem  esse  dictum  ;  unde  litera  nostra  habet: 
Flaniaverat  Dominiis  Deus  paradisum  voluptatis  a  principio. 


ARTICULUS  IL  497 

UTRUM  PARADISUS    FUERIT    LOCUS   CONVENIENS 
HABITATIONI    HUMANAE. 

(2.  Disi.  20.  art.  j.  corp.  et  opusc.  2.  cap.  1^2.). 

Ad  secundum  sic  proceditur.  Videtur,  quod  paradisus  non  fuerit  locus 
conveniens  habitationi  humanae:  homo  enim,  et  angelus  similiter  ad  beati- 
tudinem  ordinantur:  sed  angelus  statim  a  principio  factus  est  habitator  loci 
beatorum,  scilicet  coeli  empyrei;  ergo  etiam  ibi  debuit  institui  habitatio 
hominis. 

2.  Praeterea.  Si  locus  aliquis  debetur  homini,  aut  debetur  ei  ratione 
animae,  aut  ratione  corporis:  si  ratione  animae,  debetur  ei  prò  loco  coelum, 
qui  videtur  esse  locus  naturalis  animae,  cum  omnibus  insitus  sit  appetitus 
coeli:  ratione  autem  corporis  non  debetur  ei  alius  locus,  quam  aliis  anima- 
libus;  ergo  paradisus  nullo  modo  fuit  locus  conveniens  habitationi  humanae. 

3.  Praeterea.  Frustra  est  locus,  in  quo  nuUum  locatum  continetur:  sed 
post  peccatum  paradisus  non  est  locus  habitationis  humanae;  ergo  si  est 
locus  habitationi  humanae  congruus,  in  vanum  videtur  a  Deo  institutus  fuisse. 

4.  Praeterea.  Homini,  cum  sit  temperatae  complexionis,  congruus  est 
locus  temperatus:  sed  locus  paradisi  non  est  locus  temperatus:  dicitur  enim 
esse  sub  aequinoctiali  circulo,  qui  locus  videtur  esse  calidissimus,  cum  bis 

in  anno  sol  transeat  super  summitatem  capitum  eorum,  qui  ibi  habitant,  ergo 
paradisus  non  est  locus  congruus  habitationi  humanae. 

Sed  comtra  est,  quod  Damasc.  dicit  de  Paradiso  (lib.  2.  Orth.  Fid.  cap.  ii.), 
quod  est  divina  regio,  et  digna  ejus,  qui  secundum  iniaginem  Dei  erat,  con- 
versatio. 

Respondeo  dicendum,  quod,  sicut  supra  dictum  est  (q.  ^y.  art.  4.),  homo 
sic  erat  incorruptibilis,  et  immortalis,  non  quia  corpus  ejus  dispositionem 
incorruptibilitatis  haberet,  sed  quia  inerat  animae  vis  quaedam  ad  praeser- 
vandum  corpus  a  corruptione:  corrumpi  autem  potest  corpus  humanum  et 
ab  interiori,  et  ab  exteriori  :  ab  interiori  quidem  corrumpitur  per  consumpiio- 
nem  humidi,  et  per  senectutem,  ut  supra  dictum  est  (loc.  di.),  cui  corruptioni 
occurrere  poterat  primus  homo  per  esum  ciborum:  inter  ea  vero,  quae  exte- 
rius  corrumpunt,  praecipuum  videtur  esse  distemperatus  aer;  unde  huic 
corruptioni  maxime  occurritur  per  temperiem  aèris:  in  paradiso  autem 
utrumque  invenitur:  quia,  ut  Damasc.  dicit  (loc.  s.up.  cit.),  est  locus  tempe- 
rato, et  tenuissimo,  et  purissimo  aere  circumfulgens,  plantis  semper  floridis 
comatus,  unde  manifestum  est,  quod  paradisus  est  locus  conveniens  habita- 
tioni humanae  secundum  primae  immortahtatis  statum. 

Ad  PRiMUM  ergo  dicendum,  quod  coelum  empyreum  est  supremuin  cor- 
poralium  locorum,  et  est  extra  omnem  mutabilitatem  ;  et  quantum  ad  primum 
horum  est  locus  congruus  naturae  angelicae:  quia,  sicut  August.  dicit  in  3. 
de  Trinit.  (cap.  4.)  :  Deus  regit  creaUirani  corporalcm  per  spiritiiaUm.  Unde  con- 
veniens est,  quod  spiritualis  natura  sit  supra  omnem  corporalem  constituta, 
sicut  ei  praesidens;  quantum  autem  ad  secundum,  convenit  statui  beatitudi- 
nis,  qui  est  firmatus  in  summa  stabilitate  ;  sic  igitur  locus  beatitudinis  con- 
gruit  angelo  secundum  naturam  suam,  unde  ibi  creatus  est  :  non  autem 
congruit  homini  secundum  suam  naturam,  cum  non  praesideat  toti  corporali 
creaturae  per  modum  gubernationis;  sed  competit  ei  solum  ratione  beatitu- 
dinis; unde  non  est  positus  a  principio  in  coelo  empyreo  :  sed  illuc  transfe- 
rendus  erat  in  statu  tìnalis  beatitudinis. 

Ad  secundum  dicendum,  quod  ridiculum  est  dicere,  quod  animae,  aut 
alieni  spirituali  substantiae  sit  aliquis  locus  naturalis  :  sed  per  congruentiam 
quamdam  aliquis  specialis  locus  creaturae  spirituali  attribuitur:  paradisus 
enim  terrestris  erat  locus  congruens  homini,  et  quantum  ad  animam,  et 
quantum  ad  corpus,  inquantum  scilicet  in  anima  erat  vis  praeservandi  corpus 
humanum  a  corruptione  :  quod  non  competebat  aliis  animalibus.  Et  ideo,  ut 
Damasc.  dicit  (loc.  cit.),  in  paradiso  nidlum  irrationalium  halntabat:  licet  ex 
quadam  dispensatione  ammalia  fuerint  illuc  divinitus  adducta  ad  Adam,  et 
serpens  illuc  accesserit  per  operationem  diaboli. 

Ad  tertium  dicendum,  quod  non  propter  hoc  locus  est  frustra,  quia  non 
est  ibi  hominum  habitatio  post  peccatum  :  sicut  etiam  non  frustra  fuit  ho- 
minis  attributa  immortalitas  quaedam,  quam  conservaturus  non  erat.  Per 
hujusmodi  enim  ostenditur  benignitas  Dei  ad  hominem,  et  quid  homo  pec- 
cando amiserit;  quamvis  (ut  dicitur)  nunc  Enoc,  et  Elias  in  ilio  paradiso 
habitent. 

Ad  Q.UARTUM  dicendum,  quod  illi,  qui  dicunt,  paradisum  esse  sub  circulo 
aequinoctiali,  opinantur  sub  circulo  ilio  esse  locum  temperatissimum  propter 
aequalitatem  dierum,  et  noctium  omni  tempore:  et  quia  sol  numquam  mul- 
lum  ab  eis  elongatur,  ut  sit  apud  eos  superabundantia  frigoria  nec  iterum 
est  apud  eos,  ut  dicunt,  superabundantia  caloris  :   quia  etsi  sol  pertranseat 

super  eorum  capita,  non  tamen  diu  moretur  ibi  in  hac  dispositione.  Aristo- 
teles  tamen  in  lib.  i.  Meteor.  expresse  dicit  (cap.  ^.),  quod  regio  illa  est  in- 
habitabilis  propter  aestum,  quod  videtur  probabilius:  quia  terrae,  per  quas 
numquam  sol  pertransit,  in  directum  capitis,  sunt  intemperatae  in  calore 
propter  solam  vicinitatem  solis.  Quidquid  autem  de  hoc  sit,  credendum  est, 
paradisum  in  loco  temperatissimo  constitutum  esse,  vel  sub  aequinoctiali, 
vel  alibi. 


ARTICULUS  III.  498 

UTRUM    HOMO    SIT    POSITUS    IN    PARADISO,    UT    OPERARETQR, 
ET    CUSTODIRET    ILLUM. 

Ad  tertium  sic  proceditur.  Videtur,  quod  homo  non  sit  positus  in  para- 
diso, ut  operaretur,  et  custodirei  illuni  ;  quod  enim  introductum  est  in  poe- 
nam  peccati,  non  fuisset  in  paradiso  in  statu  innocentiae:  sed  agricultura 
introducta  est  in  poenam  peccati,  ut  dicitur  Genes.  3.;  ergo  homo  non  fuit 
positus  in  paradiso,  ut  operaretur  ibi. 

2.  Praeterea.  Custodia  non  est  necessaria,  ubi  non  timetur  violentus 
invasor:  sed  in  paradiso  nuUus  timebatur  violentus  invasor;  ergo  non  erat 
necessarium,  ut  paradisum  custodirei. 

3.  Praeterea.  Si  homo  positus  est  in  paradiso,  ut  operaretur,  et  custo- 
direi ipsum,  videtur  sequi,  quod  homo  factus  sit  propter  paradisum,  et  non 
e  converso:  quod  videtur  esse  falsum;  ergo  homo  non  est  positus  in  para- 
diso, ut  operaretur,  et  custodirei  illum. 

Sed  contra  est,  quod  dicitur  Gen.  2.:  Tulit  Dominus  Deus  hominem,  et 
posuit  illum  in  paradiso  voluptatis,  ut  operaretur  et  custodirei  illum. 

Respondeo  dicendum,  quod,  sicul  August.  dicit  cap.  8.  super  Genes.  ad 
lit.  (q.  IO.)  verbum  istud  Genesis  dupliciter  potesl  intelligi.  Uno  triodo  sic, 
quod  Deus  posuit  hominem  in  paradiso,  ut  ipse  Deus  operaretur,  et  custo- 
direi hominem.  Operaretur^  inquam,  justificando  ipsum;  cujus  operatio  si  ab 
homine  cesset,  continuo  obtenebralur:sicut  aer  obtenebratur,  si  cessel  influen- 
tia  luminis:  ut  custodiret  vero  ab  omni  corruptione,  et  malo.  Alio  modo  potest 
intelligi,  ut  homo  operaretur,  et  custodirei  paradisum:  nec  tamen  illa  ope- 
ratio esset  laboriosa,  sicul  post  peccatum,  sed  fuisset  jucunda  propter  expe- 
rientiam  virtutis  naturae  :  custodia  etiam  illa  non  esset  contra  invasorem  ; 
sed  esset  ad  hoc,  quod  homo  sibi  paradisum  custodirei,  ne  ipsum  peccando 
amitterei  ;  et  hoc  lotum  in  bonum  hominis  cedebal,  et  sic  paradisus  ordi- 
natur  [al.  ordinahatur^  ad  bonum  hominis,  et  non  e  converso. 

Et  per  hoc  patet  responsio  ad  objecta. 

ARTICULUS  IV.  499 

UTRUM  HOMO   FACTUS  FUERIT  IN  PARADISO. 

Ad  quartum  sic  proceditur.  Videtur,  quod  homo  factus  fuerit  in  para- 
diso :  angelus  enim  in  loco  suae  habitationis  creatus  fuit,  scilicel  in  coelo 
empyreo  :  sed  paradisus  fuit  locus  congruus  habitationi  humanae  ante  pecca- 
tum; ergo  videtur,  quod  in  paradiso  homo  debuil  fieri. 

2.  Praeterea.  Alia  animalia  conservantur  in  loco  suae  generationis;  sicut 
pisces  in  aquis,  et  animalia  gressibilia  in  terra,  unde  producta  sunt:  homo 
autem  conservatus  fuisset  in  paradiso,  ut  dictum  est  (q.  ^j.  art.  4.);  ergo  in 
paradiso  fieri  debuit. 

3.  Praeterea.  Mulier  in  paradiso  facta  fuit;  sed  vir  dignior  est  muliere; 
ergo  multo  magis  vir  debuit  fieri  in  paradiso. 

Sed  contra  est,  quod  dicitur  Genes.  2.:  Tulli  Deus  hominem,  et  posuii 
eum  in  paradiso. 

Respondeo  dicendum,  quod  paradisus  fuit  locus  congruus  habitationi 
humanae  quantum  ad  incorruptionem  primi  status:  incorruptio  autem  illa 
non  erat  hominis  secundum  naturam,  sed  ex  supernaturali  Dei  dono;  ut  ergo 
hoc  gratiae  Dei  imputaretur,  non  humanae  naturae,  Peus  hominem  extra 
paradisum  fecit;  et  postea  ipsum  in  paradiso  posuit,  ut  habitaret  ibi  toto  tem- 
pore animalis  vitae,  postmodum,  cum  spiritualem  vitam  adeptus  esset,  trans- 
ferendus  in  coelum. 

Ad  primum  ergo  dicendum,  quod  coelum  empyreum  est  locus  congruus 
angelis  etiam  quantum  ad  eorum  naturam,  et  ideo  ibi  sunt  creati. 

Et  similiter  dicendum  ad  secundum:  loca  enim  illa  congruunt  animalibus 
secundum  suam  naturam. 

Ad  tertium  dicendum,  quod  mulier  facta  fuit  in  paradiso,  non  propter 
dignitatem  suam,  sed  propter  dignitatem  principii,  ex  quo  corpus  ejus  for- 
mabatur:  quia  similiter  et  filli  in  paradiso  fuissent  nati,  in  quo  parentes 
jam  erant  positi. 


QUAESTIO  CHI. 

DE    GUBERNATIONE    RERUM    IN    COMMUNI, 
IN    OCTO    ARTICULOS    DIVISA. 

Postquam  praemissum  est  de  creatione  rerum,  et  distinctione  earum 
restat  nunc  Urlio  considerandum  de  rerum  gubernatione.  Et  primo  in  cora 
ranni;  secundo  in  speciali  de  efifectibus  gubernationis. 

Circa  primum  quaeruntur  odo. 

Primo.  Utrum  mundus  ab  aliquo  gubernetur. 
Secundo.  Quis  sit  finis  gubernationis  ipsius. 
Tertìo.  Utrum  gubernetur  ab  uno. 
Quarto.  De  effectibus  gubernationis. 
Quinto.  Utrum  omnia  divinae  gubernationi  subsint. 
Sexto.  Utrum  omnia  immediate  gubernentur  a  Deo. 
Septimo.  Utrum  divina  gubernatio  cassetur  in  aliquo. 
Dctavo.  Utrum  aliquid  divinae  providentiae  contranitatur. 

ARTICULUS  L  500 

UTRUM  MUNDUS   GUBERNETUR  AB   ALIQUO. 

(2-2.  q.  ()i.  art.  5.  &t  i.  Dist.  ^.  q.  i.  art.  2.  et  HI.  5.  Contr.  g.  cap.  64. 
et  Veri.  q.  j.  art.  2.  et  5.  corp.). 

Ad  primum  sic  proceditur.  Videtur,  quod  mundus  non  gubernetur  ab  ali- 
quo  :  illorum  enim  est  gubernari,  quae  moventur,  vel  operantur  propter  finem: 
sed  res  naturales,  quae  sunt  magna  pars  mundi,  non  moventur,  aut  operantur 
propter  finem  ;  quia  non  cognoscunt  finem  ;  ergo  mundus  non  gubernatur. 

2.  Praeterea.  Eorum  est  proprie  gubernari,  quae  ad  aliquid  moventur  : 
sed  mundus  non  videtur  ad  aliquid  moveri,  sed  in  se  stabilitatem  habet;  ergo 
non  gubernatur. 

3.  Praeterea.  Id,  quod  in  se  habet  necessitatem,  qua  determinatur  ad 
unum,  non  indiget  exteriori  gubernante  :  sed  principaliores  mundi  partes  qua- 
dam  necessitate  determinantur  ad  unum  in  suis  actibus,  et  motibus;  ergo 
mundus  gubernatione  non  indiget. 

Sed  contra  est,  quod  dicitur  Sap.  14.  :  Tu  autem,  pater,  giibernas  omnia 
providentia,  et  Boet.  dicit  in  lib.  3.  de  Cons.  (metr.  ().):  O  qui  perpetua  mun- 
dum  raiione  guhernas. 

Respondeo  dicendum,  quod  quidam  antiqui  philosophi  gubernationem 
mundo  subtraxerunt,  dicentes,  omnia  fortuito  agi. 

Sed  haec  positio  ostenditur  esse  impossibilis  ex  duobus.  Primo  quidem 
ex  eo,  quod  apparet  in  ipsis  rebus:  videmus  enim  in  rebus  naturalibus  pro- 
venire quod  melius  est,  aut  semper,  aut  in  pluribus,  quod  non  contingeret, 
nisi  per  aliquam  providentiam  res  naturales  dirigerentur  ad  finem  boni,  quod 
est  gubernare;  unde  ipse  ordo  certus  rerum  manifeste  demonstrat  guberna- 
tionem mundi:  sicut,  si  quis  intraret  domum  bene  ordinatam,  ex  ipsa  domus 
ordinatione  ordinatoris  rationem  perpenderet,  ut  ab  Arist.  dictum  Tullius 
introducit  in  lib.  2.  de  Natura  Deor.  (vel  potius  ut  a  Cleante,  Zenonis  discipulo, 
aliquant.  aprincip.,  Arist.  iamen  quid  simile  hahet  12.  Met.  tex.p.).  Secundo  autepi 
apparet  idem  ex  consideratione  divinae  bonitatis,  per  quam  res  in  esse  pro- 
ductae  sunt,  ut  ex  supradictis  patet  (q.  ig.  art.  4.  ad  i.  etq.  44.  art.  i.  et  2.): 
cura  enim  optimi  sii  optima  producere,  non  convenit  summae  Dei  bonitati,  quo  i 
res  productas  ad  perfectum  non  perducat:  ultima  autem  perfectlo  est  unius- 
cujusque  in  consecutione  finis;  unde  ad  divinam  bonitatem  pertinet,  ut,  sicut 
produxit  res  in  esse,  ita  etiam  eas  ad  finem  perducat,  quod  est  gubernare. 

Ad  primum  ergo  dicendum,  quod  aliquid  movetur,  vel  operatur  propter 
finem  dupliciter.  Uno  modo,  sicut  agens  seipsum  in  finem:  ut  homo,  et  aliae 
creaturae  rationales:  et  talium  est  cognoscere  rationem  finis,  et  eorum,  quae 
sunt  ad  finem.  Alio  modo  aliquid  dicitur  operari,  vel  moveri  propter  finem, 
quasi  ab  aliquo  actum,  vel  directum  in  finem:  sicut  sagitta  movetur  directa 
ad  signum  a  sagittante,  qui  cognoscit  finem,  non  autem  sagitta;  unde,  sicut 
niotus  sagittae  ad  determinatum  finem  demonstrat  aperte,  quod  sagitta  di- 
rigitur  ab  aliquo  cognoscente:  ita  certus  cursus  naturalium  rerum  cognitione 
carentium  manifeste  declarat,  mundum  ratione  aliqua  gubernari. 

Ad  secundum  dicendum,  quod  in  omnibus  rebus  creatis  est  aliquid  sta- 
bile, ad  minus  prima  materia;  et  aliauid  ad  motum  pertinens,  ut  sub  moiu 

etiam  operationem  comprehendamus.  Et  quantum  ad  utrumque  res  indigent 
gubernatione:  quia  hoc  ipsum,  quod  in  rebus  est  stabile,  in  nihilum  deci- 
deret,  quia  ex  nihilo  est,  nisi  manu  gubematoris  servaretur,  ut  infra  patebit 
(q.  104.  art.  i.). 

Ad  tertium  dicendum,  quod  necessitas  naturalis  inhaerens  rebus,  quae 
determinantur  ad  unum,  est  impressio  quaedam  Dei  dirigentis  ad  finem,  sicut 
necessitas,  qua  sagitta  agitur,  ut  ad  certum  signum  tendat,  est  impressio  sa- 
gittandis,  et  non  sagittae:  sed  in  hoc  differt,  quia  id,  quod  creaturae  a  Deo 
recipiunt,  est  earum  natura,  quod  autem  ab  homine  rebus  naturaUbus  impri- 
mitur,  praeter  earum  naturam,  ad  violentiam  pertinet;  unde  sicut  necessitas 
vdolentiae  in  motu  sagittae  demonstrat  sagittantis  directionem:  ita  necessitas 
naturalis  creaturarum  demonstrat  divinae  providentiae  gubernationem. 

ARTICULUS  IL  501 

UTRUM   FINIS   GUBERNATIONIS  MUNDI    SIT  ALIQUID  EXTRA  MUNDUM. 

(1-2.  q.  I.  ari.  S.  et  Uh.  5.  Contr.  g.  cap.  ij.  2;.  et  27.  fin.). 

Ad  secundum  sic  proceditur.  A^idetur,  quod  finis  guberaationis  mundi  non 
sit  aliquid  extra  mundum  existens:  illud  enim  est  finis  gubernationis  rei,  ad 
quod  res  gubernata  perducitur  :  sed  illud,  ad  quod  res  aliqua  perducitur,  est 
aliquod  bonum  in  ipsa  re:  sicut  infirmus  perducitur  ad  sanitatem,  quae  est 
aliquod  bonum  in  ipso  ;  ergo  finis  gubernationis  rerum  non  est  aliquod  bo- 
num extrinsecum,  sed  aliquod  bonum  in  ipsis  rebus  existens. 

2.  Praeterea.  Phil.  dicit  i.  Ethicor.  (cap.  i.)  quod  finium  quidam  sunt  ope- 
rationes,  quidam  opera,  idest  operata  :  sed  nihil  extrinsecum  a  toto  universo 
potest  esse  operatum;  operatio  autem  est  in  ipsis  operantibus;  ergo  nihil 
extrinsecum  potest  esse  finis  gubernationis  rerum. 

3.  Praeterea.  Bonum  multitudinìs  videtur  esse  ordo,  et  pax,  quae  est 
tranquillitas  ordinis,  ut  August.  dicit  19.  de  Civ.  Dei  (cap.  15.  in  prìnc.)  :  sed 
mundus  in  quadam  rerum  multitudine  consistit;  ergo  finis  gubernationis  mundi 
est  pacificus  ordo,  qui  est  in  ipsis  rebus;  non  ergo  finis  gubernationis  rerum 
est  quoddam  bonum  extrinsecum. 

Sed  contra  est,  quod  dicitur  Proverb.  16.:  Universa  propter  se  operatus 
est  Dominus:  ipse  autem  est  extra  totum  ordinem  universi;  ergo  finis  rerum 
est  quoddam  bonum  extrinsecum. 

Respondeo  dicendum,  quod,  cum,  finis  respondeat  principio,  non  potest 
fieri,  ut  principio  cognito,  quis  sit  rerum  finis  ignoretur:  cum  igitur  principium 
rerum  sit  aliquid  extrinsecum  a  toto  universo,  scilicet  Deus,  ut  ex  supra  dictis 
patet  (q.  ic).  ari.  4.  et  q,  44.  art.  i.  et  2.),  necesse  est,  quod  etiam  finis  rerum 
sit  quoddam  bonum  extrinsecum,  et  hoc  ratione  apparet.  Manifestum  est  enim, 
quod  bonum  habet  rationem  finis;  unde  finis  particularis  alicujus  rei  est 
quoddam  bonum  particulare  :  finis  autem  universalis  rerum  omnium  est  quod- 
dam bonum  universale:  bonum  autem  universale  est,  quod  est  perse,  et  per 
suam  essentiam  bonum,  quod  est  ipsa  essentia  bonitatis:  bonum  autem  par- 
ticulare est,  quod  est  participative  bonum:  manifestum  est  autem,  quod  in 
tota  universitate  creaturarum  nuUum  est  bonum,  quod  non  sit  participative 
bonum;  unde  illud  bonum,  quod  est  finis  totius  universi,  oportet  quod  sit 
extrinsecum  a  toto  universo. 

Ad  primum  ergo  dicendum,  quod  bonum  aliquod  consequimur  multipU- 
citer.  Uno  modo,  sicut  formam  in  nobis  existentem  ;  ut  sanitatem,  aut  scien- 
tiam.  Alio  modo,  ut  aliquid  per  nos  operatum;  sicut  aedificator  consequitur 
finem  faciendo  domum.  Alio  modo,  sicut  aliquod  bonum  habitum,  vel  pos- 
sessum:  ut  ille  qui  emit,  consequitur  finem  possidendo  agrum:  unde  nihil 
prohibet,  illud,  ad  quod  perducitur  universum,  esse  quoddam  bonum  extrin- 
secum. 

Ad  secundum  dicendum,  quod  Philosophus  loquitur  de  finibus  artium: 
quarum  quaedam  habent  prò  finibus  operationes  ipsas:  sicut  citharistae  finis 
est  citharizare:  quaedam  vero  habent  prò  fine  quoddam  operatum:  sicut  aedi- 
ficatoris  finis  non  est  aedificare,  sed  domus  :  contlngit  autem,  aliquid  extrin- 
secum  esse  finem  non  solum  sicut  ooeratum,  sed  etiam  sicut  possessum,  seu 
habitum,  vel  etiam  ceu  repraesentatum  :  sicut  si  dicamus,  quod  Hercules  est 
finis  imaginis,  quae  fit  ad  eum  repraesentandum;  sic  igitur  potest  dici,  quod 
bonum  extrinsecum  a  toto  universo  est  finis  gubernationis  rerum,  sicut  ha- 
bitum, et  repraesentatum:  quia  ad  hoc  unaquaeque  res  tendit,  ut  participet 
ipsum,  et  assimiletur  ei,  quantum  potest. 

Ad  tertium  dicendum,  quod  finis  quidem  universi  est  aliquod  bonum 
in  ipso  existens,  scilicet  ordo  ipsius  universi:  hoc  autem  bonum  non  est  ul- 
timus  finis,  sed  ordinatur  ad  bonum  extrinsecum,  ut  ad  ultimum  finem  :  sicut 
etiam  ordo  exercitus  ordinatur  ad  ducem,  ut  dicitur  in  12,  Met.  (tex.  j2.). 


ARTICULUS  III.  502 

UTRUM  MUNDUS   GUBERNETUR  AB   UNO. 

(2.   Disi   I.   q.  1.    art.   2.   et    Veri.  q.  ^.    art.   2.). 

Ad  tertium  sic  proceditur.  Videtur  quod  mundus  non  gubernetur  ab 
uno:  de  causa  enim  per  efl'ectus  judicamus:  sed  in  gubernatione  rerum  ap- 
paret,  quod  res  non  uniformiter  gubernantur,  et  operantur  :  quaedam  enim 
sunt  contìngentìa.,  qiHiedaì/i  vero  ex  necessitate,  et  secundum  alias  diversitates  ; 
ergo  mundus  non  gubernatur  ab  uno. 

2.  Praeterea.  Ea,  quae  gubernantar  ab  uno,  a  se  invicem  non  dissentiunt, 
nisi  propter  imperitiam,  aut  insipientiam,  aut  impotentiam  gubernantis  :  qu^e 
a  Deo  sunt  procul:  sed  res  creatae  a  se  invicem  dissentiunt,  et  contra  se  in- 
vicem pugnant,  ut  in  contrariis  apparet;  non  ergo  mundus  gubernatur  ab  uno. 

3.  Praeterea.  In  natura  semper  invenitur,  quod  melius  est:  sed  melius 
est  simul  esse  duos,  quam  unum,  ut  dicitur  Eccli.  4.  ;  ergo  mundus  non  guber- 
natur ab  uno,  sed  a  pluribus. 

Sed  contra  est,  quod  unum  Deum,  et  unum  Dominum  confitemur,  se- 
cundum illud  Apost.  I.  ad  Cor.  8.:  Nohis  est  un us  Deus  pater,  et  Dominus  unus : 
quorum  utrumque  ad  gubernationem  pertinet:  nam  ad  dominum  pertinet 
gubernatio  subditorum;  et  Dei  nomen  ex  providentia  sumitur,  ut  supra  dictum 
est  (q.  15.  art.  8.)  ;  ergo  mundus  gubernatur  ab  uno. 

Respondeo  dicendum,  quod  necesse  est  dicere,  quod  mundus  ab  uno  gu- 
bernetur: cum  enim  finis  gubernationis  mundi  sit,  quod  est  essentialiter  bonum, 
quod  est  optimum,  necesse  est,  quod  mundi  gubernatio  sit  optima:  optima, 
autem  gubernatio  est  quae  fit  per  unum.  Cujus  ratio  est,  quia  gubernatio 
nihil  aliud  est,  quai.i  directio  gubernatorum  ad  finem  ;  qui  est  ahquod  bonum:  • 

unitas  autem  pertinet  ad  rationem  bonitatis,  ut  Boetius  probat  in  3.  de  Cons. 
(prosa  II.),  per  hoc,  quod  sicut  omnia  desiderant  bonum,  ita  desiderant  uni- 
tntem,  sine  qua  esse  non  possunt,  nani  unumquodque  intantum  est,  inquantum 
unum  est;  unde  videmus,  quod  res  repugnant  suae  divisioni,  quantum  pos- 
sunt; et  quod  dissolutio  uniuscujusque  rei  provenit  ex  defectu  illius  rei.  Et 
ideo  id,  ad  quod  tendit  intentio  multitudinem  gubernantis,  est  unitas,  sive 
pax:  unitatis  autem  causa  per  se  est  unum.  Manifestum  est  enim,  quod  plures 
multa  unire,  et  concordare  non  possunt,  nisi  ipsi  aiiquo  modo  uniantur:  illud 
autem,  quod  est  per  se  unum,  potest  esse  causa  unitatis  convenientius,  quam 
multi  uniti;  unde  multitudo  melius  gubernatur  per  unum,  quam  per  plures; 
relinquitur  ergo,  quod  gubernatio  mundi,  quae  est  optima,  sit  ab  uno  guber- 
nantc.  Et  hoc  est,  quod  Philos.  dicit  12.  Metaph.  (in  /in.),  entia  nolunt  disponi 
male,  nec  bonum  pluralitas  principatuum,  unus  ergo  princeps. 

Ad  primu.m  ergo  dicendum,  quod  motus  est  actus  mobilis  a  movente; 
difformitas  ergo  motuum  est  ex  diversitate  mobilium,  quam  requirit  perfectio 
universi,  ut  supra  dictum  est  (q.  4j.  art.  i.  et  2.  et  q.  4S.  art.  2.),  non  ex  di- 
versitate gubernantium. 

Ad  secundum  dicendum,  quod  contraria,  etsi  dissentiant  quantum  ad  fines 
proximos,  conveniunt  tamen  quantum  ad  finem  ultimum  ;  prout  concluduntur 
sub  uno  ordine  universi. 

Ad  TERTiuM  dicendum,  quod  in  particularibus  bonis  duo  sunt  meliora, 
quam  unum  :  sed  ei,  quod  e^t  essentialiter  bonum,  non  potest  fieri  aliqua  ad- 
diti© bonitatis. 


ARTICULUS  IV.  503 

UTRUM    EFFECTUS    GUBERNATIONIS   SIT  UNUS    TANTUM, 
ET    NON    PLURES. 

Ad  quartum  sic  proceditur.  Videtur,  quod  effectu^.  gubernationis  mundi 
sit  unus  tantum,  et  non  plures:  effectus  enim  gubernationis  esse  videtur  id, 
quod  per  gubernationem  in  rebus  gubernatis  causatur:  hoc  autem  est  unum, 
scilicet  bonum  ordinis,  ut  in  exercitu  patet;  ergo  gubernationis  mundi  est 
unus  efifectus. 

2.  Praeterea.  Ab  uno  natum  est  unum  tantum  procedere:  sed  mundus 
gubernatur  ab  uno,  ut  ostensum  est  (art.  praec);  ergo  et  gubernationis  ef- 
fectus est  unus  tantum. 

3.  Praeterea.  Si  efifectus  gubernationis  non  est  unus  tantum,  propter  uni- 
tatem  gubernantis,  oportet,  quod  multiplicetur  secundum  multitudinem  gu- 
bernatorum  :  haec  autem  sunt  nobis  innumerabilia  ;  ergo  gubernationis  effectus 
non  possunt  comprehendi  sub  aiiquo  certo  numero. 

Sed  contra  est,  quod  Dionys.  dicit  (cap.  12.  de.  Div.  Noni.  lect.  i.),  quod 
deitas  providentia,  et  bonitate  perfecta  omnia  continet,  et  in  seipsa  implet: 
gubernatio  autem  ad  providentiam  pertinet;  ergo  gubernationis  divinae  sunt 
aliqui  determinati  effectus. 

Respoxdeo  dicendum,  quod  effectus  cujuslibet  actionis  ex  fine  ejus  pen- 
sari  potest:  nam  per  operationem  efficitur,  ut  pertingatur  ad  finem:  finis 
autem  gubernationis  mundi  est  bonum  essentiale,  ad  cujus  participationem, 
et  assimilationem  omnia  tendunt:  effectus  igitur  gubernationis  potest  accipi 

iripliciUr.  Uno  modo  ex  parte  ipsius  finis  :  et  sic  est  unus  efFectus  gubernatìo- 
nis,  scilicet  assimilari  summo  bono.  Alio  modo  potest  considerar!  eflfectus  gu- 
bernationis  secundum  ea,  quibus  ad  Dei  assimilationem  creatura  perducitur: 
et  sic  in  generali  sunt  duo  effectus  gubernationis.  Creatura  enim  assimilatur 
Deo  quantum  ad  duo,  scilicet  quantum  ad  id,  quod  Deus  bonus  est,  inquantum 
creatura  est  bona:  et  quantum  ad  hoc,  quod  Deus  est  aliis  causa  bonitatis, 
inquantum  una  creatura  movet  aliam  ad  bonitatem;  unde  duo  sunt  efìectus 
gubernationis,  scilicet  conservatio  rerum  in  bono,  et  motio  earum  ad  bonum. 
T&rtio  modo  potest  considerari  effectus  gubernationis  in  particulari:  et  sic  sunt 
nobis  innumerabiles. 

Ad  primum  ergo  dicendum,  quod  ordo  universi  includit  in  se  et  conser- 
vationem  rerum  diversarum  a  Deo  institutarum,  et  motionem  earum;  quia 
secundum  haec  duo  invenitur  ordo  in  rebus,  secundum  scilicet  quod  una  est 
melior  alia;  et  secundum  quod  una  ab  alia  movetur. 

Ad  alia  duo  patet  responsio  per  ea,  quae  dieta  sunt  (in  corp.  art.). 


ARTICULUS  V.  504 

UTRUM  OMNIA  DIVINAE   GUBERNATIONI  SUBDANTUR. 

(Supr.q.  22.  art.  2.  ei^.  di.  Dist.j().  q.  2.  art.  i.  et  ìih.^.  Contr.g.  cap.  64.  ^4.eti^T. 
et  Veri.  q.  j.  art.  2.  et  4.  et  opusc.  2.  cap.  124.  ip.  et  i^^.). 

Ad  qtjintum  sic  proceditur.  Videtur,  quod  non  omnia  divinae  guberna- 
tloni  subdantur.  Dicitur  enim  Eccles.  9.:  Vidi  sub  sole  nec  velocium  esse  cursum, 
nec  jortium  hdlum,  nec  sapientium  panem,  nec  doctorum  divitias,  nec  artificum  gra- 
tiani,  sed  tempus,  casumque  in  omnibus:  quae  autem  gubernationi  alicujus  sub- 
sunt,  non  sunt  casualia:  ergo  ea,  quae  sunt  sub  sole,  subduntur  divinae  gu- 
bernationi. 

2.  Praeterea.  Apost.  I.  ad  Corintia.  9.  dicit,  quod  non  est  Deo  cura  de 
bobus:  sed  unicuique  est  cura  eorum,  quae  gubernantur  ab  ipso;  non  ergo 
omnia  subduntur  divinae  gubernationi. 

3.  Praeterea.  Illud,  quod  seipsum  gubernare  potest,  non  videtur  alterius 
gubernatione  indigere  :  sed  creatura  rationalis  seipsam  gubernare  potest,  cum 
habeat  dominium  sui  actus,  et  per  se  agat,  et  non  solum  agatur  ab  alio  ;  quod 
videtur  esse  eorum,  quae  gubernantur;  ergo  non  omnia  sunt  divinae  guber- 
nationi subdita. 

Sed  contra  est,  quod  Aug.  dicit  5.  de  Civit.  Dei  (cap.  11.  circ.  fin.)  quod 
Deus  non  solum  coelum,  et  terram,  nec  solum  hominem,  et  angelum,  sed 
nec  exigui,  et  contemptibilis  animantis  viscera,  nec  avis  pennulam,  nec  her- 
bae  flosculum,  nec  arboris  folium  sine  suarum  partium  convenientia  dere- 
linquit:  omnia  ergo  ejus  gubernationi  subduntur. 

Respondeo  dicendum,  quod  secundum  eamdem  rationem  competit  Deo 
esse  gubernatorcm  rerum,  et  causam  earum:  quia  ejusdem  est  rem  produ- 
cere, et  ei  perfectionem  dare;  quod  ad  gubernantem  pertinet:  Deus  autem  est 
causa  non  quidem  particularis  unius  generis  rerum,  sed  universalis  totius  entis, 
ut  supra  ostensum  est  (q.  44.  art.  i.  et  2.);  unde  sicut  nihil  potest  esse,  quod 
non  sit  a  Deo  creatum:  ita  nihil  potest  esse,  quod  ejus  gubernationi  non 
subdatur.  Patet  etiam  hoc  idem  ex  rationc  finis:  intantum  enim  alicujus  gu- 
bernatio  se  extendit,  inquantum  se  extendcre  potest  finis  gubernationis.  Finis 

autem  divinae  gubernationis  est  ipsa  sua  bonitas,  ut  supra  ostensum  est  (art. 
praec.  et  q.  44.  art.  4.);  unde,  cum  nihil  esse  possit,  quod  non  ordinetur  in 
divinam  bonitatem,  sicut  in  finem,  ut  ex  supra  dictis  patet  (ihid.)  impossibile 
est,  quod  aliquod  entium  subtrahatur  gubernationi  divinae.  Stulta  igitur  fuit 
opinio  dicentium,  quod  haec  inferiora  corruptibilia,  vel  etiam  singularia,  aut 
etiam  res  humanae  non  gubernantur  a  Deo.  Ex  quorum  persona  dicitur  in 
Ezech.  9.:  Dereliquit  Domiinis  tcrram. 

Ad  primum  ergo  dicendum,  quod  sub  sole  dicuntur  esse  ea,  quae  secundura 
motum  solis  gcnerantur,  et  corrumpuntur  :  in  quibus  omnibus  casus  inveni- 
tur;  non  ita  quod  omnia,  quae  in  eis  fiunt,  sint  casualia,  sed  quia  in  quolibet 
eorum  aliquid  casuale  inveniri  potest  :  et  hoc  ipsum,  quod  aliquid  casuale 
invenitur  in  hujusmodi  rebus,  demonstrat,  ea  alicujus  gubernationi  esse  sub- 
jecta.  Nisi  enim  hujusmodi  corruptibilia  ab  aliquo  superiori  gubernarentur, 
nihil  intenderent,  maxime  quae  non  cognoscunt:  et  sic  non  eveniret  in  eis 
aliquid  praeter  intentionem,  quod  facit  rationem  casus;  unde  ad  ostendendum, 
quod  casuaha  secundum  ordinem  alicujus  superioris  causae  proveniunt,  non 
dicit  simpliciter,  quod  vidit  casum  esse  in  omnibus;  sed  dicit  taiipus,  et  casum. 
quia  scilicet  secundum  aliquem  ordinem  temporis  casuales  defectus  inve- 
niuntur  in  his  rebus. 

Ad  secundum  dicendum,  quod  gubernatio  est  quaedam  mutatio  guber- 
natorum  a  gubernante:  omnis  autem  motus  est  actus  mohilìs  a  movònU,  ut 
dicitur  in  3.  Physic.  (Ux  18.):  omnis  autem  actus  proportionatur  ei,  cujus  est 
actus  ;  et  sic  oportet,  quod  diversa  mobilia  diversimode  moveantur,  etiam 
secundum  motionem  unius  motoris.  Sic  igitur  secundum  unam  artem  Dei 
gubernantis  res  diversimode  gubernantur,  secundum  earum  diversitatem. 
Quaedam  enim  secundum  suam  naturam  sunt  per  se  agentia,  tamquam  ha- 
bentia  dominium  sui  actus:  et  ista  gubernantur  a  Deo  non  solum  per  hoc, 
quod  moventur  ab  ipso  Deo  in  eis  interius  operante,  sed  etiam  per  hoc,  quod 
ab  eo  inducuntur  ad  bonum,  et  retrahuntur  a  malo  per  praecepta,  prohibi- 
tiones,  praemia,  et  poenas.  Hoc  autem  modo  non  gubernatur  a  Deo  creaturae 
irrationales,  quae  tantum  aguntur,  et  non  agunt.  Cum  ergo  Apost.  dicit,  quod 
Deo  non  est  cura  de  hobus,  non  totaliter  subtrahit  boves  a  cura  gubernationis 
divinae,  sed  solum  quantum  ad  modum,  qui  proprie  competit  rationali  crea- 
turae. 

Ad  tertium  dicendum,  quod  creatura  rationalis  gubernat  seipsam  per 
intellectum,  et  voluntatem;  quorum  utrumque  indiget  regi,  et  perfici  ab  in- 
tellectu,  et  voluntate  Dei.  Et  ideo  supra  gubernationem,  qua  creatura  ratio- 
nahs  gubernat  seipsam,  tamquam  domina  sui  actus,  indiget  gubemari  a  Deo. 

ARTICULUS  VI.  505 

UTRUM    OMNIA   IMMEDIATE    GUBERNENTUR   A    DEO. 

(Supr.  q.  22.  ari.  j.  et  ìli.  j".  Contr.  g.  cap.  j6.  yj.  8).  et  ^4.  et  opusc.  2.  cap.  ìj^.). 

Ad  sextum  sic  proceditur.  Videtur,  quod  omnia  immediate  gubernentur 
a  Deo.  Gregor.  enim  Nyssenus  (lib.  8.  de  Providetitia  cap.  ^.)  reprehendit 
opinionem  Platonis,  qui  divisit  providentiam  in  tria:  primam  quidem  primi 
Dei,  qui  orovidet  rebus  coelectibuc,  et  universaiibus  omnious  :  secuudam  vero 
providentiam  esse  dixit  secundorum  deorum.  oui  coeluro  circumeunt  ;  scilicet 

respectu  eorum,  quae  sunt  in  generatione,  et  corruptione:  tertlam  vero  pro- 
videntiam  dixit  quorumdam  daemonum,  qui  sunt  custodes  circa  terram  huma- 
narum  actionum  ;  ergo  videtur,  quod  omnia  immediate  a  Deo  gubernentur. 

2.  Praeterea.  Melius  est  aliquid  fieri  per  unum,  quam  per  multa,  si  sit 
possibile,  ut  dicitur  in  8.  Phys.  (tex.  48.)  :  sed  Deus  potest  per  seipsum  absque 
mediis  causis  omnia  gubernare  ;  ergo  videtur,  quod  omnia  immediate  gubernet. 

3.  Praeterea.  Nihil  in  Deo  est  deficiens,  et  imperfectum.  :  sed  ad  defectum 
gubernatoris  pertinere  videtur,  quod  mediantibus  aliquibus  gubernet:  sicut 
rex  terrenus,  quia  non  sufficit  ad  omnia  agenda,  nec  ubique  est  praesens  in 
suo  regno,  propter  hoc  oportet,  quod  habeat  suae  gubernationis  ministros; 
ergo  Deus  immediate  omnia  gubernat. 

Sed  contra  est,  quod  Aug.  dicit  in  3.  de  Trin.  (cap.  4.  inpvinc.),  quemad- 
modum  corpora  grossiora,  et  inferiora  per  subtiliora,  et  potentiora  quodam 
ordine  reguntur  :  ita  omnia  corpora  per  spiritum  vitae  rationalem  ;  et  spi- 
ritus  vitae  rationalis  desertor,  atque  peccator  per  spiritum  vitae  rationalem, 
pium,  et  justum;  et  ille  per  ipsum  Deum. 

Respondeo  dicendum,  quod  in  gubernatione  duo  sunt  consideranda:  sci- 
licet  ratio  gubernationis,  quae  est  ipsa  providentia,  et  executio.  Quantum 
ìgitur  ad  rationem  gubernationis  pertinet.  Deus  immediate  omnia  gubernat: 
quantum  autem  pertinet  ad  executionem  gubernationis,  Deus  gubernat  quae- 
dam  mediantibus  niiis, 

Cujus  ratio  eit,  quia  cum  Deus  sit  ipsa  essentia  bonitatis,  unumquodque 
attribuendum  est  Deo  secundum  sui  optimum:  optimum  autem  in  omni  ra- 
tione,  et  cognitione  practica  [al.  in  oumi  genere,  vel  ratìone  et  cognìtione  pra- 
ctìca]  (qualis  est  ratio  gubernationis)  in  hoc  consistit,  quod  particularia  co- 
gnoscantur,  in  quibus  est  actus  :  sicut  optimus  medicus  est,  qui  non  considerai 
sola  universalia,  sed  qui  potest  etiam  considerare  minuta  particularia.  Et  idem 
patet  in  caeteris;  unde  oportet  dicere,  quod  Deus  omnium  etiam  minimorum 
particularium  rationem  gubernationis  habeat.  Sed  cum  per  gubernationem 
res,  quae  gubernantur,  sint  ad  perfectionem  perducendae,  tanto  erit  melior 
gubernatio,  quanto  major  perfectio  a  gubernante  rebus  gubernatis  commu- 
nicatur.  Major  autem  perfectio  est,  quod  aliquid  in  se  sit  bonum,  et  etiam  sit 
aliis  causa  bonitatis,  quam  si  esset  solummodo  in  se  bonumi.  Et  ideo  sic  Deus 
gubernat  res,  ut  quasdam  aliarum  in  gubernando  causas  instituat:  sicut  si 
aliquis  magister  discipulos  suos  non  solum  scientes  faceret,  sed  etiam  aliorum 
doctores. 

Ad  primum  ergo  dicendum,  quod  opinio  Platonis  reprelienditur  ;  quia 
etiam  quantum  ad  rationem  gubernationis  posuit,Deum  nonùmmediate  omnia 
gubernare:  quod  patet  per  hoc,  quod  divisit  in  tria  providentiam,  quae  est 
ratio  gubernationis. 

Ad  secundum  dicendum,  quod  si  solus  Deus  gubernaret,  subtraheretur 
perfectio  causalis  a  rebus,  unde  non  totum  melius  fieret  per  unum,  quod  fit 
per  multa. 

Ad  tertium  dicendum,  quod  non  solum  pertinet  ad  perfectionem  [al.  int' 
perfectionem]  regis  terreni,  quod  executores  [al.  executorem  et  quia  ordine  nii- 
nistrorum]  habeat  suae  gubernationis;  sed  etiam  ad  regis  dignitatem:  quia  ex 
ordine  ministrorum  potestas  regia  praeclarior  redditur. 


QUAESTIO    CHI.    ARTICULUS    VII.  773 


ARTICULUS  VII.  306 

UTRUM    ALIQ.UID    PRAETER    ORDINEM    DIVINAE    GUBERNATIONIS 
CONTINGERE    POSSIT. 

(Supr.  q.  22.  art.  2.  ad  i.  et  2.  Disi.  6.  art.  i.  ad  ^.). 

Ad  septimum  sic  proceditur.  Videtur,  quod  aliquid  praeter  ordinem  di- 
vinae  gubernationis  contingere  possit:  dicit  enim  Boetius  in  tertio  de  Consol. 
(prosa  12.  ante  vicd.),  quod  Deus  per  bonum  cuncta  disponit:  si  ergo  nihil  in 
rebus  contingit  praeter  ordinem  divinae  gubernationis,  sequeretur,  quod  nihil 
esset  malum  in  rebus. 

2.  Praeterea.  Nihil  est  casuale,  quod  evenit  secundum  praeordìnationcni 
alicujus  gubernantis:  si  igitur  nihil  accidit  in  rebus  praeter  ordinem  guber- 
nationis divinae,  sequitur,  quod  nihil  in  rebus  sit  fortuitum,  et  casuale. 

3.  Praeterea.  Ordo  divinae  gubernationis  est  certus,  et  immutabilis,  quia 
est  secundum  rationer«  aeternam:  si  igitur  nihil  possit  contingere  in  rebus 
praeter  ordinem  divinae  gubernationis,  sequitur,  quod  omnia  ex  necessitate 
eveniant,  et  nihil  sit  in  rebus  contingens:  quod  est  inconveniens;  potest  igitur 
in  rebus  aliquid  contingere  praeter  ordinem  gubernationis  divinae. 

Sed  contra  est,  quod  dicitur  Esther  13.:  Domine  Deus,  rex  omnipotens,  in 
dilìoni  tua  cuncta,  sunt  posita:  et  non  est  qui  possit  resistere  tuae  voluntati. 

Respondeo  dicendum,  quod  praeter  ordinem  alicujus  particularis  causae 
aliquis  effectus  evenire  potest,  non  autem  praeter  ordinem  causae  unìversalis. 
Cujus  ratio  est,  quia  praeter  ordinem  particularis  causae  nihil  provenit,  nisi 
ex  aliqua  alia  causa  impediente;  quam  quidem  causam  necesse  est  reducere 
in  primam  causam  universalem  :  sicut  indigestio  contingit  praeter  ordinem 
virtutis  nutritivae  ex  aliquo  impedimento;  puta  ex  grossitie  cibi,  quam  necesse 
est  reducere  in  aliquam  aliam  causam;  et  sic  usque  ad  causam  primam 
universalem;  cum  igitur  Deus  sit  prima  causa  universalis  non  unius  generis 
tantum,  sed  universaliter  totius  entis,  iì?tpossibile  est,  quod  aliquid  continuai 
praeter  ordinem  divinae  gubernationis  :  sed  ex  hoc  ipso,  quod  ahquid  ex  una 
parte  videtur  exire  ab  ordine  divinae  providentiae,  qui  consideratur  secundum 
aliquam  particularem  causam,  necesse  est,  quod  in  eumdem  ordinem  rela- 
batur  secundum  aliam  causam. 

Ad  primum  ergo  dicendum,  quod  nihil  invenitur  in  mundo,  quod  sit  tota- 
liter  malum;  quia  malum  semper  fundatur  in  bono,  ut  supra  ostensum  est 
(q.  48.  art.  ^.  et  q,  4^.  art.  ^.)  :  et  ideo  res  aliqua  dicitur  mala  per  hoc,  quod 
exit  ab  ordine  alicujus  particularis  boni:  si  autem  totaliter  exiret  ab  ordine 
gubernationis  divinae,  totaliter  nihil  esset. 

Ad  secundum  dicendum,  quod  aliqua  dicuntur  esse  casualia  in  rebus  per 
ordinem  ad  causas  particulares,  extra  quarum  ordinem  fiunt.  Sed  quantum  ad 
divinam  providentiam  pertinet;  nihil  fit  casu  in  mundo,  ut  Aug.  dicit  in  lib.  83. 

QQ.  (q-  24.). 

Ad  tertium  dicendum,  quod  dicuntur  aliqui  effectus  contingentes  per 
comparationem  ad  proximas  causas,  quae  in  suis  efìectibus  defìcere  possunt; 
non  propter  hoc  quod  aliquid  fieri  possit  extra  totum  ordinem  gubernationis 
divinae:  quia  hoc  ipsum  quod  aliquid  contingit  praeter  ordinem  causae  pro- 
ximae,  est  ex  aliqua  causa  subjecta  gubernationi  divinae. 

ARTICULUS  Vili.  507 

UTRUM  ALIQUID,  CONTRA  ORDINEM  GUBERNATIONIS  DIVINAE, 

POSSIT    RENITI. 

Ad  octavum  sic  proceditur.  Videtur,  quod  aliquid  possit  reii'tì  contra 
ordinem  gubernationis  divinae:  dicìtur  enim  Isa.  3.:  Lingua  eoriivi,  et  adin- 
ventioms  eorum  contra  Dominimi. 

2.  Praeterea.  NuUus  rex  juste  punit  eos,  qui  ejus  ordinationi  non  repu- 
gnant;  si  igitur  nihil  contraniteretur  divinae  ordinationi,  nuUus  juste  puni- 
retur  a  Deo. 

3.  Praeterea.  Quaelibet  res  subjicitur  ordini  divinae  gubernationis;  sed 
una  res  ab  alia  impugnatur;  ergo  aliqua  fiunt,  quae  contranituntur  divinae 
gubernationi. 

Sed  contra  est,  quod  dicit  Boet.  in  3.  de  Cons.  (prosa  12.  circ.  med.),  non 
est  aliquid,  quod  summo  buie  bono  vel  velit,  vel  possit  obsistere.  Est  igitur 
summum  bonum,  quod  regit  cuncta  fortiter,  suaviterque  disponit,  ut  dicitur 
Sapient.  8.  de  divina  sapientia. 

Respondeo  dicendum,  quod  ordo  divinae  sapientiae  diipliciter  potest  con- 
siderari.  Uno  modo  in  generali,  secundum  scilicet  quod  progreditur  a  causa 
gubernativa  totius.  Alio  modo  in  speciali,  secundum  quod  progreditur  a  causa 
particulari,  quae  est  executiva  divinae  gubernationis.  Primo  igitur  modo  nihiì 
contranititur  ordini  divinae.  guhernationis,  quod  ex  duobus  patet. 

Primo  quidem  ex  hoc,  quod  ordo  divinae  gubernationis  totaliter  in  bonum 
tendit;  et  anaquaeque  res  in  sua  operatione,  et  conatu  non  tendit  nisi  ad 
bonum,  nullus  enim  respiciens  ad  malum  operatur,  ut  Dion.  dicit.  (4.  cap.  de 
Div.  Nom.  lect.  22.).  Alio  modo  apparet  idem  ex  hoc,  quod,  sicut  supra  dictum 
est  (art.  i.  huj.  q.  ad  i.),  omnis  inclinatio  alicujus  rei  vel  naturalis,  vel  volun- 
taria,  nihil  est  aliud,  quam  quaedam  impressio  a  primo  movente  :  sicut  incli- 
natio sagittae  ad  signum  determinatum  nihil  aliud  est,  quam  quaedam  im- 
pressio a  sagittante.  Unde  omnia,  quae  aguntur  vel  naturaliter,  vel  voluntarie, 
quasi  propria  sponte  perveniunt  in  id,  ad  quod  divinitus  ordinantur  :  et  ideo 
dicitur  Deus  omnia  disponere  suaviter. 

Ad  primum  ergo  dicendum,  quod  dicuntur  ahqui  vel  cogitare,  vel  loqui, 
vel  agere  contra  Deum  ;  non  quia  totaliter  renitantur  ordini  divinae  guber- 
nationis (quia  etiam  peccantes  intendunt  aliquod  bonum)  sed  quia  contrani- 
tuntur cuidam  determinato  bono,  quod  est  eis  conveniens  secundum  suam 
naturam,  aut  statum;  et  ideo  puniuntur  juste  a  Deo. 

Et  per  hoc  patet  solutio  ad  secundum. 

Ad  tertium  dicendum,  quod  ex  hoc  quod  una  res  alteri  contrapugnat, 
ostenditur,  quod  ahquid  reniti  potest  ordini,  qui  est  ex  aliqua  causa  particu- 
lari; non  autem  ordini,  qui  dependet  a  causa  universali  totius. 

QUAESTIO  CIV 

DE    EFFECTIBUvS    DIVINAE    GUBERNATIONIS    IN    SPECIALI, 
IX    QUATUOR    ARTICULOS    DIVISA. 

Deinde  considerandum  est  de  effectibus  divinae  gubernationis  in  speciali. 

Et  circa  hoc  quaeruntur  quatuor. 

Primo.  Utrum  creaturae  indigeant  ut  consen'entur  in  esse  a  Deo. 
Secundo.  Utrum  conserventur  a  Deo  immediate. 
Tertio.  Utrum  Deus  possit  aliquid  redigere  in  nihilum. 
Quarto.  Utrum  aliquid  in  nihilum  redigatur. 

ARTICULUS  I.  508 

UTRUM   CREATURAE  INDIGEANT,  UT  A  DEO   CONSERVENTUR  IN  ESSE. 

(2-2.  q.  log.  art.  2.  ad  5.  d  ari.  8.  corp.  et  art.  9.  ad  i.  et  Uh.  5.  Coiitr.  g.  cap.  6). 
et  6j.  rat.  5.  et  9^.  et  Poi.  q.  y  art.  i.  et  in  Joati.  y  lect.  2.). 

Ad  primum  sic  proceditur.  Videtur,  quod  creaturae  non  indigeant,  ut  a 
Deo  conserventur  in  esse:  quod  enim  non  potest  non  esse,  non  indiget  ut 
conserv-etur  in  esse:  sicut  quod  non  potest  abscedere,  non  indiget  ut  conser- 
vetur,  ne  abscedat.  Sed  quaedam  creaturae  sunt,  quae  secundum  sui  naturani 
non  possunt  non  esse;  ergo  non  omnes  creaturae  indigent,  ut  a  Deo  conser 
ventur  in  esse.  Probatio  mediae.  Quod  per  se  inest  alicui,  necesse  est  ei  inesse; 
et  oppositum  ejus  impossibile  est  ei  inesse.  Sicut  necessarium  est  binarium 
esse  parem,  et  impossibile  est  eum  esse  imparem.  Esse  autem  per  se  conse- 
quitur  ad  formam:  quia  unumquodque  secundum  hoc  est  ens  actu,  quod 
habet  formam.  Quaedam  autem  creaturae  sunt,  quae  sunt  formae  quaedam 
subsistentes  ;  sicut  de  angelis  dictum  est  (q.  p.  art.  2.  et  ^.)  ;  et  sic  per  se  inest 
eis  esse.  Et  eadem  ratio  est  de  illis,  quorum  materia  non  est  in  potentia  nisi 
ad  unam  formam,  sicut  supra  dictum  est  de  corporibus  coclestibus  (q.  66. 
ari.  2.);  hujusmodi  ergo  creaturae  secundum  suam  naturam,  ex  necessitate 
sunt,  et  non  possunt  non  esse:  potentia  enim  ad  non  esse  non  potest  fundari 
neque  in  forma,  quam  per  se  sequitur  esse;  neque  in  materia  existente  sub 
forma,  quam  non  potest  amittere,  cum  non  sit  in  potentia  ad  aliam  formam, 

2.  Praeterea.  Deus  est  potentior  quolibet  creato  agente;  sed  aliqujd 
creatura  agens  potest  communicare  suo  effectui  ut  conservetur  in  esse,  etiam 
ejus  operatione  cessante:  sicut,  cessante  actione  aedificatoris,  remanet  domus, 
et  cessante  actione  ignis,  remanet  aqua  calefacta  per  aliquod  tempus;  ergo 
multo  magis  Deus  potest  suae  creaturae  conferre,  quod  conservetur  in  esse, 
sua  operatione  cessante. 

3.  Praeterea.  Nullum  violentum  potest  contingere  absque  aliqua  causa 
agente  :  sed  tendere  ad  non  esse  est  innaturale,  et  violentum  cuilibet  creaturae; 
quia  quaelibet  creatura  naturaliter  appetit  esse;  ergo   nulla   creatura  potest 

tendere  in  non  esse,  nisi  aliquo  agente  ad  corruptionem  :  sed  quaedam  sunt, 
ad  quorum  corruptionem  nihil  agere  potest;  sicut  spirituales  substantiae,  et 
corpora  coelestia;  ergo  hujusmodi  creaturae  non  possunt  tendere  in  non  esse, 
etiam  Dei  operatione  cessante. 

4.  Praeterea.  Si  Deus  conservat  res  in  esse,  hoc  erit  per  aliquam  actio- 
nem.  Per  quamlibet  autem  actionem  agentis,  si  sit  efficax,  aliquid  fit  in  effectu; 
oportet  igitur,  quod  per  actionem  Dei  conservantis  aliquid  fìat  in  creatura  : 
sed  hoc  non  videtur.  Non  enim  per  hujusmodi  actionem  fìtipsum  esse  crea- 
turae; quia  quod  jam  est,  non  fit:  ncque  iterum  aliquid  aliud  superadditum  ; 
quia  vel  non  continue  Deus  conservaret  creaturam  in  esse,  vel  continue  ali- 
quid  adderetur  creaturae  :  quod  est  inconveniens  ;  non  igitur  creaturae  con- 
servantur  in  esse  a  Deo. 

Sed  contra  est,  quod  dicitur  Heb.  i.:  P or tans  omnia  verho  virtutis  suae. 
Respondeo  dicendum,  quod  necesse  est  dicere,  et  secundum  fidem,  et 
secundum  rationem,  quod  creaturae  conservantur  in  esse  a  Deo.  Ad  cujus 
evidentiam  considerandum  est,  quod  aUquid  conservatur  ab  altero  dupUciUr. 
Uno  modo  indirecte,  et  per  accidens  :  sicut  ille  dicitur  rem  conservare,  qui 
removet  corrumpens:  puta,  si  aliquis  puerum  custodiat,  ne  cadat  in  ignem, 
dicitur  eum  conservare  :  et  sic  dìam  Deus  dicitur  aliqua  conservare,  sed  non 
omnia:  quia  quaedam  sunt,  quae  non  habent  corrumpentia,  quae  necesse  sit 
removere  ad  rei  conservationem.  Alio  modo  dicitur  aliquid  rem  aliquam  con- 
servare per  se  directe,  quando  scihcet  illud,  quod  conservatur,  dependet  a 
conservante,  ut  sine  eo  esse  non  possit:  et  hoc  modo  omnes  creaturae  indigeni 
'divina  conservatione.  Dependent  enim  esse  cujuslibet  creaturae  a  Deo,  ita  quod 
nec  ad  momentum  subsistere  possent,  sed  in  nihilum  redigerentur,  nisi  ope- 
ratione divinae  virtutis  conservarentur  in  esse,  sicut  Gregor.  dicit  (lib.  16. 
Moral.  cap.  16.). 

Et  hoc  sic  perspici  potest.  Omnis  enim  effectus  dependet  a  sua  causa, 
secundum  quod  est  causa  ejus.  Sed  considerandum  est,  quod  aliquod  agens 
est  causa  sui  effectus  secundum  fieri  tantum,  et  non  directe  secundum  esse 
ejus.  Quod  quidem  convenit  et  in  artificialibus,  et  in  rebus  naturalibus.  Aedi- 
ficator  enim  est  causa  domus  quantum  ad  ejus  fieri,  non  autem  directe  quantum 
ad  esse  ejus  :  manifestum  est  enim,  quod  esse  domus  consequitur  formam 
ejus:  forma  autem  domus  est  compositio,  et  ordo:  quae  quidem  forma  con- 
sequitur naturalem  virtutem  quarumdam  rerum  :  sicut  enim  cocus  coquit 
cibum  adhibendo  aliquam  virtutem  naturalem  activam,  scilicet  ignis:  ita  aedi- 
ficator  facit  domum  adhibendo  caementum,  lapides,  et  ligna,  quae  sunt  su- 
sceptiva,  et  conservativa  talis  compositionis,  et  ordinis  ;  unde  esse  domus  depen- 
det ex  naturis  harum  rerum;  sicut  fieri  domus  dependet  ex  actione  aedificatoris. 
Et  simili  ratione  est  considerandum  in  rebus  naturalibus  :  quia,  si  aliquod 
agens  non  est  causa  formae,  inquantum  hujusmodi,  non  erit  per  se  causa 
esse,  quod  consequitur  ad  talem  formam,  sed  erit  causa  eflectus  secundum 
fieri  tantum.  Manifestum  est  autem,  quod  si  aliqua  duo  sunt  ejusdem  spcciei, 
unum  non  potest  esse  per  se  causa  formae  alterius,  inquantum  est  talis  forma; 
quia  sic  esset  causa  formae  propriae,  cum  sit  eadem  ratio  utriusque  :  sed 
potest  esse  causa  hujusmodi  formae,  secundum  quod  est  in  materia,  idest 
quod  haec  materia  acquirat  liane  formam  ;  et  hoc  est  esse  causa  secundum 
fieri  ;  sicut  cum  homo  generat  hominem,  et  ignis  ignem.  Et  ideo  quando- 
cumque  naturalis  effectus  est  natus  impressionem  agentis  recipere  secundum 
eamdem  rationem,  secundum  quam  est  in  agente,  tunc  fieri  effectus  dependet 

ab  agente,  non  autem  esse  ipsius:  sed  aliquando  effectus  non  est  natus  re- 
cjpere  impressionem  agentis  secundum  eamdem  rationem,  secundum  quam 
est  in  agente:  sicut  patet  in  omnibus  agentìbus,  quae  non  agunt  simile  se- 
cundum speciem:  sicut  coelestia  corpora  sunt  causa  generationis  inferiorum 
corporum  dissimilium  secundum  speciem:  et  tale  agens  potest  esse  causa 
formae  secundum  rationem  talis  formae,  et  non  solum  secundum  quod  acqui- 
ritur  in  hac  materia;  et  ideo  est  causa  non  solum  fiendi,  sed  essendi.  Sicut 
igitur  fieri  rei  non  potest  remanere,  cessante  actione  agentis,  quod  est  causa 
effectus  secundum  fieri  :  ita  nec  esse  rei  potest  remanere,  cessante  actione 
agentis,  quod  est  causa  effectus  non  solum  secundum  fieri,  sed  etiam  secun 
dum  esse.  Et  haec  est  ratio,  quare  aqua  calefacta  retinet  calorem,  cessante 
actione  ignis  ;  non  autem  remanet  aer  illuminatus,  nec  ad  momentum,  ces- 
sante actione  solis:  quia  scilicet  materia  aquae  susceptiva  est  caloris  ignis 
secundum  eamdem  rationem,  qua  est  in  igne;  unde,  si  perfecte  perducatur  ad 
formam  ignis,  retinebit  calorem  semper.  Si  autem  imperfecte  participet  ali- 
quid  de  forma  ignis  secundum  quamdam  inchoationem,  calor  non  semper 
rcmanebit,  sed  ad  tempus,  propter  debilem  participationem  principii  caloris. 
Aer  autem  nullo  modo  natus  est  recipere  lumen  secundum  eamdem  rationem, 
secundum  quam  est  in  sole,  ut  scilicet  recipiat  formam  solis,  quae  est  prin- 
cipium  luminis;  et  ideo,  quia  non  habet  radicem  in  aere,  statim  cessat  lu- 
men, cessante  actione  solis. 

Sic  autem  se  habet  omnis  creatura  ad  Deum,  sicut  aer  ad  solem  illumi- 
nantem:  sicut  enim  sol  est  lucens  per  suam  naturam;  aer  autem  fit  lumi- 
nosus  participando.  lumen  a  sole,  non  tamen  participando  naturam  solis  :  ita 
solus  Deus  est  eus  per  essentiam  suam;  quia  ejus  essentia  est  suum  esse: 
omnis  autem  creatura  est  ens  partecipative,  non  quod  sua  essentia  sit  ejus 
esse.  Et  ideo,  ut  August.  dicìt  4.  super  Gen.  ad  lit.  (cap.  13.  circ.  princ.)  :  Virlus 
Dei  ab  eis  quae  creata  sunt  regendis  si  cessaret  aliquando,  simili  et  illorum  cessarci 
species,  omnisque  natura  concideret.  Et  in  octavo  ejusdem  lib.  (cap.  12.  circa  med.) 
dicit,  quod,  sicut  aer  praesente  lumine  fit  lucidus  ;  sic  homo  Deo  sibi  prae- 
sente  illuminatur,  absente  autem  continuo  tenebratur. 

Ad  primum  ergo  dicendum,  quod  esse  per  se  consequitur  formam  creatu- 
rae,  supposito  tamen  influxu  Dei  :  sicut  lumen  sequitur  diaphanum  aéris,  sup- 
posito  influxu  solis.  Unde  potentia  ad  non  esse  in  spiritualibus  creaturis,  et 
corporibus  coelestibus  magis  est  in  Deo,  qui  potest  subtrahere  suum  influ- 
xum,  quam  in  forma,  vel  in  materia  talium  creaturarum. 

Ad  secundum  dicendum,  quod  I^eus  non  potest  communicare  alieni  crea;- 
turae  ut  conservetur  in  esse,  sua  operatione  cessante;  sicut  non  potest  ei 
communicare,  quod  non  sit  causa  esse  illius:  intantum  en"m  indiget  creatura 
conservnri  a  Deo,  inquantum  esse  effectus  dependet  a  causa  essendi;  unde  non 
est  simile  de  agente,  quod  non  est  causa  essendi,  sed  fieri   tantum. 

Ad  TERTiUM  dicendum,  quod  ratio  illa  procedit  de  conservatione,  quae 
est  per  remotìonem  corrumpentis  :  qua  non  indigcnt  omnes  creaturae,  ut 
dictum  est  (in  corp.  art.). 

Ad  Q.UARTUM  dicendum,  quod  conservatio  rerum  a  Deo  non  est  per  ali- 
quam  novam  actionem,  sed  per  continuationem  actionis,  qua  dat  esse:  quae 
quidem  actio  est  sine  motu,  et  tempore:  sicut  etiam  conservato  luminis  in 
aere  est  per  continuatum  influxum  a  sole. 

ARTICULUS  IL  509 

UTRUM  DEUS   IMMEDIATE  OMNEM  CREATURAM   CONSERVET. 

Ad  secukdum  sic  proceditur.  Videtur,  quod  Deus  immediate  omnem  crea- 
luram  conservet:  eadem  enim  actione  Deus  est  conservator  rerum,  qua  et 
creator,  ut  dictum  est  (ait.  praec):  sed  Deus  immediate  est  creator  omnium; 
ergo  immediate  est  etiam  conservator. 

2.  Praeterea.  Unaquaeque  res  magis  est  proxima  sibi,  quam  rei  alteri: 
sed  non  potest  communicari  alicui  creaturae,  quod  conservet  seipsam  ;  ergo 
multo  minus  potest  ei  communicari,  quod  conservet  aliam:  ergo  Deus  omnia 
conservat  absque  alia  inedia  causa  conservante. 

3.  Praeterea.  Effectus  conservatur  in  esse  ab  eo,  quod  est  causa  ejus 
nonsolumsecundum  fieri,  sed  etiam secundum  esse:  sed  omnescausaecreatae, 
ut  videtur,  non  sunt  causae  suorum  effectuum,  nisi  secundum  fieri:  non  sunt 
enim  causae,  nisi  movendo,  ut  supra  habitum  est  (art.  praec),  ergo  non  sunt 
ca'usae  conservantcs  suos  effectus  in  esse. 

Sed  contra  est,  quod  per  idem  conservatur  res.  per  quod  habet  esse:  sed 
Deus  dat  esse  rebus  mediantibus  aliquibus  causis  mediis;  ergo  etiam  res  in 
esse  conservat  mediantibus  aliquibus  causis. 

Respondeo  dicendum,  quod,  sicut  dictum  est  (art.  praec),  dnplicìtòr  ali- 
quid  rem  aliquam  in  esse  conservat.  Uno  modo  indirecte,  et  per  accidens,  per 
hoc  quod  removet,  vel  impedit  actionem  corrumpentis.  Alio  modo  directe,  et 
per  se,  quia  ab  eo  dependet  esse  alterius  ;  sicut  a  causa  dependet  esse  effectus. 
Utroque  autem  modo  aliqua  res  creata  invenitur  esse  alterius  conservativa  : 
manifestum  est  enim,  quod  etiam  in  rebus  corporalibus  multa  sunt,  quae  im- 
pediunt  actiones  corrumpentium;  et  per  hoc  dicuntur  rerum  conservativa: 
sicut  sai  impedit  carnes  a  putrefactione  :  et  simile  est  in  multis  aliis.  Inve- 
nitur etiam,  quod  ab  aliqua  creatura  dependet  aliquis  effectus  secundum  suum 
esse:  cum  enim  sunt  multae  causae  ordinatae,  necesse  est,  quod  effectus  de- 
pendeat,  primo  quidem,  et  principaliter  a  causa  prima,  secundario  vero  ab 
omnibus  causis  mediis.  Et  ideo  principaliter  quidem  prima  causa  est  effectus 
conservativa  :  secundario  vero  omnes  mediae  causae  :  et  tanto  magis,  quanto 
causa  fuerit  altior,  et  primae  causae  proximior;  unde  superioribus  causis 
etiam  in  corporalibus  rebus  attribuitur  conservatio,  et  permanentia  rerum, 
sicut  Philosophus  dicit  in  12.  Metaph.  (tcx.  ^4.),  quod  primus  motus,  scilicct 
diurnus,  est  causa  continuitatis  generationis  :  secundus  autem  motus,  qui  est 
per  zodiacum,  est  causa  diversitatis,  quae  est  secundum  generationem,  et 
corruptionem.  Et  similiter  Astrologi  attribuunt  Saturno,  qui  est  supremus  pla- 
netarum,  res  fixas,  et  permanentes;  sic  igitur  dicendum  est,  quod  Deus  con- 
servat res  quasdam  in  esse,  medianiibus  aliquibus  causis. 

Ad  primum  ergo  dicendum,  quod  Deus  immediate  omnia  creavit:  sed  in 
ipsa  rerum  reparati one  [al.  creati om]  ordinem  in  rebus  instituit,  ut  quaedam 
ab  aliis  dependerent,  per  quas  secundario  conservarentur  in  esse,  praesup- 
posita  tamen  principali  conservatione,  quae  est  ab  ipso. 

Ad  secundum  dicendum,  quod,  cum  propria  causa  sit  conservativa  effe- 
ctus ab  ea  dependentis,  sicut  nulli  effectui  praestari  potest,  quod  sit  causa  sui 
ipsius,  potest  tamen  ei  praestari,  quod  sit  causa  alterius:  ita  etiam  nulli  ef- 

fectui  praestari  potest,  quod  sitsuiipsius  conservativus;  potest  tamen  ei  prae- 
stari,  quod  sit  conservativus  alterius. 

Ad  tertium  dicendum,  quod  nulla  creatura  potest  esse  causa  alterius 
quantum  ad  hoc,  quod  acquirat  novam  formam,  vel  dispositionem,  nisi  per 
modum  alicujus  mutationis:  quia  semper  agit  praesupposito  aliquo  subjecto. 
Sed  postquam  formam,  vel  dispositionem  induxit  in  efFectum,  absque  alia 
immutatione  effectus  hujusmodi  formam,  vel  dispositionem  conservati  sicut 
in  aere  prout  illuminatur  de  novo,  intelligitur  quaedam  mutatio,  sed  conser- 
vatio  luminis  est  absque  aéris  immutatione,  ex  sola  praesentia  illuminantis. 


ARTICULUS  III.  510 

UTRUM    DEUS   POSSIT  ALIQUID   IN  NIHILUM    REDIGERE. 
(Veri.  q.  j.  art.  2.  ad  6.  et  Fot.  q.  y  art.  5.  ei  4.  et  Quodl.  4.  q.  5.  art.  i.). 

Ad  tertium  sic  proceditur.  Videtur,  quod  Deus  non.  possit  aliquid  in 
nihilum  redigere:  dicit  enim  Augustinus  in  lib.  83.  Q.Q..  (q.  21.)  quod  Deus 
non  est  causa  tendendi  in  non  esse  :  hoc  autem  contigeret,  si  aliquam  crea- 
turam  redigeret  in  nihilum;  ergo  Deus  non  potest  aliquid  in  nihilum  re- 
digere. 

2.  Praeterea.  Deus  est  causa  rerum  ut  sint,  per  suam  bonitatem:  quia, 
ut  Augustinus  dicit  in  lib.  i.  de  Doctr.  Christ.  (cap.p.)  :  inquantum  Deus  bonus 
est,  suiìius:  sed  Deus  non  potest  non  esse  bonus;  ergo  non  potest  facere,  ut 
res  non  sint,  quod  faceret,  si  eas  in  nihilum  redigeret. 

5.  Praeterea.  Si  Deus  in  nihilum  ahqua  redigeret,  oporteret,  quod  hoc 
fieret  per  aliquam  actionem:  sed  hoc  non  potest  esse;  quia  omnis  actio  ter- 
minatur  ad  aliquod  ens  :  unde  etiam  actio  corrumpentis  terminatur  ad  aliquid 
generatum;  quia  generatio  unius  est  corruptio  alterius;  ergo  Deus  non  potest 
aliquid  in  niliilum  redigere. 

Sed  contra  est,  quod  dicitur  Hierem  io.:  Corripe  tue  Domine,  verumtamen 
in  judicio,  et  non  in  furore  tuo,  ne  forte  ad  nihilum  redigas  me. 

Respokdeo  dicendum,  quod  quidam  posuerunt,  quod  Deus  res  in  esse 
produxit  agendo  de  necessitate  naturae,  quod  si  esset  verum,  Deus  non  posset 
rem  aliquam  in  nihilum  redigere,  sicut  non  potest  a  sua  natura  mutari:  sed, 
sicut  supra  est  habitum  (q.  ic).  art.  4.),  haec  positio  est  falsa,  et  a  fide  catho- 
lica  penitus  aliena,  quae  confitetur,  Deum  res  libera  voluntate  produxisse  in 
esse,  secundum  illud  Psal.  134.:  Omnia  quaecumque  voluit,  Dominus  fecit:  hoc 
igitur,  quod  Deus  creaturae  esse  communicat,  ex  Dei  voluntate  dependet: 
nec  aliter  res  in  esse  conservat,  nisi  inquantum  eis  continue  influit  esse,  ut 
dictum  est  (art.  i.  et  2.  huj.  q.)  ;  sicut  ergo  antequam  res  essent,  potuit  eis 
non  communicare  esse,  et  sic  eas  non  facere;  ita  postquam  jam  factae  sunt, 
potest  eis  non  influere  esse:  et  sic  esse  desinerent,  quod  est  eas  in  nihilum 
redigere. 

An  PRiMUM  ergo  dicendum,  quod  non  esse  non  habet  causam  per  se: 
quia  nihil  potest  esse  causa,  nisi  inquantum  est  ens:  ens  autem,  per  se  lo- 
quendo,  est  causa  essendi:  sic  igitur  Deus  non  potest  esse  causa  tendendi  in 
non  esse:  sed  hoc  habet  creatura  ex  seipsa,  inquantum  est  de  nihilo:  sed  per 
accidens  Deus  potest  esse  causa,  quod  res  in  nihilum  redigantur,  subtrahendo 
scilicet  suam  actionem  a  rebus. 

Ad  secundum  dicendum,  quod  bonitas  Dei  est  causa  rerum;  non  quasi 
ex  necessitate  naturae  (quia  divina  bonitas  non  dependet  ex  rebus  creatis) 
sed  per  liberam  voluntatem  ;  unde  sicut  potuit  sine  praejudicio  bonitatis  suae 
res  non  producere  in  esse:  ita  absque  detrimento  suae  bonitatis  potest  res  in 
esse  non  conservare. 

Ad  tertium  dicendum,  quod  si  Deus  rem  aliquam  redigeret  in  nihilum, 
hoc  non  esset  per  aliquam  actionem,  sed  per  lioc,  quod  ab  agendo  cessaret. 


ARTICULUS  IV.  511 

UTRUM    ALIQ.UID    IN    XIHILUM    REDIGATUR. 

(I.  Disi.  S.  q.  5.  art.  2.  corp.  et  Fot.  q.  y  art.  9.  ad  2.), 

Ad  quartum  sic  proceditur.  Videtur,  quod  aliquid  in  niliilum  redigatur: 
finis  enini  respondet  principio:  sed  a  principio  nihil  erat,  nisi  Deus;  ergo  ad 
hunc  fineni  res  perducentur,  ut  nihil  sit  nisi  Deus  :  et  ita  creaturae  in  nihilum 
redigentur. 

2.  Praeterea.  Omnis  creatura  habet  potentiam  finitam;  sed  nulla  potentia 
finita  se  extendit  ad  infinitum,  unde  in  8.  Physic.  (tex.  yS.)  probatur,  quod 
potentia  finita  non  potest  movere  tempore  infinito  ;  ergo  nulla  creatura  potest 
durare  in  infinitum:  et  ita  quandoque  in  nihilum  redigetur. 

3.  Praeterea.  Formae,  et  accidentia  non  habent  materiam  partem  sui, 
sed  quandoque  desinunt  esse;  ergo  in  nihilum  rediguntur. 

Sed  contra  est,  quod  dicitur  Eccles.  3.:  Didici,  quod  omnia  opera,  quae 
fecit  Deus,  perseverant  in  aeteriium. 

Respondeo  dicendum,  quod  eorum,  quae  a  Deo  fiunt  circa  creaturam, 
quaedam  proveniunt  secundum  naturalem  cursum  rerum  :  quaedam  vero  mira- 
culose  operantur  praeter  ordinem  naturalem  creaturis  inditum,  ut  infra  dicetur 
(q.  seq.  art.  6.):  quae  autem  facturus  est  Deus  secundum  ordinem  naturalem 
rebus  inditum,  considerari  possunt  ex  ipsis  rerum  naturisi  quae  vero  mira- 
culose  fiunt,  ordinantur  ad  gratiae  manifestationem,  secundum  illud  Apostoli 
I.  ad  Cor.  12.:  Unicuique  datar  inanifestatio  spiritus  ad  utilitatem.  Et  postmodum 
inter  caetera  subdit  de  miraculorum  operatione.  Creaturarum  autem  naturae 
hoc  demonstrant,  ut  nulla  earum  in  nihilum  redigatur  :  quia  vel  sunt  im- 
materiales;  et  sic  in  eis  non  est  potentia  ad  non  esse:  vel  sunt  materiales;  et 
sic  saltem  remanent  semper  secundum  materiam,  quae  incorruptibilis  est, 
utpote  subjectum  existens  generationis,  et  corruptionis:  redigere  etiam  aliquid 
in  nihilum  non  pertinet  ad  gratiae  manifestationem,  cum  magis  per  hoc  di- 
vina potentia,  et  bonitas  ordinetur,  seu  ostendatur,  quod  res  in  esse  conser- 
vat,  unde  simpliciter  dicendum  est,  quod  nihil  omnino  in  nihilum  redigetur. 

Ad  primum  ergo  dicendum,  quod  hoc  quod  res  in  esse  productae  sunt, 
postquam  non  fuerunt,  declarat  potentiam  producentis:  sed  quod  in  nihilum 
redigerentur,  hujusmodi  manifestationem  impediret,  cum  Dei  potentia  in  hoc 
maxime  ostendatur,  quod  res  in  esse  conservat,  secundum  illud  Apostoli 
Hebr.  1.:  Portans  omnia  verbo  virtutis  suae. 

Ad  secundum  dicendum,  quod  potentia  creaturae  ad  essendum  est  rece- 
ttiva tantum:  sed  potentia  activa  est  ipsius  Dei,  a  quo  est  influxus  essendi: 
unae  quod  res  in  infinitum  durent,  sequitur  infinitatem  divìnae  virtutis.  De- 

terminatui  tamen  quibusdam  rebus  virtus  admanendum  tempore  determinato; 
inquantum  impediri  possunt  ex  aliquo  contrario  agerte,  ne  percipiant  inliuxum 
essendi,  qui  est  ab  eo,  cui  finita  virtus  non  potest  resistere  tempore  infinito, 
sed  solum  tempore  determinato;  et  ideo  ea,  quae  non  habent  contrarium, 
quamvis  habeant  finitam  virtutem,  perseverant  in  aeternum. 

Ad  tertium  dicendum,  quod  formae,  et  accidentia  non  sunt  entia  com- 
pleta, cum  non  subsistant:  sed  quodlibet  eorum  est  aliquid  entis:  sic  cnim 
ens  dicitur,  quia  eo  aliquid  est;  et  tamen  eo  modo,  quo  sunt,  non  omnino 
in  nihilum  rediguntur;  non  quia  aliqua  pars  eorum  rcmanet;  sed  remanet 
in  potentia  materiae,  vel  subjecti. 


QUAESTIO  CV. 

DE    MUTATIONE     CREATURARUM    A     DEO, 
IN    OCTO    ARTICULOS    DIVISA. 

Deinde  considerandum  est  de  secundo  eflfectu  gubernatìonis  divinae,  qui 
est  mutatio  creaturarum.  Et  primo  de  mutatione  creaturarum  a  Deo;  secundo 
de  mutatione  unius  creaturae  ab  alia. 

Circa  primum  qnaerimtur  odo. 

Primo.  Utrum  Deus   immediate  possit  movere  materiam  ad  formam. 

Secundo.  Utrum  immediate  possit  movere  aliquod  corpus. 

Tertio.  Utrum  possit  movere  intellectum. 

Quarto.  Utrum  possit  movere  voluntatem. 

Quinto.  Utrum  Deus  operetur  in  omni  operante. 

Sexto.  Utrum  possit  aliquid  facere  praeter  ordinem  rebus  inditum. 

Septimo.  Utrum  omnia,  quae  sic  Deus  facit  sint  miracula. 

Octavo.  De  diversitate  miraculorum. 

ARTICULUS  I.  512 

UTRUM    DEUS    POSSIT    IMMEDIATE    MOVERE    MATERIAM    AD    FORMAM. 

(Ifij'r.  q.  no.  art.  2.  corp.). 

Ad  primum  sic  proceditur.  Videtur,  quod  Deus  non  possit  immediate  mo- 
vere materiam  ad  formam:  sicut  enim  probat  Philos.  in  7.  Metaph.  (tex.  28.) 
formam  in  hac  materia  nihil  facere  potest  nisi  forma,  quae  est  in  materia, 
quia  simile  facit  sibi  simile:  sed  Deus  non  est  forma  in  materia;  ergo  non 
potest  causare  formam  in  materia. 

2.  Praeterea.  Si  aliquod  agens  se  habeat  ad  multa,  nuUum  eorum  producer, 
nisi  determinetur  ad  unum  per  aliquid  aliud:  ut  enim  in  3.  de  Anima  (Ux.  ^8.) 
dicitur,  universalis  opinio  non  movet,  nisi  mediante  aliqua  particulari  <!{•- 
prehensione:  sed  virtus  divina  est  universalis  causa  omnium:  ergo  non  poiw^t 

producere  aliquam  particularem  formam,  nisi  mediante  aliquo  particulari 
agente. 

3.  Praeterea.  Sicut  esse  commune  dependet  a  prima  causa  universali; 
ita  esse  determinatum  dependet  a  determinatis  causis  particularibus,  ut  supra 
habitum  est  (q.  4^.  art.  ^.)  :  sed  determinatum  esse  alicujus  rei  est  per  pro- 
priam  ejus  formam  ;  ergo  propriae  rerum  formae  non  producuntur  a  Deo, 
nisi  mediantibus  causis  particularibus. 

Sed  contra  est,  quod  dicitur  Gen.  2.:  Formavit  Deus  hominem  de  limo 
terrae. 

Respondeo  dicendum,  quod  Deus  immediate  potest  movere  materiam  ad 
formam:  quia  ens  in  potentia  passiva  reduci  potest  in  actum  a  potentia  activa, 
quae  eam  sub  sua  potestate  continet.  Cum  igitur  materia  contineatur  sub  po- 
testate  divina,  utpote  a  Deo  producta,  potest  reduci  in  actum  per  divinam 
potentiam:  et  hoc  est  moveri  materiam  ad  formam:  quia  forma  nihil  aliud 
est,  quam  actus  materiae. 

Ad  primum  ergo  dicendum,  quod  effectus  aliquis  invenitur  assimilari  causae 
agenti  dupliciter.  Uno  modo  secundum  eamdem  speciem  :  ut  homo  generatur 
ab  homine,  et  ignis  ab  igne.  Alio  modo  secundum  virtualem  continentiam; 
prout  scilicet  forma  effectus  virtualiter  continetur  in  causa:  et  sic  ammalia 
ex  putrefactione  generata,  et  plantae,  et  corpora  mineralia  assimilantur  soli, 
et  stellis,  quorum  virtute  generantur.  Sic  igitur  effectus  causae  agenti  simi- 
latur  secundum  totum  illud,  ad  quod  se  extendit  virtus  agentis  :  virtus  autem 
Dei  se  extendit  ad  formam,  et  materiam,  ut  supra  habitum  est  (q.  44.  art.  i. 
et  2.)  ;  unde  compositum,  quod  generatur,  similaturDeo  secundum  virtualem 
continentiam  :  sicut  similatur  composito  generanti  per  similitudinem  speciei  ; 
unde  sicut  compositum  generans  potest  movere  materiam  ad  formam  gene- 
rando compositum  sibi  simile  :  ita  et  Deus  :  non  autem  aliqua  alia  forma  non 
in  materia  existens;  quia  materia  non  continetur  in  virtute  alterius  substan- 
tiae  separatae;  et  ideo  daemones,  et  angeli  operantur  circa  haec  visibilia,  non 
quidem  imprimendo  formas,  sed  adhibendo  corporalia  semina. 

Ad  secundum  dicendum,  quod  ratio  illa  procederet,  si  Deus  ageret  ex 
necessitate  naturae  :  sed  quia  agit  per  voluntatem,  et  intellectum,  qui  cogno. 
scit  rationes  proprias  omnium  formarum,  et  non  solum  universales,  inde  est, 
quod  potest  determinate  hanc,  vel  illam  formam  materiae  imprimere. 

Ad  tertium  dicendum,  quod  hoc  ipsum  quod  causae  secundae  ordinantur 
ad  determinatos  effectus,  est  illis  a  Deo  ;  unde  Deus,  quia  alias  causas  ordinat 
ad  determinatos  effectus,  potest  etiam  determinatos  effectus  producere  per 
seipsum  sine  quocumque  alio. 


ARTICULUS  II.  513 

UTRUM    DEUS    POSSIT    IMMEDIATE   MOVERE    ALIQUOD    CORPUS. 

(Opusc.  IO.  art.  1.  et  j.). 

Ad  secundum  sic  proceditur.  Videtur,  quod  Deus  non  possit  immediate 
movere  aliquod  corpus:  cum  enim  movens,  et  motum  oporteat  esse  simul, 
ut  probatur  in  i.  Physic.  (tex.  e/,  et  seq.),  oportet  esse  contactum  quemdani 
moventis.  et  moti:  st'l  non  ootest  esse  contactu?  Dei.  et  corooris  alicuius: 

dicit  enim  Dion.  in  i.  cap.  de  Div,  Nom.  (a  med.  ìect.  ^.)  quod  Dei  non  est 
aUquis  iactus;  ergo  Deus  non  potcsL  iinmeuiare  movere  aiiquod  corpus. 

2.  Praeterea.  Deus  est  movens  non  motum:  tale  autem  est  appetibile 
apprehensum;  movet  igitur  Deus  sicut  desideratum,  et  apprehensum  :  sed  non 
apprehenditur  nisi  ab  intellectu,  qui  non  est  corpus,  nec  virtus  corporis  ;  ergo 
Deus  non  potest  movere  aliquod  corpus  immediate. 

3.  Praeterea.  Philosophus  probat  in  8.  Phys.  (Ux.  j^.)  quod  poUntia  in- 
finita niovet  in  instanti  :  sed  impossibile  est  aliquod  corpus  in  instanti  moveri: 
quia,  cum  omnis  motus  sit  Inter  opposita,  sequeretur,  quod  duo  opposita  simul 
inessent  eidem  :  quod  est  impossibile  ;  ergo  corpus  non  potest  immediate 
moveri  a  potentia  infinita:  potentia  autem  Dei  est  infinita,  ut  supra  habitum 
est  (q.  2^.  art.  2.)  ;  ergo  Deus  non  potest  immediate  movere  aliquod  corpus. 

Sed  contea.  Opera  sex  dierum  Deus  fecit  immediate,  in  quibus  conti- 
netur  motus  corporum:  ut  patet  per  hoc  quod  dicitur  Gen.  i.:  Congregcntur 
aqiuie  in  locinn  nmim;  ergo  Deus  immediate  potest  movere  corpus. 

Respondeo  dicendum,  quod  erroneum  est  dicere,  Deum  non  posse  facere 
per  seipsum  omnes  determinatos  effectus,  qui  fiunt  per  quamcumque  causam 
creatam;  unde  cum  corpora  moveantur  immediate  a  causis  creatis,  «/J/i  ^e^^t;/ 
venire  in  dubium,  quin  Deus  possit  movere  immediate  quodcumque  corpus.  Et  hoc 
quidem  consequens  est  ad  ea,  quae  supra  dieta  sunt  (ari.  i.  huj.  q.),  nani 
omnis  motus  corporis  cujuscumque  vel  consequitur  formam  aliquam  ;  sicut 
motus  localis  gravium,  et  levium  consequitur  formam,  quae  datur  a  gene- 
rante, ratione  cujus  generans  dicitur  movens  :  vel  est  via  ad  formam  aliquam; 
sicut  calefactio  est  via  ad  formam  ignis.  Ejusdem  autem  est  imprimere  for- 
mam, et  disponere  ad  formam,  et  dare  motum  consequentem  formam  :  ignis 
enim  non  solum  generat  aHum  ignem,  sed  etiam  calefacit,  et  sursum  movet; 
cum  igitur  Deus  possit  immediate  formam  materiae  imprimere,  consequens 
est,  ut  possit  secundum  quemcumque  motum  corpus  quodcumque  movere. 

Ad  primum  ergo  dicendum,  quod  duplex  est  tactus:  scilicet  corporalis, 
sicut  duo  corpora'se  tangunt:  Qtvirtualis,  sicut  dicitur,  quod  contristans  tangit 
contristatum  ;  secundum  igitur  primum  contactum  Deus,  cum  sit  incorporeus, 
non  tangit,  nec  tangitur:  secundum  autem  virtualem  contactum,  tangit  qui- 
dem movendo  creaturas,  sed  non  tangitur:  quia  nullius  creaturae  virtus  na- 
turalis  potest  ad  ipsum  pertingere.  Et  sic  intellexit  Dionysius,  quod  non  est 
tactus  Dei,  ut  scilicet  tangatur. 

Ad  secundum  dicendum,  quod  movet  Deus  sicut  desideratum,  et  intel- 
lectum:  sed  non  oportet,  quod  semper  moveat  sicut  desideratum,  et  intelle- 
ctum,  ab  eo,  quod  movetur;  sed  sicut  desideratum,  et  motum  a  seipso  :  quia 
omnia  operatur  propter  suam  bonitatem. 

Ad  tertium  dicendum,  quod  Philos.  in  8.  Pliysic.  (tex.  y8.  et  seq.)  intendit 
probare,  quod  virtus  primi  motoris  non  sit  virtus  in  magnitudine,  tali  ratione. 
Virtus  primi  motoris  est  virtus  infinita  (quod  probat  per  hoc,  quod  potest 
movere  tempore  infinito):  virtus  autem  mfinita  si  esset  in  aliqua  magnitu- 
dine, moveret  in  non  tempore;  quod  est  impossibile;  ergo  oportet,  quod  in- 
finita virtus  primi  motoris  sit  non  in  magnitudine;  ex  quo  patet,  quod  corpus 
moveri  in  non  tempore  non  consequitur  nisi  virtutem  infinitam  in  magnitu- 
dine; cujus  ratio  est,  quia  omnis  virtus,  quae  est  in  magnitudine,  movet  se- 
cundàm  se  totam;  cum  moveat  per  neces  itatem  naturae:  potentia  autem 
infinita  improportionabiliter  excedit  quamlibet  potentiam  finitam  :  quanto 
autem  major  est  potentia  moventis,  tanto  est  major  velocitas  motus;  cum 

igitur  potentia  finita  moveat  tempore  determinato,  sequitur,  quod  potentia 
infinita  non  moveat  in  aliquo  tempore:  quia  cujuscumque  temporis  ad  aliud 
tempus  est  aliqua  proportio  :  sed  virtus,  quae  non  est  in  magnitudine,  est 
virtus  alicujus  intelligentis,  qui  operatur  in  efifectibus,  secundum  quod  eis 
convenit;  et  ideo,  cum  corpori  non  possit  esse  conveniens  moveri  in  non 
tempore,  non  sequitur,  quod  moveat  in  non  tempore. 


ARTICULUS  III.  514 

UTRUM    DEUS    MOVEAT    IMMEDIATE    INTELLECTUM    CREATUM. 

Ad  tertium  sic  proceditur.  Videtur,  quod  Deus  non  moveat  immediate 
intellectum  creatum:  actio  enim  intellectus  est  ab  eo,  in  quo  est,  non  enim 
transit  in  exteriorem  materiam,  ut  dicitur  in  9.  Metaph.  (tex.  16.)  :  actio  au- 
tem  ejus,  quod  movetur  ab  alio,  non  est  ab  eo,  in  quo  est,  sed  a  movente; 
non  ergo  intellectus  movetur  ab  alio  :  et  ita  videtur,  quod  Deus  non  possit 
movere  intellectum. 

2.  Praeterea.  Id,  quod  habet  in  se  principium  sufficiens  sui  motus,  non 
movetur  ab  alio:  sed  motus  intellectus  est  ipsum  intelligere  ejus;  sicut  dici 
tur,  quod  intelligere,  vel  sentire  est  motus  quidam,  secundum  Philosophum  in 
3.  de  Anima:  (tex.  28.):  sufficiens  autem  principium  intelligendi  est  lumen 
intelligibile  inditum  intellectui;  ergo  non  movetur  ao  alio. 

3.  Praeterea.  Sicut  sensus  movetur  a  sensibili,  ita  intellectus  ab  intelli- 
gibili: sed  Deus  non  est  intelligibilis  a  nobis,  sed  nostrum  intellectus  exce- 
dit;  ergo  Deus  non  potest  movere  nostrum  intellectum. 

Sed  contra.  Docens  movet  intellectum  addiscentis  :  sed  Deus  docei 
hominem  scieiUiam,  sicut  dicitur  in  Psal.  93.;  ergo  Deus  movet  intellectum 
hominis. 

Respondeo  dicendum,  quod,  sicut  in  motibus  corporalibus  movens  dici- 
tur,  quod  dat  forraam,  quae  est  principium  motus  :  ita  dicitur  movere  intel- 
lectum, quod  causat  formam,  quae  est  principium  intellectualis  operationis, 
quae  dicitur  motus  intellectus.  Operationis  autem  intellectus  est  duplex  prin- 
cipium in  intelligente.  Unum  scilicet,  quod  est  ipsa  virtus  intellectualis,  quod 
quidem  principium  est  etiam  in  intelligente  in  potentia.  Aliud  autem  est  prin 
cipium  intelligendi  in  actu,  scilicet  simiiitudo  rei  intellectae  in  intelligente. 
Dicitur  ergo  aliquid  movere  intellectum,  sive  det  intelligenti  virtutem  ad 
intelligendum,  sive  imprimat  ei  similitudinem  rei  intellectae.  Utroque  autem 
modo  Deus  movet  intellectum  creatum  :  ipse  enim  est  ipsum  primum  ens 
immateriale.  Et  quia  intellectualitas  consequitur  immaterialitatem,  sequitur. 
quod  ipse  sit  primum  intelligens;  unde,  cum  primum  in  quolibet  ordine  sii 
causa  eorum,  quae  consequuntur,  sequitur,  quod  ab  ipso  sit  omnis  virtus  in- 
telligendi. Similiter,  cum  ipse  sit  primum  ens,  et  omnia  entia  praeexistant 
in  ipso,  sicut  in  prima  causa,  oportet,  quod  sint  in  eo  intelligibiliter,  secun- 
dum modum  ejus.  Sicut  enim  omnes  rationes  rerum  intelligibiles  primo 
existunt  in  Deo,  et  ab  eo  derivantur  in  alios  intellectus,  ut  actu  intelliganf 
sic  etiam  derivantur  in  creaturas,  ut  subsistant.  Sic  igitur  Deus  movet  intel 
lectum  creatum,  inquantum  dat  ei  virtutem  ad  intelligendum,  vel  naturalem, 
vel  superadditam  ;  et  inquantum  imprimit  ei  species  intelligibiles;  et  utrum- 
que  tcnct,  et  conservat  in  esse. 

Ad  PRiMUM  ergo  dicendum,  quod  operatio  intellectualis  est  quidem  ab 
liKvjilectu,  in  quo  est,  sicut  a  causa  secunda,  sed  a  Deo,  sicut  a  causa  prima: 
ab  ipso  enim  datur  intelligenti,  quod  intelligere  possit. 

Ad  secundum  dicendum,  quod  lumen  intellectuale  simul  cum  similitudine 
rei  intellectae  est  sufficiens  principium  intelligendi  ;  secundarium  tamen,  et 
ab  ipso  primo  principio  dependens. 

Ad  tertil'M  dicendum,  quod  intelligibile  movet  intellectum  nostrum, 
inquantum  quodammodo  imprimit  ei  suam  similitudinem,  per  quam  intelligi 
potest:  sed  similitudines,  quas  Deus  imprimit  intellectui  creato,  non  suffi- 
ciunt  ad  ipsum  Deum  intelligendum  per  essentiam,  ut  supra  habitum  est 
(q.  )6.  art.  j.) ,  unde  movet  intellectum  creatum,  cum  tamen  non  sit  ei  in- 
telligibilis,  ut  dictum  est  (q.  12.  art.  2.). 


ARTICULUS  IV.  515 

UTRUM  DEUS   POSSIT  MOVERE  VOLUNTATEM  CREATAM. 

(Itifr.  q.  III.  art,  2.  et  q.  uj.  art.  4.  et  1-2.  q.  9.  art.  6.  et  q.  So.  art.  2. 

et  2.  Dist.  i;.  q.  I.  art.^.  et  Uh.  5.  Contr.  g.  cap.  8S.  Se;.  c}i.  et  c)2.  princ. 

et  Veri.  q.  22.  art.  S.). 

Ad  quartum  sic  proceditur.  Videtui,  quod  Deus  non  possit  movere  vo- 
lantatem  creatam:  omne  enim,  quod  movetur  ab  extrinseco,  cogitur  :  sed 
voluntasnon  potest  cogi;  ergo  non  movetur  ab  aliquo  extrinseco:  et  ita  non 
potest  moveri  a  Deo. 

2.PRAETEREA.  Deusnon  potest  facere,  quod  contradictoria  sint  simul  vera: 
hoc  autem  sequeretur,  si  voluntatem  moveret,  nam  voluntarie  moveri  est  ex 
se  moveri,  et  non  ab  alio  ;  ergo  Deus  non  potest  voluntatem  movere. 

3.  Praeterea.  Motus  magis  attribuitur  moventi,  quam  mobili,  unde  homi- 
cidium  non  attribuitur  lapidi,  sed  projicienti;  si  igitur  Deus  moveat  volun- 
tatem, sequitur,  quod  opera  voluntaria  non  imputentur  homini  ad  meriium, 
vel  demeritum:  hoc  autem  est  falsum;   non  igitur  Deus  movet  voluntatem. 

Sed  contra  est,  quod  dicitur  Philip,  2.  :  Dem  est  qui  operatnr  in  iiobis  vdh, 
et  perficere. 

Respondeo  dicendum,  quod  sicut  intellectus,  ut  dictum  est  (art.  praec), 
movetur  ab  objecto,  et  ab  eo,  qui  dedit  virtutem  intelligendi  :  ita  voluntas 
movetur  ab  objecto,  quod  est  bonum,  et  ab  eo,  qui  causat  virtutem  volendi. 
Potest  autem  voluntas  moveri  sicut  ab  objecto,  a  quocumque  bono  ;  non 
autem  sufficienter,  et  efficaciter,  nisi  a  Deo  :  non  enim  sufficienter  ahquid 
potest  movere  aliquod  mobile,  nisi  virtus  activa  moventis  excedat,  vel  saltem 
adaequet  virtutem  passivam  mobilia  :  virtus  autem  passiva  voluntatis  se 
extendit  ad  bonum  in  universali:  est  enim  ejus  objectum  bonum  universale; 
sicut  et  intellectus  objectum  est  ens  universale.  Quodlibet  autem  bonum  crea- 
tum est  quoddam  particulare  bonum:  solus  autem  Deus  "est  bonum  univer- 
sale; unde  ipse  solus  implet  voluntatem,  et  sufficienter  eam  move^  ut  obje- 
ctum: similiter  autem  et  virtus  volendi  a  solo  Deo  causatur:  velie  enim  nihil 
aliud  est,  quam  inclinatio  quaedam  in  objectum  voluntatis,  quod  est  bonum 
universale.  Inclinare  autem  in  bonum  universale  est  primi  moventis,  cui  pro- 
portionatur  ultìmus  finis:  sicut  in  rebus  humanis  dirigere  ad  bonum  coramune 

est  ejus,  qui  praeest  multitudini,  Unde  utroque  modo  proprium  est  Dei  mo- 
vere voluntatem,  sed  maxime  secundo  modo  interius  eam  inclinando. 

Ad  primum  ergo  dicendum,  quod  illud,  quod  movetur  ab  altero,  dicitur 
cogi,  si  movetur  centra  inclinationem  propriam  :  sed  si  moveatur  ab  alio, 
quod  sibi  [al.  ipsQ  dat  propriam  inclinationem,  non  dicitur  cogi:  sicut  grave, 
cum  movetur  deorsum  a  generante,  non  cogitur;  sic  igitur  Deus,  movendo 
voluntatem,  non  cogit  ipsam:  quia  dat  ei  ejus  propriam  inclinationem. 

Ad  secundum  dicendum,  quod,  moveri  voluntarie  est  moveri  ex  se,  idest 
a  principio  intrinseco:  sed  illud  principium  intrinsecum  potest  esse  ab  alio 
principio  extrinseco;  et  sic  moveri  ex  se  non  repugnat  ei,  quod  movetur 
ab  alio. 

Ad  TERTiUM  dicendum,  quod,  si  voluntas  ita  movetur  ab  alio,  quod  ex  se 
nullatenus  moveretur,  opera  voluntatis  non  imputarentur  ad  meritum,  vel 
dcmeritum  :  sed  quia  per  hoc,  quod  movetur  ab  alio,  non  excluditur,  quia 
moveatur  ex  se,  ut  dictum  est  (in  solut.  praec);  ideo  per  consequens  non  tol- 
litur  ratio  meriti,  vel  demeriti. 


ARTICULUS  V.  .316 

UTRUM  DEUS   OPERETUR  IN  OMNI  OPERANTE. 
(Lih,  3.  Contr.  ^.  cap.  66.  ei  6j.  Uh.  4.  cap.  44.  et  opusc.  5.  cap.  1^1.  fin.  et  I4).). 

Ad  quintum  sic  proceditur.  Videtur  quod  Deus  non  operetur  in  omni 
operante:  nulla  enim  insufficientia  est  Deo  attribuenda;  si  igitur  Deus  ope- 
ratur  in  omni  operante,  sufFicienter  in  quolibet  operatur;  superfluum  igitur 
esset,  quod  agens  creatura  aliquid  operaretur. 

2.  Praeterea.  Una  operatio  non  est  simul  a  duobus  operantibus  :  sicut 
nec  unus  numero  motus  potest  esse  duorum  mobilium  :  si  igitur  operatio 
creaturae  est  a  Deo  in  creatura  operante,  non  potest  esse  simul  a  creatura; 
et  ita  nulla  creatura  aliquid  operatur. 

3.  Praeterea.  Faciens  dicitur  esse  causa  operationis  facti,  inquantum  dat 
ei  formam,  qua  operatur,  si  igitur  Deus  est  causa  operationis  rerum  factarum 
ab  ipso,  hoc  erit,  inquantum  dat  eis  virtutem  operandi:  sed  hoc  est  a  prin- 
cipio, quando  rem  facit;  ergo  videtur,  quod  ulterius  non  operetur  in  creatura 
operante. 

Sed  contra  est,  quod  dicitur  Isa.  26.  :  Omnia  opera  nostra  operatus  es  in 
nobis,  Domine. 

Respondeo  dicendum,  quoJ  Deum  operari  in  quolibet  operante  aliqui 
sic  intellexerunt,  quod  nulla  virtus  creata  aliquid  operaretur  in  rebus,  sed 
solus  Deus  immediate  omnia  operaretur:  puta,  quod  ignis  non  calefaceret, 
sed  Deus  in  igne  :  et  similiter  de  omnibus  aliis.  Hoc  autem  est  impossibile. 
Primo  quidem,  quia  sic  subtraheretur  ordo  causae,  et  causati  a  rebus  creatis, 
quod  pertinet  ad  impotentiam  creantis:  ex  virtute  enim  agentis  est,  quod  suo 
etfectui  det  virtutem  agendi.  Secundo,  quia  virtutes  operativae,  quae  in  rebus 
inveniuntur,  frustra  essent  rebus  attributae,  si  per  eas  nihil  operarentur: 
quinimmo  omnes  res  creatae  viderentur  quodammodo  esse  frustra,  si  propria 
operatione  de  titucrcntur:  cum  omnes  res  sint  propter  suam  operationem: 
semper  enim  inperfcctum  est  propter  perfectius  ;  sicut  igitur  materia  est  propter 
*.':rmam  :  ita  fcrnia,  quae  zzi  actus  primus,  es:  propter  suam  operaticnera, 

quae  est  actus  secundus;  et  sic  operatio  est  finis  rei  creatae.  Sic  ìgitur  intel- 
ligendum  est,  Deum  operari  in  rebus,  quod  tamen  ipsae  res  propriam  habeant 
O'jì-atìonem. 

Ad  cujus  evidentiam  considerandum  est,  quod,  cum  sint  causarum  qnatuor 
genera,  materia  non  est  principium  actionis,  sed  se  habet  ut  subjectum  reci- 
piens  actionis  effectum  :  _^wt5  vero,  et  agenSj  et  forma  se  habent  ut  actionis 
principium,  sed  ordine  quodam.  ì>ia.m. prinium  quìdem  principium  actionis  est 
finis,  qui  movet  agentem.  Secundo  vero  agens.  Tertio  autem  forma  ejus,  quod 
ab  agente  applicatur  ad  agendum  ;  quamvis  et  ipsum  agens  per  formam  suam 
agat,  ut  patet  in  artificialibus  ;  artifex  enim  movetur  ad  agendum  a  fine,  qui 
est  ipsum  operatum,  puta  arca,  vel  lectus;  et  applicat  ad  actionem  securim, 
quae  incidit  per  suum  acumen.  Sic  igitur  secundum  haec  irta  Deus  in  quolibei 
operante  operatur.  Primo  quidem  secundum  rationem  bonum  finis  :  cum  enim 
omnis  operatio  sit  propter  aliquod  bonum  verum,  vel  apparens  (nihil  autera 
est,  vel  apparet  bonum,  nisi  secundum  quod  participat  aliquam  similitudinem 
summi  boni,  quod  est  Deus)  sequitur,  quod  ipse  Deus  sit  cujuslibet  opera- 
tionis  causa,  ut  finis.  Secundo  considerandum  est,  quod  si  sint  multa  agentia 
ordinata,  semper  secundum  agens  agit  in  virtute  primi  agentis  :  nam  primum 
agens  movet  secundum  ad  agendum.  Et  secundum  hoc  omnia  agunt  in  vir- 
tute ipsius  Dei;  et  ita  ipse  est  causa  omnium  actionum  agentium.  Tertio  con- 
siderandum est,  quod  Deus  movet  non  solura  res  ad  operandum,  quasi  appli- 
cando formas,  et  virtutes  rerum  ad  operationem  (sicut  etiam  artifex  applicat 
securim  ad  scindendum,  qui  tamen  interdum  formam  securi  non  tribuit)  ;  sed 
etiam  dat  formas  creaturis  agentibus,  et  eas  tenet  in  esse.  Unde  non  solum 
est  causa  actionum,  in  quantum  dat  formam,  quae  est  principium  actionis 
(sicut  generane  dicitur  esse  causa  motus  gravium,  et  levium)  ;  sed  etiam  sicut 
conservans  formas,  et  virtutes  rerum  :prout  sol  dicitur  causa  mar^ifestatianis. 
colorum,  inquantum  dat,  et  conservat  lumen,  quo  manifestantur  coloreS.  ^t. 
quia  forma  rei  est  intra  rem,  et  tanto  magis,  quanto  consideratur  ut  prior, 
et  universalior  ;  et  ipse  Deus  est  proprie  càusa  ipsius  esse  universalis  in  rebus 
omnibus,  quod  inter  omnia  est  magis  intimum  rebus;  sequitur,  quod  Deus 
in  omnibus  intime  operetur.  Et  propter  hoc  in  Sacra  Scriptura  operationes 
naturae  Deo  attribuuntur  quasi  operanti  in  natura,  secundum  illud  Job  io.; 
Felle,  et  carnibus  vestisti  me,  ossihus,  et  nervis  compegisti  me. 

Ad  primum  ergo  dicendum,  quod  Deus  sufficienter  operatur  in  rebus  ad 
modum  primi  agentis  :  nec  propter  hoc  superfluit  operatio  secundorura 
agentium. 

Ad  secundum  dicendum,  quod  una  actio  non  procedit  a  duobus  agen- 
tibus unius  ordinisi  sed  nihil  prohibet,  quin  una,  et  eadem  actio  procedat  a 
primo,  et  secundo  agente. 

Ad  tertium  dicendum,  quod  Deus  non  solum  dat  formas  rebus,  sed  etiara 
conservat  eas  in  esse  ;  et  applicat  eas  ad  agendum,  et  est  finis  omnibus  actio- 
num, ut  dictum  est  (iìi  corp.  art.). 

ARTICULUS  VI.  5:7 

UTRUM  DEUS  POSSIT  FACERE  ALIQUID    PRAETER  ORDINEM 
REBUS    INDITUM. 

(Part.  5.  q.  4^.  art.  i.  corp.  et  Uh.  j.  Contr.  g.  cap.  ^S.  c/^.  et  161.  et  Fot.  q.  6.  art.i, 
et  opiisc.  5.  cap.  1^8.  et  opiisc.  io.  art.  i.  et  jy.). 

Ad  sextum  sic  proceditur.  Videtur,  quod  Deus  non  possit  facere  aliquiJ 
praeter  ordinem  rebus  indìtum:  dicit  enim  Aug.  lib.  26.  contr  a.  Fàustum.  (cap.  ^.): 
Deus  conàitor,  et  creator  omnium  naturarum  nihìl  centra  naturam  jacit  :  sed  hoc 
videtur  esse  centra  naturam,  quod  est  praeter  ordinem  naturaliter  rebus  in- 
ditum;  ergo  Deus  non  potest  facere  aliquid  praeter  ordinem  rebus  inditum. 

2.  Praeterea.  Sìcut  ordo  justitiae  est  a  Deo,  ita  et  ordo  naturae:  sed 
Deus  non  potest  facere  aliquid  praeter  ordinem  justitiae,  faceret  enim  tunc 
aliquid  injustum;  ergo  non  potest  facere  aliquid  praeter  ordinem  naturae. 

3.  Praeterea.  Ordinem  naturae  Deus  instituit:  si  igitur  praeter  ordinem 
naturae  Deus  aliquid  faciat,  videtur,  quod  ipse  sit  mutabìlis,  quod  est  incon- 
veniens. 

Sed  contra  est,  quod  August.  dicit.  lib.  26.  contra  Faustum  (loc.  cit.), 
quod  Deus  aliquando  aliquid  facit  contra  solitum  cursum  naturae. 

Respondeo  dicendum,  quod  aqualibet  causa  derivatur  aliquis  ordo  in  suos 
effectus,  cum  quaelibet  causa  habeat  rationem  principii  ;  et  ideo  secundum 
multiplicationem  causarum  multiplicantur  et  ordines,  quorum  unus  conti- 
netur  sub  altero;  sicut  et  causa  continetur  sub  causa;  unde  causa  superior 
non  continetur  sub  ordine  causae  inferioris,  sed  e  converso.  Cujus  exemplum 
apparet  in  rebus  humanis:  nam  ex  patrefamilias  dependet  ordo  domus,  qui 
continetur  sub  ordine  civitatis,  qui  procedit  a  civitatis  rectore,  cum  et  hic 
contineatur  sub  ordine  Regis,  a  quo  totum  regnum  ordinatur.  Si  ergo  ordo 
rerum  consideretur,  prout  dependet  a  prima  causa,  sic  contra  rerum  or- 
dinem Deus  facere  non  potest:  si  enim  sic  faceret,  faceret  contra  suam  prae- 
scientiam,  aut  voluntatem,  aut  bonitatem.  Si  vero  consideretur  rerum  ordo, 
prout  dependet  a  qualibet  secundarum  causarum,  sic  Deus  potest  facere 
praeter  ordinem  rerum  :  quia  ordini  secundarum  causarum  ipse  non  est 
subjectus  ;  sed  tali  ordo  ei  subjìcitur,  quasi  ab  eo  procedens,  non  per  neces- 
sitatem  naturae,  sed  per  arbitrium  voluntatis:  potuisset  enim  et  alium  or- 
dinem rerum  instituere:  unde  et  potest  praeter  hunc  ordinem  institutum 
agere,  cum  voluerit;  puta,  agendo  effectus  secundarum  causarum  sine  ipsis, 
vel  producendo  aliquos  effecms,  ad  quos  causae  secundae  non  se  extendunt; 
unde  et  August.  dicit  lib.  26.  contra  Faustum  (loc.  sup.  cit.),  quod  Deus  contra 
sohtum  cursum  naturae  facit:  sed  contra  summam  legem  nullo  modo  facit: 
quia  contra  seipsum  non  facit. 

Ad  primum  ergo  dicendum,  quod  cum  aliquid  contingit  in  rebus  natura- 
libus  praeter  naturam  inditam,  hoc  potest  ^/^^//d/t^r  contingere.  Uno  modo  per 
actionem  agentis,  qui  inclinationem  naturalem  non  dedit:  sicut  homo  movet 
corpus  grave  sursum,  quod  non  habet  ab  eo,  ut  moveatur  deorsum:  et  hoc 
est  contra  naturam.  Alio  modo  per  actionem  illius  agentis,  a  quo  dependet 
actio  naturalis;  et  hoc  non  est  contra  naturam  ;  ut  patet  in  fluxu,  et  refluxu 
marìs,  qui  non  est  contra  naturam,  quamvis  sit  praeter  motum  naturalem 

aquae,  quae  movetur  deorsum:  est  enim  ex  impressione  coelestis  corporis, 
a  quo  dependet  naturalis  inclinatio  inferiorum  corporum.  Cum  igitur  naturae 
ordo  sit  a  Deo  rebus  inditus,  si  quid  praeter  hunc  ordinem  faciat,  non  est 
contra  naturam.  Unde  August.  dicit  lib.  26.  centra  Faustura  (loc.  ciL),  quod 
id  est  cuiUhet  rei  naturale,  quod  Uh  facerit,  a  quo  est  omnis  modus,  nutnerus,  et 
ordo  naturae. 

Ad  secundum  dicendum,  quod  ordo  justitiae  est  secundum  relationem  ad 
causam  primam,  quae  est  regula  omnis  justitiae;  et  ideo  praeter  hunc  or- 
dinem Deus  nihil  facere  potest. 

Ad  tertium  dicendum,  quod  Deus  sic  rebus  certura  ordinem  indidit,  ut 
tamen  sibi  reservaret,  quod  ipse  aliquando  aliter  ex  causa  esset  facturus; 
unde  cum  praeter  hunc  ordinem  agit,  non  mutatur. 


ARTICULUS  Vn.  518 

UTRUM    OMNIA,  Q.UAE  DEUS   FACIT 
PRAETER    ORDINEM   NATURALEM    RERUM,  SINT  MIRACULA. 

(Fot,  q.  6.  art.  2.  et  2.  Dist.  18.  q.  i.  art.  ^.  et  lib.  5.  Conir.  g.  cap.  loi.  et  102.). 

Ad  septimum  sic  proceditur.  Videtur,  quod  non  omnia,  quae  Deus  facit 
praeter  ordinem  naturalem  rerum,  sint  miracula:  creatio  enim  mundi,  et 
etiam  animarum,  et  justificatio  impii  fiunt  a  Deo  praeter  ordinem  naturalem: 
non  enim  fiunt  per  actionem  alicujus  causae  naturalis:  et  tamen  haec  mira- 
cula non  dicuntur;  ergo  non  omnia,  quae  facit  Deus  praeter  ordinem  natu- 
ralem rerum  sunt  miracula. 

2.  Praeterea.  Miraculum  dicitur  aliquid  arduum,  et  insolitum  supra  fa- 
cultatem  naturae  [al.  praeter  factdtatem  naturae"]^  et  spem  admirantis  prove- 
niens  :  sed  quaedam  fiunt  praeter  naturae  ordinem,  quae  tamen  non  sunt  ar- 
dua :  sunt  enim  in  minimis  rebus,  sìcut  in  restauratione,  vel  sanatione  aegro- 
torum:  nec  etiam  sunt  insolita,  cum  fi-equenter  eveniant:  sicut  cum  infirmi 
in  plateis  ponebantur,  ut  ad  umbram  Petri  sanarentur  (act.  j.):  nec  etiam 
sunt  supra  facultatem  naturae  :  ut  cum  aliqui  sanantur  a  febribus  :  nec  etiam 
supra  spem  :  sicut  resurrectionem  mortuorum  omnes  speramus,  quae  tamen 
fìet  praeter  ordinem  naturae;  ergo  non  omnia,  quae  fiunt  praeter  naturae  or- 
dinem, sunt  miracula. 

3.  Praeterea.  Miraculi  nomen  ab  admiratlone  sumitur:  sed  admiratio 
est  de  rebus  sensui  manifestis:  quandoque  autem  aliqua  accidunt  praeter  or- 
dinem naturalem  in  rebus  sensui  non  manifestis  :  sicut  cum  Apostoli  facti  sunt 
scientes  neque  invenientes,  ncque  discentes;  ergo  non  omnia,  quae  fiunt 
praeter  ordinem  naturae,  sunt  miracula. 

Sed  contra  est,  quod  Augustin.  dìcit  lib.  26.  contra  Faustum  (cap.  _j.j, 
quod  cum  Deus  aliquid  facit  contra  cognitum  nobis  cursum,  solitumque  na- 
turae, magnalia,  vel  mirabilia  nominantur. 

Respondeo  dicendum,  quod  nomen  miraculi  ab  admiratione  sumitur: 
admiratio  autem  consurgit,  cum  effectus  sunt  manifesti,  et  causa  occulta: 
sicut  aliquis  admiratur,  cum  videt  eclipsim  solis,  et  ignorat  causam,  ut  di- 
citur in  principio  Metaph.  (cap.  11.).  Potest  autem  causa  effectus  alicujus  ap- 
parentis   alieni   esse  nota,   quae  tamen  est    aliis  incognita:  unde   aliquid  est 

mirum  uni,  quod  non  est  mirum  alii:  sicut  eclipsim  solis  miratur  rusticus, 
non  autem  astrologus.  Miraculum  autem  dicitur  quasi  admiratione  plenum, 
quod  scilicet  habet  causam  simpliciter,  et  omnibus  occultam  :  haec  autem 
est  Deus;  unde  illa,  quae  a  Deo  fiunt  praeter  causas  nobis  notas,  miracula 
dicuntur. 

Ad  primum  ergo  dicendum,  quod  creatio,  et  justificatio  impii,  etsi  a  solo 
Deo  fiant,  non  tamen,  proprie  loquendo,  miracula  dicuntur:  quia  non  sunt 
nata  fieri  per  alias  causas:  et  ita  non  contigunt  praeter  ordinem  naturae  ;  cum 
haec  ad  ordinem  naturae  non  pertineant. 

Ad  secundum  dicendum,  quod  ardiium  dicitur  miraculum,  non  propter 
dignitatem  rei,  in  qua  fit,  sed  quia  excedit  facultatem  naturae:  sirailiter  etiam 
insoliium  dicitur,  non  quia  frequenter  non  eveniat,  sed  quia  est  praeter  natu- 
ralem  consuetudinem:  supra  facultatem  autem  naturae  dicitur  aliquid,  non 
solum  propter  substantiam  facti,  sed  etiam  propter  modum,  et  ordinem  fa- 
ciendi:  supra  spem  etiam  naturae  miraculum  esse  dicitur,  non  supra  spem 
gratiae,  quae  est  ex  fide,  per  quam  credimus  resurrectionem  futuram. 

Ad  tertium  dicendum,  quod  scientia  Apostolorum,  quamvis  secundum 
se  non  fuerit  manifesta,  manifestabatur  tamen  in  eftectibus,  ex  quibus  mira- 
bilis  apparebat. 

ARTICULUS  Vili.  .       519 

UTRUM  UNUM  MIRACULUM  SIT  MAJUS  ALIO. 
(1-2.  q.  11^.  ari.  io.  corp.  et  Uh.  5.  Conti:  g.  cap.  1 01.  fin.). 

Ad  ocvavum  sic  proceditur.  Videtur,  quod  unum  miraculum  non  sit  majus 
alio:  dicit  enim  August.  in  epist.  3.  ad  Volusianum  :  In  r&hus mirabili te.r factis 
iota  ratio  facti  est  potmtia  facientis  :  sed  eadem  potentia,  scilicet  Dei,  fiunt  omnia 
miracula;  ergo  unum  non  est  majus  alio. 

2.  Praeterea.  Potentia  Dei  est  infinita:  sed  infinitum  improportionabi- 
liter  excedit  omne  finitum;  ergo  non  magis  est  mirandum,  quod  faciat  hunc 
eff"ectum,  quam  illum;  ergo  unum  miraculum  non  est  majus  altero. 

Sed  contra  est,  quod  Dominus  dicit  Joan.  14.  de  operibus  miraculosis 
loquens  :  Opera,  quae  ego  facio,  et  ipse  faciet,  et  rnajora  horuni  faciet. 

Respondeo  dicendum,  quod  nihil  potest  dici  miraculum  ex  comparatione 
potentiae  divinae:  quia  quodcumque  factum  divinae  potentiae  comparatum 
est  minimum,  secundum  illud  Isa.  40.  :  Ecce  gentes  quasi  stilla  situlae,  et  quasi 
monumentum  staterae  reputatae  sunt:  sed  dicitur  aliquid  miraculum  per  com- 
parationem  ad  facultatem  naturae,  quam  excedit;  et  ideo,  secundum  quod 
magis  excedit  facultatem  naturae,  secundum  hoc  majus  miraculum  dicitur. 
Excedit  autem  aliquid  facultatem  naturae  tripliciter.  Uno  modo  quantum  ad 
substantiam  facti:  sicut  quod  duo  corpora  sint  simul;  vel  quod  sol  retrocedat; 
aut  quod  corpus  humanum  glorificetur:  quod  nullo  modo  natura  facere  po- 
test: et  ista  tenent  summum  gradum  in  miracuHs.  Secundo  ahquid  excedit  ta- 
cultatem  naturae,  non  quantum  ad  id,  quod  fit,  sed  quantum  ad  id,  in  quo 
fit:  sicut  resuscitatio  mortuorum,  et  illuminatio  caecorum,  et  similia:  potest 
enim  natura  causare  vitam,  sed  non  in  mortuo;  et  potest  praestare  visum, 
sed  non  caeco:  et  haectenet  secundum  locumin  miracuhs.  Tertio  modo  excedit 
aliquid  facultatem  naturae,  quantum  ad  modum,  et  ordinem  faciendi:  sicut. 

cum  aliquis  subito  per  virtutem  divinam  a  febre  curatur  absque  curatione, 
et  consueto  processu  naturae  in  talibus;  et  cum  statini  aer  divina  virtute  in 
pluvias  densatur  absque  naturalibus  causis;  sicut  factum  est  ad  preces  Sa- 
muelis,  et  Eliae  (i.  Reg.  12.  et  j.  Reg.  18.)  ;  et  hujusmoditenent  infìmum  locum 
in  miraculis:  quaelibet  tamen  horum  habent  diversos  gradus,  secundum  quod 
diversimode  excedunt  facultatem  naturae. 

Et  per  hoc  patet  solutio  ad  objecta,  quae  procedunt  ex  parte  divinae 
potentiae. 


QUAESTIO  evi. 

QUOMODO    UNA    CREATURA   MOVEAT   ALIAM, 

ET    PRIMO    DE    ANGELORUM    ILLUMINATIONE, 

IN    QUATUOR    ARTICULOS    DIVISA. 

Deinde  considerandum  est,  quomodo  una  creatura  moveat  aliam.  Erit 
autem  haec  consideratio  tripartita:  vli  primo  consideremus,  quomodo  angeli 
moveant,  qui  sunt  creaturae  pure  spirituales:  sectuido,  quomodo  corpora  mo- 
veant:  tertio,  quomodo  homines,  qui  sunt  ex  spirituali,  et  corporali  natura 
compositi. 

Circa,  primum  trìa.  consideranda  occurrunt  :j?rmo^  quomodo  angelus  agat 
in  angelum:  secimdo,  quomodo  in  creaturam  corporalem:  tertio,  quomodo  in 
homines. 

Circa  primnvi  considerare  oportet  de  iìluminatlom,  ellocutione  angeloruir, 
et  ordinatione  eorum  ad  invicem,  tam  bonorum,  quam  malorum. 

Circa  illiimination&m  quaeruntur  qitatnor. 

Primo.  Utrum  unus  angelus  moveat  intellectum  alterius  illuminando. 
Secando.  Utrum  unus  moveat  voluntatem  alterius. 
Tertio.  Utrum  inferior  angelus  possit  illuminare  superiorem. 
Quarto.  Utrum  superior  angelus  illuminet  inferiorem  de  omnibus,  quae 
cognoscit. 


ARTICULUS  I.  520 

UTRUM  UNUS  ANGELUS  ILLUMINET  ALIUM. 

(2.  Disi.  9.  art.  2.  et  Dist.  11.  q.  2.  art.  i.  et  Veri.  q.  7.  art,  1. 
et  I,  Cor.  2j.  lect.  2.). 

Ad  primum  sic  proceditur.  Videtur,  quod  unus  angelus  non  illuminet 
alium:  angeli  enim  eamdem  beatitudinem  possident  nunc,  quam  nos  in  fu- 
turo expectamus:  sed  tunc  unus  homo  non  illuminabit  alium,  secundum  illud 
Hier.  31.:  Non  docebit  ultra  vir  proxinmm  siuim,  et  vir  fratrem  suum;  ergo 
ctiam  nunc  unus  angelus  non  illuminat  alium. 

2.  Praeterea.  Triplex  est  lumen  in  angelis,  naturae,  et  gratiae,  et  glori ae: 
sed  angelus  illuminatur  lumine  naturae  a.  creante,  lumine  gratiae  a  justificante, 
lumine  gloriae  a  beatificante,  quod  totum  Dei  est;  ergo  unus  angelus  non 
illuminat  alium. 

3.  Praeterea.  Lumen  est  forma  quaedam  mentis:  sed  mens  rationalis  a 
solo  Deo  formatur  nulla  interposita  creatura,  ut  Aug,  dicit  in  lib.  83.  Q.Q,. 
(q.  p.)  ;  ergo  unus  angelus  non  illuminat  mentem  alterius. 

Sed  contra  est,  quod  dicit  Dion.  8.  cap.  Coel.  Hier.  quod  angeli  secundae 
hierarchiae  purgantur,  et  illuminantur,  et  perficiuntur  per  angelos  primae 
hierarchiae. 

Respondeo  dicendum,  quod  unus  angelus  illuminat  alium.  Ad  cujus  evi- 
dentiam  considerandum  est,  quod  lumen,  secundum  quod  ad  intellectum  per- 
tinet,  nihil  est  aliud,  quam  quaedam  manifestatio  veritatis,  secundum  illud 
ad  Eph.  5.  :  Omne,  quod  manifestatur,  lumen  est:  unde  illuminare  nihil  aliud 
est,  quam  manifestationem  agnitae  veritatis  alii  tradere:  secundum  quem 
modum  Apostolus  dicit  ad  Ephes.  3.:  Mihi,  omnium  sanctornm  minimo  data 
est  gratiae  haec,  iìluminare  omnes,  qiiae  sit  dispensano  sacramenti  absconditi  a  saa- 
culis  in  Deo:  sic  igitur  unus  angelus  dicitur  illuminare  alium,  inquantum  ei 
manifestat  veritatem,  quam  ipse  cognoscit.  Unde  Dionys.  dicit  7.  cap.  Coelest. 
Hierar.  quod  Theologi  piane  monstrant  coelestium  substantiarum  ordines  a 
supremis  mentibus  doceri  deificas  scientias. 

Cum  autem  ad  intelligendum  duo  concurrant  [al.  ad  intellectum  duo  con- 
currant  in  ejus  operatione\  ut  supra  diximus  (q.  praec.  art.  ^.),  scilicet  virtus 
intéllectiva,  et  similitudo  rei  intellectae,  secundum  haec  duo  unus  angelus 
alteri  veritatem  notam  notificare  potest.  Primo  quidem  fortificando  virtutem 
intellectivam  ejus:  sicut  enim  virtus  imperfectioris  corporis  confortatur  ex 
situali  propinquitate  perfectioris  corporis  (ut  minus  calidum  crescit  in  calore 
ex  praesentia  magis  calidi);  ita  virtus  intéllectiva  inferioris  angeli  confortatur 
ex  conversione  superioris  angeli  ad  ipsum:  hoc  enim  facit  in  spiritualibus 
ordo  conversionis,  quod  facit  in  corporalibus  ordo  localis  propinquitatis.  Se- 
cundo  autem  unus  angelus  alteri  manifestat  veritatem  ex  parte  similitudinis 
rei  intellectae  :  superior  enim  angelus  notitiam  veritatis  accipit  in  universali 
quadam  conceptione,  ad  quam  capiendam  inferioris  angeli  intellectus  non 
esset  sufficiens;  sed  est  ei  connaturale,  ut  magis  particulariter  veritatem  ac- 
cipiat:  superior  vero  angelus  veritatem,  quam  velociter  concipit  [al.  univ^r- 
saliter  accipit],  quodammodo  distinguit,  ut  ab  inferiori  capipossit:  et  sic  eam 
cognoscendam.  illi  proponit:  sicut  etiam  apud  nos  doctores  quod  in  summa 
capiunt,  multipliciter  distinguunt,  providentes  capacitati  aliorum.  Et  hoc  est, 
quod  Dion.  dicit  15.  cap.  Coel.  Hier.:  Unaquaeque  suhstantia  intellectualis  datam 
sibi  a  diviniore  uniformem  intelUgentiam  provida  virtute  dlvidìt,  et  multiplicat  ad 
inferioris  sursum  ductricem  analogiam  (sive  proportionem). 

Ad  primum  ergo  dicendum,  quod  omnes  angeli,  tam  superiores,  quam 
inferiores,  immediate  vident  Dei  essentiam:  et  quantum  ad  hoc  unus  non 
docet  alium:  de  hac  enim  doctrina  Propheta  loquitur,  unde  dicit:  Nondocebit 
vir  fratrem  suuni,  dicens  :  Cognosce  Dominum.  Omnes  enim  cognoscent  me  a  mi- 
nimo eorum  usque  ad  maximum.  Sed  rationes  divinorum  operum,  quae  in  Deo 
cognoscuntur  sicut  in  causa,  omnes  quidem  Deus  in  seipso  cognoscit,  quia 
seipsum  comprehendit;  aliorum  vero  Deum  videntium  tanto  unusquisque  ia 
Deo  plures  rationes  cognoscit,  quanto  eum  perfectius  videt;  unde  supctior 
angelus  plura  in  Deo  de  rationibus  divinorum  operum  cognoscit,  quam  in- 

terior;  et  de  his  eum  illuminat:  et  hoc  est,  quod  dicit  Dion.  4.  cap.  de  Di- 
vinis  Nomin.  quod  angeli  existentium  illuminantur  rationibus  (sive  propriis 
r&rum  rationibus,  vel  mtiunì). 

Ad  secundum  dicendum,  quod  unus  angelus  non  illuminat  alium,  tradendo 
ei  lumen  naturai,  vel  gratiae,  vel  gìoriae;  sed  confortando  lumen  naturale 
ipsius,  et  manifestando  ei  veritatem  de  his,  quae  pertinent  ad  statum  naturai 
et  gratiae,  et  gloriae:  ut  dictum  est  (in  corp.  art.). 

Ad  tertium  dicendum,  quod  rationalis  mens  formatur  immediate  a  Deo  ; 
vel  sicut  imago  ab  exemplari  ;  quia  non  est  facta  ad  alterius  imaginem,  quam 
Dei;  vel  sicut  subjectum  ab  ultima  forma  completiva;  quia  semper  mens 
creata  reputatur  informis,  nisi  ipsi  primae  veritati  inhaereat:  aliae  vero  illu- 
minationes,  quae  sunt  ab  homine,  vel  angelo,  sunt  quasi  dispositiones  ad 
ultimam  formam. 


ARTICULUS  IL  521 

UTRUM  UNUS  ANGELUS  POSSIT  MOVERE  VOLUNTATEM  ALTERIUS. 
(i-2.  q.  9.  art.  4.  et  Uh.  5.  Contr.  g.  cap.  88.  et  8c).). 

Ad  secundum  sic  proceditur.  Videtur,  quod  unus  angelus  possit  movere 
voluntatem  alterius  :  quia  secundum  Dion.  sicut  unus  angelus  illuminat  alium, 
ita  purgat,  et  perficit;  ut  patet  ex  auctoritate  supradicta  (art.  praec.  in  arg. 
sed  cantra):  sed  purgatio,  et  perfectio  videntur  pertinere  ad  voluntatem:  nam 
purgati©  videtur:  esse  a  sordibus  culpae,  quae  pertinet  ad  voluntatem;  per- 
fectio autem  videtur  esse  per  consecutionem  finis,  qui  est  objectum  volun- 
tatis;  ergo  unus  angelus  potest  movere  voluntatem  alterius. 

2.  Praeterea.  Sicut  Dion.  dicit  7.  et  8.  cap.  Coel.  Hierar.  (cir.  princ.) 
nomina  angelorum  designant  eorum  proprietates:  Seraphim  enim  mc^«iZ^w/^5 
dicuntur,  aut  calefacientes ;  quod  est  per  amorem,  qui  ad  voluntatem  pertinet; 
unus  ergo  angelus  movet  voluntatem  alterius. 

3.  Praeterea.  Dicit  Philos.  in  3.  de  Anima  (tex.  jj.)  quod  appetitus  su- 
perior  movet  appetitum  inferiorem:  sed  sicut  intellectus  angeli  superioris 
superior  est,  ita  etiam  appetitus  ;  ergo  videtur,  quod  superior  angelus  possit 
immutare  voluntatem  alterius. 

Sed  contra.  Ejus  est  immutare  voluntatem,  cujus  est  justificare;  cum 
justitia  sit  rectitudo  voluntatis:  sed  solus  Deus  est,  qui  justificat;  ergo  unus 
angelus  non  potest  mutare  voluntatem  alterius. 

Respondeo  dicendum,  quod,  sicut  supra  dictum  est  (praec.  art.  4.),  volun- 
tas  immutatur  dupliciter.  Uno  modo  ex  parte  objecti,  alio  modo  ex  parte  ipsius 
potentiae.  Ex  parte  quidem  objecti  mov'et  voluntatem  et  ipsum  bonum,  quod 
est  voluntatis  objectum  (sicut  appetibile  movet  appetitum)  et  ille,  qui  demon- 
strat  objectum;  puta  qui  demonstrat  aliquid  esse  bonum:  sed,  sicut  supra 
dictum  est  (loc.  cit.),  alia  quidem  bona  aliqualiter  inclinant  voluntatem  ;  sed 
nihil  sufficienter  movet  voluntatem,  nisi  bonum  universale,  quod  est  Deus: 
et  hoc  bonum  solus  ipse  ostendit,  ut  per  essentiam  videatur  a  Beatis,  qui 
dicenti  Moysi  :  Ostende  mihi  gloriam  tuam,  respondit  :  Ego  ostendam  tibi  omne 
bonum,  ut  habetur  Exod.  33.  :  angelus  ergo  non  sufficienter  movet  voluntatem, 
neque  ut  objectum,  neque  ut  ostendens  objectum  :  sed  inclinat  eam  ut  ama- 
bile quoddam,  et  ut  manifestans  sliqua  bona  creata  ordinata  in  Dei  bonita- 

tem:  et  per  hoc  inclinare  potest  ad  amorem  creaturae,  vel  Dei,  per  mo&jin 
suadentis.  Ex  parte  vero  ipsìus  potentiae  voluntas  nullo  modo  potest  mov^n, 
nisi  a  Deo  :  operatio  enim  voluntatis  est  inclinatio  quaedam  volentis  in  vn- 
litum:  liane  autem  inclinationem  solus  ille  immutare  potest,  qui  virtuteni 
volendi  creaturae  contulit:  sicut  et  naturalem  inclinationem  solum  illud  agetis 
potest  mutare,  quod  potest  dare  virtutem,  quam  consequitur  inclinatio  naturalis: 
solus  autem  Deus  est,  qui  potentiam  volendi  trìbuit  creaturae:  quia  ipse  solus 
est  auctor  intellectualis  naturae;  unde  angelus  voluntatem  alterius  movere 
non  potest. 

Ad  primum  ergo  dicendum,  quod  secundummodum  illuminationis  est  acci- 
pienda  et  purgatio,  et  perfectio  ;  et  quia  Deus  illuminar,  immutando  intellectum, 
et  voluntatem,  purgat  a  defectibus  intellectus,  et  voluntatis  ;  et  perficit  in  fìnem 
intellectus,  et  voluntatis:  angeli  autem  illuminatio  refertur  ad  intellectum,  ut 
dictum  est  (art.  praec);  ideo  etiam  purgatio  angeli  intelligitur  a  defectu  in- 
tellectus, qui  est  nescientia  ;  perfectio  autem  est  consummatio  in  finem  intel- 
lectus, qui  est  veritas  cognita.  Et  hoc  est,  quod  dicit  Dion.  6.  cap.  Eccl.  Hier. 
(part.^.)  quod  in  coelesti  hierarchia  purgatio  est  in  subjectis  essentiis,  tamquam 
ignotorum  illuminatio  in  perfectiorem  scientiam  inducens:  sicut  si  dicamus 
visum  corporaiem  purgari,  inquantum  removentur  tenebrae  ;  illuminari  vero, 
inquantum  perfunditur  lumine  ;  perfici  vero,  secundum  quod  perducitur  ad 
cognitionem  colorati. 

Ad  secundum  dicendum,  quod  unus  angelus  potest  inducere  alium  ad 
amorem  Dei  per  modum  persuadentis,  ut  supra  dictum  est  (in  corp.  art.). 

Ad  tertium  dicendum,  quod  Philosophus  loquitur  de  appetita  inferiori 
sensitivo,  qui  potest  moveri  a  superiori  ìntellectivo,  quia  pertinet  ad  eamdem 
naturam  animae,  et  quia  inferior  appetitus  est  virtus  in  organo  corporali,  quod 
in  angelis  locum  non  habet. 


'&' 


ARTICULUS  III.  522 

UTRUM  ANGELUS    INFERIOR  -SUPERIOREM  ILLUMINARE    POSSIT. 

(2.  Disi.  ().  art.  2.  et  Veri.  q.  c^.  art.  }.). 

Ad  tertium  sic  proceditur.  Videtur,  quod  angelus  inferior  superiorem 
illuminare  possit:  ecclesiastica  enim  hierarchia  derivata  est  a  coelesti,  eteam 
repraesentat;  unde  et  superna  Hierusalem  dicitur:  mater  nostra,  Gal.  4.:  sed  in 
Ecclesia  etiam  superiores  illuminantur,  ab  inferioribus,  et  docentur,  secun- 
dum illud  Apostoli  I.  ad  Cor.  14.:  Potestis  omn&s  per  singiilos  prophetare,  ut 
omnes  discant,  et  omnes  exhortentur ;  ergo  et  in  coelesti  hierarchia  superiores 
ab  inferioribus  possunt  illuminari. 

2.  Praeterea.  Sicut  ordo  corporalium  substantiarum  dependet  ex  Dei 
voluntate,  ita  et  ordo,  substantiarum  spiritualium  :  sed,  sicut  dictum  est  (q.  praec. 
art.  6.  et  y.),  Deus  quandoque  praeter  ordinem  substantiaram  corporalium  ope- 
ratur  ;  ergo  etiam  quandoque  operatur  praeter  ordinem  spiritualium  substan- 
tiarum, illuminando  inferiores  non  per  mcdios  superiores  ;  sic  ergo  inferiores 
illuminati  a  Deo  possunt  superiores  illuminare. 

3.  Praeterea.  Unus  angelus  alium  illuminat,  ad  quem  se  convertit,  ut 
supra  dictum  est  (art.  i.  huj.  q.):  sed,  cuin  ista  conversio  sit  voluntaria,  potest 
supremus  angelus  ad  infimum  se  convertere  mediis  praetermissis  :  ergo 
potest  eum  immediate  illuminare;  et  ita  potest  illuminare  superiores. 

Sed  contra  est,  quod  Dionys.  dicit  (cap.  j.  Ecch  Hier.),  liane  legem  esse 
divinitatis  immobiliter  fìrmatam,  ut  inferiora  reducantur  in  Deum  per  su- 
periora. 

Respondeo  dicendum,  quod  inferiores  angeli  numquam  illuminant  su- 
periores,  sed  semper  ab  eis  illuminantur.  Cujus  ratio  est,  quia,  sicut  supra 
dictum  est  (q.  praec.  ari.  6.),  ordo  continetur  sub  ordine,  sicut  causa  conti- 
netur  sub  causa;  unde  sicut  ordinatur  causa  ad  causam,  ita  ordo  ad  ordinem. 
Et  ideo  non  est  inconveniens,  si  aliquando  aliquid  fiat  praeter  ordinem  infe- 
rioris  causae,  ad  ordinandum  in  superiorem  causam:  sicut  in  rebus  humanis 
praetermittitur  mandatum  praesidis,  ut  obediatur  principi.  Et  ita  contingit, 
ut  praeter  ordinem  naturae  corporalis  aliquid  Deus  miraculose  operetur,  ad 
ordinandum  homines  in  ejus  cognitionem  :  sed  praetermissio  ordinis,  qui 
debetur  spiritualibus  substantiis,  in  nullo  pertinet  ad  ordinationem  hominum 
in  Deum;  cum  operationes  angelorum  non  sint  nobis  manifestae,  sicut  ope- 
rationes  sensibilium  corporum  ;  et  ideo  ordo,  qui  convenit  spiritualibus  sub- 
stantiis, numquam  a  Deo  praetermittitur,  quin  semper  inferiora  moveantur 
per  superiora,  et  non  e  converso. 

Ad  primum  ergo  dicendum,  quod  ecclesiastica  hierarchia  imitatur  coele- 
stem  aliqualiter,  sed  non  perfecte  consequitur  ejus  similitudinem;  in  coelesti 
enim  hierarchia  tota  ratio  ordinis  est  ex  propinquitate  ad  Deum;  et  ideo  illi 
qui  sunt  Deo  propinquiores,  sunt  et  gradu  sublimiores,  et  scientia  clariores: 
et  propter  hoc  superiores  numquam  ab  inferioribus  illuminantur;  sed  in  ec- 
clesiastica hierarchia  interdum  qui  sunt  Deo  per  sanctitatem  propinquiores, 
sunt  gradu  infimi,  et  scientia  non  eminentes:  et  quidam  in  uno  etiam  se- 
cundum  scientiam  eminent,  et  in  alio  deficiunt;  et  propter  hoc  superiores 
ab  inferioribus  doceri  possunt. 

Ad  secundum  dicendum,  quod  non  est  similis  ratio  de  hoc,  quod  Deus 
agat  praeter  ordinem  naturae  corporalis,  et  spiritualis.  ut  dictum  est  (in  corp. 
art.)  ;  unde  ratio  non  sequitur. 

Ad  tertium  dicendum,  quod  angelus  voluntate  convertitur  ad  alium  an- 
gelum  illuminandum  :  sed  voluntas  angeli  semper  regulatur  lege  divina,  quae 
ordinem  in  angelis  instituit. 

ARTICULUS  IV.  523 

UTRUAI  ANGELUS    SUPERIOR    ILLUMIXET    IXFERIOREM 
DE    OMNIBUS    SIBI   NOTIS. 

(2.  Dist.  9.  art  2.  et  Disi.  11.  q.  2.  art.  i.  et  Veri.  q.  9.  art.  i.). 

Ad  auiKTUM  sic  proccditur.  Vidctur,  quod  angelus  superior  non  illuminet 
inferiorem  de  omnibus,  quae  ipse  novit:  dicit  enim  Dionys.  12.  cap,  Coelest. 
Hierarc,  quod  angeli  superiores  habent  scientiam  magis  universalem;  infe- 
riores vero  magis  particularem,  et  subjectam:  sed  plura  continentur  sub 
scientia  universali,  quam  sub  particulari;  ergo  non  omnia,  quae  sciunt  su- 
periores angeli,  cognoscunt  inferiores  per  superiorum  illuminationem. 

2.  Praeterea.  Magister  dicit  in  11.  dist.  2.  Sent.,  quod  superiores  angeli 
cognoverunt  a  saeculis  mysterium  incarnationis  :  inferioribus  vero  ignotum 
fuit,  usquequo  completum  est,  quod  videtur  per  hoc,  quod  quibusdam  angelis 
quaerentibus.    Ouis  est  iste  rex  gìorìae  ?   quasi  ignorantibus   alii   respondent 

quasi  scientes:  Dominus  virtututn  ipse  est  rex  gloriae:  ut  Dion.  exponit  7. 
cap.  Coelest  Hierarc.  :  hoc  autem  non  esset,  si  superiores  angeli  illuminarent 
inferiores  de  omnibus,  quae  ipsi  cognoscunt;  non  ergo  eos  illuminant  de 
omnibus  sibi  notis. 

3.  Praeterea.  Si  superiores  angeli  inferioribus  annuntiant  omnia,  quae 
cognoscunt,  nihil  inferioribus  ignotum  remanet,  quod  superiores  cognoscunt; 
non  ergo  de  caetero  superiores  poterunt  illuminare  inferiores,  quod  videtur 
inconveniens  ;  non  ergo  superiores  de  omnibus  inferiores  illuminant. 

Sed  contra  est,  quod  Gregor.  dicit  (implicite  Hom.  24.  in  Evang.  a  nied., 
sed  ex.pres.  Magist.  in  9.  disi.  Uh.  2.  Sent.),  quod  in  illa  codesti  patria  licet 
quaedam  data  smt  excellenter,  nihil  tamen  possidetur  singulariter.  Et  Dion. 
dicit  55.  cap.  Coel.  Hierar.  quod  unaquaeque  coelestis  essentia  intelli genti am  sibi 
a  superiori  datam  inferiori  communicat:  ut  patet  ex  auctoritate  supra  inducta 
(art.  I.  huj.  q.). 

Respondeo  dicendum,  quod  omnes  creaturae  ex  divina  bonitate  participant, 
ut  bonum,  quod  habent,  in  alia  diffundant;  nam  de  ratione  boni  est,  quod 
se  aliis  communicet,  et  inde  est  etiam,  quod  agentia  corporalia  similitudinera 
suam  aliis  tradunt,  quantum  possibile  est;  quanto  igitur  aliqua  agentia  magis 
in  participatione  divinae  bonitatis  constituuntur,  tanto  magis  perfectiones 
suas  nituntur  in  alios  trasfundere,  quantum  possibile  est;  unde  B.  Petrus 
monet  eos,  qui  divinam  bonitatem  per  gratiam  participant,  dicens  i.  Pet.  4.: 
Umisquisque  sicut  accepit  gratiam,  in  alteriitrum  illam  administranies,  sicut  boni 
dispensatores  multiformis  gratiae  Dei.  Multo  igitur  magis  sancti  angeli,  qui 
sunt,  in  pienissima  participatione  divinae  bonitatis,  quidquid  a  Deo  perei- 
piunt,  subjectis  impartiuntur. 

Non  tamen  recipitur  ab  inferioribus  ita  excellenter,  sicut  est  in  superio- 
ribus;  et  ideo  superiores  semper  remanent  in  altieri  ordine,  et  perfectiorem 
scientiam  habent:  sicut  unam  et  eamdem  rem  plenius  intelligit  magister,  quam 
discipulus,  quia  ab  eo  addiscit. 

Ad  primum  ergo  dicendum,  quod  superiorum  angelorum  scientia  dicitur 
esse  universalior,  quantum  ad  eminentiorem  modum  intelligendi. 

Ad  secundum  dicendum,  quod  verbum  Magistri  non  est  sic  intelligendum, 
quod  inferiores  angeli  penitus  ignoraverint  mysterium  Incarnationis  ;  sed  quia 
non  ita  piene  cognoverunt,  sicut  superiores;  et  in  ejus  cognitione  postmodum 
profecerunt,  dum  illud  mysterium  impleretur. 

Ad  tertium  dicendum,  quod  usque  ad  diem  judicii  semper  nova  aliqua 
supremis  angelis  revelantur  divinitus  de  his,  quae  pertinent  ad  dispositionem 
mundi,  et  praecipue  ad  salutem  electorum;  unde  semper  remanet,  unde  su- 
periores angeli  inferiores  illuminent. 

QUAESTIO  CVII. 

DE  LOCUTIONIBUS  ANGELORUM,  IN  QUINQUE  ARTICULOS  DIVISA. 

Deinde  considerandum  est  de  Locutionibus  ans^elorom. 

Et  circa  hoc  quaeruntur  quinque. 

Primo.  Utrum  unus  angelus  loquatur  alii. 

Secundo.  Utrum  inferior  superiori. 

Tertio.  Utrum  angelus  Deo. 

Quarto.  Utrum  in  locutione  angeli  aliquid  distantia  localis  operetur. 

Quinto.  Utrum  locutionem  unius  angeli  ad  alterum  omnes  cognoscant. 

ARTICULUS  I.  524 

UTRUM    UNUS    ANGELUS    ALTERI  LOCIUATUR. 

(2.  Dist.  II.  q.  2.  art.  5.  et  Veri.  q.  9.  art.  4.  j.  et  7.  et  i.  Cor.  lect.  i^.). 

Ad  primum  sic  proceditur.  Videtur,  qùod  unus  angelus  alteri  non  loqua- 
tur: dicit  enim  Gregor.  18.  Mor.  (cap.  ly.),  quod  in  statu  resurrectionis 
uniuscujusque  mentem  ab  alterius  oculis  membrorum  corpulentia  non  abscon- 
dit  :  multo  igitur  minus  mens  unius  angeli  absconditur  ab  altero  :  sed  locutio 
est  ad  manifestandum  alteri,  quod  latet  in  mente;  non  igitur  oportet,  quod 
unus  angelus  alteri  loquatur. 

2.  Praeterea.  Duplex  est  locutio;  interior,  per  quam  aliquis  sibi  ipsi  lo- 
quitur.  et  exterior,  per  quam  aliquis  loquitur  alteri:  exterior  autem  locutio 
fìt  per  aliquod  sensibile  signum,  puta  voce,  vel  nutu;  vel  aliquo  corporis 
membro,  puta  lingua,  vel  digito,  quae  angelis  competere  non  possunt;  ergo 
unus  angelus  alteri  non  loquitur. 

3.  Praeterea.  Loquens  excitat  audientem,  ut  attendat  suae  locutioni; 
sed  non  videtur,  quod  unus  angelus  excitet  alium  ad  attendendum:  hoc  enim 
fìt  apud  nos  aliquo  sensibili  signo;  ergo  unus  angelus  non  loquitur  alteri. 

Sed  contra  est,  quod  dicitur  i.  Cor.  13.:  Si  linguis  homimcm  loquar,  et 
angelorum. 

Respondeo  dicendum,  quod  in  angelis  est  aliqua  locutio:  sed,  sicut  dicit 
Greg.  2.  Moral.  cap.  4.,  dignum  est,  ut  mens  nostra  qualitatem  corporeae  lo- 
cutionis  excedens,  ad  sublimes,  atque  incognitos  modos  locutionis  intimae 
suspendatur.   Ad   intelligendum  igitur,  qualiter  unus  angelus   alii  loquatur, 
considerandum  est,  quod,  sicut  supra  diximus  (q.  82.  art.  4.),  cura  de  actibus, 
et  potentiis  animae  ageretur,  voluntas  movet  intellectum  ad  suam  operatio- 
nem:  intelligibile  autem  est  in  intellectu  tripliciter:  primo  quidem  habitua- 
liter,  vel  secundum  memoriam,  ut  August.  dicit  (io.  de  Trin.  cap.  8.):  secundot 
autem,  ut  in  actu  consideratum,  vel  conceptum:  tertio,  ut  ad  aliud  relatumrj 
manifestum  est  autem,  quod  de  primo  gradu  in  secundum  transfertur  intel-J 
ligibile  per  imperium  voluntatis:  unde  in   defìnitione   habitus   dicitur:  Quof 

quis  iititur,  cum  voluent  :  similiter  autem  et  de  secundo  gradu  transfertur  in 
tertìum  per  voluntatem:  nam  per  voluntatem  conceptus  mentis  ordinatur  ad 
alterum;  puta,  vel  ad  agendum  aliquid,  vel  ad  man^festandum  alteri.  Quando 
autem  mens  convertit  se  ad  actu  considerandum,  quod  habet  in  habitu,  lo 
quitur  aliquis  sibi  ipsi;  nam  iDse  conceptus  mentis  interiiis  verbum  \0C3iiur. 
Ex  hoc  vero,  quod  conceptus  mentis  angelìcae  ordinatur  ad  manifestanduni 
alteri,  per  voluntatem  ipsius  angeli,  conceptus  mentis  unius  angeli  innotescit 
alteri:  et  sic  loquitur  unus  angelus  alteri;  nihii  est  enim  aliud  loqui  ad  al- 
terum, quam  conceptum  mentis  alteri  manifestare. 

Ad  primum  ergo  dicendum,  quod  in  nobis  interior  mentis  conceptus  quasi 
duplici  obstaculo  clauditur.  Primo  quidem  ipsa  voluntate,  quae  conceptum 
intellectus  potest  retinere  interius,  vel  ad  extra  ordinare  :  et  quantum  ad  hoc 
mentem  unius  nullus  alius  potest  videre,  nisi  solus  Deus,  secundum  illud  i. 
Cor.  2.  :  Quae  sunt  hominis  mino  novit  nisi  spiritus  hominis,  qui  in  ipso  est.  Se- 
cundo autem  clauditur  mens  hominis  ab  alio  homine  per  grossitiem  corporis: 
unde,  cum  etiam  voluntas  ordinat  conceptum  mentis  ad  manifestandum 
alteri,  non  statim  cognoscitur  ab  alio;  sed  oportet  aliquod  signum  sensibile 
adhibere.  Et  hoc  est,  quod  Greg.  dicit  2.  Mor.  (cap.  4.)  :  Alienis  oculis  intra 
secretum  mentis  quasi  post  parietem  corporis  stamus  :  sed  cum  manifestare  noS' 
metipsos,  cupimus,  quasi  per  linguae  januam  egredimur,  ut  quales  sumus  intrinsecus 
ostendamus:  hoc  autem  obstaculum  non  habet  angelus;  et  ideo  quam  cito 
vult  manifestare  suura  conceptum,  statim  alius  cognoscit. 

Ad  secundum  dicendum,  quod  locutio  exterior,  quae  fìt  per  vocem  est 
nobis  necessaria  propter  obstaculum  corporis;  unde  non  convenit  angelo; 
sed  sola  locutio  interior;  ad  quam  pertinet  non  solum  quod  loquatur  sibi 
interius  concipiendo,  sed  etiam  quod  ordinet  per  voluntatem  ad  alterius 
manifestationem;  et  sic  lingua  angelorum  metaphorice  dicitur  ipsa  virtus 
angeli,  qua  conceptum  suum  manifestat. 

Ad  tertìum  dicendum,  quod  quantum  ad  angelos  bonos,  qui  semper  se 
invicem  vident  in  Verbo,  non  esset  necessarium  ponere  aliquid  excitativum: 
quia  sicut  unus  semper  videt  alium;  ita  semper  videt  quidquid  in  eo  est  ad 
se  ordinatura:  sed  quia  etiam  in  statu  naturae  conditae  sibi  invicem  loqui 
poterant,  et  mali  angeli  etiam  nunc  sibi  invicem  loquuntur;  dicendum  est 
quod,  sicut  sensus  movetur  a  sensibili,  ita  intellectus  niovetur  ab  intelligibili; 
sicut  ergo  per  signum  sensibile  excitatur  sensus:  ita  per  aliquam  virtutera 
intelligibilem  potest  excitari  mens  angeli  ad  attendendum. 


ARTICULUS  II.  525 

UTRUAI    INFERIOR   ANGELUS    SUPERIORI    LOQUATUR. 

(Infr.   q.  wj,   art.  2.   corp.   et  Veri.  q.   9.  art.  j.    et   i.    Cor.  i^.). 

Ad  secundum  sic  proceditur.  Videtur,  quod  inferior  angelus  superiori  non 
•loquatur;  quia  super  illud  i.  Corint.  13.:  Si  linguis  hominum  loquar,  et  ange- 
torum,  dicit  Gloss.  (ord.  Nic.  de  Lyr.)  quod  locutiones  angelorum  sunt  illu- 
minationes,  qulbus  superiores  illuminant  inferiores:  sed  inferiores  numquam 
iliuminant  superiores,  ut  suora  dictum  est  (q,praec.  ari.  z.)  ;  ergo  nec  inferiores 
^uperioribus  ioquuntur. 

2.  Praeterea.  Supra  dictum  est  (q.  praec.  art.  i.),  quod  illuminare  nihil 
est  aliud,  quam  illud,  quod  est  alicui  manifestum,  alteri  manifestare  :  et  hoc 
idem  est  loqui;  ergo  idem  est  loqui,  et  illuminare:  et  sic  idem,  quod  prius. 

3.  Praeterea.  Greg.  dicit  2.  Mor.  (cap.  4.  a  princ.)  quod  Deus  ad  angelos 
loquitur  eo  ipso  quod  eorum  cordibus  occulta  sua  invisibilia  ostendit:  sed  hoc 
ipsum  est  illuminare;  ergo  omnis  Dei  locutio  est  illuminatio;  pari  ergo  ra- 
tione  omnis  angeli  locutio  est  illuminatio;  nullo  ergo  modo  angelus  inferior 
superiori  loqui  potest. 

Sed  contra  est,  quod,  sicut  Dion.  exponit  (cap.  j.)  Coel.  Hier.,  inferiores 
angeli  superioribus  dixerunt;  Quis  est  iste  Rcx  gìorìae? 

Respoxdeo  dicendum,  quod  angeli  inferiores  superioribus  loqui-  possunt. 
Ad  cujus  evidentiam  considerandum  est,  quod  omnis  illuminatio  est  locutio 
in  angelis  :  sed  non  omnis  locutio  est  illuminatio:  quia,  sicut  dictum  est 
(art.  pradc),  angelum  loqui  angelo  nihil  aliud  est,  quam  conceptum  suum 
ordinare  ad  hoc  ut  ei  innotescat  per  propriam  voluntatem.  Ea  vero,  quae 
mente  concipiuntur,  ad  duplex  principium  referri  possunt,  scilicet  ad  ipsiuìi 
Deum,  qui  est  prima  veritas,  et  voluntateui  intdligentis,  per  quam  aliquid  actu 
consideramus;  quia  vero  veritas  est  lumen  intellectus,  et  regula  omnis  veri- 
tatis  est  ipse  Deus,  manifestatio  ejus,  quod  mente  concipitur,  secundum  quod 
dependet  a  prima  veritate,  et  locutio  est,  et  illuminatio  :  puta,  si  unus  homo 
dicat  alii  :  Coeìuin  est  a  Deo  creatiim,  vel:  Homo  est  animai.  Sed  manifestatio 
eorum,  quae  dependent  ex  voluntate  intelligentis,  non  potest  dici  illuminatio, 
sed  locutio  tantum:  puta,  si  aliquis  alteri  dicat:  Volo  'hoc  addiscere:  Volo  hoc, 
vel  illud  facere.  Cujus  ratio  est,  quia  voluntas  creata  non  est  lux,  nec  regula 
veritatis,  sed  participans  lucem;  unde  communicare  ea,  quae  sunt  a  voluntate 
creata,  inquantum  hujusmodi,  non  est  illuminare:  non  enimpertinet  ad  per- 
fectionem  intellectus  mei,  quid  tu  velis,  vel  quid  tu  inteUigas,  cognoscere: 
sed  snlum  quid  rei  veritas  habeat. 

Manifestum  est  autem,  quod  angeli  dicuntur  superiores,  vel  inferiores  per 
comparationem  ad  hoc  principium,  quod  est  Deus;  et  ideo  illuminatio,  quae 
dependet  a  principio,  quod  est  Deus,  solum  per  superiores  angelos  ad  infe- 
riores deducitur:  sed  in  ordine  ad  principium,  quod  est  voluntas,  ipse  volens 
est  primus,  et  supremus  :  et  ideo  manifestatio  eorum,  quae  ad  voluntatem 
pertinent,  per  ipsum  volentem  deducitur  ad  alios  quoscumque:  et  quantum 
ad  hoc  et  superiores  inferioribus,  et  inferiores  superioribus  loquuntur. 

Et  per  hoc  patet  solutio  ad  primum  et  ad  secundum. 

Ad  tertium  dicendum,  quod  omnis  Dei  locutio  ad  angelos  est  illumi- 
natio: quia,  cum  voluntas  Dei  sit  regula  veritatis,  etiam  scire  quid  Deus  velit, 
pertinet  ad  perfectionem,  et  illuminationem  mentis  creatae  :  sed  non  est 
€adem  ratio  de  voluntate  angeli,  ut  dictum  est  (in  corp.  art.). 

ARTICULUS  III.  52Ó 

UTRUM    ANGELUS  DEO    LOQUATUR. 

(Job  4-)' 

Ad  tertium  sic  proceditur.  Videtur,  quod  angelus  Deo  non  loquatur: 
locutio  enim  est  ad  manifestandum  aliquid  alteri:  sed  angelus  nihil  potest 
mauiiestare  iJeo.  guì  ciiìiìIa  novitj  c~gG  angelus  non  «cci 

2.  Praeterea.  Loqui  est  ordinare  conceptum  intellectus  ad  alterum,  ut 
dìctum  est  (art.  i.  huj.  q.)  :  sed  angelus  semper  conceptum  suae  mentis  or- 
dinat  in  Deum;  si  ergo  aliquando  Deo  loquitur,  semper  Deo  loquitur,  quod 
potest  videri  aliquìbus  inconveniens,  cum  aliquando  angelus  angelo  loquatur. 
Videtur  ergo,  quod  angelus  numquam  loquatur  Deo. 

Sed  contra  est,  quod  dicitur  Zachar.  i.:  Respondit  angelus  Deo,  et  dixit: 
Domine  exercitunm  usquequo  non  misere]) eris  Jerusaìem  ?  Loquitur  ergo  an- 
gelus Deo. 

Respondeo  dicendum,  quod,  sicut  dictum  est  (ari.  i.  huj.  q.),  locutio  an- 
geli est  per  hoc,  quod  conceptio  mentis  ordinatur  ad  alterum,  sed  aliquid 
ordinatur  ad  alterum  dupliciter.  Uno  modo  ad  hoc  quod  communicet  aliquid 
alteri:  sicut  in  rebus  naturalibus  agens  ordinatur  ad  patiens:  et  in  locutione 
humana  doctor  ordinatur  ad  discipulum:  et  quantum  ad  hoc  nullo  modo  an- 
gelus loquitur  Deo,  ncque  de  his,  quae  ad  rerum  veritatem  pertinent,  ncque 
de  his,  quae  depcndent  a  voluntate  creata:  quia  Deus  est  omnis  veritatis,  et 
omnis  voluntatis  principium,  et  conditor.  Alio  modo  ordinatur  aliquid  ad  al- 
terum, ut  ab  eo  aliquid  accipiat:  sicut  in  rebus  naturalibus  passivum  ad  agens; 
et  in  locutione  humana  discipulus  ad  magistrum:  et  hoc  modo  angelus  loquitur 
Deo,  vel  consulendo  divinam  voluntatem  de  agendis,  vel  ejus  excellentiam, 
quam  nurtiquam  comprehendit,  admirando:  sicut  Gregorius  dicit  2.  Moral. 
(cap.  4.),  quod  angeli  loquuntur  Deo,  cum  per  hoc  quod  super  semetipsos 
respiciunt,  in  motum  admirationis  surgunt. 

Ad  primum  ergo  dicendum,  quod  locutio  non  semper  est  ad  manifestandum 
alteri:  sed  quandoque  ad  hoc  ordinatur  fìnaliter,  ut  loquenti  aliquid  manife- 
stetar:  sicut  cum  discipulus  quaerit  aliquid  a  magistro. 

Ad  secundum  dicendum,  quod  locutione,  qua  angeli  loquuntur  Deo,  lau- 
dantes  ipsum,  et  admirantes,  semper  angeli  Deo  loquuntur:  sed  locutione, 
qua  ejus  sapientiam  consulunt  super  agendis,  tunc  ei  loquuntur,  quando  ali- 
quod  novum  per  eos  agendum  occurrit,  super  quo  desiderant  illuminari. 

ARTICULUS  IV.  527 

UTRUM   LOCALIS    DISTANTIA    OPERETUR    ALIQ.UID 
IN    LOCUTIONE    ANGELICA. 

(2.  Dist.  9.  art.  2.  ad  6.  et  Dist.  11.  q.  2.  art.  5.  ad),  et  Veri.  q.  9.  art.  6.). 

Ad  quartum  sic  proceditur.  Videtur,  quod  localis  distantia  operetur  ali- 
quid  in  locutione  angelica:  sicut  enim  dicit  Damasc.  (Uh.  2.  Orth.  Fid.cap.^. 
et  Uh.  I.  cap.  ly.)  :  Angelus,  uhi  est,  ihi  operatur  :  locutio  autem  est  quaedam 
operatio  angeli:  cum  ergo  angelus  sit  in  determinato  loco,  videtur,  quod 
usque  ad  determinatam  loci  distantiam  angelus  loqui  possit. 

2.  Praeterea.  Clamor  loquentisfit  propter  distantiam  audientis  :  sed  Isa.  6. 
dicitur  de  Seraphim,  quod  clamai  alter  ad  alterum;  ergo  videtur,  quod  in  lo- 
cutione angelorum  aliquid  operetur  localis  distantia. 

Sed  contra  est,  quod  sicut  dicitur  Lue.  16.,  dives  in  inferno  positus  lo- 
quebatur  Abrahae,  non  impediente  locali  distantia;  multo  igitur  minus  localis 
distantia  potest  impedire  locutionem  unius  angeli  ad  alterum. 

Respondeo  dicendum,  quod  locutio  angeli  in  intellectuali  operatione 
consìstit,  ut  ex  dictis  patet  far/.  1.2.  et),  huj.  q.):  intellcctualis  autem  operatio 

angeli  omnino  abstracta  est  a  loco,  et  tempore  :  nam  etiam  nostra  intelle- 
ctualis  operatio  est  per  abstractionem  ab  hic  et  nunc,  nisi  per  accidens  ex 
parte  phantasmatum,  quae  in  angelis  nulla  sunt  ;  in  eo  autem,  quod  est  omnino 
abstractum  a  loco,  et  tempore,  nihil  operatur  neque  temporis  diversitas,  neque 
loci  distantia  ;  unde  in  locutione  angeli  nullum  impedimentum  facìt  di- 
stantia loci. 

Ad  primum  ergo  dìcendum,  quod  locutìo  angeli,  sicut  dictum  est  (art.  i. 
hiij.  q.)  est  locutio  interior,  quae  tamen  ab  alio  percipitur  ;  et  ideo  est  in  an- 
gelo loquente,  et  per  consequens  ubi  est  angelus  loquens:  sed  sicut  distantia 
localis  non  impedit,  quin  unus  angelus  alium  videre  possit;  ita  etiam  non 
impedit,  quin  percipiat,  quod  in  eo  ad  se  ordinatur:  quod  est  ejus  locutio- 
nem  percipere. 

Ad  secundum  dicendum,  quod  clamor  ille  non  est  vocis  corporeae,  quae 
fit  propter  distantiam  loci:  sed  significat  magnitudinem  rei,  quae  dicebatur, 
vel  magnitudinem  effectus,  secundum  quod  dicit  Greg.  2.  Moral.  (cap.  4.)  : 
Tanto  quisqiie  mimis  claniat,  quanto  minus  desidcrat. 


ARTICULUS  V.  528 

UTRUM  LOCUTIONEM  UNIUS    ANGELI    AD    ALTERUM 
OMNES  COGNOSCANT. 

(Feri.  q.  9.  art.  7,   corp.). 

Ad  quintum  sic  proceditur.  Videtur,  quod  locutionem  unius  angeli  ad 
alterum  omnes  cognoscant,  quod  enim  unius  hominis  locutionem  non  omnes 
audiant,  facit  inaequalis  loci  distantia  :  sed  in  locutione  angeli  nihil  operatur 
localis  distantia,  ut  dictum  est  (art.  praòc.) ;  ergo,  uno  angelo  loquente  ad 
alterum,  omnes  percipiunt. 

2.  Praeterea.  Omnes  angeli  communicant  in  virtute  intelligendi;  si  ergo 
conceptus  mentis  unius  ordinatus  ad  alterum  cognoscitur  ab  uno,  pari  ra- 
tione  cognoscitur  ab  aliis. 

3.  Praeterea.  Illuminatio  est  quaedam  species  locutionis:  sed  illuminatio 
unius  angeli  ab  altero  pervenit  ad  omnes  angelos,  quia,  ut  Dionys.  dicit  15. 
Coel.  Hier.  :  Unaquaeque  codestis  essentia  intelligenti  ani  sibi  traditam  aliis  comniu- 
nical;  ergo  et  locutio  unius  angeli  ad  alterum  ad  omnes  perducitur. 

Sed  contra  est,  quod  unus  homo  potest  alteri  soli  loqui  :  multo  igitur 
magis  hoc  in  angelis  esse  potest. 

Respondeo  dicendum,  quod,  sicut  supra  dictum  est  (art.  i.  Imj.  q.),  con- 
ceptus mentis  unius  angeli  percipi  potest  ab  altero  per  hoc,  quod  ille,  cujus 
est  conceptus,  sua  voluntate  ordinat  ipsum  ad  alterum  :  potest  autem  ex  aliqua 
causa  ordinari  aliquid  ad  unum,  et  non  ad  alterum  :  et  ideo  potest  conceptus 
unius  ab  ahquo  uno  cognosci,  et  non  ab  aliis  :  et  sic  locutionem  unius  angeli 
ad  alterum  potest  percipere  unus  absque  aliis,  non  quidem  impediente  di- 
stantia locali,  sed  hoc  faciente  voluntaria  ordinatione,  ut  dictum  est  (art.  praec). 

Unde  patet  responsio  ad  primum,  et  ad  secundum. 

Ad  tertium  dicendum,  quod  illuminatio  est  de  his,  quae  emanant  a  prima 
regula  veritatis,  quae  est  principium  commune  omnium  angelorum;  et  ideo 
illuminationes  sunt  omnibus  communes  :  sed  locutio  potest  esse  de  his,  quae 

S.  Thomae  Summa   Theologica.  Voi.  I.  ^  1 

ordinantur  ad  principium  voluntatis  creatae,  quod  est  proprium  unicuìque  a^^.  * 
gelo  ;  et  ideo  non  oportet,  quod  hujusmodi  locutiones  sint  omnibus  com- 

irr.r.cs.  ^ 


QUAESTIO  CVIII. 


DE    ORDINATIONE    ANGELORUM    SECUNDUM    HIER ARCHI AS, 

ET    ORDINES,  *! 

IN    OCTO    ARTICULOS    DIVISA.  Ì 

Deinde  considerandum  est  de  ordinatione  angelorum  secundum  hierar-      i 
chias,  et  ordines.  Dictum  est  enim  (q.  io6.  art.  ^.),  quod  superiores  illuminant     J 

inferiores,  et  non  e  converso.  •  i 

Circa  hoc  quaeruntur  odo.  ì 

Primo.  Utrum  omnes  angeli  sint  unius  hierarchiae. 

Secundo.  Utrum  in  una  hierarchia  sit  unus  tantum  ordo.  ^ 

Tertio.  Utrum  in  uno  ordine  sint  plures  angeli.  •- 

Quarto.  Utrum  distinctio  hierarchiarum,  et  ordinum  sit  a  natura.  i 

Quinto.  De  nominibus,  et  proprietatibus  singulorum  ordinum.  i 

Sexto.  De  comparatione  ordinum  ad  invicem.  : 

Septimo.  Utrum  ordines  durent  post  diem  judicii.  ; 

Octavo.  Utrum  homines  assumantur  ad  ordines  angelorum.  "^ 


ARTICULUS  I.  529 

UTRUM    OMNES    ANGELI    SINT    UNIUS    HIERARCHIAE. 
(2.  Disi.  9.  art.  i.). 

Ad  primum  sic  proceditur.  Videtur,  quod  omnes  angeli  sint  unius  hierar- 
chiae: cum  enim  angeli  sint  supremi  Inter  creaturas,  oportet  dicere,  quod 
sint  optime  dispositi:  sed  optinia  dispositio  est  multitudinis,  secundum  quod 
continetur  sub  uno  principatu,  ut  patet  per  Pliilos.  12.  Metaph.  (in  fin.)  et 
in  3.  Polit.  (cap.  II.  et  12.);  cum  ergo  hierarchia  nihil  sit  aliud,  quam  sacer 
principatus,  videtur,  quod  omnes  angeli  sint  unius  hierarchiae. 

2.  Praeterea.  Dionys.  dicit  in  3.  cap.  Coel.  Hier.  (in  princ.)  quod  hierar- 
chia est  ardo,  scientia,  et  actio  :  sed  omnes  angeli  conveniunt  in  uno  ordine  ad 
Deum,  quem  cognoscunt,  et  a  quo  in  suis  actionibus  regulantur;  ergo  omnes 
angeli  sunt  unius  hierarchiae. 

3.  Praeterea.  Sacer  principatus,  qui  dicitur  hierarchia,  invenitur  in  ho- 
minibus,  et  angelis:  sed  omnes  homines  sunt  unius  hierarchiae;  ergo  etiam 
omnes  angeli  sunt  unius  hierarchiae. 

Sed  contra  est,  quod  Dion.  6.  cap.  Coel.  Hier.  distinguit  tres  hierarchias 
angelorum. 

Respondeo  dicendum,  quod  hierarchìa  est  sacer  principatus,  ut  dictum  est 
(in  arg.  i.)  :  in  nomine  autem  principatus  duo  intelliguntur,  scilicet  ipse  prin- 
reò^i  et  muUitudo  ordinata  sub  principe.  Quia  igitur  unus  est  Deus  princeps 
non  solum  omnium  angelorum,  sed  etiam  hominura,  et  totius  creaturae,  ideo 
non  solum  omnium  angelorum,  sed  etiam  totius  rationalis  creaturae,  quae 
sacrorum  particeps  esse  potest,  una  est  hierarchìa  :  secundum  quod  Augu- 
stinus  dicit  in  12.  de  Civit,  Dei  (cap.  i.  cir.  princ.)  duas  esse  civitates,  hoc  est 
societates,  unam  in  bonis  angelis,  et  hominibus,  alteram  in  malis.  Sed  si  con- 
sideretur  principatus  ex  parte  multitudinis  ordinatae  sub  principe,  sic  unus 
principatus  dicitur,  secundum  quod  multitudo  uno  et  eodem  modo  potest 
gubernationem  principis  recipere.  Quae  vero  non  possunt  secundum  eumdem 
modum  gubernari  a  principe,  ad  diversos  principatus  pertinent:  sicut  sub  uno 
rege  sunt  diversae  civitates,  quae  diversis  reguntur  legibus,  et  ministris.  Mani- 
festum  est  autem,  quod  homines  alio  modo  divinas  illuminationes  percipiunt, 
quam  angeli  :  nam  angeli  percipiunt  eas  in  intelligibili  puritate  :  homines  vero 
percipiunt  eas  sub  sensibilium  simihtudinibus,  ut  Dionys.  dicit  in  lib.  i.  Coel. 
Hierar.,  et  ideo  oportuit  distingui  humanam  hierarchiam  ab  angelica.  Et  per 
eumdem  modum  in  angelis  tres  hierarchiae  distinguuntur:  dictum  est  enira 
sup.  (q.  j-;.  art.  ^.),  dum  de  cognitione  angelorum  ageretur,  quod  supeiiores 
angeli  habent  universaliorem  cognitionem  veritatis,  quam  inferiores.  Hujus- 
modi  autem  universalis  acceptio  cognitionis  secundum  tres  gradus  in  angelis 
distingui  potest:  possunt  enim  rationes  rerum,  de  quibus  angeli  illuminantur, 
considerari  tripUciter.  Primo  quidem,  secundum  quod  procedunt  a  primo  prin- 
cipio universali,  quod  est  Deus:  et  iste  [al.  ille]  modus  convenit  primae  hie- 
rarchiae, quae  immediate  ad  Deum  extenditur,  et  quasi  in  vestibulis  Dei  col- 
locatur,  ut  Dionys.  dicit  7.  cap.  Coel.  Hier,  Seciindo  vero,  prout  hujusmodi 
rationes  dependent  ab  universalibus  causis  creatis,  quae  jam  aliquo  modo 
multiplicantur  :  et  hic  modus  convenit  secundae  hierarchiae.  Tertio  autem 
modo,  secundum  quod  hujusmodi  rationes  applicantur  singulis  rebus,  et  prout 
dependent  a  propriis  causis:  et  hic  modus  convenit  infimae  hierarchiae,  quod 
plenius  patebit,  cum  de  singulis  ordìnibus  agetur  (ari.  6.  hiij.  q.);  sic  igitur 
distinguuntur  hierarchiae  ex  parte  multitudinis  subjectae.  Unde  manifestum 
est,  eos  errare,  et  contra  intentionem  Dionysii  loqui,  qui  ponunt  in  divinis 
personis  hierarchiam,  quam  vocant  supircoeUstem:  in  divinis  enim  personis 
est  quidam  ordo  naturae,  sed  non  hierarchiae:  nam,  ut  Dionys.  dicit  3.  cap. 
Coel.  Hier.,  ordo  hierarchiae  est,  alios  quidem  purgari,  et  illuminari,  et  per- 
fìci;  alios  autem  purgare,  et  illuminare,  et  perficere;  quod  absit  ut  in  divinis 
personis  ponamus. 

Ad  prlmum  ergo  dicendum,  quod  ratio  illa  procedit  de  principatu  ex  parte 
principis  :  quia  optimum  est,  quod  multitudo  regatur  ab  uno  principe,  ut 
Phil.  in  praedictis  locis  intendit  (he.  in  arg.  i.  cit  ). 

Ad  secundum  dicendum,  quod,  quantum  ad  cognitionem  ipsius  Dei, 
quem  omnes  uno  modo  (scilicet  per  essentiam)  vident,  non  distinguuntur  in 
angelis  hierarchiae,  sed  quantum  ad  rationes  rerum  creatarum,  ut  dictum  est 
(in  corp.  art.). 

Ad  tertium  dicendum,  quod  omnes  homines  sunt  unius  specie!;  et  unus 
modus  intelligendi  est  eis  connaturalis :  non  sic  autem  est  in  angelis;  unde 
non  est  similis  ratio. 

ARTICULUS  IL  5^0 

UTRUM    IN    UNA    HIERARCHIA    SINT    PLURES    ORDINES. 
(2.  Disi.  9.  ari.  5.  et  Uh.  5.  Contr.  g.  cap.  60.  et  ad  Eph.  i.  Uct.  y.). 

Ad  secundum  sic  proceditur.  Videtur,  quod  in  una  hierarchia  non  sint 
plures  ordines:  multiplicata  enim  definitione  multiplicatur  et  defìnitum:  sed 
hierarchia,  ut  Dionys.  dicit  (cap.  Coel.  Hier.),  est  ordo  ;  si  ergo  sunt  multi  or- 
dines, non  erit  una  hierarchia,  sed  multae.  j 

2.  Praeterea.  Diversi  ordines  sunt  diversi  gradus  ;  et  gradus  in  spiritua-  j 
libus  constituuntur  secundum  diversa  dona  spiritualia;  sed  in  angelis  omnia  j 
dona  spirituaHa  sunt  communia;  quia  nihil  ibi  singulariter  possidetur;  ergo  1 
non  sunt  diversi  ordines  angelorum.  i 

3.  Praeterea.  In  ecclesiastica  hierarchia  distinguuntur  ordines  secundum  ' 
purgare,  illuminare,  tt  perfìcere;  nam  ordo  Diaconorum  Qst  pur gativus,  Sacer-  ■■ 
dotum  illuminaiivus,  ^^ìsco^oruvci  perfectivus,  ut  Dionys.  dicit  5.  cap.  Eccl.  ] 
Hier.  (part.  i.  in  tit.  de  Sacer.  Perfectionih.):  sed  quilibet  angelus  purgat,  illu- 
minat  et  perficit;  non  ergo  est  distinctio  ordinum  in  angelis.  \ 

Sed  contra  est,  quod  Apost.  dicit  ad  Ephes.  i.  quod  Deus  constituit  : 
Christum  hominem   supra  omnem  principatum,  et  potestatem,  et  virtutem, 

et  dominationem  :  qui  sunt  diversi  ordines  angelorum,  et  quidam  eorum  ad  ■ 

unam  hierarchiam  pertinent,  ut  infra  patebit  (art.  6.  huj.  q.).  \ 

Respondeo  dicendum,  quod,  sicut  dictum  est  (art.  praec),  una  hierarchia  i 

est  unus  principatus,  idest  una  multitudo  ordinata  uno  modo  sub  principis  ; 

gubematione,  non  autem  esset  multitudo  ordinata,  sed  confusa,  si  in  multi-  ■ 

tudine  diversi  ordines  non  essent  ;  ipsa  ergo  ratio  hierarchiae  requirit  ordi-  \ 
num  diversitatem.  Quae  quidem  diversitas  ordinum  secundum  diversa  officia, 

et  actus  consideratur  :  sicut  patet,  quod  in  una  civitate  sunt  diversi  ordines  ! 

secundum  diversos  actus:  nam  alius  est  ordo  judicantium,  et  alius  pugnan-  | 

tium,  et  alius   laborantium  in  agris  :  et  sic  de  aliis.  Sed  quamvis  multi  sint  , 
unius  civitatis  ordines;  omnes  tamen  ad  tres  possunt  reduci,  secundum  quod 
quaelibet  multitudo  perfecta  habet  principium,  medium  et  fìnem;  unde  et  in 

civitatibus  triplex  ordo  hominum  invenitur.  Quidam  enim  sunt  supremi,  ut  : 
optimates;  quidam  autem  sunt  infimi,  ut  vilis  populus;  quidam  autem  sunt 

medii,  ut   populus  honorabilis  ;  sic  igitur  et  in  qualibet  hierarchia  angelica  a 

ordines  distinguuntur  secundum   diversos  actus,  et  officia:  et  omnis  ista  di-  j 

versitas  ad  tria  reducitur,  scilicet  adsummum,  medium,  et  infimum;etpropter  ^ 

hoc   in  qualibet  hierarchia  Dionys.  (cap.  7.  8.  et  9.  Coeì.   Hier.)  ponit  tres  j 

ordines,  nempe  Seraphim,  Cherubim  et  Thronorum  in  prima;  Dominatio-  jj 

num,  Virtutum  et  Potestatum  in  secunda;  Principatuum,  Archangelorum  et  j 

Angelorum  in  tertia.  ! 

Ad  primum  ergo  dicendum,  quod  ordo  dupliciier  dicitur.  Utio  modo  ipsa 

ordinatio  comprehendens  sub  se  diversos  gradus;  et    hoc  modo   hierarchia  ^ 

dicitur  ordo.  Alio  modo  dicitur  ordo   gradus  unus  :  et  sic  dicuntur  plures  or-  ! 

dines  unius  hierarchiae.  .1 

Ad  secundum  dicendum,  quod  in  societaie  angelorum  omnia  possidentur 

communiter:  sed  tamen  quaedam  excellentius  habentur  a  quibusdam,  quam  j 

ao  aliis:  unumquodque  autem  perfectius  habetur  ab  eo,  qui  potest  illud  com- 
municare,  quam  ab  eo,  qui  non  potest:  sicut  perfectius  est  calidum,  quod 
potest  calefacere,  quam  quod  non  potest:  et  perfectius  scit,  qui  potest  do- 
cere,  quam  qui  non  potest.  Et  quanto  perfectius  donum  aliquis  communicare 
potest,  lanto  in  perfectiori  gradu  est:  sicut  in  perfectiori  gradu  magisterii 
est,  qui  potest  docere  altiorem  scientiam  ;  et  secundum  hanc  similitudinem 
consideranda  est  diversitas  graduum,  vel  ordinum  in  angelis  secundum  di- 
versa officia  et  actus. 

Ad  tertium  dicendum,  quod  inferior  angelus  est  superior  supremo  ho- 
mine  nostrae  hierarchiae,  secundum  illud  Matth.  ii.:  Qui  minor  est  in  regno 
coelorum,  major  est  ilio,  scilicet  Joanne  Baptista,  quo  nulliis  major  inter  natos 
mulierum  surrexii;  unde  minor  angelus  coelestis  hierarchiae  potest  non  solum 
purgare,  sed  illuminare,  et  perfìcere,  et  altiori  modo,  quam  ordines  nostrae 
hierarchiae.  Et  sic  secundum  distinctionem  harum  actionum  non  distinguun- 
tur  coelestes  ordines,  sed  secundum  alias  differentias  actionum. 


ARTICULUS  III.  531 

UTRUM    IN  UNO    ORDINE  SINT  PLURES    ANGELI, 

(Locis  supra  art.  2.  induclis). 

Ad  tertium  sic  proceditur.  Videtur,  quod  in  uno  ordine  non  sint  plures 
angeli:  dictum  est  enim  supra  (q.  47.  ari.  2.  et  q.  jo.  art.  4.),  omnes  angelos 
inaequales  esse  ad  invicem:  sed  unius  ordinis  esse  dicuntur,  quae  sunt  ae- 
qualia;  ergo* plures  angeli  non  sunt  unius  ordinis. 

2.  Praeterea.  Quod  potest  sufficienter  fieri  per  unum,  superfluum  est 
quod  fìat  per  multa  :  sed  illud,  quod  pertinet  ad  unum  ofììcium  angelicum, 
sufficienter  potest  fieri  per  unum  angelum,  multo  magis,  quam  per  unum 
solem  sufficienter  fit,  quod  pertinet  ad  officium  solis,  quanto  perfectior  est 
angelus  coelesti  corpore  ;  si  ergo  ordines  distinguuntur  secundum  officia,  ut 
dictum  est  (art.  praec),  superfluum  est,  quod  sint  plures  angeli  unius  ordinis. 

3.  Praeterea.  Supra  dictum  est  (art.  i.  hujus  q.)  quod  omnes  angeli  sunt 
inaequales  ;  si  ergo  plures  angeli  sunt  unius  ordinis  (puta  tres,  vel  quatuor), 
infimus  superioris  ordinis  magis  conveniet  [al.  cotivenit]  cum  supremo  infe- 
rioris,  quam  cura  supremo  sui  ordinis  :  et  sic  non  videtur,  quod  magis  sit  unius 
ordinis  cum  hoc,  quam  cum  ilio:  non  igitur  sunt  plures  angeli  unius  ordinis. 

Sed  contra  est,  quod  Isa.  6.  dicitur,  quod  Seraphirn  clamai) ant  alter  ad  al- 
ierum:  sunt  ergo  plures  angeli  in  uno  ordine  Seraphim. 

Respondeo  dicendum,  quod  ille,  qui  perfecte  cognoscit  res  aliquas,  potest 
usque  ad  minima  et  actus,  et  virtutes,  et  naturas  earum  distinguere  :  qui  autem 
cognoscit  eas  imperfecte,  non  potest  distinguere  nisi  in  universali:  quae  qui- 
dem  distinctio  fit  per  pauciora  :  sicut  qui  imperfecte  cognoscit  res  naturales, 
distinguit  earum  ordines  in  universali,  ponens  in  uno  ordine  coelestia  cor- 
pora,  in  alio  corpora  inferiora  inanimata,  in  alio  plantas,  in  alio  animalia: 
qui  autem  perfectius  cognosceret  res  naturales,  posset  distinguere  et  in  ipsis 
corporibus  coelestibus  diversos  ordines,  et  in  singulis  aliorum.  Nos  autem 
imperfecte  angelos  cognoscimus,  et  eorum  officia,  ut  Dionys.  dicit  6.  cap. 
Coel.  Hierar.  ;  unde  non  possumus  distinguere  officia,  et  ordines  angelorum 

disi  in  communi;  secundum  quem  modum  multi  angeli  sub  uno  ordine  con- 
tinentur:  si  autem  perfecte  cognosceremus  officia  angelorum,  et  eorum  di- 
stinctiones,  perfecte  sciremus,  quod  quilibet  angelus  habet  suum  proprium 
officium,  et  suum  proprium  ordinem  in  rebus,  et  multo  magis,  quam  quae- 
libet  stella,  etsi  nos  lateat. 

Ad  primum  ergo  dicendum,  quod  omnes  angeli  unius  ordinis  sunt  aliquo 
modo  aequales  quantum  ad  communem  similitudinem,  secundum  quam  con- 
stituuntur  in  ordine  ;  sed  simpliciter  non  sunt  aequales  ;  unde  Dionys.  dicit 
IO.  cap.  Coel.  Hierar.  quod  in  uno,  et  eodem  ordine  angelorum  est  accipere 
primos,  medios,  et  ultimos. 

Ad  secundum  dicendum,  quod  Illa  specialis  distinctio  ordinum,  et  offi- 
ciorum,  secundum  quam  quilibet  angelus  habet  proprium  officium.,  et  ordi- 
nem, est  nobis  ignota. 

Ad  tertium  dicendum,  quod  sicut  in  superfìcie,  quae  partim  est  alba,  et 
partim  nigra,  duae  partes,  quae  sunt  in  confinio  albi,  et  nigri,  magis  conve- 
niunt  secundum  situm^  quam  aliae  duae  partes  albae,  minus  tamen  secundum 
qualitatem  :  ita  duo  angeli,  qui  sunt  in  terminis  duorum  ordinum,  magis  se- 
cum  conveniunt  secundum  propinquitatem  naturae,  quam  unus  eorum  cum 
aliquibus  aliis  sui  ordinis,  minus  autem  secundum  idoneitatem  ad  similia  of- 
ficia: quae  quidem  idoneitas  usque  ad  aliquem  certum  terminum  protenditiu". 


ARTICULUS  IV.  532 

UTRUM    DISTINCTIO    HIERARCHIARUM,    ET    ORDINUM 
SIT   A  NATURA    IN    ANGELIS. 

(2.  Disi.  9.  art.  y.). 

Ad  quartum  sic  proceditur.  Videtur,  quod  distinctio  hierarchiarum,  et 
ordinum  non  sit  a  natura  in  angelis:  hierarchia  enim  dicitur  sacer  principa- 
tus.  Et  in  definitione  ejus  Dionysius  ponit  (cap.'}.  Cod.  Hier.),  quod  deiforme, 
[al.  deiformi]  quantum  possibile  est,  assimilati  sed  sanctitas,  et  deiformitas 
est  in  angelis  per  gratiam,  non  per  naturam;  ergo  distinctio  hierarchiarum, 
et  ordinum  in  angelis  est  per  gratiam,  non  per  naturam. 

2.  Praeterea.  Seraphim  dicuntur  ardentes,  vel  incmdmUs,  ut  Dionys. 
dicit  7.  cap.  Coel.  Hier.:  hoc  autem  videtur  ad  charitatem  pertinere,  quae 
non  est  a  natura,  sed  a  gratia  :  diffunditur  enim  in  cordibus  nostris  per  Spi- 
ritum  Sanctum,  qui  datus  est  nobis,  ut  dicitur  ad  Rom.  5.,  quod  non  solum 
ad  sanctos  homines  pertinet,  sed  etiam  de  sanctis  angelis  dici  potest,  ut  Au- 
gustinus  dicit  12.  de  Civ.  Dei  {cap.  9.J;  ergo  ordines  in  angelis  non  sunt  a 
natura,  sed  a  gratia. 

3.  Praeterea.  Hierarchia  ecclesiastica  exemplatur  a  coelesti,  sed  ordines 
in  hominibus  non  sunt  per  naturam,  sed  per  donum  gratiae  :  non  enim  est  a 
natura,  quod  unus  est  Episcopus,  et  alius  est  Sacerdos,  et  alius  Diaconus; 
ergo  neque  in  angelis  sunt  ordines  a  natura,  sed  a  gratia  tantum. 

Sed  contra  est,  quod  Magister  dicit  9.  dist.  2.  Sent.  quod  ordo  angelo- 
rum  dicitur  multitudo  coelestium  spirituum,  qui  Inter  se  aliquo  munere  gra- 
tiae similantur;  sicut  et  naturalium  datorum  participatione  conveniunt;  di- 
stinctio ergo  ordinum  in  angelis  est  non  solum  secundum  dona  gratuita,  s&à 
etiam  secundum  dona  naturalia. 

Respon'deo  dicendum,  quod  ordo  gubernationis,  qui  est  ordo  multitudinis 
sub  principatu  existentis,  attendìtur  per  respectum  ad  finem,  finis  autem  an- 
gelorum  potest  accipi  dupliciter.  Uno  modo  secundum  facultatem  suae  naturae, 
ut  scilicet  cognoscant,  et  ament  Deum  naturali  cognitione,  et  amore:  et  se- 
cundum respectum  ad  hunc  finem  distinguuntur  ordines  angelorum  secundum 
naturalia  dona.  Alio  modo  potest  accipi  finis  angelicae  multitudinis  supra  natu- 
raleni  facultatem  eorum,  qui  consistit  in  visione  divinae  essentiae,  et  in 
immobili  fruitione  bonitatis  ipsius;  ad  quem  finem  pertingere  non  possunt, 
nisi  per  gratiam.  Unde,  secundum  respectum  ad  hunc  finem,  ordines  distin- 
guuntur in  angelis,  completive  quidem  secundum  dona  gratuita,  dispositive 
autem  secundum  dona  naturalia:  quia  angelis  data  sunt  dona  gratuita  secun- 
dum capacitatem  naturalium,  quod  non  est  in  hominibus,  ut  supra  dictum  est 
(q.  62.  art.  2.  et  ^.)  ;  unde  in  hominibus  distinguuntur  ordines  secundum  dona 
gratuita  tantum,  et  non  secundum  naturam. 

Et  per  hoc  patet  responsio  ad  objegta. 

ARTICULUS  V.  533 

UTRUM    ORDINES    ANGELORUM    CONVENIENTER   NOMINENTUR. 

(2.  Disi.  9.  ari.  4.  et  Uh.  5.  Coiitr.  g.  cap.  60.). 

Ad  Q.UINTUM  sic  proceditur.  Videtur,  quod  ordines  angelorum  non  con- 
venienter  norainentur:  omnes  enim  coelestes  spiritus  dicuntur  et  Angeli,  et 
Virtutes  coelestes  :  sed  nomina  communia  inconvenienter  aliquibus  appro- 
priantur;  ergo  inconvenienter  nominatur  unus  ovdo  Angelorum,  et  ^Vms  Vir- 
tiitum. 

2.  Praeterea.  Esse  dominum  est  proprium  Dei,  secundum  illud  Ps.  99.: 
Scitote,  quoìiiam  Dominus  ipse  est  Deus;  ergo  inconvenienter  unus  ordo  coele- 
stium  spirituum  Dominaiiones  vocatur. 

3.  Praeterea.  Nomen  Dominationis  ad  gubernationem  pertinere  videtur: 
similiter  autem  et  nomen  Principatuum,  et  Potestatum;  inconvenienter  ergo 
tribus  ordinibus  haec  tria  nomina  imponuntur, 

4.  Praeterea.  Archangeli  dicuntur,  quasi  principes  angeli;  non  ergo  hoc 
nomen  debet  imponi  alii  ordini,  quam  ordini  Principatuum. 

5.  Praeterea.  Nomen  Seraphim  imponitur  ab  ardore,  qui  ad  charitatem 
pertinet  :  nomen  autem  Cheruhim  imponitur  a  scientia  :  charìtas  autem  et  scien- 
tia  sunt  dona  communia  omnibus  angelis;  non  ergo  debent  esse  nomina  spe- 
cialium  ordinum. 

6.  Praeterea.  Throni  dicuntur  sedes:  sed  ex  hoc  ipso  Deus  in  creatura 
rationali  sedere  dicitur,  quod  ipsum  cognoscit,  et  amat;  non  ergo  debet  esse 
alius  ordo  Thronorum  ab  ordine  Cheruhim,  et  Seraphim;  sic  igitur  videtur, 
quod  inconvenienter  ordines  angelorum  nominentur. 

Sed  contra  est  auctoritas  Sacrae  Scripturae,  quae  sic  eos  nominat:  no- 
men enim  Seraphim  ponitur  Isaìae  6.:  nomen  Cheruhim,  Ezech.  i.:  nomen 
Thronorum,  Coìoss.  i.:  Domiìiationes  2.utem,  et  Virtutes,  et  Potestates,  et  Prin- 
d/?a/«5  ponuntur  Eph.  i.:  nomen  autem  Archangeli  ponitur  in  Canonica  Judae: 
nomen  autem  Angelorum  in  pluribus  Scripturae  locis. 

Respondeo  dicendum,  quod  in  nominatione  angelicorum  ordinum  consi- 
derare oportet,  quod  propria  nomina  singulorum  ordinum  proprietates  eorum 

designant,  ut  Dionys.  dicit  7.  cap.  Coel.  Hier.  Ad  videndum  autem,  quae  sit 
proprietas  cujuslibet  ordinis,  considerare  oportet,  quod  in  rebus  ordinatis 
tripliciter  aliquid  esse  contingit:  scilicet  per  proprietatetn,  per  excessum,  et  per 
participationem.  Per  proprietatem  autem  dicitur  esse  aliquid  in  re  aliqua,  quod 
adaequatur,  et  proportionatur  naturae  ipsius.  Per  excessum  autem,  quando 
illud,  quod  attribuitur  alieni,  est  minus,  quam  res,  cui  attribuitur  :  sed  tamen 
convenit  illi  rei  per  quemdam  excessum,  sicut  dictum  est  (q.  15.  art.  2.)  de 
omnibus  nominibus,  quae  attribuuntur  Deo.  V  tv  participationem  autem,  quando 
illud,  quod  attribuitur  alieni,  non  plenarie  invenitur  in  eo,  sed  deficienter; 
sicut  sancti  homines  participative  Jicuntur  Dii  ;  si  ergo  aliquid  nominari  de- 
beat nomine  designante  proprietatem  ipsius,  non  debet  nominari  ab  eo,  quod 
imperfecte  participat,  ncque  ab  eo,  quod  excedenter  habet,  sed  ab  eo,  quod 
est  sibi  quasi  coaequatum:  sicut  si  quis  velit  proprie  nominare  hominem, 
dicet  eum  substantiam  rationalem,  non  autem  suhstantiam  intellectuaUm,  quod 
est  proprium  nomen  angeli:  quia  simplex  intelligentia  convenit  angelo  per 
proprietatem,  homini  vero  per  participationem  :  ncque  suhstantiam  sensibilem, 
quod  est  nomen  bruti  proprium:  quia  sensus  est  minus,  quam  id,  quod  est 
proprium  homini,  et  convenit  homini  excedenter  prae  aliis  animalibus.  Sic 
igitur  considerandum  est  in  ordinibus  angelorum,  quod  omnes  spirituales  . 
perfectiones  sunt  omnibus  angelis  communes  ;  et  omnes  abundantius  existunt 
in  superioribus,  quam  in  inferioribus  :  sed  cum  in  ipsis  etiam  perfectionibus 
sit  quidam  gradus,  superior  perfectio  attribuitur  superiori  ordini  per  proprie- 
tatem, inferiori  vero  per  participationem:  e  converso  autem  inferior  attri- 
buitur inferiori  per  proprietatem,  superiori  autem  per  excessum:  et  ita  supe- 
rior ordo  a  superiori  perfectione  nominatur.  Sic  igitur  Dionysius  exponit 
ordinum  nomina  secundum  convenientiam  ad  spirituales  perfectiones  eorum. 
Gregorius  vero,  homil.  34.  in  Evangel.,  in  expositione  horum  nominum  magis 
attendere  videtur  exteriora  ministeria:  dicit  enim,  quod  Angeli  dicuntur,  qui 
minima  nuntiant:  Archangeli,  qui  summa:  Virtutes,  per  quas  miracula  lìunt'. 
Potestates,  quibus  adversae  potestates  arcentur,  vel  repelluntur:  Principatns, 
qui  ipsis  bonis  spiritibus  praesunt. 

Ad  primum  ergo  dicendum,  quod  Angelus  nuntius  dicitur:  omnes  ergo 
coelestes  spiritus,  inquantum  sunt  manifestatores  divinorum,  a»g"gZx  vocantur: 
sed  superiores  angeli  habent  quamdam  excellentiam  in  hac  manifestatione, 
a  qua  superiores  ordines  nominantur:  infimus  autem  angelorum  ordo  nullam 
excellentiam  supra  communem  manifestationem'  addit:  et  ideo  a  simplici 
manifestatione  nominatur;  et  sic  nomen  commune  remanet  infimo  ordini 
quasi  proprium,  ut  dicit  Dionysius  5.  cap.  Coel.  Hier.  Vel  potest  dici,  quod 
infimus  ordo  specialiter  potest  dici  ordo  Angelorum,  quia  immediate  nobis 
annuntiant:  Virtus  autem  duplìciter  accipi  potest.  Uno  modo  communiter,  se- 
cundum quod  est  media  inter  essentiam,  et  operationem:  et  sic  omnes  coe- 
lestes spiritus  nominantur  coelestes  virtutes,  sicut  et  coelestes  essentiae.  Alio  modo, 
secundum  quod  importat  quemdam  excessum  fortitudinis:  et  sic  est  proprium 
nomen  ordinis;  unde  Dionys.  dicit  8.  cap.  Coel.  Hier.:  quod  nomen  Virtù 
tum  significat  quamdam  virilem,  et  inconcussam  fortitudinem  :  primo  quidem 
ad  omnes  operationes  divinas  eis  convenientes  :  secundo  ad  suscipiendum 
divina:  et  ita  significat,  quod  sine  aliquo  timore  aggrediuntur  divina,  quae 
ad  eos  pertinent,  quod  videtur  ad  fortitudinem  animi  pertinere. 

Ad  secundum  dicendum,  quod,  sicut  dicit  Dionys.  12.  cap.  de  Div.  Noni., 
dominatio   laudatur  in   Deo  singulariter  per  quemdam  excessum:  sed   per 

participationem,  divina  eloquia  vocant  dominos  principaliores  ornatus,  per 
quos  inferiores  ex  donis  ejus  accipiunt;  unde  et  Dionys,  dicit  in  8.  cap.  Coel. 
Hier.,  quod  nomen  Dominationum  primo  quidem  significai  quamdam  liber- 
tateni,  quae  est  a  servili  conditione,  et  pedestri  subjectione  (sicut  plebs  subjici- 
tur),  et  a  tyrannìca  oppressione,  quam  interdum  etiam  majores  patiuntur: 
secundo  significai  quamdam  rigidam,  et  inflexibilem  gubernationem,  quae  ad 
nullum  servilem  actum  inclinatur,  neque  ad  aliquem  actum  subjectorum,  vel 
oppressorum  atyrannis:  tertio  significai  appetitum,  et  participationem  veri 
dominii,  quod  est  in  Deo.  Et  similiter  nomen  cujuslibet  ordinis  significai  par- 
ticipationem ejus,  quod  est  in  Deo:  sicut  nomen  Virtutum  significai  partici- 
pationem divinae  virtutis;  et  sic  de  aliis. 

Ad  tertium  dicendum,  quod  nomen  Dominationis,  et  Potestatis,  et  Princi- 
patus  diversimode  ad  gubernationem  pertinet.  Nam  domini  est  solummodo 
praecipere  de  agendis;  et  ideo  Greg.  dicit  (hom.  ^4.  in  Evang.),  quod  quaedam 
angelorum  agmina,  prò  eo  quod  eis  caetera  ad  obediendum  subjecta  suni, 
Dominationes  vocantur.  Nomen  vero  Potestatis  ordinationem  quamdam  desi- 
gnai, secundum  illud  Apostoli  ad  Rom.  13.:  Qui  potestati  resistit,  Dei  ordina- 
iionis  resistit.  Et  ideo  Dionysius  dicit  (cap.  9.  Coel.  Hier.),  quod  nomen  Pote- 
statis significai  quamdam  ordinationem,  et  circa  susceptionem  divinorum,  et 
circa  actiones  divinas,  quas  superiores  in  inferiores  aguni,  eas  sursura  du- 
cendo; ad  ordinem  ergo  Potestatum  pertinet  ordinare,  quae  a  subditis  sint 
agenda.  Principari  vero,  ut  Gregorius  dicit  (loco  mine,  cit.),  est  inter  reliquos 
[al.  alìquos']  priorem  existere,  quasi  primi  sint  in  executione  eorum  quae  im- 
perantur.  Et  ideo  Dionys.  dicit  9.  Coel.  Hier.  quod  nomen  Prìncipatuum  signi- 
ficai ductivum  cum  ordine  sacro:  illi  enim,  qui  alios  ducunt,  primi  inter  eos 
existenies,  ^n;/c//J<;5  proprie  vocantur,  secundum  illud  Ps.  67.:  Praevenerunt 
principes  conjuncti  psallentihus. 

Ad  Q.UARTUM  dicendum,  quod  Archangelì,  secundum  Dionysìum  (cap.  9. 
Coel.  Hier.),  medii  sunt  inter  Principatus,  et  Angelos  :  medium  autem  compa- 
ratum  uni  extrerao,  videiur  allerum,  inquanlum  participat  naturam  utriusque  : 
sicut  tepidum  respectu  calidi  est  frigidum;  respectu  vero  frigidi  estcalidum: 
sic  et  Archangdi  dicuntur,  quasi  principes  angeli:  quia  respectu  Angelorum 
sunt  principes,  respectu  vero  Principatuum  sunt  angeli.  Secundum  Gregorium 
autem  (hom,  54.  in  Evang.),  dicuntur  Archangelì  ex  eo,  quod  principantur  soli 
ordini  Angelorum,  quasi  magna  nuntiantes:  Principatus  autem  dicuntur  ex 
eo,  quod  principantur  omnibus  coelestibus  virtutibus  divinas  jussiones  ex- 
plentibus. 

Ad  Q.UINTUM  dicendum,  quod  nomen  Seraphlm  non  imponitur  tantum  a 
chariiale,  sed  a  charitatis  excessu,  quem  importai  nomen  ardoris,  vel  incendii; 
unde  Dionys.  7.  cap.  Coel.  Hier.,  exponit  nomen  Seraphim  secundum  pro- 
prietates  ignis,  in  quo  est  excessus  caliditatis  :  in  igne  autem  tria  possumus 
considerare.  Primo  quidem  moium,  qui  est  sursum,  et  qui  est  continuus  :  per 
quod  significatur,  quod  indeclinabiliter  moventur  in  Deum.  Secundo  vero  vir- 
tutem  activam  eius,  quae  est  calidum:  quod  quidem  non  simpliciler  invenitur 
in  igne,  sed  cum  quadam  acuitale  [al.  activitate,  et  al.  acutitate],  quia  maxime 
est  penetrativus  in  agendo,  et  pertingii  usque  ad  minima;  et  iterum  cum 
quodam  superexcedenti  fervore  :  et  per  hoc  significatur  actio  hujusmodi 
Angelorum,  quam  in  subditos  poienter  exercenl,  eos  in  similem  fervorem 
excitantes,  et  totaliter  eos  per  incendium  purgantes.  Tertio  consideratur  in 
igne  claritas  ejus:  et  hoc  significai,  quod  hujusmodi  angeli  in  seipsis  habent 

inextinguibilem  lucem,  et  quod  alios  perfecte  illuminant:  similiter  etiam 
nomen  Cherubini  imponitur  a  quodam  excessu  scientiae:  unde  interpretatur 
phiiitudo  scientiae,  quod  Dionysius  (cap.y.  Coel.  Hier.  aprine),  exponit  nuantura 
ad  quatuor  :  primo  quidem  quantum  ad  perfectam  Dei  visionem:  suicido 
quantum  ad  pleham  susceptionem  divini  luminisi  tertio  quantum  ad  hoc  quod 
in  ipso  Deo  contemplantur  pulchritudinem  ordinis  rerum  a  Deo  derivatam; 
quarto  quantum  ad  hoc  quod  ipsi  pieni  existentes  hujusmodi  cognitione,  eam 
copiose  in  alios  effundunt. 

Ad  sextum  dicendum,  quod  ordo  Thronorum  habet  excellentiam  prae  in- 
ferioribus  ordinibusin  hoc,  quod  immediate  in  Deo  rationes  divinorum  operum 
cognoscere  possunt  :  sed  Cherubini  habent  excellentiam  scientiae:  Seraphìm 
vero  excellentiam  ardoris.  Et  licet  inhis  duabus  excellentiis  includantur  tertia; 
non  tamen  in  illa,  quae  est  Thronoruni,  includuntur  aliae  duae:  et  ideo  ordo 
Thronorum  distinguitur  ab  ordine  Cherubini,  et  Seraphim  :  hoc  enim  est  com- 
mune  in  omnibus,  quod  excellentia  inferioris  continetur  in  excellentia  supe- 
rioris,  et  non  e  converso  :  exponit  autem  Dionysius  (cap.  7.  Coeì.  Hier.)  nomen 
Thronorum  per  convenientiam  ad  materiales  sedes:  in  quibus  est  quatuor  con- 
siderare. Primo  quidem  situm:  quia  super  terram  sedes  elevantur.  Et  sic  ipsi 
Angeli,  qui  Throni  dicuntur,  elevantur  usque  ad  hoc,  quod  in  Deo  imme- 
diate rationes  rerum  cognoscant.  Secundo  in  materialibus  sedibus  consideratur 
firmitas;  quia  in  ipsis  aliquis  firmiter  sedet:  hic  autem  est  e  converso:  nani 
ipsi  Angeli  firmantur  per  Deum.  Tertio,  quia  sedes  suscipit  sedentem,  et  in 
ea  deferri  potest:  sic  et  ipsi  Angeli  suscipiunt  Deum  in  seipsis,  et  eumqiio- 
d ammodo  ad  inferiores  ferunt.  Quarto  ex  figura  quia  sedes  ex  una  parte  est 
aperta  ad  suscipiendum  sedentem;  ita  et  isti  Angeli  sunt  per  promptitudincm 
aperti  ad  suscipiendum  Deum,  et  famulandum  ipsi. 

ARTICULUS  VI.  554 

UTRUM  COXVEXIENTER  GRADUS  ORDINUM  ASSIGNENTUR. 

(2.  Dist.  9.  art.  y). 

Ad  sextum  sic  proceditur.  Videtur,  quod  inconvenienter  gradus  ordinum 
assignentur  :  ordo  enim  Praelatorum  videtur  esse  supremus  ;  sed  Dominatio- 
nes,  Principatus,  et  Potestates  ex  ipsis  nominibus  praelationemquamdam habent; 
ergo  isti  ordines  debent  esse  inter  omnes  supremi. 

2.  Praeterea.  Quanto  aliquis  ordo  est  Deo  propinquior,  tanto  est  supe- 
rior  :  sed  ordo  Thronorum  videtur  esse  Deo  propinquissimus:  nihil  enim 
conjungitur  propinquius  sedenti,  quam  sua  sedes;  ergo  ordo  Thronorum  est 
altissimus. 

3.  Praeterea.  Scientia  est  prior,  quam  amor;  et  intellectus  videtur  esse 
altior,  quam  voluntas;  ordo  autem  Cherubim  a  scientia  desumitur,  ordo  Se- 
raphim ab  amore  ;  ergo  et  ordo  Cherubim  videtur  esse  altior,  quam  ordo  Se- 
raphim. 

4.  Praeterea.  Gregorius  (hom.  ^4.  in  in  Evang.)  ponit  Principatus  super 
Potjstates;  non  ergo  coUocantur  immediate  super  Arcangelos,  ut  Dion.  dicit 
(cap.  <).  Coel.  Hier.). 

Sed  coxtra  est,  quod  Dion.  (cap.  7.  Coel.  Hier.)  ponit  in  prima  quidem 
hierarchia  Seraphim  ut  primos,   Cherubim  ut  medios,   Thronos  ut  ultimos:  in 

media  vero,  Domìnaiiones  ut  primos,  Virtutes  ut  medios,  Potestates  ut  ultimos: 
in  ultima  Principatus  ut  primos,  Archangelos  ut  medios,  Angeles  ut  ultimos. 
Respondeo  dicendum,  quod  gradus  Angelkoriim  ordinum  assignant  et 
Gregor.  (hom.  ^4.  m  Evang.)  QtDìon.(cap.  7.  <^.  et  9.  Coel  Hier.)  quantum  ad 
alia  quidem  convenienter,  sed  quantum  ad  Principatiis  et  Virtutes  difFerenter: 
nam  Dionysius  collocat  Virtutes  sub  Dominationihcs,  et  supra  Potestates;  Prin- 
cipatus  antera  sub  Potestatihus,  et  supra  Archangelos.  Gregorius  autem  ponit 
Principatus  in  medio  Dominationum,  et  Poiestatum;  Virtutes  vero  in  medio 
Potestatum,  et  Archangelorum.  Et  utraque  assignatio  fulcimentum  habere  po- 
test  ex  auctoritate  Apostoli,  qui,  medios  ordines  ascendendo  enumerans,  dicit 
Ephes.  I.,  quod  Deus  constituit  illum,  scilicet  Christum,  ad  dexteram  suam 
in  coelestibus,  supra  omnem  Principatum,  et  Potestatem,  et  Virtutem,  et  Domi- 
natìonem  ;  ubi  Virtutem  ponit  inter  Potestatem,  et  Dominationeiìi,  secundum 
assignationem  Dionysii:  sed  ad  Colos.  i.,  enumerans  eosdem  ordines  de- 
scendendo, dicit:  Sive  Throni,  sive  Dominationes,  sive  Principatus,  sive  Pote- 
states, omnia  per  ipsujti,  et  in  ipso  creata  sunt;  ubi  Principatus  ponit  medios 
inter  Dominationes ,  et  Potestates,  secundum  assignationem  Gregorii. 

Primo  igitur  vìdeamus  rationem  assignationis  Dion.  In  qua  considerandum 
est,  quod,  sicut  supra  dictum  est  (art.  i.  huj.  q.),  prima  hierarchia  accipit 
rationes  rerum  in  ipso  Deo;  secunda  vero  in  causis  universalibus:  tertia  vero 
secundum  determinationem  ad  speciales  effectus.  Et  quia  Deus  est  finis  non 
solum    angelicorum  ministeriorum,    sed  etiam    totius  creaturae,  ad  primam 
hierarchiam  pertinet  consideratio/n/i;  ad  mediam  vero  dispositio  universalis 
de  agendis:  ad  ultimam  autem  applicatio  dispositionis  ad   effectura,  quae  est 
operis  executio,  haec  enim  tria  manifestum  est  in  qualibet  operatione  inve- 
niri;  et  ideo  Dion.  (cap.  7.  Coel.  Hier.)  ex  nominibus  ordinum  proprietates 
illorum  considerans,  illos  ordines  in  prima  hierarchia  posuit,  quorum  nomina 
ìmponuntur  per  respectum  ad  Deum,  scilicet  Seraphim,  et  Cheruhim,  et  Thro- 
nos  :  illos  vero  ordines  posuit  in  media  hierarchia,  quorum  nomina  designant 
communem   quamdam  gubernationem,  sive  dispositionem,  scilicet  Domina- 
tiones, Virtutes,  et  Potestates:   illos    vero   ordines  posuit   in  tertia  hierarchia, 
quorum  nomina  designant  operis  executionem,  scilicet  Principatus,  Angeles, 
et  Archangelos.  In  respectu  autem  ad  finem  tria   considerari  possunt:  nam 
primo  aliquis    considerat  finem  :  secundo  vero    perfectam    finis   cognitionem 
accipit:  tertio  vero  intentionem  suam  in  ipso  defigit;  quorum  secundum  ex 
additione  se  habet  ad  primum,  et  tertium  ad  utrumque. 

Et  quia  Deus  est  finis  creaturarum,  sicut  dux  est  finis  exercitus,  ut  dicitur 
in  12.  Metaph.  (tex.  p,):  potest  aliquid  simile  hujus  ordinis  considerari  in 
rebus  humanis:  nam  quidam  sunt,  qui  hoc  habent  dignitatis,  ut  per  seipsos 
familiariter  accedere  possunt  ad  regem,  vel  ducem:  quidam  vero  super  hoc 
habent,  ut  etiam  secreta  ejus  cognoscant  :  alii  vero  insuper  circa  ipsum  semper 
inhaerent,  quasi  ei  conjuncti;  et  secundum  hanc  similitudinem  accipere  pos- 
sumus  dispositionem  ordinum  primae  hierarchiae  :  nam  Throni  elevantur  ad 
hoc,  quod  Deum  familiariter  in  seipsis  recipiant;  secundum  quod  rationes 
rerum  in  ipso  immediate  cognoscere  possunt:  quod  est  proprium  loiìus  primae 
hierarcbiae  :  Cheruhim  vero  supereminenter  divina  secreta  cognoscunt  :  Sa- 
raphim  vero  excellunt  in  hoc,  quod  est  omnium  supremum,  scilicet  Deo  ipsi 
uniri:  ut  sic  ab  eo,  quod  est  commune  toti  hierarchiae,  denominetur  orde 
Thronorum  :  sicut  ab  eo,  quod  est  commune  omnibus  coelestibus  spiritibus, 
denominatur  ordo  Angelorum  :  ad  gubernationis  autem  rationem   iria  pert^ 

nent:  quorum  primum  est  definitio  eorum,  quae  agenda  sunt:  quod  est  pro- 
prium  Dommationum  :  secundiim  autem  est  praebere  facultaiem  ad  implendum  : 
quod  pertinet  ad  VirtiiUs:  tertìum  autem  est  ordinare,  qualiter  ea,  quae  prae- 
cepta,  vai  definita  sunt,  impleri  possint,  ut  aliqui  exequantur:  et  hoc  pertinet 
ad  PoUstates.  Executio  autem  angelicorum  ministeriorum  consistit  in  annun- 
tiando  divina  :  in  executione  autem  cujuslibet  actus  sunt  quidam  quasi  ìnct- 
pientes  actionem,  et  alios  ducentes;  sicut  in  cantu  praecentores  ;  et  in  bello 
illi,  qui  alios  ducunt,  et  dirigunt;  et  hoc  pertinet  ad  Principatus:  alii  vero 
sunt,  qui  simpliciter  exequuntur:  et  hoc  pertinet  ad  Angeles:  alii  vero  medio 
modo  se  habent:  quod  ad  Archangeìos  •^tnmtt,  ut  supra  dictum  &st  (art. praec. 
ad  4).  Invenitur  autem  congrua  haec  ordinum  assignatio:  nam  sempersum- 
mum  inferioris  ordinis  affinitatem  habet  cum  ultimo  supenoris  :  sicut  infima 
animalia  parum  distant  a  plantis.  Primiis  autem  ordo  est  Divinarum  Perso- 
narum,  qui  terminatur  ad  Spiritum  Sanctum,  qui  est  amor  procedens  ;  cum 
quo  affinitatem  habet  supremus  ordo  primae  hierarchiae,  ab  incendio  amoris 
denominatus  :  infimus  autem  ordo  primae  hierarchiae  est  Thronorum,  qui  ex 
suo  nomine  habent  quamdam  affinitatem  cum  Dominationibus  :  nam  Throni 
dicuntur  secundum  Gregor.  (hom.  ^4.  in  Evang.)  per  quos  Deus  sua  judicia 
cxercet:  accipiunt  enim  divinas  illuminationes  per  convenientiam  ad  imme- 
diate illuminandum  secundam  hierarchiam,  ad  quam  pertinet  dispositio  divi- 
norum  ministeriorum:  ordo  vero  Potestatum  affinitatem  habet  cum  ordine 
Principatmim  :  nam  cum  Potestatum  sit  ordinationem  subjectis  imponere,  haec 
ordinatio  statim  in  nomine  Principatuum  designatur,  qui  sunt  primi  in  execu- 
tione divinorum  ministeriorum,  utpote  praesidentes  gubernationi  gentium,  et 
regnorum  :  quod  est  primum  et  praecipuum  in  divinis  ministeriis  ;  nam  bo- 
num  gentis  est  divinius  quam  bonum  unius  hominis;  unde  dicitur  Daniel,  io.: 
Princeps  regni  Persarum  restìtit  mihi. 

Dispositio  etiam  ordinum,  quam  Greg.  ponit  (ìoc.  sup.  cit.),  congruitatem 
habet:  nam,  cum  Dominationes  sint  definientes,  et  praecipientes  ea,  quae  ad 
divina  ministeria  pertinent,  ordines  eis  subjecti  disponuntur  secundum  dispo- 
sitionem  eorum,  in  quos  divina  ministeria  exercentur:  ut  autem  Augustinus 
dicit  in  3.  de  Trinitate  (cap.  4.  a  princ):  Corpora  quodam  ordine  reguntur, 
inferiora  per  superiora,  ci  omnia  per  spiritualem  creaturam,  et  spiritus  malus  per 
spiritum  honuìn.  Primus  ergo  ordo  post  Dominationes  dicitur  Principatuum,  qui 
ctiam  bonis  spìritibus  principantur:  dtìnàz  Pot&states,  per  quas  arcentur  mali 
spiritus  :  sicut  per  potestates  terrenas  arcentur  malefactores,  ut  habetur  ad 
Rom.  13.,  post  quas  sunt  Virtutes,  quae  habent  potestatem  super  corporalera 
naturam  in  operatione  miraculorum:  post  quas  sunt  Archangeli,  et  Angeli, 
qui  nuntiant  hominibus,  vel  magna,  quae  sunt  supra  rationera,  vel  parva, 
ad  quae  ratio  se  extendere  potest. 

Ad  primum  ergo  dicendum,  quod  in  angelis  potius  est,  quod  subjiciuntur 
Deo,  quam  quod  inferioribus  praesident:  et  hoc  derivatur  ex  ilio.  Et  ideo 
ordines  nominati  a  praelatione  non  sunt  supremi;  sed  magis  ordines  nomi- 
nati a  conversione  ad  Deum. 

Ad  secundum  dicendum,  quod  illa  propinquitas  ad  Deum,  quae  designatur 
nomine  Thronorum,  convenit  etiam  Cherubim,  et  Seraphim,  et  excellentius, 
ut  dictum  est  (in  corp.  art.). 

Ad  tertìum  dicendum,  quod,  sicut  supra  dictum  est  (q.  2j.  art.  5.J,  co- 
gnitio  est,  secundum  quod  cognita  sunt  in  cognoscente;  amor  autem,  secun- 
dam quod  amans  unitur  rei  amatae:  superiora  autem  nobiliori  modo  sunt 

in  seipsis,  quam  in  inlerioribus  ;  inferiora  vero  nobiliori  modo  sunt  in  supe- 
rioribus,  quam  in  seipsis  ;  et  ideo  inferiorum  quidem  cognitio  praeeminet  di- 
lectioni:  superiorum  autem  dilectio,  et  praecipue  Dei,  praeeminet  cognitioni. 
Ad  quartum  dicendum,  quod  si  quis  diligenter  consideret  dispositiones 
ordinum  secundum  Dion.  et  Greg.  parum,  vel  nihil  diiferunt,  si  ad  rem  refe- 
rantur.  Exponit  enim  Gregor.  Principatuum  nomen  ex  hoc,  quod  bonis  spiri- 
tibus  praesunt:  et  hoc  convenit  Virtutibus,  secundum  quod  in  nomine  Virtii- 
tum  intelligitur  quaedam  fortitudo,  dans  efficaciam  inferioribus  spiriiibus  ad 
exequenda  divina  ministeria.  Rursus  Virtutes  secundum  Gregor.  videntur  esse 
idem,  quod  Principatus  secundum  Dionysium:  nam  hoc  est  primum  in  divinis 
minìsteriis  miracula  facere  ;  per  hoc  enim  paratur  via  annuntiationi  Arclian- 
gelorum,  et  Angelorum. 


ARTICULUS  VII.  535 

UTRUM  ORDINES   REMANEBUNT  POST  DIEM  JUDICII. 

(2.  Dist.  II.  q.  2.  art.  6.  et  4.  Dist.  4j.  q.  i.  art.  2.  a.  d.  et  i.  Cor.  if.  ìect.  ^.). 

Ad  septimum  sic  proceditur.  Videtur,  quod  ordines  non  remanebunt  post 
diem  judicii:  dicit  enim  Apostolus  i.  ad  Corinth.  15.  quod  Christus  evactiahit 
omnem  principatum,  et  potestatem,  ciim  traàiderit  regnum  Deo,  et  Patri:  quod 
erit  in  ultima  consummatione  :  pari  ergo  ratione  in  ilio  statu  omnes  alii 
ordines  evacuabuntur, 

2.  Praeterea.  Ad  officium  angelorum  pertinet  purgare,  illuminare,  et 
perficere:  sed  post  diem  judicii  unus  angelus  non  purgabit,  aut  illuminabit, 
aut  perficiet  alìum  :  quia  non  profìcient  amplius  in  scientia  ;  ergo  frustra  or- 
dines angelici  remanerent. 

3.  Praeterea.  Apostolus  dicit  ad  Heb.  i.  de  Angelis  quod  omnes  sunt  ad- 
ministratorii  spiritus,  in  imnisterium  missi  propter  eos,  qui  haereditatem  capiiinl 
salutis;  ex  quo  patet,  quod  officia  angelorum  ordinantur  ad  hoc,  quod  homines 
ad  salutem  adducantur:  sed  omnes  electi  usque  ad  diem  judicii  salutem  con- 
sequuntur;  non  ergo  post  diem  judicii  remanebunt  officia,  et  ordines  angelorum. 

Sed  contra  est,  quod  dicitur  Judic.  5.:  Stellae  mansntes  in  ordine,  et  cursu 
suo:  quod  exponitur  de  Angelis  (in  Glos.  interi);  ergo  angeli  semper  in  suis 
ordinibus  remanebunt. 

Respondeo  dicendum,  quod  in  ordinibus  angelicis  duo  possunt  conside- 
rar! :  scilicet  distinctio  graduum,  et  executio  officiorum.  Distinctio  autem  gra- 
duum  est  in  angelis  secundum  difterentiam  gratiae,  et  naturae,  ut  supra  dictum 
est  (art.  4.  huj.  q.)  :  ex  utraque  differentia  semper  in  angelis  remanebit  :  non 
enim  naturarum  differentiae  ab  eis  auferri  possent,  nisi  eis  corruptis  :  diffe- 
rentia etiam  gloriae  erit  in  eis  semper  secundum  ditferentiam  meriti  prae- 
cedentis:  executio  autem  officiorum  angelicorum  aliquo  modo  remanebit 
post  diem  judicii,  et  aliquo  modo  cessabit.  Cessabit  quidem,  secundum  quod 
eorum  officia  ordinantur  ad  perducendum  aliquos  ad  fìnem  ;  remanebit  autem, 
secundum  quod  convenit  in  ultima  finis  consecutione:  sicut  etiam  alia  sunt 
officia  militarium  ordinum  in  pugna,  et  in  triumpho. 

Ad  primUìM  ergo  dicendum,  quod  Principatus,  et  Potestates  evacuabuntur 
in  illa  finali  consummatione  quantum  ad  hoc,  quod  alios  ad  finem  perducanf 
quia  consecutojam  fine,  non  est  necessarium  tendere  in  finem;  et  haec  ratio 

intelligitur  ex  verhis  Apostoli  dicentis:  Cu7n  tradiderit  regnum  Deo,  et  Patrlf 
idest  cum  perduxerit  fideles  ad  fruendum  ipso  Deo. 

Ad  secuxdum  dicendum,quodactionesangelorum  super  alios  angelos  con- 
siderandae  sunt  secundum  similitudinem  actionum  intelligibilium,  quae  sunt  in 
nobis.  Invenientur  autem  in  nobis  multae  intelligibiles  actiones,  quae  sunt  ordi- 
natae  secundum  ordinemcausae,  et  causati:  sicut  cum  per  multa  media  gradatim 
in  unam  conclusionem  devenimus  :  manifestum  est  autem,  quod  cognitio  con- 
clusionis  dependet  ex  omnibus  mediis  praecedentibus,  non  solum  quantum  ad 
novam  acquisitionem  scientiae,  sed  etiam  quantum  ad  scientiae  conservationem. 
Cujus  signum  est,  quod  si  quis  oblivisceretur  aliquod  praecedentium  medio- 
rum,  opinionem  quidem,  vel  fìdem  de  conclusione  posset  habere,  sed  non 
scientiam,  ordine  causarum  ignorato  ;  sic  igitur,  cum  inferiores  angeli  ratio- 
nem  divinorum  operum  cognoscant  per  lumen  superiorum  angelorum,  de- 
pendet eorum  cognitio  ex  lumine  superiorum,  non  solum  quantum  ad  novam 
acquisitionem  scientiae,  sed  etiam  quantum  ad  cognitionis  conservationem: 
Hcet  ergo  post  judicium  non  proficiant  inferiores  angeli  in  cognitione  ali- 
quarum  rerum;  non  tamen  propter  hoc  excluditur,  quin  a  superioribus  illu- 
minentur. 

Ad  tertium  dicendum,  quod  etsipost  diem  judiciihomines  non  sintulte- 
rius  ad  salutem  adducendi  per  ministerium  angelorum;  tamen  illi,  qui  jam 
salutem  erunt  consecuti,  aliquam  illustrationem  habebant  per  angelorum 
officia. 


ARTICULUS  Vili.  536 

UTRUM    HOMINES   ASSUMANTUR    AD    ORDINES  ANGELORUM. 

(2.  Dist.  9.  art.  8.). 

Ad  octavum  sic  proceditur.  Videtur,  quod  homines  non  assumantur  ad 
ordines  angelorum:  hierarchia  enim  humana  continetur  sub  infima  hierar- 
chiarum  coelestium,  sicut  infima  sub  media,  et  media  sub  prima  :  sed  angeli 
infimae  hierarchiae  numquam  transferentur  in  mediani,  aut  in  primam  ;  ergo 
neque  homines  transferentur  ad  ordines  angelorum. 

2.  Praeterea.  Ordinibus  angelorum  aliqua  officia  competunt,  utpote  custo- 
dire, miracula  facere,  daemones  arcere,  et  hujusmodi:  quae  non  videntur  con- 
venire animabus  sanctorum  ;  ergo  non  transferentur  ad  ordines  angelorum, 

3.  Praeterea.  Sicut  boni  angeli  inducunt  ad  bonum,  ita  daemones  indu- 
cunt  ad  malum:  sed  erroneum  est  dicere,  quod  animae  hominum  malorum 
convertantur  in  daemones:  hoc  enim  Chr}^sostomus  reprobat  super  Matth. 
(ìwm.  2C}.)  ;  ergo  non  videtur,  quod  animae  sanctorum  transferantur  ad  or- 
dines angelorum. 

Sed  contra  est,  quod  Dominus  dicit  Matth.  22.  de  Sanctis,  quod  erunt 
sicut  angeli  Dà  in  coelo. 

Respondeo  dicendum,  quod,  sicut  supra  dictum  est  (art.  4.  hnj.  q.),  or- 
dines angelorum  distinguuntur  et  secundum  conditionem  naturae,  et  secundum 
dona  gratiae.  Si  ergo  considerentur  angelorum  ordines  solum  quantum  ad 
gradum  naturae,  sic  homines  nullo  modo  assumi  possunt  ad  ordines  ange- 
lorum: quia  semper  remanebit  naturarum  distinctio.  Q.uam  quidam  conside- 
rantes  posuerunt,  quod  nullo  modo  homines  transferri  ^possunt  ad  aequali- 

tatem  angelorum,  quod  est  erroneum:  repugnat  enim  promissioni  Christi 
dicentis  Lucae  20.  quod  fìlli  resurrectionis  erunt  aequahs  angelis  in  codìs.  lUud 
enim,  quod  est  ex  parte  naturae,  se  habet  ut  materiale  in  ratione  ordinis  :  com- 
pletivum  vero  est,  quod  est  ex  dono  gratiae,  quae  dependet  ex  liberalitate  Dei, 
non  ex  ordine  naturae.  Et  ideo  per  donum  gratiae  homines  mereri  possunt 
tantam  gloriam,  ut  angelìs  aequentur  secundum  singulos  angelorum  gradus: 
quod  est  homines  ad  ordines  angelorum  assumi.  Quidam  tamen  dicunt,  quod 
ad  ordines  angelorum  non  assumuntur  omnes,  qui  salvantur,  sed  soli  virgi- 
nes,  vel  perfecti;  alii  vero  suum  ordinem  constituent,  quasi  condivisum  toti 
societati  angelorum:  sed  hoc  est  contra  Augustinum,  qui  dicit  12.  de  Civ.  Dei 
(cap.  I.)  quod  non  erunt  duae  societates  hominum,  et  angelorum,  sed  una: 
quia  omnium  beatitudo  est  adhaerere  uni  Deo. 

Ad  primum  ergo  dicendum,  quod  gratia  angelis  datur  secundum  propor- 
tionem  naturalium:  non  autem  sic  est  de  hominibus,  ut  supra  dictum  est 
(art.  4.  huj.  q.);  et  ideo  sicut  inferiores  angeli  non  possunt  transferri  ad  na- 
turalem  gradum  superiorum,  ita  nec  ad  gratuitum  :  homines  vero  possunt  ad 
gratuitum  conscendere,  sed  non  ad  naturalem. 

Ad  secundum  dicendum,  quod  angeli  secundum  naturae  ordinem  medii 
sunt  inter  nos,  etDeum;  et  ideo  secundum  legem  communem  per  eos  admi- 
nistrantur  non  solum  res  humanae,  sed  etiam  omnia  corporalia:  homines 
autem  sancti  etiam  post  hanc  vitam  sunt  ejusdem  naturae  nobiscum;  unde 
secundum  legem  communem  non  administrant  humana,  nec  rebus  vivorum 
intersunt,  ut  Augustinus  dicit  in  lib.  de  Cura  prò  mortuis  agenda  (cap.  16.)  ; 
ex  quadam  tamen  speciali  dispensatione  interdum  aliquibus  sanctis  conce- 
ditur  vel  vìvis,  vel  mortuis  hujusmodi  officia  exercere,  vel  miracula  faciendo 
vel  daemones  arcendo,  vel  aliquid  hujusmodi,  sicut  August.  in  eodem  lib. 
dicit  (ibid.). 

Ad  tertium  dicendum,  quod  homines  ad  poenam  daemonum  transferri 
non  est  erroneum  :  sed  quidam  erronee  posuerunt,  daemones  nihil  aliud  esse, 
quam  animas  defunctorum  ;  et  hoc  Chrysostomus  reprobat  (loc.  cit.  in  arg.). 


QUAESTIO    CIX. 

DE    ORDINATIONE    MALORUM    ANGELORUM, 
IN  QUATUOR  ARTICULOS  DIVISA. 

Deinde  considerandum  est  de  ordinatione  malorum  angelorum. 

Et  circa  hoc  quaeruntur  quatuor. 

Primo.  Utrum  ordines  sint  in  daemonibus. 

Secundo.  Utrum  in  eis  sit  praelatio. 

Tertio.  Utrum  unus  illuminet  alium. 

Quarto.  Utrum  subjiciantur  praclationibus  honorum  angeiorr.ni. 

ARTICULUS  I.  5.7 

UTRUM  ORDINES  SINT  IN  DAEMONIBUS. 
(I.  Dist.  6.  art.  4.  et  4.  Disi.  47.  q.  i.  art.  5.  q.  4.). 

Ad  primum  sic  proceditur.  Videtur,  quod  ordines  non  sintin  daemonibiis: 
ordo  enim  pertinet  ad  rationem  boni,  sicut  et  modus,  et  species,  ut  Aug.  dicit 
in  lib.  de  Natura  boni  (cap.  ^.),  et  e  contrario  inordinatio  pertinet  ad  ratio- 
nem mali:  sed  in  bonis  angelis  nihil  est  inordinatum;  ergo  in  malis  angelis 
non  sunt  aliqui  ordines. 

2.  Praeterea.  Ordines  angelici  sub  aliqua  hierarchia  continentur  :  sed 
daemones  non  sunt  sub  aliqua  hierarchia,  quae  est  sacer  principatus  ;  cum  ab 
omni  sanctitate  sint  vacui;  ergo  in  daemonibus  non  sunt  ordines. 

3.  Praeterea.  Daemones  de  singulis  ordinibus  angelorum  ceciderunt,  ut 
communiter  dicitur:  si  ergo  aliqui  daemones  dicuntur  esse  alicujus  ordinis, 
quia  de  ilio  ordine  ceciderunt,  videtur,  quod  deberent  eis  attribuì  nomina 
singulorum  ordinum  :  numquam  autem  invenitur,  quod  dicantur  Seraphim,  vel 
Throni,  vel  Dominationes;  ergo  pari  ratione  non  sunt  in  aliis  ordinibus. 

Sed  contra  est,  quod  Apostolus  dicit  ad  Ephes.  ult.  quod  est  nohis  col- 
hictatio  adversus  principes,  et potestates,  adversus  mundi  rectores  tenehrarum  harum. 

Respondeo  dicendum,  quod,  sicut  jam  dictum  est  (art.  4.  et  8.  praec.  q), 
ordo  angelicus  consideratur  et  secundum  gradum  naturae,  et  secundum  gra- 
dum  gratiae.  Gratia  vero  habet  duplicem  statum  :  scilicet  imperfectum,  qui  est 
status  merendi,  et  perf ecium,  qui  est  status  gloriae  consummatae.  Si  ergo  con- 
siderentur  ordines  angelici  quantum  ad  perfectionem  gloriae,  sic  daemones 
neque  sunt  in  ordinibus  angelicis,  neque  unquam  fuerunt  :  si  autem  consi- 
derentur  quantum  ad  id,  quod  est  gratiae  imperfectae,  sic  daemones  fuerunt 
quidem  ahquando  in  ordinibus  angelorum,  sed  ab  eis  ceciderunt,  secundum 
illud,  quod  supra  posuimus  (q.  62.  art.  ).),  omnes  angelos  in  gratia  creatos 
fuisse:  si  autem  considerentur  quantum  ad  id,  quod  est  naturae,  sic  adhuc 
sunt  in  ordinibus,  quia  data  naturaUa  non  amiserunt,  ut  Dionys  dicit  (cap.  4. 
de  Div.  Nom.). 

Ad  primum  ergo  dicendum,  quod  bonum  potest  inveniri  sine  malo;  sed 
malum  non  potest  inveniri  sine  bono,  ut  supra  habitum  est  (q.  4^.  art.  j.j  ; 
et  ideo  daemones,  inquantum  habent  naturam  bonam,  ordinati  sunt. 

Ad  secundum  dicendum,  quod  ordinatio  daemonum,  si  consideretur  ex 
parte  Dei  ordinantis,  est  sacra:  utitur  enim  daemonibus  propter  seipsum  : 
sed  ex  parte  voluntatis  daemonum,  non  est  sacra  ;  quia  abutuntur  sua  natura 
ad  malum. 

Ad  tertium  dicendum,  quod  nomen  Seraphim  imponitur,  ab  ardore  cha- 
ritatis  ;  nomen  autem  Thronorum  ab  inhabitatione  divina  ;  nomen  autem  Do- 
minationum  importat  libertatem  quamdam,  quae  omnia  opponuntur  peccalo; 
et  ideo  peccantibus  angelis  hujusmodi  nomina  non  attribuuntur. 

ARTICULUS  II.  538 

UTRUM  IN  DAEMONIBUS    SIT  PRAELATIO. 

(Supr.  q.  65.  art.  8.  et  2.  Dìst.  6.  art.  ^.  et  4.  Disi.  4j.  art.  2.  q.  4.). 

Ad  secundum  sic  proceditur.  Videtur,  quod  in  daemonibus  non  sit  prae- 
latio:  omnis  enim  praelatio  est  secundum  aliquem  ordinem  justitìae;  sed 
daemones  totaliter  a  justitia  ceciderunt;  ergo  in  eis  non  est  praelatio. 

2.  Praeterea.  Ubi  non  est  obedientia,  et  subjectio,  non  est  praelatio;  haec 
autem  sine  concordia  esse  non  possunt,  quae  in  daemonibus  nulla  est,  se- 
cundum illud  Proverb.  13.:  Inter  superbos  semper  siint  jurgia;  ergo  in  daemo- 
nibus non  est  praelatio. 

3.  Praeterea.  Si  in  eis  est  aliqua  praelatio,  aut  hoc  pertinet  ad  eorum 
naturam,  aut  ad  eorum  culpam,  vel  poenam:  sed  non  ad  eorum  naturam, 
quia  subjectio,  et  servitus  non  est  ex  natura,  sed  est  ex  peccato  subsecuta: 
nec  pertinet  ad  culpam,  vel  poenam;  quia  sic  superiores  daemones,  qui  magis 
peccaverunt,  inferioribus  subderentur;  non  ergo  est  praelatio  in  daemonibus. 

Sed  contra  est,  quod  dicit  Gloss.  (ordin.  super  illud:  Cum  evacuaverit 
omnem  principatum,  etc.)  i.  Cor.  15.:  Ouamdiu  durat  mundus,  angeli  angelis, 
homines  hominibus,  et  daemones  daemonibus  praesunt. 

Respondeo  dicendum,  quod  cum  actio  sequatur  naturam  rei,  quorumcum- 
que  naturae  sunt  ordinatae,  oportet,  quod  etiam  actiones  sub  invicem  ordi- 
nentur:  sìcutpatet  in  rebus  corporalibus;  quia  enim  inferiora  corpora  naturali 
ordine  sunt  infra  corpora  coelestia,  actiones,  et  motus  eorum  subduntur 
actionibus,  et  motibus  coelestium  corporum.  Manìfestum  est  autem  ex  prae- 
missis  (art.  praec),  quod  daeraonum  quidam  naturali  ordine  sub  aliis  con- 
stituuntur;  unde  et  actiones  eorum  sub  actionibus  superiorum  sunt  ;  et  hoc 
est,  quod  rationem  praelationis  facit,  ut  scilicet  actio  subditi  subdatur  action! 
praelati:  sic  igitur  ipsa  naturalis  dispositio  daemonum  requirit,  quod  sit  in 
eis  praelatio:  convenit  etiam  hoc  divinae  sapientiae,  quae  nihil  in  universo 
mordinatum  relinquit,  quae  attingit  a  fine  usque  ad  finem  fortiter,  et  disponit 
omnia  suaviter.  ut  dicitur  Sapient.  8. 

Ad  primum  ergo  dicendum,  quod  praelatio  daemonum  non  fundatur  super 
eorum  justitia,  sed  super  justitia  Dei  cuncta  ordinantis. 

Ad  secundum  dicendum,  quod  concordia  daemonum,  qua  quidam  aliis 
obediunt,  non  est  ex  amicitia,  quam  inter  se  habeant,  sed  ex  communi  ne- 
quitia,  qua  homines  odiunt,  et  Dei  justitiae  repugnant:  est  enim  proprium 
hominum  impiorum,  ut  eis  se  adjungant,  et  subjiciant,  ad  propriam  nequi- 
tiam  exequendam,  quos  potiores  viribus  vident. 

Ad  tertium  dicendum,  quod  daemones  non  sunt  aequales  secundum  na- 
turam :  unde  in  eis  est  naturalis  praelatio  :  quod  in  hominibus  non  contingit, 
qui  natura  sunt  pares  :  quod  autem  superioribus  inferiores  subdantur;  non 
est  ad  bonum  superiorum,  sed  magis  ad  malum  eorum:  quia  cum  mala  fa- 
cere  maxime  ad  miseriam  pertineat,  praeesse  in  malis  est  esse  magis  miserum. 


S.  Thouae  Summa  Theoloaica.  Voi.  I. 


8l8  QUAESTIO    CIX.    ARTICULUS    III. 

ARTICULUS  IH.  539 

UTRUM  IN  DAEMONIBUS   SIT  ILLUMINATIO. 

Ad  tertium  sic  proceditur.  Videtur,  quod  in  daemonibus  sit  illuminatio: 
illuminatio  enim  consistit  in  manifestatione  veritatis:  sed  unus  daemon  po- 
test  alteri  veritatem  manifestare;  quia  superiores  magis  acumine  naturalis 
scientiae  vigent,  ergo  superiores  daemones  possunt  inferiores  illuminare. 

2.  Praeterea.  Corpus,  quod  superabundat  lumine,  potest  illuminare  cor- 
pus, quod  in  lumine  deficit  :  sicut  sollunam:  sed  superiores  daemones  magis 
abundant  in  participatione  luminis  naturalis  ;  ergo  videtur,  quod  superiores 
daemones  possunt  inferiores  illuminare. 

Sed  contra.  Illuminatio  cum  purgatione  est,  et  perfectione,  ut  supra 
dictum  est  (q.  io6.  ari.  i.  in  arg.  sed.  contr.  et  art.  2.  ad  i.)  :  sed  purgare  non 
convenit  daemonibus,  secundum  illud  Eccli.  34.  :  Ai)  hnmundo  quidmundabitur? 
Ergo  etiàm  neque  illuminare. 

Respondeo  dicendum,  quod  in  daemonibus  non  potest  esse  illuminatio  proprie  : 
dictum  est  enim  supra  (q.  106.  art.  i.),  quod  illuminatio  proprie  est  manife- 
statio  veritatis,  secundum  quod  habet  ordinem  ad  Deum,  qui  illuminat  omnem 
intellectum.  Alia  autem  manifestatio  veritatis  potest  esse  locutio  :  sicut  cum 
unus  angelus  alteri  suum  conceptum  manifestati  perversitas  autem  daemo- 
num  hoc  habet,  quod  unus  alium  non  intendit  ordinare  ad  Deum,  sed  magis 
ab  ordine  divino  abducere.  Et  ideo  unus  daemon  alium  non  illuminat:  sed 
ìuius  alio  suum  conceptum  per  modum  locutìonis  intimare  potest. 

Ad  primum  ergo  dicendum,  quod  non  quaelibet  veritatis  manifestatio  habet 
rationcm  illuminationis,  sed  solum  quae  dieta  est  (iìi  corp.  art.). 

Ad  secundum  dicendum,  quod  secundum  ea,  quae  ad  naturalem  cogni- 
tionem  pertinent,  non  est  necessaria  manifestatio  veritatis,  neque  in  angelis, 
neque  in  daemonibus:  quia,  sicut  supra  dictum  est  (q.  jj.  art.  2.  et  q.)8.  art.  i.j, 
statim  a  principio  suae  conditionis  omnia  cognoverunt,  quae  ad  naturalem 
cognitionem  pertinent:  et  ideo  major  plenitudo  naturalis  luminis,  quae  est  in 
superioribus  daemonibus,  non  potest  esse  ratio  illuminationis. 

ARTICULUS  IV.  540 

UTRUM  BOXI  ANGELI  HABEANT  PRAELATIONEM  SUPER  MALOS. 

Ad  quartum  sic  proceditur.  Videtur  quod  boni  angeli  non  habeant  prae- 
lationem  super  malos:  praelatio  enim  angelorum  praecipue  attenditur  secun- 
dum illuminationes  :  sed  mali  angeli,  cum  sint  tenebrae,  non  illuminantur 
a  bonis;  ergo  boni  angeli  non  sunt  praelati  super  malos. 

2.  Praeterea.  Ad  negligentiam  praesidentis  pertinere  videntur  ea,  quae 
per  subditos  male  fiunt  :  sed  daemones  multa  mala  faciunt;  si  igitur  subsunt 
praelationibus  bonorum  angelorum,  videtur  in  angelis  bonis  esse  aliqua  ne- 
gligenza, quod  est  inconveniens. 

3.  Praeterea.  Praelatio  angelorum  sequltur  naturae  ordinem,  ut  supra 
dictum  est  (art.  i.  huj.  q.)  :  sed  si  daemones  de  singulis  ordinibus  cecìderunt, 
ut  communiter  dicitur,  multi  daemones  multis  bonis  angelis  sunt  superiores 

ordine  naturae;  non  ergo  boni  angeli  praelationem  habent  super  omnes 
malos. 

óìed  contra  est,  quod  August.  dicit  3.  de  Trinit.  (cap.  4.  aprine.)  quod 
spiritus  vitae  desertor,  atque  peccator  regitur  per  spiritum  vitae  rationalem, 
pium,  et  justuin.  Et  Greg.  dicit  (bom.  ^4.  in  Evang.),  quod  Potestates  sunt 
angeli,  quorum  ditioni  virtutes  adversae  subjectae  sunt. 

Respondeo  dicendum,  quod  totus  ordo  praelationis  primo,  et  originaliter 
est  in  Deo  ;  et  participatur  a  creaturis,  secundum  quod  Deo  magis  appro- 
pinquant:  illae  enim  creaturae  super  alias  influentiam  habent,  quae  suntper- 
fectiores,  et  Deo  propinquiores  :  maxima  autem  perfectio,  et  per  quam  maxime 
Deo  appropinquatur,  est  creaturarum  fruentium  Deo,  sicut  sunt  sancti  angeli, 
qua  perfectione  daemones  privantur;  et  ideo  boni  angeli  super  malos  praela- 
tionem habent,  et  hi  per  eos  reguntur. 

Ad  primum  ergo  dicendum,  quod  per  sanctos  angelos  multa  de  divinis 
mysteriis  daemonibus  revelantur,  cum^  divina  justitia  exigit,  ut  per  daemones 
aliqua  fiant,  vel  ad  punitionem  malorum,  vel  ad  exercitationem  honorum: 
sicut  in  rebus  humanis  assessores  judicis  revelanttortoribus  ejus  sententiam, 
Hujusmodi  autem  revelationes,  si  ad  angelos  revelantes  comparentur,  illu- 
minationes  sunt;  quia  ordinant  eas  ad  Deum:  ex  parte  vero  daemonum  non 
sunt  illuminationes  ;  quia  eas  in  Deum  non  ordinant,  sed  ad  expletionem 
propriae  iniquitatis. 

Ad  SECUNDUM  dicendum,  quod  sancti  angeli  sunt  ministri  divinae  sapien- 
tiae;  unde  sicut  divina  sapientia  permittit  aliqua  mala  fieri  per  malos  ange- 
los, vel  homines,  propter  bona,  quae  ex  eis  elicit:  ita  et  boni  angeli  non 
totaliter  cohibent  malos  a  nocendo. 

Ad  tertium  dicendum,  quod  angelus,  qui  est  inferior  ordine  naturae, 
praeest  daemonibus,  quamvis  superioribus  ordine  naturae:  quia  virtus  divinae 
justitiae,  cui  inhaerent  boni  angeli,  potior  est,  quam  virtus  naturalis  angelo- 
rum.  Unde  et  apud  homines  sp ir itu alis  judicat  omnia,  ut  dicitur  i.  ad  Cor.  2., 
et  Philos.  dicit  in  lib.  3,  Ethic.  (cap.  4.),  quod  virtuosus  est  regula,  et  mensura 
omnium  humanorum  actuum. 


QUAESTIO  ex. 

DE  PRAESIDENTIA  ANGELORUM  SUPER  CREATURAM  CORPORALEM, 
IN   QUATUOR  ARTICULOS  DIVISA. 

Deinde  considerandum  est  de  praesidentia  angelorum  super  creaturam 
corporalem. 

Et  circa  hoc  qiia&runtur  quatuor. 

Primo.  Utrum  creatura  corporalis  administretur  per  angelos. 
Secundo.  Utrum  creatura  corporalis  obediat  angelis  ad  nutum. 
Tertio.  Utrum  angeli  sua  virtute  possint  immediate  movere  corpora  lo- 
caliter. 

Quarto.  Utrum  angeli  boni,  vel  mali  possint  facere  miracula. 

ARTICULUS  I.  541 

UTRUM   CREATURA    CORPORALIS    ADMINISTRETUR    PER    ANGELOS. 

(2.  Dìst.  14.  art.  ^.  et  lib.  ^.  Conti:  g.  cap.  yS.  et  8^. 
et  Veri.  q.  j".  art.  8.  et  opusc.  2.  cap.  12^.  et  opusc.  io.  art.  i.  usq.ad  ij.  et  opusc.  20.). 

Ad  primum  sic  proceditur.  Videtur,  quod  creatura  corporalis  non  admi- 
nistretur  per  angelos  :  res  enim,  quae  habent  determìnatum  modum  operandi, 
non  indigent  gubernari  ab  aliquo  praesidente  :  ideo  enim  indigemus  gubernari, 
ne  aliter  operemur,  quam  oporteat:  sed  res  corporales  habent  determinatas 
actiones  ex  naturis  sibi  divinitus  datis:  non  ergo  indigent  gubernatione  an- 
gelorum. 

2.  Praeterea.  Interiora  in  entibus  gubernantur  per  superiora  :  sed  in  cor- 
poribus  quaedam  dicuntur  inferiora,  quaedam  superiora:  inferiora  igitur  gu- 
bernantur per  superiora  ;  non  ergo  est  necessariam,  quod  gubernentur  per 
angelos. 

3.  Praeterea.  Diversi  ordines  angelorum  distinguuntur  secundum  diversa 
officia:  sed  si  creaturae  corporales  administrantur  [al.  administrentur]  per 
angelos,  tot  erunt  officia  angelorum,  quot  sunt  species  rerum;  ergo  etiam 
tot  erunt  ordines  angelorum,  quot  sunt  species  rerum,  quod  est  contra  supra 
dieta  (q.  108.  art.  2.  et  6.);  non  ergo  corporalis  creatura  administratur  per 
angelos. 

Sed  contra  est,  quod  August.  dicit  3.  de  Trin.  (cap.  4.),  quod  omnia 
corpora  reguntur  per  spiritum  vitae  rationalem.  Et  Gregor.  dicit  in  4.  Dial. 
(cap.  j.),  quod  in  hoc  mundo  visibili  nihil  nisi  per  creaturam  invisibilem 
disponi  potest. 

Respondeo  dicendum,  quod  tam  in  rebus  humanis,  quam  in  rebus  natu- 
ralibus  hoc  communiter  invenitur,  quod  potestas  particularis  gubernatur,  et 
regitur  a  potestate  universali:  sicut  potestas  Ballivi  gubernatur  a  potestate 
Regis.  Et  in  angelis  etiam  est  dictum  (q.  jj.  art.  5.  et  q.  loS.  art.  i.),  quod 
superiores  angeli,  qui  praesunt  inferioribus,  habent  scientiam  magis  univer- 
salem  :  manifestum  est  autem,  quod  virtus  cujuslibet  corporis  est  magis  par- 
ticularis, quam  virtus  spiritualis  [al.  particularis']  substantiae  :  nam  omnis  forma 
corporalis  est  forma  individuata  per  materiam,  et  determinata  ad  hic,  et  nunc; 
formae  autem  immateriales  sunt  absolutae,  et  intelligibiles.  Et  ideo  sicut  in- 
feriores  angeli,  qui  habent  fomias  minus  universales,  reguntur  per  superiores  : 
ita  omnia  corporalia  reguntur  per  angelos.  Et  hoc  non  solum  a  sanctis  Do- 
ctoribus  ponitur,  sed  etiam  ab  omnibus  philosophis,  qui  incorporeas  sub- 
stantias  posuerunt. 

Ad  primum  ergo  dicendum,  quod  res  corporales  habent  determinatas 
actiones  ;  sed  has  actiones  non  exercent,  nisi  secundum  quod  moventur  : 
quia  proprium  corporis  est,  quod  non  agat  nisi  per  motum  ;  et  ideo  oportet, 
quod  creatura  corporalis  a  spirituali  moveatur. 

Ad  secundum  dicendum,  quod  ratio  ista  procedit  secundum  opinionem 
Arist.  (lih.  12.  Met.  tex.  44.)  qui  posuit,  quod  corpora  coelestia  moventur  a 
substantiis  spirìtualibus  ;  quarum  numerum  conatus  fuit  assignare  secundum 
numerum  motum,  qui  apparent  in  corporibus  coelestibus:  sed  non  posuit, 
auod  essent  aliquae  substantiae  spirituales,  quae  haberent  immediatam  prae- 

sidentiam  supra  inferiora  corpora,  nisi  fotte  animas  humanas  ;  et  hoc  ideo, 
quia  non  consideravit  aliquas  operationes  in  inferioribus  corporibus  exerceri, 
nisi  naturales,  ad  quas  sufficiebat  motus  corporum  coelestium.  Sed  quia  nos 
ponimus,  multa  in  corporibus  inferioribus  fieri  praeter  naturales  actiones  cor- 
porum, ad  quae  non  sufficiunt  virtutes  coelestium  corporum;  ideo  secundum 
nos  necesse  est  ponere,  quod  angeli  habeant  immediatam  praesidentiam  non 
solum  supra  coelestia  corpora,  sed  etiam  supra  corpora  inferiora. 

Ad  tertium  dicendum,  quod  de  substantiis  immaterialibus  diversimode 
philosophi  sunt  locuti.  Plato  enim  posuit,  substantias  immateriales  esse  ra- 
tiones,  et  species  sensibilium  corporum,  et  quasdam  aliis  universaliores  :  et 
ideo  posuit,  substantias  immateriales  habere  praesidentiam  immediatam  circa 
omnia  sensibilia  corpora,  et  diversas  circa  diversa.  Arist.  autem  posuit 
(i2.  Mei.  tex.  4^.),  quod  substantiae  immateriales  non  sunt  species  corporum 
sensibilium,  sed  aliquid  altius,  et  universalius:  et  ideo  non  attribuii  eis  imme- 
diatam praesidentiam  supra  singula  corpora,  sed  solum  supra  universalia 
agentia,  quae.  sunt  corpora  coelestia.  Avicenna  vero  mediam  viam  secutus 
est:  posuit  enim  cum  Platone  aliquam  substantiam  spiritualem  praesìdentem 
immediate  sphaerae  activorum,  et  passivorum,  eo  quod  sicut  Plato  ponebat, 
quod  formae  horum  sensibilium  derivantur  a  substantiis  immaterialibus,  ita 
etiam  Avic.  hoc  posuit:  sed  in  hoc  a  Platone  difFert,  quod  posuit  unam  tan- 
tum substantiam  immaterialem  praesidentem  omnibus  corporibus  inferioribus, 
quam  vocavit  intelligentiam  agentem. 

Doctores  autem  sancti  posuerunt,  sicut  Platonici,  diversas  rebus  corpo- 
reis  substantias  spìrituales  esse  praepositas:  dicit  enim  Aug.  in  lib.  83.  Q.Q.. 
(q.  "]().  in  prìnc):  Unaquaeque  res  visibilis  in  hoc  mando  habet  angeli cain  potestateni 
sihi  praepositam.  Et  Damasc.  dicit  (lib.  2.  Orth.  Fid.  cap.  4.)  :  Diabolus  erat  ex 
iis  angelicis  virtutibus,  quae  praeerant  terrestri  ordini.  Et  Orig.  dicit  super  illud 
Numer.  22.  :  Cum  vidisset  asina  angelum,  quod,  opus  est  mando  angelis,  qui  prae- 
sunt  super  bestias,  et  praesunt  animalium  nativitati,  et  virgultorum,  et plantaiionum, 
et  caeterarum  rerum  incrementis.  Sed  hoc  non  est  ponendum  propter  hoc,  quod 
secundum  suam  naturam  unus  angelus  magis  se  habeat  ad  praesidendum 
animalibus,  quam  plantis:  quia  quiiibet  angelus,  etiam  minimus,  habet  al- 
tiorem  virtutem,  et  universaliorem,  quam  aliquod  genus  corporalium:  sed 
ex  ordine  divinae  sapientiae,  quae  diversis  rebus  diversos  rectores  praeposuit. 
Nec  tamen  propter  hoc  sequitur,  quod  sint  plures  ordines  angelorum,  quam 
novem  :  quia,  sicut  supra  dictum  est  (q.  108.  art.  6.),  ordines  distinguuntur  se- 
cundum generalia  officia;  unde  sicut  secundum  Greg.  (hom.  ^4.  in  Evang.) 
ad  ordinem  Potestatuvi  pertinent  omnes  angeli,  qui  habent  proprie  praesiden- 
tiam super  daemones  :  ita  ad  ordinem  Virtatuni  pertinere  videntur  omnes 
angeli,  qui  habent  praesidentiam  super  res  pure  corporeas  :  horum  enim  mi- 
nisterio  interdum  etiam  miracula  fiunt. 

ARTICULUS  IL  542 

UTRUM  MATERIA  CORPORALIS   OBEDIAT  ANGELIS  AD  NUTUM. 

(1-2.  q.  80.  art.  2.  corp.  et  lib.  ).  Contr.  g.  cap.  lO). 
et  Fot.  q.  6.  art.  5.  et  Mal.  q.  16.  art.  9.  et  io.  et  Ouodl.  9.  art.  io.). 

Ad  secundum  sic  proceditur.  Videtur,  quod  materia  corporalis  obediat 
angelis  ad  nutum:  major  est  enim  virtus  angeli,  quam  virtus  animae:  sed 

conceptioni  animae  obedit  materia  corporalis,  immutatur  enìm  corpus  ho- 
minìs  ex  conceptione  animae,  ad  calorem,  et  frigus,  et  quandoque  usque  ad       , 
sanitatem,  et  aegritudinem  ;  ergo  multo  magis  secundum  conceptionem  an-      1 
geli  materia  corporalis  transmutatur. 

2.  Praeterea.  Quidquid  potest  virtus  inferior,  potest  virtus  superior  :  sed      i 
vìrtus  angeli  est  superior,  quam  virtus  corporalis:  corpus  autem  sua  virtute 
potest   transmutare   materiam    corporalem  ad  formam  aliquam,  sicut    cum 
ignis  generat  ignem:  ergo  multo  fortius  virtute  sua  angeli  possunt  materiam 
corporalem  transmutare  ad  aliquam  formam, 

3.  Praeterea.  Tota  natura  corporalis  administratur  per  angelos,  ut  dictum 
est  (art.  praec),  et  sic  videtur,  quod  corpora  se  habent  ad  angelos  sicut  in- 
strumenta :  nam  ratio  instrumenti  est,  quod  sit  movens  motum:  sed  in  ef- 
fectibus  aliquid  invenitur  ex  virtute  principalium  agentium,  quod  non  potest 
esse  per  virtutem  instrumenti  :  et  hoc  est  id,  quod  est  principalius  in  effectu  ; 
sicut  digestio  nutrimenti  est  per  virtutem  caloris  naturalis,  qui  est  instrumen- 
tum animae  nutritivae  ;  sed  quod  generetur  caro  viva,  est  ex  virtute  animae  : 
similiter  quod  secetur  lignum,  pertinet  ad  serram  ;  sed  quod  perveniatur  ad 
formam  lecti,  est  ex  virtute  artis;  ergo  forma  substantialis,  quae  est  prin- 
cipalius in  effectibus  corporalibus,  est  ex  virtute  angelorum:  materia  ergo 
obedit  ad  sui  informationem  angelis. 

Sed  contra  est,  quod  August.  dicit  3.  de  Trin.  (cap.  8.  princ.)  :  Non  est 
putandum,  isiis  transgressoribus  angelis  ad  nutiim  servire  hanc  visibilium  rerum 
materiam,  sed  soli  Deo. 

Respondeo  dicendum,  quod  Platonici  posuerunt,  formas  quae  sunt  in  ma- 
teria, causari  ex  immaterialibus  formis  :  quia  formas  materiales  [al.  immate- 
riales^  ponebant  esse  participationes  quasdam  immaterialium  formarum  :  et 
hos  quantum  ad  aliquid  secutus  est  Avicenna,  qui  posuit,  omnes  formas,  quae 
sunt  in  materia,  procedere  a  conceptione  intelligentiae;  et  quod  agentia  cor- 
poralia  sunt  solum  disponentia  ad  formas.  Qui  in  hoc  videntur  fuisse  de- 
cepti,  quia  existimaverunt  formam  quasi  aliquid  per  se  factum,  ut  sic  ab  ahquo 
formali  principio  procederet:  sed,  sicut  Philosophus  probat  in  7.  Metaphi- 
sicorum  (tex.  2'].)y  hoc,  quod  proprie  fìt,  est  compositum.  Hoc  enim  proprie  est 
quasi  subsistens  :  forma  autem  non  dicitur  ens,  quasi  ipsa  sit,  sed  sicut  quo 
aliquid  est:  et  sic  per  consequens  nec  forma  proprie  fìt:  ejus  enim  est  fieri, 
cujus  est  esse  ;  cum  fieri  nihil  aliud  sit,  quam  via  in  esse.  Manifestum  est 
autem,  quod  factum  est  simile  facienti  :  quia  omne  agens  agit  sibi  simile  ;  et 
ideo  id,  quod  facit  res  naturales,  habet  similitudinem  cum  composito  ;  vel 
quia  est  compositum,  sicut  ignis  generat  ignem;  vel  quia  totum  composi- 
tum, et  quantum  ad  materiam,  et  quantum  ad  formam  est  in  virtute  ipsius, 
quod  est  proprium  Dei;  sic  igitur  omnis  informatio  materiae  vel  est  a  Deo 
immediate,  vel  ab  aliquo  agente  corporali  ;  non  autem  immediate  ab  an- 
gelo. 

Ad  primum  ergo  dicendum,  quod  anima  nostra  unitur  corpori  ut  forma: 
et  sic  non  est  mirum,  si  formaliter  transmutatur  ex  conceptione  ipsius:  prae- 
sertim  cum  motus  sensitivi  appetitus,  qui  fit  cum  quadam  transmutatione 
corporali,  subciatur  imperio  rationis:  angelus  autem  non  sic  se  habet  ad  cor- 
pora naturalia;  unde  ratio  non  sequitur. 

Ad  secundum  dicendum,  quod  id,  quod  potest  virtus  inferior,  potest  su- 
perior, non  eodem,  sed  excellentiori  modo  :  sicut  intellectus  cognoscit  sen- 
sibilia  excellentiori  modo,  quam  sensus.  Et  sic  angelus  excellentiori  modo 

transmutat  materiam  corporalem,  quarti  agentia  corporalia,  scilicet  movendo 
ipsa  agentia  corporalia,  tamquam  causa  superior. 

Ad  tertium  dicendum,  quod  nihil  prohibet  ex  virtute  angelorum  aliquos 
effectus  sequi  in  rebus  naturalibus,  ad  quos  agentia  corporalia  non  suffice- 
rent  :  sed  hoc  non  est  angelo  obedire  materiam  ad  nutum  (sicut  nec  coquis 
obedit  materia  ad  nutum,  quia  aliquem  modum  decoctionis  operatur  per  ignem 
secundum  aliquam  artis  moderationem,  quam  ignis  per  se  non  faceret)  cum 
reducere  materiam  in  actum  formae  substantialis  non  excedat  virtutem  cor- 
poralis  agentis:  quia  simile  natum  est  sibi  simili  facere. 


ARTICULUS  III.  543 

UTRUM    CORPORA    OBEDIANT    ANGELIS   AD    MOTUM    LOCALEM. 

(Locis  Slip.  art.  2.  notatis). 

Ad  tertium  sic  proceditur.  Videtur,  quod  corpora  non  obediant  angelis 
ad  motum  localem  :  motus  enim  localis  corporum  naturalium  sequitur  formas 
eorum  :  sed  angeli  non  causant  formas  corporum  naturalium,  ut  dictum  est 
(art.  praec.  et  q.  6/.  art.  4.);  ergo  neque  possunt  causare  in  eis  motum  localem. 

2.  Praeterea.  In  8.  Phys.  (a  tex.  ^4.  usque  ad  60.)  probatur,  quod  motus 
localis  est  prìmus  motuum:  sed  angeli  non  possunt  causare  alios  motus, 
transmutando  materiam  formaliter  ;  ergo  neque  etiam  possunt  causare  motum 
localem. 

3.  Praeterea.  Membra  corporalia  obediunt  conceptioni  animae  ad  motum 
localem,  inquantum  habent  in  seipsis  aliquod  principìum  vitae:  in  corporibus 
autem  naturalibus  non  est  aliquod  princlpium  vitae;  ergo  non  obediunt  an- 
gelis ad  motum  localem. 

Sed  contra  est,  quod  August.  dicit  3.  de  Trinit.  (cap.  8.  et  p.),  quod 
angeli  adhibent  semina  corporalia  ad  aliquos  effectus  producendos:  sed  hoc 
non  possunt  facere,  nisi  localiter  movendo;  ergo  corpora  obediunt  eis  ad 
motum  localem. 

Respondeo  dicendum,  quod,  sicut  Dionys.  dicit  7.  cap.  de  Div.  Nom. 
(lect.  I.),  divina  sapientia  conjungit  fines  primorum  principiis  secundorum. 
Ex  quo  patet,  quod  natura  inferior  in  sui  supremo  attingitur  a  natura  supe- 
riori: natura  autem  corporalis  est  infra  naturam  spiritualem:  inter  omnes 
autem  motus  corporeos  perfectior  est  motus  localis,  ut  probatur  in  8.  Physic. 
(tex.  57.^,  cujus  ratio  est,  quia  mobile  secundum  locum  non  est  in  potentia 
ad  aliquid  intrinsecum,  inquantum  hujusmodi,  sed  solum  ad  aliquid  extrin- 
secum,  scilicet  ad  locum;  et  ideo  natura  corporalis  nata  est  moveri  imme- 
diate a  natura  spirituali  secundum  locum.  Unde  et  Phìlosophi  posuerunt, 
suprema  corpora  moveri  localiter  a  spiritualibus  substantiis;  unde  videmus, 
quod  anima  movet  corpus  primo,  et  principaliter  locali  motu. 

Ad  primum  ergo  dicendum,  quod  in  corporibus  sunt  alii  motus  locales 
praeter  eos,  qui  consequuntur  formas  :  sicut  fluxus,  et  refluxus  maris  non  con- 
sequitur  formam  substantialem  aquae,  sed  virtutem  lunae:  et  multo  magis 
aliqui  motus  locales  consequi  possunt  virtutem    spiritualium    substantiarum. 

Ad  secundum  dicendum,  quod  angeli  causando  motum  localem,  tamquam 
priorem,  per  eum  causare    possunt    alios    motus;  adhibendo   scilicet  agentia 

corporalia  ad  hujusmodi  efFectus  producendos;  sicut  faber  adhibet  ignem  ad 
emoUitionem  ferri. 

Ad  tertium  dicendum,  quod  angeli  habent  virtutem  minus  contractam, 
quarti  animae;  unde  virtus  motiva  animae  contrahitur  ad  corpus  unitum, 
quod  per  eam  vivifìcatur  ;  quo  mediante  alia  potest  movere:  sed  virtus  an- 
geli non  est  contracta  ad  aliquod  corpus;  unde  potest  corpora  non  conjuncta 
localiter  movere. 


ARTICULUS  IV.  5^4 

UTRUM  ANGELI  POSSINT  FACERE  MIRACULA. 

(2-2.  q.  1/8.  art.  2.  et  Uh.  5.  Contr.  g.  cap.  102.  et  loj.  et  Fot.  q.  6.  art.  5.  et  4. 
et  Mal.  q.  16.  art.  9.  et  opusc.  2.  cap.  i^S.  et  opusc.  11.  art.  ^.  usq.  ad  i^.). 

Ad  aUARTUM  sic  proceditur.  Videtur,  quod  angeli  possint  facere  miracola: 
dicit  enim  Gregorius  (bom.  ^4.  in  Evang.)  :  Virtutes  vocantur  UH  spiritus,  per 
quos  signa,  et  miracula  jrequentius  fiimt. 

2.  Praeterea.  August.  dicit  in  lib.  83.  Q.Q..  (q.  79.J  quod  Magi  faciunt 
miracula  per  privatos  cocitractus:  boni  Christiani  per  publicam  justitiam; 
mali  Christiani  per  signa  publicae  justitiae:  sed  Magi  faciunt  miracula  per 
hoc,  quod  exaudiuntur  a  daemonibus,  ut  ipse  alibi  in  eodem  libro  dicit 
(ibid.  et  21.  Sent.  cap.  4.);  ergo  daemones  miracula  possunt  facere  ;  ergo  multo 
magis  angeli  boni. 

3.  Praeterea.  August.  in  eod.  lib.  (toc.  cit.)  dicit,  quod  omnia,  quae  vi- 
sibiliter  fiunt,  etiam  per  inferiores  potestates  aèris  hujus  non  absurde  fieri 
posse  creduntur:  sed  quando  effectus  aliquis  naturalium  causarum  producitur 
absque  ordine  naturalis  causae,  hoc  dicimus  esse  miraculum:  puta,cum  aliquis 
sanatur  a  febre  non  per  operationem  naturae  ;  ergo  angeli,  et  daemones  pos- 
sunt facere  miracula. 

4.  Praeterea.  Virtus  superior  non  subditur  ordini  inferioris  causae:  sed 
natura  corporalis  est  inferior  angelo;  ergo  angelus  potest  operari  praeter  or- 
dinem  corporalium  agentium,  quod  est  miracula  facere. 

Sed  contra  est,  quod  de  Deo  dicitur  in  Ps.  135.:  Qui  facit  mirabilia 
magna  solus. 

Respondeo  dicendum,  quod  miraculum  proprie  dicitur,  cum  aliquid  fìt 
praeter  ordinem  naturae:  sed  non  sufficit  ad  rationem  miraculi,  si  aliquid 
fiat  praeter  ordinem  naturae  alicujus  particularis:  quia  sic  cum  aliquis  projicit 
lapidem  sursum,  miraculum  faceret;  cum  hoc  sit  praeter  ordinem  naturae 
lapidis:  ex  hoc  ergo  aliquid  dicitur  esse  miraculum,  quod  fit  praeter  ordinem 
totius  naturae  creatae.  Hoc  autem  non  potest  facere  nisi  Deus  :  quia  quidquid 
facit  angelus,  vel  quaecumque  alia  creatura  propria  virtute,  hoc  fit  secundum 
ordinem  naturae  creatae,  et  sic  non  est  miraculum;  unde  relinquitur,  quod 
solus  Deus  miracula  facere  possit. 

Ad  primum  ergo  dicendum,  quod  angeli  aliqui  dicuntur  miracula  facere; 
vel  quia  ad  eorum  desiderium  Deus  miracula  facit;  sicut  et  sancti  homines 
dicuntur  miracula  facere;  vel  quia  aliquod  ministerium  exhibent  in  miraculis, 
quae  fiunt,  sicut  coUigendo  pulveres  in  resurrectione  communi,  vel  hujus- 
modi aliquid  agendo 

Ad  secundum  dicendum,  quod  miracula  simpliciter  loquendo  dicuntur, 
ut  dictum  est  (in  corp.  art.),  cum  aliqua  fiunt  praeter  ordinem  totius  naturai 
creatae.  Sed  quia  non  omnis  virtus  naturae  creatae  est  nota  nobis,  ideo  cum 
aliquid  sit  praeter  ordinem  naturae  creatae  nobis  notae  per  virtutem  creatam 
nobis  ignotam,  est  miraculum  quoad  nos;  sic  igitur  cum  daemones  aliquid 
faciunt  sua  virtute  naturali,  miracula  dicuntur  non  simpliciter,  sed  quoad  nos  : 
et  hoc  modo  Magi  per  daemones  miracula  faciunt:  et  dicuntur  fieri  per  pri- 
vatos  contractus,  quia  quaelibet  virtus  creaturae  in  universo  se  habet  ut  virtus 
'alicujus  privatae  personae  in  civitate.  Unde  cum  Magus  aliquid  facit  per  pa- 
ctum  initum  cum  daemone,  hoc  fit  quasi  per  quemdam  privatum  contractum  ; 
sed  justitia  divina  est  in  toto  universo  sicut  lex  publica  in  civitate;  et  ideo 
boni  Christiani,  inquantum  per  justitiam  divinam  miracula  faciunt,  dicuntur 
facere  miracula  per  puhlicam  justitiam;  mali  autem  Christiani  per  signa  puhlicae 
justitiae;  sicut  invocando  nomen  Christi,   vel  exhibendo   aliqua   sacramenta. 

Ad  tertium  dicendum^  quod  spirituales  potestates  possunt  facere  ea,  quae 
vìsìbiliter  fiunt  in  hoc  mundo,  adhibendo  corpcwalia  semina  per  motum  lo- 
calem. 

Ad  Q.UARTUM  dicendum,  quod  licet  angeli  possint  aliquid  facere  praeter 
ordinem  naturae  corporalis;  non  tamen  possunt  aliquid  facere  praeter  ordi- 
nem totius  creaturae:  quod  exigitur  ad  raticnem  miraculi,  ut  dictum  est  (in 
corp.  ari.). 


QUAESTIO  CXI. 

DE    ACTIONE    ANGELORUM    IN    HOMINES, 
IN  QUATUOR  ARTICULOS  DIVISA. 

Deinde  considerandum  est  de  actione  angelorum  in  homines.  Et  primo 
quaeritur,  utrum  possint  eos  immutare  sua  virtute  naturali.  Secunào,  quomodo 
mittantur  a  Deo  in  ministerium  hominum.  Tertio,  quomodo  custodiant  ho- 
mines. 

Circa  primum  qiiaeruntur  quatuor. 

Primo.  Utrum  angelus  possit  illuminare  intellectum  hominis. 
Secundo.  Utrum  possit  immutare  affectum  ejus. 
Tertio.  Utrum  possit  immutare  imaginationem  ejus. 
Quarto.  Utrum  possit  immutare  sensum  ejus. 

ARTICULUS  I.  S45 

UTRUM    ANGELUS   POSSIT   ILLUMINARE    HOMINEM. 

(i-2{  q.  112.  art.  2.  ad  2.  et  2.  Disi.  18.  q.  2.  art.  2.  ad  _j.  4.  et  $. 
et  lib.  j.  Contr.  g.  cap.  81.  et  Veri.  q.  11.  art.  i.  et  Quodl.  ^.  q.  4.  art.  $.  corp.). 

Ad  primum  sic  proceditur.  Videtur,  quod  angelus  non  possit  illuminare 
hominem  :  homo   enim   illuminatur  per  fidem  ;  unde  Dionys.  in  Eccl.  Hier 

(cap.  2.),  illuminationem  attribuit  baptismo,  qui  est  fidei  sac?-amentum  :  sed  fides 
immediate  est  a  Deo,  secundum  illud  ad  Ephes.  2.  :  Gratia  estis  salvati  por 
fidem,  et  non  ex  vobis  :  Dei  enim  donum  est;  ergo  homo  non  illuminatur  ab  an- 
gelo, sed  immediate  a  Deo. 

2.  Praeterea.  Super  iliud  Rom.  i.:  Deus  illis  manifestavit,  dicit  Gloss. 
(ordin.)  quod,  non  solum  ratio  naturalis  ad  hoc  profuit,  ut  divina  hominibus 
manifestarentur;  sed  etiam  Deus  illis  revelavit  per  opus  suum,  scilicet  per 
creaturam;  sed  utrumque  est  a  Deo  immediate,  scilicet  ratio  naturalis,  et 
creatura;  ergo  Deus  immediate  illuminat  hominem. 

3.  Praeterea.  Quicumque  illuminatur,  cognoscit  suam  illuminationem: 
sed  homines  non  percìpiunt  se  ab  angelis  illuminari;  ergo  non  illuminantur 
ab  eis. 

Sed  contra  est,  quod  Dionys,  probat,  in  4.  cap.  Coel.  Hier.,  quod  revela- 
tiones  divinorum  perveniunt  ad  homines  mediantihus  angelis,  ut  supra  dictum  est 
(q.io8.  ari  6.);  hujusmodi  autem  revelationes  sunt  illuminationes,  ut  supra 
dictum  est  (q.  106.  art.  j.  et  q.  108.  art.  i.);  ergo  homines  illuminantur  per 
angelos. 

Respondeo dicendum,  quod,  cum  divinae  providentiaeordohabeat,utactio- 
nibus  superìorum  inferiora  subdantur,  ut  supra  dictum  est  far/.  /.  q.praec), 
sicut  inferiores  angeli  illuminantur  per  superiores;  ita  homines,  qui  sunt  an- 
gelis inferiores,  per  eos  illuminantur.  Sed  modus  utriusque  illuminationis 
quodammodo  est  similis,  et  quodammodo  diversus.  Dictum  est  enim  supra 
(q.  106.  art.  i.),  quod  illuminatio,  quae  est  manifestatio  divinae  veritatis,  secun- 
dum ^i^o  attenditur:  scWìctt  secundum  quod  intellectus  inferior  confortatur  per 
actionem  intellectus  superioris  :  Qt secundum  quod  proponuntur  intellectui  infe- 
riori species  intelligibiles,  quae  sunt  in  superiori,  ut  capi  possint  ab  inferiori.  Et 
hoc  quidem  in  angelis  fit,  secundum  quod  superior  angelus  veritatem  univer- 
salem  conceptam  dividit  secundum  capacitatem  inferioris  angeli,  ut  supra 
dictum  est  (q.  106.  art.  i.):  sed  intellectus  humanus  non  potest  ipsam  intelli- 
gibilem  veritatem  nudam  capere:  quia  connaturale  est  ei,  ut  intelligat  per 
conversionem  ad  phantasmata,  ut  supra  dictum  est  (q.  84.  art.  j.);  et  ideo 
intelligibilem  veritatem  proponunt  angeli  hominibus  sub  similitudinibus  sen- 
sìbilium,  secundum  illud,  quod  dicit  Dionys.  i.  cap.  Coel.  Hier.,  quod  impos- 
sibile est,  aliter  nobis  lucere  divinum  radium,  nisi  varietate  sacrorum  vela- 
minum  circumvelatum.  Ex  alia  vero  parte  intellectus  humanus,  tamquam 
inferior,  fortifìcatur  per  actionem  intellectus  angelici  ;  et  secundum  haec 
duo  attenditur  illuminatio,  qua  homo  illuminatur  ab  angelo. 

Ad  primum  ergo  dicendum,  quod  ad  fidem  duo  concurrunt.  Primo  quidem 
habitus  intellectus,  quo  disponitur  ad  obediendum  voluntati  tendenti  in  divi- 
nam  veritatem:  intellectus  enim  assentit  veritati  fidai,  non  quasi  convictus 
ratione,  sed  quasi  imperatus  a  voluntate  :  nullus  enim  credit  nisi  volens, 
ut  Augustinus  dicit  (tract.  26.  in  Joan.  a  princ);  et  quantum  ad  hoc  fides  est 
a  solo  Deo.  Secundo  requiritur  ad  fidemi,  quod  credibilia  proponantur  cre- 
denti; et  hoc  quidem  fit  per  hominem,  secundum  quod  fides  est  ex  auditu,  ut 
dicitur  Rom.  io.:  sed  per  angelos  principaliter,  per  quos  hominibus  reve- 
lantur  divina;  unde  angeli  operantur  aliquid  ad  illuminationem  fidei;  ettamen 
homines  illuminantur  ab  angelis  non  solum  de  credendis,  sed  etiam  de  agendis. 

Ad  secundum  dicendum,  quod  ratio  naturalis,  quae  est  immediate  a  Deo, 
potest  per  angelum  confortari,  ut  dictum  est  (q.  106.  art.  i  );  et  similiter  ex 
speciebus  a  creaturis  acceptis,  tanto  altior  elicitur  intelligibilis  veritas,  quanto 

intellectus  humanus  fuerit  fortior;  et  sic  per  angelum  adjuvatur  homo,  ut 
ex  creaturis  perfectius  in  divinam  cognitionem  deveniat. 

Ad  tertium  dicendum,  quodoperatio  intellectualis,  et  ìWximìnsXìo  dupli citer 
possunt  considerari.  Uno  modo  ex  parte  rei  intellectae,  et  sic  quicumque  intel- 
ligit,  vel  illuminatur,  cognoscit  se  intelligere,  vel  illuminari:  quia  cognoscit 
rem  sibi  esse  manifestam.  Alio  modo  ex  parte  principi!:  et  sic  non  quicumque 
intelligìt  aliquam  veritatem,  cognoscit  quid  sit  intellectus,  qui  est  principium 
intellectualis  operatìonis;  et  similiter  non  quicumque  illuminatur  ab  angelo, 
cognoscit  se  ab  angelo  illuminari. 

ARTICULUS  II.  546 

UTRUM   ANGELI   POSSINT    IMMUTARE   VOLUNTATEM   HOMINIS. 

(1-2.  q.  j).  art.  5.  et  2.  Dist.  8.  art.  /.  corp.  et  Uh.  5.  Contr.  g.  cap.  88.  91.  et  92. 
et   Veri.  q.  22.  art.  9.  et  Mal.  q.  16.  art.   li.). 

Ad  secundum  sic  proceditur.  Videtur,  quod  angeli  possint  immutare  vo- 
luntatem  hominis,  quia  super  illud  Hebr.  i.:  Qui  facit  angelos  suos  spiritus,  et 
ministros  suos  flannnam  ignis,  dicit  Glossa  (orditi.),  quod  ignis  sunt,  dum  spirita 
fervent,  et  vitia  nostra  urunt:  sed  hoc  non  esset,  nisi  voluntatem  immutarent; 
ergo  angeli  possunt  immutare  voluntatem. 

2.  Praeterea.  Beda  dicit  (super  illud  Matth.  i^.  :  Ouae  proceduntdeore,  etc), 
quod  dinbolus  non  est  immissor  malarum  cogitationum,  sed  incensor:  Da- 
mascenus  autem  ulterius  dicit,  quod  etiam  est  immissor:  dicit  enim  in  2.1ib. 
(Orth.  Fid.  cap.  4.),  quod  omnis  malitia,  et  immundae  passionos  ex  daemo- 
nibus  excogitatae  sunt,  et  immittere  homini  sunt  concessi:  et  pari  ratione 
angeli  boni  immittunt,  et  incendunt  bonas  cogitationes:  sed  hoc  non  possent 
facere,  nisi  immutarent  voluntatem  ;  ergo  immutant  voluntatem. 

3.  Praeterea.  Angelus,  sicut  est  dictum fari. ^ra^c.^,  illuminatintellectum 
hominis  mediantibus  phantasmatibus:  sed  sicut  phantasia,  qaae  deservit  in- 
tellectui,  potest  immutari  ab  angelo;  ita  et  appetitus  sensitivus,  qui  deservit 
voluntati:  quia  et  ipse  etiam  est  vis  utens  organo  corporali;  ergo  sicut  illu- 
minat  intellectum,  ita  potest  immutare  voluntatem. 

Sed  contra  est,  quod  immutare  voluntatem  est  proprium  Dei,  secundum 
illud  Proverb.  21.:  Cor  regis  in  manu  Domini,  quocumque  voluerit,  vertet  illud. 

Respondeo  dicendum,  quod  voluntas  potest  immutari  dupliciter.  Uno  modo 
ab  interiori:  et  sic  cum  motus  voluntatis  non  sit  aliud,  quam  inclinatio  volun- 
latis  in  rem  volitam,  solius  Dei  est  sic  immutare  voluntatem,  qui  dat  naturae 
intellectuali  virtutem  talis  inclinationis  :  sicut  enim  inclinatio  naturalis  non 
est  nisi  a  Deo,  qui  dat  naturam;  ita  inclinatio  voluntaria  non  est  nisi  a  Deo, 
qui  causat  voluntatem.  Alio  modo  movetur  voluntas  ab  exteriori:  et  hoc  in  angelo 
est  quidem  uno  modo  tantum,  scilicet  a  bono  apprehensoper  intellectum;  unde 
secundum  quod  aliquis  est  causa,  quod  aliquid  apprehendatur  utbonum  ad  ap- 
petendum,  secundum  hoc  raovet  voluntatem:  et  sic  etiam  solus  Deus  effica- 
citer  potest  movere  voluntatem  :  angelus  autem,  et  homo  per  modum  sua- 
dentis,  ut  supra  dictum  est  (q.  106.  art.  2.).  Sed  praeter  hunc  modum,  etiam 
aliter  movetur  in  hominibus  voluntas  ab  exteriori;  scilicet  ex  passione  exi- 
stente  circa  appetitum  sensitivum:  sicut  ex  concupiscentia,  vel  ira  inclìnatur 
voluntas  ad  aliquid  volendum:  et  sic  etiam  angeli,  inquantum  possunt  con- 

citare  hujusmodi  passiones,  possunt  voluntatem  movere  ;  non  tamen  ex  ne- 
cessitate: quia  voluntas  semper  remanet  libera  ad  consentiendum,  vel  resi- 
stendum  passioni. 

Ad  primum  ergo  dicendum,  quod  ministri  Dei  (vel  homines,  vel  angeli) 
dicuntur  urere  vitia,  et  infiammare  ad  virtutes  per  modum  persuasionis. 

Ad  secundum  dicendum,  quod  daemones  non  possunt  immittere  cogita- 
tiones,  interius  eas  causando  ;  cum  usus  cogitativae  virtutis  subjaceat  voluntati  : 
dicitur  tamen  diabolus  incensor  cogitationum,  inquantum  incitat  ad  cogitandum, 
vel  ad  appetendum  cogitata  per  modum  persuadentis,  vel  passionem  conci- 
tantis:  et  hoc  ipsum  incendere  Damascenusvocat  immittere  ;  quiatalis  operatio 
interius  fìt:  sed  bonae  cogitationes  attribuuntur  altiori  principio,  scilicet  Deo, 
licet  angelorum  ministerio  procurentur. 

Ad  tertium  dicendum,  quod  intellectus  humanus  secundum  praesentem 
statum  non  potest  intelligere  nisi  convertendo  se  ad  phantasmata:  sed  vo- 
luntas humana  potest  aliquid  velie  ex  judicio  rationis,  non  sequendo  pas- 
sionem appetitus  sensitivi;  unde  non  est  simile. 

ARTICULUS  HI.  547 

UTRUM  ANGELUS   POSSIT  IMMUTARE  IMAGINATIONEM  HOMIXIS. 
(2.  Dist.  8.  art.  ;.  corp.  et  Veri.  q.  11.  art.  5.  et  q.  12.  art.  8.  et  Mal.  q.  16.  art.  2.), 

Ad  tertium  sic  proceditur.  Videtur,  quod  angelus  non  possit  immutare 
imaginationem  hominis  :  phantasia  enim,  ut  dicitur  in  lib.  2.  de  Anima 
(tex.  161.),  est  motus  factus  a  sensu  secundum  actum  :  sed  si  fieret  per  im 
mutationem  angeli,  non  fieret  a  sensu  secundum  actum;  ergo  est  contra  ra- 
tionem  phantasiae,  quae  est  actus  imaginativae  virtutis,  ut  sit  per  immuta- 
tionem  angeli. 

2.  Praeterea.  Formae,  quae  sunt  in  imaginatione,  cum  sint  spirituales, 
sunt  nobiliores  formis,  quae  sunt  in  materia  sensibili:  sed  angelus  non  potest 
imprimere  formas  in  materia  sensibili,  ut  dictum  est  (q.  praec.  art.  2.) ;  ergo 
non  potest  imprimere  formas  in  imaginatione:  et  ita  non  potest  eam  im- 
mutare. 

3.  Praeterea.  Augustinus  dicit  12.  super  Gen.  ad  Ut.  (cap.  12.  in  fin): 
Commixtione  alterius  spiritus  fieri  potest,  ut  ea  quae  ipse  scitper  hujusmodi  imagines, 
ei  cui  miscetur,  ostendat,  sive  intelligenti,  sive  ut  ah  alio  intelUcta  pandantur :  sed 
non  videtur,  quod  angelus  possit  misceri  imaginationi  humanae,  neque  quod 
imaginatio  possit  capere  intelligibilia,  quae  angelus  cognoscit;  ergo  videtur, 
quod  angelus  non  possit  immutare  imaginationem. 

4.  Praeterea.  In  visione  imaginaria  homo  adhaeret  similitudinibus  rerum 
quasi  ipsis  rebus;  sed  in  hoc  est  quaedam  deceptio ;  cum  ergo  angelus  bonus 
non  possit  esse  causa  deceptionis,  videtur,  quod  non  possit  causare  imagi- 
nariam  visionem,  imaginationem  immutando. 

Sed  contra  est,  quod  ea,  quae  apparent  in  somnis,  videntur  imaginaria 
visione:  sed  angeli  revelant  aliqua  in  somnis,  ut  patet  Matth.  i.  et  2.  de  An- 
gelo, qui  Joseph  in  somnis  apparuit;  ergo  angelus  potest  imaginationem 
movere. 

Respondeo  dicendum,  quod  angelus  tam  bonus,  quam  malus  virtute  na- 
turae  suae  potest  movere  imagmationem  hominis.  Q.uod  ouidem  sic  consi- 

derari  potest;  dictum  est  enim  supra  (q. praec.  art.).),  quod natura  corporalis 
obedit  angelo  ad  motum  localem;  illa  ergo,  quae  ex  motu  locali  aliquoruni 
corporum  possunt  causari,  subsunt  virtuti  naturali  angelorum.  Manifestum  est 
autem,  quod  apparitiones  immaginariae  causantur  interdum  in  nobis  ex  locali 
mutatione  corporalium  spirituum,  et  humorum;unde  Arist.  in  lib.  de  Somn. 
et  Vigil.  (vd.  lib.  de  Insonin.  qui  UH  annectitur,  cap.  2.  et  4.)  assignans  causam 
apparitionis  somniorum,  dicit,  quod  cum  animai  dormit,  descendente  plurimo 
sanguine  ad  principium  sensitivum,  simul  descendunt  motus,  idest  impres- 
siones  relictae  ex  sensibilium  motionibus,  quae  in  spiritibus  sensualibus  con- 
servantur,  et  movent  principium  sensitivum:  ita  quod  fit  quaedam  apparitio, 
ac  si  tunc  principium  sensitivum  a  rebus  ipsis  exterioribus  mutaretur:  et  tanta 
potest  esse  commotio  spirituum,  et  humorum,  quod  hujusmodi  apparitiones 
etiam  vigilantibus  fiant;  sicut  patet  in  phreneticis,  et  in  aliis  hujusmodi:  sicut 
igitur  hoc  fit  per  naturalem  commotionem  humorum,  et  quandoque  etiam 
per  voluntatem  hominis,  qui  voluntarie  imaginatur,  quod  prius  senserat:  ita 
etiam  hoc  potest  fieri  virtute  angeli  boni,  vel  mali  ;  quandoque  quidem  cum 
alienatione  a  corporeis  sensibus;  quandoque  autem  absque  tali  alienatione. 

Ad  primum  ergo  dicendum,  quod  principium  phantasiae  est  a  sensu  se- 
cundum  actum:  non  enim  possumus  imaginari,  quae  nullo  modo  sentimus, 
vel  secundum  totum,  vel  secundum  partem;  sicut  caecus  natus  non  potest 
imaginari  colorem:  sed  aliquando  imaginatio  informatur,  ut  actus  phanta- 
stici  motus  consurgat  ab  impressionibus  interius  conservatis,  ut  dictum  est 
(iìi  corp.  ari.). 

Ad  secundum  dicendum,  quod  angelus  transmutat  imaginationem,  non 
quidem  imprimendo  aliquam  formam  imaginariam  nullo  modo  per  sensura 
prius  acceptam  (non  enim  posset  facere,  quod  caecus  imaginaretur  colores): 
sed  hoc  facit  per  motum  localem  spirituum,  et  humorum,  ut  dictum  est 
(iìi  corp.  art.). 

Ad  tertium  dicendum,  quod  commixtio  illa  spiritus  angelici  ad  imagi- 
nationem humanam  non  est  per  essentiam,  sed  per  effectura,  quem  praedicto 
modo  in  imaginatione  facit;  cui  demonstrat  quae  ipse  novit,  non  tamen  eo 
modo  quo  ipse  novit. 

Ad  quartum  dicendum,  quod  angelus  causans  aliquam  imaginariam 
visionem,  quandoque  quidem  simul  intellectum  illuminat,  ut  cognoscat  quid 
per  hujusmodi  similitudines  significetur:  et  tunc  nulla  est  deceptio:  quando- 
que vero  per  operationem  angeli  solumraodo  similitudines  rerum  apparent 
in  imaginatione:  nec  tamen  tunc  causatur  deceptio  ab  angelo,  sed  ex  defectu 
intellectus  ejus,  cui  talia  apparent:  sicut  nec  Christus  fuit  causa  deceptionis 
in  hoc,  quod  multa  turbis  in  parabolis  proposuit,  quae  non  exposuit  eis. 

UTRUM  ANGELUS   POSSIT  IMMUTARE  SENSUM  HUMANUM. 

(Locis  supra  art.  5.  induct.). 

Ad  Q.UARTUM  sic  proceditur.  Videtur,  quod  angelus  non  possit  immutare 
ser*:um  humanum  :  operatio  enim  sensitiva  est  operatio  vitae  :  hujusmodi 
autem  operatio  non  est  a  principio  extrinseco  ;  non  ergo  operatio  sensitiva 
potest  causari  ab  angelo. 

2.  Praeterea.  Virtus  sensitiva  est  nobilior,  quam  nutritiva:  sed  angelus, 
ut  videtur,  non  potest  mutare  virtutem  nutritivam,  sicut  nec  alias  formas 
naturales  ;  ergo  neque  virtutem  sensitivam  immutare  potest. 

3.  Praeterea.  Sensus  naturaliter  movetur  a  sensibili:  sed  angelus  non 
potest  immutare  naturae  ordinem,  ut  supra  dictum  est  (q.jio.  art.  4.);  ergo 
angelus  non  potest  immutare  sensum,sed  semper  sensus  a  sensibili  immutatur. 

Sed  contra  est,  quod  angeli,  qui  subverterunt  Sodomam,  percusserunt 
Sodomitas  caecitate,  vel  àoQaaia,  ut  ostimn  domus  invenire  non  possent,  ut  di- 
citur  Genes.  19.:  et  simile  legitur  4.  Regum  6.  de  Syris,  quos  Elisaeus  duxit 
in  Samariam. 

Respondeo  dicendum,  quod  sensus  immutatur  dupliciter.  Uno  modo  ab 
exteriori,  sicut  cum  mutatur  a  sensibili  :  alio  modo  ab  interiori:  videmus  enim, 
quod,  deturbatis  spiritibus,  et  humoribus,  immutatur  sensus  :  lingua  enim 
infirmi,  quia  piena  est  cholerico  humore,  omnia  sentit  ut  amara  :  et  simile 
contingit  in  aliis  sensibus.  Utroque  autem  modo  angelus  potest  immutare 
sensum  hominum  sua  naturali  virtute:  potest  enim  angelus  opponere  exte- 
rius  sensui  sensibile  aliquod  vel  a  natura  formatum,  vel  aliquod  de  novo 
formando:  sicut  facit,  dum  corpus  assumit,  ut  supra  dictum  est  (q.^i.art.2.). 
Similiter  etiam  potest  interius  commovere  spiritus,  et  humores,  ut  supra 
dictum  est  (art.  praec),  ex  quibus  sensus  diversimode  immutentur. 

Ad  primum  ergo  dicendum,  quod  principium  sensitivae  operationis  non 
potest  esse  absque  principio  interiori,  quod  est  potentia  sensitiva:  sed  illud 
interius  principium  potest  multipliciter  ab  exteriori  principio  commoveri,  ut 
dictum  est  (in  corp.  art.). 

Ad  secundum  dicendum,  quod  per  commotionem  interiorem  spirituum, 
et  humorum  potest  angelus  aliquid  operari  ad  immutandum  actum  potentiae 
nutritivae,  et  similiter  potentiae  appetitivae,  et  sensitive,  et  cujuscumque  po- 
tentiae corporali  organo  utentis. 

Ad  tertium  dicendum,  quod  praeter  ordinem  totius  creaturae  angelus 
facere  non  potest:  sed  praeter  ordinem  alicujus  particularis  naturae  facere 
potest,  cum  tali  ordini  non  subdatur.  Et  sic  quodam  singulari  modo  potest 
sensum  immutare  praeter  modum  communem. 


QUAESTIO  CXII. 

DE  MISSIONE  ANGELORUINI,  IN  QUATUOR  ARTICULOS  DIVISA. 

Deinde  considerandum  est  de  Missione  Angelorum. 

Et  circa  hoc  quaeruntur  quatuor. 

Primo.  Utrum  aliqui  angeli  mittantur  in  ministerium. 
Secundo.  Utrum  omnes  mittantur. 
Tertio    Utrum  illi,  qui  mittuntur,  assistant. 
Quarto.  De  quibus  ordinibus  mittantur. 

ARTICULUS  I.  549 

UTRUM   ANGELI   IN   MINISTERIUM    MITTANTUR. 

(In  Heb.  2.  hct.  6.). 

Ad  primum  sic  proceditur.  Vidctur,  quod  angeli  in  ministerium  non  mit- 
tantur:  omnis  enim  missio  est  ad  aliquem  determinatum  locum:  sed  actiones 
ìntellectuales  non  determinant  aliquem  locum  ;  quia  intellectus  abstrahit  ab 
hic  et  nunc;  cum  igitur  actiones  angelicae  sint  Ìntellectuales,  videtur,  quod 
angeli  ad  suas  actiones  agendas  non  mittantur. 

2.  Praeterea.  Coelum  empyreum  est  locus  pertinens  ad  dignitatem  an- 
gelorum:  si  igitur  ad  nos  mittantur  in  ministerium,  videtur,  quod  eorum 
dignitati  aliquid  depereat:  quod  est  inconveniens. 

3.  Praeterea.  Exterior  occupatio  impedit  sapientiae  contemplationem; 
unde  dicitur  Eccli.  38.:  Qui  minoratur  actu,  percipiet  sap'untiam:  si  igitur 
angeli  aliqui  mittuntur  ad  exteriora  ministeria,  videtur,  quod  retardentur  a 
contemplatione:  sed  tota  eorum  beatltudo  in  contemplatione  Dei  consistit; 
si  ergo  mitterentur,  eorum   beatltudo  minueretur:    quod  est  inconveniens. 

4.  Praeterea.  Ministrare  est  inferioris,  unde  dicitur  Lue.  22.:  Qui s  major 
est,  qui  r&cumhit,  art  ilìe  qui  minisirat?  nonne  qui  recumhii?  Sed  angeli  sunt 
majores  nobis  ordine  naturae;  ergo  non  mittuntur  in  ministerium  nostrum, 

Sed  contra  est,  quod  dicitur  Exodi  25.:  Ecce  ego  mittam  angdum  vieum, 
qui  praecedat  te. 

Respondeo  dicendum,  quod  ex  supradictis  (q.  108.  art.  6.)  manifestum  esse 
potest,  quod  aliqui  angeli  in  ministerium  mittuntur  a  Deo:  ut  enim  supra 
dictum  est  (q.  43.  art.  i.),  cum  de  missione  divinarum  Personarum  ageretur, 
ille  mitti  dicitur,  qui  aliquo  modo  ab  alio  procedit,  ut  incipiat  esse,  ubi  prius 
non  erat,  vel  ubi  prius  erat  per  alium  modum.  Filius  enim,  aut  Spiritus 
Sanctus  mitti  dicitur,  ut  a  Patre  procedens  per  originem  :  et  incipit  esse  novo 
modo,  idest  per  gratiam,  vel  per  naturam  assumptam,  ubi  prius  erat  per  deitatis 
praesentiam.  Dei  enim  proprium  est  ubique  esse;  quia  cum  sit  universale 
agens,  ejus  virtus  attingit  omnia  entia  ;  unde  est  in  omnibus  rebus,  ut  supra 
dictum  est  (q.  8.  art.  i.):  virtus  autem  angeli,  cum  sit  particulare  agens,  non 
attingit  totum  universum  ;  sed  sic  attingit  unum,  quod  non  attingit  aliud  :  et 
ideo  ita  est  hic,  quod  non  alibi.  Manifestum  est  autem  per  supra  dieta  (q.  no. 
art.  I.),  quod  creatura  corporalis  per  angelos  administratur  :  cum  igitur  ali- 
quid  est  fiendum  per  aliquem  angelum  [al.  angelorum]  circa  aliquam  crea- 
turam  corpoream,  de  novo  applicatur  angelus  illi  corpori  sua  virtute:  et  sic 
angelus  de  novo  incipit  ibi  esse:  et  hoc  totum  procedit  ex  imperio  divino; 
unde  sequitur,  secundum  praemissa,  quod  angelus  a  Deo  mittatur:  sed  actio, 
quam  angelus  missus  exercet,  procedit  a  Deo,  sicut  a  primo  principio;  cujus 
natu,  et  auctoritate  angeli  operantur;  et  in  Deum  reducitur,  sicut  in  ulti- 
mum  fincm:  et  hoc  facit  rationem  ministri:  nam  minister  est  sicut  instru- 
mentum intelligens  [al.  intellectus]  :  instrumentum  autem  ab  alio  movetur,  et 
ejus  actio  ad  aliud  ordinatur;  unde  actiones  angelorum  ministeria  vocantur 
et  propter  hoc  dìcuntur  in  ministerium  mitti. 

Ad  primum  ergo  dicendum,  quod  aliqua  operatio  dupliciter  dicitur  intel- 
lectualis.  Uno  modo,  quasi  in  ipso   intellectu   consistens,  ut  contemplatio  :  et 

talis  operatio  non  determinat  sibilocum:  immo,  ut  August.  dicit4.  de  Irinit. 
(cap.  20.),  etiam  nos,  secundum  quod  aliquid  aeternum  mente  sapimus,  non 
in  hoc  mundo  sumus.  Alio  modo  dicitur  aliqua  actio  intellectualis,  quia  est 
ab  aliquo  intellectu  regulata,  et  imperata:  et  sic  manifestum  est,  quod  ope- 
rationes  intellectuales  interdum  determinant  sibi  loca. 

Ad  secundum  dicendum,  quod  coelum  empyreum  pertinet  ad  dignitatem 
angeli  secundum  congruentiam  quamdam:  quia  congruum  est,  ut  supremum 
corporum  naturae,  quae  est  supra  omnia  corpora,  attribuatur:  non  tamen  an- 
gelus aliquid  dignitatis  accipit  a  coelo  empyreo  ;  et  ideo,  quando  actu  non  est 
in  coelo  empyreo,  nihil  ejus  dignitati  subtrahitur:  sicut  nec  Regi,  quando 
non  actu  sedet  in  regali  solio,  quod  congruit  ejus  dignitati. 

Ad  tertium  dicendum,  quod  in  nobis  exterior  occupatio  puritatem  con- 
templationis  impedit:  quia  actioni  insistimus  secundum  sensitivas  vires,  qua- 
rum  actiones  cum  intenduntur,  retardantur  actiones  intellectivae  virtutis  :  sed 
angelus  per  solam  intellectualem  operationem  regulat  suas  actiones  exterio- 
res:  unde  actiones  exteriores  in  nullo  impediunt  ejus  contemplationem  :  quia 
duarum  actionum,  quarum  una  est  regula,  et  ratio  alterius,  una  non  impedit, 
sed  juvat  aliam.  Unde  Greg.  dicit  in  2.  Moral.  (cap.  2.)  quod  Angeli  non  sic 
foras  exeiint,  ut  internae  conkm piati onis  gaiidiis  priventur. 

Ad  quartum  dicendum,  quod  angeli  in  suis  actionibus  exterioribus  mi- 
nistrant  principaliter  Deo,  et  secundario  nobis  :  non  quia  nos  sumus  supe- 
riores  eis,  simpliciter  loquendo;  sed  quia  quilibethomo,  vel  angelus,  inquan- 
tum adhaerendo  Deo  fit  unus  spiritus  cum  Deo,  est  superior  omni  creatura, 
Unde  Apostolus  ad  Philipp.  2.  dicit:  Siiperiorcs  sibi  invicem  arhitrantes. 


ARTICULUS  II.  550 

UTRUM   OMNES  ANGELI  IN  MINISTERIUM  AIITTANTUR. 

I 

(2.  Disi.  IO.  art.  i.). 

Ad  secundum  sic  proceditur.  Videtur,  quod  omnes  angeli  in  ministe- 
rium  mittantur:  dicit  enim  Apostolus  ad  Hebr.  i.:  Omnes  sunt  administratorii 
spiritus  in  ministeriiim  missi. 

2.  Praeterea.  Inter  ordines  supremus  est  ordo  Seraphim,  ut  ex  supra-  , 
dictis  patet  (q.  108.  ari.  6.):  sed  Seraphim  est  missus  ad  purgandum  labia  \ 
Prophetae,  ut  habetur  Isa.  6.  ;  ergo  multo  magis  inferiores  angeU  mittuntur.  ! 

3.  Praeterea.   Divinae    Personae  in  infìnitum  excedunt  omnes  ordines 
angelorum;  sed  Divinae  Personae  mittuntur;  ergo  multo  magis  quicumque  - 
supremi  angeli. 

4.  Praeterea.  Si  superiores  angeli  non  mittuntur  ad  exterius  ministe- 
rium,  hoc  non  est  nisi  quia  superiores  angeli  exequuntur  divina  ministeria 
per  inferiores:  sed  cum  omnes  angeli  sint  inaequales,  ut  supra  dictum  est 
(q.  108.  art.  5.  arg.  i.)^  quilibet  angelus  habet  inferiorem  angelum  praeter 
ultimum;  ergo  solus  ultimus  angelus  mitteretur  in  ministerium,  quod  est 
contra  id,  quod  dicitur  Daniel.  7.  :  MìlUa  millium  ministrali  ani  ei. 

Sed  contra  est,  quod  Greg.  (hom.  ^4.  in  Evang.  a  med.)  dicit  referens  ' 
sententiam  Dionys.  :  Superiora  agniina  usum  exterioris  ministerii  nequaquam  t 
haht'it.  f 

Respondeo  dìcendum,  quod,  sicut  ex  supradictis  patet  (q.  11.  art.  i.),  hoc 
habet  ordo  divinae  providentiae  non  solum  in  angelis,  sed  etiam  in  toto  uni- 
verso, quod  inferiora  per  superiora  administrantur  :  sed  ab  hoc  ordine  in  rebus 
corporahbus  aliquando  ex  divina  dispensatione  receditur,  propter  altiorem 
ordinem,  secundum  scilicet  quod  expedit  ad  gratiae  manifestatìonem.  Quod 
enim  caecus  natus  fuit  illuminatus,  quod  Lazarus  fuit  suscitatus,  immediate 
a  Deo  factum  est  absque  aliqua  actìone  coelestium  corporum  :  sed  et  an- 
geli boni,  et  mali  possunt  aliquid  in  istis  corporibus  operari  praeter  actionem 
coelestium  corporum,  condensando  nubes  in  pluvias,  et  aUqua  hujusmodi 
faciendo:  ncque  alicui  debet  esse  dubium,  quin  Deus  immediate  hominibus 
aliqua  revelare  possit  non  mediantibus  angelis,  et  superiores  angeli  non  me- 
diantibus  inferioribus.  Et  secundum  hanc  considerationem  quidam  dixerunt, 
quod  secundum  communem  legem  superiores  non  mittuntur,  sed  inferiores 
tantum;  sed  ex  aliqua  dispensatione  divina  interdum  etiam  superiores  mit- 
tuntur. Sed  hoc  non  videtur  raiionabile,  quia  ordo  angelicus  non  attenditur 
secundum  dona  gratiarum:  ordo  autem  gratiae  non  habet  alium  superiorem 
ordinem,  propter  quem  praetermitti  debeat;  sicut  praetermittitur  ordo  naturae 
propter  ordinem  gratiae.  Considerandum  est  etiam,  quod  ordo  naturae  in 
operationibus  miraculorum  praetermittitur  propter  fideì  confirmationem:  ad 
quam  nihil  valeret,  si  praetermitteretur  ordo  angelicus:  quia  hoc  a  nobis  per- 
cipi  non  posset:  nihil  etiam  est  ita  magnum  in  ministeriis  divinis,  quod  per 
inferiores  ordines  exerceri  non  possit;  unde  Greg.  dicit  (hom.  ^4.  in  Evang. 
ante  med.),  quod  qui  summa  annuntiant,  Archangeli  vocantur:  hinc  est,  quod 
ad  Virginem  Mariam  Gabriel  Archangelus  mittitur:  quod  tamen  fuit  summum 
Inter  omnia  divina  ministeria,  ut  ibidem  subditur.  Et  ideo  simpliciter  dicen- 
dum  est  cum  Dionys.  (cap.  i^.  Coel.  Hier.)  quod  superiores  angeli  numquam 
ad  exterius  ministeriura  mittuntur. 

Ad  primum  ergo  dicendum,  quod  sicut  in  missionibus  dìvinarum  perso- 
narum  aliqua  est  visibilis,  quae  attenditur  secundum  creaturam  corpoream, 
aliqua  invisibilis,  quae  fit  secundum  spiritualem  effectum  ;  ita  in  missionibus 
angelorum  aliqua  dicitur  exterior,  quae  scilicet  est  ad  aliquod  ministerium 
circa  corporalia  exhibendum  :  et  secundum  hanc  missionem  non  omnes  mit- 
tuntur: alia  est  interior  secundum  intellectuales  effectus;  prout  sciHcet  unus 
angelus  illuminat  alium:  et  sic  omnes  angeli  mittuntur.  Vel  aliter  dicendum, 
quod  Apostolus  inducit  illud  ad  probandum,  quod  Christus  sit  major  angelis, 
per  quos  data  est  lex;  ut  sic  ostendat  excellentiam  novae  legis  ad  veterem; 
unde  non  oportet,  quod  intelligatur  nisi  de  angelis  ministerii,  per  quos  data 
est  lex. 

Ad  secundum  dicendum,  secundum  Dion.  (loc.  sup.  cit.)  quod  ille  angelus, 
qui  missus  est  ad  purgandum  labia  Prophetae,  fuit  de  inferioribus  angelis: 
sed  dictus  est  Seraphim,  idest  incendens,  a.t(\mvocQ,  propter  hoc  quod  venerat 
ad  incendendum  labia  Prophetae.  Vel  dicendum,  quod  superiores  angeli  com- 
municant  propria  donaaquibus  denominantur, mediantibus  inferioribus  angelis. 
Sic  igitur  unus  de  Seraphim  dictus  est  purgasse  incendio  labia  Prophetae, 
non  quia  hoc  ipse  immediate  fecerit;  sed  quia  inferior  angelus  virtute  ejus 
hoc  fecit:  sicut  Papa  dicitur  absolvere  aliquem,  etiamsi  per  alium  officium 
absolutionis  impendat. 

Ad  tertium  dicendum,  quod  divinae  Personae  non  mittuntur  in  ministe- 
rium, sed  aequivoce  mitti  dicuntur,  ut  ex  praedictis  patet  (in  corp.  art.  et  q.  4^). 

Ad  Q.UARTUM  dicendum,  quod  in  divinis  ministeriis  est  multiplex  gradus. 

S.  Thomae  Summa   Theolozica.  Voi.  I.  ^3 

Unde  nihil  prohibet,  etiam  inaequales  angelos  immediate  ad  ministeria  mitti; 
ita  tamen  quod  superiores  mittantur  ad  altiora  ministeria,  inferiores  vero  ad 
inferiora. 


ARTICULUS  III.  551 

UTRUM  OMNES    ANGELI,  Q.UI    MITTUXTUR,    ASSISTANT. 

(2.  Disi.  IO.  art.  i.). 

Ad  tertium  sic  proceditur.  Videtur,  quod  etiam  angeli,  qui  mittuntur, 
assistant  :  dicit  enira  Gregor,  (in  hom.  ^4.  in  Evang.  post,  med.)  :  Mittuntur 
igitur  Angeli  et  assisiunt;  quia  etsi  circumscriptus  est  angclicus  spiritus:  summus 
tamen  spiritus,  qui  Deus  est,  circumscriptus  non  est. 

2.  Praeterea.  Angelus  Tobiae  in  ministerium  missus  fuit  :  sed  tamen 
ipse  dixit:  Ego  siim  Raphael  Angelus,  unus  ex  septem  qui  astamus  ante  Deurn, 
ut  habetur  Tobiae  12.;  ergo  angeli,  qui  mittuntur,  assistunt. 

3.  Praeterea.  Quilibet  angelus  beatus  propinquior  est  Deo,  quam  Satan: 
sed  Satan  assistit  Deo,  secundum  quod  dicitur  Job  i.:  Cum  assisterent  filii 
Dei  coram  Domino,  adfuit  inter  eos  et  Satan:  ergo  m.ulto  magis  angeli,  qui 
mittuntur  in  ministerium,  assistunt. 

4.  Praeterea.  Si  inferiores  angeli  non  assistunt,  hoc  non  est  nisi  quia 
non  immediate,  sed  per  superiores  angelos  divinas  illuminationes  recipiunt: 
sed  quilibet  angelus  per  superiorem  divinas  illuminationes  suscipit,  excepto 
eo,  qui  est  inter  omnes  supremus  ;  ergo  solus  supremus  angelus  assisteret, 
quod  est  contra  illud,  quod  habetur  Dan.  7.  :  Decies  mìllies  centena  millia  assi- 
stehaiit  ei;  ergo  etiam  illi,  qui  ministrant,  assistunt. 

Sed  contra  est,  quod  Gregor.  dicit  17.  Moral.  (cap.  9.  a  prin.)  super 
illud  Job  5.:  Numquid  est  numerus  militum  ejus?  Assistunt^  inquit,  illae  Pote- 
states,  quae  ad  quaedam  hominibus  nuntianda  non  exeunt;  ergo  illi,  qui  in  mini- 
sterium mittuntur,  non  assistunt. 

Respondeo  dicendum,  quod SLUgeììintroducuntur assistentes, et  adminisirantes, 
ad  similitudinem  eorum,  qui  alicui  Regi  famulantur:  quorum  aliqui  semper 
ei  assistunt,  et  ejus  praecepta  immediate  audiunt;  alii  vero  sunt,  ad  quos 
praecepta  regalia  per  assistentes  nuntiantur:  sicut  illi,  qui  administrationi 
civitatum  praeficiuntur;  et  hi  dicuntur  ministrantes  sed  non  assistentes. 
Considerandum  est  ergo,  quod  omnes  angeli  divinam  essentiam  immediate 
vident:  et  quantum  ad  hoc  omnes,  etiam  qui  ministrant,  assistere  dicuntur; 
unde  Greg.  dicit  in  2.  Moralium  (cap.  2.  cir.  med.),  quod  semper  assistere, 
aut  videre  faciem  Patris  possunt,  qui  ad  ministerium  exterius  mittuntur  prò 
nostra  salute:  sed  non  omnes  angeli  secreta  divinorum  mysteriorum  in  ipsa 
claritate  divinae  essentiae  percipere  possunt;  sed  soli  superiores,  per  quos 
inferioribus  denuntiantur;  et  secundum  hoc  soli  superiores,  qui  sunt  primae 
hierarchiae,  assistere  dicuntur,  cujus  proprium  dicit  esse  Dionys.  (cap.  7.  Coeì. 
Hicr.  cir.  med.)  immediate  a  Deo  illuminari. 

Et  per  hoc  patet  solutio  ad  primum,  et  secundum,  quae  procedunt  de 
primo  modo  assistendo 

Ad  tertium  dicendum,  quod  Satan  non  dicitur  astitisse,  sed  inter  assi- 
stentes adfuisse  describitur:  quia,  ut  Greg.  dicit  2.  Moral.  (cap.  2.  cir.  fin.) 
etsi  beatitudinem  perdidit,  naturam  tamen  angelis  similem  non  amisiu 

Ad  quartum  dicendum,  quod  omnes  assistentes  aliqua  immediate  vident 
in  , clamate  divinae  essentiae:  et  ideo  totius  primae  hierarchiae  propriura 
esse  dicitur  immediate  illuminari  a  Deo  :  sed  superiores  eorum  plura  perci- 
piunt,  quam  inferiores,  de  quibus  illuminant  alios  ;  sicut  etiam  inter  eos,  qui 
assistunt  Regi,  plura  scit  de  secretis  regis  unus,  quam  alias. 

ARTICULUS  IV.  552 

UTIIUM    AXG1:LI    SECUNDAE    hierarchiae    0.\i\KS    MITTAXTUR. 

(2.  Disi.  IO.  art.  ).). 

Ad  Q.UARTUM  sic  proceditur.  Videtur,  quod  angeli  secundae  hierarchiae 
omnes  rnittantur:  angeli  enim  omnes  vel  assistunt,  vel  ministrant,  secundum 
quod  habetur  Dan.  7.:  sed  angeli  secundae  hierarchiae  non  assistunt:  illu- 
minantur  enim  per  angelos  primae  hierarchiae,  sicut  dicit  Dionys.  8.  cap. 
Coel.  Hier.  (a«/j  med.)  ;  omnes  ergo  angeli  secundae  hierarchiae  in  mini- 
sterium  mittuntur. 

2.  Praeterea.  Gregor.  dicit  17.  Moral.  (cap.  ().)  quod  plures  sunt,  qui 
ministrant  quam  qui  assistunt  :  sed  hoc  non  esset,  si  angeli  secundae  hierar- 
chiae in  ministerium  non  mitterentur;  ergo  omnes  angeli  secundae  hierar- 
chiae in  ministerium  mittuntur. 

Sed  contra  est,  quod  Dionys.  dicit  (cap.  8.  Coel.  Hier.  a  princ),  quod 
Dominationes  sunt  majores  omni  suhjectione  :  sed  mitti  in  ministerium  ad  subje- 
ctionem  pertinet;  ergo  Dominationes  in  ministerium  non  mittuntur. 

Respondeo  dicendum,  quod,  sicut  supra  dictum  est  (art.  i.  huj.  q.),  mitti 
ad  exterius  ministerium  proprie  convenit  Angelo,  secundum  quod  ex  divino 
imperio  operatur  circa  aliquam  creaturam  corporalem,  quod  quidem  pertinet 
ad  executionem  divini  ministerii  :  proprietates  autem  angelorum  ex  eorum 
nominibus  manifestantur,  ut  Dion.  dicit  7.  et  8.  cap.  Coel.  Hier.  ("m  princ), 
et  ideo  angeli  illorum  ordinum  ad  exterius  ministerium  mittuntur,  ex  quorum 
nominibus  aliqua  executio  datur  intelligi.  In  nomine  autem  Domiiiaiionum 
non  importatur  aliqua  executio,  sed  sola  dispositio,  et  imperium  de  exequen- 
dis:  sed  in  nominibus  inferiorum  ordinum  intelligitur  aliqua  executio.  Nam 
Angeli,  et  Archangeli  denominantur  a  denuntiando  :  Virtiites,  et  Potestates  di- 
cuntur  per  respectum  ad  aliquem  actum:  principis  etiam  est,  ut  Greg.  dicit, 
(Iwm.  ^4.  in  Evang.  cir.  med.)  inter  alios  operantes  priorem  existere.  Unde  ad 
hos  quinque  ordines  pertinet  in  exterius  ministerium  mitti,  non  autem  ad 
quatuor  superiores. 

Ad  primum  ergo  dicendum,  quod  Dominationes  computantur  quidem  inter 
angelos  ministrantes,  non  sicut  exequentes  ministerium,  sed  sicut  disponentes, 
et  mandantes,  quid  per  alios  fieri  debeat:  sicut  architectones  in  artificiis  nihil 
manu  operantur,  sed  solum  disponunt,  et  praecipiunt,  quid  alii  debeant  operari. 

Ad  secundum  dicendum,  quod  de  numero  assistentium,  et  ministrantiura 
duplex  ratio  haberi  potest:  Gregorius  enim  dicit,  plures  esse  ministrantes, 
quam  assistentes  :  intelligit  enim  quod  dicitur  :  Millia  millium  ministrabant  ei, 
non  esse  dictum  multiplicative,  sed  partitive:  ac  si  diccretur:  Millia  de  nu- 
mero millium:  et  sic  ministrantium  numerus  ponitur  indefinitus,  ad  signifi- 
candiLim  excessum  ;  assistentium  vero  numerus  finitus,  cum  subditur  :  Et  decies 
tìtjUies  centcna  millia  assistebant  ei.  Et  hoc  procedit  secundum  rationem  Plato 

nicorum,  qui  dicebant,  quod  quanto  aliqua  sunt  uni  primo  principio  propin- 
quiora,  tanto  sunt  minoris  multitudinis  :  sicut  quanto  numerus  est  propinquior 
unitati,  tanto  est  multitudine  minor,  et  haec  opinio  salvatur  quantum  ad  nu- 
merum  ordinum,  dum  sex  ministrant,  et  tres  assistunt:  sed  Dionys.  ponit 
14.  cap.  Coel.  Hier.  quod  multitudo  angelorum  trans cendit  omnem  materialem 
multitudinem  ;  ut  scilicet  sicut  corpora  superiora  transcendunt  corpora  infe- 
riora  magnitudine  quasi  in  immensum,  ita  superiores  naturae  incorporeae 
transcendant  multitudine  omnes  naturas  corporeas  :  quia  quod  est  melius,  est 
magis  a  Deo  intentum,  et  multiplicatum;  et  secundum  hoc,  cum  assistentes 
sint  superiores  ministrantibus,  plures  erunt  assistentes,  quam  ministrantes  ; 
unde  secundum  hoc  millia  millium  legitur  muhiplicative:  ac  si  diceretur, 
uiillies  millia.  Et  quia  decies  centiim  sunt  mille,  si  diceretur,  decies  cmtena  millia, 
daretur  intelligi,  quod  tot  essent  assistentes,  quot  ministrantes  :  sed  quia  di- 
citur  :  Decies  millies  centena  millia,  multo  plures  dicuntur  assistentes,  quam  mi- 
nistrantes. Nec  tamen  hoc  prò  tanto  dicitur,  quia  tantus  solum  sit  angelorum 
numerus,  sed  multo  major;  quia  omnem  materialem  multitudinem  excedit, 
quod  signifìcatur  per  multiplicationem  maximorum  numerorum  supra  seipsos, 
scilicet  denarii,  centenarii,  millenarii,  ut  Dionys.  ibidem  dicit. 


QUAESTIO  CXIII. 

DE  CUSTODIA  BONORUM  ANGELORUM,  ET  IMPUGNATIONE 

MALORUM, 
IN  OCTO  ARTICULOS  DIVISA. 

Deìnde  considerandum  est  de  custodia  bonorum  angelorum,  et  de  impu- 
gnatione  malorum. 

Et  circa  priniiun  quaeruntur  odo. 

Primo.  Utrum  homines  ab  angelis  custodiantur. 

Secundo.  Utrum  singulis  hominibus  singuli  angeli   ad   custodiam   depu- 
tentur. 

Tertio.  Utrum  custodia  pertineat  solum  ad  ultimum  ordinem  angelorum. 

Quarto.  Utrum  omni  homini  conveniat  habere  angelum  custodem. 

Quinto.  Quando  incipiat  custodia  circa  hominem. 

Sexto.  Utrum  angelus  semper  custodiat  hominem. 

Septimo.  Utrum  doleat  de  perditione  custoditi. 

Octavo.  Utrum  inter  angelos  sit  pugna  ratione  custodiae. 

ARTICULUS  I.  553 

UTRUM  HOMINES   CUSTODIANTUR   AB  ANGELIS. 
(2.  Disi.  II.  q.  I.  art.  i.). 

Ad  PRiMUM  sic  proceditur.  Videtur,  quod  homines  non  custodiantur  ab 
angelis  :  custodes  enim  deputantur  ahquibus,  vel  quia  nesciunt,  vel  quia  non 

possunt  custodire  seipsos;  sicut  pueri,  et  infirmi:  sed  homo  potest  custodire 
seipsum  per  liberum  arbitrium,  et  scit  per  naturalem  cognitionem  legis  na- 
turalis;  ergo  homo  non  custoditur  ab  angelo. 

2.  Praeterea.  Ubi  adest  fortior  custodia,  infirmior  superfluere  videtur: 
sed  homines  custodiuntur  a  Deo,  secundum  illud  Ps.  120.:  Non  dormitahit, 
neqtie  dortniet,  qui  custodii  Israel  ;  ergo  non  est  necessarium,  quod  homo  cu- 
stodiatur  ab  angelo. 

3.  Praeterea.  Perditio  custoditi  redundat  in  negligentiam  custodis;  unde 
dicitur  cuidam  3.  Regum  20.:  Custodi  virum  istum,  qui  si  lapsus  fuerit,  erit 
anima  tua  prò  anima  ejus:  sed  multi  homines  quotidie  pereunt  in  peccatum 
cadentes,  quibus  angeli  subvenire  possent,  vel  visibiliter  apparendo,  vel  mira- 
cula  faciendo,  vel  aliquo  simili  modo;  essent  ergo  negligentes  angeli,  si  eorum 
custodiae  homines  essent  commissi;  quod  patet  esse  falsum;  non  igitur  an- 
geli sunt  hominum  custodes. 

Sed  contra  est,  quod  dicitur  in  Ps.  90.:  Angeìis  suis  mandavit  de  te,  ut 
custodiant  te  in  omnibus  viis  tuis.^ 

Respondeo  dicendum,  quod  secundum  rationem  divinae  providentiae  hoc 
in  rebus  omnibus  invenitur,  quod  mobilia,  et  variabilia  per  immobilia,  et 
invariabilia  moventur,  et  regulantur:  sicut  omnia  corporalia  per  substantias 
spirituales,  et  immobiles,  et  corpora  inferiora  per  superiora,  quae  sunt  inva- 
riabilia secundum  substantiam  :  sed  et  nos  ipsi  regulamur  circa  conclusiones, 
in  quibus  possumus  diversimode  opinari,  per  principia,  quae  invariabiliter 
tenemus.  Manifestum  est  autem,  quod  in  rebus  agendis  cognitio,  et  affectus 
hominis  multipliciter  variari,  et  deficere  possunt  a  bono;  et  ideo  necessarium 
fuit,  quod  hominibus  angeli  ad  custodiam  deputarentur,  per  quos  regularentur, 
et  moverentur  ad  bonum. 

Ad  primum  ergo  dicendum,  quod  per  liberum  arbitrium  potest  homo  ali- 
qualiter  malum  vitare,  sed  non  sufficienter:  quia  infirmatur  circa  affectum 
boni  propter  multiplices  anìmae  passiones ,  similiter  etiam  universalis  cognitio 
naturalis  legis,  quae  homini  naturaliter  adest,  aliqualiter  dirigit  hominem  ad 
bonum,  sed  non  sufficienter  ;  quia  in  applicando  universalia  principia  juris  ad 
particularia  opera  contingit  hominem  multipliciter  deficere;  unde  dicitur 
Sap.  9.:  Cogitationes  mortaliiim  tì'nidae,  et  incertae  providentiae  nostrae;  et  ideo 
necessaria  fijit  homini  custodia  angeli. 

Ad  secundum  dicendum,  quod  ad  bonum  operandum  duo  requiruntur. 
Primo  quidem,  quod  affectus  inclinetur  ad  bonum  ;  quod  quidem  sit  in  nobis 
per  habitum  virtutis  moralis.  Secundo  autem,  quod  ratio  inveniat  congruas 
vias  ad  perficiendum  bonum  virtutis:  quod  quidem  Philosophus  (ex  Uh.  io. 
Ethic.  cap.  8.  et  lib.  6.  cap.  12.)  attribuit  prudentiae  ;  quantum  ergo  ad  primum, 
Deus  immediate  custodit  hominem,  infimdendo  ei  gratiam,  et  virtutes  ;  quan- 
tum autem  ad  secundum,  Deus  custodit  hominem,  sicut  universalis  instructor, 
cujus  instructio  ad  hominem  pervenit  mediantibus  angelis,  ut  supra  habitum 
est  (q.  III.  art.  i.). 

Ad  tertium  dicendum,  quod  sicut  homines  a  naturali  -instinctu  boiiì 
discedunt  propter  passionem  peccati  :  ita  etiam  discedunt  ab  instigatione 
bonorum  angelorum,  quae  fit  invisibiliter  per  hoc  quod  homines  illuminant 
ad  bene  agendum  ;  unde  quod  homines  pereunt,  non  est  imputandum  negli- 
gentiae  angelorum,  sed  malitiae  hominum  ;  quod  autem  aliquando  praeter 
legem  communem  hominibus  visibiliter  apparent,  ex  speciali  Dei  gratia  est: 
sicut  etiam  praeter  ordinem  naturae  miracula  fiunt. 

ARTICULUS  II.  554 

UTRUM  SINGULI  HOMINES  A  SINGULIS  ANGELIS   CUSTODIANTUR. 

(4.  Disi.  i().  q.  I.  corp.). 

Ad  secundum  sic  proceditur.  Videtur,  quod  non  singuli  homines  a  sin- 
gulis  angelis  custodiantur  :  angelus  enim  est  virtuosior,  quam  homo  :  sed 
unus  homo  sufficit  ad  custodiam  multorum  hominum  ;  ergo  multo  magis 
unus  angelus  multos  homines  potest  custodire. 

2.  Praeterea.  Inferiora  reducuntur  in  Deum  a  superioribus  per  media, 
ut  Dionysius  dicit  (cap.  5.  Ecd.  Hier.  in  Ut.  de  Sacerd.  Perfeci.  in  pnnc.)  :  sed 
cum  omnes  angeli  sint  inaequaies,  ut  supra  dictum  est  (quaest.  108.  art.  5. 
argum.  i.),  solus  unus  angelus  est,  Inter  quem,  et  homines  non  est  aliquis 
medius  -,  ergo  unus  angelus  solus  est,  qui  immediate  custodit  homines. 

3.  Praeterea.  Majores  angeli  maioribus  officiis  deputantur:  sed  non  est 
majus  officium  custodire  unum  hominem,  quam  alium  ;  cum  omnes  homines 
natura  sint  pares:  cum  ergo  omnium  angelorum  sit  unus  major  alio,  secun- 
dum Dionys.  (cap.  j.  Coel.  Hier.)  videtur,  quod  diversi  homines  non  custo- 
diantur a  diversis  angelis. 

Sed  contra  est,  quod  Hieronymus  exponens  illudMatth.  18.  :  Angeli  eorum 
in  coelis,  etc.  dicit  (Uh.  2.  comment.)  :  Magna  est  dignitas  animaruni,  ut  unaquaeque 
haheat  ah  orla  nativitatis  in  custodiam  sui  anteluni  delesatum. 

Respondeo  dicendum,  quod  singuhs  hominibus  singuli  angeli  ad  custo- 
diam deputantur.  Cujus  ratio  est,  quia  angelorum  custodia  est  quaedam  exe- 
cutio  divinae  providentiae  circa  homines:  providentia  autem  Dei  aliter  se 
habet  ad  homines,  et  ad  alias  corruptibiles  creaturas  ;  quia  aliter  se  habent 
ad  incorruptibilitatem  :  homines  enim  non  solum  sunt  incorruptibiles  quantum 
ad  communem  speciem,  sed  etiam  quantum  ad  proprias  formas  singulorum, 
quae  sunt  animae  rationales  :  quod  de  aliis  rebus  corruptibilibus  dici  non 
potest.  Manifestum  est  autem,  quod  providentia  Dei  principaliter  est  circa 
illa,  quae  perpetuo  manent:  circa  vero  ea,  quae  transeunt,  providentia  Dei 
est,  inquantum  ordinat  ipsa  ad  res  perpetuas  :  sic  igitur  providentia  Dei  com- 
paratur  ad  singulos  homines,  sicut  comparatur  ad  singula  genera,  vel  species 
corruptibiUum  rerum  :  sed  secundum  Gregorium  (boni.  ^4.  in  Evang.  ante  mcd.) 
diversi  ordines  deputantur  diversis  rerum  generibus;  puta  Potestates  ad  ar- 
cendos  daemones,  Virtiitcs  ad  miracula  facienda  in  rebus  corporeis:  et  pro- 
babile est,  quod  diversis  speciebus  rerum  diversi  angeli  ejusdem  ordinis  prae- 
ficiantur;  unde  etiam  rationabile  est,  ut  diversis  hominibus  diversi  angeli  ad 
custodiam  deputentur. 

Ad  primum  ergo  dicendum,  quod  alieni  homini  adhibetur  custos  dupliciter. 
Uno  modo,  inquantum  est  homo  singularis:  et  sic  uni  homini  debetur  unus 
custos;  et  interdum  plures  deputantur  ad  custodiam  unius.  Alio  modo,  inquan- 
tum est  pars  ahcujus  collegii:  et  sic  toti  collegio  unus  homo  ad  custodiam 
praeponitur;  ad  quem  pertinet  providere  ea,  quae  pertinent  ad  unum  homi- 
nem in  ordine  ad  totum  collegium  :  sicut  sunt  ea,  quae  exterius  aguntur,  ex 
quibus  alii  aedificantur,  vel  scandalizantur.  Angelorum  autem  custodia  depu- 
tatur  hominibus  etiam  quantum  ad  invisibilia,  et  occulta,  quae  pertinent  ad 

singulorum  salutem  secundum  seipsos;  unde  singulis  hominibus  singuli  an- 
geli deputantur  ad  custodiam. 

Ad  secundum  dicendum,  quod,  sicut  dictum  est  (q.  praec.  ari.  ^.),  angeli 
primae  hierarchiae  omnes  quantum  ad  aliqua  illuminantur  immediate  a  Deo: 
sed  quaedam  sunt,  de  quibus  illuminantur  superiores  tantum  immediate  a 
Deo,  quae  inferioribus  revelant  :  et  idem  etiam  in  inferioribus  ordinibus  con- 
siderandum  est.  Nam  aliquis  infimus  angelus  illuminatur  quantum  ad  quaedam 
ab  aliquo  supremo,  et  quantum  ad  aliqua  ab  eo,  qui  immediate  sibi  praefertur. 
Et  sic  etiam  possibile  est,  quod  aliquis  angelus  immediate  illuminet  hominem, 
qui  tamen  habet  aliquos  angelos  sub  se,  quos  illuminat. 

Ad  tertium  dicendum,  quod  quamvis  homines  natura  sint  pares,  tamen 
inaequalitas  in  eis  invenitur,  secundum  quod  ex  divina  providentia  quidam 
ordinantur  ad  majus,  et  quidam  ad  minus,  secundum  illud,  quod  dicitur 
Eccli.  33.:  In  nmìtitiidine  discipUnae  Domini  separavit  eos;  ex  ipsis  henedixit,  et 
exaltavit;  ex  ipis  viaUdixit,  et  humiliavit.  Et  sic  majus  officium  est  custodire 
unum  hominem,  quam  alium. 


ARTICULUS  III.       •  555 

UTRUM    CUSTODIRE    HOMINES    PERTINEAT    SOLUM 
AD  INFIMUS  ORDINEM  ANGELORUM. 

(2.  Dist.  II.  q.  I.  art.  2.). 

Ad  tertium  sic  proceditur.  Videtur,  quod  custodire  homines  non  perti- 
neat  solum  ad  infimum  ordinem  angelorum  :  dicit  enini  Chrysostomus  (honi.  60. 
in  Matth.  a  med.),  quod  hoc  quod  dicitur  Matth.  18.  :  Angeli  eorum  in  coelis,  etc, 
intelligitur  non  de  quibuscumque  angelis,  sed  de  supereminentibus  :  ergo  su- 
pereminentes  angeli  custodiunt  homines. 

2.  Praeterea.  Apostolus  ad  Hebr.  i.  dicit,  quod  angeli  sunt  in  ministerium 
missi  propter  cos,  qui  haereditateììi  capiunt  salutis;  et  sic  videtur,  quod  missio 
angelorum  ad  custodiam  hominum  ordinetur:  sed  quinque  ordìnes  in  exterius 
ministerium  mittuntur,  ut  sunra  dictum  est  (q.  praec.  art.  4.);  ergo  omnes 
angeli  quinque  ordinum  custodiae  hominum  deputantur. 

3.  Praeterea.  Ad  custodiam  hominum  maxime  videtur  esse  necessarium 
arcere  daemones,  quod  maxime  nertinet  ad  Potestaies,  secundum  Gregorium 
(homil.  ^4.  in  Evang.),  et  miracula  facere,  quod  pertinet  ad  Virtutes;  ergo  illi 
etiam  ordines  deputantur  ad  custodiam,  et  non  solum  infimus. 

Sed  contra  est,  quod  in  Psal.  90.  custodia  hominum  attribuitur  angelis, 
quo'  ani  ordo  est  infimus,  secundum  Dionys.  (cap.  9.  Coel.  Hier.). 

Respondeo  dicendum,  quod,  sicut  supra  dictum  est  (art.  praec.  ad  i.), 
homni  cusXoàìz dupli citer  adhibetur.  Uno  modo  custodia  particularis,  secundum 
quod  hominibus  singulis  singuli  angeli  ad  custodiam  deputantur.  Et  talis  cu- 
stodia pertinet  ad  infimum  ordinem  angelorum,  quorum  secundum  Grego- 
rium (loc.  supra  citato),  est  minima  nuntiare  :  hoc  autem  videtur  esse  minimum 
in  ofhciis  angelorum,  procurare  ea,  quae  ad  unius  hominis  salutem  perti- 
nent.  Alia  vero  est  custodia  universalis  :  et  haec  multiplicatur  secundum  di- 
versos  ordines,  nam  quanto  agens  fuerit  universalius,  tanto  est  superius.  Sic 
igitur  custodia  humanae  multitudinis  pertinet  ad  ordin'em  Principatuum,  vel 

forte  ad  Archangelos,  qui  dicuntur  Principes  Angelorum.  Unde  et  Michael, 
quem  Archangelum  dicimus,  unus  de  Principibus  dicitur  Dan.  io.  Ulterius 
autem  super  omnes  naturas  corporeas  habent  custodiam  Virtutes:  et  ulterius 
etiam  super  daemones  habent  custodiam  Potesiates  :  et  ulterius  super  bonos 
spiritus  habent  custodiam  Principatus,  vel  Dominationes,  secundum  Gregorium 
(hom.  ^4.  in  Evang.  ante  meà.). 

Ad  primum  ergo  dicendum,  quod  verbum  Chrysostomi  potest  intelligi, 
ut  loquatur  de  supremis  in  ordine  infimo  Angelorum:  quia,  ut  Dionysius 
dicit  (cap.  4.  Coel.  Hier.  a  meà.),  in  quolibet  ordine  sunt,primi,  niedii,  et  ultimi. 
Est  autem  probabile,  quod  majores  angeli  deputentur  ad  custodiam  eorum, 
qui  sunt  ad  majorem  gradum  gloriae  a  Deo  electi. 

Ad  secundum  dicendum,  quod  non  omnes  angeli,  qui  mittuntur,  habent 
particularem  custodiam  super  singulos  homines:  sed  quidam  ordines  habent 
universalem  custodiam,  magis,  vel  minus,  ut  dictum  est  (in.  sol.  praec). 

Ad  tertium  dicendum,  quod  etiam  inferiores  angeli  exercent  officia  su- 
periorum;  inquantum  aliquid  de  dono  eorum  participant,  et  se  habent  ad  su- 
periores,  sicut  executores  virtutis  eorum,  et  per  hunc  modum  etiam  omnes 
angeli  infimi  ordinis  possunt  et  arcere  daemones,  et  miracula  facere. 


ARTICULUS  IV.  $56 

UTRUM  OMNIBUS  HOMINIBUS  ANGELI  AD   CUSTODIAM  DEPUTENTUR. 

(2.  Disi.  II.  q.  I.  art.  2.). 

Ad  qxjartum  sic  proceditur.  Videtur,  quod  non  omnibus  hominibus  an- 
geli ad  custodiam  deputentur:  dicitur  enim  de  Christo,  Pliilipp.  2.,  quod  est 
in  sìmilituàineyn  hominum  factus,  et  habitu  inventus  ut  homo  :  si  igitur  omnibus 
hominibus  angeli  ad  custodiam  deputantur,  etiam  Christus  angelum  custodem 
habuisset:  sed  hoc  videtur  inconveniens  ;  cum  Christus  sit  major  omnibus 
angelis;  non  ergo  omnibus  hominibus  angeli  ad  custodiam  deputantur. 

2.  Praeterea.  Omnium  hominum  primus  fuit  Adam:  sed  sibi  non  com- 
petebat  habere  angelum  custodem,  ad  minus  in  statu  innocentiae;  quia  tunc 
nullis  periculis  angustiabatur  ;  ergo  angeli  non  praeficiuntur  ad  custodiam 
omnibus  hominibus. 

3.  Praeterea.  Hominibus  angeli  ad  custodiam  deputantur,  ut  per  eos 
manuducantur  ad  vitam  aeternam,  et  ut  incitentur  ad  bene  operandum,  et 
muniantur  contra  insultus  daemonum:  sed  homines  praesciti  ad  damnationem 
numquam  perveniunt  ad  vitam  aeternam:  infideles  etiam,  etsi  interdum  bona 
opera  faciant,  non  tamen  bene  faciunt:  quia  non  recta  intentione  faciunt: 
fides  enim  intentionem  dirigit,  ut  Augustinus  dicit  (in  praefat.  in  Psal.  ^i.)  : 
Antichristi  etiam  adventus  erit  secundum  operationem  Saianae,  ut  dicitur  2.  ad 
Thessal.  2,;  non  ergo  omnibus  hominibus  angeli  ad  custodiam  deputantur. 

Sed  contra  est  auctoritas  Hieron.  supra  inducta  (art.  2.  huj.  q.  in  arg. 
sed  contr.),  qui  dicit,  quod  unaquaeque  anima  ad  sui  custodiam  liabet  angelum 
deputatum. 

Respondeo  dicendum,  quod  homo  in  statu  vitae  istius  constitutus  est 
quasi  in  quadam  via,  qua  debet  tendere  ad  patriam  :  in  qua  quidem  via 
multa  pericula  homini  imminent,  tum  ab  interiori,  tum  ab  exteriori,  secundum 
illud  Psal.  141.:  In  via  Ime,  qua  amhulabam,  absconderunt  laqueum  mihi.  Et  ideo 

sicut  hominibus  per  viam  non  tutam  ambulantibus  dantur  custodes  ;  ita  et 
cuilibet  h omini,  quamdiu  viator  est,  custos  angelus  deputatur:  quando  autem 
jam  ad  terminum  viae  pervenerit,  jam  non  habebit  angelum  custodem;  sed 
habebit  in  regno  angelum  conregnantem,  in  inferno  daemonem  punientem. 

Ad  primum  ergo  dicendum,  quod  Christus,  secundum  quod  liomo,  im- 
mediate regulabatur  a  Verbo  Dei;  unde  non  indigebat  custodia  angelorum: 
et  iterum  secundum  animam  erat  comprehensor;  sed  ratione  passibilitatis 
corporis  erat  viator:  et  secundum  hoc  non  debebatur  ei  angelus  custos, 
tamquam  superior,  sed  magis  minister,  tamquam  inferior;  unde  dicitur 
Matth.  4.  quod  accesserunt  angeli,  et  ministrabant  ei. 

Ad  secundum  dicendum,  quod  homo  in  statu  innocentiae  non  patiebatur 
aliquod  periculum  ab  interiori:  quia  interius  erant  omnia  ordinata,  ut  supra 
dictum  est  (q.  ^^.  art.  4.  ad  ^.)  :  sed  imminebat  ei  periculum  ab  exteriori 
propter  insidias  daemonum,  ut  rei  probavit  eventus;  et  ideo  indigebat  cu- 
stodia angelorum. 

Ad  tertium  dicendum,  quod  sicut  praesciti,  et  infideles,  et  etiam  Anti- 
christus  non  privantur  interiori  auxilio  naturalis  rationis  ;  ita  etiam  non  pri- 
vantur  exteriori  auxilio  toti  naturae  humanae  divinitus  concesso,  scilicet 
custodia  angelorum  ;  per  quam  etsi  non  juventur  quantum  ad  hoc  quod  vitam 
aeternam  bonis  operibus  mereantur,  juvantur  tamen  quantum  ad  hoc  quod 
a  3  aliquibus  malis  retrahuntur,  quibus  et  sibi  ipsis,  et  aliis  nocere  possent, 
K  jm  et  ipsi  daemones  arcentur  per  bonos  angelos,  ne  noceant,  quantum 
voiunt:  et  similiter  Antichristus  non  tantum  nocebit,  quantum  vellet. 


ARTICULUS  V.  557 

UTRUM    ANGELUS    DEPUTETUR   HOMINI    AD    CUSTODIAM 
A    SUA    NATIVITATE. 

Ad  QUiNTUM  sic  proceditur.  Videtur,  quod  angelus  non  deputetur  homini 
ad  custodiam  a  sua  nativitate:  angeli  enim  mittuntur  in  ministerium /?ro/)/^r 
eos,  qui  haer&ditatem  salutis  capiunt,  ut  Apostol.  ad  Hebr.  i.  dicit:  sed  homines 
incipiunt  haereditatem  capere  salutis,  quando  baptizantur;  ergo  angelus  de- 
putatur homini  ad  custodiam  a  tempore  baptismi,  et  non  a  tempore  nati- 
vitatis. 

2.  Praeterea.  Homines  ab  angelis  custodiuntur,  inquantum  ab  eis  illu- 
minantur  per  modum  doctrinae  :  sed  pueri  mox  nati  non  sunt  capaces  doctrinae; 
quia  non  habent  usum  rationis;  ergo  pueris  mox  natis  non  deputantur  angeli 
custodes. 

3.  Praeterea.  Pueri  in  materno  utero  existentes  habent  animam  ratio- 
nalem  aliquo  tempore,  sicut  et  post  navitatem  ex  utero  :  sed  cum  sunt  in 
materno  utero,  non  deputantur  eis  angeli  ad  custodiam,  ut  videtur;  quia 
neque  etiam  ministri  Ecclesiae  eos  Sacramentis  imbuunt;  non  ergo  statim  a 
nativitate  hominibus  angeli  ad  custodiam  deputantur. 

Sed  contra  est,  quod  Hieronymus  dicit  (he.  cit.  ari.  2.  huj.  q.  in  arguivi, 
sed  contr.),  quod  unaquaeque  anima  ab  ortu  nativitatis  habet  in  custodiam  sui 
angelum  deputatum. 

Respoxdeo  dicendum,  quod,  sicut  Origenes  dicit  super  Mattli.  (ì)om.  6. 
aà  fin.)  super  lioc  est  duplex  opinio  •  quidam  enim  dixerunt,  quod  angelus  ad 

custodiam  homini  deputatur  a  tempore  baptismi:  alii  vero,  quod  a  tempore 
nativitatis.  Et  hanc  opinionem  Hieron.  (loc.  niox.  cit.)  approbat,  et  rationabi- 
liter:  beneficia  enim,  quae  dantur  homini  divinitus,  ex  eo  quod  est  Christianus, 
incipiunt  a  tempore  baptismi:  sicutperceptio  Eucharistiae,  et  alia  hujusmodi  ; 
sed  ea,  quae  providentur  homini  a  Deo,  inquantum  habet  naturam  rationalem, 
ex  tunc  ei  exhibentur,  ex  quo  nascendo  talem  naturam  accipit:  et  tale  bene- 
ficium  est  custodia  angelorum,  ut  ex  praemissis  patet  (art.  i.  et  4.  huj.  q.); 
unde  staiim  a  nati-vitato  hahet  homo  atigeìum  ad  sui  custodiam  deputatum. 

Ad  primum  ergo  dicendum,  quod  angeli  mittuntur  in  ministerium,  effica- 
citer  quidem  propter  eos  solos,  qui  haereditatem  capiunt  salutis,  si  consideretur 
ultimus  effectus  custodiae,  qui  est  perceptio  haereditatis  :  nihilominus  tamen 
et  aliis  ministerium  angelorum  non  subtrahitur  ;  quamvis  enim  in  eis  hanc 
efficaciam  non  habeat,  quod  perducantur  ad  salutem:  efficax  tamen  est  circa 
eos  angelorum  ministerium,  inquantum  a  multis  malis  retrahuntur. 

Ad  secundum  dicendum,  quod  officiufra  custodiae  ordinatur  quidem  ad 
illuminationem  doctrinae,  sicut  ad  ultimum,  et  principalem  effectum  :  nihilo- 
minus tamen  multos  alios  effectus  habet,  qui  pueris  competunt,  scilicet  ar- 
cere  daemones,  et  alia  nocumenta  tam  corporalia,  quam  spiritualia  prohibere. 

Ad  tertium  dicendum,  quod  puer,  quamdiu  est  in  materno  utero,  non 
totaliter  est  a  matre  separatus;  sed  per  quamdam  colligationem  est  quodam- 
modo  adhuc  aliquid  ejus;  sicut  et  fructus  pendens  in  arbore  est  aliquid  ar- 
boris;  et  ideo  probabillter  dici  potest,  quod  angelus,  qui  est  in  custodia  ma- 
tris,  custodiat  prolem  in  matris  utero  existentem:  sed  in  nativitate,  quando 
separatur  a  matre,  angelus  ei  ad  custodiam  deputatur,  ut  Hieron.  dicit  (Ice. 
in  arg.  sed  contr.  cit.). 

ARTICULUS  VI.  558 

UTRUM    ANGELUS    CUSTOS    QUANDO Q.UE  DESERAT  HOMINEM. 

(i.  Dist.  II.  q.  I.  art.  4). 

Ad  sextum  sic  proceditur.  Videtur,  quod  angelus  custos  quandoque  de- 
serat  hominem,  cuius  custodiae  deputatur:  dicitur  enim  Jer.  51.  ex  persona 
angelorum  :  Curavimus  Bahylonem^  et  non  est  curata  [al.  sanata]  :  derelinquamus 
ergo  eam.  Et  Is.  5.:  Auferam  sepem  ejus,  et  erit  in  conculcationem  (dereptionem) 
(Gloss.  interlin.),  idest  angelorum  custodiam. 

2.  Praeterea,  Principalius  custodit  Deus,  quam  angelus:  sed  Deus  ali- 
quando  hominem  derelinquit,  secundum  illud  Psalm.  21.:  Deus,  Deus  meus, 
respice  in  tue,  quare  me  dereliquisti?  Ergo  multo  magis  angelus  custos  homi- 
nem derelinquit. 

3.  Praeterea.  Sicut  dicit  Damasc.  (lib.  2.  Orth.  Fid.  cap.  ^.)  :  Angeli  cum 
sunt  Ine  nobiscum,  non  sunt  in  coelo  :  sed  aliquando  sunt  in  coelo;ergo  ali- 
quando  nos  derelinquunt. 

Sed  contra.  Daemones  nos  semper  impugnant,  secundum  illud  i.  Petr.  5.  : 
Adversarius  vester  diaholus,  tamquam  ho  rugiens  circuii,  quaerens  quem  devoret; 
ergo  multo  magis  boni  angeli  semper  nos  custodiunt. 

Respondeo  dicendum  quod  custodia  angelorum,  ut  ex  supradictis  patet  (a.  2. 
huj.  q.),  est  quaedam  executio  divinae  providentiae  circa  homines  facta  :  mani- 
festum  est  autem,  quod  nec  homo,  ncc  res  aliqua  totaliter  divinae  providen- 

tiae  subtrahitur  :  inquantum  enim  aliquid  participat  de  esse,  intantum  subditur 
universali  providentiae  entium.  Sed  intantum  Deus  secundum  ordinem  suae 
providentiae  dicitur  hominem  derelinquere,  inquantum  permittit  hominem 
pati  aliquem  defectum  vel  poenae,  vel  culpae.  Similiter  etiam  dicendum  est, 
quod  Angelus  ciistos  numqnam  toialiter  diniittit  hominem;  sed  ad  aliquid  interdum 
eum  dimittit;  prout  scilìcet  non  impedit,  quin  subdatur  alieni  tribulationi,  vel 
etiam  quin  cadat  in  peccatum,  secundum  ordinem  divinorum  judiciorum  :  et 
secundum  hoc  Babylon,  et  domus  Israel  ab  angelis  derelictae  dicuntur:  quia 
angeli  earum  custodes  non  impediverunt,  quia  tribulationibus  subderentur. 

Et  per  hoc  patet  solutio  ad  primum,  et  secundum. 

Ad  tertium  dicendum,  quod  angelus,  etsi  interdum  derelinquat  hominem 
loco,  non  tamen  derelinquit  eum  quantum  ad  effectum  custodiae:  quia  etiam 
cum  est  in  coelo,  cognoscit  quid  circa  hominem  agatur:  nec  indiget  mora 
temporis  ad  motum  localem,  sed  statim  potest  adesse. 


ARTICULUS  VII.  539 

UTRUM   A\GELI  DOLEANT   DE  MALIS  EORUM,    Q.UOS   CUSTODIUNT. 

(2.  Disi.  II.  q.  I.  art.  y). 

Ad  septlmum  sic  proceditur.  Videtur,  quod  angeli  doleant  de  malis  eorum, 
quos  custodiunt:  dicitur  enim  Isa.  33.:  Angeli  pacis  amare  flebant :  sed  fletus 
est  signum  dolorìs,  et  tristitiae;  ergo  angeli  tristantur  de  malis  hominum, 
quos  custodiunt, 

2.  Praeterea.  Tristitia  est,  ut  Augustinus  dicit  (Ub.  14.  de  Civ.  Dei  cap.  ij. 
a  med.),  de  bis,  quae  nobis  noleniibus  acciduni:  sed  perditio  hominis  custoditi 
est  contra  voluntatem  angeli  custodis;  ergo  tristantur  angeli  de  perditione 
hominum. 

3.  Praeterea.  Sicut  gaudio  contrariatur  tristitia,  ita  poenitentiae  con- 
trariatur  peccatum:  sed  angeli  gaudeni  de  peccatore  poeniteniiam  agente,  ut  habetur 
Lue.  15.;  ergo  tristantur  de  justo  in  peccatum  cadente. 

4.  Praeterea.  Super  illud  Num,  18.:  Quidquid  offeruni  primitiarum,  etc. 
dicit  Gloss.  ordin.  Origen.:  Trahuntur  angeli  in  judicium,  utrum  ex  ipsornm 
negligentia,  an  hominum  ignavia  lapsi  sint:  sed  quilibet  rationabiliter  dolet  de 
malis,  propter  quae  in  judicium  tractus  est  ;  ergo  angeli  dolent  de  peccatis 
hominum. 

Sed  contra.  Ubi  est  tristitia,  et  dolor,  non  est  perfecta  felicitas  ;  unde 
dicitur  Apocal.  21.:  Mors  ultra  non  erit,  nequeluctus,  neqiie  clamor,  nequeullus 
dolor:  sed  angeli  sunt  perfecte  beati;  ergo  de  nullo  dolent. 

Respondeo  dicendum,  quod  angeli  non  dolent  neque  de  peccatis,  neque 
de  poenis  hominum.  Tristitia  enim,  et  dolor,  secundum  Aug.  (loc.  cit.  in  arg.  2.) 
non  est  nisi  de  his,  quae  contrariantur  voluntati  :  nihil  autem  accidit  in  mundo, 
quod  sit  contrarium  voluntati  angelorum,  et  aliorum  beatorum:  quia  voluntas 
eorum  totaliter  inhaeret  ordini  divinae  justitiae  :  nihil  autem  fit  in  mundo, 
nisi  quod  per  divinam  justitiam  fit,  aut  permittitur.  Et  ideo,  sempliciter  lo- 
quendo  nihil  fit  in  mundo  contra  voluntatem  beatorum.  Ut  enim  Philos.  dicit 
m  3.  Ethic.  (cap.  i.  ad  fin.),  illud  dicitur  sempliciter  voluntarium,  quod  aliquis 
vult  in  particulari,  secundum  quod  agitur,  consideratis  scilicet  omnibus,  quae 
Circumstant,  quamvis  in  universali  consideratum  non  esset  voluntarium:  sicut 

nauta  non  vult  proiectionem  mercium  in  mare,  absolute  et  universaliter  con- 
«iderando,  sed  imminente  periculo  salutis  hoc  vult;  unde  magis  est  hoc  vo- 
luntarium,  quam  involuntariura,  ut  ibidem  dicitur.  Sic  igitur  angeli  peccata, 
et  poenas  hominum,  universaliter  et  absolute  loquendo,  non  volunt  :  volunt 
tamen,  quod  circa  hoc  orde  divinae  justitiae  servetur,  secundum  quem  qui- 
dam poenis  subduntur,  et  peccare  permittuntur. 

Ad  primum  ergo  dicendum,  quod  verbum  illud  Isaiae  potest  intelligi  de 
angelìs,  idest  nuntiis,  Ezechiae,  qui  fleverunt  propter  verba  Rabsacis,  de  quibus 
habetur  Isa.  37.;  et  hoc  secundum  literalem  sensum  :  secundum  vero  allego- 
ricum  angeli  pacis  sunt  Apostoli,  et  alii  Praedicatores,  qui  flent  prò  peccatis 
hominum:  si  vero  secundum  sensum  anagogicum  exponaturde  angelis  beatis, 
tunc  metaphorica  erit  locutio,  ad  designandum,  quod  angeli  volunt  in  uni- 
versali hominum  salutem  :  sic  enim  Deo,  et  angelis  hujusmodi  passiones 
attribuuntur. 

Ad  secundum  patet  solutio  per  ea,  quae  dieta  sunt  (in  corp.  art.). 

Ad  tertium  dicendum,  quod  tam  in  poenitentia  hominum,  quam  in  pec- 
cato manet  una  ratio  gaudii  angelis,  scilicet  impletio  ordinis  divinae  provi- 
dentiae. 

Ad  Q.UARTUM  dicendum,  quod  angeli  dicuntur  in  judicium  prò  peccatis 
hominum,  non  quasi  rei,  sed  quasi  testes,  ad  convincendum  homines  de  eorum 
ignavia. 

ARTICULUS  Vili.  560 

UTRUM  INTER    ANGELOS    POSSIT  ESSE    PUGNA,  SEU  DISCORDIA. 

(2.  Dist.  II.  q.  I.  art.  y). 

Ad  ogtavum  sic  proceditur.  Videtur,  quod  Inter  angelos  non  possit  esse 
pugna  seu  discordia:  dicitur  enim  Job  25.:  Qui  facit  concordiamin  siiblimihus : 
sed  pugna  opponitur  concordiae;  ergo  in  sublimibus  angelis  non  est  pugna. 

2.  Praeterea.  Ubi  est  perfecta  charitas,  et  justa  praelatio,  non  potest  esse 
pugna:  sed  hoc  totum  est  in  angelis;  ergo  in  angelis  non  est  pugna. 

3.  Praeterea.  Si  angeli  dicuntur  pugnare  prò  eis,  quos  custodiunt,  ne- 
cesse  est,  quod  unus  angelus  foveat  unam  partem,  et  alius  aliam:  sed  si  una 
pars  habet  justitiam,  e  contra  alia  pars  habet  injustitiam  ;  ergo  sequitur  quod 
angelus  bonus  sit  fautor  injustitiae:  quod  est  inconveniens;  ergo  Inter  bonos 
angelos  non  est  pugna. 

Sed  contra  est,  quod  dicitur  Dan.  io.  ex  persona  Gabrielis:  Princeps 
regni  Persarum  restitit  mihi  viginti  et  uno  diehus  :  hic  autem  princeps  Persarum 
erat  angelus  regno  Persarum  in  custodiam  deputatus  ;  ergo  unus  bonus  an- 
gelus resistit  alii  :  et  sic  inter  eo  est  pugna. 

Respondeo  dicendum,  quod  ista  quaestio  movetur  occasione  horum  ver- 
borum  Danielis;  quae  quidem  Hieronymus  exponit  (in  illa  verba  relata  in 
arg.  sed  contr.),  dicens,  principem  regni  Persarum  esse  angelum,  qui  se  op- 
posuit  liberatione  populi  Israelitici,  prò  quo  Daniel  orabat,  Gabriele  preces 
ejus  Deo  praesentante;  haec  autem  resistentia  potuit  fieri,  quia  princeps  ali- 
quis  daemonum  Judaeos  in  Persidem  ductos  ad  peccatum  induxerat,  per  quod 
impedimentum  praestabatur  orationi  Danielis  prò  eodem  populo  deprecantis. 
Sed,  secundum  Gregor.  17.  Moral.  (cap.  8.  ante  med.),  princeps  regni  Persa- 

rum  bonus  angelus  fuit  custodie  regni  illius  deputatus.  Ad  videndum  igitur, 
qualiter  unus  angelus  alteri  resistere  dicitur,  considerandum  est,  quod  divina 
judicia  circa  diversa  regna,  et  diversos  homines  per  angelos  exercentur.  In 
suis  autem  actionibus  angeli  per  divinam  sententiam  [al.  5amf/flw,  et  al,  pro- 
t'identìam]  regulantur  :  contingit  autem  quandoque,  quod  in  diversis  regnis, 
vel  in  diversis  hominibus  contraria  merita,  vel  demerita  inveniuntur,  ut  unus 
alteri  subdatur,  aut  praesit.  Quid  autem  super  hoc  ordo  divinae  sapientiae 
habeat,  cognoscere  non  possunt,  nisi  Deo  revelante;  unde  necesse  habent 
super  his  sapientiam  Dei  consulere;  sic  igitur,  inquantum  de  contrariis  me- 
ntis, et  sibi  repugnantibus  divinam  consulunt  voluntatem,  resistere  sibi  invì- 
cem  dicuntur;  non  quia  sint  eorum  contrariae  voluntates  (cum  in  hoc  omn&s 
coiicordent,  quod  Dei  senUnlla  impleatur)  ;  sed  quia  ea,  de  quibus  consulunt, 
sunt  repugnantia. 

Et  per  hoc  patet  solutio  ad  objecta. 


QUAESTIO  CXIV. 

DE  DAEMOXUxM  IMPUGNATIONE,  IN  QUIXQUE  ARTICULOS  DIVISA, 

Deinde  considerandum  est  de  impugnatione  daemonum. 

Et  circa  hoc  quaeruntur  quinque. 

Primo.  Utrum  homines  a  daemonibus  impugnentur. 

Secundo.  Utrum  tentare  sit  proprium  diaboli. 

Tertio.  Utrum  omnia  peccata  hominum  ex  impugnatione,  sive  tentatione 
daemonum  proveniant. 

Quarto.  Utrum  possint  vera  miracula  facere  ad  seducendum. 

Quinto.  Utrum  daemones,  qui  ab  hominibus  superantur,  ab  impugna- 
tione hominum  arceantur. 

ARTICULUS  I.  561 

UTRUM  HOMINES  IMPUGNENTUR  A    DAEMONIBUS. 

(De  Mal.  q.  5.  art.  j.  et  ari.  4.). 

Ad  primum  sic  proceditur.  Videtur,  quod  homines  non  impugnentur  a 
daemonibus  ;  angeli  enim  deputantur  ad  hominum  custodiam  missi  a  Deo  : 
sed  daemones  non  mittuntur  a  Deo;  cum  daemonum  intentio  sit  perdere 
animas,  Dei  autem  salvare;  ergo  daemones  non  deputantur  ad  hominum 
impugnationem. 

2.  Praeterea.  Non  est  aequa  conditio  pugnae,  ut  infirmus  contra  fortem, 
ignarus  contra  astutum  exponatur  ad  bellum  :  sed  homines  sunt  infirmi,  et 
ignari:  daemones  autem  potentes,  et  astuti;  non  est  ergo  permittendum  a 
Deo,  qui  est  omnis  justitiae  auctor,  ut  homines  a  daemonibus  impugnentur. 

3.  Praeterea.  Ad  exercitium  hominum  sufficit  impugnatio  carnls,  et 
mundi  :sed  Deus  permittit  electos  suos  impugnari  propter  eorum  exercitium  ; 
ergo  non  videtur  necessarium,  quod  a  daemonibus  impugnentur. 

Sed  contra  est,  quod  Apostolus  dicit  ad  Eph.  6.  quod  non  est  nohis  col- 
luctatio  adversus  carnem,  et  sanguinem,  sed  adversus  principes,  et  potestates,  ad- 
versiis  mundi  reclores  lenehrarum  harum,  contra  spiritualia  nequitiae  in  coeUsiihus. 

Respondeo  dicendum,  quod  circa  impugnationem  daemonum  duo  est 
considerare,  scilicet  ipsam  impugnationem,  et  impugnationis  ordinem.  Im- 
pugnatio quidem  ipsa  ex  daemonum  malitia  procedit;  qui  propter  invidiam 
profectum  hominum  impedire  nituntur:  et  propter  superbiam  divinae  pote- 
statis  similitudinem  usurpant,  deputando  sibi  ministros  determinatos  ad  ho- 
minum impugnationem,  sìcut  et  angeli Deo  ministrant  in  determinatis  officili 
ad  hominum  salutem:  sed  ordo  impugnationis  ipsius  est  a  Deo,  qui  ordinate 
novit  malis  uti,  ad  bona  [al.  bonum]  ea  ordinando:  sed  ex  parte  angelorura 
tam  ipsa  custodia,  quam  ordo  custodiae  reducituradDeum,  sicut  ad  primum 
auctorem. 

Ad  primum  ergo  dicendum,  quod  mali  angeli  impugnant  homines  dupìi- 
citer.  Uno  modo,  instigando  ad  peccatum:  et  sic  non  mittuntur  a  Deo  ad  im- 
pugnandum,  sed  aliquando  permittuntur  secundum  Dei  justa  judicia.  Aliquando 
autera  impugnant  homines  puniendo:  et  sic  mittuntur  a  Deo:  sicut  missus 
est  spiritus  mendax  ad'puniendum  Achab  regem  Israel,  utdicitur  3.  Reg.  ult.  : 
poena  enìm  refertur  in  Deum,  sicut  in  primum  auctorem:  et  tamen  daemones 
ad  puniendum  missi  alia  intentione  puniunt,  quam  mittuntur:  nam  ipsi  puniunt 
ex  odio,  vel  invidia  ;  mittuntur  autem  a  Deo  propter  ejus  justitiam. 

Ad  secundum  dicendum,  quod  ad  hoc  quod  non  sit  inaequalis  pugnae 
conditio,  sit  ex  parte  hominis  recorapensatio  ;  principaliter  quidem  per  auxi- 
lium  divinae  gratiae;  secundario  autem  per  custodiam  Angelorum;  unde  4. 
Reg.  6.  Elisaeus  dixit  ad  ministrum  suum:  Noli  limere,  plures  enim  nobiscum 
sani,  quam  cum  illis. 

Ad  tertium  dicendum,  quod  infirmitati  humanae  sufficeret  ad  exercitium 
impugnatio,  quae  est  a  carne,  et  mundo  ;  sed  malitiae  daemonum  non  sufficit, 
quae  utroque  utitur  ad  hominum  impugnationem;  sed  tamen  ex  divina  ordi- 
natione  hoc  provenit  in  gloriam  electorum. 

ARTICULUS  II.  562 

UTRUM  TENTARE  SIT  PROPRIUM  DIABOLI. 

(2-2.  q.  c^j.  art.  2.  corp.  et  2.  Dìst.  21.  q.  i.  art.  i.  et  opusc.  7.  cap.  y.). 

Ad  secundum  sic  proceditur.  Videtur,  quod  tentare  non  sit  proprium  dia- 
boli: dicitur  enim  Deus  tentare,  secundum  illud  Genes.  22.:  Tentavit  Deus 
Abraham:  tentat  etiam  caro,  et  mundus:  et  etiam  homo  dicitur  tentare  Deum, 
et  hominem  ;  ergo  non  est  proprium  daemonis  tentare. 

2.  Praeterea.  Tentare  est  ignorantis:  sed  daemones  sciunt,  quid  circa 
homines  agatur  ;  ergo  daemones  non  tentant. 

3.  Praeterea.  Tentati©  est  via  in  peccatum:  peccatum  autem  in  volun- 
tate  consistit;  cum  ergo  daemones  non  possint  voluntatem  hominis  immutare, 
ut  per  supra  dieta  patet  (q.  in.  art.  2.),  videtur,  quod  ad  eos  non  pertineat 
tentare. 

Sed  con'Tra  est,  quod  dicitur  i.  ad  Thess.  3.:  Ne  forte  tentaverit  vos  is, 
qui  tentai  (Gloss.  interìin.),  idest  diaboliis,  cujus  officium  est  tentare. 

Respondeo  dicendum,  quod  tentare  est  proprie  experimentum  sumere  de 
aliquo:  experimentum  autem  sumitur  de  aliquo,  ut  sciatur  aliquid  circa  ipsum; 
ed  ideo  proximus  finis  cujuslibet  tentantis  est  scientia  :  sed  quandoque  ulterius 
ex  scientia  quaeritur  aliquis  alius  finis,  vel"  bonus,  vel  malus;  bonus  quidem, 
sicut  cum  aliquis  vult  scire  qualis  aliquis  sit,  vel  quantum  ad  scientiam,  vel 
quantum  ad  virtutem,  ut  eum  promoveat  :  malus  autem,  quando  hoc  scire 
vult,  ut  eum  decipiat,  vel  subvertat.  Et  per  hunc  modum  potest  accipi,  quo- 
modo  tentare  diversis  diversimode  attribuatur:  homo  enim  tentare  dicitur, 
quandoque  quidem,  ut  sciat  tantum:  et  propter  hoc  tentare  Deuni  dicitur  esse 
peccatum  ;  quia  homo  quasi  incertus  experiri  praesumit  Dei  virtutem  :  quan- 
doque vero  tentat,  ut  juvet:  quandoque  vero,  ut  noceat.  Diabolus  autem  semper 
tentat,  ut  noceat,  in  peccatum  praecipitando.  Et  secundum  hoc  dicitur  pro- 
prium  officium  ejus  tentare.  Nam  etsi  homo  aliquando  sic  tentet,  hoc  agit, 
inquantum  est  minister  diaboli  :  Deus  autem  tentare  dicitur,  ut  sciat  ;  eo  modo 
loquendi,  quo  dicitur  scire,  quod  facit  alios  scire:  unde  dicitur  Deut.  13,: 
Tentat  vos  Dominus  Deus  vesler,  ut paìam  fiat,  utrum  diìigatis  eum:  caro  etiam, 
et  mundus  dicuntur  tentare  instrumentaliter,  seu  materialiter,  inquantum  sci- 
licet  potest  cognosci  qualis  sit  homo,  ex  hoc  quod  sequi  tur,  vel  repugnat 
concupiscentiis  carnis,  et  ex  hoc  quod  contemnit  prospera  mundi,  et  adversa; 
quibus  etiam  diabolus  utitur  ad  tentandum. 

Et  sic  patet  solutio  ad  primum. 

Ad  secundum  dicendum,  quod  daemones  sciunt  ea,  quae  exterius  aguntur 
circa  homines:  sed  interiorem  hominis  conditionem  solus  Deus  novit,  qui 
est  spirituum  ponderator:  ex  qua  aliqui  sunt  magis  proni  ad  unum  vitium, 
quam  ad  aliud;  et  ideo  diabolus  tentat  explorando  interiorem  conditionem 
hominis,  ut  de  ilio  vitio  tentet,  ad  quod  homo  magis  pronus  est. 

Ad  tertium  dicendum,  quod  daemon  etsi  non  possit  immutare  volunta- 
tem,  potest  tamen,  ut  supra  dictum  est  (q.  in.  art.  _j.  et  4.),  aliqualiter  im- 
mutare inferiores  hominis  vires;  ex  quibus  etsi  non  cogitur  voluntas,  tamen 
inclinatur. 

ARTICULUS  m.  563 

UTRUM    OMNIA    PECCATA   PROCEDANT    EX    TENTATIONE    DIABOLI. 

(1-2.  q.  80.  art.  4.  et  par t.  ^.  q.  8.  art.  7.  ad  i.  et  Mal.  q.  ].  art.  j.). 

Ad  tertium  sic  proceditur.  Videtur,  quod  omnia  peccata  procedant  ex 
tentatione  diaboli  ;  dicit  enim  Dionys.  4.  cap.  de  Div.  Nom.  (a  med.)  quod, 
multitudo  daemonum  est  causa  omnium  malorum  sibi,  et  aliis.  Et  Damasc. 
dicit  (lib.  2.  Orth.  Fid.  cap.  4.  ad  fin.)  quod,  omnis  malitia,  et  omnis  immun- 
ditia  a  diabolo  excogitatae  sunt. 

2.  Pr AETEREA.  De  quolibet  peccatore  dici  posset,  quod  Dominus  de  Ju« 
daeis  dicit  Joan.  8.  :  Vos  ex  paire  diabolo  estis  :  hoc  autem  est,  inquantum  ipsi 
ex  diaboli  suggestione  peccabant;  omne  ergo  peccatum  est  ex  suggestione 
diaboli. 

3.  Praeterea.  Sicut  angeli  deputantur  ad  custodiam  hominum,  ita  dae- 
mones ad  impugnationem  :  sed    omnia    bona,  quae    facimus,  ex  suggestione 

bonorum  angelorum  procedunt;  quia  divina  ad  nos  mediantibus  angelìs  per- 
feruntur  ;  ergo  et  omnia  mala,  quae  facimus,  proveniunt  ex  suggestione  diaboli. 

Sed  contra  est,  quod  dicitur  in  lib.  de  Eccles.  Dogm.  (inter  op.  Aug. 
cap.  82.)  non  omnes  cogitationes  nostrae  malae  a  diabolo  excitantur,  sed  ali- 
quoties  ex  nostri  arbitrii  motu  emergunt. 

Respondeo  dicendum,  quod  causa  alicujus  potest  dici  aliquid  dupliciter. 
Uno  modo  directe,  alio  modo  indirecte.  Jndirecte  quidem,  sicut  cum  aliquod 
agens  causans  aliquam  dispositionem  ad  aliquem  effectum,  dicitur  esse  oc- 
casionaliter,  et  indirecte  causa  illius  efìfectus:  sicut  si  dicatur,  quod  ille,  qui 
secat  [al,  siccat]  ligna,  est  causa  combustionis  eorum.  Et  hoc  modo  dicendum 
est,  quod  diaholus  est  causa  omnium  peccatorum  nostrorum  :  quia  instigavit  pri- 
mum  hominem  ad  peccandum:  ex  cujus  peccato  consecuta  est  in  toto  ge- 
nere humano  quaedam  pronitas  ad  omnia  peccata;  et  per  hunc  modum  in- 
telligenda  sunt  verba  Damasceni,  et  Dionysii  (ìnducta  i-^^arg.  i.).  Directe  autem 
dicitur  esse  aliquid  causa  alicujus,  quod  operatur  dirccte  ad  illud:  et  hoc  modo 
diaholus  non  est  causa  omnis  peccati.  Non  enim  omnia  peccata  committuntur 
diabolo  instigante,  sed  quaedam  ex  libertate  arbitrii,  et  carnis  corruptione  : 
quia,  ut  Origenes  dicit  (Uh.  5.  Periar.  cap.  2.),  etiamsi  diabolus  non  esset, 
homines  haberent  appetitum  ciborum,  et  venereorum,  et  hujusmodi:  circa 
qudc  multa  inordinatio  contingit,  nisi  per  rationem  talis  appetitus  refraene- 
tur,  et  maxime  supposita  corruptione  naturae  :  refraenare  autem,  et  ordinare 
hujusmodi  appetitum,  subjacet  libero  arbitrio:  sic  ergo  non  est necessarium 
omnia  peccata  ex  instinctu  diaboli  provenire  :  si  qua  tamen  ex  instinctu  ejus 
proveniunt,  ad  ea  complenda  eo  blandimento  decipiuntur  homines  nunc,  quo 
primi  parentes  ut  Isidor.  dicit  (Uh.  j.  de  Sunimo  Bono,  sive  Sententiarum  cap.  j. 
§  21.). 

Et  per  hoc  patet  responsio  ad  primum. 

Ad  secundum  dicendum,  quod  si  qua  peccata  absque  instinctu  diaboli  per- 
petrantur,  per  ea  tamen  fiunt  homines  fìlii  diaboli,  inquantum  ipsum  primo 
peccantem  imitantur. 

Ad  tertium  dicendum,  quod  homo  potest  per  seipsum  ruere  in  pecca- 
tum  :  sed  ad  meritum  proficere  non  potest,  nisi  auxilio  divino,  quod  homini 
exhibetur  mediante  ministerio  angelorum  ;  et  ideo  ad  omnia  bona  nostra 
cooperantur  angeli:  non  tamen  omnia  nostra  peccata  procedunt  ex  daemo- 
num  suggestione,  quamvis  nuUum  genus  peccati  sit,  quod  non  interdum  ex 
daemonum  suggestione  proveniat. 


ARTICULUS  IV.  564 

UTRUM  DAEMONES  POSSINT   HOMINES   SEDUCERE 
PER  ALIQUA  MIRACULA. 

Ad  quartum  sic  proceditur.  Videtur,  quod  daemones  non  possint  homines 
seducere  per  aliqua  miracula  vera  :  operatio  enim  daemonum  maxime  vigebit 
in  operibus  Antichristi:  sed,  sicut  Apostolus  dicit  2.  ad  Thess.  2.,  ejus  adventus 
est  secundum  operationem  Satanaein  omni  virtute,  etsignis,  etprodigiis  mendacihus; 
ergo  multo  magia  alio  tempore  per  daemones  non  fiunt  nisi  signa  mendacia. 

2.  Praeterea.  Vera  miracula  per  aliquam  corporum  immutationem  fiunt: 
sed  daemones  non  possunt  immutare  corpus  in  aliam  naturam:  dicit  enim 

lUgust.  18.  de  Civ.  Dei  (cap.  18  ante  ined.):  Nec  corpus  quidem  humanum  ulla 
ratìGue  crediderim  daemonum  arte,  vel  potestate  in  membra  bestiali  a  posse  converti  ; 
ergo  daemones  vera  miracula  facere  non  possunt. 

3.  Praeterea.  Argumentum  efficaciam  non  habet,  quod  se  habet  ad  op- 
posita;  si  ergo  miracula  vera  possunt  fieri  a  daemonibus  ad  falsitatem  per- 
suadendam,  non  erunt  efficacia  ad  veritatem  fidei  confirmandam;  quod  est 
inconveniens;  cum  dicatur  Marc.  ult.  :  Domino  cooperante,  et  sermonem  con- 
firmante  seqnentibus  sii^nis. 

Sed  contra  est,  quod  August.  dicit  lib.  83.  Q.Q.  (q.  jg.  a  med.)  quod 
magicis  artibus  fiunt  miracula  plerumque  similia  illis  miraculis,  quae  fiunt 
per  servos  Dei. 

Respondeo  dicendum,  quod,  sicut  ex  supradictis  patet  Cq.  loj.  art.  8.  et 
q.  no.  art.  4),  si  miraculum  proprie  accipiatur,  daemones  miracula  facere  non 
possunt,  nec  aliqua  creatura,  sed  solus  Deus:  quìa  miraculum  proprie  dicitur, 
quod  (it  praeter  ordinem  totius  naturae  creatae;  sub  quo  ordine  continetur 
omnis  virtus  creaturae  :  dicitur  tamen  quandoque  miraculum  large,  quod 
excedit  humanam  facultatem,  et  considerationem.  Et  sic  daemones  possunt 
facere  miracula;  quae  scilicet  homines  mirantur,  inquantum  eorum  faculta- 
tem, et  cognitionem  excedunt:  nani  et  unus  homo,  inquantum  facit  aliquid, 
quod  est  supra  facultatem,  et  cognitionem  alterius,  ducit  alium  in  admira- 
tionem  sui  operis,  ut  quodammodo  miraculum  videatur  operari.  Sciendum 
est  tamen,  quod,  quamvis  huiusmodi  opera  daemonum,  quae  nobis  miracula 
videntur,  ad  veram  rationem  miraculi  non  pertingant;  sunt  tamen  quan- 
doque verae  res  :  sicut  magi  Pharaonis  per  virtutem  daemonum  veros  ser- 
pentes,  et  ranas  fecerunt:  et  quando  ignis  de  coelo  cecidit,  et  familiam  Job 
cum  gregibus  pecorum  uno  impetu  consumpsit,  et  turbo  domum  dejiciens 
filios  ejus  occidit,  quae  fuerunt  opera  Satanae,  phantasmata  non  fuerunt,  ut 
Aug.  dicit  20.  de  Civ.  Dei  (cap.  ig.  prope  fin.). 

Ad  primum  ergo  dicendum,  quod,  sicut  August.  dicit  ibidem,  Antichristi 
opera  possunt  dici  esse  signa  mendacii,  vel  quia  mortales  sensus  per  phan- 
tasmata decepturus  est,  ut  quod  non  facit,  videatur  facere  ;  vel  quia  si  sint 
vera  prodigia,  ad  mendacium  tamen  pertrahent  credituros. 

Ad  secuxdum  dicendum,  quod,  sicut  supra  dictum  est  (q.  no.  art.  2.), 
materia  corporalis  non  obedit  angelis  bonis,  seu  mahs  ad  nutum,  ut  dae- 
mones sua  virtute  possint  transmutare  materiam  de  forma  in  formam;  sed 
possunt  adhibere  quaedam  semina,  quae  in  elementis  mundi  inveniuntur,  ad 
hujusmodi  effectus  complendos,  ut  Aug.  dicit  3.  de  Trinit.  (cap.  8)  :  et  ideo 
dicendum  est,  quod  omnes  transmutationes  corporalium  rerum,  quae  possunt 
fieri  per  aliquas  virtutes  natuvales,  ad  quas  pertinent  praedicta  semina,  possunt 
fieri  per  operationem  daemonum,  hujusmodi  seminibus  adhibitis:  sicut,  cum 
aliquae  res  transmutantur  in  serpentes,  vel  ranas,  quae  per  putrefactionem 
generar!  possunt.  Illae  vero  transmutationes  corporalium  rerum,  quae  non 
possunt  virtute  naturae  fieri,  nullo  modo  operatione  daemonum,  secundum 
rei  veritatem  perfici  possunt:  sicut  quod  corpus  humanum  mutetur  in  corpus 
bestiale,  aut  quod  corpus  hominis  mortuum  reviviscat.  Et  si  aliquando  aliquid 
tale  operatione  daemonum  fieri  videatur,  hoc  non  est  secundum  rei  veri- 
tatem, sed  secundum  apparentiam  tantum:  quod  quidem  potest  dupliciter  con- 
tingere. Uno  modo  ab  interiori,  secundum  quod  daemon  potest  mutare  phan- 
tasiam  hominis,  et  etiam  sensus  corporeos,  ut  aliquid  videatur  aliter  quam 
sit,  sicut  supra  dictum  est  (q.  ni.  art.  j.  et  4.)  ;  et  hoc  etiam  interdum  fieri 

dicitur  virtute  aliquarum  rerum  corporalium.  Alio  modo  ab  exteriori:  cam 
enim  ipse  possit  formare  corpus  ex  aere  cujuscumque  formae,  et  figurae,  ut 
illud  assumens  in  eo  visibiliter  appareat,  potest  eadem  ratione  circumponere 
cuicumque  rei  corporeae  quamcumque  formam  corpoream,  ut  in  ejus  specie 
videatur.  Et  hoc  est,  quod  Aug.  dicit  18.  de  Civ.  Dei  (cap.  18.  in  med.)  quod 
phantasticum  hominis,  quod  etiam  in  cogitando,  sive  somniando  per  rerum 
innumerabilium  genera  variatur,  velut  corporatum  [al.  incorporatuni]  in  ali- 
cujus  animalis  effigie  sensibus  apparet  alienis  ;  quod  non  est  sic  intelligendum, 
quod  ipsa  vis  phantastica  hominis,  aut  species  ejus  eadem  numero  corporata 
("al.  incorporata]  alterius  sensibus  ostendatur;  sed  quia  daemon,  qui  in  phan- 
tasia  unius  hominis  format  aliquam  speciem,  ipse  etiam  potest  similem  spe- 
ciem  alterius  sensibus  offerre. 

Ad  tertium  dicendum,  quod,  sicut  Aug.  dicit  in  lib.  83.  QQ..  (q.  7^,  a 
med.),  cum  talia  faciunt  Magi,  qualia  Sancti,  diverso  fine,  et  diverso  jure  fiunt: 
illi  enim  faciunt  quaerentes  gloriam  suam,  isti  quaerentes  gloriam  Dei:  et 
illi  faciunt  per  quaedam  privata  commercia,  isti  autem  publica  administra- 
tione,  et  jussu  Dei,  cui  cuncta  creata  subjecta  sunt. 

ARTICULUS  V.  565 

UTRUM    DAEMON,  QUI    SUPERATUR  AB    ALIQUO,  PROPTER    HOC 
AB  IMPUGNATIONE  ARCEATUR. 

(2.  Disi.  6.  art.  ^.). 

Ad  quintum  sic  proceditur.  Videtur,  quod  daemon,  qui  superatur  ab 
aliquo,  non  propter  hoc  ab  impugnatione  arceatur:  Christus  enim  efficacis- 
sime suum  tentatorem  vicit  :  sed  tamen  postea  eum  impugnavit,  ad  occisionem 
ejus  Judaeos  incitando  ;  ergo  non  est  verum,  quod  diabolus  victus  ab  impu- 
gnatione cesset. 

2.  Praeterea.  Infligere  poenam  ei,  qui  in  pugna  succumbit,  est  incitare 
ad  acrius  impugnandum  :  hoc  autem  non  pertinet  ad  Dei  misericordiam  ;  ergo 
daemones  superati  non  arcentur. 

Sed  contra  est,  quod  dicitur  Matth.  4.:  Tunc  reìiquit  eum  diaholus,  sci- 
lìcet  Christum  superantem. 

Respondeo  dicendum,  quod  quidam  dicunt,  quod  daemon  superatus  nul- 
lum  hominem  potest  de  caetero  tentare,  nec  de  eodem,  nec  de  alio  peccato  : 
quidam  autem  dicunt,  quod  potest  alios  tentare,  sed  non  eumdem:  et  hoc 
probabilius  dicitur,  si  tamen  intelligatur  usque  ad  aliquod  tempus;  unde  et 
Lue.  4.  dicitur,  quod  consummata  omni  tentatione,  diabolus  recessit  a  Christo 
usque  ad  tempus  ;  et  hujus  ratio  est  duplex.  Una  est  ex  parte  divinae  clemen- 
tiae  :  quia,  ut  Chrysost.  dicit  super  Matth,  (4.  honi.  j.  in  op.  tmperf.  a  med. 
super  illud:  Vade  retro,  Satana):  Non  tamdiu  homhies  diaholus  tentai,  quamdiu 
vult,  sed  quamdiu  Deus  permittit:  quia  et  si  permittat  paulisper  tentare,  tamen 
repellit  propter  infirmam  naturam.  Alia  ratio  sumitur  ex  astutia  diaboli:  unde 
Ambros.  dicit  super  Lucam  (cap.  4.  super  illud:  Diaholus  recessit  ab  ilio),  quod 
diabolus  instare  formidat,  quia  frequentius  refugit  triumphari:  quod  tamen 
aliquando  diabolus  redeat  ad  eum,  quem  dimisit,  patet  per  illud,  quod  dicitur 
Matth.  12.:  Revertar  tn  domum  meam,  unde  exivi. 

Et  per  hoc  patet  solutio  ad  objecta. 

QUAESTIO  CXV. 

DE  ACTIONE  CORPORALIS  CREATURAE,  IN  SEX  ARTICULOS  DIVISA. 

Consequenter  considerandum  est  de  actione  corporalis  creaturae,  et  Fato, 
quod  aliquibus  corporibus  attribuitur. 

Circa  aciiones  corporales  quaeruntur  sex. 

Primo.  Utrum  aliquod  corpus  sit  activum. 

Secundo.  Utrum  in  corporibus  sint  aliquae  seminales  rationes. 

Tertio.  Utrum  corpora  coelestia  sint  causa  eorum,  quae  hic  per  inferiora 
corpora  fiunt. 

Quarto.  Utrum  sint  causa  humanorum  actuum. 

Quinto.  Utrum  eorum  actionibus  daemones  subdantur. 

Sexto.  Utrum  coelestia  corpora  imponant  necessitatem  his,  quae  eorum 
actionibus  subduntur. 

ARTICULUS  I.  566 

UTRUM  ALIQ.UOD  CORPUS  SIT  ACTIVUM. 

(Lih.  5.  Coìitr.  g.  cap.  6().). 

Ad  primum  sic  proceditur.  Videtur,  quod  nullum  corpus  sit  activum:  dicit 
enim  August.  (['ib.  j.  àe  Civ.  Dei  cap.  9.  cir.fn.)  quod  in  rebus  invenitur  aliquid 
actum,  et  non  agens,  sicut  sunt  corpora;  aliquid  agens,  et  non  actum,  sicut 
Deus;  aliquid  agens,  et  actum,  sicut  substantiae  spirituales. 

2.  Praeterea.  Omne  agens,  excepto  primo  agente,  in  suo  opere  indiget 
subjecto,  quod  sit  susceptibile  suae  actionis  ;  sed  infra  substantiam  corporalem 
non  est  substantia,  quae  sit  receptibilis  suae  actionis;  quia  haec  substantia tenet 
ultimum  gradum  in  entibus;  ergo  substantia  corporalis  non  est  activa. 

3.  Praeterea.  Omnis  substantia  corporalis  concluditur  quantitate:  sed 
quantitas  impedit  substantiam  a  motu,  et  actione;  quia  comprehendit  eam,  et 
mergitur  in  ea:  sicut  impeditur  aer  nubilosus  a  perceptione  luminisi  ethujus 
signum  est,  quod  quanto  magis  accreverit  quantitas  corporis,  tanto  est  pon- 
derosius,  et  gravius  ad  hoc  quod  moveatur;  ergo  nulla  substantia  corporalis 
est  activa. 

4.  Praeterea.  Omne  agens  habet  virtutem  agendi  ex  propinquitate  ad 
primum  activum:  sed  a  primo  activo,  quod  est  simplicissimum,  remotis- 
sima sunt  corpora,  quae  sunt  maxime  composita;  ergo  nullum  corpus  est 
agens. 

5.  Praeterea.  Si  aliquod  corpus  est  agens,  aut  agit  ad  formam  substan- 
tialem,  aut  ad  formam  accidentalem  :  sed  non  ad  formam  substantialem;  quia 
non  invenitur  in  corporibus  principium  actionis,  nisi  aliqua  qualitas  activa, 
quae  est  accidens:  accidens  autem  non  potest  esse  causa  formae  substan- 
tialis,  cum  causa  sit  potior,  quam  effectus:  similiter  etiam  neque  ad  formam 

accidentalem;  quia  accidens  non  se  extendit  ultra  suum  subjectum,  ut 
Augustinus  dicit  9.  de  Trin.  (cap.  4.  a  prìnc);  ergo  nuUum  corpus  est 
activum. 

Sed  contra  est,  quod  Dion.  15.  cap.  Coel.  Hier.  (inUr  princ.  et  med.), 
inter  caeteras  proprietates  corporei  ignis  dicit,  quod  ad  susceptas  materias 
manifestat  sui  ipsius  magnitudinem,  activus,  et  potens. 

Respondeo  dicendum,  quod  sensibiliter  apparet  aliqua  corpora  esse  activa: 
sed  circa  corporum  actiones  tripliciUr  aliqui  erraverunt.  Fuerunt  enim  aliqiii, 
qui  totaliter  corporibus  actiones  subtraxerunt  :  et  haec  est  opinio  Avicebron 
in  libro  fontis  vitae,  ubi  per  rationes,  quae  tactae  sunt,  probare  nititur,  quod 
nullum  corpus  agit;  sed  omnes  actiones,  quae  videntur  esse  corporum,  sunt 
actiones  cujusdam  virtutis  spiritualis,  quae  penetrat  per  omnia  corpora:  ita 
quod  ignis,  secundum  eum,  non  calefacit,  sed  virtus  spiritualis  penetrans  per 
ipsum.  Et  videtur  haec  opinio  derivata  esse  ab  opinione  Platonis:  nam  Piata 
posuit,  omnes  formas,  quae  sunt  in  materia  corporali,  esse  participatas,  et 
determinatas,  et  contractas  ad  hanc  materiam;  formas   vero  separatas  esse 
absolutas,  et  quasi  universales;  et  ideo  illas  formas  separatas   dicebat  esse 
causas  formarum,  quae  sunt  in  materia;  secundum  hoc  ergo  quod  forma,^ 
quae  est  in  materia  corporali,  determinata  est  ad  hanc  materiam  individua- 
tam  per  quantitatem,  ponebat  Avicebron,  quod  a  quantitate,  prout  est  indi- 
viduationis  principium,  retinetur,  et  arcetur  forma  corporalis,  ne  possit  se 
extendere  per  actionem  in  aliam  materiam:  sed  solum  forma  spiritualis,  et 
immaterialis,  quae  non  est  coarctata   per   quantitatem,  potest    effluere  per 
actionem  in  aliud.  Sed  ista  ratio  non  concludit,  quod  forma  corporalis  non 
sit  agens,  sed  quod  non  sit  agens  universale  :  secundum  enim  quod  partici- 
patur  aliquid,  secundum  hoc  est  necessarium  quod  participetur  id,  quod  est 
■proprium  ei:  sicut  quantum  participatur  de  lumine,  tantum  participatur  de 
ratione  visibilis.  Agere  autem,  quod  nihil  est  aliud,  quam  facere  aliquid  actu, 
est  per  se  proprium  actus,  inquantum  est  actus;  unde  et  omne  agens  agit 
sibi  simile;  sic  ergo  ex  hoc  quod  aliquid  est  forma  non  determinata  per  ma- 
teriam quantitati  subjectam,  habet  quod  sit  agens  indeterminatum,  et  univer- 
sale :  ex  hoc  vero  quod  est  determinata  ad  hanc  materiam,  habet  quod  sit 
agens  contractum,  et  particulare;  unde,  si  esset  forma  ignis  separata,  ut  Pla- 
tonici posuerunt,  esset  aliquo  modo  causa  omnis  ignitionis:  sed  haec  forma 
ignis,  quae  est  in  hac  materia  corporaH,  est  causa  hujus  ignidonis,  quae  est 
ab  hoc  corpore  in  hoc  corpus;  unde  et  fit  talis  actio  per  contactum  duorum 
corporum.  Sed  tamen  haec  opinio  Avicebron  superexcedit  opinionem  Pla- 
tonis: nam  Plato  ponebat  solum  formas  substantiales  separatas;  accidentia 
vero  reducebat  ad  principia  materialia,  quae  sunt  magnum,  et  parvuvi;  quae 
ponebat  esse  prima  contraria;  sicut  alii  rarurn,  et  densnm ;  et  ideo  tam  Plato, 
qaam  Avicenna  in  ahquo  ipsum  sequentes,  ponebant  quod  agentia  corpo- 
ralia  agunt  secundum  formas  accidentales,  disponendo  materiam  ad  formam 
substantialem  :  sed  ultima  perfectio,  quae  est  per  inductionem  formae  substan- 
tialis,  est  a  principio  immateriali.  Et  haec  est  secunda  opinio  de  actione  cor- 
porum, de  qua  supra  dictum  est  (q.  4^.  art.  8.),  cum  de  creatione  ageretur. 
Tertia  vero  opinio  fuit  Democriti,  qui  ponebat,  actionem  esse  per  effluxionem 
atomorum  a  corpore  agente,  et  passionem  esse  per  receptionem.  earumdem 
in  poris  corporis  patientis.  Quam  opinionem  improbat  Arist.  in  lib.  de  Gen. 
(tex.  jj.  et  seq.):  sequeretur  enim,  quod  corpus  non  pateretur  per  totum;  et 
quod  quantitas  corporis  agentis  diminueretar  ex  hoc  quod  agit,  quae  sunt 

manifeste  falsa  ;  dicendum  est  ergo,  quod  corpus  agit,  secundum  quod  est  in 
actu,  in  aliud  corpus,  secundum  quod  est  in  potentia. 

Ad  primum  ergo  dicendum,  quod  dictum  Augustini  est  intelligendum  de 
tota  natura  corporali  simul  accepta,  quae  non  habet  aliquam  inferiorem  na- 
turam  infra  se,  in  quam  agat:  sicut  natura  spiritualis  in  corporalem,  et  na- 
tura increata  in  creatam:  sed  tamen  unum  corpus  est  infra  alterum,  inquan- 
tum est  in  potentia  ad  id,  quod  habet  aliud  in  actu. 

Et  per  hoc  patet  solutio  ad  secundum.  Sciendum  est  tamen,  quod  cum 
Avicebron  sic  argumentatur.  Est  aliquid,  quod  est  movens  non  motum,  sci- 
licet  primus  factor  rerum  ;  ergo  ex  opposito  est  aliquid,  quod  est  motum,  et 
patiens  tantum,  hoc  concedendum  est:  sed  hoc  est  materia  prima,  quae  est 
potentia  pura;  sicut  Deus  est  actus  purus:  corpus  etiam  componitur  ex  po- 
tentia, et  actu;  et  ideo  est  agens,  et  patiens. 

Ad  tertium  dicendum,  quod  quantitas  non  impedit  formam  corporalem 
omnino  ab  actione,  sicut  dictum  est  (in  corp.  art.)  :  sed  impedit  eam,  ne  sit 
agens  universale;  inquantum  forma  individuatur,  prout  est  in  materia  quan- 
titati  subjecta.  Signum  tamen,  quqd  inducitur  de  ponderositate  corporum, 
non  est  ad  propositum.  Pruno  quidem,  quia  additio  quantitatis  non  est  causa 
gravitatis,  ut  probatur  in  4.  de  Coelo,  et  Mundo  (tex.  <).).  Secimdo,  quia  falsum 
est,  quod  ponderositas  faciat  tardiorem  motum;  immo  quanto  aliquid  est  gra- 
vius,  tanto  magis  movetur  motu  proprio,  Tertio,  quia  actio  non  fit  per  motum 
localem,  ut  Democritus  posuit,  sed  per  hoc  quod  aliquid  reducitur  de  po- 
tentia in  actum. 

Ad  auARTUM  dicendum,  quod  corpus  non  est  id,  quod  maxime  distat  a 
Deo:  participat  enim  aliquid  de  similitudine  divini  esse  secundum  formam, 
quam  habet:  sed  id,  quod  maxime  distat  a  Deo,  est  materia  prima,  quae  nullo 
modo  est  agens,  cum  sit  in  potentia  tantum. 

Ad  quintum  dicendum,  quod  corpus  agit  et  ad  formam  accidentalem,  et 
ad  formam  substantialem.  Qualitas  enim  activa,  ut  calor,  etsi  sit  accidens, 
agit  tamen  in  virtute  formae  substantialis,  sicut  ejus  instrumentum:  et  ideo 
potest  agere  ad  formam  substantialem  .•  sicut  et  calor  naturalis,  inquantum 
est  instrumentum  animae,  agit  ad  generationem  carnis:  ad  accidens  vero  agit 
propria  virtute.  Nec  est  contra  rationem  accidentis,  quod  excedat  suum  subje- 
ctum  in  agendo,  sed  quod  excedat  in  essendo  :  nisi  forsan  quis  imaginetur, 
idem  accidens  numero  defluere  ab  agente  in  patiens  :  sicut  Democritus  po- 
nebat,  fieri  actionem  per  defluxum  atomorum. 

ARTICULUS  II.  567 

UTRUM  IN  MATERIA  CORPORALI  SINT  ALIQ.UAE  RATIONES  SEMINALES. 

(2.  Disi.  7.  infr.  exp.  Ut.  et  Disi.  jj.  art.  i.  corp.  et  Dist.  18.  q.  i.  art.  2. 
et  Veri.  q.  j.  art.  9.  ad  ^.). 

Ad  secundum  sic  proceditur.  Videtur,  quod  in  materia  corporali  non  sint 
aliquae  rationes  seminales  :  ratio  enim  importat  aliquid  secundum  esse  spi- 
rituale :  sed  in  materia  corporali  non  est  aliquid  spiritualiter,  sed  corporaliter 
[al.  materialiter  tantum],  secundum  scilicet  modum  ejus,  in  quo  est;  ergo  in 
materia  corporali  non  sunt  seminales  rationes. 

3.  Praeterea.  August.  dicit  3.  de  Trin.  (cap.  8.),  quod  daemones  quaedam 
opera  faciunt  adhibendo  occultis  motibus  quaedam  semina,  quae  in  elementis 

cognoscunt:  sed  ea,  quae  per  motum  localem  adhibentur,  sunt  corpora.  non 
rationes  ;  ergo  inconvenienter  dicitur,  quod  sunt  in  corporali  materia  semi- 
nales  rationes. 

3.  Praeterea.  Semen  est  principium  activum  :  sed  in  materia  corporali 
non  est  aliquod  principium  activum,  cum  materiae  non  conipetat  agere,  ut 
dictum  est  (art.  praec.)  ;  ergo  in  materia  corporali  non  sunt  seminales  rationes. 

4.  Praeterea.  In  materia  corporali  dicuntur  esse  quaedam  causales  ra- 
tiones ;  quae  videntur  sufficere  ad  rerum  productionem  ;  sed  seminales  rationes 
sunt  aliae  a  causalibus;  quia  praeter  seminales  rationes  fìunt  miracula,  non 
autem  praeter  causales  ;  ergo  inconvenienter  dicitur,  quod  seminales  rationes 
sunt  in  materia  corporali. 

Sed  contra  est,  quod  August.  dicit  3.  de  Trin.  (loc.  sup.  ài.),  omnium 
rerum,  quae  corporaliter,  visibiliterque  nascuntur,  occulta  quaedam  semina 
in  istis  corporeis  mundi  hujus  elementis  latent. 

Respondeo  dicendum,  quod  denominationes  consueverunt  fieri  a  perfectiori, 
ut  dicitur  in  2.  de  Anima  (Ux.  49.J;  in  tota  autem  natura  corporea  perfectiora 
sunt  corpora  viva:  unde  et  ipsum  nomen  naturae  translatum  est  a  rebus  viven- 
tibus  ad  omnes  res  naturales.  Nam  ipsum  nomen  naturae,  ut  Philos.  dicit  in 
5,  Metaph.  (tex.j.), ■primo  impositum  fuit  ad  significandam  generationem  viven- 
tium,  quae  nativitas  dicitur:  et  quia  viventia  generantur  ex  principio  conjuncto, 
sicut  fructus  ex  arbore,  et  foetus  ex  matre,  cui  colligatur,  consequenter  tra- 
ctum  est  nomen  naturae  ad  omne  principium  raotus,  quod  est  in  eo,  quod 
movetur.  Manifestum  est  autem,  quod  principium  activum,  et  passivum  ge- 
nerationis  rerum  viventium  sunt  semina,  ex  quibus  viventia  generantur;  et 
ideo  convenienter  August.  (loc.  cit.  in  arg.  sed  contr.)  omnes  virtutes  activas, 
et  passivas,  quae  sunt  principia  generationum,  et  motuum  naturalium,  semi- 
nales rationes  vocat.  Hujusmodi  autem  virtutes  activae,  et  passivae  in  multipllci 
ordine  considerar!  possunt  :  nam  primo  quidem,  ut  Augustinus  dicit  6.  super 
Gen.  ad  lit.  (cap.  io.),  sunt  principaliter,  et  originaliter  in  ipso  verbo  Dei,  se- 
cundum  rationes  ideales.  Secundo  vero  sunt  in  elementis  mundi,  ubi  simul  a 
principio  productae  sunt,  sicut  in  universalibus  causis.  Tertio  vero  modo  sunt 
in  iis,  quae  ex  universalibus  causis  secundum  successiones  temporum  pro- 
ducuntur,  sicut  in  riac  pianta,  et  in  hoc  animali,  tamquam  particularibus 
causis.  Quarto  modo  sunt  in  seminibus,  quae  ex  animalibus,  et  plantis  produ- 
cuntur:  quae  iterum  comparantur  ad  alios  effectus  particulares,  sicut  primor- 
diales  causae  universales  ad  primos  effectus  producendos. 

Ad  primum  ergo  dicendum,  quod  hujusmodi  virtutes  activae,  et  passivae 
rerum  naturalium,  etsi  non  possint  dici  rationes,  secundum  quod  sunt  in  ma- 
teria corporali;  possunt  tamen  dici  rationes  per  comparationem  ad  suam  ori- 
ginem,  secundum  quod  deducuntur  a  rationibus  idealibus. 

Ad  secundum  dicendum,  quod  hujusmodi  virtutes  activae,  et  passivae 
sunt  in  aliquibus  partibus  corporalibus  ;  quae  dum  adhibentur  a  daemonibus 
per  motum  localem  ad  aliquos  effectus  complendos,  dicuntur  semina  adhiberi 
per  daemones. 

Ad  tertium  dicendum,  quod  semen  maris  est  principium  activum  in  ge- 
neratione  animalis:  sed  potest  etiam  dici  semen  id,  quod  est  ex  parte  foe- 
minae,  quod  est  principium  passivum  ;  et  sic  sub  semine  comprehendi  possunt 
vires  activae,  et  passivae. 

Ad  quartum  dicendum,  quod  ex  verbis  Augustini  de  hujusmodi  rationibus 
seminalibus  loquentis  satis  accipi  potest,  quod  ipsae  rationes  seminales  sunt 


QUAESTIO    CXV.    ARTICULU5   IL  S\S 

ctiam  rationes  causales:  sicut  et  semen  est  quaedam  causa:  dicit  enim  in  3. 
de  Trin.  (cap.  9.  cir.  princ),  quod,  sicut  matres  gravidae  sunt  foetibus;  sic 
ipse  mundus  est  gravidus  causis  nascentium  :  sed  tamen  rationes  ideales  pos- 
sunt  dici  causahs,  non  autem  proprie  loquendo  seminaUs ;  quia  semen  non  est 
principium  separatum:  et  praeter  hujusmodi  rationes  non  tìunt  miracula:  si- 
militer  etiam  neque  praeter  virtutes  passivas  creaturae  inditas  :  ut  ex  ea  fieri 
possit  quidquid  Deus  mandaverit  :  sed  praeter  virtutes  activas  naturales,  et 
potentias  passivas,  quae  ordinantur  ad  hujusmodi  virtutes  activas,  dicuntur 
fieri  miracula,  dum  dicitur,  quod  fiunt  praeter  rationes  seminales. 

ARTICULUS  III.  568 

UTRUM    CORPORA    COELESTIA  SINT    CAUSA    EORUM, 
Q.UAE   HIC   IN   INFERIORIBUS  CORPORIBUS  FIUNT. 

(2-2.  q.  9;.  art.  8.  et  q.  g6.  art.  2.  ad  2.  et  opusc.  ).  art.  j.  ad  2.). 

Ad  tertium  sic  proceditur.  Videtur,  quod  corpora  coelestia  non  sint  causa 
eorum,  quae  hic  in  inferioribus  corporibus  fiunt  ;  dicit  enim  Damascen.  (Ub.  2. 
Orth.  Fid.  cap.  j.):  Nos  autem  dicimus,  quoniam  ipsa  (scilicet  corpora  coelestia) 
non  sunt  causa  alìcujus  eorum,  quae  fiunt,  neque  corruptionis  eorum,  quae  corrum- 
puntur  ;  signa  autem  sunt  magis  itnhrium,  et  aeris  transmutationìs. 

2.  Praeterea.  Ad  faciendum  aliquid  sufficit  agens,  et  materia:  sed  in  istis 
inferioribus  invenitur  materia  patiens:  inveniuntur  etiam  contraria  agentia, 
scilicet  calidum,  et  frigidum,  et  hujusmodi;  ergo  non  est  necessarium  ad 
causandum  ea,  quae  hic  inferius  fiunt,  causalitatem  coelestibus  corporibus 
attribuere. 

3.  Praeterea.  Agens  agit  sibi  simile:  sed  videmus,  quod  omnia,  quae 
fiunt  hic  inferius,  fiunt  per  hoc  quod  calefiunt,  et  frigidantur,  et  humectantur, 
et  desiccantur,  etahis  hujusmodi  qualitatìbus  alterantur;  quae  non  inveniuntur 
in  corporibus  coelestibus  ;  ergo  corpora  coelestia  non  sunt  causa  eorum,  quae 
hic  fiunt. 

4.  Praeterea.  Sicut  August.  dicit  5.  de  Civ.  Dei  (cap.  6.  cir.  fin.),  nihil 
est  magis  corporeum,  quam  corporis  sexus:  sed  corporis  sexus  non  causatur 
ex  corporibus  coelestibus  ;  cujus  signum  esse  videtur,  quod  duorum  geminorum 
sub  una  constellatione  natorum,  unus  est  masculus,  et  alter  est  foemina;  ergo 
corpora  coelestia  non  sunt  causa  rerum  corporaliura,  quae  hic  fiunt. 

Sed  contra  est,  quod  August.  dicit  3.  de  Trin.  (cap.  4.  a  princ.)  quod 
corpora  crassiora,  et  inferiora  per  subtiliora,  et  potentiora  quodam  ordine 
reguntur.  Et  Dionys.  dicit  4.  cap.  de  Div.  Nom.  (part.  i.  Uct.  4.),  quod  lumen 
solis  ad  generationem  sensibilium  corporum  conferì,  et  ad  vitam  ipsam  movet, 
et  nutrit,  et  auget,  et  perficit. 

Respondeo  dicendum,  quod,  cum  omnis  multitudo  ab  unitate  procedat; 
quod  autem  immobile  est,  uno  modo  se  habet,  quod  vero  m.ovetur,  multi- 
formiter;  considerandum  est,  in  tota  natura,  quod  omnis  motus  ab  immobili 
procedit;  et  ideo  quanto  aliqua  sunt  immobiliora,  tanto  sunt  magis  causa 
eorum,  quae  sunt  magis  mobilia:  corpora  autem  coelestia  sunt  inter  alia 
corpora  magis  immobilia  :  non  enim  moventur  nisi  motu  locali;  et  ideo 
motus  horum  inferiorum  corporum,  qui  sunt  varii,  et  multiformes,  reducuntur 
in  motum  corporis  coelestis,  sicut  in  causam. 

Ad  primum  ergo  dicendum,  quod  dictum  Damasceni  intelligendum  est, 
quod  corpora  coelestia  non  sunt  primo  causa  generationis,  et  corruptioni 
eorum,  quae  hic  fiunt;  sicut  dicebant  illi,  qui  ponebant  corpora  coelestia 
esse  deos. 

Ad  secundum  dicendum,  quod  principia  activa  in  isti?  inferioribus  cor- 
poribus  non  inveniuntur  nisi  qualitates  activae  elementorum,  quae  sunt 
calidum,  et  frigidum,  et  hujusmodi;  et  si  sic  esset,  quod  formae  substantiales 
inferiorum  corporum  non  diversificarentur  nisi  secundum  hujusmodi  acci- 
dentia,  quorum  principia  rarum,  et  densum  antiqui  Naturales  posuerunt,  non 
oporteret  super  haec  inferiora  corpora  aliquod  principium  activum  ponere; 
sed  ipsa  sufficerent  ad  agendum:  sed  recte  considerantibus  apparet,  quod 
hujusmodi  accidentia  se  habent  sicut  materiales  dispositiones  ad  formas 
substantiales  naturalium  corporum:  materia  autem  non  sufficit  ad  agendum: 
et  ideo  oportet  super  has  materiales  dispositiones  ponere  aliquod  principium 
activum.  Unde  Platonici  posuerunt  species  separatas,  secundum  quarum 
participationem  inferiora  corpora  substantiales  formas  consequuntur:  sed 
hoc  non  videtur  sufficere:  quia  species  separatae  semper  eodem  modo  se 
haberent,  cum  ponantur  immobiles:  et  sic  sequeretur,  quod  non  esset  aliqua 
variatio  circa  generationem,  et  corruptionem  inferiorum  corporum,  quod 
patet  esse  falsum.  Unde  secundum  Philosophum  in  2.  de  Gener.  (iex.  ^6. 
et  seq.)  necesse  est  ponere  aliquod  principium  activum  mobile,  quod  per  suam 
praesentiam,  et  absentiam  causet  varietatem  circa  generationem,  et  corru- 
ptionem inferiorum  corporum;  et  hujusmodi  sunt  corpora  coelestia;  et  ideo 
quidquid  in  istis  inferioribus  generat,  et  movet  ad  speciem,  est  sicut  instru- 
mentum coelestis  corporis;  secundum  quod  dicitur  2.  Physic.  (tex.  26.)  quod 
homo  generat  hominem,  et  sol. 

Ad  tertium  dicendum,  quod  corpora  coelestia  inferioribus  corporibus 
non  sunt  simiiia  similitudine  speciei,  sed  inquantum  sua  universali  virtute 
continent  in  se  quidquid  in  inferioribus  generatur:  secundum  quem  modum 
dicimus  etiam,  omnia  esse  Deo  simiiia. 

Ad  Q.UARTUM  dicendum,  quod  actiones  corporum  coelestium  diversimode 
recipiuntur  in  inferioribus  corporibus  secundum  diversam  materiae  disposi- 
tionem.  Contingit  autem  quandoque,  quod  materia  conceptus  humani  non 
est  disposita  totaliter  ad  masculinum  sexum:  unde  partim  formatur  in  ma- 
sculum,  partim  in  foeminam.  Unde  et  hoc  introducitur  ab  Angustino  (Uh.  ^. 
de  Civ.  Dei  cap.  6.)  ad  repellendum  divinationem,  quae  fit  per  astra:  quia 
effectus  astrorum  variantur  etiam  in  rebus  corporeis  secundum  diversam 
materiae  dispositionem. 


ARTICULUS  IV.  569 

UTRUM    CORPORA    COELESTIA    SINT  CAUSA   HUMANORUM  ACTUUM. 

(2-2.  q.  9^.  art.  j.  corp.  et  Mal.  q.  16.  art.  7.  ad  16. 
et  Quodl.  12.  art.j.  corp.  et  6.  Mei.  lect.^.  cotn.^.). 

Ad  quartum  sic  proceditur.  Videtur,  quod  corpora  coelestia  sint  causa 
humanorum  actuum;  corpora  enim  coelestia,  cum  moveantur  a  spiritualibus 
substantiis,  sicut  supra  dictum  est  (q.  no.  ari.  i.  et  ^.),  agunt  in  virtute  earum 
quasi  instrumenta:  sed  illae  substantiae  spirituales  sunt  superìores  animabus 

nostris;  ergo  videtur,  quod  possint  imprimere  in  animas  nostras,  et  sic  cau- 
sare actus  humanos. 

2.  Praeterea.  Omne  multiforme  reducitur  in  aliquod  uniforme  princi- 
pium:  sed  actus  humani  sunt  varii,  et  multiformes;  ergo  videtur,  quod  re- 
ducantur  in  uniformes  motus  coelestium  corporum,sicut  in  sua  principia. 

5. Praeterea.  Astrologi  frequenter  vera  annuntiant  deeventibus  bellorura, 
et  aliis  humanis  actibus,  quorum  principia  sunt  intellectus,  et  voluntas  :  quod 
facere  non  possent,  secundum  coelestia  corpora,  nisi  essent  humanorum 
actuum  causa;  sunt  ergo  corpora  coelestia  humanorum  actuum  causa. 

Sed  contra  est,  quod  Damasc.  dicit  (lib.  2.  Orth.  Fid.  cap.  y.),  quod 
corpora  coelestia  humanorum  actuum  nequaquam  sunt  causa. 

Respondeo  dicendum,  quod  corpora  coelestia  in  corpora  quidem  imprimunt 
directe,  et  per  se,  sicut  jam  dictum  est  (art.  praec.)  ;  in  vires  autem  animae, 
quae  sunt  actus  organorum  corporeorum,  directe  quidem,  sed  per  accidens  : 
quia  necesse  est,  hujusmodi  actus  harum  potentiarum  impediri  secundum  im- 
pedimenta  organorum:  sicut  oculus  turbatus  non  bene  videt:  unde  si  Intel 
lectus,  et  voluntas  essent  vires  corporeis  organis  alligatae  (sicut  posuerunt 
aliqui,  dicentes,  quod  intellectus  non  diflfert  a  sensu),  ex  necessitate  seque- 
retur,  quod  corpora  coelestia  essent  causa  electionum,  et  actuum  humanorum; 
et  ex  hoc  sequeretur,  quod  homo  naturali  instinctu  ageretur  ad  suas  actìones, 
sicut  caetera  animalia,  in  quibus  non  sunt  nisi  vires  animae  corporeis  or- 
ganis alligatae:  nam  illud,  quod  fit  in  istis  inferioribus  ex  impressione  cor- 
porum  coelestium,  naturaliter  agitur  ;  et  ita  sequeretur,  quod  homo  non 
esset  liberi  arbitrii,  sed  haberet  actiones  determinatas,  sicut  et  caeterae  res 
naturales  :  quae  manifeste  sunt  falsa  et  conversationi  humanae  contraria. 

Sciendum  est  tamen,  quod  indirecte,  et  per  accidens  impressiones  cor- 
porum  coelestium  ad  intellectum,  et  voluntatem  pertingere  possunt,  inquantum 
scilicet  tam  intellectus,  quam  voluntas  aliquo  modo  ab  inferioribus  viribus 
accipiunt,  quae  organis  corporeis  alligantur:  sed  circa  hoc  diversimode  se 
habent  intellectus,  et  voluntas:  nam  intellectus  ex  necessitate  accipit  ab  in- 
ferioribus viribus  apprehensivis  :  unde,  turbata  vi  imaginativa,  vel  cogitativa, 
vel  memorativa,  ex  necessitate  turbatur  actio  intellectus:  sed  voluntas  non 
ex  necessitate  sequitur  inclinationem  appetitus  inferioris.  Licet  enim  pas- 
siones,  quae  sunt  in  irascibili,  et  concupiscibili,  habeant  quamdam  vim  ad 
inclinandam  voluntatem;  tamen  in  potestate  voluntatis  remanet  sequi  pas- 
siones,  vel  eas  refutare;  et  ideo  impressio  coelestium  corporum,  secundum 
quam  immutari  possunt  inferiores  vires,  minus  pertingit  ad  voluntatem,  quae 
est  proxima  causa  humanorum  actuum,  quam  ad  intellectum.  Ponereigitur  coa- 
lestia  corpora  esse  causam  humanorum  actuum,  est  proprium  illorum,  qui 
dicunt,  intellectum  non  differre  a  sensu.  Unde  quidam  eorum  dicebant,  quod 
talis  est  voluntas  in  hominibus,  qualem  in  diem  inducit  pater  virorum,  deo- 
rumque.  Quia  ergo  constat,  intellectum,  et  voluntatem  non  esse  actus  orga- 
norum corporeorum,  impossibile  est,  quod  corpora  coelestia  sint  causa  huma- 
norum actuum. 

Ad  primum  ergo  dicendum,  quod  spirituales  substantiae,  quae  coelestia 
corpora  movent,  in  corporalia  quidem  agunt  mediantibus  coelestibus  corpo- 
ribus,  sed  in  intellectum  humanum  agunt  immediate  illuminando:  voluntatem 
autem  immutare  non  possunt,  ut  supra  habitum  est  (q.  ili,  art.  2.). 

Ad  secundum  dicendum,  quod,  sicut  multiformitas  corporalium  motuum 
reducitur,  sicut  in  causam,  in  uniformitatem  motuum  coelestium;  ita  multi- 

formitas  actuum,  qui  sunt  ab  intellectu,  et  voluntate,  reducitur  in  principium 
uniforme,  quod  est  intellectus,  et  voluntas  divina. 

Ad  tertium  dicendum,  quod  plures  hominum  sequuntur  passiones,  quae 
sunt  motus  sensitivi  appetitus;  ad  quas  cooperari  possunt  corpora  coelestia: 
pauci  autem  sunt  sapientes,  qui  hujusmodi  passionibus  resistant.  Et  ideo  astro- 
logi ut  in  pluribus  vera  possunt  praedicere,  et  maxime  in  communi,  non 
autem  in  speciali;  quia  nihil  prohibet,  aliquem  hominem  per  liberum  arbi- 
trium  passionibus  resistere.  Unde  et  ipsi  astrologi  dicunt,  quod  sapiens  homo 
dominatur  astris,  inquantum  scilicet  dominatur  suis  passionibus. 


ARTICULUS  V.  57C 

UTRUM  CÓRPORA   COELESTIA  POSSINT  IMPRIMERE 
IN  IPSOS  DAEMONES. 

(2.  Disi.  7.  q.  5.  ari.  1.  ad  4.  ei  art.  2.  ad  5.  d  Poi.  q.  6.  ari.  j.  corp, 
et  art.  io.  et  Ouodl.  2.  art.  12.). 

Ad  quintum  sic  proceditur.  Videtur,  quod  corpora  coelestia  possint  im- 
primere in  ipsos  daemones:  daemones  enira  secundum  certa  augmenta  lunae 
aliquos  homines  vexant;  qui  et  propter  hoc  lunatici  dicuntur  ;  ut  patet  Matth.  4. 
et  17.:  sed  hoc  non  esset,  nisi  corporibus  coelestibus  subjacerent;  ergo  dae- 
mones sub] acent  actionibus  coelestium  corporum. 

2.  Praeterea.  Necromantici  observant  certas  constellationes  ad  invocan- 
dos  daemones  :  non  autem  per  corpora  coelestia  invocarentur,  si  non  eis 
subjacerent:  ergo  daemones  subjacent  actionibus  coelestium  corporum. 

3.  Praeterea.  Corpora  coelestia  virtuosiora  sunt,  quam  corpora  inferiora: 
sed  quibusdam  inferioribus  corporibus  daemones  arcentur,  scilicet  herbis,  et 
lapidibus.  et  animantibus,  et  quibusdam  sonis  certis,  ac  vocibus,  et  figura- 
tionibus,  atque  figmentis.  ut  a  Porphyrio  dictum,  August.  introducit  in  io.  de 
Civ.  Dei  (cap.  11.);  ergo  multo  magis  daemones  subduntur  actioni  coelestium 
corporum. 

Sed  contra  est,  quod  daemones  sunt  superiores  ordine  naturae,  quam 
corpora  coelestia:  agens  autem  est  superius  patiente,  ut  Augustinus  dicit  12. 
super  Genes.  ad  lit.  (cap.  16.)  ;  ergo  daemones  non  subjiciuntur  actioni  cor- 
porum coelestium. 

Respondeo  dicendum,  quod  circa  daemones  fuit  triplex  opinio.  Prima 
Peripateticorum,  qui  posuerunt,  daemones  non  esse:  sed  ea,  quae  attribuuntur 
daemonibus,  secundum  artem  necromanticam,  fieri  virtute  coelestium  cor- 
porum. Et  hoc  est,  quod  August.  io.  de  Civ.  Dei  (cap.  11.),  introducit  dictum 
a  Porphyrio,  quod  fabricantur  in  terra  ab  hominibus  potestates  idoneae  si- 
derum  variis  effectibus  exequendis.  Sed  haec  positio  est  manifeste  falsa:  expe- 
rimento enim  scitur,  multa  per  daemones  fieri,  ad  quae  nullo  modo  virtus 
coelestium  corporum  sufììceret:  puta,  quod  arreptitii  loquuntur  lingua  ignota  ; 
quod  recitant  versus,  et  auctoritates,  quas  numquam  sciverunt;  quod  necro- 
mantici faciunt  statuas  loqui,  et  moveri,  et  similia.  Ex  quibus  Platonici  moti 
fuerunt,  ut  ponerent  daemones  esse  ammalia  corpore  aerea,  animo  passiva,  ut 
ab  Apulejo  dictum,  Augustinus  introducit  8.  de  Civ.  Dei  (cap.  16.  a  princ); 
et  haec  est  secunda  opinio:  secundum  quam  dici  posset,  quod  daemones  hoc 

modo  subduntur  corporibus  coelestibus,  sicut  et  de  hominibus  dictum  est  (art. 
praec):  sed  haec  opinio,  ut  ex  superioribus  patet  {q.  Ji.  art,  i.)  est  falsa. 
Dicimus  enim,  daemones  esse  substantias  intellectuales  corporibus  non  unitas. 
Unde  patet,  quod  non  subduntur  action!  coelestium  corporum,  nec  per  se,  nec 
per  accidens,  nec  directe,  nec  indriecte. 

Ad  primum  ergo  dicendum,  quod  hoc  quod  daemones  secundum  certa 
augmenta  lunae  homines  vexant,  contingit  propter  duo.  Primo  quidem  ad  hoc 
quod  infament  creaturam  Dei,  sciHcet  lunam,  ut  Hieron.  (in  cap.  4.  Matth.  in 
fin.)  et  Chrysost.  (hom.  j8.  in  Matth.  cap.  ly.)  dicunt.  Seciindo,  quia  cum  non 
possint  operari,  nisi  mediantibus  naturahbus  virtutibus,  ut  supra  dictum  est 
(q.  no.  art.  4.),  in  suis  operibus  considerant  corporum  aptitudines  ad  effectus 
intentos.  Manifestum  est  autem,  qaod  cerebrum  humidissimum  est  omnium 
partium  corporis,  ut  Aristoteles  dicit  (Uh.  de  Sonin.  et  Vig.  cap.  ^.);  et  ideo 
maxime  subjicitur  operationi  lunae,  quae  ex  sui  proprietate  habet  movere 
humorem:  in  cerebro  autem  perficiuntur  vires  animales;  et  ideo  daemones 
secundum  certa  augmenta  lunae  perturbant  hominis  phantasiam,  quando  con- 
siderant cerebrum  ad  hoc  esse  dispositum. 

Ad  secundum  dicendum,  quod  daemones  advocatì  in  certis  constellatio- 
nibus  propter  duo  veniunt.  Primo  quidem,  ut  homines  in  hunc  errorem  indu- 
cant,  quod  credant,  aliquod  numen  esse  in  stellis.  Seciindo,  quia  considerant 
secundum  aliquas  certas  constellationes  materiam  corporalem  magis  esse  di- 
spositam  ad  effectus,  prò  quibus  advocantur. 

Ad  tertium  dicendum,  quod,  sicut  August.  dicit  21.  de  Civ.  Dei  (cap.  6.), 
daemones  alliciuntur  per  varia  genera  lapidum,  herbarum,  lignorum,  anima- 
lium,  carminum,  rituum,  non  ut  animalia  cibis,  sed  ut  Spiritus  signis;  in- 
quantum scilicet  haec  eis  exhibentur  in  signum  divini  honoris,  cujus  ipsi 
sunt  cupidi. 


ARTICULUS  VI.  571 

UTRUM  CORPORA  COELESTIA  IMPONANT  NECESSITATEM  HIS, 
QUAE  EORUM  ACTIONI  SUBDUNTUR. 

(Lib.  ^.  Contr.  g.  cap.  86.  et  Veri.  q.  2.  art.  14.  ad  ^.  et  q.  /.  art.  j.  ad  i.  et  2. 

et  Mal.  q.  16.  art.  7.  ad  2.). 

Ad  sextum  sic  proceditur.  Videtur,  quod  corpora  coelestia  imponant  ne- 
cessitatem  ils,  quae  eorum  actioni  subduntur:  causa  enim  sufficienti  posita, 
necesse  est  effectum  poni  :  sed  corpora  coelestia  sunt  sufficiens  causa  suorum 
effectuum  ;  cum  igitur  corpora  coelestia  cum  suis  motibus,  et  dispositionibus 
ponantur,  sicut  ex  necessitate  entia,  videtur,  quod  effectus  eorum  ex  neces- 
sitate consequantur. 

2.  Praeterea.  Effectus  agentis  ex  necessitate  sequitur  in  materia,  quando 
virtus  agentis  tanta  fuerit,  quod  possit  sibi  subjicere  totam  materiam:  sed 
tota  materia  inferiorum  corporum  subjicitur  virtuti  coelestium  corporum,  tam- 
quam  excellentiori  ;  ergo  ex  necessitate  effectus  coelestium  corporum  recipitur 
in  materia  corporali. 

3.  Praeterea.  Si  effectus  coelestis  corporis  non  ex  necessitate  proveniat, 
hoc  est    propter  aliquam    causam   impedientem  :  sed   quamlibet  causam  cor- 

poream,  quae  impedire  posset  effectum  coelestis  corporis,  Decesse  est  reduci 
in  aliquod  coeleste  principium;  cum  coelestia  corpora  sint  causa  omnium, 
quae  hic  fìunt;  ergo  cum  et  illud  coeleste  principium  sit  necessarium,  se- 
quitur,  quod  necesse  sit  impediri  effectum  alterius  corporis  coelestis;  et  sic 
omnia,  quae  hic  contingunt,  ex  necessitate  eveniunt. 

Sed  contra  est,  quod  Philos.  dicit  in  lib.  de  Somno,  et  Vigil.  (sive  ìib. 
de  Divin.  per  Somn.  qui  illi  annectitur  cap.  2.)  quod  neque  eorum,  quae  in  cor- 
poribus  sunt  signorum  coelestium,  velut  aquarum,  et  ventorum,  inconveniens 
est  multa  non  evenire  :  sic  ergo  non  omnes  effectus  coelestium  corporum  ex 
necessitate  eveniunt. 

Respondeo  dicendum,  quod  ista  quaestio  partim  quidem  absoluta  est,  se- 
cundum  praemissa,  partim  autem  difficultatem  habet.  Ostensum  enim  est 
(art.  4.  huj.  q.),  quod,  quamvis  ex  impressione  corporum  coelestium  fiant 
aliquae  inclinationes  in  natura  corporali,  voluntas  tamen  non  ex  necessitate 
sequitur  has  incl'nationes  ;  et  ideo  nihil  prohibet  per  voluntariam  actionem 
[al.  electioneni]  impediri  effectum  coelestium  corporum,  non  solum  in  ipso 
homine,  sed  etiam    in  aliis  rebus,  ad  quas  hominum    operatio  se  extendit. 

Sed  nullum  tale  principium  invenitur  in  rebus  naturalibus,  quod  habeat 
libertatem  sequendi,  vel  non  sequendi  impressiones  coelestes  ;  unde  videtur, 
quod  in  talibus,  ad  minus,  omnia  ex  necessitate  proveniant,  secundum  anti- 
quam  quorumdam  rationem;  qui  supponentes,  omne  quod  est,  causam  habere, 
et  quod,  posita  causa,  ex  necessitate  ponitur  effectus,  concludebant,  quod  omnia 
ex  necessitate  contingant.  Q.uam  quidem  opinionem  repellit  Aristoteles  in 
6.  Metaph.  (tex.  y).  secundum  duo,  quae  ipsi  supponunt  :/)nmo  enim  non  est 
verum,  quod,  posita  quacumque  causa,  necesse  sit  effectum  poni  :  sunt  enim 
quaedara  causae,  quae  ordinantur  ad  suos  effectus  non  ex  necessitate,  sed  ut 
in  pluribus;  quae  quandoque  defìciunt  in  minori  parte;  sed  quia  hujusmodi 
causae  non  defìciunt  in  minori  parte,  nisi  propter  aliquam  causam  impedientem, 
videtur  adhuc  praedictum  inconveniens  non  vitari  :  quia  et  ipsum  impedi- 
mentum  talis  causae  ex  necessitate  contingit.  Et  ideo  secundo  oportet  dicere, 
quod  omne,  quod  est  per  se,  habet  causam;  quod  autem  est  per  accidens, 
non  habet  causam;  quia  non  est  vere  ens,  cum  non  sit  vere  unum.  Album 
enim  causam  habet,  similiter  et  musìcum:  sed  album  musicum  non  habet 
causam  ;  quia  non  est  vere  ens,  neque  vere  unum.  Manifestum  est  autem, 
quod  causa  impediens  actionem  alicujus  causae  ordinatae  ad  suum  effectum 
ut  in  pluribus,  concurrit  ei  interdum  per  accidens;  unde  talis  concursus  non 
habet  causam,  inquantum  est  per  accidens  :  et  propter  hoc,  id  quod  ex  tali 
concursu  sequitur,  non  reducitur  in  aliquam  causam  praeexistentem,  ex  qua 
ex  necessitate  sequatur:  sicut  quod  ahquod  corpus  terrestre  ignitum  in  su- 
periori parte  aèris  generetur,  et  deorsum  cadat,  habet  causam  aliquam  vir- 
tutem  coelestem:  et  similiter  etiam  quod  in  superfìcie  terrae  sit  ahqua  ma- 
teria combustibilis,  potest  reduci  in  aliquod  coeleste  principium  :  sed  quod 
ignis  cadens  huic  materiae  occurrat,  et  comburat  eam,  non  habet  causam 
aliquod  coeleste  corpus,  sed  est  per  accidens.  Et  sic  patet,  quod  non  omnes 
effectus  coelestium  corporum  sunt  ex  necessitate. 

Ad  primum  ergo  dicendum,  quod  corpora  coelestia  sunt  causa  inferiorum 
effectuum  mediàntibus  causis  particularibus  inferioribus,  quae  defìcere  possunt 
in  minori  parte. 

Ad  secundum  dicendum,  quod  virtus  corporis  coelestis  non  est  int^iuiia; 
unde  requirit  determinatam  dispositionem  in  materia  ad  inducendum  suum 

effectum,  et  quantum  ad  distantiam  loci,  et  quantum  ad  alias  conditiones;  et 
ideo  sicut  distantia  loci  impedit  effectum  coelestis  corporis  (non  cviim  sol 
eumdem  caloris  effectum  habet  in  Dacia,  quem  habet  in  Aetiopia)  ;  ita  et 
grossities  materiae,  vel  frigiditas,  aut  caliditas,  aut  alia  hujusmodi  dispositio 
impedire  potest  effectum  corporis  coelestis. 

Ad  tektium  dicendum,  quod  licet  causa  impediens  effectum  alterius  causae 
reducatur  in  aliquod  coeleste  corpus,  sicut  in  causam;  tamen  concursus  dua- 
rum  causarum,  cum  sit  per  accidens,  non  reducitur  in  causam  coelestem,  ut 
dictum  est  (in  corp.  art.). 


QUAESTIO  CXVI. 

DE  FATO,   IN  QUATUOR  ARTICULOS  DIVISA, 

Deinde  considerandum  est  de  Fato. 

Et  circa  hoc  quaermitur  quatucr. 

Primo.  An  Fatum  sit. 
Secundo.  In  quo  sit. 
Tertio.  Utrum  sit  immobile. 
Quarto.  Utrum  omnia  subsint  Fato. 

ARTICULUS  I.  572 

UTRUM    FATUM     SIT    ALIQ.UID. 
(Lih.  5.  Contr.  g.  cap.  95.  et  opusc.  2.  cap.  140.  et  opusc.  28.  cap.  i.). 

Ad  primum  sic  proceditur.  Videtur,  quod  fatum  nihil  sit:  dicit  eniniGreg. 
in  Hom.  IO.  Epiphaniae:  Absit  a  fidelium  cordibus,  ut  fatum  esse  aliquid  dicant. 

2.  Praeterea.  Ea,quaefato  aguntur,non  sunt  improvìsa  :  quia,ut  August. 
dicit  5.  de  Civ.  Dei  (cap.  ()):  fatum  a  fando  dictum  intelligimus,  idest  a  Ìo- 
quendo,  ut  ea  fato  fieri  dicantur,  quae  ab  aliquo  determinante  sunt  ante  prae- 
locuta  :  quae  autem  sunt  provisa,  non  sunt  fortuita,  neque  casualia:  si  igitur 
res  fato  aguntur,  excludentur  casus,  et  fortuna  a  rebus. 

Sed  coltra.  Quod  non  est,  non  defìnitur:  sed  Boetius  in  4.  de  Consol. 
(prosa  6.)  defìnit  fatum,  dicens,  quod  fatum  est  inhaerens  rebus  mobilibus 
dispositio,  per  quam  providentia  suis  quaeque  nectit  ordinibus  ;  ergo  fatum 
aliquid  est. 

Respondeo  dicendum,  quod  in  rebus  inferioribus  videntur  quaedam  a 
fortuna,  vel  casu  provenire.  Contingit  autem  quandoque,  quod  aliquid  jd 
inferiores  causas  relatum  est  fortuitum,  vel  casuale,  quod  tamen  relatum  ad 
causam  aliquam  superiorem  invenitur  esse  per  se  intentum:  sicut  si  duo 
servi  alicujus  domini  mittantur  ab  eo  ad  eumdem  locum,  unode  altero  igno- 
i.inte,  concursus  duorum  servorum,  si  ad  ipsos  servos  referatur,  casualis  est; 

quia  accidit  praeter  utriusque  intentionem  ;  si  autem  referatur  ad  dominum, 
qui  hoc  praeordinavit,  non  est  casuale,  sed  per  se  intentum.  Fuerunt  igitur 
aligui,  qui  hujusmodi  causalia,  et  fortuita,  quae  in  his  inferioribus  accidunt, 
in  nullam  superiorem  causam  reducere  voluerunt:  et  hi  fatum,  et  providen- 
tiam  negaverunt,  ut  de  Tullio,  Augustinus  recitat  in  5.  de  Civ.  Dei  (cap.  p.), 
quod  est  centra  ea,  quae  superius  de  providentia  dieta  sunt  (q.  22.  art  2). 
Quidam  vero  omnia  fortuita,  et  casualia,  quae  in  istis  inferioribus  accidunt, 
sive  in  rebus  naturalibus,  sive  in  rebus  humanis,  reducere  voluerunt  in  su- 
periorem causam,  idest  in  coelestia  corpora:  et  secundum  hoc  fatum  nihil 
aliud  est,  quam  dispositio  siderum,  in  qua  quisque  conceptus  est,  vel  natus. 

Sed  hoc  stare  non  potest  propter  duo.  Primo  quidem  quantum  ad  res 
humanas  :  quia  jam  ostensum  est  (q.  praec.  art.  4.),  quod  humani  actus  non 
subduntur  actioni  coelestium  corporum,  nisi  per  accidens,  et  indirecte.  Causa 
autem  fatalis,  cum  habeat  ordinationem  super  ea,  quae  fato  aguntur,  necesse 
est,  quod  sit  directe,  et  per  se  causa  ejus,  quod  agitur.  Secundo  quantum  ad 
omnia,  quae  ner  accidens  aguntur.  Dictum  est  enim  supra  (q.  praec.  art.  6.), 
quod  id,  quod  est  per  accidens,  non  est  proprie  ens,  neque  unum  :  omnis 
autem  naturae  actio  terminatur  ad  aliquid  unum;  unde  impossibile  est,  quod 
id,  quod  est  per  accidens,  sit  effectus  per  se  alicujus  naturalis  principii  agen- 
tis;  nulla  ergo  natura  per  se  hoc  facere  potest,  quod  intendens  fodere  se- 
pulchrum,  inveniat  thcsaurum.  Manifestum  est  autem,  quod  corpus  codeste 
agit  per  modum  naturalis  principii;  unde  et  effectus  ejus  in  hoc  mundo  sunt 
naturales  ;  impossibile  est  ergo,  quod  aliqua  virtus  activa  coelestis  corporis  sit 
causa  eorum,  quae  hic  aguntur  per  accidens,  sive  a  casu,  sive  a  fortuna.  Et 
ideo  dicendum  est,  quod  de  ea,  quae  hic  per  accidens  aguntur,  sive  in  rebus 
naturalibus,  sive  in  humanis,  reducuntur  in  [al.  ad]  aliquam  causam  praeor- 
dinantem,  quae  est  providentia  divina,  quia  nihil  prohibet,  id  quod  est  per 
accidens,  accipi  ut  unum  ab  aliquo  intellectu  :  alioquin  intellectus  formare 
non  posset  hanc  propositionem  :  fodiens  sepulchrum  invenit  thesaurum  :  et 
sicut  hoc  potest  intellectus  apprehendere,  ita  potest  efficere:  sicut  si  aliquis 
sciens  in  quo  loco  sit  thesaurus  absconditus,  instiget  aliquem  rusticum  hoc 
ignorantem,  ut  ibi  fodiat  sepulchrum.  Et  sic  nihil  prohibet,  ea  quae  hic  per 
accidens  aguntur,  ut  fortuita,  vel  casualia,  reduci  in  aliquam  causam  ordi- 
nantem,  quae  per  intellectum  agat,  et  praecipue  intellectum  divinum:  nam 
solus  Deus  potest  voluntatem  immutare,  ut  supra  habitum  est  (q.  10^.  art.  4, 
et  q.  106.  art.  2.  et  q.  iii.  art.  2.):  et  per  consequens  ordinatio  humanorum 
actuum,  quorum  principium  est  voluntas,  soli  Deo  attribuì  debet;  sic  igitur 
inquantum  om.nia,  quae  hic  aguntur,  divinae  providentiae  subduntur,  tam- 
quam  per  eam  praeordinata,  et  quasi  praelocuta.  Fatum  ponere  possumus, 
licet  hoc  nomine  sancti  Doctores  uti  recusaverint  propter  eos,  qui  ad  vim 
positionis  siderum  hoc  nomen  detorquebant.  Unde  August.  dicit  in  5.  de 
Civit.  Dei  (cap.  i.  a  princ):  Si  propter  ea  quisquam  res  humanas  fato  trihuit, 
quia  ipsam  Dei  voluntatem,  vel  potestatem  fati  nomine  appellat,  sententiam  teneat, 
et  linguam  corrigat;  et  sic  Gregor.  (ìoc.  cit.  in  argum.  i.)  fatum  esse  négat. 

Unde  patet  solutio  ad  primum. 

Ad  secundum  dicendum,  quod  nihil  prohibet,  aliqua  esse  fortuita,  vel 
casualia  per  comparationem  ad  causas  proximas,  non  tamen  per  compara- 
tionem  ad  divinam  providentiam  :  sic  enim  nihil  temere  fit  in  mundo,  ut 
August.  dicit  in  lib.  83.  QQ.  (q.  24.). 

ARTICULUS  IL  573 

UTRUM  FATUM  SIT  IN  REBUS   CREATIS. 

fi.  Dist.  59.  q.  2.  art.  i.  ad  ;.  et  lib.^.  Contr.  g.  cap.  95.  princ.  et  Veri.  q.  j.  art.  i.  ad  i. 
et  Ouodl.  12.  art.  j".  corp.  et  opusc.  2.  cap.  140.  et  opusc.  28.  cap.  i.). 

Ad  secundum  sic  proceditur.  Videtur,  quod  fatum  non  sit  in  rebus  crea- 
tis:  dicit  enim  August.  5.  de  Civ.  Dei  (cap.  8.  et  g.),  quod  ipsa  Dei  voluntas, 
vel  potestas  fati  nomine  appellatur  :  sed  voluntas,  et  potestas  Dei  non  est  in 
creaturis,  sed  in  Deo  ;  ergo  fatum  non  est  in  rebus  creatis,  sed  in  Deo. 

2.  Praeterea.  Fatum  comparatur  ad  ea,  quae  fato  aguntur,  ut  causa,  sicut 
ipse  modus  loquendi  ostendit:  sed  causa  universalis  per  se  eorum,  quae  hic 
per  accidens  aguntur,  est  solus  Deus,  ut  supra  dictum  est  (art.  praec);  ergo 
fatum  est  in  Deo,  et  non  in  rebus  creatis. 

3.  Praeterea.  Si  fatum  est  in  creaturis,  aut  est  substantia,  aut  accidens: 
et  quodcumque  horum  detur,  oportet,  quod  multiplicetur  secundum  creatu- 
rarum  multitudinem  ;  cum  ergo  fatum  videatur  esse  unum  tantum,  videtur, 
quod  fatum  non  sit  in  creaturis,  sed  in  Deo. 

Sed  contra  est,  quod  Boetius  dicit  in  4.  de  Consol.  (pros.  6.  aprine.) 
quod  fatum  est  dispositio  rebus  mobilibus  inhaerens. 

Respondeo  dicendum,  quod  sicut  ex  praedictis  patet  (q.  lo).  art.  6.),  di- 
vina providentia  per  causas  medias  suos  effectus  exequitur;  potest  ergo  ipsa 
ordinatio  effectuum  duplìciter  considerari.  Uno  modo,  secundum  quod  est  in 
ipso  Deo:  et  sic  ipsa  ordinatio  effectuum  vocatur  providentia.  Secundum  vtro 
quod  praedicta  ordinatio  consideratur  in  mediis  causis  a  Deo  ordinatis  ad 
aliquos  effectus  producendos,  sic  habet  rationem  fati,  et  hoc  est,  quod  Boe- 
tius dicit  4.  de  Consol.  (loc.  sup.  cit.):  Sive  famulantibus  quibusdam  providentiae 
divinae  spiritibus  fatum  exercdur,  seu  anima,  sai  tota  inserviente  natura,  sive  eoe- 
lestibus  siderum  motibus,  seu  angelica  virtute,  seu  daemonum  varia  sohrtia,  seu  ali- 
quibus  eorum,  seu  omnibus,  fatalis  series  texiiur,  de  quibus  omnibus  per  singula 
in  praecedentibus  dictum  est  (ai't.  i.  huj.  q.  et  q.  104.  art.  2.  et  q.  iii.  art.  2.); 
sic  ergo  est  manifestum,  quod  fatum  est  in  ipsis  causis  creatis,  inquantum 
sunt  ordinatae  a  Deo  ad  aliquos  effectus  producendos. 

Ad  primum  ergo  dicendum,  quod  ipsa  ordinatio  causarum  secundarum, 
quam  Aug.  (loc.  cit.  in  arg.)  seriem  causarum  nominat,  non  habet  rationem 
fati,  nisi  secundum  quod  dependet  a  Deo  ;  et  ideo  causaliter  Dei  potestas, 
vel  voluntas  dici  pottst  fatum  :  essentialiter  vero  fatum  est  ipsa  dispositio,  seu 
series,  idest  ordo  causarum  secundarum. 

Ad  secundum  dicendum,  quod  intantum  fatum  habet  rationem  causae, 
inquantum  et  ipsae  causae  secundae,  quarum  or dìnsLtio  fatum  vocatur. 

Ad  tertium  dicendum,  quod  fatum  dicitur  dispositio,  non  quae  est  in 
genere  qualitatis,  sed  secundum  quod  dispositio  designat  ordinem,  qui  non 
est  substantia,  sed  relatio.  Qui  quidem  ordo,  si  consideretur  per  compara- 
tionem  ad  suum  principium,  est  unus  :  et  sic  dicitur  unum  fatum  :  si  autem 
consideretur  per  relationem  ad  effectus,  vel  ad  ipsas  causas  medias,  sic  mul- 
tiplicatur:  per  quem  modum  Poeta  dixit:  Te  tua  fata  trahunt  (Virg.  j.  Aen, 
ver.  yo^.). 

ARTICULUS  III.  574 

UTRUM    FATUM    SIT    IMMOBILE. 
(Veri.  q.  |.  art.  i.  ad  ).  et  Oiiodl.  12.  art.  ;.  coi'p.  et  opusc.  28.  cap.  2.  et  cap.  5.^. 

Ad  tertium  sic  proceditur.  Videtur,  quod  Fatum  non  sit  immobile  :  dicit 
enim  Boetius  in  4.  deConsolat.  (prosa  6.  ante  med.):  Uti  est  ad  intellectuni  ra- 
iiocinatio;  ad  id  quod  est,  id  quod  gignitur  ;  ad  aetanitatem  tempus  ;  ad  punctum 
medium  circulus  :  ita  est  facti  series  mohilis  ad  providentiae  stabilem  simplicitaiem. 

2.  Praeterea.  Sicut  Philos.  dicit  in  2.  Topic.  (cap.  5.  m  declarat.  loci  24.): 
Motis  nobis,  movenlur  ea,  quae  in  nobis  sunt:  sed  fatum  est  dispositio  inhaerens 
rebus  mohilibus,  ut  Boetius  dicit  (;.  de  Consol.  pros.  6.)  ;  ergo  fatum  est  mobile. 

3.  Praeterea.  Si  fatum  est  immobile,  ea  quae  subduntur  fato,  immobi- 
liter,  et  ex  necessitate  eveniunt:  sed  talia  maxime  videntur  esse  contingentia, 
quae  fato  attribuuntur  ;  ergo  nihil  erit  contingens  in  rebus,  sed  omnia  ex  ne- 
cessitate evenient. 

Sed  contra  est,  quod  Boetius  dicit  (loc.  cit.),  quod  Fatum  est  immobilis 
dispositio. 

Respondeo  dicendum,  quod  dispositio  secundarum  causarum,  qua.m  fatum 
dicimus,  potest  duplicitsr  considerar!.  Uno  modo  secundum  ipsas  causas  se- 
cundas,  quae  sic  disponuntur,  seu  ordinantur  :  alio  modo  per  relationem  ad 
primum  principium,  a  quo  ordinantur,  scilicet  Deum.  Quidam  ergo  posuerunt, 
ipsam  seriem,  seu  dispositionem  causarum  esse  secundum  se  necessariam, 
ita  quod  omnia  ex  necessitate  contingerent,  propter  hoc,  quod  quilibet  ef- 
fectus  habet  causam;  et  causa  posita,  necesse  est  effectum  poni:  sed  hoc 
patet  esse  falsum  per  ea,  quae  supra  dieta  sunt  (q.  praec.  ari.  6.).  Alvi  vero 
e  contrario  posuerunt,  fatum  esse  mobile,  etiam  secundum  quod  a  divina 
providentia  dependet;  unde  Aegyptii  dicebant,  quibusdam  sacrifìciis  fatum 
posse  mutari,  ut  Gregorius  Nyssenus  dicit  (lib.  de  Nat.  Hom.  cap. ^6.,  cujus  tamen 
lib.  Nemes.  auctor  creditur)  ;  sed  hoc  supra  exclusum  tsl(q.).  art.  S  )^  quia  im- 
mobilitati divinae  providentia  repugnat.  Et  ideo  dicendum  est,  quod  fatum 
secundum  considerationem  secundarum  causarum  mobile  est;  sed  secundum 
quod  subest  divinae  providentiae,  immobilitatem  sortitur,  non  quidem  abso- 
lutae  necessitatis,  sed  conditionatae:  secundum  quod  dicimus,  hanc  condi- 
tionalem  esse  veram,  vel  necessariam:  si  Deus  praescivit  hoc  futurum,  erit; 
unde  cum  Boet.  dixisset,  fati  seriem  esse  mobilem,  post  panca  subdit  (4.  de 
Cons.  prosa  6.  a  med.):  Quae  cum  ab  immobilis  providentiae proficiscatur  exordiis, 
ipsam  quoque  immutabilem  esse  necesse  est. 
Et  per  hoc  patet  responsio  ad  objecta. 

ARTICULUS  IV.  575 

UTRUM    OMNIA  FATO   SUBDANTUR. 

(Supr.  art.  i.  corp.  et  opusc.  2.  cap.  160.  et  Matth.  2.  et  4.  Mei.  lecL^,). 

Ad  Q.UARTUM  sic  proccditur.  Videtur,  quod  omnia  fato   subdantur:    dicit 
enim  Boetius  4.  de  Cons.  (prosa  6.  a  med.):  Series  fati  coelum,  et  sid&ra  movii. 

elemenia  in  se  invicem  temperai,  et  alterna  format  iransmiilatione  [al.  alterna  com- 
muiatione  transforniat]  eadem  nascentia,  occidentiaque  omnia  per  simi\s  foetimm, 
seininumque  renovat  progressus:  haec  actus,  fortunasqiie  hominum  indissolubili  caii- 
sarum  connexione  constringit;  nihil  ergo  excipi  videtur,  quod  sub  fati  serie  non 
contineatur. 

2.  Praeterea.  August  dicit  in  5.  de  Civ,  Dei  (cap.  8.)  quod  fatum  ali- 
quid  est,  secundum  quod  ad  voluntatem,  et  potestatem  Dei  refertur:  sed  vo- 
luntas  Dei  est  causa  omnium  quae  fìunt,  ut  August.  dicit  in  3.  de  Trinit. 
(cap.  5.  et  9.  in  princ);  ergo  omnia  subduntur  fato. 

3.  Praeterea.  Fatunì  secundum  Boet.  (loc.  cit.)  est  dispositio  rebus  mo- 
bilibus  inhaerens:  sed  omnes  creaturae  sunt  mutabiles,  et  solus  Deus  vere 
immutabilis,  ut  supra  habitum  est  (q.  9.  art.  i.  et  2.)  ;  ergo  in  omnibus  crea- 
turis  est  fatum. 

Sed  contra  est,  quod  Boet.  dicit  in  4.  de  Consol.  (loc.  cit.),  quod  quae- 
dam,  quae  sub  providentia  locata  sunt,  fati  seriem  superant. 

Respondeo  dicendum,  quod,  sicut  supra  dictum  est  (art.  2.  huf.  q),  fatum 
est  ordinatio  secundarum  causarum  ad  eftectus  divinitus  provisos;  quaecumque 
igitur  causis  secundis  subduntur,  ea  subduntur  et  fato  :  si  qua  vero  sunt,  quae 
immediate  a  Deo  fìunt,  cum  non  subdantur  secundis  causis,  non  subduntur 
fato  :  sicut  creatio  rerum,  glorifìcatio  spiritualium  substantiarum,  et  alia 
hujusmodi.  Et  hoc  est,  quod  Boetius  dicit  (loc.  sup.  cit.),  quod  ea,  quae  sunf 
primae  divinitati  propinqua,  stabiliter  fìxa,  fatalis  ordinem  mobilitatis  exce- 
dunt.  Ex  quo  etiam  patet,  quod  quanto  aliquid  longius  a  prima  mente  di- 
scedit,  nexibus  fati  majoribus  implicatur;  quia  niagis  subjicitur  necessitati 
secundarum  causarum. 

Ad  primum  ergo  dicendum,  quod  omnia  illa,  quae  ibi  tanguntur,  fiunt  a 
Deo  mediantibus  causis  secundis:  et  ideo  sub  fati  serie  continentur:  sed  non 
est  eadem  ratio  de  omnibus  aliis,  ut  supra  dictum  est  (in  corp.  art.). 

Ad  secundum  dicendum,  quod  fatum  refertur  ad  voluntatem,  et  pote- 
statem Dei,  sicut  ad  primum  principium;  unde  non  oportet,  quod  quidquid 
subjicitur  voluntati  divinae,  vel  potentati,  subjiciatur  fato,  ut  dictum  est  (in 
corp.  art.). 

Ad  tertium  dicendum,  quod  quamvis  omnes  creaturae  sint  aliquo  modo 
mutabiles  ;  tamen  aliquae  earum  non  procedunt  a  causis  creatis  mutabilibus  : 
et  ideo  non  subjiciuntur  fato,  ut  dictum  est  (iìi  corp.  art.). 


QUAESTIO  CXVII. 

DE    HIS    QUAE    PERTINENT    AD    ACTIONEM    HOMINIS, 
IN    QUATUOR    ARTICULOS    DIVISA. 

Postea  considerandum  est  de  his,  quae  pertinent  ad  actionera  hominis, 
qui  est  compositus  ex  spirituali,  et  corporali  creatura.  Et  primo  consideran- 
dum est  de  actione  hominis;  secundo  de  propagatione  hominis  ex  homine. 

Circa  primum  qnaeruntur  quatuor. 
Primo.  Utrum  unus  homo  possit  decere  alium,  causando  in  ipso  scientiam. 

S.  Thomae  Summa   Theologica.  Voi.  I.  55 

Secundo.  Utrum  unus  homo  possit  docere  angelum. 

Tertio.  Utrum  homo  per  virtutem  suae  animae  possit  immutare  materiam 
corporalem. 

Quarto.  Utrum  anima  hominis  separata  possit  movere  corpora  motu 
locali. 


ARTICULUS  I.  576 

UTRUM  UNUS  HOMO  POSSIT  ALIUM  DOCERE. 

(Lib.  2.  Contr.  g.  cap.  7;.  fin.  et  Veri.  q.  ii.  art.  i.  et  opusc.  16.  cap.  j.  fin, 
et  Matth.  25.  cotJi.  j.  et  Rom.  i.  com.  6.). 

Ad  primum  sic  proceditur.  Videtur,  quod  unus  homo  non  possit  alium 
docere:  dicit  enim Dominus,  Matth.  23.:  Isloliie  vocari  Rabbi:  ubi  dicit  Glos. 
Hieron.  (interi,  et  hom.  45.  in  op.  imperf.  a  med.)  :  Ne  divinum  honorem  homi- 
nibus  tribuatis ;  esse  ergo  magistrum  pertinet  proprie  ad  divinum  honorem: 
sed  docere  estproprium  magistri;  homo  ergo  non  potest  docere,  sed  hoc  est 
proprium  Dei. 

2.  Praeterea.  Si  homo  aUum  docet,  hoc  non  est,  nisi  inquantum  agit 
per  scientiam  suam  ad  causandum  scientiam  in  alio:  sed  qualitas,  per  quam 
aliquis  agit  ad  faciendum  sibi  simile,  est  quaHtas  activa;  ergo  sequitur,  quod 
scientia  sit  quaUtas  activa,  sicut  et  calor. 

3.  Praeterea.  Ad  scientiam  requiritur  lumen  intelligibile,  et  species  rei 
intellectae:  sed  neutrum  istorum  potest  causare  unus  homo  in  alio;  ergo  unus 
homo  non  potest  docendo  causare  scientiam  in  alio. 

4.  Praeterea.  Doctor  nihil  agit  ad  discipulum,  nisi  quod  proponit  ei  quae- 
dam  signa,  vel  vocibus  aliquid  significando,  vel  nutibus  :  sed  proponendo  signa 
non  potest  aliquis  alium  docere,  causando  in  eo  scientiam,  quia  aut  proponit 
signa  rerum  notarum,  aut  rerum  ignotarum:  si  rerum  notarum,  ille  ergo,  cui 
signa  proponuntur,  jam  habet  scientiam,  et  eam  non  acquirit  a  magistro:  si 
autem  rerum  ignotarum,  per  hujusmodi  signa  nihil  addiscit:  sicut  si  ahquis 
proponeret  alieni  latino  verba  graeca,  quorum  significationem  ignoraret,  per 
hoc  eum  docere  non  posset;  nullo  ergo  modo  unus  homo  potest  alium  do- 
cendo, scientiam  in  eo  causare. 

Sed  contra  est,  quod  Apostolus  dicit  i.  ad  Tim.  2.:  hi  quo  positus  sum 
ego  Praedicaior,  et  Apostolus,  Doctor  gentium  in  fide,  et  veritate. 

Respondeo  dicendum,  quod  circa  hoc  diversae  fuerunt  opiniones.  Aver- 
roès  enim  in  comment.  3.  de  Anima  posuit  unum  intellectum  possibilem  esse 
omnium  hominum,  ut  supra  dictum  est  (q.  yó.  art.  i.  et  2.  et  q.  y^.  art.  ^.)  ; 
et  ex  hoc  sequebatur,  quod  eaedem  species  intelligibiles  sint  omnium  homi- 
num. Et  secundum  hoc  ponit,  quod  unus  homo  per  doctrinam  non  causat 
aliam  scientiam  in  altero  ab  ea,  quam  ipse  habet  ;  sed  communicat  ei  eamdem 
scientiam,  quam  ipse  habet,  per  hoc  quod  movet  eum  ad  ordinandum  phan- 
tasmata  in  anima  sua,  ad  hoc  quod  sint  disposita,  convenienter  ad  intelligi- 
bilem  apprehensionem;  quae  quidem  opinio  quantum  ad  hoc  vera  est,  quod 
est  eadem  scientia  in  discipulo,  et  magistro,  si  consideretur  identitas  secundum 
unitatem  [al.  veritatem]  rei  scitae:  eadem  enim  rei  veritas  est,  quam  cognoscit 
et  discipulus,  et  magister:  sed  quantum  ad  hoc,  quod  ponit  esse  unum  in- 
tellectum possibilem  omnium  hominum,  et  easdem  species  intelligibiles,  dif- 

ferentes  solum  secundum  diversa  phantasmata,  falsa  est  eius  opìnio,  ut  supra 
habitum  est  (q.  76.  art.  i.  et  2.  et  q.  7^.  art,  ^.). 

Alia  est  opìnio  Platonicorum,  quia  posuerunt,  quod  scientia  inest  a  prin- 
cipio animabus  nostris  per  participationem  formarum  separatarum,  sicut  supra 
habitum  est  (q.  84.  art.  5,  et  4.):  sed  anima  ex  unione  corporis  impeditur, 
ne  possit  considerare  libere  ea,  quorum  scientiam  habet:  et  secundum  hoc 
discipulus  a  magistro  non  acquirit  scientiam  de  novo,  sed  ab  eo  excitatur  ad 
considerandum  ea,  quorum  scientiam  habet,  ut  sic  addiscere  nihil  aliud  sit, 
quam  reminisci.  Sic  etiam  ponebant,  quod  agentia  naturalia  solummodo  di- 
sponunt  ad  susceptionem  formarum,  quas  acquirit  materia  corporalis  per  par- 
ticipationem specierum  separatarum:  sed  contra  hoc  supra  ostensum  est 
(q.  79.  art.  2.  et  q.  84.  art.  ^.  et  4.),  quod  intellectus  possibilis  animae  hu- 
manae  est  in  potentia  pura  ad  intelligibilia,  secundum  quod  etiam  Aristoteles 
dicit  in  3.  de  Anima  (tex.  14.). 

Et  ideo  aliter  dicendum  est,  quod  docens  causat  scientiam  in  addiscente, 
reducendo  ipsum  de  potentia  in  actum,  sicut  dicitur  in  8.  Phys.  (tex.  ^2.).  Ad 
cujus  evidentiam  considerandum  est,  quod  effectuum,  qui  sunt  ab  exteriori 
principio,  aliquis  est  ab  exteriori  principio  tantum  :  sicut  forma  domus  cau- 
satur  in  materia  solum  ab  arte.  Aliquis  autem  effectus  est  qiiandoque  quidem 
ab  exteriori  principio,  quandoque  autem  ab  interiori  :  sicut  sanitas  causatur  in 
infirmo,  quandoque  ab  exteriori  principio,  scilicet  ab  arte  medicinae  ;  quan- 
doque autem  ab  interiori  principio;  ut  cum  aliquis  sanatur  per  virtutem  na- 
turae:  et  in  talibus  effectibus  sunt  duo  attendenda.  Prtjno  quidem,  quod  ars 
imitatur  naturam  in  sua  operatione  :  sicut  enim  natura  sanat  infirmum,  alte- 
rando, digerendo,  et  expellendo  materiam,  quae  causat  m.orbum  ;  ita  et  ars. 
Secundo  attendendum  est,  quod  principium  exterius,  scilicet  ars,  non  operatut 
sicut  principale  agens,  sed  sicut  coadjuvans  agens  principale,  quod  est  prin- 
cipium interius,  confortando  ipsum,  et  ministrando  ei  instrumenta,  et  auxilia, 
quibus  natura  utatur  ad  effectum  producendum  :  sicut  medicus  confortat  na- 
turam, et  adhibet  ei  cibos,  et  medicinas,  quibus  natura  utatur  ad  finem  in- 
tentum.  Scientia  autem  acquiritur  in  homine  et  ab  interiori  principio,  ut  patet 
in  eo,  qui  per  inventionem  propriam  scientiam  acquirit,  et  a  principio  exte- 
riori, ut  patet  in  eo,  qui  addiscit.  Inest  enim  unicuique  homini  quoddam  prin- 
cipium scentiae,  scilicet  lumen  intellectus  agentis,  per  quod  cognoscuntur 
statim  a  principio  naturaliter  quaedam  universalia  principia  omnium  scien- 
tiarum.  Cum  autem  aliquis  hujusmodi  universalia  principia  applicat  ad  aliqua 
particularia,  quorum  memoriam,  et  experimentum  per  sensum  accipit,  per  in- 
ventionem propriam  acquirit  scientiam  eorum,  quae  nesciebat,  ex  notis  ad 
ignota  procedens;  unde  et  quilibet  docens,  ex  his  quae  discipulus  novit, 
ducit  eum  in  cognitionem  eorum  quae  ignorabat  ;  secundum  quod  dicitur  in 
I.  Poster,  (inpriìic.  Uh.),  quod  omnis  doctrina,  et  omnis  disciplina  ex  praeexì- 
stenti  fit  cognitione.  Ducit  autem  magister  discipulum  ex  praecognitis  in  co- 
gnitionem ignotorum  dupUciter.  Primo  quidem,  proponendo  ei  aliqua  auxilia, 
vel  instrumenta,  quibs  intellectus  ejus  utatur  ad  scientiam  acquirendam  :  puta, 
cum  proponit  ei  aliquas  propositiones  minus  universales,  quas  tamen  ex  prae- 
cognitis discipulus  dijudicare  potest;  vel  cum  proponit  ei  aliqua  sensibilia 
exempla,  vel  similia,  vel  opposita,  vel  aliqua  hujusmodi,  ex  quibus  intellectus 
addiscentis  manuducitur  in  cognitionem  veritatis  ignotae.  Alio  modo,  cura 
confortat  intellectum  addiscentis,  non  quidem  aliqua  virtute  activa  quasi  su- 
oerioris  naturae.  sicut  sunra  dictum  est  (a.   106.  art.  i.  et  q.   iii.  art.   i.)  de 

angelis  illuminantibus,  quia  omnes  humani  intellectus  sunt  unius  gradus  in 
ordine  naturae:  sed  inquantum  proponit  discipulo  ordinem  principiorum  ad 
conclusiones,  qui  forte  per  seipsum  non  haberet  tantam  virtutem  collativam, 
ut  ex  principiis  posset  conclusiones  deducere.  Et  ideo  dicitur  in  i.  Poster. 
(tex.  ^.),  quod,  demonstratio  est  syllogismus  faciens  scire;  et  per  hunc  modum 
ille,  qui  demonstrat,  auditorem  scientem  facit. 

Ad  primum  ergo  dicendum,  quod,  sicut  jam  dictum  est  (in  corp.  art.), 
homo  docens  solummodo  exterius,  ministerium  adhibet,  sicut  medicus  sa- 
nans:  sed  sicut  natura  interior  est  principalis  causa  sanationis;  ita  et  interius 
lumen  intellectus  est  principalis  causa  scientiae.  Utrumque  autem  horum  est 
a  Deo:  et  ideo,  sicut  ds  Deo  dicitur  (Psal.  102.)  :  Qui  sanat  omnes  infirmitates 
tuas:  ita  de  eo  dicitur  (Psal.  g^.)  :  Qui  docet  hominem  scientiam  ;  inquantum 
lumen  vultus  ejus  super  nos  signaiur,  per  quod  nobis  omnia  ostenduntur. 

Ad  secundum  dicendum,  quod  Doctor  non  causat  scientiam  in  discipulo 
per  modum  agentis  naturalis,  ut  Averroés  objicit  (lib.  5.  de  Anima  comment.  ^.); 
unde  non  oportet,  quod  scienria  sit  qualitas  activa:  sed  est  principium,  quo 
aliquis  dirigitur  in  operando. 

Ad  tertium  dicendum,  quod  magister  non  causat  lumen  intelligibile  in 
discipulo,  nec  directe  species  intelligibiles  :  sed  movet  discipulum  per  suani 
doctrinam  ad  hoc,  quod  ipse  per  virtutem  sui  intellectus  formet  intelligibiles 
conceptiones,  quarum  signa  sibi  proponit  exterius. 

Ad  quartum  dicendum,  quod  signa,  quae  magister  discipulo  proponit, 
sunt  rerum  nota  rum  in  universali,  et  sub  quadam  confusione,  sed  ignotarum 
in  particulari,  et  sub  quadam  distinctione.  Et  ideo  cum  quisque  per  seipsum 
scientiam  acquirit,  non  potest  dici  docere  seipsum,  vel  esse  sui  ipsius  mi- 
gister:  quia  non  praeexistit  in  eo  scìentia  completa,  qualis  requiritur  in  ma- 
gistro. 

ARTICULUS  IL 

UTRUM    HOMINES    POSSINT    DOCERE    ANGELOS.  577 

(2.  Dist.  TI.  art.  4.  et  Eph.  5.  Uct.  ^.). 

Ad  secundum  sic  proceditur.  Videtur,  quod  homines  possint  docere  an- 
gelos  :  dicit  enim  Apostolus  ad  Ephes.  3.:  Ut  innotescat  Principihus,  et  Potè- 
statibus  in  coelestibus  per  Ecclesiam  multìformis  sapientia  Dà:  sed  Ecclesia  est 
congregatio  hominum  fìdelium  ;  ergo  angelis  per  homines  aliqua  innotescunt. 

2.  Praeterea.  Angeli  superiores,  qui  immediate  de  divinis  a  Deo  illumi- 
nantur,  inferiores  angelos  instruere  possunt,  ut  supra  dictum  est  (a.  106.  art.  i. 
et^.);  sed  aliqui  homines  immediate  de  divinis  per  Dei  verbum  sunt  instructi; 
sicut  maxime  patet  de  Apostolis,  secundum  illud  ad  Hebr.  i.:  Novissime  diebus 
istis,  locutus  est  nobis  in  Filio  ;  ergo  aliqui  homines  aliquos  angelos  docere 
potuerunt. 

2.  Praeterea.  Inferiores  angeli  a  superioribus  instruuntur:  sed  quidam 
homines  superiores  sunt  aliquibus  angelis;  cum  ad  supremos  ordines  ange- 
lorum  aliqui  homines  assumantur,  ut  Greg.  dicit  in  quadam  homil.  ()4.); 
ergo  aliqui  inferiores  angeli  per  aliquos  homines  de  divinis  instrui  possunt. 

Sed  contra  est,  quod  Dionys.  dicit  4.  cap.  de  Div.  Nom.  (part.  i.  Uct.  i.) 
quod,  omnes  divinae  illuminationes  perferuntur  ad  homines  mediantibus  an- 
gelis; non  ergo  angeli  instruuntur  per  homines  de  divinis. 

Respondeo  dicendum,  quod,  sicut  supra  habitum  est  (q.  loy.  art.  2J,  in- 
feriores  angeli  loqui  quidem  possunt  superioribus  angelis,  manifestando  eis 
suas  cogitationes  ;  sed  de  rebus  divinis  sUperiores  ab  inferioribus  numquam 
illuminantur  :  manifestum  est  autem,  quod  eo  modo  quo  inferiores  angeli 
superioribus  subduntur,  supremi  homines  subduntur  etiam  infimis  angelorum  ; 
quod  patet  per  id,  quod  Dominus  dicit  Matth,  11.:  Inter  natos  mulierum  non 
surrexit  major  Joanne  Baptista  :  sed  qui.  minor  est  in  regno  coelorum,  major  est  ilio. 
Sic  igitur  de  rebus  divinis  ab  hominibus  angeli  numquam  illuminantur:  co- 
gitationes tamen  suorum  cordium  homines  angelis  per  modum  locutionis 
manifestare  possunt:  quia  secreta  cordium  scire  solius  Dei  est. 

Ad  primum  ergo  dicendum,  quod  Aug.  5.  super  Gen.  ad  lit.  (cap.  ip.)  sic 
exponit  illam  Apostoli  auctoritatem  :  praemiserat  enim  Apostolus  :  Mihi  omnium 
sanctorum  minimo  data  est  gratia  hac  illuminare  omnes,  quae  sit  dispensalo  sa- 
cramenti ahsconditi  a  saeculis  in  Deo.  Ita  dico  absconditi,  ut  tamen  innotesceret 
principihus ,  et  potestatihus  in  coelestibiis  per  Ecclesiam  multiformis  sapientia  Dei: 
quasi  dicat  :  Ita  hoc  sacramentiim  erat  ahsconditum  hominibus,  ut  tamen  Ecclesiae 
coelesti,  quae  continetur  in  principihus,  et  potestatihus ,  hoc  sacramentum  noium 
esset  a  saeculis,  non  ante  saecula  ;  quia  ihi  primitus  Ecclesia  fuit,  quo  post  resur- 
rectionem  et  ista  Ecclesia  hominum  coìi^re^anda  est. 

Potest  tamen  et  aliter  dici,  quod  illud,  quod  absconditum  est,  non  tantum 
in  Deo  innotescit  angelis  ;  verum  etiam  hoc  eis  apparet,  cum  efficitur,  atque 
propalatur,  ut  Aug.  ibidem  subdit.  Et  sic,  dum  per  Apostolos  impleta  sunt 
Christi,  et  Ecclesiae  mysteria,  angelis  aliqua  apparuerunt  de  hujusmodì  my- 
steriis  quae  ante  erant  eis  occulta;  et  per  hunc  modum  potest  intelligi,  quod 
Hieronymus  dicit  (in  cap.  4.  ep.  ad  Ephes.  sup.  verha  cit.  in  arg.  i.)  quod,  Apo- 
stolis  praedicantibus.  Angeli  aliqua  mysteria  cognoverunt:  quia  scilicet  per 
praedicationem  Apostolorum  hujusmodi  mysteria  explebantur  in  rebus  ipsis: 
sicut,  praedicante  Paulo  apostolo,  convertebantur  gentes:  de  quo  Apostolus 
ibi  loquitur. 

Ad  secundum  dicendum,  quod  Apostoli  instruebantur  immediate  a  verbo 
Dei;  non  secundum  ejus  divinitatem,  sed  inquantum  ejus  humanitas  loque- 
batur;  unde  ratio  non  sequitur. 

Ad  tertium  dicendum,  quod  aliqui  homines  etiam  in  statu  viae  sunt 
majores  aliquibus  angelis,  non  quidem  actu,  sed  virtute,  inquantum  scilicet 
habent  charitatem  tantae  virtutis,  ut  possint  mereri  majorem  beatitudinis 
gradum,  quam  quidam  angeli  habeant:  sicut  si  dicamus,  semen  alicujus  ma- 
gnae  arboris  esse  majus  virtute,  quam  aliquam  parvam  arborem;  cum  tamen 
multo  minus  sit  in  actu. 


ARTICULUS  III.  578 

UTRUM  HOMO  PER  VIRTUTEM  ANIMAE  POSSIT  CORPORALEM  MATERIAM 

IMiMUTARE. 

Ad  tertium  sic  proceditur.  Videtur,  quod  homo  per  virtutem  animae 
possit  corporalem  materiam  immutare;  dicit  enim  Gregorius  2.  Dialog, 
(cap.  ^o.),  quod  sancti  miracula  aliquando  ex  prece  faciunt,  aliquando  ex  po- 
testate:  sicut  Petrus,  qui  Tabitham  mortuam  orando  suscitavit;  Ananiam,  et 
Saphiram  mentientes,  morti  increpando  tradidit  :   sed  in   operatione  miracu- 

lorum  fit   aliqua  immutatio  materiae  corporalis;   ergo  homines  virtute  suae 
anìmae  possunt  materiam  corporalem  immutare. 

2.  Praeterea.  Super  illud  ad  Galat,  3.:  Quis  vos  fascinavit  ventati  non 
obedire?  dicit  Gloss.  (ord.)  quod  quidam  habent  oculos  urentes,  qui  solo  aspectu 
inficiunt  alios,  et  maxime  pueros:  sed  lioc  non  esset,  nisi  virtus  animae  posset 
materiam  corporalem  immutare;  ergo  homo  per  virtutem  suae  animae  potest 
materiam  corporalem  immutare. 

3.  Praeterea.  Corpus  humanum  est  nobilius  quam  alia  inferiora  corpora: 
sed  per  apprehensionem  animae  humanae  immutatur  corpus  humanum  ad 
calorem,  et  frigus;  ut  patet  in  irascentibus,  et  timentibus;  et  quandoque 
etiam  haec  immutatio  pervenit  usque  ad  aegritudinem,  et  mortem  ;  ergo  multo 
magis  anima  hominis  potest  sua  virtute  materiam  corporalem  immutare. 

Sed  contra  est,  quod  dicit  August.  in  3.  de  Trin.  (cap.  8.  in  princ),  quod 
materia  corporalis  soli  Deo  obedit  ad  nutum. 

Respondeo  dicendum,  quod,  sicut  supra  dictum  est  (q.  no.  art,  2.)^  ma- 
teria corporalis  non  immutatur  ad  formam,  nisi  vel  ab  agente  aliquo  com- 
positio  ex  materia,  et  forma,  vel  ab  ipso  Deo,  in  quo  virtualiter  et  materia, 
et  forma  praeexistit,  sicut  in  primordiali  causa  utriusque;  unde  et  de  Angelis 
supra  dictum  est  (ibid.),  quod  materiam  corporalem  immutare  non  possunt 
naturali  virtute,  nisi  applicando  corporalia  agentia  ad  effectus  aliquos  pro- 
ducends:  multo  igitur  minus  anima  sua  virtute  naturali  potest  immutare 
materiam  corporalem,  nisi  mediantibus  aliquibus  corporibus. 

Ad  primum  ergo  dicendum,  quod  sacti  dicuntur  miracula  facere  ex  po- 
testate  gratiae,  non  naturae,  quod  patet  per  illud,  quod  Greg.  ibidem  dicit 
(toc.  cit.  in  arg.):  qui  fiìii  Dei  ex  potestate  sunt,  ut  dicit  Joannes  ;  quid  mirum,  si 
signa  facere  ex  potestate  vaJeant? 

Ad  secundum  dicendum,  quod  fascinationis  causam  assignavit  Avic.  ex 
hoc,  quod  materia  corporalis  nota  est  obedire  spirituali  substantiae  magis, 
quam  contrariis  agentibus  in  natura;  et  ideo  quando  anima  fuerit  fortis  in 
s  la  imaginatione,  corporalis  materia  immutatur  secundum  eam  :  et  hanc 
dicit  esse  causam  oculi  fascinantis:  sed  supra  ostensum  est  (q.  no.  art.  2.), 
quod  materia  corporalis  non  obedit  substantiae  spirituali  ad  nutum,  nisi  soli 
Creatori.  Et  ideo  melius  dicendum  est,  quod  ex  forti  imaginatione  animae 
immutantur  spiritus  corpori  conjuncti:  quae  quidem  immutatio  spirituum 
maxime  fit  in  oculis,  ad  quos  subtiliores  spiritus  perveniunt:  oculi  autem 
i  ificiunt  aèrem  continuum  usque  ad  determinatum  spatium  :  per  quem  mo- 
dum  specula,  si  fuerint  nova,  et  pura,  contrahunt  quamdam  impuritatem  ex 
aspectu  mulieris  menstruatae,  ut  Arist.  dicit  in  lib.  de  Somn.  et  Vig.  (seu 
lib.  de  Insomniis,  qui  UH  annectitur,  cap.  2.);  sic  igitur  cum  aliqua  anima  fuerit 
vehementer  commota  ad  malitiam,  sicut  maxime  in  vetulis  contingit,  effi- 
citur  secundum  modum  praedictum  aspectus  ejus  venenosus,  et  noxius,  ma- 
X  me  pueris,  qui  habent  corpus  tenerum,  et  de  facili  receptivum  impressionis. 
Possibile  est  etiam,  quod  ex  Dei  permissione,  vel  etiam  ex  aliquo  pacto 
[a1.  fato']  occulto  cooperetur  ad  hoc  malignitas  daemonum,  cum  quibus  ve- 
tulae  sortilegae  aliquod  foedus  habent. 

Ad  tertium  dicendum,  quod  anima  corpori  humano  unitur  ut  forma,  et 
appetitus  sensitivus,  qui  obedit  aliqualiter  rationi,  ut  supra  dictum  est  (q.  81. 
art.  ^.),  est  actus  alicujus  organi  corporalis  ;  et  ideo  oportet,  quod  ad  apprehen- 
sionem animae  humanae  commoveatur  appetitus  sensitivus  cum  aliqua  ope- 
ratione  corporali;  ad  exteriora  vero  corpora  immutanda  apprehensio  animae 

numanae  non  sufficit,  nisi  mediante  immutatione  proprii  corporis,  ut  dictum 
est  (ad  2.  arg.  praec). 

ARTICULUS  IV.  57^ 

UTRUM  ANIMA  HOMINIS  SEPARATA  POSSIT  CORPORA 
SALTEM  LOCALITER  MOVERE. 

(Mai.  q.  i6.  art.  io.  ad  2.). 

Ad  quartum  sic  proceditur.  Videtur,  quod  anima  hominis  separata  possi^ 
corpora  saltem  localiter  movere  :  substantiae  enim  spirituali  naturaliter  obedit 
corpus  ad  motum  localem,  ut  supra  dictum  est  (q.  no.  art.  ^.)  ;  sed  anima 
separata  est  substantia  spiritualis  ;  ergo  suo  imiperio  potest  exteriora  corpora 
movere. 

2.  Praeterea.  In  itinerario  Clementis  (qui  iamm proscrihitur  cap.  i^.  Rodi. 
Eccl.  dìs.  I).)  dicitur,  narrante  Niceta  ad  Petrum,  quod  Simon  magus  per 
magicas  artes  pueri  a  se  interfecti  animam  retinebat,  per  quam  magicas  ope- 
rationes  efficiebat:  sed  hoc  esse  non  potuisset  sìne  aliqua  corporum  trasmu- 
tatione,  ad  minus  locali;  ergo  anima  separata  habet  virtutem  localiter  movendi 
corpora. 

Sed  contra  est,  quod  Philos.  dicit  in  lib.  i.  de  Anima  (tex.  p.  et  ^^.  ,t 
Uh.  2.  tex.  26.)  quod  anima  non  potest  movere  quodcumque  corpus,  sed  so 
lummodo  proprium. 

Respondeo  dicendum,  quod  anima  separata  sua  naturali  virtute  non  potest 
movere  aliquod  corpus.  Manifestum  est  enim,  quod  cum  anima  est  corpori 
unita,  non  movet  corpus,  nisi  vivificatum;  unde  si  aliquod  membrum  corporis 
mortificetur,  non  obedit  animae  ad  motum  localem.  Manifestum  est  autem, 
quod  ab  anima  separata  nuUum  corpus  vivificatur;  unde  nuUum  corpus  obedit 
ei  ad  motum  localem,  quantum  est  de  virtute  suae  naturae,  supra  quam  potest 
aliquid  ei  conferri  virtute  divina. 

Ad  primum  ergo  dicendum,  quod  substantiae  quaedam  spirituales  sunt, 
quarum  virtutes  non  determinantur  ad  aliqua  corpora:  sicut  sunt  angeli,  qui 
sunt  naturaliter  a  corporibus  absoluti  ;  et  ideo  diversa  corpora  eis  possunt 
obedìre  ad  motum.  Si  tamen  alicujus  substantiae  separatae  virtus  motiva  deter- 
minetur  naturaliter  ad  movendum  aliquod  corpus,  non  poterit  illa  substantia 
movere  aliquod  corpus  majus,  sed  minus;  sicut  secundum  philosophos  motor 
inferioris  coeli  non  posset  movere  coelum  superius;  unde  cum  anima  secun- 
dum suam  naturam  determinetur  ad  movendum  corpus,  cujus  est  forma, 
nuUum  aliud  corpus  sua  naturali  virtute  movere  potest. 

Ad  secundum  dicendum,  quod,  sicut  dicit  August.  io.  de  Civ.  Dei  C^o/?.  11. 
a  med.),  et  Chr^'s.  super  Matth.  (hom.  2().  ante  med.),  frequenter  daemones 
simulant  se  esse  animas  mortuorum,  ad  confirmandum  Gentilium  errorem, 
qui  hoc  credebant;  et  ideo  credibile  est,  quod  Simon  magus  illudebatur  ab 
aliquo  daemone,  qui  simulabat  se  esse  animam  pueri,  quem  ipse  occiderat. 

QUAESTIO  CXVIII. 

DE  TRADUCTIONE  HOMINIS  EX  HOMINE  QUANTUM  AD  ANIMAM, 
IN  TRES  ARTICULOS  DIVISA. 

Deinde  considerandum  est  de  traductione  hominis  ex  homine.  Et  primo 
quantum  ad  anìm^m.  ;  secundo  quantum  ad  corpus. 

Circa  primum  quaeruntur  iria. 

Primo.  Utrum  anima  sensitiva  traducatur  cum  semine. 

Secundo.  Utrum  anima  intellectiva. 

Tertio.  Utrum  omnes  animae  fuerint  simul  creatae.    • 

ARTICULUS  1.  580 

UTRUM  ANIMA  SENSITIVA  TRADUCATUR  CUM  SEMINE. 

(2.  Dist.  18.  q.  2.  art.  5.  et  Uh.  2.  Contr.  g,  cap,  86.  §  1. 
et  Fot.  q.  j  art.  2.). 

Ad  primum  sic  proceditur.  Videtur,  quod  anima  sensitiva  non  traducatur 
cum  semine,  sed  sit  per  creationem  a  Deo  :  omnis  enim  substantia  perfecta, 
quae  non  est  composita  ex  materia,  et  forma,  si  esse  incipiat,  hoc  non  est 
per  generationem,  sed  per  creationem;  quia  nihil  generatur  nisi  ex  materia; 
sed  anima  sensitiva  est  substantia  perfecta  ;  alioquin  non  posset  movere  corpus; 
et  cum  sit  forma  corporis,  non  est  ex  materia,  et  forma  composita;  ergo  non 
incipit  esse  per  generationem,  sed  per  creationem. 

2.  Praeterea.  Principium  generationis  in  rebus  viventibus  est  per  poten- 
tiam  generativam  ;  quae  cum  numeretur  inter  vires  animae  vegetabilis,  est 
infra  animam  sensitivam:  nihil  autem  agit  ultra  suam  speciem  ;  ergo  anima 
sensitiva  non  potest  causari  per  vim  generativam  animalis. 

3.  Praeterea.  Generans  generat  sibi  simile;  et  sic  oportet,  quod  forma 
generati  sit  actu  in  causa  generationis:  sed  anima  sensitiva  non  est  actu  in 
semine,  nec  ipsa,  nec  aliqua  pars  ejus:  quia  nulla  pars  animae  sensitivae  est 
nisi  in  aliqua  parte  corporis:  in  semine  autem  non  est  aliqua  corporis  par- 
ticula  :  quia  nulla  particula  corporis  est,  quae  non  fiat  ex  semine,  et  per  vir- 
tutem  seminis;  ergo  anima  sensitiva  non  causatur  ex  semine. 

4.  Praeterea.  Si  in  semine  est  aliquod  principium  activum  animae  sen- 
sitivae, aut  illud  principium  manet,  generato  jam  animali,  aut  non  manet:  sed 
manere  non  potest  :  quia  vel  esset  idem  cum  anima  sensitiva  animalis  ge- 
nerati, et  hoc  est  impossibile;  quia  sic  esset  idem  generans,  et  generatum, 
et  faciens,  et  factum:  vel  esset  aliquid  aliud,  et  hoc  etiam  est  impossibile; 
quia  supra  ostensum  est  (q.  yó.  art.  4.),  quod  in  uno  animali  non  est  nisi  unum 
principium  formale,  quod  est  una  anima.  Si  autem  non  manet,  hoc  etiam  vi- 
detur impossibile;  quia  sic  aliquod  agens  ageret  ad  corruptionem  sui  ipsius, 
quod  est  impossibile  ;  non  ergo  anima  sensitiva  potest  generari  ex  semine. 

Sed  contra.  Ita  se  habet  virtus,  quae  est  in  semine,  ad  animalìa  quae 
ex  semine  generantur,  sìcut  se  habet  virtus,  quae  est  in  elementis  mundi, 
ad  animalia  quae  ex  elementis  mundi  producuntur;  sìcut  quae  ex  putrefactione 
generantur:  sed  in  hujusmodi  animalibus  animae  producuntur  ex  virtute, 
quae  est  in  elementis,  secundumillud  Genes.  i.  :  Producant  aquae  reptilà  animae 
viventis;  ergo  et  animalium,  quae  generantur  ex  semine,  animae  producuntur 
ex  virtute,  quae  est  in  semine. 

Respoxdeo  dicendum,  quod  quidam  posuerunt,  animas  sensitivas  anima- 
lium a  Deo  creari.  Quae  quidem  positio  conveniens  esset,  si  anima  sensitiva 
esset  res  subsistens,  habens  per  se  esse,  et  operationem.  Sic  enim  sicut  per 
se  haberet  esse,  et  operationem;  ita  per  se  deberetur  ei  fieri:  et  cum  res 
simplex,  et  subsistens  non  possit  fieri  nisi  per  creationem,  sequeretur,  quod 
anima  sensitiva  procederet  in  esse  per  creationem:  sed  ista  radix  est  falsa, 
scilicet  quod  anima  sensitiva  per  se  habeat  esse,  et  operationem,  ut  ex  su- 
perioribus  patet  (q.  7/.  art.  ^.),  non  enim  corrumperetur,  corrupto  corpore. 
Et  ideo  cum  non  sit  forma  subsistens,  habet  se  in  essendo  ad  modum  alia- 
rum  formarum  corporalium,  quibus  per  se  non  debetur  esse  ;  sed  esse  dicuntur, 
inquantum  composita  subsistentia  per  eas  sunt;  unde  et  ipsis  compositis  de- 
betur fieri.  Et  quia  generans  est  simile  generato,  necesse  est,  quod  natura- 
liter  tam  anima  sensitiva,  quam  aiiae  hujusmodi  formae  producantur  in  esse 
ab  aliquibus  corporalibus  agentibus  trasmutantibus  materiam  de  potentia  in 
actum  per  aliquam  virtutem  corpoream,  quae  est  in  eis.  Quanto  autem  ali- 
quod  agens  est  potentius,  tanto  potest  suam  actionem  diff"undere  ad  magis 
distans:  sicut  quanto  ahquod  corpus  est  magis  calidum,  tanto  ad  remotius 
calefactionem  producit;  corpora  igitur  non  viventia,  quae  sunt  inferiora  na- 
turae  ordine,  generant  quidem  sibi  simile  non  per  aliquod  medium,  sed  per 
se  ipsa;  sicut  ignis  perseipsum  generat  ignem:  sed  corpora  viventia  tamquam 
potentiora  agunt  ad  generandum  sibi  simile,  et  sine  medio,  et  per  medium: 
sine  medio  quidem  in  opere  nutritionis,  in  quo  caro  generat  carnem:  cum 
medio  vero  in  actu  generationis,  quia  ex  anima  generantis  derivatur  quaedam 
virtus  activa  ad  ipsum  semen  animalis,  vel  plantae  ;  sicut  et  a  principali 
agente  derivatur  quaedam  vis  motiva  ad  instrumentum  :  et  sicut  non  refert 
dicere,  quod  aliquid  moveatur  ab  instrumento,  vel  a  principali  agente  ;  ita  non 
refert  dicere,  quod  anima  generati  causetur  ab  anima  generantis,  vel  a  virtute 
derivata  ab  ipsa,  quae  est  in  semine. 

Ad  primum  ergo  dicendum,  quod  anima  sensitiva  non  est  substantia  per- 
fecta  per  se  subsistens:  et  de  hoc  supra  dictum  est  (q.  7;.  art.  ^.),  nec  oportet 
hic  iterare. 

Ad  secuxdum  dicendum,  quod  virtus  generativa  non  generat  solum  in 
virtute  propria,  sed  in  virtute  totius  animae,  cujus  est  potentia  :  et  ideo  virtus 
generativa  plantae  generat  plantam;  virtus  vero  generativa  animaHs  generat 
animai:  quanto  enim  anima  fuerit  perfectior,  tanto  virtus  ejus  generativa  or- 
dinatur  ad  perfectiorem  efi'ectum. 

Ad  tertium  dicendum,  quod  virtus  illa  activa,  quae  est  in  semine,  ex 
anima  generantis  derivata,  est  quasi  quaedam  motio  ipsius  animae  generan- 
tis; nec  est  anima,  aut  pars  animae,  nisi  in  virtute;  sicut  in  serra,  vel  securi 
non  est  forma  lecti,  sed  motio  quaedam  ad  talem  formam.  Et  ideo  non 
oportet,  quod  ista  vis  activa  habeat  ahquod  organum  in  actu,  sed  fundatur 
in  ipso  spiritu  incluso  in  semine,  quod  est  spumosum,  ut  attestatur  ejus  al- 
bcdo;in  quo  etiam  spiritu  est  quidam  calor  ex  virtute  coelestium  corporum. 

quorum  etiam  virtute  agenda  inferiora  agunt  ad  speciem,  ut  supra  dictum 
est  (q.  11^.  art.  5.  ad  2.).  Et  quia  in  hujusmodi  spiritu  concurrit  virtus  animae 
cum  virtute  codesti,  dicitur,  quod  homo  generai  hominem,  et  sol.  Calidum 
autem  elementare  se  habet  instrumentaliter  ad  virtutem  animae,  sicut  etiam 
ad  virtutem  nutritivam,  ut  dicitur  in  2.  de  Anima  (tex.  p.). 

Ad  quartum  dicendum,  quod  in  animalibus  perfectis,  quae  generantur 
ex  coitu,  virtus  activa  est  in  semine  maris,  secundum  Philosophum  in  lib.  i. 
de  Generat.  Animai,  (cap.  2.  et  20.).  Materia  autem  foetus  est  illud,  quod  mi- 
nistratur  a  foemina  :  in  qua  quidem  materia  statim  a  principio,  est  anima 
vegetabilis,  non  quidem  secundum  actum  secundum,  sed  secundum  actum 
primum;  sicut  anima  sensitiva  in  dormientibus  :  cum  autem  incipit  attrahere 
alimentum,  tunc  jam  actu  operatur;  hujusmodi  igitur  materia  transmutatur 
a  virtute,  quae  est  in  semine  maris,  quousque  perducatur  in  actum  animae 
sensitivae:  non  ita  quod  ipsamet  vis,  quae  erat  in  semine,  fiat  anima  sensi- 
tiva; quia  sic  idem  esset  generans,  et  generatum  :  et  hoc  magis  esset  simile 
nutritioni,  et  augmento,  quam  generationi,  ut  Philosophus  dicit  (lib.  j.  de 
Gen.  et  Corrupt.  tex.  55.^.  Postquam  autem  per  virtutem  principii  activi,  quod 
erat  in  semine,  producta  est  anima  sensitiva  in  generato,  quantum  ad  aliquam 
partem  principalem,  tunc  jam  illa  anima  sensitiva  prolis  incipit  operari  ad 
complementum  proprii  corporis  per  modum  nutritionis,  et  augmenti:  virtus 
autem  activa,  quae  erat  in  semine,  esse  desinit,  dissoluto  semine,  et  evane- 
scente spiritu,  qui  inerat;  nec  hoc  est  inconveniens  ;  quia  vis  ista  non  est 
principale  agens,  sed  instrumentale  :  motio  autem  instrumenti  cessat,  effectu 
jam  producto  in  esse. 

ARTICULUS  IL  581 

UTRUM  ANIMA  INTELLECTIVA   CAUSETUR   EX   SEMINE. 

(Supr.  q.  cjO.  art.  2.  et  2.  Dist.  18.  q.  2.  art.  i.  et  ìib.  2.  Coiitr.  g.  aip-  S6.  88.  et  Se; 
et  Fot.  5.5.  art.  9.  et  Ouodl.  12.  art.  2.  et  opusc.  2.  cap.  94.J. 

Ad  secundum  sic  proceditur.  Videtur,  quod  anima  intellectiva  causetur 
ex  semine  :  dicitur  enim  Gen.  46.  :  Cunctae  animae,  quae  egressae  smit  de  femore 
Jacob,  sexaginta  sex:  sed  nihil  egreditur  de  femore  hominis,  nisi  inquantum 
causatur  ex  semine;  ergo  anima  intellectiva  causatur  ex  semine. 

2.  Praeterea.  Sicut  supra  ostensumest  (q.  76.  art.  ^.),  in  homine  est  una, 
et  eadem  anima  secundum  substantiam:  intellectiva,  sensitiva,  et  nutritiva. 
Sed  anima  sensitiva  in  homine  generatur  ex  semine,  sicut  in  aliis  animalibus; 
unde  et  Philosophus  dicit  in  hb.  2.  de  Generat.  Animai,  (cap.  ^.)  quod  non 
simul  fit  animai,  et  homo;  sed  prius  fit  animai  habens  animam  sensitivam  ; 
ergo  et  anima  intellectiva  causatur  ex  semine. 

3.  Praeterea.  Unum  et  idem  agens  est,  cujus  actio  terminatur  ad  for- 
mam,  et  materiam,  alioquin  ex  forma,  et  materia  non  fieret  unum  simpliciter; 
sed  anima  intellectiva  est  forma  corporis  humani,  quod  formatur  per  virtù 
tem  seminis  ;  ergo  et  anima  intellectiva  per  virtutem  seminis  causatur. 

4.  Praeterea.  Homo  generat  sibi  simile  secundum  speciem  :  sed  species 
humana  costituitur  per  animam  rationalem  ;  ergo  anima  rationalis  est  a  ge- 
nerante. 

5.  Praeterea.  Inconveniens  est  dicere,  quod  Deus  cooperetur  peccantibus; 
sed  si  animae  rationales  crearentur  a  Deo,  Deus  interdum  cooperaretur  adul- 

teris;  de  quorum  illicito  coitu  proles  interdum  generatur;  non  ergo  animae 
rationales  creantur  a  Deo. 

Sed  contra  est,  quod  dicitur  in  lib.  de  Eccles.  Dog.  (cap.  14.  inUr  op. 
Aug.),  quod  animae  rationales  non  seminantur  per  coitum. 

Respondeo  dicendum,  quod  impossibile  est,  virtutem  activam,  quae  est 
in  materia,  extendere  suam  actionem  ad  producendum  immaterialem  effectum. 
Manifestum  est  autem,  quod  principium  intellectivum  in  homine  est  princi- 
pium  transcendens  materiam:  habet  enim  operationem,  in  qua  non  commu- 
nicat  corpus  ;  et  ideo  impossibile  est,  quod  virtus,  quae  est  in  semine,  sit  pro- 
ductiva  intellectivi  principi!.  Similiter  etiam,  quia  virtus,  quae  est  in  semine, 
agit  in  virtute  animae  generantis,  secundum  quod  anima  generantis  est  actus 
corporis,  utens  ipso  corpore  in  sua  operatione  :  in  operatione  autem  intelle- 
ctus  non  communicat  corpus  :  ideo  virtus  intellectivi  principi!,  prout  intelle- 
ctivum est,  non  potest  a  semine  provenire  [al.  ad  semen  pervenire]  ;  et  ideo 
Philosophus  in  libro  2.  de  Gener.  Anim.  (cap.  ^.)  dicit  :  Relinquitur  intdllcctum 
solum  deforis  advenire.  Similiter  etiam  anima  intellectiva,  cum  habeat  opera- 
tionem vitae  sine  corpore,  est  subsistens,  ut  supra  habitum  est  (q.  75.  art.  2.), 
et  ita  sibi  debetur  esse,  et  fieri  :  et  cum  sit  immaterialis  substantia,  non  potest 
causar!  per  generationem,  sed  solum  per  creationem  a  Deo.  Ponere  ergo 
animam  intellectivam  a  generante  causar!,  nihil  est  aliud,  quam  ponere  eara 
non  subsistentem,  et  per  consequens  corrumpi  eam  cum  corpore:  et  ideo 
haereticum  est  dicere,  quod  anima  intellectiva  traducatur  cum  semine. 

Ad  primum  ergo  dicendum,  quod  in  auctoritate  illa  ponitur  per  Synecdo- 
chen  pars  prò  toto,  idest  anima  prò  toto  homine. 

Ad  secundum  dicendum,  quod  aliqiii  dixerunt,  quod  operationes  vitae, 
quae  apparent  in  embryone,  non  sunt  ab  anima  ejus,  sed  ab  anima  matris, 
vel  a  virtute  formativa,  quae  est  in  semine.  Quorum  utrumque  falsum  est: 
opera  enim  vitae  non  possunt  esse  a  principio  extrinseco,  sicut  sentire,  nu- 
trir!, et  augeri,  et  ideo  dicendum  est,  quod  anima  praeexistit  in  embryone,  a 
principio  quidem  nutritiva,  postmodum  autem  sensitiva,  et  tandem  intellectiva. 
Dicunt  ergo  quidam,  quod  supra  animam  vegetabilem,  quae  primo  inerat,  su- 
perv'enit  alia  anima,  quae  est  sensitiva;  supra  illam  iterum  alia,  quae  est  in- 
tellectiva. Et  sic  sunt  in  homine  tres  animae,  quarum  una  est  in  potenti  a  ad 
aliam,  quod  supra  improbatum  est  (q.  yó.  art.  ^.).  Et  ideo  alti  dicunt,  quod 
illa  eadem  anima,  quae  primo  fuit  vegetativa  tantum,  postmodum  per  actio- 
nem virtutis,  quae  est  in  semine,'perducitur  ad  hoc  ut  ipsa  eadem  fiat  sensi- 
tiva; et  tandem  ad  hoc  ut  ipsa  eadem  fiat  intellectiva,  non  quidem  per  vir- 
tutem activam  seminis,  sed  per  virtutem  superioris  agentis,  scilicet  Dei  de- 
foris illustrantis;  et  propter  hoc  dicit  Philosophus  (Uh.  2.  de  Gener.  Animai, 
cap.  )^.)  quod  intellectus  venit  ab  extrinseco. 

Sed  hoc  stare  non  potest.  Primo  quidem,  quia  nulla  forma  substantialis 
recipit  magis,  et  minus:  sed  superadditio  majoris  perfectionis  facit  aliam  spe- 
ciem;  sicut  additio  unitatis  facit  aliam  speciem  in  numeris.  Non  est  autem 
possibile,  ut  una,  et  eadem  forma  numero  sit  diversarum  specierum.  Secando, 
quia  sequeretur,  quod  generatio  animalis  esset  motus  continuus  paulatim  pro- 
cedens  de  imperfecto  ad  perfectum;  sicut  accidit  in  alteratione.  Tertio,  quia 
sequeretur,  quod  generatio  hominis,  aut  animalis  non  sit  generatio  simpli- 
citer;  quia  subjectum  ejus  esset  ens  actu.  Si  enim  a  principio  in  materia  prolis 
est  anima  vegetabilis,  et  postmodum  usque  ad  perfectum  paulatim  perduci- 
tur,  erit  semper  additio  perfectionis  sequentis  sine  corruptione  perfectionis 

praecedentis:  quod  est  centra  rationem  generationis  simpliciter.  Quarto,  quia 
aut  id,  quod  causatur  ex  actione  Dei,  est  aliquid  subsistens:  et  ita  oportet, 
quod  sit  aliud  per  essentiam  a  forma  praeexistente,  quae  non  erat  subsistens  ; 
et  sic  redibit  opinio  ponentium  plures  animas  in  corpore  :  aut  non  est  aliquid 
subsistens,  sed  quaedam  perfectio  animae  praeexistentis  ;  et  sic  ex  necessitate 
sequitur,  quod  anima  intellectiva  corrumpatur,  corrupto  corpore:  quod  est 
impossibile;  est  autem  et alius  modus  dicendi  secundum  eos,  qui  ponunt  unum 
intellectum  in  omnibus:  quod  supra  improbatum  est  (q.  jS.  art.  2.  et  q.  '](). 
art.  ;.j.  Et  ideo  dicendum  est,  quod  cum  generatio  unius  semper  sit  corruptio 
alterius,  necesse  est  dicere  quod  tam  in  homine,  quam  in  animalibus  aliis, 
quando  perfectior  forma  advenit,  fit  corruptio  prioris:  ita  tamen,  quod  se- 
quens  forma  habet  quidquid  habebat  prima,  et  adhuc  amplius;  et  sic  per  mul- 
tas  generationes,  et  corruptiones  pervenitur  ad  ultimam  formam  substantia- 
lem,  tam  in  homine,  quam  in  aliis  animalibus:  et  hoc  ad  sensum  apparet  in 
animalibus  ex  putrefactione  generatis;  sic  igitur  dicendum  est,  quod  anima 
intellectiva  creatur  a  Deo  in  fine  generationis  humanae,  quae  simul  est  et 
sensitiva,  et  nutritiva,  corruptis  formis  praeexistentibus. 

Ad  tertium  dicendum,  quod  ratio  illa  locum  habet  in  diversis  agentibus 
non  ordinatis  ad  invicem:  sed  si  sint  multa  agentia  ordinata,  nihil  prohibet, 
virtutem  superioris  agentis  pertingere  ad  ultimam  formam;  virtutes  autem 
inferiorum  agentium  pertingere  solum  ad  aliquam  materiae  dispositionem  : 
sicut  virtus  seminis  disponit  materiam  ;  virtus  autem  animae  dat  formam  in 
generatione  animalis.  Manifestum  est  autem  ex  praemissis  (q.  no.  art.  i.), 
quod  tota  natura  corporalis  agit  ut  instrumentum  spiritualis  virtutis,  et  prae- 
cipue  Dei,  et  ideo  nihil  prohibet,  quin  formatìo  corporis  sit  ab  aliqua  virtute 
corporali,  anima  autem  intellectiva  sit  a  solo  Deo, 

Ad  QiJARTUM  dicendum,  quod  homo  generat  sibi  simile,  inquantum  per 
virtutem  seminis  ejus  disponitur  materia  ad  susceptionem  talis  formae. 

Ad  Q.UINTUM  dicendum,  quod  in  actione  adulterorum,  illud  quod  est 
naturae,  bonum  est;  et  huic  cooperatur  Deus;  quod  vero  est  inordinatae 
voluptatis,  malum  est;  et  huic  Deus  non  cooperatur. 

ARTICULUS  III.  582 

UTRUM    ANIMAE    HUMANAE    FUERINT   CREATAE   SIMUL 
A    PRINCIPIO    MUNDI. 

(Lih.  2.  Contr.  g.  cap.  8}.  et  84.  et  Hebr.  2.  hct.  4.). 

Ad  tertium  sic  proceditur.  Videtur,  quod  animae  humanae  fuerint  creata© 
simul  a  principio  mundi:  dicitur  enim  Gen.  2.:  Requievit  Deus  ab  omni  opere, 
quod  patrarat:  hoc  autem  non  esset,  si  quotidie  novas  animas  crearet  ;  ergo 
omnes  animae  sunt  simul  creatae. 

2.  Praeterea.  Ad  perfectionem  universi  maxime  pertinent  substantiae 
spirituales:  si  igitur  animae  simul  crearentur  cum  corporibus,  quotidie  in- 
numerabiles  spirituales  substantiae  perfectioni  universi  adderentur:  et  sic 
universum  a  principio  fuisset  imperfectum,  quod  est  contra  illud,  quod  di- 
citur Genes.  i.:  Deum  omne  opus  suum  complesse. 

3.  Praeterea.  Finis  rei  respondet  ejus  principio:  sed  anima  inteliectiva 
remanet,  destructo  corpore;  ergo  inccpit  esse  ante  corpus. 

Sed  contra  est,  quod  dìcitur  in  libro  de  Eccl.  Dogm.  (cap.  14.  et  18.) 
quod  simili  anima  creatur  cum  corpore. 

Respondeo  dicendum,  quod  quidam  posuerunt,  quod  animae  intellectivae 
accidat  uniri  corpori,  ponentes  eam  esse  ejusdem  conditionis  cum  substantiis 
spiritualibus,  quae  corpori  non  uniuntur;  et  ideo  poiruerunt,  animas  hominum 
simul  a  principio  cum  angelis  creatas.  Sed  haec  opinio  falsa  est.  Primo  quideni 
quantum  ad  radicem:  si  enim  accidentaliter  convenire!  animae  corpori  uniri, 
sequeretur,  quod  homo,  qui  ex  ista  unione  constituitur,  esset  ens  per  accidens: 
vel  quod  anima  esset  homo,  quod  falsum  est,  ut  supra  ostensum  est  (q.  7/. 
art.  4.).  Quod  etiam  anima  humana  non  sit  ejusdem  naturae  cum  angelis, 
ipse  diversus  modus  intelligendi  ostendit,  ut  supra  ostensum  est  (q.  jj.  art.  2.); 
homo  enim  intelligit  a  sensibus  accipiendo,  et  convertendo  se  ad  phantasmata, 
ut  supra  ostensum  est  (q.  84.  art.  j.);  et  ideo  anima  ejus  indiget  uniri  cor- 
pori,  quo  indiget  ad  operationem  sensitivae  partis  :  quo  de  angelo  dici  non 
potest.  Secundo  apparet  falsitas  in  ipsa  positione:  si  enim  animae  naturale  est 
corpori  uniri,  esse  sine  corpore  est  sibi  contra  naturam,  et  sine  corpore  exi- 
stens  non  habet  suae  naturae  pertectionem.  Non  fuit  autem  conveniens,  ut 
Deus  ab  imperfectis  suum  opus  inchoaret,  et  ab  his,  quae  sunt  praeter  na- 
turam: non  enim  fecit  hominem  sine  manu,  aut  sine  pede,  quae  sunt  partes 
naturales  hominis;  multo  igitur  minus  fecit  animam  sine  corpore.  Si  vero 
aliquis  dicat,  quod  non  est  naturale  animae  corpori  uniri,  oportet  inquirere 
causam,  quare  sit  corpori  unita.  Oportet  autem  dicere,  quod  aut  hoc  sit  factum 
ex  ejus  voluntate,  aut  ex  alia  causa  ;  si  ex  ejus  voluntate,  videtur  hoc  esse  in- 
conveniens.  Primo  quidem,  quia  haec  voluntas  irrationabilis  esset,  si  non  in- 
digeret  corpore,  et  vellet  ei  uniri  :  si  enim  eo  indigeret,  naturale  esset  ei,  qucd 
corpori  uniretur;  quia  natura  non  deficit  in  necessariis.  Secwido,  quia  nulla 
ratio  esset,  quare  animae  a  principio  mundi  creatae  post  tot  tempora  voluntas 
accesserit,  ut  nunc  corpori  uniatur  :  est  enim  substantia  spiritualis  supra  tempus, 
utpote  revolutiones  coeli  excedens.  Tertio,  quia  videretur  a  casu  esse,  quod 
haec  anima  huic  corpori  uniretur;  cum  ad  hoc  requiratur  concursus  duarum 
voluntatum,  scilicet  animae  advenientis,  et  hominis  generantis;  si  autem 
praeter  voluntatem  ipsius  corpori  unitur,  et  praeter  ejus  naturam,  oportet, 
quod  hoc  sit  ex  causa  violentiam  inferente:  et  sic  erit  in  poenale,  et  triste: 
quod  est  secundum  errorem  Origenis,  qui  posuit  (ut  refert  Epiph.  Uh.  2.  contra 
Haeres.  haeres.  64.),  animas  incorporari  propter  poenam  peccati.  Unde,  cum 
haec  omnia  sint  inconvenientia,  simpliciter  confitendum  est,  quod  animae 
non  sunt  creatae  ante  corpora;  sed  simul  creantur,  cum  corporibus  infunduntur. 

Ad  primUxM  ergo  dicendum,  quod  Deus  dicitur  cessasse  die  septimo,  non 
quidem  ab  omni  opere,  cum  dicatur  Joann.  5.:  Pater  meus  usque  modo  opera- 
tur:  sed  a  novis  rerum  generibus,  et  speciebus  condendis,  quae  in  operibus 
primis  non  aliquo  modo  praeextiterint  :  sic  enim  animae,  quae  nunc  creantur, 
praeextiterunt  secundum  similitudinem  speciei  in  primis  operibus,  in  quibus 
anima  Adae  creata  fuit. 

Ad  secundum  dicendum,  quod  perfectioni  universi,  quantum  ad  numerum 
individuorum,  quotidie  potest  addi  aliquid,  non  autem  quantum  ad  numerum 
specierum. 

Ad  tertium  dicendum,  quod  hoc  quod  anima  remanet  sine  corpore,  con- 
tingit  per  corporis  corruptionem,  quae  consecuta  est  ex  peccato;  unde  non 
fuit  conveniens,  quod  ab  hoc  inciperent  Dei  opera;  quia,  sìcut  scriptum  est 
Sap.  I.:  Deus  viortem  non  fecit,  sed  impii  manihus,  et  verhis  accersierunt  eam. 

QUAESTIO  CXIX. 

DE    PROF  A  CATIONE    HOMINIS    QUANTUM    AD    CORPUS, 
IN    DUOS    ARTICULOS    DIVISA. 

Deinde  considerandum  est  de  propagatione  hominìs  quantum  ad  corpus. 
Et  circa  hoc  quaeruntur  duo. 

Primo.  Utrum  aliquid  de  alimento  convertatur  in  veritatem  humanae 
naturae. 

Secundo.  Utrum  semen,  quod  est  humanae  geuerationis  principium,  sit 
de  superfluo  alimenti. 

ARTICULUS  I.  583 

UTRUM   ALlClt'ID   DE   ALIMENTO    CONVERTATUR 
IN    VERITATEM    HUMANAE    NATURAE. 

(2.  Disi.  jo.  q.  2.  art.  J.  et  4.  Disi.  44.  q.  i.  art.  2.  q.  4.  et  Ouodl.  8.  art.  /.  corp). 

Ad  primum  sic  proceditur.  Videtur,  quod  nihil  de  alimento  transeat  in 
veritatem  humanae  naturae:  dicitur  enim  Matth.  15.:  Omne,  quod  in  os  intrat, 
in  ventrem  vadit,  et  per  secessiim  emittitur:  sed  quod  emittitur,  non  transit  in 
veritatem  humanae  naturae;  ergo  nihil  de  alimento  in  veritatem  humanae 
naturae  transit. 

2.  Praeterea.  Philos.  in  i.  de  Gener.  (tex.  ^$.  ^6.  et  ^j.)  distinguit  carnem 
secuiidum  speciem,  et  secundum  materiam;  et  dicit  quod  caro  secundum  materiam 
advenit,  et  recedit;  quod  autem  ex  alimento  generatur,  advenit,  et  recedit;  ergo 
id,  in  quod  alimentum  convertitur,  est  caro  secundum  materiam,  et  non  caro 
secundum  speciem:  sed  hoc  pertinet  ad  veritatem  humanae  naturae,  quod 
pertinet  ad  speciem  ejus;  ergo  alimentum  non  transit  in  veritatem  humanae 
naturae. 

3.  Praeterea.  Ad  veritatem  humanae  naturae  pertinere  videtur  humidutn 
radicale;  quod  si  deperdatur,  restituì  non  potest,  ut  Medici  dicunt:  potest  au- 
tem restituì,  si  alimentum  converteretur  in  ipsum  humidum;  ergo  nutrimen- 
tum  non  convertitur  in  veritatem  humanae  naturae. 

'4.  Praeterea.  Si  alimentum  transiret  in  veritatem  humanae  naturae,  quid- 
quid  in  homine  deperditur,  restaurari  posset:  sed  mors  hominis  non  accidit 
nìsi  per  deperditionem  alicujus;  posset  igitur  homo  per  sumptionem  alimenti 
in  perpetuum  se  contra  mortem  tueri. 

5.  Praeterea.  Si  alimentum  in  veritatem  humanae  naturae  transiret,  nihil 
esset  in  homine,  quod  non  posset  recedere,  et  reparari;  quia  id,  quod  in 
homine  generaretur  ex  alimento,  et  recedere,  et  reparari  posset;  si  ergo  homo 
dia  viveret,  sequeretur,  quod  nihil  quod  in  eo  fuit  materialiter  in  principio 
suae  generationis,  finaliter  remaneret  in  ipsp:  et  sic  non  esset   idem  homo 

numero  per  totam  vitam  suam,  cum  ad  hoc  quod  aliquid  sit  idem  numero, 
requiratur  identitas  materiae:  hoc  autem  est  inconveniens  ;  non  ergo  ali- 
mentum  transìt  in  veritatem  humanae  naturae. 

Sed  contra  est,  quod  dicit  August.  in  lib.  de  Ver.  Relig.  (cap.  40.  in  princ), 
alimenta  carnis  corrupta.  idest  amittentia  formam  suam,  in  membrorum  fa- 
bricam  migrant:  sed  fabrica  membrorum  pertinet  ad  veritatem  humanae  na- 
turae; ergo  alimenta  transeunt  in  veritatem  humanae  naturae. 

Respondeo  dicendum,  quod,  secundum  Philos.  2.  Met.  (hx.  4.),  hoc  modo 
se  habet  unumquodque  ad  veritatem,  sicut  se  habet  ad  esse;  illud  ergo  per- 
tinet ad  veritatem  naturae  alicujus,  quod  est  de  constitutione  naturae  ipsius. 
Sed  natura  diipliciter  considerari  potest.  Uno  modo  in  communi,  secundum  ra- 
tionem  speciei.  Alio  modo,  secundum  quod  est  in  hoc  individuo.  Ad  veritatem 
igitur  naturae  alicujus  in  communi  consideratae  pertinet  forma,  et  materia 
ejusin  communi  accepta:  ad  veritatem  autem  naturae  in  hoc  particulari  con- 
sideratae, pertinet  materia  individualis  signata,  et  forma  per  hujusmodi  mate- 
riam  individuata  :  sicut  de  ventate  humanae  naturae  in  communi  est  anima 
humana,  et  corpus:  sed  de  ventate  humanae  naturae  in  Petro,  et  Martino  est 
haec  anima,  et  hoc  corpus  :  sunt  autem  quaedam,  quorum  formae  non  pos- 
sunt  salvari  nisi  in  una  materia  signata:  sicut  forma  solis  non  potest  sai- 
vari  nisi  in  materia,  quae  actu  sub  ea  continetur. 

Et  secundum  hunc  modum  aliqui  posuerunt,  quod  forma  humana  non  po- 
test salvari  nisi  in  materia  quadam  signata;  quae  scilicet  a  principio  fuit  tali 
forma  formata  in  primo  homine:  ita  quod  quidquid,  aliud  praeter  illud,  quod 
ex  primo  parente  in  posteros  derivatur,  additum  fuerit,  non  pertinet  ad  ve- 
ritatem humanae  naturae,  quasi  non  vere  accipiat  formam  humanae  naturae; 
sed  illa  materia,  quae  in  primo  homine  formae  humanae  fuit  subjecta,  in 
seipsa  multiplicatur;  et  hoc  modo  multitudo  humanorum  corporum  a  corpore 
primi  hominis  derivatur;  et  secundum  hos  alimentum  non  convertitur  in  ve- 
ritatem humanae  naturae.  Sed  dicunt,  quod  alimentum  accipitur  ut  quoddam 
fomentum  naturae,  idest  ut  resistat  actioni  caloris  naturalis,  ne  consumat 
humidum  radicale:  sicut  plumbum,  vel  stannum  adjungitur  argento,  ne  con- 
sumatur  per  ignem. 

Sed  haec  positio  est  multipliciter  irrationabilis.  Primo  quidem,  quia  ejusdem 
rationis  est,  quod  aliqua  forma  possit  fieri  in  alia  materia,  et  quod  possit  pro- 
priam  materiam  deserere:  et  ideo  omnia  generabilia  sunt  corruptibilia,  et  e  con- 
verso. Manifestum  est  autem,  quod  forma  humana  potest  deficere  ab  hac 
materia,  quae  ei  subjicitur,  alioquin  corpus  humanum  corruptibile  non  esset; 
unde  relinquitur,  quod  et  alii  materiae  advenire  possit,  aliquo  alio  in  veritatem 
humanae  naturae  transeunte.  Secimdo,  quia  in  omnibus,  quorum  materia  in- 
venitur  tota  sub  uno  individuo,  non  est  nisi  unum  individuum  in  una  specie, 
sicut  patet  in  sole,  et  luna,  et  hujusmodi.  Sic  igitur  non  esset  nisi  unum  in- 
dividuum humanae  speciei.  Tertio,  quia  non  est  possibile,  quod  multiplicatio 
materiae  attendatur,  nisi  vel  secundum  quantitatem  tantum,  sicut  accidit  in 
rarefactis,  quorum  materia  suscipit  majores  dimensiones;  vel  etiam  secun- 
dum substantiam  materiae.  Sola  autem  eadem  substantia  materiae  manente, 
non  potest  dici,  quod  sit  multiplicata;  quia  idem  ad  seipsum  non  constituit 
multitudinem;  cum  necesse  sit  omnem  multitudinem  ex  aliqua  divisione  cau- 
sari;  unde  oportet,  quod  aliqua  alia  substantia  materiae  adveniat,  vel  per 
creationem,  vel  per  conversionem  alterius  in  ipsam:  unde  relinquitur,  quod 
non  potest  aliqua  materia  multiplicari,  nisi  vel  per  rarefactionem,  sicut  cum 

ex  aqua  fit  aer;  vel  per  conversionem  alterius  rei,  sicut  multiplicatur  ignis 
per  additionem  lignorum  ;  vel  per  creationem  materiae:  sed  manifestum  est, 
multiplicationem  materiae  in  humanis  corporibus  non  accidere  per  rarefa- 
ctionem  ;  quia  sic  corpora  hominum  perfectae  aetatis  essent  imperfectiora, 
quam  corpora  puerorum:  nec  iterum  per  creationem  novae  materiae,  quia, 
secundum  Greg.  (lib.  52.  Moral.  cap.  9.  in  princ),  omnia  sunt  simul  creata 
secundum  substantiam  materiae,  licet  non  secundum  speciem  formae;  unde 
relinquitur,  quod  multiplicatio  corporis  humani  non  fit  nisi  per  hoc  quod  ali- 
mentum  convertitur  in  veritatem  humani  corporis.  Quarto,  quia  cum  homo 
non  diflferat  ab  animalibus,  et  plantis,  secundum  animam  vegetabilem,  seque- 
retùr,  quod  etiam  corpora  animahum,  et  plantarum  non  multiplicarentur 
per  conversionem  alimenti  in  corpus  nutritum,  sed  per  quamdam  multipli- 
cationem: quae  non  potest  esse  naturalis,  cum  materia  secundum  naturam 
non  extendatur  nisi  usque  ad  certam  quantitatem,  nec  iterum  inveniatur 
aliquid  naturaliter  crescere,  nisi  per  rarefactionem,  vel  conversionem  alterius 
in  ipsum:  et  sic  totum  opus  generativae,  et  nutritivae,  quae  dicuntur  vires 
naturales,  esset  miraculosum:  quod  est  omnino  inconveniens. 

Unde  aia  dixerunt,  quod  forma  humana  potest  quidem  fieri  de  novo  in 
aliqua  alia  materia,  si  consideretur  natura  humana  in  communi;  non  autem 
si  accipiatur  prout  est  in  hoc  individuo,  in  quo  forma  humana  fixa  manet 
in  quadam  materia  determinata,  cui  primo  imprimitur  in  generatione  hujus 
individui;  ita  quod  illam  materiam  numquam  deserit  usque  ad  ultimam  in- 
dividui corruptionem;  et  hanc  materiam  dicunt  principaliter  pertinere  ad  ve- 
ritatem humanae  naturae:  sed  quia  hujusmodi  materia  non  sufficit  ad  quan- 
titatem debitam,  requiritur,  ut  adveniat  alia  materia  per  conversionem  alimenti 
in  substantiam  nutriti,  quantum  sufficiat  ad  debitum  augmentum.  Et  hanc 
materiam  dicunt  secundario  pertinere  ad  veritatem  humanae  naturae;  quia 
non  requiritur  ad  primum  esse  individui,  sed  ad  quantitatem  ejus.  Jam  vero 
si  quid  aliud  advenit  ex  alimento,  non  pertinet  ad  veritatem  humanae  na- 
turae, proprie  loquendo. 

Sed  hoc  etiam  est  inconveniens.  Primo  quidem,  quia  haec  opinio  judicat 
de  materia  corporum  viventium  ad  modum  corporum  inanimatorum;  in 
quibus  etsi  sit  virtus  ad  generandum  simile  in  specie,  non  tamen  est  virtus 
in  eis  ad  generandum  aliquid  sibi  simile  secundum  individuum:  quae  quidem 
virtus  in  corporibus  viventibus  est  virtus  nutritiva:  nihil  ergo  per  virtutem 
nutritivam  adderetur  corporibus  viventibus,  si  alimentum  in  veritatem  naturae 
ipsorum  non  converteretur.  Secando,  quia  virtus  activa,  quae  est  in  semine» 
est  quaedam  impressio  derivata  ab  anima  generantis,  sicut  supra  dictum  est 
(q.  praec.  art.  i.);  unde  non  potest  esse  majoris  virtutis  in  agendo,  quam 
ipsa  anima,  a  qua  derivatur;  si  ergo  ex  virtute  seminis  vere  assumit  aliqua 
materia  formam  naturae  humanae,  multo  magis  anima  in  nutrimentum  con- 
junctum  poterit  veram  formam  naturae  humanae  imprimere  per  potentiam 
nutritivam.  Tertio,  quia  nutrimento  indigetur  non  solum  ad  augmentum, 
alioquin  terminato  augmento  necessarium  non  esset,  sed  etiam  ad  restau- 
randum  illud,  quod  deperditur  per  actionera  caloria  naturalis;  non  autem 
esset  restauratio,  nisi  id,  quod  ex  alimento  generatur,  succederet  in  locum 
deperditi;  unde  sicut  id,  quod  primo  inerat,  est  de  veritate  humanae  naturae; 
ita  et  id,  quod  ex  alimento  generatur.  Et  ideo,  secundum  alios,  dicendum  est, 
quod  alimentum  vere  convertitur  in  veritatem  humanae  naturae,  inquantum 
vere  accipit  speciem  carnis,  et  ossis,  et  hujusmodi  partium;  et  hoc  est,  quod 

dicit  Phil.  in  2.  de  Anim,  (iex.  46.  eti.  de  Gen.  tex.^g.)  quod  armentum  nutrii, 
inquantum  est  potentia  caro. 

Ad  primum  ergo  dicendum,  quod  Dominus  non  dicit,  quod  totum  quod 
in  OS  intrat,  per  secessum  emittatur;  scd  oportet,  quod  de  quol'bet  cibo 
aliquid  impurum  per  secessum  emittatur.  Vel  potest  dici,  quod  quidquid  ex 
alimento  generatur,  potest  etiam  per  calorem  naturalem  resolvi,  et  per  poros 
quosdam  occultos  emitti,  ut  Hieron.  exponit  (sup.  illud  Matih.  ij.  :  Non  intelli- 
gitis,  quod,  de). 

Ad  secundum  dicendum,  quod  al'qui  per  carnem  secumhim  speciem  intel- 
lexerunt  id,  quod  primo  accipit  speciem  humanam,  quod  sumitur  a  generante: 
et  hoc  dicunt  semper  manere,  quousque  individuum  durat:  carnem  vero  se- 
cundum maieriam  dicunt  esse,  quae  generatur  ex  alimento:  et  hanc  dicunt 
non  semper  permanere;  sed  quod  sicut  advenit,  ita  abscedit. 

Sed  hoc  est  contra  intentionem  Arist.:  dicit  enim  ibi  (ìoc.  cit.  in  argiim.), 
quod  sicut  in  unoquoque  habentium  speciem  in  materia  (puta  in  ligno,  et 
lapide)  ita  et  in  carne  hoc  est  secundum  speciem,  et  illud  secundum  mate- 
riam.  Manifestum  est  autem,  quod  praedicta  distinctio  locum  non  habet  in 
rebus  inanimatis,  quae  non  generantur  ex  semine,  nec  nutriuntur.  Et  iterum, 
cum  id  quod  ex  alimento  generatur,  adjungatur  corpori  nutrito  per  modum 
mixtionis,  sicut  aqua  miscetur  vino,  ut  ponit  exemplum  ibidem  Philos.  (Uh.  1, 
de  Gen.tex.  ^<).et  88.),  non  potest  alia  esse  natura  ejus  quod  advenit,  et  ejus 
cui  advenit;  cum  jam  sit  factum  unum  per  veram  mixtionem;  unde  nulla 
ratio  est,  quod  unum  consumatur  per  calorem  naturalem,  et  alterum  maneat. 
Et  ideo  aliter  dicendum  est,  quod  haec  distinctio  philosophi  non  est  secundum 
diversas  carnes,  sed  est  ejusdem  carnis  secundum  diversam  considerationem. 
Si  enin^-consideretur  caro  secundum  speciem^  idest  secundum  id,  quod  est  for- 
male in  ipsa,  sic  scraper  manet;  quia  semper  manet  natura  carnis,  et  dispo- 
sitio  naturalis  ipsius:  sed  si  consideretur  caro  secundum  nuiteriaììiy  sic  non 
manet,  sed  paulatim  consumitur,  et  restauratur:  sicut  patet  in  igne  fornacis, 
cujus  forma  manet,  sed  materia  paulatim  consumitur;  et  alia  in  locum  ejus 
substituitur. 

Ad  tertium  dicendum,  quod  ad  humidum  radicale  intelligitur  pertinere 
totum  id,  in  quo  fundatur  virtus  speciei:  quod  si  subtrahatur,  restituì  non 
potest:  sicut  si  amputetur  manus,  aut  pes,  vel  aliquid  hujusmodi:  sed  humidum 
nutrimentale  est,  quod  nondum  pervenit  ad  suscipiendum  perfecte  naturam 
speciei,  sed  est  in  via  ad  hoc:  sicut  est  sanguis;  et  alia  hujusmodi;  unde  si 
talia  subtrahantur,  remanet  adhuc  virtus  speciei  in  radice,  quae  non  tollitur. 

Ad  quartum  dicendum,  quod  omnis  virtus  in  corpore  passibili  per  con- 
tinuam  actionem  debilitatur  ;  quia  liujusmodi  agentia  etiam  patiuntur;  et  ideo 
virtus  conversiva  in  principio  quidem  tara  fortis  est,  ut  possit  convertere  non 
solum  quod  sufficit  ad  restaurationem  deperditi,  sed  etiam  ad  augmentum: 
postea  vero  non  potest  convertere  nisi  quantum  sufficit  ad  restaurationem 
deperditi;  et  tunc  cessat  augmentum:  demum  nec  hoc  potest;  et  tunc  fit  di- 
minutio:  deinde  deficiente  hujusmodi  virtute  totaliter  animai  moritur:  sicut 
virtus  vini  convertentis  aquam  admixtam  paulatim  per  admixtionem  aqua  e 
debilitatur,  ut  tandem  totum  fìat  aquosum,  ut  Philosophus  exemplificat  i.  de 
Generatione  (tex.  39.  ei  88.). 

Ad  quintum  dicendum,  quod,  sicut  Philosophus  dicit  in  i.  de  Generat. 
(tex.  59.^  quand-"  aliqua  materia  per  se  convertitur  in  ignem,  tunc  dicitur 
ignis  de  novo  generar!:  quando  vero   aliqua  materia  convertitur  in  ignera 

praeexistentem,  dicitur  ignis  nutriri;  Linde  si  tota  materia  simul  amittat  spe- 
ciem  ignis,  et  alia  materia  convertatur  in  ignem,  erit  alius  ignis  numero  :  si 
vero  paulatim  combusto  uno  ligno  aliud  substituatur,  et  sic  deinceps  quousque 
omnia  prima  consumantur,  semper  remanet  idem  ignis  numero  :  quia  semper 
quod  additur,  transit  in  praeexistens  :  et  similiter  est  intelligendum  in  corpo- 
ribus  viventibus,  in  quibus  ex  nutrimento  restauratur  id,  quod  per  calorcm 
naturalem  consumitur. 


ARTICULUS  II.  584 

UTRUM   SEMEN  SIT  DE  SUPERFLUO  ALIMENTI. 

(2.  Disi.  50.  q.  2.  art.  2.  et  4.  Dist.  44,  q.  i.  art.  2.  q.  j.  et  Uh.)  Contr.  g.  cap,  121, 

et  cap.  122), 

Ad  secundum  sic  proceditur.  Videtur  quod  semen  non  sit  de  superfluo 
alimenti,  sed  de  substantia  generantis:  dicit  enim  Darnasc.  (lib.  i.  Orth.  Fid 
cap.  8.)  quod  generatio  est  opus  naturae  ex  substantia  generantis  producens 
ìllud,  quod  generatur;  sed  id,  quod  generatur,  generatur  ex  semine;  ergo 
semen  est  de  substantia  generantis. 

2.  Praeterea.  Secundum  hoc  fìlius  assimilatur  patri,  quod  ab  co  aliquid 
accipit:  sed  si  semen  ex  quo  aliquid  generatur,  sit  de  superfluo  alimenti,  nihil 
acciperet  aliquis  ab  avo,  et  praecedentibus,  in  quibus  hoc  aliraentum  nullo 
modo  fuit;  ergo  non  assimilaretur  aliquis  avo,  et  praecedentibus  magis  quani 
aliis  hominibus. 

3.  Praeterea.  Alimentum  hominis  generantis  quandoque  est  ex  carnibus 
bovis,  vel  porci,  et  aliorum  hujusmodi;  si  igitur  semen  esset  de  superfluo  ali- 
menti, homo  generatus  ex  semine  majorem  affinitatem  haberet  cum  bove,  et 
porco,  quam  cum  patre,  et  aliis  consanguineis. 

4.  Praeterea.  Augustinus  dicit  io.  super  Gen.  ad  lit.  (cap.  20.),  quod  nos 
fuimus  in  Adam  non  solum  secundum  seminalem  rationem,  sed  etiam  se- 
cundum corpulentam  substantiam:  hoc  autem  non  esset,  si  semen  esset  ex 
superfluo  alimenti;  ergo  semen  non  est  ex  superfluo  alimenti. 

Sed  contra  est,  quod  Phylosophus  probat  multipliciter  in  lib.  i.  de  Ge- 
nerat.  Animai,  (cap.  79.J  quod  semen  est  superfluum  alimenti. 

Respondeo  dicendum,  quod  ista  quaestio  aliquahterdependet  ex  praemissis 
(art.  praec.  et  q.  118.  art.  i.)  :  si  enim  in  natura  humana  est  virtus  ad  com- 
municandum  suam  formam  materiae  alienae,  non  solum  in  alio,  sed  etiam 
in  ipso,  manifestum  est,  quod  alimentum,  quod  est  in  principio  dissimile,  in 
fine  sit  simile  per  formam  communicatam:  est  autcm  naturalis  ordo,  ut  ali- 
quid  gradatim  de  potentia  reducatur  inactum;  et  ideo  in  his,  quae  generatur, 
invenimus,  quod  primum  unumquodque  est  imperfectum,  et  postea  perficitur. 
Manifestum  est  autem,  quod  commune  se  habetad  proprium,  et  determinatum, 
ut  imperfectum  ad  perfectum;  et  ideo  videmus,  quod  in  generatione  animalis 
prius  generatur  animai,  quam  homo,  vel  equus:  sic  igitur  et  ipsum  alimen- 
tum primo  quidem  accipit  quamdam  virtutem  communem  respectu  omnium 
partium  corporis,  et  in  fine  determinatur  ad  hanc  partem,  vel  ad  illam. 

Non  autem  est  possibile,  quod  accipiatur  prò  semine  id,  quod  jam  con- 
versum  est  in  substantiam  membrorum  per  quamdam  resolutionem:  quia  ilhid 
resolutum,  si  non  rctlncrct  naturam  cjus,  a  quo  rcsolvitur,  tunc  jam  esset  re- 

cedens  a  natura  generantis,  quasi  in  vìa  corruptìonis  existens:  et  sic  non  ha- 
beretvirtutem  convertendi  aliud  in  similem  naturami  si  vero  retineret naturam 
ejus,  a  quo  resolvitur,  tunc  esset  contractum  ad  determinatam  partem  ;  et 
non  haberet  virtutem  movendi  ad  naturam  totius,  sed  solum  ad  naturam 
partis  :  nisi  forte  quis  dicat,  quod  esset  resolutum  ab  omnibus  partibus  corporis, 
et  quod  retineat  naturam  omnium  partium  1  et  sic  semen  esset  quasi  quoddam 
parvum  animai  in  actu;  et  generatio  animalis  ex  animali  non  esset  nisi  per 
divisionem.;  sicut  lutum  generatur  ex  luto  ;  et  sicut  accidit  in  animalibus,  quae 
decisa  vivunt:  hoc  autem  est  inconveniens;  relinquitur  ergo,  quod  semen  non 
sit  decisum  ab  eo,  quod  erat  actu  totum,  sed  magis  in  potentia  totum,  habens 
virtutem  ad  productionem  totius  corporis  derivatam  ab  anima  generantis,  ut 
supra  dictum  est  (art.  praec). 

Hoc  autem,  quod  est  in  potentia  ad  totum,  est  illud,  quod  generatur  ex 
alimento,  antequam  convertatur  in  substantiam  membrorum  ;  et  ideo  ex  hoc 
semen  accipitur.  Et  secundum  hoc  virtus  nutritiva  dicitur  deservire  genera- 
tivae:  quia  id,  quod  est  conversum  per  virtutem  nutritivam,  accipitur  a  vir- 
tute  generativa,  ut  semen.  Et  hujus  signum  ponit  Philosophus  (Uh.  i.  de  Gmer. 
Anim.  cap.  18.),  quod  animalia  magni  corporis,  quae  indigent  nmho  nutri- 
mento, sunt  pauci  seminis  secundum  quantitatem  sui  corporis,  et  paucae  ge- 
nerationis  :  et  siniiliter  homincs  pingues  sunt  pauci  seminis  propter  eamdem 
causam. 

Ad  PRiMUM  ergo  dicendum,  quod  generatio  est  de  substantia  generantis 
in  animalibur,  et  plantis;  inquantum  semen  habet  virtutem  ex  forma  gene- 
rantis, et  inquaùium  est  in  potentia  ad  substantiam  ipsius. 

Ad  secundum  dkendum,  quod  assimilatio  generantis  ad  genitum  non  Ht 
propter  materiam,  s^d  propter  formam  agentis,  quod  generat  sibi  simile,  unde 
non  oportet  ad  hoc  quod  aliquis  assimiletur  avo,  quod  materia  corporalis 
seminis  fuerit  in  avo,  sed  quod  sit  in  semine  aliqua  virtus  derivata  ab  avo, 
mediante  patre. 

Et  similiter  dicendum  est  ad  tertium.  Nam  affinitas  non  attenditur  se- 
cundum materiam,  sed  magis  secundum  derivationem  formae. 

Ad  euARTUM  dicendum,  quod  verbum  Augustini  non  est  sic  intelligendum, 
quod  in  Adam  actu  fuerit  aut  seminalis  ratio  hujus  liominis  propinqua,  aut 
corpulenta  ejus  substantia:  sed  utrumque  fuit  in  Adam  secundum  originem. 
Nam  et  materia  corporalis,  quae  ministrata  est  a  matre,  quam  vocat  corpu- 
leniam  substantiam,  derivatur  originaliter  ab  Adam,  et  similiter  virtus  activa 
existens  in  semine  patris,  quae  est  hujus  hominis  propinqua  ratio  seminalis: 
sed  Christus  dicitur  fuisse  in  Adam  secundum  corpulmtam  substantiam,  sed  non 
secundum  seminaìeni  ratioiiem:  quia  materia  corporis  ejus,  quae  ministrata  est 
a  Matre  Virgine,  derivata  est  ab  Adam:  sed  virtus  activa  non  est  derivata 
ab  Adam;  quia  corpus  ejus  non  est  formatum  per  virtutem  virilis  seminis, 
sed  operatione  Spiritus  Sancti.  Talis  enim  partus  decebat  eum,  qui  est  super 
omnia  benedictus  Deus  in  saecula  saeculorum.  Amen. 

